
GENEZA 


Pămîntul era pustiu și gol; peste faţa adincului de 

ape era întunerec, și Duhul lui Dumnezeu se mișca 
= pe deasupra apelor. Dumnezeu a zis: “Să fie lu- 
mină!” Şi a fost lumină. Dumnezeu a văzut că lumina era 
bună; și Dumnezeu a despărţit lumina de întunerec. Dum- 
nezeu a numit lumina zi, iar întunerecul l-a numit noapte. 
Astfel, a fost o seară, și apoi a fost o dimineaţă: aceasta a fost 
ziua întîi. Dumnezeu a zis: “Să fie o întindere între ape, și ea 
să despartă apele de ape.” Și Dumnezeu a făcut întinderea, 
și ea a despărțit apele cari sînt dedesuptul întinderii de apele 
cari sînt deasupra întinderii. Și așa a fost. Dumnezeu a numit 
întinderea cer. Astfel, a fost o seară, și apoi a fost o dimineaţă: 
aceasta a fost ziua a doua. Dumnezeu a zis: “Să se stringă la 
un loc apele cari sînt dedesuptul cerului, și să se arate uscatul!” 
Și aşa a fost. Dumnezeu a numit uscatul pămînt, iar grămada 
de ape a numit-o mări. Dumnezeu a văzut că lucrul acesta era 
bun. Apoi Dumnezeu a zis: “Să dea pămîntul verdeață, iarbă 
cu sămînță, pomi roditori, cari să facă rod după soiul lor și cari 
să aibă în ei sămînţa lor pe pămînt.” Și așa a fost. Pămintul 
a dat verdeață, iarbă cu sămînţă după soiul ei, și pomi cari fac 
rod și cari își au sămînţa în ei, după soiul lor. Dumnezeu a 
văzut că lucrul acesta era bun. Astfel, a fost o seară, și apoi a 
fost o dimineaţă: aceasta a fost ziua a treia. Dumnezeu a zis: 
“Să fie niște luminători în întinderea cerului, ca să despartă 
ziua de noapte; ei să fie niște semne cari să arate vremile, zilele 
și anii; și să slujească de luminători în întinderea cerului, ca 
să lumineze pămîntul.” Și așa a fost. Dumnezeu a făcut cei 
doi mari luminători, și anume: luminătorul cel mai mare ca să 
stăpinească ziua, și luminătorul cel mai mic ca să stăpinească 
noaptea; a făcut și stelele. Dumnezeu i-a așezat în întin- 
derea cerului, ca să lumineze pămîntul, să stăpinească ziua 
și noaptea, și să despartă lumina de întunerec. Dumnezeu a 


a început, Dumnezeu a făcut cerurile și pămîntul. [I] 

1. 19-2. 3 GENEZA 2 


văzut că lucrul acesta era bun. Astfel, a fost o seară, și apoi a 
fost o dimineață: aceasta a fost ziua a patra. Dumnezeu a zis: 
“Să mișune apele de vieţuitoare, și să sboare păsări deasupra 
pămîntului pe întinderea cerului.” Dumnezeu a făcut peștii 
cei mari și toate vieţuitoarele cari se mișcă și de cari mișună 
apele, după soiurile lor; a făcut și orice pasăre înaripată după 
soiul ei. Dumnezeu a văzut că erau bune. Dumnezeu le-a 
binecuvîntat, și a zis: “Creșteţi, înmulțiţi-vă, și umpleţi apele 
mărilor; să se înmulțească și păsările pe pămînt”. Astfel a 
fost o seară, și apoi a fost o dimineaţă: aceasta a fost ziua a 
cincea. Dumnezeu a zis: “Să dea pămîntul vieţuitoare după 
soiul lor, vite, tîritoare și fiare pămiîntești, după soiul lor.” Și 
așa a fost. Dumnezeu a făcut fiarele pămîntului după soiul 
lor, vitele după soiul lor și toate tiritoarele pămîntului după 
soiul lor. Dumnezeu a văzut că erau bune. Apoi Dumnezeu a 
zis: “Să facem om după chipul Nostru, după asemănarea Noas- 
tră; el să stăpinească peste peștii mării, peste păsările cerului, 
peste vite, peste tot pămîntul și peste toate tiritoarele cari se 
mișcă pe pămînt.” Dumnezeu a făcut pe om după chipul Său, 
l-a făcut după chipul lui Dumnezeu; parte bărbătească și parte 
femeiască i-a făcut. Dumnezeu i-a binecuvîntat, și Dumnezeu 
le-a zis: “Creșteţi, înmulțiţi-vă, umpleți pămîntul, și supuneţi- 
l; și stăpîniţi peste peștii mării, peste păsările cerului, și peste 
orice viețuitoare care se mișcă pe pămînt.” Și Dumnezeu a 
zis: “lată că v'am dat orice iarbă care face sămînță și care este 
pe faţa întregului pămînt, și orice pom, care are în el rod cu 
sămînță: aceasta să fie hrana voastră.” Iar tuturor fiarelor 
pămîntului, tuturor păsărilor cerului, și tuturor vietăţilor cari 
se mișcă pe pămînt, cari au în ele o suflare de viaţă, le-am dat 
ca hrană toată iarba verde.” Și așa a fost. Dumnezeu S'a 
uitat la tot ce făcuse; și iată că erau foarte bune. Astfel a fost 
o seară, și apoi a fost o dimineaţă: aceasta a fost ziua a șasea. 


Astfel au fost sfirșite cerurile și pămîntul, și toată oștirea 
lor. ’n ziua a șaptea Dumnezeu Și-a sfîrşit lucrarea, pe care 
o făcuse; și în ziua a șaptea S'a odihnit de toată lucrarea Lui 
pe care o făcuse. Dumnezeu a binecuvîntat ziua a șaptea și 
a sfințit-o, pentrucă, în ziua aceasta S'a odihnit de toată lu- 


3 GENEZA 2. 4-92 


crarea Lui, pe care o zidise și o făcuse. lată istoria cerurilor 
și a pămîntului, cînd au fost făcute. ’n ziua cînd a făcut Dom- 
nul Dumnezeu un pămînt și ceruri, nu era încă pe pămînt nici 
un copăcel de cîmp și nici o iarbă de pe cîmp nu încolțea încă: 
fiindcă Domnul Dumnezeu nu dăduse încă ploaie pe pămînt și 
nu era nici un om ca să lucreze pămîntul. Ci un abur se ridica 
de pe pămînt și uda toată faţa pămîntului. Domnul Dum- 
nezeu a făcut pe om din țărina pămîntului, i-a suflat în nări 
suflare de viaţă, și omul s'a făcut astfel un suflet viu. Apoi 
Domnul Dumnezeu a sădit o grădină în Eden, spre răsărit; și a 
pus acolo pe omul pe care-l întocmise. Domnul Dumnezeu a 
făcut să răsară din pămînt tot felul de pomi, plăcuţi la vedere 
și buni la mîncare, și pomul vieţii în mijlocul grădinii, și po- 
mul cunoștinței binelui și răului. Un rîu ieșea din Eden și 
uda grădina; și de acolo se împărțea și se făcea patru braţe. 
Numele celui dintii este Pison; el înconjoară toată țara Havila, 
unde se găsește aur. Aurul din ţara aceasta este bun; acolo se 
găsește și bedelion și piatră de onix. Numele rîului al doilea 
este Ghihon; el înconjoară toată ţara Cuș. Numele celui de 
al treilea este Hidechel: el curge la răsăritul Asiriei. Al pa- 
trulea rîu este Eutratul. Domnul Dumnezeu a luat pe om și 
l-a așezat în grădina Edenului, ca s'o lucreze și s'o păzească. 
Domnul Dumnezeu a dat omului porunca aceasta: “Poţi să 
mănînci după plăcere din orice pom din grădină; dar din po- 
mul cunoștinței binelui și răului să nu mănînci, căci în ziua în 
care vei mînca din el, vei muri negreșit.” Domnul Dumnezeu 
a zis: “Nu este bine ca omul să fie singur; am să-i fac un ajutor 
potrivit pentru el.” Domnul Dumnezeu a făcut din pămînt 
toate fiarele cîmpului și toate păsările cerului; și le-a adus la 
om, ca să vadă cum are să le numească; și orice nume pe care-l 
dădea omul fiecărei vieţuitoare, acela-i era numele. Și omul 
a pus nume tuturor vitelor, păsărilor cerului și tuturor fiarelor 
cîmpului; dar, pentru om, nu s'a găsit niciun ajutor, care săi 
se potrivească. Atunci Domnul Dumnezeu a trimes un somn 
adînc peste om, și omul a adormit; Domnul Dumnezeu a luat 
una din coastele lui și a închis carnea la locul ei. Din coasta 
pe care o luase din om, Domnul Dumnezeu a făcut o femeie și 

a adus-o la om. Și omul a zis: “Iată în sfîrșit aceea care este 
os din oasele mele și carne din carnea mea! Ea se va numi, 
femeie, pentrucă a fost luată din om.”  Deaceea va lăsa omul 
pe tatăl său și pe mama sa, și se va lipi de nevasta sa, și se vor 
face un singur trup. Omul și nevasta lui erau amindoi goi, și 
nu le era rușine. 


Șarpele era mai șiret decît toate fiarele cîmpului pe cari 
le făcuse Domnul Dumnezeu. El a zis femeii: “Oare a zis 
Dumnezeu cu adevărat: “Să nu mîncați din toţi pomii din 
grădină?” Femeia a răspuns șarpelui: “Putem să mincăm 
din rodul tuturor pomilor din grădină.” Dar despre rodul 
pomului din mijlocul grădinii, Dumnezeu a zis: “Să nu mîncaţi 
din el, și nici să nu vă atingeţi de el, ca să nu muriţi.” Atunci 
șarpele a zis femeii: “Hotărit, că nu veți muri: dar Dumnezeu 
știe că, în ziua cînd veţi mînca din el, vi se vor deschide ochii, 
și veţi fi ca Dumnezeu, cunoscînd binele și răul”. Femeia 
a văzut că pomul era bun de mîncat și plăcut de privit, și 
că pomul era de dorit ca să deschidă cuiva mintea. A luat 
deci din rodul lui, și a mîncat; a dat și bărbatului ei, care era 
lîngă ea, și bărbatul a mîncat și el. Atunci li s'au deschis 
ochii la amindoi; au cunoscut că erau goi, au cusut laolaltă 
frunze de smochin și și-au făcut șorțuri din ele. Atunci au 
auzit glasul Domnului Dumnezeu, care umbla prin grădină 
în răcoarea zilei: și omul și nevasta lui s'au ascuns de Faţa 
Domnului Dumnezeu printre pomii din grădină. Dar Domnul 
Dumnezeu a chemat pe om, și i-a zis: “Unde ești?” Ela 
răspuns: “Ti-am auzit glasul în grădină; și mi-a fost frică, 
pentrucă eram gol, și m'am ascuns.” Și Domnul Dumnezeu a 
zis: “Cine ţi-a spus că ești gol? Nu cumva ai mîncat din pomul 
din care îţi poruncisem să nu mănînci?” Omul a răspuns: 
“Femeia pe care mi-ai dat-o ca să fie lîngă mine, ea mi-a dat 
din pom și am mîncat.” Și Domnul Dumnezeu a zis femeii: 
“Ce ai făcut?” Femeia a răspuns: “Șarpele m'a amăgit, și am 
mîncat din pom.” Domnul Dumnezeu a zis şarpelui: “Fiindcă 
ai făcut lucrul acesta, blestemat ești între toate vitele și între 
toate fiarele de pe cîmp; în toate zilele vieţii tale să te tirăști 
pe pîntece, și să măninci ţărină.  Vrășmășie voi pune între 

tine și femeie, între sămînța ta și sămînța ei. Aceasta îţi va 
zdrobi capul, și tu îi vei zdrobi călcîiul.” Femeii i-a zis: “Voi 
mări foarte mult suferința și însărcinarea ta; cu durere vei 
naște copii, și dorințele tale se vor ținea după bărbatul tău, 
iar el va stăpîni peste tine.” Omului i-a zis: “Fiindcă ai 
ascultat de glasul nevestei tale, și ai mîncat din pomul despre 
care îți poruncisem: ,Să nu măninci deloc din el, blestemat 
este acum pămîntul din pricina ta. Cu multă trudă să-ţi scoţi 
hrana, din el în toate zilele vieţii tale; spini și pălămidă să-ți 
dea, și să mănînci iarba de pe cîmp. "n sudoarea feţei tale sã- 
ți mănînci pînea, pînă te vei întoarce în pămînt, căci din el ai 
fost luat; căci ţărină ești, și în țărînă te vei întoarce.” Adam 
a pus nevestei sale numele Eva: căci ea a fost mama tuturor 
celor vii. Domnul Dumnezeu a făcut lui Adam și nevestei lui 
haine de piele, și i-a îmbrăcat cu ele. Domnul Dumnezeu a 
zis: “lată că omul a ajuns ca unul din Noi, cunoscînd binele 
și răul. Să-l împedecăm dar acum ca nu cumva să-și întindă 
mîna, să ia și din pomul vieţii, să mănînce din el, și să trăiască 
în veci.”  Deaceea Domnul Dumnezeu l-a izgonit din grădina 
Edenului, ca să lucreze pămîntul, din care fusese luat. Astfel 
a izgonit El pe Adam; și la răsăritul grădinii Edenului a pus 
niște heruvimi, cari să învîrtească o sabie învăpăiată, ca să 
păzească drumul care duce la pomul vieţii. 


Adam s'a împreunat cu nevastă-sa Eva; ea a rămas însărci- 
nată, și a născut pe Cain. Și a zis: “Am căpătat un om cu aju- 
torul Domnului!” A mai născut și pe fratele său Abel. Abel 
era cioban, iar Cain era plugar. După o bucată de vreme, 
Cain a adus Domnului o jertfă, de mîncare din roadele pămîn- 
tului. Abel a adus și el o jertfă de mîncare din oile întîi 
născute ale turmei lui și din grăsimea lor. Domnul a privit 
cu plăcere spre Abel și spre jertfa lui; dar spre Cain și spre 
jertfa lui, n'a privit cu plăcere. Cain s'a mîniat foarte tare, și i 
s'a posomorit faţa. Și Domnul a zis lui Cain: “Pentruce te-ai 
miniat, și pentruce ţi s'a posomorit faţa? Nu-i așa? Dacă 
faci bine, vei fi bine primit; dar dacă faci rău, păcatul pîndește 
la ușă; dorința lui se ţine după tine, dar tu să-l stăpînești.” 
'nsă Cain a zis fratelui său Abel: “Haidem să ieşim la cîmp.” 

Dar pe cînd erau la cîmp, Cain s'a ridicat împotriva fratelui 
său Abel, și l-a omorît. Domnul a zis lui Cain: “Unde este 
fratele tău Abel?” El a răspuns: “Nu știu. Sînt eu păzitorul 
fratelui meu?” Şi Dumnezeu a zis: “Ce ai făcut? Glasul sîn- 
gelui fratelui tău strigă din pămînt la Mine. Acum blestemat 
ești tu, isgonit din ogorul acesta, care și-a deschis gura ca să 
primească. din mîna ta sîngele fratelui tău! Cînd vei lucra 
pămîntul, să nu-ți mai dea bogăţia lui. Pribeag și fugar să 
fii pe pămînt.” Cain a zis Domnului: “Pedeapsa mea e prea 
mare ca s'o pot suferi. lată că Tu mă izgonești azi de pe 
faţa pămîntului; eu voi trebui să mă ascund de Faţa Ta, și 
să fiu pribeag și fugar pe pămînt; și oricine mă va găsi, mă 
va omori.” Domnul i-a zis: “Nicidecum; ci dacă va omori 
cineva pe Cain, Cain să fie răzbunat de șeapte ori.” Și Dom- 
nul a hotărît un semn pentru Cain, ca oricine îl va găsi, să nu-l 
omoare. Apoi, Cain a ieșit din Faţa Domnului, și a locuit în 
țara Nod, la răsărit de Eden. Cain s'a împreunat cu nevastă- 
sa; ea a rămas însărcinată și a născut pe Enoh. El a început 
apoi să zidească o cetate, și a pus acestei cetăţi numele fiului 
său Enoh. Enoh a fost tatăl lui Irad; Irad a fost tatăl lui 
Mehuiael; Mehuiael a fost tatăl lui Metușael; și Metușael a 
fost tatăl lui Lameh.  Lameh și-a luat două neveste: numele 
uneia era Ada, și numele celeilalte era Tila. Ada a născut pe 
labal: el a fost tatăl celor ce locuiesc în corturi și păzesc vitele. 
Numele fratelui său era lubal: el a fost tatăl tuturor celor ce 
cîntă, cu alăuta și cu cavalul. Tila, de partea ei, a născut și 
ea pe 'Tubal-Cain, făuritorul tuturor uneltelor de aramă și de 
fer. Sora lui Tubal-Cain era Naama. Lameh a zis nevestelor 
sale: “Ada și Țila, ascultați glasul meu! Nevestele lui Lameh, 
ascultați cuvîntul meu! Am omorît un om pentru rana mea, 
Și un tînăr pentru vinătăile mele. Cain va fi răsbunat de 
șeapte ori, lar Lameh de șaptezeci de ori cîte șapte.” Adam 
s'a împreunat iarăș cu nevastă-sa; ea a născut un fiu, și i-a 
pus numele Set; “căci”, a zis ea, “Dumnezeu mi-a dat o altă 
sămînţă în locul lui Abel, pe care l-a ucis Cain.” Lui Set i s'a 
născut și lui un fiu, și i-a pus numele Enos. Atunci au început 
oamenii să cheme Numele Domnului. 


T GENEZA 5. 1-28 


Iată cartea neamurilor lui Adam. ’n ziua cînd a făcut Dum- 
nezeu pe om, l-a făcut după asemănarea lui Dumnezeu. l-a 
făcut parte bărbătească și parte femeiască, i-a binecuvîntat, și 
le-a dat numele de “om”, în ziua cînd au fost făcuţi. La virsta 
de o sută treizeci de ani, Adam a născut un fiu după chipul și 
asemănarea lui, și i-a pus numele Set. După nașterea lui Set, 
Adam a trăit opt sute de ani; și a născut fii și fiice. Toate 
zilele pe cari le-a trăit Adam, au fost de nouă sute trei zeci 
de ani; apoi a murit. La virsta de o sută cinci ani, Set a 
născut pe Enos. După nașterea lui Enos, Set a mai trăit opt 
sute șapte ani, și a născut fii și fiice. Toate zilele lui Set au 
fost de nouă sute doisprezece ani; apoi a murit. La vrista de 
nouăzeci de ani, Enos a născut pe Cainan. După nașterea lui 
Cainan, Enos a mai trăit opt sute cincisprezece ani, și a născut 
fii şi fiice. Toate zilele lui Enos au fost de nouă sute cinci ani; 
apoi a murit. La vrista de șapte zeci de ani, Cainan a născut 
pe Mahalaleel. După nașterea lui Mahalaleel, Cainan a mai 
trăit opt sute patruzeci de ani; și a născut fii și fiice. Toate 
zilele lui Cainan au fost de nouă sute zece ani; apoi a murit. 
La vrista de şase zeci și cinci de ani, Mahalaleel a născut pe 
lared. După nașterea lui lared, Mahalaleel a mai trăit opt 
sute treizeci de ani; și a născut fii și fiice. Toate zilele lui 
Mahalaleel au fost de opt sute nouăzeci și cinci de ani; apoi 
a murit. La vrista de o sută șasezeci și doi de ani, lared a 
născut pe Enoh. După nașterea lui Enoh, lared a mai trăit 
opt sute de ani; și a născut fii și fiice. Toate zilele lui lared 
au fost de nouă sute șase zeci și doi de ani; apoi a murit. La 
vrista de șase zeci și cinci de ani, Enoh a născut pe Metusala. 
După nașterea lui Metusala, Enoh a umblat cu Dumnezeu trei 
sute de ani; și a născut fii și fiice. Toate zilele lui Enoh au fost 
trei sute șase zeci și cinci de ani. Enoh a umblat cu Dum- 
nezeu; apoi nu s'a mai văzut, pentru că la luat Dumnezeu. 
La vrista de o sută opt zeci și şapte de ani, Metusala a născut 
pe Lameh. După nașterea lui Lameh, Metusala a mai trăit 
șapte sute opt zeci și doi de ani; și a născut fii și fiice. Toate 
zilele lui Metusala au fost de nouă sute șase zeci și nouă de ani; 
apoi a murit. La vîrsta de o sută optzeci și doi de ani, Lameh 


28 


29 


30 


32 


13 


14 


15 


16 


5. 29-6. 16 GENEZA 8 


a născut un fiu. El i-a pus numele Noe, zicînd: “Acesta ne va 
miîngiia pentru osteneala și truda mînilor noastre, cari vin din 
acest pămînt, pe care l-a blestemat Domnul.” După nașterea 
lui Noe, Lameh a mai trăit cinci sute nouă zeci și cinci de ani; 
și a născut fii și fiice. Toate zilele lui Lameh au fost de șapte 
sute șaptezeci și șapte de ani; apoi a murit. Noe, la vrista de 
cinci sute de ani, a născut pe Sem, Ham și lafet. 


Cînd au început oamenii să se înmulțească pe fața pămîntu- 
lui, și li s'au născut fete, fiii lui Dumnezeu au văzut că fetele 
oamenilor erau frumoase; și din toate și-au luat de neveste pe 
acelea pe cari și le-au ales. Atunci Domnul a zis: “Duhul Meu 
nu va rămînea pururea în om, căci și omul nu este decit carne 
păcătoasă: totuș zilele lui vor fi de o sută douăzeci de ani.” 
Uriaşii erau pe pămînt în vremurile acelea, și chiar și după ce 
s'au împreunat fiii lui Dumnezeu cu fetele oamenilor, și le-au 
născut ele copii: aceștia erau vitejii cari au fost în vechime, oa- 
meni cu nume. Domnul a văzut că răutatea omului era mare 
pe pămînt, și că toate întocmirile gîndurilor din inima lui erau 
îndreptate în fiecare zi numai spre rău. I-a părut rău Dom- 
nului că a făcut pe om pe pămînt, și S'a mihnit în inima Lui. 
Și Domnul a zis: “Am să şterg de pe faţa pămîntului pe omul 
pe care l-am făcut, dela om pînă la vite, pînă la tiritoare, și 
pînă la păsările cerului; căci 'mi pare rău că i-am făcut.” Dar 
Noe a căpătat milă înaintea Domnului. lată cari sînt urmașii 
lui Noe. Noe era un om neprihănit și fără pată între cei din 
vremea lui: Noe umbla cu Dumnezeu. Noe a născut trei fii: 
Sem, Ham și lafet.  Pămiîntul era stricat înaintea lui Dum- 
nezeu, pămîntul era plin de silnicie. Dumnezeu S'a uitat spre 
pămînt, și iată că pămîntul era stricat; căci orice făptură își 
stricase calea pe pămînt. Atunci Dumnezeu a zis lui Noe: 
“Sfârșitul oricărei făpturi este hotărit înaintea Mea, fiindcă au 
umplut pămîntul de silnicie; iată, am să-i nimicesc împreună 
cu pămîntul. Fă-ţi o corabie din lemn de gofer (chiparos); 
corabia aceasta s'o împarţi în cămăruţe, și s'o tencuiești cu 
smoală pe dinlăuntru și pe dinafară. lată cum s'o faci: cora- 
bia să aibă trei sute de coți în lungime, cincizeci de coți în 
lăţime și treizeci de coţi în înălțime. Să faci corăbiei o fer- 

eastră, sus, lată de un cot; ușa s'o pui în laturea corăbiei; și 
să faci un rînd de cămări jos, altul la mijloc și altul sus. Şi, 
iată că Eu am să fac să vină un potop de ape pe pămînt, ca să 
nimicească orice făptură de supt cer, care are suflare de viaţă; 
tot ce este pe pămînt va pieri. Dar cu tine fac un legămînt; 
să intri în corabie, tu și fiii tăi, nevastă-ta și nevestele fiilor tăi 
împreună cu tine. Din tot ce trăiește, din orice făptură, să iei 
în corabie cîte două din fiecare soi, ca să le ţii vii cu tine: să 
fie o parte bărbătească și o parte femeiască. Din păsări după 
soiul lor, din vite după soiul lor, și din toate tiritoarele de pe 
pămînt după soiul lor, să vină la tine înlăuntru cîte două din 
fiecare soi, ca să le ţii cu viaţă. Și tu, ia-ţi din toate bucatele 
cari se mănîncă, și fă-ți merinde din ele, ca să-ți slujească de 
hrană ţie și lor.” Așa a și făcut Noe: a făcut tot ce-i poruncise 
Dumnezeu. 


Domnul a zis lui Noe: “Intră în corabie, tu și toată casa ta; 
căci te-am văzut fără prihană înaintea Mea în neamul acesta 
de oameni. Ia cu tine cîte șapte perechi din toate dobitoacele 
curate, cîte o parte bărbătească și cîte o parte femeiască; o 
pereche din dobitoacele care nu sînt curate, câte o parte băr- 
bătească și cîte o parte femeiască; și cîte șapte perechi de 
asemenea, din pasările cerului, cîte o parte bărbătească și câte 
o parte femeiască, pentru ca să le ţii vie sămînța pe toată 
faţa pămîntului. Căci după șapte zile, voi face să ploaie pe 
pămînt patruzeci de zile și patruzeci de nopți; și voi șterge 
astfel de pe fața pămîntului toate făpturile pe cari le-am fă- 
cut.” Noe a făcut tot ce-i poruncise Domnul. Noe era de 
șase sute de ani, cînd a venit potopul pe pămînt. Şi Noe a 
intrat în corabie cu fiii săi, cu nevastă-sa și cu nevestele fiilor 
săi, din pricina apelor potopului. Din dobitoacele curate și 
din dobitoacele necurate, din păsări și din tot ce se tirăște pe 
pămînt, au intrat în corabie la Noe, două cîte două, câte o 
parte bărbătească și cîte o parte femeiască, așa cum porun- 
cise Dumnezeu lui Noe. După cele șapte zile, au venit apele 
potopului pe pămînt. "n anul al șasesutelea al vieţii lui Noe, 
în luna a doua, în ziua a șaptesprezecea a lunii, în ziua aceea, 
s'au rupt toate izvoarele Adincului celui mare și s'au deschis 

stăvilarele cerurilor. Ploaia a căzut pe pămînt patruzeci de 
zile și patruzeci de nopți. ’n aceeaș zi au intrat în corabie: 
Noe, Sem, Ham și lafet, fiii lui Noe, nevasta lui Noe și cele 
trei neveste ale fiilor lui cu ei: ei, și toate fiarele cîmpului, 
după soiul lor, toate vitele după soiul lor, toate tîrîtoarele cari 
se tirăsc pe pămînt după soiul lor, toate păsările după soiul 
lor, toate păsărelele, tot ce are aripi. Au intrat în corabie 
la Noe, două cîte două, din orice făptură care are suflare de 
viaţă. Cele cari au intrat, erau cîte o parte bărbătească, și 
câte o parte femeiască, din orice făptură, după cum poruncise 
Dumnezeu lui Noe. Apoi Domnul a închis ușa după el. Po- 
topul a fost patruzeci de zile pe pămînt. Apele au crescut și au 
ridicat corabia, și ea s'a înălțat deasupra pămîntului. Apele 
au ajuns mari și au crescut foarte mult pe pămînt, și corabia 
plutea pe deasupra apelor. Apele au ajuns din ce în ce mai 
mari și toți munţii înalți, cari sînt supt cerul întreg, au fost 
acoperiți. Cu cincisprezece coţi s'au înălțat apele deasupra 
munților, cari au fost acoperiţi. Și a pierit orice făptură care 
se mișca pe pămînt, atît păsările cît și vitele și fiarele, tot 
ce se tira pe pămînt, și toţi oamenii. Tot ce răsufla, tot ce 
avea suflare de duh de viaţă în nări, tot ce era pe pămîntul 
uscat, a murit. Toate făpturile cari erau pe faţa pămîntului 
au fost nimicite, dela om pînă la vite, pînă lă tiritoare și pînă 
la păsările cerului: au fost nimicite de pe pămînt. N'a rămas 
decît Noe și ce era cu el în corabie. Apele au fost mari pe 
pămînt o sută cincizeci de zile. 


Dumnezeu Și-a adus aminte de Noe, de toate vieţuitoarele 
și de toate vitele cari erau cu el în corabie; și Dumnezeu a fă- 
cut să sufle un vînt pe pămînt, și apele s'au potolit. Izvoarele 
Adîncului și stăvilarele cerurilor au fost închise, și ploaia din 
cer a fost oprită. Apele au scăzut de pe faţa pămîntului, 
scurgîndu-se și împuţinindu-se, și, după o sutăcincizeci de zile, 
apele s'au micșorat. ’n luna a șaptea, în ziua a șaptespreze- 
cea a lunii, corabia s'a oprit pe munţii Ararat. Apele au mers 
scăzînd pînă în luna a zecea. "n luna a zecea, în ziua întîi a lu- 
nii, s'au văzut virfurile munţilor. După patruzeci de zile, Noe 
a deschis fereastra corăbiei pe care o făcuse. A dat drumul 

unui corb, care a ieșit, ducîndu-se și întorcîndu-se, pînă cînd 
au secat apele de pe pămînt. A dat drumul și unui porumbel, 
ca să vadă dacă scăzuseră apele de pe faţa pămîntului. Dar 
porumbelul n'a găsit nici un loc ca să-și pună piciorul, și s'a 
întors la el în corabie, căci erau ape pe toată fața pămîntu- 
lui. Noe a întins mîna, l-a luat, și l-a băgat la el în corabie. 
A mai așteptat alte șapte zile, și iarăș a dat drumul porum- 
belului din corabie.  Porumbelul s'a întors la el spre seară; și 
iată că în ciocul lui era o frunză de măslin ruptă de curînd. 
Noe a cunoscut astfel că apele scăzuseră pe pămînt. A mai 
așteptat alte șapte zile; și a dat drumul porumbelului. Dar 
porumbelul nu s'a mai întors la el. "n anul șase sute unu, în 
luna întîi, în ziua întîi a lunii, apele secaseră pe pămînt. Noe 
a ridicat învelitoarea corăbiei: s'a uitat, și iată că fața pămin- 
tului se uscase. ’n luna a doua, în a douăzeci și șaptea zi a 
lunii, pămîntul era uscat de tot. Atunci Dumnezeu a vorbit 
lui Noe, și i-a zis:  “leși din corabie, tu și nevastă-ta, fiii tăi 
și nevestele fiilor tăi cu tine! Scoate afară împreună cu tine 
toate vieţuitoarele de tot felul cari sînt cu tine, atît păsările cît 
și vitele și toate tiritoarele cari se tîrăsc pe pămînt: să mișune 
pe pămînt, să crească și să se înmulțească pe pămînt.” Şi 
Noe a ieșit afară cu fiii săi, cu nevastă-sa și cu nevestele fiilor 
săi. Toate dobitoacele, toate tiritoarele, toate păsările, tot 
ce se mișcă pe pămînt, după soiurile lor, au ieșit din corabie. 
Noe a zidit un altar Domnului; a luat din toate dobitoacele 
curate și din toate păsările curate, și a adus arderi de tot pe 
altar. Domnul a mirosit un miros plăcut; și Domnul a zis în 
inima Lui: “Nu voi mai blestema pămîntul, din pricina omului, 
pentrucă, întocmirile gîndurilor din inima omului sînt rele din 
tinereța lui; și nu voi mai lovi tot ce este viu, cum am făcut. 
Cît va fi pămîntul, nu va înceta sămănatul și seceratul, frigul 
și căldura, vara și iarna, ziua și noaptea!” 


Dumnezeu a binecuvîntat pe Noe și pe fiii săi, și le-a zis: 
“Creșteţi, înmulțiţi-vă, și umpleţi pămîntul.  S'apuce groaza 
și frica de voi pe orice dobitoc de pe pămînt, pe orice pasăre 
a cerului, pe tot ce se mișcă pe pămînt și pe toţi peștii mării: 
vi le-am dat în mînile voastre! Tot ce se mișcă și are viaţă, 

să vă slujească de hrană: toate acestea vi le dau, ca și iarba 
verde. Numai carne cu viaţa ei, adică sîngele ei, să nu mîncaţi. 
Căci voi cere înapoi sîngele vieților voastre; îl voi cere înapoi 
dela orice dobitoc; și voi cere înapoi viața omului din mîna 
omului, din mîna oricărui om, care este fratele lui. Dacă varsă 
cineva sîngele omului, și sîngele lui să fie vărsat de om; căci 
Dumnezeu a făcut pe om după chipul Lui. Iar voi, creșteţi 
și înmulţiţi-vă; răspîndiţi-vă pe pămînt, și înmulţiţi-vă pe el!” 
Dumnezeu a mai vorbit lui Noe și fiilor lui cari erau cu el, și a 
zis: “lată, Eu fac un legămînt cu voi, și cu sămînța voastră, 
care va veni după voi; cu toate vieţuitoarele, cari sînt cu 
voi, atît păsările cît și vitele, și toate fiarele de pe pămînt 
cari sînt cu voi; cu toate cele cari au ieșit din corabie și cu 
orice alte dobitoace de pe pămînt. Fac un legămiînt cu voi că 
nicio făptură nu va mai fi nimicită de apele potopului, și nu 
va mai veni potop ca să pustiască pămîntul.” Și Dumnezeu 
a zis: “lată semnul legămîntului pe care-l fac între Mine și 
voi, și între toate vieţuitoarele cari sînt cu voi, pentru toate 
neamurile de oameni în veci: curcubeul Meu, pe care l-am 
așezat în nor, el va sluji ca semn al legămîntului dintre Mine și 
pămînt. Cînd voi strînge nori deasupra pămîntului, curcubeul 
se va arăta în nor; și Eu 'mi voi aduce aminte de legămîntul 
dintre Mine și voi și dintre toate vieţuitoarele de orice trup; 
și apele nu se vor mai face un potop, ca să nimicească orice 
făptură. Curcubeul va fi în nor; și Eu Mă voi uita la el, ca să- 
Mi aduc aminte de legămîntul cel vecinic dintre Dumnezeu și 
toate vieţuitoarele de orice trup de pe pămînt”. Și Dumnezeu 
a zis lui Noe: “Acesta, este semnul legămîntului pe care l-am 
făcut între Mine și orice făptură de pe pămînt.” Fiii lui Noe, 
cari au ieșit din corabie, erau: Sem, Ham și lafet: Ham este 
tatăl lui Canaan. Aceștia au fost cei trei fii ai lui Noe, și din 
ei s'au răspîndit oameni peste tot pămîntul. Noe a început 
să fie lucrător de pămînt, și a sădit o vie. A băut vin, sa 
îmbătat și s'a desgolit în mijlocul cortului său. Ham, tatăl 
lui Canaan, a văzut goliciunea tatălui său, și a spus celor doi 
fraţi ai lui afară. Atunci Sem și lafet au luat mantaua, au pus- 
o pe umeri, au mers dea'ndăratelea și au acoperit goliciunea 

tatălui lor; fiindcă feţele le erau întoarse înapoi, n'au văzut 
goliciunea tatălui lor. Noe s'a trezit din ameţeala vinului, și 
a aflat ce-i făcuse fiul său cel mai tînăr. Si a zis: “Blestemat 
să fie Canaan! Să fie robul robilor fraţilor lui!” El a mai zis: 
“Binecuvîntat să fie Domnul, Dumnezeul lui Sem, Și Canaan 
să fie robul lui! Dumnezeu să lărgească locurile stăpînite de 
lafet, lafet să locuiască în corturile lui Sem, Și Canaan să fie 
robul lor!” Noe a trăit, după potop, trei sute cincizeci de ani. 
Toate zilele lui Noe au fost de nouă sute cincizeci de ani; apoi 
a murit. 


lată spiţa neamului fiilor lui Noe: Sem, Ham și lafet. După 
potop li s'au născut fii. Fiii lui lafet au fost: Gomer, Ma- 
gog, Madai, lavan, Tubal, Meșec și Tiras. Fiii lui Gomer: 
Aşchenaz, Rifat și Togarma. Fiii lui lavan: Elișa, Tarșiș, 
Chitim, și Dodanim. Dela ei se trag popoarele din țările nea- 
murilor de pe malul mării, după ţinuturile lor, după limba 
fiecăruia, după familiile lor, după seminţiile lor. Fiii lui Ham 
au fost: Cuș, Miţraim, Put și Canaan. Fiii lui Cuș: Seba, 
Havila, Sabta, Raema și Sabteca. Fiii lui Raema: Șeba și 
Dedan. Cuş a născut și pe Nimrod: el este acela care a 
început să fie puternic pe pămînt. El a fost un viteaz vină- 
tor înaintea Domnului; iată de ce se zice: “Ca Nimrod, viteaz 
vînător înaintea Domnului.” Ela domnit la început peste Ba- 
bel, Erec, Acad și Calne, în ţara Șinear. Din ţara aceasta a 
intrat în Aare: a zidit Ninive, Rehobot- Ír, Calah şi Resen în- 
tre Ninive și Galah; aceasta este cetatea cea mare. - Miţraim 
a născut pe Ludimi, Anamimi, Lehabimi, Naftuhimi, Pa- 
trusimi, Casluhimi, (din cari au ieșit Filistenii) și pe Caftorimi. 
Canaan a născut pe Sidon, întiiul lui născut, și pe Het; și 
pe lebusiţi, pe Amoriţi, pe Ghirgasiţi, pe Heviţi, pe Archiţi, 
pe Siniţi, pe Arvadiţi, pe Temariţi, pe Hamatiţi. "n urmă, 
familiile Cananiţilor s'au împrăștiat. Hotarele Cananiţilor se 
întindeau dela Sidon, cum mergi spre Gherar, pînă la Gaza, 
și cum mergi spre Sodoma, Gomora, Adma și Teboim, pînă la 
Leșa. Aceştia sînt fiii lui Ham, după familiile lor, după lim- 
bile lor, după ţările lor, după neamurile lor. Și lui Sem, tatăl 
tuturor fiilor lui Eber, și fratele cel mai mare al lui Iafet, i s'au 


15, 16 


20 
21 


22 
23, 24 
25 


26 
27, 28 
29 
30 
31 


32 


10. 22-11. 14 GENEZA 14 


născut fii. Fiii lui Sem au fost: Elam, Asur, Arpacșad, Lud 
și Aram. Fii lui Aram: Uţ, Hul, Gheter și Maş. Arpacşad a 
născut pe Șelah; şi Şelah a născut pe Eber. Lui Eber i s'au 
născut doi fii: numele unuia era Peleg, numit așa pentru că 
pe vremea lui s'a împărțit pămîntul; iar numele fratelui său 
era loctan.  loctan a născut pe Almodad, pe Șelef, pe Atar- 
mavet, pe lerah, pe Adoram, pe Uzal, pe Dicla, pe Obal, pe 
Abimael, pe Seba, pe Ofir, pe Havila, și pe lobab. Toţi aceş- 
tia au fost fiii lui loctan. Ei au locuit dela Meşa, cum mergi 
spre Sefar, pînă la muntele răsăritului. Aceștia sînt fiii lui 
Sem, după familiile lor, după limbile lor, după ţările lor, după 
neamurile lor. Acestea sînt familiile fiilor lui Noe, după spiţa 
neamului lor, după neamurile lor. Şi din ei au ieşit neamurile 
cari s'au răspîndit pe pămînt după potop. 


Tot pămîntul avea o singură limbă și aceleași cuvinte. Pornind 


ei înspre răsărit, au dat peste o cîmpie în țara Șinear; și au de- 
scălecat acolo. Şi au zis unul către altul: “Haidem! să facem 
cărămizi, și să le ardem bine în foc.” Și cărămida le-a ţinut 
loc de piatră, iar smoala le-a ţinut loc de var. Si au mai zis: 
“Haidem! să ne zidim o cetate și un turn al cărui vîrf să at- 
ingă cerul, și să ne facem un nume, ca să nu fim împrăștiați pe 
toată faţa pămîntului.” Domnul S'a pogorit să vadă cetatea 
și turnul, pe care-l zideau fiii oamenilor. Și Domnul a zis: 
“Iată, ei sînt un singur popor, și toți au aceeaș limbă; și iacă 
de ce s'au apucat; acum nimic nu i-ar împedeca să facă tot ce 
și-au pus în gînd.  Haidem! să Ne pogorîm și să le încurcăm 
acolo limba, ca să nu-și mai înțeleagă vorba unii altora.” Și 
Domnul i-a împrăștiat de acolo pe toată faţa pămîntului; așa 
că au încetat să zidească cetatea. De aceea cetatea a fost 
numită Babel, căci acolo a încurcat Domnul limba întregului 
pămînt, și de acolo i-a împrăștiat Domnul pe toată fața pămîn- 
tului. Iată spita neamului lui Sem. La vîrsta de o sută de 
ani, Sem a născut pe Arpacșad, la doi ani după potop. După 
nașterea lui Arpacșad, Sem a trăit cincisute de ani; și a născut 
fii și fiice. La vrista de treizeci și cinci de ani, Arpacșad a 
născut pe Șelah. După nașterea lui Șelah, Arpacșad a mai 
trăit patrusute trei ani; și a născut fii și fiice. La vrista de 

treizeci de ani, Șelah a născut pe Eber. După nașterea lui 
Eber, Şelah a mai trăit patrusute trei ani; și a născut fii și 
fiice. La vîrsta de treizeci și patru de ani, Eber a născut pe 
Peleg. După nașterea lui Peleg, Eber a mai trăit patrusute 
treizeci de ani; și a născut fii și fiice. La virsta de treizeci 
de ani, Peleg a născut pe Reu. După nașterea lui Reu, Pe- 
leg a mai trăit douăsute nouă ani; și a născut fii și fiice. La 
vîrsta de treizeci și doi de ani, Reu a născut pe Serug. După 
nașterea lui Serug, Reu a mai trăit douăsute șapte ani; și a 
născut fii și fiice. La vîrsta de treizeci de ani, Serug a născut 
pe Nahor. După nașterea lui Nahor, Serug a mai trăit două 
sute de ani; și a născut fii și fiice. La vîrsta de douăzeci și 
nouă de ani, Nahor a născut pe Terah. După nașterea lui 
Terah, Nahor a mai trăit o sută nouăsprezece ani; și a născut 
fii și fiice. La vîrsta de șaptezeci de ani, Terah a născut pe 
Avram, pe Nahor și pe Haran. lată spița neamului lui Terah. 
Terah a născut pe Avram, pe Nahor și pe Haran.- Haran a 
născut pe Lot. Şi Haran a murit în faţa tatălui său Terah, 
în ţara în care se născuse, în Ur în Haldea.- Avram și Nahor 
și-au luat neveste. Numele nevestei lui Avram era Sarai, și nu- 
mele nevestei lui Nahor era Milca, fiica lui Haran, tatăl Milcăi 
și Iscăi. Sarai era stearpă: n'avea copii deloc. Terah a luat 
pe fiul său Avram, și pe Lot, fiul lui Haran, fiul fiului său, și pe 
Sarai, noru-sa, nevasta fiului său Avram. Au ieșit împreună 
din Ur din Haldea, ca să meargă în ţara Canaan. Au venit 
pînăla Haran, și s'au așezat acolo. Zilele lui Terah au fost de 
două sute cinci ani; și Terah a murit în Haran. 


Domnul zisese lui Avram: “leşi din ţara ta, din rudenia ta, 
și din casa tatălui tău, și vino în țara pe care ţi-o voi arăta. 
Voi face din tine un neam mare, și te voi binecuvînta,; îţi voi 
face un nume mare, și vei fi o binecuvîntare. Voi binecuvînta 
pe ceice te vor binecuvînta, și voi blestema pe cei ce te vor 
blestema; și toate familiile pămîntului vor fi binecuvîntate în 
tine. Avram a plecat, cum îi spusese Domnul, și a plecat 
și Lot împreună cu el. Avram avea șaptezeci și cinci de ani, 
cînd a ieşit din Haran. Avram a luat pe Sarai, nevastă-sa, și 
pe Lot, fiul fratelui său, împreună cu toate averile, pe cari le 

strînseseră și cu toate slugile pe cari le cîștigaseră în Haran. 
Au plecat în ţara Canaan, și au ajuns în țara Canaan. Avram 
a străbătut ţara pînă la locul numit Sihem, pînă la stejarul lui 
More. Cananiţii erau atunci în ţară. Domnul S'a arătat lui 
Avram, și i-a zis: “Toată țara aceasta o voi da seminţei tale.” 
Și Avram a zidit acolo un altar Domnului, care i Se arătase. 
De acolo a pornit spre munte, la răsărit de Betel, și și-a întins 
cortul, avînd Betelul la apus și Ai la răsărit. A zidit și acolo 
un altar Domnului, și a chemat Numele Domnului. Avram 
și-a urmat drumul, înaintînd mereu spre meazăzi. A venit 
însă o foamete în ţară; și Avram s'a pogorit în Egipt, ca să 
locuiască pentru cîtăva vreme acolo; căci era mare foamete în 
țară. Cînd era aproape să intre în Egipt, a zis nevestei sale 
Sarai: “lată, știu că ești o femeie frumoasă la faţă. Cînd te 
vor vedea Egiptenii, vor zice: „Aceasta este nevasta luij Și pe 
mine mă vor omori, iar pe tine te vor lăsa cu viaţă. Spune, 
rogu-te, că ești sora mea, ca să-mi meargă bine din pricina 
ta, și sufletul meu să trăiască datorită ţie.” Cînd a ajuns 
Avram în Egipt, Egiptenii au văzut că nevasta lui era foarte 
frumoasă. Slujbaşii cei mai de frunte ai lui Faraon au văzut-o 
și ei, și au lăudat-o la Faraon; și femeia a fost adusă în casa lui 
Faraon. Pe Avram l-a primit bine din pricina ei; și Avram a 
căpătat oi, boi, măgari, robi și roabe, măgărițe și cămile. Dar 
Domnul a lovit cu mari urgii pe Faraon și casa lui, din pricina 
nevestei lui Avram Sarai. Atunci Faraon a chemat pe Avram, 
și i-a zis: “Ce mi-ai făcut? Pentruce nu mi-ai spus că este 
nevastă-ta? De ce ai zis: „Este sora mea;, și am luat-o astfel 
de nevastă? Acum, iată-ţi nevasta; ia-o, și pleacă!” Și Faraon 
a dat; poruncă oamenilor lui să-l petreacă pe el, pe nevastă-sa 
și tot ce avea. 


Avram s'a suit din Egipt în ţara dela meazăzi, el, nevastă- 
sa, și tot ce avea, împreună cu Lot. Avram era foarte bogat în 
vite, în argint, și în aur. Din ţara dela meazăzi s'a îndreptat 
și a mers pînă la Betel, pînă la locul unde fusese cortul lui la 
început, între Betel și Ai, în locul unde era altarul, pe care-l 
făcuse mai înainte. Și acolo, Avram a chemat Numele Domnu- 
lui. Lot, care călătorea împreună cu Avram, avea și el oi, boi 

și corturi. Şi tinutul acela nu-i încăpea să locuiască împreună; 
căci averile lor erau așa de mari, încît nu puteau să locuiască 
împreună. S'a iscat o ceartă între păzitorii vitelor lui Avram 
și păzitorii vitelor lui Lot. Cananiţii și Feresiţii locuiau atunci 
în țară. Avram a zis lui Lot: “Te rog, să nu fie ceartă între 
mine și tine, și între păzitorii mei și păzitorii tăi, căci sintem 
fraţi. Nu-i oare toată ţara înaintea ta? Mai bine desparte-te 
de mine: dacă apuci tu la stînga, eu voi apuca la dreapta; dacă 
apuci tu la dreapta, eu voi apuca la stînga.” Lot și-a ridicat 
ochii, și a văzut că toată Cimpia lordanului era bine udată 
în întregime. "nainte de a nimici Domnul Sodoma și Gomora, 
pînă la Toar, era ca o grădină a Domnului, ca ţara Egiptu- 
lui. Lot şi-a ales toată Cimpia Iordanului, și a mers spre 
răsărit. Astfel s'au despărţit ei unul de altul. Avram a locuit 
în țara Canaan, iar Lot a locuit în cetăţile din Cîmpie, și și-a 
întins corturile pînă la Sodoma. Oamenii din Sodoma erau 
răi, și afară din cale de păcătoşi împotriva Domnului. Dom- 
nul a zis lui Avram, după ce s'a despărţit Lot de el: “Ridică-ţi 
ochii, și, din locul în care ești, privește spre mează noapte și 
spre mează zi, spre răsărit și spre apus; căci toată ţara pe 
care o vezi, ţi-o da ţie și seminţei tale în veac. "ţi voi face 
sămînța ca pulberea pămîntului de mare; așa că, dacă poate 
număra cineva pulberea pămîntului, și sămînţa ta va putea să 
fie numărată.  Scoală-te, străbate ţara în lung și în lat; căci 
ţie ţi-o voi da”. Avram și-a ridicat corturile, și a venit de a 
locuit lîngă stejarii lui Mamre, cari sînt lîngă Hebron. Și acolo 
a zidit un altar Domnului. 


Pe vremea lui Amrafel, împăratul Șinearului, lui Arioc, îm- 
păratul Elasarului, lui Chedorlaomer, împăratul Elamului, și 
lui Tideal, împăratul Goiimului, s'a întîmplat că ei au făcut 
război cu Bera, împăratul Sodomei, cu Birșa, împăratul Go- 
morei, cu Șineab, împăratul Admei, cu Șemeeber, împăratul 
TŢeboimului și cu împăratul Belei sau Ţoarului. Aceştia din 
urmă s'au adunat cu toţii în valea Sidim, adică Marea Sărată. 
Timp de doisprezece ani fuseseră supuși lui Chedorlaomer; și 
în anul al treisprezecelea s'au răsculat. Dar, în anul al pa- 
trusprezecelea Chedorlaomer și împărații cari erau cu el au 

pornit, şi au bătut pe Refaimi la Aşterot-Carnaim, pe Zuzimi 
la Ham, pe Emimi la Șave-Chiriataim, și pe Horiţi în muntele 
lor Seir, pînă la stejarul Paran, care este lîngă pustie. Apoi 
s'au întors, au venit la En-Mișpat, sau Cades, și au bătut pe 
Amaleciţi pe tot ţinutul lor, ca și pe Amoriţi, cari locuiau 
la Haţaţon-Tamar. Atunci au ieșit împăratul Sodomei, îm- 
păratul Gomorei, împăratul Admei, împăratul 'Teboimului și 
împăratul Belei sau Toarului, și s'au așezat în linie de bă- 
tae împotriva lor, în valea Sidim, și anume: împotriva lui 
Chedorlaomer, împăratul Elamului, împotriva lui Tideal, îm- 
păratul Goiimului, împotriva lui Amrafel, împăratul Șinearu- 
lui și împotriva lui Arioc, împăratul Elasarului: patru împărați 
împotriva a cinci. Valea Sidim era acoperită cu fîntîni de 
smoală. 'mpăratul Sodomei și împăratul Gomorei au luat-o la 
fugă, și au căzut în ele; ceilalți au fugit spre munte. Biruitorii 
au luat toate bogăţiile Sodomei și Gomorei, și toate merindele 
lor, și au plecat. Au luat și pe Lot, fiul fratelui lui Avram, 
care locuia în Sodoma; au luat și averile lui, și au plecat. A 
venit unul, care scăpase, și a dat de știre lui Avram, Evreul; 
acesta, locuia lîngă ștejarii lui Mamre, Amoritul, fratele lui Eş- 
col, și fratele lui Aner, cari făcuseră legătură de pace cu Avram. 
Cum a auzit Avram că fratele său fusese luat prins de război, 
a înarmat treisute optsprezece din cei mai viteji slujitori ai 
lui, născuţi în casa lui, și a urmărit pe împărații aceia pînă 
la Dan. Şi-a împărțit oamenii în mai multe cete, s'a arun- 
cat asupra lor noaptea, i-a bătut, și i-a urmărit pînă la Hoba, 
care este la stînga Damascului. A adus înapoi toate bogăţi- 
ile; a luat înapoi și pe fratele său Lot, cu averile lui, precum 
și pe femei, și norodul. Dupăce s'a întors Avram dela înfrin- 
gerea lui Chedorlaomer și a împăraţilor cari erau împreună cu 
el, împăratul Sodomei i-a ieșit în întîmpinare în valea Șave, 
sau Valea "'mpăratului.  Melhisedec, împăratul Salemului, a 
adus pîne și vin: el era preot al Dumnezeului Celui Prea "nalt. 
Melhisedec a binecuvîntat pe Avram, și a zis: “Binecuvîntat 
să fie Avram de Dumnezeul Cel Prea "nalt, Ziditorul cerului și 
al pămîntului.  Binecuvîntat să fie Dumnezeul Cel Prea "nalt, 
care a dat pe vrăjmașii tăi în mîinile tale!” Și Avram i-a dat 

zeciuială din toate. "mpăratul Sodomei a zis lui Avram: “Dă- 
mi oamenii, și ține bogăţiile pentru tine.” Avram a răspuns 
împăratului Sodomei: “Ridic mîna spre Domnul, Dumnezeul 
Cel Prea "nalt, Ziditorul cerului și al pămîntului, și jur că 
nu voi lua nimic din tot ce este al tău, nici măcar un fir de 
aţă, nici măcar o curea de încălțăminte, ca să un zici: „Am îm- 
bogăţit pe Avram.‘ Nimic pentru mine! afară de ce au mîncat 
flăcăii, și partea oamenilor cari au mers cu mine, Aner, Eșcol 
și Mamre: ei pot să-și ia partea lor!” 


După aceste întimplări, Cuvîntul Domnului a vorbit lui 
Avram într'o vedenie, și a zis: “Avrame, nu te teme; Eu sînt 
scutul tău, și răsplata ta cea foarte mare.” Avram a răspuns: 
“Doamne Dumnezeule, ce-mi vei da? Căci mor fără copii; și 
moștenitorul casei mele este Eliezer din Damasc.” Și Avram 
a zis: “lată că nu mi-ai dat sămiînţă, și slujitorul născut în casa 
mea va fi moștenitorul meu.” Atunci Cuvîntul Domnului i-a 
vorbit astfel: “Nu el va fi moștenitorul tău, ci cel ce va ieși 
din tine, acela va fi moștenitorul tău.” Şi, după ce l-a dus 
afară, i-a zis: “Uită-te spre cer, și numără stelele, dacă poți să 
le numeri.” Și i-a zis: “Așa va fi sămînţa ta.” Avram a crezut 
pe Domnul, și Domnul i-a socotit lucrul acesta ca neprihănire. 
Domnul i-a mai zis: “Eu sînt Domnul, care te-am scos din Ur 
din Haldea, ca să-ți dau în stăpînire țara aceasta.” Avram 
a răspuns: “Doamne Dumnezeule, prin ce voi cunoaște că o 
voi stăpîni?” Și Domnul i-a zis: “la o juncană de trei ani, o 
capră de trei ani, un berbec de trei ani, o turturea și un pui 
de porumbel.” Avram a luat toate dobitoacele acestea, le-a 
despicat în două, și a pus fiecare bucată una în faţa alteia; 
dar pasările nu le-a despicat. Păsările răpitoare s'au năpustit 
peste stîrvuri; dar Avram le-a izgonit. La apusul soarelui, 
un somn adînc a căzut peste Avram; și iată că l-a apucat o 
groază și un mare întunerec. Și Domnul a zis lui Avram: “Să 
știi hotărît că sămînţa ta va fi străină într'o ţară, care nu va fi a 
ei; acolo va fi robită, și o vor apăsa greu, timp de patru sute de 
ani. Dar pe neamul căruia îi va fi roabă, îl voi judeca Eu: și pe 
urmă va ieși deacolo cu mari bogății. Tu vei merge în pace la 
părinții tăi; vei fi îngropat după o bătrineță fericită. ’n al pa- 

trulea neam, ea se va întoarce aici; căci nelegiuirea Amoriţilor 
nu și-a atins încă virful.” După ce a asfinţit soarele, s'a făcut 
un întunerec adînc; și iată că a ieșit un fum ca dintr'un cuptor, 
și niște flăcări au trecut printre dobitoacele despicate. ’n ziua 
aceea, Domnul a făcut un legămînt cu Avram, și i-a zis: “Sem- 
inței tale dau ţara aceasta, dela rîul Egiptului pînă la rîul cel 
mare, riul Eufrat, și anume; țara Cheniţilor, a Cheniziţilor, 
a Cadmoniţilor, a Hetiţilor, a Fereziţilor, a Refaimiţilor, a 
Amoriţilor, a Cananiţilor, a Ghirgasiţilor și a lebusiţilor.” 


Sarai, nevasta lui Avram, nu-i născuse deloc copii. Ea avea 
o roabă egipteancă numită Agar. Şi Sarai a zis lui Avram: 
“Iată, Domnul m'a făcut stearpă; intră, te rog, la roaba mea; 
poate că voi avea copii dela ea.” Avram a ascultat cele spuse de 
Sarai. Atunci Sarai, nevasta lui Avram, a luat pe Egipteanca 
Agar, roaba ei, şi a dat-o de nevastă bărbatului său Avram, 
după ce Avram locuise ca străin zece ani în ţara Canaan. El 
a intrat la Agar, și ea a rămas însărcinată. Cînd s'a văzut ea 
însărcinată, a privit cu dispreț pe stăpînă-sa. Și Sarai a zis 
lui Avram: “Asupra ta să cadă batjocura aceasta, care mi se 
face! Eu însumi ţi-am dat în braţe pe roaba mea; și ea, cînd a 
văzut că a rămas însărcinată, m'a privit cu dispreţ. Să judece 
Domnul între mine și tine!” Avram a răspuns Saraiei: “lată, 
roaba ta este în mîna ta; fă-i ce-ţi place!” Atunci Sarai s'a 
purtat rău cu ea; și Agar a fugit de ea. "'ngerul Domnului a 
găsit-o lîngă un izvor de apă în pustie, și anume lingă izvorul 


care este pe drumul ce duce la Şur. Ela zis: “Agar, roaba 
Saraiei, de unde vii, și unde te duci?” Ea a răspuns: “Fug de 
stăpîna mea Sarai.”  'ngerul Domnului i-a zis: “Intoarce-te la 
stăpînă-ta, și supune-te supt mîna ei.” ngerul Domnului i-a 
zis: “ti voi înmulţi foarte mult sămînța, și ea va fi atât de multă 
la număr, că nu va putea fi numărată.”  "'ngerul Domnului i-a 


zis: “lată, acum ești însărcinată, și vei naște un fiu, căruia 
îi vei pune numele Ismael; căci Domnul a auzit mîhnirea ta. 
El va fi ca un măgar sălbatic printre oameni; mîna lui va fi 
împotriva tuturor oamenilor, și mîna tuturor oamenilor va fi 
împotriva lui; și va locui în faţa tuturor fraţilor lui.” Ea a 
numit Numele Domnului care-i vorbise: “Tu ești Dumnezeu 

care mă vede!” Căci a zis ea: “Cu adevărat, am văzut aici 
spatele Celuice m'a văzut!” De aceea fintîna aceea s'a numit 
“Fîntîna Celui viu care mă vede”; ea este între Cades și Bared. 
Agar a născut lui Avram un fiu; și Avram a pus fiului, pe care 
i l-a născut Agar, numele Ismael. Avram era de optzeci și 
șase de ani, cînd i-a născut Agar pe Ismael. 


Cînd a fost Avram în vîrstă de nouăzeci și nouă ani, Domnul 
i S'a aratat, și i-a zis: “Eu sînt Dumnezeul Cel atotputernic. 
Umblă înaintea Mea, și fii fără prihană. Voi face un legămînt 
între Mine și tine, și te voi înmulţi nespus de mult”. Avram 
s'a aruncat cu faţa la pămînt; și Dumnezeu i-a vorbit astfel: 
“Iată legămîntul Meu, pe care-l fac cu tine: vei fi tatăl mul- 
tor neamuri. Nu te vei mai numi Avram; ci numele tău va 
fi Avraam; căci te fac tatăl multor neamuri. Te voi înmulți 
nespus de mult; voi face din tine neamuri întregi; și din tine 
vor ieși împărați. Voi pune legămîntul Meu între Mine și tine 
și sămînța ta după tine din neam în neam; acesta va fi un 
legămînt vecinic, în puterea căruia, Eu voi fi Dumnezeul tău 
și al seminței tale după tine. Tie, și seminţei tale după tine, 
îți voi da ţara în care locuiești acum ca străin, și anume îţi 
voi da toată țara Canaanului în stăpînire vecinică; și Eu voi 
fi Dumnezeul lor.” Dumnezeu a zis lui Avraam: “Să păzești 
legămîntul Meu, tu și sămînța ta după tine, din neam în neam. 
Acesta este legămîntul Meu pe care să-l păziţi între Mine și 
voi, și sămînța ta după tine: tot ce este de parte bărbătească 
între voi să fie tăiat împrejur. Să vă tăiaţi împrejur în carnea 
prepuțului vostru: și acesta, să fie semnul legămîntului dintre 
Mine și voi. La vîrsta de opt zile, orice copil de parte băr- 
bătească dintre voi să fie tăiat împrejur, neam după neam: fie 
că este rob născut în casă, fie că este cumpărat cu bani dela 
vreun străin, care nu face parte din neamul tău. Va trebui 
tăiat împrejur atît robul născut în casă cît și cel cumpărat cu 
bani; și astfel legămiîntul Meu să fie întărit în carnea voastră 
ca un legămiînt vecinic. Un copil de parte bărbătească netăiat 
împrejur în carnea prepuţului lui, să fie nimicit din mijlocul 
neamului său: a călcat legămintul Meu.” Dumnezeu a zis lui 
Avraam: “Să nu mai chemi Sarai pe nevastă-ta Sarai; ci nu- 

mele ei să fie Sara. Eu o voi binecuvînta, și îţi voi da un fiu 
din ea; da, o voi binecuvînta, și ea va fi mama unor neamuri 
întregi; chiar împărați de noroade vor ieși din ea.” Avraam 
s'a aruncat cu fața la pămînt și a rîs, căci a zis în inima lui: 
“Să i se mai nască oare un fiu unui bărbat de o sută de ani? Și 
să mai nască oare Sara la nouăzeci de ani?” Și Avraam a zis 
lui Dumnezeu: “Să trăiască Ismael înaintea Ta!” Dumnezeu 
a zis: “Cu adevărat, nevastă-ta Sara îţi va naște un fiu; și-i vei 
pune numele Isaac. Eu voi încheia legămîntul Meu cu el, ca un 
legămînt vecinic pentru sămînța lui după el. Dar și cu privire 
la Ismael te-am ascultat. Iată, îl voi binecuvînta, îl voi face să 
crească, și îl voi înmulți nespus de mult; doisprezece voievozi 
va naște, şi voi face din el un neam mare. Dar legămintul 
meu îl voi încheia cu Isaac, pe care ţi-l va naște Sara la anul 
pe vremea aceasta.” Cînd a isprăvit de vorbit cu el, Dum- 
nezeu S'a înălțat dela Avraam. Avraam a luat pe fiul său 
Ismael, pe toţi ceice se născuseră în casa lui, și pe toți robii 
cumpăraţi cu bani, adică pe toţi cei de parte bărbătească din- 
tre oamenii din casa lui Avraam, și le-a tăiat împrejur carnea 
prepuţului, chiar în ziua aceea, după porunca, pe care i-o dà- 
duse Dumnezeu. Avraam era în vîrstă de nouăzeci și nouă de 
ani, cînd a fost tăiat împrejur în carnea prepuţului său. Fiul 
său Ismael era în vîrstă de treisprezece ani, cînd a fost tăiat 
împrejur în carnea prepuţului său. Avraam și fiul său Ismael 
au fost tăiaţi împrejur chiar în ziua aceea. Și toţi oamenii din 
casa lui: robi născuţi în casa lui, sau cumpăraţi cu bani dela 
străini, au fost tăiaţi împrejur împreună cu el. 


Domnul i S'a arătat la stejarii lui Mamre, pe cînd Avraam 
ședea la ușa cortului, în timpul zădufului zilei. Avraam a 
ridicat ochii, și s'a uitat: și iată că trei bărbaţi stăteau în pi- 
cioare lingă el. Cînd i-a văzut, a alergat înaintea lor, dela ușa 
cortului, și s'a plecat pînă la pămînt. Apoi a zis: “Doamne, 
dacă am căpătat trecere în ochii Tăi, nu trece, rogu-Te, pe 
lîngă robul Tău.  'ngăduie să se aducă puţină apă, ca să vi 
se spele picioarele; și odihniţi-vă subt copacul acesta. Am 
să mă duc să iau o bucată de pîine, ca să prindeţi la inimă, 
și după aceea vă veţi vedea de drum; căci pentru aceasta tre- 

ceți pe lîngă robul vostru.” “Fă cum ai zis”, i-au răspuns ei. 
Avraam s'a dus repede în cort la Sara, și a zis: “la repede, 
trei măsuri de făină albă, frămîntă, și fă turte.” Și Avraam a 
alergat la vite, a luat un vițel tînăr și bun, și l-a dat unei slugi 
să-l gătească în grabă. Apoi a luat unt și lapte, împreună cu 
viţelul pe care-l gătise, și l-a pus înaintea lor. Eli însuș a stătut 
lîngă ei, sub copac, și le-a slujit pănă ce au mîncat. Atunci 
ei i-au zis: “Unde este nevastă-ta Sara?” “Uite-o în cort,” a 
răspuns el. Unul dintre ei a zis: “La anul pe vremea aceasta, 
Mă voi întoarce negreșit la tine; și iată că Sara, nevastă-ta, 
va avea un fiu.” Sara asculta la ușa cortului, care era înapoia 
lui. Avraam și Sara erau bătrîni, înaintați în vîrstă; și Sarei 
nu-i mai venea rînduiala femeilor. Sara a ris în sine, zicînd: 
“Acum, cînd am îmbătriînit, să mai am pofte? Domnul meu 
bărbatul de asemenea este bătrîn.” Domnul a zis lui Avraam: 
“Pentru ce a rîs Sara, zicînd: „Cu adevărat să mai pot avea 
copil eu, care sînt bătrină;, Este oare ceva prea greu pentru 
Domnul? La anul pe vremea aceasta, Mă voi întoarce la tine, 
și Sara va avea un fiu.” Sara a tăgăduit, și a zis: “N'am 
ris.” Căci i-a fost frică. Dar El a zis: “Ba da, ai ris.”  Băr- 
baţii aceia s'au sculat să plece, și s-au uitat înspre Sodoma. 
Avraam a plecat cu ei, să-i petreacă. Atunci Domnul a zis: 
“Să ascund Eu oare de Avraam ce am să fac?... Căci Avraam 
va ajunge negreșit un neam mare și puternic, și în el vor fi 
binecuvîntate toate neamurile pămîntului. Căci Eu îl cunosc 
și știu că are să poruncească fiilor lui și casei lui după el să ţină 
Calea Domnului, făcînd ce este drept și bine, pentruca astfel 
Domnul să împlinească faţă de Avraam ce i-a făgăduit”... ȘI 
Domnul a zis: “Strigătul împotriva Sodomei și Gomorei s'a 
mărit, și păcatul lor într'adevăr este nespus de greu. Deaceea 
Mă voi pogori acum să văd dacă în adevăr au lucrat în totul 
după zvonul venit pînă la Mine; și dacă nu va fi așa, voi ști.” 
Bărbaţii aceia s'au depărtat, și au plecat spre Sodoma. Dar 
Avraam stătea tot înaintea Domnului. Avraam s'a apropiat, 
și a zis: “Vei nimici Tu oare și pe cel bun împreună cu cel 
rău?” Poate că în mijlocul cetăţii sînt cincizeci de oameni 
buni: îi vei nimici oare și pe ei, și nu vei ierta locul acela din 

pricina celor cinci zeci de oameni buni, cari sînt în mijlocul 
ei? Să omori pe cel bun împreună cu cel rău, așa ca cel bun 
să aibă aceeaşi soartă ca cel rău, departe de Tine aşa ceva! 
Departe de Tine! Cel ce judecă tot pămîntul nu va face oare 
dreptate?” Şi Domnul a zis: “Dacă voi găsi în Sodoma cin- 
cizeci de oameni buni în mijlocul cetății, voi ierta tot locul 
acela din pricina lor.” Avraam a luat din nou cuvîntul, și a 
zis: “lată, am îndrăsnit să vorbesc Domnului, eu care nu sînt 
decît praf și cenușă. Poate că din cincizeci de oameni buni 
vor lipsi cinci: pentru cinci, vei nimici Tu oare toată cetatea?” 
Și Domnul a zis: “N'o voi nimici, dacă voi găsi în ea patruzeci 
și cinci de oameni buni.” Avraam I-a vorbit mai departe, și 
a zis: “Poate că se vor găsi în ea numai patruzeci de oameni 
buni.” Și Domnul a zis: “No voi nimici pentru cei patruzeci.” 
Avraam a zis: “Să nu Te mînii, Doamne, dacă voi mai vorbi. 
Poate că se vor găsi în ea numai treizeci de oameni buni.” Și 
Domnul a zis: “N’o voi nimici, dacă voi găsi în ea treizeci de 
oameni buni.” Avraam a zis: “lată, am îndrăsnit să vorbesc 
Domnului. Poate că se vor găsi în ea numai douăzeci de oa- 
meni buni.” Şi Domnul a zis: “N'o voi nimici, pentru cei 
douăzeci.” Avraam a zis: “Să nu Te mînii, Doamne, dacă voi 
mai vorbi numai de data aceasta. Poate că se vor găsi în ea 
numai zece oameni buni.” Și Domnul a zis: “N'o voi nimici, 
pentru cei zece oameni buni.” După ce a isprăvit de vorbit 
lui Avraam, Domnul a plecat. Și Avraam s'a întors la locuinţa 
lui. Cei doi îngeri la Sodoma. 


Cei doi îngeri au ajuns la Sodoma seara; și Lot ședea la 
poarta Sodomei. Cînd i-a văzut Lot, s'a sculat, le-a ieșit 
înainte, și s'a plecat pînă la pămînt. Apoi a zis: “Domnii 
mei, intraţi, vă rog, în casa robului vostru, ca să rămineți 
peste noapte în ea și spălaţi-vă picioarele; mîine vă veţi scula 
de dimineaţă, și vă veţi vedea de drum.” “Nu”, au răspuns 
ei, “ci vom petrece noaptea în uliţă”. Dar Lot a stăruit de 
ei pînă au venit și au intrat în casa lui. Le-a pregătit o cină, 
a pus să coacă azimi și au mîncat. Dar nu se culcaseră încă, 
și oamenii din cetate, bărbaţii din Sodoma, tineri și bătrîni, 
au înconjurat casa; tot norodul a alergat din toate colţurile. 

Au chemat pe Lot, și i-au zis: “Unde sînt oamenii cari au in- 
trat la tine în noaptea aceasta? Scoate-i afară la noi, ca să 
ne împreunăm cu ei.” Lot a ieșit afară la ei la ușă, a încuiat 
ușa după el, și a zis: “Fraţilor, vă rog, nu faceți o asemenea 
răutate! lată că am două fete cari nu știu de bărbat; am să vi 
le aduc afară, și le veţi face ce vă va plăcea. Numai, nu faceţi 
nimic acestor oameni, fiindcă au venit supt umbra acoperișu- 
lui casei mele.” Ei au strigat: “Pleacă!” Și au zis: “Omul 
acesta a venit să locuiască aici ca un străin, și acum vrea să 
facă pe judecătorul. Ei bine, o să-ți facem mai rău decît lor.” 
Și împingînd pe Lot cu sila, s'au apropiat să spargă ușa. Dar 
bărbaţii aceia au întins mîna, au tras pe Lot înlăuntru la ei în 
casă, și au încuiat ușa. lar pe oamenii care erau la ușa casei 
i-au lovit cu orbire, dela cel mai mic pînă la cel mai mare, așa 
că degeaba se trudeau să găsească ușa. Bărbaţii aceia au zis 
lui Lot: “Pe cine mai ai aici? Gineri, fii și fiice, și tot ce ai în 
cetate: scoate-i din locul acesta. Căci avem să nimicim locul 
acesta, pentru că a ajuns mare plingere înaintea Domnului îm- 
potriva locuitorilor lui. De aceea ne-a trimes Domnul, ca să-l 
nimicim.” Lot a ieșit, și a vorbit cu ginerii săi, cari luaseră 
pe fetele lui: “Sculaţi-vă,” a zis el, “ieşiţi din locul acesta; căci 
Domnul are să nimicească cetatea.” Dar ginerii lui credeau că 
glumește. Cînd s'a crăpat de ziuă, îngerii au stăruit de Lot, 
zicînd: “Scoală-te, ia-ţi nevasta și cele două fete, cari se află 
aici, ca să nu pieri și tu în nelegiuirea cetăţii.” Și fiindcă Lot 
zăbovea, bărbaţii aceia l-au apucat de mînă, pe el, pe nevastă- 
sa și pe cele două fete ale lui, căci Domnul voia să-l cruțe; l-au 
scos, și l-au lăsat afară din cetate. După ce i-au scos afară, 
unul din ei a zis: “Scapă-ţi viaţa; să nu te uiţi înapoi, și să nu 
te oprești în vreun loc din Cîmpie: scapă la munte, ca să nu 
pieri.” Lot le-a zis: “O! nu, Doamne! lată că am căpătat 
trecere înaintea Ta, și ai arătat mare îndurare față de mine, 
păstrîndu-mi viața; dar nu pot să fug la munte, înainte ca să 
mă atingă prăpădul, și voi peri. Iată, cetatea aceasta este 
destul de aproape ca să fug în ea, și este mică. O! de aș putea 
să fug acolo,... este așa de mică... și să scap cu viaţa!” Și El 
i-a zis: “lată că-ţi fac și hatirul acesta, și nu voi nimici cetatea 

de care vorbeşti.  Grăbeșşte-te de fugi în ea, căci nu pot face 
nimic pînă nu vei ajunge acolo.” Pentru aceea s'a pus cetăţii 
aceleia numele 'Toar. Răsărea soarele pe pămînt, cînd a intrat 
Lot în Toar. Atunci Domnul a făcut să ploaie peste Sodoma și 
peste Gomora pucioasă și foc dela Domnul din cer. A nimicit 
cu desăvîrșire cetăţile acelea, toată Cimpia și pe toţi locuitorii 
cetăților, și tot ce creștea pe pămînt. Nevasta lui Lot s'a uitat 
înapoi, și s'a prefăcut într'un stîlp de sare. Avraam s'a sculat 
a doua zi dis de dimineaţă, și s'a dus la locul unde stătuse 
înaintea Domnului. Şi-a îndreptat privirile spre Sodoma și 
Gomora, și spre toată Cîmpia,; și iată că a văzut ridicîndu-se 
de pe pămînt un fum, ca fumul unui cuptor. Cînd a nimicit 
Dumnezeu cetăţile Cimpiei, Și-a adus aminte de Avraam; și 
a scăpat pe Lot din mijlocul prăpădului, prin care a surpat 
din temelie cetăţile unde își așezase Lot locuinţa. Lot a ieșit 
din Toar și a rămas pe munte, cu cele două fete ale lui, căci 
s'a temut să rămînă în Toar. A locuit într'o peșteră, cu cele 
două fete ale lui. Cea mai mare a zis celei mai tinere: “Tatăl 
nostru este bătrîn; și nu mai este nici un bărbat în ţinutul 
acesta, ca să intre la noi, după obiceiul tuturor ţărilor. Vino, 
să punem pe tatăl nostru să bea vin, și să ne culcăm cu el, ca 
să ne păstrăm sămînța prin tatăl nostru.” Au făcut dar pe 
tatăl lor de a băut vin în noaptea aceea; și cea mai mare s'a 
dus și s'a culcat cu tatăl ei. El n'a băgat de seamă nici cînd s'a 
culcat ea, nici cînd s'a sculat. A doua zi, cea mai mare a zis 
celei mai tinere: “lată, eu m'am culcat în noaptea trecută cu 
tatăl meu; haidem să-i dăm să bea vin și în noaptea aceasta, 
și du-te de te culcă și tu cu el, ca să ne păstrăm sămînţa prin 
tatăl nostru.” Au dat tatălui lor de a băut vin și în noaptea 
aceea; apoi cea mai tînără s'a dus și s'a culcat cu el. El n'a bä- 
gat de seamă nici cînd s'a culcat ea, nici cînd s'a sculat. Cele 
două fete ale lui Lot au rămas astfel însărcinate de tatăl lor. 
Cea mai mare a născut un fiu, căruia i-a pus numele Moab; el 
este tatăl Moabiţilor din ziua de azi. Cea mai tînără a născut 
și ea un fiu, căruia i-a pus numele Ben-Ammi: el este tatăl 
Amoniţilor din ziua de azi. 


[20| Avraam a plecat de acolo în ţara de meazăzi, s'a așezat 

între Cades și Şur, şi a locuit ca străin în Gherar. Avraam 
zicea despre Sara, nevastă-sa: “Este sora-mea!” S'a temut să 
spună că este nevastă-sa, ca să nu-l omoare oamenii din cetate 
din pricina ei. Abimelec, împăratul Gherarei, a trimes și a 
luat pe Sara. Atunci Dumnezeu S’a arătat noaptea în vis lui 
Abimelec, și i-a zis: “lată, ai să mori din pricina femeii, pe care 
ai luat-o, căci este nevasta unui bărbat.” Abimelec, care nu se 
apropiase de ea, a răspuns: “Doamne, vei omori Tu oare chiar 
și un neam nevinovat? Nu mi-a spus el că este soră-sa? Și n'a 
zis ea însăş că el este frate-său? Eu am lucrat cu inimă curată 
și cu mini nevinovate.” Dumnezeu i-a zis în vis: “Știu și Eu că 
ai lucrat cu inimă curată: deaceea te-am și ferit să păcătuiești 
împotriva Mea. lată de ce n'am îngăduit să te atingi de ea. 
Acum, dă omului nevasta înapoi; căci el este prooroc, se va 
ruga pentru tine, și vei trăi. Dar, dacă n'o dai înapoi, să știi 
că vei muri negreșit, tu și tot ce-i al tău.” Abimelec s'a sculat 
disdedimineață, a chemat pe toţi slujitorii săi, și le-a spus tot 
ce se întîmplase. Și oamenii aceia au fost cuprinși de o mare 
spaimă. Abimelec a chemat și pe Avraam și i-a zis: “Ce ne-ai 
făcut? Și cu ce am păcătuit eu împotriva ta, de ai făcut să vină 
peste mine și peste împărăţia mea un păcat atît de mare? Ai 
făcut față de mine lucruri cari nu trebuiau nicidecum făcute.” 
Și Abimelec a zis lui Avraam: “Ce ai văzut de ai făcut lucrul 
acesta?” Avraam a răspuns: “mi ziceam că, fără îndoială, 
nu-i nici o frică de Dumnezeu în ţara aceasta, și că au să mă 
omoare din pricina nevestei mele. Dealtfel este adevărat că 
este sora mea, fiica tatălui meu; numai că nu-i fiica mamei 
mele; și a ajuns să-mi fie nevastă. Cînd m'a scos Dumnezeu 
din casa tatălui meu, am zis Sarei: „lată hatirul pe care ai să 
mi-l faci: în toate locurile unde vom merge, spune despre mine 
că sînt fratele tău.” Abimelec a luat oi și boi, robi și roabe, 
și le-a dat lui Avraam; și i-a dat înapoi și pe Sara, nevastă- 
sa. Abimelec a zis: “lată, ţara mea este înaintea ta; locuiește 
unde-ți va plăcea.” Şi Sarei i-a zis: “lată, dau fratelui tău 
o mie de arginţi; aceasta să-ţi fie o dovadă de cinste, faţă de 
toţi cei ce sînt cu tine, așa că înaintea tuturor vei fi fără vină.” 
Avraam s'a rugat lui Dumnezeu, și Dumnezeu a însănătoșat pe 

Abimelec, pe nevasta și roabele lui, așa că au putut să nască. 
Fiindcă Domnul încuiase pîntecele tuturor femeilor din casa 
lui Abimelec, din pricina Sarei, nevasta lui Avraam. 


Domnul Și-a adus aminte de cele ce spusese Sarei, și Dom- 
nul a împlinit faţă de Sara ce făgăduise. Sara a rămas însăr- 
cinată, și a născut lui Avraam un fiu la bătrîneţă, la vremea 
hotărită, despre care-i vorbise Dumnezeu. Avraam a pus fi- 
ului său nou născut, pe care i-l născuse Sara, numele Isaac. 
Avraam a tăiat împrejur pe fiul său Isaac, la vîrsta de opt zile, 
cum îi poruncise Dumnezeu. Avraam era în vîrstă de o sută 
de ani, la nașterea fiului său Isaac. Și Sara a zis: “Dum- 
nezeu m'a făcut de rîs: oricine va auzi, va ride de mine.” Şi 
a adăugat: “Cine s'ar fi gîndit să spună lui Avraam că Sara 
va da țîță la copii? Și totuș i-am născut un fiu la bătrineţă!” 
Copilul s'a făcut mare, și a fost înțercat. Avraam a făcut un 
ospăț mare în ziua cînd a fost înțercat Isaac. Sara a văzut 
rîzînd pe fiul pe care-l născuse lui Avraam Egipteanca Agar. 
Și a zis lui Avraam: “Izgonește pe roaba aceasta și pe fiul ei; 
căci fiul roabei acesteia nu va moșteni împreună cu fiul meu, 
cu Isaac.” Cuvintele acestea n'au plăcut de loc lui Avraam, 
din pricina fiului său. Dar Dumnezeu a zis lui Avraam: “Să 
nu te mîhnești de cuvintele acestea, din pricina copilului și din 
pricina roabei tale: fă Sarei tot ce-ţi cere; căci numai din Isaac 
va ieși o sămînță, care va purta cu adevărat numele tău. Dar 
și pe fiul roabei tale îl voi face un neam, căci este sămiînţa ta.” 
A doua zi, Avraam s'a sculat de dimineaţă; a luat pîne și un 
burduf cu apă, pe care l-a dat Agarei și i l-a pus pe umăr; 
i-a dat și copilul, și i-a dat drumul. Ea a plecat, și a rătăcit 
prin pustia Beer-Șeba. Cînd sa isprăvit apa din burduf, a 
aruncat copilul subt un tufiș, și s-a dus de a șezut în faţa lui 
la o mică depărtare de el, ca la o aruncătură de arc; căci zicea 
ea: “Să nu văd moartea copilului!” A șezut dar în faţa lui la 
o parte, a ridicat glasul, și a început să plingă. Dumnezeu 
a auzit glasul copilului; și "ngerul lui Dumnezeu a strigat din 
cer pe Agar, și i-a zis: “Ce ai tu, Agar? Nu te teme, căci 
Dumnezeu a auzit glasul copilului în locul unde este. Scoală- 
te, ia copilul și ţine-l de mină; căci voi face din el un neam 

mare.” Şi Dumnezeu i-a deschis ochii, și ea a văzut un izvor 
de apă; s'a dus de a umplut burduful cu apă, și a dat copilului 
să bea. Dumnezeu a fost cu copilul, care a crescut, a locuit 
în pustie, și a ajuns vînător cu arcul. A locuit în pustiul 
Paran, și mamă-sa i-a luat o nevastă din ţara Egiptului. n 
vremea, aceea, Abimelec, însoţit de Picol, căpetenia oștirii lui, 
a vorbit astfel lui Avraam: “Dumnezeu este cu tine în tot ce 
faci.  Jură-mi acum aici, pe Numele lui Dumnezeu, că nu mă 
vei înșela nici odată, nici pe mine, nici pe copiii mei, nici pe 
nepoţii mei, și că vei avea faţă de mine și față de ţara, în care 
locuiești ca străin, aceeaș bunăvoință pe care o am eu faţă de 
tine.” Avraam a zis: “Jur!” Dar Avraam a băgat vină lui 
Abimelec pentru o fintînă de apă, pe care puseseră mîna cu 
sila robii lui Abimelec. Abimelec a răspuns: “Nu știu cine 
a făcut lucrul acesta; nici tu nu mi-ai dat de știre, și nici eu 
nu aflu decît azi.” Și Avraam a luat oi și boi, pe cari i-a dat 
lui Abimelec; și au făcut legămînt amindoi. Avraam a pus 
de o parte șapte mielușele din turmă. Și Abimelec a zis lui 
Avraam: “Ce sînt aceste șapte mielușele, pe cari le-ai pus de- 
oparte?” El a răspuns: “Trebuie să primeşti din mîna mea 
aceste șapte mielușele, pentru ca să-mi slujească de mărturie 
că am săpat fintîna aceasta.” lată de ce locul acela se nu- 
mește Beer-Șeba,; căci acolo și-au jurat ei credinţă unul altuia. 
Astfel au făcut ei legămînt la Beer Șeba. După aceea, Abim- 
elec s'a sculat împreună cu Picol, căpetenia oștirii sale, și s'au 
întors în ţara Filistenilor. Avraam a sădit un tamarisc la 
Beer-Șeba; și a chemat acolo Numele Domnului, Dumnezeului 
celui vecinic. Avraam a locuit multă vreme ca străin în ţara 
Filistenilor. 

După aceste lucruri, Dumnezeu a pus la încercare pe Avraam 22] 


și i-a zis: “Avraame!” “Iată-mä”, a răspuns el. Dumnezeu 
i-a zis: “la pe fiul tău, pe singurul tău fiu, pe care-l iubești, 
pe Isaac; du-te în ţara Moria, și adu-l ardere de tot acolo, pe 
un munte pe care ţi-l voi spune.” Avraam s'a sculat dis de 
dimineaţă, a pus șaua pe măgar, și a luat cu el două slugi și 
pe fiul său Isaac. A tăiat lemne pentru arderea de tot, și a 
pornit spre locul, pe care i-l spusese Dumnezeu. A treia zi, 

Avraam a ridicat ochii, și a văzut locul de departe. Și Avraam 
a zis slugilor sale: “Rămîneți aici cu măgarul; eu și băiatul, ne 
vom duce pînă colo să ne închinăm, și apoi ne vom întoarce la 
voi.” Avraam a luat lemnele pentru arderea de tot, le-a pus 
în spinarea fiului său Isaac, și a luat în mînă focul și cuțitul. Și 
au mers astfel amindoi împreună. Atunci Isaac, vorbind cu 
tatăl său Avraam, a zis: “Iată!” “Ce este, fiule?” i-a răspuns 
el. Isaac a zis din nou: “lată focul și lemnele; dar unde este 
mielul pentru arderea de tot?”  “Fiule”, a răspuns Avraam, 
“Dumnezeu însuș va purta grijă de mielul pentru arderea de 
tot.” Şi au mers amindoi împreună înainte. Cînd au ajuns 
la locul pe care i-l spusese Dumnezeu, Avraam a zidit acolo 
un altar, și a așezat lemnele pe el. A legat pe fiul său Isaac, 
și l-a pus pe altar, deasupra lemnelor. Apoi Avraam a întins 
mîna, și a luat cuțitul, ca să junghie pe fiul său. Atunci 
'ngerul Domnului L-a strigat din ceruri, și a zis: “Avraame! 
Avraame!” “Iată-mă!” a răspuns el. ’ngerul a zis: “Să nu pui 
mîna pe băiat, și să nu-i faci nimic; căci știu acum că te temi 
de Dumnezeu, întrucât n'ai cruțat pe fiul tău, pe singurul tău 
fiu, pentru Mine.” Avraam a ridicat ochii, și a văzut înapoia 
lui un berbece, încurcat cu coarnele într'un tufiș; și Avraam 
s'a dus de a luat berbecele, și l-a adus ca ardere de tot în locul 
fiului său. Avraam a pus locului aceluia numele: “Domnul va 
purta. de grijă. Deaceea se zice și azi: “La muntele unde Dom- 
nul va purta de grijăl.” Ingerul Domnului a chemat a doua 
oară din ceruri pe Avraam, și a zis: “Pe Mine însumi jur, zice 
Domnul: pentrucă ai făcut lucrul acesta, și n'ai cruțat pe fiul 
tău, pe singurul tău fiu, te voi binecuvînta foarte mult şi-ţi 
voi înmulți foarte mult sămînţa, și anume: ca stelele cerului și 
ca nisipul de pe țărmul mării; și sămînța ta va stăpîini cetăţile 
vrăjmașilor ei. Toate neamurile pămîntului vor fi binecu- 
vîntate în sămînţa ta, pentrucă ai ascultat de porunca Mea!” 
Avraam s-a întors la slugile sale, și s-au sculat și au plecat îm- 
preună la Beer-Șeba, căci Avraam locuia la Beer-Șeba. După 
aceste lucruri, i s'a spus lui Avraam: “lată, Milca a născut și 
ea copii fratelui tău Nahor, și anume pe Uţ, întiiul său născut, 
pe Buz, fratele său, pe Chemuel, tatăl lui Aram, pe Chesed, 

pe Hazo, pe Pildaș, pe lidlat și pe Betuel. Betuel a născut 
pe Rebeca. Aceștia sînt cei opt fii, pe cari i-a născut Milca lui 
Nahor, fratele lui Avraam.  'Ţiitoarea lui, numită Reuma, a 
născut și ea, pe Tebah, Gaham, Tahaș și Maaca. 


Viaţa Sarei a fost de o sută douăzeci și șapte de ani: aceștia 
sînt anii vieţii Sarei. Sara a murit la Chiriat-Arba, adică He- 
bron, în ţara Canaan; și Avraam a venit să jălească pe Sara și 
s'o plîngă. Avraam s'a sculat apoi dinaintea moartei sale, și 
a vorbit astfel fiilor lui Het: “Eu sînt străin și venetic printre 
voi, daţi-mi un ogor, ca loc de îngropare la voi, ca să-mi îngrop 
moarta și s'o ridic dinaintea mea.” Fiii lui Het au răspuns 
astfel lui Avraam:  “Ascultă-ne, domnule! Tu ești ca un dom- 
nitor al lui Dumnezeu în mijlocul nostru; îngroapă-ţi moarta 
în cel mai bun din mormintele noastre! Niciunul din noi nu te 
va opri să-ţi îngropi moarta în mormîntul lui.” Avraam s'a 
sculat și s'a aruncat cu faţa la pămînt înaintea norodului țării, 
adică înaintea fiilor lui Het. Şi le-a vorbit astfel: “Dacă găsiți 
cu cale să-mi îngrop moarta și s'o iau dinaintea ochilor mei, 
ascultaţi-mă, și rugaţi pentru mine pe Efron, fiul lui Tohar, 
să-mi dea peştera Macpela, care-i a lui, şi care este chiar la 
marginea ogorului lui; să mi-o dea în schimbul preţului ei, ca 
să-mi slujească drept loc pentru îngropare în mijlocul vostru.” 
Etron era și el acolo în mijlocul fiilor lui Het. Și Efron, Hetitul, 
a răspuns lui Avraam, în auzul fiilor lui Het și în auzul tuturor 
celor ce treceau pe poarta cetăţii: “Nu, domnul meu, ascultă- 
mă! "ţi dăruiesc ogorul şi-ţi dăruiesc și peștera care este în 
el. Ti le dăruiesc în faţa fiilor norodului meu: și îngroapă- 
ți moarta.” Avraam s'a aruncat cu faţa la pămînt înaintea 
norodului ţării. Și a vorbit astfel lui Efron, în auzul norodului 
țării: “Ascultă-mă, te rog! "ţi dau preţul ogorului: primește-l 
dela mine; şi-mi voi îngropa moarta în el.” Și Efron a răspuns 
astfel lui Avraam: “Domnul meu, ascultă-mă! O bucată de 
pămînt de patru sute de sicli de argint, ce este aceasta între 
mine și tine? "ngroapă-ţi dar moarta!” Avraam a înţeles pe 
Efron. Și Avraam a cîntărit lui Efron preţul cumpărării despre 
care vorbise, în fața fiilor lui Het: patru sute de sicli de argint, 
cari mergeau la orice negustor. Ogorul lui Efron din Macpela, 

care este față în față cu Mamre, ogorul și peștera din el, și toți 
copacii cari se aflau în ogor și în toate hotarele lui dejur împre- 
jur, au fost întărite astfel ca moșie a lui Avraam, în fața fiilor 
lui Het și a tuturor celor ce treceau pe poarta cetăţii. După 
aceea, Avraam a îngropat pe Sara, nevastă-sa, în peștera din 
ogorul Macpela, care este faţă în față cu Mamre, adică Hebron, 
în țara Canaan. Ogorul și peștera din el au fost întărite astfel 
lui Avraam ca ogor pentru înmormîntare, de către fiii lui Het. 


Avraam era bătrin, înaintat în vîrstă; și Domnul binecu- 
vîntase pe Avraam în orice lucru. Avraam a zis celui mai 
bătrîn rob din casa lui, care era îngrijitorul tuturor averilor 
lui: “Pune-ţi te rog, mîna subt coapsa mea; și te voi pune să 
juri, pe Domnul, Dumnezeul cerului și Dumnezeul pămîntului, 
că nu vei lua fiului meu o nevastă dintre fetele Cananiţilor, în 
mijlocul cărora locuiesc, ci te vei duce în țara și la rudele mele 
să iei nevastă fiului meu Isaac.” Robul i-a răspuns: “Poate că 
femeia n'are să vrea să mă urmeze în ţara aceasta; va trebui să 
duc oare pe fiul tău în ţara de unde ai ieșit tu?” Avraam i-a 
zis: “Să nu care cumva să duci pe fiul meu acolo! Domnul, 
Dumnezeul cerului, care m'a scos din casa tatălui meu și din 
patria mea, care mi-a vorbit și mi-a jurat, zicînd: “Seminţei 
tale voi da ţara aceasta,” va trimete pe 'ngerul Său înaintea 
ta; și de acolo vei lua o nevastă fiului meu. Dacă femeia nu 
va vrea. să te urmeze, vei fi dezlegat de jurămîntul acesta, pe 
care te pun să-l faci. Cu nici un chip să nu duci însă acolo pe 
fiul meu.” Robul și-a pus mîna subt coapsa stăpînului său 
Avraam, și i-a jurat că are să păzească aceste lucruri. Robul 
a luat zece cămile dintre cămilele stăpînului său, și a plecat, 
avînd cu el toate lucrurile de preţ ale stăpînului său. S'a scu- 
lat, și a plecat în Mesopotamia, în cetatea lui Nahor. A lăsat 
cămilele să se odihnească, în genunchi, afară din cetate, lîngă 
o fintînă. Era seara, pe vremea cînd ies femeile să scoată 
apă. Și a zis: “Doamne, Dumnezeul stăpinului meu Avraam! 
Te rog, dă-mi izbîndă astăzi, și îndură-Te de stăpinul meu 
Avraam. Iată, stau lîngă izvorul acesta de apă, și fetele oa- 
menilor din cetate vin să scoată apă. Fă ca fata căreia îi voi 
zice: “Pleacă-ţi vadra, te rog, ca să beau,” și care va răspunde: 

“Bea, și am să dau de băut și cămilelor tale,” să fie aceea, pe 
care ai rinduit-o Tu pentru robul Tău Isaac! Și prin aceasta voi 
cunoaște că Te-ai îndurat de stăpînul meu.” Nu sfirșise el încă 
de vorbit, și-a ieșit, cu vadra pe umăr, Rebeca, fata lui Betuel, 
fiul Milcăi, nevasta lui Nahor, fratele lui Avraam. Fata era 
foarte frumoasă; era fecioară, și nici un bărbat n'avusese legă- 
turi cu ea. Ea sa pogorit la izvor, și-a umplut vadra și s'a 
suit iarăș. Robul a alergat înaintea ei, și a zis: “Dă-mi, te 
rog, să beau puţină apă din vadra ta.” “Bea, domnul meu,” 
a răspuns ea. Și s'a grăbit de a plecat vadra pe mînă, și i-a 
dat să bea. După ce i-a dat și a băut de s'a săturat, a zis: 
“Am să scot apă și pentru cămilele tale, pînă vor bea și se vor 
sătura.” A vărsat în grabă vadra în adăpătoare, și a alergat 
iarăș la fîntînă ca să scoată apă; și a scos pentru toate cămilele 
lui. Omul o privea cu mirare și fără să zică nimic, ca să vadă 
dacă Domnul a făcut să-i izbutească sau nu călătoria. Cînd 
s'au săturat cămilele de băut, omul a luat o verigă de aur, de 
greutatea unei jumătăţi de siclu și două brățări, grele de zece 
sicli de aur. Şi a zis: “A cui fată ești? Spune-mi, te rog. 
Este loc pentru noi în casa tatălui tău, ca să răminem peste 
noapte?” Ea a răspuns: “Eu sînt fata lui Betuel, fiul Milcăi 
și al lui Nahor.” Şi i-a zis mai departe: “Avem paie și nutreţ 
din belșug, și este și loc de găzduit peste noapte.” Atunci 
omul a plecat capul, și s'a aruncat cu faţa la pămînt înaintea 
Domnului, zicînd: “Binecuvîntat să fie Domnul, Dumnezeul 
stăpînului meu Avraam, care n'a părăsit îndurarea și credin- 
cioșia Lui faţă de stăpînul meu! Domnul m'a îndreptat în casa 
fraţilor stăpinului meu.” Fata a alergat și a istorisit mamei 
sale acasă, cele întîmplate. Rebeca avea un frate, numit La- 
ban. Și Laban a alergat afară la omul acela, la izvor.  Văzuse 
veriga și brăţările în miînile sorei sale, și auzise pe soru-sa Re- 
beca spunînd: “Așa mi-a vorbit omul acela.” A venit dar la 
omul acela, care stătea lingă cămile la izvor, și a zis: “Vino, 
binecuvîntatul Domnului! Pentruce stai afară? Am pregătit 
casa, și am pregătit un loc pentru cămile.” Omul a intrat în 
casă. Laban a pus să descarce cămilele, a dat paie și nutreţ 
cămilelor și a adus apă pentru spălat picioarele omului aceluia 

și ale oamenilor cari erau cu el. Apoi, i-a dat să mänînce. 
Dar el a zis: “Nu mănînc pînă nu voi spune ce am de spus.” 
“Vorbeşte!” a zis Laban. Atunci el a zis: “Eu sînt robul lui 
Avraam. Domnul a umplut de binecuvîntări pe stăpînul meu, 
care a ajuns la mare propășire. I-a dat oi și boi, argint și aur, 
robi și roabe, cămile și măgari. Sara, nevasta stăpinului meu, 
a născut, la bătrineţă, un fiu stăpînului meu; și lui i-a dat el 
tot ce are. Stăpinul meu m'a pus să jur, și a zis: “Să nu iei 
fiului meu o nevastă dintre fetele Cananiţilor, în ţara cărora 
locuiesc; ci să te duci în casa tatălui meu și la rudele mele, 
ca deacolo să iei nevastă fiului meu.” Eu am zis stăpinului 
meu: “Poatecă femeia n'are să vrea să mă urmeze.” Și el 
mi-a răspuns: “Domnul, înaintea căruia umblu, va trimete pe 
'ngerul Său cu tine, şi-ţi va da izbîndă în călătorie, și vei lua 
fiului meu o nevastă din rudele și din casa tatălui meu. Vei 
fi deslegat de jurămîntul pe care mi-l faci, dacă te vei duce 
la rudele mele; și dacă nu ţi-o vor da, vei fi deslegat de ju- 
rămîntul pe care mi-l faci.” Eu am ajuns azi la izvor, și 
am zis: “Doamne, Dumnezeul stăpînului meu Avraam, dacă 
binevoiești să-mi dai izbîndă în călătoria pe care o fac, iată, 
eu stau la izvorul de apă, și fata care va ieși să scoată apă, 
și căreia îi voi zice: “Dă-mi, te rog, să beau puţină apă din 
vadra ta,” şi care îmi va răspunde: “Bea tu însuţi, și voi da 
de băut și cămilelor tale,” fata aceea să fie nevasta pe care a 
rînduit-o Domnul pentru fiul stăpînului meu!” "nainte de a 
sfirși de vorbit în inima mea, iată că a ieșit Rebeca, cu vadra 
pe umăr, s'a coborit la izvor, și a scos apă. Eu i-am zis: “Dă- 
mi să beau, te rog.” Ea s'a grăbit, și-a plecat vadra deasupra 
umărului, și a zis: “Bea, și voi da de băut și cămilelor tale.” 
Am băut, și a dat de băut și cămilelor mele. Eu am întrebat- 
o, şi am zis: “A cui fată ești?” Ea a răspuns: “Sînt fata lui 
Betuel, fiul lui Nahor și al Milcăi.” l-am pus veriga în nas, și 
brăţările la mîni. Apoi am plecat capul, m'am aruncat cu faţa 
la pămînt înaintea Domnului, și am binecuvîntat pe Domnul, 
Dumnezeul stăpînului meu Avraam, că m'a călăuzit pe calea 
cea dreaptă, ca să iau pe fata fratelui stăpînului meu pentru 
fiul lui. Acum, dacă voiţi să arătaţi bunăvoință și credincioșie 

faţă de stăpinul meu, spuneți-mi; dacă nu, spuneţi-mi iarăș, 
ca să mă îndrept la dreapta sau la stinga.” Laban și Betuel, 5o 
drept răspuns, au zis: “Dela Domnul vine lucrul acesta; noi 
nu-ți mai putem spune nici rău nici bine. lată, Rebeca este si 
înaintea ta; ia-o și du-te, ca să fie nevasta fiului stăpînului tău, 
cum a spus Domnul.” Cînd a auzit robul lui Avraam cuvin- 52 
tele lor, s'a aruncat cu fața la pămînt înaintea Domnului. Și 53 
robul a scos scule de argint, scule de aur, și îmbrăcăminte, pe 
cari le-a dat Rebecii; a dat de asemenea daruri bogate fratelui 
său și mamei sale. După aceea, au mîncat și au băut, el și oa- 54 
menii cari erau împreună cu el și s'au culcat. Diznineaţa cînd 
s'au sculat, robul a zis: “Lăsaţi-mă să mă întorc la stăpânul 
meu.” Fratele și mama fetei au zis: “Fata să mai rămînă 55 
câtva timp cu noi, măcar vreo zece zile: pe urmă, poate să 
plece.” El le-a răspuns: “Nu mă opriţi, fiindcă Domnul mi-a 56 
dat izbîndă în călătoria mea; lăsaţi-mă să plec, și să mă duc la 
stăpînul meu.” Atunci ei au răspuns: “Să chemăm pe fată, 57 
și s'o întrebăm.” Au chemat dar pe Rebeca, și i-au zis: “Vrei 58 
să te duci cu omul acesta?” “Da, vreau,” a răspuns ea. Și 59 
au lăsat pe sora lor Rebeca să plece cu doica ei, cu robul lui 
Avraam și cu oamenii lui. Au binecuvîntat pe Rebeca, și i-au 60 
zis: “O, sora noastră, să ajungi mama a mii de zeci de mii, și 
sămînța ta să stăpinească cetăţile vrăjmaşilor săi!” Rebeca 61 
s'a sculat, împreună cu slujnicele ei, au încălecat pe cămile, și 
au urmat pe omul acela. Robul a luat pe Rebeca, și a plecat. 
Isaac se întorsese dela fîntîna “Lahai-Roi,” căci locuia în ţara 62 
de meazăzi. ’ntr’o seară, cînd Isaac ieșise să cugete în taină pe 63 
cîmp, a ridicat ochii, și s'a uitat; și iată că veneau niște cămile. 
Rebeca a ridicat și ea ochii, a văzut pe Isaac, și s'a dat jos de 64 
pe cămilă. Și a zis robului: “Cine este omul acesta, care vine 65 
înaintea, noastră pe cîmp?” Robul a răspuns: “Este stăpînul 
meu!” Atunci ea și-a luat măhrama, și s'a acoperit. Robul 66 
a istorisit lui Isaac toate lucrurile pe cari le făcuse. Isaac a 67 
dus pe Rebeca în cortul mamei sale Sara; a luat pe Rebeca, ea 
a fost nevasta lui, și el a iubit-o. Astfel a fost mîngiiat Isaac 
pentru pierderea mamei sale. 


Avraam a mai luat o nevastă, numită Chetura. Ea i-a năs- [25] 2 

cut pe Zimran, pe locșan, pe Medan, pe Madian, pe Ișbac și 
Șuah. Iocşan a născut pe Seba și pe Dedan. Fiii lui Dedan au 
fost Așurimii, Letușimii și Leumimii.- Fiii lui Madian au fost: 
Efa, Efer, Biol Abida și Eldaa. Toţi aceștia sînt fiii Cheturei. 
Avraam a dat lui Isaac toate averile sale. Dar a dat daruri 
fiilor ţiitoarelor sale; și, pe cînd era încă în viaţă, i-a îndepăr- 
tat de lingă fiul său Isaac înspre răsărit, în țara Răsăritului. 
lată zilele anilor vieţii lui Avraam: el a trăit o sută șaptezeci 
și cinci de ani. Avraam și-a dat duhul, și a murit, după o 
bătrîneță fericită, înaintat în vîrstă și sătul de zile; și a fost 
adăugat la poporul său. Isaac și Ismael, fiii săi, l-au îngropat 
în peștera Macpela, în ogorul lui Efron, fiul lui Tohar, Hetitul, 
care este faţă în față cu Mamre. Acesta este ogorul, pe care-l 
cumpărase Avraam dela fiii lui Het. Acolo au fost îngropaţi 
Avraam și nevastă-sa Sara. După moartea lui Avraam, Dum- 
nezeu a binecuvîntat pe fiul său Isaac. El locuia lîngă fintîna 
“Lahai-Roi.” Iată spiţa neamului lui Ismael, fiul lui Avraam, 
pe care-l născuse lui Avraam Egipteanca Agar, roaba Sarei. 
lată numele fiilor lui Ismael, după numele lor, după neamurile 
lor: Nebaiot, întîiul născut al lui Ismael; Chedar, Adbeel, Mib- 
sam,  Mișma, Duma, Masa; Hadad, Tema, letur, Nafiș și 
Chedma. Aceştia sînt fiii lui Ismael; acestea sînt numele lor, 
după satele și taberele lor. Ei au fost cei doisprezece voievozi, 
după neamurile lor. Şi iată anii vieţii lui Ismael: o sută 
treizeci și șapte de ani. El și-a dat duhul, și a murit, și a 
fost adăugat la poporul său. Fiii lui au locii dela Ha 
pînă la Şur, care este în fața Egiptului, cum mergi spre Asiria. 
El s'a așezat în fața tuturor fraților lui. Iată spița neamului 
lui Isaac, fiul lui Avraam. Avraam a născut pe Isaac. Isaac 
era în vîrstă de patruzeci de ani, cînd a luat de nevastă pe 
Rebeca, fata lui Betuel, Arameul din Padan-Aram, și sora lui 
Laban, Arameul. Isaac s'a rugat Domnului pentru nevastă- 
sa, căci era stearpă; și Domnul l-a ascultat: nevastă-sa Rebeca 
a rămas însărcinată. Copiii se băteau în pîntecele ei; și ea a 
zis: “Dacă-i așa, pentru ce mai sînt însărcinată?” S'a dus să 
întrebe pe Domnul. Şi Domnul i-a zis: “Două neamuri sînt 
în pîntecele tău, Și două noroade se vor despărți la ieșirea din 

pîntecele tău. Unul din noroadele acestea va fi mai tare decît 
celalt. Și cel mai mare va sluji celui mai mic.” S'au împlinit 
zilele cînd avea să nască; şi iată că în pîntecele ei erau doi 
gemeni. Cel dintii a ieșit roș de tot: ca o manta de păr, și 
de aceea i-au pus numele Esau. Apoi a ieșit fratele său, care 
ținea cu mîna de călcii pe Esau; și deaceea i-au pus numele 
Iacov. Isaac era în vîrstă de șasezeci de ani, cînd s'au născut 
ei. Băieţii aceștia s'au făcut mari. Esau a ajuns un vînă- 
tor îndemiînatic, un om care își petrecea vremea mai mult pe 
cîmp; dar lacov era un om liniștit, care stătea acasă în cor- 
turi. Isaac iubea pe Esau, pentrucă mînca din vînatul lui; 
Rebeca însă iubea mai mult pe Iacov. Odată, pe cînd ferbea 
Iacov o ciorbă, Esau s'a întors dela cîmp, rupt de oboseală. 
Și Esau a zis lui Iacov: “Dă-mi, te rog, să mănînc din ciorba 
aceasta roșiatică, fiindcă sînt rupt de oboseală.” Pentru aceea 
s'a dat lui Esau numele Edom. Iacov a zis: “Vinde-mi azi 
dreptul tău de întîi născut!” Esau a răspuns: “lată-mă, sînt 
pe moarte; la ce-mi slujește dreptul acesta de întîi născut?” 
Și Iacov a zis: “Jură-mi întîi.” Esau i-a jurat, și astfel și-a 
vîndut dreptul de întîi născut lui Iacov. Atunci Iacov a dat 
lui Esau pîne și ciorbă de linte. El a mîncat și a băut; apoi s'a 
sculat și a plecat. Astfel și-a nesocotit Esau dreptul de întîi 
născut. 


m ţară a venit o foamete, afară de foametea dintii, care 
fusese pe vremea lui Avraam. Isaac s'a dus la Abimelec, îm- 
păratul Filistenilor, la Gherar. Domnul i S'a arătat, și i-a 
zis: “Nu te pogori în Egipt! Rămii în ţara în care îţi voi 
spune. Locuiește ca străin în ţara aceasta; Eu voi fi cu tine, 
și te voi binecuvinta; căci toate ţinuturile acestea ţi le voi da 
ție şi seminţei tale, și voi ţinea jurămiîntul pe care l-am fă- 
cut tatălui tău Avraam.” “ţi voi înmulţi sămînţa, ca stelele 
cerului; voi da seminţei tale toate ţinuturile acestea; și toate 
neamurile pămîntului vor fi binecuvîntate în săminţa ta, ca 
răsplată  pentrucă Avraam a ascultat de porunca Mea, și a 
păzit, ce i-am cerut, a păzit poruncile Mele, orînduirile Mele, 
și legile Mele.” Astfel Isaac a rămas la Gherar. Cînd îi 
puneau oamenii locului aceluia întrebări cu privire la nevasta 

lui, el zicea: “Este sora mea.” Căci îi era frică să spună că 
este nevastă-sa, ca să nu-l omoare oamenii locului aceluia, fi- 
indcă Rebeca era frumoasă la chip. Fiindcă șederea lui acolo 
se lungise, s'a întîmplat că Abimelec, împăratul Filistenilor, 
uitîndu-se pe fereastră, a văzut pe Isaac jucîndu-se cu nevastă- 
sa Rebeca. Abimelec a trimes să cheme pe Isaac, și i-a zis: 
“Nu mai încape îndoială că e nevastă-ta. Cum ai putut zice: 
“E soru-mea?” Isaac i-a răspuns: “Am zis așa, ca să nu mor 
din pricina ei.” Și Abimelec a zis: “Ce ne-ai făcut? Ce ușor 
s'ar fi putut ca vreunul din norod să se culce cu nevastă-ta, și 
ne-ai fi făcut vinovaţi.” Atunci Abimelec a dat următoarea 
poruncă întregului norod: “Cine se va atinge de omul acesta 
sau de nevasta lui, va fi omorît.” Isaac a făcut sămănături în 
țara aceea, și a strîns rod însutit în anul acela; căci Domnul 
l-a binecuvîntat. Astfel omul acesta s'a îmbogăţit, și a mers 
îmbogăţindu-se din ce în ce mai mult, pînă ce a ajuns foarte 
bogat. Avea cirezi de vite și turme de oi, și un mare număr de 
robi: de aceea Filistenii îl pismuiau. Toate fîntînile, pe cari 
le săpaseră robii tatălui său, pe vremea tatălui său Avraam, 
Filistenii le-au astupat și le-au umplut cu ţărină. Și Abimelec 
a zis lui Isaac: “Pleacă dela noi, căci ai ajuns mult mai put- 
ernic decit noi.” Isaac a plecat de acolo și a tăbărit în valea 
Gherar, unde s'a așezat cu locuința. Isaac a săpat din nou 
fîntînile de apă, pe cari le săpaseră robii tatălui său Avraam, 
și pe cari le astupaseră Filistenii, după moartea lui Avraam; 
și le-a pus iarăș aceleași nume, pe cari le pusese tatăl său. 
Robii lui Isaac au mai săpat în vale, și au dat acolo peste o 
fintină cu apă de izvor.  Păstorii din Gherar s'au certat însă 
cu păstorii lui Isaac, zicînd: “Apa este a noastră.” Și a pus 
fîntînii numele Esec, pentrucă se certaseră cu el. Apoi au sà- 
pat o altă fintînă, pentru care iar au făcut gîlceavă, de aceea a 
numit-o Sitna. Pe urmă s'a mutat de acolo, și a săpat o altă 
fintînă, pentru care nu s'au mai certat; și a numit-o Rehobot; 
“căci”, a zis el, “Domnul ne-a făcut loc larg, ca să ne putem 
întinde în ţară.” De acolo s'a suit la Beer-Șeba. Domnul i 
S'a arătat chiar în noaptea aceea, și i-a zis: “Eu sînt Dum- 
nezeul tatălui tău Avraam; nu te teme, căci Eu sînt cu tine; te 

voi binecuvînta, și îţi voi înmulţi sămînța, din pricina robului 
Meu Avraam.” Isaac a zidit acolo un altar, a chemat Numele 
Domnului, și și-a întins cortul acolo. Robii lui Isaac au săpat 
acolo o fintînă. Abimelec a venit din Gherar la el, cu pri- 
etenul său Ahuzat, și cu Picol, căpetenia oștirii lui. Isaac le-a 
zis: “Pentru ce veniţi la mine, voi cari mă urîţi și m'aţi izgonit 
dela voi?” Ei au răspuns: “Vedem lămurit că Domnul este cu 
tine. De aceea zicem: “Să fie un jurămînt între noi, între noi 
și tine, și să facem un legămînt cu tine! Anume, jură că nu 
ne vei face nici un rău, după cum nici noi nu ne-am atins de 
tine, ci ţi-am făcut numai bine, și te-am lăsat să pleci în pace. 
Tu acum ești binecuvîntat de Domnul.” Isaac le-a dat un 
ospăț, și au mincat și au băut. S'au sculat dis de dimineaţă, 
și s'au legat unul cu altul printr'un jurămînt. Isaac i-a lăsat 
apoi să plece, și ei l-au părăsit în pace. In aceeaș zi, niște 
robi ai lui Isaac au venit să-i vorbească de fintîna pe care o 
săpau, și i-au zis: “Am dat de apă!” Și ela numit-o Șiba. De 
aceea s'a pus cetăţii numele Beer-Șeba pînă în ziua de azi. La 
vîrsta de patruzeci de ani, Esau a luat de neveste pe ludita, 
fata Hetitului Beeri, și pe Basmat, fata Hetitului Elon. Ele 
au fost o pricină de mare amărăciune pentru Isaac și Rebeca. 


Isaac îmbătrinise, și ochii îi slăbiseră, așa că nu mai vedea. 
Atunci a chemat pe Esau, fiul lui cel mai mare, și i-a zis: 
“Fiule!”  “Iată-mă,” i-a răspuns el. Isaac a zis: “lacă am 
îmbătrinit, și nu știu ziua morţii mele. Acum dar, te rog, 
ia-ţi armele, tolba și arcul, du-te la cîmp, și adu-mi vînat. 
Fă-mi o mîncare, cum îmi place mie, și adu-mi s'o mănînc, ca 
să te binecuvinteze sufletul meu înainte de a muri.” Rebeca 
a ascultat ce spunea Isaac fiului său Esau. Și Esau s'a dus la 
cîmp, ca să prindă vînatul și să-l aducă. Apoi Rebeca a zis 
fiului său lacov: “lată, am auzit pe tatăl tău vorbind astfel 
fratelui tău Esau: “Adu-mi vînat, și fă-mi o mîncare ca să 
mănînc; și te voi binecuviînta înaintea Domnului, înainte de 
moartea mea.” Acum, fiule, ascultă sfatul meu, și fă ce îţi 
poruncesc. Du-te de ia-mi din turmă doi iezi buni, ca să fac 
din ei tatălui tău o mîncare gustoasă cum îi place; tu ai s'o 
duci tatălui tău s'o mănînce, ca să te binecuvinteze înainte 

de moartea lui.” Iacov a răspuns mamei sale: “lată, fratele 
meu Esau este păros, iar eu n'am păr deloc. Poate că tatăl 
meu mă va pipăi, și voi trece drept mincinos înaintea lui, și, în 
loc de binecuvîntare, voi face să vină peste mine blestemul.” 
Mamă-sa i-a zis: “Blestemul acesta, fiule, să cadă peste mine! 
Ascultă numai sfatul meu, și du-te de adu-mi-i.” Iacov sa 
dus de i-a luat, și i-a adus mamei sale, care a făcut o mincare, 
cum îi plăcea tatălui său. n urmă, Rebeca a luat hainele cele 
bune ale lui Esau, fiul ei cel mai mare, cari se găseau acasă, și 
le-a pus pe Iacov, fiul ei cel mai tînăr. I-a acoperit cu pielea 
iezilor minile și gîtul, care era fără păr. Și a dat în mîna fiului 
său lacov mîncarea gustoasă și pîinea, pe cari le pregătise. El 
a venit la tatăl său, și a zis: “Tată!” “lată-mă”, a zis Isaac. 
“Cine ești tu, fiule?” Iacov a răspuns tatălui său: “Eu sînt 
Esau, fiul tău cel mai mare; am făcut ce mi-ai spus. Scoală-te, 
rogu-te, șezi de mănîncă din vînatul meu, pentru ca să mă 
binecuvinteze sufletul tău!” Isaac a zis fiului său: “Cum, l-ai 
și găsit, fiule?” Și Iacov a răspuns: “Domnul, Dumnezeul tău, 
mi l-a scos înainte.” Isaac a zis lui Iacov: “Apropie-te dar, să 
te pipăi, fiule, ca să știu dacă ești cu adevărat fiul meu Esau, 
sau nu.” Iacov s'a apropiat de tatăl său Isaac, care l-a pipăit, 
și a zis: “Glasul este glasul lui Iacov, dar mîinile sînt mîinile lui 
Esau.” Nu l-a cunoscut, pentrucă mîinile îi erau păroase, ca 
minile fratelui său Esau; și l-a binecuvîntat. Isaac a zis: “Tu 
ești deci fiul meu Esau?” Și Iacov a răspuns: “Eu sînt.” Isaac 
a zis: “Adu-mi să mănînc din vînatul fiului meu, ca sufletul 
meu să te binecuvinteze.” Iacov i-a adus, și el a mîncat; i-a 
adus și vin, și a băut. Atunci tatăl său Isaac i-a zis: “Apropie- 
te dar, și sărută-mă, fiule.” Iacov s'a apropiat, și l-a sărutat. 
Isaac a simţit mirosul hainelor lui; apoi l-a binecuvîntat, și a 
zis: “lată, mirosul fiului meu este ca mirosul unui cîmp, pe 
care l-a binecuvintat Domnul. Să-ţi dea Dumnezeu rouă din 
cer, Și grăsimea pămîntului, Griu și vin din belșug! Să-ţi fie 
supuse noroade, Și neamuri să se închine înaintea ta! Să fii 
stăpînul fraţilor tăi, Și fiii mamei tale să se închine înaintea 
ta! Blestemat să fie oricine te va blestema, Și binecuvîntat să 
fie oricine te va binecuvînta.” Isaac sfirșise de binecuvîntat 

pe Iacov, și abea plecase Iacov dela tatăl său Isaac, cînd fratele 
său Esau s'a întors dela vînătoare. A făcut și el o mîncare 
gustoasă, pe care a adus-o tatălui său. Și a zis tatălui său: 
“Tată, scoală-te și mănîncă din vinatul fiului tău, pentruca 
să mà binecuvinteze sufletul tău!” "Tatăl său Isaac i-a zis: 
“Cine ești tu?” Și el a răspuns: “Eu sînt fiul tău cel mai mare, 
Esau.” Isaac s'a spăimiîntat foarte tare, și a zis: “Cine este 
atunci cel ce a prins vînat, și mi l-a adus? Eu am mîncat 
din toate, înainte de a veni tu, și l-am binecuvîntat. Deaceea 
va răminea binecuvîntat. Cînd a auzit Esau cuvintele tatălui 
său, a scos mari ţipete, pline de amărăciune, și a zis tatălui său: 
“Binecuvintează-mă și pe mine, tată!” Isaac a zis: “Fratele 
tău a venit cu vicleșug, și ţi-a luat binecuvîntarea.” Esau a 
zis: “Da, nu degeaba i-au pus numele Iacov; căci m'a înșelat 
de două ori. Mi-a luat dreptul de întîi născut, și iată-l acum 
că a venit de mi-a luat și binecuvîintarea!” Și a zis: “N-ai 
păstrat nici o binecuvîntare pentru mine?” Isaac a răspuns, 
și a zis lui Esau: “lată, l-am făcut stăpîn peste tine, și i-am 
dat ca slujitori pe toți fraţii lui, l-am înzestrat cu grîu și vin 
din belșug: ce mai pot face oare pentru tine, fiule?” Esau 
a zis tatălui său: “N'ai decît această singură binecuvîntare, 
tată? Binecuvintează-mă și pe mine, tată!” Și Esau a ridicat 
glasul și a plins. Tatăl său Isaac a răspuns, și i-a zis: “lată! 
Locuinţa ta va fi lipsită de grăsimea pămîntului Și de roua 
cerului, de sus. Vei trăi din sabia ta, Și vei sluji fratelui tău; 
Dar cînd te vei răscula, Vei scutura jugul lui de pe gâtul tău!” 
Esau a prins ură pe Iacov, din pricina binecuvîntării, cu care-l 
binecuvîntase tatăl său. Și Esau zicea în inima sa: “Zilele de 
bocet pentru tatăl meu sînt aproape, și apoi am să ucid pe 
fratele meu Iacov.” Și au spus Rebecii cuvintele lui Esau, fiul 
ei cel mai mare. Ea a trimes atunci de a chemat pe Iacov, 
fiul ei cel mai tînăr, și i-a zis: “lată, fratele tău Esau vrea să 
se răsbune pe tine, omorîndu-te. Acum, fiule, ascultă sfatul 
meu: scoală-te, fugi la fratele meu Laban în Haran; și rămii la 
el cîtăva vreme, pînă se va potoli mînia fratelui tău, pînă va 
trece dela tine urgia fratelui tău, și va uita ce i-ai făcut. Atunci 
voi trimete să te cheme. Pentru ce să fiu lipsită de voi amindoi 

într'o zi?” Rebeca a zis lui Isaac: “M'am scîrbit de viață, din 
pricina fetelor lui Het. Dacă Iacov va lua o asemenea nevastă, 
dintre fetele lui Het, dintre fetele țării acesteia, la ce-mi mai 
este bună viața?” 


Isaac a chemat pe Iacov, l-a binecuvîntat, și i-a dat porunca 
aceasta: “Să nu-ți iei nevastă dintre fetele lui Canaan. Scoalã- 
te, du-te la Padan-Aram, în casa lui Betuel, tatăl mamei tale, 
și ia-ți de acolo o nevastă, dintre fetele lui Laban, fratele 
mamei tale. Dumnezeul cel atotputernic să te binecuvin- 
teze, să te facă să crești și să te înmulțești, ca să ajungi o 
ceată de noroade! Să-ţi dea binecuvîntarea lui Avraam, ţie și 
seminței tale cu tine, ca să stăpînești țara în care locuiești ca 
străin, și pe care a dat-o lui Avraam.” Şi Isaac a trimes pe 
Iacov, care s'a dus la Padan-Aram, la Laban, fiul lui Betuel, 
Arameul, fratele Rebecii, mama lui Iacov și a lui Esau. Esau a 
văzut că Isaac binecuvîntase pe lacov, și-l trimesese la Padan- 
Aram, ca să-și ia nevastă de acolo, și că, binecuvîntîndu-l, îi 
dăduse porunca aceasta: “Să nu-ţi iei nevastă dintre fetele lui 
Canaan.” A văzut că Iacov ascultase de tatăl său și de mama 
sa, și plecase la Padan-Aram. Esau a înţeles astfel că fetele 
lui Canaan nu-i plăceau tatălui său Isaac. Și Esau s'a dus la 
Ismael. El a mai luat de nevastă, pe lîngă nevestele pe cari le 
avea, pe Mahalat, fata lui Ismael, fiul lui Avraam, și sora lui 
Nebaiot. Iacov a plecat din Beer-Șeba, și și-a luat drumul spre 
Haran. A ajuns într'un loc unde a rămas peste noapte, căci 
asfinţise soarele. A luat o piatră de acolo, a pus-o căpătii, și s'a 
culcat în locul acela. Și a visat o scară rezemată de pămînt, 
al cărei vîrf ajungea pînă la cer. 'ngerii lui Dumnezeu se suiau 
și se pogorau pe scara aceea. Și Domnul stătea deasupra ei, 
și zicea: “Eu sînt Domnul, Dumnezeul tatălui tău Avraam, și 
Dumnezeul lui Isaac.” Pămîntul pe care ești culcat, ţi-l voi da 
ție și seminței tale. Sămînţa ta va fi ca pulberea pămîntului; 
te vei întinde la apus și la răsărit, la mează-noapte și la mează- 
zi; şi toate familiile pămîntului vor fi binecuvîntate în tine și în 
sămînța ta. lată, Eu sînt cu tine; te voi păzi pretutindeni pe 
unde vei merge, și te voi aduce înapoi în țara aceasta; căci nu 
te voi părăsi, pînă nu voi împlini ce-ţi spun.” Iacov s'a trezit 

din somn, și a zis: “Cu adevărat, Domnul este în locul acesta, 
și eu n'am știut.” I-a fost frică, și a zis: “Cit de înfricoșat 
este locul acesta! Aici este casa lui Dumnezeu, aici este poarta 
cerurilor!” Şi Iacov s'a sculat dis de dimineaţă, a luat piatra 
pe care o pusese căpătii, a pus-o ca stilp de aducere aminte, 
și a turnat untdelemn pe vîrful ei. A dat locului acestuia 
numele Betel; dar mai înainte cetatea se chema Luz. Iacov 
a făcut o juruinţă, și a zis: “Dacă va fi Dumnezeu cu mine și 
mă va păzi în timpul călătoriei pe care o fac, dacă-mi va da 
pîne să mănînc și haine să mă îmbrac, și dacă mă voi întoarce 
în pace în casa tatălui meu, atunci Domnul va fi Dumnezeul 
meu; piatra aceasta, pe care am pus-o ca stilp de aducere 
aminte, va fi casa lui Dumnezeu, și "ţi voi da a zecea parte din 
tot ce-mi vei da.” 


Iacov a pornit la drum, și s'a dus în ţara celor ce locuiesc la 
Răsărit. Sa uitat înainte, și iată că pe cîmp era o fîntînă; și 
lîngă ea erau trei turme de oi, cari se odihneau; căci la fintîna 
aceasta obicinuiau ciobanii să-şi adape turmele. Şi piatra de 
pe gura fintînii era mare. Toate turmele se stringeau acolo; 
ciobanii prăvăleau piatra de pe gura fintînii, adăpau turmele, 
și apoi puneau piatra iarăș la loc pe gura fintînii. Iacov a 
zis păstorilor: “Fraţilor, de unde sînteţi?” “Din Haran,” au 
răspuns ei. Elle-azis: “Cunoașteţi pe Laban, fiul lui Nahor?” 
“1 cunoaștem,” i-au răspuns ei. El le-a zis: “Este sănătos?” 
“Sănătos”, au răspuns ei. Și tocmai atunci venea Rahela, fata 
lui, cu oile. Ela zis: “lată, soarele este încă sus, și-i prea 
devreme ca să strîngeţi vitele: adăpaţi oile, apoi duceţi-vă și 
pașteţi-le iarăș.” Ei au răspuns: “Nu putem, pînă nu se vor 
strînge toate turmele; atunci se prăvălește piatra de pe gura 
fintînii, și vom adăpa oile.” Pe cînd le vorbea el încă, vine 
Rahela cu oile tatălui său; căci ea le păzea. Cînd a văzut 
Iacov pe Rahela, fata lui Laban, fratele mamei sale, și turma 
lui Laban, fratele mamei sale, s'a apropiat, a prăvălit piatra 
de pe gura fîntînii, și a adăpat turma lui Laban, fratele mamei 
sale. Apoi Iacov a sărutat pe Rahela, și a început să plingă 
tare. Iacov a spus Rahelei că este rudă cu tatăl ei, că este 
fiul Rebecii. Și ea a dat fuga de a spus tatălui său. Cum 

a auzit Laban de Iacov, fiul sorei sale, i-a alergat înainte, l-a 
îmbrățișat, l-a sărutat, și l-a adus în casă. Iacov a istorisit lui 
Laban toate cele întîmplate. Și Laban i-a zis: “Cu adevărat, 
tu ești os din oasele mele, și carne din carnea mea!” Iacov a 
stat la Laban o lună. Apoi Laban a zis lui lacov: “Fiindcă 
ești rudă cu mine, să-mi slujești oare degeaba? Spune-mi ce 
simbrie vrei?” Laban însă avea două fete: cea mai mare se 
numea Lea, și cea mai mică Rahela. Lea avea ochii slabi; dar 
Rahela era frumoasă la statură și mîndră la față. Iacov iubea 
pe Rahela, și a zis: “ţi voi sluji șapte ani pentru Rahela, fata 
ta cea mai mică.” Și Laban a răspuns: “Mai bine să ţi-o dau 
ţie, decât so dau altuia. Rămii la mine!” Astfel Iacov a slujit 
șapte ani pentru Rahela; și anii aceștia i s'au părut ca vreo 
câteva, zile, pentrucă o iubea. ’n urmă Iacov a zis lui Laban: 
“Dă-mi nevasta, căci mi s-a împlinit sorocul, ca să intru la 
ea.” Laban a adunat pe toţi oamenii locului și a făcut un 
ospăț. Seara, a luat pe fiică-sa Lea, și a adus-o la Iacov, care 
s-a culcat cu ea. Şi Laban a dat ca roabă fetei sale Lea pe 
roaba sa Zilpa. A doua zi dimineaţă, iată că era Lea. Atunci 
Iacov a zis lui Laban: “Ce mi-ai făcut? Nu ţi-am slujit oare 
pentru Rahela? Pentru ce m'ai înșelat?” Laban a răspuns: 
“m locul acesta nu-i obicei să se dea cea mai tînără înaintea 
celei mai mari. Isprăveşte săptămîna cu aceasta, şi-ţi vom da 
și pe cealaltă pentru slujba, pe care o vei mai face la mine alți 
șapte ani.” Iacov a făcut așa, și a isprăvit săptămîna cu Lea; 
apoi Laban i-a dat de nevastă pe fiică-sa Rahela. Și Laban 
a dat ca roabă fetei sale Rahela, pe roaba sa Bilha. Iacov a 
intrat și la Rahela, pe care o iubea mai mult decît pe Lea; și 
a mai slujit la Laban alţi șapte ani. Domnul a văzut că Lea 
nu era iubită; și a făcut-o să aibă copii, pe cînd Rahela era 
stearpă. Lea a rămas însărcinată, și a născut un fiu, căruia 
i-a pus numele Ruben (Vedeţi fiu); “căci”, a zis ea, “Domnul a 
văzut mîhnirea mea, și acum bărbatul meu are să mă iubească 
negreșit.” A rămas iarăș însărcinată, și a născut un fiu; și 
a zis: “Domnul a auzit că nu eram iubită, și mi-a dat și pe 
acesta.” De aceea, i-a pus numele Simeon (Ascultare). Iar 
a rămas însărcinată, și a născut un fiu; și a zis: “De data 

aceasta, bărbatul meu se va alipi de mine, căci i-am născut 
trei fii.” De aceea i-a pus numele Levi (Alipire). A rămas 
iarăș însărcinată, și a născut un fiu; și a zis: “De data aceasta, 
voi lăuda pe Domnul.” Deaceea i-a pus numele Iuda (Lăudat 
fie Domnul). Și a încetat să mai nască. 


Cînd a văzut Rahela că nu face copii lui Iacov, a pismuit 
pe soru-sa, și a zis lui Iacov: “Dă-mi copii, ori mor!” Iacov 
s'a miniat pe Rahela, și a zis: “Sînt eu oare în locul lui Dum- 
nezeu, care te-a oprit să ai copii?” Ea a zis: “lată roaba 
mea Bilha; culcă-te cu ea, ca să nască pe genunchii mei, și să 
am și eu copii prin ea.” Şi i-a dat de nevastă pe roaba ei 
Bilha; și Iacov s'a culcat cu ea. Bilha a rămas însărcinată, 
și a născut lui Iacov un fiu. Rahela a zis: “Mi-a făcut Dum- 
nezeu dreptate, și mi-a auzit glasul, și mi-a dăruit un fiu.” De 
aceea i-a pus numele Dan (A judecat). Bilha, roaba Rahe- 
lii, a rămas iar însărcinată, și a născut lui Iacov un al doilea 
fiu. Rahela a zis: “Am luptat cu Dumnezeu împotriva sorei 
mele, și am biruit.” Deaceea i-a pus numele Neftali (Luptele 
lui Dumnezeu). Cînd a văzut Lea că nu mai naște, a luat pe 
roaba sa Zilpa, și a dat-o lui Iacov de nevastă. Zilpa, roaba 
Leii, a născut lui Iacov un fiu. “Cu noroc!” a zis Lea. De 
aceea i-a pus numele Gad (Noroc). Zilpa, roaba Leii, a năs- 
cut un al doilea fiu lui Iacov. “Ce fericită sînt!” a zis Lea; 
“căci femeile mă vor numi fericită.‘ De aceea i-a pus numele 
Așer (Fericit). Ruben a ieșit odată afară, pe vremea secerat- 
ului grîului, și a găsit mandragore pe cîmp. Le-a adus mamei 
sale Lea. Atunci Rahela a zis Leii: “Dă-mi, te rog, din man- 
dragorele fiului tău.” Ea i-a răspuns: “Nu-ţi ajunge că mi-ai 
luat bărbatul, de vrei să iei și mandragorele fiului meu?” Și 
Rahela a zis: “Ei bine! poate să se culce cu tine în noaptea 
aceasta, pentru mandragorele fiului tău.” Seara, pe cînd se 
întorcea, lacov dela cîmp, Lea i-a ieșit înainte, și a zis: “La 
mine ai să vii, căci te-am cumpărat cu mandragorele fiului 
meu.” Şi în noaptea aceea s'a culcat cu ea. Dumnezeu a as- 
cultat pe Lea, care a rămas însărcinată, și a născut lui Iacov 
al cincilea fiu. Lea a zis: “Ma răsplătit Dumnezeu, pen- 
trucă am dat bărbatului meu pe roaba mea.” De aceea i-a pus 

numele Isahar (Răsplătire). Lea a rămas iarăş însărcinată, 
și a născut un al șaselea fiu lui lacov. Lea a zis: “Frumos 
dar mi-a dat Dumnezeu! De data aceasta, bărbatul meu va 
locui cu mine, căci i-am născut șase fii.” Deaceea i-a pus nu- 
mele Zabulon (Locuinţă). ’n urmă, a născut o fată, căreia i-a 
pus numele Dina (Judecată). Dumnezeu Și-a adus aminte de 
Rahela, a ascultat-o, și a făcut-o să aibă copii. Ea a rămas 
însărcinată, și a născut un fiu; și a zis: “Mi-a luat Dumnezeu 
ocara!” Și i-a pus numele Iosif (Adaos), zicînd: “Domnul să- 
mi mai adauge un fiu!” După ce a născut Rahela pe Iosif, 
Iacov a zis lui Laban: “Lasă-mă să plec, ca să mă duc acasă, 
în ţara mea. Dă-mi nevestele și copiii, pentru cari ţi-am slu- 
jit, și voi pleca; fiindcă știi ce slujbă ţi-am făcut.” Laban i-a 

“Dacă am căpătat trecere înaintea ta, mai zăbovește; văd 
bine că Domnul m'a binecuvîntat din pricina ta; hotărăște-mi 
simbria ta, și ţi-o voi da.” Iacov i-a răspuns: “Ştii cum ţi-am 
slujit, și cum ţi-au propășit vitele cu mine; căci puţinul pe 
care-l aveai înainte de venirea mea, a crescut mult, și Domnul 
te-a binecuvîntat ori încotro am mers eu. Acum, cînd am să 
muncesc și pentru casa mea?” Laban a zis: “Ce să-ţi dau?” 
Și Iacov a răspuns: “Să nu-mi dai nimic. Dacă te învoiești 
cu ce-ţi voi spune, îţi voi paşte turma și mai departe, și o voi 
păzi. Azi am să trec prin toată turma ta; am să pun deoparte 
din oi orice miel sein și pestriț și orice miel negru, și din capre 
tot ce este pestriţ și sein. Aceasta să fie simbria mea. Iată 
cum se va dovedi cinstea mea: deacum încolo, cînd ai să vii 
să-mi vezi simbria, tot ce nu va fi sein și pestriț între capre și 
negru între mici, și se va găsi la mine, să fie socotit ca furat.” 
Laban a zis: “Bine! fie așa cum ai zis.” ’n aceeaș zi, a pus 
deoparte ţapii bălțaţi și pestriţi, toate caprele seine și pestriţe, 
toate cele ce aveau alb pe ele, și toţi mieii cari erau negri. Le-a 
dat în miînile fiilor săi. Apoi a pus o depărtare de trei zile de 
drum între el și Iacov; și Iacov păștea celelalte oi ale lui La- 
ban. Iacov a luat nuiele verzi de plop, de migdal și de platan; 
a despoiat de pe ele fășii de coajă, și a făcut să se vadă albeața 
care era pe nuiele. Apoi a pus nuielele, pe cari le despoiase de 
coajă în jgheaburi, în adăpători, subt ochii oilor cari veneau 

să bea, ca atunci cînd vor veni să bea, să zămislească.  Oile 39 
zămisleau uitîndu-se la nuiele, și făceu miei bălțaţi, seini și 
pestriţi.  lacov despărțea mieii aceștia, și abătea feţele oilor 40 
din turma lui Laban către cele seine și bălțate. Și-a făcut ast- 
fel turme deosebite, pe cari nu le-a împreunat cu turma lui 
Laban.  Oridecîteori se înferbintau oile cele mai tari, Iacov 41 
punea nuielele în jghiaburi, subt ochii oilor, ca ele să zămis- 
lească uitîndu-se la nuiele. Cînd oile erau slabe, nu punea 42 
nuielele; așa, că cele slabe erau pentru Laban, iar cele tari pen- 
tru lacov. Omul acela s'a îmbogăţit astfel din ce în ce mai 43 
mult; a avut multe turme, robi și roabe, cămile și măgari. 


Iacov a auzit vorbele fiilor lui Laban, cari ziceau: “Iacov a [BI] 
luat tot ce era al tatălui nostru, și cu averea tatălui nostru și-a 
agonisit el toată bogăţia aceasta.” Iacov s'a uitat și la faţa 2 
lui Laban; și iată că ea nu mai era ca înainte. Atunci Domnul 3 
a zis lui Iacov: “ntoarce-te în ţara părinţilor tăi și în locul tău 
de naștere; și Eu voi fi cu tine.” Iacov a trimes de a chemat 4 
pe Rahela și pe Lea, la cîmp la turma lui. El le-a zis: “După 5 
faţa tatălui vostru, văd bine că el nu mai este ca înainte; dar 
Dumnezeul tatălui meu a fost cu mine. Voi înșivă știți că am 6 
slujit tatălui vostru cu toată puterea mea. Şi tatăl vostru m'a 7 
înșelat: de zece ori mi-a schimbat simbria; dar Dumnezeu nu i- 

a îngăduit să mă păgubească. Ci cînd zicea el: “Mieii pestriţi 8 
să fie simbria ta,” toate oile făceau miei pestriți. Și cînd zicea: 
“Mieii bălțaţi să fie simbria ta,” toate oile făceau miei bălțaţi. 
Dumnezeu a luat astfel toată turma tatălui vostru, și mi-a 9 
dat-o mie. Pe vremea cînd se înferbîntau oile, eu am ridicat 10 
ochii, și am văzut în vis că ţapii și berbecii cari săreau pe 
capre și pe oi, erau bălțaţi, pestriţi și seini. Şi 'ngerul lui 11 
Dumnezeu mi-a zis în vis: “lacove!” “lată-mă”, am răspuns 
eu. Ela zis: “Ridică ochii, și privește: toți țapii și berbecii, 12 
cari sar pe capre și pe oi, sînt bălțaţi, pestriţi și seini; căci am 
văzut tot ce ţi-a făcut Laban. Eu sînt Dumnezeul din Betel, 13 
unde ai uns un stilp de aducere aminte, unde Mi-ai făcut o 
juruinţă. Acum, scoală-te, ieși din ţara aceasta, și întoarce- 
te în țara ta de naștere.” Rahela și Lea au răspuns, și i-au 14 
zis: “Mai avem noi oare parte și moștenire în casa tatălui 

nostru? Nu sîntem noi oare privite de el ca nişte străine, 
fiindcă ne-a vîndut, și ne-a mîncat și banii? Toată bogăţia, 
pe care a luat-o Dumnezeu dela tatăl nostru, este a noastră, și 
a copiilor noștri. Fă acum tot ce ţi-a spus Dumnezeu.” Iacov 
s'a sculat, și a pus pe copiii și nevestele sale călări pe cămile. 
Și-a luat toată turma și toate averile pe cari le avea: turma, 
pe care o agonisise în Padan-Aram; și a plecat la tatăl său 
Isaac, în țara Canaan. Pe cînd Laban se dusese să-și tundă 
oile, Rahela a furat idolii tatălui său; și Iacov a înșelat pe 
Laban, Arameul, căci nu l-a înștiințat de fuga sa. A fugit 
astfel cu tot ce avea; s'a sculat, a trecut Riul (Eufrat), și s-a 
îndreptat spre muntele Galaad. A treia zi, au dat de veste 
lui Laban că Iacov a fugit. Laban a luat cu el pe fraţii săi, 
l-a urmărit cale de șapte zile, și l-a ajuns la muntele Galaad. 
Dar Dumnezeu S-a arătat noaptea în vis lui Laban, Arameul, 
și i-a zis: “Fereşte-te să spui o vorbă rea lui Iacov!” Laban a 
ajuns dar pe Iacov. Iacov își întinsese cortul pe munte; Laban 
și-a întins și el cortul cu fraţii lui, pe muntele Galaad. Atunci 
Laban a zis lui Iacov: “Ce-ai făcut? Pentruce m'ai înșelat, și 
mi-ai luat fetele ca pe niște roabe luate cu sabia?  Pentruce 
ai fugit pe ascuns, m'ai înșelat, și nu mi-ai dat de știre? Te-aș 
fi lăsat să pleci în mijlocul veseliei și al cîntecelor, în sunet de 
timpane și alăută. Nu mi-ai îngăduit nici măcar să-mi sărut 
nepoţii și fetele! Ca un nebun ai lucrat. Mina mea este destul 
de tare ca să vă fac rău; dar Dumnezeul tatălui vostru mi-a zis 
în noaptea trecută: “Fereşte-te să spui o vorbă rea lui Iacov!” 
Dar acum, odată ce ai plecat, pentrucă te topești de dor după 
casa tatălui tău, de ce mi-ai furat dumnezeii mei?” Drept 
răspuns, Iacov a zis lui Laban: “Am fugit, fiindcă mi-era frică, 
gîndindu-mă că poate îmi vei lua înapoi fetele tale. Dar să 
piară acela la care îţi vei găsi dumnezeii tăi! "n fața fraţilor 
noștri, cercetează și vezi ce-i la mine din ale tale, și ia-ţi-l.” 
Iacov nu știa că Rahela îi furase. Laban a intrat în cortul lui 
Iacov, în cortul Leii, în cortul celor două roabe, și n'a găsit 
nimic. A ieșit din cortul Leii, și a intrat în citi] Rahelii. 
Rahela luase idolii, îi pusese supe samarul cămilei, și șezuse 
deasupra. Laban a scotocit tot cortul, dar n'a găsit nimic. 

Ea a zis tatălui său: “Domnul meu, să nu te superi dacă nu 
mă pot scula înaintea ta; căci mi-a venit rînduiala femeilor.” 
A căutat peste tot, dar n'a găsit idolii. Iacov s'a mîniat, și 
a certat pe Laban. A luat din nou cuvîntul, și i-a zis: “Care 
este nelegiuirea mea și care este păcatul meu, de mă urmărești 
cu atîta înverșunare? Mi-ai scormonit toate lucrurile, și ce ai 
găsit din lucrurile din casa ta? Scoate-le aici înaintea fraților 
mei și fraţilor tăi, ca să judece ei între noi amindoi! Iată, am 
stat la tine două zeci de ani; oile și caprele nu ţi s'au stărpit, 
și n'am mîncat berbeci din turma ta. Nu ţi-am adus acasă 
vite sfășiate de fiare: eu însumi te-am despăgubit pentru ele; 
îmi cereai înapoi ce mi se fura ziua, sau ce mi se fura noaptea. 
Ziua mă topeam de căldură, iar noaptea mă prăpădeam de frig, 
şi-mi fugea somnul de pe ochi. Iată, douăzeci de ani am stat în 
casa ta, ţi-am slujit patrusprezece ani pentru cele două fete ale 
tale, și șase ani pentru turma ta, și de zece ori mi-ai schimbat 
simbria. Dacă n'aș fi avut cu mine pe Dumnezeul tatălui meu, 
pe Dumnezeul lui Avraam, pe Acela de care se teme Isaac, mi- 
ai fi dat drumul acum cu mîinile goale. Dar Dumnezeu a văzut 
suferința mea și osteneala miinilor mele, și ieri noapte a rostit 
judecata.” Drept răspuns, Laban a zis lui lacov: “Fiicele 
acestea sînt fiicele mele, copiii aceștia sînt copiii mei, turma 
aceasta este turma mea, și tot ce vezi este al meu. Și ce pot 
face eu azi pentru fiicele mele, sau pentru copiii lor, pe cari i-au 
născut? Vino, să facem amindoi un legămînt, și legămintul 
acesta, să slujească de mărturie între mine și tine!” Iacov a 
luat o piatră, și a pus-o ca stilp de aducere aminte. Iacov 
a zis fraţilor săi: “Stringeţi pietre.” Ei au strîns petre, și au 
făcut o movilă; și au mîncat acolo pe movilă. Laban a numit- 
o legar-Sahaduta (Movila mărturiei), și Iacov a numit-o Galed 
(Movila mărturiei). Laban a zis: “Movila aceasta să slujească 
azi de mărturie între mine și tine!” Deaceea i-au pus numele 
Galed. Se mai numește și Miţpa (Veghiere), pentrucă Laban a 
zis: “Domnul să vegheze asupra mea și asupra ta, cînd ne vom 
pierde din vedere unul pe altul. Dacă vei asupri pe fetele mele, 
și dacă vei mai lua și alte neveste afară de fetele mele, ia bine 
seama că nu un om va fi cu noi, ci Dumnezeu va fi martor între 

mine și tine.” Laban a zis lui Iacov: “lată movila aceasta, 
și iată stîlpul acesta, pe care l-am ridicat între mine și tine. 
Movila aceasta să fie martoră și stîlpul acesta să fie martor că 
nici eu nu voi trece la tine peste movila aceasta, și nici tu nu 
vei trece la mine peste movila aceasta și peste stîlpul acesta, 
ca să ne facem rău. Dumnezeul lui Avraam și al lui Nahor, 
Dumnezeul tatălui lor să judece între noi.” Iacov a jurat pe 
Acela de care se temea Isaac. Iacov a adus o jertfă pe munte, 
și a poftit pe fraţii lui să mănînce; ei au mîncat, și au rămas 
toată noaptea pe munte. Laban s'a sculat disdedimineață, 
și-a sărutat nepoţii și fetele, și i-a binecuvîntat. Apoi a plecat 
și s'a întors la locuinţa, lui. 


Iacov și-a văzut de drum; și l-au întîlnit îngerii lui Dum- 
nezeu. Cînd i-a văzut, lacov a zis: “Aceasta este tabăra 
lui Dumnezeu!” De aceea a pus locului aceluia numele Ma- 
hanaim (Tabără îndoită). Iacov a trimes înainte niște soli la 
fratele său Esau, în ţara Seir, în ţinutul lui Edom. El le-a dat 
porunca următoare: “lată ce să spuneţi domnului meu Esau: 
“Așa vorbește robul tău Iacov: “Am locuit la Laban, și am 
rămas la el pînă acum; am boi, măgari, oi, robi și roabe, și 
trimet să dea, de știre lucrul acesta domnului meu, ca să capăt 
trecere înaintea ta.”  Solii s'au întors înapoi la Iacov, și au 
zis: “Ne-am dus la fratele tău Esau; și el vine înaintea ta, cu 
patru sute de oameni.”  lacov s'a spăimîntat foarte mult, și 
l-a apucat groaza. A împărţit în două tabere oamenii pe cari-i 
avea cu el, oile, boii și cămilele, și a zis: “Dacă vine Esau 
împotriva uneia din tabere și o bate, tabăra care va rămiînea, 
va putea să scape.” Iacov a zis: “Dumnezeul tatălui meu 
Avraam, Dumnezeul tatălui meu Isaac! Tu Doamne, care mi- 
ai zis: “ntoarce-te în țara ta și în locul tău de naștere, și voi 
îngriji ca să-ţi meargă bine! Eu sînt prea mic pentru toate 
îndurările și pentru toată credincioșia, pe care ai arătat-o față 
de robul Tău; căci am trecut Iordanul acesta numai cu toiagul 
meu, și iată că acum fac două tabere. Izbăvește-mă, Te rog, 
din mîna fratelui meu, din mîna lui Esau! Căci mă tem de el, 
ca să nu vină și să mă lovească, pe mine, pe mame și pe copii. 
Și Tu ai zis: “Eu voi îngriji ca să-ți meargă bine, și-ţi voi face 

sāmînța ca nisipul mării, care, de mult ce este, nu se poate 
număra.” Iacov a petrecut noaptea în locul acela. A luat din 
ce mai avea cu el, și a pus de-o parte, ca dar pentru fratele său 
Esau: două sute de capre și douăzeci de ţapi, două sute de 
oi și două zeci de berbeci, treizeci de cămile alăptătoare cu 
miînjii lor, patruzeci de vaci și zece tauri, douăzeci de măgărițe 
și zece măgăruși. Le-a dat robilor săi, turmă cu turmă de- 
osebit, și a poruncit robilor săi: “Treceţi înaintea mea, și lăsaţi 
o depărtare între fiecare turmă.” A dat celui dintii porunca 
următoare: “Cind te va întilni fratele meu Esau, și te va în- 
treba: “Al cui ești? Unde te duci? Și a cui este turma aceasta 
dinaintea ta?” să răspunzi: “A robului tău Iacov; ea este 
un dar, trimes domnului meu Esau; și el însuș vine în urma 
noastră.” A dat aceeaș poruncă celui de al doilea, celui de al 
treilea, și tuturor celor ce mînau turmele: “Așa să vorbiţi dom- 
nului meu Esau, cînd îl veţi întilni. Să spuneţi: “lată, robul 
tău Iacov vine și el după noi.” Căci își zicea el: “1 voi potoli 
cu darul acesta, care merge înaintea mea; în urmă îl voi vedea 
faţă în faţă, și poate că mă va primi cu bunăvoință.” Ast- 
fel darul a trecut înainte, iar el a rămas în tabără în noaptea 
aceea. Tot în noaptea aceea s'a sculat, a luat pe cele două 
neveste ale lui, pe cele două roabe, și pe cei unsprezece copii 
ai lui, și a trecut vadul labocului. I-a luat, i-a trecut pîrîul, 
și a trecut tot ce avea. Iacov însă a rămas singur. Atunci un 
om s'a luptat cu el pînă în revărsatul zorilor. Văzînd că nu-l 
poate birui, omul acesta l-a lovit la încheietura coapsei, așa că 
i s'a, scrîntit încheietura coapsei lui Iacov, pe cînd se lupta cu 
el. Omul acela a zis: “Lasă-mă să plec, căci se revarsă zorile.” 
Dar Iacov a răspuns: “Nu Te voi lăsa să pleci pînă nu mă vei 
binecuvînta.” Omul acela i-a zis: “Cum îți este numele?” 
“Iacov,” a răspuns el. Apoi a zis: “Numele tău nu va mai fi 
Iacov, ci te vei chema Israel (Celce luptă cu Dumnezeu); căci 
ai luptat cu Dumnezeu și cu oameni, și ai fost biruitor.” Iacov 
l-a întrebat: “Spune-mi, Te rog, numele Tău.” El a răspuns: 
“Pentru ce "mi ceri numele?” Și l-a binecuvîntat acolo. Ia- 
cov a pus locului aceluia numele Peniel (Faţa lui Dumnezeu); 
“căci”, a zis el, “am văzut pe Dumnezeu faţă în faţă, și totuș 

am scăpat cu viață.”  Răsărea soarele cînd a trecut pe lîngă 
Peniel. ’nsă Iacov șchiopăta din coapsă. Iată de ce, pînă în 
ziua de azi, Israeliţii nu mănîncă vîna de la încheietura coap- 
sei; căci Dumnezeu a lovit pe Iacov la încheietura coapsei în 
vină, 

Iacov a ridicat ochii, și s'a uitat; și iată că Esau venea 
cu patru sute de oameni. Atunci a împărțit copiii între Lea, 
Rahela, și cele două roabe. A pus în frunte roabele cu copiii 
lor, apoi pe Lea cu copiii ei, și la urmă pe Rahela cu Iosif. El 
însuș a trecut înaintea lor; și s'a aruncat cu fața la pămînt de 
șapte ori, pînă ce s'a apropiat de tot de fratele său. Esau a 
alergat înaintea lui; l-a îmbrățișat, i s'a aruncat pe grumaz, și 
l-a sărutat. Și au plins. Esau, ridicînd ochii, a văzut femeile 
și copiii, și a zis: “Cine sînt aceia?” Și lacov a răspuns: “Sînt 
copiii, pe cari i-a dat Dumnezeu robului tău.”  Roabele s'au 
apropiat, cu copiii lor, și s'au aruncat cu faţa la pămînt; Lea 
și copiii ei deasemenea s'au apropiat, și s'au aruncat cu faţa la 
pămînt; în urmă s'au apropiat Iosif și Rahela și s'au aruncat 
cu fața la pămînt. Esau a zis: “Ce ai de gînd să faci cu 
toată tabăra aceea pe care am întîlnit-o?” Și Iacov a răspuns: 
“Voiesc să capăt trecere cu ea înaintea domnului meu.” Esau 
a zis: “Eu am din belșug, păstrează, frate, ce este al tău.” Şi 
Iacov a răspuns: “Nu; te rog, dacă am căpătat trecere înaintea 
ta, primește darul acesta din mîna mea; căci m'am uitat la fața 
ta cum se uită cineva la Faţa lui Dumnezeu, și tu m'ai primit 
cu bunăvoință. Primeşte deci darul meu, care ţi-a fost adus, 
fiindcă Dumnezeu m'a umplut de bunătăţi, și am de toate.” 
Astfel a stăruit de el, și Esau a primit. Esau a zis: “Haidem 
să plecăm și să pornim la drum; eu voi merge înaintea ta.” 
Iacov i-a răspuns: “Domnul meu vede că copiii sînt micșori, și 
am oi și vaci fătate; dacă le-am sili la drum o singură zi, toată 
turma va pieri. Domnul meu s'o ia înaintea robului său; și 
eu voi veni încet pe urmă, la pas cu turma, care va merge 
înaintea mea, și la pas cu copiii, pînă voi ajunge la domnul 
meu în Seir.” Esau a zis: “Vreau să las cu tine măcar o parte 
din oamenii mei.” Şi Iacov a răspuns: “Pentruce aceasta? Mi- 
ajunge să capăt trecere înaintea ta, domnul meu!” ’n aceeaş 

zi, Esau a luat drumul înapoi la Seir.  lacov a plecat mai 
departe la Sucot. Și-a zidit o casă, și a făcut colibi pentru 
turme. Deaceea s'a dat locului aceluia numele Sucot (Colibi). 
La întoarcerea lui din Padan-Aram, lacov a ajuns cu bine în 
cetatea Sihem, în țara Canaan, și a tăbărit înaintea cetăţii. 
Partea de ogor, pe care își întinsese cortul, a cumpărat-o dela 
fiii lui Hamor, tatăl lui Sihem, cu o sută de chesita. Și acolo, 
a ridicat un altar, pe care l-a numit El-Elohe-Israel (Domnul 
este Dumnezeul lui Israel). 


Dina, fata pe care o născuse lui Iacov Lea, a ieșit să vadă pe 
fetele ţării. Ea a fost zărită de Sihem, fiul Hevitului Hamor, 
domnitorul ţării. El a pus mina pe ea, s'a culcat cu ea și a 
necinstit-o. Y'a lipit cu toată inima de Dina, fata lui Iacov, 
a iubit fata, și a căutat s'o liniștească. După aceea Sihem 
a zis tatălui său Hamor: “la-mi de nevastă pe fata aceasta!” 
Iacov a aflat că-i necinstise pe fiică-sa Dina; și fiindcă fiii săi 
erau cu vitele la pășune, Iacov a tăcut pînă la întoarcerea lor. 
Hamor, tatăl lui Sihem, s'a dus la Iacov ca să-i vorbească. 
Dar cînd s'au întors fiii lui Iacov dela pășune, și au auzit lu- 
crul acesta, s'au supărat și s'au mîniat foarte tare; pentrucă 
Sihem săvîrşise o mișelie în Israel, culcîndu-se cu fata lui Ia- 
cov: așa ceva n'ar fi trebuit să se facă niciodată. Hamor le-a 
vorbit astfel: “Fiul meu Sihem s'a lipit cu toată inima de fata 
voastră; vă rog, daţi-i-o de nevastă, și încuscriți-vă cu noi; 
voi daţi-ne fetele voastre, și luaţi pentru voi pe ale noastre. 
Locuiţi cu noi; ţara vă stă înainte, rămîneți în ea, faceţi negoț 
și cumpăraţi pămînturi în ea.” Sihem a zis tatălui și fraților 
Dinei: “Să capăt trecere înaintea voastră, și vă voi da ce-mi 
veţi cere.  Cereţi-mi o zestre cît de mare și cât de multe daruri, 
și voi da tot ce-mi veţi zice; numai daţi-mi fata de nevastă.” 
Fiii lui Iacov au răspuns, și au vorbit cu vicleșug lui Sihem 
și tatălui său Hamor, pentrucă Sihem necinstise pe sora lor 
Dina. Ei i-au zis: “Este un lucru pe care nu-l putem face 
să dăm pe sora noastră unui om netăiat împrejur, căci ar fi 
o ocară pentru noi. Nu ne vom învoi la așa ceva decît dacă 
vă faceţi și voi ca noi, și dacă orice parte bărbătească dintre 
voi se va tăia împrejur. Atunci vă vom da pe fetele noas- 

tre, și vom lua pentru noi pe ale voastre; vom locui cu voi, 
și vom face împreună un singur norod. Dar dacă nu voiți să 
ne ascultați și să vă tăiaţi împrejur, ne vom lua fata și vom 
pleca.” Cuvintele lor au plăcut lui Hamor și lui Sihem, fiul lui 
Hamor. Tînărul n'a pregetat să facă lucrul acesta, căci iubea 
pe fata lui Iacov, și era cel mai bine văzut în casa tatălui său. 
Hamor și fiul lui Sihem s'au dus la poarta cetăţii, și au vorbit 
astfel oamenilor din cetatea lor: “Oamenii aceștia au gînduri 
de pace faţă de noi; să rămînă dar în ţară, și să facă negoţ; 
țara este destul de largă pentru ei. Noi vom lua de neveste 
pe fetele lor, și le vom da de neveste pe fetele noastre. Dar 
oamenii aceștia nu vor voi să locuiască împreună cu noi, ca să 
alcătuim un singur popor, decît dacă orice parte bărbătească 
dintre noi se va tăia împrejur, după cum și ei înșiși sînt tăiați 
împrejur. Turmele lor, averile lor și toate vitele lor, vor fi 
atunci ale noastre. Să primim numai ce cer ei, ca să rămînă 
la noi.” Toți ceice treceau pe poarta cetăţii, au ascultat pe 
Hamor și pe fiul său Sihem; și toţi bărbaţii au fost tăiaţi îm- 
prejur, toţi ceice treceau pe poarta cetăţii. A treia zi, pe cînd 
sufereau ei încă, cei doi fii ai lui Iacov, Simeon și Levi, fraţii 
Dinei, și-au luat fiecare sabia, s'au năpustit asupra cetăţii, care 
se credea în liniște, și au ucis pe toţi bărbaţii. Au trecut de 
asemenea prin ascuţișul săbiei pe Hamor și pe fiul său Sihem; 
au ridicat pe Dina din casa lui Sihem, și au ieșit afară. Fiii 
lui Iacov s'au aruncat asupra celor morți, și au jăfuit cetatea, 
pentrucă necinstiseră pe sora lor. Le-au luat oile, boii și mă- 
garii, tot ce era în cetate și ce era pe cîmp; le-au luat ca 
pradă de război toate bogăţiile, copiii și nevestele, și tot ce se 
găsea în case. Atunci Iacov a zis lui Simeon și lui Levi: “Voi 
m'aţi nenorocit, făcîndu-mă urit locuitorilor țării, Cananiţilor 
și Feresiţilor. N'am supt porunca mea decît un mic număr de 
oameni; ei se vor stringe împotriva mea, mă vor bate, și voi fi 
nimicit, eu și casa mea.” Ei au răspuns: “Se cuvenea oare să 
se poarte cu sora noastră cum se poartă cu o curvă?” 


Dumnezeu a zis lui Iacov: “Scoală-te, suie-te la Betel, locuiește 


acolo, și ridică acolo un altar Dumnezeului, care ţi S'a arătat 
cînd fugeai de fratele tău Esau.” Iacov a zis casei lui și tu- 

turor celor ce erau cu el: “Scoateţi dumnezeii străini cari sînt 
în mijlocul vostru, curăţiţi-vă, și schimbaţi-vă hainele, ca să 
ne sculăm, și să ne suim la Betel; căci acolo voi ridica un al- 
tar Dumnezeului, care m'a ascultat în ziua necazului meu, și 
care a fost cu mine în călătoria, pe care am făcut-o.” Ei au 
dat lui Iacov toţi dumnezeii străini, cari erau în mînile lor, și 
cerceii pe cari-i purtau în urechi. Iacov i-a îngropat în pămînt 
supt stejarul de lingă Sihem. Apoi au plecat. Groaza lui 
Dumnezeu s'a răspîndit peste cetăţile, cari-i înconjurau, așa 
că locuitorii lor n'au urmărit pe fiii lui Iacov. Iacov și toţi ce- 
ice erau cu el, au ajuns la Luz, adică Betel, în ţara Canaan. A 
zidit acolo un altar, și a numit locul acela: “EI-Betel” (Dum- 
nezeul Betelului), căci acolo i se descoperise Dumnezeu, cînd 
fugea de fratele său. Debora, doica Rebecii, a murit; și a 
fost îngropată mai jos de Betel, subt stejarul căruia i s'a pus 
numele: “Stejarul jalei.” Dumnezeu S'a arătat iarăș lui Ia- 
cov, după întoarcerea lui din Padan-Aram, și l-a binecuvîn- 
tat. Dumnezeu i-a zis: “Numele tău este Iacov; dar nu te 
vei mai chema Iacov, ci numele tău va fi Israel.” Și i-a pus 
numele Israel. Dumnezeu i-a zis: “Eu sînt Dumnezeul Cel 
Atotputernic. Crește și înmulțește-te; un neam și o mulțime 
de neamuri se vor naște din tine, și chiar împărați vor ieși 
din coapsele tale. Tie îţi voi da ţara pe care am dat-o lui 
Avraam și lui Isaac, și voi da ţara aceasta seminţei tale după 
tine.” Dumnezeu S'a înălțat dela el, în locul unde îi vorbise. 
Și Iacov a ridicat un stilp de aducere aminte în locul unde îi 
vorbise Dumnezeu, un stilp de piatră, pe care a adus o jertfă 
de băutură, și a turnat untdelemn. Iacov a numit locul unde 
îi vorbise Dumnezeu, Betel. Apoi au plecat din Betel; și mai 
era o depărtare bunicică pînă la Efrata, cînd Rahelei i-au venit 
durerile nașterii. A avut o naștere grea; și în timpul durerilor 
nașterii, moașa i-a zis: “Nu te teme, căci mai ai un fiu!” Și 
pe cînd își dădea ea sufletul, căci trăgea să moară, i-a pus 
numele Ben-Oni (Fiul durerii mele): dar tatăl său l-a numit 
Beniamin (Fiul dreptei). Rahela a murit, și a fost îngropată 
pe drumul care duce la Efrata, sau Betleem. Iacov a ridicat 
un stilp pe mormîntul ei: acesta este stilpul depe mormîntul 

Rahelei, care este și azi. Israel a plecat mai departe; și și-a 
întins cortul dincolo de Migdal-Eder. Pe cînd locuia Israel în 
ținutul acesta, Ruben s'a dus și s'a culcat cu Bilha, ţiitoarea 
tatălui său. Și Israel a aflat. Fiii Leii: Ruben, întiiul năs- 
cut al lui Iacov, Simeon, Levi, Iuda, Isahar, și Zabulon.- Fiii 
Rahelii: Iosif și Beniamin. Fiii Bilhei, roaba Rahelii: Dan și 
Neftali.- Fiii Zilpei, roaba Leii: Gad și Așer. Aceștia sînt fiii 
lui Iacov, cari i s'au născut în Padan-Aram. Iacov a ajuns la 
tatăl său Isaac, la Mamre la Chiriat-Arba, care este tot una 
cu Hebronul, unde locuiseră ca străini Avraam și Isaac. Zilele 
vieţii lui Isaac au fost de o sutăoptzeci de ani. Isaac și-a dat 
duhul și a murit, și a fost adăugat la poporul său, bătrin și 
sătul de zile. Fiii săi Esau și Iacov l-au îngropat. 


lată spita neamului lui Esau, adică Edom. Esau și-a luat 
neveste dintre fetele Canaanului pe: Ada, fata Hetitului Elon, 
pe Oholibama, fata Anei, fata Hevitului Ţibeon, și pe Bas- 
mat, fata lui Ismael, sora lui Nebaiot. - Ada a născut lui Esau 
pe Elifaz; Basmat a născut pe Reuel; și Oholibama a născut 
pe leuș, laelam și Core. Aceștia sînt fiii lui Esau, cari i s'au 
născut în țara Canaan.- Esau și-a luat nevestele, fiii și fiicele, 
toată lumea din casă, turmele, toate vitele, și toată averea pe 
care și-o agonisise în ţara Canaan, și s'a dus într'o altă țară, 
departe de fratele său Iacov. Căci bogăţiile lor erau prea 
mari ca să poată locui împreună, și ţinutul în care locuiau ca 
străini nu le mai putea ajunge din pricina turmelor lor. Esau 
s'a așezat în muntele Seir. Esau înseamnă Edom. lată spița 
neamului lui Esau, tatăl Edomiţilor, în muntele Seir. Iată nu- 
mele fiilor lui Esau: Elifaz, fiul Adei, nevasta lui Esau; Reuel, 
fiul Basmatei, nevasta lui Esau.- Fiii lui Elifaz au fost: Te- 
man, Omar, Tefo, Gaetam și Chenaz. Și Timna era țiitoarea 
lui Eliz fiul lui Fisa ea a născut lui Elifaz pe Amalec. Aceş- 
tia sînt fiii Adei, nevasta lui Esau. Iată fiii lui Reuel: Nahat, 
Zerah, Şama și Miza. Aceștia sînt fiii Basmatei, nevasta lui 
Esau. - lată fiii Oholibamei, fata Anei, fata lui Tibeon, nev- 
asta lui Esau: Ea a născut lui Esau pe leuș, laelam și Core. 
lată, căpeteniile seminţiilor ieșite din fiii lui Esau. -Iată fiii 
lui Elifaz, întîiul născut al lui Esau: căpetenia Teman, căpete- 

nia Omar, căpetenia Tefo, căpetenia Chenaz, căpetenia Core, 
căpetenia Gaetam, căpetenia Amalec. Aceștia sînt căpeteniile 
ieșite din Elifaz, în ţara Edom. Aceștia sînt fiii Adei.- Iată 
fiii lui Reuel, ful lui Esau: căpetenia Nahat, căpetenia Zerah, 
căpetenia Șarna, căpetenia Miza. Aceștia sînt căpeteniile ieșite 
din Reuel, în ţara Edom. Aceștia sînt fiii Basmatei, nevasta 
lui Esau. Iată fiii Oholibamei, nevasta lui Esau: căpetenia 
leuș, căpetenia laelam, căpetenia Core. Aceștia sînt căpeteni- 
ile ieșite din Oholibama, fata Anei, nevasta lui Esau. Aceștia 
sînt fiii lui Esau, și aceștia, sînt căpeteniile seminţiilor lor. Esau 
înseamnă Edom. lată fiii lui Seir, Horitul, vechii locuitori ai 
țării: Lotan, Șobal, Tibeon, Ana, Dișon, Eţer și Dișan. Aceş- 
tia sînt căpeteniile Horiţilor, fiii lui Seir, în ţara Edom.- Fiii 
lui Lotan au fost: Hori și Hemam. Sora lui Lotan a fost Timna. 
lată fiii lui Şobal: Alvan, Manahat, Ebal, Șefo și Onam.- lată 
fiii lui Ţibeon: Aia și Ana. Ana acesta a găsit izvoarele calde 
în pustie, cînd păștea măgarii tatălui său Tibeon. lată fiii lui 
Ana: Dișon și Oholibama, fata lui Ana.- lată fiii lui Dişon: 
Hemdan, Esban, Itran și Cheran.- lată fiii lui Eţer: Bilhan, 
Zaavan și Acan. Iată fiii lui Dișan: Uţ și Aran. lată căpe- 
teniile Horiţilor: căpetenia Lotan, căpetenia Șobal, căpete- 
nia 'Țibeon, căpetenia Ana, căpetenia Dișon, căpetenia Eţer, 
căpetenia Dișan. Aceștia sînt căpeteniile Horiţilor, căpeteniile 
pe cari le-au avut în ţara lui Seir. lată împărații cari au îm- 
părăţit în ţara Edom, înainte de a împărăţi un împărat peste 
copiii lui Israel. - Bela, fiul lui Beor, a împărăţit peste Edom; 
și numele cetăţii lui era Dinhaba.- Bela a murit; și în locul 
lui a împărăţit lobab, fiul lui Zerah din Boţra.- lobab a mu- 
rit; și în locul lui, a împărăţit Hușam, din ţara Temaniţilor.- 
Husam a murit; și, în locul lui, a împărătit Hadad, fiul lui 
Bedad. El a baii pe Madian în cîmpia Moabului. Numele 
cetății lui era Avit. Hadad a murit; și, în locul lui, a îm- 
părățit Samla, din Masreca. Samla a murit; și, în locul lui, a 
împărăţit Saul, din Rehobot pe Rîul. Saula murit; și, în locul 
lui a împărăţit Baal-Hanan, fiul lui Acbor. Baal-Hanan, fiul 
lui Acbor, a murit; și, în locul lui a împărățit Hadar. Numele 
cetăţii lui era Pau; și numele nevestei lui era Mehetabeel, fata 

lui Matred, fata lui Mezahab. lată numele căpeteniilor ieșite 
din Esau, după semințiile lor, după ţinuturile lor, și după nu- 
mele lor: căpetenia Timna, căpetenia Alva, căpetenia Ietet, 
căpetenia Oholibama, căpetenia Ela, căpetenia Pinon, căpe- 
tenia Chenaz, căpetenia Teman, căpetenia Mibţar, căpetenia 
Magdiel, căpetenia Iram. Aceștia sînt căpeteniile lui Edom, 
după locuinţele lor, în ţara, pe care o aveau. Acesta este Esau, 
tatăl Edomiţilor. 


Iacov a locuit în ţara Canaan, unde locuise ca străin tatăl 
său. Iată istoria lui Iacov. Iosif, la vîrsta de șaptesprezece 
ani, păștea oile cu fraţii lui; băiatul acesta era cu fiii Bilhei 
și cu fiii Zilpei, nevestele tatălui său. Și Iosif spunea tatălui 
lor vorbele lor cele rele. Israel iubea pe Iosif mai mult decît 
pe toţi ceilalţi fii ai săi, pentrucă îl născuse la bătrîneță; și i-a 
făcut o haină pestriță. Fraţii lui au văzut că tatăl lor îl iubea 
mai mult decit pe ei toţi, și au început să-l urască. Nu puteau 
să-i spună nicio vorbă prietenească. Iosif a visat un vis, și 
l-a istorisit fraţilor săi, cari l-au urit și mai mult. El le-a zis: 
“Ia ascultați ce vis am visat! Noi eram la legatul snopilor în 
mijlocul cîmpului; și iată că snopul meu s'a ridicat și a stătut 
în picioare; iar snopii voștri l-au înconjurat, și s'au aruncat 
cu fața la pămînt înaintea lui.” Frații lui i-au zis: “Doar 
n'ai să împărățești tu peste noi? Doar n'ai să ne cîrmuiești 
tu pe noi?” Și l-au urit și mai mult, din pricina visurilor lui 
și din pricina cuvintelor lui. Iosif a mai visat un alt vis, 
și l-a istorisit fraţilor săi. El a zis: “Am mai visat un vis! 
Soarele, luna, și unsprezece stele se aruncau cu faţa la pămînt 
înaintea mea.” L-a istorisit tatălui său și fraţilor săi. Tatăl 
său l-a mustrat, și i-a zis: “Ce înseamnă visul acesta, pe care 
l-ai visat? Nu cumva vom veni, eu, mama ta și fraţii tăi, să ne 
aruncăm cu fața la pămînt înaintea ta?” Fratii săi au început 
să-l pismuiască; dar tatăl său a ţinut minte lucrurile acestea. 
Fraţii lui Iosif se duseseră la Sihem, ca să pască oile tatălui 
lor. Israel a zis lui Iosif: “Fraţii tăi pasc oile la Sihem! Vino, 
căci vreau să te trimet la ei.” “lată-mă, sînt gata,” a răspuns 
el. Israel i-a zis: “Du-te, rogu-te, și vezi dacă fraţii tăi sînt 
sănătoși, și dacă oile sînt bine; și adu-mi vești.” L-a trimes 

astfel din valea Hebronului și Iosif a ajuns la Sihem. Pe cînd 
rătăcea pe cîmp, l-a întîlnit un om. Omul acela l-a întrebat: 
“Ce cauţi?” “Caut pe frații mei,” a răspuns Iosif; “spune-mi, 
te rog, unde pasc ei oile?” Şi omul acela a zis: “Au plecat de 
aici; căci i-am auzit spunînd: “Haidem la Dotan.” Iosif s'a dus 
după fraţii săi, și i-a găsit la Dotan. Ei l-au zărit de departe, 
și pînă să se apropie de ei, s'au sfătuit să-l omoare.” Ei au 
zis unul către altul: “Iată că vine făuritorul de visuri! Veniți 
acum, să-l omorîm și să-l aruncăm într'una din aceste gropi; 
vom spune că l-a mîncat o fiară sălbatică, și vom vedea ce se 
va alege de visurile lui.” Ruben a auzit lucrul acesta, și l-a 
scos din mînile lor. El a zis: “Să nu-i luăm viaţa!” Ruben 
le-a zis: “Să nu vărsaţi sînge; ci mai bine aruncaţi-l în groapa 
aceasta care este în pustie, și nu puneţi mîna pe el.” Căci avea 
de gînd să-l scape din miînile lor, și să-l aducă înapoi la tatăl 
său. Cînd a ajuns Iosif la fraţii săi, aceștia l-au desbrăcat de 
haina lui, de haina cea pestriță, pe care o avea pe el. L-au 
luat și l-au aruncat în groapă. Groapa aceasta era goală: nu 
era apă în ea. “Apoi au șezut să mănînce. Ridicîndu-și ochii, 
au văzut o ceată de Ismaeliţi venind din Galaad; cămilele lor 
erau încărcate cu tămiie, cu leac alinător și smirnă, pe cari 
le duceau în Egipt. Atunci luda a zis fraţilor săi: “Ce vom 
cîștiga să ucidem pe fratele nostru și să-i ascundem sîngele? 
Veniţi mai bine să-l vindem Ismaeliţilor, și să nu punem mîna 
pe el, căci este fratele nostru, carne din carnea noastră.” Și 
fraţii lui l-au ascultat. La trecerea negustorilor madianiţi, 
au tras și au scos pe Iosif afară din groapă, și l-au vîndut cu 
douăzeci de sicli de argint Ismaeliţilor, cari l-au dus în Egipt. 
Ruben s'a întors la groapă; și iată că Iosif nu mai era în groapă. 
EI și-a rupt hainele, s'a întors la fraţii săi, și a zis: “Băiatul 
nu mai este! Ce mă voi face eu?” Ei au luat atunci haina 
lui Iosif; și junghiind un ţap, i-au muiat haina în sînge. Au 
trimes tatălui lor haina cea pestriță, punînd să-i spună: “lată 
ce am găsit! Vezi dacă este haina fiului tău sau nu.” Iacov a 
cunoscut-o, și a zis: “Este haina fiului meu! O fiară sălbatică 
l-a mîncat! Da, Iosif a fost făcut bucăţi!” Şi și-a rupt hainele, 
și-a pus un sac pe coapse, și a jălit multă vreme pe fiul său. 

Toţi fiii și toate fiicele lui au venit ca să-l mingiie; dar el nu 
voia să primească, nici o mingiiere, ci zicea: “Plingînd mă voi 
pogori la fiul meu în locuința morţilor.” Și plîngea astfel pe fiul 
său.  Madianiţii l-au vîndut în Egipt lui Potifar, un dregător 
al lui Faraon, și anume căpetenia străjerilor. 


n vremea aceea, Iuda a părăsit pe frații săi, și a tras la un 
om din Adulam, numit Hira. Acolo, Iuda a văzut pe fata unui 
Cananit, numit Şua; a luat-o de nevastă, și s'a culcat cu ea. 
Ea a rămas însărcinată, și a născut un fiu, pe care l-a numit Er. 
A rămas iarăș însărcinată, și a mai născut un fiu, căruia i-a 
pus numele Onan. A mai născut iarăș un fiu, căruia i-a pus 
numele Șela; Iuda era la Czib, cînd a născut ea. Iuda a luat 
întiiului său născut Er, o nevastă numită Tamar. Er, întiiul 
născut al lui luda, era rău înaintea Domnului; și Domnul l-a 
omorît. Atunci Iuda a zis lui Onan: “Du-te la nevasta fratelui 
tău, ia-o de nevastă, ca cumnat, și ridică sămînţă fratelui tău.” 
Onan, știind că sămînța aceasta n'are să fie a lui, vărsa sămînța 
pe pămînt ori de cîte ori se culca cu nevasta fratelui său, ca să 
nu dea sămînţă fratelui său. Ce făcea el n'a plăcut Domnului, 
care l-a omorît și pe el. Atunci Iuda a zis norei sale Tamar: 
“Rămii văduvă în casa tatălui tău, pînă va crește fiul meu 
Sela.” Zicea așa ca să nu moară și Șela ca fraţii lui. Tamar 
s'a dus, și a locuit în casa tatălui ei. Au trecut multe zile, 
și fata lui Șua, nevasta lui luda, a murit. După ce au trecut 
zilele de jale, Iuda s'a suit la Timna, la cei ce-i tundeau oile, el 
și prietenul său Hira, Adulamitul. Au dat de veste Tamarei 
despre lucrul acesta, și i-au zis: “lată că socru-tău se suie la 
Timna, ca să-și tundă oile.” Atunci ea și-a lepădat hainele 
de văduvă, s'a acoperit cu o măhramă, s'a îmbrăcat în alte 
haine, și a șezut jos la intrarea în Enaim, pe drumul care duce 
la Timna; căci vedea, că Șela se făcuse mare, și ea nu-i fusese 
dată de nevastă. Iuda a văzut-o, și a luat-o drept curvă, 
pentru că își acoperise faţa. S'a abătut la ea din drum, și a 
zis: “Lasă-mă să mă culc cu tine!” Căci n'a cunoscut-o că era 
noru-sa. Ea a zis: “Ce-mi dai ca să te culci cu mine?” Ela 
răspuns: “Am să-ţi trimet un ied din turma mea.” Ea a zis: 
“mi dai un zălog, pînă îl vei trimete?” El a răspuns: “Ce 

zălog să-ți dau?” Ea a zis: “Inelul tău, lanțul tău, și toiagul 
pe care-l ai în mînă.” Eli le-a dat. Apoi sa culcat cu ea; 
și ea a rămas însărcinată dela el. Ea s'a sculat, și a plecat; 
și-a scos mahrama și s'a îmbrăcat iarăș în hainele de văduvă. 
Iuda a trimes iedul prin prietenul său Adulamitul, ca să scoată 
zălogul din mîinile femeii. Dar acesta n'a găsit-o. A întrebat 
pe oamenii locului, și a zis: “Unde este curva aceea, care stătea 
aici la Enaim, pe drum?” Ei au răspuns: “N'a fost nici o curvă 
aici.”  Adulamitul s'a întors la Iuda, și i-a spus: “N'am găsit- 
o; și chiar oamenii de acolo au zis: “N'a fost nici o curvă aici.” 
Iuda a zis: “Ţină ce a luat, numai să nu ne facem de ris. lată, 
am trimes iedul acesta, și n'ai găsit-o.” Cam după trei luni, 
au venit și au spus lui Iuda: “Tamar, noru-ta, a curvit, și a 
rămas chiar însărcinată în urma curvirii ei.” Și Iuda a zis: 
“Scoateţi-o afară ca să fie arsă.” După ce au scos-o afară, ea 
a trimes să spună socrului său: “Dela omul acela, ale cui sînt 
lucrurile acestea, am rămas eu însărcinată; vezi, te rog, al cui 
este inelul acesta, lanţurile acestea, și toiagul acesta.” Iuda 
le-a cunoscut, și a zis: “Ea este mai puţin vinovată decît mine, 
fiindcă n'am dat-o de nevastă fiului meu Sela.” Si nu s'a mai 
împreunat cu ea deatunci. Cînd i-a venit vremea să nască, 
iată că în pîntecele ei erau doi gemeni. Şi în timpul nașterii, 
unul a scos mîna înainte; moașa i-a apucat mîna, și a legat- 
o cu un fir roș, zicînd: “Acesta a ieșit cel dintii.” Dar el a 
tras mîna înapoi, și a ieșit frate-său. Atunci moașa a zis: “Ce 
spărtură ai făcut!” De aceea i-a pus numele Peret (Spărtură). 
n urmă a ieșit fratele lui, care avea firul roș la mînă; de aceea 
i-au pus numele Zerah (Cărămiziu). Iosif în Egipt. 


Iosif a fost dus în Egipt; și Potifar, dregătorul lui Faraon, 
căpetenia străjerilor, un Egiptean, l-a cumpărat dela Ismaeliţii 
cari-l aduseseră acolo. Domnul a fost cu Iosif, așa că toate 
îi mergeau bine; el locuia în casa stăpinului său, Egipteanul. 
Stăpinul lui a văzut că Domnul era cu el, și că Domnul făcea 
să-i meargă bine ori dece se apuca. Iosif a căpătat mare 
trecere înaintea stăpinului său, care la luat în slujba lui, l-a 
pus mai mare peste casa lui, și i-a încredințat tot ce avea. De 
îndată ce Potifar l-a pus mai mare peste casa lui şi peste tot 

ce avea, Domnul a binecuvîntat casa FEgipteanului, din pricina 
lui Iosif; și binecuvîntarea Domnului a fost peste tot ce avea 
el, fie acasă, fie la cîmp. Egipteanul a lăsat pe miînile lui Iosif 
tot ce avea, și n'avea altă grijă decît să mănînce și să bea. Dar 
Iosif era frumos la statură, și plăcut la chip. După cităva 
vreme, s'a întîmplat că nevasta stăpînului său a pus ochii pe 
Iosif, și a zis: “Culcă-te cu mine!” El n'a voit, și a zis nevestei 
stăpînului său: “Vezi că stăpînul meu nu-mi cere socoteala de 
nimic din casă, și mi-a dat pe mină tot ce are. El nu este mai 
mare decît mine în casa aceasta, și nu mi-a oprit nimic, afară 
de tine, pentrucă ești nevasta lui. Cum aș putea să fac eu un 
rău atît de mare și să păcătuiesc împotriva lui Dumnezeu?” 
Măcar că ea vorbea în toate zilele lui Iosif, el n'a voit să se 
culce și să se împreune cu ea. ’ntr’o zi, cînd intrase în casă, 
ca să-și facă lucrul, și cînd nu era acolo nici unul din oamenii 
casei, ea l-a apucat de haină, zicînd: “Culcă-te cu mine!” 
El i-a lăsat haina în mînă, și a fugit afară din casă. Cînd a 
văzut ea că-i lăsase haina în mînă, și fugise afară, a chemat 
oamenii din casă, și le-a zis: “Vedeţi, ne-a adus un Evreu ca 
să-și bată joc de noi! Omul acesta a venit la mine ca să se 
culce cu mine, dar eu am ţipat în gura mare. Și, cînd a văzut 
că ridic glasul și strig, și-a lăsat haina lîngă mine și a fugit 
afară.” Și a pus haina lui Iosif lingă ea pînă s'a întors acasă 
stăpiînul lui. Atunci i-a vorbit astfel: “Robul acela evreu, pe 
care ni l-ai adus, a venit la mine ca să-și bată joc de mine. 
Și cum am ridicat glasul și am ţipat, și-a lăsat haina lîngă 
mine, și a fugit afară.” După ce a auzit cuvintele nevestei 
sale, care-i zicea: “lată ce mi-a făcut robul tău,” stăpînul lui 
Iosif s'a mîniat foarte tare. A luat pe Iosif, și l-a aruncat în 
temniță în locul unde erau închiși întemnițaţii împăratului; și 
astfel Iosif a stat acolo, în temniţă. Domnul a fost cu Iosif, 
și Şi-a întins bunătatea peste el. L-a făcut să capete trecere 
înaintea mai marelui temniței. Și mai marele temniței a pus 
subt privegherea lui pe toți întemnițaţii cari erau în temniță. 
Și nimic nu se făcea acolo decît prin el. Mai marele temniței 
nu se mai îngrijea de nimic din ce avea Iosif în mînă, pentrucă 
Domnul era cu el. Și Domnul îi dădea izbîndă în tot ce făcea. 


63 GENEZA 40. 1-18 


După cîtăva, vreme, s'a întîmplat că paharnicul și pitarul 
împăratului Egiptului au supărat pe stăpinul lor, împăratul 
Egiptului. Faraon s'a mîniat pe cei doi dregători ai săi: pe 
mai marele paharnicilor și pe mai marele pitarilor. Şi i-a pus 
subt pază în casa căpeteniei străjerilor, în temniță, în locul 
unde fusese închis Iosif. Căpetenia străjerilor i-a pus subt 
privegherea lui Iosif, care făcea de slujbă lîngă ei; și au stat mai 
multă vreme în temniță.  Paharnicul și pitarul împăratului 
Egiptului, cari erau închiși în temniță, au visat într'o noapte 
amîndoi cîte un vis, și anume fiecare cîte un vis, care putea 
să capete o tălmăcire deosebită. Iosif, cînd a venit dimineaţa 
la ei, s'a uitat la ei; și i-a văzut triști. Atunci a întrebat 
pe dregătorii lui Faraon, cari erau cu el în temnița stăpinu- 
lui său, și le-a zis: “Pentruce aveţi o față așa de posomorită 
azi?” Ei i-au răspuns: “Am visat un vis, și nu este nimeni 
care să-l tălmăcească.” Iosif le-a zis: “Tălmăcirile sînt ale lui 
Dumnezeu. Istorisiţi-mi dar visul vostru.” Mai marele pa- 
harnicilor și-a istorisit lui Iosif visul, și i-a zis: “n visul meu, 
se făcea că înaintea mea era o viţă.  Viţa aceasta avea trei 
mlădiţe. Cînd a început să dea lăstari, i s'a deschis floarea, 
și ciorchinele au făcut struguri copti. Paharul lui Faraon era 
în mîna mea. Eu am luat strugurii, i-am stors în paharul lui 
Faraon, și am pus paharul în mîna lui Faraon.” Iosif i-a zis: 
“Iată tilmăcirea visului. Cele trei mlădiţe sînt trei zile. Peste 
trei zile Faraon te va scoate din temniţă, te va pune iarăș în 
slujba ta, și vei pune iarăș paharul în mîna lui Faraon, cum 
obicinuiai mai înainte, cînd erai paharnicul lui. Dar adu-ţi 
aminte și de mine, cînd vei fi fericit, și arată, rogu-te, bună- 
tate faţă de mine; pune o vorbă bună pentru mine la Faraon, 
și scoate-mă din casa aceasta. Căci am fost luat cu sila din 
țara Evreilor, și chiar aici n'am făcut nimic ca să fiu aruncat 
în temniţă.” Mai marele pitarilor, văzînd că Iosif dăduse o 
tălmăcire îmbucurătoare, a zis: “lată, și în visul meu, se făcea 
că port trei coșuri cu pîne albă pe capul meu. "n coșul de dea- 
supra de tot erau tot felul de bucate pentru Faraon: prăjituri 
coapte în cuptor; și păsările mîncau din coșul care era deasupra 
de tot pe capul meu.” Iosif a răspuns, și a zis: “latări tilmă- 

cirea. Cele trei coșuri sînt trei zile. Peste trei zile, Faraon 
îţi va lua capul, te va spînzura de un lemn, și carnea ţi-o vor 
mînca păsările.” A treia zi, era ziua naşterii lui Faraon. El a 
dat un ospăț tuturor slujitorilor săi; și a scos afară din temniță 
pe mai marele paharnicilor și pe mai marele pitarilor, în fața 
slujitorilor săi: pe mai marele paharnicilor l-a pus iarăș în 
slujba lui de paharnic, ca să pună paharul în mîna lui Faraon; 
iar pe mai marele pitarilor l-a spînzurat, după tîlmăcirea pe 
care le-o dăduse Iosif. Mai marele paharnicilor nu s'a mai 
gîndit însă la Iosif. L-a uitat. 


După doi ani, Faraon a visat un vis. I se părea cà stătea 
lîngă rîu (Nil). Și iată că șapte vaci frumoase la vedere și grase 
la trup s'au suit din rîu, și au început să pască prin mlaștini. 
După ele s'au mai suit din rîu alte șapte vaci urîte la vedere și 
slabe la trup, și s'au așezat lîngă ele pe marginea rîului. Vac- 
ile urîte la vedere și slabe la trup au mîncat pe cele șapte vaci 
frumoase la vedere și grase la trup. Și Faraon s'a trezit. A 
adormit din nou, și a visat un al doilea vis. Se făcea că șapte 

spice de grîu grase și frumoase au crescut pe acelaș pai. Și 
după ele au răsărit alte șapte spice slabe și arse de vîntul de 
răsărit.  Spicele slabe au înghiţit pe cele șapte spice grase și 
pline. Și Faraon s'a trezit. lată visul. Dimineaţa, Faraon s'a 
turburat, și a trimes să cheme pe toţi magii și pe toţi înțelepţii 
Egiptului. Le-a istorisit visurile lui. Dar nimeni n'a putut să 
le tîlmăcească lui Faraon. Atunci mai marele paharnicilor a 
luat cuvîntul, și a zis lui Faraon: “Mi-aduc aminte astăzi de 
greșala mea. Faraon se mîniase pe slujitorii lui; și mă arun- 
case în temniță, în casa căpeteniei străjerilor, pe mine și pe 
mai marele pitarilor.  Amîndoi am visat cîte un vis în aceeaș 
noapte; și anume, fiecare din noi a visat un vis, care a primit 
o tilmăcire deosebită. Era acolo cu noi un tînăr Evreu, rob 
al căpeteniei străjerilor. I-am istorisit visurile noastre, și el ni 
le-a tîlmăcit, și ne-a spus întocmai ce înseamnă visul fiecăruia. 
Lucrurile s'au întîmplat întocmai după tilmăcirea pe care ne-o 
dăduse el. Pe mine Faraon m'a pus iarăș în slujba mea, iar 
pe mai marele pitarilor l-a spinzurat.” Faraon a trimes să 
cheme pe Iosif. L-au scos în grabă din temniţă. Iosif s'a ras, 

și-a schimbat hainele, și s'a dus la Faraon. Faraon a zis lui 
Iosif: “Am visat un vis. Nimeni nu l-a putut tilmăci; și am 


aflat că tu tilmăcești un vis, îndată dupăce l-ai auzit.” Iosif 16 


a răspuns lui Faraon: “Nu eu! Dumnezeu este Acela care va 
da un răspuns prielnic lui Faraon!” Faraon a început să is- 
torisească atunci lui Iosif: “n visul meu, se făcea că stăteam 
pe malul rîului. Și deodată șapte vaci grase la trup și fru- 
moase la chip s'au suit din rîu, și au început să pască prin 
mlaștini. După ele s'au suit alte șapte vaci, slabe, foarte 
urîte la chip, și sfrijite: n'am mai văzut altele așa de urite 
în toată ţara Egiptului. Vacile cele sfrijite și slabe au mîn- 
cat pe cele șapte vaci dintii, cari erau grase. Le-au înghițit, 
fără să se poată cunoaște că intraseră în pîntecele lor; ba încă 
înfățișarea lor era tot așa de urîtă ca mai înainte. Și m'am 
deșteptat. Am mai văzut în vis șapte spice pline și frumoase, 
cari creșteau pe acelaș pai. Și după ele au răsărit șapte spice 
goale, slabe, arse de vîntul de răsărit. Spicele slabe au înghițit 
pe cele șapte spice frumoase. Am spus aceste lucruri magilor, 
dar nimeni nu mi le-a putut tilmăci.” Iosif a zis lui Faraon: 
“Ce a visat Faraon însemnează un singur lucru: Dumnezeu 
a arătat mai dinainte lui Faraon ce are să facă. Cele șapte 
vaci frumoase înseamnă șapte ani; și cele șapte spice frumoase 
înseamnă șapte ani: este un singur vis. Cele șapte vaci strijite 
și urite, cari se suiau după cele dintii, înseamnă șapte ani; și 
cele șapte spice goale, arse de vintul de răsărit, vor fi șapte ani 
de foamete. Astfel, după cum am spus lui Faraon, Dumnezeu 
a arătat lui Faraon, ce are să facă. Iată, vor fi șapte ani de 
mare belșug în toată ţara Egiptului. După ei vor veni șapte 
ani de foamete, așa că se va uita tot belșugul acesta în ţara 
Egiptului, și foametea va topi ţara. Foametea aceasta care 
va urma va fi așa de mare că nu se va mai cunoaște belșugul 
în ţară. Cît privește faptul că Faraon a visat visul de două 
ori, înseamnă că lucrul este hotărit din partea lui Dumnezeu, 
și că Dumnezeu se va grăbi să-l aducă la îndeplinire. Acum, 
Faraon să aleagă un om priceput și înțelept, și să-l pună în 
fruntea țării Egiptului. Faraon să pună prefecţi în ţară, ca 
să ridice o cincime din roadele Egiptului în timpul celor șapte 

ani de belşug. Să se strîngă toate bucatele din acești ani buni 
cari au să vină; să se facă, la îndemîna lui Faraon, grămezi 
de grîu, provizii în cetăţi, și să le păzească. Bucatele acestea 
vor fi provizia ţării, pentru cei șapte ani de foamete, cari vor 
veni în ţara Egiptului, pentruca ţara să nu fie prăpădită de 
foamete.” Cuvintele acestea au plăcut lui Faraon și tuturor 
slujitorilor lui. Și Faraon a zis slujitorilor săi: “Am putea noi 
oare să găsim un om ca acesta, care să aibă în el Duhul lui 
Dumnezeu?” Și Faraon a zis lui Iosif: “Fiindcă Dumnezeu ti- 
a făcut cunoscut toate aceste lucruri, nu este nimeni care să fie 
atît de priceput și atît de înțelept ca tine. Te pun mai mare 
peste casa mea, și tot poporul meu va asculta de poruncile 
tale. Numai scaunul meu de domnie mă va ridica mai pe sus 
de tine.” Faraon a zis lui Iosif: “Uite, îți dau stăpinire peste 
toată țara Egiptului.” Faraon și-a scos inelul din deget, și l-a 
pus în degetul lui Iosif; l-a îmbrăcat cu haine de in subțire, 
și i-a pus un lanţ de aur la gît. L-a suit în carul care venea 
după al lui, și strigau înaintea lui: “n genunchi!” Astfel i-a 
dat Faraon stăpînire peste toată țara Egiptului. Și a mai zis 
lui Iosif: “Eu sînt Faraon! Dar fără tine nimeni nu va ridica 
mîna nici piciorul în toată țara Egiptului.” Faraon a pus lui 
Iosif numele: Tafnat-Paeneah (Descoperitor de taine), și i-a 
dat de nevastă pe Asnat, fata lui Poti-Fera, preotul lui On. Și 
Iosif a pornit să cerceteze țara Egiptului. Iosif era în vîrstă 
de treizeci de ani cînd s'a înfățișat înaintea lui Faraon, îm- 
păratul Egiptului, și a plecat de la Faraon și a străbătut toată 
țara Egiptului. ’n timpul celor șapte ani de rod, pămîntul 
a dat bucate din belșug. Iosif a strîns toate bucatele din 
acești șapte ani de belșug în țara Egiptului. A făcut provizii 
în cetăţi, punînd în fiecare cetate bucatele de pe cîmpul de 
primprejur. Iosif a strîns grîu, ca nisipul mării, atît de mult, 
că au încetat să-l mai măsoare, pentru că era fără măsură. 
'naintea anilor de foamete, i s'au născut lui Iosif doi fii, pe 
care i-a născut Asnat, fata lui Poti-Fera, preotul lui On. Iosif 
a pus întiiului născut numele Manase (Uitare); “căci”, a zis 
el, “Dumnezeu m'a făcut să uit toate necazurile mele și toată 
casa tatălui meu.” Şi celui de al doilea i-a pus numele Efraim 

(Rodire); “căci”, a zis el, “Dumnezeu m'a făcut roditor în țara 
întristării mele.” Cei șapte ani de belșug cari au fost în ţara 
Egiptului, au trecut. Și au început să vină cei șapte ani de 
foamete, așa cum vestise Iosif. "n toată ţările era foamete; dar 
în toată ţara Egiptului era pîine. Cînd a flăminzit, în sfârșit, 
toată țara Egiptului, poporul a strigat la Faraon să-i dea pîine. 
Faraon a spus tuturor Egiptenilor: “Duceţi-vă la Iosif, și faceţi 
ce vă va spune el.” Foametea bintuia în toată țara. Iosif a 
deschis toate locurile cu provizii, și a vîndut grîu Egiptenilor. 
Foametea, creștea din ce în ce mai mult în ţara Egiptului. Și 
din toate ţările venea lumea în Egipt, ca să cumpere grîu dela 
Iosif; căci în toate ţările era foamete mare. 


Cînd a auzit Iacov că este grîu în Egipt, a zis fiilor săi: 
“Pentruce staţi și vă uitaţi unii la alții?” Şi a zis: “lată, 
aud că este grîu în Egipt; pogoriţi-vă, și cumpăraţi-ne grîu de 
acolo, ca să trăim și să nu murim.” Zece fraţi ai lui Iosif s'au 
pogorit în Egipt, ca să cumpere grîu. Iacov na trimes cu 
ei pe Beniamin, fratele lui Iosif, de teamă să nu i se întîmple 
vreo nenorocire. Fiii lui Israel au venit să cumpere și ei grîu, 
împreună cu cei ce veneau pentru acelaș lucru; căci în Canaan 
era foamete. Iosif era mai mare în ţară; el vindea grîu la 
tot poporul din ţară. Fraţii lui Iosif au venit, și s'au aruncat 
cu faţa la pămînt înaintea lui. Iosif, cum a văzut pe fraţii 
săi, i-a cunoscut; dar s'a făcut că le este străin, le-a vorbit 
aspru, și le-a zis: “De unde veniţi?” Ei au răspuns: “Venim 
din ţara Canaan, ca să cumpărăm merinde.” Iosif a cunoscut 
pe fraţii săi, dar ei nu l-au cunoscut. Iosif și-a adus aminte 
de visurile, pe cari le visase cu privire la ei, și le-a zis: “Voi 
sînteţi iscoade; aţi venit numai ca să cercetaţi locurile slabe 
ale ţării.” Ei i-au răspuns: “Nu, domnul meu; robii tăi au 
venit să cumpere hrană. Noi toți sîntem fiii aceluiaș om; 
sîntem oameni de treabă, robii tăi nu sînt iscoade.” El le- 
a zis: “Ba nu; aţi venit să cercetaţi locurile slabe ale ţării.” 
Ei au răspuns: “Noi, robii tăi, sîntem doisprezece fraţi, fii ai 
aceluiaș om, din ţara Canaan; și iată, cel mai tînăr este azi 
cu tatăl nostru, iar unul nu mai este în viață.” Iosif le-a zis: 
“V'am spus că sînteţi iscoade. lată cum veţi fi încercaţi. Pe 

viața lui Faraon că nu veţi ieși de aici pînă nu va veni fratele 
vostru cel tînăr! 'Trimeteţi pe unul din voi să aducă pe fratele 
vostru; iar voi, rămîneţi la opreală. Cuvintele voastre vor fi 
puse astfel la încercare, și voi ști dacă adevărul este cu voi sau 
nu; altfel, pe viaţa lui Faraon că sînteţi niște iscoade.” Şi i-a 
aruncat pe toţi, trei zile în temniţă. A treia zi, Iosif le-a zis: 
“Faceţi lucrul acesta, și veţi trăi. Eu mă tem de Dumnezeul! 
Dacă sînteţi oameni de treabă, să rămînă unul din fraţii voştri 
închis în temnița voastră; iar ceilalți plecaţi, luaţi grîu ca să 
vă hrăniţi familiile, și aduceţi-mi pe fratele vostru cel tînăr, 
pentru ca vorbele voastre să fie puse astfel la încercare și să 
scăpaţi de moarte.” Și așa au făcut. Ei au zis atunci unul 
către altul: “Da; am fost vinovaţi faţă de fratele nostru; căci 
am văzut neliniștea sufletului lui, cînd ne ruga, și nu l-am 
ascultat! Pentru aceea vine peste noi necazul acesta.” Ruben 
a luat cuvîntul, și le-a zis: “Nu vă spuneam eu să nu faceți o 
astfel de nelegiuire faţă de băiatul acesta?” Dar n'aţi ascultat. 
Acum iată că ni se cere socoteală pentru sîngele lui.” Ei nu 
știau că Iosif îi înțelegea, căci vorbea cu ei printr'un tilmaci. 
Iosif a plecat la oparte dela ei, ca să plîngă. "n urmă s'a întors, 
și le-a vorbit; apoi a luat dintre ei pe Simeon, și a pus să-l 
lege cu lanţuri în faţa lor. Iosif a poruncit să li se umple sacii 
cu grîu, să pună argintul fiecăruia în sacul lui, și să li se dea 
merinde pentru drum. Și așa s'a făcut. Ei și-au încărcat griul 
pe măgari, și au plecat. Unul din ei și-a deschis sacul ca să 
dea nutreţ măgarului în locul unde au mas peste noapte. A 
văzut argintul la gura sacului, și a zis fraţilor săi: “Argintul 
meu mi s'a dat înapoi, și iată-l în sacul meu.” Atunci li s'a 
tăiat inima; și au zis unul altuia, tremurind: “Ce ne-a făcut 
Dumnezeu?” S'au întors la tatăl lor Iacov, în ţara Canaan, 
și i-au istorisit tot ce li se întimplase. Ei au zis: “Omul 
acela, care este domnul ţării, ne-a vorbit aspru, și ne-a luat 
drept iscoade. Noi i-am spus: “Sîntem oameni de treabă, nu 
sîntem iscoade. Sîntem doisprezece fraţi, fii ai tatălui nostru; 
unul nu mai este, și cel mai tînăr este azi cu tatăl nostru în 
țara Canaan.” Şi omul acela, care este domnul ţării, ne-a 
zis: “lată cum voi cunoaște dacă sînteţi oameni de treabă. 

Lăsaţi la mine pe unul din fraţii voştri, luaţi merinde pentru 
familiile voastre, plecaţi, și aduceți-mi pe fratele vostru cel 
tînăr. Voi ști astfel că nu sînteţi iscoade, ci sînteţi oameni de 
treabă; apoi vă voi da înapoi pe fratele vostru, și veţi putea să 
străbateţi ţara în voie.” Cînd și-au golit sacii, iată că legătura 
cu argintul fiecăruia era în sacul lui. Ei și tatăl lor au văzut 
legăturile cu argintul, și s'au temut. Tatăl lor Iacov le-a zis: 
“Voi mă lipsiţi de copii: Iosif nu mai este, Simeon nu mai este, 
și voiţi să luaţi și pe Beniamin. Toate acestea pe mine mă 
lovesc!” Ruben a zis tatălui său: “Să-mi omori pe amindoi 
fiii mei, dacă nu-ţi voi aduce înapoi pe Beniamin; dă-l în mîna 
mea, și ţi-l voi aduce înapoi.”  lacov a zis: “Fiul meu nu se 
poate pogori împreună cu voi; căci fratele lui a murit, și el a 
rămas singur; dacă i s'ar întîmpla vreo nenorocire în călătoria 
pe care o faceţi, cu durere îmi veţi pogori perii mei cei albi în 
locuința morţilor.” 


Foametea bîntuia greu în țară. Cînd au isprăvit de mîn- 
cat griul, pe care-l aduseseră din Egipt, Iacov a zis fiilor săi: 
“Duceţi-vă iarăș, și cumpăraţi-ne ceva merinde.” Iuda i-a 
răspuns: “Omul acela ne-a spus curat: ‚Să nu-mi mai vedeţi 
faţa, dacă fratele vostru nu va fi cu voi.“ Dacă vrei deci să 
trimeţi pe fratele nostru cu noi, ne vom pogori, și-ţi vom 
cumpăra merinde. Dar dacă nu vrei să-l trimeţi, nu ne vom 
pogori, căci omul acela ne-a spus: “Să nu-mi mai vedeți fața, 
dacă fratele vostru nu va fi cu voi!” Israel a zis atunci: “Pen- 
truce mi-aţi făcut un astfel de rău, și aţi spus omului aceluia 
că mai aveți un frate?” EFi au răspuns: “Omul acela ne-a 
întrebat despre noi și familia noastră, și a zis: „Mai trăiește 
tatăl vostru? Mai aveţi vreun frate;, Și noi am răspuns la între- 
bările acestea. Puteam noi să știm că are să zică: „Aduceţi pe 
fratele vostru?” Iuda a zis tatălui său Israel: „Lrimete copilul 
cu mine, ca să ne sculăm și să plecăm, și vom trăi și nu vom 
muri, noi, tu și copiii noștri.  Răspund eu pentru el; ai să-l 
ceri înapoi din mîna mea. Dacă nu-l voi aduce înapoi la tine, și 
dacă nu-l voi pune înaintea ta, vinovat să fiu faţă de tine pentru 
totdeauna. Căci dacă n'am mai fi zăbovit, de două ori ne-am 
fi întors pînă acum.” Israel, tatăl lor, le-a zis: “Fiindcă tre- 

buie, faceți așa. Luaţi-vă în saci ceva din cele mai bune roade 
ale țării, ca să duceți un dar omului aceluia, și anume: puţin 
leac alinător, și puțină miere, mirodenii, smirnă, fisticuri și 
migdale. Luaţi cu voi argint îndoit, și duceți înapoi argintul, 
pe care vi-l puseseră la gura sacilor: poate că a fost o greșeală. 
Luaţi și pe fratele vostru, sculaţi-vă și întoarceţi-vă la omul 
acela. Dumnezeul Cel Atotputernic să vă facă să căpătaţi 
trecere înaintea omului aceluia, și să lase să se întoarcă îm- 
preună cu voi pe celalt frate al vostru și pe Beniamin! Iar eu, 
dacă trebuie să fiu lipsit de copiii mei, lipsit să fiu!” Au luat 
darul; au luat cu ei argint îndoit, precum și pe Beniamin; s'au 
sculat, s'au pogorit în Egipt, și s'au înfățișat înaintea lui Iosif. 
Cum a văzut losif pe Beniamin cu ei, a zis economului său: 
“Bagă pe oamenii aceștia în casă, taie vite și gătește; căci oa- 
menii aceștia au să măniînce cu mine la amează.” Omul acela 
a făcut ce-i poruncise Iosif, și a dus pe oamenii aceia în casa 
lui Iosif. Ei s'au temut cînd au văzut că-i bagă în casa lui 
Iosif, și au zis: “Ne bagă înlăuntru din pricina argintului pus 
în sacii noștri data trecută; vor să se năpustească peste noi, 
ca să ne ia robi, și să pună mîna pe măgarii noștri.” S'au 
apropiat de economul casei lui Iosif, și au intrat în vorbă cu 
el la ușa casei; și au zis: “Domnule, noi ne-am mai pogorit 
odată aici, ca să cumpărăm merinde. Apoi, cînd am ajuns 
la locul unde trebuia să rămînem peste noapte, ne-am deschis 
sacii; și iatăcă argintul fiecăruia era la gura sacului său, argin- 
tul nostru, după greutatea lui: și l-am adus înapoi cu noi. 
Am adus și alt argint, ca să cumpărăm merinde. Nu știm cine 
a pus argintul în sacii noștri.”  Economul a răspuns: “Fiţi pe 
pace! Nu vă temeţi de nimic. Dumnezeul vostru, Dumnezeul 
tatălui vostru, v'a pus pe ascuns o comoară în saci. Argintul 
vostru a trecut prin minile mele.” Și le-a adus și pe Simeon. 
Omul acesta i-a băgat în casa lui Iosif; le-a dat apă de și- 
au spălat picioarele; a dat și nutreţ măgarilor lor. Ei și-au 
pregătit darul pînă la venirea lui Iosif, la amează; căci aflaseră, 
că au să mănînce la el. Cînd a ajuns Iosif acasă, i-au dat 
darul, pe care i-l aduseseră, și s'au aruncat cu faţa la pămînt 
înaintea lui. El i-a întrebat de sănătate; și a zis: “Bătrinul 

vostru tată, de care ați vorbit, este sănătos? Mai trăiește?” 

Ei au răspuns: “Robul tău, tatăl nostru, este sănătos; trăiește 28 
încă”. Și s'au plecat și s'au aruncat cu faţa la pămînt. Iosif 29 
a ridicat ochii; și, aruncînd o privire spre frate-său Beniamin, 
fiul mamei sale, a zis: “Acesta este fratele vostru cel tînăr, 
despre care mi-aţi vorbit?” Și a adăugat: “Dumnezeu să aibă 
milă de tine, fiule!” Iosif a isprăvit repede, căci i se rupea 30 
inima pentru fratele său, și simţea nevoie să plingă; a intrat 
de grab într'o odaie, și a plins acolo.  Dupăce s'a spălat pe 31 
faţă, a ieșit din odaie; și, silindu-se să se stăpînească, a zis: 
“Aduceţi de mîncare!” Au adus de mîncare lui Iosif deop- 32 
arte, și fraţilor lui de o parte; Egiptenilor, cari mîncau cu el, 
le-au adus deasemenea mîncare de o parte; căci Egiptenii nu 
puteau să mănînce cu Evreii, fiindcă lucrul acesta pentru ei 
este o uriciune. Fraţii lui Iosif s'au așezat la masă în faţa lui: 33 
dela întîiul născut, după dreptul lui de întîi născut, și pînă la 
cel mai tînăr, așezați după vîrstă; și se uitau unii la alții cu 
mirare. Iosif a pus să le dea din bucatele cari erau înaintea 34 
lui; iar Beniamin a căpătat de cinci ori mai mult decât ceilalți. 

Și au băut, și s'au veselit împreună cu el. 


Iosif a dat următoarea poruncă economului casei lui: “Umple[44] 
cu merinde sacii oamenilor acestora, cît vor putea să ducă, și 
pune argintul fiecăruia la gura sacului său. Să pui și paharul 2 
meu, paharul de argint, la gura sacului celui mai tînăr, împre- 
ună cu argintul cuvenit pentru preţul griului lui”. Economul 
a făcut cum îi poruncise Iosif. Dimineaţa, cum s'a crăpat de 3 
ziuă, au dat drumul oamenilor acestora împreună cu măgarii 
lor. Dar abia ieșiseră din cetate, și nu se depărtaseră deloc de 4 
ea, cînd Iosif a zis economului său: “Scoală-te, aleargă după 
oamenii aceia; și, cînd îi vei ajunge, să le spui: „Pentruce aţi 
răsplătit binele cu rău? De ce aţi furat paharul din care bea 5 
domnul meu, și de care se slujește pentru ghicit? Rău aţi fă- 
cut că v'aţi purtat astfel.”  Economul i-a ajuns, și le-a spus 6 
aceste cuvinte. Ei i-au răspuns: “Domnule, pentruce vor- 7 
bești astfel? Să ferească Dumnezeu pe robii tăi să fi săvirșit 
o asemenea faptă! Iată, noi ţi-am adus din ţara Canaanului 8 
argintul, pe care l-am găsit la gura sacilor noștri; cum am fi 

putut să furăm argint sau aur din casa domnului tău? Să 
moară acela dintre robii tăi la care se va găsi paharul, și noi 
înșine să fim robi ai domnului nostru!” El a zis: “Fie după 
cuvintele voastre! Acela la care se va găsi paharul, să fie robul 
meu; iar voi veți fi nevinovaţi.”  'ndată, și-a pogorit fiecare 
sacul la pămînt. Fiecare și-a deschis sacul.  Economul i-a sco- 
tocit, începînd cu cel mai în vîrstă și sfirșind cu cel mai tînăr; 
și paharul a fost găsit în sacul lui Beniamin. Ei și-au rupt 
hainele, și-a încărcat fiecare măgarul, și s'au întors în cetate. 
Iuda și fraţii lui au ajuns la casa lui Iosif, pe cînd era el încă 
acolo, și s'au aruncat cu fața la pămînt înaintea lui. Iosif le-a 
zis: “Ce faptă aţi făcut? Nu știți că un om ca mine are putere 
să ghicească?” Iuda a răspuns: “Ce să mai spunem domnului 
nostru? Cum să mai vorbim? Cum să ne mai îndreptăţim?” 
Dumnezeu a dat pe față nelegiuirea robilor tăi. Iată-ne robi 
ai domnului nostru: noi, și acela la care s'a găsit paharul.” 
Dar Iosif a zis: “Să mă ferească Dumnezeu să fac așa ceva! 
Omul la care s'a găsit paharul, va fi robul meu; dar voi, suiti- 
vă. înapoi în pace la tatăl vostru.” Atunci Iuda s'a apropiat 
de Iosif, și a zis: “Te rog, domnul meu, dă voie robului tău să 
spună o vorbă domnului meu, și să nu te minii pe robul tău! 
Căci tu ești ca Faraon. Domnul meu a întrebat pe robii săi, 
zicînd: “Mai trăește tatăl vostru, și mai aveţi vreun frate?” 
Noi am răspuns domnului meu: “Avem un tată bătrîn, și un 
frate tînăr, copil făcut la bătrineţa lui; băiatul acesta avea un 
frate care a murit, și care era dela aceeaș mamă; el a rămas sin- 
gur, și tatăl lui îl iubește.” Tu ai spus robilor tăi: “Aduceţi-l 
la mine ca să-l văd cu ochii mei.” Noi am răspuns domnului 
meu: “Băiatul nu poate părăsi pe tatăl său; dacă-l va părăsi, 
tatăl său are să moară.” Tu ai spus robilor tăi: “Dacă nu 
se va pogori și fratele vostru împreună cu voi, să nu-mi mai 
vedeţi fața.” Cînd ne-am suit la tatăl meu, robul tău, i-am 
spus cuvintele domnului meu. Tatăl nostru a zis: “Duceţi-vă 
iarăş să ne cumpăraţi ceva merinde.” Noi am răspuns: “Nu 
putem să ne ducem; dar dacă fratele nostru cel tînăr va fi cu 
noi, ne vom duce; căci nu putem vedea fața omului aceluia, 
de cît dacă fratele nostru cel tînăr va fi cu noi.” Robul tău, 

tatăl nostru, ne-a zis: “Voi știți că nevastă-mea mi-a născut 
doi fii. Unul a ieșit dela mine, și cred că a fost sfișiat negreșit 
de fiare, căci nu l-am mai văzut pînă astăzi. Dacă-mi mai 
luați și pe acesta, și i se va întîmpla vreo nenorocire, cu durere 
îmi veţi pogori bătrineţele în locuinţa morţilor.” Acum, dacă 
mă voi întoarce la robul tău, tatăl meu, fără să avem cu noi 
băiatul de sufletul căruia este nedeslipit sufletul lui, el are să 
moară, cînd va vedea că băiatul nu este; și robii tăi vor pogori 
cu durere în locuința morților bătrineţele robului tău, tatăl 
nostru. Căci robul tău s'a pus chezăș pentru copil, și a zis 
tatălui meu: “Dacă nu-l voi aduce înapoi la tine, vinovat să fiu 
pentru totdeauna față de tatăl meu.”  "'ngăduie, dar, te rog, 
robului tău să rămînă în locul băiatului, ca rob al domnului 
meu; iar băiatul să se suie înapoi cu fraţii săi. Cum mă voi 
putea sui eu la tatăl meu, dacă băiatul nu este cu mine? Ah! 
să nu văd mîhnirea tatălui meu!” 


Iosif nu s'a mai putut stăpini înaintea tuturor celor ce-l 
înconjurau. Și a strigat: “Scoateţi afară pe toată lumea.” Și 
n'a mai rămas nimeni cu Iosif, cînd s'a făcut cunoscut fraților 
săi. A izbucnit într'un plins așa de tare că l-au auzit Egiptenii 
și casa lui Faraon. Iosif a zis fraţilor săi: “Eu sînt Iosif! Mai 
trăiește tatăl meu?” Dar fraţii lui nu i-au putut răspunde, așa 
de încremeniți rămăseseră înaintea lui. Iosif a zis fraţilor săi: 
“Apropiaţi-vă de mine.” Și ei s'au apropiat. El a zis: “Eu sînt 
fratele vostru Iosif, pe care l-aţi vîndut ca să fie dus în Egipt. 
Acum, nu vă întristaţi și nu fiţi mihniţi că m'aţi vîndut ca să 
fiu adus aici, căci ca să vă scap viața m'a trimes Dumnezeu 
înaintea voastră. lată sînt doi ani decînd bîntuie foametea 
în ţară; și încă cinci ani, nu va fi nici arătură, nici seceriș. 
Dumnezeu m'a trimes înaintea voastră ca să vă rămînă sămînța 
vie în ţară, și ca să vă păstreze viața printr'o mare izbăvire. 
Așa că nu voi m'aţi trimes aici, ci Dumnezeu; El m'a făcut ca 
un tată al lui Faraon, stăpîn peste toată casa lui, și cîrmuitorul 
întregei ţări a Egiptului. Grăbiţi-vă de vă suiți la tatăl meu, 
și spuneţi-i: “Așa a vorbit fiul tău Iosif: „Dumnezeu m'a pus 
domn peste tot Egiptul; pogoară-te la mine și nu zăbovi! Vei 
locui în ţinutul Gosen, și vei fi lîngă mine, tu, fiii tăi, și fiii 

fiilor tăi, oile tale și boii tăi, și tot ce este al tău. Acolo te 
voi hrăni, căci vor mai fi încă cinci ani de foamete; și astfel nu 
vei pieri, tu, casa ta, și tot ce este al tău. Voi vedeţi cu ochii 
voştri, și fratele meu Beniamin vede cu ochii lui că eu însumi 
vă vorbesc.  Istorisiți tatălui meu toată slava pe care o am 
în Egipt, și tot ce aţi văzut; și aduceţi aici cît mai curînd pe 
tatăl meu.” EI sa aruncat pe gâtul fratelui său Beniamin, și 
a plins; și Beniamin a plins și el pe gâtul lui. A îmbrățișat de 
asemenea pe toţi fraţii lui, plîngînd. După aceea, fraţii lui au 
stat de vorbă cu el. S'a răspîndit vestea în casa lui Faraon 
că au venit fraţii lui Iosif; lucrul acesta a plăcut lui Faraon 
și slujitorilor lui. Faraon a zis lui Iosif: “Spune fraţilor tăi: 
„lată ce să faceţi: „ncărcaţi-vă dobitoacele, și plecaţi în ţara 
Canaanului; luaţi pe tatăl vostru și familiile voastre, și veniți 
la mine. Eu vă voi da ce este mai bun în țara Egiptului, și 
veţi mînca grăsimea ţării. Ai poruncă să le spui: “Așa să 
faceţi! Luaţi-vă din ţara Egiptului cară pentru pruncii voştri 
și pentru nevestele voastre; aduceţi pe tatăl vostru, și veniți. 
Să nu vă pară rău de ceeace veţi lăsa; căci tot ce este mai bun 
în țara Egiptului va fi pentru voi.” Fiii lui Israel au făcut 
așa. Iosif le-a dat cară, după porunca lui Faraon; le-a dat și 
merinde pentru drum. Le-a dat la toţi haine de schimb, iar 
lui Beniamin i-a dat trei sute de sicli de argint și cinci haine 
de schimb. Tatălui său i-a trimes zece măgari încărcaţi cu ce 
era mai bun în Egipt, și zece măgăriţe încărcate cu grîu, pîne 
și merinde, pentru ca să aibă pe drum. Apoi a dat drumul 
fraţilor săi, cari au plecat; și le-a zis: “Să nu vă certaţi pe 
drum.” Fi au ieșit din Egipt, și au ajuns în ţara Canaanului, 
la tatăl lor Iacov. Şi i-au spus: “Iosif tot mai trăiește, și 
chiar el cîrmuiește toată țara Egiptului.” Dar inima lui Iacov 
a rămas rece, pentrucă nu-i credea. Cînd i-au istorisit însă 
tot ce le spusese Iosif, și a văzut carele pe cari le trimesese Iosif 
ca să-l ducă, duhul tatălui lor, Iacov, s'a înviorat. Și Israel a 
zis: “Destul! Fiul meu Iosif tot mai trăiește! Vreau să mă duc 
să-l văd înainte de moarte.” 


Israel a plecat, cu tot ce avea. A ajuns la Beer-Șeba, și a 
adus jertfe Dumnezeului tatălui său Isaac. Dumnezeu a vor- 

bit lui Israel, într'o vedenie noaptea, și a zis: “Iacove! Iacove!” 
Israel a răspuns: “lată-mă!” Şi Dumnezeu a zis: “Eu sînt 
Dumnezeu, Dumnezeul tatălui tău. Nu te teme să te pogori 
în Egipt, căci acolo te voi face să ajungi un neam mare. Eu 
însumi Mă voi pogori cu tine în Egipt, și Eu însumi te voi 
scoate iarăș de acolo; iar Iosif îţi va închide ochii.” Iacov a 
părăsit Beer-Șeba; și fiii lui Israel au pus pe tatăl lor Iacov, cu 
copilașii și nevestele lor, în carele pe cari le trimesese Faraon 
ca să-l ducă. Și-au luat și turmele și averile, pe cari le ag- 
onisiseră în ţara Canaanului. Și Iacov sa dus în Egipt, cu 
toată familia lui. A luat cu el în Egipt pe fiii lui și pe fiii 
fiilor lui, pe fiicele lui și pe fiicele fiilor lui, și pe toată familia 
lui. Iată numele fiilor lui Israel, cari au venit în Egipt. Iacov 
și fiii lui. "ntiiul născut al lui Iacov: Ruben. Fiii lui Ruben: 
Enoh, Palu, Heţron și Carmi. -Fiii lui Simeon: lemuel, lamin, 
Ohad, Iachin și Tohar; și Saul, fiu dintr’o femeie Crina - 
Fiii lui Levi: Gherşon, Chehat, și Merari.- Fiii lui luda: Er, 
Onan, Șela, Pereţ și Zalai dar Er și Onan au murit în țara 
Canaanului. Fiii lui Pereț au fost: Heţron și Hamul.- Fiii lui 
Isahar: Tola, Puva, lov și Șimron.- Fiii lui Zabulon: Sered, 
Elon și lahleel. Aceştia sînt fiii, pe cari i-a născut lui Iacov 
Lea în Padan-Aram, împreună cu fiică-sa Dina. Fiii și fiicele 
lui alcătuiau în totul treizeci și trei de inși. Fiii lui Gad: Ti- 
fion, Haggi, Șuni, Eţbon, Eri, Arodi și Areeli.- Fiii lui Așer: 
Imna, Ișva, Ișvi și Beria; și Serah, sora lor. Și fiii lui Beria: 
Heber și Malchiel. Aceștia sînt fiii Zilpei, pe care o dăduse 
Laban fetei sale Lea; pe aceștia i-a născut ea lui Iacov. 'n 
totul șaisprezece inși. Fiii Rahelei, nevasta lui Iacov: Iosif și 
Beniamin.- Lui Iosif i s'au născut, în țara Egiptului: Manase 
și Efraim, pe cari i-a născut Asnat fata lui Poti-Fera, preo- 
tul lui On.- Fiii lui Beniamin; Bela, Becher, Așbel, Ghera, 
Naaman, Ehi, Roș, Mupim, Hupim și Ard. Aceștia sînt fiii 
Rahelei, pe cari i-a născut lui Iacov. "n totul patrusprezece 
inși. Fiii lui Dan: Hușim. Fiii lui Neftali: lahţeel, Guni, 
leţer și Șilem. Aceştia sînt fiii Bilhei, pe care o ada Laban 
fetei sale Rahela; și pe aceștia i-a născut ea lui Iacov. "n totul, 
șapte inși. Sufletele cari au venit cu lacov în Egipt și cari 

ieșiseră din el, erau în totul șasezeci și șase, fără să numărăm 
nevestele fiilor lui Iacov. Şi Iosif avea doi fii, cari i se nàs- 
cuseră în Egipt. -Toate sufletele din familia lui Iacov, cari au 
venit în Egipt, erau în număr de șaptezeci. Iacov a trimes 
pe Iuda înainte la Iosif, ca să-i dea de știre să-i iasă înainte 
în Gosen. Şi au venit în ţinutul Gosen. Iosif și-a pregătit 
carul și s'a suit ca să se ducă în Gosen, în întîmpinarea tatălui 
său Israel. Cum l-a văzut, s'a aruncat pe gâtul lui, și a plins 
multă vreme pe gâtul lui. Israel a zis lui Iosif: “Acum pot 
să mor, fiindcă ţi-am văzut faţa, și tu tot mai trăieşti.” Iosif 
a zis fraţilor săi și familiei tatălui său: “Mă duc să înștiinţez 
pe Faraon, și să-i spun: „Fraţii mei și familia tatălui meu, cari 
erau în țara Canaan, au venit la mine. Oamenii aceștia sînt 
păstori, căci cresc vite; ei și-au adus oile și boii, și tot ce este al 
lor.” Şi, cînd vă va chema Faraon și vă va întreba: “Cu ce vă 
îndeletniciți?” voi să răspundeţi: “Robii tăi au crescut vite, 
din tinereța noastră pînă acum, atît noi cît și părinții noștri.” 
’n felul acesta, veţi locui în ţinutul Gosen, căci toți păstorii 
sînt o uriciune pentru Egipteni.” 


Iosif s'a dus să înștiinţeze pe Faraon, și i-a spus: “Fraţii 
mei și tatăl meu au sosit din ţara Canaan, cu oile și boii, și cu 
tot avutul lor; și sînt în ţinutul Gosen.” A luat pe cinci din 
fraţii lui, și i-a adus înaintea lui Faraon. Faraon a întrebat 
pe fraţii lui Iosif: “Cu ce vă îndeletniciţi?” Ei au răspuns lui 
Faraon: “Robii tăi sînt păstori, cum erau și părinții noștri.” 
Și au mai zis lui Faraon: “Noi am venit ca să locuim o vreme 
aici în ţară, pentrucă nu mai este pășune pentru oile robilor 
tăi, și este o mare foamete în țara Canaanului; îngăduie dar ro- 
bilor tăi să locuiască în ţinutul Gosen.” Faraon a zis lui Iosif: 
“Tatăl tău și fraţii tăi au venit la tine. Tara Egiptului este 
deschisă înaintea ta; așează pe tatăl tău și pe fraţii tăi în cea 
mai bună parte a ţării. Să locuiască în ţinutul Gosen; și dacă 
găseşti printre ei oameni destoinici, pune-i în fruntea turmelor 
mele.” Iosif a adus pe tatăl său Iacov, și l-a înfățișat înaintea 
lui Faraon. Și Iacov a binecuvîntat pe Faraon. Faraon a în- 
trebat pe Iacov: “Care este numărul zilelor anilor vieţii tale?” 
Iacov a răspuns lui Faraon: “Zilele anilor călătoriei mele sînt 

o sută treizeci de ani. Zilele anilor vieții mele au fost puține la 
număr și rele, și n'au atins zilele anilor vieții părinților mei, în 
timpul călătoriei lor.” Iacov a binecuvîntat iarăș pe Faraon, și 
a plecat dinaintea lui Faraon. Iosif a așezat pe tatăl său și pe 
fraţii săi, și le-a dat o moșie în țara Egiptului, în cea mai bună 
parte a ţării, în ţinutul lui Ramses, cum poruncise Faraon. 
Iosif a hrănit cu pîne pe tatăl său, pe fraţii săi, și pe toată 
familia tatălui său, după numărul copiilor. Nu mai era pîine 
în toată ţara, căci foametea era foarte mare; ţara Egiptului și 
țara Canaanului tînjeau, din pricina foametei. Iosif a strîns 
tot argintul, care se găsea în țara Egiptului și în ţara Canaan- 
ului, în schimbul griului, pe care-l cumpărau oamenii, și astfel 
a făcut ca tot argintul acesta să intre în casa lui Faraon. Cînd 
s'a sfirșit argintul din ţara Egiptului și din ţara Canaanului, 
toţi Egiptenii au venit la Iosif, și au zis: “Dă-ne pîne! Pen- 
truce să murim în fața ta? Căci argint nu mai avem.” Iosif a 
zis: “Daţi vitele voastre, și vă voi da pîne în schimbul vitelor 
voastre, dacă nu mai aveţi argint.” Şi-au adus vitele la Iosif, 
și Iosif le-a dat pîine în schimbul cailor, în schimbul turmelor 
de oi și de boi, și în schimbul ga ciloni Le-a dat astfel pîne 
în anul acela în schimbul tuturor turmelor lor. Dupăce a tre- 
cut anul acela, au venit la Iosif în anul următor, și i-au zis: 
“Nu putem să ascundem domnului nostru faptul că argintul 
s'a sfîrșit, și turmele de vite au trecut în stăpînirea domnului 
nostru; nu mai rămîn înaintea domnului nostru de cât trupurile 
și pămînturile noastre. Pentruce să murim subt ochii tăi, noi 
și pămînturile noastre? Cumpără-ne împreună cu pămînturile 
noastre în schimbul pînii, și vom fi ai domnului nostru, noi și 
pămînturile noastre. Dă-ne sămînţă să sămănăm, ca să trăim 
și să nu murim, și să nu ne rămînă pămînturile pustii.” Iosif 
a cumpărat pentru Faraon toate pămînturile Egiptului; căci 
Egiptenii și-au vîndut fiecare ogorul, pentrucă îi silea foame- 
tea. Și ţara a ajuns în stăpînirea lui Faraon. Cît despre popor, 
l-a mutat în cetăţi, dela o margine hotarelor Egiptului pînă 
la cealaltă. Numai pămînturile preoţilor nu le-a cumpărat, 
pentrucă era o lege a lui Faraon, dată în folosul preoţilor, 
cari trăiau din venitul pe care li-l dădea Faraon: de aceea 

ei nu și-au vîndut pămînturile. Iosif a zis poporului: “V'am 
cumpărat azi cu pămînturile voastre, pentru Faraon; iată, vă 
dau sămiînţă, ca să puteţi sămăna pămîntul. La vremea road- 
elor, veţi da a cincea parte lui Faraon; iar celelalte patru părți 
vă vor răminea vouă, ca să sămănaţi ogoarele, și să vă hrăniți 
împreună cu copiii voştri și cu cei ce sînt în casele voastre.” 
Fi au zis: “Tu ne-ai scăpat viaţa! Să căpătăm trecere înaintea 
domnului nostru, și vom fi robi ai lui Faraon.” Iosif a făcut 
din aceasta o lege, care a rămas în picioare pînă în ziua de azi, 
și după care, a cincea parte din venitu pămînturilor Egiptului 
este a lui Faraon; numai pămînturile preoţilor nu sînt ale lui 
Faraon. Israel a locuit în ţara Egiptului, în ţinutul Gosen. Ei 
s'au înstărit, au crescut și s'au înmulţit foarte mult. Iacov a 
trăit șaptesprezece ani în țara Egiptului; și zilele anilor vieţii 
lui Iacov au fost de o sută patruzeci și șapte de ani. Cînd s'a 
apropiat Israel de clipa morţii, a chemat pe fiul său Iosif, și 
i-a zis: “Dacă am căpătat trecere înaintea ta, pune, rogu-te, 
mîna subt coapsa mea, și poartă-te cu bunătate și credincioșie 
faţă de mine: să nu mă îngropi în Egipt. Ci cînd mă voi culca 
lîngă părinţii mei, să mă scoţi afară din Egipt, și să mă îngropi 
în mormîntul lor.” Iosif a răspuns: “Voi face după cuvîntul 


tău.” Iacov a zis: “Jură-mi.” Și Iosif i-a jurat. Apoi Israel 
s'a plecat cu faţa pe căpătiiul patului. 
După aceea, au venit și au spus lui Iosif: “Tatăl tău este 


bolnav.” Și Iosif a luat cu el pe cei doi fii ai săi, Manase și 
Efraim. Au dat de știre lui Iacov, și i-au spus: “lată că fiul tău 
Iosif vine la tine.” Și Israel și-a adunat puterile, și s'a așezat 
pe pat. Iacov a zis lui Iosif: “Dumnezeul Cel Atotputernic 
mi S'a arătat la Luz, în ţara Canaan, și m'a binecuvîntat. El 
mi-a zis: “Te voi face să crești, te voi înmulţi, și voi face din 
tine o ceată de popoare; voi da țara aceasta seminței tale după 
tine, ca s'o stăpinească pentru totdeauna. Acum, cei doi fii, 
cari ţi s'au născut în țara Egiptului, înainte de venirea mea la 
tine în Egipt, vor fi ai mei; Efraim și Manase vor fi ai mei, ca 
și Ruben și Simeon. Dar copiii, pe cari i-ai născut după ei, 
vor fi ai tăi; ei vor purta numele fraţilor lor în partea lor de 
moștenire. La întoarcerea mea din Padan, Rahela a murit pe 

drum lîngă mine, în țara Canaan, la o depărtare bunicică de 
Efrata; și am îngropat-o acolo, pe drumul care duce la Efrata, 
sau Betleem.” Israel s'a uitat la fiii lui Iosif, și a zis: “Cine 
sînt aceștia?” Iosif a răspuns tatălui său: “Sînt fiii mei, pe 
cari mi i-a dat Dumnezeu aici.” Israel a zis: “Apropie-i, te rog, 
de mine, ca să-i binecuvintez.” Ochii lui Israel erau îngreuiaţi 
de bătrineţă, așa că nu mai putea să vadă. Iosif i-a apropiat de 
el; și Israel i-a sărutat, și i-a îmbrățișat. Israel a zis lui Iosif: 
“Nu credeam că am să-ți mai văd faţa, și iată că Dumnezeu 
ma făcut să-ți văd și sămînţa.” Iosif i-a dat la o parte de 
lîngă genunchii tatălui său, și s'a aruncat cu faţa la pămînt 
înaintea lui. Apoi Iosif i-a luat pe amindoi, pe Efraim cu mîna 
dreaptă, la stînga lui Israel, și pe Manase cu mîna stingă, la 
dreapta lui Israel, și i-a adus aproape de el. Israel și-a întins 
mîna dreaptă și a pus-o pe capul lui Efraim, care era cel mai 
tînăr, iar mîna stingă a pus-o pe capul lui Manase; înadins 
și-a încrucișat minile astfel, căci Manase era cel dintii născut. 
A binecuvîntat pe Iosif, și a zis: “Dumnezeul, înaintea căruia 
au umblat părinţii mei, Avraam și Isaac, Dumnezeul, care m'a 
călăuzit de cînd m'am născut, pînă în ziua aceasta, "'ngerul, 
care m'a izbăvit de orice rău, să binecuvinteze pe copiii aceștia! 
Ei să poarte numele meu și numele părinţilor mei, Avraam și 
Isaac, și să se înmulțească foarte mult în mijlocul ţării!” Lui 
Iosif nu i-a venit bine cînd a văzut că tatăl său își pune mina 
dreaptă pe capul lui Efraim; deaceea a apucat mîna tatălui 
său, ca s'o ia de pe capul lui Efraim, și s'o îndrepte pe al 
lui Manase. Şi Iosif a zis tatălui său: “Nu așa, tată, căci 
acela este cel întîi născut; pune-ţi mîna dreaptă pe capul lui.” 

Tatăl său n'a vrut, ci a zis: “Stiu, fiule, știu; și el va ajunge 
un popor, și el va fi mare; dar fratele lui cel mai mic va fi mai 
mare decît el; și sămînța lui va ajunge o ceată de neamuri.” 
El i-a binecuvîntat în ziua aceea, și a zis: “Numele tău îl vor 
întrebuința, Israeliţii cînd vor binecuvînta, zicînd: „Dumnezeu 
să Se poarte cu tine cum S'a purtat cu Efraim și cu Manase!” 
Și a pus astfel pe Etraim înaintea lui Manase. Israel a zis lui 
Iosif: “Iată că în curînd am să mor! Dar Dumnezeu va fi cu 
voi, și vă va aduce înapoi în țara părinţilor voştri. "ţi dau, 

mai mult decît fraților tăi, o parte, pe care am luat-o din mîna 
Amoriților cu sabia mea și cu arcul meu.” 


Iacov a chemat pe fiii săi, și a zis: “Strîngeți-vă, și vă voi 
vesti ce vi se va întîmpla în vremile cari vor veni. “Stringeţi- 
vă, și ascultați, fii ai lui Iacov! Ascultaţi pe tatăl vostru Israel! 
Ruben, tu, întîiul meu născut, Puterea mea și pirga tăriei mele, 
'ntîiul în vrednicie, și întîiul în putere, Năvalnic ca apele, -tu 
nu vei mai avea întîietatea! Căci te-ai suit în patul tatălui 
tău, Mi-ai spurcat patul, suindu-te în el. Simeon și Levi sînt 
fraţi; Săbiile lor sînt niște unelte de silnicie. Nu vreau să in- 
tre sufletul meu la sfaturile lor, Nu vreau să se unească duhul 
meu cu adunarea lor! Căci, în minia lor, au ucis oameni, Și, 
în răutatea lor, au tăiat vinele taurilor.  Blestemată să fie mî- 
nia lor, pentrucă a fost prea turbată, Și furia lor, căci a fost 
prea sălbatică! ’i voi împărţi în Iacov, Şi-i voi risipi în Israel. 
ludo, tu vei primi laudele fraţilor tăi; Mina ta va apuca de 
ceafă pe vrăjmașii tăi. Fiii tatălui tău se vor închina pînă la 
pămînt înaintea ta. Iuda este un pui de leu. Tu te-ai întors 
dela măcel, fiule! Iuda își pleacă genunchii, se culcă întocmai 
ca un leu, Ca o leoaică: cine-l va scula?  'Toiagul de domnie 
nu se va depărta din Iuda, Nici toiagul de cîrmuire dintre pi- 
cioarele lui, Pînă va veni Șilo, Și de El vor asculta popoarele. 
El își leagă măgarul de viță, Și de cel mai bun butuc de viță 
minzul măgăriței lui; 'și spală haina în vin, Și mantaua în 
sîngele strugurilor. Are ochii roși de vin, Și dinţii albi de 
lapte. Zabulon va locui pe ţărmul mărilor, Lîngă limanul 
corăbiilor, Și hotarul lui se va întinde înspre Sidon.  Isahar 
este un măgar osos, Care se culcă în grajduri. Vede că locul 
unde se odihnește este plăcut, Și că ţinutul lui este măreț; 
'și pleacă umărul subt povară, Și se supune birului. Dan va 
judeca pe poporul său, Ca una din seminţiile lui Israel. Dan 
va fi un șarpe pe drum, O năpircă pe cărare, Mușcînd călciiele 
calului, Făcînd să cadă călărețul pe spate. "n ajutorul Tău, 
nădăjduiesc, Doamne! Peste Gad vor da iuruș cete înarmate, 
Dar și el va da iuruș peste ele și le va urmări.  Așer dă o 
hrană minunată; El va da bucate alese împăraţilor. Neftali 
este o cerboaică slobodă: Rostește cuvinte frumoase. Iosif 

este vlăstarul unui pom roditor, Vlăstarul unui pom roditor 
sădit lîngă un izvor; Ramurile lui se înalță deasupra zidului. 
Arcașii l-au aţiţat, au aruncat săgeți, Și l-au urmărit cu ura 23 
lor. Dar arcul lui a rămas tare, Și mîinile lui au fost întărite 24 
De mînile Puternicului lui Iacov: Și a ajuns astfel păstorul, 
stînca lui Israel. Aceasta este lucrarea Dumnezeului tatălui 25 
tău, care te va ajuta; Aceasta este lucrarea Celui Atotputernic, 
care te va binecuvînta Cu binecuvîntările cerurilor de sus, Cu 
binecuvîntările apelor de jos, Cu binecuvîntările ţiţelor și ale 
pîntecelui mamei.  Binecuvîntările tatălui tău 'ntrec binecu- 26 
vîntările părinților mei, și se înalţă Pînă în creștetul dealurilor 
vecinice: Ele să vină peste capul lui Iosif, Peste creștetul ca- 
pului domnului fraţilor săi! Beniamin este un lup care sfășie; 27 
Dimineaţa, mănîncă prada, lar seara, împarte prada răpită.” 
Aceștia sînt toţi ceice alcătuiesc cele douăsprezece seminţii ale 28 
lui Israel. Și acestea sînt lucrurile, pe cari li le-a spus tatăl 
lor, cînd i-a binecuvîntat. I-a binecuvîntat, pe fiecare cu o 
binecuvîntare deosebită. Apoi le-a dat porunca următoare: 29 
“Eu am să fiu adăugat la poporul meu; deci să mă îngropaţi 
împreună cu părinții mei, în peștera care este în ogorul Heti- 
tului Efron, în peștera din ogorul Macpela, care este faţă în 30 
față cu Mamre, în ţara Canaan. Acesta este ogorul, pe care 
l-a cumpărat Avraam de la Hetitul Efron, ca moșie de înmor- 
mîntare. Acolo au îngropat pe Avraam și pe Sara, nevasta 31 
lui; acolo au îngropat pe Isaac și pe Rebeca, nevasta lui; și 
acolo am îngropat eu pe Lea.  Ogorul și peștera care se află 32 
acolo au fost cumpărate dela fiii lui Het.” Cînd a insprăvit 33 
Iacov de dat porunci fiilor săi, și-a tras picioarele în pat, și-a 
dat duhul, și a fost adăugat la poporul său. 


Iosif s'a aruncat pe faţa tatălui său, l-a plins, și l-a sărutat. [50] 
A poruncit doftorilor, cari erau în slujba lui, să îmbălsămeze. 2 
pe tatăl său; și doftorii au îmbălsămat pe Israel. Patruzeci de 3 
zile au trecut astfel și au fost întrebuințate cu îmbălsămarea 
lui. Și Egiptenii l-au plins șaptezeci de zile. Dupăce au trecut 4 
zilele de jale, Iosif a vorbit oamenilor din casa lui Faraon, și 
le-a zis: “Dacă am căpătat trecere înaintea voastră, spuneţi, 
vă rog, lui Faraon, ce vă spun eu. Tatăl meu ma pus să 5 

jur, zicînd: “lată, în curînd eu am să mor! Să mă îngropi în 
mormîntul, pe care mi l-am săpat în țara Canaan.‘ Aș vrea 
dar să mă sui acolo, ca să îngrop pe tatăl meu; și după aceea 
mă voi întoarce.” Faraon a răspuns: “Suie-te, și îngroapă pe 
tatăl tău, după jurămîntul pe care te-a pus să-l faci.” Iosif s'a 
suit, ca să îngroape pe tatăl său. 'mpreună cu el s'au suit toţi 
slujitorii lui Faraon, bătrînii casei lui, toţi bătrinii ţării Egip- 
tului, toată casa lui Iosif, fraţii săi, și casa tatălui său; n'au 
lăsat în ţinutul Gosen decit pruncii, oile și boii. "mpreună cu 
Iosif mai erau cară și călăreţi, așa că alaiul era foarte mare. 
Cînd au ajuns la aria lui Atad, care este dincolo de Iordan, au 
făcut plingere mare și jalnică; și Iosif a ţinut în cinstea tatălui 
său un bocet de șapte zile. Locuitorii țării, Cananiţii, au fost 
martori la bocetul acesta din aria lui Aad și au zis: “lată 
un mare bocet printre Egipteni!” De aceea s'a dat acestei arii 
numele Abel-Miţraim (Jalea Egiptenilor); ea este dincolo de 
Iordan. Astfel au împlinit fiii lui Iacov poruncile tatălui lor. 
L-au dus în ţara Canaan și l-au îngropat în peștera din ogorul 
Macpela, pe care-l cumpărase Avraam dela Hetitul Efron, ca 
moșie de înmormiîntare, și care este faţă în faţă cu Mamre. 
Iosif, după ce a îngropat pe tatăl său, s'a întors în Egipt, îm- 
preună cu fraţii săi și cu toţi cei ce se suiseră cu el, ca să 
îngroape pe tatăl său. Cînd au văzut fraţii lui Iosif că tatăl 
lor a murit, au zis: “Dacă va prinde Iosif ură pe noi, și ne va 
întoarce tot răul, pe care i l-am făcut?” Şi au trimes să spună 
lui Iosif: “Tatăl tău a dat porunca aceasta înainte de moarte: 
“Așa să vorbiţi lui Iosif: „Oh! iartă nelegiuirea fraţilor tăi și 
păcatul lor, căci ţi-au făcut răuj lartă acum păcatul robilor 
Dumnezeului tatălui tău!” Iosif a plins cînd a auzit cuvintele 
acestea. Frații lui au venit și s'au aruncat ei înșiși cu faţa la 
pămînt înaintea lui, și i-au zis: “Sîntem robii tăi.” Iosif le-a 

“Fiţi fără teamă; căci sînt eu oare în locul lui Dumnezeu? 
Voi, negreșit, v'aţi gîndit să-mi faceți rău: dar Dumnezeu a 
schimbat răul în bine, ca să împlinească, ceeace se vede azi, și 
anume, să scape viaţa unui popor în mare număr. Fiți dar 
fără teamă, căci eu vă voi hrăni, pe voi și pe copiii voştri.” Și i- 
a mingăiat, și le-a îmbărbătat inimile. Iosif a locuit în Egipt, 

el și casa tatălui său; și a trăit o sută zece ani. Iosif a văzut 
pe fiii lui Efraim pînă la al treilea neam; și fiii lui Machir, fiul 
lui Manase, s'au născut pe genunchii lui. Iosif a zis fraților 
săi: “Eu am să mor! Dar Dumnezeu vă va cerceta, și vă va 
face să vă suiți din ţara aceasta în ţara, pe care a jurat că o 
va da lui Avraam, lui Isaac și lui Iacov.” Iosif a pus pe fiii lui 
Israel să jure, zicînd: “Cînd vă va cerceta Dumnezeu, să luaţi 
și oasele mele de aici.” Iosif a murit, în vîrstă de o sută zece 
ani. L-au îmbălsămat, și l-au pus într'un sicriu în Egipt. 

ată numele fiilor lui Israel, intrați în Egipt; au in- 

trat cu Iacov fiecare cu familia lui: Ruben, Simeon, 

Levi, Iuda, Isahar, Zabulon, Beniamin, Dan, Nef- 

tali, Gad și Aşer. Sufletele ieșite din coapsele lui 
Iacov erau șaptezeci de toate. Iosif era atunci în Egipt. Iosif 
a murit, și toți fraţii lui, și toată virsta aceea de oameni. Fiii 
lui Israel s'au înmulţit, s'au mărit, au crescut și au ajuns foarte 
puternici. Și s'a umplut ţara de ei. Peste Egipt s'a ridicat 
un nou împărat, care nu cunoscuse pe Iosif. EI a zis poporu- 
lui său: “lată că poporul copiilor lui Israel este mai mare și 
mai puternic decît noi.  Veniţi să ne arătăm dibaci față de 
el, ca să nu crească, pentru ca nu cumva, dacă se va întîm- 
pla un război, să se unească și el cu vrăjmașii noștri, să ne 
bată și să iasă apoi din ţară.” Şi au pus peste ei isprăvnicei, 
ca să-i asuprească prin munci grele. Astfel a zidit el cetăţile 
Pitom și Ramses, ca să slujească de hambare lui Faraon. Dar 
cu cât îl asupreau mai mult, cu atît se înmulțea și creștea; și 
s'au scîrbit de copiii lui Israel. Atunci Egiptenii au adus pe 
copiii lui Israel la o aspră robie. Le-au făcut viața amară 
prin lucrări grele de lut și cărămizi, și prin tot felul de lu- 
crări depe cîmp: în toate muncile acestea pe cari-i sileau să 
le facă, erau fără nici un pic de milă. "'mpăratul Egiptului a 
poruncit moașelor Evreilor, numite una Șifra, și cealaltă Pua, 
și le-a zis: “Cînd veţi împlini slujba de moașe pe lîngă femeile 
Evreilor, și le veţi vedea pe scaunul de naștere, dacă este băiat, 
să-l omoriţi; iar dacă este fată, s'o lăsaţi să trăiască.” Dar 
moașele s'au temut de Dumnezeu, și n'au făcut ce le poruncise 
împăratul Egiptului: ci au lăsat pe copiii de parte bărbătească 
să trăiască.  "mpăratul Egiptului a chemat pe moașe, și le-a 
zis: “Pentruce aţi făcut lucrul acesta, și aţi lăsat pe copiii 
de parte bărbătească să trăiască?”  Moașele au răspuns lui 
Faraon: “Pentrucă femeile Evreilor nu sînt ca Egiptencele; ele 
sînt vînjoase și nasc înainte de venirea moașei.” Dumnezeu a 

făcut bine moașelor; și poporul s'a înmulțit și a ajuns foarte 
mare la număr.  Pentrucă moașele se temuseră de Dumnezeu, 
Dumnezeu le-a făcut case. Atunci Faraon a dat următoarea 
poruncă la tot poporul lui: “Să aruncaţi în rîu pe orice băiat 
care se va naște, și să lăsaţi pe toate fetele să trăiască.” 


Un om din casa lui Levi luase de nevastă pe o fată a lui 
Levi. Femeia aceasta a rămas însărcinată, și a născut un 
fiu. A văzut că este frumos, și l-a ascuns trei luni. Ne mai 
putînd să-l ascundă, a luat un sicriaș de papură, pe care l- 
a uns cu lut și cu smoală; a pus copilul în el, și l-a așezat 
între trestii, pe malul rîului. Sora copilului pîndea la o de- 
părtare oarecare, ca să vadă ce are să i se întimple. Fata lui 
Faraon s'a pogorît la rîu, să se scalde; și fetele cari o însoțeau 
se plimbau pe marginea iali Ea a zărit sicriașul în mijlocul 
trestiilor, și a trimes pe roaba ei să-l ia. L-a deschis și a văzut 
copilul: era un băiețaș care plingea. I-a fost milă de el, și a 

“Este un copil de al Evreilor!” Atunci sora copilului a zis 
fetei lui Faraon: “Să mă duc să-ţi chem o doică dintre femeile 
Evreilor, ca să-ți alăpteze copilul?” “Du-te”, i-a răspuns fata 
lui Faraon. Și fata s'a dus și a chemat pe mama copilului. 
Fata lui Faraon i-a zis: “la copilul acesta, alăptează-mi-l, şi 
îţi voi plăti.” Femeia a luat copilul, și l-a alăptat. Copilul a 
crescut, și ea l-a adus fetei lui Faraon; și el i-a fost fiu. I-a pus 
numele Moise (Scos); “căci”, a zis ea, “l-am scos din ape.” "n 
vremea aceea, Moise, crescînd mare, a ieșit pe la fraţii săi, și a 
fost martor la muncile lor grele. A văzut pe un Egiptean, care 
bătea pe un Evreu, unul dintre fraţii lui. Sa uitat în toate 
părțile, și, văzînd că nu este nimeni, a omorît pe Egiptean și 
l-a ascuns în nisip. A ieșit și în ziua următoare; și iată că 
doi Evrei se certau. A zis celui ce n'avea dreptate: “Pentru 
ce lovești pe semenul tău?” Şi omul acela a răspuns: “Cine 
te-a pus pe tine mai mare și judecător peste noi? Nu cumva ai 
de gînd să mă omori și pe mine, cum ai omorît pe Egipteanul 
acela?” Moise s'a temut și a zis: “Nu mai încape îndoială 
că faptul este cunoscut. Faraon a aflat ce se petrecuse, și 
căuta să omoare pe Moise. Dar Moise a fugit dinaintea lui 
Faraon, și a locuit în ţara Madian. A șezut lingă o fintînă. 

Preotul din Madian avea șapte fete. Ele au venit să scoată 
apă, și au umplut jghiaburile ca să adape turma tatălui lor. 
Dar au venit păstorii, și le-au luat la goană. Atunci Moise 
s'a sculat, le-a ajutat, și le-a adăpat turma. Cînd s'au în- 
tors ele la tatăl lor Reuel, el a zis: “Pentru ce vă întoarceți 
așa de curînd azi?” Ele au răspuns: “Un Egiptean ne-a scă- 
pat din mîna păstorilor, și chiar ne-a scos apă, și a adăpat 
turma.” Şi el a zis fetelor: “Unde este? Pentruce aţi lăsat 
acolo pe omul acela! Chemaţi-l să mănînce pîne!” Moise s'a 
hotărît să locuiască la omul acela, care i-a dat de nevastă pe 
fiică-sa Sefora. Ea a născut un fiu, căruia el i-a pus numele 
Gherşom (Sînt străin aici); “căci”, a zis el, “locuiesc ca străin 
într-o ţară străină.” După multă vreme, împăratul Egiptului 
a murit; și copiii lui Israel gemeau încă din pricina robiei, și 
scoteau strigăte desnădăjduite. Strigătele acestea, pe cari li 
le smulgea robia, s'au suit pînă la Dumnezeu. Dumnezeu a 
auzit gemetele lor, și Și-a adus aminte de legămintul Său făcut 
cu Avraam, Isaac, și lacov. Dumnezeu a privit spre copiii lui 
Israel, și a luat cunoștință de ei. 


Moise păștea turma socrului său Ietro, preotul Madianu- 
lui. Odată a minat turma pînă dincolo de pustie, și a ajuns 
la muntele lui Dumnezeu, la Horeb.  'ngerul Domnului i S'a 
arătat într'o flacără de foc, care ieșea din mijlocul unui rug. 
Moise s'a uitat; și iată că rugul era tot un foc, și rugul nu se 
mistuia. deloc. Moise a zis: “Am să mă întorc să văd ce este 
această vedenie minunată, și pentru ce nu se mistuie rugul.” 
Domnul a văzut că el se întoarce să vadă; și Dumnezeu l-a 
chemat din mijlocul rugului, și a zis: “Moise! Moise!” El 
a răspuns: “lată-mă!” Dumnezeu a zis: “Nu te apropia de 
locul acesta; scoate-ți încălțămintele din picioare, căci locul 
pe care calci este un pămînt sfint.” Și a adăugat: “Eu sînt 
Dumnezeul tatălui tău, Dumnezeul lui Avraam, Dumnezeul 
lui Isaac și Dumnezeul lui Iacov.” Moise și-a ascuns faţa, căci 
se temea să privească pe Dumnezeu. Domnul a zis: “Am 
văzut asuprirea poporului Meu, care este în Egipt, și am auzit 
strigătele pe care le scoate din pricina asupritorilor lui; căci 
îi cunosc durerile.  M'am pogorit ca să-l izbăvesc din mîna 

Egiptenilor, și să-l scot din țara aceasta și să-l duc într-o țară 
bună și întinsă, într'o ţară unde curge lapte și miere, și anume, 
în locurile, pe cari le locuiesc Cananiţii, Hetiţii, Amoriţii, Fer- 
eziţii, Heviţii și lebusiţii. Iată că strigătele Israeliţilor au 
ajuns pînă la Mine, și am văzut chinul cu care îi chinuesc 
Egiptenii. Acum, vino, Eu te voi trimete la Faraon, și vei 
scoate din Egipt pe poporul Meu, pe copiii lui Israel.” Moise 
a zis lui Dumnezeu: “Cine sînt eu, ca să mă duc la Faraon, 
și să scot din Egipt pe copiii lui Israel?” Dumnezeu a zis: 
“Eu voi fi negreșit cu tine; și iată care va fi pentru tine semnul 
că Eu te-am trimes: după ce vei scoate pe popor din Egipt, 
veţi sluji lui Dumnezeu pe muntele acesta.” Moise a zis lui 
Dumnezeu: “lată, cînd mă voi duce la copiii lui Israel, și le 
voi spune: „Dumnezeul părinţilor voştri m'a trimes la voi‘; și 
mă vor întreba: „Care este Numele Lui;, ce le voi răspunde?” 
Dumnezeu a zis lui Moise: “Eu sînt Cel ce sînt.” Și a adăugat: 
“Vei răspunde copiilor lui Israel astfel: “Cel ce se numește „Eu 
sînt‘, m'a trimes la voi.” Dumnezeu a mai zis lui Moise: “Așa 
să vorbești copiilor lui Israel: „Domnul, Dumnezeul părinților 
voştri, Dumnezeul lui Avraam, Dumnezeul lui Isaac și Dum- 
nezeul lui Iacov, m'a trimes la voi. Acesta este Numele Meu 
pentru vecinicie, acesta. este Numele Meu din neam în neam. 
Du-te, strînge pe bătrînii lui Israel, și spune-le: „Mi s'a arătat 
Domnul, Dumnezeul părinţilor voştri, Dumnezeul lui Avraam, 
lui Isaac și lui Iacov. El a zis: ,V'am văzut, și am văzut ce 
vi se face în Egipt, și am zis: „Vă voi scoate din suferința 
Egiptului, și vă voi duce în ţara Cananiţilor, Hetiţilor, Amor- 
iţilor, Fereziţilor, Heviţilor și lebusiţilor, într'o ţară unde curge 
lapte și miere.“ Ei vor asculta de glasul tău; și te vei duce, tu 
și bătrînii lui Israel, la împăratul Egiptului, și îi veţi spune: 
„Domnul, Dumnezeul Evreilor, s'a întilnit cu noi. Dă-ne voie 
să mergem cale de trei zile în pustie, ca să aducem jertfe Dom- 
nului, Dumnezeului nostru.“ Știu că împăratul Egiptului n'are 
să vă lase să plecaţi decît silit de o mînă puternică. Eu "mi 
voi întinde mina, și voi lovi Egiptul cu tot felul de minuni, 
pe cari le voi face în mijlocul lui. După aceea, are să vă lase 
să plecați.“ Voi face chiar ca poporul acesta să capete trecere 

înaintea Egiptenilor; și, cînd veți pleca, nu veți pleca cu mînile 
goale. Fiecare femeie va cere dela vecina ei și dela cea care 
locuiește în casa ei, vase de argint, vase de aur, și haine, pe 
cari le veţi pune pe fiii și fiicele voastre. Și veţi jăfui astfel pe 
Egipteni.” 


Moise a răspuns, și a zis: “lată că n'au să mă creadă, nici 
n'au să asculte de glasul meu. Ci vor zice: „Nu ţi s'a arătat 
Domnul; Domnul i-a zis: ,Ce ai în mină; El a răspuns: „Un 
toiag.“ Domnul a zis: „Aruncă-l la pămînt.“ El l-a aruncat la 
pămînt, și toiagul s'a prefăcut într'un șarpe. Moise fugea de el. 
Domnul a zis lui Moise: „ntinde-ţi mîna, și apucă-l de coadă. 
El a întins mîna și l-a apucat; și șarpele s'a prefăcut iarăș într- 
un toiag în mîna lui. „lată, a zis Domnul, „ce vei face, ca 
să creadă că ţi s'a arătat Domnul, Dumnezeul părinților lor: 
Dumnezeul lui Avraam, Dumnezeul lui Isaac și Dumnezeul 
lui lacov.* Domnul i-a mai zis: „Bagă-ţi mîna în sîn.‘ El și-a 
băgat mîna în sîn; apoi a scos-o, și iată că mîna i se acoperise 
de lepră, și se făcuse albă ca zăpada. Domnul a zis: „Bagă-ţi 
din nou mîna în sîn.‘ El și-a băgat din nou mîna în sîn; apoi a 
scos-o din sîn; și iată că mîna se făcuse iarăș cum era carnea 
lui. „Dacă nu te vor crede, a zis Domnul, „și nu vor asculta 
de glasul celui dintii semn, vor crede glasul celui de al doilea 
semn. Dacă nu vor crede nici aceste două semne, și nu vor 
asculta de glasul tău, să iei apă din rîu, și s'o torni pe pămînt; 
și apa, pe care o vei lua din rîu, se va preface în sînge pe 
pămînt.” Moise a zis Domnului: “Ah! Doamne, eu nu sînt 
un om ori vorbirea ușoară; și cusurul acesta nu-i nici de ieri, 
nici de alaltăieri, nici măcar de cînd vorbeşti Tu robului Tău; 
căci vorba și limba mi-este încurcată.” Domnul i-a zis: “Cine 
a făcut gura omului? Și cine face pe om mut sau surd, cu 
vedere sau orb? Oare nu Eu, Domnul? Du-te, dar; Eu voi fi 
cu gura ta, și te voi învăţa ce vei avea de spus.” Moise a zis: 
“Ah! Doamne, trimete pe cine vei vrea să trimeţi.” Atunci 
Domnul S'a miniat pe Moise, și a zis: “Nu-i oare acolo fratele 
tău Aaron, Levitul? Știu că el vorbește ușor. lată că el însuș 
vine înaintea ta; și, cînd te va vedea, se va bucura în inima 
lui. Tu îi vei vorbi, și vei pune cuvintele în gura lui; și Eu 

voi fi cu gura ta și cu gura lui; și vă voi învăța ce veți avea 
de făcut. El va vorbi poporului pentru tine, îți va sluji drept 
gură, și tu vei ținea pentru el locul lui Dumnezeu. Ia în mină 
toiagul acesta, cu care vei face semnele.” Moise a plecat; și, 
cînd s'a întors la socrul său Ietro, i-a zis: “Lasă-mă, te rog, 
să plec și să mă întorc la fraţii mei, cari sînt în Egipt, ca să 
văd dacă mai trăiesc.” Ietro a zis lui Moise: “Du-te în pace!” 
Domnul a zis lui Moise, în Madian: “Du-te, întoarce-te în 
Egipt: căci toţi ceice umblau să-ţi ia viaţa, au murit.” Moise 
și-a luat nevasta și copiii, i-a pus călări pe măgari, și s'a întors 
în țara Egiptului. Și-a luat în mină toiagul lui Dumnezeu. 
Domnul a zis lui Moise: “Plecînd ca să te întorci în Egipt, 
vezi, toate minunile pe cari ţi le pun în mînă, să le faci înaintea 
lui Faraon. Eu îi voi împetri inima, și nu va lăsa pe popor să 
plece. Tu vei zice lui Faraon: „Așa vorbește Domnul: „Israel 
este fiul Meu, întiiul Meu născut. “ţi spun: „Lasă pe fiul 
Meu să plece, ca să-Mi slujească; dacă nu vrei să-l laşi să 
plece, voi ucide pe fiul tău, pe întiiul tău născut.” ’n timpul 
călătoriei, într'un loc unde a rămas Moise peste noapte, l-a 
întîlnit Domnul, și a vrut să-l omoare. Sefora a luat o piatră 
ascuţită, a tăiat prepuţul fiului său, și l-a aruncat la picioarele 
lui Moise, zicînd: “Tu ești un soț de sînge pentru mine.” Şi 
Domnul l-a lăsat. Atunci a zis ea: “Soţ de sînge!” din pricina 
tăierii împrejur. Domnul a zis lui Aaron: “Du-te înaintea 
lui Moise în pustie.” Aaron a plecat: a întîlnit pe Moise la 
muntele lui Dumnezeu, și l-a sărutat. Moise a făcut cunoscut 
lui Aaron toate cuvintele Domnului, care-l trimesese, și toate 
semnele, pe cari-i poruncise să le facă. Moise și Aaron și-au 
văzut de drum, și au adunat pe toţi bătrînii copiilor lui Israel. 
Aaron a istorisit toate cuvintele pe cari le spusese Domnul lui 
Moise; și Moise a făcut semnele înaintea poporului. Poporul a 
crezut. Astfel au aflat că Domnul cercetase pe copiii lui Israel, 
că le văzuse suferința; și s'au plecat și s'au aruncat cu faţa la 
pămînt. 


Moise și Aaron s'au dus apoi la Faraon, și i-au zis: “Așa 
vorbește Domnul, Dumnezeul lui Israel: „Lasă pe poporul Meu 
să plece, ca să prăznuiască în pustie un praznic în cinstea 

Mea.” Faraon a răspuns: “Cine este Domnul, ca să ascult 
de glasul Lui, și să las pe Israel să plece?” Eu nu cunosc pe 
Domnul, și nu voi lăsa pe Israel să plece.” Ei au zis: “Ni S'a 
arătat Dumnezeul Evreilor. Dă-ne voie să facem un drum de 
trei zile în pustie, ca să aducem jertfe Domnului, pentruca să 
nu ne bată cu ciumă sau cu sabie.” Și împăratul Egiptului le- 
a zis: “Moise și Aaron, pentruce abateţi poporul de la lucrul 
lui?  Plecaţi la lucrările voastre.” Faraon a zis: “lată că 
poporul acesta s'a înmulţit acum în ţară, și voi mai voiți să-l 
faceţi să-și înceteze lucrările?” Şi chiar în ziua aceea, Faraon a 
dat următoarea poruncă isprăvniceilor norodului și logofeţilor: 
“Să nu mai daţi poporului paie ca mai înainte pentru facerea 
cărămizilor; ci să se ducă singuri să stringă paie. Totuș să le 
cereţi acelaș număr de cărămizi, pe cari le făceau mai înainte; 
să nu le scădeţi nimic din ele, căci sînt niște leneși; de aceea 
strigă mereu: „Haidem să aducem jertfe Dumnezeului nostru. 
Să se dea mult de lucru oamenilor acestora, ca să aibă de lucru, 
și să nu mai umble după năluci.”  Isprăvniceii poporului și 
logofeţii au venit și au spus poporului: “Așa vorbește Faraon: 
„Nu vă mai dau paie; duceţi-vă singuri de vă luaţi paie de 
unde veţi găsi; dar nu vi se scade nimic din lucrul vostru.” 
Poporul s'a răspîndit în toată ţara Egiptului, ca să stringă 
miriște în loc de paie. Isprăvniceii îi sileau, zicînd: “Isprăviţi- 
vä lucrul, zi de zi, ca și atunci cînd erau paie!” Au bătut 
chiar pe logofeţii copiilor lui Israel, puși peste ei de isprăvniceii 
lui Faraon. “Pentruce”, li se zicea, “n'aţi isprăvit ieri și azi, 
ca mai înainte, numărul de cărămizi, care vă fusese hotărît?” 
Logofeţii copiilor lui Israel s'au dus să se plîngă la Faraon, și 
i-au zis: “Pentruce te porți așa cu robii tăi?  Robilor tăi nu 
li se mai dau paie ca mai înainte, și totuș ni se spune: „Faceţi 
cărămizij Ba încă, robii tăi sînt și bătuţi, ca și cînd poporul 
tău ar fi vinovat.” Faraon a răspuns: “Sînteţi niște leneși 
și niște trîntori! De aceea ziceţi: „Haidem să aducem jertfe 
Domnuluij Acum, duceţi-vă îndată de lucraţi; nu vi se vor 
da paie, și veţi face acelaș număr de cărămizi.”  Logofeţii 
copiilor lui Israel au văzut în ce stare nenorocită erau, cînd li 
se zicea: “Nu vi se scade nimic din numărul de cărămizi; ci 

în fiecare zi să faceţi lucrul cuvenit unei zile.” Cînd au ieșit 
dela Faraon, au întîlnit pe Moise și pe Aaron, care îi așteptau. 
Și le-au zis: “Să vă vadă Domnul, și să judece! Voi ne-aţi 
făcut urîti lui Faraon și slujitorilor lui; ba încă le-aţi dat sabia 
în mină ca să ne omoare.” Moise s'a întors la Domnul, și 
a zis: “Doamne, pentruce ai făcut un astfel de rău poporului 
acestuia? Pentruce m'ai trimes? De cînd m'am dus la Faraon 
ca să-i vorbesc în Numele Tău, el face și mai rău poporului 
acestuia; și n'ai izbăvit pe poporul Tău.” 


Domnul a zis lui Moise: “Vei vedea acum ce voi face lui 
Faraon: o mînă puternică îl va sili să-i lase să plece; da, o 
mînă puternică îl va sili să-i izgonească din ţara lui.” Dum- 
nezeu a mai vorbit lui Moise, și i-a zis: “Eu sînt Domnul. Eu 
M'am arătat lui Avraam, lui Isaac și lui Iacov, ca Dumnezeul 
Cel Atotputernic; dar n-am fost cunoscut de el subt Numele 
Meu ca ,„Domnul.” De asemenea Mi-am încheiat legămîn- 
tul Meu cu ei, ca să le dau ţara Canaan, ţara călătoriilor lor 
sfinte, în care au locuit ca străini. Acum însă am auzit geme- 
tele copiilor lui Israel, pe cari-i ţin Egiptenii în robie, și Mi-am 
adus aminte de legămîntul Meu. De aceea spune copiilor lui 
Israel: „Eu sînt Domnul: Eu vă voi izbăvi din muncile cu cari 
vă apasă Egiptenii, vă voi izbăvi din robia lor, şi vă voi scăpa 
cu braţ întins și cu mari judecăţi. Vă voi lua ca popor al Meu; 
Eu voi fi Dumnezeul vostru, și veţi cunoaște că Eu, Domnul, 
Dumnezeul vostru, vă izbăvesc de muncile cu cari vă apasă 
Egiptenii. Eu vă voi aduce în ţara, pe care am jurat că o voi 
da lui Avraam, lui Isaac și lui Iacov; Eu vă voi da-o în stăpînire; 
Eu, Domnul.” Astfel a vorbit Moise copiilor lui Israel. Dar 
desnădejdea, și robia aspră în care se aflau, i-au împedicat să 
asculte pe Moise. Domnul a vorbit lui Moise, și a zis: “Du-te 
de vorbește lui Faraon, împăratul Egiptului, să lase pe copiii 
lui Israel să iasă afară din ţara lui.” Moise a răspuns în fața 
Domnului: “lată că nici copiii lui Israel nu mau ascultat: cum 
are să m'asculte Faraon pe mine, care n'am o vorbire ușoară?” 
Domnul a vorbit lui Moise și lui Aaron, și le-a dat porunci 
cu privire la copiii lui Israel și cu privire la Faraon, împăratul 
Egiptului, ca să scoată din ţara Egiptului pe copiii lui Israel. 

Iată căpeteniile familiilor lor. Fiii lui Ruben, întiiul născut al 
lui Israel: Enoh, Palu, Heţron și Carmi. Acestea sînt familiile 
lui Ruben. Fiii lui Simeon: lemuel, lamin, Ohad, Iachin și 
Tohar; și Saul, fiu născut dintr’o femeie Cananită. Acestea sînt 
familiile lui Simeon. Iată numele fiilor lui Levi, după spița 
neamului lor: Gherşon, Chehat și Merari. Anii vieții lui Levi 
au fost o sută treizeci și șapte de ani. Fiii lui Gherșon: Libni 
și Șimei, și familiile lor. - Fii lui Chehat: Amram, Ițehar, 
Hebron și Uziel. Anii vieţii lui Chehat au fost o sutătreizeci 
și trei de ani. - Fiii lui Merari: Mahli și Muși. -Acestea sînt 
familiile lui Levi, după spiţa neamului lor. Amram a luat 
de nevastă pe mătușă-sa lochebed; și ea i-a născut pe Aaron 
și pe Moise. Anii vieţii lui Amram au fost o sutătreizeci și 
șapte de ani. - Fiii lui Iţehar: Core, Nefeg și Zicri. - Fiii lui 
Uziel: Mișael, Elţafan și Sitri. Aaron a luat de nevastă pe 
Elișeba, fata lui Aminadab, sora lui Nahșon; și ea i-a născut 
pe Nadab, Abihu, Eleazar și Itamar. Fiii lui Core: Asir, El- 
cana și Abiasaf. Acestea sînt familiile Coriţilor. Eleazar, fiul 
lui Aaron, a luat de nevastă pe una din fetele lui Putiel; și ea 
i-a născut pe Fineas. Aceștia sînt căpeteniile familiilor Lev- 
iților cu familiile lor. Aceștia sînt Aaron acela și Moise acela, 
cărora le-a zis Domnul: “Scoateţi din țara Egiptului pe copiii 
lui Israel, după oștirile lor.” Ei sînt aceia cari au vorbit lui 
Faraon, împăratul Egiptului, ca să scoată din Egipt pe copiii 
lui Israel. Aceștia sînt Moise acela și Aaron acela. Cînd a 
vorbit Domnul lui Moise în ţara Egiptului, Domnul a zis lui 
Moise: “Eu sînt Domnul. Spune lui Faraon, împăratul Egip- 
tului, tot ce-ţi spun.” Şi Moise a răspuns înaintea Domnului: 
“Iată, că eu nu vorbesc ușor: cum are să m'asculte Faraon?” 


Domnul a zis lui Moise: “lată că te fac Dumnezeu pentru 
Faraon; și fratele tău Aaron va fi proorocul tău. Tu vei spune 
tot ce-ţi voi porunci Eu, iar fratele tău Aaron va vorbi lui 
Faraon, ca să lase pe copiii lui Israel să plece din ţara lui. 
Eu voi împietri inima lui Faraon, și 'mi voi înmulţi semnele și 
minunile în țara Egiptului. Totuş Faraon n'are să v'asculte. 
Apoi 'mi voi întinde mîna asupra Egiptului, și voi scoate din 
țara Egiptului oștile Mele, pe poporul Meu, pe copiii lui Israel, 

prin mari judecăți. Egiptenii vor cunoaște că Eu sînt Domnul, 
cînd 'mi voi întinde mîna asupra Egiptului, și cînd voi scoate 
din mijlocul lor pe copiii lui Israel.” Moise și Aaron au făcut 
ce le poruncise Domnul: așa au făcut. Moise era în vîrstă de 
optzeci de ani, iar Aaron de optzeci și trei de ani, cînd au vorbit 
lui Faraon. Domnul a zis lui Moise și lui Aaron: “Dacă vă va 
vorbi Faraon, și vă va zice: „Faceţi o minunej să zici lui Aaron: 
„a-ţi toiagul, și aruncă-l înaintea lui Faraon. Și toiagul se va 
preface într'un șarpe.” Moise și Aaron s'au dus la Faraon, și 
au făcut cum poruncise Domnul. Aaron și-a aruncat toiagul 
înaintea lui Faraon și înaintea slujitorilor lui; și toiagul s'a 
prefăcut într-un șarpe. Dar Faraon a chemat pe niște înţelepţi 
și pe niște vrăjitori, și vrăjitorii Egiptului au făcut și ei la 
fel prin vrăjitoriile lor. Toți și-au aruncat toiegele, și s'au 
prefăcut în șerpi. Dar toiagul lui Aaron a înghiţit toiegele lor. 
Inima lui Faraon s'a împietrit, și n'a ascultat de Moise și de 
Aaron, după cum spusese Domnul. Domnul a zis lui Moise: 
“Faraon are inima împietrită; nu vrea să lase poporul să plece. 
Du-te la Faraon dis de dimineaţă, cînd are să iasă să se ducă 
la apă, și să te înfăţișezi înaintea lui pe malul rîului. Să-ţi 
iei în mînă toiagul, care a fost prefăcut în șarpe, și să zici 
lui Faraon: „Domnul, Dumnezeul Evreilor, ma trimes la tine, 
să-ți spun: „Lasă pe poporul Meu să plece, ca să-Mi slujească 
în pustie. Dar iată că pînă acum n'ai ascultat. Acum, așa 
vorbește Domnul: „lată cum vei cunoaște că Eu sînt Domnul. 
Am să lovesc apele rîului cu toiagul din mîna mea; și ele se vor 
preface în sînge. Peștii din rîu vor pieri, rîul se va împuțţi, așa 
că le va fi greață Egiptenilor să bea din apa rîului.” Domnul 
a zis lui Moise: “Spune lui Aaron: „a-ţi toiagul, și întinde-ţi 
mîna peste apele Egiptenilor, peste riurile lor, peste piraiele 
lor, peste iazurile lor, și peste toate bălțile lor. Ele se vor 
preface în sînge; și va fi sînge în toată țara Egiptului, atît în 
vasele de lemn cât și în vasele de piatră.” Moise și Aaron au 
făcut cum le poruncise Domnul. Aaron a ridicat toiagul, și a 
lovit apele rîului, subt ochii lui Faraon și subt ochii slujitorilor 
lui; și toate apele rîului s'au prefăcut în sînge. Peștii din rîu 
au pierit, rîul s'a împuţit, așa că Egiptenii nu mai puteau să 

bea apa rîului, și a fost sînge în toată țara Egiptului. Dar 
vrăjitorii Egiptului au făcut și ei la fel prin vrăjitoriile lor. 
Inima lui Faraon s'a împietrit, și n'a ascultat de Moise și de 
Aaron, după cum spusese Domnul. Faraon s'a întors dela rîu, 
și s'a dus acasă; dar nu și-a pus la inimă aceste lucruri. Toți 
Egiptenii au săpat în împrejurimile rîului, ca să găsească apă 
de băut; căci nu puteau să bea din apa rîului. Au trecut șapte 
zile, după ce a lovit Domnul rîul. 


Domnul a zis lui Moise: “Du-te la Faraon, și spune-i: „Așa 
vorbește Domnul: „Lasă pe poporul Meu să plece, ca să-Mi slu- 
jească. Dacă nu vrei să-l lași să plece, am să aduc broaște pe 
toată întinderea ţării tale. Rîul va mișuna de broaște; ele se 
vor sui, și vor intra în casa ta, în odaia ta de dormit și în patul 
tău, în casa slujitorilor tăi și în casele poporului tău, în cup- 
toarele și în postăvile de frămîntat pîinea. Ba încă broaștele 
se vor sui și pe tine, pe poporul tău, și pe toţi slujitorii tăi.” 
Domnul a zis lui Moise: “Spune lui Aaron: „ntinde-ţi mîna 
cu toiagul peste rîuri, peste pîraie și peste iazuri, și scoate 
broaște din ele peste ţara Egiptului!” Aaron și-a întins mîna 
peste apele Egiptului; și au ieșit broaștele și au acoperit ţara 
Egiptului. Dar şi vrăjitorii au făcut la fel prin vrăjitoriile 
lor: au scos și ei broaște peste toată ţara Egiptului. Faraon a 
chemat pe Moise, și pe Aaron, și a zis: “Rugaţi-vă Domnului, 
să depărteze broaștele dela mine și dela poporul meu; și am 
să las pe popor să plece să aducă jertfe Domnului.” Moise 
a zis lui Faraon: “Hotărăște-mi, cînd să mă rog Domnului 
pentru tine, pentru slujitorii tăi și pentru poporul tău, ca să 
îndepărteze broaștele dela tine și din casele tale? Nu vor mai 
răminea decît în rîu.” El a răspuns: “Mine”. Și Moise a 
zis: “Așa va fi, ca să știi că nimeni nu este ca Domnul, Dum- 
nezeul nostru.  Broaștele se vor depărta dela tine și din casele 
tale, dela slujitorii tăi şi dela poporul tău; nu vor mai rămînea 
decît în rîu.” Moise și Aaron au ieșit de la Faraon. Și Moise 
a strigat către Domnul cu privire la broaștele cu cari lovise 
pe Faraon. Domnul a făcut cum cerea Moise; și broaștele 
au pierit în case, în curți și în ogoare. Le-au strîns grămezi, 
și țara s'a împuţit. Faraon, văzînd că are răgaz să răsufle 

în voie, și-a împietrit inima, și n'a ascultat de Moise și de 
Aaron, după cum spuse Domnul. Domnul a zis lui Moise: 
“Spune lui Aaron: „Intinde-ţi toiagul, și lovește țărîna pămîn- 
tului, și se va preface în păduchi, în toată ţara Egiptului.” 
Așa au făcut. Aaron și-a întins mîna cu toiagul, și a lovit 
țărîna pămîntului; și s'a prefăcut în păduchi pe toţi oamenii 
și pe toate dobitoacele. Toată țărina pămîntului s'a prefăcut 
în păduchi, în toată ţara Egiptului. Vrăjitorii au căutat să 
facă și ei păduchi prin vrăjitoriile lor; dar n'au putut. Pă- 
duchii erau pe oameni și pe dobitoace. Și vrăjitorii au zis 
lui Faraon: “Aici este degetul lui Dumnezeu!” Dar inima lui 
Faraon s'a împietrit, și n'a ascultat de Moise și de Aaron, după 
cum spusese Domnul. Domnul a zis lui Moise: “Scoală-te dis 
de dimineaţă, și du-te înaintea lui Faraon, cînd are să iasă 
să se ducă la apă. Să-i spui: „Așa vorbește Domnul: „Lasă pe 
poporul Meu să plece, ca să-Mi slujească. Dacă nu vei lăsa pe 
poporul Meu să plece, am să trimet muște cînești împotriva 
ta, împotriva slijitorilor tăi, împotriva poporului tău și îm- 
potriva caselor tale; casele Egiptenilor vor fi pline de muște, și 
pămîntul va fi acoperit de ele. Dar, în ziua aceea voi deosebi 
ținutul Gosen, unde locuește poporul Meu, și acolo nu vor fi 
muște, pentruca să cunoști că Eu, Domnul, sînt în mijlocul 
ținutului acestuia. Voi face o deosebire între poporul Meu 
și poporul tău. Semnul acesta va fi mîne.” Domnul a făcut 
așa. A venit un roi de muște cînești în casa lui Faraon și a 
slujitorilor lui, și toată țara Egiptului a fost pustiită de muște 
cînești. Faraon a chemat pe Moise și pe Aaron, și le-a zis: 
“Duceţi-vă de aduceţi jertfe Dumnezeului vostru aici în ţară.” 
Moise a răspuns: “Nu este deloc potrivit să facem așa; căci 
am aduce Domnului, Dumnezeului nostru, jertfe, care sînt o 
uriciune pentru Egipteni. Și dacă am aduce, subt ochii lor, 
jertfe cari sînt o uriciune pentru Egipteni, nu ne vor ucide ei 
oare cu pietre? Vom face mai bine un drum de trei zile în 
pustie, și acolo vom aduce jertfe Domnului, Dumnezeului nos- 
tru, după cum ne va spune.” Faraon a zis: “Vă voi lăsa să 
plecaţi, ca să aduceţi jertfe Domnului, Dumnezeului vostru, 
în pustie; numai, să nu vă depărtaţi prea mult, dacă plecaţi. 

Rugaţi-vă pentru mine.” Moise a răspuns: “Am să ies dela 
tine, și am să mă rog Domnului. Mîne, muștele se vor depărta 
dela Faraon, dela slujitorii lui, și dela poporul lui. Dar, să nu 
ne mai înșele Faraon, ne vrînd să lase pe popor să plece, ca 
să aducă jertfe Domnului.” Moise a ieșit dela Faraon, și s'a 
rugat Domnului. Domnul a făcut cum cerea Moise; și muștele 
s'au depărtat dela Faraon, dela slujitorii lui, și dela poporul 
lui. N'a mai rămas una. Dar Faraon, și de data aceasta, și-a 
împietrit inima, și n'a lăsat pe popor să plece. 


Domnul a zis lui Moise: “Du-te la Faraon, și spune-i: „Așa 
vorbește Domnul, Dumnezeul Evreilor: „Lasă pe poporul Meu 
să plece, ca să-Mi slujească. Dacă nu vrei să-l lași să plece, și 
dacă-l mai oprești, iată, mîna Domnului va fi peste turmele 
tale de pe cîmp; peste cai, peste măgari, peste cămile, peste boi 
și peste oi; şi anume va fi o ciumă foarte mare. Dar Domnul 
va face deosebire între turmele lui Israel și turmele Egiptenilor, 
așa că nu va pieri nimic din tot ce este al copiilor lui Israel.” 
Domnul a hotărît vremea, și a zis: “Mine, va face Domnul 
lucrul acesta în ţară.” Și Domnul a făcut așa, chiar de a 
doua zi. Toate turmele Egiptenilor au perit, dar n'a perit nici 
o vită din turmele copiilor lui Israel. Faraon a trimes să vadă 
ce se întîmplase: și iată că nici o vită din turmele lui Israel nu 
pierise. Dar inima lui Faraon s'a împietrit, și n'a lăsat pe popor 
să plece. Domnul a zis lui Moise și lui Aaron: “Umpleţi-vă 
minile cu cenușă din cuptor, și Moise s'o arunce spre cer, subt 
ochii lui Faraon. Ea se va preface într'o ţărină, care va acoperi 
toată ţara Egiptului; și va da naștere, în toată țara Egiptului, 
pe oameni și pe dobitoace, la niște bube paiete de nişte 
beșici ferbinți.” Ei au luat cenușă din cuptor, și s'au înfățișat 
înaintea lui Faraon; Moise a aruncat-o spre cer, și ea a dat 
naștere, pe oameni și pe dobitoace, la niște bube pricinuite de 
niște beșici ferbinţi. Vrăjitorii nu s'au putut arăta înaintea 
lui Moise, din pricina bubelor; căci bubele erau pe vrăjitori, ca 
și pe toți Egiptenii.” Domnul a împietrit inima lui Faraon, și 
Faraon n'a ascultat de Moise și de Aaron, după cum spusese 
Domnul lui Moise. Domnul a zis lui Moise: “Scoală-te dis de 
dimineaţă, du-te înaintea lui Faraon, și spune-i: „Așa vorbește 

Domnul, Dumnezeul Evreilor: „Lasă pe poporul Meu să plece, 
ca să-Mi slujească. Fiindcă, de data aceasta, am să trimet 
toate urgiile Mele împotriva inimii tale, împotriva slujitorilor 
tăi și împotriva poporului tău, ca să știi că nimeni nu este 
ca Mine pe tot pămîntul. Dacă Mi-aș fi întins mîna, și te- 
aș fi lovit cu ciumă, pe tine și pe poporul tău, ai fi pierit 
de pe pămînt. Dar te-am lăsat să rămii în picioare, ca să 
vezi puterea Mea, și Numele Meu să fie vestit în tot pămîntul. 
Dacă te mai ridici împotriva poporului Meu, și dacă nu-l lași 
să plece, iată, mine, la ceasul acesta, voi face să bată o piatră 
așa de mare, cum n'a mai fost în Egipt, din ziua întemeierii 
lui și pînă azi. Pune-ţi dar la adăpost turmele și tot ce ai pe 
cîmp. Piatra are să bată pe toţi oamenii și toate vitele de pe 
cîmp, cari nu vor fi intrat în case; și vor peri.”  Aceia dintre 
slujitorii lui Faraon, cari s'au temut de Cuvintul Domnului, 
și-au adunat în case robii și turmele. Dar cei ce nu și-au pus 
la inimă Cuvântul Domnului, şi- si lăsat robii și turmele pe 
cîmp. Domnul a zis lui Moise: “ntinde-ţi mîna spre cer; și 
are să bată piatra în toată ţara Egiptului pe oameni, pe vite, 
și pe toată iarba de pe cîmp în ţara Egiptului!” Moise și-a 
întins toiagul spre cer; și Domnul a trimes tunete și piatră, 
de cădea foc pe pămînt. Domnul a făcut să bată piatra peste 
țara Egiptului. A bătut piatra, și focul se amesteca cu piatra; 
piatra era așa de mare încît nu mai bătuse piatră ca aceea în 
toată ţara Egiptului de cînd este el locuit de oameni. Piatra 
a nimicit, în toată țara Egiptului, tot ce era pe cîmp, dela 
oameni pînă la dobitoace; piatra a nimicit și toată iarba de 
pe cîmp, și a frînt toţi copacii de pe cîmp. Numai în ţinutul 
Gosen, unde erau copiii lui Israel, n'a bătut piatra, Faraon a 
trimes să cheme pe Moise și pe Aaron, și le-a zis: “De data 
aceasta, am păcătuit; Domnul are dreptate, iar eu și poporul 
meu sîntem vinovaţi. Rugaţi-vă Domnului, ca să nu mai fie 
tunete și piatră; și vă voi lăsa să plecaţi, și nu veţi mai fi opriți.” 
Moise i-a zis: “Cînd voi eşi din cetate, voi ridica mîinile spre 
Domnul, tunetele vor înceta și nu va mai bate piatra, ca să 
știi că al Domnului este pămîntul! Dar știu că tu și slujitorii 
tăi tot nu vă veţi teme de Domnul Dumnezeu.” Inul și orzul 

se prăpădiseră, pentrucă orzul tocmai dăduse în spic, iar inul 
era în floare; griul și ovăzul nu se stricaseră, pentru că erau 
tîrzii. Moise a plecat dela Faraon, și a eşit afară din cetate; 
și-a ridicat miînile spre Domnul, tunetele și piatra au încetat, 
și n'a mai căzut ploaia pe pămînt. Faraon, văzînd că ploaia, 
piatra și tunetele încetaseră, n'a contenit să păcătuiască și și-a 
împietrit inima, el și slujitorii lui. Lui Faraon i s'a împietrit 
inima și n'a lăsat pe copiii lui Israel să plece, după cum spusese 
Domnul prin Moise. 


Domnul a zis lui Moise: “Du-te la Faraon, căci i-am împi- 
etrit inima lui și a slujitorilor lui, ca să fac semnele Mele în 
mijlocul lor, și ca să istorisești fiului tău și fiului fiului tău 
cum M'am purtat cu Egiptenii, și ce semne am făcut în mi- 
jlocul lor. Și veţi cunoaște că Eu sînt Domnul.” Moise și 
Aaron s'au dus la Faraon, și i-au zis: “Așa vorbește Domnul, 
Dumnezeul Evreilor: „Pînă cînd ai de gînd să nu vrei să te 
smerești înaintea Mea? Lasă pe poporul Meu să plece, ca să- 
Mi slujească. Dacă nu vrei să laşi pe poporul Meu să plece, 
iată, voi trimete mine niște lăcuste pe toată întinderea, țării 
tale. Ele vor acoperi fața pămîntului, de nu se va mai putea 
vedea pămîntul; vor mînca ce a mai rămas nevătămat, vor 
minca ce v'a lăsat piatra, vor mînca toţi copacii, cari cresc pe 
cîmpiile voastre, îţi vor umplea casele tale, casele tuturor slu- 
jitorilor tăi și casele tuturor Egiptenilor. Părinţii tăi și părinții 
părinților tăi n'au văzut așa ceva de cînd sînt ei pe pămînt pînă 
în ziua de azi.” Moise a plecat și a ieșit dela Faraon. Slujitorii 
lui Faraon i-au zis: “Pînă cînd are să fie omul acesta o pacoste 
pentru noi? Lasă pe oamenii aceștia să plece, și să slujească 
Domnului, Dumnezeului lor. Tot nu vezi că piere Egiptul?” 
Au întors la Faraon pe Moise și Aaron. “Duceţi-vă,” le-a zis 
el, “și slujiţi Domnului, Dumnezeului vostru. Cari și cine sînt 
ceice vor merge?” Moise a răspuns: “Vom merge cu copiii 
și cu bătrinii noștri, cu fiii și fiicele noastre, cu oile și boii 
noștri; căci avem să ţinem o sărbătoare în cinstea Domnului.” 
Faraon le-a zis: “Așa să fie Domnul cu voi, cum vă voi lăsa eu 
să plecaţi, pe voi și pe copiii voștri! Luaţi seama, căci este rău 
ce aveți de gînd să faceţi! Nu, nu; ci duceţi-vă, voi bărbaţii, 

și slujiţi Domnului, căci așa aţi cerut.” Și i-au izgonit dinain- 
tea lui Faraon. Domnul a zis lui Moise: “'ntinde-ţi mina 
peste ţara Egiptului, ca să vină lăcustele peste ţara Egiptului, 
și să mănînce toată iarba pămîntului, tot ce a lăsat piatra.” 
Moise și-a întins toiagul peste țara Egiptului; și Domnul a fä- 
cut să sufle un vînt dinspre răsărit peste ţară toată ziua și toată 
noaptea aceea. Dimineaţa, vîntul dinspre răsărit adusese lă- 
custele.  Lăcustele au venit peste țara Egiptului, și s'au așezat 
pe toată întinderea Egiptului; erau în număr atît de mare cum 
nu mai fusese și nu va mai fi un astfel de roi de lăcuste. Au 
acoperit toată fața pămîntului, de nu se mai vedea pămîntul; 
au mîncat toată iarba depe pămînt și tot rodul pomilor, tot 
ce lăsase piatra; și n'a rămas nimic verde în copaci, nici în 
iarba, de pe cîmp, în toată țara Egiptului. Faraon a chemat 
îndată pe Moise și pe Aaron, și a zis: “Am păcătuit împotriva 
Domnului, Dumnezeului vostru, și împotriva voastră. Dar 
iartă-mi păcatul numai de data aceasta; și rugaţi pe Domnul, 
Dumnezeul vostru, să depărteze dela mine și urgia aceasta de 
moarte!” Moise a ieșit dela Faraon, și s'a rugat Domnului. 
Domnul a făcut să sufle un vînt foarte puternic dinspre apus, 
care a luat lăcustele, și le-a aruncat în marea Roșie; n'a rămas 
o lăcustă pe toată întinderea Egiptului. Domnul a împietrit 
inima lui Faraon, și Faraon n'a lăsat pe copiii lui Israel să 
plece. Domnul a zis lui Moise: “ntinde-ţi mîna spre cer, și 
va fi întunerec peste ţara Egiptului, așa de întunerec de să se 
poată pipăi.” Moise și-a întins mîna spre cer; și a fost în- 
tunerec besnă în toată ţara Egiptului, timp de trei zile. Nici 
nu se vedeau unii pe alţii, și nimeni nu s'a sculat din locul 
lui timp de trei zile. Dar, în locurile unde locuiau toți copiii 
lui Israel, era lumină. Faraon a chemat pe Moise, și a zis: 
“Duceţi-vă, și slujiţi Domnului! Să nu rămînă în ţară decît 
oile și boii voştri; copiii voştri vor putea merge și ei împreună 
cu voi.” Moise a răspuns: “Chiar să ne dai tu însuţi jertfele 
și arderile de tot, pe cari le vom aduce Domnului, Dumnezeu- 
lui nostru, și turmele noastre tot trebuie să meargă cu noi, 
și să nu rămînă o unghie din ele; căci din ele vom lua ca să 
slujim Domnului, Dumnezeului nostru; iar pînă vom ajunge 

acolo, nu știm ce vom alege ca să aducem Domnului.” Dom- 
nul a împietrit inima lui Faraon, şi Faraon n'a vrut să-i lase să 
plece. Faraon a zis lui Moise: “leși dela mine! Să nu cumva 
să te mai arăţi înaintea mea, căci în ziua în care te vei arăta 
înaintea mea, vei muri.” “Da!” a răspuns Moise, “nu mă voi 
mai arăta înaintea ta.” 


Domnul a zis lui Moise: “Voi mai aduce o urgie asupra lui 
Faraon și asupra Egiptului. După aceea, vă va lăsa să plecaţi 
de aici. Cînd vă va lăsa să plecaţi de tot, chiar vă va izgoni 
de aici. Vorbește cu poporul, ca atunci fiecare să ceară dela 
vecinul său și fiecare dela vecina ei, vase de argint și vase de 
aur.” Domnul a făcut ca poporul să capete trecere înain- 
tea Egiptenilor. Chiar Moise era foarte bine văzut în ţara 
Egiptului, înaintea slujitorilor lui Faraon și înaintea poporu- 
lui. Moise a zis: “Așa vorbește Domnul: „Pela miezul nopții, 
voi trece prin Egipt; și toţi întiii născuţi din țara Egiptu- 
lui vor muri, dela întîiul născut al lui Faraon, care șade pe 
scaunul lui de domnie, pînă la întiiul-născut al roabei care 
stă la rișniță, și pînă la toţi întiii-născuţi ai dobitoacelor. n 
toată ţara Egiptului vor fi ţipete mari, așa cum n'au fost și nu 
vor mai fi. Dar dintre toţi copiii lui Israel, dela oameni pînă 
la dobitoace, nici măcar un cîne nu va chelălăi cu limba lui, 
ca să știți ce deosebire face Domnul între Egipteni și Israel. 
Atunci toţi acești slujitori ai tăi se vor pogori la mine și se 
vor închina pînă la pămînt înaintea mea, zicînd: “leşi, tu și 
tot poporul care te urmează!” După aceea, voi ieși. Moise a 
ieșit dela Faraon, aprins de mînie. Domnul a zis lui Moise: 
“Faraon n'are s'asculte de voi, pentru ca să se înmulțească mi- 
nunile Mele în țara Egiptului.” Moise și Aaron au făcut toate 
aceste minuni înaintea lui Faraon; Domnul a împietrit inima 
lui Faraon, și Faraon n'a lăsat pe copiii lui Israel să plece din 
țara lui. 


Domnul a zis lui Moise și lui Aaron în țara Egiptului: “Luna 
aceasta va fi pentru voi cea dintii lună; ea va fi pentru voi cea 
dintii lună a anului.  Vorbiţi întregei adunări a lui Israel, și 
spuneţi-i: „n ziua a zecea a acestei luni, fiecare om să ia un 
miel de fiecare familie, un miel de fiecare casă. Dacă sînt prea 

puţini în casă pentru un miel, să-l ia cu vecinul lui cel mai de 
aproape, după numărul sufletelor; să faceți socoteala, cît poate 
minca fiecare din mielul acesta. Sà fie un miel fără cusur, de 
parte bărbătească, de un an; veți putea să luaţi un miel sau 
un ied.  Să-l păstraţi pînă în ziua a patrusprezecea a lunii 
acesteia; și toată adunarea lui Israel să-l junghie seara. Să 
ia din sîngele lui, și să ungă amindoi stilpii ușii și pragul de 
sus al caselor unde îl vor mînca. Carnea s'o mănînce chiar în 
noaptea aceea, friptă la foc; și anume s'o mănînce cu azimi și 
cu verdeţuri amare. Să nu-l mîncaţi crud sau fiert în apă; ci 
să fie fript la foc: atît capul, cît și picioarele și măruntaiele. 
Să nu lăsaţi nimic din el pînă a doua zi dimineaţa; și, dacă va 
răminea ceva din el pe a doua zi dimineaţa, să-l ardeţi în foc. 
Cînd îl veţi mînca, să aveți mijlocul încins, încălțămintele în 
picioare, și toiagul în mînă; și să-l mîncaţi în grabă; căci sînt 
Paștele Domnului. ’n noaptea aceea, Eu voi trece prin ţara 
Egiptului, și voi lovi pe toţi întiii-născuţi din țara Egiptului, 
dela oameni pînă la dobitoace; și voi face judecată împrotiva 
tuturor zeilor Egiptului; Eu, Domnul.  Sîngele vă va sluji ca 
semn pe casele unde veţi fi. Eu voi vedea sîngele, și voi trece 
pe lingă voi, așa că nu vă va nimici nici o urgie, atunci cînd 
voi lovi țara Egiptului. Și pomenirea acestei zile s'o păstraţi, 
și s'o prăznuiți printr'o sărbătoare în cinstea Domnului; s'o 
prăznuiţi ca o lege vecinică pentru urmașii voştri. Timp de 
șapte zile, veţi mînca azimi. Din cea dintii zi veţi scoate aluatul 
din casele voastre: căci oricine va mînca pîine dospită, din ziua 
întîi pînă în ziua a șaptea, va fi nimicit din Israel. "n ziua din- 
tii veţi avea o adunare de sărbătoare sfîntă,; și în ziua a șaptea, 
veţi avea o adunare de sărbătoare sfîntă. Să nu faceţi nici o 
muncă în zilele acelea; veţi putea numai să pregătiți mincarea 
fiecărui ins. Să ţineţi sărbătoarea azimilor, căci chiar în ziua 
aceea voi scoate oștile voastre din ţara Egiptului; să ţineţi ziua 
aceea ca o lege vecinică pentru urmașii voştri. "n luna întîi, 
din a patrusprezecea zi a lunii, seara, să mîncați azimi, pînă 
în seara zilei a douăzeci și una a lunii. Timp de șapte zile, 
să nu se găsească aluat în casele voastre; căci oricine va mînca 
pîne dospită, va fi nimicit din adunarea lui Israel, fie străin, fie 

băştinaş. Să nu mîncați pîne dospită; ci, în toate locuințele 
voastre, să mîncaţi azimi.” Moise a chemat pe toți bătrînii lui 
Israel, și le-a zis: “Duceţi-vă de luați un miel pentru familiile 
voastre, și junghiaţi Paștele. Să luaţi apoi un mănunchi de 
isop, să-l muiaţi în sîngele din strachină, și să ungeți pragul 
de sus și cei doi stilpi ai ușii cu sîngele din strachină. Nimeni 
din voi să nu iasă din casă pînă dimineața. Cînd va trece 
Domnul ca să lovească Egiptul, și va vedea sîngele pe pragul 
de sus și pe cei doi stilpi ai ușii, Domnul va trece pe lingă ușă, 
și nu va îngădui Nimicitorului să intre în casele voastre ca să 
vă lovească. Să păziți lucrul acesta ca o lege pentru voi și 
pentru copiii voştri în veac. Cînd veţi intra în ţara, pe care 
v'o va da Domnul, după făgăduinţa Lui, să ţineţi acest obicei 
sfint. Şi cînd vă vor întreba copiii voştri: „Ce însemnează 
obiceiul acesta, să răspundeţi: „Este jertfa de Paște în cin- 
stea Domnului, care a trecut pe lîngă casele copiilor lui Israel 
în Egipt, cînd a lovit Egiptul, și ne-a scăpat casele noastre.” 
Poporul s'a plecat, și s'a închinat pînă la pămînt. Și copiii lui 
Israel au plecat, și au făcut cum poruncise Domnul lui Moise 
și lui Aaron; așa au făcut. La miezul-nopţii, Domnul a lovit 
pe toți întîii născuţi din ţara Egiptului, dela întîiul-născut al 
lui Faraon, care şedea pe scaunul lui de domnie, pînă la întiiul- 
născut al celui închis în temniță, și pînă la toţi întiii-născuţi 
ai dobitoacelor. Faraon s'a sculat noaptea, el și toți slujitorii 
lui, și toţi Egiptenii; și au fost mari ţipete în Egipt, căci nu 
era casă unde să nu fie un mort. "n aceeaș noapte Faraon 
a chemat pe Moise și pe Aaron, și le-a zis: “Sculaţi-vă, ieșiți 
din mijlocul poporului meu, voi și copiii lui Israel. Duceţi- 
vă să slujiți Domnului, cum aţi zis.  Luaţi-vă și oile și boii, 
cum aţi zis, duceţi-vă, și binecuvîntaţi-mă.” Egiptenii zoreau 
poporul, și se grăbeau să-i scoată din ţară, căci ziceau: “Al- 
tfel, toţi vom pieri.” Poporul și-a luat plămădeala (coca), 
înainte de a se dospi. Și-au învelit postăvile cu plămădeala 
în haine, și le-au pus pe umeri. Copiii lui Israel au făcut ce 
spusese Moise, și au cerut Egiptenilor vase de argint, vase de 
aur și haine. Domnul a făcut ca poporul să capete trecere 
înaintea Egiptenilor, cari le-au împlinit cererea. Și astfel au 

jăfuit pe Egipteni. Copiii lui Israel au plecat din Ramses spre 37 
Sucot, în număr de aproape șase sute de mii de oameni cari 
mergeau pe jos, afară de copii. O mulțime de oameni de tot 38 
soiul s'au suit împreună cu ei; aveau și turme însemnate de oi 

și boi. Cu plămădeala, pe care o luaseră din Egipt și care nu 39 
se dospise încă, au făcut turte fără aluat; căci fuseseră izgoniți 

de Egipteni, fără să mai poată zăbovi, și fără să-și ia merinde 

cu ei. Şederea copiilor lui Israel în Egipt a fost de patru sute 40 
treizeci de ani. Şi, după patru sute treizeci de ani, tocmai 41 
în ziua aceea, toate oștile Domnului au ieșit din ţara Egip- 
tului. Noaptea aceea trebuie prăznuită în cinstea Domnului, 42 
pentrucă atunci i-a scos din țara Egiptului; noaptea aceea tre- 
buie prăznuită în cinstea Domnului de toţi copiii lui Israel și 
de urmașii lor. Domnul a zis lui Moise și lui Aaron: “lată 43 
porunca privitoare la Paște: niciun străin să nu mănînce din 
ele. Să tai împrejur pe orice rob cumpărat cu bani, și apoi să 44 
mănînce din ele.  Veneticul și simbriașul să nu mănînce. Să 45, 46 
nu le mănînce decît într'o singură casă; să nu luaţi deloc carne 
afară din casă, și să nu zdrobiţi niciun os. Toată adunarea lui 47 
Israel să facă Paștele. Dacă un străin, care va locui la tine, 48 
va vrea să facă Paștele Domnului, orice parte bărbătească din 
casa lui va trebui tăiată împrejur; apoi se va apropia să le 
facă, și va fi ca și băștinașul; dar niciun netăiat împrejur să nu 
mănînce din ele. Aceeaş lege va fi pentru băștinaș ca și pen- 49 
tru străinul, care va locui în mijlocul vostru.” Toţi copiii lui 50 
Israel au făcut cum poruncise Domnul lui Moise și lui Aaron; 
așa au făcut. Şi chiar în ziua aceea, Domnul a scos din ţara s51 
Egiptului pe copiii lui Israel, după oștile lor. 


Domnul a vorbit lui Moise, și a zis: “Pune-Mi deoparte ca [13] 2 
sfint pe orice întii-născut, pe orice întîi născut dintre copiii lui 
Israel, atît dintre oameni cît și dintre dobitoace: este al Meu.” 
Moise a zis poporului: “Aduceţi-vă aminte de ziua aceasta, 3 
cînd aţi ieșit din Egipt, din casa robiei; căci cu mînă puter- 
nică v'a scos Domnul de acolo. Să nu mincaţi pîine dospită. 
Astăzi ieșiţi, în luna spicelor. Cînd te va duce Domnul în 4,5 
țara Cananiţilor, Hetiţilor, Amoriţilor, Heviţilor și Iebusiților, 
pe care a jurat părinţilor tăi că ţi-o va da, ţară unde curge 

lapte și miere, să ţii următoarea slujbă în luna aceasta. Timp 
de șapte zile, să mănînci azimi; și în ziua a șaptea, să fie o 
sărbătoare în cinstea Domnului. "n timpul celor șapte zile, să 
mincaţi azimi; să nu se vadă la tine nimic dospit, nici aluat, pe 
toată întinderea ţării tale. Să spui atunci fiului tău: „Aceasta 
este spre pomenirea celor ce a făcut Domnul pentru mine, cînd 
am ieșit din Egipt. Să-ţi fie ca un semn pe mînă și ca un 
semn de aducere aminte pe frunte între ochii tăi, pentruca 
legea Domnului să fie totdeauna în gura ta; căci cu mină put- 
ernică te-a scos Domnul din Egipt. Să ţii porunca aceasta 
la vremea hotărită, din an în an. Cînd te va aduce Domnul 
în ţara Cananiţilor, cum a jurat ţie și părinţilor tăi, și cînd 
ţi-o va da, să închini Domnului pe orice întii-născut, chiar pe 
orice întii-născut din vitele, pe cari le vei avea: orice parte băr- 
bătească este a Domnului. Să răscumperi cu un miel pe orice 
întii-născut al măgăriței; iar dacă nu-l vei răscumpăra, să-i 
frîngi gâtul. Să răscumperi de asemenea pe orice întii-născut 
de parte bărbătească, dintre fiii tăi. Şi cînd te va întreba fiul 
tău într'o zi: „Ce înseamnă lucrul acesta;, să-i răspunzi: „Prin 
mîna Lui cea atotputernică, Domnul ne-a scos din Egipt, din 
casa robiei; și, fiindcă Faraon se încăpăţina și nu voia să ne 
lase să plecăm, Domnul a omorît pe toţi întiii-născuţi din ţara 
Egiptului, dela întiii-născuţi ai oamenilor pînă la întiii-născuţi 
ai dobitoacelor. lată de ce aduc jertfă Domnului pe orice întîi- 
născut de parte bărbătească, și răscumpăr pe orice întîi-născut 
dintre fiii mei. Să-ţi fie ca un semn pe mînă și ca un semn 
de aducere aminte pe frunte între ochi; căci prin mîna Lui 
atotputernică ne-a scos Domnul din Egipt.” După ce a lăsat 
Faraon pe popor să plece, Dumnezeu nu l-a dus pe drumul 
care dă în ţara Filistenilor, măcar că era mai aproape; căci 
a zis Dumnezeu: “S'ar putea să-i pară rău poporului văzînd 
războiul, și să se întoarcă în Egipt.” Ci Dumnezeu a pus pe 
popor să facă un ocol pe drumul care duce spre pustie, spre 
marea Roșie. Copiii lui Israel au eşit înarmaţi din țara Egip- 
tului. Moise a luat cu el oasele lui Iosif; căci Iosif pusese pe 
fiii lui Israel să jure, zicînd: “Cînd vă va cerceta Dumnezeu, 
să luaţi cu voi oasele mele de aici.” Au plecat din Sucot, 

și au tăbărit la Etam, la marginea pustiei. Domnul mergea 
înaintea. lor, ziua într'un stilp de nor, ca să-i călăuzească pe 
drum, iar noaptea într'un stilp de foc, ca să-i lumineze, pentru 
ca să meargă și ziua și noaptea. Stîlpul de nor nu se depărta 
dinaintea poporului în timpul zilei, nici stîlpul de foc în timpul 
nopţii. 


Domnul a vorbit lui Moise, și a zis: “Spune copiilor lui Is- 
rael să se întoarcă, și să tăbărască înaintea Pihahirotului, între 
Migdol și mare, faţă în față cu Baal-Tefon: în dreptul locului 
acestuia să tăbăriți, lingă mare. Faraon va zice despre copiii 
lui Israel: „S'au rătăcit prin ţară; îi închide pustia.* Eu voi 
împietri inima lui Faraon, și-i va urmări; dar Faraon și toată 
oastea lui vor face să se arate slava Mea, și Egiptenii vor ști 
că Eu sînt Domnul.” Copiii lui Israel au făcut așa. S'a dat 
de știre împăratului Egiptului că poporul a luat fuga. Atunci 
inima lui Faraon și inima slujitorilor lui s'a schimbat față de 
popor. Ei au zis: “Ce am făcut de am lăsat pe Israel să plece și 
să nu ne mai slujească?” Faraon și-a pregătit carul de război, 
și și-a luat oamenii de război cu el. A luat șase sute de cară de 
luptă cu oameni aleși, și toate carăle Egiptului; în toate erau 
luptători. Domnul a împietrit inima lui Faraon, împăratul 
Egiptului, și Faraon a urmărit pe copiii lui Israel. Copiii lui 
Israel ieșiseră gata de luptă. Egiptenii i-au urmărit; și toți 
caii, carăle lui Faraon, călăreţii lui și oștirea lui, i-au ajuns toc- 
mai cînd erau tăbăriți lingă mare lîngă Pi-Hahirot, faţă în față 
cu Baal-Tefon. Faraon se apropia. Copiii lui Israel și-au ridi- 
cat ochii, și iată că Egiptenii veneau după ei. Și copiii lui Israel 
s'au spăimîntat foarte tare, și au strigat către Domnul după 
ajutor. Ei au zis lui Moise: “Nu erau oare morminte în Egipt, 
ca să nu mai fi fost nevoie să ne aduci să murim în pustie? Ce 
ne-ai făcut de ne-ai scos din Egipt? Nu-ţi spuneam noi în 
Egipt: „Lasă-ne să slujim ca robi Egiptenilor, căci vrem mai 
bine să slujim ca robi Egiptenilor decît să murim în pustie?” 
Moise a răspuns poporului: “Nu vă temeţi de nimic, staţi pe 
loc, și veţi vedea izbăvirea, pe care v'o va da Domnul în ziua 
aceasta; căci pe Egiptenii aceștia, pe care-i vedeţi azi, nu-i veţi 
mai vedea niciodată. Domnul Se va lupta pentru voi; dar voi, 

staţi liniștiți.” Domnul a zis lui Moise: “Ce rost au strigătele 
acestea? Spune copiilor lui Israel să pornească înainte. Tu, 
ridică-ţi toiagul, întinde ţi mîna spre mare, și despică-o; și 
copiii lui Israel vor trece prin mijlocul mării ca pe uscat. Eu 
voi împietri inima Egiptenilor, ca să intre în mare după ei. Și 
Faraon și toată oastea lui, carăle și călăreţii lui, vor face să se 
arate slava Mea. Și vor ști Egiptenii că Eu sînt Domnul cînd 
Faraon, carăle și călăreţii lui, vor face să se arate slava Mea.” 
'ngerul lui Dumnezeu, care mergea înaintea taberei lui Israel, 
Și-a schimbat locul, și a mers înapoia lor, și stilpul de nor care 
mergea înaintea lor, și-a schimbat locul, și a stat înapoia lor. 
El s'a așezat între tabăra Egiptenilor și tabăra lui Israel. Norul 
acesta. pe o parte era întunecos, iar pe cealaltă lumina noaptea. 
Și toată noaptea cele două tabere nu s'au apropiat una de alta. 
Moise și-a întins mina spre mare. Și Domnul a pus marea în 
mișcare printr'un vînt dinspre răsărit, care a suflat cu putere 
toată noaptea; el a uscat marea, și apele s'au despărțit în două. 
Copiii lui Israel au trecut prin mijlocul mării ca pe uscat, și 
apele stăteau ca un zid la dreapta și la stînga lor. Egiptenii 
i-au urmărit; și toți caii lui Faraon, carăle și călărețţii lui au 
intrat după ei în mijlocul mării. ’n straja dimineţii, Domnul, 
din stilpul de foc și de nor, S'a uitat spre tabăra Egiptenilor, 
și a aruncat învălmășala în tabăra Egiptenilor. A scos roatele 
carălor și le-a îngreuiat mersul. Egiptenii au zis atunci: “Hai- 
dem să fugim dinaintea lui Israel, căci Domnul Se luptă pentru 
el împotriva Egiptenilor.” Domnul a zis lui Moise: “ntinde- 
ți mîna spre mare; și apele au să se întoarcă peste Egipteni, 
peste carăle lor și peste călăreţii lor.” Moise și-a întins mina 
spre mare. Și în spre dimineață, marea și-a luat iarăș repezi- 
ciunea cursului, și la apropierea ei Egiptenii au luat-o la fugă; 
dar Domnul a năpustit pe Egipteni în mijlocul mării. Apele 
s'au întors, și au acoperit carăle, călăreţii și toată oastea lui 
Faraon, cari intraseră în mare după copiii lui Israel; niciunul 
măcar n'a scăpat. Dar copiii lui Israel au trecut prin mi- 
jlocul mării ca pe uscat, în timp ce apele stăteau ca un zid la 
dreapta și la stînga lor. "n ziua aceea, Domnul a izbăvit pe 
Israel din mîna Egiptenilor; și Israel a văzut pe Egipteni morți 

pe ţărmul mării. Israel a văzut mîna puternică, pe care o în- 
dreptase Domnul împotriva Egiptenilor. Și poporul s'a temut 
de Domnul, și a crezut în Domnul și în robul Său Moise. 


Atunci Moise și copiii lui Israel au cîntat Domnului cîntarea 
aceasta. Ei au zis: “Voi cînta Domnului, căci Și-a arătat slava: 
A năpustit în mare pe cal și pe călăreț. Domnul este tăria 
mea și temeiul cântărilor mele de laudă: El m'a scăpat. El 
este Dumnezeul meu: pe El 71 voi lăuda; El este Dumnezeul 
tatălui meu: pe EI ] voi preamări. Domnul este un războinic 
viteaz: Numele Lui este Domnul. El a aruncat în mare carăle 
lui Faraon și oastea lui; Luptătorii lui aleși au fost înghiţiţi în 
marea Roșie. I-au acoperit valurile, Și s'au pogorit în fundul 
apelor, ca o piatră. Dreapta Ta, Doamne, și-a făcut vestită 
tăria; Mina Ta cea dreaptă, Doamne, a zdrobit pe vrăjmași. 
Prin mărimea măreției Tale, Tu trîntești la pămînt pe vrăj- 
mașii Tăi; “ţi deslănţuiești mînia, Și ea-i mistuie ca pe o trestie. 
La suflarea nărilor Tale, s'au îngrămădit apele, S'au ridicat ta- 
lazurile ca un zid, Și s'au închegat valurile în mijlocul mării. 
Vrăjmașul zicea: “i voi urmări, îi voi ajunge, Voi împărți 
prada de război; 'mi voi răzbuna pe ei, Voi scoate sabia, și-i 
voi nimici cu mîna mea!” Dar Tu ai suflat cu suflarea Ta: 
Și marea i-a acoperit; Ca plumbul s'au afundat 'n adîncimea 
apelor. Cine este ca Tine între dumnezei, Doamne? Cine 
este ca Tine minunat în sfințenie, Bogat în fapte de laudă, 
Și făcător de minuni? Tu Ti-ai întins mîna dreaptă: Și i-a 
înghițit pămîntul. Prin îndurarea Ta, Tu ai călăuzit, Și ai 
izbăvit pe poporul acesta; Iar prin puterea Ta îl îndrepți Spre 
locașul sfinţeniei Tale. Popoarele vor afla lucrul acesta, și 
se vor cutremura: Apucă groaza pe Filisteni, Se înspăimîntă 
căpeteniile Edomului, Și un tremur apucă pe războinicii lui 
Moab; Toţi locuitorii Canaanului leșină dela inimă. “i va 
apuca teama și spaima; lar văzînd măreţia braţului Tău, Vor 
sta muţi ca o piatră, Pînă va trece poporul Tău, Doamne! Pînă 
va trece Poporul, pe care Ţi l-ai răscumpărat. Tu îi vei aduce 
și-i vei așeza pe muntele moștenirii Tale, 'n locul, pe care Ti 
l-ai pregătit ca locaș, Doamne, La Templul, pe care mînile 
Tale l-au întemeiat, Doamne! Şi Domnul va împărăţi în veac 

și în veci de veci. Căci caii lui Faraon, carăle și călăreții 
lui au intrat în mare, Şi Domnul a adus peste ei apele mării; 
Dar copiii lui Israel au mers ca pe uscat prin mijlocul mării.” 
Maria, proorociţa, sora lui Aaron, a luat în mînă o timpană, și 
toate femeile au venit după ea, cu timpane și jucînd. Maria 
răspundea. copiilor lui Israel: Moise a pornit pe Israel dela 
marea Roșie. Au apucat înspre pustia Șur; și, după trei zile de 
mers în pustie, n'au găsit apă. Au ajuns la Mara; dar n'au 
putut să bea apă din Mara, pentrucă era amară. De aceea 
locul acela a fost numit Mara (Amărăciune). Poporul a cîr- 
tit împotriva lui Moise, zicînd: “Ce avem să bem?” Moise a 
strigat către Domnul; și Domnul i-a arătat un lemn, pe care 
l-a aruncat în apă. Și apa s'a făcut dulce. Acolo a dat Domnul 
poporului legi și porunci, şi acolo l-a pus la încercare. El a 
zis: “Dacă vei asculta cu luare aminte glasul Domnului, Dum- 
nezeului tău, dacă vei face ce este bine înaintea Lui, dacă vei 
asculta de poruncile Lui, și dacă vei păzi toate legile Lui, nu te 
voi lovi cu niciuna din bolile cu cari am lovit pe Egipteni; căci 
Eu sînt Domnul, care te vindecă.” Au ajuns la Elim, unde 
erau douăsprezece izvoare de apă și șaptezeci de finici. Și au 
tăbărit acolo, lingă apă. 


Toată adunarea copiilor lui Israel a plecat din Elim; și au 
ajuns în pustia Sin, care este între Elim și Sinai, în a cincis- 
prezecea zi a lunii a doua după ieșirea lor din ţara Egiptului. 
Și toată adunarea copiilor lui Israel a cârtit în pustia aceea îm- 
potriva lui Moise și Aaron. Copiii lui Israel le-au zis: “Cum 
de n'am murit loviți de mîna Domnului în țara Egiptului, cînd 
ședeam lîngă oalele noastre cu carne, cînd mîncam pîne de ne 
săturam? Căci ne-aţi adus în pustia aceasta ca să faceţi să 
moară de foame toată mulțimea aceasta.” Domnul a zis lui 
Moise: “lată că voi face să vă ploaie pine din ceruri. Poporul 
va ieși afară, și va strînge, cît îi trebuie pentru fiecare zi, ca 
să-l pun la încercare, și să văd dacă va umbla sau nu după 
legea Mea. ’n ziua a șasea, cînd vor pregăti ce au adus acasă, 
vor avea de două ori mai mult de cât vor stringe în fiecare zi.” 
Moise și Aaron au zis tuturor copiilor lui Israel: “Astăseară, 
veţi înțelege că Domnul este Acela, care v'a scos din ţara Egip- 

tului. Şi mine dimineaţă, veţi vedea slava Domnului; pen- 
trucă v'a auzit cârtirile împotriva Domnului; căci ce sîntem 
noi, ca să cârtiți împotriva noastră?” Moise a zis: “Dom- 
nul vă va da astăseară carne de mîncat, și mîne dimineaţă vă 
va da pîne să vă săturaţi, pentrucă a auzit Domnul cârtirile, 
pe cari le-aţi rostit împotriva Lui; căci ce sîntem noi? Cîr- 
tirile voastre nu se îndreaptă împotriva noastră, ci împotriva 
Domnului.” Moise a zis lui Aaron: “Spune întregei adunări 
a copiilor lui Israel: „Apropiaţi-vă înaintea Domnului; căci v'a 
auzit cârtirile.” Şi, pe cînd vorbea Aaron întregei adunări a 
lui Israel, s'au uitat înspre pustie, și iată că slava Domnului 
s'a arătat în nor. Domnul, vorbind lui Moise, a zis: “Am 
auzit cîrtirile copiilor lui Israel. Spune-le: „ntre cele două seri 
aveţi să mîncaţi carne, și dimineaţa vă veţi sătura de pîine; și 
veţi ști că Eu sînt Domnul, Dumnezeul vostru.” Seara, au 
venit niște prepeliţe și au acoperit tabăra; și, dimineaţa, s'a 
așezat un strat gros de rouă în jurul taberii. Cînd s'a luat 
roua aceasta, pe faţa pustiei era ceva mărunt ca niște grăunțe, 
mărunt ca bobiţele de ghiață albă pe pămînt. Copiii lui Israel 
s'au uitat la ea, și au zis unul către altul: “Ce este aceasta?” 
căci nu știau ce este. Moise le-a zis: “Este pîinea, pe care v'o 
dă Domnul ca hrană. lată ce a poruncit Domnul: „Fiecare din 
voi să stringă cât îi trebuie pentru hrană, și anume un omer de 
cap, după numărul sufletelor voastre; fiecare să ia din ea pen- 
tru cei din cortul lui.”  Israeliţii au făcut așa; și au strîns unii 
mai mult, alţii mai puţin. "n urmă o măsurau cu omerul, și 
cine strinsese mai mult, n'avea nimic de prisos, iar cine strins- 
ese mai puţin, nu ducea lipsă de loc. Fiecare stringea tocmai 
cât îi trebuia pentru hrană. Moise le-a zis: “Nimeni să nu 
lase ceva din ea pînă a doua zi dimineață.”  N'au ascultat 
de Moise, și s'au găsit unii, care au lăsat ceva din ea pînă 
dimineaţa; dar a făcut viermi și s'a împuţit. Moise s'a mîniat 
pe oamenii aceia. Astfel, în toate dimineţile, fiecare stringea 
cât îi trebuia pentru hrană; și, cînd venea căldura soarelui, se 
topea. ’n ziua a șasea, au strîns hrană îndoit, și anume doi 
omeri de fiecare. Toţi fruntașii adunării au venit și au spus lui 
Moise lucrul acesta. Și Moise le-a zis: “Domnul a poruncit 

aşa. Mine este ziua de odihnă, Sabatul închinat Domnului; 
coaceţi ce aveţi de copt, fierbeţi ce aveţi de fiert, și păstraţi 
pînă a doua zi dimineaţa tot ce va rămînea!” Au lăsat-o pînă 
a doua zi dimineaţa, cum poruncise Moise; și nu s'a împuţit, 
și n'a făcut viermi. Moise a zis: “Mincaţi-o azi, căci este ziua 
Sabatului; azi nu veţi găsi mană pe cîmp. Veţi stringe timp de 
șase zile; dar în ziua a șaptea, care este Sabatul, nu va fi.” "n 
ziua a șaptea, unii din popor au ieșit să stringă mană, și n'au 
găsit. Atunci Domnul a zis lui Moise: “Pînă cînd aveţi de 
gînd să nu păziţi poruncile și legile Mele? Vedeți că Domnul 
v'a dat Sabatul; de aceia vă dă în ziua a șasea hrană pentru 
două zile. Fiecare să rămînă la locul lui, și, în ziua a șaptea, 
nimeni să nu iasă din locul în care se găsește.” Și poporul s'a 
odihnit în ziua a șaptea. Casa lui Israel a numit hrana aceasta 
“mană”. Ea semăna cu bobul de coriandru; era albă, și avea 
un gust de turtă cu miere. Moise a zis: “lată ce a poruncit 
Domnul: „Să se păstreze un omer plin cu mană pentru urmașii 
voştri, ca să vadă și ei pinea pe care v'am dat-o s'o mîncaţi 
în pustie, după ce v'am scos din țara Egiptului.” Și Moise a 
zis lui Aaron: “la un vas, pune în el un omer plin cu mană, 
și aşează-l înaintea Domnului, ca să fie păstrat pentru urmașii 
voştri.” După porunca dată de Domnul lui Moise, Aaron la 
pus înaintea chivotului mărturiei, ca să fie păstrat. Copiii lui 
Israel au mîncat mană patruzeci de ani, pînă la sosirea lor într- 
o ţară locuită; au mîncat mană pînă la sosirea lor la hotarele 
țării Canaanului.  Omerul este a zecea parte dintr'o efă. 


Toată adunarea copiilor lui Israel a plecat din pustia Sin, 
după călătoriile zilnice, pe cari poruncise Domnul să le facă; 
și au tăbărit la Refidim. Acolo poporul n'a găsit apă de băut. 
Atunci poporul a căutat ceartă cu Moise. Ei au zis: “Dă-ne 
apă să bem!” Moise le-a răspuns: “Pentruce căutaţi ceartă cu 
mine? Pentruce ispitiți pe Domnul?” Poporul stătea acolo, 
chinuit de sete, și cîrtea împotriva lui Moise. El zicea: “Pen- 
truce ne-ai scos din Egipt, ca să ne faci să murim de sete aici 
cu copiii şi turmele noastre?” Moise a strigat către Domnul, 
și a zis: “Ce să fac cu poporul acesta? 'ncă puţin, și au să 
mă ucidă cu pietre.” Domnul a zis lui Moise: “Treci înain- 

tea poporului, și ia cu tine vreo cîțiva din bătrînii lui Israel; 
ia-ti în mînă și toiagul cu care ai lovit rîul, și pornește! Iată, 
Eu voi sta înaintea ta pe stînca Horebului; vei lovi stînca, și 
va țîşni apă din ea, și poporul va bea.” Moise a făcut așa, 
în fața bătrinilor lui Israel. El a numit locul acela “Masa și 
Meriba” (Ispită și ceartă), căci copiii lui Israel se certaseră, și 
ispitiseră pe Domnul, zicînd: “Este oare Domnul în mijlocul 
nostru, sau nu este?” Amalec a venit să bată pe Israel la 
Refidim. Atunci Moise a zis lui Iosua: “Alege niște bărbaţi, 
și ieși de luptă împotriva lui Amalec. Iar eu voi sta mine pe 
vîrful dealului cu toiagul lui Dumnezeu în mînă.” Iosua a fă- 
cut ce-i spusese Moise, și a ieșit să lupte împotriva lui Amalec. 
lar Moise, Aaron și Hur s'au suit pe virful dealului. Cînd își 
ridica Moise mîna, era mai tare Israel; și cînd își lăsa mînă în 
jos, era mai tare Amalec.  Mînile lui Moise fiind trudite, ei 
au luat o piatră, au pus-o subt el, şi el a șezut pe ea. Aaron 
și Hur îi sprijineau mîinile, unul deoparte, iar altul de alta; și 
miînile lui au rămas întinse pînă la asfinţitul soarelui. Și Iosua 
a biruit pe Amalec și poporul lui, cu tăișul săbiei. Domnul a 
zis lui Moise: “Scrie lucrul acesta în carte, ca să se păstreze 
aducerea aminte, și spune lui losua că voi șterge pomenirea lui 
Amalec de subt ceruri.” Moise a zidit un altar, și i-a pus nu- 
mele “Domnul, steagul meu.” Ela zis: “Pentrucă și-a ridicat 
mîna, împotriva scaunului de domnie al Domnului, Domnul va 
purta război împotriva lui Amalec, din neam în neam!” 


Ietro, preotul Madianului, socrul lui Moise, a aflat tot ce 
făcuse Dumnezeu pentru Moise și poporul Său Israel; a aflat 
că Domnul scosese pe Israel din Egipt. Ietro, socrul lui Moise, 
a luat pe Sefora, nevasta lui Moise, care fusese trimeasă acasă. 
A luat și pe cei doi fii ai Seforei; unul se numea Gherșom 
(Străin), căci Moise zisese: “Locuiesc ca străin într'o țară 
străină,” iar celalt se numea Eliezer (Ajutorul lui Dumnezeu), 
căci zisese: “Dumnezeul tatălui meu mi-a ajutat, și m'a scă- 
pat de sabia lui Faraon.” Ietro, socrul lui Moise, a venit cu 
fiii și nevasta lui Moise în pustie unde tăbăra el, la muntele 
lui Dumnezeu. A trimes vorbă lui Moise să-i spună: “Eu, 
socrul tău Ietro, vin la tine cu nevastă-ta și cu cei doi fii ai 

tăi.” Moise a ieșit înaintea socrului său, s'a aruncat cu faţa la 


pămînt, și l-a sărutat. S'au întrebat unul pe altul de sănătate, 
și au intrat în cortul lui Moise. Moise a istorisit socrului 
său tot ce făcuse Domnul împotriva lui Faraon și împotriva 
Egiptului, din pricina lui Israel, toate suferinţele cari veniseră 
peste ei pe drum, și cum îi izbăvise Domnul din ele. Ietro 
s'a bucurat pentru tot binele, pe care-l făcuse Domnul lui Is- 
rael, și pentru că-l izbăvise din mîna Egiptenilor. Şi Ietro a 
zis: “Binecuvintat să fie Domnul, care v'a izbăvit din mina 
Egiptenilor și din mîna lui Faraon, EI, care a izbăvit poporul 
din mîna Egiptenilor! Cunosc acum că Domnul este mai mare 
decît toți dumnezeii; căci în lucrul în care s'au purtat cu tru- 
fie, El a fost mai pesus de ei.” Ietro, socrul lui Moise, a adus 
lui Dumnezeu o ardere de tot și o jertfă de mîncare. Aaron 
și toţi bătrinii lui Israel au venit și au luat parte la masă cu 
socrul lui Moise, înaintea lui Dumnezeu. A doua zi, Moise 
s'a așezat să judece poporul; și poporul a stat înaintea lui de 
dimineața pînă seara. Socrul lui Moise a văzut tot ce făcea 
el pentru popor, și a zis: “Ce faci tu acolo cu poporul acela? 
De ce stai singur, și tot poporul stă înaintea ta, de dimineaţa 
pînă seara?” Moise a răspuns socrului său: “Poporul vine la 
mine ca să ceară sfat lui Dumnezeu. Cînd au vreo treabă, 
vin la mine; eu judec între ei, și fac cunoscut poruncile lui 
Dumnezeu și legile Lui.” Socrul lui Moise i-a zis: “Ce faci 
tu nu este bine. Te istovești singur, și vei istovi și poporul 
acesta, care este cu tine; căci lucrul este mai pe sus de puterile 
tale și nu-l vei putea face singur. Acum ascultă glasul meu; 
am să-ți dau un sfat, și Dumnezeu va fi cu tine! Fii tîlmaciul 
poporului înaintea lui Dumnezeu, și du pricinile înaintea lui 
Dumnezeu.  'nvaţă-i poruncile și legile; și arată-le calea, pe 
care trebuie s'o urmeze și ce trebuie să facă.” Alege din tot 
poporul oameni destoinici, temători de Dumnezeu, oameni de 
încredere, vrăjmași ai lăcomiei; pune-i peste popor drept căpe- 
tenii peste o mie, căpetenii peste o sută, căpetenii peste cinci 
zeci şi căpetenii peste zece. Ei să judece poporul în tot tim- 
pul; să aducă înaintea ta toate pricinile însemnate, iar pricinile 
cele mai mici, să le judece ei înșiși. 'n felul acesta îţi vei ușura 

sarcina, căci o vor purta şi ei împreună cu tine. Dacă vei face 
lucrul acesta, și dacă Dumnezeu îţi va porunci așa, vei putea 
face faţă lucrurilor, și tot poporul acesta va ajunge fericit la 
locul lui.” Moise a ascultat sfatul socrului său, și a făcut tot 
ce spusese el. Moise a ales oameni destoinici din tot Israelul, 
și i-a pus căpetenii ale poporului, căpetenii peste o mie, căpe- 
tenii peste o sută, căpetenii peste cincizeci și căpetenii peste 
zece. Ei judecau poporul în tot timpul; aduceau înaintea lui 
Moise pricinile grele, iar toate pricinile mici le judecau ei înșiși. 
Apoi Moise a trimes pe socrul său în ţara lui. 


m luna a treia după ieșirea lor din ţara Egiptului, copiii 
lui Israel au ajuns în ziua aceea în pustia Sinai.  Dupăce au 
plecat de la Refidim, au ajuns în pustia Sinai, și au tăbărit 
în pustie. Israel a tăbărit acolo, în faţa muntelui. Moise s'a 
suit la Dumnezeu. Si Domnul l-a chemat de pe munte, zicînd: 
“Așa să vorbeşti casei lui Iacov, și să spui copiilor lui Israel: 
“Aţi văzut ce am făcut Egiptului, și cum v'am purtat pe aripi 
de vultur și v'am adus aici la Mine. Acum, dacă veţi asculta 
glasul meu, și dacă veţi păzi legămîntul Meu, veţi fi ai Mei din- 
tre toate popoarele, căci tot pămîntul este al Meu; "mi veţi fi o 
împărăție de preoţi și un neam sfint. Acestea sînt cuvintele pe 
cari le vei spune copiilor lui Israel.” Moise a venit de a chemat 
pe bătrinii poporului, și le-a pus înainte toate cuvintele aces- 
tea, cum îi poruncise Domnul. Tot poporul a răspuns: “Vom 
face tot ce a zis Domnul!” Moise a spus Domnului cuvintele 
poporului. Şi Domnul a zis lui Moise: “lată, voi veni la tine 
într-un nor gros, pentruca să audă poporul cînd îţi voi vorbi, și 
să aibă totdeauna, încredere în tine.” Moise a spus Domnului 
cuvintele poporului. Și Domnul a zis lui Moise: “Du-te la 
popor, sfinţește-i azi și mîne, și pune-i să-și spele hainele. Să 
fie gata pentru a treia zi; căci a treia zi Domnul Se va pogori, în 
faţa întregului popor, pe muntele Sinai. Să hotărăști poporu- 
lui anumite margini dejurimprejur, și să spui: ‚Să nu cumva 
să vă suiți pe munte sau să vă atingeti de poalele lui. Oricine 
se va atinge de munte, va fi pedepsit cu moartea. Nici o mînă 
să nu se atingă de el; ci pe oricine se va atinge, să-l omoare 
cu pietre, sau să-l străpungă cu săgeți: dobitoc sau om, nu 

va trăi.‘ Cînd va suna trimbiţa, ei vor înainta spre munte.” 
Moise s'a pogorît de pe munte la popor: a sfințit poporul, și ei 
și-au spălat hainele. Şia zis poporului: “Fiţi gata în trei zile; 
să nu vă apropiaţi de vreo femeie.” A treia zi dimineaţa, au 
fost tunete, fulgere, și un nor gros pe munte; trîmbița răsuna 
cu putere, și tot poporul din tabără a fost apucat de spaimă. 
Moise a scos poporul din tabără, spre întîmpinarea lui Dum- 
nezeu, și s'au așezat la poalele muntelui. Muntele Sinai era 
tot numai fum, pentrucă Domnul Se pogorise pe el în mijlocul 
focului. Fumul acesta se înălța ca fumul unui cuptor, și tot 
muntele se cutremura cu putere. Trîmbița răsuna tot mai 
puternic. Moise vorbea, și Dumnezeu îi răspundea cu glas 
tare. Domnul S'a pogorit pe muntele Sinai, și anume pe vîr- 
ful muntelui. Domnul a chemat pe Moise pe virful muntelui. 
Și Moise s'a suit sus. Domnul a zis lui Moise: “Pogoară- 
te și poruncește poporului cu totdinadinsul să nu dea busna 
spre Domnul, ca să se uite, pentru ca nu cumva să piară un 
mare număr dintre ei. Preoții, cari se apropie de Domnul, 
să se sfințească și ei, ca nu cumva să-i lovească Domnul cu 
moartea.” Moise a zis Domnului: “Poporul nu va putea să se 
suie pe muntele Sinai, căci ne-ai oprit cu tot dinadinsul, zicînd: 
„Hotărăște anumite margini în jurul muntelui, și sfințește-l.” 
Domnul i-a zis: “Du-te, pogoară-te, și suie-te apoi iarăș cu 
Aaron; dar preoţii și poporul să nu dea busna să se suie la 
Domnul, ca nu cumva să-i lovească cu moartea.” Moise s'a 
pogorit la popor, și i-a spus aceste lucruri. 


Atunci Dumnezeu a rostit toate aceste cuvinte, și a zis: 
“Eu sînt Domnul, Dumnezeul tău, care te-a scos din ţara Egip- 
tului, din casa robiei. Să nu ai alți dumnezei afară de Mine. 
Să nu-ţi faci chip cioplit, nici vreo înfățișare a lucrurilor cari 
sînt sus în ceruri, sau jos pe pămînt, sau în apele mai de jos de 
cât pămîntul. Să nu te închini înaintea lor, și să nu le slujești; 
căci Eu, Domnul, Dumnezeul tău, sînt un Dumnezeu gelos, 
care pedepsesc nelegiuirea părinţilor în copii pînă la al treilea 
și la al patrulea neam al celor ce Mă urăsc, şi Mă îndur pînă 
la al miilea neam de cei ce Mă iubesc și păzesc poruncile Mele. 
Să nu iei în deşert Numele Domnului, Dumnezeului tău; căci 

Domnul nu va lăsa nepedepsit pe cel ce va lua în deșert Nu- 
mele Lui.  Adu-ţi aminte de ziua de odihnă, ca s'o sfințești. 
Să lucrezi șase zile, și să-ţi faci lucrul tău. Dar ziua a șaptea 
este ziua de odihnă închinată Domnului, Dumnezeului tău: să 
nu faci nicio lucrare în ea, nici tu, nici fiul tău, nici fiica ta, 
nici robul tău, nici roaba ta, nici vita ta, nici străinul care 
este în casa ta. Căci în șase zile a făcut Domnul cerurile, 
pămîntul și marea, și tot ce este în ele, iar în ziua a șaptea S'a 
odihnit: de aceea a binecuvîntat Domnul ziua de odihnă și a 
sfințit-o.  Cinstește pe tatăl tău și pe mama ta, pentruca să 
ți se lungească zilele în ţara, pe care ţi-o dă Domnul, Dum- 
nezeul tău. Să nu ucizi. Să nu preacurvești. Să nu furi. 
Să nu mărturisești strîmb împotriva aproapelui tău. Să nu 
poftești casa aproapelui tău; să nu pofteşti nevasta aproapelui 
tău, nici robul lui, nici roaba lui, nici boul lui, nici măgarul lui, 
nici vreun alt lucru, care este al aproapelui tău. Tot poporul 
auzea tunetele și sunetul trimbiţei și vedea flacările muntelui, 
care fumega. La priveliștea aceasta, poporul tremura, și stătea 
în depărtare. Ei au zis lui Moise: “Vorbește-ne tu însuţi, și 
te vom asculta: dar să nu ne mai vorbească Dumnezeu, ca să 
nu murim.” Moise a zis poporului: “Nu vă spăimintaţi; căci 
Dumnezeu a venit tocmai ca să vă pună la încercare, și ca să 
aveți frica Lui înaintea ochilor voştri, pentru ca să nu păcătu- 
iți.” Poporul stătea în depărtare; iar Moise s'a apropiat de 
norul în care era Dumnezeu. Domnul a zis lui Moise: “Așa 
să vorbești copiilor lui Israel: „Aţi văzut că v'am vorbit din 
ceruri. Să nu faceţi dumnezei de argint și dumnezei de aur, 
ca să-i puneţi alături de Mine; să nu vă faceţi alți dumnezei. 
Să-Mi ridici un altar de pămînt, pe care să-ţi aduci arderile- 
de-tot și jertfele de mulțămire, oile și boii. ’n orice loc în care 
"mi voi aduce aminte de Numele Meu, voi veni la tine, și te 
voi binecuvînta.  Dacă-Mi vei ridica un altar de piatră, să nu-l 
zidești din pietre cioplite; căci cum îţi vei pune dalta în piatră, 
o vei pîngări. Să nu te sui la altarul Meu pe trepte, ca să nu 
ți se descopere goliciunea înaintea lui.” 

șaptelea, să iasă slobod, fără să plătească nimic ca despăgu- 
bire. Dacă a intrat singur, să iasă singur; dacă era însurat, 
să iasă și nevastă-sa împreună cu el. Dacă stăpinul lui i-a 
dat o nevastă, și a avut fii și fiice cu ea, nevasta și copiii să 
fie ai stăpinului lui, iar el să iasă singur. Dacă robul va zice: 
„Eu iubesc pe stăpînul meu, pe nevastă-mea și copiii mei, și nu 
vreau să ies slobod,' atunci stăpînul lui să-l ducă înaintea lui 
Dumnezeu, să-l apropie de ușă sau de stilpul ușii, și stăpînul 
lui să-i găurească urechea cu o sulă, și robul să rămînă pen- 
tru totdeauna în slujba lui. Dacă un om își va vinde fata 
ca roabă, ea să nu iasă cum ies robii. Dacă nu va plăcea 
stăpînului ei, care o luase de nevastă, el să-i înlesnească. răs- 
cumpărarea; dar nu va avea dreptul s'o vîndă unor străini, 
dacă nu-și va ţinea cuvîntul. Dacă o dă de nevastă fiului său, 
să se poarte cu ea după dreptul fiicelor. Dacă-i va lua o altă 
nevastă, nu va scădea nimic pentru cea dintii din hrană, din 
îmbrăcăminte, și din dreptul ei de soţie. Dacă nu-i face aceste 
trei lucruri, ea va putea, ieși, fără nicio despăgubire, fără să 
dea bani. Cine va lovi pe altul cu o lovitură de moarte, să fie 
pedepsit cu moartea. Dacă nu i-a întins laţuri, și dacă Dum- 
nezeu l-a făcut să-i cadă în mînă, îţi voi hotări un loc unde va 
putea să fugă. Dar dacă lucrează cineva cu răutate împotriva 
aproapelui său, folosindu-se de viclenie ca să-l omoare, chiar și 
dela altarul Meu să-l smulgi, ca să fie omorît. Cine va lovi pe 
tatăl său sau pe mama sa, să fie pedepsit cu moartea. Cine 
va fura un om, și-l va vinde sau îl va ţinea în miînile lui, să fie 
pedepsit cu moartea. Cine va blestema pe tatăl său sau pe 
mama sa, să fie pedepsit cu moartea. Dacă se vor certa doi 
oameni, și unul din ei va lovi pe celalt cu o piatră sau cu pum- 
nul, fără să-i pricinuiască moartea, dar silindu-l să stea în pat, 
cel ce l-a lovit să nu fie pedepsit, dacă celalt se va scula și se va 
plimba afară, sprijinit pe un toiag. Numai să-l despăgubească 
pentru încetarea lucrului lui și să-l îngrijească pînă la vinde- 
care. Dacă un om va lovi cu băţul pe robul său, fie bărbat 
fie femeie, și robul moare subt mîna lui, stăpînul să fie pedep- 
sit. Dar dacă mai trăiește o zi sau două, stăpînul să nu fie 
pedepsit; căci este argintul lui. Dacă se ceartă doi oameni, și 

lovesc pe o femeie însărcinată, ṣi o fac doar să nască înainte 
de vreme, fără altă nenorocire, să fie pedepsiți cu o gloabă, 
pusă de bărbatul femeii, și pe care o vor plăti după hotărîrea 
judecătorilor. Dar dacă se întîmplă o nenorocire, vei da vi- 
aţă pentru viaţă, ochi pentru ochi, dinte pentru dinte, mînă 
pentru mînă, picior pentru picior, arsură pentru arsură, rană 
pentru rană, vînătaie pentru vinătaie. Dacă un om lovește 
ochiul robului său, fie bărbat fie femeie, și-l face să-și piardă 
ochiul, să-i dea drumul, ca despăgubire pentru ochiul lui. Și 
dacă face să cadă un dinte robului său, fie bărbat fie femeie, ca 
despăgubire pentru dintele lui, să-i dea drumul. Dacă un bou 
va împunge și va omori pe un bărbat sau pe o femeie, boul să 
fie ucis cu pietre, carnea să nu i se mănînce, iar stăpînul boului 
să nu fie pedepsit. Dar dacă boul avea obicei mai înainte să 
împungă, și stăpînul fusese înștiințat de lucrul acesta, și nu l-a 
închis, boul să fie ucis cu pietre, dacă va ucide un bărbat sau 
o femeie, și stăpînul lui să fie pedepsit cu moartea. Dacă i 
se pune stăpinului un preţ pentru răscumpărarea vieţii lui, va 
plăti tot ce i se va cere. Cînd boul va împunge pe un băiat 
sau pe o fată, i se va face după legea aceasta; dar dacă boul 
împunge pe un rob, fie bărbat fie femeie, să se dea trei sicli de 
argint stăpînului robului, și boul să fie ucis cu pietre. Dacă 
un om descopere o groapă, sau dacă un om sapă o groapă 
și n’o acopere, și cade în ea un bou sau un măgar, stăpinul 
gropii să plătească stăpînului lor preţul vitei în argint, iar vita 
moartă să fie a lui. Dacă boul unui om împunge boul unui 
alt om, și boul acesta moare, vor vinde boul cel viu și preţul 
lui îl vor împărți; vor împărți și boul mort. Dar dacă se știa 
că boul avea obicei mai înainte să împungă, și stăpînul lui nu 
l-a închis, stăpînul acesta să dea bou pentru bou, iar boul cel 
mort să-l ia el. 


Dacă un om fură un bou sau o oaie, și-l taie sau îl vinde, să 
dea cinci boi pentru boul furat şi patru oi pentru oaia furată. 
Dacă hoţul este prins spărgînd, și e lovit și moare, cel ce l-a 
lovit nu va fi vinovat de omor față de el; dar dacă a răsărit 
soarele, va fi vinovat de omor faţă de el. Hoţul trebuie să dea 
înapoi ce este dator să dea; dacă n'are nimic, să fie vindut 

rob, ca despăgubire pentru furtul lui; dacă ceeace a furat, fie 
bou, fie măgar, sau oaie, se găsește încă viu în mînile lui, să 
dea îndoit înapoi. Dacă cineva face stricăciune într-un ogor 
sau într'o vie, și își lasă vita să pască pe ogorul altuia, să dea 
ca despăgubire cel mai bun rod din ogorul și via lui. Dacă 
izbucnește un foc și întîlnește mărăcini în cale, și arde grîul în 
snopi sau în picioare, sau cîmpul, cel ce a pus foc să fie silit 
să dea o despăgubire deplină. Dacă un om dă altuia bani 
sau unelte spre păstrare, și le fură cineva din casa acestuia din 
urmă, hoțul trebuie să întoarcă îndoit, dacă va fi găsit. Dacă 
hoțul nu se găsește, stăpînul casei să se înfăţișeze înaintea lui 
Dumnezeu, ca să spună că n'a pus mina pe avutul aproapelui 
său. ’n orice pricină de înșelăciune cu privire la un bou, un 
măgar, o oaie, o haină, sau un lucru pierdut, despre care se 
va zice: „Uite-lj -pricina amîndoror părților să meargă pină 
la Dumnezeu; acela, pe care-l va osîndi Dumnezeu, trebuie 
să întoarcă, îndoit aproapelui său. Dacă un om dă altuia un 
măgar, un bou, o oaie, sau un dobitoc, oarecare să i-l păstreze, 
și dobitocul moare, își strică un mădular, sau e luat cu sila dela 
el, fără să fi văzut cineva, să se facă un jurămînt în Numele 
Domnului între cele două părți; și cel ce a păstrat dobitocul, va 
mărturisi că n'a pus mîna pe avutul aproapelui său; stăpinul 
dobitocului va primi jurămîntul acesta, și celalt nu va fi dator 
să i-l înlocuiască. Dar dacă dobitocul a fost furat dela el, va 
fi dator faţă de stăpinul lui să i-l înlocuiască. Dacă dobitocul 
a fost sfășiat de fiare sălbatice, îl va aduce ca dovadă, și nu 
va fi dator să-i înlocuiască dobitocul sfășiat. Dacă un om 
împrumută altuia o vită, și vita își strică un mădular sau moare 
în lipsa stăpînului ei, va trebui s'o plăteacă. Dacă stăpinul 
e de faţă, nu i-o va plăti. Dacă vita a fost dată cu chirie, 
preţul chiriei va fi deajuns. Dacă un om înșală pe o fată 
nelogodită, și se culcă cu ea, îi va plăti zestrea și o va lua de 
nevastă. Dacă tatăl nu vrea să i-o dea, el va plăti în argint 
preţul zestrei cuvenite fetelor. Pe vrăjitoare să n'o lași să 
trăiască. Oricine se culcă cu un dobitoc, să fie pedepsit cu 
moartea. Cine aduce jertfe altor dumnezei decit Domnului 
singur, să fie nimicit cu desăvirșire. Să nu chinuiești pe străin, 

și să nu-l asuprești, căci și voi aţi fost străini în țara Egiptului. 
Să nu asuprești pe văduvă, nici pe orfan. Dacă-i asuprești, și 
ei strigă la Mine după ajutor, Eu le voi auzi strigătele; mînia 
Mea se va aprinde, și vă voi nimici cu sabia; nevestele voastre 
vor răminea văduve, și copiii voştri vor rămiînea orfani. Dacă 
împrumuţi bani vreunuia din poporul Meu, săracului care este 
cu tine, să nu fii faţă, de el ca un cămătar, și să nu ceri camătă 
dela el. Dacă iei zălog haina aproapelui tău, să i-o dai înapoi 
înainte de apusul soarelui; căci este singura lui învelitoare, 
este haina cu care își învelește trupul: cu ce are să se culce? 
Dacă strigă spre Mine după ajutor, Eu îl voi auzi, căci Eu sînt 
milostiv. Să nu hulești pe Dumnezeu, și să nu blestemi pe 
mai marele poporului tău. Să nu pregeți să-Mi aduci pîrga 
secerișului tău și a culesului viei tale. Să-Mi dai pe întîiul 
născut din fiii tăi. Să-Mi dai și întiiul născut al vacii tale și 
al oii tale; să rămînă şapte zile cu mamă-sa, iar în ziua a opta 
să Mi-l aduci.  Să-Mi fiţi niște oameni sfinți. Să nu mîncaţi 
carne sfișiată de fiare pe cîmp, ci s'o aruncaţi la cîni. 


Să nu răspîndești zvonuri neadevărate. Să nu te unești cu 
cel rău, ca să faci o mărturisire mincinoasă pentru el. Să nu 
te iei după mulțime ca să faci rău; și la judecată să nu măr- 
turisești trecînd de partea celor mulţi, ca să abaţi dreptatea. 
Să nu părtinești pe sărac la judecată. Dacă întilnești boul 
vrăjmașului tău sau măgarul lui rătăcit, să i-l aduci acasă. 
Dacă vezi măgarul vrăjmașului tău căzut subt povara lui, să 
nu treci pe lîngă el, ci să-i ajuţi să ia povara de pe măgar. 
La judecată, să nu te atingi de dreptul săracului. Fereşte-te 
de o învinuire nedreaptă, și să nu omori pe cel nevinovat și 
pe cel drept; căci nu voi ierta pe cel vinovat. Să nu primești 
daruri; căci darurile orbesc pe ceice au ochii deschiși, și sucesc 
hotărîrile celor drepţi. Să nu asuprești pe străin; știți ce simte 
străinul, căci și voi aţi fost străini în țara Egiptului. Timp de 
șase ani, să sameni pămîntul, și să-i strîngi rodul. Dar în al 
șaptelea, să-i dai răgaz, și să-l lași să se odihnească; din rodul 
lui să mănînce săracii poporului tău, iar ce va mai rămiînea, 
să mănînce fiarele depe cîmp. Tot așa să faci cu via și măs- 
linii tăi. Timp de șase zile, să-ţi faci lucrarea. Dar în ziua a 

șaptea. să te odihnești, pentru ca boul și măgarul tău să aibă 
odihnă, pentruca fiul roabei tale și străinul să aibă răgaz și 
să răsufle. Sā păziţi tot ce vam spus, și să nu rostiți nu- 
mele altor dumnezei: numele lor să nu se audă ieșind din gura 
voastră. De trei ori pe an, să prăznuiești sărbători în cinstea 
Mea. Să ţii sărbătoarea azimilor; timp de șapte zile, la vre- 
mea hotărită, în luna spicelor, să mănînci azimi, cum ţi-am 
poruncit; căci în luna aceasta ai ieșit din Egipt; și să nu vii 
cu miînile goale înaintea Mea. Să ţii sărbătoarea secerișului, 
a celor dintii roade din munca ta, din ceeace vei sămăna pe 
cîmp; și să ţii sărbătoarea strîngerii roadelor, la sfîrşitul an- 
ului, cînd vei stringe depe cîmp rodul muncii tale. De trei 
ori pe an toată partea bărbătească să se înfățișeze înaintea 
Domnului, Dumnezeu. Să n'aduci cu pîine dospită sîngele 
jertfei Mele; și grăsimea praznicului Meu să nu rămînă toată 
noaptea pînă dimineața. Să aduci în casa Domnului, Dum- 
nezeului tău, pîrga celor dintii roade ale pămîntului. Iată, Eu 
trimet un ’nger înaintea ta, ca să te ocrotească pe drum, și să 
te ducă în locul, pe care l-am pregătit. Fii cu ochii în patru 
înaintea Lui, și ascultă glasul Lui; să nu te împotrivești Lui, 
pentrucă nu vă va ierta păcatele, căci Numele Meu este în El. 
Dar dacă vei asculta glasul Lui, și dacă vei face tot ce-ţi voi 
spune, Eu voi fi vrăjmașul vrăjmașilor tăi și protivnicul pro- 
tivnicilor tăi. "'ngerul Meu va merge înaintea ta, și te va duce 
la Amoriţi, Hetiţi, Fereziţi, Cananiţi, Heviţi și lebusiţi, și-i voi 
nimici. Să nu te închini înaintea dumnezeilor lor, și să nu le 
slujești; să nu te iei după popoarele acestea, în purtarea lor, ci 
să le nimicești cu desăvîrșire, și să le dărîmi capiștele. Voi să 
slujiţi Domnului, Dumnezeului vostru, și El vă va binecuvînta 
pînea și apele, și voi depărta boala din mijlocul tău. Nu va 
fi în ţara ta nici femeie care să-și lepede copilul, nici femeie 
stearpă. Numărul zilelor tale îl voi face să fie deplin. Voi 
trimete groaza Mea înaintea ta, voi pune pe fugă pe toate 
popoarele la cari vei ajunge, și voi face ca toți vrăjmașii tăi să 
dea dosul înaintea ta. Voi trimete viespile bondărești înain- 
tea ta, și vor izgoni dinaintea ta pe Heviţi, Cananiţi și Hetiti. 
Nu-i voi izgoni într'un singur an dinaintea ta, pentruca ţara să 

n'ajungă o pustie și să nu se înmulțească împotriva ta fiarele 
de pe cîmp. Ci le voi izgoni încetul cu încetul dinaintea ta, 
pînă vei crește la număr și vei putea să intri în stăpînirea ţării. 
“ți voi întinde hotarele dela marea Roșie pînă la marea Filiste- 
nilor, și dela pustie pînă la Riu (Eufrat). Căci voi da în mînile 
voastre pe locuitorii țării, și-i vei izgoni dinaintea ta. Să nu 
faci legămînt cu ei, nici cu dumnezeii lor. Ei să nu locuiască 
în țara ta, ca să nu te facă să păcătuiești împotriva Mea; căci 
atunci ai slujii dumnezeilor lor, și aceasta ar fi o cursă pentru 
tine.” 


Dumnezeu a zis lui Moise: “Suie-te la Domnul, tu și Aaron, 
Nadab și Abihu, și șaptezeci de bătrîni ai lui Israel, și să vă 
închinaţi de departe, aruncîndu-vă cu fața la pămînt. Nu- 
mai Moise să se apropie de Domnul; ceilalţi să nu se apropie și 
poporul să nu se suie cu el.” Moise a venit și a spus poporului 
toate cuvintele Domnului și toate legile. Tot poporul a răspuns 
într'un glas: “Vom face tot ce a zis Domnul.” Moise a scris 
toate cuvintele Domnului. Apoi s'a sculat dis de dimineaţă, a 
zidit un altar la poalele muntelui, și a ridicat douăsprezece 
pietre pentru cele douăsprezece seminţii ale lui Israel. A 
trimes pe niște tineri dintre copiii lui Israel, să aducă Dom- 
nului arderi-de-tot, și să junghie tauri ca jertfe de mulțămire. 
Moise a luat jumătate din sînge, și l-a pus în străchini, iar 
cealaltă jumătate a stropit-o pe altar. A luat cartea legămîn- 
tului, și a citit-o în fața poporului. Ei au zis: “Vom face 
și vom asculta tot ce a zis Domnul.” Moise a luat sîngele, 
și a stropit poporul, zicînd: “lată sîngele legămîntului, pe 
care l-a făcut Domnul cu voi pe temeiul tuturor acestor cu- 
vinte.” Moise s'a suit împreună cu Aaron, Nadab și Abihu, 
și cu șaptezeci de bătrini ai lui Israel. Ei au văzut pe Dum- 
nezeul lui Israel; subt picioarele Lui era un fel de lucrare de 
safir străveziu, întocmai ca cerul în curăţia lui. EI nu Și-a 
întins mîna împotriva aleşilor copiilor lui Israel. Ei au văzut 
pe Dumnezeu, și totuș au mîncat și au băut. Domnul a zis 
lui Moise: “Suie-te la Mine pe munte, și rămii acolo. Eu îţi 
voi da niște table de piatră cu Legea și poruncile, pe cari le- 
am scris pentru învăţătura lor.” Moise s'a sculat, împreună 

cu Iosua, care-i slujea: și Moise s'a suit pe muntele lui Dum- 
nezeu. El a zis bătrînilor: “Așteptaţi-ne aici, pînă ne vom 
întoarce la voi. lată, Aaron și Hur vor rămiînea cu voi; dacă 
va avea cineva vreo neînțelegere, să meargă la ei.” Moise s'a 
suit pe munte, și norul a acoperit muntele. Slava Domnului 
s'a așezat pe muntele Sinai, și norul l-a acoperit timp de șase 
zile. 'n ziua a șaptea, Domnul a chemat pe Moise din mijlocul 
norului.  "'nfăţișarea slavei Domnului era ca un foc mistuitor 
pe virful muntelui, înaintea copiilor lui Israel. Moise a intrat 
în mijlocul norului, și s'a suit pe munte. Moise a rămas pe 
munte patruzeci de zile și patruzeci de nopți. 


Domnul a vorbit lui Moise, și a zis: “Vorbește copiilor lui 
Israel: Să-Mi aducă un dar; să-l primiţi pentru Mine dela orice 
om care-l va da cu tragere de inimă. lată ce veți primi dela 
ei ca dar: aur, argint și aramă; materii vopsite în albastru, 
purpuriu, cîrmiziu, pînză de in subţire și păr de capră; piei de 
berbeci vopsite în roș și piei de vițel de mare; lemn de salcîm; 
untdelemn pentru sfeșnic, mirodenii pentru untdelemnul un- 
gerii și pentru tămiia mirositoare; pietre de onix și alte pietre 
pentru efod (umărar) și pieptar. Să-Mi facă un locaș sfint, și 
Eu voi locui în mijlocul lor. Să faceţi cortul și toate vasele 
lui după chipul pe care ţi-l voi arăta.” Să facă un chivot de 
lemn de salcîm; lungimea lui să fie de două coturi și jumătate, 
lăţimea de un cot și jumătate, și înălţimea de un cot și jumă- 
tate. Să-l poleiești cu aur curat, să-l poleiești pe din lăuntru 
și pe din afară, și să-i faci un chenar de aur de jur împrejur. 
Să torni pentru el patru verigi de aur, și să le pui la cele patru 
colțuri ale lui: două verigi deoparte și două verigi de cealaltă 
parte. Să faci niște drugi de lemn de salcîm, și să-i poleiești 
cu aur. Să viri drugii în verigile de pe laturile chivotului, ca 
să slujească la ducerea chivotului; drugii vor rămînea în ve- 
rigile chivotului, și nu vor fi scoși din ele. Să pui în chivot 
mărturia, pe care ţi-o voi da. Să faci un capac al ispășirii de 
aur curat; lungimea lui să fie de doi coți și jumătate, și lăţimea 
lui de un cot şi jumătate. Să faci doi heruvimi de aur, să-i 
faci de aur bătut, la cele două capete ale capacului ispășirii; 
să faci un heruvim la un capăt și un heruvim la celalt capăt; să 

faceţi heruvimii aceștia ieșind din capacul ispășirii la cele două 
capete ale lui. Heruvimii să fie cu aripile întinse pedeasupra, 
acoperind cu aripile lor capacul ispășirii, și cu feţele întoarse 
una spre alta; heruvimii să aibă faţa întoarsă spre capacul is- 
pășirii. Să pui capacul ispășirii pe chivot, și în chivot să pui 
mărturia, pe care ţi-o voi da. Acolo Mă voi întilni cu tine; 
și dela înălțimea capacului ispășirii, dintre cei doi heruvimi 
aşezaţi pe chivotul mărturiei, îţi voi da toate poruncile Mele 
pentru copiii lui Israel. Să faci o masă de lemn de salcîm; 
lungimea ei să fie de doi coți, lățimea de un cot, și înălțimea 
de un cot și jumătate. S'o poleiești cu aur curat, și să-i faci 
un chenar de aur de jur împrejur. Să-i faci împrejur un per- 
vaz de un lat de mînă; peste el să pui un chenar de aur de 
jur împrejur. Să faci pentru masă patru verigi de aur, și să 
pui verigile în cele patru colţuri, cari vor fi la cele patru pi- 
cioare ale ei.  Verigile să fie lingă pervaz, și în ele se vor viri 
drugii ca să ducă masa.  Drugii să-i faci din lemn de salcîm, 
și să-i acoperi cu aur; și ei vor sluji la ducerea mesei. Să-i 
faci farfurii, căţui, potire și cești, ca să slujească la jertfele 
de băutură: să le faci de aur curat. Să pui pe masă pînile 
pentru punerea înainte, ca să fie necurmat înaintea Mea. Să 
faci un sfeșnic de aur curat: sfeșnicul acesta să fie făcut de 
aur bătut: piciorul, fusul, potirașele, gămălioarele și florile lui 
să fie dintr'o bucată. Din laturile lui să iasă șase braţe; trei 
braţe ale sfeșnicului dintr'o parte, și trei braţe ale sfeșnicului 
din cealaltă parte. Pe un braţ să fie trei potirașe în chip de 
floare de migdal, cu gămălioarele și florile lor, și pe celalt braţ 
trei potirașe în chip de floare de migdal, cu gămălioarele și 
florile lor; tot așa să fie și cele șase braţe cari ies din sfeșnic. 
Pe fusul sfeșnicului, să fie patru potirașe în chip de floare cu 
migdal, cu gămălioarele și florile lor. Să fie o gămălioară subt 
cele două braţe cari ies din fusul sfeșnicului, o gămălioară subt 
alte două braţe, și o gămălioară subt alte două braţe; tot așa 
să fie și subt cele șase braţe, cari ies din sfeșnic. Gămălioarele 
și braţele sfeşnicului să fie dintr’o singură, bucată; totul să fie 
de aur bătut, de aur curat. Să faci cele șapte candele, care 
vor fi puse O așa ca să lumineze în față. Mucările și 

cenușarele lui să fie de aur curat. Se va întrebuința un talant 
de aur curat pentru facerea sfeșnicului cu toate uneltele lui. 
Vezi să faci după chipul, care ți s'a arătat pe munte. 


Cortul să-l faci din zece covoare de in subţire răsucit, și din 
materii vopsite în albastru, purpuriu și cărmiziu; pe el să faci 
heruvimi lucraţi cu măiestrie. Lungimea unui covor să fie de 
două zeci și opt de coţi, iar lățimea unui covor să fie de patru 
coţi; toate covoarele să aibă aceeaș măsură. Cinci din aceste 
covoare să fie prinse împreună, iar celelalte cinci covoare să 
fie de asemenea prinse împreună. La marginea covorului cu 
care se sfirșește cea dintii împreunare de covoare, să faci niște 
chiotori albastre; tot așa să faci și la marginea covorului cu 
care se sfirșește a doua împreunare de covoare. La cel dintăi 
covor să faci cincizeci de chiotori, iar la marginea covorului cu 
care se sfirșește a doua împreunare de covoare să faci tot cin- 
cizeci de chiotori. Chiotorile acestea să se potrivească unele cu 
altele și să vină faţă în faţă. Apoi să faci cincizeci de copci de 
aur, și cu copcile acestea să prinzi covoarele unul de altul, așa 
încît cortul să alcătuiască un întreg. Să mai faci niște covoare 
de păr de capră, ca să slujească de acoperiș peste cort; să faci 
unsprezece covoare de acestea. Lungimea fiecărui covor să fie 
de treizeci de coţi, și lățimea fiecărui covor să fie de patru coți; 
toate cele unsprezece covoare să aibă aceeaș măsură. Pe cinci 
din aceste covoare să le legi împreună deosebit, și pe celelalte 
șase deosebit, iar pe al șaselea covor să-l îndoiești în faţa cortu- 
lui. Să pui apoi cincizeci de chiotori la marginea covorului cu 
care se sfirșește cea dintîi împreunare de covoare, și cincizeci 
de chiotori la marginea covorului cu care se sfirșește a doua 
împreunare de covoare. Să faci cincizeci de copci de aramă, 
și să pui copcile în chiotori. Să împreuni astfel acoperișul cor- 
tului, așa încît să alcătuiască un întreg. Fiindcă va mai trece 
ceva din covoarele acoperișului cortului, jumătate din ce trece 
dintr'un covor, să acopere partea dinapoi a cortului; iar ce 
mai trece din lungimea celorlalte covoare ale acoperișului cor- 
tului, să cadă cîte un cot deoparte, și un cot de cealaltă parte, 
peste cele două laturi ale cortului, așa încît să le acopere. Să 
mai faci apoi pentru acoperișul cortului o învelitoare de piei de 

berbeci văpsite în roș, și peste ea o învelitoare de piei de vițel 
de mare. Apoi să faci niște scînduri pentru cort; scîndurile 
acestea, să fie de lemn de salcîm, puse în picioare. Lungimea 
fiecărei scînduri să fie de zece coțţi, și lăţimea fiecărei scînduri 
să fie de un cot și jumătate. Fiecare scîndură să aibă două 
urechi unite una cu alta; așa să faci la toate scîndurile cortu- 
lui. Să faci douăzeci de scînduri pentru cort, înspre laturea 
de miazăzi. Supt cele douăzeci de scînduri, să pui patruzeci 
de picioare de argint, cîte două picioare subt fiecare scîndură 
pentru cele două urechi ale ei. Pentru a doua lature a cor- 
tului, latura de miază noapte, de asemenea să faci douăzeci 
de scînduri, împreună, cu cele patruzeci de picioare de argint 
ale lor: cîte două picioare subt fiecare scîndură. Pentru fun- 
dul cortului, înspre laturea de apus, să faci șase scinduri. Să 
mai faci două scînduri pentru unghiurile din fundul cortului; 
să fie cîte două la un loc, începînd de jos, și bine legate la 
virf cu un cerc; amîndouă aceste scînduri, cari sînt puse în 
cele două unghiuri, să fie la fel. Vor fi astfel opt scînduri, cu 
picioarele lor de argint, adică șaisprezece picioare, cîte două pi- 
cioare subt fiecare scîndură. Să faci apoi cinci drugi de lemn 
de salcim pentru scîndurile uneia din părţile cortului, cinci 
drugi pentru scîndurile din a doua parte a cortului, și cinci 
drugi pentru scîndurile din partea din fundul cortului din spre 
apus.  Drugul dela mijloc să ajungă dela un capăt la celalt 
al scîndurilor. Să poleiești scîndurile cu aur, și verigile în 
cari vor intra drugii, să le faci de aur, iar drugii să-i poleiești 
tot cu aur. Cortul să-l faci după chipul care ţi s'a arătat pe 
munte. Să faci apoi o perdea albastră, purpurie și cărmizie, 
și de in subţire răsucit; să fie lucrată cu măiestrie, și să aibă 
pe ea heruvimi. So prinzi de patru stilpi de salcîm, poleiți 
cu aur; stilpii aceștia să aibă niște cîrlige de aur, și să stea pe 
patru picioare de argint. Să atirni perdeaua de copci, și în 
dosul perdelei să vîri chivotul mărturiei: perdeaua să facă de- 
spărţirea între Locul sfint și Locul prea sfint. Să pui capacul 
ispășirii pe chivotul mărturiei, în Locul prea sfint. Masa s'o 
pui dincoace de perdea, și sfeșnicul în faţa mesei, în partea 
dinspre miazăzi a cortului; iar masa s'o pui înspre partea de 

miază noapte. La intrarea cortului să mai faci o perdea albas- 
tră, purpurie și cărmizie, și de in subţire răsucit; aceasta să fie 
o lucrare de cusătură la gherghef. Pentru perdeaua aceasta să 
faci cinci stilpi de salcîm și să-i îmbraci cu aur; stilpii aceștia 
să aibă cîrlige de aur, și să torni pentru ei cinci picioare de 
aramă. 


Altarul să-l faci din lemn de salcîm; lungimea lui să fie 
de cinci coţi, și lăţimea lui de cinci coţi. Altarul să fie în 
patru colțuri, și înălţimea lui să fie de cinci coţi. "n cele 
patru colţuri, să faci niște coarne care să fie dintr'o bucată cu 
altarul; și să-l acoperi cu aramă. Să faci pentru altar oale de 
scos cenușa, lopeţi, lighene, furculițe și tigăi pentru cărbuni; 
toate uneltele lui să le faci de aramă. Să faci altarului un 
grătar de aramă, în chip de rețea, și să pui patru verigi de 
aramă la cele patru colţuri ale reţelei. Grătarul să-l pui subt 
straşina altarului, începînd de jos, așa că grătarul să vină pînă 
la jumătatea altarului. Să faci apoi niște drugi pentru altar, 
drugi de lemn de salcim, și să-i acoperi cu aramă. Să viri 
drugii în verigi; și drugii să fie de amîndouă părțile altarului, 
cînd îl vor purta. Să-l faci din scînduri și gol pe din lăuntru. 
Să fie făcut așa cum ţi s'a arătat pe munte. Curtea cortului s'o 
faci astfel. ’n spre partea de miazăzi, pentru alcătuirea curţii, 
să fie niște pînze de in subţire răsucit, pe o lungime de o sută 
de coți pentru această întiie lature, cu douăzeci de stilpi, cari 
să stea pe douăzeci de picioare de aramă; cârligile stilpilor și 
beţele lor de legătură, să fie de argint. "nspre partea de miază 
noapte să fie deasemenea niște pînze, pe o lungime de o sută 
de coţi, cu douăzeci de stilpi și cu cele douăzeci de picioare 
ale lor de aramă; cîrligile stilpilor și beţele lor de legătură, să 
fie de argint. ’n spre partea de apus, să fie pentru lățimea 
curții niște pînze de cincizeci de coţi, cu zece stilpi și cele zece 
picioare ale lor. *nspre partea de răsărit, pe lîngă cei cincizeci 
de coţi pentru lățimea curţii, să mai fie cincisprezece coți de 
pînză pentru o aripă, cu trei stilpi și cele trei picioare ale lor, și 
cincisprezece coţi de pînză pentru a doua aripă, cu trei stilpi și 
cele trei picioare ale lor. Pentru poarta curţii cortului, să fie o 
perdea lată de douăzeci de coți, albastră, purpurie și cărmizie, 

și de in subţire răsucit, lucrată la gherghef, cu patru stilpi și 
cele patru picioare ale lor. Toți stilpii curţii de jur împrejur 
să aibă bețe de legătură de argint, cârlige de argint, și picioare 
de aramă. Lungimea curţii să fie de o sută de coţi, lăţimea 
de cincizeci de coţi de fiecare parte, și înălțimea de cinci coți; 
pînzele să fie de in subţire răsucit, iar picioarele să fie de aramă. 
Toate uneltele rînduite pentru slujba cortului, toți ţărușii lui, 
și toţi ţărușii curții, să fie de aramă. Să poruncești copiilor lui 
Israel să-ţi aducă pentru sfeșnic untdelemn curat de măsline 
fără drojdii, ca să ardă în candele necurmat. Aaron și fiii 
săi să-l pregătească în cortul întilnirii, dincoace de perdeaua 
care este înaintea chivotului mărturiei, pentru ca să ardă de 
seara pînă dimineaţa înaintea Domnului. Aceasta este o lege 
vecinică pentru urmașii lor, și pe care copiii lui Israel vor trebui 
s'o ţină. 


Apropie de tine pe fratele tău Aaron și pe fiii săi, și ia- 
i dintre copiii lui Israel și pune-i deoparte în slujba Mea ca 
preoți: pe Aaron și pe fiii lui Aaron: Nadab, Abihu, Eleazar 
și Itamar. Fratelui tău Aaron, să-i faci haine sfinte, ca să-i 
slujească de cinste și podoabă. Vorbeşte cu toți cei destoinici, 
cărora le-am dat un duh de pricepere, să facă veșmintele lui 
Aaron, ca să fie sfinţit, și să-Mi împlinească slujbă de preot. 
lată veșmintele pe cari le vor face: un pieptar, un efod, o 
mantie, o tunică lucrată la gherghet, o mitră și un briu. Să 
facă fratelui tău Aaron și fiilor săi, veșminte sfinte, ca să-Mi 
împlinească slujba de preot. Să întrebuințeze aur, materii 
văpsite în albastru, în purpuriu, în cărmiziu și subţire. Efodul 
să-l facă de aur, de fir albastru, purpuriu și cărmiziu, și de in 
subțire răsucit; să fie lucrat cu măiestrie. Să aibă doi umerari 
uniți cu el; la cele două capete ale lui, să fie legat de ei. Brîul 
să fie de aceeaș lucrătură ca efodul și prins pe el; să fie de aur, 
de fir albastru, purpuriu și cărmiziu, și de in subţire răsucit. 
Să iei apoi două pietre de onix, și să sapi pe ele numele fiilor 
lui Israel: șase din numele lor pe o piatră, și alte șase pe a 
doua piatră, după șirul nașterilor. Pe cele două pietre să sapi 
numele fiilor lui Israel, cum se face săpătura pe pietre și pe 
peceţi; să le legi într'o ferecătură de aur.  Amiîndouă aceste 

pietre să le pui pe umerarii efodului, ca aducere aminte de 
fiii lui Israel; și Aaron le va purta numele înaintea Domnului, 
pe cei doi umeri ai lui, ca aducere aminte de ei. Să faci apoi 
niște ferecături de aur, și două lănţișoare de aur curat, pe cari 
să le împletești în chip de sfori; și lanţurile acestea, împletite 
astfel, să le pui în ferecături. Să faci apoi pieptarul judecății, 
lucrat cu măiestrie, să-l faci din aceeaș lucrătură ca efodul; 
să-l faci de aur, de fir albastru, purpuriu și cărmiziu, și de 
in subţire răsucit. Să fie în patru colţuri și îndoit; lungimea 
lui să fie de o palmă, și lățimea tot de o palmă. ’n el să 
țeși o țesătură de pietre, și anume patru rînduri de pietre: 
în rîndul întîi, un sardonix, un topaz, și un smaragd; în al 
doilea rînd, un rubin, un safir, și un diamant; în al treilea 
rînd, un opal, un agat, și un ametist; în al patrulea rînd, 
un hrisolit, un onix, și un iaspis. Aceste pietre să fie legate 
în ferecătura lor de aur. Să fie douăsprezece, după numele 
fiilor lui Israel, săpate ca niște peceţi, fiecare cu numele uneia 
din cele douăsprezece seminţii. - Pentru pieptar să faci niște 
lănţișoare de aur curat, împletite ca niște sfori. Să faci pentru 
pieptar două, verigi de aur, și aceste două verigi de aur să le 
pui la cele două capete ale pieptarului. Cele două lanţuri 
de aur împletite să le prinzi de cele două verigi dela cele două 
capete ale pieptarului. Iar celelalte două capete ale celor două 
lanţuri împletite să le prinzi de cele două ferecături, și să le 
pui peste umerarii efodului, în partea dinainte. Să mai faci 
două verigi de aur, și să le pui la celelalte două capete de jos 
ale pieptarului, pe marginea din lăuntru care este îndreptată 
spre efod. Şi să mai faci alte două verigi de aur, pe cari să 
le pui jos la cei doi umărari ai efodului pe partea dinainte a 
lui, tocmai acolo unde se îmbucă efodul cu umărarii, deasupra 
briului efodului.  Pieptarul cu verigile lui, să-l lege de verigile 
efodului cu o sfoară albastră, pentruca pieptarul să stea țapăn 
deasupra briului efodului, și să nu poată să se miște de pe 
efod. Cînd va intra Aaron în sfîntul locaș, va purta pe inima 
lui numele fiilor lui Israel, săpate pe pieptarul judecății, ca să 
păstreze totdeauna aducerea aminte de ei înaintea Domnului. 
- Să pui în pieptarul judecății Urim și Tumim, cari să fie 

pe inima lui Aaron, cînd se va înfățișa el înaintea Domnului. 
Astfel, Aaron va purta necurmat pe inima lui judecata, copiilor 
lui Israel, cînd se va înfățișa înaintea Domnului. Mantia de 
supt efod s'o faci întreagă de materie albastră. La mijloc, să 
aibă o gură pentru intrarea capului; și gura aceasta să aibă 
de jur împrejur o tivitură ţesută, ca gura unei platoșe, ca să 
nu se rupă. Pe margine, de jur împrejurul tiviturii, să pui 
niște rodii de coloare albastră, purpurie și cărmizie, presărate 
cu clopoței de aur: un clopoțel de aur și o rodie, un clopoțel 
de aur și o rodie, pe toată marginea mantiei de jur împrejur. 
Aaron se va îmbrăca cu ea ca să facă slujba; cînd va intra în 
locașul sfint înaintea Domnului, și cînd va ieși din el, se va 
auzi sunetul clopoţeilor, așa că el nu va muri. Să faci și o 
tablă de aur curat, și să sapi pe ea, cum se sapă pe o pecete: 
„Sfinţenie Domnului. S’o legi cu o sfoară albastră de mitră, 
în partea dinainte a mitrei. Ea să fie pe fruntea lui Aaron; 
și Aaron va purta fărădelegile săvîrșite de copiii lui Israel cînd 
își aduc toate darurile lor sfinte; ea va fi necurmat pe fruntea 
lui înaintea Domnului, pentruca ei să fie plăcuţi înaintea Lui. 
Tunica s'o faci de in subţire; să faci o mitră de in subţire, și 
să faci un brîu lucrat la gherghef. Fiilor lui Aaron să le faci 
tunici, să le faci brîne, și să le faci scufii, spre cinste și podoabă. 
Să îmbraci cu ele pe fratele tău Aaron, și pe fiii lui împreună 
cu el. Să-i ungi, să-i închini în slujbă, să-i sfințești, și-Mi vor 
sluji ca preoți. Fă-le ismene de in, ca să-și acopere goliciunea, 
dela brîu pînă la glesne. Aaron și fiii lui le vor purta, cînd vor 
intra în cortul întilnirii, sau cînd se vor apropia de altar, ca 
să facă slujba în locașul sfint; astfel ei nu se vor face vinovaţi, 
și nu vor muri. Aceasta este o lege vecinică pentru Aaron și 
pentru urmașii lui după el. 


lată, ce vei face pentruca să-i sfințești și să-Mi împlinească 
slujba de preoţi. Ia un vițel și doi berbeci fără cusur. Fă, cu 
făină aleasă de grîu, niște azimi, turte nedospite, frămîntate cu 
untdelemn, și plăcinte nedospite, stropite cu untdelemn. Să 
le pui într'un coș, și să le aduci împreună cu viţelul și cei doi 
berbeci. Să aduci apoi pe Aaron și pe fiii lui la ușa cortului 
întilnirii, și să-i speli cu apă. Să iei veșmintele; să îmbraci pe 

Aaron cu tunica, cu mantia efodului, cu efodul și cu pieptarul, 
și să-l încingi cu brîul efodului. Să-i pui mitra pe cap, și pe 
mitră să pui tabla sfințeniei. Sā iei untdelemnul pentru un- 
gere, să i-l torni pe cap, și să-l ungi. Să aduci apoi pe fiii lui, 
și să-i îmbraci cu tunicile. Să încingi pe Aaron și pe fiii lui cu 
un briu, și să pui scufiile pe capetele fiilor lui Aaron. Preoţia 
va fi a lor printr'o lege vecinică. Astfel să închini pe Aaron 
și pe fiii lui în slujba Mea. Să aduci viţelul înaintea cortului 
întilnirii, și Aaron și fiii lui să-și pună mîinile pe capul vițelului. 
Să junghii viţelul înaintea Domnului, la ușa cortului întilnirii. 
Să iei cu degetul tău din sîngele vițelului, să pui pe coarnele al- 
tarului, iar celalt sînge să-l verși la picioarele altarului. Să iei 
toată grăsimea care acopere măruntaiele și prapurul ficatului, 
cei doi rărunchi cu grăsimea care-i acopere, și să le arzi pe al- 
tar. Dar carnea vițelului, pielea și balega lui să le arzi în foc, 
afară din tabără: aceasta este o jertfă pentru păcat. Să iei pe 
unul din cei doi berbeci; și Aaron și fiii lui să-și pună mîinile 
pe capul berbecului. Să junghii berbecele; să-i iei sîngele, și 
să-l stropești pe altar dejur împrejur. Apoi să tai berbecele 
în bucăţi, și să-i speli măruntaiele și picioarele, și să le pui 
lîngă celelalte bucăţi și lingă capul lui. Berbecele să-l arzi de 
tot pe altar; aceasta este o ardere-de-tot pentru Domnul, este 
o jertfă mistuită de foc, de un miros plăcut Domnului. Să 
iei apoi pe celalt berbece; și Aaron și fiii lui să-și pună mîinile 
pe capul berbecelui. Să junghii berbecele; să iei din sîngele 
lui, să pui pe vîrful urechii drepte a lui Aaron și pe vîrful ure- 
chii drepte a fiilor lui, pe degetul cel mare al mînii lor drepte 
și pe degetul cel mare al piciorului lor drept, iar celalt sînge 
să-l stropești pe altar de jur împrejur. Să iei din sîngele de 
pe altar și din untdelemnul pentru ungere, și să stropești pe 
Aaron și veșmintele lui, pe fiii lui și veșmintele lor. Astfel vor fi 
închinaţi, Aaron și veșmintele lui, fiii și veșmintele lor în slujba 
Domnului. Să iei apoi grăsimea berbecelui, coada, grăsimea 
care acopere măruntaiele, prapurul ficatului, cei doi rărunchi 
cu grăsimea, care-i acopere și spata dreaptă, căci acesta este 
un berbece de închinare în slujba Domnului; din coș să iei 
din azimile, puse înaintea Domnului, o turtă de pîne, o turtă 

cu untdelemn și o plăcintă. Toate acestea să le pui în mînile 
lui Aaron și în mîinile fiilor lui, și să le legeni într'o parte și 
într'alta, ca un dar legănat înaintea Domnului. Să le iei apoi 
din mînile lor, și să le arzi pe altar, deasupra arderii-de-tot; 
aceasta este o jertfă mistuită. de foc înaintea Domnului, de un 
miros plăcut Domnului. Să iei și pieptul berbecelui care va 
sluji la închinarea lui Aaron în slujba Domnului, și să-l legeni 
într'o parte și în alta, ca un dar legănat înaintea Domnului: 
aceasta va fi partea ta. Să sfințești pieptul legănat și spata 
ridicată, din berbecele care va sluji la închinarea lui Aaron și 
a fiilor lui în slujba Domnului, pieptul legănîndu-l într'o parte 
și într'alta, spata înfăţișînd-o înaintea Domnului prin ridicare. 
Ele vor fi ale lui Aaron și ale fiilor lui, printr'o lege vecinică, 
pe care o vor ţinea copiii lui Israel; căci este o jertfă adusă 
prin ridicare; și, în jertfele de mulțămire ale copiilor lui Israel, 
jertfa adusă prin ridicare va fi a Domnului. Veşmintele sfinte 
ale lui Aaron vor fi după el ale fiilor lui, cari le vor pune cînd 
vor fi unși și cînd vor fi închinaţi în slujbă. Vor fi purtate 
timp de șapte zile de acela din fiii lui, care îi va urma în slujba 
preoţiei, și care va intra în cortul întilnirii, ca să facă slujba în 
sfintul locaș. Să iei apoi berbecele pentru închinarea în slujba 
Domnului, și să pui să-i fiarbă carnea într'un loc sfint. Aaron 
și fiii lui să măniînce, la ușa cortului întilnirii, carnea berbecu- 
lui și pînea din coș. Să mănince astfel tot ce a slujit la facerea 
ispășirii, ca să fie închinaţi în slujbă și sfinţiţi; nimeni altul să 
nu mănînce din ele, căci sînt lucruri sfinte. Dacă va răminea 
ceva din carnea, întrebuințată pentru închinarea în slujbă și 
din pîne pînă dimineaţa, să arzi în foc ce va răminea; să nu 
se mănînce, căci este un lucru sfint. Să urmezi, cu privire 
la Aaron și la fiii lui, toate porum, pe cari ți le-am dat. 
n șapte zile să-i Wi în slujbă. ’n fiecare zi să mai aduci 
un vițel ca jertfă pentru păcat, pentru ispășire; să curătțești 
altarul, făcînd ispășirea aceasta, și să-l ungi ca să-l sfințeşti. 
Timp de șapte zile, să faci ispășire pentru altar, și să-l sfințeşti; 
și astfel altarul va fi prea sfint, și oricine se va atinge de Ala 
tar, va fi sfințit. lată ce să jertfeşti pe altar: doi miei de un 
an, în fiecare zi, necurmat. Un miel să-l jertfești dimineaţa, 


24 


25 


26 


27 


28 


29 


30 


31 


32 


33 


34 


35 


36 


37 


38 
39 


40 


41 


42 


10 


29. 40—30. 10 EXOD 132 


iar celalt miel seara. ’mpreună cu cel dintii miel, să aduci a 
zecea parte dintr'o efă de floare de făină, frămîntată, într'un 
sfert de hin de untdelemn de măsline fără drojdii, și o jertfă 
de băutură de un sfert de hin de vin. Pe al doilea miel să-l 
jertfești seara, și să aduci împreună cu el o jertfă de mîncare și 
o jertfă de băutură ca cele de dimineață; aceasta este o jertfă 
mistuită de foc, de un miros plăcut Domnului. Aceasta este 
arderea de tot necurmată, care va fi adusă de urmașii voștri, 
la ușa cortului întilnirii, înaintea Domnului; acolo Mă voi în- 
tilni cu voi, și îţi voi vorbi. Acolo Mă voi întîlni cu copiii 
lui Israel, și locul acela va fi sfinţit de slava Mea. Voi sfinți 
cortul întîlnirii și altarul; voi sfinți pe Aaron și pe fiii lui, ca să 
fie în slujba Mea ca preoţi. Eu voi locui în mijlocul copiilor 
lui Israel, și voi fi Dumnezeul lor. Ei vor cunoaște că Eu sînt 
Domnul Dumnezeul lor, care i-am scos din ţara Egiptului, ca 
să locuiesc în mijlocul lor. Eu sînt Domnul, Dumnezeul lor. 


Să faci apoi un altar pentru arderea tămiiei, și anume să- 
l faci din lemn de salcîm. Lungimea lui să fie de un cot, 
iar lățimea tot de un cot; să fie în patru colţuri, și înălțimea 
lui să fie de doi coţi. Coarnele altarului să fie dintr'o bucată 
cu el. Să-i poleiești cu aur curat, atît partea de sus, cât și 
păreţii lui de jur împrejur și coarnele; și să-i faci o cunună 
de aur de jur împrejur.  Dedesubtul cununii să-i faci două 
verigi de aur de amîndouă laturile, în cele două unghiuri, pen- 
tru punerea. drugilor, cari vor sluji la ducerea lui. Drugii să-i 
faci din lemn de salcîm, și să-i poleiești cu aur. Să așezi al- 
tarul în fața perdelei dinlăuntru, care este înaintea chivotului 
mărturiei, în fața capacului ispășirii, care este deasupra măr- 
turiei, și unde Mă voi întilni cu tine. Aaron va arde pe el 
tămiie mirositoare; va arde tămiie în fiecare dimineaţă, cînd 
va pregăti candelele; va arde și seara cînd va așeza candelele. 
Astfel se va arde necurmat din partea voastră tămiie înaintea 
Domnului din neam în neam. Să nu aduceţi pe altar altfel de 
tămiie, nici ardere de tot, nici jertfă de mîncare, și să nu tur- 
naţi pe el nici o jertfă de băutură. Numai odată pe fie care an, 
Aaron va face ispășire pe coarnele altarului. Ispășirea aceasta 
o va face odată pe an cu sîngele dobitocului adus ca jertfă 

pentru ispășirea păcatului, printre urmașii voştri. Acesta va 
fi un lucru prea sfint înaintea Domnului.” Domnul a vorbit 
lui Moise, și a zis: “Cînd vei socoti pe copiii lui Israel și le 
vei face numărătoarea, fiecare din ei să dea Domnului un dar 
în bani, pentru răscumpărarea sufletului lui, ca să nu fie loviți 
de nici o urgie, cu prilejul acestei numărători. Iată ce vor da 
toţi ceice vor fi cuprinși în numărătoarea aceasta: o jumătate 
de siclu, după siclul sfîntului locaș, care este de douăzeci de 
ghere; o jumătate de siclu va fi darul ridicat pentru Domnul. 
Orice om cuprins în numărătoare, dela vîrsta de douăzeci de 
ani în sus, va plăti darul ridicat pentru Domnul.  Bogatul să 
nu plătească mai mult, și săracul să nu plătească mai puţin 
de o jumătate de siclu, ca dar ridicat pentru Domnul, pen- 
tru răscumpărarea. sufletelor. Să ridici dela copiii lui Israel 
argintul pentru răscumpărare, și să-l întrebuinţezi pentru slu- 
jba cortului întâlnirii; aceasta va fi pentru copiii lui Israel o 
aducere aminte înaintea Domnului pentru răscumpărarea su- 
fletelor lor.” Domnul a vorbit lui Moise, și a zis: “Să faci un 
lighean de aramă, cu piciorul lui de aramă, pentru spălat; să-l 
așezi între cortul întilnirii și altar, și să torni apă în el, ca să-și 
spele în el Aaron și fiii lui mînile și picioarele. Cînd vor intra 
în cortul întilnirii, se vor spăla cu apa aceasta, ca să nu moară; 
și se vor spăla și cînd se vor apropia de altar, ca să facă slujba 
și ca să aducă Domnului jertfe arse de foc. "și vor spăla mînile 
și picioarele ca să nu moară. Aceasta, va fi o lege necurmată 
pentru Aaron, pentru fiii lui și pentru urmașii lor.” Domnul 
a vorbit lui Moise, și a zis: “Ia din cele mai bune mirodenii, 
cinci sute de sicli de smirnă foarte curată, jumătate, adică 
două sute cincizeci de sicli, de scorțișoară mirositoare, două 
sute cincizeci de sicli de trestie mirositoare, cincisute de sicli 
de casia, după siclul sfintului locaș, și un hin de untdelemn de 
măslin. Cu ele să faci un untdelemn pentru ungerea sfintă, o 
amestecătură mirositoare, făcută după meșteșugul făcătorului 
de mir; acesta va fi untdelemnul pentru ungerea sfintă. Cu 
el să ungi cortul întilnirii și chivotul mărturiei, masa și toate 
uneltele ei, sfeșnicul și uneltele lui, altarul tămi:ierii, altarul 
arderilor de tot cu toate uneltele lui și ligheanul cu piciorul lui. 

Să sfințeşti aceste lucruri, și ele vor fi prea sfinte; oricine se va 
atinge de ele, va fi sfințit. Să ungi de asemenea pe Aaron și 
pe fiii lui, și să-i sfințești, ca să fie în slujba Mea ca preoți. 
Să vorbeşti copiilor lui Israel, și să le spui: „Acesta "mi va fi 
untdelemnul pentru ungerea sfintă, printre urmașii voştri. Să 
nu se ungă cu el trupul niciunui om, și să nu faceţi un alt 
untdelemn ca el după aceeaș întocmire; el este sfint, și voi să-l 
priviți ca sfint. Oricine va face un untdelemn ca el, sau va 
unge cu el pe altul, va fi nimicit din poporul lui.” Domnul a 
zis lui Moise: “la mirodenii, stacte, onice mirositoare, halvan, 
și tămiie curată, în aceeaș măsură. Cu ele să faci tămiie, o 
amestecătură mirositoare, alcătuită după meșteșugul făcătoru- 
lui de mir; să fie sărată, curată și sfintă. S'o pisezi mărunt, 
și s'o pui înaintea mărturiei, în cortul întîlnirii, unde Mă voi 
întilni cu tine. Acesta va fi pentru voi un lucru prea sfint. 
Tămilie ca aceasta, în aceeaș întocmire, să nu vă faceți, ci s'o 
priviţi ca sfintă, și păstrată pentru Domnul. Oricine va face 
tămilie ca ea, ca s'o miroase, va fi nimicit din poporul lui.” 


Domnul a vorbit lui Moise, și a zis: “Să știi că am ales pe 
Beţaleel, fiul lui Uri, fiul lui Hur, din seminţia lui Iuda. Lam 
umplut cu Duhul lui Dumnezeu, i-am dat un duh de înțelep- 
ciune, pricepere, și știință pentru tot felul de lucrări, i-am 
dat putere să născocească tot felul de lucrări meșteșugite, să 
lucreze în aur, în argint și în aramă, să sape în pietre și să le 
lege, să lucreze în lemn, și să facă tot felul de lucrări. Și iată 
că i-am dat ca ajutor pe Oholiab, fiul lui Ahisamac, din sem- 
inția lui Dan. Am dat pricepere în mintea tuturor celor ce sînt 
iscusiţi, ca să facă tot ce ţi-am poruncit: cortul întilnirii, chiv- 
otul mărturiei, capacul ispășirii care va fi deasupra lui, și toate 
uneltele cortului; masa cu uneltele ei, sfeșnicul de aur curat cu 
toate uneltele lui, altarul tămiierii; altarul arderilor de tot cu 
toate uneltele lui, ligheanul cu piciorul lui; veșmintele pentru 
slujbă, veșmintele sfinte ale preotului Aaron, veșmintele fiilor 
lui pentru slujbele preoțești; untdelemnul pentru ungere, și 
tămiia mirositoare pentru sfîntul locaş. Le vor face după toate 
poruncile, pe cari ţi le-am dat.” Domnul a vorbit lui Moise, 
și a zis: “Vorbeşte copiilor lui Israel, și spune-le: ‚Să nu care 

cumva să nu ţineţi sabatele Mele, căci acesta va fi între Mine 
și voi, și urmașii voștri, un semn după care se va cunoaște că 
Eu sînt Domnul, care vă sfințesc. Să ţineţi Sabatul, căci el 
va, fi pentru voi ceva sfint. Cine îl va călca, va fi pedepsit cu 
moartea; cine va face vreo lucrare în ziua aceasta, va fi nimicit 
din mijlocul poporului său. Să lucrezi șase zile; dar a șaptea 
este Sabatul, ziua de odihnă, închinată Domnului. Cine va 
face vreo lucrare în ziua Sabatului, va fi pedepsit cu moartea. 
Copiii lui Israel să păzească Sabatul, prăznuindu-l, ei și ur- 
mașii lor, ca un legămînt necurmat. Aceasta va fi între Mine 
și copiii lui Israel un semn vecinic; căci în șase zile a făcut 
Domnul cerurile și pămîntul, iar în ziua a șaptea S'a odihnit 
și a răsuflat.” Cînd a isprăvit Domnul de vorbit cu Moise pe 
muntele Sinai, i-a dat cele două table ale mărturiei, table de 
piatră, scrise cu degetul lui Dumnezeu. 


Poporul, văzînd că Moise zăbovește să se pogoare de pe 
munte, s'a strîns în jurul lui Aaron, și i-a zis: “Haide! fă- 
ne un dumnezeu care să meargă înaintea noastră; căci Moise, 
omul acela care ne-a scos din ţara Egiptului, nu știm ce s'a fă- 
cut.” Aaron le-a răspuns: “Scoateţi cerceii de aur din urechile 
nevestelor, fiilor și fiicelor voastre, și aduceţi-i la mine.” Şi 
toţi și-au scos cerceii de aur din urechi, și i-au adus lui Aaron. 
El i-a luat din mînile lor, a bătut aurul cu dalta, și a făcut 
un vițel turnat. Și ei au zis: “Israele! iată dumnezeul tău, 
care te-a scos din ţara Egiptului.” Cînd a văzut Aaron lucrul 
acesta, a zidit un altar înaintea lui, și a strigat: “Mine, va fi o 
sărbătoare în cinstea Domnului!” A doua zi, s'au sculat dis 
de dimineaţă, și au adus arderi de tot și jertfe de mulțămire. 
Poporul a șezut de a mîncat și a băut; apoi s'au sculat să joace. 
Domnul a zis lui Moise: “Scoală și pogoară-te; căci poporul 
tău, pe care l-ai scos din ţara Egiptului, s'a stricat. Foarte 
curînd s'au abătut dela calea, pe care le-o poruncisem Eu; și- 
au făcut un vițel turnat, s'au închinat pînă la pămînt înaintea 
lui, i-au adus jertfe, și au zis: ‚Israele! iată dumnezeul tău, 
care te-a scos din ţara Egiptului!” Domnul a zis lui Moise: 
“Văd că poporul acesta este un popor încăpăţinat. Acum, 
lasă-Mă; mînia Mea are să se aprindă împotriva lor: şi-i voi 

mistui; dar pe tine te voi face strămoșul unui neam mare.” 
Moise s'a rugat Domnului, Dumnezeului său, și a zis: “Pen- 
tru ce să se aprindă, Doamne, mînia Ta împotriva poporului 
Tău, pe care l-ai scos din țara Egiptului cu mare putere și cu 
mină tare?  Pentruce să zică Egiptenii: „Spre nenorocirea lor 
i-a scos, ca să-i omoare prin munţi, și ca să-i șteargă de pe 
faţa pămîntului; 'ntoarce-Te din iuţeala miniei Tale și lasă- Te 
de răul acesta, pe care vrei să-l faci poporului Tău.  Adu-ţi 
aminte de Avraam, de Isaac și de Israel, robii Tăi, cărora le-ai 
spus, jurîndu-Te pe Tine însuţi: „Voi înmulţi sămînţa voastră 
ca stelele cerului, voi da urmașilor voştri toată țara aceasta, 
de care am vorbit, și ei o vor stăpîni în veac.” Și Domnul S'a 
lăsat de răul, pe care spusese că vrea să-l facă poporului Său. 
Moise s'a întors și s'a pogorit de pe munte, cu cele două table 
ale mărturiei în mînă. Tablele erau scrise pe amîndouă părţile, 
pe o parte și pe alta. Tablele erau lucrarea lui Dumnezeu, și 
scrisul era scrisul lui Dumnezeu, săpat pe table. Iosua a auzit 
glasul poporului, care scotea, strigăte, și a zis lui Moise: “n 
tabără este un strigăt de război!” Moise a răspuns: “Strigă- 
tul aceasta nu-i nici strigăt de biruitori, nici strigăt de biruiţi; 
ce aud eu, este glasul unor oameni cari cîntă!” Şi, pe cînd se 
apropia de tabără, a văzut vițelul și jocurile. Moise s'a aprins 
de mînie, a aruncat tablele din mînă, și le-a sfărimat de pi- 
ciorul muntelui. A luat viţelul, pe care-l făcuseră ei, și l-a ars 
în foc; l-a prefăcut în cenușă, a presărat cenușa pe fața apei, și 
a dat-o copiilor lui Israel s'o bea. Moise a zis lui Aaron: “Ce 
ţi-a făcut poporul acesta, de ai adus asupra lui un păcat atît de 
mare?” Aaron a răspuns: “Să nu se aprindă de mînie domnul 
meu! Tu singur știi că poporul acesta este pornit la rău. Ei 
mi-au zis: „Fă-ne un dumnezeu, care să meargă înaintea noas- 
tră; căci Moise, omul acela care ne-a scos din ţara Egiptului, 
nu știm ce s'a făcut; Eu le-am zis: „Cine are aur, să-l scoată, 
Și mi l-au dat; l-am aruncat în foc, și din el a ieșit vițelul 
acesta.” Moise a văzut că poporul era fără frîu, căci Aaron 
îl făcuse să fie fără frîu, spre batjocura vrăjmașilor săi; - s'a 
așezat la ușa taberii, și a zis: “Cine este pentru Domnul, să 
vină la mine!” Și toţi copiii lui Levi s'au strîns la el. El le-a 

zis: “Așa vorbește Domnul, Dumnezeul lui Israel: „Fiecare din 
voi să se încingă cu sabia; mergeţi și străbateţi tabăra dela 
o poartă la alta, și fiecare să omoare pe fratele, pe prietenul 
și pe ruda sa.” (Copiii lui Levi au făcut după porunca lui 
Moise; și aproape trei mii de oameni au pierit în ziua aceea 
din popor. Moise a zis: “Predaţi-vă azi în slujba Domnului, 
chiar cu jertfa fiului și fratelui vostru, pentruca binecuvîntarea 
Lui să vină astăzi peste voi!” A doua zi, Moise a zis poporu- 
lui: “Aţi făcut un păcat foarte mare. Am să mă sui acum la 
Domnul: poate că voi căpăta iertare pentru păcatul vostru.” 
Moise s'a întors la Domnul, și a zis: “Ah! poporul acesta a 
făcut un păcat foarte mare! Și-au făcut un dumnezeu de aur. 
lartă-le acum păcatul! Dacă nu, atunci, șterge-mă din cartea 
Ta, pe care ai scris-o!” Domnul a zis lui Moise: “Pe cel ce a 
păcătuit împotriva Mea, pe acela îl voi șterge din cartea Mea. 
Du-te dar, și du poporul unde ţi-am spus. lată, 'ngerul Meu va 
merge înaintea ta, dar în ziua răzbunării Mele, îi voi pedepsi 
pentru păcatul lor!” Domnul a lovit cu urgie poporul, pentru 
că făcuse viţelul făurit de Aaron. 


Domnul a zis lui Moise: “Du-te, și pornește de aici cu 
poporul, pe care l-ai scos din ţara Egiptului; suie-te în țara, 
pe care am jurat că o voi da lui Avraam, lui Isaac și lui Ia- 
cov, zicînd: „Seminţei tale o voi daj Voi trimite înaintea ta un 
înger, și voi izgoni pe Cananiţi, Amoriţi, Hetiţi, Fereziţi, Heviţi 
și lebusiţi. Suie-te în ţara aceasta unde curge lapte și miere. 
Dar Eu nu Mă voi sui în mijlocul tău, ca să nu te prăpădesc pe 
drum, căci ești un popor încăpăținat.” Cînd a auzit poporul 
aceste triste cuvinte, toți s'au întristat; și nimeni nu și-a pus 
podoabele pe el. Și Domnul a zis lui Moise: “Spune copiilor 
și lui Israel: „Voi sînteţi un popor încăpăţinat; numai o clipă 
dacă M-aș sui în mijlocul tău, te-aș prăpădi. Aruncă-ţi acum 
podoabele depe tine, și voi vedea ce-ţi voi face.” Copiii lui 
Israel și-au scos de pe ei podoabele, și au plecat dela muntele 
Horeb. Moise a luat cortul lui și l-a întins afară din tabără, 
la o depărtare oare care; l-a numit cortul întilnirii. Și toţi ce- 
ice întrebau pe Domnul, se duceau la cortul întîlnirii, care era 
afară din tabără. Cînd se ducea Moise la cort, tot poporul se 

scula în picioare; fiecare stătea la ușa cortului său, și urmărea 
cu ochii pe Moise, pînă intra el în cort. Și cînd intra Moise 
în cort, stilpul de nor se pogora și se oprea la ușa cortului, și 
Domnul vorbea cu Moise. Tot poporul vedea stilpul de nor 
oprindu-se la ușa cortului; tot poporul se scula și se arunca cu 
faţa la pămînt la ușa cortului lui. Domnul vorbea cu Moise 
faţă în faţă, cum vorbește un om cu prietenul lui. Apoi Moise 
se întorcea în tabără, dar tînărul lui slujitor, Iosua, fiul lui 
Nun, nu ieșea deloc din mijlocul cortului. Moise a zis Dom- 
nului: “lată, Tu îmi zici: „Du pe poporul acesta; Și nu-mi arăţi 
pe cine vei trimete cu mine. 'nsă, Tu ai zis: „Eu te cunosc pe 
nume, și ai căpătat trecere înaintea Meaj Acum, dacă am 
căpătat trecere înaintea Ta, arată-mi căile Tale; atunci Te voi 
cunoaște, și voi avea trecere înaintea Ta. Și gîndește-le că 
neamul aceasta este poporul Tău!” Domnul a răspuns: “Voi 
merge Eu însumi cu tine, și îţi voi da odihnă.” Moise i-a 
zis: “Dacă nu mergi Tu însuţi cu noi, nu ne lăsa să plecăm de 
aici. Cum se va ști că am căpătat trecere înaintea Ta, eu și 
poporul Tău? Oare nu cînd vei merge Tu cu noi, și cînd prin 
aceasta vom fi deosebiți, eu și poporul Tău, de toate popoarele 
de pe fața pămîntului?” Domnul a zis lui Moise: “Voi face 
și ceea ce-mi ceri acum, căci ai căpătat trecere înaintea Mea, 
și te cunosc pe nume!” Moise a zis: “Arată-mi slava Ta!” 
Domnul a răspuns: “Voi face să treacă pe dinaintea ta toată 
frumuseţea Mea, și voi chema Numele Domnului înaintea ta; 
Eu Mă îndur de cine vreau să Mă îndur, și am milă de cine 
vreau să am milă!” Domnul a zis: “Faţa nu vei putea să Mi-o 
vezi, căci nu poate omul să Mă vadă și să trăiască!” Dom- 
nul a zis: “lată un loc lîngă Mine; vei sta pe stincă. Şi cînd 
va trece slava Mea, te voi pune în crăpătura stîncii, și te voi 
acoperi cu mîna Mea, pînă voi trece. lar cînd 'mi voi trage 
mîna la o parte dela tine, Mă vei vedea pe dinapoi; dar Faţa 
Mea nu se poate vedea.” 


Domnul a zis lui Moise: “Taie două table de piatră ca cele 
dintii, şi Eu voi scrie pe ele cuvintele cari erau pe tablele din- 
tii pe cari le-ai sfărîmat. Fii gata disdedimineaţă și suie-te 
de dimineaţă pe muntele Sinai; să stai acolo înaintea Mea, pe 

vîrful muntelui. Nimeni să nu se suie cu tine, și nimeni să 
nu se arate pe tot muntele; și nici boi, nici oi să nu pască pe 
lîngă muntele acesta.” Moise a tăiat două table de piatră ca 
și cele dintii; s'a sculat dis de dimineaţă, și s'a suit pe muntele 
Sinai, după cum îi poruncise Domnul; și a luat în mînă cele 
două table de piatră. Domnul S'a pogorit într'un nor, a stà- 
tut acolo lîngă el, și a rostit Numele Domnului. Și Domnul 
a trecut pe dinaintea lui, și a strigat: “Domnul, Dumnezeu 
este un Dumnezeu plin de îndurare și milostiv, încet la mînie, 
plin de bunătate și credincioșie, care 'și ţine dragostea pină 
în mii de neamuri de oameni, iartă fărădelegea, răzvrătirea, și 
păcatul, dar nu socotește pe cel vinovat drept nevinovat, și 
pedepsește fărădelegea părinţilor în copii și în copiii copiilor 
lor pînă la al treilea și al patrulea neam!”  "ndată Moise s'a 
plecat pînă la pămînt și s'a închinat. El a zis: “Doamne, 
dacă am căpătat trecere înaintea Ta, Te rog să mergi în mi- 
jlocul nostru, Doamne; poporul acesta este în adevăr un popor 
încăpăţinat, dar iartă-ne fărădelegile și păcatele noastre, și ia- 
ne în stăpînirea Ta!” Domnul a răspuns: “lată, Eu fac un 
legămînt. Voi face, în faţa întregului popor, minuni cari n'au 
avut loc în nicio ţară și la niciun neam; tot poporul care este 
în jurul tău, va vedea lucrarea Domnului, și prin tine voi face 
lucruri înfricoșate. la seama la ceea ce-ţi poruncesc azi. lată, 
voi izgoni dinaintea ta pe Amoriţi, Cananiţi, Hetiţi, Fereziţi, 
Heviţi și lebusiţi. Să nu cumva să faci legămînt cu locuitorii 
țării unde ai să intri, ca să nu fie o cursă pentru tine, dacă vor 
locui în mijlocul tău. Dimpotrivă să le dărimaţi altarele, să le 
sfărimaţi stilpii idolești și să le trîntiţi la pămînt idolii. Să nu 
te închini înaintea unui alt dumnezeu; căci Domnul se numește 
gelos, este un Dumnezeu gelos. Fereşte-te să faci legămînt cu 
locuitorii ţării, ca nu cumva, curvind înaintea dumnezeilor lor, 
și, aducîndu-le jertfe, să te poftească și pe tine, și să mănînci 
din jertfele lor, ca nu cumva să iei din fetele lor neveste fi- 
ilor tăi, și astfel, fetele lor, curvind înaintea dumnezeilor lor, 
să tirască și pe fiii tăi să curvească înaintea dumnezeilor lor. 
Să nu-ţi faci un dumnezeu turnat. “Să ţii sărbătoarea azim- 
ilor: timp de șapte zile, la vremea hotărită, în luna spicelor, 

să mănînci azimi, cum ţi-am poruncit, căci în luna spicelor ai 
ieșit din Egipt. Orice întîi născut este al Meu, chiar orice 
întîi născut de parte bărbătească din turmele de vaci sau de 
oi. Să răscumperi cu un miel pe întîiul născut al măgăriței; 
iar dacă nu-l răscumperi, să-i frîngi gâtul. Să răscumperi pe 
orice întîi născut al fiilor tăi; și să nu te înfăţișezi cu mînile 
goale înaintea Mea. Şase zile să lucrezi, iar în ziua a șaptea 
să te odihnești; să te odihnești, chiar în vremea aratului și se- 

ceratului. Să tii sărbătoarea SOn Oi, a celor dintii roade 
din secerișul grîului, și sărbătoarea strîngerii roadelor la sfirși- 
tul anului. De trei ori pe an, toţi cei de parte bărbătească 
să se înfăţișeze înaintea Domnului Dumnezeu, Dumnezeul lui 
Israel. Căci voi izgoni neamurile dinaintea ta, și-ţi voi întinde 
hotarele; și nimeni nu-ți va pofti ţara, în timpul cînd te vei sui 
de trei ori pe an, ca să te înfăţișezi înaintea Domnului, Dum- 
nezeului tău. Să n'aduci cu pîine dospită sîngele dobitocului 
jertfit în cinstea Mea; și carnea din jertfa praznicului Paștelor 
să nu fie ţinută în timpul nopţii pînă dimineaţa. Să aduci în 
casa Domnului, Dumnezeului tău, pîrga celor dintii roade ale 
pămîntului. Iedul să nu-l fierbi în laptele mamei lui.” Dom- 
nul a zis lui Moise: “Scrie-ţi cuvintele acestea, căci pe temeiul 
acestor cuvinte închei legămînt cu tine și cu Israel!” Moise a 
stat acolo cu Domnul patruzeci de zile și patruzeci de nopți. 
N'a mîncat deloc pîine, și n'a băut deloc apă. Și Domnul a 
scris pe table cuvintele legămîntului, cele zece porunci. Moise 
s'a pogorit de pe muntele Sinai, cu cele două table ale măr- 
turiei în mină. Cînd se pogora de pe munte, nu știa că pielea 
feţei lui strălucea, pentrucă vorbise cu Domnul. Aaron și toţi 
copiii lui Israel s'au uitat la Moise, și iată că pielea feței lui 
strălucea, și se temeau să se apropie de el. Moise i-a chemat; 
Aaron și toţi fruntașii adunării s'au întors la el, și el le-a vorbit. 
După aceea, toţi copiii lui Israel s'au apropiat, și el le-a dat 
toate poruncile, pe cari le primise dela Domnul, pe muntele 
Sinai. Cînd a încetat să le vorbească, și-a pus o măhramă pe 
faţă. Cînd intra Moise înaintea Domnului, ca să-l vorbească, 
își scotea măhrama pînă ce ieșea; iar cînd ieșea, spunea copi- 
ilor lui Israel ce i se poruncise. Copiii lui Israel se uitau la 

faţa lui Moise, și vedeau că pielea feţei lui strălucea; și Moise 
își punea iarăș măhrama pe față pînă ce intra ca să vorbească 
cu Domnul. 


Moise a strîns toată adunarea copiilor lui Israel, și le-a zis: 
“Iată lucrurile, pe cari a poruncit Domnul să le faceţi. Șase 
zile să lucraţi, dar ziua a șaptea să vă fie sfintă; acesta este 
Sabatul, ziua de odihnă, închinată Domnului. Cine va face 
vreo lucrare în ziua aceea, să fie pedepsit cu moartea. Să 
n'aprinzi foc, în niciuna din locuințele voastre, în ziua Sabat- 
ului.” Moise a vorbit întregei adunări a copiilor lui Israel, 
și a zis: “lată ce a poruncit Domnul. Luaţi din ce aveți și 
aduceţi un prinos Domnului. -Fiecare să aducă prinos Dom- 
nului ce-l lasă inima: aur, argint, și aramă; materii vopsite în 
albastru, în purpuriu, în cărmiziu, in subţire și păr de capră; 
piei de berbeci vopsite în roș și piei de vițel de mare; lemn 
de salcim, untdelemn pentru sfeșnic, mirodenii pentru unt- 
delemnul ungerii și pentru tămiîia mirositoare; pietre de onix 
și alte pietre pentru împodobirea efodului și a pieptarului. 
Toţi cei iscusiţi dintre voi să vină și să facă tot ce a poruncit 
Domnul:  locașul, cortul și acoperișul lui, copcile, scîndurile, 
drugii, stilpii și picioarele lui; chivotul și drugii lui, capacul 
ispășirii și perdeaua dinlăuntru pentru acoperirea chivotului; 
masa și drugii ei, cu toate uneltele ei, și pînile pentru punerea 
înaintea Domnului; sfeșnicul cu uneltele lui, candelele lui, și 
untdelemnul pentru sfeșnic; altarul pentru tămiie și drugii lui, 
untdelemnul pentru ungere și tămiia mirositoare, și perdeaua 
ușii de afară dela intrarea cortului; altarul pentru arderile 
de tot, grătarul lui de aramă, drugii lui, și toate uneltele lui, 
ligheanul cu piciorul lui, pînzele curţii, stilpii ei, picioarele ei, 
și perdeaua dela poarta curții; ţărușii cortului, țărușii curții, 
și funiile lor; veșmintele preoțești pentru slujba sfintului lo- 
caș, veșmintele sfinte ale preotului Aaron, și veșmintele fiilor 
lui pentru slujbele preoțești.” Toată adunarea copiilor lui Is- 
rael a ieșit dinaintea lui Moise. Toţi cei cu tragere de inimă 
și bunăvoință au venit și au adus un prinos Domnului pentru 
lucrarea cortului întilnirii, pentru toată slujba lui, și pentru 
veșmintele sfinte. Au venit îndată bărbaţii și femeile, toți cei 

cu tragere de inimă, și au adus belciuge de nas, inele, cercei, 
brățări, salbe și tot felul de lucruri de aur; fiecare a adus pri- 
nosul de aur, pe care-l închinase Domnului. Toți cei ce aveau 
ștofe (materii) văpsite în albastru, în purpuriu, în cărmiziu, in 
subţire și păr de capră, piei de berbeci văpsite în roș, și piei 
de vițel de mare, le-au adus. Toți cei ce puteau aduce prin 
ridicare un prinos de argint și de aramă, au adus prinosul Dom- 
nului. Toți cei ce aveau lemn de salcîm bun pentru lucrările 
rinduite pentru slujbă, l-au adus. Toate femeile iscusite au 
tors cu mînile lor, și au adus lucrul lor, și anume: tort văpsit în 
albastru, în purpuriu, în cărmiziu și in subțire. Toate femeile 
cu tragere de inimă și iscusite au tors păr de capră. Fruntașii 
poporului au adus pietre de onix și alte pietre pentru efod și 
pieptar; mirodenii și untdelemn, pentru sfeșnic, pentru unt- 
delemnul ungerii și pentru tămiia mirositoare. Toţi copiii lui 
Israel, bărbaţi și femei, pe cari-i trăgea inima să ajute la lucrul 
poruncit de Domnul prin Moise, au adus Domnului daruri de 
bună voie. Moise a zis copiilor lui Israel: “Să știți că Domnul 
a ales pe Beţaleel, fiul lui Uri, fiul lui Hur, din seminţia lui 
Iuda. L-a umplut cu Duhul lui Dumnezeu, duh de înțelepci- 
une, pricepere, și știință, pentru tot felul de lucrări. I-a dat 
putere să născocească planuri, să lucreze în aur, în argint și 
în aramă, să sape în pietre și să le lege, să lucreze lemnul 
cu meșteșug, și să facă tot felul de lucrări meșteșugite. I-a 
dat și darul să înveţe pe alţii, atât lui cât și lui Oholiab, fiul 
lui Ahisamac, din seminţia lui Dan. I-a umplut cu pricepere, 
ca să facă toate lucrările de săpătură în piatră, de cioplitură 
meșteșugită, de lucrat la gherghef și de ţesut materii vopsite 
în albastru, în purpuriu, în cărmiziu și in subţire, să facă tot 
felul de lucrări și născociri de planuri. 


Beţaleel, Oholiab, și toţi bărbaţii iscusiți în cari pusese 
Domnul înțelepciune și pricepere, ca să știe să facă lucrările 
rînduite pentru slujba sfîntului locaș, au făcut totul după cum 
poruncise Domnul. Moise a chemat pe Beţaleel, Oholiab, și 
pe toţi bărbaţii iscusiți în mintea cărora pusese Domnul pri- 
cepere, și anume pe toţi cei cu tragere de inimă la lucrul acesta 
ca să-l facă. Ei au luat dinaintea lui Moise toate prinoasele, 

pe cari le aduseseră copiii lui Israel ca să facă lucrările rînduite 
pentru slujba sfintului locaș. Chiar și dupăce se începuse lu- 
crarea, tot se mai aduceau lui Moise, în fiecare dimineaţă, 
daruri de bună voie. Atunci toţi bărbaţii iscusiţi, prinși la 
toate lucrările sfintului locaș, și-au lăsat fiecare lucrul pe care- 
l făceau, și au venit de au spus lui Moise: “Poporul aduce 
mult mai mult decât trebuie pentru facerea lucrărilor, pe cari 
a poruncit Domnul să le facem.” Moise a pus să strige în 
tabără că nimeni, fie bărbat fie femeie, să nu mai aducă daruri 
pentru sfintul locaș. Au oprit astfel pe popor să mai aducă 
daruri. Materialul adus era de ajuns pentru toate lucrările 
cari trebuiau făcute, ba încă mai și trecea. Toți bărbaţii is- 
cusiţi și lucrătorii au făcut cortul din zece covoare de in subţire 
și răsucit din fir albastru, purpuriu și cărmiziu; pe ele au ţesut 
heruvimi lucraţi cu măiestrie. Lungimea unui covor era de 
douăzeci și opt de coți; iar lăţimea unui covor era de patru 
coţi. Toate covoarele aveau aceeaș măsură. Cinci din aceste 
covoare au fost prinse la un loc; celelalte cinci de asemenea au 
fost prinse la un loc. Au făcut chiotori albastre la marginea 
covorului cu care se sfirșea cea dintii împreunare; tot așa au 
făcut și la marginea covorului cu care se sfirșea a doua împre- 
unare de covoare. Au făcut cincizeci de chiotori la cel dintii 
covor, și cincizeci de chioturi la marginea covorului cu care se 
sfirșea, a doua împreunare de covoare; chiotorile acestea erau 
una în faţa alteia. Au făcut cincizeci de copci de aur, și au 
prins covoarele unul de altul cu copcile, așa în cît cortul al- 
cătuia un întreg. Au făcut niște covoare din păr de capră, 
ca să slujească de acoperiș pentru cort: unsprezece covoavoare 
de acestea au făcut. Lungimea unui covor era de treizeci de 
coţi, și lățimea unui covor era de patru coți: cele unsprezece 
covoare aveau aceeaș măsură. Au prins împreună deoparte 
cinci din aceste covoare, iar pe celelalte șase de altă parte. 
Au făcut cincizeci de chiotori la marginea covorului cu care 
se sfirșea. o împreunare de covoare, și cincizeci de chioturi la 
marginea covorului cu care se sfirșea a doua împreunare de 
covoare. Au mai făcut și cincizeci de copci de aramă, cu cari 
să se împreune acoperișul cortului, ca să alcătuiască un întreg. 

Au făcut pentru acoperişul cortului o învelitoare de piei de 
berbeci văpsite în roș, și o învelitoare de piei de vițel de mare, 
care trebuia pusă pedeasupra.  Scîndurile pentru cort, le-au 
făcut din lemn de salcîm, așezate în picioare. Lungimea unei 
scînduri era de zece coţi, și lăţimea unei scînduri era de un cot 
și jumătate. Fiecare scîndură avea două urechi, unite una cu 
alta; tot așa au făcut la toate scîndurile cortului. Au făcut 
douăzeci de scînduri pentru cort, înspre partea de miază-zi. 
Au pus patruzeci de picioare de argint subt cele douăzeci de 
scînduri, câte două picioare subt fiecare scîndură, pentru cele 
două urechi ale ei. Au făcut apoi douăzeci de scînduri pen- 
tru a doua lature a cortului, laturea dinspre miazănoapte, cu 
cele patruzeci de picioare de argint ale lor, cîte două picioare 
sub fiecare scîndură. Au făcut apoi șase scînduri pentru fun- 
dul cortului, înspre apus. Au făcut două scînduri pentru cele 
două unghiuri ale cortului în partea din fund; acestea erau 
făcute din două bucăţi, începînd dela partea de jos, și bine 
legate la vîrf printr'un cerc; la fel au făcut pentru amîndouă 
scîndurile din cele două unghiuri. Erau astfel opt scînduri, cu 
picioarele lor de argint, adică șaseprezece picioare, cîte două 
picioare subt fiecare scîndură. Au făcut cinci drugi din lemn 
de salcim pentru scîndurile uneia din laturile cortului, cinci 
drugi pentru scîndurile celei de a doua laturi a cortului, și 
cinci drugi pentru scîndurile laturii cortului din fundul din- 
spre apus; drugul dela mijloc l-au făcut așa ca să treacă prin 
mijlocul scîndurilor, dela un capăt la celalt. Au poleit scîn- 
durile cu aur, și verigile lor de aur le-au făcut așa ca să se 
poată petrece drugii prin ele; și drugii i-au poleit cu aur. Cele 
două perdele.  Perdeaua din lăuntru au făcut-o de fir albastru, 
purpuriu și cărmiziu, și de in subţire răsucit; au lucrat-o cu 
măiestrie; și au făcut heruvimi pe ea. Au făcut patru stilpi 
de salcîm pentru ea, și i-au poleit cu aur; cîrligele lor erau de 
aur, și au turnat pentru stilpii aceștia patru picioare de argint. 
Pentru ușa cortului au făcut o perdea de fir albastru, purpuriu 
și cărmiziu, și de in subţire răsucit; aceasta era o lucrare fă- 
cută la gherghef. Au făcut cei cinci stilpi ai ei cu cârligele lor, 
iar căpătiiele și beţele lor de legătură le-au poleit cu aur; cele 

cinci picioare ale lor erau de aramă. 


Apoi Beţaleel a făcut chivotul din lemn de salcîm; lungimea, [37] 
lui era de doi coți și jumătate, lăţimea de un cot și jumătate și 
înălțimea tot de un cot și jumătate. L-a poleit cu aur curat 2 
pe dinlăuntru și pe din afară, și i-a făcut un chenar de jur 
împrejur. A turnat pentru el patru verigi de aur, pe cari le-a 3 
pus la cele patru colţuri ale lui: două verigi de o parte și două 
verigi de cealaltă parte. A făcut niște drugi de lemn de salcîm, 4 
și i-a poleit cu aur. A virit drugii în verigile dela cele două 5 
laturi ale chivotului, ca să ducă chivotul. A făcut și capacul 6 
ispășirii de aur curat; lungimea lui era de doi coți și jumătate, 
și lăţimea de un cot și jumătate. A făcut doi heruvimi de aur 7 
bătut, la cele două capete ale capacului ispășirii; un heruvim 8 
la un capăt, și un heruvim la celalt capăt; heruvimii i-a făcut 
pe capacul ispășirii la cele două capete ale lui.  Heruvimii 9 
erau cu aripile întinse deasupra, acoperind capacul ispășirii cu 
aripile lor, și uitîndu-se unul la altul. Heruvimii stăteau cu 
faţa întoarsă spre capacul ispășirii. A făcut masa din lemn 10 
de salcim; lungimea ei era de doi coţi, lăţimea de un cot și 
înălțimea de un cot și jumătate. A poleit-o cu aur curat, și 11 
i-a făcut un chenar de jur împrejur. I-a făcut împrejur un 12 
pervaz de un lat de mînă, pe care a făcut un chenar de jur 
împrejur. A turnat pentru masă petru verigi de aur, și a pus 13 
verigile în cele patru colțuri, cari erau la cele patru picioare ale 
ei.  Verigile erau lîngă pervaz, și în ele erau vîrîți drugii pentru 14 
ducerea mesei. A făcut drugii de lemn de salcîm, și i-a poleit 15 
cu aur; ei slujeau la ducerea mesei. A făcut apoi uneltele, cari 16 
trebuiau puse pe masă, farfuriile, cățuile, potirele, și ceștile ei, 
cari slujeau la jertfele de băutură; le-a făcut de aur curat. 

A făcut sfeșnicul de aur curat; a făcut sfeșnicul de aur curat, 17 
bătut; piciorul, fusul, potirașele, gămălioarele, și florile lui erau 
dintr'o bucată cu el. Din amîndouă părţile lui ieșeau șase 18 
braţe: trei braţe dintr'o lature, și trei braţe din cealaltă lature. 
Pe un braţ erau trei potirașe în chip de floare de migdal, cu 19 
gămălioarele și florile lor, și pe un alt braţ alte trei potirașe 
în chip de floare de migdal, cu gămălioarele și florile lor; așa 
era, la toate cele șase braţe, cari ieșeau din sfeșnic. Pe fusul 20 

sfeșniciului erau patru potirașe în chip de floare de migdal, cu 
gămălioarele și florile lor. Era o gămălioară sub două braţe 
cari ieșeau din sfeșnic, o gămălioară subt alte două braţe, și o 
gămălioară subt alte două braţe; așa era la toate cele șase braţe 
cari ieșeau din sfeșnic.  Gămălioarele și braţele sfeșnicului 
erau dintr'o bucată cu el, bătut în întregime dintr'o bucată de 
aur curat. A făcut apoi cele șapte candele ale lui, mucările și 
cenușarele lui, toate de aur curat. A întrebuințat un talant de 
aur curat pentru facerea sfeșnicului cu toate uneltele lui. Apoi 
a făcut altarul pentru tămiie din lemn de salcim; lungimea lui 
era de un cot, și lăţimea de un cot; era în patru muchi, și 
înălțimea, lui era de doi coți. Coarnele erau dintr'o bucată cu 
el. L-a poleit cu aur curat, atît partea de sus cît și laturile de 
jur împrejur și coarnele. Și i-a făcut o cunună de jur împrejur. 
Subt cunună a făcut două verigi de aur, pe cari le-a pus în 
cele două unghiuri din cele două laturi, ca să se vire în ele 
drugii, cari slujeau la ducerea lui. A făcut niște drugi din 
lemn de salcîm, și i-a poleit cu aur. A făcut untdelemnul 
pentru ungerea sfîntă, și tămiia mirositoare, curată, alcătuită 
după meșteșugul făcătorului de mir. 


[38] A făcut altarul pentru arderile de tot din lemn de salcâm; 


lungimea lui era de cinci coţi, și lăţimea de cinci coţi; era în 
patru muchi, și înălțimea lui era de trei coți. La cele patru 
colțuri i-a făcut niște coarne dintr'o bucată cu el, și l-a poleit cu 
aramă. A făcut toate uneltele altarului: oalele pentru cenușă, 
lopeţile, ligheanele, furculiţele și tigăile pentru cărbuni; toate 
uneltele acestea le-a făcut de aramă. A făcut pentru altar 
un grătar de aramă, ca o rețea, pe care a pus-o subt pervazul 
altarului, începînd de jos, așa că venea pînă la jumătatea al- 
tarului. A turnat apoi patru verigi, pe cari le-a pus în cele 
patru colţuri ale grătarului de aramă, ca să vîre drugii în ele. 
A făcut drugii din lemn de salcîm, și i-a poleit cu aramă. A 
vîrît drugii în verigile de pe laturile altarului ca să-l ducă. L-a 
făcut din scînduri, gol pe dinlăuntru. A făcut ligheanul de 
aramă, cu piciorul lui de aramă, din oglinzile femeilor, cari 
slujeau la ușa cortului întilnirii. Apoi a făcut curtea. 'nspre 
partea de miazăzi, pentru curte, erau niște pînze de in sub- 

tire răsucit, pe o lungime de o sută de coţi, cu douăzeci de 
stilpi așezați pe douăzeci de picioare de aramă; cârligele stilpi- 
lor și beţele lor de legătură erau de argint. ’n spre partea 
de miazănoapte, erau o sută de coți de pînză, cu douăzeci de 
stilpi și cu cele douăzeci de picioare de aramă ale lor; cîrligele 
stilpilor și beţele lor de legătură erau de argint. "nspre partea 
de sus, erau cinci zeci de coți de pînză, cu zece stilpi și cele 
zece picioare ale lor; cirligele stilpilor și beţele lor de legătură 
erau de argint.  'nspre partea de răsărit, pe cei cincizeci de 
coți lăţime, erau: pentru o aripă, cincisprezece coţi de pînză, 
cu trei stilpi și cele trei picioare ale lor, și pentru a doua 
aripă, care era în faţa ei, de cealaltă parte a porţii curții, cin- 
cisprezece coţi de pînză cu trei stilpi și cele trei picioare ale 
lor. Toate pînzele de jur împrejurul curţii erau de in subţire 
răsucit. Picioarele stilpilor erau de aramă, cârligele stilpilor 
și beţele lor de legătură erau de argint, și căpătiiele lor erau 
poleite cu argint. Toţi stilpii curții erau legaţi între ei cu bețe 
de argint.  Perdeaua dela poarta curţii cortului era o lucră- 
tură făcută la gherghef din fir albastru, purpuriu, cărmiziu, 
și din in subţire răsucit; avea o lungime de douăzeci de coţi, 
și înălțimea. era de cinci coți, ca lățimea pînzelor curții; cei 
patru stilpi ai ei și cele patru picioare ale lor erau de aramă; 
cîrligele și beţele lor de legătură erau de argint; iar căpătiiele 
erau poleite cu argint. Toţi ţărușii din jurul cortului și curții 
erau de aramă. lată socoteala locașului cortului întilnirii, fă- 
cută după porunca lui Moise, prin îngrijirea Leviţilor, subt 
cîrmuirea lui Itamar, fiul preotului Aaron.  Beţaleel, fiul lui 
Uri, fiul lui Hur, din seminţia lui Iuda, a făcut tot ce poruncise 
lui Moise Domnul. El a avut ca ajutor pe Oholiab, fiul lui 
Ahisamac, din seminţia lui Dan, meșter la săpat în pietre, la 
cioplit cu meșteșug, și la lucrat pe gherghef în materiile văp- 
site în albastru, în purpuriu, în cărmiziu, și în in subţire. Tot 
aurul întrebuințat la lucru pentru toate lucrările sfi ntului lo- 
caș, aur ieșit din daruri, se suia la douăzeci și nouă de talanți 
și șapte sute treizeci de sicli, după siclul cortului.  Argintul 
celor ieșiți la numărătoare, din adunare, se suia la o sută de 
talanţi și o mie șapte sute șaptezeci și cinci de sicli, după siclul 

sfintului locaș: Cite o jumătate de siclu de cap, o jumătate 
de siclu, după siclul sfîntului locaș, pentru fiecare om cuprins 
în numărătoare, dela vîrsta de douăzeci de ani în sus, adică 
pentru șase sute trei mii cinci sute cincizeci de oameni. Din 
cei o sută de talanţi de argint s'au turnat picioarele sfintului 
locaș și picioarele perdelei din lăuntru, adică o sută de picioare 
la cei o sută de talanţi, cîte un talant de picior. Și cu cei o mie 
șapte sute șaptezeci și cinci de sicli s'au făcut cîrligele și beţele 
de legătură dintre stilpi, și le-au poleit căpătiiele. Arama 
dăruită se suia la șaptezeci de talanţi și două mii patru sute 
de sicli. Din ea au făcut picioarele dela ușa cortului întilnirii; 
altarul de aramă cu grătarul lui, și toate uneltele altarului; 
picioarele stilpilor curţii, de jur împrejur, și picioarele stilpilor 
dela poarta curții; și toți țţărușii din jurul cortului și ai curţii. 


Cu materiile văpsite în albastru, în purpuriu și în cărmiziu, 
au făcut veșmintele preoţilor pentru slujba sfintului locaș, și 
au făcut veșminte sfinte lui Aaron, cum poruncise lui Moise 
Domnul. Au făcut efodul de aur, de fir albastru, purpuriu și 
cărmiziu, și de in subţire răsucit. Au întins niște plăci de aur, 
și le-au tăiat în fire subţiri, pe cari le-au ţesut în materiile vop- 
site în albastru, în purpuriu și în cărmiziu, și în in subţire; era 
lucrat cu măestrie. I-au făcut niște umărari cari se împreunau 
cu el, așa că la cele două capete ale lui, efodul era legat cu ei. 
Briul era de aceeaș lucrătură ca efodul și prins de el; era de 
aur, de fir albastru, purpuriu și cărmiziu, și de in subţire ră- 
sucit, cum poruncise lui Moise Domnul. Au pregătit pietrele 
de onix, le-au prins în legături de aur și au săpat pe ele numele 
fiilor lui Israel, cum se sapă peceţile. Le-au pus pe umărarii 
efodului, ca pietre de aducere aminte pentru fiii lui Israel, cum 
poruncise lui Moise Domnul. Au făcut apoi pieptarul, lucrat 
cu măestrie, din aceeaș lucrătură ca efodul: de aur, de fir al- 
bastru, purpuriu și cărmiziu, și de in subţire răsucit. Era în 
patru colţuri. Pieptarul l-au făcut îndoit; lungimea lui era de 
o palmă, și lăţimea de o palmă; era îndoit. Au pus în el patru 
șiruri de pietre: în șirul întîi era: un sardonix, un topaz și un 
smaragd; în al doilea șir: un rubin, un safir și un diamant; 
în al treilea șir: un opal, un agat și un ametist; iar în al 

patrulea șir: un hrisolit, un onix și un iaspis. Pietrele aces- 
tea erau legate î în feroce lor de aur. Erau douăsprezece, 
după numele fiilor lui Israel; erau săpate ca niște peceti, fiecare 
cu numele uneia din cele douăsprezece seminţii. Pe pieptar 

au făcut apoi niște lănţișoare de aur curat, împletite ca niște 
sfori. Au făcut două ferecături de aur și doun verigi de aur, 
şi au pus cele două verigi la cele două capete ale Dic ostili 
Apoi cele două lănţișoare împletite, de aur, le-au vîrît în cele 
două verigi dela cele două capete ale pieptarului; iar celelalte 
două capete ale celor două lănţișoare le-au agăţat de cele două 
ferecături și le-au pus pe umărarii efodului în partea dinainte. 
- Au mai făcut două verigi de aur, pe cari le-au pus la cele 
două capete de jos ale pieptarului, pe marginea dinlăuntru din- 
spre efod. Apoi au făcut alte două verigi de aur, pe cari le-au 
pus la cei doi umărari ai efodului, jos, pe partea dinainte a lui, 
tocmai acolo unde se împreună efodul cu umărarii, deasupra 
brîului efodului. Au legat pieptarul cu verigile lui de verigile 
efodului cu o sfoară albastră, așa ca pieptarul să stea ţapăn 
deasupra briului efodului, și să nu se poată mișca de pe efod, 
cum poruncise lui Moise Domnul. Facerea mantiei efodului. 
Au făcut mantia de subt efod, ţesută toată cu meșteșug din 
materie albastră. La mijlocul mantiei, sus, era o gură ca gura 
unei platoșe; gura aceasta era tivită de jur împrejur, ca să nu 
se rupă. Pe marginea mantiei au făcut niște rodii de coloare 
albastră, purpurie și cărmizie, din fir răsucit; au făcut și niște 
clopoței de aur curat, și clopoţeii i-au pus între rodii, de jur 
împrejurul mantiei: venea un clopoțel și o rodie, un clopoțel 
și o rodie pe toată marginea dimprejurul mantiei, pentru slu- 
jbă, cum poruncise lui Moise Domnul. Au făcut și tunicile de 
in subţire ţesute cu măestrie, pentru Aaron și fiii lui; mitra de 
in subţire, și scufiile de in subţire cari slujeau ca podoabă; is- 
menele de in subţire răsucit; brîul de in subţire răsucit, lucrat 
la gherghef, și de coloare albastră, purpurie și cărmizie, cum 
poruncise lui Moise Domnul. Au făcut apoi și placa de aur 
curat, cununa împărătească sfintă, și au săpat pe ea, cum se 
sapă pe o pecete: “Sfînt Domnului”. Au legat-o de mitră sus, 
cu o sfoară albastră, cum poruncise lui Moise Domnul. Ast- 

fel au fost isprăvite toate lucrările locașului cortului întîlnirii. 
Copiii lui Israel au făcut tot ce poruncise lui Moise Domnul: 
așa au făcut. Au adus locașul la Moise: cortul și toate un- 
eltele lui, copcile, scîndurile, drugii, stilpii și picioarele lui; 
învelitoarea, de piei de berbece văpsite în roș, învelitoarea de 
piei de vițel de mare, și perdeaua de despărţire; chivotul măr- 
turiei și drugii lui, și capacul ispășirii; masa cu toate uneltele 
ei, și pînile pentru punerea înaintea Domnului; sfeșnicul de 
aur curat, candelele lui așezate în rînd și toate uneltele lui, și 
untdelemnul pentru sfeșnic; altarul de aur, curat, untdelem- 
nul pentru ungere și tămiia mirositoare, și perdeaua dela ușa 
cortului; altarul de aramă, grătarul lui de aramă, drugii lui 
și toate uneltele lui; lisheanul cu piciorul lui; pînzele curţii, 
stilpii ei și picioarele lor, perdeaua dela poarta curţii, funiile ei, 
țăruşii ei, și toate uneltele pentru slujba locașului cortului în- 
tilnirii; veșmintele pentru slujbă, pentru făcut slujba în Locul 
sfint, veșmintele sfinte pentru preotul Aaron, și veșmintele fi- 
ilor lui pentru slujbele preoțești. Copiii lui Israel au făcut 
toate aceste lucrări după toate poruncile pe cari le dăduse lui 
Moise Domnul. Mosie a cercetat toate lucrările; și iată, le 
făcuseră cum poruncise Domnul, așa le făcuseră. Și Moise i-a 
binecuvîntat. 


Domnul a vorbit lui Moise, și a zis: “n ziua întîi a lunii 
întîi, să întinzi locașul cortului întilnirii. Să pui în el chivotul 
mărturiei, și înaintea chivotului să atîrni perdeaua dinlăuntru. 
Apoi să aduci masa, și să pui pe ea cele rînduite. După aceea, 
să aduci sfeșnicul, și să-i așezi candelele. Altarul de aur pen- 
tru tămiie să-l așezi înaintea chivotului mărturiei, și să atîrni 
perdeaua la ușa cortului. Să așezi altarul pentru arderile de 
tot înaintea ușii locașului cortului întilnirii.  Ligheanul să-l 
așezi între cortul întilnirii și altar, și să pui apă în el. Să așezi 
curtea de jur împrejur, și să pui perdeaua la poarta curţii. Să 
iei untdelemnul pentru ungere, să ungi cu el cortul și tot ce 
cuprinde el, și să-l sfinţești, cu toate uneltele lui; și va fi sfînt. 
Să ungi altarul pentru arderile de tot și toate uneltele lui, și să 
sfințești altarul; și altarul va fi prea sfint. Să ungi ligheanul 
cu piciorul lui, și să-l sfințești. Apoi să aduci pe Aaron și pe 

fiii lui la ușa cortului întîlnirii, și să-i speli cu apă. Să îm- 
braci pe Aaron cu veșmintele sfinte, să-l ungi, și să-l sfințești, 
ca să-Mi facă slujba de preot. Să chemi și pe fiii lui, să-i 
îmbraci cu tunicile, și să-i ungi cum ai uns pe tatăl lor, ca 
să-Mi facă slujba de preoţi. 'n puterea acestei ungeri, ei vor 
avea, pururea dreptul preoţiei, printre urmașii lor.” Moise a 
făcut întocmai cum îi poruncise Domnul; așa a făcut. "n ziua 
întîi a lunii întîi a anului al doilea, cortul era așezat. Moise 
a așezat cortul; i-a pus picioarele, a așezat scîndurile și ve- 
rigile, și a ridicat stilpii. A întins învelitoarea care slujea de 
acoperiș deasupra cortului, și pe deasupra a pus învelitoarea 
acoperișului cortului, cum poruncise lui Moise Domnul. Apoi 
a luat mărturia, și a pus-o în chivot; a pus drugii la chivot, și 
a așezat capacul ispășirii deasupra chivotului. A adus chiv- 
otul în cort; a atirnat perdeaua despărțitoare înaintea lui, și 
a acoperit astfel chivotul mărturirei, cum poruncise lui Moise 
Domnul. A așezat masa în cortul întilnirii, în partea de mi- 
azănoapte a cortului, dincoace de perdeaua dinlăuntru; și a 
pus pe ea pînile, înaintea Domnului, cum poruncise lui Moise 
Domnul. Apoi a așezat sfeșnicul în cortul întîlnirii, în faţa 
mesei, în partea de miazăzi a cortului; și i-a așezat candelele, 
înaintea Domnului, cum poruncise lui Moise Domnul. Apoi a 
așezat altarul de aur în cortul întilnirii în faţa perdelei dinlăun- 
tru; a ars pe el tămiîie mirositoare, cum poruncise lui Moise 
Domnul. A așezat perdeaua la ușa cortului. A așezat altarul 
pentru arderile de tot la ușa locașului cortului întilnirii; și a 
adus pe el arderea de tot și jertfa de mîncare, cum poruncise 
lui Mosie Domnul. A așezat ligheanul între cortul întilnirii și 
altar, și a pus în el apă pentru spălat. Moise, Aaron și fiii 
lui și-au spălat mîinile și picioarele în el; cînd intrau în cortul 
întilnirii și se apropiau de altar, se spălau, cum poruncise lui 
Moise Domnul. Apoi a ridicat curtea împrejurul cortului și 
altarului, și a pus perdeaua la poarta curţii. Astfel a isprăvit 
Moise lucrarea. Atunci norul a acoperit cortul întilnirii, și 
slava Domnului a umplut cortul. Moise nu putea să intre în 
cortul întilnirii, pentrucă norul stătea deasupra lui, și slava 
Domnului umplea cortul. Cît au ţinut călătoriile lor, copiii 

lui Israel porneau numai cînd se ridica norul deasupra cortului. 
37 Şi cînd nu se ridica norul, nu porneau, pînă ce nu se ridica. 
33 Norul Domnului era deasupra cortului ziua; iar noaptea, era 
un foc, înaintea întregei case a lui Israel, în timpul tuturor 
călătoriilor lor. 

omnul a chemat pe Moise; i-a vorbit din cortul întil- 
C.A 5 nirii, și a zis: “Vorbește copiilor lui Israel, și spune- 
VA ; le: Cînd cineva dintre voi va aduce un dar Domnu- 

4, lui, să-l aducă din vite, fie din cireadă fie din turmă. 

Dacă darul lui va fi o ardere de tot din cireadă, să-l aducă 
din partea bărbătească fără cusur; și anume să-l aducă la ușa 
cortului întilnirii, înaintea Domnului, ca să fie plăcut Domnu- 
lui.  Să-și pună mîna pe capul dobitocului adus ca ardere de 
tot, și va fi primit de Domnul, ca să facă ispășire pentru el. 
Să junghie viţelul înaintea Domnului; și preoţii, fiii lui Aaron, 
să aducă sîngele, și să-l stropească de jur împrejur pe altarul 
dela ușa cortului întilnirii. Să jupoaie vițelul adus ca ardere 
de tot, și să-l taie în bucăţi. Fiii preotului Aaron să facă foc 
pe altar și să pună lemne pe foc. Preoţii, fiii lui Aaron, să 
așeze bucăţile, capul și grăsimea, pe lemnele puse pe focul de 
pe altar. Să spele cu apă măruntaiele și picioarele; și preo- 
tul să le ardă toate pe altar. Aceasta este o ardere de tot, o 
jertfă mistuită de foc, de un miros plăcut Domnului. Dacă 
darul lui va fi o ardere de tot din turmă, de miei sau capre, să 
aducă, o parte bărbătească fără cusur. Să-l junghie în partea 
de miazănoapte a altarului, înaintea Domnului; și preoţii, fiii 
lui Aaron, să-i stropească sîngele pe altar de jur împrejur. El 
să-l taie în bucăţi; și preotul să le pună, împreună cu capul și 
grăsimea, pe lemnele din focul de pe altar. Să spele cu apă 
măruntaiele și picioarele, și preotul să le aducă pe toate, și să 
le ardă pe altar. Aceasta este o ardere de tot, o jertfă mistuită 
de foc, de un miros plăcut Domnului. Dacă darul adus de 
el Domnului va fi o ardere de tot din păsări, să-l aducă din 
turturele sau din pui de porumbel. Preotul să aducă pasărea 
pe altar; să-i despice capul cu unghia, și s'o ardă pe altar, iar 
sîngele să i se scurgă pe un perete al altarului. Să scoată 
gușa cu penele ei, și s'o arunce lingă altar, spre răsărit, în 

locul unde se strînge cenușa. Să-i frîngă aripile, fără să le 
deslipească; și preotul să ardă pasărea pe altar, pe lemnele de 
pe foc. Aceasta este o ardere de tot, o jertfă mistuită de foc, 
de un miros plăcut Domnului. 


Cînd va aduce cineva Domnului un dar ca jertfă de mincare, 
darul lui să fie din floarea făinii: să toarne untdelemn peste ea, 
și să adauge și tămiie.  S'o aducă preoţilor, fiilor lui Aaron; 
preotul să ia un pumn din această floare a făinii, stropită cu 
untdelemn, împreună cu toată tămiia, și s'o ardă pe altar ca 
jertfă de aducere aminte. Acesta este un dar de mîncare de un 
miros plăcut Domnului. Ce va rămînea din darul acesta de 
mîncare, să fie al lui Aaron și al fiilor lui; acesta este un lucru 
prea sfint între jertfele de mîncare, mistuite de foc înaintea 
Domnului. Dacă vei aduce ca jertfă de mîncare un dar din 
ceea ce se coace în cuptor, să aduci niște turte nedospite, făcute 
din floare de făină, frămîntate cu untdelemn, și niște plăcinte 
nedospite, stropite cu untdelemn. Dacă darul tău, adus ca 
jertfă de mîncare, va fi o turtă coaptă în tigae, să fie făcută din 
floarea făinii, nedospită și frămîntată cu untdelemn. S'o frîngi 
în bucăţi, și să torni untdelemn pe ea; acesta este un dar adus 
ca jertfă de mîncare. Dacă darul tău adus ca jertfă de mîncare 
va fi o turtă coaptă pe grătar, să fie făcută din floarea făinii, 
frămîntată cu untdelemn. Darul de mîncare făcut din aceste 
lucruri să-l aduci Domnului; și anume, să fie dat preotului, 
care-l va aduce pe altar. Preotul va lua din darul de mîncare 
partea. care trebuie adusă ca aducere aminte, și o va arde pe 
altar. Acesta este un dar adus ca jertfă de mîncare, de un 
miros plăcut Domnului. Ce va rămînea din darul acesta de 
mîncare, să fie al lui Aaron și al fiilor lui; acesta este un lucru 
prea sfint între darurile mistuite de foc înaintea Domnului. 
Niciunul din darurile, pe cari le veţi aduce ca jertfă de mîncare 
înaintea Domnului, să nu fie făcut cu aluat; căci nu trebuie 
să ardeţi nimic cu aluat sau cu miere, ca jertfă de mîncare 
mistuită, de foc înaintea Domnului. Ca jertfă de mîncare din 
cele dintîi roade, veţi putea să le aduceţi Domnului; dar ca 
dar de mîncare de un miros plăcut, să nu fie aduse pe altar. 
Toate darurile tale de mîncare să le sărezi cu sare; să nu laşi să 

lipsească, niciodată de pe darurile tale de mîncare sarea, care 
este semnul legămintului Dumnezeului tău; la toate darurile 
tale de mîncare să aduci sare. Dacă vei aduce Domnului un 14 
dar ca jertfă de mîncare din cele dintii roade, să aduci ca dar de 
mîncare din cele dintii roade ale tale, spice coapte de curînd, 
prăjite la foc și boabe noi pisate. Să torni untdelemn pe ele, 15 
și să adaugi și tămiie; acesta este un dar de mîncare. Preotul 16 
să ardă ca aducere aminte o parte din boabele pisate și din 
untdelemn, cu toată tămiia. Acesta este un dar adus ca jertfă 
de mîncare, mistuită de foc înaintea Domnului. 


Cînd cineva va aduce Domnului un dar ca jertfă de mulțămirei3] 
Dacă îl va aduce din cireadă, fie parte bărbătească, fie parte 
femeiască, s'o aducă fără cusur, înaintea Domnului. Să pună 2 
mîna pe capul dobitocului, să-l junghie la ușa cortului întil- 
nirii; și preoţii, fiii lui Aaron, să stropească sîngele pe altar 
de jur împrejur. Din această, jertfă de mulțămire, să aducă 3 
drept jertfă mistuită de foc înaintea Domnului: grăsimea care 
acopere măruntaiele și toată grăsimea care ţine de măruntae; 
cei doi rărunchi, și grăsimea de pe ei și de pe coapse, și pra- 4 
purul de pe ficat, pe care-l va deslipi delîngă rărunchi. Fiii 
lui Aaron să le ardă pe altar, deasupra arderii de tot care va 
fi pe lemnele de pe foc. Aceasta este o jertfă mistuită de foc, 
de un miros plăcut Domnului. Dacă darul pe care-l aduce 6 
ca jertfă de mulțămire Domnului, va fi din turmă, fie parte 
bărbătească fie parte femeiască, s'o aducă fără cusur. Dacă 7 
va aduce jertfă un miel, să-l aducă înaintea Domnului. Să-și 8 
pună mîna pe capul dobitocului, și să-l junghie înaintea cortu- 
lui întâlnirii; fiii lui Aaron să-i stropească sîngele pe altar dejur 
împrejur. Din această jertfă de mulțămire, să aducă o jertfă 9 
mistuită de foc înaintea Domnului, și anume: grăsimea, coada 
întreagă, pe care o va desface dela osul spinării, grăsimea care 
acopere măruntaiele și toată grăsimea care ţine de măruntaie, 
cei doi rărunchi și grăsimea de pe ei, de pe coapse, și prapurul 10 
ficatului, pe care-l va deslipi de lîngă rărunchi. Preotul să 11 
le ardă pe altar. Aceasta este mîncarea unei jertfe mistuite 
de foc înaintea Domnului. Dacă darul lui va fi o capră, s'o 12 
aducă, înaintea Domnului.  Să-și pună mîna pe capul vitei, și 13 

s'o junghie înaintea cortului întîlnirii; și fiii lui Aaron să-i stro- 
pească sîngele pe altar dejur împrejur. Apoi din ea, să aducă 
drept jertfă mistuită de foc înaintea Domnului: grăsimea care 
acopere măruntaiele și toată grăsimea care ţine de ele, cei 
doi rărunchi și grăsimea de pe ei, de pe coapse, și prapurul 
ficatului, pe care-l va deslipi de lîngă rărunchi. Preotul să 
le ardă pe altar. Aceasta este mîncarea unei jertfe mistuite 
de foc, de un miros plăcut Domnului. Toată grăsimea este a 
Domnului. Aceasta este o lege vecinică pentru urmașii voștri, 
în toate locurile unde veţi locui: cu nici un chip să nu mîncaţi 
nici grăsime, nici sînge.” 


Domnul a vorbit lui Moise, și a zis: “Vorbește copiilor 
lui Israel, și spune: “Cînd va păcătui cineva fără voie îm- 
potriva vreuneia din poruncile Domnului, făcînd lucruri cari 
nu trebuiesc făcute; și anume: Dacă a păcătuit preotul care a 
primit ungerea, și prin aceasta a adus vina asupra poporului, 
să aducă Domnului un vițel fără cusur, ca jertfă de ispășire 
pentru păcatul pe care l-a făcut. Să aducă vițelul la ușa cor- 
tului întîlnirii, înaintea Domnului, să-și pună mîna pe capul 
viţelului, și să-l junghie înaintea Domnului. Preotul, care a 
primit ungerea, să ia din sîngele vițelului, și să-l aducă în cor- 
tul întâlnirii: să-și moaie degetul în sînge, și să stropească 
de șapte ori înaintea Domnului, în fața perdelei dinlăuntru a 
sfîntului locaş. Apoi preotul să ungă cu sînge coarnele altaru- 
lui pentru tămiia mirositoare, care este înaintea Domnului în 
cortul întilnirii; iar tot celalt sînge al vițelului să-l verse la 
picioarele altarului pentru arderile de tot, care este la ușa cor- 
tului întilnirii. Să ia toată grăsimea viţelului adus ca jertfă de 
ispășire, și anume: grăsimea care acopere măruntaiele și toată 
grăsimea care ţine de ele, cei doi rărunchi, și grăsimea de pe 
ei, de pe coapse, și prapurul ficatului, pe care-l va deslipi de 
lîngă rărunchi. Preotul să ia aceste părţi, cum se iau de la 
viţelul adus ca jertfă de mulţămire, și să le ardă pe altarul pen- 
tru arderile de tot. Dar pielea vițelului, toată carnea lui, cu 
capul, picioarele, măruntaiele și balega lui, adică tot vițelul 
care a mai rămas, să-l scoată afară din tabără, într'un loc 
curat, unde se aruncă cenușa, și să-l ardă cu lemne pe foc; 

să fie ars pe grămada de cenuşă. Dacă toată adunarea lui 
Israel a păcătuit fără voie şi fără să știe, făcînd împotriva un- 
eia din poruncile Domnului lucruri cari nu trebuiesc făcute, 
și făcîndu-se astfel vinovată, și dacă păcatul săvirșit s'a de 
scoperit, adunarea să aducă un vițel ca jertfă de ispășire, și 
anume să-l aducă înaintea cortului întilnirii.  Bătrinii adunării 
să-și pună mîinile pe capul viţelului înaintea Domnului, și să 
junghie viţelul înaintea Domnului. Preotul care a primit un- 
gerea, să aducă din sîngele vițelului în cortul întilnirii; să-și 
moaie degetul în sînge, și să stropească cu el de șapte ori înain- 
tea Domnului, în fața perdelei dinlăuntru. Să ungă cu sîngele 
acesta, coarnele altarului care este înaintea Domnului în cortul 
întilnirii; și să verse tot sîngele care a mai rămas la picioarele 
altarului pentru arderile de tot, care este la ușa cortului întil- 
nirii. Toată grăsimea vițelului s'o ia și s'o ardă pe altar. Cu 
viţelul acesta să facă întocmai cum a făcut cu vițelul adus ca 
jertfă de ispășire; să facă la fel. Astfel să facă preotul i ispășire 
pentru ei, și li se va ierta.  Viţelul rămas, să-l scoată apoi 
afară din tabără, și să-l ardă ca și pe vițelul dintii. Aceasta 
este o jertfă de ispășire pentru adunare. Dacă o căpetenie a 
păcătuit, făcînd fără voie împotriva uneia din poruncile Dom- 
nului, Dumnezeului său, lucruri cari nu trebuiesc făcute și s'a 
făcut astfel vinovat, și ajunge să descopere păcatul pe care l-a 
făcut, să aducă jertfă un tap fără cusur! Să-și pună mîna pe 
capul ţapului, și să-l junghie în locul unde se junghie arderile 
de tot înaintea Domnului. Aceasta este o jertfă de ispășire. 
Preotul să ia cu degetul din sîngele jertfei de ispășire, să ungă 
cu el coarnele altarului pentru arderile de tot, iar celalt sînge 
să-l verse la picioarele altarului pentru arderile de tot. Toată 
grăsimea. s'o ardă pe altar, cum a ars grăsimea de la jertfa de 
mulțămire. Astfel va face preotul pentru căpetenia aceea is- 
pășirea păcatului lui, și i se va ierta. Dacă cineva din poporul 
de rînd a păcătuit fără voie, făcînd împotriva uneia din porun- 
cile Domnului lucruri cari nu trebuiesc făcute și s'a făcut astfel 
vinovat, și ajunge să descopere păcatul pe care l-a făcut, să 
aducă jertfă o iadă fără cusur, pentru păcatul pe care l-a făcut. 
Să-și pună mîna pe capul jertfei de ispășire, și s'o junghie în 

locul unde se junghie arderile de tot. Preotul să ia cu degetul 
din sîngele jertfei, să ungă coarnele altarului pentru arderile 
de tot, iar tot celalt sînge să-l verse la picioarele altarului. 
Preotul să ia toată grăsimea, cum se ia grăsimea jertfei de 
mulțămire, și s'o ardă pe altar, și ea va fi de un miros plăcut 
Domnului. Astfel va face preotul ispășirea pentru omul acesta, 
și i se va ierta. Dacă va aduce ca jertfă de ispășire un miel, 
să aducă o parte femeiască fără cusur.  Să-și pună mîna pe 
capul jertfei, și s'o junghie ca jertfă de ispășire în locul unde 
se junghie arderile de tot. Preotul să ia cu degetul din sîngele 
jertfei, să ungă cu el coarnele altarului pentru arderile de tot, 
iar tot celalt sînge să-l verse la picioarele altarului. Preotul să 
ia toată grăsimea, cum se ia grăsimea mielului adus ca jertfă 
de mulțămire, și s'o ardă pe altar, peste jertfele mistuite de foc 
înaintea Domnului. Astfel va face preotul pentru omul acesta 
ispășirea păcatului pe care l-a săvîrșit, și i se va ierta. 


Cînd cineva, fiind pus subt jurămînt ca martor, va păcătui, 
nespunînd ce a văzut sau ce știe, și va cădea astfel subt vină, 
sau cînd cineva, fără să știe, se va atinge de ceva necurat, fie de 
hoitul unei fiare sălbatice necurate, fie de hoitul unei vite de 
casă necurate, fie de hoitul unei tiritoare necurate, și va băga 
apoi de seamă și se va face astfel vinovat; sau cînd cineva, 
fără să ia seama, se va atinge de vreo spurcăciune omenească, 
de orice spurcăciune care face pe cineva necurat, și va băga de 
seamă mai tirziu, și se va face astfel vinovat; sau cînd cineva, 
vorbind cu ușurință, jură că are să facă ceva rău sau bine, și 
nebăgînd de seamă la început, bagă de seamă mai tirziu, și se 
va face astfel vinovat: Cînd cineva, deci, se va face vinovat 
de unul din aceste lucruri, trebuie să-și mărturisească păcatul. 
Apoi să aducă lui Dumnezeu ca jertfă de vină, pentru păcatul 
pe care l-a făcut, o parte femeiască din turmă, și anume, o oaie 
sau o capră, ca jertfă ispășitoare. Și preotul să facă pentru el 
ispășirea păcatului lui. Dacă nu va putea să aducă o oaie sau 
o capră, să aducă Domnului ca jertfă de vină pentru păcatul 
lui două turturele sau doi pui de porumbel, unul ca jertfă de 
ispășire, iar celalt ca ardere de tot. Să le aducă preotului, 
care va jertfi întîi pe cea care are să slujească drept jertfă de 

ispășire. Preotul să-i frîngă cu unghia capul dela grumaz, fără 
să-l despartă; să stropească un perete al altarului cu sîngele 9 
jertfei de ispășire, iar celalt sînge să-l stoarcă la picioarele al- 
tarului: aceasta, este o jertfă de ispășire. Cealaltă pasăre s'o 10 
pregătească drept ardere de tot, după rînduielile așezate. Ast- 
fel va face preotul pentru omul acesta ispășirea păcatului pe 
care l-a făcut, și i se va ierta. Dacă nu poate să aducă nici 11 
două turturele sau doi pui de porumbel, să aducă pentru pă- 
catul lui, ca dar, a zecea parte dintr'o efă de floarea făinii, și 
anume ca dar de ispășire; să nu pună untdelemn pe ea, și să 
n'adauge nici tămiie, căci este un dar de ispășire. S'o aducă la 12 
preot, și preotul să ia din ea un pumn plin, ca aducere aminte, 

și s'o ardă pe altar, ca și pe darurile de mîncare mistuite de foc 
înaintea Domnului: acesta este un dar de ispășire. Astfel va 13 
face preotul pentru omul acela ispășirea păcatului pe care l-a 
făcut faţă de unul din aceste lucruri, și i se va ierta. Cealaltă 
parte care va mai rămînea din darul acesta, să fie a preotu- 
lui, ca și la darul de mîncare.” Domnul a vorbit lui Moise, 14 
și a zis: “Cînd cineva va face o nelegiuire și va păcătui fără 15 
voie faţă de lucrurile închinate Domnului, să aducă Domnului 

ca jertfă de vină pentru păcatul lui un berbece fără cusur din 
turmă, după prețuirea ta, în sicli de argint, după siclul sfin- 
tului locaș. Să mai adaoge a cincea parte la preţul lucrului, 16 
cu care a înșelat sfintul locaș, și să-l încredinţeze preotului. Și 
preotul să facă ispășire pentru el cu berbecele adus ca jertfă 
pentru vină, și i se va ierta. Cînd va păcătui cineva făcînd, 17 
fără să știe, împotriva uneia din poruncile Domnului, lucruri 
cari nu trebuiesc făcute, și se va face vinovat, purtîndu-și astfel 
vina, să aducă preotului ca jertfă pentru vină un berbece fără 18 
cusur, luat din turmă, după prețuirea ta. Și preotul să facă 
pentru el ispășirea greșelii pe care a făcut-o fără să știe; și i se 

va ierta. Aceasta este o jertfă pentru vină. Omul acesta se 19 
făcuse vinovat faţă de Domnul.” 


Domnul a vorbit lui Moise, și a zis: “Cînd va păcătui [6] 2 
cineva și va săvirși o nelegiuire față de Domnul, tăgăduind 
aproapelui său un lucru încredințat lui, sau dat în păstrarea 
lui, sau luat cu sila, sau va înșela pe aproapele lui, tăgăduind 3 

că a găsit un lucru perdut, sau făcînd un jurămînt strîmb cu 
privire la un lucru oarecare pe care-l face omul și păcătuiește; 
cînd va păcătui astfel și se va face vinovat, să dea înapoi lu- 
crul luat cu sila sau luat prin înșelăciune, sau încredinţat lui, 
sau lucrul perdut pe care l-a găsit, sau lucru pentru care a 
făcut un jurămînt strimb-ori care ar fi-să-l dea înapoi întreg, 
să mai adauge a cincea parte din preţul lui, și să-l dea în mina 
stăpînului lui, chiar în ziua cînd își va aduce jertfa lui pentru 
vină. lar ca jertfă pentru vină, să aducă Domnului pentru pă- 
catul lui un berbece fără cusur, luat din turmă, după prețuirea 
ta, și să-l dea preotului. Şi preotul va face pentru el ispășirea 
înaintea Domnului, și i se va ierta, ori care ar fi greşeala, de 
care se va fi făcut vinovat.” Domnul a vorbit lui Moise, și 
a zis: “Dă următoarea poruncă lui Aaron și fiilor săi, și zi: 
“Iată legea arderii de tot. Arderea de tot să rămînă pe va- 
tra altarului toată noaptea pînă dimineaţa, și în felul acesta 
focul să ardă pe altar. Preotul să se îmbrace cu tunica de 
in, să-și acopere goliciunea cu ismenele, să ia cenușa făcută de 
focul, care va mistui arderea de tot de pe altar, și s'o verse 
lîngă altar. Apoi să se desbrace de veșmintele lui și să se îm- 
brace cu altele, ca să scoată cenușa afară din tabără, într'un 
loc curat. Focul să ardă pe altar și să nu se stingă deloc: în 
fiecare dimineaţă, preotul să aprindă lemne pe altar, să așeze 
arderea de tot pe ele, și să ardă deasupra grăsimea jertfelor 
de mulțămire. Focul să ardă necurmat pe altar și să nu se 
stingă deloc. “Iată legea darului adus ca jertfă de mîncare. 
Fiii lui Aaron s'o aducă înaintea Domnului, înaintea altarului. 
Preotul să ia un pumn din floarea făinii și din untdelemn, cu 
toată tămiia adăugată la darul de mincare, și s'o ardă pe altar 
ca aducere aminte de un miros plăcut Domnului. Aaron și 
fiii lui să mănînce ce va mai răminea din darul de mincare; 
s'o mănînce fără aluat, într'un loc sfint, în curtea cortului în- 
tîlnirii. Să n'o coacă cu aluat. Aceasta este partea pe care 
le-am dat-o Eu din darurile Mele de mîncare mistuite de foc. 
Ea este un lucru prea sfint, ca și jertfa de ispășire și ca și 
jertfa pentru vină. Toată partea bărbătească dintre copiii lui 
Aaron să mănînce din ea. Aceasta este o lege vecinică pen- 

tru urmașii voştri, cu privire la darurile de mîncare mistuite 
de foc înaintea Domnului: oricine se va atinge de ele va fi 
sfințit.” Domnul a vorbit lui Moise, și a zis: “lată darul 
pe care îl vor face Domnului Aaron și fiii lui, în ziua cînd vor 
primi ungerea: a zecea parte dintr'o efă de floarea făinii, ca 
dar de mîncare vecinic, jumătate dimineaţa și jumătate seara. 
Să fie pregătită în tigaie cu untdelemn, și s'o aduci prăjită; 
s'o aduci coaptă și tăiată în bucăţi, ca un dar de mîncare de 
un miros plăcut Domnului. Preotul dintre fiii lui Aaron, care 
va fi uns în locul lui, să aducă darul acesta ca jertfă de mîn- 
care. Aceasta este o lege vecinică înaintea Domnului: să, fie 
arsă întreagă. Orice dar de mincare al unui preot să fie ars 
în întregime: să nu se mănînce.” Domnul a vorbit lui Moise, 
și a zis: “Vorbește lui Aaron și fiilor lui, și zi: “lată legea 
jertfei de ispășire. Vita pentru jertfa de ispășire să fie junghi- 
ată înaintea Domnului în locul unde se junghie arderea de tot: 
ea este un lucru prea sfint. Preotul care va aduce jertfa de 
ispășire, acela s'o mănînce; și anume să fie mîncată într'un 
loc sfint, în curtea cortului întilnirii. Oricine se va atinge de 
carnea ei va fi sfinţit. Dacă va sări sînge din ea pe vre un 
veșmiînt, locul stropit cu sînge să fie spălat într'un loc sfint. 
Vasul de pămînt în care se va fierbe, să se spargă; dacă s'a 
fiert într'un vas de aramă, vasul să fie frecat și spălat cu apă. 
Toată partea bărbătească dintre preoţi să mănînce din ea: ea 
este un lucru prea sfint. Dar să nu se mănînce nici o jertfă de 
ispășire din al cărei sînge se va aduce în cortul întilnirii pentru 
facerea ispășirii în sfintul locaș: ci aceea să fie arsă în foc. 


lată legea jertfei pentru vină: ea este un lucru prea sfint. 
’n locul unde se junghie arderea de tot, să se junghie și vita 
care slujește ca jertfă pentru vină. Sîngele ei să se stropească 
pe altar dejur împrejur. Să i se aducă toată grăsimea, coada, 

grăsimea care acopere măruntaiele, cei doi rărunchi și grăsimea 4 


de pe ei, de pe coapse, și prapurul ficatului, care va fi deslipit 
de lingă rărunchi. Preotul să le ardă pe altar ca jertfă mistu- 
ită de foc înaintea Domnului. Aceasta este o jertfă pentru vină. 
Toată partea bărbătească dintre preoți să mănînce din ea; și 
anume s'o mănînce într'un loc sfint, căci este un lucru prea 

sfint. Cu jertfa pentru vină este ca și cu jertfa de ispășire; 
aceeaș lege este pentru amîndouă aceste jertfe: vita jertfită va 
fi a preotului care va face ispășirea. Preotul care va aduce 
arderea. de tot a cuiva, să aibă pentru el pielea arderii de tot 
pe care a adus-o. Orice jertfă de mîncare, coaptă în cuptor, 
gătită pe grătar sau în tigaie, să fie a preotului care a adus-o. 
lar orice jertfă de mîncare, frămîntată cu untdelemn și uscată, 
să fie a tuturor fiilor lui Aaron, a unuia ca și a celuilalt. Iată 
legea jertfei de mulțămire, care se va aduce Domnului. Dacă 
cineva, o aduce ca jertfă de laudă, să aducă, împreună cu jertfa 
de mulțămire, niște turte nedospite, frămîntate cu untdelemn, 
niște plăcinte nedospite, stropite cu untdelemn, și niște turte 
din floarea, de făină, prăjite și frămiîntate cu untdelemn. Pe 
lîngă aceste turte, să aducă și pine dospită pentru darul lui 
de mîncare, împreună cu jertfa lui de laudă și de mulțămire. 
Din toate acele daruri să aducă Domnului câte o bucată, ca 
dar ridicat; ea să fie a preotului care stropește sîngele jertfei 
de mulţămire. Carnea jertfei de laudă și de mulțămire să fie 
miîncată chiar în ziua în care este adusă; să nu se lase nimic 
din ea pînă dimineaţa. Dacă aduce cineva o jertfă pentru 
împlinirea unei juruinţe, sau ca dar de bună voie, jertfa să fie 
mincată, chiar în ziua cînd o va aduce; iar ce va rămînea din 
ea, să se mănînce a doua zi. Ce va mai răminea din carnea 
vitei pănă a treia zi, să fie ars în foc. Dacă s'ar întîmpla să 
măniînce cineva a treia zi din carnea jertfei lui de mulțămire, 
jertfa lui nu va fi primită, și nu se va ţinea în seamă celui ce 
a adus-o: ci va fi un lucru uricios, și oricine va mînca din ea 
își va purta vina. Nici carnea care s'a atins de ceva necurat 
nu trebuie mîncată: ci trebuie arsă în foc. Orice om curat 
poate să mănînce carne; dar acela care, găsindu-se în stare 
de necurăţenie, va mînca din carnea jertfei de mulţămire, care 
este a Domnului, să fie nimicit din poporul său. Și cine se va 
atinge de ceva necurat, fie de vreo spurcăciune omenească, fie 
de un dobitoc necurat, fie de o altă spurcăciune, și va mînca 
din carnea jertfei de mulțţămire care este a Domnului, să fie 
nimicit din poporul său.” Domnul a vorbit lui Moise, și a 
zis: “Vorbeşte copiilor lui Israel, și spune: ‚Să nu mîncaţi 

grăsime de bou, de miel sau de capră. Grăsimea unui do- 
bitoc mort sau sfișiat de fiară va putea să fie întrebuințată la 
orice alt ceva, numai să n’o mîncati. Căci cine va mînca din 
grăsimea dobitoacelor din cari se aduc Domnului jertfe mistu- 
ite de foc, va fi nimicit din poporul său. Să nu mîncaţi sînge, 
nici de pasăre, nici de vită, în toate locurile în cari veţi locui. 
Cine va mînca vreun fel de sînge, va fi nimicit din poporul 
său!” Domnul a vorbit lui Moise, și a zis: “Vorbește copiilor 
lui Israel, și spune-le: „Cine va aduce Domnului jertfa lui de 
mulțămire, să aducă Domnului darul lui, luat din jertfa lui de 
mulțămire. Să aducă cu mîinile lui ceea ce trebuie mistuit de 
foc înaintea Domnului; și anume să aducă grăsimea cu pieptul, 
pieptul ca să-l legene într'o parte și într'alta, ca dar legănat 
înaintea Domnului. Preotul să ardă grăsimea pe altar, iar 
pieptul să fie al lui Aaron și al fiilor lui. Din jertfele voastre 
de mulţămire, să daţi preotului și spata dreaptă, aducînd-o 
ca dar luat prin ridicare. Spata aceea dreaptă să fie partea 
aceluia, dintre fiii lui Aaron, care va aduce sîngele ṣi grăsimea 
jertfei de mulţămire. Căci Eu iau din jertfele de mulțămire, 
aduse de copiii lui Israel, pieptul care va fi legănat într'o parte 
și într'alta, ca dar legănat, și spata, care va fi adusă ca dar luat 
prin ridicare, și le dau preotului Aaron și fiilor lui, printr'o lege 
vecinică, pe care o vor păzi totdeauna copiii lui Israel. Acesta 
este dreptul, pe care li-l va da ungerea lui Aaron și a fiilor lui 
asupra jertfelor mistuite de foc înaintea Domnului, din ziua 
cînd vor fi înfăţișaţi ca să fie în slujba Mea ca preoţi. lată ce 
poruncește Domnul să le dea copiii lui Israel din ziua ungerii 
lor; aceasta, va fi o lege vecinică printre urmașii lor.” Aceasta 
este legea arderii de tot, a darului de mincare, a jertfei de is- 
pășire, a jertfei pentru vină, a închinării în slujba Domnului, și 
a jertfei de mulțămire. Domnul a dat-o lui Moise pe muntele 
Sinai, în ziua cînd a poruncit copiilor lui Israel să-și aducă 
darurile înaintea Domnului, în pustia Sinai. 

Domnul a vorbit lui Moise, și a zis: “Ia pe Aaron și pe [8| 2 


fiii lui împreună cu el, vegmintele, untdelemnul pentru ungere, 
viţelul pentru jertfa de ispășire, cei doi berbeci și coșul cu 
azimile, și cheamă toată adunarea la ușa cortului întilnirii.” 

Moise a făcut cum îi poruncise Domnul; și adunarea s'a strîns 
la ușa cortului întilnirii. Moise a zis adunării: “lată ce a 
poruncit Domnul să se facă.” Moise a adus pe Aaron și pe 
fiii lui, și i-a spălat cu apă. A pus tunica pe Aaron, l-a încins 
cu brîul, l-a îmbrăcat cu mantia, și a pus pe el efodul, pe care 
l-a strîns cu briul efodului cu care l-a îmbrăcat. I-a pus piep- 
tarul, și a pus în pieptar Urim și Tumim. I-a pus mitra pe cap, 
iar pe partea dinainte a mitrei a așezat placa de aur, cununa 
împărătească sfintă, cum poruncise lui Moise Domnul. Moise 
a luat untdelemnul pentru ungere, a uns sfîntul locaș și toate 
lucrurile, cari erau în el, și le-a sfinţit. A stropit cu el altarul 
de șapte ori, și a uns altarul și toate uneltele lui, și ligheanul cu 
piciorul lui, ca să le sfințească. Din untdelemnul pentru un- 
gere a turnat pe capul lui Aaron, și l-a uns, ca să-l sfinţească. 
Moise a adus și pe fiii lui Aaron; i-a îmbrăcat cu tunicile, i-a 
încins cu briiele, și le-a legat scufiile, cum poruncise lui Moise 
Domnul. A apropiat apoi viţelul adus ca jertfă de ispășire; 
și Aaron și fiii lui și-au pus mîinile pe capul vițelului adus ca 
jertfă, de ispășire. Moise l-a junghiat, a luat sînge, și a uns 
cu degetul coarnele altarului de jur împrejur, și a curăţit al- 
tarul; celalt sînge l-a turnat la picioarele altarului, și l-a sfințit 
astfel, făcînd ispășire pentru el. A luat apoi toată grăsimea 
care acopere măruntaiele, prapurul ficatului, cei doi rărunchi 
cu grăsimea lor, și le-a ars pe altar. Iar cealaltă parte care a 
mai rămas din vițel și anume: pielea, carnea și balega, le-a ars 
în foc, afară din tabără, cum poruncise lui Moise Domnul. A 
apropiat apoi berbecele pentru arderea de tot; și Aaron și fiii 
lui și-au pus mîinile pe capul berbecelui. Moise l-a junghiat, 
și a stropit sîngele pe altar de jur împrejur. A tăiat berbecele 
în bucăţi, și a ars capul, bucăţile și grăsimea. A spălat cu 
apă măruntaiele și picioarele, și a ars tot berbecele pe altar: 
aceasta a fost arderea de tot, o jertfă mistuită de foc, de un 
miros plăcut Domnului, cum poruncise lui Moise Domnul. A 
adus apoi celalt berbece, adică berbecele pentru închinarea în 
slujba Domnului; și Aaroñ și fiii lui şi-au pus mînile pe capul 
berbecelui. Moise a junghiat berbecele, a luat din sîngele lui, 
și a pus pe marginea urechii drepte a lui Aaron, pe degetul cel 


165 LEVITIC 8. 24-9. 1 


mare al mînii drepte și pe degetul cel mare de la piciorul lui 
cel drept. A adus pe fiii lui Aaron, a pus sînge pe marginea 
urechii lor drepte, pe degetul cel mare al mînii drepte și pe 
degetul cel mare dela piciorul lor cel drept, iar sîngele rămas 
l-a stropit pe altar de jur împrejur. A luat grăsimea, coada, 
toată grăsimea care acopere măruntaiele, prapurul ficatului, 
cei doi rărunchi cu grăsimea lor, și spata dreaptă; a luat de 
asemenea din coșul cu azimi, pus înaintea Domnului, o turtă 
fără aluat, o turtă de pîne făcută cu untdelemn și o plăcintă, și 
le-a pus pe grăsime și pe spata dreaptă. Toate aceste lucruri 
le-a pus în miînile lui Aaron și în mîinile fiilor săi, și le-a legă- 
nat într'o parte și într'alta, ca dar legănat înaintea Domnului. 
Apoi Moise le-a luat din mînile lor, și le-a ars pe altar, dea- 
supra. arderii de tot; aceasta a fost jertfa de închinare în slujba 
Domnului, o jertfă mistuită de foc, de un miros plăcut Dom- 
nului. Moise a luat pieptul berbecelui de închinare în slujba 
Domnului și l-a legănat într'o parte și într'alta ca dar legă- 
nat înaintea Domnului; aceasta a fost partea lui Moise, cum 
poruncise lui Moise Domnul. Moise a luat din untdelemnul 
pentru ungere și din sîngele de pe altar; a stropit cu el pe 
Aaron și veșmintele lui, pe fiii lui Aaron și veșmintele lor; și 
a sfinţit astfel pe Aaron și veșmintele lui, pe fiii lui Aaron și 
veșmintele lor împreună cu el. Moise a zis lui Aaron și fiilor 
lui: “Fierbeţi carnea la ușa cortului întilnirii; acolo s'o mîncaţi, 
împreună cu pînea care este în coș pentru jertfa de închinare 
în slujba Domnului, cum am poruncit, zicînd: „Aaron și fiii 
lui s'o mănînce.* lar partea care va mai răminea din carne și 
din pîine, s'o ardeţi în foc. Timp de șapte zile, să nu ieşiţi de 
loc din ușa cortului întilnirii, pînă se vor împlini zilele pentru 
închinarea voastră în slujba Domnului; căci șapte zile se vor 
întrebuința pentru închinarea voastră în slujba Domnului. Ce 
s'a făcut azi, Domnul a poruncit să se facă și deacum încolo ca 
ispășire pentru voi. Să rămineţi dar șapte zile la ușa cortului 
întilnirii, zi și noapte, și să păziţi poruncile Domnului, ca să 
nu muriți; căci așa mi s'a poruncit.” Aaron și fiii lui au făcut 
toate cele poruncite de Domnul prin Moise. 

pe bătrînii lui Israel. Şi a zis lui Aaron: “Ia un vițel pentru 
jertfa de ispășire, și un berbece pentru arderea de tot, amindoi 
fără cusur, și adu-i înaintea Domnului. Să vorbeşti copiilor 
lui Israel, și să le spui: „Luaţi un tap, pentru jertfa de ispășire, 
un vițel și un miel de un an și fără cusur, pentru arderea de 
tot; un taur și un berbece, pentru jertfa de mulțămire, ca 
să-i jertfiți înaintea Domnului, și un dar de mîncare, frămîn- 
tat cu untdelemn. Căci azi vi se va arăta Domnul.” Ei au 
adus înaintea cortului întilnirii tot ce poruncise Moise; și toată 
adunarea s'a apropiat, și a stătut înaintea Domnului. Moise 
a zis: “Să faceţi ce a poruncit Domnul; și vi se va arăta slava 
Domnului.” Moise a zis lui Aaron: “Apropie-te de altar; adu- 
ți jertfa ta de ispășire și arderea ta de tot, și fă ispășire pentru 
tine și pentru popor; adu și jertfa poporului și fă ispășire pen- 
tru el, cum a poruncit Domnul.” Aaron s'a apropiat de altar, 
și a junghiat vițelul pentru jertfa lui de ispășire. Fiii lui Aaron 
i-au adus sîngele la el; el și-a muiat degetul în sînge, a uns coar- 
nele altarului, iar celalt sînge l-a turnat la picioarele altarului. 
A ars pe altar grăsimea, rărunchii, și prapurul ficatului dela 
viţelul pentru jertfa de ispășire, cum poruncise lui Moise Dom- 
nul. Iar carnea și pielea le-a ars în foc afară din tabără. A 
junghiat apoi arderea de tot. Fiii lui Aaron i-au adus sîngele 
la el, și el l-a stropit pe altar dejur împrejur. I-au adus și 
arderea de tot tăiată în bucăţi, cu cap cu tot, și le-a ars pe 
altar. A spălat măruntaiele și picioarele, și le-a ars pe altar, 
deasupra arderii de tot. "n urmă, a adus jertfa pentru popor. 
A luat ţapul pentru jertfa de ispășire a poporului, l-a junghiat, 
și l-a adus jertfă de ispășire, ca și pe cea dintii jertfă. A adus 
apoi arderea de tot, și a jertfit-o, după rînduielile așezate. A 
adus și jertfa de mîncare, a umplut un pumn din ea, și a ars-o 
pe altar, afară de arderea de tot de dimineaţă. A junghiat 
apoi taurul și berbecele, ca jertfă de mulțămire pentru popor. 
Fiii lui Aaron au adus sîngele la el, și el a stropit pe altar de 
jur împrejur. I-au adus apoi grăsimea taurului și a berbe- 
celui, coada, grăsimea care acopere măruntaiele, rărunchii, și 
prapurul ficatului; au pus grăsimile acestea deasupra piep- 
turilor, și el a ars grăsimile pe altar. Aaron a legănat într'o 

parte și într'alta, ca dar legănat înaintea Domnului, piepturile 
și spata dreaptă, cum poruncise lui Moise Domnul. Aaron și- 
a ridicat mînile spre popor, și l-a binecuvîntat. Apoi, dupăce 
a adus jertfa de ispășire, ardereadetot și jertfa de mulțămire, 
s'a pogorit. Moise și Aaron au intrat în cortul întilnirii. Cînd 
au ieșit din el, au binecuvîntat poporul. Și slava Domnului s'a 
arătat întregului popor. Un foc a eșit dinaintea Domnului, și 
a mistuit pe altar arderea de tot și grăsimile. Tot poporul a 
văzut lucrul acesta; au scos strigăte de bucurie, și s'au aruncat 
cu faţa la pămînt. 


Fiii lui Aaron, Nadab și Abihu, și-au luat fiecare cădelnița, 
au pus foc în ea, și au pus tămiie pe foc; și au adus astfel 
înaintea Domnului foc străin, lucru pe care El nu li-l porun- 
cise. Atunci a ieșit un foc dinaintea Domnului, i-a mistuit și 
au murit înaintea Domnului. Moise a zis lui Aaron: “Aceasta 
este ce a spus Domnul, cînd a zis: „Voi fi sfinţit de cei ce se 
apropie de Mine, și voi fi proslăvit în faţa întregului popor.” 
Aaron a tăcut. Și Moise a chemat pe Mișael și Elţafan, fiii lui 
Uziel, unchiul lui Aaron, și le-a zis: “Apropiaţi-vă, scoateţi pe 
fraţii voştri din sfintul locaș, și duceţi-i afară din tabără.” Ei 
s'au apropiat, și i-au scos afară din tabără, îmbrăcaţi în tuni- 
cile lor, cum zisese Moise. Moise a zis lui Aaron, lui Eleazar 
și lui Itamar, fiii lui Aaron: “Să nu vă descoperiţi capetele, și 
să nu vă rupeți hainele, ca nu cumva să muriţi, și să Se mînie 
Domnul împotriva întregei adunări. Lăsaţi pe fraţii voştri, pe 
toată casa lui Israel, să plingă arderea care a venit dela Dom- 
nul. Voi să nu ieșiţi din ușa cortului întîlnirii, ca să nu muriti; 
căci untdelemnul ungerii Domnului este peste voi.” Ei au fà- 
cut cum zisese Moise. Domnul a vorbit lui Aaron, și a zis: 
“Tu şi fiii tăi împreună cu tine, să nu beţi vin, nici băutură 
ameţitoare, cînd veţi intra în cortul întilnirii, ca să nu muriţi: 
aceasta va fi o lege vecinică printre urmașii voştri, ca să puteţi 
deosebi ce este sfint de ce nu este sfint, ce este necurat de ce nu 
este curat, și să puteţi învăţa pe copiii lui Israel toate legile, pe 
cari li le-a dat Domnul prin Moise.” Moise a zis lui Aaron, lui 
Eleazar și lui Itamar, cei doi fii cari mai rămăseseră lui Aaron: 
“Luaţi partea din darul de mîncare rămasă din jertfele mis- 

tuite de foc înaintea Domnului, și mîncaţi-o fără aluat lîngă 
altar: căci este un lucru prea sfint. S’o mîncaţi într'un loc 
sfint; acesta este dreptul tău și dreptul fiilor tăi, ca parte din 
darurile de mîncare mistuite de foc înaintea Domnului; căci 
așa mi-a fost poruncit. Să mîncaţi de asemenea într'un loc 
curat, tu, fiii tăi și fiicele tale împreună cu tine, pieptul care a 
fost legănat într'o parte și alta, și spata care a fost adusă ca 
jertfă prin ridicare; căci ele vă sînt date, ca un drept cuvenit 
ţie și ca un drept cuvenit fiilor tăi, din jertfele de mulțămire 
ale copiilor lui Israel.  "mpreună cu grăsimile rînduite să fie 
mistuite de foc, ei vor aduce spata adusă ca jertfă prin ridi- 
care, și pieptul care se leagănă într'o parte și alta înaintea 
Domnului; ele vor fi ale tale și ale fiilor tăi împreună cu tine, 
printr'o lege vecinică, aşa cum a poruncit Domnul.” Moise 
a căutat țapul adus ca jertfă de ispășire; și iată că fusese ars. 
Atunci s'a miîniat pe Eleazar și Itamar, fiii cari mai rămăseseră 
lui Aaron, și a zis: “Pentru ce n'aţi mîncat jertfa de ispășire 
într'un loc sfint? Ea este un lucru prea sfint; și Domnul v'a 
dat-o, ca să purtaţi nelegiuirea adunării, și să faceţi ispășire 
pentru ea înaintea Domnului. Iată că sîngele jertfei n'a fost 
dus înlăuntrul sfintului locaș; trebuiaţi s'o mîncaţi în sfîntul 
locaș, cum am poruncit.” Aaron a răspuns lui Moise: “lată, 
ei și-au adus azi jertfa, de ispășire și arderea lor de tot înaintea 
Domnului; și, după cele ce mi s'au întîmplat, dacă aș fi mîncat 
azi jertfa de ispășire, ar fi fost bine oare înaintea Domnului?” 
Moise a auzit și a fost mulțămit cu aceste cuvinte. 


Domnul a vorbit lui Moise și lui Aaron, și le-a zis:  “Vor- 
biţi copiilor lui Israel, și spuneţi-le: „lată dobitoacele pe cari 
le veţi mînca dintre toate dobitoacele depe pămînt. Să mîn- 
cați orice dobitoc care are unghia despicată, copita despărțită 
și rumegă. Dar să nu mîncați din cele ce rumegă numai, 
sau cari au numai unghia despicată. Astfel, să nu mîncaţi 
cămila, care rumegă, dar n'are unghia despicată: s'o priviţi ca 
necurată. Să nu mîncaţi iepurele de casă, care rumegă, dar 
n'are unghia despicată: să-l priviţi ca necurat. Să nu mîncați 
iepurele, care rumegă, dar n'are unghia despicată: să-l priviți 
ca necurat. Să nu mîncaţi porcul, care are unghia despicată și 

copita despărțită, dar nu rumegă,; să-l priviţi ca necurat. Să 
nu mincaţi din carnea lor, și să nu vă atingeţi de trupurile lor 
moarte: să le priviți ca necurate. lată vieţuitoarele, pe cari 
să le mîncaţi dintre toate cele ce sînt în ape. Să mîncați din 
toate cele ce au aripi (înotătoare) și solzi, și cari sînt în ape, 
fie în mări, fie în rîuri. Dar să priviţi ca o uriciune pe toate 
cele ce n'au aripi și solzi, din tot ce mișună în ape și tot ce 
trăiește în ape, fie în mări, fie în rîuri. Să le priviţi ca o urî- 
ciune, să nu mîncaţi din carnea lor, și trupurile lor moarte să 
le priviţi ca o uriciune. Să priviţi ca o uriciune pe toate cele 
cari n'au aripi și solzi în ape. lată dintre păsări, cele pe cari 
le veţi privi ca o uriciune, și din cari să nu mîncaţi: vulturul, 
gripsorul și vulturul de mare; șorecarul, șoimul și tot ce este 
din neamul lui; corbul și toate soiurile lui; struțul, bufnița, 
pescărelul, coroiul și tot ce ţine de neamul lui; huhurezul, 
heretele și cocostircul; lebăda, pelicanul și corbul de mare; 
barza, bitlanul, și ce este din neamul lui, pupăza și liliacul. 
Să priviţi ca o uriciune orice tiritoare care sboară și umblă 
pe patru picioare. Dar, dintre toate tiritoarele cari sboară și 
umblă pe patru picioare, să mîncaţi pe cele ce au fluerul pi- 
cioarelor dinapoi mai lung, ca să poată sări pe pămînt. Iată 
pe cari să le mîncaţi: lăcusta, lăcusta solam, lăcusta hargol și 
lăcusta, hagab, după soiurile lor. Pe toate celelalte tiritoare 
cari sboară și cari au patru picioare să le priviţi ca o uriciune. 
Ele vă vor face necuraţi: oricine se va atinge de trupurile lor 
moarte, va fi necurat pînă seara, și oricine va purta trupurile 
lor moarte, să-și spele hainele, și va fi necurat pînă seara. Să 
priviți ca necurat orice dobitoc cu unghia despicată, dar care 
n'are copita despărțită și nu rumegă: oricine se va atinge de el 
va fi necurat. Să priviţi ca necurate toate acele dobitoace cu 
patru picioare, cari umblă pe labele lor: ori cine se va atinge 
de trupurile lor moarte, va fi necurat pînă seara; și ori cine le 
va purta trupurile moarte, își va spăla hainele și va fi necurat 
pînă seara. Să le priviţi ca necurate. lată, din vietăţile cari se 
tîrăsc pe pămînt, cele pe cari le veți privi ca necurate: cârtița, 
șoarecele și șopîrla, după soiurile lor; ariciul, broasca, broasca 
țestoasă, melcul și cameleonul. Să le priviţi ca necurate din- 

tre toate tîrîtoarele: oricine se va atinge de ele moarte, va fi 
necurat pînă seara. Orice lucru pe care va cădea ceva din 
trupurile lor moarte, va fi necurat, fie vas de lemn, fie haină, 
fie piele, fie sac, fie orice alt lucru care se întrebuințează la 
ceva; să fie pus în apă, și va rămînea necurat pînă seara; după 
aceea va fi curat. Tot ce se va găsi într'un vas de pămînt în 
care va cădea ceva din aceste trupuri moarte, va fi necurat, și 
veţi sparge vasul. Orice lucru de mîncare, pe care va cădea 
ceva din apa aceasta, va fi necurat; și orice băutură care se 
întrebuinţează la băut, oricare ar fi vasul în care se va găsi, va 
fi necurată. Orice lucru, pe care va cădea ceva din trupurile 
lor moarte, va fi necurat; cuptorul și vatra să se dărime: vor 
fi necurate, și le veţi privi ca necurate. Numai izvoarele și 
fintinile, cari alcătuiesc grămezi de ape, vor rămiînea curate; 
dar cine se va atinge de trupurile lor moarte, va fi necurat. 
Dacă se întîmplă să cadă ceva din trupurile lor moarte pe o 
sămînță care trebuie sămănată, ea va răminea curată. Dar 
dacă se pusese apă pe sămînță, și cade pe ea ceva din trupurile 
lor moarte, va fi necurată. Dacă moare una din vitele cari vă 
slujesc ca hrană, cine se va atinge de trupul ei mort, va fi 
necurat pînă seara; cine va minca din trupul ei mort, își va 
spăla hainele și va fi necurat pînă seara; și cine va purta trupul 
ei mort, își va spăla hainele și va fi necurat pînă seara. Pe 
orice tîritoare care se tirăște pe pămînt, s'o priviţi ca necu- 
rată; să nu se mănînce. Din toate tiritoarele cari se tirăsc pe 
pămînt, din toate cele ce se tirăsc pe pîntece, să nu mîncati; 
nici din toate cele ce umblă pe patru picioare sau pe un mare 
număr de picioare; ci să le priviţi ca o uriciune. Să nu vă 
faceţi uricioși prin toate aceste tiritoare cari se tirăsc; să nu vă 
faceţi necuraţi prin ele, să nu vă spurcaţi prin ele. Căci Eu 
sînt Domnul, Dumnezeul vostru; voi să vă sfințiți, și fiți sfinți, 
căci Eu sînt sfint; să nu vă faceţi necuraţi prin toate aceste 
tîrîtoare cari se tirăsc pe pămînt. Căci Eu sînt Domnul, care 
v'am scos din țara Egiptului, ca să fiu Dumnezeul vostru, și să 
fiţi sfinţi; căci Eu sînt sfint. Aceasta este legea privitoare la 
dobitoacele, păsările, toate viețuitoarele cari se mișcă în ape, 
și toate vietăţile cari se tîrăsc pe pămînt, ca să faceți deose- 


171 LEVITIC 12. 1-13. 6 


bire între ce este necurat și ce este curat, între dobitocul care 
se mănîncă și dobitocul care nu se mănîncă.” 


Domnul a vorbit lui Moise, și a zis: “Vorbește copiilor lui 
Israel, și spune-le: „Cînd o femeie va rămiînea însărcinată, și 
va naște un copil de parte bărbătească, să fie necurată șapte 
zile; să fie necurată ca în vremea sorocului ei. `n ziua a 
opta, copilul să fie tăiat împrejur. Femeia să mai rămînă 
încă treizeci și trei de zile, ca să se curețe de sîngele ei; să 
nu se atingă de nici un lucru sfint, și să nu se ducă la sfîntul 
locaș, pînă nu se vor împlini zilele curăţirii ei. Dacă naște 
o fată, să fie necurată două săptămîni, ca pe vremea cînd i-a 
venit sorocul; și să rămînă șase zeci și șase de zile ca să se 
curățească de sîngele ei. Cînd se vor împlini zilele curăţirii 
ei, pentru un fiu sau pentru o fiică, să aducă preotului, la ușa 
cortului întilnirii, un miel de un an pentru arderea de tot, și 
un pui de porumbel sau o turturea pentru jertfa de ispășire. 
Preotul să le jertfească înaintea Domnului, și să facă ispășire 
pentru ea; și astfel, ea va fi curăţită de curgerea sîngelui ei. 
Aceasta este legea pentru femeia care naște un băiat sau o 
fată. Dacă nu poate să aducă un miel, să ia două turturele 
sau doi pui de porumbel, unul pentru arderea de tot, altul 
pentru jertfa de ispășire. Preotul să facă ispășire pentru ea, și 
va fi curată.” 

Domnul a vorbit lui Moise și lui Aaron, și a zis: “Cînd un 
om va avea pe pielea trupului o umflătură, o pecingine, sau o 
pată albă, care va semăna cu o rană de lepră pe pielea trupului 
lui, trebuie adus la preotul Aaron, sau la unul din fiii lui, cari 
sînt preoţi. Preotul să cerceteze rana de pe pielea trupului. 
Dacă părul din rană s'a făcut alb, și dacă rana se arată mai 
adîncă decît pielea trupului, este o rană de lepră: preotul care 
va, face cercetarea, să declare pe omul acela necurat. Dacă pe 
pielea trupului va fi o pată albă, care nu se arată mai adincă 
decît pielea, și dacă părul nu s'a făcut alb, preotul să închidă 
șapte zile pe cel cu rana. A șaptea zi preotul să-l cerceteze 
iarăș. Dacă i se pare că rana a stat pe loc și nu sa întins pe 
piele, preotul să-l închidă a doua oară încă șapte zile. Preotul 
să-l cerceteze a doua oară în ziua a șaptea. Dacă rana a mai 

scăzut și nu s'a întins pe piele, preotul va spune că omul acesta 
este curat: este o pecingine; el să-și spele hainele, și va fi curat. 
Dar dacă pecinginea s'a întins pe piele, dupăce s'a arătat el 
preotului și după ce acesta l-a declarat curat, să se mai supună 
încă odată cercetării preotului. Preotul îl va cerceta. Dacă 
pecinginea s'a întins pe piele, preotul îl va declara necurat: 
este lepră. Cînd se va arăta o rană de lepră pe un om, să-l 
aducă la preot. Preotul să-l cerceteze. Și dacă are pe piele 
o umflătură albă, dacă umflătura aceasta a făcut ca părul să 
albească, și în umflătură este și o urmă de carne vie, atunci pe 
pielea trupului omului acestuia este o lepră învechită: preotul 
să-l declare necurat; să nu-l închidă, căci este necurat. Dacă 
lepra va face o spuzeală pe piele, și va acoperi toată pielea 
celui cu rana, din cap pînă în picioare, pretutindeni pe unde- 
și va arunca preotul privirile, preotul să-l cerceteze; și dacă 
va, vedea, că lepra a acoperit tot trupul, să declare curat pe 
cel cu rana: fiindcă s'a făcut toată albă, el este curat. Dar 
în ziua cînd se va vedea în el carne vie, va fi necurat; cînd 
preotul va vedea carnea vie, să-l declare necurat: carnea vie 
este necurată, este lepră. Dacă se schimbă carnea vie și se 
face albă, să se ducă la preot; preotul să-l cerceteze, și dacă 
rana s'a făcut albă, preotul să declare curat pe cel cu rana: el 
este curat. Cînd un om va avea pe pielea trupului său o bubă 
care a fost tămăduită, și pe locul unde era buba se va arăta 
o umflătură albă sau o pată de un alb roșietic, omul acela să 
se arate preotului. Preotul să-l cerceteze. Dacă pata pare 
mai adîncă decît pielea, și dacă părul s'a făcut alb, preotul 
să-l declare necurat: este o rană de lepră, care a dat în bubă. 
Dacă preotul vede că nu este păr alb în pată, că ea nu este mai 
adîncă decît pielea, și că a mai scăzut, să închidă pe omul acela 
șapte zile. Dacă s'a întins pata pe piele, preotul să-l declare 
necurat: este o rană de lepră. Dar dacă pata a rămas pe loc și 
nu s'a întins, este semnul rănii uscate unde a fost buba; preotul 
să-l declare curat. Cînd un om va avea pe pielea trupului o 
arsură pricinuită de foc, și se va arăta pe urma arsurii o pată 
albă sau de un alb roșietic, preotul să-l cerceteze. Dacă părul 
din pată s'a făcut alb, și ea pare mai adîncă decît pielea, este 


173 LEVITIC 13. 26-43 


lepră, care a dat în arsură; preotul să declare pe omul acela 
necurat: este o rană de lepră. Dacă preotul vede că nu este 
păr alb în pată, că ea nu este mai adîncă decît pielea, și că a 
mai scăzut, să închidă pe omul acela șapte zile. Preotul să-l 
cerceteze a șaptea zi. Și dacă pata s'a întins pe piele, preotul 
să-l declare necurat: este o rană de lepră. Dar dacă pata a 
rămas pe loc, nu s'a întins pe piele, și a mai scăzut, este o rană 
pricinuită de umflătura arsurii; preotul să-l declare curat, căci 
este semnul rănii vindecate a arsurii. Cînd un bărbat sau o 
femeie va avea o rană pe cap sau la barbă, preotul să cerceteze 
rana. Dacă pare mai adîncă decît pielea și are păr gălbui și 
subţire, preotul să declare pe omul acela necurat: este rîie de 
cap, este lepră de cap sau de barbă. Dacă preotul vede că 
rana rîiei nu pare mai adîncă decît pielea, și n'are păr negru, 
să închidă șapte zile pe cel cu rana de rîie la cap. Preotul să 
cerceteze rana a șaptea zi. Dacă riia nu s'a întins, dacă n'are 
păr gălbui, și dacă nu pare mai adîncă decît pielea, cel cu riia 
la cap să se radă, dar să nu radă locul unde este riia; și preotul 
să-l închidă a doua oară șapte zile. Preotul să cerceteze rîia a 
șaptea zi. Dacă rîia nu s'a întins pe piele, și nu pare mai adîncă 
decît pielea, preotul să-l declare curat; el să-și spele hainele, 
și va fi curat. Dar dacă rîia s'a întins pe piele, dupăce a fost 
declarat curat, preotul să-l cerceteze. Și dacă rîia s'a întins pe 
piele, preotul n'are să mai caute să vadă dacă are păr galbui: 
este necurat. Dacă i se pare că riia a stătut pe loc, și că 
din ea a crescut păr negru, riia este vindecată: este curat, și 
preotul să-l declare curat. Cînd un bărbat sau o femeie va 
avea, pete pe pielea trupului, și anume pete albe, preotul să- 
l cerceteze. Dacă pe pielea trupului lui sînt pete de un alb 
gălbui, acestea nu sînt decît niște pete cari au făcut spuzeală 
pe piele: este curat. Cînd unui om îi va cădea părul de pe cap, 
este pleșuv: este curat. Dacă i-a căzut părul de pe cap numai 
în partea dinainte, este pleșuv în partea dinainte: este curat. 
Dar dacă în partea pleșuvă dinainte sau dinapoi este o rană 
de un alb roșietic, este lepră, care a făcut spuzeală în partea 
pleșuvă dinainte sau dinapoi. Preotul să-l cerceteze. Dacă în 
partea, pleșuvă dinapoi sau dinainte este o umflătură de rană 

de un alb roșietic, asemănătoare cu lepra de pe pielea trupului, 
este lepros, este necurat: preotul să-l declare necurat; rana lui 
este pe cap.  Leprosul, atins de această rană, să-și poarte 
hainele sfișiate, și să umble cu capul gol; să-și acopere barba, 
și să strige: „Necurat! Necuratj Cîtă vreme va avea rana, 
va fi necurat: este necurat. Să locuiască singur; locuința lui 
să fie afară din tabără. Cînd se va arăta o rană de lepră 
pe o haină, fie haină de lină, fie haină de in, în urzeală sau 
în bătătură de in sau de lină, pe o piele sau pe vreun lucru 
de piele, și rana va fi verzuie sau roșietică pe haină sau pe 
piele, în urzeală sau în bătătură, sau pe vreun lucru de piele, 
este o rană de lepră, și trebuie arătată preotului. Preotul 
să cerceteze rana, și să închidă șapte zile lucrul cu rana. Să 
cerceteze a șaptea zi rana. Dacă rana s'a întins pe haină, în 
urzeală sau în bătătură, pe piele sau pe lucrul acela de piele, 
este o rană de lepră învechită: lucrul acela este necurat. Să 
ardă haina, urzeala sau bătătura de lină sau de in, sau lucrul 
de piele pe care se găsește rana, căci este o lepră învechită: să 
fie ars în foc. Dar dacă preotul vede că rana nu s'a întins pe 
haină, pe urzeală sau pe bătătură, sau pe lucrul acela de piele, 
să poruncească să se spele partea atinsă de rană, și să-l închidă 
a doua oară șapte zile. Preotul să cerceteze rana, după ce se 
va spăla. Și dacă rana nu și-a schimbat înfățișarea și nu s'a 
întins, lucrul acela este necurat: să fie ars în foc, căci o parte 
din față sau din dos a fost roasă. Dacă preotul vede că rana 
a mai scăzut, după ce a fost spălată, s'o rupă din haină sau 
din piele, din urzeală sau din bătătură. Și dacă se mai ivește 
pe haină, în urzeală sau în bătătură, sau pe lucrul de piele, 
înseamnă că este o spuzeală de lepră: lucrul atins de rană să 
fie ars în foc. Haina, urzeala sau bătătura, sau vreun lucru 
de piele, care a fost spălat, și unde a pierit rana, să se mai 
spele a doua oară, și va fi curat. Aceasta este legea privitoare 
la rana leprei, cînd lovește hainele de lină sau de in, urzeala 
sau bătătura, sau un lucru oarecare de piele, și după care vor 
fi declarate curate sau necurate.” 


Domnul a vorbit lui Moise, și a zis: “lată care va fi legea 
cu privire la cel lepros, în ziua curăţirii lui. Să-l aducă înaintea 

preotului. Preotul să iasă afară din tabără, și să cerceteze pe 
cel lepros. Dacă leprosul este tămăduit de rana leprei, preotul 
să poruncească să se ia, pentru cel ce trebuie curăţit, două 
păsări vii și curate, lemn de cedru, cărmiz și isop. Preotul să 
poruncească să se junghie una din aceste păsări într'un vas de 
pămînt, în apă curgătoare. Să ia pasărea cea vie, lemnul de 
cedru, cărmizul și isopul, și să le moaie, împreună cu pasărea 
cea vie, în sîngele păsării junghiate în apa curgătoare. Să 
stropească de șapte ori pe cel ce trebuie curăţit de lepră. Apoi 
să-l declare curat, și să dea drumul păsării celei vii pe cîmp. 
Cel ce se curăţește, trebuie să-și spele hainele, să-și radă tot 
părul, și să se scalde în apă; și va fi curat. 'n urmă va putea 
să intre în tabără, dar să rămînă șapte zile afară din cort. n 
ziua a șaptea, să-și radă tot părul, capul, barba și sprîncenele: 
tot părul să și-l radă; să-și spele hainele și să-și scalde trupul 
în apă, și va fi curat. A opta zi, să ia doi miei fără cusur, și o 
oaie de un an fără cusur, trei zecimi dintr'o efă de floarea făinii, 
ca dar de mîncare frămîntat cu untdelemn, și un log (pahar) 
de untdelemn. Preotul care face curățirea să aducă înaintea 
Domnului pe omul care se curăţește și toate lucrurile acestea, 
la ușa cortului întilnirii. Preotul să ia unul din miei, și sã- 
l aducă jertfă pentru vină, împreună cu logul de untdelemn; 
să le legene într'o parte și într'alta înaintea Domnului, ca dar 
legănat. Să junghie mielul în locul unde se junghie jertfele 
de ispășire și arderile de tot, adică în locul sfint; căci, la jertfa 
pentru vină, ca și la jertfa de ispășire, dobitocul pentru jertfă 
va fi al preotului: el este un lucru prea sfint. Preotul să ia din 
sîngele jertfei de ispășire; să pună pe marginea urechii drepte 
a celui ce se curăţește, pe degetul cel mare dela mîna dreaptă 
a lui, și pe degetul cel mare dela piciorul drept. Preotul 
să ia untdelemn din log, și să toarne în palma miînii stîngi. 
Preotul să-și moaie degetul mînii drepte în untdelemnul din 
palma miînii stîngi, și să stropească din untdelemn de șapte 
ori cu degetul înaintea Domnului. Din untdelemnul care-i 
mai rămîne în mînă, preotul să pună pe (moalele) marginea 
urechii drepte a celui ce se curăţțește, pe degetul cel mare al 
miînii drepte și pe degetul cel mare al piciorului drept, deasupra 

sîngelui dela jertfa pentru vină. Iar untdelemnul care-i mai 
rămîne în mînă, preotul să-l pună pe capul celui ce se curătește; 
și preotul să facă ispășire pentru el înaintea Domnului. Apoi 
preotul să aducă jertfa de ispășire; și să facă ispășire pentru 
cel ce se curăţește de întinăciunea lui. "n urmă să junghie 
arderea de tot. Preotul să aducă pe altar arderea de tot 
și darul de mincare; și să facă ispășire pentru omul acesta, 
și va fi curat. Dacă este sărac și nu poate să aducă toate 
aceste lucruri, atunci să ia un singur miel, care să fie adus 
ca jertfă pentru vină, după ce a fost legănat într'o parte și 
într'alta, ca dar legănat, și să facă ispășire pentru el. Să ia 
o zecime din floarea, făinii, frămîntată cu untdelemn, pentru 
darul de mîncare, și un log de untdelemn. Să ia și două 
turturele sau doi pui de porumbel, după mijloacele lui, unul 
ca jertfă de ispășire, celalt ca ardere de tot. ’n ziua a opta, să 
aducă pentru curățirea lui toate aceste lucruri la preot, la ușa 
cortului întilnirii, înaintea Domnului. Preotul să ia mielul 
pentru jertfa de vină, și logul cu untdelemn; și să le legene 
într'o parte și într'alta, ca dar legănat, înaintea Domnului. 
Să junghie mielul jertfei pentru vină. Preotul să ia din sîngele 
jertfei pentru vină; să pună pe marginea urechii drepte a celui 
ce se curăţește, pe degetul cel mare al mînii drepte și pe degetul 
cel mare al piciorului drept. Preotul să toarne untdelemn 
în palma mînii stîngi. Preotul să stropească de șapte ori cu 
degetul de la mîna dreaptă înaintea Domnului din untdelemnul 
care este în mîna stingă a lui. Iar din untdelemnul din mîna 
lui, preotul să pună pe marginea urechii drepte a celui ce se 
curăţește, pe degetul cel mare al mînii drepte, și pe degetul 
cel mare al piciorului drept, în locul unde a pus din sîngele 
jertfei pentru vină. Ce mai rămîne din untdelemn în mînă, 
preotul să-l pună pe capul celui ce se curăţește, ca să facă 
ispășire pentru el înaintea Domnului. Apoi să aducă una 
din turturele sau un pui de porumbel, cum va putea, unul 
ca jertfă de ispășire, și altul ca ardere de tot, împreună cu 
darul de mîncare; și preotul să facă ispășire înaintea Domnului 
pentru cel ce se curățește. Aceasta este legea pentru curățirea 
celui ce are o rană de lepră, și nu poate să aducă tot ce este 

rînduit pentru curățirea lui.” Domnul a vorbit lui Moise și 
lui Aaron, și a zis: “După ce veţi intra în țara Canaanului, 
pe care v'o dau în stăpiînire, dacă voi trimete o rană de lepră 
pe vreo casă din țara pe care o veți stăpini, cel cu casa să 
se ducă să spună preotului, și să zică: „Mi se pare că este 
ceva ca o rană în casa mea.' Preotul, înainte de a intra ca 
să cerceteze rana, să poruncească să se deșerte casa, ca nu 
cumva tot ce este în ea să se facă necurat. După aceea să 
intre preotul și să cerceteze casa. Preotul să cerceteze rana. 
Dacă vede că pe zidurile casei sînt niște gropișoare verzui sau 
roșietice, părînd mai adinci decit zidul, să iasă din casă, și, 
cînd va ajunge la ușă, să pună să încuie casa șapte zile. n 
ziua a șaptea, preotul să se întoarcă în ea. Și dacă va vedea că 
rana s'a întins pe zidurile casei să poruncească să se scoată 
pietrele atinse de rană, și să le arunce afară din cetate întrun 
loc necurat. Să pună să răzăluiască toată partea din lăuntru 
a casei, și tencuiala răzăluită să se arunce afară din cetate, 
într'un loc necurat. Să ia alte pietre și să le pună în locul 
celor dintii; și să se ia altă tencuială ca să se tencuiască din 
nou casa. Dacă rana se va întoarce și va izbucni din nou în 
casă, după ce au scos pietrele, după ce au răzăluit și tencuit 
din nou casa, preotul să se întoarcă în ea. Și dacă vede că 
rana s'a întins în casă, este o lepră învechită în casă: casa 
este necurată. Să dărîme casa, lemnele, și toată tencuiala 
casei; și să scoată aceste lucruri afară din cetate, într'un loc 
necurat. Cine va intra în casă în tot timpul cînd era închisă, 
va fi necurat pînă seara. Cine se va culca în casă, să-și spele 
hainele. Cine va mînca în casă, deasemenea să-și spele hainele. 
Dacă preotul, care s'a întors în casă, vede că rana nu s'a întins, 
dupăce a fost tencuită din nou casa, să declare casa curată, căci 
rana este vindecată. Pentru curățirea casei să ia două păsări, 
lemn de cedru, cărmiz și isop. Să junghie una din păsări 
într'un vas de pămînt, într'o apă curgătoare. Să ia lemnul 
de cedru, isopul, cărmizul și pasărea cea vie; să le moaie în 
sîngele păsării junghiate și în apa curgătoare, și să stropească 
de șapte ori casa. Să curețe casa cu sîngele pasării, cu apa 
curgătoare, cu pasărea cea vie, cu lemnul de cedru, cu isopul 

și cărmizul. Să dea drumul păsării celei vii afară din cetate, 
pe cîmp. Să facă astfel ispășire pentru casă, și ea va fi curată. 
Aceasta este legea pentru orice rană de lepră și pentru riia de 
cap, pentru lepra de pe haine și de pe case, pentru umflături, 
pentru pecingini și pentru pete: ea arată cînd un lucru este 
necurat, și cînd este curat. Aceasta este legea pentru lepră.” 


Domnul a vorbit lui Moise și lui Aaron, și a zis: “Vorbiţi 
copiilor lui Israel, și spuneţi-le: „Orice om care are o scurgere 
din trupul lui, prin chiar faptul acesta este necurat. Din 
pricina scurgerii lui este necurat: fie că trupul lui lasă să se 
facă scurgerea, fie că o oprește, este necurat. Orice pat în care 
se va culca, va fi necurat; și orice lucru pe care va şedea, va 
fi necurat. Cine se va atinge de patul lui, să-și spele hainele, 
să se scalde în apă, și va fi necurat pînă seara. Cine va ședea 
pe lucrul pe care a șezut el, să-și spele hainele, să se scalde în 
apă, și să fie necurat pînă seara. Cine se va atinge de trupul 
lui, să-și spele hainele, să se scalde în apă, și va fi necurat pînă 
seara. Dacă omul acela scuipă pe un om curat, acesta să-și 
spele hainele, să se scalde în apă, și va fi necurat pînă seara. 
Ori ce șea pe care va călări el, va fi necurată. Cine se va atinge 
de vreun lucru care a fost subt el, va fi necurat pînă seara; și 
cine va ridica lucrul acela, să-și spele hainele, să se scalde în 
apă, și va fi necurat pînă seara. Cine va fi atins de cel cu 
scurgerea, și nu-și va spăla minile în apă, să-și spele hainele, 
să se scalde în apă, și va fi necurat pină seara. Orice vas de 
pămînt care va fi atins de el, să fie spart, și orice vas de lemn 
să fie spălat în apă. După ce va fi curăţit de scurgerea lui, 
omul acela să numere șapte zile pentru curățirea lui; să-și spele 
hainele, să-și scalde trupul în apă curgătoare, și va fi curat. "n 
ziua a opta, să ia două turturele sau doi pui de porumbel, să 
se ducă înaintea Domnului, la ușa cortului întilnirii, și să-i dea 
preotului. Preotul să-i aducă, unul ca jertfă de ispășire, și 
celalt ca ardere de tot; și preotul să facă ispășire pentru el 
înaintea Domnului, pentru scurgerea lui. Omul care va avea 
o scurgere a seminței în somn să-și scalde tot trupul în apă, și 
va fi necurat pînă seara. Orice haină și ori ce piele cari vor fi 
atinse de scurgerea lui, vor fi spălate cu apă, și vor fi necurate 

pînă seara. Dacă o femeie s'a culcat cu un astfel de om, să se 18 
scalde amindoi în apă, și vor fi necuraţi pînă seara. Femeia 19 
care va avea o scurgere, și anume o scurgere de sînge din trupul 

ei, să rămînă șapte zile în necurăţia ei. Oricine se va atinge de 
ea, va fi necurat pînă seara. Orice pat în care se va culca ea 20 
în timpul necurăţiei ei, va fi necurat; și orice lucru pe care va 
ședea ea, va fi necurat. Oricine se va atinge de patul ei, să-și 21 
spele hainele, să se scalde în apă, și va fi necurat pînă seara. 
Oricine se va atinge de un lucru pe care a șezut ea, să-și spele 22 
hainele, să se scalde în apă, și va fi necurat pînă seara. Dacă 23 
este ceva pe patul sau pe lucrul pe care a șezut ea, cine se 
va atinge de lucrul acela, va fi necurat pînă seara. Dacă se 24 
culcă cineva cu ea, și vine peste el necurăţia femeii aceleia, 

el va fi necurat timp de șapte zile, și orice pat în care se va 
culca, va fi necurat. Femeia care va avea o scurgere de sînge 25 
timp de mai multe zile, afară de soroacele ei obicinuite, sau a 
cărei scurgere va ținea mai mult ca deobicei, va fi necurată tot 
timpul scurgerii ei, ca pe vremea cînd îi vine sorocul. Orice 26 
pat în care se va culca în timpul cît va ţinea scurgerea aceasta, 

va fi ca și patul din timpul cînd ea este la scurgerea dela soroc; 

și orice lucru pe care va ședea, va fi necurat ca atunci cînd este 

ea la scurgerea dela soroc. Oricine se va atinge de ele, va fi 27 
necurat; să-și spele hainele, să se scalde în apă, și va fi necurat 
pînă seara. După ce va fi curăţită de scurgerea ei, să numere 28 
șapte zile, și apoi va fi curată. A opta zi, să ia două turturele 29 
sau doi pui de porumbel, și să-i ducă preotului, la ușa cortului 
întilnirii. Preotul să aducă unul ca jertfă de ispășire, și altul 30 
ca ardere de tot; și preotul să facă ispășire pentru ea înaintea 
Domnului, pentru scurgerea care o făcea necurată. Aşa să 31 
depărtaţi pe copiii lui Israel de necurăţiile lor, ca să nu moară 
din pricina necurăţiilor lor, dacă pîngăresc cortul Meu, care 
este în mijlocul lor. Aceasta este legea pentru cel ce are o 32 
scurgere sau este întinat printr'o lepădare de sămînță în somn, 
pentru cea care este la curgerea dela soroc, pentru bărbatul sau 33 
femeia care are o scurgere, și pentru bărbatul care se culcă cu 

o femeie necurată.” 


Domnul a vorbit lui Moise, după moartea celor doi fii ai lui [16| 

Aaron, morţi cînd s'au înfățișat înaintea Domnului. Domnul 
a zis lui Moise: “Vorbește fratelui tău Aaron, și spune-i să nu 
intre în tot timpul în sfîntul locaș, dincolo de perdeaua din 
lăuntru, înaintea capacului ispășirii, care este pe chivot, ca să 
nu moară; căci deasupra capacului ispășirii Mă voi arăta în 
nor. Iată cum să intre Aaron în sfîntul locaș. Să ia un vițel 
pentru jertfa de ispășire și un berbece pentru arderea de tot. 
Să se îmbrace cu tunica sfințită de in, și să-și pună pe trup 
ismenele de in; să se încingă cu briul de in, și să-și acopere 
capul cu mitra de in; acestea sînt veșmintele sfinţite, cu cari 
se va îmbrăca el dupăce își va spăla trupul în apă. Să ia, dela 
adunarea copiilor lui Israel, doi ţapi pentru jertfa de ispășire, și 
un berbece pentru arderea de tot. Aaron să-și aducă vițelul 
lui pentru jertfa de ispășire, și să facă ispășire, pentru el și 
pentru casa lui. Să ia cei doi ţapi, și să-i pună înaintea Dom- 
nului, la ușa cortului întîlnirii. Aaron să arunce sorți pentru 
cei doi țapi: un sort pentru Domnul, și un sort pentru Azazel. 
Aaron să ia ţapul care a ieșit la sorţi pentru Domnul, și să-l 
aducă jertfă de ispășire. lar ţapul care a ieșit la sorți pen- 
tru Azazel, să fie pus viu înaintea Domnului, ca să slujească 
pentru facerea ispășirii, și să i se dea drumul în pustie pentru 
Azazel. Aaron să-și aducă vițelul lui pentru jertfa de ispășire, 
și să facă ispășire pentru el și pentru casa lui. Să-și junghie 
viţelul pentru jertfa lui de ispășire. Să ia o cădelniță plină 
cu cărbuni aprinși de pe altarul dinaintea Domnului, și doi 
pumni de tămiie mirositoare pisată mărunt; să ducă aceste 
lucruri dincolo de perdeaua dinlăuntru; să pună tămiia pe 
foc înaintea Domnului, pentru ca norul de fum de tămiie să 
acopere capacul ispășirii depe chivotul mărturiei, și astfel nu 
va muri. Să ia din sîngele vițelului și să stropească, cu degetul 
pe partea dinainte a capacului ispășirii spre răsărit; să stro- 
pească din sînge de șapte ori cu degetul lui înaintea capacului 
ispășirii. Să junghie țapul adus ca jertfă de ispășire pentru 
popor, și să-i ducă sîngele dincolo de perdeaua dinlăuntru. Cu 
sîngele acesta să facă întocmai cum a făcut cu sîngele vițelului, 
să stropească cu el spre capacul ispășirii și înaintea capacului 
ispășirii. Astfel să facă ispășire pentru sfintul locaș, pentru 

necurăţiile copiilor lui Israel și pentru toate călcările de lege, 
prin cari au păcătuit ei. Să facă la fel pentru cortul întilnirii, 
care este cu ei în mijlocul necurăţiilor lor. Să nu fie nimeni în 
cortul întilnirii cînd va intra Aaron să facă ispășirea în sfîntul 
locaș, pînă va ieși din ei. Să facă ispășire pentru el și pentru 
casa lui, și pentru toată adunarea lui Israel. După ce va ieși, 
să se ducă la altarul care este înaintea Domnului, și să facă 
ispășire pentru altar; să ia din sîngele vițelului și ţapului, și 
să pună pe coarnele altarului de jur împrejur. Să stropească 
pe altar cu degetul lui de șapte ori din sînge, și astfel să-l 
curăţe și să-l sfințească, de necurăţiile copiilor lui Israel. Cînd 
va isprăvi de făcut ispășirea pentru sfintul locaș, pentru cor- 
tul întâlnirii și pentru altar, să aducă ţapul cel viu. Aaron 
să-și pună amîndouă mînile pe capul ţapului celui viu, și să 
mărturisească, peste el toate fărădelegile copiilor lui Israel și 
toate călcările lor de lege cu cari au păcătuit ei; să le pună 
pe capul ţapului, apoi să-l izgonească în pustie, printr'un om 
care va avea însărcinarea aceasta. Tapul acela va duce asupra 
lui toate fărădelegile lor într'un pămînt pustiit; în pustie, să-i 
dea drumul. Aaron să intre în cortul întilnirii; să-și lepede 
veșmintele de in, pe cari le îmbrăcase la intrarea, în sfîntul lo- 
caș, și să le pună acolo. Să-și spele trupul cu apă într'un loc 
sfint, și să-și ia din nou veșmintele. Apoi să iasă afară, să-și 
aducă arderea lui de tot și arderea de tot a poporului, și să facă 
ispășire pentru el și pentru popor. lar grăsimea jertfei de is- 
pășire s'o ardă pe altar. Cel ce va izgoni ţapul pentru Azazel, 
să-și spele hainele, și să-și scalde trupul în apă; după aceea, 
să intre iarăș în tabără. Să scoată afară din tabără vițelul 
ispăşitor și ţapul ispăşitor, al căror sînge a fost dus în sfintul 
locaș pentru facerea ispășirii, și să le ardă în foc pieile, carnea 
și balega. Cel ce le va arde, să-și spele hainele și să-și scalde 
trupul în apă; după aceea, să intre iarăș în tabără. Aceasta să 
vă fie o lege vecinică: în luna a șaptea, în a zecea zi a lunii, să 
vă smeriţi sufletele, să nu faceţi nici o lucrare, nici băștinașul, 
nici străinul care locuiește în mijlocul vostru. Căci în ziua 
aceasta. se va face ispășire pentru voi, ca să vă curățiți: veţi fi 
curăţiţi de toate păcatele voastre înaintea Domnului. Aceasta 

sà fie pentru voi o zi de Sabat, o zi de odihnă, în care să vă 
smeritți sufletele. Aceasta să fie o lege vecinică. Ispășirea să fie 
făcută de preotul care a primit ungerea și care a fost închinat 
în slujba Domnului, ca să urmeze tatălui său în slujba preoţiei; 
să se îmbrace cu veșmintele de in, cu veșmintele sfinţite. Să 
facă ispășire pentru Locul prea sfint, să facă ispășire pentru 
cortul întilnirii și pentru altar, și să facă ispășire pentru pre- 
oți și pentru tot poporul adunării. Aceasta să fie pentru voi 
o lege vecinică: odată pe an să se facă ispășire pentru copiii 
lui Israel, pentru păcatele lor.” Aaron a făcut întocmai cum 
poruncise lui Moise Domnul. 


Domnul a vorbit lui Moise, și a zis: “Vorbeşte lui Aaron 
și fiilor lui, și tuturor copiilor lui Israel, și spune-le: „lată ce a 
poruncit Domnul. Dacă cineva din casa lui Israel junghie în 
tabără sau afară din tabără un bou, un miel sau o capră, și 
nu-l aduce la ușa cortului întilnirii, ca să-l aducă dar Domnului 
înaintea cortului Domnului, sîngele acesta va fi pus în socoteala 
omului aceluia: a vărsat sînge; omul acela va fi nimicit din 
mijlocul poporului său. De aceea copiii lui Israel, în loc să-și 
junghie jertfele pe cîmp, trebuie să le aducă la preot, înaintea 
Domnului, la ușa cortului întilnirii, și să le aducă Domnului 
ca jertfe de mulțămire. Preotul să le stropească sîngele pe 
altarul Domnului, la ușa cortului întilnirii; și să ardă grăsimea, 
care va fi de un miros plăcut Domnului. Să nu-și mai aducă 
jertfele lor la idolii cu cari curvesc. Aceasta va fi o lege vecinică 
pentru ei și pentru urmașii lor. Să le spui dar: Dacă un om din 
casa lui Israel sau dintre străinii cari locuiesc în mijlocul lor, 
aduce o ardere de tot sau vreo altă jerttă, și n'o aduce la ușa 
cortului întilnirii, ca s'o aducă jertfă Domnului, omul acela să 
fie nimicit din poporul lui. Dacă un om din casa lui Israel sau 
din străinii cari locuiesc în mijlocul lor, mănîncă sînge de orice 
fel, mi voi întoarce Faţa împotriva celui ce mănîncă sîngele, 
și-l voi nimici din mijlocul poporului său. Căci viaţa trupului 
este în sînge. Vi l-am dat ca să-l puneţi pe altar, ca să slujească 
de ispășire pentru sufletele noastre, căci prin viaţa din el face 
sîngele ispășire. De aceea am zis copiilor lui Israel: „Nimeni 
dintre voi să nu mănînce sînge, și nici străinul care locuiește în 

mijlocul vostru să nu mănînce sînge. Dacă vreunul din copiii 
lui Israel sau din străinii cari locuiesc în mijlocul lor vînează 
o fiară sau o pasăre care se mănîncă, să-i verse sîngele și să- 
l acopere cu ţărină. Căci viaţa oricărui trup stă în sîngele 
lui, care este în el. De aceea am zis copiilor lui Israel: „Să 
nu mîncaţi sîngele niciunui trup; căci viața oricărui trup este 
sîngele lui: oricine va mînca din el, va fi nimicit. Oricine, 
fie băștinaș, fie străin, care va mînca dintr'o fiară moartă sau 
sfișiată, să-și spele hainele, să, se scalde în apă, și va fi necurat 
pînă seara; apoi va fi curat. Dacă nu-și spală hainele, și nu-și 
scaldă trupul, își va purta fărădelegea lui.” 


Domnul a vorbit lui Moise, și a zis: “Vorbește copiilor lui 
Israel și spune-le: „Eu sînt Domnul, Dumnezeul vostru. Să 
nu faceţi ce se face în țara Egiptului unde aţi locuit, și să nu 
faceţi ce se face în ţara Canaanului unde vă duc Eu: să nu vă 
luaţi după obiceiurile lor. Să împliniţi poruncile Mele, și să 
ţineţi legile Mele: să le urmaţi. Eu sînt Domnul, Dumnezeul 
vostru. Să păziţi legile și poruncile Mele: omul care le va îm- 
plini, va trăi prin ele. Eu sînt Domnul! Nici unul din voi să 
nu se apropie de ruda lui de sînge, ca să-i descopere goliciunea. 
Eu sînt Domnul. Să nu descoperi goliciunea tatălui tău, nici 
goliciunea mamei tale. Ti-este mamă: să nu-i descoperi goli- 
ciunea. Să nu descoperi goliciunea nevestei tatălui tău. Este 
goliciunea tatălui tău. Să nu descoperi goliciunea sorei tale, 
fata tatălui tău, sau fata mamei tale, născută în casă sau afară 
din casă. Să nu descoperi goliciunea fetei fiului tău sau a fetei 
tale. Căci este goliciunea ta. Să nu descoperi goliciunea fetei 
nevestei tatălui tău, născută din tatăl tău. Ti-este soră. Să nu 
descoperi goliciunea sorei tatălui tău. Este rudă de aproape cu 
tatăl tău. Să nu descoperi goliciunea sorei mamei tale. Este 
rudă de aproape cu mama ta. Să nu descoperi goliciunea 
fratelui tatălui tău. Să nu te apropii de nevasta lui. Ti-este 
mătușă. Să nu descoperi goliciunea nurorei tale. Este nev- 
asta fiului tău: să nu-i descoperi goliciunea. Sà nu descoperi 
goliciunea nevestei fratelui tău. Este goliciunea fratelui tău. 
Să nu descoperi goliciunea unei femei și a fetei ei. Să nu iei 
pe fata fiului ei, nici pe fata fetei ei, ca să le descoperi goli- 

ciunea. “ți sînt rude de aproape: este o nelegiuire. Să nu 
iei pe sora nevestei tale, ca să-i faci în necaz, descoperindu-i 
goliciunea alături de nevastă-ta, cât timp ea este încă în viaţă. 
Să nu te apropii de o femeie în timpul necurăţiei ei, cînd este 
la soroc, ca să-i descoperi goliciunea. Sà nu te împreuni cu 
nevasta semenului tău, ca să te pîngărești cu ea. Să nu dai 
pe nici unul din copiii tăi ca să fie adus jertfă lui Moloh, și să 
nu pîngărești Numele Dumnezeului tău. Eu sînt Domnul. Să 
nu te culci cu un bărbat cum se culcă cineva cu o femeie. Este 
o uriciune. Să nu te culci cu o vită, ca să te pîngărești cu 
ea. Femeia să nu se apropie de o vită, ca să curvească cu ea. 
Este o mare mișelie. Să nu vă spurcaţi cu nici unul din aceste 
lucruri, căci prin toate aceste lucruri s'au spurcat neamurile 
pe cari le voi izgoni dinaintea voastră. Tara a fost spurcată 
prin ele; Eu îi voi pedepsi fărădelegea, și pămîntul va vărsa din 
gura lui pe locuitorii lui.  Păziţi dar legile și poruncile Mele, 
și nu faceţi niciuna din aceste spurcăciuni, nici băștinașul, nici 
străinul care locuiește în mijlocul vostru. Căci toate aceste 
spurcăciuni le-au făcut oamenii din ţara aceasta, cari au fost 
înaintea voastră în ea; și astfel ţara a fost pingărită. Luaţi 
seama, ca nu cumva să vă verse și pe voi țara din gura ei, dacă 
o spurcaţi, cum a vărsat pe neamurile cari erau în ea înaintea 
voastră. Căci toţi cei ce vor face vreuna din aceste spurcăci- 
uni, vor fi nimiciţi din mijlocul poporului lor. Păziţi poruncile 
Mele, și nu faceţi niciunul din obiceiurile urîte cari se făceau 
înaintea voastră, ca să nu vă spurcaţi cu ele. Eu sînt Domnul 
Dumnezeul vostru.” 


Domnul a vorbit lui Moise, și a zis: “Vorbește întregei 
adunări a copiilor lui Israel, și spune-le: Fiţi sfinți, căci Eu 
sînt sfint, Eu, Domnul, Dumnezeul vostru. Fiecare din voi să 
cinstească pe mamă-sa și pe tatăl său, și să păzească Sabatele 
Mele. Eu sînt Domnul, Dumnezeul vostru. Să nu vă în- 
toarceți spre idoli, și să nu vă faceţi dumnezei turnaţi. Eu 
sînt Domnul, Dumnezeul vostru. Cînd veţi aduce Domnu- 
lui o jertfă de mulţămire, s'o aduceţi așa ca să fie primită. 
Jertfa să fie mîncată în ziua cînd o veți jertfi, sau a doua zi; 
ce va mai rămînea pînă a treia zi, să se ardă în foc. Dacă 

va mînca cineva din ea a treia zi, faptul acesta va fi un lucru 
urît: jertfa nu va fi primită. Cine va mînca din ea, își va 
purta vina păcatului său, căci necinstește ce a fost închinat 
Domnului: omul acela va fi nimicit din poporul lui. Cînd veţi 
secera, holdele ţării, să lași nesecerat un colţ din cîmpul tău, 
și să nu strîngi spicele rămase pe urma secerătorilor. Nici să 
nu culegi strugurii rămași după cules în via ta, și să nu strîngi 
boabele cari vor cădea din ei. Să le lași săracului și străinului. 
Eu sînt Domnul, Dumnezeul vostru. Să nu furati, și să nu 
minţiţi, nici să nu vă înșelaţi unii pe alţii. Să nu juraţi strimb 
pe Numele Meu, căci ai necinsti astfel Numele Dumnezeului 
tău. Eu sînt Domnul. Să nu asuprești pe aproapele tău, și 
să nu storci nimic dela el prin silă. Să nu oprești pînă a doua 
zi plata celui tocmit cu ziua. Sā nu vorbeşti de rău pe un 
surd, și să nu pui înaintea unui orb nimic care să-l poată face 
să cadă; ci să te temi de Dumnezeul tău. Eu sînt Domnul. 
Să nu faceţi nedreptate la judecată: să nu cauţi la faţa sărac- 
ului, și să nu părtinești pe nimeni din cei mari, ci să judeci 
pe aproapele tău după dreptate. Să nu umbli cu birfeli în 
poporul tău. Să nu te ridici împotriva vieţii aproapelui tău. 
Eu sînt Domnul. Să nu urăști pe fratele tău în inima ta; 
să mustri pe aproapele tău, dar să nu te încarci cu un păcat 
din pricina lui. Să nu te răsbuni, și să nu ţii necaz pe copiii 
poporului tău. Să iubeşti pe aproapele tău ca pe tine însuţi. 
Eu sînt Domnul. Să păziţi legile Mele. Să nu împreuni vite de 
două soiuri deosebite; să nu sameni în ogorul tău două feluri 
de semințe; și să nu porți o haină ţesută din două feluri de fire. 
Cînd un om se va culca cu o femeie, roabă logodită cu un alt 
bărbat, și ea n'a fost răscumpărată de tot sau slobozită, să fie 
pedepsiţi amindoi, dar nu pedepsiţi cu moartea, pentrucă ea 
nu era slobodă. El să aducă Domnului pentru vina lui, la ușa 
cortului întilnirii, un berbece ca jertfă pentru vină. Preotul 
să facă ispășire pentru el înaintea Domnului, pentru păcatul 
pe care l-a făcut, cu berbecele adus ca jertfă pentru vină; și 
păcatul pe care l-a făcut, îi va fi iertat. Cînd veți intra în 
țară, și veţi sădi tot felul de pomi roditori, roadele lor să le 
priviți ca netăiate împrejur; timp de trei ani să fie netăiate 

împrejur pentru voi; să nu mîncați din ele. ’n al patrulea an, 
toate roadele să fie închinate Domnului, spre lauda Lui. ’n al 
cincilea an, să mîncați roadele, ca ele să vi se înmulțească din 
ce în ce mai mult: Eu sînt Domnul, Dumnezeul vostru. Să 
nu miîncați nimic cu sînge. Să nu ghiciţi după vîrcolaci, nici 
după nori. Să nu vă tăiaţi rotund colţurile părului, și să nu-ți 
razi colţurile bărbii. Să nu vă faceţi tăieturi în carne pentru 
un mort, și să nu vă faceţi slove săpate pe voi. Eu sînt Dom- 
nul. Să nu-ţi necinstești fata, dînd-o să fie curvă, pentruca 
nu cumva țara să ajungă un loc de curvie, și să se umple de 
fărădelegi. Să păziţi Sabatele Mele, și să cinstiţi locașul Meu 
cel sfînt. Eu sînt Domnul. Sä nu vă duceți la ceice cheamă 
duhurile morţilor, nici la vrăjitori: să nu-i întrebaţi, ca să nu 
vă spurcaţi cu ei. Eu sînt Domnul, Dumnezeul vostru. Să te 
scoli înaintea perilor albi, și să cinstești pe bătrin. Să te temi 
de Dumnezeul tău. Eu sînt Domnul. Dacă un străin vine 
să locuiască împreună cu voi în țara voastră, să nu-l asupriţi. 
Să vă purtaţi cu străinul care locuiește între voi ca și cu un 
băștinaș din mijlocul vostru; să-l iubiţi ca pe voi înșivă, căci și 
voi aţi fost străini în țara Egiptului. Eu sînt Domnul, Dum- 
nezeul vostru. Să nu faceţi nedreptate la judecată, nici în mă- 
surile de lungime, nici în greutăţi, nici în măsurile de încăpere. 
Să aveţi cumpene drepte, greutăţi drepte, efe drepte, și hine 
drepte. Eu sînt Domnul, Dumnezeul vostru, care v'am scos din 
țara Egiptului. Să păziţi toate legile Mele și toate poruncile 
Mele, și să le împliniţi. Eu sînt Domnul.” 


Domnul a vorbit lui Moise, și a zis: “Spune copiilor lui 
Israel: „Dacă un om dintre copiii lui Israel sau dintre străinii 
cari locuiesc în Israel, dă lui Moloh pe unul din copiii lui, omul 
acela să fie pedepsit cu moartea: poporul din ţară să-l ucidă cu 
pietre. Și Eu "mi voi întoarce Faţa împotriva omului aceluia, 
și-l voi nimici din mijlocul poporului său, pentrucă a dat lui 
Moloh pe unul din copiii săi, a spureat locașul Meu cel sfint, și 
a necinstit Numele Meu cel sfint. Dacă poporul ţării închide 
ochii față de omul acela, care dă lui Moloh copii de ai săi, și nu- 
l omoară, "mi voi întoarce Eu Faţa împotriva omului aceluia și 
împotriva familiei lui, și-l voi nimici din mijlocul poporului lui, 

împreună cu toţi cei ce curvesc ca el cu Moloh. Dacă cineva se 
duce la cei ce cheamă pe morți și la ghicitori, ca să curvească 
după ei, 'mi voi întoarce Faţa împotriva omului aceluia, și-l 
voi nimici din mijlocul poporului lui. Voi, să vă sfințiţi, și să 
fiţi sfinți, căci Eu sînt Domnul, Dumnezeul vostru. Să păziți 
legile Mele, și să le împliniţi. Eu sînt Domnul, care vă sfinţesc. 
Dacă un om oarecare blastămă pe tatăl său sau pe mama sa, să 
fie pedepsit cu moartea; a blestemat pe tatăl său sau pe mama 
sa: sîngele lui să cadă asupra lui. Dacă un om preacurvește 
cu o femeie măritată, dacă preacurvește cu nevasta aproapelui 
său, omul acela și femeia aceea preacurvari să fie pedepsiţi 
cu moartea. Dacă un om se culcă cu nevasta tatălui său, 
și descopere astfel goliciunea tatălui său, omul acela și femeia 
aceea să fie pedepsiţi cu moartea; sîngele lor să cadă asupra lor. 
Dacă un om se culcă cu noru-sa, amindoi să fie pedepsiţi cu 
moartea; au făcut o amestecătură de sînge: sîngele lor să cadă 
asupra lor. Dacă un om se culcă cu un om cum se culcă cineva 
cu o femeie, amîndoi au făcut un lucru scîrbos; să fie pedepsiţi 
cu moartea, sîngele lor să cadă asupra lor. Dacă un om ia de 
nevastă pe fată și pe mama ei, este o nelegiuire: să-i ardă în foc, 
pe el și pe ele, ca nelegiuirea aceasta să nu fie în mijlocul vostru. 
Dacă un om se culcă cu o vită, să fie pedepsit cu moartea; și 
vita s'o omoriţi. Dacă o femeie se apropie de o vită, ca să 
curvească cu ea, să ucizi și pe femeie și pe vită; să fie omorite: 
sîngele lor să cadă asupra lor. Dacă un om ia pe soru-sa, fata 
tatălui său sau fata mamei lui, dacă îi vede goliciunea ei și ea 
îi vede pe a lui, este o mișelie; să fie nimiciţi subt ochii copiilor 
poporului lor; el a descoperit goliciunea sorei lui, își va lua 
pedeapsa pentru păcatul lui. Dacă un om se culcă cu o femeie 
care este la sorocul femeilor, și-i descopere goliciunea, dacă- 
i descopere scurgerea, și ea își descopere scurgerea sîngelui 
ei, amindoi să fie nimiciți din mijlocul poporului lor. Să nu 
descoperi goliciunea sorei mamei tale, nici a sorei tatălui tău, 
căci înseamnă să descoperi pe ruda ta de aproape: amindoi 
aceștia își vor lua pedeapsa păcatului. Dacă un om se culcă 
cu mătușă-sa, a descoperit goliciunea unchiului său; își vor 
lua pedeapsa păcatului lor: vor muri fără copii. Dacă un 

om ia pe nevasta fratelui său, este o necurăţie; a descoperit 
goliciunea fratelui său: nu vor avea copii. Să păziți toate 
legile Mele și toate poruncile Mele, și să le împliniţi, pentruca 
țara în care vă duc să vă așez, să nu vă verse din gura ei. 
Să nu trăiţi după obiceiurile neamurilor, pe cari le voi izgoni 
dinaintea voastră; căci ele au făcut toate aceste lucruri, și Mi- 
este scirbă de ele. V’am spus: „Voi le veţi stăpîni ţara; Eu 
vă voi da-o în stăpinire: este o ţară în care curge lapte și 
miere.‘ Eu sînt Domnul, Dumnezeul vostru, care v'am pus de 
o parte dintre popoare. Să faceţi deosebire între dobitoacele 
curate și necurate, între păsările curate și necurate, ca să nu vă 
spurcaţi prin dobitoacele, prin păsările, prin toate tiritoarele 
de pe pămînt, pe cari v'am învăţat să le deosebiți ca necurate. 
Voi să-Mi fiți sfinți, căci Eu sînt sfint, Eu, Domnul; Eu v'am 
pus de o parte dintre popoare, ca să fiţi ai Mei. Dar dacă un 
om sau o femeie cheamă duhul unui mort, sau se îndeletnicește 
cu ghicirea, să fie pedepsiţi cu moartea; să-i ucideţi cu pietre: 
sîngele lor să cadă asupra lor.” 


Domnul a zis lui Moise: “Vorbește preoţilor, fiilor lui Aaron, 
și spune-le: „Un preot să nu se atingă de un mort din poporul 
său, ca să nu se facă necurat; afară de rudele lui cele mai 
deaproape, de mama lui, de tatăl lui, de fiul lui, de fratele 
lui, și de soru-sa care-i încă fecioară, stă lîngă el și nu este 
măritată, afară de aceștia, să nu se atingă de niciun alt mort. 
Ca unul care este fruntaș în poporul lui, să nu se facă necurat, 
atingîndu-se de un mort. Preoții să nu-și facă un loc pleșuv 
în cap, pentru un mort, să nu-și radă colțurile bărbii, și să nu- 
și facă tăieturi în carne. Să fie sfinți pentru Dumnezeul lor, 
și să nu necinstească Numele Dumnezeului lor; căci ei aduc 
Domnului jertfele mistuite de foc, mîncarea Dumnezeului lor: 
de aceea să fie sfinți. Să nu-și ia de nevastă o curvă sau o 
spurcată, nici o femeie lăsată de bărbatul ei, căci ei sînt sfinți 
pentru Dumnezeul lor.  Să-l socotești ca sfint, căci el aduce 
mîncarea Dumnezeului tău; el să fie sfint pentru tine, căci Eu 
sînt sfint, Eu, Domnul, care vă sfinţesc. Dacă fata unui preot 
se necinstește curvind, necinstește pe tatăl ei: să fie arsă în 
foc. Preotul care este mare preot între fraţii lui, pe capul 

căruia a fost turnat untdelemnul pentru ungere, şi care a fost 
închinat în slujba Domnului și îmbrăcat în veșminte sfinţite, 
să nu-și descopere capul, și să nu-și sfișie veșmintele. Să nu 
se ducă la niciun mort; să nu se facă necurat, și să nu se atingă 
nici chiar de tatăl său sau de mama sa. Să nu iasă din sfintul 
locaș, și să nu necinstească sfintul locaș al Dumnezeului său; 
căci untdelemnul ungerii Dumnezeului său este o cunună pe 
el. Eu sînt Domnul. Femeia pe care o va lua el de nevastă, să 
fie fecioară. Să nu ia nici o văduvă, nici o femeie despărțită 
de bărbat, nici o femeie spurcată sau curvă; ci femeia pe care 
o va lua de nevastă din poporul său, să fie fecioară. Să nu-și 
necinstească sămînta în poporul lui; căci Eu sînt Domnul, care- 
l sfinţesc.” Domnul a vorbit lui Moise, și a zis: “Vorbește lui 
Aaron, și spune-i: „Niciun om din neamul tău și din urmaşii 
tăi care va avea o meteahnă trupească, să nu se apropie ca 
să aducă mîncarea Dumnezeului lui. Niciun om care va avea 
o meteahnă trupească nu va putea să se apropie: și anume 
nici un om orb, șchiop, cu nasul cîrn sau cu un mădular mai 
lung; nici un om cu piciorul frînt sau cu mîna frintă; nici 
un om ghebos sau pipernicit, cu albeaţă în ochi, care are riie, 
pecingine sau boșit. Niciun om din neamul preotului Aaron, 
care va avea vreo meteahnă trupească, să nu se apropie ca 
să aducă Domnului jertfele mistuite de foc; are o meteahnă 
trupească: să nu se apropie ca să aducă mîncarea Dumnezeului 
lui. Din mîncarea Dumnezeului lui, fie lucruri prea sfinte, fie 
lucruri sfinte, va putea să mănînce. Dar să nu se ducă la 
perdeaua dinlăuntru, și să nu se apropie de altar, căci are 
o meteahnă trupească; să nu-Mi necinstească locașurile Mele 
cele sfinte, căci Eu sînt Domnul, care îi sfințesc.” Astfel a 
vorbit Moise lui Aaron și fiilor săi, și tuturor copiilor lui Israel. 


Domnul a vorbit lui Moise, și a zis: Vorbește lui Aaron 
și fiilor lui, ca să se ferească de lucrurile sfinte, cari "mi sînt 
închinate de copiii lui Israel, şi să nu necinstească Numele 
Meu cel sfint. Eu sînt Domnul. Spune-le: “Orice om dintre 
urmașii voștri și din neamul vostru, care se va apropia de lu- 
crurile sfinte pe cari le închină Domnului copiii lui Israel, și 
care va avea pe el o necurăţie, omul acela să fie nimicit dinain- 

tea Mea. Eu sînt Domnul. Orice om din neamul lui Aaron, 
care va avea lepră sau scurgere de sămînţă, să nu mănînce 
din lucrurile sfinte pînă nu va fi curat. Tot așa și cel ce se 
va atinge de cineva spurcat prin atingerea de vreun mort, de 
cel ce va avea o lepădare de sămînță în somn, cel ce se va 
atinge de o tîrîtoare și se va spurca, sau un om atins de vreo 
necurăție oarecare și care se va fi făcut necurat prin ea. Cine 
se va atinge de aceste lucruri, va fi necurat pînă seara; să nu 
mănînce din lucrurile sfinte, decît dupăce își va scălda trupul 
în apă; după asfinţitul soarelui, va fi curat; și în urmă va 
mînca din lucrurile sfinte, căci aceasta este hrana lui. Să nu 
mănînce dintr'o vită moartă sau sfișiată, ca să nu se spurce 
cu ea. Eu sînt Domnul. Să păzească poruncile Mele, ca să 
nu-și ia pedeapsa pentru păcatul lor și să nu moară, pentrucă 
au necinstit lucrurile sfinte. Eu sînt Domnul, care îi sfinţesc. 
Nici un străin să nu mănînce din lucrurile sfinte; cel ce locuiește 
la un preot ca oaspe, și cel tocmit cu ziua, să nu mănînce 
din lucrurile sfinte. Dar robul cumpărat de preot cu preţ de 
argint, va putea să mănînce, tot așa și cel născut în casa lui; 
ei să mănînce din hrana lui. Fata unui preot, măritată după 
un străin, să nu mănînce din lucrurile sfinte aduse jertfă prin 
ridicare. Dar fata unui preot, care va fi rămas văduvă sau de- 
spărţită de bărbat, fără să aibă copii, și care se va întoarce în 
casa tatălui său, ca atunci cînd era fată, va putea să mănînce 
din hrana tatălui ei. Dar niciun străin să nu mănînce din 
ea. Dacă un om mănîncă dintr'un lucru sfint, fără să bage de 
seamă, să dea preotului prețul lucrului sfint, adăugând încă o 
cincime la el. Preoţii să nu necinstească lucrurile sfinte aduse 
de copiii lui Israel, pe cari le-au adus ei Domnului ca jertfă 
prin ridicare; ei vor face să apese astfel asupra lor păcatul 
de care s'ar face vinovaţi mîncînd din lucrurile sfinte: căci Eu 
sînt Domnul, care îi sfințesc.” Domnul a vorbit lui Moise, 
și a zis: “Vorbeşte lui Aaron și fiilor lui, și tuturor copiilor 
lui Israel, și spune-le: „Orice om din casa lui Israel sau dintre 
străinii din Israel, care va aduce o ardere de tot Domnului, 
fie pentru împlinirea unei juruințe, fie ca dar de bună voie, 
să ia o parte bărbătească fără cusur din boi, miei sau capre, 

pentruca jertfa să fie primită. Să nu aduceţi niciuna care să 
aibă vreun cusur, căci n'ar fi primită. Dacă un om aduce 
Domnului din boi sau din oi o jertfă de mulţămire, fie pentru 
împlinirea unei juruinţe, fie ca dar de bună voie, vita pen- 
tru jertfă să fie fără cusur, ca să fie primită; să n'aibă niciun 
cusur în ea. Să n'aduceţi niciuna care să fie oarbă, slută, sau 
ciuntită, care să aibă bube, riie sau pecingine; din acestea să 
n'aduceţi pe altar ca jertfă mistuită de foc înaintea Domnului. 
Ca dar de bună voie vei putea să jerttești un bou sau un miel 
cu un mădular prea lung sau prea scurt; dar, ca dar pentru 
împlinirea unei juruințe, nu va fi primit. Să n'aduceţi Dom- 
nului un dobitoc cu boașele frînte, stricate, smulse sau tăiate; 
să nu-l aduceţi ca jertfă în țara voastră. Nici să nu luaţi dela 
străin vreunul din aceste dobitoace, ca să-l aduceţi ca mîncare 
Dumnezeului vostru; căci sînt sluţite, au metehne: și n'ar fi 
primite.” Domnul a zis lui Moise: “Viţelul, mielul sau iedul, 
după naștere, să mai rămînă șapte zile cu mamă-sa, și apoi, 
dela a opta zi înainte, va fi primit să fie adus Domnului ca 
jertfă mistuită de foc. Vaca, oaia sau capra, să n'o junghiaţi 
ca jertfă în aceeaș zi cu fătul lor. Cînd veţi aduce Domnului o 
jertfă de mulțămire, s'o aduceţi așa ca să fie primită. Vita să 
se mănînce în aceeaș zi; să nu lăsaţi nimic din ea pînă a doua 
zi dimineaţa. Eu sînt Domnul. Să păziţi poruncile Mele, și să 
le împliniţi. Eu sînt Domnul. Să nu necinstiți Numele Meu 
cel sfint, ca să fiu sfințit în mijlocul copiilor lui Israel. Eu sînt 
Domnul, care vă sfințesc, și care v'am scos din țara Egiptului, 
ca să fiu Dumnezeul vostru. Eu sînt Domnul.” 


Domnul a vorbit lui Moise, și a zis: “Vorbeşte copiilor 
lui Israel, și spune-le: „lată sărbătorile Domnului, pe cari le 
veţi vesti ca adunări sfinte, iată sărbătorile Mele: Şase zile 
să lucraţi; dar ziua a șaptea este Sabatul, ziua de odihnă, 
cu o adunare sfîntă. Să nu faceţi nici o lucrare în timpul ei: 
este Sabatul Domnului, în toate locuinţele voastre. lată săr- 
bătorile Domnului, cu adunări sfinte, pe cari le veţi vesti la 
vremile lor hotărite. "n luna întiia, în a patrusprezecea zi a 
lunii, între cele două seri, vor fi Paștele Domnului. Şi în a 
cinsprezecea, zi a lunii acesteia, va fi sărbătoarea azimilor în 

cinstea Domnului; șapte zile să mîncaţi azimi. "n ziua întiia, 
să aveţi o adunare sfîntă: atunci să nu faceţi nici o lucrare de 
slugă. Şapte zile să aduceţi Domnului jertfe mistuite de foc. 
m ziua a șaptea să fie o adunare sfîntă: atunci să nu faceți 
nici o lucrare de slugă.” Domnul a vorbit lui Moise, și a 
zis: “Vorbeşte copiilor lui Israel, și spune-le: „Cînd veți intra 
în țara pe care v'o dau, și cînd veți secera sămănăturile, să 
aduceți preotului un snop, ca pîrgă a secerișului vostru. El să 
legene snopul într'o parte și într'alta înaintea Domnului, ca să 
fie primit: preotul să-l legene într'o parte și într'alta, a doua 
zi după Sabat. ’n ziua cînd veţi legăna snopul, să aduceţi, 
ca ardere de tot Domnului, un miel de un an fără cusur; să 
adăugaţi la el două zecimi de efă din floarea făinii, frămîntată 
cu untdelemn, ca dar de mîncare mistuit de foc, de un miros 
plăcut Domnului; și să aduceţi o jertfă de băutură de un sfert 
de hin de vin. Să nu miîncaţi nici pîine, nici spice prăjite sau 
pisate, pînă în ziua aceasta, cînd veți aduce un dar de mîncare 
Dumnezeului vostru. Aceasta este o lege vecinică pentru ur- 
mașii voştri, în toate locurile în cari veţi locui. De a doua zi 
după Sabat, din ziua cînd veţi aduce snopul ca să fie legănat 
într'o parte și într'alta, să numărați șapte săptămîni întregi. 
Să numărați cincizeci de zile pînă în ziua care vine după al 
șaptelea Sabat; și atunci să aduceţi Domnului un nou dar de 
mîncare. Să aducăţi din locuinţele voastre două pini, ca să fie 
legănate într'o parte și într” alta; să, fie făcute cu două zecimi 
de efă din floarea făinii, și coapte cu aluat: acestea sînt cele 
dintii roade pentru Domnul. Afară de aceste pîni, să aduceţi 
ca ardere de tot Domnului șapte miei de un an fără cusur, un 
vițel și doi berbeci; să adăugaţi la ei darul de mîncare și jertfa 
de băutură obicinuite, ca dar de mîncare mistuit de foc, de un 
miros plăcut Domnului. Să aduceţi și un țap ca jertfă de is- 
pășire, și doi miei de un an ca jertfă de mulțămire. Preotul să 
legene aceste dobitoace într'o parte și într'alta ca dar legănat 
înaintea Domnului, împreună cu pînea adusă ca pirgă și cu cei 
doi miei: ele să fie închinate Domnului, și să fie ale preotu- 
lui. ’n aceeaș zi, să vestiți sărbătoarea, și să aveţi o adunare 
sfîntă: atunci să nu faceţi nici o lucrare de slugă. Aceasta este 

o lege vecinică pentru urmașii voştri, în toate locurile în cari 
veţi locui. Cînd veţi secera sămănăturile din țara voastră, să 
laşi nesecerat un colţ din cîmpul tău, și să nu strîngi ce rămîne 
de pe urma secerătorilor. Să lași s săracului și străinului aceste 
spice. Eu sînt Domnul, Dumnezeul vostru.” Domnul a vorbit 
lui Moise, și a zis: “Vorbește copiilor lui Israel, și spune-le: 

„n luna a șaptea, în cea dintii zi a lunii, să aveţi o zi de odihnă, 
sosi cu sunet de trîmbiţe, și o adunare sfintă. Atunci să 
nu faceţi nici o lucrare de slugă, și să aduceţi Domnului jertfe 
mistuite de foc.” Domnul a vorbit lui Moise, și a zis: “n 
ziua a zecea a acestei a șaptea luni, va fi ziua ispășirii: atunci 
să aveți o adunare sfintă, să vă smeriți sufletele, și să aduceţi 
Domnului jertfe mistuite de foc. Să nu faceţi nici o lucrare în 
ziua aceea, căci este ziua ispășirii, cînd trebuie făcută, ispășire 
pentru voi înaintea Domnului, Dumnezeului vostru. Oricine 
nu se va smeri în ziua aceea, va fi nimicit din poporul lui. Pe 
oricine va face în ziua aceea vreo lucrare oarecare, îl voi nimici 
din mijlocul poporului lui. Să nu faceţi nici o lucrare atunci. 
Aceasta este o lege vecinică pentru urmașii voştri, în toate 
locurile în cari veţi locui. Aceasta să fie pentru voi o zi de 
Sabat, o zi de odihnă, și să vă smeriţi sufletele în ziua aceasta; 
din seara zilei a noua pînă în seara următoare, să prăznuiți 
Sabatul vostru.” Domnul a vorbit lui Moise, și a zis: “Vor- 
beşte copiilor lui Israel și spune-le: „n a cincisprezecea zi a 
acestei a șaptea luni, va fi sărbătoarea corturilor, în cinstea 
Domnului, timp de șapte zile. ’n ziua întîi să fie o adunare 
sfintă: să nu faceţi nici o lucrare de slugă în timpul ei. Timp 
de șapte zile, să aduceţi Domnului jertfe mistuite de foc. A 
opta zi, să aveţi o adunare sfîntă, și să aduceţi Domnului jertfe 
mistuite de foc; aceasta să fie o adunare de sărbătoare: să nu 
faceţi nici o lucrare de slugă în timpul ei. Acestea sînt sär- 
bătorile Domnului, în cari veţi vesti adunări sfinte, ca să se 
aducă Domnului jertfe mistuite de foc, arderi de tot, daruri 
de mîncare, jertfe de vite și jertfe de băutură, fiecare lucru la 
ziua hotărită. Afară de aceasta să păziţi Sabatele Domnului, 
și să vă aduceţi darurile voastre Domnului, să aduceţi toate 
jertfele făcute pentru împlinirea unei juruinţe și toate darurile 

vostre făcute de bună voie. ’n a cincisprezecea zi a lunii aces- 
teia a șaptea, cînd veți strînge rodurile țării, să prăznuitți o 
sărbătoare în cinstea Domnului, timp de șapte zile: cea dintîi 
zi să fie o zi de odihnă, și a opta să fie tot o zi de odihnă. 
’n ziua întîi să luaţi poame din pomii cei frumoși, ramuri de 
finici, ramuri de copaci stufoși și de sălcii de rîu, și să vă bu- 
curaţi înaintea Domnului, Dumnezeului vostru, șapte zile. n 
fiecare an să prăznuiți sărbătoarea aceasta în cinstea Domnu- 
lui, timp de șapte zile. Aceasta este o lege vecinică pentru 
urmașii voştri. "n luna a șaptea s'o prăznuiți. Şapte zile să 
locuiţi în corturi; toți băștinașii din Israel să locuiască în cor- 
turi, pentruca urmașii voştri să știe că am făcut pe copiii lui 
Israel să locuiască în corturi, după ce i-am scos din ţara Egip- 
tului. Eu sînt Domnul, Dumnezeul vostru.” Aşa a spus Moise 
copiilor lui Israel cari sînt sărbătorile Domnului. 


Domnul a vorbit lui Moise, și a zis:  “Porunceşte copiilor 
lui Israel să-ți aducă pentru sfeșnic untdelemn curat de măs- 
line tescuite, ca să ţină candelele aprinse neîncetat. Aaron 
să-l pregătească, dincoace de perdeaua dinlăuntru, care este 
înaintea mărturiei, în cortul întilnirii, pentruca să ardă neînc- 
etat de seara pînă dimineaţa în faţa Domnului. Aceasta este 
o lege vecinică pentru urmașii voștri. Să așeze candelele în 
sfeşnicul de aur curat, ca să ardă neîncetat înaintea Domnu- 
lui. Să iei floare de făină, și să faci din ea douăsprezece turte; 
fiecare turtă să fie făcută din două zecimi de efă. Să le pui 
în două șiruri, cîte șase în fiecare șir, pe masa de aur curat, 
înaintea Domnului. Peste fiecare șir să pui tămiie curată, 
care să fie pe pîine ca aducere aminte, ca un dar de mîncare 
mistuit de foc înaintea Domnului. ’n fiecare zi de Sabat să 
se pună aceste pini înaintea Domnului, neîncetat: acesta. este 
un legămînt vecinic pe care-l vor ţinea copiii lui Israel. Pînile 
acestea să fie ale lui Aaron și ale fiilor lui, și să le mănînce 
într'un loc sfint; căci ele sînt pentru ei un lucru prea sfint, o 
parte din darurile de mîncare mistuite de foc înaintea Dom- 
nului. Aceasta este o lege vecinică.” Fiul unei femei israelite 
și al unui bărbat egiptean, venind în mijlocul copiilor lui Is- 
rael, s'a certat în tabără cu un bărbat israelit. Fiul femeii 

israelite a hulit și a blestemat Numele lui Dumnezeu. L-au 
adus la Moise. Mamă-sa se numea Selomit, fata lui Dibri, din 
seminţia lui Dan. L-au aruncat în temniță, pînă va spune 
Moise ce va porunci Domnul. Domnul a vorbit lui Moise, și 
a zis: “Scoate din tabără pe cel ce a hulit; toţi ceice l-au 
auzit, să-și pună mîinile pe capul lui, și toată adunarea să-l 
ucidă cu pietre. Sā vorbeşti copiilor lui Israel, și să le spui: 
„Oricine va blestema pe Dumnezeul lui, își va lua pedeapsa 
pentru păcatul lui. Cine va blestema Numele Domnului, va 
fi pedepsit cu moartea: toată adunarea să-l ucidă cu pietre. 
Fie străin, fie băștinaș, să moară, pentrucă a hulit Numele 
lui Dumnezeu. Cine va da unui om o lovitură de moarte, să 
fie pedepsit cu moartea. Cine va da unui dobitoc o lovitură 
de moarte, să-l înlocuiască: viaţă pentru viaţă. Dacă cineva 
rănește pe aproapele lui, să i se facă așa cum a făcut și el: 
frîntură pentru frintură, ochi pentru ochi, dinte pentru dinte; 
să i se facă aceeaș rană pe care a făcut-o el aproapelui său. 
Cine va ucide un dobitoc, să-l înlocuiască; dar cine va ucide 
un om, să fie pedepsit cu moartea. Să aveţi aceeaș lege pentru 
străin ca și pentru băștinaș; căci Eu sînt Domnul, Dumnezeul 
vostru.” Moise a vorbit copiilor lui Israel; au scos afară din 
tabără pe cel ce hulise, și l-au ucis cu pietre. Copiii lui Israel 
au făcut după porunca pe care o dăduse lui Moise Domnul. 


Domnul a vorbit cu Moise pe muntele Sinai, și a zis: “Vor- 
beşte copiilor lui Israel, și spune-le: „Cînd veţi intra în ţara pe 
care v'o dau, pămîntul să se odihnească, să ţină un Sabat în 
cinstea Domnului. Şase ani să-ţi semeni ogorul, șase ani să-ți 
tai via, și să strîngi roadele. Dar anul al șaptelea să fie un 
Sabat, o vreme de odihnă pentru pămînt, un Sabat ţinut în 
cinstea Domnului: în anul acela să nu-ţi semeni ogorul, și să 
nu-ți tai via. Să nu seceri ce va ieși din grăunțele căzute dela 
seceriș, și să nu culegi strugurii din via ta netăiată: acesta 
să fie un an de odihnă pentru pămînt.  Ceeace va ieşi dela 
sine din pămînt în timpul Sabatului lui, să vă slujească de 
hrană, ţie, robului și roabei tale, celui tocmit de tine cu ziua 
și străinului care locuiește cu tine, vitelor tale și fiarelor din 
țara ta; tot venitul pămîntului să slujească de hrană. Să nu- 

meri şapte săptămîni de ani, de șapte ori șapte ani, și zilele 
acestor șapte săptămîni de ani vor face patruzeci și nouă de 
ani. n a zecea zi a lunii a șaptea, să pui să sune cu trim- 
bița răsunătoare; în ziua ispășirii, să sunaţi cu trîmbița în 
toată ţara voastră. Şi să sfinţiţi astfel anul al cincizecilea, să 
vestiți slobozenia în ţară pentru toţi locuitorii ei: acesta să 
fie pentru voi anul de veselie; fiecare din voi să se întoarcă la 
moșia lui, și fiecare din voi să se întoarcă în familia lui. Anul 
al cincizecilea să fie pentru voi anul de veselie; atunci să nu 
sămănaţi, să nu seceraţi ce vor aduce ogoarele dela ele, și să nu 
culegeți via netăiată. Căci este anul de veselie: să-l priviţi ca 
ceva sfint. Să mîncaţi ce vă vor da ogoarele voastre. "n anul 
acesta de veselie, fiecare din voi să se întoarcă la moșia lui. 
Dacă vindeţi ceva aproapelui vostru, sau dacă cumpăraţi ceva 
dela aproapele vostru, niciunul din voi să nu înșele pe fratele 
lui. Să cumperi dela aproapele tău, socotind anii dela anul 
de veselie, și el să-ţi vîndă socotind anii de rod. Cu cît vor fi 
mai mulți ani, cu atît să ridici preţul; și cu cît vor fi mai puţini 
ani, cu atît să-l scazi; căci el îţi vinde numai numărul secer- 
ișurilor. Niciunul din voi să nu înșele deci pe aproapele lui, 
și să te temi de Dumnezeul tău; căci Eu sînt Domnul, Dum- 
nezeul vostru.  "mpliniţi legile Mele, păziţi poruncile Mele și 
împliniţi-le; și veţi locui fără frică în ţară. Tara își va da ro- 
durile, veţi mînca din ele și vă veţi sătura, și veţi locui fără 
frică în ea. Dacă veți zice: „Ce vom mînca în anul al șaptelea, 
fiindcă nu vom sămăna și nu vom strînge rodurile;, Eu vă voi 
da binecuvîntarea Mea în anul al șaselea, și pămîntul va da 
roade pentru trei ani. Cînd veţi sămăna în anul al optulea, 
veţi mînca tot din vechile roduri; pînă la al nouălea an, pînă 
la noile roduri, veţi mînca tot din cele vechi.  Pămînturile 
să nu se vîndă de veci; căci țara este a Mea, iar voi sînteți 
la Mine ca niște străini și venetici. De aceea în toată ţara 
pe care o veţi stăpîni, să daţi dreptul de răscumpărare pen- 
tru pămiînturi. Dacă fratele tău sărăcește și vinde o bucată 
din moșia lui, cel ce are dreptul de răscumpărare, ruda lui cea 
mai deaproape, să vină și să răscumpere ce a vîndut fratele 
său. Dacă un om n'are pe nimeni care să aibă dreptul de răs- 

cumpărare, și-i stă în putință lui singur să facă răscumpărarea, 
să socotească anii dela vînzare, să dea înapoi cumpărătorului 
ce prisosește, și să se întoarcă la moșia lui. Dacă n'are cu ce 
să-i dea înapoi, lucrul vîndut să rămînă în mîinile cumpărătoru- 
lui pînă la anul de veselie; la anul de veselie, el să se întoarcă 
la moșia lui, și cumpărătorul să iasă din ea. Dacă un om 
vinde o casă de locuit într'o cetate înconjurată cu ziduri, să 
aibă drept de răscumpărare pînă la împlinirea unui an dela 
vînzare; dreptul lui de răscumpărare să ţină un an. Dar dacă 
această casă, așezată într'o cetate înconjurată cu ziduri, nu 
este răscumpărată înainte de împlinirea unui an întreg, ea va 
rămiînea de veci cumpărătorului și urmașilor lui; iar în anul 
de veselie să nu iasă din ea. Casele din sate, cari nu sînt în- 
conjurate cu ziduri, să fie privite ca ţarini de pămînt: ele vor 
putea fi răscumpărate, și cumpărătorul va ieși din ele în anul 
de veselie. Cît privește cetăţile Leviţilor și casele pe cari le 
vor avea ei în aceste cetăţi, Leviţii să aibă un drept necurmat 
de răscumpărare. Cine va cumpăra dela Leviţi o casă, să iasă 
în anul de veselie din casa vîndută lui și din cetatea în care 
o avea; căci casele din cetăţile Leviţilor sînt averea, lor în mi- 
jlocul copiilor lui Israel.  Ogoarele așezate în jurul cetăților 
Leviţilor nu se vor putea vinde; căci ei le vor stăpîni de veci. 
Dacă fratele tău sărăcește, și nu mai poate munci lîngă tine, 
să-l sprijinești, fie ca străin, fie ca venetic, ca să trăiască îm- 
preună cu tine. Să nu iei dela el nici dobindă nici camătă: să 
te temi de Dumnezeul tău, și fratele tău să trăiască împreună 
cu tine. Să nu-i împrumuţi banii tăi cu dobîndă, și să nu-i 
împrumuți merindele tale pe camătă. Eu sînt Domnul, Dum- 
nezeul tău, care v'am scos din țara Egiptului, ca să vă dau 
țara Canaanului, ca să fiu Dumnezeul vostru. Dacă fratele 
tău sărăcește lîngă tine, și se vinde ţie, să nu-l pui să-ţi facă 
muncă de rob. Ci să fie la tine ca un om tocmit cu ziua, ca un 
venetic; să stea în slujba ta pînă la anul de veselie. Atunci să 
iasă dela tine, el și copiii lui cari vor fi cu el, și să se întoarcă 
în familia lui, la moșia părinţilor lui. Căci ei sînt slujitorii 
Mei, pe cari i-am scos din ţara Egiptului; să nu fie vînduţi 
cum se vind robii. Să nu-l stăpînești cu asprime, și să te 

temi de Dumnezeul tău. Dacă vrei să ai robi și roabe, să-i iei 
dela neamurile cari vă înconjoară; dela ele să cumpăraţi robi 
și roabe. Veţi putea să-i cumpăraţi și dintre copiii străinilor 
cari vor locui la tine, și din familiile lor, pe cari le vor naște în 
țara voastră; ei vor fi averea voastră. ’i puteți lăsa moștenire 
copiilor voştri după voi, ca pe o moșie; și puteţi să-i ţineţi ast- 
fel robi pe veci. Dar cît despre fraţii voştri, copiii lui Israel, 
niciunul din voi să nu stăpînească pe fratele său cu asprime. 
Dacă un străin, sau un venetic se îmbogățește, și fratele tău 
sărăcește lîngă el, și se vinde străinului care locuiește la tine 
sau vreunuia din familia străinului, el să aibă dreptul de răs- 
cumpărare, după ce se va fi vindut: unul din fraţii lui să poată 
să-l răscumpere. Unchiul lui, sau fiul unchiului lui, sau una 
din rudele lui de aproape, va putea să-l răscumpere; sau, dacă 
are mijloace, să se răscumpere singur. Sà facă socoteala cu 
cel ce l-a cumpărat, din anul cînd s'a vîndut pînă în anul de 
veselie; și prețul de plătit va atîrna de numărul anilor, cari vor 
fi preţuiţi ca ai unui om tocmit cu plată. Dacă mai sînt încă 
mulți ani pănă la anul de veselie, își va plăti răscumpărarea 
după preţul anilor acelora și să-l scadă din preţul cu care a 
fost cumpărat; dacă mai rămîn puţini ani pînă la anul de 
veselie, să le facă socoteala, și să-și plătească răscumpărarea 
după acești ani. Să fie la el ca unul tocmit cu anul; și acela la 
care va fi, să nu se poarte cu asprime cu el subt ochii tăi. lar 
dacă nu este răscumpărat în niciunul din aceste feluri, să iasă 
dela el în anul de veselie, el și copiii lui cari vor fi împreună cu 
el. Căci copiii lui Israel sînt robii Mei; ei sînt robii Mei, pe 
cari i-am scos din țara Egiptului. Eu sînt Domnul, Dumnezeul 
vostru. 


Să nu vă faceţi idoli, să nu vă ridicaţi nici chip cioplit, nici 
stilp de aducere aminte; să nu puneţi în ţara voastră nici o pi- 
atră împodobită cu chipuri, ca să vă închinaţi înaintea ei; căci 
Eu sînt Domnul, Dumnezeul vostru. Să păziţi Sabatele Mele, 
și să cinstiţi locașul Meu cel sfint. Eu sînt Domnul. Dacă 
veţi urma legile Mele, dacă veţi păzi poruncile Mele și le veți 
împlini, vă voi trimete ploi la vreme, pămîntul își va da road- 
ele, și pomii de pe cîmp își vor da rodurile. Abea veţi treiera 

grîul, și veţi începe culesul viei, și culesul viei va ţinea pînă la 
sămănătură; veţi avea pîine da belşug, veți mînca și vă veți 
sătura și veți locui fără frică în țara voastră. Voi da pace în 
țară, și nimeni nu vă va turbura somnul; voi face să piară din 
țară fiarele sălbatice, și sabia nu va trece prin țara voastră. 
Veţi urmări pe vrăjmașii voştri, și ei vor cădea uciși de sabie 
înaintea voastră. Cinci din voi vor urmări o sută, și o sută 
din voi vor urmări zece mii, și vrăjmașii voştri vor cădea uciși 
de sabie înaintea voastră. Eu Mă voi întoarce spre voi, vă 
voi face să creșteţi, vă voi înmulți, și "mi voi ținea legămîntul 
Meu cu voi. Veţi mînca din roadele cele vechi, și veţi scoate 
afară pe cele vechi, ca să faceți loc celor noi. "mi voi așeza 
locașul Meu în mijlocul vostru, și sufletul Meu nu vă va uri. 
Voi umbla în mijlocul vostru; Eu voi fi Dumnezeul vostru, și 
voi veți fi poporul Meu. Eu sînt Domnul, Dumnezeul vostru, 
care v'am scos din țara Egiptului, care v'am scos din robie; Eu 
am rupt legăturile jugului vostru, și v'am făcut să mergeţi cu 
capul ridicat. Dar dacă nu Mă ascultați și nu împliniţi toate 
aceste porunci, dacă nesocotiţi legile Mele, și dacă sufletul 
vostru urăște rînduielile Mele, așa încît să nu împliniţi toate 
poruncile Mele și să rupeţi legămîntul Meu, iată ce vă voi face 
atunci. Voi trimete peste voi groaza, lingoarea și frigurile, cari 
vor face să vi se stingă ochii, și să piară viaţa din voi. Săminţa 
o veţi sămăna în zădar, căci o vor mînca vrăjmașii voştri. "mi 
voi întoarce Faţa împotriva voastră, și veţi fi bătuţi și veţi fugi 
dinaintea vrăjmașilor voştri; cei ce vă urăsc vă vor subjuga, și 
veţi fugi fără să fiți urmăriţi chiar. Dacă, cu toate acestea, nu 
Mă veţi asculta, vă voi pedepsi de șapte ori mai mult pentru 
păcatele voastre. Voi frînge mîndria puterii voastre, voi face 
ca deasupra voastră cerul să fie de fier, și pămîntul de aramă. 
Vi se va istovi puterea fără folos: pămîntul vostru nu-și va da 
roadele, și pomii de pe pămînt nu-și vor da rodurile. Dacă și 
după aceasta vă veţi împotrivi, și nu veți voi să Mă ascultați, 
vă voi lovi de șapte ori mai mult pentru păcatele voastre. Voi 
trimete împotriva voastră fiarele de pe cîmp, cari vă vor lăsa 
fără copii, vă vor nimici vitele, și vă vor împuţina; așa că vă 
vor răminea drumurile pustii. Dacă pedepsele acestea nu vă 

vor îndrepta, și dacă vă veți împotrivi Mie, Mă voi împotrivi 
și Eu vouă, și vă voi lovi de șapte ori mai mult pentru păcatele 
voastre. Voi face să vină împotriva voastră sabie, care va 
răsbuna călcarea legămîntului Meu; și cînd vă veţi strînge în 
cetăţile voastre, voi trimete ciuma în mijlocul vostru, și veți 
fi daţi în minile vrăjmașului. Cînd vă voi trimete lipsă de 
pîne, zece femei vă vor coace pîne într'un singur cuptor, și 
vi se va da pîinea cu cîntarul; veți mînca, dar nu vă veţi să- 
tura. Dacă, cu toate acestea, nu Mă veţi asculta, și dacă vă 
veţi împotrivi Mie, Mă voi împotrivi și Eu vouă cu miînie, 
și vă voi pedepsi de șapte ori mai mult pentru păcatele voas- 
tre. Veţi mînca pănă și carnea fiilor voştri, veţi mînca pănă și 
carnea fiicelor voastre. Vă voi nimici înălțimile pentru jertfă, 
vă voi dărima stilpii închinaţi soarelui, voi arunca trupurile 
voastre moarte peste trupurile moarte ale idolilor voștri, și 
sufletul Meu vă va uri. Vă voi lăsa cetăţile pustii, vă voi 
pustii locașurile sfinte, și nu voi mai mirosi mirosul plăcut al 
tămilii voastre. Voi pustii țara, așa că vrăjmașii voştri cari o 
vor locui vor rămînea încremeniți văzind-o. Vă voi împrăștia 
printre neamuri, și voi scoate sabia după voi. Tara voastră va 
fi pustiită, și cetăţile voastre vor rămiînea pustii. Atunci țara 
se va bucura de Sabatele ei, tot timpul cît va fi pustiită și cît 
veţi fi în țara vrăjmașilor voştri; atunci țara se va odihni, și 
se va bucura de Sabatele ei. Tot timpul cât va fi pustiită, va 
avea odihna pe care n'o avusese în anii voştri de Sabat, cînd 
o locuiaţi. ’n inima acelora dintre voi cari vor mai rămînea 
în viaţă, în țara vrăjmașilor lor, voi băga frica; și îi va urmări 
pănă și foșnetul unei frunze suflate de vînt; vor fugi ca de sa- 
bie, și vor cădea fără să fie urmăriţi. Se vor prăvăli unii peste 
alţii ca înaintea săbiei, fără să fie urmăriți. Nu veţi putea să 
staţi în picioare în fața vrăjmașilor voştri; veţi pieri printre 
neamuri, și vă va mînca țara vrăjmașilor voştri. lar pe aceia 
dintre voi cari vor mai răminea în viaţă, îi va apuca durerea 
pentru fărădelegile lor, în ţara vrăjmașilor lor; îi va apuca 
durerea și pentru fărădelegile părinţilor lor. "și vor mărturisi 
fărădelegile lor și fărădelegile părinților lor, călcările de lege pe 
cari le-au săvirșit față de Mine, și împotrivirea cu care Mi s'au 

împotrivit, păcate din pricina cărora și Eu M’am împotrivit 
lor, și i-am adus în ţara vrăjmașilor lor. Și atunci inima lor 
netăiată, împrejur se va smeri, și vor plăti datoria fărădelegilor 
lor. Atunci 'mi voi aduce aminte de legămîntul Meu cu Iacov, 
"mi voi aduce aminte de legămîntul Meu cu Isaac și de legămîn- 
tul Meu cu Avraam, și "mi voi aduce aminte de ţară. Tara însă 
va trebui să fie părăsită, de ei, și se va bucura de Sabatele ei în 
timpul cînd va rămiînea pustiită, departe de ei; și ei vor plăti 
datoria fărădelegilor lor, pentrucă au nesocotit poruncile Mele, 
și pentrucă sufletul lor a urit legile Mele. Dar, și cînd vor fi 
în ţara vrăjmașilor lor, nu-i voi lepăda de tot, și nu-i voi uri 
pănă, acolo încât să-i nimicesc de tot, și să rup legămîntul Meu 
cu ei; căci Eu sînt Domnul, Dumnezeul lor. Ci 'mi voi aduce 
aminte spre binele lor de vechiul legămînt, prin care i-am scos 
din țara Egiptului, în faţa neamurilor, ca să fiu Dumnezeul lor. 
Eu sînt Domnul.” Acestea sînt rînduielile, poruncile și legile, 
pe cari le-a statornicit Domnul între El și copiii lui Israel, pe 
muntele Sinai, prin Moise. 


Domnul a vorbit lui Moise, și a zis: “Vorbește copiilor lui 
Israel, și spune-le: „Cînd se vor face juruinţe Domnului, dacă 
e vorba de oameni, ei să fie ai Domnului, după prețuirea ta. 
lar prețuirea pe care o vei face unui bărbat dela douăzeci pînă 
la șasezeci de ani, să fie de cincizeci de sicli de argint, după 
siclul sfîntului locaș: dacă este femeie, prețuirea să fie de 
treizeci de sicli. Dela cinci pînă la douăzeci de ani, prețuirea 
să fie de douăzeci de sicli pentru un băiat, și de zece sicli pen- 
tru o fată. Dela o lună pînă la cinci ani, prețuirea să fie de 
cinci sicli de argint pentru un băiat, și de trei sicli de argint 
pentru o fată. De la șasezeci de ani în sus, prețuirea să fie 
de cincisprezece sicli pentru un bărbat, și de zece sicli pentru 
o femeie. Dacă cel ce a făcut juruinţa este prea sărac ca să 
plătească prețuirea aceasta făcută de tine, să-l aducă la preot, 
să-l prețuiască; și preotul să facă o preţuire potrivit cu mi- 
jloacele omului aceluia. Dacă este vorba de dobitoacele cari 
pot fi aduse ca jertfă Domnului, orice dobitoc care se va da 
Domnului, va fi ceva sfint. Să nu-l schimbe, şi să nu pună 
unul rău în locul unuia bun, nici unul bun în locul unuia rău; 

dacă s'ar întîmpla să se înlocuiască un dobitoc cu altul, și unul 
și celalt va fi sfint. Dacă este vorba de dobitoacele necurate, 
cari nu pot fi aduse ca jertfă Domnului, să aducă dobitocul la 
preot, care-i va face prețuirea după cum va fi bun sau rău, și 
va rămiînea la prețuirea preotului. Dacă vrea să-l răscumpere, 
să mai adauge o cincime la prețuirea lui. Dacă cineva își înch- 
ină Domnului casa, hărăzind-o Domnului ca un dar sfint, preo- 
tul să-i facă prețuirea după cum va fi bună sau rea, și să rămînă 
la prețuirea făcută de preot. Dacă cel ce și-a închinat Dom- 
nului casa, vrea, s'o răscumpere, să adauge o cincime la preţul 
preţuirii ei, și va fi a lui. Dacă cineva închină Domnului un 
ogor din moșia lui, prețuirea ta să fie după cîtimea de sămînță 
pe care o dă, și anume cincizeci de sicli de argint pentru un 
omer de săminţă de orz. Dacă își închină Domnului ogorul, 
cu începere chiar din anul de veselie, să rămînă la prețuirea 
ta; dar dacă își închină Domnului ogorul după anul de veselie, 
atunci preotul să-i socotească prețul după numărul anilor cari 
mai rămîn pînă la anul de veselie, și să-l scadă din prețuirea 
ta. Dacă cel ce și-a închinat Domnului ogorul, vrea să-l răs- 
cumpere, atunci să mai adauge o cincime la argintul prețuit 
de tine, și ogorul să rămînă al lui. Dacă nu-și răscumpără 
ogorul, și-l vinde altui om, nu va mai putea fi răscumpărat. 
Și cînd va ieși cumpărătorul din el la anul de veselie, ogorul 
acela să fie închinat Domnului, ca ogor hărăzit Lui; să fie moșia 
preotului. Dacă cineva închină Domnului un ogor cumpărat 
de el, care nu face parte din moșia lui, preotul să-i socotească 
preţul după cît face prețuirea pînă la anul de veselie, și omul 
acela să plătească în aceeaș zi prețul hotărît de tine, ca lucru 
închinat Domnului. ’n anul de veselie, ogorul să se întoarcă 
la acela dela care fusese cumpărat și din moșia căruia făcea 
parte. Toate preţuirile să se facă în sicli sfîntului locaș: siclul 
are douăzeci de ghere. Nimeni nu va putea să închine Dom- 
nului pe întîiul născut din vita lui, care chiar este al Domnului 
ca întîi născut; fie bou, fie miel, este al Domnului. Dacă este 
vorba însă de un dobitoc necurat, să-l răscumpere cu preţul 
prețuit de tine, mai adăugînd încă o cincime; dacă nu este răs- 
cumpărat, să fie vîndut după prețuirea ta. Tot ce va dărui un 

om Domnului prin făgăduinţă, din ce are, nu va putea nici să 
se vîndă, nici să se răscumpere: fie om, fie dobitoc, fie un ogor 
din moșia lui; tot ce va fi dăruit Domnului prin făgăduință, 
va fi un lucru prea sfint pentru Domnul. Niciun om închinat 
Domnului prin făgăduință nu va putea fi răscumpărat, ci va 
fi omorît. Orice zeciuială din pămînt, fie din roadele pămîn- 
tului, fie din rodul pomilor, este a Domnului; este un lucru 
închinat Domnului. Dacă vrea cineva să răscumpere ceva din 
zeciuiala lui, să mai adauge o cincime. Orice zeciuială din 
cirezi și din turme, din tot ce trece subt toiag, să fie o zeciuială 
închinată Domnului. Să nu se cerceteze dacă dobitocul este 
bun sau rău, și să nu se schimbe; dacă se înlocuiește un do- 
bitoc cu un altul, și unul și celalt va fi sfînt, și nu vor putea 
fi răscumpăraţi” . Acestea sînt poruncile, pe cari le-a dat lui 
Moise Domnul pentru copiii lui Israel, pe muntele Sinai. 

; după ieșirea lor din țara Egiptului. Ela zis: “Faceţi 
4, numărătoarea întregei adunări a copiilor lui Israel, 
după familiile lor, după casele părinților lor, numărînd pe cap 
numele tuturor bărbaţilor, dela vîrsta de douăzeci de ani în 
sus, pe toţi cei din Israel cari sînt în stare să poarte armele; 
să le faceţi numărătoarea după cetele lor, tu și Aaron. Să 
fie cu voi cîte un bărbat de fiecare seminţie, căpetenie a ca- 
sei părinţilor săi. lată numele bărbaţilor cari vor fi împreună 
cu voi. Pentru Ruben: Eliţur, fiul lui Ședeur; pentru Simeon: 
Șelumiel, fiul lui Țurişadai; pentru Iuda: Nahșon, fiul lui Am- 
inadab; pentru Isahar: Netaneel, fiul lui Tuar; pentru Zabu- 
lon: Eliab, fiul lui Helon; pentru fiii lui Iosif, -pentru Efraim: 
Elișama, fiul lui Amihud; pentru Manase: Gamliel, fiul lui 
Pedahţur; pentru Beniamin: Abidan, fiul lui Ghideoni; pen- 
tru Dan: Ahiezer, fiul lui Amișadai; pentru Așer: Paguiel, 
fiul lui Ocran; pentru Gad: Eliasaf, fiul lui Deuel; pentru 
Neftali: Ahira, fiul lui Enan. Aceștia sînt cei ce au fost aleși 
de adunare, mai marii seminţiilor părinților lor, căpeteniile mi- 
ilor lui Israel. Moise și Aaron au luat pe bărbaţii aceștia cari 
fuseseră chemaţi pe nume, și au strîns toată adunarea, în cea 
dintii zi a lunii a doua. I-au trecut în cărţile cari cuprindeau 
spiţa neamului, după familiile lor, după casele părinților lor, 
numărînd pe cap numele bărbaţilor dela vîrsta de douăzeci 
de ani în sus. Moise a făcut numărătoarea în pustia Sinai, 
cum îi poruncise Domnul. Au trecut în cărţile neamului pe 
fiii lui Ruben, întiiul născut al lui Israel, după familiile lor, 
după casele părinţilor lor, numărînd pe cap numele tuturor 
bărbaţilor, dela virsta de douăzeci de ani în sus, pe toţi cei 
în stare să poarte armele: bărbaţii din seminţia lui Ruben 
ieșiți la numărătoare, au fost patruzeci și șase de mii cinci 

sute. Au trecut în cărţile neamului pe fiii lui Simeon, după 
familiile lor, după casele părinţilor lor; le-au făcut numără- 
toarea, numărînd pe cap numele tuturor bărbaţilor dela virsta 
de douăzeci de ani în sus, toţi cei în stare să poarte armele: 
bărbaţii din seminţia lui Simeon ieșiți la numărătoare, au fost 
cincizeci și nouă de mii trei sute. Au trecut în cărțile nea- 
mului pe fiii lui Gad, după familiile lor, după casele părinţilor 
lor, numărînd numele bărbaţilor dela vîrsta de douăzeci de 
ani în sus, pe toţi cei în stare să poarte armele: bărbaţii din 
seminţia lui Gad ieșiţi la numărătoare, au fost patruzeci și 
cinci de mii șase sute cincizeci. Au trecut în cărţile neamului 
pe fiii lui luda, după familiile lor, după casele părinţilor lor, 
numărînd numele bărbaţilor dela vîrsta de douăzeci de ani în 
sus, pe toţi cei în stare să poarte armele: bărbaţii din sem- 
inția lui Iuda ieșiți la numărătoare, au fost șaptezeci și patru 
de mii șase sute. Au trecut în cărţile neamului pe fiii lui Isa- 
har, după familiile lor, după casele părinţilor lor, numărînd 
numele bărbaţilor dela virsta de douăzeci de ani în sus, pe 
toţi cei în stare să poarte armele: bărbații din seminţia lui 
Isahar, ieşiţi la numărătoare, au fost cincizeci și patru de mii 
patru sute. Au trecut în ciee neamului pe fiii lui Zabulon, 
după familiile lor, după casele părinţilor lor, numărînd numele 
bărbaţilor dela vîrsta de douăzeci de ani în sus, pe toţi cei 
în stare să poarte armele: bărbaţii din seminţia lui Zabulon 
ieșiți la numărătoare, au fost cincizeci și șapte de mii patru 
sute. Au trecut în cărţile neamului dintre fiii lui Iosif, pe 
fiii lui Efraim, după familiile lor, după casele părinților lor, 
numărînd numele bărbaţilor dela vîrsta de douăzeci de ani în 
sus, pe toţi cei în stare să poarte armele: bărbaţii din sem- 
inția lui Efraim ieșiți la numărătoare, au fost patruzeci de mii 
cinci sute. Au trecut în cărțile neamului pe fiii lui Manase, 
după familiile lor, după casele părinţilor lor, numărînd numele 
bărbaţilor dela vîrsta de douăzeci de ani în sus, pe toți cei în 
stare să poarte armele: bărbaţii din seminţia lui Manase ieşiţi 
la numărătoare, au fost treizeci și două de mii două sute. Au 
trecut în cărțile neamului pe fiii lui Beniamin, după familiile 
lor, după casele părinților lor, numărînd numele bărbaţilor dela 

vîrsta de douăzeci de ani în sus, pe toți cei în stare să poarte 
armele: bărbații din seminţia lui Beniamin ieșiți la numără- 
toare, au fost treizeci și cinci de mii patru sute. Au trecut 
în cărțile neamului pe fiii lui Dan, după familiile lor, după 
casele părinților lor, numărînd numele bărbaţilor dela vîrsta 
de douăzeci de ani în sus, pe toți cei în stare să poarte armele: 
bărbaţii din seminţia lui Dan ieșiţi la numărătoare, au fost 
șasezeci și două de mii șapte sute. Au trecut în cărţile nea- 
mului pe fiii lui Așer, după familiile lor, după casele părinţilor 
lor, numărînd numele bărbaţilor dela vîrsta de douăzeci de 
ani în sus, pe toți cei în stare să poarte armele: bărbaţii din 
seminţia lui Așer, ieşiţi la numărătoare, au fost patruzeci și 
una de mii cinci sute. Au trecut în cărțile neamului pe fiii lui 
Neftali, după familiile lor, după casele părinţilor lor, numărînd 
numele bărbaţilor dela vîrsta de douăzeci de ani în sus, pe toţi 
cei în stare să poarte armele: bărbații din seminţia lui Nef- 
tali ieșiţi la numărătoare, au fost cincizeci și trei de mii patru 
sute. Aceştia sînt aceia a căror numărătoare a fost făcută de 
Moise și Aaron, și de cei doisprezece bărbaţi, mai mari ai lui 
Israel; era cîte un bărbat pentru fiecare din casele părinților 
lor. Toți aceia dintre copiii lui Israel ieșiţi la numărătoare, 
după casele părinţilor lor, dela, vîrsta de douăzeci de ani în sus, 
toţi aceia din Israel cari erau în stare să poarte armele, toți 
cei ieșiţi la numărătoare, au fost șase sute trei mii cincisute 
cinci zeci. Leviţii, după seminţia părinților lor, n'au intrat în 
numărătoarea aceasta. Domnul a vorbit lui Moise, și a zis: 
“Să nu faci numărătoarea seminției lui Levi, și să nu-i numeri 
capetele în mijlocul celorlalți copii ai lui Israel. Dă în grija 
Leviţilor cortul întilnirii, toate uneltele lui și tot ce ţine de el. 
Ei vor duce cortul și toate uneltele lui, vor face slujba în el, 
și vor tăbări în jurul cortului. Cînd va porni cortul, Leviţii 
să-l desfacă; și cînd se va opri cortul, Leviţii să-l întindă; iar 
străinul care se va apropia de el, să fie pedepsit cu moartea. 
Copiii lui Israel să tăbărască fiecare în tabăra lui, fiecare lîngă 
steagul lui, după cetele lor. Dar Leviţii să tăbărască în ju- 
rul cortului întilnirii, pentru ca să nu izbucnească mînia Mea 
împotriva adunării copiilor lui Israel; și Leviţii să aibă paza 

cortului întilnirii.” Copiii lui Israel au făcut întocmai după 
toate poruncile, pe cari le dăduse lui Moise Domnul; așa au 
făcut. 


Domnul a vorbit lui Moise și lui Aaron, și a zis: “Copiii lui 
Israel au să tăbărască fiecare lîngă steagul lui, subt semnele 
casei părinţilor lui; să tăbărască în faţa și împrejurul cortului 
întilnirii. La răsărit, tabăra lui Iuda, cu steagul ei, și cu oștir- 
ile sale. Acolo să (sis, mai marele fiilor lui Tada. Nahşon, 
fiul lui Aminadab, cu oștirea lui, alcătuită din șaptezeci și pa- 
tru de mii șase sute de oameni, ieșiţi la numărătoare. Lîngă el 
să tăbărască seminția lui Isahar, și mai marele fiilor lui Isahar, 
Netaneel, fiul lui Tuar, cu oștirea lui, alcătuită din cincizeci 
și patru de mii patru sute de oameni, ieşiţi la numărătoare; 
apoi seminţia lui Zabulon, și mai marele fiilor lui Zabulon, 
Eliab, fiul lui Helon, cu oștirea lui, alcătuită din cincizeci 
și șapte de mii patru sute de oameni, ieșiţi la numărătoare. 
Toţi cei din tabăra lui Iuda, ieșiţi la numărătoare, sînt o sută 
optzeci și șase de mii patru sute de bărbaţi, după oștirea lor. 
Ei să pornească cei dintii. La miazăzi, tabăra lui Ruben, cu 
steagul ei, și cu oștirile ei. Acolo să tăbărască mai marele 
fiilor lui Ruben, Elițur, fiul lui Ședeur, cu oștirea lui, alcă- 
tuită, din patruzeci și șase de mii cinci sute de bărbaţi, ieșiți 
la numărătoare. Lîngă el să tăbărască seminţia lui Simeon și 
mai marele fiilor lui Simeon, Șelumiel, fiul lui Turișadai, cu 
oștirea, lui, alcătuită din cincizeci și nouă de mii trei sute de 
oameni, ieșiți la numărătoare; apoi seminţia lui Gad, și mai 
marele fiilor lui Gad, Elisa, fiul lui Deuel, cu oștirea lui, alcă- 
tuită, din patruzeci și cinci de mii șase sute cincizeci de oameni, 
ieșiți la numărătoare. Toți cei din tabăra lui Ruben, ieșiţi la 
numărătoare, sînt o sută cincizeci și unu de mii patru sute cin- 
cizeci de oameni, după oștirile lor. Ei să pornească în al doilea 
rînd. Apoi va porni cortul întilnirii, împreună cu tabăra Lev- 
iţilor, așezată în mijlocul celorlalte tabere. Pe drum vor ţinea 
șirul în care au tăbărit, fiecare la rîndul lui, după steagul lui. 
La apus, tabăra lui Efraim, cu steagul său, și cu oștirile sale. 
Acolo să tăbărască mai marele fiilor lui Efraim, Elișama, fiul 
lui Amihud, cu oștirea lui, alcătuită din patruzeci de mii cinci 

sute de oameni, ieșiţi la numărătoare. Lîngă el să tăbărască 
seminția lui Manase și mai marele fiilor lui Manase, Gamliel, 
fiul lui Pedahţur, cu oștirea lui, alcătuită, din treizeci și două 
de mii două sute de oameni, ieșiţi la numărătoare; apoi sem- 
inția lui Beniamin și mai marele fiilor lui Beniamin, Abidan, 
fiul lui Ghideoni, cu oștirea lui, alcătuită din treizeci și cinci 
de mii patru sute de oameni, ieşiţi la numărătoare. Toți cei 
din tabăra lui Efraim, ieşiţi la numărătoare, sînt o sută opt 
mii o sută de oameni, după oștirile lor. Ei să pornească în 
al treilea rînd. La miază noapte, tabăra lui Dan, cu steagul 
ei, și cu oștirile ei. Acolo să tăbărască mai marele fiilor lui 
Dan, Ahiezer, fiul lui Amișadai, cu oștirea lui, alcătuită din 
șasezeci și două de mii șapte sute de oameni, ieșiți la numără- 
toare. Lîngă el să tăbărască seminţia lui Așer și mai marele 
fiilor lui Așer. Paguiel, fiul lui Ocran, cu oștirea lui, alcătu- 
ită din patruzeci și unu de mii cinci sute de oameni, ieșiți la 
numărătoare; apoi seminţia lui Neftali, și mai marele fiilor lui 
Neftali, Ahira, fiul lui Enan, cu oștirea lui, alcătuită din cin- 
cizeci și trei de mii patru sute de oameni, ieșiți la numărătoare. 
Toţi cei din tabăra lui Dan, ieşiţi la numărătoare, sînt o sută 
cincizeci și șapte de mii șase sute de oameni. Ei să pornească 
cei din urmă, după steagul lor. Aceștia sînt copiii lui Israel 
ieșiți la numărătoare, după casele părinților lor. Toți cei ieşiţi 
la numărătoare, și cari au alcătuit taberile, după oștirile lor, 
au fost șase sute trei mii cinci sute cincizeci.  Leviţii, după 
porunca pe care o dăduse lui Moise Domnul’ n'au intrat la 
numărătoare în mijlocul copiilor lui Israel. Și copiii lui Israel 
au făcut întocmai după toate poruncile, pe cari le dăduse lui 
Moise Domnul. Așa tăbărau ei, după steagurile lor; și astfel 
porneau la drum, fiecare după familia lui, după casa părinților 
lui. 


lată sămînța lui Aaron și a lui Moise, pe vremea cînd a 
vorbit Domnul cu Moise, pe muntele Sinai. lată numele fiilor 
lui Aaron: Nadab, întîiul născut, Abihu, Eleazar și Itamar. 
Acestea, sînt numele fiilor lui Aaron, cari au primit ungerea 
preoțească, și cari au fost închinaţi în slujba preoţiei. Nadab 
și Abihu au murit înaintea Domnului, cînd au adus înaintea 

Domnului foc străin, în pustia Sinai; ei n'aveau fii. Eleazar și 
Itamar au împlinit slujba preoţiei, în faţa tatălui lor Aaron. 
Domnul a vorbit lui Moise, și a zis:  “Apropie seminţia lui 
Levi, și pune-o înaintea preotului Aaron, ca să fie în slujba 
lui. Ei să aibă grijă de tot ce este dat în paza lui și de tot 
ce este poruncit întregii adunări, înaintea cortului întilnirii: 
să facă slujba cortului. Să aibă grijă de toate uneltele cor- 
tului întilnirii, și de tot ce este poruncit copiilor lui Israel: ei 
să facă slujba cortului. Să dai pe Leviţi lui Aaron și fiilor 
lui; ei să-i fie daţi lui în totul, din partea copiilor lui Israel. 
Pe Aaron și pe fiii lui să-i pui să păzească slujba preoţiei lor; 
iar străinul care se va apropia, să fie pedepsit cu moartea.” 
Domnul a vorbit lui Moise, și a zis: “lată că am luat pe 
Leviţi din mijlocul copiilor lui Israel, în locul tuturor întiilor 
născuţi, cari se nasc întăi dintre copiii lui Israel; și Leviţii vor 
fi ai Mei. Căci orice întîi născut este al Meu; în ziua cînd am 
lovit pe toţi întîi născuţi din ţara Egiptului, Mi-am închinat 
Mie pe toţi întîii născuţi din Israel, atît din oameni cât și din 
dobitoace: ei vor fi ai Mei. Eu sînt Domnul.” Domnul a 
vorbit lui Moise, în pustia Sinai, și a zis: “Fă numărătoarea 
copiilor lui Levi, după casele părinţilor lor, după familiile lor; 
și anume, fă numărătoarea tuturor celor de parte bărbătească, 
dela vîrsta de o lună în sus. Moise le-a făcut numărătoarea, 
după porunca Domnului, întocmai cum poruncise. Iată cari 
sînt fiii lui Levi, după numele lor: Gherșon, Chehat și Merari. 
- lată numele fiilor lui Gherșon, după familiile lor: Libni și 
Șimei. lată fiii lui Chehat, după familiile lor: Amram, Iţehar, 
Hebron și Uziel; şi fiii lui Merari, după familiile lor: Mahli 
și Muşi. Acestea sînt familiile lui Levi, după casele părinţilor 
lor. Din Gherşșon se pogoară familia lui Libni și familia lui 
Șimei, alcătuind familiile Gherșoniţilor. Cei ieșiţi la numără- 
toare, cînd au numărat pe toți bărbaţii dela. vîrsta de o lună 
în sus, au fost șapte mii cinci sute. Familiile Gherșoniţilor 
tăbărau înapoia cortului la apus. Căpetenia casei părintești 
a Gherșoniţilor era Elisaf, fiul lui Lael. ’n ce privește cortul 
întilnirii, în grija fiilor lui Gherșon era dat: cortul și acoper- 
ișul cortului, învelitoarea acoperișului cortului și perdeaua de 

la uşa cortului întîlnirii; apoi pînzele curții și perdeaua de 
la poarta curții cortului dejur împrejurul cortului și altaru- 
lui, și toate funiile pentru slujba cortului. Din Chehat se 
pogoară familia Amramiţilor, familia Iţehariţilor, familia He- 
broniţilor și familia Uzieliţilor, alcătuind familiile Chehatiţilor. 
Numărînd pe toți bărbaţii dla vîrsta de o lună în sus, s'au 
găsit opt mii şase sute de bărbaţi, însărcinaţi cu îngrijirea sfin- 
tului locaș. Familiile fiilor lui Chehat tăbărau în partea de 
miazăzi a cortului. Căpetenia casei parinte a familiilor 
Chehatiților era Elițafan, fiul lui Uziel. ’n grija lor au dat 
chivotul, masa, sfeşnicul, altarele, uneltele sfîntului locaș, cu 
cari își ooi slujba, perdeaua dule și tot ce ţine de 
ea. Căpetenia căpeteniilor Leviţilor era Eleazar, fiul preo- 
tului Aaron; el avea privigherea asupra celor însărcinați să 
îngrijească de sfintul locaş. Din Merari se pogoară familia 
lui Mahli și familia lui Muși, alcătuind familiile Merariților. 
Cei ieşiţi la numărătoare, cînd au numărat pe toţi bărbaţii de 
la vîrsta de o lună în sus, au fost șase sute de mii două sute. 
Căpetenia casei părintești a familiilor lui Merari era Turiel, fiul 
lui Abihail. Ei tăbărau în partea de miazănoapte a cortului. 
'n paza și grija fiilor lui Merari au dat: scîndurile cortului, 
drugii, stilpii și picioarele lor, toate uneltele și tot ce ţine de 
ele; apoi stilpii curţii de jur împrejur, picioarele lor, ţărușii lor 
și funiile lor. Moise, Aaron și fiii lui tăbărau înaintea cortului, 
la răsărit, înaintea cortului întilnirii, spre răsăritul soarelui; ei 
aveau să îndeplinească la sfintul locaș, tot ce fusese poruncit 
copiilor lui Israel; iar străinul care se va apropia, să fie pedep- 
sit cu moartea. Toți Leviţii a căror numărătoare au făcut-o 
Moise și Aaron, după porunca Domnului, după familiile lor, 
toţi bărbaţii, dela vîrsta de o lună în sus, au fost douăzeci 
și două de mii. Domnul a zis lui Moise: “Fă numărătoarea 
tuturor întiilor născuţi de parte bărbătească dintre copiii lui 
Israel, dela vîrsta de o lună în sus, și numără-i după numele 
lor. Să iei pe Leviţi pentru Mine, Domnul, în locul tuturor 
întiilor născuţi din copiii lui Israel, și vitele Leviţilor în locul 
tuturor întiilor născuţi din vitele copiilor lui Israel!” Moise 
a făcut numărătoarea tuturor întiilor născuţi dintre copiii lui 

Israel, după porunca pe care i-o dăduse Domnul. Toți întâii 
născuţi de parte bărbătească, a căror numărătoare au făcut- 
o, numărîndu-le numele, dela vîrsta de o lună în sus, au fost 
douăzeci și două de mii două sute șapte zeci și trei. Dom- 
nul a vorbit lui Moise, și a zis: “Ia pe Leviţi în locul tuturor 
întiilor născuţi din copiii lui Israel, și vitele Leviţilor în locul 
vitelor lor; și Leviţii vor fi ai Mei. Eu sînt Domnul. Pentru 
răscumpărarea, celor două sute șaptezeci și trei, cari trec peste 
numărul Leviţilor, dintre întiii născuţi ai copiilor lui Israel, 
să iei cite cinci sicli de cap, după siclul sfîntului locaș, care 
este de douăzeci de ghere. Sà dai argintul acesta lui Aaron 
și fiilor lui, pentru răscumpărarea, celor ce trec peste numărul 
Leviţilor.” Moise a luat argintul pentru răscumpărarea celor 
ce treceau peste numărul celor răscumpăraţi de Leviţi; a luat 
argintul întîilor născuți din copiii lui Israel: o mie trei sute 
șasezeci și cinci de sicli, după siclul sfîntului locaș. Și Moise 
a dat argintul de răscumpărare lui Aaron și fiilor lui, după 
porunca Domnului, cum poruncise lui Moise Domnul. 


Domnul a vorbit lui Moise și lui Aaron, și a zis: “Numără 
pe fiii lui Chehat dintre copiii lui Levi, după familiile lor, după 
casele părinţilor lor, dela vîrsta de treizeci de ani în sus, pînă 
la vîrsta, de cincizeci de ani, pe toţi cei destoinici să facă vreo 
slujbă la cortul întilnirii. Iată slujbele fiilor lui Chehat, în 
cortul întâlnirii: ele privesc Locul prea sfint. La pornirea 
taberii, Aaron și fiii lui să vină să dea jos perdeaua dinlăun- 
tru, și să acopere cu ea chivotul mărturiei; să pună deasupra 
ei o învelitoare de piele de vițel de mare, și să întindă pe dea- 
supra un covor făcut în întregime din materie albastră; apoi 
să pună drugii chivotului. Să întindă un covor albastru peste 
masa pinilor pentru punerea înainte, și deasupra să pună stră- 
chinile, căţuile, ceștile și potirele pentru jertfele de băutură; 
deasupra să fie și pîinea care se pune necurmat înaintea Dom- 
nului; peste toate aceste lucruri să întindă un covor cărmiziu, 
și să-l acopere cu o învelitoare de piele de vițel de mare; apoi 
să pună drugii mesei. Să ia un covor albastru, și să acopere 
sfeșnicul, candelele lui, mucările lui, cenușarele lui și toate 
vasele lui pentru untdelemn, cari se întrebuinţează pentru slu- 

jba lui; să-l pună cu toate uneltele lui într'o învelitoare de 
piele de vițel de mare; apoi să-l pună pe targă. Peste altarul 
de aur să întindă un covor albastru, și să-l acopere cu o înveli- 
toare de piele de vițel de mare; apoi să-i pună drugii. Să ia 
apoi toate uneltele întrebuințate pentru slujbă în sfintul locaș, 
și să le pună într'un covor albastru, și să le acopere cu o în- 
velitoare de piele de vițel de mare; apoi să le pună pe targă. 
Să ia cenușa din altar, și să întindă peste altar un covor de 
purpură; să pună deasupra toate uneltele pentru slujba lui, 
tigăile pentru cărbuni, furculițele, lopeţile, ligheanele, toate 
uneltele altarului, și deasupra să întindă o învelitoare de piele 
de vițel de mare; apoi să-i pună drugii.  Dupăce Aaron și 
fiii lui vor isprăvi de acoperit sfintul locaș și toate uneltele 
sfintului locaș, fiii lui Chehat să vină, la pornirea taberii, ca 
să le ducă; dar să nu se atingă de lucrurile sfinte, ca să nu 
moară. Acestea sînt lucrurile pe cari au să le ducă fiii lui 
Chehat din cortul întilnirii. Eleazar, fiul preotului Aaron, să 
aibă subt privigherea lui untdelemnul pentru sfeșnic, tămiia 
mirositoare, darul de pîne de toate zilele și untdelemnul pen- 
tru ungere; să aibă în grija lui tot cortul și tot ce cuprinde 
el, sfîntul locaș și uneltele lui.” Domnul a vorbit lui Moise și 
lui Aaron, și a zis: “Să nu cumva să puneţi neamul familiilor 
Chehatiţilor în primejdie să fie nimicit din mijlocul Leviţilor. 
lată, ce să faceţi pentru ei, ca să trăiască și să nu moară cînd 
se vor apropia de Locul prea sfint: Aaron și fiii lui să vină, și 
să pună pe fiecare din ei la slujba și sarcina lui. Să nu intre 
ei să învelească lucrurile sfinte, ca să nu moară.” Domnul 
a vorbit lui Moise, și a zis:  “Numără și pe fiii lui Gherșon, 
după casele părinţilor lor, după familiile lor; și anume, să 
faci numărătoarea, începînd dela virsta de treizeci de ani în 
sus pînă la vîrsta de cincizeci de ani, a tuturor celor ce sînt 
în stare să împlinească vreo slujbă în cortul întilnirii. Iată 
slujbele familiilor Gherșoniţilor, slujba pe care vor trebui s'o 
facă și ce vor trebui să ducă. Să ducă covoarele cortului și 
cortul întîlnirii, învelitoarea lui și învelitoarea, de piele de vițel 
de mare, care se pune deasupra, perdeaua de la ușa cortului 
întilnirii; pînzele curţii și perdeaua dela ușa porţii curții, de- 

jur împrejurul cortului și altarului, funiile lor și toate uneltele 
cari țin de ele. Și ei să facă toată slujba privitoare la aceste 
lucruri. ’n slujbele lor, fiii Gherșoniţilor să fie subt poruncile 
lui Aaron și fiilor lui, pentru tot ce vor duce și pentru toată 
slujba pe care vor trebui s'o facă; în grija lor să daţi tot ce au 
de dus. Acestea sînt slujbele familiilor fiilor Gherșoniţilor în 
cortul întilnirii, și ce au ei de păzit subt cîrmuirea lui Itamar, 
fiul preotului Aaron. Sà faci numărătoarea fiilor lui Merari, 
după familiile lor, după casele părinţilor lor; și anume, să 
faci numărătoarea, începînd dela vîrsta de treizeci de ani în 
sus pînă la vîrsta de cinci zeci de ani, a tuturor celor ce sînt în 
stare să facă vreo slujbă în cortul întilnirii. lată ce este dat în 
grija lor și ce au ei de dus, pentru toate slujbele din cortul în- 
tilnirii: scîndurile cortului, drugii lui, stilpii lui, picioarele lui; 
stilpii curții de jur împrejur, picioarele lor, țărușii lor, funiile 
lor, toate uneltele cari ţin de ei și tot ce este rînduit pentru 
slujba lor. Să spuneţi pe nume lucrurile cari sînt date în grija 
lor și pe cari le au ei de purtat. Acestea sînt slujbele familiilor 
fiilor lui Merari, toate slujbele pe cari au să le facă ei în cor- 
tul întâlnirii, subt cîrmuirea lui Itamar, fiul preotului Aaron.” 
Moise, Aaron și mai marii adunării au făcut numărătoarea fi- 
ilor Chehatiţilor, după familiile lor și după casele părinţilor lor, 
și anume a tuturor acelora cari, dela vîrsta de treizeci de ani 
în sus, pînă la vîrsta de cincizeci de ani, erau în stare să facă 
vreo slujbă în cortul întîlnirii. Cei ieşiţi la numărătoare, după 
familiile lor, au fost două mii șapte sute cinci zeci. Aceștia 
sînt cei ieșiți la numărătoare din familiile Chehatiţilor, toți cei 
ce făceau vreo slujbă în cortul întilnirii; Moise și A alor le-au 
făcut numărătoarea, după porunca Domnului dată prin Moise. 
Fiii lui Gherșon ieșiți la numărătoare, după familiile lor și după 
casele părinților lor, dela vîrsta de treizeci de ani în sus pînă 
la vîrsta de cincizeci de ani, și anume toţi cei ce erau în stare să 
facă vreo slujbă în cortul întilnirii, cei ieșiţi la numărătoare, 
după familiile lor, după casele părinţilor lor, au fost două mii 
șase sute treizeci. Aceştia sînt cei ieșiţi la numărătoare din 
familiile fiilor lui Gherșon, toţi cei ce făceau vreo slujbă în cor- 
tul întâlnirii; Moise și Aaron le-au făcut numărătoarea după 

porunca Domnului. Cei ieșiți la numărătoare dintre familiile 
fiilor lui Merari, după familiile lor, după casele părinților lor, 
dela vîrsta de treizeci de ani în sus pînă la vîrsta de cincizeci 
de ani, toți cei ce erau în stare să facă vreo slujbă în cortul 
întîlnirii, cei ieșiți la numărătoare, după familiile lor, au fost 
trei mii două sute. Aceștia sînt cei ieșiți la numărătoare din 
familiile fiilor lui Merari; Moise și Aaron le-au făcut numără- 
toarea după porunca Domnului dată prin Moise. Toți aceia 
dintre Leviţi a căror numărătoare au făcut-o Moise, Aaron și 
mai marii lui Israel, după familiile lor și după casele părinților 
lor, dela vîrsta de treizeci de ani în sus pînă la vîrsta de cinci 
zeci de ani, toți cei ce erau în stare să facă vreo slujbă și să ducă 
cortul întîlnirii, toţi cei ieșiți la numărătoare, au fost opt mii 
cincisute optzeci. Le-au făcut numărătoarea după porunca 
Domnului dată prin Moise, arătînd fiecăruia slujba pe care tre- 
buia s'o facă și ce trebuia să ducă; le-au făcut numărătoarea 
după porunca pe care o dăduse lui Moise Domnul. 


Domnul a vorbit lui Moise, şi a zis:  “Porunceşte copiilor 
lui Israel să izgonească din tabără pe orice lepros, și pe oricine 
are o lepădare de sămînță, sau este întinat prin atingerea de 
un mort. Fie bărbaţi fie femei, să-i scoateţi afară din tabără; 
să-i scoateţi afară, ca să nu spurce tabăra în mijlocul căreia 
'mi am Eu locuinţa.” Copiii lui Israel au făcut așa, și i-au 
scos afară din tabără; cum poruncise lui Moise Domnul, așa 
au făcut copiii lui Israel. Domnul a vorbit lui Moise, și a zis: 
“Spune copiilor lui Israel: Cînd un bărbat sau o femeie va 
păcătui împotriva aproapelui său, făcînd o călcare de lege față 
de Domnul, și se va face astfel vinovat, să-și mărturisească pă- 
catul, și să dea înapoi în întregime preţul lucrului cîștigat prin 
mijloace necinstite, adăugînd a cincea parte; să-l dea aceluia 
faţă de care s-a făcut vinovat. Dacă nu este nimeni care să 
aibă drept să ia înapoi lucrul cîștigat prin mijloace necinstite, 
lucrul acela să se întoarcă la Domnul, la preot, afară de berbe- 
cele adus ca jertfă de ispășire cu care se va face ispășire pentru 
cel vinovat. Orice dar ridicat din lucrurile închinate Domnu- 
lui de copiii lui Israel, să fie al preotului, căruia îi sînt aduse. 
Lucrurile închinate Domnului vor fi ale preotului: tot ce i se va 

da preotului, al lui să fie.” Domnul a vorbit lui Moise, și a zis: 
“Vorbește copiilor lui Israel, și spune-le: Dacă păcătuiește nev- 
asta cuiva faţă de bărbatul ei, și-i este necredincioasă; dacă 
altul se culcă cu ea, și lucrul este ascuns de bărbatul ei; dacă 
ea s'a pîngărit în ascuns, fără să fie vreun martor împotriva 
ei, și fără să fie prinsă asupra faptului; - și dacă bărbatul este 
apucat de un duh de gelozie și are bănuieli asupra nevestei lui, 
care s'a pîngărit, sau dacă este cuprins de un duh de gelozie și 
are bănuieli asupra nevestei lui, care nu s'a pîngărit; - omul 
acela să-și aducă nevasta la preot, și, ca dar de mîncare pentru 
ea, să aducă a zecea parte dintr'o efă de floare de făină de orz; 
să nu toarne untdelemn pe ea, și să nu pună tămiie pe ea, căci 
acesta, este un dar de mîncare adus pentru gelozie, un dar de 
descoperire, care descopere o fărădelege. Preotul s'o apropie, 
și s'o pună să stea în picioare înaintea Domnului. Preotul să 
ia apă sfîntă într'un vas de pămînt; să ia ţărină de pe podeala 
cortului și s'o pună în apă. Preotul să pună pe femeie să stea 
în picioare înaintea Domnului; să descopere capul femeii, și să- 
i pună în mîni darul de mîncare adus pentru descoperire, darul 
de mîncare adus pentru gelozie; preotul să aibă în mînă apele 
amare aducătoare de blestem. Preotul să pună pe femeie să 
jure, și să-i zică: „Dacă niciun om nu s'a culcat cu tine, și dacă, 
fiind subt puterea bărbatului tău, nu te-ai abătut dela el ca 
să te pîngărești cu altul, să nu-ţi facă niciun rău aceste ape 
amare aducătoare de blestem! Dar dacă, fiind subt puterea 
bărbatului tău, te-ai abătut dela el și te-ai pîngărit, și dacă 
un alt om decît bărbatul tău s'a culcat cu tine, - și preotul 
să pună pe femeie să jure cu un jurămînt de blestem, și să-i 
zică: „Domnul să te facă să ajungi de blestem și de urgie în 
mijlocul poporului tău, făcînd să ţi se usuce coapsa și să ţi se 
umfle pîntecele, și apele acestea aducătoare de blestem să in- 
tre în măruntaiele tale, ca să facă să ţi se umfle pîntecele și să 
ţi se usuce coapsa Și femeia să zică: „Amin! Amin; Preotul 
să scrie blestemurile acestea într'o carte, apoi să le șteargă cu 
apele cele amare. Și să dea femeii să bea apele amare aducă- 
toare de blestem; și apele aducătoare de blestem vor intra în 
ea și-i vor pricinui amărăciunea. Preotul să ia din mîinile 

femeii darul de mîncare adus pentru gelozie, să legene darul 
într'o parte și într'alta înaintea Domnului, și să-l aducă pe al- 
tar. Apoi preotul să ia un pumn din darul acesta, ca aducere 
aminte, și să-l ardă pe altar. După aceea, să dea femeii să bea 
apele. Dupăce îi va da să bea apele, dacă ea s'a pîngărit și a 
fost necredincioasă bărbatului ei, apele aducătoare de blestem 
vor intra în ea, și-i vor pricinui amărăciunea; pîntecele i se va 
umfla, coapsa i se va usca, și femeia aceasta va fi de blestem 
în mijlocul poporului ei. Dar dacă femeia nu s'a pîngărit și 
este curată, va rămînea neatinsă, și va avea copii. Aceasta 
este legea asupra geloziei, pentru împrejurarea cînd o femeie, 
care este subt puterea bărbatului ei, se abate și se pingărește, 
și pentru împrejurarea cînd un bărbat, apucat de un duh de 
gelozie, are bănuieli asupra nevestei lui: preotul s'o pună să 
stea în picioare înaintea Domnului, și să-i facă întocmai după 
legea aceasta. Bărbatul va fi scutit de vină, dar femeia aceea 
își va lua pedeapsa nelegiuirii ei.” 


Domnul a vorbit lui Moise, și a zis: “Vorbește copiilor lui 
Israel, și spune-le: „Cînd un bărbat sau o femeie se va despărți 
de ceilalţi, făcînd o juruinţă de nazireat 1, ca să se închine Dom- 
nului, să se ferească de vin și de băutură îmbătătoare; să nu 
bea, nici oţet făcut din vin, nici oţet făcut din vreo băutură 
îmbătătoare; să nu bea nicio băutură stoarsă din struguri, și 
să nu mănînce struguri proaspeţi nici uscați. "n tot timpul 
nazireatului lui, să nu mănînce nimic care vine din viță, dela 
sîmburi pînă la pielița strugurelui. ’n tot timpul nazireatului, 
briciul să nu treacă pe capul lui; pînă la împlinirea zilelor pen- 
tru cari s'a închinat Domnului, va fi sfint; să-și lase părul să 
crească în voie. ’n tot timpul cât s'a făgăduit Domnului prin 
jurămînt, să nu se apropie de un mort; să nu se pîngărească 
nici la moartea tatălui său, nici a mamei sale, nici a fratelui 
său, nici a sorei sale, căci poartă pe cap închinarea Dumnezeu- 
lui lui. "n tot timpul nazireatului, să fie închinat Domnului. 
Dacă moare cineva de moarte năpraznică lîngă el, și capul 
lui închinat se face astfel necurat, să-și radă capul în ziua 
curăţirii, și anume să și-l radă a șaptea zi. "n ziua a opta, 
să aducă preotului două turturele sau doi pui de porumbel, la 

ușa cortului întilnirii. Preotul să jertfească pe unul ca jertfă 
de ispășire, iar pe celalt ca ardere de tot, și să facă pentru 
el ispășirea păcatului lui, făcut cu prilejul mortului. Nazireul 
să-și sfințească apoi capul chiar în ziua aceea. Să închine din 
nou Domnului zilele nazireatului lui dinainte, și să aducă un 
miel de un an ca jertfă pentru vină; zilele dinainte nu vor fi 
socotite, pentrucă nazireatul lui a fost pîngărit. Iată legea 
nazireului. "n ziua cînd se va împlini vremea nazireatului lui, 
să fie adus la ușa cortului întilnirii. Ca dar, să aducă Dom- 
nului: un miel de un an fără cusur, pentru arderea de tot, 
o oaie de un an și fără cusur pentru jertfa de ispășire, și un 
berbece fără cusur, pentru jertfa de mulțămire; un coș cu az- 
imi, turte făcute din floarea făinii, frămîntată cu untdelemn, și 
plăcinte fără aluat, stropite cu untdelemn, împreună cu darul 
de mîncare și jertfa de băutură obicinuite. Preotul să aducă 
aceste lucruri înaintea Domnului și să aducă jertfa lui de is- 
pășire și arderea de tot; să pregătească berbecele ca jertfă 
de mulțămire Domnului, împreună cu coșul cu azimi, și să 
pregătească și darul lui de mîncare și jertfa lui de băutură. 
Nazireul să-și radă, la ușa cortului întilnirii, capul închinat 
Domnului; să ia părul capului său închinat Domnului, și să-l 
pună pe focul care este subt jertfa de mulțămire. Preotul să 
ia spata dreaptă fiartă a berbecelui, o turtă nedospită din coș, 
și o plăcintă nedospită; și să le pună în mîinile Nazireului, după 
ce acesta și-a ras capul închinat Domnului. Preotul să le leg- 
ene într'o parte și într'alta înaintea Domnului: acesta, este un 
lucru sfint, care este al preotului, împreună cu pieptul legănat 
și spata adusă ca jertfă prin ridicare. Apoi, nazireul va putea 
să bea vin. Aceasta este legea pentru cel ce a făcut juruința 
de nazireat: acesta este darul lui, care trebuie adus Domnului 
pentru nazireatul lui, afară de ce-i vor îngădui mijloacele lui. 
Să împlinească tot ce este poruncit pentru juruința pe care a 
făcut-o, după legea nazireatului.” Domnul a vorbit lui Moise, 
și a zis: “Vorbeşte lui Aaron și fiilor lui, și spune-le: „Așa să 
binecuvîntaţi pe copiii lui Israel, și să le ziceţi: „Domnul să 
te binecuvinteze, și să te păzească! Domnul să facă să lu- 
mineze Faţa Lui peste tine, și să Se îndure de tine! Domnul 

să-Și înalte Fața peste tine, și-să-ţi dea pacea! Astfel să pună 
Numele Meu peste copiii lui Israel, și Eu îi voi binecuvînta.” 


Cînd a isprăvit Moise de așezat cortul, l-a uns și l-a sfințit 
împreună cu toate uneltele lui, precum și altarul cu toate un- 
eltele lui; le-a uns și le-a sfinţit. Atunci mai marii lui Israel, 
căpeteniile caselor părinţilor lor, și-au adus darurile lor: aceș- 
tia erau mai marii seminţiilor, cari luaseră parte la numără- 
toare. Ei și-au adus ca dar înaintea Domnului: șase cară 
acoperite și doisprezece boi, adică un car la două căpetenii, 
și un bou de fiecare căpetenie; și le-au adus înaintea cortului. 
Domnul a vorbit lui Moise, și a zis: “Ia dela ei aceste lucruri, 
și să le întrebuinţezi pentru slujba cortului întilnirii; să le dai 
Leviţilor, fiecăruia după cum cere slujba lui.” Moise a luat 
carăle și boii, și le-a dat Leviţilor. A dat două cară și patru 
boi fiilor lui Gherșon, după cum cereau slujbele lor; a dat pa- 
tru cară și opt boi fiilor lui Merari, după cum cereau slujbele 
lor, subt cârmuirea lui Itamar, fiul preotului Aaron. Dar n'a 
dat niciunul fiilor lui Chehat, pentrucă, după cum cereau slu- 
jbele lor, ei trebuiau să ducă lucrurile sfinte pe umeri. Căpe- 
teniile și-au adus darurile pentru tîrnosirea altarului, în ziua 
cînd l-au uns; căpeteniile și-au adus darurile înaintea altarului. 
Domnul a zis lui Moise: “Căpeteniile să vină unul câte unul, 
și anume fiecare în cîte o zi deosebită, ca să-și aducă darul 
pentru tîrnosirea altarului.” Cel ce și-a adus darul în ziua 
întîi, a fost Nahșon, fiul lui Aminadab, din seminţia lui Iuda. 
El a adus: o farfurie de argint în greutate de o sută treizeci de 
sicli, un lighean de argint de șaptezeci de sicli, după siclul sfin- 
tului locaș, amîndouă pline cu floare de făină, frămintată cu 
untdelemn, pentru darul de mincare; o căţuie de aur de zece 
sicli, plină cu tămiie, un vițel, un berbece, un miel de un an, 
pentru arderea de tot; un tap, pentru jertfa de ispășire; și, 
pentru jertfa de mulțămire, doi boi, cinci berbeci, cinci ţapi, 
cinci miei de un an. Acesta a fost darul lui Nahşon, fiul lui 
Aminadab. A doua zi, și-a adus darul Netaneel, fiul lui Tuar, 
căpetenia lui Isahar. EI a adus: o farfurie de argint în greu- 
tate de o sută treizeci de sicli, un lighean de argint de șaptezeci 
de sicli, după siclul sfintului locaş, amîndouă pline cu floare 

de făină, frămîntată cu untdelemn, pentru darul de mîncare; 
o căţuie de aur de zece sicli, plină cu tămiie; un vițel, un 
berbece, un miel de un an, pentru arderea de tot; un ţap, 
pentru jertfa de ispășire; și, pentru jertfa de mulţămire, doi 
boi, cinci berbeci, cinci țapi, cinci miei de un an. Acesta a fost 
darul lui Netaneel, fiul lui Tuar. A treia zi, căpetenia fiilor 
lui Zabulon, Eliab, fiul lui Helon, a adus: o farfurie de argint 
în greutate de o sută treizeci de sicli, un lighean de argint de 
șaptezeci de sicli, după siclul sfîntului locaș, amîndouă pline cu 
floare de făină, frămîntată cu untdelemn, pentru darul de mîn- 
care; o căţuie de aur de zece sicli, plină cu tămiie; un vițel, 
un berbece, un miel de un an, pentru arderea de tot; un ţap, 
pentru jertfa de ispășire; și, pentru jertfa de mulţămire, doi 
boi, cinci berbeci, cinci ţapi, cinci miei de un an. Acesta a 
fost darul lui Eliab, fiul lui Helon. A patra zi, căpetenia fi- 
ilor lui Ruben, Eliţur, fiul lui Ședeur, a adus: o farfurie de 
argint în greutate de o sută treizeci de sicli, un lighean de 
argint de șaptezeci de sicli, după siclul sfîntului locaș, amîn- 
două pline cu floare de făină, frămîntată cu untdelemn, pen- 
tru darul de mîncare; o căţuie de aur de zece sicli plină cu 
tămiie; un vițel, un berbece, un miel de un an, pentru arderea 
de tot; un țap pentru jertfa de ispășire; și, pentru jertfa de 
mulţămire, doi boi, cinci berbeci, cinci ţapi, cinci miei de un 
an. Acesta a fost darul lui Eliţur, fiul lui Şedeur. A cincea 
zi, capetenia fiilor lui Simeon, Șelumiel, fiul lui 'Turișadai, a 
adus: o farfurie de argint în greutate de o sută treizeci de sicli, 
un lighean de argint de șaptezeci de sicli, după siclul sfintului 
locaș, amîndouă pline cu floare de făină, frămîntată cu unt- 
delemn, pentru darul de mîncare; o căţuie de aur de zece 
sicli, plină cu tămiie; un vițel, un berbece, un miel de un an, 
pentru arderea de tot; un tap, pentru jertfa de ispășire; și, 
pentru jertfa de mulțămire, doi boi, cinci berbeci, cinci ţapi, 
cinci miei de un an. Acesta a fost darul de mîncare al lui Șe- 
lumiel, fiul lui Ţurișadai. A șasea zi, căpetenia fiilor lui Gad, 
Eliasaf, fiul lui Deuel, a adus: o farfurie de argint în greutate 
de o sută treizeci de sicli, un lighean de argint de șaptezeci 
de sicli, după siclul sfîntului locaș, amîndouă pline cu floare 

de făină frămiîntată cu untdelemn, pentru darul de mîncare; 
o căţuie de aur de zece sicli, plină cu tămiie; un vițel, un 
berbece, un miel de un an, pentru arderea de tot; un ţap, 
pentru jertfa de ispășire; și, pentru jertfa de mulţămire, doi 
boi, cinci berbeci, cinci ţapi, cinci miei de un an. Acesta a 
fost darul lui Eliasaf, fiul lui Deuel. A șaptea zi, căpetenia 
fiilor lui Efraim, Elișama, fiul lui Amihud, a adus: o farfurie 
de argint în greutate de o sută treizeci de sicli, un lighean de 
argint de șaptezeci de sicli, după siclul sfîntului locaș, amîn- 
două pline cu floare de făină, frămîntată cu untdelemn, pen- 
tru darul de mîncare; o căţuie de aur de zece sicli, plină cu 
tămiie; un vițel, un berbece, un miel de un an, pentru arderea 
de tot: un țap, pentru jertfa de ispășire: și, pentru jertfa de 
mulţămire, doi boi, cinci berbeci, cinci țapi, cinci miei de un 
an. Acesta a fost darul lui Flișama, fiul lui Amihud. A opta 
zi, căpetenia fiilor lui Manase, Gamliel, fiul lui Pedahţur, a 
adu: o farfurie de argint în greutate de o sută treizeci de sicli, 
un lighean de argint de şaptezeci de sicli, după siclul sfîntului 
locaș, amîndouă pline cu floare de făină, frămîntată cu unt- 
delemn, pentru darul de mîncare; o cățuie de aur de zece 
sicli, plină cu tămîie; un vițel, un berbece, un miel de un an, 
pentru arderea de tot; un țap pentru jertfa de ispășire; și, 
pentru jertfa de mulțămire, doi boi, cinci berbeci, cinci țapi, 
cinci miei de un an. Acesta a fost darul lui Gamliel, fiul lui 
Pedahțur. A noua zi, căpetenia fiilor lui Beniamin, Abidan, 
fiul lui Ghideoni, a adus: o farfurie de argint în greutate de o 
sută treizeci de sicli, un lighean de argint de șapte zeci de sicli, 
după siclul sfîntului locaș, amindouă pline cu floare de făină, 
frămîntată cu untdelemn, pentru darul de mincare; o căţțuie 
de aur de zece sicli, plină cu tămiie; un vițel, un berbece, un 
miel de un an, pentru arderea de tot; un ţap, pentru jertfa de 
ispășire; și, pentru jertfa de mulțămire, doi boi, cinci berbeci, 
cinci țapi, cinci miei de un an. Acesta a fost darul lui Abidan, 
fiul lui Ghideoni. A zecea zi, căpetenia fiilor lui Dan, Ahiezer, 
fiul lui Amișadai, a adus: o farfurie de argint în greutate de o 
sută treizeci de sicli, un lighean de argint de șaptezeci de sicli, 
după siclul sfîntului locaș, amindouă pline cu floare de făină, 

frămîntată cu untdelemn, pentru darul de mîncare; o căţțuie 
de aur, plină cu tămiie; un vițel, un berbece, un miel de un 
an, pentru arderea de tot; un tap, pentru jertfa de ispășire; 
și pentru jertfa de mulțămire, doi boi, cinci berbeci, cinci țapi, 
cinci miei de un an. Acesta a fost darul lui Ahiezer, fiul lui 
Amișadai. A unsprezecea zi, căpetenia fiilor lui Așer, Paguiel, 
fiul lui Ocran, a adus: o farfurie de argint în greutate de o 
sută treizeci de sicli, un lighean de argint de șaptezeci de sicli, 
după siclul sfîntului locaș, amindouă pline cu floare de făină, 
frămîntată cu untdelemn, pentru darul de mîncare; o căţțuie 
de aur de zece sicli, plină cu tămiie; un vițel, un berbece, un 
miel de un an, pentru arderea de tot; un ţap, pentru jertfa de 
ispășire; și, pentru jertfa de mulțămire, doi boi, cinci berbeci, 
cinci ţapi, cinci miei de un an. Acesta a fost daril lui Paguiel, 
fiul lui Ocran. A douăsprezecea zi, căpetenia fiilor lui Neftali, 
Ahira, fiul lui Enan, a adus: o farfurie de argint în greutate 
de o sută treizeci de sicli, un lighian de argint de şaptezeci 
de sicli, după siclul sfîntului locaș, amîndouă pline cu floare 
de făină, frămîntată cu untdelemn, pentru darul de mîncare; 
o căţuie de aur de zece sicli, plină cu tămiie; un vițel, un 
berbece, un miel de un an, pentru arderea de tot; un țap, 
pentru jertfa de ispășire; și, pentru jertfa de mulţămire, doi 
boi, cinci berbeci, cinci țapi, cinci miei de un an. Acesta a fost 
darul lui Ahira, fiul lui Enan. Acestea au fost darurile aduse 
de căpeteniile lui Israel pentru tîrnosirea altarului, în ziua cînd 
l-au uns. Au fost douăsprezece farfurii de argint, douăsprezece 
ligheane de argint, douăsprezece căţuii de aur; fiecare farfurie 
de argint cîntărea o sută treizeci de sicli, și fiecare lighian cîn- 
tărea, șaptezeci de sicli, așa că argintul acestor unelte se ridica 
în totul la două mii patru sute de sicli, după siclul sfintului 
locaș. Au fost douăsprezece căţui de aur pline cu tămiie, cîte 
zece sicli căţuia, după siclul sfintului locaș; aurul căţuiilor se 
ridica în totul la o sută douăzeci de sicli. Toate dobitoacele 
pentru arderea de tot au fost doisprezece viței, doisprezece 
berbeci, doisprezece miei de un an, cu darurile de mîncare 
obicinuite, doisprezece țapi, pentru jertfa de ispășire. Toate 
dobitoacele pentru jertfa de mulţămire: douăzeci și patru de 

boi, șasezeci de berbeci, șasezeci de țapi, șasezeci de miei de 
un an. Acestea au fost darurile aduse pentru tîrnosirea altaru- 
lui, după ce l-au uns. Cînd intra Moise în cortul întâlnirii ca 
să vorbească cu Domnul, auzea glasul care-i vorbea de pe ca- 
pacul ispășirii care era așezat pe chivotul mărturiei, între cei 
doi heruvimi. Și vorbea cu Domnul. 


Domnul a vorbit lui Moise, și a zis: “Vorbește lui Aaron, 
și spune-i: Cînd vei așeza candelele în sfeșnic, cele șapte can- 
dele vor trebui să lumineze în partea dinainte a sfeșnicului.” 
Aaron a făcut așa; a așezat candelele în partea dinainte a 
sfeșnicului, cum poruncise lui Moise Domnul.  Sfeșnicul era 
de aur bătut; atît piciorul cît și florile lui, erau de aur bătut. 
Moise făcuse sfeșnicul după chipul, pe care i-l arătase Dom- 
nul. Domnul a vorbit lui Moise, șia zis: “la pe Leviţi din mi- 
jlocul copiilor lui Israel, și curățește-i. Iată cum să-i curăţești: 
Stropeșşte-i cu apă ispășitoare; să lase să treacă briciul peste 
tot trupul lor, să-și spele hainele, și să se curățească. Să ia 
apoi un vițel, cu darul de mîncare obicinuit, făcut din floare 
de făină, frămîntată cu untdelemn; și să mai iei un alt vițel 
pentru jertfa de ispășire. Să apropii pe Leviţi înaintea, cor- 
tului întilnirii, și să strîngi toată adunarea copiilor lui Israel. 
Să apropii pe Leviţi înaintea Domnului; și copiii lui Israel să-și 
pună minile pe Leviţi. Aaron să legene pe Leviţi într'o parte 
și într'alta înaintea Domnului, ca un dar legănat din partea 
copiilor lui Israel; și să fie închinaţi astfel în slujba Domnului. 
Leviţii să-și pună mînile pe capul viţeilor, și să aduci unul ca 
jertfă, de ispășire, și altul ca ardere de tot, ca să faci ispășire 
pentru Leviţi. Să pui pe Leviţi în picioare înaintea lui Aaron 
și înaintea fiilor lui, și să-i legeni într'o parte și într'alta, ca un 
dar legănat Domnului. Așa să desparti pe Leviţi din mijlocul 
copiilor lui Israel; și Leviţii vor fi ai Mei. După aceea, Leviţii 
să vină să facă slujba în cortul întîlnirii. Astfel să-i curăţești 
și să-i legeni într'o parte și într'alta, ca un dar legănat. Căci 
ei 'mi sînt daţi cu totul din mijlocul copiilor lui Israel: Eu 
i-am luat pentru Mine în locul întiilor născuţi, din toți întâii 
născuți ai copiilor lui Israel. Căci orice întîi născut al copiilor 
lui Israel este al Meu, atît din oameni cât și din dobitoace; Mie 

Mi i-am închinat în ziua cînd am lovit pe toți întîii născuți 
în țara Egiptului. Şi Eu am luat pe Leviţi în locul tuturor 
întîilor născuţi ai copiilor lui Israel. Am dat pe Leviţi în to- 
tul lui Aaron și fiilor lui, din mijlocul copiilor lui Israel, ca să 
facă slujbă pentru copiii lui Israel în cortul întilnirii, să facă 
ispășire pentru copiii lui Israel, și astfel copiii lui Israel să nu 
fie loviți cu nici o urgie, cînd se vor apropia de sfîntul locaș.” 
Moise, Aaron și toată adunarea copiilor lui Israel, au făcut cu 
Leviţii tot ce poruncise lui Moise Domnul despre Leviţi; așa 
au făcut copiii lui Israel cu ei.  Leviţii s'au curăţit, și și-au 
spălat hainele. Aaron i-a legănat într'o parte și într'alta, ca 
un dar legănat înaintea Domnului, și a făcut ispășire pentru 
ei, ca să-i curățească. După aceea, Leviţii au venit să-și facă 
slujba în cortul întilnirii, în faţa lui Aaron și a fiilor lui. "ntoc- 
mai cum poruncise lui Moise Domnul cu privire la Leviţi, așa 
s'a făcut cu ei. Domnul a vorbit lui Moise, și a zis: “lată 
legea privitoare la Leviţi. Dela vîrsta de douăzeci și cinci de 
ani în sus, orice Levit va intra în slujba cortului întilnirii ca să 
îndeplinească o slujbă acolo. Dela vîrsta de cincizeci de ani 
încolo, să iasă din slujbă, și să nu mai slujească. Va putea să 
ajute pe fraţii lui în cortul întilnirii, să păzească ce le este dat 
în grijă; dar să nu mai facă slujbă. Așa să faci cu Leviţii în ce 
privește slujbele lor.” 

Domnul a vorbit lui Moise, în pustia Sinai, în luna întâi a [9] 


anului al doilea, după ieșirea lor din ţara Egiptului. Și a zis: 
“Copiii lui Israel să prăznuiască Paștele la vremea hotărită. 
Să le prăznuiţi la vremea hotărită, în a patrusprezecea zi a 
lunii acesteia, searal; să le prăznuiți după toate legile, și după 
toate poruncile privitoare la ele.” Moise a vorbit copiilor lui 
Israel, să prăznuiască Paștele. Și au prăznuit Paștele în a 
patrusprezecea zi a lunii întîi, searal, în pustia Sinai; copiii lui 
Israel au făcut întocmai după toate poruncile, pe cari le dă- 
duse lui Moise Domnul. S'a întîmplat că niște oameni, fiind 
necuraţi din pricină că se atinseseră de un mort, nu puteau 
prăznui Paștele în ziua aceea. Ei s'au înfățișat în aceeaș zi 
înaintea. lui Moise și înaintea lui Aaron. Și oamenii aceia au 
zis lui Moise: “Noi sîntem necuraţi din pricina unui mort; de 

ce să fim nevoiţi să nu ne aducem la vremea hotărîtă darul 
cuvenit Domnului în mijlocul copiilor lui Israel?” Moise le-a 
răspuns: “Aşteptaţi să văd ce vă poruncește Domnul.” Şi 
Domnul a vorbit lui Moise, și a zis: “Vorbește copiilor lui 
Israel, și spune-le: „Dacă cineva dintre voi sau dintre urmașii 
voştri este necurat din pricina unui mort, sau este într'o călă- 
torie lungă, totuș să prăznuiască Paștele în cinstea Domnului. 
Și, să le prăznuiască în luna a doua, în ziua a patruspreze- 
cea, searal; să le mănince cu azimi și ierburi amare. Să nu 
lase din ele nimic pînă a doua zi dimineaţa, și să nu fringă 
niciun os din ele. Să le prăznuiască după toate poruncile priv- 
itoare la Paște. Dacă cineva nu este necurat, nici nu este 
în călătorie, și totuș nu prăznuiește Paștele, sufletul acela să 
fie nimicit din poporul lui; pentru că n'a adus darul cuvenit 
Domnului la vremea hotărită, omul acela să-și ia pedeapsa 
pentru păcatul lui. Dacă un străin, care locuiește între voi, 
prăznuiește Paștele Domnului, să se ţină de legile și porun- 
cile privitoare la Paște. Aceeaș lege să fie între voi, pentru 
străin ca și pentru băștinaș.” ’n ziua cînd a fost așezat cor- 
tul, norul a acoperit locașul cortului întilnirii; și, de seara pînă 
dimineaţa deasupra cortului era ca înfățișarea unui foc. Tot- 
deauna era așa: ziua, norul acoperea cortul, iar noaptea avea 
înfățișarea unui foc. Cînd se ridica norul de pe cort, porneau 
și copiii lui Israel; și acolo unde se oprea norul, tăbărau și copiii 
lui Israel. Copiii lui Israel porneau după porunca Domnului 
și tăbărau după porunca Domnului; tăbărau atita vreme cît 
răminea norul deasupra cortului. Cînd norul rămînea mai 
multă vreme deasupra cortului, copiii lui Israel ascultau de 
porunca Domnului, și nu porneau. Cînd norul rămînea mai 
puţine zile deasupra cortului, ei tăbărau după porunca Dom- 
nului, și porneau după porunca Domnului. Dacă norul se 
oprea. de seara pînă dimineaţa, și se ridica dimineaţa, atunci 
porneau și ei. Dacă norul se ridica după o zi și o noapte, atunci 
porneau și ei. Dacă norul se oprea deasupra cortului două 
zile, sau o lună, sau un an, copiii lui Israel rămîneau tăbăriţi, 
și nu porneau; și cînd se ridica, porneau și ei. 'Tăbărau după 
porunca Domnului, și porneau după porunca Domnului; as- 

cultau de porunca Domnului, de porunca Domnului dată prin 
Moise. 


Domnul a vorbit lui Moise, și a zis: “Fă-ţi două trimbiţe 
de argint; să le faci de argint bătut. Ele să-ţi slujească pentru 
chemarea adunării și pentru pornirea taberilor. Cînd se va 
suna cu ele, toată adunarea să se stringă la tine, la ușa cortului 
întilnirii. Cînd se va suna numai cu o trimbiţă, să se stringă 
la tine căpeteniile, mai marii peste miile lui Israel. Cînd veţi 
suna cu vilvă, să pornească ceice tăbărăsc la răsărit; cînd 
veţi suna a doua oară cu vîlvă, să pornească, ceice tăbărăsc la 
miază-zi: pentru plecarea lor, să se sune cu vilvă. Cînd va 
fi vorba de strîngerea adunării, să sunaţi, dar să nu sunați cu 
vîlvă. Din trîmbiţe să sune fiii lui Aaron, preoţii. Aceasta să 
fie o lege vecinică pentru voi și pentru urmașii voştri. Cînd 
veţi merge la război, în ţara voastră, împotriva vrăjmașului 
care va lupta împotriva voastră, să sunaţi cu vilvă din trim- 
biţe, și Domnul, Dumnezeul vostru, 'și va aduce aminte de 
voi, și veţi fi izbăviţi de vrăjmașii voştri. "n zilele voastre de 
bucurie, la sărbătorile voastre, și la lunile noi ale voastre, să 
sunati din trimbiţe, cînd vă veţi aduce arderile de tot și jert- 
fele de mulțămire; și ele vor face ca Dumnezeul vostru să-și 
aducă aminte de voi. Eu sînt Domnul, Dumnezeul vostru.” 
'n ziua a douăsprezecea a lunii a doua a anului al doilea, s'a 
ridicat norul de pe cortul întilnirii. Și copiii lui Israel au por- 
nit din pustia Sinai după taberile lor. Norul s'a oprit în pustia 
Paran. Această întîie plecare au făcut-o după porunca Dom- 
nului dată prin Moise. ’ntăi a pornit steagul taberii fiilor lui 
Iuda, împreună cu oștirile lui. Peste oștirea lui Iuda era mai 
mare Nahșon, fiul lui Aminadab; peste oștirea seminţiei fiilor 
lui Isahar era Netaneel, fiul lui Tuar; peste oștirea seminţiei 
fiilor lui Zabulon, era Eliab, fiul lui Helon. Cînd a fost des- 
făcut cortul, au pornit întăi fiii lui Gherșon și fiii lui Merari, 
ducînd cortul. Apoi a pornit steagul taberii lui Ruben, îm- 
preună cu oștirile lui. Peste oștirea lui Ruben era mai mare 
Eliţur, fiul lui Ședeur; peste oștirea seminţiei fiilor lui Simeon, 
era Șelumiel, fiul lui 'Turișadai; peste oștirea seminției fiilor 
lui Gad era Eliasaf, fiul lui Deuel. Apoi au pornit Chehatiţii, 

ducînd sfîntul locaș; pănă la venirea lor ceilalți întinseseră cor- 
tul. Apoi a pornit steagul taberii fiilor lui Efraim, împreună 
cu oștirile lui. Peste oștirea lui Efraim era mai mare Elișama, 
fiul lui Amihud; peste oștirea seminției fiilor lui Manase era 
Gamliel, fiul lui Pedahţur; peste oștirea semintiei fiilor lui Be- 
niamin era Abidan, fiul lui Ghideoni. Apoi a pornit steagul 
taberii fiilor lui Dan, împreună cu oștirile lui: ei erau coada 
tuturor taberilor. Peste oștirea lui Dan era mai mare Ahiezer, 
fiul lui Amișadai; peste oștirea seminției fiilor lui Așer era 
Paguiel, fiul lui Ocran; peste oștirea seminției fiilor lui Nef- 
tali era Ahira, fiul lui Enan. Acesta a fost șirul în care au 
pornit copiii lui Israel, după oștirile lor; așa au plecat. Moise 
a zis lui Hobab, fiul lui Reuel, Madianitul, socrul lui Moise: 
“Noi plecăm spre locul despre care Domnul a zis: ‚Eu vi-l voi 
da.‘ Vino cu noi, și îți vom face bine, căci Domnul a făgăduit 
că va face bine lui Israel.” Hobab i-a răspuns: “Nu pot să 
merg; ci mă voi duce în țara mea și în locul meu de naștere.” 
Și Moise a zis: “Nu ne părăsi, te rog; fiindcă tu cunoști locurile 
unde putem să tăbărim în pustie; deci tu să ne fii călăuză. Și 
dacă vii cu noi, te vom face să te bucuri de binele, pe care 
ni-l va face Domnul.” Ei au plecat dela muntele Domnului, 
și au mers trei zile; chivotul legămîntului Domnului a pornit 
înaintea, lor, și a făcut un drum de trei zile, ca să le caute un 
loc de odihnă. Norul Domnului era deasupra lor în timpul 
zilei, cînd porneau din tabără. Cînd pornea chivotul, Moise 
zicea: “Scoală-Te, Doamne, ca să se împrăștie vrăjmașii Tăi, 
și să fugă dinaintea Feţei Tale cei ce Te urăsc!” Iar cînd îl 
așezau, zicea: “'ntoarce-Te, Doamne, la zecile de mii ale miilor 
lui Israel!” 


Poporul a cârtit în gura mare împotriva Domnului, zicînd 
că-i merge rău. Cînd a auzit Domnul, S'a mîniat. S'a aprins în- 
tre ei focul Domnului și a mistuit o parte din marginea taberii. 
Poporul a strigat către Moise. Moise s'a rugat Domnului, 
și focul s'a stins.  Locului aceluia i-au pus numele 'Tabeera 
(Ardere), pentrucă se aprinsese focul Domnului printre ei. 
Adunăturii de oameni, cari se aflau în mijlocul lui Israel, i- 
a venit poftă, ba chiar și copiii lui Israel au început să plingă, 

și să zică: “Cine ne va da carne să mincăm? Ne aducem am- 
inte de peștii pe cari-i mîncam în Egipt, și cari nu ne costau 
nimic, de castraveți, de pepeni, de praji, de ceapă și de usturoi. 
Acum ni s'a uscat sufletul: nu mai este nimic! Ochii noștri nu 
văd decît mana aceasta.” Mana semăna cu grăuntele de co- 
riandru, și la vedere era ca bedeliumul. Poporul se risipea și o 
strîngea, o măcina la rișniţă, sau o pisa într'o piuă,; o fierbea în 
oală, și făcea turte din ea. Mana avea gustul unei turte făcute 
cu untdelemn. Cînd cădea roua noaptea în tabără, cădea și 
mana. Moise a auzit pe popor plîngînd, fiecare în familia lui și 
la ușa cortului lui. Minia Domnului s'a aprins cu tărie. Moise 
s'a întristat, și a zis Domnului: “Pentru ce mîhnești Tu pe 
robul Tău, și pentru ce n'am căpătat eu trecere înaintea Ta, 
de ai pus peste mine sarcina acestui popor întreg? Oare eu 
am zămislit pe poporul acesta? Oare eu l-am născut, ca să-mi 
zici: „Poartă-l la sînul tău, cum poartă doica pe copil, pînă 
în ţara pe care ai jurat părinţilor lui că i-o vei da? De unde 
să iau carne, ca să dau la tot poporul acesta? Căci ei pling 
la mine, zicînd: ,Dă-ne carne ca să mîncămj Eu singur nu 
pot să port pe tot poporul acesta, căci este prea greu pentru 
mine. Decît să Te porți așa cu mine, mai bine omoară-mă, 
Te rog, dacă mai am vreo trecere înaintea Ta, ca să nu-mi mai 
văd nenorocirea.” Domnul a zis lui Moise: “Adună la Mine 
șaptezeci de bărbaţi, dintre bătrînii lui Israel, din cei pe cari-i 
cunoști ca bătrîni ai poporului și cu putere asupra lor; adu-i la 
cortul întilnirii, și să se înfățișeze acolo împreună cu tine. Eu 
Mă voi pogori, și îţi voi vorbi acolo; voi lua din duhul care este 
peste tine, și-l voi pune peste ei ca să poarte împreună cu tine 
sarcina poporului, și să n'o porți tu singur. Să spui poporu- 
lui: „Sfinţiţi-vă pentru mine, și aveţi să mincaţi carne, fiindcă 
aţi plins în auzul Domnului, și aţi zis: „Cine ne va da carne 
să mîncăm? Căci noi o duceam bine în Egipti Domnul vă va 
da carne, și veţi mînca. Aveţi să mîncaţi carne, nu o zi, nici 
două zile, nici cinci zile, nici zece zile, nici două zeci de zile, ci 
o lună întreagă, pînă vă va ieși pe nări, și vă veţi scîrbi de ea, 
pentrucă n'aţi ascultat de Domnul care este în mijlocul vostru, 
și pentrucă aţi plins înaintea Lui, zicînd: „Pentruce am ieșit 

noi oare din Egipt?.” Moise a zis: “Șase sute de mii de oa- 
meni cari merg pe jos alcătuiesc poporul în mijlocul căruia sînt 
eu, și Tu zici: „Le voi da carne, și vor mînca o lună întreagă, 
Putem tăia oare atîtea oi și atîția boi, ca să ajungă? Sau 
nu cumva avem să prindem toți peștii mării, ca să le ajungă?” 
Domnul a răspuns lui Moise: “Nu cumva s'a scurtat oare mîna 
Domnului? Vei vedea acum dacă ceeace ţi-am spus se va în- 
tîmpla sau nu.” Moise a ieșit, și a spus poporului cuvintele 
Domnului. A adunat șaptezeci de bărbați din bătrînii poporu- 
lui, și i-a pus în jurul cortului. Domnul S'a pogorit în nor, 
și a vorbit lui Moise; a luat din duhul care era peste el, și l-a 
pus peste cei șaptezeci de bătrîni. Și de îndată ce duhul s'a 
așezat peste ei, au început să proorocească; dar după aceea 
n'au mai proorocit. Doi oameni, unul numit Eldad, și altul 
Medad, rămăseseră în tabără, și duhul s'a așezat și peste ei; 
căci erau dintre cei scriși, măcar că nu se duseseră la cort. Și 
au început să proorocească și ei în tabără. Un tînăr a alergat 
și a dat de știre lui Moise, zicînd: “Eldad și Medad prooro- 
cesc în tabără.” Și Iosua, fiul lui Nun, care slujea lui Moise 
din tinereţa lui, a luat cuvîntul, și a zis: “Domnule Moise, 
oprește-i.” Moise i-a răspuns: “Eşti gelos pentru mine? Să 
dea Dumnezeu ca tot poporul Domnului să fie alcătuit din 
prooroci, și Domnul să-Și pună Duhul Lui peste ei!” Apoi 
Moise s'a întors în tabără, el și bătrinii lui Israel. Domnul a 
făcut să sufle de peste mare un vînt, care a adus prepelițe, și 
le-a răspîndit peste tabără cale cam de o zi într'o parte și cale 
cam de o zi de cealaltă parte în jurul taberii. Aveau o înălțime 
de aproape doi coţi dela fața pămîntului. ’n tot timpul zilei 
aceleia și toată noaptea, și toată ziua următoare, poporul s'a 
sculat și a strîns prepelițe; cel ce strinsese cel mai puțin avea 
zece omeri. Ei și le-au întins în jurul taberii. Pe cînd carnea 
era încă în dinţii lor, fără să fie mestecată, Domnul S'a aprins 
de mînie împotriva poporului; și Domnul a lovit poporul cu 
o urgie foarte mare. Au pus locului aceluia numele Chibrot- 
Hataava, (Mormintele lăcomiei), pentrucă acolo au îngropat pe 
poporul apucat de poftă. Dela Chibrot-Hataava, poporul a 
plecat la Haţerot, și s'a oprit la Haţerot. 

Maria și Aaron au vorbit împotriva lui Moise din pricina 
femeii etiopiane pe care o luase el de nevastă; căci luase o 
femeie etiopiană. Și au zis: “Oare numai prin Moise vorbește 
Domnul? Nu vorbește oare și prin noi?” Și Domnul a auzit- 
o. Moise însă era un om foarte blind, mai blind decât orice 
om de pe faţa pămîntului. Deodată Domnul a zis lui Moise, 
lui Aaron și Mariei: “Duceţi-vă, câteși trei la cortul întilnirii.” 
Și s-au dus câteși trei. Domnul S'a pogorit în stîlpul de nor, 
și a stătut la ușa cortului. A chemat pe Aaron și pe Maria, 
și ei s'au apropiat amindoi. Şi a zis: “Ascultaţi bine ce vă 
spun! Cînd va fi printre voi un prooroc, Eu, Domnul, Mă voi 
descoperi lui într'o vedenie sau îi voi vorbi într-un vis. Nu 
tot așa este însă cu robul Meu Moise. El este credincios în 
toată casa Mea. Eu îi vorbesc gură către gură, Mă descopăr 
lui nu prin lucruri grele de înțeles, ci el vede chipul Domnului. 
Cum de nu v'aţi temut deci să vorbiţi împotriva robului Meu, 
împotriva lui Moise?” Domnul S'a aprins de mînie împotriva 
lor. Și a plecat. Norul s'a depărtat de pe cort. Și iată că 
Maria era plină de lepră, albă ca zăpada. Aaron s'a întors spre 
Maria; și iată că ea avea lepră. Atunci Aaron a zis lui Moise: 
“Ah, domnul meu, nu ne face să purtăm pedeapsa păcatului 
pe care l-am făcut ca niște nechibzuiți, și de care ne-am făcut 
vinovaţi!” Să nu fie Maria ca un copii născut mort, a cărui 
carne este pe jumătate putredă cînd iese din pîntecele mamei 
lui”! Moise a strigat către Domnul, zicînd: “Dumnezeule, 
Te rog, vindecă-o!” Și Domnul a zis lui Moise: “Dacă ar fi 
scuipat-o tatăl ei în obraz, n'ar fi fost ea oare de ocară timp de 
șapte zile? Să fie închisă deci șapte zile afară din tabără; după 
aceea, să fie primită în tabără.” Maria a fost închisă șapte 
zile atară din tabără. Și poporul n'a pornit, pănă ce a intrat 
din nou Maria în tabără. După aceea, poporul a plecat din 
Haţerot, și a tăbărit în pustia Paran. 


Domnul a vorbit lui Moise, și a zis: “Trimete niște oameni 
să iscodească țara Canaanului, pe care o dau copiilor lui Israel. 
Să trimeţi cîte un om pentru fiecare din seminţiile părinţilor 
lor, toţi să fie dintre fruntașii lor.” Moise i-a trimes din pus- 
tia Paran, după porunca Domnului; toți oamenii aceștia erau 

căpetenii ale copiilor lui Israel. lată numele lor: pentru sem- 
inția lui Ruben: Şamua, fiul lui Zacur; pentru seminția lui 
Simeon: Șafat, fiul lui Hori; pentru seminţia lui Iuda: Caleb, 
fiul lui lefune; pentru seminţia lui Isahar: Igual, fiul lui Iosif; 
pentru seminţia lui Efraim: Hosea, fiul lui Nun; pentru sem- 
inția lui Beniamin: Palti, fiul lui Rafu; pentru seminția lui 
Zabulon: Gadiel, fiul lui Sodi; pentru seminţia lui Iosif, sem- 
inția lui Manase: Gadi, fiul lui Susi; pentru seminţia lui Dan: 
Amiel, fiul lui Ghemali; pentru seminţia lui Așer: Setur, fiul 
lui Micael; pentru seminţia lui Neftali: Nahbi, fiul lui Vofsi; 
pentru seminţia lui Gad: Gheuel, fiul lui Machi. Acestea sînt 
numele bărbaţilor, pe cari i-a trimes Moise să iscodească ţara. 
Lui Hosea, fiul lui Nun, Moise i-a pus numele Iosua. Moise i-a 
trimes să iscodească țara Canaanului. El le-a zis: “Mergeţi de 
aici spre miazăzi, și apoi să vă suiți pe munte. Vedeți ţara, 
vedeţi cum este ea, cum este poporul care o locuiește, dacă 
este tare sau slab, dacă este mic sau mare la număr; vedeţi 
cum este țara în care locuiește: dacă este bună sau rea; cum 
sînt cetăţile în cari locuiește: dacă sînt deschise sau întărite; 
cum este pămîntul: dacă este gras sau sterp, dacă sînt sau nu 
copaci pe el. Fiţi cu inimă, și luaţi cu voi roade din ţară.” 
Era pe vremea cînd încep să se coacă strugurii. Ei s'au suit, 
și au iscodit țara, dela pustia Tin pînă la Rehob, pe drumul 
care duce la Hamat. S'au suit pe la miazăzi, și au mers pînă 
la Hebron, unde se aflau Ahiman, Șeșai și Talmai, copiii lui 
Anac. Hebronul fusese zidit cu șapte ani înainte de cetatea 
Toan din Egipt. Au ajuns pînă la valea Eșcol; acolo au tăiat 
o ramură de viță cu un strugur, și l-au dus câte doi cu ajutorul 
unei prăjini, au luat și rodii și smochine. Locul acela l-au 
numit valea Eșcol (Strugure), din pricina strugurelui pe care 
l-au tăiat de acolo copiii lui Israel. S'au întors dela iscodirea 
țării după patruzeci de zile împlinite, Au plecat și au ajuns 
la Moise și la Aaron, și la toată adunarea copiilor lui Israel, 
la Cades, în pustia Paran. Le-au adus știri, lor și întregei 
adunări, și le-au arătat roadele ţării. Iată ce au istorisit lui 
Moise: “Ne-am dus în țara în care ne-ai trimes. Cu adevărat, 
este o ţară în care curge lapte și miere, și iată-i roadele. Dar 

poporul care locuiește în ţara aceasta este puternic, cetăţile 
sînt întărite și foarte mari. Ba încă am văzut acolo și pe fiii lui 
Anac.  Amaleciţii locuiesc ţinutul dela miază-zi; lebusiţii și 
Amoriţii locuiesc muntele; și Cananiţii și Hetiţii locuiesc lîngă 
mare și dealungul Iordanului.” Caleb a potolit poporul, care 
cîrtea împotriva lui Moise. El a zis: “Haidem să ne suim, și 
să punem mîna pe ţară, căci vom fi biruitori!” Dar bărbaţii 
cari fuseseră împreună cu el au zis: “Nu putem să ne suim îm- 
potriva poporului acestuia, căci este mai tare decît noi.” Și 
au înegrit înaintea copiilor lui Israel ţara pe care o iscodiseră. 
Ei au zis: “Tara pe care am străbătut-o, ca s'o iscodim, este o 
țară care mănîncă pe locuitorii ei; toţi aceia pe cari i-am văzut 
acolo sînt oameni de statură înaltă. Apoi am mai văzut în ea 
pe uriași, pe copiii lui Anac, cari se trag din neamul uriașilor: 
înaintea, noastră și față de ei parcă eram niște lăcuste.” 


Toată adunarea a ridicat glasul și a început să ţipe. Și 
poporul a plins în noaptea aceea. Toți copiii lui Israel au 
cîrtit împotriva lui Moise și Aaron, și toată adunarea le-a zis: 
“De ce n'om fi murit noi în ţara Egiptului, sau de ce n'om fi 
murit în pustia aceasta?  Pentruce ne duce Domnul în ţara 
aceasta, în care vom cădea uciși de sabie, iar nevestele noastre 
și copilaşii noștri vor fi de jaf? Nu este oare mai bine să ne 
întoarcem în Egipt?” Şi au zis unul altuia: “Să ne alegem o 
căpetenie, și să ne întoarcem în Egipt.” Moise și Aaron au 
căzut cu fața la pămînt, în fața întregei adunări a copiilor lui 
Israel care era strinsă la o laltă. Şi, dintre cei ce iscodiseră 
țara, Iosua, fiul lui Nun, și Caleb, fiul lui lefune, și-au rupt 
hainele, și au vorbit astfel întregei adunări a copiilor lui Is- 
rael: “Ţara pe care am străbătut-o noi ca s'o iscodim, este o 
țară foarte bună, minunată. Dacă Domnul va fi binevoitor cu 
noi, ne va duce în țara aceasta, și ne-o va da: este o ţară în 
care curge lapte și miere. Numai, nu vă răzvrătiți împotriva 
Domnului, și nu vă temeți de oamenii din ţara aceea, căci îi 
vom minca. Fi nu mai au niciun sprijin: Domnul este cu noi, 
nu vă temeţi de ei!” Toată adunarea vorbea să-i ucidă cu 
pietre, cînd slava Domnului s'a arătat peste cortul întilnirii, 
înaintea tuturor copiilor lui Israel. Şi Domnul a zis lui Moise: 

“Pînă cînd Mă va nesocoti poporul acesta? Pînă cînd nu va 
crede el în Mine, cu toate minunile pe cari le fac în mijlocul 
lui? De aceea, îl voi lovi cu ciumă, și-l voi nimici, dar pe 
tine te voi face un neam mai mare și mai puternic decît el.” 
Moise a zis Domnului: “Egiptenii vor auzi lucrul acesta, ei, 
din mijlocul cărora, ai scos pe poporul acesta prin puterea Ta. 
Și vor spune locuitorilor ţării aceleia. Ei știau că Tu, Dom- 
nul, ești în mijlocul poporului acestuia; că Te arătai în chip 
văzut, Tu, Domnul; că norul Tău stă peste el; că Tu mergi 
înaintea, lui ziua într'un stilp de nor, și noaptea într'un stilp 
de foc. Dacă omori pe poporul acesta ca pe un singur om, 
neamurile, cari au auzit vorbindu-se de Tine, vor zice: „Dom- 
nul n'avea putere să ducă pe poporul acesta în țara pe care 
jurase că i-o va da: de aceea l-a omorît în pustiej Acum, să 
se arate puterea Domnului în mărimea ei, cum ai spus cînd ai 
zis: „Domnul este încet la mînie și bogat în bunătate, iartă 
fărădelegea și răsvrătirea,; dar nu ţine pe cel vinovat drept nevi- 
novat, și pedepsește fărădelegea părinţilor în copii pînă la al 
treilea și la al patrulea neam. lartă dar fărădelegea poporului 
acestuia, după mărimea îndurării Tale, cum ai iertat poporului 
acestuia din Egipt pînă aici.” Și Domnul a spus: “Iert cum 
ai cerut. Dar cît este de adevărat că Eu sînt viu și că slava 
Domnului va umplea tot pămîntul, atît este de adevărat că 
toţi ceice au văzut cu ochii lor slava Mea, și minunile pe cari 
le-am făcut în Egipt și în pustie, și totuș M'au ispitit de zece 
ori acum, și n'au ascultat glasul Meu, toți aceia nu vor vedea 
țara pe care am jurat părinţilor lor că le-o voi da, și anume, 
toţi cei ce M'au nesocotit, n'o vor vedea. Iar pentrucă robul 
Meu Caleb a fost însufleţit de un alt duh, și a urmat în totul 
calea Mea, îl voi face să intre în ţara în care s'a dus, și ur- 
mașii lui o vor stăpîni. Amaleciţii și Canaaniţii locuiesc valea 
aceasta: deci mîine, întoarceţi-vă, și plecaţi în pustie, pe calea 
care duce spre Marea Roșie.” Domnul a vorbit lui Moise și 
lui Aaron, și a zis: “Pînă cînd voi lăsa această rea adunare 
să cîrtească. împotriva Mea? Am auzit cîrtirile copiilor lui Is- 
rael, cari cîrteau împotriva Mea. Spune-le: „Pe viaţa Meaj 
zice Domnul, „că vă voi face întocmai cum aţi vorbit în auzul 

urechilor Mele. Trupurile voastre moarte vor cădea în pustia 29 
aceasta. Voi toţi, a căror numărătoare s'a făcut, numărîndu-vă 
dela vîrsta de douăzeci de ani în sus, și cari aţi cârtit împotriva 
Mea, nu veţi intra în ţara pe care jurasem că vă voi da-o s'o 30 
locuiţi, afară de Caleb, fiul lui lefune, și Iosua, fiul lui Nun. 
Pe copilașii voştri însă, despre cari aţi zis că vor fi de jaf, îi voi 31 
face să intre în ea, ca să cunoască ţara pe care ați nesocotit-o 
voi. Iar cât despre voi, trupurile voastre moarte vor cădea în 32 
pustie. Și copiii voştri vor rătăci patruzeci de ani în pustie, și 33 
vor ispăși astfel păcatele voastre, pînă ce toate trupurile voas- 
tre moarte vor cădea în pustie. După cum în patruzeci de zile 34 
aţi iscodit ţara, tot așa, patruzeci de ani veţi purta pedeapsa 
fărădelegilor voastre; adică un an de fiecare zi: și veți ști atunci 

ce înseamnă să-Mi trag Eu mîna de la voi. Eu, Domnul, am 35 
vorbit! "n adevăr, așa voi face acestei rele adunări, care s'a 
unit împotriva Mea; vor fi nimiciţi în pustia aceasta, și în ea 
vor muri.” Bărbații pe cari îi trimesese Moise să iscodească 36 
țara, și cari, la întoarcerea lor, făcuseră ca toată adunarea să 
cîrtească împotriva lui, înegrind ţara; oamenii aceștia, cari 37 
înegriseră ţara, au murit acolo înaintea Domnului, loviți de o 
moarte năpraznică. Numai Iosua, fiul lui Nun, și Caleb, fiul 38 
lui lefune, au rămas cu viaţă dintre oamenii aceia cari se dus- 
eseră să iscodească țara. Moise a spus aceste lucruri tuturor 39 
copiilor lui Israel; și poporul a fost într'o mare jale. S'au scu- 40 
lat dis de dimineaţă a doua zi, și s'au suit pe virful muntelui, 
zicînd: “lată-ne! sîntem gata să ne suim în locul de care a 
vorbit Domnul, căci am păcătuit.” Moise a zis: “Pentruce 41 
călcați porunca Domnului? Nu veţi izbuti. Nu vă suiţi, căci 42 
Domnul nu este în mijlocul vostru! Nu căutaţi să fiţi bătuţi 
de vrăjmașii voştri. Căci Amaleciţii și Cananiţii sînt înaintea 43 
voastră, și veţi cădea uciși de sabie; odată ce v'aţi abătut de 

la Domnul, Domnul nu va fi cu voi.” Ei s'au îndărătnicit și 44 
s'au suit pe vîrful muntelui; dar chivotul legămîntului și Moise 
n'au ieșit din mijlocul taberii. Atunci s'au pogorit Amaleciţii 45 
și Cananiţii, cari locuiau pe muntele acela, i-au bătut, și i-au 
tăiat în bucăţi pînă la Horma. 


Domnul a vorbit lui Moise, și a zis: “Vorbește copiilor lui [15] 2 

Israel, și spune-le: „Cînd veți intra în țara pe care v'o dau ca 
să vă așezați locuințele în ea, și veți aduce Domnului o jertfă 
mistuită, de foc, fie o ardere de tot, fie o jertfă adusă pentru 
împlinirea unei juruințe sau ca dar de bunăvoie, sau la săr- 
bătorile voastre, ca să faceți din cirezile sau turmele voastre 
un miros plăcut Domnului, - cel ce își va aduce darul său 
Domnului să aducă Domnului ca dar de mîncare a zecea parte 
dintr'o efă de floare de făină frămîntată într'un sfert de hin de 
untdelemn; iar vin pentru jertfa de băutură la arderea de tot 
sau la jertfă, să aducă un sfert de hin de fiecare miel. Pentru 
un berbece, să aduci ca dar de mîncare două zecimi de efă din 
floarea făinii frămiîntată într'o treime de hin de untdelemn, şi 
să faci o jertfă de băutură de o treime de hin de vin, ca dar de 
mîncare de un miros plăcut Domnului. Dacă aduci un vițel, 
fie ca ardere de tot, fie ca jertfă pentru împlinirea unei juru- 
ințe, sau ca jertfă de mulțămire Domnului, să aduci ca dar 
de mincare, împreună cu viţelul, trei zecimi de efă din floarea 
făinii, frămîntată într'o jumătate de hin de untdelemn, și să 
faci o jertfă de băutură de o jumătate de hin de vin: aceasta 
este o jertfă mistuită de foc, de un miros plăcut Domnului. 
Așa să se facă pentru fiecare bou, pentru fiecare berbece, pen- 
tru fiecare miel sau ied. După numărul vitelor, așa să faceți 
pentru fiecare, după numărul lor. Aşa să facă lucrurile aces- 
tea orice băștinaș, cînd va aduce o jertfă mistuită de foc, de un 
miros plăcut Domnului. Dacă un străin care locuiește la voi, 
sau care se va găsi în viitor în mijlocul vostru, aduce o jertfă 
mistuită de foc, de un miros plăcut Domnului, s'o aducă în 
acelaș fel ca voi. Să fie o singură lege pentru toată adunarea, 
atît pentru voi cît și pentru străinul care locuiește în mijlocul 
vostru; aceasta să fie o lege necurmată printre urmașii voștri: 
cu străinul să fie ca și cu voi, înaintea Domnului. O sin- 
gură lege și o singură poruncă să fie atît pentru voi cît și pen- 
tru străinul care locuiește printre voi.” Domnul a vorbit lui 
Moise, și a zis: “Vorbeşte copiilor lui Israel, și spune-le: „Cînd 
veţi intra în ţara în care vă voi duce, și cînd veţi mînca pîne 
din țara aceea, să luaţi întîi un dar ridicat pentru Domnul. Ca 
dar ridicat să aduceţi o turtă din pîrga plămădelii voastre; s'o 

aduceţi cum aduceţi darul care se ia întîi din arie. Din pîrga 
plămădelii voastre să luaţi întîi un dar ridicat pentru Domnul 
din neam în neam. Dacă păcătuiţi fără voie, și nu păziţi toate 
poruncile pe cari le-a făcut cunoscut lui Moise Domnul, tot 
ce v'a poruncit Domnul prin Moise, din ziua cînd a dat Dom- 
nul porunci și mai tirziu din neam în neam; dacă păcatul a 
fost făcut fără voie, și fără să știe adunarea, toată adunarea să 
aducă un vițel ca ardere de tot de un miros plăcut Domnului, 
împreună cu darul său de mîncare și cu jertfa sa de băutură, 
după rînduielile așezate; să mai aducă și un ţap ca jertă de 
ispășire. Preotul să facă ispășire pentru toată adunarea copi- 
ilor lui Israel și li se va ierta; căci au păcătuit fără voie, și și-au 
adus darul lor, o jertfă mistuită, de foc în cinstea Domnului și 
o jertfă. de ispășire înaintea Domnului, pentru păcatul pe care 
l-au săvîrșit fără voie. Se va ierta întregei adunări a copiilor 
lui Israel, și străinului care locuiește în mijlocul lor, căci tot 
poporul a păcătuit fără voie. Dacă unul singur a păcătuit fără 
voie, să aducă o capră de un an ca jertfă pentru păcat.  Preo- 
tul să facă ispășire pentru cel ce a păcătuit fără voie înaintea 
Domnului; cînd va face ispășire pentru el, i se va ierta. Atît 
pentru băștinașul dintre copiii lui Israel, cât și pentru străinul 
care locuiește în mijlocul lor, să fie aceeaș lege, cînd va păcătui 
fără voie. Dar dacă cineva, fie băștinaș fie străin, păcătuiește 
cu voie, hulește pe Domnul: acela va fi nimicit din mijlocul 
poporului său, căci a nesocotit cuvîntul Domnului, și a călcat 
porunca Lui; va fi nimicit și își va lua astfel pedeapsa pen- 
tru nelegiuirea lui. Cînd erau copiii lui Israel în pustie, au 
găsit pe un om strîngînd lemne în ziua Sabatului. Cei ce-l 
găsiseră strîngînd lemne, l-au adus la Moise, la Aaron și la 
toată adunarea. L-au aruncat în temniță, căci nu se spusese 
ce trebuiau să-i facă. Domnul a zis lui Moise: “Omul acesta 
să fie pedepsit cu moartea, toată adunarea să-l ucidă cu pietre 
afară din tabără.” Toată adunarea l-a scos afară din tabără 
și l-a ucis cu pietre; și a murit, cum poruncise lui Moise Dom- 
nul. Domnul a zis lui Moise: “Vorbește copiilor lui Israel, și 
spune-le să-și facă, din neam în neam, un ciucure la colțurile 
veșmintelor lor, și să pună un fir albastru peste ciucurele acesta 

din colțurile veșmintelor. Cînd veţi avea ciucurele acesta, să 
vă uitaţi la el, și să vă aduceţi aminte de toate poruncile Dom- 
nului, ca să le împliniți și să nu urmaţi după poftele inimilor 
voastre și după poftele ochilor voştri, ca să vă lăsaţi tiriți la 
curvie. Să vă aduceţi astfel aminte de poruncile Mele, să le 
împliniți, și să fiți sfinţi pentru Dumnezeul vostru. Eu sînt 
Domnul, Dumnezeul vostru, care v'am scos din țara Egiptului, 
ca să fiu Dumnezeul vostru.” 


Core, fiul lui Iţehar, fiul lui Chehat, fiul lui Levi, s'a răs- 
culat împreună cu Datan și Abiram, fiii lui Eliab, și On, fiul 
lui Pelet, câteși trei fiii lui Ruben. S'au răsculat împotriva lui 
Moise, împreună cu două sute cincizeci de oameni din copiii 
lui Israel, din fruntașii adunării, din ceice erau chemaţi la sfat, 
și cari erau oameni cu nume. Ei s'au adunat împotriva lui 
Moise și Aaron, și le-au zis: “Destul! căci toată adunarea, toţi 
sînt sfinţi, și Domnul este în mijlocul lor. Pentruce vă ridicaţi 
voi mai pesus de adunarea Domnului?” Cînd a auzit Moise 
lucrul acesta, a căzut cu faţa la pămînt. A vorbit lui Core 
și la toată ceata lui, și a zis: “Mine, Domnul va arăta cine 
este al Lui și cine este sfint, și-l va lăsa să se apropie de EI; 
va, lăsa. să. se apropie de El pe acela pe care-l va alege. lată 
ce să faceţi. Luaţi cădelnițe, Core și toată ceata lui. Mine, 
puneţi foc în ele, și puneţi tămiie pe el înaintea Domnului. 
Acela pe care-l va alege Domnul, va fi sfint. Destul, copiii lui 
Levi.” Moise a zis lui Core: “Ascultaţi dar, copiii lui Levi! 
Prea puţin lucru este oare pentru voi că Dumnezeul lui Israel 
v'a ales din adunarea lui Israel, lăsindu-vă să vă apropiaţi de 
EI, ca să fiți întrebuinţaţi la slujba cortului Domnului, și să 
vă înfăţișaţi înaintea adunării ca să-i slujiţi? V’a lăsat să vă 
apropiaţi de El, pe tine, și pe toţi fraţii tăi, pe copiii lui Levi, 
și acum mai voiți și preoţia! De aceea te aduni tu și ceata 
ta împotriva Domnului! Căci cine este Aaron, ca să cîrtiți 
împotriva lui?” Moise a trimes să cheme pe Datan și pe Abi- 
ram, fiii lui Eliab. Dar ei au zis: “Nu ne suim. N'ajunge că 
ne-ai scos dintr'o ţară, unde curge lapte și miere, ca să ne faci 
să murim în pustie, de vrei să mai și stăpinești peste noi? Ce 
bine ne-ai mai dus într'o ţară unde curge lapte și miere, și ce 

bine ne-ai mai dat în stăpînire ogoare și vii! Crezi că poţi să iei 
ochii oamenilor? Nu ne suim!” Moise s'a mîniat foarte tare, 
și a zis Domnului: “Nu căuta la darul lor. Nu le-am luat nici 
măcar un măgar, și n'am făcut rău niciunuia din ei.” Moise a 
zis lui Core: “Tu și toată ceata ta, mîne să fiti înaintea Dom- 
nului, tu și ei, împreună cu Aaron. Luaţi-vă fiecare cădelnița 
lui, puneţi tămiie în ea, și aduceţi fiecare înaintea Domnului 
cădelniţa lui: două sute cincizeci de cădelnițe; tu și Aaron, să 
vă luaţi și voi fiecare cădelnița lui.” Şi-au luat fiecare cădel- 
nița, au pus foc în ea, au pus tămiie în foc, și au stătut la 
ușa cortului întîlnirii, împreună cu Moise și Aaron. Și Core 
a chemat toată adunarea împotriva lui Moise și Aaron, la ușa 
cortului întilnirii. Atunci slava Domnului s'a arătat întregei 
adunări. Și Domnul a vorbit lui Moise și lui Aaron, și a zis: 
“Despărţiţi-vă din mijlocul acestei adunări, și-i voi topi într'o 
clipă.” Ei au căzut cu fețele la pămînt, și au zis: “Dum- 
nezeule, Dumnezeul duhurilor oricărui trup! Un singur om a 
păcătuit, și să Te mînii împotriva întregei adunări?” Domnul 
a vorbit lui Moise, și a zis: “Vorbește adunării, și spune-i: 
„Daţi-vă la o parte din preajma locuinţei lui Core, Datan și 
Abiram!” Moise s'a sculat, și s'a dus la Datan și Abiram; și 
bătrînii lui Israel au mers după el. A vorbit adunării, și a zis: 
“Depărtaţi-vă de corturile acestor oameni răi, și nu vă atingeți 
de nimic din ce este al lor, ca să nu periţi odată cu pedepsirea 
lor pentru toate păcatele lor.” Ei s'au depărtat din preajma 
locuinţei lui Core, Datan și Abiram. Datan și Abiram au ieșit 
afară, și au stătut la ușa corturilor lor, cu nevestele, copiii și 
pruncii lor. Moise a zis: “lată cum veţi cunoaște că Domnul 
m’a trimes să fac toate aceste lucruri, și să nu lucrez din capul 
meu. Dacă oamenii aceștia vor muri cum mor toți oamenii 
și dacă vor avea aceeaș soartă ca toți oamenii, nu m'a trimes 
Domnul; dar dacă Domnul va face un lucru ne mai auzit, dacă 
pămîntul își va deschide gura ca să-i înghită cu tot ce au, așa 
încît se vor pogori de vii în locuința morților, -atunci veţi ști 
că oamenii aceștia au hulit pe Domnul.” Pe cînd isprăvea el 
de spus toate aceste vorbe, pămîntul de subt ei s'a despicat 
în două.  Pămiîntul și-a deschis gura, și i-a înghiţit, pe ei și 

casele lor, împreună cu toți oamenii lui Core și toate averile 
lor. Şi s'au pogorît astfel de vii în locuința morților, ei și tot 
ce aveau; pămîntul i-a acoperit de tot, și au perit din mijlocul 
adunării. Tot Israelul, care era în jurul lor, cînd au țipat 
ei, a fugit; căci ziceau: “Să fugim ca să nu ne înghită pămîn- 
tul!” Un foc a ieșit dela Domnul, și a mistuit pe cei două sute 
cinci zeci de oameni cari aduceau tămiia. Domnul a vorbit 
lui Moise, și a zis: “Spune lui Eleazar, fiul preotului Aaron, 
să scoată cădelnițele din foc și să lepede focul din ele, căci 
sînt sfinţite. Cu cădelniţele acestor oameni cari au păcătuit 
și au ispășit păcatul cu viaţa lor, să se facă niște plăci întinse, 
cu cari să se acopere altarul. Fiindcă au fost aduse înaintea 
Domnului și sînt sfinţite, să slujească de aducere aminte copi- 
ilor lui Israel. Preotul Eleazar a luat cădelnițele de aramă, pe 
cari le aduseseră cei arși, și a făcut din ele niște plăci pentru 
acoperirea altarului. Acesta este un semn de aducere aminte 
pentru copiii lui Israel, pentru ca niciun străin, care nu este din 
neamul lui Aaron, să nu se apropie să aducă tămiie înaintea 
Domnului, și să nu i se întîmple ca lui Core și cetei lui, după 
cum spusese Domnul prin Moise. A doua zi, toată adunarea 
copiilor lui Israel a cîrtit împotriva lui Moise și împotriva lui 
Aaron, zicînd: “Voi aţi omorît pe poporul Domnului!” Pe 
cînd se strîngea adunarea împotriva lui Moise și împotriva lui 
Aaron, și pe cînd își îndreptau privirile spre cortul întilnirii, 
iată că l-a acoperit norul, și s'a arătat slava Domnului. Atunci 
Moise și Aaron au venit înaintea cortului întîlnirii. Și Domnul 
a vorbit lui Moise, și a zis:  “Daţi-vă la o parte din mijlocul 
acestei adunări, și-i voi topi într'o clipă!” Ei au căzut cu feţele 
la pămînt; şi Moise a zis lui Aaron: “Ia cădelnița, pune foc în 
ea, de pe altar, pune tămiie în ea, du-te repede la adunare, și fă 
ispășire pentru ei; căci a izbucnit minia Domnului, și a început 
urgia.” Aaron a luat cădelniţa, cum zisese Moise, și a alergat 
în mijlocul adunării; și iată că începuse urgia printre popor. 
El a tămiliat și a făcut ispășire pentru norod. S'a așezat între 
cei morţi și între cei vii, și urgia a încetat. Patrusprezece mii 
șapte sute de inși au murit de urgia aceasta, afară de ceice 
muriseră din pricina lui Core. Aaron s'a întors la Moise, la 

ușa cortului întilnirii. Urgia încetase. 


Domnul a vorbit lui Moise, și a zis: “Vorbește copiilor lui 
Israel, și ia dela ei un toiag, după casele părinţilor lor, adică 
douăsprezece toiege din partea căpeteniilor lor, după casele 
părinților lor. Să scrii numele fiecăruia pe toiagul lui; și să 
scrii numele lui Aaron pe toiagul lui Levi; căci va fi cîte un 
toiag de fiecare căpetenie a caselor părinţilor lor. Să le pui 
în cortul întilnirii, înaintea mărturiei, unde Mă întîlnesc cu 
voi. Bărbatul pe care-l voi alege, va fi acela al cărui toiag 
va înflori, și voi pune capăt dinaintea Mea cîrtirilor pe cari 
le ridică împotriva voastră copiii lui Israel.” Moise a vor- 
bit copiilor lui Israel; și toate căpeteniile lor i-au dat cîte un 
toiag, fiecare căpetenie cîte un toiag, după casele părinților 
lor, adică douăsprezece toiege. 'Toiagul lui Aaron era în mi- 
jlocul toiegelor lor. Moise a pus toiegele înaintea Domnului, 
în cortul mărturiei. A doua zi, cînd a intrat Moise în cor- 
tul mărturiei, iatăcă toiagul lui Aaron, care era pentru casa 
lui Levi, înverzise, făcuse muguri, înflorise, și copsese migdale. 
Moise a luat dinaintea Domnului toate toiegele, și le-a dus tu- 
turor copiilor lui Israel, ca să le vadă și să-și ia fiecare toiagul 
lui. Domnul a zis lui Moise: “Pune toiagul lui Aaron înapoi 
înaintea mărturiei, și să fie păstrat ca un semn pentru cei 
răzvrătiți, ca să pui astfel capăt înaintea Mea cîrtirilor lor, 
și să nu moară.” Moise a făcut așa; a făcut întocmai după 
porunca pe care i-o dăduse Domnul. (Copiii lui Israel au zis 
lui Moise: “lată că murim, perim, perim cu toţii! Oricine se 
apropie de cortul Domnului, moare. Va trebui oare să murim 
cu toţii?” 

Domnul a zis lui Aaron: “Tu și fiii tăi, și casa tatălui tău cu 
tine, să purtaţi pedeapsa fărădelegilor făcute în sfintul locaș; 
tu și fiii tăi împreună cu tine, să purtaţi pedeapsa fărădelegilor 
făcute în împlinirea slujbei voastre preoțești.  Apropie de 
asemenea de tine, pe fraţii tăi, seminția lui Levi, seminția 
tatălui tău, ca să fie legaţi de tine și să-ți slujească, atunci 
cînd tu, și fiii tăi împreună cu tine, veţi fi înaintea cortului în- 
tilnirii. Ei să păzească ce le vei porunci tu și cele privitoare la 
tot cortul; dar să nu se apropie nici de uneltele sfintului locaș, 

nici de altar, ca să nu muriți, și ei și voi. Ei să se alipească 
de tine, și să păzească tot ce privește cortul întilnirii pentru 
toată slujba cortului. Niciun străin să nu se apropie de voi. 
Să păziţi cele privitoare la sfintul locaș și altar, ca să nu mai fie 
minie împotriva copiilor lui Israel. Iată că am luat pe fraţii 
voştri Leviţii, din mijlocul copiilor lui Israel, ca unii cari sunt 
daţi Domnului: ei vă sînt încredinţaţi vouă în dar, ca să facă 
slujba cortului întilnirii. Tu, și fiii tăi, împreună cu tine, să 
păziţi slujbele preoţiei voastre în tot ce privește altarul și tot 
ce este dincolo de perdeaua din lăuntru: aceasta este slujba 
pe care o veţi face. Vă dau în dar slujba preoţiei. Străinul 
care se va apropia, va fi omorît.” Domnul a zis lui Aaron: 
“Iată, din toate lucrurile pe cari Mi le închină copiii lui Israel, 
îți dau pe cele cari 'mi sînt aduse prin ridicare; ţi le dau, ţie 
și fiilor tăi, ca drept al ungerii, printr'o lege vecinică. Iată 
ce va fi al tău dintre lucrurile prea sfinte cari nu sînt mistuite 
de foc: toate darurile din jertfele lor de mîncare, toate jertfele 
lor de ispășire, și toate jertfele pentru vină, pe cari Mi le vor 
aduce; lucrurile acestea prea sfinte să fie ale tale și ale fiilor tăi. 
Să le miîncaţi într'un loc prea sfint; orice bărbat să mănînce 
din ele; să le priviţi ca sfinte. Iată ce va mai fi al tău: toate 
darurile pe cari le vor aduce copiii lui Israel prin ridicare și 
legănindu-le într'o parte și în alta, ţi le dau ţie, fiilor tăi și 
fiicelor tale împreună cu tine, printr'o lege vecinică. Oricine 
va fi curat în casa ta să mănînce din ele. "ţi dau cele dintii 
roade pe cari le vor aduce Domnului: tot ce va fi mai bun din 
untdelemn, tot ce va fi mai bun din must și grîu. Cele dintii 
roade ale pămîntului lor, pe cari le vor aduce Domnului, să 
fie ale tale. Oricine va fi curat în casa ta să mănînce din ele. 
Tot ce va fi închinat Domnului prin făgăduință în Israel, să fie 
al tău. Orice întîi născut din orice trup, pe care-l vor aduce 
Domnului, atît din oameni cît și din dobitoace, să fie al tău. 
Numai, să lași să se răscumpere întiiul născut al omului, și să 
lași să se răscumpere și întîiul născut al unui dobitoc necurat. 
Să lași să se răscumpere întăii născuţi ai oamenilor, dela vîrsta 
de o lună, după prețuirea ta, cu preţul de cinci sicli de argint, 
după siclul sfîntului locaș, care este de douăzeci de ghere. Dar 

să nu lași să se răscumpere îÎntîiul născut al vacii, nici întîiul 
născut al oii, nici întiiul născut al caprei: acestea sînt lucruri 
sfinte. Sîngele lor să-l stropești pe altar, și să le arzi grăsimea: 
aceasta va fi o jertfă mistuită de foc, de un miros plăcut Dom- 
nului. Carnea lor să fie a ta, ca și pieptul care se leagănă 
într'o parte și în alta și ca și spata dreaptă. "ţi dau ţie, fiilor 
tăi și fiicelor tale împreună cu tine, printr'o lege vecinică, toate 
darurile sfinte pe cari le vor aduce Domnului copiii lui Israel 
prin ridicare. Acesta este un legămînt de necălcat și pe vecie 
înaintea Domnului, pentru tine și pentru sămînţa ta împreună 
cu tine.” Domnul a zis lui Aaron: “Tu să n'ai nici o moștenire 
în țara lor, și să n'ai nici o parte de moșie în mijlocul lor. Eu 
sînt moștenirea și partea ta de moșie, în mijlocul copiilor lui 
Israel.  Fiilor lui Levi le dau ca moștenire orice zeciuială în 
Israel, pentru slujba pe care o fac ei, pentru slujba cortului 
întilnirii. Copiii lui Israel să nu se mai apropie de cortul întîl- 
nirii, ca să nu se facă vinovaţi de vreun păcat și să moară. Ci 
Leviţii să facă slujba cortului întilnirii, și să rămînă încărcaţi 
cu fărădelegile lor. Ei să n'aibă nici o moștenire în mijlocul 
copiilor lui Israel: aceasta să fie o lege vecinică printre urmașii 
voştri.  Leviţilor le dau de moștenire zeciuelile pe cari le vor 
aduce copiii lui Israel Domnului prin ridicare; de aceea zic cu 
privire la ei: “Să n'aibă nici o moștenire în mijlocul copiilor 
lui Israel.” Domnul a vorbit lui Moise, și a zis: “Să vorbeşti 
Leviţilor, și să le spui: „Cînd veţi primi de la copiii lui Israel 
zeciuiala pe care v'o dau din partea lor, ca moștenire a voas- 
tră, să luaţi întîi din ea un dar pentru Domnul, și anume: a 
zecea parte din zeciuială; și darul vostru vi se va socoti ca 
griul care se ia întîi din arie și ca mustul care se ia întîi din 
teasc. Astfel să luaţi și voi întîi un dar pentru Domnul, din 
toate zeciuielile pe cari le veţi primi de la copiii lui Israel, și 
să daţi preotului Aaron darul pe care-l veţi lua întîi din ele 
pentru Domnul. Din toate darurile cari vi se vor da, să luaţi 
întîi toate darurile pentru Domnul; din tot ce va fi mai bun, 
să luaţi întîi partea închinată Domnului. Să le spui: „După 
ce veţi lua din ele partea cea mai bună, zeciuiala va fi socotită 
Leviţilor ca venitul de la arie și ca venitul de la teasc. Să-l 

mîncați într'un loc oarecare, voi și casa voastră; căci aceasta 
este plata voastră pentru slujba pe care o faceţi în cortul în- 
tilnirii. Nu vă veţi face vinovaţi pentru aceasta de niciun 
păcat, dacă veţi lua din ele pentru Domnul ce este mai bun, 
nici nu veți pîngări darurile sfinte ale copiilor lui Israel, și nu 
veţi muri.” 


Domnul a vorbit lui Moise și lui Aaron, și a zis: “Iată 
ce poruncește legea pe care a dat-o Domnul, zicînd: „Vorbeşte 
copiilor lui Israel să-ţi aducă o vacă roșie, fără pată, fără vreun 
cusur trupesc, și care să nu fi fost pusă la jug. S'o daţi preotu- 
lui Eleazar; el s'o scoată din tabără, și să fie junghiată înaintea 
lui. Preotul Eleazar să ia cu degetul din sîngele vacii, și să 
stropească de șapte ori înaintea cortului întilnirii. Vaca să fie 
arsă subt ochii lui; să-i ardă pielea, carnea și sîngele, împreună 
cu baliga. Preotul să ia lemn de cedru, isop și cîrmiz, și să 
le arunce în mijlocul flăcărilor cari vor mistui vaca. Preotul 
să-și spele hainele, și să-și scalde trupul în apă; apoi să intre 
iarăș în tabără, și să fie necurat pină seara.  Celce va arde 
vaca, să-și spele hainele în apă, și să-și scalde trupul în apă; 
și să fie necurat pînă seara. Un om curat să stringă cenușa 
vacii, și s'o pună într'un loc curat afară din tabără; s'o păstreze 
pentru adunarea copiilor lui Israel, ca să facă apa de curăţire. 
Aceasta este o apă de ispășire. Celce va strînge cenușa, vacii, 
să-și spele hainele, și să fie necurat pînă seara. Aceasta să fie 
o lege vecinică atît pentru copiii lui Israel cît și pentru străinul 
care locuiește în mijlocul lor. Cine se va atinge de vreun mort, 
de vreun trup omenesc mort, să fie necurat timp de șapte zile. 
Să se curețe cu apa aceasta a treia zi și a șaptea zi, și va fi 
curat; dar, dacă nu se curăţește a treia zi și a șaptea zi, nu 
va fi curat. Cine se va atinge de un mort, de trupul unui om 
mort, și nu se va curăţi, pîngărește cortul Domnului; acela să 
fie nimicit din Israel. Fiindcă nu s'a stropit peste el apa de 
curăţire, este necurat, și necurăţia lui este încă peste el. lată 
legea cînd va muri un om într'un cort: oricine va intra în cort, 
și oricine se va afla în cort, va fi necurat șapte zile. De aseme- 
nea, orice vas descoperit, care nu va avea un capac bine strîns 
pe el, va fi necurat. Oricine se va atinge, pe cîmp, de un om 


243 NUMERI 19. 17-20. 10 


ucis de sabie, sau de un mort, sau de oase omenești, sau de 
vre un mormînt, va fi necurat timp de șapte zile. Pentru cel 
necurat, să se ia cenușă dela jertfa de ispășire care a fost arsă, 
și să toarne peste ea apă de izvor într'un vas. Un om curat 
să ia isop, și să-l moaie în apă; să stropească apoi cu el cortul, 
toate uneltele, oamenii cari sînt acolo, pe cel ce s'a atins de 
oase omenești, sau de vreun om ucis, sau de vreun mort, sau 
de vreun mormînt. Cel curat să stropească pe cel necurat, a 
treia zi și a șaptea zi, și să-l curăţe în ziua a șaptea. Să-și spele 
hainele, și să se scalde în apă; și seara, va fi curat. Un om 
care va fi necurat, și nu se va curăţi, va fi nimicit din mijlocul 
adunării, căci a spurcat sfîntul locaș al Domnului; fiindcă n'a 
fost stropită peste el apa de curăţire, este necurat. Aceasta 
să fie o lege vecinică pentru ei. Cel ce va stropi pe altul cu apa 
de curăţire, să-și spele hainele, și cel ce se va atinge de apa de 
curăţire, să fie necurat pînă seara. Orice lucru de care se va 
atinge cel necurat, va fi necurat; și cine se va atinge de el, să 
fie necurat pînă seara.” 


Toată adunarea copiilor lui Israel a ajuns în pustia Tin în 
luna întîi. Și poporul s'a oprit la Cades. Acolo a murit și a 
fost îngropată Maria. Adunarea n'avea apă. Și s'au răsculat 
împotriva lui Moise și împotriva lui Aaron. Poporul a căutat 
ceartă cu Moise. Ei au zis: “Ce bine ar fi fost să fi murit noi, 
cînd au murit fraţii noștri înaintea Domnului!  Pentruce aţi 
adus adunarea Domnului în pustia aceasta, ca să murim în 
ea, noi și vitele noastre?  Pentruce ne-aţi scos din Egipt, și 
ne-aţi adus în acest loc rău, unde nu este nici loc de sămănat, 
nici smochin, nici viță, nici rodiu, nici apă de băut?” Moise 
și Aaron au plecat dela adunare și s'au dus la ușa cortului 
întilnirii. Au căzut cu faţa la pămînt, și li s'a arătat slava 
Domnului. Domnul a vorbit lui Moise, și a zis: “Ia toiagul, 
și cheamă adunarea, tu și fratele tău Aaron. Să vorbiţi stîncii 
acesteia în fața lor, și ea va da apă. Să le scoţi astfel apă 
din stîncă, și să adăpi adunarea și vitele lor.” Moise a luat 
toiagul dinaintea Domnului, cum îi poruncise Domnul. Moise 
și Aaron au chemat adunarea înaintea stîncii. Și Moise le-a zis: 
“Ascultaţi, răsvrătiţilor! Vom putea noi oare să vă scoatem 

apă din stînca aceasta?” Apoi Moise a ridicat mîna, și a lovit 
stînca de două ori cu toiagul. Și a ieșit apă din belșug, așa în 
cît a băut și adunarea, și au băut și vitele. Atunci Domnul a 
zis lui Moise: “Pentrucă n'aţi crezut în Mine, ca să Mă sfințiți 
înaintea, copiilor lui Israel, nu voi veţi duce alae aceasta 
în țara pe care i-o dau.” Ae sînt apele Meriba (Ceartă), 
unde s'au certat copiii lui Israel cu Domnul care a fost sfințit 
între ei. Dela Cades, Moise a trimes nişte soli la împăratul 
Edomului, ca să-i spună: “Așa vorbește fratele tău Israel. Tu 
știi toate suferinţele prin cari am trecut. Părinţii noștri s'au 
pogorit în Egipt, și am locuit acolo multă vreme. Dar Egiptenii 
ne-au chinuit, pe noi și pe părinţii noștri. Am strigat către 
Domnul, și El ne-a auzit glasul. A trimes un 'nger, și ne-a scos 
din Egipt. Și iată că sîntem la Cades, cetate care se află la 
marginea ținutului tău.  Lasă-ne să trecem prin ţara ta; nu 
vom trece nici prin ogoare, nici prin vii, și nici nu vom bea 
apă din fîntîni; vom merge pe drumul împărătesc, fără să ne 
abatem la dreapta sau la stînga, pînă vom trece de ţinutul 
tău.” Edom i-a răspuns: “Să nu cumva să treci pela mine, 
căci altfel îți voi ieși înainte cu sabia.” Copiii lui Israel i-au 
zis: “Vom merge pe drumul cel mare; și, dacă vom bea din 
apa ta, eu și turmele mele, îţi voi plăti preţul; nu-ţi cer altceva 
decît să trec cu picioarele!” El a răspuns: “Să nu cumva să 
treci!” Și Edom i-a eşit înainte cu multă gloată și cu mînă tare. 
Astfel Edom n'a vrut să lase pe Israel să treacă prin ţinutul 
lui. Și Israel s'a abătut dela el. Toată adunarea copiilor lui 
Israel a plecat dela Cades, și a ajuns la muntele Hor. Domnul 
a zis lui Moise și lui Aaron, lîngă muntele Hor, la hotarele ţării 
lui Edom: Aaron are să fie adăugat la poporul lui; căci nu va 
intra în ţara pe care o dau copiilor lui Israel, pentrucă v'aţi 
împotrivit poruncii Mele, la apele Meriba. Ia pe Aaron și 
pe fiul său Eleazar, și suie-i pe muntele Hor.  Desbracă pe 
Aaron de veșmintele lui, și îmbracă pe fiul său Eleazar cu ele. 
Acolo va fi adăugat Aaron la poporul lui și va muri.” Moise a 
făcut ce-i poruncise Domnul. S'au suit pe muntele Hor, în faţa 
întregei adunări. Moise a desbrăcat pe Aaron de veșmintele 
lui, și a îmbrăcat cu ele pe fiul său Eleazar. Aaron a murit 

acolo, pe virful muntelui. Moise și Eleazar s'au pogorit de pe 
munte. Toată adunarea a văzut că Aaron murise, și toată 
casa lui Israel a plins pe Aaron treizeci de zile. 


'mpăratul Aradului, un Cananit, care locuia la miazăzi, a 
auzit că Israel vine pe drumul Atarim. El s'a luptat împotriva 
lui Israel și a luat mai mulţi prinși de război. Atunci Israel a 
făcut Domnului o juruinţă, și a zis: “Dacă vei da pe poporul 
acesta în mîinile mele, îi voi nimici cu desăvirșire cetăţile.” 
Domnul a auzit glasul lui Israel, și a dat pe Cananiţi în mînile 
lui. Israeliţii i-au nimicit cu desăvirșire, pe ei și cetăţile lor; 
și locul acela l-au numit Horma (Nimicire deplină). Au ple- 
cat de la muntele Hor pe drumul care duce spre Marea Roșie, 
ca să ocolească țara Edomului. Poporul și-a perdut răbdarea 
pe drum și a vorbit împotriva lui Dumnezeu și împotriva lui 
Moise: “Pentru ce ne-aţi scos din Egipt, ca să murim în pustie? 
Căci nu este nici pîne, nici apă, și ni s'a scîrbit sufletul de 
această hrană proastă.” Atunci Domnul a trimes împotriva 
poporului niște șerpi înfocaţi, cari au mușcat poporul, așa încît 
au murit mulți oameni în Israel. Poporul a venit la Moise, 
și a zis: “Am păcătuit, căci am vorbit împotriva Domnului, și 
împotriva ta. Roagă-te Domnului, ca să depărteze de la noi 
acești șerpi.” Moise s'a rugat pentru popor. Domnul a zis 
lui Moise: “Fă-ţi un șarpe înfocat, și spînzură-l de o prăjină; 
oricine este mușcat, și va privi spre el, va trăi.” Moise a făcut 
un șarpe de aramă, și l-a pus într'o prăjină; și oricine era muş- 
cat de un șarpe, și privea spre șarpele de aramă, trăia. Copiii 
lui Israel au plecat, și au tăbărit la Obot. Au plecat din Obot, 
și au tăbărit la Iie-Abarim, în pustia din faţa Moabului, spre 
răsăritul soarelui. De acolo au plecat, și au tăbărit în valea 
Zered. De acolo au plecat și au tăbărit dincolo de Arnon, care 
curge prin pustie, ieşind din ţinutul Amoriţilor; căci Arnonul 
face hotarul Moabului, între Moab și Amoriţi. De aceea se 
zice în cartea Războaielor Domnului: “Vaheb în Sufa, Şivoaiele 
Arnonului, Şi scurgerile șivoaielor, Cari se întind înspre Ar și 
se ating cu hotarul lui Moab.” De acolo s'au dus la Beer 
(Fîntînă). La această fîntînă Domnul a zis lui Moise: “Strînge 
poporul, și le voi da apă.” Atunci a cîntat Israel cîntarea 

aceasta: “Tișnește, fintînă! Cîntaţi în cinstea ei! Fîntîna, 
pe care au săpat-o căpeteniile, Pe care au săpat-o mai marii 
poporului, Cu toiagul de cîrmuire, cu toiegele lor!” Din pus- 
tia aceasta s'au dus la Matana; din Matana, la Nahaliel; din 
Nahaliel, la Bamot; din Bamot, la valea din cîmpia Moab- 
ului, în virful muntelui Pisga, care caută spre pustie. Israel 
a trimes soli la Sihon, împăratul Amoriţilor, ca să-i spună: 
“Lasă-mă să trec prin țara ta; nu vom intra nici în ogoare, 
nici în vii, și nu vom bea apă din fîntîni; vom ţinea drumul 
împărătesc, pînă vom trece de ţinutul tău.” Sihon n'a îngă- 
duit lui Israel să treacă prin ţinutul lui. Sihon a strîns tot 
poporul, și a ieșit înaintea lui Israel, în pustie. A venit la 
lahaţ, și s'a luptat împotriva lui Israel. Israel l-a bătut cu as- 
cuţișul săbiei și i-a cucerit țara dela Arnon pînă la laboc, pînă 
la hotarul copiilor lui Amon; căci hotarul Copiilor lui Amon 
era întărit. Israel a luat toate cetăţile acelea, și s'a așezat în 
toate cetăţile Amoriţilor, în Hesbon și în toate satele de prin 
împrejurimi. Căci Fisa bon era cetatea lui Sihon, împăratul 
Amoriţilor. El pornise cu război împotriva împăratului di- 
nainte al Moabului, și-i luase toată țara pînă la Arnon. De 
aceea zic poeții: “Veniţi la Hesbon! Să se zidească din nou și 
să se întărească cetatea lui Sihon. Căci a ieșit un foc din Hes- 
bon, O flacără din cetatea lui Sihon, Și a mistuit pe Ar-Moab, 
Pe locuitorii înălțimilor Arnonului. Vai de tine, Moab! Eşti 
pierdut, poporul lui Chemoș! El a făcut pe fiii lui fugari, Și 
pe fetele lui le-a dat roabe Lui Sihon, împăratul A moriţilor. 
Noi am aruncat cu săgețile asupra lor: Din Hesbon pînă la 
Dibon totul este nimicit; Am pustiit pînă la Nofah, Care se 
întinde pînă la Medeba.” Israel s'a așezat astfel în ţara Amor- 
iților. Moise a trimes să iscodească laezerul. Au luat satele 
cari ţineau de el, și au isgonit pe Amoriţii cari erau în ele. 
Au schimbat apoi drumul, și s'-au suit pe drumul care duce 
la Basan. Og, împăratul Basanului, le-a ieșit înainte, cu tot 
poporul lui, ca să lupte împotriva lor la Edrei. Domnul a zis 
lui Moise: “Nu te teme de el; căci îl dau în mîinile tale, pe el 
și tot poporul lui, și toată ţara lui; să-i faci cum ai făcut lui 
Sihon, împăratul Amoriţilor, care locuia la Hesbon.” Și ei 

l-au bătut, pe el și pe fiii lui, și tot poporul lui, de n'au lăsat 
să scape unul măcar, și au pus mîna pe țara lui. 


Copiii lui Israel au pornit, și au tăbărit în șesurile Moabului, 
dincolo de Iordan, în fața lerihonului. Balac, fiul lui 'Tipor, 
a văzut tot ce făcuse Israel Amoriţilor. Și Moab a rămas 
foarte îngrozit în fața unui popor atit de mare la număr; l-a 
apucat groaza în fața copiilor lui Israel. Moab a zis bătrinilor 
lui Madian: “Mulțimea aceasta are să înghită tot ce este în 
jurul nostru, cum paşte boul verdeaţa de pe cîmp.” Balac, 
fiul lui Tipor, era pe atunci împărat al Moabului. El a trimis 
soli la Balaam, fiul lui Beor, la Petor pe Riu (Eufrat), în ţara 
fiilor poporului său, ca să-l cheme, și să-i spună: “lată, un 
popor a ieșit din Egipt; acopere fața pămîntului, și s'a așezat 
în faţa mea. Vino, te rog, să-mi blastămi pe poporul acesta, 
căci este mai puternic decît mine; poate că așa, îl voi putea 
bate și-l voi izgoni din ţară, căci știu că pe cine binecuvintezi 
tu este binecuvîntat, și pe cine blastămi tu este blăstămat.” 
Bătrinii lui Moab și bătrînii lui Madian au plecat, avînd cu 
ei daruri pentru ghicitor. Au ajuns la Balaam, și i-au spus 
cuvintele lui Balac. Balaam le-a zis: “Rămîneţi aici peste 
noapte, și vă voi da răspuns, după cum îmi va spune Domnul.” 
Și căpeteniile Moabului au rămas la Balaam. Dumnezeu a 
venit la Balaam, și a zis: “Cine sînt oamenii aceștia pe cari-i 
ai la tine?” Balaam a răspuns lui Dumnezeu: “Balac, fiul lui 
Tipor, împăratul Moabului, i-a trimes să-mi spună: “lată, un 
popor a ieșit din Egipt, și acopere fața pămîntului; vino dar, 
și blastămă-l; poate că așa îl voi putea bate, și-l voi izgoni.” 
Dumnezeu a zis lui Balaam: “Să nu te duci cu ei; și nici să 
nu blastămi poporul acela, căci este binecuvîntat.” Balaam 
s'a sculat dimineaţa, și a zis căpeteniilor lui Balac: “Duceţi- 
vă înapoi în ţara voastră, căci Domnul nu vrea să mă lase 
să merg cu voi.” Și mai marii Moabului s'au sculat, s'au 
întors la Balac, și i-au spus: “Balaam n'a vrut să vină cu 
noi.” Balac a trimes din nou mai multe căpetenii mai cu 
vază decît cele dinainte. Au ajuns la Balaam, și i-au zis: 
“Așa vorbește Balac, fiul lui Ţipor: „Nu mai pune piedici, și 
vino la mine; căci îţi voi da multă cinste, și voi face tot ce-mi 

vei spune; numai vino, te rog, și blastămă-mi poporul acesta!” 
Balaam, a răspuns și a zis slujitorilor lui Balac: “Să-mi dea 
Balac chiar și casa lui plină de argint și de aur, și tot n'aș 
putea să fac niciun lucru, fie mic fie mare, împotriva poruncii 
Domnului, Dumnezeului meu. Totuș vă rog, rămîneţi aici la 
noapte, și voi vedea ce-mi va mai spune Domnul.” Dumnezeu 
a venit la Balaam în timpul nopţii, și i-a zis: “Fiindcă oamenii 
aceștia au venit să te cheme, scoală-te, și du-te cu ei; dar să 
faci numai ce-ţi voi spune.” Balaam s'a sculat dimineața, 
a pus şaua pe măgăriță, și a plecat cu căpeteniile lui Moab. 
Dumnezeu S'a aprins de mînie, pentrucă plecase. Și 'ngerul 
Domnului S'a așezat în drum, ca să i se împotrivească. Balaam 
era călare pe măgărița lui, și cei doi slujitori ai lui erau cu 
el.  Măgăriţa a văzut pe 'ngerul Domnului stînd în drum, 
cu sabia scoasă din teacă în mînă, s'a abătut din drum, și a 
luat-o pe cîmp. Balaam și-a bătut măgărița ca s'o aducă la 
drum. ’ngerul Domnului S'a așezat într'o cărare dintre vii, și 
de fiecare parte a cărării era cîte un zid.  Măgăriţa a văzut 
pe 'ngerul Domnului; s'a strîns spre zid, și a strîns piciorul lui 
Balaam de zid. Balaam a bătut-o din nou. ’ngerul Domnului 
a trecut mai departe, și S'a așezat într'un loc unde nu era 
chip să te întorci nici la dreapta nici la stînga.  Măgăriţa a 
văzut pe 'ngerul Domnului, și s'a culcat subt Balaam. Balaam 
s'a aprins de miînie, și a bătut măgăriţa cu un băț. Domnul 
a deschis gura măgăriţei, și ea a zis lui Balaam: “Ce ţi-am 
făcut, de m'ai bătut de trei ori?” Balaam a răspuns măgăriței: 
“Pentrucă ţi-ai bătut joc de mine; dacă aș avea o sabie în mină, 
te-aș ucide pe loc.”  Măgăriţa a zis lui Balaam: “Nu sînt eu 
oare măgărița ta, pe care ai călărit în tot timpul pînă în ziua 
de azi? Am eu oare obicei să-ți fac așa?” Și el a răspuns: 
“Nu.” Domnul a deschis ochii lui Balaam, și Balaam a văzut 
pe 'ngerul Domnului stînd în drum, cu sabia scoasă în mînă. Și 
s'a plecat, și s'a aruncat cu faţa la pămînt. "ngerul Domnului 
i-a zis: “Pentru ce ţi-ai bătut măgărița de trei ori? lată, Eu 
am ieșit ca să-ți stau împotrivă, căci drumul pe care mergi, 
este un drum care duce la perzare, înaintea Mea.  Măgăriţa 
M'a văzut, și s'a abătut de trei ori dinaintea Mea; dacă nu s'ar 

fi abătut dinaintea Mea, pe tine te-aș fi omorit, iar pe ea aș fi 
lăsat-o vie.” Balaam a zis 'ngerului Domnului: “Am păcătuit, 
căci nu știam că te-ai așezat înaintea mea în drum; și acum, 
dacă nu găsești că e bine ce fac eu, mă voi întoarce.” ngerul 
Domnului a zis lui Balaam: “Du-te cu oamenii aceștia; dar să 
spui numai cuvintele pe cari ţi le voi spune Eu.” Și Balaam a 
plecat; înainte cu căpeteniile lui Balac. Balac a auzit că vine 
Balaam, și i-a ieșit înainte pînă la cetatea Moabului, care este 
la hotarul Arnonului, la hotarul cel mai depărtat. Balac a zis 
lui Balaam: “N'am trimes eu oare la tine să te cheme? Pentru 
ce n'ai venit la mine? Cum, nu pot eu oare să-ţi dau cinste?” 
Balaam a răspuns lui Balac: “lată că am venit la tine; acum, 
îmi va fi oare îngăduit să spun ceva? Voi spune cuvintele pe 
cari mi le va pune Dumnezeu în gură.” Balaam a mers cu 
Balac, și au ajuns la Chiriat-Huţot. Balac a jertfit boi și oi, 
și a trimes din ei lui Balaam și căpeteniilor cari erau cu el. 
Dimineaţa, Balac a luat pe Balaam, și l-a suit pe Bamot-Baal, 
de unde Balaam putea să vadă o parte din popor. 


Balaam a zis lui Balac: “Zidește-mi aici șapte altare, și 
pregătește-mi aici șapte viței și șapte berbeci.” Balac a făcut 
cum spusese Balaam; și Balac și Balaam au adus cîte un vițel și 
cîte un berbece pe fiecare altar. Balaam a zis lui Balac: “Stai 
lîngă arderea ta de tot, și eu mă voi depărta de ea; poate că 
Domnul îmi va ieși înainte; și ce-mi va descoperi, îţi voi spune.” 
Și s'a dus pe un loc înalt. Dumnezeu a venit înaintea lui Bal- 
aam; și Balaam I-a zis: “Am ridicat șapte altare, și pe fiecare 
altar am adus câte un vițel și cîte un berbece.” Domnul a pus 
cuvinte în gura lui Balaam, și a zis: “ntoarce-te la Balac, și 
așa să-i vorbeşti.” Balaam s'a întors la Balac; și iată că Balac 
stătea lingă arderea lui de tot, el și toate căpeteniile Moabu- 
lui. Balaam și-a rostit proorocia, și a zis: “Balac m'a adus 
din Aram (Mesopotamia). "mpăratul Moabului m'a chemat 
din munţii Răsăritului, zicînd: „Vino, și blastămă-mi pe Ia- 
cov! Vino, și defaimă-mi pe Israelj Cum să blastăm eu pe cel 
ce nu-l blastămă Dumnezeu? Cum să defaim eu pe cel ce nu-l 
defaimă Domnul? ’l văd din vîrful stîncilor, ’l privesc de pe 
înălțimea dealurilor: Este un popor care locuiește deoparte, Și 

nu face parte dintre neamuri. Cine poate să numere pulberea 
lui Iacov, Și să spună numărul unui sfert din Israel? O, de aș 
muri de moartea celor neprihăniţi, Și sfîrşitul meu să fie ca al 
lor!” Balac a zis lui Balaam: “Ce mi-ai făcut? Te-am luat 
să blestemi pe vrăjmașul meu, și iată că tu-l binecuvintezi!” 
El a răspuns, și a zis: “Nu trebuie oare să spun ce-mi pune 
Domnul în gură?” Balac i-a zis: “Vino, te rog, cu mine în alt 
loc, de unde îl poţi vedea; căci aici nu vezi decît o parte din 
el, nu-l vezi întreg. Și de acolo să mi-l blastămi.” L-a dus în 
cîmpul 'Tofim, spre virful muntelui Pisga; a zidit șapte altare, 
și a adus cîte un vițel și un berbece pe fiecare altar. Balaam 
a zis lui Balac: “Stai aici, lîngă arderea ta de tot, și eu mă 
voi duce înaintea lui Dumnezeu.” Domnul a venit înaintea 
lui Balaam; i-a pus cuvinte în gură, și a zis: “ntoarce-te la 
Balac, și așa să-i vorbeşti.” Balaam s'a întors la el; și iată 
că Balac stătea lîngă arderea lui de tot, cu căpeteniile Moabu- 
lui. Balac i-a zis: “Ce ţi-a spus Domnul?” Balaam și-a rostit 
proorocia, și a zis: “Scoală-te, Balac, și ascultă! Ia aminte la 
mine, fiul lui Ţipor! Dumnezeu nu este un om ca să mintă, 
Nici un fiu al omului, ca să-l pară rău. Ce a spus, oare nu va 
face? Ce a făgăduit oare, nu va împlini? lată că am primit 
poruncă să binecuvintez. Da, El a binecuvîntat, și eu nu pot 
întoarce. El nu vede nici o fărădelege în Iacov, Nu vede nici 
o răutate în Israel. Domnul, Dumnezeul lui, este cu el, El este 
'mpăratul lui, veselia lui. Dumnezeu i-a scos din Egipt, Lăria 
Lui este pentru el ca a bivolului.  Descîntecul nu poate face 
nimic împotriva lui Iacov, Nici vrăjitoria împotriva lui Israel; 
Acum se poate spune despre Iacov și Israel: Ce lucruri mari a 
făcut Dumnezeu! Da, poporul acesta se scoală ca o leoaică, 
Și se ridică întocmai ca un leu; Nu se culcă pînă ce n'a mîncat 
prada, Și n'a băut sîngele celor uciși.” Balac a zis lui Balaam: 
“Nu-l blestema, dar măcar nici nu-l binecuvînta!” Balaam a 
răspuns, și a zis lui Balac: “Nu ţi-am spus că voi face tot ce va 
spune Domnul?” Balac a zis lui Balaam: “Vino, te rog, te voi 
duce într'un alt loc; poate că Dumnezeu va găsi cu cale să-mi 
blestemi de acolo pe poporul acesta!” Balac a dus pe Balaam 
pe vîrful muntelui Peor, care este cu faţa spre pustie. Balaam 

a zis lui Balac: “Zidește-mi aici șapte altare, și pregătește-mi 
aici șapte viței și șapte berbeci!” Balac a făcut cum zisese 
Balaam, și a adus cîte un vițel și cîte un berbece pe fiecare 
altar. 


Balaam a văzut că Domnul găsește cu cale să binecuvinteze 
pe Israel, și n'a mai alergat ca în celelalte rînduri la descîn- 
tece; ci și-a întors fața spre pustie. Balaam a ridicat ochii, 
și a văzut pe Israel tăbărit în corturi, după seminţiile lui. 
Atunci Duhul lui Dumnezeu a venit peste el. Balaam și-a 
rostit proorocia, și a zis: “lată ce zice Balaam, fiul lui Beor, 
Omul cu ochii deschişi, Celce aude cuvintele lui Dumnezeu, 
Celce vede vedenia Celui Atotputernic, Celce cade cu fața la 
pămînt, și ai cărui ochi sînt deschişi: “Ce frumoase sînt cor- 
turile tale, lacove! Locuinţele tale, Israele! Ele se întind ca 
niște văi, Ca niște grădini lîngă un rîu, Ca niște copaci de aloe 
pe cari i-a sădit Domnul, Ca niște cedri pe lingă ape. Apa 
curge din găleţile lui, Și sămînța lui este udată de ape mari. 
"mpăratul lui se înalță mai pe sus de Agag, Și împărăţia lui 
ajunge puternică. Dumnezeu l-a scos din Egipt, Tăria lui este 
ca a bivolului pentru el. El nimicește neamurile cari se ridică 
împotriva lui, Le sfarmă oasele, și le prăpădește cu săgețile lui. 
'ndoaie genunchii, se culcă întocmai ca un leu, Ca o leoaică: 
Cine-l va scula? Binecuvîntat să fie oricine te va binecuvînta, 
Și blestemat să fie oricine te va blestema!” Balac s'a aprins 
de mînie împotriva lui Balaam; a bătut din mini, și a zis lui 
Balaam: “Eu te-am chemat să-mi blestemi vrăjmașii, și iată 
că de trei ori tu i-ai binecuvîntat! Fugi acum, și du-te acasă! 
Spusesem că-ţi voi da cinste, dar Domnul te-a împedecat s'o 
primeşti.” Balaam a răspuns lui Balac: “Eh! n'am spus eu 
oare solilor pe cari mi i-ai trimes, că dacă mi-ar da Balac chiar 
și casa lui plină cu argint și cu aur, tot n'aș putea să fac dela 
mine însumi nici bine nici rău împotriva poruncii Domnului, 
ci voi spune întocmai ce va zice Domnul? Și acum iată că mă 
duc la poporul meu. Vino, și-ţi voi vesti ce va face poporul 
acesta poporului tău în vremile cari vor urma.” Balaam și- 
a rostit proorocia, și a zis: “Așa zice Balaam, fiul lui Beor, 
Așa zice omul care are ochii deschiși, Așa zice cel ce aude 

cuvintele lui Dumnezeu, Cel ce cunoaște planurile Celui Prea 
"nalt, Cel ce vede vedenia Celui Atotputernic, Cel ce cade cu 
faţa la pămînt și ai cărui ochi sînt deschişi: ’l văd, dar nu 
acum, ’l privesc, dar nu de aproape. O stea răsare din Iacov, 
Un toiag; de cîrmuire se ridică din Israel. El străpunge laturile 
Moabului, Și prăpădește pe toţi copiii lui Set. Se face stăpîn 
pe Edom, Se face stăpin pe Seir, vrăjmașii lui. Israel face 
fapte mari. Cel ce se naște din Iacov domnește ca stăpini- 
tor, Și pierde pe cei ce scapă din cetăţi.” Balaam a văzut 
pe Amalec, și a rostit următoarea proorocie: “Amalec este cel 
dintii dintre neamuri, Dar într'o zi va fi nimicit.” Balaam a 
văzut pe Cheniţi, și a rostit următoarea proorocie: “Locuinţa 
ta este tare de tot, Și cuibul tău este pus pe stincă. Dar Cain 
va fi pustiit, Pînă ce te va lua prins Asur.” Balaam a rostit 
următoarea proorocie: “Vai! cine va mai putea trăi cînd va 
face Dumnezeu acest lucru? Dar niște corăbii vor veni din 
Chitim, Vor smeri pe Asur, vor smeri pe Eber, Și la urmă vor 
fi nimicite și ele.” Balaam s'a sculat, a plecat, și s'a întors 
acasă. Balac a plecat și el acasă. 


Israel locuia în Sitim; și poporul a început să se dea la curvie 
cu fetele lui Moab. Ele au poftit poporul la jertfele dum- 
nezeilor lor; şi poporul a mîncat, şi s'a închinat pînă la pămînt 
înaintea dumnezeilor lor. Israel s'a alipit de Baal-Peor, și 
Domnul Sa aprins de mînie împotriva lui Israel. Domnul a zis 
lui Moise: “Stringe pe toate căpeteniile poporului, și spînzură 
pe cei vinovaţi înaintea Domnului în faţa soarelui, pentru ca 
să se întoarcă dela Israel mînia aprinsă a Domnului.” Moise 
a zis judecătorilor lui Israel: “Fiecare din voi să ucidă pe aceia 
dintre ai lui cari s'au lipit de Baal-Peor.” Şi iată că un băr- 
bat dintre copiii lui Israel a venit și a adus la fraţii lui pe o 
Madianită, subt ochii lui Moise și subt ochii întregii adunări 
a copiilor lui Israel, pe cînd plingeau la ușa cortului întilnirii. 
La vederea. acestui lucru, Fineas, fiul lui Eleazar, fiul preotu- 
lui Aaron, s'a sculat din mijlocul adunării, și a luat o suliță în 
mînă. S'a luat după omul acela din Israel pînă în cortul lui, 
i-a străpuns prin pîntece pe amîndoi: atît pe bărbatul acela 
din Israel, cît și pe femeea aceea. Și a încetat astfel urgia care 

izbucnise printre copiii lui Israel. Douăzeci şi patru de mii au 
murit loviți de urgia aceea. Domnul a vorbit lui Moise, și a 
zis: “Fineas, fiul lui Eleazar, fiul preotului Aaron, a abătut 
mînia Mea dela copiii lui Israel, prin rîvna pe care a avut-o 
pentru Mine în mijlocul lor; și n'am nimicit, în mînia Mea, pe 
copiii lui Israel. De aceea să spui că închei cu el un legămint 
de pace. Acesta va fi pentru el și pentru sămînța lui după el 
legămîntul unei preoţii vecinice, pentrucă a fost plin de rîvnă 
pentru Dumnezeul lui și a făcut ispășire pentru copiii lui Is- 
rael.” Bărbatul acela din Israel, care a fost ucis împreună cu 
Madianita, se numea Zimri, fiul lui Salu; el era căpetenia unei 
case părintești a Simeoniţilor. Femeia care a fost ucisă, se 
numea Cozbi, fata lui Tur, căpetenia seminţiilor ieșite dintr'o 
casă părintească din Madian. Domnul a vorbit lui Moise, şi 
a zis: “Priviţi pe Madianiţi ca vrăjmași, și ucideţi-i; căci și 
ei vi s'au arătat vrăjmași, amăgindu-vă prin vicleșugurile lor, 
în fapta lui Peor, și în fapta Cozbiei, fata unei căpetenii a lui 
Madian, sora lor, ucisă în ziua urgiei care a avut loc cu prilejul 
faptei lui Peor.” 


n urma acestei urgii, Domnul a zis lui Moise și lui Eleazar, 
fiul preotului Aaron: “Faceţi numărătoarea întregei adunări 
a copiilor lui Israel, dela vista de douăzeci de ani în sus, după 
casele părinților lor, a tuturor celor din Israel cari sînt în 
stare să poarte armele.” Moise și preotul Eleazar le-au vor- 
bit în cîmpia Moabului, lîngă Iordan, în fața lerihonului. Și 


au zis: “Să se facă numărătoarea, dela vîrsta de douăzeci 
de ani în sus, cum poruncise lui Moise și copiilor lui Israel 
Domnul, cînd au ieșit din ţara Egiptului.” Ruben, întâiul 


născut al lui Israel. Fiii lui Ruben au fost: Enoh, din care se 
coboară familia Enohiţilor; Palu, din care se coboară familia 
Paluiţilor;  Heţron, din care se coboară familia Heţroniţilor; 
Carmi, din care se pogoară familia Carmiţilor. Acestea sînt 
familiile Rubeniţilor: cei ieșiţi la numărătoare au fost pa- 
truzeci și trei de mii șapte sute treizeci. - Fiii lui Palu au 
fost: Eliab. Fiii lui Eliab au fost: Nemuel, Datan și Abiram. 
Datan acesta și Abiram acesta au fost din ceice erau chemaţi 
la adunare, și cari s'au răsculat împotriva lui Moise și Aaron, 

în adunarea lui Core, cînd cu răscoala lor împotriva Domnu- 
lui. Pămîntul și-a deschis gura, și i-a înghițit împreună cu 
Core, cînd au murit ceice se adunaseră, și cînd a mistuit focul 
pe cei două sute cinci zeci de oameni: ei au slujit poporului 
ca pildă. Fiii lui Core, n'au murit. Fiii lui Simeon, după 
familiile lor: din Nemuel se pogoară familia Nemueliţilor; din 
lamin, familia laminiţilor; din Iachin, familia lachiniţilor; din 
Zerah, familia Zerahiţilor; din Saul, familia Sauliţilor. Aces- 
tea sînt familiile Simeoniţilor: douăzeci și două de mii două 
sute. Fiii lui Gad, după familiile lor: din Tefon se pogoară 
familia 'Ţetoniţilor; din Haghi, familia Haghiţilor; din Șuni, fa- 
milia Șuniţilor; din Ozni, familia Ozniţilor; din Eri, familia 
Eriţilor; din Arod, familia Arodiţilor; din Areli, familia Are- 
liţilor. Acestea sînt familiile fiilor lui Gad, dusă cei ieşiţi 
la numărătoare: patruzeci de mii cinci sute. Fiii lui Iuda: 
Er şi Onan; dar Er și Onan au murit în țara Canaanului. 
Iată fiii lui Iuda, după familiile lor: din Sela se pogoară fa- 
milia Șelaniţilor; din Pereţ, familia Perețiților; din Zerah, fa- 
milia Zahir Fiii lui Pereţ au fost: Heţron, din care 
se pogoară familia Heţroniţilor; Hamul, din care se pogoară 
familia Hamuliţilor. Acestea sînt familiile lui Iuda, după 
numărătoarea lor: şaptezeci şi şase de mii cinci sute. Fiii 
lui Isahar, după familiile lor: din Tola se pogoară familia To- 
laiților; diñ Puva, familia Puviţilor; din Iaşub, familia lașu- 
biţilor; din Șimron, familia Șimroniţilor. Abator sînt familiile 
lui Isahar, după numărătoarea lor: şasezeci și patru de mii trei 
sute. Fiii lui Zabulon, după familiile lor: din Sered se pogoară 
familia Serediţilor; din Elon, familia Eloniţilor; din lahleel, fa- 
milia, Iahleeliţilor. Acestea sînt familiile Zabuloniţilor, după 
numărătoarea lor: șasezeci de mii cinci sute. Fiii lui Iosif, 
după familiile lor: Manase și Efraim. Fiii lui Manase: din 
Machir se pogoară familia Machiriților. -Machir a născut pe 
Galaad. Din Galaad se pogoară familia Galaadiţilor. Iată 
fiii lui Galaad: Iezer, din care se pogoară familia Iezeriților; 
Helec, familia Helechiţilor; Asriel, familia Asrieliților; Sihem, 
familia Sihemiţilor;  Șemida, familia Șemidaiţilor; Hefer, fa- 
milia Heferiților. Telofhad, fiul lui Hefer, n'a avut fii, dar 

a avut fete. lată numele fetelor lui Telofhad: Mahla, Noa, 
Hogla, Milca și Tirţa. Acestea sînt familiile lui Manase, după 
numărătoarea lor: cincizeci și două de mii șapte sute. lată fiii 
lui Efraim, după familiile lor: din Șutelah se pogoară familia 
Șutelahiţilor; din Becher, familia Becheriţilor; din Tahan, fa- 
milia Tahaniţilor. lată fi lui Șutelah: din Eran se Deca 
familia Eraniţilor. Acestea sînt familiile fiilor lui Efraim, după 
numărătoarea, lor: treizeci și două de mii cinci sute. Aceștia 
sînt fiii lui Iosif, după familiile lor. Fiii lui Beniamin, după 
familiile lor: din Bela se pogoară familia Belaiţilor; din Aş- 
bel, familia Așbeliţilor; din Ahiram, familia Ahiramiţilor; din 
Șufam, familia Șufamiţilor; din Hufam, familia Hufamiţilor. - 
Fiii lui Bela au fost: Ard și Naaman. Din Ard se pogoară 
familia Ardiţilor; din Naaman, familia Naamaniţilor. Aceştia 
sînt fiii lui Beniamin, după familiile lor și după numărătoarea 
lor: patruzeci și cinci de mii șase sute. lată fiii lui Dan, după 
familiile lor: din Șuham se pogoară familia Șuhamiţilor. Aces- 
tea sînt familiile lui Dan, după familiile lor. Toate familiile 
Șuhamiţilor, după numărătoarea, lor: șasezeci și patru de mii 
patru sute. Fiii lui Așer, după familiile lor: din Imna se 
pogoară familia Imniţilor; din Ișvi, familia Ișviţilor; din Beria, 
familia Beriiţilor. - Din fiii lui Beria se pogoară: din Heber, 
familia, Heberiţilor; din Malchiel, familia Malchieliţilor. Nu- 
mele fetei lui Aer era Serah. Acesta sînt familiile fiilor lui 
Așer, după numărătoarea lor: cinci zeci și trei de mii patru 
sute. Fiii lui Neftali, după familiile lor: din Iahţeel se pogoară 
familia lahţeeliţilor; din Guni, familia Guniţilor; din leţer, fa- 
milia leţeriţilor; din Șilem, familia Șilemiţilor. Acestea sînt 
familiile lui Neftali, după familiile lor și după numărătoarea 
lor: patruzeci și cinci de mii patru sute. Aceștia sînt cei 
ieșiți la numărătoare dintre copiii lui Israel: șase sute una de 
mii șapte sute treizeci. Domnul a vorbit lui Moise, și i-a zis: 
“Tara să se împartă între ei, ca să fie moștenirea lor, după 
numărul numelor. Celor ce sînt în număr mai mare să le dai 
o parte mai mare, și celor ce sînt în număr mai mic să le dai 
o parte mai mică; să se dea fiecăruia partea lui după cei ieșiți 
la numărătoare. Dar împărţirea ţării să se facă prin sorți; s'o 

ia în stăpînire după numele seminţiilor părinţilor lor. Tara să 
fie împărţită prin sorți între cei ce sînt în mare număr și între 
cei ce sînt în mic număr. lată Leviţii a căror numărătoare 
s'a făcut după familiile lor: din Gherșon se pogoară familia 
Gherșoniţilor; din Chehat, familia Chehatiţilor; din Merari, fa- 
milia Merariţilor. - lată familiile lui Levi: familia Libniţilor, 
familia Hebroniţilor, familia Mahliţilor, familia Mușiţilor, fa- 
milia Coriţilor. Chehat a născut pe Amram. Numele nevestei 
lui Amram era. lochebed, fata lui Levi, care i s'a născut lui 
Levi, în Egipt; ea a născut lui Amram: pe Aaron, pe Moise, și 
pe Maria, sora lor. Lui Aaron i s'au născut: Nadab și Abihu, 
Eleazar și Itamar. Nadab și Abihu au murit, cînd au adus 
înaintea Domnului foc străin. Cei ieșiţi la numărătoare, toți 
bărbaţii dela vîrsta de o lună în sus, au fost de douăzeci și trei 
de mii. Ei n'au fost cuprinși în numărătoarea copiilor lui Israel, 
pentrucă nu li s'a dat moștenire în mijlocul copiilor lui Israel. 
Aceștia sînt aceia dintre copiii lui Israel a căror numărătoare 
au făcut-o Moise şi preotul Eleazar în cîmpia Moabului, lîngă 
Iordan, în fața lerihonului. ntre ei, nu era niciunul din copiii 
lui Israel a căror numărătoare o făcuse Moise și preotul Aaron 
în pustia Sinai. Căci Domnul zisese: “Vor muri în pustie, și 
nu va rămînea niciunul din ei, afară de Caleb, fiul lui lefune, 
și Iosua, fiul lui Nun.” 


Fetele lui Telofhad, fiul lui Hefer, fiul lui Galaad, fiul lui 
Machir, fiul lui Manase, din familiile lui Manase, fiul lui Iosif, 
și ale căror nume erau: Mahla, Noa, Hogla, Milca și Tirţa, 
s'au apropiat și s'au înfățișat înaintea lui Moise, înaintea preo- 
tului Eleazar, înaintea mai marilor și înaintea întregei adunări, 
la ușa cortului întilnirii. Ele au zis: “Tatăl nostru a murit în 
pustie; el nu era în mijlocul cetei celor ce s'au răsvrătit îm- 
potriva Domnului, în mijlocul cetei lui Core, ci a murit pentru 
păcatul lui, și n'a avut fii. Pentru ce să se stingă numele 
tatălui nostru din mijlocul familiei lui, pentrucă n'a avut fii? 
Dă-ne și nouă deci o moștenire între fraţii tatălui nostru.” 
Moise a adus pricina lor înaintea Domnului. Şi Domnul a 
zis lui Moise: “Fetele lui Telofhad au dreptate. Să le dai 
de moștenire o moșie între fraţii tatălui lor, și să treci asupra 

lor moștenirea tatălui lor. lar copiilor lui Israel, să le vor- s 
bești și să le spui: “Cînd un om va muri fără să le lase fii, 

să treceţi moștenirea lui asupra fetei lui. Dacă n'are nici o 9 
fată, moștenirea lui s'o daţi fraţilor lui. Dacă n'are nici fraţi, 10 
moștenirea, lui s'o daţi fraţilor tatălui său. Și dacă nici tatăl 11 
lui n'are fraţi, moștenirea lui s'o daţi rudei celei mai apropiate 
din familia lui, și ea s'o stăpinească. Aceasta să fie o lege și un 
drept pentru copiii lui Israel, cum a poruncit lui Moise Dom- 
nul.” Domnul a zis lui Moise: “Suie-te pe muntele acesta 12 
Abarim, și privește ţara pe care am dat-o copiilor lui Israel. 
S'o priveşti, dar și tu vei fi adăugat la poporul tău, cum a fost 13 
adăogat fratele tău Aaron; pentrucă v'aţi împotrivit poruncii 14 
Mele, în pustia Tin, cînd cu cearta adunării, și nu M'aţi sfințit 
înaintea, lor cu prilejul apelor.” (Acestea sînt apele de ceartă, 

la Cades, în pustia Tin.) Moise a vorbit Domnului, și a zis: 15 
“Domnul, Dumnezeul duhurilor oricărui trup, să rinduiască 16 
peste adunare un om care să iasă înaintea lor, și să intre 17 
înaintea, lor, care să-i scoată afară şi să-i vire înăuntru, pentru 

ca adunarea Domnului să nu fie ca niște oi cari n'au păstor.” 
Domnul a zis lui Moise: “Ia-ți pe Iosua, fiul lui Nun, bărbat 18 
în care este Duhul Meu, și să-ţi pui mîna peste el. Să-l așezi 19 
înaintea preotului Eleazar și înaintea întregii adunări, și să-i 
dai porunci subt ochii lor. Să-l faci părtaş la dregătoria ta, 20 
pentruca. toată adunarea copiilor lui Israel să-l asculte. Să se 21 
înfăţișeze înaintea preotului Eleazar, care să întrebe pentru el 
judecata lui Urim înaintea Domnului; și Iosua, toţi copiii lui 
Israel, împreună cu el, și toată adunarea, să iasă după porunca 
lui Eleazar și să intre după porunca lui. Moise a făcut cum îi 22 
poruncise Domnul. A luat pe Iosua, și l-a pus înaintea preotu- 
lui Eleazar și înaintea întregii adunări. Și-a pus mîinile peste 23 
el, și i-a dat porunci, cum spusese Domnul prin Moise. 


Domnul a vorbit lui Moise, și a zis:  “Poruncește copiilor 2 
lui Israel, și spune-le: „Să aveţi grijă să-Mi aduceţi la vremea 
hotărită, darul Meu de mîncare, hrana jertfelor Mele mistu- 
ite de foc, cari 'mi sînt de un plăcut miros. Să le spui: „lată 3 
jertfa mistuită, de foc pe care o veţi aduce Domnului: în fiecare 
zi, câte doi miei de un an fără cusur, ca ardere de tot necur- 


10 


11 


12 


13 


14 


15 


16 
17 


18 
19 


20 


28. 4-20 NUMERI 258 


mată. Să aduci un miel dimineaţa, și celalt miel searal; iar, 
ca dar de mîncare, să aduci a zecea parte dintr'o efă de floarea 
făinii, frămîntată într'un sfert de hin de untdelemn de măsline 
sfărîmate. Aceasta este arderea de tot necurmată, care a fost 
adusă la muntele Sinai; o jertfă mistuită de foc, de un miros 
plăcut Domnului. Jertfa de băutură să fie de un sfert de hin 
pentru fiecare miel; jertfa de băutură de vin s'o faci Domnului 
în locul sfint. Al doilea miel să-l aduci searal, ca un dar de 
mîncare și o jertfă de băutură ca cele de dimineaţă; aceasta 
este o jertfă mistuită prin foc, de un miros plăcut Domnului. 
’n ziua Sabatului, să aduceţi doi miei de un an fără cusur, și ca 
dar de mîncare, două zecimi de efă din floarea făinii, frămîn- 
tată cu untdelemn, împreună cu jertfa de băutură. Aceasta 
este arderea de tot pentru fiecare zi de Sabat, afară de arderea 
de tot necurmată și jertfa ei de băutură. La începutul lunilor 
voastre, să aduceţi ca ardere de tot Domnului: doi viței, un 
berbece, și șapte miei de un an fără cusur; și, ca dar de mîn- 
care pentru fiecare vițel, trei zecimi de efă din floarea făinii, 
frămintată cu untdelemn; ca dar de mîncare pentru berbece, 
să aduceți două zecimi de efă din floarea făinii, frămîntată cu 
untdelemn; ca dar de mîncare pentru fiecare miel, să aduceţi 
o zecime de efă din floarea făinii, frămîntată cu untdelemn. 
Aceasta, este o ardere de tot, o jertfă mistuită de foc, de un 
miros plăcut Domnului. Jertfele de băutură să fie de o jumă- 
tate de hin de vin pentru un vițel, a treia parte dintr'un hin 
pentru un berbece, și un sfert de hin pentru un miel. Aceasta 
este arderea de tot pentru începutul lunii, în fiecare lună, în 
toate lunile anului. Să se aducă Domnului un tap, ca jertfă 
de ispășire, afară de arderea de tot necurmată și jertfa ei de 
băutură. ’n luna întîi, în ziua a patrusprezecea a lunii, vor 
fi Paștele Domnului. Ziua a cincisprezecea, a acestei luni să 
fie o zi de sărbătoare. Timp de șapte zile să se mănînce az- 
imi. n ziua dintii, să fie o adunare sfîntă: să nu faceţi nici o 
lucrare de slugă în ea. Să aduceţi ca ardere de tot Domnului 
o jertfă mistuită de foc: doi viței, un berbece, și șapte miei 
de un an fără cusur. Să mai adăugaţi și darul lor de mîncare 
din floarea făinii, frămîntată cu untdelemn, trei zecimi de efă 

pentru un vițel, două zecimi pentru un berbece, și o zecime 
pentru fiecare din cei șapte miei. Să aduceţi un țap ca jertfă 
de ispășire, ca să facă ispășire pentru voi. Să aduceţi aceste 
jertfe, afară de arderea de tot de dimineaţă, care este o ardere 
de tot necurmată. să le aduceţi în fiecare zi, timp de șapte 
zile, ca hrana unei jertfe mistuite de foc, de un miros plăcut 
Domnului. Să fie aduse afară de arderea de tot necurmată 
și jertfa ei de băutură. ’n ziua a șaptea să aveţi o adunare 
sfintă: să nu faceţi nici o lucrare de slugă în ea. ’n ziua 
celor dintii roade, cînd veţi aduce Domnului un dar de min- 
care, la sărbătoarea încheierii săptămiînilor (Cincizecimea), să 
aveţi o adunare sfintă; să nu faceţi nici o lucrare de slugă în 
ea. Să aduceţi ca ardere de tot, de un miros plăcut Dom- 
nului: doi viței, un berbece, și șapte miei de un an. Să mai 
adăugaţi darul lor de mîncare din floarea făinii, frămîntată cu 
untdelemn, câte trei zecimi de fiecare vițel, două zecimi pentru 
berbece, şi o zecime pentru fiecare din cei șapte miei. Să 
aduceţi și un țap, ca să facă ispășire pentru voi. Să aduceţi 
aceste jertfe, afară de arderea de tot necurmată și darul ei de 
mîncare. Mieii să fie fără cusur, și să adăugaţi și jertfele lor 
de băutură. 


m luna a șaptea, în cea dintii zi a lunii, să aveţi o adunare 
sfintă: atunci să nu faceţi nicio lucrare de slugă. Ziua aceasta 
să fie vestită între voi cu sunet de trimbiță. Să aduceţi ca 
ardere de tot, de un miros plăcut Domnului, un vițel, un 
berbece, și șapte miei de un an fără cusur. Să mai adăugaţi 
și darul lor de mîncare din floarea făinii, frămiîntată cu unt- 
delemn, trei zecimi pentru vițel, două zecimi pentru berbece, 
și o zecime pentru fiecare din cei șapte miei. Să aduceţi și un 
tap ca jertfă de ispășire, ca să facă ispășire pentru voi. Să 
aduceţi aceste jertfe, afară de arderea de tot și darul ei de 
mincare din fiecare lună, afară de arderea de tot necurmată, 
darul ei de mîncare, și jertfele de băutură, cari se adaugă la ele, 
după rînduielile așezate. Acestea sînt niște jertfe mistuite de 
foc, de un miros plăcut Domnului. ’n ziua a zecea a acestei 
luni a șaptea, să aveţi o adunare sfîntă, și să vă smeriți su- 
fletele; atunci să nu faceţi nicio lucrare. Să aduceţi ca ardere 

de tot, de un miros plăcut Domnului: un vițel, un berbece, 
și şapte miei de un an fără cusur. Să mai adăugați și darul 
lor de mîncare din floarea făinii, frămîntată cu untdelemn, trei 
zecimi pentru vițel, două zecimi pentru berbece, și o zecime 
pentru fiecare din cei șapte miei. Sā aduceţi și un țap ca 
jertfă de ispășire, afară de jertfa de ispășire, afară de arderea 
de tot necurmată cu darul ei de mîncare, și jertfele de băutură 
obicinuite. ’n ziua a cincisprezecea a lunii a șaptea, să aveți 
o adunare sfîntă; atunci să nu faceţi nicio lucrare de slugă. 
Să prăznuiţi o sărbătoare în cinstea Domnului, timp de șapte 
zile. Să aduceţi ca ardere de tot, o jertfă mistuită de foc, 
de un miros plăcut Domnului: treisprezece viței, doi berbeci, 
și patrusprezece miei de un an fără cusur. Să mai adăugaţi 
și darul lor de mîncare din floarea făinii, frămintată cu unt- 
delemn, trei zecimi pentru fiecare din cei treisprezece viței, 
două zecimi pentru fiecare din cei doi berbeci, și o zecime 
pentru fiecare din cei patrusprezece miei. Să aduceţi și un 
tap ca jertfă de ispășire, afară de arderea de tot necurmată, 
darul ei de mîncare și jertfa sa de băutură. A doua zi, să 
aduceți doisprezece viței, doi berbeci, și patrusprezece miei de 
un an fără cusur, împreună cu darul lor de mincare și jertfele 
lor de băutură pentru viței, berbeci și miei, după numărul lor, 
după rînduielile așezate. Să aduceţi și un tap ca jertfă de 
ispășire, afară de arderea de tot necurmată, darul ei de mîn- 
care și jertfele de băutură. A treia zi, să aduceţi unsprezece 
viței, doi berbeci, și patrusprezece miei de un an fără cusur, 
împreună cu darul lor de mîncare și jertfele lor de băutură pen- 
tru viței, berbeci și miei, după numărul lor, după rînduielile 
așezate. Să aduceţi și un țap ca jertfă de ispășire, afară de 
arderea de tot necurmată, darul ei de mîncare și jertfa de 
băutură. A patra zi, să aduceţi zece viței, doi berbeci, și pa- 
trusprezece miei de un an fără cusur, împreună cu darul lor de 
mîncare și jertfele lor de băutură pentru viței, berbeci și miei, 
după numărul lor, după rînduielile așezate. Să aduceţi și un 
tap ca jertfă de ispășire, afară de arderea de tot necurmată, 
darul ei de mîncare și jertfa de băutură. ’n ziua a cincea, să 
aduceţi nouă viței, doi berbeci, și patrusprezece miei de un an 

fără cusur, împreună cu darul lor de mîncare și jertfele lor de 
băutură pentru viței, berbeci și miei, după numărul lor, după 
rînduielile așezate. Să aduceți și un țap ca jertfă de ispășire, 
afară de arderea de tot necurmată, darul ei de mîncare și jertfa 
de băutură. ’n ziua a șasea, să aduceţi opt viței, doi berbeci 
și patrusprezece miei de un an fără cusur, împreună cu darul 
lor de mîncare și jertfele lor de băutură pentru viței, berbeci și 
miei, după numărul lor, după rînduielile așezate. Să aduceţi 
și un ţap ca jertfă de ispășire, afară de arderea de tot necur- 
mată, darul ei de mîncare și jertfele de băutură. ’n ziua a 
șaptea, să aduceți șapte viței, doi berbeci, și patrusprezece 
miei de un an fără cusur, împreună cu darul lor de mîncare 
și jertfele lor de băutură pentru viței, berbeci și miei, după 
numărul lor, după rînduielile așezate. Sä aduceţi și un țap 
ca jertfă de ispășire, afară de arderea de tot necurmată, darul 
ei de mîncare și jertfă de băutură. ’n ziua a opta, să aveţi 
o adunare de sărbătoare: atunci să nu faceţi nici o lucrare de 
slugă. Să aduceţi ca ardere de tot o jertfă mistuită de foc, 
de un miros plăcut Domnului: un vițel, un berbece, și șapte 
miei de un an fără cusur, împreună cu darul lor de mîncare 
și jertfele lor de băutură pentru vițel, berbece și miei, după 
numărul lor, după rînduielile așezate. Să aduceţi și un țap ca 
jertfă de ispășire, afară de arderea de tot necurmată, darul ei 
de mîncare și jertfa de băutură. Acestea sînt jertfele pe cari 
să le aduceţi Domnului la sărbătorile voastre, afară de arder- 
ile voastre de tot, de darurile voastre de mîncare și de jertfele 
voastre de băutură, și de jertfele voastre de mulțămire, ca îm- 
plinire a unei juruinţe sau ca daruri de bună voie.” Moise a 
spus copiilor lui Israel tot ce-i poruncise Domnul. 


Moise a vorbit căpeteniilor seminţiilor copiilor lui Israel, 
și a zis: “lată ce poruncește Domnul. Cînd un om va face 
o juruință Domnului, sau un jurămînt prin care se va lega 
printr'o făgăduială, să nu-și calce cuvîntul, ci să facă potrivit 
cu tot ce i-a ieșit din gură. Cînd o femeie va face o juruință 
Domnului şi se va lega printr'o făgăduială, în tinereţa ei și în 
casa tatălui ei, și tatăl ei va afla de juruinţa pe care a făcut-o 
ea şi de făgăduiala cu care s'a legat, -dacă nu-i zice nimic în 

ziua cînd află de juruința ei, toate juruințele ei vor fi primite, 
și orice făgăduială cu care s'a legat ea, va fi primită; dar dacă 
tatăl ei nu-i dă voie în ziua cînd ia cunoștință de juruința ei, 
toate juruinţele ei și toate făgăduielile cu cari se va fi legat ea, 
nu vor avea nici o tărie; și Domnul o va ierta, pentrucă nu i-a 
dat voie tatăl ei. Cînd se va mărita, după ce a făcut juruinţe 
sau după ce s'a legat printr'un cuvînt ieșit de pe buzele ei, și 
bărbatul ei va lua cunoștință de lucrul acesta, și nu-i va zice 
nimic în ziua cînd va lua cunoștință de ele, juruințele ei vor 
răminea în picioare; și făgăduielile cu cari se va fi legat ea vor 
rămînea în picioare; dar dacă bărbatul ei nu-i dă voie în ziua 
cînd ia cunoștință de juruința ei, el va desființa juruinţa pe 
care a făcut-o și cuvîntul scăpat de pe buzele ei, cu care s'a 
legat ea; și Domnul o va ierta.  Juruinţa unei femei văduve 
sau despărțite de bărbat, făgăduinţa cu care se va fi legat ea, 
va răminea în picioare pentru ea. Cînd o femeie, fiind încă 
în casa bărbatului ei, va face juruinţe sau se va lega cu vreun 
jurămiînt, și bărbatul ei va afla de lucru acesta, -dacă nu-i 
zice nimic și n'o oprește, toate juruinţele ei vor rămînea în 
picioare, și toate făgăduințele prin cari se va fi legat ea, vor 
rămînea în picioare; dar dacă bărbatul ei nu le primește în 
ziua cînd află de ele, orice juruinţă și orice făgăduială ieșite de 
pe buzele ei nu vor avea nici un preț, bărbatul ei nu le-a primit; 
și Domnul o va ierta. Bărbatul ei poate întări și bărbatul ei 
poate desființa orice juruinţă, orice jurămînt cu care se leagă 
ea ca să-și mihnească sufletul. Și anume, dacă nu-i zice nimic 
zi de zi, după ce află de lucrul acesta, el întărește astfel toate 
juruinţele și toate făgăduielile cu cari s'a legat ea; le întărește 
pentru că nu i-a zis nimic în ziua cînd a aflat de ele. Dar 
dacă nu le primește, după ce a trecut ziua în care le-a aflat, va 
fi vinovat de păcatul nevestei lui.” Acestea sînt legile pe cari 
le-a dat lui Moise Domnul, ca să aibă putere între un bărbat 
și nevasta lui, între un tată și fata lui, cînd ea este în tinereţă 
și acasă la tatăl ei. 


Domnul a vorbit lui Moise, şi a zis: “Răsbună pe copiii lui 

Israel împotriva Madianiţilor, apoi vei fi adăugat la poporul 
i 7 

tāu.” Moise a vorbit poporului și a zis: “narmaţi dintre voi 

niște bărbaţi pentru oștire, și să meargă împotriva Madianu- 
lui, ca să aducă la îndeplinire răzbunarea Domnului împotriva 
Madianului. Să trimeteţi la oaste cîte o mie de oameni de 
seminţie, din toate seminţiile lui Israel.” Au luat dintre miile 
lui Israel cîte o mie de oameni de seminție, adică douăsprezece 
mii de oameni înarmaţi pentru oaste. Moise a trimes la oaste 
pe acești o mie de oameni de seminţie, și a trimes cu ei pe fiul 
preotului Eleazar, Fineas, care ducea uneltele sfinte și trim- 
biţele răsunătoare. Au înaintat împotriva Madianului, după 
porunca pe care o dăduse lui Moise Domnul; și au omorît pe 
toţi bărbaţii.  "mpreună cu toţi ceilalți, au omorît și pe îm- 
păraţii Madianului: Evi, Rechem, Tur, Hur și Reba, cei cinci 
împărați ai Madianului; au ucis cu sabia și pe Balaam, fiul 
lui Beor. Copiii lui Israel au luat prinse pe femeile Madian- 
iţilor cu pruncii lor, și le-au jăfuit toate vitele, toate turmele 
și toate bogăţiile. Le-au ars toate cetăţile pe cari le locuiau 
și toate ocoalele lor. Au luat toată prada și toate jafurile de 
oameni și dobitoace; și pe cei prinși, prada și jafurile, le-au 
adus lui Moise, preotului Eleazar, și adunării copiilor lui Is- 
rael, cari erau tăbăriți în cîmpia Moabului, lîngă Iordan, în 
faţa lerihonului. Moise, preotul Eleazar, și toţi mai marii 
adunării, le-au ieșit înainte, afară din tabără. Şi Moise s'a 
miîniat pe căpeteniile oștirii, pe căpeteniile peste o mie și pe 
căpeteniile peste o sută, cari se întorceau dela război. El le-a 
zis: “Cum? Aţi lăsat cu viaţă pe toate femeile? lată, ele 
sînt acelea cari, după cuvîntul lui Balaam, au tîrît pe copiii lui 
Israel să păcătuiască împotriva Domnului, în fapta lui Peor; 
și atunci a izbucnit urgia în adunarea Domnului. Acum, dar, 
omorîți pe orice prunc de parte bărbătească, și omoriţi pe 
orice femeie care a cunoscut pe un bărbat culcîndu-se cu el; 
dar lăsaţi cu viaţă pentru voi toți pruncii de parte femeiască 
și pe toate fetele cari n'au cunoscut împreunarea cu un băr- 
bat. Iar voi, tăbăriţi șapte zile afară din tabără; toţi aceia 
dintre voi cari au ucis pe cineva, și toţi cei ce s'au atins de vre 
un mort, să se curețe a treia și a șaptea zi, ei și cei prinși de 
voi. Să curăţiți deasemenea orice haină, orice lucru de piele, 
orice lucru de păr de capră și orice unealtă de lemn.” Preotul 

Eleazar a zis ostașilor, cari se duseseră la război: “lată ce este 
poruncit prin legea pe care a dat-o lui Moise Domnul. Aurul, 
argintul, arama, ferul, cositorul și plumbul, orice lucru care 
poate suferi focul, să-l treceţi prin foc ca să se curăţească. Dar 
tot ce nu poate suferi focul, să fie curăţit cu apa de curăţire; 
să-l treceţi prin apă. Să vă spălaţi hainele în ziua a șaptea și 
veţi fi curaţi; apoi, veţi putea intra în tabără.” Domnul a zis 
lui Moise: “Fă, împreună cu preotul Eleazar și cu căpeteni- 
ile caselor adunării, socoteala prăzii luate, fie oameni fie do- 
bitoace. ’mparte prada între luptătorii cari s'au dus la oaste 
și între toată adunarea. Să iei întîi din partea ostașilor cari 
s'au dus la oaste o dare pentru Domnul, și anume: unul din 
cinci sute, atît din oameni cît și din boi, măgari și oi. Să le 
luaţi din jumătatea cuvenită lor, şi să le dai preotului Eleazar 
ca un dar ridicat pentru Domnul. Și din jumătatea care se 
cuvine copiiilor lui Israel să iei unul din cincizeci, atît din oa- 
meni cât și din boi, măgari și oi, din orice dobitoc; și să le 
dai Leviţilor, cari păzesc cortul Domnului.” Moise și preotul 
Eleazar au făcut ce poruncise lui Moise Domnul. Prada de 
război, rămasă din jaful celor ce făcuseră parte din oaste, era 
de șase sute șaptezeci și cinci de mii de oi, șaptezeci și două 
de mii de boi, șasezeci și una de mii de măgari, și treizeci și 
două de mii de suflete, adică femei cari nu cunoscuseră împre- 
unarea cu un bărbat. Jumătatea care alcătuia partea celor 
ce se duseseră la oaste, a fost de trei sute treizeci și șapte de 
mii cinci sute de oi, din cari șase sute șaptezeci și cinci au 
fost luaţi ca dare Domnului; treizeci și șase de mii de boi, 
din cari șaptezeci și doi luaţi ca dare Domnului; treizeci de 
mii cinci sute de măgari, din cari șasezeci și unu luaţi ca dare 
Domnului; și șasesprezece mii de inși, din cari treizeci și doi 
luaţi ca dare Domnului. Moise a dat preotului Eleazar darea 
luată ca dar ridicat pentru Domnul, după cum îi poruncise 
Domnul. Jumătatea cuvenită copiilor lui Israel, pe care a 
despărțit-o Moise de a bărbaţilor cari merseseră la oaste, şi 
care era partea adunării, a fost de trei sute treizeci și șapte de 
mii cinci sute de oi, treizeci și șase de mii de boi, treizeci de 
mii cinci sute de măgari, și șasesprezece mii de suflete. Din 

această jumătate care se cuvenea copiilor lui Israel, Moise a 
luat unul din cincizeci, atît din oameni cât și din dobitoace; 
și le-a dat Leviţilor, cari păzesc cortul Domnului, după cum îi 
poruncise Domnul.  Căpeteniile oștirii, căpeteniile peste o mie 
și căpeteniile peste o sută, s'au apropiat de Moise, și i-au zis: 
“Robii tăi au făcut socoteala ostașilor cari erau subt poruncile 
noastre, și nu lipsește niciun om dintre noi. Noi aducem deci, 
ca dar Domnului, fiecare ce a găsit ca scule de aur, și anume: 
lănţișoare, brățări, inele, cercei și salbe, ca să se facă ispășire 
pentru sufletele noastre înaintea Domnului.” Moise și preo- 
tul Eleazar au primit de la ei toate aceste scule lucrate în aur. 
Tot aurul, pe care l-au adus Domnului căpeteniile peste o mie 
și căpeteniile peste o sută, ca dar ridicat, cîntărea, șasesprezece 
mii șapte sute cincizeci de sicli. Oamenii din oaste au păstrat 
fiecare pentru sine prada pe care o făcuse. Moise și preotul 
Eleazar au luat aurul de la căpeteniile peste o mie și dela căpe- 
teniile peste o sută, și l-au adus în cortul întilnirii, ca aducere 
aminte pentru copiii lui Israel înaintea Domnului. 


Fiii lui Ruben și fiii lui Gad aveau o mare mulţime de vite, 
și au văzut că țara lui laezer și țara Galaadului erau un loc 
bun pentru vite. Atunci fiii lui Gad, și fiii lui Ruben au venit 
la Moise, la preotul Eleazar şi la mai marii adunării, și le-au 
zis: “Atarot, Dibon, laezer, Nimra, Hesbon, Eleale, Sebam, 
Nebo și Beon, ţara aceasta pe care a lovit-o Domnul înain- 
tea adunării lui Israel, este un loc bun pentru vite, și robii 
tăi au vite.” Apoi au adăugat: “Dacă am căpătat trecere 
înaintea ta, să se dea ţara aceasta în stăpînirea robilor tăi, și 
să nu ne treci peste Iordan.” Moise a răspuns fiilor lui Gad 
și fiilor lui Ruben: “Fraţii voștri să meargă oare la război, și 
voi să rămîneți aici? Pentru ce voiți să muiaţi inima copi- 
ilor lui Israel și să-i faceţi să nu treacă în ţara pe care le-o 
dă Domnul? Aşa au făcut și părinţii voştri cînd i-am trimes 
din Cades-Barnea să iscodească ţara. S'au suit pînă la valea 
Eșcol, și, după ce au iscodit ţara, au muiat inima copiilor lui 
Israel, și i-au făcut să nu intre în țara pe care le-o dădea Dom- 
nul. Şi Domnul S'a aprins de mînie în ziua aceea, și a jurat 
zicînd: „Oamenii aceștia cari s'au suit din Egipt, de la vîrsta 

de douăzeci de ani în sus, nu vor vedea țara pe care am jurat 
că o voi da lui Avraam, lui Isaac și lui Iacov, căci n'au urmat 
în totul calea Mea, afară de Caleb, fiul lui Iefune, Chenizitul, 
și Iosua, fiul lui Nun, cari au urmat în totul calea Domnului. 
Domnul S’a aprins de mînie împotriva lui Israel, și i-a făcut să 
rătăcească în pustie timp de patruzeci de ani, pînă la stingerea 
întregului leat de oameni care făcuseră rău înaintea Domnului. 
Și iată că voi luați locul părinților voştri, ca nişte odrasle de 
oameni păcătoşi, ca să faceți pe Domnul să Se aprindă și mai 
tare de mînie împotriva lui Israel. Căci, dacă vă întoarceți 
de la El, El va lăsa mai departe pe Israel să rătăcească în 
pustie, și veţi aduce perderea poporului acestuia întreg.” Ei 
s'au apropiat de Moise, și au zis: “Vom face aici ocoale pentru 
vitele noastre și cetăţi pentru pruncii noștri: apoi ne vom în- 
arma în grabă și vom merge înaintea, copiiilor lui Israel, pînă îi 
vom duce în locul care le este rînduit; și pruncii noștri vor locui 
în aceste cetăţi întărite, din pricina locuitorilor țării acesteia. 
Nu ne vom întoarce în casele noastre mai înainte ca fiecare din 
copiii lui Israel să fi pus stăpînire pe moștenirea lui, și nu vom 
stăpîni nimic cu ei dincolo de Iordan, nici mai departe, pen- 
trucă noi ne vom avea moștenirea noastră dincoace de Iordan, 
la răsărit.” Moise le-a zis: “Dacă faceţi așa, dacă vă înarmaţi 
ca să luptaţi înaintea Domnului, dacă toţi aceia dintre voi 
cari se vor înarma trec Iordanul înaintea Domnului, pînă ce va 
izgoni pe vrăjmașii Lui dinaintea Lui, și dacă vă veți întoarce 
înapoi numai după ce țara va fi supusă înaintea Domnului, 

atunci veţi fi fără vină înaintea Domnului și înaintea lui Israel, 
și ținutul acesta, va fi moșia voastră înaintea Domnului. Dar 
dacă nu faceţi așa, păcătuiți împotriva Domnului, și să știți 
că păcatul vostru vă va ajunge.  Zidiţi cetăți pentru pruncii 
voştri și ocoale pentru vitele voastre, și faceţi ce aţi spus cu 
gura voastră.” Fiii lui Gad și fiii lui Ruben au zis lui Moise: 
“Robii tăi vor face tot ce poruncește domnul nostru. Pruncii 
noștri, nevestele, turmele noastre și toate vitele noastre, vor 
răminea în cetăţile Galaadului; iar robii tăi, toţi înarmaţi 
pentru război, vor merge să se lupte înaintea Domnului, cum 
zice domnul nostru.” Moise a dat porunci cu privire la ei 

preotului Eleazar, lui Iosua, fiul lui Nun, și capilor de familie 
din seminţiile copiilor lui Israel. El le-a zis: “Dacă fiii lui Gad 
și fiii lui Ruben trec cu voi Iordanul, înarmaţi cu toţii ca să 
lupte înaintea Domnului, după ce ţara va fi supusă înaintea 
voastră, să le daţi în stăpînire ţinutul Galaadului. Dar dacă 
nu vor merge înarmaţi împreună cu voi, să se așeze în mijlocul 
vostru în ţara Canaanului.” Fiii lui Gad și fiii lui Ruben au 
răspuns: “Vom face tot ce a spus robilor tăi Domnul. Vom 
trece înarmaţi înaintea Domnului în ţara Canaanului; dar noi 
să ne avem moștenirea noastră dincoace de Iordan.” Moise 
a dat fiilor lui Gad și fiilor lui Ruben, și la jumătate din sem- 
inţia lui Manase, fiul lui Iosif, împărăţia lui Sihon, împăratul 
Amoriţilor, și împărăţia lui Og, împăratul Basanului, țara cu 
cetăţile ei, cu ţinuturile cetăților ţării de jur împrejur. Fiii lui 
Gad au zidit Dibonul, Atarotul, Aroerul, Atrot-Sofan, laezer, 
logbeha, Bet-Nimra și Bet-Haran, cetăţi întărite, și au făcut 
staule pentru turme. Fiii lui Ruben au zidit Hesbonul, Eleale, 
Chiriataim, Nebo și Baal-Meon, ale căror nume au fost schim- 
bate, și Sibma, și au pus alte nume cetăților pe cari le-au zidit. 
Fiii lui Machir, fiul lui Manase, au mers împotriva Galaadului, 
și au pus mîna pe el; au izgonit pe Amoriţii cari erau acolo. 
Moise a dat Galaadului lui Machir, fiul lui Manase, care s'a 
așezat acolo. air, fiul lui Manase, a pornit și el, și a luat 
tîrgurile, și le-a numit tîrgurile lui lair. Nobah a pornit și el 
și a luat Chenatul împreună cu cetăţile cari ţineau de el, și l-a 
numit Nobah, după numele lui. 


lată popasurile copiilor lui Israel cari au ieșit din ţara Egip- 
tului, după oștirile lor, subt povăţuirea lui Moise și lui Aaron. 
Moise a scris călătoriile lor din popas în popas, după porunca 
Domnului. Și iată popasurile lor, după călătoriile lor. Au 
pornit din Ramses în luna întîi, în ziua a cincisprezecea a lunii 
întîi. A doua zi după Paște, copiii lui Israel au ieșit gata de 
luptă în faţa tuturor Egiptenilor, în timp ce Egiptenii își în- 
gropau pe toţi întîi lor născuţi, pe cari-i lovise Domnul dintre 
ei. Căci Domnul făcuse chiar și pe dumnezeii lor să simtă put- 
erea Lui. Copiii lui Israel au pornit din Ramses și au tăbărit 
la Sucot. Au pornit din Sucot, şi au tăbărit la Etam, care 

este la marginea pustiei. Au pornit din Etam, s'au întors 
înapoi la Pi-Hahirot, față în faţă cu Baal-Tefon, și au tăbărit 
înaintea Migdolului. Au pornit dinaintea Pi-Hahirotului, și 
au trecut prin mijlocul mării în spre pustie; au făcut un drum 
de trei zile în pustia Etamului, și au tăbărit la Mara. Au por- 
nit dela Mara, și au ajuns la Elim; la Elim erau douăsprezece 
izvoare de apă și șaptezeci de finici: acolo au tăbărit. Au 
pornit din Elim, și au tăbărit lîngă marea Roșie. Au pornit 
dela marea Roșie, și au tăbărit în pustia Sin. Au pornit din 
pustia Sin, și au tăbărit la Dofca. Au pornit din Dofca, și au 
tăbărit la Aluș. Au pornit din Aluș, și au tăbărit la Refidim, 
unde poporul n'a găsit apă de băut. Au pornit din Refidim, 
și au tăbărit în pustia Sinai. Au pornit din pustia Sinai, și au 
tăbărit la Chibrot-Hataava. Au pornit dela Chibrot-Hataava, 
și au tăbărit la Haţerot. Au pornit din Haţerot, și au tăbărit 
la Ritma. Au pornit dela Ritma, și au tăbărit la Rimon-Pereţ. 
Au pornit din Rimon-Pereţ, și au tăbărit la Libna. Au pornit 
din Libna, și au tăbărit la Risa. Au pornit din Risa, și au 
tăbărit la Chehelata. Au pornit din Chehelata, și au tăbărit 
la muntele Șafer. Au pornit dela muntele Șafer, și au tăbărit 
la Harada. Au pornit din Harada, și au tăbărit la Machelot. 
Au pornit din Machelot, și au tăbărit la Tahat. Au pornit 
din Tahat, și au tăbărit la Tarah. Au pornit din Tarah, și au 
tăbărit la Mitca. Au pornit din Mitca, și au tăbărit la Haş- 
mona. Au pornit din Hașmona, și au tăbărit la Moserot. Au 
pornit din Moserot, și au tăbărit la Bene-laacan. Au pornit 
din Bene-laacan, și au tăbărit la Hor-Ghidgad. Au pornit din 
Hor-Ghidgad, și au tăbărit la lotbata. Au pornit din lotbata, 
și au tăbărit la Abrona. Au pornit din Abrona, și au tăbărit 
la Eţion-Gheber. Au pornit din Eţion-Gheber, și au tăbărit 
în pustia Ţin, adică la Cades. Au pornit din Cades, și au 
tăbărit la muntele Hor, la marginea țării Edomului.  Preo- 
tul Aaron s'a suit pe muntele Hor, după porunca Domnului; 
și a murit acolo, în al patruzecilea an după ieșirea copiilor 
lui Israel din ţara Egiptului, în luna a cincea, în cea dintii zi 
a lunii. Aaron era în vîrstă de o sută douăzeci și trei de ani 
cînd a murit pe muntele Hor. "mpăratul Aradului, Cananitul, 

care locuia în partea de miazăzi a țării Canaanului, a aflat de 
sosirea copiilor lui Israel. Au pornit dela muntele Hor, și au 41 
tăbărit la Talmona. Au pornit din Talmona, și au tăbărît la 42 
Punon. Au pornit din Punon, și au tăbärît la Obot. Au por- 43, 44 
nit din Obot, și au tăbärît la Tie-Abarim, la hotarul Moabului. 
Au pornit din lie-Abarim, și au tăbărit la Dibon-Gad: Au 45, 46 
pornit din Dibon-Gad, și au tăbărit la Almon-Diblataim. Au 47 
pornit din Almon-Diblataim, și au tăbărit la munții Abarim, 
înaintea muntelui Nebo. Au pornit dela munții Abarim, și au 48 
tăbărit în cîmpia Moabului, lingă Iordan, în fața Ierihonului. 
Au tăbărit lîngă Iordan, dela Bet-leşimot pînă la Abel-Sitim, 49 
în cîmpia Moabului. Domnul a vorbit lui Moise în cîmpia 50 
Moabului, lîngă Iordan în fața lerihonului. Și a zis: “Vorbește si 
copiilor lui Israel, și spune-le: „Dupăce veţi trece Iordanul și 
veţi intra în ţara Canaanului, să izgoniți dinaintea voastră 52 
pe toţi locuitorii ţării, să le dărîmaţi toţi idolii de piatră, să le 
nimiciţi toate icoanele turnate, și să le nimiciţi toate înălțimile 
pentru jertfe. Să luaţi ţara în stăpînire, și să vă așezați în ea; 53 
căci Eu v'am dat ţara aceasta, ca să fie moșia voastră. Să 54 
împărțiți țara prin sorţi, după familiile voastre. Celor ce sînt 

în număr mai mare, să le daţi o parte mai mare, și celor ce 
sînt în număr mai mic, să le daţi o parte mai mică. Fiecare să 
stăpînească ce-i va cădea la sorţi; s'o luaţi în stăpînire, după 
seminţiile părinţilor voştri. Dar dacă nu veţi izgoni dinaintea 55 
voastră pe locuitorii ţării, aceia dintre ei pe cari îi veţi lăsa, 
vă vor fi ca niște spini în ochi și ca niște ghimpi în coaste: vă 
vor fi vrăjmași în ţara în care veţi merge să vă așezați. Și vă 56 
voi face și vouă cum hotărisem să le fac lor.” 


Domnul a vorbit lui Moise, și a zis: “Dă porunca aceasta [34] 2 
copiilor lui Israel, și spune-le: „Cînd veţi intra în țara Canaanu- 
lui, țara aceasta va fi moștenirea voastră, ţara Canaanului, ale 
cărei hotare iată-le: Hotarul din partea de miazăzi va începe 3 
din pustia Tin, lingă Edom. Astfel, hotarul vostru de miază 
zi va începe dela marginea mării Sărate, spre răsărit; se va 4 
întoarce la miază zi de înălțimea Acrabim, va trece prin Ţin, 
și se va întinde pînă la miazăzi de Cades-Barnea; va urma mai 
departe prin Haţar-Adar, și va trece spre Aţmon: dela Aţ- 5 

mon, se va întoarce pînă la pîrîul Egiptului, și va ieși la mare. 
Hotarul vostru dinspre apus va fi Marea cea Mare (Mediter- 
ana): aceasta va fi hotarul vostru la apus. Iată care va fi 
hotarul vostru spre miază-noapte: începînd dela Marea cea 
Mare să trageţi hotarul pînă la muntele Hor; dela muntele 
Hor, să-l trageti prin Hamat, și să ajungă pînă la Tedad; 
să urmeze mai departe prin Zifron, ca să ajungă la Haţar- 
Enan: acesta să vă fie hotarul înspre miază noapte. Sà vă 
trageţi hotarul spre răsărit dela Haţar-Enan pînă la Șefam; 
să se pogoare din Șefam spre Ribla, la răsărit de Ain; se va 
pogori, și se va întinde dealungul mării Chineret (Ghenezaret), 
la răsărit; se va pogori iarăș spre Iordan, ca să ajungă la marea 
Sărată. Aceasta va fi ţara voastră, cu hotarele ei de jur îm- 
prejur.” Moise a dat porunca aceasta copiilor lui Israel, și a 
zis: “Aceasta este ţara pe care o veţi împărţi prin sorți, și pe 
care a poruncit Domnul s'o dea celor nouă seminţii și jumă- 
tate. Căci seminţia fiilor lui Ruben, după casele lor părintești, 
și seminția fiilor lui Gad, după casele părinților lor, precum 
și jumătate din seminţia lui Manase și-au luat moștenirea. 
Aceste două seminţii și jumătate și-au luat moștenirea din- 
coace de Iordan, în fața lerihonului, în spre răsărit.” Domnul 
a vorbit lui Moise, și a zis: “lată numele bărbaţilor cari vor 
împărți ţara între voi: preotul Eleazar, și Iosua, fiul lui Nun. 
Să mai luaţi cîte o căpetenie din fiecare seminţie, ca să facă îm- 
părțirea țării. lată numele bărbaţilor acestora. Pentru sem- 
inția lui Iuda: Caleb, fiul lui lefune; pentru seminţia fiilor lui 
Simeon: Samuel, fiul lui Amihud; pentru seminţia lui Beni- 
amin: Elidad, fiul lui Chislon; pentru seminția fiilor lui Dan: 
căpetenia Buchi, fiul lui logli; pentru fiii lui Iosif, -pentru 
seminţia fiilor lui Manase: căpetenia Haniel, fiul lui Efod; - și 
pentru seminția fiilor lui Efraim: căpetenia Chemuel, fiul lui 
Siftan; pentru seminţia fiilor lui Zabulon: căpetenia Eliţafan, 
fiul lui Parnac; pentru seminţia fiilor lui Isahar: căpetenia 
Paltiel, fiul lui Azan; pentru seminţia fiilor lui Așer: căpete- 
nia Ahihud, fiul lui Șelomi; pentru seminţia fiilor lui Neftali: 
căpetenia Pedahel, fiul lui Amihud.” Aceștia sînt aceia cărora 
le-a poruncit Domnul să împartă ţara Canaanului între copiii 

lui Israel. 


Domnul a vorbit lui Moise, în cîmpia Moabului, lîngă Ior- 
dan, în fața lerihonului. Și a zis: “Porunceşte copiilor lui 
Israel, să dea Leviţilor, din moștenirea pe care o vor avea, 
niște cetăţi în cari să poată locui. Să mai dați Leviţilor și un 
loc gol împrejurul acestor cetăţi. Cetățile să fie ale lor, ca 
să locuiască în ele; iar locurile goale să fie pentru vitele lor, 
pentru averile lor și pentru toate dobitoacele lor. Locurile 
goale din jurul cetăților pe cari le veţi da Leviţilor, să aibă, 
începînd dela zidul cetăţii în afară, o mie de coți de jur împre- 
jur. Să măsuraţi afară din cetate, două mii de coţi în partea 
de răsărit, două mii de coţi în partea de miazăzi, două mii de 
coţi în partea de apus, și două mii de coți în partea de miază 
noapte, așa în cît cetatea să fie la mijloc. Acestea să fie locurile 
goale din jurul cetăților lor. Dintre cetăţile pe cari le veți da 
Leviţilor, șase să fie cetăţi de scăpare unde va putea să fugă 
ucigașul, și afară de acestea, să le mai daţi alte patruzeci și 
două de cetăţi. Toate cetăţile pe cari le veţi da Leviţilor să 
fie patruzeci și opt de cetăţi, împreună cu locurile lor goale. 
Cetățile pe cari le veţi da din moșiile copiilor lui Israel să fie 
date mai multe de cei ce au mai multe, și mai puţine de ceice 
au mai puţine; fiecare să dea Leviţilor din cetăţile lui după 
moștenirea pe care o va avea.” Domnul a vorbit lui Moise, 
și a zis: “Vorbeşte copiilor lui Israel și spune-le: „Cînd veţi 
trece Iordanul și veţi intra în țara Canaanului, să vă alegeţi 
niște cetăţi cari să vă fie cetăţi de scăpare, unde să poată scăpa 
ucigașul care va omori pe cineva fără voie. Aceste cetăţi să 
vă slujească drept cetăți de scăpare împotriva răzbunătorului 
sîngelui, pentruca ucigașul să nu fie omorît înainte de a se în- 
făţișa în fata adunării ca să fie judecat. Din cetăţile pe cari 
le veţi da, șase să vă fie cetăţi de scăpare. Să daţi trei cetăţi 
dincoace de Iordan, și trei cetăţi în ţara Canaanului: acestea 
să vă fie cetaţi de scăpare. Aceste șase cetăţi să fie cetăţi de 
scăpare pentru copiii lui Israel, pentru străin și pentru celce 
locuiește în mijlocul vostru: acolo va putea să scape orice om 
care va ucide pe cineva fără voie. Dacă un om lovește pe 
aproapele său cu o unealtă de fer, și acesta moare, este un 

ucigaș: ucigașul să fie pedepsit cu moartea. Dacă-l lovește cu 
o piatră pe care o ţine în mînă, de care poate muri, și moare, 
este un ucigaș: ucigașul să fie pedepsit cu moartea.  Dacă-l 
lovește cu vreo unealtă de lemn pe care o ţine în mînă, de care 
poate muri, și moare, este un ucigaș; ucigașul să fie pedepsit cu 
moartea.  Răzbunătorul sîngelui să omoare pe ucigaș; cînd îl 
va, întilni, să-l omoare. Dacă un om împinge pe aproapele său 
din ură, sau dacă-l pîndește și arungă ceva asupra lui și moare, 
sau dacă-l lovește cu mîna din vrăjmășie, și moare, cel ce l-a 
lovit să fie pedepsit cu moartea; este un ucigaș: răzbunătorul 
sîngelui să omoare pe ucigaș, cînd îl va întilni. Dar dacă un 
om împinge pe aproapele lui fără veste și nu din vrăjmășie, 
sau dacă aruncă ceva asupra lui fără să-l fi pîndit, sau dacă 
aruncă asupra lui din nebăgare de seamă o piatră care-i poate 
pricinui moartea, și moare, fără să-l urască și fără să caute să-i 
facă rău: lată legile după cari va judeca adunarea între cel ce 
l-a lovit și răzbunătorul sîngelui. Adunarea va izbăvi pe uci- 
gaș din mîna răzbunătorului singelui, și-l va face să se întoarcă 
în cetatea de scăpare unde fugise. Să locuiască acolo pină la 
moartea marelui preot care este uns cu untdelemn sfint. Dacă 
ucigașul iese din hotarul cetăţii de scăpare unde fugise, și dacă 
răzbunătorul sîngelui îl întîlnește afară din hotarul cetăţii de 
scăpare și ucide pe ucigaș, nu va fi vinovat de omor. Căci 
ucigașul trebuia să locuiască în cetatea lui de scăpare pînă la 
moartea marelui preot; și după moartea marelui preot, putea 
să se întoarcă la moșia lui. lată poruncile de drept pentru 
voi și pentru urmașii voştri, în toate locurile în cari veţi locui. 
Dacă un om omoară pe cineva, ucigașul să fie omorît, pe măr- 
turia martorilor. Un singur martur nu va fi deajuns ca să fie 
osîndit cineva la moarte. Să nu primiți răscumpărare pen- 
tru viaţa unui ucigaș vinovat de moarte, ci să fie pedepsit cu 
moartea. Să nu primiţi răscumpărare pentru cel ce trebue să 
fugă în cetatea lui de scăpare, ca să se întoarcă să locuiască în 
țară pînă la moartea preotului. Să nu pîngăriți țara unde veți 
fi, căci sîngele celui nevinovat pîngărește ţara; și ispășirea sîn- 
gelui vărsat în ţară nu se va putea face decît prin sîngele celui 
ce-l va vărsa. Să nu pîngăriți deci ţara în care veţi merge 

să locuiţi, și în mijlocul căreia voi locui și Eu, căci Eu sînt 
Domnul, care locuiește în mijlocul copiilor lui Israel.” 

Căpeteniile familiei lui Galaad, fiul lui Machir, fiul lui Man- 
ase, dintre familiile fiilor lui Iosif, s'au apropiat și au vorbit 
înaintea lui Moise și înaintea mai marilor peste casele părin- 
teşti ale copiilor lui Israel. Ei au zis: “Domnule, ţie ţi-a 
poruncit Domnul să dai copiilor lui Israel țara ca moștenire 
prin sorți. Tu, domnule, ai primit deasemenea poruncă de la 
Domnul ca moștenirea fratelui nostru 'Telofhad, s'o dai fetelor 
lui. Dar dacă ele se mărită după unul din fiii altei seminţii a 
copiilor lui Israel, moștenirea, lor va fi ștearsă din moștenirea 
părinților noștri, și adăugată la a seminţiei din care vor face 
parte; și astfel moștenirea care ne-a căzut nouă la sorți se va 
micşora. Şi cînd va veni anul de veselie pentru copiii lui Is- 
rael, moștenirea lor va rămînea adăugată la a seminției din 
care vor face parte, și va fi ștearsă astfel din moștenirea sem- 
inției părinţilor noștri.” Moise a poruncit copiilor lui Israel 
din partea Domnului, și a zis: “Seminţia fiilor lui Iosif are 
dreptate. Iată ce poruncește Domnul cu privire la fetele lui 
Telofhad: să se mărite după cine vor vrea, numai să se mărite 
într'o familie din seminţia părinţilor lor. Nici o moștenire a 
copiilor lui Israel să nu treacă de la o seminţie la alta, ci fiecare 
din copiii lui Israel să se ţină lipit de moștenirea seminţiei 
părinților lui. Şi orice fată, care are o moștenire în seminţiile 
copiilor lui Israel, să se mărite după cineva dintr'o familie din 
seminţia tatălui ei, pentru ca fiecare din copiii lui Israel să-și 
aibă moștenirea părinţilor săi. Nici o moștenire să nu treacă 
de la o seminţie la alta, ci seminţiile copiilor lui Israel să se 
ţină, fiecare de moștenirea sa.” Fetele lui Telofhad au făcut 
întocmai după porunca pe care o dăduse lui Moise Domnul. 
Mahla, Tirţa, Hogla, Milca și Noa, fetele lui Telofhad, s-au 
măritat după fiii unchilor lor; s'au măritat în familiile fiilor 
lui Manase, fiul lui Iosif, și moștenirea lor a rămas în seminţia 
familiei tatălui lor. Acestea sînt poruncile și legile pe cari le-a 
dat Domnul prin Moise copiilor lui Israel, în cîmpia Moabului, 
lîngă Iordan, în fața lerihonului. 

ată cuvintele pe cari le-a spus Moise întregului Israel, 

dincoace de Iordan, în pustie, într'o cîmpie, faţă în 

față cu Suf, între Paran, Tofel, Laban, Haţerot și 

Di-Zahab. (Dela Horeb pînă la Cades-Barnea, pe 
drumul care duce la muntele Seir, este o depărtare de un- 
sprezece zile). ’n al patruzecilea an, în luna unsprezecea, în 
ziua întîi a lunii, Moise a vorbit copiilor lui Israel și le-a spus 
tot ce-i poruncise Domnul să le spună. Aceasta era după 
ce a bătut pe Sihon, împăratul Amoriţilor, care locuia la Hes- 
bon, și pe Og, împăratul Basanului, care locuia la Aștarot și la 
Edrei.  Dincoace de Iordan, în ţara Moabului, Moise a început 
să lămurească legea aceasta și a zis: Domnul, Dumnezeul nos- 
tru, ne-a vorbit la Horeb, zicînd: “Aţi locuit destulă vreme în 
muntele acesta. "ntoarceţi-vă, și plecaţi; duceţi-vă la muntele 
Amoriţilor și în toate împrejurimile: în cîmpie, pe munte, în 
vale, în partea de miază-zi, pe ţărmul mării, în ţara Cananiţilor 
și în Liban, pînă la rîul cel mare, rîul Eufrat. Vedeți, v'am pus 
țara înainte; intraţi și luaţi în stăpînire ţara pe care domnul a 
jurat părinţilor voştri, Avraam, Isaac și Iacov, că o va da lor 
și seminței lor după ei.” ’n vremea aceea, v'am spus: “Eu nu 
văpot purta singur. Domnul, Dumnezeul vostru, v'a înmulţit, 
și azi sînteţi foarte mulți la număr, ca stelele cerului. Dom- 
nul, Dumnezeul părinţilor voştri, să vă mărească, de o mie de 
ori pe atit, și să vă binecuvinteze, după cum a făgăduit! Cum 
aș putea, să port eu singur pricinile voastre, povara voastră și 
certurile voastre? Luaţi din seminţiile voastre niște bărbaţi 
înţelepţi, pricepuţi și cunoscuţi, și-i voi pune în fruntea voas- 
tră.” Voi mi-aţi răspuns, și ați zis: “Ceea ce spui tu să facem 
este un lucru bun.” Am luat atunci pe căpeteniile seminţiilor 
voastre, bărbaţi înţelepţi și cunoscuţi, și i-am pus în fruntea 
voastră drept căpetenii peste o mie, căpetenii peste o sută, 
căpetenii peste cincizeci, și căpetenii peste zece, ca dregători 
în seminţiile voastre. Am dat, în acelaș timp, următoarea 

poruncă judecătorilor voştri: “Să ascultați pe fraţii voştri, și 
să judecaţi după dreptate neînțelegerile fiecăruia cu fratele lui 
sau cu străinul. Să nu căutaţi la fața oamenilor în judecăţile 
voastre; să ascultați pe cel mic ca și pe cel mare; să nu vă 
temeţi de nimeni, căci Dumnezeu e Cel care face dreptate. Și 
cînd veţi găsi o pi Sina prea grea, s'o aduceţi înaintea mea, ca 
s'o aud.” Aşa v'am poruncit, în vremea aceea, tot ce aveaţi 
de făcut. Am plecat din Horeb, și am străbătut toată pus- 
tia aceea mare și grozavă pe care aţi văzut-o; am luat drumul 
care duce în muntele Amoriţilor, cum ne poruncise Domnul 
Ei tu nostru, și am ajuns i Cades-Barnea. Și eu v'am 
“Aţi ajuns la muntele Amoriţilor pe care ni-l dă Domnul, 
o nostru. Iată că Domnul, Dumnezeul tău, îți pune 
țara înainte; suie-te, ia-o în stăpiînire, cum ţi-a spus Domnul 
Dumnezeul părinților tăi; nu te teme, și nu te înspăiminta.” 
Voi v'aţi apropiat cu toţii de mine, și ați zis: “Să trimetem 
niște oameni înaintea noastră, ca să iscodească ţara, și să ne 
aducă răspuns cu privire la drumul pe care ne vom sui în ea 
și asupra cetăților în cari vom ajunge.” Părerea aceasta mi 
s'a părut bună; și am luat doisprezece oameni dintre voi, cîte 
un om de fiecare seminţie. Ei au plecat, au trecut muntele, 
și au ajuns pînă la valea Eșcol, și au iscodit ţara. Au luat 
în mîni din roadele ţării și ni le-au adus; ne-au făcut o dare 
de seamă, și au zis: “Bună ţară ne dă Domnul, Dumnezeul 
nostru.” Dar voi n'aţi vrut să vă suiți în ea, și v'aţi răsvrătit 
împotriva poruncii Domnului, Dumnezeului vostru. Ați cârtit 
în corturile voastre, și aţi zis: “Pentrucă ne urăște, de aceea 
ne-a scos Domnul din ţara Egiptului, ca să ne dea în mîinile 
Amoriţilor și să ne nimicească. Unde să ne suim? Fraţii noștri 
ne-au muiat inima, zicînd: “Poporul acela este un popor mai 
mare și mai înalt la statură decît noi; cetăţile sînt mari și în- 
tărite pînă la cer; ba încă, am văzut acolo și copii de ai lui 
Anac.” Eu v'am zis: “Nu vă spăimîntaţi, și nu vă fie frică 
de ei. Domnul, Dumnezeul vostru, care merge înaintea voas- 
tră, se va lupta El însuș pentru voi, potrivit cu tot ce a făcut 
pentru voi subt ochii voştri în Egipt. Apoi în pustie, ai văzut 
că Domnul, Dumnezeul tău, te-a purtat cum poartă un om 

pe fiul său, pe tot drumul pe care l-aţi făcut pînă la sosirea 
voastră în locul acesta.” Cu toate acestea, voi n'aţi avut în- 
credere în Domnul, Dumnezeul vostru, care mergea înaintea 
voastră pe drum, ca să vă caute un loc de poposire: noaptea 
într'un foc, ca să vă arate drumul pe care trebuiaţi să mergeţi, 
și ziua într'un nor. Domnul a auzit glasul cuvintelor voas- 
tre. S'a miniat, și a jurat, zicînd: “Niciunul din bărbaţii cari 
fac parte din acest neam rău nu va vedea țara aceea bună pe 
care am jurat că o voi da părinţilor voştri, afară de Caleb, 
fiul lui lefune. El o va vedea, și țara în care a mers, o voi 
da lui și copiilor lui, pentrucă a urmat în totul calea Domnu- 
lui.” Domnul S'a mîniat și pe mine, din pricina voastră, și 
a zis: “Nici tu nu vei intra în ea. Iosua, fiul lui Nun, sluji- 
torul tău, va intra în ea; întărește-l, căci el va pune pe Israel 
în stăpînirea ţării aceleia. Și pruncii voştri, despre cari ați 
zis: “Vor fi de jaf!” și fiii voștri, cari nu cunosc azi nici binele 
nici răul, ei vor intra în ea; da, lor le-o voi da, și ei o vor 
stăpîni. Dar voi, întoarceţi-vă înapoi, și plecaţi în pustie, în 
spre marea Roșie.” Voi aţi răspuns, și mi-aţi zis: “Am păcă- 
tuit împotriva Domnului; ne vom sui şi ne vom bate, cum ne-a 
poruncit Domnul, Dumnezeul nostru.” Şi v'aţi încins fiecare 
armele, și v'aţi încumetat să vă suiți pe munte. Domnul mi-a 
zis: “Spune-le: „Nu vă suiţi și nu vă luptaţi, căci Eu nu sînt în 
mijlocul vostru; nu căutaţi să fiţi bătuţi de vrăjmașii voştri.” 
Eu v'am spus, dar n'aţi ascultat; ci v'aţi răzvrătit împotriva 
poruncii Domnului, și v'aţi suit semeţi pe munte. Atunci 
Amoriţii, cari locuiesc pe muntele acesta, v'au ieșit înainte, și 
v'au urmărit ca albinele; v'au bătut din Seir, pînă la Horma. 
La întoarcerea, voastră, aţi plins înaintea Domnului; dar Dom- 
nul nu v'a ascultat glasul, și n'a luat aminte la voi. Și așa aţi 
rămas la Cades, unde aţi stat multă vreme. 


Ne-am întors, și am plecat în pustie, pe drumul care duce la 
marea Roşie, cum îmi poruncise Domnul; şi am ocolit multă 
vreme munte Seir. Domnul mi-a zis: “Vă ajunge de cînd 
ocoliți muntele acesta. "'ntoarceţi-vă spre miazănoapte. Dă 
următoarea poruncă poporului: “Acum aveţi să treceţi prin 
hotarele fraţilor voştri, copiii lui Esau, cari locuiesc în Seir. Ei 

se vor teme de voi; dar să vă păziţi bine. Să nu vă încăieraţi 
cu ei; căci nu vă voi da în țara lor nici măcar o palmă de loc: 
muntele Seir l-am dat în stăpînire lui Esau. Să cumpăraţi 
de la ei cu preț de argint, hrana pe care o veţi mînca, și să 
cumpăraţi dela ei cu preţ de argint, chiar și apa pe care o veţi 
bea. Căci Domnul, Dumnezeul tău, te-a binecuvîntat în tot 
lucrul miinilor tale și ţi-a cunoscut călătoria în această mare 
pustie. lată, de patruzeci de ani de cînd Domnul Dumnezeul 
tău este cu tine, și n'ai dus lipsă de nimic.” Am trecut pe 
departe de fraţii noștri, copiii lui Esau, cari locuiesc în Seir, și 
pe departe de drumul care duce în cîmpie, departe de Elat și 
de Eţion-Gheber; apoi ne-am întors și am apucat spre pustia 
Moabului. Domnul mi-a zis: “Nu face război cu Moab, și nu 
te apuca la luptă cu el; căci nu-ţi voi da nimic să stăpinești 
în țara lui: „Arul l-am dat în stăpînire copiilor lui Lot. (Mai 
înainte aici locuiau Emimii: un popor mare, mult la număr 
și de statură înaltă, ca Anachimii. Ei treceau drept Refaim- 
iţi, ca și Anachimii; dar Moabiţii îi numeau Emimi. Seir 
era locuit altă dată de Horiţi; copiii lui Esau i-au izgonit, i-au 
nimicit dinaintea lor, și s'au așezat în ţara pe care o stăpinește 
și pe care i-a dat-o Domnul.) Acum sculaţi-vă și treceţi pîrîul 
Zered.” Am trecut piriul Zered. Vremea cît au ţinut călători- 
ile noastre dela Cades-Barnea pînă la trecerea pîrîului Zered a 
fost de treizeci și opt de ani, pînă a perit din mijlocul taberei 
tot neamul oamenilor de război, cum le jurase Domnul. Mina 
Domnului a fost împotriva lor ca să-i nimicească din mijlocul 
taberei, pînă ce au perit. După ce au perit toţi bărbaţii de 
război, murind în mijlocul poporului, Domnul mi-a vorbit și 
a zis: “Să treci azi hotarul Moabului, la cetatea Ar, și să 
te apropii de copiii lui Amon. Să nu faci război cu ei, și să 
nu te iei la luptă cu ei; căci nu-ţi voi da nimic de stăpînit în 
țara copiilor lui Amon: am dat-o în stăpînire copiilor lui Lot. 
Tara, aceasta trecea deasemenea ca o ţară a lui Refaim; mai 
înainte locuiau în ea Refaimiţii; și Amoniţii îi numeau Zamzu- 
mimi: un popor mare, mult la număr și de statură înaltă, ca 
Anachimii. Domnul i-a nimicit dinaintea Amoniţilor, cari i-au 
izgonit și s'au așezat în locul lor. (Așa a făcut Domnul și pen- 

tru copiii lui Esau cari locuiesc în Seir, cînd a nimicit pe Horiţi 
dinaintea lor; ei i-au izgonit și s'au așezat în locul lor, pînă în 
ziua de azi. Deasemenea, Aviţii, cari locuiau în sate pînă la 
Gaza, au fost nimiciţi de Caftoriţi, ieșiți din Caftor, cari s'au 
așezat în locul lor.)  Sculaţi-vă, plecaţi, și treceţi pîrîul Arnon. 
lată, îţi dau în miini pe Sihon, împăratul Hesbonului, Amor- 
itul, și țara lui. "ncepe cucerirea, fă război cu el! De azi încolo 
voi băga groaza și frica de tine în toate popoarele de subt cer; 
și, la auzul faimei tale, vor tremura și se vor îngrozi de tine.” 
Din pustia Chedemot, am trimes soli la Sihon, împăratul Hes- 
bonului, cu vorbe de pace. Am trimes să-i spună:  “Lasă-mă 
să trec prin ţara ta; voi ţinea drumul mare, fără să mă abat 
nici la dreapta nici la stînga. Să-mi vinzi pe preţ de argint 
hrana pe care o voi mînca, și să-mi dai cu preţ de argint apa 
de care o voi bea; nu voi face altceva, decît să trec cu piciorul, 
- lucru pe care mi l-au îngăduit copiii lui Esau cari locuiesc în 
Seir, și Moabiţii cari locuiesc în Ar-îngăduiește-mi și tu lucrul 
acesta, pînă voi trece Iordanul ca să intru în țara pe care ne-o 
dă Domnul, Dumnezeul nostru.” Dar Sihon, împăratul Hes- 
bonului, n'a vrut să ne lase să trecem pela el; căci Domnul, 
Dumnezeul tău, i-a făcut duhul neînduplecat, și i-a împietrit 
inima, ca să-l dea în mîinile tale, cum vezi azi. Domnul mi-a 
zis: “Vezi, acum încep să-ţi dau pe Sihon și țara lui; începe și 
tu dar să-i iei în stăpînire ţara ca s'o moștenești.” Sihon ne-a 
ieșit înainte, cu tot poporul lui, ca să lupte împotriva noastră, 
la lahaţ. Domnul, Dumnezeul nostru, ni l-a dat în mini, și 
l-am bătut, pe el, și pe fiii lui, și pe tot poporul lui. I-am luat 
atunci toate cetăţile, și le-am nimicit cu desăvirșire: bărbaţi, 
femei și prunci i-am nimicit cu desăvirșire, și n'am lăsat să 
scape niciunul măcar. Numai vitele le-am răpit pentru noi, 
precum și prada din cetăţile pe cari le luaserăm. Dela Aroer, 
care este pe malurile pîrîului Arnon, și dela cetatea care este în 
vale, pînă la Galaad, n'a fost nici o cetate prea tare pentru noi: 
Domnul, Dumnezeul nostru, ni le-a dat pe toate în mină. Dar 
de ţara copiilor lui Amon nu te-ai apropiat, de toate malurile 
pîrîului laboc, de cetăţile dela munte, și de toate locurile pe 
cari te-a oprit Domnul, Dumnezeul tău, să le lovești. 

Ne-am întors, și ne-am suit pe drumul care duce la Basan. [3] 


Og, împăratul Basanului, ne-a ieșit înainte, cu tot poporul lui, 
ca să lupte împotriva noastră la Edrei. Domnul mi-a zis: “Nu 
te teme de el; căci îl dau în miînile tale, pe el și tot poporul 
lui, și țara lui; să te porți cu el cum te-ai purtat cu Sihon, 
împăratul Amoriţilor, care locuia la Hesbon.” Şi Domnul, 
Dumnezeul nostru, a mai dat în mîinile noastre și pe Og, îm- 
păratul Basanului, cu tot poporul lui; l-am bătut și n'am lăsat 
să scape niciunul din oamenii lui. l-am luat atunci toate 
cetăţile, și n'a fost una care să nu cadă în stăpînirea noas- 
tră: şasezeci de cetăţi, tot ţinutul Argob, împărăţia lui Og din 
Basan. Toate cetăţile acestea erau întărite, cu ziduri înalte, 
cu porți și zăvoare, afară de cetăţile fără ziduri cari erau foarte 
multe la număr.  Lo-am nimicit cu desăvirșire, cum făcusem 
cu Sihon, împăratul Hesbonului; am nimicit cu desăvîrșire 
toate cetăţile împreună cu bărbaţii, femeile și pruncii. Iar 
toate vitele și prada din cetăţi le-am luat pentru noi. Astfel 
în vremea aceea am cucerit dela cei doi împărați ai Amor- 
iţilor ţara de dincoace de Iordan, dela pîrîul Arnon pînă la 
muntele Hermon, (Sidoniţii zic Hermonului Sirion, și Amor- 
iții îl numesc Senir), toate cetăţile din cîmpie, tot Galaadul 
și tot Basanul pînă la Salca și Edrei, cetăţi din împărăţia lui 
Og în Basan. (Numai Og, împăratul Basanului, mai rămăs- 
ese din neamul Refaimiţilor. Patul lui, un pat de fer, este la 
Raba, cetatea copiilor lui Amon. Lungimea lui este de nouă 
coţi, și lățimea de patru coţi, după cotul unui om.) Atunci am 
luat în stăpînire ţara aceasta. Am dat Rubeniţilor și Gadiţilor 
ţinutul de la Aroer, care este pe piriul Arnon, și jumătatea 
muntelui Galaad cu cetăţile lui. Am dat la jumătate din 
seminţia lui Manase ce mai răminea din Galaad și toată îm- 
părăţia lui Og din Basan: tot ţinutul Argob, cu tot Basanul, 
care purta numele de ţara Refaimiţilor.  Iair, fiul lui Manase, 
a luat tot ţinutul Argob pînă la hotarul Gheșuriţilor și Maa- 
catiţilor, și a pus numele lui tirgurilor Basanului, numite și azi 
tîrgurile lui lair. Am dat Galaadul lui Machir.  Rubeniţilor 
și Gadiţilor le-am dat o parte din Galaad pînă la pîrîul Arnon, 
al cărui mijloc slujește ca hotar, și pînă la pîrîul Iaboc, ho- 

tarul copiilor lui Amon; le-am mai dat cîmpia, mărginită de 
Iordan, dela Chineret pînă la marea cîmpiei, Marea Sărată, la 
picioarele muntelui Pisga spre răsărit. ’n vremea aceea, v'am 
dat porunca aceasta: “Domnul, Dumnezeul vostru, vă dă în 
mină țara aceasta ca s'o stăpiniţi. Voi toţi, cei buni de luptă, să 
mergeţi înarmaţi înaintea copiilor lui Israel. Numai femeile 
voastre, pruncii și vitele voastre-știu că aveţi multe vite-să 
rămînă în cetăţile pe cari vi le-am dat, pînă ce Domnul va da 
odihnă fraţilor voştri ca și vouă, și vor lua și ei în stăpînire ţara 
pe care le-o dă Domnul, Dumnezeul vostru, dincolo de Iordan. 
După aceea vă veţi întoarce fiecare în moștenirea pe care v'am 
dat-o. ’n vremea aceea, am poruncit lui Iosua, și i-am zis: 
“Ochii tăi au văzut tot ce a făcut Domnul, Dumnezeul vostru, 
acestor doi împărați: așa va face Domnul tuturor împărățiilor 
împotriva cărora vei merge. Nu te teme de ei; căci Domnul, 
Dumnezeul vostru, va lupta El însuș pentru voi.” ’n vremea 
aceea, m'am rugat Domnului, și am zis:  “Stăpîne Doamne! 
Tu ai început să arăţi robului Tău mărirea Ta și mîna Ta cea 
puternică, căci care este dumnezeul acela, în cer și pe pămînt, 
care să poată face lucrări ca ale Tale și să aibă o putere ca 
a Ta?  Lasă-mă, Te rog, să trec, și să văd ţara aceea bună 
de dincolo de Iordan, munţii aceia frumoși și Libanul!” Dar 
Domnul S'a mîniat pe mine, din pricina voastră, și nu m'a as- 
cultat. Domnul mi-a zis: “Destul! Nu-Mi mai vorbi de lucrul 
acesta.  Suie-te pe virful muntelui Pisga, uită-te spre apus, 
spre miază noapte, spre miază zi și spre răsărit, și privește-o 
doar cu ochii; căci nu vei trece Iordanul acesta. Dă porunci lui 
Iosua, întărește-l, și îmbărbătează-l; căci el va merge înaintea 
poporului acestuia și-l va pune în stăpînirea ţării pe care o vei 
vedea.” Şi am rămas astfel în vale, îndreptul Bet-Peorului. 


Acum, Israele, ascultă legile și poruncile pe cari vă învăţ 
să le păziți. "mpliniţi-le, pentruca să trăiţi, și să intraţi în 
stăpînirea ţării pe care v'o dă Domnul, Dumnezeul părinților 
voştri. Să n'adăugaţi nimic la cele ce vă poruncesc eu, și 
să nu scădeţi nimic din ele; ci să păziţi poruncile Domnu- 
lui, Dumnezeului vostru, așa cum vi le dau eu. Aţi văzut 
cu ochii voștri ce a făcut Domnul cu prilejul faptei lui Baal- 

Peor: Domnul, Dumnezeul tău, a nimicit din mijlocul tău pe 
toti aceia, cari se duseseră după Baal-Peor. Iar voi, cari v'aţi 
alipit de Domnul, Dumnezeul vostru, sînteţi toţi vii astăzi. 
lată, v'am învăţat legi și porunci, cum mi-a poruncit Domnul, 
Dumnezeul meu, ca să le împliniţi în ţara pe care o veţi lua 
în stăpînire. Să le păziţi și să le împliniţi; căci aceasta va 
fi înțelepciunea și priceperea voastră înaintea popoarelor, cari 
vor auzi vorbindu-se de toate aceste legi și vor zice: “Acest 
neam mare este un popor cu totul înțelept și priceput!” Care 
este, în adevăr, neamul acela așa de mare încît să fi avut pe 
dumnezeii lui așa de aproape cum avem noi pe Domnul, Dum- 
nezeul nostru, ori de câte ori '] chemăm? Și care este neamul 
acela așa de mare încît să aibă legi și porunci așa de drepte, 
cum este toată legea aceasta pe care v'o pun astăzi înainte? 
Numai, ia seama asupra ta, și veghează cu luare aminte asupra 
sufletului tău, în toate zilele vieţii tale, ca nu cumva să uiţi lu- 
crurile pe cari ţi le-au văzut ochii, și să-ți iasă din inimă; fă-le 
cunoscut copiilor tăi și copiilor copiilor tăi.  Adu-ţi aminte de 
ziua cînd te-ai înfățișat înaintea Domnului, Dumnezeului tău, 
la Horeb, cînd Domnul mi-a zis: “Strînge poporul la Mine! 
Căci vreau să-i fac să audă cuvintele Mele, ca să înveţe să se 
teamă de Mine tot timpul cît vor trăi pe pămînt; și să în- 
veţe și pe copiii lor să le păzească.” Voi v'aţi apropiat și 
aţi stătut la poalele muntelui. Muntele era aprins, și flacările 
se ridicau pînă în inima cerului. Era întunerec, nori și ne- 
gură deasă. Și Domnul v'a vorbit din mijlocul focului; voi aţi 
auzit sunetul cuvintelor Lui, dar n'aţi văzut nici un chip, ci 
aţi auzit doar un glas. El Şi-a vestit legămîntul Său, pe care 
v'a poruncit să-l păziţi, cele zece porunci; și le-a scris pe două 
table de piatră. ’n vremea aceea, Domnul mi-a poruncit să 
vă învăţ legi și porunci, ca să le împliniţi în ţara pe care o 
veţi lua în stăpinire. Fiindcă n'aţi văzut nici un chip în ziua 
cînd v'a vorbit Domnul din mijlocul focului, la Horeb, veg- 
heaţi cu luare aminte asupra sufletelor voastre, ca nu cumva 
să vă stricaţi, și să vă faceţi un chip cioplit, sau o înfățișare a 
vreunui idol, sau chipul vreunui om sau chipul vreunei femei, 
sau chipul vreunui dobitoc de pe pămînt, sau chipul vreunei 

păsări care sboară în ceruri, sau chipul vreunui dobitoc care 
se tirăște pe pămînt, sau chipul vreunui pește care trăiește în 
apele dedesubtul pămîntului.  Veghează asupra sufletului tău, 
ca nu cumva, ridicîndu-ţi ochii spre cer, și văzînd soarele, luna 
și stelele, toată oștirea cerurilor, să fii tîrît să te închini înain- 
tea lor și să le slujești: căci acestea sînt lucruri pe cari Domnul, 
Dumnezeul tău, le-a făcut și le-a împărţit ca să slujească tu- 
turor popoarelor, subt cerul întreg. Dar pe voi, Domnul v'a 
luat, și v'a scos din cuptorul de fer al Egiptului, ca să-l fiți 
un popor pus de o parte, cum sînteți azi. Și Domnul S'a mî- 
niat pe mine, din pricina voastră: și a jurat că eu să nu trec 
Iordanul, și să nu intru în țara aceea bună pe care ţi-o dă ca 
moștenire Domnul, Dumnezeul tău. Eu voi muri deci în ţara 
aceasta de aici, nu voi trece Iordanul; dar voi îl veţi trece, și 
veţi stăpini țara aceea bună.  Vegheaţi asupra voastră, ca să 
nu daţi uitării legămîntul pe care l-a încheiat cu voi Domnul, 
Dumnezeul vostru, și să nu faceţi vreun chip cioplit, nici vreo 
înfățișare oarecare, pe care ţi-a oprit Domnul, Dumnezeul tău, 
s'o faci. Căci Domnul, Dumnezeul tău, este un foc mistuitor, 
un Dumnezeu gelos. Cînd vei avea copii, și copii din copiii tăi, 
și vei fi de multă vreme în ţară, dacă vă veţi strica, dacă vă veți 
face chipuri cioplite, înfăţișeri ale vreunui lucru, dacă veţi face 
ce este rău înaintea Domnului Dumnezeului vostru, ca să-L 
miniaţi,- iau astăzi martor împotriva voastră cerul și pămîn- 
tul, -că veţi peri de o moarte repede din ţara pe care o veți 
lua în stăpînire dincolo de Iordan, și nu veţi avea zile multe 
în ea, căci veţi fi nimiciţi de tot. Domnul vă va împrăștia 
printre popoare, și nu veţi răminea decît un mic număr în mi- 
jlocul neamurilor unde vă va duce Domnul. Și acolo veţi sluji 
unor dumnezei, cari sînt o lucrare făcută de mini omenești, de 
lemn și de piatră, cari nu pot nici să vadă, nici să audă, nici 
să mănince, nici să miroasă. Şi dacă de acolo vei căuta pe 
Domnul, Dumnezeul tău, ’l vei găsi dacă-L vei căuta din toată 
inima ta și din tot sufletul tău. Și după ce ţi se vor întîmpla 
toate aceste lucruri în strimtorarea ta, în zilele de pe urmă, te 
vei întoarce la Domnul, Dumnezeul tău, și vei asculta glasul 
Lui; căci Domnul, Dumnezeul tău, este un Dumnezeu plin de 

îndurare, care nu te va părăsi și nu te va nimici; El nu va uita 
legămîntul pe care l-a încheiat prin jurămînt cu părinții tăi. 
'ntreabă vremurile străvechi, cari au fost înaintea ta, din ziua 
cînd a făcut Dumnezeu pe om pe pămînt, și cercetează dela o 
margine a cerului la cealaltă: a fost vreodată vreo întîmplare 
așa de mare, și s'a auzit vreodată așa ceva? A fost vreodată 
vreun popor care să fi auzit glasul lui Dumnezeu vorbind din 
mijlocul focului, cum l-ai auzit tu, și să fi rămas viu? A fost 
vreodată, vreun dumnezeu care să fi căutat să ia un neam din 
mijlocul altui neam, prin încercări, semne, minuni și lupte, cu 
mînă tare și braţ întins, și cu minuni înfricoșate, cum a făcut cu 
voi Domnul, Dumnezeul vostru, în Egipt și subt ochii voștri? 
Numai tu ai fost martor la aceste lucruri, ca să cunoști că nu- 
mai Domnul este Dumnezeu și că nu este alt Dumnezeu afară 
de El. Din cer, te-a făcut să auzi glasul Lui, ca să te înveţe; 
și, pe pămînt, te-a făcut să vezi focul Lui cel mare, și ai auzit 
cuvintele Lui din mijlocul focului. El a iubit pe părinţii tăi, 
și de aceea a ales sămînţa lor după ei; El însuș te-a scos din 
Egipt, prin puterea Lui cea mare. El a izgonit dinaintea ta 
neamuri mai mari la număr și mai tari decît tine, ca să te ducă 
în ţara lor, și să ţi-o dea în stăpînire, cum vezi azi. Să știi 
dar în ziua aceasta, și pune-ţi în inimă că numai Domnul este 
Dumnezeu, sus în cer și jos pe pămînt, și că nu este alt Dum- 
nezeu afară de El. Păzește dar legile și poruncile Lui, pe cari 
ţi le dau azi, ca să fii fericit, tu și copiii tăi după tine, și să ai 
zile multe în ţara pe care ţi-o dă Domnul, Dumnezeul tău, pe 
vecie.” Atunci Moise a ales trei cetăţi dincoace de Iordan, la 
răsărit, pentruca să slujească, de scăpare ucigașului care ar fi 
omorît fără voie pe aproapele lui, fără să-i fi fost vrăjmaș mai 
dinainte, și să-și poată scăpa astfel viaţa, fugind într'una din 
aceste cetăţi. Aceste cetăţi erau: Beţer, în pustie, în cîmpie, 
la Rubeniţi; Ramot, în Galaad, la Gadiţi, și Golan, în Basan, 
la Manasiţi. Aceasta este legea pe care a dat-o Moise copiilor 
lui Israel. Iată învăţăturile, legile și poruncile pe cari le-a dat 
Moise copiilor lui Israel, după ieșirea lor din Egipt. Aceasta 
era, dincoace de Iordan, în vale, faţă în faţă cu Bet-Peor, în ţara 
lui Sihon, împăratul Amoriţilor, care locuia la Hesbon, și care 

a fost bătut de Moise și copiii lui Israel, după ieșirea lor din 
Egipt. Ei au pus mîna pe ţara lui și pe ţara lui Og, împăratul 
Basanului. Acești doi împărați ai Amoriţilor erau dincoace de 
Iordan, la răsărit. Tinutul lor se întindea. dela Aroer, care 
este pe malurile pîrîului Arnon, pînă la muntele Ei omnia care 
este Hermonul, și cuprindea toată cîmpia de dincoace de Ior- 
dan, la răsărit, pînă la marea cîmpiei, supt poalele muntelui 
Pisga. 


Moise a chemat pe tot Israelul, și i-a zis: “Ascultă, Is- 
raele, legile și poruncile pe cari vi le spun astăzi în auzul 
vostru. "nvăţaţi-le, și împliniţi-le cu scumpătate. Domnul, 
Dumnezeul nostru, a încheiat cu noi un legămint la Horeb. 
Nucu părinţii noștri a încheiat Domnul legămîntul acesta, ci 
cu noi, cari sîntem toţi vii astăzi aici. Domnul v'a vorbit față 
în faţă pe munte, din mijlocul focului. Eu am stat atunci în- 
tre Domnul și voi, ca să vă vestesc cuvîntul Domnului; căci vă 
era, frică de foc, și nu v'aţi suit pe munte. Ela zis: “Eu sînt 
Domnul, Dumnezeul tău, care te-am scos din ţara Egiptului, 
din casa robiei. Să n'ai alți dumnezei afară de Mine. Să nu- 
ți faci chip cioplit, nici vreo înfățișare a lucrurilor cari sînt sus 
în ceruri, sau jos pe pămînt, sau în ape supt pămînt. Să nu te 
închini înaintea lor, și să nu le slujești; căci Eu, Domnul, Dum- 
nezeul tău, sînt un Dumnezeu gelos, care pedepsesc fărădelegea 
părinților în copii pînă la al treilea și la al patrulea neam al 
celor ce Mă urăsc; și Mă îndur pînă la al miilea neam de ce- 
ice Mă iubesc și păzesc poruncile Mele. Să nu iei în deșert 
Numele Domnului, Dumnezeului tău; căci Domnul nu va lăsa 
nepedepsit pe cel ce va lua în deșert Numele Lui. Tine ziua de 
odihnă, ca s'o sfințești, cum ţi-a poruncit Domnul, Dumnezeul 
tău. Şase zile să lucrezi, și să-ţi faci toate treburile. Dar ziua 
a șaptea este ziua de odihnă a Domnului, Dumnezeului tău: 
să nu faci nicio lucrare în ea, nici tu, nici fiul tău, nici fiica 
ta, nici robul tău, nici roaba ta, nici boul tău, nici măgarul 
tău, nici vreunul din dobitoacele tale, nici străinul care este în 
locurile tale, pentru ca și robul şi roaba ta să se odihnească 
întocmai ca tine.  Adu-ţi aminte că și tu ai fost rob în ţara 
Egiptului, şi Domnul, Dumnezeul tău, te-a scos din ea cu mînă 

tare și cu braț întins: de aceea ţi-a poruncit Domnul, Dum- 
nezeul tău, să ţii ziua de odihnă. Cinstește pe tatăl tău și pe 
mama ta, cum ţi-a poruncit Domnul, Dumnezeul tău, ca să ai 
zile multe și să fii fericit în ţara pe care ţi-o dă Domnul, Dum- 
nezeul tău. Să nu ucizi. Să nu preacurvești. Să nu furi. 
Să nu mărturisești strimb împotriva aproapelui tău. Să nu 
poftești nevasta aproapelui tău; să nu poftești casa aproapelui 
tău, nici ogorul lui, nici robul lui, nici roaba lui, nici boul lui, 
nici măgarul lui, nici un alt lucru care este al aproapelui tău.” 
Acestea, sînt cuvintele pe cari le-a rostit Domnul cu glas tare 
pe munte, din mijlocul focului din nori și din negură deasă, și 
le-a spus la toată adunarea voastră, fără să adauge ceva. Le-a 
scris pe două table de piatră, și mi le-a dat. Cînd aţi auzit 
glasul acela din mijlocul întunerecului, și pe cînd tot muntele 
era aprins, căpeteniile seminţiilor voastre și bătrinii voştri s'au 
apropiat toţi de mine, și aţi zis: “lată că Domnul, Dumnezeul 
nostru, ne-a arătat slava și mărimea Lui și noi l-am auzit glasul 
din mijlocul focului; astăzi, am văzut că Dumnezeu a vorbit 
unor oameni, și totuș au rămas vii. Și acum pentruce să 
murim? Căci acest foc mare ne va mistui; dacă vom auzi și 
mai departe glasul Domnului, Dumnezeului nostru, vom muri. 
Cine este, în adevăr, omul acela, care să fi auzit vreodată, ca 
noi, glasul Dumnezeului celui viu vorbind din mijlocul focului, 
și totuş să fi rămas viu?  Apropie-te mai bine, tu, și ascultă 
tot ce-ţi va spune Domnul, Dumnezeul nostru; apoi să ne spui 
tu însuţi tot ce-ţi va spune Domnul, Dumnezeul nostru, și noi 
vom asculta, și vom face.” Domnul a auzit cuvintele pe cari 
mi le-aţi spus. Și Domnul mi-a zis: “Am auzit cuvintele pe 
cari ţi le-a spus poporul acesta: tot ce au zis este bine. O! 
de ar rămiînea ei cu aceeaș inimă ca să se teamă de Mine și 
să păzească toate poruncile Mele, ca să fie fericiţi pe vecie, 
ei și copiii lor! Du-te de spune-le: “ntoarceţi-vă în corturile 
voastre.” Dar tu, rămii aici cu Mine, și-ți voi spune toate 
poruncile, legile și rînduielile, pe cari să-i înveţi să le împlin- 
ească în țara pe care le-o dau în stăpiînire.” Luaţi seama dar, 
să faceţi așa cum v'a poruncit Domnul, Dumnezeul vostru; să 
nu vă abateţi de la cele ce a poruncit El nici la dreapta, nici la 

stînga. Să urmaţi în totul calea pe care v'a poruncit Domnul 
Dumnezeul vostru, să umblaţi, ca să trăiţi și să fiți fericiţi, și 
să aveţi zile multe în ţara pe care o veţi lua în stăpînire. 


lată poruncile, legile și rînduielile pe cari a poruncit Dom- 
nul, Dumnezeul vostru, să vă învăţ să le împliniţi în ţara pe 
care o veţi lua în stăpinire; ca să te temi de Domnul, Dum- 
nezeul tău, păzind, în toate zilele vieţii tale, tu, fiul tău, și 
fiul fiului tău, toate legile și toate poruncile Lui pe cari ţi le 
dau, și să ai zile multe.  Ascultă-le dar, Israele, și caută să 
le împlinești, ca să fii fericit și să vă înmulţiţi mult, cum ti- 
a spus Domnul, Dumnezeul părinţilor tăi, cînd ţi-a făgăduit 
țara în care curge lapte și miere. Ascultă, Israele! Domnul, 
Dumnezeul nostru, este singurul Domn. Să iubești pe Dom- 
nul, Dumnezeul tău, cu toată inima ta, cu tot sufletul tău și 
cu toată puterea ta. Şi poruncile acestea, pe cari ţi le dau 
astăzi, să le ai în inima ta. Să le întipărești în mintea copiilor 
tăi, și să vorbeşti de ele cînd vei fi acasă, cînd vei pleca în 
călătorie, cînd te vei culca și cînd te vei scula. Să le legi ca 
un semn de aducere aminte la mini, și să-ţi fie ca niște frun- 
tarii între ochi. Să le scrii pe ușiorii casei tale și pe porţile 
tale. Domnul, Dumnezeul tău, te va face să intri în ţara pe 
care a jurat părinţilor tăi, lui Avraam, lui Isaac și lui Iacov, 
că ţi-o va da. Vei stăpîni cetăți mari și bune pe cari nu tu 
le-ai zidit, case pline de tot felul de bunuri pe cari nu tu le-ai 
umplut, puțuri de apă săpate pe cari nu tu le-ai săpat, vii și 
măslini pe cari nu tu i-ai sădit. Cînd vei mînca și te vei sătura, 
vezi să nu uiţi pe Domnul, care te-a scos din țara Egiptului, 
din casa robiei. Să te temi de Domnul, Dumnezeul tău, să- 
I slujești, și pe Numele Lui să juri. Să nu vă duceţi după 
alţi dumnezei, dintre dumnezeii popoarelor din jurul vostru; 
căci Domnul, Dumnezeul tău, este un Dumnezeu gelos în mi- 
jlocul tău. Altfel, Domnul, Dumnezeul tău, Sar aprinde de 
miînie împotriva ta, și te-ar nimici de pe fața pămîntului. Să 
nu ispitiţi pe Domnul, Dumnezeul vostru, cum L-aţi ispitit la 
Masa. Ci să păziți poruncile Domnului, Dumnezeului vostru, 
poruncile Lui și legile lui pe cari vi le-a dat. Să faci ce este 
plăcut și bine înaintea Domnului, ca să fii fericit, și să intri în 

stăpînirea țării aceleia bune, pe care Domnul a jurat părinților 
tăi că ţi-o va da, după ce va izgoni pe toți vrăjmașii tăi di- 
naintea ta, cum a spus Domnul. Cînd fiul tău te va întreba 
într-o zi: “Ce însemnează învățăturile acestea, legile acestea 
şi poruncile acestea, pe cari vi le-a dat Domnul, Dumnezeul 
nostru?” să răspunzi fiului tău: “Noi eram robi ai lui Faraon 
în Egipt, și Domnul ne-a scos din Egipt cu mîna Lui cea put- 
ernică. Domnul a făcut, subt ochii noștri, minuni și semne 
mari și nenorocite împotriva Egiptului, împotriva lui Faraon 
și împotriva întregei lui case; și ne-a scos de acolo, ca să ne 
aducă în ţara pe care jurase părinţilor noștri că ne-o va da. 
Domnul ne-a poruncit atunci să împlinim toate aceste legi și 
să ne temem de Domnul, Dumnezeul nostru, ca să fim tot- 
deauna fericiţi, și să ne ţină în viaţă, cum face astăzi. Vom 
avea, parte de îndurarea Lui, dacă vom împlini cu scumpătate 
toate aceste porunci înaintea Domnului, Dumnezeului nostru, 
cum ne-a poruncit El.” 


Cînd Domnul, Dumnezeul tău, te va aduce în ţara în care 
vei intra și o vei lua în stăpînire, și va izgoni dinaintea ta multe 
neamuri: pe Hetiţi, pe Ghirgasiţi, pe Amoriţi, pe Cananiţi, 
pe Fereziţi, pe Heviţi și pe lebusiţi, șapte neamuri mai mari 
la număr și mai puternice decit tine; cînd Domnul, Dum- 
nezeul tău, ţi le va da în mîni, și le vei bate, să le nimicești 
cu desăvîrșire, să nu închei legămînt cu ele, și să n'ai milă de 
ele. Să nu te încuscrești cu popoarele acestea, să nu măriți 
pe fetele tale după fiii lor, și să nu iei pe fetele lor de neveste 
pentru fiii tăi; căci ar abate dela Mine pe fiii tăi, și ar sluji ast- 
fel altor dumnezei; Domnul Sar aprinde de mînie împotriva 
voastră, și te-ar nimici îndată. Dimpotrivă, iată cum să vă 
purtaţi cu ele: să le surpaţi altarele, să le sfărîmaţi stilpii idol- 
ești, să le tăiaţi pomii închinaţi dumnezeilor lor și să ardeţi în 
foc chipurile lor cioplite. Căci tu ești un popor sfint pentru 
Domnul, Dumnezeul tău; Domnul Dumnezeul tău te-a ales, ca 
să fii un popor al Lui dintre toate popoarele de pe faţa pămin- 
tului. Nu doar pentrucă, întreceți la număr pe toate celelalte 
popoare S'a alipit Domnul de voi și v'a ales, căci voi sînteţi 
cel mai mic dintre toate popoarele. Ci, pentru că Domnul vă 

iubește, pentru că a vrut să ţină jurămîntul pe care l-a făcut 
părinților voştri, pentru aceea v'a scos Domnul cu mîna Lui 
puternică, și v'a izbăvit din casa robiei, din mîna Lui Faraon, 
împăratul Egiptului. Să știi dar că Domnul, Dumnezeul tău, 
este singurul Dumnezeu. El este un Dumnezeu credincios și 'și 
ţine legămiîntul și îndurarea pînă la al miilea neam de oameni 
faţă de cei ce-L iubesc și păzesc poruncile Lui. Dar răsplătește 
îndată pe cei ce-L urăsc, și-i perde; nu dă nici o păsuire celui 
ce-L urăște, ci-i răsplătește îndată. De aceea păzeşte porun- 
cile, legile și rînduielile pe cari ţi le dau azi, și împlinește-le. 
Dacă veţi asculta aceste porunci, dacă le veți păzi și împlini, 
Domnul, Dumnezeul tău, va ţinea față de tine legămîntul și 
îndurarea cu care S'a jurat părinţilor tăi. El te va iubi, te va 
binecuvînta și te va înmulţi; va binecuvînta rodul olii tău 
și rodul pămîntului tău, al tău, mustul și untdelemnul tău, 
rodul cirezilor tale de vite și rodul turmelor tale de oi, în țara 
pe care a jurat părinţilor tăi că ţi-o va da. Vei fi binecuvîntat 
mai mult decît toate popoarele; și la tine nu va fi nici bărbat, 
nici femeie stearpă, nici vită stearpă în turmele tale. Domnul 
va depărta, de tine orice boală; nu-ţi va trimete niciuna din 
acele molime rele din Egipt pe cari le cunoști, ci va lovi cu 
ele pe toţi ceice te urăsc. Să nimicești toate popoarele pe 
cari ți le va da în mină Domnul, Dumnezeul tău; să n'arunci 
nici o privire de milă spre ele, și să nu slujești dumnezeilor 
lor, căci aceasta va fi o cursă pentru tine. Poate că vei zice 
în inima ta: “Neamurile acestea sînt mai mari la număr decît 
mine; cum voi putea să le izgonesc?” Să nu te temi de ele. 
Adu-ţi aminte ce a făcut Domnul, Dumnezeul tău, lui Faraon 
și întregului Egipt; adu-ţi aminte de marile încercări pe cari 
ţi le-au văzut ochii, de minunile și semnele, de mîna tare și de 
braţul întins, cu cari te-a scos Domnul, Damneseil tău. Așa 
va face P Dumnezeul tău, tuturor popoarelor de cari 
te temi. Domnul, Dumnezeul tău, va trimete chiar și vespii 
bondărești împotriva lor pînă la deplina nimicire a celor ce 
vor scăpa și se vor ascunde de tine. Să nu te înspăãimînti de 
ei; căci Domnul, Dumnezeul tău, este în mijlocul tău, Dum- 
nezeul cel mare și întricoșat. Şi Domnul, Dumnezeul tău, va 

izgoni încetul cu încetul aceste neamuri dinaintea ta: nu le vei 
putea nimici îndată, ca să nu se înmulțească fiarele cîmpului 
împotriva ta. Dar Domnul, Dumnezeul tău, le va da în mîna 
ta; și le va pune cu totul pe fugă, pînă vor fi nimicite. Pe 
împărații lor îi va da în mîinile tale, și le vei șterge numele de 
subt ceruri; niciunul din aceste popoare nu va putea să stea 
împotriva ta, pînă le vei nimici.  Chipurile cioplite ale dum- 
nezeilor lor să le ardeţi în foc. Să nu poftești și să nu iei pentru 
tine argintul și aurul de pe ele, ca nu cumva aceste lucruri să 
ajungă pentru tine o cursă; căci ele sînt o uriciune înaintea 
Domnului, Dumnezeului tău. Să nu aduci nici un lucru uri- 
cios în casa ta, ca să nu fii nimicit cu desăvirșire, tu și lucrul 
acela; să-ţi fie groază de el „să-ţi fie scîrbă de el, căci este un 
lucru blestemat. 


Să păziţi și să împliniţi toate poruncile pe cari vi le dau 
astăzi, ca să trăiţi, să vă înmulțiți, și să intraţi în stăpînirea 
țării pe care a jurat Domnul că o va da părinţilor voştri. Adu- 
ţi aminte de tot drumul pe care te-a călăuzit Domnul, Dum- 
nezeul tău, în timpul acestor patruzeci de ani în pustie, ca să 
te smerească și să te încerce, ca să-ți cunoască pornirile inimii 
și să vadă dacă ai să păzești sau nu poruncile Lui. Astfel, te-a 
smerit, te-a lăsat să suferi de foame, și te-a hrănit cu mană, pe 
care nici tu n'o cunoșteai și nici părinţii tăi n'o cunoscuseră, ca 
să te înveţe că omul nu trăiește numai cu pîne, ci cu orice lucru 
care iese din gura Domnului trăiește omul. Haina nu ţi s'a 
învechit pe tine, și nici nu ți s'au umflat picioarele, în timpul 
acestor patruzeci de ani. Recunoaște dar în inima ta că Dom- 
nul, Dumnezeul tău, te mustră cum mustră un om pe copilul 
lui. Să păzești poruncile Domnului, Dumnezeului tău, ca să 
umbli în căile Lui, și să te temi de El. Căci Domnul, Dum- 
nezeul tău, are să te ducă într'o ţară bună, ţară cu pîraie de 
apă, cu izvoare și cu lacuri, cari ţisnesc din văi și munţi; ţară 
cu grîu, cu orz, cu vii, cu smochini și cu rodii; ţară cu măslini 
și cu miere; ţară unde vei mînca pine din belșug, unde nu vei 
duce lipsă de nimic; ţară, ale cărei petre sînt de fer, și din ai 
cărei munţi vei scoate aramă. Cînd vei mînca și te vei sătura, 
să binecuvintezi pe Domnul, Dumnezeul tău, pentru ţara cea 

bună pe care ţi-a dat-o. Vezi să nu uiţi pe Domnul, Dum- 
nezeul tău, pînă acolo încât să nu păzești poruncile, rinduielile 
și legile Lui, pe cari ţi le dau azi. Cînd vei mînca și te vei sã- 
tura, cînd vei zidi și vei locui în case frumoase, cînd vei vedea 
înmulţindu-ţi-se cirezile de boi și turmele de oi, mărindu-ţi-se 
argintul și aurul, și crescîndu-ţi tot ce ai, ia seama să nu ţi se 
umfle inima de mîndrie și să nu uiţi pe Domnul, Dumnezeul 
tău, care te-a scos din țara Egiptului, din casa robiei; care 
te-a dus în acea pustie mare și grozavă, unde erau șerpi în- 
focaţi și scorpioni, în locuri uscate și fără apă, care a făcut 
să-ți țișnească apă din stînca cea mai tare, și care ţi-a dat să 
mănînci în pustie mana aceea necunoscută de părinţii tăi, ca 
să te smerească și să te încerce, și să-ți facă bine apoi. Vezi 
să nu zici în inima ta: “Tăria mea și puterea miînii mele mi-au 
cîștigat aceste bogății.” Ci adu-ţi aminte de Domnul, Dum- 
nezeul tău, căci El îţi va da putere să le cîştigi, ca să întărească 
legămîntul încheiat cu părinţii voştri prin jurământ, cum face 
astăzi. Dacă vei uita pe Domnul, Dumnezeul tău, şi vei merge 
după alţi dumnezei, dacă le vei sluji și te vei închina înaintea 
lor, vă spun hotărît azi că veți peri. Veţi peri ca și neamurile 
pe cari le-a pierdut Domnul dinaintea voastră, pentrucă nu 
veţi asculta glasul Domnului, Dumnzeului vostru. 


Ascultă, Israele! Astăzi vei trece Iordanul, ca să te faci 
stăpîn pe niște neamuri mai mari și mai puternice decît tine, 
pe cetăţi mari și întărite pînă la cer, pe un popor mare și înalt 
la statură, pe copiii lui Anac, pe cari-i cunoști și despre cari 
ai auzit zicîndu-se: “Cine va putea să stea împotriva copiilor 
lui Anac” Să știi azi că Domnul, Dumnezeul tău, va merge 
El însuș înaintea ta, ca un foc mistuitor; El îi va nimici, El 
îi va smeri înaintea ta; și tu îi vei izgoni, îi vei perde curînd, 
cum ţi-a spus Domnul. Cînd îi va izgoni Domnul, Dumnezeul 
tău, dinaintea ta, să nu zici în inima ta: “Pentru bunătatea 
mea m'a făcut Domnul să intru în stăpînirea ţării acesteia.” 
Căci din pricina răutăţii neamurilor acelora le izgonește Dom- 
nul dinaintea ta. Nu, nu pentru bunătatea ta, nici pentru 
curăţia inimii tale intri tu în stăpînirea ţării lor; ci din pric- 
ina răutăţii acestor neamuri le izgonește Domnul, Dumnezeul 

tău, dinaintea ta, și ca să împlinească astfel cuvîntul prin care 
Domnul S'a jurat părinţilor tăi, lui Avraam, lui Isaac și lui Ia- 
cov. Să știi dar că nu din pricina bunătăţii tale îți dă Domnul, 
Dumnezeul tău, acea ţară bună ca s'o stăpinești; căci tu ești 
un popor tare încăpăţinat.  Adu-ţi aminte, și nu uita cum ai 

aţiţat minia Domnului, Dumnezeului tău, în pustie. Din ziua 
cînd ai ieșit din ţara Eaptului pînă la sosirea voastră în locul 
acesta, tot räsvrătiți împotriva Domnului ați fost! La Horeb, 
atîta ați ațîțtat mînia Domnului, încît Domnul S'a mîniat pe 
voi și voia să vă nimicească. Cînd m'am suit pe munte, ca 
să iau tablele de piatră, tablele legămintului pe care l-a făcut 
Domnul cu voi, am rămas pe munte patruzeci de zile și pa- 
truzeci de nopţi, fără să mănînc pîne și fără să beau apă; și 
Domnul mi-a dat cele două table de piatră, scrise cu degetul 
lui Dumnezeu, și cuprinzînd toate cuvintele pe cari vi le spus- 
ese Domnul pe munte, din mijlocul focului, în ziua cînd tot 
poporul era adunat. După acele patruzeci de zile și patruzeci 
de nopţi Domnul mi-a dat cele două table de piatră, tablele 
legămintului. Domnul mi-a zis atunci: “Scoală-te și pogoară- 
te în grabă de aici; căci poporul tău, pe care l-ai scos din Egipt, 
s'a stricat. S'au abătut curînd dela calea pe care le-am arătat- 
o; și-au făcut un chip turnat.” Domnul mi-a zis: “Eu văd că 
poporul acesta este un popor tare încăpăţinat. Lasă-mă să-i 
nimicesc și să le șterg numele de subt ceruri; iar pe tine te voi 
face un neam mai puternic și mai mare la număr decât poporul 
acesta.”  M'am întors și m'am pogorit de pe munte care era 
tot numai foc, cu cele două table ale legămîntului în amîndouă 
mîinile mele.  M'am uitat, și iată că păcătuiserăţi împotriva 
Domnului, Dumnezeului vostru, vă făcuserăţi un vițel turnat, 
vă depărtaserăţi curînd dela calea pe care v'o arătase Domnul. 
Am apucat atunci cele două table, le-am aruncat din mîinile 
mele, și le-am sfărîmat subt ochii voştri.  M'am aruncat cu 
faţa la pămînt înaintea Domnului, ca mai înainte, patruzeci de 
zile și patruzeci de nopţi, fără să mănînc și fără să beau apă, 
din pricina tuturor păcatelor pe cari le săvirșiserăţi, făcînd 
ce este rău înaintea Domnului, ca să-L mîniaţi. Căci mă în- 
grozisem la vederea mîniei și urgiei de care era cuprins Domnul 

împotriva voastră, pînă acolo încît voia să vă nimicească. Dar 
Domnul m'a ascultat și de data aceasta. Domnul de aseme- 
nea era foarte mîniat și pe Aaron, așa încât voia să-l piardă, 
și eu m'am rugat atunci și pentru el. Am luat viţelul pe 
care-l făcuserăţi, isprava păcatului vostru, l-am ars în foc, l- 
am sfărimat pînă s'a făcut praf, și am aruncat praful acela în 
pîrîul care curgea din munte. Apoi la Tabeera, la Masa, și 
la Chibrot-Hataava, voi iarăși aţi ațîtat mînia Domnului. Și 
cînd v'a trimes Domnul de la Cades-Barnea, zicînd: “Suiţi-vă, 
și luaţi în stăpînire ţara pe care v'o dau!” voi v'aţi răzvrătit 
împotriva poruncii Domnului, Dumnezeului vostru, n'aţi avut 
credință în EI, și n'aţi ascultat glasul Lui. V'aţi tot răsvrătit 
împotriva Domnului de cînd vă cunosc. M'am aruncat cu faţa 
la pămînt înaintea Domnului: patruzeci de zile și patruzeci de 
nopți, m'am aruncat cu fața la pămînt, pentrucă Domnul spus- 
ese că vrea să vă nimicească.  M'am rugat Domnului, și am 
zis: “Stăpine Doamne, nu nimici pe poporul Tău, moștenirea 
Ta, pe care ai răscumpărat-o, în mărimea Ta, pe care ai scos-o 
din Egipt, prin mîna Ta cea puternică.  Adu-ţi aminte de robii 
tăi, Avraam, Isaac și Iacov. Nu căuta la îndărătnicia acestui 
popor, la răutatea lui și la păcatul lui, ca nu cumva țara din 
care ne-ai scos să zică: „Pentrucă Domnul n'avea putere să-i 
ducă în ţara pe care le-o făgăduise și pentrucă-i ura, de aceea 
i-a scos ca să-i omoare în pustie.' 'Totuș ei sînt poporul Tău 
și moștenirea Ta, pe care ai scos-o din Egipt cu mîna Ta cea 
puternică și cu braţul Tău cel întins.” 


“m vremea aceea, Domnul mi-a zis: ‚Taie două table de pi- 
atră ca cele dintii, și suie-te la Mine pe munte; fă și un chivot 
de lemn. Eu voi scrie pe aceste două table cuvintele cari 
erau scrise pe tablele dintii pe cari le-ai sfărîmat, și să le pui 
în chivot.* Am făcut un chivot de lemn de salcîm, am tăiat 
două table de piatră ca cele dintii, și m'am suit pe munte cu 
cele două table în mînă. Domnul a scris pe table ce fusese 
scris pe cele dintii, cele zece porunci cari vă fuseseră spuse pe 
munte, din mijlocul focului, în ziua adunării; și Domnul mi 
le-a dat.  M'am întors apoi și m'am pogorit de pe munte, 
am pus tablele în chivotul pe care-l făcusem, și ele au rămas 

acolo, cum îmi poruncise Domnul. Copiii lui Israel au ple- 
cat din Beerot-Bene-laacan la Mosera. Acolo a murit Aaron, 
și a fost îngropat; Eleazar, fiul lui, i-a urmat în slujba pre- 
oţiei. Apoi deacolo au pornit la Gudgoda, și dela Gudgoda 
la Iotbata, ţară unde sînt piraie de ape. "n vremea aceea, 
Domnul a despărțit seminţia lui Levi, și i-a poruncit să ducă 
chivotul legămintului Domnului, să stea înaintea Domnului ca 
să-l slujească, și să binecuvînteze poporul în Numele Lui; lu- 
cru pe care l-a făcut pînă în ziua de azi. Deaceea Levi n'are 
nici parte de moșie, nici moștenire cu fraţii lui: Domnul este 
moștenirea lui, cum i-a spus Domnul, Dumnezeul tău. Eu 
am rămas pe munte, ca și mai înainte, patruzeci de zile și 
patruzeci de nopți. Domnul m'a ascultat și de data aceasta; 
Domnul n'a voit să vă nimicească. Domnul mi-a zis: ,Scoală- 
te, du-te, și mergi în fruntea poporului. Să se ducă să ia în 
stăpînire ţara pe care am jurat părinţilor lor că le-o voi da. 
Acum, Israele, ce alta cere dela tine Domnul, Dumnezeul tău, 
decît să te temi de Domnul, Dumnezeul tău, să umbli în toate 
căile Lui, să iubești și să slujești Domnului, Dumnezeului tău, 
din toată inima ta și din tot sufletul tău, să păzești porun- 
cile Domnului și legile Lui pe cari ţi le dau astăzi, ca să fii 
fericit? Iată, ale Domnului, Dumnezeului tău, sînt cerurile 
și cerurile cerurilor, pămîntul și tot ce cuprinde el. Și numai 
de părinţii tăi S'a alipit Domnul ca să-i iubească; și după ei, 
pe sămînța lor, pe voi v'a ales El dintre toate popoarele, cum 
vedeţi azi. Să vă tăiaţi dar inima împrejur, și să nu vă mai 
înțepeniți gitul. Căci Domnul, Dumnezeul vostru, este Dum- 
nezeul dumnezeilor, Domnul domnilor, Dumnezeul cel mare, 
puternic și înfricoșat, care nu caută la faţa oamenilor și nu 
primește daruri; care face dreptate orfanului și văduvei, care 
iubește pe străin și-i dă hrană și îmbrăcăminte. Să iubiţi pe 
străin, căci și voi aţi fost străini în ţara Egiptului. Să te temi 
de Domnul, Dumnezeul tău, să-l slujești, să te alipești de El, 
și pe Numele Lui să juri. El este slava ta, El este Dumnezeul 
tău. Ela făcut în mijlocul tău aceste lucruri mari și grozave 
pe cari ţi le-au văzut ochii. Părinţii tăi s'au pogorit în Egipt 
în număr de șaptezeci de inși; acum Domnul, Dumnezeul tău, 

a făcut din tine o mulțime ca stelele cerului.” 


Să iubeşti dar pe Domnul, Dumnezeul tău, și să păzești 
totdeauna învăţăturile Lui, legile Lui, rînduielile Lui și porun- 
cile Lui. Recunoașteţi astăzi-ce n'au putut recunoaște și 
vedea copiii voștri-pedepsele Domnului, Dumnezeului vostru, 
mărimea Lui, mîna Lui cea tare și braţul Lui cel întins, sem- 
nele Lui și faptele pe cari le-a săvirșit în mijlocul Egiptului 
împotriva lui Faraon, împăratul Egiptului, și împotriva în- 
tregei lui țări.  Recunoașteţi ce a făcut El oștirii Egiptului, 
cailor lui și carălor lui, cum a făcut să vină peste ei apele mării 
Roșii, cînd vă urmăreau, și i-a nimicit pentru totdeauna; ce 
v'a făcut în pustie, pînă la venirea voastră în locul acesta; ce 
a făcut lui Datan și lui Abiram, fiii lui Eliab, fiul lui Ruben, 
cum pămîntul și-a deschis gura și i-a înghițit, cu casele și cor- 
turile lor, și cu tot ce aveau în mijlocul întregului Israel. Căci 
aţi văzut cu ochii voştri toate lucrurile mari pe cari le-a făcut 
Domnul. Astfel, să păziţi toate poruncile pe cari vi le dau 
eu astăzi, ca să puteţi pune mîna pe ţara în care veţi trece 
ca s'o luaţi în stăpînire, și să aveţi zile multe în ţara pe care 
Domnul a jurat părinţilor voştri că le-o va da, lor și seminței 
lor, ţară în care curge lapte și miere. Căci ţara în stăpînirea 
căreia vei intra, nu este ca ţara Egiptului, din care aţi ieșit, 
unde îți aruncai sămînţa, în ogoare și le udai cu piciorul ca pe o 
grădină de zarzavat. Tara pe care o veţi stăpîni este o ţară cu 
munţi și văi, care se adapă din ploaia cerului; este o ţară de 
care îngrijește Domnul, Dumnezeul tău, și asupra căreia Dom- 
nul, Dumnezeul tău, are neîncetat ochii, dela începutul pînă la 
sfîrșitul anului. Dacă veţi asculta de poruncile mele pe cari 
vi le dau astăzi, dacă veţi iubi pe Domnul, Dumnezeul vostru, 
și dacă-l veţi sluji din toată inima voastră și din tot sufletul 
vostru, El va da ţării voastre ploaie la vreme, ploaie timpurie 
și ploaie tirzie, și-ţi vei strînge griul, mustul și untdelemnul; 
de asemenea va da iarbă în cîmpiile tale pentru vite, și vei 
minca și te vei sătura. Vedeți să nu vi se amăgească inima, 
și să vă abateţi, ca să slujiţi altor dumnezei și să vă închi- 
naţi înaintea lor. Căci atunci Domnul S'ar aprinde de minie 
împotriva voastră; ar închide cerurile, și n'ar mai fi ploaie; 

pămîntul nu și-ar mai da roadele, și ați pieri curînd din ţara 
aceea bună pe care v'o dă Domnul.  Puneţi-vă dar în inimă 
și în suflet aceste cuvinte pe cari vi le spun. Să le legaţi ca 
un semn de aducere aminte pe mîinile voastre, și să fie ca niște 
fruntarii între ochii voștri. Să învăţaţi pe copiii voștri în ele, 
și să le vorbești despre ele cînd vei fi acasă, cînd vei merge 
în călătorie, cînd te vei culca și cînd te vei scula. Să le scrii 
pe ușiorii casei tale și pe porţile tale. Şi atunci zilele voas- 
tre și zilele copiilor voştri, în ţara pe care Domnul a jurat 
părinților voştri că le-o va da, vor fi tot atît de multe cît vor 
fi zilele cerurilor deasupra pămîntului. Căci dacă veţi păzi 
toate aceste porunci pe cari vi le dau, și dacă le veți împlini, 
dacă veţi iubi pe Domnul, Dumnezeul vostru, veţi umbla în 
toate căile Lui și vă veţi alipi de El, Domnul va izgoni di- 
naintea voastră pe toate aceste neamuri, și vă veţi face stăpîni 
pe toate aceste neamuri cari sînt mai mari și mai puternice 
decît voi. Orice loc pe care-l va călca talpa piciorului vostru, 
va fi al vostru: hotarul vostru se va întinde din pustie pînă 
la Liban, și de la rîul Eufrat pînă la marea de apus. Nimeni 
nu va putea să stea împotriva voastră. Domnul, Dumnezeul 
vostru, va răspîndi, cum v'a spus, frica și groaza de tine peste 
toată ţara în care veţi merge. lată, pun azi înaintea voastră 
binecuvîntarea și blestemul:  binecuvîntarea, dacă veți asculta 
de poruncile Domnului, Dumnezeului vostru, pe cari vi le dau 
în ziua aceasta; blestemul, dacă nu veţi asculta de porun- 
cile Domnului, Dumnezeului vostru, și dacă vă veți abate dela 
calea pe care v'o dau în ziua aceasta, și vă veţi duce după 
alţi dumnezei pe cari nu-i cunoașteţi. Și cînd Domnul, Dum- 
nezeul tău, te va aduce în ţara pe care o vei lua în stăpinire, 
să rostești binecuvîntarea pe muntele Garizim, și blestemul pe 
muntele Ebal. Munții aceștia sînt dincolo de Iordan, înapoia 
drumului care merge spre apus, în ţara Cananiţilor cari locui- 
esc în cîmpie, față în față cu Ghilgal, lingă stejarii More. Căci 
veţi trece Iordanul și veţi intra în stăpînirea ţării pe care v'o 
dă Domnul, Dumnezeul vostru, ca s'o stăpîniţi, și să locuiţi în 
ea. Să păziţi și să împliniţi toate legile și poruncile pe cari vi 
le dau eu astăzi. 

lată, legile și poruncile pe cari să le păziți și să le împlin- 
iţi, cât veți trăi, în ţara pe care v'o dă în stăpînire Domnul, 
Dumnezeul părinților voştri. Să nimiciţi toate locurile în cari 
slujesc dumnezeilor lor neamurile pe cari le veți izgoni, fie pe 
munţi înalţi, fie pe dealuri, și subt orice copac verde. Sā 
le surpaţi altarele, să le sfărimaţi stilpii idolești, să le ardeţi 
în foc copacii închinaţi idolilor lor, să dărîmaţi chipurile cio- 
plite ale dumnezeilor lor, și să faceţi să le piară numele din 
locurile acelea. Voi să nu faceţi așa față de Domnul, Dum- 
nezeul vostru! Ci să-L căutaţi la locașul Lui, și să mergeţi la 
locul pe care-l va alege Domnul Dumnezeul vostru, din toate 
seminţiile voastre, ca să-Și așeze acolo Numele Lui. Acolo să 
vă aduceţi arderile voastre de tot, jertfele voastre, zeciuielile 
voastre, cele dintii roade, darurile aduse ca împlinire a unei 
juruinţe, darurile de bună voie, și întîii-născuţi din cirezile și 
turmele voastre. Acolo să mîncaţi înaintea Domnului, Dum- 
nezeului vostru, și să vă bucuraţi, împreună cu familiile voas- 
tre, de toate bunurile cu cari vă va fi binecuvintat Domnul, 
Dumnezeul vostru. Să nu faceţi dar cum facem noi acum 
aici, unde fiecare face ce-i place, fiindcă n'aţi ajuns încă în 
locul de odihnă și în moștenirea pe care v'o dă Domnul, Dum- 
nezeul vostru. Dar veţi trece Iordanul, și veţi locui în ţara 
pe care v'o va da în stăpînire Domnul, Dumnezeul vostru. El 
vă va da odihnă, dupăce vă va izbăvi de toţi vrăjmașii voştri 
cari vă înconjoară, și veţi locui fără frică. Atunci va fi un 
loc, pe care-l va alege Domnul, Dumnezeul vostru, ca să facă 
să locuiască Numele Lui acolo. Acolo să aduceţi tot ce vă 
poruncesc, arderile voastre de tot, jertfele, zeciuielile, cele din- 
tîi roade, și darurile alese pe cari le veţi face Domnului pentru 
împlinirea juruinţelor voastre. Acolo să vă bucuraţi înaintea 
Domnului, Dumnezeului vostru, voi, fiii voştri și fiicele voas- 
tre, robii și roabele voastre, și Levitul care va fi în locurile 
voastre, căci el n'are nici parte de moșie, nici moștenire cu 
voi. Vezi să n'aduci arderile tale de tot în toate locurile pe 
cari le vei vedea; ci să-ţi aduci arderile de tot în locul pe care-l 
va alege Domnul în una din seminţiile tale, și acolo să faci tot 
ce-ţi poruncesc eu. Totuș, cînd vei dori, vei putea să junghii 

vite și să mănînci carne în toate cetăţile tale, cît îţi va fi dat 
prin binecuvîntarea Domnului, Dumnezeului tău; cel ce va fi 
necurat și cel ce va fi curat vor putea să mănînce din ea, cum 
se mănîncă din căprioară și din cerb. Numai sîngele să nu-l 
mîncați, ci să-l vărsaţi pe pămînt ca apa. Nu vei putea să 
mănînci în cetăţile tale zeciuiala din griul tău, din mustul tău 
și din untdelemnul tău, nici întiii născuţi din cirezile și turmele 
tale, nici vreunul din darurile aduse de tine pentru împlinirea 
unei juruințe, nici darurile tale de bună voie, nici cele dintii 
roade ale tale. Ci pe acestea să le măninci înaintea Dom- 
nului, Dumnezeului tău, în locul pe care-l va alege Domnul, 
Dumnezeul tău, tu, fiul tău și fiica ta, robul și roaba ta, și 
Levitul care va fi în cetăţile tale; și să te bucuri înaintea Dom- 
nului, Dumnezeului tău, de toate bunurile pe cari le vei avea. 
Cit vei trăi în țara ta, vezi să nu cumva să părăsești pe Levit. 
Cînd Domnul, Dumnezeul tău, îți va lărgi hotarele, cum ţi-a 
făgăduit, și dorința să mănînci carne te va face să zici: “Aș 
vrea să mănînc carne!” vei putea să mănînci după dorinţa ta. 
Dacă locul pe care-l va alege Domnul, Dumnezeul tău, ca să-Și 
așeze acolo Numele, este departe de tine, vei putea să tai vite 
din cireadă și din turmă, cum ţi-am poruncit, și vei putea să 
mănînci din ele în cetăţile tale, după dorința ta. Să mănînci 
din ele cum se mănîncă din căprioară și cerb; cel ce va fi necu- 
rat și cel ce va fi curat vor mînca și ei amindoi. Numai, vezi 
să nu cumva să mănînci sîngele, căci sîngele este viaţa (sufle- 
tul); și să nu mănînci sufletul împreună cu carnea. Să nu-l 
mănînci, ci să-l verși pe pămînt ca apa. Să nu-l mănînci, ca 
să fii fericit, tu și copiii tăi după tine, făcînd ce este plăcut 
înaintea Domnului. Dar lucrurile pe cari vei voi să le închini 
Domnului și darurile pe cari le vei aduce pentru împlinirea 
unei juruinţe, să te duci să le aduci în locul pe care-l va alege 
Domnul. Să-ţi aduci arderile de tot, carnea și sîngele, pe al- 
tarul Domnului, Dumnezeului tău: în celelalte jertfe ale tale, 
sîngele să fie vărsat pe altarul Domnului, Dumnezeului tău, 
iar carnea s'o mănînci. Păzește și ascultă toate aceste lucruri 
pe cari ţi le poruncesc, ca să fii fericit, tu și copiii tăi după 
tine, pe vecie, făcînd ce este bine și ce este plăcut înaintea 

Domnului, Dumnezeului tău. După ce Domnul, Dumnezeul 
tău, va nimici toate neamurile pe cari le vei izgoni dinaintea 
ta, dupăce le vei izgoni și te vei așeza în țara lor, vezi să nu te 
lași prins în cursă, călcînd pe urmele lor, dupăce vor fi nimicite 
dinaintea ta. Ferește-te să nu cercetezi despre dumnezeii lor și 
să zici: “Cum slujeau neamurile acestea dumnezeilor lor? Și 
eu vreau să fac la fel.” Tu să nu faci așa față de Domnul, 
Dumnezeul tău; căci ele slujeau dumnezeilor lor, făcînd toate 
uriciunile pe cari le urăște Domnul, și ele chiar își ardeau în 
foc fiii și fiicele lor în cinstea dumnezeilor lor. Voi să păziți 
și să împliniţi toate lucrurile pe cari vi le poruncesc eu; să 
n'adăugaţi nimic la ele, și să nu scoateţi nimic din ele. 


Dacă se va ridica în mijlocul tău un prooroc sau un visător 
de vise care-ţi va vesti un semn sau o minune, și se va împlini 
semnul sau minunea aceea de care ţi-a vorbit el zicînd: “Hai- 
dem după alți dumnezei”, -dumnezei pe cari tu nu-i cunoști, - 
“și să le slujim”! să n'asculţi cuvintele acelui prooroc sau visă- 
tor de vise, căci Domnul, Dumnezeul vostru, vă pune la încer- 
care ca să știe dacă iubiţi pe Domnul, Dumnezeul vostru, din 
toată inima voastră și din tot sufletul vostru. Voi să mergeţi 
după Domnul, Dumnezeul vostru, și de El să vă temeţi; porun- 
cile Lui să le păziți; de glasul Lui să ascultați; Lui să-l slujiți, 
și de El să vă alipiţi. Proorocul sau visătorul acela de vise să 
fie pedepsit cu moartea, căci a vorbit de răsvrătire împotriva 
Domnului, Dumnezeului vostru, care v'a scos din ţara Egiptu- 
lui și v'a izbăvit din casa robiei, și a voit să te abată dela calea 
în care ţi-a poruncit Domnul, Dumnezeul tău, să umbli. Să 
scoţi astfel răul din mijlocul tău. Dacă fratele tău, fiul mamei 
tale, sau fiul tău, sau fiica ta, sau nevasta, care se odihnește la 
sînul tău, sau prietenul tău pe care-l iubești ca pe tine însuți, 
te aţiţă în taină, zicînd: “Haidem, și să slujim altor dumnezei!” 
-dumnezei pe cari nici tu, nici părinţii tăi nu i-aţi cunoscut, 
dintre dumnezeii popoarelor cari vă înconjoară, lingă tine sau 
departe de tine, dela o margine a pămîntului pănă la cealaltă- 
să nu te învoiești și să nu-l asculţi; să n'arunci spre el o privire 
de milă, să nu-l cruţi, și să nu-l ascunzi. Ci să-l omori; întăi 
mîna ta să se ridice asupra lui ca să-l omoare, și apoi mina 

întregului popor; să-l ucizi cu pietre, şi să moară, pentrucă 
a căutat să te abată dela Domnul, Dumnezeul tău, care te- 
a scos din țara Egiptului, din casa robiei. Să se facă așa, 
pentruca tot Israelul să audă și să se teamă, și să nu se mai 
săvirșească o faptă așa de nelegiuită în mijlocul tău. Dacă 
vei auzi spunîndu-se despre una din cetăţile pe cari ţi le-a dat 
ca locuinţă Domnul, Dumnezeul tău: “Nişte oameni răi au 
ieșit din mijlocul tău, și au amăgit pe locuitorii din cetatea 
lor zicînd: „Haidem și să slujim altor dumnezei!” -dumnezei 
pe cari tu nu-i cunoști- să faci cercetări, să cauţi și să în- 
trebi cu deamănuntul. Dacă este adevărat, dacă lucrul este 
întemeiat, dacă uriciunea aceasta a fost făcută în mijlocul tău, 
atunci să treci prin ascuţișul săbiei pe locuitorii din cetatea 
aceea, s'o nimicești cu desăvirșire împreună cu tot ce va fi în 
ea, și să-i treci chiar și vitele prin ascuţișul săbiei. Să stringi 
toată prada în mijlocul pieţei, și să arzi de tot cu foc cetatea 
și toată prada ei, înaintea Domnului, Dumnezeului tău: să 
rămînă pentru totdeauna un morman de dărimături, și nici o 
dată să nu fie zidită din nou. Nimic din ce va fi blestemat 
ca să fie nimicit cu desăvirșire, să nu se lipească de mîna te, 
pentru ca Domnul să Se întoarcă din iuțimea mîniei Lui, să 
Se îndure de tine, să te ierte, și să te înmulțească, după cum 
a jurat lucrul acesta părinţilor tăi, dacă vei asculta de glasul 
Domnului, Dumnezeului tău, păzind toate poruncile Lui pe 
cari ţi le dau astăzi, și făcînd ce este plăcut înaintea Domnu- 
lui, Dumnezeului tău. 


Voi sînteţi copiii Domnului, Dumnezeului vostru. Să nu vă 
faceţi crestături și să nu vă radeți între ochi pentru un mort. 
Căci tu ești un popor sfînt pentru Domnul, Dumnezeul tău, 
și Domnul Dumnezeul tău te-a ales, ca să fii un popor al Lui 
dintre toate popoarele de pe faţa pămîntului. Să nu mănînci 
niciun lucru uricios. lată dobitoacele pe cari să le mîncaţi: 
boul, oaia și capra; cerbul, căprioara și bivolul; zimbrul, capra 
neagră, capra sălbatică și girafa. Să miîncaţi din orice dobitoc 
care are copita despicată, unghia despărțită în două și rumegă. 
Dar să nu mîncaţi din cele ce rumegă numai, sau cari au nu- 
mai copita despicată și unghia despărțită în două. Astfel, să 

nu mîncaţi cămila, iepurele și iepurele de casă, cari rumegă, 
dar n'au copita despicată: să le priviţi ca necurate. Să nu 
mîncați porcul, care are copita despicată, dar nu rumegă: să-l 
priviți ca necurat. Să nu mincaţi din carnea lor, și să nu vă 
atingeti de trupurile lor moarte. Iată dobitoacele din cari veţi 
mînca, din toate cele ce sînt în ape: să mîncaţi din toate cele 
ce au înotătoare și solzi. Dar să nu mîncați din niciunul din 
cele ce n'au înotătoare și solzi: să le priviţi ca necurate. Să 
mîncați orice pasăre curată. Dar iată pe acelea pe cari nu le 
puteţi mînca: vulturul, gripsorul și vulturul de mare; șore- 


carul, șoimul, gaia și tot ce ţine de neamul său; corbul și toate 
soiurile lui; struţul, bufnița, pescărelul, coroiul și ce ţine de 
neamul lui; huhurezul, cocostircul și lebăda; pelicanul, cor- 
bul de mare și heretele, barza, bătlanul și ce ţine de neamul 
lui, pupăza și liliacul. Să priviţi ca necurată, orice tiritoare 
care sboară: să nu mîncaţi din ea. Să mîncaţi orice pasăre 
curată. Să nu mîncaţi din nici o mortăciune; s'o dai străin- 
ului care va fi în cetăţile tale, s'o mănînce, sau s'o vinzi unui 
străin; căci tu ești un popor sfint pentru Domnul, Dumnezeul 
tău. Să nu fierbi iedul în laptele mamei lui. Să iei zeciuiala 
din tot ce-ţi va aduce sămînța, din ce-ţi va aduce ogorul în 
fiecare an. Şi să măninci înaintea Domnului Dumnezeului 
tău, în locul pe care-l va alege ca să-Și așeze Numele acolo, 
zeciuiala din grîul tău, din mustul tău și din untdelemnul tău, 
și întiii născuţi din cireada și turma ta, ca să te înveţi să te 
temi totdeauna de Domnul, Dumnezeul tău. Poate cînd te va 
binecuvînta Domnul, Dumnezeul tău, drumul va fi prea lung 
ca să-ți poţi duce zeciuiala acolo, din pricina depărtării tale de 
locul pe care-l va alege Domnul, Dumnezeul tău, ca să-Și pună 
acolo Numele Lui. Atunci, să-ţi prefaci zeciuala în argint, să 
strîngi argintul acela în mînă, și să te duci la locul pe care- 
l va alege Domnul, Dumnezeul tău. Acolo, să cumperi cu 
argintul acela tot ce vei dori: boi, oi, vin și băuturi tari, tot 
ce-ţi va plăcea, să le mănînci înaintea Domnului, Dumnezeului 
tău, și să te bucuri tu și familia ta. Să nu părăsești pe Lev- 
itul care va fi în cetăţile tale, căci n'are nici parte de moșie, 
nici moștenire cu tine. După trei ani, să scoţi toată zeciuiala 

din venitul tău din anul al treilea, și s'o pui în cetăţile tale. 
Atunci să vină Levitul, care n'are nici parte, nici moștenire cu 29 
tine, străinul, orfanul și văduva, cari vor fi în cetăţile tale, și să 
mănînce și să se sature, pentrucă Domnul, Dumnezeul tău, să 

te binecuvinteze în toate lucrările pe cari le vei face cu mîinile 
tale. 


La fiecare șapte ani, să dai iertare. Și iată cum se va 2 
face iertarea. Cînd se va vesti iertarea în cinstea Domnului, 
orice creditor care va fi împrumutat pe aproapele său, să-i 
ierte împrumutul, să nu silească pe aproapele său și pe fratele 
său să-i plătească datoria. Vei putea să silești pe străin să-ți 
plătească; dar să ierți ce ai la fratele tău.  Totuș, la tine să 4 
nu fie niciun sărac, căci Domnul te va binecuvînta în ţara pe 
care ţi-o va da de moștenire Domnul, Dumnezeul tău; numai 5 
să asculți de glasul Domnului, Dumnezeului tău, împlinind 
cu scumpătate toate aceste porunci pe cari ţi le dau astăzi. 
Domnul, Dumnezeul tău, te va binecuvînta, cum ţi-a spus, așa 6 
încât vei da cu împrumut multor neamuri, dar tu nu vei lua cu 
împrumut dela ele; tu vei stăpini peste multe neamuri, dar ele 
nu vor stăpîni peste tine. Dacă va fi la tine vreun sărac dintre 7 
fraţii tăi, în vreuna din cetăţile tale, în ţara pe care ţi-o dă 
Domnul, Dumnezeul tău, să nu-ţi împietrești inima și să nu-ţi 
închizi mîna înaintea fratelui tău celui lipsit. Ci să-i deschizi 8 
mina, și să-l împrumuţi cu ce-i trebuie ca să facă faţă nevoilor 
lui. Vezi să nu fii așa de rău ca să zici în inima ta: “Ah! se 9 
apropie anul al șaptelea, anul iertării!” Vezi să n'ai un ochi 
fără milă pentru fratele tău cel lipsit și să nu-i dai. Căci atunci 
el ar striga către Domnul împotriva ta, și te-ai face vinovat de 
un păcat: ci să-i dai și să nu dai cu părere de rău în inimă; 10 
căci pentru aceasta te va binecuvînta Domnul, Dumnezeul tău, 
în toate lucrările de cari te vei apuca. Totdeauna vor fi săraci 11 
în ţară; de aceea îți dau porunca aceasta: “Să-ţi deschizi mîna 
faţă de fratele tău, fată, de sărac și faţă de cel lipsit din ţara ta.” 
Dacă unul din fraţii tăi evrei, bărbat sau femeie, se vinde ţie, 12 
să-ți slujească șase ani; dar în anul al șaptelea, să-i dai drumul 
dela tine și să fie slobod. Și cînd îi vei da drumul ca să se 13 
ducă slobod dela tine, să nu-i dai drumul cu mîna goală; să- 14 

i dai daruri din cireada ta, din aria ta, din teascul tău, din 
ce vei avea, prin binecuvîntarea Domnului, Dumnezeului tău. 
Să-ţi aduci aminte că și tu ai fost rob în țara Egiptului, și că 
Domnul, Dumnezeul tău, te-a răscumpărat: de aceea îți dau 
astăzi porunca aceasta. Dacă însă robul tău îţi va zice: “Nu 
vreau să ies dela tine,” -pentrucă te iubește, pe tine și casa ta, 
și se simte bine la tine, - atunci să iei o sulă și să-i găurești 
urechea de ușă, și să-ţi fie rob pentru totdeauna. Tot așa să 
faci și cu roaba ta. Să nu-ţi pară rău cînd îl vei lăsa să plece 
slobod dela tine, căci ţi-a slujit șase ani, ceea ce face de două 
ori cît simbria unui om tocmit cu plată; și Domnul, Dumnezeul 
tău, te va binecuvînta în tot ce vei face. Să închini Domnului, 
Dumnezeului tău, pe orice întîi născut de parte bărbătească 
din cireada și turma ta. Să nu muncești cu întiiul născut al 
vacii tale, să nu tunzi pe întiiul născut al oilor tale. Sà- 
l mănînci în fiecare an, tu și familia ta înaintea Domnului, 
Dumnezeului tău, în locul pe care-l va alege El. Dacă are 
vreun cusur, dacă este șchiop sau orb, sau are vreo meteahnă 
trupească, să nu-l aduci ca jertfă Domnului, Dumnezeului tău. 
Să-l mănînci în cetăţile tale: cel ce va fi necurat și cel ce va fi 
curat vor putea să-l mănînce amindoi, cum se mănîncă acum 
căprioara sau cerbul. Numai sîngele să nu i-l mănînci, ci să-l 
verși pe pămînt ca apa. 


Păzește luna spicelor, și prăznuiește sărbătoarea Paștelor 
în cinstea Domnului, Dumnezeului tău; căci în luna spicelor 
te-a scos Domnul, Dumnezeul tău, din Egipt, noaptea. Să 
jertfești Paștele în cinstea Domnului, Dumnezeului tău, jert- 
fele tale de oi și boi, în locul pe care-l va alege Domnul ca 
să-Și aşeze Numele acolo. ’n timpul sărbătorii, să nu mănînci 
pîne dospită, ci șapte zile să mănînci azimi, pînea întristării, 
căci ai ieșit în grabă din ţara Egiptului: așa să faci, ca sã- 
ți aduci aminte toată viaţa ta de ziua cînd ai ieșit din ţara 
Egiptului. Să nu se vadă aluat la tine, pe toată întinderea 
țării tale, timp de șapte zile; și nicio parte din vitele pe cari 
le vei jertfi în seara celei dintii zile să nu fie păstrată peste 
noapte pînă dimineața. Nu vei putea să jertfești Paștele în 
vreunul din locurile pe cari ţi le dă Domnul, Dumnezeul tău, 

ca locuință; ci în locul pe care-l va alege Domnul, Dumnezeul 
tău, ca să-și așeze Numele în el, acolo să jertfești Paștele, 
seara, la apusul soarelui, pe vremea ieșirii tale din Egipt. Să 
fierbi vita tăiată, și s'o mănînci în locul pe care-l va alege Dom- 
nul, Dumnezeul tău. Și dimineaţa, vei putea să te întorci și 
să te duci în corturile tale. Șase zile, să mănînci azimi, și a 
șaptea zi să fie o adunare de sărbătoare în cinstea Domnului, 
Dumnezeului tău: să nu faci nici o lucrare în ea. Să numeri 
șapte săptămîni; de cînd vei începe seceratul griului, să începi 
să numeri șapte săptămîni. Apoi să prăznuiești sărbătoarea 
săptăminilor, și să aduci daruri de bună voie, după binecu- 
vîntarea, pe care ţi-o va da Domnul, Dumnezeul tău. Să te 
bucuri înaintea Domnului, Dumnezeului tău, în locul pe care-l 
va alege Domnul, Dumnezeul tău, ca să locuiască Numele Lui 
acolo, tu, fiul tău și fiica ta, robul și roaba ta, Levitul care va 
fi în cetăţile tale, și străinul, orfanul și văduva cari vor fi în 
mijlocul tău. Să-ţi aduci aminte că ai fost rob în Egipt, și să 
păzești și să împlinești legile acestea. Să prăznuiești sărbă- 
toarea corturilor șapte zile, dupăce îţi vei stringe roadele din 
arie și din teasc. Să te bucuri la sărbătoarea aceasta, tu, fiul 
tău și fiica ta, robul și roaba ta, și Levitul, străinul, orfanul și 
văduva cari vor fi în cetăţile tale. Să prăznuiești sărbătoarea 
șapte zile în cinstea Domnului, Dumnezeului tău, în locul pe 
care-l va alege Domnul; căci Domnul, Dumnezeul tău, te va 
binecuvînta în toate rodurile tale și în tot lucrul mînilor tale, 
și de aceea să fii vesel. De trei ori pe an, toți bărbaţii să 
se înfăţișeze înaintea Domnului, Dumnezeului tău, în locul pe 
care-l va alege EI: la sărbătoarea azimilor, la sărbătoarea săp- 
tăminilor, și la sărbătoarea corturilor. Să nu se înfăţișeze cu 
mînile goale înaintea Domnului. Fiecare să dea ce va putea, 
după binecuvîntarea pe care i-o va da Domnul, Dumnezeul 
tău. Să pui judecători și dregători în toate cetăţile pe cari 
ţi le dă Domnul, Dumnezeul tău, după seminţiile tale; și ei să 
judece poporul cu dreptate. Să n'atingi niciun drept, să nu 
cauţi la faţa oamenilor, și să nu iei daruri, căci darurile orbesc 
ochii înțelepţilor și sucesc cuvintele celor drepți. Să urmezi 
cu scumpătate dreptatea, ca să trăiești și să stăpînești ţara pe 

care ţi-o dă Domnul, Dumnezeul tău. Să nu-ți așezi niciun 
idol de lemn lîngă altarul pe care-l vei ridica Domnului, Dum- 
nezeului tău. Să nu ridici nici stilpi idolești, cari sînt urîți de 
Domnul, Dumnezeul tău. 


Să n'aduci jertfă Domnului, Dumnezeului tău, vreun bou, 
sau vreun miel care să aibă vreun cusur sau vreo meteahnă tru- 
pească,; căci ar fi o uriciune înaintea Domnului, Dumnezeului 
tău. Se va găsi poate în mijlocul tău, într'una din cetăţile pe 
cari ţi le dă Domnul, Dumnezeul tău, un bărbat sau o femeie 
care să facă ce este rău înaintea Domnului, Dumnezeului tău, 
și care să calce legămintul Lui; care să meargă după alți dum- 
nezei ca să le slujească și să se închine înaintea lor, după soare, 
lună sau toată oștirea cerurilor, așa cum eu n'am poruncit. 
De îndată ce vei lua cunoștință și vei afla lucrul acesta, să faci 

cercetări amănunțite. Dacă lucrul este adevărat, dacă faptul 
este întemeiat, dacă uriciunea aceasta a fost săvirșită în Israel, 
atunci să aduci la porţile cetăţii tale pe bărbatul sau femeia 
care va fi vinovat de această faptă rea, și să ucizi cu pietre 
sau să pedepsești cu moartea pe bărbatul acela sau pe femeia 
aceea. Cel vinovat de moarte să fie omorit pe mărturia a 
doi sau trei martori; să nu fie omorît pe mărturia unui singur 
martor. ’ntài mîna martorilor să se ridice asupra lui ca sà- 
l omoare, și apoi mîna întregului popor. Să scoţi astfel răul 
din mijlocul tău. Dacă ţi se va părea prea greu de judecat o 
pricină privitoare la un omor, la o neînțelegere, sau la o rănire, 
și va da prilej la ceartă în lăuntrul cetăţii tale, să te scoli și să 
te sui la locul pe care-l va alege Domnul, Dumnezeul tău. Să 
te duci la preoţi, Leviţi, și la cel ce va împlini atunci slujba de 
judecător; să-i întrebi, și ei îţi vor spune hotărîrea legii. Să 
faci cum îţi vor spune ei în locul pe care-l va alege Domnul, și 
să ai grijă să faci cum te vor învăţa ei. Să faci după legea pe 
care te vor învăţa și după hotărîrea pe care o vor rosti ei, să nu 
te abaţi dela ce-ţi vor spune ei, nici la dreapta nici la stînga. 
Omul care, din mîndrie, nu va asculta de preotul pus acolo ca 
să slujească Domnului, Dumnezeului tău, sau care nu va as- 
culta de judecător, omul acela să fie pedepsit cu moartea. Să 
scoţi astfel răul din mijlocul lui Israel, pentruca tot poporul 

să audă și să se teamă, și să nu se mai îngîmfe.  Dupăce vei 
intra în ţara pe care ţi-o dă Domnul, Dumnezeul tău, și o 
vei stăpîni, după ce-ţi vei așeza locuința, și vei zice: “Vreau 
să pun peste mine un împărat, ca toate neamurile cari mă 
înconjoară,”- să pui peste tine ca împărat pe acela pe care-l 
va alege Domnul, Dumnezeul tău, și anume să iei un împărat 
din mijlocul fraților tăi; nu vei putea să pui împărat pe un 
străin, care să nu fie fratele tău. Dar să n'aibă mulţi cai, și să 
nu întoarcă pe popor în Egipt ca să aibă mulţi cai; căci Dom- 
nul v'a zis: “Să nu vă mai întoarceţi pe drumul acela.” Sà 
n'aibă un mare număr de neveste, ca să nu i se abată inima; 
și să nu stringă mari grămezi de argint și aur. Cînd se va 
așeza pe scaunul de domnie al împărăției lui, să scrie pentru 
el, într'o carte, o copie a acestei legi, pe care s'o ia dela preoţii 
din neamul Leviţilor. Va trebui so aibă cu el și s'o citească 
în toate zilele vieţii lui, ca să înveţe să se teamă de Domnul, 
Dumnezeul lui, să păzească și să împlinească toate cuvintele 
din legea aceasta și toate poruncile acestea, pentruca inima 
lui să nu se înalțe mai pe sus de fraţii lui, și să nu se abată 
dela poruncile acestea nici la dreapta nici la stînga, și să aibă 
astfel multe zile în împărăţia lui, el și copiii lui, în mijlocul lui 
Israel. 


Preoţii, Leviţii, și toată seminţia lui Levi, să n'aibă nici 
parte de moșie, nici moștenire în Israel; să se hrănească din 
jertfele mistuite de foc în cinstea Domnului și din darurile 
aduse Domnului. Să n'aibă moștenire în mijlocul fraţilor lor: 
Domnul va fi moștenirea lor, cum le-a spus. lată care va 
fi dreptul preoţilor dela popor: cei ce vor aduce o jertfă, fie 
bou, fie miel, să dea preotului spata, fălcile și pîntecele. Să- 
i dai cele dintii roade din griul tău, din mustul tău și din 
untdelemnul tău, și pîrga din lina oilor tale; căci pe el l-a ales 
Domnul, Dumnezeul tău, dintre toate seminţiile, ca să facă 
slujba în Numele Domnului, el și fiii lui, în toate zilele. Cînd 
va pleca un Levit din una din cetăţile tale, din locul unde 
locuiește el în Israel, ca să se ducă, după deplina dorință a 
sufletului său, în locul pe care-l va alege Domnul, și va face 
slujbă în Numele Domnului, Dumnezeului tău, ca toţi fraţii 

lui Leviţi cari stau înaintea Domnului: va primi ca hrană 
o parte la fel cu a lor, și, pe lingă ea, se va bucura și de 
veniturile ieşite din vînzarea averii lui părintești. Dupăce 
vei intra în țara pe care ţi-o dă Domnul, Dumnezeul tău, să 
nu te înveţi să faci după uriciunile neamurilor acelora. Sā 
nu fie la tine nimeni care să-și treacă pe fiul sau pe fiica lui 
prin foc, nimeni care să aibă meșteșugul de ghicitor, de cititor 
în stele, de vestitor al viitorului, de vrăjitor, de descîntător, 
nimeni care să întrebe pe cei ce cheamă duhurile sau dau cu 
ghiocul, nimeni care să întrebe pe morţi. Căci oricine face 
aceste lucruri este o uriciune înaintea Domnului; și din pricina 
acestor lucruri va izgoni Domnul, Dumnezeul tău, pe aceste 
neamuri dinaintea ta. Tu să te ţii în totul totului tot, numai 
de Domnul Dumnezeul tău. Căci neamurile acelea pe cari 
le vei izgoni, ascultă de cei ce citesc în stele și de ghicitori; 
dar ţie, Domnul, Dumnezeul tău, nu-ţi îngăduie lucrul acesta. 
Domnul, Dumnezeul tău, îţi va ridica din mijlocul tău, dintre 
fraţii tăi, un prooroc ca mine: să ascultați de el! Astfel el va 
răspunde la cererea pe care ai făcut-o Domnului, Dumnezeului 
tău, la Horeb, în ziua adunării poporului, cînd ziceai: “Să nu 
mai aud glasul Domnului, Dumnezeului meu, și să nu mai văd 
acest foc mare, ca să nu mor.” Atunci Domnul mi-a zis: “Ce 
au zis ei, este bine. Le voi ridica din mijlocul fraţilor lor 
un prooroc ca tine, voi pune cuvintele Mele în gura lui, și el 
le va spune tot ce-i voi porunci Eu. Şi dacă cineva nu va 
asculta, de cuvintele Mele, pe cari le va spune el în Numele 
Meu, Eu îi voi cere socoteală. Dar proorocul care va avea 
îndrăsneala să spună în Numele Meu un cuvînt pe care nu-i voi 
porunci să-l spună, sau care va vorbi în numele altor dumnezei, 
proorocul acela să fie pedepsit cu moartea.” Poate că vei zice 
în inima ta: “Cum vom cunoaște cuvîntul pe care nu-l va 
spune Domnul?” Cînd ceeace va spune proorocul acela în 
Numele Domnului nu va avea loc și nu se va întîmpla, va fi un 
cuvînt pe care nu l-a spus Domnul. Proorocul acela l-a spus 
din îndrăsneală: să n'ai teamă de el. 


Dupăce Domnul, Dumnezeul tău, va nimici toate neamurile 
acelea a căror ţară ţi-o dă Domnul, Dumnezeul tău, dupăce le 

vei izgoni și vei locui în cetăţile și în casele lor, să desparți 
trei cetăți în mijlocul ţării pe care ţi-o dă în stăpinire Domnul, 
Dumnezeul tău. Să faci drumuri, și să împarți în trei părți 
ținutul ţării pe care ţi-o va da ca moștenire Domnul, Dum- 
nezeul tău. Să faci așa, pentruca orice ucigaș să poată fugi 
în cetăţile acestea. Legea aceasta să fie pentru ucigașul care 
va fugi acolo ca să-și scape viaţa, cînd va omori fără voie pe 
aproapele său, fără să-i fi fost vrăjmaș mai înainte. Așa, de 
pildă, un om se va duce să taie lemne în pădure cu un alt 
om; ridică securea cu mîna, ca să taie copacul, ferul scapă din 
coadă, lovește pe tovarășul său, și-l omoară. Atunci el să fugă 
într'una, din cetăţile acestea ca să-și scape viaţa; pentru ca nu 
cumva răsbunătorul sîngelui, aprins de mînie și urmărind pe 
ucigaș, să-l ajungă, fiind prea lung drumul, și să lovească de 
moarte pe cel ce nu era vinovat de moarte, fiindcă mai înainte 
nu fusese vrăjmaș aproapelui său. De aceea îți dau porunca 
aceasta: Să desparți trei cetăţi. Cînd Domnul, Dumnezeul 
tău, îţi va lărgi hotarele, cum a jurat părinţilor tăi, şi-ţi va 
da toată ţara pe care a făgăduit părinţilor tăi că ţi-o va da, 
-numai să păzești și să împlinești toate aceste porunci pe cari 
ți le dau astăzi, ca să iubeşti pe Domnul, Dumnezeul tău, și să 
umbli totdeauna pe căile Lui-atunci să mai adaugi trei cetăţi 
la cele trei, pentruca să nu fie vărsat sîngele celui nevinovat în 
mijlocul țării pe care ţi-o dă de moștenire Domnul, Dumnezeul 
tău, și astfel să fii vinovat de omor. Dar dacă un om fuge 
într'una, din aceste cetăţi, dupăce a întins laţuri aproapelui 
său din vrăjmășie împotriva lui, dupăce s'a aruncat asupra lui 
și l-a lovit așa încât i-a pricinuit moartea, bătrinii din cetatea 
lui să trimeată să-l prindă și să-l dea în mîinile răzbunătorului 
sîngelui, ca să moară. Să n'ai milă de el, și să ștergi din Israel 
sîngele celui nevinovat, ca să fii fericit. Să nu muţi hotarele 
aproapelui tău, puse de strămoșii tăi, în moștenirea pe care vei 
avea-o în ţara pe care ţi-o dă în stăpînire Domnul, Dumnezeul 
tău. Un singur martur nu va fi deajuns împotriva unui om, 
ca să adeverească vreo nelegiuire sau vreun păcat oarecare; 
un fapt nu va putea fi întemeiat decit pe mărturia a doi sau 
trei marturi. Cînd un martor mincinos se va ridica împotriva 

cuiva ca să-l învinuiască de vreo nelegiuire, cei doi oameni cu 
pricina să se înfăţișeze înaintea Domnului, înaintea preoţilor și 
judecătorilor cari vor fi atunci în slujbă. Judecătorii să facă 
cercetări amănunțite. Dacă se va afla că martorul acela este 
un martor mincinos, și că a făcut o mărturisire mincinoasă 
împotriva fratelui său, atunci să-i faceţi cum avea el de gînd 
să facă fratelui său. Să scoţi astfel răul din mijlocul tău. "n 
felul acesta, ceilalți vor auzi și se vor teme, și nu se va mai face 
o faptă așa de nelegiuită în mijlocul tău. Să n'ai nici o milă, 
ci să ceri: viaţă pentru viaţă, ochi pentru ochi, dinte pentru 
dinte, mînă pentru mînă, picior pentru picior. 


Cînd vei merge la război împotriva vrăjmașilor tăi, și vei 
vedea cai și cară, și un popor mai mare la număr de cît tine, 
să nu te temi de ei, căci Domnul, Dumnezeul tău, care te-a 
scos din ţara Egiptului, este cu tine. La apropierea luptei, 
preotul să. vină și să vorbească poporului. Să le spună: “As- 
cultă, Israele! Voi astăzi sînteţi aproape de luptă împotriva 
vrăjmașilor voştri. Să nu vi se turbure inima, fiţi fără teamă, 
nu vă spăimiîntaţi, nu vă îngroziți dinaintea lor. Căci Dom- 
nul, Dumnezeul vostru, merge cu voi, ca să bată pe vrăjmașii 
voştri, ca să vă mîntuiască. Mai marii oștirii să vorbească apoi 
poporului și să zică: “Cine a zidit o casă nouă, și nu s'a așezat 
încă în ea, să plece și să se întoarcă acasă, ca să nu moară în 
luptă și să se așeze altul în ea. Cine a sădit o vie, și n'a mîncat 
încă din ea, să plece și să se întoarcă acasă, ca să nu moară în 
luptă și să mănînce altul din ea. Cine s'a logodit cu o femeie, 
și n'a luat-o încă, să plece și să se întoarcă acasă, ca să nu 
moară în luptă și s'o ia altul”. Mai marii oștirii să vorbească 
mai departe poporului, și să spună: “Cine este fricos și slab la 
inimă, să plece și să se întoarcă acasă, ca să nu moaie inima 
fraţilor lui”. După ce mai marii oștirii vor isprăvi de vorbit 
poporului, să așeze pe căpeteniile oștirii în fruntea poporului. 
Cînd te vei apropia de o cetate ca să te baţi împotriva ei, s'o 
îmbii cu pace. Dacă primește pacea și-ţi deschide porţile, tot 
poporul care se va afla în ea să-ţi dea bir și să-ţi fie supus. 
Dacă nu primește pacea cu tine și vrea să facă război cu tine, 
atunci s'o împresori. Şi dupăce Domnul, Dumnezeul tău, o 

va da în miînile tale, să treci prin ascuţișul săbiei pe toți cei 
de parte bărbătească. Dar să iei pentru tine nevestele, copiii, 
vitele, și tot ce va mai fi în cetate, toată prada, și să mănînci 
toată prada vrăjmașilor tăi, pe cari ţi-i va da în mînă Domnul, 
Dumnezeul tău. Așa să faci cu toate cetăţile cari vor fi foarte 
departe de tine, și cari nu fac parte din cetăţile neamurilor 
acestora. Dar în cetăţile popoarelor acestora, a căror ţară ti- 
o dă ca moștenire Domnul, Dumnezeul tău, să nu lași cu viaţă 
nimic care suflă. Ci să nimicești cu desăvirșire popoarele ace- 
lea, pe Hetiţi, pe Amoriţi, pe Cananiţi, pe Fereziţi, pe Heviţi, 
și lebusiţi, cum ţi-a poruncit Domnul, Dumnezeul tău, ca să 
nu vă înveţe să faceţi după toate uriciunile pe cari le fac ele 
pentru dumnezeii lor, și să păcătuiți astfel împotriva Dom- 
nului, Dumnezeului vostru. Dacă vei împresura multe zile 
o cetate cu care ești în război, ca s'o cucerești, pomii să nu- 
i strici, tăindu-i cu securea; să mănînci din ei și să nu-i tai; 
căci pomul de pe cîmp este oare un om ca să fie nimicit prin 
împresurare de tine? Numai copacii pe cari-i vei ști că nu 
sînt pomi buni de mîncat, vei putea să-i strici și să-i tai, și 
vei putea să faci cu ei întărituri împotriva cetăţii care este în 
război cu tine, pînă va cădea. 


Dacă, în ţara pe care ţi-o dă în stăpînire Domnul, Dum- 
nezeul tău, se găsește întins în mijlocul unui cîmp un om ucis, 
fără să se știe cine l-a lovit, bătrinii și judecătorii tăi să se 
ducă să măsoare depărtarea dela trupul mort pînă în cetăţile 
de primprejur. Cînd se va hotărî cetatea cea mai apropiată 
de trupul mort, bătrinii din cetatea aceea să ia o viţea care 
să nu fi fost pusă la muncă și care să nu fi tras la jug. Să 
ducă viţeaua aceea într'o vale cu apă care nu seacă niciodată 
și unde nu se ară nici nu se seamănă; și acolo, să taie capul 
vițelei în vale. Atunci să se apropie preoţii, fiii lui Levi; căci 
pe ei i-a ales Domnul, Dumnezeul tău, ca să-l slujească și să 
binecuvinteze în Numele Domnului, și ei trebuie să hotărască 
în orice ceartă și în orice rănire. Toți bătrînii din cetatea 
aceea cea mai apropiată de trupul mort să-și spele mîinile pe 
viţeaua căreia i-au tăiat capul în vale. Şi, luînd cuvîntul, 
să zică: “Miînile noastre n'au vărsat sîngele acesta, și ochii 

noștri nu l-au văzut vărsîndu-se. lartă, Doamne, pe poporul 
Tău Israel, pe care l-ai răscumpărat; nu pune sîngele nevino- 
vat în socoteala poporului Tău Israel.” Și sîngele acela nu-i 
va fi pus în socoteală. Astfel trebuie să curăţi din mijlocul 
tău sîngele nevinovat, făcînd ce este plăcut înaintea Domnu- 
lui. Cînd vei merge la război împotriva vrăjmașilor tăi, dacă 
Domnul îi dă în mînile tale, și vei lua prinși din ei, poate că 
printre cei prinși vei vedea o femeie frumoasă, și vei dori so 
iei de nevastă. Atunci s'o aduci înlăuntrul casei tale. Ea să-și 
radă capul și să-și taie unghiile, să-și lepede hainele pe cari 
le purta cînd a fost prinsă, să locuiască în casa ta, și să plingă 
pe tatăl și pe mama ei o lună de zile. După aceea, să te duci 
la ea, să-i fii bărbat, și ea să-ţi fie nevastă. Dacă nu-ţi va 
mai place, s'o lași să plece unde va voi, dar nu vei putea s'o 
vinzi pe argint, nici să te porţi cu ea ca cu o roabă, pentrucă 
ai înjosit-o. Dacă un om, care are două neveste, iubește pe 
una și nu iubește pe cealaltă, și dacă are copii cu ele, din cari 
întîiul născut este dela nevasta pe care n'o iubește, cînd își 
va împărți averile între fiii lui, nu va putea face întîi născut pe 
fiul aceleia pe care o iubește, în locul fiului aceleia pe care n'o 
iubește, și care este întiiul născut. Ci să recunoască de întîi 
născut pe fiul aceleia pe care n'o iubește, și să-i dea o parte 
îndoită din averea lui; căci fiul acesta este cel dintii rod al 
puterii lui, și lui i se cuvine dreptul de întîi născut. Dacă un 
om are un fiu neascultător și îndărătnic, care n'ascultă, nici de 
glasul tatălui său, nici de glasul mamei lui, și nu-i ascultă nici 
chiar după ce l-au pedepsit, tatăl și mama să-l ia, și să-l ducă 
la bătrinii cetăţii lui și la poarta locului în care locuiește. Să 
spună bătrinilor cetăţii lui: “lată, fiul nostru este neascultă- 
tor și îndărătnic, n'ascultă de glasul nostru, și este lacom și 
beţiv.” Şi toţi oamenii din cetatea lui să-l ucidă cu pietre, 
și să moară. Astfel să curăţi răul din mijlocul tău, pentruca 
tot Israelul s'audă și să se teamă. Dacă se va omori un om 
care a săvirșit o nelegiuire vrednică de pedeapsa cu moartea, și 
l-ai spînzurat de un lemn, trupul lui mort să nu stea noaptea 
pe lemn; ci să-l îngropi în aceeaș zi, căci cel spînzurat este 
blestemat înaintea lui Dumnezeu, și să nu spurci țara pe care 

ţi-o dă de moștenire Domnul, Dumnezeul tău. 


Dacă vezi rătăcindu-se boul sau oaia fratelui tău, să nu le 
ocolești, ci să le aduci la fratele tău. Dacă fratele tău nu 
locuiește lîngă tine, și nu-l cunoști, să iei dobitocul la tine 
acasă, și să rămînă la tine pînă ce-l cere fratele tău; și atunci 
să i-l dai. Tot așa să faci și cu măgarul lui, tot așa să faci și cu 
haina lui, și tot așa să faci cu orice lucru pierdut de el și găsit 
de tine: să nu le ocolești. Dacă vezi măgarul fratelui tău sau 
boul lui căzut pe drum, să nu-l ocolești, ci să-i ajuţi să-l ridice. 
Femeia să nu poarte îmbrăcăminte bărbătească, și bărbatul să 
nu se îmbrace cu haine femeiești; căci oricine face lucrurile 
acestea, este o urtciune înaintea Domnului, Dumnezeului tău. 
Dacă întîlnești pe drum un cuib de pasăre, într'un copac sau 
pe pămînt, cu pui sau ouă și mama lor șezînd peste pui sau 
peste ouă, să nu iei și pe mama și pe puii ei, ci să dai dru- 
mul mamei și să nu iei decit puii, ca să fii fericit și să ai zile 
multe. Cînd zidești o casă nouă, să-ţi faci un pălimar împre- 
jurul acoperișului, ca să nu aduci vină de singe asupra casei 
tale, dacă s'ar întîmpla să cadă cineva de pe ea. Să nu sameni 
în via ta două feluri de semințe, ca nu cumva să întinezi și ro- 
dul seminței pe care ai sămănat-o și rodul viei. Să nu ari cu 
un bou și un măgar înjugaţi împreună. Să nu porţi o haină 
țesută din felurite fire, din lină și in unite împreună. Să faci 
ciucuri la cele patru colțuri ale hainei cu care te vei înveli. 
Dacă un om, care și-a luat o nevastă și s'a împreunat cu ea, 
o urăște apoi, o învinuiește de lucruri nelegiuite și-i scoate 
nume rău, zicînd: “Am luat pe femeia aceasta, m'am apopiat 
de ea, și n'am găsit-o fecioară”, - atunci tatăl și mama fetei să 
ia semnele fecioriei ei și să le aducă înaintea bătrinilor cetăţii, 
la poartă. "Tatăl fetei să spună bătrinilor: “Am dat pe fiică- 
mea de nevastă omului acestuia, și el a început s'o urască; 
acum o învinuiește de lucruri nelegiuite, zicînd: „N'am găsit 
fecioară pe fiică-ta.* Dar iată semnele fecioriei fetei mele.” Și 
să desfacă haina ei înaintea bătrinilor cetăţii. Bătrinii cetăţii 
să ia atunci pe omul acela și să-l pedepsească; și, pentrucă 
a scos nume rău unei fecioare din Israel, să-l osîndească la o 
gloabă de o sută sicli de argint, pe cari să-i dea tatălui fetei. 

Ea să rămînă nevasta lui, și el nu va putea s'o gonească toată 
viaţa lui. Dar dacă faptul este adevărat, dacă fata nu s'a 
găsit fecioară, să scoată pe fată la ușa casei tatălui ei; să fie 
ucisă cu pietre de oamenii din cetate, și să moară, pentrucă a 
săvirșit o mișelie în Israel, curvind în casa tatălui ei. Să curăţi 
astfel răul din mijlocul tău. Dacă se va găsi un bărbat culcat 
cu o femeie măritată, să moară amindoi: și bărbatul care s'a 
culcat cu femeia, și femeia. Să curăţi astfel răul din mijlocul 
lui Israel. Dacă o fată fecioară este logodită, și o întilnește 
un om în cetate și se culcă cu ea, să-i aduceţi pe amîndoi 
la poarta cetăţii, să-i ucideţi cu pietre, și să moară amindoi: 
fata, pentrucă n'a tipat în cetate, și omul, pentrucă a necinstit 
pe nevasta aproapelui său. Să curăţi astfel răul din mijlocul 
tău. Dar dacă omul acela întilnește în cîmp pe fata logodită, 
o apucă cu sila și se culcă cu ea, numai omul care s'a culcat 
cu ea să fie pedepsit cu moartea.  Fetei să nu-i faci nimic; 
ea nu este vinovată de o nelegiuire vrednică de pedeapsa cu 
moarte, căci e ca și cu un om care se aruncă asupra aproapelui 
lui și-l omoară. Fata logodită, pe care a întilnit-o omul acela 
pe cîmp, a putut să strige fără să fie cineva să-i sară în ajutor. 
Dacă un om întîlnește o fată fecioară nelogodită, o apucă cu 
sila și se culcă cu ea, și se întîmplă să fie prinși, omul care 
s'a culcat cu ea să dea tatălui fetei cincizeci de sicli de argint; 
și, pentrucă a necinstit-o, s'o ia de nevastă, și nu va putea s'o 
gonească, toată viaţa lui. Nimeni să nu ia pe nevasta tatălui 
său, și nici să nu ridice învelitoarea tatălui său. 


Cel scopit sau famenul să nu intre în adunarea Domnului. 
Cel născut din curvie să nu intre în adunarea Domnului, nici 
chiar al zecilea neam al lui să nu intre în adunarea Domnu- 
lui.  Amonitul și Moabitul să nu intre în adunarea Domnului, 
nici chiar al zecilea neam, pe vecie, pentru că nu v'au ieșit 
înainte cu pîne și apă, pe drum, la ieșirea voastră din Egipt, și 
pentru că au adus, pe preț de argint, împotriva ta pe Balaam, 
fiul lui Beor, din Petor din Mesopotamia, ca să te blesteme. 
Dar Domnul, Dumnezeul tău, n'a voit să asculte pe Balaam; și 
Domnul, Dumnezeul tău, a schimbat blestemul acela în binecu- 
vîntare, pentru că tu ești iubit de Domnul, Dumnezeul tău. 

Să nu-ţi pese nici de propășirea lor, nici de bună starea lor, 
toată viaţa ta, pe vecie. Să nu urăști pe Edomit, căci este 
fratele tău; să nu urăști pe Egiptean, căci ai fost străin în ţara 
lui: fiji cari li se vor naște, în al treilea neam, să intre în 
adunarea Domnului. Cînd vei ieși cu oastea împotriva vrăj- 
mașilor tăi, ferește-te de orice lucru rău. Dacă va fi la tine 
cineva care să nu fie curat, în urma vreunei întîmplări din tim- 
pul nopţii, să iasă din tabără, și să nu intre în tabără; spre 
seară, să se scalde în apă, și după asfinţitul soarelui va putea 
să se întoarcă în tabără. Să ai un loc afară din tabără, și 
acolo să ieși afară. "ntre uneltele tale să ai o lopată, cu care 
să sapi și să-ţi acoperi murdăriile ieșite din tine, cînd vei ieși 
afară. Căci Domnul Dumnezeul tău, merge în milocul taberei 
tale, ca să te ocrotească și să-ți dea în mînă pe vrăjmașii tăi 
dinaintea ta; tabăra ta va trebui deci să fie sfintă, pentruca 
Domnul să nu vadă la tine nimic necurat, și să nu Se abată 
dela tine. Să nu dai înapoi stăpînului său pe un rob care va 
fugi la tine dupăce l-a părăsit. Să rămînă la tine, în mijlocul 
tău, în locul pe care-l va alege el, într'una din cetăţile tale, 
unde îi va plăcea: să nu-l asuprești. Să nu fie nicio curvă din 
fetele lui Israel, și să nu fie niciun sodomit din fiii lui Israel. 
Să n'aduci în casa Domnului, Dumnezeului tău, câștigul unei 
curve, nici prețul unui cîne, ca împlinire a unei juruinţe oare- 
care; căci și unul și altul sînt o uriciune înaintea Domnului, 
Dumnezeului tău. Să nu ceri nicio dobindă dela fratele tău: 
nici pentru argint, nici pentru merinde, pentru nimic care se 
împrumută cu dobindă. Dela străin vei putea să iei dobindă, 
dar dela fratele tău să nu iei, pentruca Domnul, Dumnezeul 
tău, să te binecuvinteze în tot ce vei face în țara pe care o vei 
lua în stăpînire. Dacă faci o juruință Domnului, Dumnezeu- 
lui tău, să nu pregeţi s'o împlinești; căci Domnul, Dumnezeul 
tău, îţi va cere socoteala, și te vei face vinovat de un păcat. 
22. Dacă te ferești să faci o juruinţă, nu faci un păcat. Dar 
să păzești și să împlinești ce-ţi va ieși de pe buze, și anume 
juruinţele pe cari le vei face de bună voie Domnului, Dum- 
nezeului tău, și pe cari le vei rosti cu gura ta. Dacă intri în 
via, aproapelui tău, vei putea să mănînci struguri, după plac, 

pînă te vei sătura; dar în vas să nu iei. Dacă intri în holdele 
aproapelui tău, vei putea să culegi spice cu mîna, dar secerea 
în holdele aproapelui tău, să n’o pui. 


Cînd cineva își va lua o nevastă și se va însura cu ea, și s'ar 
întîmpla ca ea să nu mai aibă trecere înaintea lui, pentru că a 
descoperit ceva rușinos în ea, să-i scrie o carte de despărţire, 
și, după ce-i va da-o în mînă, să-i dea drumul din casa lui. Ea 
să iasă de la el, să plece, și va putea să se mărite după un alt 
bărbat. Dacă și acesta din urmă începe s'o urască, îi scrie 
o carte de despărţire, și după ce i-o dă în mînă, îi dă drumul 
din casa lui; sau, dacă acest bărbat din urmă care a luat-o de 
nevastă, moare, atunci bărbatul dintii, care îi dăduse drumul, 
nu va putea s'o ia iarăș de nevastă, după ce s'a pîngărit ea, căci 
lucrul acesta este o uriciune înaintea Domnului, și să nu faci 
vinovată de păcat ţara pe care ţi-o dă de moștenire Domnul, 
Dumnezeul tău. Cînd un om va fi însurat de curînd, să nu 
se ducă la oaste, și să nu se pună nici o sarcină peste el; să 
fie scutit, din pricina familiei, timp de un an, și să veselească 
astfel pe nevasta pe care și-a luat-o. Să nu iei zălog cele două 
pietre de rîșniță, nici chiar piatra de rîșniță de deasupra; căci 
ar însemna că iei zălog însăș viața cuiva. Dacă se va găsi 
cineva care să fi furat pe vreunul din fraţii lui, pe vreunul din 
copiii lui Israel, și să-l fi făcut rob sau să-l fi vîndut, hoţul acela 
să fie pedepsit cu moartea. Să curăţi astfel răul din mijlocul 
tău. la seama bine și păzește-te de rana leprei; și să faceți tot 
ce vă vor învăţa preoţii dintre Leviţi, să aveţi grijă să lucraţi 
după poruncile pe cari li le-am dat.  Adu-ţi aminte ce a făcut 
Domnul, Dumnezeul tău, Mariei, pe drum, la ieșirea voastră 
din Egipt. Dacă ai vreo datorie la aproapele tău, să nu intri 
în casa lui ca să-i iei lucrul pus zălog; ci să stai afară, și cel pe 
care l-ai împrumutat să-ţi aducă afară lucrul pus zălog. Dacă 
omul acela este sărac, să nu te culci cu lucrul luat zălog dela 
el la tine; să i-l dai înapoi la apusul soarelui, ca să se culce 
în haina lui, și să te binecuvinteze; și lucrul acesta ţi se va 
socoti ca un lucru bun înaintea Domnului, Dumnezeului tău. 
Să nu nedreptăţești pe simbriașul sărac și nevoiaș, fie că este 
unul din fraţii tăi, fie că este unul din străinii cari locuiesc în 

țara ta, în cetăţile tale. Să-i dai plata pentru ziua lui înainte 15 
de apusul soarelui; căci e sărac, și o dorește mult. Altfel, ar 
striga către Domnul împotriva ta, și te-ai face vinovat de un 
păcat. Să nu omori pe părinți pentru copii, și să nu omori 16 
pe copii pentru părinți; fiecare să fie omorit pentru păcatul 
lui. Să nu te atingi de dreptul străinului și al orfanului, și 17 
să nu iei zălog haina văduvei. Să-ţi aduci aminte că ai fost 18 
rob în Egipt, și că Domnul, Dumnezeul tău, te-a răscumpărat 

de acolo; de aceea îți dau aceste porunci ca să le împlinești. 
Cînd îţi vei secera ogorul, și vei uita un snop pe cîmp, să nu 19 
te întorci să-l iei: să fie al străinului, al orfanului și al văduvei, 
pentruca Domnul, Dumnezeul tău, să te binecuvinteze în tot 
lucrul mînilor tale. Cînd îţi vei scutura măslinii, să nu culegi 20 
a două oară roadele rămase pe ramuri: ele să fie ale străinului, 
ale orfanului și ale văduvei. Cînd îţi vei culege via, să nu 21 
culegi a doua oară ciorchinele cari rămîn pe urma ta: ele să fie 
ale străinului, ale orfanului și ale văduvei.  Adu-ţi aminte că 22 
ai fost rob în ţara Egiptului; de aceea îţi dau poruncile acestea, 

ca să le împlinești. 


Cînd doi oameni vor avea o ceartă între ei, și se vor înfățișa [25] 
înaintea, judecății ca să fie judecaţi, celui nevinovat să-i dea 
drumul, iar pe cel vinovat să-l osîndească. Dacă cel vinovat 2 
este osîndit să fie bătut, judecătorul să pună să-l întindă la 
pămînt și să-i dea în fața lui un număr de lovituri potrivit cu 
greutatea vinei lui. Să nu pună să-i dea mai mult de patruzeci 3 
de lovituri, ca nu cumva, dîndu-i mai multe lovituri decât atît, 
fratele tău să fie înjosit înaintea ta. Sà nu legi gura boului, 4 
cînd treieră grîul. Cînd fraţii vor locui împreună, și unul din 
ei va muri fără să lase copii, nevasta mortului să nu se mărite 
afară cu un străin, ci cumnatul ei să se ducă la ea, s'o ia de 
nevastă, și să se însoare cu ea ca cumnat.  'ntîiul născut, 6 
pe care-l va naște, să moștenească pe fratele cel mort și să- 

i poarte numele, pentruca numele acesta să nu fie șters din 
Israel. Dacă omul acesta nu vrea să ia pe cumnată-sa, ea să 7 
se suie la poarta cetăţii, la bătrîni, și să spună: “Cumnatul- 
meu nu vrea să ridice în Israel numele fratelui său, nu vrea să 
mă ia de nevastă după dreptul de cumnat.”  Bătrînii cetăţii s 

să-l cheme, și să-i vorbească. Dacă el stăruiește, și zice: “Nu 
vreau s'o iau,” atunci cumnată-sa să se apropie de el în fața 
bătrînilor, să-i scoată încălțămintea din picior, și să-l scuipe 
în față. Și luînd cuvîntul, să zică: “Așa să se facă omului 
care nu voiește să ridice casa fratelui său.” Şi casa lui se va 
numi în Israel “casa celui descălțat”. Cînd doi oameni se vor 
certa unul cu altul, și nevasta unuia se va apropia să scoată pe 
bărbatul său din mîna celui ce-l lovește, dacă întinde mîna și 
apucă pe acesta din urmă de părţile rușinoase, să-i tai mîna: 
să n'ai nicio milă de ea. Să n'ai în sacul tău două feluri de 
greutăţi, una mare și alta mică. Să n'ai în casă două feluri 
de efă, una mare și alta mică. Ci să ai o greutate adevărată 
și dreaptă, să ai o efă adevărată și dreaptă, pentruca să ai 
zile multe în ţara pe care ţi-o dă Domnul, Dumnezeul tău. 
Căci oricine face aceste lucruri, oricine săvîrșește o nedreptate, 
este o uriciune înaintea Domnului, Dumnezeului tău.  Adu-ţi 
aminte ce ţi-a făcut Amalec pe drum, la ieșirea voastră din 
Egipt: cum te-a întîlnit pe drum, și, fără nici o teamă de 
Dumnezeu, s'a aruncat asupra ta pe dinapoi, asupra tuturor 
celor ce se tîrau la coadă, cînd erai obosit și sleit de puteri. 
Cînd îţi va da Domnul, Dumnezeul tău, odihnă, după ce te 
va izbăvi de toţi vrăjmașii cari te înconjoară, în ţara pe care 
Domnul, Dumnezeul tău, ţi-o dă ca moștenire și spre stăpînire, 
să ștergi pomenirea lui Amalec de subt ceruri: să nu uiţi lucrul 
acesta. 


Cînd vei intra în țara pe care ţi-o dă de moștenire Dom- 
nul, Dumnezeul tău, cînd o vei stăpîni și te vei așeza în ea, 
să, iei cele dintii roade din toate rodurile pe cari le vei scoate 
din pămînt, în ţara pe care ţi-o dă Domnul Dumnezeul tău, 
să le pui într'un coș, și să te duci la locul pe care-l va alege 
Domnul, Dumnezeul tău, ca să facă să locuiască Numele Lui 
acolo. Să te duci la preotul care va fi în zilele acelea, și să- 
i spui: “Mărturisesc astăzi înaintea Domnului, Dumnezeului 
tău, că am intrat în ţara pe care Domnul a jurat părinţilor 
noștri că ne-o va da.” Preotul să ia coșul din mîna ta, și să-l 
pună înaintea altarului Domnului, Dumnezeului tău. Apoi 
să iei iarăș cuvîntul, și să spui înaintea Domnului, Dumnezeu- 

lui tău: “Tatăl meu era un Arameu pribeag, gata să piară; 
s'a pogorit în Egipt cu puţini inși, și sa așezat acolo pen- 
tru o vreme. Acolo, a ajuns un neam mare, puternic și mare 
la număr. Egiptenii ne-au chinuit, ne-au asuprit, și ne-au 
supus la grea robie. Noi am strigat către Domnul, Dum- 
nezeul părinţilor noștri. Domnul ne-a auzit glasul, și a văzut 
asuprirea, chinurile și necazurile noastre. Și Domnul ne-a scos 
din Egipt, cu mină tare și cu braţ întins, cu arătări înfricoșă- 
toare, cu semne și minuni. El ne-a adus în locul acesta, și ne-a 
dat țara aceasta, țară în care curge lapte și miere. Acum iată, 
aduc cele dintii roade din rodurile pămîntului pe care mi l-ai 
dat Tu, Doamne!” Să le pui înaintea Domnului, Dumnezeu- 
lui tău, și să te închini înaintea Domnului Dumnezeului tău. 
Apoi să te bucuri, cu Levitul și cu străinul care va fi în mijlocul 
tău, de toate bunurile pe cari ţi le-a dat Domnul, Dumnezeul 
tău, ţie și casei tale. După ce vei isprăvi de luat toată ze- 
ciuiala din rodurile tale, în anul al treilea, anul zeciuielii, s'o 
dai Levitului, străinului, orfanului și văduvei; și ei să mănînce 
și să se sature, în cetăţile tale. Să spui înaintea Domnului, 
Dumnezeului tău: “Am scos din casa mea ce este sfințit, și 
l-am dat Levitului, străinului, orfanului și văduvei, după toate 
poruncile pe cari mi le-ai dat Tu; n'am călcat, nici n'am uitat 
niciuna din poruncile Tale. N’am mîncat nimic din aceste 
lucruri în timpul meu de jale, n'am îndepărtat nimic din ele 
pentru vre o întrebuințare necurată, și n'am dat nimic din ele 
cu prilejul unui mort; am ascultat de glasul Domnului, Dum- 
nezeului meu, am lucrat după toate poruncile pe cari mi le-ai 
dat. Priveşte din locașul Tău cel sfint, din ceruri, și binecu- 
vintează pe poporul Tău Israel, și ţara pe care ne-ai dat-o, 
cum ai jurat părinţilor noștri, ţara aceasta, în care curge lapte 
și miere.” Astăzi, Domnul, Dumnezeul tău, îți poruncește să 
împlinești legile și poruncile acestea; să le păzești și să le îm- 
plinești din toată inima ta și din tot sufletul tău. Astăzi, tu 
ai mărturisit înaintea Domnului că El va fi Dumnezeul tău, că 
vei umbla în căile Lui, vei păzi legile, poruncile și rînduielile 
Lui, și vei asculta de glasul Lui. Și azi, Domnul ţi-a mărtur- 
isit că vei fi un popor al Lui, cum ţi-a spus, dacă vei păzi toate 

poruncile Lui, și îţi va da asupra tuturor neamurilor pe cari 
le-a făcut: întiietate în slavă, în faimă și în măreție, și vei fi un 
popor sfint pentru Domnul, Dumnezeul tău, cum ţi-a spus.” 


Moise și bătrînii lui Israel au dat următoarea poruncă poporu- 
lui: “Păziţi toate poruncile pe cari vi le dau astăzi. Dupăce 
veţi trece Iordanul, ca să intraţi în ţara pe care ţi-o dă Dom- 
nul, Dumnezeul tău, să ridici niște pietre mari, și să le ten- 
cuiești cu var. Să scrii pe pietrele acestea toate cuvintele din 
legea aceasta, dupăce vei trece Iordanul, ca să intri în ţara 
pe care ţi-o dă Domnul, Dumnezeul tău, ţară în care curge 
lapte și miere, cum ţi-a spus Domnul, Dumnezeul părinților 
tăi.  Dupăce veţi trece Iordanul, să ridicați pe muntele Ebal 
pietrele acestea, pe cari vă poruncesc azi să le ridicaţi, și să le 
tencuiți cu var. Acolo, să zidești un altar Domnului, Dum- 
nezeului tău, un altar de pietre, peste cari să nu treacă ferul; 
din pietre întregi să zidești altarul Domnului, Dumnezeului 
tău. Să aduci pe altarul acesta arderi de tot Domnului, Dum- 
nezeului tău; să aduci jertfe de mulţămire, și să mănînci acolo 
și să te bucuri înaintea Domnului, Dumnezeului tău. Să scrii 
pe aceste pietre toate cuvintele legii acesteia, săpîndu-le foarte 
deslușit.” Moise și preoţii din neamul Leviţilor au vorbit în- 
tregului Israel, și au zis: “Israele, ia aminte și ascultă! Astăzi, 
tu te-ai făcut poporul Domnului, Dumnezeului tău. Să asculți 
de glasul Domnului, Dumnezeului tău, și să împlinești porun- 
cile și legile Lui pe cari ți le dau astăzi.” "n aceeaș zi, Moise a 
mai dat următoarea poruncă poporului: “După ce veţi trece 
Iordanul, Simeon, Levi, Iuda, Isahar, Iosif și Beniamin, să stea 
pe muntele Garizim, ca să binecuvinteze poporul; iar Ruben, 
Gad, Așer, Zabulon, Dan și Neftali, să stea pe muntele Ebal, ca 
să rostească blestemul. Și Leviţii să ia cuvîntul, și să spună cu 
glas tare întregului Israel:  “Blestemat să fie omul care va face 
un chip cioplit sau un chip turnat, căci este o uriciune înaintea 
Domnului, un lucru ieșit din mîni de meșter, și care-l va pune 
într'un loc ascuns!” -Și tot poporul să răspundă: “Amin!” 
“Blestemat să fie cel ce va nesocoti pe tatăl său și pe mama 
sal” -Şi tot poporul să răspundă: “Amin!”  “Blestemat să fie 
cel ce va muta hotarele aproapelui său!” -Și tot poporul să 

răspundă: “Amin!”  “Blestemat să fie cel ce va face pe un orb 
să rătăcească pe drum!” -Și tot poporul să răspundă: “Amin!” 
“Blestemat să fie cel ce se atinge de dreptul străinului, or- 
fanului și văduvei!” -Şi tot poporul să răspundă: “Amin!” 
“Blestemat să fie cel ce se va culca cu nevasta tatălui său, căci 
ridică învelitoarea tatălui său!” -Și tot poporul să răspundă: 


“Amin!”  “Blestemat să fie cel ce se va culca cu vreo vită oare- 
care!” -Şi tot poporul să răspundă: “Amin!”  “Blestemat să 
fie cel ce se va culca cu soru-sa, fiica tatălui său sau fiica mamei 
sale!” -Și tot poporul să răspundă: “Amin!”  “Blestemat să 
fie cel ce se va culca cu soacră-sa!” -Și tot poporul să răspundă: 
“Amin!”  “Blestemat să fie cel ce va lovi pe aproapele lui în 
ascuns!” -Şi tot poporul să răspundă: “Amin!”  “Blestemat 
să, fie cel ce va primi un dar ca să verse sîngele celui nevino- 
vat!” -Şi tot poporul să răspundă: “Amin!”  “Blestemat să 


fie cine nu va împlini cuvintele legii acesteia, și cine nu le va 
face!” -Şi tot poporul să răspundă: “Amin!” 


Dacă vei asculta de glasul Domnului, Dumnezeului tău, 
păzind și împlinind toate poruncile Lui pe cari ţi le dau astăzi, 
Domnul, Dumnezeul tău, îţi va da întîietate asupra tuturor 
neamurilor de pe pămînt. lată toate binecuvîntările cari vor 
veni peste tine și de cari vei avea parte, dacă vei asculta de 
glasul Domnului, Dumnezeului tău: Vei fi binecuvîntat în 
cetate, și vei fi binecuvintat la cîmp.  Rodul pîntecelui tău, 
rodul pămîntului tău, rodul turmelor tale, fătul vacilor și oilor 
tale, toate acestea vor fi binecuvîntate.  Coșniţa și postava 
ta vor fi binecuvîntate. Vei fi binecuvîntat la venirea ta, și 
vei fi binecuvîntat la plecarea ta. Domnul îţi va da biruinţă 
asupra vrăjmașilor tăi cari se vor ridica împotriva ta; pe un 
drum vor ieși împotriva ta, dar pe șapte drumuri vor fugi di- 
naintea ta. Domnul va face ca binecuvîntarea să fie cu tine în 
grînarele tale și în toate lucrurile pe cari vei pune mîna. Te va 
binecuvînta în ţara pe care ţi-o dă Domnul, Dumnezeul tău. 
Vei fi pentru Domnul un popor sfint, cum ţi-a jurat El, dacă 
vei păzi poruncile Domnului, Dumnezeului tău, și vei umbla 
pe căile Lui. Toate popoarele vor vedea că tu porţi Numele 
Domnului, și se vor teme de tine. Domnul te va copleși cu 

bunătăți, înmulțind rodul trupului tău, rodul turmelor tale și 
rodul pămîntului tău, în țara pe care Domnul a jurat părinților 
tăi că ţi-o va da. Domnul îți va deschide comoara Lui cea 
bună, cerul, ca să trimeată țării tale ploaie la vreme și ca să 
binecuvinteze tot lucrul mînilor tale: vei da cu împrumut mul- 
tor neamuri, dar tu nu vei lua cu împrumut. Domnul te va 
face să fii cap, nu coadă; totdeauna vei fi sus, și niciodată 
nu vei fi jos, dacă vei asculta de poruncile Domnului, Dum- 
nezeului tău, pe cari ţi le dau astăzi, dacă le vei păzi și le vei 
împlini, și nu te vei abate nici la dreapta nici la stînga dela 
toate poruncile pe cari vi le dau astăzi, ca să vă duceți după 
alţi dumnezei și să le slujiţi. Dar dacă nu vei asculta de glasul 
Domnului, Dumnezeului tău, dacă nu vei păzi și nu vei împlini 
toate poruncile Lui și toate legile Lui, pe cari ți le dau astăzi, 
iată toate blestemurile cari vor veni peste tine și de cari vei 
avea parte. Vei fi blestemat în cetate, și vei fi blestemat pe 
cîmp.  Coșniţa și postava ta vor fi blestemate. Rodul trupu- 
lui tău, rodul pămîntului tău, fătul vacilor tale și fătul oilor 
tale, toate vor fi blestemate. Vei fi blestemat la venirea ta, și 
vei fi blestemat la plecarea ta. Domnul va trimete împotriva 
ta blestemul, turburarea și amenințarea, în mijlocul tuturor 
lucrurilor de cari te vei apuca, pînă vei fi nimicit, pînă vei 
pieri curînd, din pricina răutăţii faptelor tale, care te-a făcut 
să Mă părăsești. Domnul va trimete peste tine ciuma, pînă te 
va nimici în ţara pe care o vei lua în stăpînire. Domnul te va 
lovi cu lingoare, cu friguri, cu obrinteală, cu căldură arzătoare, 
cu secetă, cu rugină în grîu și cu tăciune, cari te vor urmări 
pînă vei pieri. Cerul deasupra capului tău va fi de aramă, și 
pămîntul subt tine va fi de fer. Domnul va trimete țării tale 
în loc de ploaie praf și pulbere, care va cădea din cer peste 
tine pînă vei fi nimicit. Domnul te va face să fii bătut de 
vrăjmașii tăi; pe un drum vei ieși împotriva lor, dar pe șapte 
drumuri vei fugi dinaintea lor; și vei fi o groază pentru toate 
împărăţiile pămîntului. Trupul tău mort va fi hrana tuturor 
păsărilor cerului și fiarelor pămîntului; și nu va fi nimeni care 
să le sperie. Domnul te va bate cu buba rea a Egiptului, 
cu bube rele la șezut, cu rñe și cu pecingine, de cari nu vei 

putea să te vindeci. Domnul te va lovi cu nebunie, cu orbire, 
cu rătăcire a minţii, și vei bijbăi pe întunerec ziua nameaza 
mare, ca orbul pe întunerec; nu vei avea noroc în treburile 
tale, și în toate zilele vei fi apăsat, prădat, și nu va fi nimeni 
care să-ți vină în ajutor. Vei avea logodnică, și altul se va 
culca cu ea; vei zidi casă, și n'o vei locui; vei sădi vie, și nu 
vei mînca din ea. Boul tău va fi junghiat subt ochii tăi, și nu 
vei mînca din el; ţi se va răpi măgarul dinaintea ta, și nu ţi 
se va da înapoi; oile tale vor fi date vrăjmașilor tăi, și nu va 
fi nimeni care să-ți vină în ajutor. Fiii tăi și fiicele tale vor 
fi date ca roabe pe mîna altui popor; ţi se vor topi ochii de 
dor, uitîndu-te toată ziua după ei, și mîna ta va fi fără putere. 
Un popor, pe care nu-l cunoști, va mînca rodul pămîntului 
tău și tot venitul lucrului tău, și în toate zilele vei fi apăsat și 
sdrobit.  Priveliștea pe care o vei avea subt ochi te va face să 
înebunești. Domnul te va lovi cu o bubă rea la genunchi și la 
coapse, și nu te vei putea vindeca de ea, te va lovi dela talpa 
piciorului pînă în creștetul capului. Domnul te va duce, pe 
tine și împăratul pe care-l vei pune peste tine, la un neam pe 
care nu l-ai cunoscut, nici tu, nici părinţii tăi. Și acolo, vei 
sluji altor dumnezei, de lemn și de piatră. Şi vei fi de pom- 
inā, de batjocură și de ris, printre toate popoarele la cari te va 
duce Domnul. Vei sămăna multă sămînță pe cîmpul tău, și 
vei strînge puţin; căci o vor mînca toate lăcustele. Vei sădi vii 
și le vei lucra, dar vin nu vei bea, ba nici n'o vei culege, căci o 
vor minca viermii. Vei avea măslini, pe toată întinderea ţării 
tale: și nu te vei unge cu untdelemn, căci măslinele vor cădea. 
Vei naște fii și fiice; dar nu vor fi ai tăi, căci se vor duce în 
robie.  Omizile îți vor mînca toţi pomii și rodul pămîntului. 
Străinul care va fi în mijlocul tău se va ridica tot mai sus peste 
tine, iar tu te vei pogori tot mai jos; el îţi va da cu împrumut, 
și tu nu-i vei da cu împrumut; el va fi fruntea și tu vei fi coada. 
Toate blestemurile acestea vor veni peste tine, te vor urmări 
și te vor ajunge pînă vei fi nimicit, pentrucă n'ai ascultat de 
glasul Domnului, Dumnezeului tău, pentrucă n'ai păzit porun- 
cile Lui și legile Lui, pe cari ți le-a dat. Ele vor fi vecinic ca 
niște semne și minuni pentru tine și sămința ta.  Pentrucă, 

în mijlocul belșugului tuturor lucrurilor, n'ai slujit Domnului, 
Dumnezeului tău, cu bucurie și cu dragă inimă, vei sluji în 
mijlocul foamei, setei, goliciunii și lipsei de toate, vrăjmașilor 
tăi, pe cari-i va trimete Domnul împotriva ta. El îţi va pune 
pe grumaz un jug de fer, pînă te va nimici. Domnul va aduce 
de departe, dela marginile pămîntului, un neam care va cădea 
peste tine cu sbor de vultur, un neam a cărui limbă n'o vei 
înțelege, un neam cu înfățișarea sălbatică, și care nu se va sfii 
de cel bătrîn, nici nu va avea milă de copii. El va mînca rodul 
turmelor tale și rodul pămîntului tău, pînă vei fi nimicit; nu-ţi 
va lăsa nici grîu, nici must, nici untdelemn, nici vițeii dela vaci, 
nici mieii de la oi, pînă te va face să pieri. Te va împresura 
în toate cetăţile tale, pînă îţi vor cădea zidurile, aceste ziduri 
înalte și tari, în cari îți pusesei încrederea pe toată întinderea 
țării tale; te va împresura în toate cetăţile tale, în toată ţara 
pe care ţi-o dă Domnul, Dumnezeul tău. ’n strîmtorarea și 
necazul în care te va aduce vrăjmașul tău, vei mînca rodul 
trupului tău, carnea fiilor și fiicelor tale, pe care ti-i va da 
Domnul, Dumnezeul tău. Omul cel mai gingaș și cel mai mi- 
los dintre voi se va uita rău la fratele său, la nevasta care se 
odihnește pe sînul lui, la copiii pe cari i-a cruțat: nu va da 
nici unuia din ei din carnea copiilor lui cu care se hrănește, 
fiindcă nu-i va mai rămiînea nimic în mijlocul strîmtorării și 
necazului în care te va aduce vrăjmașul tău în toate cetăţile 
tale. Femeia cea mai gingașă și cea mai miloasă dintre voi, 
care, de gingașă și miloasă ce era, nu știa să calce mai ușor 
cu piciorul pe pămînt, va privi fără milă pe bărbatul care se 
odihnește la sînul ei, pe fiul și pe fiica ei: nu le va da nimic 
din pielița noului născut, pieliţă ieșită dintre picioarele ei și 
din copiii pe cari-i va naște, căci, ducînd lipsă de toate, îi va 
mînca în ascuns, din pricina strîmtorării și necazului în care 
te va aduce vrăjmașul tău în cetăţile tale. Dacă nu vei păzi 
și nu vei împlini toate cuvintele legii acesteia, scrise în cartea 
aceasta, dacă nu te vei teme de acest Nume slăvit și înfricoșat, 
adică de Domnul, Dumnezeul tău, Domnul te va lovi în chip 
minunat, pe tine și sămiînța ta, cu răni mari și îndelungate, 
cu boli grele și necurmate. Va aduce peste tine toate bolile 

Egiptului de cari tremurai, și ele se vor lipi de tine. Ba încă, 
Domnul va aduce peste tine, pînă vei fi nimicit, toate felurile 
de boli și de răni cari nu sînt pomenite în cartea legii aces- 
teia.  Dupăce aţi fost atît de mulţi ca stelele cerului, nu veţi 
mai rămînea decît un mic număr, pentrucă n'ai ascultat de 
glasul Domnului, Dumnezeului tău. După cum Domnul Se 
bucura să vă facă bine și să vă înmulțească, tot așa Domnul 
Se va bucura să vă piardă și să vă nimicească, și veţi fi smulși 
din ţara pe care o vei lua în stăpînire. Domnul te va îm- 
prăștia printre toate neamurile, dela o margine a pămîntului 
pînă la cealaltă: și acolo, vei sluji altor dumnezei pe cari nu 
i-ai cunoscut nici tu, nici părinţii tăi, dumnezei de lemn și de 
piatră. "ntre aceste neamuri, nu vei fi liniștit, și nu vei avea 
un loc de odihnă pentru talpa picioarelor tale. Domnul îţi va 
face inima fricoasă, ochii lîncezi, și sufletul îndurerat. Viața 
îţi va sta nehotărită, înainte, vei tremura zi și noapte, nu vei fi 
sigur de viaţa ta. "n groaza care-ţi va umplea inima și în fața 
lucrurilor pe care ţi le vor vedea ochii, dimineaţa, vei zice: “O, 
de ar veni seara!” și seara vei zice: “O, de ar veni dimineaţa!” 
Și Domnul te va întoarce pe corăbii în Egipt, și vei face dru- 
mul acesta despre care-ţi spusesem: “Să nu-l mai vezi!” Acolo, 
vă veţi vinde vrăjmașilor voştri, ca robi și roabe: și nu va fi 
nimeni să vă cumpere.” 


Iată cuvintele legămîntului pe care a poruncit lui Moise 
Domnul să-l încheie cu copiii lui Israel în ţara Moabului, afară 
de legămîntul pe care-l încheiase cu ei la Horeb. Moise a 
chemat pe tot Israelul și le-a zis: “Aţi văzut tot ce a făcut 
Domnul subt ochii voștri, în țara Egiptului, lui Faraon, tuturor 
supușilor lui, și întregei lui ţări: marile încercări pe cari ţi le- 
au văzut ochii, minunile și semnele acelea mari Dar Domnul 
nu v'a dat minte să pricepeţi, nici ochi să vedeţi, nici urechi să 
auziți, pînă în ziua de azi. 'Totuș EI zice: “Eu v'am călăuzit 
patruzeci de ani în pustie; hainele nu vi s-au învechit pe voi, 
și încălțămintea nu vi s'a învechit în picior: pîne n'aţi mîn- 
cat, și n'aţi băut nici vin, nici băutură tare, ca să cunoaşteţi 
că Eu sînt Domnul, Dumnezeul vostru.” Ați ajuns în locul 
acesta; Sihon, împăratul Hesbonului, și Og, împăratul Basan- 

ului, ne-au ieșit înainte, ca să ne bată, și i-am bătut. Le-am 
luat țara, și am dat-o în stăpînire Rubeniţilor, Gadiţilor și la 
jumătate din seminţia Manasiţilor. Să păziți dar cuvintele 
legămîntului acestuia, și să le împliniţi, ca să izbutiţi în tot 

ce veţi face. Astăzi staţi înaintea Domnului, Dumnezeului 
vostru, voi toți, căpeteniile seminţiilor voastre, bătrînii voștri, 
mai marii oștirii voastre, toți bărbaţii din Israel, copiii voștri, 
nevestele voastre, și străinul care este în mijlocul taberii tale, 
dela cel ce-ţi taie lemne, pînă la cel ce-ţi scoate apă. Stai ca 
să intri în legămînt cu Domnul, Dumnezeul tău, în legămîn- 
tul acesta, încheiat cu jurământ, și pe care Domnul, Dumnezeul 
tău, îl încheie cu tine în ziua aceasta, ca să te facă azi poporul 
Lui și El să fie Dumnezeul tău, cum ţi-a spus, și cum a jurat 
părinţilor tăi, Avraam, Isaac și lacov. Nu numai cu voi închei 
legămîntul acesta încheiat cu jurămînt, ci atît cu cei ce sînt 
aici printre noi, de faţă în ziua aceasta înaintea Domnului, 
Dumnezeului nostru, cât și cu cei ce nu sînt aici printre noi în 
ziua aceasta. Știţi cum am locuit în țara Egiptului și cum am 
trecut prin mijlocul neamurilor pe cari le-aţi străbătut. Aţi 
văzut uriciunile și idolii lor, lemnul și piatra, argintul și aurul, 
cari erau la ele. Să nu fie între voi nici bărbat, nici femeie, nici 
familie, nici seminţie, a căror inimă să se abată azi de la Dom- 
nul, Dumnezeul nostru, ca să se ducă să slujească dumnezeilor 
neamurilor acelora. Să nu fie printre voi nici o rădăcină care 
să aducă otravă și pelin. Nimeni, după ce a auzit cuvintele 
legămîntului acestuia încheiat cu jurămînt, să nu se laude în 
inima lui și să zică: “Voi avea pacea, chiar dacă aș urma după 
pornirile inimii mele, și chiar dacă aș adăuga beţia la sete.” 
Pe acela Domnul nu-l va ierta. Ci atunci mînia și gelozia Dom- 
nului se vor aprinde împotriva omului aceluia, toate bleste- 
murile scrise în cartea aceasta vor veni peste el, și Domnul îi 
va șterge numele de subt ceruri. Domnul îl va despărți, spre 
peirea lui, din toate seminţiile lui Israel, și-i va face după toate 
blestemurile legămîntului scris în această carte a legii. Virsta 
de oameni care va veni, copiii voştri cari se vor naște după 
voi și străinul care va veni dintr'o ţară depărtată, -la vederea 
urgiilor și bolilor cu cari va lovi Domnul ţara aceasta, la ved- 

erea pucioasei, sării, și arderii întregului ţinut, unde nu va fi 
nici sămînță, nici rod, nici o iarbă care să crească, întocmai ca 
la surparea Sodomei, Gomorei, Admei și Teboimului, pe cari 
le-a nimicit Domnul, în miînia și urgia Lui,- toate neamurile 
vor zice: “Pentruce a făcut Domnul astfel ţării acesteia? Pen- 
truce această mînie aprinsă, această mare urgie?” Şi li se va 
răspunde: “Pentru că au părăsit legămintul încheiat cu ei de 
Domnul, Dumnezeul părinţilor lor, cînd i-a scos din țara Egip- 
tului; pentru că s'au dus să slujească altor dumnezei și să se 
închine înaintea lor, dumnezei pe cari ei nu-i cunoșteau și pe 
cari nu li-i dăduse Domnul. De aceea S'a aprins Domnul de 
minie împotriva acestei ţări, și a adus peste ea toate bleste- 
murile scrise în cartea aceasta. Domnul i-a smuls din ţara lor 
cu minie, cu urgie, cu o mare iuţime, și i-a aruncat într'o altă 
țară, cum se vede azi.” Lucrurile ascunse sînt ale Domnului, 
Dumnezeului nostru, iar lucrurile descoperite sînt ale noastre 
și ale copiilor noștri, pe vecie, ca să împlinim toate cuvintele 
legii acesteia. 


“Cînd se vor întîmpla toate aceste lucruri, binecuvîntarea și 
blestemul pe cari le pun înaintea ta, dacă le vei pune la inimă 
în mijlocul tuturor neamurilor între cari te va risipi Domnul, 
Dumnezeul tău, dacă te vei întoarce la Domnul, Dumnezeul 
tău, și dacă vei asculta de glasul Lui din toată inima ta și din 
tot sufletul tău, tu și copiii tăi, potrivit cu tot ce-ţi poruncesc 
azi, atunci Domnul, Dumnezeul tău, va aduce înapoi robii tăi 
și va avea milă de tine, te va strînge iarăș din mijlocul tuturor 
popoarelor la cari te va împrăștia Domnul, Dumnezeul tău. 
Chiar dacă ai fi risipit pînă la cealaltă margine a cerului, chiar 
și de acolo te va strînge Domnul, Dumnezeul tău, și acolo Se 
va duce să te caute. Domnul, Dumnezeul tău, te va aduce în 
țara pe care o stăpîneau părinţii tăi, și o vei stăpîni; îţi va face 
bine, și te va înmulţi mai mult decît pe părinţii tăi. Domnul, 
Dumnezeul tău, îţi va tăia împrejur inima ta și inima seminței 
tale, și vei iubi pe Domnul Dumnezeul tău, din toată inima 
ta și din tot sufletul tău, ca să trăieşti. Domnul, Dumnezeul 
tău, va face ca toate aceste blestemuri să cadă peste vrăjmașii 
tăi, peste cei ce te vor uri și te vor prigoni. Și tu, te vei 

întoarce la Domnul, vei asculta de glasul Lui, și vei împlini 
toate aceste porunci pe cari ți le dau astăzi. Domnul, Dum- 
nezeul tău, te va umplea de bunătăţi, făcînd să propășească 
tot lucrul mînilor tale, rodul trupului tău, rodul turmelor tale 
și rodul pămîntului tău; căci Domnul se va bucura din nou de 
fericirea, ta, cum se bucura de fericirea părinţilor tăi, dacă vei 
asculta de glasul Domnului, Dumnezeului tău, păzind porun- 
cile și rinduielile Lui scrise în cartea aceasta a legii, dacă te 
vei întoarce la Domnul, Dumnezeul tău, din toată inima ta 
și din tot sufletul tău.  Porunca aceasta pe care ţi-o dau eu 
azi, nu este mai pesus de puterile tale, nici departe de tine. 
Nu este în cer, ca să zici: “Cine se va sui pentru noi în cer 
și să ne-o aducă, pentru ca s'o auzim și s'o împlinim?” Nu 
este nici dincolo de mare, ca să zici: “Cine va trece pentru 
noi dincolo de mare și să ne-o aducă, pentru ca s'o auzim și 
s'o împlinim?” Dimpotrivă, este foarte aproape de tine, în 
gura ta și în inima ta, ca s'o împlinești. Iată, îţi pun azi 
înainte viaţa și binele, moartea și răul. Căci îți poruncesc azi 
să iubeşti pe Domnul, Dumnezeul tău, să umbli pe căile Lui, 
și să păzești poruncile Lui, legile Lui și rînduielile Lui, ca să 
trăieşti și să te înmulțești, și ca Domnul, Dumnezeul tău să te 
binecuvinteze în țara pe care o vei lua în stăpinire. Dar dacă 
inima ta se va abate, dacă nu vei asculta, și te vei lăsa amăgit 
să te închini înaintea altor dumnezei și să le slujești, vă spun 
astăzi că veţi peri, și nu veţi avea zile multe în ţara pe care o 
veţi lua în stăpinire, după ce veți trece Iordanul. Iau azi cerul 
și pămîntul martori împotriva voastră că ţi-am pus înainte vi- 
aţa și moartea, binecuvîntarea și blestemul. Alege viaţa, ca să 
trăieşti, tu și sămința ta, iubind pe Domnul, Dumnezeul tău, 
ascultind de glasul Lui, și lipindu-te de EI: căci de aceasta 
atirnă viața ta și lungimea zilelor tale, și numai așa vei putea 
locui în ţara pe care a jurat Domnul că o va da părinţilor tăi, 
lui Avraam, Isaac și Iacov”. 


Moise s'a dus şi a mai spus următoarele cuvinte întregu- 
lui Israel: “Astăzi”, le-a zis el, “eu sînt în vîrstă de o sută 
douăzeci de ani: nu voi mai putea merge în fruntea voastră 
și Domnul mi-a zis: “Tu să nu treci Iordanul” Domnul, 

Dumnezeul tău, va merge El însuș înaintea ta, va nimici nea- 
murile acestea dinaintea ta, și vei pune stăpinire pe ele. Iosua 
va merge înaintea ta, cum a spus Domnul. Domnul va face 
neamurilor acestora cum a făcut lui Sihon și Og, împărații 
Amoriţilor și ţării lor, pe cari i-a nimicit. Domnul vi le va 
da în mînă, și le veţi face după poruncile pe cari vi le-am dat. 
'ntăriţi-vă și îmbărbătaţi-vă! Nu vă temeti și nu vă înspăimiîn- 
taţi de ei, căci Domnul, Dumnezeul tău, va merge El însuș 
cu tine, nu te va părăsi și nu te va lăsa”. Moise a chemat 
pe Iosua, și i-a zis în faţa întregului Israel: “ntărește-te și 
îmbărbătează-te. Căci tu vei intra cu poporul acesta în ţara 
pe care Domnul a jurat părinţilor lor că le-o va da, și tu îi 
vei pune în stăpînirea ei. Domnul însuș va merge înaintea 
ta, El însuș va fi cu tine, nu te va părăsi și nu te va lăsa; nu 
te teme, și nu te spăimiînta!” Moise a scris legea aceasta, 
și a încrede -o preoţilor, fiii lui Levi, cari duceau chivotul 
legămîntului Domnului, și tuturor bainila lui Israel. Moise 
le-a dat porunca aceasta: “La fiecare șapte ani, pe vremea 
anului iertării, la sărbătoarea corturilor, cînd tot Israelul va 
veni să se înfățișeze înaintea Domnului, Dumnezeului tău, în 
locul pe care-l va alege El, să citeşti legea aceasta înaintea 
întregului Israel, în auzul lor. Să strîngi poporul, bărbaţii, 
femeile, copiii și străinul care va fi în cetăţile tale, ca să audă, 
și să înveţe să se teamă de Domnul, Dumnezeul vostru, să 
păzească și să împlinească toate cuvintele legii acesteia. Pen- 
truca și copiii lor, cari n'o vor cunoaște, s'o audă, și să înveţe 
să se teamă de Domnul, Dumnezeul vostru, în tot timpul cît 
veţi trăi în ţara pe care o veţi lua în stăpînire, dupăce veţi 
trece Iordanul.” Domnul a zis lui Moise: “lată că se apropie 
clipa cînd vei muri. Cheamă pe Iosua, și înfățișaţi-vă în cor- 
tul întilnirii. Eu voi da poruncile Mele.” Moise și Iosua s'au 
dus și s'au înfățișat în cortul întâlnirii. Și Domnul S'a arătat 
în cort, într'un stâlp de nor: și stilpul de nor s'a oprit la ușa 
call Domnul a zis lui Moise: “Iată, tu vei adormi împre- 
ună cu părinţii tăi. Și poporul acesta se va scula și va curvi 
după dumnezeii străini ai ţării în care intră. Pe Mine Mă va 
părăsi, și va călca legămîntul Meu, pe care l-am încheiat cu el. 

'n ziua aceea, Mă voi aprinde de miînie împotriva lui. "i voi 
părăsi, și-Mi voi ascunde Faţa de ei. El va fi prăpădit, și-l vor 
ajunge o mulţime de rele și necazuri; și atunci va zice: „Oare nu 
m'au ajuns aceste rele din pricină că Dumnezeul meu nu este 
în mijlocul meu; Și Eu "mi voi ascunde Faţa în ziua aceea, 
din pricina tot răului pe care-l va face, întorcîndu-se spre alți 
dumnezei. Acum, scrieţi-vă cântarea aceasta. 'nvaţă pe copiii 
din Israel s'o cînte, pune-le-o în gură, și cîntarea aceasta să- 
Mi fie martoră împotriva copiilor lui Israel. Căci voi duce 
pe poporul acesta în țara pe care am jurat părinților lui că 
i-o voi da, ţară unde curge lapte și miere; el va mînca, se va 
sătura și se va îngrășa; apoi se va întoarce la alți dumnezei și 
le va sluji, iar pe Mine Mă va nesocoti și va călca legămîntul 
Meu. Cînd va fi lovit atunci cu o mulţime de rele și necazuri, 
cîntarea aceasta, care nu va fi uitată și pe care uitarea n'o va 
șterge din gura urmașilor, va sta ca martoră împotriva acestui 
popor. Căci Eu îi cunosc pornirile, cari se arată și azi, înainte 
chiar ca să-l fi dus în ţara pe care am jurat că i-o voi da”. 
'n ziua aceea, Moise a scris cîntarea aceasta, și a învăţat pe 
copiii lui Israel s'o cînte. Domnul a poruncit lui Iosua, fiul 
lui Nun, și a zis: “ntărește-te și îmbărbătează-te, căci tu vei 
duce pe copiii lui Israel în ţara pe care am jurat că le-o voi da; 
și Eu însumi voi fi cu tine”. Dupăce a isprăvit Moise în totul 
de scris într'o carte cuvintele legii acesteia, a dat următoarea 
poruncă Leviţilor, cari duceau chivotul legămîntului Domnu- 
lui: “Luaţi cartea aceasta a legii, și puneţi-o lîngă chivotul 
legămîntului Domnului, Dumnezeului vostru, ca să fie acolo 
ca martoră împotriva ta. Căci eu îți cunosc duhul tău de 
răzvrătire și încăpăţinarea ta cea mare. Dacă vă răzvrătiți voi 
împotriva Domnului cât trăiesc eu încă în mijlocul vostru, cu 
cît mai răzvrătiți veţi fi după moartea mea!  Stringeţi înain- 
tea mea pe toți bătrinii seminţiilor voastre și pe căpeteniile 
oștirii voastre; voi spune cuvintele acestea în fața lor, și voi 
lua martor împotriva lor cerul și pămîntul. Căci știu că după 
moartea mea vă veți strica, și vă veţi abate dela calea pe care 
v'am arătat-o; și în cele din urmă vă va ajunge nenorocirea, 
dacă veţi face ce este rău înaintea Domnului, pînă acolo încît 

să-L mîniați prin lucrul mînilor voastre”. Moise a rostit toate 
cuvintele cîntării acesteia, în fața întregei adunări a lui Israel: 


“Luaţi aminte ceruri, și voi vorbi; Ascultă, pămîntule, cu- 
vintele gurii mele. Ca ploaia să curgă învățăturile mele, Ca 
roua să cadă cuvîntul meu, Ca ploaia repede pe verdeață, Ca 
picăturile de ploaie pe iarbă! Căci voi vesti Numele Domnu- 
lui. Daţi slavă Dumnezeului nostru! El este Stînca; lucrările 
Lui sînt desăvirșite, Căci toate căile Lui sînt drepte; El este 
un Dumnezeu credincios și fără nedreptate, El este drept și 
curat. Ei s'au stricat; Netrebnicia copiilor Lui, este rușinea 
lor! Neam îndărătnic și stricat! Pe Domnul îl răsplătiți ast- 
fel! Popor nechibzuit și fără înțelepciune! Nu este El oare 
Tatăl tău, care te-a făcut, Te-a întocmit, și ţi-a dat ființă? 
Adu-ţi aminte de zilele din vechime, Socotește anii, vîrstă de 
oameni după vîrstă de oameni, 'ntreabă pe tatăl tău, și te va 
învăţa, Pe bătrinii tăi, și îţi vor spune. Cînd Cel Prea 'nalt 
a dat o moștenire neamurilor, Cînd a despărţit pe copiii oa- 
menilor, A pus hotare popoarelor, După numărul copiilor lui 
Israel, Căci partea Domnului, este poporul Lui, Iacov este 
partea Lui de moștenire. El l-a găsit într'un ţinut pustiu, 
'ntr'o singurătate plină de urlete înfricoșate; L-a înconjurat, 
l-a îngrijit, Și l-a păzit ca lumina ochiului Lui. Ca vultu- 
rul care își scutură cuibul, Sboară deasupra puilor, 'și întinde 
aripile, îi ia, Şi-i poartă pe penele lui: Aşa a călăuzit Dom- 
nul singur pe poporul Său, Și nu era niciun dumnezeu străin 
cu El. L-a suit pe înălțimile țării, Și Israel a mîncat roadele 
cîmpului, I-a dat să sugă miere din stîncă, Untdelemnul care 
iese din stînca cea mai tare, Untul dela vaci și laptele oilor, 
Cu grăsimea mieilor, A berbecilor din Basan și a ţapilor, Cu 
grăsimea griului, Și ai băut vinul, sîngele strugurelui. Israel 
s'a îngrăşat, și a asvirlit din picior; -Te-ai îngrășat, te-ai în- 
groșat și te-ai lăţit! -Şi a părăsit pe Dumnezeu, Ziditorul lui, 
A nesocotit Sînca mîntuirii lui, L-au întăritat la gelozie prin 
dumnezei străini, L-au mîniat prin uriciuni; Au adus jertfe 
dracilor, unor idoli cari nu sînt dumnezei, Unor dumnezei pe 
cari nu-i cunoșteau, Dumnezei noi, veniţi de curînd, De cari 
nu se temuseră părinţii voştri. Ai părăsit Stînca cea care te-a 

născut, Și ai uitat pe Dumnezeul, care te-a întocmit. Dom- 
nul a văzut lucrul acesta, și Sa miniat, S'a supărat pe fiii 
și fiicele Lui. El a zis: “mi voi ascunde Faţa de ei, Și voi 
vedea care le va fi sfirșitul, Căci sînt un neam stricat, Șînt 
niște copii necredincioși. Mi-au întărîtat gelozia prin ceea ce 
nu este Dumnezeu, M'au miniat prin idolii lor deșerți; Și Eu îi 
voi întărita la gelozie printr'un popor care nu este un popor. 
"i voi mînia printr'un neam fără pricepere. Căci focul mîniei 
Mele s'a aprins, Și va arde pînă în fundul locuinței morților, 
Va nimici pămîntul și roadele lui, Va arde temeliile munţilor. 
Voi îngrămădi toate nenorocirile peste ei, 'mi voi arunca toate 
săgețile împotriva lor. Vor fi topiţi de foame, stinși de friguri, 
Și de boli cumplite; Voi trimete în ei dinţii fiarelor sălbatice Și 
otrava șerpilor. Afară, vor peri de sabie, Și înlăuntru, vor peri 
de groază: Și tînărul și fata, Și copilul de ţiţă ca și bătrinul. 
Voiam să zic: „i voi lua cu o suflare“, Le voi șterge pomenirea 
dintre oameni! Dar Mă tem de ocările vrăjmașului, Mă tem 
ca nu cumva vrăjmașii lor să se amăgească, Și să zică: „Mină 
noastră cea puternică, Și nu Domnul a făcut toate aceste lu- 
cruri“. Ei nu sînt un neam care și-a perdut bunul simţ, Și nu-i 
pricepere în ei. Dacă ar fi fost înţelepţi, ar înţelege, Și s'ar 
gîndi la ce li se va întîmpla. Cum ar urmări unul singur o 
mie din ei, Și cum ar pune doi pe fugă zece mii, Dacă nu i-ar fi 
vîndut Stînca, Dacă nu i-ar fi vîndul Domnul? Căci stinca lor 
nu este ca Stînca noastră, Vrăjmașii noștri înșiși sînt judecă- 
tori în această privinţă. (Ci vița lor este din sadul Sodomei 
Și din ţinutul Gomorei; Strugurii lor sînt struguri otrăviţi, 
Bobiţele lor sînt amare; Vinul lor este venin de șerpi, Este 
otravă cumplită de aspidă. Oare nu este ascuns lucrul acesta 
la Mine, Pecetluit în comorile Mele? A Mea este răsbunarea 
și Eu voi răsplăti, Cînd va începe să le alunece piciorul! Căci 
ziua nenorocirii lor este aproape, Și ceea ce-i așteaptă nu va 
zăbovi.” - Domnul va judeca pe poporul Său, Dar va avea 
milă de robii Săi, Văzînd că puterea le este sleită, Și că nu mai 
este nici rob nici slobod. El va zice: “Unde sînt dumnezeii 
lor, Stînca aceea care le slujea de adăpost, Dumnezeii aceia 
cari mîncau grăsimea jertfelor lor, Cari beau vinul jertfelor lor 

de băutură? Să se scoale, să vă ajute, Și să vă ocroteascăl! Să 
știți dar că Eu sînt Dumnezeu, Și că nu este alt dumnezeu afară 
de Mine; Eu dau viaţă și Eu omor, Eu rănesc și Eu tămădui- 
esc, Și nimeni nu poate scoate pe cineva din mîna Mea. Căci 
"mi ridic mîna spre cer, Și zic: „Cit este de adevărat că trăiesc 
în veci, Atît este de adevărat că atunci cînd voi ascuţi ful- 
gerul săbiei Mele, Și voi pune mîna să fac judecată, Mă voi 
răzbuna împotriva protivnicilor Mei, Și voi pedepsi pe cei ce 
Mă urăsc; Sabia Mea le va înghiţi carnea, Și-Mi voi îmbăta 
săgețile de sînge, De sîngele celor uciși și prinși, Din capetele 
fruntașilor vrăjmașului.” Neamuri, cîntaţi laudele poporului 
Lui! Căci Domnul răzbună sîngele robilor Săi, El Se răzbună 
împotriva protivnicilor Săi, Și face ispășire pentru ţara Lui, 
pentru poporul Lui.” Moise a venit și a rostit toate cuvintele 
cîntării acesteia în fața poporului; Iosua, fiul lui Nun, era cu 
el. Dupăce a isprăvit Moise de rostit toate cuvintele acestea 
înaintea întregului Israel, le-a zis: “Puneţi-vă la inimă toate 
cuvintele pe cari vă jur astăzi să le porunciţi copiilor voştri, 
ca să păzească și să împlinească toate cuvintele legii acesteia. 
Căci nu este un lucru fără însemnătate pentru voi; este viaţa 
voastră, și prin aceasta vă veţi lungi zilele în ţara pe care o 
veţi lua în stăpinire, dupăce veţi trece Iordanul. ’n aceeaş 
zi, Domnul a vorbit lui Moise, și a zis: „Suie-te pe muntele 
acesta Abarim, pe muntele Nebo în țara Moabului, în faţa Ier- 
ihonului; și privește ţara Canaanului pe care o dau în stăpinire 
copiilor lui Israel. Tu vei muri pe muntele pe care te vei sui, 
și vei fi adăugat la poporul tău, după cum Aaron, fratele tău, 
a murit pe muntele Hor și a fost adăugat la poporul lui, pen- 
trucă aţi păcătuit împotriva Mea în mijlocul copiilor lui Israel, 
lîngă apele Meriba, la Cades, în pustia Tin, și nu M'aţi sfințit 
în mijlocul copiilor lui Israel. Tu vei vedea doar de departe 
țara dinaintea ta; dar nu vei intra în ţara pe cre o dau copiilor 
lui Israel.“ 


Iată binecuvîntarea cu care Moise, omul lui Dumnezeu, a 
binecuvîntat pe copiii lui Israel, înainte de moartea lui. Ela 
zis: „Domnul a venit din Sinai, Și a răsărit peste ei din Seir, 
A strălucit din muntele Paran, Și a ieșit din mijlocul zecilor 

de mii de sfinţi, Avînd în dreapta Lui focul legii. Da, El 
iubește popoarele; Toți sfinţii sînt în mîna Ta. Ei au stătut 
la picioarele Tale, Au primit cuvintele 'Tale. Moise ne-a dat 


5 legea, Moștenirea adunării lui Iacov. El era împărat în Israel, 


Cînd se adunau căpeteniile poporului Și seminţiile lui Israel. 


6 Trăiască Ruben și să nu moară, Și bărbaţii lui să fie mulți la 
7 numărj lată ce a zis despre Iuda: „Ascultă, Doamne, glasul 

lui Iuda, Și adu-l la poporul lui. Puternice să-i fie minile, 
Și să-i fii în ajutor împotriva vrăjmașilor luij Despre Levi 
a zis: ‚Tumim și urim au fost încredințaţi bărbatului sfint, 
Pe care l-ai ispitit la Masa, Și cu care Te-ai certat la apele 
Meriba.* Levi a zis despre tatăl său și despre mama sa: „Nu 
i-am văzut Și despre fraţii lui: „Nu vă cunoscj lar de copii 
n'a vrut să mai știe.” Căci ei păzesc Cuvîntul Tău, Și ţin 
legămîntul Tău; Ei învaţă pe Iacov poruncile Tale, Și pe Israel 
legea Ta; Ei pun tămiie subt nările Tale, Și ardere de tot pe 
altarul Tău.  Binecuvintează tăria lui, Doamne! Primește 
lucrarea minilor lui! Fringe șalele protivnicilor lui, Și vrăjmașii 
lui să nu se mai scoale!” Despre Beniamin a zis: “El este 
prea iubitul Domnului, El va locui la adăpost lîngă Dinsul. 
Domnul îl va ocroti totdeauna, Și se va odihni între umerii 
Lui.” Despre Iosif a zis: “Tara lui va primi dela Domnul, ca 
semn de binecuvîntare, Cel mai bun dar al cerului, roua, Cele 
mai bune ape cari sînt jos, Cele mai bune roade ale soarelui, 
Cele mai bune roade ale fiecărei luni, Cele mai bune roduri 
din munţii cei vechi, Cele mai bune roade de pe dealurile cele 
vecinice, Cele mai bune roade ale pămîntului și din tot ce 
cuprinde el. Bunăvoinţa Celui ce S'a arătat în rug Să vină 
peste capul lui Iosif, Pe creștetul capului domnului fraţilor 
lui! El are frumuseţa întiiului născut al taurului; Coarnele lui 
sînt cum sînt coarnele bivolului; Cu ele va împunge pe toate 
popoarele, Pînă la marginile pămîntului: Ele sînt zecile de mii 
ale lui Efraim, Ele sînt miile lui Manase.” Despre Zabulon 
a zis: “Bucură-te, Zabuloane, de alergările tale, Și tu, Isahar, 
de corturile tale! Ei vor chema popoarele pe munte; Acolo, 
vor aduce jertfe de dreptate, Căci vor suge bogăţia mării, Și 
comorile ascunse în nisip.” Despre Gad a zis: “Binecuvîntat 

să fie cine lărgește pe Gad: Gad se odihnește ca un leu, și 
sfișie la braţe și capete. El a ales cea dintii parte a ţării, 
Căci acolo stă ascunsă moștenirea legiuitorului; El a mers cu 
fruntașii poporului, A adus la îndeplinire dreptatea Domnului, 
Și poruncile Lui față de Israel.” Despre Dan a zis: “Dan este 
un pui de leu, Care s'aruncă din Basan.” Despre Neftali a zis: 
“Neftali, sătul de bunăvoință, Și copleșit cu binecuvîntări dela 
Domnul, Ia în stăpînire partea de apus și miazăzi!” Despre 
Așer a zis: “Binecuvintat să fie Așer între copiii lui Israel! 
Plăcut să fie fraţilor lui, Și să-și moaie piciorul în untdelemn! 
Zăvoarele tale să fie de fer și de aramă, Și puterea ta să ţină 
cât zilele tale!” Nimeni nu este ca Dumnezeul lui Israel, El 
trece pe ceruri ca să-ți vină în ajutor, Trece cu măreție pe nori. 
Dumnezeul cel vecinic este un loc de adăpost, Și subt braţele 
Lui cele vecinice este un loc de scăpare. El a izgonit pe vrăjmaș 
dinaintea ta, Și a zis: “Nimicește-l.” Israel este fără frică în 
locuinţa lui, Isvorul lui Iacov este deoparte 'ntr'o ţară plină 
de grîu și de must, Și cerul lui picură roua. Ferice de tine, 
Israele! Cine este ca tine, Un popor mîntuit de Domnul, Scutul 
care îți dă ajutor, Și sabia care te face slăvit? Vrăjmașii tăi 
vor face pe prietenii înaintea ta, Și tu vei călca peste înălțimile 
lor.” 


Moise s'a suit din cîmpia Moabului pe muntele Nebo, pe 
vîrful muntelui Pisga, în fața Ierihonului. Și Domnul i-a ară- 
tat toată ţara: dela Galaad pînă la Dan, tot ţinutul lui Nef- 
tali, ţara lui Efraim și Manase, toată ţara lui Iuda pînă la 
marea de apus, partea de miază-zi, împrejurimile lordanu- 
lui, valea lerihonului, cetatea finicilor, pînă la Toar. Domnul 
i-a zis: “Aceasta este ţara pe care am jurat că o voi da lui 
Avraam, lui Isaac și lui Iacov, zicînd: ,O voi da seminţei tale.‘ 
Ti-am arătat ca s'o vezi cu ochii tăi; dar nu vei intra în ea.” 
Moise, robul Domnului, a murit acolo, în ţara Moabului, după 
porunca Domnului. Și Domnul l-a îngropat în vale, în ţara 
Moabului, față în faţă cu Bet-Peor. Nimeni nu i-a cunoscut 
mormîntul pînă în ziua de azi. Moise era în vîrstă de o sută 
douăzeci de ani cînd a murit; vederea nu-i slăbise, și puterea 
nu-i trecuse. Copiii lui Israel au plins pe Moise treizeci de 

zile, în cîmpia Moabului; și zilele acelea de plins și de jale pen- 
tru Moise s'au sfîrșit. Iosua, fiul lui Nun, era plin de duhul 
înțelepciunii, căci Moise își pusese minile peste el. Copiii lui 
Israel au ascultat de el, și au făcut potrivit cu poruncile pe 
cari le dăduse lui Moise Domnul. ’n Israel nu s'a mai ridicat 
prooroc ca Moise, pe care Domnul să-l fi cunoscut faţă în față. 
Niciunul nu poate fi pus alături de el, în ce privește toate sem- 
nele și minunile pe cari a trimes Dumnezeu să le facă în ţara 
Egiptului împotriva lui Faraon, împotriva supușilor lui și îm- 
potriva întregei ţări, și în ce privește toate semnele înfricoșă- 
toare pe cari le-a făcut Moise cu mînă tare înaintea întregului 
Israel. 


IOSUA 


SAN a zis lui Iosua, fiul lui Nun, slujitorul lui Moise: 


AI) “Robul Meu Moise a murit: acum, scoală-te, treci 
6 X% Iordanul acesta, tu și tot poporul acesta, și intraţi 
în ţara pe care o dau copiilor lui Israel. Orice loc pe care- 
l va călca talpa piciorului vostru, vi-l dau, cum am spus lui 
Moise. Tinutul vostru se va întinde dela pustie și Liban pînă 
la rîul cel mare, rîul Eufrat, toată ţara Hetiţilor, și pînă la 
marea. cea mare, spre apusul soarelui. Nimeni nu va putea 
să stea împotriva ta, cât vei trăi. Eu voi fi cu tine, cum am 
fost cu Moise; nu te voi lăsa, nici nu te voi părăsi. "ntărește- 
te și îmbărbătează-te, căci tu vei da în stăpînire poporului 
acestuia țara pe care am jurat părinţilor lor că le-o voi da. 
'ntărește-te numai, și îmbărbătează-te, lucrînd cu credincioșie 
după toată legea pe care ţi-a dat-o robul Meu Moise; nu te 
abate dela ea nici la dreapta nici la stînga, ca să isbutești în 
tot ce vei face. Cartea aceasta a legii să nu se depărteze de 
gura ta; cugetă asupra ei zi și noapte, căutînd să faci tot ce 
este scris în ea; căci atunci vei izbindi în toate lucrările tale, 
și atunci vei lucra cu înțelepciune. Nu ţi-am dat Eu oare 
porunca aceasta: „ntărește-te și îmbărbătează-te? Nu te în- 
spăimiînta, și nu te îngrozi, căci Domnul, Dumnezeul tău, este 
cu tine în tot ce vei face.” Iosua a dat căpeteniilor oștirii 
poporului următoarea poruncă: “Treceți prin tabără, și iată 
ce să porunciți poporului: „Pregătiţi-vă merinde, căci peste 
trei zile veţi trece Iordanul acesta ca să mergeţi să cuceriți 
țara, pe care v'o dă în stăpînire Domnul, Dumnezeul vostru.” 
Iosua a zis Rubeniţilor, Gadiţilor și jumătăţii din seminţia lui 
Manase:  “Aduceţi-vă aminte ce v'a poruncit Moise, robul 
Domnului, cînd a zis: „Domnul, Dumnezeul vostru, v'a dat 
odihnă, și va dat ţara aceasta.  Nevestele voastre, pruncii 
voştri și vitele voastre să rămînă în ţara pe care v'a dat-o 

Moise dincoace de Iordan; dar voi toți bărbații voinici, să tre- 
ceți înarmaţi înaintea fraților voştri, și să-i ajutaţi, pînă ce 
Domnul va da odihnă fraţilor voştri ca și vouă, și pînă ce vor 
fi și ei în stăpînirea ţării pe care le-o dă Domnul, Dumnezeul 
vostru. Apoi să vă întoarceţi să stăpîniţi ţara care este moșia 
voastră, și pe care v'a dat-o Moise, robul Domnului, dincoace 
de Iordan, spre răsăritul soarelui.” Ei au răspuns lui Iosua, 
și au zis: “Vom face tot ce ne-ai poruncit, și ne vom duce ori 
unde ne vei trimete. Te vom asculta în totul, cum am ascul- 
tat pe Moise. Numai Domnul, Dumnezeul tău, să fie cu tine, 
cum a fost cu Moise! Orice om care se va răzvrăti împotriva 
poruncii tale, și care nu va asculta de tot ce-i vei porunci, să fie 
pedepsit cu moartea! 'ntărește-te numai, și îmbărbătează-te!” 


Iosua, fiul lui Nun, a trimes în ascuns din Sitim doi oameni, 
ca iscoade, zicîndu-le: “Duceţi-vă de cercetaţi ţara, și mai ales 
lerihonul.” Cei doi oameni au plecat, și au ajuns în casa unei 
curve, care se chema Rahav, și s'au culcat acolo. S'a dat 
de știre împăratului din Ierihon, și i-au spus: “lată că niște 
oameni dintre copiii lui Israel au venit aici, astă noapte, ca 
să iscodească ţara.” "mpăratul lerihonului a trimes la Rahav 
să-i spună: “Scoate afară pe bărbaţii cari au venit la tine, și 
cari au intrat în casa ta; căci au venit să iscodească ţara.” 
Femeia a luat pe cei doi bărbaţi, și i-a ascuns; și a zis: “Este 
adevărat că bărbaţii aceștia au venit la mine, dar nu știam de 
unde sînt; și, fiindcă poarta a trebuit să se închidă noaptea, 
bărbaţii aceștia au ieșit afară; nu știu unde s'au dus: grăbiţi- 
vă de-i urmăriţi, și-i veţi ajunge.” Ea îi suise pe acoperiș, 
și-i ascunsese subt niște mănunchiuri de in, pe care-l întinsese 
pe acoperiș. Oamenii aceia i-au urmărit pe drumul care duce 
la vadul Iordanului, și după ce au ieșit ei, s'a închis poarta. 
"nainte de a se culca iscoadele, Rahav s'a suit la ei pe acoperiș, 
și le-a zis: “Știu că Domnul v'a dat ţara aceasta, căci ne-a 
apucat groaza de voi, și toţi locuitorii ţării tremură înaintea 
voastră. Fiindcă am auzit cum, la ieşirea voastră din Egipt, 
Domnul a secat înaintea voastră apele mării Roșii, și am auzit 
ce aţi făcut celor doi împărați ai Amoriţilor dincolo de Iordan, 
lui Sihon și Og, pe cari i-aţi nimicit cu desăvirșire. De cînd 

am auzit lucrul acesta, ni s'a tăiat inima, și toţi ne-am pierdut 
nădejdea înaintea voastră; căci Domnul, Dumnezeul vostru, 
este Dumnezeu sus în ceruri și jos pe pămînt. Şi acum, vă 
rog, juraţi-mi pe Domnul că veţi avea faţă de casa tatălui meu 
aceeaș bunăvoință pe care am avut-o eu față de voi. Daţi-mi 
un semn de încredințare că veţi lăsa cu viaţă pe tatăl meu, 
pe mama mea, pe fraţii mei, pe surorile mele, și pe toţi ai lor, 
și că ne veţi scăpa dela moarte.” Bărbații aceia i-au răspuns: 
“Sîntem gata să murim pentru voi, dacă nu ne daţi pe faţă; 
și cînd Domnul ne va da ţara aceasta, ne vom purta cu tine 
cu bunăvoință și credincioșie.” Ea i-a pogorit cu o funie pe 
fereastră, căci casa în care locuia era lîngă zidul cetăţii. Și 
le-a zis: “Duceţi-vă spre munte, ca să nu vă întilnească ceice 
vă urmăresc; ascundeţi-vă acolo trei zile, pînă, se vor întoarce; 
după aceea, să vă vedeţi de drum.” Bărbaţii aceia i-au zis: 
“Tată cum vom fi deslegaţi de jurămîntul pe care ne-ai pus să-l 
facem. La intrarea noastră în ţară, leagă funia aceasta de 
fir cărmiziu la fereastra prin care ne-ai pogorit, și stringe la 
tine în casă pe tatăl tău, pe mama ta, pe fraţii tăi, și pe toată 
familia tatălui tău. Dacă vreunul din ei va ieși pe poarta casei 
tale, ca să meargă afară pe uliţă, sîngele lui va cădea asupra 
capului lui, și noi vom fi nevinovaţi: dar dacă va pune cineva 
mîna pe vreunul din ceice vor fi cu tine în casă, sîngele lui va 
cădea asupra capului nostru. Și dacă ne vei da pe faţă, vom 
fi deslegaţi de jurămîntul pe care ne-ai pus să-l facem.” Ea 
a răspuns: “Fie după cuvintele voastre.” Și-a luat rămas bun 
dela ei, și ei au plecat. Ea a legat funia cărmizie la fereastră. 
Ei au plecat, și au ajuns la munte, unde au rămas trei zile, 
pînă s'au întors cei cari-i urmăreau. Cei care-i urmăreau i-au 
căutat pe tot drumul, dar nu i-au găsit. Cei doi oameni s'au 
întors, s'au pogorit din munte, și au trecut Iordanul. Au venit 
la Iosua, fiul lui Nun, și i-au istorisit tot ce li se întîmplase. 
Ei au zis lui losua: “Cu adevărat, Domnul a dat toată ţara în 
minile noastre, și toți locuitorii ţării tremură înaintea noastră.” 

oastei au trecut prin tabără, și au dat poporului următoarea 
poruncă: “Cînd veţi vedea chivotul legămiîntului Domnului, 
Dumnezeului vostru, dus de preoţi, cari sînt din neamul Lev- 
iţilor, să plecaţi din locul în care sînteţi, și să porniţi după el. 
Dar între voi și el să fie o depărtare de aproape două mii de 
coţi: să nu vă apropiaţi de el. El vă va arăta drumul pe care 
trebuie să-l urmaţi, căci n'aţi mai trecut pe drumul acesta.” 
Iosua, a zis poporului: “Sfinţiţi-vă, căci mîine Domnul va face 
lucruri minunate în mijlocul vostru.” Și Iosua a zis preoţilor: 
“Luaţi chivotul legămîntului, și treceţi înaintea poporului.” Ei 
au luat chivotul legămîntului, și au pornit înaintea poporului. 
Domnul a zis lui Iosua: “Astăzi, voi începe să te înalț înain- 
tea întregului Israel, ca să știe că voi fi cu tine cum am fost cu 
Moise. Să dai următoarea poruncă preoţilor cari duc chivotul 
legămîntului: „Cînd veţi ajunge la marginea apelor lordanu- 
lui, să vă opriţi în Iordan.” Iosua a zis copiilor lui Israel: 
“Apropiaţi-vă, și ascultați cuvintele Domnului, Dumnezeului 
vostru.” Iosua a zis: “Prin aceasta veți cunoaște că Dum- 
nezeul cel viu este în mijlocul vostru, și că va izgoni dinaintea 
voastră pe Cananiţi, pe Hetiţi, pe Heviţi, pe Fereziţi, pe Ghir- 
gasiţi, pe Amoriţi și pe lebusiţi: lată, chivotul legămîntului 
Domnului întregului pămînt va trece înaintea voastră în Ior- 
dan. Acum, luaţi doisprezece bărbaţi din seminţiile lui Israel, 
cîte un bărbat de fiecare seminţie. Și de îndată ce preoții cari 
duc chivotul Domnului, Dumnezeului întregului pămînt, vor 
pune talpa piciorului în apele Iordanului, apele Iordanului se 
vor despica în două, și anume ape cari se pogoară din sus, se 
vor opri grămadă.” Poporul a ieșit din corturi, ca să treacă 
Iordanul, și preoţii cari duceau chivotul legămîntului au por- 
nit înaintea poporului. Cînd preoţii, cari duceau chivotul, au 
ajuns la Iordan, și cînd li s'au muiat picioarele în marginea 
apei, -căci lordanul se varsă peste toate malurile lui în tot 
timpul secerișului, -apele cari se pogoară din sus s'au oprit, 
și s'au înălțat grămadă, la o foarte mare depărtare de lingă 
cetatea Adam, care este lîngă Tartan; iar cele ce se pogorau 
spre marea cîmpiei, care este marea Sărată, s'au scurs de tot. 
Poporul a trecut în faţa lerihonului. Preoţii cari duceau chiv- 

otul legămîntului Domnului s'au oprit pe uscat, în mijlocul Ior- 
danului, în timp ce tot Israelul trecea pe uscat, pînă a isprăvit 
tot poporul de trecut Iordanul. 


Dupăce a isprăvit tot poporul de trecut Iordanul, Domnul a 
zis lui Iosua: “Ia doisprezece bărbaţi din popor, cîte un băr- 
bat din fiecare seminţie. Dă-le porunca următoare: „Luaţi de 
aici, din mijlocul Iordanului, din locul unde s'au oprit preoţii, 
douăsprezece pietre, pe cari să le duceţi cu voi, și să le puneţi în 
locul unde veţi petrece noaptea aceasta.” Iosua a chemat pe 
cei doisprezece bărbaţi, pe cari i-a ales dintre copiii lui Israel, 
cîte un bărbat de fiecare seminţie. Și le-a zis: “Treceţi înain- 
tea chivotului Domnului, Dumnezeului vostru, în mijlocul Ior- 
danului, și fiecare din voi să ia o piatră pe umăr, după numărul 
seminţiilor copiilor lui Israel, pentru ca acesta să fie un semn 
de aducere aminte în mijlocul vostru. Cînd vor întreba copiii 
voştri într'o zi: „Ce însemnează pietrele acestea pentru voii, 
să le spuneţi: „Apele Iordanului s'au despicat în două înaintea 
chivotului legămîntului Domnului; cînd a trecut chivotul Ior- 
danul, apele Iordanului s'au despicat în două, și pietrele aces- 
tea să fie totdeauna o aducere aminte pentru copiii lui Israel.” 
Copiii lui Israel au făcut aşa cum le poruncise Iosua. Au luat 
douăsprezece pietre din mijlocul Iordanului, cum spusese lui 
Iosua Domnul, după numărul seminţiilor copiilor lui Israel, le- 
au luat cu ei, și le-au pus în locul unde aveau să rămînă peste 
noapte. Iosua a ridicat și el douăsprezece pietre în mijlocul 
Iordanului, în locul unde se opriseră picioarele preoţilor cari 
duceau chivotul legămintului; și ele au rămas acolo pînă în ziua 
de azi. Preoţii cari duceau chivotul au stătut în mijlocul Ior- 
danului pînă la deplina împlinire a celor ce poruncise lui losua 
Domnul să spună poporului, potrivit cu tot ce poruncise Moise 
lui Iosua. Și poporul s'a grăbit să treacă. După ce a isprăvit 
de trecut tot poporul, chivotul Domnului și preoţii au trecut 
înaintea poporului. Fiii lui Ruben, fiii lui Gad, și jumătate 
din seminţia lui Manase, au trecut înarmaţi înaintea copiilor 
lui Israel, cum le spusese Moise. Aproape patruzeci de mii 
de bărbaţi, pregătiți de război, au trecut gata de luptă înain- 
tea Domnului în cîmpia lerihonului. ’n ziua aceea, Domnul 

a înălțat pe Iosua înaintea întregului Israel; și s'au temut de 
el, cum se temuseră de Moise, în toate zilele vieții lui. Dom- 
nul a zis lui Iosua:  “Poruncește preoților cari duc chivotul 
mărturiei, să iasă din Iordan.” Și Iosua a poruncit preoților: 
“Teşiţi din Iordan.” Cînd au ieșit preoţii, cari duceau chiv- 
otul legămîntului Domnului, din mijlocul Iordanului, și cînd 
au călcat cu talpa picioarelor pe uscat, apele Iordanului s'au 
întors la locul lor, și s'au revărsat ca mai înainte peste toate 
malurile lui. Poporul a ieșit din Iordan în ziua a zecea a lunii 
întîi, și a tăbărit la Ghilgal, la marginea de răsărit a lerihonu- 
lui. Iosua a ridicat la Ghilgal cele douăsprezece pietre pe cari 
le luaseră din Iordan. El a zis copiilor lui Israel: “Cînd vor 
întreba, copiii voştri într'o zi pe părinţii lor: „Ce însemnează 
pietrele acestea, să învățați pe copiii voştri, și să le spuneţi: 
„Israel a trecut Iordanul acesta pe uscat. Căci Domnul, Dum- 
nezeul vostru, a secat înaintea voastră apele Iordanului pînă 
ce ați trecut, după cum făcuse Domnul, Dumnezeul vostru, 
la Marea Roșie, pe care a secat-o înaintea noastră pînă am 
trecut, pentru ca toate popoarele pămîntului să știe că mîna 
Domnului este puternică, și să vă temeţi totdeauna de Dom- 
nul, Dumnezeul vostru.” 


Cînd au auzit toți împărații Amoriţilor dela apusul Iordan- 
ului, și toţi împărații Cananiţilor de lîngă mare că Domnul 
secase apele Iordanului înaintea copiilor lui Israel pînă am tre- 
cut, li s'a tăiat inima și au rămas îngroziți înaintea copiilor 
lui Israel. ’n vremea aceea, Domnul a zis lui Iosua: “Fă-ţi 
niște cuțite de piatră, și taie împrejur pe copiii lui Israel, a 
doua oară.” Iosua și-a făcut niște cuțite de piatră și a tăiat 
împrejur pe copiii lui Israel pe dealul Aralot. Iată pricina 
pentru care i-a tăiat Iosua împrejur. Tot poporul ieșit din 
Egipt, bărbaţii, toţi oamenii de luptă muriseră în pustie, pe 
drum, după ieșirea lor din Egipt. Tot poporul acela ieșit din 
Egipt era tăiat împrejur; dar tot poporul născut în pustie, pe 
drum, după ieșirea din Egipt, nu fusese tăiat împrejur. Căci 
copiii lui Israel umblaseră patruzeci de ani prin pustie pînă la 
nimicirea întregului neam de oameni de război cari ieşiseră din 
Egipt și cari nu ascultaseră de glasul Domnului. Domnul le-a 

jurat că nu-i va lăsa să vadă țara pe care jurase părinților lor 
că ne-o va da, țară în care curge lapte și miere. ’n locul lor a 
ridicat pe copiii lor; și Iosua i-a tăiat împrejur, căci erau netăi- 
aţi împrejur, pentrucă nu-i tăiaseră împrejur pe drum. După 
ce a isprăvit de tăiat împrejur pe tot poporul, au rămas pe loc 
în tabără pînă la vindecare. Domnul a zis lui Iosua: “Astăzi, 
am ridicat ocara Egiptului de deasupra voastră.” Și locului 
aceluia i-au pus numele Ghilgal (Prăvălire) pînă în ziua de azi. 
Copiii lui Israel au tăbărît la Ghilgal; și au prăznuit Paștele în 
a patrusprezecea zi a lunii, spre seară, în cîmpia lerihonului. 
A doua zi de Paște au mîncat din griul ţării, azimi și boabe 
prăjite; chiar în ziua aceea au mîncat. Mana a încetat a doua 
zi de Paște, cînd au mîncat din grîul ţării. Copiii lui Israel 
n'au mai avut mană, ci au mîncat din roadele ţării Canaan- 
ului în anul acela. Pe cînd Iosua era lingă Ierihon, a ridicat 
ochii, și s'a uitat. Şi iată un om stătea în picioare înaintea lui, 
cu sabia scoasă din teacă în mînă. Iosua s'a dus spre el, și i-a 
zis: “Eşti dintre ai noștri sau dintre vrăjmașii noștri?” Ela 
răspuns: “Nu, ci Eu sînt Căpetenia oștirii Domnului, și acum 
am venit.” Iosua s'a aruncat cu faţa la pămînt, s'a închinat, și 
l-a zis: “Ce spune Domnul meu robului Său?” Şi Căpetenia 
oștirii Domnului a zis lui Iosua: “Scoate-ţi încălțămintele din 
picioare, căci locul pe care stai este sfint.” Și Iosua a făcut 
aşa. 


lerihonul era închis și întărit de teama copiilor lui Israel. 
Nimeni nu ieșea din el și nimeni nu intra în el. Domnul a 
zis lui Iosua: “lată, dau în mînile tale lerihonul și pe îm- 
păratul lui, pe vitejii lui ostași.  "nconjuraţi cetatea, voi toți 
bărbaţii de război, dînd ocol cetăţii odată. Așa să faci șase 
zile. Şapte preoţi să poarte înaintea chivotului șapte trîmbițe 
de corn de berbece; în ziua a șaptea, să înconjurați cetatea 
de șapte ori, și preoţii să sune din trîmbițe. Cînd vor suna 
lung din cornul de berbece, și cînd veţi auzi sunetul trîmbiței, 
tot poporul să scoată mari strigăte. Atunci zidul cetăţii se va 
prăbuși, și poporul să se suie, fiecare drept înainte.” Iosua, 
fiul lui Nun, a chemat pe preoţi, și le-a zis: “Luaţi chivo- 
tul legămîntului, și șapte preoţi să poarte cele șapte trîmbițe 

de corn de berbece înaintea chivotului Domnului.” Şi a zis 
poporului: “Porniți, înconjurați cetatea, și bărbaţii înarmaţi 
să treacă înaintea chivotului Domnului.”  Dupăce a vorbit 
Iosua poporului, cei șapte preoți cari purtau înaintea Dom- 
nului cele șapte trîmbițe de corn de berbece au pornit și au 
sunat din trîmbiţe. Chivotul legămintului Domnului mergea 
în urma lor. Bărbații înarmaţi mergeau înaintea preoţilor, 
cari sunau din trimbițe, și coada oștirii mergea după chivot; 
în timpul mersului, preoţii sunau din trîmbiţe. Iosua dăduse 
porunca aceasta poporului: “Voi să nu strigaţi, să nu vi se 
audă glasul, și să nu vă iasă o vorbă din gură, pînă în ziua 
cînd vă voi spune: „Strigaţii Atunci să strigaţi.”  Chivotului 
Domnului a înconjurat cetatea, și i-a dat ocol odată; apoi au 
intrat în tabără, și au rămas în tabără peste noapte. Iosua 
s'a sculat cu noaptea'n cap, și preoţii au luat chivotul Dom- 
nului. Cei șapte preoţi, cari purtau cele șapte trimbiţe de 
corn de berbece înaintea chivotului Domnului, au pornit și au 
sunat din trimbițe. Bărbaţii înarmaţi mergeau înaintea lor, și 
coada oștirii venea după chivotul Domnului; în timpul mersu- 
lui, preoţii sunau din trîmbiţe. Au înconjurat cetatea odată, 
a doua zi; apoi s'au întors în tabără. Au făcut acelaș lucru 
timp de șase zile. ’n ziua a șaptea, s'au sculat în zorii zilei, și 
au înconjurat în acelaș fel cetatea de șapte ori; aceasta a fost 
singura zi cînd au înconjurat cetatea de șapte ori. A șaptea 
oară, pe cînd preoţii sunau din trîmbiţe, Iosua a zis poporului: 
“Strigaţi, căci Domnul v'a dat cetatea în mînă! Cetatea să 
fie dată Domnului spre nimicire, ea și tot ce se află în ea; dar 
să lăsaţi cu viaţă pe curva Rahav și pe toţi cei ce vor fi cu 
ea în casă, pentrucă a ascuns pe solii pe cari-i trimeseserăm 
noi.  Feriţi-vă numai de ceeace va fi dat spre nimicire; căci 
dacă veţi lua ceva din ceeace va fi dat spre nimicire, veţi face 
ca tabăra lui Israel să fie dată spre nimicire și o veţi nenoroci. 
Tot argintul și tot aurul, toate lucrurile de aramă și de fer, 
să fie închinate Domnului, și să intre în vistieria Domnului.” 
Poporul a scos strigăte, și preoţii au sunat din trimbiţe. Cînd 
a auzit poporul sunetul trîmbiţei, a strigat tare, și zidul s'a 
prăbușit; poporul s'a suit în cetate, fiecare drept înainte. Au 

pus mîna pe cetate, și au nimicit-o cu desăvirșire, trecînd prin 
ascuțișul săbiei tot ce era în cetate, bărbaţi și femei, copii și 
bătrîni, pînă la boi, oi și măgari. Iosua a zis celor doi bărbaţi 
cari iscodiseră țara: “Intraţi în casa curvei, și scoateţi din ea 
pe femeia aceea și pe toți ai ei, cum i-aţi jurat.” Tinerii, is- 
coadele, au intrat și au scos pe Rahav, pe tatăl ei, pe mama ei, 
pe fraţii ei, și pe toţi ai ei; au scos afară pe toţi cei din familia 
ei, și i-au așezat afară din tabăra lui Israel. Cetatea au ars-o 
împreună cu tot ce se afla în ea; numai argintul, aurul, și toate 
lucrurile de aramă și de fier le-au pus în vistieria casei Dom- 
nului. Iosua a lăsat cu viaţă pe curva Rahav, casa tatălui ei, 
și pe toţi ai ei; ea a locuit în mijlocul lui Israel pînă în ziua 
de azi, pentrucă ascunsese solii, pe cari-i trimesese Iosua să is- 
codească lerihonul. Atunci a jurat Iosua, și a zis: “Blestemat 
să fie înaintea Domnului omul care se va scula să zidească, din 
nou cetatea aceasta a lerihonului! Cu preţul întiiului său näs- 
cut îi va pune temeliile și cu prețul celui mai tînăr fiu al lui îi 
va așeza porţile!” Domnul a fost cu Iosua, și i s'a dus vestea 
în toată ţara. 


Copiii lui Israel au păcătuit cu privire la lucrurile date spre 
nimicire. Acan, fiul lui Carmi, fiul lui Zabdi, fiul lui Zerah, 
din seminţia lui Iuda, a luat din lucrurile date spre nimicire. 
Și Domnul S'a aprins de mînie împotriva copiilor lui Israel. 
Iosua a trimes din Ierihon niște bărbaţi la Ai, care este lingă 
Bet-Aven, la răsărit de Betel. Și le-a zis: “Suiţi-vă, și iscodiţi 
țara.” Și oamenii aceia s'au suit, și au iscodit cetatea Ai. Sau 
întors la Iosua, și i-au spus: ego mai faci să mai meargă 
tot poporul; dotat sau trei mii de oameni vor ajunge ca să baţi 
cetatea Ai; nu osteni tot poporul; căci oamenii aceia sînt puţin 
la număr.” Aproape trei mii de oameni au pornit, dar au luat- 
o la fugă dinaintea oamenilor din Ai. Oamenii din Ai le-au 
omorît aproape treizeci și șase de oameni; i-au urmărit dela 
poartă pînă la Șebarim, și i-au bătut la vale. Poporul a rămas 
încremenit și cu inima moale ca apa. Iosua și-a sfișiat hainele, 
și s'a aruncat cu fața la pămînt pînă seara înaintea chivotului 
Domnului, el și bătrinii lui Israel, și și-au presărat capul cu 
țăriînă. Iosua a zis: “Ah! Doamne Dumnezeule, pentruce ai 

trecut pe poporul acesta Iordanul, ca să ne dai în mînile Amor- 
iților și să ne prăpădești? De am fi știut să rămînem de cealaltă 
parte a Iordanului! Dar Doamne, ce voi zice, după ce Israel a 
dat dosul înaintea vrăjmașilor lui? Cananiții și toți locuitorii 
țării vor afla; ne vor înconjura, și ne vor șterge numele de pe 
pămînt. Și ce vei face Tu Numelui Tău celui mare?” Domnul 
a zis lui Iosua: “Scoală-te! Pentruce stai culcat astfel pe fața 
ta? Israel a păcătuit; au călcat legămîntul Meu pe care li 
l-am dat, au luat din lucrurile date spre nimicire, le-au furat 
și au mințit, și le-au ascuns printre lucrurile lor. De aceea 
copiii lui Israel nu pot să ţină piept vrăjmașilor lor: vor da 
dosul în faţa vrăjmașilor lor, căci sînt dați spre nimicire; Eu 
nu voi mai fi cu voi, dacă nu nimiciți ce este dat spre nimicire 
din mijlocul vostru.  Scoală-te, sfințește poporul. Spune-le: 
„Sfinţiţi-vă pentru mîine. Căci așa zice Domnul, Dumnezeul 
lui Israel: „n mijlocul tău este un lucru dat spre nimicire, Is- 
raele; nu vei putea să ţii piept vrăjmașilor tăi, pînă nu veţi 
scoate lucrul dat spre nimicire din mijlocul vostru. Să vă 
apropiaţi mîine dimineaţă după seminţiile voastre; și seminţia 
pe care o va arăta Domnul prin sorți se va apropia pe familii, 
și familia pe care o va arăta Domnul prin sorţi se va apropia 
pe case, și casa pe care o va arăta Domnul prin sorţi se va 
apropia pe bărbaţi. Cine va fi arătat prin sorți că a luat din 
ce era dat spre nimicire, va fi ars în foc, el și tot ce este al 
lui, pentrucă a călcat legămintul Domnului și a făcut o mișelie 
în Israel.” Iosua s'a sculat disdedimineaţă, și a apropiat pe 
Israel, după seminţiile lui, și a fost arătată prin sorți seminţia 
lui Iuda. A apropiat familiile lui Iuda, și a fost arătată prin 
sorți familia lui Zerah. A apropiat familia lui Zerah pe case, 
și a fost arătată prin sorți casa lui Zabdi. A apropiat casa 
lui Zabdi pe bărbaţi, și a fost arătat prin sorți Acan, fiul lui 
Carmi, fiul lui Zabdi, fiul lui Zerah, din seminţia lui Iuda. Io- 
sua a zis lui Acan: “Fiule, dă slavă Domnului, Dumnezeului 
lui Israel, mărturisește și spune-mi ce ai făcut, nu-mi ascunde 
nimic”. Acan a răspuns lui Iosua, și a zis: “Este adevărat 
că am păcătuit împotriva Domnului, Dumnezeului lui Israel, 
și iată ce am făcut. Am văzut în pradă o manta frumoasă 

de Şinear, două sute de sicli de argint, și o placă de aur în 
greutate de cincizeci de sicli; le-am poftit, și le-am luat; iată, 
sînt ascunse în pămînt în mijlocul cortului meu, și argintul este 
pus subt ele”. Iosua a trimes nişte oameni, cari au alergat 
în cort; și iată că lucurile erau ascunse în cortul lui Acan, și 
argintul era subt ele. Le-au luat din mijlocul cortului, le-au 
adus lui Iosua și tuturor copiilor lui Israel, și le-au pus înain- 
tea Domnului. Iosua și tot Israelul împreună cu el au luat 
pe Acan, fiul lui Zerah, argintul, mantaua, placa de aur, pe 
fiii și fiicele lui Acan, boii lui, măgarii, oile, cortul lui și tot ce 
era al lui; și i-au suit în valea Acor. Iosua a zis: “Pentruce 
ne-ai nenorocit? Și pe tine te va nenoroci Domnul azi”. Și tot 
Israelul i-a ucis cu pietre. I-au ars în foc, i-au ucis cu pietre, 
și au ridicat peste Acan un morman mare de pietre, care se 
vede pînă în ziua de azi. Și Domnul S'a întors din iuțimea 
mîniei Lui. Din pricina acestei întîmplări s'a dat pînă în ziua 
de azi locului aceluia numele de valea Acor (Turburare). 

Domnul a zis lui Iosua: “Nu te teme, și nu te spăimînta! la 


cu tine pe toţi oamenii de război, scoală-te, suie-te împotriva 
cetăţii Ai. lată că îţi dau în mîinile tale pe împăratul din Ai și 
pe poporul lui, cetatea lui și ţara lui. Să faci cetăţii Ai cum 
ai făcut lerihonului și împăratului lui: să păstraţi pentru voi 
numai prada de război și vitele. Pune niște oameni la pîndă 
înapoia cetăţii”. Iosua s'a sculat cu toţi oamenii de război ca 
să se suie împotriva cetăţii Ai. A ales treizeci de mii de băr- 
baţi viteji, pe cari i-a pornit noaptea, și le-a dat următoarea 
poruncă: “Ascultaţi! Să vă puneţi la pîndă înapoia cetăţii; să 
nu vă depărtaţi mult de cetate, și toţi să fiţi gata. Iar eu și 
tot poporul care este cu mine ne vom apropia de cetate. Și 
cînd vor ieși înaintea noastră, ca întiiaș dată, noi o s'o luăm 
la fugă dinaintea lor. Ei ne vor urmări pînă cînd îi vom 
trage departe de cetate, căci vor zice: ‚Fug dinaitea noastră, 
ca întîiaş datăj Și vom fugi dinaintea lor. Voi să ieșiţi atunci 
dela pîndă și să puneţi mîna pe cetate, și Domnul, Dumnezeul 
vostru, o va da în mîinile voastre. Dupăce veţi lua cetatea, să- 
i puneţi foc, să faceţi cum a zis Domnul: aceasta este porunca 
pe care v'o dau”. Iosua i-a pornit, și s'au dus de s'au așezat 

la pîndă între Betel și Ai, la apus de Ai. Iar Iosua a petrecut 
noaptea aceea în mijlocul poporului. Iosua s'a sculat dis de 
dimineaţă, a cercetat poporul, și a pornit împotriva cetăţii Ai, 
în fruntea poporului, el și bătrinii lui Israel. Toți oamenii de 
război cari erau cu el s'au suit și s'au apropiat de cetate; cînd 
au ajuns în faţa cetăţii, au tăbărit la miază noapte de Ai, de 
care erau despărțiți prin vale. Iosua a luat aproape cinci mii 
de oameni, și i-a pus la pîndă între Betel și Ai, la apus de 
cetate.  Dupăce sa așezat toată tabăra la miază noapte de 
cetate, și cei de pîndă la apus de cetate, Iosua a înaintat în 
noaptea aceea în mijlocul văii. Cînd a văzut împăratul cetăţii 
Ai lucrul acesta, oamenii din Ai s'au sculat în grabă disded- 
imineaţă, și au ieșit înaintea lui Israel, ca să-l bată. "mpăratul 
s'a îndreptat, cu tot poporul lui, spre un loc hotărît, înspre 
cîmpie, și nu știa că înapoia cetăţii o mînă de oameni stăteau 
la pîndă împotriva lui. Iosua și tot Israelul s'au prefăcut că 
sînt bătuţi, și au fugit pe drumul dinspre pustie. Atunci tot 
poporul care era în cetate s'a strîns ca să-i urmărească. Au 
urmărit pe Iosua și au fost trași departe din cetate. N'a ră- 
mas niciun om în Ai și în Betel care să nu fi ieșit împotriva 
lui Israel. Au lăsat cetatea deschisă, și au urmărit pe Israel. 
Domnul a zis lui Iosua: “ntinde spre Ai sulița pe care o ai în 
mînă, căci am s'o dau în mîna ta!” Și Iosua a întins spre cetate 
sulița pe care o avea în mină.  Deîndată ce și-a întins mîna, 
bărbaţii, cari stăteau la pîndă, au ieșit repede din locul unde 
erau; au pătruns în cetate, au luat-o, și s'au grăbit de i-au pus 
foc. Oamenii din Ai, uitîndu-se înapoi, au văzut fumul cetăţii 
suindu-se spre cer, și n'au mai putut să scape în nici o parte. 
Poporul care fugea spre pustie s'a întors împotriva celor ce-l 
urmăreau; căci Iosua și tot Israelul, văzînd cetatea luată de 
cei ce stăteau la pindă, și fumul cetăţii suindu-se în sus, s'au 
întors și au bătut pe oamenii din Ai. Ceilalţi deasemenea le- 
au ieșit înainte din cetate, și oamenii din Ai au fost înconjurați 
de Israel din toate părţile. Israel i-a bătut, fără să lase unul cu 
viaţă, nici vreun fugar; pe împăratul din Ai, l-au prins viu, 
și l-au adus la Iosua. După ce a isprăvit Israel de ucis pe 
toţi locuitorii din Ai, în cîmp și în pustie, unde îi urmăriseră 

ei, și după ce toți au fost trecuți în totul prin ascuţișul săbiei, 
tot Israelul s'a întors la Ai și a trecut cetatea prin ascuţișul 
săbiei. ’n totul au fost douăsprezece mii de inși uciși în ziua 
aceea, bărbaţi și femei, toți oameni din Ai. Iosua nu și-a tras 
mîna pe care o ţinea întinsă cu sulița, pînă ce toţi locuitorii au 
fost nimiciți cu desăvirșire. Israel a păstrat pentru sine doar 
vitele și prada din cetatea aceasta, după porunca pe care o dă- 
duse lui Iosua Domnul. Iosua a ars cetatea Ai, și a făcut din 
ea pentru totdeauna un morman de dărimături, care se vede 
pînă în ziua de azi. A spinzurat de un lemn pe împăratul din 
Ai, și l-a lăsat pe lemn pînă seara. La apusul soarelui, Iosua 
a poruncit să i se pogoare trupul de pe lemn; l-au aruncat la 
intrarea porţii cetăţii, și au ridicat pe el o mare grămadă de 
pietre, care este pînă în ziua de azi. Atunci Iosua a zidit un al- 
tar Domnului, Dumnezeului lui Israel, pe muntele Ebal, cum 
poruncise copiilor lui Israel Moise, robul Domnului, și cum este 
scris în cartea legii lui Moise: era un altar de pietre necioplite, 
peste cari nu trecuse ferul. Pe altarul acesta au adus Domnului 
arderi de tot, și jertfe de mulțămiri. Și acolo Iosua a scris pe 
pietre o copie a legii pe care o scrisese Moise înaintea copiilor 
lui Israel. Tot Israelul, bătrînii, mai marii oastei și judecătorii 
lui, stăteau de amîndouă părţile chivotului, înaintea preoţilor, 
din neamul Leviţilor, cari duceau chivotul legămiîntului Dom- 
nului; erau de față atît străinii cît și copiii lui Israel, jumătate 
în dreptul muntelui Garizim, și jumătate în dreptul muntelui 
Ebal, după porunca pe care o dăduse mai înainte Moise, robul 
Domnului, ca să binecuvinteze pe poporul lui Israel. Iosua a 
citit apoi toate cuvintele legii, binecuvîntările și blestemurile, 
după cum este scris în cartea legii. N'a rămas nimic din tot 
ce poruncise Moise, pe care să nu-l fi citit Iosua în fața întregei 
adunări a lui Israel, în faţa femeilor, copiilor și străinilor cari 
mergeau în mijlocul lor. 


La auzul acestor lucruri, toţi împărații cari erau dincoace 
de Iordan, în munte și în vale, și pe toată coasta mării celei 
mari, pînă lîngă Liban, Hetiţii, Amoriţii, Cananiţii, Fereziţii, 
Heviţii și lebusiţii, s'au unit împreună într'o înţelegere ca să 
lupte împotriva lui Iosua și împotriva lui Israel. Locuitorii 

din Gabaon, de partea lor, cînd au auzit ce făcuse Iosua Ieri- 
honului și cetăţii Ai, au întrebuințat un vicleșug, și au pornit 
la drum cu merinde pentru călătorie. Au luat niște saci vechi 
pe măgarii lor, și niște burdufuri vechi pentru vin, rupte și 
cîrpite, iar în picioare purtau încălțăminte veche și cîrpită, și 
erau îmbrăcaţi cu niște haine vechi pe ei; iar toată pîinea pe 
care o aveau pentru hrană era uscată și mucegăise. S'au dus 
la Iosua în tabără la Ghilgal, și i-au zis lui și tuturor celor din 
Israel: “Noi venim dintr'o ţară depărtată, acum deci faceţi 
legămiînt cu noi”. Bărbații lui Israel au răspuns Heviţilor 
acestora: “Poate că voi locuiţi în mijlocul nostru, cum să 
facem noi legămint cu voi?” Ei au zis lui Iosua: “Noi sîn- 
tem robii tăi.” Și Iosua le-a zis: “Cine sînteţi voi, și de unde 
veniți?” Ei i-au răspuns: “Robii tăi vin dintr'o ţară foarte 
depărtată, pentru faima Domnului, Dumnezeului tău; căci am 
auzit vorbindu-se de El, de tot ce a făcut în Egipt, și de ce 
a făcut celor doi împărați ai Amoriţilor dincolo de Iordan, lui 
Sihon, împăratul Hesbonului, și lui Og, împăratul Basanului, 
care era la Aștarot. Şi bătrinii noștri și toți locuitorii din 
țara noastră ne-au zis: „Luaţi cu voi merinde pentru călătorie, 
duceţi-vă, înaintea lor, și spuneţi-le: „Noi sîntem robii voştri; 
acum deci faceţi legămint cu noi. lată pînea noastră: era 
caldă cînd am luat-o ca merinde de acasă, în ziua cînd am 
plecat să venim la voi, și acum s'a uscat și s'a mucegăit. Bur- 
dufurile acestea, de vin, cînd le-am umplut, erau noi de tot, și 
iată-le s'au rupt; hainele și încălțămintea noastră s'au învechit 
de lungimea prea mare a drumului”. Bărbaţii lui Israel au 
luat din merindele lor, și n'au întrebat pe Domnul. Iosua a 
făcut pace cu ei, și a încheiat un legămînt prin care trebuia să-i 
lase cu viaţă, și căpeteniile adunării le-au jurat lucrul acesta. 
La trei zile după încheierea acestui legămînt, copiii lui Israel 
au aflat că erau vecini cu ei, și că locuiau în mijlocul lor. Căci 
copiii lui Israel au plecat, și a treia zi au ajuns la cetăţile lor; 
cetăţile lor erau Gabaon, Chefira, Beerot și Chiriat-learim. 
Dar nu i-au bătut, pentrucă fruntașii adunării le juraseră pe 
Domnul, Dumnezeul lui Israel, că-i vor lăsa cu viaţă. Și toată 
adunarea a cârtit împotriva căpeteniilor. Toate căpeteniile 

au zis întregei adunări: “Le-am jurat pe Domnul, Dumnezeul 
lui Israel, și acum nu putem să ne atingem de ei. lată ce le 
vom face: îi vom lăsa cu viaţă, ca să n'aducem peste noi mî- 
nia Domnului, din pricina jurământului pe care li l-am făcut”. 
“Să trăiască”, le-au zis căpeteniile. Dar au fost întrebuințaţi 
la tăiat lemne și la scos apă pentru toată adunarea, cum le 
spuseseră, căpeteniile. Iosua i-a chemat, și le-a vorbit astfel: 
“Pentruce ne-aţi înșelat zicînd: „Sîntem foarte departe de voi‘, 
cînd voi locuiţi în mijlocul nostru? Acum sînteţi blestemaţi, 
și nu veţi înceta, să fiți în robie, să tăiaţi lemne și să scoateţi 
apă pentru casa Dumnezeului meu”. Ei au răspuns lui Iosua, 
și au zis: “Robii tăi au auzit de poruncile date de Domnul, 
Dumnezeul tău, robului Său Moise, ca să vă dea în mînă toată 
țara și să nimicească dinaintea voastră pe toți locuitorii ei; și 
venirea voastră a băgat mare frică în noi cu privire la viaţa 
noastră: iată de ce am lucrat așa. Și acum iată-ne în mîinile 
tale; fă cu noi ce vei crede că este bine și drept să faci”. Io- 
sua le-a făcut aşa cum hotărise; i-a izbăvit din mîna copiilor 
lui Israel, cari nu i-au omorît; dar din ziua aceea i-a pus să 
taie lemne și să scoată apă pentru adunare, și pentru altarul 
Domnului în locul pe care l-ar alege Domnul: ceeace fac pănă 
în ziua de azi. 


Adoni-Tedec, împăratul Ierusalimului, a aflat că Iosua pus- 
ese mîna pe Ai și o nimicise cu desăvirșire, că făcuse cetăţii 
Ai și împăratului ei cum făcuse lerihonului și împăratului lui, 
și că locuitorii Gabaonului făcuseră pace cu Israel și erau în 
mijlocul lor. Atunci i-a fost foarte mare frică; fiindcă Gabaon 
era o cetate mare ca una din cetăţile împărătești, mai mare 
chiar decît Ai, și toţi bărbaţii ei erau viteji. Adoni-Tedec, îm- 
păratul lerusalimului, a trimes să spună lui Hoham, împăratul 
Hebronului, lui Piream, împăratul larmutului, lui Iafia, îm- 
păratul Lachisului, și lui Debir, împăratul Eglonului: “Suiți- 
vă la mine, și ajutăţi-mă, ca să batem Gabaonul, căci a fă- 
cut pace cu Iosua și cu copiii lui Israel”. Cei cinci împărați 
ai Amoriţilor: împăratul Ierusalimului, împăratul Hebronu- 
lui, împăratul larmutului, împăratul Lachisului, și împăratul 
Eglonului, s'au adunat astfel și s'au suit împreună cu toate 

oștile lor; au venit și au tăbărît lîngă Gabaon, și au început 
să lupte împotriva lui. Oamenii din Gabaon au trimes să 
spună lui Iosua, în tabăra din Ghilgal: “Nu părăsi pe robii 
tăi, suie-te la noi în grabă, izbăvește-ne, dă-ne ajutor; căci 
toţi împărații Amoriţilor, cari locuiesc pe munte, s'au strîns 
împotriva noastră”. Iosua s'a suit din Ghilgal, el și toţi oa- 
menii de război cu el, și toţi cei viteji. Domnul a zis lui Iosua: 
“Nu te teme de ei, căci îi dau în minile tale, și niciunul din ei 
nu va putea să stea împotriva ta”. Iosua a venit fără veste 
peste ei, după ce a mers toată noaptea dela Ghilgal. Dom- 
nul i-a pus în învălmășeală dinaintea lui Israel; și Israel le-a 
pricinuit o mare înfrîngere la Gabaon, i-a urmărit pe drumul 
care suie la Bet-Horon, și i-a bătut pînă la Azeca și pînă la 
Macheda. Pe cînd fugeau ei dinaintea lui Israel, și se pogo- 
rau din Bet-Horon, Domnul a făcut să cadă din cer peste ei 
niște pietre mari pînă la Azeca, și au perit; cei ce au murit 
de pietrele grindinei au fost mai mulţi decît cei uciși cu sabia 
de copiii lui Israel. Atunci Iosua a vorbit Domnului, în ziua 
cînd a dat Domnul pe Amoriţi în mînile copiilor lui Israel, și 
a zis în faţa lui Israel: “Oprește-te, soare, asupra Gabaonului, 
Și tu, lună, asupra văii Aialonului!” Şi soarele s'a oprit, și 
luna și-a întrerupt mersul, Pînă ce poporul și-a răzbunat pe 
vrăjmașii lui. Lucrul acesta nu este scris oare în Cartea Drep- 
tului? Soarele s'a oprit în mijlocul cerului, și nu s'a grăbit 
să apună, aproape o zi întreagă.  N'a mai fost nici o zi ca 
aceea, nici înainte nici după aceea, cînd Domnul să fi ascultat 
glasul unui om; căci Domnul lupta pentru Israel. Şi Iosua 
și tot Israelul împreună cu el, s'a întors în tabără la Ghigal. 
Cei cinci împărați au fugit, și s'au ascuns într'o peșteră la 
Macheda. Sa spus lucrul acesta lui Iosua, zicînd: “Cei cinci 
împărați se află ascunși într'o peșteră la Macheda”. Iosua a 
zis: “Prăvăliţi niște petre mari la intrarea peșterii, și puneţi 
niște oameni să-i păzească. Şi voi nu vă opriţi, ci urmăriţi pe 
vrăjmașii voştri, și bateţi-i pe dinapoi; nu-i lăsaţi să intre în 
cetăţile lor, căci Domnul, Dumnezeul vostru, i-a dat în mînile 
voastre.” După ce Iosua și copiii lui Israel le-au pricinuit o 
foarte mare înfrîngere, și i-au bătut cu desăvîrșire, ceice au 

putut scăpa au intrat în cetățile întărite, și tot poporul s'a 
întors liniștit în tabără la Iosua în Macheda, fără ca cineva să 
fi cricnit cu limba lui împotriva copiilor lui Israel. Iosua a zis 
atunci: “Deschideţi intrarea peșterii, scoateţi afară din ea pe 
cei cinci împărați, și aduceţi-i la mine.” Ei au făcut așa, și au 
adus la el pe cei cinci împărați, pe cari-i scoseseră din peșteră: 
pe împăratul Ierusalimului, pe împărtul Hebronului, pe îm- 
păratul larmutului, pe împăratul Lachisului, și pe împăratul 
Eglonului. După ce au adus pe acești împărați înaintea lui 
Iosua, Iosua a chemat pe toţi bărbaţii lui Israel, și a zis căpe- 
teniilor oamenilor de război, cari merseseră cu el: “Apropiaţi- 
vă și puneţi-vă picioarele pe grumajii împăraţilor acestora.” 
Ei s'au apropiat, și au pus picioarele pe grumajii lor. Iosua 
le-a zis: “Nu vă temeti și nu vă spăimîntaţi, ci întăriți-vă și 
îmbărbătaţi-vă, căci așa va face Domnul tuturor vrăjmașilor 
voştri împotriva cărora vă veţi lupta”. După aceea, Iosua i-a 
lovit, și i-a omorît; i-a spînzurat de cinci copaci, și au rămas 
spînzuraţi de copaci pînă seara. Pela apusul soarelui, Iosua 
a poruncit să-i pogoare din copaci, i-au aruncat în peștera în 
care se ascunseseră, și au pus la intrarea peșterii niște pietre 
mari, cari au rămas acolo pînă în ziua de azi. Iosua a luat 
Macheda chiar în ziua aceea, și a trecut-o prin ascuţișul săbiei; 
a nimicit cu desăvîrșire pe împărat, cetatea și pe toţi cei ce 
se aflau în ea; n'a lăsat să scape niciunul, și împăratului din 
Macheda i-a făcut cum făcuse împăratului lerihonului. Iosua, 
și tot Israelul împreună cu el, a trecut din Macheda la Libna, 
și a dat luptă împotriva Libnei. Domnul a dat-o și pe ea, 
împreună cu împăratul ei, în mîinile lui Israel, și a trecut-o 
prin ascuţișul săbiei, pe ea și pe toţi ceice se găseau în ea; n'a 
lăsat să scape niciunul, și a făcut împăratului ei cum făcuse 
împăratului lerihonului. Iosua, și tot Israelul împreună cu el, 
a trecut din Libna în Lachis, a tăbărit înaintea ei, și a început 
lupta împotriva ei. Domnul a dat cetatea Lachis în mîinile lui 
Israel, care a luat-o a doua zi, și a trecut-o prin ascuțișul sã- 
biei, pe ea și pe toţi cei ce se aflau în ea, cum făcuse cu Libna. 
Atunci Horam, împăratul Ghezerului, s'a suit ca să dea ajutor 
Lachisului. Iosua l-a bătut, pe el și pe poporul lui, fără să lase 

pe cineva să scape. Iosua, şi tot Israelul împreună cu el, a 
trecut din Lachis la Eglon; au tăbărit înaintea ei, și au început 
lupta. Au luat-o în aceeaș zi, și au trecut-o prin ascuţișul sä- 
biei, pe ea și pe toţi ceice se aflau în ea; Iosua a nimicit-o cu 
desăvîrșire chiar în ziua aceea, cum făcuse cu Lachis. Iosua, și 
tot Israelul împreună cu el, s'a suit din Eglon la Hebron, și au 
început lupta împotriva lui. L-au luat, și l-au trecut prin as- 
cuţișul săbiei, pe el, pe împăratul lui, toate cetăţile cari ţineau 
de el, și pe toţi ceice se aflau în el; Iosua n'a lăsat pe niciunul 
să scape, cum făcuse cu Eglonul, și l-a nimicit cu desăvîrșire 
împreună cu toţi ceice se aflau în el. Iosua, și tot Israelul 
împreună cu el, s'a îndreptat împotriva Debirului, și a început 
lupta împotriva lui. L-a luat, pe el, pe împăratul lui, și toate 
cetăţile cari ţineau de el; le-au trecut prin ascuţișul săbiei, și 
au nimicit cu desăvirșire pe toţi cei ce se aflau în ele, fără să 
lase să scape vreunul; Iosua a făcut Debirului și împăratului 
lui cum făcuse Hebronului și cum făcuse Libnei și împăratu- 
lui ei. Iosua a bătut astfel toată ţara, muntele, partea de 
miazăzi, cîmpia și costișele, și a bătut pe toţi împărații; n'a 
lăsat să scape nimeni, și a nimicit cu desăvirșire tot ce avea 
suflare, cum poruncise Domnul, Dumnezeul lui Israel. Iosua 
i-a bătut dela Cades-Barnea pînă la Gaza, a bătut toată ţara 
Gosen pînă la Gabaon. Iosua a luat în acelaș timp pe toţi 
împărații aceia și ţara lor, căci Domnul, Dumnezeul lui Israel, 
lupta pentru Israel. Şi Iosua, și tot Israelul împreună cu el, 
s'a întors în tabără la Ghilgal. Mare bătălie la apele Merom. 


labin, împăratul Haţorului, auzind de aceste lucruri, a trimes 
soli la Iobab, împăratul Madonului, la împăratul Șimronului, 
la împăratul Acșafului, la împărații cari erau la miază noapte 
de munte, în cîmpia dela miazăzi de Chineret, în vale, și pe 
înălțimile Dorului la apus, Cananiţilor dela răsărit și dela 
apus, Amoriţilor, Hetiţilor, Fereziţilor, Iebusiților în munte, și 
Heviţilor la poalele Hermonului în ţara Miţpa. Au ieșit, ei 
și toate oștirile lor împreună cu ei, alcătuind un popor fără 
număr, ca nisipul care este pe marginea mării, și avînd cai și 
cară în foarte mare număr. Toți împărații aceștia au hotărît 
un loc de întîlnire, și au venit de au tăbărit împreună la apele 

Merom, ca să lupte împotriva lui Israel. Domnul a zis lui 
Iosua: “Nu te teme de ei, căci mine, pe vremea aceasta, îi voi 
da bătuţi pe toţi înaintea lui Israel. Cailor să le tai vinele pi- 
cioarelor, iar carăle lor să le arzi în foc”. Iosua, cu toţi oamenii 
lui de război, au venit pe neașteptate peste ei la apele Merom, 
și s'au năpustit în mijlocul lor. Domnul i-a dat în mîinile lui 
Israel; ei i-au bătut și i-au urmărit pînă la Sidonul cel mare, 
pînă la Misretot-Maim, și pînă în valea Miţpa la răsărit; i-au 
bătut, fără să lase să scape vreunul. Iosua le-a făcut cum îi 
spusese Domnul: cailor le-a tăiat vinele picioarelor, iar carăle 
lor le-a ars în foc. La întoarcere, și în acelaș timp, losua a 
luat Haţorul, și a trecut prin sabie pe împăratul lui. Haţorul 
era mai înainte capitala tuturor acestor împărăţii. Au tre- 
cut prin ascuţișul săbiei și au nimicit cu desăvirșire pe toţi 
ceice se găseau în el: n'a rămas nimic din ce avea suflare de 
viaţă, și au pus foc Haţorului. Iosua a luat deasemenea toate 
cetăţile împăraţilor acelora, și pe toţi împărații lor i-a trecut 
prin ascuțișul săbiei, și i-a nimicit cu desăvîrșire, cum porun- 
cise Moise, robul Domnului. Dar Israel n'a ars niciuna din 
cetăţile așezate pe dealuri, afară numai de Haţor, care a fost 
ars de losua. Copiii lui Israel au păstrat pentru ei toată prada 
cetăților acelora și vitele; dar au trecut prin ascuţișul săbiei 
pe toţi oamenii, pînă i-au nimicit, fără să lase ceva din ce are 
suflare de viaţă. Iosua a împlinit poruncile date de Domnul 
robului Său Moise, și de Moise lui Iosua; n'a lăsat nimic neîm- 
plinit din tot ce poruncise lui Moise Domnul. Astfel Iosua 
a luat toată ţara aceasta, muntele, toată partea de miazăzi, 
toată ţara Gosen, valea, cîmpia, muntele lui Israel și văile lui, 
dela muntele cel pleșuv care se înalță spre Seir pînă la Baal- 
Gad, în valea Libanului, la poalele muntelui Hermon. A luat 
pe toți împărații lor, i-a bătut și i-a omorît. Războiul, pe care 
l-a purtat Iosua împotriva tuturor acestor împărați, a ţinut 
multă vreme. N’a rămas nicio cetate, care să fi făcut pace 
cu copiii lui Israel, afară de Heviţi, cari locuiau în Gabaon; 
pe toate le-au luat prin luptă. Căci Domnul a îngăduit ca 
popoarele acelea să-și împetrească inima și să lupte împotriva 
lui Israel, pentru ca Israel să le nimicească cu desăvirșire, fără 

să aibă milă de ele, și să le nimicească, după cum poruncise 
lui Moise Domnul. ’n acelaș timp, Iosua a pornit, și a nimicit 
pe Anachimi, din muntele Hebronului, din Debir, din Anab, 
din tot muntele lui Iuda și din tot muntele lui Israel; Iosua i-a 
nimicit cu desăvirșire, împreună cu cetăţile lor. N’au rămas 
deloc Anachimi în ţara copiilor lui Israel; n'au rămas decît la 
Gaza, la Gat și la Asdod. Iosua a pus stăpînire deci pe toată 
țara, potrivit cu tot ce spusese lui Moise Domnul. Și Iosua a 
dat-o de moștenire lui Israel, fiecăruia i-a dat partea lui, după 
semințiile lor. Apoi țara s'a odihnit de război. 


lată împărații pe cari i-au bătut copiii lui Israel, și a căror 
țară au luat-o în stăpînire de cealaltă parte a Iordanului, spre 
răsăritul soarelui, dela pîrîul Arnon pînă la muntele Hermonu- 
lui, cu toată câmpia de la răsărit: Pe Sihon, împăratul Amor- 
iţilor, care locuia la Hesbon. Stăpînirea lui se întindea dela 
Aroer, care este pe malul pîrîului Arnon, și, dela mijlocul 
piriului, peste jumătate din Galaad, pînă la pîrîul laboc, ho- 
tarul copiilor lui Amon; dela cîmpie pînă la marea Chineret 
la răsărit, și pînă la marea cîmpiei, care este marea Sărată, la 
răsărit, spre Bet-leșimot; și dela miazăzi, subt poalele muntelui 
Pisga. Pe Og, împăratul Basanului, singura rămășiță a Re- 
faimiţilor, cari locuiau la Aștarot și la Edrei. Stăpînirea lui 
se întindea. peste muntele Hermonului, peste Salca, peste tot 
Basanul, pînă la hotarul Gheșuriţilor și Maacatiţilor, și peste 
jumătate din Galaad, hotarul lui Sihon, împăratul Hesbonului. 
Moise, robul Domnului, și copiii lui Israel, i-au bătut; și Moise, 
robul Domnului, le-a dat ţara lor în stăpînirea Rubeniţilor, 
Gadiţilor, și la jumătate din seminţia lui Manase. Iată îm- 
păraţii pe cari i-au bătut Iosua și copiii lui Israel dincoace 
de Iordan, la apus, dela Baal-Gad în valea Libanului pînă la 
muntele cel pleșuv, care se înalță spre Seir. Iosua a dat ţara 
lor în stăpînire seminţiilor lui Israel, fiecăreia i-a dat partea 
ei, în munte, în vale, în cîmpie, pe costișe, în pustie, și în 
partea de miazăzi ţara Hetiţilor, Amoriţilor, Cananiţilor, Fer- 
eziţilor, Heviţilor și lebusiţilor.  "mpăratul lerihonului, unul; 
împăratul din Ai, lingă Betel, unul; împăratul lerusalimu- 
lui, unul; împăratul Hebronului, unul; împăratul larmutului, 

unul; împăratul din Lachis, unul; împăratul Eglonului, unul; 12 
împăratul Ghezerului, unul; împăratul Debirului unul; îm- 13 
păratul Ghederului, unul; împăratul din Horma, unul; îm- 14 
păratul Aradului, unul; împăratul Libnei, unul; împăratul 15 
Adulamului, unul; împăratul din Macheda, unul; împăratul 16 
Betelului, unul; împăratul Tapuahului, unul; împăratul Hefer- 17 
ului, unul; împăratul Afecului, unul; împăratul Lașaronului, 18 
unul; împăratul Madonului, unul; împăratul Haţorului, unul; 19 
împăratul Șimron-Meronului, unul; împăratul Acșafului, unul; 20 
împăratul Taanacului, unul; împăratul din Meghido, unul; 21 
împăratul din Chedeș, unul; împăratul locneamului, la Carmel, 22 
unul; împăratul Dorului, pe înălțimile Dorului, unul; îm- 23 
păratul Goimului, lîngă Ghilgal, unul; împăratul din Tirţa, 24 
unul. Peste tot treizeci și unu de împărați. 


Iosua era bătrîn, înaintat în vîrstă. Domnul i-a zis atunci: 
“Tu ai îmbătrinit, ai înaintat în vîrstă, și ţara care-ţi mai 
rămîne de supus este foarte mare. lată ţara care mai rămîne: 2 
toate ţinuturile Filistenilor și tot ţinutul Gheșuriţilor, dela Şi- 3 
hor, care curge înaintea Egiptului, pînă la hotarul Ecronului la 
miazănoapte, ţinut care trebuie socotit drept cananit, și care 
este stăpînit de cei cinci domnitori ai Filistenilor: cel din Gaza, 
cel din Asdod, cel din Ascalon, cel din Gat și cel din Ecron, 
și de Aviţi; începînd dela miazăzi, toată ţara Cananiţilor, 4 
și Meara, care este a Sidoniţilor, pînă la Afec, pînă la ho- 
tarul Amoriţilor; ţara Ghibliţilor și tot Libanul spre răsăritul 5 
soarelui, dela Baal-Gad, la poalele muntelui Hermon, pînă la 
intrarea Hamatului; toţi locuitorii de pe munte, dela Liban 6 
pînă la Misrefot-Maim, toţi Sidoniţii. Eu îi voi izgoni dinaintea 
copiilor lui Israel. Dă numai țara aceasta de moștenire prin 
sorți lui Israel, cum ţi-am poruncit; și împarte acum ţara 7 
aceasta. ca moștenire între cele nouă seminţii și între jumătate 
din seminția lui Manase”.  Rubeniţii și Gadiţii, cu cealaltă s 
jumătate din seminţia lui Manase, și-au primit moștenirea, pe 
care le-a dat-o Moise de cealaltă parte a Iordanului, la răsărit, 
cum le-a dat-o Moise, robul Domnului: dela Aroer, care este 9 
pe malurile pîrîului Arnon, și dela cetatea care este în mijlocul 
văii, toată cîmpia Medeba, pînă la Dibon; toate cetăţile lui 10 

Sihon, împăratul Amoriților, care domnea la Hesbon, pînă la 
hotarul copiilor lui Amon; Galaadul, ținutul Gheșuriţilor și 
al Maacatiţilor, tot muntele Hermonului, și tot Basanul, pînă 
la Salca; toată împărăția lui Og în Basan, care domnea în Aș- 
tarot și în Edrei, și care era singura rămășiță a Retaimiţilor. 
Moise a bătut pe acești împărați, și i-a izgonit. Dar copiii 
lui Israel n'au izgonit pe Gheșuriţi și pe Maacatiţi, cari au 
locuit în mijlocul lui Israel pînă în ziua de azi. Seminţia lui 
Levi a fost singura căreia Moise nu i-a dat parte de moștenire; 
jertfele mistuite de foc înaintea Domnului, Dumnezeului lui 
Israel, aceasta a fost moștenirea lui, cum îi spusese El. Moise 
dăduse seminţiei fiilor lui Ruben o parte de moștenire, după 
familiile lor. Ei au avut ca ţinut al lor: dela Aroer, care 
este pe malurile pîriului Arnon, și cetatea care este în mijlocul 
văii, toată cîmpia de lingă Medeba, Hesbonul, și toate cetăţile 
lui din cîmpie, Dibonul, Bamot-Baal, Bet-Baal-Meon, Iahaţ, 
Chedemot, Mefaat,  Chiriataim, Sibma, 'Teret-Hașahar, pe 
muntele văii, Bet-Peor, poalele muntelui Pisga, Bet-leșimot, 
toate cetăţile cîmpiei, și toată împărăţia lui Sihon, împăratul 
Amoriţilor, care domnea la Hesbon: Moise îl bătuse, pe el și 
pe domnitorii Madianului, pe Evi, Rechem, Tur, Hur și Reba, 
domnitori cari se trăgeau din Sihon, și cari locuiau în ţară. 
"ntre cei pe cari i-au ucis copiii lui Israel, nimiciseră cu sabia și 
pe ghicitorul Balaam, fiul lui Beor. Hotarul ținutului fiilor lui 
Ruben era Iordanul. Aceasta este moștenirea fiilor lui Ruben, 
după familiile lor: cetăţile și satele lor. Moise dăduse sem- 
inţiei lui Gad, fiilor lui Gad, o parte de moștenire, după famili- 
ile lor. Tinutul lor a fost laezerul, toate cetăţile Galaadului, 
jumătate din ţara copiilor lui Amon pînă la Aroer, faţă în 
faţă cu Raba, dela Hesbon pînă la Ramat-Miţpe și Betonim, 
dela Mahanaim pînă la hotarul Debirului, și, în vale, Bet- 
Haram, Bet-Nimra, Sucot și Tafon, rămășiță din împărăţia 
lui Sihon, împăratul Hesbonului, avînd ca hotar Iordanul pînă 
la marginea. mării Chineret, de cealaltă parte a Iordanului, la 
răsărit. Aceasta este moștenirea fiilor lui Gad, după famili- 
ile lor: cetăţile și satele lor. Moise dăduse la jumătate din 
seminția lui Manase, fiilor lui Manase, o parte de moștenire 

după familiile lor. Tinutul lor a fost: dela Mahanaim, tot 30 
Basanul, toată împărăţia lui Og, împăratul Basanului, și toate 
tîrgușoarele lui Iair în Basan, șasezeci de cetăţi. Jumătate din 31 
Galaad, Aștarot și Edrei, cetăţi din împărăţia lui Og, în Basan, 

au căzut fiilor lui Machir, fiul lui Manase, adică la jumătate 
din fiii lui Machir, după familiile lor. Acestea sînt părţile de 32 
moștenire pe cari le-a dat Moise, cînd era în cîmpia Moabului, 

de cealaltă parte a Iordanului, în fața lerihonului, la răsărit. 
Moise n'a dat nici o moștenire seminţiei lui Levi; Domnul, 33 
Dumnezeul lui Israel, este moștenirea lui, cum îi spusese El. 


Iată locurile pe cari le-au primit copiii lui Israel ca moștenire [14] 
în ţara Canaanului, pe cari li le-au împărțit între ei preotul 
Eleazar, Iosua, fiul lui Nun, și căpeteniile de familie ale sem- 
inţiilor copiilor lui Israel. "mpărţirea s'a făcut prin sorți, cum 2 
poruncise Domnul prin Moise, pentru cele nouă seminţii și 
jumătate. Căci Moise dăduse o moștenire celor două seminţii 3 
și jumătate de cealaltă parte a Iordanului; dar Leviţilor nu le 
dăduse moștenire printre ei. Fiii lui Iosif, alcătuiau două sem- 4 
inţii: Manase și Efraim; și Leviţilor nu li s'a dat parte în țară, 
afară de cetăţile pentru locuit, cu locurile goale dimprejurul 
lor pentru turmele și averile lor. Copiii lui Israel au făcut 5 
întocmai după poruncile pe cari le dăduse lui Moise Domnul, 
și au împărţit țara. Fiii lui Iuda s'au apropiat de Iosua, la 6 
Ghilgal; și Caleb, fiul lui lefune, Chenizitul, i-a zis: “Ştii ce 
a spus Domnul lui Moise, omul lui Dumnezeu, cu privire la 
mine și cu privire la tine, la Cades-Barnea. Eram în vîrstă 7 
de patruzeci de ani cînd m'a trimes Moise, robul Domnului, 
din Cades-Barnea, ca să iscodesc ţara, și i-am adus știri așa 
cum îmi spunea inima mea curată. Frații mei cari se suiseră 8 
împreună cu mine au tăiat inima poporului, dar eu am ur- 
mat în totul calea Domnului, Dumnezeului meu. Și în ziua 9 
aceea Moise a jurat, și a zis: “Tara în care a călcat piciorul 
tău, va fi moștenirea ta pe vecie, pentru tine şi pentru copiii 
tăi, pentrucă ai urmat în totul voia Domnului, Dumnezeului 
meu”. Acum iată că Domnul m'a ţinut în viaţă, cum a spus. 10 
Sînt patruzeci și cinci de ani decînd vorbea Domnul astfel lui 
Moise, cînd umbla Israel prin pustie; și acum iată că azi sînt 


11 


12 


13 


14 


15 


10 


14. 11-15. 10 IOSUA 358 


în vîrstă de optzeci și cinci de ani. Şi astăzi, sînt tot așa 
de tare ca în ziua cînd m'a trimes Moise; am tot atita put- 
ere cît aveam atunci, fie pentru luptă, fie pentru ca să merg 
în fruntea voastră. Dă-mi dar muntele acesta despre care a 
vorbit Domnul pe vremea aceea; căci ai auzit atunci că acolo 
sînt Anachimi, și că sînt cetăţi mari și întărite. Domnul va fi, 
poate, cu mine, și-i voi izgoni, cum a spus Domnul”. Iosua a 
binecuvîntat pe Caleb, fiul lui lefune, și i-a dat ca moștenire 
Hebronul. Astfel Caleb, fiul lui lefune, Chenizitul, a avut 
de moștenire pînă în ziua de azi Hebronul, pentrucă urmase 
în totul calea Domnului, Dumnezeului lui Israel.  Hebronul 
se chema mai înainte Chiriat-Arba: Arba fusese omul cel mai 
mare dintre Anachimi. Și ţara s'a odihnit de război. 


Partea căzută prin sorți seminţiei fiilor lui Iuda, după famili- 
ile lor, se întindea spre hotarul Edomului pînă la pustia Tin, 
la miazăzi. Acesta a fost hotarul cel mai de miazăzi. Ast- 
fel, hotarul lor de miazăzi pornea dela capătul mării Sărate, 
dela sînul care caută spre miazăzi.  leşea spre miazăzi de 
suișul Acrabim, trecea prin Ţin, și se suia la miazăzi de Cades- 
Barnea; de acolo trecea înainte prin Heţron, suia spre Adar, 
și se întorcea la Carcaa; trecea apoi prin Aţmon, mergea 
pînă la pîrîul Egiptului, și ieșea la mare. Acesta să vă fie 
hotarul de miazăzi. Hotarul de răsărit era marea Sărată pînă 
la îmbucătura Iordanului. Hotarul de miazănoapte pornea 
dela sînul mării care este la îmbucătura Iordanului. Suia 
spre Bet-Hogla, trecea pela miazănoapte de Bet-Araba, și se 
ridica pînă la piatra lui Bohan, fiul lui Ruben; suia mai de- 
parte la Debir, la o depărtare bunicică de valea Acor, și se 
îndrepta spre miazănoapte înspre Ghilgal, care este în faţa 
suișului Adumim la miazăzi de pîrîu. Trecea pe lingă apele 
En-Șemeș, și mergea pînă la En-Roguel. Suia deacolo prin 
valea Ben-Hinom în spre miazăzi de lebus, care este lerusal- 
imul; apoi se ridica pînă în virful muntelui, care este în drep- 
tul văii Hinom la apus, și la capătul văii Refaimiţilor la mi- 
azănoapte. Din vîrful muntelui, hotarul se întindea pînă la 
izvorul apelor Neftoah, ieșea la cetățile muntelui Efron, și tre- 
cea prin Baala, sau Chiriat-learim. Din Baala se întorcea 

la apus spre muntele Seir, trecea prin partea de miazănoapte 

a muntelui learim, sau Chesalon, se pogora la Bet-Șemeș, și 
trecea prin Timna. Apoi ieșea în laturea de miazănoapte a 11 
Ecronului, se întindea spre Șicron, trecea prin muntele Baala, 
ajungea pînă la labneel și ieșea la mare. Hotarul de apus 12 
era marea cea mare și țărmul ei. Acestea au fost, dejur îm- 
prejur, hotarele fiilor lui Iuda, după familiile lor. Lui Caleb, 13 
fiul lui lefune, i-au dat o parte în mijlocul fiilor lui Iuda, cum 
poruncise lui Iosua Domnul; lui i-au dat Chiriat-Arba, adică 
Hebronul: Arba era tatăl lui Anac. Caleb a izgonit de acolo 14 
pe cei trei fii ai lui Anac: Șeșai, Ahiman și Talmai, copiii lui 
Anac. De acolo s'a suit împotriva locuitorilor Debirului: De- 15 
birul se numea mai înainte Chiriat-Sefer. Caleb a zis: “Celui 16 
ce va bate cetatea Chiriat-Sefer și o va lua, îi voi da de nevastă 
pe fiică-mea Acsa.”  Otniel, fiul lui Chenaz, fratele lui Caleb, 17 
a pus mîna pe ea; și Caleb i-a dat de nevastă pe fiică-sa Acsa. 
După ce a intrat ea la Otniel, l-a sfătuit să ceară dela tatăl ei 18 
un ogor. Ea s'a pogorit de pe măgarul ei, și Caleb i-a zis: “Ce 
vrei?” Eaa răspuns: “Fă-mi un dar, căci mi-ai dat un pămînt 19 
secetos; dă-mi și izvoare de apă.” Și el i-a dat izvoarele de sus 

și izvoarele de jos. Aceasta a fost moștenirea fiilor lui Iuda, 20 
după familiile lor. Cetățile așezate în ţinutul dela miazăzi, la 21 
marginea cea mai depărtată a seminţiei fiilor lui Iuda, spre ho- 

tarul Edomului, erau: Cabţeel, Eder, lagur, China, Dimona, 22 
Adada, Chedeş, Haţor, Itnan, Zif, Telem, Bealot, Haţor- 23, 24, 25 
Hadata, Cheriot-Heţron, care este Haţor, Amam, Şema, Mo- 26 
lada,  Haţar-Gada, Heșmon, Bet-Palet,  Haţar-Șual, Beer- 27, 28 
Șeba, Biziotia, Baala, lim, Aţem, Eltolad, Chesil, Horma, 29, 30 
Ticlag, Madmana, Sansana, Lebaot, Șilhim, Ain, și Rimon. 31, 32 
Toate cetăţile: douăzeci și nouă, împreună cu satele lor. n 33 
cîmpie: Eştaol, Torea, Așna, Zanoah, En-Ganim, Tapuah, 34 
Enam,  larmut, Adulam, Soco, Aea Şaaraim, Aditaim, 35, 36 
Ghedera, și Ghadia: patruzeci dè cetăţi, și satele lor. 

Tenan, Hadasa, Migdal- Ca. Dilean, Miţpe, locteel, Lachis, 37, 38, 39 
Boţcat, Eglon, Cabon, Lahmas, Chitliș, Ghederot, Bet- Dagoan: 41 
Naama, și Macheda; șasesprezece cetăți, și satele lor, Libna, 42 
Eter, Aşan, liftah, Aşna, Neţib, Cheila, Aczib, și Mareșa; 43, 44 


45, 46 


47 

50, 51 

53, 54 
55 
56, 57 
58, 59 
60 

nouă cetăţi, și satele lor.  Ecron, cetăţile și satele lui; dela 
Ecron și la apus, toate cetăţile de lîngă Asdod, și satele lor, 
Asdod, cetăţile și satele lui; Gaza, cetăţile și satele ei, pînă 
la pirîul Egiptului, și la marea cea mare, care slujește ca 
hotar. ’n munte: Șamir, latir, Soco, Dana, Chiriat-Sana, 
care este Debirul, Anab, Eștemo, Anim, Gosen, Holon, și 
Ghilo, unsprezece cetăţi și satele lor. Arab, Duma, Eșean, 
Janum, Bet-Tapuah, Afeca, Humta, Chiriat-Arba, care este 
Hebronul, și Tior; nouă cetăţi, și satele lor. Maon, Carmel, 
Zif, Iuta, lizreel, locdeam, Zanoah, Cain, Ghibea, și Timna; 
zece cetăţi și satele lor.  Halhul, Bet-Tur, Ghedor, Maarat, 
Bet-Anot, și Eltecon; șase cetăţi și satele lor.  Chiriat-Baal, 
care este Chiriat-learim, și Raba; două cetăţi, și satele lor. 
'n pustie: Bet-Araba, Midin, Secaca, Nibșan, Ir-Hamelah, și 
En-Ghedi; șase cetăţi și satele lor. Fiii lui Iuda n'au putut iz- 
goni pe lebusiţii cari locuiau la Ierusalim; și lebusiţii au locuit 
cu fiii lui Iuda la Ierusalim pînă în ziua de azi. 


Partea căzută la sorţi fiilor lui Iosif se întindea dela Iordan, 
lîngă Ierihon, spre apele Ierihonului, la răsărit. Hotarul urma 
pustia care se ridică dela Ierihon la Betel prin munte. Mergea 
mai departe dela Betel la Luz, și trecea spre hotarul Archiţilor 
prin Atarot. Apoi se pogora la apus spre hotarul Iafletiţilor, 
pînă la hotarul Bet-Horonului de jos și pînă la Ghezer, ieșind 
la mare. Acolo și-au primit moștenirea fiii lui Iosif: Manase 
și Efraim. lată hotarele fiilor lui Efraim, după familiile lor. 
Hotarul moștenirii lor era, la răsărit, Atarot-Adar pînă la Bet- 
Horonul de sus.  leșea spre mare la Micmetat în partea de 
miazănoapte, se întorcea la răsărit pînă la Taanat-Silo, și tre- 
cea, în spre răsărit prin lanoah. Din Ianoah pogora la Atarot 
și la Naarata, atingea lerihonul, și mergea pînă la Iordan. 
Din Tapuah mergea spre apus pînă la pîrîul Cana, și ieșea 
la mare. Aceasta a fost moștenirea seminţiei fiilor lui Efraim, 
după familiile lor. Fiii lui Efraim aveau și cetăţi deosebite în 
mijlocul moștenirii fiilor lui Manase, toate cu satele lor. Ei 
n'au izgonit pe Cananiţii cari locuiau în Ghezer, și Cananiţii 
au locuit în mijlocul lui Efraim pînă în ziua de azi, dar au fost 
puși să plătească un bir. 

O parte a căzut prin sorți seminţiei lui Manase, căci el era [17] 
întiiul născut al lui Iosif. Machir, întñul născut al lui Manase 
și tatăl lui Galaad, avusese Galaadul și Basanul, pentru că era 
un bărbat de război. Au dat prin sorți o parte celorlalți fii 2 
ai lui Manase, după familiile lor, fiilor lui Abiezer, fiilor lui 
Helec, fiilor lui Asriel, fiilor lui Sihem, fiilor lui Hefer, fiilor lui 
Şemida: aceștia sînt copiii de parte barbKtesscS ai iol Manase, 
fiul lui Iosif, după familiile lor. Telofhad, fiul lui Hefer, fiul i 3 
Galaad, fiul lui Machir, fiul lui Manase, n'a avut fii, dar a avut 
fiice, ale căror nume sînt acestea: Mahla, Noa, Hogla, Milca 
și Tirta. Ele s'au înfățișat înaintea preotului Eleazar, înain- 4 
tea lui Iosua, fiul lui Nun, și înaintea mai marilor, și au zis: 
“Domnul a ponme lui Moise să ne dea o moștenire între frații 
noștri.” Și li s'a dat, după porunca Domnului, o moștenire în- 
tre fraţii tatălui lor. Au căzut zece părți lui Manase, afară 5 
de ţara Galaadului și a Basanului, care este de cealaltă parte 
a Iordanului. Căci fetele lui Manase au avut o moștenire în- 6 
tre fiii lui, și țara Galaadului a fost pentru ceilalţi fii ai lui 
Manase. Hotarul lui Manase se întindea de la Așer pînă la 7 
Micmetat, care este la răsărit de Sihem, și ducea la dreapta 
pînă la locuitorii din En-Tapuah. Tara Tapuahului era a fi- 8 
ilor lui Manase, dar Tapuahul de pe hotarul lui Manase era 
al fiilor lui Efraim. Hotarul se pogora pînă la piriul Cana, la 9 
miazăzi de pîrîu. Cetățile acestea ale lui Efraim erau în mi- 
jlocul cetăților lui Manase. Hotarul lui Manase era pe partea 
de miazănoapte a pîrîului și ieșea la mare. Tinutul dela mi- 10 
azăzi era al lui Efraim, cel dela miazănoapte al lui Manase, și 
marea le slujea ca hotar; la miazănoapte se întilneau cu Așer 
și la răsărit cu Isahar. Manase stăpînea în Isahar și în Așer: 11 
Bet-Șean cu satele lui, Ibleam cu satele lui, locuitorii Dorului 
cu satele lui, locuitorii din En-Dor cu satele lui, locuitorii din 
Taanac cu satele lui, şi locuitorii din Meghido cu satele lui, 
cele trei înălțimi. Fiii lui Manase n'au putut să izgonească 12 
pe locuitorii din aceste cetăţi, și Cananiţii au izbutit astfel să 
rămînă în țara aceasta. Cînd copiii lui Israel au fost destul 13 
de tari, au supus pe Cananiţi la un bir, dar nu i-au izgonit. 
Fiii lui Iosif au vorbit lui Iosua, și i-au zis: “Pentruce ne-ai 14 


15 


16 


17 


18 


10 


17. 15-18. 10 IOSUA 362 


dat de moștenire numai un sorț și numai o parte, cînd noi 
sîntem un popor mare la număr și Domnul ne-a binecuvîntat 
pînă acum?” Iosua le-a zis: “Dacă sînteţi un popor mare 
la număr, suiți-vă în pădure, și tăiați-o, ca să vă faceți loc 
în țara Fereziţilor și a Refaimiților, fiindcă muntele lui Efraim 
este prea strîmt pentru voi.” Fiii lui Iosif au zis: “Muntele nu 
ne va ajunge, și toți Cananiţii cari locuiesc în vale, ceice sînt la 
Bet-Șean și în satele lui, și cei ce sînt în valea lui iied au cară 
de fier.” Iosua a zis casei lui Iosif, lui Efraim și lui Manase: 
“Voi sînteți un popor mare la număr, și puterea voastră este 
mare, nu veți avea un singur sorț. Ci veți avea muntele, căci 
veți tăia pădurea, și ieșirile ei vor fi ale voastre, și veţi izgoni 
pe Cananiţi, cu toate carăle lor de fer și cu toată tăria lor.” 


Toată adunarea copiilor lui Israel s'a strîns la Silo, și au 
așezat acolo cortul întilnirii. Tara era supusă înaintea lor. 
Mai rămiîneau șapte seminţii ale copiilor lui Israel, cari nu- 
și primiseră încă partea de moștenire. [Iosua a zis copiilor 
lui Israel: “Pînă cînd vă veți lenevi să mergeţi să luaţi în 
stăpînire țara pe care v'a dat-o Domnul, Dumnezeul părinţilor 
voştri? Alegeţi trei bărbaţi de fiecare seminţie, și-i voi porni. 
Să se scoale, să străbată ţara, să facă un plan în vederea îm- 
părțelii, și să se întoarcă la mine. S'o împartă în șapte părți; 
Iuda să rămînă în hotarele lui la miazăzi, și casa lui Iosif să 
rămînă în hotarele ei la miază noapte. Voi dar, să faceți un 
plan al ţării împărţite în șapte părți, și să mi-l aduceţi aici. 
Voi arunca sorțul pentru voi înaintea Domnului, Dumnezeului 
nostru. Dar Leviţii să n'aibă parte în mijlocul vostru, căci 
moștenirea, lor este preoția Domnului; și Gad, Ruben și jumă- 
tate din seminţia lui Manase, și-au primit moștenirea, pe care 
le-a dat-o Moise, robul Domnului, de cealaltă parte a lordanu- 
lui, la răsărit.” Cînd s'au sculat bărbaţii și au pornit să facă 
planul țării, Iosua le-a dat porunca aceasta: “Duceţi-vă, stră- 
bateţi țara, faceți-mi un plan, și întoarceţi-vă la mine; apoi eu 
voi arunca pentru voi sorțul înaintea Domnului, la Silo.” Bär- 
baţii aceștia au plecat, au străbătut ţara, și au făcut planul 
după cetăţi, într'o carte, împărţind-o în șapte părți, și s'au 
întors la Iosua în tabără la Silo. Iosua a aruncat înaintea 


363 IOSUA 18. 11-19. 2 


Domnului sorți pentru ei la Silo, și a împărţit țara între copiii 
lui Israel, dînd fiecăruia partea lui. Sorţul a căzut pe seminţia 
fiilor lui Beniamin, după familiile lor, și partea care le-a căzut 
prin sorți își avea hotarele între fiii lui Iuda și fiii lui Iosif. 
'n spre miază-noapte, hotarul lor pornea dela Iordan. Suia 
pela miază noapte de Ierihon, se ridica în munte spre apus, 
și ieșea în pustia Bet-Aven. De acolo trecea prin Luz, la mi- 
azăzi de Luz, adică Betel, și se pogora la Atarot-Adar, peste 
muntele care este la miază-zi de Bet-Horonul de jos.  'nspre 
apus, hotarul mergea și se întorcea pela miazăzi de muntele 
care este în fața Bet-Horonului; mergea spre miazăzi, și ieșea 
la Chiriat-Baal, care este Chiriat-learim, cetatea fiilor lui Iuda. 
Aceasta era partea de apus. Partea de miazăzi începea dela 
capătul Chiriat-learimului. Hotarul mergea spre apus pînă la 
izvorul apelor Neftoahului. Se pogora pela capătul muntelui 
care este în faţa, văii Ben-Hinom, în valea Refaimiţilor, la mi- 
azănoapte. Se pogora prin valea Hinom, pe partea de mi- 
azăzi a lebusiţilor, pînă la En-Roguel. Se îndrepta spre miază 
noapte la En-Șemeș, apoi la Ghelilot, care este în fața suișului 
Adumim, și se pogora pela piatra lui Bohan, fiul lui Ruben. 
Trecea pe partea de miazănoapte în fața Arabei, se pogora 
pela Araba, mergea înainte pe partea de miazănoapte de Bet- 
Hogla, și ieșea la sînul de miazănoapte al mării Sărate, spre 
îmbucătura. Iordanului la miazăzi. Acesta era hotarul de mi- 
azăzi. 'nspre răsărit hotarul îl făcea Iordanul. Aceasta a fost 
moștenirea fiilor lui Beniamin, după familiile lor, cu hotarele ei 
de jur împrejur. Cetățile seminţiei fiilor lui Beniamin, după 
familiile lor, erau: Ierihonul, Bet-Hogla, Emec-Cheţiţ, Bet- 
Araba, Temaraim, Betel, Avim, Para, Ofra, Chefar-Amonai, 
Ofni și Gheba; douăsprezece cetăţi, și satele lor. Gabaon, 
Rama, Beerot, Miţpe, Chefira, Moţa Rechem, lirpeel, Tare- 
ala, Tela, Elef, lebus, adică Ierusalimul, Ghibeat și Chiriat; 
patrusprezece cetăţi, și satele lor. Aceasta a fost moștenirea 
fiilor lui Beniamin, după familiile lor. 

lui Simeon, după familiile lor. Moștenirea lor era în mijlocul 
moștenirii fiilor lui Iuda. Ei au avut în moștenirea lor: Beer- 

Șeba, Șeba, Molada, Haţar-Șual, Bala, Atem, Eltolad, Be- 
tul, Horma, 'Ticlag, Bet-Marcabot, Haţar-Susa, Bet-Lebaot, 
și Șaruhei, treisprezece cetăţi și sarde lor; Ain, Rimon, Eter, 
și Aşan, patru cetăți, și satele lor; şi toate satele din îm- 
aunke acestor cetăți, pînă la Baalat-Beer, care este Ra- 
matul de miazăzi, Aceasta a fost moştenirea seminției fiilor 
lui Simeon, după familiile lor. Moștenirea fiilor lui Simeon 
a fost luată din partea de moştenire a fiilor lui Iuda; căci 
partea fiilor lui Iuda era prea mare pentru ei, și de aceea fiii 
lui Simeon și-au primit pe a lor în mijlocul moștenirii lor. A 
treia, parte a căzut prin sorți fiilor lui Zabulon după familiile 
lor. Hotarul moștenirii lor se întindea pînă la Sarid. La apus 
se suia spre Mareala, și atingea Dabeșet, apoi pîrîul care curge 
înaintea locneamului. Din Sarid se întorcea spre răsărit, spre 
răsăritul soarelui, pînă la hotarul Chislot-Taborului, mergea 
înainte la Dabrat, și suia la Iafia. De acolo trecea la răsărit 
prin Ghita-Hefer, prin Ita-Caţin, mergea la Rimon, și se în- 
torcea pînă la Nea. Se întorcea apoi înspre miazănoapte spre 
Hanaton, și ieșea la valea liftah-El.  Coprindea Catat, Na- 
halal, Șimron, lideala, Betleem: douăsprezece cetăţi, și satele 
lor. Aceasta a fost moștenirea fiilor lui Zabulon, după famili- 
ile lor, cetăţile acestea și satele lor. A patra parte a căzut prin 
sorți lui Isahar, fiilor lui Isahar, după familiile lor. Hotarul 
lor trecea prin Izreel, Chesulot, Sunem, Hafaraim, Șion, Ana- 
harat, Rabit, Chișion, Abeţ, Remet, En-Ganim, En-Hada, 
și Bet-Paţeţ; atingea Taborul, Șahaţima, Bet-Șemeș, și ieșea 
la Iordan: șasesprezece cetăţi, și satele lor. Aceasta a fost 
moștenirea seminţiei fiilor lui Isahar, după familiile lor, cetăţile 
acestea și satele lor. A cincea parte a căzut prin sorți sem- 
inţiei fiilor lui Așer, după familiile lor. Hotarul lor trecea 
prin Helcat, Hali, Beten, Acșaf, Alamelec, Amead și Mișeal; 
atingea, spre apus, Carmelul și Șihor-Libnat; apoi se întorcea 
în spre răsărit la Bet-Dagon, se atingea de Ze pula și de valea 
liftah-El la miazănoapte de Bet-Emec și Neiel, și se întindea 
spre Cabul, la stînga, și spre Ebron, Rehob, Hamon și Cana, 
pînă la Sidonul cel mare. Se întorcea apoi spre Rama pînă la 
cetatea cea tare a Tirului, și spre Hosa, și ieșea la mare, prin 

ţinutul Aczib.  Cuprindea: Uma, Afec și Rehob; douăzeci 
și două de cetăţi, și satele lor. Aceasta a fost moștenirea 
seminţiei fiilor lui Așer, după familiile lor, cetăţile acestea și 
satele lor. A șasea parte a căzut prin sorţi fiilor lui Nef- 
tali, după familiile lor. Hotarul lor se întindea dela Helef, 
dela Alon, prin Taananim, Adami-Necheb și labneel, pînă la 
Lacum, și ieșea la Iordan. Se întorcea spre apus la Aznot- 
Tabor, și de acolo mergea înainte la Hucoc; se atingea de Zab- 
ulon, în spre miazăzi, de Așer în spre apus, și de Iuda; în spre 
răsărit era Iordanul. Cetățile tari erau: Tidim, Ter, Hamat, 
Racat, Chineret, Adama, Rama, Haţor, Chedeș, Edrei, En- 
Haţor,  lireon, Migdal-EI, Horem, Bet-Anat și Bet-Șemeș: 
nouăsprezece cetăţi, și satele lor. Aceasta a fost moștenirea 
seminţiei fiilor lui Neftali, după familiile lor, cetăţile acestea 
și satele lor. A șaptea parte a căzut prin sorți seminţiei fi- 
ilor lui Dan, după familiile lor. Hotarul moștenirii lor era 
Torea, Eștaol, Ir-Șemeș, Șaalabin, Aialon, litla, Elon, Tim- 
nata, Ecron, Elteche, Ghibeton, Baalat, lehud, Bene-Berac, 
Gat-Rimon, Me-larcon și Racon, cu hotarul care este faţă în 
faţă cu lafo. Tinutul fiilor lui Dan se întindea și în afară 
de acestea. Fiii lui Dan s'au suit și s'au luptat împotriva lui 
Leşem; au pus mîna pe el și l-au trecut prin ascuţișul săbiei; 
au pus stăpînire pe el, s'au așezat în el și l-au numit Dan, 
după numele tatălui lor Dan. Aceasta a fost moștenirea sem- 
inţiei fiilor lui Dan, după familiile lor, cetăţile acestea și satele 
lor.  Dupăce au isprăvit de împărţit ţara, după hotarele ei, 
copiii lui Israel au dat lui Iosua, fiul lui Nun, o moștenire în 
mijlocul lor. După porunca Domnului, i-au dat cetatea pe 
care o cerea el: Timnat-Serah, în muntele lui Efraim. El a 
zidit cetatea din nou, și și-a așezat locuinţa acolo. Acestea 
sînt moștenirile pe cari le-au împărţit preotul Eleazar, Iosua, 
fiul lui Nun, și căpeteniile de familie ale seminţiilor copiilor 
lui Israel, prin sorţi înaintea Domnului, la Silo, la ușa cortului 
întilnirii. Astfel au isprăvit ei împărţirea ţării. 

Domnul a vorbit lui Iosua, și a zis: “Vorbeşte copiilor lui 
Israel, și spune-le: Hotăriţi-vă cum v'am poruncit prin Moise, 
cetăţi de scăpare, unde să poată fugi ucigașul care va omori 

pe cineva fără voie, fără să aibă vreun gînd să-l omoare; ele 
să vă fie un loc de scăpare împotriva răzbunătorului sîngelui. 
Ucigașul să fugă într'una din aceste cetăţi, să se oprească la 
intrarea porţii cetăţii, și să spună întîmplarea lui bătrinilor 
cetăţii aceleia; ei să-l primească la ei în cetate, și să-i dea o 
locuinţă, ca să locuiască împreună cu ei. Dacă răzbunătorul 
sîngelui îl va urmări, ei să nu dea pe ucigaș în mîinile lui; căci 
fără să vrea a omorît pe aproapele lui, și fără să-i fi fost vrăj- 
maş mai înainte. El să rămînă în cetatea aceasta pînă se va 
înfățișa înaintea adunării ca să fie judecat, pînă la moartea 
marelui preot care va fi atunci în slujbă. Atunci, ucigașul să 
se întoarcă și să intre iarăș în cetatea și în casa lui, în cetatea 
de unde fugise”. Ei au pus deoparte Chedeșul, în Galileia, în 
muntele lui Neftali; Sihemul în muntele lui Efraim; și Chiriat- 
Arba, sau Hebronul, în muntele lui Iuda. Și de cealaltă parte 
a Iordanului, la răsăritul lerihonului, a ales Beţerul, în pustie, 
în cîmpie, în seminţia lui Ruben; Ramot în Galaad, în seminţia 
lui Gad; și Golan, în Basan, în seminţia lui Manase. Acestea 
au fost cetăţile hotărite pentru toți copiii lui Israel și pentru 
străinul care locuiește în mijlocul lor, pentru ca cel ce va ucide 
pe cineva fără voie să poată fugi în ele, și să nu moară ucis de 
mîna răzbunătorului sîngelui, înainte de a se înfățișa înaintea 
adunării. 

Căpeteniile de familie ale Leviţilor s'au apropiat de preo- 
tul Eleazar, de Iosua, fiul lui Nun, și de căpeteniile de fami- 
lie ale seminţiilor copiilor lui Israel. Le-au vorbit la Silo, în 
țara Canaanului, și au zis: “Domnul a poruncit prin Moise 
ca să ni se dea cetăţi de locuit, cu împrejurimile lor pentru 
vitele noastre.” (Copiii lui Israel au dat atunci Leviţilor, 
din moștenirea lor, cetăţile următoare și împrejurimile lor, 
după porunca Domnului. Au tras la sorţi pentru famili- 
ile Chehatiţilor; și Leviţii, fiii preotului Aaron, au avut prin 
sorți treisprezece cetăţi din seminția lui Iuda, din seminţia 
lui Simeon și din seminţia lui Beniamin; ceilalți fii ai lui 
Chehat au avut prin sorți zece cetăţi ale familiilor din sem- 
inția lui Efraim, din seminția lui Dan, și din jumătate din 
seminția lui Manase. Fiii lui Gherșon au avut prin sorți 

treisprezece cetăţi ale familiilor din seminţia lui Isahar, din 
seminţia lui Așer, din seminţia lui Neftali și din jumătate din 
seminţia lui Manase în Basan. Fiii lui Merari, după famili- 
ile lor, au avut douăsprezece cetăţi din seminţia lui Ruben, 
din seminţia lui Gad, și din seminţia lui Zabulon. Copiii 
lui Israel au dat Leviţilor, prin sorţi, aceste cetăţi și împre- 
jurimile lor, cum poruncise lui Moise Domnul. Au dat din 
seminţia fiilor lui Iuda și din seminţia fiilor lui Simeon urmă- 
toarele cetăţi numite pe nume, și cari au fost ale fiilor lui 
Aaron dintre familiile Chehatiţilor și ale fiilor lui Levi, căci 
ei au ieșit cei dintii la sorţi. Le-au dat Chiriat-Arba, sau 
Hebronul, în muntele lui Iuda, și locul dimprejur: Arba era 
tatăl lui Anac. Cimpia cetăţii și satele ei au fost date în 
stăpînire lui Caleb, fiul lui lefune. Au dat deci fiilor preotului 
Aaron: cetatea de scăpare pentru ucigași, Hebronul și împre- 
jurimile lui, Libna și împrejurimile ei, Iatirul și împrejurim- 
ile lui, Eștemoa și împrejurimile ei, Holonul și împrejurimile 
lui, Debirul și împrejurimile lui, Ainul și împrejurimile lui, 
Iuta și împrejurimile ei, și Bet-Șemeșul și împrejurimile lui: 
nouă, cetăţi din aceste două seminţii; și din seminţia lui Be- 
niamin: Gabaonul și împrejurimile lui, Gheba și împrejurim- 
ile ei, Anatot și împrejurimile lui, și Almonul și împrejurim- 
ile lui: patru cetăţi. Toate cetăţile preoţilor, fiii lui Aaron, 
au fost treisprezece cetăţi și împrejurimile lor.  Leviţii din 
familiile celorlalţi fii ai lui Chehat au avut prin sort cetăţi 
din seminţia lui Efraim. Le-au dat cetatea de scăpare pentru 
ucigași, Sihemul și împrejurimile lui, în muntele lui Efraim, 
Ghezerul și împrejurimile lui, Chibţaim și împrejurimile lui, 
și Bet-Horon și împrejurimile lui, patru cetăţi; din seminția 
lui Dan: Elteche și împrejurimile ei, Ghibeton și împrejurimile 
lui, Aialon și împrejurimile lui, și Gat-Rimon și împrejurim- 
ile lui, patru cetăţi; și din jumătate din seminţia lui Manase: 
Taanac și împrejurimile lui, și Gat-Rimon și împrejurimile lui, 
două cetăţi. Toate cetăţile erau zece, și împrejurimile lor, 
pentru familiile celorlalţi fii ai lui Chehat. Au dat fiilor lui 
Gherșon, dintre familiile Leviţilor: din cealaltă jumătate a 
seminţiei lui Manase, cetatea de scăpare pentru ucigași Golan 


10 


11 


12 
13 


14 
15 
16 


17 


18 


19 


20 


21 


22 
23 


24 
25 


26 
27 


28 


29 


30 


31 


32 


33 
34 


35 


36 


37 


38 


39 
40 


41 


42 


43 


44 


45 


21. 28-22. 2 IOSUA 368 


din Basan și împrejurimile ei, și Beeștra și împrejurimile ei, 
două cetăţi; din seminţia lui Isahar: Chișion și împrejurimile 
lui, Dabrat și împrejurimile lui, larmutul și împrejurimile lui 
și En-Ganim și împrejurimile lui, patru cetăţi; din seminţia 
lui Așer: Mișeal și împrejurimile lui, Abdonul și împrejurim- 
ile lui, Helcat și împrejurimile lui, și Rehob și împrejurim- 
ile lui, patru cetăţi; și din seminţia lui Neftali: cetatea de 
scăpare pentru ucigași Chedeș din Galilea și împrejurimile ei, 
Hamot-Dor și împrejurimile lui, și Cartanul și împrejurimile 
lui, trei cetăţi. Toate cetăţile Gherșoniţilor, după familiile 
lor, erau treisprezece cetăţi, și împrejurimile lor.  Celorlalţi 
Leviţi, cari făceau parte din familiile fiilor lui Merari, le-au 
dat: din seminţia lui Zabulon: locneamul și împrejurimile lui, 
Carta și împrejurimile ei, Dimna și împrejurimile ei, și Naha- 
lal, și împrejurimile lui, patru cetăţi; din seminţia lui Ruben: 
Beţerul și împrejurimile lui, lahţa și împrejurimile ei, Chede- 
mot și împrejurimile lui, și Mefaat și împrejurimile lui, patru 
cetăți; și din seminția lui Gad: cetatea de scăpare pentru 
ucigași, Ramot din Galaad și împrejurimile lui, Mahanaim și 
împrejurimile lui, Hesbonul și împrejurimile lui, și laezerul și 
împrejurimile lui, de toate: patru cetăţi. Toate cetăţile cari 
au căzut la sorți fiilor lui Merari, după familiile lor, alcătuind 
celelalte familii ale Leviţilor, erau douăsprezece cetăţi. Toate 
cetăţile Leviţilor din mijlocul moșiilor copiilor lui Israel erau 
patruzeci și opt de cetăţi, și împrejurimile lor. Fiecare din 
aceste cetăţi își avea împrejurimile ei de jur împrejur; așa erau 
toate cetăţile acestea. Astfel, Domnul a dat lui Israel toată 
țara pe care jurase că o va da părinţilor lor; ei au luat-o în 
stăpînire și s'au așezat în ea. Domnul le-a dat odihnă dejur 
împrejur, cum jurase părinţilor lor; niciunul din vrăjmașii lor 
nu putuse să le stea împotrivă, și Domnul i-a dat pe toţi în 
miînile lor. Din toate vorbele bune pe cari le spusese casei 
lui Israel Domnul, niciuna n'a rămas neîmplinită: toate s'au 
împlinit. 


Atunci Iosua a chemat pe Rubeniţi, pe Gadiţi și jumătatea 
din seminția lui Manase. Şi le-a zis: “Voi aţi păzit tot ce 
v'a poruncit Moise, robul Domnului, și ați ascultat de glasul 

meu în tot ce v'am poruncit.  N'aţi părăsit pe fraţii voştri, de 
o bună bucată de vreme pînă în ziua de azi; și ați păzit rîn- 
duielile și poruncile Domnului, Dumnezeului vostru. Acum 
cînd Domnul, Dumnezeul vostru, a dat odihnă fraţilor voștri, 
cum le spusese, întoarceţi-vă și duceţi-vă la corturile voastre, 
în ţara dată în stăpînirea voastră, pe care v'a dat-o Moise, 
robul Domnului, dincolo de Iordan. Aveţi grijă numai să păz- 
iţi și să împliniţi poruncile și legile pe cari vi le-a dat Moise, 
robul Domnului: să iubiţi pe Domnul, Dumnezeul vostru, să 
umblaţi în toate căile Lui, să ţineţi poruncile Lui, să vă alipiți 
de El, și să-l slujiţi din toată inima voastră și din tot sufletul 
vostru.” Şi Iosua i-a binecuvîntat și le-a dat drumul; și ei au 
plecat la corturile lor. Moise dăduse unei jumătăţi din sem- 
inția lui Manase o moștenire în Basan, și Iosua a dat celeilalte 
jumătăţi o moștenire lîngă fraţii lor, dincoace de Iordan, la 
apus. Cînd i-a trimes Iosua la corturile lor, i-a binecuvîn- 
tat, și le-a zis: “Voi vă întoarceţi la corturile voastre cu mari 
bogății, cu foarte multe turme, și cu o mare mulțime de argint, 
de aur, de aramă, de fer, și de îmbrăcăminte. "mpărțiți cu fraţii 
voştri prada luată dela vrăjmașii voştri.” Fiii lui Ruben, fiii 
lui Gad, și jumătate din seminţia lui Manase, s'au întors acasă, 
lăsînd pe copiii lui Israel la Silo, în ţara Canaanului, ca să se 
ducă în ţara Galaadului, care era moșia lor și unde se așeza- 
seră, cum poruncise lui Moise Domnul. Când au ajuns pe 
malurile Iordanului, cari fac parte din țara Canaanului, fiii 
lui Ruben, fiii lui Gad și jumătate din seminţia lui Manase, 
au zidit acolo un altar lîngă Iordan, un altar a cărui mărime 
izbea privirile. Copiii lui Israel au auzit zicîndu-se: “lată că 
fiii lui Ruben; fiii lui Gad și jumătate din seminţia lui Manase, 
au zidit un altar în fața ţării Canaanului, pe malurile Iordan- 
ului, în părțile copiilor lui Israel.” Cînd au auzit copiii lui 
Israel lucrul acesta, toată adunarea copiilor lui Israel s'a strîns 
la Silo, ca să se suie împotriva lor și să se bată cu ei. Copiii 
lui Israel au trimes la fiii lui Ruben, la fiii lui Gad și la jumă- 
tatea din seminţia lui Manase, în ţara Galaadului, pe Fineas, 
fiul preotului Eleazar, și zece căpetenii cu el, cîte o căpe- 
tenie de fiecare casă lenea pentru fiecare din seminţiile 

lui Israel; toți erau căpetenii de casă părintească între miile 
lui Israel. Fi au venit la fiii lui Ruben, la fiii lui Gad și la 
jumătate din seminţia lui Manase, în țara Galaadului, și le-au 
vorbit, astfel: “Aşa vorbește toată adunarea Domnului: „Ce 
însemnează păcatul acesta pe care l-aţi săvîrșit față de Dum- 
nezeul lui Israel, și pentruce vă abateţi acum dela Domnul, 
zidindu-vă un altar ca să vă răzvrătiți azi împotriva Domnu- 
lui?  Privim oare ca o nimica nelegiuirea lui Peor, a cărui 
pată n'am ridicat-o pînă acum de peste noi, cu toată urgia pe 
care a adus-o ea asupra adunării Domnului? Și voi vă abateţi 
astăzi dela Domnul! Dacă vă răzvrătiți azi împotriva Domnu- 
lui, mîne El Se va mînia împotriva întregei adunări a lui Israel. 
Dacă priviţi ca necurată ţara care este moșia voastră, treceţi 
în țara care este moșia Domnului, unde este așezată locuinţa 
Domnului, și așezaţi-vă în mijlocul nostru; dar nu vă răzvrătiți 
împotriva Domnului, și nu vă despărțiți de noi, zidindu-vă un 
altar, afară de altarul Domnului, Dumnezeului nostru! Acan, 
fiul lui Zerah, n'a săvîrșit oare un păcat cu privire la lucrurile 
date spre nimicire, și nu S'a aprins de mînie Domnul împotriva 
întregei adunări a lui Israel? Și el n'a fost singurul care a 
pierit din pricina nelegiuirii lui.” Fiii lui Ruben, fiii lui Gad 
și jumătate din seminţia lui Manase, au răspuns astfel căpe- 
teniilor peste miile lui Israel: “Domnul Dumnezeu, Cel atot 
puternic, Domnul Dumnezeu, Cel atot puternic, știe, și Israel 
însuș să știe lucrul acesta! Dacă din răsvrătire și păcătuire 
împotriva Domnului am făcut lucrul acesta, să nu ne vină în 
ajutor Domnul în ziua aceasta! Dacă ne-am zidit un altar ca 
să ne abatem dela Domnul, ca să aducem pe el arderi de tot și 
daruri de mîncare, și ca să aducem pe el jertfe de mulțămiri, 
Domnul să ne ceară socoteală de aceasta! Am făcut lucrul 
acesta. mai degrabă de frică, gîndindu-ne că într'o zi s'ar putea 
ca fiii voştri să zică fiilor noștri: „Ce legătură este între voi și 
Domnul, Dumnezeul lui Israel? Domai a pus Iordanul hotar 
între noi și voi, fii ai lui Ruben și fii ai lui Gad: voi n'aveţi 
parte de Domnulj- Și fiii voștri ar face astfel ca fiii noștri să nu 
se mai teamă de Domnul. De aceea am zis: „Să ne zidim deci 
un altar, nu pentru arderi de tot și pentru iti joi ci ca o măr- 

turie între noi și voi, între urmașii noștri și ai voştri, că voim 

să slujim Domnului, înaintea Feţei Lui, prin arderile noastre 
de tot și prin jertfele noastre de ispășire și de mulțămiri, ca 
să nu zică fiii voştri într'o zi fiilor noștri: „Voi n'aveţi parte de 
Domnul; Noi am zis: „Dacă mai tîrziu ne vor vorbi astfel nouă 28 
sau urmașilor noștri, vom răspunde: „Priviţi chipul altarului 
Domnului, pe care l-au făcut părinţii noștri, nu pentru arderi 
de tot și pentru jertfe, ci ca mărturie între noi și voi. Departe 29 
de noi gîndul să ne răzvrătim împotriva Domnului și să ne 
abatem astăzi dela Domnul, zidind un altar pentru arderi de 
tot, pentru daruri de mîncare și pentru jertfe, afară de altarul 
Domnului, Dumnezeului nostru, care este înaintea locașului 
Lui!” Cînd au auzit preotul Fineas, și căpeteniile adunării, 30 
căpeteniile peste miile lui Israel, cari erau cu el, cuvintele pe 
cari le-au rostit fiii lui Ruben, fiii lui Gad și fiii lui Manase, au 
rămas mulțămiți. Și Fineas, fiul preotului Eleazar, a zis fi- 31 
ilor lui Ruben, fiilor lui Gad, și fiilor lui Manase: “Cunoaștem 
acum că Domnul este în mijlocul nostru, fiindcă n'aţi săvirșit 
păcatul acesta împotriva Domnului; și aţi izbăvit astfel pe 
copiii lui Israel din mîna Domnului”. Fineas, fiul preotului 32 
Eleazar, şi căpeteniile, au părăsit pe fiii lui Ruben și pe fiii lui 
Gad, și s'au întors din ţara Galaadului în țara Canaanului, la 
copiii lui Israel, cărora le-au făcut o dare de seamă, Copiii 33 
lui Israel au rămas mulțămiți; au binecuvîntat pe Dumnezeu, 

și n'au mai vorbit să se suie înarmaţi ca să pustiiască ţara pe 
care o locuiau fiii lui Ruben și fiii lui Gad. Fiii lui Ruben și 34 
fiii lui Gad au numit altarul acela Ed (Martor) “căci”, au zis 
ei, “el este martor între noi că Domnul este Dumnezeu”. 


De multă vreme Domnul dăduse odihnă lui Israel, izbăvindu- [23] 
l de toţi vrăjmașii cari-l înconjurau. Iosua era bătrin, înaintat 
în vîrstă. Atunci Iosua o chemat pe tot Israelul, pe bătrînii 2 
lui, pe căpeteniile lui, pe judecătorii lui, și pe căpeteniile 
oastei. Și le-a zis: “Eu sînt bătrin, înaintat în vîrstă. Ati 3 
văzut tot ce a făcut Domnul, Dumnezeul vostru, tuturor nea- 
murilor acelora dinaintea voastră; căci Domnul, Dumnezeul 
vostru, a luptat pentru voi. Vedeţi, v'am dat ca moștenire 4 
prin sorț, după seminţiile voastre, neamurile acestea cari au 

rămas, începînd dela Iordan, și toate neamurile pe cari le-am 
nimicit, pînă la marea cea mare spre apusul soarelui. Dom- 
nul, Dumnezeul vostru, le va izgoni dinaintea voastră și le va 
alunga dinaintea voastră; și voi le veţi stăpini ţara, cum a 
spus Domnul, Dumnezeul vostru.  Puneţi-vă toată puterea 
ca să păziți și să împliniţi tot ce este scris în cartea legii lui 
Moise, fără să vă abateţi nici la dreapta nici la stînga. Să nu 
vă amestecați cu neamurile acestea cari au rămas printre voi; 
să nu rostiţi numele dumnezeilor lor, și să nu-l întrebuinţaţi 
în jurământ; să nu le slujiţi, și să nu vă închinaţi înaintea, lor. 
Ci alipiţi-vă de Domnul Dumnezeul vostru, cum aţi făcut pînă 
în ziua aceasta. Domnul a izgonit dinaintea voastră neamuri 
mari și puternice; și nimeni pînă în ziua aceasta, n'a putut să 
vă stea împotrivă. Unul singur dintre voi urmărea o mie din 
ei, căci Domnul, Dumnezeul vostru, lupta pentru voi, cum v'a 
spus.  Vegheaţi dar cu luare aminte asupra sufletelor voastre, 
ca să iubiţi pe Domnul, Dumnezeul vostru. Dacă vă veți abate 
și vă veţi alipi de neamurile acestea cari au rămas printre voi, 
dacă vă veţi uni cu ele prin căsătorii, și dacă veţi intra în legă- 
turi cu ele, să fiţi încredințaţi că Domnul Dumnezeul vostru, 
nu va mai izgoni aceste neamuri dinaintea voastră; ci ele vă vor 
fi o cursă și un laţ, un bici în coaste, și niște spini în ochi, pînă 
veţi pieri de pe fața acestei ţări bune, pe care v'a dat-o Dom- 
nul, Dumnezeul vostru. lată că astăzi eu mă duc pe calea pe 
care merge tot ce este pămîntesc. Recunoașteţi dar din toată 
inima voastră și din tot sufletul vostru, că niciunul din toate 
cuvintele bune, rostite asupra voastră de Domnul, Dumnezeul 
vostru, n'a rămas neîmplinit; toate vi s'au împlinit, niciunul 
n'a rămas neimplinit. Şi după cum toate cuvintele bune, pe 
cari vi le spusese Domnul, Dumnezeul vostru, s'au împlinit 
pentru voi, tot așa Domnul va împlini faţă de voi toate cu- 
vintele rele, pînă vă va nimici de pe fața acestei ţări bune pe 
care v'a dat-o Domnul, Dumnezeul vostru. Dacă veţi călca 
legămîntul pe care vi l-a dat Domnul, Dumnezeul vostru, și 
dacă vă veţi duce să slujiţi altor dumnezei și să vă închinaţi 
înaintea, lor, Domnul Se va aprinde de mînie împotriva voas- 
tră, şi veţi pieri de grab din ţara cea bună pe care v'a dat-o 

Iosua a adunat toate seminţiile lui Israel la Sihem, și a [24] 
chemat pe bătrînii lui Israel, pe căpeteniile lui, pe judecătorii 
lui și pe căpeteniile oastei. Ei s'au înfățișat înaintea lui Dum- 
nezeu. Iosua a zis întregului popor: “Așa vorbește Domnul, 2 
Dumnezeul lui Israel: „Părinţii voştri Terah, tatăl lui Avraam 
și tatăl lui Nahor, locuiau în vechime de cealaltă parte a Riu- 
lui (Eufrat), și slujeau altor dumnezei. Eu am luat pe tatăl 3 
vostru Avraam din cealaltă parte a Riului, și l-am purtat prin 
toată țara Canaanului; i-am înmulţit sămînța, și i-am dat pe 
Isaac. Lui Isaac i-am dat pe Iacov și pe Esau: lui Esau i-am 4 
dat în stăpînire muntele Seir, iar Iacov și fiii lui s'au pogorit 
în Egipt. Am trimes pe Moise și pe Aaron și am lovit Egip- 5 
tul cu minunile pe cari le-am făcut în mijlocul lui; apoi v'am 
scos afară din el. Am scos pe părinţii voştri din Egipt, și aţi 6 
ajuns la mare. Egiptenii au urmărit pe părinţii voştri pînă 
la marea Roșie, cu cară și călăreţi. Părinţii voştri au strigat 7 
către Domnul. Și Domnul a pus întunerec între voi şi Egipteni, 

a adus marea înapoi peste ei, și i-a acoperit. Aţi văzut cu ochii 
voştri ce am făcut Egiptenilor. Și aţi rămas multă vreme în 
pustie. V’am adus în țara Amoriţilor, cari locuiau dincolo de 8 
Iordan, și ei au luptat împotriva voastră. I-am dat în mînile 
voastre; ați pus stăpînire pe ţara lor, și i-am nimicit dinain- 
tea voastră. Balac, fiul lui 'Tipor, împăratul Moabului, s'a 9 
sculat și a pornit la luptă împotriva lui Israel. A chemat pe 
Balaam, fiul lui Beor, ca să vă blastăme. Dar n'am vrut 10 
să ascult pe Balaam: el v'a binecuvîntat, și vam izbăvit din 
mîna lui Balac. Ați trecut Iordanul, și aţi ajuns la Ierihon. 11 
Locuitorii lerihonului au luptat împotriva voastră: Amoriţii, 
Fereziţii, Cananiţii, Hetiţii, Ghirgasiţii, Heviţii și lebusiţii. I- 
am dat în mînile voastre, am trimes înaintea voastră viespe 12 
bondărească, și i-a izgonit dinaintea voastră, ca pe cei doi îm- 
păraţi ai Amoriţilor: nu cu sabia, nici cu arcul tău. V’am 13 
dat o ţară pe care n'o munciserăţi, cetăţi pe cari nu le zidis- 
erăţi, dar pe cari le locuiţi, vii și măslini pe cari nu-i sădiserăţi, 
dar cari vă slujesc ca hrană. Acum, temeţi-vă de Domnul, și 14 
slujiţi-l cu scumpătate și credincioșie. Depărtaţi dumnezeii 

cărora le-au slujit părinţii voştri dincolo de Riu și în Egipt, și 
slujiţi Domnului. Și dacă nu găsiţi cu cale să slujiţi Domnu- 
lui, alegeți astăzi cui vreţi să slujiţi: sau dumnezeilor cărora le 
slujeau părinţii voştri dincolo de Rîu, sau dumnezeilor Amor- 
iţilor în a căror ţară locuiţi. Cît despre mine, eu și casa mea 
vom sluji Domnului”. Poporul a răspuns, și a zis: “Departe 
de noi gîndul să părăsim pe Domnul, și să slujim altor dum- 
nezei. Căci Domnul este Dumnezeul nostru. El ne-a scos din 
țara Egiptului, din casa robiei, pe noi și pe părinţii noștri; El 
a făcut înaintea, ochilor noștri acele minuni mari, și ne-a păzit 
în tot timpul drumului pe care l-am urmat și în mijlocul tu- 
turor popoarelor, pela cari am trecut. El a izgonit dinaintea 
noastră pe toate popoarele, și pe Amoriţii cari locuiau ţara 
aceasta. Și noi vom sluji Domnului, căci El este Dumnezeul 
nostru.” Iosua a zis poporului: “Voi nu veţi putea să slujiți 
Domnului, căci este un Dumnezeu sfint, un Dumnezeu gelos; 
El nu vă va ierta fărădelegile și păcatele. Cînd veţi părăsi pe 
Domnul, și veţi sluji unor dumnezei străini, El Se va întoarce, 
și vă va face rău, și vă va nimici, după ce va făcut bine” 
Poporul a zis lui Iosua: “Nu! căci vom sluji Domnului”. Io- 
sua a zis poporului: “Voi sînteți martori împotriva voastră 
înșivă că aţi ales pe Domnul, ca să-l slujiţi.” Ei au răspuns: 
“Sîntem martori!”  “Scoateţi dar dumnezeii străini cari sînt 
în mijlocul vostru, și întoarceţi-vă inima spre Domnul, Dum- 
nezeul lui Israel.” Şi poporul a zis lui Iosua: “Noi vom sluji 
Domnului, Dumnezeului nostru, și vom asculta glasul Lui” 
Iosua a făcut în ziua aceea un legămint cu poporul, și i-a dat 
legi și porunci, la Sihem. Iosua a scris aceste lucruri în cartea 
legii lui Dumnezeu. A luat o piatră mare, și a ridicat-o acolo 
subt stejarul care era în locul închinat Domnului. Și Iosua a 
zis întregului popor: “lată, piatra aceasta va fi martoră îm- 
potriva noastră, căci a auzit toate cuvintele pe cari ni le-a spus 
Domnul, ea va fi martoră împotriva voastră, ca să nu fiți ne- 
credincioși Dumnezeului vostru”. Apoi Iosua a dat drumul 
poporului, și s'a dus fiecare în moștenirea lui. După aceste 
lucruri, Iosua, fiul lui Nun, robul Domnului, a murit, în vîrstă 
de o sută zece ani. L-au înmormîntat în ţinutul care-i căzuse 

la împărţeală, la Timnat-Serah, în muntele lui Efraim, la mi- 
azănoapte de muntele Gaaș. Israel a slujit Domnului în tot 
timpul vieţii lui Iosua, și în tot timpul vieţii bătrînilor cari au 
trăit după Iosua și cari cunoșteau tot ce făcuse Domnul pentru 
Israel. Oasele lui Iosif, pe cari le aduseseră copiii lui Israel din 
Egipt, au fost îngropate la Sihem, în partea țarinei pe care o 
cumpărase Iacov dela fiii lui Hamor, tatăl lui Sihem, cu o sută 
de chesita, și care a ajuns moștenirea fiilor lui Iosif. Eleazar, 
fiul lui Aaron, a murit, și a fost îngropat la Ghibeat-Fineas, 
care fusese dat fiului său Fineas, în muntele lui Efraim. 

2 upă moartea lui losua, copiii lui Israel au întrebat 
i pe Domnul, și au zis: “Cine dintre noi să se suie 
; întîi împotriva Cananiţilor, ca să pornească lupta cu 
ei?” Domnul a răspuns: “Iuda să se suie; iată că 
am dat ţara în mînile lui.“ Și Iuda a zis fratelui său Simeon: 
“Suie-te împreună cu mine în țara care mi-a căzut la sorț, și 
să luptăm împotriva Cananiţilor; și voi merge și eu cu tine în 
țara care ţi-a căzut la sorț.” Și Simeon s'a dus cu el. Iuda 
s'a suit, și Domnul a dat pe Cananiţi și pe Fereziţi în mînile 
lor; au ucis zece mii de oameni la Bezec. Au găsit pe Adoni- 
Bezec la Bezec; au pornit lupta împotriva lui, și au bătut pe 
Cananiţi și Fereziţi.  Adoni-Bezec a luat fuga; dar ei l-au 
urmărit și l-au prins, și i-au tăiat degetele cele mari dela mini 
și dela picioare.  Adoni-Bezec a zis: “Șapte zeci de împărați, 
cu degetele cele mari dela mîni și dela picioare tăiate, stringeau 
mîncare subt masa mea; Dumnezeu îmi răsplătește și mie cum 
am făcut'.* L-au dus la Ierusalim și a murit acolo. Fiii lui 
Iuda au pornit lupta împotriva Ierusalimului și l-au luat; l- 
au trecut prin ascuțișul săbiei și au dat foc cetăţii. Fiii lui 
Iuda s'au pogorit apoi, ca să bată pe Cananiţi, cari locuiau 
muntele, ţinutul de miazăzi și cîmpia. Iuda a pornit împotriva 
Cananiţilor cari locuiau la Hebron, numit mai înainte Chiriat- 
Arba; și a bătut pe Șeșai, pe Ahiman și Talmai. De acolo a 
pornit împotriva locuitorilor Debirului: Debirul se numea mai 
înainte Chiriat-Sefer. Caleb a zis: “Voi da pe fiică-mea Acsa 
de nevastă cui va bate Chiriat-Seferul și-l va lua.”  Otniel, 
fiul lui Chenaz, fratele cel mai mic al lui Caleb, a pus mîna pe 
cetate; și Caleb i-a dat de nevastă pe fiică-sa Acsa. Cînd a 
intrat ea la Otniel, l-a îndemnat să ceară un ogor dela tatăl ei. 
Ea s'a pogorit depe măgar; și Caleb i-a zis: “Ce vrei?” Ea 
i-a răspuns: “Dă-mi un dar, căci mi-ai dat un pămînt secetos; 
dă-mi și izvoare de apă.” Și Caleb i-a dat Izvoarele de sus și 

Izvoarele de jos. Fiii Chenitului, socrul lui Moise, s'au suit din 
cetatea, Finicilor, împreună cu fiii lui luda, în pustia lui luda la 
miazăzi de Arad, și s'au dus de s'au așezat între popor. Iuda 
a pornit cu fratele său Simeon, și au bătut pe Cananiţi cari 
locuiau la 'Tefat; au nimicit cetatea cu desăvirșire, și au numit- 
o Horma (Nimicire). Iuda a mai pus mîna pe Gaza și pe 
ţinutul ei, pe Ascalon și pe ţinutul lui, și pe Ecron și pe ţinutul 
lui. Domnul a fost cu Iuda; și Iuda a pus stăpînire pe munte, 
dar n'a putut să izgonească pe locuitorii din cîmpie, pentrucă 
aveau cară de fer. Au dat Hebronul lui Calebm cum spusese 
Moise; și el a izgonit deacolo pe cei trei fii ai lui Anac.” Fiii 
lui Beniamin n'au izgonit pe lebusiţii cari locuiau la Ierusalim; 
și lebusiţii au locuit în Ierusalim cu fiii lui Beniamin pînă în 
ziua de azi. Casa lui Iosif s'a suit și ea împotriva Betelului, și 
Domnul a fost cu ei. Cei din casa lui Iosif au iscodit Betelul, 
care mai nainte se chema Luz.  Străjerii au văzut pe un om 
ieșind din cetate, și i-au zis: “Arată-ne pe unde putem intra 
în cetate, și vom avea milă de tine.” El le-a arătat pe unde 
ar putea să intre în cetate. Și au trecut cetatea prin ascuțișul 
săbiei; dar pe omul acela l-au lăsat să plece cu toată familia 
lui. Omul acela s'a dus în ţara Hetiţilor; a zidit o cetate, și 
i-a pus numele Luz, nume pe care l-a purtat pînă în ziua de 
azi. Manase n'a izgonit nici el pe locuitorii din Bet-Șean și 
din satele dimprejurul lui, din 'Taanac și satele lui, din Dor 
și satele dimprejurul lui, di libleam și satele dimprejurul lui, 
din Meghido și satele dimprejurul lui; așa încît Cananiţii au 
izbutit să rămînă în țara aceasta. Cînd Israel a fost destul de 
tare, a supus pe Cananiţi la un bir, dar nu i-a izgonit. Efraim 
n'a izgonit pe Cananiţii cari locuiau la Ghezer, și Cananiţii au 
locuit în mijlocul lui Efraim la Ghezer. Zabulon n'a izgonit 
nici el pe locuitorii din Chitron, nici pe locuitorii din Nahalol; 
și Cananiţii au locuit în mijlocul lui Zabulon, dar au fost supuși 
la un bir. Nici Așer n'a izgonit pe locuitorii din Aco, nici 
pe locuitorii din Sidon, nici pe cei din Ahlab, din Aczib, din 
Helba, din Afic și din Rehob; și Așeriţii au locuit în mijlocul 
Cananiţilor, locuitorii ţării, căci nu i-au izgonit. Neftali n'a 
izgonit pe locuitorii din Bet-Șemeș, nici pe locuitorii din Bet- 

Anat, și a locuit în mijlocul Cananiţilor, locuitorii țării; dar 
locuitorii din Bet-Șemeș și din Bet-Anat au fost supuși la un 
bir.  Amoriţii au dat înapoi în munte pe fiii lui Dan, și nu 
i-au lăsat să se coboare în cîmpie.  Amoriţii au izbutit să 
rămînă la Har-Heres, la Aialon și la Șaalbim; dar mîna casei lui 
Iosif a apăsat asupra lor, și au fost supuși la un bir. Tinutul 
Amoriţilor se întindea dela suișul Acrabim, dela Sela, și în sus. 


gerul Domnului S'a suit din Ghilgal la Bochim, și a zis: 
“Eu v'am scos din Egipt, și v'am adus în ţara pe care am ju- 
rat părinţilor voştri că v’o voi da. Am zis: „Niciodată nu voi 
rupe legămîntul Meu cu voi; și voi să nu încheiaţi legămînt 
cu locuitorii din ţara aceasta, ci să le surpaţi altarele.“ Dar 
voi n'aţi ascultat de glasul Meu. Pentruce aţi făcut lucrul 
acesta? Am zis atunci: „Nu-i voi izgoni dinaintea. voastră; 
ci vă vor sta în coaste, și dumnezeii lor vă vor fi o cursă.” 
După ce a spus 'ngerul Domnului aceste vorbe tuturor copiilor 
lui Israel, poporul a ridicat glasul și a plins. Au pus locului 
aceluia numele Bochim (Ceice pling); și au adus jertfe Dom- 
nului acolo. Iosua a dat drumul poporului, şi copiii lui Israel 
au plecat fiecare în moștenirea lui, ca să ia ţara în stăpînire. 
Poporul a slujit Domnului în tot timpul vieţii lui Iosua, și 
în tot timpul vieţii bătrinilor cari au trăit după Iosua și cari 
văzuseră toate lucrurile mari, pe cari le făcuse Domnul pentru 
Israel. Iosua, fiul lui Nun, robul Domnului, a murit, în vîrstă 
de o sută zece ani. L-au îngropat în ţinutul pe care-l avea 
de moștenire, la Timnat-Heres, în muntele lui Efraim, la mi- 
azănoapte de muntele Gaaș. Tot neamul acela de oameni a 
fost adăugat la părinţii lui, și s'a ridicat după el un alt neam de 
oameni, care nu cunoștea pe Domnul, nici ce făcuse El pentru 
Israel. Copiii lui Israel au făcut atunci ce nu plăcea Domnu- 
lui, și au slujit Baalilor. Au părăsit pe Domnul, Dumnezeul 
părinților lor, care-i scosese din țara Egiptului, și au mers după 
alți dumnezei, dintre dumnezeii popoarelor cari-i înconjurau; 
s'au închinat înaintea lor, și au miniat pe Domnul. Au părăsit 
pe Domnul, și au slujit lui Baal și Astarteelor. Domnul S'a 
aprins de mînie împotriva lui Israel. El i-a dat în mîinile unor 
prădători cari i-au prădat, i-a vindut în mîinile vrăjmașilor lor 

dejurîmprejur, și nu s'au mai putut împotrivi vrăjmagilor lor. 
Ori unde mergeau, mîna Domnului era împotriva lor ca să le 
facă rău, cum spusese Domnul, și cum le jurase Domnul. Au 
ajuns astfel într'o mare strîmtorare. Domnul a ridicat judecă- 
tori, ca să-i izbăvească din mîna celor ce-i prădau. Dar ei n'au 
ascultat nici de judecătorii lor, căci au curvit cu alţi dumnezei 
și s'au închinat înaintea lor. ’n curînd s'au abătut dela calea 
pe care o urmaseră părinţii lor, și n'au ascultat de poruncile 
Domnului, ca și ei. Cînd le ridica Domnul judecători, Dom- 
nul era cu judecătorul, și-i izbăvea din mîna vrăjmașilor lor 
în tot timpul vieţii judecătorului, căci Domnului I se făcea 
milă de suspinurile scoase de ei împotriva celor ce-i apăsau și- 
i chinuiau. Dar, după moartea judecătorului, se stricau din 
nou, mai mult decît părinţii lor, ducîndu-se după alți dum- 
nezei, ca să le slujească și să se închine înaintea lor, și stăruiau 
în această purtare și împetrire. Atunci Domnul S'a aprins de 
mînie împotriva lui Israel, și a zis: “Fiindcă neamul acesta a 
călcat legămintul Meu pe care-l poruncisem părinţilor lor, și 
fiindcă n'au ascultat de glasul Meu, nu voi mai izgoni dinain- 
tea lor niciunul din neamurile pe cari le-a lăsat Iosua cînd a 
murit. Astfel, prin ele, voi pune pe Israel la încercare, ca să 
știu dacă vor căuta sau nu să urmeze calea Domnului, cum au 
căutat părinţii lor.” Şi Domnul a lăsat în pace pe popoarele 
acelea, pe cari nu le dăduse în mîinile lui Iosua, și nu S'a grăbit 
să le isgonească. 


lată neamurile pe cari le-a lăsat Domnul ca să încerce pe 
Israel prin ele, pe toţi cei ce nu cunoscuseră toate războaiele 
Canaanului. El voia numai ca vîrstele de oameni ale copiilor 
lui Israel să cunoască și să înveţe războiul, și anume cei ce nu- 
] cunoscuseră, mai înainte.  Neamurile acestea erau cei cinci 
domnitori ai Filistenilor, toți Cananiţii, Sidoniţii, și Heviţii 
cari locuiau în muntele Liban, dela muntele Baal-Hermon pînă 
la intrarea Hamatului. Neamurile acestea au slujit ca să 
pună pe Israel la încercare, pentruca Domnul să vadă dacă 
vor asculta de poruncile pe cari le dăduse părinţilor lor prin 
Moise. Şi copiii lui Israel au locuit în mijlocul Cananiţilor, 
Hetiţilor, Amoriţilor, Fereziţilor, Heviţilor și lebusiţilor; au 

luat de neveste pe fetele lor, și au dat de neveste fiilor lor pe 
fetele lor, și au slujit dumnezeilor lor. Copiii lui Israel au 
făcut ce nu plăcea Domnului, au uitat pe Domnul, și au slujit 
Baalilor și idolilor. Domnul S'a aprins de mînie împotriva lui 
Israel, și i-a vîndut în minile lui Cușan-Rișeataim, împăratul 
Mesopotamiei. Și copiii lui Israel au fost supuși opt ani lui 
Cușan-Rișeataim. Copiii lui Israel au strigat către Domnul, 
și Domnul le-a ridicat un izbăvitor, care i-a izbăvit: pe Otniel, 
fiul lui Chenaz, fratele cel mai mic al lui Caleb. Duhul Dom- 
nului a fost peste el. El a ajuns judecător în Israel, și a pornit 
la război. Domnul a dat în mîinile lui pe Cușan-Rișeataim, îm- 
păratul Mesopotamiei, și mîna Lui a fost puternică împotriva 
lui Cușan-Rișeataim. Tara a avut odihnă patruzeci de ani. 
Și Otniel, fiul lui Chenaz, a murit. Copiii lui Israel au făcut 
iarăș ce nu plăcea Domnului; și Domnul a întărit pe Eglon, 
împăratul Moabului, împotriva lui Israel, pentrucă făcuseră 
ce nu plăcea Domnului. Eglon a strîns la el pe fiii lui Amon 
și pe Amaleciţi, și a pornit. A bătut pe Israel, și a luat cetatea 
Finicilor. Şi copiii lui Israel au fost supuși optsprezece ani lui 
Eglon, împăratul Moabului. Copiii lui Israel au strigat către 
Domnul, și Domnul le-a ridicat un izbăvitor, pe Ehud, fiul lui 
Ghera, Beniamitul, care nu se slujea de mîna dreaptă. Copiii 
lui Israel au trimes prin el un dar lui Eglon, împăratul Moab- 
ului. Ehud și-a făcut o sabie cu două tăișuri, lungă de un cot, 
și a încins-o pe subt haine, în partea dreaptă. A dat darul 
lui Eglon, împăratul Moabului: Eglon era un om foarte gras. 
Cînd a isprăvit de dat darul, a dat drumul oamenilor cari-l 
aduseseră. El însuș s'a întors dela petrăriile de lîngă Ghilgal, 
și a zis: “mpărate, am să-ţi spun ceva în taină.” "mpăratul a 
zis: “Tăcere!” Și toţi cei ce erau lingă el au ieșit afară. Ehud 
a început vorba cu el pe cînd stătea singur în odaia lui de 
vară, și a zis: “Am un cuvînt din partea lui Dumnezeu pentru 
tine.” Eglon s'a sculat de pe scaun. Atunci Ehud a întins 
mîna stingă, a scos sabia din partea dreaptă, și i-a împlintat-o 
în pîntece. Chiar și mînerul a intrat după fer, și grăsimea 
s'a strîns în jurul ferului; căci n'a putut scoate sabia din pîn- 
tece, ci a lăsat-o în trup așa cum o înfipsese. Ehud a ieșit prin 

tindă, a închis ușile dela odaia de sus după el, și a tras zăvorul. 
Dupăce a ieșit el, au venit slujitorii împăratului și s'au uitat; 
și iată că ușile odăii de sus erau închise cu zăvorul. Ei au zis: 
“Fără îndoială, își acopere picioarele în odaia de vară.” Au 
așteptat multă vreme; și fiindcă el nu deschidea ușile odăii de 
sus, au luat cheia și au descuiat; și iată că stăpînul lor era 
mort, întins pe pămînt. Pînă să se dumirească ei, Ehud a 
luat-o la fugă, a trecut de pietrării, și a scăpat în Seira. Cum 
a ajuns, a sunat din trîmbiță în muntele lui Efraim. Copiii lui 
Israel s'au pogorit cu el din munte, și el s'a pus în fruntea lor. 
El le-a zis: “Veniţi după mine, căci Domnul a dat în mînile 
voastre pe vrăjmașii voştri Moabiţi.” Ei s'au pogorit după el, 
au pus stăpînire pe vadurile Iordanului, în fața Moabului, și 
n'au lăsat pe nimeni să treacă. Au ucis atunci aproape zece 
mii de oameni din Moab, toți voinici și viteji, și n'a scăpat 
unul. ’n ziua aceea Moabul a fost smerit subt mîna lui Israel. 
Și țara a avut odihnă optzeci de ani. După el, a urmat Şam- 
gar, fiul lui Anat. El a ucis șase sute de oameni dintre Filisteni 
cu un otig de plug. Și el a fost un izbăvitor al lui Israel. 


Copiii lui Israel iarăş au făcut ce nu place Domnului, după 
moartea lui Ehud. Și Domnul i-a vîndut în minile lui labin, 
împăratul Canaanului, care domnea la Haţor. Căpetenia oștirii 
lui era Sisera, și locuia la Haroșet-Goim. (Copiii lui Israel au 
strigat către Domnul, căci labin avea nouă sute de cară de fer, 
și de douăzeci de ani apăsa cu putere pe copiii lui Israel. Pe 
vremea aceea, judecător în Israel era Debora, proorocița, nev- 
asta lui Lapidot. Ea şedea subt finicul Deborei, între Rama 
și Betel, în muntele lui Efraim; și copiii lui Israel se suiau la 
ea ca să fie judecaţi. Ea a trimes să cheme pe Barac, fiul lui 
Abinoam, din Chedeș-Neftali, și i-a zis: “lată porunca pe care 
a dat-o Domnul, Dumnezeul lui Israel: „Du-te, îndreaptă-te 
spre muntele 'Taborului, și ia cu tine zece mii de oameni din 
copiii lui Neftali și din copiii lui Zabulon; voi trage spre tine, 
la pîrîul Chison, pe Sisera, căpetenia oștirii lui labin, împre- 
ună cu carăle și oștile lui, și-l voi da în mîinile tale”. Barac 
i-a zis: “Dacă vii tu cu mine, mă voi duce; dar dacă nu vii cu 
mine, nu mă voi duce”. Ea a răspuns: “Voi merge cu tine; 

dar nu vei avea slavă în calea pe care mergi, căci Domnul va da 
pe Sisera în mînile unei femei”. Și Debora s'a sculat, și s'a dus 
cu Barac la Chedeș. Barac a chemat pe Zabulon și Neftali 
la Chedeș; zece mii de oameni mergeau în urma lui, și Debora 
a plecat cu el. Heber, Chenitul, se despărțise de Cheniţi, fiii 
lui Hobab, socrul lui Moise, și își întinsese cortul pînă la ste- 
jarul Taanaim, lîngă Chedeș. Au dat de știre lui Sisera, că 
Barac, fiul lui Abinoam, s'a îndreptat spre muntele Taborului. 
Și, dela Haroșet-Goim, Sisera și-a strîns spre pîrîul Chisonului 
toate carăle: nouă sute de cară de fer, și tot poporul care era cu 
el. Atunci Debora a zis lui Barac: “Scoală-te, căci iată ziua 
cînd dă Domnul pe Sisera în mîinile tale. "ntr'adevăr, Dom- 
nul, merge înaintea ta”. Și Barac s'a repezit de pe muntele 
Taborului, cu zece mii de oameni după el. Domnul a pus 
pe fugă dinaintea lui Barac, prin ascuţișul săbiei, pe Sisera, 
toate carăle lui și toată tabăra. Sisera s'a dat jos din carul 
lui, și a fugit pe jos. Barac a urmărit carăle și oștirea pînă 
la Haroșet-Goim; și toată oștirea lui Sisera a căzut subt as- 
cuțișul săbiei, fără să fi rămas un singur om. Sisera a fugit 
pe jos în cortul Iaelei, nevasta lui Heber, Chenitul; căci între 
labin, împăratul Haţorului, și casa lui Heber, Chenitul, era 
pace. lael a eşit înaintea lui Sisera, și i-a zis: “Intră, domnul 
meu, intră la mine, și nu te teme”. El a intrat la ea în cort, 
și ea l-a ascuns subt o învelitoare. El i-a zis: “Dă-mi te rog, 
puţină apă să beau, căci mi-e sete”. Ea a deschis burdutul cu 
lapte, i-a dat să bea, și l-a acoperit. El i-a mai zis: “Stai la 
ușa cortului, și dacă vine cineva și te întreabă: „Este cineva 
aici; să răspunzi: „Nu”.  lael, nevasta lui Heber, a luat un 
țăruş de al cortului, a pus mîna pe ciocan, s'a apropiat încet 
de el, și i-a bătut ţărușul în tîmplă, așa că a răspuns adînc în 
pămînt. El adormise adînc și era rupt de oboseală; și a murit. 
Pe cînd Barac urmărea pe Sisera, lael i-a ieșit înainte și i-a 
zis: “Vino, și-ţi voi arăta pe omul pe care-l cauţi”. El a intrat 
la ea, și iată că Sisera stătea întins, mort, cu țărușul bătut în 
timplă. ’n ziua aceea, Dumnezeu a smerit pe labin, împăratul 
Canaanului, înaintea copiilor lui Israel. Și mîna copiilor lui 
Israel a apăsat greu asupra lui labin, împăratul Canaanului, 

pînă ce au nimicit pe labin, împăratul Canaanului. 


'n ziua aceea, Debora a cîntat această cîntare, cu Barac, fiul 
lui Abinoam: “Nişte căpetenii s'au pus în fruntea poporului 
în Israel, Și poporul s'a arătat gata de luptă: Binecuvîntaţi pe 
Domnul! Ascultati, împărați! Luaţi aminte, domnitori! Voi 
cînta, da, voi cînta Domnului, Voi cînta din alăută Domnu- 
lui, Dumnezeului lui Israel. Doamne, cînd ai ieșit din Seir, 
Cînd ai plecat din cîmpiile Edomului, Pămîntul s'a cutremu- 
rat, cerurile au picurat, Și norii au turnat ape cu găleata; 
Munţii s'au clătinat înaintea Domnului, Sinaiul acela s'a clăti- 
nat Domnului, Dumnezeului lui Israel”. “Pe vremea lui Şam- 
gar, fiul lui Anat, Pe vremea laelei drumurile erau părăsite, Și 
călătorii apucau pe căi strimbe. Căpeteniile erau fără putere 
în Israel, fără putere, Pînă cînd m'am sculat eu, Debora, Pînă 
cînd m'am ridicat eu, ca o mamă în Israel. El își alesese noi 
dumnezei: Atunci războiul era la porţi; Dar nu vedeai nici 
scut, nici suliță La patruzeci de mii în Israel. Inima mea se 
îndreaptă spre căpeteniile lui Israel, Spre aceia din popor cari 
s'au arătat gata să lupte. Binecuvîntaţi pe Domnul! Voi, cari 
călăriți pe măgărițe albe, Voi, cari ședeţi pe covoare, Și voi, 
cari umblaţi pe drum, -cîntaţi! Arcașii, din mijlocul adăpă- 
toarelor, Să laude cu glasul lor binefacerile Domnului, Bine- 
facerile cîrmuirii Sale în Israel. Atunci poporul Domnului s'a 
pogorit la porţi: Trezeşte-te, trezește-te, Debora! 'Trezeste- 
te, trezește-te și zi o cîntare! Scoală-te, Barac, Și adu-ţi robii 
de război, Fiul lui Abinoam! Atunci o rămășiță din popor a 
biruit pe cei puternici, Domnul mi-a dat biruinţa asupra celor 
viteji. Din Efraim au venit locuitorii lui Amalec. După tine 
a mers Beniamin în oștirea ta. Din Machir au venit căpeteni- 
ile, Și din Zabulon cîrmuitorii. Mai marii lui Isahar au fost 
cu Debora, Și Isahar a venit după Barac, A fost trimes pe 
urma, lui în vale. La piîraiele lui Ruben, Au fost mari hotăriri! 
Pentruce ai rămas în mijlocul staulelor Galaadul de dincolo 
de Iordan nu și-a părăsit locuinţa. Pentruce a stat Dan pe 
corăbii? Așer a stat pe malul mării, Și s'a odihnit în limanurile 
lui. Zabulon este un popor care a înfruntat moartea, Şi Nef- 
tali la fel, pe înălțimile din cîmpie. "mpăraţii au venit, s'au 

luptat; Atunci au luptat împărații Canaanului, La Tanaac, la 
apele Meghido; N’au luat nicio pradă, nici argint. Din ceruri 
se luptau, De pe cărările lor stelele se luptau împotriva lui 
Sisera, Pîrîul Chison i-a luat, Pîrîul din vremile străvechi, 
pîrîul Chison! Suflete, calcã-’n picioare pe viteji! Atunci co- 
pitele cailor au răsunat De goana, de goana năbădăioasă a 
războinicilor lor.  Blestemaţi pe Meroza, a zis 'ngerul Dom- 
nului, Blestemaţi, blestemaţi pe locuitorii lui; Căci n'au venit 
în ajutorul Domnului, ’n ajutorul Domnului, printre oamenii 
viteji”.  Binecuvîntată să fie între femei lael, Nevasta lui 
Heber, Chenitul!  Binecuvîntată să fie ea între femeile cari 
locuiesc în corturi! El a cerut apă, și ea i-a a dat lapte; "n 
pahar împărătesc i-a adus unt. Cu o mînă a luat ţărușul, Și 
cu dreapta ciocanul lucrătorilor, A lovit pe Sisera, i-a despi- 
cat capul, I-a sfărîmat și străpuns timpla. El s'a ghemuit: a 
căzut și s'a culcat la picioarele ei; S'a ghemuit și a căzut la 
picioarele ei; Acolo unde s'a ghemuit, acolo a căzut fără vi- 
aţă. Pe fereastră, prin zăbrele, Se uită mama lui Sisera, și 
strigă: “Pentruce zăbovește carul lui să vină? Pentruce vin 
carăle lui așa de încet?” Cele mai înțelepte dintre femeile 
ei îi răspund, Și ea își răspunde singură:  “Negreșit, au găsit 
pradă! Și-o împărţesc: O fată, două fete de fiecare om; Pradă 
de haine văpsite pentru Sisera; Pradă de haine văpsite cusute 
la gherghef, Două haine văpsite și cusute la gherghef, De pus 
pe grumazul biruitorului!” Aşa să piară toţi vrăjmașii Tăi, 
Doamne! Dar cei ce-L iubesc sînt ca soarele, cînd se arată în 
puterea lui”. Tara a avut odihnă patruzeci de ani. 


Copiii lui Israel au făcut ce nu plăcea Domnului; și Domnul 
i-a dat în mîinile lui Madian, timp de șapte ani. Mina lui Ma- 
dian a fost puternică împotriva lui Israel. Ca să scape de Ma- 
dian, copiii lui Israel fugeau în văgăunile munţilor, în peșteri 
și pe stînci întărite. Dupăce sămăna Israel, Madian se suia cu 
Amalec și fiii Răsăritului, și porneau împotriva lui. Tăbărau 
în fața lui, nimiceau roadele ţării pînă spre Gaza; și nu lăsau 
în Israel nici merinde, nici oi, nici boi, nici măgari. Căci se 
suiau împreună cu turmele și corturile lor, soseau ca o mulțime 
de lăcuste, erau fără număr, ei și cămilele lor, și veneau în ţară 

ca s'o pustiască. Israel a ajuns foarte nenorocit din pricina 
lui Madian, și copiii lui Israel au strigat către Domnul. Cînd 
copiii lui Israel au strigat către Domnul din pricina lui Ma- 
dian, Domnul a trimes copiilor lui Israel un prooroc. El le-a 
zis: “Așa vorbește Domnul, Dumnezeul lui Israel: „Eu v'am 
scos din Egipt, Eu v'am scos din casa robiei. V'am scăpat din 
mîna Egiptenilor și din mîna tuturor celor ce vă apăsau; i-am 
izgonit dinaintea voastră, și v'am dat vouă ţara lor. V’am 
zis: „Eu sînt Domnul, Dumnezeul vostru; să nu vă temeţi de 
dumnezeii Amoriţilor, în a căror ţară locuiţi. Dar voi n'aţi 
ascultat glasul Meu.” Apoi a venit 'ngerul Domnului, și S'a 
așezat sub stejarul din Ofra, care era al lui Ioas, din familia lui 
Abiezer. Ghedeon, fiul său, bătea grîu în teasc, ca să-l ascundă 
de Madian. 'ngerul Domnului i S'a arătat, și i-a zis: “Domnul 
este cu tine, viteazule!”  Ghedeon I-a zis: “Rogu-te, domnul 
meu, dacă Domnul este cu noi, pentruce ni s'au întîmplat toate 
aceste lucruri? Și unde sînt toate minunile acelea pe cari ni le 
istorisesc părinţii noștri cînd spun: „Nu ne-a scos oare Domnul 
din Egipti, Acum Domnul ne părăsește, și ne dă în mînile lui 
Madian!” Domnul S'a uitat la el, și a zis: “Du-te cu put- 
erea aceasta pe care o ai, și izbăvește pe Israel din mîna lui 
Madian; oare nu te trimet Eu?”  Ghedeon I-a zis: “Rogu-te, 
domnul meu, cu ce să izbăvesc pe Israel? Iată că familia mea 
eate cea mai săracă din Manase, și eu sînt cel mai mic din casa 
tatălui meu.” Domnul i-a zis: “Eu voi fi cu tine, și vei bate 
pe Madian ca pe un singur om”. Ghedeon l-a zis: “Dacă am 
căpătat trecere înaintea Ta, dă-mi un semn ca să-mi arăţi că 
Tu îmi vorbeşti. Nu Te depărta de aici pînă mă voi întoarce 
la Tine, să-mi aduc darul, și să-l pun înaintea Ta”. Și Domnul 
a zis: “Voi rămînea pînă te vei întoarce.”  Ghedeon a intrat 
în casă, a pregătit un ied, și a făcut azimi dintr'o efă de făină. 
A pus carnea într'un coș și zeama a turnat-o într'o oală, le-a 
adus subt stejar, și I le-a pus înainte. ngerul lui Dumnezeu 
i-a zis: “la carnea și azimile, pune-le pe stinca aceasta și varsă 
zeama”. Și el a făcut așa. "'ngerul Domnului a întins virful 
toiagului pe care-l avea în mînă, și a atins carnea și azimile. 
Atunci, s'a ridicat din stîncă un foc care a mistuit carnea și 

azimile. Și 'ngerul Domnului S’a făcut nevăzut dinaintea lui. 
Ghedeon, văzînd că fusese ’ngerul Domnului, a zis: “Vai de 
mine, Stăpîne Doamne! Am văzut pe 'ngerul Domnului faţă'n 
faţă”. Şi Domnul i-a zis: “Fii pe pace, nu te teme, căci nu vei 
muri”.  Ghedeon a zidit acolo un altar Domnului, și i-a pus 
numele “Domnul păcii”: altarul acesta este și astăzi la Ofra, 
care era a familiei lui Abiezer. ’n aceeaș noapte, Domnul a zis 
lui Ghedeon: “Ia viţelul tatălui tău, și un alt taur de șapte ani. 
Dărîmă altarul lui Baal, care este al tatălui tău, și taie parul 
închinat Astartei, care este deasupra. Sä zidești apoi și să 
întocmești, pe vîrful acestei stînci, un altar Domnului, Dum- 
nezeului tău. Să iei taurul al doilea, și să aduci o ardere de tot, 
cu lemnul din stilpul idolului pe care-l vei tăia”.  Ghedeon a 
luat zece oameni dintre slujitorii lui, și a făcut ce spusese Dom- 
nul; dar fiindcă se temea de casa tatălui său, și de oamenii din 
cetate, a făcut lucrul acesta noaptea, nu ziua. Cînd s'au scu- 
lat oamenii din cetate dis de dimineaţă, iată că altarul lui Baal 
era dărimat, parul închinat idolului deasupra lui era tăiat; și 
al doilea, taur era adus ca ardere de tot pe altarul care fusese 
zidit. Ei și-au zis unul altuia: “Cine a făcut lucrul acesta?” Și 
au întrebat și au făcut cercetări. Li s'a spus: “Ghedeon, fiul 
lui Ioas, a făcut lucrul acesta”. Atunci oamenii din cetate 
au zis lui Joas: “Scoate pe fiul tău, ca să moară, căci a dări- 
mat altarul lui Baal și a tăiat parul sfint care era deasupra 
lui”. Ioas a răspuns tuturor celor ce s'au înfățișat înaintea 
lui: “Oare datoria voastră este să apăraţi pe Baal? Voi tre- 
buie să-i veniţi în ajutor? Oricine va lua apărarea lui Baal, 
să moară pînă dimineaţă. Dacă Baal este un Dumnezeu, să-și 
apere el pricina, fiindcă i-au dărîmat altarul”. ’n ziua aceea 
au pus lui Ghedeon numele Ierubaal (Apere-se Baal), căci au 
zis: “Apere-se Baal împotriva lui, fiindcă i-a dărîmat altarul”. 
Tot Madianul, Amalec și fiii Răsăritului, s'au strîns împreună, 
au trecut Iordanul, și au tăbărit în valea Isreel.  Ghedeon 
a fost îmbrăcat cu Duhul Domnului; a sunat din trimbiţă, și 
Abiezer a fost chemat ca să meargă după el. A trimes soli în 
tot Manase, care deasemenea a fost chemat să meargă după 
el. A trimes soli în Așer, în Zabulon și în Neftali, cari s'au suit 

sà le iese înainte. Ghedeon a zis lui Dumnezeu: “Dacă vrei să 
izbăvești pe Israel prin mîna mea, cum ai spus, iată, voi pune 
un val de lînă în arie; dacă numai lîna va fi acoperită de rouă, 
și tot pămîntul va rămînea uscat, voi cunoaște că vei izbăvi pe 
Israel prin mîna mea, cum ai spus”. Și așa s'a întîmplat. 'n 
ziua următoare, el s'a sculat disdedimineață, a stors lina, și a 
scos roua din ea, care a dat un pahar plin cu apă. Ghedeon a 
zis lui Dumnezeu: “Să nu Te aprinzi de mînie împotriva mea, 
și nu voi mai vorbi decît de data aceasta. Aș vrea numai să 
mai fac o încercare cu lîna: numai lîna să rămînă uscată, și tot 
pămîntul să se acopere cu rouă”. Și Dumnezeu a făcut așa 
în noaptea aceea. Numai lina a rămas uscată, și tot pămîntul 
s'a acoperit cu rouă. 


lerubaal, sau Ghedeon, și tot poporul care era cu el, s'au 
sculat disdedimineaţă, și au tăbărit la izvorul Harod. Tabăra 
lui Madian era la miazănoapte de Ghedeon, spre dealul More, 
în vale. Domnul a zis lui Ghedeon: “Poporul pe care-l ai cu 
tine este prea mult, pentru ca să dau pe Madian în mîinile lui; 
el ar putea să se laude împotriva Mea, și să zică: „Mina mea 
m’a izbăvit'.  Vesteşte dar lucrul acesta în auzul poporului: 
„Cine este fricos și se teme, să se întoarcă și să se depărteze 
de muntele Gaaladului”. Douăzeci și două de mii de oameni 
din popor s'au întors, și au mai rămas zece mii. Domnul 
a zis lui Ghedeon: “Poporul este încă prea mult. Pogoară-i 
la apă, și acolo ţi-i voi alege; acela despre care îţi voi spune: 
„Acesta să meargă cu tine“, va merge cu tine; și acela despre 
care îţi voi spune: „Acesta să nu meargă cu tine‘, nu va merge 
cu tine”.  Ghedeon a pogorit poporul la apă, și Domnul a 
zis lui Ghedeon: “Pe toţi cei ce vor limpăi apă cu limba, cum 
limpăește cînele, să-i desparți de toţi cei ce vor bea apă din 
genunchi”.  Ceice au limpăit apa, ducînd-o la gură cu mîna, 
au fost în număr de trei sute de oameni; și tot poporul celalt 
a îngenunchiat ca să bea. Și Domnul a zis lui Ghedeon: “Cu 
cei trei sute de oameni cari au limpăit, vă voi mîntui, și voi da 
pe Madian în mînile tale. Toți ceilalți din popor să se ducă 
fiecare acasă. Au luat merindele poporului și trimbiţele lui. 
Apoi Ghedeon a trimes pe toţi bărbaţii lui Israel, pe fiecare 

în cortul lui, și a ţinut pe cei trei sute de oameni. Tabăra 
lui Madian era jos în vale. Domnul a zis lui Ghedeon în 
timpul nopţii: “Scoală-te, și pogoară-te în tabără, căci am 
dat-o în mîinile tale. Dacă ţi-e frică să te pogori, pogoară-te 
cu Pura, slujitorul tău. Să asculţi ce vor zice, și după aceea 
ți se vor întări mîinile: pogoară-te dar în tabără.” “El s'a 
pogorit cu Pura, slujitorul lui, pînă la întiia strajă a taberii. 
Madian, Amalec, și toţi fiii Răsăritului, erau răspîndiţi în vale, 
ca o mulțime de lăcuste, și cămilele lor erau fără număr, ca 
nisipul de pe marginea mării. Ghedeon a sosit; și iată că un 
om istorisea tovarăşului său un vis. El zicea: “Am visat un 
vis: și se făcea că o turtă de orz se rostogolea în tabăra lui 
Madian; a venit de s'a lovit pînă la cort, și cortul a căzut; l-a 
răsturnat cu susul în jos, și cortul a fost dărimat.”  Tovarășul 
lui a răspuns, și a zis: “Aceasta nu este altceva decît sabia lui 
Ghedeon, fiul lui Ioas, bărbatul lui Israel; Dumnezeu a dat în 
miînile lui pe Madian și toată tabăra.” Cînd a auzit Ghedeon 
istorisirea visului și tilcuirea lui, s'a aruncat cu faţa la pămînt, 
s'a întors în tabăra lui Israel, și a zis: “Sculaţi-vă, căci Domnul 
a dat în mînile voastre tabăra lui Madian.” A împărţit în trei 
cete pe cei trei sute de oameni, și le-a dat tuturor trîmbițe și 
ulcioare goale, cu niște făclii în ulcioare. El le-a zis: “Să 
vă uitaţi la mine, și să faceţi ca mine. Cum voi ajunge în 
tabără, să faceți ce voi face eu; și cînd voi suna din trimbiță, 
eu și toţi ceice vor fi cu mine, să sunaţi și voi din trimbiță 
de jur împrejurul taberii, și să ziceţi: „Sabia Domnului și a lui 
Ghedeon!”  Ghedeon și cei o sută de oameni cari erau cu el au 
ajuns la capătul taberii la începutul străjii dela mijlocul nopţii, 
îndată dupăce puseseră pe păzitori. Au sunat din trîmbiță, și 
au spart ulcioarele pe cari le aveau în mînă. Cele trei cete 
au sunat din trîmbiță și au spart ulcioarele; au apucat făcliile 
cu mîna stingă și trimbiţele cu mîna dreaptă ca să sune, și 
au strigat: “Sabia Domnului și a lui Ghedeon!” Au rămas 
fiecare la locul lui în jurul taberii, și toată tabăra a început 
să alerge, să ţipe, și să fugă. Cei trei sute de oameni au 
sunat iarăș din trîmbiţă; și în toată tabăra, Domnul i-a făcut 
să întoarcă sabia unii împotriva altora. Tabăra a fugit pînă la 

Bet-Șita spre Terera, pînă la hotarul dela Abel-Mehola lîngă 
Tabat. Bărbaţii lui Israel s'au strîns, cei din Neftali, din 
Așer și din tot Manase, și au urmărit pe Madian. Ghedeon a 
trimes soli în tot muntele lui Efraim, ca să spună: “Pogoriţi- 
vă înaintea lui Madian, și tăiaţi-le trecerea apelor pînă la Bet- 
Bara, și Iordan.” Toți bărbaţii lui Efraim s'au strîns, și au pus 
stăpînire pe trecerea apelor pînă la Bet-Bara și Iordan.” Au 
pus mîna pe două căpetenii ale lui Madian: Oreb și Zeeb; au 
ucis pe Oreb la stînca lui Oreb, și au ucis pe Zeeb la teascul 
lui Zeeb. Au urmărit pe Madian, și au adus capetele lui Oreb 
și Zeeb la Ghedeon de cealaltă parte a Iordanului. 


Bărbaţii lui Efraim au zis lui Ghideon: “Ce înseamnă felul 
acesta de purtare faţă de noi? Pentruce nu ne-ai chemat, cînd 
ai plecat să te lupţi împotriva lui Madian?” Și au avut o mare 
ceartă cu el. Ghedeon le-a răspuns: “Ce-am făcut eu pe lîngă 
voi? Oare nu face mai mult culesul ciorchinelor rămase în via 
lui Efraim de cât culesul întregei vii a lui Abiezer?” n miînile 
voastre a dat Dumnezeu pe căpeteniile lui Madian: Oreb, și 
Zeeb. Ce-am putut face eu deci pe lingă voi?” Dupăce le-a 
vorbit astfel, li s'a potolit mînia.  Ghedeon a ajuns la Ior- 
dan, și l-a trecut, el și cei trei sute de oameni cari erau cu el, 
obosiţi, dar urmărind mereu pe vrăjmaș. El a zis celor din 
Sucot: “Daţi, vă rog, cîteva pîni poporului care mă însoțește, 
căci sînt obosiţi, și sînt în urmărirea lui Zebah și Talmuna, 
împărații Madianului.”  Căpeteniile din Sucot au răspuns: 
“Este oare mîna lui Zebah și Talmuna în stăpînirea ta, ca să 
dăm pîne oștirii tale?” Şi Ghedeon a zis: “Ei bine! dupăce 
Domnul va da în mîinile noastre pe Zebah și pe 'Talmuna, vă 
voi scărpina carnea cu spini din pustie și cu mărăcini.” De 
acolo s'a suit la Penuel, și a făcut celor din Penuel aceeaș 
rugăminte. Ei i-au răspuns cum îi răspunseseră, cei din Sucot. 
Și a zis și celor din Penuel: “Cînd mă voi întoarce în pace, voi 
dărîma turnul acesta.”  Zebah și Talmuna erau la Carcor îm- 
preună cu oștirea lor de aproape cincisprezece mii de oameni; 
toţi ceice mai rămăseseră din toată oștirea fiilor Răsăritului: 
o sută douăzeci de mii de oameni cari scoteau sabia, fuseseră 
uciși. Ghedeon s'a suit pe drumul celor ce locuiesc în corturi, 

la răsărit de Nobah și de Iogbeha, și a bătut oștirea care se 
credea la adăpost. Zebah și Talmuna au luat fuga; Ghedeon 
i-a urmărit, a prins pe cei doi împărați ai Madianului: Ze- 
bah și Talmuna, și a pus pe fugă toată oștirea.  Ghedeon, 
fiul lui Ioas, s'a întors dela luptă prin suișul Heres. A prins 
dintre cei din Sucot un tînăr pe care l-a întrebat, și care i-a 
dat în scris numele căpeteniilor și bătrinilor din Sucot; erau 
șaptezeci și șapte de bărbaţi. Apoi a venit la cei din Sucot, și 
a zis: “lată pe Zebah și Talmuna, pentru cari m aţi batjocorit, 
zicînd: „Oare mîna lui Zebah și Talmuna este în stăpînirea ta, 
ca să dăm pîine oamenilor tăi obosiţi?” Şi a luat pe bătrinii 
cetăţii, și a pedepsit pe oamenii din Sucot cu spini din pustie 
și cu mărăcini. A dărîmat și turnul din Penuel, și a ucis pe 
oamenii cetăţii. EI a zis lui Zebah și lui Talmuna: “Cum erau 
oamenii pe cari i-aţi ucis la Tabor?” Ei au răspuns: “Erau ca 
tine, fiecare avea înfățișarea unui fiu de împărat.” El a zis: 
“Erau fraţii mei, fiii mamei mele. Viu este Domnul că, dacă 
i-ati fi lăsat cu viaţă, nu v'aș ucide.” Și a zis lui Ieter, întîiul 
lui născut: “Scoală-te, și ucide-i!” Dar tînărul nu și-a scos 
sabia, pentrucă-i era teamă, căci era încă un copil. Zebah și 
Talmuna au zis: “Scoală-te tu însuţi și ucide-ne! Căci cum e 
omul așa e și puterea lui.” Și Ghedeon s'a sculat, și a ucis pe 
Zebah și Talmuna. A luat apoi lunișoarele dela gâtul cămilelor 
lor. Bărbații lui Israel au zis lui Ghedeon: “Domnește peste 
noi, tu, și fiul tău, și fiul fiului tău, căci ne-ai izbăvit din mina 
lui Madian.”  Ghedeon le-a zis: “Eu nu voi domni peste voi, 
nici fiii mei nu vor domni peste voi, ci Domnul va domni peste 
voi.”  Ghedeon le-a zis: “Am să vă fac o rugăminte: daţi-mi 
fiecare verigile de nas pe cari le-aţi luat ca pradă.” -Vrăjmașii 
aveau verigi de aur, căci erau Ismaeliţi. - Ei au zis: “Ţi le 
vom da cu plăcere.” Și au întins o manta, pe care a aruncat 
fiecare verigile pe cari le prădase. Greutatea verigilor de aur 
pe cari le-a cerut Ghedeon, a fost de o mie șapte sute de sicli de 
aur, afară de lunișoare, de cerceii de aur, și hainele de purpură, 
pe cari le purtau împărații Madianului, și afară de lănţișoarele 
dela gitul cămilelor lor.  Ghedeon a făcut din ele un efod, și 
l-a pus în cetatea lui, la Ofra, unde a ajuns o pricină de curvie 

pentru tot Israelul; și a fost o cursă pentru Ghedeon și pentru 
casa lui.  Madianul a fost smerit înaintea copiilor lui Israel, 
și n'a mai ridicat capul. Și ţara a avut odihnă patruzeci de 
ani, în timpul vieţii lui Ghedeon.  lerubaal, fiul lui Ioas, s'a 
întors, și a locuit în casa lui.  Ghedeon a avut șaptezeci de 
fii, ieșiți din el, căci a avut mai multe neveste. Tiitoarea lui, 
care era la Sihem, i-a născut de asemenea un fiu, căruia i-au 
pus numele Abimelec.  Ghedeon, fiul lui Ioas, a murit după o 
bătrîneță fericită; și a fost îngropat în mormîntul tatălui său 
Ioas, la Ofra, care era a familiei lui Abiezer. După moartea 
lui Ghedeon, copiii lui Israel au început iarăș să curvească cu 
Baalii și au luat pe Baal-Berit ca dumnezeu al lor. Copiii lui 
Israel nu și-au adus aminte de Domnul, Dumnezeul lor, care-i 
izbăvise din mîna tuturor vrăjmașşilor cari-i înconjurau. Şi 
n'au ţinut la casa lui lerubaal, a lui Ghedeon, după tot binele 
pe care-l făcuse el lui Israel. 


Abimelec, fiul lui lerubaal, s'a dus la Sihem la fraţii mamei 
lui, și iată cum le-a vorbit atît lor cât și la toată familia ca- 
sei tatălui mamei sale: “Spuneţi, vă rog, în auzul tuturor 
locuitorilor din Sihem: „Este mai bine pentru voi ca șaptezeci 
de oameni, toți fii ai lui lerubaal, să stăpinească peste voi, sau 
un singur om să stăpînească peste voii, Și aduceţi-vă aminte 
că eu sînt os din oasele voastre și carne din carnea voastră.” 
Fraţii mamei lui au spus toate cuvintele acestea pentru el în 
auzul tuturor locuitorilor din Sihem, și inima lor s'a plecat 
spre Abimelec; căci își ziceau: “EI este frate cu noi.” I-au 
dat șaptezeci de sicli de argint, pe cari i-au ridicat din casa lui 
Baal-Berit. Abimelec a cumpărat cu ei pe niște oameni fără 
căpătii și neastîmpăraţi, cari au mers după el. A venit în 
casa tatălui său la Ofra, și a ucis pe fraţii săi, fiii lui lerubaal, 
șaptezeci de oameni, pe aceeaș peatră. N'a scăpat decît Io- 
tam, cel mai tînăr fiu al lui lerubaal, căci se ascunsese. Toţi 
locuitorii din Sihem și toată casa lui Milo s'au strîns la olaltă, 
și au venit de au făcut împărat pe Abimelec, lîngă stejarul 
sădit în Sihem.  lotam a aflat despre lucrul acesta. S'a dus 
și s'a aşezat pe vîrful muntelui Garizim, și iată ce le-a strigat 
el cu glas tare: “Ascultaţi-mă, locuitorii Sihemului, și Dum- 

nezeu să vă asculte! Copacii au plecat să ungă un împărat 
și să-l pună în fruntea lor. Ei au zis măslinului: „mpărăţește 
peste noij Dar măslinul le-a răspuns: „Să-mi părăsesc eu unt- 
delemnul meu, care îmi aduce laude din partea lui Dumnezeu 
și a oamenilor, ca să mă duc să domnesc peste copacii, Și 
copacii au zis smochinului: „Vino, tu, de împărăţește peste 
noij Dar smochinul le-a răspuns: „Să-mi părăsesc eu dulceaţa 
mea și rodul meu cel minunat, ca să mă duc să domnesc peste 
copacii, Și copacii au zis viței: „Vino, tu, și domnește peste 
noi.” Dar viţa le-a răspuns: „Să-mi părăsesc eu vinul, care 
înveselește pe Dumnezeu și pe oameni, ca să mă duc să dom- 
nesc peste copaci; Atunci toți copacii au zis spinului: „Vino, 
tu, și împărăţește peste noi.“ Și spinul a răspuns copacilor: 
„Dacă în adevăr vreţi să mă ungeţi ca împărat al vostru, veniți 
și adăpostiţi-vă subt umbra mea; altfel, să iasă un foc din 
spin, și să mistuie cedrii Libanului.' Acum, oare cu adevărat 
și cu toată curăţia aţi lucrat voi, făcînd împărat pe Abim- 
elec? Aţi arătat voi bunăvoință faţă de lerubaal și de casa 
lui? V'aţi purtat voi oare cu el potrivit cu slujba pe care v'a 
făcut-o? - Căci tatăl meu s'a luptat pentru voi; și-a pus viaţa 
în primejdie, și v'a izbăvit din mîna lui Madian; și voi v'aţi 
ridicat împotriva casei tatălui meu, i-aţi ucis fiii, șaptezeci de 
oameni, pe aceeaș piatră, și aţi făcut împărat peste locuitorii 
din Sihem pe Abimelec, fiul roabei lui, pentrucă este fratele 
vostru. - Dacă în adevăr și cu toată curăţia v'aţi purtat voi 
astăzi faţă de lerubaal și casa lui, bine! Abimelec să fie bu- 
curia voastră, și voi să fiţi bucuria lui! Dacă nu, să iasă un 
foc din Abimelec, și să mistuie pe locuitorii din Sihem și casa 
lui Milo; și un foc să iasă din locuitorii Sihemului și din casa 
lui Milo, și să mistuie pe Abimelec!”  lotam s'a dat înlături, 
și a luat-o la fugă; s'a dus la Beer unde a locuit departe de 
fratele său Abimelec. Abimelec stăpînise trei ani peste Is- 
rael. Atunci Dumnezeu a trimes un duh rău între Abimelec 
și locuitorii Sihemului și locuitorii Sihemului au fost necred- 
incioși lui Abimelec, pentru ca și cruzimea săvîrșită cu cei 
șaptezeci de fii ai lui lerubaal să-și ia pedeapsa, și sîngele lor 
să cadă asupra fratelui lor Abimelec, care-i ucisese, și asupra 

locuitorilor Sihemului, cari-l ajutaseră să ucidă pe fraţii săi. 
Locuitorii Sihemului au pus la pîndă împotriva lui, pe virfurile 
munţilor, niște oameni, cari jăfuiau pe toţi cei ce treceau pe 
lîngă ei, pe drum. Și lucrul acesta a fost adus la cunoștința 
lui Abiniel sc, Gaal, fiul lui Ebed, a venit cu fraţii săi, și 
au trecut la Sihem. Locuitorii sie mul au avut încredere în 
el! Au ieșit la cîmp, le-au cules viile, le-au călcat strugurii, 
și au început să se veselească; au intrat în casa dumnezeului 
lor, au mîncat și au băut, și au blestemat pe Abimelec. Şi 
Gaal, fiul lui Ebed, zicea: “Cine este Abimelec, și cine este 
Sihem, ca să slujim lui Abimelec? Nu este el fiul lui lerubaal, 
și nu este Zebul, îngrijitorul lui? Slujiţi bărbaţilor lui Hamor, 
tatăl lui Sihem; de ce să slujim lui Abimelec? Oh! dacă 
aș fi eu stăpînul acestui popor, aș răsturna pe Abimelec”. Și 
despre Abimelec zicea: “Stringe-ţi oștirea și ieși”! Zebul, cîr- 
muitorul cetăţii, a auzit ce zicea Gaal, fiul lui Ebed, și s'a 
aprins de miînie. A trimes pe ascuns niște soli la Abimelec, 
ca să-i spună: “lată, Gaal, fiul lui Ebed, și frații lui, au venit 
la Sihem, și au răsculat cetatea împotriva ta. Acum, pleacă 
noaptea, tu și poporul care este cu tine, și stai la pîndă în 
cîmp. Dimineaţa, la răsăritul soarelui, să te arunci cu năvală 
asupra cetăţii. Și cînd Gaal și poporul care este cu el vor ieși 
împotriva ta, să-i faci ce-ţi vor îngădui puterile. Abimelec 
și tot poporul care era cu el au plecat noaptea, și s'au pus 
la pîndă lîngă Sihem, împărţiţi în patru cete. Gaal, fiul lui 
Ebed, a ieșit, și a stătut la intrarea porţii cetăţii. Abimelec 
și tot poporul care era cu el s'au sculat atunci dela pîndă. 
Gaal a zărit poporul, și a zis lui Zebul: “lată un popor care 
se pogoară din vîrful munţilor.” Zebul i-a răspuns: “Este um- 
bra munţilor pe cari-i iei drept oameni.” Gaal, luînd iarăș 
cuvîntul, a zis: “Este chiar un popor care se pogoară de pe 
înălțimile ţării, și o ceată vine pe drumul Stejarului Ghicito- 
rilor.”  Zebul i-a răspuns: “Unde îţi este acum gura, cu care 
ziceai: „Cine este Abimelec, ca să-i slujim? Nu este oare acesta 
poporul pe care-l disprețuiai tu? Mergi acum, și luptă-te cu 
el!” Gaal a înaintat în fruntea locuitorilor Sihemului, și s'a 
luptat cu Abimelec.  Urmărit de Abimelec, a luat-o la fugă 


25 


26 


27 


28 


29 


30 


31 


32 


33 


34 


35 


36 


37 


38 


39 
40 


41 
42 


43 


44 


45 


46 


47 
48 


49 


50 
5l 


52 


53 


54 


55 


56 


57 


9. 41-57 JUDECATORI 394 


dinaintea lui, și mulți oameni au căzut morți pînă la intrarea 
porții. Abimelec s'a oprit la Aruma. Și Zebul a izgonit pe 
Gaal și pe frații lui, cari n'au putut să rămînä la Sihem. A 
douazi, poporul, a ieșit la cîmp. Abimelec, căruia i s'a dat de 
știre, și-a luat ceata, a împărţit-o în trei părţi, și s'a pus la 
pîndă în cîmp. Văzînd că poporul ieșea din cetate, s'a sculat 
împotriva lor, și i-a bătut. Abimelec și cetele cari erau cu el au 
pornit înainte și s'au așezat la intrarea porții cetăţii: două din 
aceste cete s'au aruncat asupra tuturor celorce erau în cîmp, 
și i-au bătut. Abimelec a bătut cetatea toată ziua; a luat-o, 
și a ucis poporul care se afla în ea. Apoi a dărimat cetatea 
pînă în temelie, și a presărat sare peste ea. La auzul acestui 
lucru, toţi locuitorii turnului Sihemului s'au dus în cetățuia 
casei dumnezeului Berit. Sa dat de știre lui Abimelec că 
toţi locuitorii turnului Sihemnului s'au strîns acolo. Atunci 
Abimelec s'a suit pe muntele Talmon, el și tot poporul care 
era cu el. A luat o secure în mînă, a tăiat o ramură de copac, a 
luat-o și a pus-o pe umăr. Apoi a zis poporului care era cu el: 
“Aţi văzut ce am făcut? Grăbiţi-vă și faceţi și voi ca mine.” 
Și au tăiat fiecare câte o ramură, și au mers după Abimelec; au 
așezat ramurile lingă cetăţuie, și i-au dat foc ei și celor ce se 
aflau în ea. Așa au perit toţi oamenii din turnul Sihemului, în 
număr de aproape o mie, bărbaţi și femei. Abimelec a pornit 
împotriva Tebeţului. A împresurat Tebeţul, și l-a luat. "n 
mijlocul cetăţii era un turn tare, unde au fugit toţi locuitorii 
cetăţii, bărbaţi și femei; au încuiat ușile după ei, și s'au suit 
pe acoperișul turnului. Abimelec a ajuns pînă la turn; l-a bă- 
tut, și s'a apropiat de ușa turnului ca să-i pună foc. Atunci 
o femeie a aruncat o piatră de riîșniţă pe capul lui Abimelec, 
și i-a sfărimat ţeasta capului. "ndată el a chemat pe tînărul 
care-i purta armele, și i-a zis: “Scoate-ţi sabia, și omoară-mă, 
ca să nu se zică de mine: „L-a omorît o femeie.” Tînărul l-a 
străpuns cu sabia, și a murit. Cînd au văzut bărbaţii lui Israel 
că Abimelec a murit, au plecat fiecare acasă. Astfel a făcut 
Dumnezeu să cadă asupra lui Abimelec răul pe care-l făcuse 
tatălui său, ucizînd pe cei șaptezeci de fraţi ai lui; și Dum- 
nezeu a făcut să cadă asupra capului oamenilor din Sihem tot 

răul pe care-l făcuseră. Astfel s'a împlinit faţă de ei blestemul 
lui lotam, fiul lui lerubaal. 


După Abimelec, s'a sculat Tola, fiul lui Pua, fiul lui Dodo, 
bărbat; din Isahar, ca să izbăvească pe Israel; el locuia la Samir, 
în muntele lui Efraim. Tola a fost judecător în Israel douăzeci 
și trei de ani; apoi a murit, și a fost îngropat la Șamir. După 
el, s'a sculat lair, Galaaditul, care a fost judecător în Israel 
douăzeci și doi de ani. El avea treizeci de fii, cari călăreau 
pe treizeci de mînji de măgari, și stăpîneau treizeci de cetăţi, 
numite și azi cetăţile lui Iair, și așezate în ţara Galaadului. Şi 
lair a murit, și a fost îngropat la Camon. Copiii lui Israel au 
făcut iarăș ce nu plăcea Domnului; au slujit Baalilor și Astar- 
teelor, dumnezeilor Siriei, dumnezeilor Sidonului, dumnezeilor 
Moabului, dumnezeilor fiilor lui Amon, și dumnezeilor Filiste- 
nilor, și au părăsit pe Domnul, și nu l-au mai slujit. Domnul 
S'a aprins de mînie împotriva lui Israel, și i-a vîndut în mînile 
Filistenilor și în mînile fiilor lui Amon. Ei au apăsat și au 
asuprit pe copiii lui Israel în vremea aceea optsprezece ani, şi 
anume: pe toţi copiii lui Israel cari erau de cealaltă parte a Ior- 
danului în ţara Amoriţilor în Galaad. Fiii lui Amon au trecut 
Iordanul ca să se bată și împotriva lui Iuda, împotriva lui Be- 
niamin și împotriva casei lui Efraim. Și Israel era într'o mare 
strîmtorare. (Copiii lui Israel au strigat către Domnul, și au 
zis: “Am păcătuit împotriva Ta, căci am părăsit pe Dumnezeul 
nostru și am slujit Baalilor.” Domnul a zis copiilor lui Israel: 
“Nu v'am izbăvit Eu de Egipteni, de Amoriţi, de fiii lui Amon, 
și de Filisteni? Şi cînd v'au apăsat Sidoniţii, Amalec și Maon, 
și aţi strigat către Mine, nu v'am izbăvit Eu din mînile lor? 
Dar voi M'aţi părăsit, și aţi slujit altor dumnezei. De aceea nu 
vă voi mai izbăvi. Duceţi-vă și chemaţi pe dumnezeii pe cari 
i-aţi ales; ei să vă izbăvească în vremea strimtorării voastre!” 
Copiii lui Israel au zis Domnului: “Am păcătuit, fă-ne ce-Ti 
va plăcea. Numai izbăvește-ne astăzi!” Și au scos dumnezeii 
străini din mijlocul lor, și au slujit Domnului. El S'a îndurat 
de suferinţele lui Israel. Fiii lui Amon s'au strîns și au tăbărit 
în Galaad, și copiii lui Israel s'au strîns și au tăbărit la Miţpa. 
Poporul, și căpeteniile Galaadului și-au zis unul altuia: “Cine 

este omul care va începe lupta împotriva fiilor lui Amon? El 
va fi căpetenia tuturor locuitorilor Galaadului.” 


Iefta, Galaaditul, era un om viteaz. El era fiul unei curve. 
Galaad născuse pe Iefta. Nevasta lui Galaad i-a născut fii, 
cari, făcîndu-se mari, au izgonit pe Iefta, și i-au zis: “Tu nu 
vei avea moștenire în casa tatălui nostru, căci ești fiul unei 
alte femei.” Şi lefta a fugit de la frații lui, și a locuit în 
țara Tob. Nişte oameni fără căpătii s-au strîns la lefta, și 
făceau plimbări cu el. După câtva timp, fiii lui Amon au por- 
nit cu război împotriva lui Israel. Şi pe cînd fiii lui Amon 
făceau război cu Israel, bătrînii Galaadului s'au dus să caute 
pe lefta din ţara Tob. Ei au zis lui lefta: “Vino de fii căpe- 
tenia noastră, și să batem pe fiii lui Amon.” Iefta a răspuns 
bătrînilor Galaadului: “Nu m'aţi urît voi, și nu m'aţi izgo- 
nit voi din casa tatălui meu? Pentruce veniţi la mine acum 
cînd sînteţi în strimtorare?”  Bătrînii Galaadului au zis lui 
lefta: “Ne întoarcem la tine acum, ca să mergi cu noi, să baţi 
pe fiii lui Amon, și să fii căpetenia noastră, căpetenia tuturor 
locuitorilor Galaadului.” Iefta a răspuns bătrinilor Galaadu- 
lui: “Dacă mă aduceţi înapoi ca să bat pe fiii lui Amon, și 
dacă Domnul îi va da înaintea mea, voi fi eu oare căpetenia 
voastră?”  Bătrinii Galaadului au zis lui lefta: “Domnul să 
ne audă, și să judece, dacă nu vom face ce spui.” Şi Iefta 
a pornit cu bătrinii Galaadului. Poporul l-a pus în fruntea 
lui, și l-a așezat căpetenie, și lefta a spus din nou înaintea 
Domnului, la Miţpa, toate cuvintele pe cari le rostise. Iefta a 
trimes soli împăratului fiilor lui Amon, ca să-i spună: “Ce ai cu 
mine de vii împotriva mea să faci război împotriva țării mele?” 
'mpăratul fiilor lui Amon a răspuns solilor lui lefta: “Pentrucă 
Israel, cînd s'a suit din Egipt, a pus mîna pe ţara mea, dela 
Arnon pînă la laboc și Iordan. Dă-mi-o înapoi acum de bună 
voie.” Iefta a trimes iarăș soli împăratului fiilor lui Amon, ca 
să-i spună: “Așa vorbește lefta. „Israel n'a pus mîna pe ţara 
Moabului, nici pe ţara fiilor lui Amon. Căci, cînd s'a suit Is- 
rael din Egipt, a mers în pustie pînă la marea Roșie și a ajuns 
la Cades. Atunci Israel a trimes soli împăratului Edomului, 
ca să-i spună: ,Lasă-mă să trec prin ţara ta.‘ Dar împăratul 

Edomului n'a voit. A trimes și la împăratul Moabului, și nici 
el n'a vrut. Și Israel a rămas la Cades. Apoi a mers prin 
pustie, a ocolit țara Edomului și ţara Moabului, și a venit la 
răsăritul țării Moabului; au tăbărit dincolo de Arnon, fără să 
intre pe ţinutul Moabului, căci Arnonul era hotarul Moabului. 
Israel a trimes soli lui Sihon, împăratul Amoriţilor, împăratul 
Hesbonului. Și Israel i-a zis: „Lasă-mă să trec prin ţara ta pînă 
la locul spre care mergem.“ Dar Sihon n'a avut încredere în Is- 
rael, ca să-l lase să treacă pe ţinutul lui; și-a strîns tot poporul, 
a tăbărit la lahat, și a luptat împotriva lui Israel. Domnul, 
Dumnezeul lui Israel, a dat pe Sihon și pe tot poporul lui în 
miînile lui Israel, care i-a bătut. Israel a pus mina pe toată ţara 
Amoriţilor, cari erau așezați în ţara aceasta. Au pus mîna pe 
tot ţinutul Amoriţilor, dela Arnon pînă la laboc, și dela pustie 
pînă la Iordan. Și acum, cînd Domnul, Dumnezeul lui Israel, 
a izgonit pe Amoriţi dinaintea poporului Său Israel, tu să le 
stăpînești ţara? Oare ce-ţi dă în stăpinire dumnezeul tău 
Chemoș, nu vei stăpîni? Și tot ce ne-a dat în stăpinire Dom- 
nul, Dumnezeul nostru, înaintea noastră, noi să nu stăpînim! 
Esti tu mai bun decît Balac, fiul lui Tipor, împăratul Moab- 
ului? S'a certat el cu Israel sau a făcut el război împotriva 
lui? Iată că sînt trei sute de ani de cînd locuiește Israel la 
Hesbon și în satele din jurul lui, la Aroer și în satele din jurul 
lui și în toate cetăţile cari sînt pe malul Arnonului: pentruce 
nu i le-aţi luat în tot timpul acesta? Eu nu te-am supărat 
deloc, și rău te-ai purtat cu mine, făcindu-mi război. Domnul 
să judece lucrul acesta. El să fie astăzi judecător între fiii lui 
Israel și fiii lui Amon.”  "mpăratul fiilor lui Amon n'a ascultat 
cuvintele pe cari a trimes lefta să i le spună. Duhul Domnului 
a venit peste lefta. lefta a străbătut Galaadul și Manase; a 
trecut la Miţpe în Galaad; și din Miţpe din Galaad, a pornit 
împotriva fiilor lui Amon. Iefta a făcut o juruință Domnului, 
și a zis: “Dacă vei da în mîinile mele pe fiii lui Amon, ori 
cine va ieși pe porţile casei mele înaintea mea, la întoarcerea 
mea fericită dela fiii lui Amon, va fi închinat Domnului, și-l 
voi aduce ca ardere de tot.”  Iefta a pornit împotriva fiilor 
lui Amon, și Domnul i-a dat în mînile lui. Le-a pricinuit o 


18 


19 


20 


21 


22 


23 


24 


25 


26 


27 


28 
29 


30 
31 


32 
33 


34 


35 


36 


37 
38 


39 


40 


[12] 


11. 34-12. 6 JUDECATORI 398 


foarte mare înfrîngere, dela Aroer pînă spre Minit, loc care 
cuprindea douăzeci de cetăţi, și pînă la Abel-Cheramim. Și 
fiii lui Amon au fost smeriţi înaintea copiilor lui Israel. Iefta 
s'a întors acasă la Miţpa. Și iată că fiică-sa i-a ieșit înainte cu 
timpane și jocuri. Ea era singurul lui copil; n'avea fii și nici 
altă fată. Cum a văzut-o, el și-a rupt hainele, și a zis:: “Ah! 
fata mea! adînc mă lovești și mă turburi! Am făcut o juruință 
Domnului, și n'o pot întoarce.” Ea i-a zis: “Tată, ai făcut o 
juruinţă Domnului, fă-mi potrivit cu ceeace ţi-a ieșit din gură, 
acum cînd Domnul te-a răzbunat pe vrăjmașii tăi, pe fiii lui 
Amon.” Şi ea a zis tatălui său: “Atit îngăduie-mi: lasă-mă 
slobodă două luni, ca să mă duc să mă pogor în munţi, și sã- 
mi pling fecioria cu tovarășele mele.” El a răspuns: “Du-te!” 
Și a lăsat-o slobodă două luni. Ea s'a dus cu tovarășele ei, și 
și-a plins fecioria pe munţi. După cele două luni, s'a întors la 
tatăl ei, și el a împlinit cu ea juruința pe care o făcuse. Ea nu 
cunoscuse împreunarea cu bărbat. De atunci s'a făcut în Israel 
obiceiul că, în toți anii, fetele lui Israel se duc să prăznuiască 
pe fiica lui lefta, Galaaditul, patru zile pe an. 


Bărbaţii lui Efraim s'au strîns, au pornit spre miază noapte, 
și au zis lui lefta: “Pentruce te-ai dus să baţi pe fiii lui Amon, 
fără să ne fi chemat și pe noi să mergem cu tine? Vrem să- 
ți dăm foc casei și să te ardem împreună cu ea.” Iefta le- 
a răspuns: “Eu și poporul meu am avut mari certuri cu fiii 
lui Amon; și cînd v'am chemat, nu m'aţi scăpat din mîinile 
lor.  Văzind că nu-mi vii în ajutor, mi-am pus viaţa în joc, 
și am pornit împotriva fiilor lui Amon. Domnul i-a dat în 
mîinile mele. Pentruce vă suiți dar azi împotriva mea ca să-mi 
faceţi război?”  lefta a strîns pe toţi bărbaţii Galaadului, și 
a început lupta cu Efraim. Bărbaţii Galaadului au bătut pe 
Efraim, pentrucă Efraimiţii ziceau: “Sînteţi niște fugari ai lui 
Efraim! Galaadul este în mijlocul lui Efraim, în mijlocul lui 
Manase!”  Galaadiţii au pus mîna pe vadurile Iordanului din- 
spre Efraim. Și cînd unul din fugarii lui Efraim, zicea: “Lasă- 
mă să trec!” bărbaţii Galaadului îl întrebau: “Eşti Efraimit?” 
Dacă răspundea: “Nu,” atunci îi ziceau: “Ei bine, zi Şibolet.” 
Şi el zicea: “Sibolet”, căci nu putea să-l spună bine. Atunci 

bărbaţii Galaadului îl apucau, și-l jungheau lîngă vadurile Ior- 
danului. Astfel au pierit în vremea aceea patruzeci și două de 
mii de bărbaţi din Efraim. Iefta a fost judecător în Israel zece 
ani; apoi lefta, Galaaditul, a murit, și a fost îngropat într'una 
din cetăţile Galaadului. După el, a fost judecător în Israel 
Ibţan din Betleem. El a avut treizeci de fii, a măritat treizeci 
de fete în afară, și a adus pentru fiii lui treizeci de fete de afară. 
El a fost judecător în Israel șapte ani; apoi Ibţan a murit, și 
a fost îngropat în Betleem. După el a fost judecător în Israel 
Elon din Zabulon. El a fost judecător în Israel zece ani; apoi 
Elon din Zabulon a murit, și a fost îngropat la Aialon, în ţara 
lui Zabulon. După el, a fost judecător în Israel, Abdon, fiul 
lui Hilel, Piratonitul. El a avut patruzeci de fii și treizeci 
de nepoți, cari călăreau pe șaptezeci de mînji de măgari. El 
a fost judecător în Israel opt ani; apoi Abdon, fiul lui Hilel, 
Piratonitul, a murit și a fost la îngropat Piraton, în ţara lui 
Efraim, pe muntele Amaleciţilor. 


Copiii lui Israel au făcut iarăș ce nu plăcea Domnului; și 
Domnul i-a dat în mîinile Filistenilor, timp de patruzeci de 
ani. Era un om în 'Ţorea, din familia Daniţilor, care se chema 
Manoah. Nevastă-sa era stearpă, și nu năștea. 'ngerul Dom- 
nului S'a arătat femeii, și i-a zis: “lată că tu ești stearpă, 
și n'ai copii; dar vei rămînea însărcinată, și vei naște un fiu. 
Acum ia bine seama, să nu bei nici vin, nici băutură tare, și 
să nu mănînci nimic necurat. Căci vei rămînea însărcinată, și 
vei naște un fiu. Briciul nu va trece peste capul lui, pentrucă 
acest copil va fi închinat lui Dumnezeu din pîntecele mamei 
lui; și el va începe să izbăvească pe Israel din mîna Filiste- 
nilor.” Femeia s'a dus și a spus bărbatului ei: “Un om al lui 
Dumnezeu a venit la mine, și avea înfățișarea unui înger al lui 
Dumnezeu, o înfățișare înfricoșată. Nu l-am întrebat de unde 
este, și nici nu mi-a spus care-i este numele. Dar mi-a zis: 
“Tu vei rămînea însărcinată, şi vei naște un fiu; și acum să nu 
bei nici vin nici băutură tare, și să nu mănînci nimic necurat, 
pentrucă, acest copil va fi închinat lui Dumnezeu din pîntecele 
maicii lui, pînă în ziua morţii lui”. Manoah a făcut Domnului 
următoarea rugăciune: “Doamne, Te rog, să mai vină odată la 

noi omul lui Dumnezeu pe care l-ai trimes, și să ne înveţe ce să 
facem pentru copilul care se va naște!” Dumnezeu a ascultat 
rugăciunea lui Manoah, și 'ngerul lui Dumnezeu a venit iarăș 
la femeie. Ea ședea într'un ogor, și Manoah, bărbatul ei, nu 
era cuea. Ea a alergat repede să dea de veste bărbatului ei, și 
i-a zis: “lată că omul care venise în cealaltă zi la mine, mi s'a 
arătat iarăș”. Manoah s'a sculat, a mers după nevastă-sa, s'a 
dus la omul acela, și i-a zis: “Tu ai vorbit femeii acesteia?” El 
a răspuns: “Eu”. Manoah a zis: “Acum, dacă se va împlini 
cuvîntul Tău, ce va trebui să păzim cu privire la copil, și ce va 
fi de făcut?”  "ngerul Domnului a răspuns lui Manoah: “Fe- 
meia să se ferească de tot ce i-am spus. Să nu guste niciun rod 
din viţă, să nu bea nici vin, nici băutură tare, și să nu mănînce 
nimic necurat; să păzească tot ce i-am poruncit.” Manoah a 
zis 'ngerului Domnului: “ngăduiește-mi să Te opresc, și să-Ti 
pregătesc un ied”. 'ngerul Domnului a răspuns lui Manoah: 
“Chiar dacă M'ai opri, n'aș mînca din bucatele tale; dar dacă 
vrei să aduci o ardere de tot, s'o aduci Domnului”. Manoah 
nu știa că este 'ngerul Domnului. Și Manoah a zis 'ngerului 
Domnului: “Care-i este numele, ca să-Ţi aducem slavă, cînd 
se va împlini cuvîntul Tău?”  "'ngerul Domnului i-a răspuns: 
“Pentruce 'mi ceri Numele? El este minunat.” Manoah a luat 
iedul și darul de mîncare, și a adus jertfă Domnului pe stîncă. 
S'a făcut o minune, în timp ce Manoah și nevastă-sa priveau. 
Pe cînd flacăra, se suia de pe altar spre cer, 'ngerul Domnului 
S'a suit în flacăra altarului. Văzînd lucrul acesta, Manoah și 
nevastă-sa au căzut cu fața la pămînt. ngerul Domnului nu 
S'a mai arătat lui Manoah și nevestei lui. Atunci Manoah a 
înțeles că este 'ngerul Domnului, și a zis nevestei sale: “Vom 
muri, căci am văzut pe Dumnezeu.”  Nevastă-sa i-a răspuns: 
“Dacă ar fi vrut Domnul să ne omoare, n'ar fi primit din mînile 
noastre arderea de tot și darul de mîncare, nu ne-ar fi arătat 
toate acestea, și nu ne-ar fi făcut să auzim acum asemenea 
lucruri”. Femeia a născut un fiu, și i-a pus numele Sam- 
son. Copilul a crescut, și Domnul la binecuvîntat. Și Duhul 
Domnului a început SA miște la Mahane-Dan, între Torea și 
Eștaol. 

Samson s'a pogorit la Timna, și a văzut acolo o femeie 
din fetele Filistenilor. Cînd s'a suit înapoi, a spus lucrul 
acesta tatălui său și mamei sale, și a zis: “Am văzut la Timna 
o femeie din fetele Filistenilor; luaţi-mi-o acum de nevastă”. 
Tatăl său și mama sa i-au zis: “Nu este nici o femeie între 
fetele fraților tăi și în tot poporul nostru, de te duci să-ţi iei 
nevastă dela Filisteni, cari sînt netăiaţi împrejur?” Și Samson 
a zis tatălui său: “la-mi-o, căci îmi place.” Tatăl său și mama 
sa nu știau că lucrul acesta venea dela Domnul: căci Samson 
căuta. un prilej de ceartă din partea Filistenilor. n vremea 
aceea, Filistenii stăpineau peste Israel. Samson s'a pogorit 
împreună cu tatăl său și cu mama sa la Timna. Cînd au ajuns 
la viile din Timna, iată că i-a ieșit înainte un leu tînăr mugind. 
Duhul Domnului a venit peste Samson; și, fără să aibă ceva în 
mină, Samson a sfișiat pe leu cum se sfișie un ied. N'a spus 
tatălui său și mamei sale ce făcuse. S'a pogorit și a vorbit 
cu femeia aceea, și ea i-a plăcut. După câtva timp, s'a dus 
iarăși la Timna ca s'o ia, și s'a abătut să vadă hoitul leului. Și 
iată că în trupul leului era un roi de albine și miere. A luat 
mierea în mînă, și a mincat-o pe drum; și cînd a ajuns la tatăl 
său și la mama sa, le-a dat, și au mîncat și ei din ea. Dar nu 
le-a spus că luase mierea aceasta din trupul leului. Tatăl lui 
Samson s'a pogorit la femeia aceea. Și acolo Samson a făcut 
un ospăț, căci așa făceau tinerii. Cum l-au văzut, au poftit 
treizeci de tovarăși, cari au stat împreună cu el. Samson le- 
a zis: “Am să vă spun o ghicitoare. Dacă mi-o veţi ghici în 
cele șapte zile ale ospăţului, și dacă o veţi deslega, vă voi da 
treizeci de cămăși și treizeci de haine de schimb. Dar dacă 
n'o veţi ghici, să-mi daţi voi treizeci de cămăși și treizeci de 
haine de schimb”. “Ei i-au zis:” “Spune-ne ghicitoarea ta 
s'o auzim”. Și el le-a zis: “Din cel ce mănîncă a ieșit ce se 
mănîncă, Și din cel tare a ieșit dulceaţă”. Trei zile, n-au 
putut deslega ghicitoarea. "n ziua a şaptea, au zis nevestei lui 
Samson: “nduplecă pe bărbatul tău să ne deslege ghicitoarea; 
altfel, te vom arde, pe tine și casa tatălui tău. Ne-aţi adunat 
aici ca să ne jăfuiţi, nu-i așa?” Nevasta lui Samson plingea 
lîngă el și zicea: “Tu n'ai decît ură pentru mine, și nu mă 

iubeşti; ai spus o ghicitoare copiilor poporului meu, și nu mi- 
ai deslegat-o!” Și el i-a răspuns: “N'am deslegat-o nici tatălui 
meu, nici mamei mele: să ţi-o desleg ţie”? Ea a plins lingă 
el tot timpul celor șapte zile cît a ţinut ospătul; și în ziua 
a șaptea, i-a deslegat-o, căci îl necăjea. Și ea a dat copiilor 
poporului ei deslegarea ghicitorii. Oamenii din cetate au zis 
lui Samson în ziua a șaptea, înainte de apusul soarelui: “Ce 
este mai dulce de cît mierea, și ce este mai tare decît leul? 
Și el le-a zis: „Dacă n'aţi fi arat cu juncana mea, Nu mi-aţi 
fi deslegat ghicitoarea”. Duhul Domnului a venit peste el, și 
s'a pogorit la Ascalon. Acolo a ucis treizeci de oameni, le-a 
luat hainele și a dat hainele de schimb celor ce deslegaseră 
ghicitoarea. Era aprins de mînie, și s'a suit la casa tatălui 
său.  Nevastă-sa a fost dată unuia din tovarășii lui, cu care 
era prieten el. 


După câtva timp, pe vremea seceratului grîului, Samson s'a 
dus să-și vadă nevasta, și i-a dus un ied. Ela zis: “Vreau să 
intru la nevastă-mea în odaia ei”. Dar tatăl nevestei nu i-a 
îngăduit să intre. “Am crezut că o urăști”, a zis el, “și am dat- 
o tovarășului tău. Nu este soru-sa cea tînără mai frumoasă ca 
ea? la-o dar în locul ei.” Samson le-a zis: “De data aceasta 
nu voi fi vinovat față de Filisteni, dacă le voi face rău”. Sam- 
son a plecat. A prins trei sute de vulpi, și a luat niște făclii: 
apoi a legat vulpile coadă de coadă, și a pus cîte o făclie în- 
tre cele două cozi, la mijloc. A aprins făcliile, a dat drumul 
vulpilor în grînele Filistenilor, și a aprins astfel atît stogurile 
de snopi, cît și griul care era în picioare, ba încă și grădinile 
de măslini. Filistenii au zis: “Cine a făcut lucrul acesta?” Li 
s'a răspuns: “Samson, ginerele Timneanului, pentru că acesta 
i-a luat nevasta și a dat-o tovarăşului lui”. Și Filistenii s'au 
suit, și au ars-o pe ea și pe tatăl ei. Samson le-a zis: “Așa 
faceţi? Nu voi înceta decît după ce-mi voi răzbuna pe voi”. 
l-a bătut aspru, pe spate și pe pîntece; apoi s'a pogorit și a 
locuit în crăpătura stîncii Etam. Atunci Filistenii au pornit, 
au tăbărit în Iuda, și s'au întins pînă la Lehi. Bărbații din 
Iuda au zis: “Pentruce v'aţi suit împotriva noastră?” Ei au 
răspuns: “Ne-am suit să legăm pe Samson, ca să-i facem așa 

cum ne-a făcut el nouă”. Atunci trei mii de bărbaţi din Iuda 
s'au pogorit la crăpătura stîncii Etam, și au zis lui Samson: 
“Nu ştii că Filistenii stăpinesc peste noi? Ce ne-ai făcut deci?” 
EI le-a răspuns: “Le-am făcut așa cum mi-au făcut și ei mie.” 
Ei i-au zis: “Noi ne-am pogorit să te legăm, ca să te dăm în 
minile Filistenilor.” Samson le-a zis: “Juraţi-mi că nu mă veţi 
omorî”. Ei i-au răspuns: “Nu; vrem numai să te legăm și să 
te dăm în mînile lor, dar nu te vom omori.” Și l-au legat cu 
două funii noi, și l-au scos din stîncă. Cînd a ajuns la Lehi, 
Filistenii au început să strige de bucurie înaintea lui. Atunci 
Duhul Domnului a venit peste el. Funiile pe cari le avea la 
braţe s'au făcut ca niște fire de in ars în foc, și legăturile i-au 
căzut de pe mini. Ela găsit o falcă de măgar neuscată încă, 
a întins mîna și a luat-o și a ucis cu ea o mie de oameni. Și 
Samson a zis: “Cu o falcă de măgar, o grămadă, două grămezi; 
Cu o falcă de măgar, am ucis o mie de oameni”. Dupăce a 
isprăvit de vorbit, a aruncat falca din mînă. Și locul acela s'a 
numit Ramat-Lehi (Aruncarea fălcii). Fiindu-i foarte sete, 
a strigat către Domnul, și a zis: “Tu ai îngăduit, prin mîna 
robului Tău, această mare isbăvire; şi acum să mor de sete, și 
să cad în mîinile celor netăiaţi împrejur?” Dumnezeu a despi- 
cat crăpătura stîncii din Lehi, și a ieșit apă din ea. Samson 
a băut, duhul i s'a întremat, și s'a înviorat. De aceea s'a nu- 
mit izvorul acela En-Hacore (Izvorul celui ce strigă); el este și 
astăzi la Lehi. Samson a fost două zeci de ani judecător în 
Israel, pe vremea Filistenilor. 


Samson a plecat la Gaza; acolo a văzut o curvă, și a in- 
trat la ea.  S'a spus oamenilor din Gaza: “Samson a venit 
aici”. Și l-au înconjurat, și au pîndit toată noaptea la poarta 
cetăţii. Au stat liniștiți toată noaptea, și au zis: “Cînd se va 
lumina de ziuă, îl vom omori”. Samson a rămas culcat pînă la 
miezul nopţii. Pela miezul nopţii, s'a sculat, și a apucat porțile 
cetăţii cu amîndoi stilpii, le-a scos împreună cu zăvorul, le-a 
pus pe umeri, și le-a dus pe vîrful muntelui din fața Hebronu- 
lui. După aceea, a iubit pe o femeie în valea Sorec. Ea se 
numea Dalila.  Domnitorii Filistenilor s'au suit la ea, și i-au 
zis: “nduplecă-l, și află de unde-i vine puterea lui cea mare 


11 


12 


13 


14 


15 
16 


17 


18 


19 


20 


10 


11 


12 


13 


14 


15 


16 


17 


18 


19 


16. 6-19 JUDECATORI 404 


și cum am putea să-l biruim, ca să-l legăm și să-l slăbim, și-ți 
vom da fiecare cîte o mie o sută de sicli de argint. Dalila 
a zis lui Samson: “Spune-mi, te rog, de unde-ți vine puterea 
ta cea mare, și cu ce ar trebui să fii legat ca să fii biruit”. 
Samson i-a zis: “Dacă aș fi legat cu șapte funii noi, cari să nu 
fie uscate încă, aș slăbi și aș fi ca orice alt om”. Domnitorii 
Filistenilor au adus Dalilei șapte funii noi, neuscate încă”. Și 
ea l-a legat cu funiile acestea. Jar niște oameni stăteau la 
pîndă la ea, într'o odaie. Ea i-a zis: “Filistenii sînt asupra 
ta Samson”! Și el a rupt funiile, cum se rupe o aţă de câlţi 
cînd se atinge de foc. Și astfel n'au știut de unde-i venea put- 
erea. Dalila a zis lui Samson: “Vezi, ţi-ai bătut joc de mine, 
mi-ai spus minciuni. Acum, te rog, arată-mi cu ce trebuie să 
fii legat”. El i-a zis: “Dacă aș fi legat cu funii noi, cari să 
nu fi fost întrebuințate niciodată, aș slăbi și aș fi ca orice alt 
om”. Dalila a luat niște funii noi, și l-a legat cu ele. Apoi 
i-a zis: “Filistenii sînt asupra ta, Samson!” lar niște oameni 
stăteau la pîndă într'o odaie. Și el a rupt funiile de la braţe 
ca pe o aţă. Dalila a zis lui Samson: “Pînă acum ţi-ai bătut 
joc de mine, și mi-ai spus minciuni. Spune-mi cu ce trebuie 
să fii legat”. El i-a zis: “N'ai decit să împletești cele șapte 
șuviţe de păr din capul meu în urzeala ţăsăturii”. Și ea le-a 
pironit cu un cui de lemn în pămînt. Apoi i-a zis: “Filistenii 
sînt asupra ta, Samson!” Și el s'a trezit din somn, și a smuls 
cuiul de lemn din pămînt cu urzeală cu tot. Ea i-a zis: “Cum 
poţi spune: „Le iubesc; cînd inima ta nu este cu mine? lată că 
de trei ori ţi-ai bătut joc de mine, și nu mi-ai spus de unde-ţi 
vine puterea ta cea mare.” Fiindcă ea îl necăjea și-l chinuia în 
fiecare zi cu stăruinţele ei, sufletul i s'a umplut de o neliniște de 
moarte, și-a deschis toată inima față de ea, și i-a zis: “Briciul 
n'a, trecut peste capul meu, pentrucă sînt închinat Domnului 
din pîntecele maicii mele. Dacă aș fi ras, puterea m'ar părăsi, 
aș slăbi, și aș fi ca orice alt om”. Dalila, văzînd că își deschis- 
ese toată inima faţă de ea, a trimes să cheme pe domnitorii 
Filistenilor, și a pus să le spună: “Suiţi-vă de data aceasta, 
căci mi-a deschis toată inima lui”. Și domnitorii Filistenilor 
s'au suit la ea, și au adus argintul în mîni. Ea l-a adormit 

pe genunchii ei. Și chemînd un om, a ras cele șapte suviţe de 
pe capul lui Samson, și a început astfel să-l slăbească. El și-a 
pierdut puterea. Atunci ea a zis: “Filistenii sînt asupra ta, 20 
Samson!” Și el s'a trezit din somn, și a zis: “Voi face ca și 
mai înainte, și mă voi scutura”. Nu știa că Domnul Se de- 
părtase de el.  Filistenii l-au apucat, și i-au scos ochii; l-au 21 
pogorit la Gaza, și l-au legat cu niște lanţuri de aramă. El 
învirtea la rîșniță în temniţă. Dar părul capului lui a început 22 
iarăș să crească, dupăce fusese ras. Și domnitorii Filistenilor 23 
s'au strîns ca să aducă o mare jertfă dumnezeului lor Dagon, 

și ca să se veselească. Ei ziceau: “Dumnezeul nostru a dat 

în mînile noastre pe Samson, vrăjmașul nostru.” Şi cînd l-a 24 
văzut poporul, au lăudat pe dumnezeul lor, zicînd: “Dum- 
nezeul nostru a dat în mînile noastre pe vrăjmașul nostru, pe 
acela care ne pustiia ţara, și ne înmulțea morţii.” ’n bucuria 25 
inimii lor, au zis: “Chemaţi pe Samson, ca să ne desfăteze!” 
Au scos pe Samson din temniţă, și el a jucat înaintea lor. L-au 
așezat între stilpi. Şi Samson a zis tînărului care-l ţinea de 26 
mină: “Lasă-mă, ca să mă pot atinge de stilpii pe cari se reaz- 
imă casa, și să mă razim de ei.” Casa era plină de bărbaţi și 27 
de femei; toţi domnitorii Filistenilor erau acolo, și pe acoperiș 
erau aproape trei mii de inși, bărbaţi și femei, cari priveau la 
Samson, cum juca. Atunci Samson a strigat către Domnul, 28 
și a zis: “Doamne, Dumnezeule! Adu-ţi aminte de mine, Te 
rog; Dumnezeule, dă-mi putere numai de data aceasta, și cu o 
singură lovitură să-mi răzbun pe Filisteni pentru cei doi ochi 

ai mei!” Şi Samson a îmbrățișat amindoi stîlpii dela mijloc pe 29 
cari se sprijinea casa, și s'a rezemat de ei; unul era la dreapta 
lui, și altul la stînga. Samson a zis: “Să mor împreună cu 30 
Filistenii!” S'a plecat cu toată puterea, și casa a căzut peste 
domnitori şi peste tot poporul care era acolo. Cei pe cari i-a 
prăpădit la moartea lui au fost mai mulţi decît cei pe cari-i 
omorise în timpul vieţii. Frații lui și toată casa tatălui său 31 
s'au pogorit, și l-au luat. Cind s'au suit înapoi, l-au îngropat 
între Torea și Eștaol, în mormîntul tatălui său Manoah. El 
fusese judecător în Israel douăzeci de ani. 


Era un om din muntele lui Efraim, numit Mica. El a zis [I7] 2 

mamei sale: “Cei o mie o sută de sicli de argint, cari ți s'au 
luat, și pentru cari ai blestemat chiar în auzul urechilor mele, 
argintul acesta este în mînile mele, eu îl luasem.” Și mamă-sa 
a zis: “Binecuvîntat să fie fiul meu de Domnul!” El a dat 
înapoi mamei sale cei o mie o sută sicli de argint; și mamã- 
sa a zis: “nchin cu mîna mea argintul acesta Domnului, ca 
să fac cu el fiului meu un chip cioplit și un chip turnat; și 
astfel ţi-l voi da înapoi.” Ela dat argintul înapoi mamei sale. 
Mamă-sa a luat două sute sicli de argint, și a dat argintul la 
argintar, care a făcut din el un chip cioplit și un chip turnat. 
Chipurile au fost aduse în casa lui Mica. Mica acesta avea o 
casă a lui Dumnezeu; a făcut un efod și terafimi, și a sfinţit pe 
unul din fiii lui ca preot. ’n vremea aceea, nu era împărat în 
Israel. Fiecare făcea ce-i plăcea. Era un tînăr în Betleemul lui 
Iuda, din familia lui Iuda; era Levit, și locuia pentru o vreme 
acolo. Omul acesta a plecat din cetatea Betleemul lui Iuda, 
să-și caute o locuință potrivită. Urmindu-și drumul, a ajuns 
în muntele lui Efraim la casa lui Mica. Mica i-a zis: “De unde 
vii?” EL i-a răspuns: “Eu sînt Levit, din Betleemul lui Iuda, și 
merg să-mi caut o locuinţă potrivită.” Mica i-a zis: “Rămii 
la mine; tu să-mi fii tată și preot, și eu îţi voi da zece sicli 
de argint pe an, hainele de cari vei avea nevoie, și mijloace de 
trai.” Şi Levitul a intrat la el. S'a hotărît astfel să rămînă 
la omul acesta, care a privit pe tînăr ca pe unul din fiii lui. 
Mica a sfinţit pe Levit, și tînărul acesta i-a slujit ca preot și a 
locuit în casa lui. Și Mica a zis: “Acum, știu că Domnul îmi 
va, face bine, fiindcă am ca preot pe Levitul acesta.” 


n vremea aceea, nu era împărat în Israel; și seminţia Daniţilor 
își cauta o moșie ca să se așeze în ea, căci pînă în ziua aceea 
nu-i căzuse la sorţi nici o moștenire în mijlocul semintiilor lui 
Israel. Fiii lui Dan au luat dintre ei toţi, din familiile lor, 
cinci oameni viteji, pe cari i-au trimes din Torea și din Eștaol, 
să iscodească țara și s'o cerceteze. Ei le-au zis: “Duceţi-vă și 
cercetaţi ţara.” Ei au ajuns în muntele lui Efraim, la casa lui 
Mica, și au rămas peste noapte acolo. Cînd erau aproape de 
casa lui Mica, au cunoscut glasul tînărului Levit, s'au apropiat 
și i-au zis: “Cine te-a adus aici? Ce faci tu în locul acesta? Și 

ce ai aici?” El le-a răspuns: “Mica face cutare și cutare lucru 
pentru mine, îmi dă o simbrie, și eu îi sînt preot.” Ei i-au 
zis: “ntreabă pe Dumnezeu, ca să știm dacă vom avea, noroc 
în călătoria noastră.” Și preotul le-a răspuns: “Duceţi-vă în 
pace; călătoria pe care o faceţi este subt privirea Domnului.” 
Cei cinci oameni au plecat, și au ajuns în Lais. Au văzut 
poporul de acolo trăind la adăpost, în felul Sidoniţilor, lin- 
iștit și fără grijă; în ţară nu era nimeni care să le facă cel mai 
mic neajuns stăpînind peste ei; erau departe de Sidoniţi, și 
n'aveau nici o legătură cu alți oameni. S'au întors la fraţii lor 
în Torea și Eștaol, și fraţii lor le-au zis: “Ce veste ne aduceţi?” 
“Haidem”, au răspuns ei, “să ne suim împotriva lor; căci am 
văzut ţara, și iată că era foarte bună. Ce! Staţi și nu ziceţi 
nimic? Nu fiţi leneși și porniţi să puneţi stăpînire pe ţara 
aceasta. Cînd veţi intra în ea, veţi da peste un popor care 
stă fără frică. Tara este mare, și Dumnezeu a dat-o în mînile 
voastre; este un loc unde nu lipsește nimic din tot ce este pe 
pămînt.” Şase sute de oameni din familia lui Dan au pornit 
din Torea și Eștaol, încinși cu armele lor de război. S'au suit, 
și au tăbărât la Chiriat-Iearim în Iuda; de aceea locul acesta, 
care este înapoia lui Chiriat-learim, a De chemat pînă în ziua 
de azi Mahane-Dan (Tabära lui Dan). Au trecut de acolo în 
muntele lui Efraim și au ajuns pînă la casa lui Mica. Atunci 
cei cinci oameni cari se duseseră să iscodească țara Lais, au 
luat cuvîntul și au zis fraților lor: “Ştiţi că în casele aces- 
tea este un efod, terafimi, un chip cioplit și un chip turnat? 
Vedeți acum ce aveți de făcut.” Ei s'au abătut pe acolo, au 
intrat în casa tînărului Levit, în casa lui Mica, și l-au între- 
bat de sănătate! Cei şase sute de oameni din fiii lui Dan, 
încinși cu armele lor de război, stăteau la intrarea Bori. Și 
cei cinci oameni cari se duseseră să iscodească ţara, s'au suit 
și au intrat în casă; au luat chipul cioplit, efodul, terafimii, și 
chipul turnat, în timp ce preotul era la intrarea porții cu cei 
șase sute de oameni, încinși cu armele lor de război. Cînd au 
intrat în casa lui Mica, și au luat chipul cioplit, efodul, ter- 
afimii, și chipul turnat, preotul le-a zis: “Ce faceţi?” Ei au 
răspuns: “Taci, pune-ţi mîna la gură, și vino cu noi; să ne fii 

părinte și preot. Mai bine este să fii preot la casa unui singur 
om, sau să fii preotul unei seminţii și unei familii din Israel?” 
Preotul s'a bucurat în inima lui; a luat efodul, terafimii, și 
chipul cioplit, și s'a unit cu ceata poporului. Au pornit iarăș 
la drum și au plecat, punînd înaintea lor copiii, vitele și cal- 
abalicurile. După ce se depărtaseră bine de casa lui Mica, 
oamenii cari locuiau în casele vecine cu a lui Mica s'au strîns 
și au urmărit pe fiii lui Dan. Au strigat după fiii lui Dan, cari 
s'au întors și au zis lui Mica: “Ce ai, și ce înseamnă gloata 
aceasta de oameni?” El a răspuns: “Dumnezeii mei, pe cari 
mi-i făcusem, mi i-aţi luat împreună cu preotul și aţi plecat: 
ce-mi mai rămîne? Cum puteţi dar să-mi spuneţi: „Ce ai?” 
Fiii lui Dan i-au zis: “Să nu-ţi auzim glasul; căci altfel niște 
oameni amărîți se vor arunca asupra voastră, și te vei perde și 
pe tine și pe cei din casa ta.” Şi fiii lui Dan și-au văzut mai 
departe de drum. Mica, văzînd că sînt mai tari decât el, s'a 
întors și a venit acasă. Au ridicat dar ce făcuse Mica, și au 
luat pe preotul care era în slujba lui, și s'au năpustit asupra 
Laisului, asupra unui popor liniștit și în pace; l-au trecut prin 
ascuţișul săbiei, și au ars cetatea. Nimeni n'a izbăvit-o, căci 
era departe de Sidon, și locuitorii ei n'aveau nicio legătură cu 
alţi oameni: ea era în valea care se întinde spre Bet-Rehob. 
Fiii lui Dan au zidit din nou cetatea, și au locuit în ea; au 
numit-o Dan, după numele lui Dan, tatăl lor, care se născuse 
lui Israel; dar cetatea se chema mai înainte Lais. Au înălțat 
pentru ei chipul cioplit; și Ionatan, fiul lui Gherșom, fiul lui 
Moise, el și fiii lui au fost preoţii seminției Daniţilor, pînă pe 
vremea, robirii ţării. Au așezat pentru ei chipul cioplit pe 
care-l făcuse Mica, în tot timpul cât a fost casa lui Dumnezeu 
la Silo. 


Pe vremea cînd nu era împărat în Israel, un Levit, care 
locuia la marginea muntelui lui Efraim, și-a luat ca țiitoare o 
femeie din Betleemul lui Iuda.  Tiitoarea nu i-a fost credin- 
cioasă, și l-a părăsit ca să se ducă în casa tatălui ei în Betleemul 
lui Iuda, unde a rămas timp de patru luni. Bărbatul ei s'a 
sculat și s'a dus la ea, ca să-i vorbească inimii și s'o aducă 
înapoi. Avea cu el pe sluga lui și doi măgari. Ea l-a adus în 

casa tatălui ei; și cînd l-a văzut tatăl femeii aceleia tinere, l-a 
primit cu bucurie. Socrul său, tatăl femeii aceleia tinere, l-a 
ţinut la el trei zile. Au mîncat și au băut, și au rămas noaptea 
acolo. A patra zi, s'au sculat dis de dimineaţă, și Levitul 
se pregătea să Dec Dar tatăl tinerei femei a zis ginerelui 
său: “la o bucată de pîine, ca să prinzi la inimă; și apoi veţi 
pleca.” Şi au șezut de au mîncat și au băut amândoi. Apoi 
tatăl tinerei femei a zis bărbatului: “Hotărăşte- te dar să rămii 
aici la noapte, și să ţi se veselească inima.” Bărbatul se scula 
să plece; dar în urma stăruințelor socrului său, a rămas acolo 
și noaptea aceea. ’n ziua a cincea, s'a sculat dis de dimineaţă 
să plece. Atunci tatăl tinerei femei a zis: “ntărește-ți mai întîi 
inima, te rog; și rămîi pînă ce se va pleca ziua spre seară.” Și 
au mincat amindoi. Bărbatul se scula să plece, cu ţiitoarea 
și sluga lui; dar socrul-său, tatăl tinerei femei, i-a zis: “lată 
că ziua a trecut, e tirziu, rămii dar peste noapte aici; iată 
că ziua se pleacă spre noapte, rămii aici peste noapte, și să 
ți se veselească inima; mîne vă veţi scula disdedimineaţă ca 
să porniţi la drum, și te vei duce la cortul tău.” Bărbatul 
n'a vrut să mai rămînă și în noaptea aceea, ci s'a sculat și a 
plecat. A ajuns pînă în faţa lebusului, adică Ierusalimul, cu 
cei doi măgari înșălaţi și cu ţiitoarea lui. Cînd s'au apropiat 
de lebus, ziua se plecase mult spre seară. Sluga a zis atunci 
stăpînului său: “Haidem, să ne îndreptăm spre cetatea aceasta 
a lebusiţilor, și să rămînem în ea peste noapte”. Stăpinul său 
i-a răspuns: “Nu putem să intrăm într'o cetate străină, unde 
nu sînt copii de ai lui Israel, ci să mergem pînă la Ghibea.” 
A mai zis slugii sale: “Haidem, să ne apropiem de unul din 
locurile acestea, Ghibea sau Rama, și să rămînem acolo peste 
noapte”. Au mers mai departe, și apunea soarele cînd s'au 
apropiat de Ghibea, care este a lui Beniamin. S'au îndrep- 
tat într'acolo ca să se ducă să rămînă peste noapte în Ghibea. 
Levitul a intrat, și s'a oprit în piaţa cetăţii. Nu s'a găsit nimeni 
care să-i primească în casă să rămînă peste noapte. Și iată că 
un bătrîn se întorcea seara dela munca cîmpului; omul acesta 
era, din muntele lui Efraim, locuia pentru o vreme la Ghibea, 
și oamenii din locul acela erau Beniamiţi. El a ridicat ochii și 

a văzut pe călător în piaţa cetăţii. Și bătrinul i-a zis: “ncotro 
mergi, și de unde vii?” El i-a răspuns: “Venim din Betleemul 
lui Iuda și mergem pînă la marginea muntelui lui Efraim, de 
unde sînt. Mă dusesem la Betleemul lui Iuda, și acum mă duc 
la casa Domnului. Dar nu se găsește nimeni să mă primească 
în casă. Avem însă paie și nutreţ pentru măgarii noștri; avem 
și pîne și vin pentru mine, pentru roaba ta, și pentru băiatul 
care este cu robii tăi. Nu ducem lipsă de nimic.”  Bătrinul a 
zis: “Pacea să fie cu tine! 'Toate nevoile tale le iau asupra mea, 
numai să nu rămii în piaţă peste noapte.” L-a dus în casa lui, 
și a dat nutreţ măgarilor. Călătorii și-au spălat picioarele; apoi 
au mîncat și au băut. Pe cînd se veseleau ei, iată că oamenii 
din cetate, niște fii ai lui Belial, oameni stricaţi, au înconjurat 
casa, au bătut la poartă, și au zis bătrinului, stăpînul casei: 
“Scoate pe omul acela care a intrat la tine, ca să ne împre- 
unăm cu el.”  Stăpînul casei a ieșit la ei, și le-a zis: “Nu, 
fraţilor, vă rog să nu faceţi un lucru așa de rău; fiindcă omul 
acesta a intrat în casa mea, nu săvirșiți mișelia aceasta. Iată 
că am o fată fecioară, și omul acesta are o ţiitoare; vi le voi 
aduce afară: necinstiți-le, și faceţi-le ce vă va plăcea. Dar nu 
săvirșiți cu omul acesta o faptă așa de nelegiuită”. Oamenii 
aceia n'au vrut să-l asculte. Atunci omul și-a luat ţiitoarea, și 
le-a adus-o afară. Ei s'au împreunat cu ea, și și-au bătut joc 
de ea toată noaptea pînă dimineaţa: și i-au dat drumul cînd se 
lumina de ziuă. Către ziuă, femeia aceasta a venit și a căzut 
la ușa casei omului la care era bărbatul ei, și a rămas acolo 
pînă la ziuă. Şi dimineaţa, bărbatul ei s'a sculat, a deschis 
ușa, casei, și a ieșit ca să-și urmeze drumul mai departe. Dar 
iată că femeia, ţiitoarea lui, era întinsă la ușa casei, cu mînile 
pe prag. Eli-a zis: “Scoală-te, și haidem să mergem!” Ea n'a 
răspuns. Atunci bărbatul a pus-o pe măgar, și a plecat acasă. 
Cînd a ajuns acasă, a luat un cuţit, a apucat pe ţiitoarea lui, și 
a tăiat-o mădular cu mădular în douăsprezece bucăţi, pe cari 
le-a trimes în tot ţinutul lui Israel. Toți cei ce au văzut lucrul 
acesta, au zis: “Niciodată nu s'a întîmplat și nu s'a văzut așa 
ceva, decînd s'au suit copiii lui Israel din Egipt pînă în ziua de 
azi; luaţi aminte dar la lucrul aceasta, sfătuiţi-vă și vorbiţi!” 

Toţii copiii lui Israel au ieșit dela Dan pînă la Beer-Șeba și 
țara Galaadului, și adunarea s'a strîns ca un singur om înain- 
tea Domnului, la Miţpa.  Căpeteniile întregului popor, toate 
seminţiile lui Israel, au venit în adunarea poporului lui Dum- 
nezeu: erau patru sute de mii de oameni pedeștri, cari scoteau 
sabia. Și fiii lui Beniamin au auzit că se suiseră copiii lui Israel 
la Miţpa. Copiii lui Israel au zis: “Spuneţi cum s'a întîmplat 
această nelegiuire?” Atunci Levitul, bărbatul femeii care fus- 
ese ucisă, a luat cuvîntul, și a zis: “Ajunsesem, împreună cu 
ţiitoarea, mea, la Ghibea lui Beniamin, ca să rămînem peste 
noapte acolo. Locuitorii din Ghibea s'au sculat împotriva 
mea, și au înconjurat noaptea casa în care eram. Aveau de 
gînd să mă omoare, au siluit pe ţiitoarea mea, pînă cînd a 
murit. Mi-am luat ţiitoarea, și am tăiat-o în bucăţi, pe cari 
le-am trimes în tot ţinutul moștenirii lui Israel; căci au săvîrșit 
o nelegiuire și o mișelie în Israel. lată-vă pe toţi, copii ai lui 
Israel; sfătuiţi-vă, și luaţi o hotărire aici!” Tot poporul s'a 
sculat ca un singur om, și a zis: “Niciunul din noi să nu se 
ducă în cortul lui, și nimeni să nu se întoarcă acasă. lată 
acum ce vom face cetăţii Ghibea: să mergem împotriva ei 
după cum vom ieși la sorț. Să luăm din toate seminţiile lui 
Israel zece oameni din o sută, o sută dintr'o mie, și o mie din 
zece mii; ei să se ducă să caute merinde pentru popor, pen- 
truca, la întoarcerea lor, să facem cetăţii Ghibea din Beniamin 
potrivit cu toată mișelia pe care a făcut-o ea în Israel.” Ast- 
fel toţi bărbaţii lui Israel s'au strîns împotriva cetăţii, uniți 
ca un singur om. Seminţiile lui Israel au trimes niște oameni 
în toate familiile lui Beniamin, ca să-i spună: “Ce înseamnă 
nelegiuirea aceasta care s'a făcut între voi?  Scoateţi afară 
acum pe oamenii aceia stricaţi din Ghibea, ca să-i omorim și 
să curăţim răul din mijlocul lui Israel.” Dar Beniamiţii n'au 
vrut să asculte glasul fraţilor lor, copiii lui Israel. Beniamiţii 
au ieșit din cetăţile lor, și s'au strîns la Ghibea, ca să lupte 
împotriva copiilor lui Israel. Numărul Beniamiţilor ieșiți în 
ziua aceea din cetăţi fost de douăzeci și șase de mii de oa- 
meni, cari scoteau sabia, fără să se mai socotească și locuitorii 

tot poporul acesta, erau șapte sute de oameni aleși cari nu 
se slujeau de mîna dreaptă; toţi aceștia, aruncînd o piatră cu 
praștia, puteau să ochească un fir de păr, și nu dădeau greș. 
S'a făcut și numărătoarea bărbaţilor lui Israel, afară de ai lui 
Beniamin, și s'a găsit patru sute de mii cari scoteau sabia, toți 
bărbaţii de război. Şi copiii lui Israel s'au sculat, s'au suit la 
Betel, și au întrebat pe Dumnezeu, zicînd: “Cine din noi să se 
suie întîi ca să lupte împotriva fiilor lui Beniamin?” Domnul a 
răspuns: “Iuda să se suie întîi.” Copiii lui Israel au pornit; dis- 
dedimineaţă, și au tăbărit la Ghibea. Și bărbaţii lui Israel au 
înaintat ca să înceapă lupta împotriva bărbaţilor lui Beniamin, 
și s'au așezat în linie de bătae împotriva lor înaintea cetăţii 
Ghibea. Fiii lui Beniamin au ieșit din Ghibea, și în ziua aceea 
au culcat la pămînt douăzeci și două de mii de oameni din Is- 
rael. Poporul, bărbaţii lui Israel, s'au îmbărbătat, și s'au 
așezat din nou în linie de bătaie în locul unde se așezaseră în 
ziua întîi. Și copiii lui Israel s'au suit, și au plins înaintea 
Domnului pînă seara; au întrebat pe Domnul, și au zis: “Să 
mă mai sui la luptă împotriva fiilor fratelui meu Beniamin?” 
Domnul a răspuns: “Suiţi-vă împotriva lui.” (Copiii lui Israel 
au înaintat împotriva fiilor lui Beniamin, în ziua a doua. Și 
în aceeaş zi, Beniamiţii le-au ieșit înainte din Ghibea, și iarăș 
au culcat la pămînt optsprezece mii de oameni din copiii lui 
Israel, toţi în stare să poarte armele. Toții copiii lui Israel și 
tot poporul s'au suit și au venit la Betel; au plins și au rămas 
acolo înaintea Domnului, au postit în ziua aceea pînă seara, și 
au adus arderi de tot și jertfe de mulțămire înaintea Domnu- 
lui. Şi copiii lui Israel au întrebat pe Domnul-acolo se găsea 
atunci chivotul legămintului lui Dumnezeu, și Fineas, fiul lui 
Eleazar, fiul lui Aaron, stătea pe vremea aceea înaintea lui 
Dumnezeu, -și au zis: “Să mai pornesc la luptă împotriva fi- 
ilor fratelui meu Beniamin, sau să mă las?” Domnul a răspuns: 
“Suiţi-vă, căci mîne îi voi da în mîinile voastre.” Atunci Israel 
a pus niște oameni la pîndă în jurul cetăţii Ghibea. Copiii 
lui Israel s'au suit împotriva fiilor lui Beniamin, a treia zi, și 
s'au așezat în linie de bătaie înaintea cetăţii Ghibea, ca și în 
celelalte dăţi. Şi fiii lui Beniamin au ieșit înaintea poporului, 

și au fost trași departe de cetate. Au început să lovească de 
moarte în popor, ca și în celelalte dăţi, pe drumurile cele mari, 
cari suie: unul la Betel și altul la Ghibea prin cîmpie, și au 
ucis aproape treizeci de bărbaţi din Israel. Fiii lui Beniamin 
ziceau: “lată-i bătuţi înaintea noastră ca și mai înainte!” Dar 
copiii lui Israel ziceau: “Să fugim, și să-i tragem departe de 
cetate la drumul mare.” Toți bărbaţii lui Israel și-au părăsit 
locurile, și s'au înșiruit de bătaie la Baal-Tamar; și oamenii 
lui Israel, cari stăteau la pîndă, s'au aruncat din locul în care 
erau, din Maare-Ghibea. Zece mii de oameni aleși din tot Is- 
raelul au ajuns înaintea, cetăţii Ghibea. Lupta a fost aprigă, și 
Beniamiţii nu-și închipuiau prăpădul prin care aveau să treacă. 
Domnul a bătut pe Beniamin înaintea lui Israel, și copiii lui 
Israel au ucis în ziua aceea douăzeci și cinci de mii o sută de 
oameni din Beniamin, toţi în stare să poarte armele. Fiii lui 
Beniamin credeau că bărbaţii lui Israel sînt bătuţi, căci aceștia 
făceau loc Beniamiţilor și se bizuiau pe oamenii pe cari-i pus- 
eseră la pîndă împotriva cetăţii Ghibea. Oamenii dela pîndă 
s'au aruncat repede asupra cetăţii Ghibea, au pornit înainte și 
au trecut toată cetatea prin ascuţișul săbiei. După un semn 
asupra căruia se învoiseră cu bărbaţii lui Israel, cei dela pîndă 
aveau să facă să se înalțe din cetate un fum gros. Atunci băr- 
baţii lui Israel s'au întors în luptă. Beniaminţii le omoriseră 
aproape treizeci de oameni, și ziceau: “Negreșit, iată-i bătuţi 
înaintea, noastră ca în cea dintii luptă!” Dar un fum gros 
începea să se înalțe atunci din cetate. Beniamiţii s'au uitat 
înapoi; și iată că flăcările se ridicau din cetatea întreagă spre 
cer. Bărbaţii lui Israel se întorseseră,; și bărbaţii lui Beniamin 
s'au înspăimîntat, văzînd prăpădul care avea să-i ajungă. Au 
dat dosul înaintea bărbaţilor lui Israel, și au fugit pe calea care 
duce în pustie., Dar năvălitorii s'au luat după ei, iar pe cei ce 
ieșiseră din cetate i-au culcat la pămînt, căci îi prinseseră la 
mijloc. Au înconjurat pe Beniamin, l-au gonit și l-au zdrobit 
de îndată ce voia să se odihnească, pînă în faţa cetăţii Ghibea 
înspre soare răsare. Optsprezece mii de bărbaţi au căzut din 
Beniamin, toţi voinici. Din ceice au dat dosul ca să fugă spre 
pustie la stînca Rimon, bărbaţii lui Israel au nimicit cinci mii 

pe drumuri; i-au urmărit pînă la Ghideom, și au ucis din ei 
două mii. ’ntreg numărul Beniamiților cari au perit în ziua 
aceea a fost de douăzeci și cincii de mii de oameni în stare să 
poarte armele, toţi voinici. Șase sute de oameni erau ceice 
dăduseră dosul și fugiseră spre pustie la stînca Rimon; acolo 
au rămas patru luni. Bărbaţii lui Israel s'au întors la fiii lui 
Beniamin, și i-au trecut prin ascuţișul săbiei, dela oamenii din 
cetăţi pînă la dobitoace, și tot ce au găsit. Au pus de asemenea 
foc tuturor cetăților pe cari le-au găsit în cale. 


Bărbaţii lui Israel juraseră la Miţpa, zicînd: “Niciunul din 
noi să nu-și dea fata după un Beniamit”. Poporul a venit la 
Betel, și a stat înaintea lui Dumnezeu pînă seara. Au ridicat 
glasul, au vărsat multe lacrămi, și au zis: “Doamne, Dum- 
nezeul lui Israel, pentruce s'a întîmplat așa ceva în Israel, să 
lipsească astăzi o seminţie întreagă din Israel?” A doua zi, 
poporul s'a sculat disdedimineaţă,; au zidit acolo un altar, și 
au adus arderi de tot și jertfe de mulțămire. Copiii lui Is- 
rael au zis: “Cine dintre toate seminţiile lui Israel nu s'a suit 
la adunare înaintea Domnului?” Căci făcuseră un jurămînt 
mare împotriva oricui nu s'ar sui la Domnul la Miţpa, și zis- 
eseră: “Să fie pedepsit cu moartea.” Copiilor lui Israel le 
părea. rău de fratele lor Beniamin, și ziceau: “Astăzi a fost 
nimicită o seminţie din Israel. Cum să facem rost de neveste 
celor ce au rămas cu viaţă, fiindcă am jurat pe Domnul să 
nu le dăm fetele noastre de neveste?” Fi au zis deci: “Este 
cineva dintre seminţiile lui Israel care să nu se fi suit la Dom- 
nul la Miţpa?” Și nimeni din labes din Galaad nu venise în 
tabără, la adunare. Au făcut numărătoarea poporului, și nu 
era acolo nici unul din locuitorii din labes din Galaad. Atunci 
adunarea a trimes împotriva lor douăsprezece mii de ostași, 
dîndu-le porunca aceasta: “Duceţi-vă, și treceţi prin ascuţișul 
săbiei pe locuitorii din labes din Galaad, cu femeile și copiii. 
lată, ce să faceţi: să nimiciţi cu desăvirșire orice bărbat și orice 
femeie care a cunoscut împreunarea cu bărbat”. Au găsit în- 
tre locuitorii din labes din Galaad patru sute de fete fecioare, 
cari nu se culcaseră cu bărbat, și le-au adus în tabără la Silo, 
care este în ţara Canaanului”. Toată adunarea a trimes soli 

să vorbească fiilor lui Beniamin cari erau la stînca Rimon, și 
să le vestească pacea. "n timpul acela Beniamiţii s'au întors 
și li s'au dat de neveste acelea pe cari le lăsaseră cu viață din 
femeile din labes din Galaad. Dar nu erau destule. Poporu- 
lui îi părea rău de Beniamin, căci Domnul făcuse o spărtură în 
seminţiile lui Israel. Bătrînii adunării au zis: “Cum să facem 
rost de neveste pentru cei rămași, căci femeile lui Beniamin au 
fost nimicite?” Şi au zis: “Cei ce au mai rămas din Beniamin, 
să-și păstreze moștenirea, ca să nu se șteargă o seminţie din Is- 
rael. Dar noi nu putem să dăm pe fetele noastre după ei, căci 
copiii lui Israel au jurat, zicînd: “Blestemat să fie cine va da 
o nevastă unui Beniamit!” Şi au zis: “lată, în fiecare an este 
o sărbătoare a Domnului la Silo, care este la miază noapte de 
Betel, la răsăritul drumului care suie din Betel la Sihem, și la 
miază-zi de Lebona.” Apoi au dat următoarea poruncă fiilor 
lui Beniamin: “Duceţi-vă și staţi la pîndă în vii. Uitaţi-vă, și 
cînd veţi vedea pe fetele din Silo ieșind să joace, să ieşiţi din 
vii, să vă luaţi fiecare câte o nevastă din fetele din Silo, și să vă 
duceţi în ţara lui Beniamin. Dacă părinţii sau fraţii lor vor 
veni să se plingă la noi, le vom spune: “Daţi-ni-le nouă, căci 
n'am luat cîte o nevastă de fiecare în război. Nu voi li le-aţi 
dat: numai atunci, aţi fi vinovaţi. Fiii lui Beniamin au făcut 
așa: și-au luat neveste, după numărul lor, dintre jucătoarele 
pe cari le-au răpit; apoi au plecat și s'au întors în moștenirea 
lor; au zidit iarăș, cetăţile, și au locuit acolo. Și în acelaș timp 
copiii lui Israel au plecat de acolo fiecare în seminţia lui și în 
familia lui, și s'a întors fiecare în moștenirea lui. Pe vremea 
aceea, nu era împărat în Israel, fiecare făcea ce-i plăcea. 

S om din Betleemul lui iada a plecat cu nev și 
g) CU cei doi fii ai lui, să locuiască pentru o vreme în 
țara Moabului. Nirnele omului aceluia era Elim- 
elec, numele nevestei lui era Naomi, și cei doi fii ai lui se 
numeau Mahlon și Chilion: erau Efratiţi, din Betleemul lui 
Iuda. Ajungând în țara Moabului, și-au așezat locuinţa acolo. 
Elimelec, bărbatul Naomei, a murit, și ea a rămas cu cei doi 
fii ai ei. Ei și-au luat neveste Moabite. Una se numea Orpa, 
și cealaltă Rut, și au locuit acolo aproape zece ani. Mahlon 
și Chilion au murit și ei amîndoi, și Naomi a rămas fără cei 
doi fii ai ei și fără bărbat. Apoi s'a sculat, ea și nurorile ei, 
ca să se întoarcă în ţara ei din țara Moabului, căci aflase în 
țara Moabului că Domnul cercetase pe poporul Său și-i dă- 
duse pîine. Ea a ieșit din locul în care locuia însoţită, de cele 
două nurori ale ei, și a pornit ca să se întoarcă în ţara lui 
Iuda. Naomi a zis atunci celor două nurori ale ei: “Duceţi-vă 
și întoarceţi-vă fiecare la casa mamei ei! Domnul să Se îndure 
de voi, cum v'aţi îndurat și voi de cei ce au murit și de mine! 
Să vă dea Domnul să găsiți odihnă fiecare în casa unui bărbat!” 
Și le-a sărutat. Ele au ridicat glasul, și au plins; și i-au zis: 
“Nu; noi vom merge cu tine la poporul tău.” Naomi a zis: 
“ntoarceţi-vă, fiicele mele! Pentruce să veniţi voi cu mine? 
Mai am eu oare fii în pîntecele meu, ca să poată fi bărbaţii 
voştri?  "ntoarceţi-vă, fiicele mele, și duceţi-vă! Eu sînt prea 
bătrînă ca să mă mărit din nou. Și chiar dacă aș zice că trag 
nădejde; chiar dacă în noaptea aceasta aș fi cu un bărbat, și 
aş naște fii, aţi mai aștepta voi pînă să se facă mari și ați 
vrea voi să nu vă măritaţi din pricina lor? Nu, fiicele mele! 
Eu sînt mult mai amărită decât voi, pentrucă mina Domnului 
s'a întins împotriva mea.” Şi ele au ridicat glasul, și iarăș 
au plins. Orpa a sărutat pe soacră-sa şi a plecat, dar Rut s'a 
ținut de ea. Naomi a zis către Rut: “lată, cumnată-ta s'a 

întors la poporul ei și la dumnezeii ei; întoarce-te și tu după 
cumnată-ta.” Rut a răspuns: “Nu sta de mine să te las, și să 
mă întorc dela tine! 'ncotro vei merge tu voi merge și eu, unde 
vei locui tu, voi locui și eu; poporul tău va fi poporul meu, și 
Dumnezeul tău va fi Dumnezeul meu; unde vei muri tu, voi 
muri și eu, și voi fi îngropată acolo. Facă-mi Domnul ce o vrea, 
dar nimic nu mă va despărţi de tine de cît moartea!” Naomi, 
văzînd-o hotărită să meargă cu ea, n'a mai stăruit. Au călă- 
torit împreună pînă ce au ajuns la Betleem. Și cînd au intrat 
în Betleem, toată cetatea s'a pus în mișcare din pricina lor 
și femeile ziceau: “Naomi (Plăcută) este aceasta?” Ea le-a 
zis: “Nu-mi mai ziceţi Naomi; ziceţi-mi Mara (Amărăciune), 
căci cel Atotputernic m'a umplut de amărăciune. La plecare 
eram în belșug, şi acum Domnul mă aduce înapoi cu mîinile 
goale. De ce să-mi mai ziceţi Naomi, cînd Domnul S'a ros- 
tit împotriva mea, şi Cel Atotputernic m'a întristat?” Astfel 
s'au întors din țara Moabului Naomi și noru-sa Rut, Moabita. 
Au ajuns la Betleem la începutul seceratului orzurilor. 


Naomi avea o rudă după bărbat. Acesta era un om foarte 
bogat, din familia lui Elimelec, și se numea Boaz. Rut, 
Moabita, a zis către Naomi: “Lasă-mă, te rog, să mă duc 
să string spice de pe cîmpul aceluia înaintea căruia voi căpăta 
trecere.” Ea i-a răspuns: “Du-te, fiica mea.” Ea s'a dus 
într'un ogor să strîngă spice pe urma secerătorilor. Și s'a în- 
tîmplat că ogorul acela era a lui Boaz, care era din familia lui 
Elimelec. Şi iată că Boaz a venit din Betleem, și a zis se- 
cerătorilor: “Domnul să fie cu voi!” Ei i-au răspuns: “Domnul 
să te binecuvinteze!” Şi Boaz a zis slujitorului însărcinat cu 
privegherea secerătorilor: “A cui este tînăra aceasta?”  Sluji- 
torul însărcinat cu privegherea secerătorilor a răspuns: “Este 
o tînără Moabită, care s'a întors cu Naomi din ţara Moabului. 
Ea a zis: „Dă-mi voie să string; și să culeg spice dintre snopi, 
rămase pe urma secerătorilor.“ Și de azi dimineaţă, decînd a 
venit, a stat în picioare pînă acum, și nu s'a odihnit decît o 
clipă în casă”. Boaz a zis către Rut: “Ascultă, fiică, să nu te 
duci să culegi spice în alt ogor; să nu te depărtezi de aici, și 
rămii cu slujnicele mele.  Uită-te unde vor secera pe cîmpi, și 

du-te după ele. Am poruncit slugilor mele să nu se atingă de 
tine. Și cînd îţi va fi sete, să te duci la vase, și să bei din ce vor 
scoate slugile.” Atunci ea s'a aruncat cu faţa la pămînt, și i-a 
zis: “Cum am căpătat eu trecere înaintea ta, ca să te îngrijești 
de mine, o străină?” Boaz i-a răspuns: “Mi s'a spus tot ce ai 
făcut pentru soacră-ta, dela moartea bărbatului tău, și cum ai 
părăsit pe tatăl tău și pe mama ta și ţara în care te-ai născut, 
ca să mergi la un popor pe care nu-l cunoșteai mai înainte. 
Domnul să-ți răsplătească ce ai făcut, și plata să-ţi fie deplină 
din partea Domnului, Dumnezeului lui Israel, subt ale cărui 
aripi ai venit să te adăpostești!” Şi ea a zis: “O! să capăt 
trecere înaintea ta, domnul meu! Căci tu m'ai mîngiiat, și 
vorbele tale au mers la inima slujnicei tale. Și totuș eu nu sînt 
nici măcar ca una din slujnicele tale.” La vremea prînzului, 
Boaz a zis către Rut: “Apropie-te, mănîncă pîne, și moaie-ţi 
bucata în oţet.” Ea a șezut lîngă secerători. I-au dat grăunţe 
prăjite; a mîncat și s'a săturat și ce a rămas a strîns. Apoi 
s'a sculat să culeagă spice. Boaz a dat următoarea poruncă 
slujitorilor săi: “Lăsaţi-o să culeagă spice și între snopi, și să 
n’o opriţi; și chiar voi să-i scoateţi din snopi cîteva spice; s'o 
lăsaţi să culeagă spice, și să n'o înfruntaţi.” Ea a cules spice 
de pe cîmp pînă seara, și a bătut ce culesese. A ieșit aproape 
o efă de orz. A luat-o și a intrat în cetate, și soacră-sa a 
văzut ce culesese. Rut a scos și rămășițele dela prînz și i le-a 
dat.  Soacră-sa i-a zis: “Unde ai cules astăzi spice, și unde ai 
muncit? Binecuvîntat să fie celce s'a îngrijit de tine!” Și Rut 
a spus soacrei sale la cine muncise: “Omul la care am muncit 
azi”, a zis ea, “se numește Boaz.” Naomi a zis nurorei sale: 
“Să fie binecuîntat de Domnul, care este plin de îndurare pen- 
tru cei vii, cum a fost și pentru cei ce au murit. „Omul acesta 
este rudă cu noi‘, i-a mai spus Naomi, este din ceice au drept 
de răscumpărare asupra noastră.” Rut, Moabita, a adăugat: 
“El mi-a mai zis:” “Rămii cu slugile mele, pînă vor isprăvi de 
secerat.” Şi Naomi a zis către noru-sa Rut: “Este bine, fiica 
mea, să ieși cu slujnicele lui, și să nu te întilnească cineva în alt 
ogor”. Ea s'a ţinut dar de slujnicele lui Boaz, ca să culeagă 
spice, pînă la sfârșitul seceratului orzurilor și seceratului grîu- 

lui. Și locuia cu soacră-sa. 


Soacră-sa Naomi i-a zis: “Fiica mea, aş vrea să-ţi dau un 
loc de odihnă, ca să fii fericită. Și acum Boaz, cu ale cărui 
slujnice ai fost, nu este el rudă cu noi? lată, el are să vînture la 
noapte orzurile în arie.  Spală-te şi unge-te, apoi îmbracă-te 
cu hainele tale, și pogoară-te la arie. Să nu te faci cunos- 
cută lui, pînă va isprăvi de mîncat și de băut. Și cînd se va 
duce să se culce, înseamnă-ți locul unde se culcă. Apoi du-te, 
descopere-i pitioarele, și culcă-te. Și el însuș îţi va spune ce 
să faci.” Ea i-a răspuns: “Voi face tot ce ai spus.” Rut sa 
pogorit la arie, și a făcut tot ce poruncise soacră-sa. Boaz a 
mincat și a băut, și inima-i era veselă. S'a dus și s'a culcat 
la marginea unui stog. Rut a venit atunci încet de tot, i-a 
descoperit picioarele, și s'a culcat. La miezul nopţii, omul s'a 
speriat; s'a plecat, și iată că o femeie era culcată la picioarele 
lui. Ela zis: “Cine ești tu?” Ea răspuns: “Eu sînt Rut, slu- 
jnica ta; întinde-ți poala hainei peste slujnica ta, căci ai drept 
de răscumpărare.” Și ela zis: “Fii binecuvîntată de Domnul, 
fiică! Această faptă de pe urmă mărturisește și mai mult pen- 
tru tine decît cea dintii, că n'ai umblat după tineri, săraci sau 
bogaţi. Acum, fiică, nu te teme, îţi voi face tot ce vei zice, 
căci toată cetatea știe că ești o femeie cinstită. Este ade- 
vărat, că am drept de răscumpărare, dar este o altă rudă mai 
aproape decît mine. Rămii în noaptea aceasta aici. Și mîne, 
dacă vrea să te răscumpere, bine, să te răscumpere; dar dacă 
nu-i place să te răscumpere, te voi răscumpăra eu, viu este 
Domnul! Culcă-te aici pînă dimineaţă.” Ea a rămas culcată 
la picioarele lui pînă dimineaţă, și s'a sculat mai înainte de a 
se putea cunoaște unul pe altul. Boaz a zis: “Să nu știe nimeni 
că a intrat o femeie în arie!” Şia adăugat: “Adu mantaua de 
pe tine, și ţine-o.” Ea a ţinut-o, și el a măsurat șase măsuri 
de orz, și le-a pus pe ea. Apoi a intrat în cetate. Rut s'a 
întors la soacră-sa, și Naomi, a zis: “Tu ești, fiica mea?” Rut 
i-a istorisit tot ce-i făcuse omul acela. Ea a zis: “Mi-a dat 
aceste șase măsuri de orz, zicînd: ‚Să nu te întorci cu mînile 
goale la soacră-ta.” Și Naomi a zis: “Fii liniștită, fiica mea, 
pînă vei ști cum se va isprăvi lucrul acesta, căci omul acesta 

nu va avea odihnă pînă nu va sfârși lucrul chiar astăzi.” 


Boaz s'a suit la poarta cetăţii, și s'a oprit acolo. Și iată 
că cel ce avea drept de răscumpărare, și despre care vorbise 
Boaz, trecea. Boaz i-a zis: “Hei, cutare, apropie-te, stai aici.” 
Și el s'a apropiat, și s'a oprit. Boaz a luat atunci zece oa- 
meni dintre bătrînii cetăţii, și a zis: “Ședeţi aici.” Și ei au 
șezut jos. Apoi a zis celui ce avea drept de răscumpărare: 
“Naomi, întorcîndu-se din ţara Moabului, a vindut bucata 
de pămînt care era a fratelui nostru Elimelec. Am crezut 
de datoria mea să te înștiințez despre aceasta, și să-ţi spun: 
„Cumpără-o, în faţa locuitorilor și în fața bătrinilor poporu- 
lui meu. Dacă vrei s'o răscumperi, răscumpără-o; dar dacă 
nu vrei, spune-mi, ca să știu. Căci nu este nimeni înaintea 
ta care să aibă dreptul de răscumpărare, și după tine eu am 
dreptul acesta.” Și el a răspuns: “O voi răscumpăra.” Boaz 
a zis: “n ziua în care vei cumpăra țarina din mîna Naomei, o 
vei cumpăra în acelaș timp și dela Rut, Moabita, nevasta celui 
mort, ca să ridici numele mortului în moștenirea lui.” Și cel ce 
avea drept de răscumpărare a răspuns: “Nu pot s'o răscumpăr 
pe socoteala mea, de frică să nu-mi stric moștenirea mea; ia 
tu dreptul de răscumpărare, căci eu nu pot s'o răscumpăr.” 
Odinioară în Israel, pentru întărirea unei răscumpărări sau 
unui schimb, omul își scotea încălțămintea și o dădea celuilalt: 
aceasta slujea ca mărturie în Israel. Cel ce avea drept de 
răscumpărare a zis dar lui Boaz: “Cumpără-o pe socoteala 
ta!” Și și-a scos încălțămintea. Atunci Boaz a zis bătrinilor 
și întregului popor: “Voi sînteți martori azi că am cumpărat 
din mîna Naomei tot ce era al lui Elimelec, al lui Chilion și al 
lui Mahlon, și că mi-am cumpărat deasemenea de nevastă pe 
Rut, Moabita, nevasta lui Mahlon, ca să ridic numele mortului 
în moștenirea lui, și pentru ca numele mortului să nu fie șters 
dintre fraţii lui și din poarta locului lui. Voi sînteți martori 
azi despre aceasta!” Tot poporul care era la poartă şi bătrinii 
au zis: “Sîntem martori! Domnul să facă pe femeia, care intră 
în casa ta ca Rahela și ca Lea, cari amîndouă au zidit casa lui 
Israel! Arată-ţi puterea în Efrata, și fă-ţi un nume în Betleem! 
Sămiînţa pe care ţi-o va da Domnul, prin această tînără femeie, 


421 RUT 4. 13-22 


să-ți facă o casă asemenea casei lui Pereț, care s'a născut lui 
Iuda din Tamar!” Boaz a luat pe Rut, care i-a fost nevastă, 
și el a intrat la ea. Domnul a făcut-o să zămislească, și ea a 
născut un fiu. Femeile au zis Naomei: “Binecuvîntat să fie 
Domnul, care nu te-a lăsat lipsită azi de un bărbat cu drept de 
răscumpărare, și al cărui nume va fi lăudat în Israel! Copilul 
acesta îţi va înviora sufletul, și va fi sprijinul bătrineţelor tale; 
căci l-a născut noru-ta, care te iubește, și care face pentru tine 
mai mult decît șapte fii.” Naomi a luat copilul, l-a ţinut în 
braţe, și a văzut de el. Vecinele i-au pus nume, zicînd: “Un 
fiu s'a născut Naomei!” Și l-au numit Obed. Acesta a fost 
tatăl lui Isai, tatăl lui David. lată sămînţa lui Pereţ. Pereţ 
a fost tatăl lui Heţron; Heţron a fost tatăl lui Ram; Ram a 
fost tatăl lui Aminadab; Aminadab a fost tatăl lui Nahşon: 
Nahșon a fost tatăl lui Salmon; Salmon a fost tatăl lui Boaz; 
Boaz a fost tatăl lui Obed; Obed a fost tatăl lui Isai; și Isai 
a fost tatăl lui David. 

co ra un om din Ramataim-Ţofim, din muntele lui Efraim, 
o RO numit Elcana, fiul lui Ieroham, fiul lui Elihu, fiul lui 
OS Tohu, fiul lui Tuf, Efratit. El avea două neveste; 
K una se numea Ana, iar cealaltă Penina. Penina avea 
copii, dar Ana n’avea. Omul acesta se suia în fiecare an din 
cetatea sa la Silo, ca să se închine... înaintea Domnului oștir- 
ilor și să-l aducă jertfe. Acolo se aflau cei doi fii ai lui Eli, 
Hofni și Fineas, preoți ai Domnului. ’n ziua cînd își aducea 
Elcana jertfa, dădea părți nevestei sale Penina, tuturor fiilor, 
și tuturor fiicelor pe cari le avea de la ea. Dar Anei îi dădea 
o parte îndoită; căci iubea pe Ana. Dar Domnul o făcuse 
stearpă.  Protivnica ei o înțepa dese ori, ca s'o facă să se 
minie, pentru că Domnul o făcuse stearpă. Şi în toți anii 
era așa. Orideciteori se suia Ana la casa Domnului, Penina o 
înțepa la fel. Atunci ea plîngea și nu mînca. Elcana, bărbatul 
ei, îi zicea: “Ano, pentruce plîngi, și nu mănînci? Pentruce ți- 
este întristată inima? Oare nu preţuiesc eu pentru tine mai 
mult decât zece fii?” Ana s'a sculat, dupăce au mîncat și 
au băut ei la Silo. Preotul Eli şedea pe un scaun, lingă unul 
din ușiorii Templului Domnului. Și Ana se ruga Domnului 
cu sufletul amărât și plingea! Ea a făcut o juruinţă, și a zis: 
“Doamne, Dumnezeul oștirilor! Dacă vei binevoi să cauţi spre 
întristarea roabei Tale, dacă-Ţi vei aduce... aminte de mine și 
nu vei uita pe roaba Ta, și dacă vei da roabei Tale un copil de 
parte bărbătească, îl voi închina Domnului pentru toate zilele 
vieţii lui, și brici...... nu va trece peste capul lui.” Fiindcă 
ea stătea multă vreme în rugăciune înaintea Domnului, Eli se 
uita cu băgare de seamă la gura ei. Ana vorbea în inima ei, 
și numai buzele și le mișca, dar nu i se auzea glasul. Eli credea 
că este beată, și i-a zis: “Pînă cînd vei fi beată? Du-te de 
te trezește.” Ana a răspuns: “Nu, domnul meu, eu sînt o fe- 
meie care sufere în inima ei, și n'am băut nici vin, nici băutură 

ameţitoare; ci îmi vărsam sufletul înaintea Domnului. Să nu 
iei pe roaba ta drept o femeie stricată, căci numai prea multa 
mea durere și supărare m'a făcut să vorbesc pînă acum.” Eli 
a luat din nou cuvîntul, și a zis: “Du-te în pace, și Dumnezeul 
lui Israel să asculte rugăciunea pe care I-ai făcut-o!” Ea a 
zis: “Să capete roaba ta trecerea înaintea ta!” Și femeia a 
plecat. A mîncat, și faţa ei n'a mai fost aceeaș. S'au sculat 
disdedimineață, și, dupăce s'au închinat pînă la pămînt înain- 
tea Domnului, s'au întors și au venit acasă la Rama. Cînd i 
s'au împlinit zilele, Ana a rămas însărcinată, și a născut un fiu, 
căruia i-a pus numele Samuel (Dumnezeu a ascultat), “căci” 
a zis ea, “dela Domnul l-am cerut.” Bărbatul său Elcana s'a 
suit apoi cu toată casa lui, să aducă Domnului jertfa, de peste 
an, și să-și împlinească juruința. Dar Ana nu s'a suit, și a zis 
bărbatului ei: “Cînd voi înţerea copilul, îl voi duce, ca să fie 
pus înaintea Domnului și să rămînă acolo pentru totdeauna...” 
Elcana, bărbatul ei, i-a zis: “Fă ce vei crede, așteaptă pînă-l 
vei înțerca. Numai împlinească-Și Domnul cuvîntul Lui!” Și 
femeia a rămas acasă, și a dat ţiţă fiului ei, pînă l-a înţercat. 
Cînd l-a înțercat, l-a suit cu ea, și a luat trei tauri, o efă de 
făină, și un burduf cu vin. L-a dus în casa Domnului la Silo: 
copilul era încă mic de tot. Au junghiat taurii, și au dus 
copilul la Eli. Ana a zis: “Domnul meu, iartă-mă! Cît este 
de adevărat că sufletul tău trăiește, domnul meu, atît este de 
adevărat că eu sînt femeia aceea care stăteam aici lîngă tine 
și mă rugam Domnului. Pentru copilul acesta mă rugam, și 
Domnul a ascultat rugăciunea pe care I-o făceam. De aceea 
vreau să-l dau Domnului: toată viaţa lui să fie dat Domnului.” 
Și s'au închinat acolo înaintea Domnului. 


Ana s'a rugat, și a zis: “Mi se bucură inima în Domnul, Put- 
erea mea... a fost înălțată de Domnul; Mi s'a deschis larg gura 
împotriva vrăjmașilor mei, Căci mă bucur...... de ajutorul 
Tău. Nimeni nu este sfint ca Domnul; Nu este alt Dumnezeu 
decît Tine; Nu este stincă așa ca Dumnezeul nostru. Nu mai 
vorbii cu atîta îngimfare, Să nu vă mai iasă din gură cuvinte 
de mindrie; Căci Domnul este un Dumnezeu care știe totul, 
Și toate faptele sînt cîntărite de El. Arcul celor puternici s'a 

sfărimat, Și cei slabi sînt încinși cu putere. Cei ce erau sătui, 
se închiriază pentru pîne, Și ceice erau flăminzi se odihnesc; 
Chiar cea stearpă naște de șapte ori, Și cea care... avea mulți 
copii stă lîncezită. Domnul omoară și învie, El pogoară în 
locuinţa morţilor și El scoate de acolo. Domnul sărăcește și 
El îmbogățește, EI smerește și El înalță El ridică din pul- 
bere pe cel sărac, Ridică din gunoi pe cel lipsit. Ca să-i pună 
să șadă alături cu cei mari. Și le dă de moștenire un scaun 
de domnie îmbrăcat cu slavă; Căci ai Domnului sînt stilpii... 

pămîntului, Și pe ei a așezat El lumea. El va păzi pașii prea 
iubiților Lui, Dar cei răi vor fi nimiciţi în întunerec; Căci omul 
nu va birui prin putere.  Vrăjmașii Domnului vor tremura, 
Din înălțimea cerului El 'și va arunca tunetul asupra lor; Dom- 
nul... va judeca marginile pămîntului. El va da 'mpăratului 
Său putere, Și El va înălța tăria...... Unsului Lui”.  Elcana 
s'a dus acasă, la Rama, și copilul a rămas în slujba Domnu- 
lui, înaintea preotului Eli. Fiii lui Eli erau niște oameni răi. 
Nu cunoșteau pe Domnul. Și iată care era felul de purtare 
al acestor preoți faţă de popor. Cînd aducea cineva o jertfă, 
venea sluga preotului în clipa cînd se ferbea carnea. Tinînd în 
mînă o furculiță cu trei coarne, o vira în cazan, în căldare, 
în tigaie sau în oală; și tot ce apuca cu furculița, lua preotul 
pentru el. Așa făceau ei tuturor acelora din Israel cari veneau 
la Silo. Chiar înainte de a arde grăsimea, venea sluga preotu- 
lui și zicea celui ce aducea jertfa: “Dă pentru preot carnea de 
fript; el nu va lua dela tine carne fiartă, ci vrea carne crudă”. 
Și dacă omul zicea: “După ce se va arde grăsimea, vei lua ce-ţi 
va plăcea”, sluga răspundea: “Nu! dă mi acum, căci altfel 
iau cu sila”. Tinerii aceștia se făceau vinovaţi înaintea Dom- 
nului de un foarte mare păcat, pentrucă nesocoteau darurile 
Domnului. Samuel făcea slujba înaintea Domnului; și copilul 
acesta. era îmbrăcat cu un efod de in.  Mamă-sa îi făcea pe 
fiecare an o mantie mică, și i-o aducea cînd se suia cu băr- 
batul ei ca să aducă jertfa din fiecare an. Eli a binecuvîntat 
pe Elcana și pe nevastă-sa, și a a zis: “Să dea Domnul să ai 
copii din femeia aceasta, cari să înlocuiască pe acela pe care 
l-a împrumutat ea Domnului!” Și s'au întors acasă. Cînd a 


425 1 SAMUEL 2. 22-35 


cercetat Domnul pe Ana, ea a rămas însărcinată, și a născut 
trei fii și două fiice. Și je Samuel creștea înaintea Dom- 
nului. Eli era foarte bătrân, și a aflat cum se purtau fiii lui cu 
tot Israelul; a aflat și că se culcau cu femeile cari slujeau afară 
la uşa cortului întâlnirii. El le-a zis: “Pentru ce faceţi astfel 
de lucruri? Căci aflu dela tot poporul despre faptele voastre 
rele. Nu, copii, ce aud spunîndu-se despre voi, nu este bine; 
voi faceți pe poporul Domnului să păcătuiască. Dacă un om 
păcătuiește împotriva altui om, îl va judeca Dumnezeu; dar 
dacă păcătuiește împotriva Domnului, cine se va ruga pentru 
el?” Totuş ei n'au ascultat de glasul tatălui lor, căci Domnul 
voia să-i omoare. Tînărul Samuel creștea mereu, și era plăcut 
Domnului și oamenilor. Un om al lui Dumnezeu a venit la 
Eli, și i-a zis: “Așa vorbeşte Domnul: „Nu M'am descoperit Eu 
casei tatălui tău, cînd erau în Egipt, în casa lui Faraon? Eu 
l-am ales dintre toate seminţiile lui Israel, ca să fie în slujba 
Mea, în preoţie, ca să se suie la altarul Meu, să ardă tămiia, 
și să poarte efodul înaintea Mea; și am dat casei tatălui tău 
toate jertfele mistuite de foc și aduse de copiii lui Israel. Pen- 
truce călcaţi voi în picioare jertfele Mele și darurile Mele, cari 
am poruncit să se facă în locașul Meu? Și cum se face că tu 
cinstești pe fiii tăi mai mult decît pe Mine, ca să vă îngrășaţi 
din cele dintii roade luate din toate darurile poporului Meu 
Israel?” De aceea, iată ce zice Domnul Dumnezeul lui Israel: 
“Spusesem că și casa ta și casa tatălui tău au să umble tot- 
deauna înaintea Mea”. Și acum, zice Domnul, departe de Mine 
lucrul acesta! Căci voi cinsti... pe cine Mă cinstește, dar ceice 
Mă dispreţuiesc,...... vor fi dispreţuiți. Iată că vine vremea 
cînd voi tăia braţul tău și braţul casei tatălui tău, așa încît nu 
va mai fi niciun bătrin în casa ta. Vei vedea un protivnic al 
tău în locașul Meu, în timp ce Israel va fi copleșit de bunătăţi 
de Domnul; și nu va mai fi niciodată niciun bătrîn în casa ta. 
Voi lăsa să rămînă la altarul Meu numai unul dintr'ai tăi, ca 
să ţi se topească ochii de durere și să ţi se întristeze sufletul; 
dar toţi ceilalți din casa ta vor muri în floarea vîrstei. Şi 
iată semnul celor ce se vor întîmpla celor doi fii ai tăi Hofni 
și Fineas: amîndoi vor muri într'o zi. Eu "mi voi pune un 

preot credincios, care va lucra după inima Mea și după sufle- 
tul Meu; îi voi zidi o casă stătătoare, și va umbla totdeauna 
înaintea Unsului... Meu. Și oricine va mai răminea din casa 
ta va veni să se arunce cu fața la pămînt înaintea lui, pentru 
un ban de argint și pentru o bucată de pine, și va zice: “Pune- 
mă, te rog, în una din slujbele preoţiei, ca să am o bucată de 
pîne să mănînc”. 


Tînărul Samuel slujea Domnului înaintea lui Eli. Cuvintul 
Domnului era rar în vremea aceea, și vedeniile nu erau dese. 
Tot pe vremea aceea, Eli începea să aibă ochii tulburi, și nu 
mai putea să vadă. El stătea culcat la locul lui, iar candela lui 
Dumnezeu nu se stinsese încă; și Samuel era culcat în Templul 
Domnului, unde era chivotul lui Dumnezeu. Atunci Domnul 
a chemat pe Samuel. El a răspuns: “lată-mă!” Şia alergat la 
Eli, și a zis: “lată-mă, căci m'ai chemat”. Eli a răspuns. “Nu 
te-am chemat; întoarce-te și te culcă”. Și s'a dus și s'a culcat. 
Domnul a chemat din nou pe Samuel. Și Samuel s'a sculat, s'a 
dus la Eli, și a zis: “lată-mă, căci m'ai chemat.” Eli a răspuns: 
“Nu te-am chemat, fiule, întoarce-te și te culcă”. Samuel nu 
cunoștea încă pe Domnul, și Cuvîntul Domnului nu-i fusese 
încă descoperit. Domnul a chemat din nou pe Samuel, pentru 
a treia oară. Și Samuel s'a sculat, s'a dus la Eli, și a zis: “lată- 
mă, căci m'ai chemat”. Eli a înțeles că Domnul cheamă pe 
copil, și a zis lui Samuel: “Du-te, de te culcă; și dacă vei mai fi 
chemat, să spui: „Vorbește, Doamne, căci robul Tău ascultă.” 
Și Samuel s'a dus să se culce la locul lui. Domnul a venit, 
S'a înfățișat și l-a chemat ca și în celelalte dăţi: “Samuele, 
Samuele!” Şi Samuel a răspuns: “Vorbește, căci robul Tău 
ascultă”. Atunci Domnul a zis lui Samuel: “lată că voi face 
în Israel un lucru care va asurzi urechile oricui îl va auzi. "n 
ziua aceea, voi împlini asupra lui Eli tot ce am rostit împotriva 
casei lui; voi începe și voi isprăvi. l-am spus că vreau să 
pedepsesc casa lui pentru totdeauna, din pricina fărădelegii de 
care are cunoștință, și prin care fiii lui... s'au făcut vrednici de 
lepădat, fără...... ca el să-i fi oprit. De aceea jur casei lui Eli 
că niciodată fărădelegea casei lui Eli nu va fi ispășită, nici prin 
jertfe, nici prin daruri de mîncare”. Samuel a rămas culcat 

pînă dimineaţa, apoi a deschis ușile casei Domnului. Samuel 
s'a temut să istorisească lui Eli vedenia aceea. Dar Eli a 
chemat pe Samuel, și a zis: “Samuele, fiule”! El a răspuns: 
“lată-mă!” Şi Eli a zis: “Care este cuvîntul pe care ţi l- 
a vorbit Domnul? Nu-mi ascunde nimic. Dumnezeu să Se 
poarte cu tine cu toată asprimea, dacă-mi ascunzi ceva din 
tot ce ţi-a spus!” Samuel i-a istorisit tot, fără să-i ascundă 
nimic. Şi Eli a zis: “Domnul este acesta, să facă ce va crede!” 
Samuel creștea, Domnul era cu el, și n'a lăsat să cadă la pămînt 
niciunul... din cuvintele sale. Tot Israelul, dela Dan pînă la 
Beer-Șeba, a cunoscut că Domnul pusese pe Samuel prooroc al 
Domnului. Domnul nu înceta să Se arate în Silo; căci Domnul 
Se descoperea lui Samuel, în Silo, prin cuvîntul Domnului. 


Chemarea lui Samuel a ajuns la cunoștința întregului Is- 
rael. Israel a ieșit înaintea Filistenilor, ca să lupte împotriva 
lor. Au tăbărit lîngă Eben-Ezer, și Filistenii tăbăriseră la Afec. 
Filistenii s'au așezat în linie de bătaie împotriva lui Israel, și 
lupta a început. Israel a fost bătut de Filisteni, cari au omorît 
pe cîmpul de bătaie aproape patru mii de oameni. Poporul 
s'a întors în tabără, și bătrinii lui Israel au zis: “Pentruce ne-a 
lăsat Domnul să fim bătuţi astăzi de Filisteni? Haidem să luăm 
dela Silo chivotul legămîntului Domnului, ca să vină în mi- 
jlocul nostru, și să ne izbăvească din mîna vrăjmașilor noștri. 
Poporul a trimes la Silo, de unde au adus chivotul legămîn- 
tului Domnului oștirilor, care şade între heruvimi. Cei doi 
fii ai lui Eli, Hofni și Fineas, erau acolo, împreună cu chivotul 
legămîntului lui Dumnezeu. Cînd a intrat chivotul legămîntu- 
lui Domnului în tabără, tot Israelul a scos strigăte de bucurie, 
de s'a cutremurat pămîntul. Răsunetul acestor strigăte a fost 
auzit de Filisteni, și au zis: „Ce înseamnă strigătele acestea 
cari răsună în tabăra Evreilor‘? Și au auzit că sosise chivotul 
Domnului în tabără. Filistenii s'au temut, pentrucă au crezut 
că Dumnezeu venise în tabără. „Vai de noij au zis ei, „căci n'a 
fost așa ceva pînă acum. Vai de noi! Cine ne va izbăvi din 
mîna acestor dumnezei puternici? Dumnezeii aceștia au lovit 
pe Egipteni cu tot felul de urgii în pustie. 'ntăriți-vă, și fiţi 
oameni, Filistenilor, ca nu cumva să fiţi robi Evreilor, cum 

v'au fost ei robi vouă: fiți oameni și luptaţi!” Filistenii au 
început lupta, și Israel a fost bătut. Fiecare a fugit în cor- 
tul lui. ’nfrîngerea a fost foarte mare, și din Israel au căzut 
treizeci de mii de oameni pedeștri.  Chivotul lui Dumnezeu 
a fost luat, și cei doi fii ai lui Eli, Hofni și Fineas, au murit. 
Un om din Beniamin a alergat din tabăra de bătaie și a venit 
la Silo în aceaș zi cu hainele sfișiate, și cu capul acoperit cu 
tārînă. Cînd a ajuns, Eli, aștepta, stînd pe un scaun lingă 
drum, căci inima îi era neliniștită pentru chivotul lui Dum- 
nezeu. La intrarea lui în cetate, omul acesta a dat de veste, 
și toată cetatea a strigat. Eli, auzind aceste strigăte, a zis: 
“Ce însemnează zarva aceasta?” Și îndată omul a venit și a 
adus lui Eli vestea aceasta. Și Eli era în vîrstă de nouăzeci 
și opt de ani, avea ochii întunecaţi și nu mai putea să vadă. 
Omul a zis lui Eli: “Vin de pe cîmpul de bătaie, și din cîm- 
pul de bătaie am fugit astăzi”. Eli a zis: “Ce s'a întîmplat, 
fiule?” Cel ce aducea vestea aceasta, ca răspuns, a zis: “Is- 
rael a fugit dinaintea Filistenilor, și poporul a suferit o mare 
înfrîngere; și chiar cei doi fii ai tăi, Hofni și Fineas, au murit, 
și chivotul Domnului a fost luat.”  Abea a pomenit de chiv- 
otul lui Dumnezeu, și Eli a căzut de pe scaun pe spate, lîngă 
poartă; și-a rupt ceafa și a murit, căci era om bătrîn și greu. 
El fusese judecător în Israel patruzeci de ani.  Noru-sa, nev- 
asta lui Fineas, era însărcinată, și sta să nască. Cînd a auzit 
vestea. despre luarea chivotului lui Dumnezeu, despre moartea 
socrului ei și despre moartea bărbatului ei, s'a înconvoiat și 
a născut, căci au apucat-o durerile nașterii. Cînd trăgea să 
moară, femeile cari erau lîngă ea i-au zis: “Nu te teme, căci ai 
născut un fiu!” Dar ea n'a răspuns și n'a luat seama la ce i se 
spunea. A pus copilului numele I-Cabod! (Nu mai e slavă), 
zicînd: “S'a dus slava din Israel!” Spunea lucrul acesta din 
pricina luării chivotului lui Dumnezeu, și din pricina socru- 
lui și bărbatului ei. Ea a zis: “S'a dus slava din Israel, căci 
chivotul lui Dumnezeu este luat.” 


Filistenii au luat chivotul lui Dumnezeu, și l-au dus din 
Eben-Ezer la Asdod După ce au pus mîna pe chivotul lui 
Dumnezeu, Filistenii l-au dus în casa lui Dagon (Zeul pește) 

și l-au așezat lîngă Dagon. A doua zi, Asdodenii, cari se scu- 
laseră, dis de dimineaţă, au găsit pe Dagon întins cu fața la 
pămînt, înaintea chivotului Domnului. Au luat pe Dagon, și 
l-au pus înapoi la locul lui. Și a doua zi, sculîndu-se disded- 
imineaţă, au găsit pe Dagon întins cu fața la pămînt, înaintea 
chivotului Domnului; capul lui Dagon și cele două mini ale 
lui erau tăiate pe prag, și nu-i rămăsese decît trunchiul. De 
aceea, pînă în ziua de azi, preoţii lui Dagon și toţi ceice intră 
în casa lui Dagon, la Asdod, nu calcă pe prag. Mina Domnu- 
lui a apăsat asupra celor din Asdod, și i-a pustiit; i-a lovit cu 
bube... la șezut, atît în Asdod cât și în ţinutul lui. Cînd au 
văzut că așa stau lucrurile, oamenii din Asdod au zis: “Chiv- 
otul Dumnezeului lui Israel să nu rămînă la noi, căci mîna Lui 
apasă asupra noastră şi asupra lui Dagon, dumnezeul nostru.” 
Și au trimes și au adunat la ei pe toţi domnitorii Filistenilor, 
și au zis: “Ce să facem cu chivotul Dumnezeului lui Israel?” 
Domnitorii au răspuns: “Să se ducă la Gat chivotul Dum- 
nezeului lui Israel.” Și au adus acolo chivotul Dumnezeului 
lui Israel.” Dar după ce a fost dus acolo, mîna Domnului a 
apăsat asupra cetăţii, și a fost o mare groază; a lovit... pe 
oamenii cetăţii dela mic pînă la mare, și au avut o spuzenie 
de bube la șezut. Atunci au trimes chivotul lui Dumnezeu la 
Ecron. Cînd a intrat chivotul lui Dumnezeu în Ecron, Ecroniţii 
au strigat: “Au adus la noi chivotul Dumnezeului lui Israel, 
ca să ne omoare, pe noi și poporul nostru.” Şi au trimes și 
au strîns pe toţi domnitorii Filistenilor, și au zis: “Trimeteţi 
înapoi chivotul Dumnezeului lui Israel; să se întoarcă la locul 
lui, ca să nu ne omoare, pe noi și poporul nostru.” Căci în 
toată cetatea era o groază de moarte, și mîna lui Dumnezeu 
apăsa cu putere. Oamenii cari nu mureau, erau loviți cu bube 
la șezut, și ţipetele cetăţii se înălţau pînă la cer. 


Chivotul Domnuluui a fost șapte luni în ţara Filistenilor. 
Și Filistenii au chemat pe preoți și pe ghicitori, și au zis: “Ce 
să facem cu chivotul Domnului? Arătaţi-ne cum trebuie să-l 
trimetem înapoi la locul lui.” Ei au răspuns: “Dacă trime- 
teţi înapoi chivotul Dumnezeului lui Israel, să nu-l trimeteţi 
cu mîna goală, ci aduceţi lui Dumnezeu o jertfă pentru vină; 

atunci vă veți vindeca, și veți ști... pentruce nu s'a îndepărtat 
mîna Lui de peste voi.”  Filistenii au zis: “Ce jertfă pentru 
vină să-l aducem?” Ei au răspuns: “Cinci umflături de aur 
și cinci șoareci de aur, după numărul domnitorilor Filistenilor, 
căci aceeaș urgie a fost peste voi toţi și peste domnitorii voştri. 
Faceţi niște chipuri după umflăturile voastre și niște chipuri 
după șoarecii voştri cari pustiesc ţara, și daţi slavă Dumnezeu- 
lui lui Israel: poate că va înceta... să-Și apese mîna peste voi, 
peste dumnezeii...... voştri, și peste ţara voastră.  Pentruce 
să vă împietriți inima, cum și-au împietrit inima Egiptenii și 
Faraon? Nu i-a pedepsit El și n'au lăsat ei atunci pe copiii 
lui Israel să plece? Acum, faceţi un car nou de tot, și luaţi 
două vaci tinere cari dau ţiță și cari n'au tras la jug; înju- 
gaţi vacile la car, și mînaţi înapoi acasă vițeii lor cari se ţin 
după ele. Să luaţi chivotul Domnului, și să-l puneţi în car; 
să puneţi alături de el, într'o ladă, lucrurile de aur pe cari le 
daţi Domnului ca dar pentru vină; apoi să-l trimeteţi, și va 
pleca.  Să-l urmăriţi cu privirea; și dacă se va sui pe dru- 
mul hotarului său spre Bet-Șemeș, Domnul ne-a făcut acest 
mare rău; dacă nu, vom ști că nu mîna Lui ne-a lovit, ci lucrul 
acesta. a venit peste noi din întîmplare.” Oamenii au făcut 
așa. Au luat două vaci cari alăptau, le-au înjugat la car, și 
le-au închis viţeii acasă. Au pus în car chivotul Domnului, și 
lada cu șoarecii de aur și chipurile umflăturilor lor. Vacile au 
apucat drept pe drum spre Bet-Șemeș; au ţinut mereu acelaș 
drum, mugind, și nu s'au abătut nici la dreapta nici la stînga. 
Domnitorii Filistenilor au mers după ele pînă la hotarul Bet- 
Șemeșului. Locuitorii din Bet-Șemeș secerau grînele în vale: 
au ridicat ochii, au zărit chivotul, și s'au bucurat cînd l-au 
văzut.  Carul a ajuns în cîmpul lui Iosua din Bet-Șemeș, și 
s'a oprit acolo. Acolo era o piatră mare. Au despicat lemnele 
carului, și vacile le-au adus ca ardere de tot Domnului. Lev- 
iţii au pogorît chivotul Domnului, și lada de lîngă el în care se 
aflau lucrurile de aur, și le-au pus pe toate pe piatra cea mare. 
Oamenii din Bet-Șemeș au adus Domnului în ziua aceea, arderi 
de tot și jertfe. Cei cinci domnitori ai Filistenilor, dupăce au 
văzut lucrul acesta, s'au întors la Ecron în aceeaș zi. lată 

umflăturile de aur pe cari le-au dat Domnului Filistenii, ca 
dar pentru vină; una pentru Asdod, una pentru Gaza, una 
pentru Ascalon, una pentru Gat, una pentru Ecron. Erau 
și niște șoareci de aur, după numărul tuturor cetăților Filis- 
tenilor, cari erau ale celor cinci căpetenii, atît cetăţi întărite 
cât și cetăţi fără ziduri. Lucrul acesta, îl adeverește piatra cea 
mare pe care au pus chivotul Domnului, și care este și astăzi 
în cîmpul lui Iosua din Bet-Șemeș. Domnul a lovit pe oa- 
menii din Bet-Șemeș, cînd s'au uitat în chivotul Domnului; 
a lovit (cincizeci de mii) șapte zeci de oameni din popor. Și 
poporul a plins, pentrucă Domnul îl lovise cu o mare urgie. 
Oamenii din Bet-Șemeș au zis: “Cine poate sta înaintea Dom- 
nului, înaintea acestui Dumnezeu sfint? Şi la cine trebuie să 
se suie chivotul, dacă se depărtează dela noi?” Au trimes soli 
la locuitorii din Chiriat-learim, ca să le spună: “Filistenii au 
adus înapoi chivotul Domnului; pogorîţi-vă și suiţi-l la voi.” 


Locuitorii din Chiriat-learim au venit, și au suit chivotul 
Domnului; l-au dus în casa lui Abinadab, pe deal, și au sfinţit 
pe fiul său Eleazar ca să păzească chivotul Domnului. Tre- 
cuse destulă vreme din ziua cînd fusese pus chivotul în Chiriat- 
learim. Trecuseră douăzeci de ani. Atunci toată casa lui Israel 
a plins după Domnul. Samuel a zis întregei case a lui Is- 
rael: “Dacă din toată inima voastră vă întoarceţi la Domnul, 
scoateţi din mijlocul vostru dumnezeii străini și Astarteele..., 
îndreptaţi-vă inima...... spre Domnul, și slujiți-l numai... Lui; 
și El vă va izbăvi din mîna Filistenilor.” Şi copiii lui Israel 
au scos din mijlocul lor Baalii și Astarteele, și au slujit numai 
Domnului. Samuel a zis: “Stringeţi pe tot Israelul la Miţpa, 
și eu mă voi ruga Domnului pentru voi.” Şi s'au strîns la 
Miţpa. Au scos apă și au vărsat-o înaintea Domnului, și au 
postit în ziua aceea, zicînd: “Am păcătuit... împotriva. Dom- 
nului!” Samuel judeca pe copiii lui Israel la Miţpa. Filistenii 
au aflat că fiii lui Israel se adunaseră la Miţpa, și domnitorii 
Filistenilor s'au suit împotriva lui Israel. La vestea aceasta 
copiii lui Israel s'au temut de Filisteni, și au zis lui Samuel: 
“Nu înceta să strigi pentru noi către Domnul, Dumnezeul nos- 
tru, ca să ne scape din mîna Filistenilor.” Samuel a luat 

un miel sugar, și l-a adus întreg ca ardere de tot Domnului. 
A strigat către Domnul pentru Israel, și Domnul l-a ascultat. 
Pe cînd aducea Samuel arderea de tot, Filistenii s'au apropiat 
ca să bată pe Israel. Domnul a tunat în ziua aceea cu mare 
vuiet împotriva Filistenilor, și i-a pus pe fugă. Au fost bătuţi 
dinaintea lui Israel. Bărbaţii lui Israel au ieșit din Miţpa, au 
urmărit pe Filisteni, și i-au bătut pînă subt Bet-car. Samuel 
a luat o piatră pe care a pus-o între Miţpa și Șen, și i-a pus 
numele Eben-Ezer (Piatră de ajutor), zicînd: “Pînă aici Dom- 
nul ne-a ajutat.” Astfel au fost smeriţi Filistenii, și n'au mai 
venit pe ţinutul lui Israel. Mina Domnului a fost împotriva 
Filistenilor în tot timpul vieţii lui Samuel. Cetățile pe cari le 
luaseră Filistenii dela Israel, s'au întors la Israel, dela Ecron 
pînă la Gat, cu ţinutul lor; Israel le-a smuls din mîna Filis- 
tenilor. Și a fost pace între Israel și Amoriţi. Samuel a fost 
judecător în Israel în tot timpul vieţii lui. El se ducea în 
fiecare an de făcea înconjurul Betelului, Ghilgalului și Miţpei, 
și judeca. pe Israel în toate locurile acestea. Apoi se întorcea 
la Rama, unde era casa lui; și acolo judeca pe Israel. Și a zidit 
acolo un altar Domnului. 


Cînd a îmbătrinit Samuel, a pus pe fiii săi judecători peste 
Israel. Fiul său întîi născut se numea Ioel, și al doilea Abia; 
ei erau judecători la Beer-Şeba. Fiii lui Samuel n'au călcat 
pe urmele lui; ci se dădeau la lăcomie, luau mită... și călcau 
dreptatea. Toți bătrinii lui Israel s'au strîns și au venit la 
Samuel la Rama. Ei au zis: “lată că tu ești bătrîn, și copiii 
tăi nu calcă pe urmele tale; acum pune un împărat peste noi 
să ne judece, cum au toate neamurile.” Samuel n'a văzut cu 
plăcere faptul că ziceau: “Dă-ne un împărat ca să ne judece.” 
Și Samuel s'a rugat Domnului. Domnul a zis lui Samuel: “As- 
cultă glasul poporului în tot ce-ţi va spune; căci nu pe tine te 
leapădă, ci pe Mine mă leapădă, ca să nu mai domnesc peste 
ei. Ei se poartă cu tine cum s'au purtat totdeauna, decînd 
i-am scos din Egipt pînă în ziua de astăzi; M'au părăsit și au 
slujit altor dumnezei.  Ascultă-le glasul deci; dar înștiinţează- 
i, şi fă-le cunoscut dreptul împăratului care va domni peste ei.” 
Samuel a spus toate cuvintele Domnului poporului care-i cerea 

un Împărat. Ela zis: “Iată care va fi dreptul împăratului care 
va domni peste voi. El va lua pe fiii voştri, îi va pune la carele 
sale și între călăreţii lui, ca să alerge înaintea carului lui; îi va 
pune căpetenii peste o mie și căpetenii peste cinzeci, și-i va în- 
trebuinta la aratul pămiînturilor lui, la seceratul bucatelor lui, 
la facerea, armelor lui de război și a uneltelor carelor lui. Va 
lua, pe fetele voastre să-i facă miresme, de mîncare și pîne. Va 
lua, cea mai bună parte din cîmpiile voastre, din viile voastre și 
din măslinii voștri, și o va da slujitorilor lui. Va lua zeciuială 
din rodul seminţelor și viilor voastre, și o va da famenilor și 
slujitorilor lui. Va lua pe robii și roabele voastre, cei mai buni 
boi și măgari ai voştri, și-i va întrebuința la lucrările lui. Va 
lua zeciuială din oile voastre, și voi înșivă veţi fi slugile lui. Și 
atunci veți striga împotriva împăratului vostru pe care-l veţi 
alege, dar Domnul nu vă va asculta.” Poporul n'a vrut să as- 
culte glasul lui Samuel. “Nu!” au zis ei, “ci să fie un împărat 
peste noi, ca să fim și noi ca toate neamurile; împăratul nos- 
tru ne va judeca, va merge în fruntea noastră şi ne va cîrmui în 
războaiele noastre.” Samuel, dupăce a auzit toate cuvintele 
poporului, le-a spus în auzul Domnului. Și Domnul a zis lui 
Samuel: “Ascultă-le glasul, și pune un împărat peste ei.” Și 
Samuel a zis bărbaţilor lui Israel: “Duceţi-vă fiecare în cetatea 
lui.” 


Era un om din Beniamin, numit Chis, fiul lui Abiel, fiul lui 
Teror, fiul lui Becorat, fiul lui Afiah, fiul unui Beniamit, un om 
tare și voinic. El avea un fiu cu numele Saul, tînăr și frumos, 
mai frumos decît oricare din copiii lui Israel. Și-i întrecea pe 
toţi în înălțime dela umăr în sus.  Măgăriţele lui Chis, tatăl 
lui Saul, s'au rătăcit; și Chis a zis fiului său Saul: “Ia cu tine 
o slugă, scoală-te și du-te de caută măgărițele.” Saul a trecut 
prin muntele lui Efraim, și a străbătut ţara Șalișa, fără să 
le găsească; au trecut prin țara Șaalim, și nu erau acolo; au 
străbătut ţara lui Beniamin, și nu le-au găsit.  Ajunseseră în 
țara 'Tuf, cînd Saul a zis slugii care îl însoțea: “Haide să ne 
întoarcem, ca nu cumva tatăl meu, lăsînd măgărițele, să fie 
îngrijorat de noi.” Sluga i-a zis: “lată că în cetatea aceasta 
este un om al lui Dumnezeu, un om cu vază; tot ce spune el, 

nu se poate să nu se întîmple. Haidem la el dar; poate că 
ne va arăta drumul pe care trebuie să apucăm.” Saul a zis 
slugii sale: “Dar dacă mergem acolo, ce să aducem omului lui 
Dumnezeu? Căci nu mai avem merinde în saci și n'avem niciun 
dar de adus omului lui Dumnezeu. Ce avem?” Sluga a luat 
din nou cuvîntul, și a zis lui Saul: “Uite eu am la mine un sfert 
de siclu de argint; îl voi da omului lui Dumnezeu, și ne va arăta 
drumul.” - Odinioară în Israel, cînd se ducea cineva să întrebe 
pe Dumnezeu, zicea: “Haidem, să mergem la văzător!” Căci 
acela care se numește azi prooroc, se numea, odinioară văzător. 
- Saul a zis slugii: “Ai dreptate; haidem să mergem!” Și s'au 
dus în cetatea unde era omul lui Dumnezeu. Pe cînd se suiau 
ei spre cetate, au întîlnit niște fete cari ieșiseră să scoată apă; 
și le-au zis: “Aici este văzătorul?” Ele le-au răspuns: “Da, 
iacă-l înaintea ta; dar du-te repede, astăzi a venit în cetate, 
pentrucă poporul aduce jertfă pe înălțime. Cînd veţi intra în 
cetate, îl veți găsi înainte ca să se suie la locul înalt să mănînce; 
căci poporul nu mănîncă pînă nu vine el, fiindcă el trebuie să 
binecuvinteze jertfa; după aceea, mănîncă și cei poftiţi. Suiţi- 
vă dar, căci acum îl veţi găsi.” Și s'au suit în cetate. Tocmai 
cînd intrau pe poarta cetăţii, au fost întilniți de Samuel, care 
ieșea să se suie pe înălțime. Dar, cu o zi mai înainte de venirea 
lui Saul, Domnul înștiințase pe Samuel, și-i zisese: “Mine, la 
ceasul acesta, îți voi trimete un om din ţara lui Beniamin, 
și să-l ungi drept căpetenie a poporului Meu Israel. El va 
scăpa poporul Meu din mîna Filistenilor; căci am căutat cu 
îndurare spre poporul Meu, pentrucă strigătul lui a ajuns pînă 
la Mine.” Cînd a zărit Samuel pe Saul, Domnul i-a zis: “lată 
omul, despre care ţi-am vorbit; el va domni peste poporul 
Meu.” Saul s'a apropiat de Samuel la mijlocul porţii, și a 
zis: “Arată-mi, te rog, unde este casa văzătorului.” Samuel a 
răspuns lui Saul: “Eu sînt văzătorul. Suie-te înaintea mea pe 
înălțime, și veţi mînca astăzi cu mine. Mine te voi lăsa să pleci, 
şi-ţi voi spune tot ce se petrece în inima ta. Nu te neliniști de 
măgărițele pe cari le-ai pierdut acum trei zile, căci s'au găsit. 
Și pentru cine este păstrat tot ce este mai de preţ în Israel? 
Oare nu pentru tine și pentru toată casa tatălui tău?” Saul 


435 I SAMUEL 9. 22-10. 6 


a răspuns: “Oare nu sînt eu Beniamit, din una din cele mai 
mici seminţii ale lui Israel? Și familia... mea nu este cea mai 
mică dintre toate familiile din seminţia lui Beniamin? Pentru 
ce dar îmi vorbești astfel?” Samuel a luat pe Saul și pe sluga 
lui, i-a vîrit în odaia de mîncare, le-a dat locul cel dintîi între 
cei poftiţi, cari erau aproape treizeci de inși. Samuel a zis 
bucătarului: “Adu porţia pe care ţi-am dat-o, cînd ţi-am zis: 
„Pune-o deoparte.” Bucătarul a dat spata și ce era pe ea, și a 
pus-o înaintea lui Saul. Și Samuel a zis: “lată ce a fost păstrat, 
pune-o înainte, și mănîncă, fiindcă pentru tine s'a păstrat cînd 
am poftit poporul.” Astfel Saul a mîncat cu Samuel în ziua 
aceea. S'au pogorit apoi de pe înălţime în cetate, și Samuel 
a stat de vorbă cu Saul pe acoperișul casei. Apoi s'au sculat 
disdedimineaţă; și în revărsatul zorilor, Samuel a chemat pe 
Saul de pe acoperiș, și a zis: “Scoală-te, și te voi însoți”. Saul 
s'a sculat, și au ieșit amindoi, el și Samuel. Cînd s'au pogorit 
la marginea cetăţii, Samuel a zis lui Saul: “Spune slugii tale să 
treacă înaintea noastră”. Și sluga a trecut înainte. “Oprește- 
te acum”, a zis iarăș Samuel, “şi-ţi voi face cunoscut cuvîntul 
lui Dumnezeu”. 


Samuel a luat sticluţa cu untdelemn, și a turnat-o pe capul 
lui Saul. Apoi l-a sărutat, și a zis: “Nu te-a uns Domnul... 
ca să fii căpetenia moștenirii...... Lui? Astăzi, după ce mă 
vei părăsi, vei găsi doi oameni la mormîntul Rahelei, în ho- 
tarul lui Beniamin la Telţah. Ei îţi vor zice: „Măgăriţele pe 
care te-ai dus să le cauţi s'au găsit; și iată că tatăl tău nu se 
mai gîndeşte la măgăriţe, ci este îngrijorat de voi, și zice: „Ce 
să fac pentru fiul meu?” De acolo vei merge mai departe, 
și vei ajunge la stejarul din Tabor, unde vei fi întimpinat de 
trei oameni suindu-se la Dumnezeu, în Betel, și ducînd unul 
trei iezi, altul trei turte de pîine, iar altul un burduf cu vin. 
Ei te vor întreba de sănătate, şi-ţi vor da două pini, pe cari 
le vei lua din mîna lor. După aceea, vei ajunge la Ghibea 
Elohim, unde se află garnizoana Filistenilor. Cînd vei intra 
în cetate, vei întîlni o ceată de prooroci pogorindu-se... de 
pe înălțimea pentru jertfă, cu lăute, tîmpene, fluere și cobze 
înainte, și...... proorocind. Duhul Domnului va veni peste 

tine, vei prooroci cu ei, și vei fi prefăcut într'alt om. Cînd 
ți se vor împlini semnele acestea, fă ce vei găsi de făcut, căci 
Dumnezeu este cu tine. Apoi să te pogori înaintea mea la 
Ghilgal; și eu mă voi pogori la tine, ca să aduc arderi de tot și 


jertfe de mulțămire. Să mă aștepți șapte zile acolo, pînă voi 


ajunge eu la tine şi-ţi voi spune ce ai să faci.” De îndată ce 
Saul a întors spatele ca să se despartă de Samuel, Dumnezeu 
i-a dat o altă inimă, și toate semnele acestea s'au împlinit în 
aceeaș zi. Cînd au ajuns la Ghibea, iată că i-a ieșit înainte 
o ceată de prooroci. Duhul... lui Dumnezeu a venit peste 
el, și el a proorocit în mijlocul lor. Toți cei ce-l cunoscuseră 
mai înainte, au văzut că proorocea împreună cu proorocii, și 
își ziceau unul altuia în popor: “Ce s'a întîmplat cu fiul lui 
Chis? Oare și Saul este între prooroci?” Cineva din Ghibea 
a răspuns: “Și cine este tatăl lor?” Deacolo zicala: “Oare și 
Saul este între prooroci?” - Cind a sfîrșit de proorocit, s'a dus 
pe înălțime. Unchiul lui Saul a zis lui Saul și slugii lui: “Unde 
v'aţi dus?” Saul a răspuns: “Să căutăm măgărițele; dar cînd 
am văzut că nu le găsim, ne-am dus la Samuel.” Unchiul lui 
Saul a zis din nou: “Istorisește-mi dar ce v'a spus Samuel.” 
Și Saul a răspuns unchiului său: “Ne-a spus că măgăriţele s'au 
găsit.” Și nu i-a spus nimic despre împărăţia despre care vor- 
bise Samuel. Samuel a chemat poporul înaintea Domnului 
la Miţpa, și a zis copiilor lui Israel: “Așa vorbește Domnul, 
Dumnezeul lui Israel: „Eu am scos din Egipt pe Israel, și v'am 
izbăvit din mîna Egiptenilor și din mîna tuturor împărăţiilor 
cari vă apăsau. Și astăzi, voi lepădaţi pe Dumnezeul vsotru, 
care v'a izbăvit din toate relele și din toate suferințele voas- 
tre, și-l ziceţi: „Pune un împărat peste noii 'nfăţișaţi-vă acum 
înaintea Domnului, după seminţiile voastre și după miile voas- 
tre.” Samuel a apropiat toate seminţiile lui Israel, și a ieșit 
la sorţi seminţia lui Beniamin. A apropiat seminţia lui Beni- 
amin pe familii, și a ieșit la sorț familia lui Matri. Apoi a ieşit 
la sort Saul, ful lui Chis. L-au căutat, dar nu l-au găsit. Au 
întrebat din nou pe Domnul: “A venit oare omul acesta aici?” 
Și Domnul a zis: “lată că este ascuns între vase.” Au alergat 


și l-au scos de acolo, și el s'a înfățișat în mijlocul poporului. "i 

întrecea pe toți în înălţime, dela umăr în sus. Samuel a zis 24 
întregului popor: “Vedeți pe cel pe care l-a ales Domnul? Nu 
este nimeni în tot poporul care să fie ca el”. Și tot poporul 

a strigat: “Trăiască împăratul”!” Samuel a făcut cunoscut 25 
poporului dreptul împărăției, și l-a scris într'o carte, pe care a 
pus-o înaintea Domnului. Apoi a dat drumul întregului popor, 
trimețînd pe fiecare acasă. Şi Saul s'a dus acasă în Ghibea, 26 
însoţit de o parte din ostași a căror inimă o mișcase Dumnezeu. 
S'au găsit însă și oameni răi, cari ziceau: “Ce ne poate ajuta, 27 
acesta?” Și l-au disprețuit, și nu... i-au adus niciun dar. Dar 
Saul s'a făcut că nu-i aude. 


Nahaș, Amonitul, a venit și a împresurat labesul din Galaad. [Li] 
Toţi locuitorii din labes au zis lui Nahaș: “Fă... legămînt cu 
noi, și-ţi vom fi supuși.” Dar Nahaș, Amonitul, le-a răspuns: 2 
“Voi face legămînt cu voi dacă mă lăsaţi să vă scot la toți 
ochiul drept, și să arunc astfel o ocară asupra întregului Is- 
rael.”  Bătrînii din labes i-au zis: “Dă-ne un răgaz de șapte 3 
zile, ca să trimetem soli în tot ţinutul lui Israel; și dacă nu 
va, fi nimeni să ne ajute, ne vom supune ţie”. Solii au ajuns 4 
la Ghibea, cetatea lui Saul, și au spus aceste lucruri în auzul 
poporului. Și tot poporul a ridicat glasul, și a plins. Saul 5 
tocmai se întorcea dela cîmp, în urma boilor, şi a întrebat: 
“Ce are poporul de plînge?” I-au istorisit ce spuseseră cei din 
labes. Cum a auzit Saul aceste lucruri, Duhul lui Dumnezeu 
a venit peste el, și s'a mîniat foarte tare. A luat o păreche de 
boi, i-a tăiat în bucăţi, și le-a trimes prin soli în tot ţinutul lui 
Israel, zicînd: “Oricine nu va merge după Saul și Samuel, își va 
vedea boii tăiaţi la fel”. Groaza Domnului a apucat pe popor, 
care a pornit ca un singur om. Saul le-a făcut numărătoarea 8 
la Bezec; copiii lui Israel erau trei sute de mii, și bărbaţii lui 
Iuda treizeci de mii. Ei au zis solilor cari veniseră: “Așa să 9 
vorbiţi locuitorilor Iabesului din Galaad: Mine, cînd va dogori 
soarele, veţi avea ajutor”. Solii au dus vestea aceasta celor 
din labes, cari s'au umplut de bucurie, și au zis Amoniţilor: 10 
“Miine ne vom supune vouă, și ne veţi face ce vă va plăcea”. 

A două zi, Saul a împărţit poporul în trei cete. Au pătruns în 11 
tabăra Amoniţilor în straja dimineţei, și i-au bătut pînă la căl- 

dura zilei. Ceice au scăpat, au fost risipiţi, și n'au mai rămas 
doi laolaltă dintre ei. Poporul a zis lui Samuel: “Cine zicea: 
„Saul să domnească peste noi? ‘Dați încoace pe oamenii aceia, 
ca să-i omorim.” Dar Saul a zis: “Nimeni nu va fi omorît în 
ziua aceasta, căci astăzi Domnul a dat o izbăvire lui Israel”. 
Și Samuel a zis poporului: “Veniţi, și să mergem la Ghilgal, 
ca să întărim acolo împărăţia.” Tot poporul s'a dus la Ghil- 
gal, și au pus pe Saul împărat, înaintea Domnului, la Ghilgal. 
Acolo, au adus jertfe... de mulțămire înaintea Domnului; și 
Saul și toţi oamenii lui Israel s'au veselit foarte mult acolo. 


Samuel a zis întregului Israel: “Iată că vam ascultat glasul 
în tot ce mi-aţi zis, și am pus un împărat peste voi. De 
acum, iată împăratul care va merge înaintea voastră. Cît de- 
spre mine, eu sînt bătrîn, am albit, așa că fiii mei sînt cu voi; 
am umblat înaintea voastră, din tinereţă pînă în ziua de azi. 
lată-mă! Mărturisiţi împotriva mea, în faţa Domnului și în 
faţa unsului Lui: Cui i-am luat boul, sau cui i-am luat mă- 
garul? Pe cine am apăsat, și pe cine am năpăstuit? De la cine 
am luat mită ca să închid ochii... asupra lui? Mărturisiţi, și 
vă voi da înapoi.” Ei au răspuns: “Nu ne-ai apăsat, nu ne-ai 
năpăstuit, și nici n'ai primit nimic din mîna nimănui”. El 
le-a mai zis: “Domnul este martor împotriva voastră, și unsul 
Lui este martor, în ziua aceasta, că n'aţi găsit nimic în mînile 
mele”. Și ei au răspuns: “Sînt martori!” Atunci Samuel a zis 
poporului: “Domnul a pus pe Moise și pe Aaron, și a scos pe 
părinţii voştri din Egipt. Acum, înfăţișaţi-vă, ca să vă judec 
înaintea Domnului pentru toate binefacerile pe cari vi le-a fă- 
cut Domnul, vouă și părinţilor voştri. Dupăce a venit Iacov 
în Egipt, părinţii voştri au strigat către Domnul, și Domnul a 
trimes... pe Moise și pe Aaron, cari au scos pe părinţii voștri 
din Egipt și i-au adus să locuiască în locul acesta. Dar ei 
au uitat pe Domnul Dumnezeul lor; și El i-a vîndut în mînile 
lui Sisera, căpetenia oștirii Haţorului, în mînile Filistenilor..., 
și în mînile împăratului Moabului......, cari au început lupta 
împotriva lor. Au strigat iarăș către Domnul, și au zis: „Am 
păcătuit, căci am părăsit pe Domnul, și am slujit Baalilor și 
Astarteelor; izbăvește-ne... acum din mîna vrăjmașilor noștri, 

și-Ti vom sluji.” Şi Domnul a trimes pe lerubaal, și pe Barac 
și pe lefta, și pe Samuel..., și v'a izbăvit din mîna vrăjmașilor 
voştri cari vă înconjurau, și aţi locuit în liniște. Apoi, cînd aţi 
văzut că Nahaș, împăratul fiilor lui Amon, mergea împotriva 
voastră, mi-aţi zis: „Nuj ci un împărat să domnească peste 
noi”. “Și totuş Domnul..., Dumnezeul vostru, era 'mpăratul 
vostru. lată dar împăratul pe care l-aţi ales, și pe care l-aţi 
cerut; iată că Domnul... a pus un împărat peste voi. Dacă 
vă veţi teme de Domnul, dacă-l veţi sluji, dacă veţi asculta de 
glasul Lui, și dacă nu vă veţi împotrivi cuvîntului Domnului, 
vă veți alipi de Domnul, Dumnezeul vostru, atît voi cât și îm- 
păratul care domnește peste voi. Dar dacă nu veți asculta 
de glasul Domnului, și vă veţi împotrivi cuvîntului Domnului, 
mîna Domnului va fi împotriva voastră, cum a fost împotriva 
părinţilor voştri. Acum mai așteptați aici, ca să vedeţi min- 
unea, pe care o va face Domnul subt ochii voştri. Nu sîntem 
noi la seceratul grînelor? Voi striga către Domnul, și va trimete 
tunete și ploaie. Să știți atunci și să vedeţi cît de rău... ați fă- 
cut înaintea Domnului cînd aţi cerut un împărat pentru voi” 
Samuel a strigat către Domnul, și Domnul a trimes chiar în 
ziua aceea tunete și ploaie. Tot poporul a avut o mare frică 
de Domnul și de Samuel. Și tot poporul a zis lui Samuel: 
“Roagă-te Domnului, Dumnezeului tău, pentru robii tăi, ca să 
nu murim; căci la toate păcatele noastre am mai adăugat și pe 
acela de a cere un împărat pentru noi”. Samuel a zis poporu- 
lui: “Nu vă temeţi! Aţi făcut tot răul acesta; dar nu vă abateţi 
dela Domnul, și slujiţi Domnului din toată inima voastră. Nu 
vă abateţi dela EI; altfel, ați merge după lucruri de nimic, cari 
n'aduc nici folos nici izbăvire, pentrucă sînt lucruri de nimic. 
Domnul nu va părăsi pe poporul Lui, din pricina Numelui Lui 
celui mare, căci Domnul a hotărît... să facă din voi poporul 
Lui. Departe iarăș de mine să păcătuiesc împotriva Domnu- 
lui, încetînd să mă rog pentru voi! Vă voi învăţa calea... cea 
bună și cea dreaptă. Temeţi-vă numai de Domnul, și slujiți-l 
cu credincioșie din toată inima voastră; căci vedeţi ce putere 
desfășură... El printre voi. Dar dacă veţi face răul, veţi peri, 
voi și împăratul vostru”. 

Saul era în vîrstă de treizeci de ani, cînd a ajuns împărat, 
și a domnit doi ani peste Israel. Saul și-a ales trei mii de băr- 
baţi din Israel: două mii erau cu el la Micmaș și pe muntele 
Betel, iar o mie erau cu Ionatan la Ghibea lui Beniamin. Pe 
ceilalți din popor i-a trimes pe fiecare la cortul lui. Ionatan 
a bătut tabăra Filistenilor care era la Gheba, și Filistenii au 
auzit lucrul acesta. Saul a pus să sune cu trimbița prin toată 
țara, zicînd: “Să audă Evreii lucrul acesta!” Tot Israelul a 
auzit zicîndu-se: “Saul a bătut tabăra Filistenilor, și Israel 
s'a făcut urit Filistenilor”. Și poporul a fost adunat la Saul 
în Ghilgal. Filistenii s'au strîns să lupte cu Israel. Aveau o 
mie de cară și șase mii de călăreți; și poporul acesta era fără 
număr: ca nisipul depe ţărmul mării. Au venit și au tăbărit 
la Micmaș, la răsărit de Bet-Aven. Bărbații lui Israel s'au 
văzut la strimtoare, căci erau strînși de aproape și s'au ascuns 
în peșteri, în stufișuri, în stînci, în turnuri și în gropile pen- 
tru apă. Unii Evrei au trecut Iordanul, ca să se ducă în ţara 
lui Gad și Galaad. Saul era tot la Ghilgal, și tot poporul de 
lîngă el tremura. A așteptat sapte zile, după timpul hotărit 
de Samuel. Dar Samuel nu venea la Ghilgal, şi poporul se îm- 
prăștia de lîngă Saul. Atunci Saul a zis: “Aduceţi-mi arderea 
de tot și jertfele de mulțămire.” Și a jertfit arderea de tot. Pe 
cînd sfirșea de adus arderea de tot, a venit Samuel, și Saul i-a 
ieșit înainte să-i ureze de bine. Samuel a zis: “Ce-ai făcut?” 
Saul a răspuns: “Cînd am văzut că poporul se împrăștie de 
lîngă mine, că nu vii la timpul hotărît, și că Filistenii sînt 
strînși la Micmaș, mi-am zis: Filistenii se vor pogori îm- 
potriva mea la Ghilgal, și eu nu m'am rugat Domnului! Atunci 
am îndrăznit și am adus arderea de tot.” Samuel a zis lui 
Saul: “Ai lucrat ca un nebun și n'ai păzit porunca pe care ţi-o 
dăduse Domnul, Dumnezeul tău. Domnul ar fi întărit pe vecie 
domnia ta peste Israel; dar acum, domnia ta nu va dăinui. 
Domnul Și-a ales un om după inima Lui, și Domnul l-a rîn- 
duit să fie căpetenia poporului Său, pentrucă n'ai păzit ce-ţi 
poruncise Domnul.” Apoi Samuel s'a sculat, și s'a suit din 
Ghilgal la Ghibea lui Beniamin. Saul a făcut numărătoarea 
poporului care se afla cu el: erau aproape șase sute de oameni. 

Saul, fiul său Ionatan, și poporul care se afla cu ei, se așezaseră 
la Gheba lui Beniamin, și Filistenii tăbărau la Micmaş. Din 
tabăra Filistenilor au ieșit trei cete ca să pustiască: una a luat 
drumul spre Ofra, spre ţara Șual; alta a luat drumul spre 
Bet-Horon; și a treia a luat drumul spre hotarul care caută 
spre valea 'Teboim, înspre pustie.” ’n toată ţara lui Israel nu 
se găsea niciun fierar; căci Filistenii ziseră: “Să împedecăm 
pe Evrei să-și facă săbii sau sulițe.” Şi fiecare om din Israel 
se pogora la Filisteni ca să-și ascută fierul plugului, coasa, se- 
curea și sapa, cînd se tocea sapa, coasa, furca cu trei coarne 
și securea, și ca să facă vîrf țţepușului cu care mîna boii. Și 
așa s'a intimplat că în ziua luptei nu era nici sabie, nici suliță 
în mînile întregului popor care era cu Saul și Ionatan: nu avea 
decît Saul și fiul său Ionatan. O ceată de Filisteni a venit și 
s'a așezat la trecătoarea Micmașului. 


'ntr'o zi, Ionatan, fiul lui Saul, a zis tînărului care-i purta 
armele: “Vino, și să pătrundem pînă la straja Filistenilor, 
care este dincolo de locul acesta.” Și n'a spus nimic tatălui 
său. Saul stătea la marginea cetăţii Ghibea, subt rodiul din 
Migron, și poporul care era cu el era aproape șase sute de 
oameni. Ahia, fiul lui Ahitub, fratele lui I-Cabod, fiul lui 
Fineas, fiul lui Eli, preotul Domnului la Silo, purta... efodul. 
Poporul nu știa că Ionatan s'a dus. "ntre trecătorile prin cari 
căuta. Ionatan să ajungă la straja Filistenilor, era un pisc de 
stîncă de o parte și un pisc de stîncă de cealaltă parte; unul 
purta numele Boţeţ și celalt Sene. Unul din aceste piscuri 
este la miazănoapte, faţă în față cu Micmaș, și celalt la mi- 
azăzi, faţă în faţă cu Gheba. Ionatan a zis tinărului care-i 
purta armele: “Vino, și să pătrundem pînă la straja acestor 
netăiaţi împrejur. Poate că Domnul va lucra pentru noi, căci 
nimic nu împiedecă pe Domnul să dea izbăvire printr'un mic 
număr ca și printr'un mare număr.” Cel ce-i ducea armele i-a 
răspuns: “Fă tot ce ai în inimă, n asculta decît de simţimîntul 
tău, și iată-mă cu tine, gata să te urmez oriunde.” “Ei bine!” 
a zis lonatan, “haidem la oamenii aceștia și să ne arătăm lor. 
Dacă ne vor zice: „Opriţi-vă pînă vom veni noi la voij vom 
rămînea pe loc, și nu ne vom sui la ei. Dar dacă vor zice: 

„Suiţi-vă la noij ne vom sui, căci Domnul îi dă în mîinile noas- 
tre. Acesta să ne fie semnul.” S'au arătat amindoi străjii 
Filistenilor, și Filistenii au zis: “lată că Evreii ies din găurile 
în cari s'au ascuns.” Și oamenii cari erau de strajă au vorbit 
astfel lui Ionatan și celui ce-i ducea armele: “Suiţi-vă la noi, 
ca să vă arătăm ceva.” Ionatan a zis celui ce-i ducea armele: 
“Suie-te după mine, căci Domnul îi dă în minile lui Israel.” Și 
Ionatan s'a suit ajutindu-se cu miînile și picioarele, și cel ce-i 
ducea armele a mers după el. Filistenii au căzut înaintea lui 
Ionatan, și cel ce-i ducea armele arunca moartea în urma lui. 
'n această, întiie înfrîngere, Ionatan și cel ce-i ducea armele au 
ucis douăzeci de oameni, pe întindere de aproape o jumătate 
de pogon de pămînt. A intrat groaza în tabără, în ţară și 
în tot poporul; straja și chiar și prădătorii s'au spăimîntat; 
țara s'a îngrozit. Era groaza... lui Dumnezeu.  Străjerii lui 
Saul, cari erau la Ghibea lui Beniamin, au văzut că mulțimea 
se împrăștie și fuge în toată părţile. Atunci Saul a zis a 
poporului care era cu el: “Numărăţi, vă rog, și vedeţi cine a 
plecat din mijlocul nostru.” Au numărat, și iată că lipsea Ion- 
atan și cel ce-i purta armele. Şi Saul a zis lui Ahia: “Adu 
încoace chivotul lui Dumnezeu!”- Căci pe vremea aceea chiv- 
otul lui Dumnezeu era cu copiii lui Israel. - Pe cînd vorbea 
Saul cu preotul zarva în tabăra Filistenilor se făcea tot mai 
mare; și Saul a zis preotului: “Trage-ţi mîna!” Apoi Saul și 
tot poporul care era cu el s'au strîns, și au înaintat pînă la 
locul luptei; și Filistenii au întors sabia, unii împotriva altora, 
și învălmășala era nespus de mare. Evreii cari erau mai di- 
nainte la Filisteni, și cari se suiseră cu ei în tabără de pe unde 
erau împrăștiați, s'au unit cu Israeliţii cari erau cu Saul și Ion- 
atan. Toți bărbaţii lui Israel cari se ascunseseră în muntele lui 
Efraim, aflind că Filistenii fugeau, au început să-i urmărească 
și ei în bătaie. Domnul a izbăvit pe Israel în ziua aceea, și 
lupta s'a. întins pînă dincolo de Bet-Aven. Ziua aceea a fost 
obositoare pentru bărbaţii lui Israel. Saul pusese pe popor să 
jure, zicînd: “Blestemat să fie omul care va mînca pîne pînă 
seara, pînă mă voi răzbuna pe vrăjmașii mei!” Şi nimeni nu 
mîncase. Tot poporul ajunsese într'o pădure, unde se găsea 

miere pe faţa pămîntului. Cînd a intrat poporul în pădure, a 
văzut mierea curgând; dar niciunul n'a dus mierea la gură, căci 
poporul ţinea jurămîntul. Ionatan nu știa de jurămîntul pe 
care pusese tatăl său pe popor să-l facă; a întins virful toiag- 
ului pe care-l avea în mînă, l-a vîrît într'un fagure de miere, 
și a dus mîna la gură; și ochii i s'au luminat. Atunci cineva 
din popor, vorbindu-i, i-a zis: “Tatăl tău a pus pe popor să 
jure, zicînd: „Blestemat să fie omul care va mînca astăzi!” Și 
poporul era sleit de puteri. Și Ionatan a zis: “Tatăl meu tur- 
bură poporul; vedeţi dar cum mi s'au luminat ochii, pentrucă 
am gustat puţin din mierea aceasta!  Negreșit, dacă poporul 
ar fi mîncat azi din prada pe care a găsit-o la vrăjmașii lui, 
n'ar fi fost înfrîngerea Filistenilor mai mare?” "n ziua aceea 
au bătut pe Filisteni dela Micmaș pînă la Aialon. Poporul 
era foarte obosit, și s'a aruncat asupra prăzii. A luat oi, boi 
și viței, i-a junghiat pe pămînt și i-a mîncat cu sînge cu tot. 
Au spus lucrul acesta lui Saul, și i-au zis: “lată că poporul 
păcătuiește împotriva Domnului, mîncînd cu sînge.” Saul a 
zis: “Voi faceţi o nelegiuire; rostogoliți îndată o piatră mare 
încoace.” Apoi a adăugat: “mprăştiați-vă printre popor, și 
spuneți fiecăruia să-și aducă boul sau oaia, și să-l junghie aici. 
Apoi să mîncaţi, și nu păcătuiţi împotriva Domnului, mîncînd 
cu sînge.” Și peste noapte, fiecare din popor și-a adus boul cu 
mîna, ca să-l junghie pe piatră. Saul a zidit un altar Dom- 
nului: acesta a fost cel dintii altar pe care l-a zidit Domnului. 
Saul a zis: “Să ne pogorim în noaptea aceasta după Filisteni, 
să-i jefuim pînă la lumina zilei, și să nu lăsăm să rămînă unul 
măcar.” Fi au zis: “Fă tot ce vei crede.” Atunci preotul a zis: 
“Să ne apropiem aici de Dumnezeu”. Și Saul a întrebat pe 
Dumnezeu: “Să mă pogor după Filisteni? i vei da în mîinile 
lui Israel?” Dar în clipa aceea nu i-a dat niciun răspuns. Saul 
a zis: “Apropiaţi-vă aici, toate căpeteniile poporului; căutaţi 
și vedeţi de cine și cum a fost săvirșit păcatul acesta astăzi. 
Căci viu este Domnul, Izbăvitorul lui Israel: chiar dacă l-ar fi 
săvirșit fiul meu Ionatan, va muri.” Și nimeni din tot poporul 
nu i-a răspuns. Atunci a zis întregului Israel: “Așezaţi-vă voi 
deoparte; și eu și fiul meu Ionatan vom sta de cealaltă.” Și 

poporul a zis lui Saul: “Fà ce vei crede.” Saul a zis Domnu- 
lui: “Dumnezeul lui Israel, arată adevărul.” Sorţul a căzut pe 
Ionatan și pe Saul, și poporul a scăpat. Saul a zis: “Arun- 
caţi sorțul între mine și fiul meu Ionatan.” Și sorțul a căzut 
pe lonatan. Saul a zis lui lonatan: “Spune-mi ce-ai făcut”. 
Ionatan i-a spus și a zis: “Am gustat puţină miere, cu vasul 


toiagului pe care-l aveam în mînă: iată-mă, voi muri.” Și 
Saul a zis: “Dumnezeu să Se poarte cu toată asprimea față de 
mine, dacă nu vei muri, lonatane!” Poporul a zis lui Saul: 


“Cel! Să moară Ionatan, el, care a făcut această mare izbăvire 
în Israel? Niciodată! Viu este Domnul, că un păr din capul lui 
nu va cădea la pămînt, căci cu Dumnezeu a lucrat el în ziua 
aceasta.” Astfel poporul a scăpat pe Ionatan de la moarte. 
Saul a încetat să mai urmărească pe Filisteni, și Filistenii s'au 
dus acasă. După ce a luat Saul domnia peste Israel, a făcut 
război în toate părțile cu toţi vrăjmașii lui: cu Moab, cu copiii 
lui Amon, cu Edom, cu împărații din Toba, și cu Filistenii; și 
ori încotro se întorcea, era biruitor. S'a arătat viteaz, a bătut 
pe Amalec, și a scăpat pe Israel din mîna celor ce-l jăfuiau. 
Fiii lui Saul au fost: Ionatan, Ișvi și Malchișua. Cele două fete 
ale lui se numeau: cea mai mare Merab, iar cea mai mică Mi- 
cal. Numele nevestei lui Saul era Ahinoam, fata lui Ahimaaţ. 
Numele căpeteniei oștirii lui era Abner, fiul lui Ner, unchiul lui 
Saul. Chis, tatăl lui Saul, și Ner, tatăl lui Abner, erau fiii lui 
Abiel. ’n tot timpul vieţii lui Saul a fost un război înverșunat 
împotriva Filistenilor; și de îndată ce Saul zărea vreun om tare 
și voinic, îl lua cu el. 


Samuel a zis lui Saul: “Pe mine m'a trimes Domnul să te 
ung împărat peste poporul Lui, peste Israel: Ascultă dar ce 
zice Domnul. Aşa vorbește Domnul oștirilor: „Mi-aduc am- 
inte de ceeace a făcut Amalec lui Israel, cînd i-a astupat dru- 
mul la ieșirea lui din Egipt. Du-te acum, bate pe Amalec, și 
nimicește cu desăvirșire tot ce-i al lui; să nu-i cruţi, și să omori 
bărbaţii și femeile, copiii și pruncii, cămilele și măgarii, boii și 
oile.” Saul a adunat poporul, și l-a numărat la 'Telaim: erau 
două sute de mii de oameni pedeștri, și zece mii de oameni 
din Iuda. Saul a mers pînă la cetatea lui Amalec, și a pus 

niște oameni la pîndă în vale. Şia zis Cheniţilor: “Duceţi-vă, 
plecaţi și ieșiţi din mijlocul lui Amalec, ca să nu vă prăpădesc 
împreună cu el; căci... voi v'aţi purtat cu bunăvoință față de 
copiii lui Israel, cînd s'au suit din Egipt”. Și Cheniţii au plecat 
din mijlocul lui Amalec. Saul a bătut pe Amalec, dela Havila 
pînă la Șur..., care este în faţa Egiptului. A prins viu pe Agag, 
împăratul lui Amalec, și a nimicit cu desăvîrşire tot poporul, 
trecîndu-l prin ascuţișul săbiei. Dar Saul și poporul au cruțat 
pe Agag, și oile cele mai bune, boii cei mai buni, vitele grase, 
mieii grași, și tot ce era mai bun; n'a vrut să le nimicească cu 
desvîrșire și au nimicit numai tot ce era prost și nebăgat în 


seamă. Domnul a vorbit lui Samuel, și i-a zis: “...mi pare 
rău că am pus pe Saul împărat, căci se abate dela Mine și 
nu păzește... cuvintele Mele”. Samuel s'a mihnit......, și toată 


noaptea a strigat către Domnul. S'a sculat dis de dimineaţă, 
ca să se ducă înaintea lui Saul. Și au venit și i-au spus: “Saul 
s'a dus la Carmel, și iată că și-a înălțat un semn de biruință, 
apoi s'a întors, și, trecînd mai departe, s'a pogorit la Ghilgal”. 
Samuel s'a dus la Saul, și Saul i-a zis: “Fii binecuvîntat de 
Domnul! Am păzit cuvîntul Domnului”. Samuel a zis: “Ce 
înseamnă behăitul acesta de oi care ajunge la urechile mele, 
și mugetul acesta de boi pe care-l aud?” Saul a răspuns: 
“Le-au adus dela Amaleciţi, pentrucă poporul a cruțat oile 
cele mai bune și boii cei mai buni, ca să-i jertfească Domnului, 
Dumnezeului tău; iar pe celelate, le-am nimicit cu desăvîrșire” . 
Samuel a zis lui Saul: “Stai, și-ți voi spune ce mi-a zis Dom- 
nul astănoapte”. Și Saul i-a zis: “Vorbește”. Samuel a zis: 
“Cînd erai mic în ochii tăi, n'ai ajuns tu căpetenia seminţiilor 
lui Israel, și nu te-a uns Domnul ca să fii împărat peste Israel? 
Domnul te trimisese, zicînd: „Du-te, și nimicește cu desăvîrșire 
pe păcătoșii aceia, pe Amaleciţi; războiește-te cu ei pînă îi vei 
nimici“.  Pentruce n'ai ascultat glasul Domnului? Pentruce 
te-ai aruncat asupra prăzii, și ai făcut ce este rău înaintea 
Domnului?” Saul a răspuns lui Samuel: “Am ascultat glasul 
Domnului, și m'am dus în calea pe care mă trimetea Dom- 
nul. Am adus pe Agag, împăratul lui Amalec, și am nimicit 
cu desăvirșire pe Amaleciţi; dar poporul a luat din pradă 

oi și boi, ca pîrgă din ceeace trebuia nimicit cu desăvirșire, 
ca să le jertfească Domnului, Dumnezeului tău, la Ghilgal”. 
Samuel a zis: “i plac Domnului mai mult arderile de tot și 
jertfele decît ascultarea de glasul Domnului? Ascultarea face 
mai mult decît jertfele, și păzirea cuvîntului Său face mai mult 
decît grăsimea, berbecilor. Căci neascultarea este tot atit de 
vinovată ca ghicirea, și împotrivirea nu este mai puțin vinovată 
decît închinarea la idoli și terafimii. Fiindcă ai lepădat cuvîn- 
tul Domnului, te leapădă și El ca împărat”. Atunci Saul a zis 
lui Samuel: “Am păcătuit, căci am călcat porunca Domnului, 
și n'am ascultat cuvintele tale; mă temeam de popor, și i-am 
ascultat glasul. Acum, te rog, iartă-mi păcatul, întoarce-te 
cu mine, ca să mă închin pînă la pămînt înaintea Domnului.” 
Samuel a zis lui Saul: “Nu mă voi întoarce cu tine: fiindcă 
ai lepădat cuvîntul Domnului, și Domnul te leapădă, ca să nu 
mai fii împărat peste Israel”. Și pe cînd se întorcea Samuel să 
plece, Saul l-a apucat de pulpana hainei, și s'a rupt. Samuel 
i-a zis: “Domnul rupe astăzi domnia lui Israel deasupra ta, și 
o dă altuia mai bun decât tine. Cel ce este tăria lui Israel nu 
minte și nu Se căiește, căci nu este un om ca să-l pară rău.” 
Saul a zis iarăș: “Am păcătuit! Acum, te rog, cinstește-mă 
în faţa bătrinilor poporului meu, și în fața lui Israel; întoarce- 
te cu mine, ca să mă închin înaintea Domnului, Dumnezeului 
tău.” Samuel s'a întors și a mers după Saul, și Saul s'a închi- 
nat înaintea Domnului. Apoi Samuel a zis: “Adu-mi pe Agag, 
împăratul lui Amalec.” Și Agag a înaintat vesel spre el, căci 
zicea: “Negreșit, a trecut amărăciunea morții!” Samuel a zis: 
“După cum sabia ta a lăsat femei fără copii, tot așa și mama 
ta va fi lăsată fără copii între femei.” Și Samuel a tăiat pe 
Agag în bucăţi înaintea Domnului, la Ghilgal. Samuel a ple- 
cat la Rama, și Saul s'a suit acasă la Ghibea lui Saul. Samuel 
nu s'a mai dus să vadă pe Saul pînă în ziua morţii sale. Dar 
Samuel plîngea pe Saul, pentrucă Domnul... Se căise că pusese 
pe Saul împărat peste Israel. 


Domnul a zis lui Samuel: “Cînd vei înceta să plingi pe Saul, 
pentru că l-am lepădat, ca să nu mai domnească peste Israel? 
Umple-ţi... cornul cu untdelemn, și du-te; te voi trimite la 

Isai, Betleemitul, căci pe unul din fiii lui Mi l-am ales...... ca 
împărat.” Samuel a zis: “Cum să mă duc? Saul are să afle, 
și mă va ucide.” Și Domnul a zis: “Să iei cu tine un vițel, și 
să zici: „Vin să aduc o jertfă Domnului.” Să poftești pe Isai 
la jertfă; Eu îți voi arăta ce trebuie să faci, și 'mi vei unge 
pe acela pe care-ţi voi spune să-l ungi.” Samuel a făcut ce 
zisese Domnul, și s'a dus la Betleem. Bătrînii cetăţii au alergat 
înspăimîntaţi înaintea lui și au zis: “Ce vestește venirea, ta: 
ceva bun?” Ela răspuns: “Da; vin să aduc o jertfă Domnului. 
Sfințiți-vă, și veniți cu mine la jertfă.” A sfințit și pe Isai cu fiii 
lui, și i-a pofitit la jertfă. Cînd au intrat ei, Samuel, văzînd 
pe Eliab, și-a zis: “Negreșit, unsul Domnului este aici înaintea 
Lui.” Şi Domnul a zis lui Samuel: “Nu te uita la înfățișarea 
și înălțimea staturii lui, căci l-am lepădat. Domnul nu se uită 
la ce se uită omul; omul SE uită la ceea ce izbește ochii, dar 
Domnul se uită la inimă.” Isai a chemat pe Abinadab, și l-a 
trecut pe dinaintea lui Samuel; și Samuel a zis: “Nici pe acesta 
nu l-a ales Domnul.” Isai a trecut pe Şama; și Samuel a zis: 
“Nici pe acesta nu l-a ales Domnul.” Şi așa a trecut Isai pe 
cei șapte fii ai lui pe dinaintea lui Samuel; și Samuel a zis lui 
Isai: “Domnul n'a ales pe niciunul din ei.” Apoi Samuel a 
zis lui Isai: “Aceștia sînt toți fiii tăi?”. Și el a răspuns: “A 
mai rămas cel mai tînăr, dar paşte oile.” Atunci Samuel a zis 
lui Isai: “Trimite al adios fiindcă nu vom şedea la masă 
pînă nu va veni aici.” Isai a trimes să-l aducă. Și el era cu 
păr bălai, cu ochi frumoși și față frumoasă. Domnul a zis lui 
Samuel: “Scoală-te, și unge-l, căci el este!” Samuel a luat 
cornul cu untdelemn, și l-a uns în mijlocul fraţilor lui. Duhul 
Domnului a venit peste David, începînd din ziua aceea și în 
cele următoare. Samuel s'a sculat, și s'a dus la Rama. Duhul 
Domnului S'a depărtat dela Saul; și a fost muncit de un duh 
rău care venea dela Domnul. Slujitorii lui Saul i-au zis: “lată 
că un duh rău dela Dumnezeu te muncește.  Poruncească 
numai domnul nostru! Robii tăi sînt înaintea ta. Ei vor căuta 
un om care să știe să cînte cu arfa; și, cînd duhul rău trimes 
de Dumnezeu, va fi peste tine, el va cînta cu mîna, și vei fi 
ușurat.” Saul a răspuns slujitorilor săi: “Găsiţi-mi dar un 

om care să cînte bine, și aduceţi-l la mine.” Unul din slujitori 
a luat cuvîntul, și a zis: “lată, am văzut pe un fiu al lui Isai, 
Betleemitul, care știe să cînte; el este și un om tare și voinic, 
un războinic, vorbește bine, este frumos la chip, și Domnul 
este cu el.” Saul a trimes niște oameni la Isai, să-i spună: 
“Trimete-mi pe fiul tău David, care este cu oile.” Isai a luat 
un măgar, l-a încărcat cu pîne, cu un burduf cu vin și cu un 
ied, și a trimes lui Saul aceste lucruri, prin fiul său David. 
David a ajuns la Saul, și s'a înfățișat înaintea lui; i-a plăcut 
mult lui Saul, și a fost pus să-i poarte armele. Saul a trimes 
vorbă lui Isai, zicînd: “Te rog să lași pe David în slujba mea, 
căci a căpătat trecere înaintea mea.” Şi cînd duhul trimes de 
Dumnezeu venea peste Saul, David lua arfa și cînta cu mîna 
lui; Saul răsufla atunci mai ușor, se simţea ușurat, și duhul cel 
rău pleca dela el. 


Filistenii și-au strîns oștile ca să facă război, și s'au adunat 
la Soco, o cetate a lui Iuda; au tăbărit între Soco și Azeca, la 
Etes-Damim. Saul și bărbaţii lui Israel s'au strîns și ei; au 
tăbărit în Valea terebinţilor, și s'au așezat în linie de bătaie 
împotriva Filistenilor. Filistenii se așezaseră pe un munte de- 
oparte, şi Israel pe un munte de cealaltă parte: doar valea îi 
despărțea. Atunci a ieșit un om din tabăra Filistenilor și a 
înaintat între cele două oștiri. El se numea Goliat, era din Gat, 
și avea o înălțime de șase coți și o palmă. Pe cap avea un coif 
de aramă, și purta niște zale de solzi în greutate de cinci mii 
de sicli de aramă. Avea niște tureci de aramă peste fluierele 
picioarelor, și o pavăză de aramă între umeri. Coada suliței 
lui era ca un sul de ţesut, și ferul suliței cîntărea șase sute de 
sicli de fer. Cel ce-i purta scutul mergea înaintea lui. Filis- 
teanul s'a oprit; și, vorbind oștilor lui Israel așezate în șiruri 
de bătaie, le-a strigat: “Pentruce ieșiți să vă așezați în șiruri 
de bătaie? Nu sînt eu Filistean, și nu sînteţi voi slujitorii lui 
Saul? Alegeţi un om care să se pogoare împotriva mea! Dacă 
va putea să se bată cu mine și să mă omoare, noi vom fi ro- 
bii voştri; dar dacă-l voi birui și-l voi omori eu, voi ne veţi 
fi robi nouă și ne veţi sluji.”  Filisteanul a mai zis: “Arunc 
astăzi o ocară asupra oștirii lui Israel! Daţi-mi un om, ca să 

mă lupt cu el.” Saul și tot Israelul au auzit aceste cuvinte 
ale Filisteanului, și s'au înspăimiîntat și au fost cuprinși de o 
mare frică. Şi David era fiul Efratitului aceluia din Betleemul 
lui Iuda, numit Isai, care avea opt... fii. Pe vremea lui Saul 
el era bătrîn înaintat în vîrstă. Cei trei fii mai mari ai lui 
Isai urmaseră pe Saul la război; întîiul născut din cei trei fii 
ai lui, cari porniseră la război, se numea Eliab, al doilea Abi- 
nadab, și al treilea Șama. David era cel mai tînăr. Și cînd cei 
trei mai mari au urmat pe Saul, David a plecat dela Saul și 
s'a întors la Betleem ca să pască oile tatălui său. Filisteanul 
înainta dimineaţa și seara, și s'a înfățișat astfel timp de pa- 
truzeci de zile. Isai a zis fiului său David: “Ia pentru fraţii 
tăi efa aceasta de grîu prăjit și aceste zece pini, și aleargă în 
tabără la fraţii tăi; du și aceste zece cașuri de brînză căpete- 
niei care este peste mia lor. Să vezi dacă fraţii tăi sînt bine, și 
să-mi aduci vești temeinice. Ei sînt cu Saul și cu toţi bărbaţii 
lui Israel în valea, terebinților, în război cu Filistenii.” David 
s'a sculat dis de dimineaţă. A lăsat oile în seama unui paznic, 
și-a luat lucrurile, și a plecat, cum îi poruncise Isai. Cînd a 
ajuns în tabără, oștirea pornise să se așeze în șiruri de bătaie 
și scotea strigăte de război. Israel și Filistenii s'au așezat în 
șiruri de bătaie, oştire către oştire. David a dat lucrurile pe 
cari le avea în minile celui ce păzea calabalicurile, și a alergat 
la șirurile de bătaie. Cum a ajuns, a întrebat pe fraţii săi de 
sănătate. Pe cînd vorbea cu ei, iată că Filisteanul din Gat, 
numit Goliat, a înaintat între cele două oștiri, ieșind afară din 
șirurile Filistenilor. A rostit aceleași cuvinte ca mai înainte, 
și David le-a auzit. La vederea acestui om toţi cei din Israel 
au fugit dinaintea lui, și i-a apucat o mare frică.  Fiecarea 
zicea: “Aţi văzut pe omul acesta înaintînd? A înaintat ca să 
arunce ocara asupra lui Israel! Dacă-l va omori cineva, îm- 
păratul îl va umplea de bogății, îi va da de nevastă pe fiică-sa, 
și va scuti de dări casa tatălui său în Israel.” David a zis 
oamenilor de lingă el: “Ce se va face aceluia care va omori 
pe Filisteanul acesta, și va lua ocara deasupra lui Isral? Cine 
este Filisteanul acesta, acest netăiat împrejur, ca să ocărască 
oștirea Dumnezeului celui viu?” Poporul, spunînd din nou 

aceleași lucruri, i-a zis: “Așa și aşa se va face aceluia care-l va 
omori.” Eliab, fratele lui cel mai mare, care-l auzise vorbind 
cu oamenii aceștia, s'a aprins de mînie împotriva lui David. Și 
a zis: “Pentru ce te-ai pogorit tu, și cui ai lăsat acele puţine 
oi în pustie? “ţi cunosc eu mîndria și răutatea inimii. Te-ai 
pogorit ca să vezi lupta.” David a răspuns: “Ce-am făcut 
oare? Nu pot să vorbesc astfel?” Și s'a întors dela el ca să 
vorbească cu altul, și i-a pus aceleași întrebări. Poporul i-a 
răspuns ca și întiiaș dată. Cînd s'au auzit cuvintele rostite 
de David, au fost spuse înaintea lui Saul, care a trimes să-l 
caute. David a zis lui Saul: “Nimeni să nu-și piardă nădejdea 
din pricina Filisteanului acestuia! Robul tău va merge să se 
bată cu el.” Saul a zis lui David: “Nu poţi să te duci să te 
baţi cu Filisteanul acesta, căci tu ești un copil, și el este un om 
războinic din tinereţa lui.” David a zis lui Saul: “Robul tău 
păștea oile tatălui său. Și cînd un leu sau un urs venea să-i ia 
o oaie din turmă, alergam după el, îl loveam, și-i smulgeam 
oaia din gură. Dacă se ridica împotriva mea, îl apucam de 
falcă, îl loveam, și-l omoram. Aşa a doborit robul tău leul 
și ursul; și cu Filisteanul acesta, cu acest netăiat împrejur, va 
fi ca și cu unul din ei, căci a ocărît oștirea Dumnezeului celui 
viu.” David a mai zis: “Domnul, care m'a izbăvit din ghiara 
leului, și din laba ursului, mă va izbăvi și din mîna acestui 
Filistean.” Și Saul a zis lui David: “Du-te, și Domnul să fie 
cu tine!” Saul a îmbrăcat pe David cu hainele lui, i-a pus 
pe cap un coif de aramă, și l-a îmbrăcat cu o platoșă. David 
a încins sabia lui Saul peste hainele lui, și a vrut să meargă, 
căci nu încercase însă să meargă cu ele. Apoi a zis lui Saul: 
“Nu pot să merg cu armătura aceasta, căci nu sînt obicinuit 
cu ea.” Și s'a desbrăcat de ea. Şi-a luat toiagul în mînă, 
și-a ales din pirău cinci pietre netede, și le-a pus în traista lui 
de păstor și în buzunarul hainei. Apoi, cu praștia în mînă, 
a înaintat împotriva Filisteanului.  Filisteanul s'a apropiat 
puţin cîte puţin de David, și omul care-i ducea scutul mergea 
înaintea lui. Filisteanul s'a uitat, și cînd a zărit pe David, a 
rîs de el, căci nu vedea în el decît un copil, cu păr bălai și cu 
faţa frumoasă.  Filisteanul a zis lui David: Ce! sînt cîne, de 

vii la mine cu toiege?” Și, după ce l-a blestemat pe dumnezeii 
lui, a adăogat: “Vino la mine, și-ți voi da carnea ta păsărilor 44 
cerului și fiarelor cîmpului.” David a zis Filisteanului: “Tu 45 
vii împotriva mea cu sabie, cu suliță și cu pavăză; iar eu vin 
împotriva ta în Numele Domnului oștirilor, în Numele Dum- 
nezeului oștirii lui Israel, pe care ai ocărît-o. Astăzi Domnul 46 
te va da în mînile mele, te voi dobori, și-ţi voi tăia capul; astăzi 
voi da stîrvurile taberii Filstenilor păsărilor cerului și fiarelor 
pămîntului. Și tot pămîntul va ști că Israel are un Dumnezeu. 

Și toată mulțimea aceasta va ști că Domnul nu mîntuește nici 47 
prin sabie nici prin suliță. Căci biruinţa este a Domnului. Și 
E] vă dă în mîinile noastre.”  "'ndată ce Filisteanul a pornit să 48 
meargă înaintea lui David, David a alergat pe cîmpul de bă- 
taie înaintea Filisteanului. Şi-a vîrît mîna în traistă, a luat o 49 
piatră, și a aruncat-o cu praștia; a lovit pe Filistean în frunte, 

și piatra a intrat în fruntea Filisteanului, care a căzut cu faţa 

la pămînt. Astfel, cu o praștie și cu o piatră, David a fost mai 50 
tare decît Filisteanul; l-a trîntit la pămînt și l-a omorît, fără 
să aibă sabie în mînă. A alergat, s'a oprit lingă Filistean, i-a 51 
luat sabia, pe care i-a scos-o din teacă, l-a omorît și i-a tăiat 
capul. Filistenii, cînd au văzut că uriașul lor a murit, au luat-o 

la fugă. Şi bărbaţii lui Israel și Iuda au dat chiote, și au pornit 52 
în urmărirea Filistenilor pînă în vale și pînă la porţile Ecronu- 
lui. Filistenii, răniți de moarte, au căzut pe drumul care duce 

la Șaaraim pînă la Gat și pînă la Ecron. Și copiii lui Israel 53 
s'au întors dela urmărirea Filistenilor, și le-au jăfuit tabăra. 
David a luat capul Filisteanului și l-a dus la Ierusalim, și a 54 
pus armele Filisteanului în cortul său. Cînd a văzut Saul pe 55 
David mergînd împotriva Filisteanului, a zis lui Abner, căpe- 
tenia oștirii: “Al cui fiu este tînărul acesta, Abner?” Abner a 
răspuns: “Pe sufletul tău, împărate, că nu știu.”  “ntreabă 56 
dar al cui fiu este tînărul acesta”, a zis împăratul. Şi cînd 57 
s'a întors David după ce omorise pe Filistean, Abner l-a luat 

și l-a adus înaintea lui Saul. David avea în mînă capul Filis- 
teanului. Saul i-a zis: “Al cui fiu ești, tinere?” Și David a s58 
răspuns: “Sînt fiul robului tău Isai, Betleemitul.” 


David sfirșise de vorbit cu Saul. Și de atunci sufletul lui [18] 

Ionatan s'a alipit de sufletul lui David, și Ionatan l-a iubit ca 
pe sufletul din el. ’n aceeaș zi, Saul a oprit pe David, și nu 
l-a lăsat să se întoarcă în casa tatălui său. Ionatan a făcut 
legămînt cu David, pentrucă-l iubea ca pe sufletul lui. A scos 
mantaua pe care o purta, ca s'o dea lui David; și i-a dat hainele 
sale, chiar sabia, arcul și încingătoarea lui. David se ducea și 
izbutea, ori unde-l trimetea Saul; a fost pus de Saul în fruntea 
oamenilor de răboi, și era plăcut întregului popor, chiar și slu- 
jitorilor lui Saul. Pe cînd veneau ei, la întoarcerea lui David 
dela omorîrea Filisteanului, femeile au ieșit din toate cetăţile 
lui Israel înaintea împăratului Saul, cîntînd și jucînd, în sune- 
tul timpanelor și alăutelor, și scoțând strigăte de bucurie. Fe- 
meile cari cîntau își răspundeau unele altora, și ziceau: “Saul 
a bătut miile lui, -iar David zecile lui de mii.” Saul s'a mîniat 
foarte tare, și nu i-a plăcut vorba aceasta. El a zis: “Lui David 
îi dau zece mii și mie-mi dau mii! Nu-i mai lipsește decât îm- 
părăţia.” Și din ziua aceea Saul a privit cu ochi răi pe David. 
A doua zi, duhul cel rău, trimes de Dumnezeu, a apucat pe 
Saul, care s'a înfuriat în mijlocul casei. David cînta, ca și în 
celelalte zile, și Saul era cu sulița... în mînă. Saul a ridicat 
sulița, zicîndu-și î în sine: “Voi pironi pe David de perete”. Dar 
David s'a ferit de el de două ori. Saul se teamea de David, 
pentrucă Domnul era cu David și Se depărtase... dela el. L- 
a îndepărtat de lingă el, și l-a pus mai mare peste o mie de 
oameni. David ieșea și intra în fruntea poporului; izbutea în 
tot ce făcea, și Domnul era cu el. Saul, văzînd că izbutea 
totdeauna, se temea de el; dar tot Israelul și Iuda iubeau pe 
David, pentrucă ieșea și intra în fruntea lor. Saul a zis lui 
David: “lată, îţi voi da de nevastă pe fiică-mea cea mai mare 
Merab: numai să-mi slujești cu vitejie, și să porți războaiele 
Domnului”. Dar Saul își zicea: “Nu vreau să-mi pun mîna... 
mea pe el, ci mîna Filistenilor să fie asupra lui”. David a 
răspuns lui Saul: “Cine sînt eu, și ce este viaţa mea, ce este 
familia tatălui meu în Israel, ca să fiu ginerele împăratului?” 
Venind vremea cînd Merab, fata lui Saul, avea să fie dată lui 
David, ea a fost dată de nevastă lui Adriel, din Mehola. Mi- 
cal, fata lui Saul, iubea pe David. Au spus lui Saul, și lucrul i-a 

plăcut. EI își zicea: “I-o voi da ca să-i fie o cursă, și să cadă 
subt mîna Filistenilor”. Si Saul a zis lui David pentru a doua 
oară: “Astăzi îmi vei fi... ginere”. Saul a dat slujitorilor săi 
următoarea poruncă: “Vorbiţi în taină lui David, și spuneţi-i: 
„lată că împăratul e binevoitor față de tine, și toţi slujitorii lui 
te iubesc; fii acum ginerele împăratului.”  Slujitorii lui Saul au 
spus aceste lucruri la urechile lui David. Și David a răspuns: 
“Credeţi că este ușor să fii ginerele împăratului? Eu sînt un om 
sărac și de puţină însemnătate.”  Slujitorii lui Saul i-au spus 
ce răspunsese David. Saul a zis: “Așa să vorbiţi lui David: 
„mpăratul nu cere nicio zestre; ci dorește o sută de prepuţuri 
de ale Filistenilor, ca să-și răzbune pe vrăjmașii lui.” Saul 
avea de gînd... să facă pe David să cadă în mîinile Filistenilor. 
Slujitorii lui Saul au spus aceste cuvinte lui David, și David 
a primit ce i se ceruse, pentru ca să fie ginerele împăratului. 
"nainte de vremea hotărită, David s'a sculat, a plecat cu oa- 
menii lui, și a ucis două sute de oameni dintre Filisteni; le-a 
adus prepuțurile, și a dat împăratului numărul întreg, ca să fie 
ginerele împăratului. Atunci Saul i-a dat de nevastă pe fiică-sa 
Mical. Saul a văzut și a înţeles că Domnul era cu David; și 
fiică-sa, Mical, iubea pe David. Saul s'a temut din ce în ce 
mai mult de David, și toată viaţa i-a fost vrăjmaș. Domn- 
itorii Filistenilor ieșeau la luptă; și orideciteori ieșeau, David 
avea mai multă izbîndă decât toți slujitorii lui Saul, și mimele 
lui a ajuns foarte vestit. 


Saul a vorbit fiului său Ionatan, și tuturor slujitorilor lui, să 
omoare pe David. Dar Ionatan, fiul lui Saul, care iubea mult 
pe David, i-a dat de știre, și i-a zis: “Tatăl meu Saul caută 
să te omoare. Păzește-te dar mîine dimineaţă, stai într'un loc 
tăinuit, și ascunde-te. Eu voi ieși și voi sta lingă tatăl meu 
în cîmpul în care vei fi; voi vorbi tatălui mei despre tine, voi 
vedea ce va zice, și-ţi voi spune.” Ionatan a vorbit bine de 
David tatălui său Saul: “Să nu facă împăratul”, a zis el, “ 
păcat faţă de robul său David, căci el n'a făcut niciun păcat 
faţă de tine. Dimpotrivă, a lucrat pentru binele tău; și-a 
pus în joc viaţa, a ucis pe Filistean, și Domnul a dat o mare 
izbăvire pentru tot Israelul. Tu ai văzut, şi te-ai bucurat. 

Pentru ce să păcătuiești împotriva unui sînge nevinovat, și 
să omori fără pricină pe David?” Saul a ascultat glasul lui 
Ionatan, și a jurat, zicînd: “Viu este Domnul, că David nu va 
muri!” Ionatan a chemat pe David, și i-a spus toate cuvintele 
acestea; apoi l-a adus la Saul; și David a fost înaintea lui ca 
mai înainte. Războiul urma înainte. David a mers împotriva 
Filistenilor, și s'a bătut cu ei, le-a pricinuit o mare înfrîngere, 
și au fugit dinaintea lui. Atunci duhul cel rău, trimes de 
Domnul, a venit peste Saul, care şedea în casă, cu sulița în 
mînă. David cînta, și Saul a vrut să-l pironească cu sulița 
de perete. Dar David s'a ferit de el, și Saul a lovit cu sulița 
în perete. David a fugit, și a scăpat noaptea. Saul a trimes 
niște oameni acasă la David, ca să-l pîndească şi să-l omoare 
dimineaţa. Dar Mical, nevasta lui David, i-a dat de știre și 
i-a zis: “Dacă nu fugi în noaptea aceasta, mîne vei fi omorît.” 
Ea l-a pogorit pe fereastră, și David a plecat și a fugit. Așa a 
scăpat. "n urmă Mical a luat terafimul și l-a pus în pat; i-a 
pus o piele de capră în jurul capului, și l-a învelit cu o haină. 
Cînd a trimes Saul oamenii să ia pe David, ea a zis: “Este 
bolnav.” Saul i-a trimes înapoi să-l vadă, și a zis: “Aduceţi-l 
la mine în patul lui, ca să-l omor.” Oamenii aceia s'au întors, 
și iată că terafimul era în pat, și în jurul capului era o piele 
de capră. Saul a zist către Mical: “Pentru ce m'ai înșelat în 
felul acesta, și ai dat drumul vrăjmașului meu, și a scăpat?” 
Mical a răspuns lui Saul: “El mi-a zis: „Lasă-mă să plec, ori 
te omor!” Așa a fugit și a scăpat David. El s'a dus la Samuel 
la Rama, și i-a istorisit tot ce-i făcuse Saul. Apoi s'a dus cu 
Samuel și a locuit în Naiot. Au spus lucrul acesta lui Saul 
și au zis: “lată că David este în Naiot, lingă Rama.” Saul 
a trimes niște oameni să ia pe David. Ei au văzut o adunare 
de prooroci cari prooroceau, cu Samuel în frunte. Duhul lui 
aia a venit peste trimeșii lui Saul, și au început și ei 

. proorocească. Au spus lui Saul lucrul acesta; el a trimes 
ali oameni, și au proorocit și ei. A mai trimes alţii a treia 
oară, și au proorocit și ei. Atunci Saul s'a dus el î însuș la 
Rama. Ajungînd la fintîna cea mare fără apă, care este la 
Secu, a întrebat: “Unde este Samuel și David?” I s'a răspuns: 

“Sînt în Naiot, lingă Rama.” Şi s'a îndreptat spre Naiot, 
lîngă Rama. Duhul lui Dumnezeu a venit și peste el; și Saul 
și-a văzut de drum proorocind pînă la sosirea lui în Naiot, lingă 
Rama. S'a desbrăcat de haine și a proorocit și el înaintea lui 
Samuel; și s'a aruncat desbrăcat la pămînt toată ziua aceea și 
toată noaptea. De aceea se zice: “Oare... și Saul este între 
prooroci?” 


David a fugit din Naiot, de lîngă Rama. S'a dus la Ionatan, 
și a zis: “Ce-am făcut eu? Care este nelegiuirea mea, care 
este păcatul meu înaintea tatălui tău, de vrea să-mi ia viața?” 
Ionatan i-a răspuns: “Ferească Dumnezeu! Nu vei muri. Tatăl 
meu nu face niciun lucru, fie mare, fie mic, fără să-mi dea de 
știre; pentruce mi-ar ascunde el lucrul acesta? Nu este nimic.” 
David a zis iarăș, jurînd: “Tatăl tău știe bine că am căpătat 
trecere înaintea ta, și va fi zis: „Să nu știe Ionatan, căci s'ar 
întrista.* Dar viu este Domnul și viu este sufletul tău, că nu 
este decît un pas între mine și moarte”. Ionatan a zis lui 
David: “Pentru tine voi face tot ce vei vrea.” Şi David i-a 
răspuns: “lată că mîne este lună nouă, și ar trebui să șed să 
mănînc cu împăratul; lasă-mă să mă duc, și să mă ascund în 
cîmpii pînă în seara zilei a treia. Dacă tatăl tău va băga de 
seamă lipsa mea, să-i spui: „David m'a rugat să-l las să se 
ducă pînă la Betleem în cetatea lui, pentrucă acolo se aduce 
pentru toată familia o jertfă de peste an“. Și dacă va zice: 
„Binej atunci robul tău n'are nimic de temut; dar dacă-l va 
apuca mînia, să știi că pieirea mea este lucru hotărît din partea 
lui.  Arată-ţi dar dragostea pentru robul tău, căci ai făcut cu 
robul tău un legămînt înaintea Domnului. Și dacă este vreo 
nelegiuire... în mine, ia-mi tu viaţa, de ce să mă mai duci pînă 
la tatăl tău?” Ionatan i-a zis: “Departe de tine gîndul să 
nu-ţi dau de știre, dacă voi afla că pieirea ta este lucru hotărît 
din partea tatălui meu și ameninţă să te ajungă!” David a 
zis lui Ionatan: “Cine-mi va da de știre dacă tatăl tău ti-ar 
răspunde cu asprime?” Și Ionatan a zis lui David: “Vino, 
să ieşim pe cîmp.” Și au ieșit amindoi pe cîmp. Ionatan a 
zis lui David: “lau martor pe Domnul, Dumnezeul lui Israel, 
că voi cerceta de aproape pe tatăl meu mine sau poimîne; şi 

de va gîndi bine de David, Domnul să Se poarte cu Ionatan 
cu toată asprimea, dacă nu voi trimete pe nimeni să-ţi dea de 
știre! Dacă tatăl meu va găsi cu cale să-ți facă rău, iarăș îți 
voi da de știre, și te voi lăsa să pleci, ca să te duci în pace; și 
Domnul să fie cu tine, cum a fost cu tatăl meu! Dacă voi mai 
trăi, să te porţi față de mine cu o bunătate ca a Domnului; 
și dacă voi muri, să nu îţi îndepărtezi niciodată bunătatea 
faţă de casă mea, nici chiar cînd Domnul va nimici pe fiecare 
din vrăjmașii lui David de pe fața pămîntului. Căci Ionatan 
a făcut legămînt cu casa lui David! Domnul să se răsbune 
pe vrăjmașii lui David!” Ionatan a întărit și mai mult faţă 
de David dragostea pe care o avea pentru el, căci îl iubea ca 
pe sufletul lui. Ionatan i-a zis: “Mine este luna nouă; se 
va băga de seamă lipsa ta, căci locul tău va fi gol. Sà te 
pogori a treia zi pînă în fundul locului în care te ascunsesei în 
ziua cînd cu întîmplarea aceea, și să rămii lingă piatra Ezel. 
Eu voi trage trei săgeți în spre piatra aceasta, ca și cînd aș 
lovi la ţintă. Şi voi trimete un tînăr, și-i voi zice: „Du-te de 
găsește săgețile; Dacă-i voi zice: „lată că săgețile sînt dincoace 
de tine, ia-lej atunci să vii, căci este pace pentru tine, și n'ai 
să te temi de nimic, viu este Domnul! Dar dacă voi zice 
tînărului: „lată că săgețile sînt dincolo de tine; atunci să pleci, 
căci Domnul te trimete. Domnul este martor pe vecie pentru 
cuvîntul pe care ni l-am dat unul altuia.” David s'a ascuns în 
cîmp. A venit luna nouă, și împăratul a luat loc la ospăț ca să 
mănince. "mpăratul a șezut ca de obicei pe scaunul lui lingă 
perete. Ionatan s'a sculat, și Abner a șezut lîngă Saul; dar 
locul lui David a rămas gol. Saul n'a zis nimic în ziua aceea; 
“căci”, zicea el, “s'a întîmplat: el nu este curat, negreșit nu 
este curat”. A doua zi, ziua a doua a lunii noi, locul lui David 
era tot gol. Și Saul a zis fiului său Ionatan: “Pentruce n'a venit 
fiul lui Isai la masă nici eri nici azi?” Ionatan a răspuns lui 
Saul: “David mi-a cerut voie să se ducă la Betleem. El a zis: 
„Dă-mi drumul, te rog, căci avem în cetate o jertfă de familie, 
și frate-meu mi-a spus lucrul acesta; deci dacă am căpătat 
trecere înaintea ta, dă-mi voie să mă duc în grabă să-mi văd 
fraţii. Pentru aceea n'a venit la masa împăratului.” Atunci 

Saul s'a aprins de mînie împotriva lui Ionatan, și i-a zis: “Fiu 
rău și neascultător, nu știu eu că ţi-ai luat ca prieten pe fiul 
lui Isai, spre rușinea ta și spre rușinea mamei tale? Căci cîtă 
vreme va trăi fiul lui Isai pe pămînt, nu va fi liniște nici pentru 
tine, nici pentru împărăţia ta. Și acum trimete să-l caute, și 
să mi-l aducă, fiindcă este vrednic de moarte”. Ionatan a 
răspuns tatălui său Saul, și i-a zis: “Pentruce să fie omorît? Ce 
a făcut?” Şi Saul și-a îndreptat sulița spre el, ca să-l lovească. 
Ionatan a înțeles că era lucru hotărît din partea tatălui său să 
omoare pe David. S'a sculat de la masă într'o mînie aprinsă, 
și n'a luat deloc parte la masă în ziua a doua a lunii noi; căci 
era mihnit din pricina lui David, pentrucă tatăl său îl ocărise. 
A doua zi de dimineaţă, Ionatan s'a dus pe cîmp în locul în 
care se învoise cu David, și era însoţit de un băeţaș. El i-a 
zis: “Dă fuga și găsește săgețile pe cari le voi trage”. Băiatul 
a alergat, şi Ionatan a tras o săgeată care a trecut dincolo de 
el. Cînd a ajuns băiatul la locul unde era săgeata pe care o 
trăsese Ionatan, Ionatan a strigat după el: “lată că săgeata 
este dincolo de tine”. I-a strigat iarăș: “Iute, grăbește-te, nu 
te opri!” Şi băiatul lui Ionatan a strîns săgețile, și s'a întors la 
stăpînul lui. Băiatul nu știa nimic: numai Ionatan și David 
înțelegeau lucrul acesta. Ionatan a dat băiatului armele, și 
i-a zis: “Du-te și du-le în cetate.” După plecarea băiatului, 
David s'a sculat din partea de miazăzi, apoi s'a aruncat cu 
faţa la pămînt și s'a închinat de trei ori. Cei doi prieteni s'au 
îmbrățișat și au plins împreună. David mai ales se prăpădea 
plingînd. Şi Ionatan a zis lui David: “Du-te în pace, acum 
cînd am jurat amindoi, în Numele Domnului, zicînd: „Domnul 
să fie pe vecie între mine și tine, între sămînța mea și sămînța 
ta!” David s'a sculat și a plecat, iar Ionatan s'a întors în 
cetate. 


David s'a dus la Nob, la preotul Ahimelec, care a aler- 
gat speriat înaintea lui, și i-a zis: “Pentruce ești singur și 
nu este nimeni cu tine?” David a răspuns preotului Ahim- 
elec: “mpăratul mi-a dat o poruncă și mi-a zis: „Nimeni să 
nu știe nimic de pricina pentru care te trimet și de porunca 
pe care ţi-am dat-o.‘ Am hotărît un loc de întîlnire cu oamenii 

mei. Acum ce ai la îndemînă? Dă-mi cinci pîni, sau ce se va 
găsi.” Preotul a răspuns lui David: “N-am pîine obicinuită 
la îndemnă, ci numai pîne sfinţită; doar dacă oamenii tăi s'au 
ferit de împreunarea cu femei!” David a răspuns preotului: 
“Ne-am ferit de împreunarea cu femei de trei zile decînd am 
plecat, și toţi oamenii mei sînt curati; de altfel, dacă aceasta 
este o faptă necurată, va fi sfințită negreșt azi de acela care o va 
face.” Atunci preotul i-a dat pîinea sfinţită, căci nu era acolo 
altă pîine decît pîinea pentru punerea înainte, care fusese luată 
dinaintea Domnului ca să fie înlocuită cu pîine caldă, în clipa 
cînd luaseră pe cealaltă. Chiar în ziua aceea, se afla acolo 
închis înaintea Domnului un om dintre slujitorii lui Saul; era 
un Edomit, numit Doeg, căpetenia păstorilor lui Saul. David 
a zis lui Ahimelec: “N'ai la îndemînă o suliță sau o sabie? 
Căci nu mi-am luat cu mine nici sabia nici armele, pentrucă 
porunca împăratului era grabnică.” Preotul a răspuns: “lată 
sabia lui Goliat, Filisteanul, pe care l-ai omorît în valea, tere- 
binților; este învelită într'un covor, în dosul efodului; dacă vrei 
s'o iei, ia-o, căci nu este alta aici.” Şi David a zis: “Nu-i alta 
ca ea; dă-mi-o.” David s'a sculat și a fugit chiar în ziua aceea 
de Saul. A ajuns la Achiș, împăratul Gatului. Slujitorii lui 
Achiș i-au zis: “Nu este acesta David, împăratul ţării? Nu 
este el acela pentru care se cînta, jucînd: „Saul și-a bătut miile 
lui, Iar David zecile lui de mii?” David a pus la inimă aceste 
cuvinte, și a avut o mare frică de Achiș, împăratul Gatului. 
A făcut pe nebunul înaintea lor; făcea năzdrăvănii înaintea 
lor, făcea zgîrîieturi pe ușile porţilor, și lăsa să-i curgă balele 
pe barbă.  Achiș a zis slujitorilor săi: “Vedeţi bine că omul 
acesta și-a pierdut minţile; pentruce mi-l aduceţi? Oare duc 
lipsă de nebuni, de-mi aduceţi pe acesta și mă faceți martor 
la năzdrăvăniile lui? Să intre el în casa mea?” 


David a plecat de acolo, și a scăpat în peștera Adulam. 
Fraţii lui și toată casa tatălui său au aflat, și s'au pogorit la 
el. Toţi ceice se aflau în nevoie, cari aveau datorii, sau cari 
era nemulțămiţi, s'au strîns la el, și el a ajuns căpetenia lor. 
Astfel, s'au unit cu el aproape patru sute de oameni. De acolo 
David s'a dus la Miţpe în ţara Moabului. El a zis împăratu- 

lui Moabului: “Dă voie, te rog, tatălui meu și mamei mele să 
vină la voi, pînă voi ști ce va face Dumnezeu cu mine.” Şi 
i-a adus înaintea împăratului Moabului, și au locuit cu el în 
tot timpul cît a stat David în cetăţuie. Proorocul Gad a zis 
lui David: “Nu şedea în cetăţuie, ci du-te, și intră în ţara lui 
Iuda.” Și David a plecat și a ajuns la pădurea Heret. Saul 
a aflat că David și oamenii lui au fost descoperiţi. Saul şedea 
subt tamarisc, la Ghibea, pe înălțime; avea sulița în mînă, și 
toţi slujitorii lui stăteau lingă el. Şi Saul a zis slujitorilor 
săi de lingă el: “Ascultaţi, Beniamiţi! Vă va da fiul lui Isai 
la toţi ogoare și vii? Va face el din voi toți căpetenii peste o 
mie și căpetenii peste o sută? Dacă nu, de ce v'aţi unit toți 
împotriva mea, și nimeni nu mi-a dat de știre despre legămin- 
tul fiului meu cu fiul lui Isai? Pentruce n'a fost nimeni dintre 
voi pe care să-l doară inima pentru mine, și să mă înștiințeze 
că fiul meu a răsculat pe robul meu împotriva mea, ca să-mi 
întindă curse, cum face astăzi?” Doeg, Edomitul, care era și 
el printre slujitorii lui Saul, a răspuns: Eu am văzut pe fiul lui 
Isai venind la Nob, la Ahimelec, fiul lui Ahitub.... Ahimelec a 
întrebat pe Domnul pentru el, i-a dat merinde și i-a dat sabia 
lui Goliat, Filisteanul.”  "mpăratul a trimes după Ahimelec, 
fiul lui Ahitub, preotul, și după toată casa tatălui său, după 
preoții cari erau la Nob. Ei au venit toţi la împărat. Saul a 
zis: “Ascultă, fiul lui Ahitub!” El a răspuns: “lată-mă, dom- 
nul meu!” Saul i-a zis: “Pentruce v'aţi unit împotriva mea, 
tu și fiul lui Isai? Pentruce i-ai dat pîne și o sabie, și ai în- 
trebat pe Dumnezeu pentru el, ca să se ridice împotriva mea 
și să-mi întindă curse, cum face astăzi?” Ahimelec a răspuns 
împăratului: “Care dintre slujitorii tăi poate fi pus alături cu 
credinciosul David, ginerele împăratului, gata la poruncile lui, 
și înconjurat cu cinste în casa ta? Oare de astăzi am început 
eu să întreb pe Dumnezeu pentru el? Departe de mine așa 
ceva! Să nu arunce împăratul nici o vină asupra robului său, 
nici asupra nimănui din casa tatălui meu, căci robul tău nu 
știe nimic din toate acestea, nici lucru mic nici lucru mare.” 
’mpăratul a zis: “Trebuie să mori, Ahimelec, tu și toată casa 
tatălui tău.” Și împăratul a zis alergătorilor cari stăteau lingă 

el: “ntoarceți-vă, și omorîți pe preoții Domnului; căci s'au 
învoit cu David: au știut bine că fuge, și nu mi-au dat de 
veste.” Dar slujitorii împăratului n'au voit să întindă mîna ca 
să lovească pe preoţii Domnului. Atunci împăratul a zis lui 
Doeg: “ntoarce-te, și lovește pe preoţi.” Și Doeg, Edomitul, 
s'a întors, și a lovit pe preoţi; a omorît în ziua aceea optzeci și 
cinci de oameni, cari purtau efodul de in. Saul a mai trecut 
prin ascuţișul săbiei cetatea preoțească Nob; bărbaţi și femei, 
copii și prunci, boi, măgari și oi: toți au căzut supt ascuţișul 
săbiei. Un fiu al lui Ahimelec, fiul lui Ahitub, a scăpat. Nu- 
mele lui era Abiatar. A fugit la David, și i-a spus că Saul 
a ucis pe preoţii Domnului. David a zis lui Abiatar: “M'am 
gîndit chiar în ziua aceea că Doeg, Edomitul, fiind acolo, nu 
se putea să nu spună lui Saul. Eu sînt pricina morții tuturor 
sufletelor din casa tatălui tău. Rămii cu mine, nu te teme de 
nimic, căci cel ce caută să ia viața mea, caută s'o ia și pe a ta; 
lîngă mine vei fi bine păzit.” 


Au venit și au spus lui David: “lată că Filistenii au început 
lupta împotriva Cheilei, și au jăfuit ariile.” David a între- 
bat pe Domnul, şi a zis: “Să mă duc, şi să bat pe Filistenii 
aceștia?” Și Domnul i-a răspuns: “Du-te, bate pe Filisteni, și 
izbăvește Cheila.” Dar oamenii lui David i-au zis: “lată că 
noi ne temem chiar aici în Iuda; ce va fi cînd vom merge la 
Cheila, împotriva oștilor Filistenilor?” David a întrebat iarăș 
pe Domnul. Și Domnul i-a răspuns: “Scoală-te și pogoară-te la 
Cheila, căci dau pe Filisteni în mînile tale.” David s'a dus dar 
cu oamenii lui la Cheila, și s'a bătut împotriva Filistenilor; le-a 
luat vitele, și le-a pricinuit o mare înfrîngere. Astfel a izbăvit 
David pe locuitorii din Cheila. Cînd a fugit Abiatar, fiul lui 
Ahimelec, la David în Cheila, s'a pogorit cu efodul în mînă. 
Saul a fost înștiințat de sosirea lui David la Cheila, și a zis: 
“Dumnezeu îl dă în mînile mele, căci a venit și s'a închis într'o 
cetate cu porți și zăvoare.” Și Saul a chemat tot poporul la 
război ca să se pogoare la Cheila și să împresoare pe David 
și pe oamenii lui. David, luînd cunoștință de acest plan rău 
pe care-l punea la cale Saul împotriva lui, a zis preotului Abi- 
atar: “Adu efodul!” Şi David a zis: “Doamne, Dumnezeul 

lui Israel, robul Tău a aflat că Saul vrea să vină la Cheila ca 
să nimicească cetatea din pricina mea. Mă vor da în mînile 
lui locuitorii din Cheila? Se va pogori Saul aici, cum a aflat 
robul Tāu? Doamne, Dumnezeul lui Israel binevoiește și de- 
scopere lucrul acesta robului Tău!” Și Domnul a răspuns: “Se 
va pogoriî.” David a mai zis: “Mă vor da locuitorii din Cheila 
pe mine și pe oamenii mei, în mîinile lui Saul?” Și Domnul a 
răspuns: “Te vor da.” Atunci David s'a sculat cu oamenii lui 
în număr de aproape șase sute de inși; au ieșit din Cheila, și 
s'au dus unde au putut. Saul, aflînd că David a scăpat din 
Cheila, s'a oprit din mers. David a locuit în pustie, în locuri 
întărite, și a rămas pe muntele din pustia Zif. Saul îl căuta... 
mereu, dar Dumnezeu nu l-a dat în mîinile lui. David, văzînd 
că Saul a pornit să-i ia viaţa, a stătut în pustia Zif, în pădure. 
Atunci Ionatan, fiul lui Saul, s'a sculat și s'a dus la David în 
pădure. El i-a întărit încrederea în Dumnezeu, și i-a zis: “Nu 
te teme de nimic, căci mîna tatălui meu Saul nu te va atinge. 
Tu vei domni peste Israel, și eu voi fi al doilea după tine; tatăl 
meu Saul știe și el bine fer acesta.” Au făcut iarăș amîndoi 
legămînt înaintea Domnului, și David a rămas în pădure, iar 
Ionatan s'a dus acasă. Zifiţii s'au suit la Saul la Ghibea, și au 

“Nu-i David ascuns între noi în locuri întărite, în pădure, 
pe dealul Hachila, care este la miazăzi de pustie?  Pogoară- 
te dar, împărate, fiindcă aceasta este toată dorința sufletului 
tău; lasă pe noi dacă e vorba să-l dăm în minile împăratului.” 
Saul a zis: “Domnul să vă binecuvinteze că aveţi milă de mine! 
Duceţi-vă, vă rog, de mai cercetaţi, ca să știți și să descoperiți 
în ce loc și-a îndreptat pașii, și cine l-a văzut, căci mi s'a spus 
că este foarte șiret.  Cercetaţi și vedeţi toate locurile unde se 
ascunde, veniți apoi la mine cu ceva temeinic, și voi porni cu 
voi. Dacă este în ţară, îl voi căuta printre toate miile lui Iuda.” 
S'au sculat dar și s'au dus la Zif înaintea lui Saul. David și 
oamenii lui erau în pustia Maon, și anume în cîmpia din spre 
miazăzi de pustie. Saul a plecat cu oamenii săi în căutarea 
lui David. Despre lucrul acesta s'a dat de veste lui David, care 
s'a pogorit la stîncă și a rămas în pustia Maon. Saul, cînd a 
auzit, a urmărit pe David în pustia Maon. Saul mergea pe o 

parte a muntelui, și David cu oamenii lui pe cealaltă parte a 
muntelui. David fugea repede ca să scape de Saul. Dar Saul și 
oamenii lui chiar înconjuraseră pe David și pe ai lui, ca să pună 
mîna pe ei, cînd un sol a venit și a spus lui Saul: “Grăbește- 
te să vii, căci au năvălit Filistenii în ţară.” Saul a încetat 
să urmărească pe David, și s'a întors să iasă înaintea Filiste- 
nilor. De aceea locul acela s'a numit Sela-Hamahlecot (Stînca 
împărțirii). De acolo David s'a suit spre locurile întărite din 
En-Ghedi, și a locuit acolo. 


Cînd s'a întors Saul de la urmărirea Filistenilor, au venit și 
i-au spus: “lată că David este în pustia En-Ghedi.” Saul a 
luat trei mii de oameni aleși din tot Israelul, și s'a dus să caute 
pe David și pe oamenii lui pînă pe stîncile țapilor sălbatici. 
A ajuns la niște stîne de oi, cari erau lîngă drum; și acolo era 
o peșteră, în care a intrat să doarmă. David și oamenii lui 
erau... în fundul peșterii. Oamenii lui David i-au zis: “lată 
ziua în care Domnul îţi zice: „Dau pe vrăjmașul tău în mînile 
tale; fă-i ce-ţi va plăcea.” David s'a sculat, și a tăiat încet 
colțul hainei lui Saul. După aceea, inima îi bătea, pentrucă 
tăiase colțul hainei lui Saul. Și a zis oamenilor săi: “Să mă 
ferească Domnul să fac împotriva domnului meu, care este 
unsul Domnului, o așa faptă ca să pun mîna pe el! Căci el este 
unsul Domnului.” Cu aceste cuvinte David a oprit pe oamenii 
săi, și i-a împedecat să se arunce asupra lui Saul. Apoi Saul 
s'a sculat să iasă din peșteră, și și-a văzut înainte de drum. 
După aceea, David s'a sculat și a ieșit din peșteră. El a început 
să strige atunci după Saul: “mpărate, domnul meu!” Saul s'a 
suit înapoi, și David s'a plecat cu fața la pămînt și s'a închinat. 
David a zis lui Saul: “De ce asculti tu de vorbele oamenilor cari 
zic: „David îţi vrea răul; Vezi acum cu ochii tăi că Domnul 
te dăduse astăzi în mîinile mele în peșteră. Oamenii mei mă 
îndemnau să te omor; dar te-am cruțat, și am zis: „Nu voi 
pune mîna pe domnul meu, căci este unsul Domnului.‘ Uite, 
părintele meu, uite colțul hainei tale în mîna mea. Fiindcă 
ţi-am tăiat colțul hainei, și nu te-am ucis, să știi și să vezi că 
în purtarea mea nu este nici răutate nici răzvrătire, și că n'am 
păcătuit împotriva ta. Totuş tu îmi întinzi curse, ca să-mi 

iei viața. Judece Domnul între mine și tine, și Domnul să 
mă răzbune pe tine; dar eu nu voi pune mîna pe tine. Răul 
dela, cei răi vine, zice vechea zicală. De aceea eu nu voi pune 
mîna pe tine. "mpotriva cui a pornit împăratul lui Israel? 
Pe cine urmărești tu? Un cîne mort, un purice. Domnul 
va judeca și va hotărî între mine și tine, El va vedea, El îmi 
va... apăra pricina și El îmi va face dreptate, izbăvindu-mă 
din mîna ta.” Cînd a sfîrşit David de spus aceste vorbe lui 
Saul, Saul a zis: “Glasul tău este, fiule David?” Și Saul a 
ridicat glasul și a plins. Și a zis lui David: “Tu ești mai bun 
decît mine; căci tu mi-ai făcut... bine, iar eu ţi-am făcut rău. 
Tu îți arăţi azi bunătatea cu care te porţi față de mine, căci 
Domnul mă dăduse în mînile tale, și nu m'ai omorît. Dacă 
întîlnește cineva pe vrăjmașul lui, îl lasă oare să-și urmeze 
drumul în liniște? Domnul să-ţi răsplătească pentru ce mi-ai 
făcut în ziua aceasta! Acum iată, știu că tu vei domni, și că 
împărăţia lui Israel va rămînea în mîinile tale.  Jură-mi dar 
pe Domnul că nu-mi vei nimici sămînța mea după mine, și că 
nu-mi vei șterge numele din casa tatălui meu.” David a jurat 
lui Saul. Apoi Saul a plecat acasă, iar David și oamenii lui 
s'au suit în locul întărit. 


Samuel a murit. Tot Israelul s'a adunat și l-a plins, și l-au 
îngropat în locuinţa lui la Rama. Atunci David s'a sculat și s'a 
pogoriît în pustia... Paran. ’n Maon era un om foarte bogat, a 
cărui avere era în Carmel; avea trei mii de oi și o mie de capre, 
și se afla la Carmel pentru tunderea oilor lui. Numele acestui 
om era Nabal, și nevasta lui se chema Abigail; era o femee cu 
judecată, și frumoasă la chip, dar bărbatul ei era aspru și rău 
în faptele lui. El se trăgea din Caleb. David a aflat în pustie 
că Nabal își tunde oile. A trimes la el zece tineri, cărora le-a 
zis: “Suiţi-vă la Carmel, și duceţi-vă la Nabal. 'ntrebaţi-l de 
sănătate în numele meu, și să-i vorbiți așa: „Să trăieşti în 
pace, și pacea să fie cu casa ta și cu tot ce este al tău. Şi 
acum, am auzit că tunzi oile. Păstorii tăi au fost cu noi; nu 
i-am ocărît, și nu li s'a luat nimic în tot timpul cît au fost la 
Carmel. ’ntreabă pe slujitorii tăi, și-ţi vor spune. Să capete 
trecere dar tinerii aceștia înaintea ta, fiindcă venim într'o zi 

de bucurie. Dă dar, te rog, robilor tăi și fiului tău David, ce 
te lasă inima.” Cînd au ajuns oamenii lui David, au spus 
lui Nabal toate aceste cuvinte, în numele lui David. Apoi 
au tăcut. Nabal a răspuns slujitorilor lui David: “Cine este 
David, și cine este fiul lui Isai? Astăzi sînt mulţi slujitori cari 
fug de la stăpîni. Şi să-mi iau eu pînea, apa, și vitele mele, 
pe cari le-am tăiat pentru tunzătorii mei, și să le dau unor 
oameni cari sînt de nu știu unde?” Oamenii lui David și-au 
luat drumul înapoi; s'au întors, și au spus, la sosirea lor, toate 
aceste cuvinte lui David. Atunci David a zis oamenilor săi: 
“Fiecare din voi să-și încingă sabia”! Și fiecare și-a încins sabia. 
David și-a încins și el sabia, și aproape patru sute de inși s'au 
suit după el. Au mai rămas doar două sute la calabalicuri. 
Unul din slujitorii lui Nabal a venit și a zis către Abigail, 
nevasta lui Nabal: “lată că David a trimes din pustie niște 
soli să întrebe de sănătate pe stăpînul nostru, și el s'a purtat 
rău cu ei. Și totuș oamenii aceștia au fost foarte buni cu noi; 
nu ne-au ocărit, și nu ni s'a luat nimic, în tot timpul cît am fost 
cu ei în cîmp. Ne-au fost zid și zi și noapte, în tot timpul cît 
am fost cu ei, la păscutul turmelor. Să știi acum și vezi ce ai 
de făcut, căci perderea stăpînului nostru, și a întregei lui case 
este hotărită, și el este așa de rău încît nimeni nu îndrăznește 
să-i vorbească. Abigail a luat îndată două sute de pini, două 
burdufuri cu vin, cinci oi pregătite, cinci măsuri de grîu prăjit, 
o sută de turte de stafide, și două sute de legături de smochine. 
Le-a pus pe măgari, și a zis slujitorilor săi: “Luaţi-o înaintea 
mea, și eu voi veni după voi. N'a spus nimic bărbatului ei 
Nabal. Ea a încălecat pe un măgar, a pogorit muntele pe un 
drum tufos, și iată că David și oamenii lui se pogorau în fața 
ei, așa că i-a întîlnit. - David zisese: „n zadar am păzit tot ce 
are omul acesta. în pustie, de nu s'a luat nimic din tot ce are, 
căci mi-a întors rău pentru bine. Dumnezeu să pedepsească 
pe robul său David cu toată asprimea, dacă voi mai lăsa să 
rămînă pînă la lumina zilei pe cineva de parte bărbătească... 
din tot ce este al lui Nabal!” Cînd a zărit Abigail pe David, s'a 
dat jos repede de pe măgar, a căzut cu fața la pămînt înaintea 
lui David, și s'a închinat pînă la pămînt. Apoi, aruncîndu-se 

la picioarele lui, a zis: “Eu sînt de vină, domnul meu! 'ngăduie 
roabei tale să-ți vorbească la urechi, și ascultă cuvintele roabei 
tale. Să nu-și pună domnul meu mintea cu omul acela rău, cu 
Nabal, căci, cum îi este numele, așa este și el; Nabal (Nebun) 
îi este numele, și este plin de nebunie. Și eu, roaba ta, n'am 
văzut pe oamenii trimeși de domnul meu. Acum, domnul 
meu, viu este Domnul și viu este sufletul tău, că Domnul te- 
a oprit să verși singe și să te ajuţi cu mîna ta. Vrăjmașii 
tăi, cei ce vor răul domnului meu, să fie ca Nabal! Primește 
darul acesta pe care-l aduce roaba ta domnului meu, și să 
se împartă oamenilor cari merg după domnul meu. lartă, te 
rog, vina roabei tale, căci Domnul va face domnului meu o casă 
trainică; iartă, căci domnul meu poartă războaiele Domnului, 
și niciodată nu va fi răutate... în tine. Dacă se va ridica 
cineva, care să te urmărească și să vrea să-ţi ia viaţa, sufletul 
domnului meu va fi legat în mănunchiul celor vii la domnul, 
Dumnezeul tău, și să arunce cu praștia sufletul vrăjmașilor 
tăi. Cînd va face Domnul domnului meu tot binele pe care 
ți l-a făgăduit, și te va pune mai mare peste Israel, atunci 
nu va avea domnul meu nici mustrări de cuget și nici nu-l va 
durea inima că a vărsat singe degeaba și că s'a răzbunat singur. 
Și cînd va face Domnul bine domnului meu, adu-ți aminte 
de roaba ta.” David a zis Ahbigailei: “Binecuvîntat să fie 
Domnul, Dumnezeul lui Israel, care te-a trimes astăzi înaintea 
mea!  Binecuvîntată să fie judecata ta, și binecuvîntată să fii 
tu, că m'ai oprit în ziua aceasta să vărs singe, și mi-ai oprit 
mîna! Dar viu este Domnul, Dumnezeul lui Israel, care m'a 
oprit să-ţi fac rău, că, dacă nu te-ai fi grăbit să vii înaintea 
mea, n'ar mai fi rămas nimic din ce este al lui Nabal, pînă 
la lumina zilei de mine.” Şi David a luat din mîna Abigailei 
ce-i adusese, și i-a zis: “Suie-te în pace acasă; vezi, că ţi-am 
ascultat glasul, și te-am primit bine.” Abigail a ajuns la 
Nabal. Și tocmai el dădea în casa lui un ospăț ca un ospăț 
împărătesc; inima îi era veselă, și era beat mort. Ea nu i- 
a spus nimic, nimic, pînă la lumina zilei. Dar dimineaţa, 
după ce trecuse beţia lui Nabal, nevastă-sa i-a istorisit ce se 
întîmplase. Inima lui Nabal a primit o lovitură de moarte, și 

s'a făcut ca o piatră. Cam după zece zile, Domnul a lovit pe 
Nabal, și a murit. David a aflat că murise Nabal, și a zis: 
“Binecuvîntat să fie Domnul, că mi-a apărat pricina în ocara 
pe care mi-a făcut-o Nabal, și a împedecat pe robul său să 
facă rău! Domnul a făcut ca răutatea lui Nabal să cadă asupra 
capului lui.” David a trimes vorba Abigailei că vrea s'o ia de 
nevastă.  Slujitorii lui David au ajuns la Abigail la Carmel, 
și i-au vorbit așa: “David ne-a trimes la tine, ca să te ia de 
nevastă.” Ea s'a sculat, s'a aruncat cu faţa la pămînt, și a zis: 
“Iată, roaba ta se socotește ca o roabă, gata să spele picioarele 
slujitorilor domnului meu.” Şi îndată Abigail a plecat, călare 
pe un măgar, și însoţită de cinci fete; a mers după solii lui 
David, și i-a fost nevastă. David luase și pe Ahinoam din 
Izreel, și amîndouă au fost nevestele lui. Și Saul dăduse pe 
fiică-sa Mical, nevasta lui David, lui Palti din Galim, fiul lui 
Laiș. 


Zifiţii s'au dus la Saul la Ghibea, și au zis: “lată că David 
este ascuns pe dealul Hachila, în fața pustiei.” Saul s'a sculat 
și s'a pogorit în pustia Zif, cu trei mii de oameni aleși din 
Israel, ca să caute pe David în pustia Zif. A tăbărit pe dealul 
Hachila, în faţa pustiei, lîngă drum. David era în pustie; și, 
înțelegînd că Saul merge în urmărirea lui în pustie, a trimes 
niște iscoade, și a aflat că în adevăr Saul venise. Atunci David 
s'a sculat și a venit la locul unde tăbărise Saul, și a văzut locul 
unde era culcat Saul, cu Abner, fiul lui Ner, căpetenia oștirii 
lui. Saul era culcat în cort în mijlocul taberii și poporul era 
tăbărit în jurul lui. David a luat cuvîntul, și vorbind lui 
Ahimelec, Hetitul, și lui Abișai, fiul Teruiei și fratele lui Ioab, 
a zis: “Cine vrea să se pogoare cu mine în tabără la Saul?” 
Și Abișai a răspuns: “Eu, mă voi pogori cu tine.” David și 
Abișai s'au dus noaptea la popor. Și iată că Saul era culcat 
și dormea în cort în mijlocul taberii, și sulița lui era înfiptă în 
pămînt la capul lui. Abner și poporul lui erau culcaţi în jurul 
lui.  Abișai a zis lui David: “Dumnezeu dă astăzi pe vrăjmașul 
tău în mînile tale; lasă-mă, te rog, să-l lovesc cu sulița mea, 
și să-l pironesc dintr'o lovitură în pămînt, ca să n'am nevoie 
să-i mai dau alta.” Dar David a zis lui Abisai: “Nu-l omori! 

Căci cine ar putea pune mîna pe unsul Domnului și să rămînă 
nepedepsit?” Şi David a zis: “Viu este Domnul, că numai 
Domnul îl poate lovi; fie că-i va veni ziua să moară, fie că se 
va pogoriî... într'un cîmp de bătaie și va peri. Să mă ferească 
Domnul, să pun mîna pe unsul Domnului! Ia numai sulița 
dela căpătiiul lui, cu urciorul cu apă, și să plecăm.” David 
a luat dar sulița și urciorul cu apă de la căpătiiul lui Saul, 
și au plecat. Nimeni nu i-a văzut, nici n'a băgat de seamă 
nimic, și nimeni nu s'a deșteptat, căci Domnul îi cufundase 
pe toți într'un somn adînc. David a trecut de cealaltă parte, 
și a ajuns departe pe virful muntelui, la o mare depărtare 
de tabără. Și a strigat poporului și lui Abner, fiul lui Ner: 
“N'auzi tu, Abner?” Abner a răspuns: “Cine ești tu care 
strigi către împăratul?” Şi David a zis lui Abner: “Oare 
nu ești tu bărbat? Și cine este ca tine în Israel? Pentruce 
atunci n'ai păzit pe împărat, stăpinul tău? Căci cineva din 
popor a venit să omoare pe împăratul, stăpinul tău. Ce ai 
făcut tu nu este bine. Viu este Domnul, că sînteți vrednici 
de moarte, căci n'aţi vegheat asupra stăpinului vostru, asupra 
unsului Domnului. Uită-te acum unde este sulița împăratului 
și ulciorul de apă, cari erau la căpătiiul lui.” Saul a cunoscut 
glasul lui David, și a zis: “Glasul tău este, fiul meu David?” Și 
David a răspuns: “Glasul meu, împărate, domnul meu!” Și 
a zis: “Pentruce urmărește domnul meu pe robul său? Ce-am 
făcut, și cu ce sînt vinovat? Să binevoiască acum împăratul, 
domnul meu, să asculte cuvintele robului său: „Dacă Domnul 
este Cel ce te atiță împotriva mea, să primească mirosul unui 
dar de mîncare dela noi; dar dacă oamenii te atiţă, blestemaţi 
să fie înaintea Domnului, fiindcă ei mă izgonesc azi ca să mă 
deslipească de moștenirea... Domnului, zicindu-mi: „Du-te de 
slujește unor dumnezei străinii Oh! să nu-mi cadă sîngele pe 
pămînt departe de Faţa Domnului! Căci împăratul lui Israel a 
pornit să mă caute ca pe un purice, cum ar urmări o potîrniche 
în munţi.” Saul a zis: “Am păcătuit; întoarce-te, fiul meu 
David, căci nu-ţi voi mai face rău, fiindcă în ziua aceasta viața 
mea a fost scumpă înaintea ta. Am lucrat ca un nebun, și 
am făcut o mare greșală.” David a răspuns: “lată sulița 

împăratului; să vină unul din oamenii tăi s'o ia. Domnul va 
răsplăti fiecăruia după dreptatea lui și după credincioșia, lui: 
căci Domnul te dăduse azi în mîinile mele, și eu n'am vrut 
să pun mîna pe unsul Domnului. Și după cum azi viaţa ta 
a avut un mare preţ înaintea mea, tot așa și viaţa mea va 
avea un mare preţ înaintea Domnului, și El mă va izbăvi din 
orice necaz.” Saul a zis lui David: “Fii binecuvîntat, fiul meu 
David! Tu vei face lucruri mari și vei birui.” David și-a văzut 
de drum, și Saul s'a întors acasă. 


David și-a zis în sine: “Voi peri într'o zi ucis de mîna lui 
Saul; nu este nimic mai bine pentru mine decât să fug în ţara 
Filistenilor, pentru ca Saul să înceteze să mă mai caute în 
tot ţinutul lui Israel; așa voi scăpa de mîna lui.” Şi David 
s'a sculat, el și cei șase sute de oameni cari erau împreună 
cu el, și au trecut la Achiș, fiul lui Maoc, împăratul Gatului. 
David și oamenii lui au rămas în Gat la Achiș; își aveau fiecare 
familia lui, și David își avea cele două neveste: Ahinoam din 
Izreel și Abigail din Carmel, nevasta lui Nabal. Saul, cînd a 
aflat că David fugise la Gat, a încetat să-l mai caute. David 
a zis lui Achiș: “Dacă am căpătat trecere înaintea ta, rogu- 
te să mi se dea într'una din cetăţile ţării un loc unde să pot 
locui; căci pentruce să locuiască robul tău cu tine în cetatea 
împărătească?” Şi chiar în ziua aceea, Achiș i-a dat Ticlagul. 
De aceea Ticlagul a fost al împăraţilor lui Iuda pînă în ziua de 
azi. Timpul cît a locuit David în ţara Filistenilor a fost de 
un an și patru luni. David și oamenii lui se suiau și năvăleau 
asupra Gheșuriţilor, Ghirziţilor și Amaleciţilor; căci neamurile 
acestea locuiau din vremuri vechi în ţinutul acela pînă la Șur și 
pînă în ţara Egiptului. David pustia ţinutul acesta; nu lăsa cu 
viaţă nici bărbat nici femeie, le lua oile, boii, măgarii, cămilele, 
hainele, și apoi se întorcea și se ducea la Achiș.  Achiș zicea: 
“Unde aţi năvălit azi?” Și David răspundea: “Spre miazăzi de 
Iuda, spre miazăzi de lerahmeeliţi și spre miazăzi de Cheniţi.” 
David nu lăsa cu viaţă nici bărbat, nici femeie ca să vină la 
Gat; “căci”, se gîndea el, ei “ar putea să vorbească împotriva 
noastră și să zică: “Așa a făcut David.” Și acesta a fost felul 
lui de purtare în tot timpul cît a locuit în ţara Filistenilor. 

Achiș se încredea în David, și zicea: “S'a făcut urit poporului 
său Israel, și va rămînea în slujba mea pe vecie.” 


Pe vremea aceea, Filistenii și-au strîns taberile și au făcut 
o oştire ca să pornească cu război împotriva lui Israel. Achiș 
a zis lui David: “Să știi că vei veni cu mine la oștire, tu și oa- 
menii tăi.” David a răspuns lui Achiș: “Ei bine, vei vedea ce 
va face robul tău.” Și Achiș a zis lui David: “De aceea te voi 
pune păzitorul capului meu în tot timpul.” Samuel murise. 
-Tot Israelul îl plinsese, și-l îngropaseră la Rama în cetatea 
lui. Saul îndepărtase din ţară pe cei ce chemau morţii și pe cei 
ce ghiceau. Filistenii s'au strîns, și au venit de au tăbărit la 
Sunem: Saul a strîns pe tot Israelul și au tăbărit la Ghilboa. 
La vederea taberii Filistenilor, Saul a fost cuprins de frică, și un 
tremur puternic i-a apucat inima. Saul a întrebat pe Domnul 
și Domnul nu i-a răspuns nici prin vise, nici prin Urim..., nici 
prin prooroci. Atunci Saul a zis slujitorilor lui: “Căutaţi-mi 
o femeie care să cheme morții, ca să mă duc so întreb.” Sluji- 
torii lui i-au zis: “lată că în En-Dor este o femeie care cheamă 
morții.” Atunci Saul s'a schimbat, a luat alte haine, și a ple- 
cat cu doi oameni. Au ajuns la femeia aceea noaptea. Saul i-a 
zis: “Spune-mi viitorul chemînd un mort, și scoală-mi pe cine- 
ți voi spune.” Femeia i-a răspuns: “Ştii ce a făcut Saul, cum 
a nimicit din ţară pe ceice cheamă morții și pe ceice ghicesc 
viitorul: pentruce dar întinzi o cursă vieţii mele, ca să mă 
omori?” Saul i-a jurat pe Domnul, și a zis: “Viu este Domnul, 
că nu ți se va întîmpla niciun rău pentru aceasta.” Femeia 
a zis: “Pe cine vrei să-ţi scol?” Și el a răspuns: “Scoală-mi 
pe Samuel.” Cînd a văzut femeia pe Samuel, a scos un țipăt 
mare, și a zis lui Saul: “Pentruce m'ai înșelat? Tu ești Saul!” 
'mpăratul i-a zis: “Nu te teme de nimic; dar ce vezi?” Fe- 
meia a zis lui Saul: “Văd o ființă dumnezeiască sculindu-se 
din pămînt.” El i-a zis: “Cum e la chip?” Şi ea a răspuns: 
“Este un bătrîn care se scoală, și este învelit cu o mantie.” 
Saul a înțeles că era Samuel, și s'a plecat cu faţa la pămînt, și 
s'a închinat. Samuel a zis lui Saul: “Pentruce m'ai turburat, 
chemîndu-mă?” Saul a răspuns: “Sînt într'o mare strimtoare: 
Filistenii îmi fac război, și Dumnezeu S'a depărtat dela mine; 

nu mi-a... răspuns nici prin prooroci, nici prin vise. Şi te- 
am chemat să-mi arăţi ce să fac.” Samuel a zis: “Pentruce 
mä întrebi pe mine cînd Domnul S’a depărtat de tine și S'a 
făcut vrăjmașul tău? Domnul îți face așa cum îţi vestisem 
din partea Lui; Domnul a rupt împărăţia din mînile tale, și a 
dat-o altuia, lui David. N'ai ascultat de glasul Domnului, și 
n'ai făcut pe Amalec să simtă aprinderea mîniei Lui: de aceea 
îţi face Domnul așa astăzi. Şi chiar Domnul va da pe Israel 
împreună cu tine în mîinile Filistenilor. Mine, tu și fiii tăi, veţi 
fi împreună cu mine și Domnul va da tabăra lui Israel în mînile 
Filistenilor.” ’ndată Saul a căzut la pămînt cît era de lung, și 
cuvintele lui Samuel l-au umplut de groază; nu mai avea nici o 
putere, căci nu mîncase toată ziua și toată noaptea. Femeia 
a venit la Saul, și, văzîndu-l foarte înspăimintat, i-a zis: “lată 
că roaba ta ţi-a ascultat glasul; mi-am pus viaţa în primejdie, 
ascultînd de cuvintele pe care mi le-ai spus. Ascultă acum, și 
tu, glasul roabei tale, și lăsă-mă să-ţi dau o bucată de pîine, ca 
să mănînci și să prinzi putere ca să pornești la drum.” Dar el 
n'a vrut, și a zis: “Nu mănînc nimic!” Slujitorii lui și femeia 
au stăruit de el pînă i-a ascultat. S'a sculat dela pămînt, și a 
șezut pe pat. Femeia avea la ea un vițel gras, pe care l-a tăiat 
în grabă; a luat făină, a frămîntat-o, și a copt azimi. Le-a 
pus înaintea lui Saul și înaintea slujitorilor lui, și au mîncat. 
Apoi s'au sculat și au plecat chiar în noaptea aceea. 


Filistenii își strînseseră toate oștile la Afec, și Israel tăbărise 
la fintîna lui Izreel. Domnii Filistenilor au înaintat cu sutele 
și miile lor; și David și oamenii lui mergeau mai la coadă cu 
Achiș. Domnii Filistenilor au zis: “Ce caută Evreii aceștia 
aici?” Și Achiș a răspuns domnitorilor Filistenilor: “Acesta 
este David, slujitorul lui Saul, împăratul lui Israel. De mult 
este cu mine, și n'am găsit nici cel mai mic lucru de care să-l 
învinuiesc, dela venirea lui și pînă în ziua de azi.” Dar dom- 
nitorii Filistenilor s'au mîniat pe Achiș, și i-au zis: “Trimete 
înapoi pe omul acesta, ca să se întoarcă în locul unde l-ai 
așezat; să nu se pogoare cu noi pe cîmpul de bătaie, ca să nu 
ne fie vrăjmaș în timpul luptei. Și cum ar putea să se facă 
omul acesta plăcut stăpînului său, decît cu capetele oamenilor 

noștri? Nu este acesta David pentru care cîntau jucînd: „Saul 
și-a bătut miile lui, Iar David zecile lui de mii?” Achiş a 
chemat pe David, și i-a zis: “Viu este Domnul că ești un om 
curat la suflet, şi-mi place să te văd mergînd și venind cu mine 
în tabără, căci n'am găsit nimic rău în tine, dela venirea ta 
la mine pînă în ziua de azi; dar nu ești pe placul domnito- 
rilor.  'ntoarce-te dar și mergi în pace, ca să nu faci nimic 
neplăcut înaintea domnitorilor Filistenilor.” David a zis lui 
Achiș: “Dar ce am făcut, și cei ai găsit în robul tău, de cînd 
sînt la tine pînă în ziua de azi, ca să nu merg să lupt împotriva 
vrăjmașilor domnului meu, împăratul?”  Achiș a răspuns lui 
David: “Știu că ești plăcut înaintea mea ca un înger al lui 
Dumnezeu; dar domnitorii Filistenilor au zis: “Să nu se suie 
cu noi la luptă.” Astfel, scoală-te dis de dimineaţă, tu și slu- 
jitorii stăpînului tău, cari au venit cu tine; sculaţi-vă dis de 
dimineaţă, și plecaţi de îndată ce se va lumina.” David și oa- 
menii lui s'au sculat de noapte de tot, ca să plece dimineaţa, 
și să se întoarcă în țara Filistenilor. Și Filistenii s'au suit la 
Izreel. 


Cînd a ajuns David cu oamenii lui a treia zi la Ticlag, 
Amaleciţii năvăliseră în partea de miazăzi și în Ţiclag. Ei 
nimiciseră, și arseseră 'Ticlagul, după ce luaseră prinși pe fe- 
mei și pe tot cei ce se aflau acolo, mici și mari. Nu omoriseră 
pe nimeni, dar luaseră totul și plecaseră. David și oamenii lui 
au ajuns în cetate, și iată că era arsă; și nevestele, fiii și fiicele 
lor, fuseseră luate prinse. Atunci David și poporul care era 
cu el au ridicat glasul, și au plins pînă n'au mai putut plinge. 
Cele două neveste ale lui David: Ahinoam din Izreel, și Abigail 
din Carmel, nevasta lui Nabal, fuseseră luate și ele. David 
a fost în mare strimtroare, căci poporul vorbea să-l ucidă cu 
pietre, pentru că toţi erau amăriţi în suflet, fiecare din pricina 
fiilor și fetelor lui. Dar David s'a îmbărbătat, sprijinindu-se pe 
Domnul, Dumnezeul lui. EI a zis preotului Abiatar, fiul lui 
Ahimelec: “Adu-mi efodul!” Abiatar a adus efodul la David. 
Și David a întrebat pe Domnul: “Să urmăresc oastea aceasta? 
O voi ajunge?” Domnul i-a răspuns: “Urmărește-o, căci o vei 
ajunge și vei izbăvi totul.” Şi David a pornit, el și cei șase 

sute de oameni cari erau cu el. Au ajuns la pîrîul Besor, unde 
s'au oprit cei ce rămîneau la coadă. David i-a urmărit mai de- 
parte, cu patru sute de oameni; dar două sute de oameni s'au 
oprit, fiind prea obosiţi ca să mai treacă pîrîul Besor. Pe cîmp 
au dat peste un om Egiptean, pe care l-au adus la David. I-au 
dat să mănînce pîine și să bea apă, și i-au mai dat și o legătură 
de smochine și două legături de stafide. După ce a mîncat, i-au 
venit iarăș puterile, căci nu mîncase și nu băuse apă de trei zile 
și trei nopţi. David i-a zis: “Al cui ești, și de unde ești?” El 
a răspuns: “Sînt un băiat egiptean, în slujba unui Amalecit, 
și de trei zile stăpînul meu m'a părăsit pentrucă eram bolnav. 
Am năvălit în partea de miazăzi a Cheretiţilor, pe ţinutul lui 
Iuda și la miazăzi de Caleb, și am ars Ticlagul.” David i-a 

“Vrei să mă duci la oastea aceasta?” Și el a zis: “Jură-mi 
pe Numele lui Dumnezeu că nu mă vei omori și nu mă vei da 
pe mîna stăpînului meu, și te voi pogori la oastea aceasta.” 
El i-a slujit astfel de călăuză. Și Amaleciţii erau risipiţi pe tot 
ținutul, mîncînd, bînd și jucînd, de bucuria prăzii celei mari pe 
care o luaseră dii țara Filistenilor și din ţara lui Iuda. David 
i-a bătut din zorii zilei pînă a doua zi seara, și n'a scăpat nici- 
unul din ei, afară de patru sute de tineri, cari au încălecat 
pe cămile și au fugit. David a scăpat astfel tot ce luaseră 
Amaleciţii, și a scăpat și pe cele două neveste ale lui. Nu le-a 
lipsit nimeni, dela mic pînă la mare, nici fiu, nici fiică, nici un 
lucru din pradă, nimic din ce li se luase: David a adus înpoi 
totul. Şi David a luat toate oile și toți boii; și cei ce mînau 
turma aceasta și mergeau în fruntea ei, ziceau: “Aceasta este 
prada lui David!” David a ajuns la cei două sute de oameni 
cari fuseseră, prea obosiţi ca să mai meargă după el și pe cari-i 
lăsase la pîrîul Besor. Ei au ieșit înaintea lui David și înaintea 
poporului care era cu el. David s'a apropiat de ei, și i-a în- 
trebat de sănătate. Toţi oamenii răi și de nimic dintre cei ce 
merseseră cu David au luat cuvîntul și au zis: “Fiindcă n'au 
venit cu noi, să nu le dăm nimic din prada pe care am scăpat- 
o, ci doar să-și ia fiecare nevasta și copiii, și să plece.” Dar 
David a zis: “Să nu faceţi așa, fraţilor, cu ce ne-a dat Domnul; 
căci El ne-a păzit și a dat în mânile noastre ceata care venise 

împotriva noastră. Și cine v'ar asculta în privința aceasta? 
Partea trebuie să fie aceeaş atît pentru cel ce s'a pogorît pe 
cîmpul de bătaie cît ṣi pentru cel ce a rămas la calabalicuri; 
s'o împartă deopotrivă. Lucrul acesta a rămas de atunci și 
pînă în ziua de azi o lege și un obicei în Israel. Cînd s'a în- 
tors la Ticlag, David a trimes o parte din pradă bătrînilor lui 
Iuda, prietenilor săi, spunîndu-le aceste cuvinte: “lată darul 
pe care vi-l fac din prada luată dela vrăjmașii Domnului!” A 
trimes celor din Betel, celor din Ramot dela miază zi, celor 
din latir, celor din Aroer, celor din Sifmot, celor din Ește- 
moa, celor din Racal, celor din cetăţile lerahmeeliţilor, celor 
din cetăţile Cheniţilor, celor din Horma, celor din Cor-Așan, 
celor din Atac, celor din Hebron, și în toate locurile pe cari 
le străbătuse David cu oamenii lui. 


Filistenii s'au luptat cu Israel, și bărbaţii lui Israel au luat- 
o la fugă dinaintea Filistenilor, și au căzut uciși pe muntele 
Ghilboa.  Filistenii au urmărit pe Saul și pe fiii lui, și au 
ucis pe Ionatan, Abinadab și Malchișua, fiii lui Saul. Saul a 
fost prins în toiul luptei; arcașii l-au ajuns și l-au rănit greu. 
Saul a zis atunci celui ce-i ducea armele: “Scoate-ţi sabia, și 
străpunge-mă, ca nu cumva acești netăiaţi împrejur să vină 
să mă străpungă și să-și bată joc de mine.” Cel ce-i ducea 
armele n'a voit, căci îi era teamă. Și Saul și-a luat sabia, și 
s'a aruncat în ea. Cel ce ducea armele lui Saul, văzindu-l 
mort, s'a aruncat și el în sabia lui, și a murit împreună cu el. 
Astfel au perit în acelaș timp și în aceeaș zi, Saul și cei trei 
fii ei lui, cel ce-i purta armele, și toți oamenii lui. Cei din 
Israel, cari erau dincolo de vale și dincolo de Iordan, văzînd 
că oamenii lui Israel fugeau și să Saul și fiii lui muriseră, și- 
au părăsit cetăţile și au luat-o și ei la fugă. Și Filistenii au 
venit și s'au așezat în ele. A doua zi, Filistenii au venit să 
desbrace pe cei morți, și au găsit pe Saul și pe cei trei fii ai lui 
căzuţi pe muntele Ghilboa. Au tăiat capul lui Saul, și i-au 
luat armele. Apoi au trimes să dea de veste prin toată ţara 
Filistenilor în casele idolilor lor și în popor. Au pus armele 
lui Saul în casa Astarteelor, și i-au atîrnat trupul pe zidurile 
Bet-Șanului. Cînd au auzit locuitorii labesului din Galaad 

12 ce au făcut Filistenii lui Saul, toți vitejii s'au sculat, au mers 
toată noaptea și au luat de pe zidurile Bet-Șanului trupul lui 
Saul și trupurile fiilor lui. Apoi s'au întors la Iabes, unde le-au 

13 ars; le-au luat oasele, și le-au îngropat subt stejarul din Iabes. 
Și au postit șapte zile. 

Ñ; ciți, se întorsese de două zile la Țiclag. A treia zi, a 
; venit un om din tabăra lui Saul, cu hainele sfișiate și 
cu capul presărat cu țărînă. Cînd a ajuns în fața lui 
David, s'a aruncat cu fața la pămînt, și s'a închinat. David i- 
a zis: “De unde vii?” Și el i-a răspuns: “Am scăpat din tabăra 
lui Israel.” David i-a zis: “Spune-mi ce s'a întîmplat?” Și el 
a răspuns: “Poporul a fugit de pe cîmpul de bătaie, și un mare 
număr de oameni au căzut și au perit; chiar și Saul și fiul său 
Ionatan, au murit.” David a zis tînărului care-i aducea aceste 
vești: “De unde știi că Saul și fiul său Ionatan au murit?” Şi 
tînărul care-i aducea aceste vești, a răspuns: “Am venit din 
întîmplare pe muntele Ghilboa; și Saul sta rezămat în sulița 
lui, și carăle și călăreţii erau aproape să-l ajungă. "ntorcîndu- 
se, m'a văzut și m'a chemat. Eu am zis: „lată-măj Și el mi-a 
zis: „Cine ești; l-am răspuns: „Eu sînt Amalecit.* Și a zis: 
„Apropie-te dar, și omoară-mă,; căci m'a apucat ameţeala, mă- 
car că sînt încă plin de viață.* M'am apropiat de el, și l-am 
omorît, știind bine că n'avea să mai rămînă cu viaţă în urma 
înfrîngerii. Am luat cununa împărătească de pe capul lui și 
brăţara pe care o avea la braţ, și le-am adus aici domnului 
meu.” David și-a apucat hainele și le-a sfișiat, și toţi oa- 
menii cari erau lîngă el au făcut acelaș lucru. Au jălit, au 
plins și au postit pînă seara, de durere pentru Saul, pentru 
fiul său Ionatan, pentru poporul Domnului, fiindcă fuseseră 
tăiaţi cu sabia. David a zis tînărului care-i adusese aceste 
vești: “De unde ești?” Și el a răspuns: “Sînt fiul unui străin, 
unui Amalecit.” David i-a zis: “Cum nu ţi-a fost frică să pui 
mîna... pe unsul Domnului și să-l omori?” Şi David a chemat 
pe unul din oamenii lui, și a zis: “Apropie-te, și omoară-l!” 
Omul acela a lovit pe Amalecit, care a murit. Şi David i-a 
zis: “Singele tău să cadă asupra capului tău, căci gura ta a 


upă moartea lui Saul, David, dupăce bătuse pe Amale{1] 

mărturisit împotriva ta, fiindcă ai zis: „Am omorît pe unsul 
Domnului!” lată cîntarea de jale pe care a alcătuit-o David 
pentru Saul și fiul său Ionatan, și pe care a poruncit s'o înveţe 
copiii lui luda. Este numită cîntarea arcului și se află scrisă 
în Cartea Dreptului. “Fala ta, Israele, zace ucisă pe dealurile 
tale! Cum au căzut vitejii! Nu spuneţi lucrul acesta în Gat, 
nu răspîndiţi vestea aceasta, în ulițele Ascalonului, ca să nu se 
bucure fetele Filistenilor, ca să nu se laude fetelor celor netăi- 
aţi... împrejur. Munți din Ghilboa! Nici rouă, nici ploaie 
să nu cadă pe voi! Să nu fie pe voi nici cîmpii cari să dea 
pîrgă pentru darurile de mîncare! Căci acolo au fost aruncate 
scuturile vitejilor, scutul lui Saul, ca și cînd n'ar fi fost uns... 
cu untdelemn. Dela sîngele celor răniţi, dela grăsimea celor 
mai voinici, arcul lui Ionatan nu da înapoi niciodată, și sabia 
lui Saul nu se învîrtea niciodată în vînt. Saul și Ionatan, cari 
s'au plăcut și s'au iubit în timpul vieţii lor, n'au fost despărțiți 
nici la moarte; erau mai ușori decât vulturii, mai tari decit leii. 
Fiicele lui Israel! plîngeţi pe Saul, care vă îmbrăca în stacojiu 
și alte podoabe, care vă punea găteli de aur pe hainele voastre! 
Cum au căzut vitejii în mijlocul luptei! Cum a murit lonatan 
pe dealurile tale! Mă doare după tine, frate lonatane! Tu erai 
plăcerea mea; dragostea ta pentru mine era minunată: mai pe 
sus de dragostea femeiască. Cum au căzut vitejii! Cum li 
s'au perdut armele!” 


După aceea, David a întrebat pe Domnul: “Să mă sui în 
vreuna din cetăţile lui Iuda?” Domnul i-a răspuns: “Suie-te”. 
David a zis: “Unde să mă sui?” Și Domnul a răsuns: “La 
Hebron”. David s'a suit acolo, cu cele două neveste ale sale: 
Ahinoam din Izreel, și Abigail din Carmel, nevasta lui Nabal. 
David a luat cu el și pe oamenii cari erau la el, pe fiecare 
cu casa lui; și au locuit în cetăţile Hebronului. Bărbaţii lui 
luda au venit, și au uns acolo pe David ca împărat peste casa 
lui Iuda. Au dat de știre lui David că oamenii din labesul 
Galaadului au îngropat pe Saul. David a trimes niște soli 
oamenilor din labesul Galaadului, să le spună: “Binecuvîntaţi 
să fiţi de Domnul, fiindcă aţi arătat astfel bunăvoință față 
de Saul, stăpînul vostru, și l-aţi îngropat! Şi acum, Domnul 

să vă arate bunătate și credincioşie! Vă voi face și eu bine, 
pentrucă v'aţi purtat astfel. Să vi se întărească mîinile, și fiți 
viteji; căci stăpînul vostru Saul a murit, și pe mine m'a uns 
casa lui Iuda împărat peste ea”.  'nsă Abner, fiul lui Ner, 
căpetenia oștirii lui Saul, a luat pe Iș-Boșet, fiul lui Saul, și 
l-a trecut la Mahanaim. L-a pus împărat peste Galaad, peste 
Gheșuriţi, peste Izreel, peste Efraim, peste Beniamin, peste 
tot Israelul. Iș-Boșet, fiul lui Saul, era în vîrstă de patruzeci 
de ani, cînd s'a făcut împărat al lui Israel, și a domnit doi 
ani. Numai casa lui luda a rămas lipită de David. Timpul 
cât a domnit David la Hebron peste casa lui luda a fost de 
șapte ani și șase luni. Abner, fiul lui Ner, și oamenii lui 
Iș-Boșet, fiul lui Saul, au ieșit din Mahanaim ca să meargă 
asupra Gabaonului. Ioab, fiul 'Teruiei, și oamenii lui David, 
au pornit și ei. S'au întîlnit la iazul din Gabaon, și s'au oprit 
unii dincoace de iaz, și ceilalţi dincolo. Abner a zis lui Ioab: 
“Să se scoale tinerii aceștia, și să se bată înaintea noastră!” 
Ioab a răspuns: “Să se scoale!” S'au sculat și au înaintat în 
acelaș număr, doisprezece din Beniamin, pentru Iș-Boșet, fiul 
lui Saul; și doisprezece inși ai lui David. Fiecare, apucînd pe 
protivnicul lui de cap, i-a împlintat sabia în coastă, și au căzut 
toţi deodată. Și locul acela de lîngă Gabaon, s'a numit Helcat- 
Haţurim (Locul Săbiilor). ’n ziua aceea a fost o luptă foarte 
aprigă, în care Abner și bărbaţii lui Israel au fost bătuţi de 
oamenii lui David. Acolo se aflau cei trei fii ai Teruiei: Ioab, 
Abișai și Asael. Asael era iute de picioare, ca... o căprioară de 
cîmp: ela urmărit pe Abner, fără să se abată la dreapta sau 
la stînga. Abner s'a uitat înapoi, și a zis: “Tu ești Asael?” Și 
el a răspuns: “Eu”. Abner i-a zis: “Abate-te la dreapta sau 
la stînga, pune mîna pe unul din tinerii aceștia, și ia-i armele.” 
Dar Asael n'a vrut să se abată dindărătul lui. Abner a zis 
iarăș lui Asael: “Abate-te dinapoia mea; pentruce să te lovesc 
și să te trintesc la pămînt? Cum voi ridica apoi fața înaintea 
fratelui tău Ioab?” Și Asael n'a vrut să se abată. Atunci 
Abner l-a lovit în pîntece cu capătul de jos al suliței, și sulița 
a ieşit pe dinapoi. A căzut și a murit pe loc. Toți cei ce 
ajungeau în locul unde căzuse Asael mort, se opreau, Ioab și 

Abișai au urmărit pe Abner. Și la asfințitul soarelui, au ajuns 
la coasta Ama, care este în dreptul Ghiahului, pe drumul care 
duce în pustia Gabaonului. Fiii lui Beniamin s'au adunat 
în urma lui Abner, au făcut o ceată, și s'au oprit pe vîrful 
unui deal. Abner a chemat pe Ioab, și a zis: “Oare mereu 
are să sfișie sabia? Nu știi că la sfîrşit va fi amar? Pînă 
cînd vei pregeta să spui poporului să nu mai urmărească pe 
fraţii lui?” Ioab a răspuns: “Viu este Dumnezeu că, dacă 
n'ai fi vorbit, poporul n'ar fi încetat pînă mine dimineaţă să 
urmărească pe fraţii lui.” Şi Ioab a sunat din trîmbiţă, și tot 
poporul s'a oprit; n'au mai urmărit pe Israel și nici nu s'au mai 
bătut. Abner și oamenii lui au mers toată noaptea în cîmpie; 
au trecut Iordanul, au străbătut în întregime Bitronul, și au 
ajuns la Mahanaim. Ioab s'a întors dela urmărirea lui Abner, 
și a adunat tot poporul: lipseau nouăsprezece inși din oamenii 
lui David și Asael. Dar oamenii lui David omoriseră treisute 
șasezeci de inși din bărbaţii lui Beniamin și ai lui Abner. Au 
luat pe Asael, și l-au îngropat în mormîntul tatălui său la 
Betleem. Ioab și oamenii lui au mers toată noaptea, și li s'au 
revărsat, zorile în Hebron. 


Războiul a ţinut mult între casa lui Saul și casa lui David. 
David era tot mai tare, și casa lui Saul mergea slăbind. Lui 
David i s'au născut fii la Hebron. ’ntñiul lui născut a fost 
Amnon, din Ahinoam din Izreel; al doilea, Chileab, din Abi- 
gail din Carmel, nevasta lui Nabal; al treilea, Absalom, fiul 
Maachei, fata lui Talmai, împăratul Gheșurului; al patrulea, 
Adonia, fiul Hagitei; al cincilea, Șefatia, fiul Abitalei; și al 
șaselea, Itream, din Egla, nevasta lui David. Aceștia i s'au 
născut lui David la Hebron. "n timpul războiului dintre casa 
lui Saul și casa lui David, Abner a ţinut cu tărie la casa lui Saul. 
Dar Saul avusese o ţiitoare, numită Riţpa, fata lui Aiia. Și Iş- 
Boșet a zis lui Abner: “Pentruce ai intrat la ţiitoarea tatălui 
meu?” Abner s'a miîniat foarte rău de cuvintele lui Iș-Boșet, 
și a răspuns: “Oare cap de cîne sînt eu, și ţin cu luda? Eu dau 
astăzi dovadă de bunăvoință faţă de casa tatălui tău Saul, față 
de fraţii și prietenii lui, nu te-am dat în mîinile lui David, și 
astăzi îmi bagi vină pentru un păcat făcut cu femeia aceasta? 

Dumnezeu să pedepsească cu toată asprimea pe Abner, dacă 
nu voi face cum a jurat Domnul lui David, cînd i-a spus că 
împăraţia va fi luată dela casa lui Saul, și că scaunul de domnie 
al lui David va fi ridicat peste Israel și peste Iuda, dela Dan 
pînă la Beer-Șeba”.  Iș-Boșet n'a îndrăznit să mai răspundă 
o vorbă lui Abner, pentrucă se temea de el. Abner a trimes 
soli la David, să-i spună din partea lui: “A cui este ţara? Fă 
legămînt cu mine, și mîna mea te va ajuta să întorci la tine 
pe tot Israelul”. El a răspuns: “Bine! voi face legămînt cu 
tine, dar îţi cer un lucru: să nu-mi vezi fața decît dacă-mi vei 
aduce mai întîi pe Mical, fata lui Saul cînd vei veni la mine”. 
Și David a trimes soli lui Iș-Boșet, fiul lui Saul, să-i spună: 
“Dă-mi pe nevastă-mea Mical, cu care m'am logodit pentru o 
sută de prepuţuri dela Filisteni”. 1ș-Boșet a trimes s'o ia dela 
bărbatul ei Paltiel, fiul lui Laiș. Și bărbatul ei a mers după 
ea plîngînd pînă la Bahurim. Atunci Abner i-a zis: “Pleacă, și 
întoarce-te!” Și el s'a întors. Abner a stat de vorbă cu bătrinii 
lui Israel, și le-a zis: “Odinioară voi doreaţi să aveți împărat 
pe David; puneţi-l acum, căci Domnul a zis despre el: „Prin 
robul Meu David voi izbăvi pe poporul Meu Israel din mîna 
Filistenilor și din mîna tuturor vrăjmașilor lui.” Abner a vor- 
bit și lui Beniamin, și s'a dus să spună în auzul lui David la 
Hebron ce hotărise Israel și toată casa lui Beniamin. A ajuns 
la David în Hebron, însoţit de douăzeci de oameni; și David 
a dat un ospăț în cinstea lui Abner și acelor cari erau cu el. 
Abner a zis lui David: “Mă voi scula, și voi pleca să strîng tot 
Israelul la domnul meu împăratul, ca să facă legămiînt cu tine, 
și să domnești în totul după dorinţa ta”. David a dat drumul 
lui Abner, care a plecat în pace. Ioab și oamenii lui David 
s'au întors dela urmărirea unei cete, și au adus cu ei o mare 
pradă. Abner nu mai era la David în Hebron, căci David îi 
dăduse drumul, și plecase în pace. Cînd a venit Ioab cu toată 
ceata lui, i s'a spus: “Abner, fiul lui Ner, a venit la împărat, 
care i-a dat drumul, și s'a dus în pace”. Ioab sa dus la îm- 
părat, și a zis: “Ce ai făcut? Abner a venit la tine; pentruce 
i-ai dat drumul și l-ai lăsat să plece? Tu cunoşti pe Abner, 
fiul lui Ner! A venit să te înșele, ca să-ţi pîndească pașii, și să 


10 


11 
12 


13 


14 


18 


19 


20 


21 


22 


23 


24 


25 


26 


27 


28 


29 


30 


31 


32 


33 


34 


35 


36 
37 


38 


39 


3. 20-4. 2 II SAMUEL 480 


știe tot ce faci.” Și Ioab, dupăce a plecat dela David, a trimes 
pe urmele lui Abner niște soli cari l-au adus înapoi dela fintîna 
fără apă Sira: David nu știa nimic. Cînd s'a întors Abner la 
Hebron, Ioab l-a tras deoparte în mijlocul porţii, ca să-i vor- 
bească în taină, și l-a lovit acolo în pîntece și l-a omorît, ca să 
răzbune moartea fratelui său Asael.... David a aflat apoi, și 
a zis: “Nevinovat sînt eu și împărăţia mea pe vecie, înaintea 
Domnului, de sîngele lui Abner, fiul lui Ner.  Sîngele acesta 
să cadă asupra lui loab și asupra întregei case a tatălui său! 
Totdeauna să fie în casa lui loab cineva, atins de o scurgere 
de sămînţă sau de lepră, sau care să se razime în cîrjă, sau să 
cadă ucis de sabie, sau să ducă lipsă de pîne!” Astfel Ioab și 
fratele său Abișai, au omorît pe Abner, pentrucă omorise pe 
fratele lor Asael în lupta dela Gabaon. David a zis lui Ioab și 
întregului popor care era cu el: “Rupeţi-vă hainele, încingeţi- 
vă cu saci, și bociţi-vă înaintea lui Abner!” Și împăratul David 
mergea în urma sicriului. Au îngropat pe Abner la Hebron. 
'mpăratul a ridicat glasul, și a plins la mormîntul lui Abner, 
și tot poporul plingea. "mpăratul a făcut următoarea cîntare 
de jale pentru Abner, și a zis: “Să moară Abner cum moare 
un mișel?  N'aveai nici mîinile legate, Nici picioarele puse în 
lanţuri Ai căzut cum cade cineva înaintea celor răi!” Și tot 
poporul a plins și mai mult după Abner. Tot poporul sa 
apropiat de David ca să-l facă să mănînce ceva, cît era încă 
ziuă; dar David a jurat, zicînd: “Să mă pedepsească Dumnezeu 
cu toată asprimea, dacă voi gusta pine sau alt ceva înainte de... 
apusul soarelui!” Lucrul acesta a fost cunoscut și plăcut la 
tot poporul; toţi au găsit că era bine ce făcuse împăratul. Tot 
poporul și tot Israelul au înţeles în ziua aceea că Abner, fiul 
lui Ner, nu fusese ucis din porunca împăratului.  "mpăratul 
a zis slujitorilor săi: “Nu știți că o căpetenie, un om mare, a 
căzut astăzi în Israel? Eu sînt încă slab, măcar că am primit 
ungerea împărătească; și oamenii aceștia, fiii Teruiei, sînt prea 
puternici pentru mine. Domnul să răsplătească după răutatea 
lui celui ce a făcut răul!” 


Cînd a auzit fiul lui Saul că Abner a murit la Hebron, mînile 
i-au rămas fără putere, și tot Israelul s'a spăimîntat. Fiul lui 

Saul avea doi capi peste cetele de război, dintre cari unul se 
numea Baana iar altul Recab; erau fiii lui Rimon din Beerot, 
dintre fiii lui Beniamin. -Căci Beerot era privit ca făcînd parte 
din Beniamin, și Beerotiţii fugiseră la Ghitaim, unde au locuit 
pînă în ziua de azi. Ionatan, fiul lui Saul, avea un fiu olog 
de picioare, și în virstă de cinci ani, cînd a venit din Izreel 
vestea morţii lui Saul și a lui Ionatan; doica lui l-a luat și a 
fugit, și fiindcă se grăbea să fugă, a căzut și a rămas olog; 
numele lui era Mefiboșet. Şi fiii lui Rimon din Beerot, Recab 
și Baana, s'au dus în timpul zădutului zilei în casa lui Iș-Boșet, 
care își făcea somnul de amează. Au pătruns pînă în mijlocii 
casei, dîndu-se drept negustori de grîu, și l-au lovit în pîntece; 
apoi Recab și Baana, fratele său, au scăpat. Au intrat în 
casà, pe cînd el era culcat pe pat în odaia lui de dormit, l-au 
lovit, l-au omorît, și i-au tăiat capul. I-au luat capul, și au 
mers toată noaptea prin cîmpie. Au adus capul lui Iș-Boșet 
la David în Hebron, și au zis împăratului: “lată capul lui Iş- 
Boșet, fiul lui Saul, vrăjmașul tău, care voia să-ți ia viata; 
Domnul răzbună azi pe împărat, domnul meu, împotriva lui 
Saul şi împotriva neamului lui.” David a răspuns lui Recab 
și lui Baana, fratele său, fiii lui Rimon din Beerot: “Viu este 
Domnul care m'a izbăvit din orice primejdie, că pe cel ce a 
venit să-mi spună: „lată, Saul a murit‘, și care credea că-mi 
aduce o veste bună, l-am prins și l-am omorît la Ticlag, ca să-l 
răsplătesc pentru știrea lui; și cînd niște răi au ucis pe un om 
nevinovat în casa lui și în patul lui, cu cît mai mult îi voi cere 
sîngele din mîinile voastre și vă voi nimici de pe pămînt.” Şi 
David a poruncit oamenilor lui să-i omoare; le-au tăiat mînile 
și picioarele, și i-au spînzurat la marginea iaria din Hebron. 
Au luat apoi capul lui Iș-Boșet, și l-au îngropat în mormîntul 
lui Abner la Hebron. 


Toate seminţiile lui Israel au venit la David, în Hebron, 
și au zis: “lată că noi sîntem os din oasele tale și carne din 
carnea ta. Chiar odinioară, cînd Saul era împăratul nostru, 
tu povăţuiai și stringeai pe Israel. Domnul ţi-a zis: „Iu vei 
paşte pe poporul Meu Israel, și vei fi căpetenia lui Israel.” 
Astfel toţi bătrînii lui Israel au venit la împărat în Hebron, și 


A 


12 


16, 


11 


12 


13 


19 


20 


21 
22 


5. 4-22 II SAMUEL 482 


împăratul David a făcut legămînt cu ei la Hebron, înaintea... 
Domnului. Şi au uns pe David împărat peste Israel. David 
era în vîrstă de treizeci de ani cînd s'a făcut împărat, și a dom- 
nit patruzeci de ani. La Hebron a domnit peste Iuda șapte 
ani și șase luni, și la Ierusalim a domnit treizeci și trei de ani 
peste tot Israelul și Iuda.  'mpăratul a mers cu oamenii lui 
asupra Ierusalimului împotriva lebusiţilor, locuitorii ţării. Ei 
au zis lui David: “Să nu intri aici, căci și orbii și ologii ţi se vor 
împotrivi! prin aceasta. voiau să spună că David nu va intra cu 
niciun chip aici. Dar David a pus mîna pe cetăţuia Sionului: 
aceasta este cetatea lui David. David zisese în ziua aceea: 
„Oricine va bate pe lebusiţi, să arunce în canal pe șchiopii și 
pe orbii aceia cari sînt vrăjmașii lui David‘... -De aceea se zice: 
“Orbul și șchiopul să nu intre în casa Domnului.” David s'a 
așezat în cetățuie, pe care a numit-o cetatea lui David. A fä- 
cut întărituri de jur împrejur, în afară și înlăuntrul lui Milo 
(Cetăţuie). David ajungea tot mai mare, și Domnul, Dum- 
nezeul oștirilor, era cu el. Hiram, împăratul Tirului, a trimes 
soli lui David, și lemn de cedru și timplari și cioplitori de pi- 
atră, cari au zidit o casă lui David. David a cunoscut că 
domnul îl întărea ca împărat al lui Israel, și că-i ridica îm- 
păraţia din pricina poporului Său Israel. David și-a mai luat 
ţiitoare și neveste din Ierusalim, după ce a venit din Hebron, 
și i s'au născut iarăș fii și fiice. Iată numele celor ce i s'au 
născut la Ierusalim: Şamua, Șobab, Natan, Solomon, Ibhar, 
Elișua, Nefeg, lafia, Elișama, Eliada, și Elifelet.  Filistenii 
au aflat că David fusese uns împărat peste Israel, și s'au suit 
toţi să-l caute. David, căruia i s'a dat de știre, s'a pogorit în 
cetățuie. Filistenii au venit, și s'au răspîndit în valea Refaim. 
David a întrebat pe Domnul: “Să mă sui împotriva Filiste- 
nilor? "i vei da în mîinile mele?” Și Domnul a zis lui David: 
“Suie-te, căci voi da pe Filisteni în mîinile tale.” David a 
venit la Baal-Peraţim, unde i-a bătut. Apoi a zis: “Domnul 
a risipit pe vrăjmașii mei dinaintea mea, ca niște ape cari se 
rup.” De aceea s'a dat locului aceluia numele Baal-Peraţim 
(Șesul rupturii). Ei şi-au lăsat idolii acolo și David și oamenii 
lui i-au luat. Filistenii s'au suit din nou, și s'au răspîndit în 

valea Refaim. David a întrebat pe Domnul. Și Domnul a zis: 
“Să nu te sui; ci ia-i pe la spate, și mergi asupra lor în drep- 
tul duzilor. Cînd vei auzi un vuiet de pași în vîrfurile duzilor, 
atunci să te grăbești, căci Domnul merge înaintea ta ca să bată 
oștirea Filistenilor.” David a făcut cum îi poruncise Domnul, 
și a bătut pe Filisteni dela Gheba pînă la Ghezer. 


David a strîns iarăș pe toţi aleşii lui Israel, în număr de 
treizeci de mii de oameni. Și David, cu tot poporul care era 
cu el, a pornit dela Baale-luda, ca să suie de acolo chivotul 
lui Dumnezeu, înaintea căruia este chemat Numele Domnului 
oștirilor, care stă între Heruvimi deasupra chivotului. Au pus 
chivotul lui Dumnezeu într'un car nou, și l-au ridicat din casa 
lui Abinadab, de pe deal; Uza și Ahio, fiul lui Abinadab, cîr- 
muiau carul cel nou. L-au luat dar din casa lui Abinadab de 
pe deal; Uza mergea alături de chivotul lui Dumnezeu, și Ahio 
mergea înaintea chivotului. David și toată casa lui Israel cîn- 
tau înaintea Domnului cu tot felul de instrumente de lemn de 
chiparos, cu arfe, cu lăute, cu timpane, cu fluere și cu ţimbale. 
Cînd au ajuns la aria lui Nacon, Uza a întins mîna spre chivotul 
lui Dumnezeu și l-a apucat, pentrucă erau să-l răstoarne boii. 
Domnul S'a aprins de mînie împotriva lui Uza, și Dumnezeu 
l-a lovit pe loc pentru păcatul lui, şi a murit acolo lîngă chivo- 
tul lui Dumnezeu. David s'a întristat că Dumnezeu lovise pe 
Uza cu o astfel de pedeapsă, rupîndu-l pe loc. Și locul acesta 
a fost numit pînă în ziua de azi Pereţ-Uza (Ruperea lui Uza). 
David s'a temut de Domnul în ziua aceea, și a zis: “Cum să 
intre chivotul Domnului la mine?” N’a vrut să aducă chivo- 
tul Domnului la el în cetatea lui David, și l-a dus în casa lui 
Obed-Edom din Gat.  Chivotul Domnului a rămas trei luni 
în casa lui Obed-Edom din Gat, și Domnul a binecuvîntat pe 
Obed-Edom și toată casa lui. Au venit și au spus împărat- 
ului David: “Domnul a binecuvîntat casa lui Obed-Edom și 
tot ce avea, din pricina chivotului lui Dumnezeu.” Atunci 
David a pornit, și a suit chivotul lui Dumnezeu din casa lui 
Obed-Edom în cetatea lui David, în mijlocul veseliei. Cînd 
ceice duceau chivotul Domnului au făcut șase pași, au jertfit 
un bou și un vițel gras. David juca din răsputeri înaintea 

Domnului, și era încins cu efodul de in subțire. Astfel au suit 
David și toată casa lui Israel chivotul Domnului, în strigăte 
de bucurie și în sunet de trimbiţe. Pe cînd chivotul Domnu- 
lui intra în cetatea lui David, Mical, fata lui Saul, se uita pe 
fereastră; și, văzînd pe împăratul David sărind și jucînd înain- 
tea Domnului, l-a disprețuit în inima ei. După ce au adus 
chivotul Domnului, l-au pus la locul lui în mijlocul cortului pe 
care-l ridicase David pentru chivot; și David a adus... înain- 
tea Domnului arderi de tot și jertfe de mulţămire. Cînd a 
isprăvit David de adus arderile de tot și jertfele de mulțămire, 
a binecuvîintat poporul în Numele Domnului oștirilor. Apoi 
a împărţit la tot poporul, la toată mulţimea lui Israel, bărbaţi 
și femei, fiecăruia cîte o pîne, o bucată de carne și o turtă de 
stafide. Și tot poporul a plecat, fiecare la casa lui. David s'a 
întors să-și binecuvinteze casa. Mical, fata lui Saul, i-a ieșit 
înainte, și a zis: “Cu cîtă cinste s'a purtat azi împăratul lui 
Israel descoperindu-se înaintea slujnicelor supușilor lui, cum 
s'ar descoperi un om... de nimic!” David a răspuns Micalei: 
“naintea Domnului, care m'a ales mai pe sus de tatăl tău și de 
toată casa lui, ca să mă pună căpetenie peste poporul Dom- 
nului, peste Israel, înaintea Domnului am jucat. Vreau să mă 
arăt și mai de nimic de cît de data asta, și să mă înjosesc în 
ochii mei; totuș voi fi în cinste la slujnicele de cari vorbeşti.” 
Și Mical, fata lui Saul, n'a avut copii pînă în ziua morții ei. 


Cînd a locuit împăratul în casa lui, și cînd i-a dat odihnă 
Domnul, dupăce l-a izbăvit de toţi vrăjmașii cari-l înconju- 
rau, a zis proorocului Natan: “lată! Eu locuiesc într'o casă 
de cedru, și chivotul lui Dumnezeu locuiește într'un... cort.” 
Natan a răspuns împăratului: “Du-te și fă tot ce ai în inimă, 
căci Domnul este cu tine.” "n noaptea următoare, cuvîntul 
Domnului a vorbit lui Natan: “Du-te și spune robului meu 
David: „Așa vorbește Domnul: „Oare tu "mi vei zidi o casă ca 
să locuiesc în ea? Dar Eu n'am locuit într'o casă, din ziua 
cînd am scos pe copiii lui Israel din Egipt pînă în ziua aceasta; 
ci am călătorit într'un cort drept locuință. Pretutindeni pe 
unde am mers cu toți copiii lui Israel, am spus Eu oare vreo 
vorbă vreuneia din seminţiile lui Israel, căreia îi poruncisem să 

pască pe poporul Meu Israel, zicînd: „Pentru ce nu-Mi zidiți o 
casă de cedru; Acum să spui robului Meu David: „Așa vor- 
bește Domnul oștirilor: „Te-am luat dela pășune, dela oi, ca să 
fii căpetenie peste poporul Meu, peste Israel; am fost cu tine 
pretutindeni pe unde ai mers, am nimicit pe toți vrăjmașii tăi 
dinaintea ta, și ţi-am făcut numele mare... ca numele celor 
mari de pe pămînt; am dat un loc poporului Meu, lui Israel, 
și l-am sădit ca să locuiască în el, și să nu mai fie turburat, ca 
să nu-l mai apese cei răi ca mai înainte. și ca pe vremea cînd 
pusesem judecători peste poporul Meu Israel. Ti-am dat odi- 
hnă izbăvindu-te de toţi vrăjmașii tăi. Și Domnul îţi vestește 
că-ți... va zidi o casă. Cînd ţi se vor împlini zilele și vei fi 
culcat cu părinţii tăi, Eu îţi voi ridica... un urmaș după tine, 
care va ieși din trupul tău, și-i voi întări împărăţia. El va zidi 
Numelui Meu o casă, și voi întări pe vecie scaunul de domnie al 
împărăției lui. Eu îi voi fi Tată și el 'mi va fi fiu. Dacă va face 
răul, îl voi pedepsi cu o nuia omenească și cu lovituri omenești; 
dar harul Meu nu se va depărta dela el, cum l-am depărtat dela 
Saul, pe care l-am îndepărtat dinaintea ta. Ci casa ta și îm- 
părăţia ta vor dăinui vecinic înaintea Mea, și scaunul tău de 
domnie va fi întărit pe vecie.” Natan a spus lui David toate 
aceste cuvinte și toată vedenia aceasta. Şi împăratul David 
s'a dus și s'a înfățișat înaintea Domnului, și a zis: “Cine sînt 
eu, Doamne Dumnezeule, și ce este casa mea, de m'ai făcut să 
ajung unde sînt? Şi încă atât este puţin înaintea Ta, Doamne 
Dumnezeule! Tu vorbeşti despre casa robului Tău și în vi- 
itor. Şi binevoiești să înveți pe un om cu privire la aceste 
lucruri, Doamne Dumnezeule! Ce Ti-ar putea spune David 
mai mult? Tu cunoşti pe robul Tău, Doamne Dumnezeule! 
După cuvîntul Tău, și după inima Ta, Tu ai făcut toate aceste 
lucruri mari, ca să le descoperi robului Tău! Ce mare ești Tu, 
Doamne Dumnezeule! Căci nimeni nu este ca Tine, și nu este 
alt Dumnezeu afară de Tine, după tot ce am auzit cu urechile 
noastre. Este oare pe pămînt un singur neam care să fie ca 
poporul Tău, ca Israel, pe care a venit să-l răscumpere Dum- 
nezeu, ca să facă din el poporul Lui, ca să-Și facă un Nume 
și ca să facă pentru el, pentru ţara Ta, minuni și semne, iz- 

gonind dinaintea poporului Tău, pe care l-ai răscumpărat din 
Egipt, neamuri și pe dumnezeii lor? Tu ai întărit pe poporul 
Tău Israel, ca să fie poporul Tău pe vecie; și Tu, Doamne, Te- 
ai făcut Dumnezeul lui. Acum, Doamne Dumnezeule, fă să 
rămînă în veci cuvîntul pe care l-ai rostit asupra robului Tău 
și asupra casei lui, și lucrează după cuvîntul Tău.  Slăvit să 
fie Numele Tău pe vecie, și să se zică: „Domnul oștirilor este 
Dumnezeul lui Israel‘. Și casa robului Tău David, să rămînă 
înaintea Taj Căci Tu însuţi, Doamne al oștirilor, Dumnezeul 
lui Israel, Te-ai descoperit robului Tău, zicînd: „Eu îţi voi înte- 
meia o casăj De aceea a îndrăznit robul Tău să-Ţi facă această 
rugăciune. Acum, Doamne Dumnezeule, Tu ești Dumnezeu, 
și cuvintele 'Tale sînt adevăr, și Tu ai vestit harul acesta robului 
Tău.  Binecuvintează dar casa robului Tău, ca să dăinuiască 
pe vecie înaintea Ta! Căci Tu, Doamne Dumnezeule, ai vorbit, 
și, prin binecuvîntarea Ta, casa robului Tău va fi binecuvîntată 
pe vecie”. 


După aceea, David a bătut pe Filisteni și i-a smerit, și 
a luat din mîna Filistenilor cîrmuirea capitalei lor. A bä- 
tut pe Moabiţi, și i-a măsurat cu o frînghie, punîndu-i să se 
culce la pămînt; a măsurat două fringhii ca să-i omoare, şi o 
fringhie plină, ca să-i lase vii. Și Moabiţii au fost supuși lui 
David, și i-au plătit... un bir. David a bătut pe Hadadezer, 
fiul lui Rehob, împăratul din Toba, cînd s'a dus să-și așeze 
iarăș stăpînirea peste rîul Eufrat. David i-a luat o mie șapte 
sute de călăreţi și douăzeci de mii de pedeștri; a tăiat vinele 
cailor de trăsură și n'a păstrat cai decît pentru o sută de cară. 
Sirienii din Damasc au venit în ajutorul lui Hadadezer, îm- 
păratul din 'Toba, și David a ucis douăzeci și două de mii de 
Sirieni. David a pus strajă în Siria Damascului. Și Sirienii au 
fost supuși lui David, și i-au plătit un bir. Domnul ocrotea pe 
David ori unde se ducea. Şi David a luat scuturile de aur, pe 
cari le aveau slujitorii lui Hadadezer, și le-a adus la Ierusalim. 
"mpăratul David a mai luat multă aramă din Betah și din 
Berotai, cetăţile lui Hadadezer. Toi, împăratul Hamatului, a 
auzit că David bătuse toată oștirea lui Hadadezer, și a trimes 
pe fiul său loram la împăratul David, ca să-i ureze de bine, 


487 II SAMUEL 8. 11-9. 9 


și să-l laude că a pornit lupta împotriva lui Hadadezer și că 
l-a bătut. Căci Toi era în război cu Hadadezer. Ioram a adus 
vase de argint, vase de aur, și vase de aramă.  'mpăratul 
David le-a închinat Domnului, cum închinase și argintul și au- 
rul luat dela toate neamurile pe cari le biruise, din Siria, din 
Moab, dela fiii lui Amon, dela Filisteni, dela Amalec, și din 
prada dela Hadadezer, fiul lui Rehob, împăratul din Toba. La 
întoarcerea dela biruința lui asupra Sirienilor, David și-a fä- 
cut iarăș un nume, bătînd în Valea Sării optsprezece mii de 
Edomiți. A pus străji în Edom, a pus străji în tot Edomul. 
Și tot Edomul a fost supus lui David. Domnul ocrotea pe 
David pretutindeni pe unde mergea. David a împărăţit peste 
Israel, și făcea judecată, și dreptate la tot poporul lui. Ioab, 
fiul Teruiei, era mai mare peste oștire; Iosafat, fiul lui Ahilud, 
era mai mare peste scriitori; Tadoc, fiul lui Ahitub, și Ahim- 
elec, fiul lui Abiatar, erau preoţi; Seraia era logofăt; Benaia, 
fiul lui Iehoiada, era căpetenia Cheretiţilor și a Peletiţilor; și 
fiii lui David erau mari dregători. 


David a zis: “A mai rămas cineva din casa lui Saul, ca să-i 
fac bine din pricina lui Ionatan?” Era un slujitor din casa 
lui Saul, numit iba, pe care l-au adus la David. 'mpăratul 
i-a zis: “Tu ești Ţiba?” Și el a răspuns: “Robul tău, da!” 
'mpăratul a zis: “Nu mai este nimeni din casa lui Saul, ca să 
mă port cu el cu o bunătate ca bunătatea lui Dumnezeu?” Și 
Tiba a răspuns împăratului: “Mai este un fiu al lui Ionatan, 
olog de picioare”. ’mpăratul a zis: “Unde este?” Și Tiba a 
răspuns împăratului: “Este în casa lui Machir fiul lui Amiel, 
la Lodebar”.  "mpăratul David l-a trimes să-l ia din casa lui 
Machir, fiul lui Amiel, din Lodebar. Şi Mefiboșet, fiul lui Ion- 
atan, fiul lui Saul, a venit la David, a căzut cu faţa la pămînt, 
și s'a închinat. David a zis: “Mefiboșet!” Și el a răspuns: 
“Iată robul tău!” David i-a zis: “Nu te teme, căci vreau să- 
ți fac bine din pricina tatălui tău Ionatan. "ți voi da înapoi 
toate pămînturile tatălui tău Saul, și vei mînca totdeauna, la 
masa mea”. El s'a închinat, și a zis: “Cine este robul tău, 
ca să te uiţi la un cîne mort ca mine?” ’mpäratul a chemat 
pe Tiba, slujbașul lui Saul, și i-a zis: “Dau fiului stăpinului 

tău tot ce era al lui Saul și tot ce avea toată casa lui. Tu 
să lucrezi pămînturile pentru el, tu, fiii tăi, și robii tăi, și să 
strîngi rodurile, ca fiul stăpinului tău să aibă pîne de mîncare; 
și Mefiboșet, fiul stăpînului tău, va mînca totdeauna la masa 
mea”. Și Tiba avea cincisprezece fii și douăzeci de robi. El 
a zis împăratului: “Robul tău va face tot ce poruncește îm- 
păratul, domnul meu, robului său”. Și Mefiboșet a mîncat la 
masa lui David, ca unul din fiii împăratului.  Mefiboșet avea 
un fiu mic, numit Mica, și toţi ceice locuiau în casa lui Tiba 
erau robii lui Mefiboșet.  Mefiboșet locuia la Ierusalim, căci 
mînca totdeauna la masa împăratului. El era olog de amîn- 
două picioarele. 


După aceea, împăratul fiilor lui Amon a murit, și în locul lui 
a domnit fiul său Hanun. David a zis: “Voi arăta bunăvoință 
lui Hanun, fiul lui Nahaș, cum a arătat și tatăl lui faţă de 
mine”. Şi David a trimes pe slujitorii săi să-l mîngiie pen- 
tru moartea tatălui său. Cînd au ajuns slujitorii lui David 
în ţara fiilor lui Amon, căpeteniile fiilor lui Amon au zis 
stăpînului lor Hanun: “Crezi că David îţi trimete oameni să 
te mîngiie, ca să cinstească pe tatăl tău? Ori ca să cunoască 
și să cerceteze cetatea, ca s'o nimicească își trimete el sluji- 
torii la tine?” Atunci Hanun a luat pe slujitorii lui David, 
le-a ras barba pe jumătate, și le-a tăiat hainele pe jumătate 
pînă la coapse. Apoi le-a dat drumul. David, înștiințat de 
lucrul acesta, a trimes niște oameni înaintea lor, căci oamenii 
aceia erau foarte batjocoriţi; și împăratul a spus să le spună: 
“Rămineţi la Ierihon pînă vă va crește barba, și pe urmă să 
vă întoarceţi.” Fiii lui Amon, văzînd că se făcuseră urîți lui 
David, au tocmit douăzeci de mii de pedeștri dela Sirienii din 
Bet-Rehob și dela Sirienii din Toba, o mie de oameni dela îm- 
păratul din Maaca, și douăsprezece mii de oameni dela oamenii 
din Tob. La auzul acestei vești, David a trimes împotriva lor 
pe Ioab și toată oștirea, numai oameni viteji. Fiii lui Amon au 
ieșit, și s'au așezat în șiruri de bătaie la intrarea porții; Sirienii 
din Toba și din Rehob, și oamenii din Tob și din Maaca, erau 
deoparte în cîmpie. Ioab a văzut că avea să lupte și înainte și 
înapoi. A ales atunci din toţi aleşii lui Israel o ceată, pe care 

a așezat-o împotriva Sirienilor; şi a pus subt porunca fratelui 10 
său Abișai ce mai rămăsese din popor, ca să ţină piept fiilor lui 
Amon. Ela zis: “Dacă Sirienii vor fi mai tari decît mine, să 11 
vii în ajutorul meu; și dacă fiii lui Amon vor fi mai tari decât 
tine, voi veni eu să te ajut. Fii tare, și să ne arătăm plini 12 
de bărbăţie pentru poporul noastru și pentru cetăţile Dum- 
nezeului nostru; și Domnul... să facă ce va crede!” Ioab cu 13 
poporul lui a înaintat la luptă împotriva Sirienilor, și ei au 
luat-o la fugă dinaintea lui. Şi cînd au văzut fiii lui Amon, 14 
că Sirienii o luaseră la fugă, au fugit și ei dinaintea lui Abișai, 

și au intrat în cetate. Ioab a plecat dela fiii lui Amon, și s'a 
întors la Ierusalim.  Sirienii, văzînd că fuseseră bătuţi de Is- 15 
rael, și-au strîns puterile.  Hadarezer a trimes după Sirienii, 16 
care erau de cealaltă parte a Riului; și au venit la Helam, în 
frunte cu Şobac, căpetenia oștirii lui Hadarezer. Au dat de 17 
veste lui David care a strîns tot Israelul, a trecut Iordanul, 

și a venit la Helam: Sirienii s'au pregătit de au ieșit înaintea 
lui David, și au început lupta cu el. Dar Sirienii au fugit 18 
dinaintea lui Israel. Și David le-a tăiat șapte sute de cai de 
trăsură și patruzeci de mii de călăreţi; a lovit și pe căpetenia 
oștirii lor Șobac, care a murit pe loc. Toți împărații supuși 19 
lui Hadarezer, văzîndu-se bătuţi de Israel, au făcut pace cu 
Israel, și i s'au supus. Și Sirienii n'au mai îndrăznit să ajute 
pe fiii lui Amon. 


’n anul următor, pe vremea cînd porneau împărații la război, 
David a trimes pe Ioab, cu slujitorii lui și tot Israelul, să pus- 
tiască ţara lui Amon și să împresoare Raba. Dar David a 
rămas la Ierusalim. 'ntr'o după amiază spre seară, David s'a 2 
sculat de pe pat; și pe cînd se plimba pe acoperișul casei îm- 
părătești, a zărit de acolo o femeie care se scălda și care era 
foarte frumoasă la chip. David a întrebat cine este femeia 3 
aceasta, și i-au spus: “Este Bat-Șeba, fata lui Eliam, nevasta 
lui Urie, Hetitul.” Şi David a trimes niște oameni s'o aducă. 4 
Ea a venit la el, și el s'a culcat cu ea. După ce s'a curăţit de 
necurăţia ei, ea s'a întors acasă. Femeia a rămas însărcinată 
și a trimes vorbă lui David, zicînd: “Sînt însărcinată.” Atunci 6 
David a trimes următoarea poruncă lui Ioab: “Trimete-mi pe 

Urie, Hetitul.” Și Ioab a trimes pe Urie la David. Urie a venit 
la. David, care l-a întrebat despre starea lui loab, despre starea 
poporului, și despre mersul războiului. Apoi David a zis lui 
Urie: “Pogoară-te acasă, și spală-ţi picioarele.” Urie a ieșit 
din casa împărătească, și a fost urmat de un dar din partea 
împăratului. Dar Urie s'a culcat la poarta casei împărătești, 
cu toți slujitorii stăpînului său, și nu s'a pogorit acasă la el. 
Au dat de știre lui David despre aceasta, și i-au spus: “Urie 
nu s'a pogorit la el casă.” Și David a zis lui Urie: “Nu vii tu 
oare din călătorie? Pentruce nu te-ai pogorit acasă?” Urie a 
răspuns lui David: “Chivotul și Israel și Iuda locuiesc în cor- 
turi, domnul meu Ioab și slujitorii domnului meu sînt tăbăriți 
în cîmp, și eu să intru în casă să mănînc și să beau și să mă culc 
cu nevastă-mea! Viu ești tu și viu este sufletul tău că nu voi 
face lucrul acesta.” David a zis lui Urie: “Mai rămii și astăzi 
aici, și mine îţi voi da drumul.” Și Urie a rămas la Ierusalim 
în ziua aceea și a doua zi. David l-a poftit să mănînce și să 
bea cu el, și l-a îmbătat; și seara. Urie a ieșit și s'a culcat cu 
slujitorii stăpînului său, dar nu s'a pogorit acasă. A doua zi 
dimineața, David a scris o scrisoare lui Ioab, și a trimes-o prin 
Urie. "n scrisoarea aceasta scria: “Puneţi pe Urie în locul cel 
mai greu al luptei, și trageți-vă înapoi dela el, ca să fie lovit și 
să moară.” Ioab, împresurînd cetatea, a pus pe Urie în locul 
pe care-l știa apărat de ostași viteji. Oamenii din cetate au 
făcut o ieșire și s'au bătut împotriva lui Ioab; au căzut mulți 
din popor, din slujitorii lui David, și a fost ucis și Urie, Hetitul. 
Ioab a trimes un sol să istorisească lui David tot ce se petre- 
cuse în luptă. Și a dat solului următoarea poruncă: “Cînd vei 
isprăvi de istorisit împăratului toate amănuntele luptei, poate 
că se va miînia și va zice: „Pentruce v'aţi apropiat de cetate să 
luptaţi împotriva ei? Nu știaţi că se aruncă săgeți din virful 
zidului? Cine a omorit pe Abimelec, fiul lui lerubeșet? Nu 
o femeie, care a aruncat peste el dia virful zidului o piatră 
de moară, și n'a murit el la Tebeţ? Pentruce v-aţi apropiat 
de zid, Atunci să-i spui: „A murit și robul tău Urie, Hetitul.” 
Solul a plecat; și, la sosire, a istorisit lui David tot ce-i porun- 
cise Ioab. Solul a zis lui David: “Oamenii aceia au fost mai 

tari decît noi; făcuseră o ieșire împotriva noastră în cîmp, și 
i-am dat înapoi noastră în cîmp, și i-am dat înapoi pînă la 
intrarea porții, dar arcașii au tras de pe vîrful zidului asupra 
slujitorilor tăi, și mulţi din slujitorii împăratului au fost uciși, 
și a murit și robul tău Urie, Hetitul.” David a zis solului: 
“Iată ce să spui lui Ioab: ,Nu te munci pentru întîmplarea 
aceasta, căci sabia doboară cînd pe unul, cînd pe altul; bate 
cetatea cu putere, dărîmă-o. Și tu, îmbărbătează-l!” Nevasta 
lui Urie a aflat că bărbatul ei murise, și a plins pe bărbatul 
ei. După ce au trecut zilele de jale, David a trimes s'o ia, și 
a primit-o în casa lui. Ea i-a fost nevastă, și i-a născut un fiu. 
Fapta lui David n'a plăcut Domnului. 


Domnul a trimes pe Natan la David. Și Natan a venit la 
el și i-a zis: “ntr'o cetate erau doi oameni, unul bogat și al- 
tul sărac.  Bogatul avea foarte multe oi și foarte mulţi boi. 
Săracul n'avea nimic decît o mielușa, pe care o cumpărase; 
o hrănea, și o creștea la el împreună cu copiii lui; ea mînca 
din aceeaș bucată de pîine cu el, bea din acelaș pahar cu el, 
dormea la sînul lui, și o privea ca pe fata lui. A venit un 
călător la omul acela bogat. Și bogatul nu s'a îndurat să se 
atingă de oile sau de boii lui, ca să pregătească un prînz călă- 
torului care venise la el; ci a luat oaia săracului, şi a gătit-o 
pentru omul care venise la el.” David s'a aprins foarte tare 
de mînie împotriva omului acestuia, și a zis lui Natan: “,Viu 
este Domnul că omul care a făcut lucrul acesta este vrednic 
de moarte. Şi să dea înapoi patru miei, pentrucă a săvirșit 
fapta aceasta, și n'a avut milă.” Și Natan a zis lui David: 
“Tu eşti omul acesta!” Așa vorbește Domnul, Dumnezeul lui 
Israel: „Eu te-am uns împărat peste Israel, și te-am scăpat din 
mîna lui Saul; te-am făcut stăpîn pe casa stăpinului tău, am 
pus la sînul tău nevestele stăpinului tău, și ţi-am dat casa lui 
Israel și Iuda. Și dacă ar fi fost puţin atita, aş mai fi adăugat. 
Pentruce dar au disprețuit tu cuvîntul Domnului, făcînd ce 
este rău înaintea Lui? Ai lovit cu sabia pe Urie..., Hetitul; ai 
luat de nevastă pe nevastă-sa, și pe el l-ai ucis cu sabia fiilor 
lui Amon. Acum niciodată nu se va depărta sabia din casa 
ta, pentrucă M'ai disprețuit, și pentrucă ai luat de nevastă pe 

nevasta lui Urie, Hetitul.'* Așa vorbește Domnul. „lată, din 
casa ta voi ridica nenorocirea împotriva ta, și voi lua de subt 
ochii tăi, pe nevestele tale și le voi da altuia care se va culca cu 
ele în faţa, soarelui acestuia. Căci ai lucrat pe ascuns; Eu însă 
voi face lucru acesta în faţa întregului Israel și în fața soarelui.” 
David a zis lui Natan: “Am păcătuit împotriva Domnului!” Și 
Natan a zis lui David: “Domnul îţi iartă păcatul..., nu vei muri. 
Dar, pentrucă ai făcut pe vrăjmașii Domnului să-L hulească, 
săvirșind fapta aceasta, fiul care ţi s'a născut, va muri.” Şi 
Natan a plecat acasă. Domnul a lovit copilul pe care-l născuse 
lui David nevasta lui Uirie, și a fost greu bolnav. David s'a 
rugat lui Dumnezeu pentru copil, și a postit; și cînd a venit 
acasă, toată noaptea a stat culcat pe pămînt.  Bătrînii casei 
au stăruit de el să se scoale dela pămînt; dar n'a voit, și n'a 
mîncat nimic cu ei. A șaptea zi, copilul a murit. Slujitorii 
lui David s'au temut să-i dea de veste că a murit copilul. Căci 
ziceau: “Cînd copilul trăia încă, i-am vorbit, și nu ne-a ascul- 
tat: cum să îndrăznim să-i spunem: „A murit copilul; Are să se 
întristeze și mai mult.” David a băgat de seamă că slujitorii 
lui vorbeau în șoaptă între ei, și a înțeles că murise copilul. 
EI a zis slujitorilor săi: “A murit copilul?” Și ei au răspuns: 
“A murit.” Atunci David s'a sculat de la pămînt. S'a spălat, 
s'a uns, și și-a schimbat hainele; apoi s'a dus în casa Domnu- 
lui, și s'a închinat. "ntorcîndu-se acasă, a cerut să i se dea să 
măniînce, și a mîncat.  Slujitrii lui i-au zis: “Ce însemnează 
ceeace faci? Cind trăia copilul, posteai și plingeai; și acum, 
cînd a murit copilul, te scoli și mănînci!” El a răspuns: “Cînd 
trăia copilul, posteam și plineam, căci ziceam: „Cine știe dacă 
nu Se va îndura Domnul de mine și dacă nu va trăi copilul, 
Acum, cînd a murit, pentruce să mai postesc? Pot să-l întorc 
în viaţă? Eu mă voi duce la el, dar el nu se va întoarce la 
mine.” David a mîngîiat pe nevastă-sa Bet-Șeba, și a intrat 
la ea și s'a culcat cu ea. Ea a născut un fiu, pe care l-a numit 
Solomon, și care a fost iubit de Domnul. El l-a încredințat 
în mînile proorocului Natan, și Natan i-a pus numele ledidia 
(Iubitul Domnului), pentru Domnul. Ioab, care împresura 
Raba fiilor lui Amon, a pus mîna pe cetatea împărătească, 

și a trimes soli lui David să-i spună: “Am început lupta îm- 
potriva Rabei, și am pus stăpînire pe cetatea apelor; strînge 
acum cealaltă parte a poporului, tăbărăște împotriva cetăţii, 
și ia-0, ca să n'o iau eu și să vină asupra mea cinstea.” David 
a strîns tot poporul, și a mers asupra cetăţii Raba; a bătut-o 
și a luat-o. A luat cununa de pe capul împăratului ei, care 
cîntărea un talant de aur și era împodobită cu pietre scumpe. 
Au pus-o pe capul lui David, care a luat o foarte mare pradă 
din cetate. A scos pe locuitori, și i-a trecut prin ferestraie, 
prin grape de fer și securi de fer, și i-a pus în cuptoarele de 
cărămizi; așa a făcut tuturor cetăților fiilor lui Amon. David 
s'a întors la Ierusalim cu tot poporul. 


După aceea, iată ce s'a întîmplat. Absalom, fiul lui David, 
avea o soră frumoasă, numită Tamar; și Amnon, fiul lui David, 
a iubit-o. Amnon era atît de chinuit din această pricină, încât 
a căzut bolnav după soră-sa Tamar; căci era fecioară, și-i venea 
greu lui Amnon să-i facă ceva. Amnon avea un prieten, numit 
lonadab, fiul lui Șimea, fratele lui David. Și lonadab era un 
om foarte șiret. El i-a zis: “Pentruce te usuci din zi în zi, tu, 
fiul împăratului? Nu vrei să-mi spui?” Amnon i-a răspuns: 
“Iubesc pe Tamar, sora fratelui meu Absalom.”  lonadab i-a 
zis: “Culcă-te în pat, și fă-te bolnav. Cînd va veni tatăl tău 
să te vadă, să-i spui: „Dă voie sorei mele Tamar, să vină să-mi 
dea să mănînc; să-mi pregătească subt ochii mei o mîncare, 
ca s'o văd și s'o iau din mîna ei.” Amnon sa culcat și s'a 
făcut bolnav. "mpăratul a venit să-l vadă, și Amnon a zis 
împăratului: “Te rog, să vină soru-mea Tamar să facă două 
turte subt ochii mei și să le mănînc din mîna ei.” David a 
trimes să spună Tamarei înlăuntrul odăilor ei: “Du-te în casa 
fratelui tău Amnon, și pregătește-i o mîncare.” Tamar s'a dus 
în casa fratelui ei Amnon, care era culcat. A luat plămădeală, 
a frămintat-o, a pregătit turte înaintea lui, și le-a copt; luînd 
apoi tigaia, le-a răsturnat înaintea lui.” Dar Amnon n'a vrut 
să mănînce. El a zis: “Scoateţi pe toată lumea afară.” Și 
toată lumea a ieșit afară dela el. Atunci Amnon a zis Tamarei: 
“Adu-mi mîncarea în odaie, și s'o mănînc din mîna ta.” Tamar 
a luat turtele pe cari le făcuse, și le-a dus fratelui său Amnon, 

în odaie. Pe cînd i le dădea ea să le mănînce, el a apucat-o 
și i-a zis: “Vino, soro, și culcă-te cu mine.” Ea i-a răspuns: 
“Nu, frate, nu mă necinsti, căci nu se face așa în Israel; nu 
face mișelia aceasta. Unde mă voi duce eu cu rușinea mea? 
Și tu vei trece drept un mișel în Israel. Acum, vorbește, te rog, 
împăratului, și nu se va împotrivi să fiu a ta.” Dar el n'a vrut 
s'o asculte; a silit-o, a necinstit-o și s'a culcat cu ea. Apoi 
Amnon a urit-o foarte mult, mai mult decât o iubise. Și i-a 
zis: “Scoală-te, și du-te!” Ea i-a răspuns: “Nu mai mări răul 
pe care l-ai făcut, izgonindu-mă.” El n'a vrut s'o asculte și, 
chemînd băiatul care-i slujea, a zis: “Izgonește dela mine pe 
femeia aceasta, scoate-o afară, și încuie ușa după ea!” Ea avea 
o rochie pestriță; căci aceasta era haina pe care o purtau fetele 
împăratului, cîtă vreme erau fecioare. Slujitorul lui Amnon a 
scos-o afară, și a încuiat ușa după ea. Tamar și-a presărat 
cenușă pe cap, și și-a sfișiat haina pestriță; a pus mîna în cap, și 
a plecat ţipînd. Fratele ei Absalom, i-a zis: “A stat fratele tău 
Amnon cu tine? Acum, soro, taci, căci este fratele tău; nu te 
prea trece cu firea din pricina aceasta.” Și Tamar, nemîngiiată, 
a locuit în casa fratelui ei Absalom. "mpăratul David a aflat 
toate aceste lucruri, și s'a mîniat foarte tare. Absalom n'a 
vorbit nici bine nici rău cu Amnon; dar a început să-l urască, 
pentrucă, necinstise pe soru-sa Tamar. După doi ani, pe cînd 
Absalom avea tunsul oilor la Baal-Haţor, lîngă Efraim, a poftit 
pe toţi fiii împăratului. Absalom s'a dus la împărat, și a zis: 
“Iată, robul tău are tunsul oilor; să vină împăratul și slujitorii 
lui la robul tău.” Și împăratul a zis lui Absalom: “Nu, fiule, 
nu vom veni toţi, ca să nu-ţi fie greu.” Absalom a stăruit 
de el; dar împăratul n'a vrut să se ducă, și l-a binecuvîntat. 
Absalom a zis: “Dă voie măcar fratelui meu Amnon să vină 
cu noi.” "'mpăratul i-a răspuns: “Pentruce să vină el cu tine?” 
"n urma stăruinţelor lui Absalom, împăratul a lăsat să meargă 
cu el pe Amnon și toţi fiii săi. Absalom a dat următoarea 
poruncă slujitorilor săi: “Luaţi seama, cînd se va veseli inima 
lui Amnon de vin, și cînd vă voi zice: „Loviţi pe Amnonj atunci 
să-l omoriți; să nu vă temeţi de nimic: oare nu vă poruncesc 
eu? Fiţi tari, și arătaţi-vă oameni de inimă!”  Slujitorii lui 

Absalom au făcut lui Amnon cum le poruncise Absalom. Și 
toţi fiii împăratului s'au sculat, au încălecat fiecare pe catirul 
lui, și au fugit. Pe cînd erau pe drum, a ajuns zvonul la 
David că Absalom, a ucis pe toţii fiii împăratului, și că n'a 
mai rămas niciunul din ei.  "mpăratul sa sculat, și-a rupt 
hainele, și s'a culcat pe pămînt, și toți slujitorii lui stăteau 
acolo cu hainele sfișiate.  lonadab, fiul lui Șimea, fratele lui 
David, a luat cuvîntul și a zis: “Să nu creadă domnul meu că 
toţi tinerii, fiii împăratului, au fost uciși, căci numai Amnon 
a murit; aceasta este urmarea unei hotăriri a lui Absalom, din 
ziua cînd Amnon a necinstit pe soră-sa Tamar. Să nu se mai 
muncească dar împăratul, domnul meu, cu gîndul că toţi fiii 
împăratului au murit, căci numai Amnon a murit. Absalom a 
fugit. Şi tînărul pus de strajă a ridicat ochii și s'a uitat. Şi iată 
că o mare ceată venea pe drumul dinapoia lui, dinspre munte. 
lonadab a zis împăratului: “Iată că vin fiii împăratului! Astfel 
se adeverește ce spunea robul tău”. Pe cînd isprăvea el vorba, 
iată că fiii împăratului au venit. Au ridicat glasul, și au plins; 
și împăratul și toţi slujitorii lui au plins mult. Absalom fugise, 
și s'a dus la Talmai, fiul lui Amihur, împăratul Gheșurului. Și 
David jălea în fiecare zi pe fiul său. Absalom a stat trei ani 
la Gheșur, unde se dusese, după ce fugise. "mpăratul David 
a încetat să mai urmărească pe Absalom, căci se mîngiiase de 
moartea lui Amnon. 


Ioab, fiul Teruiei, a băgat de seamă că inima împăratului 
era aprinsă de dor după Absalom. A trimes să aducă din 
Tecoa, o femeie iscusită, și i-a zis: “Fă-te că plingi, și îmbracă- 
te în haine de jale; nu te unge cu untdelemn, și fii ca o femeie 
care de multă vreme plinge după un mort. Sà te duci ast- 
fel la împărat, și să-i vorbeşti așa și așa.” Și Ioab i-a spus 
ce trebuia să zică. Femeia aceea din Tecoa s'a dus să vor- 
bească împăratului. A căzut cu faţa la pămînt, s'a închinat, 
și a zis: “mpărate, scapă-mă!”  "mpăratul i-a zis: “Ce ai?” 
Ea a răspuns: “Da, sînt văduvă, bărbatul mi-a murit! Roaba 
ta avea doi fii; amindoi s'au certat pe cîmp, și n'a fost nimeni 
să-i despartă; unul a lovit pe celalt, și l-a omorît. Și iată că 
toată familia s'a ridicat împotriva roabei tale, zicînd: „Scoate 

încoace pe ucigașul fratelui său! Vrem să-l omorim, pentru 
viața fratelui său pe care l-a ucis; vrem să nimicim chiar și pe 
moștenitor; Ei ar stinge astfel și tăciunele care-mi mai rămîne, 
ca să nu lase bărbatului meu nici nume nici urmaș viu pe faţa 
pămîntului.”  "mpăratul a zis femeii: “Du-te acasă. Voi da 
porunci cu privire la tine.” Femeia din Tecoa a zis împărat- 
ului: “Asupra mea, împărate, domnul meu, și asupra casei 
tatălui meu să cadă pedeapsa; împăratul și scaunul lui de dom- 
nie să nu aibă nimic de suferit”.  "'mpăratul a zis: “Dacă va 
vorbi cineva împotriva ta, să-l aduci la mine, și nu se va mai 
atinge de tine.” Ea a zis: “Să-și aducă aminte împăratul de 
Domnul, Dumnezeul tău, pentruca răzbunătorul sîngelui să nu 
mărească prăpădul, și să nu mi se nimicească fiul!” Și el a zis: 
“Viu este Domnul, că un păr din capul fiului tău nu va cădea la 
pămînt!” Femeia a zis: “Dă voie roabei tale să spună o vorbă 
domnului meu, împăratul.” Și el a zis: “Vorbește!” Femeia a 
zis: “Pentruce gîndești tu astfel cu privire la poporul lui Dum- 
nezeu, căci nu iese chiar din cuvintele împăratului că împăratul 
este ca și vinovat cînd nu cheamă înapoi pe acela pe care l-a go- 
nit? Trebuie negreșit să murim, și vom fi ca niște ape vărsate 
pe pămînt, cari nu se mai adună. Dumnezeu nu ia viaţa, ci 
dorește ca fugarul să nu rămînă izgonit dinaintea Lui. Acum, 
dacă am venit să spun aceste lucruri împăratului, domnului 
meu, am venit pentrucă poporul m'a înspăimîntat. Și roaba 
ta a zis: „Vreau să vorbesc împăratului; poate că împăratul va 
face ce va zice roaba sa. Da, împăratul va asculta pe roaba sa, 
ca să scape din mîna celor ce caută să ne nimicească, pe mine 
și pe fiul meu, din moștenirea lui Dumnezeu." Roaba ta a zis: 
„Cuvîntul domnului meu împăratul să-mi dea odihnă. Căci 
domnul meu împăratul este ca un înger al lui Dumnezeu, gata 
să audă binele și răul. Și Domnul, Dumnezeul tău, să fie cu 
tine.”  "mpăratul a răspuns, și a zis femeii: “Nu-mi ascunde 
ce te voi întreba.” Și femeia a zis: “Să vorbească domnul meu 
împăratul!”  "mpăratul a zis atunci: “Oare mina lui Ioab nu 
este ea cu tine în toată treaba aceasta?” Și femeia a răspuns: 
“Viu este sufletul tău, împărate, domnul meu, că nu este cu 
putinţă nici o abatere nici la dreapta nici la stînga dela tot ce 

a zis domnul meu împăratul. 'n adevăr, robul tău Ioab mi-a 
poruncit, și a pus în gura roabei tale toate aceste cuvinte. Ca 
să dea o altă înfățișare lucrului, a făcut robul tău Ioab lucrul 
acesta. Dar domnul meu este tot atât de înțelept ca și un înger 
al lui Dumnezeu, ca să cunoască tot ce se petrece pe pămînt.” 
'mpăratul a zis lui Ioab: “Iată, vreau să fac lucrul acesta; du-te 
dar, de adu înapoi pe tînărul Absalom.” Ioab a căzut cu faţa 
la pămînt, s'a închinat, și a binecuvîntat pe împăratul. Apoi 
a zis: “Robul tău cunoaște azi că am căpătat trecere înaintea 
ta, împărate, domnul meu, fiindcă împăratul lucrează după 
cuvîntul robului său.” Ioab s'a sculat, a plecat în Gheșur, și 
a adus pe Absalom înapoi la Ierusalim. Dar împăratul a zis: 
“Să se ducă în casa lui, și să nu-mi vadă faţa.” Și Absalom 
s'a dus în casa lui, și n'a văzut faţa împăratului. Nu era om 
în tot Israelul așa de vestit ca Absalom în privinţa frumuseţei 
lui; din talpa piciorului pînă în creștetul capului, n'avea niciun 
cusur. Cînd își tundea capul-și-l tundea în fiecare an, pen- 
trucă părul îi era greu-greutatea părului de pe capul lui era de 
două sute de sicli, după greutatea împăratului. Lui Absalom 
i s'au născut trei fii, și o fiică, numită Tamar, care era o fe- 
meie frumoasă la chip. Absalom a locuit doi ani la Ierusalim, 
fără să vadă faţa împăratului. Apoi a chemat pe Ioab, să-l 
trimeată. la împăratul: dar Ioab n'a voit să vină la el. L-a 
chemat a doua oară; și Ioab tot n'a vrut să vină. Absalom 
a zis atunci slujitorilor lui: “Vedeţi, ogorul lui Ioab este lingă 
al meu; are orz pe el; duceţi-vă și puneţi-i foc.” Și slujitorii 
lui Absalom au pus foc cîmpului. Ioab s'a sculat și s'a dus la 
Absalom acasă. Și i-a zis: “Pentruce au pus slujitorii tăi foc 
cîmpului meu?” Absalom a răspuns lui Ioab: “lată, ţi-am 
trimes vorbă și ţi-am zis: „Vino aici, și te voi trimete la îm- 
părat să-i spui: „Pentruce m'am întors din Gheșur? Ar fi fost 
mai bine pentru mine să fiu și acum acolo. Doresc acum să 
văd faţa împăratului; și dacă este vreo nelegiuire în mine, să 
mă omoare.' Ioab s'a dus la împărat, și i-a spus lucrul acesta. 
Și împăratul a chemat pe Absalom, care a venit la el și s'a 
aruncat cu faţa la pămînt înaintea lui. "mpăratul a sărutat pe 
Absalom. 

După aceea, Absalom și-a pregătit care și cai, și cinci zeci 
de oameni cari alergau înaintea lui. Se scula disdedimineaţă, 
și stătea la marginea drumului la poartă. Și oridecîteori avea 
cineva vreo neînțelegere și se ducea la împărat la judecată, 
Absalom îl chema și zicea: “Din ce cetate eşti?” După ce-i 
răspundea: “Sînt din cutare seminție a lui Israel,” Absalom 
îi zicea: “lată, pricina ta este bună și dreaptă; dar nimeni din 
partea împăratului nu te va asculta.” Absalom zicea: “De 
m'ar pune pe mine judecător în ţară! Orice om care ar avea 
o neînțelegere și o judecată, ar veni la mine, și i-aș face drep- 
tate.” Şi cînd se apropia cineva să se închine înaintea lui, el îi 
întindea mîna, îl apuca, și-l săruta. Absalom se purta așa cu 
toţi aceia din Israel cari se duceau la împărat să ceară drep- 
tate. Şi Absalom cîştiga inima oamenilor lui Israel. După 
trecere de patruzeci de ani, Absalom a zis împăratului: “Dă- 
mi voie să mă duc la Hebron să împlinesc o juruință pe care 
am făcut-o Domnului. Căci robul tău a făcut o juruinţă, 
cînd... locuiam la Gheșur în Siria; și am zis: „Dacă mă va 
aduce Domnul înapoi la Ierusalim, voi da cinste Domnului.” 
'mpăratul i-a zis: “Du-te în pace.” Absalom s'a sculat, și a 
plecat la Hebron. Absalom a trimes iscoade în toate sem- 
inţiile lui Israel, să spună: “Cînd veţi auzi sunetul trîmbiței, 
să ziceţi: „Absalom s'a făcut împărat la Hebron!” Două sute 
de oameni din Ierusalim, cari fuseseră poftiți, au însoţit pe 
Absalom; și l-au însoţit în prostia lor, fără, să știe nimic. Pe 
cînd aducea Absalom jertfele, a trimes în cetatea Ghilo după 
Ahitofel, Ghilonitul, sfetnicul lui David. Uneltirea căpăta put- 
ere, și poporul se îndrepta în număr tot mai mare... de partea 
lui Absalom. Cineva a venit și a dat de știre lui David, și a 
zis: “Inima oamenilor lui Israel s'a întors spre Absalom.” Şi 
David a zis tuturor slujitorilor lui cari erau cu el la Ierusalim: 
“Sculaţi-vă să fugim, căci nu vom scăpa dinaintea lui Absa- 
lom. Grăbiţi-vă de plecare; altfel, nu va întîrzia să ne ajungă, 
și va arunca, nenorocirea peste noi, şi va trece cetatea prin as- 
cuţişul săbiei.”  Slujitorii împăratului i-au zis: “Slujitorii tăi 
vor face tot ce va voi domnul nostru împăratul.”  "*mpăratul 
a ieșit, și toată casa lui mergea după el; și a lăsat zece ţiitoare 


499 II SAMUEL 15. 17-32 


pentru paza casei.  "mpăratul a ieșit astfel, și tot poporul îl 
urma. Și s'au oprit la cea din urmă casă. Toți slujitorii lui, 
toţi Cheretiţii și toți Peletiţii, au trecut alături de el; și toți 
Gatiţii, în număr de șase sute de oameni, veniţi din Gat după 
el, au trecut înaintea împăratului.  "mpăratul a zis lui Itai 
din Gat: “Pentruce să vii și tu cu noi? 'ntoarce-te, și rămii cu 
împăratul, căci ești străin, și ai fost luat chiar din ţara ta. De 
ieri ai venit, și azi să te fac să rătăcești cu noi încoace și încolo, 
cînd nici eu însumi nu știu unde mă duc! 'ntoarce-te, și ia și pe 
fraţii tăi cu tine. Domnul să se poarte cu tine cu bunătate și 
credincioșie!” Itai a răspuns împăratului, și a zis: “Viu este 
Domnul și viu este domnul meu împăratul, că în locul unde va 
fi domnul meu împăratul, fie ca să moară, fie ca să trăiască, 
acolo va fi și robul tău.” David a zis atunci lui Itai: “Du-te 
și treci!” Şi Itai din Gat a trecut înainte, cu toţi oamenii lui și 
toţi copiii cari erau cu el. Tot ţinutul plîngea și scoteau ţipete 
mari, la trecerea întregului popor. 'mpăratul a trecut apoi și 
el pîrîul Chedron, și tot poporul a apucat pe drumul care duce 
în pustie. Tadoc era și el acolo, și cu el toți Leviţii, ducînd 
chivotul legămîntului lui Dumnezeu; și au așezat jos chivotul 
lui Dumnezeu, și Abiatar se suia, în timp ce tot poporul is- 
prăvea de ieșit din cetate. ’mpăratul a zis lui Tadoc: “Du 
chivotul lui Dumnezeu înapoi în cetate. Dacă voi căpăta tre- 
cere înaintea Domnului, mă va aduce înapoi și mă va face să 
văd chivotul și locașul lui. Dar dacă va zice: „Nu-mi place de 
tine“, iată-mă, să facă ce va crede cu mine. "mpăratul a mai 
zis preotului Ţadoc: „nţelegi? "'ntoarce-te în pace în cetate, 
cu fiul tău Ahimaaţ, și cu Ionatan, fiul lui Abiatar, cei doi fii 
ai voştri. Vedeți, voi aștepta în cîmpiile pustiei, pînă ce-mi 
vor veni vești din partea voastră.” Astfel Tadoc și Abiatar 
au dus înapoi chivotul lui Dumnezeu la Ierusalim, și au ră- 
mas acolo. David a suit dealul măslinilor. Suia plingînd și 
cu capul acoperit, și mergea cu picioarele goale; și toţi ceice 
erau cu el și-au acoperit... și ei capul, și suiau plingînd....... 
Au venit și au spus lui David: “Ahitofel este împreună cu 
Absalom printre uneltitori.” Și David a zis: “Doamne, nim- 
icește sfaturile lui Ahitofel!” Cînd a ajuns David pe vîrf, 

unde s'a închinat înaintea lui Dumnezeu, iată că Hușai, Ar- 
chitul, a venit înaintea lui, cu haina sfișiată și capul acoperit 
cu țărină. David i-a zis: “Dacă vei veni cu mine, îmi vei fi 
o povară. Dimpotrivă, vei nimici pentru mine sfaturile lui 
Ahitofel, dacă te vei întoarce în cetate, și vei zice lui Absalom: 
„mpărate, eu voi fi robul tău; odinioară am fost robul tatălui 
tău, dar acum sînt robul tău.' Preoţii Tadoc și Abiatar nu 
vor fi acolo cu tine? Tot ce vei afla din casa împăratului spune 
preoţilor Ţadoc și Abiatar. Şi fiindcă ei au acolo la ei pe cei 
doi fii ai lor, pe Ahimaaţ, fiul lui Țadoc, și pe Ionatan, fiul lui 
Abiatar, prin ei îmi veţi trimete tot ce veți afla. Hușai, pri- 
etenul lui David, s'a întors dar în cetate. Și Absalom a intrat 
în lerusalim. 


Cînd trecuse David puţin de vîrf, iată că Tiba, slujitorul lui 
Mefiboșet, a venit înaintea lui cu doi măgari înșălaţi, pe cari 
erau două sute de pini, o sută de turte de stafide, o sută de 
roade de vară, și un burduf cu vin. "mpăratul a zis lui Tiba: 
“Ce vrei să faci cu acestea?” Și Tiba a răspuns: “Măgarii sînt 
pentru casa împăratului, pentru călărie, pînile și roadele de 
vară sînt pentru hrana tinerilor, şi vinul pentru potolirea setei 
celor ce vor fi obosiţi în pustie. "mpăratul a zis: „Unde este 
fiul stăpînului tău; Și Tiba a răspuns împăratului: „lată, a 
rămas la Ierusalim, căci a zis: „Astăzi casa lui Israel îmi va da 
înapoi împărăţia tatălui meu.”  "mpăratul a zis lui Ţiba: “Tot 
ce este al lui Mefiboșet este al tău.” Și Tiba a zis: “Mă închin 
cu plecăciune! Să capăt trecere înaintea ta, împărate, domnul 
meu!” David ajunsese pînă la Bahurim. Și de acolo a ieșit un 
om din familia și din casa lui Saul, numit Șimei, fiul lui Ghera. 
El îaninta blestemînd, și a aruncat cu pietre după David și 
după toţi slujitorii împăratului David, în timp ce tot poporul și 
toţi vitejii stăteau la dreapta și la stînga împăratului. Şimei 
vorbea astfel cînd blestema: “Du-te, du-te, om al sîngelui, 
om rău! Domnul face să cadă asupra ta pedeapsa pentru 
tot sîngele casei lui Saul, al cărui scaun de domnie l-ai luat, 
și Domnul a dat împărăţia în mînile fiului tău Absalom; și 
iată-te nenorocit, căci ești un om al sîngelui!” Atunci Abișai, 
fiul 'Teruiei, a zis împăratului: “Pentruce bleastămă acest cîne 

mort pe domnul meu împăratul? Lasă-mă, te rog, să mă duc 
să-i tai capul.” Dar împăratul a zis: “Ce aveţi voi cu mine, 10 
fiii 'Ţeruiei? Dacă bleastămă, înseamnă că Domnul i-a zis: 
„Bleastămă pe Davidj Cine-i... va zice dar: „Pentruce faci așa?” 

Și David a zis lui Abișai și tuturor slujitorilor săi: “Iată că fiul 11 
meu, care a ieșit din trupul meu, vrea să-mi ia viața; cu cât mai 
mult Beniamitul acesta! Lăsaţi-l să blesteme, căci Domnul i-a 
zis. Poate că Domnul se va uita la necazul meu, și-mi va face 12 
bine în locul blestemelor de azi.” David și oamenii lui și-au 13 
văzut de drum. Șimei mergea pe coasta muntelui, în dreptul 
lui David, și mergînd, blestema, arunca cu pietre împotriva 
lui, și vîntura praf.  "mpăratul și tot poporul care era cu el 14 
au ajuns la Aiefim, și acolo s'au odihnit. Absalom și tot 15 
poporul, bărbaţii lui Israel, intraseră în Ierusalim. Ahitofel 
era și el cu Absalom. Cînd a ajuns Hușai, Architul, prietenul 16 
lui David, la Absalom, i-a zis: “Trăiască împăratul! Trăiască 
împăratul!” Şi Absalom a zis lui Hușai: “Iată cît de mult ţii 17 
tu la prietenul tău! Pentru ce nu te-ai dus cu prietenul tău?” 
Hușai a răspuns lui Absalom: “Pentru că vreau să fiu al aceluia 18 
pe care l-a ales Domnul și tot poporul acesta și toți bărbaţii lui 
Israel, și cu el vreau să rămîn. De altfel, cui îi voi sluji? Nu 19 
fiului său? Cum am slujit tatălui tău, așa îți voi sluji și tie.” 
Absalom a zis lui Ahitofel: “Sfătuiţi-vă împreună; ce avem de 20 
făcut?” Şi Ahitofel a zis lui Absalom: “Intră la ţiitoarele pe 21 
cari le-a lăsat tatăl tău pentru paza casei; astfel, tot Israelul va 
ști că te-ai făcut urit tatălui tău, și mîinile tuturor... celor ce 
sînt cu tine se vor întări.” Au întins un cort pentru Absalom 22 
pe acoperiș, și Absalom a intrat la ţiitoarele tatălui său, în fața 
întregului Israel. Sfatul dat pe vremea aceea de Ahitofel avea 23 
tot atîta putere ca și cînd ar fi întrebat chiar pe Dumnezeu. 
Tot așa era cu toate sfaturile lui Ahitofel, fie pentru David, fie 
pentru Absalom. 


Ahitofel a zis lui Absalom: “Lasă-mă să aleg douăsprezece 
mii de oameni! Mă voi scula, și voi urmări pe David chiar în 
noaptea aceasta. ’l voi lua pe neașteptate, cînd va fi obosit 2 
și va avea mîinile slăbite, îl voi înspăimînta, și tot poporul 
care este cu el va fugi. Voi lovi numai pe împărat, și voi 3 

aduce înapoi la tine pe tot poporul; moartea omului pe care- 
l urmărești va face ca toţi să se întoarcă, și tot poporul va 
fi în pace.” Cuvintele acestea au plăcut lui Absalom și tu- 
turor bătrînilor lui Israel. Dar Absalom a zis: “Chemaţi și pe 
Hușai, Architul, și să auzim și ce va zice el.”  Hușai a venit 
la Absalom, și Absalom i-a zis: “lată cum a vorbit Ahitofel; 
trebuie să facem ce a zis el, sau nu? Spune tu!”  Hușai a 
răspuns lui Absalom: “De data aceasta, sfatul pe care ţi l-a 
dat Ahitofel nu este bun.” Şi Hușai a zis: “Tu cunoşti vitejia 
tatălui tău și a oamenilor lui; sînt înfuriaţi ca o ursoaică de pe 
cîmp, căreia i s'au răpit puii. Tatăl tău este un om de război, 
și nu va petrece noaptea cu poporul; iată, acum, stă ascuns 
în vreo groapă sau în vreun alt loc. Și dacă, dela început, 
vor cădea unii subt loviturile lor, se va auzi îndată, și se va 
zice: „Poporul care urma pe Absalom a fost înfrînti Atunci 
cel mai viteaz, chiar dacă ar fi avut o inimă de leu, se va în- 
spăimiînta; căci tot Israelul știe că tatăl tău este un viteaz, și 
că are niște viteji cu el. Sfatul meu este dar ca tot Israelul să 
se stringă la tine, dela Dan pînă la Beer-Șeba, o mulțime ca 
nisipul de pe marginea mării. Și tu însuţi să mergi la luptă. 
Dacă vom ajunge la el în vreun loc unde l-am găsi, vom cădea 
peste el cum cade roua pe pămînt; și nu va scăpa niciunul, 
nici el, nici vreunul din oamenii cari sînt cu el. Dacă va fugi 
într'o cetate, tot Israelul va duce funii la cetatea aceea, și o 
vom trage în pîriu, pînă cînd nu va mai rămînea nici o piatră 
în ea.” Absalom și toţi oamenii lui Israel au zis: “Sfatul lui 
Hușai, Architul, este mai bun decît sfatul lui Ahitofel.” Dar 
Domnul hotărise să nimicească bunul sfat al lui Ahitofel, ca 
să aducă nenorocirea peste Absalom. Husai a zis preoţilor 
Tadoc și Abiatar: “Ahitofel a dat cutare și cutare sfat lui Ab- 
salom și bătrinilor lui Israel, și eu i-am sfătuit cutare și cutare 
lucru. Acum trimeteţi îndată știre lui David, și spuneţi-i: 
„Nu sta noaptea în câmpiile pustiei, ci du-te mai departe, ca 
nu cumva împăratul și tot poporul care este cu el să fie în 
primejdie să piară.‘ Ionatan și Ahimaaţ stăteau lingă fintîna 
Roguel. Slujnica venea și le aducea știri, iar ei se duceau să 
dea de veste împăratului David; căci nu îndrăzneau să se arate 

și să intre în cetate. Dar odată i-a zărit un tînăr, și a spus 
lui Absalom. Ei au plecat amîndoi în grabă, și au ajuns la 
Bahurim, la casa unui om care avea o fintînă în curte, și s'au 
pogorit în ea. Femeia a luat o învelitoare, a întins-o peste 
gura fîntînii, și a împrăștiat urluială pe ea, ca să nu dea nimic 
de bănuit.  Slujitorii lui Absalom au intrat în casă la femeia 
acesta, și au zis: „Unde sînt Ahimaaţ și lonatan;, Femeia le-a 
răspuns: „Au trecut piriul“. Au căutat, și negăsindu-i, s'au în- 
tors la Ierusalim. După plecarea lor, Ahimaaţ și Ionatan au 
ieșit din fintînă, și s'au dus să dea de știre împăratului David. 
Au zis lui David: „Sculaţi-vă și grăbiţi-vă de treceţi apa, căci 
Ahitofel a plănuit cutare și cutare lucru împotriva voastră. 
David și tot poporul care era cu el s'au sculat și au trecut Ior- 
danul; cînd se lumina de ziuă, nu rămăsese nici unul care să 
nu fi trecut Iordanul”. Ahitofel, cînd a văzut că sfatul lui n'a 
fost urmat, a pus șaua pe măgar, și a plecat acasă în cetatea 
lui. Și-a pus casa în rînduială, și s'a spînzurat. Cînd a mu- 
rit, l-au îngropat în mormîntul tatălui său. David ajunsese 
la Mahanaim, cînd a trecut Absalom Iordanul, însoţit de toți 
bărbaţii lui Israel. Absalom a pus pe Amasa în fruntea oștirii, 
în locul lui Ioab. Amasa era fiul unui om numit Itra, Israelitul, 
care intrase la Abigal, fata lui Nahaș și sora 'Teruiei, mama lui 
Ioab. Israel și Absalom au tăbărit în ţara Galaadului. Cînd 
a ajuns David la Mahanaim, Șobi, fiul lui Nahaș, din Raba 
fiilor lui Amon, Machir, fiul lui Amiel, din Lodebar, și Barzi- 
lai... Galaaditul, din Roghelim, au adus paturi, lighene, vase 
de pămînt, grîu, orz, făină, grîu prăjit, bob, linte, uscături, 
miere, unt, oi, și brînză de vacă. Au adus aceste lucruri lui 
David și poporului care era cu el, ca să mănince; căci ziceau: 
“Poporul acesta trebuie să fi suferit de foame, de oboseală și 
de sete, în pustie.” 

David a numărat poporul care era cu el, și a pus peste ei 


căpetenii peste mii și căpetenii peste sute. A pus o treime 
din popor supt porunca lui Ioab, o treime supt Abișai, fiul 
Teruiei, fratele lui Ioab, și o treime subt Itai din Gat. Și 
împăratul a zis poporului: “Vreau să ies și eu împreună cu 

voi.” Dar poporul a zis: “Să nu ieşi! Căci dacă vom lua-o la 


2 


3 


10 


11 


12 


13 


14 


15 


16 


17 


18. 417 II SAMUEL 504 


fugă, luarea aminte nu se va îndrepta asupra noastră; și cînd 
vor cădea jumătate din noi, nu vor lua seama la noi; dar tu 
ești ca zece mii dintre noi, și acum este mai bine să ne vii 
în ajutor din cetate.” ’mpăratul le-a răspuns: “Voi face ce 
credeți că este mai bine.” Și împăratul a stat lingă poartă, 
în timp ce tot poporul ieșea cu sutele și miile. ’mpăratul a 
dat următoarea poruncă lui Ioab, lui Abișai și lui Itai: “Pen- 
tru dragostea pe care o aveți față de mine, purtați-vă blind cu 
tînărul Absalom!” Şi tot poporul a auzit porunca împăratului, 
dată tuturor căpeteniilor cu privire la Absalom. Poporul a 
ieșit în cîmp înaintea lui Israel, și bătălia a avut loc în pădurea 
lui Efraim. Acolo, poporul lui Israel a fost bătut de slujitorii 
lui David, și a fost o mare înfrîngere în ziua aceea, ca douăzeci 
de mii de oameni. Lupta s'a întins pe tot ţinutul, și pădurea 
a mîncat mai mult popor în ziua aceea decît a mîncat sabia. 
Absalom s'a pomenit în faţa oamenilor lui David. Era călare 
pe un catîr. Catirul a pătruns subt ramurile încâlcite ale unui 
mare stejar, și capul lui Absalom s'a prins de stejar; a rămas 
astfel spînzurat între cer și pămînt, și catîrul care era subt el a 
trecut înainte. Un om, văzînd lucrul acesta, a venit și a spus 
lui Ioab: “Iată, am văzut pe Absalom spînzurat de un stejar.” 
Și loab a zis omului care i-a adus știrea aceasta: “L-ai văzut! 
De ce dar nu l-ai tăiat pe loc? 'Ti-aș fi dat zece sicli de argint 
și un briu.” Dar omul acela a zis lui Ioab: “Chiar dacă aș 
cîntări în mîna mea o mie de sicli de argint, n'aș pune mina 
pe fiul împăratului; căci noi am auzit următoarea poruncă pe 
care ţi-a dat-o împăratul ţie, lui Abișai și lui Itai: „Luaţi seama 
fiecare la tînărul Absalomj Şi dacă l-ași fi omorît mișelește, 
nimic n'ar fi rămas ascuns împăratului, și tu însuţi ai fi fost 
împotriva mea.” Ioab a zis: “Nu voi zăbovi atita cu tine!” Și 
a luat trei săgeți în mînă, și le-a înfipt în inima lui Absalom, 
care era încă plin de viață în mijlocul stejarului. Zece tineri, 
cari duceau armele lui Ioab, au înconjurat pe Absalom, l-au 
lovit și l-au omorît. Ioab a sunat din trimbiţă; și poporul s'a 
întors, încetînd astfel să mai urmărească pe Israel, oprit de 
Ioab. Au luat pe Absalom, l-au aruncat într'o groapă mare 
din mijlocul pădurii, și au pus peste el o grămadă foarte mare 

de petre. Tot Israelul a fugit, fiecare în cortul lui. Pe cînd 
trăia, Absalom își ridicase un stilp de aducere aminte în valea 
împăratului. Căci zicea: “N'am fii, prin cari să se poată păstra 
aducerea aminte a numelui meu.” Și a pus numele său stilpu- 
lui, care și astăzi se numește stilpul lui Absalom.  Ahimaaţ, 
fiul lui 'Tadoc, a zis: “Lasă-mă, să dau fuga, și să duc împărat- 
ului vestea cea bună că Domnul i-a făcut dreptate, scăpindu-l 


din mîna vrăjmașilor săi.” Ioab i-a zis: “Nu tu ai să duci 
veștile azi; le vei duce într'o altă zi, dar nu astăzi; fiindcă 
fiul împăratului a murit.” Şi Ioab a zis lui Cuși: “Du-te și 


vestește împăratului ce ai văzut.” Cuși s'a închinat înaintea 
lui Ioab, și a dat fuga.  Ahimaaţ, fiul lui Tadoc, a zis iarăș 
lui Ioab: “Orice s'ar întîmpla, lasă-mă să alerg după Cuși.” 
Și Ioab a zis: “Pentruce vrei să alergi, fiule? Nu este o solie 
care-ţi va fi de folos.” “Orice s'ar întîmpla, vreau să alerg”, 
a zis din nou Ahimaaţ. Și Ioab i-a zis: “Dă fuga!” Ahimaaţ 
a alergat pe drumul care duce în cîmpie, și a luat-o înaintea 
lui Cuși. David şedea între cele două porţi. Caraula s'a dus 
pe acoperișul porții spre zid; a ridicat ochii și s'a uitat. Și 
iată că un om alerga singur singurel.  Caraula a strigat, și 
a dat de știre împăratului. "mpăratul a zis: “Dacă este sin- 
gur, aduce vești.” Și omul acela se apropia din ce în ce mai 
mult.  Caraula a văzut un alt om alergînd; a strigat la portar: 
“Iată un om aleargă singur singurel.” "mpăratul a zis: “Și el 
aduce vești.”  Caraula a zis: “Alergătura celui dintîi pare că 
e a lui Ahimaaţ, fiul lui Ţadoc.” Și împăratul a zis: “Este 
un om de bine, și aduce vești bune.”  Ahimaaţ a strigat, și 
a zis împăratului: “Este bine de tot!” S'a închinat înaintea 
împăratului cu faţa pînă la pămînt, și a zis: “Binecuvîntat 
să fie Domnul, Dumnezeul tău, care a dat în mîinile noastre 
pe cei ce ridicau mîna împotriva domnului nostru împăratul.” 
'mpăratul a zis: “Tînărul Absalom este bine, sănătos?” Ahi- 
maaţ a răspuns: “Am văzut o mare învălmășală, cînd a trimes 
Ioab pe slujitorul împăratului și pe mine, slujitorul tău: dar 
nu știu ce era.” Și împăratul a zis: “Stai colea la o parte.” Și 
Ahimaaţ a stătut deoparte. ’ndată a sosit Cuși. Și a zis: “Să 
afle domnul meu, împăratul, vestea cea bună! Astăzi Dom- 

nul ţi-a făcut dreptate, scăpindu-te din mîna tuturor celor ce 
se ridicau împotriva ta.” ’mpăratul a zis lui Cuși: “Tînărul 
Absalom este bine, sănătos?”  Cuși a răspuns: “Ca tînărul 
acesta să fie vrăjmașii domnului meu, împăratul, și toţi cei ce 
se ridică împotriva ta, ca să-ţi facă rău!” Atunci împăratul, 
cutremurîndu-se, s'a suit în odaia de sus a porții, și a plins. 
Pe cînd mergea, zicea: “Fiul meu Absalom! Fiul meu, fiul 
meu Absalom! Cum n'am murit eu în locul tău! Absalom, fiul 
meu, fiul meu!” 


Au venit și au spus lui Ioab: “lată că împăratul plinge și 
se jălește din pricina lui Absalom.” Şi în ziua aceea, biru- 
ința s'a prefăcut în jale pentru tot poporul, căci în ziua aceea, 
poporul auzea zicîndu-se: “"mpăratul este mîhnit din pricina 
fiului său.” ’n aceeaș zi, poporul a intrat în cetate pe furiș, 
ca niște oameni rușinaţi că au fugit din luptă. "mpăratul își 
acoperise faţa, și striga în gura mare: “Fiul meu Absalom! 
Absalom, fiul meu, fiul meu.” Ioab a intrat în odaia unde era 
împăratul, și a zis: “Tu acoperi azi de rușine faţa tuturor slu- 
jitorilor tăi, cari au scăpat azi viața ta, a fiilor tăi și a fetelor 
tale, a nevestelor tale și a ţiitoarelor tale. Tu iubeşti pe ceice 
te urăsc, și urăști pe ceice te iubesc, căci arăţi azi că pentru tine 
nu sînt nici căpetenii nici slujitori; și văd acum că, dacă ar trăi 
Absalom și noi toţi am fi murit în ziua aceasta, lucrul acesta 
ti-ar fi plăcut. Scoală-te dar, ieși și vorbește după inima slu- 
jitorilor tăi! Căci jur pe Domnul că, dacă nu ieși să te arăţi, 
nu va rămiînea un om cu tine în noaptea aceasta; și aceasta va 
fi o nenorocire mai rea pentru tine decât toate nenorocirile cari 
ţi s'au întîmplat din tinereţă pînă acum.” Atunci împăratul 
s'a sculat, și a șezut la poartă. Au spus tot poporului: “lată 
că împăratul stă la poartă.” Și tot poporul a venit înaintea 
împăratului. Şi în toate seminţiile lui Israel, tot poporul se 
certa, zicînd: “mpăratul ne-a izbăvit din mîna vrăjmașilor 
noștri, el ne-a scăpat din mîna Filistenilor; și acum a trebuit 
să fugă din ţară dinaintea lui Absalom. Și Absalom, pe care- 
| unsesem să domnească peste noi, a murit în bătălie: de ce 
nu puneţi o vorbă pentru întoarcerea împăratului?” La rîn- 
dul său, împăratul David a trimes să spună preoţilor Tadoc 

și Abiatar: “Vorbiți bätrînilor lui Iuda, și spuneți-le: „Pen- 
truce ați fi voi cei din urmă pentru întoarcerea împăratului în 
casa lui; -Căci ce se spunea în tot Israelul ajunsese pînă la 
împărat. - Voi sînteți frații mei, sînteți os din oasele mele și 
carne din carnea mea; pentruce ați fi voi cei din urmă pen- 
tru aducerea împăratului înapoi? Şi lui Amasa spuneţi-i aşa: 
„Nu ești tu oare os din oasele mele și carne din carnea mea? 
Să mă pedepsească Dumnezeu cu toată asprimea, dacă nu vei 
fi înaintea mea pentru totdeauna căpetenia oștirii în locul lui 
Ioab!” David a înmuiat inima tuturor celor din Iuda, de 
parcă ar fi fost un singur om; și au trimes să spună împăratu- 
lui: “ntoarce-te, tu și toţi slujitorii tăi.” "mpăratul s'a întors, 
și a ajuns pînă la Iordan. Și Iuda s'a dus la Ghilgal, ca să iasă 
înaintea, împăratului, și să-l facă să treacă Iordanul.  Șimei, 
fiul lui Ghera, Beniamitul, care era din Bahurim, s'a grăbit să 
se pogoare cu cei din luda înaintea împăratului David. Avea 
cu el o mie de oameni din Beniamin, și pe Tiba, mai marele ca- 
sei lui Saul, și pe cei cincisprezece fii și pe cei douăzeci de robi 
ai lui Ţiba. Au trecut Iordanul în faţa împăratului.  Luntrea, 
pusă la îndemîna împăratului, tocmai pornise ca să-i treacă și 
casa dincolo; și în clipa cînd era să treacă împăratul lordarnul, 
Șimei, fiul lui Ghera, s'a închinat înaintea lui. Şi a zis îm- 
păratului: “Să nu ţină seamă domnul meu de nelegiuirea mea, 
să uite că robul tău l-a ocărît în ziua cînd împăratul, domnul 
meu, ieșea din Ierusalim, și să nu ţină seamă... împăratul de 
lucrul acesta! Căci robul tău mărturisește că a păcătuit. Și 
iată, vin astăzi, cel dintii din toată casa lui Iosif, înaintea îm- 
păratului, domnul meu.” Atunci Abișai, fiul 'Teruiei, a luat 
cuvîntul, și a zis: “Nu trebuie oare să moară Șimei pentrucă 
a blestemat pe unsul Domnului?” Dar David a zis: “Ce am 
eu cu voi, fiii Teruiei, și pentruce vă arătaţi astăzi protivnicii 
mei? Astăzi să se omoare oare vreun om în Israel? Nu știu eu 
că împărăţesc azi peste Israel?” Și împăratul a zis lui Șimei: 
“Nu vei muri!” "'mpăratul i-a jurat că nu-l va omori. Mefi- 
boșet, fiul lui Saul, s'a pogorit și el înaintea împăratului. Nu-și 
îngrijise nici picioarele, nici barba, nici nu-și spălase hainele, 
din ziua cînd plecase împăratul pînă în ziua cînd se întorcea 

în pace. Cînd s'a dus înaintea împăratului la Ierusalim, îm- 
păratul i-a zis: “Pentruce n'ai venit cu mine, Mefiboșet?” Şi 
el a răspuns: “mpărate, domnul meu, slujitorul meu m’a înșe- 
lat, căci robul tău, care este olog, zisese: „Voi pune şaua pe 
măgar, voi încăleca pe el, și voi merge cu împăratul.” Și ela 
înegrit pe robul tău la domnul meu împăratul. Dar domnul 
meu împăratul este ca un înger al lui Dumnezeu. Fă ce vei 
crede. Căci toţi cei din casa tatălui meu au fost niște oameni 
vrednici de moarte înaintea împăratului domnul meu; și totuș, 
tu ai pus pe robul tău în rîndul celor ce mănîncă la masă cu 
tine. Ce drept mai pot avea eu, și ce am să cer eu împărat- 
ului?” ’mpăratul i-a zis: “Ce mai vorbeşti atita? Am spus: 
„Tu și Tiba, veţi împărți pămînturile.” Și Mefiboșet a zis îm- 
păratului: “Să ia chiar totul, căci împăratul domnul meu se 
întoarce în pace acasă.”  Barzilai, Galaaditul, s'a pogorit din 
Roghelim, și a trecut Iordanul împreună cu împăratul, ca să-l 
petreacă pînă dincolo de Iordan.  Barzilai era foarte bătrin, în 
vîrstă de optzeci de ani. El îngrijise de împărat în timpul șed- 
erii lui la Mahanaim, căci era un om foarte bogat. "mpăratul 
a zis lui Barzilai: “Vino cu mine, și te voi hrăni la mine în 
Ierusalim.” Dar Barzilai a răspuns împăratului: “Ciţi ani voi 
mai trăi, ca să mă sui cu împăratul la Ierusalim? Eu sînt 
astăzi în vîrstă de optzeci de ani. Pot eu să mai cunosc ce 
este bun și ce este rău? Poate robul tău să mai aibă vreun 
gust pentru ce mănîncă și bea? Pot eu să mai aud glasul cîn- 
tăreţilor și cîntăreţelor? Și pentru ce să mai fie robul tău o 
povară pentru domnul meu, împăratul?  Robul tău va merge 
puţin dincolo de Iordan cu împăratul. Dealtfel, pentru ce mi- 
ar face împăratul această binefacere? Să se întoarcă robul 
tău, și să mor în cetatea mea, lingă mormîntul tatălui meu și 
mamei mele! Dar iată că robul tău Chimham va trece cu îm- 
păratul, domnul meu; fă ce vei crede pentru el.” ’mpăratul a 
zis: “Chimham să treacă împreună cu mine, și voi face pentru 
el ce vei vrea; tot ce vei dori dela mine, îţi voi da!” După ce 
tot poporul a trecut Iordanul și după ce l-a trecut și împăratul, 
împăratul a sărutat pe Barzilai, și l-a binecuvîntat. Și Barzilai 
s'a întors acasă. "mpăratul s'a îndreptat spre Ghilgal, însoțit 

de Chimham. Tot poporul lui Iuda şi jumătate din poporul 
lui Israel petrecuse pe împărat dincolo de Iordan. Dar toți 
bărbaţii lui Israel au venit la împărat, și i-au zis: “Pentruce 
te-au furat fraţii noștri, bărbaţii lui Iuda, și au trecut pe îm- 
părat peste Iordan, împreună cu casa lui, și cu toți oamenii 
lui David?” Toți bărbaţii lui Iuda au răspuns bărbaţilor lui 
Israel: “Fiindcă împăratul ne este rudă; și ce aţi găsit aici, ca 
să vă miniaţi? Am trăit noi pe cheltuiala împăratului? Ne-a 
făcut el daruri?” Şi bărbaţii lui Israel au răspuns bărbaţilor 
lui Iuda: ““mpăratul este de zece ori mai mult al nostru, și 
chiar la David avem mai mult drept decît voi. Pentruce ne-aţi 
nesocotit? N'am fost noi cei dintii cari am spus să se întoarcă 
împăratul nostru?” Și bărbaţii lui Iuda au vorbit cu mai multă 
asprime decît bărbaţii lui Israel. 


Acolo era un om de nimic, numit Șeba, fiul lui Bicri, Be- 
niamitul. El a sunat din trîmbiţă, și a zis: “Noi n'avem nicio 
parte cu David, nicio moștenire cu fiul lui Isai! Fiecare la cor- 
tul său, Israele!” Şi toţi bărbaţii lui Israel s'au depărtat de 
David, și au urmat pe Șeba, fiul lui Bicri. Dar bărbaţii lui Iuda 
au rămas credincioși împăratului lor, și l-au însoțit dela Iordan 
pînă la Ierusalim. David a intrat iarăș în casa lui la Ierusalim. 
"mpăratul a luat cele zece ţiitoare pe cari le lăsase pentru paza 
casei, și le-a pus într'o casă subt pază; a îngrijit de ele, dar n'a 
intrat la ele. Și au fost închise pînă în ziua morţii lor, trăind în 
văduvie.  "'mpăratul a zis lui Amasa: “Cheamă-mi peste trei 
zile pe bărbaţii lui Iuda; și tu să fii de faţă aici.” Amasa a 
plecat să cheme pe Iuda; dar a zăbovit peste vremea pe care 
i-o hotărise împăratul. David a zis atunci lui Abișai: “Șeba, 
fiul lui Bicri, ne va face acum mai mult rău decît Absalom. 
la tu însuţi pe slujitorii stăpînului tău, și urmărește-l, ca nu 
cumva să găsească cetăţi întărite, și să se ascundă dinaintea 
noastră.” Şi Abișai a plecat, urmat de oamenii lui Ioab, de 
Cheretiţi și de Peletiţi, și de toţi vitejii; au ieșit din Ierusalim, 
ca să urmărească pe Șeba, fiul lui Bicri. Cînd au fost lîngă 
piatra cea. mare care este la Gabaon, Amasa a ajuns înaintea 
lor. Ioab era încins cu o sabie pe deasupra hainelor de război, 
cu cari era îmbrăcat; ea era legată la coapsă și sta în teacă, și 

cînd a înaintat Ioab, sabia a alunecat. Ioab a zis lui Amasa: 
“Eşti sănătos, frate?” Şi cu mîna dreaptă a apucat pe Amasa 
de barbă să-l sărute. Amasa n'a luat seamă la sabia care era 
în mîna lui Ioab; și Ioab l-a lovit cu ea în pîntece, și i-a vărsat 
măruntaiele pe pămînt, fără să-i mai dea o a doua lovitură. Și 
Amasa a murit. Ioab și fratele său Abișai au urmărit pe Șeba, 
fiul lui Bicri. Un bărbat dintre oamenii lui Ioab a rămas lîngă 
Amasa, și zicea: “Cine vrea pe Ioab și cine este pentru David? 
Să urmeze pe Ioab!” Amasa se rostogolea în sînge în mijlocul 
drumului; și omul acela, văzînd că tot poporul se oprește, a 
tras pe Amasa din drum, pe un cîmp, și a aruncat o haină 
pe el, cînd a văzut că toţi cei ce ajungeau lîngă el se opreau. 
Dupăce a fost luat din drum, fiecare a urmat pe Ioab, ca să 
urmărească pe Șeba, fiul lui Bicri. Ioab a străbătut toate 
seminţiile lui Israel înspre Abel-Bet-Maaca, și toţi bărbaţii de 
seamă s'au strîns și l-au urmat. Au venit și au împresurat 
pe Șeba în Abel-Bet-Maaca, și au ridicat împotriva cetăţii un 
val care atingea întăritura. Tot poporul care era cu Ioab săpa 
zidul ca să-l facă să cadă. Atunci o femeie înțeleaptă a început 
să strige din cetate: “Ascultati, ascultați! Spuneţi, vă rog, lui 
Ioab: „Apropie-te pînă aici, căci vreau să-ţi vorbesc!” El s'a 
apropiat de ea, și femeia a zis: “Tu ești Ioab?” El a răspuns: 
“Eu sînt.” Și ea i-a zis: “Ascultă vorbele roabei tale.” El i-a 
răspuns: “Ascult.” Şi ea a zis: “Odinioară era obiceiul să se 
spună: „Să întrebăm în Abelj Și totul se isprăvea astfel. Eu 
sînt una din cetăţile liniștite și credincioase din Israel; și tu 
cauţi să pierzi o cetate care este o mamă în Israel! Pentruce ai 
nimici tu moștenirea Domnului?” Ioab a răspuns: “Departe, 
departe de mine gîndul să nimicesc sau să dăriîm! Nu este 
așa! Dar un om din muntele Efraim, numit Șeba, fiul lui Bi- 
cri, a ridicat mîna împotriva împăratului David; daţi-l încoace 
numai pe el, și mă voi depărta de cetate.” Femeia a zis lui 
Ioab: “lată, capul lui îţi va fi aruncat peste zid.” Şi femeia 
s'a dus și a înduplecat pe tot poporul cu înțelepciunea ei; au 
tăiat capul lui Șeba, fiul lui Bicri, și l-au aruncat lui Ioab. Ioab 
a sunat din trimbiță; s'au împrăștiat de lingă cetate, și fiecare 
s'a dus în cortul lui. Și Ioab s'a întors la Ierusalim, la împărat. 

Ioab era mai mare peste toată oștirea lui Israel; Benaia, fiul lui 
Iehoiada, era în fruntea Cheretiţilor și a Peletiţilor; Adoram 
era mai mare peste dări; Iosafat, fiul lui Ahilud, era scriitor 
(arhivar); Şeia era logofăt: Tadoc și Abiatar erau preoți; şi 
Ira din Iair era slujbaș de stat al lui David. 


Pe vremea lui David, a fost o foamete care a ținut trei ani. 
David a întrebat pe Domnul, și Domnul a zis: “Din pricina lui 
Saul și a casei lui singeroase, pentru că a ucis pe Gabaoniţi 
este foametea aceasta.”  "mpăratul a chemat pe Gabaoniţi să 
le vorbească. -Gabaoniţii nu erau dintre copiii lui Israel, ci 
erau o rămășiță a Amoriţilor; copiii lui Israel se legaseră față 
de ei cu un jurămiînt, și totuș Saul voise să-i ucidă, în rîvna 
lui pentru copiii lui Israel și Iuda. - David a zis Gabaoniţilor: 
“Ce pot face eu pentru voi, și cu se să fac ispășire, ca să binecu- 
vîntaţi moștenirea Domnului?”  Gabaoniţii i-au răspuns: “Nu 
voim nici argint nici aur dela Saul și dela casa lui, și nici nu este 
treaba. noastră să omorîm pe cineva din Israel.” Și împăratul 
a zis: “Ce voiţi dar să vă fac?” Ei au răspuns împăratului: 
“Fiindcă omul acela ne-a slăbit și își pusese de gînd să ne nim- 
icească pentru ca să ne facă să perim din tot ţinutul lui Israel, 
să ni se dea șapte bărbaţi din fiii lui, și-i vom spînzura înaintea 
Domnului, la Ghibea lui Saul, alesul Domnului.” Și împăratul 
a zis: “Vi-i voi da.”  "mpăratul a cruțat pe Mefiboșet, fiul 
lui Ionatan, fiul lui Saul, pentru jurămîntul pe care-l făcuseră 
între ei, înaintea Domnului, David și Ionatan, fiul lui Saul. 
Dar împăratul a luat pe cei doi fii, pe cari-i născuse lui Saul 
Riţpa, fata lui Aiia, și anume: Armoni și Mefiboșet, și pe cei 
cinci fii, pe cari-i născuse Merab, fata lui Saul, lui Adriel din 
Mehola, fiul lui Barzilai; i-a dat în mîinile Gabaoniţilor, cari 
i-au spînzurat pe munte, înaintea Domnului. Toţi cei șapte au 
perit împreună; au fost omoriţi în cele dintii zile ale secerat- 
ului, la începutul seceratului orzurilor.  Riţpa, fata lui Aiia, 
a luat un sac și l-a întins subt ea peste stincă, dela începtul 
seceratului pînă cînd a căzut peste ei ploaie din cer; și a oprit 
păsările cerului să se apropie de ei în timpul zilei, și fiarele 
cîmpului în timpul nopţii. Au înștiințat pe David despre ce 
făcuse Riţpa, fata lui Aiia, ţiitoarea lui Saul. Şi David sa 

dus și a luat oasele lui Saul și oasele fiului său Ionatan, dela 
locuitorii din labesul Galaadului, cari le luaseră din piaţa Bet- 
San, unde îi spînzuraseră Filistenii cînd au bătut pe Saul la 
Ghilboa. A luat de acolo oasele lui Saul și oasele fiului său 
Ionatan; și s'au strîns și oasele celor ce fuseseră spînzuraţi. 
Au îngropat oasele lui Saul și fiului său Ionatan în ţara lui 
Beniamin, la 'Tela, în mormîntul lui Chis, tatăl lui Saul. Și au 
făcut tot ce poruncise împăratul. După aceea, Dumnezeu a 
fost potolit față de ţară. Filistenii au pornit iarăș cu război 
împotriva lui Israel. David s'a pogorit cu slujitorii lui, și a lup- 
tat împotriva Filistenilor. David era obosit. Şi Ișbi-Benob, 
unul din copiii lui Rafa, a voit să omoare pe David; avea o 
suliță în greutate de trei sute de sicli de aramă, și era încins 
cu o sabie nouă.  Abișai, fiul Teruiei, a venit în ajutorul lui 
David, a lovit pe Filistean, și l-a omorit. Atunci oamenii lui 
David, i-au jurat, zicînd: “Să nu mai ieși cu noi la luptă, ca să 
nu stingi lumina lui Israel”. După aceea, a mai fost o bătălie 
la Gob cu Filistenii. Atunci Sibecai, Hușatitul, a omorît pe 
Saf, care era unul din copiii lui Rafa. A mai fost o bătălie 
la Gob cu Filistenii. Și Elhanan, fiul lui laare-Oreghim, din 
Betleem, a omorît pe Goliat din Gat, care avea o suliță, al 
cărei miner era ca sulul de ţesut. A mai fost o bătălie la 
Gat. Acolo era un om de statură înaltă, care avea șase degete 
la fiecare mînă și la fiecare picior, în totul douăzeci și patru, 
și care se trăgea tot din Rafa. El a batjocorit pe Israel; și 
Ionatan, fiul lui Șimea, fratele lui David, l-a omorît. Acești 
patru oameni erau copiii lui Rafa născuţi la Gat. Au perit 
uciși de mîna lui David și de mîna slujitorilor lui. 


David a îndreptat către Domnul cuvintele acestei cântări, 
după ce Domnul l-a izbăvit din mîna tuturor vrăjmașilor lui și 
din mîna lui Saul. Ela zis: “Domnul este stînca mea, cetățuia 
mea, Izbăvitorul meu. Dumnezeu este stinca mea, la care găs- 
esc un adăpost, scutul meu și puterea... care mă miîntuiește, 
turnul...... meu cel înalt şi scăparea... mea. Mîntuitorule! 
Tu mă scapi de sîlnicie. Eu chem pe Domnul cel vrednic de 
laudă, și sînt izbăvit de vrămașii mei. Căci valurile morții mă 
înconjuraseră, şivoaiele nimicirii mă înspăimîntaseră; legă- 

turile mormiîntului mă înconjuraseră, laţurile morții mă prins- 
eseră. "n strimtoarea mea, am chemat pe Domnul, am chemat 
pe Dumnezeul meu; din locașul Lui, El mi-a auzit glasul, și 
strigătul meu a ajuns la urechile Lui. Atunci pămîntul s'a 
cutremurat și s'a clătinat, temeliile cerului s'au mișcat și s'au 
zguduit, pentrucă El Se miniase. Fum se ridica din nările 
Lui, și un foc mistuitor ieșea din gura Lui: cărbuni aprinși 
țișneau din ea. A plecat cerurile, și S'a pogorit: un nor gros 
era subt picioarele Lui. Călărea pe un heruvim, și sbura, ve- 
nea pe aripile vîntului; era înconjurat cu întunerecul ca și cu 
un cort, era înconjurat cu grămezi de ape și cu nori întunecoși. 
Din strălucirea, care era înaintea Lui schinteiau cărbuni de foc. 
Domnul a tunat din ceruri, Cel Prea "nalt a făcut să-l răsune 
glasul; a aruncat săgeți și a risipit pe vrăjmașii mei, a aruncat 
fulgerul, și i-a pus pe fugă. Fundul mării s'a văzut, temeliile 
lumii au fost descoperite, de mustrarea Domnului, de vuietul 
suflării nărilor Lui. El și-a întins mîna de sus din înălțime, 
m'a apucat, m'a scos din apele cele mari; m'a izbăvit de pro- 
tivnicul meu cel puternic, de vrăjmașii mei cari erau mai tari 
decît mine. Ei mă prinseseră în ziua strimtorării mele, dar 
Domnul a fost sprijinitorul meu, El m'a scos la loc larg. El 
m'a mîntuit, pentrucă mă iubește. Domnul mi-a răsplătit 
după nevinovăția mea, mi-a făcut după curăţia minilor mele; 
căci am păzit căile Domnului, nu m'am făcut vinovat faţă de 
Dumnezeul meu. Toate poruncile Lui au fost înaintea mea, 
și nu m'am depărtat dela legile Lui. Am fost fără vină înain- 
tea Lui, m'am păzit de fărădelegea mea. De aceea Domnul 
mi-a răsplătit nevinovăția mea, după curăţia mea înainte Lui. 
Cu cel bun Tu ești bun, cu omul drept Te porţi după drep- 
tate, cu cel curat ești curat, cu cel îndărătnic Te porți după 
îndărătnicia lui. Tu mîntuiești pe poporul care se smerește, 
și cu privirea Ta, scobori pe cei mîndri. Da, Tu ești lumina 
mea, Doamne! Domnul luminează întunerecul meu. Cu Tine 
mă năpustesc asupra unei oști înarmate, cu Dumnezeul meu 
sar peste zid. Căile lui Dumnezeu sînt desăvirșite, cuvintul 
Domnului este curăţit; El este un scut pentru toţi cei ce caută 
adăpost în El. Căci cine este Dumnezeu, afară de Domnul? 

Și cine este o stîncă, afară de Dumnezeul nostru? Dumnezeu 
este cetăţuia mea cea tare, și El mă călăuzește pe calea cea 
dreaptă... El îmi face picioarele ca ale cerboaicelor, și El 
mă așează pe locurile mele cele înalte. ’mi deprinde mînile la 
luptă, și braţele mele întind arcul de aramă. Tu îmi dai scutul 
mintuirii Tale, și ajung mare prin bunătatea Ta. Lărgești dru- 
mul supt pașii mei, și picioarele mele nu se clatină.  Urmăresc 
pe vrăjmașii mei, și-i nimicesc, nu mă întorc pînă nu-i nim- 
icesc. “i nimicesc, îi zdrobesc, de nu se mai scoală; cad subt 
picioarele mele. Tu mă încingi cu putere pentru luptă, răpui 
subt mine pe protivnicii mei. Faci pe vrăjmașii mei să dea 
dosul înaintea mea, și nimicesc pe ceice mă urăsc. Se uită în 
jurul lor, și nu-i cine să-i scape. Strigă către Domnul dar nu le 
răspunde! "i pisez ca pulberea pămîntului, îi zdrobesc, îi calc 
în picioare, ca noroiul de pe uliţe. Mă scapi din neînțelegerile 
poporului meu; mă păstrezi drept căpetenie a neamurilor; un 
popor... pe care nu-l cunoșteam îmi este supus. Fiii străinului 
mă lingușesc; mă ascultă la cea dintii poruncă. Fiii străinului 
leșină dela inimă, tremură cînd ies afară din cetăţuie.  Trăi- 
ască Domnul, și binecuvîntată să fie Stinca mea! 'nălțat să 
fie Dumnezeu, Stînca mîntuirii mele, Dumnezeu, care este 
răzbunătorul meu, care-mi supune popoarele, și care mă face 
să scap de vrăjmașii mei! Tu mă înalți mai pesus de protivnicii 
mei, mă izbăvești de omul asupritor. De aceea Te voi lăuda 
printre neamuri, Doamne! Și voi cînta spre slava Numelui Tău. 
El dă mari izbăviri împăratului Său, și arată milă unsului Său: 
lui David, și seminței... lui, pentru totdeauna.” 


lată cele din urmă cuvinte ale lui David. Cuvîntul lui 
David, fiul lui Isai, cuvîntul omului care a fost înălțat sus 
de tot, cuvîntul unsului Dumnezeului lui Iacov, cuvîntul cîn- 
tărețului plăcut al lui Israel. Duhul Domnului vorbește prin 
mine, și cuvîntul Lui este pe limba mea. Dumnezeul lui Israel 
a vorbit. Stînca lui Israel mi-a zis: “Cel ce împărăţește între 
oameni cu dreptate, celce împărăţește în frică de Dumnezeu, 
este ca lumina dimineţii, cînd răsare soarele în dimineaţa fără 
nori; ca razele soarelui după ploaie, cari fac să încolțească din 
pămînt verdeața. Măcar că nu este așa casa mea înaintea lui 

Dumnezeu, totuş El a făcut cu mine un legămiînt vecinic, bine 
întărit în toate privințele și tare. Nu va face El oare să răsară 
din el tot ce este spre miîntuirea și bucuria mea? Dar cei răi 
sînt toţi ca niște spini pe cari-i arunci, și nu-i iei cu mîna; 
cine se atinge de ei, se înarmează cu un fer sau cu mînerul 
unei sulițe, și-i arde în foc pe loc. lată numele vitejilor cari 
erau în slujba lui David. loșeb-Basșebet, Tahchemonitul, unul 
din fruntașii căpeteniilor. El și-a învîrtit sulița peste opt sute 
de oameni, pe cari i-a omorît dintr'o dată. După el, Eleazar, 
fiul lui Dodo, fiul lui Ahohi. El era unul din cei trei războinici 
cari au ţinut pept împreună cu David împotriva Filistenilor 
strînși pentru luptă, cînd bărbaţii lui Israel se dădeau înapoi pe 
înălțimi. El s'a sculat, și a lovit pe Filisteni pînă ce i-a obosit 
mîna și a rămas lipită de sabie. Domnul a dat o mare izbăvire 
în ziua aceea. Poporul s'a întors după Eleazar, numai ca să 
ia prada. După el, Şama, fiul lui Aghe, din Harar. Filistenii 
se striînseseră la Lehi. Acolo era o bucată de pămînt sămă- 
nată cu linte; și poporul fugea dinaintea Filistenilor. Şama 
s'a așezat în mijlocul ogorului, l-a apărat și a bătut pe Filis- 
teni. Și Domnul a dat o mare izbăvire. Trei dintre cei treizeci 
de căpetenii s'au pogorit pe vremea seceratului și au venit la 
David, în peștera Adulam, cînd o ceată de Filisteni tăbărise 
în valea... Refaim. David era atunci în cetăţuie, și o strajă a 
Filistenilor era la Betleem. David a avut o dorinţă, și a zis: 
“Cine-mi va da să beau apă din fintîna de la poarta Betleemu- 
lui?” Atunci cei trei viteji au trecut prin tabăra Filistenilor, 
și au scos apă din fîntîna dela poarta Betleemului. Au adus-o 
și au dat-o lui David; dar el n'a vrut s'o bea și a vărsat-o înain- 
tea Domnului. El a zis: “Departe de mine, Doamne, gîndul 
să fac lucrul acesta! Să beau sîngele oamenilor acestora cari 
s'au dus cu primejdia vieţii lor?” Și n'a vrut s'o bea. lată ce 
au făcut acești trei viteji. Abișai, fratele lui Ioab, fiul Teruiei, 
era, căpetenia celor trei. El și-a învirtit sulița peste trei sute 
de oameni, și i-a omorit, și a fost vestit între cei trei. Era 
cel mai cu vază din cei trei, și a fost căpetenia lor; dar n'a 
fost la înălțimea celor trei dintii. Benaia, fiul lui Iehoiada, 
fiul unui om din Cabţeel, om viteaz și vestit prin faptele lui 

mari. El a ucis pe cei doi fii ai lui Ariel din Moab. S'a pogorît 
în mijlocul unei gropi pentru apă unde a ucis un leu, într'o 
zi cînd căzuse zăpadă. A omorît pe un Egiptean groaznic la 
înfățișare, care avea o suliță în mînă; s'a pogorit împotriva lui 
cu un toiag, a smuls sulița din mîna Egipteanului, și l-a omorît 
cu ea. lată ce a făcut Benaia, fiul lui Iehoiada; și a fost vestit 
printre cei trei viteji. Era cel mai cu vază din cei treizeci; dar 
n'a ajuns la înălțimea celor trei dintii. David l-a primit între 
sfetnicii lui de aproape. Asael, fratele lui Ioab, din numărul 
celor treizeci, Elhanan, fiul lui Dodo, din Betleem. Şama din 
Harod. Elica din Harod. Heleţ, din Pelet. Ira, fiul lui Icheș, 
din Tecoa. Abiezer din Anatot. Mebunai, din Hușa. Tal- 
mon, din Ahoah. Maharai, din Netofa. Heleb, fiul lui Baana, 
din Netofa. Itai, fiul lui Ribai, din Ghibea fiilor lui Beniamin. 
Benaia, din Piraton. Hidai, din Nahale-Gaaș. Abi-Albon, din 
Araba. Azmavet, din Barhum.  Eliahba, din Şaalbon. Bene- 
lașen. Ionatan. Şama, din Harar. Ahiam, fiul lui Șarar, din 
Arar. Elifelet, fiul lui Ahasbai, fiul unui Maacatit. Eliam, 
fiul lui Ahitofel, din Ghilo.  Heţrai, din Carmel. Paarai, din 
Arab. Igheal, fiul lui Natan, din Toba. Bani, din Gad. Telec, 
Amonitul. Naharai din Beerot, care ducea armele lui Ioab, fiul 
Teruiei. Ira, din leter. Gareb, din leter. Urie, Hetitul. De 
toţi: treizeci și șapte. 


Domnul S'a aprins de mînie din nou împotriva lui Israel; și 
a stirnit pe David împotriva lor, zicînd: “Du-te și fă numără- 
toarea lui Israel și a lui Iuda”. Și împăratul a zis lui Ioab, 
căpetenia oștirii, care se afla lîngă el: “Străbate toate seminţi- 
ile lui Israel, dela Dan pînă la Beer-Șeba; să se facă numără- 
toarea poporului, și să știu la cât se ridică numărul lor.” Ioab 
a zis împăratului: “Domnul, Dumnezeul tău, să făcă poporul 
de o sută de ori mai mare, și împăratul, domnul meu, să 
vadă cu ochii lui lucrul acesta! Dar pentru ce vrea împăratul, 
domnul meu, să facă lucrul acesta?”  "mpăratul a stăruit în 
porunca pe care o dădea lui Ioab și căpeteniilor oștirii; și Ioab 
și căpeteniile oștirii au plecat dela împărat, ca să facă numără- 
toarea poporului Israel. Au trecut Iordanul, și au tăbărit la 
Aroer, la dreapta cetăţii care este în mijlocul văii Gad, și lingă 

laezer. Au venit pănă la Galaad și în ţara lui Tahtim-Hodși. 
S'au dus pînă la Dan-laan, și în împrejurimile Sidonului. Au 
venit pînă la cetăițuia Tir, și în toate cetăţile Heviţilor și ale 
Cananiţilor. Au ieșit spre partea de miazăzi a lui Iuda, la Beer- 
Seba. Au străbătut astfel toată țara, și au ajuns la N 
după nouă luni și douăzeci de zile. Ioab a dat împăratului 
numărul poporului: erau în Israel opt sute de mii de oameni 
de război cari scoteau sabia, și în Iuda cinci sute de mii de 
oameni. David a simţit cum îi bătea inima, dupăce făcuse 
numărătoarea poporului. Şi a zis Domnului: “Am săvirșit un 
mare păcat, făcînd lucrul acesta! Acum, Doamne, binevoiește 
și iartă nelegiuirea robului Tău, căci am lucrat în totul ca un... 
nebun!” A doua zi, cînd s'a sculat David, cuvîntul Domnului 
a vorbit astfel proorocului Gad, văzătorul lui David: “Du-te 
și spune lui David: „Așa vorbește Domnul: „ţi pun înainte trei 
nenorociri; alege una din ele, și te voi lovi cu ea.” Gad sa 
dus la David, și i-a făcut cunoscut lucrul acesta, zicînd: “Vrei 
șapte ani de foamete în ţara ta, sau să fugi trei luni dinaintea 
vrăjmașilor tăi, cari te vor urmări, sau să bîntuie ciuma trei 
zile în ţară? Acum alege, și vezi ce trebuie să răspund Celui 
ce mă trimete.” David a răspuns lui Gad: “Sînt într'o mare 
strimtoare! Oh! mai bine să cădem în mîinile Domnului, căci 
îndurările Lui sînt nemărginite; dar să nu cad în mîinile oame- 
nilor!” Domnul a trimes ciuma în Israel, de dimineaţă pînă 
la vremea hotărită. Și, din Dan pînă la Beer-Șeba, au murit 
șaptezeci de mii de oameni din popor. Pe cînd îngerul întin- 
dea mîna peste Ierusalim ca să-l nimicească, Domnul S'a căit 
de răul acela, și a zis îngerului care ucidea poporul: “Destul! 
Trage-ţi mîna acum.” "'ngerul Domnului era lîngă aria lui Ar- 
avna..., lebusitul. David, văzînd pe îngerul care lovea pe 
popor, a zis Domnului: “lată că am păcătuit! Eu sînt vino- 
vat: dar oile acestea, ce au făcut? Mina Ta să se îndrepte 
dar împotriva mea și împotriva casei tatălui meu!” ’n ziua 
aceea, Gad a venit la David, și i-a zis: “Suie-te și înalță un 
altar Domnului în aria lui Aravna, lebusitul.” David s'a suit, 
după cuvîntul lui Gad, cum poruncise Domnul.  Aravna s'a 
uitat, și a văzut pe împărat și pe slujitorii lui îndreptindu-se 

spre el; și Aravna a ieșit, și s'a închinat înaintea împăratului, 
cu faţa la pămînt.  Aravna a zis: “Pentru ce vine domnul 
meu, împăratul, la slujitorul lui?” Și David a răspuns: “Ca 
să cumpăr dela tine aria și să zidesc în ea un altar Domnului, 
pentruca să înceteze urgia aceasta de peste popor.”  Aravna a 
zis lui David: “Să ia domnul meu, împăratul, aria, și să aducă 
în ea jertfele cari-i vor plăcea; vezi, boii vor fi pentru arderea 
de tot, și carăle cu uneltele lor vor ţinea loc de lemne.” Ar- 
avna a dat împăratului totul. Și Aravna a zis împăratului: 
“Domnul, Dumnezeul tău, să te primească!” Dar împăratul 
a zis lui Aravna: “Nu! vreau s'o cumpăr dela tine pe preţ de 
argint, și nu voi aduce Domnului, Dumnezeului meu, arderi 
de tot, cari să nu mă coste nimic.” Și David a cumpărat aria 
și boii cu cinzeci de sicli de argint. David a zidit acolo un 
altar Domnului, și a adus arderi de tot și jertfe de mulțămire. 
Atunci Domnul a fost potolit față de ţară, și a încetat urgia 
deasupra lui Israel. 

mpăratul David era bătrîn, înaintat în vîrstă; îl acopereau 
cu haine, și nu se putea încălzi.  Slujitorii lui i-au zis: “Să 
se caute pentru domnul împăratul o fată fecioară; ea să stea 
înaintea, împăratului, să-l îngrijească, și să se culce la sînul 
tău; și domnul meu împăratul se va încălzi.” Au căutat în 
tot ţinutul lui Israel o fată tînără și frumoasă, și au găsit pe 
Abișag, Sunamita, pe care au adus-o la împărat. Această 
fată era foarte frumoasă. Ea a îngrijit pe împărat, și i-a slujit; 
dar împăratul nu s'a împreunat cu ea. Adonia, fiul Haghitei, 
s'a sumețit pînă acolo în cît a zis: “Eu voi fi împărat!” Și 
și-a pregătit care și călăreţi, și cincizeci de oameni cari aler- 
gau înaintea lui. Tatăl său nu-l mustrase niciodată în viaţa 
lui, zicînd: “Pentru ce faci așa?” Adonia, de altfel, era foarte 
frumos la chip, și se născuse după Absalom. El a vorbit cu 
Ioab, fiul Teruiei, și cu preotul Abiatar: și aceștia au trecut 
de partea lui. Dar preotul Ţadoc, Benaia, fiul lui Iehoiada, 
proorocul Natan, Șimei, Rei și vitejii lui David, n'au fost cu 
Adonia. Adonia a tăiat oi, boi și viței grași, lîngă piatra lui 
Zohelet, care este, lingă En-Roguel; și a poftit pe toţi fraţii 
lui, fiii împăratului, și pe toţi bărbaţii lui Iuda din slujba îm- 
păratului. Dar n'a poftit pe proorocul Natan, nici pe Benaia, 
nici pe viteji, nici pe fratele său Solomon. Atunci Natan a 
zis Bat-Șebei, mama lui Solomon: “N'ai auzit că Adonia, fiul 
Haghitei, s'a făcut împărat, fără să știe domnul nostru David? 
Vino dar acum, şi-ţi voi da un sfat, ca să-ţi scapi viaţa ta și 
viața fiului tău Solomon. Du-te, intră la împăratul David, 
și spune-i: „mpărate, domnul meu, n'ai jurat tu roabei tale, 
zicînd: „Fiul tău Solomon va împărăţi după mine, și va şedea 
pe scaunul meu de domnie; „Pentruce dar împărătește Ado- 
niaj; Și în timp ce tu vei vorbi cu împăratul, eu însumi voi 
intra după tine, și-ţi voi întări cuvintele.”  Bat-Șeba s'a dus 
în odaia împăratului. El era foarte bătrin; și Abișag, Suna- 

mita, îi slujea.  Bat-Șeba s'a plecat și s'a închinat înaintea 
împăratului. Și împăratul a zis: “Ce vrei?” Ea i-a răspuns: 
“Domnul meu, tu ai jurat roabei tale pe Domnul, Dumnezeul 
tău, zicînd: „Solomon, fiul tău, va împărați după mine, și va 
sedea pe scaunul meu de domnie. Și acum iată că Adonia îm- 
părăţește! Și tu nu știi, împărate, domnul meu! Ela junghiat 
boi, viței grași și oi în mare număr; și a poftit pe toţi fiii îm- 
păratului, pe preotul Abiatar, și pe Ioab, căpetenia oștirii, dar 
pe robul tău Solomon nu l-a poftit. "'mpărate, domnul meu, 
tot Israelul are ochii îndreptaţi spre tine, ca să-i faci cunoscut 
cine va ședea pe scaunul de domnie al împăratului, domnului 
meu, după el. Şi cînd împăratul, domnul meu, va fi culcat îm- 
preună cu părinţii săi, se va întîmpla că eu și fiul meu Solomon 
vom fi priviţi ca niște vinovaţi.” Pe cînd încă vorbea ea cu 
împăratul, iată că a sosit proorocul Natan. Au dat de știre 
împăratului, și au zis: “lată că a venit proorocul Natan!” Ela 
intrat înaintea împăratului, și s'a închinat înaintea împăratu- 
lui cu faţa pînă la pămînt. Și Natan a zis: “mpărate, domnul 
meu, oare tu ai zis: „Adonia va împărăți după mine, și va ședea 
pe saum meu de dne Căci el s'a pogorît astăzi, a tăiat 
boi, viței grași și oi, în mare număr; și a poftit pe toţii fiii 
împăratului, pe căpeteniile oștirii, și pe preotul Abiatar. Și ei 
mănîncă și beau înaintea lui, și zic: „Trăiască împăratul Ado- 
niaj Dar nu m'a poftit nici pe mine, care sînt robul tău, nici pe 
preotul Tadoc, nici pe Benaia, fiul lui Iehoiada, nici pe robul 
tău Solomon. Oare din porunca domnului meu, împăratul, 
are loc lucrul acesta, și fără să fi făcut cunoscut robului tău cine 
are să se suie pe scaunul de domnie al împăratului, domnului 
meu, după el?”  "mpăratul David a răspuns: “Chemaţi-mi 
pe Bat-Șeba.” Ea a intrat, și s'a înfățișat înaintea împărat- 
ului. Și împăratul a jurat, și a zis: “Viu este Domnul, care 
m’a izbăvit din toate necazurile, că, așa cum am jurat pe 
Domnul, Dumnezeul lui Israel, zicînd: „Fiul tău Solomon va 
împărăţi după mine, și va şedea pe scaunul meu de domnie în 
locul meu, -aşa voi face azi.”  Bat-Șeba s'a plecat cu faţa la 
pămînt, și s'a închinat înaintea împăratului. Și a zis: “Trăiască 
pe vecie domnul meu, împăratul David”! "mpăratul David a 

zis: “Chemaţi-mi pe preotul 'Tadoc, pe proorocul Natan și 
pe Benaia, fiul lui Iehoiada.” Ei au intrat și s'au înfățișat 
înaintea împăratului. Și împăratul le-a zis: “Luaţi cu voi pe 
slujitorii stăpînului vostru, puneţi pe fiul meu Solomon călare 
pe catirul meu, și pogorîţi-l la Ghihon. Acolo, preotul Ţadoc 
și proorocul Natan să-l ungă împărat peste Israel. Să sunaţi 
din trimbiţă, și să ziceţi: „Trăiască împăratul Solomonj Să vă 
suiți apoi după el ca să vină să se așeze pe scaunul meu de 
domnie, și să împărăţească în locul meu. Căci porunca mea, 
este ca el să fie căpetenia lui Israel și Iuda”. Benaia, fiul lui 
Iehoiada, a răspuns împăratului: “Amin! Așa să vrea Dom- 
nul, Dumnezeul domnului meu, împăratul: Domnul să fie cu 
Solomon cum a fost cu domnul meu, împăratul, ca să-și înalțe 
scaunul de domnie mai pe sus de scaunul de domnie al domnu- 
lui meu, împăratul David!” Atunci preotul Tadoc s'a pogorît 
împreună cu proorocul Natan, cu Benaia, fiul lui Iehoiada, 
cu Cheretiţii și Peletiţii; au pus pe Solomon călare pe cătirul 
împăratului David, și l-au dus la Ghihon. Preotul Tadoc a 
luat cornul cu untdelemn din cort, și a uns pe Solomon. Au 
sunat din trimbiță, și tot poporul a zis: “Trăiască împăratul 
Solomon!” Tot poporul s'a suit după el, și poporul cînta din 
fluier și se desfăta cu mare bucurie; se clătina pămîntul de 
strigătele lor. Zvonul acesta a ajuns pînă la Adonia și la toți 
cei poftiţi cari erau cu el, tocmai în clipa cînd sfirșeau de min- 
cat. Ioab, auzind sunetul trimbiţei, a zis: “Ce este cu vuietul 
acesta, de care răsună cetatea?” Pe cînd vorbea el încă, a venit 
Ionatan, fiul preotului Abiatar. Și Adonia a zis: “Apropie-te, 
că ești un om viteaz, și aduci vești bune.” “Da”, a răspuns 
Ionatan lui Adonia, “domnul nostru împăratul David a făcut 
împărat pe Solomon. A trimes cu el pe preotul Tadoc, pe 
proorocul Natan, pe Benaia, fiul lui Iehoiada, pe Cheretiţi și 
Peletiţi, și l-au pus călare pe catirul împăratului. Preotul 
Tadoc și proorocul Natan l-au uns împărat la Ghihon. De 
acolo s'au suit veselindu-se, și cetatea a fost pusă în mișcare: 
acesta este vuietul pe care l-aţi auzit. Solomon s'a și așezat 
pe saunul de domnie al împăratului. Şi slujitorii împăratului 
au venit să binecuvinteze pe domnul nostru împăratul David, 

zicînd: „Dumnezeul tău să facă numele lui Solomon mai vestit 
decît numele tău, și el să-și înalțe scaunul de domnie mai pe 
sus de scaunul tău de domnie!” Şi împăratul s'a închinat pe 
patul său. lată ce a zis și împăratul: “Binecuvintat să fie 
Domnul, Dumnezeul lui Israel, care mi-a dat astăzi un urmaș 
pe scaunul meu de domnie, și mi-a îngăduit să-l văd!” Toți 
cei poftiţi de Adonia s'au umplut de spaimă; s'au sculat și au 
plecat care încotro. Adonia s'a temut de Solomon; s'a sculat 
și el, a plecat, și s'a apucat de coarnele altarului. Au venit 
și au spus lui Solomon: “lată că Adonia se teme de împăratul 
Solomon, și s'a apucat de coarnele altarului, zicînd: „Să-mi 
jure împăratul Solomon azi că nu va omori pe robul său cu 
sabia!” Solomon a zis: “Dacă va fi om cinstit, un păr din 
cap nu-i va cădea la pămînt; dar dacă se va găsi răutate în 
el, va muri.” Şi împăratul Solomon a trimes niște oameni, 
cari l-au pogorît de pe altar. El a venit și s'a închinat înaintea 
împăratului Solomon, și Solomon i-a zis: “Du-te acasă.” 


David se apropia de clipa morţii, și a dat îndrumări fiului 
său Solomon, zicînd: “Eu plec pe calea pe care merge toată 
lumea. "ntărește-te, și fii om!  Păzește poruncile Domnului, 
Dumnezeului tău, umblind în căile Lui, și păzind legile Lui, 
poruncile Lui, hotăririle Lui și învăţăturile Lui, după cum este 
scris în legea lui Moise, ca să izbutești în tot ce vei face și ori 
încotro te vei întoarce, și pentruca Domnul să împlinească 
următoarele cuvinte pe cari le-a rostit pentru mine: „Dacă fiii 
tăi vor lua seama la calea lor, umblind cu credincioșie înain- 
tea Mea, din toată inima lor și din tot sufletul lor, nu vei fi 
lipsit niciodată de un urmaș pe scaunul de domnie al lui Is- 
rael.“ Ştii ce mi-a făcut Ioab, fiul 'Teruiei, ce a făcut celor 
două căpetenii ale oștirii lui Israel, lui Abner, fiul lui Ner, 
și lui Amasa, fiul lui leter. I-a omorît; a vărsat în timp de 
pace sînge de război, și a pus sîngele de război pe cingătoarea 
cu care era încins la mijloc și pe încălțămintea din picioare. 
Fă după înțelepciunea ta, și să nu lași ca perii lui cei albi 
să se pogoare în pace în locuința morţilor. Să te porți cu 
bunăvoință, cu fiii lui Barzilai, Galaaditul, și ei să mănînce la 
masă cu tine; căci tot așa s'au purtat și ei cu mine, ieșindu-mi 

înainte, cînd fugeam de fratele tău Absalom. lată că ai lingă 
tine pe Șimei, fiul lui Ghera, Beniamitul, din Bahurim. El a 
rostit împotriva mea mari blesteme în ziua cînd mă duceam 
la Mahanaim. Dar s'a pogorit înaintea mea la Iordan, și i-am 
jurat pe Domnul, zicînd: „Nu te voi omori cu sabia. Acum, 
tu să nu-l lași nepedepsit; căci ești un om înțelept, și știi cum 
trebuie să te porți cu el. Să-i pogori perii albi însîngeraţi în 
locuinţa morţilor.” David a adormit cu părinţii lui, și a fost 
îngropat în cetatea lui David. Vremea cît a împărăţțit David 
peste Israel a fost de patruzeci de ani: la Hebron a împărăţit 
șapte ani, iar la Ierusalim a împărăţit treizeci și trei de ani. 
Solomon a șezut pe scaunul de domnie al tatălui său David, 
și împărăţia lui s'a întărit foarte mult. Adonia, fiul Haghitei, 
s'a dus la Bat-Șeba, mama lui Solomon. Ea i-a zis: “Vii cu 
gînduri pacinice?” El a răspuns: “Da.” Şi a adăugat: “Am 
să-ți spun o vorbă.” Ea a zis: “Vorbeşte” Și el a zis: “Știi 
că împărăţia era a mea, și că tot Israelul î își indrepta privirile 
spre mine ca să fiu împărat. Dar împăraţia s'a întors, și a 
căzut fratelui meu, pentrucă Domnul i-a dat-o. Acum îţi cer 
un lucru: nu-ţi întoarce faţa!” Ea i-a răspuns: “Vorbește!” 
Și el a zis: “Spune, te rog, împăratului Solomon-căci nu se 
poate să nu te asculte-să-mi dea de nevastă pe Abișag, Suna- 
mita.”  Bat-Șeba a zis: “Bine! voi vorbi împăratului pentru 
tine.” Bat- Seba s'a dus la parami Solomon, să-i vorbească 
pentru Adonia. ’mpăratul s'a sculat s’o întîmpine, s'a închinat 
înaintea ei, și a șezut pe scaunul său de domnie. Au pus un 
scaun pentru mama împăratului, și ea a șezut la dreapta lui. 
Apoi a zis: “Am să-ţi fac o mică rugăminte: să mă asculți!” Și 
împăratul i-a zis: “Cere, mamă, căci te voi asculta.” Ea a zis: 
“Abișag, Sunamita, să fie dată de nevastă fratelui tău Adonia.” 
'mpăratul Solomon a răspuns mamei sale: “Pentruce ceri nu- 
mai pe Abișag, Sunamita, pentru Adonia? Cere și împărăția 
pentru el-căci este fratele meu mai mare decît mine-pentru el, 
pentru preotul Abiatar, și pentru Ioab, fiul Ţeruiei.” Atunci 
împăratul a jurat pe Domnul, zicînd: “Să mă pedepsească 
Dumnezeu cu toată asprimea, dacă nu-l vor costa viaţa pe 
Adonia cuvintele acestea! Acum, viu este Domnul, care m'a 

întărit şi m’a suit pe scaunul de domnie al tatălui meu David, 
și care mi-a făcut o casă, după făgăduinţa Lui, că astăzi va 
muri Adonia!” Și împăratul Solomon a trimes pe Benaia, fiul 
lui Iehoiada, care l-a lovit; și Adonia a murit. ’mpăratul a 
zis apoi preotului Abiatar: “Du-te la Anatot la moşiile tale, 
căci ești vrednic de moarte; dar nu te voi omorî azi, pentrucă 
ai purtat chivotul Domnului Dumnezeu înaintea tatălui meu 
David, și pentru că ai luat parte la toate suferințele tatălui 
meu. Astfel Solomon a scos pe Abiatar din slujba de preot al 
Domnului, ca să împlinească cuvîntul rostit de Domnul asupra 
casei lui Eli în Silo. Vestea aceasta a ajuns pînă la Ioab, care 
luase partea lui Adonia, măcar că nu luase partea lui Absalom. 
Și Ioab a fugit la cortul Domnului, și s'a apucat de coarnele al- 
tarului. Au dat de știre împăratului Solomon că Ioab a fugit 
la cortul Domnului, și că este la altar. Și Solomon a trimes pe 
Benaia, fiul lui Iehoiada, zicîndu-i: “Du-te și lovește-l!” Be- 
naia a ajuns la cortului Domnului, și a zis lui Ioab: “leși! căci 
așa poruncește împăratul.” Dar el a răspuns: “Nu! vreau să 
mor aici.” Benaia a spus lucrul acesta A eat lu, zicînd: 
“Așa a vorbit Ioab, și așa mi-a răspuns”. ’mpăratul a zis 
lui Benaia: “Fă cum a zis, lovește-l, și îngroapă-l; și ia astfel 
de peste mine și de peste casa tatălui meu sîngele pe care l-a 
vărsat Ioab fără temei. Domnul va face ca sîngele lui să cadă 
asupra capului lui, pentrucă a lovit pe doi bărbaţi mai drepți și 
mai buni decît el, și i-a ucis cu sabia, fără să fi știut tatăl meu 
David: pe Abner, fiul lui Ner, căpetenia oștirii lui Israel, și pe 
Amasa, fiul lui leter, căpetenia oștirii lui Iuda. Sîngele lor să 
cadă peste capul lui Ioab și peste capul urmașilor lui pentru 
totdeauna; dar David, sămînța lui, casa lui și scaunul lui de 
domnie, să aibă parte de pace pe vecie din partea Domnului.” 
Benaia, fiul lui Iehoiada, s'a suit, a lovit pe Ioab, și l-a omorît. 
El a fost îngropat în casa lui, în pustie. "'mpăratul a pus în 
fruntea oștirii pe Benaia, fiul lui Iehoiada, în locul lui Ioab, 
iar în locul lui Abiatar a pus pe preotul Ţadoc. "mpăratul a 
chemat pe Șimei, și i-a zis: “Zideșşte-ţi o casă la Ierusalim: să 
locuiești în ea, și să nu ieși din ea ca să te duci într'o parte 
sau alta. Să știi bine că în ziua cînd vei ieși și vei trece pîrîul 

Chedron, vei muri. Atunci sîngele tău va cădea asupra capului 
tău. Şimei a răspuns împăratului: “Bine! robul tău va face 
cum spune domnul meu, împăratul.” Și Şimei a locuit multă 
vreme la Ierusalim. După trei ani, s'a întîmplat că doi slu- 
jitori ai lui Șimei au fugit la Achiș, fiul lui Maaca, împăratul 
Gatului. Au dat de știre lui Șimei, zicînd: “lată că slujitorii 
tăi sînt la Gat.”  Șimei s'a sculat, a pus şaua pe măgar, și s'a 
dus la Gat la Achiș, să-și caute slujitorii. Șimei s'a dus, și și-a 
adus înapoi slujitorii din Gat. Au dat de veste lui Solomon că 
Șimei a plecat din Ierusalim la Gat, și că s'a întors. "mpăratul 
a chemat pe Șimei, și i-a zis: “Nu te-am pus eu să juri pe Dom- 
nul, și nu ţi-am spus eu hotărît: „Să știi că vei muri în ziua cînd 
vei ieși să te duci într'o parte sau alta;, Și nu mi-ai răspuns 
tu: „Bine! am înțeles; Pentru ce atunci n'ai ascultat de ju- 
rămîntul Domnului și de porunca pe care ţi-o dădusem?” Şi 
împăratul a zis lui Șimei: “Ştii înlăuntrul inimii tale tot răul 
pe care l-ai făcut tatălui meu David; Domnul a întors răutatea 
ta asupra capului tău. Dar împăratul Solomon va fi binecu- 
vîntat, și scaunul de domnie al lui David va fi întărit pe vecie 
înaintea Domnului.” Si împăratul a poruncit lui Benaia, fiul 
lui Iehoiada, care a ieșit și a lovit pe Șimei; și Șimei a murit. 
Astfel, împărăţia s'a întărit în miînile lui Solomon. 


Solomon s'a încuscrit cu Faraon, împăratul Egiptului. A 
luat de nevastă pe fata lui Faraon, și a adus-o în cetatea lui 
David, pînă și-a isprăvit de zidit casa lui, casa Domnului, și 
zidul dimprejurul Ierusalimului. Poporul nu aducea jertfe 
decît pe înălțimi, căci pînă pe vremea aceasta nu se zidise încă 
o casă în Numele Domnului. Solomon iubea pe Domnul, și 
se ţinea de obiceiurile tatălui său David. Numai că aducea 
jertfe și tămiîie pe înălțimi.  "mpăratul s'a dus la Gabaon 
să aducă jertte acolo, căci era cea mai însemnată înălțime. 
Solomon a adus o mie de arderi de tot pe altar. La Gabaon, 
Domnul S'a arătat în vis lui Solomon noaptea, şi Dumnezeu 
i-a zis: “Cere ce vrei să-ţi dau.” Solomon a răspuns: “Tu 
ai arătat o mare bunăvoință faţă de robul Tău David, tatăl 
meu, pentrucă umbla înaintea Ta în credincioșie, în dreptate 
și în curăţie de inimă față de Tine; i-ai păstrat această mare 

bună voinţă, și i-ai dat un fiu, care şade pe scaunul lui de 
domnie, cum se vede astăzi. Acum Doamne, Dumnezeul meu, 
Tu ai pus pe robul Tău să împărăţească în locul tatălui meu 
David; și eu nu sînt decît un tînăr, nu sînt încercat. Robul 
Tău este în mijlocul poporului pe care l-ai ales, popor foarte 
mare, care nu poate fi nici socotit, nici numărat, din pricina 
mulțimii lui. Dă dar robului Tãu o inimă pricepută, ca să 
judece pe poporul Tău, să deosebească binele de rău! Căci 
cine ar putea să judece pe poporul Tău, pe poporul acesta așa 
de mare la număr!” Cererea aceasta a lui Solomon a plăcut 
Domnului. Şi Dumnezeu a zis: “Fiindcă lucrul acesta. îl ceri, 
fiindcă nu ceri pentru tine nici viaţă lungă, nici bogății, nici 
moartea. vrăjmașilor tăi, ci ceri pricepere, ca să faci dreptate, 
voi face după cuvîntul tău. "ţi voi da o inimă înțeleaptă și 
pricepută, așa cum n'a fost nimeni înaintea ta și nu se va 
scula nimeni niciodată ca tine. Mai mult, îţi voi da și ce n'ai 
cerut: bogății și slavă, așa încât în tot timpul vieţii tale nu va 
fi niciun împărat ca tine. Și dacă vei umbla în căile Mele, 
păzind legile și poruncile Mele, cum a făcut David, tatăl tău, 
îţi voi lungi zilele.” Solomon s'a deșteptat. Acesta a fost 
visul. Solomon s'a întors la Ierusalim, și s'a înfățișat înaintea 
chivotului legămîntului Domnului. A adus arderi de tot și 
jertfe de mulţămire, și a dat un ospăț tuturor slujitorilor lui. 
Atunci au venit două femei curve la împărat, și s'au înfățișat 
înaintea lui. Una din femei a zis: “Rogu-mă, domnul meu, eu 
și femeia, aceasta locuiam în aceeaș casă, și am născut lîngă ea 
în casă. După trei zile, femeia aceasta a născut și ea. Locuiam 
împreună, niciun străin nu era cu noi în casă, nu eram decît noi 
amîndouă. Peste noapte, fiul acestei femei a murit, pentrucă 
se culcase peste el. Ea s'a sculat pela mijlocul nopţii, a luat 
pe fiul meu de lîngă mine, pe cînd dormea roaba ta, și l-a 
culcat la sînul ei: iar pe fiul ei, care murise, l-a culcat la sînul 
meu. Dimineaţa, m'am sculat să dau tîță copilului; și iată că 
era mort. M'am uitat cu luare-aminte la el dimineața; și iată 
că nu era fiul meu, pe care-l născusem.” Cealaltă femeie a 
zis: “Ba nu; fiul meu este cel viu, iar fiul tău cel mort.” Dar 
cea, dintii a răspuns: “Ba nicidecum! fiul tău este cel mort, iar 

fiul meu este cel viu.” Așa au vorbit ele înaintea împăratului. 
'mpăratul a zis: “Una zice: „Fiul meu este cel viu, iar fiul tău 
este cel mort.‘ Și cealaltă zice: „Ba nicidecum! fiul tău este cel 
mort, iar fiul meu este cel viu.” Apoi a adăugat: “Aduceţi-mi 
o sabie.” Au adus o sabie înaintea împăratului. Şi împăratul 
a zis: “Tăiaţi în două copilul cel viu, și daţi o jumătate uneia și 
o jumătate celeilalte.” Atunci femeia al cărei copil era viu, a 
simţit că i se rupe inima pentru copil, și a zis împăratului: “Ah! 
domnul meu, dă-i mai bine ei copilul cel viu, și nu-l omori!” 
Dar cealaltă a zis: “Să nu fie nici al meu nici al tău; tăiaţi-l!” 
Și împăratul, luînd cuvîntul, a zis: “Daţi celei dintii copilul 
cel viu, și nu-l omoriţi. Ea este mama lui.” Tot Israelul a 
auzit de hotărîrea pe care o rostise împăratul. Și s'au temut 
de împărat, căci au văzut că înțelepciunea lui Dumnezeu era 
în el, povăţuindu-l în judecăţile lui. 


'mpăratul Solomon era împărat peste tot Israelul. lată 
căpeteniile pe cari le avea în slujba lui: Azaria, fiul preotu- 

lui Țadoc, Elihoref și Ahia, fiii lui Șișa, erau logofeţi; Iosafat, 3 


fiul lui Ahilud, era scriitor; Benala, fiul lui Iehoiada, era peste 


oştire; Tadoc și Abiatar erau preoţi. Azaria, fiul lui Natan, 5 


era mai mare peste îngrijitori. Zabud, fiul lui Natan era slujbaș 
de stat, cirac al împăratului; Ahișar era mai mare peste casa 
împăratului; și Adoniram, fiul lui Abda, era mai mare peste 
dări. Solomon avea doisprezece îngrijitori peste tot Israelul. 
Ei îngrijeau de hrana împăratului și a casei lui, fiecare timp 
de o lună din an. lată-le numele: Fiul lui Hur, în muntele lui 
Efraim. Fiul lui Decher, la Macaţ, la Saalbim, la Bet-Șemeș, 
la Elon și la Bet-Hanan. Fiul lui Hesed, la Arubot; el avea 
Soco și toată ţara Hefer. Fiul lui Abinadab avea tot ţinutul 
Dorului. 'Tafat, fata lui Solomon, era nevasta lui. Baana, 
fiul lui Ahilud, avea Taanac și Meghido, și tot Bet-Șeanul de 
lîngă Tartan subt Izreel, dela Bet-Șean pînă la Abel-Mehola, 
pînă dincolo de locmeam. Fiul lui Gheber, la Ramot din 
Galaad; el avea tirgurile lui air, fiul lui Manase, în Galaad; 
mai avea și ţinutul Argob în Basan, șasezeci cetăți mari cu 
ziduri și zăvoare de aramă.  Ahinadab, fiul lui Ido, la Ma- 
hanaim.  Ahimaaţ, în Neftali. El luase de nevastă pe Basmat, 

fata lui Solomon. Baana, fiul lui Hugai, în Așer și la Bealot. 
Iosafat, fiul lui Paruah, în Isahar. Şimei, fiul lui Ela, în Beni- 
amin. Gheber, fiul lui Uri, în țara Galaadului; el avea ținutul 
lui Sihon, împăratul Amoriților și al lui Og, împăratul Basan- 
ului. Era un singur îngrijitor în țara aceasta. Iuda și Israel 
erau în număr foarte mare, ca nisipul de pe țărmul mării. Ei 
mîncau, beau și se veseleau. Solomon mai stăpînea și toate 
împărățiile dela Rîu pînă în țara Filistenilor și pînă la hotarul 
Egiptului. Ei îi aduceau daruri, și au fost supuși lui Solomon 
tot timpul vieţii lui. ’n fiecare zi Solomon mînca: treizeci de 

cori de floare de făină, și șasezeci de cori de altă făină, zece boi 
grași, douăzeci de boi de păscut, și o sută de oi, afară de cerbi, 
căprioare, ciute și păsări îngrășate. Stăpînea peste toată ţara 
de dincoace de Riu, dela Tifsah pînă la Gaza, peste toți îm- 
părăţii de dincoace de Riu. Și avea pace pretutindeni de jur 
împrejur. Iuda și Israel, dela Dan pînă la Beer-Șeba, au locuit 
în liniște fiecare subt via lui și subt smochinul lui, î în tot timpul 
lui Solomon. Solomon avea patruzeci de mii de iesle pentru 
caii de la carăle lui, și douăsprezece mii de călăreţi. "'ngriji- 
torii îngrijeau de hrana împăratului Solomon și a tuturor celor 
ce se apropiau de masa lui, fiecare în luna lui; și nu lăsau să fie 
vreo lipsă.  Aduceau și orz și paie pentru armăsari și fugari, 
în locul unde se afla împăratul, fiecare după poruncile pe cari 
le primise. Dumnezeu a dat lui Solomon înțelepciune, foarte 
mare pricepere, și cunoștințe multe ca nisipul de pe ţărmul 
mării.  "nţelepciunea lui Solomon întrecea înțelepciunea tu- 
turor fiilor Răsăritului și toată înțelepciunea Egiptenilor. El 
era mai înțelept decît orice om, mai mult decît Etan, Ezrahi- 
tul, mai mult decît Heman, Calcol și Darda, fiii lui Mahol; 
și faima lui se răspîndise printre toate neamurile, deprimpre- 
jur. A rostit trei mii de pilde, și a alcătuit o mie cinci cîntări. 
A vorbit despre copaci, dela cedrul din Liban pînă la isopul 
care crește pe zid, a vorbit deasemenea despre dobitoace, de- 
spre pasări, despre tîritoare și despre pești.  Veneau oameni 
din toate popoarele să asculte înțelepciunea lui Solomon, din 
partea tuturor împăraţilor pămîntului cari auziseră vorbindu- 
se de înțelepciunea lui. 

Hiram, împăratul Tirului, a trimes pe slujitorii săi la Solomor5] 


căci auzise că fusese uns împărat în locul tatălui său, și el iu- 
bise totdeauna pe David. Solomon a trimes vorbă lui Hiram: 
“Ştii că tatăl meu David n'a putut să zidească o casă Dom- 
nului, Dumnezeului lui, din pricina războaielor cu cari l-au 
înconjurat vrăjmașii lui, pînă ce Domnul i-a pus subt talpa pi- 
cioarelor lui. Acum Domnul, Dumnezeul meu, mi-a dat odi- 
hnă din toate părțile; nu mai am nici protivnic, nici nenorociri! 
lată că am de gînd să zidesc o casă Numelui Domnului, Dum- 
nezeului meu, cum a spus Domnul tatălui meu David, zicînd: 
„Fiul tău, pe care-l voi pune în locul tău, pe scaunul tău de 
domnie, el va zidi o casă Numelui Meu. Poruncește acum să 
se taie pentru mine cedri din Liban. Slujitorii mei vor fi cu ai 
tăi, și-ți voi plăti simbria slujitorilor tăi așa cum o vei hotări 
tu; căci știi că dintre noi nimeni nu se pricepe să taie lemne 
ca Sidonienii.” Cînd a auzit Hiram cuvintele lui Solomon, a 
avut o mare bucurie, și a zis: “Binecuvîntat să fie astăzi Dom- 
nul, care a dat lui David un fiu înțelept, drept căpetenie a 
acestui mare popor!” Şi Hiram a trimes răspuns lui Solomon: 
“Am auzit ce ai trimes să mi se spună. Voi face tot ce vei 
vrea în ce privește lemnele de cedru și lemnele de chiparos. 
Slujitorii mei le vor pogori din Liban la mare, și le voi trimete 
pe mare în plute pînă la locul pe care mi-l vei arăta: acolo, 
voi pune să le deslege, și le vei lua. Ceea ce cer în schimb, 
este să trimeţi merinde casei mele.” Hiram a dat lui Solomon 
lemne de cedru și lemne de chiparos cît a voit. Și Solomon 
a dat lui Hiram douăzeci de mii de cori de grîu pentru hrana 
casei lui și douăzeci de cori de untdelemn curat; iată ce a dat 
Solomon în fiecare an lui Hiram. Domnul a dat înțelepciune 
lui Solomon, cum îi făgăduise. "ntre Hiram și Solomon a fost 
pace, și au făcut legămînt împreună.  "mpăratul Solomon a 
luat din tot Israelul oameni de corvoadă, în număr de treizeci 
de mii. I-a trimes în Liban, câte zece mii pe lună, cu schim- 
bul; o lună erau în Liban, și două luni erau acasă. Adoniram 
era mai mare peste oamenii de corvoadă. Solomon mai avea 
șaptezeci de mii de oameni cari purtau poverile și optzeci de 
mii cari tăiau pietrele în munţi, afară de căpeteniile, în număr 

de trei mii trei sute, puse de Solomon peste lucrări și însăr- 
cinate cu privegherea lucrătorilor.  "mpăratul a poruncit să 
se scoată, pietre mari și mărețe, cioplite pentru temeliile casei. 
Lucrătorii lui Solomon, ai lui Hiram, și Ghibliţii, le-au cioplit, 
și au pregătit lemnele și pietrele pentru zidirea casei. 


m al patru sute optzecilea an după ieșirea copiilor lui Is- 
rael din ţara Egiptului, Solomon a zidit casa Domnului, în 
al patrulea an al domniei lui peste Israel, în luna Ziv, care 
este luna a doua. Casa pe care a zidit-o împăratul Solomon 
Domnului, era lungă de șase zeci de coţi, lată de douăzeci, și 
înaltă de treizeci. Pridvorul dinaintea templului casei avea 
o lungime de douăzeci de coţi, în lăţimea casei, și zece coți 
lărgime în faţa casei.  "mpăratul a făcut casei ferestre largi 
înlăuntru și strîmte afară. A zidit lipite de zidul casei mai 
multe rînduri de odăi, unul peste altul, de jur împrejur, cari 
înconjurau zidurile casei, Templul și sfintul locaș; și a făcut 
astfel odăi lăturalnice de jur împrejur.  Catul de jos era lat 
de cinci coţi, cel dela mijloc de șase coţi, iar al treilea de șapte 
coți; căci pe partea deafară a casei a făcut arcade strimte îm- 
prejur ca grinzile să nu fie prinse în zidurile casei. Cînd s'a 
zidit casa, s'au întrebuințat pietre cioplite gata înainte de a fi 
aduse acolo, așa că nici ciocan, nici secure, nici o unealtă de 
fer nu s'au auzit în casă în timpul zidirii. Intrarea odăilor 
din catul de jos era în partea dreaptă a casei; în catul dela 
mijloc te suiai pe o scară cotită, și tot așa dela catul de mi- 
jloc la al treilea.  Dupăce a isprăvit de zidit casa, Solomon a 
acoperit-o cu scînduri și cu grinzi de cedru. A făcut de cinci 
coţi de înalte fiecare din caturile dimprejurul întregei case, și 
le-a legat de casă prin lemne de cedru. Domnul a vorbit lui 
Solomon, și i-a zis: “Tu zidești casa aceasta! Dacă vei umbla 
după legile Mele, dacă vei împlini orînduirile Mele, dacă vei 
păzi și vei urma toate poruncile Mele, voi împlini față de tine 
făgăduinţa pe care am făcut-o tatălui tău David, voi locui în 
mijlocul copiilor lui Israel, și nu voi părăsi pe poporul Meu Is- 
rael.” După ce a isprăvit de zidit casa, Solomon i-a îmbrăcat 
zidurile pe din lăuntru cu scînduri de cedru, dela pardoseală 
pînă la tavan; a îmbrăcat astfel în lemn partea dinlăuntru, și 

a acoperit pardoseala casei cu scînduri de chiparos. A îm- 
brăcat cu scînduri de cedru cei douăzeci de coţi ai fundului 
casei, dela pardoseală pînă în creștetul zidurilor, și a păstrat 
locul acesta ca să facă din el Sfinta Sfintelor, Locul prea sfint. 
Cei patruzeci de coți de dinainte alcătuiau Casa, adică Tem- 
plul. Lemnul de cedru din lăuntru avea săpături de colocinţi, 
și flori deschise; totul era de cedru, nu se vedea nicio piatră. 
Solomon a pregătit Locul prea sfint înlăuntru în mijlocul casei, 
ca să așeze acolo chivotul legămîntului Domnului. Locul prea 
sfint avea douăzeci de coți lungime, douăzeci de coţi lăţime, și 
douăzeci de coți înălțime. Solomon l-a căptușit cu aur curat. 
A făcut înaintea Locului prea sfint un altar de lemn de cedru, 
și l-a acoperit cu aur. Partea dinlăuntru a casei a căptușit- 
o cu aur, și a prins perdeaua dinlăuntru în lănțișoare de aur 
înaintea Locului prea sfint, pe care l-a acoperit cu aur. A 
căptușit toată casa cu aur, casa întreagă, și a acoperit cu aur 
tot altarul care era înaintea Locului prea sfint. ’n Locul prea 
sfint a făcut doi heruvimi de lemn de măslin sălbatic, înalți de 
zece coţi. Fiecare din cele două aripi ale unuia din heruvimi 
avea, cinci coți, ceeace făcea zece coţi dela capătul uneia din 
aripile lui pînă la capătul celeilalte. Al doilea heruvim avea 
tot zece coţi. Măsura și chipul erau aceleași pentru amîndoi 
heruvimii. 'nălţimea fiecăruia din cei doi heruvimi era de zece 
coţi. Solomon a așezat heruvimii în mijlocul casei, în partea 
dinlăuntru. Aripile lor erau întinse; aripa celui dintii atingea 
un Zid, și aripa celui de al doilea atingea celalt zid; iar celelalte 
aripi ale lor se întilneau la capete în mijlocul casei. Solomon 
a acoperit și heruvimii cu aur. Pe toate zidurile casei de jur 
împrejur, în partea din fund și în faţă, a pus să sape chipuri de 
heruvimi, de finici și de flori deschise. A acoperit pardoseala 
casei cu aur, în partea din fund și în față. La intrarea Locului 
prea sfint a făcut două uși din lemn de măslin sălbatic; pragul 
de sus și ușiorii ușilor erau în cinci muchi. Cele două uși erau 
făcute din lemn de măslin sălbatic. A pus să sape pe ele chipuri 
de heruvimi, de finici, și de flori deschise, și le-a acoperit cu 
aur, a întins aurul și peste heruvimi și peste finici. A făcut 
deasemenea pentru poarta Templului, niște ușiori de lemn de 

măslin sălbatic, în patru muchi, și cu două uși de lemn de 
chiparos; fiecare ușă era făcută din două scînduri despărțite. 
A pus să sape pe ele chipuri de heruvimi, de finici și de flori 
deschise, și le-a acoperit cu aur, pe care l-a întins pe săpătura 
de chipuri. A zidit și curtea dinlăuntru din trei rînduri de 
pietre cioplite și dintr'un rînd de grinzi de cedru. "n anul al 
patrulea, în luna Ziv, s'au pus temeliile casei Domnului; și în 
anul al unsprezecelea, în luna Bul, care este a opta lună, casa 
a fost isprăvită în toate părţile ei și așa cum trebuia să fie. 'n 
timp de șapte ani a zidit-o Solomon. 


Solomon și-a mai zidit și casa lui, și a ţinut treisprezece 
ani pînă cînd a isprăvit-o de tot. A zidit mai întîi casa din 
pădurea Libanului, lungă de o sută de coţi, lată de cincizeci 
de coţi, și înaltă de treizeci de coți. Se sprijinea pe patru 
rînduri de stilpi de cedru, și pe stilpi erau grinzi de cedru. 
A acoperit cu cedru odăile cari erau sprijinite de stilpi și cari 
erau în număr de patruzeci și cinci, câte cincisprezece de fiecare 
cat. Erau trei caturi, și fiecare din ele avea ferestrele faţă în 
faţă. Toată ușile și toţi ușiorii erau din birne în patru muchi, 
și la fiecare din cele trei caturi, ușile erau faţă în faţă. A 
făcut un pridvor de stilpi, lung de cincizeci de coţi și lat de 
treizeci de coți, și un alt pridvor înainte cu stilpi și trepte în 
faţă. A făcut pridvorul scaunului de domnie, unde judeca, 
pridvorul judecății; și l-a acoperit cu cedru, dela pardoseală 
pînă în tavan. Casa lui de locuit a fost zidită în acelaș fel, 
într'o altă curte, în dosul pridvorului. Și a făcut o casă la 
fel cu pridvorul acesta pentru fata lui Faraon, pe care o luase 
de nevastă. Pentru toate aceste clădiri a întrebuințat pietre 
minunate, cioplite după măsură, ferestruite cu ferăstrăul, în- 
lăuntru și în afară; și aceasta din temelii pînă la straşină, și 
afară pînă la curtea cea mare. Temeliile erau de pietre foarte 
de preț, și mari, pietre de zece coţi și pietre de opt coţi. Dea- 
supra erau iarăș pietre foarte de preţ, tăiate după măsură, și 
lemn de cedru. Curtea cea mare avea de jur împrejurul ei 
trei șiruri de pietre cioplite și un șir de bîrne de cedru, ca și 
curtea dinlăuntru a casei Domnului, și ca și pridvorul casei. 
"mpăratul Solomon a trimes și a adus din Tir pe Hiram, fiul 

unei văduve din seminția lui Neftali, și al unui tată din Tir, 
care lucra în aramă. Hiram era plin de înțelepciune, de pri- 
cepere și de știință, în săvîrşirea oricărei lucrări de aramă. El 
a venit la împăratul Solomon, și i-a făcut toate lucrările. A 
turnat cei doi stilpi de aramă. Cel dintîi avea optsprezece coți 
în înălțime, și un fir de doisprezece coţi măsura grosimea celui 
de al doilea. A turnat două coperișuri de aramă, ca să le 
pună pe virfurile stilpilor; cel dintii era înalt de cinci coți, și 
al doilea era înalt de cinci coţi. A mai făcut niște împleti- 
turi în chip de reţea, niște ciucuri făcuţi cu lănţișoare, pentru 
coperișurile de pe vîrful stilpilor, șapte pentru coperișul dintii, 
și șapte pentru coperișul al doilea. A făcut câte două șiruri 
de rodii împrejurul uneia din reţele, ca să acopere coperișul de 
pe vîrful unuia din stilpi; tot așa a făcut și pentru al doilea. 
Coperișurile depe vîrful stilpilor, în pridvor, erau lucrate așa de 
parcă, erau niște crini și aveau patru coți.  Coperișurile depe 
cei doi stilpi erau înconjurate de două sute de rodii, sus, lingă 
umflătura care era peste reţea; de asemenea erau două sute 
de rodii înșirate în jurul celui de al doilea coperiș. A așezat 
stilpii în pridvorul Templului; a așezat stilpul din dreapta, și 
l-a numit lachin; apoi a așezat stilpul din stînga, și l-a nu- 
mit Boaz. ’n vîrful stilpilor era o lucrătură în chip de crini. 
Astfel s'a isprăvit lucrarea stilpilor. A făcut marea turnată 
din aramă. Avea zece coţi dela o margine pînă la cealaltă, era 
rotundă de tot, înaltă de cinci coţi, și de jur împrejur se putea 
măsura cu un fir de treizeci de coţi. Subt buza ei erau săpaţi 
niște colocinţi, cîte zece la fiecare cot, de jur împrejurul mării; 
colocinţii, așezați pe două rînduri, erau turnaţi împreună cu 
ea, dintr'o singură bucată. Era așezată pe doisprezece boi, 
din cari trei întorși spre miază noapte, trei întorși spre apus; 
trei întorși spre miază zi, și trei întorși spre răsărit; marea era 
deasupra lor, și toată partea dinapoi a trupurilor lor era în- 
lăuntru. Grosimea ei era de un lat de mînă; și marginea ei 
era ca marginea unui potir, făcută ca floarea crinului. Avea o 
încăpere de două mii de vedre. A mai făcut zece temelii de 
aramă. Fiecare temelie era lungă de patru coţi, lată de patru 
coţi, și înaltă de trei coţi. lată cum erau temeliile acestea. 

Erau făcute din tăblii, legate la colțuri cu încheieturi. Pe 
tăbliile dintre încheieturi erau niște lei, boi și heruvimi; și pe 
încheieturi, deasupra și dedesuptul leilor și boilor, erau niște 
împletituri cari atîrnau în chip de ciucuri. Fiecare temelie 
avea patru roate de aramă cu osii de aramă; și la cele patru 
colțuri erau niște polițe turnate, subt lighean, și lingă ciucuri. 
Gura temeliei dinlăuntrul coperișului pînă sus era de un cot; 
gura aceasta era rotundă, ca pentru lucrările de felul acesta, și 
era lată de un cot și jumătate; avea și săpături. Tăbliile erau 
în patru muchi, nu rotunde. Cele patru roți erau subt tăblii, 
și osiile roților erau prinse de temelie; fiecare era înaltă de un 
cot și jumătate.  Roatele erau făcute ca ale unui car. Osiile, 
obezile, spiţele și butucii lor erau toate turnate. La cele patru 
colțuri ale fiecărei temelii erau niște polite dintr'o bucată cu 
temelia. Partea de sus a temeliei se sfirșea cu un cerc înalt 
de o jumătate de cot, și își avea proptelele cu tăbliile ei făcute 
dintr'o bucată cu ea. Pe plăcile proptelelor, și pe tăblii, a 
săpat heruvimi, lei și finici, după locurile goale, și ciucuri de 
jur împrejur. Așa a făcut cele zece temelii; turnătura, măsura 
și chipul erau la fel pentru toate. A mai făcut zece lighene de 
aramă. Fiecare lighean avea o încăpere de patruzeci de baţi, 
fiecare lighean avea patru coţi, fiecare lighean era pe cîte una 
din cele zece temelii. A pus cinci temelii pe partea dreaptă 
a casei, și cinci temelii pe partea stîngă a casei; iar marea de 
aramă a pus-o în partea dreaptă a casei la miazăzi răsărit. 
Hiram a făcut cenușarele, lopeţile și lighenele. doi stilpi cu 
cele două coperișuri și cu cununile lor de pe virful stilpilor; cele 
două rețele ca să acopere cele două cununi ale coperișurilor de 
pe vîrful stilpilor; cele patru sute de rodii pentru cele două 
reţele, cîte două rînduri de rodii de fiecare rețea, ca să acopere 
cele două cununi ale coperișurilor de pe virful stilpilor; cele 
zece temelii, și cele zece lighene de pe temelii; marea, și cei 
doisprezece boi de subt mare; cenușarele, lopeţile și lighenele. 
Toate aceste unelte, pe cari le-a dat împăratul Solomon lui Hi- 
ram să le facă pentru Casa Domnului, erau de aramă lustru- 
ită. "mpăratul a pus să le toarne în cîmpia Iordanului, într'un 
pămînt humos, între Sucot și Tartan. Solomon a lăsat toate 

aceste unelte necîntărite, căci erau foarte multe, și greutatea 
aramei nu se putea socoti. Solomon a mai făcut toate cele- 
lalte unelte pentru Casa Domnului: altarul de aur; masa de 
aur, unde se puneau pînile pentru punerea înaintea Domnului; 
sfeșnicele de aur curat, cinci la dreapta și cinci la stînga, înain- 
tea Locului prea sfint, cu florile, candelele și mucările de aur; 
lighenele, cuţitele, potirele, ceștile și căţuile de aur curat; și 
țiţinile de aur curat pentru ușa dinlăuntrul casei la intrarea în 
Locul prea sfint, și pentru ușa casei dela intrarea Templului. 
Astfel s'a isprăvit toată lucrarea, pe care a făcut-o împăratul 
Solomon pentru Casa Domnului. Apoi a adus argintul, aurul 
și uneltele, pe cari le hărăzise tatăl său David, și le-a pus în 
vistieriile Casei Domnului. 


Atunci împăratul Solomon a adunat la el la Ierusalim pe 
bătrînii lui Israel și pe toate căpeteniile seminţiilor, pe căpe- 
teniile familiilor copiilor lui Israel, ca să mute din cetatea lui 
David, adică Sionul, chivotul legămintului Domnului. Toţi 
bărbaţii lui Israel s'au strîns la împăratul Solomon, în luna 
lui Etanim, care este a șaptea lună, în timpul praznicului. 
Cînd au venit toţi bătrînii lui Israel, preoţii au ridicat chiv- 
otul. Au adus chivotul Domnului, cortul întîlnirii, și toate 
uneltele sfinte, cari erau în cort: preoţii și Leviţii le-au adus. 
"mpăratul Solomon și toată adunarea lui Israel chemată la el 
au stătut înaintea chivotului. Au jertfit oi și boi, cari n'au 
putut fi nici numărați, nici socotiți, din pricina mulțimii lor. 
Preoţii au dus chivotul legămîntului Domnului la locul lui, 
în Locul prea sfint al casei, în Sfinta Sfintelor, subt aripile 
heruvimilor. Căci heruvimii aveau aripile întinse peste Locul 
chivotului, și acopereau chivotul și drugii lui pedeasupra. Se 
dăduse drugilor o așa lungime încît capetele lor se vedeau din 
Locul sfint dinaintea Locului prea sfint, dar nu se vedeau dea- 
fară. Ei au fost acolo pînă în ziua de azi. "n chivot nu erau 
decît cele două table de piatră, pe cari le-a pus Moise în el 
la Horeb, cînd a făcut Domnul legămînt cu copiii lui Israel, la 
ieșirea lor din ţara Egiptului. ’n clipa cînd au ieșit preoții 
din Locul sfint, norul a umplut casa Domnului. Preoţii n'au 
putut să rămînă acolo să facă slujba, din pricina norului; căci 

slava Domnului umpluse Casa Domnului. Atunci Solomon a 
zis: “Domnul a zis că vrea sà locuiască în întunerec! Eu am 
zidit o casă care va fi locuința Ta, un loc unde vei locui pe 
vecie!” ’mpäratul și-a întors fața, și a binecuvîntat pe toată 
adunarea lui Israel. Toată adunarea lui Israel era în picioare. 
Și el a zis: “Binecuvîntat să fie Domnul, Dumnezeul lui Israel, 
care a vorbit cu gura Lui tatălui meu David, și care împlinește, 
prin puterea Lui, ce spusese, cînd a zis: „Din ziua cînd am scos 
din Egipt pe poporul Meu Israel, n'am ales nici o cetate dintre 
toate seminţiile lui Israel ca să Mi se zidească în ea o casă unde 
să locuiască Numele Meu, ci am ales pe David să împărăţească 
peste poporul Meu Israel; Tatăl meu David avea de gînd să 
zidească o casă Numelui Domnului, Dumnezeului lui Israel. 
Și Domnul a zis tatălui meu David: „Fiindcă ai avut de gînd 
să zidești o casă Numelui Meu, bine ai făcut că ai avut acest 
gînd. Numai că nu tu vei zidi casa; ci fiul tău ieșit din trupul 
tău, va zidi casa Numelui Meu.” Domnul a împlinit cuvintele 
pe cari le rostise. Eu m'am ridicat în locul tatălui meu David, 
și am șezut pe scaunul de domnie al lui Israel, cum vestise 
Domnul, și am zidit casa Numelui Domnului, Dumnezeul lui 
Israel. Am rînduit un loc pentru chivot, unde este legămîntul 
Domnului, legămîntul pe care l-a făcut El cu părinţii noștri, 
cînd i-a scos din țara Egiptului. Solomon s'a așezat înaintea 
altarului Domnului, în faţa, întregei adunări a lui Israel. Și-a 
întins miînile spre cer, și a zis: “Doamne, Dumnezeul lui Is- 
rael! Nu este Dumnezeu ca Tine, nici sus în ceruri, nici jos pe 
pămînt: Tu ţii legămîntul și îndurarea față de robii Tăi, cari 
umblă înaintea Ta din toată inima lor! Astfel, ai ţinut cu- 
vîntul dat robului tău David, tatăl meu; și ce ai spus cu gura 
Ta, împlinești în ziua aceasta cu puterea Ta. Acum, Doamne, 
Dumnezeul lui Israel, ţine făgăduinţa pe care ai făcut-o tatălui 
meu David, cînd ai zis: „Nu vei fi lipsit niciodată înaintea Mea 
de un urmaș care să șadă pe scaunul de domnie al lui Israel, 
numai fiii tăi să ia seamă la calea lor, și să umble înaintea Mea 
cum ai umblat tu înaintea Mea. Oh, Dumnezeul lui Israel, 
împlinească-se făgăduinţa pe care ai făcut-o robului tău David, 
tatăl meu! Dar ce! Va locui oare cu adevărat Dumnezeu pe 

pămînt? lată că cerurile și cerurile cerurilor nu pot să Te 
cuprindă: cu cît mai puţin casa aceasta pe care Ti-am zidit-o 
eu! 'Totuș, Doamne, Dumnezeul meu, ia aminte la rugăciunea 
robului Tău și la cererea lui; ascultă strigătul și rugăciunea pe 
care TŢi-o face astăzi robul Tău. Ochii tăi să fie zi și noapte 
deschiși asupra casei acesteia, asupra locului despre care ai zis: 
„Acolo va fi Numele Meuj Ascultă rugăciunea, pe care Ţi-o face 
robul Tău în locul acesta.  Binevoiește și ascultă cererea rob- 
ului Tău și a poporului “Tău Israel, cînd se vor ruga în locul 
acesta! Ascultă-i din locul locuinţei Tale, din ceruri, ascultă-i 
și iartă-i! Dacă va păcătui cineva împotriva aproapelui său 
și va fi silit să facă un jurămînt, și va veni să jure înaintea 
altarului Tău, în casa aceasta, - ascultă-l din ceruri, lucrează, 
și fă dreptate robilor Tăi; osîndește pe cel vinovat, și întoarce 
vina purtării lui asupra capului lui; dă dreptate celui nevino- 
vat, și fă-i după nevinovăția lui! Cînd poporul Tău Israel va 
fi bătut de vrăjmaș, pentrucă a păcătuit împotriva Ta: dacă 
se vor întoarce la Tine și vor da slavă Numelui Tău, dacă 
„..ţi vor face rugăciuni și cereri în casa aceasta, ascultă-i din 
ceruri, iartă păcatul poporului Tău Israel, și întoarce-i în ţara 
pe care ai dat-o părinţilor lor! Cînd se va închide cerul, și nu 
va fi ploaie, din pricina păcatelor făcute de ei împotriva Ta: 
dacă se vor ruga în locul acesta, și vor da slavă Numelui tău, 
și dacă se vor abate dela păcatele lor, pentrucă-i vei pedepsi- 
ascultă-i din ceruri, iartă păcatul robilor 'Tăi și al poporului 
Tău Israel, învaţă-l calea cea bună pe care trebuie să umble, 
și să trimeţi ploaie pe pămîntul pe care l-ai dat de moștenire 
poporului Tău! Cînd foametea, ciuma, rugina, tăciunele, lă- 
custele, de un fel sau altul, vor fi în ţară, cînd vrăjmașul va 
împresura, pe poporul Tău în ţara lui, în cetăţile lui, cînd vor 
fi urgii sau boli de orice fel: dacă un om, dacă tot poporul 
Tău Israel va face rugăciuni și cereri, și fiecare își va cunoaște 
mustrarea cugetului lui și va întinde mîinile spre casa aceasta, 
- ascultă-l din ceruri, din locul locuinţei Tale, și iartă-l; lu- 
crează, și răsplătește fiecăruia după căile lui, Tu care cunoşti 
inima fiecăruia, căci numai Tu cunoști inima tuturor copiilor 
oamenilor, ca să se teamă de Tine în tot timpul cît vor trăi 

în țara pe care ai dat-o părinților noştri! Cînd străinul, care 
nu este din poporul Tău Israel, va veni dintr’o ţară depărtată, 
pentru Numele Tău, căci se va ști că Numele Tău este mare, 
mina Ta este tare, și braţul Tău este întins, cînd va veni să se 
roage în casa aceasta, - ascultă-l din ceruri, din locul locuinţei 
Tale, și dă străinului aceluia tot ce-Ţi va cere, pentruca toate 
popoarele pămîntului să cunoască Numele Tău, să se teamă 
de Tine, ca și poporul Tău Israel, și să știe că Numele Tău 
este chemat peste casa aceasta pe care am zidit-o eu! Cînd 
poporul Tău va ieși la luptă împotriva vrăjmașului său, ur- 
mind calea pe care i-o vei porunci Tu: dacă vor face rugăciuni 
Domnului, cu privirile întoarse spre cetatea pe care ai ales-o 
Tu, și spre casa pe care am zidit-o eu Numelui Tău, - ascultă 
din ceruri rugăciunile și cererile lor, și fă-le dreptate! Cînd vor 
păcătui împotriva Ta, -căci nu este om care să nu păcătuiască, 
-şi Te vei mînia împotriva lor și-i vei da în mina vrăjmașului, 
care-i va duce robi într'o ţară vrăjmașă, depărtată sau apropi- 
ată: dacă se vor cobori în ei înșiși, în ţara unde vor fi robi, 
dacă se vor întoarce la Tine, și-Ţi vor face cereri în țara celor 
ce-i vor duce în robie, și vor zice: „Am păcătuit, am săvirșit 
fărădelegi, am făcut răuj; dacă se vor întoarce la Tine din 
toată inima lor și din tot sufletul lor, în ţara vrăjmașilor lor 
cari i-au luat robi, dacă-Ţi vor face rugăciuni, cu privirile în- 
toarse spre ţara lor, pe care ai dat-o părinţilor lor, spre cetatea 
pe care ai ales-o, și spre casa pe care am zidit-o eu Numelui 
Tău, - ascultă din ceruri, din locul locuinţei Tale, rugăci- 
unile și cererile lor: și fă-le dreptate; iartă poporului Tău 
păcatele lui și toate fărădelegile făcute împotriva Ta; trezește 
mila celor ce-i vor ţinea robi, ca să se îndure de ei, căci sînt 
poporul Tău și moștenirea Ta, și Tu i-ai scos din Egipt, din 
mijlocul unui cuptor de fer! Ochii Tăi să fie deschişi la cererea 
robului Tău și la cererea poporului “Tău Israel, ca să-i asculți 
în tot ce-Ţi vor cere! Căci Tu i-ai ales din toate celelalte 
popoare ale pămîntului, ca să faci din ei moștenirea Ta, cum 
ai spus prin robul Tău Moise, cînd ai scos din Egipt pe părinţii 
noștri, Doamne, Dumnezeule!” Cînd a isprăvit Solomon de 
spus Domnului toată rugăciunea, aceasta și cererea aceasta, s'a 

sculat dinaintea altarului Domnului, unde îngenunchiase, cu 
mînile întinse spre cer. Și stînd în picioare, a binecuvîntat cu 
glas tare toată adunarea lui Israel, zicînd:  “Binecuvîntat să 
fie Domnul, care a dat odihnă poporului Său Israel, după toate 
făgăduinţele Lui! Din toate bunele cuvinte pe cari le rostise 
prin robul Său Moise, niciunul n'a rămas neîmplinit. Domnul, 
Dumnezeul nostru, să fie cu noi, cum a fost cu părinţii noștri; 
să nu ne părăsească și să nu ne lase, ci să ne plece inimile 
spre EI, ca să umblăm în toate căile Lui, și să păzim poruncile 
Lui, legile Lui și rînduielile Lui, pe cari le-a poruncit părinților 
noștri! Cuvintele acestea, cuprinse în cererile mele înaintea 
Domnului, să fie zi și noapte înaintea Domnului, Dumnezeului 
nostru, și să facă în tot timpul dreptate robului Său și poporu- 
lui Său Israel, pentruca toate popoarele pămîntului să poată 
cunoaște că Domnul este Dumnezeu și că nu este alt Dum- 
nezeu afară de El! Inima voastră să fie în totul a Domnului, 
Dumnezeului nostru, cum este astăzi, ca să urmaţi legile Lui 
și să păziţi poruncile Lui.”  "mpăratul și tot Israelul împreună 
cu el au adus jertfe înaintea Domnului. Solomon a junghiat 
douăzeci și două de mii de boi și o sută douăzeci de mii de oi 
pentru jertfa de mulţămire, pe care a adus-o Domnului. Așa 
a făcut împăratul și toţi copiii lui Israel sfințirea Casei Dom- 
nului. ’n ziua aceea, împăratul a sfințit mijlocul curții, care 
este înaintea Casei Domnului; căci acolo a adus arderile de tot, 
darurile de mîncare, și grăsimile jertfelor de mulțămire, pen- 
trucă altarul de aramă care este înaintea Domnului era prea 
mic, ca să cuprindă arderile de tot, darurile de mîncare, și 
grăsimile jertfelor de mulțămire. Solomon a prăznuit atunci 
sărbătoarea, și tot Israelul a prăznuit împreună cu el. O mare 
mulțime, venită dela împrejurimile Hamatului pînă la pîrîul 
Egiptului, s'a strîns înaintea Domnului, Dumnezeului nostru, 
timp de șapte zile, și alte șapte zile, adică patrusprezece zile. 
'n ziua a opta, a dat drumul poporului. Şi ei au binecuvîn- 
tat pe împărat, și s'au dus în corturile lor, veseli și cu inima 
mulțămită pentru tot binele pe care-l făcuse Domnul robului 
Său David, și poporului Său Israel. 

păratului și tot ce a găsit cu cale să facă, Domnul S'a arătat 
a doua oară lui Solomon, cum i Se arătase la Gabaon. Şi 
Domnul i-a zis: “ţi ascult rugăciunea și cererea pe care Mi-ai 
făcut-o, sfinţesc casa aceasta pe care ai zidit-o ca să pui în ea 
pentru totdeauna Numele Meu, și ochii Mei și inima Mea vor 
fi acolo pe vecie. Și tu, dacă vei umbla înaintea Mea, cum 
a umblat tatăl tău David, cu inimă curată și cu neprihănire, 
făcînd tot ce ţi-am poruncit, dacă vei păzi legile și poruncile 
Mele, voi întări pe vecie scaunul de domnie al împărăției tale 
în Israel, cum am spus tatălui tău David, cînd am zis: „Nu vei 
fi lipsit niciodată de un urmaș pe scaunul de domnie al lui Is- 
rael.“ Dar dacă vă veţi abate dela Mine, voi și fiii voştri, dacă 
nu veți păzi poruncile Mele și legile Mele pe cari vi le-am dat, 
și dacă vă veţi duce să slujiţi altor dumnezei și să vă închinaţi 
înaintea, lor, voi nimici pe Israel din ţara pe care i-am dat-o, 
voi lepăda dela Mine casa pe care am sfințit-o Numelui Meu, 
și Israel va ajunge de ris și de pomină printre toate popoarele. 
Și oricât de înaltă este casa aceasta, oricine va trece pe lîngă 
ea, va rămînea încremenit și va fluiera. Și va zice: „Pentruce 
a făcut Domnul așa ţării acesteia, și casei acesteia;, Și i se va 
răspunde: „Pentrucă au părăsit pe Domnul, Dumnezeul lor, 
care a scos pe părinţii lor din țara Egiptului, pentrucă s'au 
alipit de alţi dumnezei, s'au închinat înaintea, lor și le-au slu- 
jit; de aceea a făcut Domnul să vină peste ei toate aceste 
rele.” După douăzeci de ani Solomon zidise cele două case, 
Casa Domnului și casa împăratului. Atunci, fiindcă Hiram, 
împăratul 'Tirului, dăduse lui Solomon lemne de cedru și lemne 
de chiparos, și aur, cât a voit, împăratul Solomon a dat lui Hi- 
ram douăzeci de cetăţi în ţara Galileii. Hiram a ieșit din Tir, 
să vadă cetăţile pe cari i le dădea Solomon. Dar nu i-au plă- 
cut, șia zis: “Ce cetăţi mi-ai dat, frate?” Și le-a numit ţara 
Cabul, nume pe care l-au păstrat pînă în ziua de azi. Hiram 
trimesese împăratului o sută douăzeci de talanţi de aur. lată 
cum stau lucrurile cu privire la oamenii de corvoadă pe cari 
i-a luat împăratul Solomon pentru zidirea Casei Domnului și 
a casei sale Milo, și a zidului Ierusalimului, Haţorului, Meghi- 
doului și Ghezerului. Faraon, împăratul Egiptului, venise și 

cucerise Ghezerul, îi dăduse foc, și omorîse pe Cananiții cari 
locuiau în cetate. Apoi îl dăduse de zestre fetei lui, nevasta lui 
Solomon. Şi Solomon a zidit Ghezerul, Bet-Horonul de jos, 
Baalatul și Tadmorul, în pustia ţării, toate cetăţile slujindu-i 
ca magazii și fiind ale lui, cetăţile pentru cară, cetăţile pen- 
tru călărime, și tot ce a găsit cu cale Solomon să zidească la 
Ierusalim, la Liban, și în toată ţara peste care împărăţea. Iar 
pe tot poporul care mai rămăsese din Amoriţi, Hetiţi, Fereziţi, 
Heviţi și lebusiţi, ne făcînd parte din copiii lui Israel, pe ur- 
mașii lor, cari mai rămăseseră după ei în țară și pe cari copiii 
lui Israel nu-i putuseră nimici cu desăvirșire, Solomon i-a luat 
ca robi de corvoadă, și așa au fost pînă în ziua de astăzi. Dar 
Solomon n'a întrebuințat ca robi de corvoadă pe copiii lui Is- 
rael; căci ei erau oameni de război, slujitorii lui, căpeteniile 
lui, căpitanii lui, cîrmuitorii carălor și călărimii lui.  Căpe- 
teniile puse de Solomon peste lucrări erau în număr de cinci 
sute cincizeci, însărcinaţi să privegheze pe lucrători. Fata lui 
Faraon s'a suit din cetatea lui David în casa ei, pe care i-o 
zidise Solomon. Atunci a zidit el Milo. Solomon aducea de 
trei ori pe an arderi de tot și jertfe de mulțămire pe altarul pe 
care-l zidise Domnului, și ardea tămiie pe cel care era înaintea 
Domnului. Și a isprăvit astfel casa. "mpăratul Solomon a mai 
făcut și corăbii la Eţion-Gheber, lingă Elot, pe țărmurile mării 
Roșii, în țara Edomului. Și Hiram a trimes cu aceste corăbii, 
la slujitorii lui Solomon, pe înșiși slujitorii lui, marinari cari 
cunoșteau marea. S'au dus la Ofir, și au luat de acolo aur, 
patru sute douăzeci de talanţi, pe cari i-au adus împăratului 
Solomon. 


'mpărăteasa din Seba a auzit de faima lui Solomon, în ce 
privește slava Domnului, și avenit să-l încerce prin întrebări 
grele. A sosit la Ierusalim cu un alai foarte mare, și cu cămile 
cari aduceau mirodenii, aur foarte mult, și pietre scumpe. S'a 
dus la Solomon și i-a spus tot ce avea pe inimă. Solomon i-a 
răspuns la toate întrebările, și n'a fost nimic, pe care împăratul 
să nu fi știut să i-l lămurească. "mpărăteasa din Seba a văzut 
toată înțelepciunea lui Solomon, și casa pe care o zidise, și 
bucatele dela masa lui, și locuința slujitorilor lui, și slujbele 

și hainele celor ce-i slujeau, și paharnicii lui, și arderile de 
tot pe cari le aducea în Casa Domnului.  Uimită, a zis îm- 
păratului: “Deci era adevărat ce am auzit în ţara mea despre 
faptele și înţelepciunea ta! Dar nu credeam, pînă n'am venit 
și n'am văzut cu ochii mei. Și iată că nici pe jumătate nu 
mi s'a spus. Tu ai mai multă înțelepciune și propășire de cît 
am auzit mergîndu-ţi faima. Ferice de oamenii tăi, ferice de 
slujitorii tăi, cari sînt necurmat înaintea ta, cari aud înţelep- 
ciunea ta!  Binecuvîntat să fie Domnul, Dumnezeul tău, care 
a binevoit să te pună pe scaunul de domnie al lui Israel! Pen- 
trucă Domnul iubește pentru totdeauna pe Israel, de aceea 
te-a pus împărat, ca să judeci și să faci dreptate.” Ea a dat 
împăratului o sută douăzeci de talanţi de aur, foarte multe 
mirodenii, și pietre scumpe. N'au mai venit niciodată în urmă 
atîtea mirodenii câte a dat împărăteasa din Seba împăratului 
Solomon.  Corăbiile lui Hiram, cari au adus aur din Ofir, au 
adus din Ofir și foarte mult lemn de santal și pietre scumpe. 
'mpăratul a făcut cu lemnul mirositor pălimare pentru Casa 
Domnului și pentru casa împăratului, și arfe și alăute pentru 
cîntăreţi. N'a mai venit de atunci lemn de acesta mirositor, 
și nu s'a mai văzut pînă în ziua de azi. "mpăratul Solomon 
a dat împărătesei din Seba tot ce a dorit, tot ce a cerut, și 
i-a mai dat și pe deasupra daruri vrednice de un împărat ca 
Solomon. Apoi ea s'a întors și s'a dus în ţara ei, cu slujitorii ei. 
Greutatea aurului care venea lui Solomon pe fiecare an, era de 
șase sute șase zeci și șase de talanți de aur, afară de ce scotea 
dela negustorii cei mari și din negoţul cu mărfuri, dela toţi îm- 
păraţii Arabiei, și dela dregătorii ţării. "mpăratul Solomon a 
făcut două sute de scuturi mari de aur bătut, și pentru fiecare 
din ele a întrebuințat șase sute de sicli de aur, și alte trei 
sute de scuturi mici de aur bătut, și pentru fie care din ele a 
întrebuințat trei mine de aur; și împăratul le-a pus în casa nu- 
mită Pădurea Libanului. "mpăratul a făcut un mare scaun de 
domnie de fildeș, și l-a acoperit cu aur curat. Scaunul acesta 
de domnie avea șase trepte, și partea de sus era rotunjită pe 
dinapoi, de fiecare parte a scaunului erau răzimători: lîngă 
răzimători stăteau doi lei, și pe cele șase trepte stăteau dois- 

prezece lei de o parte și de alta. Așa ceva nu s'a făcut pentru 
nici o împărăție. Toate paharele împăratului Solomon erau 
de aur, și toate vasele din casa pădurii Libanului erau de aur 
curat. Nimic nu era de argint: pe vremea lui Solomon argintul 
n'avea nici o trecere. Căci împăratul avea pe mare corăbii din 
Tars cu ale lui Hiram; și corăbiile din Tars veneau la fiecare trei 
ani, aducînd aur și argint, fildeș, maimuțe și păuni. "mpăratul 
Solomon a întrecut pe toţi împărații pămîntului în bogății și 
înțelepciune. Toată lumea căuta să vadă pe Solomon, ca să 
audă înțelepciunea pe care o pusese Dumnezeu în inima lui. 
Și fie care își aducea darul lui: lucruri de argint și lucruri de 
aur, haine, arme, mirodenii, cai și catiri; așa era în fiecare an. 
Solomon a strîns cară și călărime; avea o mie patru sute de 
cară și douăsprezece mii de călăreți, pe cari i-a pus în cetăţile 
unde își ţinea carăle și la Ierusalim lîngă împărat. 'mpăratul 
a făcut ca argintul să fie tot așa de obicinuit la Ierusalim ca 
pietrele, și cedrii tot așa de mulți ca smochinii din Egipt cari 
cresc pe cîmpie. Solomon își aducea caii din Egipt; o ceată 
de negustori de ai împăratului se ducea să-i ia cu grămada pe 
un preț hotărît: un car se aducea din Egipt cu șase sute de 
sicli de argint, și un cal cu o sută cincizeci de sicli. Deaseme- 
nea aduceau cai cu ei pentru toţi împărații Hetiţilor și pentru 
împărații Siriei. 

'mpăratul Solomon a iubit multe femei străine, afară de 
fata lui Faraon; Moabite, Amonite, Edomite, Sidoniene, Het- 
ite, cari făceau parte din neamurile despre cari Domnul zisese 
copiilor lui Israel: “Să nu intraţi la ele, și nici ele să nu in- 
tre la voi; căci v'ar întoarce negreșit inimile înspre dumnezeii 
lor.” De aceste neamuri s'a alipit Solomon, tîrît de iubire. A 
avut de neveste șapte sute de crăiese împărătești și trei sute 
de ţiitoare; și nevestele i-au abătut inima. Cînd a îmbătrinit 
Solomon, nevestele i-au plecat inima spre alţi dumnezei; și in- 
ima nu i-a fost în totul a Domnului, Dumnezeului său, cum fus- 
ese inima tatălui său David. Solomon s'a dus după Astartea, 
zeița Sidonienilor, și după Milcom, uriciunea Amoniţilor. Şi 
Solomon a făcut ce este rău înaintea Domnului, şi n'a urmat 
în totul pe Domnul, ca tatăl său David. Atunci Solomon 

a zidit pe muntele din fața Ierusalimului un loc înalt pentru 
Chemoș, uriciunea Moabului, pentru Moloc, urîciunea fiilor 
lui Amon. Aşa a făcut pentru toate nevestele lui străine, 
cari aduceau tămiie și jertfe dumnezeilor lor. Domnul S'a 
miîniat pe Solomon, pentrucă își abătuse inima dela Domnul, 
Dumnezeul lui Israel, care i Se arătase de două ori. "n priv- 
ința aceasta îi spusese să nu meargă după alți dumnezei; dar 
Solomon n'a păzit poruncile Domnului. Şi Domnul a zis lui 
Solomon: “Fiindcă ai făcut așa, și n'ai păzit legămîntul Meu și 
legile Mele pe cari ţi le-am dat, voi rupe împărăţia dela tine și 
o voi da slujitorului tău. Numai, nu voi face lucrul acesta în 
timpul vieţii tale, pentru tatăl tău David. Ci din mîna fiului 
tău o voi rupe. Nu voi rupe însă toată împărăţia; voi lăsa o 
seminţie fiului tău, din pricina robului Meu David, și din pric- 
ina lerusalimului, pe care l-am ales. Domnul a ridicat un vrăj- 
maș lui Solomon: pe Hadad, Edomitul, din neamul împărătesc 
al Edomului. Pe vremea cînd a bătut David Edomul, Ioab, 
căpetenia oștirii, suindu-se să îngroape morţii, a ucis toată 
partea bărbătească din Edom; a rămas acolo șase luni cu tot 
Israelul, pînă ce a nimicit toată partea bărbătească. Atunci 
Hadad a fugit cu niște Edomiţi, slujitori ai tatălui său, și s'a 
dus în Egipt. Hadad era încă un băiat pe atunci.  Plecînd 
din Madian, s'au dus la Paran, au luat cu ei niște oameni din 
Paran, și au ajuns în Egipt la Faraon, împăratul Egiptului. 
Faraon a dat o casă lui Hadad, i-a purtat grijă de mîncare, și 
i-a dat moșii. Hadad a căpătat trecere înaintea lui Faraon, 
pînă acolo încât Faraon i-a dat de nevastă pe sora nevestei 
lui, sora împărătesei Tahpenes. Sora Tahpenei i-a născut pe 
fiul său Ghenubat. Tahpenes l-a înțercat în casa lui Faraon; 
și Ghenubat a fost în casa lui Faraon, în mijlocul copiilor lui 
Faraon. Cînd a auzit Hadad în Egipt că David a adormit 
cu părinţii lui, și că Ioab, căpetenia oștirii, murise, a zis lui 


Faraon: “Lasă-mă să mă duc în țara mea.” Şi Faraon i-a 
zis: “Ce-ţi lipsește la mine, de dorești să te duci în ţara ta?” 
El a răspuns: “Nimic, dar lasă-mă să plec.” Dumnezeu a 


ridicat un alt vrăjmaș lui Solomon: pe Rezon, fiul lui Eliada, 
care fugise dela stăpînul său Hadadezer, împăratul din Toba. 

El strînsese niște oameni la el, și se făcuse capul cetei, cînd a 
măcelărit David oștile stăpînului său. S'au dus la Damasc, și 
s'au așezat acolo și au domnit la Damasc. El a fost un vrăj- 
maș al lui Israel în tot timpul vieţii lui Solomon, în același timp 
cînd îi făcea rău Hadad, și ura pe Israel. El a împărăţit peste 
Siria. Şi leroboam, slujitorul lui Solomon, a ridicat mîna îm- 
potriva împăratului. El era fiul lui Nebat, Efratit din Tereda, 
și avea, ca mamă pe o văduvă numită Terua. lată cu ce prilej 
a ridicat el mîna împotriva împăratului. Solomon zidea Milo, 
și închidea spărturile cetăţii tatălui său David. leroboam era 
tare și viteaz; și Solomon, văzînd pe tînărul acesta la lucru, 
i-a dat privigherea peste toți oamenii de corvoadă din casa 
lui Iosif. "n vremea aceea, leroboam, ieșind din Ierusalim, a 
fost întîlnit pe drum de proorocul Ahia din Silo, îmbrăcat cu 
o haină nouă. Frau amindoi singuri pe cîmp. Ahia a apu- 
cat haina nouă pe care o avea pe el, a rupt-o în douăsprezece 
bucăţi, și a zis lui leroboam: “la-ţi zece bucăţi! Căci așa vor- 
beşte Domnul, Dumnezeul lui Israel: „lată, voi rupe împărăţia 
din mîna lui Solomon, și-ţi voi da zece seminţii. Dar el va 
avea, o seminţie, din pricina robului Meu David, și din pricina 
Ierusalimului, cetatea pe care am ales-o din toate seminţiile 
lui Israel. Și aceasta, pentrucă M'au părăsit, și s'au închi- 
nat înaintea Astarteei, zeița Sidonienilor, înaintea lui Chemos, 
dumnezeul Moabului, și înaintea lui Milcom, dumnezeul fiilor 
lui Amon, și pentrucă n'au umblat în căile Mele ca să facă 
ce este drept înaintea Mea, și să păzească legile și poruncile 
Mele, cum a făcut David, tatăl lui Solomon. Nu voi lua din 
mîna lui toată împărăţia, căci îl voi ţinea domn în tot tim- 
pul vieţii lui, pentru robul Meu David, pe care l-am ales, și 
care a păzit poruncile și legile Mele. Dar voi lua împărăţia 
din mîna fiului său, şi-ţi voi da zece seminţii din ea; voi lăsa 
o seminţie fiului său, pentruca robul Meu David să aibă tot- 
deauna o lumină înaintea Mea la Jerusalim, cetatea pe care 
am ales-o să pun în ea Numele Meu. Pe tine te voi lua, și 
vei domni peste tot ce-ţi va dori sufletul, vei fi împăratul lui 
Israel. Dacă vei asculta de tot ce-ţi voi porunci, dacă vei um- 
bla în căile Mele, și dacă vei face ce este drept înaintea Mea, 

păzind legile şi poruncile Mele, cum a făcut robul Meu David, 
voi fi cu tine, îţi voi zidi o casă trainică, așa cum am zidit 
lui David, și-ți voi da ţie pe Israel. Voi smeri prin aceasta 
sămînța lui David, dar nu pentru totdeauna.” Solomon a 
căutat să omoare pe Jeroboam. Și leroboam s'a sculat, și a 
fugit în Egipt la Șișac, împăratul Egiptului; a locuit în Egipt 
pînă la moartea lui Solomon. Celelalte fapte ale lui Solomon, 
tot ce a făcut el, și înțelepciunea lui, nu sînt scrise oare în 
cartea faptelor lui Solomon? Solomon a domnit patruzeci de 
ani la Ierusalim peste tot Israelul. Apoi Solomon a adormit 
cu părinţii lui, și a fost îngropat în cetatea tatălui său David. 
'n locul lui a domnit fiul său Roboam. 


Roboam s'a dus la Sihem, căci tot Israelul venise la Sihem 
să-l facă împărat. Cînd a auzit lucrul acesta leroboam, fiul 
lui Nebat, era tot în Egipt, unde fugise de împăratul Solomon, 
și în Egipt locuia. Au trimes să-l cheme. Atunci leroboam, și 
toată adunarea lui Israel au venit la Roboam și i-au vorbit așa: 
“Tatăl tău ne-a îngreuiat jugul; acum tu ușurează această, as- 
pră robie și jugul greu pe care l-a pus peste noi tatăl tău. Și 
îți vom sluji.” El le-a zis: “Duceţi-vă, și întoarceţi-vă la mine 
peste trei zile.” Şi poporul a plecat. ’mpăratul Roboam s'a 
sfătuit cu bătrînii cari fuseseră pe lingă tatăl său Solomon, în 
timpul vieţii lui, și a zis: “Ce mă sfătuiţi să răspund poporului 
acestuia?” Și iată ce i-au zis ei: “Dacă vei îndatora astăzi pe 
poporul acesta, dacă le faci ce cer, și dacă le vei răspunde cu 
vorbe binevoitoare, îţi vor sluji pe vecie.” Dar Roboam a lăsat 
sfatul pe care i-l dădeau bătrinii, și s'a sfătuit cu tinerii cari 
crescuseră cu el și cari erau împrejurul lui. El a zis: “Ce mă 
sfatuiţi să răspund poporului acestuia, care-mi vorbește așa: 
„Ușurează-ne jugul pe care l-a pus peste noi tatăl tău?” Și iată 
ce i-au zis tinerii cari crescuseră cu el: “Să spui așa poporului 
acestuia care ţi-a vorbit astfel: „Tatăl tău ne-a îngreuiat jugul, 
tu ușurează-ni-l; Să le vorbeşti așa: „Degetul meu cel mic va 
fi mai gros decît coapsele tatălui meu. Acum, tatăl meu a 
pus peste voi un jug greu, dar eu vi-l voi face şi mai greu; 
tatăl meu v'a bătut cu bice, dar eu vă voi bate cu scorpioane.” 
leroboam și tot poporul au venit la Roboam a treia zi, după 

cum zisese împăratul: “ntoarceţi-vă la mine peste trei zile!” 
'mpăratul a răspuns aspru poporului. A lăsat sfatul pe care i-l 
dăduseră bătrînii, și le-a vorbit astfel, după sfatul tinerilor: 
“Tatăl meu v'a îngreuiat jugul, dar eu vi-l voi face și mai greu; 
tatăl meu v'a bătut cu bice, dar eu vă voi bate cu scorpioane.” 
Astfel împăratul n'a ascultat pe popor; căci lucrul acesta a 
fost cîrmuit de Domnul, în vederea împlinirii cuvîntului, pe 
care-l spusese Domnul prin Ahia din Silo lui leroboam, fiul lui 
Nebat. Cînd a văzut tot Israelul că împăratul nu-l ascultă, 
poporul a răspuns împăratului: “Ce parte avem noi cu David? 
Noi n'avem moștenire cu fiul lui Isai! La corturile tale, Israele! 
Acum vezi-ţi de casă, Davide!” Și Israel s'a dus în corturile lui. 
Copiii lui Israel cari locuiau în cetăţile lui Iuda, au fost sin- 
gurii peste cari a domnit Roboam. Atunci împăratul Roboam 
a trimes la ei pe Adoram, care era mai mare peste biruri. Dar 
Adoram a fost ucis cu pietre de tot Israelul, și a murit. Și 
împăratul Roboam s'a grăbit să se suie într'un car, ca să fugă 
la Ierusalim. Astfel s'a deslipit Israel de casa lui David pînă 
în ziua de azi. Tot Israelul, auzind că leroboam s'a întors, 
au trimes să-l cheme în adunare, și l-au făcut împărat peste 
tot Israelul. Seminţia lui Iuda a fost singura care a mers după 
casa lui David. Roboam ajungînd la Ierusalim, a strîns toată 
casa lui Iuda și seminţia lui Beniamin, o sută optzeci de mii 
de oameni aleși, buni pentru război, ca să lupte împotriva ca- 
sei lui Israel și s'o aducă înapoi subt stăpînirea lui Roboam, 
fiul lui Solomon. Dar cuvîntul lui Dumnezeu a vorbit astfel 
lui Șemaia, omul lui Dumnezeu: “Vorbeşte lui Roboam, fiul 
lui Solomon, împăratul lui Iuda, și întregei case a lui Iuda și 
a lui Beniamin, și celuilalt popor, și spune-le: „Așa vorbește 
Domnul: „Nu vă suiţi, și nu faceţi război împotriva fraților 
voştri, copiii lui Israel! Fiecare din voi să se întoarcă acasă, 
căci de la Mine s'a întîmplat lucrul acesta.” Ei au ascultat de 
cuvîntul Domnului, și s'au întors acasă, după cuvîntul Dom- 
nului.  leroboam a zidit Sihemul pe muntele lui Efraim, și a 
locuit acolo; apoi a ieșit de acolo, și a zidit Penuel. leroboam 
a zis în inima sa: “mpărăţia s'ar putea acum să se întoarcă 
la casa lui David. Dacă poporul acesta se va sui la Ierusalim 

să aducă jertfe în Casa Domnului, inima poporului acestuia 
se va întoarce la domnul său, la Roboam, împăratul lui Iuda, 
și mă vor omori și se vor întoarce la Roboam, împăratul lui 
Iuda.” După ce s'a sfătuit, împăratul a făcut doi viței de aur, 
și a zis poporului: “Destul v'aţi suit la Ierusalim; Israele! Iată 
Dumnezeul tău care te-a scos din țara Egiptului.” A așezat 
unul din acești viței la Betel, iar pe celalt l-a pus în Dan. Și 
fapta aceasta a fost un prilej de păcătuire. Poporul se ducea 
să se închine înaintea unuia din viței pînă la Dan. leroboam 
a făcut o casă de înălțimi și a pus preoţi luaţi din tot poporul, 
cari nu făceau parte din fiii lui Levi. A rînduit o sărbătoare 
în luna a opta, în ziua a cincisprezecea a lunii, ca sărbătoarea 
care se prăznuia, în Iuda, şi a adus jertfe pe altar. lată ce a 
făcut la Betel, ca să se aducă jertfe viţeilor pe cari-i făcuse 
el. A pus în slujbă la Betel pe preoţii înălțimilor ridicate de 
el. Şia jertfit pe altarul pe care-l făcuse la Betel, în ziua a 
cincisprezecea a lunii a opta, lună pe care o alesese după bunul 
lui plac. A hotărit-o ca sărbătoare pentru copiii lui Israel, și 
s'a suit la altar să ardă tămiie. 


Dar iată că un om al lui Dumnezeu a venit din luda la Betel, 
trimes de cuvîntul Domnului, tocmai pe cînd stătea leroboam 
la altar să ardă tămiie. El a strigat împotriva altarului, după 
cuvîntul Domnului, și a zis: “Altarule! Altarule! Așa vorbește 
Domnul: „lată că se va naște un fiu casei lui David; numele lui 
va fi Iosia; el va junghia pe tine, pe preoţii înălțimilor, cari ard 
tāmîie pe tine, și pe tine se vor arde osăminte omenești!” Şi 
în aceeaș zi a dat un semn, zicînd: “Acesta este semnul care 
arată că Domnul a vorbit: Altarul se va despica, și cenușa 
de pe el se va vărsa.” Cînd a auzit împăratul cuvîntul pe 
care-l strigase omul lui Dumnezeu împotriva altarului din Be- 
tel, a întins mîna de pe altar, zicînd: “Prindeţi-l!” Și mîna, 
pe care o întinsese leroboam împotriva lui, s'a uscat, ṣi n'a 
putut s'o întoarcă înapoi. Altarul s'a despicat, și cenușa de 
pe el s'a vărsat, după semnul pe care-l dăduse omul lui Dum- 
nezeu, potrivit cu cuvîntul Domnului. Atunci împăratul a 
luat cuvîntul, și a zis omului lui Dumnezeu: “Roagă-te Dom- 
nului, Dumnezeului tău, și cere-l să-mi pot trage mîna înapoi.” 

Omul lui Dumnezeu s'a rugat Domnului și împăratul a putut 
să-și tragă înapoi mîna, care s'a făcut sănătoasă ca mai înainte. 
'mpăratul a zis omului lui Dumnezeu: “Intră cu mine în casă, 
să iei ceva de mîncare, şi-ţi voi da un dar.” Omul lui Dum- 
nezeu a zis împăratului: jumătate din casa ta să-mi dai, și 
n'aș intra cu tine. Nu voi mînca pîne, și nu voi bea apă în 
locul acesta; căci iată ce poruncă mi-a fost dată; prin cuvîn- 
tul Domnului: “Să nu mănînci pîine nici să bei apă, și nici să 
nu te întorci pe drumul pe care te vei duce.” Ela plecat pe 
un alt drum, și nu s'a întors pe drumul pe care venise la Be- 
tel. ’n Betel locuia un prooroc bătrin. Fiii săi au venit și i-au 
istorisit toate lucrurile pe care le făcuse omul lui Dumnezeu 
la Betel în ziua aceea, precum și cuvintele pe cari le spusese 
împăratului. După ce au istorisit tatălui lor toate, el le-a zis: 
“Pe ce drum a plecat?” Fiii săi văzuseră pe ce drum plecase 
omul lui Dumnezeu, care venise din Iuda. Şi a zis fiilor săi: 
“Puneţi-mi şaua pe măgar.” l-au pus şaua pe măgar, și a 
încălecat pe el. S'a dus după omul lui Dumnezeu, și l-a găsit 
stînd supt un stejar. Și i-a zis: “Tu ești omul lui Dumnezeu 
care a venit din Iuda?” El a răspuns: “Eu sînt.” Atunci el 
i-a zis: “Vino cu mine acasă, și să iei ceva să mănînci.” Dar 
el a răspuns: “Nu pot nici să mă întorc cu tine, nici să intru 
la tine. Nu voi mînca pîne și nici nu voi bea apă cu tine în 
locul acesta; căci mi s'a spus, prin cuvîntul Domnului: „Să 
nu mănînci pîne nici să nu bei apă acolo, și nici să nu te în- 
torci pe drumul pe care te vei duce.” Și el i-a zis: “Și eu sînt 
prooroc ca tine; și un înger mi-a vorbit din partea Domnului, 
și mi-a zis: „Adu-l acasă cu tine ca să mănînce pîne și să bea 
apă.” ’l minţea. Omul lui Dumnezeu s'a întors cu el, și a 
mincat pîne și a băut apă în casa lui. Pe cînd stăteau ei la 
masă, cuvîntul Domnului a vorbit proorocului, care-l adusese 
înapoi. Și ela strigat omului lui Dumnezeu care venise din 
Iuda: “Așa vorbește Domnul: „Pentrucă n'ai ascultat porunca 
Domnului, și n'ai păzit porunca pe care ţi-o dăduse Domnul, 
Dumnezeul tău; pentrucă te-ai întors, și ai mîncat pîne și ai 
băut apă, în locul despre care îţi spusese: „Să nu măniînci pîne 
și să nu bei apă acolo“, -trupul tău mort nu va intra în mor- 

mîntul părinților tăi.” Și, dupăce a mîncat pîne și a băut apă 
proorocul pe care-l întorsese, i-a pus șaua pe măgar. Omul 
lui Dumnezeu a plecat; şi a fost întîlnit pe drum de un leu 
care l-a omorît. Trupul lui mort era întins pe drum; măgarul 
a rămas lîngă el, și leul stătea și el lingă trup. Şi niște oa- 
meni cari treceau pe acolo, au văzut trupul întins în drum și 
leul stînd lîngă trup; și au spus lucrul acesta, la venirea lor 
în cetatea în care locuia proorocul cel bătrîn. Cînd a auzit 
lucrul acesta proorocul care întorsese depe drum pe omul lui 
Dumnezeu, a zis: “Este omul lui Dumnezeu, care n'a ascul- 
tat de porunca Domnului, și Domnul l-a dat în ghearele leului 
care l-a sfirșiat și l-a omorît, după cuvîntul pe care i-l spusese 
Domnul.” Apoi, îndreptîndu-se către fiii săi, a zis: “Puneţi- 
mi şaua pe măgar.” Au pus şaua pe măgar, și ela plecat. A 
găsit trupul întins în drum, și măgarul și leul stînd lîngă trup. 
Leul nu mîncase trupul și nu sfișiase pe măgar. Proorocul a 
ridicat trupul omului lui Dumnezeu, l-a pus pe măgar, și l-a 
dus înapoi; şi bătrinul prooroc s'a întors în cetate să-l jălească 
și să-l îngroape. I-a pus trupul în mormînt și l-au jălit, zicînd: 
“Vai, frate!”  Dupăce l-a îngropat, a zis fiilor săi: “Cînd voi 
muri, să mă îngropaţi în mormîntul în care este îngropat omul 
lui Dumnezeu; să-mi puneţi oasele lingă oasele lui. Căci se 
va împlini cuvîntul pe care l-a strigat el din partea Domnului 
împotriva, altarului din Betel, și împotriva tuturor capiștelor 
de înălțimi din cetăţile Samariei.” După întîmplarea aceasta, 
leroboam nu s'a abătut de pe calea lui cea rea. A pus iarăș 
preoți pentru înălțimi, luaţi din tot poporul: pe oricine dorea, 
îl sfințea, preot al înălțimilor. Și fapta aceasta a fost un prilej 
de păcătuire pentru casa lui leroboam, și pentru aceasta a fost 
nimicită ea și ștearsă de pe faţa pămîntului. 


'n vremea aceea, s'a îmbolnăvit Abiia, fiul lui leroboam. Și 
leroboam a zis nevestei sale: “Scoală-te, te rog, și schimbă-ți 
hainele, ca să nu se știe că ești nevasta lui leroboam, și du-te 
la Silo. Iată că acolo este Ahia, proorocul; el mi-a spus că voi 
fi împăratul poporului acestuia. Ia cu tine zece pini, turte, 
și un vas cu miere, și intră la el: el îţi va spune ce va fi cu 
copilul.” Nevasta lui leroboam a făcut așa; s'a sculat, s'a 

dus la Silo, și a intrat în casa lui Ahia. Ahia nu mai putea să 
vadă, căci ochii i se întunecaseră de bătrineţă. Domnul spus- 
ese lui Ahia: “Nevasta lui leroboam are să vină să te întrebe 
de fiul ei, pentrucă este bolnav. Să vorbeşti așa și așa. Ea 
cînd va veni, se va da drept alta.” Cînd a auzit Ahia vuietul 
pașilor ei, în clipa cînd intra pe ușă, a zis: “Intră, nevasta 
lui leroboam; pentruce vrei să te dai drept alta? Sînt însărci- 
nat să-ţi vestesc lucruri aspre. Du-te, și spune lui leroboam: 
„Așa vorbește Domnul, Dumnezeul lui Israel: „Te-am ridicat 
din mijlocul poporului, te-am pus căpetenie peste poporul Meu 
Israel, am rupt împărăţia dela casa lui David, și ţi-am dat-o 
ție, și n'ai fost ca robul Meu David, care a păzit poruncile Mele 
și a umblat după Mine din toată inima lui, nefăcind decît ce 
este drept înaintea Mea. Tu ai făcut mai rău decît toţi ceice 
au fost înaintea ta: te-ai dus să-ţi faci alţi dumnezei și chipuri 
turnate ca să Mă minii, și M'ai lepădat î înapoia ta! De aceea, 
voi trimete nenorocirea, peste casa lui leroboam, voi nimici pe 
oricine este al lui leroboam, fie rob, fie slobod în Israel, și 
voi mătura casa lui leroboam, cum se mătură murdăriile, pînă 
va peri. Cel ce va muri în cetate din casa lui leroboam, va 
fi mîncat de cîni, și cel ce va muri pe cîmp va fi mîncat de 
păsările cerului. Căci Domnul a vorbit. Tu, scoală-te și du-te 
acasă. Și cum îţi vor păși picioarele în cetate, copilul va muri. 
Tot Israelul îl va plinge, și-l vor îngropa; căci el este singurul 
din casa lui leroboam care va fi pus într'un mormînt, pentrucă 
este singurul din casa lui leroboam în care s'a găsit ceva bun 
înaintea Domnului, Dumnezeului lui Israel. Domnul va pune 
peste Israel un împărat, care va nimici casa lui leroboam în 
ziua aceea. Și nu se întîmplă oare chiar acum lucrul acesta? 
Domnul va lovi pe Israel, și Israel va fi ca trestia clătinată în 
ape; va smulge pe Israel din această ţară bună pe care o dă- 
duse părinţilor lor, și-i va împrăștia dincolo de Riu, pentrucă 
și-au făcut idoli, miniind pe Domnul. Va părăsi pe Israel, 
din pricina păcatelor pe cari le-a făcut leroboam și în cari a 
tîrît și pe Israel.” Nevasta lui leroboam s'a sculat, și a ple- 
cat. A ajuns la Tirţa; și cum a atins pragul casei, copilul a 
murit. L-au îngropat, și tot Israelul l-a plins, după cuvîntul 

Domnului, pe care-l spusese prin robul Său Ahia, proorocul. 
Celelalte fapte ale lui leroboam, cum a făcut război și cum a 
domnit, sînt scrise în cartea Cronicilor împăraţilor lui Israel. 
leroboam a împărăţit douăzeci și doi de ani; apoi a adormit 
cu părinţii săi. Și în locul lui a împărăţit fiul său Nadab. 
Roboam, fiul lui Solomon, a împărăţit peste Iuda. Avea pa- 
truzeci și unu de ani cînd s'a făcut împărat, și a împărăţit 
șaptesprezece ani la Ierusalim, cetatea pe care o alesese Dom- 
nul din toate seminţiile lui Israel, ca să-Și pună Numele în ea. 
Mamă-sa se chema Naama, Amonita. Iuda a făcut ce este 
rău înaintea Domnului; și, prin păcatele pe cari le-au săvîrșit, 
l-au stîrnit gelozia mai mult decît părinţii lor. Şi-au zidit și 
ei înălțimi cu stilpi închinaţi idolilor și Astartee pe orice deal 
înalt și supt orice copac verde. Au fost chiar și sodomiţi în 
țară. Au făcut de toate uriciunele neamurilor pe cari le iz- 
gonise Domnul dinaintea copiilor lui Israel. ’n al cincilea an 
al împărăţirii lui Roboam, Șișac, împăratul Egiptului, s'a suit 
împotriva Ierusalimului. A luat vistieriile Casei Domnului și 
vistieriile casei împăratului, a luat tot. A luat toate scuturile 
de aur pe cari le făcuse Solomon. ’mpăratul Roboam a făcut 
în locul lor niște scuturi de aramă, și le-a dat în grija căpe- 
teniilor alergătorilor, cari păzeau intrarea casei împăratului. 
Oridecîte ori se ducea împăratul la Casa Domnului, alergătorii 
le purtau; apoi le aduceau iarăș în odaia alergătorilor. Cele- 
lalte fapte ale lui Roboam, și tot ce a făcut el, nu sînt scrise 
oare în cartea Cronicilor împăraţilor lui Iuda? Totdeauna a 
fost război între Roboam și leroboam. Roboam a adormit 
cu părinţii lui, și a fost îngropat cu părinţii lui în cetatea lui 
David. Mamă-sa se numea Naama, Amonita. Și în locul lui a 
împărăţit fiul său Abiam. 


m al optsprezecelea an al domniei lui leroboam, fiul lui 
Nebat, a început să împărăţească peste Iuda Abiam. A îm- 
părăţit trei ani la Ierusalim. Mamă-sa se chema Maaca, fata 
lui Abisalom. El s'a dedat la toate păcatele pe cari le făcuse 
tatăl său înaintea lui; și inima lui n'a fost întreagă a Domnului, 
Dumnezeului său, cum fusese inima tatălui său David. Dar 
din pricina lui David, Domnul Dumnezeul lui i-a dat o lumină 

la Ierusalim, punînd pe fiul lui după el și lăsînd Ierusalimul în 
picioare. Căci David făcuse ce este plăcut înaintea Domnului, 
și nu se abătuse dela niciuna din poruncile Lui în tot timpul 
vieţii lui, afară de întîmplarea cu Urie, Hetitul. "ntre Roboam 
și leroboam a fost război tot timpul cît a trăit Roboam. Cele- 
lalte fapte ale lui Abiam, și tot ce a făcut el, nu sînt scrise oare 
în cartea Cronicilor împăraţilor lui Iuda? "ntre Abiam și Ier- 
oboam a fost război.  Abiam a adormit cu părinţii lui, și l-au 
îngropat în cetatea lui David. Și în locul lui a domnit fiul 
său Asa. ’n al douăzecilea an al lui leroboam, împăratul lui 
Israel, a început să domnească peste Iuda Asa. El a dom- 
nit patruzeci și unu de ani la Ierusalim. Mamă-sa se chema 
Maaca, fata lui Abisalom. Asa a făcut ce este plăcut înaintea 
Domnului, ca tatăl său David. A scos din ţară pe sodomiţi, 
și a indepäitat toți idolii pe cari-i făcuseră părinţii lui. Şi 
chiar pe mama sa Maaca n'a mai lăsat-o să fie împărăteasă, 
pentrucă făcuse un idol Astarteei. Așa i-a sfărîmat idolul, și 
l-a ars în pîriul Chedron. Dar înălțimile n'au perit, măcar că 
inima lui Asa a fost în totul a Domnului în tot timpul vieţii lui. 
El a pus în Casa Domnului lucrurile hărăzite de tatăl său și de 
el însuș: argint, aur și vase. "ntre Asa și Baeșa, împăratul lui 
Israel, a fost război în tot timpul vieţii lor. Baeșa, împăratul 
lui Israel, s'a suit împotriva lui luda; și a întărit Rama, ca să 
împedece pe ai lui Asa, împăratul lui luda, să iasă și să intre. 
Asa a luat tot argintul și tot aurul cari rămăseseră în vistieriile 
Casei Domnului și vistieriile casei împăratului, și le-a pus în 
miînile slujitorilor lui, pe care i-a trimes la Ben-Hadad, fiul lui 
Tabrimon, fiul lui Hezion, împăratul Siriei, care locuia la Dam- 
asc. 'mpăratul Asa a trimes să-i spună: “Sà fie un legămiînt 
între mine și tine, cum a fost între tatăl meu și tatăl tău. lată, 
îţi trimet un dar în argint și în aur. Du-te, rupe legămîntul tău 
cu Baeșa, împăratul lui Israel, ca să se depărteze de la mine.” 
Ben-Hadad a ascultat pe împăratul Asa; a trimes pe căpeteni- 
ile oștirii lui împotriva cetăților lui Israel, și au pustiit lionul, 
Dan, Abel-Bet-Maaca, tot Chinerotul, și toată ţara lui Neftali. 
Cînd a auzit Baeșa lucrul acesta, a încetat să mai întărească 
Rama, și s'a întors la Tirţa. "mpăratul Asa a chemat pe tot 

Iuda, fără să lase la o parte pe cineva, și au ridicat pietrele și 
lemnul pe care-l întrebuința Baeșa la întărirea Ramei; și îm- 
păratul Asa le-a întrebuințat la întărirea Ghebei lui Beniamin 
și Miţpei. Toate celelalte fapte ale lui Asa, toate isprăvile lui 
și tot ce a făcut, și cetăţile pe cari le-a zidit, nu sînt scrise oare 
în cartea Cronicilor împăraţilor lui Iuda? 'Totuș, la bătrînețe, 
a fost bolnav de picioare. Asa a adormit cu părinţii lui, și 
a fost îngropat cu părinţii lui în cetatea tatălui său David. 
Și în locul lui a domnit fiul său Iosafat. Nadab, fiul lui Ier- 
oboam, a început să domnească peste Israel, în al doilea an al 
lui Asa, împăratul lui Iuda. El a domnit doi ani peste Israel. 
El a făcut ce este rău înaintea Domnului, și a umblat pe calea 
tatălui său, săvirșind păcatele în cari tîrise tatăl său pe Israel. 
Baeșa, fiul lui Ahia, din casa lui Isahar, a uneltit împotriva 
lui, și Baeșa l-a omorît la Ghibeton, care era al Filistenilor, pe 
cînd Nadab și tot Israelul împresurau Ghibetonul.  Baeșa l-a 
omorît în al treilea an al lui Asa, împăratul lui Iuda, și a dom- 
nit el în locul lui. Cînd s'a făcut împărat, a ucis toată casa 
lui leroboam, n'a lăsat să scape nimeni cu viaţă, ci a nimicit 
totul, după cuvîntul pe care-l spusese Domnul prin robul său 
Ahia din Silo, din pricina păcatelor pe cari le făcuse leroboam 
și în cari tirise și pe Israel, mîniind astfel pe Domnul, Dum- 
nezeul lui Israel. Celelalte fapte ale lui Nadab, și tot ce a 
făcut el, nu sînt scrise oare în cartea Cronicilor împăraţilor lui 
Israel? "ntre Asa și Baeșa, împăratul lui Israel, a fost război 
în tot timpul vieţii lor. ’n al treilea an al lui Asa, împăratul 
lui Iuda, a început să domnească peste tot Israelul la 'Tirţa, 
Baeșa, fiul lui Ahia. A domnit douăzeci și patru de ani. Ela 
făcut ce este rău înaintea Domnului, și a umblat pe calea lui 
leroboam, săvîrșind păcatele în cari tîrîse leroboam pe Israel. 


Cuvîntul Domnului a vorbit astfel lui Iehu, fiul lui Hanani, 
împotriva lui Baeșa: “Eu te-am ridicat din țărină, și te-am 
pus mai mare peste poporul Meu Israel; dar pentrucă ai um- 
blat pe calea lui leroboam, și ai făcut pe poporul Meu Israel 
să păcătuiască, pentruca să Mă miînii prin păcatele lor, iată 
că voi mătura pe Baeșa și casa lui, și casa ta o voi face ca și 
casa, lui leroboam, fiul lui Nebat. Cine va muri în cetate din 

casa lui Baeșa, va fi mîncat de cîni, și cine va muri pe cîmp 
dintr'ai lui, va fi mîncat de păsările cerului.” Celelalte fapte 
ale lui Baeșa, ce a făcut el, și isprăvile lui, nu sînt scrise oare în 
cartea Cronicilor împăraţilor lui Israel?  Baeșa a adormit cu 
părinţii săi, și a fost îngropat la Tirţa. Și în locul lui a domnit 
fiul său Ela. Cuvîntul Domnului vorbise prin proorocul Iehu, 
fiul lui Hanani, împotriva lui Baeșa, și împotriva casei lui, pe 
deoparte pentru tot răul pe care-l făcuse supt ochii Domnului, 
miniindu-L prin lucrul mînilor lui și ajungînd ca și casa lui Ier- 
oboam, iar pe de alta pentrucă lovise casa lui leroboam. ’n al 
douăzeci și șaselea an al lui Asa, împăratul lui Iuda, a început 
să domnească Ela, fiul lui Baeșa. El a domnit peste Israel la 
Tirţa. A domnit doi ani. Slujitorul său Zimri, care era mai 
mare peste jumătate din carăle lui, a uneltit împotriva lui. Ela 
era la Tirta, chefuind și îmbătîndu-se în casa lui Arţa, căpete- 
nia casei împăratului la Tirţa. Zimri a intrat, l-a lovit și l-a 
ucis, în al douăzeci și șaptelea an al lui Asa, împăratul lui Iuda. 
Și a domnit el în locul lui. Cînd s'a făcut împărat și a șezut 
pe scaunul lui de domnie, a omorît toată casa lui Baeșa, n'a 
lăsat să scape nimeni din ai lui: nici rudă nici prieten. Zimri 
a nimicit toată casa lui Baeșa, după cuvîntul pe care-l spusese 
Domnul împotriva lui Baeșa prin proorocul Iehu, din pricina 
tuturor păcatelor pe cari le săvirșise Baeșa și fiul său Ela, și 
în cari tîriseră și pe Israel, mîniind prin idolii lor pe Domnul, 
Dumnezeul lui Israel. Celelalte fapte ale lui Ela, și tot ce a 
făcut el, nu sînt scrise oare în cartea Cronicilor împăraţilor 
lui Israel? ’n al douăzeci și șaptelea an al lui Asa, împăratul 
lui Iuda, Zimri a domnit șapte zile la Tirţa. Poporul tăbăra 
împotriva Ghibetonului care era al Filistenilor. Și poporul a 
auzit în tabără vestea aceasta: “Zimri a uneltit, și chiar a ucis 
pe împărat!” Și în ziua aceea, tot Israelul a pus în tabără ca 
împărat al lui Israel pe Omri, căpetenia oștirii. Omri, și tot 
Israelul cu el, au pornit din Ghibeton, și au împresurat Tirta. 
Zimri, văzînd că cetatea este luată, a intrat în cetățuia casei 
împăratului, și a dat foc casei împăratului peste el. Astfel a 
murit el, din pricina păcatelor pe cari le săvirșise, făcînd ce 
este rău înaintea Domnului, umblind pe calea lui leroboam, 

săvirșind păcatele pe cari le făcuse Ieroboam, și făcînd și pe 
Israel să păcătuiască. Celelalte fapte ale lui Zimri, și uneltirea 
pe care a făcut-o el nu sînt scrise oare în cartea Cronicilor îm- 
păraţilor lui Israel? Atunci poporul lui Israel s'a desbinat în 
două părți; jumătate din popor voia să facă împărat pe Tibni, 
fiul lui Ghinat, și jumătate era pentru Omri.  Ceice urmau 
pe Omri au biruit pe ceice urmau pe Tibni, fiul lui Ghinat. 
Tibni a murit, și Omri a domnit. "n al treizeci și unulea an 
al lui Asa, împăratul lui luda, a început să domnească peste 
Israel Omri. A domnit doisprezece ani. După ce a domnit 
șase ani la Tirta, a cumpărat dela Șemer muntele Samariei, 
cu doi talanţi de argint; a întărit muntele, și a pus cetăţii pe 
care a zidit-o, numele Samaria, după numele lui Șemer, dom- 
nul muntelui. Omri a făcut ce este rău înaintea Domnului, 
și a lucrat mai rău decit toţi ceice fuseseră înaintea lui. A 
umblat în toată calea lui leroboam, fiul lui Nebat, și s'a dedat 
la păcatele în cari tirise leroboam pe Israel, mîniind prin idolii 
lor pe Domnul, Dumnezeul lui Israel. Celelalte fapte ale lui 
Omri, ce a făcut el, și isprăvile lui, nu sînt scrise oare în cartea 
Cronicilor împăraţilor lui Israel? Omri a adormit cu părinții 
săi, și a fost îngropat la Samaria. Și în locul lui a domnit 
fiul său Ahab. Ahab, fiul lui Omri, a început să domnească 
peste Israel, în al treizeci și optulea an al lui Asa, împăratul 
lui Iuda. Ahab, fiul lui Omri, a domnit douăzeci și doi de 
ani peste Israel la Samaria. Ahab, fiul lui Omri, a făcut ce 
este rău înaintea Domnului, mai mult decît toţi ceice fuseseră 
înaintea lui. Și, ca și cum ar fi fost puţin lucru pentru el să 
se dedea la păcatele lui leroboam, fiul lui Nebat, a mai luat de 
nevastă și pe Izabela, fata lui Etbaal, împăratul Sidoniţilor, și 
a slujit lui Baal și s'a închinat înaintea lui. A ridicat un altar 
lui Baal în templul lui Baal pe care l-a zidit la Samaria, și a 
făcut un idol Astarteei. Ahab a făcut mai multe rele decît toţi 
împărații lui Israel cari fuseseră înaintea lui, ca să miînie pe 
Domnul Dumnezeul lui Israel. Pe vremea lui, Hiel din Betel 
a zidit iarăș lerihonul; i-a pus temeliile cu preţul lui Abiram, 
întîiul lui născut, și i-a pus porţile cu preţul lui Segub, cel mai 
tînăr fiu al lui, după cuvîntul pe care-l spusese Domnul prin 

Iosua, fiul lui Nun. 


Ilie, Tișbitul, unul din locuitorii Galaadului, a zis lui Ahab: 
“Viu este Domnul, Dumnezeul lui Israel, al cărui slujitor sînt, 
că în anii aceștia nu va fi nici rouă, nici ploaie, decit după 
cuvîntul meu.” Şi cuvîntul Domnului a vorbit lui Ilie, cu 
aceste vorbe: “Pleacă de aici, îndreaptă-te spre răsărit, și 
ascunde-te lingă pîrîul Cherit, care este în faţa Iordanului. 
Vei bea apă din pîrîu, și am poruncit corbilor să te hrănească 
acolo.” Ela plecat și a făcut după cuvîntul Domnului. S'a 
dus și s'a așezat lîngă pirîul Cherit, care este în fața Iordanului. 
Corbii îi aduceau pîne și carne dimineaţa, și pîne și carne seara, 
și bea apă din pîrîu. Dar după cîtăva vreme piîritul a secat, 
căci nu căzuse ploaie în ţară. Atunci cuvîntul Domnului i-a 
vorbit astfel:  “Scoală-te, du-te la Sarepta care ţine de Sidon, 
și rămii acolo. lată că am poruncit acolo unei femei văduve să 
te hrănească.” Ilie s'a sculat, și s'a dus la Sarepta. Cînd a 
ajuns la poarta cetăţii, acolo era o femeie văduvă care stringea 
lemne. El a chemat-o, și a zis: “Du-te și adu-mi, te rog, puţină 
apă într'un vas, ca să beau.” Pe cînd se ducea ea să-i aducă, 
a chemat-o din nou, și a zis: “Adu-mi, te rog, și o bucată 
de pîine în mîna ta.” Şi ea a răspuns: “Viu este Domnul, 
Dumnezeul tău, că n'am nimic copt, n'am decît un pumn de 
făină într'o oală și puţin untdelemn într-un ulcior. Și iată, 
strîng două bucăţi de lemne, apoi mă voi întoarce și voi pregăti 
ce am pentru mine și pentru fiul meu: vom mînca și apoi vom 
muri.” Ilie i-a zis: “Nu te teme, întoarce-te și fă cum ai zis. 
Numai, pregătește-mi întîi mie cu untdelemnul și făina aceea 
o mică turtă, și adu-mi-o; pe urmă să faci și pentru tine și 
pentru fiul tău. Căci așa vorbește Domnul, Dumnezeul lui 
Israel: „Făina din oală nu va scădea și untdelemnul din ulcior 
nu se va împuţina, pînă în ziua cînd va da Domnul ploaie pe 
fata pămîntului.” Ea sa dus, și a făcut după cuvîntul lui 
Ilie. Și multă veme a avut ce să mănînce, ea și familia ei, 
și Ilie. Făina din oală n'a scăzut, și untdelemnul din ulcior 
nu s'a împuţinat, după cuvîntul pe care-l rostise Domnul prin 
Ilie. După aceea, fiul femeii, stăpîna casei, s'a îmbolnăvit. Și 
boala lui a fost atît de cumplită încît n'a mai rămas suflare 

în el. Femeia a zis atunci lui Ilie: “Ce am eu a face cu tine, 
omule al lui Dumnezeu? Ai venit la mine doar ca să aduci 
aminte lui Dumnezeu de nelegiuirea mea, și să-mi omori astfel 
fiul?” El i-a răspuns: “Dă-mi încoace pe fiul tău.” Și l-a 
luat dela sînul femeii, l-a suit în odaia de sus unde locuia el, 
și l-a culcat pe patul lui. Apoi a chemat pe Domnul, și a zis: 
“Doamne, Dumnezeule, oare atât de mult să mihnești Tu chiar 
pe văduva. aceasta, la care am fost primit ca oaspete, încât să-i 
omori fiul?” Şi s'a întins de trei ori peste copil, a chemat 
pe Domnul, și a zis: “Doamne, Dumnezeule, Te rog, fă să se 
întoarcă, sufletul copilului în el!” Domnul a ascultat glasul 
lui Ilie, și sufletul copilului s'a întors în el, și a înviat. Ilie a 
luat copilul, l-a pogorit jos în casă din odaia de sus, și l-a dat 
mamei sale. Și Ilie a zis: “lată, fiul tău este viu.” Și femeia 
a zis lui Ilie: “Cunosc acum că ești un om al lui Dumnezeu, și 
cuvîntul Domnului în gura ta este adevăr!” 


Au trecut multe zile, și cuvîntul Domnului a vorbit ast- 
fel lui Ilie, în al treilea an: “Du-te, și înfăţișează-te înaintea 
lui Ahab, ca să dau ploaie pe faţa pămîntului.” Şi Ilie s'a 
dus să se înfățișeze înaintea lui Ahab. Era mare foamete în 
Samaria. Și Ahab a trimes să cheme pe Obadia, mai marele 
casei lui. -Obadia se temea mult de Domnul. De aceea cînd a 
nimicit Izabela pe proorocii Domnului, Obadia a luat o sută de 
prooroci, i-a ascuns câte cincizeci într'o peștere, și i-a hrănit cu 
pîine și cu apă. - Ahab a zis lui Obadia: “Haidem prin ţară pe 
la toate izvoarele de apă și pe la toate pîrîurile; poate că vom 
găsi iarbă ca să păstrăm viaţa cailor și catirilor, și să n'avem 
nevoie să omorim vitele.” Şi-au împărţit ţara s'o cutreere. 
Ahab a plecat singur pe un drum, și Obadia a plecat singur 
pe un alt drum. Pe cînd era Obadia pe drum, iată că l-a 
întîlnit Ilie. Obadia, cunoscîndu-l, a căzut cu fața la pamînt, 
și a zis: “Tu ești, domnul meu Ilie?” El i-a răspuns: “Eu 
sînt; du-te și spune stăpînului tău: „lată că a venit Ilie!” Și 
Obadia a zis: “Ce păcat am săvirșit eu, ca să dai pe robul tău 
în mînile lui Ahab, ca să mă omoare? Viu este Domnul, că 
n'a rămas popor sau împărăție unde să nu fi trimes stăpinul 
meu să te caute; și cînd se spunea că nu ești acolo, punea pe 

împărăţia și poporul acela să jure că nu te-a găsit. Și acum 
zici: „Du-te, și spune stăpinului tău: „lată că a venit Ilie‘! Și 
apoi, cînd voi pleca de la tine, Duhul Domnului te va duce nu 
știu unde. Dacă m'aș duce să dau de știre lui Ahab, și nu te-ar 
găsi, mă va omori. Și totuș robul tău se teme de Domnul din 
tinereţa lui. Nu s'a spus oare domnului meu ce am făcut cînd 
a ucis Izabela pe proorocii Domnului? Cum am ascuns o sută 
de prooroci ai Domnului, cîte cincizeci într-o peșteră și i-am 
hrănit cu pîne și cu apă? Şi acum tu zici: „Du-te și spune 
stăpînului tău: „lată că a venit Ilie! El mă va ucide.” Dar 
Ilie a zis: “Viu este Domnul oștirilor, al cărui slujitor sînt, că 
astăzi mă voi înfățișa înaintea lui Ahab.” Obadia, ducându-se 
înaintea lui Ahab, l-a înștiințat despre lucrul acesta. Și Ahab 
s'a dus înaintea lui Ilie. Abia a zărit Ahab pe Ilie, și i-a zis: 
“Tu ești acela care nenorocești pe Israel?” Ilie a răspuns: “Nu 
eu nenorocesc pe Israel; ci tu, și casa tatălui tău, fiindcă aţi 
părăsit poruncile Domnului și te-ai dus după Baali. Strînge 
acum pe tot Israelul la mine, la muntele Carmel, pe cei pa- 
trusute cincizeci de prooroci ai lui Baal, și pe cei patru sute de 
prooroci ai Astarteei, cari mănîncă la masa Izabelei”. Ahab 
a trimes soli la toţi copiii lui Israel, și a strîns pe prooroci la 
muntele Carmel. Atunci Ilie s'a apropiat de tot poporul, și 
a zis: “Pînă cînd vreţi să șchiopătaţi de amindouă picioarele? 
Dacă Domnul este Dumnezeu, mergeţi după El; iar dacă este 
Baal, mergeţi după Baal!” Poporul nu i-a răspuns nimic. Și 
Ilie a zis poporului: “Eu singur am rămas din proorocii Dom- 
nului, pe cînd prooroci ai lui Baal sînt patru sute cincizeci. 
Să ni se dea doi junci. Ei să-și aleagă un junc, pe care sã- 
l taie în bucăţi, și să-l pună pe lemne, fără să pună foc. Și 
eu voi pregăti celalt junc, și-l voi pune pe lemne fără să pun 
foc. Apoi voi să chemaţi numele dumnezeului vostru; și eu 
voi chema Numele Domnului. Dumnezeul care va răspunde 
prin foc, acela să fie adevăratul Dumnezeu. Și tot poporul 
a răspuns, și a zis: “Bine!” Tlie a zis proorocilor lui Baal: 
“Alegeţi-vă un junc din cei doi, pregătiţi-l voi întîi, căci sîn- 
teţi mai mulți, și chemaţi numele dumnezeului vostru; dar să 
nu puneţi foc.” Ei au luat juncul pe care li l-au dat, și l-au 

pregătit. Şi au chemat numele lui Baal, de dimineață pînă la 
amează, zicînd: “Baale, auzi-ne!” Dar nu s'a auzit nici glas, 
nici răspuns. Şi săreau împrejurul altarului pe care-l făcuseră. 
La amează, Ilie și-a bătut joc de ei, și a zis: “Strigaţi tare, 
fiindcă, este dumnezeu; se gîndește la ceva, sau are treabă, sau 
este în călătorie, sau poate că doarme, și se va trezi.” Ei 
au strigat tare, și, după obiceiul lor, și-au făcut tăieturi cu 
săbiile și cu suliţele, pînă ce a curs sînge pe ei. Cînd a tre- 
cut ameaza, au aiurat, pînă în clipa cînd se aducea jertfa de 
seară. Dar nu s'a auzit nici glas, nici răspuns, nici semn de 
luare aminte. Ilie a zis atunci întregului popor: “Apropiaţi- 
vă de mine”! Tot poporul s'a apropiat de el. Și Ilie a dres 
altarul Domnului care fusese sfărimat. A luat douăsprezece 
pietre, după numărul seminţiilor fiilor lui Iacov, căruia Dom- 
nul îi zisese: “Israel îţi va fi numele”, și a zidit cu pietrele 
acestea un altar în Numele Domnului. A făcut împrejurul al- 
tarului un șanț, în care încăpeau două măsuri de sămînță. A 
așezat apoi lemnele, a tăiat juncul în bucăţi, și l-a puse pe 
lemne. Apoi a zis: “Umpleţi patru vedre cu apă, și vărsaţi- 
le pe arderea de tot și pe lemne.” Și au făcut așa. Apoi a 

“Mai faceţi lucrul acesta odată.” Și l-au făcut încă odată. 
Apoi a zis: “Mai faceţi-l și a treia oară.” Și l-au făcut și a treia 
oară. Apa curgea în jurul altarului, și au umplut cu apă și 
șanțul. ’n clipa cînd se aducea jertfa de seară, proorocul Ilie 
s'a apropiat și a zis: “Doamne, Dumnezeul lui Avraam, Isaac și 
Israel! Fă să se știe astăzi că Tu ești Dumnezeu în Israel, că eu 
sînt slujitorul Tău, și că toate aceste lucruri le-am făcut după 
porunca Ta. Ascultă-mă, Doamne, ascultă-mă, pentruca să 
cunoască poporul acesta că Tu, Doamne, ești adevăratul Dum- 
nezeu, și să le întorci astfel inima spre bine!” Atunci a căzut 
foc dela Domnul, și a mistuit arderea de tot, lemnele, pietrele 
și pămîntul, și a supt și apa care era în șanț. Cînd a văzut 
tot poporul lucrul acesta, au căzut cu faţa la pămînt, și au zis: 
“Domnul este adevăratul Dumnezeu! Domnul este adevăratul 
Dumnezeu!”  “Puneţi mîna pe proorocii lui Baal”, le-a zis 
Ilie: “niciunul să nu scape!” Și au pus mîna pe ei. Tlie i-a 
pogorit la pîriul Chison și i-a junghiat acolo. Apoi Ilie a zis 

lui Ahab: “Suie-te de mănîncă și bea; căci se aude vuiet de 
ploaie.” Ahab s'a suit să mănînce și să bea. Dar Ilie s'a suit 
pe vîrful Carmelului, și plecîndu-se la pămînt, s'a așezat cu 
faţa între genunchi, și a zis slujitorului său: “Suie-te și uită- 
te înspre mare.” Slujitorul s'a suit, s'a uitat, și a zis: “Nu 
este nimic!” Ilie a zis de șapte ori: “Du-te iarăș.” A șaptea 
oară, slujitorul a zis: “lată că se ridică un mic nor din mare, 
ca o palmă de om.” Tlie a zis: “Suie-te, și spune lui Ahab: 
„nhamă, și pogoară-te, ca să nu te oprească ploaia.” Peste 
cîteva clipe, cerul s'a înegrit de nori, a început vîntul, și a venit 
o ploaie mare. Ahab s'a suit în car, și a plecat la Izreel. Şi 
mîna Domnului a venit peste Ilie, care și-a încins mijlocul, și 
a alergat înaintea lui Ahab pînă la intrarea în Izreel. 


Ahab a spus Izabelei tot ce făcuse Ilie, și cum ucisese cu 
sabia pe toți proorocii. Izabela a trimes un sol la Ilie, să-i 
spună: “Să mă pedepsească zeii cu toată asprimea lor, dacă 
mine, la ceasul acesta, nu voi face cu viaţa ta ce ai făcut tu 
cu viaţa fiecăruia din ei.” Ilie, cînd a văzut lucrul acesta, 
s'a sculat și a plecat, ca să-și scape viaţa. A ajuns la Beer- 
Seba, care ţine de Iuda, și și-a lăsat slujitorul acolo. El s'a 
dus în pustie unde, după un drum de o zi, a șezut subt un 
ienuper, și dorea să moară, zicînd: “Destul! Acum, Doamne, 
ia-mi sufletul, căci nu sînt mai bun decît părinţii mei.” S'a 
culcat și a adormit subt un ienuper. Și iată, l-a atins un înger 
și i-a zis: “Scoală-te și mănîncă.” El s'a uitat, și la căpătiiul 
lui era o turtă coaptă pe niște pietre încălzite și un ulcior cu 
apă. A mîncat și a băut, apoi s'a culcat din nou. ngerul 
Domnului a venit a doua oară, l-a atins, și a zis: “Scoală-te 
și mănîncă, fiindcă drumul pe care-l ai de făcut este prea lung 
pentru tine.” El s'a sculat, a mîncat și a băut; și, cu puterea 
pe care i-a dat-o mîncarea aceasta, a mers patruzeci de zile și 
patruzeci de nopţi pînă la muntele lui Dumnezeu, Horeb. Și 
acolo, Ilie a intrat într'o peșteră, și a rămas în ea peste noapte. 
Și cuvîntul Domnului i-a vorbit astfel: “Ce faci tu aici, Ilie?” 
El a răspuns: “Am fost plin de rivnă pentru Domnul, Dum- 
nezeul oștirilor; căci copiii lui Israel au părăsit legămîntul Tău, 
au sfărîmat altarele Tale, și au ucis cu sabia pe proorocii Tăi; 

am rămas numai eu singur, și caută să-mi ia viaţa!” Dom- 
nul i-a zis: “leşi, și stai pe munte înaintea Domnului!” Și 
iată că Domnul a trecut pe lingă peşteră. Și înaintea Dom- 
nului a trecut un vînt tare și puternic, care despica munţii și 
sfărîma, stîncile. Domnul nu era în vîntul acela. Și după vînt, 
a venit un cutremur de pămînt. Domnul nu era în cutremurul 
de pămînt. Şi după cutremurul de pămînt, a venit un foc: 
Domnul nu era în focul acela. Și după foc, a venit un susur 
blând și suptire. Cînd l-a auzit Ilie, și-a acoperit faţa cu man- 
taua, a ieșit și a stătut la gura peșterii. Ela răspuns: “Am 
fost plin de rîvnă pentru Domnul, Dumnezeul oștirilor; căci 
copiii lui Israel au părăsit legămîntul Tău, au sfărîmat altarele 
Tale, și au ucis cu sabia pe proorocii Tăi; am rămas numai 
eu singur, și caută să-mi ia viața.” Domnul i-a zis: “Du-te, 
întoarce-te pe drumul tău prin pustie pînă la Damasc; și cînd 
vei ajunge, să ungi pe Hazael ca împărat al Siriei. Să ungi și 
pe Iehu, fiul lui Nimși, ca împărat al lui Israel; și să ungi pe 
Elisei, fiul lui Șafat, din Abel-Mehola, ca prooroc în locul tău. 
Și se va întîmpla că pe cel ce va scăpa de sabia lui Hazael îl va 
omori Iehu; și pe cel ce va scăpa de sabia lui Iehu, îl va omori 
Elisei. Dar voi lăsa în Israel șapte mii de bărbaţi, și anume 
pe toţi cei ce nu și-au plecat genunchii înaintea lui Baal, și a 
căror gură nu l-au sărutat.” Ilie a plecat de acolo, și a găsit 
pe Elisei, fiul lui Șafat, arînd. "'naintea lui erau douăsprezece 
perechi de boi, și el era cu a douăsprezecea. Ilie s'a apropiat 
de el, și și-a aruncat mantaua pe el. Elisei a părăsit boii, a 
alergat după Ilie, și a zis: “Lasă-mă să sărut pe tatăl meu și 
pe mama mea, și te voi urma.” Ilie i-a răspuns: “Du-te, și 
apoi întoarce-te: dar gîndește-te la ce ţi-am făcut.” După ce 
s'a depărtat de Ilie, s'a întors și a luat o păreche de boi pe cari 
i-a adus jertfă; cu uneltele boilor le-a fiert carnea, și a dat-o 
oamenilor s'o mănînce. Apoi s'a sculat, a urmat pe Ilie, și a 
fost în slujba lui. 


Ben-Hadad, împăratul Siriei, și-a strîns toată oștirea: avea 
cu el treizeci și doi de împărați, cai și cară. Sa suit, a îm- 
presurat Samaria și a început lupta împotriva ei. A trimes 
în cetate soli la Ahab, împăratul lui Israel, să-i spună: “Așa 

vorbeşte Ben-Hadad:  „Argintul și aurul tău sînt ale mele, 


3 


nevestele și cei mai frumoși copii ai tăi sînt tot ai mei.” ’mpăratul 


lui Israel a răspuns: “mpărate, domnul meu, fie cum zici! Sînt 
al tău cu tot ce am.”  Solii s'au întors, și au zis: “Așa vorbește 
Ben-Hadad: „Am trimes să-ţi spună: „Să-mi dai argintul și au- 
rul tău, nevestele și copiii tăi. De aceea, voi trimete mine, 
la ceasul acesta, pe slujitorii mei la tine. Ei îți vor scormoni 
casa ta și casele slujitorilor tăi, vor pune mina pe tot ce ai 
mai scump, și vor lua.” "mpăratul lui Israel a chemat pe toți 
bătrînii ţării și a zis: “Vedeţi bine și înțelegeţi că omul acesta 
ne vrea răul; căci a trimes să-mi ceară, nevestele și copiii, argin- 
tul și aurul, și n'am zis că nu i le dau!” Toți bätrînii și tot 
poporul au zis lui Ahab: “Nu-l asculta și nu te învoi.” Şi 
el a zis solilor lui Ben-Hadad: “Spuneţi domnului meu, îm- 
păratul: „Voi face tot ce ai trimes să ceri robului tău întîia 
dată; dar lucrul acesta, nu-l pot face.” Solii au plecat și i-au 
dus răspunsul.  Ben-Hadad a trimes să spună lui Ahab: “Să 
mă pedepsească zeii cu toată asprimea lor, de va ajunge praful 
Samariei să umple mîna întregului popor care mă urmează!” 
Și împăratul lui Israel a răspuns: “Cine încinge armele, să 
nu se laude ca cel ce le pune jos!” Cînd a primit Ben-Hadad 
răspunsul acesta, stătea la băut cu împărații în corturi, și a zis 
slujitorilor lui: “Pregătiţi-vă!” Și ei s'au pregătit de năvală îm- 
potriva cetăţii. Dar iată că un prooroc s'a apropiat de Ahab, 
împăratul lui Israel, și a zis: “Așa vorbește Domnul: „Vezi 
toată această mulțime mare? O voi da astăzi în mînile tale, 
ca să cunoști că Eu sînt Domnul.” Ahab a zis: “Prin cine?” 
Și el a răspuns: “Așa vorbește Domnul: „Prin slujitorii mai 
marilor peste ţinuturi.” Ahab a zis: “Cine va începe lupta?” 
Și el a răspuns: “Tu”. Atunci Ahab a numărat slujitorii mai 
marilor peste ţinuturi, și s'au găsit două sute treizeci și doi; și 
după ei, a numărat tot poporul, pe toţi copiii lui Israel, și erau 
șapte mii. Au făcut o ieșire pela miazăzi. Ben-Hadad bea și 
se îmbăta în corturile lui cu cei treizeci și doi de împărați cari-l 
ajutau. Slujitorii mai marilor peste ţinuturi au ieșit cei dintii. 
Ben-Hadad a cercetat, și i-au spus astfel: “Au ieșit niște oa- 
meni din Samaria.” Ela zis: “Dacă ies pentru pace, prindeţi-i 

vii; și chiar dacă ies pentru luptă, prindeți-i vii.” Cînd au ieșit 
din cetate slujitorii mai marilor peste ţinuturi și armata care-i 
urma, a lovit fiecare pe omul dinaintea lui, și Sirienii au luat- 
o la fugă. Israel i-a urmărit. Ben-Hadad, împăratul Siriei, a 
scăpat pe un cal, cu niște călăreţi. "mpăratul lui Israel a eșit, 
a lovit caii și carăle, și a pricinuit Sirienilor o mare înfrîngere. 
Atunci proorocul s'a apropiat de împăratul lui Israel, și i-a zis: 
“Du-te, întărește-te, cercetează și vezi ce ai de făcut; căci, la 
anul viitor împăratul Siriei se va sui din nou împotriva ta.” 
Slujitorii împăratului Siriei i-au zis: “Dumnezeul lor este un 
dumnezeu al munţilor; de aceea au fost mai tari decît noi. Dar 
ia să ne luptăm cu ei în cîmpie, și se va vedea dacă nu vom 
fi mai tari decît ei. Fă și lucrul acesta: scoate pe fiecare din 
împărați dela locul lui, și înlocuiește-i cu căpetenii; și fă-ţi o 
armată ca aceea pe care ai pierdut-o, cu tot atiţia cai și tot 
atitea care. Apoi să ne batem cu ei în cîmpie, și se va vedea 
dacă nu vom fi mai tari decît ei.” El i-a ascultat, și a făcut 
așa. ’n anul următor Ben-Hadad a numărat pe Sirieni, și s'a 
suit la Afec să lupte împotriva lui Israel. Copiii lui Israel au 
fost numărați și ei; au primit merinde, și au ieșit în întîmp- 
inarea, Sirienilor. Au tăbărit în faţa lor, ca două turme mici de 
capre, pe cînd Sirienii umpleau ţara. Omul lui Dumnezeu s'a 
apropiat și a zis împăratului lui Israel: “Așa vorbeşte Dom- 
nul: „Pentrucă Sirienii au zis: „Domnul este un dumnezeu al 
munţilor și nu un dumnezeu al văilor,“ voi da toată această 
mare mulțime în minile tale, și veţi ști că Eu sînt Domnul.” 
Au stat tăbăriţi șapte zile unii în faţa altora. ’n ziua a șaptea 
au început lupta, și copiii lui Israel au omorît Sirienilor o sută 
de mii de oameni pedestrași într'o zi. Ceilalţi au fugit în 
cetatea Afec, și a căzut zidul cetăţii peste douăzeci și șapte 
de mii de oameni cari mai rămăseseră.  Slujitorii lui i-au zis: 
“Iată, am auzit că împărații casei lui Israel sînt niște împărați 
miloși; să ne încingem deci coapsele cu saci, să ne punem funii 
pe capetele noastre, și să ieșim la împăratul lui Israel: poate 
că te va lăsa cu viaţă.” Și-au pus saci împrejurul coapselor și 
funii împrejurul capului, s'au dus la împăratul lui Israel, și au 
zis: “Robul tău Ben-Hadad a zis: „Lasă-mă cu viaţăj Ahab a 

răspuns: „Mai este încă în viață? Este fratele meu!” Oamenii 
aceștia au luat lucrul acesta ca un semn bun, și s'au grăbit să-l 
ia pe cuvînt şi să zică: “Ben-Hadad este fratele tău!” Şi el a 
zis: “Duceţi-vă și aduceţi-l!” Ben-Hadad a venit la el, și Ahab 
l-a suit în carul lui.  Ben-Hadad i-a zis: “ţi voi da înapoi 
cetăţile pe cari le-a luat tatăl meu dela tatăl tău; și-ţi vei face 
uliţi în Damasc, cum făcuse tatăl meu în Samaria.” “Și eu,” a 
răspuns Ahab, “îţi voi da drumul, făcînd un legămînt.” A fă- 
cut legămiînt cu el, și i-a dat drumul. Unul din fiii proorocilor 
a zis tovarăşului său, după porunca Domnului: “Lovește-mă, 
te rog!” Dar omul acela n'a vrut să-l lovească. Atunci el i-a 
zis: “Pentrucă n'ai ascultat de glasul Domnului, iată, cînd vei 
pleca dela mine, te va omori un leu. Și cînd a plecat dela el, 
l-a întîlnit un leu și l-a omorît. A găsit pe un alt om, șia 
zis: „Loveşte-mă, te rog!” Omul acela l-a lovit, și l-a rănit. 
Proorocul s'a dus și s'a așezat pe drumul împăratului, și s'a 
legat la ochi. Cînd a trecut împăratul proorocul a strigat, și 
i-a zis: “Robul tău era în mijlocul luptei; și iată că un om se 
apropie şi-mi aduce pe un alt om, zicînd: „Păzește pe omul 
acesta; dacă va fugi, viaţa ta va răspunde pentru viaţa lui, sau 
vei plăti un talant de arginti Şi pe cînd robul tău făcea câte 
ceva încoace și încolo, omul s'a făcut nevăzut.” "mpăratul lui 
Israel i-a zis: “Aceasta, îţi este osînda; tu însuţi ai rostit-o.” 
'ndată proorocul și-a scos legătura dela ochi, și împăratul lui 
Israel l-a cunoscut că făcea parte din prooroci. Ela zis atunci 
împăratului: “Așa vorbește Domnul: „Pentrucă ai lăsat să-ţi 
scape din mîni omul pe care-l sortisem nimicirii, viaţa ta va 
răspunde pentru viaţa lui, și poporul tău pentru poporul lui.” 
'mpăratul lui Israel s'a dus acasă, trist și mînios, și a ajuns la 
Samaria. 


După aceste lucruri, iată ce s'a întîmplat. Nabot, din Izreel, 
avea, o vie la Izreel, lîngă casa lui Ahab, împăratul Samariei. 
Și Ahab a vorbit astfel lui Nabot: “Dă-mi mie via ta, să fac 
din ea o grădină de verdeţuri, căci este foarte aproape de casa 
mea. ’n locul ei îţi voi da o vie mai bună, sau dacă-ţi vine mai 
bine, îți voi plăti prețul ei în argint.” Dar Nabot a răspuns lui 
Ahab: “Să mă ferească Domnul să-ţi dau moștenirea părinţilor 

mei!” Ahab a intrat în casă, trist și mîniat, din pricina cu- 
vintelor, pe cari i le spusese Nabot din Izreel: “Nu-ţi voi da 
moștenirea, părinţilor mei!” Și s'a culcat pe pat, și-a întors 
faţa, și n'a mîncat nimic.  Nevastă-sa Izabela a venit la el, și 
i-a zis: “Pentruce îţi este tristă inima și nu mănînci?” El i-a 
răspuns: “Am vorbit cu Nabot din Izreel, și i-am zis: „Dă-mi 
via ta pe preţ de argint; sau, dacă vrei, îţi voi da o altă vie în 
locul ei.” Dar el a zis: “Nu pot să-ţi dau via mea!” Atunci 
Izabela, nevasta lui, i-a zis: “Oare nu domnești tu acum peste 
Israel? Scoală-te, ia și mănîncă și fii cu inima veselă, căci eu 
îţi voi da via lui Nabot din Izreel!” Și ea a scris niște scrisori 
în numele lui Ahab, le-a pecetluit cu pecetea lui Ahab, și le- 
a trimes bătrînilor și dregătorilor cari locuiau cu Nabot în 
cetatea lui. lată ce a scris în aceste scrisori: “Vestiţi un post; 
puneţi pe Nabot în fruntea poporului, și puneţi-i în faţă doi 
oameni de nimic, cari să mărturisească astfel împotriva lui: 
„Tu ai blestemat pe Dumnezeu și pe împăratul; Apoi scoateţi- 
l afară, împroșcaţi-l cu pietre, și să moară.” Oamenii din 
cetatea lui Nabot, bătrinii și dregatorii cari locuiau în cetate, 
au făcut cum le spusese Izabela, după cum era scris în scriso- 
rile pe cari li le trimisese ea. Au vestit un post, și au pus 
pe Nabot în fruntea poporului. Cei doi oameni de nimic au 
venit și s'au așezat în faţa lui; și acești oameni răi au măr- 
turisit așa înaintea poporului, împotriva lui Nabot: “Nabot 
a blestemat pe Dumnezeu și pe împăratul!” Apoi l-au scos 
afară din cetate, l-au împroșcat cu pietre, și a murit. Şi au 
trimes să spună Izabelei: “Nabot a fost împroșcat cu pietre, și 
a murit.” Cînd a auzit Izabela că Nabot fusese împroșcat cu 
pietre și că murise, a zis lui Ahab: “Scoală-te și ia în stăpînire 
via lui Nabot din Izreel, care n'a vrut să ţi-o dea pe preţ de 
argint; căci Nabot nu mai trăiește, a murit.” Ahab, auzind 
că a murit Nabot, s'a sculat să se pogoare la via lui Nabot 
din Izreel ca s'o ia în stăpînire. Atunci cuvîntul Domnului a 
vorbit lui Ilie, Tișbitul, astfel:  “Scoală-te și pogoară-te înain- 
tea lui Ahab, împăratul lui Israel la Samaria; iată-l, este în 
via lui Nabot, unde s'a pogorit s'o ia în stăpinire. Să-i spui: 
„Așa vorbește Domnul: „Nu ești tu un ucigaș și un hoţ, Și să-i 

mai spui: „Așa vorbește Domnul: „Chiar în locul unde au lins 
cînii sîngele lui Nabot, vor linge cînii și sîngele tău.” Ahab a 
zis lui Ilie: “M'ai găsit, vrăjmașule?” Și el a răspuns: “Te-am 
găsit, pentrucă te-ai vîndut ca să faci ce este rău înaintea Dom- 
nului.” “Iată ce zice Domnul: ,Voi aduce nenorocirea peste 
tine; te voi mătura, voi nimici pe oricine este al lui Ahab, fie 
rob, fie slobod în Israel, și voi face casei tale cum am făcut 
casei lui leroboam, fiul lui Nebat, și casei lui Baeșa, fiul lui 
Ahia, pentrucă M'ai mîniat și ai făcut pe Israel să păcătu- 
iască.” Domnul a vorbit și despre Izabela, și a zis: “Cînii vor 
mînca pe Izabela lîngă întăritura Izreelului. Cine va muri în 

cetate din casa lui Ahab, va fi mîncat de cîni, iar cine va muri 
pe cîmp va fi mîncat de păsările cerului.”  N'a fost nimeni 
care să se fi vindut pentruca să facă ce este rău înaintea Dom- 
nului, ca Ahab, pe care nevastă-sa Izabela îl aţiţa la aceasta. 
El a lucrat în chipul cel mai uricios, mergind după idoli, cum 
făceau Amoriţii, pe cari-i izgonise Datat dinaintea copiilor 
lui Israel. Dupäce a auzit cuvintele lui Ilie, Ahab și-a rupt 
hainele, și-a pus un sac pe trup, și a postit: se culca cu sacul 
acesta, și mergea încet. Și cuvintul Domnului a vorbit lui 
Ilie, Tișbitul, astfel: “Ai văzut cum s'a smerit Ahab înaintea 
Mea? Pentrucă s'a smerit înaintea Mea, nu voi aduce nenoro- 
cirea în timpul vieţii lui; ci în timpul vieţii fiului său voi aduce 
nenorocirea, casei lui!” 


Au stat trei ani liniștiți, fără să fie război între Siria și 
Israel. ’n anul al treilea, Iosafat, împăratul lui Iuda, s'a 
pogorit la împăratul lui Israel.  "mpăratul lui Israel a zis 


slujitorilor săi: “Știţi că Ramot din Galaad este al nostru. 
Și noi stăm fără grijă, în loc să-l luăm înapoi din mînile îm- 
păratului Siriei.” Şi a zis lui Iosafat: “Vrei să vii cu mine să 
luptăm împotriva Ramotului din Galaad?” Iosafat a răspuns 
împăratului lui Israel: “Eu voi fi ca tine, poporul meu ca 
poporul tău, caii mei ca ai tăi.” Apoi Iosafat a zis împărat- 
ului lui Israel: “ntreabă acum, te rog, cuvîntul Domnului.” 
'mpăratul lui Israel a strîns pe prooroci, în număr de aproape 
patru sute, și le-a zis: “Să merg să lupt împotriva Ramotu- 
lui din Galaad, sau să mă las?” Şi ei au răspuns: “Suie-te, 

și Domnul îl va da în mîinile împăratului.” Dar Iosafat a 
zis: “Nu mai este aici niciun prooroc al Domnului, ca să-L 
putem întreba?”  "mpăratul lui Israel a răspuns lui Iosafat: 
“Mai este un om prin care am putea să întrebăm pe Domnul; 
dar îl urăsc, căci nu-mi proorocește nimic bun, nu proorocește 
decît rău: este Mica, fiul lui Imla.” Și Iosafat a zis: “Să 
nu vorbească împăratul așa!” Atunci împăratul lui Israel a 
chemat un dregător, și a zis: “Trimete și adu îndată pe Mica, 
fiul lui Imla.” "mpăratul lui Israel și Iosafat, împăratul lui 
Iuda, ședeau fiecare pe scaunul lui de jale: îmbrăcați cu 
hainele lor împărătești, în locul dela intrarea porții Samariei. 
Și toţi proorocii prooroceau înaintea lor.  Zedechia, fiul lui 
Chenaana, își făcuse niște coarne de fer, și a zis: “Așa vor- 
beşte Domnul: „Cu coarnele acestea vei bate pe Sirieni pînă îi 
vei nimici.” Și toți proorocii prooroceau la fel, zicînd: “Suie- 
te la Ramot din Galaad! Căci vei izbîndi, și Domnul îl va 
da în mînile împăratului.” Solul care se dusese să cheme pe 
Mica i-a vorbit așa: “lată, că proorocii, într'un glas, prooro- 
cesc bine împăratului; să fie dar și cuvîntul tău ca al fiecăruia 
din ei! Vestește-i bine!” Mica a răspuns: “Viu este Dom- 
nul, că voi vesti ce-mi va spune Domnul.” Cînd a ajuns la 
împărat, împăratul i-a zis: “Mica, să mergem să luptăm îm- 
potriva Ramotului din Galaad, sau să ne lăsăm?” Ela răspuns: 
“Suie-te, căci vei izbindi, și Domnul îl va da în mîinile împărat- 
ului.” Şi împăratul i-a zis: “De cîteori trebuie să te pun să 
juri că nu-mi vei spune decît adevărul în Numele Domnului?” 
Mica a răspuns: “Văd tot Israelul risipit pe munţi, ca niște 
oi cari n'au păstor. Și Domnul zice: „Oamenii aceștia n'au 
stăpîn; să se întoarcă fiecare acasă în pace.”  "'mpăratul lui 
Israel a zis lui Iosafat: “Nu ţi-am spus că el nu proorocește 
nimic bun despre mine, ci proorocește numai rău?” Și Mica 
a zis: “Ascultă dar cuvîntul Domnului! Am văzut pe Domnul 
stînd pe scaunul Lui de domnie, și toată oștirea cerurilor stînd 
lîngă El, la dreapta și la stînga Lui. Și Domnul a zis: „Cine 
va amăgi pe Ahab, ca să se suie la Ramot din Galaad și să 
piară acolo;, Și au răspuns unul într'un fel, altul într “altul. Și 
un duh a venit și s'a înfățișat înaintea Domnului, și a zis: „Eu 

îl voi amăgi.* Domnul i-a zis: „Cum;, „Voi ieşi‘, a răspuns el, 
„Și voi fi un duh de minciună în gura tuturor proorocilor lui.‘ 
Domnul a zis: ’l vei amăgi, și-ți vei ajunge ținta; ieși, și fă 
aşa!” Și acum, iată că Domnul a pus un duh de minciună 
în gura tuturor proorocilor tăi cari sînt de față. Dar Dom- 
nul a hotărît lucruri rele împotriva ta.” Atunci Zedechia, fiul 
lui Chenaana, apropiindu-se, a lovit pe Mica peste obraz, și a 
zis: “Pe unde a ieșit Duhul Domnului din mine ca să-ţi vor- 
bească?” Mica a răspuns: “Vei vedea în ziua cînd vei umbla, 
din odaie în odaie ca să te ascunzi.” ’mpăratul lui Israel a zis: 
“Ia pe Mica, du-l la Amon, mai marele cetăţii, și la Ioas, fiul 
împăratului, și să le spui: „Așa vorbește împăratul: „Puneţi 
pe omul acesta la închisoare, și hrăniţi-l cu pînea și cu apa 
întristării, pînă cînd mă voi întoarce în pace.” Și Mica a zis: 
“Dacă te vei întoarce în pace, Domnul n'a vorbit prin mine.” 
Apoi a mai zis: “Auziţi, popoare, toate.” ’mpäratul lui Israel 
și Iosafat, împăratul lui Iuda, s'au suit la Ramot din Galaad. 
'mpăratul lui Israel a zis lui Iosafat: “Vreau să-mi schimb 
hainele ca să merg la luptă; dar tu, îmbracă-te cu hainele tale 
împărătești.” Și împăratul lui Israel și-a schimbat hainele, și 
s'a dus la luptă. "mpăratul Siriei dăduse următoarea poruncă 
celor treizeci și două de căpetenii ale carălor lui: “Să nu vă 
luptaţi nici cu cei mici nici cu cei mari, ci să vă luptaţi numai 
cu împăratul lui Israel.” Cînd au zărit căpeteniile carălor pe 
Iosafat, au zis: “Negreșit, acesta este împăratul lui Israel.” 
Și s'au apropiat de el să-l lovească. Iosafat a scos un tipat 
Căpeteniile carălor, văzînd că nu este împăratul lui Israel, s'au 
depărtat de el. Atunci un om a tras cu arcul la intimplare. și a 
lovit pe împăratul lui Israel la încheietura platoșei. 'mpăratul 
a zis cărăușului său: “ntoarce, și scoate-mă din cîmpul de 
bătaie, căci sînt greu rănit.” Lupta a fost din ce în ce mai 
crîncenă în ziua aceea. 'mpăratul a stat drept în carul lui în 
faţa Sirienilor, și seara a murit. Singele a curs din rană în 
lăuntrul carului. La apusul soarelui, s'a strigat prin toată 
tabăra: “Să plece fiecare în cetatea lui și să plece fiecare în 
țara lui, căci a murit împăratul.” S'au întors la Samaria, și 
împăratul a fost îngropat la Samaria. Cînd au spălat carul 

în iazul Samariei, cînii au lins sîngele lui Ahab, și curvele s'au 
scăldat în el, după cuvîntul pe care-l spusese Domnul. Cele- 
lalte fapte ale lui Ahab, tot ce a făcut el, casa de fildeș pe care 
a zidit-o, și toate cetăţile pe cari le-a zidit, nu sînt scrise oare 
în cartea Cronicilor împăraţilor lui Israel? Ahab a adormit cu 
părinţii săi. Şi în locul lui, a domnit fiul său Ahazia. Iosafat, 
fiul lui Asa, a început să domnească peste luda, în al patrulea 
an al lui Ahab, împăratul lui Israel. Iosafat era de treizeci 
și cinci de ani cînd s'a făcut împărat, și a domnit douăzeci și 
cinci de ani la Ierusalim. Mamă-sa se numea Azuba, fata lui 
Șilhi. El a umblat în toată calea tatălui său Asa, și nu s'a 
abătut deloc dela ea, făcînd ce este plăcut înaintea Domnului. 
Numai că înălțimile n'au fost îndepărtate: poporul tot mai 
aducea jertfe și tămiie pe înălțimi. Iosafat a trăit în pace cu 
împăratul lui Israel. Celelalte fapte ale lui Iosafat, isprăvile 
și războaiele lui, nu sînt scrise oare în cartea Cronicilor îm- 
păraţilor lui Iuda? EI a scos din ţară pe sodomiţii cari mai 
rămăseseră de pe vremea tatălui său Asa. "n Edom nu era îm- 
părat pe atunci: cîrmuia un dregător. Iosafat a făcut corăbii 
din Tars ca să meargă la Ofir să aducă aur; dar nu s'au dus, 
căci corăbiile s'au sfărîmat la Eţion-Gheber. Atunci Ahazia, 
fiul lui Ahab, a zis lui losafat: “Vrei ca slujitorii mei să meargă 
împreună cu ai tăi pe corăbii?” Dar Iosafat n'a voit. Iosafat 
a adormit cu părinţii săi, și a fost îngropat cu părinţii săi, în 
cetatea tatălui său David. Și în locul lui a domnit fiul său 
Ioram. Ahazia, fiul lui Ahab, a început să domnească peste 
Israel la Samaria, în al șaptesprezecelea an al lui Iosafat, îm- 
păratul lui Iuda. A domnit doi ani peste Israel. El a făcut 
ce este rău înaintea Domnului, și a umblat în calea tatălui său 
și în calea mamei sale, și în calea lui leroboam, fiul lui Nebat, 
care făcuse pe Israel să păcătuiască. A slujit lui Baal și s'a 
închinat înaintea lui, și a mîniat pe Domnul, Dumnezeul lui 
Israel, cum făcuse și tatăl său. 

; oab s'a răzvrătit împotriva lui Israel, după moartea 


lui Ahab. Ahazia a căzut prin zăbrelele odăii lui 
de sus în Samaria, și s'a îmbolnăvit. A trimes niște 
soli, și le-a zis: “Duceţi-vă și întrebaţi pe Baal- 
Zebub, dumnezeul Ecronului, ca să știu dacă mă voi vindeca de 
boala aceasta.” Dar îngerul Domnului a zis lui Ilie, Tișbitul: 


2 

“Scoală-te, suie-te înaintea solilor împăratului Samariei, și spune- 


le: „Oare nu este Dumnezeu în Israel, de vă duceţi să întrebaţi 
pe Baal-Zebub, dumnezeul Ecronului? De aceea, așa vorbește 
Domnul: „Nu te vei mai da jos din patul în care te-ai suit, ci 
vei muri.” Şi Ilie a plecat.  Solii s'au întors la Ahazia. Şi el 
le-a zis: “Pentruce v'aţi întors?” Ei i-au răspuns: “Un om s'a 
suit înaintea noastră, și ne-a zis: “ntoarceţi-vă la împăratul 
care v'a trimes, și spuneţi-i: „Așa vorbește Domnul: “Oare 
nu este Dumnezeu în Israel, de trimeteţi să întrebe pe Baal- 
Zebub, dumnezeul Ecronului? De aceea nu te vei mai da jos 
din patul în care te-ai suit, ci vei muri.” Ahazia le-a zis: “Ce 
înfățișare avea omul acela care s'a suit înaintea voastră și v'a 
spus aceste cuvinte?” Ei au răspuns: “Era un om îmbrăcat 
cu o manta de păr și încins cu o curea la mijloc.” Și Ahazia a 
zis: “Este Ilie, Tișbitul.” A trimes la el pe o căpetenie de cin- 
cizeci cu cei cincizeci de oameni ai lui. Căpetenia aceasta s'a 
suit la Ilie, care ședea pe virful muntelui, și i-a zis: “Omule al 
lui Dumnezeu, împăratul a zis: „Pogoară-te!” Ilie a răspuns 
căpeteniei peste cincizeci: “Dacă sînt un om al lui Dumnezeu, 
să se pogoare foc din cer și să te mistuie, pe tine și pe cei cin- 
cizeci de oameni ai tăi!” Și s'a pogorit foc din cer și l-a mistuit 
pe el și pe cei cincizeci de oameni ai lui. Ahazia a trimes din 
nou la el altă căpetenie peste cincizeci cu cei cincizeci de oa- 
meni ai lui. Căpetenia aceasta a luat cuvîntul, și a zis lui Ilie: 
“Omule al lui Dumnezeu, așa a zis împăratul: “Grăbește-te de 
te pogoară!” Tlie le-a răspuns: “Dacă sînt un om al lui Dum- 

nezeu, să se pogoare foc din cer și să te mistuiască, pe tine și 
pe cei cincizeci de oameni ai tăi!” Și s'a pogorit foc din cer și 
l-a mistuit, pe el și pe cei cincizeci de oameni ai lui. Ahazia a 
trimes din nou o a treia căpetenie peste cincizeci, împreună cu 
cei cincizeci de oameni ai săi. Această a treia căpetenie peste 
cincizeci s'a suit; și, la sosire, și-a plecat genunchii înaintea lui 
Ilie, și i-a zis, rugîndu-l: “Omule al lui Dumnezeu, te rog, viața 
mea și viața acestor cincizeci de oameni, slujitorii tăi, să fie 
scumpă înaintea ta! Iată, s'a pogorit foc din cer și a mistuit 
pe cele dintii două căpetenii peste cincizeci și pe cei cincizeci 
de oameni ai lor: dar acum, viața mea să fie scumpă înaintea 
ta!” ngerul Domnului a zis lui Ilie: “Pogoară-te împreună 
cu el, n'ai nicio frică de el.” Ilie s'a sculat și s'a pogorit cu el 
la împăratul. El i-a zis: “Așa vorbește Domnul: ,Pentrucă 
ai trimes soli să întrebe pe Baal-Zebub, dumnezeul Ecronului, 
ca și cum n'ar fi în Israel Dumnezeu al cărui cuvînt să-l poţi 
întreba, nu te vei mai da jos din patul în care te-ai suit, ci vei 
muri.” Ahazia a murit, după cuvîntul Domnului, rostit prin 
Ilie. Și în locul lui, a început să domnească Ioram, în al doilea 
an al lui Ioram, fiul lui Iosafat, împăratul lui Iuda; căci n'avea 
fiu. Celelalte fapte ale lui Ahazia, și ce a făcut el, nu sînt 
scrise oare în cartea Cronicilor împăraţilor lui Israel? 


Cînd a voit Domnul să ridice pe Ilie la cer într'un vîrtej 
de vînt, Ilie pleca din Ghilgal cu Elisei. Ilie a zis lui Elisei: 
'Rămii aici, te rog, căci Domnul mă trimete pînă la Betel.” 
Elisei a răspuns: “Viu este Domnul și viu este sufletul tău că 
nu te voi părăsi.” Și s'au pogorit la Betel. Fiii proorocilor, 
cari erau la Betel, au ieșit la Elisei, și i-au zis: “Știi că Domnul 
răpește astăzi pe stăpînul tău deasupra capului tău?” Și ela 
răspuns: “Știu și eu, dar tăceți.” Ilie i-a zis: 'Eliseie, rămii 
aici, te rog, căci Domnul mă trimete la Ierihon.” El a răspuns: 
“Viu este Domnul și viu este sufletul tău că nu te voi părăsi!” 
Și au ajuns la Ierihon. Fii proorocilor, cari erau la Ierihon, 
s'au apropiat de Elisei, și i-au zis: “Ştii că Domnul răpește azi 
pe stăpînul tău deasupra capului tău?” Și el a răspuns: “Știu 
și eu; dar tăceţi.” Ilie i-a zis: “Rămii aici, te rog, căci Domnul 
mă trimete la Iordan.” El a răspuns: “Viu este Domnul și viu 

este sufletul tău că nu te voi părăsi.” Și amindoi și-au văzut de 
drum. Cincizeci de inși dintre fiii proorocilor au sosit și s'au 
oprit la o depărtare oarecare în faţa lor, și ei amindoi s'au oprit 
pe malul Iordanului. Atunci Ilie și-a luat mantaua, a făcut-o 
sul, și a lovit cu ea apele, cari s'au despărţit într'o parte și 
într'alta, și au trecut amindoi pe uscat.  Dupăce au trecut, 
Ilie a zis lui Elisei: “Cere ce vrei să-ţi fac, înainte ca să fiu 
răpit dela tine.” Elisei a răspuns: “Te rog să vină peste mine 
o îndoită măsură din duhul tău!” Tlie a zis: “Greu lucru ceri. 
Dar dacă mă vei vedea cînd voi fi răpit dela tine, așa ţi se va 
întîmpla; dacă nu, nu ţi se va întîmpla așa,” Pe cînd mergeau 
ei vorbind, iată că un car de foc și niște cai de foc i-au despărțit 
pe unul de altul, și Ilie s'a înălţat la cer într'un vîrtej de vînt. 
Elisei se uita și striga: “Părinte! Părinte! Carul lui Israel și 
călărimea lui!” Și nu l-a mai văzut. Apucîndu-și hainele, le-a 
sfișiat în două bucăţi, și a ridicat mantaua, căreia îi ice 
drumul Ilie. Apoi s'a întors, și s'a oprit pe malul Iordanului; 
a luat mantaua, căreia îi dăduse Ilie drumul, și a lovit apele 
cu ea, și a zis: “Unde este acum Domnul, Dumnezeul lui Ilie?” 
Și a lovit apele, cari s'au despărțit într'o parte și în alta, și 
Elisei a trecut. Fiii proorocilor cari erau în fața lerihonului, 
cînd l-au văzut, au zis: “Duhul lui Ilie a venit peste Elisei.” Și 
i-au ieșit înainte, și s'au închinat pînă la pămînt înaintea lui. 
Ei i-au zis: “lată că între slujitorii tăi sînt cincizeci de oameni 
viteji; vrei să se ducă să caute pe stăpinul tău?” Poate că 
Duhul Domnului l-a dus și l-a aruncat pe vreun munte sau în 
vreo vale.” El a răspuns: “Nu-i trimeteţi.” Dar ei au stăruit 
multă vreme de el. Și el a zis: “Trimeteţi-i.” Au trimes pe 
cei cincizeci de oameni, cari au căutat pe Ilie trei zile și nu 
l-au găsit. Cînd s'au întors la Elisei, care era la Ierihon, el 
le-a zis: “Nu v'am spus să nu vă duceţi?” Oamenii din cetate 
au zis lui Elisei: “lată, așezarea cetăţii este bună, după cum 
vede domnul meu; m apele sînt rele, și țara este stearpă.” 

El a zis: “Aduceţi-mi un blid nou și puneţi sare în el.” Și i-au 
adus. Apoi sa dus la izvorul apelor, şi a aruncat sare în el, 
și a zis: “Așa vorbește Domnul: Vindec apele acestea; nu va 
mai veni din ele nici moarte, nici sterpiciune.” Şi apele au 

fost vindecate pînă în ziua aceasta, după cuvîntul pe care-l 
rostise Domnul. De acolo s'a suit la Betel. Și pe cînd mergea 
pe drum, niște băieţași au ieșit din cetate, și și-au bătut joc de 
el. Ei îi ziceau: “Suie-te, pleşuvule! Suie-te, pleșuvule!” El 
s'a întors să-i privească, și i-a blestemat în Numele Domnului. 
Atunci au ieșit doi urși din pădure, și au sfișiat patruzeci și 
doi din acești copii. De acolo s'a dus pe muntele Carmel, de 
unde s'a întors la Samaria. 


Ioram, fiul lui Ahab, a început să domnească peste Israel 
la Samaria, în al optsprezecelea an al lui Iosafat, împăratul 
lui Iuda. A domnit doisprezece ani. El a făcut ce este rău 
înaintea Domnului, totuș nu ca tatăl său și ca mama sa. A 
răsturnat stilpii = Baal, pe cari-i făcuse tatăl său; dar sa 
dedat; la păcatele lui Tapon fiul lui Nebat, care Soe pe 
Israel să păcătuiască, și nu sa abătut dela ele. Meşa, îm- 
păratul Moabului, avea turme mari și plătea împăratului lui 
Israel un bir de o sută de mii de miei și o sută de mii de 
berbeci cu lina lor. La moartea lui Ahab, împăratul Moab- 
ului s'a. răsculat împotriva împăratului lui Israel.  "mpăratul 
Ioram a ieşit atunci din Samaria, și a numărat pe tot Israelul. 
A pornit, și a trimes să spună lui Iosafat, împăratul lui Iuda: 
“mpăratul Moabului s'a răsculat împotriva mea; vrei să vii cu 
mine să luptăm împotriva Moabului?” Iosafat a răspuns: “Voi 
merge, eu ca tine, poporul meu ca poporul tău, caii mei ca ai 
tăi.” Şia zis: “Pe care drum să ne suim?” Ioram a zis: “Pe 
drumul care duce în pustia Edomului.”  "mpăratul lui Israel, 
împăratul lui Iuda și împăratul Edomului, au plecat; și, după 
un drum de șapte zile, n'au avut apă pentru oștire și pentru 
vitele cari veneau după ea. Atunci împăratul lui Israel a zis: 
“Vai! Domnul a chemat pe acești trei împărați ca să-i dea 
în mînile Moabului!” Dar Iosafat a zis: “Nu este aici nici un 
prooroc al Domnului, prin care să putem întreba pe Domnul?” 
Unul din slujitorii împăratului lui Israel a răspuns: “Este aici 
Elisei, fiul lui Șafat, care turna apă pe mînile lui Ilie.” Şi 
Iosafat a zis: «Cuvântul Domnului este cu el.” "mpăratul lui 
Israel, Iosafat, și împăratul Edomului s'au pogorit la el. Elisei 
a zis împăratului lui Israel: “Ce am eu a face cu tine? Du-te la 

proorocii tatălui tău și la proorocii mamei tale.” Și împăratul 
lui Israel i-a zis: “Nu! căci Domnul a chemat pe acești trei 
împărați ca să-i dea în mînile Moabului!” Elisei a zis: “Viu 
este Domnul oștirilor, al cărui slujitor sînt, că, dacă n'aș avea 
în vedere pe Iosafat, împăratul lui Iuda, pe tine nu te-aș băga 
de loc în seamă, și nici nu m'aș uita la tine. Acum aduceți- 
mi un cîntăreț cu arfa.” Și pe cînd cînta cîntărețul din arfă, 
mîna Domnului a fost peste Elisei. Şi a zis: “Așa vorbește 
Domnul: “Faceţi gropi în valea aceasta, groapă lingă groapă! 
Căci așa, vorbește Domnul: „Nu veţi vedea vînt și nu veţi vedea 
ploaie, dar totuș valea aceasta, se va umplea de apă, și veți bea, 
voi, turmele voastre și vitele voastre. Dar aceasta este puţin 
lucru înaintea Domnului. El va da pe Moab în mîinile voas- 
tre; veți sfărîma toate cetăţile întărite și toate cetăţile alese, 
veţi tăia toţi copacii cei buni, veţi astupa toate izvoarele de 
apă, Și veţi strica cu pietre toate ogoarele cele mai bune.” Şi 
dimineaţa, în clipa cînd se aducea jertfa, iată că a venit apa 
de pe drumul Edomului, și s'a umplut ţara de apă. "nsă, toți 
Moabiţii, auzind că împărații se suie să lupte împotriva, lor, 
au chemat pe toţi cei în vîrstă să poarte armele și mai mari 
chiar, și au stătut la hotar.  S'au sculat disdedimineaţă, și 
cînd a strălucit soarele peste ape, Moabiţii au văzut în faţa 
lor apele roși ca sîngele. Fi au zis: “Este sînge! "mpăraţii 
au scos sabia între ei, s'au tăiat unii pe alţii; acum, la pradă, 
Moabiţi!” Şi au mers împotriva taberei lui Israel. Dar Israel 
s'a sculat, și a bătut pe Moab, care a luat-o la fugă dinaintea 
lor. Au pătruns în ţară, și au bătut pe Moab. Au sfărimat 
cetăţile, au aruncat fiecare pietre, în toate ogoarele cele mai 
bune și le-au umplut cu pietre au astupat toate izvoarele de 
apă, și au tăiat toţi copacii cei buni; prăștiașii au înconjurat 
și au bătut Chir-Hareset, din care n'au lăsat decit pietrele. 
'mpăratul Moabului, văzînd că fusese înfrint în luptă, a luat 
cu el șapte sute de oameni, cari scoteau sabia, să-și croiască 
drum pînă la împăratului Edomului; dar n'au putut. A luat 
atunci pe fiul său întîi născut, care trebuia să domnească în 
locul lui, și l-a adus ca ardere de tot pe zid. Și o mare mînie 
a cuprins pe Israel, care s'a depărtat de împăratul Moabului, 

și s'a întors în țară. 


O femeie dintre nevestele fiilor proorocilor a strigat lui Eli- 
sei: “Robul tău, bărbatul meu, a murit, și știi că robul tău 
se temea de Domnul; și cel ce l-a împrumutat a venit să ia 
cei doi copii ai mei și să-i facă robi.” Elisei i-a zis: “Ce pot 
să fac pentru tine? Spune-mi ce ai acasă?” Ea a răspuns: 
“Roaba ta n'are acasă decît un vas cu untdelemn. Și el a zis: 
“Du-te de cere vase de afară dela toţi vecinii tăi, vase goale, 
și nu cere puţine. Cînd te vei întoarce, închide ușa după tine 
și după copiii tăi; toarnă din untdelemn în toate aceste vase, 
și pune deoparte pe cele pline.” Atunci ea a plecat dela el. 
A închis ușa după ea și după copiii ei; ei îi apropiau vasele, 
și ea turna din untdelemn în ele. Cînd s'au umplut vasele, 
ea a zis fiului său: “Mai dă-mi un vas.” Dar el i-a răspuns: 
“Nu mai este niciun vas.” Şi n'a mai curs untdelemn. Ea 
s'a dus de a spus omului lui Dumnezeu lucrul acesta. Și el 
a zis: “Du-te de vinde untdelemnul, și plătește-ţi datoria; iar 
cu ce va rămînea, vei trăi tu și fiii tăi.” Intro zi Elisei tre- 
cea prin Sunem. Acolo era o femeie bogată. Ea a stăruit de 
el să primească să mănînce la ea. Și ori de cîte ori trecea, 
se ducea să măniînce la ea. Ea a zis bărbatului ei: “lată, 
știu că omul acesta, care trece totdeauna pela noi, este un om 
sfint al lui Dumnezeu. Să facem o mică odaie sus cu ziduri, 
și să punem în ea un pat pentru el, o masă, un scaun și un 
sfeșnic, ca să stea acolo cînd va veni la noi. Elisei, întorcîndu- 
se la Sunem, s'a dus în odaia de sus și s'a culcat acolo. Ela 
zis slujitorului său Ghehazi: “Cheamă pe Sunamita aceasta!” 
Ghehazi a chemat-o, și ea a venit înaintea lui. Și Elisei a zis 
lui Ghehazi: “Spune-i: „lată, pentru noi tu ţi-ai făcut toată 
turburarea aceasta, noi ce putem face pentru tine? Trebuie 
să vorbim pentru tine împăratului sau căpeteniei oștirii?” Ea 
a răspuns: “Eu locuiesc liniștită în mijlocul poporului meu.” 
Și el a zis: “Ce să fac pentru ea?” Ghehazi a răspuns: “Ea 
n'are fiu, și bărbatul ei este bătrîn.” Și ela zis: “Cheamă- 
o!” Ghehazi a chemat-o, și ea a venit la ușă. Elisei i-a zis: 
“La anul pe vremea aceasta, vei ținea în braţe un fiu.” Și ea 
a zis: “Nu! domnul meu, omule al lui Dumnezeu, nu amăgi 

pe roaba ta! Femeia a rămas însărcinată, și a născut un fiu 
chiar pe vremea aceea, în anul următor, cum îi spusese Elisei. 
Copilul s'a făcut mare. Și într'o zi cînd se dusese pela tatăl 
său la secerători, a zis tatălui său: “Capul meu! Capul meu!” 
Tatăl a zis slujitorului său: “Du-l la mamă-sa!”  Slujitorul 
l-a luat și l-a dus la mamă-sa. Și copilul a stat pe genunchii 
mamei sale pînă la amează, și apoi a murit. Ea sa suit, l-a 
culcat pe patul omului lui Dumnezeu, a închis ușa după ea, 
și a ieșit. A chemat pe bărbatul ei, și a zis: “Trimite-mi, 
te rog, un slujitor și o măgăriță; vreau să mă duc în grabă 
la omul lui Dumnezeu, și apoi mă voi întoarce.” Și el a zis: 
“Pentruce vrei să te duci astăzi la el? Doar nu este nici lună 
nouă, nici Sabat.” Ea a răspuns: “Fii pe pace!” Apoi a pus 
şaua pe măgăriță, și a zis slujitorului său: “Mină, și pleacă, să 
nu oprești pe drum decît cînd ţi-oi spune.” Ea a plecat deci 
și s'a dus la omul lui Dumnezeu pe muntele Carmel. Omul lui 
Dumnezeu a văzut-o de departe și a zis slujitorului său Ghe- 
hazi: “lată pe Sunamita aceea! Acum, aleargă dar înaintea 
ei, și spune-i: ‚Eşti bine? Bărbatul tău și copilul sînt bine, 
Ea a răspuns: “Bine.” Și cum a ajuns la omul lui Dumnezeu 
pe munte, i-a îmbrățișat picioarele. Ghehazi s'a apropiat s'o 
dea înapoi. Dar omul lui Dumnezeu a zis: “Lasă-o, căci este 
tare amărită, și Domnul mi-a ascuns lucrul acesta, și nu mi l-a 
făcut cunoscut.” Atunci ea a zis: “Am cerut eu oare dom- 
nului meu un fiu? N'am zis eu: “Nu mă amăgi?” Şi Elisei a 
zis lui Ghehazi: “ncinge-ţi mijlocul, ia toiagul meu în mînă, 
și pleacă. Dacă vei întilni pe cineva, să nu-l întrebi de sănă- 
tate; și dacă te va întreba cineva de sănătate, să nu-i răspunzi. 
Să pui toiagul meu pe faţa copilului.” Mama copilului a zis: 
“Viu este Domnul și viu este sufletul tău că nu te voi părăsi.” 
Și el s'a sculat și a mers după ea. Ghehazi le-o luase înainte, 
și pusese toiagul pe faţa copilului; dar n'a dat nici glas, nici 
semn de simţire. S'a întors înaintea lui Elisei, i-a spus lucrul 
acesta, și a zis: “Copilul nu s'a trezit”. Cînd a ajuns Elisei în 
casă, iată că murise copilul, culcat în patul lui. Elisei a intrat 
și a închis ușa după ei amîndoi, și s'a rugat Domnului. S'a 
suit, și s'a culcat pe copil; și-a pus gura pe gura lui, ochii lui pe 

ochii lui, mînile lui pe mînile lui, și s'a întins peste el. Și trupul 
copilului s'a încălzit. Elisei a plecat, a mers încoace și încolo 
prin casă, apoi s'a suit iarăș și s'a întins peste copil. Și copilul 
a strănutat de șapte ori, și a deschis ochii. Elisei a chemat pe 
Ghehazi, și a zis: “Cheamă pe Sunamita.” Ghehazi a chemat- 
o, și ea a venit la Elisei, care a zis: “la-ţi fiul!” Ea s'a dus și 
s'a aruncat la picioarele lui, și s'a închinat pînă la pamînt. Și 
și-a luat fiul, și a ieșit afară. Elisei s'a întors la Ghilgal, și în 
țară bîntuia o foamete. Pe cînd fiii proorocilor ședeau înain- 
tea lui, a zis slujitorului său: “Pune oala cea mare, și fierbe o 
ciorbă pentru fiii proorocilor!” Unul din ei a ieșit pe cîmp să 
culeagă verdeţuri; a găsit viță sălbatică și a cules din ea cur- 
cubeţe sălbatice, pînă și-a umplut haina. Cînd s'a întors, le-a 
tăiat în bucăţi în oala cu ciorbă, căci nu le cunoștea. Au dat 
oamenilor acelora să mănîince. Dar, cum au mîncat din ciorba 
aceea, au strigat: “Omule al lui Dumnezeu, moartea este în 
oală!” Și nau putut să mănînce. Elisei a zis: “Luaţi făină.” 
A aruncat făină în oală, și a zis: “Dă oamenilor acestora să 
mănînce.” Și nu mai era nimic vătămător în oală. A venit 
un om din Baal-Șalișa. A adus pîne din cele dintii roade omu- 
lui lui Dumnezeu, și anume douăzeci de pîni de orz, și spice 
noi în sac. Elisei a zis: “Dă oamenilor acestora să mănînce.” 
Slujitorul său a răspuns: “Cum pot să dau din ele la o sută 
de inși?” Dar Elisei a zis: “Dă oamenilor să mănînce; căci așa 
vorbește Domnul: „Vor mînca, și va mai răminea.” Atunci 
le-a pus pînile înainte; și au mincat și le-a mai și rămas, după 
cuvîntul Domnului. 


Naaman, căpetenia oștirii împăratului Siriei, avea trecere 
înaintea stăpînului său și mare vază; căci prin el izbăvise Dom- 
nul pe Sirieni. Dar omul acesta tare și viteaz era lepros. Și 
Sirienii ieşiseră în cete la o luptă, și aduseseră roabă pe o fetiţă 
din ţara lui Israel. Ea era în slujba nevestei lui Naaman. Și 
ea a zis stăpîinei sale: “Oh, dacă domnul meu ar fi la proorocul 
acela din Samaria, proorocul l-ar tămădui de lepra lui!” Naa- 
man s'a dus și a spus stăpînului său: “Fata aceea din țara lui 
Israel a vorbit așa și așa.” Şi împăratul Siriei a zis: “Du-te 
la Samaria, și voi trimete o scrisoare împăratului lui Israel.” 

A plecat, luînd cu el zece talanţi de argint, șase mii de sicli 
de aur, și zece haine de schimb. A dus împăratului lui Israel 
scrisoarea, care glăsuia așa: “Acum, cînd vei primi scrisoarea 
acasta, vei știi că îţi trimet pe slujitorul meu Naaman, ca să-l 
dou de lepra lui.” După ce a citit scrisoarea, Kaan lui 
Israel și-a rupt hainele, și a zis: “Oare sînt eu Dumnezeu, ca 
să omor și să înviez, de-mi spune să vindec pe un om de lepra 
lui? Sa știți dar și să înțelegeți că el caută prilej de ceartă cu 
mine.” Cînd a auzit Elisei, omul lui Dumnezeu, că împăratul 
lui Israel și-a sfișiat Hiele, a trimes să spună împăratului: 
“Pentruce ţi-ai sfișiat hainele? Lasă-l să vină la mine, și va 
ști că este un prooroc în Israel.” Naaman a venit cu caii și 
cu carul lui, și s'a oprit la poarta casei lui Elisei. Elisei a 
trimes să-i spună printr'un sol: “Du-te, și scaldă-te de șapte 
ori în lordan; și carnea ţi se va face sănătoasă, și vei fi cu- 
rat.”  Naaman sa miniat, și a plecat, zicînd: “Eu credeam 
că va ieși la mine, se va înfățișa el însuș, va chema Numele 
Domnului, Dumnezeului lui, își va duce mîna pe locul rănii, 
și va vindeca lepra. Nu sînt oare riurile Damascului, Abana 
și Parpar, mai bune decît toate apele lui Israel? N'aș fi putut 
oare să mă spăl în ele și să mă fac curat?” Și s'a întors și 
a plecat plin de mînie. Dar slujitorii lui s'au apropiat să-i 
vorbească, și au zis: “Părinte, dacă proorocul ţi-ar fi cerut un 
lucru greu, nu l-ai fi făcut? Cu atît mai mult trebuie să faci 
ce ţi-a spus: “Scaldă-te, și vei fi curat.” S'a pogorit atunci și 
s'a cufundat de șapte ori în Iordan, după cuvîntul omului lui 
Dumnezeu; și carnea lui s'a făcut iarăş cum este carnea unui 
copilaș, și s'a curăţit. Naaman s'a întors la omul lui Dum- 
nezeu cu tot alaiul lui. Cînd a ajuns, sa înfățișat înaintea 
lui, și a zis: “lată, cunosc acum că nu este Dumnezeu pe tot 
pămîntul, decît în Israel. Și acum, primește, rogu-te, un dar 
din partea robului tău.” Elisei a răspuns: “Viu este Domnul, 
al cărui slujitor sînt, că nu voi primi.” Naaman a stăruit de el 
să primească, dar el n'a vrut. Atunci Naaman a zis: “Fiindcă 
nu vrei să primești tu, îngăduie să se dea robului tău pămînt 
cât pot duce doi catîri; căci robul tău nu mai vrea să mai aducă 
altor dumnezei nici ardere de tot, nici jertfă, ci va aduce numai 

Domnului. lată totuș ce rog pe Domnul să ierte robului tău: 
cînd stăpînul meu intră în casa lui Rimon să se închine acolo și 
se sprijineşte pe mîna mea, mă închin și eu în casa lui Rimon: 
să ierte Domnul pe robul tău, cînd mă voi închina în casa lui 
Rimon!” Elisei i-a zis “Du-te în pace.”  Ghehazi, slujitorul 
lui Elisei, omul lui Dumnezeu, a zis în sine: “lată că stăpînul 
meu a cruțat pe Sirianul acela Naaman, și n'a primit din mina 
lui ce adusese. Viu este Domnul că voi alerga după el, și voi 
căpăta ceva dela el.” Şi Ghehazi a alergat după Naaman. 
Naaman, cînd l-a văzut alergînd după el, s'a dat jos din car 
ca să-i iasă înainte, și a zis: “Este bine totul?” El a răspuns: 
“Totul este bine. Stăpînul meu mă trimite să-ţi spun: “lată 
că au venit la mine doi tineri din muntele lui Efraim, dintre 
fiii proorocilor; dă-mi pentru ei, te rog, un talant de argint și 
două haine de schimb.” Naaman a zis: “Fă-mi plăcerea și ia 
doi talanţi.” A stăruit de el, și a legat doi talanţi de argint în 
doi saci, împreună cu două haine de schimb, și a pus pe doi 
din slujitorii săi să le ducă înaintea lui Ghehazi. Ajungînd la 
deal, Ghehazi le-a luat din mîinile lor, și le-a pus în casă. Apoi 
a dat drumul oamenilor acelora cari au plecat. După aceea 
s'a dus și s'a înfățișat înaintea stăpinului său. Elisei i-a zis: 
“De unde vii, Ghehazi?” El a răspuns: “Robul tău nu s'a dus 
nicăieri.” Dar Elisei i-a zis: “Oare n'a fost duhul meu cu tine, 
cînd a lăsat omul acela carul și a venit înaintea ta? Este oare 
acum vremea de luat argint, haine, măslini, vii, oi, boi, robi și 
roabe? Lepra lui Naaman se va lipi de tine și de sămînţa ta 
pentru totdeauna.” Și Ghehazi a ieșit dinaintea lui Elisei plin 
de lepră, alb ca zăpada. 


Fiii proorocilor au zis lui Elisei: “lată că locul unde locuim 
noi cu tine este prea strîmt pentru noi. Haidem pînă la Ior- 
dan; ca să luăm deacolo fiecare cîteo birnă, și să ne facem 
acolo un loc de locuit.” Elisei a răspuns: “Duceţi-vă.” Şi 
unul din ei a zis: “Fii bun și vino cu slujitorii tăi.” Ela 
răspuns: “Voi merge!” A plecat deci cu ei. Ajungînd la Ior- 
dan, au tăiat lemne. Şi pe cînd tăia unul din ei o birnă, a 
căzut ferul dela secure în apă. El a strigat: “Ah! domnul 
meu, era împrumutat!” Omul lui Dumnezeu a zis: “Unde a 

căzut?” Și i-a arătat locul. Atunci Elisei a tăiat o bucată de 
lemn, a aruncat-o în locul acela, și ferul dela secure a plutit 
pe apă. Apoi a zis: “Ridică-l!” Şi a întins mîna, și l-a luat. 
'mpăratul Siriei era în război cu Israel. Și, într'un sfat pe care 
l-a ţinut cu slujitorii săi, a zis: “Tabăra mea va fi în cutare 
loc.” Dar omul lui Dumnezeu a trimis să spună împăratului 
lui Israel: “Fereşte-te să treci pe lîngă locul acela, căci acolo 
sînt ascunși Sirienii.” Şi împăratul lui Israel a trimes niște 
oameni să stea la pîndă spre locul pe care i-l spusese și despre 
care îl înștiinţase omul lui Dumnezeu. Aceasta s'a întîmplat 
nu odată, nici de două ori. "mpăratului Siriei i s'a turburat 
inima. A chemat pe slujitorii săi, și le-a zis: “Nu voiţi să-mi 
spuneţi care din noi este pentru împăratul lui Israel?” Unul 
din slujitorii săi a răspuns: “Nimeni, împărate, domnul meu; 
dar proorocul Elisei, care este în Israel, spune împăratului lui 
Israel cuvintele pe cari le rostești în odaia ta de culcare.” Şi 
împăratul a zis: “Duceţi-vă și vedeţi unde este, ca să trimet 
să-l prindă.” Au venit și i-au spus: “lată că este la Dotan.” A 
trimes acolo cai, cară și o oaste puternică. Au ajuns noaptea, 
și au înconjurat cetatea. Slujitorul omului lui Dumnezeu s'a 
sculat disdedimineaţă și a ieșit. Și iată că o oaste înconjura 
cetatea, cu cai și cară. Și slujitorul a zis omului lui Dum- 
nezeu: “Ah! domnul meu, cum vom face?” El a răspuns: 
“Nu te teme, căci mai mulți sînt cei cu noi decît cei cu ei.” 
Elisei s'a rugat, și a zis: “Doamne, deschide-i ochii să vadă.” 
Și Domnul a deschis ochii slujitorului, care a văzut muntele 
plin de cai și de cară de foc împrejurul lui Elisei. Sirienii s'au 
pogorit la Elisei. El a făcut atunci următoarea rugăciune către 
Domnul: “Lovește, rogu-Te, pe poporul acesta cu orbire.” Și 
Domnul i-a lovit cu orbire, după cuvîntul lui Elisei. Elisei 
le-a zis: “Nu este aceasta calea, și nu este aceasta cetatea; 
veniți după mine, și vă voi duce la omul pe care-l căutaţi.” 
Și i-a dus la Samaria. Cînd au intrat în Samaria, Elisei a 
zis: “Doamne, deschide ochii oamenilor acestora, să vadă!” 
Și Domnul le-a deschis ochii, și au văzut că erau în mijlocul 
Samariei. "mpăratul lui Israel, văzîndu-i, a zis lui Elisei: “Să-i 
măcelăresc, să-i măcelăresc, părinte?” “Să nu-i măcelărești”, 

a răspuns Elisei. “Obicinuiești tu oare să măcelărești pe aceia 
pe cari îi iei prinși cu sabia și cu arcul tău? Dă-le pîine și 
apă, ca să măniînce și să bea; apoi să se ducă la stăpînul lor.” 
"mpăratul lui Israel le-a dat un prînz mare, și ei au mîncat și 
au băut; apoi le-a dat drumul, și au plecat la stăpînul lor. Și 
oștile Sirienilor nu s'au mai întors pe ţinutul lui Israel. După 
aceea, Ben-Haded, împăratul Siriei, stringîndu-și toată oștirea, 
s'a suit și a împresurat Samaria. ’n Samaria a fost o mare 
foamete, și atît de mult au strimtorat-o încît un cap de măgar 
preţuia optzeci de sicli de argint, și un sfert de cab de găinaţ de 
porumbel cinci sicli de argint. Și pe cînd trecea împăratul pe 
zid, o femeie i-a strigat: “Scapă-mă, împărate, domnul meu!” 
El a răspuns: “Dacă nu te scapă Domnul, cu ce să te scap 
eu? Cu venitul ariei sau al teascului?” Și împăratul i-a zis: 
“Ce ai?” Ea a răspuns: “Femeia aceea mi-a zis: „Dă-mi pe 
fiul tău să-l mîncăm astăzi, și mine vom mînca pe fiul meu. 
Noi am fiert pe fiul meu, și l-am mîncat. Și în ziua următoare 
i-am zis: ‚Dă pe fiul tău să-l mîncăm.' Dar ea a ascuns pe 
fiul ei.” Cum a auzit împăratul cuvintele acestei femei, și-a 
rupt hainele, cînd stătea pe zid. Și poporul a văzut că pe din- 
lăuntru avea un sac de păr pe trup. "'mpăratul a zis: “Să mă 
pedepsească Dumnezeu cu toată asprimea, dacă va rămînea 
astăzi capul lui Elisei, fiul lui Șafat, pe trupul lui!” Elisei 
şedea în casă, și bătrinii ședeau lingă el. "mpăratul a trimes 
pe cineva înainte. Dar înainte ca să ajungă solul, Elisei a zis 
bătrînilor: “Vedeţi că acest fiu de ucigaș trimete pe cineva sã- 
mi ia capul? Ascultaţi! Cînd va veni solul, închideţi ușa, și 
opriți-l la ușă; nu se aude oare sunetul pașilor stăpinului său 
în urma lui?” Pe cînd le vorbea el încă, solul se și pogorise 
la el, și împăratul a zis: “lată, răul acesta vine dela Domnul; 
ce mai am de nădăjduit dela Domnul?” 


Elisei a zis: “Ascultaţi cuvîntul Domnului! Așa vorbește 
Domnul: “Mine, la ceasul acesta, se va vinde la poarta Samariei 
o măsuță de floare de făină cu un siclu și două măsuri de orz 
cu un siclu.” Călărețul pe braţul căruia se rezema împăratul 
a răspuns omului lui Dumnezeu: “Chiar dacă ar face Domnul 
ferestre în cer, cum s'ar putea întîmpla un asemenea, lucru?” 

Și Elisei a zis: “Vei vedea cu ochii tăi: dar tu nu vei mînca 
din ele.” La intrarea porții erau patru leproși, cari au zis 
unul către altul: “La ce să ședem aici pînă vom muri? Dacă 
ne vom gîndi să intrăm în cetate, în cetate este foamete, și 
vom muri; și dacă vom sta aici, deasemenea vom muri. Hai- 
dem dar să ne aruncăm în tabăra Sirienilor; dacă ne vor lăsa 
cu viaţă, vom trăi, iar dacă ne vor omori, vom muri.” Au 
plecat dar în amurg, să se ducă în tabăra Sirienilor. Și cînd 
au ajuns la intrarea taberii Sirienilor, iată că nu era nimeni. 
Domnul făcuse să se audă în tabăra Sirienilor un vuiet de cară 
și un vuiet de cai, vuietul unei mari oștiri, și își ziseseră unul 
către altul: ““mpăratul lui Israel a tocmit împotriva noastră 
pe împărații Hetiţilor și pe împărații Egiptenilor, ca să vină 
să lupte împotriva noastră.” Şi s'au sculat și au luat-o la 
fugă în amurg. Și-au lăsat corturile, caii și măgarii, tabăra așa 
cum era și au fugit ca să-și scape viaţa. Leproșii, ajungînd la 
intrarea taberii, au pătruns într'un cort, au mincat și au băut, 
au luat din el argint, aur și haine, și s'au dus și le-au ascuns. 
S'au întors iarăș, au pătruns într'un alt cort și au luat și de 
acolo lucruri pe cari s'au dus și le-au ascuns. Apoi, și-au zis 
unul altuia: “Nu facem bine! Ziua aceasta este o zi de veste 
bună. Dacă vom tăcea și dacă vom aștepta pînă la lumina 
zilei de mine, vom fie pedepsiţi. Veniţi acum și haidem să 
dăm de știre casei împăratului.” Au plecat, și au chemat pe 
străjerii de la poarta cetăţii, și le-au spus așa: “Am intrat în 
tabăra Sirienilor, și iată că nu este nimeni, nu se aude niciun 
glas de om; n'am găsit decît cai legați și măgari legaţi, și cor- 
turile așa cum erau.”  Străjerii dela poartă au strigat, și au 
trimes vestea, aceasta înlăuntrul casei împăratului. "mpăratul 
s'a sculat noaptea, și a zis slujitorilor săi: “Vreau să vă spun 
ce ne fac Sirienii. Fiindcă știu că sîntem flăminzi, au părăsit 
tabăra ca să se ascundă în ogoare, și și-au zis: “Cînd vor ieși 
din cetate, îi vom prinde vii, și vom intra în cetate.” Unul 
din slujitorii împăratului a răspuns: “Să se ia cinci din caii 
cari au mai rămas în cetate, -li se va întîmpla doar cum s'a 
întîmplat la toată mulțimea lui Israel care a mai rămas, toată 
mulțimea lui Israel care se istovește, -și să trimetem să vedem 


10 


11 
12 


13 


14 


15 


16 


17 


18 


19 


20 


7. 14-8. 6 II IMPARATI 584 


ce se petrece.” Au luat două cară cu caii lor, și împăratul a 
trimes niște soli pe urmele oștirii Sirienilor, zicînd: “Duceţi-vă 
și vedeţi.” S'au dus după ei pînă la Iordan; și iată că tot dru- 
mul era plin cu haine și lucruri pe cari le aruncaseră Sirienii în 
goana lor. Solii s'au întors, și au spus împăratului. Poporul 
a ieșit, și a jăfuit tabăra Sirienilor. Și s'a vîndut o măsură de 
floare de făină cu un siclu și două măsuri de orz cu un siclu, 
după cuvîntul Domnului. "mpăratul încredințase paza porții 
în mîna călăreţului pe braţul căruia se rezemase atunci. Dar 
călărețul acesta a fost călcat în picioare de popor la poartă și 
a murit, după cuvîntul pe care-l rostise omul lui Dumnezeu, 
cînd se pogorise împăratul la el. Omul lui Dumnezeu spusese 
atunci împăratului: “Mine, la ceasul acesta, se vor vinde la 
poarta Samariei două măsuri de orz cu un siclu și o măsura de 
floare de făină cu un siclu.” Jar călăreţul răspunsese omului 
lui Dumnezeu: “Chiar dacă ar face Domnul ferestre în cer, 
cum s'ar putea întîmpla un asemenea lucru?” Și Elisei zisese: 
“Vei vedea cu ochii tăi; dar tu nu vei mînca din ele.” ’n ade- 
văr așa i s'a și întîmplat: a fost călcat în picioare la poartă de 
popor, și a murit. 


Elisei a zis femeii pe al cărei fiu îl înviase: “Scoală-te, du-te, 
tu și casa ta, și locuiește pentru o vreme unde vei putea; căci 
Domnul va trimete o foamete de șapte ani peste ţară, și foame- 
tea a și început.” Femeia s'a sculat, și a făcut după cuvîntul 
omului lui Dumnezeu: a plecat, ea și casa ei, și a locuit șapte 
ani în țara Filistenilor. După șapte ani, femela s'a întors din 
țara Filistenilor, și s'a dus să roage pe împărat pentru casa și 
ogorul ei. 'mparatul stătea de vorbă cu Ghehazi, slujitorul 
omului lui Dumnezeu, și zicea: “Istorisește-mi, te rog, toate 
lucrurile mari pe cari le-a făcut Elisei.” Și pe cînd istorisea 
împăratului cum înviase pe un mort, tocmai a venit femeia pe 
al cărei fiu îl înviase Elisei să roage pe împărat pentru casa și 
ogorul ei. Ghehazi a zis: “mpărate, domnul meu, iată femeia, 
și iată fiul ei pe care l-a înviat Elisei.”  "mpăratul a întrebat 
pe femeie, și ea i-a istorisit faptul. Apoi împăratul i-a dat un 
dregător, căruia i-a zis: “Vezi să se dea înapoi tot ce este al 
femeii acesteia, cu toate veniturile ogorului, din ziua cînd a 

părăsit țara și pînă acum!” Elisei s'a întors la Damasc. Ben- 
Hadad, împăratul Siriei, era bolnav. Și l-au înștiințat, zicînd: 
“Omul lui Dumnezeu a venit aici!”  "'mpăratul a zis lui Haz- 
ael: “Ia cu tine un dar, și du-te înaintea omului lui Dumnezeu. 
'ntreabă prin el pe Domnul, și zi: “Mă voi tămădui de boala 
aceasta?” Hazael s'a dus înaintea lui Elisei, luînd cu el un 
dar, tot ce era mai bun în Damasc, patruzeci de cămile încăr- 
cate. Cînd a ajuns, s'a înfățișat înaintea lui, și a zis: “Fiul 
tău Ben-Hadad, împăratul Siriei, mă trimete la tine să te în- 
treb: “Mă voi tămădui de boala aceasta?” Elisei i-a răspuns: 
“Du-te și spune-i: „Le vei tămădui“, măcar că Domnul mi-a de- 
scoperit că va muri.” Omul lui Dumnezeu și-a pironit privirea 
asupra lui Hazael, și s'a uitat ţintă la el multă veme; apoi a 
plins. Hazael a zis: “Pentruce plinge domnul meu?” Și Elisei 
a răspuns: “Pentrucă știu răul pe care-l vei face copiilor lui 
Israel; vei pune foc cetăților întărite ale lor; vei ucide cu sabia 
pe tinerii lor, vei zdrobi pe pruncii lor, și vei spinteca pîntecele 
femeilor însărcinate.” Hazael a zis: “Dar ce este robul tău, 
cînele acesta, ca să facă lucruri așa de mari?” Și Elisei a zis: 
“Domnul mi-a Coen că vei fi împărat al Siriei. Hazael 
a plecat dela Elisei, și s'a întors la stăpînul său, care i-a zis: 
“Ce ţi-a spus Elisei?” Și el a răspuns: “Mi-a spus că te vei 
tămădui!” A doua zi, Hazael a luat o învelitoare, pe care a 
muiat-o în apă, și a întins-o pe faţa împăratului, care a murit. 
Și, în locul lui, a domnit Hazael. ’n al cincilea an al lui Ioram, 
fiul lui Ahab, împăratul lui Israel, a început să domnească Io- 
ram, fiul lui Iosafat, împăratul lui Iuda. Avea treizeci și doi 
de ani cînd s'a făcut împărat, și a domnit opt ani la lerusalim. 
El a umblat în calea împăraţilor lui Israel, cum facuse casa 
lui Ahab, căci avea de nevastă pe o fată a lui Ahab, și a fă- 
cut ce este rău înaintea Domnului. Dar Domnul n'a voit să 
nimicească pe Iuda, din pricina robului Său David, după făgă- 
duinta pe care i-o făcuse că-i va da totdeauna o lumină printre 
fiii săi. Pe vremea sa, Edom s'a răsculat împotriva stăpinirii 
lui Iuda, și au pus un împărat peste ei. Ioram a trecut la Tair, 
cu toate carele lui. Sculîndu-se noaptea, a bătut pe Edomiţi, 
cari-l înconjurau, și pe căpeteniile carălor, și poporul a fugit 

în corturi. Răscoala Edomului împotriva stăpinirii lui Iuda a 
ținut pînă în ziua de azi. Libna s'a răsculat tot în acelaș timp. 
Celelalte fapte ale lui Ioram, și tot ce a făcut el, nu sînt scrise 
oare în cartea Cronicilor împăraţilor lui Iuda? Ioram a ador- 
mit cu părinţii săi, și a fost îngropat cu părinţii săi în cetatea 
lui David. Și, în locul lui, a domnit fiul său Ahazia. ’n al 
doisprezecelea an al lui Ioram, fiul lui Ahab, împăratul lui Is- 
rael, a început să domnească Ahazia, fiul lui Ioram, împăratul 
lui Iuda. Ahazia avea douăzeci și doi de ani cînd a ajuns 
împărat, și a domnit un an la Ierusalim. Mamă-sa se chema 
Atalia, fata lui Omri, împăratul lui Israel. Ela umblat în 
calea casei lui Ahab, și a făcut ce este rău înaintea Domnului, 
ca și casa lui Ahab, căci era ginerele casei lui Ahab. Ela 
mers cu loram, fiul lui Ahab, la război împotriva lui Hazael, 
împăratul Siriei, la Ramot din Galaad. Și Sirienii au rănit pe 
Ioram. ’mpäratul Ioram s'a întors să se tămăduiască la Izreel 
de rănile pe cari i le făcuseră Sirienii la Rama, cînd se bătea 
împotriva lui Hazael, împăratul Siriei. Ahazia, fiul lui Ioram, 
împăratul lui Iuda, s'a pogorit să vadă pe Ioram, fiul lui Ahab, 
la Izreel, pentru că era bolnav. 


Proorocul Elisei a chemat pe unul din fiii proorocilor, și 
i-a zis: “ncinge-ţi mijlocul, ia cu tine sticluţa aceasta cu unt- 
delemn, și du-te la Ramot în Galaad. Cînd vei ajunge acolo, 
să cauţi să vezi pe lehu, fiul lui Iosafat, fiul lui Nimși. Să te 
duci să-l ridici din mijlocul fraţilor săi, și să-l aduci într'o odaie 
deoparte. Să iei sticluţa cu untdelemn, să-l torni pe capul 
lui, și să zici: “Așa zice Domnul: „Le ung împărat al lui Israel; 
Apoi să deschizi ușa, și să fugi fără să te oprești.” Tînărul, 
slujitorul proorocului, a plecat în Ramot din Galaad. Cînd a 
ajuns, căpeteniile oștirii ședeau jos. El a zis: “Căpetenie, am 
să-ți spun o vorbă.” Și Iehu a zis: “Căruia dintre noi toți?” 
El a răspuns: “Tie, căpetenie.” Iehu s'a sculat și a intrat în 
casă, și tînărul i-a turnat untdelemnul pe cap, zicîndu-i: “Așa 
zice Domnul, Dumnezeul lui Israel: „Le ung împărat al lui 
Israel, al poporului Domnului. Să nimicești casa stăpinului 
tău Ahab, și voi răzbuna asupra Izabelei sîngele robilor Mei, 
proorocii, și sîngele tuturor slujitorilor Domnului. Toată casa 

lui Ahab va peri; voi nimici pe oricine ţine de Ahab, fie rob, 
fie slobod în Israel, și voi face casa lui Ahab asemenea, casei 
lui leroboam, fiul lui Nebat, și casei lui Baeșa, fiul lui Ahia. 
Ciînii vor mînca pe Izabela în ogorul din Izreel, și nu va fi cine 
s'o îngroape.” Apoi tînărul a deschis ușa, și a fugit. Cînd a 
ieșit Iehu la slujitorii stăpînului său, ei i-au zis: “Toate bune? 
Pentruce a venit nebunul acesta la tine?” Iehu le-a răspuns: 
“Voi cunoaşteţi bine pe omul acesta și ce poate spune.” Dar 
ei au zis: “Minciună! Spune-ne dar!” Și el a zis: “Mi-a vorbit 
așa și așa, zicînd: „Așa zice Domnul: „Te ung împărat al lui 
Israel.“ ’ndată și-au luat fiecare hainele și le-au pus subt Iehu 
pe treptele goale. Apoi au sunat din trimbiţă, și au zis: “Iehu 
este împărat!” Astfel a uneltit Iehu, fiul lui Iosafat, fiul lui 
Nimși, împotriva lui Ioram. -Și Ioram și tot Israelul apărau 
Ramotul din Galaad împotriva lui Hazael, împăratul Siriei. 
Dar împăratul Ioram se întorsese să se vindece la Izreel de 
rănile pe cari i le făcuseră, Sirienii, cînd se bătea împotriva lui 
Hazael, împăratul Siriei. -Iehu a zis: “Dacă voiţi, să nu lăsaţi 
pe nimeni să scape din cetate, ca să se ducă să dea de veste 
la Izreel.” Şi Iehu s'a suit în carul lui și a plecat la Izreel; 
căci loram era bolnav în pat acolo, și Ahazia, împăratul lui 
luda, se pogorise să-l vadă.  Caraula pusă pe turnul lui Izreel 
a văzut ceata lui Iehu venind, și a zis: “Văd o ceată de oa- 
meni.” Joram a zis: “la un călăreț, și trimete-l înaintea lor să 
întrebe dacă este pace.” Călărețul s'a dus înaintea lui Iehu, 
și a zis: “Așa zice împăratul: “Veniţi cu pace?” Și Iehu a 
răspuns: “Ce-ţi pasă de pace? Treci înapoia mea.” Caraula 
a dat de știre, și a zis: “Solul s'a dus pînă la ei, și nu se mai 
întoarce.” Ioram a trimes un al doilea călăreț, care a ajuns la 
ei, și a zis: “Așa, zice împăratul: “Veniţi cu pace?” Și Iehu a 
răspuns: “Ce-ţi pasă de pace? Treci înapoia mea.”  Caraula 
a dat de știre, și a zis: “Sa dus pînă la ei, și nu se întoarce. 
Și alaiul este ca al lui Iehu, fiul lui Nimși, căci mînă ca un 
nebun.” Atunci Ioram a zis: “nhamă!” Și au pus caii la car. 
Ioram, împăratul lui Israel, și Ahazia, împăratul lui Iuda, au 
ieșit fiecare, în carul lui, înaintea lui Iehu; și l-au întîlnit în 
ogorul lui Nabot din Izreel. Cum a văzut Ioram pe Iehu, a 


10 


13 


14 


15 


16 


17 


18 


20 


21 


23 
24 


25 


26 


27 


28 


29 


30 


31 
32 


33 


34 


35 


36 


37 


9. 23—10. 1 II IMPARATI 588 


zis: “Pace, Iehu?” Iehu a răspuns: “Ce, pace! Cîtăà vreme 
dăinuiesc curviile mamei tale Izabela, și mulțimea vrăjitori- 
ilor ei!” Joram a sucit frinele și a fugit, zicînd lui Ahazia: 
“Vinzare, Ahazia!” Dar Iehu a pus mîna pe arc, și a lovit pe 
Ioram între umeri. Săgeta a ieșit prin inimă, și Ioram a căzut 
în car. Iehu a zis căpeteniei sale Bidcar: “Ia-l și aruncă-l în 
ogorul lui Nabot din Izreel; căci adu-ţi aminte că atunci cînd 
stăteam împreună, eu și tu, călări pe cai înapoia tatălui său 
Ahab, Domnul a rostit împotriva lui hotărîrea aceasta: “Am 
văzut ieri sîngele lui Nabot și sîngele fiilor lui.” zice Domnul, 
“şi-ţi voi face la fel chiar în ogorul acesta”, zice Domnul!” Ia-l 
dar, și aruncă-l în ogor, după cuvîntul Domnului.” Ahazia, 
împăratul lui luda, cînd a văzut lucrul acesta, a fugit pe dru- 
mul care duce la casa din grădină. Iehu l-a urmărit, și a zis: 
“Loveşte-l și pe el în car!” Și l-au lovit la suișul Gur, lingă 
Ibleam. El a fugit la Meghido, și a murit acolo. Slujitorii lui 
l-au dus într'un car la Ierusalim, și l-au îngropat în mormîntul 
lui, cu părinţii lui, în cetatea lui David. Ahazia se făcuse îm- 
părat al lui Iuda în anul al unsprezecelea al lui Ioram, fiul lui 
Ahab. Iehu a intrat în Izreel. Izabela, auzind lucrul acesta, 
și-a uns sprincenele, și-a împodobit capul, și se uita pe fer- 
eastră. Pe cînd intra lehu pe poartă, ea a zis: "Pace, noule 
Zimri, ucigașul stăpinului său?” El a ridicat faţa spre fereas- 
tră, și a zis: “Cine este pentru mine? Cine?” Și doi sau trei 
dregători s'au uitat la el, apropiindu-se de fereastră. El a zis: 
“Aruncaţi-o jos!” Ei au aruncat-o jos, și i-a ţișnit sîngele pe 
zid și pe cai. Iehu a călcat-o în picioare. Apoi a intrat, a 
mincat și a băut, și a zis: “Duceţi-vă de vedeţi pe blestemata 
aceea, și îngropaţi-o, căci este fată de împărat.” S'au dus s'o 
îngroape; dar n'au găsit din ea decît ţeasta capului, picioarele 
și palmele miînilor.” S'au întors și au spus lui Iehu, care a zis: 
“Așa spusese Domnul prin robul său Ilie, Tișbitul: “Cînii vor 
mînca în ogorul din Izreel carnea Izabelei; și hoitul Izabelei 
va fi ca gunoiul pe fața ogoarelor, în ogorul din Izreel, așa încît 
nu se va mai putea zice: “Aceasta este Izabela!” 


'n Samaria erau șaptezeci de fii ai lui Ahab. Iehu a scris 


scrisori, și le-a trimes la Samaria căpeteniilor din Izreel, bătrînilor, 

și îngrijitorilor copiilor lui Ahab. ’n ele zicea: “Acum, cînd 
veţi primi scrisoarea, aceasta, -fiindcă aveţi cu voi pe fiii stăpînu- 
lui vostru, carăle și caii, o cetate întărită și arme,- vedeţi 
care din fiii stăpinului vostru este cel mai bun și mai vrednic, 
puneți-l pe scaunul de domnie al tatălui său, și luptaţi pentru 
casa stăpînului vostru!” Ei s'au temut foarte mult, și au zis: 
“Iată că doi împărați n'au putut să-i stea împotrivă; cum îi 
vom sta noi împotrivă?” Și căpetenia casei împărătești, căpe- 
tenia cetăţii, bătrinii, și îngrijitorii copiilor, au trimes să spună 
lui Iehu: “Noi sîntem slujitorii tăi, și vom face tot ce ne vei 
spune; nu vom pune pe nimeni împărat, fă ce vei crede.” Iehu 
le-a scris o a doua scrisoare, în care spunea: “Dacă sînteţi ai 
mei, și dacă ascultați de glasul meu, luaţi capetele oamenilor 
acelora, fiii stăpînului vostru, și veniţi la mine mîine la ceasul 
acesta, la Izreel.” Și cei șaptezeci de fii ai împăratului erau la 
mai marii cetăţii, cari-i creșteau. Cînd au primit scrisoarea, 
au luat pe fiii împăratului, și au tăiat pe acești șaptezeci de oa- 
meni; apoi le-au pus capetele în coșuri, și le-au trimes lui Iehu, 
la Izreel. Solul a venit să-i spună, zicînd: “Au adus capetele 
fiilor împăratului.” Și el a zis: “Faceţi-le două grămezi la in- 
trarea porții, pînă dimineaţă.” Dimineața a ieșit; și venind 
înaintea întregului popor, a zis: “Voi sînteţi fără vină! Eu 
am uneltit împotriva stăpînului meu și l-am omorît; dar cine 
a lovit pe toţi aceștia? Să știți dar că nu va cădea nimic la 
pămînt din cuvîntul Domnului, din cuvîntul pe care l-a ros- 
tit Domnul împotriva casei lui Ahab; Domnul împlinește ce a 
spus prin robul Său Ilie.” Şi Iehu a lovit pe toţi cei ce mai 
rămăseseră din casa lui Ahab la Izreel, pe toţi mai marii lui, 
pe prietenii și pe preoții lui, și n'a lăsat să scape nici unul. 
Apoi s'a sculat, și a plecat la Samaria. Cînd a ajuns la coliba 
de întîlnire a unor ciobani, pe drum, Iehu a dat peste fraţii 
lui Ahazia, împăratul lui Iuda, și a zis: “Cine sînteţi voi?” Ei 
au răspuns: “Sintem fraţii lui Ahazia, și ne pogorîm să urăm 
de bine fiilor împăratului și fiilor împărătesei.” Iehu a zis: 
“Prindeţi-i de vii.” Și i-au prins de vii, și i-au tăiat în număr 
de patruzeci și doi, la fîntîna colibei de întîlnire. Iehu n'a lăsat 
să scape niciunul. Plecând de acolo, a întîlnit pe lonadab, fiul 

lui Recab, care venea înaintea lui. L-a întrebat de sănătate, și 
i-a zis: “Inima ta este tot așa de curată, cum este inima mea 
faţă de a ta?” Și lonadab a răspuns: “Este.” “Dacă este,” 
a zis Iehu, “dă-mi mîna.” lonadab i-a dat mîna. Și Iehu l-a 
suit la el în car, și a zis: “Vino cu mine, și vei vedea rîvna 
mea pentru Domnul.” L-a luat astfel în carul său. Cînd a 
ajuns Iehu la Samaria, a ucis pe toţi cei rămași din Ahab în 
Samaria, și i-a nimicit cu desăvîrșire, după cuvîntul pe care-l 
spusese lui Ilie Domnul. Apoi a strîns tot poporul, și le-a zis: 
“Ahab a slujit puţin lui Baal, lehu însă îi va sluji mult. Acum 
chemaţi la mine pe toţi proorocii lui Baal, pe toţi slujitorii lui 
și pe toți preoţii lui, fără să lipsească unul, căci vreau să aduc 
o mare jertfă lui Baal: oricine va lipsi va muri.” Iehu lucra 
cu viclenie, ca să omoare pe toţi slujitorii lui Baal. El a zis: 
“Vestiţi o sărbătoare în cinstea lui Baal!” Și au vestit-o. A 
trimes soli în tot Israelul. Și au venit toţi slujitorii lui Baal; 
n'a fost unul care să nu fi venit. Au intrat în templul lui Baal 
așa încît templul lui Baal s'a umplut dela un capăt pînă la 
celalt. Iehu a zis celui ce păzea odaia cu veșmintele: “Scoate 
veșminte pentru toţi slujitorii lui Baal. “Și omul acela a scos 
veșminte pentru ei. Atunci Iehu a venit în templul lui Baal cu 
lonadab, fiul lui Recab, și a zis slujitorilor lui Baal:” Căutaţi 
și vedeţi, să nu fie niciun slujitor al Domnului aici, ci să fie 
numai slujitori de ai lui Baal.” Şi au intrat să aducă jertfe și 
arderi de tot. Iehu pusese afară optzeci de oameni, și le zis- 
ese: “Cine va lăsa să scape vreunul din oamenii pe cari-i dau 
pe mîna voastră, va răspunde de viaţa lui cu a sa.” Cînd au 
isprăvit de adus arderile de tot, Iehu a zis alergătorilor și căpe- 
teniilor: “Intraţi, și loviţi-i: unul să nu iasă.” Și i-au lovit cu 
ascuţișul săbiei. Alergătorii și căpeteniile i-au aruncat acolo, 
și s'au dus pînă la odaia din fund a templului lui Baal. Au 
scos afară stilpii Astarteei din casa lui Baal, și i-au ars. Au 
sfărimat stilpul lui Baal, au dărîmat și templul lui Baal, și 
l-au prefăcut într'o hazna de gunoi, care a rămas în picioare 
pînă în ziua de azi. Iehu a nimicit pe Baal din mijlocul lui 
Israel, dar nu s'a abătut dela păcatele lui leroboam, fiul lui 
Nebat, care făcuse pe Israel să păcătuiască, n'a părăsit vițeii 

de aur din Betel şi Dan. Domnul a zis lui lehu: “Pentru că 
ai adus bine la îndeplinire ce este plăcut înaintea Mea, și ai 
făcut, casei lui Ahab tot ce era după voia Mea, fiii tăi pînă 
la al patrulea neam vor şedea pe scaunul de domnie al lui Is- 
rael.” Totuş Iehu n'a luat seama să umble din toată inima lui 
în legea Domnului, Dumnezeul lui Israel; și nu s'a abătut de la 
păcatele în cari tîrîse leroboam pe Israel. Pe vremea aceea, 
Domnul a început să taie cîte o bucată din ţinutul lui Israel; 
și Hazael i-a bătut la toate hotarele lui Israel. Dela Iordan, 
spre soare-răsare, a bătut toată ţara Galaadului, pe Gadiţi, 
Rubeniţi și Manasiţi, dela Aroer, care este pe pîrîul Arnon, 
pînă la Galaad și Basan. Celelalte fapte ale lui Iehu, tot ce 
a făcut el, și toate isprăvile lui, nu sînt scrise oare în cartea 
Cronicilor împăraţilor lui Israel? Iehu a adormit cu părinții 
săi, și a fost îngropat la Samaria. Și, în locul lui, a domnit fiul 
său loahaz. Iehu domnise douăzeci și opt de ani peste Israel 
la Samaria. 


Atalia, mama lui Ahazia, văzînd că fiul ei a murit, s'a sculat 
și a omorît pe toți cei de neam împărătesc. Dar loșeba fata 
împăratului Ioram, sora lui Ahazia, a luat pe Ioas, fiul lui 
Ahazia, și l-a ridicat din mijlocul fiilor împăratului, cînd i- 
au omorît: l-a pus împreună cu doica lui în odaia paturilor. 
Astfel a fost ascuns de privirile Ataliei, și n'a fost omorit. A 
stat șase ani ascuns cu loșeba, în Casa Domnului. Și în ţară 
domnea Atalia. ’n anul al șaptelea, Iehoiada a trimes și a 
luat pe sutașii Cheretiţilor și alergătorilor, și i-a adus la el 
în Casa Domnului. A făcut legămînt cu ei, i-a pus să jure 
în Casa Domnului, și le-a arătat pe fiul împăratului. Apoi 
le-a poruncit astfel: “Iată ce aveţi să faceţi. O treime din 
voi, cari intră de slujbă în ziua Sabatului, să facă de strajă la 
casa împăratului, o treime la poarta Sur, și o treime la poarta 
dinapoia alergătorilor: să păziţi bine casa, așa încît să nu lăsaţi 
pe nimeni să intre. Celelalte două cete ale voastre, toți cei 
ce ies din slujbă în ziua Sabatului, vor păzi Casa Domnului 
de lîngă împărat; să înconjurați pe împărat de toate părţile, 
fiecare cu armele în mînă, și să omoriţi pe oricine va intra în 
șirurile voastre; să fiti lîngă împărat cînd va ieși și cînd va 

intra.” Sutaşii au îndeplinit toate poruncile pe cari le dăduse 
preotul Iehoiada. Şi-au luat fiecare oamenii, pe cei ce intrau 
în slujbă și pe ceice ieșeau din slujbă în ziua Sabatului, și 
s'au dus la preotul Iehoiada. Preotul a dat sutașilor sulițele 
și scuturile cari veneau dela împăratul David, și cari se aflau 
în Casa Domnului.  Alergătorii, fiecare cu armele în mînă, au 
înconjurat pe împărat, apezindu-se dela latura dreaptă pînă la 
latura stîngă a casei, lingă altar și lingă casă. Preotul a adus 
înainte pe fiul împăratului, și i-a pus cununa împărătească. și 
mărturia. L-au pus împărat, l-au uns, și bătînd din palme, au 
zis: “Trăiască împăratul!” Atalia a auzit vuietul alergătorilor 
și poporului, și a venit la popor în Casa Domnului. S'a uitat. 
Și iată că împăratul stătea pe scaunul împărătesc, după datină. 
Căpeteniile și trimbiţele erau lîngă împărat: tot poporul ţării 
se bucura, și sunau din trimbiţe. Atalia și-a sfișiat hainele, și 
a strigat: “Vinzare!” “Vinzare!” Atunci preotul Iehoiada a 
dat următoarea poruncă sutașilor, cari erau în fruntea oștirii: 
“Scoateţi-o afară din șiruri, și ucideți cu sabia pe oricine va 
merge după ea.” Căci preotul zisese: “Să nu fie omorită în 
Casa Domnului!” I-au făcut loc, și s'a dus la casa împăratului 
pe drumul pe care intrau caii: acolo a fost omorită. Iehoiada 
a făcut un legămînt între Domnul, împărat și popor, prin care 
ei aveau să fie poporul Domnului; a încheiat și un legămînt 
între împărat și popor. Tot poporul ţării a intrat în templul 
lui Baal, și l-au dărîmat, i-au sfărimat cu desăvirșire altarele 
și icoanele, și au ucis înaintea altarelor pe Matan, preotul lui 
Baal. Preotul Iehoiada a pus străjeri în Casa Domnului. A 
luat pe sutași, pe Cheretiţi și alergători, și pe tot poporul țării, 
au pogorit pe împărat din Casa Domnului, și au intrat în casa 
împăratului, pe drumul care duce la poarta alergătorilor. Și 
Ioas a șezut pe scaunul de domnie al împăraţilor. Tot poporul 
ţării se bucura, și cetatea era liniștită. Pe Atalia o omoriseră 
cu sabia în casa împăratului. Ioas avea şapte ani cînd a ajuns 
împărat. 


loas s'a făcut împărat în al șaptelea an al lui Iehu, și a 
domnit patruzeci de ani la Ierusalim.  Mamă-sa se chema 
Tibia, din Beer-Șeba. Ioas a făcut ce este plăcut înaintea 

Domnului, în tot timpul cât a urmat îndrumările preotului 
Iehoiada. Numai, că înălțimile n'au încetat; poporul tot mai 
aducea jertfe și tămiie pe înălțimi. Ioas a zis preoţilor: “Tot 
argintul închinat și adus în Casa Domnului, argintul ieșit la 
numărătoare, și anume argintul pentru răscumpărarea oame- 
nilor, după prețuirea făcută, și tot argintul pe care-i spune 
cuiva inima să-l aducă la Casa Domnului, preoţii să-l ia fiecare 
dela cei pe cari-i cunoaște, și să-l întrebuinţeze la dregerea, ca- 
sei, ori unde se va găsi ceva de dres.” Dar s'a întîmplat că, 
în al douăzeci și treilea an al împăratului Ioas, preoţii încă 
nu dreseseră, stricăciunile casei. "'mpăratul Ioas a chemat pe 
preotul Iehoiada și pe ceilalţi preoţi, și le-a zis: “Pentruce n'aţi 
dres stricăciunile casei?” Acum, să nu mai luaţi argint de la 
cunoscutii noștri, ci să-l dați pentru dregerea stricăciunilor ca- 
sei.” Preoții s'au învoit să nu mai ia argint dela popor, și să 
nu mai fie însărcinaţi cu dregerea stricăciunilor casei. Atunci 
preotul lehoiada a luat o ladă, i-a făcut o gaură în capac, și a 
pus-o lîngă altar, la dreapta, în drumul pe unde se intra în Casa 
Domnului. Preoţii cari păzeau pragul puneau în ea tot argintul 
care se aducea în Casa Domnului. Cînd vedeau că este mult 
argint în ladă, se suia logofătul împăratului cu marele preot, 
și strîngeau și numărau argintul care se afla în Casa Domnu- 
lui. ’ncredințau argintul cîntărit în mîinile celor însărcinaţi cu 
facerea lucrărilor la Casa Domnului. Și dădeau argintul acesta 
teslarilor și lucrătorilor cari lucrau în Casa Domnului, zidar- 
ilor și cioplitorilor de pietre, pentru cumpărarea lemnelor și 
pietrelor cioplite, trebuitoare la dregerea stricăciunilor Casei 
Domnului, și pentru toate cheltuielile privitoare la stricăciunile 
casei. Dar, cu argintul care se aducea în Casa Domnului, n'au 
făcut pentru Casa Domnului nici lighene de argint, nici mucări, 
nici potire, nici trimbiţe, nici un vas de aur sau de argint: ci 
îl dădeau celor ce făceau lucrarea, ca să-l întrebuinţeze pentru 
dregerea, Casei Domnului. Nu se cerea socoteală oamenilor 
în mîinile cărora dădeau argintul ca să-l împartă lucrătorilor, 
căci lucrau cinstit.  Argintul jertfelor pentru vină și al jert- 
felor de ispășire nu era adus în Casa Domnului: ci era pentru 
preoţi. Atunci Hazael, împăratul Siriei, s'a suit și s'a bătut 

împotriva Gatului, și l-a cucerit. Hazael avea de gînd să se 
suie împotriva Ierusalimului. Ioas, împăratul lui Iuda, a luat 
toate lucrurile închinate Domnului, și anume ce fusese închinat 
Domnului de Iosafat, de Ioram și de Ahazia, părinţii săi, îm- 
păraţii lui Iuda, ce închinase el însuș, și tot aurul care se găsea 
în visteriile Casei Domnului și casei împăratului. Și a trimes 
totul lui Hazael, împăratul Siriei, care nu s'a suit împotriva 
Ierusalimului. Celelalte fapte ale lui Ioas, și tot ce a făcut el, 
nu sînt scrise oare în cartea Cronicilor împăraţilor lui luda? 
Slujitorii lui s'au răsculat, au făcut o uneltire și au lovit pe 
loas în casa Milo, care este la pogorișul dela Sila.  Iozacar, 
fiul lui Șimeat, și lozabad, fiul lui Șomer, slujitorii lui, l-au 
lovit și a murit. Apoi l-au îngropat cu părinţii săi, în cetatea 
lui David. Și, în locul lui a domnit fiul său Amaţia 


'n al douăzeci și treilea an al lui Ioas, fiul lui Ahazia, îm- 
păratul lui Iuda, a început să domnească peste Israel la Samaria 
loahaz, fiul lui Iehu. A domnit șaptesprezece ani. El a făcut 
ce este rău înaintea Domnului; a săvirșit aceleaș păcate ca Ier- 
oboam, fiul lui Nebat, care făcuse pe Israel să păcătuiască, și 
nu s'a abătut de la ele. Domnul S'a aprins de mînie împotriva 
lui Israel, și i-a dat în mîinile lui Hazael, împăratul Siriei, și în 
mînile lui Ben-Hadad, fiul lui Hazael, tot timpul cât au trăit 
împărații aceștia. loahaz s'a rugat Domnului. Domnul l-a as- 
cultat, căci a văzut apăsarea subt care ţinea împăratul Siriei 
pe Israel, și Domnul a dat un izbăvitor lui Israel. Copiii lui 
Israel au scăpat din mînile Sirienilor, și au locuit în corturile 
lor ca mai nainte. Dar nu s'au abătut dela păcatele casei lui 
leroboam, care făcuse pe Israel să păcătuiască; s'au dedat și ei 
la ele, și chiar idolul Astarteei sta încă în picioare la Samaria. 
Din tot poporul lui loahaz Domnul nu-i lăsase decât cincizeci 
de călăreţi, zece cară, și zece mii de pedestrași; căci împăratul 
Siriei îi prăpădise și-i făcuse ca pulberea pe care o calci în 
picioare.  Celelale fapte ale lui loahaz, tot ce a făcut el, și is- 
prăvile lui, nu sînt scrise oare în cartea Cronicilor împăraţilor 
lui Israel? Ioahaz a adormit cu părinţii săi, și l-au îngropat la 
Samaria. Și, în locul lui, a domnit fiul său Joas. "n al treizeci 
și șaptelea an al lui Ioas, împăratul lui Iuda, a început să dom- 

nească peste Israel la Samaria Ioas, fiul lui loahaz. A domnit 
șasesprezece ani. El a făcut ce este rău înaintea Domnului; 
nu s'a abătut dela niciunul din păcatele lui leroboam, fiul lui 
Nebat, care făcuse pe Israel să păcătuiască, și s'a dedat la ele 
ca și el. Celelalte fapte ale lui Ioas, tot ce a făcut el, isprăvile 
lui, și războiul pe care l-a avut cu Amatia, împăratul lui Iuda, 
nu sînt scrise oare în cartea Cronicilor împăraţilor lui Israel? 
loas a adormit cu părinţii săi. Și pe scaunul lui de domnie s'a 
suit leroboam. Ioas a fost îngropat la Samaria cu împărații lui 
Israel. Elisei s'a îmbolnăvit de o boală de care a murit. Ioas, 
împăratul lui Israel, s'a pogorit la el, a plins pe faţa lui, și a zis: 
“Părinte, părinte! Carul lui Israel și călărimea lui!” Elisei i-a 

“Ia un arc și săgeți.” Și a luat un arc și niște săgeți! Apoi 
Elisei a zis împăratului lui Israel: “ncordează arcul cu mîna 

Și dupăce l-a încordat cu mîna lui, Elisei și-a pus mîinile 
pe mînile împăratului, și a zis: “Deschide fereastra din spre 
răsărit.” Şi a deschis-o. Elisei a zis: “Trage.” Și a tras. Elisei 
a zis: “Aceasta este o săgeată de izbăvire din partea Domnului, 
o săgeată. de izbăvire împotriva Sirienilor: vei bate pe Sirieni 
la Afec pînă îi vei nimici.” Elisei a mai zis: “la săgeți.” Și a 
luat. Elisei a zis împăratului lui Israel: “Loveşte în pămînt!” 
Și a lovit de trei ori; apoi s'a oprit. Omul lui Dumnezeu s'a 
miîniat pe el, și a zis: “Trebuia să lovești de cinci sau șase ori: 
atunci ai fi bătut pe Sirieni pînă i-ai fi nimici, acum îi vei bate 
numai de trei ori.” Elisei a murit, și a fost îngropat. 'n anul 
următor, au intrat în ţară niște cete de Moabiţi. Și, pe cînd 
îngropau un om, iată că au zărit una din aceste cete, și au 
aruncat pe omul acela în mormîntul lui Elisei. Omul s'a atins 
de oasele lui Elisei, și a înviat și s'a sculat pe picioare. Hazael, 
împăratul Siriei, asuprise pe Israel tot timpul vieţii lui loahac. 
Dar Domnul S'a îndurat de ei, și a avut milă de ei, Și-a întors 
Faţa pre ei din pricina legămîntului Său cu Avraam, Isaac și 
Iacov, n'a vrut să-i nimicească, şi pînă acum nu i-a lepădat 
dela Faţa lui. Hazael, împăratul Siriei, a murit, și, în locul 
lui, a domnit fiul său Ben-Hadad. Ioas, fiul lui loahaz, a luat 
înapoi din mîinile lui Ben-Hadad, fiul lui Hazael, cetăţile luate 
de Hazael dela loahaz, tatăl său, în timpul războiului. Ioas l-a 

bătut de trei ori, și a luat înapoi cetăţile lui Israel. 


’n al doilea an al lui Ioas, fiul lui loahaz, împăratul lui Is- 
rael, a început să domnească Amaţia, fiul lui Ioas, împăratul 
lui Iuda. Avea douăzeci și cinci de ani cînd s'a făcut împărat, 
și a domnit douăzeci și nouă de ani la Ierusalim. Mamă-sa 
se chema loadan, din Ierusalim. El a făcut ce este plăcut 
înaintea Domnului, totuș, nu ca tatăl său David; ci a lucrat 
în totul cum lucrase tatăl său Ioas. Numai că înălțimile nu 
le-a stricat; poporul tot mai aducea jertfe și tămiie pe înălțimi. 
Cînd s'a întărit împărăţia în minile lui, a lovit pe slujitorii săi 
cari uciseseră pe tatăl său împăratul. Dar n'a omorit pe fiii 
ucigașilor, căci așa este scris în cartea legii lui Moise, unde 
Domnul dă următoarea poruncă: “Să nu se omoare părinții 
pentru copii, și să nu se omoare copiii pentru părinţi; ci fiecare 
să fie omorît pentru păcatul lui.” A bătut zece mii de Edomiţi 
în Valea Sării. Și, în tot timpul războiului, a luat Sela, și a 
numit-o locteel, nume pe care l-a păstrat pînă în ziua de azi. 
Atunci Amaţia a trimes niște soli la Ioas, fiul lui loahaz, fiul 
lui Iehu, împăratul lui Israel, să-i spună: “Vino, să ne ve- 
dem faţa!” Şi Ioas, împăratul lui Israel, a trimes să spună 
lui Amaţia, împăratul lui Iuda: “Spinul din Liban a trimes 
să spună cedrului din Liban: “Dă pe fiică-ta de nevastă fiu- 
lui meu!” Și fiarele sălbatice din Liban au trecut și au călcat 
spinul în picioare. Ai bătut pe Edomiţi, și a început să ţi 
se înalțe inima. Bucură-te mai bine de slava ta, și stai acasă. 
Pentruce să stirnești un rău, care ar aduce căderea ta și a lui 
Iuda?” Dar Amaţia nu l-a ascultat. Și Ioas, împăratul lui 
Israel, s'a suit; și și-au văzut faţa, el și Amatia, împăratul lui 
Iuda, la Bet-Șemeșul lui Iuda. Iuda a fost bătut de Israel, 
și a fugit fiecare în cortul său. Ioas, împăratul lui Israel, a 
prins la Bet-Șemeș, pe Amaţia, împăratul lui Iuda, fiul lui 
Ioas, fiul lui Ahazia. Apoi a venit la Ierusalim, și a făcut 
o spărtură de patru sute de coţi în zidul Ierusalimului, dela 
poarta lui Efraim pînă la poarta unghiului. A luat tot aurul 
și argintul și toate vasele cari se aflau în Casa Domnului și în 
vistieriile casei împăratului; a luat și ostatici, și s'a întors în 
Samaria. Celelalte fapte ale lui Ioas, ce a făcut el, isprăvile 

lui, și războiul pe care l-a avut cu Amaţia, împăratul lui Iuda, 
nu sînt scrise oare în cartea Cronicilor împăraţilor lui Israel? 
loas a adormit cu părinţii săi, și a fost îngropat la Samaria, cu 16 
împărații lui Israel. Și, în locul lui, a domnit fiul său leroboam. 
Amaţia fiul lui Ioas, împăratul lui Iuda, a trăit cincisprezece 17 
ani după moartea lui Ioas, fiul lui loahaz, împăratul lui Israel. 
Celelalte fapte ale lui Amaţia, nu sînt scrise oare în cartea 18 
Cronicilor împăraţilor lui luda? "mpotriva lui s'a făcut o un- 19 
eltire la Ierusalim. El a fugit la Lachis, dar l-au urmărit și la 
Lachis, unde l-au omorît. L-au dus pe cai, și a fost îngropat la 20 
Ierusalim cu părinţii săi, în cetatea lui David. Și tot poporul 21 
lui Iuda a luat pe Azaria, în vîrstă de șasesprezece ani, și l-a 
pus împărat în locul tatălui său Amaţia. Azaria a zidit iarăș 22 
Elatul, şi l-a adus din nou supt stăpînirea lui Iuda, dupăce a 
adormit împăratul cu părinţii săi. "n al cincisprezecelea an al 23 
lui Amaţia, fiul lui Ioas, împăratul lui Iuda, a început să dom- 
nească la Samaria, leroboam, fiul lui Ioas, împăratul lui Israel. 

A domnit patruzeci şi unu de ani. Ela făcut ce este rău înain- 24 
tea Domnului; nu s'a abătut dela niciunul din păcatele lui Ier- 
oboam, fiul lui Nebat, care făcuse pe Israel să păcătuiască. A 25 
luat înapoi hotarele lui Israel, dela intrarea Hamatului pînă la 
marea cîmpiei, după cuvîntul pe care-l rostise Domnul, Dum- 
nezeul lui Israel, prin robul Său Iona, proorocul, fiul lui Ami- 
tai, din Gat-Hefer. Căci Domnul a văzut că necazul lui Israel 26 
ajunsese prea mare, a văzut și strimtorarea în care se aflau 

și robii și oamenii slobozi, fără să fie cineva care să vină în 
ajutorul lui Israel. Domnul nu hotărise să șteargă numele lui 27 
Israel, de subt ceruri, și i-a izbăvit prin leroboam, fiul lui Ioas. 
Celelalte fapte ale lui leroboam, tot ce a făcut el, isprăvile lui 28 
la război, și cum a adus iarăș subt stăpînirea lui Israel Dam- 
ascul și Hamatul, cari fuseseră ale lui Iuda, nu sînt scrise oare 
toate acestea în cartea Cronicilor împăraţilor lui Israel? Ier- 29 
oboam a adormit cu părinţii săi, cu împărații lui Israel. Și, în 
locul lui, a domnit fiul său Zaharia. 


’n al douăzeci și șaptelea an al lui leroboam, împăratul lui 
Israel, a început să domnească Azaria, fiul lui Amaţia, îm- 
păratul lui Iuda. Avea șasesprezece ani cînd a ajuns împărat, 2 

și a domnit cinci zeci și doi de ani la Ierusalim. Mamă-sa se 
chema Iecolia din Ierusalim. El a făcut ce este plăcut înain- 
tea Domnului, întocmai cum făcuse tatăl său Amatia. Nu- 
mai că înălțimile nu le-a stricat; poporul tot mai aducea jertfe 
și tămiie pe înălțimi. Domnul a lovit pe împărat cu lepră 
și el a fost lepros pînă în ziua morții, și a locuit într'o casă 
deosebită. Și lotam, fiul împăratului, era în fruntea casei și 
judeca poporul ţării. Celelalte fapte ale lui Azaria, și tot ce 
a făcut el, nu sînt scrise oare în cartea Cronicilor împăraţilor 
lui Iuda? Azaria a adormit cu părinţii săi, și l-au îngropat cu 
părinţii săi în cetatea lui David. Și, în locul lui, a domnit fiul 
său lotam. ’n al treizeci și optulea an al lui Azaria, împăratul 
lui luda, a început să domnească peste Israel la Samaria Za- 
haria, fiul lui leroboam. A domnit șase luni. El a făcut ce 
este rău înaintea Domnului, ca și părinţii lui; nu s'a abătut 
dela păcatele lui leroboam, fiul lui Nebat, care făcuse pe Israel 
să păcătuiască. Șalum, fiul lui labeș, a uneltit împotriva lui, 
l-a lovit înaintea poporului, și l-a omorît; și, în locul lui, a 
domnit el. Celelalte fapte ale lui Zaharia sînt scrise în cartea 
Cronicilor împăraţilor lui Israel. Astfel s'a împlinit ce spus- 
ese lui Iehu Domnul, cînd zisese: “Fiii tăi pînă în al patrulea 
neam vor şedea pe scaunul de domnie al lui Israel.”  Șalum, 
fiul lui labeș, a început să domnească în al treizeci și nouălea 
an al lui Ozia, împăratul lui luda. A domnit o lună la Samaria. 
Menahem, fiul lui Gadi, s'a suit din Tirţa și a venit la Samaria, 
a lovit în Samaria pe Șalum, fiul lui labeș, și l-a omorît; și, 
în locul lui, a domnit el. Celelalte fapte ale lui Șalum, și 
uneltirea pe care a făcut-o, sînt scrise în cartea Cronicilor îm- 
păraţilor lui Israel. Atunci Menahem a bătut Tifsahul și pe 
toţi ceice erau în el, cu ţinutul lui dinspre Tirţa,; l-a bătut pen- 
trucă nu-și deschisese porţile. Și a spintecat pîntecele tuturor 
femeilor însărcinate. ’n al treizeci și nouălea an al lui Azaria, 
împăratul lui luda, a început să domnească peste Israel Mena- 
hem, fiul lui Gadi. A domnit zece ani la Samaria. El a făcut 
ce este rău înaintea Domnului; nu s'a abătut, cât a trăit, dela 
păcatele lui leroboam, fiul lui Nebat, care făcuse pe Israel să 
păcătuiască. Pul, împăratul Asiriei, a venit în ţară. Și Mena- 

hem a dat lui Pul o mie de talanţi de argint, ca să-l ajute să-și 
întărească domnia. Menahem a ridicat argintul acesta dela 
toţi cei cu avere din Israel, ca să-l dea împăratului Asiriei; i-a 
pus să dea fiecare cîte cincizeci de sicli de argint. "*mpăratul 
Asiriei s'a întors înapoi, și nu s'a oprit atunci în ţară. Cele- 
lalte fapte ale lui Menahem, și tot ce a făcut el, nu sînt scrise 
oare în cartea Cronicilor împăraţilor lui Israel? Menahem a 
adormit cu părinţii săi. Și, în locul lui, a domnit fiul său Pec- 
ahia. ’n al cincizecilea an al lui Azaria, împăratul lui Iuda, 
a început să domnească peste Israel la Samaria, Pecahia, fiul 
lui Menahem. A domnit doi ani. Ela făcut ce este rău înain- 
tea Domnului; nu s'a abătut dela păcatele lui leroboam, fiul 
lui Nebat, care făcuse pe Israel să păcătuiască. Pecah, fiul 
lui Remalia, slujbașul lui, a uneltit împotriva lui; l-a lovit la 
Samaria, în palatul casei împăratului, ca și pe Argob și Arie; 
avea cu el cincizeci de oameni dintre fiii Galaadiţilor. A omorît 
astfel pe Pecahia, și a domnit în locul lui. Celelalte fapte ale 
lui Pecahia, și tot ce a făcut el, sînt scrise în cartea Croni- 
cilor împăraţilor lui Israel. ’n al cincizeci și doilea an al lui 
Azaria, împăratul lui Iuda, a început să domnească peste Is- 
rael la Samaria Pecah, fiul lui Remalia. A domnit douăzeci de 
ani. Ela făcut ce este rău înaintea Domnului; nu s'a abătut 
dela păcatele lui leroboam, fiul lui Nebat, care făcuse pe Israel 
să păcătuiască. Pe vremea lui Pecah, împăratul lui Israel, a 
venit Tiglat-Pileser, împăratul Asiriei, și a luat lionul, Abel- 
Bet-Maaca, lanoah, Chedeș, Haţor, Galaad și Galileia, toată 
țara lui Neftali, și pe locuitori i-a dus în prinsoare în Asiria. 
Osea, fiul lui Ela, a făcut o uneltire împotriva lui Pecah, fiul 
lui Remalia, l-a lovit și l-a omorît și a domnit el în locul lui, 
în al douăzecilea an al lui lotam, fiul lui Ozia. Celelalte fapte 
ale lui Pecah, și tot ce a făcut el, sînt scrise în cartea Croni- 
cilor împăraţilor lui Israel. "n al doilea an al lui Pecah, fiul 
lui Remalia, împăratul lui Israel, a început să domnească. Io- 
tam, fiul lui Ozia, împăratul lui Iuda. Avea douăzeci și cinci 
de ani cînd a ajuns împărat, și a domnit șasesprezece ani la 
Ierusalim. Mamă-sa se chema lerușa, fata lui Tadoc. Ela 
făcut ce este plăcut înaintea Domnului; a lucrat întocmai ca 


20 


21 


22 


23 


24 


25 


26 


27 


28 


29 


30 


31 


32 


33 


34 


35 


36 


37 


38 


10 


11 


15. 35-16. 11 II IMPARATI 600 


tatăl său Ozia. Numai că înălțimile nu le-a stricat; poporul 
tot mai aducea jertfe și tămiie pe înălțimi. lotam a zidit poarta 
cea mai înaltă a Casei Domnului. Celelalte fapte ale lui Io- 
tam, și tot ce a făcut el, nu sînt scrise oare în cartea Cronicilor 
împăraţilor lui Iuda? ’n vremea aceea, Domnul a început să 
trimeată împotriva lui Iuda pe Reţin, împăratul Siriei, și pe 
Pecah, fiul lui Remalia. lotam a adormit cu părinţii săi, și a 
fost îngropat cu părinţii săi în cetatea tatălui său David. Și, 
în locul lui a domnit fiul său Ahaz. 


n al șaptesprezecelea an al lui Pecah, fiul lui Remalia, a în- 
ceput să domnească Ahaz, fiul lui Iotam, împăratul lui Iuda. 
Ahaz avea douăzeci de ani cînd a ajuns împărat, și a domnit 
șasesprezece ani la Ierusalim. El n'a făcut ce este plăcut înain- 
tea Domnului, Dumnezeului său, cum făcuse tatăl său David. 
Ci a umblat în calea împăraţilor lui Israel; și chiar a trecut pe 
fiul său prin foc, după uriciunile neamurilor pe cari le isgonise 
Domnul dinaintea copiilor lui Israel. A adus jertfe și tămiie 
pe înălțimi, pe dealuri și supt toţi copacii verzi. Atunci Reţin, 
împăratul Siriei, şi Pecah, fiul lui Remalia, împăratul lui Is- 
rael, s'au suit împotriva Ierusalimului ca să lupte împotriva 
lui. Au împresurat pe Ahaz, dar n'au putut să-l biruiască. "n 
acelaș timp, Retin, împăratul Siriei, a adus iarăș Elatul subt 
stăpînirea Sirienilor; a izgonit pe Evrei din Elat, și Sirienii 
au venit la Elat, unde au locuit pînă în ziua de azi. Ahaz 
a trimes soli lui Tiglat-Pileser, împăratul Asiriei, să-i spună: 
“Eu sînt robul tău și fiul tău; suie-te, și izbăvește-mă din mîna 
împăratului Siriei, și din mîna împăratului lui Israel, care se 
ridică împotriva mea.” Şi Ahaz a luat argintul și aurul din 
Casa Domnului și din vistieriile casei împăratului, și l-a trimes 
ca dar împăratului Asiriei. "mpăratul Asiriei l-a ascultat. S'a 
suit împotriva Damascului, l-a luat, a dus pe locuitori în ro- 
bie la Chir, și a omorît pe Reţin.  'mpăratul Ahaz s'a dus 
la Damasc înaintea lui Tiglat-Pileser, împăratul Asiriei. Și, 
văzînd altarul din Damasc, împăratul Ahaz a trimes preotu- 
lui Urie chipul și înfățișarea acestui altar, întocmai cum era 
făcut. Preotul Urie a făcut un altar întocmai după chipul 
trimes din Damasc de împăratul Ahaz, și preotul Urie l-a fă- 

cut mai înainte ca să se întoarcă împăratul Ahaz din Dam- 
asc. La venirea lui din Damasc, împăratul a văzut altarul, 
s'a apropiat de el, şi s'a suit pe el. A ars pe el arderea de tot 
și darul de mîncare, a vărsat jertfele de băutură, și a stropit pe 
altar sîngele jertfelor de mulțămire. A îndepărtat dinaintea 
casei altarul de aramă care era înaintea Domnului, ca să nu 
fie între noul altar și Casa Domnului; l-a pus lingă noul al- 
tar, spre miazănoapte. Și împăratul Ahaz a dat următoarea 
poruncă preotului Urie: “Să arzi pe altarul cel mare arderea 
de tot de dimineaţă și darul de mîncare de seară, arderea de 
tot a împăratului și darul lui de mîncare, arderile de tot ale 
întregului popor din țară și darurile lor de mîncare, să torni pe 
el jertfele lor de băutură, și să stropești pe el tot sîngele arder- 
ilor de tot și tot sîngele jertfelor; cît despre altarul de aramă, 
nu-mi pasă de el.” Preotul Urie a făcut întocmai cum porun- 
cise împăratul Ahaz. Şi împăratul Ahaz a sfărîmat tăbliile 
dela temelie, și a scos lighenele de pe ele. A dat jos marea 
de pe boii de aramă cari erau supt ea, și a pus-o pe o par- 
doseală de piatră. De hatirul împăratului Asiriei, a schimbat 
în Casa Domnului pridvorul Sabatului care fusese zidit acolo, 
precum și intrarea de afară a împăratului. Celelalte fapte ale 
lui Ahaz, și tot ce a făcut el, nu sînt scrise în cartea Cronicilor 
împăraţilor lui Iuda? Ahaz a adormit cu părinţii săi, și a fost 
îngropat cu părinţii săi în cetatea lui David. Și, în locul lui, a 
domnit fiul său Ezechia. 


’n al doisprezecelea an al lui Ahaz, împăratul lui Iuda, a în- 
ceput să domnească peste Israel la Samaria, Osea, fiul lui Ela. 
A domnit nouă ani. Ela făcut ce este rău înaintea Domnului, 
totuș nu ca împărații lui Israel dinaintea lui. Salmanasar, îm- 
păratul Asiriei, s'a suit împotriva lui; și Osea i s'a supus, și i-a 
plătit un bir. Dar împăratul Asiriei a descoperit o uneltire la 
Osea, căci trimesese soli lui So, împăratul Egiptului, şi nu mai 
plătea pe fiecare an birul împăratului Asiriei. "mpăratul Asiriei 
l-a închis și l-a pus în lanţuri într'o temniță. Și împăratul 
Asiriei a străbătut toată ţara, și s'a suit împotriva Samariei, 
pe care a împresurat-o timp de trei ani. "n al nouălea an al 
lui Osea, împăratul Asiriei a luat Samaria, și a dus pe Israel în 

robie în Asiria, l-a pus să locuiască la Halah și la Habor, lîngă 
rîul Gozan, și în cetăţile Mezilor. Lucrul acesta s'a întîm- 
plat pentrucă copiii lui Israel au păcătuit împotriva Domnu- 
lui, Dumnezeului lor, care-i scosese din ţara Egiptului, de supt 
mîna lui Faraon, împăratul Egiptului, și pentrucă s'au închi- 
nat la alţi dumnezei. Au urmat obiceiurile neamurilor pe cari 
Domnul le izgonise dinaintea copiilor lui Israel, și obiceiurile 
rînduite de împărații lui Israel. Copiii lui Israel au făcut pe 
ascuns împotriva Domnului, Dumnezeului lor, lucruri cari nu 
sînt bune. Și-au zidit înălțimi în toate cetăţile lor, dela tur- 
nurile străjerilor pînă la cetăţile întărite. Şi-au ridicat stilpi 
idolești și Astartee pe orice deal și subt orice copac verde. Și 
acolo au ars tămiie pe toate înălțimile, ca și neamurile pe cari le 
izgonise Domnul dinaintea lor, și au făcut lucruri rele, prin cari 
au miîniat pe Domnul. Au slujit idolilor, despre cari Domnul 
le zisese: “Să nu faceţi lucrul acesta!” Domnul a înștiințat 
pe Israel și Iuda prin toţi proorocii Lui, prin toţi văzătorii, 
și le-a zis: “ntoarceţi-vă dela căile voastre cele rele, și păziți 
poruncile și rinduielile Mele, urmînd în totul legea pe care am 
dat-o părinţilor voștri și pe care v'am trimes-o prin robii Mei 
proorocii.” Dar ei nau ascultat, și-au înțăpenit grumazul, 
ca și părinţii lor, cari nu crezuseră în Domnul, Dumnezeul 
lor.  N'au vrut să știe de legile Lui, de legămîntul pe care-l 
făcuse cu părinţii lor, și de înștiinţările pe cari li le dăduse. 
S'au luat după lucruri de nimic, și ei înșiși n'au fost decît 
nimic, și după neamurile în mijlocul cărora trăiau, măcar că 
Domnul le poruncise să nu se ia după ele. Au părăsit toate 
poruncile Domnului, Dumnezeul lor, și-au făcut viței turnati, 
au făcut idoli de ai Astarteei, s'au închinat înaintea, întregei 
oștiri a cerurilor, și au slujit lui Baal. Au trecut prin foc 
pe fiii și fiicele lor, s'au dedat la ghicire și vrăjitorii, și s'au 
vîndut ca să facă, ce este rău înaintea Domnului, mîniindu-L. 
De aceea Domnul S'a mîniat foarte tare împotriva lui Israel, 
și i-a îndepărtat dela Faţa Lui. -N'a rămas decît seminţia lui 
Iuda: și chiar Iuda nu păzise poruncile Domnului Dumnezeu- 
lui lui, ci se luase după obiceiurile rînduite de Israel.- Domnul 
a lepădat tot neamul lui Israel; i-a smerit, i-a dat în mînile jà- 

fuitorilor, și a sfîrşit prin a-i izgoni dinaintea Feţei Lui. Căci 
Israel se deslipise de casa lui David, și făcuseră împărat pe 
leroboam, fiul lui Nebat, care-i abătuse dela Domnul, și fă- 
cuse pe Israel să săvirșească un mare păcat. Copiii lui Israel 
se dăduseră la toate păcatele pe cari le făcuse leroboam; nu 
s'au abătut dela ele, pînă ce Domnul a izgonit pe Israel di- 
naintea Lui, cum vestise prin toți slujitorii Săi prooroci. Și 
Israel a fost dus în robie, departe de ţara lui, în Asiria, unde 
a rămas pînă în ziua de azi. "'mpăratul Asiriei a adus oameni 
din Babilon, din Cuta, din Ava, din Hamat și din Sefarvaim, 
și i-a aşezat în cetăţile Samariei în locul copiilor lui Israel. Au 
pus stăpînire pe Samaria, și au locuit în cetăţile ei. Cînd au 
început să locuiască aici, nu se temeau de Domnul, și Dom- 
nul a trimes împotriva lor niște lei, cari-i omorau! Atunci au 
spus împăratului Asiriei: “Neamurile pe cari le-ai strămutat 
și le-ai așezat în cetăţile Samariei nu cunosc felul în care să 
slujească Dumnezeului ţării, și El a trimes împotriva lor niște 
lei cari le omoară, pentrucă nu cunosc felul în care trebuie să 
slujească Dumnezeului ţării.”  *mpăratul Asiriei a dat urmă- 
toarea poruncă: “Trimeteţi pe unul din preoţii pe cari i-aţi luat 
de acolo în robie; să plece să se așeze acolo, și să le înveţe felul 
în care să slujească Dumnezeului ţării.” Unul din preoţii cari 
fuseseră luaţi robi din Samaria, a venit de s'a așezat la Betel, și 
le-a învăţat cum să se teamă de Domnul. Dar neamurile și-au 
făcut fiecare dumnezeii săi în cetăţile pe cari le locuiau, și i-au 
așezat în templele idolești din înălțimile zidite de Samariteni. 
Oamenii din Babilon au făcut pe Sucot-Benot, oamenii din Cut 
au făcut pe Nergal, cei din Hamat au făcut pe Așima, cei din 
Ava au făcut pe Nibhaz și Tartac; cei din Sefarvaim își ardeau 
copiii în foc în cinstea lui Adramelec și Anamelec, dumnezeii 
din Sefarvaim. Totodată se închinau și Domnului, și și-au fä- 
cut preoţi ai înălțimilor, luaţi din tot poporul: preoţii aceștia 
aduceau pentru ei jertfe în templele din înălțimi. Astfel se 
închinau Domnului, dar slujeau în acelaș timp și dumnezeilor 
lor, după obiceiul neamurilor de unde fuseseră mutaţi. Pînă 
în ziua de astăzi își urmează ei obiceiurile dela început: nu se 
închină Domnului, și nu se ţin nici de legile și rînduielile lor, 

nici de legile şi poruncile date de Domnul copiilor lui Iacov, 
căruia i-a pus numele Israel. Domnul făcuse legămînt cu ei, 
și le dăduse porunca aceasta: “Să nu vă temeţi de alti dum- 
nezei; să nu vă închinați înaintea lor, să nu le slujiți, și să nu le 
aduceți jertfe. Ci să vă temeţi de Domnul, care v'a scos din 
țara Egiptului cu o mare putere și cu brațul întins; înaintea 
Lui să vă închinaţi, și Lui să-l aduceţi jertfe. Să păziţi și să 
împliniți totdeauna învăţăturile, rînduielile, legea și poruncile, 
pe cari vi le-a scris El, și să nu vă temeţi de alţi dumnezei. 
Să nu uitaţi legămîntul pe care l-am făcut cu voi, și să nu vă 
temeţi de alți dumnezei. Ci să vă temeţi de Domnul, Dum- 
nezeul vostru; și El vă va izbăvi din mîna tuturor vrăjmașilor 
voştri.” Ei wau ascultat, și au urmat obiceiurile lor dela în- 
ceput.  Neamurile acestea se temeau de Domnul și slujeau și 
chipurilor lor cioplite; și copiii lor și copiii copiilor lor fac pînă 
în ziua de azi ce au făcut părinţii lor. 


’n al treilea an al lui Osea, fiul lui Ela, împăratul lui Israel, 
a început să domnească Ezechia, fiul lui Ahaz, împăratul lui 
Iuda. Avea douăzeci și cinci de ani cînd a ajuns împărat, 
și a domnit douăzeci și nouă de ani la Ierusalim. Mamă-sa 
se chema Abi, fata lui Zaharia. El a făcut ce este plăcut 
înaintea Domnului, întocmai cum făcuse tatăl său David. A 
îndepărtat înălțimile, a sfărîmat stilpii idolești, a tăiat Astar- 
teele, și a sfărîmat în bucăţi șarpele de aramă, pe care-l făcuse 
Moise, căci copiii lui Israel arseseră pînă atunci tămiie înaintea 
lui: îl numeau Nehuștan. El și-a pus încrederea în Domnul, 
Dumnezeul lui Israel; și dintre toţi împărații lui Iuda, cari au 
venit după el sau cari au fost înainte de el, n'a fost niciunul ca 
el. El s'a alipit de Domnul, nu s'a abătut dela EI, și a păzit 
poruncile pe cari le dăduse lui Moise Domnul. Și Domnul a 
fost cu Ezechia, care a izbutit în tot ce a făcut. El s'a răsculat 
împotriva împăratului Asiriei, și nu i-a mai fost supus. A bă- 
tut pe Filisteni pînă la Gaza, și le-a pustiit ţinutul, dela toate 
turnurile de pază pînă la cetăţile întărite. "n al patrulea an 
al împăratului Ezechia, care era al șaptelea an al lui Osea, fiul 
lui Ela, împăratul lui Israel, Salmanasar, împăratul Asiriei, s'a 
suit împotriva Samariei, şi a împresurat-o. După trei ani, a 

luat-o, în al șaselea an al lui Ezechia, care era al nouălea an 
al lui Osea, împăratul lui Israel: atunci a fost luată Samaria. 
"mpăratul Asiriei a dus pe Israel rob în Asiria, și i-a așezat la 
Halah și Habor, lingă rîul Gozan, și în cetăţile Mezilor, pen- 
trucă n'ascultaseră de glasul Domnului, Dumnezeului lor, și 
călcaseră legămintul Lui; pentrucă nici n'ascultaseră, nici nu 
împliniseră tot ce poruncise Moise, robul Domnului. "n al pa- 
trusprezecelea. an al împăratului Ezechia, Sanherib, împăratul 
Asiriei, s'a suit împotriva tuturor cetăților întărite din Iuda, și 
a pus stăpînire pe ele. Ezechia, împăratul lui Iuda, a trimes să 
spună împăratului Asiriei la Lachis: “Am greșit! Depărtează- 
te de mine. Ce vei pune asupra mea, voi purta.” Și împăratul 
Asiriei a cerut lui Ezechia, împăratul lui Iuda, trei sute de 
talanţi de argint și treizeci de talanţi de aur.  Ezechia a dat 
tot argintul care se afla în Casa Domnului și în vistieriile casei 
împăratului. Atunci a luat Ezechia, împăratul lui luda, și a 
dat împăratului Asiriei, aurul cu care acoperise ușile și ușiorii 
Templului Domnului.  "mpăratul Asiriei a trimes din Lachis 
la Ierusalim, la împăratul Ezechia, pe Tartan, Rab-Saris, și 
pe Rabșache cu o oştire puternică. S'au suit și au ajuns la 
Ierusalim. Cînd s'au suit și au ajuns, sau oprit la canalul 
de apă al iazului de sus, pe drumul care duce în ogorul năl- 
bitorului. Au chemat pe împărat; și Eliachim, fiul lui Hilchia, 
mai marele peste casa împăratului, s'a dus la ei, cu Șebna, lo- 
gofătul, și cu loah, fiul lui Asaf, arhivarul. Rabşache le-a zis: 
“Spuneţi lui Ezechia: „Așa vorbește marele împărat, împăratul 
Asiriei: „Ce este încrederea aceasta pe care te bizuiești?” Tu 
ai zis: „Pentru război trebuie chibzuinţă și putere.‘ Dar aces- 
tea, sînt doar vorbe în vînt. "n cine dar ţi-ai pus încrederea 
de te-ai răsculat împotriva mea? Iată, ai pus-o în Egipt, ai 
luat în ajutor trestia aceea frintă, care înțeapă și străpunge 
mîna oricui se sprijinește pe ea: așa este Faraon, împăratul 
Egiptului, pentru toţi ceice se încred în el. Poate că îmi veţi 
spune: n Domnul, Dumnezeul nostru, ne încredem.* Dar nu 
este El acela ale cărui înălțimi și altare le-a îndepărtat Ezechia, 
zicînd lui Iuda și Ierusalimului: „Să vă închinaţi înaintea al- 
tarului acestuia la Ierusalim; Acum fă o învoială cu stăpînul 

meu, împăratul Asiriei: îţi voi da două mii de cai, să vedem 
dacă poţi din partea ta să dai atiţia călăreţi ca să încalece pe 
ei. Şi cum ai putea îndepărta o căpetenie din cei mai mici 
slujitori ai stăpimului meu? "ţi pui încrederea în Egipt pentru 
cară și călăreţi. De altfel, oare fără voia Domnului m'am suit 
eu împotriva acestui loc, ca să-l nimicesc? Domnul mi-a zis: 
“Suie-te împotriva ţării acesteia, și nimicește-o.” Eliachim, 
fiul, lui Hilchia, Șebna și loah, au zis lui Rabșache: “Vorbește 
robilor tăi în limba aramaică, fiindcă, o înțelegem; nu ne vorbi 
în limba iudaică, în auzul poporului de pe zid.”  Rabșache 
le-a răspuns: “Oare stăpînului tău și ţie m'a trimes stăpînul 
meu să spun aceste vorbe? Oare nu acestor oameni cari stau 
pe zid să-și mănînce balega și să-și bea udul cu voi?” Atunci 
Rabșache, înaintînd, a strigat cu glas tare în limba iudaică, și 
a zis: “Ascultaţi cuvîntul marelui împărat, împăratul Asiriei! 
Așa vorbește împăratul: „Să nu vă înșele Ezechia, căci nu va 
putea să vă izbăvească din mîna mea. Să nu vă facă Ezechia 
să vă încredeţi în Domnul, zicînd: „Domnul ne va izbăvi, și 
cetatea aceasta nu va fi dată în minile împăratului Asiriei. 
N'ascultaţi de Ezechia; căci așa vorbește împăratul Asiriei: 
„Faceţi pace cu mine, supuneți-vă mie, și fiecare din voi va 
mînca din via lui și din smochinul lui, fiecare va bea apă din 
fintîna lui, pînă voi veni, și vă voi duce într'o ţară ca a voas- 
tră, într'o ţară cu grîu și cu vin, o ţară cu pîine și vii, o ţară 
cu măslini de untdelemn și miere, și veți trăi și nu veți muri. 
N'ascultaţi dar de Ezechia, care vă amăgește zicînd: „Domnul 
ne va izbăvi.* Oare dumnezeii neamurilor au izbăvit ei fiecare 
țara lui din mîna împăratului Asiriei? Unde sînt dumnezeii 
Hamatului și Arpadului? Unde sînt dumnezeii Sefarvaimului, 
Henei și Ivei? Au izbăvit ei Samaria din mîna mea? Cari 
dintre toţi dumnezeii acestor țări și-au izbăvit ţara din mîna 
mea, pentruca și Domnul să izbăvească Ierusalimul din mîna 
mea?” Poporul a tăcut, și nu i-a răspuns o vorbă; căci îm- 
păratul dăduse porunca aceasta: “Să nu-i răspundeţi.” Şi 
Eliachim, fiul lui Hilchia, căpetenia casei împăratului, Șebna, 
logofătul, și Ioah, fiul lui Asaf, scriitorul, au venit la Ezechia, 
cu hainele sfișiate, și i-au spus cuvintele lui Rabșache. 

Cînd a auzit împăratul Ezechia lucrul acesta, și-a sfișiat 
hainele, s'a acoperit cu un sac, și s'a dus în Casa Domnului. 
A trimes pe Eliachim, căpetenia casei împăratului, pe Șebna, 
logofătul, și pe preoţii cei mai bătrîni, acoperiţi cu saci, la 
proorocul Isaia, fiul lui Amoţ. Şi i-au zis: “Așa vorbeşte 
Ezechia: Ziua aceasta este o zi de necaz, de pedeapsă și de 
ocară; căci copiii sînt aproape să iasă din pîntecele mamei, și 
nu este putere pentru naștere. Poate că Domnul, Dumnezeul 
tău, a auzit toate cuvintele lui Rabșache, pe care l-a trimes îm- 
păratul Asiriei, stăpînul său, să batjocorească pe Dumnezeul 
cel viu, și poate că Domnul, Dumnezeul tău, îl va pedepsi pen- 
tru cuvintele pe cari le-a auzit. "nalță dar o rugăciune pentru 
ceilalți cari au mai rămas.”  Slujitorii împăratului Ezechia 
s'au dus dar la Isaia. Și Isaia le-a zis: “lată ce să spuneți 
stăpînului vostru: „Așa vorbește Domnul: ,Nu te speria de 
cuvintele pe cari le-ai auzit și prin cari M'au batjocorit slu- 
jitorii împăratului Asiriei. Voi pune în el un duh care îl va 
face ca, la auzul unei vești pe care o va primi, să se întoarcă 
în țara lui; și-l voi face să cadă ucis de sabie în ţara lui.” 
Rabșache, plecînd, a găsit pe împăratul Asiriei luptînd îm- 
potriva Libnei, căci aflase de plecarea lui din Lachis. Atunci 
împăratul Asiriei a primit o veste cu privire la Tirhaca, îm- 
păratul Etiopiei. I s'a spus: “lată că acela a pornit cu război 
împotriva ta.” Și împăratul Asiriei a trimes soli din nou lui 
Ezechia, zicînd: “Aşa să vorbiţi lui Ezechia, împăratul lui 
Iuda: ‚Să nu te înșele Dumnezeul tău, în care te încrezi, zicînd: 
„Ierusalimul nu va fi dat în mînile împăratului Asiriei.“ Iată, 
ai auzit ce au făcut împărații Asiriei tuturor ţărilor, și cum 
le-au nimicit; și tu, să fii izbăvit!  Dumnezeii neamurilor pe 
cari le-au nimicit părinţii mei, au izbăvit ei pe Gozan, Haran, 
Reţef, și pe fiii lui Eden din Telasar? Unde este împăratul 
Hamatului, împăratul Arpadului, și împăratul cetăţii Sefar- 
vaimului, Henei și Ivei?”  Ezechia a luat scrisoarea din mîna 
solilor, și a citit-o. Apoi s'a suit la Casa Domnului, și a întins- 
o înaintea Domnului, căruia i-a făcut următoarea rugăciune: 
“Doamne, Dumnezeul lui Israel, care șezi pe heruvimi! Tu ești 
singurul Dumnezeu al tuturor împărăţiilor pămîntului! Tu ai 

făcut cerurile și pămîntul. Doamne, pleacă-Ţi urechea, și as- 
cultă! Doamne, deschide-Ți ochii, și privește. Auzi cuvintele 
lui Sanherib, care a trimes pe Rabșache să batjocorească pe 
Dumnezeul cel viu. Da, Doamne, este adevărat că împărații 
Asiriei, au nimicit neamurile și le-au pustiit ţările, și că au 
aruncat în foc pe dumnezeii lor; dar ei nu erau dumnezei, ci 
erau lucrări făcute de mîna omului, erau lemn și piatră; și i- 
au nimicit. Acum, Doamne, Dumnezeul nostru, izbăvește-ne 
din mîna lui Sanherib, ca să știe toate împărăţiile pămîntu- 
lui că numai Tu ești Dumnezeu, Doamne!” Atunci Isaia, 
fiul lui Amot, a trimes să spună lui Ezechia: Așa vorbește 
Domnul, Dumnezeul lui Israel “Am auzit rugăciunea pe care 
Mi-ai făcut-o cu privire la Sanherib, împăratul Asiriei. Iată 
cuvîntul pe care l-a rostit Domnul împotriva lui: „Fecioara, 
fiica Sionului, te disprețuiește și ride de tine; fata lerusalimu- 
lui dă din cap după tine. Pe cine ai batjocorit și ai ocărit 
tu? "mpotriva cui ai ridicat glasul? Și împotriva cui ţi-ai 
ridicat ochii? "mpotriva Sfintului lui Israel! Prin solii tăi ai 
batjocorit pe Domnul, și ai zis: „Cu mulțimea carălor mele, 
am suit virful munţilor, coastele Libanului! Voi tăia cei mai 
înalţi cedri ai lui, cei mai frumoși chiparoși ai lui, și voi atinge 
creasta, lui cea mai înaltă, pădurea lui care este ca o grădină de 
poame; am săpat, și am băut ape străine, și voi seca cu talpa 
picioarelor mele toate rîurile Egiptului. N'ai auzit că Eu de 
mult am pregătit aceste lucruri, și că le-am hotărît din vre- 
murile vechi? Acum însă am îngăduit să se împlinească, și să 
prefaci cetăţi întărite în mormane de dărimături. Locuitorii 
lor sînt neputincioşi, îngroziţi și înmărmuriţi; au ajuns ca iarba 
de pe cîmp și ca verdeata fragedă, ca iarba de pe coperișuri 
și ca griul care se usucă înainte de a-i da spicul. Dar știu 
cînd stai jos, cînd ieși și cînd intri, și cînd ești furios împotriva 
Mea.  Pentrucă ești furios împotriva Mea, și pentrucă trufia 
ta a ajuns pînă la urechile Mele, de aceea voi pune belciugul 
Meu în nările tale, și zăbala Mea între buzele tale, și te voi 
face să te întorci pe drumul pe care ai venit.“ Acesta să-ți 
fie semnul: Anul acesta veţi mînca ce crește dela sine, și al 
doilea an ce va răsări din rădăcinile rămase; dar în al treilea 

an veţi sămăna, veţi secera, veţi sădi vii, și veţi mînca din ro- 
dul lor.  Rămășiţa din casa lui Iuda, ce va mai rămînea, va 30 
prinde iarăș rădăcini de desupt, și deasupra va da rod. Căci 31 
din Ierusalim va ieși o rămășiță, și din muntele Sionului cei 
scăpaţi. lată ce va face rîvna Domnului oștirilor. De aceea, 32 
așa vorbește Domnul asupra împăratului Asiriei: „Nu va intra 

în cetatea aceasta, nici nu va arunca săgeți în ea, nu va sta 
înaintea, ei cu scuturi, și nu va ridica întărituri de șanțuri îm- 
potriva ei. Se va întoarce pe drumul pe care a venit, și nu 33 
va intra în cetatea aceasta, zice Domnul. Căci Eu voi ocroti 34 
cetatea aceasta ca s'o mîntuiesc, din pricina Mea, și din pricina 
robului Meu David. "n noaptea aceea, a ieșit îngerul Dom- 35 
nului, și a ucis în tabăra Asirienilor o sută optzeci și cinci de 
mii de oameni. Și cînd s'au sculat dimineaţa, iată că toţi erau 
niște trupuri moarte. Atunci Sanherib, împăratul Asiriei, și-a 36 
ridicat tabăra, a plecat și s'a întors; și a locuit la Ninive. Și, 37 
pe cînd se închina în casa dumnezeului său Nisroc, Adramelec 

și Șareţer, fiii săi, l-au ucis cu sabia, și au fugit în ţara Ararat. 

Și, în locul lui, a domnit fiul său Esar-Hadon. 


"n vremea aceea, Ezechia a fost bolnav pe moarte. Proorocul [20] 
Isaia, fiul lui Amoţ, a venit la el, și i-a zis: “Așa vorbește Dom- 
nul: „Rînduieşte ce ai de rînduit casei tale, căci vei muri, și nu 
vei mai trăi.”  Ezechia s'a întors cu fața la părete, și a făcut 2 
Domnului următoarea rugăciune: “Doamne, adu-Ti aminte 3 
că am umblat înaintea Feţei Tale cu credincioșie și curăţie de 
inimă, și am făcut ce este bine înaintea Ta!” Şi Ezechia a 
vărsat multe lacrămi. Isaia, care ieșise, n 'ajunsese încă în 4 
curtea din mijloc, cînd cuvîntul Domnului i-a vorbit astfel: 
“ntoarce-te şi spune lui Ezechia, căpetenia poporului Meu: 5 
„Așa vorbește Domnul, Dumnezeul tatălui tău David: „Ti-am 
auzit rugăciunea, și ţi-am văzut lacrămile. lată că te voi face 
sănătos; a treia zi, te vei sui la Casa Domnului. Voi mai 6 
adăuga. cincisprezece ani la zilele tale. Te voi izbăvi, pe tine 
și cetatea aceasta, din mîna împăratului Asiriei, și voi ocroti 
cetatea aceasta, din pricina Mea, și din pricina robului Meu 
David.” Isaia a zis: “Luaţi o turtă de smochine.” Au luat-o 7 
și au pus-o pe umflătură. Și Ezechia s'a vindecat.  Ezechia s 

zisese lui Isaia: “După care semn voi cunoaște că mă va vin- 
deca Domnul, și că mă voi sui a treia zi la Casa Domnului?” 
Și Isaia a zis: “lată, din partea Domnului, semnul după care 
vei cunoaște că Domnul va împlini cuvîntul pe care l-a rostit: 
„Cum vrei: să treacă umbra peste zece trepte înainte, sau să 
dea înapoi cu zece trepte?”  Ezechia a răspuns: “Nu este mare 
lucru ca umbra să treacă înainte peste zece trepte; ci mai bine 
să se dea înapoi cu zece trepte.” Atunci, Isaia, proorocul, s'a 
rugat Domnului, și Domnul a dat cu zece trepte înapoi um- 
bra din locul în care se pogorise pe cadranul soarelui lui A haz. 
'n acelaș timp, Berodac-Baladan, fiul lui Baladan, împăratul 
Babilonului, a trimes o scrisoare și un dar lui Ezechia, căci 
auzise de boala lui Ezechia.  Ezechia a ascultat pe soli, și le-a 
arătat locul unde erau lucrurile lui de preţ, argintul și aurul, 
mirodeniile și untdelemnul cel scump, casa lui cu arme și tot 
ce se afla în vistieriile lui: n'a fost nimic pe care să nu li-l fi 
arătat Ezechia în casa lui și în toate moșiile lui.  Proorocul 
Isaia a venit în urmă la împăratul Ezechia, și i-a zis: “Ce au zis 
oamenii aceia, şi de unde au venit la tine?” Ezechia a răspuns: 
“Au venit dintr'o ţară depărtată, din Babilon.” Isaia a mai 
zis: “Ce au văzut în casa ta?” Ezechia a răspuns: “Au văzut 
tot ce este în casa mea: n'a fost nimic în vistieriile mele pe care 
să nu li-l fi arătat.” Atunci Isaia a zis lui Ezechia: “Ascultă 
cuvîntul Domnului! Iată că vor veni vremuri cînd vor duce în 
Babilon tot ce este în casa ta și ce au strîns părinţii tăi pînă în 
ziua de azi; nu va rămiînea nimic, -zice Domnul. - Și vor lua 
din fiii tăi, cari vor ieși din tine, pe cari-i vei naște, și-i vor face 
fameni slujitori în casa împăratului Babilonului.”  Ezechia a 
răspuns lui Isaia: “Cuvîntul Domnului, pe care l-ai rostit, este 
bun.” Şi a adăugat: “Căci va fi pace și liniște în timpul vieţii 
mele!” Celelalte fapte ale lui Ezechia, toate isprăvile lui, și 
cum a făcut iazul și canalui de apă, și a adus apele în cetate, 
nu sînt scrise oare în cartea Cronicilor împăraţilor lui Iuda? 
Ezechia a adormit cu părinţii săi. Și, în locul lui, a domnit fiul 
său Manase. 


Manase avea, doisprezece ani cînd a ajuns împărat, și a dom- 
nit cincizeci și cinci de ani la Ierusalim. Mamă-sa se numea 

Hefţiba. El a făcut ce este rău înaintea Domnului, după urîci- 
unile neamurilor pe cari le izgonise Domnul dinaintea copiilor 
lui Israel. El a zidit din nou înălțimile, pe cari le dărîmase 
tatăl său Ezechia, a ridicat altare lui Baal, a făcut un idol al 
Astarteei, cum făcuse Ahab, împăratul lui Israel, și s'a închi- 
nat înaintea întregei oștiri a cerurilor și i-a slujit. A zidit 
astfel altare în Casa Domnului, măcar că Domnul spusese: 
“m Jerusalim 'mi voi pune Numele.” A zidit altare întregei 
oștiri a cerurilor în cele două curți ale Casei Domnului. Și-a 
trecut pe fiul său prin foc; se îndeletnicea cu ghicirea și vrăji- 
toria, și a ţinut la el oameni cari chemau duhurile și ghiceau 
viitorul A făcut din ce în ce mai mult ce este rău înaintea 
Domnului, mîniindu-L. A pus idolul Astarteei, pe care-l fä- 
cuse, în casa despre care Domnul spusese lui David și fiului 
său Solomon: “n casa aceasta, și în Ierusalim, pe care l-am 
ales din toate seminţiile lui Israel, vreau să pun pentru tot- 
deauna Numele Meu. Nu voi mai muta piciorul lui Israel 
afară din ţara pe care am dat-o părinţilor lui, numai să aibă 
grijă să împlinească tot ce le-am poruncit și toată legea pe 
care le-a dat-o robul Meu Moise.” Dar ei nau ascultat; și 
Manase a fost pricina pentru care s'au rătăcit și au făcut rău 
mai mult decât neamurile, pe cari le nimicise Domnul dinain- 
tea copiilor lui Israel. Atunci Domnul a vorbit astfel prin 
robii Săi proorocii:  “Pentrucă Manase, împăratul lui Iuda, a 
săvirșit aceste uriciuni, pentrucă a făcut mai rău decît tot ce 
făcuseră înaintea lui Amoriţii, și pentrucă a făcut și pe Iuda să 
păcătuiască prin idolii lui, iată ce zice Domnul, Dumnezeul 
lui Israel: „Voi aduce peste Ierusalim și peste Iuda nenoro- 
ciri cari vor asurzi urechile oricui va auzi vorbindu-se de ele 
Voi întinde asupra Ierusalimului frînghia ca asupra Samariei 
și cumpăna ca asupra casei lui Ahab: și voi curăţi Ierusalimul, 
ca o farfurie, care se curăţește, și se răstoarnă cu fața în jos, 
după ce a fost curăţită. Voi părăsi rămășița moștenirii Mele, 
și-i voi da în miînile vrăjmașilor lor; și vor ajunge de jaful și 
prada tuturor vrăjmașilor lor, pentrucă au făcut ce este rău 
înaintea Mea și M'au mîniat din ziua cînd au ieșit părinţii lor 
din Egipt, pînă în ziua de azi!” Manase a vărsat deasemenea 

mult sînge nevinovat, pînă acolo încît a umplut Ierusalimul 
dela un capăt la altul, afară de păcatele pe cari le-a săvîrșit și 
în cari a tîrît și pe Iuda, făcînd ce este rău înaintea Domnului. 
Celelalte fapte ale lui Manase, tot ce a făcut el, și păcatele 
la cari s'a dedat, nu sînt scrise oare în cartea Cronicilor îm- 
păraţilor lui Iuda? Manase a adormit cu părinţii săi, și a fost 
îngropat în grădina casei, în grădina lui Uza. Și, în locul lui, a 
domnit fiul său Amon. Amon avea douăzeci și doi de ani cînd 
a ajuns împărat, și a domnit doi ani la Ierusalim. Mamă-sa 
se chema Meșulemet, fata lui Haruţ, din lotba. El a făcut ce 
este rău înaintea Domnului, cum făcuse tatăl său Manase; a 
umblat în toată calea în care umblase tatăl său, a slujit idolilor 
cărora slujise și tatăl său, și s'a închinat înaintea lor; a părăsit 
pe Domnul, Dumnezeul părinţilor săi, și n'a umblat în calea 
Domnului.  Slujitorii lui Amon au uneltit împotriva lui, și au 
omorît pe împărat în casa lui. Dar poporul țării a lovit pe 
toţi cei ce uneltiseră împotriva împăratului Amon; și poporul 
țării a pus împărat, în locul său, pe fiul său Iosia. Celelalte 
fapte ale lui Amon, și ce a făcut el, nu sînt scrise oare în cartea 
Cronicilor împăraţilor lui Iuda? L-au îngropat în mormîntul 
său, în grădina lui Uza. Și, în locul lui, a domnit fiul său Iosia. 


Iosia avea opt ani cînd s'a făcut împărat, și a domnit treizeci 
și unu de ani la Ierusalim. Mamă-sa se chema ledida, fata lui 
Adaia, din Boţcat. El a făcut ce este bine înaintea Dom- 
nului, și a umblat în toată calea tatălui său David; nu s'a 
abătut dela ea nici la dreapta, nici la stînga. "n anul al opt- 
sprezecelea, al împăratului Iosia, împăratul a trimes în Casa 
Domnului pe Șafan, logofătul, fiul lui Aţalia, fiul lui Meșu- 
lam. Eli-a zis: “Suie-te la marele preot Hilchia, și spune-i să 
strîngă argintul adus în Casa Domnului, pe care l-au primit 
dela popor ceice păzesc pragul. Să se dea argintul acesta în 
mîinile meșterilor însărcinaţi cu lucrarea în Casa Domnului. 
Și să-l dea celor ce lucrează la dregerea stricăciunilor Casei 
Domnului, anume: dulgherilor, zidarilor și petrarilor, pen- 
tru cumpărăturile de lemn și de pietre cioplite, trebuitoare 
pentru dregerea stricăciunilor casei. Dar să nu li se ceară so- 
coteala de argintul dat în mîinile lor, căci ei lucrează cinstit.” 

Atunci marele preot Hilchia a zis lui Șafan, logofătul: “Am 
găsit cartea legii în Casa Domnului.” Și Hilchia a dat cartea 
lui Șafan, și Șafan a citit-o. Apoi logofătul Șafan s'a dus să 
dea socoteală împăratului, și a zis: “Slujitorii tăi au strîns 
argintul care se afla în casă, și l-au dat în mînile meșterilor 
însărcinaţi cu facerea lucrării în Casa Domnului.”  Șafan, lo- 
gofătul, a mai spus împăratului: “Preotul Hilchia mi-a dat o 
carte.” Și Șafan a citit-o înaintea împăratului. Cînd a auzit 
împăratul cuvintele din cartea legii, și-a sfișiat hainele. Și îm- 
păratul a dat porunca aceasta preotului Hilchia, lui Ahicam, 
fiul lui Șafan, lui Acbor, fiul lui Mica, lui Șafan, logofătul, și 
lui Asaia, slujitorul împăratului:  “Duceţi-vă și întrebaţi pe 
Domnul pentru mine, pentru popor și pentru Iuda, cu privire 
la cuvintele cărții acesteia care s'a găsit; căci mare este mînia 
Domnului, care s'a aprins împotriva noastră, pentrucă părinții 
noștri n'au ascultat de cuvintele cărţii acesteia, și n'au împlinit 
tot ce ne este poruncit în ea.” Preotul Hilchia, Ahicam, Ac- 
bor, Șafan și Asaia, s'au dus la proorociţa Hulda, nevasta lui 
Șalum, fiul lui Ticva, fiul lui Harhas, păzitorul veșmintelor. Ea 
locuia la Ierusalim, în cealaltă mahala a cetăţii. Dupăce i-au 
vorbit, ea le-a zis: “Așa vorbește Domnul, Dumnezeul lui Is- 
rael: „Spuneţi omului care v'a trimes la mine: „Așa vorbește 
Domnul: „lată, voi trimete nenorociri asupra locului acestuia, 
și asupra locuitorilor lui, după toate cuvintele cărții, pe care 
a cetit-o împăratul lui Iuda.  Pentrucă M'au părăsit și au 
adus tămiie altor dumnezei, mîniindu-Mă prin toate lucrărilor 
miînilor lor, mînia Mea s'a aprins împotriva locului acestuia, și 
nu se va stinge.‘ Dar să spuneți împăratului lui Iuda, care v'a 
trimes să întrebaţi pe Domnul: „Așa vorbește Domnul, Dum- 
nezeul lui Israel, despre cuvintele pe cari le-ai auzit: „Pentrucă 
ți s'a mișcat inima, pentrucă te-ai smerit înaintea Domnului 
cînd ai auzit ce am spus împotriva acestui loc și împotriva 
locuitorilor lui, cari vor ajunge de spaimă și de blestem, și 
pentrucă ţi-ai sfișiat hainele, și ai plins înaintea Mea, și Eu 
am auzit, -zice Domnul. - De aceea, iată, te voi adăuga la 
părinţii tăi, vei fi adăugat în pace în mormîntul tău, și nu-ți 
vor vedea ochii toate nenorocirile pe cari le voi aduce asupra 

locului acestuia,” Ei au adus împăratului răspunsul acesta. 


’mpăratul Iosia a strîns la el pe toți bătrînii lui Iuda și 
ai Ierusalimului. Apoi s'a suit în Casa Domnului, cu toți 
bărbaţii lui Iuda și cu toți locuitorii Ierusalimului, preoții, 
proorocii, și tot poporul, dela cel mai mic pînă la cel mai 
mare. A citit înaintea lor toate cuvintele din cartea legămin- 
tului, pe care o găsiseră în Casa Domnului. ’mpăratul stătea 
pe scaunul lui împărătesc, și a făcut legāmînt înaintea Dom- 
nului, îndatorindu-se să urmeze pe Domnul, și să păzească 
poruncile, învăţăturile și legile Lui, din toată inima și din 
tot sufletul lui, ca să împlinească astfel cuvintele legămîntului 
acestuia, scrise în cartea aceasta. Și tot poporul a intrat în 
legămînt.  "mpăratul a poruncit marelui preot Hilchia, pre- 
oţilor de al doilea rînd, și celor ce păzeau pragul, să scoată 
din Templul Domnului toate sculele cari fuseseră făcute pen- 
tru Baal, pentru Astartea, și pentru toată oștirea cerurilor; 
și le-a ars afară din lerusalim, în ogoarele Chedronului, și a 
pus să le ducă cenușa la Betel. A izgonit pe preoţii ido- 
lilor, puși de împărații lui Iuda să ardă tămiie pe înălțimi în 
cetăţile lui Iuda și în împrejurimile Ierusalimului, și pe cei 
ce aduceau tămiie lui Baal, soarelui, lunei, zodiilor și întregei 
oștiri a cerurilor. A scos din Casa Domnului idolul Astareteei, 
și l-a dus afară din Ierusalim, la pîrîul Chedron; l-a ars la pîrîul 
Chedron și l-a prefăcut în cenușă, iar cenușa i-a aruncat-o pe 
mormintele copiilor poporului. A dărimat casele sodomiţilor 
cari erau în Casa Domnului, și unde femeile împleteau corturi 
pentru Astartea. A adus pe toți preoţii din cetăţile lui Iuda; 
a pîngărit înălțimile unde ardeau preoţii tămiie, dela Gheba 
pînă la Beer-șeba,; și a dărimat înălțimile de la porţi, cea care 
era la intrarea porţii lui losua, căpetenia cetăţii, și cea care era 
la stînga porţii cetăţii. Totuş, preoţii înălțimilor nu se suiau 
la altarul Domnului în Ierusalim, ci mîncau azime în mijlocul 
fraţilor lor.  "mpăratul a pîngărit Tofetul în valea fiilor lui 
Hinom, ca nimeni să nu-și mai treacă fiul sau fiica prin foc în 
cinstea lui Moloh. A îndepărtat dela intrarea casei Domnu- 
lui caii, pe cari împărații lui Iuda îi închinaseră soarelui, lingă 
odaia dregătorului Netan-Melec, care locuia în mahala; și a 

ars în foc carăle soarelui. "mpăratul a dărîmat altarele de pe 
acoperișul odăii de sus a lui Ahaz, pe cari le făcuseră împărații 
lui Iuda, și altarele pe cari le făcuse Manase în cele două curți 
ale Casei Domnului; după ce le-a sfărimat și le-a luat de acolo, 
le-a aruncat ţărina în pîrîul Chedron. ’mpăratul a pîngărit 
înălțimile cari erau în faţa Ierusalimului, pe partea dreaptă a 
muntelui Pierzării, și pe cari le zidise Solomon, împăratul lui 
Israel, Astarteei, uriciunea Sidonienilor, lui Chemoș, uriciunea 
Moabului, și lui Milcom, uriciunea fiilor lui Amon. A sfărîmat 
stilpii idolești și a dărîmat Astarteele, și locul lor l-a umplut cu 
oase omenești. A dărîmat și altarul de la Betel, și înălțimea 
făcută de leroboam, fiul lui Nebat, care făcuse pe Israel să 
păcătuiască; a ars înălțimea și a prefăcut-o în țărină, și a ars 
idolul Astarteei. Iosia, întorcîndu-se și văzînd mormintele 
cari erau acolo în munte, a trimes să ia oasele din morminte, 
și le-a ars pe altar și l-a pîngărit, după cuvîntul Domnului, 
rostit prin omul lui Dumnezeu, care vestise aceste lucruri. El 
a zis: “Ce este mormîntul acesta pe care-l văd?” Oamenii din 
cetate i-au răspuns: “Este mormîntul omului lui Dumnezeu, 
care a venit din luda, și a strigat împotriva altarului din Betel 
lucrurile acestea pe cari le împlinești tu.” Și ela zis: “Lăsaţi- 
l; nimeni să nu-i miște oasele!” Astfel, au păstrat oasele lui 
împreună cu ale proorocului care venise din Samaria. Iosia 
a mai înlăturat toate templele idolești ale înălțimilor cari se 
aflau în cetăţile Samariei, și pe cari le făcuseră împărații lui 
Israel ca să mînie pe Domnul; a făcut cu ele întocmai cum fà- 
cuse în Betel. A junghiat pe altare pe toţi preoţii înălțimilor, 
cari erau acolo, și a ars pe ele oase de oameni. Apoi s'a întors 
la Ierusalim.  "mpăratul a dat următoarea poruncă întregului 
popor: “Prăznuiţi Paștele în cinstea Domnului, Dumnezeu- 
lui vostru, cum este scris în această carte a legămîntului.” 
Paște ca acestea nu se prăznuiseră din vremea cînd judecau 
judecătorii pe Israel și în tot timpul împăraţilor lui Israel și 
împăraţilor lui Iuda. Ci abia în al optsprezecelea an al îm- 
păratului Iosia s'au prăznuit aceste Paște în cinstea Domnu- 
lui, la Ierusalim. Mai mult, Iosia a stirpit pe cei ce chemau 
duhurile, pe cei ce spuneau viitorul, terafimii, idolii, și toate 

uriciunile cari se vedeau în țara lui Iuda și la Ierusalim, ca 
să împlinească astfel cuvintele legii, scrise în cartea pe care o 
găsise preotul Hilchia în Casa Domnului. "nainte de Iosia, n'a 
fost niciun împărat care să se întoarcă la Domnul, ca el, din 
toată inima, din tot sufletul și din toată puterea lui, întocmai 
după toată legea lui Moise; și chiar după el, n’a fost niciunul 
ca el. Totuş Domnul nu S'a întors din iuțimea mîniei Lui 
celei mari, de care era aprins împotriva lui Iuda, din pricina 
tuturor celor ce făcuse Manase ca să-L mînie. Și Domnul a 
zis: “Voi lepăda și pe Iuda dinaintea Mea, cum am lepădat pe 
Israel, și voi lepăda cetatea aceasta a Ierusalimului, pe care 
o alesesem, și casa despre care zisesem: „Acolo va fi Numele 
Meu.” Celelalte fapte ale lui Iosia, și tot ce a făcut el, nu sînt 
scrise oare în cartea Cronicilor împăraţilor lui Iuda? Pe vre- 
mea sa, Faraon Neco, împăratul Egiptului, s'a suit împotriva 
împăratului Asiriei, la rîul Eufratului. 'mpăratul Iosia i-a ieșit 
înainte; și Faraon l-a omorît la Meghido, cum l-a văzut. Slu- 
jitorii lui l-au luat mort într'un car; l-au adus din Meghido la 
Ierusalim, și l-au îngropat în mormîntul său. Și poporul țării a 
luat pe loahaz, fiul lui Iosia: ei l-au uns, și l-au făcut împărat 
în locul tatălui său.  loahaz avea douăzeci și trei de ani cînd 
s'a făcut împărat, și a domnit trei luni la Ierusalim. Mamă-sa 
se chema Hamutal, fata lui Ieremia, din Libna. El a făcut 
ce este rău înaintea Domnului, întocmai cum făcuseră părinții 
lui. Faraon Neco l-a pus în lanţuri la Ribla, în ţara Hamatu- 
lui, ca să nu mai domnească la Ierusalim; și a pus asupra țării 
o gloabă de o sută de talanţi de argint și de un talant de aur. 
Și Faraon Neco a pus împărat pe Eliachim, fiul lui Iosia, în 
locul tatălui său Iosia, și i-a schimbat numele în Ioiachim. A 
luat pe loahaz, care a mers în Egipt și a murit acolo. Ioiachim 
a dat lui Faraon argintul și aurul; dar a trebuit să pună bir 
asupra ţării ca să scoată argintul acesta, cerut de Faraon; a 
hotărît partea fiecăruia, și a cerut dela poporul ţării argintul și 
aurul pe care trebuia să-l dea lui Faraon Neco. Ioiachim avea 
douăzeci și cinci de ani cînd a ajuns împărat, și a domnit un- 
sprezece ani la Ierusalim. Mamă-sa se chema Zebuda, fata lui 
Pedaia, din Ruma. Ela făcut ce este rău înaintea Domnului, 

întocmai cum făcuseră părinții săi. 


Pe vremea sa, Nebucadneţar, împăratul Babilonului, a por- 
nit cu război. Ioiachim i-a fost supus trei ani; dar s'a răsculat 
din nou împotriva lui. Atunci Domnul a trimes împotriva 
lui loiachim cete de Haldei, cete de Sirieni, cete de Moabiţi și 
cete de Amoniţi; le-a trimes împotriva lui Iuda, ca să-l nim- 
icească, după cuvîntul pe care-l spusese Domnul prin robii Săi 
proorocii. Lucrul acesta s'a întîmplat numai după porunca 
Domnului, care voia să lepede pe Iuda dinaintea Lui, din pric- 
ina tuturor păcatelor săvîrșite de Manase, și din pricina sîn- 
gelui nevinovat pe care-l vărsase Manase, și de care umpluse 
Ierusalimul. De aceea, lucrul acesta Domnul n'a vrut să-l 
ierte. Celelalte fapte ale lui Ioiachim, și tot ce a făcut el, 
nu sînt scrise oare în cartea Cronicilor împăraţilor lui luda? 
loiachim a adormit cu părinţii săi. Și, în locul lui, a domnit 
fiul său loiachin.  "mpăratul Egiptului n'a mai ieșit din ţara 
lui, căci împăratul Babilonului luase tot ce era al împărat- 
ului Egiptului, dela piriul Egiptului pînă la rîul Eufratului. 
Joiachin avea optsprezece ani cînd a ajuns împărat, și a dom- 
nit trei luni la Ierusalim. Mamă-sa se chema Nehușta, fata 
lui Elnatan, din Ierusalim. El a făcut ce este rău înaintea 
Domnului, întocmai cum făcuse tatăl său. "n vremea aceea, 
slujitorii lui Nebucadneţar, împăratul Babilonului, s'au suit 
împotriva Ierusalimului, și cetatea a fost împresurată. Neb- 
ucadneţar, împăratul Babilonului, a venit înaintea cetăţii pe 
cînd o împresurau slujitorii lui. Atunci loiachin, împăratul lui 
Iuda, s'a dus la împăratul Babilonului, cu mamă-sa, cu sluji- 
torii, căpeteniile și dregătorii lui. Și împăratul Babilonului l-a 
luat prins, în al optulea an al domniei lui. A luat de acolo 
toate vistieriile Casei Domnului și vistieriile casei împăratului; 
și a sfărimat toate vasele de aur pe cari le făcuse Solomon, îm- 
păratul lui Israel, în Templul Domnului, cum spusese Domnul. 
A dus în robie tot Ierusalimul, toate căpeteniile și toţi oamenii 
viteji, în număr de zece mii, cu toţi teslarii și ferarii; n'a mai 
rămas decât poporul sărac al țării. A strămutat pe loiachin 
la Babilon; și a dus robi din Ierusalim la Babilon pe mama 
împăratului, pe nevestele împăratului și pe dregătorii lui, și 

pe mai marii țării, pe toți războinicii, în număr de șapte mii, 
și pe teslari și ferari, în număr de o mie, toți numai oameni 
viteji și buni pentru război. ’mpăratul Babilonului i-a luat 
robi în Babilon. Şi împăratul Babilonului a pus împărat, în 
locul lui loiachin, pe unchiul său Matania, căruia i-a schimbat 
numele în Zedechia.  Zedechia avea douăzeci și unu de ani 
cînd a ajuns împărat, și a domnit unsprezece ani la Ierusalim. 
Mamă-sa se chema Hamutal, fata lui Ieremia, din Libna. El 
a făcut ce este rău înaintea Domnului, întocmai cum făcuse 
loiachim. Şi lucrul acesta s'a întîmplat din pricina mîniei 
Domnului împotriva Ierusalimului și împotriva lui Iuda, pe 
cari voia să-i lepede dinaintea Lui. Și Zedechia s'a răsculat 
împotriva împăratului Babilonului. 


’n al nouălea an al domniei lui Zedechia, în a zecea zi a lunii 
a zecea, Nebucadneţar, împăratul Babilonului, a venit cu toată 
oștirea, lui împotriva Ierusalimului; a tăbărit înaintea lui, și a 
ridicat întărituri de jur împrejur. Cetatea a fost împresurată 
pînă la al unsprezecelea an al împăratului Zedechia. ’n ziua a 
noua a lunii a patra, era mare foamete în cetate, și nu era pîne 
pentru poporul ţării. Atunci s'a făcut o spărtură în cetate; 
și toți oamenii de război au fugit noaptea, pe drumul porții 
dintre cele două ziduri de lîngă grădina împăratului, pe cînd 
Haldeii înconjurau cetatea. Fugarii au apucat pe drumul care 
duce în cîmpie. Dar oștirea Haldeilor a urmărit pe împărat, și 
l-a ajuns în cîmpiile Ierihonului, și toată oștirea lui s'a risipit 
dela el. Au prins pe împărat, și l-au suit la împăratul Ba- 
bilonului la Ribla; și s'a rostit o hotărtre împotriva lui. Fiii 
lui Zedechia au fost junghiaţi în faţa lui; apoi lui Zedechia i-au 
scos ochii, l-au legat cu lanțuri de aramă, și l-au dus la Babilon. 
’n ziua a șaptea a lunii a cincea, -era în anul al nouăsprezecelea 
al domniei lui Nebucadneţar, împăratul Babilonului, -a venit 
Nebuzaradan, căpetenia străjerilor, slujitorul împăratului Ba- 
bilonului, și a intrat în Ierusalim. A ars Casa Domnului, casa 
împăratului, și toate casele Ierusalimului; a pus foc tuturor 
caselor cari aveau vreo însemnătate oarecare. Toată oștirea 
Haldeilor, care era cu căpetenia străjerilor, a dărîmat zidurile 
dimprejurul Ierusalimului.  Nebuzaradan, căpetenia străjer- 

ilor, a luat robi pe ceice mai rămăseseră în cetate din popor, pe 
cei ce fugiseră la împăratul Babilonului, și pe cealaltă mulțime. 
'nsă căpetenia străjerilor a lăsat ca vieri și lucrători de pămînt 
cîțiva din cei mai săraci din ţară.  Haldeii au sfărimat stilpii 
de aramă din Casa Domnului, temeliile, marea de aramă care 
era în Casa Domnului, și au dus arama în Babilon. Au luat 
cenușarele, lopeţile, mucările, ceștile și toate uneltele de aramă 
cu cari se făcea slujba. Căpetenia străjerilor a mai luat și 
tigăile pentru cărbuni și lighenele, tot ce era de aur și tot ce 
era de argint. Cei doi stilpi, marea, și temeliile, pe cari le 
făcuse Solomon pentru Casa Domnului, toate uneltele acestea 
de aramă aveau o greutate necunoscută. "nălțimea unui stilp 
era de optsprezece coți, și deasupra avea un coperiș de aramă, 
a cărui înălțime era de trei coți; împrejurul coperișului era o 
împletitură în chip de rețea și rodii, toate de aramă; tot așa 
avea și al doilea stilp cu împletitura în chip de reţea. Căpe- 
tenia străjerilor a luat pe marele preot Seraia, pe Tefania, al 
doilea preot, și pe cei trei păzitori ai pragului. Şi din cetate 
a luat un dregător care avea supt porunca lui pe oamenii de 
război, cinci oameni cari făceau parte din sfetnicii împăratului 
și cari au fost găsiţi în cetate, pe logofătul căpeteniei oștirii, în- 
sărcinat să scrie la oaste pe poporul ţării, și șasezeci de oameni 
din poporul ţării, cari se aflau în cetate.  Nebuzaradan, căpe- 
tenia străjerilor, i-a luat, și i-a dus la împăratul Babilonului la 
Ribla. ’mpăratul Babilonului i-a lovit și i-a omorît la Ribla, 
în ţara Hamatului. Ghedalia, dregător; uciderea lui. Și Neb- 
ucadnețar, împăratul Babilonului, a pus pe poporul care mai 
rămăsese, și pe care-l lăsase în țara lui Iuda, supt porunca lui 
Ghedalia, fiul lui Ahicam, fiul lui Șafan. Cînd au auzit toate 
căpeteniile oștilor, ei și oamenii lor, că împăratul Babilonului 
a pus dregător pe Ghedalia, s'au dus la Ghedalia la Miţpa, 
și anume: Ismael, fiul lui Netania, lohanan, fiul lui Careab, 
Seraia, fiul lui Tanhumet, din Netofa, și laazania, fiul lui Maa- 
catitul, ei și oamenii lor. Ghedalia le-a jurat, lor și oamenilor 
lor, și le-a zis: “Să nu vă temeti de nimic din partea slujitorilor 
Haldeilor; rămîneţi în ţară, slujiți împăratului Babilonului, și 
veţi duce-o bine.” Dar în luna a șaptea, Ismael, fiul lui Neta- 

nia, fiul lui Elișama, din neamul împărătesc, a venit, însoţit de 
zece oameni, și au lovit de moarte pe Ghedalia, ca și pe Iudeii 
și Haldeii cari erau cu el la Miţpa. Atunci tot poporul, dela 
cel mai mic pînă la cel mai mare, și căpeteniile oștilor, s'au 
sculat și au plecat în Egipt, pentru că le era frică de Haldei. 
’n al treizeci și șaptelea an al robiei lui Ioiachin, împăratul 
lui Iuda, în a douăzeci și șaptea zi a lunii a douăsprezecea, 
Evil-Merodac, împăratul Babilonului, în cel dintii an al dom- 
niei lui, a înălțat capul lui Ioiachin, împăratul lui Iuda, și l-a 
scos din temniţă, i-a vorbit cu bunătate, și a pus scaunul lui 
de domnie mai pesus de scaunul de domnie al împăraţilor cari 
erau cu el la Babilon. I-a schimbat hainele de temniţă, și 
Joiachin a mîncat totdeauna la masa lui, în tot timpul vieţii 
lui. ’mpăratul i-a îngrijit necurmat de hrana de toate zilele, 
în tot timpul vieţii lui. 


I CRONICI 


dam, Set, Enoș, Chenan, Mahalaleel, lered, Enoh, 
Metușelah, Lemec, Noe. Sem, Ham și lafet. Fiii 
lui lafet: Gomer, Magog, Madai, lavan, Tubal, Meșec 

“şi Tiras. Fiii lui Gomer: Aşchenaz, Difat și Togarma.-6 


Fiii lui lavan: Elișa, Tarsisa, Chitim și Rodanim. Fiii lui 
Ham: Cuş, Miţraim, Put și Canaan.- Fiii lui Cuș: Saba, 
Havila, Sabta, Raema și Sabteca. -Fiii lui Raema: Seba și 
Dedan. Cuş a născut pe Nimrod; el a început să fie puternic 
pe pămînt. Miţraim a născut pe Ludimi, Ananimi, Lehabimi, 
Naftuhimi, Patrusimi, Casluhimi, din cari au ieșit Filistenii 
și Caftorimii. - Canaan a născut pe Sidon, întîiul lui născut, 
și pe Het, și pe lebusiţi, Amoriţi, Ghirgasiţi, Heviţi, Archiţi, 
Siniţi,  Arvadiţi, Temariţi, Hamatiţi. Fiii lui Sem: Elam, 
Asur, Arpacșad, Lud și Aram; Uţ, Hul, Gheter și Meșec.- 
Arpacșad a născut pe Șelah; și Șelah a născut pe Eber. Lui 
Eber i s'au născut doi fii: numele unuia era Peleg, pentrucă 
pe vremea lui s'a împărţit pămîntul, iar numele fratelui său 
era loctan. Ioctan a născut pe Almodad, pe Șelef, pe Hatar- 
mavet, pe lerah, pe Hadoram, pe Uzal, pe Dicla, pe Ebal, 
pe Abimael, pe Seba, pe Ofir, pe Havila și pe lobab. Toţi 
aceștia au fost fii ai lui loctan. Cei zece patriarhi dela Sem la 
Avraam. Sem, Arpacșad, Șelah, Eber, Peleg, Rehu, Serug, 
Nahor, Terah, Avram, adică Avraam. Fiii lui Avraam: Isaac 
și Ismael. Iată sămînţa lor: Nebaiot, întiiul născut al lui Is- 
mael, Chedar, Adbeel, Mibsam, Mișma, Duma, Masa, Hadad, 
Tema, letur, Nafiș și Chedma. Aceștia sînt fiii lui Ismael. 
Fiii Cheturei, ţiitoarea lui Avraam.. Ea a născut pe Zimran, 
locșan, Medan, Madian, Ișbac și Șuah.- Fiii lui locșan: Seba 
și Dedan.- Fiii lui Madian: Efa, Efer, Enoh, Abida și Eldaa. 
-Aceştia sînt toți fiii Cheturei. Avraam a născut pe Isaac.- 
Fiii lui Isaac: Esau și Israel. Fiii lui Esau: Elifaz, Reuel, 
leuș, laelam și Core. Fiii lui Elifaz: Teman, Omar, Tefi, 

Gaetam, Chenaz, Timna, și Amalec.- Fiii lui Reuel: Nahat, 
Zerah, Şama și Miza. Fiii lui Seir: Lotan, Şobal, Tibeon, 
Ana, Dișon, Ețer, și Dișan. Fiii lui Lotan: Hori și Homam. 
Sora lui Lotan: Timna.- Fiii lui Şobal: Alian, Manahat, Ebal, 
Şefi și Onam. -Fiii lui Tibeon: Aia și Ana. - Fiul lui Ana: 
Dişon. Fiii lui Dișon: Hamran, Eşban, Itran și Cheran.- Fiii 
lui Eţer: Bilhan, Zaavan și laacan. Fiii lui Dișan: Uţ și Aran. 
lată împărații cari au domnit în ţara Edomului, înainte ca să 
fi domnit un împărat peste copiii lui Israel.- Bela, fiul lui Beor; 
numele cetăţii lui era Dinhaba. - Bela a murit; și în locul lui, 
a domnit lobab, fiul lui Zerah, din Boţra.- Iobab a murit; și, 
în locul lui, a domnit Hușam, din ţara Temaniţilor. - Hușam 
a murit; și, în locul lui, a domnit Hadad, fiul lui Bedad. El a 
bătut pe Madian în cîmpia Moabului. Numele cetăţii lui era 
Avit.- Hadad a murit; și, în locul lui, a domnit Samla din 
Masreca. - Samla a murit; și, în locul lui, a domnit Saul, din 
Rehobot pe Riu. - Saul a murit; și, în locul lui, a domnit 
Baal-Hanan, fiul lui Acbor. - Baal-Hanan a murit; și, în locul 
lui, a domnit Hadad. Numele cetăţii lui era Pahi; și numele 
nevestei lui era Mehetabeel, fata lui Matred, fata lui Meza- 
hab. - Hadad a murit. căpetenia Oholibama, căpetenia Ela, 
căpetenia Pinon, căpetenia Chenaz, căpetenia Teman, căpe- 
tenia Mibţar, căpetenia Magdiel, căpetenia Iram. Acestea 
sînt căpeteniile Edomului. 


Iată fiii lui Israel: Ruben, Simeon, Levi, Iuda, Isahar, Zab- 
ulon, Dan, Iosif, Beniamin, Neftali, Gad și Așer. Fiii lui 
Iuda: Er, Onan, Șela; acești trei i s'au născut din fata lui Şua, 
Cananita. Er, întîiul născut al lui Iuda, era rău înaintea Dom- 
nului, care l-a omorît. Tamar, nora lui Iuda, i-a născut pe 
Peret și Zerah. Toți fiii lui Iuda au fost cinci. Fiii lui Pereţ: 
Heţron și Hamul. Fiii lui Zerah: Zimri, Etan, Heman, Calcol 
și Dara. De toți: cinci. -Fiii lui Carmi au fost: Acar, care a 
turburat pe Israel cînd a săvirşit o fărădelege cu privire la lu- 
crurile cari trebuiau nimicite cu desăvirșire. - Fiul lui Etan: 
Azaria. Fiii cari s'au născut lui Heţron au fost lerahmeel, 
Ram și Chelubai (Caleb). Ram a născut pe Aminadab. Am- 
inadab a născut pe Nahșon, domnul fiilor lui Iuda. Nahșon a 

născut pe Salma. Salma a născut pe Boaz. Boaz a născut pe 
Obed. Obed a născut pe Isai. Isai a născut pe Eliab, întiiul 
lui născut, pe Abinadab, al doilea, pe Şimea, al treilea, pe Ne- 
taneel, al patrulea, pe Radai, al cincilea, pe Oţem, al șaselea, 
pe David, al șaptelea. Surorile lor erau: Teruia și Abigail. Fiii 
Teruiei au fost: Abișai, Ioab și Asael, trei. Abigail a născut 
pe Amasa; tatăl lui Amasa a fost leter, Ismaelitul. Caleb, fiul 
lui Heţron, a avut copii cu nevastă-sa Azuba, și cu leriot. lată 
fiii pe cari i-a avut cu Azuba: leșer, Șobab și Ardon. Azuba a 
murit; și Caleb a luat pe Efrat, care i-a născut pe Hur. Hura 
născut pe Uri, și Uri a născut pe Beţaleel. - "n urmă, Heţron 
a intrat la fiica lui Machir, tatăl lui Galaad, și avea șasezeci de 
ani cînd a luat-o; ea i-a născut pe Segub. Segub a născut pe 
lair, care a avut douăzeci și trei de cetăţi în ţara Galaadului. 
Gheșuriţii și Sirienii le-au luat tîrgurile lui Iair cu Chenatul și 
cetăţile cari ţineau de el: șasezeci de cetăţi. Toți aceștia erau 
fiii lui Machir, tatăl lui Galaad. După moartea lui Heţron la 
Caleb-Efrata, Abia, nevasta lui Heţron, i-a născut pe Ashur, 
tatăl lui Tecoa. Fiii lui lerahmeel, întîiul născut al lui Heţron, 
au fost: Ram, întîiul născut, Buna, Oren și Oţem, născuţi din 
Ahia.  lerahmeel a avut o altă nevastă, numită Atara, care 
a fost mama lui Onam. - Fiii lui Ram, întiiul născut al lui 
lerahmeel, au fost: Maaţ, lamin și Echer. - Fiii lui Onam au 
fost: Șamai și lada. Fiii lui Șamai: Nadab și Abișur. Numele 
nevestei lui Abișur era Abihail, și ea i-a născut pe Ahban și 
Molid. Fii lui Nadab: Seled și Apaim. Seled a murit fără 
fii. Fiul lui Apaim: Ișei. Fiul lui Ișei: Şeşan. Fiul lui Şeşan: 
Ahlai. Fiii lui Iada, fratele lui Șamai: Teter și Ionatan. leter 
a murit fără fii. Fiii lui Ionatan: Pelet și Zaza, -Aceştia sînt 
fiii lui lerahmeel. - Şeşan n'a avut fii, dar a avut fete. Șeșan 
avea un rob Egiptean numit larha. Și Șeșan a dat pe fiică-sa 
de nevastă robului său larha; ea i-a născut pe Atai. Atai a 
născut pe Natan; Natan a născut pe Zabad; Zabad a născut 
pe Eflal; Eflal a născut pe Obed; Obed a născut pe Iehu; 
Iehu a născut pe Azaria; Azaria a născut pe Haleţ; Haleţ a 
născut pe Elasa. Elasa a născut pe Sismai; Sismai a năs- 
cut pe Șalum; Şalum a născut pe lecamia; lecamia a născut 

pe Elișama. Fiii lui Caleb, fratele lui lerahmeel: Meşa, în- 
tiiul său născut, care a fost tatăl lui Zif, și fiii lui Mareșa, 
tatăl lui Hebron. Fiii lui Hebron: Core, Tapuah, Rechem și 
Şema. Şema a născut pe Raham, tatăl lui lorcheam. Rechem 
a născut pe Șamai. Fiul lui Șamai: Maon; și Maon, tatăl 
lui Bet-Tur. Efa, ţiitoarea lui Caleb, a născut pe Haran, 
Mota și Gazez. Haran a născut pe Gazez. Fiii lui lahdai: 
Reghem, lotam, Gheşșan, Pelet, Efa și Șaaf. Maaca, ţiitoarea 
lui Caleb, a născut pe Șeber și Tirhana. Ea a mai născut 
pe Șaaf, tatăl lui Madmana, și pe Șeva, tatăl lui Macbena și 
tatăl lui Ghibea. Fata lui Caleb era Acsa. Aceștia au fost fiii 
lui Caleb: Șobal, fiul lui Hur, întîiul născut al Efratei, și tatăl 
lui Chiriat-learim; Salma, tatăl lui Betleem; Haref, tatăl lui 
Bet-Gader. Fiii lui Şobal, tatăl lui Chiriat-learim, au fost: 
Haroe, Haţi-Hamenuhot. Familiile lui Chiriat-learim au fost: 
letriţii, Putiţii, Șumatiţii și Mișraiţii; din aceste familii au 
ieșit “Ţoreatiţii și Eștaoliţii. Fiii lui Salma: Betleem și Neto- 
fatiţii, Atrot- Bet- Ioab, Haţi- Hamanahti, 'Toreiţii; şi familiile 
corininarilor cari locuiau la laebeţ, Tireatiţii, Șimeatiţii și Su- 
catiţii. Aceștia sînt Cheniţii, ieșiţi din Hamat, tatăl casei lui 
Recab. 


lată fiii lui David, cari i s'au născut la Hebron: "'ntiiul 
născut, Amnon, cu Ahinoam din Izreel; al doilea, Daniel, cu 
Abigail din Carmel; al treilea: Absalom, fiul Maachei, fata 
lui 'Talmai, împăratul Gheșurului; al patrulea: Adonia, fiul 
Haghitei, al cincilea Șefatia, cu Abital; al șaselea, Itream cu 
nevastă-sa Egla. Aceşti șase i s'au născut la Hebron. El a 
domnit acolo șapte ani și șase luni, iar la Ierusalim a domnit 
treizeci și trei de ani. lată cei ce i s'au născut la Ierusalim: 
Șimea, Șobab, Natan și Solomon, patru, cu Bat-Șua, fata lui 
Amiel; Ibhar, Elișama, Elifelet, Noga, Nefeg, Iafia, Elișama, 
Eliada și Elifelet, nouă. Aceştia sînt toţi fiii lui David, afară 
de fiii ţiitoarelor. Și Tamar era sora lor. Fiul lui Solomon: 
Roboam. Abia, fiul său; Asa, fiul său; Iosafat, fiul său; Io- 
ram, fiul său; Ahazia, fiul său; Ioas, fiul său; Amaţia, fiul său; 
Azaria, fiul său; lotam, fiul său; Ahaz, fiul său; Ezechia, fiul 
său; Manase, fiul său; Amon, fiul său; Iosia, fiul său. Fiii lui 

Iosia: întiiul născut, lohanan: al doilea, loiachim; al treilea, 
Zedechia,; al patrulea, Șalum. Fiii lui loiachim: leconia, fiul 
său; Zedechia, fiul său. Fiii lui leconia: Asir, al cărui fiu a 
fost Șealtiel; Malchiram, Pedaia, Șenaţar, lecamia, Hoșama și 
Nedabia. Fiii lui Pedaia: Zorobabel și Șimei. Fiii lui Zoroba- 
bel: Meșulam și Hanania; Șelomit, sora lor; și Hașuba, Ohel, 
Berechia, Hasadia, lușab-Hesed, cinci. Fiii lui Hanania: Pela- 
tia și Isaia; fiii lui Refaia, fiii lui Arnan, fiii lui Obadia, fiii lui 
Șecania. Fiul lui Șecania: Șemaia. Fiii lui Șemaia: Hatuș, 
Igheal, Bariah, Nearia și Șafat, șase. Fiii lui Nearia: Elioenai, 
Ezechia și Azricam, trei. Fiii lui Elioenai: Hodavia, Eliașib, 
Pelaia, Acub, lohanan, Delaia și Anani, șapte. 


Fiii lui Iuda: Pereţ, Heţron, Carmi, Hur și Șobal.  Reaia, 
fiul lui Şobal, a născut pe Iahat; lahat a născut pe Ahumai 
și Lahad. Acestea sînt familiile Toreatiţilor. Iată scoboritorii 
tatălui lui Etam: Izreel, Ișma și Idbaș; numele sorei lor era 
Haţelelponi. Penuel era tatăl lui Ghedor, și Ezer tatăl lui 
Hușa. Aceștia sînt fiii lui Hur, întiiul născut al Efratei, tatăl 
lui Betleem.  Așhur, tatăl lui Tecoa, a avut două neveste, 
Helea și Naara. Naara i-a născut pe Ahuzam, pe Hefer, pe 
Temeni și pe Ahaștari: aceștia sînt fiii Naarei. Fiii Heleei: 
Teret, Tohar și Etnan. Coţ a născut pe Anub și Haţobeba, și 
familiile lui Aharhel, fiul lui Harum.  laebeţ era mai cu vază 
decît fraţii săi; mamă-sa i-a pus numele laebeţ (Trist), zicînd: 
“Pentru că l-am născut cu durere.”  laebeţ a chemat pe Dum- 
nezeul lui Israel, și a zis: “Dacă mă vei binecuvînta şi-mi vei 
întinde hotarele, dacă mîna Ta va fi cu mine, și dacă mă vei 
feri de nenorocire, așa încât să nu fiu în suferință!...” Și Dum- 
nezeu i-a dat ce ceruse. Chelub, fratele lui Șuha, a născut pe 
Mechir, care a fost tatăl lui Eşton. Eşton a născut casa lui 
Rafa, Paseah și Techina, tatăl cetăţii lui Nahaș. Aceștia sînt 
bărbaţii dela Reca. Fiii lui Chenaz: Otniel și Seraia. Fiul lui 
Otniel: Hatat.  Meonotai a născut pe Ofra. Seraia a născut pe 
Ioab, tatăl văii lucrătorilor; căci erau lucrători. Fiii lui Caleb, 
fiul lui lefune: Iru, Ela și Naam, și fiii lui Ela, și Chenaz. Fiii 
lui lehaleleel: Zif, Zifa, Tiria și Asareel. Fiii lui Ezra: Ieter, 
Mered, Efer și lalon. Nevasta lui Mered a născut pe Miriam, 


O O N Q A 


10 


11 
12 


13 
14 
15 
16 
17 


29, 


34, 


18 


19 


20 
21 


22 


23 


24 
25 
26 
27 


28 
30 
31 


32 
33 


35 
36 
37 
38 


39 
40 


41 


4. 18-41 I CRONICI 626 


pe Şamai, și pe Ișbah, tatăl lui Eştemoa. Nevastă-sa, Iudeica, 
a născut pe Iered, tatăl lui Ghedor, pe Eber, tatăl lui Soco, 
şi pe Iecutiel, tatăl lui Zanoah. Aceștia sînt fiii Bitiei, fata lui 
Faraon, pe care a luat-o Mered de nevastă. Fiii nevestei lui 
Hodia, sora lui Naham; tatăl lui Chehila, Garmitul și Ește- 
moa, Maacatitul. Fiii lui Simon: Amnon, Rina, Ben-Hanan 
și Tilon. Fiii lui Ișei: Zohet și Ben-Zohet. Fiii lui Șela, fiul lui 
Iuda: Er, tatăl lui Leca, Laeda, tatăl lui Mareșa, și familiile 
casei unde se lucrează pinza, din casa lui Așbea, și lochim, 
și oamenii lui Cozeba, și Ioas și Saraf, cari au stăpinit asupra 
Moabului și lașubi-Lehem. Aceste lucruri sînt vechi. Ei erau 
olari și locuiau în livezi și în lunci; locuiau acolo lîngă îm- 
părat și lucrau pentru el. Fiii lui Simeon: Nemuel, lamin, 
larib, Zerah, Saul. Fiul lui Saul: Șalum, Mibsam, fiul său; 
Mișma, fiul său. Fiii lui Mișma: Hamuel, fiul său. Zacur, 
fiul său; Șimei, fiul său. Șimei a avut șasesprezece fii și șase 
fiice. Fraţii săi n'au avut mulţi fii. Şi toate familiile lor nu s'au 
înmulţit atît cît fiii lui Iuda. Ei locuiau la Beer-Șeba, la Mo- 
lada, la Haţar-Șual, la Bilha, la Eţem, la Tolad, La Betuel, 
la Horma, la Ticlag, la Bet-Marcabot, la Haţar-Susim, la Bet- 
Birei și la Șaaraim. Acestea au fost cetăţile lor pînă la domnia 
lui David, și satele lor. Ei mai aveau și Etam, Ain, Rimon, 
Tochen și Aşan, cinci cetăţi; și toate satele din împrejurimile 
acestor cetăţi, pînă la Baal. Iată locuinţele lor și spita neamu- 
lui lor.  Meșobab; lamlec; Ioșa, fiul lui Amaţia; Ioel; Iehu, 
fiul lui loșibia, fiul lui Seraia, fiul lui Asiel; Elioenai; laacoba; 
leşohaia; Asaia; Adiel; lesimiel; Benaia; Ziza, fiul lui Șifei, fiul 
lui Alon, fiul lui ledaia, fiul lui Șimri, fiul lui Șemaia. Aces 
tia, numiţi pe nume, erau domni în farail lor, şi casele lor 
părintești au crescut mult. Ei s'au dus înspre Ghedor pînă la 
răsăritul văii, să caute pășune pentru turmele lor. Au găsit 
pășune grase și bune, și o ţară întinsă, liniștită și pacinică, 
fiindcă ceice o locuiau mai înainte se pogorau din Ham. Oa- 
menii aceștia, scriși pe nume, au venit pe vremea lui Ezechia, 
împăratul lui Iuda; au sfărîmat corturile lor și pe Maoniţi, cari 
se aflau acolo, i-au nimicit cu desăvirșire pînă în ziua de azi, și 
s'au așezat i locul lor, căci acolo erau pășune pentru turmele 

lor. Și dintre fiii lui Simeon s'au dus la muntele Seir, în număr 
de cinci sute de oameni. Aveau în frunte pe Pelatia, Nearia, 
Refaia și Uziel, fiii lui Ișei. Au bătut rămășița de Amaleciţi 
care scăpase cu viaţă și s'au așezat acolo pînă în ziua de azi. 


42 


43 


Fiii lui Ruben, întîiul născut al lui Israel. -Căci el era întîiul [5] 


născut, dar, pentru că a spurcat patul tatălui său, dreptul lui 
de întîi născut a fost dat fiilor lui Iosif, fiul lui Israel; totuș Iosif 
n'a fost scris în spițele de neam ca întîi născut. Iuda a fost în 
adevăr puternic printre fraţii săi, și din el a ieșit un domnitor; 
dar dreptul de întîi născut este al lui Iosif. Fiii lui Ruben, 
întîiul născut al lui Israel: Enoh, Palu, Heţron și Carmi. Fiii 
lui Ioel: Șemaia, fiul său; Gog, fiul său; Șimei, fiul său; Mica, 
fiul său; Reaia, fiul său; Baal, fiul său; Beera, fiul său, pe care 
l-a luat rob Tilgat-Pilneser, împăratul Asiriei; el era domnul 
Rubeniţilor. - Fraţii lui Beera, după familiile lor, așa cum sînt 
înscriși în spițele neamului după neamurile lor: cel dintii, Ieiel; 
Zaharia; Bela, fiul lui Azaz, fiul lui Şema, fiul lui Ioel. Bela 
locuia la Aroer, și pînă la Nebo și la Baal-Meon; la răsărit, 
locuia, pînă la întrarea pustiei, dela riul Eufrat, căci turmele 
lor erau în mare număr în țara Galaadului. Pe vremea lui 
Saul, au făcut război cu Hagareniţii, cari au căzut în mîinile 
lor, şi au locuit în corturile lor, pe toată partea de răsărit a 
Galaadului. Fiii lui Gad locuiau în fața lor, în ţara Basanu- 
lui, pînă la Salca. Ioel, cel dintii, Șafam, al doilea, laenai, și 
Șafat, în Basan. Fraţii lor, după casele părinţilor lor: Micael, 
Meșularu, Seba, lorai, laecan, Zia și Eber, șapte. Iată fiii lui 
Abihail, fiul lui Huri, fiul lei Iaroah, fiul lui Galaad, fiul lui 
Micael, fiul lui Ieșișai, fiul lui lahdo, fiu lui Buz; Ah, fiul lui 
Abdiel, fiul lui Guni, era căpetenia caselor părinţilor lor. Ei 
locuiau în Galaad, în Basan, și în cetăţile lor, și în toate împre- 
jurimile Saronului pînă la marginile lor. Toţi au fost scriși în 
spiţele de neamuri, pe vremea lui lotam, împăratul lui Iuda, și 
pe vremea lui leroboam, împăratul lui Israel. Fiii lui Ruben, 
Gadiţii și jumătate din seminţia lui Manase, aveau oameni 
viteji, cari purtau scut și sabie, trăgeau cu arcul, și erau de- 
prinși cu războiul, în număr de patruzeci și patru de mii șapte 
sute șase zeci în stare să meargă la oaste. Au făcut război 

cu Hagareniţii, cu letur, cu Nafiș și cu Nodab. Au primit 
ajutor împotriva lor, și Hagareniţii și toţi ceice erau cu ei au 
fost daţi în mînile lor. Căci, în timpul luptei, strigaseră către 
Dumnezeu, care i-a ascultat, pentrucă se încrezuseră în El. 
Și le-au luat turmele, cincizeci de mii de cămile, douăsute cin- 
cizeci de mii de oi, două mii de măgari, și o sută de mii de inși; 
căci au fost mulți morți, pentrucă lupta venea dela Dumnezeu. 
Și s'au așezat în locul lor pînă în vremea cînd au fost luaţi în 
robie. Fiii jumătăţii seminţiei lui Manase locuiau în țară, dela 
Basan pînă la Baal-Hermon și Senir, și pe muntele Hermon; 
erau mulți la număr. Iată căpeteniile caselor părinților lor: 
Efer, Ișei, Eliel, Azriel, Ieremia, Hodavia și lahdiel, oameni 
viteji, oameni vestiți, căpeteniile caselor părinţilor lor. Dar 
au păcătuit împotriva Dumnezeului părinţilor lor, și au curvit 
după dumnezeii popoarelor ţării, pe cari Dumnezeu le nimicise 
dinaintea lor. Dumnezeul lui Israel a aţiţat duhul lui Pul, îm- 
păratul Asiriei, și duhul lui Tilgat-Pilneser, împăratul Asiriei; 
și Tilgat-Pilneser a luat robi pe Rubeniţi, Gadiţi și jumătate 
din seminţia lui Manase și i-a dus la Halah, la Habor, la Hara 
și la rîul Gozan, unde au rămas pînă în ziua de azi. 


Fiii lui Levi: Gherșom, Chehat și Merari. Fiii lui Chehat;: 
Amram, Ițehar, Hebron și Uziel. Fiii lui Amram: Aaron și 
Moise, și Maria. Fiii lui Aaron: Nadab, Abihu, Eleazar și Ita- 
mar. Eleazar a născut pe Fineas; Fineas a născut pe Abișua: 
Abișua a născut pe Buchi; Buchi a născut pe Uzi; Uzia născut 
pe Zerahia; Zerahia a născut pe Meraiot;  Meraiot a născut 
pe Amaria: Amaria a născut pe Ahitub; Ahitub a născut 
pe Tadoc; Tadoc a născut pe Ahimaaţ:  Ahimaaţ a născut 
pe Azaria; Azaria a născut pe lohanan; lohanan a născut pe 
Azaria, care a fost preot în casa pe care a zidit-o Solomon la 
Ierusalim; Azaria a născut pe Amaria; Amaria a născut pe 
Ahitub; Ahitub a născut pe Tadoc; Tadoc a născut pe Șalum; 
Şalum a născut pe Hilchia, Hilchia a născut pe Azaria; Azaria 
a născut pe Seraia. Seraia a născut pe lehoţadac. Iehoţadac 
a plecat și el cînd a dus Domnul în robie pe Iuda și lerusal- 
imul prin Nebucadneţar. Fiii lui Levi: Gherșom, Chehat și 
Merari.- lată numele fiilor lui Gherșom: Libni și Șimei. - 

Fiii lui Chehat: Amram, Iţehar, Hebron și Uziel. Fiii lui 
Merari: Mahli și Muși. A cezii sînt familiile lui Levi, după 
părinţii lor. Din Gherșom: Libni, fiul său; lahat, ful său; 
Zima, fiul său; loah, fiul său; Ido, fiul său; Zerah, fiul său; 
leatrai, fiul său. - ui lui Chehat: Aminadab, fiul său; Core, 
fiul său; Asir, fiul său; Elcana, fiul său; Ebiasaf, fiul său; Asir, 
fiul său; Tahat, fiul său; Uriel, fiul său; Ozia, fiul său; Saul, 
fiul său. Fiii lui Elcana: Amasai și Ahimot; Elcana, fiul 
său; Elcana-Tofai, fiul său; Nahat, fiul său; Eliab, fiul său; 
leroham, fiul său; Elcana, fiul său; și fiii lui Samuel, întîiul 
născut: Vașni și Abia. - Fiii lui Merari: Mahli; Libni, fiul 
său; Șimei, fiul său; Uza, fiul său; Șimea, fiul său; Haghia, 
fiul său; Asaia, fiul său. lată aceia pe cari i-a pus David 
pentru cîrmuirea cîntării în Casa Domnului, de cînd a avut 
chivotul un loc de odihnă: ei împlineau slujba de cîntăreţi 
înaintea locașului cortului întilnirii, pînă cînd a zidit Solomon 
Casa Domnului la Ierusalim, și își făceau slujba după rînduiala 
care le era poruncită. lată cei ce slujeau cu fiii lor. Dintre fiii 
Chehatiţilor: Heman, cîntărețul, fiul lui Ioel, fiul lui Samuel, 
fiul lui Elcana, fiul lui leroham, fiul lui Eliel, fiul lui Toah, fiul 
lui Țuf, fiul lui Elcana, fiul lui Mahat, fiul lui Amasai, fiul lui 
Elcana, fiul lui Ioel, fiul lui Azaria, fiul lui Tefania, fiul lui 
Tahat, fiul lui Asir, fiul lui Ebiasaf, fiul lui Core, fiul lui Iţe- 
har, fiul lui Chehat, fiul lui Levi, fiul lui Israel. - Fratele său 
Asaf, care stătea la dreapta sa, Asaf, fiul lui Berechia, fiul lui 
Șimea, fiul lui Micael, fiul lui Baaseia, fiul lui Malchia, fiul 
lui Etni, fiul lui Zerah, fiul lui Adaia, fiul lui Etan, fiul lui 
Zima, fiul lui Șimei, fiul lui lahat, fiul lui Gherșom, fiul lui 
Levi. - Fiii lui Mera. frații lor, la stînga; Etan, fiul lui Chiși, 
fiul lui Abdi, fiul lui Maluc, fiul lui Hașabia, fiul lui Amaţia, 
fiul lui Hilchia, fiul lui Amti, fiul lui Bani, fiul lui Semer, fiul 
lui Mahli, fiul lui Muși, fiul lui Merari, fiul lui Levi. Fraţii 
lor, Lean, erau însărcinaţi cu toată slujba locașului Casei lui 
Dumnezeu. Aaron și fiii săi aduceau jertfe pe altarul arderilor 
de tot și tămiie pe altarul tămiiei, împlineau toate slujbele în 
Locul prea sfint, și făceau ispășire pentru Israel, potrivit cu tot 
ce poruncise Moise, robul lui Dumnezeu. lată fiii lui Aaron: 

Eleazar, fiul său; Fineas, fiul său; Abișua, fiul său; Buchi, fiul 
său; Uzi, fiul său; Zerahia, fiul său; Meraiot, fiul său; Amaria, 
fiul său; Ahitub, fiul său; Tadoc, fiul său; Ahimaaţ, fiul său. 
lată, locuinţele lor, după satele lor, în hotarele cari le-au fost 
însemnate. Fiilor lui Aaron din familia Chehatiţilor, ieşiţi cei 
dintii la sorț, li s'a dat Hebronul în ţara lui Iuda, și locurile 
lui de pășunat; dar cîmpia cetăţii și satele ei au fost date lui 
Caleb, fiul lui lefune.  Fiilor lui Aaron li s'a dat cetatea de 
scăpare Hebron, Libna, și locurile ei de pășunat, Iatir, Ește- 
moa cu locurile ei de pășunat, Hilen cu locurile lui de pășu- 
nat, Debir cu locurile lui de pășunat, Așan cu locurile lui de 
pășunat, Bet-Șemeș cu locurile lui de pășunat; și din sem- 
inția lui Beniamin: Gheba cu locurile lui de pășunat, Alemet 
cu locurile lui de pășunat, Anatot cu locurile lui de pășunat. 
Toate cetăţile lor erau Oep eee cetăți, după familiile lor. 
Celorlalţi fii ai lui Chehat li s'au dat prin sorți zece cetăţi din 
familiile seminţiei lui Efraim, din seminţia lui Dan, și din jumă- 
tatea seminției lui Manase. Fiii lui Gherșom, după familiile 
lor, au căpătat treisprezece cetăţi din seminţia lui Isahar, din 
seminţia lui Așer, din seminţia lui Neftali și din seminţia lui 
Manase în Basan. Fiii lui Merari, după familiile lor, au căpă- 
tat prin sorți douăsprezece cetăți din seminția lui Ruben, din 
seminția lui Gad și din seminția lui Zabulon. Copiii lui Israel 
au dat astfel Leviţilor cetățile și locurile lor de pășunat. Au 
dat prin sorți, din seminţia fiilor lui Iuda, din seminţia fiilor 
lui Simeon și din seminţia fiilor lui Beniamin, aceste cetăţi, pe 
cari le-au numit pe nume. Cît pentru celelalte familii ale fi- 
ilor lui Chehat, cetăţile ținutului lor au fost luate din seminţia 
lui Efraim. Le-au dat cetatea de scăpare Sihem cu locurile 
lui de pășunat, în muntele lui Efraim, Ghezer cu locurile lui 
de pășunat, locmeam cu locurile lui de păţunat, Bet-Horon 
cu locurile lui de pășunat, Aialon cu locurile lui de pășunat, 
și Gat-Rimon cu locurile lui de pășunat; și din jumătatea 
seminţiei lui Manase, au dat: Aner cu locurile lui de pășunat, 
şi Bileam cu locie lui de pășunat, pentru familia celorlalți 
fii ai lui Chehat. Fijilor lui Gherșom le-au dat: din familia 
jumătăţii seminției lui Manase, Golan în Basan cu locurile lui 

de pășunat, și Aștarot cu locurile lui de pășunat; din sem- 
inția lui Isahar: Chedeș cu locurile lui de pășunat, Dobrat cu 
locurile lui de pășunat, Ramot cu locurile lui de pășunat, și 
Anem cu locurile lui de pășunat; din seminţia lui Așer, Mașal 
cu locurile lui de pășunat, Abdon cu locurile lui de pășunat, 
Hucoc cu locurile lui de pășunat și Rehob cu locurile lui de 
pășunat; și din seminţia lui Neftali: Chedeș din Galilea cu 
locurile lui de pășunat, Hamon cu locurile lui de pășunat, și 
Chiriataim cu locurile lui de pășunat.  Celorlalţi Leviţi, fiilor 
lui Merari, le-au dat, din seminţia lui Zabulon: Rimono cu 
locurile lui de pășunat, și Taborul cu locurile lui de pășunat, 
iar de cealaltă parte a Iordanului, în fața lerihonului, la răsărit 
de Iordan: din seminţia lui Ruben, Beţer, în pustie, cu locurile 
lui de pășunat, lahţa cu locurile lui de pășunat, Chedemot cu 
locurile lui de pășunat, și Metaat cu locurile lui de pășunat; 
și din seminţia lui Gad, Ramot din Galaad cu locurile lui de 
pășunat, Mahanaim cu locurile lui de pășunat, Hesbonul cu 
locurile lui de pășunat, și laezer cu locurile lui de pășunat. 


Fiii lui Isahar: Tola, Pua, lașub și Șimron, patru. Fiii lui 
Tola: Uzi, Refaia, Ieriel, lahmai, Ibsam și Samuel, căpeteniile 
caselor părinţilor lor, anume ai lui Tola, oameni viteji în nea- 
mul lor; pe vremea lui David numărul lor era de douăzeci și 
două de mii șase sute. Fiul lui Uzi: Izrahia. Fiii lui Izrahia: 
Micael, Obadia, Ioel, Ișia, de toţi cinci căpetenii; aveau cu ei, 
după neamurile lor, după casele părinţilor lor, treizeci și șase 
de mii de oameni, ostași înarmaţi pentru război, căci aveau 
multe neveste și fii. Fraţii lor, după toate familiile lui Isa- 
har, oameni viteji erau de toți optzeci și șapte de mii, scriși în 
spiţele de neam. Fiii lui Beniamin: Bela, Becher și lediael, 
trei. Fiii lui Bela: Eţbon, Uzi, Uziel, lerimot, și Iri, cinci 
căpetenii ai caselor părinţilor lor, oamenii viteji, și scriși în 
spiţele de neam în număr de douăzeci și două de mii treizeci și 
patru. - Fiii lui Becher: Zemira, loaș, Eliezer, Elioenai, Omri, 
leremot, Abia, Anatot și Alamet; toţi aceștia erau fii ai lui 
Becher, și scriși în spițele de neam, după neamurile lor, drept 
căpetenii ale caselor părinţilor lor, oameni viteji, în număr de 
douăzeci de mii două sute. - Fiul lui lediael: Bilhan. Fiii 

lui Bilhan: Ieuş, Beniamin, Ehud, Chenaana, Zetan, Tarsis 
și Ahișahar; toți aceştia erau fii ai lui Iediael, căpetenii ale 
caselor părinților lor, oameni viteji, în număr de șaptesprezece 
mii două sute, în stare să poarte armele și să meargă la răs- 
boi. Şupim și Hupim, fiii lui Ir; Hușim, fiul lui Aher. Fiii 
lui Neftali: lahţiel, Guni, leţer și Șalum, fiii Bilhei. Fiii lui 
Manase: Asriel, pe care l-a născut ţiitoarea sa siriacă; ea a 
născut pe Madir. tatăl lui Galaad. Machir a luat de nev- 
astă pe sora lui Hupim și Șupim. Numele sorei lui era Maaca. 
Numele celui de al doilea fiu era Telofhad; și Telofhad a avut 
fete.  Maaca, nevasta lui Machir, a născut un fiu, și i-a pus 
numele Pereș; numele fratelui său era Șereș, și fiii săi erau 
Ulam și Rechem. Fiul lui Ulam: Bedan. Aceștia sînt fiii lui 
Galaad, fiul lui Machir, fiul lui Manase. Soru-sa Homalechet 
a născut pe Ișhod, pe Abiezer și pe Mahla. Fiii lui Șemida 
erau: Ahian, Sihem, Lichi şi Aniam. Fiii lui Efraim: Șutelah; 
Bered, fiul său; Tahat, fiul său; Eleada, fiul său; Tahat, fiul 
său: Zabad, fiul său; Şutelah, îi] său; Ezer și Elea. Caci 
din Gat, născuţi în ţară, i-au omorît, pentrucă se pogoriseră 
să le ia turmele. Efraim, tatăl lor, s'a jălit multă vreme, și 
fraţii săi au venit să-l mîngiie. Apoi a intrat la nevastă-sa, 
și ea a zămislit și a născut un fiu; el i-a pus numele Beria (n 
nenorocire), pentrucă nenorocirea era în casă. A avut ca fiică 
pe Şeera, care a zidit Bet-Horonul de jos și Bet-Horonul de sus 
și pe Uzen-Șeera. Refah, fiul său, și Reșef; Telah, fiul său; 
Tahan, fiul său. Laedan, fiul său; Amihud, fiul său; Elișama, 
fiul său; Nun, fiul său; Iosua, fiul său. Ei aveau în stăpînire 
și ca locuinţă Betelul cu satele lui; la răsărit: Naaran; la apus: 
Ghezer cu satele lui, Sihemul cu satele lui, pînă la Gaza cu 
satele ei. Fiii lui Manase stăpineau Bet-Șeanul cu satele lui, 
Taanacul cu satele lui, Meghidoul cu satele lui, Dorul cu satele 
lui. ’n aceste cetăţi au locuit fiii lui Iosif, fiul lui Israel. Fiii 
lui Așer: Imna, Ișva, Ișvi, și Beria; și Serah, sora lor. Fiii lui 
Beria: Eber și Malchiel.  Malchiel a fost tatăl lui Birzavit. Și 
Eber a născut pe laflet, pe Șomer și pe Hotam, și pe sora lor 
Şua. - Fiii lui laflet: Pakoe, Bimhal, și Aşvat. Aeta sînt fiii 
lui Iaflet. - Fiii lui Șamer: Ahi, Koleri Huba și Aram. - Fiii 

lui Helem, fratele său: Tofah, Imna, Șeleș și Amal. Fiii lui 
Tofah: Suah, Harnefer, Șual, Beri, Imra, Beţer, Hod, Şama, 
Șilșa, Itran şi Beera. Fiii lui Ieter: Iefune, Pispa și Ara. - 
Fiii lui Ula: Arah, Haniel și Riţia. - Toți aceștia erau fiii lui 
Așer, căpeteniile caselor părinților lor, oameni aleși și viteji, 
căpeteniile domnilor, scriși în număr de douăzeci și șase de mii 
de oameni, în stare să poarte armele și să meargă la război. 


36 
37 

Beniamin a născut pe Bela, întiiul lui născut, pe Așbel, al 


doilea, Ahrah, al treilea, Noha, al patrulea, și Rafa, al cin- 
cilea. Fiji lui Bela au fost: Adar, Ghera, Abihud, Abișua, 
Naaman, Ahoah, Ghera. Șefufan și Huram. lată fiii lui 
Ehud, cari erau capi de familie între locuitorii din Gheba, și 
cari i-au strămutat la Manahat: Naaman, Ahia și Ghera. 
Ghera, care i-a strămutat, a născut pe Uza și pe Ahihud. Şa- 
haraim a avut copii în ţara Moabului, dupăce a îndepărtat 
pe nevestele sale: Huşim şi Baara. Cu nevastă-sa Hodeş a 
avut pe: lobab, Tibia, Meşa, Malcam, leuţ, Șochia și Mirma. 
Aceștia sînt fiii săi, capii de familie. Cu Huşim a avut pe: 
Abitub și Elpaal. Fiii lui Elpaal: Eber, Mișeam, și Șemer, 
care a zidit Ono, Lod și satele lui. Beria și Șema, cari erau 
capi de familie între locuitorii Aialonului, au pus pe fugă pe 
locuitorii din Gat. Ahio, Sașac, leremot, Zebadia, Arad, 
Eder, Micael, Ișta și Ioha erau fiii lui Beria. - Zebadia, 
Meșulam, Hizchi, Eber, Ișmerai, Izlia și lobab erau fiii lui 
Elpaal. - lachim, Zicri, Zabdi, Elienai, Tiltai, Eliel, Adaia, 
Beraia și Șimrat erau fiii lui Șimei. Ișpan, Eber, Eliel, Ab- 
don, Zicri, Hanan, Hanania, Elam, Antotia, Ifdeia și Penuel 
erau fiii lui Șașac. - Șamșerai, Șeharia, Atalia, Iaareşia, Elia 
și Zicri erau fiii lui leroham. - Aceștia sînt capi de familie, 
capi după neamurile lor. Ei locuiau la Ierusalim. Tatăl lui 
Gabaon locuia la Gabaon, și numele nevestei lui era Maaca. 
Abdon era fiul său întîi născut, apoi Tur, Chis, Baal, Nadab, 
Ghedor, Ahio, și Zecher.  Miclot a născut pe Șimea. Și ei 
locuiau tot la Ierusalim lîngă fraţii lor, împreună cu fraţii lor. 
- Ner a născut pe Chis; Chis a născut pe Saul; Saul a născut 
pe Ionatan, pe Malchi-Șua, pe Abinadab și pe Eșbaal. Fiul 
lui Ionatan: Merib-Baal. Merib-Baal a născut pe Mica. Fiii 

lui Mica: Piton, Melec, Taerea și Ahaz. Ahaz a născut pe 
lehoada; lehoada a născut pe Alemet, Azmavet și Zimri; Zimri 
a născut pe Moţa; Moţa a născut pe Binea. Fiul acestuia a 
fost Rafa; Eleasa a fost fiul acestuia; Atel a fost fiul acestuia; 
Ațel a avut șase fii, ale căror nume iată-le: Azricam, Bocru, Is- 
mael, Șearia, Obadia și Hanan. Toţi aceștia erau fiii lui Ațel. - 
Fiii fratelui său Eşec: Ulam, întîiul lui născut, leus, al doilea, 
și Elifelet, al treilea. Fiii lui Ulam au fost oameni viteji, cari 
trăgeau cu arcul și au avut mulți fii și nepoți, o sută cinci zeci. 
Toţi aceștia sînt fiii lui Beniamin. 


Tot Israelul este scris în spiţele de neam și trecut în cartea 
împăraţilor lui Israel. Și Iuda a fost luat rob în Babilon, din 
pricina fărădelegilor lui. Cei dintii locuitori cari au locuit 
în moșiile lor, în cetăţile lor, erau Israeliţii, preoţii, Leviţii și 
Netiniţii. La Ierusalim locuiau fii de ai lui Iuda, fii de ai 
lui Beniamin, și fii de ai lui Efraim și Manase. - Fii de ai lui 
Pereţ, fiul lui Iuda: Utai, fiul lui Amihud, fiul lui Omri, fiul lui 
Imri, fiul lui Bani. Dintre Șiloniţi: Asaia, întiiul născut, și fiii 
săi. Fii de ai lui Zerah: leuel, și fraţii săi, șase sute nouăzeci. 
- Fii de ai lui Beniamin: Salu, fiul lui Meşulam, fiul lui Ho- 
davia, fiul lui Asenua;  Ibneia, fiul lui Teroham; Ela, fiul lui 
Uzi, fiul lui Micri; Meșulam, fiul lui Şefatia, fiul lui Reuel, fiul 
lui Ibnia; și fraţii lor, după neamurile lor, nouă sute cincizeci 
și șase. Toți oamenii aceștia erau capi de familie în casele 
părinţilor lor. Din preoţi: ledaeia; lehoiarib; lachin; Azaria, 
fiul lui Hilchia, fiul lui Meșulam, fiul lui 'Tadoc, fiul lui Meraiot, 
fiul lui Ahitub, mai marele Casei lui Dumnezeu;  Adaia, fiul 
lui leroham, fiul lui Pașhur, fiul lui Malchia; Maesai, ful lui 
Adiel, fiul lui lahzera, fiul zi Meșulam, fiul hui Meşilerait, fiul 
lui Imer; și fraţii lor, căpetenii ale caselor părinţilor lo, o 
mie șapte sute șasezeci, oameni viteji, puși în slujba Casei Wi 
Dumnezeu. Din Leviţi: Şemaia, fiul lui Hașub, fiul lui Azri- 
cam, fiul lui Hașabia, din fiii lui Merari; Bacbacar; Hereș; 
Galal; Matania, fiul lui Mica, fiul lui Zicri, fiul lui Asaf; Oba- 
dia, fiul lui Şemaia, fiul lui Galal, fiul lui Iedutun; Berechia, 
fiul lui Asa, fiul lui Elcana, care locuia în satele Netofatiților. 
Şi uşierii: Şalum, Acub, Talmon, Ahiman, şi frații lor; Salum 

era căpetenia lor, și pînă în ziua de azi el este la ușa îm- 
păratului, la răsărit. Aceștia sînt ușierii taberei fiilor lui Levi. 
Șalum, fiul lui Core, fiul lui Ebiasaf, fiul lui Core, și fraţii 
săi din casa tatălui său, Coreiţii, împlineau slujba de păzitori 
ai pragurilor cortului; părinţii lor păziseră intrarea în tabăra 
Domnului, și Fineas, fiul lui Eleazar, fusese odinioară cape- 
tenia lor, și Domnul era cu el. Zaharia, fiul lui Meșelemia, 
era ușier la intrarea cortului întilnirii. De toţi erau două sute 
doisprezece, aleși ca ușieri ai pragurilor, și scriși în spițele de 
neam, după satele lor. David și văzătorul Samuel îi puseseră, în 
slujba lor. Ei și copiii lor păzeau ușile Casei Domnului, adecă 
ale casei cortului. Erau ușieri în cele patru vînturi: la răsărit, 
la apus, la miazănoapte și la miazăzi. Fraţii lor, cari locuiau 
în satele lor, trebuiau să vină din timp în timp la ei șapte zile. 
Căci aceste patru căpetenii ale ușierilor, acești Leviţi, erau 
totdeauna în slujbă, și mai aveau privigherea asupra odăilor 
și vistieriilor Casei lui Dumnezeu; petreceau noaptea în jurul 
Casei lui Dumnezeu, a cărei pază o aveau, și pe care trebuiau 
s'o deschidă în fiecare dimineață. Unii din Leviti aveau grijă 
de uneltele pentru slujbă, pe cari le numărau la intrare și le 
numărau și la ieșire. Alţii îngrijeau de unelte, de toate unel- 
tele sfintului locaș, și de floarea făinii, de vin, de untdelemn, 
de tămiie și de miresme. Fii de ai preoţilor pregăteau tămiia 
mirositoare.  Matitia, unul din Leviti, întîiul născut al lui 
Șalum Coreitul, avea grijă de turtele coapte în tigaie. Și unii 
din fraţii lor, dintre Chehatiţi, erau însărcinaţi să pregătească 
pentru fiecare Sabat pînile pentru punerea înaintea Domnului. 
Aceștia sînt cîntăreţii, capii de familie ai Leviţilor, cari locuiau 
în odăi, scutiţi de alte slujbe, pentru că lucrau zi și noapte. 
Aceștia sînt capii de familie ai Leviţilor, capi după neamurile 
lor. Ei locuiau la Ierusalim. Tatăl lui Gabaon, leiel, locuia 
la Gabaon, și numele nevestei lui era Maaca. Abdon a fost 
fiul său întîi născut, apoi Tur, Chis, Baal, Ner, Nadab, Ghe- 
dor, Ahio, Zaharia și Miclot. Miclot a născut pe Șimeam. Și 
ei locuiau tot la Ierusalim lîngă fraţii lor, cu fraţii lor. Ner 
a născut pe Chis; Chis a născut pe Saul; Saul a născut pe 
Ionatan, pe Malchi-Șua, pe Abinadab, și pe Eșbaal. Fiul lui 

Ionatan: Merib-Baal. Merib-Baal a născut pe Mica. Fiii lui 
Mica: Piton, Melec și Tahrea. Ahaz a născut pe laera; laera a 
născut pe Alemet, Azmavet și Zimri; Zimri a născut pe Moţa; 
Mota a născut pe Binea. Fiul acestuia a fost Refaia; Eleasa a 
fost fiul acestuia; Ațel a fost fiul acestuia. Ațel a avut șase 
fii, ale căror nume iată-le: Azricam, Bocru, Ismael, Șearia, 
Obadia și Hanan. Aceștia sînt fiii lui Ațel. 


Filistenii s'au luptat cu Israel, și oamenii lui Israel au luat- 
o la fugă înaintea Filistenilor și au căzut morți pe muntele 
Ghilboa. Filistenii au urmărit pe Saul și pe fiii lui, și au ucis 
pe Ionatan, Abinadab și Malchi-Șua, fiii lui Saul. a neela 
luptei a prins și pe Saul; arcașii l-au ajuns și l-au rănit. Saul a 
zis atunci celui ce-i ducea armele: “Scoate-ţi sabia, și străpunge- 
mă cu ea, ca nu cumva să vină acești netăiaţi împrejur să mă 
batjocorească.” Cel ce-i ducea armele n'a voit, căci se temea. 
Și Saul și-a luat sabia și s'a aruncat în ea. Cel ce ducea armele 
lui Saul, văzîndu-l mort, s'a aruncat și el în sabia lui, și a mu- 
rit. Astfel a perit Saul și cei trei fii ai lui, și toată casa lui a 
perit în acelaș timp. Toţi bărbaţii lui Israel, cari erau în vale, 
văzînd fuga și văzînd că Saul și fiii lui au murit, și-au părăsit 
cetăţile și au fugit și ei. Și Filistenii au venit și s'au așezat 
acolo. A doua zi, Filistenii au venit să jăfuiască morţii, și au 
găsit pe Saul și pe fiii lui, căzuţi pe muntele Ghilboa. L-au jă- 
fuit, și i-au luat capul și armele. Apoi au trimes să dea de știre 
prin toată țara Filistenilor, idolilor lor și poporului. Au pus 
armele lui Saul în casa dumnezeului lor, și i-au atirnat ţeasta 
capului în templul lui Dagon. Cînd au auzit toţi locuitorii 
din labesul din Galaad tot ce au făcut Filistenii lui Saul, s'au 
sculat toți oamenii viteji, au luat trupul lui Saul și trupurile fi- 
ilor lui, și le-au dus la labes. Le-au îngropat oasele supt stejar, 
la labes, și au postit șapte zile. Saul a murit, pentrucă s'a 
făcut vinovat de fărădelege față de Domnul, al cărui cuvînt nu 
l-a păzit, și pentrucă a întrebat și cerut sfatul celor ce cheamă 
morții. N’a întrebat pe Domnul: deaceea Domnul l-a omorît, 
și împărăţia a dat-o lui David, fiul lui Isai. 

Tot Israelul s'a strîns la David la Hebron, zicînd: “lată că 
noi sîntem os din oasele tale și carne din carnea ta. Odin- 

ioară, chiar cînd era Saul împărat, tu duceai și aduceai pe 
Israel înapoi. Domnul, Dumnezeul tău, ţi-a zis: „Lu vei paşte 
pe poporul Meu Israel și tu vei fi căpetenia poporului Meu 
Israel.” Astfel toţi bătrînii lui Israel au venit la împărat la 
Hebron, și David a făcut legămînt cu ei la Hebron înaintea 
Domnului. Au uns pe David împărat peste Israel, după cu- 
vîntul Domnului, spus prin Samuel. David a mers cu tot Is- 
raelul asupra Ierusalimului, adică lebus. Acolo erau lebusiţii, 
locuitorii țării. Locuitorii lebusului au zis lui David: “Nu vei 
intra aici.” Dar David a luat cetăţuia Sionului: aceasta, este 
cetatea, lui David. David zisese: “Oricine va bate cel dintii 
pe lebusiţi va fi căpetenie și domn.” Ioab, fiul Teruiei, s'a suit 
cel dintii, și a ajuns căpetenie. David s'a așezat în cetățuie; 
deaceea au numit-o cetatea lui David. A făcut zid împreju- 
rul cetăţii, dela Milo de jur împrejur; și Ioab a dres cealaltă 
parte a cetăţii. David ajungea din ce în ce mai mare, și Dom- 
nul oștirilor era cu el. lată căpeteniile vitejilor cari erau în 
slujba lui David, și cari l-au ajutat împreună cu tot Israelul 
să-și întărească stăpînirea, ca să-l pună împărat, după cuvintul 
Domnului cu privire la Israel. Iată, după numărul lor, vitejii 
cari erau în slujba lui David. lașobeam, fiul lui Hacmoni, unul 
din căpitanii de seamă. El și-a învârtit sulița peste trei sute 
de oameni, pe cari i-a omorît dintr'o singură dată. După el, 
Eleazar, fiul lui Dodo, Ahohitul, unul din cei trei războinici. 
El era cu David la Pas-Damim, unde se strinseseră Filistenii 
pentru luptă. Acolo era o bucată de pămînt plină cu orz: și 
poporul fugea dinaintea Filistenilor. S'au așezat în mijlocul 
ogorului, l-au ocrotit, și au bătut pe Filisteni. Și Domnul a dat 
o mare izbăvire. Trei din cele treizeci de căpetenii s'au pogorit 
la David pe stîncă în peștera Adulam, cînd tabăra Filistenilor 
era în valea Refaimiţilor. David era atunci în cetăţuie, și o 
ceată a Filistenilor era la Betleem. David a avut o dorinţă, și 
a zis: “Cine-mi va aduce apă de băut din fintîna de la poarta 
Betleemului?” Atunci cei trei bărbaţi au trecut prin tabăra 
Filistenilor, și au scos apă din fintîna dela poarta Betleemului. 
Au adus-o și au dat-o lui David; dar David n'a vrut s'o bea, 
ci a vărsat-o înaintea Domnului. El a zis: “Să mă ferească 

Dumnezeul meu să fac una ca aceasta! Să beau eu sîngele 
acestor oameni, cari s'au dus cu primejdia vieţii lor? Căci cu 
primejdia vieţii lor au adus-o.” Și n'a voit s'o bea. lată ce au 
făcut acești trei viteji. Abișai, fratele lui Ioab, era căpetenia 
celor trei. El și-a învîrtit sulița peste trei sute de oameni, și i-a 
omorît; și i-a mers faima între cei trei. El era cel mai cu vază 
din cei trei din rîndul al doilea, și a fost căpetenia lor; dar n'a 
ajuns pe cei trei dintii. Benaia, fiul lui Iehoiada, fiul unui om 
din Cabţeel, om de preţ și vestit prin isprăvile lui. El a ucis cei 
doi lei ai Moabului. S'a pogorit în mijlocul unei gropi pentru 
apă, unde a ucis un leu, într'o zi cînd căzuse zăpada. Ela 
ucis pe un Egiptean, care avea o statură de cinci coţi și avea 
în mînă o suliță, ca sulul unui ţesător; s'a pogorit împotriva 
lui cu un toiag, a smuls sulița din mîna Egipteanului, și l-a 
ucis cu ea. Iată ce a făcut Benaia, fiul lui Iehoiada; și i-a 
mers faima printre cei trei viteji. Era cel mai cu vază din cei 
treizeci; dar n'a ajuns pe cei trei dintii. David l-a primit în 
sfatul celor mai aproape de el. Vitejii oștirii: Asael, fratele lui 
Ioab. Elhanan, fiul lui Dodo, din Betleem. Șamot, din Haror. 
Heleţ, din Palon. Ira, fiul lui Icheș, din Tecoa, Abiezer, din 
Anatot.  Sibecai, Hușatitul. Ilai, din Ahoah.  Maharai, din 
Netofa, Heled, fiul lui Baana, din Netofa. Itai, fiul lui Ribai, 
din Ghibea fiilor lui Beniamin. Benaia, din Piraton. Hurai, 
din Nahale-Gaaș. Abiel, din Araba. Azmavet, din Baharum. 
Eliahba, din Șaalbon.  Bene-Hașem, din Ghizon. Ionatan, fiul 
lui Șaghe, din Harar. Ahiam, fiul lui Sacar, din Harar. Elifal, 
fiul lui Ur. Hefer din Mechera. Ahia, din Palon.  Heţro, 
din Carmel. Naarai, fiul lui Ezbai. Ioel, fratele lui Natan. 
Mibhar, fiul lui Hagri.  Telec, Amonitul, Nahrai, din Berot, 
care ducea armele lui Ioab, fiul Teruiei. Ira, din leter. Gareb, 
din leter. Urie, Hetitul. Zabad, fiul lui Ahlai. Adina, fiul 
lui Șiza, Rubenitul, căpetenia Rubeniţilor, și treizeci împreună 
cu el. Hanan, fiul lui Maaca. Iosafat, din Mitni.  Ozia, din 
Aștarot. Şama și lehiel, fiii lui Hotam, din Aroer.  lediael, 
fiul lui Șimri. loha, fratele său, Tiţitul. Eliel, din Mahavim, 
leribai și loșavia, fiii lui Elnaam. Itma, Moabitul. Eliel, Obed 
și laasiel-Meţobaia. 


639 I CRONICI 12. 1-19 


lată, cei ce s'au dus la David la Ticlag, pe cînd se ţinea 
el departe de faţa lui Saul, fiul lui Chis. Ei făceau parte din 
vitejii cari i-au dat ajutor în timpul războiului. Erau arcași, 
cu mîna dreaptă și cu mîna stingă aruncau pietre, iar cu arcul 
trăgeau săgeți: erau din Beniamin, din numărul fraților lui 
Saul. Căpetenia Ahiezer și Ioas, fiii lui Șemaa, din Ghibea,; 
leziel și Pelet, fiii lui Azmavet; Beraca; Iehu, din Anatot; Iş- 
maia, din Gabaon, viteaz între cei treizeci, și căpetenie peste 
treizeci; Ieremia; lahaziel; lohanan; lozabad, din Ghedera; 
Eluzai; lerimot; Bealia; Șemaria; Șefatia, din Harof; Elcana, 
Ișia, Azareel, loezer și lașobeam, Coreiţi; Ioela și Zebadia, 
fiii lui leroham, din Ghedor. Dintre Gadiţi, niște viteji au 
plecat să se ducă la David în cetăţuia din pustie, ostași de- 
prinși la război, înarmaţi cu scut și cu suliță, ca niște lei, și 
iuți ca niște căprioare de pe munţi. Ezer, căpetenia; Obadia, 
al doilea; Eliab, al treilea; Mișmana, al patrulea; Ieremia, al 
cincilea; Atai, al șaselea; Eliel, al șaptelea; lohanan, al op- 
tulea; Elzabad, al nouălea; Ieremia, al zecelea; Macbanai, al 
unsprezecelea. Aceștia erau fiii lui Gad, căpetenii ale oștirii; 
unul singur, cel mai mic, putea să se lupte cu o sută de oa- 
meni, și cel mai mare cu o mie. Aceştia au trecut Iordanul 
în luna întîi, cînd ieșea din matcă, pe tot cursul lui, și ei sînt 
aceia cari au pus pe fugă pe toţi locuitorii din văi, la răsărit 
și la apus. Și din fiii lui Beniamin și ai lui Iuda au fost unii 
cari s'au dus la David în cetăţuie. David le-a ieșit înainte, și 
le-a vorbit astfel: “Dacă veniţi la mine cu gînduri bune, ca să 
mă ajutaţi, inima mea se va uni cu voi; dar dacă veniţi să mă 
înșelaţi, în folosul vrăjmașilor mei, cînd nu fac nicio silnicie, 
Dumnezeul părinţilor noștri să vadă și să judece!” Amasai, 
unul din căpitanii de seamă, a fost apucat de Duhul, și a zis: 
“Sîntem cu tine, Davide, și cu tine, fiul lui Isai! Pace, pace 
ţie, și pace celor ce te ajută, căci Dumnezeul tău ţi-a ajutat!” 
Și David i-a primit, și i-a pus între căpeteniile oștirii. Nişte 
oameni din Manase s'au unit cu David, cînd a pornit cu război 
împotriva lui Saul cu Filistenii. Dar n'au fost de ajutor Filis- 
tenilor; căci, dupăce s'au sfătuit, domnii Filistenilor au trimes 
înapoi pe David, zicînd: “S'ar putea ca el să treacă de partea 

stăpînului său Saul, și să ne pună astfel în primejdie capetele 
noastre.” Cînd s'a întors la Ticlag, iată cei ce s'au unit cu el 
din Manase: Adnah, lozabad, lediael, Micael, lozabad, Elihu 
și Tiltai, căpetenia miilor lui Manase. Au dat ajutor lui David 
împotriva cetei (jăfuitorilor Amaleciţi), căci toţi erau oameni 
viteji, și au ajuns căpetenii în oştire. Şi din zi în zi veneau 
oameni la David să-l ajute, pînă ce a avut o tabără mare, ca 
o tabără a lui Dumnezeu. Iată numărul oamenilor înarmaţi 
pentru război, cari s'au dus la David în Hebron, ca să treacă 
asupra lui domnia lui Saul, după porunca Domnului. Fiii lui 
Iuda, cari purtau scutul și sulița, șase mii opt sute, înarmaţi 
pentru război. Din fiii lui Simeon, oameni viteji la război, 
șapte mii o sută. Din fiii lui Levi, patru mii șase sute; și 
Iehoiada, mai marele Aaroniţilor, și cu el trei mii șapte sute; 
și Tadoc, tînăr viteaz, și casa tatălui său, douăzeci și două de 
căpetenii. Din fiii lui Beniamin, fraţii lui Saul, trei mii; căci 
pînă atunci cea mai mare parte dintre ei rămăseseră credin- 
cioși casei lui Saul. Din fiii lui Efraim, douăzeci de mii opt 
sute, oameni viteji, oameni cu faimă, după casele părinţilor lor. 
Din jumătatea seminţiei lui Manase, optsprezece mii, cari au 
fost numiți pe nume să se ducă să pună împărat pe David. 
Din fiii lui Isahar, cari se pricepeau în înțelegerea vremurilor 
și știau ce trebuia să facă Israel, două sute de căpetenii, și toți 
fraţii lor erau puși supt porunca lor. Din Zabulon, cincizeci 
de mii, în stare să meargă la oștire, înarmaţi pentru luptă cu 
toate armele de război, și gata să se lupte cu o inimă hotărită. 
Din Neftali, o mie de căpetenii, și cu ei treizeci și șapte de 
mii, cari purtau scutul și sulița. Din Daniţi, înarmaţi pentru 
război, douăzeci și opt de mii șase sute. Din Așer, în stare 
să meargă la oaste, și gata de luptă: patruzeci de mii. Și de 
cealaltă parte a Iordanului, din Rubeniţi, din Gadiţi, și din 
jumătatea seminţiei lui Manase, cu toate armele de război, o 
sută douăzeci de mii. Toți acești bărbaţi, oameni de război, 
gata de luptă, au venit la Hebron cu inima neprefăcută, ca 
să pună pe David împărat peste tot Israelul. Și toți ceilalți 
din Israel erau tot cu un gînd să facă împărat pe David. Au 
stat acolo trei zile cu David, mîncînd și bînd, căci fraţii lor le 

pregătiseră de mîncare. Și chiar ceice locuiau lîngă ei pînă la 
Isahar, la Zabulon și Neftali, aduceau merinde pe măgari, pe 
cămile, pe catiri și pe boi: aluaturi, turte de smochine și de 
stafide, vin, untdelemn, boi și oi din belșug, căci era bucurie 
în Israel. 


David a ţinut sfat cu căpeteniile peste mii și peste sute, cu 
toți mai marii. Și David a zis întregei adunări a lui Israel: 
“Dacă găsiți cu cale, și dacă lucrul acesta vine dela Domnul, 
Dumnezeul nostru, să trimetem în toate părțile la fraţii noștri 
cari au rămas în toate ţinuturile lui Israel, și la preoţi și Lev- 
iţi în cetăţile și împrejurimile lor, ca să se stringă la noi, și 
să aducem la noi chivotul Dumnezeului nostru, căci nu ne-am 
mai îngrijit de el de pe vremea lui Saul.” Toată adunarea a 
hotărît să facă așa, căci lucrul acesta a părut bun întregului 
popor. David a strîns pe tot Israelul, dela Şilhor în Egipt, 
pînă la intrarea Hamatului, ca să aducă din Chiriat-learim 
chivotul lui Dumnezeu. Şi David, împreună cu tot Israelul, 
s'a suit la Baala, la Chiriat-learim, care este al lui Iuda, ca 
să ridice de acolo chivotul lui Dumnezeu, înaintea căruia este 
chemat Numele Domnului care șade între heruvimi. Au pus 
într'un car nou chivotul lui Dumnezeu, pe care l-au luat din 
casa lui Abinadab: Uza și Ahio cîrmuiau carul. David și tot 
Israelul jucau înaintea lui Dumnezeu cu toată puterea lor, cîn- 
tînd și zicînd din arfe, din lăute, din tobe, din chimvale și din 
trîmbiţe. Cînd au ajuns la aria lui Chidon, Uza a întins mîna 
să apuce chivotul, pentru că boii erau să-l răstoarne. Dom- 
nul S'a aprins de mînie împotriva lui Uza, și Domnul l-a lovit, 
pentrucă întinsese mina pe chivot. Uza a murit acolo înaintea 
lui Dumnezeu. David s'a miîniat că Domnul făcuse o spăr- 
tură, lovind pe Uza cu o asemenea pedeapsă. De aceea locul 
acesta a fost numit pînă în ziua de azi Pereţ-Uzal. David 
s'a temut de Dumnezeu în ziua aceea, și a zis: “Cum să aduc 
chivotul lui Dumnezeu la mine?” David n'a tras chivotul la 
el în cetatea lui David, ci l-a dus în casa lui Obed-Edom din 
Gat.  Chivotul lui Dumnezeu a rămas trei luni la familia lui 
Obed-Edom, în casa lui. Și Domnul a binecuvîntat casa lui 
Obed-Edom și tot ce era al lui. 

Hiram, împăratul Tirului, a trimes soli lui David, și lemn 
de cedru și cioplitori de piatră și tîmplari, să-i zidească o casă. 
David a cunoscut că Domnul îl întărea ca împărat al lui Israel, 
și că împărăţia lui s'a înălțat foarte mult, din pricina poporu- 
lui Său Israel. David a mai luat neveste și la Ierusalim: și 
a mai născut fii și fiice. lată numele celor ce i s'au născut 
la Ierusalim; Şamua, Șobab, Natan, Solomon, Ibhar, Elișua, 
Elfelet, Noga, Nefeg, lafia, Elișama, Beeliada și Elifelet. 
Filistenii au auzit că David fusese uns împărat peste tot Is- 
raelul, și s'au suit cu toţii să-l caute. David a fost înștiințat 
de acest lucru, și le-a ieșit înainte. Filistenii au venit, și s'au 
răspîndit în valea Refaimiţilor. David a întrebat pe Dum- 
nezeu, zicînd: “Să mă sui împotriva Filistenilor, și îi vei da în 
mîinile mele?” Și Domnul i-a zis: “Sui-te, și-i voi da în mînile 
tale.” S'au suit la Baal-Peraţim, unde David i-a bătut. Apoi 
a zis: “Dumnezeu a risipit pe vrăjmașii mei prin mîna mea, 
ca pe niște ape cari se scurg. Deaceea s'a dat locului acestuia 
numele Baal-Peraţim. Ei și-au lăsat acolo dumnezeii, cari 
au fost arşi în foc, după porunca lui David.  Filistenii s'au 
răspîndit din nou în vale. David a întrebat iarăș pe Dum- 
nezeu. Și Dumnezeu i-a zis: “Să nu te sui după ei; întoarce-te 
dela ei, și mergi asupra lor prin faţa duzilor. Cînd vei auzi 
un vuiet de pași în vîrfurile duzilor, atunci să ieși la luptă, 
căci Dumnezeu merge înaintea ta, ca să bată oastea Filiste- 
nilor.” David a făcut cum îi poruncise Dumnezeu, și oastea 
Filistenilor a fost bătută dela Gabaon pînă la Ghezer. Faima 
lui David s'a răspîndit în toată ţara, și Domnul l-a făcut de 
temut pentru toate neamurile. 


David și-a zidit case în cetatea lui David; a pregătit un 
loc chivotului lui Dumnezeu, și a ridicat un cort pentru el. 
Atunci David a zis: “Chivotul lui Dumnezeu nu trebuie pur- 
tat decît de Leviţi, căci pe ei i-a ales Domnul să ducă chivotul 
lui Dumnezeu și să-l slujească pe vecie. Și David a strîns 
tot Israelul la Ierusalim ca să suie chivotul Domnului la locul 
pe care i-l pregătise. David a strîns pe fiii lui Aaron și pe 
Leviţi: din fiii lui Chehat: pe căpetenia Uriel și pe fraţii săi, 
o sută douăzeci; din fiii lui Merari: pe căpetenia Asaia și pe 

fraţii săi, două sute douăzeci; din fiii lui Gherșom: pe căpe- 
tenia Ioel și pe fraţii săi, o sută treizeci; din fiii lui Elițafan: 
pe căpetenia Semaia și pe fraţii săi, două sute; din fiii lui 
Hebron, pe căpetenia Eliel și pe fraţii săi, optzeci; din fiii 
lui Uziel, pe căpetenia Aminadab și pe fraţii săi, o sută dois- 
prezece. David a chemat pe preoţii Tadoc și Abiatar, și pe 
Leviţii Uriel, Asaia, Ioel, Șemaia, Eliel și Aminadab. Şi le- 
a zis: “Voi sînteți capii de familie ai Leviţilor, sfinţiţi-vă, voi 
și fraţii voştri, și suiți chivotul Domnului, Dumnezeului lui 
Israel, la locul pe care i l-am pregătit. Pentru că n'aţi fost în- 
tiiaş dată, deaceea ne-a lovit Domnul Dumnezeul nostru, căci 
nu L-am căutat după lege.” Preoții și Leviţii s'au sfinţit ca 
să suie chivotul Domnului, Dumnezeului lui Israel. Fiii Lev- 
iţilor au dus chivotul lui Dumnezeu pe umeri cu niște drugi, 
cum poruncise Moise, după cuvîntul Domnului. Și David 
a zis căpeteniilor Leviţilor să așeze pe frații lor cîntăreţi cu 
instrumente de muzică, cu lăute, arfe și ţimbale, și să sune 
din ele cîntări răsunătoare, în semn de bucurie.  Leviţii au 
așezat pe Heman, fiul lui Ioel; dintre fraţii lui, pe Asaf, fiul 
lui Berechia; și dintre fiii lui Merari, fraţii lor, pe Etan, fiul 
lui Cușaia; apoi împreună cu ei pe fraţii lor de a doua mînă: 
pe Zaharia, Ben, laaziel, Șemiramot, lehiel, Uni, Eliab, Be- 
naia, Maaseia, Matitia, Elifele și Micneia, și Obed-Edom și 
leiel, ușieri. Cîntăreţii Heman, Asaf și Etan aveau ţimbale de 
aramă, ca să sune din ele. Zaharia, Aziel, Șemiramot, Iehiel, 
Uni, Eliab, Maaseia și Benaia aveau lăute pe alamot; și Mati- 
tia, Elifele, Micneia, Obed-Edom, Ieiel și Azazia, aveau arfe 
cu opt coarde, ca să sune tare. Chenania, căpetenia muzicii 
între Leviţi, cîrmuia muzica, fiindcă era meșter.  Berechia 
și Elcana erau ușierii chivotului.  Șebania, Iosafat, Netaneel, 
Amasai, Zaharia, Benaia și Eliezer, preoţii, sunau din trimbiţe 
înaintea, chivotului lui Dumnezeu. Obed-Edom și Iehia erau 
ușierii chivotului. David, bătrînii lui Israel, și căpeteniile mi- 
ilor au pornit astfel să suie chivotul legămintului Domnului de 
la casa lui Obed-Edom, în mijlocul bucuriei. Cînd a ajutat 
Dumnezeu pe Leviţi să ridice chivotul legămîntului Domnului, 
au jertfit șapte viței și șapte berbeci. David era îmbrăcat 

cu o manta de in supțire; tot așa erau îmbrăcați toți Leviţii, 
cari duceau chivotul, cîntăreţii, și Chenania, căpetenia muzicii 
între cîntăreţi, și David avea pe el un efod de in. Tot Is- 
raelul a suit chivotul legămîntului Domnului cu strigăte de 
bucurie, cu sunete de goarne, de trimbiţe, și de chimvale, și 
făcînd să răsune lăutele și arfele. Pe cînd intra în cetatea lui 
David chivotul legămîntului Domnului, Mical, fata lui Saul, se 
uita pe fereastră, și cînd a văzut pe împăratul David sărind și 
jucînd, l-a disprețuit în inima ei. 


Dupăce au adus chivotul lui Dumnezeu, l-au pus în mijlocul 
cortului pe care-l întinsese David pentru el, și au adus înain- 
tea lui Dumnezeu arderi de tot și jertfe de mulțămiri. Cînd a 
isprăvit David de adus arderile de tot și jertfele de mulțămiri, 
a binecuvîntat poporul în Numele Domnului. Apoi a îm- 
părțţit tuturor celor din Israel bărbaţi și femei, fiecăruia câte 
o pîne, o bucată de carne și o turtă de stafide. A dat Lev- 
iţilor sarcina să facă slujba înaintea chivotului Domnului, să 
chieme, să laude și să slăvească pe Domnul, Dumnezeul lui Is- 
rael. Aceștia erau: Asaf, căpetenia; Zaharia, al doilea după el, 
leiel, Șemiramot, lehiel, Matitia, Eliab, Benaia, Obed-Edom 
și leiel. Ei aveau instrumente de muzică, alăute și arfe, și Asaf 


6 suna din ţimbale. Preoţii Benaia și lahaziel sunau mereu din 


7 trimbiţe înaintea chivotului legămintului lui Dumnezeu. "n 

ziua aceea David a însărcinat pentru întiiaș dată pe Asaf și 
fraţii săi să vestească laudele Domnului. Lăudaţi pe Domnul, 
chemaţi Numele Lui: faceţi cunoscut printre popoare faptele 
Lui înalte!  Cîntaţi, cîntaţi în cinstea Lui! Vorbiţi despre toate 
minunile Lui! Făliţi-vă cu Numele Lui cel sfint! Să se bucure 
inima celor ce caută pe Domnul! Căutaţi pe Domnul și spri- 
jinul Lui, căutaţi necurmat Faţa Lui!  Aduceţi-vă aminte de 
minunile pe cari le-a făcut, de minunile Lui și de judecăţile ros- 
tite de gura Lui, voi, sămînța lui Israel, robul Său, copiii lui 
Iacov, aleşii Lui! Domnul este Dumnezeul nostru; judecăţile 
Lui se împlinesc pe tot pămîntul.  Aduceţi-vă aminte tot- 
deauna de legămîntul Său; de făgăduinţele Lui, făcute pentru 
o mie de neamuri de oameni, de legămîntul pe care l-a făcut 
cu Avraam, și de jurămîntul pe care l-a făcut lui Isaac; El 

l-a făcut o lege pentru Iacov, un legămînt vecinic pentru Is- 
rael, zicînd: “ţi voi da țara Canaanului, ca moștenire care v'a 
căzut la împărțeală.” Ei erau puţini la număr atunci, foarte 
puţini la număr, și străini în țara aceea. Și mergeau dela un 
neam la altul, și dela o împărăție la un alt popor; dar El n'a 
îngăduit nimănui să-i asuprească, și a pedepsit împărați din 
pricina lor, zicînd: “Nu vă atingeţi de unșii Mei, și nu faceţi 
nici un rău proorocilor mei! Cîntaţi Domnului, toţi locuitorii 
pămîntului! Vestiţi din zi în zi mîntuirea Lui; povestiţi printre 
neamuri slava Lui, printre toate popoarele minunile Lui! Căci 
Domnul este mare și foarte vrednic de laudă, El este de temut 
mai pesus de toţi dumnezeii; căci toţi dumnezeii popoarelor 
sînt idoli, dar Domnul a făcut cerurile. Măreţia și strălu- 
cirea sînt înaintea Feţei Lui, tăria și bucuria sînt în locașul 
Lui. Familii de popoare, daţi Domnului, daţi Domnului slavă 
și cinste! Dați Domnului slavă pentru Numele Lui! Aduceţi 
daruri și veniţi înaintea Lui, închinaţi-vă înaintea Domnului cu 
podoabe sfinte. Tremuraţi înaintea Lui, toți locuitorii pămin- 
tului! Căci lumea este întărită, și nu se clatină. Să se bucure 
cerurile, și să se veselească pămîntul! Să se spună printre nea- 
muri că Domnul împărăţește! Să urle marea cu tot ce este în 
ea! Cîmpia să se veselească împreună cu tot ce este pe ea! Să 
chiuie copacii din pădure înaintea Domnului! Căci El vine să 
judece pămîntul.  Lăudaţi pe Domnul, căci este bun, căci în- 
durarea Lui ţine în veac! Ziceţi: „Mintuiește-ne, Dumnezeul 
miîntuirii, stringe-ne și scoate-ne din mijlocul neamurilor, ca 
să lăudăm Numele Tău cel sfînt, și să ne punem slava în a Te 
lăuda!  Binecuvîntat să fie Domnul, Dumnezeul lui Israel, din 
vecinicie în vecinicie! Și tot poporul a zis: „Aminj și lăuda pe 
Domnul! David a lăsat acolo, înaintea chivotului legămîntu- 
lui Domnului, pe Asaf și pe fraţii lui, ca să slujească necurmat 
înaintea chivotului, împlinindu-și datoria zi de zi. A lăsat pe 
Obed-Edom și pe Hosa cu fraţii lor, în număr de șasezeci și 
opt, pe Obed-Edom, fiul lui leditun, și pe Hosa, ca ușieri. A 
pus pe preotul Tadoc și pe preoţi, fraţii săi, înaintea locașului 
Domnului, pe înălțimea din Gabaon, ca să aducă necurmat 
Domnului arderi de tot, dimineaţa și seara, pe altarul arderilor 

de tot, și să împlinească tot ce este scris în legea Domnului, 
poruncită lui Israel de Domnul. Cu ei erau Heman și ledutun, 
și ceilalţi cari fuseseră aleși și numiți pe nume ca să laude pe 
Domnul, căci îndurarea Lui ţine în veac. Cu ei erau Heman 
și ledutun, cari aveau trimbiţe și ţimbale pentru ceice sunau 
din ele, și instrumente pentru cîntări în cinstea lui Dumnezeu. 
Fiii lui ledutun erau ușieri. Tot poporul s'a dus fiecare la 
casa lui, și David s'a întors să-și binecuvinteze casa. 


Pe cînd locuia David în casa lui, a zis proorocului Natan: 
“Iată, eu locuiesc într'o casă de cedru, și chivotul legămîntu- 
lui Domnului este într'un cort.” Natan a răspuns lui David: 
“Fă tot ce-ţi spune inima, căci Dumnezeu este cu tine.” "n 
noaptea următoare, cuvîntul Domnului a vorbit lui Natan: 
“Du-te și spune robului Meu David: „Așa vorbește Domnul: 
„Nu tu "mi vei zidi o casă de locuit. Căci Eu n'am locuit 
într'o casă din ziua cînd am scos pe Israel din Egipt pînă în 
ziua de azi; ci am mers din cort în cort, și din locaș în locaș. 
Pretutindeni pe unde am mers cu tot Israelul, am spus Eu 
o vorbă. vreunuia din judecătorii lui Israel, cărora le porun- 
cisem să pască pe poporul Meu, am zis Eu: „Pentruce nu-Mi 
zidiţi o casă de cedru; Acum să spui robului Meu David: „Așa 
vorbește Domnul oștirilor: „Te-am luat dela pășune, dinapoia 
oilor, ca să fii căpetenia poporului Meu Israel; am fost cu tine 
pretutindeni pe unde ai mers, am nimicit pe toţi vrăjmașii tăi 
dinaintea ta, și ţi-am făcut nume ca numele celor mari de pe 
pămînt: am dat o locuință poporului Meu Israel, și l-am sădit 
ca să fie statornic acolo și să nu mai fie turburat, pentruca cei 
răi să nu-l mai nimicească așa cum îl nimiceau mai înainte și 
pe vremea cînd pusesem judecători peste poporul Meu Israel. 
Am smerit pe toţi vrăjmașii tăi. Și îţi vestesc că Domnul îţi 
va zidi o casă. Cînd ţi se vor împlini zilele, și cînd te vei 
duce la părinţii tăi, voi ridica sămînța ta după tine, și anume 
pe unul din fiii tăi, și-i voi întări domnia. El 'mi va zidi o 
casă, și-i voi întări pe vecie scaunul lui de domnie. Eu îi 
voi fi Tată și el 'mi va fi fiu; și nu voi îndepărta bunătatea 
Mea dela el, cum am îndepărtat-o dela cel dinaintea ta. 7] 
voi așeza pentru totdeauna în Casa Mea, și în împărăţia Mea 

scaunul lui de domnie va fi întărit pe vecie.” Natan a spus 
lui David toate aceste cuvinte și toată vedenia aceasta. Şi 
împăratul David s'a dus și s'a înfățișat înaintea Domnului, și 
a zis: “Cine sînt eu, Doamne Dumnezeule, și ce este casa mea, 
de m'ai făcut să ajung unde sînt? Şi atita este puţin lucru 
înaintea ta, Dumnezeule! Tu vorbești și de casa robului Tău 
pentru vremile viitoare. Și binevoiești să-Ţi îndrepţi privirile 
asupra mea în felul oamenilor, Tu care ești înălțat, Doamne 
Dumnezeule! Ce ar putea să-Ti mai spună David faţă de slava 
dată robului Tău? Tu cunoști pe robul Tău. Doamne, din 
pricina robului Tău, și după inima Ta, ai făcut aceste lucruri 
mari, și i le-ai descoperit. Doamne! nimeni nu este ca Tine, și 
nu este alt Dumnezeu afară de Tine, după tot ce am auzit cu 
urechile noastre. Este oare pe pămînt un singur popor, care 
să fie ca poporul Tău Israel, pe care Dumnezeu a venit să-l răs- 
cumpere, ca să facă din el poporul Lui, ca să-Ţi faci un nume și 
să săvirșești minuni și semne mari, izgonind neamuri dinaintea 
poporului Tău, pe care l-ai răscumpărat din Egipt? Tu ai pus 
pe poporul Tău Israel, ca să fie poporul Tău pe vecie; și Tu, 
Doamne, Te-ai făcut Dumnezeul lui. Acum, Doamne, cuvîn- 
tul pe care l-ai rostit asupra robului Tău și asupra casei lui să 
rămînă în veac, și fă după cuvîntul Tău! Să rămînă, pentruca 
Numele Tău să fie slăvit pe vecie și să se spună: „Domnul oștir- 
ilor, Dumnezeul lui Israel, este un Dumnezeu pentru Israel; Și 
casa robului Tău David să fie întărită înaintea Ta! Căci Tu 
însuţi, Dumnezeule, ai descoperit robului Tău că îi vei zidi o 
casă. De aceea a îndrăznit robul Tău să se roage înaintea Ta. 
Acum, Doamne, Tu ești adevăratul Dumnezeu, și Tu ai vestit 
harul acesta robului Tău.  Binecuvintează dar casa robului 
Tău, ca să rămînă pe vecie înaintea Ta! Căci ce binecuvîntezi 
Tu, Doamne, este binecuvîntat pentru vecinicie!” 


După aceea, David a bătut pe Filisteni și i-a smerit, și a luat 
din mîna Filistenilor Gatul și satele lui. A bătut pe Moabiţi, 
și Moabiţii au fost supuși lui David și i-au plătit un bir. David 
a bătut pe Hadarezer, împăratul 'Tobei, spre Hamat, cînd s'a 
dus să-și așeze stăpînirea peste rîul Eufratului. David i-a 
luat o mie de cară, șapte mii de călăreţi, și două zeci de mii 

de pedestrași; a tăiat vinele tuturor cailor de trăsuri, și n'a 
păstrat decît o sută de cară.  Sirienii din Damasc au venit 
în ajutorul lui Hadarezer, împăratul 'Tobei, și David a bătut 
douăzeci și două de mii de Sirieni. David a pus o strajă de 
oști în Siria Damascului. Și Sirienii au fost supuși lui David, 
și i-au plătit bir. Domnul ocrotea pe David ori unde mergea. 
Și David a luat scuturile de aur pe cari le aveau slujitorii lui 
Hadarezer, și le-a adus la Ierusalim. David a mai luat multă 
aramă din Tibhat și din Cun, cetăţile lui Hadarezer. Solomon 
a făcut din ea marea de aramă, stilpii și uneltele de aramă. 
Tohu, împăratul Hamatului, a auzit că David bătuse toată 
oștirea, lui Hadarezer, împăratul 'Tobei, și a trimes pe fiul său 
Hadoram la împăratul David să-i ureze de bine, și să-l laude 
că a luptat împotriva lui Hadarezer și l-a bătut. Căci Tohu 
era în război cu Hadarezer. A trimes de asemenea tot felul 
de vase de aur, de argint și de aramă.  "'mpăratul David le- 
a închinat Domnului, împreună cu argintul și aurul pe care-l 
luase dela toate popoarele, dela Edom, dela Moab, dela fiii lui 
Amon, dela Filisteni și dela Amalec.  Abișai, fiul 'Teruiei, a 
bătut în Valea Sării optsprezece mii de Edomiţi. A pus oști de 
strajă în Edom, și tot Edomul a fost supus lui David. Domnul 
ocrotea pe David ori pe unde mergea. David a domnit peste 
tot Israelul, și făcea judecată și dreptate tot poporului său. 
Ioab, fiul Teruiei, era mai mare peste oştire; Iosafat, fiul lui 
Ahilud, era scriitor; 'Ţadoc, fiul lui Ahitub, și Abimelec, fiul 
lui Abiatar, erau preoţi; Șavșa era logofăt; Benaia, fiul lui 
Iehoiada, era căpetenia Cheretiţilor și a Peletiţilor; și fiii lui 
David erau cei dintii pe lîngă împărat. 


După aceea, Nahaș, împăratul fiilor lui Amon, a murit, și în 
locul lui a domnit fiul său. David a zis: “Voi arăta bunăvoință 
lui Hanun, fiul lui Nahaș, căci tatăl lui a arătat bunăvoință față 
de mine.” Și David a trimes soli să-l mîngiie pentru moartea 
tatălui său. Cînd au ajuns slujitorii lui David în ţara fiilor lui 
Amon, la Hanun, ca să-l mîngiie, căpeteniile fiilor lui Amon 
au zis lui Hanun: “Crezi că David îţi trimete oameni să te 
mîngiie, ca să cinstească pe tatăl tău? -Oare n'au venit slu- 
jitorii lui la tine ca să cunoască cetatea și s'o nimicească, și 


649 I CRONICI 19. 4-18 


ca să iscodească ţara?” Atunci Hanun a luat pe slujitorii lui 
David, a pus să-i radă, și să le taie hainele pela mijloc pînă 
la bru: Apoi le-a dat drumul. David, căruia au venit și i- 
au dat de știre despre cele întîmplate cu oamenii aceștia, a 
trimes nişte oameni înaintea lor, căci li se făcuse mare rușine; 
și împăratul a trimes să le spună: “Rămineţi la Ierihon pînă 
vă va creşte barba, și apoi să vă întoarceți.” Fiii lui Amon au 
văzut că se făcuseră urîți lui David, și Hanun și fiii lui Amon 
au trimes o mie de talanţi de argint să tocmească în slujba lor 
cară și călăreți dela Sirienii din Mesopotamia și dela Sirienii 
din Maaca și din Toba. Au tocmit treizeci și două de mii de 
cară și pe împăratul din Maaca împreună cu poporul lui, cari 
au venit și au tăbărit înaintea Medebei. Fiii lui Amon s'au 
strîns din cetăţile lor, și au mers la luptă. La auzul acestei 
vești, David a trimes împotriva lor pe Ioab și toată oștirea de 
oameni viteji. Fiii lui Amon au ieșit, și s'au înșirat în linie 
de bătaie la intrarea cetăţii; împărații cari veniseră au tăbărit 
deosebit pe cîmp. Ioab a văzut că avea de luptat și înainte 
și înapoi. A ales atunci din toţi voinicii de frunte ai lui Israel 
o ceată, pe care a așezat-o împotriva Sirienilor; și a pus supt 
porunca, fratelui său Abișai cealaltă parte a poporului, ca să 
ţină piept fiilor lui Amon. Ela zis: “Dacă Sirienii vor fi mai 
tari decît mine, să-mi vii tu în ajutor; și dacă fiii lui Amon 
vor fi mai tari decît tine, îţi voi veni eu în ajutor. Fii tare, 
și să ne îmbărbătăm pentru poporul nostru și pentru cetăţile 
Dumnezeului nostru, și Domnul să facă ce va crede” Ioab, 
cu poporul lui, a înaintat la luptă împotriva Sirienilor, și ei au 
fugit dinaintea lui. Şi cînd au văzut fiii lui Amon că Sirienii 
o luaseră la fugă, au fugit și ei dinaintea lui Abișai, fratele lui 
Ioab, și s'au întors în cetate. Și Ioab s'a întors la Ierusalim. 
Sirienii, văzînd că fuseseră bătuţi de Israel, au trimes și au 
adus pe Sirienii cari erau de cealaltă parte a Riului; și Șofah, 
căpetenia oștirii lui Hadarezer, era în fruntea lor. Au dat 
de știre lui David, care a strîns pe tot Israelul, a trecut Ior- 
danul, a mers împotriva lor, și s'a pregătit de luptă împotriva 
lor. David s'a înșiruit în linie de bătaie împotriva Sirienilor. 
Dar Sirienii, după ce se bătuseră cu el, au fugit dinaintea lui 

Israel. David le-a ucis oamenii dela șapte mii de cară și pa- 
truzeci de mii de pedestrași, și a omorît pe Șofah, căpetenia 
oștirii.  Slujitorii lui Hadarezer, văzîndu-se bătuţi de Israel, 
au făcut pace cu David, și i s'au supus. Și Sirienii n'au vrut 
să mai ajute pe fiii lui Amon. 

’n anul următor, pe vremea cînd porneau împărații la război, 
Ioab a pornit, în fruntea unei puternice oștiri, să pustiască ţara 
fiilor lui Amon și să împresoare Raba. Dar David a rămas la 
Ierusalim. Ioab a bătut Raba și a nimicit-o. David a luat 
cununa de pe capul împăratului ei, și a găsit-o în greutate de 
un talant de aur: era împodobită cu petre scumpe. Au pus-o 
pe capul lui David, care a luat o mare pradă din cetate. A 
scos afară pe locuitori, și i-a tăiat în bucăţi cu ferestraie, cu 
securi, și cu topoare; tot așa a făcut tuturor cetăților fiilor lui 
Amon. David s'a întors la Ierusalim cu tot poporul. După 
aceea, a avut loc o bătălie la Ghezer cu Filistenii. Atunci 
Sibecai, Hușatitul, a ucis pe Sipai, unul din copiii lui Rafa. Și 
Filistenii au fost smeriţi. A mai fost o bătălie cu Filistenii. 
Și Elhanan, fiul lui lair, a ucis pe fratele lui Goliat, Lahmi din 
Gat, care avea o suliță al cărei miner era ca un sul de ţesut. 
A mai fost o bătălie la Gat. Acolo a fost un om de statură 
înaltă, care avea șase degete la fiecare mînă și la fiecare picior, 
douăzeci și patru de toate, și care se trăgea și el din Rafa. 
El a batjocorit pe Israel; și Ionatan, fiul lui Șimea, fratele lui 
David, l-a ucis. Oamenii aceștia erau dintre copiii lui Rafa la 
Gat. Ei au perit uciși de mîna lui David și de mîna slujitorilor 
lui. 


Satana s'a sculat împotriva lui Israel, și a aţiţat pe David 
să facă numărătoarea lui Israel. Și David a zis lui Ioab și 
căpeteniilor poporului: “Duceţi-vă, de faceţi numărătoarea lui 
Israel, dela Beer-Șeba, pînă la Dan, și spuneţi-mi ca să știu la 
cât se ridică numărul poporului.” Joab a răspuns: “Domnul 
să facă pe poporul Lui încă de o sută de ori pe atîta! *'mpărate, 
domnul meu, nu sînt ei toţi slujitori ai domnului meu? Dar 
pentruce cere domnul meu lucrul acesta? Pentruce să faci pe 
Israel să păcătuiască astfel?” ’mpăratul a stăruit în porunca 
pe care o dădea lui Ioab. Și Ioab a plecat, și a străbătut tot 

Israelul; apoi s'a întors la Ierusalim. Ioab a dat lui David 
cartea numărătorii poporului: în tot Israelul erau o mie de 
mii și o sută de mii de bărbaţi în stare să scoată sabia, iar 
în Iuda erau patrusute șaptezebi de mii de bărbaţi în stare să 
scoată sabia. "ntre ei n'a numărat și pe Levi și Beniamin, căci 
porunca împăratului i se părea o uriciune.  Porunca aceasta 
n'a plăcut lui Dumnezeu, care a lovit pe Israel. Și David a 
zis lui Dumnezeu: “Am săvîrșit un mare păcat făcînd lucrul 
acesta! Acum, iartă fărădelegea robului Tău, căci am lucrat 
în totul ca un nebun!” Domnul a vorbit astfel lui Gad, văză- 
torul lui David: “Du-te și spune lui David: „Așa vorbește 
Domnul: „ţi pun înainte trei urgii; alege una din ele, și te voi 
lovi cu ea.” Gad s'a dus la David, și i-a zis: “Așa vorbește 
Domnul: „Primește: sau trei ani de foamete, sau trei luni în 
timpul cărora să fii nimicit de protivnicii tăi și atins de sabia 
vrăjmașilor tăi, sau trei zile în timpul cărora sabia Domnului 
și ciuma să fie în ţară și îngerul Domnului să ducă nimicirea 
în tot ţinutul lui Israel. Vezi acum ce trebuie să răspund Celui 
ce mă trimete.” David a răspuns lui Gad: “Sînt într'o mare 
strimtorare! Să cad în mîinile Domnului, căci îndurările Lui 
sînt nemărginite; dar să nu cad în mînile oamenilor!” Dom- 
nul a trimes ciuma în Israel, și au căzut șaptezeci de mii de 
oameni din Israel. Dumnezeu a trimes un înger la Ierusalim, 
ca să-l nimicească; și, pe cînd îl nimicea, Domnul S'a uitat, 
și l-a părut rău de răul acesta; și a zis îngerului care nim- 
icea: “Destul! Acum, trage-ţi mîna înapoi!” "ngerul Domnului 
stătea lîngă aria lui Ornan, lebusitul. David a ridicat ochii, 
și a văzut pe îngerul Domnului stînd între pămînt și cer, și 
ţinînd în mînă sabia scoasă și întoarsă împotriva lerusalimu- 
lui. Atunci David și bătrînii, înveliți cu saci, au căzut cu faţa 
la pămînt. Şi David a zis Wi Dumnezeu: “Oare n'am poruncit 
eu numărătoarea poporului? Eu am păcătuit și am făcut răul 
acesta; dar oile acestea, ce au făcut oare? Doamne, Dumnezeul 
meu, mîna Ta să fie dar peste mine și peste casa tatălui meu 
și să nu peardă pe poporul Tău!” ’ngerul Domnului a spus 
lui Gad să vorbească lui David, să se suie să ridice un altar 
Domnului în aria lui Ornan, lebusitul. David s'a suit, după 

cuvîntul pe care-l spusese Gad în Numele Domnului. Ornan 
s'a întors și a văzut îngerul, și cei patru fii ai lui s'au ascuns 
împreună cu el: treiera griul atunci. Cînd a ajuns David la 
Ornan, Ornan s'a uitat, și a zărit pe David; apoi a ieșit din arie, 
și s'a închinat înaintea lui David, cu faţa la pămînt. David 
a zis lui Ornan: “Dă-mi locul ariei să zidesc în el un altar 
Domnului; dă-mi-l pe preţul lui în argint, ca să se depărteze 
urgia deasupra poporului.” Ornan a răspuns lui David: “Ia-l, 
și să facă domnul meu împăratul ce va crede; iată eu dau boii 
pentru arderea de tot, carăle în loc de lemne, și grîul pentru 
darul de mîncare, toate le dau.” Dar împăratul David a zis 
lui Ornan: “Nu! Vreau să-l cumpăr pe preţul lui în argint, căci 
nu voi da Domnului ce este al tău, și nu voi aduce o ardere de 
tot care să nu mă coste nimic.” Și David a dat lui Ornan șase 
sute de sicli de aur pentru locul ariei. David a zidit acolo un 
altar Domnului, și a adus arderi de tot și jertfe de mulțămire. 
A chemat pe Domnul, și Domnul i-a răspuns prin foc, care s'a 
pogorît din cer pe altarul arderii de tot. Atunci Domnul a 
vorbit îngerului, care și-a virit iarăș sabia în teacă. Pe vre- 
mea aceasta, David, văzînd că Domnul îl ascultase în aria lui 
Ornan, lebusitul, aducea jertfe acolo. Dar locașul Domnului, 
făcut de Moise în pustie, și altarul arderilor de tot, erau atunci 
pe înălțimea Gabaonului. David nu putea să meargă înaintea 
acestui altar să caute pe Dumnezeu, pentru că îl înspăimîntase 
sabia îngerului Domnului. 


Și David a zis: “Aici să fie Casa Domnului Dumnezeu, și 
aici să fie altarul arderilor de tot pentru Israel.” David a 
strîns pe străinii din ţara lui Israel, și a însărcinat pe cio- 
plitorii de piatră să pregătească pietre cioplite pentru zidirea 
Casei lui Dumnezeu. A pregătit și fer din belșug pentru cuiele 
dela aripile ușilor și pentru scoabe, aramă atît de multă încît 
nu puteau s'o numere, și lemne de cedru fără număr, căci 
Sidonienii şi Tirienii aduseseră lui David lemne de cedru din 
belșug. David zicea: “Fiul meu Solomon este tînăr și plăpînd, 
și casa care va fi zidită Domnului trebuie să fie de mare faimă 
și slavă în toate ţările; de aceea vreau să-i pregătesc cele de 
trebuință pentru zidirea ei.” Și David a făcut mari pregătiri 

înainte de moarte. David a chemat pe fiul său Solomon, și i-a 
poruncit să zidească o casă Domnului, Dumnezeul lui Israel. 
David a zis lui Solomon: “Fiul meu, aveam de gînd să zidesc 
o casă Numelui Domnului, Dumnezeului meu. Dar cuvîntul 
Domnului mi-a vorbit astfel: „Tu ai vărsat mult sînge, și ai 
făcut mari războaie; de aceea nu vei zidi o casă Numelui Meu, 
căci ai vărsat înaintea Mea mult sînge pe pămînt. lată că ţi 
se va naște un fiu, care va fi un om al odihnei, și căruia îi voi 
da odihnă, izbăvindu-l din mîna tuturor vrăjmașilor lui de jur 
împrejur; căci numele lui va fi Solomon (Pace), și voi aduce 
peste Israel pacea și liniștea în timpul vieţii lui. El va zidi o 
casă Numelui Meu. El 'mi va fi fiu, și Eu îi voi fi Tată; și voi 
întări pe vecie scaunul de domnie al împărăției lui în Israel.“ 
Acum, fiule, Domnul să fie cu tine, ca să propășești și să zidești 
Casa Domnului, Dumnezeului tău, cum a spus El despre tine! 
Numai să-ţi dea Domnul înțelepciune și pricepere, și să te facă 
să domnești peste Israel în păzirea legii Domnului, Dumnezeu- 
lui tău! Atunci vei propăși, dacă vei căuta să împlinești legile 
și poruncile pe cari le-a dat lui Moise Domnul pentru Israel. 
'ntărește-te și îmbărbătează-te, nu te teme și nu te spăiminta. 
lată, prin străduințele mele, am pregătit pentru Casa Dom- 
nului o sută de mii de talanţi de aur, un milion de talanti de 
argint, și o mulțime de aramă și de fer, care nu se poate cîntări, 
căci este foarte mult; am pregătit deasemenea lemne și pietre, 
și vei mai adăuga și tu. Tu ai la tine un mare număr de lu- 
crători, cioplitori de piatră, și timplari, și oameni îndemînatici 
în tot felul de lucrări. Aurul, argintul, arama și ferul sînt fără 
număr. Scoală-te dar și lucrează, și Domnul să fie cu tine.” 
David a poruncit tuturor căpeteniilor lui Israel să vină în aju- 
tor fiului său Solomon, zicînd: “Domnul, Dumnezeul vostru, 
nu este oare cu voi, și nu va dat El odihnă de toate părţile? 
Căci a dat în mînile mele pe locuitorii țării, și țara este su- 
pusă înaintea Domnului și înaintea poporului Său. Puneţi-vă 
acum inima și sufletul să caute pe Domnul, Dumnezeul vostru; 
sculați-vă, și zidiţi sfintul locaș al Domnului Dumnezeu, ca să 
aduceţi chivotul legămîntului Domnului și uneltele închinate 
lui Dumnezeu în casa care va fi zidită Numelui Domnului.” 

David, fiind bătrîn și sătul de zile, a pus pe fiul său Solomon 
împărat peste Israel. EI a strîns pe toate căpeteniile lui Is- 
rael, pe preoţi și pe Leviţi. Au făcut numărătoarea Leviţilor, 
dela virsta de treizeci de ani în sus; socotiți pe cap și pe băr- 
baţi, s'au găsit în număr de treizeci și opt de mii. Și David a 

“Douăzeci și patru de mii dintre ei să vegheze asupra slu- 
jbelor din Casa Domnului, șase mii să fie dregători și judecă- 
tori, patru mii să fie portari, și patru mii să fie însărcinaţi 
să laude pe Domnul cu instrumentele pe cari le-am făcut ca 
să-L prea mărim.” David i-a împărţit în cete după fiii lui 
Levi: Gherșon, Chehat și Merari. Din Gherșoniţi: Laedan 
și Șimei. - Fiii lui Laedan: căpetenia Iehiel, Zetam și Ioel, 
trei. Fiii lui Șimei: Șelomit, Haziel și Haran, trei. Aceștia 
erau capii caselor părintești ale familiei lui Laedan. - Fiii lui 
Șimei: lahat, Zina, leuș și Beria. Aceștia sînt cei patru fii ai 
lui Șimei. lahat era căpetenia, și Zina al doilea; leuș și Beria 
n'au avut mulţi fii, și au alcătuit o singură casă părintească 
la numărătoare. Fiii lui Chehat: Amram, Iţehar, Hebron și 
Uziel, patru. - Fiii lui Amram: Aaron și Moise. Aaron a fost 
pus deoparte să fie sfințit ca prea sfint, el și fiii lui pe vecie, 
ca să aducă tămiie înaintea Domnului, să-l facă slujba, și să 
binecuvinteze pe vecie în Numele Lui. Dar fiii lui Moise, omul 
lui Dumnezeu, au fost numărați în seminția lui Levi. Fiii lui 
Moise: Gherşozm și Eliezer. Fiul lui Gherșom: Șebuel, anere 
nia. Și fiii lui Eliezer au fost: Rehabia, căpetenia; Fi iezer n'a, 
avut alt fiu, dar fiii lui Rehabia au fost foarte mulţi la număr. 
- Fiul lui Iţehar: Șelomit, căpetenia. - Fiii lui Hebron: Ieria, 
căpetenia; Amaria, al doilea: lahaziel, al treilea; și lecameam, 
al patrulea. - Fiii lui Uziel: Mica, căpetenia; și Ișia, al doilea. 
Fiii lui Merari: Mahli și Muși. -Fiii lui Mahli: Eleazar și Chis. 
Eleazar a murit fără să aibă fii; dar a avut fete pe cari le-au 
luat de neveste fiii lui Chis, fraţii lor. - Fiii lui Muși: Mahli, 
Eder și leremot, trei. Aceştia sînt fiii lui Levi, după casele lor 
părintești, capii caselor părintești, după numărătoarea făcută 
numărind numele pe cap. Ei erau întrebuințaţi în slujba Casei 
Domnului, dela vîrsta de douăzeci de ani în sus. Căci David 
a zis: “Domnul, Dumnezeul lui Israel, a dat odihnă poporu- 

lui Său, și va locui pe vecie la Ierusalim; și Leviţii nu vor 
mai avea să poarte cortul și toate uneltele pentru slujba lui.” 
După cele din urmă porunci ale lui David, numărătoarea fiilor 
lui Levi s'a făcut dela vîrsta de douăzeci de ani în sus. Puși 
lîngă fiii lui Aaron pentru slujba Casei Domnului, ei aveau să 
îngrijească de curți și de odăi, de curățirea tuturor lucrurilor 
sfinte, de împlinirea slujbei în Casa lui Dumnezeu, de pînile 
pentru punerea, înaintea Domnului, de floarea de făină pentru 
darurile de mîncare, de plăcintele fără aluat, de turtele coapte 
în tigae și de turtele prăjite, de toate măsurile de încăpere și 
de lungime; ei aveau să stea în fiecare dimineaţă și în fiecare 
seară, ca să laude și să mărească pe Domnul, și să aducă 
neîncetat înaintea Domnului toate arderile de tot Domnului, 
în zilele de Sabat, de lună nouă și de sărbători, după numărul 
și obiceiurile rînduite.  "ngrijeau de cortul întilnirii, de sfin- 
tul locaș și de fiii lui Aaron, fraţii lor, pentru slujba Casei 
Domnului. 


lată, cetele fiilor lui Aaron. Fiii lui Aaron: Nadab, Abihu, 
Eleazar și Itamar. Nadab și Abihu au murit înaintea tatălui 
lor, fără să aibă fii; și Eleazar și Itamar au împlinit slujba de 
preoți. David a împărţit pe fiii lui Aaron, rînduindu-i după 
slujba pe care o aveau s'o facă; 'Tadoc făcea parte din ur- 
mașii lui Eleazar, și Ahimelec din urmașii lui Itamar. Printre 
fiii lui Eleazar s'au găsit mai multe căpetenii decît printre fiii 
lui Itamar, și i-au împărțit așa că fiii lui Eleazar aveau șas- 
esprezece căpetenii de case părintești, și fiii lui Itamar opt 
căpetenii de case părintești. I-au împărțit prin sorț, între 
unii și alţii, căci căpeteniile sfîntului locaș și căpeteniile lui 
Dumnezeu erau din fiii lui Eleazar și din fiii lui Itamar.  Șe- 
maia, fiul lui Netaneel, scriitorul, din seminţia lui Levi, i-a 
scris înaintea împăratului și mai marilor, înaintea preotului 
Tadoc și Ahimelec, fiul lui Abiatar, și înaintea căpeteniilor 
caselor părintești ale preoţilor și Leviţilor. Au tras la sorţi cîte 
o casă părintească pentru Eleazar, și au tras și cîte una pen- 
tru Itamar. Cel dintii sorț a ieșit pentru lehoiarib; al doilea 
pentru ledaia; al treilea pentru Harim; al patrulea, pentru 
Seorim; al cincilea, pentru Malchia; al șaselea, pentru Mi- 

iamin; al șaptelea, pentru Hacoţ; al optulea, pentru Abia; 
al nouălea, pentru Iosua; al zecelea, pentru Şecania: al un- 
sprezecelea, pentru Eliașib; al doisprezecelea, pentru Iachim; 
al treisprezecelea, pentru Hupa; al patrusprezecelea, pentru 
leșebeab; al cincisprezecelea, pentru Bilga; al șasesprezecelea, 
pentru Imer; al șaptesprezecelea, pentru Hezir; al optspreze- 
celea pentru Hapiţeţ; al nouăsprezecelea, pentru Petahia; al 
douăzecilea, pentru Ezechiel; al douăzeci și unulea, pentru 
lachin; al douăzeci și doilea, pentru Gamul; al douăzeci și 
treilea, pentru Delaia; al douăzeci și patrulea, pentru Maazia. 
Acesta era șirul în care aveau să-și facă slujba, ca să intre 
în Casa Domnului, după rînduiala pusă de Aaron, tatăl lor, 
potrivit cu poruncile pe cari i le dăduse Domnul, Dumnezeul 
lui Israel. Iată căpeteniile celorlalți Leviţi. -Din fiii lui Am- 
ram: Șubael; din fiii lui Șubael: lehdia; din Rehabia, din fiii 
lui Rehabia: căpetenia șia. Din Ițehariţi: Șelomot; din fiii 
lui Șelomot: lahat. Fiii lui Hebron: leria, Amaria, al doilea, 
lahaziel, al treilea, lecameam, al patrulea. Fiul lui Uziel: 
Mica; din fiii lui Mica: Șamir; fratele lui Mica: Işia; din fiii 
lui Ișia: Zaharia. - Fiii lui Merari: Mahli și Muși, și fiii fiului 
său laazia. Fiii lui Merari, ai fiului său laazia: Șoham, Zacur 
și Ibri. Din Mahli: Eleazar, care n'a avut fii; din Chis, fiii 
lui Chis: lerahmeel. Fiii lui Muși: Mahli, Eder și lerimot. 
Aceștia sînt fiii lui Levi, după casele lor părintești. Şi ei, ca 
și fraţii lor, fiii lui Aaron, au tras la sorţ înaintea împăratului 
David, înaintea lui Ţadoc și Ahimelec, și înaintea căpeteniilor 
caselor părintești ale preoţilor și Leviţilor, și anume fiecare cap 
de casă întocmai ca cel mai mic din fraţii săi. 


David și căpeteniile oștirii au pus de o parte pentru slujbă 
pe aceia din fiii lui Asaf, Heman și ledutun, cari prooroceau 
întovărășiți de arfă, de alăută și de chimvale. Și iată numărul 
celor ce aveau de îndeplinit lucrarea aceasta. Din fiii lui Asaf: 
Zacur, Iosif, Netania și Așareela, fiii lui Asaf, subt cîrmuirea lui 
Asaf, care proorocea după poruncile împăratului. Din ledu- 
tun, fiii lui ledutun: Ghedalia, 'Teri, Isaia, Hașabia, Matitia și 
Șimei, șase, subt cîrmuirea tatălui lor ledutun, care proorocea 
cu arfa, ca să laude şi să mărească pe Domnul. Din He- 


657 I CRONICI 25. 5-31 


man, fiii lui Heman: Buchia, Matania, Uziel, Șebuel, Ierimot, 
Hanania, Hanani, Eliata, Ghidalti, Romamti-Ezer, loșbecașa, 
Maloti, Hotir, Mahaziot, toți fii ai lui Heman, care era văză- 
torul împăratului, ca să descopere cuvintele lui Dumnezeu și să 
înalțe puterea Lui; Dumnezeu dăduse lui Heman patrusprezece 
fii şi trei fete. Toți aceștia erau subt cîrmuirea părinţilor lor 
pentru cîntarea în Casa Domnului, și aveau chimvale, alăute 
și arfe pentru slujba Casei lui Dumnezeu. Asaf, ledutun și 
Heman lucrau subt poruncile împăratului. Erau în număr 
de douăsute optzeci și opt, cuprinzîndu-se în acest număr și 
fraţii lor deprinși la cîntarea Domnului, toţi cei ce erau meșteri. 
Au tras la sorţ pentru slujbele lor, mici și mari, învăţători și 
ucenici. Cel dintii sort ieșit, a fost din Asaf, pentru Iosif; 
al doilea, pentru Ghedalia, el, fraţii și fiii lui, doisprezece; al 
treilea, Zacur, fiii și fraţii săi, doisprezece; al patrulea, pen- 
tru lţeri, fiii și fraţii săi, doisprezece; al cincilea, pentru Ne- 
tania, fiii săi și fraţii săi, doisprezece; al șaselea, Buchia, fiii 
și fraţii săi, doisprezece; al șaptelea, pentru lesareela, fiii și 
fraţii săi, doisprezece; al optulea, pentru Isaia, fiii și fraţii 
săi, doisprezece; al nouălea, pentru Matania, fiii și fraţii săi, 
doisprezece; al zecelea, pentru Șimei, fiii și fraţii săi, dois- 
prezece; al unsprezecelea, pentru Azareel, fiii și fraţii săi, 
doisprezece; al doisprezecelea, pentru Hașabia, fiii și fraţii 
săi, doisprezece; al treisprezecelea, pentru Șubael, fiii și fraţii 
săi, doisprezece; al patrusprezecelea, pentru Matitia, fiii și 
fraţii săi, doisprezece; al cincisprezecelea, pentru leremot, fiii 
și fraţii săi, doisprezece; al șasesprezecelea, pentru Hanania, 
fiii și fraţii săi, doisprezece; al șaptesprezecelea, pentru loșbe- 
cașa, fiii și fraţii săi, doisprezece; al optsprezecelea, pentru 
Hanani, fiii și fraţii săi, doisprezece; al nouăsprezecelea, pen- 
tru Maloti, fiii și fraţii săi, doisprezece; al douăzecilea, pen- 
tru Eliata, fiii și fraţii săi, doisprezece; al douăzeci și un- 
ulea, pentru Hotir, fiii și fraţii săi, doisprezece; al douăzeci 
și doilea, pentru Ghidalti, fiii și fraţii săi, doisprezece; al 
douăzeci și treilea, pentru Mahaziot, fiii și fraţii săi, dois- 
prezece; al douăzeci și patrulea, pentru Romamti-Ezer, fiii 
și fraţii săi, doisprezece; 

lată, cetele ușierilor. Din Coreiți: Meșelemia, fiul lui Core, 
dintre fiii lui Asaf. Fiii lui Meșelemia: Zaharia, întîiul năs- 
cut, lediael, al doilea, Zebadia, al treilea, latniel, al patrulea. 
Elam, al cincilea, lohanan, al șaselea, Elioenai, al șaptelea. 
Fiii lui Obed-Edom. Șemaia, întîiul născut, lozabad, al doilea, 
Ioah al treilea, Sacar al patrulea, Netaneel, al cincilea, Amiel, 
al șaselea, Isahar al șaptelea, Peultai al optulea; căci Dum- 
nezeu îl binecuvintase. Fiului său Șemaia i s'au născut fii, 
cari au stăpinit în casa tatălui lor, căci erau oameni viteji; fiii 
lui Șemaia: Otni, Refael, Obed, Elzabad și fraţii săi, oameni 
viteji, Elihu și Semaia. Toți aceștia erau fiii lui Obed-Edom, 
ei, fiii și fraţii lor; erau oameni plini de vlagă și de putere pen- 
tru slujbă, șasezeci și doi de ai lui Obed-Edom. Fiii și fraţii 
lui Meșelemia, oameni viteji, erau în număr de optsprezece. - 
Din fiii lui Merari: Hosa, care avea ca fii pe: Șimri, căpetenia, 
pus căpetenie de tatăl său, măcar că nu era el întiiul născut: 
Hilchia, al doilea; 'Tebalia, al treilea; Zaharia, al patrulea. Toţi 
fiii și fraţii lui Hosa erau în număr de treisprezece. Acestor 
cete de ușieri, căpeteniilor acestor oameni și fraţilor lor, a fost 
încredinţată paza pentru slujba Casei Domnului. Au tras la 
sorț, pentru fiecare ușă, mici și mari, după casele lor părintești. 
Sorţul a căzut pe Șelemia pentru partea de răsărit. Au tras 
la sort pentru fiul său Zaharia, care era un sfetnic înțelept, 
și i-a căzut la sorț partea de miază-noapte. Partea de mi- 
azăzi a căzut lui Obed-Edom, iar casa magaziilor a căzut fiilor 
săi. Partea de apus a căzut lui Șupim și lui Hosa, cu ușa 
Șalechet, pe drumul care suia sus: o strajă era în fața alteia. 
La răsărit erau șase Leviţi, la miazănoapte, patru pe zi, la mi- 
azăzi patru pe zi, și patru la magazii, cîte doi în două locuri 
deosebite; spre mahala, la apus: patru spre drum, doi spre 
mahala. Acestea sînt cetele ușierilor, dintre fiii Coreiţilor și 
dintre fiii lui Merari. Unul din Leviţi, Ahia, avea grija vistieri- 
ilor Casei lui Dumnezeu și vistieriilor lucrurilor sfinte. Dintre 
fiii lui Laedan, fiii Gherșoniţilor ieșiți din Laedan, căpeteniile 
caselor părintești ale lui Laedan, Gherșonitul, erau: Iehieli, și 
fiii lui lehieli, Zetam și fratele său Ioel, cari păzeau vistieri- 
ile Casei Domnului. Dintre Amramiţi, Iţehariţi, Hebroniţi 

și Uzieliţi, era Șebuel, fiul lui Gherșom, fiul lui Moise, care 24 
îngrijea de vistierii. Dintre fraţii lui, ieşiţi din Eliezer, al 25 
cărui fiu a fost Rehabia, al cărui fiu a fost Isaia, al cărui 
fiu a fost Ioram, al cărui fiu a fost Zicri, al cărui fiu a fost 
Șelomit, erau Șelomit și fraţii săi, cari păzeau toate vistieriile 26 
lucrurilor sfinte, pe cari le închinaseră împăratul David, capii 
caselor părintești, căpeteniile peste mii și sute, și căpeteniile 
oștirii: le închinaseră din prada luată la război, pentru în- 27 
treținerea Casei Domnului. Tot ce fusese închinat de Samuel, 28 
văzătorul, de Saul, fiul lui Chis, de Abner, fiul lui Ner, de 
Ioab, fiul Teruiei, toate lucrurile închinate erau subt paza lui 
Șelomit și a fraţilor săi. Dintre Iţehariţi: Chenania și fraţii 29 
săi erau întrebuințaţi pentru treburile de afară, ca dregători 
și judecători în Israel. Dintre Hebroniţi: Hașabia și fraţii 30 
săi, oameni viteji, în număr de o mie șapte sute, aveau priv- 
igherea asupra lui Israel, dincoace de Iordan, la apus, pentru 
toate treburile Domnului și pentru slujba împăratului. ’n ce 31 
privește pe Hebroniţi, a căror căpetenie era leria, s'au făcut, 
în al patruzecilea an al domniei lui David, cercetări cu privire 
la ei, după spițele lor de neam, și după casele lor părintești, și 
s'au găsit între ei la laezer în Galaad oameni viteji. Fraţii lui 32 
leria, oameni viteji, erau în număr de două mii șapte sute capi 
de case părintești. "mpăratul David i-a pus peste Rubeniţi, 
peste Gadiţi și peste jumătatea seminţiei lui Manase, pentru 
toate treburile lui Dumnezeu și pentru treburile împăratului. 


Aceștia sînt copiii lui Israel, după numărul lor, capii caselor 
părintești, căpeteniile peste mii și peste sute, și slujbași în slu- 
jba împăratului pentru tot ce privea șirul cetelor, sosirea și 
plecarea lor, lună după lună, în toate lunile anului; fiecare 
ceată era de douăzeci și patru de mii de oameni. ’n fruntea 2 
celei dintii cete, pentru luna întîi, era lașobeam, fiul lui Zab- 
diel: și avea o ceată de douăzeci și patru de mii de oameni. 
El era din fiii lui Pereţ, și era capul tuturor căpeteniilor oștirii 
în luna întîi. ’n fruntea cetei din luna a doua era Dodai, 4 
Ahohitul; Miclot era unul din capii cetei sale. El avea o ceată 
de douăzeci și patru de mii de oameni. Capul cetei a treia, 5 
pentru luna a treia, era Benaia, fiul preotului Iehoiada, ca- 

pul; și el avea o ceată de douăzeci și patru de mii de oameni. 
Acest Benaia era un viteaz dintre cei treizeci și în fruntea celor 
treizeci. Fiul său Amizadab era una din căpeteniile cetei sale. 
Al patrulea, pentru luna a patra, era Asael, fratele lui Ioab; 
și, după el, fiul său Zebadia. El avea o ceată de douăzeci și 
patru de mii de oameni. Al cincilea, pentru luna a cincea, 
era căpetenia Șamehut, Izrahitul. El avea o ceată de douăzeci 
și patru de mii de oameni. Al șaselea, pentru luna a șasea, 
era Ira, fiul lui Icheș, Tecoitul. El avea o ceată de douăzeci și 
patru de mii de oameni. Al șaptelea, pentru luna a șaptea, 
era Heleţ, Pelonitul, din fiii lui Efraim. El avea o ceată de 
douăzeci de mii de oameni. Al optulea, pentru luna a opta, 
era Sibecai, Hușatitul, din familia Zerahiţilor. El avea o ceată 
de douăzeci și patru de mii de oameni. Al nouălea, pentru 
luna a noua, era Abiezer, din Anatot, din Beniamiţi. El avea 
o ceată de douăzeci și patru de mii de oameni. Al zecelea, 
pentru luna a zecea, era Maharai, din Netofa, din familia Zer- 
ahiţilor. El avea o ceată de douăzeci și patru de mii de oameni. 
Al unsprezecelea, pentru luna a unsprezecea, era Benaia, din 
Piraton, din fiii lui Efraim. El avea o ceată de douăzeci și 
patru de mii de oameni. Al doisprezecelea, pentru luna a 
douăsprezecea, era Heldai din Netofa, din familia lui Otniel. 
El avea o ceată de douăzeci și patru de mii de oameni. lată 
capii seminţiilor lui Israel. Capul Rubeniţilor: Eliezer, fiul lui 
Zicri; al Simeoniţilor: Șefatia, fiul lui Maaca; al Leviţilor: 
Hașabia, fiul lui Chemuel; al familiei lui Aaron: Tadoc; al lui 
Iuda: Elihu, din fraţii lui David: al lui Isahar: Omri, fiul lui 
Micael; al lui Zabulon: Ișemaia, fiul lui Obadia; al lui Nef- 
tali: lerimot, fiul lui Azriel; al fiilor lui Efraim: Hosea, fiul lui 
Azazia; aljumătăţii seminţiei lui Manase: Ioel, fiul lui Pedaia; 
al jumătăţii seminţiei lui Manase din Galaad: Ido, fiul lui Za- 
haria; al lui Beniamin: laasiel, fiul lui Abner: al lui Dan: Aza- 
reel, fiul lui leroham. Aceștia sînt capii seminţiilor lui Israel. 
David n'a făcut numărătoarea celor în vîrstă dela douăzeci de 
ani în jos din Israel, căci Domnul făgăduise că va înmulţi pe 
Israel ca stelele cerului. Ioab, fiul 'Teruiei, începuse numără- 
toarea, dar n'a isprăvit-o, căci Domnul Se mîniase pe Israel, 

din pricina acestei numărători, care n’a fost trecută în Croni- 
cile împăratului David. Azmavet, fiul lui Adiel, era pus peste 
visteriile împăratului; Ionatan, fiul lui Ozia, peste merindele 
din ogoare, cetăți, sate și turnuri; Ezri, fiul lui Chelub, peste 
lucrătorii dela țară, cari lucrau pămîntul; Șimei, din Rama, 
peste vii: Zabdi, din Şefam, peste pivnițele cu vin din vii; 
Baal-Hanan, din Gheder, peste măslini și sicomori în cîmpie; 
Ioaș, peste magaziile de untdelemn; Șitrai, din Saron, peste 
boii cari pășteau în Saron; Șafat, fiul lui Adlai, peste boii din 
văi; Obil, Ismaelitul, peste cămile; lehdia, din Meronot, peste 
măgărițe; laziz, Hagarenitul, peste oi. Toți aceștia erau îngri- 
jitori puși peste averile împăratului David. Ionatan, unchiul 
lui David, era sfetnic, om cu minte și învăţat; lehiel, fiul lui 
Hacmoni, era lîngă fiii împăratului; Ahitofel era sfetnicul îm- 
păratului; Hușai, Architul, era prietenul împăratului; după 
Ahitofel au fost sfetnici: Iehoiada, fiul lui Benaia, și Abiatar; 
Ioab era căpetenia oștirii împăratului. 


David a chemat la Ierusalim toate căpeteniile lui Israel, 
căpeteniile seminţiilor, căpeteniile cetelor din slujba împărat- 
ului, căpeteniile peste mii și căpeteniile peste sute, pe cei mai 
mari peste toate averile și turmele împăratului și ale fiilor săi, 
pe dregători, pe viteji și pe toţi voinicii. "mpăratul David s'a 
sculat în picioare și a zis: “Ascultaţi-mă, fraţilor și poporul 
meu! Aveam de gînd să zidesc o casă de odihnă pentru chivotul 
legămîntului Domnului și pentru așternutul picioarelor Dum- 
nezeului nostru, și mă pregăteam s'o zidesc. Dar Dumnezeu 
mi-a zis: „Să nu zidești o casă Numelui Meu, căci ești un om 
de război și ai vărsat sînge.“ Domnul, Dumnezeul lui Israel, 
m'a ales din toată casa tatălui meu, pentruca să fiu împărat al 
lui Israel pe vecie; căci pe luda l-a ales căpetenie, casa tatălui 
meu a ales-o din casa lui Iuda, și dintre fiii tatălui meu pe mine 
ma pus să domnesc peste tot Israelul. Dintre toţi fiii mei-căci 
Domnul mi-a dat mulţi fii-a ales pe fiul meu Solomon, ca să-l 
pună pe scaunul de domnie al împărăției Domnului, peste Is- 
rael. El mi-a zis: „Fiul tău Solomon "mi va zidi casa și curțile; 
căci l-am ales ca fiu al Meu; și-i voi fi Tată. i voi întări îm- 
părăţia pe vecie, dacă se va ţinea, ca astăzi, de împlinirea 

poruncilor și rînduielilor Mele.' Acum, înaintea întregului Is- 
rael, înaintea adunării Domnului, și în fata Dumnezeului nos- 
tru care vă aude, păziți și puneţi-vă la inimă toate poruncile 
Domnului, Dumnezeului vostru, ca să stăpîniți această bună 
țară, și s'o lăsaţi de moștenire fiilor voştri după voi pe vecie. 
Și tu, fiule Solomoane, cunoaște pe Dumnezeul tatălui tău, și 
slujeşte-l cu toată inima și cu un suflet binevoitor; căci Dom- 
nul cercetează toate inimile și pătrunde toate închipuirile și 
toate gindurile. Dacă-L vei căuta, Se va lăsa găsit de tine; 
dar dacă-L vei părăsi, te va lepăda și El pe vecie. Vezi acum 
că Domnul te-a ales, ca să zidești o casă care să-l slujească 
de locaș sfint. "ntărește-te și lucrează.” David a dat fiu- 
lui său Solomon, chipul prispei și clădirilor, odăilor vistieriei, 
odăilor de sus, odăilor dinlăuntru, și al odăii pentru scaunul 
îndurării. I-a dat planul a tot ce avea în minte cu privire la 
curțile Casei Domnului, și toate odăile dejur împrejur pentru 
vistieriile Casei lui Dumnezeu și vistieriile sfintului locaș, și 
cu privire la cetele preoţilor și Leviţilor, la tot ce privea slu- 
jba Casei Domnului, și la toate uneltele pentru slujba Casei 
Domnului. I-a dat chipul uneltelor de aur, cu greutatea celor 
ce trebuiau să fie de aur pentru toate uneltele fiecărei slujbe; 
și chipul tuturor uneltelor de argint, cu greutatea lor, pentru 
toate uneltele fiecărei slujbe. A dat greutatea sfeșnicelor de 
aur și a candelelor lor de aur cu greutatea fiecărui sfeșnic și 
a candelelor lui; și greutatea sfeșnicelor de argint, cu greu- 
tatea, fiecărui sfeșnic și a candelelor lui, după întrebuințarea 
fiecărui sfeșnic. I-a dat greutatea de aur pentru mesele pînilor 
pentru punerea înainte, pentru fiecare masă; și greutatea de 
argint pentru mesele de argint. I-a dat chipul furculiţelor, 
lighenelor și ceștilor de aur curat; chipul potirelor de aur, cu 
greutatea fiecărui potir, și a potirelor de argint, cu greutatea 
fiecărui potir; și chipul altarului tămiii în aur curăţit, cu greu- 
tatea lui. I-a mai dat și chipul carului heruvimilor de aur, 
cari își întind aripile și acopăr chivotul legămîntului Domnu- 
lui. “Toate acestea”, a zis David, “toate lucrările izvodului 
acestuia, mi le-a făcut cunoscut Domnul, însemnindu-le în scris 
cu mîna Lui.” David a zis fiului său Solomon: “'ntărește-te, 

îmbărbătează-te, și lucrează; nu te teme, și nu te spăimînta. 
Căci Domnul Dumnezeu, Dumnezeul meu, va fi cu tine. El 
nu te va lăsa, nici nu te va părăsi, pînă se va isprăvi toată lu- 
crarea, pentru slujba Casei Domnului. lată, ai lingă tine cetele 
preoților și Leviţilor pentru toată slujba Casei lui Dumnezeu; 
și iată că ai lingă tine, pentru toată lucrarea, toți oamenii 
binevoitori și îndemiînatici în tot felul de lucrări, și căpeteniile 
și tot poporul, supuși la toate poruncile tale.” 


'mpăratul David a zis întregei adunări: “Fiul meu Solomon, 
singurul pe care l-a ales Dumnezeu, este tînăr și plăpînd, și lu- 
crarea este însemnată, căci casa aceasta nu este pentru un om, 
ci este pentru Domnul Dumnezeu. Mi-am întrebuințat toate 
puterile să pregătesc pentru Casa Dumnezeului meu aur pen- 
tru ceea, ce trebuie să fie de aur, argint pentru ceea ce trebuie 
să fie de argint, aramă pentru ceea ce trebuie să fie de aramă, 
fer pentru ceea ce trebuie să fie de fer, și lemn pentru ceea 
ce trebuie să fie de lemn, pietre de onix și pietre scumpe de 
legat, pietre strălucitoare și de felurite colori, tot felul de pietre 
scumpe, și marmoră albă multă. Mai mult, în dragostea mea 
pentru Casa Dumnezeului meu, dau Casei Dumnezeului meu 
aurul și argintul pe care-l am, afară de tot ce am pregătit pen- 
tru casa sfintului locaș: trei mii de talanţi de aur, de aur de 
Ofir, și șapte mii de talanţi de argint curăţit, pentru îmbră- 
carea pereţilor clădirilor, aurul pentru ceea ce trebuie să fie 
de aur, și argintul pentru ceea ce trebuie să fie de argint, și 
pentru toate lucrările pe cari le vor face lucrătorii. Cine vrea 
să-și mai aducă de bunăvoie astăzi darurile înaintea Domnu- 
lui?”  Căpeteniile caselor părintești, căpeteniile seminţiilor lui 
Israel, căpeteniile peste mii și peste sute, și îngrijitorii averii 
împăratului au adus daruri de bunăvoie. Au dat pentru slu- 
jba Casei lui Dumnezeu: cinci mii de talanţi de aur, zece mii 
de darici, zece mii de talanţi de argint, optsprezece mii de ta- 
lanţi de aramă, și o sută de mii de talanţi de fer. Cei ce 
aveau pietre scumpe le-au dat pentru vistieria Casei Dom- 
nului în mîinile lui Iehiel, Gherșonitul. Poporul s'a bucurat 
de darurile lor de bunăvoie, căci le dădeau cu dragă inimă 
Domnului; și împăratul David deasemenea s'a bucurat mult. 

David a binecuvîntat pe Domnul în fața întregei adunări. El 
a zis: “Binecuvîntat să fii Tu din veac în veac, Doamne, Dum- 
nezeul părintelui nostru Israel! A Ta este, Doamne, mărirea, 
puterea și măreția, vecinicia și slava, căci tot ce este în cer 
și pe pămînt este al Tău; a Ta, Doamne, este domnia, căci 
Tu Te înalți ca un stäpîn mai pesus de orice! Dela Tine 
vine bogăţia și slava, Tu stăpînești peste tot, în mîna Ta este 
tăria și puterea, și mîna Ta poate să mărească și să întărească 
toate lucrurile. Acum, Dumnezeul nostru, Te lăudăm, și prea 
mărim Numele Tău cel slăvit. Căci ce sînt eu, și ce este 
poporul meu, ca să putem să-Ti aducem daruri de bună voie? 
Totul vine dela Tine, și din mîna Ta primim ce-Ţi aducem. 
'naintea Ta noi sîntem niște străini și locuitori, ca toți părinţii 
noștri. Zilele noastre pe pămînt sînt ca umbra, și fără nici o 
nădejde. Doamne, Dumnezeul nostru, din mîna Ta vin toate 
aceste bogății, pe cari le-am pregătit ca să-Ţi zidim o casă, 
Tie, Numelui Tău celui sfint, și ale Tale sînt toate. Ştiu, 
Dumnezeule, că Tu cercetezi inima, și că iubeşti curăţia de 
inimă; de aceea Ţi-am adus toate aceste daruri de bunăvoie în 
curăţia inimii mele, și am văzut acum cu bucurie pe poporul 
Tău, care se află aici, aducîndu-Ti de bunăvoie darurile lui. 
Doamne, Dumnezeul părinţilor noștri Avraam, Isaac și Israel! 
Tine totdeauna în inima poporului Tău aceste porniri și aceste 
gînduri, și întărește-i inima în Tine. Dă fiului meu Solomon 
o inimă bună, ca să păzească poruncile Tale, învăţăturile Tale, 
și legile Tale, ca să împlinească toate aceste lucruri, și să 
zidească el casa pentru care am făcut pregătiri.” David a 
zis întregei adunări: “Binecuvîntaţi pe Domnul, Dumnezeul 
vostru.” Și toată adunarea a binecuvîntat pe Domnul, Dum- 
nezeul părinților lor. Ei s'au plecat și s'au închinat înaintea 
Domnului și înaintea împăratului. A doua zi după aceasta, au 
adus ca jertfă și ardere de tot Domnului o mie de viței, o mie 
de berbeci și o mie de miei, împreună cu jertfele de băutură 
obicinuite, și alte jertfe în mare număr pentru tot Israelul. Au 
mîncat și au băut în ziua aceea înaintea Domnului cu mare bu- 
curie, au făcut a doua oară împărat pe Solomon, fiul lui David, 
l-au uns înaintea Domnului ca domn, și au uns pe Tadoc ca 

preot. Solomon a șezut pe scaunul de domnie al Domnului, 
ca împărat în locul tatălui său David. El a propășit, și tot Is- 
raelul l-a ascultat. Toate căpeteniile și vitejii, și chiar toţi fiii 
împăratului David s'au supus împăratului Solomon. Domnul 
a înălțat tot mai mult pe Solomon, supt ochii întregului Israel, 
și i-a făcut domnia mai strălucită decît a fost a oricărui îm- 
părat al lui Israel înaintea lui. David, fiul lui Isai, a domnit 
peste tot Israelul. Vremea cît a domnit peste Israel a fost de 
patruzeci de ani: la Hebron a domnit șapte ani, și la Ierusalim 
a domnit treizeci și trei de ani. A murit la o bătrineţă fericită, 
sătul de zile, de bogăţie și de slavă. Și în locul lui, a domnit 
fiul său Solomon. Faptele împăratului David, cele dintii și 
cele depe urmă, sînt scrise în cartea lui Samuel văzătorul, și 
în cartea proorocului Natan și în cartea proorocului Gad, îm- 
preună cu toată domnia și toate isprăvile lui, precum și ce s'a 
petrecut pe vremea lui, fie în Israel, fie în toate împărăţiile 
celorlalte ţări. 

nul, Dumnezeul lui, a fost cu el; și l-a înălțat din 
x9 PI ce în ce mai mult. Solomon a poruncit întregului 
OAA, Israel, căpeteniilor peste mii și sute, judecătorilor, 
mai marilor întregului Israel, căpeteniilor caselor părintești; și 
Solomon s'a dus cu toată adunarea la înălțimea dela Gabaon. 
Acolo se afla cortul întâlnirii lui Dumnezeu, făcut în pustie 
de Moise, robul Domnului. Dar chivotul lui Dumnezeu fusese 
mutat de David din Chiriat-learim la locul pe care i-l pregătise, 
căci îi întinsese un cort la Ierusalim. Tot acolo se afla, înaintea 
cortului Domnului, altarul de aramă pe care-l făcuse Beţalel, 
fiul lui Uri, fiul lui Hur. Solomon și adunarea au căutat pe 
Domnul. Și acolo, pe altarul de aramă care era înaintea cortu- 
lui întîlnirii, a adus Solomon Domnului o mie de arderi de tot. 
n timpul nopţii, Dumnezeu S'a arătat lui Solomon, și i-a zis: 
“Cere ce vrei să-ți dau.” Solomon a răspuns lui Dumnezeu: 
“Tu ai arătat o mare bunăvoință tatălui meu David, și m'ai 
pus să domnesc în locul lui. Acum, Doamne Dumnezeule, 
împlinească-se făgăduinţa Ta, făcută tatălui meu David, fi- 
indcă m'ai pus să domnesc peste un popor mare la număr 
ca pulberea pămîntului! Dă-mi dar înţelepciune și pricepere, 
ca să știu cum să mă port în fruntea acestui popor! Căci 
cine ar putea să judece pe poporul Tău, pe poporul acesta 
atit de mare?” Dumnezeu a zis lui Solomon: “Fiindcă dor- 
ința aceasta este în inima ta, fiindcă nu ceri nici bogății, nici 
averi, nici slavă, nici moartea vrăjmașilor tăi, nici chiar o viață 
lungă, ci ceri pentru tine înțelepciune și pricepere ca să judeci 
pe poporul Meu, peste care te-am pus să domnești, "nţelepci- 
unea și priceperea îți sînt date. "ţi voi da, pe deasupra, bogății, 
averi și slavă, cum n'a mai avut niciodată niciun împărat înain- 
tea ta, și cum nici nu va mai avea după tine.” Solomon s'a 
întors la Ierusalim, după ce a părăsit înălțimea de la Gabaon 

și cortul întîlnirii. Și a domnit peste Israel. Solomon a strîns 
cară și călărime; avea o mie patru sute de cară și douăsprezece 
mii de călăreţi, pe cari i-a așezat în cetăţile unde ţinea carăle și 
la Ierusalim lîngă împărat. "mpăratul a făcut argintul și au- 
rul tot atît de obicinuite la Ierusalim ca pietrele, și cedrii tot 
atît de obicinuiţi ca sicomoriil cari cresc în cîmpie. Solomon 
își aducea caii din Egipt; o ceată de negustori ai împăratului 
se duceau și-i luau în cete pe un preț hotărît; se duceau și 
aduceau din Egipt un car cu șase sute de sicli de argint, și un 
cal cu o sută cincizeci de sicli. Tot așa aduceau și pentru toți 
împărații Hetiţilor și pentru împărații Siriei. 


Solomon a poruncit să se zidească o casă Numelui Domnului 
și o casă împărătească pentru el. Solomon a numărat șapte 
zeci de mii de oameni, ca să ducă sarcinile, optzeci de mii ca 
să taie pietre pe munte, și trei mii șase sute ca să-i privegheze. 
Solomon a trimes să spună lui Hiram, împăratul Tirului: “Fă- 
mi și mie cum ai făcut tatălui meu David, căruia i-ai trimes 
cedri, ca să-și zidească o casă de locuit. lată, eu înalt o casă 
Numelui Domnului, Dumnezeului meu, ca să I-o închin Lui, 
să ard înaintea Lui tămiie mirositoare, să aduc necurmat în 
ea pînile pentru punerea înainte, și să aduc arderile de tot 
de dimineaţă și de seară, în zilele de Sabat, de lună nouă, 
și de sărbătoare ale Domnului, Dumnezeului nostru, după o 
lege vecinică pentru Israel. Casa pe care o voi zidi trebuie 
să fie mare, căci Dumnezeul nostru este mai mare decît toţi 
dumnezeii. Dar cine poate să-l zidească o casă, cînd cerurile 
și cerurile cerurilor nu-L pot cuprinde? Și cine sînt eu, ca 
să-l zidesc o casă, decît doar ca să ard tămiie înaintea Lui? 
Trimete-mi dar un om iscusit în lucrarea aurului, argintului, 
aramei și ferului, a materiilor văpsite în purpură, a materi- 
ilor de coloarea cărmizului și de coloare albastră, și care să 
cunoască săpătura în lemn, ca să lucreze cu meșterii iscusiți 
cari sînt la mine în Iuda și la Ierusalim și pe cari i-a ales 
tatăl meu David.  Trimete-mi din Liban și lemn de cedru, de 
chiparos și de santal; căci știu că slujitorii tăi se pricep să taie 
lemne din Liban. lată că slujitorii mei vor fi cu ai tăi. Să mi 
se pregătească lemn din belşug, căci casa pe care o voi zidi, 

va fi mare și măreaţă. Slujitorilor tăi cari vor tăia, cari vor 
dobori jos lemnele, le voi da douăzeci de mii de cori de grîu 
treierat, douăzeci de mii de cori de orz, douăzeci de mii de 
baţi de vin și douăzeci de mii de baţi de untdelemn.” Hiram, 
împăratul Tirului, a răspuns astfel, printr'o scrisoare, pe care 
a trimes-o lui Solomon: “Pentrucă Domnul iubește pe poporul 
Său, de aceea te-a pus împărat peste ei.” Hiram a mai zis: 
“Binecuvîntat să fie Domnul, Dumnezeul lui Israel, care a fă- 
cut cerurile și pămîntul, că a dat împăratului David un fiu 
înțelept, priceput și cuminte, care va zidi o casă Domnului și 
o casă împărătească pentru el! ’ți trimet dar un om meșter și 
priceput, pe Huram-Abi, fiul unei femei dintre fetele lui Dan, 
și al unui tată Tirian. El este meșter pentru lucrările în aur, în 
argint, în aramă și în fer, în piatră și în lemn, în materii văp- 
site, în purpură și în albastru, în materii de vison și cîrmiz, și 
pentru orice fel de săpături și lucruri meșteșugite, cari i se dau 
de făcut. El va lucra cu oamenii tăi iscusiţi și cu oamenii is- 
cusiţi ai domnului meu David, tatăl tău. Acum, domnul meu 
să trimeată slujitorilor tăi griul, orzul, untdelemnul şi vinul de 
care a vorbit. Şi noi vom tăia lemne din Liban atît cît vei 
avea nevoie; ţi le vom trimete pe mare în plute pînă la lafo, 
și de acolo tu le vei sui la Ierusalim.” Solomon a numărat pe 
toţi străinii cari erau în țara lui Israel, și a căror numărătoare 
fusese făcută de tatăl său David. S'au găsit o sută cincizeci 
și trei de mii șase sute. Și a luat din ei șaptezeci de mii, ca 
să poarte sarcinile, optzeci de mii să taie pietre în munte, și 
trei mii șase sute, ca să privegheze și să îndemne pe popor la 
lucru. 


Solomon a început zidirea Casei Domnului la Ierusalim, pe 
muntele Moria, care fusese arătat tatălui său David, în locul 
pregătit de David în aria lui Ornan, lebusitul. A început să 
zidească în a doua zi a lunii a doua, în al patrulea an al domniei 
lui. lată pe ce temelii a zidit Solomon Casa lui Dumnezeu. 
Lungimea, în coţi de măsura cea veche a coţilor, era de șasezeci 
de coţi, iar lățimea de douăzeci de coți. Pridvorul dinainte 
avea douăzeci de coţi lungime, cît era de lată casa, și o sută 
douăzeci de coţi înălțime; Solomon l-a acoperit pe dinlăuntru 

cu aur curat. A îmbrăcat cu lemn de chiparos casa cea mare, 
a acoperit-o cu aur curat, și a săpat pe ea finici și împletituri 
de lănţișoare. A acoperit casa cu pietre scumpe ca podoabă; 
și aurul era aur din Parvaim. A acoperit cu aur casa, bîrnele, 
pragurile, pereţii și ușile, și a pus să sape heruvimi pe pereți. 
A făcut casa Locului prea sfint. Ea era lungă de douăzeci de 
coţi, cît lărgimea casei, și largă de douăzeci de coţi. A acoperit- 
o cu aur curat, care preţuia șase sute de talanţi. Greutatea 
aurului pentru cuie se ridica la cincizeci de sicli. A îmbrăcat 
cu aur și odăile de sus. A făcut în casa Locului prea sfint doi 
heruvimi săpaţi, și i-a acoperit cu aur. Aripile heruvimilor 
aveau o lungime de douăzeci de coţi. Aripa celui dintîi, lungă 
de cinci coţi, atingea zidul casei; și cealaltă aripă, lungă tot 
de cinci coți, atingea aripa celui de al doilea heruvim. Aripa 
celui de al doilea heruvim, lungă de cinci coţi, atingea zidul 
casei; și cealaltă aripă, lungă tot de cinci coţi, se unea cu aripa 
celui dintii heruvim. Aripile acestor heruvimi, întinse, aveau 
douăzeci de coți. Ei stăteau în picioare, cu fața întoarsă spre 
casă. A făcut perdeaua albastră, purpurie și cărmizie, și de 
in suptire, și a lucrat heruvimi pe ea. A făcut înaintea, casei 
doi stilpi de treizeci și cinci de coţi înălțime, cu un cap de cinci 
coţi în vîrful lor. A făcut niște reţele ca acelea cari erau în 
Locul prea sfint, și le-a pus pe virful stilpilor. Apoi a făcut 
o sută de rodii pe cari le-a pus pe reţele. A așezat stilpii în 
partea dinainte a Templului, unul la dreapta și altul la stînga; 
a numit pe cel dela dreapta Iachin, și pe cel dela stînga Boaz. 


A făcut un altar de aramă, lung de douăzeci de coţi, lat 
de douăzeci de coţi, și înalt de zece coţi. A făcut marea tur- 
nată. Ea avea zece coţi dela o margine la alta, era rotundă 
de tot, înaltă de cinci coţi, și un fir de treizeci de coţi ar fi 
înconjurat-o. Supt marginea ei, de jur împrejur, erau niște 
chipuri de boi, câte zece de fiecare cot, de jur împrejurul mării; 
boii așezați pe două rînduri, erau turnaţi dintr'o singură bu- 
cată cu ea. Era așezată pe doisprezece boi, dintre cari trei 
întorși spre miazănoapte, trei întorși spre apus, trei întorși 
spre miazăzi, și trei întorși spre răsărit; marea era așezată 
pe ei, şi toată partea dindărăt a trupurilor lor era înlăuntru. 

5 Grosimea ei era de un lat de mînă, și marginea, ca marginea 
unui pahar, era făcută în felul unei flori de crin. Puteau să 
6 încapă în ea trei mii de baţi. A făcut zece lighene, și a pus 
cinci la dreapta și cinci la stinga, ca să slujească la curăţiri: 
în ele se spălau feluritele părţi ale arderilor de tot. Marea era 
7 pentru spălarea preoţilor. A mai făcut zece sfeşnice de aur, 
după porunca, privitoare la ele, și le-a așezat în Templu, cinci 
s la dreapta și cinci la stînga. A mai făcut zece mese, și le-a 
9 așezat în Templu, cinci la dreapta și cinci la stînga. A mai 
făcut curtea preoţilor, și curtea cea mare, cu porţile ei, ale 
10 căror aripi le-a acoperit cu aramă A așezat marea în partea 
11 dreaptă, la miazăzi-răsărit. Hiram a făcut cenușarele, lopeţile 
și potirele. Astfel a isprăvit Hiram lucrarea pe care i-a dat-o 
12 împăratul Solomon s'o facă pentru Casa lui Dumnezeu: doi 
stilpi, cu cele două capete și coperișurile lor cu cununi de pe 
virful stilpilor; cele două reţele pentru acoperirea celor două 
13 coperișuri ale capetelor de pe vîrful stilpilor; cele patru sute 
de rodii pentru cele două rețele, cîte două șiruri de rodii pen- 
tru fiecare reţea, pentru acoperirea celor două coperișuri cu 
14 cununi ale capetelor de pe virful stilpilor; cele zece temelii, și 
15 cele zece lighene de pe temelii; marea, și cei doisprezece boi de 
16 subt ea; cenușarele, lopeţile și furculițele. Toate aceste unelte, 
pe cari le-a dat împăratul Solomon lui Huram-Abi să le facă 
17 pentru Casa Domnului, erau de aramă lustruită.  "mpăratul 
a pus să le toarne în cîmpia Iordanului, într'un pămînt cleios, 
18 între Sucot și Tereda. Solomon a făcut toate aceste unelte 
în număr atît de mare, încît nu s'a putut cerceta greutatea 
19 aramei. Solomon a mai făcut toate celelalte unelte pentru 
Casa lui Dumnezeu: altarul de aur, mesele pe cari se puneau 
20 pînile pentru punerea înaintea Domnului; sfeșnicile și can- 
delele lor de aur curat, cari trebuiau aprinse, după poruncă 
21 înaintea Locului prea sfint, florile, candelele, și mucările de 
22 aur, de aur foarte curat: cuţitele, potirele, ceștile și căţuile de 
aur curat; și aripile de aur pentru ușa dinlăuntru a casei, dela 
intrarea Locului prea sfint, și pentru ușa casei dela intrarea 
Templului. 


B] Astfel a fost isprăvită toată lucrarea pe care a făcut-o Solomon 

pentru Casa Domnului. Apoi a adus argintul, aurul și toate 
uneltele pe cari le închinase Domnului tatăl său David, și le- 
a pus în vistieriile Casei lui Dumnezeu. Atunci Solomon a 
strîns la Ierusalim pe bătrinii lui Israel și pe toate căpeteniile 
seminţiilor, pe capii familiilor copiilor lui Israel, ca să mute din 
cetatea lui David, adică din Sion, chivotul legămintului Dom- 
nului. Toți bărbaţii lui Israel s'au adunat la împărat, pentru 
sărbătoarea din luna a șaptea. Cînd au ajuns toți bătrinii lui 
Israel, Leviţii au ridicat chivotul. Au adus chivotul, cortul în- 
tilnirii, și toate uneltele sfinte cari erau în cort: preoţii și Lev- 
iții le-au dus. "mpăratul Solomon și toată adunarea lui Israel, 
chemată la el, a stătut înaintea chivotului. Au jertfit oi și boi, 
cari nu se pot nici socoti, nici număra, din pricina mulțimii lor. 
Preoţii au dus chivotul legămîntului Domnului la locul lui, în 
sfintul locaș al casei, în Locul prea sfint, supt aripile heruvim- 
ilor.  Heruvimii aveau aripile întinse peste locul chivotului, și 
acopereau chivotul și drugii lui pe deasupra.  Drugilor li se 
dăduse o astfel de lungime încât capetele lor se vedeau la o 
depărtare de chivot dinaintea sfîntului locaș, dar nu se vedeau 
de afară. Chivotul a fost acolo pînă în ziua de azi. "n chivot 
nu erau decât cele două table, pe cari le pusese acolo Moise, 
în Horeb, cînd a făcut Domnul legămînt cu copiii lui Israel, la 
ieșirea lor din Egipt. ’n clipa cînd au ieșit preoţii din Locul 
sfint, -căci toţi preoţii de faţă se sfințiseră fără să mai ţină 
șirul cetelor, și toţi Leviţii cari erau cîntăreţi: Asaf, Heman, 
ledutun, fiii și fraţii lor, îmbrăcaţi în in suptire, stăteau la 
răsăritul altarului cu chimvale, alăute și arfe, și aveau cu ei o 
sută douăzeci de preoţi cari sunau din trimbițe; - și cînd cei 
ce sunau din trîmbiţe și ceice cîntau, unindu-se într'un glas 
ca să mărească și să laude pe Domnul, au sunat din trimbițe, 
chimvale și celelalte instrumente, și au mărit pe Domnul prin 
aceste cuvinte: “Căci este bun, căci îndurarea Lui ţine în veci!” 
în clipa aceea, casa, şi anume Casa Domnului, s'a umplut cu 
un nor. Preoţii n'au putut să mai stea acolo ca să facă slu- 
jba, din pricina norului; căci slava Domnului umpluse Casa lui 
Dumnezeu. 

în întunerec! Şi eu am zidit o casă care-ŢȚi va fi locuința, 
un loc unde vei locui în veci!” ’mpäratul și-a întors faţa, și 
a binecuvîntat toată adunarea lui Israel. Și toată adunarea 
lui Israel stătea în picioare. Şi el a zis: “Binecuvîntat să fie 
Domnul, Dumnezeul lui Israel, care a vorbit cu gura Sa tatălui 
meu David, și a împlinit prin puterea Sa ce spusese, cînd a zis: 
„Din ziua cînd am scos pe poporul Meu din ţara Egiptului, 
n'am ales nicio cetate dintre toate seminţiile lui Israel, ca să se 
zidească, acolo o casă în care să locuiască Numele Meu, și n-am 
ales pe niciun om, care să fie căpetenia poporului Meu Israel. 
Ci Ierusalimul l-am ales, pentruca în el să locuiască Numele 
Meu, și pe David l-am ales, ca să domnească peste poporul 
Meu Israel; Tatăl meu David avea de gînd să zidească o casă 
Numelui Domnului, Dumnezeului lui Israel. Și Domnul a zis 
tatălui meu David: „Fiindcă ai avut de gind să zidești o casă 
Numelui Meu, bine ai făcut că ai avut gindul acesta. Nu- 
mai că nu tu vei zidi casa; ci fiul tău, ieșit din tine, va zidi 
Numelui Meu o casă. Domnul a împlinit cuvîntul pe care-l 
spusese. Eu m'am ridicat în locul tatălui meu David, și am 
șezut pe scaunul de domnie al lui Israel, cum vestise Domnul, 
și am zidit o casă Numelui Domnului, Dumnezeului lui Israel. 
Am așezat în ea chivotul, în care este legămîntul Domnului, 
legămîntul pe care l-a făcut El cu copiii lui Israel.” Solomon 
s'a așezat înaintea altarului Domnului, în faţa, întregei adunări 
a lui Israel, și a întins mînile. Căci Solomon făcuse o treaptă 
de aramă, și o pusese în mijlocul curţii. Ea era lungă de cinci 
coţi, lată de cinci coţi, și înaltă de trei coți; a șezut pe ea, 
s'a aşezat în genunchi în fața întregei adunări a lui Israel, și 
a întins mîinile spre cer. Și a zis: “Doamne, Dumnezeul lui 
Israel! Nu este Dumnezeu ca Tine, în ceruri și pe pămînt: Tu 
ţii legămiîntul și îndurarea Ta față de robii Tăi, cari umblă 
înaintea Ta cu toată inima lor! Astfel, Ti-ai ţinut cuvîntul 
dat robului Tău David, tatăl meu; și ce ai spus cu gura Ta, îm- 
plinești astăzi prin puterea Ta. Acum, Doamne, Dumnezeul 
lui Israel, ţine făgăduinţa pe care ai făcut-o tatălui meu David, 
cînd ai zis: „Niciodată nu vei fi lipsit înaintea Mea de un ur- 
maș care să șadă pe scaunul de domnie al lui Israel, numai fiii 

tăi să ia seama la calea lor și să meargă în legea Mea, cum 
ai mers tu înaintea Mea.‘ ’mplinească-se dar, Doamne, Dum- 
nezeul lui Israel, făgăduinţa pe care ai făcut-o robului Tău 
David! Dar ce! Să locuiască Dumnezeu cu adevărat împre- 
ună cu omul pe pămînt? lată că cerurile, și cerurile cerurilor 
nu Te pot cuprinde: cu cît mai puţin această casă, pe care 
am zidit-o eu!  Totuș, Doamne, Dumnezeul meu, ia aminte 
la rugăciunea robului Tău și la cererea lui! Ascultă strigă- 
tul și rugăciunea pe care [i-o face robul Tău. Ochii Tăi să 
fie zi și noapte deschişi peste casa aceasta, peste locul despre 
care ai zis că acolo va fi Numele Tău! Ascultă rugăciunea pe 
care o face robul Tău în locul acesta! Ascultă cererile robu- 
lui Tău și ale poporului "Tău Israel, cînd se vor ruga în locul 
acesta! Ascultă din locul locuinţei Tale, din ceruri, ascultă, și 
iartă! Dacă va păcătui cineva împotriva aproapelui său, și se 
va pune peste el un jurămînt ca să-l facă să jure, și dacă va veni 
să jure înaintea altarului Tău, în casa aceasta, - ascultă-l din 
ceruri, lucrează, și judecă pe robii 'Tăi: osîndește pe cel vino- 
vat, și fă ca purtarea lui să cadă asupra capului lui; fă dreptate 
celui nevinovat, și răsplătește-i, după nevinovăția lui! Cînd 
poporul tău Israel va fi bătut de vrăjmaș, pentrucă a păcătuit 
împotriva Ta: dacă se vor întoarce la Tine și vor da slavă Nu- 
melui Tău, dacă "ţi vor face rugăciuni și cereri în casa aceasta, 
- ascultă-i din ceruri, iartă păcatul poporului Tāu Israel, și 
adu-i înapoi în ţara pe care ai dat-o lor și părinţilor lor. Cînd 
cerul va fi închis, și nu va fi ploaie, din pricina păcatelor lor 
împotriva Ta: dacă se vor ruga în acest loc, și vor da slavă Nu- 
melui Tău, și dacă se vor întoarce dela păcatele lor (pentrucă-i 
vei fi pedepsit), ascultă-i din ceruri, iartă păcatul robilor Tăi 
și al poporului Tău Israel, învaţă-i calea cea bună în care tre- 
buie să meargă, și trimete ploaie pe pămîntul pe care l-ai dat 
de moștenire poporului Tău! Cînd vor fi în ţară foametea, 
ciuma, rugina în grîu, și mălura, lăcustele de un soi sau altul, 
cînd vrăjmașul va împresura pe poporul Tău, în ţara lui, în 
cetăţile lui, cînd vor fi urgii sau boli de vreun fel: dacă un 
om, dacă tot poporul Tău Israel va face rugăciuni și cereri, și 
fiecare își va cunoaște rana și durerea și va întinde mîinile spre 

casa aceasta, - ascultă-l din ceruri, din locul locuinței Tale, și 
iartă-l; răsplătește fiecăruia după căile lui, Tu care cunoști in- 
ima fiecăruia, -căci numai Tu cunoști inima copiilor oamenilor, 
- ca să se teamă de Tine, și să umble în căile Tale tot timpul 
cît vor trăi în ţara, pe care ai dat-o părinţilor noștri! Cînd 
străinul, care nu este din poporul tău Israel, va veni dintr'o 
țară depărtată, din pricina Numelui Tău celui mare, din pric- 
ina mînii Tale celei tari și din pricina braţului Tău întins, cînd 
va veni să se roage în casa aceasta, - ascultă-l din ceruri, din 
locul locuinţei Tale, și dă străinului aceluia tot ce-Ti va cere, 
pentruca toate popoarele pămîntului să cunoască Numele Tău, 
să se teamă, de Tine, ca poporul Tău Israel, și să știe că Nu- 
mele Tàu este chemat peste casa aceasta, pe care am zidit-o! 
Cînd va ieși poporul Tău la luptă împotriva vrăjmașilor lui, 
urmînd calea pe care îi vei porunci s'o urmeze: dacă "ţi vor 
face rugăciuni, cu privirile îndreptate spre cetatea aceasta pe 
care ai ales-o și spre casa pe care am zidit-o în Numele Tău, - 
ascultă, din ceruri rugăciunile și cererile lor, și fă-le dreptate! 
Cînd vor păcătui împotriva Ta, -căci nu este om care să nu 
păcătuiască, -şi cînd vei fi mîniat împotriva lor și-i vei da în 
mîna vrăjmașului, care-i va duce robi într'o ţară depărtată sau 
apropiată: dacă își vor veni în fire în ţara unde vor fi robi, 
dacă se vor întoarce la Tine, și “ţi vor face cereri în țara ro- 
biei lor, și vor zice: „Am păcătuit, am săvirșit fărădelegi, am 
făcut răuj dacă se vor întoarce la Tine din toată inima lor și 
din tot sufletul lor, în ţara robiei lor, unde au fost duși robi, 
dacă- Ti vor face rugăciuni, cu privirile întoarse spre ţara lor, 
pe care ai dat-o părinţilor lor, spre cetatea pe care ai ales-o 
și spre casa pe care am zidit-o Numelui Tău, - ascultă din 
ceruri, din locul locuinţei Tale, rugăciunile și cererile lor, și 
fă-le dreptate: iartă poporului Tău păcatele făcute împotriva 
Ta! Acum, Dumnezeule, ochii Tăi să fie deschiși, și urechile 
să-Ţi fie cu luare aminte la rugăciunea făcută în locul acesta! 
Acum, Doamne, Dumnezeule, scoală-Te, vino la locul Tău de 
odihnă, Tu și chivotul măreției Tale. Preoţii Tăi, Doamne 
Dumnezeule, să fie îmbrăcaţi cu mîntuirea, și prea iubiții Tăi 
să se bucure de fericire! Doamne Dumnezeule, nu îndepărta 

pe unsul Tău, adu-Ţi aminte de bunătăţile făgăduite robului 
Tău David!” 


Cînd și-a isprăvit Solomon rugăciunea, s'a pogorit foc din 
cer și a mistuit arderea de tot și jertfele, și slava Domnului 
a umplut casa. Preoţii nu puteau să intre în Casa Domnu- 
lui, căci slava Domnului umplea Casa Domnului. Toţi copiii 
lui Israel au văzut pogorîndu-se focul și slava Domnului peste 
casă; ei și-au plecat fața la pămînt pe pardoseală, s'au închinat, 
și au lăudat pe Domnul, zicînd: “Căci este bun, căci îndurarea 
Lui ţine în veac!”  "mpăratul și tot poporul au adus jertfe 
înaintea Domnului.  "*mpăratul Solomon a junghiat douăzeci 
și două de mii de boi și o sutădouăzeci de mii de oi. Astfel au 
făcut împăratul și tot poporul sfinţirea Casei lui Dumnezeu. 
Preoţii stăteau la locul lor, și tot astfel și Leviţii, cu instru- 
mentele făcute în cinstea Domnului de împăratul David, pen- 
tru cântarea laudelor Domnului, cînd i-a însărcinat David să 
mărească pe Domnul, zicînd: “Căci îndurarea lui ţine în veac!” 
Preoţii sunau din trimbițe în fața lor. Și tot Israelul era de 
faţă. Solomon a sfinţit și mijlocul curţii, care este înaintea 
Casei Domnului; căci acolo a adus arderile de tot și grăsimile 
jertfelor de mulțămire, pentrucă altarul de aramă, pe care-l 
făcuse Solomon, nu putea cuprinde arderile de tot, darurile 
de mîncare și grăsimile. Solomon a prăznuit sărbătoarea în 
vremea aceea șapte zile, și tot Israelul a prăznuit împreună cu 
el; venise o mare mulțime de oameni, dela intrarea Hamatului 
pînă la pîrîul Egiptului. ’n ziua a opta, au avut o adunare 
de sărbătoare; căci sfințirea altarului au făcut-o șapte zile, și 
sărbătoarea tot șapte zile. ’n a douăzeci și treia zi a lunii 
a șaptea, Solomon a trimes înapoi în corturi pe popor, care 
era vesel și mulțămit de binele pe care-l făcuse Domnul lui 
David, lui Solomon și poporului Său Israel. Cînd a isprăvit 
Solomon Casa Domnului și casa împăratului, și a izbutit în 
tot ce-și pusese de gînd să facă în Casa Domnului și în casa 
împăratului, Domnul S'a arătat lui Solomon noaptea, și i-a 
zis: “ti ascult rugăciunea, și aleg locul acesta drept casa unde 
va trebui să Mi se aducă jertfe. Cînd voi închide cerul, și nu 
va fi ploaie, cînd voi porunci lăcustelor să mănînce ţara, cînd 

voi trimete ciuma în poporul Meu: dacă poporul Meu peste 
care este chemat Numele Meu se va smeri, se va ruga, și va 
căuta Faţa Mea, și se va abate dela căile lui rele, -îl voi asculta 
din ceruri, îi voi ierta păcatul, și-i voi tămădui ţara. Ochii 
Mei vor fi deschiși de acum, și urechile Mele vor fi cu luare 
aminte la rugăciunea făcută în locul acesta. Acum, aleg și 
sfințesc casa aceasta, pentruca Numele Meu să locuiască în ea 
pe vecie, și voi avea totdeauna ochii și inima Mea acolo. Și tu, 
dacă vei umbla înaintea Mea cum a umblat tatăl tău David, 
făcînd tot ce ţi-am poruncit, și dacă vei păzi legile și poruncile 
Mele, voi întări scaunul de domnie al împărăției tale, cum am 
făgăduit tatălui tău David, cînd am zis: „Niciodată nu vei fi 
lipsit de un urmaș, care să domnească peste Israel.“ Dar dacă 
vă veţi abate, dacă veţi părăsi legile și poruncile Mele, pe cari 
vi le-am dat, și dacă vă veţi duce să slujiţi altor dumnezei și 
să vă închinaţi înaintea lor, vă voi smulge din ţara Mea, pe 
care v'am dat-o, voi lepăda dela Mine casa aceasta, pe care 
am închinat-o Numelui Meu, și o voi face de pomină și de 
batjocură printre toate popoarele. Şi cât de înaltă este casa 
aceasta, oricine va trece pe lîngă ea, va răminea încremenit, și 
va zice: „Pentruce a făcut Domnul așa ţării și casei acesteia; 
Și se va răspunde: “Pentrucă au părăsit pe Domnul, Dum- 
nezeul părinţilor lor, care i-a scos din țara Egiptului, pentrucă 
s'au alipit de alţi dumnezei, s'au închinat înaintea lor și le-au 
slujit; iată de ce a trimes peste ei toate aceste rele.” 


După douăzeci de ani, în timpul cărora Solomon a zidit 
Casa Domnului și casa lui însuș, a întărit cetăţile, pe cari i 
le-a dat Hiram și a așezat în ele pe copiii lui Israel. Solomon 
a mers împotriva Hamatului, la Toba, și a pus stăpînire pe ea. 
A întărit Tadmorul în pustie, și toate cetăţile cari slujeau ca 
cetăţi pentru merinde în Hamat. A întărit apoi Bet-Horonul 
de sus și Bet-Horonul de jos, ca cetăţi întărite cu ziduri, porți 
și zăvoare;  Baalatul, și toate cetăţile cari slujeau ca cetăţi 
pentru merinde și cari ţineau de el, toate cetăţile pentru cară, 
cetăţile pentru călărime, și tot ce a găsit cu cale Solomon să 
zidească la Ierusalim, la Liban, și în toată ţara al cărei stăpin 
era. Pe tot poporul care mai rămăsese din Hetiţi, din Amoriţi, 

din Fereziți, din Heviți și din lebusiţi, care nu făcea parte din 
Israel, pe urmașii lor cari rămăseseră după ei în ţară și pe cari 
nu-i nimiciseră copiii lui Israel, Solomon i-a ridicat ca oameni 
de corvoadă, ceeace au fost pînă în ziua de azi. Solomon 
n'a întrebuințat ca robi pentru lucrările lui, pe niciunul din 
copiii lui Israel: căci ei erau oameni de război, căpeteniile lui, 
slujbașii lui, mai marii carălor și călărimii lui.  Căpeteniile 
puse de împăratul Solomon în fruntea poporului, și însărcinaţi 
să privegheze peste el, erau în număr de două sute cincizeci. 
Solomon a suit pe fata lui Faraon din cetatea lui David în casa 
pe care i-o zidise; căci a zis: “Nevastă-mea să nu locuiască în 
casa lui David, împăratul lui Israel, pentrucă locurile în cari a 
intrat chivotul Domnului sînt sfinte.” Atunci Solomon a adus 
arderi de tot Domnului pe altarul Domnului, pe care-l zidise 
înaintea, pridvorului.  Aducea ce era poruncit de Moise pentru 
fiecare zi, pentru zilele de Sabat, pentru zilele de lună nouă, 
și pentru sărbători, de trei ori pe an, la sărbătoarea azimilor, 
la sărbătoarea săptămînilor, și la sărbătoarea corturilor. A 
pus în slujbele lor, așa cum le rînduise tatăl său David, cetele 
preoţilor, după slujba lor, pe Leviţi după însărcinarea lor, care 
era să mărească pe Domnul și să facă zi de zi de slujbă în faţa 
preoţilor, și pe ușieri, împărțiți la fiecare ușă, după cetele lor: 
căci așa poruncise David, omul lui Dumnezeu. Nu s'au abătut 
dela porunca împăratului cu privire la preoţi și Leviţi, nici cu 
privire la vreun alt lucru, nici în privința vistieriilor. Așa 
s'a înfăptuit toată lucrarea lui Solomon, din ziua cînd s'a pus 
temelia Casei Domnului și pînă în ziua cînd a fost isprăvită. 
Casa Domnului a fost deci isprăvită. Solomon a plecat atunci 
la Eţion-Gheber și la Elot, pe ţărmul mării, în ţara Edomului. 
Și Hiram i-a trimes, prin slujitorii săi, corăbii și slujitori cari 
cunoșteau marea. Ei s'au dus cu slujitorii lui Solomon la Ofir, 
și au luat de acolo patru sute cincizeci de talanți de aur, pe 
cari i-au adus împăratului Solomon. 


'mpărăteasa din Seba a auzit de faima lui Solomon, și a 
venit; la Ierusalim ca să-l încerce prin întrebări grele. Ea avea 
un alai foarte mare, și cămile încărcate cu mirodenii, aur mult 
de tot și pietre scumpe. S'a dus la Solomon, și i-a spus tot 

ce avea pe inimă. Solomon i-a răspuns la toate întrebările, și 
n’a fost nimic pe care să nu fi știut Solomon să i-l lămurească. 
"mpărăteasa din Seba a văzut înțelepciunea lui Solomon, și 
casa pe care o zidise, și bucatele dela masa lui, și locuința 
slujitorilor lui, și slujbele și hainele celor ce-i slujeau, și pa- 
harnicii lui și hainele lor, și treptele pe cari se suia la Casa 
Domnului. Vimită, ea a zis împăratului: “Era adevărat deci 
ce am auzit eu în ţara mea despre faptele și înțelepciunea ta! 
Nu credeam tot ce se zicea, pînă n'am venit și am văzut cu ochii 
mei. Și iată că nu mi s'a istorisit nici jumătate din mărirea și 
înțelepciunea ta. Tu întreci faima pe care am auzit-o despre 
tine. Ferice de oamenii tăi, ferice de slujitorii tăi, cari sînt 
pururea înaintea ta, și cari aud înțelepciunea ta! Binecuvîn- 
tat să fie Domnul, Dumnezeul tău, care S'a îndurat de tine, și 
te-a pus pe scaunul Lui de domnie ca împărat pentru Domnul, 
Dumnezeul tău! Pentrucă Dumnezeul tău iubește pe Israel și 
vrea, să-l facă să rămînă în picioare pe vecie, pentru aceea te-a 
pus împărat peste el, ca să faci judecată și dreptate.” Ea a 
dat împăratului o sută douăzeci de talanţi de aur, foarte multe 
mirodenii, și pietre scumpe. N'au mai fost mirodenii ca cele 
date împăratului Solomon de împărăteasa din Seba. Slujitorii 
lui Hiram și slujitorii lui Solomon, cari au adus aur din Ofir, 
au adus și lemn mirositor și pietre scumpe.  "mpăratul a fā- 
cut cu lemnul mirositor scări pentru Casa Domnului și pentru 
casa împăratului, și arfe și alăute pentru cîntăreți. Nu se mai 
văzuse așa ceva în țara lui Iuda.  "mpăratul Solomon a dat 
împărătesei din Seba tot ce a dorit ea, ce a cerut, mai mult 
decît adusese ea împăratului. Apoi s'a întors și s'a dus în ţara 
ei, ea și slujitorii ei. Greutatea aurului care venea pe fiecare 
an lui Solomon era de șase sute șasezeci și șase de talanţi de 
aur, afară de ce lua dela negustorii cei mari și dela cei mici, 
dela toţi împărații Arabiei și dela dregătorii țării, cari aduceau 
aur și argint lui Solomon.  "mpăratul Solomon a făcut două 
sute de scuturi mari de aur bătut, și pentru fiecare din ele a 
întrebuințat șase sute de sicli de aur bătut, și alte trei sute 
de scuturi de aur bătut, și pentru fiecare din ele a întrebuințat 
trei sute de sicli de aur; și împăratul le-a pus în casa pădurii 

Libanului.  "mpăratul a făcut un mare scaun de domnie de 17 
fildeș, și l-a acoperit cu aur curat. Scaunul acesta de domnie 18 
avea șase trepte, și un așternut pentru picioare, de aur, care 

se ţinea de scaunul de domnie; de fiecare parte a scaunului 
erau răzimători, lîngă răzimători erau doi lei, și pe cele șase 19 
trepte, de o parte și de alta, erau doisprezece lei. Așa ceva nu 
s'a făcut pentru nici o împărăție. Toate paharele împăratului 20 
Solomon erau de aur, și toate vasele din casa pădurii Libanului 
erau de aur curat. Nu era nimic de argint: argintului nu i se 
dădea niciun preţ, pe vremea lui Solomon. Căci împăratul 21 
avea, corăbii din Tarsis cari călătoreau cu slujitorii lui Hiram; 

și la fiecare trei ani veneau corăbiile din Tarsis, aducând aur și 
argint, fildeș, maimuțe și păuni. "mpăratul Solomon a între- 22 
cut pe toţi împărații pămîntului prin bogăţiile și înțelepciunea 
lui. Toți împărații pămîntului căutau să vadă pe Solomon, ca 23 
să audă înțelepciunea pe care o pusese Dumnezeu în inima lui. 

Și fiecare din ei își aducea darul lui, lucruri de argint și lucruri 24 
de aur, haine, arme, mirodenii, cai şi catiri; aşa era în fiecare 
an. Solomon avea patru mii de iesle pentru caii dela carăle 25 
lui, și douăsprezece mii de călăreţi pe cari i-a așezat în cetăţile 
unde își ţinea carăle și la Ierusalim lîngă împărat. El stăpînea 26 
peste toți împărații, dela Riu pînă la ţara Filistenilor și pînă 

la hotarul Egiptului.  "mpăratul a făcut argintul tot așa de 27 
obicinuit la Ierusalim ca pietrele, și cedrii tot atît de mulți ca 
smochinii sălbatici, cari cresc pe cîmpie. Din Egipt și din 28 
toate ţările se aduceau cai pentru Solomon. Celelalte fapte 29 
ale lui Solomon, cele dintii și cele depe urmă, nu sînt scrise 
oare în Cartea proorocului Natan, în proorocia lui Ahia din 
Silo, și în descoperirile proorocului leedo despre leroboam, fiul 
lui Nebat? Solomon a domnit patruzeci de ani la Ierusalim 30 
peste tot Israelul. Apoi Solomon a adormit cu părinții lui, și 31 
l-au îngropat în cetatea tatălui său David. Și, în locul lui, a 
domnit fiul său Roboam. 


Roboam s'a dus la Sihem, căci tot Israelul venise la Sihem 
să-l facă împărat. Cînd a auzit lucrul acesta, leroboam, fiul 2 
lui Nebat, era în Egipt, unde fugise de împăratul Solomon; și 
s'a întors din Egipt. Au trimes să-l cheme. Atunci leroboam 3 

și tot Israelul au venit la Roboam și i-au vorbit așa: “Tatăl 
tău ne-a îngreuiat jugul: acum ușurează această aspră robie 
și jugul greu pe care l-a pus peste noi tatăl tău. Și îţi vom 
sluji.” El le-a zis: “ntoarceţi-vă la mine după trei zile.” Și 
poporul a plecat.  "*mpăratul Roboam a întrebat pe bătrinii 
cari fuseseră cu tatăl său Solomon, în timpul vieţii lui, și a 
zis: “Ce mă sfătuiţi să răspund poporului acestuia?” Şi iată 
ce i-au zis ei: “Dacă vei fi bun cu poporul acesta, dacă-i vei 
primi bine, și dacă le vei vorbi cu bunăvoință, îţi vor sluji 
pe vecie.” Dar Roboam a lăsat sfatul pe care i-l dădeau 
bătrînii, și a întrebat pe tinerii cari crescuseră cu el și cari-l 
înconjurau. El le-a zis: “Ce mă sfătuiţi să răspund poporului 
acestuia care-mi vorbește astfel: “Ușurează jugul pe care l- 
a pus tatăl tău peste noi?” Şi iată ce i-au zis tinerii cari 
crescuseră cu el: “Așa să vorbești poporului acestuia care ţi-a 
vorbit așa: “Tatăl tău ne-a îngreuiat jugul, iar tu ușurează- 
ni-l!” să le vorbeşti așa: “Degetul meu cel mic este mai gros 
decît coapsele tatălui meu. Acum, tatăl meu a pus peste 
voi un jug greu, dar eu îl voi face și mai greu: tatăl meu 
v'a pedepsit cu bice, dar eu vă voi pedepsi cu scorpioane.” 
leroboam și tot poporul au venit la Roboam a treia zi, după 
cum le spusese împăratul: “ntoarceţi-vă la mine peste trei 
zile.”  "mpăratul le-a răspuns aspru. "mpăratul Roboam a 
lăsat sfatul bătrînilor, și le-a vorbit așa, după sfatul tinerilor: 
“Tatăl meu v'a îngreuiat jugul, dar eu îl voi îngreuia și mai 
mult; tatăl meu v'a pedepsit cu bice, dar eu vă voi pedepsi 
cu scorpioane.” Astfel împăratul n'a ascultat pe popor; căci 
așa rînduise Dumnezeu, în vederea împlinirii cuvîntului, pe 
care-l spusese Domnul prin Ahia din Silo lui leroboam, fiul lui 
Nebat. Cînd a văzut tot Israelul că împăratul nu-l ascultă, 
poporul a răspuns împăratului: “Ce parte avem noi cu David? 
Noi n'avem nicio moștenire cu fiul lui Isai! La corturile tale, 
Israele! Acum, vezi-ţi de casă, Davide!” Și tot Israelul s'a dus 
în corturile lui. Copiii lui Israel, cari locuiau în cetăţile lui 
Iuda, au fost singurii peste cari a domnit Roboam. Atunci 
împăratul Roboam a trimes pe Hadoram, care era mai mare 
peste dări. Hadoram a fost împroșcat cu pietre de copiii lui 

Israel, și a murit. Și împăratul Roboam sa grăbit și s'a suit 
într'un car, ca să fugă la Ierusalim. Astfel s'a deslipit Israel 
de casa lui David pînă în ziua de azi. 


Roboam, venind la Ierusalim, a strîns casa lui Iuda și a 
lui Beniamin, o sută optzeci de mii de oameni de frunte, buni 
pentru război, ca să lupte împotriva lui Israel și să-l aducă 
iarăș supt stăpinirea lui Roboam. Dar cuvîntul Domnului a 
vorbit astfel lui Șemaia, omul lui Dumnezeu: “Vorbeşte lui 
Roboam, fiul lui Solomon, împăratul lui Iuda, și întregului 
Israel din Iuda și din Beniamin. Și spune-le: “Aşa vorbește 
Domnul: “Să nu vă suiţi și să nu faceţi război împotriva fraților 
voştri! Fiecare din voi să se întoarcă acasă, căci dela Mine s'a 
întîmplat lucrul acesta. “Ei au ascultat de cuvintele Domnului, 
s'au întors acasă, și nu s'au mai dus împotriva lui leroboam. 
Roboam a locuit la Ierusalim, și a zidit cetăţi întărite în Iuda. 
A zidit Betleemul, Etamul, Tecoa, Bet-Tur, Soco, Adulam, 
Gat, Mareșa, Zif, Adoraim, Lachis, Azeca, Torea, Aialon 
și Hebronul, cari erau în luda și în Beniamin, și a făcut din 
ele niște cetăţi întărite. Le-a întărit, a pus în ele căpitani și 
magazii de bucate, de untdelemn și vin. A pus în fiecare din 
aceste cetăţi scuturi și sulițe, și le-a făcut foarte tari. Iuda 
și Beniamin erau ai lui. Preoții și Leviţii, cari se aflau în 
tot Israelul, și-au părăsit locuinţele și s'au dus la el; căci 
Leviţii și-au părăsit ţinuturile și moșiile și au venit în Iuda și 
la Ierusalim, pentrucă leroboam și fiii săi i-au împedecat să-și 
împlinească slujbele ca preoţi ai Domnului.  leroboam a pus 
preoţi pentru înălțimile, pentru țapii și pentru viţeii pe cari 
îi făcuse.  Aceia din toate seminţiile lui Israel, cari aveau pe 
inimă să caute pe Domnul, Dumnezeul lui Israel, au urmat pe 
Leviţi la Ierusalim, ca să jertfească Domnului, Dumnezeului 
părinților lor. Ei au dat astfel tărie împărăției lui Iuda, și au 
întărit pe Roboam, fiul lui Solomon, timp de trei ani; căci trei 
ani au umblat în calea lui David și a lui Solomon. Roboam 
a luat de nevastă pe Mahalat, fata lui lerimot, fiul lui David 
și al Abihailei, fata lui Eliab, fiul lui Isai. Ea i-a născut fii 
pe: leuș, Șemaria și Zaham. După ea, a luat pe Maaca, 
fata lui Absalom. Ea i-a născut pe Abia, pe Atai, pe Ziza 

şi pe Şelomit. Roboam iubea pe Maaca, fata lui Absalom, 
mai mult de cît pe toate nevestele și țiitoarele lui; căci a avut 
optsprezece neveste și șasezeci de țiitoare, și a născut douăzeci 
și opt de fii și șasezeci de fete. Roboam a dat cel dintii loc 
lui Abia, fiul Maachei, și l-a pus căpetenie peste fraţii lui, căci 
voia să-l facă împărat. El a lucrat cu minte, împrăștiind pe 
toţi fiii săi în toate ţinuturile lui Iuda și lui Beniamin, în toate 
cetăţile întărite; le-a dat de mîncare din belșug, și le-a căutat 
o mulțime de neveste. 


Cînd s'a întărit Roboam în domnie și a căpătat putere, a 
părăsit legea Domnului, și tot Israelul a părăsit-o împreună cu 
el. "n al cincilea an al domniei lui Roboam, Șișac, împăratul 
Egiptului, s'a suit împotriva lerusalimului, pentrucă păcătuis- 
eră împotriva Domnului. Avea o mie două sute de cară și 
șasezeci de mii de călăreţi; și împreună cu el a venit din Egipt 
un popor fără număr, dintre Libieni, Suchieni și Etiopieni. A 
luat cetăţile întărite ale lui Iuda, și a ajuns pînă la Ierusalim. 
Atunci proorocul Şemaia s'a dus la Roboam și la căpeteni- 
ile lui luda, cari se adunaseră în lerusalim, la apropierea lui 
Șișac, și le-a zis: “Așa vorbește Domnul: “Voi M'aţi părăsit; 
vă părăsesc și Eu, și vă dau în mîinile lui Șișac.”  Căpeteni- 
ile lui Israel și împăratul s'au smerit, și au zis: “Domnul este 
drept!” Şi dacă a văzut Domnul că s'au smerit, cuvîntul 
Domnului a vorbit astfel lui Șemaia: “S-au smerit, nu-i voi 
nimici, nu voi zăbovi să le vin în ajutor, și mînia Mea nu va 
veni asupra Ierusalimului prin Șișac; dar îi vor fi supuși, și vor 
ști ce înseamnă să-Mi slujească Mie sau să slujească împărăţi- 
ilor altor ţări.”  Șișac, împăratul Egiptului, s'a suit împotriva 
Ierusalimului. A luat vistieriile Casei Domnului și vistieriile 
casei împăratului, a luat tot. A luat scuturile de aur pe cari 
le făcuse Solomon.  "mpăratul Roboam a făcut în locul lor 
niște scuturi de aramă, și le-a dat în grija căpeteniilor alergă- 
torilor, cari păzeau intrarea casei împăratului.  Orideciteori 
se ducea împăratul la Casa Domnului, alergătorii veneau și 
le purtau înaintea lui; apoi le aduceau iarăș în odaia alergă- 
torilor.  Pentrucă Roboam se smerise, Domnul Și-a abătut 
miînia dela el, și nu l-a nimicit de tot. Și tot mai era ceva bun 

în Iuda. "'mpăratul Roboam s'a întărit în Ierusalim și a dom- 
nit. Avea patruzeci și unu de ani cînd a ajuns împărat, și a 
domnit șaptesprezece ani la Ierusalim, cetatea pe care o alesese 
Domnul din toate seminţiile lui Israel, ca să-Și pună Numele în 
ea. Mamă-sa se numea Naama, Amonita. El a făcut lucruri 
rele, pentrucă nu și-a pus inima să caute pe Domnul. Faptele 
lui Roboam, cele dintii și cele depe urmă, nu sînt scrise oare 
în cartea proorocului Șemaia, și a proorocului Ido, în cărțile 
spiţelor de neam? Totdeauna a fost război între Roboam și 
leroboam. Roboam a adormit cu părinţii săi, și a fost în- 
gropat în cetatea lui David. Și, în locul lui, a domnit fiul său 
Abia. 


’n al optsprezecelea an al domniei lui leroboam, peste Iuda a 
început să domnească Abia. Ela domnit trei ani la Ierusalim. 
Mamă-sa se numea Micaia, fata lui Uriel, din Ghibea. "ntre 
Abia și leroboam a fost război. Abia a început lupta cu o 
oaste de războinici viteji, patrusute de mii de oameni aleși; și 
leroboam s'a înșiruit de bătaie împotriva lui cu opt sute de mii 
de oameni aleși, războinici viteji. Depe virful muntelui Te- 
maraim, care face parte din muntele lui Efraim, Abia s'a sculat 
și a zis: “Ascultă-mă, leroboame, și tot Israelul! Nu trebuie 
oare să știți că Domnul, Dumnezeul lui Israel, a dat pe vecie 
domnia peste Israel lui David și fiilor lui printr'un legămiînt 
care nu se poate călca? Dar laroboam, fiul lui Nebat, slu- 
jitorul lui Solomon, fiul lui David, s'a sculat și s'a răzvrătit 
împotriva stăpînului său. Nişte oameni de nimic, oameni răi, 
s'au strîns la el și s'au împotrivit lui Roboam, fiul lui Solomon. 
Roboam era tînăr și fricos, și nu putea să li se împotrivească. 
Și acum, voi credeţi că puteţi ieși biruitori asupra împărăției 
Domnului, care este în minile fiilor lui David; și voi sînteţi o 
mare mulțime și aveţi cu voi vițeii de aur pe cari vi i-a făcut Ier- 
oboam ca dumnezei.  N'aţi îndepărtat voi pe preoţii Domnu- 
lui, pe fiii lui Aaron și pe Leviţi, și nu v'aţi făcut voi preoţi, ca 
și popoarele celorlalte ţări? Oricine venea cu un vițel și șapte 
berbeci, ca să fie sfinţit, se făcea preot al celui ce nu este Dum- 
nezeu. Dar cît despre noi, Domnul este Dumnezeul nostru, și 
noi nu L-am părăsit, preoții din slujba Domnului sînt fii ai lui 

Aaron, și Leviţii stau și își împlinesc slujbele. Noi aducem 
în fiecare dimineaţă și în fiecare seară arderi de tot Domnu- 
lui, ardem tămiie mirositoare, punem pînile pentru punerea 
înaintea Domnului pe masa cea curată, și aprindem în fiecare 
seară sfeșnicul de aur cu candelele lui; căci păzim poruncile 
Domnului, Dumnezeului nostru. Dar voi L-aţi părăsit. Iată 
că Dumnezeu și preoţii Lui sînt cu noi, în fruntea noastră, și 
avem și trimbiţele răsunătoare ca să sunăm din ele împotriva 
voastră. Copii ai lui Israel! nu faceţi război împotriva Dom- 
nului, Dumnezeului părinţilor voştri, căci nu veţi avea nicio 
izbîndă!”  leroboam i-a luat pe din apoi, cu ajutorul unor 
oameni puși la pîndă, așa că oștile lui erau în fața lui Iuda, 
iar cei ce stăteau la pîndă erau înapoia lor. Cei din Iuda, 
întorcîndu-se, au avut de luptat înainte și înapoi. Au strigat 
către Domnul, și preoţii au sunat din trimbițe. Oamenii lui 
luda au scos un strigăt de război şi, la strigătul de război al 
oamenilor lui Iuda, Domnul a lovit pe leroboam și pe tot Is- 
raelul dinaintea lui Abia și a lui Iuda. Copiii lui Israel au fugit 
dinaintea lui Iuda, și Dumnezeu i-a dat în mîinile lui. Abia 
și poporul lui le-au pricinuit o mare înfrîngere, și cinci sute 
de mii de oameni aleși au căzut morți printre cei din Israel. 
Copiii lui Israel au fost smeriţi în vremea aceea, și copiii lui 
Iuda au cîștigat biruinţa, pentrucă se sprijiniseră pe Domnul, 
Dumnezeul părinţilor lor. Abia a urmărit pe leroboam și i-a 
luat cetăţi: Betelul cu satele lui, leșana cu satele ei, și Efronul 
cu satele lui.  leroboam n'a mai avut putere pe vremea lui 
Abia, și Domnul l-a lovit, și a murit. Dar Abia a ajuns put- 
ernic; a avut patrusprezece neveste, și a născut douăzeci și doi 
de fii și șasesprezece fete. Celelalte fapte ale lui Abia, ce a 
făcut și ce a spus el, sînt scrise în cartea proorocului Ido. 


Abia a adormit cu părinţii lui, și a fost îngropat în cetatea 
lui David. Și, în locul lui, a domnit fiul său Asa. Pe vremea lui, 
țara a avut odihnă zece ani. Asa a făcut ce este bine și plăcut 
înaintea Domnului, Dumnezeului său. A îndepărtat altarele 
dumnezeilor străini și înălțimile, a sfărimat stilpii idolești și 
a tăiat Astarteele. A poruncit lui Iuda să caute pe Domnul, 
Dumnezeul părinţilor săi, și să împlinească legea și poruncile. 

A îndepărtat din toate cetăţile lui luda înălțimile și stilpii 
închinaţi soarelui. Și împărăţia a avut pace supt el. A zidit 
cetăţi întărite în Iuda; căci ţara a fost liniștită, și împotriva lui 
n'a fost război în anii aceia, pentrucă Domnul i-a dat odihnă. 
El a zis lui Iuda: “Să zidim aceste cetăţi, și să le înconjurăm 
cu ziduri, cu turnuri, cu porţi și cu zăvoare; țara este încă a 
noastră, căci am căutat pe Domnul, Dumnezeul nostru. L-am 
căutat, și El ne-a dat odihnă de toate părţile.” Au zidit dar, 
și au izbutit. Asa avea o oștire de trei sute de mii de oameni 
din Iuda, cari purtau scut și suliță, și două sute optzeci de mii 
din Beniamin, cari purtau scut și trăgeau cu arcul, toți oameni 
viteji. Zerah, Etiopianul, a ieșit împotriva lor cu o oştire de 
un milion de oameni și trei sute de cară, și a înaintat pînă la 
Mareșa. Asa a mers înaintea lui, și s'au înșiruit de bătaie 
în valea Tefata, lîngă Mareșa. Asa a chemat pe Domnul, 
Dumnezeul lui, și a zis: “Doamne, numai Tu poţi veni în ajutor 
celui slab ca și celui tare: vino în ajutorul nostru, Doamne 
Dumnezeul nostru! Căci pe Tine ne sprijinim, și în Numele 
Tău am venit împotriva acestei mulțimi. Doamne, Tu ești 
Dumnezeul nostru: să nu iasă biruitor omul împotriva Ta!” 
Domnul a lovit pe Etiopieni dinaintea lui Asa și dinaintea lui 
Iuda, și Etiopienii au luat-o la fugă. Asa și poporul care era 
cu el i-a urmărit pînă la Gherar, și Etiopienii au căzut fără 
să-și poată scăpa viaţa, căci au fost nimiciţi de Domnul și de 
oștirea Lui. Asa și poporul lui au făcut o pradă mare; au 
bătut toate cetăţile din împrejurimile Gherarului, căci groaza 
Domnului căzuse peste ele, și au jăfuit toate cetăţile, a căror 
pradă era mare. Au lovit și corturile turmelor, și au luat 
cu ei o mare mulțime de oi și de cămile. Apoi s'au întors la 
Ierusalim. 


Duhul lui Dumnezeu a venit peste Azaria, fiul lui Oded, şi 
Azaria s'a dus înaintea lui Asa, și i-a zis: “Ascultaţi-mă, Asa, 
și tot Iuda și Beniamin! Domnul este cu voi cînd sînteţi cu 
EI; dacă-L căutaţi, "1 veţi găsi; iar dacă-L părăsiţi, și El vă 
va părăsi. Multă vreme Israel a fost fără Dumnezeul cel ade- 
vărat, fără preot care să înveţe pe oameni, și fără lege. Dar în 
mijlocul strîmtorării lor s'au întors la Domnul, Dumnezeul lui 

Israel, L-au căutat, și L-au găsit. ’n vremile acelea, nu era lin- 
iște pentru cei ce se duceau și veneau, căci erau mari turburări 
printre toţi locuitorii țării; un popor se bătea împotriva al- 
tui popor, o cetate împotriva altei cetăţi, pentrucă Dumnezeu 
le turbura cu tot felul de strimtorări: voi dar, întăriți-vă, și 
nu lăsaţi să vă slăbească mîinile, căci faptele voastre vor avea 
o răsplată.”  Dupăce a auzit aceste cuvinte și proorocia lui 
Oded, proorocul, Asa s'a întărit și a îndepărtat uriciunile din 
toată ţara lui Iuda și Beniamin și din cetăţile pe cari le lu- 
ase în muntele lui Efraim, și a înoit altarul Domnului care era 
înaintea pridvorului Domnului.” A strîns pe tot Iuda și Be- 
niamin, și pe cei din Efraim, din Manase și din Simeon, cari 
lociau printre ei, căci un mare număr dintre oamenii lui Israel 
au trecut la el cînd au văzut că Domnul, Dumnezeul lui, era 
cu el. S'au adunat la Ierusalim în luna a treia a anului al 
cincisprezecelea al domniei lui Asa. ’n ziua aceasta, au jertfit 
Domnului, din prada pe care o aduseseră: șapte sute de boi 
și șapte mii de oi. Au făcut legămînt să caute pe Domnul, 
Dumnezeul părinţilor lor, din toată inima și din tot sufletul 
lor; şi oricine nu căuta pe Domnul, Dumnezeul lui Israel, tre- 
buia omorît, fie mic fie mare, fie bărbat fie femeie. Au jurat 
credință Domnului, cu glas tare, cu strigăte de bucurie, și cu 
sunet de trimbiţe și de buciume; tot Iuda s'a bucurat de ju- 
rămîntul acesta, căci juraseră din toată inima lor, căutaseră 
pe Domnul de bună voia lor, și-L găsiseră. Și Domnul le-a dat 
odihnă de jur împrejur. "mpăratul Asa n'a lăsat nici chiar pe 
mamă-sa Maaca să mai fie împărăteasă, pentrucă făcuse un 
idol Astartei. Asa i-a dărîmat idolul, pe care l-a făcut praf, 
și l-a ars lîngă pîriul Chedron. Dar înălțimile tot n'au fost 
îndepărtate din Israel, măcar că inima lui Asa a fost în totul 
a Domnului în tot timpul vieţii lui. A pus în Casa lui Dum- 
nezeu lucrurile închinate Domnului de tatăl său și de el însuș: 
argint, aur și vase. N'a fost niciun război pînă la al treizeci 
și cincilea an al domniei lui Asa. 


n al treizeci și șaselea an al domniei lui Asa, Baeșa, îm- 
păratul lui Israel, s'a suit împotriva lui Iuda; și a întărit Rama, 
ca să nu lase pe ai lui Asa, împăratul lui Iuda, să iasă și să 

intre. Asa a scos argint și aur din vistieriile Casei Domnului 2 
și ale casei împăratului, și a trimes soli la Ben-Hadad, îm- 
păratul Siriei, care locuia la Damasc. Și a pus să-i spună: 
“Să fie un legămînt între mine și tine, cum a fost unul între 3 
tatăl meu și tatăl tău. lată, îţi trimet argint și aur. Du-te, 

și rupe legămintul tău cu Baeșa, împăratul lui Israel, ca să se 
depărteze dela mine.”  Ben-Hadad a ascultat pe împăratul 4 
Asa; a trimes pe căpeteniile oștirii sale împotriva cetăților lui 
Israel, și au bătut lionul, Dan, Abel-Maim, și toate locurile 
pentru merinde din cetăţile lui Neftali. Cînd a auzit Baeșa, 5 
a încetat să mai întărească Rama, și a pus capăt lucrărilor 
sale.  'mpăratul Asa a pus pe tot Iuda să ridice pietrele și 6 
lemnele, pe cari le întrebuința Baeșa la întărirea Ramei, și le-a 
întrebuințat la întărirea Ghebei și Miţpei. "n vremea aceea, 7 
Hanani, văzătorul, s'a dus la Asa, împăratul lui Iuda, și i-a 
zis: “Pentrucă te-ai sprijinit pe împăratul Siriei, și nu te-ai 
sprijinit pe Domnul, Dumnezeul tău, de aceea a scăpat oastea 
împăratului Siriei din mîinile tale. Etiopienii și Libienii nu al- 8 
cătuiau oare o oaste mare, cu o mulțime de cară și călăraţi? Și 
totuş Domnul i-a dat în miînile tale, pentrucă te sprijinisei pe 
E]. Căci Domnul “și întinde privirile peste tot pămîntul, ca 9 
să sprijinească pe aceia a căror inimă este întreagă a Lui. Ai 
lucrat ca un nebun în privinţa aceasta, căci deacum vei avea 
războaie.” Asa s'a mîniat pe văzător, și l-a pus la închisoare, 10 
pentrucă era înfuriat împotriva lui. Tot în acelaș timp Asa 

a apăsat și pe unii din popor. Faptele lui Asa, cele dintii 11 
și cele depe urmă, sînt scrise în cartea împăraţilor lui Iuda și 
Israel. ’n al treizeci și nouălea an al domniei sale, Asa s'a 12 
îmbolnăvit de picioare așa încît avea mari dureri; chiar în tim- 
pul boalei lui, n'a căutat pe Domnul, ci a întrebat pe doftori. 
Asa a adormit cu părinţii săi, și a murit în al patruzeci și un- 13 
ulea an al domniei lui; l-au îngropat în mormîntul pe care și-l 14 
săpase în cetatea lui David. L-au culcat pe un pat pe care-l 
umpluseră cu mirodenii, și mirosuri pregătite după meșteșugul 
celui ce pregătește mirul, și au ars în cinstea lui foarte multe 
mirodenii. 


’n locul lui a domnit fiul său Iosafat. El s'a întărit împotriva [I7] 

lui Israel: a pus oști în toate cetățile întărite ale lui Iuda, și 
a rînduit căpetenii în țara lui Iuda și în cetăţile lui Efraim, pe 
cari le luase tatăl său Asa. Domnul a fost cu Iosafat, pen- 
trucă a umblat în cele dintii căi ale tatălui său David, și n'a 
căutat pe Baali; căci a alergat la Dumnezeul tatălui său, și a 
urmat poruncile Lui, fără să facă ce făcea Israel. Domnul a 
întărit domnia în mînile lui Iosafat, căruia tot Iuda îi aducea 
daruri. Şi a avut o mulțime de bogății și slavă. Inima lui 
s'a întărit din ce în ce în căile Domnului, și a îndepărtat din 
Iuda chiar și înălțimile și idolii. ’n al treilea an al domniei 
lui, a însărcinat pe căpeteniile sale Ben-Hail, Obadia, Zaharia, 
Netaneel și Mica, să se ducă să înveţe pe oameni în cetăţile 
lui Iuda. A trimes cu ei pe Leviţii Șemaia, Netania, Zeba- 
dia, Asael, Șemiramot, Ionatan, Adonia, Tobia și Tob-Adonia, 
Leviţi, și pe preoţii Elișama și Ioram. Ei au învățat pe oameni 
în luda, avînd cu ei cartea legii Domnului. Au străbătut toate 
cetăţile lui Iuda, și au învăţat pe oameni în mijlocul poporului. 
Groaza Domnului a apucat toate împărăţiile țărilor dimpreju- 
rul lui Iuda, și n'au făcut război împotriva lui Iosafat. Nişte 
Filisteni au adus lui Iosafat daruri și un bir în argint; și Arabii 
i-au adus și ei vite, șapte mii șapte sute de berbeci și șapte mii 
șapte sute de ţapi. Iosafat se ridicase la cea mai înaltă treaptă 
de mărire. A zidit în Iuda cetăţui și cetăţi pentru merinde. A 
strîns merinde în cetăţile lui Iuda, și avea la Ierusalim o ceată 
de oameni viteji ca ostași. lată numărul lor, după casele 
părinţilor lor. Din Iuda, căpetenii peste o mie: Adna, căpete- 
nia, cu trei sute de mii de viteji; după el, lohanan, căpetenia, 
cu două sute optzeci de mii de oameni; după el, Amasia, fiul 
lui Zicri, care se predase de bunăvoie Domnului, cu două sute 
de mii de viteji. Din Beniamin: Eliada, om viteaz, cu două 
sute de mii de oameni înarmați cu arc și cu scut, și după el, 
Zozabad, cu o sută optzeci de mii de oameni înarmaţi pentru 
război. Aceștia sînt cei ce erau în slujba împăratului, afară 
de aceia pe cari îi pusese împăratul în toate cetăţile întărite 
ale lui luda. 


Iosafat a avut bogății și slavă din belșug, și s'a încuscrit 
cu Ahab. După cîţiva ani, s'a pogorit la Ahab în Samaria. 

Ahab a tăiat pentru el și pentru poporul care era cu el un mare 
număr de oi și boi, și l-a rugat să se suie la Ramot din Gal- 
lad. Ahab, împăratul lui Israel, a zis lui Iosafat, împăratul 
lui Iuda: “Vrei să vii cu mine la Ramot în Galaad?” Iosafat 
i-a răspuns: “Eu ca tine, și poporul meu ca poporul tău, vom 
merge la luptă împotriva lui cu tine.” Apoi Iosafat a zis 
împăratului lui Israel: “ntreabă acum, te rog, cuvîntul Dom- 
nului.”  "mpăratul lui Israel a strîns pe prooroci, în număr 
de patru sute, și le-a zis: “Să ne ducem la luptă împotriva 
Ramotului din Galaad, sau să-mi văd de treabă?” Și ei au 
răspuns: “Suie-te, și Dumnezeu o va da în mîinile împăratu- 
lui.” Dar Iosafat a zis: “Nu mai este aici nici un prooroc al 
Domnului, prin care să-L putem întreba?” "mpăratul lui Is- 
rael a răspuns lui Iosafat: “Mai este un om prin care am putea 
să întrebăm pe Domnul; dar îl urăsc, căci nu-mi proorocește 
nimic bun, nu proorocește niciodată decit rău: este Mica, fiul 
lui Imla.” Și Iosafat a zis: “Să nu vorbească așa împăratul!” 
Atunci împăratul lui Israel a chemat un dregător, și i-a zis: 
“Trimete să vină îndată Mica, fiul lui Imla.” ’mpăratul lui 
Israel și Iosafat, împăratul lui Iuda, ședeau fiecare pe scaunul 
lui de domnie, îmbrăcaţi cu hainele lor împărătești; ședeau în 
locul de la intrarea porţii Samariei. Și toţi proorocii prooro- 
ceau înaintea lor. Zedechia, fiul lui Chenaana, își făcuse niște 
coarne de fer, și a zis: “Așa vorbește Domnul: “Cu aceste 
coarne, vei bate pe Sirieni pînă îi vei nimici.” Și toţi proorocii 
au proorocit la fel, zicînd: “Suie-te la Ramot în Galaad, căci 
vei avea izbîndă și Domnul o va da în mîinile împăratului.” 
Solul care se dusese să cheme pe Mica, i-a vorbit așa: “lată, 
proorocii cu un gînd proorocesc de bine împăratului; cuvîntul 
tău să fie dar ca și cuvîntul fiecăruia din ei! Vestește de bine!” 
Mica a răspuns: “Viu este Domnul că voi vesti ce va spune 
Dumnezeul meu.” Cînd a venit la împărat, împăratul i-a zis: 
“Mica, să ne ducem la luptă împotriva Ramotului din Galaad, 
sau să-mi văd de treabă?” El a răspuns: “Suiţi-vă! Căci veţi 
avea, izbîndă, și vor fi daţi în mîinile voastre.” Şi împăratul 
i-a zis: “De cîte ori va trebui să te pun să juri că nu-mi vei 
spune decât adevărul în Numele Domnului?” Mica a răspuns: 

“Văd tot Israelul risipit pe munţi, ca niște oi cari n'au păstor; 
şi Domnul a zis: “Oamenii aceştia n’au stăpîn, fiecare să se 
întoarcă în pace acasă!” "mpăratul lui Israel a zis lui Iosafat: 
“Nu ţi-am spus eu? El nu-mi proorocește nimic bun, nu-mi 
proorocește decît rău.” Şi Mica a zis: “Ascultati dar cuvîn- 
tul Domnului! Am văzut pe Domnul stînd pe scaunul Său de 
domnie, și toată oastea cerurilor stînd la dreapta și la stinga 
Lui. Şi Domnul a zis: “Cine va amăgi pe Ahab, împăratul 
lui Israel, ca să se suie la Ramot în Galaad și se peară acolo?” 
Au răspuns unul într'un fel, altul într'altul. Și un duh a venit 
și s'a înfățișat înaintea Domnului, și a zis: “Eu îl voi amăgi.” 
Domnul i-a zis: „Cum; „Voi ieși, a răspuns el, „și voi fi un 
duh de minciună în gura tuturor proorocilor lui.* Domnul a 
zis: “l vei amăgi, și vei izbuti; ieși, și fă așa.” Și acum, 
iată că Domnul a pus un duh de minciună în gura proorocilor 
tăi cari sînt de faţă. Dar Domnul a vorbit rău împotriva ta.” 
Atunci Zedechia, fiul lui Chenaana, apropiindu-se, a lovit pe 
Mica peste obraz, și a zis: “Pe ce drum a ieșit duhul Dom- 
nului din mine ca să-ţi vorbească?” Mica a răspuns: “Vei 
vedea în ziua cînd vei umbla, din odaie în odaie, ca să te as- 
cunzi.” "mpăratul lui Israel a zis: “Luaţi pe Mica, și duceţi-l 
la Amon, căpetenia cetăţii, și la Ioas, fiul împăratului. Şi 
spuneţi: “Așa vorbește împăratul: “Băgaţi pe omul acesta în 
temniță, și hrăniţi-l cu pînea și cu apa întristării, pînă mă voi 
întoarce în pace.” Și Mica a zis: “Dacă te vei întoarce în 
pace, n'a vorbit Domnul prin mine!” Apoi a mai zis: “Voi, 
toate popoarele, auziţi!”  *mpăratul lui Israel și Iosafat, îm- 
păratul lui Iuda, s'au suit la Ramot în Galaad. "mpăratul lui 
Israel a zis lui Iosafat: “Vreau să-mi schimb hainele ca să mă 
duc la luptă; dar tu, îmbracă-te cu hainele tale.” Și împăratul 
lui Israel și-a schimbat hainele, și s'au dus la luptă. "'mpăratul 
Siriei dăduse următoarea poruncă mai marilor peste carăle lui: 
“Să nu vă luptaţi nici cu cel mic nici cu cel mare, ci să vă lup- 
taţi numai cu împăratul lui Israel.” Cînd au zărit mai marii 
carălor pe Iosafat, au zis: “Este împăratul lui Israel.” Și l-au 
înconjurat ca să lupte cu el. Iosafat a scos un țipăt. Dom- 
nul l-a ajutat, și Dumnezeu i-a îndepărtat dela el. Mai marii 

carălor, văzînd că nu era împăratul lui Israel, s'au depărtat de 

el. Atunci un om a tras cu arcul la întîmplare, și a lovit pe 33 
împăratul lui Israel între încheieturile armăturii. *mpăratul a 
zis celui ce-i mîna carul: “ntoarce, și scoate-mă din cîmpul 
de bătaie, căci sînt rănit.” Lupta a fost înverșunată în ziua 34 
aceea. 'mpăratul lui Israel a stat în car, în fața Sirienilor, pînă 
seara, și a murit pela apusul soarelui. 


Iosafat, împăratul lui Iuda, s'a întors în pace acasă la lerusalitii 9] 
Iehu, fiul proorocului Hanani, i-a ieșit înainte, și a zis împărat- 2 
ului Iosafat: “Cum de ai ajutat tu pe cel rău, și ai iubit pe cei 
ce urăsc pe Domnul? Din pricina aceasta este mîniat Domnul 
pe tine. Dar tot se mai găsește și ceva bun în tine, căci ai înlă- 3 
turat din ţară idolii, și ţi-ai pus inima să caute pe Dumnezeu.” 
Iosafat a rămas la Ierusalim. Apoi a mai făcut o călătorie prin 4 
mijlocul poporului, dela Beer-Șeba, pînă la muntele lui Efraim, 
și i-a adus înapoi la Domnul, Dumnezeul părinţilor lor. A pus 5 
judecători în toate cetăţile întărite din ţara lui Iuda, în fiecare 
cetate. Şi a zis judecătorilor: “Luaţi seama la ce veţi face, 6 
căci nu pentru oameni veți rosti judecăţi; ci pentru Domnul, 
care va fi lîngă voi cînd le veţi rosti. Acum, frica Domnului să 7 
fie peste voi; vegheaţi asupra faptelor voastre, căci la Domnul, 
Dumnezeul nostru, nu este nici o nelegiuire, nici nu se are în 
vedere fața oamenilor, nici nu se primesc daruri.” Cînd s'a în- 8 
tors la Ierusalim, Iosafat a pus și aici, pentru judecăţile Dom- 
nului și pentru neînțelegeri, Leviţi, preoți și căpetenii peste 
casele părintești ale lui Israel. Și iată poruncile pe cari li le-a 9 
dat: “Voi să lucraţi în frica Domnului, cu credință și curăţie 
de inimă. ’n orice neînțelegere, care vă va fi supusă de fraţii 10 
voştri, cari locuiesc în cetăţile lor, și anume: cu privire la un 
omor, la o lege, la o poruncă, la învățături și rînduieli, să-i 
luminaţi, ca să nu se facă vinovaţi față de Domnul, și să nu 
izbucnească mînia Lui peste voi și peste fraţii voştri. Așa să 
lucraţi, și nu veţi fi vinovaţi. Şi iată că aveți în frunte pe 11 
marele preot Amaria, pentru toate treburile Domnului, și pe 
Zebadia, fiul lui Ismael, căpetenia casei lui Iuda, pentru toate 
treburile împăratului, și aveţi înainte ca dregători pe Leviţi. 

'ntăriţi-vă și lucraţi, și Domnul să fie cu cel ce va face binele!” 

După aceea, fiii lui Moab și fiii lui Amon, și cu ei niște 
Moaniţi, au pornit cu război împotriva lui Iosafat. Au venit și 
au dat de știre lui Iosafat, zicînd: “O mare mulțime înaintează 
împotiva ta de dincolo de mare, din Siria, și sînt la Haţaţon- 
Tamar, adică En-Ghedi.” ’n spaima sa, Iosafat și-a îndrep- 
tat faţa să caute pe Domnul, și a vestit un post pentru tot 
Iuda. Iuda s'a adunat să cheme pe Domnul, și au venit din 
toate cetăţile lui Iuda să caute pe Domnul. Iosafat a venit în 
mijlocul adunării lui Iuda și a Ierusalimului, în Casa Domnu- 
lui, înaintea, curţii celei noi. Și a zis: “Doamne, Dumnezeul 
părinților noștri, nu ești Tu Dumnezeu în ceruri și nu stăpînești 
Tu peste toate împărăţiile neamurilor? Oare n'ai Tu în mină 
tăria și puterea, așa că nimeni nu Ti se poate împotrivi? Oare 
n'ai izgonit Tu, Dumnezeul nostru, pe locuitorii ţării acesteia 
dinaintea poporului Tău Israel, şi n'ai dat-o Tu pentru tot- 
deauna de moștenire seminţei lui Avraam care Te iubea? Ei 
au locuit-o și Ti-au zidit în ea un locaș sfînt pentru Numele 
Tău, zicînd: “Dacă va veni peste noi vreo nenorocire, sabia, 
judecata, ciuma sau foametea, ne vom înfățișa înaintea, casei 
acesteia, și înaintea Ta, căci Numele Tău este în casa aceasta, 
vom striga către Tine din mijlocul strimtorării noastre, și Tu 
ne vei asculta, și ne vei mîntui! Acum, iată, fiii lui Amon, și 
ai lui Moab și cei din muntele Seir, la cari n'ai îngăduit lui 
Israel să intre, cînd venea din ţara Egiptului, -căci s'a abătut 
de la ei și nu i-a nimicit, - iată-i cum ne răsplătesc acum, 
venind să ne izgonească din moștenirea Ta, pe care ne-ai dat-o 
în stăpinire! O, Dumnezeul nostru, nu-i vei judeca Tu pe ei? 
Căci noi sîntem fără putere înaintea acestei mari mulţimi, care 
înaintează împotriva noastră, și nu știm ce să facem, dar ochii 
noștri sînt îndreptaţi spre Tine!” Tot Iuda stătea în picioare 
înaintea Domnului, cu pruncii, nevestele și fiii lor. Atunci 
Duhul Domnului a venit în mijlocul adunării peste lahaziel, 
fiul lui Zaharia, fiul lui Benaia, fiul lui Ieiel, fiul lui Matania, 
Levitul, dintre fiii lui Asaf. Și lahaziel a zis: “Ascultaţi, tot 
Iuda și locuitorii din Ierusalim, și tu, împărate Iosafat! Așa vă 
vorbește Domnul: “Nu vă temeţi și nu vă spăimîntaţi dinain- 
tea, acestei mari mulțimi, căci nu voi veţi lupta, ci Dumnezeu. 

Mine pogoriţi-vă împotriva lor. Ei se vor sui pe dealul Tit, și-i 
veţi găsi la capătul văii, în faţa pustiei leruel. Nu veţi avea 
de luptat în lupta aceasta: așezaţi-vă, staţi acolo, și veți vedea 
izbăvirea pe care v'o va da Domnul. Iuda și Ierusalim, nu vă 
temeți și nu vă spăimîntaţi; mine, ieșiți-le înainte, și Domnul 
va fi cu voi!” Iosafat s'a plecat cu faţa la pămînt, și tot Iuda 
și locuitorii Ierusalimului s'au aruncat înaintea Domnului să se 
închine înaintea Lui.  Leviţii dintre fiii Chehatiţilor și dintre 
fiii Coreiţilor s'au sculat și au lăudat cu glas tare și puter- 
nic pe Domnul, Dumnezeul lui Israel. A doua zi, au pornit 
disdedimineață spre pustia 'Tecoa. La plecarea lor, Iosafat a 
venit și a zis: “Ascultaţi-mă, Iuda și locuitorii Ierusalimului! 
'ncredeţi-vă în Domnul, Dumnezeul vostru, și veţi fi întăriţi; 
încredeţi-vă în proorocii Lui, și veţi izbuti.” Apoi în învoire 
cu poporul, a numit niște cîntăreți cari, îmbrăcaţi cu podoabe 
sfinte, și mergînd înaintea oștirii, lăudau pe Domnul și ziceau: 
“Lăudaţi pe Domnul, căci îndurarea Lui ţine în veac” ?n 
clipa cînd au început cîntările și laudele. Domnul a pus o 
pîndă împotriva fiilor lui Amon și ai lui Moab și împotriva 
celor din muntele Seir, cari veniseră împotriva lui luda. Și au 
fost bătuţi. Fiii lui Amon și ai lui Moab s'au aruncat asupra 
locuitorilor din muntele Seir ca să-i nimicească cu desăvirșire și 
să-i prăpădească. Și, după ce au isprăvit cu locuitorii din Seir, 
s'au ajutat unii pe alţii să se nimicească. Cînd a ajuns Iuda pe 
înălţimea de unde se zărește pustia, s'au uitat înspre mulțime, 
și iată că ei erau niște trupuri moarte întinse pe pămînt, și ni- 
meni nu scăpase. Iosafat și poporul său s'au dus să ia prăzile; 
au găsit printre trupuri multe bogății și lucruri scumpe, și au 
luat atit de multe că n'au putut să le ducă pe toate. Trei zile 
au prădat, căci era multă pradă. A patra zi, s'au strîns în 
valea Beraca (Binecuvîntare), unde au binecuvîntat pe Dom- 
nul; de aceea au numit locul acesta valea Beraca, nume care 
i-a rămas pînă în ziua de azi. Toți oamenii din Iuda și din 
Ierusalim, în frunte cu Iosafat, au plecat veseli și s'au întors la 
Ierusalim, căci Domnul îi umpluse de bucurie, izbăvindu-i de 
vrăjmașii lor. Au intrat în Ierusalim și în Casa Domnului, în 
sunete de alăute, și de arfe și trimbițe. Groaza Domnului a 

apucat toate împărăţiile celorlalte ţări, cînd au auzit că Dom- 
nul luptase împotriva vrăjmașilor lui Israel. Și împărăţia lui 
Iosafat a fost liniștită, și Dumnezeul lui i-a dat pace de jur 
împrejur. Iosafat a domnit peste Iuda. Avea treizeci și cinci 
de ani cînd a ajuns împărat, și a domnit douăzeci și cinci de 
ani la Ierusalim. Mamă-sa se chema Azuba, fata lui Șilhi. El 
a mers pe calea tatălui său Asa, și nu s'a abătut deloc, făcînd 
ce este bine înaintea Domnului. Numai că înălțimile n'au 
fost îndepărtate, și poporul tot n'avea inima strîns lipită de 
Dumnezeul părinţilor săi. Celelalte fapte ale lui Iosafat, cele 
dintii și cele de pe urmă, sînt scrise în istoria lui Iehu, fiul 
lui Hanani, care este cuprinsă în cartea împăraţilor lui Israel. 
După aceea, Iosafat, împăratul lui Iuda, s'a unit cu împăratul 
lui Israel, Ahazia, a cărui purtare era nelegiuită. S'a unit cu 
el ca să zidească niște corăbii, cari să meargă la Tarsis, și au fă- 
cut corăbii la Eţion-Gheber. Atunci Eliezer, fiul lui Dodava, 
din Mareșa, a proorocit împotriva lui Iosafat, și a zis: “Pen- 
trucă te-ai unit cu Ahazia, Domnul îţi nimicește lucrarea.” Și 
corăbiile au fost sfărimate, și n'au putut să se ducă la Tarsis. 


Iosafat a adormit cu părinţii săi, și a fost îngropat cu părinţii 
săi în cetatea lui David. Și, în locul lui, a domnit fiul său Io- 
ram. Ioram avea ca fraţi, fii ai lui Iosafat, pe: Azaria, lehiel, 
Zaharia, Azaria, Micael și Șefatia, toţi fii ai lui Iosafat, îm- 
păratul lui Israel. Tatăl lor le dăduse daruri însemnate în 
argint, în aur și în lucruri scumpe, împreună cu cetăţi întărite 
în Iuda; dar împărăţia a lăsat-o lui Ioram, pentrucă el era în- 
tiiul născut. Cînd a luat Ioram în stăpînire împărăţia tatălui 
său, și cînd s'a întărit, a omorit cu sabia pe toţi fraţii săi și 
pe vreo cîțiva din capii lui Israel. Ioram avea treizeci și doi 
de ani cînd a ajuns împărat, și a domnit opt ani la Ierusalim. 
El a umblat în calea împăraţilor lui Israel, cum făcuse casa 
lui Ahab, căci avea de nevastă pe o fată a lui Ahab, și a fă- 
cut ce este rău înaintea Domnului. Dar Domnul n'a voit să 
peardă casa lui David, din pricina legămintului pe care-l fà- 
cuse cu David, și din pricina făgăduinței pe care o făcuse că 
îi va da totdeauna o lumină, lui și fiilor lui. Pe vremea sa, 
Edom s'a răsculat împotriva stăpînirii lui Iuda, și și-a pus un 

împărat. Ioram a pornit cu căpeteniile și cu toate carăle 
sale. Sculîndu-se noaptea, a bătut pe Edomiţi, cari-l înconju- 
rau şi pe căpeteniile carălor lor. Răscoala lui Edom împotriva 
stăpînirii lui Iuda a ţinut pînă în ziua de azi. 'n acelaș timp 
s'a răsculat și Libna împotriva stăpînirii lui, pentrucă părăsise 
pe Domnul, Dumnezeul părinţilor săi. Ioram a făcut chiar 
înălțimi în munţii lui Iuda. A târît pe locuitorii lerusalimu- 
lui la curvie, și a amăgit pe Iuda. I-a venit o scrisoare dela 
proorocul Ilie, care zicea: “Așa vorbește Domnul, Dumnezeul 
tatălui tău David: “Pentrucă n'ai umblat în căile tatălui tău 
Iosafat, și în căile lui Asa, împăratul lui Iuda, ci ai umblat în 
calea împăraţilor lui Israel; pentrucă ai tîrît la curvie pe Iuda 
și locuitorii Ierusalimului, cum a făcut casa lui Ahab faţă de 
Israel: și pentrucă ai omorît pe fraţii tăi, cari erau mai buni 
decît tine, și cari făceau parte din însăș casa tatălui tău; - 
iată, Domnul va lovi cu o mare urgie pe poporul tău, pe fiii 
tăi, pe nevestele tale, și tot ce este al tău. lar pe tine, te va 
lovi cu o boală grea, cu o boală de măruntaie, care se va în- 
greuia din zi în zi pînă cînd îţi vor ieși măruntaiele din pricina 
tăriei bolii.” Şi Domnul a ațîțat împotriva lui Ioram duhul 
Filistenilor și al Arabilor, cari sînt în vecinătatea Etiopienilor. 
S'au suit împotriva lui Iuda, au năvălit în el, au jăfuit toate 
bogăţiile cari se aflau în casa împăratului, și i-au luat fiii și 
nevestele, așa încît nu i-a mai rămas alt fiu decît Ioahaz1, cel 
mai tînăr dintre fiii săi. După toate acestea, Domnul l-a lovit 
cu o boală de măruntaie, care era fără leac. Ea s'a îngreuiat 
din zi în zi, și pela sfîrşitul anului al doilea i-au ieșit lui Ioram 
măruntaiele din pricina tăriei bolii. A murit în dureri grele. 
Și poporul lui n'a ars tămiie în cinstea lui, cum făcuse pentru 
părinţii lui. Avea treizeci și doi de ani cînd a ajuns împărat, 
și a domnit opt ani la Ierusalim. A murit fără să lase părere 
de rău în urmă, și l-au îngropat în cetatea lui David, dar nu 
în mormintele împăraţilor. 


Locuitorii lerusalimului au pus împărat în locul lui, pe 
Ahazia, fiul lui cel mai tînăr; căci oastea venită în tabără cu 
Arabii omorise pe toţi cei mai mari în vîrstă. Astfel a în- 
ceput să domnească Ahazia, fiul lui Ioram, împăratul lui Iuda. 

Ahazia avea patruzeci și doi de ani, cînd a ajuns împărat, și 
a domnit un an la Ierusalim. Mamă-sa se chema Atalia, fata 
lui Omri. Ela umblat în căile casei lui Ahab, căci mamã- 
sa îi dădea sfaturi nelegiuite. A făcut ce este rău înaintea 
Domnului, ca și casa lui Ahab, căci după moartea tatălui său 
ei îi erau sfetnici, spre perzarea lui. Tîrît de sfatul lor, s'a 
dus cu Ioram, fiul lui Ahab, împăratul lui Israel, la război 
împotriva lui Hazael, împăratul Siriei, la Ramot în Galaad. 
Sirienii au rănit pe Ioram. Ioram s'a întors să se vindece la 
Izreel de rănile, pe cari i le făcuseră Sirienii la Rama, cînd se 
bătea. împotriva lui Hazael, împăratul Siriei. Azaria, fiul lui 
Ioram, împăratul lui Iuda, s'a pogorit să vadă pe Ioram, fiul 
lui Ahal, la Izreel, pentrucă era bolnav. Prin voia lui Dum- 
nezeu, și spre perzarea lui a venit Ahazia la loram. Cînd a 
ajuns, a ieșit cu Joram să se ducă înaintea lui Iehu, fiul lui 
Nimși, pe care-l unsese Domnul, ca să peardă casa lui Ahab. 
Și pe cînd se răzbuna Iehu împotriva casei lui Ahab, a dat 
peste capii lui Iuda și peste fiii fraţilor lui Ahazia, cari erau 
în slujba lui Ahazia, și i-a omorît. A căutat pe Ahazia, și 
l-au prins în Samaria, unde se ascunsese. L-au adus la Iehu, 
și l-au omorît. Apoi l-au îngropat, căci ziceau: “Este fiul lui 
Iosafat, care căuta pe Domnul din toată inima lui.” Și n'a 
mai rămas nimeni din casa lui Ahazia care să fi fost în stare 
să domnească. Atalia, mama lui Ahazia, văzînd că fiul ei a 
murit, s'a sculat și a omorît tot neamul împărătesc al casei 
lui Iuda. Dar loșabeat, fata împăratului, a luat pe Ioas, fiul 
lui Ahazia, l-a ridicat din mijlocul fiilor împăratului, cînd au 
fost omoriţi: și l-a pus cu doica lui în odaia paturilor. Astfel 
l-a ascuns loșabeat, fata împăratului Ioram, nevasta preotului 
Iehoiada, și sora lui Ahazia, de privirile Ataliei, care nu l-a 
omorît. A stat șase ani ascuns cu ei în Casa lui Dumnezeu. 
Și în ţară domnea Atalia. 


n al șaptelea an, Iehoiada s'a îmbărbătat, și a făcut legămînt 
cu căpeteniile peste sute. Aceștia erau: Azaria, fiul lui Iero- 
ham, Ismael, fiul lui lohanan, Azaria, fiul lui Obed, Maaseia, 
fiul lui Adaia, și Elișafat, fiul lui Zicri. Au străbătut toată 
țara lui Iuda, și au strîns pe Leviţii din toate cetăţile lui Iuda 

și pe capii de familii din Israel; și au venit la Ierusalim. Toată 
adunarea a făcut legămînt cu împăratul în Casa lui Dumnezeu. 
Și Iehoiada le-a zis: “Iată că fiul împăratului va domni, cum 
a spus Domnul cu privire la fiii lui David. lată ce veţi face. 
A treia parte din voi, cari intră de slujbă în ziua Sabatului, 
preoți și Leviti, să facă paza pragurilor; altă treime să stea 
în casa împăratului, și o treime la poarta lesod. Tot poporul 
să fie în curţile Casei Domnului. Nimeni să nu intre în Casa 
Domnului, afară de preoţii și Leviţii de slujbă: ei să intre, 
căci sînt sfinți. Și tot poporul să facă de strajă cu privire la 
porunca Domnului.  Leviţii să înconjoare pe împărat de toate 
părţile, fiecare cu armele în mînă, și oricine va intra în casă 
să fie omorît. Voi să fiți pe lingă împărat, cînd va intra și 
cînd va ieși.”  Leviţii și tot Iuda au împlinit toate poruncile 
pe cari le dăduse preotul lehoiada. Și-au luat fiecare oamenii 
lui, pe cei ce intrau în slujbă și pe ceice ieșeau din slujbă în 
ziua Sabatului; căci preotul Iehoiada nu scutise pe niciuna din 
cete. Preotul Iehoiada a dat sutașilor sulițele și scuturile, 
mari și mici, cari veneau dela împăratul David, și cari se aflau 
în Casa lui Dumnezeu. A așezat tot poporul, fiecare cu arma 
în mînă, dela partea dreaptă pînă la partea stîngă a casei, lingă 
altar și lîngă casă de jur împrejurul împăratului. Au adus 
înainte pe fiul împăratului, i-au pus cununa împărătească și 
mărturia, și l-au făcut împărat. Și lehoiada și fiii săi l-au uns, 
și au zis: “Trăiască împăratul.” Atalia a auzit zarva poporu- 
lui care alerga și mărea pe împărat, și a venit la popor în Casa 
Domnului. S'a uitat. Și iată că, împăratul stătea pe scaunul 
său împărătesc la intrare. Căpeteniile și trîmbițele erau lingă 
împărat; tot poporul ţării se bucura, și sunau din trimbițe, 
iar cîntăreţii cu instrumentele de muzică ziceau cîntările de 
laudă. Atalia și-a sfișiat hainele, și a zis: “Vinzare! Vinzare!” 
Atunci preotul Iehoiada, scoțînd pe sutași, cari erau în frun- 
tea, oștirii, le-a zis: “Scoateţi-o afară din șiruri, și oricine o va 
urma, să fie ucis.” Căci preotul zisese: “N'o omoriţi în Casa 
Domnului.” I-au făcut loc, și s'a dus la casa împăratului pe 
intrarea porţii cailor: și au omorit-o acolo. Iehoiada a făcut 
între el, tot poporul și împărat, un legămint prin care aveau 

să fie poporul Domnului. Tot poporul a intrat în casa lui 
Baal, și au dărîmat-o; i-au sfărîmat altarele și chipurile, și au 
ucis înaintea altarelor pe Matan, preotul lui Baal. Iehoiada a 
încredințat slujbele Casei Domnului în mînile preoţilor, Lev- 
iţilor, pe cari-i împărțise David în Casa Domnului, ca să aducă 
arderi de tot Domnului, cum este scris în legea lui Moise, în 
mijlocul bucuriilor și cîntărilor, după rînduiala lui David. A 
pus ușieri la porţile Casei Domnului, ca să nu intre nimeni 
spurcat prin ceva. A luat pe sutași, pe oamenii cu vază, pe 
cei ce aveau putere peste popor, și pe tot poporul ţării, și a 
pogorît pe împărat din Casa Domnului. Au intrat în casa îm- 
păratului pe poarta de sus, și au pus pe împărat pe scaunul de 
domnie al împărăției. Tot poporul țării se bucura, și cetatea 
era liniștită. Pe Atalia o omoriseră cu sabia. 


loas avea șapte ani, cînd a ajuns împărat, și a domnit pa- 
truzeci de ani la Ierusalim.  Mamă-sa se chema 'Tibia, din 
Beer-Șeba. Ioas a făcut ce este bine înaintea Domnului în tot 
timpul vieţii preotului Iehoiada. Iehoiada a luat pentru Ioas 
două neveste, și loas a născut fii și fiice. După aceea, Ioas și-a 
pus de gînd să dreagă Casa Domnului. A strîns pe preoţi și pe 
Leviţi, și le-a zis: “Duceţi-vă prin cetăţile lui Iuda, și strîngeți 
bani din tot Israelul, pe fiecare an, pentru dregerea Casei Dum- 
nezeului vostru. Și grăbiți-vă cu lucrul acesta.” Dar Leviţii 
nu s'au grăbit. "mpăratul a chemat pe marele preot Iehoiada, 
și i-a zis: “Pentruce n'ai vegheat ca Leviţii să strîngă” din 
Iuda și din Ierusalim darea poruncită de Moise, robul Dom- 
nului, și pusă pe adunarea lui Israel pentru cortul mărturiei? 
Căci nelegiuita aceea de Atalia și fiii ei au pustiit Casa lui 
Dumnezeu, și au întrebuințat în slujba Baalilor toate lucrurile 
închinate Casei Domnului.” Atunci împăratul a poruncit să 
se facă o ladă, și să se pună afară la poarta Casei Domnu- 
lui. Și s'a dat de veste în Iuda și în Ierusalim ca să se aducă 
Domnului darea pusă de Moise, robul Domnului, pe Israel în 
pustie. Toate căpeteniile și tot poporul s'au bucurat de lucrul 
acesta, și au adus și au aruncat în ladă tot ce aveau de plătit. 
Cînd vedeau Leviţii că e mult argint în ladă și că era vremea 
ca s'o dea în mîinile dregătorilor împărtului, venea logofătul 

împăratului și slujbaşul marelui preot și goleau lada. Apoi o 
luau și o puneau iarăş la loc. Așa făceau în fiecare zi, și au 
strîns mult argint. "mpăratul și Iehoiada îl dădeau meșterilor 
însărcinaţi cu facerea lucrării în Casa Domnului, cari tocmeau 
cioplitori de piatră și tîmplari, ca să dreagă Casa Domnului, 
precum și lucrători în fier și aramă, ca să dreagă Casa Dom- 
nului.  Lucrătorii s'au apucat de lucru, și au isprăvit ce era 
de dres; au pus casa lui Dumnezeu iarăș în stare bună și au 
întărit-o. Cînd au isprăvit, au adus înaintea împăratului și 
înaintea, lui Iehoiada argintul care mai rămăsese. Și cu el au 
făcut unelte pentru casa Domnului, unelte pentru slujbă și 
pentru arderile de tot, pahare și alte scule de aur și de argint. 
Și, în tot timpul vieţii lui lehoiada, au adus necurmat arderi 
de tot în Casa Domnului. Iehoiada a murit bătrîn și sătul de 
zile. La moarte, avea o sută treizeci de ani. L-au îngropat 
în cetatea lui David la un loc cu împărații, pentrucă făcuse 
bine în Israel, și faţă de Dumnezeu și față de Casa Lui. După 
moartea lui kalada căpeteniile lui Iuda au venit și s'au închi- 
nat înaintea împăratului. Atunci împăratul i-a ascultat. Și 
au părăsit Casa Domnului, Dumnezeului părinților lor, și au 
slujit Astarteelor și idolilor. Mînia Domnului a venit asupra 
lui Iuda și asupra Ierusalimului, pentrucă se făcuseră vinovaţi 
în felul acesta. Domnul a trimes la ei prooroci să-i întoarcă 
înapoi la El, dar n'au ascultat de înștiințările pe cari le-au 
primit. Zaharia, fiul preotului Iehoiada, a fost îmbrăcat cu 
Duhul lui Dumnezeu. El s'a înfățișat înaintea poporului și i- 
a zis: “Așa vorbește Dumnezeu: “Pentruce călcaţi poruncile 
Domnului? Nu veți propăși. Pentrucă aţi părăsit pe Domnul, 
și El vă va părăsi.” Şi au uneltit împotriva lui, și l-au ucis 
cu pietre, din porunca împăratului, în curtea Casei Domnului. 
'mpăratul Ioas nu și-a adus aminte de bunăvoința pe care o 
avusese față de el Iehoiada, tatăl lui Zaharia, și a omorît pe 
fiul lui. Zaharia a zis cînd a murit: “Domnul să vadă, și să 
judece!” După trecerea anului, oastea Sirienilor s'a suit îm- 
potriva lui Ioas, și a venit în iade și la Ierusalim. Au omorît 
din popor pe toate căpeteniile poporului, și au trimes împărat- 
ului toată prada la Damasc. Oastea Sirienilor a venit cu un 

mic număr de oameni. Totuș, Domnul a dat în mînile lor o 
oaste foarte însemnată, pentrucă părăsiseră pe Domnul, Dum- 
nezeul părinţilor lor. Astfel au pedepsit Sirienii pe Ioas. Cînd 
au plecat dela el, după ce-l lăsaseră în mari suferințe, slujitorii 
lui au uneltit împotriva lui din pricina sîngelui fiului preotului 
Iehoiada. L-au omorît în patul lui, și a murit. L-au îngropat 
în cetatea lui David, dar nu l-au îngropat în mormintele îm- 
păraților. Iată pe ceice au uneltit împotriva lui: Zabad, fiul 
Şimeatei, o femeie Amonită, și Iozabad, fiul Șimritei, o femeie 
Moabită. Cât despre fiii lui, despre marele număr de proorocii 
făcute cu privire la el, și despre dregerea Casei lui Dumnezeu, 
7 


toate acestea sînt scrise în istoria din cartea împăraţilor. "n 
locul lui a domnit fiul său Amaţia. 


Amaţia a ajuns împărat la vîrsta de douăzeci și cinci de 
ani, și a domnit douăzeci și nouă de ani la Ierusalim. Mamă 
sa se chema loadan, din Ierusalim. El a făcut ce este bine 
înaintea Domnului, dar cu o inimă care nu era în totul dată 
Lui. Cînd s'a întărit domnia în mînile lui, a omorît pe slu- 
jitorii cari uciseseră, pe împăratul, tatăl său. Dar n'a omorît 
pe fiii lor, căci a lucrat potrivit cu ceeace este scris în Lege, în 
cartea lui Moise, unde Domnul dă porunca aceasta: “Să nu se 
omoare părinții pentru copii, și să nu se omoare copiii pentru 
părinţi; ci fiecare să fie omorît pentru păcatul lui.”  Amaţia 
a strîns pe oamenii din Iuda și i-a pus după casele părintești, 
căpetenii peste mii și căpetenii peste sute, pentru tot Iuda și 
Beniamin. Le-a făcut numărătoarea dela vîrsta de douăzeci de 
ani în sus, și a găsit trei sute de mii de oameni aleși, în stare 
să poarte armele, minuind sulița și scutul. A mai tocmit cu 
plată din Israel o sută de mii de viteji, cu o sută de talanți 
de argint. Un om al lui Dumnezeu a venit la el, și a zis: 
“mpărate, să nu meargă cu tine oastea lui Israel, căci Dom- 
nul nu este cu Israel, nu este cu toți acești fii ai lui Efraim. 
Dacă mergi cu ei, chiar dacă ai face la luptă fapte de vitejie, 
să știi că Dumnezeu te va face să cazi înaintea vrăjmașului. 
Căci Dumnezeu are putere să te ajute și să te facă să cazi.” 
Amatia a zis omului lui Dumnezeu: “Dar ce să fac cu cei o 
sută de talanţi pe cari i-am dat oastei lui Israel?” Omul lui 

Dumnezeu a răspuns: “Domnul poate să-ţi dea mult mai mult 
decît atit.” Atunci Amaţia a despărţit ceata care-i venise din 
Efraim, și a poruncit ca oamenii aceștia să se întoarcă acasă. 
Dar ei s'au mîniat foarte tare pe Iuda, și au plecat acasă cu 
mare furie.  Amaţia s'a îmbărbătat, și și-a dus poporul în 
Valea, Sării, unde a bătut zece mii de oameni din fiii lui Seir. 
Și fiii lui Iuda au prins din ei zece mii de inși vii, pe cari i-au 
dus pe vîrful unei stînci, de unde i-au prăvălit în vale așa încît 
toţi au fost zdrobiţi. "nsă, oamenii din ceata căreia îi dăduse 
drumul ca să nu meargă la război cu el, au năvălit în cetăţile 
lui Iuda, dela Samaria pînă la Bet-Horon, au ucis acolo trei 
mii de inși, și au luat multe prăzi. Cînd s'a întors Amaţia 
dela înfrîngerea Edomiţilor, a adus pe dumnezeii fiilor lui Seir, 
și i-a pus dumnezei pentru el; s'a închinat înaintea, lor, și le-a 
adus tămiie. Atunci Domnul S'a aprins de mînie împotriva 
lui Amaţia, și a trimes la el pe un prooroc, care i-a zis: “Pen- 
truce ai căutat pe dumnezeii poporului acestuia, cînd ei n'au 
putut să-și izbăvească poporul din mîna ta?” Pe cînd vorbea 
el, Amaţia i-a zis: “Oare te-am făcut sfetnic al împăratului? 
Pleacă! Pentruce vrei să fii lovit?” Proorocul a plecat, zicînd: 
“Știu acum că Dumnezeu a hotărît să te nimicească, pentrucă 
ai făcut lucrul acesta și n'ai ascultat sfatul meu.”  Dupăce s'a 
sfătuit, Amaţia, împăratul lui Iuda, a trimes să spună lui Ioas, 
fiul lui loahaz, fiul lui Iehu, împăratul lui Israel: “Vino, să ne 
vedem faţă în faţă!” Şi Ioas, împăratul lui Israel, a trimes 
să spună lui Amaţia, împăratul lui Iuda: “Spinul din Liban a 
trimes să spună cedrului din Liban: “Dă pe fiică-ta de nevastă 
fiului meu!” Și fiarele sălbatice din Liban au trecut și au călcat 
în picioare spinul. Tu te gîndești că ai bătut pe Edomiţi, și de 
aceea ţi se înalță inima ca să te mîndrești. Acum stai mai bine 
acasă. Pentruce să stîrnești un rău, care ţi-ar aduce peirea ta 
și a lui Iuda?” Dar Amaţia nu l-a ascultat, fiindcă Dumnezeu 
hotărîse să-i dea în mînile vrăjmașului, căci căutaseră pe dum- 
nezeii Edomului. Şi Ioas, împăratul lui Israel, s'a suit: și s'au 
văzut în faţă, el și Amaţia, împăratul lui Iuda, la Bet-Șemeșul 
lui Iuda. Iuda a fost bătut de Israel, și fiecare a fugit în 
cortul lui. Ioas, împăratul lui Israel, a luat la Bet-Șemeș pe 

Amaţia, împăratul lui Iuda, fiul lui Ioas, fiul lui Ioahaz. L-a 
adus la Ierusalim, și a făcut o spărtură de patru sute de coți 
în zidul Ierusalimului, dela poarta lui Efraim pînă la poarta 
unghiului. A luat tot aurul și argintul, și toate vasele, cari 
se aflau în Casa lui Dumnezeu, la Obed-Edom, și vistieriile 
casei împăratului. A luat și ostateci, și s'a întors la Samaria. 
Amatia, fiul lui Ioas, împăratul lui Iuda, a trăit cincisprezece 
ani după moartea lui Ioas, fiul lui loahaz, împăratul lui Israel. 
Celelalte fapte ale lui Amaţia, cele dintii și cele de pe urmă, 
nu sînt scrise oare în cartea împăraţilor lui Iuda și Israel? De 
cînd s'a abătut Amaţia dela Domnul, s'a făcut împotriva lui o 
uneltire la Ierusalim, și el a fugit la Lachis. Dar l-au urmărit 
la Lachis și l-au omorît. L-au adus pe cai, și l-au îngropat cu 
părinţii săi în cetatea lui Iuda. 


Tot poporul din luda a luat pe Ozia, care era în vîrstă de 
șasesprezece ani, și l-a pus împărat în locul tatălui său Amatia. 
Ozia a întărit Elotul și l-a adus iarăș supt stăpînirea lui luda, 
dupăce a adormit împăratul cu părinţii săi.  Ozia avea șas- 
esprezece ani cînd a ajuns împărat, și a domnit cincizeci și doi 
de ani la Ierusalim. Mamă-sa se chema lecolia, din Ierusalim. 
El a făcut ce este bine înaintea Domnului, întocmai cum făcuse 
tatăl său Amaţia. A căutat pe Dumnezeu în timpul vieţii lui 
Zaharia, care pricepea vedeniile lui Dumnezeu. Și în timpul 
cînd a căutat pe Domnul, Dumnezeu l-a făcut să propășească. 
A pornit cu război împotriva Filistenilor. A dărîmat zidurile 
Gatului, zidurile labnei, și zidurile Asdodului, și a zidit cetăţi 
în ţinutul Asdodului, și între Filisteni. Dumnezeu l-a ajutat 
împotriva Filistenilor, împotriva Arabilor cari locuiau la Gur- 
Baal, și împotriva Maoniţilor.  Amoniţii aduceau daruri lui 
Ozia, și faima lui s'a întins pănă la hotarele Egiptului, căci 
a ajuns foarte puternic.  Ozia a zidit turnuri la Ierusalim pe 
poarta unghiului, pe poarta văii, și pe unghiu, și le-a întărit. 
A zidit turnuri în pustie, și a săpat multe fîntîni, pentru că avea 
multe turme în văi și în cîmpie, și plugari și vieri în munţi și la 
Carmel, căci îi plăcea lucrarea pămîntului.  Ozia avea o oaste 
de ostași cari mergeau la război în cete, socotite după numără- 
toarea făcută de logofătul Ieiel și dregătorul Maaseia, și puse 

supt poruncile lui Hanania, una din căpeteniile împăratului. 
Tot numărul capilor caselor părintești, al vitejilor, era de două 12 
mii șase sute. Ei porunceau peste o oaste de trei sute șapte 13 
mii cinci sute de ostași, în stare să ajute pe împărat împotriva 
vrăjmașului. Ozia le-a dat pentru toată oștirea scuturi, suliți, 14 
coifuri, platoșe, arcuri și prăștii. A făcut la Ierusalim mașini 15 
iscodite de un meșter, cari aveau să fie așezate pe turnuri și 
pe unghiuri, ca să arunce săgeți și pietre mari. Faima lui s'a 
întins pînă departe, căci a fost ajutat în chip minunat pînă ce 

a ajuns foarte puternic. Dar cînd a ajuns puternic, inima i 16 
s'a înălţat și l-a dus la peire. A păcătuit împotriva Domnu- 
lui, Dumnezeului său, intrînd în Templul Domnului ca să ardă 
tămiie pe altarul tămiierii. Preotul Azaria a intrat după el, 17 
cu optzeci de preoţi ai Domnului, oameni de inimă, cari s'au 18 
împotrivit împăratului Ozia, și i-au zis: “N'ai drept, Ozia, să 
aduci tămiie Domnului! Dreptul acesta îl au preoţii, fiii lui 
Aaron, cari au fost sfinţiţi ca s'o aducă. leși din sfîntul locaș, 
căci faci un păcat! Și lucrul acesta nu-ţi va face cinste înain- 
tea Domnului Dumnezeu.”  Ozia s'a mîniat. "n mină avea 19 
o cădelniță. Și cum s'a mîniat pe preoţi, i-a izbucnit lepra 
pe frunte, în faţa preoţilor, în Casa Domnului, lîngă altarul 
tămiierii. Marele preot Azaria și toţi preoţii și-au îndreptat 20 
privirile spre el, și iată că era plin de lepră pe frunte. L-au scos 
repede afară, și el însuș s'a grăbit să iasă, pentrucă Domnul 

îl lovise. "mpăratul Ozia a fost lepros pînă în ziua morții, și 21 
a locuit într'o casă deosebită ca lepros, căci a fost izgonit din 
Casa Domnului. Și fiul său lotam era în fruntea casei împărat- 
ului și judeca poporul ţării. Celelalte fapte ale lui Ozia, cele 22 
dintii și cele de pe urmă, au fost scrise de Isaia, fiul lui Amoţ, 
proorocul.  Ozia a adormit cu părinții săi. Și l-au îngropat 23 
cu părinţii săi în ogorul de înmormîntare al împăraţilor, căci 
ziceau: “Este lepros.” "n locul lui, a domnit fiul său lotam. 


lotam avea douăzeci și cinci de ani cînd a ajuns împărat, 
și a domnit șasesprezece ani la Ierusalim. Mamă-sa se chema 
lerușa, fata lui Ţadoc. El a făcut ce este bine înaintea Dom- 2 
nului, întocmai cum făcuse tatăl său Ozia. Numai că n'a intrat 
în Templul Domnului. Totuş, poporul se strica mereu. lotam 3 

a zidit poarta de sus a Casei Domnului, și a făcut multe clădiri 
pe zidurile depe deal. A zidit cetăţi în muntele lui Iuda, și 
cetăţui și turnuri în dumbrăvi. A fost în război cu împăratul 
fiilor lui Amon, și i-a biruit. Fiii lui Amon i-au dat în anul acela 
o sută de talanți de argint, zece mii de cori de grîu, și zece mii 
de orz; și i-au plătit tot atît pe anul al doilea și al treilea. 
lotam a ajuns puternic, pentrucă și-a urmat necurmat căile 
înaintea Domnului, Dumnezeului său. Celelalte fapte ale lui 
lotam, toate războaiele lui, și tot ce a făcut el, sînt scrise în 
cartea împăraţilor lui Israel și Iuda. El avea douăzeci și cinci 
de ani cînd a ajuns împărat și a domnit șasesprezece ani la 
Ierusalim.  lotam a adormit cu părinţii săi, și l-au îngropat în 
cetatea lui David. Și, în locul lui, a domnit fiul său Ahaz. 


Ahaz avea douăzeci de ani cînd a ajuns împărat, și a domnit 
șasesprezece ani la Jerusalim. El n'a făcut ce este bine înain- 
tea Domnului, cum făcuse tatăl său David. A umblat în căile 
împăraţilor lui Israel; și a făcut chiar chipuri turnate pentru 
Baali, a ars tămiie în valea fiilor lui Hinom, și a trecut pe 
fiii săi prin foc, după urticiunile neamurilor pe cari le izgonise 
Domnul dinaintea. copiilor lui Israel.  Aducea jertfe și tămiie 
pe înălţimi, pe dealuri și supt orice copac verde. Domnul, 
Dumnezeul său, l-a dat în mîinile împăratului Siriei. Sirienii 
l-au bătut și i-au luat un mare număr de prinși de război, pe 
cari i-au dus la Damasc. A fost dat și în mînile împăratu- 
lui lui Israel, care i-a pricinuit o mare înfrîngere. Pecah, fiul 
lui Remalia, a ucis într'o singură zi în luda o sută douăzeci 
de mii de oameni, toţi viteji, pentrucă părăsiseră pe Domnul, 
Dumnezeul părinţilor lor.  Zicri, un războinic din Efraim, a 
ucis pe Maaseia, fiul împăratului, pe Azricam, căpetenia ca- 
sei împărătești, și pe Elcana, care era al doilea după împărat. 
Copiii lui Israel au luat dintre fraţii lor două sute de mii de 
prinși de război, femei, fii și fiice, și le-au luat multă pradă, 
pe care au adus-o la Samaria. Acolo era un prooroc al Dom- 
nului, numit Oded. El a ieșit înaintea oștirii care se întorcea 
la Samaria, și le-a zis: “n mînia Sa împotriva lui Iuda i-a dat 
Domnul, Dumnezeul părinţilor voştri în mînile voastre, și voi 
i-aţi ucis cu o furie, care s'a ridicat pînă la ceruri. Și credeţi 

acum că veți face din copiii lui Iuda și din Ierusalim robii și 
roabele voastre? Dar voi nu sînteți vinovați înaintea Domnu- 
lui, Dumnezeului vostru? Ascultați-mă dar, și dați drumul 
acestor prinși pe cari i-ați luat dintre fraţii voştri; căci mînia 
aprinsă a Domnului este peste voi!” Unii dintre capii fiilor lui 
Efraim: Azaria, fiul lui lohanan, Berechia, fiul lui Meşilemot, 
Ezechia, fiul lui Șalum, și Amasa, fiul lui Hadlai, s'au ridicat 
împotriva celor ce se întorceau dela oștire, și le-au zis: “Să 
nu aduceţi aici pe acești prinși de război. Căci, după ce că sîn- 
tem vinovaţi înaintea Domnului, voi vreți să mai și adăugaţi 
la păcatele și la greșelile noastre. Sîntem foarte vinovaţi, și 
miînia aprinsă a Domnului este peste Israel.”  Ostașii au lăsat 
pe prinșii de război și prada înaintea căpeteniilor și înaintea 
întregei adunări. Și oamenii numiți pe nume pentru aceasta, 
s'au sculat și au luat pe prinșii de război, au îmbrăcat cu prada 
pe toţi cei ce erau goi, le-au dat haine și încălțăminte, le-au dat 
să mănînce și să bea, i-au uns, au încălecat pe măgari pe toţi 
cei osteniţi, și i-au adus la Ierihon, cetatea finicilor, la fraţii 
lor. Apoi s'au întors la Samaria. Pe vremea aceea, împăratul 
Ahaz a trimes să ceară ajutor dela împărații Asiriei.  Edomiţii 
au venit iarăș, au bătut pe Iuda, și le-au luat prinși de război. 
Filistenii au năvălit în cetăţile din cîmpie și din partea de mi- 
azăzi a lui Iuda; au luat Bet-Șemeșul, Aialonul, Ghederotul, 
Soco și satele lui, Timna și satele ei, Ghimzo și satele lui, și 
s'au așezat acolo. Căci Domnul a smerit pe Iuda, din pricina 
lui Ahaz, împăratul lui Israel, care avusese o purtare fără frîu 
în Iuda și păcătuise împotriva Domnului.  'Tilgat Pilneser, 
împăratul Asiriei, a venit împotriva lui, s'a purtat cu el cum 
s'ar purta cu un vrăjmaș, și nu l-a ajutat. Căci Ahaz a prä- 
dat Casa Domnului, casa împăratului și a mai marilor, ca să 
facă daruri împăratului Asiriei; dar nu i-a ajutat la nimic. Pe 
vremea aceea, chiar cînd era la strimtoare, a păcătuit și mai 
mult împotriva Domnului, el, împăratul Ahaz. A adus jertfă 
dumnezeilor Damascului, cari-l bătuseră, și a zis: “Fiindcă 
dumnezeii împăraţilor Siriei le vin în ajutor, le voi aduce și eu 
jertfe, ca să-mi ajute.” Dar ei au fost prilejul căderii lui și a 
întregului Israel. Ahaz a strîns uneltele din Casa lui Dum- 

nezeu, și a făcut bucăți uneltele din Casa lui Dumnezeu. A 
închis ușile Casei Domnului, și-a făcut altare în toate colțurile 
Ierusalimului. şi a ridicat înălțimi în fiecare cetate a lui Iuda, 
ca să aducă tămiie altor dumnezei. Și a mîniat astfel pe Dom- 
nul, Dumnezeul părinților săi. Celelalte fapte ale lui și toate 
căile lui, cele dintii și cele de pe urmă, sînt scrise în cartea 
împăraţilor lui Iuda și Israel. Ahaz a adormit cu părinţii săi, 
și a fost îngropat în cetatea Ierusalimului, căci nu l-au pus în 
mormintele împăraţilor lui Israel. Și în locul lui, a domnit fiul 
său Ezechia. 


Ezechia a ajuns împărat la vîrsta de douăzeci și cinci de ani, 
și a domnit douăzeci și nouă de ani la Ierusalim. Mamă-sa se 
chema Abia, fata lui Zaharia. El a făcut ce este bine înaintea 
Domnului, întocmai cum făcuse tatăl său David. "n anul întîi 
al domniei lui, în luna întîi, a deschis ușile Casei Domnului, și 
le-a dres. A adus pe preoți și pe Leviţi, pe cari i-a strîns în 
locul deschis dinspre răsărit, și le-a zis: “Ascultaţi-mă, Lev- 
iților! Acum sfințiţi-vă, Sfinţiţi Casa Domnului, Dumnezeu- 
lui părinților voştri, și scoateţi afară din sfîntul locaș ce este 
necurat. Căci părinţii noștri au păcătuit, au făcut ce este rău 
înaintea Domnului, Dumnezeului nostru. L-au părăsit, și-au 
abătut privirile dela cortul Domnului, și i-au întors spatele. 
Au închis chiar ușile pridvorului și au strîns candelele, și n'au 
adus Dumnezeului lui Israel nici tămiie, nici arderi de tot în 
sfintul locaș. De aceea mînia Domnului a fost peste Iuda și 
peste Ierusalim, și i-a făcut de groază, de spaimă și de bătaie 
de joc, cum vedeţi cu ochii voştri. Și din pricina aceasta au 
căzut părinţii noștri uciși de sabie, și fiii noștri, fiicele noas- 
tre și nevestele noastre sînt în robie. Am de gînd dar să fac 
legămînt cu Domnul, Dumnezeul lui Israel, pentruca mînia 
Lui aprinsă să se abată de la noi. Acum, fiilor, nu mai staţi 
nepăsători; căci voi aţi fost aleși de Domnul ca să staţi în slu- 
jbă înaintea Lui, să fiți slujitorii Lui, și să-l aduceţi tămiie. Și 
Leviţii s'au sculat: Mahat, fiul lui Amasai, Ioel, fiul lui Azaria, 
din fiii Chehatiților; și din fiii Merariţilor: Chis, fiul lui Abdi, 
Azaria, fiul lui lehaleleel; și din Gherșoniţi: Ioah, fiul lui Zima, 
Eden, fiul lui Ioah; şi din fiii lui Elițafan: Şimri și Ieiel; și din 

fiii lui Asaf: Zaharia şi Matania; şi din fiii lui Heman: Iehiel 
și Șimei, și din fiii lui Iedutun: Semaia și Uziel. Au adunat 
pe frații lor, și, după ce s'au sfințit, au venit să curățească și 
Casa, Domnului, după porunca împăratului, și după cuvintele 
Domnului. Preoţii au intrat înlăuntrul Casei Domnului ca so 
curățească, au scos toate necurăţiile pe cari le-au găsit în Tem- 
plul Domnului, și le-au pus în curtea Casei Domnului, unde 
le-au adunat Leviţii ca să le ducă afară în pîriul Chedron. Au 
început aceste curăţiri în ziua întîi a lunii întîi; în a opta zi 
a lunii, au intrat în pridvorul Domnului, și opt zile au curăţit 
Casa Domnului; în a șasesprezecea zi a lunii întîi, isprăvis- 
eră. Sau dus apoi la împăratul Ezechia, și au zis: “Am 
curăţit toată Casa Domnului, altarul arderilor de tot cu toate 
uneltele lui, și masa pinilor pentru punerea înainte cu toate 
uneltele ei. Am adus iarăș în bună stare și am curăţit toate 
uneltele, pe cari le pîngărise împăratul Ahaz în timpul domniei 
lui, cînd cu fărădelegile lui: sînt înaintea altarului Domnului.” 
'mpăratul Ezechia s'a sculat disdedimineaţă, a strîns pe mai 
marii cetăţii și s'a suit la Casa Domnului. Au adus șapte 
viței, șapte berbeci, șapte miei, și șapte ţapi, ca jertfă de is- 
pășire pentru împărăție, pentru sfîntul locaș, și pentru Iuda. 
"mpăratul a poruncit preoţilor, fiii lui Aaron, să le aducă pe 
altarul Domnului. Preoții au junghiat boii, și au strîns sîn- 
gele, pe care l-au stropit pe altar; au junghiat berbecii, și au 
stropit sîngele pe altar; au junghiat micii, și au stropit sîngele 
pe altar. Au adus apoi ţapii ispășitori înaintea împăratului 
și înaintea adunării, cari și-au pus mîinile peste ei. Preoții 
i-au junghiat, și au turnat sîngele la piciorul altarului, ca is- 
pășire pentru păcatele întregului Israel; căci pentru tot Israelul 
poruncise împăratul să se aducă arderea, de tot și jertfa de is- 
pășire. A pus pe Leviţi în Casa Domnului cu chimvale, alăute 
și arfe, după rînduiala lui David, lui Gad, văzătorul împărat- 
ului, și proorocului Natan; căci astfel era porunca Domnului, 
dată prin proorocii Săi. Leviţii au luat loc cu instrumentele 
lui David, și preoţii cu Ezechia a poruncit să aducă arderea de 
tot pe altar; și, în clipa cînd a început arderea de tot, a început 
și cîntarea Domnului, în sunetul trimbițelor și instrumentelor 

lui David, împăratul lui Israel. Toată adunarea s'a închinat, 
au cîntat cîntarea, și au sunat din trimbiţe, pînă s'a isprăvit 
arderea de tot. Și cînd au isprăvit de adus ardere de tot, îm- 
păratul și toți ceice erau cu el au îngenunchiat și s'au închinat. 
Apoi împăratul Ezechia și căpeteniile au zis Leviţilor să laude 
pe Domnul cu cuvintele lui David și ale proorocului Asaf. L- 
au lăudat cu bucurie, și s'au plecat și s'au închinat.  Ezechia 
a luat atunci cuvîntul, și a zis: “Acum, dupăce v'aţi sfinţit 
în slujba Domnului, apropiaţi-vă, aduceţi dobitoacele pentru 
jertfă, și aduceţi jertfe de mulțămire la Casa Domnului. Și 
adunarea a adus dobitoacele pentru jertfă, și a adus jertfe de 
mulțămire; și toţi cei pe cari-i îndemna inima au adus arderi 
de tot. Numărul arderilor de tot aduse de adunare a fost 
de șaptezeci de boi, o sută de berbeci, și două sute de miei; 
toate aceste vite au fost jertfite ca ardere de tot Domnului. 
Și au mai închinat Domnului șase sute de boi și trei mii de oi. 
Dar preoţii erau în număr mic, și n'au putut să despoaie toate 
arderile de tot; i-au ajutat fraţii lor, Leviţii, pînă s'a isprăvit 
lucrarea, și pînă s'au sfinţit și ceilalți preoţi; căci Leviţii s'au 
sfințit mai de grabă decît preoţii. De altfel erau foarte multe 
arderi de tot, cu grăsimile jertfelor de mulțămire, și cu jertfele 
de băutură ale arderilor de tot. Astfel a fost așezată din nou 
slujba Casei Domnului.  Ezechia și tot poporul s'au bucurat 
că Dumnezeu făcuse pe popor cu voie bună, căci lucrul s'a 
făcut pe neașteptate. 


Ezechia, a trimes soli în tot Israelul și Iuda, și a scris scrisori 
și lui Efraim și lui Manase, ca să vină la Casa Domnului la 
Ierusalim să prăznuiască Paștele în cinstea Domnului, Dum- 
nezeul lui Israel. "mpăratul, căpeteniile lui, și toată adunarea 
ținuseră sfat la Ierusalim, ca Paștele să fie prăznuite în luna 
a doua; căci nu puteau fi prăznuite la vremea lor, pentrucă 
preoții nu se sfințiseră în număr destul de mare și poporul nu 
se adunase la Ierusalim. Lucrul avînd încuviințarea împărat- 
ului și a întregei adunări, au hotărit să dea de veste în tot 
Israelul, dela Beer-Șeba pînă la Dan, ca să vină la Ierusalim 
să prăznuiască Paştele în cinstea Domnului, Dumnezeului lui 
Israel. Căci de mult nu mai fuseseră prăznuite după cum era 

scris. Alergătorii s'au dus cu scrisorile împăratului și căpe- 
teniilor lui în tot Israelul și Iuda. Și, după porunca împăratu- 
lui, au zis: “Copii ai lui Israel, întoarceţi-vă la Domnul, Dum- 
nezeul lui Avraam, lui Isaac și Israel, ca să Se întoarcă și El 
la voi, rămășiță scăpată din mîna împăraţilor Asiriei. Nu fiți 
ca părinţii voştri și ca fraţii voştri, cari au păcătuit împotriva 
Domnului, Dumnezeului părinţilor lor, și pe cari de aceea i-a 
dat pradă pustiirii, cum vedeţi. Nu vă înțepeniți grumazul, 
ca părinţii voştri; daţi mîna Domnului, veniți la sfîntul Lui 
locaș, pe care l-a sfințit pe vecie, și slujiți Domnului, Dum- 
nezeului vostru, pentruca mînia Lui aprinsă să se abată dela 
voi. Dacă vă întoarceţi la Domnul, fraţii voștri și fiii voştri vor 
găsi milă la ceice i-au luat robi, și se vor întoarce în ţară. Căci 
Domnul, Dumnezeul vostru, este milostiv și îndurător, și nu-Și 
va întoarce Faţa dela voi, dacă vă întoarceţi la El.”  Alergă- 
torii au mers astfel din cetate în cetate prin ţara lui Efraim 
și Manase, pînă la Zabulon. Dar ei rideau și își băteau joc de 
ei. ’nsă cîţiva oameni din Așer, din Manase și Zabulon, s'au 
smerit și au venit la Ierusalim. ’n Iuda, deasemenea, mîna 
lui Dumnezeu a lucrat și le-a dat o singură inimă ca să-i facă 
să împlinească porunca împăratului și a căpeteniilor, după cu- 
vîntul Domnului. Un popor în mare număr s'a adunat la 
Ierusalim să prăznuiască sărbătoarea azimilor în luna a doua: 
a fost o adunare foarte mare. S'au sculat, și au îndepărtat 
altarele pe cari se jertfea în Ierusalim și pe toate acelea pe cari 
se aducea tămiie, și le-au aruncat în pîriul Chedron. Au jertfit 
apoi Paștele în ziua a patrusprezecea a lunii a doua. Preoţii și 
Leviţii, plini de rușine, s'au sfinţit, și au adus arderi de tot în 
Casa Domnului. Ei ședeau în locul lor obicinuit, după Legea 
lui Moise, omul lui Dumnezeu, și preoţii stropeau sîngele, pe 
care-l luau din mîna Leviţilor. Fiindcă în adunare erau mulți 
inși, cari nu se sfinţiseră, Leviţii au junghiat ei jertfele de Paște 
pentru toţi cei ce nu erau curati, ca să le închine Domnului. 
Căci o mare parte din popor, mulți din Efraim, Manase, Isa- 
har și Zabulon nu se curăţiseră, și au mincat Paștele nu după 
cele scrise. Dar Ezechia s'a rugat pentru ei, zicînd: “Dom- 
nul, care este bun, să ierte pe toţi cei ce și-au pus inima să 

caute pe Domnul, Dumnezeul părinţilor lor, măcar că n'au fă- 
cut sfînta curăţire!” Domnul a ascultat pe Ezechia, și a iertat 
poporul. Astfel copiii lui Israel, cari se aflau la Ierusalim, au 
prăznuit sărbătoarea azimilor, șapte zile, cu mare bucurie. Și, 
în fiecare zi, Leviţii și preoţii lăudau pe Domnul cu instrumente 
cari răsunau în cinstea Lui. Ezechia a vorbit inimii tuturor 
Leviţilor, cari arătau o mare pricepere pentru slujba Domnu- 
lui. Șapte zile au mîncat dobitoacele jertfite, aducînd jertfe de 
mulțămire, și lăudînd pe Domnul, Dumnezeul părinților lor. 
Toată adunarea a fost de părere să mai prăznuiască alte șapte 
zile. Și au prăznuit cu bucurie încă șapte zile. Căci Ezechia, 
împăratul lui Iuda, dăduse adunării o mie de viței și șapte mii 
de oi, iar căpeteniile i-au dat o mie de viței și zece mii de oi, 
și mulți preoţi se sfinţiseră. Și s'a bucurat toată adunarea 
lui Iuda, și preoţii și Leviţii, și tot poporul venit din Israel, 
și străinii veniţi din ţara lui Israel sau așezați în Iuda. A 
fost mare veselie la Ierusalim. De pe vremea lui Solomon, fiul 
lui David, împăratul lui Israel, nu mai fusese la Ierusalim așa 
ceva. Preoţii și Leviţii s'au sculat și au binecuvîntat poporul. 
Glasul lor a fost auzit, și rugăciunea lor a ajuns pînă la ceruri, 
pînă la locuința sfîntă a Domnului. 


Cînd s'au isprăvit toate acestea, toţi cei din Israel cari erau 
de faţă au plecat în cetăţile lui Iuda, și au sfărîmat stilpii idol- 
ești, au tăiat Astarteele, și au surpat de tot înălțimile și altarele 
din tot Iuda și Beniamin și din Efraim și Manase. Apoi toți 
copiii lui Israel s'au întors în cetăţile lor, fiecare la moșia lui. 
Ezechia a așezat din nou cetele preoţilor și Leviţilor, după șirul 
lor, fiecare după slujbele sale, preoţi și Leviţi, pentru arderile 
de tot și jertfele de mulțămire, pentru slujbă, pentru cîntări și 
laude, la porţile taberii Domnului.  "mpăratul a dat o parte 
din averile lui pentru arderi de tot, pentru arderile de tot de 
dimineață și de seară, și pentru arderile de tot din zilele de 
Sabat, de lună nouă și de sărbători, cum este scris în legea 
Domnului. Şi a poruncit poporului, locuitorilor lerusalimu- 
lui, să dea preoţilor și Leviţilor partea cuvenită lor, ca să ţină 
cu scumpătate legea Domnului. Cînd a ieșit porunca aceasta, 
copiii lui Israel au dat din belșug cele dintii roade de grîu, de 

must, de untdelemn, de miere, și din toate roadele de pe cîmp; 
au adus din belșug și zeciuiala din toate. Tot odată, copiii 
lui Israel și Iuda, cari locuiau în cetăţile lui Iuda, au dat ze- 
ciuiala din boi și oi, și zeciuiala din lucrurile sfinte cari erau 
închinate Domnului, Dumnezeului lor, și au făcut mai multe 
grămezi. Au început să facă grămezile în luna a treia, și au 
isprăvit în luna a șaptea.  Ezechia și căpeteniile au venit să 
vadă grămezile, și au binecuvîntat pe Domnul și pe poporul 
Său Israel. Şi Ezechia a întrebat pe preoţi și pe Leviţi de 
grămezile acestea. Atunci marele preot Azaria, din casa lui 
Tadoc, i-a răspuns: “De cînd au început să se aducă darurile 
în Casa Domnului, noi am mîncat, ne-am săturat, și a mai ră- 
mas mult, căci Domnul a binecuvîntat pe poporul Său. Și iată 
ce mare grămadă a mai rămas!”  Ezechia a dat poruncă să 
pregătească niște cămări în Casa Domnului; și le-au pregătit. 
Au adus în ele cu credincioșie darurile de mîncare, zeciuiala, 
și lucrurile sfinte. Levitul Conania avea grija lor, și fratele 
său Șimei era al doilea după el. Iehiel, Azazia, Nahat, Asael, 
lerimot, lozabad, Eliel, Ismachia, Mahat și Benaia erau în- 
trebuințaţi supt cîrmuirea lui Conania și a fratelui său Șimei, 
după porunca împăratului Ezechia și a lui Azaria, căpetenia 
Casei lui Dumnezeu.  Levitul Core, fiul lui Imna, ușier în 
partea de răsărit, avea grijă de darurile de bună voie aduse lui 
Dumnezeu, ca să împartă ce era adus Domnului prin ridicare 
și lucrurile prea sfinte. "n cetăţile preoțești, Eden, Miniamin, 
Iosua, Șemaia, Amaria și Șecania erau puși supt cîrmuirea, lui 
ca să împartă cu credincioșie fraţilor lor, mari și mici, partea 
cuvenită. lor, după cetele lor; celor de parte bărbătească, în- 
scriși dela vîrsta de trei ani în sus; tuturor celor ce intrau 
zilnic în Casa Domnului ca să-și facă slujba după însărcinările 
și după cetele lor; preoţilor înscriși după casele lor părintești, 
și Leviţilor dela douăzeci de ani în sus, după slujbele și după 
cetele lor: la toată adunarea preoţilor și Leviţilor înscriși cu 
toţi pruncii lor, cu nevestele lor, cu fiii și fiicele lor, căci erau 
fără prihană în împărţirea lucrurilor sfinte. Și pentru fiii lui 
Aaron, preoţii, cari locuiau la ţară în împrejurimile cetăților 
lor, erau în fiecare cetate oameni numiţi anume, ca să împartă 

părțile cuvenite tuturor celor de parte bărbătească din preoți 
și tuturor Leviților înscriși. lată ce a făcut Ezechia în tot 
Iuda. El a făcut ce este bine, ce este drept, ce este adevărat, 
înaintea Domnului, Dumnezeului său. A lucrat cu toată in- 
ima, și a izbutit în tot ce a făcut pentru Casa lui Dumnezeu, 
pentru lege și pentru porunci, ca să caute pe Dumnezeul său. 


După aceste lucruri și după aceste fapte de credincioșie, 
a venit Sanherib, împăratul Asiriei, care a pătruns în Iuda, 
și a împresurat cetăţile întărite, cu gînd să pună mîna pe ele. 
Ezechia, văzînd că a venit Sanherib și că are de gînd să înceapă 
lupta împotriva lerusalimului, s'a sfătuit cu căpeteniile sale și 
cu oamenii lui cei viteji, ca să astupe izvoarele de apă cari erau 
afară din cetate. Și ei au fost de părerea lui. S'au strîns o 
mulțime de oameni, și au astupat toate izvoarele și pîrîul care 
curge prin mijlocul ținutului aceluia. “Pentruce”, ziceau ei, 
“să găsească împărații Asiriei, la venirea lor, ape din belșug?” 
Ezechia s'a îmbărbătat; a zidit din nou zidul care era stricat 
și l-a ridicat pînă la turnuri. A mai zidit un alt zid în afară, 
a întărit Milo în cetatea lui David, și a pregătit o mulțime de 
arme și de scuturi. A pus căpetenii de război peste popor, și 
i-a adunat la el pe locul deschis dela poarta cetăţii. Vorbindu- 
le inimii, a zis:  “ntăriţi-vă și îmbărbătaţi-vă. Nu vă temeţi 
și nu vă spăimîntaţi înaintea împăratul Asiriei și înaintea în- 
tregei mulțimi care este cu el; căci cu noi sînt mai mulți decît 
cu el. Cu el este un braţ de carne, dar cu noi este Domnul, 
Dumnezeul nostru, care ne va ajuta și va lupta pentru noi.” 
Poporul a avut încredere în cuvintele lui Ezechia, împăratul 
lui Iuda. După aceea, Sanherib, împăratul Asiriei, a trimes 
pe slujitorii săi la Ierusalim, pe cînd era înaintea Lachisului cu 
toate puterile lui; i-a trimes la Ezechia, împăratul lui Iuda, și 
la toţi cei din Iuda cari erau la Ierusalim, să le spună: “Aşa 
vorbește Sanherib, împăratul Asiriei: “Pe ce se bizue încred- 
erea voastră, de staţi împresuraţi la Ierusalim? Oare nu vă 
amăgește Ezechia, ca să vă dea morții prin foamete și prin 
sete, cînd zice: “Domnul, Dumnezeul nostru, ne va scăpa din 
mîna împăratului Asiriei?” Oare nu Ezechia a îndepărtat 
înălțimile și altarele Domnului, și a dat porunca aceasta lui 

Iuda și Ierusalimului: “Să vă închinați numai unui altar, și 
să aduceți tămiie numai pe el?” Nu știți ce am făcut noi, 
eu și părinții mei, tuturor popoarelor celorlalte țări? Dum- 
nezeii neamurilor acestor țări au putut ei să le izbăvească țările 
din mîna mea? Care dintre toți dumnezeii acestor neamuri 
pe cari le-au nimicit părinții mei, a putut să izbăvească pe 
poporul lui din mîna mea, pentruca să vă poată izbăvi Dum- 
nezeul vostru din mîna mea? Să nu vă amăgească Ezechia dar 
și să nu vă înșele astfel; nu vă încredeţi în el! Căci dumnezeul 
niciunui neam, niciunei împărăţii n'a putut să izbăvească pe 
poporul lui din mîna mea și din mîna părinților mei: cu cât 
mai puţin vă va izbăvi Dumnezeul vostru din mîna mea!” 
Slujitorii lui Sanherib au mai vorbit și alte lucruri împotriva 
Domnului Dumnezeu, și împotriva robului Său Ezechia. Și a 
trimes o scrisoare batjocoritoare pentru Domnul, Dumnezeul 
lui Israel, vorbind astfel împotriva Lui: “După cum dumnezeii 
neamurilor celorlalte țări n'au putut să izbăvească pe poporul 
lor din mîna mea, tot așa nici Dumnezeul lui Ezechia nu va 
izbăvi pe poporul Său din mîna mea.  Slujitorii lui Sanherib 
au strigat cu glas tare în limba evreiască, pentruca să arunce 
groaza și spaima în poporul din Ierusalim, care era pe zid, și să 
poată pune astfel stăpînire pe cetate. Au vorbit despre Dum- 
nezeul Ierusalimului ca despre dumnezeii popoarelor pămîn- 
tului, cari sînt lucrarea mînilor omenești. "mpăratul Ezechia 
și proorocul Isaia, fiul lui Amoţ, au început să se roage pen- 
tru lucrul acesta și au strigat către cer. Atunci Domnul a 
trimes un înger care a nimicit în tabăra împăratului Asiriei pe 
toţi vitejii, domnitorii și căpeteniile. Și împăratul s'a întors 
rușinat în ţara lui. A intrat în casa dumnezeului său, și cei 
ce ieșiseră din coapsele lui l-au ucis acolo cu sabia. Astfel 
a scăpat Domnul pe Ezechia și pe locuitorii Ierusalimului din 
mîna lui Sanherib, împăratul Asiriei, și din mîna tuturor, și i-a 
ocrotit împotriva celor ce-i împresurau. Mulţi au adus Dom- 
nului daruri în Ierusalim, și au adus daruri bogate lui Ezechia, 
împăratul lui Iuda, care de atunci s'a înălțat ’n vremea, aceea, 
Ezechia a fost bolnav de moarte. El a făcut o rugăciune Dom- 
nului. Domnul i-a vorbit, și i-a dat un semn. Dar Ezechia 

n’a răsplătit binefacerea pe care a primit-o, căci i s'a îngîmfat 
inima. Mînia Domnului a venit peste el, peste Iuda și peste 
Ierusalim. Atunci Ezechia s'a smerit din mîndria lui, împre- 
ună cu locuitorii Ierusalimului, și minia Domnului n'a venit 
peste ei în timpul vieţii lui Ezechia.  Ezechia a avut multe 
bogății și multă slavă. Și-a făcut vistierii de argint, de aur, de 
pietre scumpe, de mirodenii, de scuturi, și de toate lucrurile 
cari se pot dori; hambare pentru roadele de grîu, de must și de 
untdelemn, grajduri pentru tot felul de vite, și staule pentru 
oi. Și-a zidit cetăţi, și a avut belșug de boi și de oi; căci Dum- 
nezeu îi dăduse multe avuţii. Tot Ezechia a astupat și gura de 
sus a apelor Ghihon, și le-a adus în jos spre apus de cetatea lui 
David. Ezechia a izbutit în toate lucrările lui. "'nsă, cînd au 
trimes căpeteniile Babilonului soli la el să întrebe de minunea 
care avusese loc în ţară, Dumnezeu l-a părăsit ca să-l încerce, 
pentruca, să cunoască tot ce era în inima lui. Celelalte fapte 
ale lui Ezechia, și faptele lui evlavioase, sînt scrise în vedenia 
proorocului Isaia, fiul lui Amot, în cartea împăraţilor lui Iuda 
și Israel.  Ezechia a adormit cu părinţii săi, și l-au îngropat 
în cel mai bun loc al mormintelor fiilor lui David. Tot Iuda și 
locuitorii lerusalimului i-au dat cinste la moarte. Și, în locul 
lui, a domnit fiul său Manase. 


Manase avea, doisprezece ani cînd a ajuns împărat, și a dom- 
nit cincizeci și cinci de ani la Ierusalim. El a făcut ce este 
rău înaintea Domnului, după urîciunile neamurilor pe cari le 
izgonise Domnul dinaintea copiilor lui Israel. A zidit iarăș 
înălțimile pe cari le dărîmase tatăl său Ezechia. A ridicat 
altare Baalilor, a făcut idoli Astarteei, și s'a închinat înaintea 
întregei oștiri a cerurilor și i-a slujit. A zidit altare în Casa 
Domnului, măcar că Domnul zisese: “n Ierusalim va fi Nu- 
mele Meu pe vecie.” A zidit altare întregei oștiri a cerurilor, 
în cele două curți ale Casei Domnului. Şi-a trecut fiii prin 
foc în valea fiilor lui Hinom; umbla cu descîntece și vrăjitorii, 
și tinea la el oameni cari chemau duhurile și cari-i spuneau 
viitorul. A făcut din ce în ce mai mult ce este rău înaintea 
Domnului, ca să-L mînie. A pus chipul cioplit al idolului pe 
care-l făcuse, în Casa lui Dumnezeu, despre care Dumnezeu 

spusese lui David și fiului său Solomon: “n casa aceasta, și în 
Ierusalim, pe care l-am ales din toate seminţiile lui Israel "mi 
voi pune Numele pe vecie. Nu voi mai strămuta pe Israel din 
țara pe care am dat-o părinților voştri, numai să caute să îm- 
plinească, tot ce le-am poruncit, după toată legea, învățăturile 
și poruncile date prin Moise.” Dar Manase a fost pricina 
că Iuda și locuitorii Ierusalimului s'au rătăcit și au făcut rău 
mai mult decît neamurile pe cari le nimicise Domnul dinaintea 
copiilor lui Israel. Domnul a vorbit lui Manase și poporului 
său, dar ei n'au vrut să asculte. Atunci Domnul a trimes 
împotriva, lor pe căpeteniile oștirii împăratului Asiriei, cari au 
prins pe Manase și l-au pus în lanţuri. L-au legat cu lanţuri de 
aramă, și l-au dus la Babilon. Cînd a fost la strimtoare, s'a 
rugat Domnului, Dumnezeului lui, și s'a smerit adînc înaintea 
Dumnezeului părinţilor săi. I-a făcut rugăciuni; și Domnul, 
lăsîndu-Se înduplecat, i-a ascultat cererile, și l-a adus înapoi 
la Ierusalim în împărăţia lui. Și Manase a cunoscut că Dom- 
nul este Dumnezeu. După aceea, a zidit afară din cetatea 
lui David, la apus, spre Ghihon în vale, un zid care se întin- 
dea pînă la poarta peștilor și cu care a înconjurat dealul, și 
l-a făcut foarte înalt. A pus și căpetenii de război în toate 
cetăţile întărite ale lui luda. A înlăturat din Casa Domnului 
dumnezeii străini și idolul Astarteei, a dărîmat toate altarele 
pe cari le zidise pe muntele Casei Domnului și la Ierusalim, 
și le-a aruncat afară din cetate. A așezat din nou altarul 
Domnului, a adus pe el jertfe de mulțămire și de laudă, și a 
poruncit lui Iuda să slujească Domnului, Dumnezeului lui Is- 
rael. Poporul jerttea tot pe înălțimi, dar numai Domnului 
Dumnezeului său. Celelalte fapte ale lui Manase, rugăciunea 
lui către Dumnezeul lui, și cuvintele proorocilor, cari i-au vor- 
bit în Numele Domnului, Dumnezeul lui Israel, sînt scrise în 
faptele împăraţilor lui Israel. Rugăciunea lui și felul în care l- 
a ascultat Dumnezeu, păcatele și nelegiuirile lui, locurile unde 
a zidit înălţimi și a înălţat idoli Astarteei și chipuri cioplite, 
înainte de a se smeri, sînt scrise în cartea lui Hozai. Manase 
a adormit cu părinţii săi, și a fost îngropat în casa lui. Și, în 
locul lui, a domnit fiul său Amon. Amon avea douăzeci și doi 


10 
11 


12 


13 


14 


15 


16 


17 
18 


19 


20 


21 


22 


23 


24 


10 


11 


33. 22-34. 11 II CRONICI 716 


de ani cînd a ajuns împărat, și a domnit doi ani la Ierusalim. 
El a făcut ce este rău înaintea Domnului, cum făcuse tatăl său 
Manase. A adus jertfe tuturor chipurilor cioplite pe cari le 
făcuse tatăl său Manase, și le-a slujit. Și nu s'a smerit înain- 
tea Domnului, cum se smerise tatăl său Manase, căci Amon 
s'a făcut din ce în ce mai vinovat.  Slujitorii lui au uneltit 
împotriva lui, și l-au omorît în casa lui. Dar poporul ţării a 
ucis pe toţi cei ce uneltiseră împotriva împăratului Amon. Și, 
în locul lui, poporul ţării a pus împărat pe fiul său Iosia. 


Iosia avea opt ani cînd a ajuns împărat, și a domnit treizeci 
și unu de ani la Ierusalim. Ela făcut ce este bine înaintea 
Domnului și a umblat în căile tatălui său David: nu s'a abă- 
tut dela ele nici la dreapta nici la stînga. "n al optulea an al 
domniei lui, pe cînd era încă tînăr, a început să caute pe Dum- 
nezeul tatălui său David. Și în doisprezecelea an, a început să 
curăţească Iuda și Ierusalimul de înălțimi, de idolii Astarteei, 
de chipuri cioplite și de chipuri turnate. Au dărîmat înaintea 
lui altarele Baalilor, și au tăiat stilpii închinaţi soarelui, cari 
erau deasupra lor; a sfărîmat idolii Astarteei, chipurile cio- 
plite și chipurile turnate, le-a făcut praf, a presărat praful pe 
mormintele celor ce le aduseseră jertfe, și a ars oasele preoților 
pe altarele lor. Astfel a curăţit Iuda și Ierusalimul. ’n cetăţile 
lui Manase, lui Efraim, lui Simeon, și chiar lui Neftali, pre- 
tutindeni, în mijlocul dărîmăturilor lor, a dărimat altarele, a 
făcut bucăţi idolii Astarteei și chipurile cioplite, le-a făcut praf, 
și a tăiat toţi stilpii închinaţi soarelui în toată ţara lui Israel. 
Apoi s'a întors la Ierusalim. ’n al optsprezecelea an al dom- 
niei lui, dupăce a curăţit ţara și casa, a trimes pe Șafan, fiul lui 
Aţalia, pe Maaseia, căpetenia cetăţii și pe loah, fiul lui loahaz, 
arhivarul, să dreagă casa Domnului, Dumnezeului său. S'au 
dus la marele preot Hilchia, și au dat argintul adus în Casa 
lui Dumnezeu, pe care-l strinseseră Leviţii păzitori ai pragului, 
dela Manase și Efraim, și dela toată cealaltă parte a lui Israel, 
și dela tot Iuda și Beniamin și dela locuitorii Ierusalimului. 
L-au dat în mînile meșterilor însărcinaţi cu facerea lucrării în 
Casa Domnului. Aceștia l-au dat lucrătorilor cari munceau 
la dregerea Casei Domnului, iar ei l-au dat timplarilor și zi- 

darilor, ca să cumpere pietre cioplite și lemne pentru grinzi și 
pentru căptușitul clădirilor pe cari le stricaseră împărații lui 
Iuda. Oamenii aceștia au lucrat cinstit în lucrul lor. Erau 
puși supt privegherea lui lahat și Obadia, Leviţi din fiii lui 
Merari, și a lui Zaharia și Meșulam, din fiii Chehatiţilor. Toţi 
aceia Aia e Leviţi, cari știau să cînte bine, vegheau asupra 
lucrărilor și cîrmuiau pe toţi lucrătorii cari aveau de făcut felu- 
rite lucrări. Mai erau și alți Leviţi, logofeţi, dregători și ușieri. 
'n clipa cînd au scos argintul care fusese adus în Casa Dom- 
nului, preotul Hilchia a găsit cartea Legii Domnului, dată prin 
Moise. Atunci Hilchia a luat cuvîntul și a zis logofătului 
Șafan: “Am găsit cartea Legii în Casa Domnului.” Și Hilchia 
a dat lui Șafan cartea. Şafan a adus împăratului cartea. Și 
cînd a dat socoteală împăratului, a zis: “Slujitorii tăi au făcut 
tot ce li s'a poruncit. Au strîns argintul care se afla în Casa 
Domnului, și l-au dat în mîinile priveghetorilor și lucrătorilor.” 
Logofătul Pani a mai spus împăratului: “Preotul Hilchia mi- 
a dat o carte.” Și Șafan a citit-o înaintea împăratului. Cînd 
a auzit împăratul cuvintele Legii, și-a sfișiat hainele. Și îm- 
păratul a dat următoarea poruncă lui Hilchia, lui Ahicam, fiul 
lui Șafan, lui Abdon, fiul lui Mica, lui Șafan, logofătul, și lui 
Asaia, slujitorul împăratului:  “Duceţi-vă și întrebaţi pe Dom- 
nul pentru mine și pentru rămășița lui Israel și Iuda, cu privire 
la cuvintele cărţii acesteia care s'a găsit. Căci mare mînie s'a 
vărsat peste noi din partea Domnului, pentrucă părinţii noștri 
n'au ţinut cuvîntul Domnului, și n'au împlinit tot ce este scris 
în cartea aceasta.  Hilchia și cei trimiși de împărat s'au dus 
la proorocița Hulda, nevasta lui Șalum, fiul lui Tochehat, fiul 
lui Hasra, străjerul veșmintelor. Ea locuia la Ierusalim, în 
cealaltă mahala a cetăţii. Dupăce au spus ce aveau de spus, 
ea le-a răspuns: “Așa vorbește Domnul Dumnezeul lui Israel: 
“Spuneţi omului care v'a trimes la mine: “Așa vorbește Dom- 
nul: “lată, voi trimete nenorociri peste locul acesta ȘI peste 
locuitorii lui, și anume toate blestemele scrise în cartea care 
s'a citit înaintea împăratului lui Iuda.  Pentrucă M'au părăsit 
și au adus tămilie altor dumnezei, mîniindu-Mă prin toate lu- 
crările mînilor lor, mînia Mea s'a vărsat asupra acestui loc, și 

nu se va stinge.” Dar să spuneți împăratului lui Iuda care 
v’a trimes să întrebaţi pe Domnul: “Așa vorbește Domnul, 
Dumnezeul lui Israel, cu privire la cuvintele pe cari le-ai auzit: 
“Pentrucă ţi s'a înduioșat inima, pentrucă te-ai smerit înaintea 
lui Dumnezeu, cînd ai auzit cuvintele rostite de El împotriva 
acestui loc și împotriva locuitorilor lui, pentrucă te-ai smerit 
înaintea Mea, pentrucă ţi-ai sfișiat hainele și ai plins înaintea 
Mea, și Eu, am auzit, -zice Domnul. - lată, te voi stringe 
lîngă părinţii tăi, vei fi adăugat în pace în mormîntul tău și nu 
vei vedea, cu ochii tăi toate nenorocirile pe cari le voi trimete 
peste locul acesta și peste locuitorii lui.” Ei au adus împărat- 
ului răspunsul acesta. 'mpăratul a strîns pe toţi bătrinii din 
Iuda și din Ierusalim. Apoi s'a suit la Casa Domnului, cu 
toţi oamenii lui Iuda și cu locuitorii Ierusalimului, cu preoții 
și Leviţii, și cu tot poporul, dela cel mai mare pînă la cel 
mai mic. A citit înaintea lor toate cuvintele cărţii legămin- 
tului, care se găsise în casa Domnului.  "mpăratul stătea pe 
scaunul lui împărătesc, și a încheiat legămînt înaintea Domnu- 
lui, îndatorindu-se să urmeze pe Domnul și să păzească porun- 
cile Lui, învăţăturile Lui, și legile Lui, din toată inima și din 
tot sufletul lui, și să împlinească cuvintele legămîntului, scrise 
în cartea aceasta. Și a făcut să intre în legămînt toţi cei ce se 
aflau la Ierusalim și în Beniamin. Și locuitorii Ierusalimului au 
lucrat după legămîntul lui Dumnezeu, legămiîntul Dumnezeu- 
lui părinţilor lor. Iosia a îndepărtat toate uriciunile din toate 
țările copiilor lui Israel, și a făcut ca toţi cei ce se aflau în Israel 
să slujească Domnului, Dumnezeului lor. n tot timpul vieţii 
lui, nu s'au abătut dela Domnul, Dumnezeul părinţilor lor. 


Iosia a prăznuit Paștele în cinstea Domnului la Ierusalim, 
și au jertfit Paștele în a patrusprezecea zi a lunii întîi. A pus 
pe preoţi în slujbele lor, și i-a îmbărbătat la slujba Casei Dom- 
nului. A zis Leviţilor, cari învățau pe tot Israelul și cari erau 
închinaţi Domnului: “Puneţi chivotul sfint în casa pe care a 
zidit-o Solomon, fiul lui David, împăratul lui Israel. N'aveţi 
să-l mai purtaţi pe umeri. Slujiţi acum Domnului, Dumnezeu- 
lui vostru, și poporului Său, Israel. Pregătiţi-vă, după casele 
voastre părintești, după cetele voastre, cum au rinduit prin 

scris David, împăratul lui Israel, și fiul său Solomon. Luati- 
vă locurile în sfîntul locaș, după feluritele case părintești ale 
fraţilor voştri, fiii poporului, și după înșiruirea caselor părin- 
teşti ale Leviţilor.  Jertfiţi Paștele, sfinţiţi-vă, și pregătiţi-le 
pentru fraţii voștri, întocmai după cuvîntul Domnului, rostit 
prin Moise.” Josia a dat oamenilor poporului, tuturor celor 
ce se aflau acolo, miei și capre în număr de treizeci de mii, 
toţi pentru Paște, și trei mii de boi. Aceștia au fost luaţi d 
averile împăratului. Căpeteniile lui au făcut de bună voie 
un dar poporului, preoţilor și Leviţilor. Hilchia, Zaharia și 
lehiel, mai marii Casei lui Dumnezeu, au dat preoţilor, pentru 
Paște, două mii șase sute de miei și trei sute de boi. Cona- 
nia, Șemaia și Netaneel, fraţii săi, Hașabia, Ieiel și lozabad, 
capii Leviţilor, au dat Leviţilor, pentru Paște, cinci mii de 
miei și cinci sute de boi. Astfel s'a întocmit slujba, și pre- 
oţii și Leviţii și-au luat locul, după cetele lor, după porunca 
împăratului. Au jertfit Paştele. Preoţii au stropit sîngele pe 
care-l luau din mîna Leviţilor, Și Leviţii au jupuit vitele de 
piele. Au pus deoparte arderile de tot, ca să le dea cetelor 
caselor părintești ale oamenilor din popor, ca să le aducă Dom- 
nului, cum este scris în cartea lui Moise. Tot așa au făcut și 
cu boii. Au fiert Paștele la foc, după orînduială, și au fiert 
lucrurile sfinte în cazane, căldări și tigăi. Și le-au împărțit în 
grabă la tot poporul. Apoi au pregătit ce era pentru ei și 
pentru preoţi, căci preoţii, fiii lui Aaron, au avut treabă pînă 
noaptea cu aducerea, arderilor de tot și a grăsimilor. De aceia 
au pregătit Leviţii pentru ei și pentru preoţi, fiii lui Aaron. 
Ciîntăreţii, fiii lui Asaf, stăteau la locul lor, după rînduiala lui 
David, lui Asaf, lui Heman, și lui ledutun, văzătorul împărat- 
ului. Ușierii deasemenea erau la fiecare ușă. N'au avut nevoie 
să se abată dela slujba lor, căci fraţii lor Leviţii au pregătit 
ce era pentru ei. Astfel a fost întocmită în ziua aceea toată 
slujba Domnului, ca să prăznuiască Paștele și să aducă arderile 
de tot pe altarul Domnului, după porunca împăratului Iosia. 
Copiii lui Israel, cari se aflau acolo, au prăznuit Paștele în 
acelaș timp și sărbătoarea azimilor șapte zile. Nicio sărbă- 
toare a Paștelor nu mai fusese prăznuită ca aceasta în Israel 

din zilele proorocului Samuel. Și niciunul din împäratii lui 
Israel nu mai prăznuise Paşte ca cele pe cari le-au prăznuit 
Iosia, preoții și Leviţii, tot Iuda și Israelul cari se aflau acolo, 
și locuitorii Ierusalimului. "n al optsprezecelea an al domniei 
lui Iosia au fost prăznuite Paștele acestea. După toate aceste 
lucruri, după ce a dres Iosia Casa Domnului, Neco, împăratul 
Egiptului, s'a suit să lupte împotriva Carchemișului pe Eu- 
frat. Iosia i-a ieșit înainte. Și Neco i-a trimes soli să-i spună: 
“Ce am eu cu tine, împăratul lui luda? Nu împotriva ta vin 
astăzi; ci împotriva unei case cu care sînt în război. Și Dum- 
nezeu mi-a spus să mă grăbesc. Nu te împotrivi lui Dumnezeu, 
care este cu mine, ca să nu te nimicească.” Dar Iosia nu s'a 
întors dela el, ci și-a schimbat hainele, ca să lupte împotriva 
lui, fără să asculte cuvintele lui Neco, cari veneau din gura lui 
Dumnezeu. A înaintat la luptă în valea Meghido. Arcașii 
au tras asupra împăratului Iosia, și împăratul a zis slujitorilor 
săi: “Luaţi-mă, căci sînt greu rănit.”  Slujitorii l-au luat din 
car, l-au pus într'un alt car al lui, și l-au adus la Ierusalim. A 
murit, și a fost îngropat în mormîntul părinţilor săi. Tot Iuda 
și Ierusalimul au plins pe Iosia. Ieremia a făcut un cîntec de 
jale pentru Iosia. Toţi cîntăreţii și toate cîntărețele au vorbit 
de Iosia în cîntecele lor de jale pînă în ziua de azi, și au ajuns 
o datină în Israel. Cîntările acestea sînt scrise în “Cîntecele 
de jale.” Celelalte fapte ale lui Iosia, și faptele lui evlavioase, 
făcute așa cum poruncește Legea Domnului, cele dintii și cele 
de pe urmă fapte ale lui, sînt scrise în cartea împăraţilor lui 
Israel și Iuda. 


Poporul ţării a luat pe loahaz, fiul lui Iosia, și l-a pus îm- 
părat în locul tatălui său la Ierusalim.  loahaz avea douăzeci 
și trei de ani cînd a ajuns împărat, și a domnit trei luni la 
Ierusalim. ’mpăratul Egiptului l-a dat jos de pe scaunul de 
domnie în lerusalim, și a pus peste ţară un bir de o sută de 
talanţi de argint și de un talant de aur. "mpăratul Egiptului a 
pus împărat peste Iuda și peste Ierusalim pe Eliachim, fratele 
lui loahaz, și i-a schimbat numele în Ioiachim. Neco a luat pe 
fratele său loahaz, și l-a dus în Egipt. Ioiachim avea douăzeci 
și cinci de ani cînd a ajuns împărat, și a domnit unsprezece 

ani la Ierusalim. El a făcut ce este rău înaintea Domnului, 
Dumnezeului său. Nebucadnețar, împăratul Babilonului, s'a 
suit împotriva lui, și l-a legat cu lanţuri de aramă ca să-l ducă 
la Babilon.  Nebucadneţar a dus la Babilon unelte din Casa 
Domnului, și le-a pus în casa lui în Babilon. Celelalte fapte 
ale lui Ioiachim, uriciunile pe cari le-a săvirșit, și răul ce se 
afla în el, sînt scrise în cartea împăraţilor lui Israel și Iuda. 
Și, în locul lui, a domnit fiul său loiachin. Ioiachin avea optl 
ani cînd a ajuns împărat, și a domnit trei luni și zece zile la 
Ierusalim. El a făcut ce este rău înaintea Domnului. ’n anul 
următor, împăratul Nebucadneţar l-a dus la Babilon împre- 
ună cu uneltele scumpe ale Casei Domnului. Și a pus împărat 
peste Iuda și peste Ierusalim pe Zedechia, fratele lui Ioiachin. 
Zedechia avea douăzeci și unu de ani cînd a ajuns împărat, și 
a domnit unsprezece ani la Ierusalim. El a făcut ce este rău 
înaintea Domnului, Dumnezeului său; și nu s'a smerit înain- 
tea proorocului Ieremia, care-i vorbea din partea Domnului. 
S'a răsculat chiar împotriva împăratului Nebucadneţar, care-l 
pusese să jure pe Numele lui Dumnezeu. Și-a înțepenit gru- 
mazul și și-a învirtoșat inima, pînă acolo încît nu s'a întors 
la Domnul, Dumnezeul lui Israel. Toate căpeteniile preoților 
și poporul au înmulţit și ei fărădelegile, după toate uriciunile 
neamurilor; și au pîngărit Casa Domnului, pe care o sfințise 
EI în Ierusalim. Domnul, Dumnezeul părinţilor lor, a dat din 
vreme trimișilor Săi însărcinarea să-i înștiințeze, căci voia să 
cruțe pe poporul Său și locașul Său. Dar ei și-au bătut joc 
de trimeșii lui Dumnezeu, l-au nesocotit cuvintele, și au ris de 
proorocii Lui, pînă cînd miînia Domnului împotriva poporului 
Său a ajuns fără leac. Atunci Domnul a făcut să se suie îm- 
potriva lor împăratul Haldeilor, și a ucis cu sabia pe tinerii lor 
în casa locașului lor celui sfînt. N'a cruțat nici pe tînăr, nici pe 
tînără, nici pe bătrin, nici pe omul gîrbov supt povara perilor 
albi, ci a dat totul în mîna lui. Nebucadneţar a dus la Babilon 
toate uneltele din Casa Domnului, mari și mici, vistieriile Ca- 
sei Domnului, și vistieriile împăratului și ale căpeteniilor lui. 
Au ars Casa lui Dumnezeu, au dărîmat zidurile lerusalimu- 
lui, au pus foc tuturor caselor lui și au nimicit toate lucrurile 

scumpe. Pe cei ce au scăpat de sabie, Nebucadneţar i-a dus 
prinși la Babilon. Ei i-au fost supuși, lui și fiilor lui, pină la 
stăpînirea împărăției Perșilor, ca să se împlinească cuvîntul 
Domnului rostit prin gura lui Ieremia; pînăce ţara și-a ţinut 
Sabatele ei și s'a odihnit tot timpul cît a fost pustiită, pînă 
la împlinirea, celor șaptezeci de ani. ’n cel dintii an al lui 
Cir, împăratul Perșilor, ca să se împlinească cuvîntul Domnu- 
lui rostit prin gura lui leremia, Domnul a trezit duhul lui Cir, 
împăratul Perșilor, care a pus să se facă prin viu grai și prin 
scris această vestire în toată împărăţia lui: “Aşa vorbește 
Cir, împăratul Perșilor: “Domnul, Dumnezeul cerurilor, mi-a 
dat toate împărăţiile pămîntului, și mi-a poruncit să-l zidesc 
o casă la Jerusalim în Iuda. Cine dintre voi este din poporul 
Lui? Domnul, Dumnezeul lui, să fie cu el, și să plece!” 


EZRA 


n cel dintîi an al lui Cir, împăratul Perșilor, ca să se împlin- 
ească cuvîntul Domnului rostit prin gura lui Ieremia, Domnul 
a trezit duhul lui Cir, împăratul Perșilor, care a pus să se facă 
prin viu grai și prin scris vestirea aceasta în toată împărăţia 
lui: Aşa vorbește Cir, împăratul Perșilor: “Domnul, Dum- 
nezeul cerurilor mi-a dat toate împărăţiile pămîntului, și mi-a 
poruncit; să-l zidesc o casă la Ierusalim în Iuda. Cine dintre 
voi este din poporul Lui? Dumnezeul lui să fie cu el, și să 
se suie la Ierusalim în Iuda și să zidească acolo Casa Domnu- 
lui, Dumnezeului lui Israel! El este adevăratul Dumnezeu, care 
locuiește la Ierusalim. Ori unde locuiesc rămășițe din poporul 
Domnului, oamenii din locul acela să le dea argint, aur, avere, 
și vite, pe lîngă daruri de bunăvoie pentru Casa lui Dum- 
nezeu, care este la Ierusalim!” Capii de familie din Iuda și 
Beniamin, preoţii și Leviţii, și anume toţi aceia al căror duh l-a 
trezit Dumnezeu, s'au sculat să meargă să zidească la Ierusalim 
Casa Domnului. Şi toţi cei dimprejurul lor le-au dat lucruri 
de argint, de aur, avere, vite, și lucruri scumpe, afară de toate 
darurile de bună voie. ’mpăratul Cir a dat înapoi uneltele 
Casei Domnului, pe cari le luase Nebucadneţar din Ierusalim 
și le pusese în casa dumnezeului său. Cir, împăratul Perșilor, 
le-a scos prin Mitredat, vistiernicul, care le-a dat lui Șeșbaţar 
(Zorobabel), voevodul lui Iuda. Iată-le numărul: treizeci de 
lighene de aur, o mie de lighene de argint, douăzeci și nouă 
de cuțite, treizeci de potire de aur, patrusute zece potire de 
argint de mîna a doua, și o mie de alte unelte. Toate lu- 
crurile de aur și de argint erau în număr de cinci mii patru 
sute. Șeșbaţar a adus tot din Babilon la Ierusalim, împreună 
cu cei ce s'au întors din robie. 

lată oamenii din ţară, cari s'au întors din robie, și anume 
aceia pe cari îi luase Nebucadneţar, împăratul Babilonului, 
robi la Babilon, și cari s'au întors la Ierusalim și în Iuda, 
fiecare în cetatea lui. Au plecat cu Zorobabel, Iosua, Neemia, 

Seraia, Reelaia, Mardoheu, Bilșan, Mispar, Bigvai, Rehum, 
Baana. Numărul bărbaţilor din poporul lui Israel: fiii lui 
Pareoș, două mii o sută șaptezeci și doi; fiii lui Șefatia, trei 
sute șaptezeci și doi; fiii lui Arah, șapte sute șaptezeci și cinci; 
fiii lui Pahat-Moab, din fiii lui Iosua și lui Ioab, două mii opt 
sute doisprezece; fiii lui Elam, o mie două sute cincizeci și pa- 
tru; fiii lui Zatu, nouă sute patruzeci și cinci; fiii lui Zacai, 
șapte sute șase zeci; fiii lui Bani, șase sute patruzeci și doi; 
fiii lui Bebai, șase sute două zeci și trei; fiii lui Azgad, o mie 
două sute douăzeci și doi; fiii lui Adonicam, șase sute șase 
zeci și șase; fiii lui Bigvai, două mii cincizeci și șase; fiii lui 
Adin, patru sute cincizeci și patru; fiii lui Ater, din familia 
lui Ezechia, nouăzeci și opt; fiii lui Beţai; trei sute douăzeci 
și trei; fiii lui lora, o sută doisprezece; fiii lui Hașum, două 
sute douăzeci și trei; fiii lui Ghibar, nouăzeci și cinci; fiii lui 
Betleem, o sută douăzeci și trei; oamenii din Netofa, cincizeci 
și șase; oamenii din Anatot, o sută douăzeci și opt; fiii lui 
Azmavet, patruzeci și doi; fiii lui Chiriat-Arim, Chefirei și 
Beerotului, șapte sute patruzeci și trei; fiii Ramei și ai Ghe- 
bei, șase sute douăzeci și unu; oamenii din Micmas, o sută 
douăzeci și doi; oamenii din Betel și Ai, două sute douăzeci 
și trei; fiii lui Nebo, cincizeci și doi; fiii lui Magbiș, o sută 
cincizeci și șase; fiii celuilalt Elam, o mie două sute cincizeci 
și patru; fiii lui Harim, treisute douăzeci; fiii lui Lod, lui 
Hadid și lui Ono, șapte sute douăzeci și cinci; fiii lerihonului, 
trei sute patru zeci și cinci; fiii lui Senaa, trei mii șase sute 
treizeci. Preoți: fiii lui ledaeia, din casa lui Iosua, nouăsute 
șaptezeci și trei; fiii lui Imer, o mie cincizeci și doi; fiii lui 
Pașhur, o mie două sute patruzeci și șapte; fiii lui Harim, o 
mie șaptesprezece. Leviți: fiii lui Iosua și Cadmiel, din fiii lui 
Hodavia, șaptezeci și patru. Cîntăreți: fiii lui Asaf, o sută 
douăzeci și opt. Fiii ușierilor: fiii lui Șalum, fiii lui Ater, fiii 
lui Talmon, fiii lui Acub, fiii lui Hatita, fiii lui Șobai, de toți 
o sută treizeci și nouă. Slujitorii Templului: fiii lui Ţiha, fiii 
lui Hasufa, fiii lui Tabaot, fiii lui Cheros, fiii lui Siaha, fiii 
lui Padon fiii lui Lebana, fiii lui Hagaba, fiii lui Acub, fiii lui 
Hagab, fiii lui Șamlai, fiii lui Hanan, fiii lui Ghidel, fiii lui Ga- 

har, fiii lui Reaia. fiii lui Reţin, fiii lui Necoda, fiii lui Gazam. 
fiii lui Uza, fiii lui Paseah, fiii lui Besai, fiii lui Asna, fiii lui 
Mehunim, fiii lui Nefusim, fiii lui Bacbuc, fiii lui Hacufa, fiii 
lui Harhur, fiii lui Baţlut, fiii lui Mehida, fiii lui Harșa, fiii 
lui Barcos, fiii lui Sisera, fiii lui Tamah, fiii lui Neţiah, fiii lui 
Hatifa. Fiii robilor lui Solomon: fiii lui Sotai, fiii lui Soferet, 
fiii lui Peruda, fiii lui laala, fiii lui Darcon, fiii lui Ghidel. 
fiii lui Şefatia, fiii lui Hatil, fiii lui Pocheret-Haţebaim, fiii lui 
Ami. Toți slujitorii Templului și fiii robilor lui Solomon erau 
trei sute nouăzeci și doi. lată ceice au plecat din Tel-Melah, 
din 'Tel-Harșa, din Cherub-Adan, din Imer și cari n'au putut 
să-și arate casa lor părintească și neamul, ca să facă dovada că 
erau din Israel. Fiii lui Delaia, fiii lui Tobia, fiii lui Necoda, 
șase sute cincizeci și doi. Și dintre fiii preoților: fiii lui Habaia, 
fiii lui Hacoţ, fiii lui Barzilai, care luase de nevastă pe una din 
fetele lui Barzilai, Galaaditul, și a fost numit cu numele lor. 
Și-au căutat însemnarea, în cărțile spițelor de neam, dar n'au 
găsit-o. De aceea, au fost îndepărtați dela preoţie, și dregă- 
torul le-a spus să nu mănînce lucruri prea sfinte, pînă cînd un 
preot va întreba pe Urim și Tumim. Toată adunarea era de 
patruzeci și două de mii trei sute șasezeci de inși, afară de 
robii și roabele lor, în număr de șapte mii trei sute treizeci 
și șapte. "ntre ei se aflau două sute de cîntăreţi și cîntăreţe. 
Aveau șapte sute treizeci și șase de cai, două sute patruzeci și 
cinci de catiri, patru sute treizeci și cinci de cămile, și șase 
mii șapte sute douăzeci de măgari. Unii capi de familie, la 
venirea lor la Casa Domnului în Ierusalim, au adus daruri de 
bună voie pentru Casa lui Dumnezeu, ca s'o așeze din nou pe 
locul unde fusese. Au dat la vistieria lucrării, după mijloacele 
lor, șasezeci și una de mii de darici de aur, cinci mii de mine de 
argint, și o sută de haine preoțești. Preoţii și Leviţii, oamenii 
din popor, cîntăreţii, ușierii și slujitorii Templului s'au așezat 
în cetăţile lor. Tot Israelul a locuit în cetăţile lui. 


Cînd a venit luna a șaptea, copiii lui Israel erau în cetăţile 
lor. Atunci poporul s'a strîns ca un singur om la Ierusalim. 
Iosua, fiul lui loţadac, cu fraţii săi preoţii și Zorobabel, fiul 
lui Șealtiel, cu fraţii săi, s'au sculat și au zidit altarul Dum- 

nezeului lui Israel, ca să aducă pe el arderi de tot, după cum 
este scris în Legea lui Moise, omul lui Dumnezeu. Au așezat 
din nou altarul pe temeliile lui, măcar că au avut să se teamă 
de popoarele ţării, și au adus arderi de tot Domnului, arder- 
ile de tot de dimineaţă și de seară. Au prăznuit sărbătoarea 
corturilor, cum este scris, și au adus zi de zi arderi de tot, 
după numărul poruncit pentru fiecare zi. După aceea au adus 
arderea. de tot necurmată, arderile de tot pentru fiecare lună 
nouă și pentru toate sărbătorile închinate Domnului, afară de 
cele pe cari le aducea fiecare, ca daruri de bună voie Domnului. 
Din cea dintii zi a lunii a șaptea, au început să aducă Domnu- 
lui arderi de tot. 'nsă temeliile Templului Domnului nu erau 
încă puse. Au dat argint cioplitorilor de piatră și tîmplarilor, 
și merinde, băuturi și untdelemn Sidonienilor și 'Tirienilor, ca 
să aducă pe mare pînă la Jafo lemne de cedru din Liban, după 
învoirea dată de Cir, împăratul Perșilor. ’n al doilea an dela 
venirea lor la Casa lui Dumnezeu la Ierusalim, în luna a doua, 
Zorobabel, fiul lui Șealtiel, Iosua, fiul lui loţadac, cu ceilalți 
fraţi ai lor, preoţi și Leviţi, și toţi ceice se întorseseră din ro- 
bie la Ierusalim, s'au pus pe lucru și au însărcinat pe Leviţii 
dela douăzeci de ani în sus să vegheze asupra lucrărilor Ca- 
sei Domnului. Şi Iosua, cu fiii și fraţii săi, Cadmiel, cu fiii 
săi, fiii lui Iuda, fiii lui Henadad, cu fiii și fraţii lor Leviţii, 
s'au pregătit toţi, ca un om, să vegheze asupra celor ce lu- 
crau la casa lui Dumnezeu. Cînd au pus lucrătorii temeli- 
ile Templului Domnului, au așezat pe preoţi în veșminte, cu 
trimbiţe, și pe Leviţi, fiii lui Asaf, cu chimvale, ca să laude pe 
Domnul, după rînduiala lui David, împăratul lui Israel. Cîn- 
tau, mărind și lăudînd pe Domnul prin aceste cuvinte: “Căci 
este bun, căci îndurarea Lui pentru Israel ţine în veac!” Și 
tot poporul scotea mari strigăte de bucurie, lăudînd pe Dom- 
nul, pentrucă puneau temeliile Casei Domnului. Dar mulți 
din preoţi și Leviţi, și din capii de familii mai în vîrstă, cari 
văzuseră casa dintii, plingeau tare, cînd se puneau supt ochii 
lor temeliile casei acesteia. Mulţi alţii își arătau bucuria prin 
strigăte, așa încît nu se putea deosebi glasul strigătelor de bu- 
curie de glasul plinsetelor poporului; căci poporul scotea mari 

strigăte, al căror sunet se auzea de departe. 


Vrăjmașii lui Iuda și Beniamin au auzit că fiii robiei zidesc 
un Templu Domnului, Dumnezeului lui Israel. Au venit la 
Zorobabel și la capii de familii, și le-au zis: “Să zidim și noi 
cu voi; căci, și noi chemăm ca și voi pe Dumnezeul vostru, și-l 
aducem jertfe din vremea lui Esar-Hadon, împăratul Asiriei, 
care ne-a adus aici.” Dar Zorobabel, Iosua, și ceilalți capi 
ai familiilor lui Israel, le-au răspuns: “Nu se cuvine să zidiți 
împreună cu noi Casa Dumnezeului nostru; ci noi singuri o 
vom zidi Domnului, Dumnezeului lui Israel, cum ne-a poruncit 
împăratul Cir, împăratul Perșilor.” Atunci oamenii țării au 
muiat inima poporului lui Iuda; l-au înfricoșat ca să-l împedece 
să zidească, și au mituit cu preţ de argint pe sfetnici ca să-i 
zădărnicească lucrarea. Așa a fost tot timpul vieţii lui Cir, îm- 
păratul Perșilor, pînă la domnia lui Dariu, împăratul Perșilor. 
Supt domnia lui Asuerus, la începutul domniei lui, au scris 
o piră împotriva locuitorilor din Iuda și din Ierusalim. Şi 
pe vremea lui Artaxerxe, Bișlam, Mitredat, Tabeel, și ceilalți 
tovarăși de slujbă ai lor, au scris lui Artaxerxe, împăratul 
Perșilor. Scrisoarea a fost scrisă cu slove aramaice și tălmăcită 
în limba aramaică.  Dregătorul Rehum și logofătul Șimșai au 
scris împăratului Artaxerxe scrisoarea următoare la Ierusalim. 
Dregătorul Rehum, logofătul Șimșai, și ceilalți tovarăși de slu- 
jbă ai lor, cei din Din, din Arfarsatac, din Tarpel, din Afaras, 
din Erec, din Babilon, din Susa, din Deha, din Elam, și cele- 
lalte popoare pe cari le-a mutat marele și vestitul Osnapar și 
le-a așezat în cetatea Samariei, și în celelalte locuri de din- 
coace de Riu, și așa mai departe. lată cuprinsul scrisorii pe 
care au trimes-o împăratului Artaxerxe: “Robii tăi, oamenii 
de dincoace de Riu, și așa mai departe... Să știe împăratul că 
Iudeii plecaţi dela tine și veniți printre noi la Ierusalim zidesc 
din nou cetatea aceea răzvrătită și rea, îi ridică zidurile și- 
i dreg temeliile. Să ştie dar împăratul că, dacă se va zidi 
cetatea aceasta și i se vor ridica zidurile, nu vor mai plăti nici 
bir, nici dare, nici drept de trecere, și vistieria împărătească 
va suferi din pricina aceasta. Și, fiindcă noi mîncăm sarea 
curții domnești și nu ne șade bine să vedem pe împărat păgu- 

bit, trimitem împăratului aceste știri. Să se facă cercetări 
în cartea cronicilor părinților tăi; și vei găsi și vei vedea în 
cartea cronicilor că cetatea aceasta este o cetate răzvrătită, 
vătămătoare împăraţilor și ținuturilor, și că s'au dedat la răs- 
coală încă din vremuri străbune. De aceea a fost nimicită 
cetatea aceasta. Facem cunoscut împăratului că dacă va fi 
zidită din nou cetatea aceasta, și dacă i se vor ridica zidurile, 
prin chiar faptul acesta nu vei mai avea stăpinire dincoace 
de Riu.” Iată răspunsul trimes de împărat dregătorului Re- 
hum, logofătului Șimșai, și celorlalți tovarăși ai lui de slujbă, 
cari locuiau la Samaria și în alte locuri de cealaltă parte a 
Riîului. “Sănătate, și așa mai departe. Scrisoarea pe care 
ne-aţi trimes-o a fost cetită întocmai înaintea mea. Am dat 
poruncă să se facă cercetări; și s'a găsit că din vremuri vechi 
cetatea aceasta s'a răsculat împotriva împăraţilor, și s'a dedat 
la răscoală și la răzvrătire. Au fost la Ierusalim împărați put- 
ernici, stăpini peste toată ţara de dincolo de Riu, și cărora li 
se plătea, bir, dare, și drept de trecere pe drum. Ca urmare, 
porunciți să înceteze lucrările oamenilor acelora, și să nu se 
mai zidească cetatea aceasta pînă ce nu vor avea o învoire din 
partea mea. Vedeți să nu vă abateţi dela porunca aceasta, 
ca să nu crească răul acela spre paguba împăraţilor.” ’ndată 
ce s'a citit cuprinsul scrisorii împăratului Artaxerxe înaintea 
lui Rehum, înaintea logofătului Șimșai, și înaintea tovarășilor 
lor de slujbă, s'au dus în grabă la Ierusalim la Iudei, și i-au 
oprit cu silă și cu putere dela lucrările lor. Atunci s'a oprit 
lucrarea Casei lui Dumnezeu la Ierusalim, și a fost oprită pînă 
în anul al doilea al domniei lui Dariu, împăratul Perșilor. 


Proorocii: Hagai, proorocul, și Zaharia, fiul lui Ido, au 
proorocit ludeilor cari erau în Iuda și la Ierusalim, în Numele 
Dumnezeului lui Israel. Atunci Zorobabel, fiul lui Șealtiel, și 
Iosua, fiul lui loţadac, s'au sculat și au început zidirea Casei lui 
Dumnezeu la Ierusalim. Și împreună cu ei erau și proorocii lui 
Dumnezeu cari-i ajutau. "n aceeaș vreme, Tatnai, dregătorul 
de dincoace de Riu, Șetar-Boznai, şi tovarășii lor de slujbă au 
venit la ei și le-au vorbit așa: “Cine v'a dat învoire să zidiți 
casa aceasta și să ridicaţi zidurile acestea?” Ei le-au mai 

zis: “Cari sînt numele oamenilor cari zidesc clădirea aceasta?” 
Dar ochiul lui Dumnezeu veghea asupra bătrinilor ludeilor. Și 
au lăsat să meargă înainte lucrările pînă la trimeterea unei 
înștiințări către Dariu, și pînă la primirea unei scrisori dela 
el în această privință. Iată cuprinsul scrisorii trimese îm- 
păratului Dariu de 'Tatnai, dregătorul de dincoace de Riu, de 
Șetar-Boznai, și tovarășii lor din Afarsac, cari locuiau dincoace 
de Rîu. l-au trimes o scrisoare cu următorul cuprins: “Către 
împăratul Dariu, sănătate! Să știe împăratul că ne-am dus 
în ţinuturile lui luda, la Casa Dumnezeului celui mare. Ea 
se zidește din pietre cioplite, și în pereţi se pune lemn; lu- 
crul merge repede și izbutește în mîinile lor. Am întrebat 
pe bătrîni, și le-am vorbit așa: „Cine v'a dat învoire să zidiți 
casa aceasta și să ridicaţi zidurile acestea, Le-am cerut și 
numele lor ca să ţi le facem cunoscut, și am pus în scris nu- 
mele oamenilor cari sînt în fruntea lor. lată răspunsul pe 
care ni l-au dat: „Noi sîntem slujitorii Dumnezeului cerurilor 
și al pămîntului, și zidim din nou casa care fusese zidită acum 
mulți ani. Un mare împărat al lui Israel o zidise și o isprăvise. 
Dar, dupăce părinţii noștri au mîniat pe Dumnezeul cerurilor, 
El i-a dat în mîinile lui Nebucadneţar, împăratul Babilonului, 
Haldeianul, care a nimicit casa aceasta și a luat pe popor rob 
la Babilon.  Totuș, în cel dintii an al lui Cir, împăratul Ba- 
bilonului, împăratul Cir a dat poruncă să se zidească din nou 
această casă a lui Dumnezeu. Și chiar împăratul Cir a scos 
din templul din Babilon uneltele de aur și de argint ale Casei 
lui Dumnezeu, pe cari le luase Nebucadneţar din Templul dela 
Ierusalim și le dusese în templul din Babilon, le-a dat în mina 
așa zisului Șeșbaţar, pe care l-a pus dregător, și i-a zis: „la 
uneltele acestea, du-te de le pune în Templul din Ierusalim, 
și să se zidească din nou Casa lui Dumnezeu pe locul unde 
era. Acest Șeșbaţar a venit dar, și a pus temeliile Casei lui 
Dumnezeu la Ierusalim. De atunci pînă acum se zidește ea, și 
nu s'a isprăvit.' Acum, dacă împăratul găsește cu cale, să se 
facă. cercetări în casa vistieriilor împăratului la Babilon, ca să 
vadă dacă s'a dat din partea împăratului Cir o poruncă pentru 
zidirea. Casei acesteia a lui Dumnezeu la Ierusalim. Apoi, să 

ne trimeată împăratul voința lui asupra acestui lucru. 


Atunci împăratul Dariu a dat poruncă să se facă cercetări 
în casa scrisorilor unde se puneau vistieriile în Babilon. Și 
s'a găsit la Ahmeta, capitala ținutului Mediei, un sul pe care 
era scrisă această aducere aminte: -“n anul întîi al domniei 
împăratului Cir, împăratul Cir a dat această poruncă privi- 
toare la Casa lui Dumnezeu din Ierusalim: ‚Casa să fie zid- 
ită iarăș, ca să fie un loc unde să se aducă jertfe, și să aibă 
temelii tari. Să aibă o înălțime de șasezeci de coţi, o lăţime 
de șasezeci de coţi, trei rînduri de pietre cioplite și un rînd 
de lemn nou. Cheltuielile vor fi plătite din casa împăratului. 
Mai mult, uneltele de aur și de argint ale Casei lui Dumnezeu, 
pe cari le luase Nebucadneţar din Templul dela Ierusalim și 
le adusese la Babilon, să fie date înapoi, duse în Templul din 
Ierusalim la locul unde erau, și puse în Casa lui Dumnezeu.” 
- Acum, Tatnai, dregătorul de dincolo de Riu, Șetar-Boznai, 
și tovarășii voştri de slujbă din Afarsac, cari locuiţi dincolo de 
Riu, depărtaţi-vă de locul acesta. Lăsaţi să meargă înainte 
lucrările acestei case a lui Dumnezeu; dregătorul ludeilor și 
bătrînii ludeilor s'o zidească iarăș pe locul unde era. lată 
porunca pe care o dau cu privire la ce veţi avea de făcut faţă 
de acești bătrîni ai ludeilor, pentru zidirea acestei Case a lui 
Dumnezeu: cheltuielile, luate din averile împăratului venite 
din birurile de dincolo de Riu, să fie plătite îndată oamenilor 
acestora, ca să nu înceteze lucrul. Lucrurile trebuincioase 
pentru arderile de tot ale Dumnezeului cerurilor, viței, berbeci 
și miei, grîu, sare, vin și untdelemn, să li se dea, la cerere, pre- 
oţilor din Ierusalim, zi de zi, și fără nicio lipsă, ca să aducă 
jertfe de bun miros Dumnezeului cerurilor, și să se roage pen- 
tru viaţa împăratului și a fiilor lui. Și iată porunca pe care o 
dau cu privire la oricine va călca porunca aceasta: să se scoată 
din casa lui o birnă, so ridice ca să fie spînzurat pe ea, și casa 
să i se prefacă într'o grămadă de gunoi. Dumnezeul care a 
pus să locuiască în locul acela Numele Lui să răstoarne pe orice 
împărat și pe orice popor, care ar întinde mîna să calce cuvîn- 
tul meu, ca să nimicească această Casă a lui Dumnezeu din 
Ierusalim! Eu, Dariu, am dat porunca aceasta. Să fie împlin- 

ită întocmai.“ Tatnai, dregătorul de dincoace de Riu, Șetar- 
Boznai, și tovarășii lor de slujbă, au împlinit întocmai porunca 
aceasta pe care le-a trimes-o împăratul Dariu. Și bătrînii 
ludeilor au zidit cu izbîndă, după proorocirile proorocului Ha- 
gai, și ale lui Zaharia, fiul lui Ido; au zidit și au isprăvit, după 
porunca Dumnezeului lui Israel, și după porunca lui Cir, lui 
Dariu, și lui Artaxerxe, împăratul Perșilor. Casa a fost is- 
prăvită în ziua a treia a lunii Adar, în al șaselea an al dom- 
niei împăratului Dariu. Copiii lui Israel, preoţii și Leviţii, și 
ceilalţi fii ai robiei, au făcut cu bucurie sfinţirea acestei Case 
a lui Dumnezeu. Au adus, pentru sfințirea acestei Case a lui 
Dumnezeu, o sută de viței, două sute de berbeci, patru sute 
de miei, și, ca jertfe ispășitoare pentru tot Israelul, doisprezece 
tapi, după numărul seminţiilor lui Israel. Au pus pe preoți, 
după cetele lor, și pe Leviţi, după împărțirile lor, pentru slujba 
lui Dumnezeu la Ierusalim, cum este scris în cartea lui Moise. 
Fiii robiei au prăznuit Paștele în a patrusprezecea zi a lunii 
întîi. Preoţii și Leviţii se curăţiseră cu toţii, așa că toţi erau 
curaţi; au jertfit Paştele pentru toţi fiii robiei, pentru fraţii lor 
preoții, și pentru ei înșiși. Copiii lui Israel, întorși din robie, 
au mincat Paștele, împreună cu toţi cei ce se depărtaseră de 
necurăţia neamurilor țării și cari s'au unit cu ei ca să caute pe 
Domnul, Dumnezeul lui Israel. Au prăznuit cu bucurie șapte 
zile sărbătoarea azimilor, căci Domnul îi înveselise, făcînd pe 
împăratul Asiriei să-i sprijinească în lucrarea Casei lui Dum- 
nezeu, Dumnezeul lui Israel. 


După aceste lucruri, supt domnia lui Artaxerxe, împăratul 
Perșilor, a venit Ezra, fiul lui Seraia, fiul lui Aire fiul lui 
Hilchia, fiul lui Șalum, fiul lui Tadoc, fiul lui Ahitnb, fiul 
lui Amaia; fiul lui Asuria, fiul lui Mariok, fiul lui Ziezaliiă, 
fiul lui Uzi, fiul lui Buchi, fiul lui Abișua, fiul lui Fineas, fiul 
lui Eleazar, fiul lui Aaron, marele preot. Acest Ezra a venit 
din Babilon: era un cărturar iscusit în Legea lui Moise, dată 
de Domnul, Dumnezeul lui Israel. Și, fiindcă mîna Domnu- 
lui, Dumnezeului său, era peste el, împăratul i-a dat tot ce 
ceruse. Mulţi din copiii lui Israel, din preoți și din Leviţi, din 
cîntăreţi, din ușieri, și din slujitorii Templului, au venit și ei la 

Ierusalim, în al șaptelea an al împăratului Artaxerxe. Ezra 
a venit la Ierusalim în a cincea lună a anului al șaptelea al 
împăratului.  Plecase din Babilon în ziua întîi a lunii întiia, și 
a ajuns la Ierusalim în ziua întîi a lunii a cincea, mîna bună a 
Dumnezeului său fiind peste el. Căci Ezra își pusese inima să 
adîncească și să împlinească Legea Domnului, și să înveţe pe 
oameni în mijlocul lui Israel legile și poruncile. Iată cuprinsul 
scrisorii date de împăratul Artaxerxe preotului și cărturarului 
Ezra, care învăţa poruncile și legile Domnului cu privire la Is- 
rael:  “Artaxerxe, împăratul împăraţilor, către Ezra, preotul 
și cărturarul iscusit în Legea Dumnezeului cerurilor, și așa mai 
departe: Am dat poruncă să se lase să plece aceia din poporul 
lui Israel, din preoţii și din Leviţii lui, cari se află în împărăţia 
mea, și cari vor să plece cu tine la Ierusalim. Tu ești trimes 
de împăratul și de cei șapte sfetnici ai lui să cercetezi în luda 
și Ierusalim, după Legea Dumnezeului tău, care este în mîinile 
tale, și să duci argintul și aurul pe care împăratul și sfetnicii 
săi l-au dăruit cu dragă inimă Dumnezeului lui Israel, a cărui 
locuinţă este la Ierusalim, tot argintul și aurul pe care-l vei 
găsi în tot ţinutul Babilonului, și darurile de bunăvoie făcute 
de popor și preoţi pentru Casa Dumnezeului lor la Ierusalim. 
Ca urmare, vei avea grijă să cumperi cu argintul acesta viței, 
berbeci, miei, și ce trebuie pentru darurile de mîncare și jertfele 
de băutură, și să le aduci pe altarul Casei Dumnezeului vostru 
la Ierusalim. Cu celalt argint și aur să faceţi ce veţi crede de 
cuviință, tu și fraţii tăi, potrivit cu voia Dumnezeului vostru. 
Pune înaintea Dumnezeului din Ierusalim uneltele cari-ţi vor 
fi încredințate pentru slujba Casei Dumnezeului tău. Să scoţi 
din casa vistieriilor împăratului ce va trebui pentru celelalte 
cheltuieli pe cari le vei avea de făcut cu privire la Casa Dum- 
nezeului tău. Eu, împăratul Artaxerxe, dau poruncă tuturor 
vistiernicilor de dincolo de Riu să dea îndată lui Ezra, preot 
și cărturar iscusit în Legea Dumnezeului cerurilor, tot ce vă 
va cere, pînă la o sută de talanţi de argint, o sută de cori de 
grîu, o sută de baţi de vin, o sută de baţi de untdelemn, și sare 
câtă va vrea. Tot ce este poruncit de Dumnezeul cerurilor să 
se facă întocmai pentru Casa Dumnezeului cerurilor, pentruca 

să nu vie mînia Lui asupra împărăției, asupra împăratului și 
asupra fiilor săi. Vă facem cunoscut că nu puteți pune nici 
bir, nici dare, nici vamă de trecere, peste niciunul din preoţi, 
din Leviţi, din cîntăreţi, din ușieri, din slujitorii Templului și 
din slujitorii acestei Case a lui Dumnezeu. Și tu, Ezra, după 
înțelepciunea lui Dumnezeu pe care o ai, pune judecători și 
dregători cari să facă dreptate la tot poporul de dincolo de Rîu, 
tuturor celorce cunosc legile Dumnezeului tău; și fă-le cunos- 
cut celor ce nu le cunosc. Oricine nu va păzi întocmai Legea 
Dumnezeului tău și legea împăratului, să fie osîndit la moarte, 
la surghiun, la o gloabă sau la temniţă.”  Binecuvîntat să fie 
Domnul, Dumnezeul părinților noștri, care a pregătit inima 
împăratului ca să slăvească astfel Casa Domnului la Ierusalim, 
și a îndreptat asupra mea bunăvoința împăratului, a sfetnicilor 
săi, și a tuturor căpeteniilor puternice ale lui! 'ntărit de mîna 
Domnului, Dumnezeului meu, care era asupra mea, am strîns 
pe căpeteniile lui Israel, ca să plece cu mine. 


lată, capii de familii și spiţele de neam ale celor ce s'au 
suit cu mine din Babilon, supt domnia împăratului Artaxerxe. 
Din fiii lui Fineas, Gherşom; din fiii lui Itamar, Daniel; din 
fiii lui David, Hatuș, din fiii lui Șecania; din fiii lui Pareoș, 
Zaharia, și cu el o sută cincizeci de bărbaţi înscriși; din fiii 
lui Pahat-Moab, Elioenai, fiul lui Zeraria, și cu el două sute 
de bărbaţi; din fiii lui Șecania, fiul lui lahaziel, și cu el trei 
sute de bărbaţi; din fiii lui Adin, Ebed, fiul lui Ionatan, și cu 
el cincizeci de bărbaţi; din fiii lui Elam, Isaia, fiul Ataliei, și 
cu el șaptezeci de bărbaţi; din fiii lui Șefatia, Zebadia, fiul lui 
Micael, și cu el optzeci de mii de bărbaţi; din fiii lui Ioab, 
Obadia, fiul lui Iehiel, și cu el douăsute optsprezece bărbaţi; 
din fiii lui Şelomit, fiul lui losifia, și cu el o sută șasezeci de 
bărbaţi; din fiii lui Bebai, Zaharia, fiul lui Bebai, și cu el 
douăzeci și opt de bărbaţi; din fiii lui Azgad, lohanan, fiul lui 
Hacatan, și cu el o sută zece bărbaţi; din fiii lui Adonicam, 
cei din urmă, ale căror nume iată-le: Elifelet, Ieiel și Șemaia, 
și cu ei șasezeci de bărbaţi; din fiii lui Bigvai, Utai și Zabud, 
și cu ei șaptezeci de bărbaţi. I-am strîns la rîul care curge 
spre Ahava, și am tăbărit acolo trei zile. Am căutat între 

popor și preoți, și n'am găsit acolo pe niciunul din fiii lui Levi. 
Atunci am trimes să cheme pe căpeteniile Eliezer, Ariel, Şe- 
maia, Elnatan, larib, Elnatan, Natan, Zaharia și Meșulam, și 
pe învățătorii loiarib și Elnatan. I-am trimes la căpetenia 
Ido, care locuia la Casifia, și am pus în gura lor ce trebuiau 
să spună lui Ido și fraţilor săi slujitori ai Templului cari erau 
la Casifia, ca să ne aducă slujitori pentru Casa Dumnezeului 
nostru. Şi, fiindcă mîna cea bună a Dumnezeului nostru era 
peste noi, ne-au adus pe Serebia, bărbat cu minte, dintre fiii lui 
Mahli, fiul lui Levi, fiul lui Israel, și cu el pe fiii și fraţii lui, în 
număr de optsprezece; pe Hașabia, și cu el pe Isaia, dintre fiii 
lui Merari, fraţii săi și fiii lor, în număr de douăzeci; și dintre 
slujitorii Templului, pe cari David și căpeteniile îi puseseră în 
slujba Leviţilor, două sute douăzeci de slujitori ai Templului, 
toţi numiți pe nume. Acolo, la rîul Ahava, am vestit un post 
de smerire înaintea Dumnezeului nostru, ca să cerem dela El 
o călătorie fericită pentru noi, pentru copiii noștri, și pentru 
tot ce era al nostru. Mi-era rușine să cer împăratului o oaste 
de însoţire și călăreţi, ca să ne ocrotească împotriva vrăjmașu- 
lui pe drum, căci spusesem împăratului: “Mina Dumnezeului 
nostru este, spre binele lor, peste toţi cei ce-L caută, dar put- 
erea și minia Lui sînt peste toţi cei ce-L părăsesc.” Pentru 
aceasta am postit și am chemat pe Dumnezeul nostru. Și El 
ne-a ascultat. Am ales douăsprezece căpetenii dintre preoți, 
pe Șerabia, Hașabia, și zece din fraţii lor. Am cîntărit înain- 
tea lor argintul, aurul, și uneltele, date în dar pentru Casa 
Dumnezeului nostru de împărat, sfetnicii și căpeteniile lui, și 
de toţi cei din Israel cari se aflau acolo. Am dat în mîinile 
lor șase sute cincizeci de talanţi de argint, unelte de argint 
de o sută de talanţi, o sută de talanţi de aur, douăzeci de 
pahare de aur de o mie de darici, și două vase de aramă fru- 
moasă poleită, tot atît de scumpă ca aurul. Apoi le-am zis: 
“Sînteţi închinaţi Domnului. Vasele acestea sînt lucruri sfinte, 
și argintul și aurul acestea sînt un dar de bună voie făcut 
Domnului, Dumnezeului părinţilor voștri. Fiţi cu ochii în pa- 
tru, și luaţi lucrurile acestea supt paza voastră, pînă le veți 
cîntări înaintea căpeteniilor preoţilor și înaintarea Leviţilor, 

și înaintarea capilor de familii ai lui Israel, la Ierusalim, în 
cămările Casei Domnului.” Și preoţii și Leviţii au luat greu- 
tatea argintului, aurului și vaselor, ca să le ducă la Ierusalim, 
în Casa Dumnezeului nostru. Am plecat dela rîul Ahava, ca 
să ne ducem la Ierusalim, în a douăsprezecea zi a lunii întâia. 
Mina Dumnezeului nostru a fost peste noi, și ne-a păzit de 
loviturile vrăjmașului și de orice piedică pe drum. Am ajuns 
la Ierusalim, și ne-am odihnit acolo trei zile. "n ziua a pa- 
tra, am cântărit în Casa Dumnezeului nostru argintul, aurul 
și vasele, pe cari le-am încredințat lui Meremot, fiul lui Urie, 
preotul. Cu el era Eleazar, fiul lui Fineas, și împreună cu ei 
Leviţii lozabad, fiul lui Iosua, și Noadia, fiul lui Binui. Fiind 
cercetate toate după număr și greutate, au pus atunci în scris 
greutatea tuturor. Fiii robiei, întorși din robie, au adus, ca 
ardere de tot Dumnezeului lui Israel, doisprezece viței pentru 
tot Israelul, nouăzeci și șase de berbeci, șaptezeci și șapte de 
miei, și doisprezece ţapi, ca jertfe ispășitoare, toate ca ardere 
de tot Domnului. Au dat poruncile împăratului dregătorilor 
împăratului și cîrmuitorilor de dincoace de Riu, cari au ajutat 
pe popor și casa lui Dumnezeu. 


După ce s'a sfirșit lucrul acesta, căpeteniile s'au apropiat 
de mine, și au zis: “Poporul lui Israel, preoţii și Leviţii nu s'au 
despărțit de popoarele acestor ţări, și au făcut uriciunile lor, 
ale Cananiţilor, Hetiţilor, Fereziţilor, Iebusiţilor, Amoniţilor, 
Moabiţilor, Egiptenilor și Amoriţilor. Căci și-au luat neveste 
din fetele lor pentru ei și pentru fiii lor, și au amestecat neamul 
sfint cu popoarele țărilor acestora. Și căpeteniile și dregătorii 
au fost cei dintii cari au săvîrșit păcatul acesta.” Cînd am 
auzit lucrul acesta, mi-am sfișiat hainele și mantaua, mi-am 
smuls părul din cap și perii din barbă, și am stat jos mîhnit. 
Atunci s'au strîns la mine toţi ceice se temeau de cuvintele 
Dumnezeului lui Israel, din pricina păcatului fiilor robiei. Și 
eu, am stat jos mîhnit, pînă la jertfa de seară. Apoi, în clipa 
jertfei de seară, m'am sculat din smerirea mea, cu hainele și 
mantaua sfișiate, am căzut în genunchi, am întins mîinile spre 
Domnul, Dumnezeul meu, și am zis: “Dumnezeule, sînt uluit, 
și mi-e ruşine, Dumnezeule, să-mi ridic faţa spre Tine. Căci 

fărădelegile noastre s'au înmulțit deasupra capetelor noastre, 
și greșelile noastre au ajuns pînă la ceruri. Din zilele părinților 
noștri, am fost foarte vinovaţi pînă în ziua de azi, și din pricina 
fărădelegilor noastre am fost daţi, noi, împărații noștri și pre- 
oţii noștri, în mîinile împăraţilor străini, pradă săbiei, robiei, 
jafului, și rușinii care ne acopere astăzi fața. Și totuș Dom- 
nul, Dumnezeul nostru, S'a îndurat de noi, lăsîndu-ne cîțiva 
oameni scăpaţi, și dindu-ne un adăpost în locul Lui cel sfint, 
ca să ne lumineze ochii și să ne dea puţină răsuflare în mi- 
jlocul robiei noastre. Căci sîntem robi, dar Dumnezeu nu 
ne-a părăsit în robia noastră. A îndreptat spre noi bunăvoința 
împăraţilor Perșilor și ei ne-au dat o nouă putere de viaţă, ca să 
putem zidi Casa Dumnezeului nostru, și să-i dregem dărimă- 
turile, făcîndu-ne astfel rost de un loc de adăpost în Iuda și 
la Ierusalim. Acum, ce să mai zicem noi după aceste lucruri, 
Dumnezeule? Căci am părăsit poruncile Tale, pe cari ni le 
poruncisei prin robii Tăi proorocii, zicînd: “Tara în care in- 
traţi s'o stăpiniţi este o țară întinată de necurăţiile popoarelor 
din aceste ţinuturi, de uriciunile cu cari au umplut-o, dela un 
capăt la altul, cu necurăţiile lor. Să nu daţi deci pe fetele 
voastre după fiii lor, nici să nu luaţi pe fetele lor de neveste 
pentru fiii voştri, și să nu vă pese niciodată nici de propășirea 
lor nici de bună starea lor. "n chipul acesta veţi ajunge tari, 
veţi minca cele mai bune roade ale ţării, și o veţi lăsa pe veci 
moștenire fiilor voștri.” După tot ce mi s'a întîmplat din pric- 
ina faptelor rele și marilor greșeli pe cari le-am făcut, măcar că, 
Tu, Dumnezeule, nu ne-ai pedepsit după fărădelegile noastre, 
se cuvine ca, acum, cînd ne-ai păstrat pe acești oameni scăpaţi, 
să începem iarăș să călcăm poruncile Tale, și să ne încuscrim 
cu aceste popoare uricioase? N'ar izbucni atunci iarăș minia 
Ta împotriva noastră, pînă acolo încât ne-ar nimici, fără să 
lase nici rămășiță, nici robi izbăviţi? Doamne, Dumnezeul lui 
Israel, Tu ești drept; căci astăzi noi sîntem o rămășiță de robi 
izbăviţi. lată-ne înaintea Ta ca niște vinovaţi, și din această 
pricină nu putem sta înaintea Ta.” 


Pe cînd sta Ezra, plîngînd și cu faţa la pămînt înaintea Ca- 
sei lui Dumnezeu, și făcea această rugăciune și mărturisire, se 

strînsese la el o mulțime foarte mare de oameni din Israel, băr- 
baţi, femei și copii, și poporul vărsa multe lăcrămi. Atunci 
Șecania, fiul lui Iehiel, dintre fiii lui Elam, a luat cuvintul 
și a zis lui Ezra: “Am păcătuit împotriva Dumnezeului nos- 
tru, ducîndu-ne la femei străine cari fac parte din popoarele 
țării. Dar Israel n'a rămas fără nădejde în această privință. 
Să facem acum un legămînt cu Dumnezeul nostru pentru iz- 
gonirea tuturor acestor femei și a copiilor lor, după părerea 
domnului meu și a celor ce se tem de poruncile Dumnezeului 
nostru. Și facă-se după Lege.  Scoală-te, căci treaba aceasta 
te privește. Noi vom fi cu tine. 'mbărbătează-te și lucrează.” 
Ezra s'a sculat, și a pus pe căpeteniile preoţilor, Leviţilor și în- 
tregului Israel, să jure că vor face ce se spusese. Și ei au jurat. 
Apoi Ezra a plecat dinaintea Casei lui Dumnezeu, și s'a dus 
în odaia lui lohanan, fiul lui Eliașib. Cînd a intrat, n'a mîncat 
pîne și n'a băut apă, pentrucă era mîhnit din pricina păcatului 
fiilor robiei.  S'a dat de veste în Iuda și la Ierusalim că toți 
fiii robiei trebuie să se adune la Ierusalim, și că, după părerea 
căpeteniilor și bătrinilor, oricui nu va veni în trei zile i se vor 
lua averile, și el însuș va fi izgonit din adunarea fiilor robiei. 
Toţi bărbaţii lui Iuda și Beniamin s'au strîns la Ierusalim în 
trei zile. Era a douăzecea zi a lunii a noua. Tot poporul stătea 
pe locul deschis dinaintea Casei lui Dumnezeu, tremurînd din 
pricina împrejurării aceleia și de ploaie. Preotul Ezra s'a scu- 
lat și le-a zis: “Aţi păcătuit luînd femei străine, și ați făcut 
pe Israel și mai vinovat.  Maărturisiţi-vă acum greșala înaintea 
Domnului, Dumnezeului părinţilor voştri, și faceţi voia Lui! 
Despărțiţi-vă de popoarele țării și de femeile străine.” Toată 
adunarea a răspuns cu glas tare: “Trebuie să facem cum ai 
zis! Dar poporul este în mare număr, vremea este ploioasă, 
și nu poate să rămînă afară. De altfel, aceasta nu este treabă 
de o zi sau două, căci sînt mulţi printre noi cari au păcătuit în 
privința aceasta. Să rămînă dar toate căpeteniile noastre în 
locul întregei adunări. Și toţi cei din cetăţile noastre, cari s'au 
însurat cu femei străine, să vină la timpuri hotărite, cu bătrinii 
și judecătorii din fiecare cetate, pînă se va abate dela noi mînia 
aprinsă a Dumnezeului nostru din pricina întîmplării acesteia.” 

Ionatan, fiul lui Asael, și Iahzia, fiul lui Ticva, ajutați de Meșu- 
lam, și de Levitul Șabtai, au fost singurii împotriva acestei 
păreri, pe care au primit-o fiii robiei. Au ales pe preotul 
Ezra, și capi de familii după casele lor părintești, toți numiţi pe 
nume, și au stătut în ziua întîi a lunii a zecea să cerceteze lucrul 
acesta. ’n ziua întîi a lunii întîia, au isprăvit cu toți bărbaţii 
cari se însuraseră cu femei străine. "ntre fiii preoţilor, s'au 
găsit unii cari se însuraseră, cu femei străine: dintre fiii lui Io- 
sua, fiul lui loţadac, și dintre fraţii săi: Maaseia, Eliezer, Iarib 
și Ghedalia, cari s'au îndatorat, dînd mina, să-și izgonească 
nevestele și să aducă un berbece ca jertfă pentru vină; din fiii 
lui Imer: Hanani și Zebadia; din fiii lui Harim: Maaseia, Ilie, 
Șemaia, Jehiel și Ozia; din fiii lui Pașhur: Elioenai, Maaseia, 
Ismael, Netaneel, Iozabad și Eleasa. Dintre Leviți: baad. 
Simei, Chelaia sau Chelita, Petahia, Iuda și Eliezer. Dintre 
cîntäreți: Eliașib. Dintre ușieri: Șalum, Telem și Uri. Din- 
tre cei din Israel: din fiii lui Pareoș, Ramia, Izia, Malchia, 
Miamin, Eleazar, Malchia și Benaia; din fiii lui Elam: Mata- 
nia, Zaharia, lehiel, Abdi, leremot și Ilie; dintre fiii lui Zatu: 
Elioenai, Pliazib, Matania, leremot, Zabat şi Aziza; dintre 
fiii lui Bebai: lólana. Hanania, Zabal şi Atlai; dintre fiii lui 
Bani: Meșulam, Maluc, Adaia, lașub, Seal și Ramot; dintre 
fiii lui Pahat-Moab: Adna, Chelal, Benaia, Maaseia, Matania, 
Bețaleel, Binui și Manase; dintre fiii lui Harim: Eliezer, Ișia, 
Malchia, Șemaia, Simeon, Beniamin, Maluc și Șemaria; din- 
tre fiii lui Haşum: Matnai, Matata, Zabad, Elifelet, Ieremai, 
Manase și Șimei; dintre fiii lui Bani: Maadai, Amram, Uel, 
Benaia, Bedia, Cheluhu, Vania, Meremot, Eliașib, Matania, 
Matnai, Iaasai, Bani, Binui, Șimei, Șelemia, Natan, Adaia, 
Macnadbai, Şaşai, Şarai, Azareel, Șelemia, Şemaria, Șalum, 
Amaria și Iosif, dintre fiii lui Nebo: Ieiel, Matitia, Zabad, Ze- 
bina, Iadai, Ioel și Benaia. Toți aceştia luaseră femei străine, 
şi mulți avuseseră copii cu ele. 


NEEMIA 


storisirea lui Neemia, fiul lui Hacalia. "n luna Chișleu, 


în al douăzecilea an, pe cînd eram în capitala Susa, 

a venit Hanani, unul din fraţii mei, și cîţiva oa- 

meni din Iuda. l-am întrebat despre Iudeii scăpaţi 
cari mai rămăseseră din robie, și despre Ierusalim. Ei mi-au 
răspuns: “Ceice au mai rămas din robie sînt acolo în ţară, în 
cea mai mare nenorocire și ocară; zidurile Ierusalimului sînt 
dărîmate, și porţile sînt arse de foc.” Cînd am auzit aceste 
lucruri, am șezut jos, am plins, și m'am jălit multe zile. Am 
postit și m'am rugat înaintea Dumnezeului cerurilor, și am 
zis: “Doamne, Dumnezeul cerurilor, Dumnezeule mare și în- 
fricoșat, Tu care ţii legămîntul Tău și ești plin de îndurare 
faţă de ceice Te iubesc și păzesc poruncile Tale! Să ia aminte 
urechea Ta și ochii să-i fie deschişi: ascultă rugăciunea pe 
care ţi-o face robul Tău acum, zi și noapte, pentru robii Tăi 
copiii lui Israel, mărturisind păcatele copiilor lui Israel, pă- 
catele făcute de noi împotriva Ta; căci eu și casa tatălui meu 
am păcătuit. Te-am supărat, și n'am păzit poruncile Tale, 
legile și orînduirile, pe cari le-ai dat robului Tău Moise. Adu- 
Ti aminte de cuvintele acestea pe cari le-ai dat robului Tău 
Moise să le spună: “Cînd veţi păcătui, vă voi risipi printre 
popoare; dar dacă vă veţi întoarce la Mine, și dacă veţi păzi 
poruncile Mele și le veţi împlini, atunci, chiar dacă veţi fi iz- 
goniți la marginea cea mai depărtată a cerului, de acolo vă 
voi aduna și vă voi aduce iarăș în locul pe care l-am ales ca 
să locuiască Numele Meu acolo.” Ei sînt robii Tăi și poporul 
Tău, pe care l-ai răscumpărat prin puterea Ta cea mare și prin 
mîna Ta cea tare. Ah! Doamne, să ia aminte urechea Ta la 
rugăciunea robului Tău, și la rugăciunea robilor Tăi, cari vor 
să se teamă de Numele Tău! Dă astăzi izbindă robului Tău, 
și fă-l să capete trecere înaintea omului acestuia!” Pe atunci 
eram paharnicul împăratului. 

’n luna Nisan, anul al douăzecilea al împăratului Artaxerxe, 
pe cînd vinul era înaintea lui, am luat vinul și l-am dat îm- 
păratului. Niciodată nu fusesem trist înaintea lui. ’mpäratul 
mi-a zis: “Pentru ce ai fața tristă? Totuş nu ești bolnav; nu 
poate fi decît o întristare a inimii.” Atunci m'a apucat o mare 
frică, și am răspuns împăratului: “Trăiască împăratul în veac! 
Cum să n'am faţa tristă, cînd cetatea în care sînt mormintele 
părinților mei este nimicită și porţile ei sînt arse de foc?” Și 
împăratul mi-a zis: “Ce ceri?” Eu m'am rugat Dumnezeu- 
lui cerurilor, și am răspuns împăratului: “Dacă găsește cu 
cale împăratul, și dacă robul tău îi este plăcut, trimete-mă 
în luda, la cetatea mormintelor părinţilor mei, ca s'o zidesc 
din nou.”  "mpăratul, lîngă care şedea și împărăteasa, mi-a 
zis atunci: “Cît va ţinea călătoria ta, și cînd te vei întoarce?” 
"mpăratul a găsit cu cale să mă lase să plec, și i-am hotărît o 
vreme. Apoi am zis împăratului: “Dacă găsește împăratul cu 
cale, să mi se dea scrisori pentru dregătorii de dincolo de Rîu, 
ca să mă lase să trec și să intru în luda, și o scrisoare pen- 
tru Asaf, păzitorul pădurii împăratului, ca să-mi dea lemne să 
fac grinzi pentru porţile cetățuiei de lîngă casă, pentru zidul 
cetăţii, și pentru casa în care voi locui.” 'mpăratul mi-a dat 
aceste scrisori, căci mîna cea bună a Dumnezeului meu era 
peste mine.  M'am dus la dregătorii de dincolo de Riu, și 
le-am dat scrisorile împăratului, care pusese să mă însoţească 
niște mai mari ai oastei și niște călăreţi.  Sanhalat, Horoni- 
tul, și Tobia, slujitorul Amonit, cînd au auzit lucrul acesta, 
nu le-a plăcut deloc că venea un om să caute binele copiilor 
lui Israel. Am ajuns la Ierusalim, și am rămas acolo trei zile. 
După aceea, m'am sculat noaptea cu cîțiva oameni, fără să fi 
spus cuiva ce-mi pusese Dumnezeul meu în inimă să fac pentru 
Ierusalim. Nu era cu mine nicio altă vită, afară de vita pe care 
călăream. Am ieșit noaptea pe poarta văii, și m'am îndrep- 
tat spre izvorul balaurului și spre poarta gunoiului, uitîndu-mă 
cu bägare de seamă la zidurile dărimate ale Ierusalimului și la 
porţile lui arse de foc. Am trecut pela poarta izvorului și pela 
iazul împăratului, și nu era loc pe unde să treacă vita care era 
supt mine.  M'am suit noaptea pe la pîrău, și m'am uitat 

iarăș, cu băgare de seamă la zid. Apoi am intrat pe poarta 
văii, și astfel m'am întors. Dregătorii nu știau unde fusesem, 
și ce făceam. Pînă în clipa aceea nu spusesem nimic ludeilor, 
nici preoţilor, nici mai marilor, nici dregătorilor, nici vreunuia 
din ceice vedeau de treburi. Le-am zis atunci: “Vedeţi starea 
nenorocită în care sintem! Ierusalimul este dărîmat, și porţile 
sînt arse de foc. Veniţi să zidim iarăș zidul Ierusalimului, și 
să nu mai fim de ocară!” Şi le-am istorisit cum mîna cea 
bună a Dumnezeului meu fusese peste mine, și ce cuvinte îmi 
spusese împăratul. Ei au zis: “Să ne sculăm, și să zidim!” Și 
s'au întărit în această hotărire bună.  Sanbalat, Horonitul, 
Tobia, slujitorul Amonit, și Gheșem, Arabul, fiind înștiințaţi, 
și-au bătut joc de noi și ne-au disprețuit. Ei au zis: “Ce faceţi 
voi acolo? Vă, răsculați împotriva împăratului?” Şi eu le-am 
răspuns: “Dumnezeul cerurilor ne va da izbinda. Noi, robii 
Săi, ne vom scula și vom zidi; dar voi, n'aveţi nici parte, nici 
drept, nici aducere aminte în Ierusalim.” 


Marele preot Eliașib s'a sculat împreună cu fraţii săi, pre- 
oţii, și au zidit poarta oilor. Au sfinţit-o, și i-au pus ușile; au 
sfinţit-o dela turnul Mea, pînă la turnul lui Hananeel.  Ală- 
turi de Eliașib au zidit și oamenii din Ierihon; alături de el 
a zidit și Zacur, fiul lui Imri. Fiii lui Senaa au zidit poarta 
peștilor. Au acoperit-o cu scînduri, și i-au pus ușile, încuieto- 
rile și zăvoarele. Alături de ei a lucrat la dregerea zidului 
Meremot, fiul lui Urie, fiul lui Hacoţ; alături de ei a lucrat 
Meșulam, fiul lui Berechia, fiul lui Meșezabeel; alături de ei a 
lucrat Ţadoc, fiul lui Baana; alături de ei au lucrat Tecoiţii, ai 
căror fruntași nu s'au supus în slujba Domnului. loiada, fiul 
lui Paseah, și Meșulam, fiului lui Besodia, au dres poarta cea 
veche. Au acoperit-o cu scînduri, și i-au pus ușile, încuieto- 
rile și zăvoarele. Alături de ei au lucrat Melatia, Gabaonitul, 
ladon, Meronotitul, și oamenii din Gabaon și Miţpa, pînă la 
scaunul dregătorului de dincoace de rîul Eufrat; alături de ei 
a lucrat Uziel, fiul lui Harhaia, dintre argintari, și alături de el 
a lucrat Hanania, dintre făcătorii de mir. Au întărit lerusal- 
imul pînă la zidul cel lat. Alături de ei a lucrat Refaia, fiul 
lui Hur, care era mai mare peste jumătate din ţinutul lerusal- 

imului. Alături de ei a lucrat, în fața casei sale, Iedaia, fiul 
lui Harumaf, și alături de el a lucrat Hatuș, fiul lui Hașab- 
nia. O altă parte a zidului și turnul cuptoarelor au fost drese 
de Malchia, fiul lui Harim, și de Hașub, fiul lui Pahat-Moab. 
Alături de ei a lucrat, cu fetele sale, Șalum, fiul lui Haloheș, 
mai marele peste jumătate din ţinutul Ierusalimului. Hanun 
și locuitorii Zanoahului au dres poarta văii. Au zidit-o, și i- 
au pus ușile, încuietorile și zăvoarele. Ei au făcut o mie de 
coţi de zid pînă la poarta gunoiuluui.  Malchia, fiul lui Re- 
cab, mai marele peste ţinutul Bet-Hacheremului, a dres poarta 
gunoiului. A zidit-o, și i-a pus ușile, încuietorile și zăvoarele. 
Șalun, fiul lui Col-Hoze, mai marele peste ţinutul Miţpa, a dres 
poarta izvorului. A zidit-o, a acoperit-o cu scînduri, și i-a pus 
ușile, încuietorile și zăvoarele. A făcut zidul iazului Siloe lîngă 
grădina împăratului, pînă la treptele cari pogoară din cetatea 
lui David. După el Neemia, fiul lui Azbuc, mai marele peste 
jumătate din ţinutul Bet-Turului, a lucrat la dregerea zidului 
pînă în faţa mormintelor lui David, pînă la iazul care fusese 
zidit, și pînă la casa vitejilor. După el au lucrat Leviţii, Re- 
hum, fiul lui Bani, și alături de el a lucrat, pentru ţinutul 
său, Hașabia, mai marele peste jumătate din ţinutul Cheila. 
După el au lucrat fraţii lor, Bavai, fiul lui Henadad, mai marele 
peste jumătate din ţinutul Cheila; și alături de el Ezer, fiul 
lui Iosua, mai marele Miţpei, a dres o altă parte a zidului, în 
faţa suișului casei armelor, în unghi. După el Baruc, fiul lui 
Zabai, a dres cu rîvnă o altă parte, dela unghi pînă la poarta 
casei marelui preot Eliașib. După el Meremot, fiul lui Urie, 
fiul lui Hacoţ, a dres o altă parte, dela poarta casei lui Eliașib, 
pînă la capătul casei lui Eliașib. După el au lucrat preoţii 
din împrejurimile Ierusalimului. După ei Beniamin și Hașub 
au lucrat în dreptul casei lor. După ei Azaria, fiul lui Maa- 
seia, fiul lui Anania, a lucrat lingă casa lui. După el Binui, 
fiul lui Henadad, a dres o altă parte, dela casa lui Azaria pînă 
la unghi și pînă la colţ.  Palal, fiul lui Uzai, a lucrat în faţa 
unghiului și în faţa turnului de sus care iese înainte din casa 
împăratului, lîngă curtea temniței. După el a lucrat Pedaia, 
fiul lui Pareoș.  Slujitorii Templului, cari locuiesc pe deal, 

au lucrat pînă în dreptul porții apelor, la răsărit, și pînă în 
dreptul turnului care iese în afară. După el Tecoiţii au dres 
o altă parte, în dreptul turnului celui mare, care iese înafară 
pînă la zidul dealului. Deasupra porţii cailor, preoții au lu- 
crat fiecare înaintea casei lui. După ei Tadoc, fiul lui Imer, 
a lucrat înaintea casei lui. După el a lucrat Șemaia, fiul lui 
Șecania, păzitorul porţii dela răsărit. După el Hanania, fiul 
lui Șelemia, și Hanun, al șaselea fiu al lui Talaf, au dres o altă 
parte a zidului. După ei Meșulam, fiul lui Berechia, a lucrat 
în faţa odăii lui. După el Malchia, dintre argintari, a lucrat 
pînă la casele slujitorilor Templului și negustorilor, în dreptul 
porţii Mifcad, și pînă la odaia de sus din colț.  Argintarii și 
negustorii au lucrat între odaia de sus din colț și poarta oilor. 


Cînd a auzit Sanbalat că zidim iarăș zidul, s'a mîniat și s'a 
supărat foarte tare. Și-a bătut joc de Iudei, și a zis înaintea 
fraţilor săi și înaintea ostașilor Samariei: “La ce lucrează acești 
Iudei neputincioşi? Oare vor fi lăsaţi să lucreze? Oare vor 
jertfi? Oare vor isprăvi? Oare vor da ei viaţă unor pietre 
înmormîntate supt mormane de praf și arse de foc?” Tobia, 
Amonitul, era lîngă el, și a zis: “Să zidească numai! Dacă se 
va sui o vulpe, le va dărîma zidul lor de piatră.” “Ascultă, 
Dumnezeul nostru, cum sîntem batjocoriţi! Fă să cadă ocările 
lor asupra capului lor, și dă-i pradă pe un pămînt unde să 
fie robi. Nu le ierta fărădelegea, și păcatul lor să nu fie șters 
dinaintea Ta; căci au necăjit pe cei ce zidesc.” Am zidit zidul, 
care a fost isprăvit pretutindeni pînă la jumătate din înălţimea 
lui. Și poporul lucra cu inimă. Dar Sanbalat, Tobia, Arabii, 
Amoniţii și Asdodiţii, s'au supărat foarte tare cînd au auzit că 
dregerea zidurilor înainta și că spărturile începeau să se astupe. 
S'au unit toţi împreună ca să vină împotriva Ierusalimului, și 
să-i facă stricăciuni. Ne-am rugat Dumnezeului nostru, și am 
pus o strajă zi și noapte ca să ne apere împotriva loviturilor 
lor. ’nsă Iuda zicea: “Puterile celor ce duc poverile slăbesc, 
și dărîmăturile sînt multe; nu vom putea să zidim zidul.” Şi 
vrăjmașii noștri ziceau: “Nu vor ști și nu vor vedea nimic pînă 
vom ajunge în mijlocul lor; îi vom ucide și vom face astfel să 
înceteze lucrarea.” Şi Iudeii, cari locuiau lingă ei, au venit 

de zece ori și ne-au înștiințat despre toate locurile pe unde 
veneau la noi. De aceea am pus, în locurile cele mai de jos, 
dinapoia zidului, şi în locurile tari, poporul pe familii, i-am 
aşezat pe toți cu săbiile, sulițele și arcurile lor. M’am uitat, 
și sculîndu-mă, am zis mai marilor, dregătorilor și celuilalt 
popor: “Nu vă temeţi de ei! Aduceţi-vă aminte de Domnul 
cel mare și înfricoșat, și luptaţi pentru fraţii voştri, pentru 
fiii voștri și fetele voastre, pentru nevestele voastre, și pentru 
casele voastre!” Cînd au auzit vrăjmașii noștri că am fost 
înștiințaţi, Dumnezeu le-a nimicit planul, și ne-am întors cu 
toţii la zid, fiecare la lucrarea lui. Din ziua aceea, jumătate 
din oamenii mei lucrau, iar celalaltă jumătate era înarmată 
cu sulițe, cu scuturi, cu arcuri și cu platoșe. Căpeteniile erau 
înapoia întregei case a lui luda.  Ceice zideau zidul, și cei ce 
duceau sau încărcau poverile, cu o mină lucrau, iar cu alta 
țineau arma. Fiecare din ei, cînd lucra, își avea sabia încinsă 
la mijloc. Cel ce suna din trîmbiţă stătea lingă mine. Am zis 
mai marilor, dregătorilor, și celuilalt popor: “Lucrarea este 
mare și întinsă, și noi sîntem risipiţi pe zid, departe unii de 
alţii. La sunetul trimbiţei, să vă stringeţi la noi, spre locul 
de unde o veţi auzi. Dumnezeul nostru va lupta pentru noi.” 
Aşa făceam lucrarea: jumătate din noi stînd cu sulița în mînă 
din zorii zilei pînă la ivirea stelelor. ’n acelaș timp, am mai 
zis poporului: “Fiecare să petreacă noaptea în Ierusalim cu 
slujitorul lui; noaptea să facem de strajă, iar ziua să lucrăm.” 
Și nu ne-am desbrăcat de haine, nici eu, nici fraţii mei, nici 
slujitorii mei, nici oamenii de strajă, cari erau subt porunca 
mea. Fiecare se ducea cu armele la apă. 


Din partea oamenilor din popor și din partea nevestelor lor 
s'au ridicat mari plingeri împotriva fraților lor Iudei. Unii 
ziceau: “Noi, fiii noștri și fetele noastre, sîntem mulţi; să ni 
se dea grîu ca să mîncăm și să trăim.” Alții ziceau: “Punem 
zălog ogoarele, viile și casele noastre, ca să avem grîu în tim- 
pul foametei.” Alții ziceau: “Am împrumutat argint punînd 
zălog ogoarele și viile noastre pentru birul împăratului. Și to- 
tuș carnea, noastră este ca și carnea fraţilor noștri, copiii noștri 
sînt ca și copiii lor; și iată, supunem la robie pe fiii noștri și 

pe fetele noastre, și multe din fetele noastre au și fost supuse 
la robie; sîntem fără putere, căci ogoarele și viile noastre sînt 
ale altora.”  M'am supărat foarte tare cînd le-am auzit plîn- 
gerile și cuvintele acestea. Am hotărît să mustru pe cei mari 
și pe dregători, și le-am zis: “Ce! voi împrumutaţi cu camătă 
fraţilor voştri?” Şi am strîns în jurul meu o mare mulțime, 
și le-am zis: “Noi am răscumpărat, după puterea noastră, pe 
fraţii noștri Iudei, vînduţi neamurilor; și voi să vindeți pe fraţii 
voştri? Și încă nouă să ne fie vinduţi?” Ei au tăcut, ne avînd 
ce să răspundă. Apoi am zis: “Ce faceţi voi nu este bine. 
N'ar trebui să umblaţi în frica Dumnezeului nostru, ca să nu 
fiţi de ocara neamurilor vrăjmașe nouă? Și eu, și fraţii mei și 
slujitorii mei, le-am împrumutat argint și grîu. Să le lăsăm dar 
datoria aceasta! Daţi-le înapoi astăzi ogoarele, viile, măslinii 
și casele, și a suta parte din argintul, din grîul, din mustul și 
din untdelemnul, pe care l-aţi cerut dela ei ca dobindă.” Ei 
au răspuns: “Le vom da înapoi, și nu le vom cere nimic, vom 
face cum ai zis.” Atunci am chemat pe preoţi, înaintea cărora 
i-am pus să jure că își vor ţinea cuvîntul. Și mi-am scuturat 
mantaua, zicînd: “Așa să scuture Dumnezeu afară din Casa 
Lui și de averile lui pe orice om care nu-și va ţinea cuvîntul, și 
așa să fie scuturat omul acela și lăsat cu mînile goale!” Toată 
adunarea a zis: “Amin.” Și au lăudat pe Domnul. Și poporul 
s'a ţinut de cuvînt. Din ziua cînd m'a pus împăratul dregă- 
tor peste ei în ţara lui Iuda, dela al douăzecilea an pînă la al 
treizeci și doilea an al împăratului Artaxerxe, timp de dois- 
prezece ani, nici eu, nici fraţii mei n'am trăit din veniturile 
cuvenite dregătorului. "nainte de mine, cei dintii dregători 
împovărau poporul, și luau dela el pîne și vin, afară de cei pa- 
truzeci de sicli de argint; chiar și slujitorii lor apăsau poporul. 
Eu n'am făcut așa, din frică de Dumnezeu. Ba, mai mult, 
am lucrat la dregerea zidului acestuia, n'am cumpărat niciun 
ogor, și toţi slujitorii mei erau la lucru. Aveam la masă o sută 
cincizeci de oameni, Iudei și dregători, afară de ceice veneau 
la noi din neamurile deprimprejur. Mi se pregătea în fiecare 
zi un bou, șase berbeci aleși, și păsări, și la fiecare zece zile se 
pregătea din belșug tot vinul care era de trebuinţă. Cu toate 

acestea, n'am cerut veniturile cuvenite dregătorului, pentrucă 
lucrările apăsau greu asupra poporului acestuia. Adu-Ţi am- 
inte de mine, spre bine, Dumnezeule, pentru tot ce am făcut 
pentru poporul acesta! 


Nu pusesem încă ușile porților cînd Sanbalat, Tobia, Gheșem, 
Arabul, și ceilalţi vrăjmași ai noștri au auzit că zidisem zidul și 
că n'a mai rămas nicio spărtură. Atunci Sanbalat și Gheşem 
au trimes să-mi spună: “Vino, și să ne întîlnim în satele din 
valea Ono. "și puseseră de gind să-mi facă rău. Le-am trimes 
soli cu următorul răspuns: “Am o mare lucrare de făcut, și nu 
pot să mă pogor; cît timp l-aș lăsa ca să vin la voi, lucrul ar înc- 
eta.” Mi-au făcut în patru rînduri aceeaș cerere, și le-am dat 
acelaș răspuns.  Sanbalat mi-a trimes solia aceasta a cincea 
oară prin slujitorul său, care ţinea în mînă o scrisoare deschisă. 
n ea era scris: “Se răspindește zvonul printre popoare, și 
Gașmu spune că tu și Iudeii aveţi de gînd să vă răsculați, 
și că în acest scop zidești zidul. Se zice că tu vei ajunge îm- 
păratul lor, și că ai pus chiar prooroci, ca să te numească la 
Ierusalim împărat al lui Iuda. Și acum lucrurile acestea vor 
ajunge la cunoștința împăratului. Vino dar, și să ne sfătuim 
împreună.” Am trimes următorul răspuns lui Sanbalat: “Ce 
ai spus tu în scrisoare nu este; tu dela tine le născocești!” 
Toţi oamenii aceștia voiau să ne întricoșeze, și își ziceau: “Li 
se va muia inima, și lucrarea nu se va face.” Acum, Dum- 
nezeule, întăreşte mă! M'am dus la Șemaia, fiul lui Delaia, 
fiul lui Mehetabeel. El se închisese, și a zis: “Haidem îm- 
preună în Casa lui Dumnezeu, în mijlocul Templului, și să 
închidem ușile Templului: căci vin să te omoare, și au să vină 
noaptea să te omoare.” Eu am răspuns: “Un om ca mine să 
fugă? Și care om ca mine ar putea să intre în Templu și să 
trăiască? Nu voi intra!” Și am cunoscut că nu Dumnezeu îl 
trimetea. Ci a proorocit așa pentru mine, fiindcă Sanbalat și 
Tobia îi dăduseră argint. Şi cîștigîndu-l astfel, nădăjduiau că 
am să mă tem, și că am să urmez sfaturile lui și să fac un pă- 
cat. Ei s'ar fi folosit de această atingere a bunului meu nume, 
ca să mă umple de ocară.  Adu-Ţi aminte, Dumnezeule, de 
Tobia și de Sanbalat, și de faptele lor! Adu-Ţi aminte și de 

Noadia, proorocița, și de ceilalți prooroci cari căutau să mă 
sperie! Zidul a fost isprăvit în a douăzeci și cincea zi a lunii 
Elul, în cincizeci și două de zile. Cînd au auzit toți vrăjmașii 
noștri, s'au temut toate popoarele dimprejurul nostru; s'au 
smerit foarte mult, și au cunoscut că lucrarea se făcuse prin 
voia Dumnezeului nostru. "n vremea aceea erau unii fruntași 
din ludeia, cari trimeteau deseori scrisori lui Tobia și primeau 
și ei scrisori dela el. Căci mulți din Iuda erau legaţi cu el 
prin jurămînt, pentrucă era ginerile lui Șecania, fiul lui Arah, 
și fiul său lohanan luase pe fata lui Meșulam, fiul lui Berechia. 
Vorbeau bine de el chiar în faţa mea, și-i spuneau cuvintele 
mele. Tobia trimetea scrisori ca să mă înfricoșeze. 


După ce sa zidit zidul și am pus ușile porților, au fost 
puși în slujbele lor ușierii, cîntăreţii și Leviţii. Am poruncit 
fratelui meu Hanani, și lui Hanania, căpetenia cetăţuii lerusal- 
imului, om care întrecea pe mulţi prin credincioșia și prin frica 
lui de Dumnezeu, și le-am zis: “Să nu se deschidă porțile 
Ierusalimului înainte de căldura soarelui, și ușile să fie închise 
cu încuietorile, în fața voastră. Locuitorii Ierusalimului să 
facă de strajă, fiecare la locul lui, înaintea casei lui.” Cetatea 
era încăpătoare și mare, dar popor era puţin în ea, și casele 
nu erau zidite. Dumnezeul meu mi-a pus în inimă gîndul 
să adun pe mai mari, pe dregători și poporul, ca să-i număr. 
Am găsit o carte cu spiţele de neam ale celor ce se suiseră 
întîi din robie, și am văzut scris în ea cele ce urmează. lată 
pe cei din ţară cari s'au întors din robie, din aceia pe cari îi 
luase robi Nebucadneţar, împăratul Babilonului, și cari s'au 
întors la Ierusalim și în Iuda, fiecare în cetatea lui. Au ple- 
cat cu Zorobabel, Iosua, Neemia, Azaria, Raamia, Nahamani, 
Mardoheu, Bilșan, Misperet, Bigvai, Nehum, Baana. Numărul 
bărbaţilor din poporul lui Israel: fiii lui Pareoș, două mii o 
sută șaptezeci și doi; fiii lui Șefatia, trei sute șaptezeci și doi; 
fiii lui Arah, șase sute cincizeci și doi; fiii lui Pahat-Moab, din 
fiii lui losua și ai lui loab, două mii opt sute optsprezece; fiii 
lui Elam, o mie două sute cincizeci și patru; fiii lui Zatu, opt 
sute patruzeci și cinci; fiii lui Zacai, șapte sute șasezeci; fiii 
lui Binui, șase sute patruzeci și opt; fiii lui Bebai, șase sute 

douăzeci și opt; fiii lui Azgad, două mii trei sute douăzeci și 
doi; fiii lui Adonicam, șase sute șase zeci și șapte; fiii lui Big- 
vai, două mii șase zeci și șapte; fiii lui Adin, șase sute cincizeci 
și cinci; fiii lui Ater, din familia lui Ezechia, nouăzeci și opt; 
fiii lui Hașum, trei sute douăzeci și opt; fiii lui Beţai, trei sute 
douăzeci și patru; fiii lui Harif, o sută doisprezece; fiii lui 
Gabaon, nouăzeci și cinci; oamenii din Betleem și din Netofa, 
o sută optzeci și opt; oamenii din Anatot, o sută douăzeci și 
opt; oamenii din Bet-Azmavet, patruzeci și doi; oamenii din 
Chiriat-learim, din Chefira și din Beerot, șapte sute patruzeci 
și trei; oamenii din Rama și din Gheba, șase sute douăzeci 
și unu; oamenii din Micmas, o sută douăzeci și doi; oamenii 
din Betel și din Ai, o sută douăzeci și trei; oamenii din celalt 
Nebo, cincizeci și doi; fiii celuilalt Elam, o mie două sute 
cincizeci și patru; fiii lui Harim, trei sute douăzeci; fiii lui 
Ierihon, trei sute patruzeci și cinci; fiii lui Lod, lui Hadid și 
lui Ono, șapte sute douăzeci și unu; fiii lui Senaa, trei mii 
nouă sute treizeci. Preoți: fiii lui ledaia, din casa lui Iosua, 
nouă sute șapte zeci și trei; fiii lui Imer, o mie cinci zeci și 
doi; fiii lui Pașhur, o mie două sute patruzeci și șapte; fiii 
lui Harim, o mie șaptesprezece.  Leviţi: fiii lui Iosua și lui 
Cadmiel, din fiii lui Hodva, șaptezeci și patru.  Cîntăreţi: fiii 
lui Asaf, o sută patruzeci și opt.  Ușieri: fiii lui Salum, fiii 
lui Ater, fiii lui Talmon, fii lui Acub, fiii lui Hatita, fiii lui 
Șobai, o sută treizeci și opt.  Slujitori ai Templiilui: fiii lui 
Tiha, fiii lui Hasufa, fiii lui Tabaot, fiii lui Cheros, fiii lui Sia, 
fiii lui Padon, fiii lui Lebana, fiii lui Hagaba, fiii lui Salmai, 
fiii lui Hanan, fiii lui Ghidel, fiii lui Gahar, fiii lui Reaia, fiii 
lui Reţin, fiii lui Necoda, fiii lui Gazam, fiii lui Uza, fiii lui 
Paseah, fiii lui Besai, fiii lui Mehunim, fiii lui Nefișim, fiii 
lui Bacbuc, fiii lui Hacufa, fiii lui Harhur, fiii lui Baţlit, fiii 
lui Mehida, fiii lui Harșa, fiii lui Barcos, fiii lui Sisera, fiii lui 
Tamah, fiii lui Neţiah, fiii lui Hatifa. Fiii robilor lui Solomon: 
fiii lui Sotai, fiii lui Soferet, fiii lui Perida, fiii lui laala, fiii lui 
Darcon, fiii lui Ghidel, fiii lui Șefatia, fiii lui Hatil, fiii lui 
Pocheret-Haţebaim, fiii lui Amon. Toți slujitorii Templului 
și fiii robilor lui Solomon: trei sute nouăzeci și doi. lată pe ce- 

ice au plecat din Tel-Melah, din Tel-Harşa, din Cherub-Adon, 
și din Imer, și cari n'au putut să-și arate casa părintească și 
neamul, ca dovadă că erau din Israel. Fiii lui Delaia, fiii lui 
Tobia, fiii lui Necoda, șase sute patruzeci și doi. Şi dintre 
preoți: fiii lui Hobaia, fiii lui Hacoţ, fiii lui Barzilai, care luase 
de nevastă pe una din fetele lui Barzilai, Galaaditul, și a fost 
numit cu numele lor. Şi-au căutat cartea spițelor neamului 
lor, dar n'au găsit-o. De aceea au fost daţi afară din preoție, 
și dregătorul le-a spus să nu mănînce din lucrurile prea sfinte 
pînă nu va întreba un preot pe Urim și Tumim. Adunarea 
întreagă era de patruzeci și două de mii trei sute șasezeci de 
inși, afară de robii și roabele lor, în număr de șapte mii trei 
sute treizeci și șapte. Printre ei se aflau două sute patruzeci 
și cinci de cîntăreţi și cîntăreţe. Aveau șapte sute treizeci și 
șase de cai, două sute patruzeci și cinci de catîri, patru sute 
treizeci și cinci de cămile, și șase mii șapte sute douăzeci de 
măgari. Mulți din capii de familie au făcut daruri pentru 
lucrare. Dregătorul a dat vistieriei o mie de darici de aur, 
cincizeci de potire, cinci sute treizeci de veșminte preoțești. 
Capii de familie au dat în vistieria lucrării douăzeci de mii de 
darici de aur și două mii douăsute de mine de argint. Celalt 
popor a dat douăzeci de mii de darici de aur, două mii de mine 
de argint, și șasezeci și șapte de veșminte preoțești. Preoţii 
și Leviţii, ușierii, cîntăreţii, oamenii din popor, slujitorii Tem- 
plului și tot Israelul s'au așezat în cetăţile lor 


Cînd a venit luna a șaptea, copiii lui Israel erau în cetăţile 
lor. Atunci tot poporul s'a strîns ca un singur om pe locul 
deschis dinaintea porţii apelor. Au zis cărturarului Ezra să se 
ducă să ia cartea Legii lui Moise, dată de Domnul lui Israel. 
Și preotul Ezra a adus Legea înaintea adunării, alcătuită din 
bărbaţi și femei și din toţi cei ce erau în stare s'o înțeleagă. Era 
întîia zi a lunii a șaptea. Ezra a citit în carte de dimineaţă 
pînă la amează, pe locul deschis dinaintea porţii apelor, în 
faţa bărbaţilor și femeilor și în fata celor ce erau în stare s'o 
înțeleagă. Tot poporul a fost cu luare aminte la cetirea cărții 
Legii.  Cărturarul Ezra stătea pe un scaun de lemn, ridicat 
cu prilejul acesta. Lângă el, la dreapta, stăteau Matitia, Șema, 

Anaia, Urie, Hilchia și Maaseia, și la stînga: Pedaia, Mișael, 
Malchia, Hașum, Haşbadana, Zaharia și Meșulam. Ezra a 
deschis cartea înaintea întregului popor, căci stătea mai sus 
de cît tot poporul. Și cînd a deschis-o, tot poporul s'a scu- 
lat. Ezra a binecuvîntat pe Domnul, Dumnezeul cel mare, 
și tot poporul a răspuns ridicînd mînile: “Amin! Amin!” 
Și s'au plecat și s'au închinat înaintea Domnului, cu fața la 
pămînt. Iosua, Bani, Șerebia, lamin, Acub, Șabetai, Hodia, 
Maaseia, Chelita, Azaria, lozabad, Hanan, Pelaia, și Leviţii, 
lămureau poporului Legea, și fiecare stătea la locul lui. Ei 
citeau deslușit în cartea Legii lui Dumnezeu, și-i arătau înţe- 
lesul, ca să-i facă să înțeleagă ce citiseră. Dregătorul Neemia, 
preotul și cărturarul Ezra, și Leviţii cari învățau pe popor, au 
zis întregului popor: “Ziua aceasta este închinată Domnului, 
Dumnezeului vostru; să nu vă bociţi și să nu plingeţi!” Căci 
tot poporul plingea cînd a auzit cuvintele Legii. Ei le-au zis: 
“Duceţi-vă de mîncaţi cărnuri grase și beţi băuturi dulci, și 
trimeteţi cîte o parte și celor ce n'au nimic pregătit, căci ziua 
aceasta este închinată Domnului nostru; nu vă mihniţi, căci 
bucuria Domnului va fi tăria voastră.”  Leviţii potoleau pe 
tot poporul, zicînd: “Tăceţi, căci ziua aceasta, este sfîntă; nu 
vă mîhniţi!” Şi tot poporul s'a dus să mănînce și să bea. 
Și au trimes cîte o parte și altora, și s'au veselit mult. Căci 
înțeleseseră cuvintele cari li se tilcuiseră. A doua zi, capii de 
familie din tot poporul, preoţii și Leviţii, s'au strîns la cărtu- 
rarul Ezra, ca să audă tilcuirea cuvintelor Legii. Și au găsit 
scris în Lege că Domnul poruncise prin Moise, că fiii lui Is- 
rael trebuie să locuiască în corturi, în timpul sărbătorii lunii 
a șaptea. Atunci au trimes să răspîndească vestea aceasta în 
toate cetăţile lor și la Ierusalim: “Duceţi-vă la munte și aduceți 
ramuri de măslin, ramuri de măslin sălbatic, ramuri de mirt, 
ramuri de finic, și ramuri de copaci stufoși, ca să faceți corturi, 
cum este scris.” Atunci poporul s'a dus și a adus ramuri, și au 
făcut corturi pe acoperișul caselor lor, în curţile lor, în curțile 
Casei lui Dumnezeu, pe locul deschis dinaintea porții apelor 
și pe locul deschis dela poarta lui Efraim. Toată adunarea 
celor ce se întorseseră din robie a făcut corturi și au locuit în 

aceste corturi. Din vremea lui Iosua, fiul lui Nun, pînă în ziua 
aceasta, nu mai făcuseră copiii lui Israel așa ceva. Și a fost 
foarte mare veselie. Au citit în cartea Legii lui Dumnezeu în 
fiecare zi, din cea dintîi zi pînă la cea din urmă. Au prăznuit 
sărbătoarea șapte zile, și a fost o adunare de sărbătoare în ziua 
a opta, cum este poruncit. 


’n a douăzeci și patra zi a aceleiaș luni, copiii lui Israel s'au 
adunat, îmbrăcaţi în saci și presăraţi cu ţărînă, pentru ţinerea 
unui post. (Cei ce erau din neamul lui Israel, despărțindu- 
se de toţi străinii, au venit și și-au mărturisit păcatele lor și 
fărădelegile părinţilor lor. După ce au șezut jos, au cetit în 
cartea Legii Domnului, Dumnezeului lor, a patra parte din zi; 
și altă a patra parte din zi și-au mărturisit păcatele și s'au 
închinat înaintea Domnului, Dumnezeului lor. Iosua, Bani, 
Cadmiel, Șebania, Buni, Șerebia, Bani și Chenani s'au suit pe 
scaunul Leviţilor și au strigat cu glas tare către Domnul, Dum- 
nezeul lor. Şi Leviţii Iosua, Cadmiel, Bani, Hașabnia, Șerebia, 
Hodia, Șebania și Petahia, au zis: “Sculaţi-vă și binecuvin- 
taţi pe Domnul, Dumnezeul vostru, din vecinicie în vecinicie! 
“Binecuvîntat să fie Numele Tău cel slăvit, care este mai pe 
sus de orice binecuvîntare și de orice laudă! Tu, Doamne, 
numai Tu, ai făcut cerurile, cerurile cerurilor și toată oștirea 
lor, și pămîntul cu tot ce este pe el, mările cu tot ce cuprind 
ele. Tu dai viață tuturor acestor lucruri, și oștirea cerurilor 
se închină înaintea Ta. Tu, Doamne Dumnezeule, ai ales pe 
Avram, l-ai scos din Ur din Haldeia, și i-ai pus numele Avraam. 
Tu ai găsit inima lui credincioasă înainta Ta, ai făcut legămint 
cu el, și ai făgăduit că vei da seminţei lui ţara Cananiţilor, 
Hetiţilor, Amoriţilor, Fereziţilor, Iebusiţilor și Ghirgasiţilor. 
Și Ti-ai ţinut cuvîntul, căci ești drept. Tu ai văzut necazul 
părinților noștri în Egipt, și le-ai auzit strigătele la Marea 
Roșie. Ai făcut semne și minuni împotriva lui Faraon, îm- 
potriva tuturor slujitorilor lui și împotriva întregului popor 
din ţara lui, pentrucă știai cu cîtă îngîmfare se purtaseră față 
de părinţii noștri, și Ti-ai arătat slava Ta cum se vede astăzi. 
Ai despărţit marea înaintea lor, și au trecut pe uscat prin mi- 
jlocul mării: dar ai prăbuşit în adînc, ca o piatră în fundul 

apelor, pe cei ce-i urmăreau. I-ai călăuzit ziua printr'un stilp 
de nor, și noaptea printr'un stîlp de foc, care le lumina drumul 
pe care aveau să-l urmeze. Te-ai pogorit pe muntele Sinai, 
le-ai vorbit din înălțimea, cerurilor, și le-ai dat porunci drepte, 
legi adevărate, învățături și orînduiri minunate.  Le-ai făcut 
cunoscut Sabatul Tău cel sfi nt, și le-ai dat prin robul Tău 
Moise, porunci, învățături și o je. Le-ai dat, dela înălțimea 
cerurilor, pîine, cînd le era foame, și ai scos apă din stîncă, 
atunci cînd le era sete. Și le-ai spus să intre în stăpînirea țării 
pe care jurasei că le-o vei da. Dar părinţii noștri s'au îngîm- 
fat și şi-au înțepenit grumazul. N'au urmat poruncile Tale, 
n'au vrut să asculte, și au dat uitării minunile pe cari le făcu- 
sei pentru ei. Și-au înțepenit grumazul; și, în răzvrătirea lor, 
și-au pus o căpetenie ca să se întoarcă în robia lor. Dar Tu, 
Tu ești un Dumnezeu gata să ierţi, îndurător și milostiv, încet 
la mînie și bogat în bunătate. Și nu i-ai părăsit, nici chiar 
atunci cînd și-au făcut un vițel turnat, și au zis: “lată Dum- 
nezeul tău care te-a scos din Egipt!” și s'au dedat la mari ocări 
faţă de Tine. "n îndurarea Ta fără margini, nu i-ai părăsit în 
pustie, și stilpul de nor n'a încetat să-i călăuzească ziua pe 
drum, nici stilpul de foc să le lumineze noaptea drumul, pe 
care aveau să-l urmeze.  Le-ai dat Duhul Tău cel bun, ca să-i 
facă înţelepţi; n'ai îndepărtat mana Ta dela gura lor, și le-ai 
dat apă să-și potolească setea. Patruzeci de ani, ai avut grijă 
să-i hrănești în pustie, și n'au dus lipsă de nimic, hainele nu 
li s'au învechit, și picioarele nu li s'au umflat.  Le-ai dat în 
mînă împărăţii și popoare, ale căror ţinuturi le-ai împărțit în- 
tre ei, și au stăpinit ţara lui Sihon, împăratul Hesbonului, și 
țara lui Og, împăratul Basanului.  Le-ai înmulțit fiii ca stelele 
cerurilor, și i-ai adus în țara despre care spusesei părinților lor 
că au s'o ia în stăpinire. Și fiii lor au intrat și au luat ţara în 
stăpînire; ai smerit înaintea lor pe locuitorii țării, Cananiţii, 
și i-ai dat în mînile lor, împreună cu împărații și popoarele 
țării, ca să le facă ce le place. Au ajuns stăpini pe cetăţi 
întărite și pe pămiînturi roditoare; au stăpînit case pline de tot 
felul de bunătăţi, puțuri săpate, vii, măslini, și pomi roditori 
din belșug; au mîncat, s'au săturat, s'au îngrășat, și au trăit în 

desfătări, prin bunătatea Ta cea mare. 'Totuș, ei s'au răsculat 
și s'au răzvrătit împotriva Ta. Au aruncat Legea Ta la spatele 
lor, au ucis pe proorocii Tăi, cari-i rugau ferbinte să se întoarcă 
la Tine, și s'au dedat la mari ocări faţă de Tine. Atunci i- 
ai lăsat în mîinile vrăjmașilor lor, cari i-au apăsat. Dar, în 
vremea necazului lor, au strigat către Tine; și Tu i-ai auzit 
dela înălțimea cerurilor, și, în îndurarea Ta cea mare, le-ai dat 
izbăvitori cari i-au scăpat din mînile vrăjmașilor lor. Cînd au 
avut odihnă, au început iarăș să facă rău, înaintea Ta. Atunci 
i-ai lăsat în minile vrăjmașilor lor, cari i-au stăpînit. Dar, 
din nou au strigat către Tine; și Tu i-ai auzit dela înălțimea 
cerurilor, și, în marea Ta îndurare, i-ai izbăvit de mai multe 
ori. [I-ai rugat fierbinte să se întoarcă la Legea Ta; dar ei 
au stăruit în îngîmfarea lor, n'au ascultat de poruncile Tale, 
au păcătuit împotriva orînduirilor Tale, cari fac viu pe celce le 
împlinește, Ti-au întors spatele cu îndărătnicie, și-au înțepenit 
grumazul, și n'au ascultat. I-ai îngăduit astfel mulți ani, le-ai 
dat înștiințări prin Duhul tău, prin prooroci, și tot n'au luat 
aminte. Atunci i-ai dat în mînile unor popoare străine. Dar, 
în marea Ta îndurare, nu i-ai nimicit, și nu i-ai părăsit, căci Tu 
ești un Dumnezeu milostiv și îndurător. Și acum, Dumnezeul 
nostru, Dumnezeule mare, puternic și înfricoșat, Tu care "ţi 
ţii legămîntul Tău de îndurare, nu privi ca puţin lucru toate 
suferințele prin cari am trecut noi, împărații noștri, căpeteni- 
ile noastre, preoţii noștri, proorocii noștri, părinții noștri și 
tot poporul Tău, din vremea împăraţilor Asiriei pînă în ziua 
de azi. Tu ai fost drept în tot ce ni sa întîmplat, căci Te- 
ai arătat credincios, iar noi am făcut rău.  "mpăraţii noștri, 
căpeteniile noastre, preoții noștri, și părinţii noștri n'au păzit 
Legea, și n'au dat ascultare nici nair nici înştiințărilor 
pe cari li le dădeai. Cînd erau stăpîni, în mijlocul multelor 
binefaceri pe cari li le dădeai, în țara întinsă și roditoare, pe 
care le-o dădusei, nu Ti-au slujit și nu s'au abătut dela faptele 
lor rele. Şi astăzi, iată-ne robi! lată-ne robi pe pămîntul pe 
care l-ai dat părinților noștri, pentruca să se bucure de roadele 
și de bunurile lui! El își înmulțește roadele pentru împărații 
cărora ne-ai supus, din pricina păcatelor noastre; ei stăpinesc 

după plac asupra trupurilor noastre și asupra vitelor noastre, 

38 şi sîntem într'o mare strimtorare!” Pentru toate acestea, noi 
am încheiat un legămînt, pe care l-am făcut în scris. Şi căpe- 
teniile noastre, Leviţii noștri și preoţii noștri și-au pus pecetea 
pe el. 


lată, pe cei ce și-au pus pecetea: Dregătorul Neemia, fiul lui 

3 Hacalia Zedechia, Seraia, Azaria, Ieremia, Pașhur, Amaria, 

5 Malchia, Hatuș, Șebania, Maluc, Harim, Meremot, Obadia, 

„8 Daniel, Ghineton, Baruc, Meșulam, Abia, Miiamin, Maazia, 

9 Bilgai, Șemaia, preoţi.  Leviţii: Iosua, fiul lui Azania, Binui, 

10 din fiii lui Henadad, Cadmiel, și fraţii lor, Șebania, Hodia, 

11,12 Chelita, Pelaia, Hanan, Mica, Rehob, Hașabia, Zacur, Șere- 

13, 14 bia, Şebania, Hodia, Bani, Beninu.  Căpeteniile poporului: 

15 Pareoș, Pahat-Moab, Elam, Zatu, Bani, Buni, Azgad, Bebai, 

16, 17,18 Adonia, Bigvai, Adin, Ater, Ezechia, Azur, Hodia, Hașum, 
19, 20,21 Beţai, Harif, Anatot, Nebai, Magpiaș, Meșulam Hezir, Meșez- 

22, 23 abeel, Ţadoc, ladua, Pelatia, Hanan, Anaia, Hosea, Hana- 

24, 25 nia, Hașub, Haloheș, Pilha, Șobec, Rehum, Hașabna, Maa- 

26, 27, 28 seia, Ahia, Hanan, Anan, Maluc, Harim, Baana. Cealaltă 

parte a poporului, preoții, Leviţii, ușierii, cîntăretii, slujitorii 

Templului, și toți ceice se despărțiseră de popoarele străine, ca 

să urmeze Legea lui Dumnezeu, nevestele lor, fiii și fetele lor, 

29 toți cei ce aveau cunoștință și pricepere, s'au unit cu frații 

lor mai cu vază dintre ei. Au făgăduit cu jurămînt și au ju- 

rat să umble în Legea lui Dumnezeu, dată prin Moise, robul 

lui Dumnezeu, să păzească și să împlinească toate poruncile 

30 Domnului, Stăpînului nostru, orînduirile și legile Lui. Am 

făgăduit să nu dăm pe fetele noastre după popoarele țării și 

31 să nu luăm pe fetele lor de neveste pentru fiii noștri; să nu 

cumpărăm nimic, în ziua Sabatului, și în zilele de sărbătoare, 

dela popoarele ţării cari ar aduce de vînzare în ziua Sabatului 

mărfuri sau altceva de cumpărat, și să lăsăm nelucrat pămîntul 

32 în anul al șaptelea şi să nu cerem plata nici unei datorii. Am 

luat asupra noastră îndatorirea să dăm a treia parte dintr'un 

33 siclu pe an pentru slujba Casei Dumnezeului nostru, pentru 

pînile pentru punerea înaintea Domnului, pentru darul de mîn- 

care necurmat, pentru arderea de tot necurmată din zilele de 


755 NEEMIA 10. 34-11. 5 


Sabat, din zilele de lună nouă și din zilele de sărbători, pentru 
lucrurile închinate Domnului, pentru jertfele de ispășire pen- 
tru Israel, și pentru tot ce se face în Casa Dumnezeului nostru. 
Am tras la sorţi, preoţi, Leviţi și popor, pentru lemnele cari 
trebuiau aduse pe fiecare an, ca dar, la Casa Dumnezeului nos- 
tru, după casele noastre părintești, la vremi hotărite, ca să fie 
ars pe altarul Domnului, Dumnezeului nostru, cum este scris 
în Lege. Am hotărît să aducem în fiecare an la Casa Domnu- 
lui cele dintîi roade ale pămîntului nostru și cele dintii roade 
din toate roadele tuturor pomilor; să aducem la Casa Dum- 
nezeului nostru, preoţilor cari fac slujba în Casa Dumnezeului 
nostru, pe întîii născuţi ai fiilor noștri și ai vitelor noastre, cum 
este scris în Lege, pe întîii născuți ai vacilor și oilor noastre; 
să aducem preoţilor, în cămările Casei Dumnezeului nostru, 
cele dintii roade din plămădeală și darurile noastre de mîncare 
din roadele tuturor pomilor din must și din untdelemn; și să 
dăm zeciuială din pămîntul nostru Leviţilor, cari trebuie s'o 
ia ei înșiși în toate cetăţile așezate pe pămînturile pe cari le 
lucrăm. Preotul, fiul lui Aaron, va fi cu Leviţii cînd vor ridica 
zeciuiala; și Leviţii vor aduce zeciuială din zeciuială la Casa 
Dumnezeului nostru, în cămările casei vistieriei. Căci copiii 
lui Israel și fiii lui Levi vor aduce în cămările acestea darurile 
de grîu, de must și de untdelemn; acolo sînt uneltele sfintului 
locaș, și acolo stau preoţii cari fac slujba, ușierii și cîntăreții. 
Astfel ne-am hotărît să nu părăsim Casa Dumnezeului nostru. 


Căpeteniile poporului s'au așezat la Ierusalim. Cealaltă 
parte a poporului a tras la sorț, pentruca unul din zece să 
vină să locuiască la Ierusalim în cetatea sfintă, iar ceilalți să 
locuiască în cetăţi. Poporul a binecuvîntat pe toţi cei ce au 
primit de bună voie să locuiască la Ierusalim. Iată căpeteni- 
ile ținutului cari s'au așezat la Ierusalim. ’n cetăţile lui Iuda, 
fiecare s'a așezat în moșia lui, în cetatea lui Israel, preoții și 
Leviţii, slujitorii Templului, și fiii robilor lui Solomon. La 
Ierusalim s'au așezat unii din fiii lui Iuda și din fiii lui Beni- 
amin. -Din fiii lui luda: Ataia, fiul lui Ozia, fiul lui Zaharia, 
fiul lui Amaria, fiul lui Șefatia, fiul lui Mahalaleel, din fiii lui 
Pereţ, și Maaseia, fiul lui Baruc, fiul lui Col-Hoze, fiul lui 

Hazaia, fiul lui Adaia, fiul lui Ioiarib, fiul lui Zaharia, fiul lui 
Șiloni. Toți fiii lui Pereț cari s'au așezat la Ierusalim, au fost 
patru sute șasezeci și opt de oameni viteji. - Iată fiii lui Be- 
niamin: Salu, fiul lui Meșulam, fiul lui Ioed, fiul lui Pedaia, 
fiul lui Colaia, fiul lui Maaseia, fiul lui Itiel, Hul lui Isaia, şi 
după el, Gabai și Salai, nouăsute douăzeci și opt. Ioel, fiul 
lui Zieri, era căpetenia lor; și Iuda, fiul lui Senua, era a doua 
căpetenie a cetăţii. Din preoţi: ledaia, fiul lui Ioiarib, lachin, 
Seraia, fiul lui Hilchia, fiul lui Meșulam, fiul lui Tadoc, fiul lui 
Meraiot, fiul lui Ahitub, domnul Casei lui Dumnezeu, și fraţii 
lor cari făceau slujba Casei, opt sute douăzeci și doi; Adaia, fiul 
lui leroham, fiul lui Pelalia, fiul lui Amţi, fiul lui Zaharia, fiul 
lui Pașhur, fiul lui Malchia, și fraţii săi, capii caselor părin- 
testi, dois sute patruzeci şi doi; Și e fiul lui Azareel, 
fiul lui Ahzai, fiul lui Meșilemot, fiul lui Imer, și frații lor, oa- 
meni viteji, o sută douăzeci și opt; Zabdiel, fiul lui Ghedolim, 
era căpetenia lor. Din Leviţi: Șemaia, fiul lui Hașub, fiul lui 
Azricam, fiul lui Hașabia, fiul lui Buni, Șabetai și AA în- 
sărcinaţi cu treburile de afară ale Casei lui Dumnezeu, și făcînd 
parte din căpeteniile Leviţilor; Matania, fiul lui Mica, fiul lui 
Zabdi, fiul lui Asaf, căpetenia care cînta lauda la rugăciune, 
și Bacbuchia, al doilea din fraţii săi, și Abda, fiul lui Şamua, 
fiul lui Galal, fiul lui ledutun. Toți Leviţii din cetatea sfîntă 
erau două sute optzeci și patru. Şi ușierii: Acub, Talmon, și 
fraţii lor, păzitorii porţilor, o sută șapte zeci și col. Cealaltă 
parte din Israel, din preoți, și din Leviţi, s'au așezat în toate 
cetăţile lui Iuda, fiecare în moșia lui.  Slujitorii Templului 
s'au așezat pe deal, și aveau de căpetenii pe Tiha și Ghișpa. 
Căpetenia Leviţilor la Ierusalim era Uzi, fiul lui Bani, fiul lui 
Hașabia, fiul lui Matania, fiul lui Mica, dintre fiii lui Asaf, 
cîntăreţii însărcinaţi cu slujba Casei lui Dumnezeu; căci era 
o poruncă a împăratului cu privire la cîntăreţi, și li se dădea 
o parte hotărită pe fiecare zi.  Petahia, fiul lui Meșezabeel, 
din fiii lui Zerah, fiul lui luda, era dregătorul împăratului pen- 
tru toate treburile poporului. Cît despre sate și cîmpiile lor, 
unii din fiii lui luda s'au așezat la Chiriat-Arba și în locurile 
cari ţin de el, la Dibon și în locurile cari ţin de el, lecabţeel 

și în satele cari țin de el, la Ieșua, la Molada, la Bet-Palet, 
La Haţar-Șual, la Beer-Șeba și în locurile cari țin de ea, la 
Ticlag, la Mecona și în locurile cari ţin de ea, la En-Rimon, 
la 'Ţorea, la larmut, la Zanoah, la Adulam, și în satele cari 
ţin de el, la Lachis și în ţinutul lui, la Azeca și în locurile cari 
țin de el. S'au așezat astfel dela Beer-Șeba pînă la valea lui 
Hinom. Fiii lui Beniamin s'au așezat, dela Gheba la Micmaș, 
la Aia, la Betel și în locurile cari țin de el, la Anatot, la Nob, 
la Hanania, la Haţor, la Rama, la Ghitaim, la Hadid, la Te- 
boim, la Nebalat, la Lod, și la Ono, valea lucrătorilor. Au 
fost unii Leviţi cari s'au unit cu Beniamin, măcar că făceau 
parte din cetele lui Iuda. 


lată, preoţii și Leviţii cari s'au întors cu Zorobabel, fiul lui 
Șealtiel, și cu Iosua: Seraia, Ieremia, Ezra, Amaria, Maluc, 
Hatuș, Şecania, Rehum, Meremot, Ido, Ghinetoi, Abia, Mi- 
iamin, Maadia, Bilga, Şemaia, Ioiarib, ledaia, Salu, Amoc, 
Hilchia, ledaia. Aceștia au fost căpeteniile preoţilor și a fraţilor 
lor, pe vremea lui Iosua. - Leviţi: Iosua, Binui, Cadmiel, 
Șerebia, Iuda, Matania, care cîrmuia împreună cu fraţii săi 
cîntarea laudelor; Bacbuchia și Uni, cari își împlineau sluj- 
bele lîngă fraţii lor. Iosua a născut pe Ioiachim, loiachim a 
născut pe Eliașib, Eliașib a născut pe loiada, Ioiada a născut 
pe Ionatan, și Ionatan a născut pe ladua. lată, cari erau pe 
vremea lui loiachim, preoţii, capi de familii: pentru Seraia, 
Meraia; pentru Ieremia, Hanania; pentru Ezra, Meșulam; 
pentru Amaria, lohanan; pentru Meluchi, Ionatan, pentru 
Șebania, Iosif; pentru Harim, Adna; pentru Meraioat, Hel- 
cai; pentru Ido, Zaharia, pentru Ghineton, Meșulam; pen- 
tru Abia, Zicri; pentru Miniamin și Moadia, Piltai; pentru 
Bilga, Şamua; pentru Șemaia, Ionatan; pentru Ioiarib, Mat- 
nai; pentru ledaia, Uzi; pentru Salai, Calai; pentru Amoc, 
Eber; pentru Hilchia, Haşabia; pentru ledaia, Netaneel. Pe 
vremea lui Eliaşib, lui loiada, lui lohanan și lui ladua, Lev- 
iții, capi de familii, și preoţii, au fost scriși, supt domnia lui 
Dariu, Persanul. Fiii lui Levi, capi de familii, au fost scriși în 
cartea Cronicilor pînă pe vremea lui lohanan, fiul lui Eliașib. 
Căpeteniile Leviţilor, Hașabia, Șerebia, și Iosua, fiul lui Cad- 

miel, și frații lor împreună cu ei, stînd unii în fața altora, erau 
însărcinați să mărească și să laude pe Domnul, după zic ua 
lui David, omul lui Dumnezeu. Matania, Dauc, Obadia, 
Meșulam, Talmon și Acub, ușieri, făceau de strajă la cămările 
dela porți. Ei trăiau pe vremea lui Ioiachim, fiul lui Iosua, 
fiul lui loţadac, și pe vremea lui Neemia, dregătorul, și pe 
vremea preotului și cărturarului Ezra. La sfințirea zidurilor 
Ierusalimului, au chemat pe Leviţi din toate locurile în cari 
pat și i-au adus la Ierusalim, ca să prăznuiască, sfințirea 

sărbătoarea, cu laude și cîntări, în sunet de chimvale, alăute 
si a Fiii cîntăreților s'au strîns din împrejurimile lerisal: 
imului, din satele slujitorilor Templului, din Bet-Ghilgal, și 
din ținutul Ghebei și din Azmavet; căci cîntăreții își zidiseră 
sate împrejurul Ierusalimului. Preoţii și Leviţii s'au curățit, 
și au curăţit și pe popor, porţile și zidul. Am suit pe zid pe 
căpeteniile lui Iuda, și am făcut două coruri mari. Cel dintii a 
pornit; pe partea dreaptă a zidului, spre poarta gunoiului. "n 
urma acestui cor mergeau Hosea și jumătate din căpeteniile 
lui Iuda, Azaria, Ezra, Meșulam, Iuda, Beniamin, Șemaia, 
și Ieremia, unii din fiii preoţilor cu trimbiţe, Zaharia, fiul lui 
Ionatan, fiul lui Șemaia, fiul lui Matania, fiul lui Mica, fiul 
lui Zacur, fiul lui Asaf, şi fraţii săi, Șemaia, Azareel, Milalai, 
Ghilalai, Maai, Netaneel, Iuda și Hanani, cu instrumentele de 
muzică ale lui David, omul lui Dumnezeu. Cărturarul Ezra 
era în fruntea lor. La poarta izvorului, s'au suit drept înainte 
pe treptele cetăţii lui David pe ridicătura zidului, deasupra 
casei lui David, pînă la poarta apelor, spre răsărit. Al doilea 
cor a pornit spre stînga. *n urma lui veneam eu cu cealaltă 
jumătate din popor, pe zid. 'Trecînd pe deasupra turnului 
cuptoarelor, au mers pînă la zidul cel lat; apoi pe deasupra 
porții lui Efraim, pedeasupra porții celei vechi, pe deasupra 
porții peștilor, pe deasupra turnului lui Hananeel și pe dea- 
supra turnului Mea, pînă la poarta oilor. Și s'au oprit la 
poarta temniței. Cele două coruri s'au oprit în Casa lui Dum- 
nezeu,; și tot așa și eu și dregătorii cari erau cu mine, și preoții 
Eliachim, Maaseia, Miniamin, Mica, Elioenai, Zaharia, Hana- 
nia, cu trîmbițe, și Maaseia, Șemaia, Eleazar, Uzi, Iohanan, 

Malchia, Elam și Ezer. Cîntăreţii și-au înălțat glasul, cîrmuiți 
de Izrahia. "n ziua aceea s'au adus multe jertfe, și a fost mare 
bucurie, căci Dumnezeu dăduse poporului o mare pricină de 
bucurie. Se bucurau și femeile și copiii, și strigătele de bu- 
curie ale Ierusalimului se auzeau pînă departe. "n ziua aceea, 
s'au rînduit oameni cari să privegheze asupra odăilor cari slu- 
jeau de cămări pentru darurile de mîncare, cele dintii roade 
și zeciuieli. Ei au fost însărcinaţi să adune în ele, din ţinutul 
cetăților, părţile hotărite de Lege preoţilor și Leviţilor. Căci 
Iuda se bucura că preoţii și Leviţii erau la locul lor, păzind 
tot ce privea slujba lui Dumnezeu și a curăţirilor. Cîntăreţii 
și ușierii își împlineau și ei slujbele, după rînduiala lui David 
și a fiului său Solomon. Căci odinioară, pe vremea lui David 
și lui Asaf, erau căpetenii peste cîntăreţi și cîntări de laudă și 
de mulțămire în cinstea lui Dumnezeu. Tot Israelul a dat pe 
vremea lui Zorobabel și Neemia, părțile cuvenite cîntăreţilor și 
ușierilor, zi de zi; au dat Leviţilor lucrurile sfințite, iar Leviţii 
au dat fiilor lui Aaron lucrurile sfinţite cuvenite lor. 


'n vremea aceea, s'a cetit în fata poporului în cartea lui 
Moise, și s'a găsit scris că Amonitul și Moabitul nu trebuiau 
să intre niciodată în adunarea lui Dumnezeu, pentrucă nu 
veniseră înaintea copiilor lui Israel cu pîne și apă, și pentrucă 
tocmiseră. împotriva lor cu preţ de argint pe Balaam ca sà- 
i blesteme. Dar Dumnezeul nostru a prefăcut blestemul în 
binecuvîntare. Cînd au auzit Legea, au deosebit din Israel pe 
toţi străinii. "nainte de aceasta, preotul Eliașib, care era pus 
peste cămările Casei Dumnezeului nostru, și rudă cu Tobia, 
pregătise pentru el o cămară mare, unde puneau mai înainte 
darurile de mîncare, tămiia, uneltele, zeciuiala din grîu, din 
must, și din untdelemn, părțile rînduite pentru Leviti, cîn- 
tăreţi și ușieri, și darurile ridicate pentru preoți. Eu nu eram 
la Ierusalim cînd s'au petrecut toate acestea, căci mà întors- 
esem la împărat în al treizeci și doilea an al lui Artaxerxe, 
împăratul Babilonului. La sfîrşitul anului am căpătat de la 
împărat învoire să mă întorc la Ierusalim, și am văzut răul 
pe care-l făcuse Eliașib, pregătind o cămară pentru Tobia, în 
curțile Casei lui Dumnezeu. Mi-a părut foarte rău, și am 

aruncat afară din cămară toate lucrurile lui Tobia. Apoi am 
poruncit să se curăţească odăile, și am pus iarăș în ele uneltele 
Casei lui Dumnezeu, darurile de mîncare și tămiia. Am auzit 
deasemenea că părțile Leviţilor nu li se dăduseră, și că Leviţii 
și cîntăreţii, însărcinaţi cu slujba, fugiseră fiecare în ţinutul lui. 
Am mustrat pe dregători, și am zis: “Pentruce a fost părăsită 
Casa lui Dumnezeu?” Și am strîns pe Leviţi și pe cîntăreţi, 
și i-am pus iarăș în slujba lor. Atunci tot luda a adus în 
cămări zeciuiala din grîu, din must și din untdelemn. Am 
dat cămările în grija preotului Șelemia, cărturarului Tadoc, și 
lui Pedaia, unul din Leviţi, și le-am adaos și pe Hanan, fiul lui 
Zacur, fiul lui Matania, căci le mergea numele că sînt credini- 
coși. Ei au fost însărcinaţi să facă împărțirile cuvenite fraţilor 
lor.  Adu-Ţi aminte de mine, Dumnezeule, pentru aceste lu- 
cruri, și nu uita faptele mele evlavioase făcute pentru Casa 
Dumnezeului meu și pentru lucrurile cari trebuiesc păzite în 
ea! Pe vremea aceasta am văzut în Iuda niște oameni călcînd 
la teasc în ziua Sabatului, aducînd snopi, încărcînd măgarii cu 
vin, struguri și smochine, și cu tot felul de lucruri, și aducîndu- 
le la Ierusalim în ziua Sabatului. Și i-am mustrat chiar în ziua 
cînd își vindeau mărfurile. Mai erau și niște 'Tirieni, așezați 
în lerusalim, cari aduceau pește și tot felul de mărfuri, și le 
vindeau fiilor lui Iuda în ziua Sabatului și în Ierusalim. Am 
mustrat pe mai marii lui luda, și le-am zis: “Ce însemnează 
această faptă rea pe care o faceţi, pingărind ziua Sabatului? 
Oare n'au lucrat așa părinţii voştri, și nu din pricina aceasta 
a trimes Dumnezeul nostru toate aceste nenorociri peste noi 
și peste cetatea aceasta? Și voi aduceţi din nou miînia Lui îm- 
potriva lui Israel, pîngărind Sabatul!” Apoi am poruncit să 
se închidă porțile Ierusalimului înainte de Sabat, de îndată ce 
le va ajunge umbra, și să nu se deschidă decît după Sabat. Și 
am pus cîțiva din slujitorii mei la porţi, să oprească intrarea 
sarcinilor de mărfuri în ziua Sabatului. Şi așa negustorii și 
vînzătorii de tot felul de lucruri au petrecut noaptea odată și 
de două ori afară din Ierusalim. I-am mustrat, și le-am zis: 
“Pentruce staţi noaptea înaintea zidului? Dacă veţi mai face 
încă odată lucrul acesta, voi pune mîna pe voi.” Din clipa 

aceea, n'au mai venit în timpul Sabatului. Am poruncit și 
Leviţilor să se curăţească, și să vină să păzească porţile, ca 
să sfinţească ziua Sabatului. Tot pe vremea, aceea, am văzut 
pe niște Iudei, cari își luaseră neveste Asdodiene, Amonite și 
Moabite. Jumătate din fiii lor vorbeau limba asdodiană, și nu 
știau să vorbească limba evreiască; nu cunoșteau decît limba 
cutărui sau cutărui popor. l-am mustrat, și i-am blestemat; 
am lovit pe unii din ei, le-am smuls părul, și i-am pus să jure 
în Numele lui Dumnezeu, zicînd: “Să nu vă daţi fetele după fiii 
lor, și să nu luaţi fetele lor de neveste nici pentru fiii voștri, nici 
pentru voi. Oare nu în aceasta a păcătuit Solomon, împăratul 
lui Israel? Nu era alt împărat ca el, în mulțimea popoarelor; 
el era iubit de Dumnezeul lui, și Dumnezeu îl pusese împărat 
peste tot Israelul. 'Totuș, femeile străine l-au tîrît și pe el în 
păcat. Şi acum trebuie să auzim despre voi că săvirșiți o 
nelegiuire atît de mare și că păcătuiţi împotriva Dumnezeu- 
lui nostru, luînd neveste străine?” Unul din fiii lui loiada, 
fiul marelui preot Eliașib, era ginerele lui Sanbalat, Horonitul. 
L-am izgonit dela mine.  Adu-Ţi aminte de ei, Dumnezeule, 
căci au spurcat preoţia și legămintul încheiat de preoţi și Lev- 
iţi. I-am curăţit de orice străin, și am pus rînduială în tot ce 
trebuiau să păzească preoţii și Leviţii, fiecare în slujba lui, în 
ce privea atît darul lemnelor la vremi hotărite, cât și cele daf 
roade. 

zp) Ta pe vremea lui Ahașveroș, al acelui Ahaşveroş care 
7 IR domnea dela India pînă în Etiopia peste o sută douăzeci 
md Ve & şi şapte de ţinuturi. ’mpăratul Ahaşveroş şedea atunci 
=“ pe scaunul lui împărătesc la Susa, în capitală. "n al 
treilea an al domniei lui, a dat un ospăț tuturor domnito- 
rilor și slujitorilor săi. Căpeteniile oștirii Perșilor și Mezilor, 
mai marii și capii ținuturilor, s'au strîns înaintea lui. El le-a 
arătat bogăţia strălucită a împărăției lui și slava minunată a 
mărimii lui, în multe zile, timp de o sută optzeci de zile. După 
ce au trecut aceste zile, împăratul a dat întregului popor care 
se afla în capitala Susa, dela cel mai mare pînă la cel mai 
mic, un ospăț, care a ţinut șapte zile, în curtea grădinii casei 
împărătești. Covoare albe, verzi și albastre, erau legate cu 
funii de in suptire și de purpură de niște verigi de argint și de 
niște stilpi de marmoră. Paturi de aur și de argint stăteau pe o 
podeală de porfir, de marmoră, de sidef şi de pietre negre. lar 
de băut turnau în vase de aur, de felurite soiuri. Era belșug de 
vin împărătesc, mulțămită dărniciei împăratului. Dar nimeni 
nu era silit să bea, căci împăratul poruncise tuturor oamenilor 
din casa lui să facă după voia fiecăruia. "mpărăteasa Vasti a 
dat și ea un ospăț femeilor, în casa împărătească a împărat- 
ului Ahașveroș. A șaptea zi, pe cînd inima împăratului era 
veselă. de vin, a poruncit lui Mehuman, Bizta, Harbona Bigta, 
Abagta, Zetar și Carcas, cei șapte fameni cari slujeau înaintea 
împăratului Ahașveroș, să aducă în faţa lui pe împărăteasa 
Vasti, cu cununa împărătească, pentruca să arate frumuseta ei 
popoarelor și mai marilor săi, căci era frumoasă la chip. Dar 
împărăteasa Vasti n'a vrut să vină, cînd a primit prin fameni 
porunca împăratului. Și împăratul s'a supărat foarte tare, s'a 
aprins de miînie. Atunci împăratul a vorbit cu înțelepţii cari 
cunoșteau obiceiurile vremii. Căci așa se puneau la cale tre- 
burile împăratului: înaintea tuturor celor ce cunoșteau legile 
și dreptul. Avea lîngă el pe Carșena, pe Șetar, pe Admata, 

pe Tarsis, pe Meres, pe Marsena, pe Memucan, șapte domn- 
itori ai Persiei și Mediei, cari vedeau faţa împăratului și cari 
aveau locul întîi în împărăție. “Ce trebuie”, a zis el, “să 15 
se facă împărătesei Vasti, după lege, pentrucă n'a împlinit ce 
i-a poruncit împăratul Ahașveroș prin fameni?”  Memucan 16 
a răspuns înaintea împăratului și domnitorilor: “Nu numai 
faţă de împărat s'a purtat rău împărăteasa Vasti; ci și faţă de 
toţi domnitorii și toate popoarele cari sînt în toate ţinuturile 
împăratului Ahașveroș. Căci fapta împărătesei va ajunge la 17 
cunoștința tuturor femeilor, și le va face să-și nesocotească 
bărbaţii. Ele vor zice: „mpăratul Ahașveroș a poruncit să i 

se aducă înainte împărăteasa Vasti, și ea nu s'a dus.” Și în 18 
ziua aceasta, crăiesele Persiei și Mediei, cari vor afla de fapta 
împărătesei, vor vorbi tot așa tuturor căpeteniilor împăratu- 
lui: de aici va veni mult dispreţ și mînie. Dacă împăratul 19 
găsește cu cale, să se dea poruncă din partea lui și să se scrie 

în legile Perșilor și Mezilor, cu arătare că nu trebuie să se 
calce, o poruncă împărătească, după care Vasti să nu se mai 
arate înaintea împăratului Ahașveroș. lar împăratul să dea 
vrednicia de împărăteasă alteia, mai bună decît ea. Porunca 20 
împăratului se va vesti astfel în toată împărăţia lui, -căci este 
mare-și toate femeile vor da cinste bărbaţilor lor, dela mare 
pînă la mic.” Părerea aceasta a fost primită de împărat și de 21 
domnitori, și împăratul a lucrat după cuvîntul lui Memucan. 

A trimes scrisori tuturor ținuturilor din împărăţia lui, fiecărui 22 
ținut după scrierea lui, și fiecărui popor după limba lui; ele 
spuneau că orice bărbat trebuie să fie stăpîn în casa lui, și că 
va vorbi limba poporului său. 


După aceste lucruri, cînd s'a potolit mînia împăratului Ahașvâloș, 
s'a gîndit la Vasti, la ce făcuse ea, și la hotărîrea luată cu 
privire la ea. Atunci cei ce slujeau împăratului au zis: “Să se 2 
caute pentru împărat niște fete, fecioare și frumoase. "mpăratula 
să pună în toate ţinuturile din împărăţia lui dregători însărci- 
naţi să strîngă pe toate fetele, fecioare și frumoase, în capitala 
Susa, în casa femeilor, supt privegherea lui Hegai, famenul îm- 
păratului și păzitorul femeilor, care să le dea cele trebuincioase 
pentru gătit. Si fata care-i va plăcea împăratului, să fie îm- 4 

părăteasă în locul Vastii.” Părerea aceasta a fost primită de 


împărat, și așa a făcut. ’n capitala Susa era un Iudeu numit 
Mardoheu, fiul lui Iair, fiul lui Șimei, fiul lui Chis, bărbat din 
Beniamin, care fusese luat din Ierusalim printre robii strămu- 
taţi împreună cu leconia, împăratul lui Iuda, de Nebucadnețar, 
împăratul Babilonului. El creştea pe Hadasa, adică Estera, 
fata unchiului său; căci ea n'avea nici tată nici mamă. Fata era 
frumoasă la statură și plăcută la vedere. După moartea tatălui 
și a mamei sale, Mardoheu o luase de suflet. Cînd s'a auzit 
porunca împăratului și hotărîrea lui, au fost strînse un mare 
număr de fete în capitala Susa, supt privegherea lui Hegai. 
Odată cu ele a fost luată și Estera și adusă în casa împărat- 
ului, subt privegherea lui Hegai, păzitorul femeilor. Fata i-a 
plăcut, și a căpătat trecere înaintea lui. El s'a grăbit să-i dea 
cele de trebuință pentru găteală și hrană, i-a dat șapte slujnice 
alese din casa împăratului, și a pus-o împreună cu slujnicile 
ei în cea mai bună încăpere din casa femeilor. Estera nu și- 
a făcut cunoscut nici poporul, nici nașterea, căci Mardoheu 
o oprise să vorbească despre aceste lucruri. Și în fiecare zi 
Mardoheu se ducea și venea înaintea curții casei femeilor, ca 
să afle cum îi merge Esterei și ce se face cu ea. Fiecare fată 
se ducea la rîndul ei la împăratul Ahașveroș, după ce timp de 
douăsprezece luni împlinea ce era poruncit femeilor. "n tim- 
pul acesta, aveau grijă să se gătească, ungîndu-se șase luni 
cu untdelemn de mirt, și șase luni cu miresme de mirozne fe- 
meiești. Așa se ducea fiecare fată la împărat. Și, cînd trecea 
din casa femeilor în casa împăratului, o lăsau să ia cu ea tot 
ce voia. Se ducea seara; și a doua zi dimineaţa trecea în a 
doua casă a femeilor, supt privegherea lui Șaașgaz, famenul 
împăratului și păzitorul ţiitoarelor împăratului. Nu se mai 
întorcea, la împărat, decît cînd ar fi dorit împăratul și ar fi 
chemat-o pe nume. Cînd i-a venit rîndul să se ducă la îm- 
părat, Estera, fata lui Abihail, unchiul lui Mardoheu, care o 
înfiase, n'a cerut decit ce a fost rinduit de Hegai, famenul îm- 
păratului și păzitorul femeilor. Estera căpăta trecere înaintea 
tuturor celor ce o vedeau. Estera a fost dusă la împăratul 
Ahaşveroș, în casa împărătească, în luna zecea, adică luna 

Tebet, în al șaptelea an al domniei lui. "mpăratul a iubit pe 
Estera mai mult decît pe toate celelalte femei, și ea a căpătat 
trecere și iubire înaintea lui mai mult decît toate celelalte fete. 
I-a pus cununa împărătească pe cap, și a făcut-o împărăteasă 
în locul Vastii. "mpăratul a dat un mare ospăț tuturor domni- 
torilor și slujitorilor lui, un ospăț în cinstea Esterei. Cu prilejul 
acesta a ușurat sarcinile ținuturilor, și a împărțit daruri cu o 
dărnicie împărătească. A doua oară, cînd s'au strîns fetele, 
Mardoheu ședea la poarta împăratuluui. Estera nu-și spus- 
ese nici nașterea nici poporul, căci o oprise Mardoheu. Și ea 
urma, acum poruncile lui Mardoheu cu tot atita scumpătate 
ca atunci cînd o creștea el. "n acelaș timp, pe cînd Mardoheu 
stătea la poarta împăratului, Bigtan și Tereş, doi fameni ai 
împăratului, păzitorii pragului, s'au lăsat biruiţi de o supărare 
și au vrut să întindă mîna împotriva împăratului Ahașveroș. 
Mardoheu a avut cunoștință de lucrul acesta, și a dat de știre 
împărătesei Estera, care l-a spus împăratului din partea lui 
Mardoheu. Faptul fiind cercetat și găsit întocmai, cei doi fa- 
meni au fost spînzuraţi de un lemn. Și lucrul acesta a fost scris 
în cartea Cronicilor în fața împăratului. 


După aceste lucruri, împăratul Ahașveroș a ridicat la putere 
pe Haman, fiul lui Hamedata, Agaghitul. L-a ridicat în cinste, 
și a pus scaunul lui mai pe sus de scaunele tuturor căpeteniilor 
cari erau lîngă el. Toţi slujitorii împăratului, cari stăteau la 
poarta împăratului, plecau genunchiul și se închinau înaintea 
lui Haman, căci așa era porunca împăratului cu privire la el. 
Dar Mardoheu nu-și pleca genunchiul și nu se închina. Și slu- 
jitorii împăratului, cari stăteau la poarta împăratului, au zis 
lui Mardoheu: “Pentru ce calci porunca împăratului?” Fi- 
indcă ei îi spuneau în fiecare zi lucrul acesta, și el nu-i asculta, 
l-au spus lui Haman, ca să vadă dacă Mardoheu are să se ţină 
de hotărîrea lui; căci el spusese că este ludeu. Şi Haman 
a văzut că Mardoheu nu-și pleca genunchiul și nu se închina 
înaintea lui. Sa umplut de miînie; dar a crezut prea puţin 
pentru el să pună mîna numai pe Mardoheu, căci i se spusese 
din ce popor era Mardoheu, și a voit să nimicească pe poporul 
lui Mardoheu, pe toți Iudeii cari se aflau în toată împărăţia 

lui Ahaşveroş. ’n luna întîi, adică luna Nisan, în al dois- 
prezecelea an al împăratului Ahaşveroş, au aruncat Pur, adică 
sorțul, înaintea lui Haman, pentru fiecare zi și pentru fiecare 
lunà, pînă în luna a douăsprezecea, adică luna Adar. Atunci 
Haman a zis împăratului Ahaşveroş: “n toate ţinuturile îm- 
părăţiei tale este risipit un popor deosebit între popoare, care 
are legi deosebite de ale tuturor popoarelor și nu ţine legile 
împăratului. Nu este în folosul împăratului să-l lase liniștit. 
Dacă împăratul găsește cu cale, să se scrie o poruncă pen- 
tru ca ei să fie nimiciţi, și eu voi cîntări zece mii de talanți 
de argint în mîinile slujbaşilor, ca să-i ducă în vistieria îm- 
păratului.”  "mpăratul și-a scos inelul din deget, și l-a dat 
lui Haman, fiul lui Hamedata, Agaghitul, vrăjmașul ludeilor. 
Și împăratul a zis lui Haman: “ti dăruiesc și argintul și pe 
poporul acesta; fă cu el ce vei voi.”  Logofeţii împăratului 
au fost chemaţi în a treisprezecea zi a lunii întîi, și au scris 
în totul cum a poruncit Haman, mai marilor oștirii, dregăto- 
rilor fiecărui ținut și căpeteniilor fiecărui popor, fiecărui ţinut 
după scrierea lui și fiecărui popor după limba lui. Au scris în 
numele împăratului Ahașveroș, și au pecetluit scrisorile cu in- 
elul împăratului. Scrisorile au fost trimese prin alergători în 
toate ţinuturile împăratului, ca să nimicească, să omoare și să 
peardă pe toți Iudeii, tineri și bătrîni, prunci și femei, și anume 
într'o singură zi, în ziua a treisprezecea a lunii a douăspreze- 
cea, adică luna Adar, și să li se prade averile. Aceste scrisori 
cuprindeau porunca împăratului care trebuia vestită în fiecare 
ţinut, și îndemnau pe toate popoarele să fie gata pentru ziua 
aceea.  Alergătorii au plecat în grabă mare, după porunca 
împăratului. Porunca a fost vestită și în capitala Susa. Și 
pe cînd împăratul și Haman stăteau și beau, cetatea Susa era 
îngrozită. 


Mardoheu, aflind tot ce se petrecea, și-a sfișiat hainele, s'a 
îmbrăcat cu un sac și s'a presărat cu cenușă. Apoi s'a dus în 
mijlocul cetăţii, scoțînd cu putere strigăte amare, și a mers 
pînă la poarta împăratului, a cărei intrare era oprită, oricui era 
îmbrăcat cu un sac. ’n fiecare ţinut unde ajungea porunca 
împăratului și hotărîrea lui, a fost o mare jale printre Iudei; 


76T ESTERA 4. 4-5.1 


posteau, plîngeau și se boceau, și mulți se culcau în sac și 
cenușă. Slujnicele Esterei și famenii ei au venit și i-au spus 
lucrul acesta. Și împărăteasa a rămas îngrozită. A trimes 
haine lui Mardoheu ca să-l îmbrace, și să ia sacul de pe el, dar 
el nu le-a primit. Atunci Estera a chemat pe Hatac, unul din 
famenii pe cari-i pusese împăratul în slujba ei, și l-a însărcinat 
să se ducă să întrebe pe Mardoheu ce înseamnă lucrul acesta 
și de unde vine.  Hatac s'a dus la Mardoheu în locul deschis 
al cetăţii, înaintea porții împăratului. Și Mardoheu i-a is- 
torisit tot ce i se întîmplase, și i-a spus suma de argint pe care 
făgăduise Haman că o va da vistieriei împăratului în schimbul 
măcelăririi ludeilor. I-a dat și cuprinsul poruncii vestite în 
Susa în vederea nimicirii lor, ca s'o arate Esterei și să-i spună 
totul. Şi a poruncit ca Estera să se ducă la împărat să-l roage și 
să stăruiască de el pentru poporul său. Hatac a venit și a spus 
Esterei cuvintele lui Mardoheu. Estera a însărcinat pe Hatac 
să se ducă să spună lui Mardoheu: “Toți slujitorii împărat- 
ului și poporul din ţinuturile împăratului știu că este o lege 
care pedepsește cu moartea pe oricine, fie bărbat fie femeie, 
care intră la împărat, în curtea dinlăuntru, fără să fie chemat. 
Numai acele scapă cu viaţă, căruia îi întinde împăratul toiagul 
lui împărătesc de aur. Și eu n'am fost chemată la împărat de 
treizeci de zile.” Cînd s'au spus cuvintele Esterei lui Mardo- 
heu, Mardoheu a trimes următorul răspuns Esterei: “Să nu-ți 
închipui că numai tu vei scăpa dintre toți Iudeii, pentrucă ești 
în casa împăratului. Căci, dacă vei tăcea acum, ajutorul și 
izbăvirea vor veni din altă parte pentru Iudei, și tu și casa 
tatălui tău veţi peri. Și cine știe dacă nu pentru o vreme ca 
aceasta ai ajuns la împărăție?” Estera a trimes să spună lui 
Mardoheu: “Du-te, stringe pe toţi Iudeii cari se află în Susa, 
și postiți pentru mine, fără să mîncaţi nici să beţi, trei zile, 
nici noaptea, nici ziua. Şi eu voi posti odată cu slujnicele mele; 
apoi voi intra la împărat, în ciuda legii; și, dacă va fi să per, 
voi peri.”  Mardoheu a plecat, și a făcut tot ce-i poruncise 
Estera. 


A treia zi, Estera s'a îmbrăcat cu hainele împărătești și a 
venit în curtea dinlăuntru a casei împăratului, înaintea casei 

împăratului. "mpăratul şedea pe scaunul lui împărătesc, în 
casa împărătească, în fața ușii casei. Cînd a văzut împăratul 
pe împărăteasa Estera în picioare în curte, ea a căpătat trecere 
înaintea lui. Și împăratul a întins Esterei toiagul împărătesc, 
pe care-l ţinea în mînă. Estera s'a apropiat, și a atins virful 
toiagului. "mpăratul i-a zis: “Ce ai tu, împărăteasă Estero, și 
ce ceri? Chiar dacă ai cere jumătate din împărăție, îţi voi da.” 
Estera a răspuns: “Dacă împăratul găsește cu cale, să vină 
împăratul astăzi cu Haman la ospăţul pe care i l-am pregătit.” 
Și împăratul a zis: “Duceţi-vă îndată și aduceţi pe Haman, 
cum dorește Estera.” "mpăratul s'a dus cu Haman la ospățul 
pe care-l pregătise Estera. Și pe cînd beau vin, împăratul 
a zis Esterei: “Care este cererea ta? Ea îți va fi împlinită. 
Ce dorești? Chiar dacă ai cere jumătate din împărăție, o vei 
căpăta.” Estera a răspuns: “lată ce cer și ce doresc. Dacă 
am căpătat trecere înaintea împăratului, și dacă găsește cu 
cale, împăratul să-mi împlinească, cererea și să-mi facă dorința, 
să mai vină împăratul cu Haman și la ospăţul pe care li-l voi 
pregăti, și mîne voi da răspuns împăratului după porunca lui.” 
Haman a ieșit în ziua aceea, vesel și cu inima mulțămită. Dar, 
cînd a văzut, la poarta împăratului, pe Mardoheu care nu 
se scula nici nu se mișca înaintea lui, s'a umplut de mînie 
împotriva lui Mardoheu. A știut totuș să se stăpînească, și s'a 
dus acasă. Apoi a trimes să aducă pe prietenii săi și pe nevastă- 
sa Zereș. Haman le-a vorbit despre strălucirea bogățiilor lui, 
despre numărul fiilor săi, despre tot ce făcuse împăratul ca 
să-l ridice în vrednicie, și despre locul pe care i-l dăduse mai 
pesus de căpeteniile și slujitorii împăratului. Şi a adăugat: 
“Eu sînt chiar singurul pe care împărăteasa Estera l-a primit 
împreună cu împăratul la ospăţul pe care l-a făcut, și sînt 
poftit și pe mine la ea cu împăratul. Dar toate acestea n'au 
niciun preţ pentru mine, cîtă vreme voi vedea pe Mardoheu, 
ludeul acela, șezînd la poarta împăratului.”  Nevastă-sa Zereș, 
și toţi prietenii lui i-au zis: “Să se pregătească o spînzurătoare 
înaltă, de cincizeci de coţi, și mîne dimineaţă cere împăratului 
ca Mardoheu să fie spinzurat. Apoi vei merge vesel la ospăț 
cu împăratul.” Părerea aceasta a plăcut lui Haman, și a pus 

să pregătească. spînzurătoarea. 


'n noaptea aceea, împăratul n'a putut să doarmă, și a poruncii] 


să-i aducă lîngă el cartea aducerilor aminte, Cronicile. Le-au 
citit înaintea împăratului, și s'a găsit scris ce descoperise Mar- 
doheu cu privire la Bigtan și Tereș, cei doi fameni ai împărat- 
ului, păzitorii pragului, cari voiseră să întindă mîna asupra 
împăratului Ahașveroș. "mpăratul a zis: “Ce cinste și mărire 
i s'a făcut lui Mardoheu pentru aceasta?” “Nu i s'a făcut 
nimic,” au răspuns cei ce slujeau împăratului. Atunci îm- 
păratul a zis: “Cine este în curte?” -Haman venise în curtea 
de afară a casei împăratului, să ceară împăratului să spînzure 
pe Mardoheu pe lemnul pe care-l pregătise pentru el. - Slu- 
jitorii împăratului i-au răspuns: “Haman este în curte.” Și 
împăratul a zis: “Să intre.” Haman a intrat, și împăratul 
i-a zis: “Ce trebuie făcut pentru un om pe care vrea să-l cin- 
stească împăratul?” Haman și-a zis în sine: “Pe cine altul 
decît pe mine ar vrea împăratul să-l cinstească?” Şi Haman 
a răspuns împăratului: “Omului pe care vrea împăratul să-l 
cinstească, trebuie să i se aducă haina împărătească, aceea cu 
care se îmbracă împăratul, și calul pe care călărește împăratul, 
și să i se pună cununa împărătească pe cap. Să se dea haina 
și calul uneia din căpeteniile de seamă ale împăratului, apoi să 
înbrace cu haina pe omul acela pe care vrea să-l cinstească îm- 
păratul, să-l plimbe călare pe cal prin locul deschis al cetăţii, 
și să se strige înaintea lui: „Așa se face omului pe care vrea 
împăratul să-l cinstească!”  "'mpăratul i-a zis lui Haman: “la 
îndată haina și calul, cum ai zis, și fă așa Iudeului Mardoheu, 
care șade la poarta împăratului. Nu lăsa nefăcut nimic din ce 
ai spus.” Şi Haman a luat haina și calul, a îmbrăcat pe Mar- 
doheu, l-a plimbat călare pe cal prin locul deschis al cetăţii, și a 
strigat înaintea lui: “Așa se face omului pe care vrea împăratul 
să-l cinstească!”  Mardoheu s'a întors la poarta împăratului, 
și Haman s'a dus în grabă acasă, mîhnit și cu capul acoperit. 
Haman a istorisit nevestei sale Zereș și tuturor prietenilor săi 
tot ce i se întimplase. Și înțelepţii lui, și nevastă-sa Zereș, i-au 
zis: “Dacă Mardoheu, înaintea căruia ai început să cazi, este 
din neamul ludeilor, nu vei putea face nimic împotriva lui, ci 

vei cădea înaintea lui.” Pe cînd îi vorbeau ei încă, au venit 
famenii împăratului și au luat îndată pe Haman la ospățul pe 
care-l pregătise Estera. 


"mpăratul și Haman s'au dus la ospăț la împărăteasa Es- 
tera. ’n această a doua zi, împăratul a zis iarăș Esterei, pe 
cînd beau vin: “Care este cererea ta, împărăteasă Estero? Ea 
îţi va fi împlinită. Ce dorești? Chiar dacă ai cere jumătate 
din împărăție, o vei căpăta.”  "mpărăteasa Estera a răspuns: 
“Dacă am căpătat trecere înaintea ta, împărate, și dacă găsește 
cu cale împăratul, dă-mi viaţa: iată cererea mea; și scapă 
pe poporul meu: iată dorința mea! Căci eu și poporul meu 
sîntem vînduţi să fim nimiciţi, junghiaţi și prăpădiţi. Măcar 
dacă am fi vinduţi să fim robi și roabe, aș tăcea, dar vrăj- 
mașul n'ar putea să înlocuiască perderea făcută împăratului.” 
"mpăratul Ahașveroș a luat cuvîntul, și a zis împărătesei Es- 
tera: “Cine și unde este acela care are de gînd să facă așa?” 
Estera a răspuns: “Apăsătorul, vrăjmașul, este Haman, răul 
acesta!” Haman a rămas îngrozit în fața împăratului și a îm- 
părătesei. Şi împăratul, în mînia lui, s'a sculat și a părăsit 
ospăţul, și s'a dus în grădina casei împărătești. Haman a ră- 
mas să-și ceară viața dela împărăteasa Estera, căci vedea bine 
că perderea, lui era hotărită în mintea împăratului. Cînd s'a 
întors împăratul din grădina casei împărătești în odaia ospățu- 
lui, a văzut pe Haman că se aruncase spre patul pe care era 
Estera, și i-a zis: “Cum, să mai și silești pe împărăteasă, la 
mine, în casa împărătească?” Și Harbona, unul din fameni, 
a zis în faţa împăratului: “lată, spînzurătoarea pregătită de 
Haman pentru Mardoheu, care a vorbit spre binele împăratu- 
lui, este ridicată în casa lui Haman, la o înălțime de cincizeci 
de coți.” ’mpăratul a zis: “Haman să fie spînzurat pe ea!” Și 
au spînzurat pe Haman pe spînzurătoarea pe care o pregătise 
el pentru Mardoheu. Și mînia împăratului s'a potolit. 


'n aceeași zi, împăratul Ahașveroș a dat împărătesei Es- 
tera casa lui Haman, vrăjmașul ludeilor. Și Mardoheu a venit 
înaintea, împăratului, căci Estera arătase legătura ei de rudenie 
cu el. "'mpăratul și-a scos inelul, pe care-l luase înapoi dela 
Haman, și l-a dat lui Mardoheu. Estera, din partea ei, a pus 

pe Mardoheu peste casa lui Haman. Apoi Estera a vorbit din 
nou înaintea împăratului. S'a aruncat la picioarele lui, a plins, 
l-a rugat să oprească urmările răutăţii lui Haman, Agaghitul, 
și izbînda planurilor lui împotriva ludeilor. "mpăratul a întins 
toiagul împărătesc de aur Esterei, care s'a ridicat și a stat în 
picioare înaintea împăratului. Ea a zis atunci: “Dacă îm- 
păratul găsește cu cale și dacă am căpătat trecerea înaintea 
lui, dacă lucrul pare potrivit împăratului, și dacă eu sînt plă- 
cută înaintea lui, să se scrie ca să se întoarcă scrisorile făcute 
de Haman, fiul lui Hamedata, Agaghitul, și scrise de el cu 
gînd să peardă pe Iudeii cari sînt în toate ţinuturile împăratu- 
lui. Căci cum aș putea eu să văd nenorocirea, care ar atinge 
pe poporul meu, și cum aș putea să văd nimicirea neamului 
meu?” ’mpăratul Ahașveroș a zis împărătesei Estera și ludeu- 
lui Mardoheu: “lată, am dat Esterei casa lui Haman, și el a fost 
spînzurat pe spînzurătoare, pentrucă întinsese mîna împotriva 
ludeilor. Scrieți dar în folosul ludeilor cum vă va plăcea, în 
numele împăratului, și pecetluiți cu inelul împăratului. Căci 
o scrisoare scrisă în numele împăratului și pecetluită cu inelul 
împăratului nu poate fi desființată.”  Logofeţii împăratului au 
fost chemaţi în vremea aceea, în a douăzeci și treia zi a lunii a 
treia, adică luna Sivan, și au scris, după tot ce a poruncit Mar- 
doheu, ludeilor, căpeteniilor oștirii, dregătorilor și mai marilor 
celor o sută douăzeci și șapte de ţinuturi așezate de la India 
la Etiopia, fiecărui ţinut după scrierea lui, fiecărui popor după 
limba lui, și ludeilor după scrierea și limba lor. Au scris în 
numele împăratului Ahașveroș, și au pecetluit cu inelul îm- 
păratului. Au trimes scrisorile prin alergători, călări pe cai și 
catiri născuţi din iepe. Prin aceste scrisori, împăratul dădea 
voie ludeilor, ori în care cetate ar fi fost, să se adune și să-și 
apere viaţa, să nimicească, să omoare și să peardă, împreună 
cu pruncii și femeile lor, pe toți aceia din fiecare popor și din 
fiecare ţinut cari ar lua armele să-i lovească, și să le prădeze 
averile. Aceasta să se facă într'o singură zi, în toate ţinuturile 
împăratului Ahașveroș, și anume în a treisprezecea zi a lunii a 
douăsprezecea, adică luna Adar. Aceste scrisori cuprindeau 
hotărîrea care trebuia vestită în fiecare ţinut, și dădeau de 

ştire tuturor popoarelor că Iudeii stau gata pentru ziua aceea 
ca să se răzbune pe vrăjmașii lor. Alergătorii, călări pe cai 
și pe catîri, au plecat îndată și în toată graba, după porunca 
împăratului. Hotărirea a fost vestită și în capitala Susa. Mar- 
doheu a ieșit dela împărat, cu o haină împărătească albastră 
și albă, cu o mare cunună de aur, și cu o mantie de in sub- 
tire și de purpură. Cetatea Susa striga și se bucura. Pentru 
Iudei nu era decît fericire și bucurie, veselie și slavă. "n fiecare 
ţinut și în fiecare cetate, pretutindeni unde ajungea porunca 
împăratului și hotărîrea lui, a fost între Iudei bucurie și veselie, 
ospeţe și zile de sărbătoare. Și mulți oameni dintre popoarele 
țării s'au făcut Iudei, căci îi apucase frica de Iudei. 


’n luna a douăsprezecea, adică luna Adar, în a treisprezecea 
zi a lunii, ziua în care avea să se aducă la îndeplinire porunca 
și hotărîrea împăratului, și cînd vrăjmașii ludeilor nădăjduis- 
eră să stăpinească peste ei, s'a întîmplat tocmai dimpotrivă, 
că Iudeii au stăpînit asupra vrăjmașilor lor. Iudeii s'au strîns 
în cetăţile lor, în toate ţinuturile împăratului Ahașveroș, ca să 
pună mîna pe ceice căutau să-i peardă. Nimeni n'a putut să 
le stea împotrivă, căci frica de ei apucase pe toate popoarele! 
Și toţi mai marii ținuturilor, căpeteniile oștirii, dregătorii, slu- 
jbașii împăratului, au sprijinit pe Iudei, din pricina fricei pe 
care le-o însufla Mardoheu. Căci Mardoheu era puternic în 
casa împăratului, și faima lui se răspîndea în toate ţinuturile, 
pentrucă ajungea din ce în ce mai puternic. Iudeii au ucis 
cu lovituri de sabie pe toţi vrăjmașii lor, i-au omorît și i-au 
prăpădit. Au făcut ce au vrut cu vrăjmașii lor. ’n capitala 
Susa, Iudeii au ucis și au prăpădit cinci sute de oameni, și 
au junghiat pe Parșandata, Dalfon, Aspata, Porata, Adalia, 
Aridata, Parmașta, Arizai, Aridai, și Vaiezata, cei zece fii ai 
lui Haman, fiul lui Hamedata, vrăjmașul ludeilor. Dar n'au 
pus mîna pe averile lor. ’n ziua aceea, numărul celor ce fus- 
eseră uciși în capitala Susa a ajuns la cunoștința împăratului. 
Și împăratul a zis împărătesei Estera: “Iudeii au ucis și au 
prăpădit în capitala Susa cinci sute de oameni și pe cei zece fii 
ai lui Haman. Ce vor fi făcut în celelalte ţinuturi ale împărat- 
ului?... Care-ţi este cererea? Ea îţi va fi împlinită. Ce mai 

dorești? Vei căpăta.” Estera a răspuns: “Dacă împăratul 
găsește cu cale, să fie îngăduit Iudeilor cari sînt la Susa să facă 
și mîne după porunca de azi, și să spînzure pe lemn pe cei 
zece fii ai lui Haman.” Și împăratul a poruncit să se facă așa. 
Porunca a fost adusă la cunoștința poporului din Susa. Au 
spînzurat pe cei zece fii ai lui Haman.  ludeii cari se aflau în 
Susa s'au strîns din nou în a patrusprezecea zi a lunii Adar, 
și au ucis în Susa trei sute de oameni. Dar n'au pus mîna pe 
averile lor. Ceilalți Iudei din celelalte ţinuturi ale împăratu- 
lui s'au strîns și și-au apărat viaţa. Au căpătat astfel odihnă, 
scăpînd de vrăjmașii lor, și au ucis șaptezeci și cinci de mii 
din cei ce le erau vrăjmași. Dar n'au pus mîna pe averile lor. 
Aceste lucruri s'au întîmplat în a treisprezecea zi a lunii Adar. 
’n ziua a patrusprezecea, Iudeii s'au odihnit, și au făcut din 
ea o zi de ospăț și de bucurie. Cei ce se aflau la Susa, s'au 
strîns în ziua a treisprezecea și a patrusprezecea, dar în ziua 
a cincisprezecea s'au odihnit, și au făcut din ea o zi de os- 
păț și de bucurie. De aceea Iudeii dela ţară, cari locuiesc în 
cetăţi fără ziduri, au făcut din ziua a patrusprezecea a lunii 
Adar o zi de bucurie, de ospăț și de sărbătoare, în care își 
trimet daruri unii altora.  Mardoheu a scris aceste lucruri, și 
a trimes scrisori tuturor ludeilor din toate ţinuturile împărat- 
ului Ahașveroș, de aproape și din depărtare. Le poruncea 
să prăznuiască în fiecare an ziua a patrusprezecea și a cin- 
cisprezecea a lunii Adar, ca zile în cari căpătaseră odihnă, 
scăpînd de vrajmașii lor. Le-a poruncit să prăznuiască luna 
în care întristarea lor se prefăcuse în bucurie și jalea lor în 
zi de sărbătoare, și să facă din aceste zile niște zile de ospăț 
și de bucurie, cînd să-și trimeată daruri de mîncare unii al- 
tora și să împartă daruri celor lipsiți. Iudeii s'au îndatorat 
să facă, ceeace și începuseră să facă și ce le scrisese Mardo- 
heu. Căci Haman, fiul lui Hamedata, Agaghitul, vrăjmașul 
tuturor ludeilor, făcuse planul să-i peardă, și aruncase Pur, 
adică sorțul, ca să-i omoare și să-i nimicească. Dar Estera, 
venind înaintea împăratului, împăratul a poruncit în scris să 
întoarcă asupra capului lui Haman planul cel rău pe care-l fă- 
cuse împotriva ludeilor, și să-l spînzure pe lemn, pe el și pe fiii 

lui. De aceea zilele acestea s'au numit Purim, dela numirea 
Pur. Potrivit cu tot cuprinsul acestei scrisori, potrivit cu cele 
ce văzuseră ei înșiși și potrivit cu cele ce li se întimplaseră, 
Iudeii au luat pentru ei, pentru sămînța lor, și pentru toți ce- 
ice se vor lipi de ei, hotărîrea și îndatorirea neschimbăcioasă ca 
să prăznuiască în fiecare an aceste două zile, în felul rînduit, și 
la vremea hotărită. Zilele acestea trebuiau să fie pomenite și 
prăznuite din neam în neam, în fiecare familie, în fiecare ţinut 
și în fiecare cetate. Și zilele acestea Purim nu trebuiau desfi- 
ințate niciodată din mijlocul Iudeilor, nici să se șteargă aduc- 
erea aminte de ele printre urmașii lor. ’mpărăteasa Estera, 
fata lui Abihail, și ludeul Mardoheu au scris stăruitor a doua 
oară pentruca să întărească scrisoarea privitoare la Purim. 
Au trimes scrisori tuturor ludeilor, în cele o sută douăzeci și 
șapte de ţinuturi ale împăratului Ahașveroș. Ele cuprindeau 
cuvinte de pace și de credincioșie, întărind ţinerea acestor zile 
Purim, la vremea hotărită, cum le rînduiseră ludeul Mardo- 
heu și împărăteasa Estera pentru ei, și cum și le rinduiseră 
și pentru ei înșiși și pentru sămiînţa lor, cu prilejul postului 
lor și ţipetelor lor. Porunca Esterei a întărit așezarea acestei 
sărbători Purim, și lucrul acesta a fost scris în carte. 

'mpăratul Ahașveroș a pus un bir asupra ţării și asupra 
ostroavelor mării. Toate faptele privitoare la puterea și is- 
prăvile lui, și amănuntele despre mărimea la care a ridicat 
împăratul pe Mardoheu, nu sînt scrise în cartea Cronicilor îm- 
păraţilor Mezilor și Perșilor? Căci Iudeul Mardoheu era cel 
dintii după împăratul Ahașveroș. El era cu vază între Iudei și 
iubit de mulțimea fraţilor săi, căci a căutat binele poporului 
său și a vorbit pentru fericirea întregului său neam. 


IOV 


TAK acesta era fără prihană și curat la suflet. El se temea 
=) de Dumnezeu, și se abătea de la rău. I s'au născut 
șapte fii și trei fete. Avea șapte mii de oi, trei mii 
de cămile, cinci sute de perechi de boi, cinci sute de măgărițe, 
și un foarte mare număr de slujitori. Și omul acesta era cel 
mai cu vază din toţi locuitorii Răsăritului. Fiii săi se duceau 
unii la alţii, și dădeau, rînd pe rînd, cîte un ospăț. Și pofteau 
și pe cele trei surori ale lor să mănînce și să bea împreună cu 
ei. Și, dupăce treceau zilele de ospăț, lov chema și sfinţea pe 
fiii săi: se scula disdedimineaţă și aducea pentru fiecare din ei 
câte o ardere de tot. Căci zicea lov: “Poate că fiii mei au păcă- 
tuit și au supărat pe Dumnezeu în inima lor.” Așa avea lov 
obicei să facă. Fiii lui Dumnezeu au venit într'o zi de s'au în- 
fățișat înaintea Domnului. Și a venit și Satana în mijlocul lor. 
Domnul a zis Satanei: “De unde vii?” Și Satana a răspuns 
Domnului: “Dela cutreerarea pămîntului și dela plimbarea pe 
care am făcut-o pe el.” Domnul a zis Satanei: “Ai văzut pe 
robul Meu lov? Nu este nimeni ca el pe pămînt. Este un om 
fără prihană și curat la suflet, care se teme de Dumnezeu și se 
abate dela rău.” Şi Satana a răspuns Domnului: “Oare dege- 
aba se teme lov de Dumnezeu? Nu l-ai ocrotit Tu pe el, casa 
lui și tot ce este al lui? Ai binecuvîntat lucrul mînilor lui, și 
turmele lui acopăr țara. Dar ia întinde-Ţi mina, și atinge-te 
de tot ce are, și sînt încredințat că Te va blestema în faţă.” 
Domnul a zis Satanei: “lată, îti dau pe mînă tot ce are, numai 
asupra lui să nu întinzi mîna.” Și Satana a plecat dinaintea 
Domnului. ’ntr’o zi, pe cînd fiii și fiicele lui lov mîncau și 
beau vin în casa fratelui lor celui întîi-născut, a venit la lov 
un sol, care a zis: “Boii arau și măgărițele pășteau lingă ei. 
Și s'au aruncat niște Sabeeni asupra lor, i-au luat, și au trecut 
pe slujitori prin ascuţișul săbiei. Numai eu am scăpat, ca să-ți 


11 


12 


15 


16 


17 


18 


19 


20 
21 


22 


10 


1. 16-2. 10 IOV 776 


dau de știre.” Pe cînd vorbea el încă, a venit un altul și a 
zis: “Focul lui Dumnezeu a căzut din cer, și a aprins oile și pe 
slujitorii tăi, și i-a ars de tot. Numai eu am scăpat, ca să-ți 
dau de știre.” Pe cînd vorbea el încă, a venit un altul și a 
zis: “Nişte Haldeeni, înșiraţi în trei cete, s'au aruncat asupra 
cămilelor, le-au luat și au trecut pe slujitori prin ascuţișul sã- 
biei. Numai eu am scăpat, ca să-ţi dau de știre.” Pe cînd 
vorbea el încă, a venit un altul și a zis: “Fiii tăi și fiicele tale 
mîncau și beau vin în casa fratelui lor întîi-născut. Și de- 
odată, a venit un vînt mare de dincolo de pustie, și a izbit 
în cele patru colţuri ale casei: Casa s'a prăbușit peste tineri, 
și au murit. Și am scăpat numai eu, ca să-ţi dau de știre.” 
Atunci lov s'a sculat, și-a sfișiat mantaua, și și-a tuns capul. 
Apoi, aruncându-se la pămînt, s'a închinat, și a zis: “Gol am 
ieșit din pîntecele mamei mele, și gol mă voi întoarce în sînul 
pămîntului. Domnul a dat, şi Domnul a luat, -binecuvîntat fie 
Numele Domnului!” ’n toate acestea, lov n'a păcătuit de loc, 
și n'a vorbit nimic necuviincios împotriva lui Dumnezeu. 


Fiii lui Dumnezeu au venit într'o zi de s'au înfățișat înaintea 
Domnului. Și a venit și Satana în mijlocul lor și s'a înfățișat 
înaintea Domnului. Domnul a zis Satanei: “De unde vii?” 
Și Satana a răspuns Domnului: “Dela cutreierarea pămîntului 
și de la plimbarea pe care am făcut-o pe el.” Domnul a zis 
Satanei: “Ai văzut pe robul Meu lov? Nu este nimeni ca el 
pe pămînt. Este un om fără prihană și curat la suflet. El se 
teme de Dumnezeu, și se abate de la rău. El se ţine tare în 
neprihănirea lui, și tu Mă îndemni să-l perd fără pricină.” Şi 
Satana a răspuns Domnului: “Piele pentru piele! Omul dă tot 
ce are pentru viața lui. Dar ia întinde-Ti mîna și atinge-Te de 
oasele și de carnea lui, și sînt încredințat că Te va blestema în 
faţă.” Domnul a zis Satanei: “lată, ţi-l dau pe mină: numai 
cruță-i viaţa.” Şi Satana a plecat dinaintea Domnului. Apoi a 
lovit pe Iov cu o bubă rea, din talpa piciorului pînă în creștetul 
capului. Și lov a luat un ciob să se scarpine, și a șezut pe 
cenușă. Nevastă-sa i-a zis: “Tu rămii neclintit în neprihănirea 
ta! Bleastămă pe Dumnezeu, și mori!” Dar lov i-a răspuns: 
“Vorbești ca o femeie nebună. Ce! primim dela Dumnezeu 

binele, și să nu primim și răul?” ’n toate acestea, lov n'a 
păcătuit de loc cu buzele lui. Trei prieteni ai lui lov, Elifaz 
din Teman, Bildad din Șuah, și Tofar din Naama, au aflat de 
toate nenorocirile cari-l loviseră. S'au sfătuit și au plecat de 
acasă să se ducă să-i plingă de milă și să-l mîngîie.  Ridicîndu- 
și ochii de departe, nu l-au mai cunoscut. Și au ridicat glasul 
și au plins. Și-au sfișiat mantalele, și au aruncat cu ţărină în 
văzduh deasupra capetelor lor. Și au șezut pe pămînt lîngă el 
șapte zile și șapte nopţi, fără să-i spună o vorbă, căci vedeau 
cât de mare îi este durerea. 


După aceea, lov a deschis gura și a blestemat ziua în care 
s'a născut. A luat cuvîntul și a zis: “Blestemată să fie ziua în 
care m'am născut, Prefacă-se în întunerec ziua aceea, să nu se 
îngrijească Dumnezeu de ea din cer, și să nu mai strălucească 
lumina peste ea! S'o cuprindă întunerecul și umbra morţii, 
nori groși să vină peste ea, și neguri de peste zi s'o înspăimînte! 
Noaptea aceea! S'o acopere întunerecul, să piară din an, să nu 
mai fie numărată între luni! Da, stearpă să fie noaptea aceea, 
ducă-se veselia din ea!  Blestemată să fie de ceice blastămă 
zilele, de ceice știu să întărite Leviatanul; să se întunece stelele 
din amurgul ei, în zădar să aștepte lumina, și să nu mai vadă 
genele zorilor zilei! Căci n'a închis pîntecele care m'a zămislit, 
nici n'a ascuns suferința dinaintea ochilor mei. Dece n'am 
murit în pîntecele mamei mele? Dece nu mi-am dat sufletul la 
ieșirea din pîntecele ei? Dece am găsit genunchi cari să mă 
primească? Și ţiţe cari să-mi dea lapte? Acum aș fi culcat, 
aș fi liniștit, aș dormi și m'aș odihni cu împărații și cei mari 
de pe pămînt, cari și-au zidit falnice morminte, cu domnitorii 
cari aveau aur, și și-au umplut casele cu argint. Sau n'aș mai 
fi în viaţă, aș fi ca o stirpitură îngropată, ca niște copii cari 
n'au văzut lumina! Acolo nu te mai necăjesc cei răi, acolo 
se odihnesc cei sleiţi de puteri. Acolo cei puși în lanţuri sînt 
lăsaţi toți în pace, nu mai aud glasul asupritorului; cel mai 
mic și cel mare sînt tot una acolo, și robul scapă de stăpinul 
său. Pentru ce dă Dumnezeu lumină celui ce sufere, și viaţă 
celor amăriţi la suflet, cari așteaptă moartea și nu vine; măcar 
că o doresc mai mult decît o comoară, cari n'ar mai putea de 

bucurie și de veselie, dacă ar găsi mormîntul? - Pentruce, zic, 
dă El lumină omului care nu știe încotro să meargă, pe care 
îl îngrădește Dumnezeu de toate părțile?  Suspinurile îmi sînt 
hrana, de toate zilele, și jalea mi se varsă ca apa. De ce mă 
tem, aceea mi se întîmplă; de ce mi-e frică, de aceea am parte! 
N'am nici liniște, nici pace, nici odihnă, și necazul dă peste 
mine.” 

Elifaz din Teman a luat cuvîntul și a zis: “Dacă vom în- 
drăzni să-ţi vorbim, te vei supăra? Dar cine ar putea să tacă? 
De multeori tu ai învăţat pe alţii, și ai întărit mînile slăbite. 
Cuvintele tale au ridicat pe cei ce se clătinau, și ai întărit ge- 
nunchii cari se îndoiau. Și acum, cînd este vorba de tine, ești 
slab! Acum, cînd ești atins tu, te turburi! Nu este frica ta de 
Dumnezeu sprijinul tău?  Nădejdea ta, nu-i neprihănirea ta? 
Adu-ţi aminte, te rog: care nevinovat a perit? Cari oameni 
neprihăniți au fost nimiciți? După cîte am văzut eu, numai 
cei ce ară fărădelegea și samănă nelegiuirea îi seceră roadele! 
Aceia pier prin suflarea lui Dumnezeu, nimiciţi de vîntul mîniei 
Lui.  Mugetul leilor încetează, dinţii puilor de lei sînt zdrobiţi! 
Leul bătrîn piere din lipsă de pradă, și puii leoaicei se risipesc. 
Un cuvînt s'a furişat pînă la mine, și urechea mea i-a prins 
sunetele ușoare. ’n clipa cînd vedeniile de noapte frămîntă 
gîndul, cînd oamenii sînt cufundaţi într'un somn adînc, m'a 
apucat groaza și spaima, și toate oasele mi-au tremut. Un 
duh a trecut pe lîngă mine... Tot părul mi s'a sbirlit ca ari- 
ciul... Un chip cu o înfățișare necunoscută era înaintea ochilor 
mei. Și am auzit un glas care șoptea încetișor:  “Fi-va omul 
fără vină înaintea lui Dumnezeu? Fi-va el curat înaintea Celui 
ce l-a făcut? Dacă n'are încredere Dumnezeu nici în slujitorii 
Săi, dacă găsește El greșeli chiar la îngerii Săi, cu cît mai mult 
la cei ce locuiesc în case de lut, cari își trag obiîrșia din țărină, 
și pot fi zdrobiţi ca un vierme! De dimineaţă pînă seara sînt 
zdrobiţi, pier pentru totdeauna, și nimeni nu ţine seama de ei. 
Li se taie firul vieţii: mor, și tot n'au căpătat înțelepciunea! 

Strigă acum! Cine îţi va răspunde? Căruia dintre sfinţi îi 
vei vorbi? Nebunul piere ucis de mînia lui, prostul moare ucis 
de aprinderea lui. Am văzut pe un nebun prinzînd rădăcină; 

apoi deodată i-am blestemat locuința. Fiii lui n'au noroc, 
sînt călcaţi în picioare la poartă, și nimeni nu i scapă! Secer- 
ișul lui este mîncat de cei flămînzi, cari vin să-l ia chiar și din 
spini, și averile lui sînt înghițite de oameni însetaţi.  Nenoro- 
cirea nu răsare din țărină, și suferința nu încolțește din pămînt. 
Omul se naște ca să sufere, după cum scînteia se naște ca să 
zboare. Eu aş alerga la Dumnezeu, lui Dumnezeu i-aș spune 
necazul meu. El face lucruri mari și nepătrunse, minuni fără 
număr. El varsă ploaia pe pămînt, și trimete apă pe cîmpii. 
El înalță pe cei smeriţi, și izbăvește pe cei necăjiţi. El nim- 
icește planurile oamenilor vicleni, și mînile lor nu pot să le îm- 
plinească. El prinde pe cei înţelepţi în viclenia lor, și planurile 
oamenilor înșelători sînt răsturnate: dau peste întunerec în 
mijlocul zilei, bijbăie ziua nameaza mare ca noaptea. Ast- 
fel, Dumnezeu ocrotește pe cel slab împotriva amenințărilor 
lor, și-l scapă din mîna celor puternici. Aşa încît nădejdea 
sprijinește pe cel nenorocit, iar fărădelegea, își închide gura. 
Ferice de omul pe care-l ceartă Dumnezeu! Nu nesocoti mus- 
trarea Celui Atot Puternic. El face rana, și tot El o leagă; 
El rănește, și mîna Lui tămăduiește. De șase ori te va izbăvi 
din necaz, și de șapte ori nu te va atinge răul. EI te va scăpa 
de moarte în vreme de foamete, și de loviturile săbiei în vreme 
de război. Vei fi la adăpost de biciul limbii, vei fi fără teamă 
cînd va veni pustiirea. Vei ride de pustiire ca și de foamete, 
și nu vei avea să te temi de fiarele pămîntului. Căci vei face 
legămînt pînă și cu pietrele cîmpului, și fiarele pămîntului vor 
fi în pace cu tine. Vei avea fericire în cortul tău, îţi vei găsi 
turmele întregi, îţi vei vedea sămînţa crescîndu-ţi, și odraslele 
înmulțindu-se ca iarba de pe cîmp. Vei intra în mormint la 
bătrîneță, ca snopul strîns la vremea lui. lată ce am cercetat, 
și așa este! Ascultă, că sînt spre folosul tău!” 


lov a luat cuvîntul și a zis: “Oh! de ar fi cu putinţă să [6] 2 


mi se cîntărească durerea, și să mi se pună toate nenorocir- 
ile în cumpănă, ar fi mai grele decât nisipul mării: de aceea 
îmi merg cuvintele pînă la nebunie! Căci săgețile Celui Atot- 
puternic m'au străpuns, sufletul meu le suge otrava, și groază 
Domnului bagă fiori în mine!  Sbiară măgarul sălbatec cînd 

are verdeață? Mugește boul cînd are de mîncare? Poti mînca 
ce-i fără gust și fără sare? Are vreun gust albușul unui ou? 
Orice lucru de care aș vrea să nu m'ating, acela-i hrana mea, 
fie cât de greţoasă ea! O, de mi sar asculta dorința, și de 
mi-ar împlini Dumnezeu nădejdea! De ar vrea Dumnezeu să 
mă zdrobească, întindă-Și mîna și să mă prăpădească! "mi va 
rămiînea, măcar această mingiiere, această bucurie în durerile 
cu cari mă copleșește: că niciodată n'am călcat poruncile Celui 
Sfint. Lacesă mai nădăjduiesc cînd nu mai pot? La ce să mai 
aştept, cînd sfîrșitul se știe? Tăria mea oare este o tărie de pi- 
atră? Trupul meu e de aramă? Nu sînt eu lipsit de ajutor, și 
n'a fugit mîntuirea de mine? Cel ce sufere are drept la mila 
prietenului, chiar dacă părăsește frica de Cel Atot puternic. 
Fraţii mei s'au arătat înșelători ca un pîrîu, ca albia piraielor 
cari trec. Un sloi le turbură cursul, zăpada se îngrămădește 
pe ele; vine arșița vremii și seacă, vine căldura soarelui, și li 
se usucă albia. Cete de călători se abat din drumul lor, se 
cufundă în pustie, și pier. Cetele celor din Tema se uită ţintă 
la ele, călătorii din Seba sînt plini de nădejde cînd le văd. Dar 
rămîn înșelaţi în nădejdea lor, rămîn uimiţi cînd ajung la ele. 
Așa sînteţi și voi acum pentru mine. Voi îmi vedeţi necazul, 
și vă îngroziţi!  V'am zis eu oare: ,Daţi-mi ceva, cheltuiţi 
din averile voastre pentru mine, scăpaţi-mă din mina vrăj- 
mașului, răscumpăraţi-mă din mîna celor răi, "'nvăţaţi-mă, 
și voi tăcea; faceţi-mă să înțeleg în ce am păcătuit. O cît 
de înduplecătoare sînt cuvintele adevărului! Dar ce dovedesc 
mustrările voastre?  Vreţi să mă mustraţi pentru tot ce am 
zis, și să nu vedeţi decît vînt în cuvintele unui desnădăjduit? 
Voi năpăstuiți pe orfan, prigoniți pe prietenul vostru. Uitaţi- 
vă la mine, vă rog! Doar nu voi minţi în faţă! "ntoarceţi-vă, 
nu fiţi nedrepţi; întoarceţi-vă, și mărturisiţi că sînt nevinovat! 
Este vreo nelegiuire pe limba mea, și nu deosebește gura mea 
ce este rău? 


Soarta omului pe pămînt este ca a unui ostaș, și zilele lui 
sînt ca ale unui muncitor cu ziua. Cum suspină robul după 
umbră, cum își așteaptă muncitorul plata, așa am eu parte 
de luni de durere, și partea mea sînt nopţi de suferință. Mă 

culc, şi zic: „Cînd mă voi scula? Cînd se va sfirşi noaptea;, Și 
mă satur de frămîntări pînă în revărsatul zorilor. Trupul mi 
se acopere cu viermi și cu o coajă pămîntoasă, pielea-mi crapă 
și se desface. Zilele mele sboară mai iuți decît suveica ţesă- 
torului, se duc și nu mai am nicio nădejde!  Adu-Ţi aminte, 
Dumnezeule, că viaţa mea este doar o suflare! Ochii mei nu 
vor mai vedea fericirea. Ochiul, care mă privește, nu mă va 
mai privi; ochiul tău mă va căuta, și nu voi mai fi. Cum se 
risipește norul și trece, așa nu se va mai ridica celce se pogoară 
în Locuinta morţilor! Nu se va mai întoarce în casa lui, și nu- 
și va mai cunoaște locul în care locuia. De aceea nu-mi voi 
ţinea gura, ci voi vorbi în neliniștea inimii mele, mă voi tîn- 
gui în amărăciunea sufletului meu. Oare o mare sînt eu, sau 
un balaur de mare, de-ai pus strajă în jurul meu? Cînd zic: 
„Patul mă va ușura, culcușul îmi va alina durerile, atunci mă 
înspăimiînţi prin visuri, mă îngrozești prin vedenii. Ah! aș 
vrea mai bine gîtuirea, mai bine moartea decît aceste oase! 
Le dispreţuiesc!... nu voi trăi în veci... Lasă-mă, căci doar o 
suflare mi-i viaţa! Ce este omul, ca să-Ţi pese atît de mult 
de el, ca să iei seama la el, să-l cercetezi în toate dimineţile, 
și să-l încerci în toate clipele? Cînd vei înceta odată să mă 
priveşti? Cînd îmi vei da răgaz să-mi înghit scuipatul? Dacă 
am păcătuit, ce pot să-i fac, Păzitorul oamenilor? Pentruce 
m'ai pus ţintă săgeţilor 'Tale, de am ajuns o povară chiar pen- 
tru mine însumi?  Pentruce nu-mi ierți păcatul, și pentruce 
nu-mi uiţi fărădelegea? Căci voi adormi în țărină, și cînd mă 
vei căuta, nu voi mai fi!” 


Bildad către Șuah a luat cuvîntul și a zis: “Pînă cînd vrei 
să vorbeşti astfel, și pînă cînd vor fi cuvintele gurii tale ca un 
vînt puternic? Oare va răsturna Dumnezeu dreptul? Sau va 
răsturna Cel Atotputernic dreptatea? Dacă fiii tăi au păcă- 
tuit împotriva Lui, i-a dat pe mîna păcatului. Dar tu, dacă 
alergi la Dumnezeu, dacă rogi pe Cel Atot puternic, dacă ești 
curat și fără prihană, atunci negreșit, El va veghea asupra ta, 
și va da înapoi fericirea locuinţei tale nevinovate. Vechea ta 
propășire va fi mică faţă de cea de mai tîrziu. 'nvăţăminte din 
păţania celor dinainte. "ntreabă pe cei din neamurile trecute, 

și ia aminte la pățania părinților lor. - Căci noi sîntem de 
ieri, și nu știm nimic, zilele noastre pe pămînt nu sînt decît 
o umbră. - Ei te vor învăța, îți vor vorbi, și vor scoate din 
inima lor aceste cuvinte: „Crește papura fără baltă? Crește 
trestia, fără umezeală? Fiind încă verde și fără să se taie, ea 
se usucă mai repede decît toate ierburile. Aşa se întîmplă 
tuturor celor ce uită pe Dumnezeu, și nădejdea celui nelegiuit 
va peri.  "'ncrederea lui este zdrobită, și sprijinul lui este o 
pînză de păianjen. Se bizuie pe casa lui, dar nu este tare; 
se prinde de ea, dar nu ţine. Cum dă soarele, înverzește, 
își întinde ramurile peste grădina sa, își împletește rădăcinile 
printre pietre, pătrunde pînă în ziduri. Dar dacă-l smulgi din 
locul în care stă, locul acesta se leapădă de el și zice: „Nu știu 
să te fi cunoscut vreodatăj lată, așa sînt desfătările pe cari i 
le aduc căile vieţii lui; apoi din acelaș pămînt răsar alții după 
el. Nu, Dumnezeu nu leapădă pe omul fără prihană, și nu 
ocrotește pe cei răi. Ba încă, El îţi umple gura cu strigăte de 
bucurie, și buzele cu cîntări de veselie.  Vrăjmașii tăi vor fi 
acoperiţi de rușine, iar cortul celor răi va pieri.” ‘ 


lov a luat cuvîntul și a zis: “Ştiu bine că este așa. Și cum 
ar putea omul să-și scoată dreptate înaintea lui Dumnezeu? 
Dacă ar voi să, se certe cu El, din o mie de lucruri n'ar putea 
să răspundă la unul singur. A Lui este înţelepciunea, și atot- 
puternicia: cine I s'ar putea împotrivi fără să fie pedepsit? 
El mută deodată munţii, și-i răstoarnă în miînia Sa. Zguduie 
pămîntul din temelia lui, de i se clatină stilpii.  Poruncește 
soarelui, și soarele nu mai răsare; și ţine stelele supt pecetea 
Lui. Numai El întinde cerurile, și umblă pe înălțimile mării. 
El a făcut Ursul mare, luceafărul de seară și Raliţele, și stelele 
din ţinuturile de miazăzi. El face lucruri mari și nepătrunse, 
minuni fără număr. lată, El trece pe lîngă mine, și nu-L văd, 
se duce și nu-L zăresc. Dacă apucă El, cine-L va opri? Cine-l 
va zice: “Ce faci?” Dumnezeu nu-și întoarce mînia; supt El 
se pleacă toți sprijinitorii mîndriei. Și eu, cum să-l răspund? 
Ce cuvinte să aleg? Chiar dacă aș avea dreptate, nu I-aş 
răspunde. Nu pot decît să mă rog judecătorului. Şi chiar 
dacă m'ar asculta, cînd ’l chem, tot n'aș putea crede că mi'a 

ascultat glasul; El, care mă izbește ca într'o furtună, care îmi 
înmulțește fără pricină rănile, care nu mă lasă să răsuflu, mă 
satură de amărăciune. Să alerg la putere? El este atotput- 
ernic. La dreptate? Cine mă va apăra?  Oricâtă dreptate aș 
avea, gura mea mă va osîndi; și oricît de nevinovat aș fi, El 
mă va arăta ca vinovat. Nevinovat! Sînt; dar nu ţin la viaţă, 
îmi disprețuiesc viața. Ce-mi pasă la urma urmei? Căci, în- 
drăznesc s'o spun: El nimicește pe cel nevinovat ca și pe cel 
vinovat. Şi dacă biciul ar pricinui măcar îndată moarteal... 
Dar El ride de încercările celui nevinovat.  Pămiîntul este dat 
pe miînile celui nelegiuit; El acopere ochii judecătorilor; de 
nu El, apoi cine altul? Zilele mele aleargă mai iuți decît 
un alergător; fug fără să fi văzut fericirea; trec ca și corăbi- 
ile cele iuți, ca vulturul care se răpede asupra prăzii. Dacă 
zic: „Vreau să-mi uit suferințele, să-mi las întristarea, și să fiu 
voios,“ sînt îngrozit de toate durerile mele. Știu că nu mă vei 
scoate nevinovat. Şi dacă voi fi judecat vinovat, pentruce să 
mă mai trudesc degeaba? Chiar dacă m'aș spăla cu zăpadă, 
chiar dacă mi-aş curăţi mîinile cu leşie, Tu tot m'ai cufunda 
în mocirlă, de s'ar scîrbi pînă și hainele de mine! Căci El nu 
este un om ca mine, ca să-l pot răspunde, și să mergem împre- 
ună la judecată. Nici nu este vreun mijlocitor între noi, care 
să-și pună mîna peste noi amîndoi.  Să-Și tragă însă varga 
deasupra mea, și să nu mă mai turbure spaima Lui. Atunci 
voi vorbi și nu mă voi teme de El. Altfel, nu sînt stăpîn pe 
mine. 


M'am desgustat de viaţă! Voi da drum slobod plingerii 
mele, voi vorbi în amărăciunea sufletului meu. Eu zic lui 
Dumnezeu: „Nu mă osîndi! Arată-mi pentru ce Te cerţi cu 
mine! “ţi place să chinuiești, să dispreţuiești făptura mînilor 
Tale, în timp ce faci să-Ti strălucească bunăvoința peste sfatul 
celor răi? Oare ai ochi de carne, sau vezi cum vede un om? 
Zilele Tale sînt ca zilele omului, și anii Tăi ca anii lui, ca 
să cercetezi fărădelegea mea și să cauţi păcatul meu, cînd 
știi bine că nu sînt vinovat, și că nimeni nu mă poate scăpa 
din mîna Ta?  Miînile Tale m'au făcut și m'au zidit, ele m'au 
întocmit în întregime... Și Tu să mă nimicești! Adu-Ţi aminte 

că Tu m’ai lucrat ca lutul; și vrei din nou să mă prefaci în 
tărînă? Nu m'ai muls ca laptele? M’ai îmbrăcat cu piele 
și carne, m’ai țesut cu oase și vine; mi-ai dat bunăvoința Ta 
și viaţa, mai păstrat cu suflarea prin îngrijirile și paza Ta. 
lată, totuş ce ascundeai în inima Ta, iată, știu acum, ce aveai 
de gînd: că, dacă păcătuiesc, să mă pîndești, și să nu-mi 
ierți fărădelegea. Dacă sînt vinovat, vai de mine! Dacă sînt 
nevinovat, nu îndrăznesc să-mi ridic capul, sătul de rușine și 
cufundat în ticăloșia mea. Și dacă îndrăznesc să-l ridic, mă 
urmărești ca un leu, mă lovești cu lucruri de mirat, "mi pui 
înainte noi martori împotrivă, "ţi crește mînia împotriva mea, 
și mă năpădești cu o droaie de nenorociri.  Pentruce m'ai 
scos din pîntecele mamei mele? O, de aș fi murit, și ochiul să 
nu mă fi văzut! Aş fi ca și cum n'aș fi fost, și din pîntecele 
mamei mele aș fi trecut în mormînt! Nu sînt zilele mele destul 
de puţine? Să mă lase dar, să plece dela mine, și să răsuflu 
puţin, înainte de a mă duce, ca să nu mă mai întorc, în ţara 
întunerecului și a umbrei morții, în țara negurii adinci, unde 
domnește umbra morții și neorînduiala, și unde lumina este ca 
întunerecul!” 


Tofar din Naama a luat cuvîntul și a zis: “Să rămînă 
această năvală de cuvinte fără răspuns, și să creadă limbutul 
că are dreptate? Vor face vorbele tale deșerte pe oameni să 
tacă? Și-ţi vei bate joc de alţii, fără să te facă cineva de rușine? 
Tu zici: „Felul meu de a vedea este drept, și sînt curat în ochii 
Tăi.'- A!de ar vrea Dumnezeu să vorbească, de Și-ar deschide 
buzele să-ţi răspundă, și de ţi-ar descoperi tainele înțelepci- 
unii Lui, ale înțelepciunii Lui nemărginite, ai vedea atunci că 
nu-ţi răsplătește totuș după fărădelegea ta. Poți spune tu 
că poți pătrunde adîncimile lui Dumnezeu, că poţi ajunge la 
cunoștința desăvirșită a Celui Atot puternic? Cît cerurile-i 
de înaltă: ce poţi face? Mai adîncă decît Locuinţa morţilor: 
ce poți ști?  "'ntinderea ei este mai lungă decît pămîntul, și 
mai lată decît marea. Dacă apucă, dacă închide și cheamă 
EI la judecată, cine-L poate opri? Căci El cunoaște pe făcă- 
torii de rele, vede ușor pe vinovaţi. Omul dimpotrivă, are 
minte de nebun, și s'a născut ca mînzul unui măgar sălbatic! 

Tu, îndreaptă-ţi inima spre Dumnezeu, întinde-ţi mîinile spre 
EI.  Depărtează-te de fărădelege, și nu lăsa nedreptatea să 
locuiască în cortul tău. Și atunci, îţi vei ridica fruntea fără 
teamă, vei fi tare și fără frică; îţi vei uita suferințele, şi-ţi vei 
aduce aminte de ele ca de niște ape cari s'au scurs. Zilele tale 
vor străluci mai tare decât soarele la amiază, întunerecul tău 
va fi ca lumina dimineţii. Vei fi plin de încredere, și nădejdea 
nu-ți va fi zădarnică. Te vei uita în jurul tău, și vei vedea că te 
poţi odihni liniștit. Te vei culca și nimeni nu te va turbura, 
și mulţi vor umbla după bunăvoința ta. Dar ochii celor răi se 
vor topi; ei n'au loc de scăpare: moartea, iată nădejdea lor!” 


lov a luat cuvîntul și a zis: “S'ar putea zice, în adevăr, 
că neamul omenesc sînteţi voi, și că odată cu voi va muri și 
înțelepciunea! Am și eu minte ca voi, nu sînt mai pe jos decât 
voi. Și cine nu știe lucrurile pe cari le spuneţi voi? Eu sînt 
de batjocura prietenilor mei, cînd cer ajutorul lui Dumnezeu: 
dreptul, nevinovatul, de batjocură!  Dispreţ în nenorocire! - 
iată zicerea celor fericiţi: dă brinci cui alunecă cu piciorul! 
Jăfuitorilor li se lasă corturile în pace, celor ce mînie pe Dum- 
nezeu le merge bine, măcar că Dumnezeul lor este în pumn. 
'ntreabă dobitoacele, și te vor învăţa, păsările cerului, și îţi vor 
spune; vorbește pămîntului, și te va învăţa; și peștii mării îţi 
vor povesti. Cine nu vede în toate acestea dovada că mîna 
Domnului a făcut asemenea lucruri? El ţine în mînă sufletul 
a tot ce trăiește, suflarea oricărui trup omenesc. Nu deose- 
beşte urechea, cuvintele, cum gustă cerul gurii mîncările? La 
bătrîni se găsește înțelepciunea, și într'o viaţă lungă e pri- 
ceperea. La Dumnezeu este înțelepciunea și puterea; sfatul și 
priceperea ale Lui sînt. Ce dărîmă El, nu va fi zidit din nou; 
pe cine-l închide El, nimeni nu-l va scăpa. El oprește apele 
și totul se usucă; El le dă drumul, și pustiesc pămîntul. El 
are puterea și înțelepciunea; El stăpînește pe celce se rătăcește 
sau rătăcește pe alţii. Elia robi pe sfetnici, și turbură mintea 
judecătorilor. El desleagă legătura împăraţilor, și le pune o 
fringhie în jurul coapselor. Elia robi pe preoți; El răstoarnă 
pe cei puternici El taie vorba celor meșteri la vorbă; El ia 
mintea celor bătrîni. El varsă disprețul asupra celor mari; 

El desleagă brîul celor tari. El descopere ce este ascuns în 
întunerec, El aduce la lumină umbra morţii. El face pe nea- 
muri să crească, și El le nimicește; El le întinde pînă departe, 
și El le aduce înapoi în hotarele lor. Elia mintea căpeteniilor 
poporului, El îi face să rătăcească în pustiuri fără drum, unde 
bijbăie prin întunerec, și nu văd deslușit; El îi face să se clatine 
ca niște oameni beți. 


Iată, ochiul meu a văzut toate acestea, urechea mea a auzit 
și a luat seama. Ce știți voi, știu și eu, nu sînt mai pe jos decît 
voi. Dar vreau să vorbesc acum Celui Atotputernic, vreau să- 
mi apăr pricina înaintea lui Dumnezeu. Căci voi sînteţi niște 
făuritori de minciuni, sînteţi cu toţii niște doftori de nimic. 
O, de aţi fi tăcut, ce înțelepciune aţi fi arătat! Acum, ascul- 
taţi, vă rog, apărarea mea, și luaţi aminte la răspunsul buzelor 
mele!  Vreţi să vorbiţi lucruri nedrepte din dragoste pentru 
Dumnezeu? Și să spuneţi minciuni, ca să-L apăraţi? Vreți să 
ţineţi cu El și să faceţi pe apărătorii lui Dumnezeu? Dacă vă 
va cerceta El, va găsi bine oare? Sau vreţi să-L înșelaţi cum 
înșelați pe un om? Nu, nu; ci El vă va osîndi, dacă în as- 
cuns nu lucraţi decît părtinindu-L pe El. Nu vă înfricoșează 
măreția Lui? Și nu cade groaza Lui peste voi? Părerile voas- 
tre sînt păreri de cenușă, întăriturile voastre sînt întărituri de 
lut.  'Tăceţi, lăsaţi-mă, vreau să vorbesc! "ntîmplă-mi-se ce 
mi S'ar întîmpla. "mi voi lua carnea în dinţi, și îmi voi pune 
viaţa în joc. Da, mă va ucide: n'am nimic de nădăjduit; dar 
îmi voi apăra purtarea în faţa Lui. Chiar și lucrul acesta 
poate sluji la scăparea mea, căci un nelegiuit nu îndrăznește 
să vină înaintea Lui.  Ascultaţi, ascultați cuvintele mele, lu- 
aţi aminte la cele ce voi spune. lată-mă sînt gata să-mi apăr 
pricina, căci știu că am dreptate. Are cineva ceva de spus 
împotriva mea? Atunci tac, și vreau să mor. Numai două 
lucruri fă-mi, și nu mă voi ascunde de Faţa Ta: Trage-TȚi 
mîna de pe mine, și nu mă mai turbura cu groaza Ta. Apoi 
cheamă-mă și-Ţi voi răspunde; sau lasă-mă să vorbesc eu, și 
răspunde-mi Tu!  Cîte fărădelegi și păcate am făcut? Arată- 
mi călcările de lege și păcatele mele. Pentru ce "ţi ascunzi 
Faţa, și mă iei drept vrăjmaș? Vrei să lovești o frunză suflată 

de vînt? Vrei să urmărești un pai uscat?  Pentruce să mă 
lovești cu suferințe amare, și să mă pedepsești pentru greșeli 
din tinereță? Pentru ce să-mi pui picioarele în butuci, să-mi 
pîndești toate mișcările, să pui hotar pașilor mei, cînd trupul 
meu cade în putrezire ca o haină mîncată de molii? 


Omul născut din femeie, are viaţa scurtă, dar plină de 
necazuri. Se naște și e tăiat ca o floare; fuge și piere ca o 
umbră. Şi asupra lui ai Tu ochiul deschis! Și pe mine mă 
tragi la judecată cu Tine! Cum ar putea să iasă dintr'o ființă 
necurată un om curat? Nu poate să iasă niciunul. Dacă zilele 
lui sînt hotărîte, dacă i-ai numărat lunile, dacă i-ai însemnat 
hotarul pe care nu-l va putea trece, întoarce-Ti măcar privir- 
ile dela el, și dă-i răgaz, să aibă măcar bucuria pe care o are 
simbriașul la sfârșitul zilei. Un copac, și tot are nădejde: căci 
cînd este tăiat, odrăslește din nou, și iar dă lăstari. Cînd 
i-a îmbătrînit rădăcina în pămînt, cînd îi piere trunchiul în 
țărînă, înverzește iarăş de mirosul apei, și dă ramuri de parcă 
ar fi sădit din nou. Dar omul cînd moare, rămîne întins; omul, 
cînd își dă sufletul, unde mai este? Cum pier apele din lacuri, 
și cum seacă și se usucă riurile, așa se culcă și omul și nu se 
mai scoală; cît vor fi cerurile, nu se mai deșteaptă, și nu se 
mai scoală din somnul lui. Ah! de m'ai ascunde în locuința 
morților, de m'ai acoperi pînă-Ţi va trece mînia, și de mi-ai 
rîndui o vreme cînd "ţi vei aduce iarăș aminte de mine! Dacă 
omul odată mort ar putea să mai învieze, aș mai trage nădejde 
în tot timpul suferințelor mele, pînă mi se va schimba starea în 
care mă găsesc. Atunci m'ai chema, și Ti-aș răspunde, și Ti- 
ar fi dor de făptura minilor Tale. Dar astăzi îmi numeri pașii, 
ai ochiul asupra păcatelor mele; călcările mele de lege sînt 
pecetluite într'un mănunchi, și născocești fărădelegi în sarcina 
mea. Cum se prăbușește muntele și piere, cum piere stînca 
din locul ei, cum este mîncată piatra de ape, și cum este luat 
pămîntul de rîu: așa nimicești Tu nădejdea omului. ’l ur- 
mărești într'una, și se duce; "i schimonosești fața, și apoi îi dai 
drumul. De ajung fiii lui la cinste, el nu știe nimic; de sînt 
înjosiți, habar n'are. Numai pentru el simte durere în trupul 
lui, numai pentru el simte întristare în sufletul lui.” 

Elifaz din Teman a luat cuvîntul, și a zis: “Se cade să 
dea înțeleptul ca răspuns înțelepciune deșartă? Sau să-și um- 
fle pieptul cu vînt de răsărit? Să se apere prin cuvinte cari 
n'ajută la nimic, și prin cuvîntări cari nu slujesc la nimic? Tu 
nimicești chiar și frica de Dumnezeu, nimicești orice simţire de 
evlavie faţă de Dumnezeu.  Nelegiuirea ta îţi cîrmuiește gura, 
și împrumuţi vorbirea oamenilor vicleni. Nu eu, ci gura ta te 
osîndește, buzele tale mărturisesc împotriva ta. Tu ești omul 
care s'a născut întîi? Te-ai născut tu înaintea dealurilor? Ai 
fost tu la sfaturile lui Dumnezeu; și ai sorbit din ele înțelepci- 
une pentru tine? Ce știi tu și să nu știm și noi? Ce cunoșt- 
ință ai tu pe care să n'o avem și noi? "ntre noi sînt peri 
albi, bătrîni, oameni mai înziliți decît tatăl tău. Puțin lucru 
sînt mingiierile lui Dumnezeu pentru tine, și cuvintele cari-ți 
vorbesc atît de blînd?... ’ncotro te trage inima, și ce înseamnă 
această privire ţintă a ochilor tăi? Ce! împotriva lui Dum- 
nezeu îţi îndrepți tu mînia, și-ți ies din gură cuvinte ca acestea? 
„Ce este omul, ca să fie curat? Şi poate cel născut din femeie 
să fie fără prihană? Dacă n'are încredere Dumnezeu nici în 
sfinții Săi, dacă nici cerurile nu sînt curate înaintea Lui, cu cît 
mai puţin ființa uricioasă și stricată-omul, care bea nelegiuirea 
ca apa! Vreau să te învăţ, ascultă-mă! Voi istorisi ce am 
văzut, ce au arătat înțelepţii, ce au descoperit ei, auzind dela 
părinţii lor, cărora singuri li se dăduse ţara, și printre cari 
nici un străin nu venise încă. „Omul cel rău își duce în nelin- 
iște toate zilele vieţii, toţi anii de cari are parte cel nelegiuit. 
Tipete de spaimă răsună la urechile lui: 'n mijlocul fericirii 
lui, pustiitorul se va arunca asupra lui. El nu trage nădejde 
să scape de întunerec, vede sabia care-l amenință; aleargă în- 
coace și încolo să caute pîne, știe că-l așteaptă ziua întunerecu- 
lui.  Necazul și neliniștea îl înspăimîntă, și se aruncă asupra 
lui ca un împărat gata de luptă. Căci a ridicat mîna îm- 
potriva lui Dumnezeu, s'a împotrivit Celui Atot Puternic, și 
a avut îndrăzneala să se năpustească asupra Lui cu partea cea 
mai tare a scuturilor lui. Avea faţa acoperită cu grăsime, 
coapsele încărcate cu osînză, și locuia în cetăţi nimicite, în 
case părăsite, sortite să fie dărimate. Nu se va mai îmbogăţi, 

averea nu-i va crește, și avuţia nu se va mai întinde pe pămînt. 
Nu va putea ieși din întunerec, flacăra îi va arde mlădiţele, și 
Dumnezeu îl va pierde cu suflarea gurii Lui. Dacă se încrede 
în rău, se înșeală, căci răul îi va fi răsplata. Ea va veni înainte 
de capătul zilelor lui, și ramura lui nu va mai înverzi. Va fi ca 
o viţă despoiată de roadele ei încă verzi, ca un măslin ale cărui 
flori au căzut. Căci casa celui nelegiuit va ajunge stearpă, și 
cortul omului stricat îl va mînca focul. El zămislește răul și 
naște răul: în sînul lui coace roade cari-l înșeală.”* 


lov a luat cuvîntul și a zis: “Astfel de lucruri am auzit 
eu des; voi toți sînteţi niște mîngiietori supărăcioși. Cînd se 
vor sfirși aceste vorbe în vânt? Și pentruce atîta supărare în 
răspunsurile tale? Ca voi aș vorbi eu, de aţi fi în locul meu? 
V'aș copleși cu vorbe, aș da din cap la voi, v'aş mîngiia cu 
gura, și aș mișca din buze ca să vă ușurez durerea? Dacă 
vorbesc, durerea nu mi s'alină, iar dacă tac, cu ce se micşore- 
ază? Dar acum, vai! El m'a stors de puteri... Mi-ai pustiit 
toată casa!  M'ai apucat, ca pe un vinovat; dovadă slăbici- 
unea mea, care se ridică și mă învinuie în față. Mă sfișie 
și mă urmărește în minia Lui, scrîșnește din dinţi împotriva 
mea, mă lovește și mă străpunge cu privirea Lui. Ei deschid 
gura să mă mănînce, mă ocărăsc şi mă bat peste obraji, se în- 
vierșunează cu toții după mine. Dumnezeu mă lasă la bunul 
plac al celor nelegiuiți, și mă aruncă în mînile celor răi. Eram 
liniștit, și m'a scuturat, m'a apucat de ceafă și m'a zdrobit, 
a tras asupra mea ca într'o ţintă.  Săgeţile Lui mă încon- 
jură de toate părţile; îmi străpunge rărunchii fără milă, îmi 
varsă fierea pe pămînt, mă frînge bucăţi, bucăţi, se aruncă 
asupra mea ca un războinic. Mi-am cusut un sac pe piele, și 
mi-am prăvălit capul în ţărină.  Plinsul mi-a înroșit faţa; și 
umbra morții este pe pleoapele mele. Totuş n'am făcut nicio 
nelegiuire, și rugăciunea mea totdeauna a fost curată. Pămin- 
tule, nu-mi acoperi sîngele, și vaietele mele să n'aibă margine! 
Chiar acum, martorul meu este în cer, apărătorul meu este 
în locurile înalte. Prietenii mei rid de mine, dar eu mă rog 
lui Dumnezeu cu lacrămi, să facă dreptate omului înaintea 
lui Dumnezeu, și fiului omului împotriva prietenilor lui. Căci 

numărul anilor mei se apropie de sfârșit, și mă voi duce pe o 
cărare de unde nu mă voi mai întoarce. 


Mi se pierde suflarea, mi se sting zilele, mă așteaptă mor- 
mîntul. Sînt înconjurat de batjocoritori, şi ochiul meu trebuie 
să privească spre ocările lor.  Pune-Te singur zălog pentru 
mine înaintea Ta; altfel, cine ar putea răspunde pentru mine? 
Căci le-ai încuiat inima în fața priceperii. De aceea nici nu-i 
vei lăsa să biruie. Cine dă pe prieteni să fie prădaţi, copiilor 
aceluia li se vor topi ochii. M’a făcut de basmul oamenilor, 
și ca unul pe care-l scuipi în față! Ochiul mi se întunecă de 
durere; toate mădularele mele sînt ca o umbră. Oamenii fără 
prihană sînt înmărmuriţi de aceasta, și cel nevinovat se răs- 
coală împotriva celui nelegiuit. Cel fără prihană rămîne totuș 
tare pe calea lui, cel cu mîinile curate se întărește tot mai mult. 
Dar voi toţi, întoarceţi-vă, veniţi iarăș cu cuvîntările voastre, și 
vă voi arăta că între voi niciunul nu e înțelept. Ce! mi s'au dus 
zilele, mi s'au nimicit planurile, planurile acelea făcute cu atita 
iubire în inima mea... Şi ei mai spun că noaptea este zi, că 
se apropie lumina, cînd întunerecul a și venit! Cînd Locuinţa 
morților o aştept ca locuință, cînd în întunerec îmi voi înălța 
culcușul; cînd strig gropii: „Iu ești tatăl meuj Și viermilor: 
„Voi sînteţi mama și sora meaj Unde mai este atunci năde- 
jdea mea? Și cine mai poate vedea nădejdea mea? Ea se va 
pogori cu mine la porţile locuinţei morţilor, cînd vom merge 
împreună. să ne odihnim în țărină.” 

Bildad din Şuah a luat cuvintul și a zis: “Cînd vei pune 
capăt acestor cuvintări? Vino-ţi în minte și apoi vom vorbi. 
Pentruce ne socoţi atît de dobitoci? Pentru ce ne privești ca 
pe niște vite? Oare pentru tine, care te sfișii în minia ta, 
s'ajungă pustiu pămîntul, și să se strămute stîncile din locul 
lor? 5. Da, lumina celui rău se va stinge, și flacăra din focul 
lui, nu va mai străluci. Se va întuneca lumina în cortul lui, 
și se va stinge candela deasupra lui. Pașii lui cei puternici se 
vor strimta; și, cu toate opintirile lui, va cădea. Căci calcă 
cu picioarele pe laţ, și umblă prin ochiuri de rețea; este prins 
în cursă de călcăi, și laţul pune stăpînire pe el; capcana în 
care se prinde este ascunsă în pămînt, și prinzătoarea îi stă 

pe cărare. De jur împrejur îl apucă spaima, și-l urmărește 
pas cu pas. Foamea îi mănîncă puterile, nenorocirea este 
alături de el.  Mădularele îi sînt mistuite unul după altul, 
mădularele îi sînt mîncate de întîiul născut al morţii. Este 
smuls din cortul lui unde se credea la adăpost, și este tîrît spre 
împăratul spaimelor. Nimeni din ai lui nu locuiește în cortul 
lui, pucioasă este presărată pe locuinţa lui. Jos, i se usucă 
rădăcinile; sus îi sînt ramurile tăiate. "i piere pomenirea de 
pe pămînt, numele lui nu mai este pe uliţă. Este împins din 
lumină în întunerec, și este izgonit din lume. Nu lasă nici 
moștenitori, nici sămînță în poporul său, nicio rămășiță vie în 
locurile în cari locuia.  Neamurile cari vor veni se vor uimi 
de prăpădirea lui, și neamul de acum va fi cuprins de groază. 
Aceasta, este soarta celui rău, aceasta este soarta celui ce nu 
cunoaște pe Dumnezeu.” 


lov a luat cuvîntul și a zis: “Pînă cînd îmi veţi întrista 
sufletul, și mă veţi zdrobi cu cuvîntările voastre? Iată că de 
zece ori m'aţi batjocorit; nu vă este rușine să vă purtaţi așa? 
Dacă am păcătuit cu adevărat, numai eu sînt răspunzător de 
aceasta. Credeţi că mă puteţi lua de sus? Credeţi că mi-aţi 
dovedit că sînt vinovat? Atunci să știți că Dumnezeu mă 
urmărește, și mă învelește cu latul Lui. Iată, ţip de silnicie, 
și nimeni nu răspunde; cer dreptate, și dreptate nu este! Mi- 
a tăiat orice ieșire, și nu pot trece; a răspîndit întunerec pe 
cărările mele.  M'a despoiat de slava mea, mi-a luat cununa 
de pe cap, m'a zdrobit din toate părțile, și pier; mi-a smuls 
nădejdea ca pe un copac. S'a aprins de mînie împotriva mea, 
S'a purtat cu mine ca și cu un vrăjmaș. Oștile Lui au pornit 
deodată. înainte, și-au croit drum pînă la mine, și au tăbărit 
în jurul cortului meu. A depărtat pe fraţii mei dela mine, 
și prietenii mei s'au înstrăinat de mine. Rudele mele m'au 
părăsit, și cei mai deaproape ai mei m'au uitat.  Casnicii mei 
și slugile mele mă privesc ca pe un străin, în ochii lor sînt 
un necunoscut. Chem pe robul meu, și nu răspunde; îl rog 
cu gura mea, și degeaba.  Suflarea mea a ajuns nesuferită 
nevestei mele, și duhoarea mea a ajuns nesuferită fiilor mamei 
mele. Pînă și copiii mă dispreţuiesc: dacă mă scol, ei mă 

ocărăsc. Aceia în cari mà încredeam mà urăsc, aceia pe cari 
îi iubeam s'au întors împotriva mea. Oasele mi se ţin de 
piele și de carne; nu mi-a mai rămas decît pielea de pe dinţi. 
Fie-vă milă, fie-vă milă de mine, prietenii mei! Căci mîna lui 
Dumnezeu m'a lovit. Dece mă urmăriţi ca Dumnezeu? Și nu 
vă mai săturaţi de carnea mea? Oh! aș vrea ca vorbele mele 
să fie scrise, să fie scrise într'o carte; aș vrea să fie săpate cu 
un priboi de fier și cu plumb în stîncă pe vecie... Dar știu că 
Răscumpărătorul meu este viu, și că se va ridica la urmă pe 
pămînt. Chiar dacă mi se va nimici pielea, și chiar dacă nu 
voi mai avea carne, voi vedea totuș pe Dumnezeu. ’l voi vedea 
şi-mi va fi binevoitor; ochii mei ’l vor vedea, și nu ai altuia. 
Sufletul meu tînjește de dorul acesta înlăuntrul meu. Atunci 
veţi zice: „Pentruce-l urmăream noi, Căci dreptatea pricinii 
mele va fi cunoscută.  Temeţi-vă de sabie: căci pedepsele date 
cu sabia sînt grozave! Și să știți că este o judecată.” 


Tofar din Naama a luat cuvîntul și a zis: “Gindurile mele 
mă silesc să răspund, și frămîntarea mea nu-mi dă pace. Am 
auzit mustrări cari mă umplu de rușine, și din adîncul minții 
mele duhul mă face să răspund. Nu știi tu că, de mult de tot, 
de cînd a fost așezat omul pe pămînt, biruința celor răi a fost 
scurtă, și bucuria nelegiuitului numai de o clipă? Chiar dacă 
s'ar înălța pînă la ceruri, și capul i-ar ajunge pînă la nori, va 
pieri pentru totdeauna, ca murdăria lui, și cei ce-l vedeau vor 
zice: „Unde este;, Va sbura ca un vis, și nu-l vor mai găsi; 
va, pieri ca o vedenie de noapte. Ochiul care-l privea nu-l va 
mai privi, locul în care locuia nu-l va mai zări. Peste fiii lui 
vor năvăli cei săraci, și mîinile lui vor da înapoi ce a răpit cu 
sila. Oasele lui, pline de vlaga tinereţii, își vor avea culcușul 
cu el în țărină. Dulce era răul în gura lui, îl ascundea subt 
limbă, îl mesteca într'una și nu-l lăsa, îl ţinea în cerul gurii: 
dar hrana lui se va preface în măruntaiele lui, va ajunge în 
trupul lui o otravă de aspidă. Bogăţiile înghiţite le va vărsa, 
Dumnezeu le va scoate din pintecele lui.  Otravă de aspidă 
a supt, și de aceea, limba năpircii îl va ucide.  Nu-și va mai 
plimba privirile peste pîraiele și riurile de miere și de lapte, 
va da înapoi ce a cîștigat, și nu va mai trage folos din cîştig; 

va da înapoi tot ce a luat, și nu se va mai bucura de el, căci 
a asuprit pe săraci, și i-a lăsat să piară, a dărîmat case și nu 
le-a zidit la loc. Lăcomia lui n'a cunoscut margini; dar nu 
va scăpa ce are mai scump. Nimic nu scapă de lăcomia lui, 
dar bună starea lui nu va ţinea. ’n mijlocul belșugului va fi 
în nevoie; mîna tuturor ticăloșilor se va ridica asupra lui. Și 
iată, ca să-i umple pîntecele, Dumnezeu va trimete peste el 
focul mîniei Lui, și-l va sătura cu o ploaie de săgeți. Dacă va 
scăpa de armele de fer, îl va străpunge arcul de aramă. și 
smulge din trup săgeata, care schinteie la ieșirea din fierea lui, 
și îl apucă spaimele morţii. Toate nenorocirile sînt păstrate 
pentru comorile lui; va fi mistuit de un foc pe care nu-l va 
aprinde omul, Cerurile îi vor desveli fărădelegea, și pămîntul 
se va ridica împotriva lui. Veniturile casei lui se vor perde, 
vor pieri în ziua mîniei lui Dumnezeu. Aceasta este soarta pe 
care o păstrează Dumnezeu celui rău, aceasta este moștenirea 
pe care i-o hotărăște Dumnezeu.” 


lov a luat cuvîntul și a zis: “Ascultaţi, ascultați cuvintele 
mele, daţi-mi măcar această mîngiiere. Lăsaţi-mă să vorbesc, 
vă rog; și, după ce voi vorbi, veţi putea să vă bateţi joc. Oare 
împotriva unui om se îndreaptă plingerea mea? Și pentruce 
n'aș fi nerăbdător?  Priviţi-mă, miraţi-vă, și puneţi mina la 
gură. Cînd mă gîndesc, mă înspăimînt, și un tremur îmi 
apucă tot trupul:  Pentruce trăiesc cei răi? Pentruce îi vezi 
îmbătrinind și sporind în putere? Sămînta lor se întărește cu 
ei și în faţa lor, odraslele lor propășesc supt ochii lor. ’n casele 
lor domnește pacea, fără umbră de frică; nuiaua lui Dumnezeu 
nu vine să-i lovească.  Taurii lor sînt plini de vlagă și prăsi- 
tori, juncanele lor zămislesc și nu leapădă. "și lasă copiii să se 
împrăștie ca niște oi, și copiii se sbeguiesc în jurul lor. Cîntă 
cu sunet de tobă și de arfă, se desfătează cu sunete de caval. 
'și petrec zilele în fericire, și se pogoară într'o clipă în locuinţa 
morţilor. Şi totuș ziceau lui Dumnezeu: „Pleacă dela noi. Nu 
voim să cunoaștem căile Tale. Ce este Cel Atot puternic, ca 
să-l slujim? Ce vom cîştiga dacă-l vom înălța rugăciuni? Ce! 
nu sînt ei în stăpînirea fericirii? -Departe de mine sfatul celor 
răi! - dar de multe ori se întîmplă să li se stingă candela, să 

vină sărăcia peste ei, să le dea și lor Dumnezeu partea lor de 
dureri în mînia Lui, să fie ca paiul luat de vînt, ca pleava lu- 
ată de vîrtej? Veţi zice că pentru fiii Săi păstrează Dumnezeu 
pedeapsa. Dar pe el, pe nelegiuit, ar trebui să-l pedepsească 
Dumnezeu, ca să simtă; el ar trebui să-și vadă nimicirea, el 
ar trebui să bea mînia Celui Atotputernic. Căci, ce-i pasă lui 
ce va fi de casa lui după el, cînd numărul lunilor i s'a împlinit? 
Oare pe Dumnezeu ’l vom învăţa minte, pe El, care cîrmuiește 
duhurile cerești? Unul moare în mijlocul propășirii, păcii și 
fericirii, cu coapsele încărcate de grăsime, și măduva oaselor 
plină de suc. Altul moare, cu amărăciunea în suflet, fără 
să se fi bucurat de vreo fericire, și amîndoi adorm în țărină, 
amindoi sînt mîncaţi de viermi. Ştiu eu bine cari sînt gîn- 
durile voastre, ce judecăţi nedrepte rostiți asupra mea. Voi 
ziceti: „Unde este casa apăsătorului? Unde este cortul în care 
locuiau nelegiuiţiii,: Dar ce! n'aţi întrebat pe călători, și nu 
știți ce istorisesc ei? Cum în ziua nenorocirii, cel rău este 
cruțat, și în ziua miniei, el scapă. Cine îl mustră în față pen- 
tru purtarea lui? Cine îi răsplătește tot ce a făcut? Este dus 
la groapă, și i se pune o strajă la mormiînt.  Bulgării din vale 
îi sînt mai ușori, căci toţi oamenii merg după el, și o mulţime 
îi merge înainte.  Pentruce dar îmi daţi mîngiieri deșerte? Ce 
mai rămîne din răspunsurile voastre decît viclenie?” 


Elifaz din Teman a luat cuvîntul și a zis: “Poate un om 
să aducă vreun folos lui Dumnezeu? Nu; ci înțeleptul nu-și 
folosește de cât lui. Dacă ești fără prihană, are Cel Atotput- 
ernic vre un folos? Și dacă trăieşti fără vină, ce va cîştiga 
El? Pentru evlavia ta te pedepsește El oare, și intră la jude- 
cată cu tine? Nu-i mare răutatea ta? Și fărădelegile tale 
fără număr?  Luai fără pricină zăloage dela fraţii tăi, lăsai 
fără haine pe cei goi. Nu dădeai apă omului însetat, nu voiai 
să dai pîne omului flămînd. Tara era a ta, fiindcă erai mai 
tare, te așezai în ea, fiindcă erai cu vază.  Dădeai afară pe 
văduve cu mîinile goale, și braţele orfanilor le frîngeai. Pentru 
aceea ești înconjurat de curse, și te-a apucat groaza dintr'o 
dată. Nu vezi dar acest întunerec, aceste ape multe cari te 
năpădesc? Nu este Dumnezeu sus în ceruri? Priveşte virful 

stelelor, ce înalt este! Și tu zici: „Ce știe Dumnezeu? Poate să 
judece El prin întunerecul de nori? 1 înfășoară norii, nu vede 
nimic, bolta. cerească abea dacă o străbatej Ce! vrei s'apuci 
pe calea străveche, pe care au urmat-o cei nelegiuiţi, cari au 
fost luaţi înainte de vreme, și au ţinut cît ţine un pîrîu care 
se scurge? Ei ziceau lui Dumnezeu: „Pleacă dela noi! Ce ne 
poate face Cel Atot puternici, Și totuș Dumnezeu le umpluse 
casele de bunătăţi. -Departe de mine sfatul celor răi! - Cei 
fără prihană vor fi martori ai căderii lor și se vor bucura, cel 
nevinovat va ride de ei și va zice: „lată pe protivnicii noștri 
nimiciţi! lată-le bogăţiile arse de foc; "mprietenește-te dar 
cu Dumnezeu, și vei avea pace; te vei bucura astfel iarăș de 
fericire. Primeşte învățătură din gura Lui, și pune-ţi la in- 
imă, cuvintele Lui. Vei fi aşezat iarăş la locul tău, dacă te 
vei întoarce la Cel Atot puternic, dacă depărtezi fărădelegea 
din cortul tău. Aruncă dar aurul în ţărînă, aruncă aurul din 
Ofir în prundul piraielor! Și atunci Cel Atot puternic va fi 
aurul tău, argintul tău, bogăţia ta. Atunci Cel Atot puternic 
va fi desfătarea ta, și îţi vei ridica faţa spre Dumnezeu. "1 
vei ruga, și te va asculta, și îţi vei putea împlini juruințele. 
Pe ce vei pune mîna îţi va izbuti, pe cărările tale va străluci 
lumina.  Vină smerirea, tu te vei ruga pentru ridicarea ta: 
Dumnezeu ajută pe cel cu ochii plecaţi. El va izbăvi chiar 
și pe cel vinovat, care își va datora scăparea curăţiei mînilor 
tale.” 


lov a luat cuvîntul și a zis: “Şi acum plingerea mea este 
tot o răzvrătire. Dar suferința îmi înădușe suspinurile. Oh! 
dacă aș ști unde să-L găsesc, dacă aş putea să ajung pînă la 
scaunul Lui de domnie, mi-aș apăra pricina înaintea Lui, mi- 
aș umplea gura cu dovezi. Aș ști ce poate să răspundă, aș 
vedea ce are să-mi spună.  Și-ar întrebuința El toată put- 
erea ca să lupte împotriva mea? Nu; ci m'ar asculta negreșit. 
Doar un om fără prihană ar vorbi cu El, și aș fi iertat pentru 
totdeauna de Judecătorul meu. Dar, dacă mă duc la răsărit, 
nu este acolo; dacă mă duc la apus, nu-L găsesc: dacă are 
treabă la miazănoapte, nu-L pot vedea; dacă se ascunde la 
miazăzi, nu-L pot descoperi. Dar EI ştie ce cale am urmat; 

și, dacă m’ar încerca, aș ieși curat ca aurul. Piciorul meu s'a 
ţinut de pașii Lui; am ţinut calea Lui, și nu m'am abătut dela 
ea. N’am părăsit poruncile buzelor Lui; mi-am plecat voia la 
cuvintele gurii Lui. Dar hotărîrea Lui este luată, cine i se va 
împotrivi? Ce-l dorește sufletul, aceea face. EI 'și va împlini 
dar planurile față de mine, și va mai face și multe altele. De 
aceea tremur înaintea Lui, și cînd mă gîndesc la lucrul acesta, 
mă tem de El. Dumnezeu mi-a tăiat inima, Cel Atotputernic 
m'a umplut de groază. Căci nu întunerecul durerii mele mă 
nimicește, nici negura în care sînt înfășurat. 


Pentruce nu păzeşte Cel Atotputernic vremurile de jude- 
cată, și dece nu văd ceice-L cunosc zilele Lui de pedeapsă? 
Sînt unii cari mută hotarele, fură turmele, și le pasc; iau mă- 
garul orfanului, iau zălog vaca văduvei; îmbrîncesc din drum 
pe cei lipsiţi, silesc pe toți nenorociţii din ţară să se ascundă. 
Și aceștia, ca măgarii sălbatici din pustie, ies dimineaţa la lu- 
cru să caute hrană, și în pustie trebuie să caute pîinea pentru 
copiii lor. Taie nutreţul care a mai rămas pe cîmp, culeg 
ciorchinele rămase pe urma culegătorilor în via celui nelegiuit. 
"i apucă noaptea în umezeală, fără îmbrăcăminte, fără în- 
velitoare împotriva frigului. "i pătrunde ploaia munţilor, și, 
neavînd alt adăpost, se ghemuiesc lîngă stînci.  Aceia smulg pe 
orfan dela ţiţă, iau zălog tot ce are săracul. Și săracii umblă 
goi de tot, fără îmbrăcăminte, strîng snopii și-s flămînzi; în 
grădinile nelegiuitului ei fac untdelemn, calcă teascul, și le este 
sete; în cetăţi se aud vaietele celor ce mor, sufletul celor răniți 
strigă... Și Dumnezeu nu ia seama la aceste mișelii! Alţii sînt 
vrăjmași ai luminii, nu cunosc căile ei, nu umblă pe cărările ei. 
Ucigaşul se scoală în revărsatul zorilor, ucide pe cel sărac și 
lipsit, și noaptea fură. Ochiul preacurvarului pîndește amur- 
gul: „Nimeni nu mă va vedea, zice el, și își pune o măhramă 
pe față. Noaptea sparg casele, ziua stau închiși; se tem de 
lumină. Pentru ei, dimineaţa este umbra morţii, și cînd o 
văd, simt toate spaimele morții. Dar nelegiuitul alunecă ușor 
pe faţa apelor, pe pămînt n'are decît o parte blestemată, și 
niciodată n'apucă pe drumul celor vii! Cum sorb seceta și 
căldura apele zăpezii, așa înghite locuința morților pe cei ce 

păcătuiesc.  Pîntecele mamei îl uită, viermii se ospătează cu 
el, nimeni nu-și mai aduce aminte de el! Nelegiuitul este sfări- 
mat ca un copac, el, care pradă pe femeia stearpă și fără copii, 
el care nu face nici un bine văduveil... Şi totuș, Dumnezeu 
prin puterea Lui lungește zilele celor silnici, și iată-i în picioare 
cînd nu mai trăgeau nădejde de viaţă; El le dă liniște și în- 
credere, are privirile îndreptate spre căile lor. S'au ridicat; și 
într'o clipă nu mai sînt, cad, mor ca toţi oamenii, sînt tăiaţi ca 
spicele coapte. Nu este așa? Cine mă va dovedi de minciună, 
cine-mi va nimici cuvintele mele?” 


Bildad din Șuah a luat cuvîntul și a zis: “Puterea și groaza 
sînt ale lui Dumnezeu; El face să împărăţească pacea în tinu- 
turile Lui înalte. Cine ar putea să-l numere oștile? Și peste 
cine nu răsare lumina Lui? Cum ar putea omul să fie fără vină 
înaintea lui Dumnezeu? Cum ar putea cel născut din femeie 
să fie curat? lată, în ochii Lui nici luna nu este strălucitoare, 
și stelele nu sînt curate înaintea Lui; cu cât mai puţin omul, 
care nu este decit un vierme, fiul omului, care nu este decât un 
viermușor!” 


lov a luat cuvîntul și a zis: “Cît de bine știi tu să vii 
în ajutorul slăbiciunii! Cum dai tu ajutor braţului fără put- 
ere! Ce bune sfaturi dai tu celui fără pricepere! Ce belșug de 
înțelepciune dai tu la iveală! Către cine se îndreaptă cuvin- 
tele tale? Și al cui duh vorbește prin tine? ’naintea lui Dum- 
nezeu tremură umbrele supt ape și supt locuitorii lor; înaintea 
Lui locuinţa morților este goală, adîncul n'are acoperiș. El 
întinde miazănoaptea asupra golului, și spinzură pămîntul pe 
nimic.  Leagă apele în norii Săi, și norii nu se sparg supt 
greutatea lor.  Acopere faţa scaunului Său de domnie, și și 
întinde norul peste el. A tras o boltă pe faţa apelor, ca ho- 
tar între lumină și întunerec. Stîlpii cerului se clatină, și se 
înspăimîntă la amenințarea Lui. Prin puterea Lui turbură 
marea, prin priceperea Lui îi sfarmă furia.  Suflarea Lui îns- 
eninează cerul, mîna Lui străpunge șarpele fugar. Și acestea 
sînt doar marginile căilor Sale, și numai adierea lor ușoară 
ajunge pînă la noi! Dar tunetul lucrărilor Lui puternice cine-l 
va auzi?” 

lov a luat din nou cuvîntul, a vorbit în pilde, și a zis: “Viu 
este Dumnezeu, care nu-mi dă dreptate! Viu este Cel Atot- 
puternic, care îmi amărăște viața, că atîta vreme cît voi avea 
suflet, și suflarea lui Dumnezeu va fi în nările mele, buzele 
mele nu vor rosti nimic nedrept, limba mea nu va spune nimic 
neadevărat. Departe de mine gîndul să vă dau dreptate! Pînă 
la cea din urmă suflare îmi voi apăra nevinovăția. Tin să-mi 
scot dreptatea, și nu voi slăbi; inima nu mă mustră pentru 
niciuna din zilele mele.  Vrăjmașul meu să fie ca cel rău, și 
protivnicul meu ca cel nelegiuit! Ce nădejde-i mai rămîne 
celui nelegiuit; cînd îi taie Dumnezeu firul vieţii, cînd îi ia su- 
fletul? "i ascultă Dumnezeu strigătele, cînd vine strimtoarea 
peste el? Este Cel Atotputernic desfătarea lui? ’nalță el 
în tot timpul rugăciuni lui Dumnezeu? Vā voi învăţa căile 
lui Dumnezeu, nu vă voi ascunde planurile Celui Atotputer- 
nic. Dar voi le cunoaşteţi, și sînteți de acelaș gînd; pentruce 
dar vorbiți așa de prostește? Iată soarta pe care o păstrează 
Dumnezeu celui rău, moștenirea pe care o hotărăște Cel Atot- 
puternic celui nelegiuit. Dacă are mulți fii, îi are pentru sabie, 
și odraslele lui duc lipsă de pîine. Ceice scapă din ai lui, sînt 
îngropaţi de ciumă, și văduvele lor nu-i pling. Dacă stringe 
argint ca țărîna, dacă îngrămădește haine ca noroiul, - el le 
strînge, dar cel fără vină se îmbracă în ele, și de argintul lui 
omul fără prihană are parte. Casa lui este ca aceea pe care 
o zidește molia, ca o colibă pe care și-o face un străjer. Se 
culcă bogat, și moare despoiat; deschide ochii, și totul a pierit. 
1 apucă groaza ca niște ape; și noaptea, îl ia virtejul. Vîntul 
de răsărit îl ia, și se duce; îl smulge cu putere din locuința 
lui. Dumnezeu aruncă fără milă săgeți împotriva lui, și cel 
rău ar vrea să fugă să scape de ele. Oamenii bat din palme 
la căderea lui, și-l flueră la plecarea din locul lui. 


Argintul are o mină de unde se scoate, și aurul are un loc 
de unde este scos ca să fie curăţit. Ferul se scoate din pămînt, 
și piatra se topește ca să dea arama. (Omul pune capăt 
întunerecului, cercetează, pînă în ţinuturile cele mai adinci, 
pietrele ascunse în negura și în umbra morţii. Sapă o fintînă 
departe de locurile locuite; picioarele nu-i mai sînt de aju- 

tor, stă atîrnat și se clatină, departe de locuințele omenești. 
Pămîntul, de unde iese pîinea, este răscolit în lăuntrul lui ca 
de foc, pietrele lui cuprind safir, și în el se găsește pulbere 
de aur. Pasărea de pradă nu-i cunoaște cărarea. Ochiul vul- 
turului n'a zărit-o, cele mai trufașe dobitoace n'au călcat pe 
ea, și leul n'a trecut niciodată pe ea. Omul își pune mina 
pe stînca de cremene, și răstoarnă munţii din rădăcină. Sapă 
șanțuri în stînci, și ochiul lui privește tot ce este de preţ în 
ele.  Oprește curgerea apelor, și scoate la lumină ce este as- 
cuns. Dar înțelepciunea unde se găsește? Unde este locuinţa 
priceperii? Omul nu-i cunoaște preţul, ea nu se găsește în 
pămîntul celor vii.  Adîncul zice: „Nu este în mine‘, și marea 
zice: „Nu este la mine.'; Ea nu se dă în schimbul aurului cu- 
rat, nu se cumpără cîntărindu-se cu argint; nu se cîntărește 
pe aurul din Ofir, nici pe onixul cel scump, nici pe safir. Nu 
se poate asemăna cu aurul, nici cu diamantul, nu se poate 
schimba cu un vas de aur ales.  Mărgeanul și cristalul nu 
sînt nimic pe lingă ea: înțelepciunea preţuiește mai mult decît 
mărgăritarele. Topazul din Etiopia nu este ca ea, și aurul 
curat nu se cumpănește cu ea. De unde vine atunci înțelep- 
ciunea? Unde este locuința priceperii? Este ascunsă de ochii 
tuturor celor vii, este ascunsă de păsările cerului.  Adîncul 
și moartea zic: „Noi am auzit vorbindu-se de ea.' Dumnezeu 
îi știe drumul, El îi cunoaște locuința. Căci El vede pînă la 
marginile pămîntului, zărește totul subt ceruri. Cînd a rîn- 
duit greutatea vîntului, și cînd a hotărît măsura apelor, cînd a 
dat legi ploii, și cînd a însemnat drumul fulgerului și tunetului, 
atunci a văzut înțelepciunea și a arătat-o, i-a pus temeliile și a 
pus-o la încercare. Apoi a zis omului: „lată, frica de Domnul, 
aceasta este înțelepciunea; depărtarea de rău, este pricepere. 


lov a luat din nou cuvîntul în pilde, și a zis: “Oh! cum nu 
pot să fiu ca în lunile trecute, ca în zilele cînd mă păzea Dum- 
nezeu, cînd candela Lui strălucea deasupra capului meu, și 
Lumina lui mă călăuzea în întunerec! Cum nu sînt ca în zilele 
puterii mele, cînd Dumnezeu veghea ca un prieten peste cortul 
meu, cînd Cel Atotputernic încă era cu mine, și cînd copiii 
mei stăteau în jurul meu; cînd mi se scăldau pașii în smîntînă, 

și stînca vărsa lîngă mine piraie de untdelemn! Dacă ieșeam 
să mă duc la poarta cetății, și dacă îmi pregăteam un scaun 
în piață, tinerii se trăgeau înapoi la apropierea mea, bătrînii 
se sculau și stăteau în picioare. Mai marii își opriau cuvîn- 
tările, și își puneau mîna la gură. Glasul căpeteniilor tăcea, 
și li se lipea limba de cerul gurii. Urechea care mă auzea, 
mă numea fericit, ochiul care mă vedea mă lăuda. Căci scă- 
pam pe săracul care cerea ajutor, și pe orfanul lipsit de sprijin. 
Binecuvîntarea nenorocitului venea peste mine, umpleam de 
bucurie inima văduvei. Mă îmbrăcam cu dreptatea și-i slu- 
jeam de îmbrăcăminte, neprihănirea îmi era manta și turban. 
Orbului îi eram ochi, și șchiopului picior. Celor nenorociți 
le eram tată, și cercetam pricina celui necunoscut.  Rupeam 
falca celui nedrept, și-i smulgeam prada din dinți. Atunci 
ziceam: „n cuibul meu voi muri, zilele mele vor fi multe ca 
nisipul. Apa va pătrunde în rădăcinile mele, roua va sta toată 
noaptea peste ramurile mele. Slava mea va înverzi neîncetat, 
și arcul îmi va întineri în mînă. Oamenii mă ascultau și aștep- 
tau, tăceau înaintea sfaturilor mele. După cuvîntările mele, 
niciunul nu răspundea, și cuvîntul meu era pentru toți o rouă 
binefăcătoare. Mă așteptau ca pe ploaie, căscau gura ca după 
ploaia de primăvară. Cînd li se muia inima, le zîmbeam. și nu 
puteau izgoni seninătatea de pe fruntea mea. ’mi plăcea să 
mă duc la ei, și mă așezam în fruntea lor; eram ca un împărat 
în mijlocul unei oștiri, ca un mîngiietor lingă niște întristaţi. 


Și acum!... Am ajuns de rîsul celor mai tineri de cît mine, 
pe ai căror părinți nu-i socoteam vrednici să-i pun printre cînii 
turmei mele. Dar la ce mi-ar fi folosit puterea mînilor lor, 
cînd ei nu erau în stare să ajungă la bătrineță?  Sfrijiţi de 
sărăcie și foame, fug în locuri uscate, de multă vreme părăsite 
și pustii.  Smulg ierburile sălbatice de lîngă copăcei, și n'au 
ca pîne de cît rădăcina de bucsau. Sînt izgoniți din mijlocul 
oamenilor, strigă lumea după ei ca după niște hoți. Locuiesc 
în văi îngrozitoare, în peșterile pămîntului și în stînci. Urlà 
printre stufișuri, și se adună supt mărăcini.  Fiinţe mirșave 
și dispreţuite, -sînt izgoniți din ţară. Și acum, astfel de oa- 
meni mă pun în cîntecele lor, am ajuns de batjocura lor. Mă 

urăsc, mă ocolesc, mă scuipă în față. Nu se mai sfiesc și mă 
înjosesc, nu mai au niciun frîu înaintea mea. Ticăloșii aceștia 
se scoală la dreapta mea, și îmi împing picioarele, și își croiesc 
cărări împotriva mea ca să mă peardă. "mi nimicesc cărarea 
și lucrează ca să mă prăpădească, ei, cărora nimeni nu le-ar 
veni în ajutor. Ca printr'o largă spărtură străbat spre mine, 
se năpustesc supt pocnetul dărimăturilor. Mă apucă groaza. 
Slava îmi este spulberată ca de vînt, ca un nor a trecut fericirea 
mea. Şi acum, mi se topește sufletul în mine, și m'au apucat 
zilele suferinței. Noaptea mă pătrunde și-mi smulge oasele, 
durerea, care mă roade nu încetează. De tăria suferinței haina 
își pierde faţa, mi se lipește de trup ca o cămașă. Dumnezeu 
m'a aruncat în noroi, și am ajuns ca țărina și cenușa. Strig 
către Tine, și nu-mi răspunzi; stau în picioare, și nu mă vezi. 
Eşti fără milă împotriva mea, lupţi împotriva mea cu tăria 
mînii Tale. Mă ridici, îmi dai drumul pe vînt, și mă nim- 
icești cu suflarea furtunii. Căci știu că mă duci la moarte, în 
locul unde se întîlnesc toţi cei vii. Dar cel ce se prăbușește 
nu-și întinde mîinile? Cel în nenorocire nu cere ajutor? Nu 
plingeam eu pe cel amărit? N'avea inima mea milă de cel lip- 
sit? Mă aşteptam la fericire, și cînd colo, nenorocirea a venit 
peste mine; trăgeam nădejde de lumină, și cînd colo, a venit 
întunerecul. "mi ferb măruntaiele fără încetare, m'au apucat 
zilele de durere. Umblu înegrit, dar nu de soare. Mă scol 
în plină adunare, și strig ajutor. Am ajuns frate cu șacalii, 
tovarăș cu struţii. Pielea mi se înegrește și cade, iar oasele 
îmi ard și se usucă. Arfa mea s'a prefăcut în instrument de 
jale, și cavalul meu scoate sunete plîngătoare. 


Făcusem un legămînt cu ochii mei, și nu mi-aş fi oprit privir- 
ile asupra unei fecioare. Dar ce soartă mi-a păstrat Dum- 
nezeu de sus? Ce moștenire mi-a trimes Cel Atotputernic din 
ceruri?  Peirea nu-i oare pentru cel rău, și nenorocirea pentru 
cei ce fac fărădelege?  N'a cunoscut Dumnezeu căile mele? 
Nu mi-a numărat El toţi pașii mei? Dacă am umblat cu 
minciuna, de mi-a alergat piciorul după înșelăciune: să mă 
cîntărească Dumnezeu în cumpăna celor fără prihană, și-mi va 
vedea neprihănirea! De mi s'a abătut pasul depe calea cea 

dreaptă, de mi-a urmat inima ochii, de s'a lipit vreo întinăci- 
une de mînile mele, atunci eu să samăn și altul să secere, și 
odraslele mele să fie desrădăcinate! Dacă mi-a fost amăgită 
inima de vreo femeie, dacă am pîndit la ușa aproapelui meu, 
atunci nevastă-mea să macine pentru altul, și s'o necinstească 
alţii! Căci aceasta ar fi fost o nelegiuire, o fărădelege vrednică 
să fie pedepsită de judecători, un foc care mistuie pînă la nimi- 
cire, și care mi-ar fi prăpădit toată bogăţia. De aș fi nesocotit 
dreptul slugii sau slujnicei mele, cînd se certau cu mine, ce aș 
putea să fac, cînd se ridică Dumnezeu? Ce aș putea răspunde 
cînd pedepsește El? Cel ce m'a făcut pe mine în pîntecele 
mamei mele, nu l-a făcut și pe el? Oare nu ne-a întocmit ace- 
laş Dumnezeu în pîntecele mamei? Dacă n'am dat săracilor 
ce-mi cereau, dacă am făcut să se topească de plins ochii vădu- 
vei, dacă mi-am mîncat singur pînea, fără ca orfanul să-și fi 
avut și el partea lui din ea, eu, care din tinereţă l-am crescut 
ca un tată, eu, care dela naștere am sprijinit pe văduvă; dacă 
am văzut pe cel nenorocit ducînd lipsă de haine, pe cel lipsit 
neavînd învălitoare, fără ca inima lui să mă fi binecuvîntat, 
fără să fi fost încălzit de lina mieilor mei; dacă am ridicat 
mîna împotriva orfanului, pentrucă mă simţeam sprijinit de 
judecători; atunci, să mi se deslipească umărul dela închei- 
etură, să-mi cadă braţul și să se sfărîme! Căci mă temeam 
de pedeapsa lui Dumnezeu, și nu puteam lucra astfel din pric- 
ina măreției Lui. Dacă mi-am pus încrederea în aur, dacă 
am zis aurului: „Iu ești nădejdea mea; dacă m'am îngîmfat 
de mărimea averilor mele, de mulțimea bogățiilor pe cari le 
dobindisem; dacă am privit soarele cînd strălucea, luna cînd 
înainta măreaţă, și dacă mi s'a lăsat amăgită inima în taină, 
dacă le-am aruncat sărutări, ducîndu-mi mîna la gură: și 
aceasta este tot o fărădelege care trebuie pedepsită de judecă- 
tori, căci m'aș fi lepădat de Dumnezeul cel de sus! Dacă m'am 
bucurat de nenorocirea vrăjmașului meu, dacă am sărit de bu- 
curie cînd l-a atins nenorocirea, eu, care n'am dat voie limbii 
mele să păcătuiască, să-i ceară moartea cu blestem; dacă nu 
ziceau oamenii din cortul meu: „Unde este cel ce nu s'a sà- 
turat din carnea lui; Dacă petrecea străinul noaptea afară, 

dacă nu mi-aş fi deschis ușa să intre călătorul; dacă mi-am 
ascuns fărădelegile, ca oamenii, și mi-am închis nelegiuirile în 
sîn, pentrucă mă temeam de mulţime, pentrucă mă temeam 
de disprețul familiilor, ţinindu-mă deoparte și necutezind sã- 
mi trec pragul... Oh! de aș găsi pe cineva să m'asculte! Iată 
apărarea mea, iscălită de mine: să-mi răspundă Cel Atotput- 
ernic!  Cine-mi va da plingerea, iscălită de protivnicul meu? 
Ca să-i port scrisoarea pe umăr, s'o leg de fruntea mea ca o 
cunună; să-i dau socoteală de toți pașii mei, să mă apropii de 
el ca un domn. Dacă pămîntul meu strigă împotriva mea, și 
dacă brazdele lui varsă lacrămi; dacă i-am mîncat roada fără 
s'o fi plătit, și dacă am întristat sufletul vechilor lui stăpîni: 
atunci să crească spini din el în loc de grîu, și neghină în loc 
de orz!” Sfârșitul cuvintelor lui Iov. 


Acești trei oameni au încetat să mai răspundă lui lov, pen- 
trucă el se socotea fără vină. Atunci s'a aprins de mînie 
Elihu, fiul lui Baracheel din Buz, din familia lui Ram. El s'a 
aprins de mînie împotriva lui lov, pentrucă zicea că este fără 
vină înaintea lui Dumnezeu. Şi s'a aprins de mînie împotriva 
celor trei prieteni ai lui, pentru că nu găseau nimic de răspuns 
și totuș osîndeau pe lov. Fiindcă ei erau mai în vîrstă decît 
el, Elihu așteptase pînă în clipa aceasta, ca să vorbească lui 
lov. Dar, văzînd că nu mai era niciun răspuns în gura aces- 
tor trei oameni, Elihu s'a aprins de mînie. Și Elihu, fiul lui 
Baracheel din Buz, a luat cuvîntul, și a zis: “Eu sînt tînăr, 
și voi sînteţi bătrîni: de aceea m'am temut, și m'am ferit să 
vă arăt gîndul meu. Eu îmi ziceam: ‚Să vorbească bătrineța, 
marele număr de ani să înveţe pe alții înțelepciunea. Dar, de 
fapt, în om, duhul, suflarea Celui Atotputernic, dă priceperea. 
Nu vîrsta aduce înțelepciunea, nu bătrineța te face în stare 
să judeci. lată de ce zic: „Ascultaţi-mă! "mi voi spune și 
eu părerea. Am așteptat sfîrșitul cuvîntărilor voastre, v'am 
urmărit dovezile, cercetarea pe care aţi făcut-o cuvintelor lui 
lov. V'am dat toată luarea aminte; și iată că, niciunul din voi 
nu l-a încredințat, niciunul nu i-a răsturnat cuvintele. Să nu 
ziceţi însă: „n el noi am găsit înțelepciunea; numai Dumnezeu 
îl poate înfunda, nu un omj Mie nu mi-a vorbit deadreptul: 

de aceea eu îi voi răspunde cu totul altfel decît voi. Ei se 
tem, nu mai răspund! Li s'a tăiat cuvîntul! Am așteptat 
pînă și-au sfîrșit cuvîntările, pînă s'au oprit și n’au știut ce să 
mai răspundă. Vreau să răspund și eu la rindul meu, vreau să 
spun și eu ce gîndesc. Căci sînt plin de cuvinte, îmi dă ghes 
duhul înlăuntrul meu; lăuntrul meu este ca un vin care n'are 
pe unde să iasă, ca niște burdufuri noi, gata să plesnească. 
Voi vorbi deci, ca să răsuflu în voie, îmi voi deschide buzele 
și voi răspunde. Nu voi căuta la înfățișare, nu voi linguși pe 
nimeni; căci nu știu să lingușesc: altfel, într'o clipeală m'ar 
lua Ziditorul meu. 


Acum dar, lov, ascultă cuvîntările mele, ia aminte la toate 
cuvintele mele! Iată, deschid gura, și mi se mișcă limba în 
cerul gurii. Cu curăţie de inimă voi vorbi, buzele mele vor 
spune adevărul curat: Duhul lui Dumnezeu m'a făcut, și su- 
flarea Celui Atotputernic îmi dă viaţă. Dacă poţi, răspunde- 
mi, apără-ţi pricina, fii gata! ’naintea lui Dumnezeu eu sînt 
semenul tău, și eu ca și tine am fost făcut din noroi. Ast- 
fel frica de mine nu te va turbura, și greutatea mea nu te va 
copleși. Dar tu ai spus în auzul meu, și am auzit sunetul cu- 
vintelor tale: „Sînt curat, sînt fără păcat, sînt fără prihană, nu 
este fărădelege în mine. Și Dumnezeu caută pricină de ură îm- 
potriva mea, mă socotește vrăjmaş al Lui; îmi pune picioarele 
în butuci, îmi pîndește toate mișcările.“ "ţi voi răspunde că aici 
n'ai dreptate, căci Dumnezeu este mai mare decît omul. Vrei 
dar să te cerți cu El, pentrucă nu dă socoteală fiecăruia de 
faptele Lui? Dumnezeu vorbește însă, cînd într'un fel, cînd 
într'altul. dar omul nu ia seama. El vorbește prin visuri, 
prin vedenii de noapte, cînd oamenii sînt cufundaţi întrun 
somn adînc, cînd dorm în patul lor. Atunci El le dă înști- 
ințări, și le întipărește învăţăturile Lui, ca să abată pe om de 
la rău, și să-l ferească de mîndrie, ca să-i păzească sufletul de 
groapă și viaţa de loviturile săbiei. Și prin durere este mus- 
trat omul în culcușul lui, cînd o luptă necurmată îi frămîntă 
oasele. Atunci îi este greață de pîine, chiar și de bucatele cele 
mai alese. Carnea i se prăpădește și piere, oasele cari nu i se 
vedeau rămîn goale; sufletul i se apropie de groapă, și viața 

de vestitorii morții. Dar dacă se găseşte un înger mijlocitor 23 
pentru el, unul din miile acelea, cari vestesc omului calea pe 
care trebuie s'o urmeze, Dumnezeu Se îndură de el și zice 24 
îngerului: „Izbăveşte-l, ca să nu se pogoare în groapă; am găsit 
un preţ de răscumpărare pentru elj Și atunci carnea lui se face 25 
mai fragedă ca în copilărie, se întoarce la zilele tinereței lui. 

Se roagă lui Dumnezeu, și Dumnezeu îi este binevoitor, îl lasă 26 
să-l vadă Faţa cu bucurie, și-i dă înapoi nevinovăția. Atunci 27 
el cîntă înaintea oamenilor, și zice: „Am păcătuit, am călcat 
dreptatea, și n'am fost pedepsit după faptele mele; Dumnezeu 28 
mi-a izbăvit sufletul ca să nu intre în groapă, și viaţa mea vede 
luminaj lată, acestea le face Dumnezeu, de două ori, de trei 29 
ori, omului, ca să-l ridice din groapă, ca să-l lumineze cu lu- 30 
mina celor vii. Ia aminte, lov, și ascultă-mă! Taci, și voi 31 
vorbi! Dacă ai ceva de spus, răspunde-mi! Vorbește, căci aș 32 
vrea să-ţi dau dreptate. Dacă n'ai nimic de zis, ascultă-mă! 33 
Taci, și te voi învăţa înțelepciunea.” 


Elihu a luat din nou cuvîntul, și a zis: „Ascultaţi, înţelepţilori34] 2 
cuvintele mele! Luaţi aminte la mine, pricepuţilor! Căci ure- 3 
chea deosebește cuvintele, cum gustă cerul gurii bucatele.” Să 4 
alegem ce este drept, să vedem între noi ce este bun. lov a zis: 5 
„Sînt nevinovat Şi Dumnezeu nu vrea să-mi dea dreptate; am 6 
dreptate și trec drept mincinos; rana mea este jalnică, și sînt 
fără păcat.* Este vreun om ca lov, care să bea batjocura ca 
apa, care să umble în tovărășia celor ce fac rău, care să meargă 
mină în mînă cu cei nelegiuiți? Căci el a zis: „Nu-i folosește 9 
nimic omului să-și pună plăcerea în Dumnezeu..  Ascultaţi- 10 
mă dar, oameni pricepuţi! Departe de Dumnezeu nedreptatea, 
departe de Cel Atotputernic fărădelegea! EI dă omului după 11 
faptele lui, răsplătește fiecăruia după căile lui. Nu, negreșit, 12 
Dumnezeu nu săvirșește fărădelegea,; Cel Atotputernic nu calcă 
dreptatea. Cine L-a însărcinat să cîrmuiască pămîntul? Cine 13 
I-a dat lumea în grija Lui? Dacă nu s'ar gîndi decît la El, dacă 14 
Și-ar lua înapoi duhul și suflarea, tot ce este carne ar pieri 15 
deodată, și omul s'ar întoarce în ţărînă. Dacă ai pricepere, as- 16 
cultă lucrul acesta, ia aminte la glasul cuvintelor mele! Oare 17 
ar putea să domnească un vrăjmaș al dreptăţii? Și vei osîndi tu 

pe Cel drept, pe Cel puternic, care strigă către împărați: „Ne- 
trebnicilori Şi către domnitori: ,Nelegiuiților; Care nu caută 
la fața celor mari, și nu face deosebire între bogat și sărac, 
pentrucă toţi sînt lucrarea minilor Lui?  'ntr'o clipă, ei își 
pierd viaţa. La miezul nopţii, un popor se clatină și piere. Cel 
puternic piere, fără amestecul mînii vreunui om. Căci Dum- 
nezeu vede purtatea tuturor, privește pașii fiecăruia. Nu este 
nici întunerec, nici umbră a morții, unde să se poată ascunde 
cei ce fac fărădelegea. Dumnezeu n'are nevoie să privească 
multă vreme, ca să tragă pe un om la judecată înaintea Lui. 
El zdrobește pe cei mari fără cercetare, și pune pe alţii în 
locul lor. Căci El cunoaște faptele lor: noaptea îi răstoarnă, 
sînt zdrobiţi. ’i lovește ca pe niște nelegiuiţi, în faţa tuturor. 
Abătindu-se dela EI, și părăsindtoate căile Lui, ei au făcut 
să se înalțe la Dumnezeu strigătul săracului. I-au îndreptat 
luarea aminte la strigătul celui nenorocit. Dacă dă El pace, 
cine poate s'o turbure? Dacă 'și ascunde El Faţa, cine poate 
să-L vadă? La fel se poartă fie cu un popor, fie cu un om, 
pentru ca nelegiuitul să nu mai stăpînească și să nu mai fie 
o cursă pentru popor. Căci a zis el vreodată lui Dumnezeu: 
„Am fost pedepsit, nu voi mai păcătui; arată-mi ce nu văd; 
dacă am făcut nedreptăţi, nu voi mai face; Oare după păr- 
erea ta va face Dumnezeu dreptate? Tu lepezi, tu alegi, și nu 
eu; Spune dar ce știi! Oamenii cu pricepere vor fi de părerea 
mea, înțeleptul care m'ascultă va gîndi ca mine: „lov vorbește 
fără pricepere, și cuvintările lui sînt lipsite de judecată. Sā 
fie încercat dar mai departe, fiindcă răspunde ca cei răi! Căci 
adaugă la greșelile lui păcate noi; bate din palme în mijlocul 
nostru, își înmulțește cuvintele împotriva lui Dumnezeu.” 


Elihu a luat din nou cuvîntul, și a zis: “ţi închipuiești că 
ai dreptate, și crezi că te îndreptăţești înaintea lui Dumnezeu, 
cînd zici: „La ce-mi folosește, ce cîştig am că nu păcătuiesci, 
“ți voi răspunde și la aceasta, ţie, și prietenilor tăi totodată. 
Uită-te spre ceruri, și privește! Vezi norii, cît de sus sînt față 
de tine? Dacă păcătuiești, ce rău îi faci Lui? Și cînd pă- 
catele ţi se înmulţesc, ce-l faci Lui? Dacă ești drept, ce-l dai 
Lui? Ce primește El din mîna ta?  Răutatea ta nu poate 

vătăma decît semenului tău, dreptatea ta nu folosește decît fi- 
ului omului. Oamenii strigă împotriva mulțimii apăsătorilor, 
se plîng de silnicia multora; dar niciunul nu zice: „Unde este 
Dumnezeu, Făcătorul meu, care ne insuflă cîntări de veselie 
noaptea, care ne învaţă mai mult decît pe dobitoacele pămin- 
tului, și ne dă mai multă pricepere decît păsărilor cerului; Să 
tot strige ei atunci, căci Dumnezeu nu răspunde, din pricina 
miîndriei celor răi. Degeaba strigă, căci Dumnezeu n'ascultă, 
Cel Atotputernic nu ia aminte.  Măcarcă zici că nu-L vezi, 
totuș pricina ta este înaintea Lui: așteaptă-L! Dar, pentru că 
minia Lui nu pedepsește încă, nu înseamnă că puţin "i pasă de 
nelegiuire. Aşa că Iov își deschide gura degeaba, și spune o 
mulțime de vorbe fără, rost.” 


Elihu a urmat și a zis:  “Așteaptă puţin, și voi urma, 
căci mai am încă de vorbit pentru Dumnezeu. ’mi voi lua 
temeiurile de departe, și voi dovedi dreptatea Ziditorului meu. 
Fii încredinţat, cuvîntările mele nu sînt minciuni, ci ai a face 
cu un om cu simțăminte curate. Dumnezeu este puternic, 
dar nu leapădă pe nimeni; și este puternic prin tăria priceperii 
Lui. El nu lasă pe cel rău să trăiască, și face dreptate celui 
nenorocit.  Nu-Și întoarce ochii de asupra celor fără prihană, 
și-i pune pe scaunul de domnie cu împărații, îi așează pentru 
totdeauna ca să domnească. Se întîmplă să cadă în lanţuri, și 
să fie prinși în legăturile nenorocirii? Le pune înainte faptele 
lor, fărădelegile lor, mîndria lor. "i înștiințează ca să se în- 
drepte, îi îndeamnă să se întoarcă dela nelegiuire. Dacă as- 
cultă și se supun, își sfirșesc zilele în fericire, și anii în bu- 
curie. Dacă n'ascultă, pier uciși de sabie, mor în orbirea 
lor.  Nelegiuiţii se mînie, nu strigă către Dumnezeu cînd îi în- 
lănţuie; își pierd viaţa în tinereță, mor ca cei desfrinaţi. Dar 
Dumnezeu scapă pe cel nenorocit prin nenorocirea lui, și prin 
suferință îl înștiinţează. Și pe tine te va scoate din strim- 
toare, ca să te pună la loc larg, în slobozenie deplină, și masa 
ta va fi încărcată cu bucate gustoase. Dar dacă-ţi aperi pric- 
ina ca un nelegiuit, pedeapsa este nedeslipită de pricina ta. 
Supărarea să nu te împingă la batjocură, și mărimea preţu- 
lui răscumpărării să nu te ducă în rătăcire! Oare ar ajunge 

strigătele tale să te scoată din necaz, și chiar toate puterile pe 
cari le-ai putea desfășura? Nu suspina după noapte, care ia 
popoarele din locul lor. Fereşte-te să faci rău, căci suferința 
te îndeamnă la rău. Dumnezeu este mare în puterea Lui; cine 
ar putea să înveţe pe alţii ca El? Cine "i cere socoteală de 
căile Lui, și cine îndrăznește să-l spună: “Faci rău?” Nu uita 
să lauzi faptele Lui, pe cari toţi oamenii trebuie să le mărească! 
Orice om le privește, fiecare muritor le vede de departe. lată 
ce mare e Dumnezeu! Dar noi nu-L putem pricepe, numărul 
anilor Lui nimeni nu l-a pătruns. Căci El trage la El pică- 
turile de apă, le preface în abur și dă ploaia, pe care norii o 
strecoară, și o picură peste mulțimea oamenilor. Și cine poate 
pricepe ruperea norului, și bubuitul cortului Său? Iată, EI 'și 
întinde lumina în jurul Lui, și acoperă adîncimile mării. Prin 
aceste mijloace, El judecă popoarele, și dă belșug de hrană. 
la fulgerul în mînă, și-l aruncă asupra protivnicilor Lui. Dă 
de veste că e de faţă printr'unbubuit, și pînă și turmele "i simt 
apropierea. 


La auzul acestor lucruri îmi tremură inima de tot, și sare din 
locul ei.  Ascultaţi, ascultați trăsnetul tunetului Său, bubuitul 
care iese din gura Lui! ’l rostogolește pe toată întinderea 
cerurilor, și fulgerul Lui luminează pînă la marginile pămin- 
tului. Apoi se aude un bubuit, tună cu glasul Lui măreț; 
și nu mai oprește fulgerul, de îndată ce răsună glasul Lui. 
Dumnezeu tună cu glasul Lui în chip minunat; face lucruri 
mari pe cari noi nu le înțelegem. El zice zăpezii: „Cazi pe 
pămiînti Zice acelaș lucru ploii, chiar și celor mai puternice 
ploi.  Pecetluiește mîna tuturor oamenilor, pentruca toţi să 
se recunoască de făpturi ale Lui. Fiara sălbatică se trage 
într'o peșteră, și se culcă în vizuina ei. Vijelia vine dela mi- 
azăzi, și frigul, din vînturile dela miazănoapte. Dumnezeu, 
prin suflarea Lui, face ghiaţa, și micșorează locul apelor mari. 
'ncarcă norii cu aburi, și-i risipește schinteietori; mișcarea lor 
se îndreaptă după planurile Lui, pentru împlinirea a tot ce le 
poruncește El pe fața pămîntului locuit. "i face să pară ca 
o nuia cu care lovește pămîntul, sau ca un semn al dragostei 
Lui. Iov, ia aminte la aceste lucruri! Priveşte liniștit minunile 

lui Dumnezeu! Ştii cum cîrmuieşte Dumnezeu norii, și cum 
face să strălucească din ei fulgerul Său? ’nțelegi tu plutirea 
norilor, minunile Aceluia a cărui știință este desăvirșită? Ştii 
pentruce ți se încălzesc veșmintele, cînd se odihnește pămin- 
tul de vîntul de miazăzi? Poți tu să întinzi cerurile ca El, 
tari ca o oglindă turnată?  Arată-ne ce trebuie să-l spunem. 
Căci sîntem prea neștiutori ca să-l putem vorbi.  Cine-l va 
da de veste că "i voi vorbi? Dar care este omul care-și dorește 
pierderea? Acum, firește, nu putem vedea lumina soarelui 
care strălucește în dosul norilor, dar va trece un vînt și-l va 
curăţi; dela miază-noapte ne vine aurora, și ce înfricoșată este 
măreţia, care înconjoară pe Dumnezeu! Pe Cel Atotputernic 
nu-L putem ajunge, căci este mare în tărie, dar dreptul și drep- 
tatea deplină El nu le fringe. De aceea oamenii trebuie să se 
teamă de El; El nu-și îndreaptă privirile spre cei ce se cred 
înţelepţi.” 


Domnul a răspuns lui lov din mijlocul furtunii, și a zis: 
“Cine este celce 'mi întunecă planurile, prin cuvîntări fără pri- 
cepere?  'ncinge-ţi mijlocul ca un viteaz, ca Eu să te întreb, 
și tu să Mă înveţi. Unde erai tu cînd am întemeiat pămîntul? 
Spune, dacă ai pricepere. Cine i-a hotărît măsurile, știi? Sau 
cine a întins frînghia de măsurat peste el? Pe ce sînt spriji- 
nite temeliile lui? Sau cine i-a pus piatra din capul unghiului, 
atunci cînd stelele dimineţii izbucneau în cîntări de bucurie, și 
cînd toţi fiii lui Dumnezeu scoteau strigăte de veselie? Cine a 
închis marea cu porţi, cînd s'a aruncat din pîntecele mamei ei? 
Cînd i-am făcut haina din nori, și scutece din întunerec; cînd 
i-am pus hotar, și cînd i-am pus zăvoare și porți; cînd am zis: 
„Pînă aici să vii, să nu treci mai departe; aici să ţi se oprească 
mindria valurilor tale; De cînd ești, ai poruncit tu dimineţei? 
Ai arătat zorilor locul lor, ca să apuce capetele pămîntului, 
și să scuture pe cei răi de pe el? Ca pămîntul să se schimbe 
ca lutul pe care se pune o pecete, și toate lucrurile să se arate 
îmbrăcate ca în haina lor adevărată?  Pentruca cei răi să fie 
lipsiţi de luminalor, și braţul care se ridică să fie zdrobit? Ai 
pătruns tu pînă la izvoarele mării? Sau te-ai plimbat tu prin 
fundurile adîncului? Ti s'au deschis porțile morţii? Sau ai 

väzut tu porțile umbrei morții? Ai cuprins tu cu privirea 
întinderea pămîntului? Vorbeşte, dacă știi toate aceste lucruri. 
Unde este drumul care duce la locașul luminii? Și întunerecul 
unde își are locuința? Poți să le urmărești pînă la hotarul 
lor, și să cunoști cărările locuinţei lor? Ştii, căci atunci erai 
născut, și numărul zilelor tale este mare! Ai ajuns tu pînă la 
cămările zăpezii? Ai văzut tu cămările grindinei, pe cari le 
păstrez pentru vremurile de strimtoare, pentru zilele de război 
și de bătălie? Pe ce cale se împarte lumina? Și pe ce cale se 
împrăștie vîntul de răsărit pe pămînt? Cine a deschis un loc 
de scurgere ploii, și a însemnat drumul fulgerului și al tunetu- 
lui, pentru ca să cadă ploaia pe un pămînt fără locuitori, pe 
un pustiu unde nu sînt oameni; pentru ca să adape locurile 
pustii și uscate, și ca să facă să încolțească și să răsară iarba? 
Are ploaia tată? Cine dă naștere picăturilor de rouă? Din al 
cui sîn iese ghiața, și cine naște promoroaca cerului, ca apele 
să se îngroașe ca o piatră, și fața adincului să se întărească? 
Poţi să înozi tu legăturile Găinușei, sau să deslegi fringhiile 
Orionului? Tu faci să iasă la vremea lor semnele zodiacu- 
lui, și tu cârmuiești Ursul mare cu puii lui?  Cunoști tu legile 
cerului? Sau tu îi orînduiești stăpînirea pe pămînt? “ţi înalți 
tu glasul pînă la nori, ca să chemi să te acopere rîuri de ape? 
Poţi tu să arunci fulgerile, ca să plece? “ţi zic ele: „lată-ne;, 
Cine a pus înțelepciunea în negura norilor, sau cine a dat pri- 
cepere întocmirii văzduhului? Cine poate să numere norii 
cu înțelepciune, și să verse burdufurile cerurilor, pentruca să 
înceapă pulberea să facă noroi, și bulgării de pămînt să se li- 
pească împreună? Tu izgonești prada pentru leoaică, și tu 
potolești foamea puilor de lei, cînd stau ghemuiţi în vizuina 
lor, cînd stau la pîndă în culcușul lor? Cine pregătește cor- 
bului hrana, cînd puii lui strigă spre Dumnezeu, cînd umblă 
rătăciţi și flămînzi? 

Știi tu cînd își fac caprele sălbatice puii? Vezi tu pe cer- 
boaice cînd fată? Numeri tu lunile în cari sînt însărcinate, și 
cunoşti tu vremea cînd nasc? Ele se pleacă, fată puii, și scapă 
iute de durerile lor. Puii lor prind vlagă și cresc supt cerul 
slobod, pleacă, și nu se mai întorc la ele. Cine a lăsat slobod 

măgarul sălbatic, izbăvindu-l de orice legătură? I-am dat ca 
locuință pustiul, și pămîntul sărac ca locaș. El ride de zarva 
cetăților, Străbate munţii ca să-și găsească hrana, și umblă 
după tot ce este verde. Vrea bivolul sălbatic să fie în slujba ta? 
Și stă el noaptea la ieslea ta? ’l poţi lega tu cu o funie, ca să 10 
tragă o brazdă? Merge el după tine, ca să grăpeze bulgării din 
văi? Te încrezi tu în el, pentrucă puterea lui este mare? Și-i 11 
lași tu grija lucrărilor tale? Te lași tu pe el, pentru căratul 12 
rodurilor tale, ca să le strîngă în aria ta? Aripa struţului 13 
bate cu veselie, de-ai zice că este aripa și penișul berzei. Dar 14 
struțoaica își încredințează pămîntului ouăle, și le lasă să se 
încălzească în nisip. Ea uită că piciorul le poate strivi, că o 15 
fiară, de cîmp le poate călca în picioare. Este aspră cu puii 16 
săi de parcă nici n'ar fi ai ei. Că s'a trudit de geaba, nu-i pasă 
nici de cum! Căci Dumnezeu nu i-a dat înţelepciune, și nu i-a 17 
făcut parte de pricepere. Cînd se scoală și pornește, ride de 18 
cal și de călăreţul lui. Tu dai putere calului, și-i îmbraci gîtul 19 
cu o coamă ce filfăie? 'Tu-l faci să sară ca lăcusta? Nchezatul 20 
lui puternic răspîndește groaza.  Scurmă pămîntul, și, mîn- 21 
dru de puterea lui, se aruncă asupra celor înarmaţi; își bate 22 
joc de frică, nu se teme, și nu se dă înapoi dinaintea săbiei. 
Ziîngănește tolba cu săgeți pe el, sulița și lancea strălucesc, 23 
fierbe de aprindere, mănîncă pămîntul, n'are astimpăr cînd 24 
răsună trîmbiţa. La sunetul trimbiţei parcă zice: „naintej De 25 
departe miroase bătălia, glasul ca de tunet ai căpeteniilor și 
strigătele de luptă. Oare prin priceperea ta își ia uliul sborul, 26 
și își întinde aripile spre miazăzi? Oare din porunca ta se 27 
înalţă vulturul, și își așează cuibul pe înălțimi? El locuiește 28 
în stînci, acolo își are locuinţa, pe vîrful zimţat al stîncilor și 
pe vîrful munţilor. De acolo descopere el prada, și își cufundă 29 
privirile în depărtare după ea. Puii lui îi beau sîngele; și acolo 30 
unde sînt hoituri, acolo-i și vulturul. 

Domnul, a vorbit lui Iov, și a zis: “Eşti încredințat acum 2 
tu, care vorbeşti împotriva Celui Atotputernic? Tu care mus- 
tri pe Dumnezeu, mai ai vreun răspuns de dat?”  lova 3 
răspuns Domnului, și a zis: “Iată, eu sînt prea mic; ce să-Ti 
răspund? 'mi pun mîna la gură. Am vorbit odată, și nu voi 5 

mai răspunde; de două ori, şi nu voi mai adăuga nimic.” Dom- 
nul a răspuns lui Iov din mijlocul furtunii, și a zis: “ncinge-ţi 
mijlocul ca un viteaz; ca Eu să te întreb, și tu să Mă înveți. 
Vrei să nimicești pînă și dreptatea Mea? Și să Mă osîndești, 
ca să-ți scoţi dreptatea? Ai tu un braţ ca al lui Dumnezeu, 
și un glas de tunet ca al Lui?  "mpodobește-te cu măreție și 
mărime, îmbracă-te cu strălucire și cu slavă!  Varsă-ţi valurile 
mâniei tale, și doboară cu o privire pe cei trufași! Smerește cu 
o privire pe cei trufași, zdrobește pe loc pe cei răi, ascunde-i 
pe toţi împreună în țărînă, învelește-le faţa în întunerec! Şi 
atunci voi aduce și Eu lauda puterii dreptei tale.  Uită-te la 
ipopotamul, căruia i-am dat viaţă ca și ţie! El mănîncă iarbă 
ca boul.  Uită-te ce tărie are în coapse, și ce putere are în 
mușchii pîntecelui său! “și îndoaie coada tare ca un cedru, și 
vinele coapselor lui sînt întreţăsute. Oasele lui sînt ca niște 
țevi de aramă, mădularele lui sînt ca niște drugi de fer. El 
este cea mai mare dintre lucrările lui Dumnezeu. Cel ce l-a 
făcut l-a înzestrat cu o suliță.. El își găsește hrana în munţi, 
unde se joacă toate fiarele cîmpului. Se culcă supt lotus, în 
mijlocul trestiilor și mlaștinilor.  Desișul lotusului îl acopere 
cu umbra lui, sălciile pîrîului îl înconjoară. Dacă se întîmplă 
ca rîul să iasă din matcă, el nu fuge: chiar de s'ar năpusti 
Iordanul în gîtlejul lui, el ar rămiînea liniștit. Crezi că-l poţi 
prinde lovindu-l în față? Sau crezi că-i vei putea străpunge 
nasul cu ajutorul laţurilor? 


Poţi tu să prinzi Leviatanul cu undiţa? Sau să-i legi limba 
cu o funie? "i vei putea petrece papura prin nări? Sau să-i 
străpungi cu un cârlig falca? "ţi va face el multe rugăminți? "ţi 
va vorbi el cu un glas dulce? Va face el un legămînt cu tine. 
ca să-ţi fie rob pe vecie? Te vei juca tu cu el ca și cu o pasăre? 
'] vei lega tu, ca să-ți înveselești fetele? Fac pescarii negoț cu 
el? ’l împart ei între negustori? "i vei acoperi pielea cu ţepușe, 
și capul cu căngi? Ridică-ţi numai mîna împotriva lui, și nu-ți 
va mai veni gust să-l lovești. Iată că ești înșelat în așteptarea 
ta de a-l prinde: numai să-l vezi, și cazi la pămînt! Nimeni nu 
este atit de îndrăzneţ ca să-l întărite. Cine Mi s'ar împotrivi 
în față? Cui sînt dator, ca să-i plătesc? Supt cer totul este 

al Meu. Vreau să mai vorbesc iarăş de mădularele lui, și de 
tăria lui, și de frumuseţea întocmirii lui. Cine-i va putea ridica 
veşmîntul? Cine va putea pătrunde între fălcile lui? Cine va 
putea deschide porțile gurii lui? Șirurile dinților lui cît sînt 
de înspăimîntătoare! Scuturile lui mărețe și puternice, sînt 
unite împreună ca printr’o pecete; se ţin unul de altul, și nici 
aerul n'ar putea trece printre ele. Sînt ca niște frați cari se 
îmbrățișează, se apucă, și rămîn nedespärțiți. Strănuturile 
lui fac să strălucească lumina; ochii lui sînt ca geana zorilor. 
Din gura lui ţișnesc flacări, scapără schintei de foc din ea. 
Din nările lui iese fum, ca dintr'un vas care fierbe, ca dintr'o 
căldare fierbinte.  Suflarea lui aprinde cărbunii, și gura lui 
aruncă flacări. Tāria lui stă în grumaz, și înaintea lui sare 
groaza. Părțile lui cele cărnoase se ţin împreună, ca turnate 
pe el, neclintite. Inima lui este tare ca piatra, tare ca piatra 
de moară care stă dedesupt. Cînd se scoală el, tremură vitejii, 
și spaima îi pune pe fugă. Degeaba este lovit cu sabia; căci 
sulița, săgeata și pavăza nu folosesc la nimic. Pentru el ferul 
este ca paiul, arama, ca lemnul putred. Săgeata nu-l pune pe 
fugă, pietrele din praștie sînt ca pleava pentru el. Nu vede în 
ghioagă decît un fir de pai, și ride la șuieratul săgeților. Supt 
pîntecele lui sînt ţepi ascuţiţi: ai zice că este o grapă întinsă 
peste noroi. Face să clocotească fundul mării ca un cazan, 
și-l clatină ca pe un vas plin cu mir. ’n urmă el lasă o cărare 
luminoasă; și adîncul pare ca pletele unui bătrîn. Pe pămînt 
nimic nu-i este stăpin; este făcut, ca să nu se teamă de nimic. 
Priveşte cu dispreţ tot ce este înălțat, este împăratul celor mai 
mîndre dobitoace.” 


lov a răspuns Domnului, și a zis: “Ştiu că Tu poţi totul, 
și că nimic nu poate sta împotriva gîndurilor Tale”. - “Cine 
este acela care are nebunia să-Mi întunece planurile?” -“Da, 
am vorbit, fără să le înțeleg, de minuni, cari sînt mai pe sus 
de mine și pe cari nu le pricep.” - “Ascultă-Mă, și voi vorbi; 
te voi întreba, și Mă vei învăţa.” - “Urechea mea auzise 
vorbindu-se de Tine; dar acum ochiul meu Te-a văzut. De 
aceea mi-e scîrbă de mine și mă pocăiesc în țărină și cenușă.” 
Dupăce a vorbit Domnul aceste cuvinte lui lov, a zis lui Elifaz 

din Teman: “Mînia Mea S'a aprins împotriva ta și împotriva 
celor doi prieteni ai tăi, pentrucă n'aţi vorbit așa de drept de 
Mine, cum a vorbit robul Meu Iov. Luaţi acum șapte viței și 
șapte berbeci, duceți-vă la robul Meu Iov, și aduceți o ardere de 
tot pentru voi. Robul Meu Iov să se roage pentru voi, și numai 
în vederea lui nu vă voi face după nebunia voastră; căci n'aţi 
vorbit așa de drept despre Mine, cum a vorbit robul Meu Iov.” 
Elifaz din Teman, Bildad din Șuah, și Tofar din Naama s'au 
dus și au făcut cum le spusese Domnul. Și Domnul a ascultat 
rugăciunea lui lov. Domnul a adus pe lov iarăș în starea 
lui dela început, dupăce s'a rugat lov pentru prietenii săi. Și 
Domnul i-a dat înapoi îndoit decît tot ce avusese. Fraţii, 
surorile, și vechii prieteni ai lui lov au venit toţi să-l vadă, și 
au mîncat cu el în casă. L-au plins și l-au mîngiiat pentru toate 
nenorocirile, pe cari le trimesese Domnul peste el, și fiecare i-a 
dat un chesita și un inel de aur. ’n cei din urmă ani ai săi, lov 
a primit dela Domnul mai multe binecuvîntări decît primise în 
cei dintii. A avut patrusprezece mii de oi, șase mii de cămile, 
o mie de părechi de boi, și o mie de măgăriţe. A avut șapte 
fii și trei fete; celei dintii i-a pus numele lemima, celei de a 
doua Cheţia, și celei de a treia Cheren-Hapuc. ’n toată ţara 
nu erau femei așa de frumoase ca fetele lui lov. Tatăl lor le-a 
dat o parte de moștenire printre fraţii lor. Iov a mai trăit 
după aceea o sută patruzeci de ani, și a văzut pe fiii săi și pe 
fiii fiilor săi pînă la al patrulea neam. Şi Iov a murit bătrîn 
și sătul de zile. 

erice de omul care nu se duce la sfatul celor răi, nu 
se oprește pe calea celor păcătoși, și nu se așează pe 
scaunul celor batjocoritori! Ci își găsește plăcerea, 2 

SJs în Legea Domnului, și zi și noapte cugetă la Legea 
Lui! EL este ca un pom sădit lingă un izvor de apă, care își dă 3 
rodul la vremea lui, și ale cărui frunze nu se veștejesc: tot ce 
începe, duce la bun sfirșit. Nu tot așa este cu cei răi: ci ei sînt 4 
ca pleava, pe care o spulberă vintul.  Deaceea cei rău nu pot 
ţinea capul sus în judecății, nici păcătoşii în adunarea celor 
neprihăniţi. Căci Domnul cunoaște calea celor neprihăniți, 6 
dar calea păcătoşilor duce la pieire. 

Pentruce se întărită nemulțumirile, și pentruce cugetă popoalâle 
lucruri deșerte?  "mpăraţii pămîntului se răscoală, și domn- 2 
itorii se sfătuiesc împreună împotriva Domnului și împotriva 
Unsului Său, zicînd: “Să le rupem legăturile și să scăpăm de 
lanţurile lor!” -  Celce şade în ceruri ride, Domnul 'și bate 
joc de ei. Apoi, în mînia Lui, le vorbește, și-i îngrozește cu 
urgia Sa, zicînd: “Totuş, Eu am uns pe 'mpăratul Meu pe 
Sion, muntele Meu cel sfint.” “Eu voi vesti hotărîrea Lui,”- 
zice Unsul- “Domnul Mi-a zis: „Lu ești Fiul Meu! Astăzi Te- 
am născut.  Cere-Mi, și-Ti voi da neamurile de moștenire, 
și marginile pămîntului în stăpinire! Tu le vei zdrobi cu un 
toiag de fer, și le vei sfărima ca pe vasul unui olar. Acum 10 
dar, împărați, purtaţi-vă cu înțelepciune! Luaţi învăţătură, 
judecătorii pămîntului! Slujiți Domnului cu frică, și bucuraţi- 11 
vă, tremurînd. Dați cinste Fiului, ca să nu Se mînie, și să nu 12 
pieriţi pe calea voastră, căci mînia Lui este gata să se aprindă! 
Ferice de toţi câţi se încred în EI! 

(Un psalm al lui David, făcut cu prilejul fugii lui dinaintea 
fiului său Absalom.) Doamne, ce mulţi sînt vrăjmașii mei! Ce 
mulțime se scoală împotriva mea! Cît de mulţi zic despre 2 
mine: “Nu mai este scăpare pentru el la Dumnezeu!” - Dar, 3 

Tu, Domane, Tu ești scutul meu, Tu ești slava mea, și Tu 
îmi înalți capul! Eu strig cu glasul meu către Domnul, și El 
îmi răspunde din muntele Lui cel sfîint. Mă culc, adorm, și 
mă deștept iarăș, căci Domnul este sprijinul meu. Nu mă 
tem de zecile de mii de popoare, cari mă împresoară de toate 
părţile.  Scoală-Te, Doamne! Scapă-mă, Dumnezeule! Căci 
Tu baţi peste obraz pe toți vrăjmașii mei, și zdrobești dinţii 
celor răi. La Domnul este scăparea: binecuvîntarea Ta să fie 
peste poporul Tău. 


(Către mai marele cântăreților. De cîntat pe instrumente 
cu coarde. Un psalm al lui David.) Răspunde-mi, cînd strig, 
Dumnezeul neprihănirii mele: scoate-mă la loc larg, cînd sînt 
la strimtoare! Ai milă, de mine, ascultă-mi rugăciunea! Fiii 
oamenilor, pînă cînd va fi batjocorită slava mea? Pînă cînd 
veţi iubi deșertăciunea, și veţi umbla după minciuni? (Oprire.) 
Să știți că Domnul Și-a ales un om pe care-l iubește: Domnul 
aude cînd strig către El.  Cutremuraţi-vă, și nu păcătuiţi! 
Spuneţi lucrul acesta în inimile voastre cînd staţi în pat: apoi 
tăceţi.  Aduceţi jertfe neprihănite, și încredeţi-vă în Domnul. 
Mulţi zic: “Cine ne va arăta fericirea?” Eu însă zic: “Fă să 
răsară peste noi lumina Feţei Tale, Doamne!” Tu-mi dai mai 
multă, bucurie în inima mea, decît au ei cînd li se înmulțește 
rodul griului și al vinului. Eu mă culc și adorm în pace, căci 
numai Tu, Doamne, îmi dai liniște deplină în locuința mea. 


(Către mai marele cîntăreţilor. De cîntat cu flautele. Un 
psalm al lui David.) Pleacă-Ti urechea la cuvintele mele, 
Doamne! Ascultă suspinurile mele! Ia aminte la strigătele 
mele, "mpăratul meu și Dumnezeul meu, căci către Tine mă 
rog! Doamne, auzi-mi glasul, dimineaţa! Dimineaţa eu îmi 
îndrept rugăciunea spre Tine, și aștept. Căci Tu nu ești un 
Dumnezeu căruia să-l placă răul; cel rău nu poate locui lîngă 
Tine. Nebunii nu pot să stea în preajma ochilor Tăi; Tu urăști 
pe cei ce fac fărădelegea, și pierzi pe cei mincinoși; Domnul 
urăște pe oamenii cari varsă sînge și înșală. Dar eu, prin în- 
durarea Ta cea mare, pot să intru în casa Ta, și să mă închin 
cu frică în Templul Tău cel sfint. Doamne, călăuzește-mă 
pe calea plăcută Tie, din pricina vrăjmașilor mei! Netezește 

calea Ta supt paşii mei. Căci nu este nimic adevărat în gura 
lor; inima le este plină de răutate, gîtlejul le este un mormînt 
deschis, și pe limbă au vorbe lingușitoare. Loveşte-i ca pe 
niște vinovaţi, Dumnezeule! Fă-i să cadă prin înseși sfaturile 
lor. Prăbușește-i în mijlocul păcatelor lor fără număr! Căci se 
răzvrătesc împotriva Ta. Atunci toţi cei ce se încred în Tine, 
se vor bucura, se vor veseli totdeauna, căci Tu îi vei ocroti. Tu 
vei fi bucuria celorce iubesc Numele Tău. Căci Tu binecuvin- 
tezi pe cel neprihănit, Doamne, și-l înconjuri cu bunăvoința 
Ta, cum l-ai înconjura cu un scut. 

(Către mai marele cântăreților. De cîntat pe instrumente 
cu coarde. Pe arfa cu opt coarde. Un psalm al lui David.) 
Doamne, nu mă pedepsi cu minia Ta, și nu mă mustra cu urgia 
Ta. Ai milă de mine, Doamne, căci mă ofilesc! Vindecă-mă, 
Doamne, căci îmi tremură oasele. Sufletul mi-i îngrozit de 
tot; și Tu, Doamne, pînă cînd vei zăbovi să Te înduri de mine? 
'ntoarce-Te, Doamne, izbăvește-mi sufletul!  Mîntuiește-mă, 
pentru îndurarea Ta! Căci cel ce moare nu-și mai aduce am- 
inte de Tine; și cine Te va lăuda în locuinţa morților? Nu mai 
pot gemînd! ’n fiecare noapte îmi stropesc așternutul, şi-mi 
scald patul în lacrămi. Mi s'a supt faţa de întristare, și a îm- 
bătrînit din pricina tuturor celor ce mă prigonesc.  Depărtaţi- 
vă dela mine, toţi cei ce faceţi răul! Căci Domnul a auzit 
glasul plingerii mele! Domnul îmi ascultă cererile, și Domnul 
îmi primește rugăciunea! Toți vrăjmașii mei vor fi acoperiţi 
de rușine, și cuprinși de spaimă; într'o clipă vor da înapoi, 
acoperiți de rușine. 

(O cîntare de jale a lui David. Cîntată Domnului din pric- 
ina cuvintelor Beniamitului Cuș.) Doamne, Dumnezeule, în 
Tine îmi caut scăparea! Scapă-mă de toţi prigonitorii mei și 
izbăvește-mă, ca să nu mă sfișie ca un leu, care înghite fără 
să sară cineva în ajutor. Doamne, Dumnezeule, dacă am 
făcut un astfel de rău, dacă este fărădelege pe mîinile mele, 
dacă am răsplătit cu rău pe cel ce trăia în pace cu mine, și 
n'am izbăvit pe cel ce mă asuprea fără temei, atunci: să 
mă urmărească vrăjmașul și să m'ajungă, să-mi calce viaţa 
la pămînt, și slava mea în pulbere să mi-o arunce! (Oprire). 

Scoalà-Te, Doamne, cu mînia Ta! Scoală-Te împotriva urgiei 
protivnicilor mei, trezeşte-Te ca să-mi ajuţi, și rinduiește o 
judecată! Să Te înconjure adunarea popoarelor, și șezi mai 
sus decît ea, la înălțime! Domnul judecă popoarele: fä- 
mi dreptate Doamne, după neprihănirea și nevinovăția mea! 
Ah! pune odată capăt răutăţii celor răi, și întărește pe cel 
neprihănit, Tu, care cercetezi inimile și rărunchii, Dumnezeule 
drepte! Scutul meu este în Dumnezeu, care mîntuiește pe 
cei cu inima curată. Dumnezeu este un judecător drept, un 
Dumnezeu care Se mînie în orice vreme. Dacă cel rău nu se în- 
toarce la Dumnezeu, Dumnezeu își ascute sabia, 'și încordează 
arcul, și-l ochește, îndreptă asupra lui săgeți omorîtoare și- 
i aruncă săgeți arzătoare! lată că cel rău pregătește răul, 
zămislește fărădelegea, și naște înșelăciunea: face o groapă, o 
sapă, și tot el cade în groapa pe care a făcut-o. Fărădelegea 
pe care a urzit-o, se întoarce asupra capului lui, și silnicia pe 
care a făcut-o, se pogoară înapoi pe ţeasta capului lui. Eu 
voi lăuda pe Domnul pentru dreptatea Lui, și voi cînta Numele 
Domnului, Numele Celui Prea "nalt. 


(Către mai marele cântăreților. De cîntat pe Ghitit. Un 
psalm al lui David.) Doamne, Dumnezeul nostru, cît de min- 
unat este Numele Tău pe tot pămîntul! Slava Ta se înalță mai 
pe sus de ceruri. Din gura copiilor și a celor ce sug la ţiță, 
Ti-ai scos o întăritură de apărare împotriva protivnicilor tăi, 
ca să astupi gura vrăjmașului și omului cu dor de răzbunare. 
Cînd privesc cerurile-lucrarea mînilor Tale-luna și stelele pe 
cari le-ai făcut, îmi zic: “Ce este omul, ca să Te giîndești la 
el? Și fiul omului, ca să-l bagi în seamă? L-ai făcut cu puţin 
mai pe jos decît Dumnezeu, și l-ai încununat cu slavă și cu cin- 
ste. I-ai dat stăpinire peste lucrurile minilor Tale, toate le-ai 
pus supt picioarele lui: oile și boii laolaltă, fiarele cimpului, 
păsările cerului și peștii mării, tot ce străbate cărările mărilor. 
Doamne, Dumnezeul nostru, cât de minunat este Numele Tău 
pe tot pămîntul! 


(Către mai marele cântăreților. Se cîntă ca și “Mori pentru 
fiul”. Un psalm al lui David.) Voi lăuda pe Domnul din toată 
inima, mea, voi istorisi toate minunile Lui. Voi face din Tine 

bucuria și veselia mea, voi cînta Numele tău, Dumnezeule Prea 
'nalte, pentrucă vrăjmașii mei dau înapoi, se clatină, și pier 
dinaintea Ta. căci Tu îmi sprijinești dreptatea și pricina mea, 
și stai pe scaunul Tău de domnie ca un judecător drept. Tu 
pedepsești neamurile, nimicești pe cel rău, le ștergi numele 
pentru totdeauna și pe vecie. S'au dus vrăjmașii! N'au rămas 
din ei decît niște dărimături vecinice! Nişte cetăţi dărimate 
de Tine! Li s'a șters pomenirea! Ei s'au dus, dar Domnul 
împărătește în veac, și Și-a pregătit scaunul de domnie pentru 
judecată. El judecă lumea cu dreptate, judecă popoarele cu 
nepărtinire. Domnul este scăparea celui asuprit, scăpare la 
vreme de necaz. Cei ce cunosc Numele Tău, se încred în Tine, 
căci Tu nu părăsești pe cei ce Te caută, Doamne!  Cîntaţi 
Domnului, care împărăţește în Sion, vestiți printre popoare 
isprăvile Lui! Căci El răzbună sîngele vărsat, și 'și aduce 
aminte de cei nenorociţi, nu uită strigătele lor. Ai milă de 
mine, Doamne! Vezi ticăloşia în care mă aduc vrăjmașii mei, 
și ridică-mă din porțile morţii, ca să vestesc toate laudele 
Tale, în porţile fiicei Sionului, și să mă bucur de mîntuirea Ta. 
Neamurile cad în groapa pe care au făcut-o, și li se prinde 
piciorul în lațul pe care l-au ascuns. Domnul Se arată, face 
dreptate, și prinde pe cel rău în lucrul mînilor lui. (Joc de 
instrumente. Oprire.) Cei răi se întorc la locuința morţilor: 
toate neamurile cari uită pe Dumnezeu. Căci cel nenorocit 
nu este uitat pe vecie, nădejdea celor sărmani nu piere pe 
vecie.  Scoală-Te, Doamne, ca să nu biruie omul; neamurile 
să fie judecate înaintea Ta! Aruncă groaza în ei, Doamne, ca 
să știe popoarele că nu sînt decât oameni! (Oprire.) 


Pentruce stai așa de departe, Doamne? Pentruce Te ascunzi 
la vreme de necaz? Cel rău, în mîndria lui, urmărește pe cei 
nenorociţi, și ei cad jertfă curselor urzite de el. Căci cel rău se 
fălește cu pofta lui, iar răpitorul batjocorește și nesocotește pe 
Domnul. Cel rău zice cu trufie: “Nu pedepsește Domnul! Nu 
este Dumnezeu!” Iată toate gîndurile lui. 'Treburile îi merg 
bine în orice vreme; judecăţile Tale sînt prea înalte pentru 
el, ca să le poată vedea, și suflă cu dispreţ împotriva tuturor 
protivnicilor lui. El zice în inima lui: “Nu mă clatin, în veci 


14 


[Su 


12 
13 


14 


10. 7—12. 4 PSALMI 820 


sînt scutit de nenorocire!” Gura îi este plină de blesteme, 
de înșelătorii și de vicleșuguri; și supt limbă are răutate și 
fărădelege. Stă la pîndă lîngă sate, și ucide pe cel nevinovat 
în locuri dosnice: ochii lui pindesc pe cel nenorocit. Stă la 
pîndă în ascunzătoarea lui, ca leul în vizuină: stă la pîndă 
să prindă pe cel nenorocit. ’l prinde, și-l trage în laţul lui: 
se îndoaie, se pleacă, și-i cad săracii în ghiare! El zice în 
inima lui: “Dumnezeu uită! 'și ascunde Faţa și în veac nu 
va vedea!”  Scoală-Te, Doamne, Dumnezeule, ridică mîna! 
Nu uita pe cei nenorociţi!  Pentruce să hulească cel rău pe 
Dumnezeu? Pentruce să zică în inima lui că Tu nu pedepsești? 
Dar Tu vezi; căci Tu priveşti necazul și suferința, ca să iei în 
mină pricina lor. "n nădejdea Ta se lasăcel nenorocit, și Tu vii 
în ajutor orfanului.  Zdrobește braţul celui rău, pedepsește-i 
fărădelegile, ca să piară din ochii Tăi! Domnul este 'mpărat 
în veci de veci; neamurile sînt nimicite din ţara Lui. Tu auzi 
rugăciunile celor ce sufăr, Doamne! Le întărești inima, ţi pleci 
urechea, spre ei, ca să faci dreptate orfanului și celui asuprit, 
și ca să nu mai însufle groaza omul cel luat din pămînt. 


La Domnul găsesc scăpare! Cum puteţi să-mi spuneți: 
“Fugi în munţii voştri, ca o pasăre?” Căci iată că cei răi 
încordează arcul, își potrivesc săgeata pe coardă, ca să tragă 
pe ascuns celor cu inima curată. Și cînd se surpă temeliile, 
ce ar putea să mai facă cel neprihănit? Domnul este în Tem- 
plul Lui cel sfint, Domnul 'și are scaunul de domnie în ceruri. 
Ochii Lui privesc, și ploapele Lui cercetează pe fiii oamenilor. 
Domnul cearcă pe cel neprihănit, dar urăște pe cel rău și pe 
cel ce iubește silnicia. Peste cei răi plouă cărbuni, foc și pu- 
cioasă: un vînt dogoritor, iată paharul de care au ei parte. 
Căci Domnul este drept, iubește dreptatea, și cei neprihăniți 
privesc Faţa Lui. 


(Către mai marele cântăreților. De cîntat pe arfa cu opt 
coarde. Un psalm al lui David.) Vino în ajutor, Doamne, căci 
se duc oamenii evlavioși, pier credincioșii dintre fiii oamenilor. 
Oamenii își spun minciuni unii altora, pe buze au lucruri lin- 
gușitoare, vorbesc cu inimă prefăcută.  Nimicească Domnul 
toate buzele lingușitoare, limba care vorbește cu trufie, pe 

cei ce zic: “Sîntem tari cu limba noastrà, càci buzele noastre 
sînt cu noi: cine ar putea să fie stăpîn peste noi?” “Pentrucă 
cei nenorociţi sînt asupriţi și pentrucă săracii gem, acum”, zice 
Domnul, “Mă scol, și aduc mîntuire celor obijduiți.” Cuvin- 
tele Domnului sînt cuvinte curate, un argint lămurit în cuptor 
de pămînt, și curăţit de șapte ori. - Tu, Doamne, îi vei păzi, 
și-i vei apăra de neamul acesta pe vecie. Pretutindeni mișună 
cei răi, cînd domnește ticăloşia printre fiii oamenilor. 

(Către mai marele cîntăreţilor. Un psalm al lui David.) 
Pînă cînd, Doamne, mă vei uita neîncetat? Pînă cînd "ţi vei 
ascunde Faţa de mine? Pînă cînd voi avea sufletul plin de 
griji, și inima plină de necazuri în fiecare zi? Pînă cînd se 
va ridica vrăjmașul meu împotriva mea? Priveşte, răspunde- 
mi, Doamne, Dumnezeul meu! Dă lumină ochilor mei, ca să 
n'adorm somnul morţii, ca să nu zică vrăjmașul meu: “L-am 
biruit!” Și să nu se bucure protivnicii mei, cînd mă clatin. Eu 
am încredere în bunătătea Ta, sînt cu inima veselă, din pricina 
mîntuirii Tale: cînt Domnului, căci mi-a făcut bine! 


(Către mai marele cîntăreţilor. Un psalm al lui David.) 
Nebunul zice în inima lui: “Nu este Dumnezeu!” S'au stricat 
oamenii, fac fapte urîte; nu este niciunul care să facă binele. 
Domnul Se uită dela înălțimea cerurilor peste fiii oamenilor, 
să vadă de este vreunul care să aibă pricepere, și care să caute 
pe Dumnezeu. Dar toți s'au rătăcit, toți sau dovedit niște 
netrebnici; nu este nici unul care să facă binele, niciunul mă- 
car. Şi-au pierdut mintea, toți cei ce săvîrșesc fărădelegea, de 
mănîncă, pe poporul Meu, cum mănîncă pînea, și nu cheamă 
pe Domnul? Ei vor tremura de spaimă, cînd Se va arăta 
Dumnezeu în mijlocul neamului neprihănit.  Rideţi voi de 
nădejdea celui nenorocit... dar scăparea lui este Domnul. O! 
de ar porni din Sion izbăvirea lui Israel!... 


(Un psalm al lui David.) Doamne, cine va locui în cortul 
Tău? Cine va locui pe muntele Tău cel sfint? -Cel ce umblă 
în neprihănire, cel ce face voia lui Dumnezeu, și spune ade- 
vărul din inimă. Acela nu cleveteşte cu limba lui, nu face rău 
semenului său, și nu aruncă ocara asupra aproapelui său. El 
privește cu dispreţ pe cel vrednic de disprețuit, dar cinstește 

pe ceice se tem de Domnul. El nu-și ia vorba înapoi, dacă face 
un jurămînt în paguba lui. El nu-și dă banii cu dobîndă, și 
nu ia mită împotriva celui nevinovat. Cel ce se poartă așa, nu 
se clatină nici odată. 


(O cântare a lui David.) Păzește-mă, Dumnezeule, căci în 
Tine mă încred. Eu zic Domnului: “Tu ești Domnul meu, 
Tu ești singura mea fericire!” Sfinții, cari sînt în ţară, oa- 
menii evlavioși, sînt toată plăcerea mea. Idolii se înmulțesc, 
oamenii aleargă după dumnezei străini, dar eu n'aduc jertfele 
lor de sînge, și nu pun numele lor pe buzele mele. Domnul 
este partea mea de moștenire și paharul meu, Tu îmi îndrepți 
sorțul meu. O moștenire plăcută mi-a căzut la sort, o fru- 
moasă moșie mi-a fost dată. Eu binecuvintez pe Domnul, 
care mă sfătuiește, căci pînă și noaptea îmi dă îndemnuri in- 
ima. Am necurmat pe Domnul înaintea ochilor mei: cînd 
este EI la dreapta mea, nu mă clatin. De aceea inima mi se 
bucură, sufletul mi se veselește, și trupul mi se odihnește în 
liniște. Căci nu vei lăsa sufletul meu în locuinţa morţilor, nu 
vei îngădui ca prea iubitul Tău să vadă putrezirea. "mi vei 
arăta cărarea vieţii; înaintea Feţei Tale sînt bucurii nespuse, 
și desfătări vecinice în dreapta Ta. 


(O rugăciune a lui David.) Doamne, ascultă-mi pricina 
nevinovată, ia aminte la strigătele mele, pleacă urechea la 
rugăciunea mea, făcută cu buze neprefăcute! Să se arate 
dreptatea mea înaintea Ta, și să privească ochii 'Tăi nepri- 
hănirea mea! Dacă îmi vei cerca inima, dacă o vei cerceta 
noaptea, dacă mă vei încerca, nu vei găsi nimic: căci ce-mi 
iese din gură, aceea și gîndesc. Cît privește legăturile cu oa- 
menii, eu, după cuvîntul buzelor Tale, mă feresc de calea celor 
asupritori; pașii mei stau neclintiți pe cărările Tale, și nu mi 
se clatină picioarele.  Strig către Tine, căci m'asculţi, Dum- 
nezeule! Pleacă-Ţi urechea spre mine, ascultă cuvîntul meu! 
Arată-Ti bunătatea Ta cea minunată, Tu, care scapi pe cei 
ce caută adăpost, și-i izbăvești de protivnicii lor, prin dreapta 
Ta!  Păzește-mă ca lumina ochiului, ocrotește-mă, la umbra 
aripilor Tale, de cei răi, cari mă prigonesc, de vrăjmașii mei 
de moarte, cari mă împresoară. Ei își închid inima, au cuvin- 

tele semeţe în gură. Se ţin de pașii mei, mă înconjoară chiar, 
mă pîndesc ca să mă trîntească la pămînt. Parcă ar fi un leu 
lacom după pradă, un pui de leu, care stă la pîndă în culcușul 
lui.  Scoală-te, Doamne, ieși înaintea vrăjmașului, doboară-l! 
Izbăvește-mă de cel rău cu sabia Ta! Scapă-mă de oameni, cu 
mina Ta, Doamne, de oamenii lumii acesteia, cari își au partea 
lor în viața aceasta, și cărora le umpli pîntecele cu bunătăţile 
Tale. Copiii lor sînt sătui și prisosul lor îl lasă pruncilor lor. 
Dar eu, în nevinovăția mea, voi vedea Faţa Ta: cum mă voi 
trezi, mă voi sătura de chipul Tău. 


(Către mai marele cîntărețţilor. Un psalm al lui David, robul 
Domnului. El a spus Domnului cuvintele cîntării acesteia, cînd 
l-a scăpat Domnul din mîna tuturor vrăjmașilor săi și din mîna 
lui Saul. El a zis:) “Te iubesc din inimă, Doamne, tăria. mea! 
Doamne, Tu ești stînca mea, cetăţuia mea, izbăvitorul meu! 
Dumnezeule, Tu ești stînca mea, în care mă ascund, scutul 
meu, tăria care mă scapă, și întăritura mea! Eu strig: „Lău- 
dat să fie Domnulj și sînt izbăvit de vrăjmașii mei. Mă încon- 
juraseră legăturile morţii, și mă îngroziseră riurile pieirii; mă 
înfășuraseră legăturile mormîntului, și mă prinseseră laţurile 
morții. Dar, în strimtorarea mea, am chemat pe Domnul, 
și am strigat către Dumnezeul meu: din locașul Lui, El mi-a 
auzit glasul, și strigătul meu a ajuns pînă la El, pînă la urechile 
Lui. Atunci s'a sguduit pămîntul și s'a cutremurat, temeliile 
munților s'au mișcat, și s'au clătinat, pentru că El se mîni- 
ase. Din nările Lui se ridica fum, și un foc mistuitor ieșea din 
gura Lui: cărbuni aprinși țișneau din ea. A plecat cerurile, 
și S'a pogorît: un nor gros era supt picioarele Lui.  Călărea 
pe un heruvim, și sbura, venea plutind pe aripile vîntului. 
'ntunerecul Și-l făcuse învelitoare, iar cortul Lui, împrejurul 
Lui, erau niște ape întunecoase și nori negri. Din strălucirea, 
care se răsfrîngea înaintea Lui, ieșeau nori, cari aruncau grind- 
ină și cărbuni de foc. Domnul a tunat în ceruri, Cel Prea "nalt 
a făcut să-l răsune glasul, cu grindină și cărbuni de foc. A 
aruncat săgeți și a risipit pe vrăjmașii mei, a înmulţit loviturile 
trăsnetului și i-a pus pe fugă. Atunci s'a văzut albia apelor, 
și s'au descoperit temeliile lumii, la mustrarea Ta, Doamne, la 

vuietul suflării nărilor Tale. El Şi-a întins mîna de sus, m'a 
apucat, m'a scos din apele cele mari; Ps. 144. 7. m'a izbăvit 
de protivnicul meu cel puternic, de vrăjmașii mei, cari erau 
mai tari decît mine. Ei năvăliseră deodată peste mine în ziua 
strîmtorării mele; dar Domnul a fost sprijinul meu. El m'a 
scos la loc larg, și m'a scăpat, pentrucă mă iubește. Domnul 
mi-a făcut după neprihănirea mea, mi-a răsplătit după curăţia 
miînilor mele: căci am păzit căile Domnului, și n'am păcă- 
tuit împotriva Dumnezeului meu. Toate poruncile Lui au 
fost înaintea mea, și nu m'am depărtat dela legile Lui. Am 
fost fără vină faţă de EI, și m'am păzit de fărădelegea mea. 
Deaceea, Domnul mi-a răsplătit după neprihănirea mea, după 
curăția miînilor mele înaintea ochilor Lui. Cu cel bun Tu Te 
arăţi bun, cu omul neprihănit Te arăţi neprihănit; cu cel curat 
Te arăţi curat, și cu cel stricat Te porți după stricăciunea lui. 
Tu mîntuiești pe poporul care se smerește, și smerești privirile 
trufaşe. Da, Tu îmi aprinzi lumina mea. Domnul, Dumnezeul 
meu, îmi luminează întunerecul meu. Cu Tine mă năpustesc 
asupra unei oști înarmate, cu Dumnezeul meu sar peste un zid 
întărit. Căile lui Dumnezeu sînt desăvîrșite, Cuvîntul Dom- 
nului este încercat: El este un scut pentru toţi cei ce aleargă 
la El. Căci cine este Dumnezeu, afară de Domnul, și cine este 
o stîncă, afară de Dumnezeul nostru? Dumnezeu mă încinge 
cu putere, și mă povăţuiește pe calea cea dreaptă. EI îmi face 
picioarele ca ale cerboaicelor, și mă așează pe înălțimile mele 
El îmi deprinde miînile la luptă, așa că braţele mele întind ar- 
cul de aramă. Tu îmi dai scutul mîntuirii Tale, dreapta Ta 
mă sprijinește, și îndurarea Ta mă face mare. Tu lărgești 
drumul supt pașii mei, și nu-mi alunecă glesnele.  Urmăresc 
pe vrăjmașii mei, îi ajung, și nu mă întorc pînă nu-i nimicesc. 
"i zdrobesc, de nu pot să se mai ridice: ei cad supt picioarele 
mele. Tu mă încingi cu putere pentru luptă, și răpui pe pro- 
tivnicii mei supt picioarele mele. Tu faci pe vrăjmașii mei să 
dea dosul înaintea mea, și eu nimicesc pe cei ce mă urăsc. Ei 
strigă, dar n'are cine să-i scape! Strigă către Domnul, dar nu 
le răspunde! ’i pisez ca praful, pe care-l ia vintul, îi calc în 
picioare ca noroiul de pe ulite. Tu mă scapi din neînțelegerile 

poporului; mă pui în fruntea neamurilor; un popor, pe care 
nu-l cunoașteam, îmi este supus. EI ascultă de mine la cea 
dintii poruncă, fiii străinului mă lingușesc.  Fiilor străinului 
li se moaie inima de mine, și ies tremurînd din cetăţuile lor. 
Trăiască Domnul, și binecuvîntată să fie Stînca mea! Mărit să 
fie Dumnezeul mîntuirii mele, Dumnezeu, răzbunătorul meu, 
care îmi supune popoarele, și mă izbăvește de vrăjmașii mei! 
Tu mă înalți mai pesus de protivnicii mei, mă scapi de omul 
asupritor.  Deaceea, Doamne, Te voi lăuda printre neamuri, 
voi cînta spre slava Numelui Tău. El dă mari izbăviri îm- 
păratului Său, și dă îndurare unsului Său: lui David, și sem- 
inței lui, pe vecie. 


(Către mai marele cîntăreţilor. Un psalm al lui David.) 
Cerurile spun slava lui Dumnezeu, și întinderea lor vestește 
lucrarea miînilor Lui. O zi istorisește alteia acest lucru, o 
noapte dă de știre alteia despre el. Şi aceasta, fără vorbe, 
fără cuvinte, al căror sunet să fie auzit: dar răsunetul lor 
străbate tot pămîntul, și glasul lor merge pînă la marginile lu- 
mii. "n ceruri El a întins un cort soarelui. Şi soarele, ca un 
mire, care iese din odaia lui de nuntă, se aruncă în drumul lui 
cu bucuria unui viteaz: răsare la un capăt al cerurilor, și își 
isprăvește drumul la celalt capăt; nimic nu se ascunde de căl- 
dura lui. Legea Domnului este desăvirșită, și înviorează sufle- 
tul; mărturia Domnului este adevărată și dă înțelepciune celui 
neștiutor.  Orinduirile Domnului sînt fără prihană, și vese- 
lesc inima; poruncile Domnului sînt curate și luminează ochii. 
Frica de Domnul este curată, și ţine pe vecie; judecăţile Dom- 
nului sînt adevărate, toate sînt drepte. Ele sînt mai de preţ 
decît aurul, decît mult aur curat; sînt mai dulci decât mierea, 
decît picurul din faguri. Robul Tău primește și el învățătura 
dela ele; pentru cine le păzeşte, răsplata este mare. Cine își 
cunoaște greșelile făcute din neștiință? lartă-mi greșelile pe 
cari nu le cunosc! Păzește de asemenea pe robul Tău de mîn- 
drie, ca să nu stăpînească ea peste mine! Atunci voi fi fără 
prihană, nevinovat de păcate mari. Primește cu bunăvoință 
cuvintele gurii mele, și cugetele inimii mele, Doamne, Stînca 
mea și Izbăvitorul meu! 


44 
45 


13 


14 


N 


20. 1-22. 1 PSALMI 826 


(Către mai marele cîntăreților. Un psalm al lui David.) 
Să te asculte Domnul în ziua necazului, să te ocrotească Nu- 
mele Dumnezeului lui Iacov, să-ţi trimeată ajutor din locașul 
Său cel Sfînt, și să te sprijinească din Sion! Să-Și aducă am- 
inte de toate darurile tale de mincare, și să primească arderile 
tale de tot! (Oprire.) Să-ţi dea ce-ţi doreşte inima, și să-ți 
împlinească toate planurile tale! Atunci noi ne vom bucura 
de biruinţa ta, și vom flutura steagul în Numele Dumnezeu- 
lui nostru. Domnul să-ţi asculte toate dorinţele tale! Ştiu 
de acum că Domnul scapă pe unsul Său, și-i va răspunde din 
ceruri, din locașul Lui cel Sfînt, prin ajutorul atotputernic al 
dreptei Lui. Unii se bizuiesc pe carăle lor, alţii pe caii lor; 
dar noi ne bizuim pe Numele Domnului, Dumnezeului nostru. 
Ei se îndoaie și cad; dar noi ne ridicăm și rămînem în picioare. 
Scapă, Doamne, pe împăratul, și ascultă-ne cînd Te chemăm! 

(Către mai marele cântăreților. Un psalm al lui David.) 
Doamne, împăratul se bucură de ocrotirea puternică, pe care 
i-o dai Tu. Și cum îl umple de veselie ajutorul Tău! I-ai dat 
ce-i dorea inima, și n'ai lăsat neîmplinit ce-i cereau buzele. 
Căci i-ai ieșit înainte cu binecuvîntări de fericire, și i-ai pus 
pe cap o cunună de aur curat. "ţi cerea viaţa, și i-ai dat-o: o 
viaţă lungă pentru totdeauna și pe vecie. Mare este slava lui 
în urma ajutorului Tău. Tu pui peste el strălucirea și măreţia. 
’] faci pe vecie o pricină de bunecuvîntări, și-l umpli de bucurie 
înaintea Feţii Tale. Căci împăratul se încrede în Domnul; și 
bunătatea Celui Prea "nalt îl face să nu se clatine. Mina ta, 
împărate, va ajunge pe toți vrăjmașii tăi, dreapta ta va ajunge 
pe cei ce te urăsc, și-i vei face ca un cuptor aprins, în ziua cînd 
te vei arăta; Domnul îi va nimici în mînia Lui, și-i va mînca 
focul. Le vei șterge sămînta de pe pămînt, și neamul lor din 
mijlocul fiilor oamenilor. Ei au urzit lucruri rele împotriva 
ta, au făcut sfaturi rele, dar nu vor izbuti. Căci îi vei face 
să dea dosul, și vei trage cu arcul tău asupra lor. Scoală-te, 
Doamne, cu puterea Ta, și vom cînta și vom lăuda puterea Ta. 


(Către mai marele cîntăreţilor. Se cîntă ca “cerboaica zo- 
rilor”. Un psalm al lui David.) Dumnezeule! Dumnezeule! 
Pentruce m’ai părăsit, și pentruce Te depărtezi fără să-mi ajuţi 

și fără s'asculți plingerile mele?  Strig ziua, Dumnezeule, și 
nu-mi răspunzi: strig și noaptea, și tot n'am odihnă. Totuş 
Tu ești Cel Sfînt, și Tu locuiești în mijlocul laudelor lui Israel. 
’n Tine se încredeau părinţii noștri: se încredeau, și-i izbăveai. 
Strigau către Tine, și erau scăpaţi; se încredeau în Tine, și nu 
rămiîneau de rușine. Dar eu sînt vierme, nu om, am ajuns 
de ocara oamenilor și disprețuit de popor. Toţi ceice mă văd 
își bat joc de mine, își deschid gura, dau din cap și zic: “S'a 
încrezut în Domnul! Să-l mîntuiască Domnul, să-l izbăvească, 
fiindcă-l iubește!” - Da, Tu m'ai scos din pîntecele mamei, 
m'ai pus la adăpost de orice grijă la ţițele mamei mele; de 
cînd eram la sînul mamei, am fost supt paza Ta, din pîntecele 
mamei ai fost Dumnezeul meu. Nu Te depărta de mine, căci 
s'apropie necazul, și nimeni nu-mi vine în ajutor. O mulțime 
de tauri sînt împrejurul meu, niște tauri din Basan mă încon- 
joară. “și deschid gura împotriva mea, ca un leu, care sfișie 
și răcnește. Am ajuns ca apa, care se scurge, și toate oasele 
mi se despart; mi s'a făcut inima ca ceara, și se topește în- 
lăuntrul meu. Mi se usucă puterea ca lutul, și mi se lipește 
limba, de cerul gurii: m'ai adus în țărîna morţii. Căci niște 
cîni mă înconjoară, o ceată de nelegiuiți dau tîrcoale împre- 
jurul meu, mi-au străpuns miînile și picioarele: toate oasele 
aș putea să mi le număr. Ei, însă, pindesc și mă privesc; își 
împart hainele mele între ei, și trag la sort pentru cămașa 
mea. Dar Tu, Doamne, nu Te depărta! Tu, 'Lăria mea, vino 
de grabă în ajutorul meu! Scapă-mi sufletul de sabie, și viaţa 
din ghiarele cînilor!  Scapă-mă din gura leului, și scoate-mă 
din coarnele bivolului! Voi vesti Numele Tău fraţilor mei, și 
Te voi lăuda în mijlocul adunării. Cei ce vă temeţi de Domnul, 
lăudaţi-L! Voi toţi, sămînţa lui Iacov, slăviţi-L! Cutremuraţi- 
vă înaintea Lui, voi toţi, sămînța lui Israel! Căci El nici nu 
disprețuiește, nici nu urăște necazurile celui nenorocit, și nu- 
Și ascunde Faţa de el, ci îl ascultă cînd strigă către El. ’n 
adunarea cea mare, Tu vei fi pricina laudelor mele: şi-mi voi 
împlini juruinţele în fața celor ce se tem de Tine. Cei săraci 
vor mînca și se vor sătura, ceice caută pe Domnul, ’l vor lăuda: 
veselă să vă fie inima pe vecie! Toate marginile pămîntului își 

vor aduce aminte şi se vor întoarce la Domnul: toate familiile 
neamurilor se vor închina înaintea Ta. Căci a Domnului este 
împărăţia: El stăpînește peste neamuri. Toți cei puternici de 
pe pămînt vor mînca și se vor închina și ei; înaintea Lui se vor 
pleca toţi ceice se pogoară în țărină, ceice nu pot să-și păstreze 
viaţa. O sămînță de oameni li va sluji; și se va vorbi despre 
Domnul către ceice vor veni după ei. Aceştia vor veni și vor 
vesti dreptatea Lui, vor vesti lucrarea Lui poporului care se va 
naşte. 


(O cântare a lui David.) Domnul este Păstorul meu: nu voi 
duce lipsă de nimic. El mă paşte în pășuni verzi, și mă duce 
la ape de odihnă; îmi înviorează sufletul, și mă povățuiește 
pe cărări drepte, din pricina Numelui Său. Chiar dacă ar 
fi să umblu prin valea umbrei morţii, nu mă tem de niciun 
rău, căci Tu ești cu mine. 'Toiagul și nuiaua Ta mă mîngiie. 
Tu îmi întinzi masa în faţa protivnicilor mei; îmi ungi capul 
cu untdelemn, și paharul meu este plin de dă peste el. Da, 
fericirea, și îndurarea mă, vor însoţi în toate zilele vieţii mele, 
și voi locui în Casa Domnului pînă la sfârșitul zilelor mele. 


(Un psalm al lui David.) Al Domnului este pămîntul cu 
tot ce este pe el, lumea și cei ce o locuiesc! Căci EI l-a în- 
temeiat pe mări, și l-a întărit pe rîuri. Cine va putea să se 
suie la muntele Domnului? Cine se va ridica pînă la locul 
Lui cel Sfint? - Cel ce are mîinile nevinovate și inima curată, 
cel ce nu-și dedă sufletul la minciună, și nu jură ca să înșele. 
Acela va căpăta binecuvîntarea Domnului, starea după voia 
Lui dată de Dumnezeul mîntuirii lui. lată partea de moștenire 
a celor ce-L cheamă, a celor ce caută Faţa Ta, Dumnezeul lui 
Iacov. - Porţi, ridicaţi-vă capetele; ridicaţi-vă, porți vecinice, 
ca să intre 'mpăratul slavei! - “Cine este acest 'mpărat al 
slavei?” -Domnul cel tare și puternic, Domnul cel viteaz în 
lupte. Porți, ridicaţi-vă capetele; ridicaţi-le, porți vecinice, 
ca să intre 'mpăratul slavei! - “Cine este acest 'mpărat al 
slavei?” -Domnul oștirilor: El este "mpăratul slavei! -(Oprire). 

La Tine, Doamne, îmi înalt sufletul. "n Tine, Dumnezeule, 
mă încred: să nu fiu dat de rușine, ca să nu se bucure vrăj- 
mașii mei de mine! Da, toţi cei ce nădăjduiesc în Tine nu vor 

fi daţi de rușine: ci de rușine vor fi daţi cei ce Te părăsesc fără 
temei.  Arată-mi, Doamne, căile Tale, și învaţă-mă cărările 
Tale.  Povăţuiește-mă în adevărul Tău, și învaţă-mă; căci 
Tu ești Dumnezeul mîntuirii mele, Tu ești totdeauna năde- 
jdea mea!  Adu-Ti aminte, Doamne, de îndurarea și bună- 
tatea Ta; căci sînt vecinice. Nu-Ţi aduce aminte de greșelile 
din tinereța mea, nici de fărădelegile mele; ci adu-Ti aminte 
de mine, după îndurarea Ta, pentru bunătatea Ta, Doamne! 
Domnul este bun și drept: de aceea arată El păcătoşilor calea. 
El face pe cei smeriţi să umble în tot ce este drept. El învaţă pe 
cei smeriți calea Sa. Toate cărările Domnului sînt îndurare și 
credincioșie, pentru cei ce păzesc legămîntul și poruncile Lui. 
Pentru Numele Tău, Doamne, iartă-mi fărădelegea, căci mare 
este! Cine este omul, care se teme de Domnul? Aceluia Dom- 
nul îi arată calea pe care trebuie s'o aleagă. El va locui în 
fericire, și sămiînța lui va stăpini ţara. Prietenia Domnului 
este pentru cei ce se tem de El, și legămiîntul făcut cu El le 
dă învăţătură. Eu îmi întorc necurmat ochii spre Domnul, 
căci El îmi va scoate picioarele din laţ. Priveşte-mă și ai milă 
de mine, căci sînt părăsit și nenorocit.  Neliniștea inimii mele 
crește: scoate-mă din necazul meu! Uită-Te la ticăloşia, și 
truda, mea, și iartă-mi toate păcatele mele. Vezi cît de mulți 
sînt vrăjmașii mei, și cu ce ură mare mă urmăresc.  Păzește-mi 
sufletul, și scapă-mă! Nu mă lăsa să fiu dat de rușine cînd mă 
încred în Tine! Să mă ocrotească nevinovăția și neprihănirea, 
cînd îmi pun nădejdea în Tine!  Izbăvește, Dumnezeule, pe 
Israel din toate necazurile lui. 


(Un psalm al lui David.) Fă-midreptate, Doamne, căci 
umblu în nevinovăție, și mă încred în Domnul, fără șovăire. 
Cercetează-mă, Doamne, încearcă-mă, trece-mi prin cuptorul 
de foc rărunchii și inima! Căci bunătatea Ta este înaintea 
ochilor mei, și umblu în adevărul Tău. Nu șed împreună cu 
oamenii mincinoși, și nu merg împreună cu oamenii vicleni. 
Urăsc adunarea celor ce fac răul, și nu stau împreună cu cei 
răi. "mi spăl mîinile în nevinovăție, și așa înconjur altarul 
Tău, Doamne, ca să izbucnesc în mulțămiri, și să istorisesc 
toate minunile Tale. Doamne, eu iubesc locașul Casei Tale, 

și locul în care locuiește slava Ta. Nu-mi lua sufletul îm- 
preună cu păcătoşii, nici viaţa cu oamenii cari varsă sînge, 
ale căror mîni sînt nelegiuite, și a căror dreaptă este plină de 
mită! Eu umblu în neprihănire; izbăvește-mă, și ai milă de 
mine! Piciorul meu stă pe calea cea dreaptă: voi binecuvînta 
pe Domnul în adunări. 


(Un psalm al lui David.) Domnul este lumina și mîntuirea 
mea: de cine să mă tem? Domnul este sprijinitorul vieţii mele: 
de cine să-mi fie frică? Cînd înaintează cei răi împotriva mea, 
ca să-mi mănînce carnea, tocmai ei-prigonitorii și vrăjmașii 
mei-se clatină și cad. Chiar o oştire de ar tăbări împotriva 
mea, inima mea tot nu s'ar teme. Chiar război de s'ar ridica 
împotriva mea, tot plin de încredere aș fi. Un lucru cer dela 
Domnul, și-l doresc fierbinte: aș vrea să locuiesc toată viaţa 
mea în Casa Domnului, ca să privesc frumusețea Domnului, 
și să mă minunez de Templul Lui. Căci El mă va ocroti în 
coliba Lui, în ziua necazului, mă va ascunde supt acoperișul 
cortului Lui, și mă va înălța pe o stîncă. lată că mi se și 
înaltă capul peste vrăjmașii mei, cari mă înconjoară: voi aduce 
jertfe în cortul Lui în sunetul trîmbiței, voi cînta și voi lăuda 
pe Domnul.  Ascultă-mi, Doamne, glasul cînd Te chiem: ai 
milă de mine și ascultă-mă! Inima îmi zice din partea Ta: 
“Caută Faţa Mea!” Și Faţa Ta, Doamne, o caut! Nu-mi 
ascunde Faţa Ta, nu îndepărta cu minie pe robul Tău! Tu ești 
ajutorul meu, nu mă lăsa, nu mă părăsi, Dumnezeul mântuirii 
mele! Căci tatăl meu și mama mea mă părăsesc, dar Domnul 
mă primește.  "'nvaţă-mă, Doamne, calea Ta, și povăţuiește- 
mă pe cărarea cea dreaptă, din pricina vrăjmașilor mei. Nu 
mă lăsa la bunul plac al protivnicilor mei! Căci împotriva 
mea se ridică niște martori mincinoși, și niște oameni, cari nu 
suflă decît asuprire. O! dacă n'aș fi încredinţat că voi vedea 
bunătatea Domnului pe pămîntul celor viil...  Nădăjduiește 
în Domnul! Fii tare, îmbărbătează-ţi inima, și nădăjduiește în 
Domnul! 

(Un psalm al lui David.) Doamne, către Tine strig. Stînca 
mea! Nu rămînea surd la glasul meu, ca nu cumva, dacă Te 
vei depărta fără să-mi răspunzi, să ajung ca cei ce se pogoară 

în groapă. Ascultă glasul rugăciunilor mele, cînd strig către 
Tine, și cînd îmi ridic mînile spre locașul Tău cel Sfînt. Nu mă 
lua de pe pămînt împreună cu cei răi și cu oamenii nelegiuiţi, 
cari vorbesc de pace aproapelui lor și, cînd colo, au răutate 
în inimă.  Răsplătește-le după lucrările lor și după răutatea 
faptelor lor, răsplătește-le după lucrarea mînilor lor! Dă-le 
plata care li se cuvine! Căci ei nu iau aminte la lucrările 
Domnului, la lucrarea minilor Lui. Să-i doboare și să nu-i mai 
scoale!  Binecuvîntat să fie Domnul, căci ascultă glasul rugă- 
ciunilor mele. Domnul este tăria mea și scutul meu; în El 
mi se încrede inima, și sînt ajutat. De aceea îmi este plină de 
veselie inima, și-L laud prin cîntările mele. Domnul este tăria 
poporului Său, El este Stînca izbăvitoare a unsului Său. Mîn- 
tuiește, Doamne, poporul Tău, și binecuvîntează moștenirea 
Ta! Fii păstorul și sprijinitorul lor în veci. 

(Un psalm al lui David.) Fiii lui Dumnezeu, daţi Domnului, 
daţi Domnului slavă și cinste. Daţi Domnului slava cuven- 
ită Numelui Lui! "nchinaţi-vă înaintea Domnului îmbrăcaţi 
cu podoabe sfinte! Glasul Domnului răsună pe ape, Dum- 
nezeul slavei face să bubue tunetul: Domnul este pe ape mari. 
Glasul Domnului este puternic, glasul Domnului este măreț. 
Glasul Domnului sfarmă cedrii; Domnul sfarmă cedrii Liban- 
ului; îi face să sară ca niște viței, și Libanul și Sirionul sar ca 
niște pui de bivoli. Glasul Domnului face să ţișnească flăcări 
de foc, glasul Domnului face să se cutremure pustia; Dom- 
nul face să tremure pustia Cades. Glasul Domnului face pe 
cerboaice să nască; El despoaie pădurile; în locașul Lui totul 
strigă: “Slavă!” Domnul stătea pe scaunul Lui de domnie 
cînd cu potopul, și Domnul împărăţește în veci pe scaunul Lui 
de domnie. Domnul dă tărie poporului Său, Domnul binecu- 
vintează pe poporul Său cu pace. 


(Un psalm. O cântare pentru sfințirea Casei Domnului, 
făcută de David.) Te înalt, Doamne, căci m'ai ridicat, și 
n'ai lăsat pe vrăjmașii mei să se bucure de mine. Doamne, 
Dumnezeule, eu am strigat către Tine, şi Tu m'ai vindecat. 
Doamne, Tu mi-ai ridicat sufletul din locuinţa morților, Tu 
mai adus la viaţă din mijlocul celor ce se pogoară în groapă. 

Cîntați Domnului, voi cei iubiți de El, măriți prin laudele 
voastre Numele Lui cel Sfînt! Căci mînia Lui ține numai 
o clipă, dar îndurarea Lui ține toată viața: seara vine plînsul, 
iar dimineața veselia. Cînd îmi mergea bine, ziceam: “Nu 
mä voi clătina niciodată!” Doamne, prin bunăvoința Ta mă 
aşezasei pe un munte tare... dar Ti-ai ascuns Faţa, și m'am 
turburat. Doamne, eu am strigat către tine, și m'am rugat 
Domnului, zicînd: “Ce vei cîştiga dacă-mi verși sîngele, și 
mă pogori în groapă? Poate să Te laude țărîna? Poate ea 
să vestească credincioșia Ta? Ascultă, Doamne, ai milă de 
mine! Doamne, ajută-mă!” - Și mi-ai prefăcut tînguirile în 
veselie, mi-ai deslegat sacul de jale, și m'ai încins cu bucurie, 
pentruca inima mea să-Ţi cînte, și să nu stea mută. Doamne, 
Dumnezeule, eu pururea Te voi lăuda! 


(Către mai marele cântăreților. Un psalm al lui David.) 
Doamne, în Tine mă încred: să nu fiu dat de rușine niciodată. 
Izbăvește-mă, în dreptatea Ta! Pleacă-Ti urechea spre mine, 
grăbeşte de-mi ajută! Fii pentru mine o stîncă ocrotitoare, o 
cetăţuie unde să-mi găsesc scăparea! Căci Tu ești Stînca mea, 
Cetăţuia mea, și, pentru Numele Tău, mă vei povăţui și mă vei 
călăuzi. Scoate-mă din laţul, pe care mi l-au întins vrăjmașii. 
Căci Tu ești Ocrotitorul meu! "n mîinile Tale îmi încredinţez 
duhul: Tu mă vei izbăvi, Doamne, Dumnezeule adevărate! Eu 
urăsc pe ceice se lipesc de idoli deșerţi, și mă încred în Dom- 
nul.  Fă-mă să mă veselesc și să mă bucur de îndurarea Ta, 
căci vezi ticăloșia mea, știi neliniștea sufletului meu, și nu mă 
vei da în mînile vrăjmașului, ci îmi vei pune picioarele la loc 
larg. Ai milă de mine, Doamne, căci sînt în strimtorare: faţa, 
sufletul, și trupul mi s'au topit de întristare; mi se sfirșește 
viața în durere, și anii în suspinuri. Mi s'au sleit puterile din 
pricina fărădelegii mele, și-mi putrezesc oasele! Din pricina 
protivnicilor mei, am ajuns de ocară, de mare ocară pentru 
vecinii mei, şi de groază pentru prietenii mei; ceice mă văd 
pe uliţă, fug de mine. Sînt uitat de inimi ca un mort, am 
ajuns ca un vas sfărimat. Aud vorbele rele ale multora, văd 
spaima care domnește împrejur, cînd se sfătuiesc ei împreună 
împotriva mea, și uneltesc să-mi ia viaţa. Dar eu mă încred în 

Tine, Doamne, și zic: “Tu ești Dumnezeul meu!” Soarta mea 
este în mîna Ta; scapă-mă de vrăjmașii și de prigonitorii mei! 
Fă să lumineze Faţa Ta peste robul Tău, scapă-mă, prin în- 
durarea Ta! Doamne, să nu rămîn de rușine cînd Te chem. Ci 
să rămînă de rușine cei răi, și ei să se pogoare muţi în locuința 
morților! Să amuţească buzele mincinoase, cari vorbesc cu în- 
drăzneală, cu trufie și dispreţ împotriva celui neprihănit! O, 
cât de mare este bunătatea Ta, pe care o păstrezi pentru cei ce 
se tem de Tine, și pe care o arăţi celor ce se încred în Tine, în 
faţa fiilor oamenilor! Tu îi ascunzi, la adăpostul Feţei Tale, 
de cei ce-i prigonesc, îi ocrotești în cortul Tău de limbile-cari-i 
clevetesc.  Binecuvîntat să fie Domnul, căci Și-a arătat în chip 
minunat îndurarea față de mine: parc'aș fi fost într'o cetate 
întărită. ’n pornirea mea nechibzuită, ziceam: “Sînt izgonit 
dinaintea Ta!” Dar Tu ai auzit glasul rugăciunilor mele, cînd 
am strigat spre Tine.  lubiţi dar pe Domnul, toţi cei iubiţi 
de El. Căci Domnul păzeşte pe cei credincioși, și pedepsește 
aspru pe cei mindri. Fiți tari, și îmbărbătaţi-vă inima, toți 
cei ce nădăjduiţi în Domnul! 


(Un psalm al lui David. O cântare.) Ferice de cel cu 
fărădelegea iertată, și de cel cu păcatul acoperit! Ferice de 
omul, căruia nu-i ţine în seamă Domnul nelegiuirea, și în duhul 
căruia nu este viclenie! Cîtă vreme am tăcut, mi se topeau 
oasele de gemetele mele necurmate. Căci zi și noapte mina 
Ta apăsa asupra mea; mi se usca vlaga cum se usucă pămîntul 
de seceta verii. Atunci Ti-am mărturisit păcatul meu, și nu 
mi-am ascuns fărădelegea. Am zis: “mi voi mărturisi Dom- 
nului fărădelegile!” Şi Tu ai iertat vina păcatului meu. De 
aceea orice om evlavios să se roage Tie la vreme potrivită! Și 
chiar de s'ar vărsa ape mari, pe el nu-l vor atinge de loc. Tu 
ești ocrotirea mea, Tu mă scoţi din necaz, Tu mă înconjuri cu 
cîntări de izbăvire.  “Eu-zice Domnul-te voi învăţa, și-ţi voi 
arăta, calea pe care trebuie s'o urmezi, te voi sfătui, și voi avea 
privirea îndreptată asupra ta.” Nu fiţi ca un cal sau ca un 
catîr fără, pricepere, pe cari-i strunești cu un friu și o zăbală cu 
cari-i legi, ca să nu se apropie de tine. - De multe dureri are 
parte cel rău, dar cel ce se încrede în Domnul, este înconjurat 

cu îndurarea Lui.  Neprihăniţilor, bucurați-vă în Domnul și 
veseliți-vă! Scoateţi strigăte de bucurie, toți cei cu inima fără 
prihană! 

Neprihăniţilor, bucuraţi-vă în Domnul! Oamenilor fără pri- 
hană, le şade bine cîntarea de laudă.  Lăudaţi pe Domnul cu 
arfa, lăudaţi-L cu alăuta cu zece coarde.  Cîntaţi-l o cîntare 
nouă! Faceţi să răsune coardele și glasurile voastre! Căci 
Cuvintul Domnului este adevărat, și toate lucrările Lui se îm- 
plinesc cu credincioșie. El iubește dreptatea și neprihănirea; 
bunătatea Domnului umple pămîntul.  Cerurile au fost făcute 
prin Cuvîntul Domnului, și toată oștirea lor prin suflarea gurii 
lui. El îngrămădește apele mării într'un morman, și pune 
adîncurile în cămări. Tot pămîntul să se teamă de Domnul! 
Toţi locuitorii lumii să tremure înaintea Lui! Căci el zice, 
și se face; poruncește și ce poruncește ia ființă. Domnul răs- 
toarnă sfaturile Neamurilor, zădărnicește planurile popoarelor. 
Dar sfaturile Domnului dăinuiesc pe vecie, și planurile inimii 
Lui, din neam în neam. Ferice de poporul, al cărui Dum- 
nezeu este Domnul! Ferice de poporul, pe care Și-l alege El de 
moștenire! Domnul privește din înălțimea cerurilor, și vede 
pe toţi fiii oamenilor. Din locașul locuinţei Lui, El privește 
pe toți locuitorii pămîntului. El le întocmește inima la toţi, 
și ia aminte la toate faptele lor. Nu mărimea oștirii scapă 
pe împărat, nu mărimea puterii izbăveşte pe viteaz; calul nu 
poate da chezășia biruinţei, și toată vlaga lui nu dă izbăvirea. 
Iată, ochiul Domnului privește peste ceice se tem de El, peste 
ceice nădăjduiesc în bunătatea Lui, ca să le scape sufletul 
dela moarte, și să-i ţină cu viață în mijlocul foametei. Sufle- 
tul nostru nădăjduiește în Domnul; El este Ajutorul și Scutul 
nostru. Da, inima noastră își găsește bucuria în El, căci avem 
încredere în Numele Lui cel Sfint. Doamne, fie îndurarea Ta 
peste noi, după cum o nădăjduim noi dela Tine! 


(Un psalm alcătuit de David, cînd a făcut pe nebunul în 
faţa lui Abimelec, și a plecat izgonit de el.) Voi binecuvânta pe 
Domnul în orice vreme; lauda Lui va fi totdeauna în gura mea. 
Să mi se laude sufletul în Domnul! Să asculte cei nenorociti 
și să se bucure.  'nălțaţi pe Domnul, împreună cu mine. Să 

lăudăm cu toţii Numele Lui! - Eu am căutat pe Domnul, 4 
și mi-a răspuns: m'a izbăvit din toate temerile mele. Cînd 
îţi întorci privirile spre EI, te luminezi de bucurie, și nu ţi se 
umple fața de rușine. Cînd strigă un nenorocit, Domnul aude, 
și-l scapă din toate necazurile lui. "ngerul Domnului tăbărăște 

în jurul celor ce se tem de El, și-i scapă din primejdie. Gustaţi 8 
și vedeţi ce bun este Domnul! Ferice de omul care se încrede 

în El!  Temeţi-vă de Domnul, voi, sfinţii Lui, căci de nimic 9 
nu duc lipsă cei ce se tem de El! Puii de leu duc lipsă, și 10 
li-i foame, dar cei ce caută pe Domnul nu duc lipsă de nici un 
bine.  Veniţi, fiilor, și ascultaţi-mă, căci vă voi învăţa frica 11 
Domnului. Cine este omul, care dorește viaţa, și vrea să aibă 12 
parte de zile fericite?  Ferește-ţi limba de rău, și buzele de 13 
cuvinte înșelătoare!  Depărtează-te de rău, și fă binele; caută 14 
pacea, și aleargă după ea! Ochii Domnului sînt peste cei fără 15 
prihană, și urechile Lui iau aminte la strigătele lor. Domnul 16 
'și întoarce Faţa împotriva celor răi, ca să le șteargă pomenirea 

de pe pămînt. Cînd strigă cei fără prihană, Domnul aude, și-i 17 
scapă din toate necazurile lor. Domnul este aproape de cei cu 18 
inima înfrintă, și mîntuiește pe cei cu duhul zdrobit. De multe 19 
ori vine nenorocirea, peste cel fără prihană, dar Domnul îl scapă 
totdeauna din ea. Toate oasele i le păzeşte, ca niciunul din 20 
ele să nu i se sfărime. Pe cel rău îl omoară nenorocirea, dar 21 
vrăjmașii celui fără prihană sînt pedepsiţi. Domnul scapă 22 
sufletul robilor Săi, și niciunul din cei ce se încred în El, nu 
este osîndit. 


(Un psalm al lui David.) Apără-mă Tu, Doamne, de potrivniţă5| 
mei, luptă Tu cu cei ce se luptă cu mine! Ia pavăza și scutul, 2 
și scoală-Te să-mi ajuţi. ’nvîrte sulița și săgeata împotriva 3 
prigonitorilor mei! zi sufletului meu: “Eu sînt mîntuirea ta!” 
Rușinaţi și înfruntaţi să fie ceice vor să-mi ia viața! Să dea 4 
înapoi și să roșească cei ce-mi gîndesc peirea! Să fie ca pleava 
luată de vînt, și să-i gonească îngerul Domnului! Drumul să le 6 
fie întunecos și alunecos, și să-i urmărească îngerul Domnului! 
Căci mi-au întins laţul lor, fără pricină, pe o groapă, pe care 
au săpat-o, fără temei, ca să-mi ia viața; să-i ajungă prăpă- 
dul pe neașteptate, să fie prinși în laţul, pe care l-au întins, să 

cadă în el și să piară! Şi atunci mi se va bucura sufletul în 
Domnul: se va veseli de mîntuirea Lui. Toate oasele mele vor 
zice: “Doamne, cine poate, ca Tine, să scape pe cel nenorocit 
de unul mai tare de cît el, pe cel nenorocit și sărac de cel ce-l 
jăfuieşte?” Nişte martori mincinoși se ridică, și mă întreabă 
de ceeace nu știu. "mi întorc rău pentru bine: mi-au lăsat 
sufletul pustiu. Și eu, cînd erau ei bolnavi, mă îmbrăcam cu 
sac, îmi smeream sufletul cu post, și mă rugam cu capul plecat 
la sîn.  Umblam plin de durere ca pentru un prieten, pentru 
un frate; cu capul plecat, ca de jalea unei mame. Dar cînd 
mă, clatin eu, ei se bucură și se string; se string fără știrea 
mea, ca să mă batjocorească, și mă sfișie neîncetat.  Scrișnesc 
din dinți împotriva mea, împreună cu cei nelegiuiți, cu secă- 
turile batjocoritoare. Doamne, pînă cînd Te vei uita la ei? 
Scapă-mi sufletul din cursele lor, scapă-mi viaţa din ghiarele 
acestor pui de lei! Şi eu Te voi lăuda în adunarea cea mare, 
și Te voi slăvi în mijlocul unui popor mare la număr. Să nu 
se bucure de mine ceice pe nedrept îmi sînt vrăjmași, nici să 
nu-și facă semne cu ochiul, ceice mă urăsc fără temei! Căci 
ei nu vorbesc de pace, ci urzesc înșelătorii împotriva oame- 
nilor liniștiți din ţară. ’şi deschid gura larg împotriva mea, 
și zic: “Ha! Ha! Ochii noștri își văd acum dorinţa împlinită!” 
Doamne, Tu vezi: Nu tăcea! Nu Te depărta de mine, Doamne! 
Trezește-Te, și scoală-Te să-mi faci dreptate! Dumnezeule și 
Doamne, apără-mi pricina!  Judecă-mă după dreptatea Ta, 
Doamne, Dumnezeul meu, ca să nu se bucure ei de mine! Să 
nu zică în inima lor: “Aha! iată ce doream!” Să nu zică “L-am 
înghiţit!” Ci să fie rușinaţi și înfruntaţi toţi cei ce se bucură 
de nenorocirea mea! Să se îmbrace cu rușine și ocară, cei ce se 
ridică împotriva mea! Să se bucure și să se veselească, cei ce 
găsesc plăcere în nevinovăția mea, și să zică neîncetat: “Mărit 
să fie Domnul, care vrea pacea robului Său!” Şi atunci limba 
mea va lăuda dreptatea Ta, în toate zilele va spune lauda Ta. 


(Către mai marele cîntăreților. Un psalm al lui David, robul 
Domnului.) Nelegiuirea celui rău zice inimii mele: “Nu este 
frică de Dumnezeu înaintea ochilor lui.” Căci se măgulește 
singur în ochii lui, ca să-și desăvirșească fărădelegea, ca să-și 

potolească ura. Cuvintele gurii lui sînt mincinoase și înșelă- 3 
toare; nu mai vrea să lucreze cu înțelepciune și să facă binele. 

n așternutul lui se gîndeşte la răutate, stă pe o cale care nu 4 
este bună, și nu urăște răul. Bunătatea Ta, Doamne, ajunge 5 
pînă la ceruri, și credincioșia Ta pînă la nori. Dreptatea Ta 6 
este ca munţii lui Dumnezeu, și judecăţile Tale sînt ca Adîn- 
cul cel mare. Doamne, Tu sprijinești pe oameni și pe do- 
bitoace! Cît de scumpă este bunătatea Ta, Dumnezeule! La 7 
umbra aripilor Tale găsesc fiii oamenilor adăpost. Se satură 8 
de belșugul Casei Tale, și-i adăpi din șivoiul desfătărilor Tale. 
Căci la Tine este izvorul vieţii; prin lumina Ta vedem lumina. 9 
'ntinde-Ti și mai departe bunătatea peste ceice Te cunosc, și 10 
dreptatea peste cei cu inima neprihănită! Sà nu m'ajungă 11 
piciorul celui mindru, și să nu mă pună pe fugă mîna celor răi. 
Ceice fac fărădelegea au și început să cadă; sînt răsturnaţi, și 12 
nu pot să se mai scoale. 


(Un psalm al lui David.) Nu te mînia pe cei răi, și nu te 
uita, cu jind la ceice fac răul; căci sînt cosiţi iute ca iarba, și 2 
se vestejesc ca verdeaţa.  "ncrede-te în Domnul, și fă binele; 3 
locuiește în ţară, și umblă în credincioșie. Domnul să-ţi fie 4 
desfătarea, și El îţi va da tot ce-ţi dorește inima. "ncredințează- 5 
ţi soarta în mîna Domnului, încrede-te în El, și El va lucra, El 6 
va face să strălucească dreptatea ta ca lumina, și dreptul tău ca 
soarele la amează. Taci înaintea Domnului, și nădăjduiește 7 
în El. Nu te mînia pe cel ce izbutește în umbletele lui, pe 
omul, care își vede împlinirea planurilor lui rele. Lasă mînia, 8 
părăsește iuțimea; nu te supăra, căci supărarea duce numai la 
rău. Fiindcă cei răi vor fi nimiciţi, iar cei ce nădăjduiesc în 9 
Domnul vor stăpîni ţara. "'ncă puţină vreme, și cel rău nu va 10 
mai fi; te vei uita la locul unde era, și nu va mai fi. Cei blinzi 11 
moștenesc ţara, și au belșug de pace. Cel rău face la planuri 12 
împotriva celui neprihănit, și scrișnește din dinţi împotriva lui. 
Domnul ride de cel rău, căci vede că-i vine și lui ziua. Cei răi 13, 14 
trag sabia și își încordează arcul, ca să doboare pe cel nenorocit 
și sărac, ca să junghie pe cei cu inima neprihănită. Dar sabia 15 
lor intră în însăș inima lor, și li se sfărîmă arcurile. Mai mult 16 
face puţinul celui neprihănit, decît belșugul multor răi. Căci 17 

braţele celui rău vor fi zdrobite, dar Domnul sprijinește pe 
cei neprihăniţi. Domnul cunoaște zilele oamenilor cinstiţi; și 
moștenirea lor ţine pe vecie. Ei nu rămîn de rușine în ziua 
nenorocirii, ci au de ajuns în zilele de foamete. Dar cei răi 
pier, și vrăjmașii Domnului sînt ca cele mai frumoase pășune: 
pier, pier ca fumul. Cel rău ia cu împrumut, și nu dă înapoi; 
dar cel neprihănit este milos, și dă. Căci cei binecuvîntaţi de 
Domnul stăpînesc ţara, dar cei blestemaţi de El sînt nimiciţi. 
Domnul întărește pașii omului, cînd "i place calea lui; dacă se 
întîmplă să cadă, nu este doborit de tot, căci Domnul îl apucă 
de mînă. Am fost tînăr, și am îmbătrinit, dar n'am văzut pe 
cel neprihănit părăsit, nici pe urmașii lui cerșindu-și pînea. Ci 
el totdeauna este milos, și dă cu împrumut; și urmașii lui sînt 
binecuvîntaţi.  Depărtează-te de rău, fă binele, și vei dăinui 
pe vecie. Căci Domnul iubește dreptatea, și nu părăsește pe 
credincioșii Lui. Totdeauna ei sînt supt paza Lui, dar sămînța 
celor răi este nimicită. Cei neprihăniţi vor stăpîni ţara, și vor 
locui în ea pe vecie. Gura celui neprihănit vestește înțelepci- 
unea, și limba lui trîmbițează dreptatea. Legea Dumnezeului 
său este în inima lui; și nu i se clatină pașii. Cel rău pîndește 
pe cel neprihănit, și caută să-l omoare. Dar Domnul nu-l lasă 
în mîinile lui, și nu-l osîndește cînd vine la judecată.  Nădăj- 
duiește în Domnul, păzeşte calea Lui, și El te va înălța ca să 
stăpînești țara: vei vedea pe cei răi nimiciţi. Am văzut pe cel 
rău în toată puterea lui; se întindea ca un copac verde. Dar 
cînd am trecut a doua oară, nu mai era acolo; l-am căutat, 
dar nu l-am mai putut găsi. Uită-te bine la cel fără prihană, 
și privește pe cel fără vicleșug; căci omul de pace are parte de 
moștenitori. Dar cei răzvrătiți sînt nimiciţi cu toţii, sămînța 
celor răi este prăpădită. Scăparea celor neprihăniţi vine dela 
Domnul; El este ocrotitorul lor la vremea necazului. Domnul 
îi ajută și-i izbăvește; îi izbăvește de cei răi și-i scapă, pentrucă 
se încred în El. 


(Un psalm al lui David. Spre aducere aminte.) Doamne, nu 
mă mustra în miînia Ta, și nu mă pedepsi în urgia Ta. Căci 
săgețile Tale s'au înfipt în mine, și mîna Ta apasă asupra mea. 
N'a mai rămas nimic sănătos în carnea mea, din pricina mîniei 

Tale; nu mai este nici o vlagă în oasele mele, în urma păcatului 
meu. Căci fărădelegile mele se ridică deasupra capului meu; 
ca o povară grea, sînt prea grele pentru mine.  Rănile mele 
miroasă greu și sînt pline de coptură, în urma nebuniei mele. 
Sînt gîrbovit, peste măsură de istovit; toată ziua umblu plin de 
întristare. Căci o durere arzătoare îmi mistuie măruntaiele, 
și n'a mai rămas nimic sănătos în carnea mea. Sînt fără 
putere, zdrobit cu desăvîrșire; turburarea inimii mele mă face 
să gem. Doamne, toate dorințele mele sînt înaintea Ta, și 
suspinurile mele nu-i sînt ascunse. Inima îmi bate cu tărie, 
puterea mă părăsește, și lumina ochilor mei nu mai este cu 
mine. Prietenii și cunoscuţii mei se depărtează de rana mea, și 
rudele mele stau de o parte. Ceice vor să-mi ia viaţa își întind 
cursele; ceice-mi caută nenorocirea, spun răutăţi, și toată ziua 
urzesc la înșelătorii. lar eu sînt ca un surd, n'aud; sînt ca 
un mut, care nu deschide gura. Sînt ca un om, care n'aude, 
și în gura căruia nu este niciun răspuns. Doamne, în Tine 
nădăjduiesc; Tu vei răspunde, Doamne, Dumnezeule! Căci 
zic: “Nu îngădui să se bucure vrăjmașii mei de mine, și să se 
fudulească. împotriva mea, cînd mi se clatină piciorul!” Căci 
sînt aproape să cad, și durerea mea este totdeauna înaintea 
mea. "mi mărturisesc fărădelegea, mă doare de păcatul meu. 
Dar vrăjmașii mei sînt plini de viaţă și plini de putere; ceice 
mă urăsc fără temei, sînt mulţi la număr. Ei îmi întorc rău 
pentru bine, îmi sînt potrivnici, pentrucă eu urmăresc binele. 
Nu mă părăsi, Doamne! Dumnezeule, nu 'Te depărta de mine! 
Vino degrabă în ajutorul meu, Doamne, Mîntuirea mea! 


(Către mai marele cântăreților: Către ledutun. Un psalm al 
lui David.) Ziceam: “Voi veghea asupra căilor mele, ca să nu 
păcătuiesc cu limba; îmi voi pune friu gurii, cât va sta cel rău 
înaintea mea.” Am stat mut, în tăcere; am tăcut, măcar că 
eram nenorocit; și totuș durerea mea nu era mai puţin mare. 
"mi ardea inima în mine, un foc lăuntric mă mistuia; și atunci 
mi-a venit cuvîntul pe limbă, și am zis: “Doamne, spune-mi 
care este sfîrşitul vieţii mele, care este măsura zilelor mele, ca 
să știu cît de trecător sînt.” Iată că zilele mele sînt cît un lat 
de mînă, și viaţa mea este ca o nimica înaintea Ta. Da, orice 

om este doar o suflare, oricît de bine s'ar ţinea. - Da, omul 
umblă ca o umbră, se frămintă degeaba, strînge la comori, și nu 
știe cine le va lua. Acum, Doamne, ce mai pot nădăjdui eu? 
n Tine îmi este nădejdea Izbăveşte-mă de toate fărădelegile 
mele! Nu mă face de ocara celui nebun! Stau mut, nu deschid 
gura, căci Tu lucrezi. Abate-Ţi loviturile dela mine! "mi iese 
sufletul supt loviturile mînii Tale. Tu pedepsești pe om, și-l 
lovești pentru fărădelegea lui: îi prăpădești, ca molia, ce are 
el mai scump. Da, orice om este doar o suflare.  Ascultă-mi 
rugăciunea, Doamne, și pleacă-Ţi urechea la strigătele mele! 
Nu tăcea în faţa lacrămilor mele! Căci sînt un străin înaintea 
Ta, un pribeag, ca toţi părinţii mei. Abate-Ti privirea dela 
mine, și lasă-mă să răsuflu, pînă nu mă duc și să nu mai fiu! 


(Către mai marele cîntăreţilor. Un psalm al lui David.) 'mi 
pusesem nădejdea în Domnul, și El S'a plecat spre mine, mi-a 
ascultat strigătele. Ma scos din groapa pieirii, din fundul 
mocirlei; mi-a pus picioarele pe stincă, și mi-a întărit pașii. 
Mi-a pus în gură o cîntare nouă, o laudă pentru Dumnezeul 
nostru. Mulţi au văzut lucrul acesta, s'au temut, și s'au în- 
crezut în Domnul. Ferice de omul, care își pune încrederea în 
Domnul, și care nu se îndreaptă spre cei trufași și mincinoși! 
Doamne, Dumnezeule, multe sînt minunile și planurile Tale 
pentru mine: nimeni nu se poate asemăna cu Tine. Aș vrea să 
le vestesc și să le trimbițez, dar numărul lor este prea mare ca 
să le povestesc. Tu nu dorești nici jertfă, nici dar de mincare, 
ci mi-ai străpuns urechile; nu ceri nici ardere de tot, nici jertfă 
de ispășire. Atunci am zis: “lată-mă că vin! -în sulul cărții 
este scris despre mine- vreau să fac voia Ta, Dumnezeule! Și 
Legea Ta este în fundul inimii mele.  Vestesc îndurarea Ta, 
în adunarea cea mare; iată că nu-mi închid buzele. Tu știi 
lucrul acesta, Doamne! Nu ţin în inima mea îndurarea Ta, 
ci vestesc adevărul tău și mîntuirea Ta, și nu ascund bună- 
tatea şi credincioşia Ta în adunarea cea mare. Tu, Doamne, 
nu-mi vei opri îndurările tale; ci bunătatea și credincioșia Ta 
mă vor păzi totdeauna. Căci rele fără număr mă împresoară, 
m'au ajuns pedepsele pentru nelegiuirile mele; și nu le mai 
pot suferi vederea. Sînt mai multe decît perii capului meu, și 

mi se moaie inima. Izbăveşte-mä, Doamne! Vino, Doamne, 
degrabă în ajutorul meu. Să fie rușinaţi și înfruntaţi, toți cei 
ce vor să-mi ia viaţa! Să dea înapoi și să roșească de rușine 
ceice-mi doresc pierzarea! Să rămînă înlemniţi de rușinea lor, 
cei ce-mi zic: “Ha! Ha!” Să se bucure și să se veselească în 
Tine toţi cei ce Te caută! Ceice iubesc mîntuirea Ta să zică 
fără încetare: “Mărit să fie Domnul!” Eu sînt sărac și lipsit, 
dar Domnul Se gîndeşte la mine. Tu ești ajutorul și izbăvitorul 
meu: nu zăbovi, Dumnezeule! 


(Către mai marele cîntăreţilor. Un psalm al lui David.) 
Ferice de cel ce îngrijește de cel sărac! Căci în ziua nenorocirii 
Domnul îl izbăvește; Domnul îl păzeşte și-l ţine în viaţă. El 
este fericit pe pămînt, și nu-l lași la bunul plac al vrăjmașilor 
lui. Domnul îl sprijinește, cînd este pe patul de suferință: 
îi ușurezi durerile în toate boalele lui. Eu zic: “Doamne, 
ai milă de mine! Vindecă-mi sufletul! Căci am păcătuit îm- 
potriva Ta.”  Vrăjmașii mei zic cu răutate despre mine: “Cînd 
va muri? Cînd îi va pieri numele?” Dacă vine cineva să 
mă vadă, vorbește neadevăruri, strînge temeiuri ca să mă vor- 
bească de rău; și cînd pleacă, mă vorbește de rău pe afară. 
Toţi vrăjmașii mei șoptesc între ei împotriva mea, și cred că 
nenorocirea, mea îmi va aduce pieirea. “Este atins rău de tot, 
-zic ei-iată-l culcat, n'are să se mai scoale!” Chiar și acela 
cu care trăiam în pace, în care îmi puneam încrederea și care 
mînca din pînea mea, ridică și el călcîiul împotriva mea. Dar 
Tu, Doamne, ai milă de mine și ridică-mă, ca să le răsplătesc 
cum li se cuvine. Prin aceasta voi cunoaște că mă iubeşti, 
dacă nu mă va birui vrăjmașul meu. Tu m'ai sprijinit, din 
pricina neprihănirii mele, și m'ai așezat pe vecie înaintea Ta. 
Binecuvîntat să fie Domnul, Dumnezeul lui Israel, din vecinicie 
în vecinicie! Amin! Amin! 

(Către mai marele cîntăreţilor. Cântarea fiilor lui Core.) 
Cum dorește un cerb izvoarele de apă, așa Te dorește sufle- 
tul meu pe Tine, Dumnezeule! Sufletul meu însetează după 
Dumnezeu, după Dumnezeul cel viu; cînd mă voi duce și mă 
voi arăta înaintea lui Dumnezeu? Cu lacrămi mă hrănesc zi și 
noapte, cînd mi se zice fără încetare: “Unde este Dumnezeul 

tāu?” Mi-aduc aminte, şi-mi vărs tot focul inimii în mine, 
cînd mă gîndesc cum mergeam înconjurat de multime, și cum 
înaintam în fruntea ei spre Casa lui Dumnezeu, în mijlocul 
strigătelor de bucurie și mulțămire ale unei mulțimi în sărbă- 
toare. Pentruce te miîhnești, suflete, și gemi înlăuntrul meu? 
Nădăjduiește în Dumnezeu, căci iarăș ’l voi lăuda; El este 
mintuirea mea și Dumnezeul meu. "mi este mihnit sufletul în 
mine, Dumnezeule; de aceea la Tine mă gîndesc, din ţara Ior- 
danului, din Hermon, și din muntele Miţear. Un val cheamă 
un alt val, la vuietul căderii apelor Tale; toate talazurile și val- 
urile Tale trec peste mine. Ziua, Domnul îmi dădea îndurarea 
Lui, iar noaptea, cîntam laudele Lui, și înălțam o rugăciune 
Dumnezeului vieţii mele. De aceea, zic lui Dumnezu, Stînca 
mea: “Pentruce mă uiţi? Pentruce trebuie să umblu plin de 
întristare, supt apăsarea vrăjmașului?” Parcă mi se sfărimă 
oasele cu sabia cînd mă batjocoresc vrăjmașii mei, şi-mi zic 
neîncetat: “Unde este Dumnezeul tău?”  Pentruce te mîh- 
nești, suflete, și gemi înlăuntrul meu? Nădăjduiește în Dum- 
nezeu, căci iarăși ’l voi lăuda; El este mîntuirea mea și Dum- 
nezeul meu. 

Fă-mi dreptate, Dumnezeule, apără-mi pricina împotriva 
unui neam nemilos! Izbăvește-mă de oamenii plini de vicleșug 
și de fărădelege! Tu ești Dumnezeul, care mă ocrotește: pen- 
truce mă lepezi? Pentruce trebuie să umblu plin de întristare, 
supt apăsarea vrăjmașului? Trimete lumina și credincioșia 
Ta, ca să mă călăuzească, și să mă ducă la muntele 'Tău cel 
sfînt și la locașurile Tale! Atunci voi merge la altarul lui Dum- 
nezeu, la altarul lui Dumnezeu, care este bucuria și veselia 
mea, și Te voi lăuda cu arfa, Dumnezeule, Dumnezeul meu! 
Pentruce te mihnești, suflete, și gemi înlăuntrul meu? Nădăj- 
duiește în Dumnezeu, căci iarăș 7] voi lăuda: El este mîntuirea 
mea și Dumnezeul meu. 


(Către mai marele cântăreților. Un psalm al fiilor lui Core. 
O cântare.) Dumnezeule, am auzit cu urechile noastre, și 
părinţii noștri ne-au povestit lucrările, pe cari le-ai făcut pe 
vremea, lor, în zilele de odinioară. Cu mîna Ta, ai izgo- 
nit neamuri, ca să-i sădești pe ei, ai lovit popoare, ca să-i 

întinzi pe ei. Căci nu prin sabia lor au pus mîna pe ţară, nu 3 
braţul lor i-a mîntuit, ci dreapta Ta, braţul Tău, lumina Feţei 
Tale, pentrucă îi iubeai. Dumnezeule, Tu ești 'mpăratul meu: 
poruncește izbăvirea lui Iacov! Cu Tine doborim pe vrăjmașii 
noștri, cu Numele Tău zdrobim pe protivnicii noștri. Căci nu 
în arcul meu mă încred, nu sabia mea mă va scăpa; ci Tu 
ne izbăvești de vrăjmașii noștri, și dai de rușine pe cei ce ne 
urăsc. Noi, în fiecare zi, ne lăudăm cu Dumnezeu, și pururea s 
slăvim Numele Tău. -(Oprire). Dar Tu ne lepezi, ne acoperi 9 
de rușine, nu mai ieși cu oștirile noastre; ne faci să dăm dosul 10 
înaintea vrăjmașului, și ceice ne urăsc, ridică prăzi luate dela 
noi. Ne dai ca pe niște oi de mîncat, și ne risipești printre 11 
neamuri. Vinzi pe poporul Tău pe nimic, și nu-l socotești de 12 
mare preţ. Ne faci de ocara vecinilor noștri, de batjocura și 13 
de risul celor ce ne înconjoară. Ne faci de pomină printre nea- 14 
muri, și pricină de clătinare din cap printre popoare.  Ocara 15 
mea, este totdeauna înaintea mea, și rușinea îmi acopere faţa, 
la glasul celui ce mă batjocorește și mă ocărăște, la vederea 16 
vrăjmașului și răzbunătorului. Toate acestea ni se întîmplă, 17 
fără ca noi să Te fi uitat, fără să fi călcat legămintul Tău: da, 18 
inima nu ni s'a abătut, pașii nu ni s'au depărtat de pe cărarea 
Ta, ca să ne zdrobești în locuinţa șacalilor, și să ne acoperi 19 
cu umbra morţii. Dacă am fi uitat Numele Dumnezeului nos- 20 
tru, și ne-am fi întins mînile spre un dumnezeu străin, n'ar 21 
ști Dumnezeu lucrul acesta, El, care cunoaște tainele inimii? 
Dar din pricina Ta sîntem junghiaţi în toate zilele, sîntem priv- 22 
iţi ca niște oi sortite pentru măcelărie. Trezește-Te! Pentruce 23 
dormi, Doamne? Trezește-Te! Nu ne lepăda pe vecie! Pen- 24 
truce "ți ascunzi Faţa? Pentruce uiţi de nenorocirea și apăsarea 
noastră? Căci sufletul ne este doborit în țărină de mîhnire, 25 
trupul nostru este lipit de pămînt. Scoală-Te, ca să ne ajuţi! 26 
Izbăvește-ne, pentru bunătatea Ta! 


XA Du A 


(Către mai marele cîntăreţilor. De cîntat cum se cîntă; 
“Crinii”. Un psalm al fiilor lui Core. O cîntare. O cântare de 
dragoste.) Cuvinte pline de farmec îmi clocotesc în inimă, și 
zic: “Lucrarea mea de laudă este pentru 'mpăratul!” Ca pana 
unui scriitor iscusit să-mi fie limba! Tu ești cel mai frumos 2 

dintre oameni, harul este turnat pe buzele tale: de aceea te-a 
binecuvîntat Dumnezeu pe vecie. Războinic viteaz, încinge-ți 
sabia, -podoaba și slava, da, slava Ta! -Fii biruitor, suie-te în 
carul tău de luptă, apără adevărul, blîndeța și neprihănirea, 
și dreapta ta să strălucească prin isprăvi minunate!  Săgeţile 
tale sînt ascuţite: supt tine vor cădea popoare, și săgețile tale 
vor străpunge inima vrăjmașilor împăratului. Scaunul Tău 
de domnie, Dumnezeule, este vecinic; toiagul de domnie al 
împărăției Tale este un toiag de dreptate. Tu iubești nepri- 
hănirea, și urăști răutatea. De aceea, Dumnezeule, Dumnezeul 
Tău Te-a uns cu un untdelemn de bucurie, mai pe sus decit 
pe tovarășii Tăi de slujbă. Smirna, aloia și casia îți umplu 
de miros plăcut toate veșmintele; în casele tale împărătești 
de fildeș te înveselesc instrumentele cu coarde. Printre prea 
iubitele tale sînt fete de împărați; împărăteasa, mireasa ta, 
stă la dreapta ta, împodobită cu aur de Ofir. Ascultă, fiică, 
vezi și pleacă-ţi urechea; uită pe poporul tău și casa tatălui 
tău! Şi atunci împăratul îţi va pofti frumuseţa. Și fiindcă 
este Domnul tău, adu-i închinăciunile tale. Și fiica Tirului, și 
cele mai bogate din popor vor umbla cu daruri ca să capete 
bunăvoința ta. Fata împăratului este plină de strălucire în- 
lăuntrul casei împărătești; ea poartă o haină ţesută cu aur. 
Este adusă înaintea împăratului, îmbrăcată cu haine cusute la 
gherghef, și urmată de fete, însoţitoarele ei, cari sînt aduse la 
tine. Ele sînt duse în mijlocul bucuriei și veseliei, și intră în 
casa împăratului. Copiii tăi vor lua locul părinților tăi; îi vei 
pune domni în toată ţara. Din neam în neam îţi voi pomeni 
numele: de aceea în veci de veci te vor lăuda popoarele. 


(Către mai marele cântăreților. Un psalm al fiilor lui Core. 
De cîntat pe alamot. O cîntare.) Dumnezeu este adăpostul și 
sprijinul nostru, un ajutor, care nu lipsește niciodată în nevoi. 
De aceea nu ne temem, chiar dacă s'ar zgudui pămîntul, și 
s'ar clătina munţii în inima mărilor. Chiar dacă ar urla și 
ar spumega valurile mării, și s'ar ridica pînă acolo de să se 
cutremure munţii. - Este un rîu, ale cărui izvoare înveselesc 
cetatea lui Dumnezeu, sfintul locaș al locuinţelor Celui Prea 
"nalt. Dumnezeu este în mijlocul ei: ea nu se clatină; Dum- 

nezeu o ajută în revărsatul zorilor.  Neamurile se frămîntă, 
împărăţiile se clatină, dar glasul Lui răsună, și pămîntul se 
topește de groază. Domnul oștirilor este cu noi, Dumnezeul 
lui Iacov este un turn de scăpare pentru noi. - Veniţi și priviţi 
lucrările Domnului, pustiirile, pe cari le-a făcut El pe pămînt. 
El a pus capăt războaielor pînă la marginea pămîntului; El a 
sfărimat arcul, și a rupt sulița, a ars cu foc carăle de război. - 
“Opriţi-vă, și să știți că Eu sînt Dumnezeu: Eu stăpinesc peste 
neamuri, Eu stăpînesc pe pămînt. - Domnul oștirilor este cu 
noi. Dumnezeul lui Iacov este un turn de scăpare pentru noi. 


(Către mai marele cîntăreţilor. Un psalm făcut de fiii lui 
Core.) Bateţi din palme, toate popoarele! "'nălțaţi lui Dum- 
nezeu strigăte de bucurie! Căci Domnul, Cel Prea "nalt, este 
înfricoşat: El este 'mpărat mare peste tot pămîntul. El ne 
supune popoarele, El pune neamurile supt picioarele noastre. 
El ne alege moștenirea, slava lui Iacov, pe care-l iubeşte. - 
Dumnezeu Se suie în mijlocul strigătelor de biruință, Domnul 
înaintează în sunetul trîmbiţei. Cîntați lui Dumnezeu, cîntaţi! 
Cîntaţi 'mpăratul nostru, cîntaţi! Căci Dumnezeu este îm- 
părat peste tot pămîntul: cîntaţi o cântare înțeleaptă! Dum- 
nezeu împărăţește peste neamuri, Dumnezeu şade pe scaunul 
Lui de domnie cel sfint. Domnitorii popoarelor se adună îm- 
preună cu poporul Dumnezeului lui Avraam; căci ale lui Dum- 
nezeu sînt scuturile pămîntului: El este mai înalt și mai pe sus 
de orice. 


(O cîntare. Un psalm al fiilor lui Core.) Mare este Domnul 
și lăudat de toţi, în cetatea Dumnezeului nostru, pe muntele 
Lui cel sfint. Frumoasă înalțime, bucuria întregului pămînt, 
este muntele Sionului; în partea de miazănoapte este cetatea 
Marelui 'mpărat. Dumnezeu, în casele Lui împărătești, este 
cunoscut ca un turn de scăpare. Căci iată că împărații se 
adunaseră: doar au trecut împreună, au privit-o, au înlemnit, 
s'au temut, și au luat-o la fugă. I-a apucat un tremur acolo, 
ca durerea unei femei la facere. Au fost izgoniți de parcă ar fi 
fost luaţi de vintul de răsărit, care sfărîmă corăbiile din Tarsis. 
'ntocmai cum auzisem spunîndu-se, așa am văzut în cetatea 

Domnului oștirilor, în cetatea Dumnezeului nostru: Dumnezeu 
o va face să dăinuiască pe vecie.- Dumnezeule, la bunătatea 
Ta ne gândim, în mijlocul Templului Tău! Ca și Numele Tău, 
Dumnezeule, și lauda Ta răsună pînă la marginile pămîntului; 
dreapta Ta este plină de îndurare. Se bucură muntele Sionu- 
lui, și se veselesc fiicele lui Iuda de judecăţile Tale. Străbateţi 
Sionul, și ocoliți-l, număraţi-i turnurile, priviţi-i întăritura, și 
cercetaţi-i palatele, ca să povestiţi celor ce vor veni după ei. 
lată, Dumnezeul acesta este Dumnezeul nostru în veci de veci; 
El va fi călăuza noastră pînă la moarte. 


(Către mai marele cântăreților. Un psalm al fiilor lui Core.) 
Ascultaţi lucrul acesta, toate popoarele, luaţi aminte, toți 
locuitorii lumii: mici și mari, bogaţi și săraci! Gura mea 
va vorbi cuvinte înțelepte, și inima mea are gînduri pline de 
judecată. Eu îmi plec urechea la pildele care îmi sînt însu- 
flate, îmi încep cîntarea în sunetul arfei. Pentru ce să mă tem 
în zilele nenorocirii, cînd mă înconjoară nelegiuirea protivni- 
cilor mei? Ei se încred în avuţiile lor, și se fălesc cu bogăţia 
lor cea mare. Dar nu pot să se răscumpere unul pe altul, nici 
să dea lui Dumnezeu prețul răscumpărării.  Răscumpărarea 
sufletului lor este așa de scumpă, că nu se va face niciodată. 
Nu vor trăi pe vecie, nu pot să nu vadă mormîntul. Da, îl 
vor vedea: căci înțelepţii mor, nebunul și prostul deopotrivă 
pier, și lasă altora avuţiile lor. Ei își închipuiesc că vecinice 
le vor fi casele, că locuinţele lor vor dăinui din veac în veac, ei, 
cari dau numele lor la ţări întregi. Dar omul pus în cinste nu 
dăinuiește, ci este ca dobitoacele cari se taie. Iată ce soartă 
au ei, cei plini de atîta încredere, precum și cei ce îi urmează, 
cărora le plac cuvintele lor. - Sînt duși ca o turmă în locuința 
morților, îi paște moartea, și în curînd oamenii fără prihană 
îi calcă în picioare: li se duce frumuseţa, și locuinţa morților 
le este locașul. Dar mie Dumnezeu îmi va scăpa sufletul din 
locuința morților, căci mă va lua supt ocrotirea Lui. - Nu te 
teme cînd se îmbogățește cineva, și cînd i se înmulțesc vistieri- 
ile casei; căci nu ia nimic cu el cînd moare: vistieriile lui nu 
se pogoară după el. Să se tot creadă omul fericit în viaţă, să 
se tot laude cu bucuriile pe cari și le face, căci tot în locuinţa 

părinților săi va merge, și nu va mai vedea lumina niciodată. 

Omul pus în cinste, şi fără pricepere, este ca dobitoacele pe 20 
> 9 

cari le tai. 


(Un psalm al lui Asaf.) Dumnezeu, da, Dumnezeu, Dom- [50] 
nul, vorbește, și cheamă pămîntul, dela răsăritul soarelui pînă 
la asfinţitul lui. Din Sion, care este întruparea frumuseţei 2 
desăvîrșite, de acolo strălucește Dumnezeu. Dumnezeul nos- 3 
tru vine și nu tace. 'naintea Lui merge un foc mistuitor, și 
împrejurul Lui o furtună puternică. El strigă spre ceruri 4 
sus, și spre pămînt, ca să judece pe poporul Său:  “Stringeţi- 
Mi pe credincioșii Mei, care au făcut legămînt cu Mine prin 
jertfă!” - Atunci cerurile vor vesti dreptatea Lui, căci Dum- 6 
nezeu este cel ce judecă. - Ascultă, poporul Meu, și voi vorbi; 7 
ascultă, Israele, și te voi înștiința. Eu sînt Dumnezeu, Dum- 
nezeul tău. Nu pentru jertfele tale te mustru: căci arderile 
tale de tot sînt necurmat înaintea Mea. Nu voi lua tauri din 
casa ta, nici ţapi din staulele tale. Căci ale Mele sînt toate 10 
dobitoacele pădurilor, toate fiarele munţilor cu miile lor. Eu 11 
cunosc toate păsările de pe munţi, și tot ce se mișcă pe cîmp 
este al Meu. Dacă Mi-ar fi foame, nu ţi-aș spune ţie, căci a 12 
mea este lumea și tot ce cuprinde ea. Oare mănînc Eu carnea 13 
taurilor? Oare beau Eu sîngele ţapilor? Adu ca jertfă lui 14 
Dumnezeu mulțămiri, și împlinește-ţi juruinţele făcute Celui 
Prea "nalt. Cheamă-Mă în ziua necazului, și Eu te voi izbăvi, 15 
iar tu Mă vei proslăvi! Dumnezeu zice însă celui rău: “Ce 16 
tot înșiri tu legile Mele, și ai în gură legămîntul Meu, cînd tu 17 
urăști mustrările, și arunci cuvintele Mele înapoia ta? Dacă 18 
vezi un hoţ, te unești cu el, și te însoţești cu preacurvarii. Dai 19 
drumul gurii la rău, și limba ta urzește vicleșuguri. Stai și 20 
vorbești împotriva fratelui tău, clevetești pe fiul mamei tale. 
lată, ce ai făcut, și Eu am tăcut. Ti-ai închipuit că Eu sînt ca 21 
tine. Dar te voi mustra, și îţi voi pune totul supt ochi! Luaţi 22 
seama dar, voi cari uitaţi pe Dumnezeu, ca nu cumva să vă 
sfășii, și să nu fie nimeni să vă scape. Cine aduce mulțămiri, 23 
ca jertfă, acela Mă proslăvește, și celui ce veghează asupra căii 
lui, aceluia îi voi arăta mîntuirea lui Dumnezeu. 


(Către mai marele cîntăreţilor. Un psalm al lui David. Fă- [Bi] 

cut cînd a venit la el proorocul Natan, după ce intrase David 
la Bat-Şeba.) Ai milă de mine, Dumnezeule, în bunătatea 
Ta! După îndurarea Ta cea mare, șterge fărădelegile mele! 
Spală-mă cu desăvîrșire de nelegiuirea mea, și curăţește-mă, de 
păcatul meu! Căci îmi cunosc bine fărădelegile, și păcatul 
meu stă necurmat înaintea mea. "mpotriva Ta, numai îm- 
potriva Ta, am păcătuit și am făcut ce este rău înaintea Ta; 
așa că vei fi drept în hotărîrea Ta, și fără vină în judecata Ta. 
lată, că sînt născut în nelegiuire, și în păcat m'a zămislit mama 
mea. Dar Tu ceri ca adevărul să fie în adincul inimii: fă dar 
să pătrundă înțelepciunea înlăuntrul meu!  Curăţeşte-mă cu 
isop, și voi fi curat; spală-mă, și voi fi mai alb decît zăpada. 
Fă-mă să aud veselie și bucurie, și oasele, pe cari le-ai zdrobit 
Tu, se vor bucura.  'ntoarce-Ti privirea dela păcatele mele, 
șterge toate nelegiuirile mele!  Zidește în mine o inimă cu- 
rată, Dumnezeule, pune în mine un duh nou și statornic! Nu 
mă lepăda dela Faţa Ta, și nu lua dela mine Duhul Tău cel 
Sfint. Dă-mi iarăș bucuria mîntuirii Tale, și sprijinește-mă, cu 
un duh de bunăvoință! Atunci voi învăţa căile Tale pe ceice 
le calcă, şi păcătoşii se vor întoarce la Tine. Dumnezeule, 
Dumnezeul mîntuirii mele! Izbăveşte-mă de vina sîngelui văr- 
sat, și limba mea va lăuda îndurarea Ta. Doamne, deschide- 
mi buzele, și gura mea va vesti lauda Ta. Dacă ai fi voit 
jertfe, Ti-aş fi adus: dar Tie nu-Ti plac arderile de tot. Jert- 
fele plăcute lui Dumnezeu sînt un duh zdrobit: Dumnezeule, 
Tu nu dispreţuiești o inimă zdrobită și mihnită. "n îndurarea 
Ta, varsă-Ţi binefacerile asupra Sionului, și zidește zidurile 
Ierusalimului! Atunci vei primi jertfe neprihănite, arderi de 
tot și jertfe întregi; atunci se vor aduce pe altarul Tău viței. 


(Către mai marele cântăreților. O cîntare a lui David. Fä- 
cută cu prilejul celor spuse de Doeg, Edomitul, lui Saul, cînd 
zicea: “David s'a dus în casa lui Ahimelec.”) Pentruce te 
fălești cu răutatea ta, asupritorule? Bunătatea lui Dumnezeu 
ţine în veci. Limba ta nu născocește decît răutate, ca un brici 
ascuţit, viclean ce ești! Tu iubeşti mai degrabă răul decît 
binele, mai degrabă minciuna decît adevărul. - Tu iubeşti 
numai cuvinte nimicitoare, limbă înșelătoare! De aceea și 

Dumnezeu te va doborî pe vecie, te va apuca şi te va ridica 
din cortul tău, și te va desrădăcina din pămîntul celor vii. - 
Cei fără prihană vor vedea, lucrul acesta, se vor teme, și vor 
ride de el, zicînd: “lată omul, care nu lua ca ocrotitor pe 
Dumnezeu, ci se încredea în bogăţiile lui cele mari, și se bizuia 
pe răutatea lui.” Dar eu sînt în Casa lui Dumnezeu ca un 
măslin verde, mă încred în bunătatea lui Dumnezeu, în veci 
de veci. Te voi lăuda totdeauna, pentrucă ai lucrat; și, în fața 
copiilor Tăi, voi nădăjdui în Numele Tău, căci este binevoitor. 

(Către mai marele cîntăreţilor. De cîntat pe flaut. O cântare 
a lui David.) Nebunul zice în inima lui: “Nu este Dumnezeu!” 
S'au stricat oamenii, au săvirșit fărădelegi urite, nu este nici 
unul care să facă binele. Dumnezeu Se uită dela înălțimea 
cerurilor peste fiii oamenilor, ca să vadă dacă este cineva care 
să fie priceput, și să caute pe Dumnezeu. Dar toți s'au rătăcit, 
toţi s'au stricat; nu este niciunul care să facă binele, niciunul 
măcar. “Şi-au perdut oare mintea ceice săvirșesc nelegiuirea, 
de mănîncă pe poporul Meu, cum mănîncă pîinea, și nu cheamă 
pe Dumnezeu?” Atunci vor tremura de spaimă, fără să fie 
vreo pricină de spaimă; Dumnezeu va risipi oasele celor ce 
tăbărăsc împotriva ta, îi vei face de rușine, căci Dumnezeu i-a 
lepădat. O! cine va face să pornească din Sion izbăvirea lui 
Israel? Cînd va aduce Dumnezeu înapoi pe prinșii de război 
ai poporului Său, Iacov se va veseli, și Israel se va bucura. 


(Către mai marele cântăreților. De cîntat cu instrumente 
cu coarde. O cîntare a lui David. Făcută cînd au venit Zifiții 
să spună lui Saul: “Știţi că David şade ascuns printre noi?” ) 
Scapă-mă, Dumnezeule, prin Numele Tău, și fă-mi dreptate, 
prin puterea Ta?  Ascultă-mi rugăciunea, Dumnezeule, ia 
aminte la cuvintele gurii mele. Căci niște străini s'au scu- 
lat împotriva mea, niște oameni asupritori vor să-mi ia viața; 
ei nu se gîndesc la Dumnezeu. Da, Dumnezeu este ajutorul 
meu, Domnul este sprijinul sufletului meu! Răul se va în- 
toarce asupra protivnicilor mei; nimicește-i în credincioșia Ta! 
Atunci ţi voi aduce jertfe de bună voie, voi lăuda Numele Tău, 
Doamne, căci este binevoitor; căci El mă izbăveșşte din toate 
necazurile, și cu ochii mei îmi văd împlinită dorința privitoare 


15 


16 


17 


18 


19 


20 
21 


22 
23 


55. 1-23 PSALMI 850 


la vrăjmașii mei. 


(Către mai marele cântăreților. De cîntat pe instrumente 
cu coarde. O cîntare a lui David.) Ia aminte, Dumnezeule, la 
rugăciunea, mea, și nu Te ascunde de cererile mele! Ascultă- 
mă, și răspunde-mi! Rătăcesc încoace și încolo, și mă frămînt, 
din pricina zarvei vrăjmașului și din pricina apăsării celui rău. 
Căci ei aruncă nenorocirea peste mine, și mă urmăresc cu 
minie. "mi tremură inima în mine, și mă cuprinde spaima 
morții, mă apucă frica și groaza, și mă iau fiorii. Eu zic: 
“O, dacă aș avea aripile porumbelului, aș sbura, și aș găsi un- 
deva odihnă!” Da, aș fugi departe de tot, și m'aș duce să 
locuiesc în pustie. -(Oprire). Aș fugi în grabă la un adăpost 
de vîntul acesta năpraznic și de furtuna aceasta. Nimicește-i, 
Doamne, împarte-le limbile, căci în cetate văd silă și certuri; 
zi și noapte ei îi dau ocol pe ziduri: nelegiuirea și răutatea sînt 
în sînul ei; răutatea este în mijlocul ei, și vicleșugul și înșelăto- 
ria nu lipsesc din pieţele ei. Nu un vrăjmaș mă batjocorește, 
căci aș suferi: nu protivnicul meu se ridică împotriva mea, căci 
m'aș ascunde dinaintea lui. Ci tu, pe care te socoteam una cu 
mine, tu, frate de cruce și prieten cu mine! Noi, cari trăiam 
împreună într'o plăcută prietenie, și ne duceam împreună cu 
mulțimea în Casa lui Dumnezeu! Sä vină moartea peste ei, 
și să se pogoare de vii în locuința morţilor! Căci răutatea este 
în locuinţa lor, în inima lor. Dar eu strig către Dumnezeu, 
și Domnul mă va scăpa. Seara, dimineaţa, și la amiază, of- 
tez și gem, și El va auzi glasul meu. Mă va scăpa din lupta 
care se dă împotriva mea, și-mi va aduce pacea, căci mulți 
mai sînt împotriva mea! Dumnezeu va auzi, și-i va smeri, El, 
care, din vecinicie, stă pe scaunul Lui de domnie. -(Oprire). 
Căci în ei nu este nicio nădejde de schimbare, și nu se tem 
de Dumnezeu. Ei pun mîna pe cei ce trăiau în pace cu ei, 
și își calcă legămîntul. Gura lor este dulce ca smintina, dar 
în inimă poartă războiul: cuvintele lor sînt mai alunecoase 
decît untdelemnul, dar cînd ies ele din gură, sînt niște săbii. 
'ncredințează-ţi soarta în mina Domnului, și El te va sprijini. 
El nu va lăsa niciodată să se clatine cel neprihănit. Şi Tu, 
Dumnezeule, îi vei pogori în fundul gropii. Oamenii setoși de 

sînge și de înșelăciune, nu vor ajunge nici jumătate din zilele 
lor. Eu însă mă încred în Tine! 

(Către mai marele cântăreților. Se cîntă ca “Porumbel din 
stejari depărtaţi”. O cîntare de laudă a lui David. Făcută cînd 
l-au prins Filistenii la Gat.) Ai milă de mine, Dumnezeule! 
Căci niște oameni mă hărţuiesc. Toată ziua îmi fac război și 
mă chinuiesc. Toată ziua mă hărțuiesc protivnicii mei; sînt 
mulți, și se războiesc cu mine ca niște trufași. Orideciteori mă 
tem, eu mă încred în Tine. Eu mă voi lăuda cu Dumnezeu, 
cu Cuvintul Lui. Mă încred în Dumnezeu, și nu mă tem de 
nimic: ce pot să-mi facă niște oameni? 'ntr'una ei îmi ating 
drepturile, și nau decit gînduri rele faţă de mine.  Uneltesc, 
pîndesc și îmi urmăresc pașii, pentru că vor să-mi ia viaţa. Ei 
trag nădejde să scape prin nelegiuirea lor: doboară popoarele, 
Dumnezeule, în miînia Ta! Tu numeri pașii vieţii mele de 
pribeag; pune-mi lacrămile în burduful Tău: nu sînt ele scrise 
în cartea Ta?  Vrăjmașii mei dau înapoi, în ziua cînd Te 
strig: știu că Dumnezeu este de partea mea. Eu mă voi 
lăuda cu Dumnezeu, cu Cuvîntul Lui, da, mă voi lăuda cu 
Domnul, cu Cuvîntul Lui. Mă încred în Dumnezeu, și nu mă 
tem de nimic: Ce pot să-mi facă niște oameni? Dumnezeule, 
trebuie să împlinesc juruinţele pe cari Ti le-am făcut; “ţi voi 
aduce jertfe de mulțămire. Căci mi-ai izbăvit sufletul dela 
moarte, mi-ai ferit picioarele de cădere, ca să umblu înaintea 
lui Dumnezeu, în lumina celor vii. 


(Către mai marele cîntăreţilor. “Nu nimici”. O cântare de 
laudă a lui David. Făcută cînd a fugit în peșteră, urmărit 
de Saul.) Ai milă de mine, Dumnezeule, ai milă de mine! 
Căci în Tine mi se încrede sufletul; la umbra aripilor Tale 
caut un loc de scăpare, pînă vor trece nenorocirile. Eu strig 
către Dumnezeu, către Cel Prea "nalt, către Dumnezeu, care 
lucrează pentru mine. El îmi va trimete izbăvire din cer, 
în timp ce prigonitorul meu îmi aruncă ocări. (Oprire). Da, 
Dumnezeu 'și va trimete bunătatea și credincioșia. Sufletul 
meu este între niște lei: stau culcat în mijlocul unor oameni 
cari varsă flacări, în mijlocul unor oameni ai căror dinţi sînt 
sulițe și săgeți, și a căror limbă este o sabie ascuţită. "nalţă- 

Te peste ceruri, Dumnezeule, peste tot pămîntul să se întindă 
slava Ta! Ei întinseseră un laț supt pașii mei; sufletul mi 
se încovoia, şi-mi săpaseră o groapă înainte: Dar au căzut 
ei în ea. - Inima mea este tare, Dumnezeule, inima mea 
este tare; voi cînta, da, și voi suna din instrumentele mele. 
Trezește-te, suflete! Treziţi-vă, alăută și arfă! Mă voi trezi 
în zori de zi. Te voi lăuda printre popoare, Doamne! Te 
voi cînta printre neamuri. Căci bunătatea Ta ajunge pînă la 
ceruri, și credincioșia Ta pînă la nori. "'nalţă-Te peste ceruri, 
Dumnezeule, peste tot pămîntul să se întindă slava Ta! 


(Către mai marele cântăreților. “Nu nimici”. O cântare de 
laudă a lui David.) Oare, tăcînd, faceţi voi dreptate? Oare 
așa judecaţi voi fără părtinire, fiii oamenilor? Dimpotrivă! 
în inimă, săvirșiți nelegiuiri; în ţară, puneţi în cumpănă sil- 
nicia miînilor voastre. Cei răi sînt stricaţi încă din pîntecele 
mamei lor, mincinoșii se rătăcesc odată cu ieșirea din pîntecele 
mamei lor. Au o otravă ca otrava unui șarpe, ca otrava unei 
aspide surzi, care își astupă urechea, care n'aude glasul vrăji- 
torilor, glasul fermecătorului celui mai iscusit. Dumnezeule, 
zdrobește-le dinţii din gură! Smulge, Doamne, măselele aces- 
tor pui de lei! Sä se risipească întocmai ca niște ape cari se 
scurg! Săgeţile, pe cari le-aruncă ei, să fie niște săgeți tocite! 
Să piară, ca un melc, care se topește umblind; să nu vadă 
soarele, ca stîrpitura unei femei! "nainte ca oalele voastre să 
simtă focul de spin verde sau uscat, îl va lua vîrtejul. Cel 
fără prihană se va bucura la vederea răzbunării; își va scălda 
picioarele în sîngele celor răi. Și atunci oamenii vor zice: “Da, 
este o răsplată pentru cel fără prihană! Da, este un Dumnezeu 
care judecă pe pămînt!” 

(Către mai marele cântăreților. “Nu nimici.” O cântare 
de laudă a lui David. Făcută cînd a trimes Saul să-i îm- 
presoare casa, ca să-l omoare.) Dumnezeule, scapă-mă de 
vrăjmașii mei, ocrotește-mă de protivnicii mei!  Scapă-mă 
de răufăcători, izbăvește-mă de oamenii setoși de sînge! Căci 
iată-i că stau la pîndă să-mi ia viaţa; niște oameni porniţi 
la rău urzesc lucruri rele împotriva mea, fără să fiu vinovat, 
fără să fi păcătuit, Doamne! Cu toată nevinovăția mea, ei 

aleargă, se pregătesc: trezește-Te, ieși inaintea mea, și privește! 
Doamne, Dumnezeul oștirilor, Dumnezeul lui Israel, scoală- 
Te, ca să pedepsești toate neamurile! N'avea milă de niciunul 
din acești vînzători nelegiuiţi. -(Oprire). Se întorc în fiecare 
seară, urlă ca niște cîni, și dau ocol cetăţii. Da, din gura lor 
țișnește răul, pe buzele lor sînt săbii; căci zic: “Cine aude?” 
Dar Tu, Doamne, rîzi de ei, Tu "ţi baţi joc de toate neamurile. 
Oricare le-ar fi puterea, eu în Tine nădăjduiesc, căci Dum- 
nezeu este scăparea mea. Dumnezeul meu, în bunătatea Lui, 
îmi iese înainte, Dumnezeu mă face să-mi văd împlinită dor- 
ința față de cei ce mă prigonesc. Nu-i ucide, ca să nu uite 
lucrul acesta poporul meu, ci fă-i să pribegească, prin puterea 
Ta, și doboară-i, Doamne, Scutul nostru! Gura lor păcătu- 
iește la fiecare vorbă, care le iese de pe buze: să se prindă 
în însăș mîndria lor, căci nu spun decît blesteme și minciuni: 
Nimicește-i, în mînia Ta, prăpădește-i, ca să nu mai fie! Fă-i să 
știe că împărăţește Dumnezeu peste Iacov, pînă la marginile 
pămîntului. - Se întorc în fiecare seară, urlă ca niște cîni, 
și dau ocol cetăţii.  Umblă încoace și încolo după hrană, și 
petrec noaptea ne sătui. Dar eu voi cînta puterea Ta; dis- 
dedimineaţă, voi lăuda bunătatea Ta. Căci Tu ești un turn 
de scăpare pentru mine, un loc de adăpost în ziua necazului 
meu. O, Tăria mea! pe Tine Te voi lăuda, căci Dumnezeu, 
Dumnezeul meu cel prea bun, este turnul meu de scăpare. 


(Către mai marele cîntăreților. Se cîntă ca și “Crinul mär- 
turiei”. O cîntare de laudă a lui David, spre învăţătură. Fă- 
cută cînd purta război cu Sirienii din Mesopotamia și cu Sirienii 
din 'Toba și cînd s'a întors Ioab și a bătut în Valea Sării 
douăsprezece mii de Edomiţi.) Dumnezeule, ne-ai lepădat, ne- 
ai împrăștiat, și Te-ai mîniat: ridică-ne iarăș! Ai cutremurat 
pămîntul, l-ai despicat; drege-i spărturile, căci se clatină! Ai 
făcut pe poporul Tău să treacă prin lucruri grele, ne-ai adă- 
pat cu un vin de amorţire. Ai dat celorce se tem de Tine un 
steag, ca să-l înalțe spre biruința adevărului. - Pentruca prea 
iubiții Tăi să fie izbăviţi, scapă-ne prin dreapta Ta, și ascultă- 
ne! Dumnezeu a zis în sfințenia Lui: “Voi ieși biruitor, voi 
împărți Sihemul, și voi măsura valea Sucot. Al Meu este 

Galaadul, al Meu este Manase; Efraim este tăria capului Meu, 
iar Iuda, toiagul Meu de cîrmuire: Moab este ligheanul în 
care Mă spăl: peste Edom "mi arunc încăltămintea: țara Filis- 
tenilor strigă de bucurie din pricina Mea!” - Cine mà va duce 
în cetatea întărită? Cine mă va duce la Edom? Oare nu Tu, 
Dumnezeule, care ne-ai lepădat, și nu mai ieși, Dumnezeule, 
cu oștirile noastre?  Dă-ne ajutor, ca să scăpăm din necaz! 
Căci ajutorul omului este zădarnic. Cu Dumnezeu vom face 
isprăvi mari, și El va zdrobi pe vrăjmașii noștri. 

(Către mai marele cântăreților. De cîntat pe instrumente 
cu coarde. Un psalm al lui David.) Ascultă, Dumnezeule, 
strigătele mele, ia aminte la rugăciunea mea! Dela capătul 
pămîntului strig către Tine cu inima mihnită, și zic: “Du-mă 
pe stînca pe care n'o pot ajunge, căci este prea înaltă pentru 
mine! Căci Tu ești un adăpost pentru mine, un turn tare 
împotriva vrăjmașului. Aş vrea să locuiesc pe vecie în cortul 
Tău: să alerg la adăpostul aripilor Tale. - Căci Tu, Dum- 
nezeule, îmi asculți juruințele, Tu îmi dai moștenirea celorce 
se tem de Numele Tău. Tu adaugi zile la zilele împăratului: 
lungească-i-se anii pe vecie! "n veci să rămînă el pe scaunul 
de domnie, înaintea lui Dumnezeu! Fă ca bunătatea și cred- 
incioșia Ta să vegheze asupra lui! Atunci voi cînta neîncetat 
Numele Tău, și zi de zi îmi voi împlini juruințele. 


(Către mai marele cîntăreţilor. După ledutun. Un psalm 
al lui David.) Da, numai în Dumnezeu mi se încrede sufle- 
tul; dela El îmi vine ajutorul. Da, El este Stinca și Ajutorul 
meu, Turnul meu de scăpare; nicidecum nu mă voi clătina. 
Pînă cînd vă veţi năpusti asupra unui om, pînă cînd veţi căuta 
cu toţii să-l doboriţi ca pe un zid gata să cadă, ca pe un gard 
gata să se surpe? Da, ei pun la cale să-l doboare din înălțimea 
lui: le place minciuna; cu gura binecuvintează, dar cu inima 
blastămă. - Da, suflete, încrede-te în Dumnezeu, căci dela El 
îmi vine nădejdea. Da, El este Stînca și Ajutorul meu, Turnul 
meu de scăpare: nicidecum nu mă voi clătina. Pe Dumnezeu 
se întemeiază ajutorul și slava mea; în Dumnezeu este stinca 
puterii mele, locul meu de adăpost. Popoare, în orice vreme, 
încredeţi-vă în El, vărsaţi-vă inimile înaintea Lui! Dumnezeu 

este adăpostul nostru. - Da, o nimica sînt fiii omului! Min- 
ciună sînt fiii oamenilor! Puși în cumpănă toţi la olaltă, ar fi 
mai ușori decît o suflare Nu vă încredeți în asuprire, și nu vă 
puneţi nădejdea zădarnică în răpire; cînd cresc bogăţiile, nu 
vă lipiţi inima de ele. Odată a vorbit Dumnezeu, de două ori 
am auzit că “Puterea este a lui Dumnezu.” A Ta, Doamne, 
este și bunătatea, căci Tu răsplătești fiecăruia după faptele lui. 


(Un psalm al lui David. Făcut cînd era în pustia lui Iuda.) 
Dumnezeule, Tu ești Dumnezeul meu, pe Tine Te caut! 'mi 
însetează sufletul după Tine, îmi tinjește trupul după Tine, 
într'un pămînt sec, uscat și fără apă. Așa Te privesc eu în 
locașul cel sfint, ca să-Ţi văd puterea și slava. Fiindcă bună- 
tatea Ta prețuiește mai mult decît viața, de aceea buzele mele 
cîntă laudele Tale. Te voi binecuvîinta dar toată viața mea, 
și în Numele Tău îmi voi ridica mîinile. Mi se satură su- 
fletul ca de niște bucate grase și miezoase, și gura mea Te 
laudă cu strigăte de bucurie pe buze, cînd mi-aduc aminte de 
Tine în așternutul meu, și cînd mă gîndesc la Tine în timpul 
priveghiurilor nopţii. Căci Tu ești ajutorul meu, și sînt plin 
de veselie la umbra aripilor Tale. Sufletul meu este lipit de 
Tine; dreapta Ta mă sprijinește. Dar cei ce caută să-mi ia 
viața, se vor duce în adîncimile pămîntului; vor fi dați pradă 
săbiei, vor fi prada șacalilor. Dar împăratul se va bucura în 
Dumnezeu; oricine jură pe El se va făli, căci va astupa gura 
mincinoșilor. 


(Către mai marele cîntăreţilor. Un psalm al lui David.) 
Ascultă-mi glasul, Dumnezeule, cînd gem! Ocrotește-mi vi- 
aţa împotriva vrajmașului de care mă tem!  Păzește-mă de 
uneltirile celor răi, de ceata gălăgioasă a oamenilor nelegiuiţi! 
Ei își ascut limba ca o sabie, își aruncă vorbele lor amare, 
ca niște săgeți, ca să tragă în ascuns asupra celui nevinovat: 
trag asupra lui pe neașteptate, fără nici o frică. Ei se îmbăr- 
bătează în răutatea lor: se sfătuiesc împreună ca să întindă 
curse, și zic: “Cine ne va vedea? Pun la cale nelegiuiri, și zic: 
“Iată-ne gata, planul este făcut!” O prăpastie este lăuntrul 
și inima fiecăruia! Dar Dumnezeu aruncă săgeți împotriva 
lor: deodată iată-i loviți. Limba lor le-a pricinuit căderea; și 

toţi cei ce-i văd, clatină din cap. Toți oamenii sînt cuprinși 
de frică, și mărturisesc: “lată ce a făcut Dumnezeu,” și re- 
cunosc că aceasta este lucrarea Lui! Cel neprihănit se bucură 
în Domnul și în El își caută scăparea; toţi cei cu inima fără 
prihană se laudă că sînt fericiţi. 

(Către mai marele cîntăreţilor. Un psalm al lui David. O 
cîntare.) Cu încredere, Dumnezeule, vei fi lăudat în Sion, 
și împlinite vor fi juruinţele cari Ti-au fost făcute. Tu as- 
culți rugăciunea, de aceea toţi oamenii vor veni la Tine. Mă 
copleșesc nelegiuirile: dar Tu vei ierta fărădelegile noastre. 
Ferice de cel pe care-l alegi Tu, și pe care-l primești înain- 
tea Ta, ca să locuiască în curțile Tale! Ne vom sătura de 
binecuvîntarea Casei Tale, de sfințenia Templului Tău. ’n 
bunătatea Ta, Tu ne asculţi prin minuni, Dumnezeul mîntuirii 
noastre, nădejdea tuturor marginilor îndepărtate ale pămîn- 
tului și mării! El întărește munţii prin tăria Lui, și este 
încins cu putere. El potolește urletul mărilor, urletul val- 
urilor lor, și zarva popoarelor.  Ceice locuiesc la marginile 
lumii se înspăimîntă de minunile Tale: Tu umpli de veselie 
răsăritul și apusul îndepărtat. Tu cercetezi pămîntul și-i dai 
belșug, îl umpli de bogății, și de rîuri dumnezeiești, pline cu 
apa. Tu le dai grîu, pe care iată cum îl faci să rodească: îi 
uzi brazdele, îi sfărîmi bulgării, îl moi cu ploaia, și-i binecu- 
vintezi răsadul.  "ncununezi anul cu bunătăţile Tale, și pașii 
Tăi varsă belșugul. Cîmpiile pustiei sînt adăpate, și dealurile 
sînt încinse cu veselie.  Pășunile se acopăr de oi, și văile se 
îmbracă, cu grîu: toate strigă de bucurie și cîntă. 


(Către mai marele cîntăreţior. O cîntare. Un psalm.) 'nălțaţi 
lui Dumnezeu strigăte de bucurie, toţi locuitorii pămîntului. 
Cintaţi slavă Numelui Său, măriţi slava Lui prin laudele voas- 
tre.  Ziceţi lui Dumnezeu: “Cît de întfricoșate sînt lucrările 
Tale! Din pricina mărimii puterii Tale, vrăjmașii Tăi Te lin- 
gușesc. Tot pămîntul se închină înaintea Ta, și cîntă în cin- 
stea Ta, cîntă Numele Tău. - Veniți și priviţi lucrările lui 
Dumnezeu! Ce înfricoșat este EI, cînd lucrează asupra fiilor 
oamenilor! El a prefăcut marea în pămînt uscat, și rîul a fost 
trecut cu piciorul: atunci ne-am bucurat în El. El stăpinește 

pe vecie, prin puterea Lui. Ochii Lui urmăresc pe neamuri, ca 
cei răsvrătiţi să nu se mai scoale împotriva Lui! - Binecuvîn- 
taţi, popoare, pe Dumnezeul nostru! Faceţi să răsune lauda 
Lui! El ne-a păstrat sufletul cu viaţă, și n'a îngăduit să ni 
se clatine piciorul. Căci Tu ne-ai încercat, Dumnezeule, ne-ai 
trecut prin cuptorul cu foc, ca argintul.  Ne-ai adus în laţ, 
și ne-ai pus o grea povară pe coapse. Ai lăsat pe oameni să 
încalece pe capetele noastre, am trecut prin foc și prin apă: 
dar Tu ne-ai scos și ne-ai dat belșug. De aceea, voi merge 
în Casa Ta cu arderi de tot, îmi voi împlini juruinţele făcute 
Tie, juruinţe, cari mi-au ieșit de pe buze, pe cari mi le-a rostit 
gura cînd eram la strîmtoare. "ţi voi aduce oi grase, ca ardere 
de tot, cu grăsimea berbecilor, voi jertfi oi împreună cu tapi. 
-(Oprire).  Veniţi de ascultați, toţi cei ce vă temeţi de Dum- 
nezeu, și voi istorisi cei a făcut El sufletului meu. Am strigat 
către El cu gura mea, și îndată lauda a fost pe limba mea. 
Dacă aș fi cugetat lucruri nelegiuite în inima mea, nu m'ar fi 
ascultat Domnul. Dar Dumnezeu m'a ascultat, a luat aminte 
la glasul rugăciunii mele.  Binecuvîntat să fie Dumnezeu, care 
nu mi-a lepădat rugăciunea, și nu mi-a îndepărtat bunătatea 
Lui! 

(Către mai marele cîntăreţilor. De cîntat pe instrumente cu 
coarde. Un psalm. O cîntare.) Dumnezeu să aibă milă de noi 
și să ne binecuvinteze, să facă să lumineze peste noi Faţa Lui, 
- ca să se cunoască pe pămînt calea Ta, și printre toate nea- 
murile mîntuirea Ta! Te laudă, popoarele, Dumnezeule, toate 
popoarele Te laudă. Se bucură neamurile și se veselesc; căci 
Tu judeci popoarele cu nepărtinire, și povăţuiești neamurile pe 
pămînt. - Te laudă, popoarele, Dumnezeule, toate popoarele 
Te laudă.  Pămîntul își dă roadele; Dumnezeu, Dumnezeul 
nostru, ne binecuvintează, Dumnezeu ne binecuvintează, și 
toate marginile pămîntului se tem de El. 


(Către mai marele cîntăreţilor. Un psalm al lui David. O 
cîntare.) Dumnezeu Se scoală, vrăjmașii Lui se risipesc, și 
protivnicii Lui fug dinaintea Feţei Lui. Cum se risipește fu- 
mul, așa-i risipești Tu; cum se topește ceara la foc, așa pier 
cei răi dinaintea lui Dumnezeu. Dar cei neprihăniţi se bu- 

cură, saltă de bucurie înaintea lui Dumnezeu, și nu mai pot 
de veselie. Cîntaţi lui Dumnezeu, lăudaţi Numele Lui! Faceţi 
drum Celui ce înaintează prin cîmpii. Domnul este Numele 
Lui: bucuraţi-vă înaintea Lui! El este Tatăl orfanilor, Apără- 
torul văduvelor, El, Dumnezeu, care locuiește în locașul Lui 
cel sfint. Dumnezeu dă o familie celor părăsiţi, El izbăveşte 
pe prinșii de război și-i face fericiţi; numai cei răsvrătiți locui- 
esc în locuri uscate. Dumnezeule, cînd ai ieșit Tu în fruntea 
poporului, și cînd mergeai în pustie, - s'a cutremurat pămîn- 
tul, s'au topit cerurile, dinaintea lui Dumnezeu, s'a zguduit 
Sinai dinaintea lui Dumnezeu, Dumnezeul lui Israel. Ai dat 
o ploaie binefăcătoare, Dumnezeule, și ai întărit moștenirea 
Ta, sleită de puteri. Poporul tău și-a așezat locuinţa în ţara, 
pe care, prin bunătatea Ta, Dumnezeule, o pregătisei pentru 
cei nenorociți. Un cuvînt spune Domnul, și femeile aducă- 
toare de vești bune sînt o mare oştire: - împărații oștirilor 
fug, fug, și cea care rămîne acasă, împarte prada. Pe cînd 
voi vă odihniţi în mijlocul staulelor, aripile porumbelului sînt 
acoperite de argint, și penele lui sînt de un galben auriu. - 
Cînd a împrăștiat Cel Autoputernic pe împărați în ţară, parcă 
ningea în Talmon. Munții lui Dumnezeu, munţii Basanului, 
munți cu multe piscuri, munţii Basanului, pentruce, munți 
cu multe piscuri, purtaţi pismă pe muntele pe care l-a ales 
Dumnezeu ca locaș împărătesc? Cu toate acestea Domnul va 
locui în el în veci. Carăle Domnului se numără cu douăzecile 
de mii, cu mii și mii; Domnul este în mijlocul lor, venind din 
Sinai în locașul Său cel sfint. Te-ai suit pe înălțime, ai luat 
prinși de război, ai luat în dar oameni; cei răzvrătiți vor locui 
și ei lîngă Domnul Dumnezeu.  Binecuvîntat să fie Domnul, 
care zilnic ne poartă povara, Dumnezeu, mîntuirea noastră. 
-(Oprire). Dumnezeu este pentru noi Dumnezeul izbăvirilor, 
și Domnul, Dumnezeu, ne poate scăpa de moarte. Da, Dum- 
nezeu va zdrobi capul vrăjmașilor Lui, creștetul capului celor 
ce trăiesc în păcat. Domnul zice: îi voi aduce înapoi din 
Basan, îi voi aduce înapoi din fundul mării, ca să-ţi cufunzi 
piciorul în sînge, și limba cînilor tăi să-și capete partea din 
vrăjmașii tăi. Ei văd intrarea Ta, Dumnezeule, intrarea Dum- 

nezeului meu, 'mpăratului meu, în locașul cel sfint. "n frunte 
merg cîntăreţii, apoi ceice cîntă din instrumente, în mijlocul 
fetelor cari sună din timpane.  Binecuvîntaţi pe Dumnezeu în 
adunări, binecuvîntaţi pe Domnul, ceice vă scoboriţi din Israel! 
lată, tînărul Beniamin, care stăpinește peste ei, căpeteniile lui 
Iuda și ceata lor, căpeteniile lui Zabulon, căpeteniile lui Nef- 
tali. Dumnezeul tău te-a făcut puternic. "ntărește, Dum- 
nezeule, ce ai făcut pentru noi în Templul Tău. "'mpăraţii “ţi 
vor aduce daruri la Ierusalim.  *nspăimîntă fiara din trestii, 
ceata taurilor, cu vițeii popoarelor; calcă în picioare pe ce- 
ice își pun plăcerea în argint! Risipește popoarele cărora le 
place să se bată! Cei mari vin din Egipt: Etiopia aleargă 
cu miînile întinse spre Dumnezeu.  Cintaţi lui Dumnezeu, îm- 
părăţiile pămîntului, și lăudaţi pe Domnul! -(Oprire).  Cîn- 
taţi Celui ce călărește pe cerurile cerurilor vecinice! lată că se 
aude glasul Lui, glasul Lui cel puternic! Daţi slavă lui Dum- 
nezeu, a cărui măreție este peste Israel, și a cărui putere este 
în ceruri. Ce înfricoșat ești, Dumnezeule, din locașul Tău 
cel sfint! Dumnezeul lui Israel dă poporului Său tărie și mare 
putere. Binecuvîntat să fie Dumnezeu! 


(Către mai marele cîntăreţilor. De cîntat ca și “Crinii”. 
Un psalm al lui David.) Scapă-mă, Dumnezeule, căci îmi 
amenință apele viața. Mă afund în noroi, și nu mă pot ținea; 
am căzut în prăpastie, și dau apele peste mine. Nu mai 
pot strigînd, mi se usucă gîtlejul, mi se topesc ochii, privind 
spre Dumnezeul meu. Cei ce mă urăsc fără temei, sînt mai 
mulți decit perii capului meu; ce puternici sînt ceice vor să 
mă peardă, ceice pe nedrept îmi sînt vrăjmași; trebuie să dau 
înapoi ce n'am furat. Dumnezeule, Tu cunoști nebunia mea, 
și greșelile mele nu-i sînt ascunse. Să nu rămînă de rușine, 
din pricina mea, ceice nădăjduiesc în Tine, Doamne, Dum- 
nezeul oștirilor! Să nu roșească de rușine, din pricina mea, 
ceice Te caută, Dumnezeul lui Israel! Căci pentru Tine port 
eu ocara, și îmi acopere faţa rușinea. Am ajuns un străin pen- 
tru fraţii mei, și un necunoscut pentru fiii mamei mele. Căci 
rivna Casei Tale mă mănîncă și ocările celor ce Te ocărăsc 
pe Tine cad asupra mea.  Pling și postesc, și ei mă ocărăsc. 

Mă îmbrac cu sac, și ei mă batjocoresc. Ceice stau la poartă 
vorbesc de mine, și ceice beau băuturi tari mă pun în cîn- 
tece. Dar eu către Tine îmi înalt rugăciunea, Doamne, la 
vremea potrivită. "n bunătatea Ta cea mare, răspunde-mi, 
Dumnezeule, și dă-mi ajutorul Tău! Scoate-mă din noroi, ca 
să nu mă mai afund! Să fiu izbăvit de vrăjmașii mei și din pră- 
pastie! Să nu mai dea valurile peste mine, să nu mă înghită 
adîncul, și să nu se închidă groapa peste mine!  Ascultă-mă, 
Doamne, căci bunătatea Ta este nemărginită. 'n îndurarea Ta 
cea mare, întoarce-Ţi privirile spre mine, și nu-Ţi ascunde 
faţa de robul Tău! Căci sînt în necaz: grăbeşte de m'ascultă! 
Apropie-Te de sufletul meu și izbăvește-l! Scapă-mă, din pric- 
ina vrăjmașilor mei! Tu știi ce ocară, ce rușine și batjocură 
mi se face; toţi protivnicii mei sînt înaintea Ta.  Ocara îmi 
rupe inima, și sînt bolnav; aștept să-i fie cuiva milă de mine, 
dar degeaba; aştept miîngiietori, și nu găsesc niciunul. Ei 
îmi pun fiere în mîncare, și, cînd mi-e sete, îmi dau să beau 
oțet. Să li se prefacă masa într'o cursă, și liniștea într'un 
lat! Să li se întunece ochii, și să nu mai vadă, și clatină-le 
mereu coapsele!  Varsă-Ţi mînia peste ei, și să-i atingă ur- 
gia Ta aprinsă! Pustie să le rămînă locuinţa, și nimeni să nu 
mai locuiască în corturile lor! Căci ei prigonesc pe cel lovit 
de Tine, povestesc suferințele celor răniţi de Tine. Adaugă 
alte nelegiuiri la nelegiuirile lor, și să n'aibă parte de îndurarea 
Ta! Să fie șterși din cartea vieţii, și să nu fie scriși împreună 
cu cei neprihăniţi! Eu sînt nenorocit și sufăr: Dumnezeule, 
ajutorul Tău să mă ridice! Atunci voi lăuda Numele lui Dum- 
nezeu prin cîntări, și prin laude 1 voi preamări. Lucrul acesta 
este mai plăcut Domnului, decât un vițel cu coarne și copite! 
Nenorociţii văd lucrul acesta și se bucură; voi, cari căutaţi pe 
Dumnezeu, veselă să vă fie inima! Căci Domnul ascultă pe cei 
săraci, și nu nesocotește pe prinșii Lui de război. Să-L laude 
cerurile și pămîntul, mările și tot ce mișună în ele! Căci Dum- 
nezeu va mintui Sionul, și va zidi cetăţile lui Iuda; ele vor fi 
locuite și luate în stăpînire; sămiînţa robilor Lui le va moșteni, 
și cei ce iubesc Numele Lui vor locui în ele. 


(Către mai marele cîntăreţilor. Un psalm al lui David. Ca 

aducere aminte.)  Grăbește, Dumnezeule, de mă izbăvește! 
Grăbește de-mi ajută, Doamne! Să rămînă de rușine și în- 2 
fruntaţi, cei ce vor să-mi ia viața! Să dea înapoi și să roșească, 
cei ce-mi doresc pieirea! Să se întoarcă înapoi de rușine, cei 3 
ce zic: “Aha, Aha!” Toți cei ce Te caută, să se veselească 4 
și să se bucure în Tine! Cei ce iubesc mîntuirea Ta, să zică 
neîncetat: “Prea mărit să fie Dumnezeu!” Eu sînt sărac și 5 
lipsit: grăbeşte să-mi ajuţi, Dumnezeule. Tu ești ajutorul și 
Izbăvitorul meu: Doamne, nu zăbovi! 


'n Tine, Doamne, îmi caut scăparea: să nu rămîn de rușine [I] 
niciodată!  Scapă-mă, în dreptatea Ta, și izbăvește-mă! Pleacă-2 
Ti urechea spre mine, și ajută-mi. Fii o stincă de adăpost 3 
pentru mine, unde să pot fugi totdeauna! Tu ai hotărît să 
mă scapi, căci Tu ești stînca și cetățuia mea.  Izbăvește-mă, 4 
Dumnezeule, din mîna celui rău, din mîna omului nelegiuit și 
asupritor! Căci Tu ești nădejdea mea, Doamne, Dumnezeule! 5 
m Tine mă încred din tinereţea mea. Pe Tine mă sprijinesc, 6 
din pîntecele mamei mele. Tu ești Binefăcătorul meu încă din 
pîntecele mamei; pe Tine Te laud fără-'ncetare. Pentru mulți 7 
am ajuns ca o minune, dar Tu ești scăparea mea cea tare. Să s 
mi se umple gura de laudele Tale, și'n fiecare zi să Te slăvească! 
Nu mă lepăda la vremea bătrineţei; cînd mi se duc puterile, nu 9 
mă părăsi! Căci vrăjmașii mei vorbesc de mine, și ceice-mi 10 
pîndesc viața se sfătuiesc între ei, zicînd: “L-a părăsit Dum- 11 
nezeu; urmăriți-l, puneţi mîna pe el, căci nu-i nimeni care să-l 
scape!” Dumnezeule, nu Te depărta de mine! Dumnezeule, 12 
vino de grab în ajutorul meu! Sä rămînă de rușine și nimiciţi, 13 
cei ce vor să-mi ia viaţa! Să fie acoperiţi de rușine și de ocară, 
cei ce-mi caută perzarea! Şi eu voi nădăjdui pururea, Te voi 14 
lăuda tot mai mult. Gura mea va vesti, zi de zi, dreptatea 15 
și mîntuirea Ta, căci nu-i cunosc marginile. Voi spune lu- 16 
crările 'Tale cele puternice, Doamne, Dumnezeule! Voi pomeni 
dreptatea Ta și numai pe a Ta. Dumnezeule, Tu m'ai învăţat 17 
din tinereţă, și pînă acum eu vestesc minunile Tale. Nu mă 18 
părăsi, Dumnezeule, chiar la bătrineţe cărunte, ca să vestesc 
tăria Ta neamului de acum, și puterea Ta neamului de oameni 
care va veni! Dreptatea 'Ta, Dumnezeule, ajunge pînă la cer; 19 

Tu ai săvîrșit lucruri mari: Dumnezeule, cine este ca Tine? 
Ne-ai făcut să trecem prin multe necazuri și nenorociri; dar ne 
vei da iarăș viața, ne vei scoate iarăș din adîncurile pămîntu- 
lui.  "nalță-mi mărimea mea, întoarce-Te, și mingiie-mă din 
nou! Și te voi lăuda în sunet de alăută, “ţi voi cînta cred- 
incioșia. Dumnezeule, Te voi lăuda cu arfa, Sfîntul lui Israel! 
Cînd Te voi lăuda, voi fi cu bucuria pe buze, cu bucuria în 
sufletul, pe care mi l-ai izbăvit; și limba mea va vesti zi de 
zi dreptatea Ta, căci cei ce-mi caută pierzarea sînt rușinaţi și 
roși de rușine. 


(Un psalm al lui Solomon.) Dumnezeule, dă judecăţile Tale 
împăratului, și dă dreptatea Ta fiului împăratului! Și el va 
judeca pe poporul 'Tău cu dreptate, și pe nenorociţii Tăi cu 
nepărtinire. Munţii vor aduce pace poporului, și dealurile 
de asemenea, ca urmare a dreptăţii Tale. El va face drep- 
tate nenorociților poporului, va scăpa pe copiii săracului, și 
va zdrobi pe asupritor. Aşa că se vor teme de Tine, cît va fi 
soarele, și cât se va arăta luna, din neam în neam; va fi ca o 
ploaie, care cade pe un pămînt cosit, ca o ploaie repede, care 
udă cîmpia. ’n zilele lui va înflori cel neprihănit, și va fi belșug 
de pace pînă nu va mai fi lună. El va stăpîni dela o mare 
la alta, și dela Rîu pînă la marginile pămîntului. Locuitorii 
pustiei își vor pleca genunchiul înaintea lui, și vrăjmașii vor 
linge ţărina.  "mpăraţii Tarsisului și ai ostroavelor vor plăti 
biruri, împărații Sebei și Sabei vor aduce daruri. Da, toți îm- 
păraţii se vor închina înaintea, lui, toate neamurile îi vor sluji. 
Căci el va izbăvi pe săracul care strigă, și pe nenorocitul, care 
n'are ajutor. Va avea milă de cel nenorocit și de cel lipsit, 
și va scăpa viața săracilor; îi va izbăvi de apăsare și de silă, 
și sîngele lor va fi scump înaintea lui. Ei vor trăi, și-i vor da 
aur din Seba; se vor ruga neîncetat pentru el, și-l vor binecu- 
vînta în fiecare zi. Va fi belșug de grîu în ţară, pînă în virful 
munților, și spicele lor se vor clătina ca și copacii din Liban; 
oamenii vor înflori în cetăţi ca iarba pămîntului. Numele lui 
va dăinui pe vecie: cât soarele îi va ţinea numele. Cu el se 
vor binecuvînta unii pe alții, și toate neamurile îl vor numi 
fericit.  Binecuvîntat să fie Domnul, Dumnezeul lui Israel, 

singurul care face minuni! Binecuvîntat să fie în veci slăvitul 
Lui Nume! Tot pămîntul să se umple de slava Lui! Amin! 
Amin! Sfârșitul rugăciunilor lui David, fiul lui Isai. 


(Un psalm al lui Asaf.) Da, bun este Dumnezeu cu Israel, 
cu cei cu inima curată. Totuș, era să mi se îndoaie piciorul, și 
erau să-mi alunece pașii! Căci mă uitam cu jind la cei neso- 
cotiţi, cînd vedeam fericirea celor răi. "ntr'adevăr, nimic nu-i 
turbură pînă la moarte, și trupul le este încărcat de grăsime. 
N'au parte de suferințele omenești, și nu sînt loviți ca ceilalți 
oameni.  Deaceea mîndria le slujește ca salbă, și asuprirea 
este haina care-i învelește. Li se bulbucă ochii de grăsime, și 
au mai mult decît le-ar dori inima.  Rid, și vorbesc cu rău- 
tate de asuprire: vorbesc de sus, își înalţă gura pînă la ceruri, 
și limba le cutreieră pămîntul.  Deaceea aleargă lumea la ei, 
înghite apă din plin, și zice: “Ce ar putea să știe Dumnezeu, 
și ce ar putea să cunoască Cel Prea 'nalt?” Aşa sînt cei răi: 
totdeauna fericiţi, și își măresc bogăţiile. Degeaba dar mi- 
am curăţit eu inima, și mi-am spălat mîinile în nevinovăție: 
căci în fiecare zi sînt lovit, și în toate dimineţile sînt pedepsit. 
Dacă aș zice: “Vreau să vorbesc ca ei,” iată că n'aș fi credin- 
cios neamului copiilor Tăi.  M'am gîndit la aceste lucruri ca 
să le pricep, dar zădarnică mi-a fost truda, pînă ce am intrat 
în sfîntul locaș al lui Dumnezeu, și am luat seama la soarta 
dela urmă a celor răi. Da, Tu-i pui în locuri alunecoase, și-i 
arunci în prăpăd. Cum sînt nimiciţi într'o clipă! Sînt perduti, 
prăpădiţi printr'un sfârșit năpraznic. Ca un vis la deșteptare, 
așa le lepezi chipul, Doamne, la deșteptarea Ta! Cînd mi 
se amăra inima, și mă simţeam străpuns în măruntaie, eram 
prost și fără judecată, eram ca un dobitoc înaintea Ta. "'nsă 
eu sînt totdeauna cu Tine, Tu m'ai apucat de mîna dreaptă; 
mă vei călăuzi cu sfatul Tău, apoi mă vei primi în slavă. Pe 
cine altul am eu în cer afară de Tine? Și pe pămînt nu-mi 
găsesc plăcerea în nimeni decît în Tine. Carnea și inima pot 
să mi se prăpădească: fiindcă Dumnezeu va fi pururea stinca 
inimii mele și partea mea de moștenire. Căci iată că ceice se 
depărtează de Tine, pier; Tu nimicești pe toţi ceice-Ti sînt ne- 
credincioși. Cît pentru mine, fericirea mea este să mă apropii 

de Dumnezeu: pe Domnul Dumnezeu ’l fac locul meu de adă- 
post, ca să povestesc toate lucrările Tale. 


(O cîntare a lui Asaf.) Pentruce, Dumnezeule, ne lepezi 
pentru totdeauna? Pentruce Te mînii pe turma pășunii Tale? 
Adu-ŢȚi aminte de poporul Tău, pe care l-ai câștigat odin- 
ioarä, pe care l-ai răscumpărat ca seminție a moștenirii Tale! 
Adu-Ti aminte de muntele Sionului, unde "ţi aveai locuinţa; 
îndreaptă-Ti pașii spre aceste locuri pustiite fără curmare! 
Vrăjmașul a pustiit totul în locașul Tău cel sfint. Protivnicii 
Tăi au mugit în mijlocul Templului Tău; și-au pus semnele 
lor drept semne. Parcă erau niște oameni, cari ridică toporul 
într'o pădure deasă: în curînd au sfărîmat toate podoabele 
săpate, cu lovituri de securi și ciocane. Au pus foc sfîntului 
Tău locaș; au dărimat și au pîngărit locuința Numelui Tău. 
Ei ziceau în inima lor: “Să-i prăpădim pe toţi!” Au ars toate 
locurile sfinte din ţară. Semnele noastre nu le mai vedem; 
nu mai este niciun prooroc, și nu mai este nimeni printre noi, 
care să știe pînă cînd... Pînă cînd, Dumnezeule, va batjo- 
cori asupritorul, și va nesocoti vrăjmașul fără curmare Numele 
Tău?  Pentruce "ţi tragi înapoi mîna și dreapta Ta? Scoate-o 
din sîn și nimicește-i! Totuș, Dumnezeu este 'mpăratul meu, 
care din vremuri străvechi dă izbăviri în mijlocul acestei ţări. 
Tu ai despărţit marea cu puterea Ta, ai sfărîmat capetele bal- 
aurilor din ape; ai zdrobit capul Leviatanului, l-ai dat să-l 
mănince fiarele din pustie. Ai făcut să ţișnească izvoare în 
piraie, ai uscat rîuri, cari nu seacă. A Ta este ziua, a Ta 
este și noaptea; Tu ai așezat lumina și soarele. Tu ai sta- 
tornicit toate hotarele pămîntului, Tu ai rînduit vara și iarna. 
Adu-Ti aminte, Doamne, că vrăjmașul Te batjocorește, și un 
popor nechibzuit hulește Numele Tău! Nu lăsa pradă fiarelor 
sufletul turturelei Tale, și nu uita pe vecie viaţa nenorociților 
Tăi! Ai în vedere legămîntul! Căci locurile dosnice din ţară 
sînt pline de birloage de tilhari. Să nu se întoarcă rusinat cel 
apăsat, ci nenorocitul și săracul să laude Numele Tău! Scoală- 
te, Dumnezeule, apără-Ti pricina! Adu-Ţi aminte de ocările, 
pe cari Ţi le aruncă în fiecare zi cel fără minte! Nu uita 
strigătele protivnicilor 'Tăi, zarva care crește necurmat a celor 

ce se ridică împotriva Ta! 


(Către mai marele cîntăreților. “Nu nimici.” Un psalm 
al lui Asaf. O cîntare.) Te lăudăm, Dumnezeule, Te lăudăm; 
noi, cari chemăm Numele Tău, vestim minunile Tale! “Atunci 
cînd va veni vremea hotărită,” zice Domnul, “voi judeca fără 
părtinire. Poate să se cutremure pămîntul cu locuitorii lui: 
căci Eu îi întăresc stilpii.” -(Oprire). Eu zic celor ce se fălesc: 
“Nu vă făliți!” Şi celor răi: “Nu ridicaţi capul sus!” Nu vă 
ridicaţi capul așa de sus, nu vorbiţi cu atita trufie! Căci nici 
dela răsărit, nici dela apus, nici din pustie, nu vine înălțarea. 
Ci Dumnezeu este Cel ce judecă: El scoboară pe unul, și înalță 
pe altul. "n mîna Domnului este un potir, în care fierbe un 
vin plin de amestecătură. Cînd îl varsă, toţi cei răi de pe 
pămînt sug, îl sorb și-l beau pînă în fund! Eu însă voi vesti 
pururea. aceste lucruri; voi cînta laude în cinstea Dumnezeului 
lui Iacov. Și voi dobori toate puterile celor răi: puterile celui 
neprihănit însă se vor înălța. 

(Către mai marele cântăreților. De cîntat cu instrumente 
cu coarde. Un psalm al lui Asaf. O cântare.) Dumnezeu este 
cunoscut în luda, mare este Numele Lui în Israel. Cortul 
Lui este în Salem, și locuinţa Lui în Sion; acolo a sfărimat 
El săgețile, scutul, sabia, și armele de război. - Tu ești mai 
măreț, mai puternic decît munţii răpitorilor.  Despoiaţi au 
fost vitejii aceia plini de inimă, au adormit somnul de apoi; 
n'au putut să se apere, toţi acei oameni viteji. La mustrarea 
Ta, Dumnezeul lui Iacov, au adormit și călăreți și cai. Cît 
de înfricoșat ești Tu! Cine poate să-Ti stea împotrivă, cînd "ţi 
izbucnește mînia? Ai rostit hotărîrea dela înalțimea cerurilor; 
pămîntul s'a îngrozit și a tăcut, cînd S'a ridicat Dumnezeu să 
facă dreptate, și să scape pe toţi nenorociţii de pe pămînt. - 
Omul Te laudă chiar și în mînia lui, cînd Te îmbraci cu toată 
urgia Ta. Faceți juruinţe Domnului, Dumnezeului vostru, și 
împliniţi-le! Toți ceice-L înconjoară, să aducă daruri Dum- 
nezeului celui înfricoșat. El fringe mîndria domnitorilor, El 
este înfricoșat pentru împărații pămîntului. 

(Către mai marele cântăreților. După ledutun. Un psalm al 
lui Asaf.) Strig cu glasul meu către Dumnezeu, strig cu glasul 

meu către Dumnezeu, și El mă va asculta. ’n ziua necazu- 
lui meu, caut pe Domnul; noaptea, mînile îmi stau întinse 
fără curmare; sufletul meu nu vrea nicio mîngiiere.  Mi-aduc 
aminte de Dumnezeu, și gem; mă gîndesc adînc în mine, și 
mi se mîhnește duhul. - Tu îmi ţii ploapele deschise; și, de 
mult ce mă frămînt, nu pot vorbi. Mă gîndesc la zilele de 
demult, la anii de odinioară. Mă gîndesc la cântările mele 
noaptea, cuget adînc în lăuntrul inimii mele, îmi cade duhul 
pe gînduri, și zic: “Va lepăda Domnul pentru totdeauna? Și 
nu va mai fi El binevoitor? S'a isprăvit bunătatea Lui pe 
vecie? S'a dus făgăduinţa Lui pentru totdeauna? A uitat 
Dumnezeu să aibă milă? Și-a tras El, în minia Lui, înapoi 
îndurarea?”- Atunci îmi zic: “Ceeace mă face să sufăr, este 
că dreapta Celui Prea "nalt nu mai este aceeaș”... Dar tot voi 
lăuda, lucrările Domnului, căci îmi aduc aminte de minunile 
Tale de odinioară; da, mă voi gîndi la toate lucrările Tale, și 
voi lua aminte la toate isprăvile Tale. Dumnezeule, căile Tale 
sînt sfinte! Care Dumnezeu este mare ca Dumnezeul nostru? 
Tu ești Dumnezeul, care faci minuni; Tu Ti-ai arătat puterea 
printre popoare. Prin braţul Tău, Tu ai izbăvit pe poporul 
Tău, pe fiii lui Iacov și ai lui Iosif. Cînd Te-au văzut apele, 
Dumnezeule, cînd Te-au văzut apele, s'au cutremurat, și adîn- 
curile s'au mișcat. Norii au turnat apă cu găleata, tunetul 
a răsunat în nori, și săgețile Tale au sburat în toate părțile. 
Tunetul Tău a isbucnit în vîrtej de vînt, fulgerile au luminat 
lumea: pămîntul s'a mișcat și s'a cutremurat. Ti-ai croit un 
drum prin mare, o cărare prin apele cele mari, și nu Ti s'au 
mai cunoscut urmele. Ai povăţuit pe poporul Tău ca pe o 
turmă, prin mîna lui Moise și Aaron. 


(O cântare a lui Asaf.) Ascultă, poporul meu, învățăturile 
mele! Luaţi aminte la cuvintele gurii mele! "mi deschid gura 
și vorbesc în pilde, vestesc înţelepciunea vremurilor străvechi. 
Ce am auzit, ce știm, ce ne-au povestit părinții noștri, nu 
vom ascunde de copiii lor; ci vom vesti neamului de oameni 
care va veni laudele Domnului, puterea Lui, şi minunile pe 
cari le-a făcut. El a pus o mărturie în Iacov, a dat o lege în 
Israel, și a poruncit părinţilor noștri să-și înveţe în ea copiii, 

ca să fie cunoscută de cei ce vor veni după ei, de copiii cari 
se vor naşte, și cari, cînd se vor face mari, să vorbească de- 
spre ea copiilor lor; pentruca aceștia să-și pună încrederea în 
Dumnezeu, să nu uite lucrările lui Dumnezeu, și să păzească 
poruncile Lui. Să nu fie, ca părinţii lor, un neam neascultător 
și răzvrătit, un neam, care n'avea o inimă tare, și al cărui duh 
nu era credincios lui Dumnezeu! Fiii lui Efraim, înarmaţi și 
trăgînd cu arcul, au dat dosul în ziua luptei, pentrucă n'au 
ţinut legămiîntul lui Dumnezeu, și n'au voit să umble întocmai 
după Legea Lui. Au dat uitării lucrările Lui, minunile Lui, 
pe cari li le arătase. ’naintea părinţilor lor, El făcuse min- 
uni în țara Egiptului, în cîmpia Toan. A despărţit marea, și 
le-a deschis un drum prin ea, ridicînd apele ca un zid. l-a 
călăuzit ziua cu un nor, și toată noaptea cu lumina unui foc 
strălucitor. A despicat stînci în pustie, și le-a dat să bea ca 
din niște valuri cu ape multe. A făcut să ţișnească izvoare din 
stînci, și să curgă ape ca niște rîuri. Dar ei tot n'au încetat 
să păcătuiască împotriva Lui, n'au încetat să se răzvrătească 
împotriva Celui Prea "nalt în pustie. Au ispitit pe Dumnezeu 
în inima, lor, cerînd mîncare după poftele lor. Au vorbit îm- 
potriva lui Dumnezeu, și au zis: “Oare va putea Dumnezeu 
să pună o masă în pustie? lată că El a lovit stînca, de au 
curs ape, și s'au vărsat șiroaie. Dar va putea El să dea și pîne, 
sau să facă rost de carne poporului Său?” Domnul a auzit, și 
S'a miniat. Un foc s'a aprins împotriva lui Iacov, și s'a stîrnit 
împotriva lui Israel mînia Lui, pentrucă n'au crezut în Dum- 
nezeu, pentrucă n'au avut încredere în ajutorul Lui. El a 
poruncit norilor de sus, și a deschis porțile cerurilor: a plouat 
peste ei mană de mîncare, și le-a dat grîu din cer. Au mîncat 
cu toții pînea celor mari, și le-a trimes mîncare să se sature. 
A pus să sufle în ceruri vîntul de răsărit, și a adus, prin puterea 
Lui, vîntul de miazăzi. A plouat peste ei carne ca pulberea, 
și păsări înaripate, cât nisipul mării; le-a făcut să cadă în mi- 
jlocul taberii lor, dejur împrejurul locuinţelor lor. Ei au mîn- 
cat și s'au săturat din destul: Dumnezeu le-a dat ce doriseră. 
Dar n'apucaseră să-și stîmpere bine pofta, mîncarea le era încă 
în gură, cînd s'a stirnit mînia lui Dumnezeu împotriva lor, a 

lovit de moarte pe cei mai tari din ei, și a doborît pe tinerii 
lui Israel. Cu toate acestea, ei n'au încetat să păcătuiască, și 
n'au crezut în minunile Lui. De aceea, El le-a curmat zilele ca 
o suflare, le-a curmat anii printr'un sfîrșit năpraznic. Cînd 
îi lovea, de moarte, ei ’l căutau, se întorceau și se îndreptau 
spre Dumnezeu; își aduceau aminte că Dumnezeu este Stînca 
lor, și că Dumnezeul Autoputernic este Izbăvitorul lor. Dar 
1 înșelau cu gura, și-L minţeau cu limba. Inima nu le era 
tare faţă de El, și nu erau credincioși legămîntului Său. To- 
tuş, în îndurarea Lui, El iartă nelegiuirea și nu nimicește; "și 
oprește de multe ori mînia și nu dă drumul întregei Lui urgii. 
El Și-a adus deci aminte că ei nu erau decît carne, o suflare 
care trece și nu se mai întoarce.  Deciteori s'au răzvrătit ei 
împotriva Lui în pustie! Decîteori L-au mîniat ei în pustietate! 
Da, n'au încetat să ispitească pe Dumnezeu, și să întărite pe 
Sfintul lui Israel. Nu și-au mai adus aminte de puterea Lui, 
de ziua, cînd i-a izbăvit de vrăjmaș, de minunile, pe cari le-a 
făcut în Egipt, și de semnele Lui minunate din cîmpia Toan. 
Cum le-a prefăcut rîurile în sînge, și n'au putut să bea din 
apele lor. Cum a trimes împotriva lor niște muște otrăvi- 
toare, cari i-au mîncat, și broaște, cari i-au nimicit. Cum le-a 
dat holdele pradă omizilor, rodul muncii lor pradă lăcustelor. 
Cum le-a prăpădit viile, bătindu-le cu piatră, și smochinii din 
Egipt cu grindină. Cum le-a lăsat vitele pradă grindinei, și 
turmele pradă focului cerului. El Și-a aruncat împotriva lor 
minia Lui aprinsă, urgia, iuţimea și necazul: o droaie de îngeri 
aducători de nenorociri. Cum Și-a dat drum slobod miniei, 
nu le-a scăpat sufletul dela moarte, și le-a dat viaţa pradă 
molimei; cum a lovit pe toți întîii născuţi din Egipt, pîrga 
puterii în corturile lui Ham. Cum a pornit pe poporul Său ca 
pe niște oi, și i-a povăţuit ca pe o turmă în pustie. Cum i-a 
dus fără nici o grijă, ca să nu le fie frică, iar marea a acoperit 
pe vrăjmașii lor. Cum i-a adus spre hotarul Lui cel sfint, 
spre muntele acesta, pe care dreapta Lui l-a cîștigat. Cum a 
izgonit neamurile dinaintea lor, le-a împărțit ţara în părți de 
moștenire, și a pus seminţiile lui Israel să locuiască în corturile 
lor. Dar ei au ispitit pe Dumnezeul Prea "nalt, s'au răzvrătit 

împotriva Lui, și n’au ţinut poruncile Lui. Ci s'au depărtat și 
au fost necredincioși, ca și părinţii lor, s'au abătut la o parte, 
ca un arc înșelător, L-au supărat prin înălțimile lor, și I-au 
stîrnit gelozia cu idolii lor. Dumnezeu a auzit, și Ș'a miniat, 
și a urgisit rău de tot pe Israel. A părăsit locuinţa Lui din 
Silo, cortul în care locuia între oameni. Și-a dat slava pradă 
robiei, și măreţia Lui în mînile vrăjmașului. A dat pradă 
săbiei pe poporul Lui, și Sa mîniat pe moștenirea Lui. Pe 
tinerii lui i-a ars focul, și fecioarele lui n'au mai fost sărbă- 
torite cu cîntări de nuntă. Preoţii săi au căzut uciși de sabie, 
și văduvele lui nu s'au bocit. Atunci Domnul S'a trezit, ca 
unul care a dormit, ca un viteaz îmbărbătat de vin, și a lovit 
pe protivnicii Lui, cari fugeau, acoperindu-i cu vecinică ocară. 
'nsă a lepădat cortul lui Iosif, și n'a ales seminția lui Efraim; 
ci a ales seminţia lui Iuda, muntele Sionului, pe care-l iubește. 
Și-a zidit sfîntul locaș ca cerurile de înalt, și tare ca pămîntul, 
pe care l-a întemeiat pe veci. A ales pe robul Său David, 
și l-a luat dela staulele de oi. L-a luat dindărătul oilor, cari 
alăptau, ca să pască pe poporul Său Iacov, și pe moștenirea 
Sa Israel. Şi David i-a cîrmuit cu o inimă neprihănită, și i-a 
povăţuit cu mini pricepute. 


(Un psalm al lui Asaf.) Dumnezeule, au năvălit neamurile 
în moștenirea Ta, au pîngărit Templul Tău cel sfint, și au pre- 
făcut Ierusalimul într'un morman de pietre. Trupurile neîn- 
sufleţite ale robilor Tăi le-au dat să le mănînce păsările cerului, 
și carnea credincioșilor Tăi au dat-o s'o mănînce fiarele pămin- 
tului. Ca apa le-au vărsat sîngele, de jur împrejurul lerusal- 
imului, și n'a fost nimeni să-i îngroape. Am ajuns de ocara 
vecinilor noștri, de batjocura și de rîsul celor ce ne înconjoară. 
Pînă cînd, Doamne, Te vei mînia fără încetare, și va arde mî- 
nia Ta ca focul?  Varsă-Ţi miînia peste neamurile, cari nu 
Te cunosc, și peste împărăţiile, cari nu cheamă Numele Tău! 
Căci au mîncat pe Iacov, și i-au pustiit locuința. Nu-Ti mai 
aduce aminte de nelegiuirile strămoșilor noștri, ci să ne iese 
degrab înainte îndurările Tale! Căci sîntem nenorociţi de tot! 
Ajută-ne, Dumnezeul mîntuirii noastre, pentru slava Numelui 
Tău! Izbăveşte-ne, și iartă-ne păcatele, pentru Numele Tău! 

Pentruce să zică neamurile: “Unde este Dumnezeul lor?” Să 
se știe, înaintea ochilor noștri, printre neamuri, că Tu răzbuni 
sîngele vărsat al robilor Tài! Să ajungă pînă la Tine geme- 
tele prinșilor de război! Scapă, prin braţul Tău cel puternic, 
pe cei ce pier! "ntoarce vecinilor noștri, de șapte ori în sînul 
lor, batjocurile, cari Ţi le-au aruncat ei Tie, Doamne! Și noi, 
poporul Tău, turma pășunii Tale, Te vom lăuda în veci, și vom 
vesti din neam în neam laudele tale. 


(Către mai marele cîntăreţilor. De cîntat ca și “Crinii mär- 
turiei”. Un psalm al lui Asaf.) Ia aminte, Păstorul lui Israel, 
Tu, care povăţuiești pe Iosif ca pe o turmă! Arată-Te în strălu- 
cirea Ta, Tu, care șezi pe heruvimi!  'Trezește-Ţi puterea, 
înaintea lui Efraim, Beniamin și Manase, și vino în ajutorul 
nostru!  Ridică-ne, Dumnezeule, fă să strălucească Faţa Ta, 
și vom fi scăpaţi! Doamne, Dumnezeul oștirilor, pînă cînd Te 
vei miînia, cu toată rugăciunea poporului Tău? "i hrănești cu 
o pîne de lacrămi, și-i adăpi cu lacrămi din plin. Ne faci să fim 
mărul de ceartă al vecinilor noștri, și vrăjmașii noștri rîd de noi 
între ei.  Ridică-ne, Dumnezeul oștirilor! Fă, să strălucească 
Faţa Ta, și vom fi scăpaţi! Tu ai adus o vie din Egipt, ai izgo- 
nit neamuri, și ai sădit-o. Ai făcut loc înaintea ei: și ea a dat 
rădăcini și a umplut ţara. Munţii erau acoperiți de umbra ei, 
și ramurile ei erau ca niște cedri ai lui Dumnezeu. și întin- 
dea mlădițele pînă la mare, și lăstarii pînă la Riu.  Pentruce 
i-ai rupt gardul acum, de-o jăfuiesc toți trecătorii? O rimă 
mistrețul din pădure, și o mănîncă fiarele cîmpului. Dum- 
nezeul oștirilor, întoarce-Te iarăș! Priveşte din cer, și vezi! 
Cercetează via aceasta!  Ocroteşte ce a sădit dreapta Ta, și 
pe fiul, pe care Ți l-ai ales!... Ea este arsă de foc, este tăiată! 
De mustrarea Feţei Tale, ei pier! Mina Ta să fie peste omul 
dreptei Tale, peste fiul omului, pe care Ţi l-ai ales! Și atunci 
nu ne vom mai depărta de Tine. "'nviorează-ne iarăș, și vom 
chema Numele Tău. Doamne, Dumnezeul oștirilor, ridică-ne 
iarăș! Fă să strălucească Faţa Ta, și vom fi scăpaţi! 

(Către mai marele cîntăreţilor. De cîntat pe Ghitit. Un 
psalm al lui Asaf.) Cîntaţi cu veselie lui Dumnezeu, care este 
tăria noastră! "'nălțaţi strigăte de bucurie Dumnezeului lui Ia- 

cov! Cîntați o cîntare, sunaţi din tobă, din arfa cea plăcută și 
din alăută! Sunaţi din trîmbiță la luna nouă, la luna plină, în 
ziua sărbătorii noastre! Căci aceasta este o lege pentru Israel, 
o poruncă a Dumnezeului lui Iacov. El a rînduit sărbătoarea 
aceasta pentru Iosif, cînd a mers împotriva ţării Egiptului... 
Atunci am auzit un glas, pe care nu l-am cunoscut: - “l-am 
descărcat povara de pe umăr, și mîinile lui nu mai ţin coșul. 
Ai strigat în necaz, și te-am izbăvit; ţi-am răspuns în locul 
tainic al tunetului, și te-am încercat la apele Meriba. - As- 
cultă, poporul Meu, și te voi sfătui, Israele, de M'ai asculta! 
Niciun dumnezeu străin să nu fie în mijlocul tău, și să nu te 
închini înaintea dumnezeilor străini! Eu sînt Domnul, Dum- 
nezeul tău, care te-am scos din țara Egiptului; deschide-ţi gura 
larg, și ţi-o voi umplea!” Dar poporul Meu n'a ascultat glasul 
Meu, Israel nu M'a ascultat. Atunci i-am lăsat în voia pornir- 
ilor inimii lor, și au urmat sfaturile lor. O! de M'ar asculta 
poporul Meu, de ar umbla Israel în căile Mele! ’ntr’o clipă aș 
înfrunta pe vrăjmaşii lor, Mi-aş întoarce mîna împotriva pro- 
tivnicilor lor; ceice urăsc pe Domnul l-ar linguși, și fericirea 
lui Israel ar dăinui în veci. L-aș hrăni cu cel mai bun grîu, și 
l-aş sătura cu miere din stîncă. 


(Un psalm al lui Asaf.) Dumnezeu stă în adunarea lui 
Dumnezeu; El judecă în mijlocul dumnezeilor.  -“Pînă cînd 
veţi judeca strimb, și veţi căuta la fața celor răi? - Faceţi 
dreptate celui slab și orfanului, daţi dreptate nenorocitului și 
săracului, Scăpaţi pe cel nevoiaș și lipsit, izbăviţi-i din mîna 
celor răi.” Dar ei nu vor să știe de nimic, nu pricep'nimic, ci 
umblă în întunerec; de aceea se clatină toate temeliile pămîn- 
tului. Eu am zis: “Sînteţi dumnezei, toți sînteţi fii ai Celui 
Prea 'nalt.”  'nsă veţi muri ca niște oameni, veți cădea ca 
un domnitor oarecare.” - Scoală-Te, Dumnezeule, și judecă 
pămîntul! Căci toate neamurile sînt ale Tale. 


(O cîntare. Un psalm al lui Asaf.) Dumnezeule, nu tăcea! 
Nu tăcea, și nu Te odihni, Dumnezeule! Căci iată că vrăj- 
mașii ăi se frămîntă, și ceice Te urăsc înalţă capul. Fac 
planuri pline de vicleșug împotriva poporului Tău, și se sfă- 
tuiesc împotriva celor ocrotiţi de Tine. “Veniţi”, zic ei, “să-i 


oa e ù N 


A 


[ez] 


O O N Q A 


10 


11 


83. 5-84. 11 PSALMI 872 


nimicim din mijlocul neamurilor, ca să nu se mai pomenească 
numele lui Israel!” Se strîng toți cu o inimă, fac un legämînt 
împotriva Ta: corturile lui Edom și Ismaeliții, Moabul și Ha- 
gareniții, Ghebal, Amon, Amalec, Filistenii cu locuitorii Tir- 
ului. Asiria se unește și ea cu ei, și își împrumută brațul ei 
copiilor lui Lot. -(Oprire). Fă-le ca lui Madian, ca lui Sisera, 
ca lui Iabin la pîrîul Chison, cari au fost nimiciți la En-Dor, și 
au ajuns un gunoi pentru îngrășarea pămîntului.  Căpeteniile 
lor fă-le ca lui Oreb și Zeeb, și tuturor domnilor lor ca lui Ze- 
bah și Talmuna! Căci ei zic: “Să punem mîna pe locuințele 
lui Dumnezeu!” Dumnezeule, fă-i ca vîrtejul de praf, ca paiul 
luat de vînt, Ca focul care arde pădurea, și ca flacăra, care 
aprinde munţii!  Urmărește-i astfel cu furtuna Ta, și bagă 
groaza în ei cu vijelia Ta!  Acopere-le fața de rușine, ca să 
caute Numele Tău, Doamne! Să fie rușinaţi și îngroziţi pe 
vecie, să le roșească obrazul de rușine și să piară! Ca să știe 
că numai Tu, al cărui Nume este Domnul, Tu ești Cel Prea 
"nalt pe tot pămîntul; 


(Către mai marele cântăreților. De cîntat pe Ghitit. Un 
psalm al fiilor lui Core.) Cît de plăcute sînt locașurile Tale, 
Doamne al oștirilor! Sufletul meu suspină și tînjește de dor 
după curțile Domnului, inima și carnea mea strigă către Dum- 
nezeul cel viu! Pînă și pasărea își găsește o casă acolo, și rîn- 
dunica un cuib unde își pune puii... Ah! altarele Tale, Doamne 
al oștirilor, "'mpăratul meu și Dumnezeul meu! Ferice de ceice 
locuiesc în Casa Ta! Căci ei tot mai pot să Te laude. - Ferice 
de ceice-și pun tăria în Tine, în a căror inimă locuiește încred- 
erea. Cînd străbat aceștia Valea Plingerii, o prefac într'un 
loc plin de izvoare, și ploaia timpurie o acopere cu binecuvîn- 
tări. Ei merg din putere în putere, și se înfățișează înaintea 
lui Dumnezeu în Sion. Doamne, Dumnezeul oștirilor, ascultă 
rugăciunea, mea! Ia aminte, Dumnezeul lui Iacov! -(Oprire). 
Tu, care ești scutul nostru, vezi, Dumnezeule, și privește fața 
unsului Tău! Căci mai mult face o zi în curţile Tale de cît 
o mie în altă parte; eu vreau mai bine să stau în pragul Ca- 
sei Dumnezeului meu, decit să locuiesc în corturile răutăţii! 
Căci Domnul Dumnezeu este un soare și un scut, Domnul dă 

îndurare și slavă, și nu lipsește de niciun bine pe cei ce duc o 
viaţă fără prihană. Doamne al oștirilor, ferice de omul care 
se încrede în Tine! 


(Către mai marele cîntăreţilor. Un psalm al fiilor lui Core.) 
Tu ai fost binevoitor cu ţara Ta, Doamne! Ai adus înapoi pe 
prinșii de război ai lui Iacov; ai iertat nelegiuirea poporu- 
lui Tău, i-ai acoperit toate păcatele; -(Oprire). Ti-ai abă- 
tut toată aprinderea, și Te-ai întors din iuțimea miîniei Tale. 
'ntoarce-ne iarăș, Dumnezeul mîntuirii noastre! ’ncetează-Ti 
mînia împotriva nostră! ’n veci Te vei mînia pe noi? ’n veci 
îți vei lungi mînia? Nu ne vei înviora iarăș, pentruca să se 
bucure poporul Tău în Tine?  Arată-ne, Doamne, bunătatea 
Ta, și dă-ne mîntuirea Ta! Eu voi asculta ce zice Dumnezeu, 
Domnul: căci El vorbește de pace poporului Său și iubiților 
Lui, numai, ei să nu cadă iarăș în nebunie. Da, mîntuirea Lui 
este aproape de ceice se tem de El, pentruca în ţara noastră să 
locuiască slava.  Bunătatea și credincioșia se întîlnesc, drep- 
tatea și pacea se sărută.  Credincioșia răsare din pămînt, și 
dreptatea, privește dela înălțimea cerurilor. Domnul ne va da 
și fericirea, și pămîntul nostru își va da roadele. Dreptatea 
va merge și înaintea Lui, și-L va și urma, călcînd pe urmele 
pașilor Lui! 

(O rugăciune a lui David.) Ia aminte, Doamne, și ascultă- 
mă! Căci sînt nenorocit și lipsit.  Păzește-mi sufletul, căci 
sînt unul din cei iubiţi de Tine! Scapă, Dumnezeule, pe robul 
Tău, care se încrede în Tine! Ai milă de mine, Doamne! 
Căci toată ziua strig către Tine.  "nveselește sufletul robului 
Tău, căci la Tine, Doamne, îmi înalt sufletul. Căci Tu ești 
bun, Doamne, gata să ierți, și plin de îndurare cu toţi ceice 
Te cheamă.  Pleacă-ţi urechea, Doamne, la rugăciunea mea, 
ia aminte la glasul cererilor mele! Te chem, în ziua necazului 
meu, căci m'asculţi. Nimeni nu este ca Tine între dumnezei, 
Doamne, și nimic nu seamănă cu lucrările Tale. Toate nea- 
murile, pe cari le-ai făcut, vor veni să se închine înaintea Ta, 
Doamne, și să dea slavă Numelui Tău. Căci Tu ești mare, și 
faci minuni, numai Tu ești Dumnezeu. "'nvață-mă căile Tale, 
Doamne! Eu voi umbla în adevărul Tău. Fă-mi inima să se 

teamă de Numele Tău. Te voi lăuda din toată inima mea, 
Doamne, Dumnezeul meu, și voi prea mări Numele Tău în 
veci! Căci mare este bunătatea Ta față de mine, și Tu îmi 
izbăvești sufletul din adînca locuință a morților. Dumnezeule, 
niște îngîmfaţi s'au sculat împotriva mea, o ceată de oameni 
asupritori vor să-mi ia viaţa, și nu se gîndesc la Tine. Dar Tu, 
Doamne, Tu ești un Dumnezeu îndurător și milostiv, îndelung 
răbdător și bogat în bunătate și în credicioșie. "ndreaptă-Ti 
privirile spre mine, și ai milă de mine: dă tărie robului Tău, 
și scapă pe fiul roabei Tale! Fă un semn pentru mine, ca să 
vadă vrăjmașii mei și să rămînă de rușine, căci Tu mă ajuţi și 
mă mingii, Doamne! 

(Un psalm al fiilor lui Core. O cântare.) Sionul are temeliile 
așezate pe munţii cei sfinţi: Domnul iubește porţile Sionu- 
lui mai mult decît toate locașurile lui Iacov. Lucruri pline 
de slavă au fost spuse despre tine, cetate a lui Dumnezeu! - 
Eu pomenesc Egiptul şi Babilonul printre cei ce Mă cunosc; 
iată, țara Filistenilor, Tirul, cu Etiopia: “în Sion s'au născut.” 
- lar despre Sion este zis: “Toţi s'au născut în el,” și Cel 
Prea "nalt îl întărește. Domnul numără popoarele, scriindu- 
le: “Acolo s'au născut.” - Și cei ce cîntă și ceice joacă strigă: 
“Toate izvoarele mele sînt în Tine.” 

(O cântare. Un psalm al fiilor lui Core. Către mai marele 
cîntăreţilor. De cîntat cu flautul. O cîntare a lui Heman, 
Ezrahitul.) Doamne, Dumnezeul mîntuirii mele! Zi și noapte 
strig înaintea Ta!  S'ajungă rugăciunea mea înaintea Ta! Ia 
aminte la cererile mele; căci mi s'a săturat sufletul de rele, 
și mi se apropie viaţa de locuința morţilor. Sînt pus în rîn- 
dul celor ce se pogoară în groapă, sînt ca un om, care nu mai 
are putere. Stau întins printre cei morți, ca cei uciși și cul- 
caţi în mormint, de cari nu-[i mai aduci aminte, și cari sînt 
despărțiți de mîna Ta.  M'ai aruncat în groapa cea mai de 


7 jos, în întunerec, în adincuri.  Minia Ta mă apasă, și mă 


năpădești cu toate valurile Tale. - Ai îndepărtat dela mine 
pe toţi prietenii mei, m'ai făcut o pricină de scîrbă pentru ei; 
sînt închis și nu pot să ies. Mi se topesc ochii de suferință; în 
toate zilele Te chem, Doamne, și-mi întind mîinile spre Tine! 

Oare pentru morți faci Tu minuni? Sau se scoală morții să 
Te laude? - Se vorbește de bunătatea Ta în mormînt, și de 
credincioşia Ta în Adînc? Sînt cunoscute minunile Tale în 
întunerec, și dreptatea Ta în țara uitării? Doamne, eu își 
cer ajutorul, și dimineața rugăciunea mea se înaltă la Tine. 
Pentruce, Doamne, lepezi sufletul meu? Pentruce îmi ascunzi 
Fața Ta? Din tinereță, sînt nenorocit și trag să mor, sînt 
cuprins de spaimele Tale, și nu știu ce să mai fac. Mînia Ta 
trece peste mine, spaimele Tale mă nimicesc de tot. Ele mă 
înconjoară toată ziua, ca niște ape, mă înfășoară toate deo- 
dată. Ai depărtat dela mine pe prieteni și tovarăși; și cei de 
aproape ai mei s'au făcut nevăzuţi. 


(O cântare a lui Etan, Ezrahitul.) Voi cînta totdeauna în- 
durările Domnului: voi spune din neam în neam, cu gura mea, 
credincioșia Ta. Căci zic: “ndurarea are temelii vecinice! 


Tare ca cerurile este credincioşia Ta!” - “Am făcut legămînt 
cu alesul Meu” -zice Domnul- “iată ce am jurat robului Meu 
David: “ti voi întări săminţa, pe vecie, și'-n veci îţi voi așeza 


scaunul de domnie.”  Cerurile laudă minunile Tale, Doamne, 
și credincioșia Ta în adunarea sfinţilor! Căci, în cer, cine 
se poate asemăna cu Domnul? Cine este ca Tine între fiii 
lui Dumnezeu? Dumnezeu este înfricoșat în adunarea cea 
mare a sfinților, și de temut pentru toți ceice stau în jurul 
Lui. Doamne, Dumnezeul oștirilor, cine este puternic ca Tine, 
Doamne! Și credincioșia Ta Te înconjoară. Tu îmblinzești 
mindria mării; cînd se ridică valurile ei, Tu le potolești. Tu 
ai zdrobit Egiptul ca pe un hoit, ai risipit pe vrăjmașii Tăi 
prin puterea braţului Tău. Ale Tale sînt cerurile și pămîn- 
tul, Tu ai întemeiat lumea și tot ce cuprinde ea. Tu ai făcut 
miazănoaptea și miazăziua; Taborul și Hermonul se bucură de 
Numele Tău.  Braţul tău este puternic, mîna Ta este tare, 
dreapta Ta este înălțată. Dreptatea și judecata sînt temelia 
scaunului Tău de domnie; bunătatea și credincioșia sînt înain- 
tea Feţei Tale. Ferice de poporul, care cunoaște sunetul trim- 
biţei, care umblă în lumina Feţei Tale, Doamne! El se bucură 
neîncetat de Numele Tău, și se fălește cu dreptatea Ta. Căci 
Tu ești fala puterii lui; și, în bunăvoința Ta, ne ridici puterea 

noastră. Căci Domnul este scutul nostru, Sfintul lui Israel 
este împăratul nostru. Atunci ai vorbit într'o vedenie prea 
iubitului Tău, și ai zis: “Am dat ajutorul Meu unui viteaz, 
am ridicat din mijlocul poporului un tînăr; am găsit pe robul 
Meu David, și l-am uns cu untdelemnul Meu cel sfint. Mina 
Mea îl va sprijini, și braţul Meu îl va întări. Vrăjmașul nu-l 
va prinde, și cel rău nu-l va apăsa; ci voi zdrobi dinaintea 
lui pe protivnicii lui, și voi lovi pe cei ce-l urăsc.  Credin- 
cioșia. și bunătatea Mea vor fi cu el, și tăria lui se va înălța 
prin Numele Meu. Voi da în mîna lui marea, și în dreapta 
lui rîurile. El 'mi va zice: “Tu ești Tatăl meu, Dumnezeul 
meu și Stînca mîntuirii mele!” Iar Eu îl voi face întîiul năs- 
cut, cel mai înalt dintre împărații pămîntului. "i voi păstra 
totdeauna bunătatea Mea, și legămîntul Meu îi va fi neclin- 
tit. "i voi face vecinică sămînța, și scaunul lui de domnie 
ca zilele cerurilor. Dacă fiii lui vor părăsi Legea Mea, și nu 
vor umbla după poruncile Mele, dacă vor călca orînduirile 
Mele, și nu vor păzi poruncile Mele, atunci le voi pedepsi 
fărădelegile cu nuiaua, și nelegiuirile cu lovituri; dar nu-Mi 
voi îndepărta, deloc bunătatea dela ei, și nu-Mi voi face cred- 
incioșia de minciună; nu-Mi voi călca legămintul, și nu voi 
schimba ce a ieșit de pe buzele mele. Am jurat odată pe 
sfințenia Mea: să mint Eu oare lui David?  Sămiînţa lui va 
dăinui în veci; scaunul lui de domnie va fi înaintea Mea ca 
soarele; ca luna, va dăinui pe vecie, și ca martorul credin- 
cios din cer. -(Oprire). Şi totuș, Tu l-ai îndepărtat, și Te-ai 
miîniat pe unsul Tău; ai nesocotit legămintul făcut cu robul 
Tău; i-ai doborit și i-ai pîngărit cununa. I-ai prăbușit toate 
zidurile, și i-ai dărîmat toate cetăţuile. Toți trecătorii îl jăfui- 
esc, și a ajuns de batjocura vecinilor lui. Ai înălțat dreapta 
protivnicilor lui, ai înveselit pe toți vrăjmașii lui, ai făcut ca 
ascuţișul săbiei lui să dea înapoi, și nu l-ai sprijinit în luptă. 
Ai pus capăt strălucirii lui, și i-ai trîntit la pămînt scaunul de 
domnie; i-ai scurtat zilele tinereţii, și l-ai acoperit de rușine. 
-(Oprire) Pînă cînd, Doamne, Te vei ascunde fără încetare, 
și-i va arde miînia ca focul?  Adu-ţi aminte ce scurtă este 
viața mea, și pentruce nimic ai făcut pe toți fiii omului. Este 

vreun om care să poată trăi și să nu vadă moartea, care să 
poată să-și scape sufletul din locuința morților? - Unde sînt, 49 
Doamne, îndurările 'Tale dintii, pe cari le-ai jurat lui David, 

în credincioșia Ta?  Adu-ţi aminte, Doamne, de ocara robilor 50 
Tăi, adu-ţi aminte că port în sîn ocara multor popoare; adu- si 
Ti aminte de ocările vrăjmașilor 'Tăi, Doamne; de ocările lor 
împotriva pașilor unsului Tău!  Binecuvîntat să fie Domnul 52 
în veci! Amin! Amin! 

(O rugăciune a lui Moise, omul lui Dumnezeu.) Doamne, [90] 
Tu ai fost locul nostru de adăpost, din neam în neam. "nainte 2 
ca să se fi născut munţii, și înainte ca să se fi făcut pămîntul 
și lumea, din vecinicie în vecinicie, Tu ești Dumnezeu! Tu 3 
întorci pe oameni în țărină, și zici: “ntoarceţi-vă fiii oame- 
nilor!” Căci înaintea Ta, o mie de ani sînt ca ziua de ieri, 
care a trecut, și ca o strajă din noapte. "i mături, ca un 
vis: dimineaţa, sînt ca iarba, care încolțește iarăș: înflorește 
dimineața, și crește, iar seara este tăiată și se usucă. Noi 
sîntem mistuiţi de mînia Ta, și îngroziți de urgia Ta. Tu pui 
înaintea, Ta nelegiuirile noastre, și scoţi la lumina Feţei Tale 
păcatele noastre cele ascunse. Toate zilele noastre pier de 9 
urgia Ta, vedem cum ni se duc anii ca un sunet. Anii vieţii 10 
noastre se ridică la șaptezeci de ani, iar, pentru cei mai tari, 
la optzeci de ani; și lucrul cu care se mindrește omul în timpul 
lor nu este decît trudă și durere, căci trece iute, și noi sburăm. 
Dar cine ia seama la tăria mîniei Tale, și la urgia Ta, așa cum 11 
se cuvine să se teamă de Tine?  "'nvață-ne să ne numărăm 12 
bine zilele, ca să căpătăm o inimă înțeleaptă!  "ntoarce-te, 13 
Doamne! Pînă cînd zăbovești? Ai milă de robii Tăi! Satură- 14 
ne în fiecare dimineaţă de bunătatea Ta, și toată viața noastră 
ne vom bucura și ne vom veseli. "nveselește-ne tot atitea zile 15 
cîte ne-ai smerit, tot atiţia ani cît am văzut nenorocirea! Să 16 
se arate robilor 'Tăi lucrarea Ta, și slava Ta fiilor lor! Fie 17 
peste noi bunăvoința Domnului Dumnezeului nostru! Şi în- 
tărește lucrarea miînilor noastre, da, întărește lucrarea minilor 
noastre! 

locul meu de scăpare, și cetățuia mea, Dumnezeul meu în care 
mă încred!” Da, El te scapă de laţul vînătorului, de ciumă 
și de pustiirile ei. El te va acoperi cu penele Lui, și te vei 
ascunde supt aripile Lui. Căci scut și pavăză este credincioșia 
Lui! Nu trebuie să te temi nici de groaza din timpul nopţii, 
nici de săgeata care sboară ziua, nici de ciuma, care umblă 
în întunerec, nici de molima, care bîntuie ziua nameaza mare. 
O mie să cadă alături de tine, și zece mii la dreapta ta, dar 
de tine nu se va apropia. Doar vei privi cu ochii, și vei vedea 
răsplătirea celor răi.  Pentrucă zici: “Domnul este locul meu 
de adăpost!” și faci din Cel Prea "nalt turnul tău de scăpare, 
de aceea, nici o nenorocire nu te va ajunge, nici o urgie nu se 
va apropia de cortul tău. Căci El va porunci îngerilor Săi să 
te păzească în toate căile tale; și ei te vor duce pe mini, ca 
nu cumva să-ți lovești piciorul de vreo piatră. Vei păși peste 
lei și peste năpirci, și vei călca peste pui de lei și peste șerpi. 

“Fiindcă Mă iubește-zice Domnul-deaceea îl voi izbăvi; îl 
voi ocroti, căci cunoaște Numele Meu. Cînd Mă va chema, îi 
voi răspunde; voi fi cu el în strimtorare, îl voi izbăvi și-l voi 
proslăvi. ’l voi sătura cu viaţă lungă, și-i voi arăta mîntuirea 
Mea”. 


(Un psalm. O cîntare pentru ziua Sabatului.) Frumos este 
să lăudăm pe Domnul, și să mărim Numele Tău, Prea "'nalte, 
să vestim dimineaţa bunătatea Ta, și noaptea credincioșia Ta, 
cu instrumentul cu zece coarde și cu alăuta, în sunetele ar- 
fei. Căci Tu mă înveșelești cu lucrările Tale, Doamne, și eu 
cînt de veselie, cînd văd lucrarea mînilor Tale. Cît de mari 
sînt lucrările Tale, Doamne, și cît de adînci sînt gîndurile Tale! 
Omul prost nu cunoaște lucrul acesta, și cel nebun nu ia seama 
la el. Dacă cei răi înverzesc ca iarba, și dacă toți cei ce fac 
răul înfloresc, este numai ca să fie nimiciţi pe vecie. Dar 
Tu, Doamne, ești înalţat în veci de veci! Căci iată, Doamne, 
vrăjmașii Tăi, iată vrăjmaşii Tăi pier: toți cei ce fac răul sînt 
risipiţi. Dar mie, Tu-mi dai puterea bivolului, și m'ai stro- 
pit cu untdelemn proaspăt. Ochiul meu își vede împlinită 
dorința faţă de vrăjmașii mei, și urechea mea aude împlinirea 
dorinței mele față de protivnicii mei cei răi. Cel fără prihană 

înverzește ca finicul, și crește ca cedrul din Liban. Cei sădiţi 
în Casa Domnului, înverzesc în curțile Dumnezeului nostru. 
Ei aduc roade și la bătrîneţă, sînt plini de suc și verzi, ca să 
arate că Domnul este drept, El Stînca mea, în care nu este 
nelegiuire. 


Domnul împărăţește, îmbrăcat cu măreție; Domnul este îm- 
brăcat și încins cu putere: de aceea lumea este tare și nu 
se clatină. Scaunul Tău de domnie este așezat din vremuri 
străvechi; Tu ești din vecinicie! Rîurile vuiesc, Doamne, riurile 
vuiesc tare, riurile se umflă cu putere. Dar mai puternic 
decît vuietul apelor mari, și mai puternic decît vuietul val- 
urilor năpraznice ale mării, este Domnul în locurile cerești. 
Mărturiile Tale sînt cu totul adevărate; sfințenia este podoaba 
Casei Tale, Doamne, pentru tot timpul cît vor ţinea vremurile. 


13 

Doamne, Dumnezeul răzbunărilor, Tu, Dumnezeul răzbunărild4] 


arată-Te!  Scoală-Te, Judecătorul pămîntului, și răsplătește 
celor mîndri după faptele lor! Pînă cînd vor birui cei răi, 
Doamne, pînă cînd vor birui cei răi? Ei ţin cuvîntări put- 
ernice, vorbesc cu trufie, și toţi cei ce fac răul se fălesc. Ei 
zdrobesc pe poporul Tău, Doamne, și asupresc moștenirea Ta. 
Junghie pe văduvă și pe străin, ucid pe orfani, și zic: “Nu 
vede Domnul, şi Dumnezeul lui Iacov nu ia aminte!” Totus, 
învăţaţi-vă minte, oameni fără minte! Cînd vă veţi înţelepţi, 
nebunilor? Cel ce a sădit urechea, s'ar putea să n'audă? Cel 
ce a întocmit ochiul, s'ar putea să nu vadă? Cel ce pedepsește 
neamurile, s'ar putea să nu pedepsească, El, care a dat omului 
pricepere? Domnul cunoaște gîndurile omului: știe că sînt 
deșerte. Ferice de omul, pe care-l pedepsești Tu, Doamne, și 
pe care-l înveţi din Legea Ta, ca să-l liniștești în zilele nenoro- 
cirii, pînă se va săpa groapa celui rău! Căci Domnul nu lasă 
pe poporul Său, și nu-și părăsește moștenirea. Ci se va face 
odată judecata după dreptate, și toţi cei cu inima curată o 
vor găsi bună. Cine mă va ajuta împotriva celor răi? Cine 
mă va sprijini împotriva celor ce fac răul? De n'ar fi Dom- 
nul ajutorul meu, cât de curînd ar fi sufletul meu în tăcerea 
morții! Oridecîte ori zic: “Mi se clatină piciorul!” bunătatea 
Ta, Doamne, mă sprijinește totdeauna. Cînd gînduri negre 

se frămîntă cu grămada înlăuntrul meu, mîngiierile Tale îmi 
înviorează sufletul. Te vor pune cei răi să șezi pe scaunul 
lor de domnie, ei cari pregătesc nenorocirea la adăpostul legii? 
Ei se strîng împotriva vieţii celui neprihănit, și osîndesc sînge 
nevinovat. Dar Domnul este turnul meu de scăpare, Dum- 
nezeul meu este stînca mea de adăpost. El va face să cadă 
asupra lor nelegiuirea, El îi va nimici prin răutatea lor; Dom- 
nul, Dumnezeul nostru, îi va nimici. 


Veniţi să cîntăm cu veselie Domnului, și să strigăm de þu- 
curie către Stinca mîntuirii noastre. Să mergem înaintea Lui 
cu laude, să facem să răsune cîntece în cinstea Lui! Căci Dom- 
nul este un Dumnezeu mare, este un 'mpărat mare mai pesus 
de toţi dumnezeii. El ţine în mînă adîncimile pămîntului, și 
vîrfurile munţilor sînt ale Lui. A Lui este marea, El a făcut- 
o, și mîinile Lui au întocmi uscatul: veniți să ne închinăm 
și să ne smerim, să ne plecăm genunchiul înaintea Domnu- 
lui, Făcătorului nostru! Căci El este Dumnezeul nostru, și 
noi sîntem poporul pășunei Lui, turma, pe care o povăţuiește 
mîna Lui... O! de aţi asculta azi glasul Lui! - “Nu vă îm- 
petriţi inima, ca la Meriba, ca în ziua dela Masa, în pustie, 
unde părinţii voştri M'au ispitit, și M'au încercat, măcarcă 
văzuseră lucrările Mele. Patruzeci de ani M'am scîrbit de 
neamul acesta, și am zis: “Este un popor cu inima rătăcită; ei 
nu cunosc căile Mele.” De aceea am jurat în mînia Mea: “Nu 
vom intra în odihna Mea!” 


Cîntaţi Domnului o cântare nouă! Cîntaţi Domnului, toți 
locuitorii pămîntului!  Cîntaţi Domnului, binecuvîntaţi Nu- 
mele Lui, vestiți din zi în zi mîntuirea Lui!  Povestiţi printre 
neamuri slava Lui, printre toate popoarele minunile Lui! Căci 
omul este mare și foarte vrednic de laudă. El este mai de 
temut decît toţi dumnezeii. Căci toți dumnezeii popoarelor 
sînt niște idoli, dar Domnul a făcut cerurile.  Strălucirea și 
măreţia sînt înaintea Feţei Lui, slava și podoaba sînt în lo- 
cașul Lui cel sfint. Familiile popoarelor, dați Domnului, daţi 
Domnului slavă și cinste! Dați Domnului slava cuvenită Nu- 
melui Lui! Aduceţi daruri de mîncare, și intraţi în curţile Lui! 
'nchinaţi-vă înaintea Domnului îmbrăcaţi cu podoabe sfinte, 

tremurați înaintea Lui, toți locuitorii pămîntului! Spuneți 
printre neamuri: “Domnul Împărățeşte! Deaceea lumea este 
tare, și nu se clatină.” Domnul judecă popoarele cu dreptate. 
Să se bucure cerurile, și să se veselească pămîntul; să mugească 
marea cu tot ce cuprinde ea! Să tresalte cîmpia, cu tot ce e 
pe ea, toţi copacii pădurii să strige de bucurie înaintea Dom- 
nului! Căci El vine, vine să judece pămîntul. El va judeca 
lumea, cu dreptate, și popoarele după credincioșia Lui. 

Domnul împărăţește: să se veselească pămîntul, și să se 
bucure ostroavele cele multe! Norii și negura îl înconjoară, 
dreptatea și judecata sînt temelia scaunului Său de domnie. 
'naintea Lui merge focul, și arde dejur împrejur pe protivnicii 
Lui.  Fulgerile Lui luminează lumea: pămîntul "1 vede și se 
cutremură. Munţii se topesc ca ceara înaintea Domnului, 
înaintea Domnului întregului pămînt.  Cerurile vestesc drep- 
tatea Lui, și toate popoarele văd slava Lui. Sînt rușinaţi, toți 
cei ce slujesc icoanelor, și cari se fălesc cu idolii: toți dum- 
nezeii se închină înaintea Lui. Sionul aude lucrul acesta, și se 
bucură, se veselesc fiicele lui Iuda de judecăţile Tale, Doamne! 
Căci Tu, Doamne, Tu ești Cel Prea "nalt peste tot pămin- 
tul, Tu ești prea înălțat mai pe sus de toți dumnezeii. Urîți 
răul, ceice iubiţi pe Domnul! El păzeşte sufletele credincioșilor 
Lui, și-i izbăvește din mîna celor răi. Lumina este sămănată 
pentru cel neprihănit, și bucuria pentru cei cu inima curată. 
Neprihăniţilor, bucuraţi-vă în Domnul, și măriţi prin laudele 
voastre sfinţenia Lui! 

(Un psalm.) Cîntaţi Domnului o cîntare nouă, căci El a 
făcut minuni. Dreapta și braţul Lui cel sfint I-au venit în aju- 
tor. Domnul Și-a arătat mîntuirea, Și-a descoperit dreptatea 
înaintea neamurilor. Şi-a adus aminte de bunătatea și cred- 
incioșia Lui faţă de casa lui Israel: toate marginile pămîntului 
au văzut mîntuirea Dumnezeului nostru. Strigaţi către Dom- 
nul cu strigăte de bucurie, toți locuitorii pămîntului! Chiuiţi, 
strigaţi, și cîntaţi laude! Cîntaţi Domnului cu arfa, cu arfa și 
cu cîntece din gură! Cu trîmbiţe și sunete din corn, strigaţi 
de bucurie înaintea 'mpăratului, Domnului! Să urle marea cu 
tot ce cuprinde ea, să chiuie lumea și cei ce locuiesc pe ea, să 

bată din palme rîurile, să strige de bucurie toţi munţii înain- 
tea Domnului! Căci El vine să judece pămîntul! El va judeca 
lumea cu dreptate, și popoarele cu nepărtinire. 


Domnul împărăţește: popoarele tremură; El şade pe heru- 
vimi: pămîntul se clatină. Domnul este mare în Sion, și 
înalțat peste toate popoarele. Să laude oamenii Numele Tău 
cel mare și înfricoșat, căci este sfint! Să laude oamenii tăria 
"mpăratului, căci iubește dreptatea! Tu întărești dreptatea, Tu 
faci dreptate și judecată în Iacov. ’năltați pe Domnul, Dum- 
nezeul nostru, și închinaţi-vă înaintea așternutului picioarelor 
Lui, căci este sfint! Moise și Aaron, dintre preoţii Lui, și 
Samuel, dintre ceice chemau Numele Lui, au chemat pe Dom- 
nul, și El i-a ascultat. El le-a vorbit din stilpul de nor; ei au 
păzit poruncile Lui și Legea, pe care le-a dat-o El. Doamne, 
Dumnezeul nostru, Tu i-ai ascultat; ai fost pentru ei un Dum- 
nezeu iertător, dar i-ai pedepsit pentru greșelile lor. 'nălțaţi 
pe Domnul, Dumnezeul nostru, și închinaţi-vă pe muntele Lui 
cel sfint! Căci Domnul, Dumnezeul nostru, este sfint! 


(Un psalm de laudă.) Strigaţi de bucurie către Domnul, toţi 
locuitorii pămîntului!  Slujiţi Domnului cu bucurie, veniţi cu 
veselie înaintea Lui. Să știți că Domnul este Dumnezeu! El 
ne-a făcut, ai Lui sîntem: noi sîntem poporul Lui și turma 
pășunei Lui. Intraţi cu laude pe porţile Lui, intraţi cu cîntări 
în curțile Lui! Lăudaţi-L și binecuvîntaţi-l Numele. Căci 
Domnul este bun; bunătatea Lui ţine în veci, și credincioșia 
Lui din neam în neam. 


(Un psalm al lui David.) Voi cînta bunătatea și dreptatea; 
Tie, Doamne, "ţi voi cînta. Mă voi purta cu înțelepciune pe 
o cale neprihănită. -Cînd vei veni la mine? -Voi umbla cu 
inima fără prihană, în mijlocul casei mele. Nu voi pune nimic 
rău înaintea ochilor mei; urăsc purtarea păcătoșilor; ea nu se 
va lipi de mine. Inima stricată se va depărta de mine; nu 
vreau să cunosc pe cel rău. Pe cel ce cleveteşte în ascuns 
pe aproapele său, îl voi nimici; pe cel cu priviri trufașe și 
cu inima îngîmfată, nu-l voi suferi. Voi avea ochii îndreptaţi 
asupra credincioșilor din ţară, ca să locuiască lîngă mine; cel ce 
umblă pe o cale fără prihană acela îmi va sluji. Cel ce se dedă 

la înșelăciune nu va locui în casa mea; cel ce spune minciuni 
nu va sta înaintea mea. ’n fiecare dimineaţă voi nimici pe toți 
cei răi din ţară, ca să stirpesc din cetatea Domnului pe toți 
ceice săvirșesc nelegiuirea. 


(O rugăciune a unui nenorocit, cînd este doborit de în- 
tristare și își varsă plingerea înaintea Domnului.) Doamne, 
ascultă-mi rugăciunea, și s'ajungă strigătul meu pînă la Tine! 
Nu-mi ascunde Faţa Ta în ziua necazului meu! Pleacă-Ţi ure- 
chea spre mine, cînd strig! Ascultă-mă degrab! Căci zilele 
mele pier ca fumul, și oasele îmi ard ca un tăciune. Inima 
îmi este lovită, și mi se usucă întocmai ca iarba; pînă și pinea 
uit să mi-o mănînc. Așa de mari îmi sînt gemetele, că mi se 
lipesc oasele de carne.  Seamăn cu pelicanul din pustie, sînt 
ca o cucuvaie din dărimături; nu mai pot dormi, și sînt ca 
pasărea singuratică pe un acoperiș. ’n fiecare zi mă bătjo- 
coresc vrăjmașii mei, și protivnicii mei jură pe mine în minia 
lor. Măninc ţărină în loc de pîne, și îmi amestec lacrămile cu 
băutura, din pricina miniei și urgiei Tale; căci Tu m'ai ridicat, 
și m'ai aruncat departe. Zilele mele sînt ca o umbră gata să 
treacă, și mă usuc ca iarba. Dar Tu, Doamne, Tu împărătești 
pe vecie, și pomenirea Ta ţine din neam în neam. Tu Te vei 
scula, și vei avea milă de Sion; căci este vremea să te înduri de 
el, a venit vremea hotărîtă pentru el. Căci robii Tăi iubesc 
pietrele Sionului, și le e milă de ţărîna lui. Atunci se vor teme 
neamurile de Numele Domnului, și toţi împărații pămîntului 
de slava Ta. Da, Domnul va zidi iarăș Sionul, și Se va arăta 
în slava Sa. Elia aminte la rugăciunea nevoiașului, și nu-i ne- 
socotește rugăciunea. Să se scrie lucrul acesta pentru neamul 
de oameni care va veni, și poporul, care se va naște, să laude 
pe Domnul! Căci El privește din înălțimea sfinţeniei Lui; 
Domnul privește din ceruri pe pămînt, ca să audă gemetele 
prinșilor de război, si să izbăvească pe cei ce sînt pe moarte; 
pentru ca ei să vestească în Sion Numele Domnului, și laudele 
lui în lerusalim, cînd se vor stringe toate popoarele, și toate 
împărăţiile, ca să slujească Domnului. El mi-a frînt puterea 
în drum, și mi-a scurtat zilele, Eu zic: “Dumnezeule, nu mă 
lua la jumătatea zilelor mele, Tu, ai cărui ani ţin vecinic!” 

Tu ai întemeiat în vechime pămîntul, și cerurile sînt lucrarea 
miînilor Tale. Ele vor pieri, dar Tu vei rămînea; toate se vor 
învechi ca o haină; le vei schimba ca pe un veșmînt, și se vor 
schimba. Dar Tu rămii Acelaș, și anii Tăi nu se vor sfirși. 
Fiii robilor 'Tăi își vor locui ţara, și sămiînța lor va rămînea 
înaintea Ta. 


Binecuvintează, suflete, pe Domnul, și tot ce este în mine să 
binecuvinteze Numele Lui cel sfint!  Binecuvintează, suflete, 
pe Domnul, și nu uita nici una din binefacerile Lui! El îţi 
iartă toate fărădelegile tale El îţi vindecă toate boalele tale; 
El îţi izbăvește viața din groapă, El te încununează cu bună- 
tate și îndurare; El îţi satură de bunătăţi bătrineţa, și te 
face să întinerești iarăș ca vulturul. Domnul face dreptate 
și judecată tuturor celor asupriţi. El Și-a arătat căile Sale 
lui Moise, și lucrările Sale copiilor lui Israel. Domnul este 
îndurător și milostiv, îndelung răbdător si bogat în bunătate. 
El nu Se ceartă fără încetare, și nu ţine minia pe vecie. Nu ne 
face după păcatele noastre, nu ne pedepsește după fărădelegile 
noastre. Ci cît sînt de sus cerurile față de pămînt, atît este de 
mare bunătatea Lui pentru cei ce se tem de El; cât este de de- 
parte răsăritul de apus, atît de mult depărtează El fărădelegile 
noastre dela noi. Cum se îndură un tată de copiii lui, așa Se 
îndură domnul de ceice se tem de El. Căci El știe din ce sîn- 
tem făcuţi; "și aduce aminte că sîntem ţărină. Omul! zilele lui 
sînt ca iarba, și înflorește ca floarea de pe cîmp. Cînd trece 
un vînt peste ea, nu mai este, și locul pe care-l cuprindea, 
n'o mai cunoaște. Dar bunătatea Domnului ţine în veci pen- 
tru ceice se tem de El, și îndurarea Lui pentru copiii copiilor 
lor, pentru ceice păzesc legămintul Lui, și își aduc aminte 
de poruncile Lui, ca să le împlinească. Domnul Și-a așezat 
scaunul de domnie în ceruri, și domnia Lui stăpînește peste 
tot. Binecuvîntaţi pe Domnul, îngerii Lui, cari sînteţi tari în 
putere, cari împliniți poruncile Lui, și cari ascultati de glasul 
cuvîntului Lui.  Binecuvîntaţi pe Domnul, toate oștirile Lui, 
robii Lui, cari faceţi voia Lui! Binecuvîntaţi pe Domnul, toate 
lucrările Lui, în toate locurile stăpînirii Lui! Binecuvintează, 
suflete, pe Domnul! 

Binecuvîntează, suflete, pe Domnul! Doamne, Dumnezeule, 
Tu ești nemărginit de mare! Tu ești îmbrăcat cu strălucire și 
măreție! Te învelești cu lumina ca și cu o manta; întinzi 
cerurile ca un cort. Cu apele “ţi întocmești vîrful locuinţei 
Tale; din nori ţi faci carul, și umbli pe aripile vîntului. Din 
vînturi "ţi faci soli, și din flăcări de foc, slujitori. Tu ai așezat 
pămîntul pe temeliile lui, și niciodată nu se va clătina. Tu îl 
acoperisei cu adîncul cum l-ai acoperi cu o haină; apele stăteau 
pe munţi, dar, la amenințarea Ta, au fugit, la glasul tunetu- 
lui Tău au luat-o la fugă, suindu-se pe munţi și pogorîndu-se 
în văi, pînă la locul, pe care li-l hotărisei Tu.  Le-ai pus o 
margine, pe care nu trebuie s'o treacă, pentruca să nu se mai 
întoarcă să acopere pămîntul. Tu faci să ţișnească izvoarele în 
văi, și ele curg printre munţi. Tu adăpi la ele toate fiarele cîm- 
pului; în ele își potolesc setea măgarii sălbatici. Păsările ceru- 
lui locuiesc pe marginile lor, și fac să le răsune glasul printre 
ramuri. Din locașul Tău cel înalt Tu uzi munţii; și se satură 
pămîntul de rodul lucrărilor Tale. Tu faci să crească iarba 
pentru vite, și verdeţuri pentru nevoile omului, ca pămîntul 
să dea hrană: vin, care înveselește inima omului, untdelemn, 
care-i înfrumusețează fața, și pîne, care-i întărește inima. Se 
udă copacii Domnului, cedrii din Liban, pe cari i-a sădit El. 
’n ei își fac păsările cuiburi; iar cocostircul își are locuinţa 
în chiparoși; munţii cei înalți sînt pentru tapii sălbatici, iar 
stincile sînt adăpost pentru iepuri. Ela făcut luna ca să 
arate vremile; soarele știe cînd trebuie să apună. Tu aduci 
întunerecul, și se face noapte: atunci toate fiarele pădurilor 
se pun în mișcare; puii de lei mugesc după pradă, și își cer 
hrana dela Dumnezeu. Cînd răsare soarele, ele fug înapoi, 
și se culcă în vizuinile lor. Dar omul iese la lucrul său, și 
la munca lui, pînă seara. Cît de multe sînt lucrările Tale, 
Doamne! Tu pe toate le-ai făcut cu înțelepciune, și pămîntul 
este plin de făpturile Tale. Iată marea cea întinsă și mare: 
în ea se mișcă nenumărate vieţuitoare mici și mari. Acolo 
în ea, umblă corăbiile, și în ea este leviatanul acela pe care 
l-ai făcut să se joace în valurile ei. Toate aceste vieţuitoare 
Te așteaptă, ca să le dai hrana la vreme. Le-o dai Tu, ele o 

primesc; "ți deschizi Tu mîna, ele se satură de bunătăţile Tale. 
“ți ascunzi Tu Faţa, ele tremură; le iei Tu suflarea: ele mor, și 
se întorc în ţărîna lor. "ţi trimeţi Tu suflarea: ele sînt zidite, și 
înoiești astfel fața pămîntului. ’n veci să ţină slava Domnului! 
Să Se bucure Domnul de lucrările Lui! El privește pămîntul, 
și pămîntul se cutremură; atinge munţii, și ei fumegă. Voi 
cînta Domnului cît voi trăi, voi lăuda pe Dumnezeul meu cât 
voi fi. Fie plăcute Lui cuvintele mele! Mă bucur de Dom- 
nul. Să piară păcătoşii de pe pămînt, și cei răi să nu mai fie! 
Binecuvintează, suflete, pe Domnul! Lăudaţi pe Domnul! 


Lăudaţi pe Domnul, chemaţi Numele Lui! Faceţi cunoscut 
printre popoare isprăvile Lui! Cîntaţi, cîntaţi în cinstea Lui! 
Vorbiţi despre toate minunile Lui!  Făliţi-vă cu Numele Lui 
cel sfint! Să se bucure inima celor ce caută pe Domnul! Aler- 
gaţi la Domnul și la sprijinul Lui, căutaţi necurmat Faţa Lui! 
Aduceţi-vă aminte de semnele minunate pe cari le-a făcut, de 
minunile și de judecăţile rostite de gura Lui, sămînţă a rob- 
ului Său Avraam, copii ai lui Iacov, aleşii Săi! Domnul este 
Dumnezeul nostru: Judecăţile Lui se aduc la îndeplinire pe tot 
pămîntul. EI “și aduce aminte totdeauna de legămîntul Lui, 
de făgăduințele Lui făcute pentru o mie de neamuri de om, de 
legămîntul, pe care l-a încheiat cu Avraam, şi de jurămîntul, pe 
care l-a făcut lui Issac; EI l-a făcut lege pentru Iacov, legămînt 
vecinic pentru Israel, zicînd: “Tie îţi voi da ţara Canaanului 
ca moștenire, care v'a căzut la sorț.” Pe atunci ei erau puţini 
la număr, foarte puţini la număr, și străini în ţară; mergeau 
dela un neam la altul, și de la o împărăție la un alt popor; dar 
n'a dat voie nimănui să-i asuprească, și a pedepsit împărați din 
pricina lor. “Nu vă atingeţi de unșii Mei, -a zis El-și nu faceţi 
rău proorocilor Mei!” A chemat foametea asupra ţării, și a 
tăiat orice mijloc de trai. Le-a trimes înainte pe un om; Iosif 
a fost vîndut ca rob. I-au strîns picioarele în lanţuri, l-au 
pus în fiare, pînă la vremea cînd s'a întîmplat ce vestise el, și 
pînă cînd l-a încercat Cuvîntul Domnului. Atunci împăratul 
a trimes să-i scoată lanțurile, și stăpînitorul popoarelor l-a 
izbăvit. L-a pus domn peste casa lui, și dregătorul tuturor 
averilor lui, ca să lege după plac pe domnitorii lui, și să înveţe 

pe bătrînii lui înțelepciunea. Atunci Israel a venit în Egipt, și 
Iacov a locuit în țara lui Ham. Domnul a înmulțit pe poporul 
Său foarte mult, și l-a făcut mai puternic decît protivnicii lui. 
Acestora le-a schimbat inima, pînă acolo cà au urît pe poporul 
Lui, și s'au purtat mișelește cu robii Săi. A trimes pe robul 
Său Moise, și pe Aaron, pe care-l alesese. Prin puterea Lui, 
ei au făcut semne minunate în mijlocul lor, au făcut minuni 
în țara lui Ham. A trimes întunerec și a adiis negura, ca să 
nu fie neascultători la Cuvîntul Lui. Le-a prefăcut apele în 
sînge, și a făcut să le piară toți peștii. Tara lor a forfotit de 
broaște, pînă în odăile împăraţilor lor. EI a zis, și au venit 
muște otrăvitoare, păduchi pe tot ţinutul lor. "n loc de ploaie 
le-a dat grindină, și flăcări de foc în țara lor. Le-a bătut 
viile și smochinii, și a sfărimat copacii din ţinutul lor. Ela 
zis, și au venit lăcuste, lăcuste fără număr, cari au mîncat 
toată iarba din ţară, și au mistuit roadele de pe cîmpiile lor. 
A lovit pe toţi întîii născuţi din ţara lor, toată pîrga puterii 
lor. A scos pe poporul Său cu argint și aur, și niciunul n'a 
șovăit dintre seminţiile Lui. Egiptenii s'au bucurat de ple- 
carea lor, căci îi apucase groaza de ei. A întins un nor, ca 
să-i acopere, și focul, ca să lumineze noaptea. La cererea lor, 
a trimes prepeliţe, și i-a săturat cu pîine din cer. A deschis 
stînca, și au curs ape, cari s-au vărsat ca un rîu în locurile 
uscate. Căci Și-a adus aminte de Cuvîntul Lui cel sfint, și de 
robul Său Avraam. A scos pe poporul Său cu veselie, pe aleșii 
Săi în mijlocul strigătelor de bucurie. Le-a dat pamiotirile 
neamurilor, și au pus stăpînire pe rodul muncii popoarelor, 
ca să păzească poruncile Lui, și să ţină legile Lui. Lăudaţi pe 
Domnul! 


Lăudaţi pe Domnul! Lăudaţi pe Domnul, căci este bun, 
căci îndurarea Lui ţine în veci! Cine va putea spune isprăvile 
măreţe ale Domnului? Cine va putea vesti toată lauda Lui? 
Ferice de cei ce păzesc Legea, de cei ce înfăptuiesc dreptatea în 
orice vreme! Adu-Ti aminte de mine, Doamne, în bunăvoința 
Ta pentru poporul Tău! Adu-Ţi aminte de mine, și dă-i aju- 
torul Tău, ca să văd fericirea aleșilor Tăi, să mă bucur de 
bucuria poporului Tău, și să mă laud cu moștenirea Ta! Noi 

am păcătuit ca și părinţii noștri, am săvirșit nelegiuirea, am 
făcut rău. Părinții noștri în Egipt n'au luat aminte la min- 
unile Tale, nu și-au adus aminte de mulțimea îndurărilor Tale, 
și au fost neascultători la mare, la marea Roșie. Dar El i-a 
scăpat, din pricina Numelui Lui, ca să-Și arate puterea. A 
mustrat marea Roșie, și ea s'a uscat; și i-a trecut prin adîn- 
curi ca printr'un pustiu. I-a scăpat din mîna celui ce-i ura, 
și i-a izbăvit din mîna vrăjmașului. Apele au acoperit pe 
protivnicii lor. N'a rămas unul măcar din ei. Atunci ei au 
crezut în cuvintele Lui și au cîntat laudele Lui. Dar au ui- 
tat curînd lucrările Lui, și n'au așteptat împlinirea planurilor 
Lui. Ci i-a apucat pofta în pustie, și au ispitit pe Dumnezeu 
în pustietate. El le-a dat ce cereau; dar a trimes o molimă 
printre ei. ’n tabără au fost geloși pe Moise, și pe Aaron, 
sfîintul Domnului. Atunci s'a deschis pămîntul, și a înghiţit 
pe Datan, și s'a închis deasupra cetei lui Abiram. Focul le- 
a aprins ceata, și flacăra a mistuit pe cei răi. Au făcut un 
vițel în Horeb. S'au închinat înaintea unui chip turnat, și au 
schimbat Slava lor, pe chipul unui bou, care mănîncă iarbă. 
Au uitat pe Dumnezeu, Mîntuitorul lor, care făcuse lucruri 
mari în Egipt, minuni în ţara lui Ham, semne minunate la 
marea Roșie. Și El a vorbit să-i nimicească: dar Moise, alesul 
său, a stătut la mijloc înaintea Lui, ca să-L abată dela mînia 
Lui și să-L oprească să-i nimicească. Ei au nesocotit ţara 
desfătărilor; n'au crezut în Cuvîntul Domnului, ci au cârtit 
în corturile lor, și nau ascultat de glasul Lui. Atunci El a 
ridicat mîna și a jurat că-i va face să cadă în pustie, că le va 
dobori sămînța printre neamuri, și-i va împrăștia în mijlocul 
țărilor. Ei s'au alipit de Baal-Peor, și au mîncat vite jertfite 
morților. Au mîniat astfel pe Domnul prin faptele lor, și o 
urgie a izbucnit între ei. Dar Fineas s'a sculat și a făcut jude- 
cată, și astfel urgia s'a oprit. Lucrul acesta i-a fost socotit 
ca o stare de neprihănire, din neam în neam, pe vecie. Ei au 
miîniat pe Domnul la apele Meriba; și Moise a fost pedepsit 
din pricina lor. Căci s'au răzvrătit împotriva Duhului Lui, 
și Moise a vorbit în chip ușuratic cu buzele. Ei n'au nimicit 
popoarele, pe cari le poruncise Domnul să le nimicească. Ci 


889 PSALMI 106. 36-107. 13 


s-au amestecat cu neamurile, și au învăţat faptele lor, au slu- 
jit idolilor lor, cari au fost o cursă pentru ei. Şi-au jertfit fiii 
și fiicele la idoli, au vărsat sînge nevinovat, sîngele fiilor și 
fiicelor lor, pe cari i-au jertfit idolilor din Canaan, și ţara a 
fost spurcată astfel prin omoruri. S'au spurcat prin faptele 
lor, au desfrînat prin faptele lor. Atunci Domnul S'a aprins 
de minie împotriva poporului Său, și a urit moștenirea Lui. 
I-a dat în mînile neamurilor, cei ce îi urau au stăpinit peste ei, 
vrăjmașii lor i-au asuprit, și au fost smeriţi supt puterea lor. 
El de mai multe ori i-a izbăvit, dar ei s'au arătat neascultă- 
tori în planurile lor, și au ajuns nenorociţi prin nelegiuirea lor. 
Dar El le-a văzut strimtorarea, cînd le-a auzit strigătele. Şi- 
a adus aminte de legămîntul Său, și a avut milă de ei, după 
bunătatea Lui cea mare: a stîrnit pentru ei mila tuturor celor 
ce i ţineau prinși de război.  Scapă-ne, Doamne, Dumnezeul 
nostru, și strînge-ne din mijlocul neamurilor, ca să lăudăm Nu- 
mele Tău cel sfînt, și să ne fălim cu lauda Ta! Binecuvîntat 
să fie Domnul, Dumnezeul lui Israel, din vecincie în vecinicie! 
Și tot poporul să zică: “Amin! Lăudaţi pe Domnul!” 


“Lăudaţi pe Domnul, căci este bun, căci în veac ţine în- 
durarea Lui!” Aşa să zică cei răscumpăraţi de Domnul, pe 
cari i-a izbăvit El din mîna vrăjmașului, și pe cari i-a strîns 
din toate ţările: dela răsărit și dela apus, dela miazănoapte și 
dela mare. Ei pribegeau prin pustie, umblau pe căi neum- 
blate, și nu găseau nicio cetate, unde să poată locui. Sufer- 
eau de foame și de sete; le tînjea sufletul în ei. Atunci, în 
strîmtorarea lor au strigat către Domnul, și El i-a izbăvit din 
necazurile lor; i-a călăuzit pe drumul cel drept, ca să ajungă 
într'o cetate de locuit. O, de ar lăuda oamenii pe Domnul 
pentru bunătatea lui, și pentru minunile Lui față de fiii oame- 
nilor! Căci el a potolit setea sufletului însetat, și a umplut 
de bunătăţi sufletul flămînd. Cei ce ședeau în întunerec și 
umbra morții, trăiau legaţi în ticăloșie și în fiare, pentrucă 
se răsvrătiseră împotriva cuvintelor lui Dumnezeu, pentrucă 
nesocotiseră sfatul Celui Prea "nalt. El le-a smerit inima 
prin suferință: au căzut, și nimeni nu i-a ajutat. Atunci, 
în strimtorarea, lor, au strigat către Domnul, și El i-a izbăvit 

din necazurile lor. I-a scos din întunerec și din umbra morţii, 
și le-a rupt legăturile. O, de ar lăuda oamenii pe Domnul 
pentru bunătatea Lui, și pentru minunile Lui faţă de fiii oa- 
menilor! Căci El a sfărîmat porți de aramă, și a rupt zăvoare 
de fier. Nebunii, prin purtarea lor vinovată, și prin nelegiuirile 
lor, ajunseseră, nenorociţi. Sufletul lor se desgustase de orice 
hrană, și erau lîngă porţile morţii. Atunci, în strîmtorarea lor, 
au strigat către Domnul, și El i-a izbăvit din necazurile lor; a 
trimes cuvîntul Său și i-a tămăduit, și i-a scăpat de groapă. 
O, de ar lăuda oamenii pe Domnul pentru bunătatea Lui, și 
pentu minunile Lui faţă de fiii oamenilor! Să-l aducă jertfe de 
mulțămiri, și să vestească lucrările Lui cu strigăte de bucurie. 
Ceice se pogorîseră pe mare în corăbii, și făceau negoț pe apele 
cele mari, aceia au văzut lucrările Domnului și minunile Lui 
în mijlocul adincului. El a zis, și a pus să sufle furtuna, care 
a ridicat valurile mării. Se suiau spre ceruri, se pogorau în 
adînc; sufletul le era perdut în faţa primejdiei.  Apucaţi de 
amețeală, se clătinau ca un om beat, și zădarnică le era toată 
iscusința. Atunci, în strimtorarea lor, au strigat către Dom- 
nul, și El i-a izbăvit din necazurile lor. A oprit furtuna, a adus 
liniștea, și valurile s'au potolit. Ei s'au bucurat că valurile 
s'au liniștit, și Domnul i-a dus în limanul dorit. O, de ar lăuda 
oamenii pe Domnul pentru bunătatea lui, și pentru minunile 
Lui față de fiii oamenilor!  Să-L înalțe în adunarea poporu- 
lui, și să-L laude în adunarea bătrînilor! El preface riurile în 
pustiu, și izvoare de apă în pămînt uscat, ţara roditoare în 
țară sărată, din pricina răutăţii locuitorilor ei. Tot El preface 
pustiul în iaz, și pămîntul uscat în izvoare de ape.  Așează 
acolo pe cei flămiînzi, și ei întemeiază o cetate ca să locuiască 
în ea; însămințează ogoare, sădesc vii, și-i culeg roadele. El 
îi binecuvintează, și se înmulțesc nespus, și nu le împuținează 
vitele. Dacă sînt împuţinaţi și apăsaţi prin asuprire, nenoro- 
cire și suferință, El varsă disprețul peste cei mari, și-i face 
să pribegească prin pustiuri fără drum, dar ridică pe cel lip- 
sit, izbăvește pe cel nevoiaș, și înmulțește familiile ca pe niște 
turme. “Oamenii fără prihană văd lucrul acesta și se bucură, 
și orice nelegiuire își închide gura!” Cine este înțelept, să ia 

seama la aceste lucruri, și să fie cu luare aminte la bunătăţile 
Domnului. 


(O cântare. Un psalm al lui David.) Gata îmi este inima să 
cînte, Dumnezeule! Voi cînta, voi suna din instrumentele mele; 
aceasta este slava mea! Deșteptaţi-vă, alăută și arfă! Mă voi 
trezi în zori de zi. Te voi lăuda printre popoare, Doamne, Te 
voi cînta printre neamuri. Căci mare este bunătatea Ta și se 
înalță mai pe sus de ceruri, iar credincioșia Ta pînă la nori. 
'nalţă-'Te peste ceruri, Dumnezeule, și fie slava Ta peste tot 
pămîntul! Pentru ca prea iubiții Tăi să fie izbăviţi, scapă-ne 
prin dreapta Ta, și ascultă-ne! Dumnezeu a vorbit în sfinte- 
nia Lui: “Voi birui, voi împărți Sihemul, voi măsura valea 
Sucot; al Meu este Galaadul, al Meu Manase; Efraim este în- 
tăritura capului Meu, și Iuda, toiagul Meu de cîrmuire; Moab 
este ligheanul în care Mă spăl; 'mi arunc încălțămintea asupra 
Edomului; strig; de bucurie asupra ţării Filistenilor!” Cine mă 
va duce în cetatea întărită? Cine mă va duce la Edom? Oare 
nu Tu, Dumnezeule, care ne-ai lepădat, și care nu vrei să mai 
ieși, Dumnezeule, cu oștirile noastre?  Dă-ne ajutor în necaz, 
căci zădarnic este ajutorul omului. Cu Dumnezeu vom face 
mari isprăvi; El va zdrobi pe vrăjmașii noștri. 

(Către mai marele cîntăreţilor. Un psalm al lui David.) 
Dumnezeul laudei mele, nu tăcea! Căci protivnicii au de- 
schis împotriva mea o gură rea și înșelătoare, îmi vorbesc cu 
o limbă mincinoasă, mă înconjoară cu cuvîintări pline de ură, 
și se războiesc cu mine fără temei. Pe cînd eu îi iubesc, ei 
îmi sînt protivnici; dar eu alerg la rugăciune. Ei îmi întorc 
rău pentru bine, și ură pentru dragostea mea. Pe vrăjmașul 
meu pune-l supt stăpînirea unui om rău, și un pîriș să stea la 
dreapta lui! Cînd va fi judecat, să fie găsit vinovat, și rugă- 
ciunea lui să treacă drept un păcat! Puține să-i fie zilele la 
număr, și slujba să i-o ia altul! Să-i rămînă copiii orfani, și 
nevastă-sa văduvă! Copiii lui să umble fără niciun căpătii și să 
cerșească, să-și caute pînea departe de locuinţa lor dărimată! 
Cel ce l-a împrumutat, să-i pună mîna pe tot ce are, și străinii 
să-i jăfuiască rodul muncii lui! Nimeni să nu mai ţină la el, și 
nimeni să n'aibă milă de orfanii lui! Urmașii lui să fie nimi- 

ciți, și să li se stîngă numele în neamul următor! Nelegiuirea 
părinților săi să rămînă ca aducere aminte înaintea Domnu- 
lui, și să nu se șteargă păcatul mamei lui! Domnul să-i aibă 
totdeauna înaintea ochilor, ca să le șteargă pomenirea de pe 
pămînt, pentrucă nu și-a adus aminte să facă îndurare, pen- 
trucă a prigonit pe cel nenorocit și pe cel lipsit, pînă acolo încât 
să omoare pe omul cu inima zdrobită! "i plăcea blestemul: să 
cadă asupra lui! Nu-i plăcea binecuvîntarea: să se depărteze 
de el! Se îmbracă cu blestemul cum se îmbracă cu haina 
lui, îi pătrunde ca apa înlăuntrul lui, ca untdelemnul în oase! 
Deaceea, să-i slujească de veșmînt ca să se acopere, de înc- 
ingătoare cu care să fie totdeauna încins! Aceasta să fie, din 
partea Domnului, plata vrăjmașilor mei, și a celor ce vorbesc 
cu răutate de mine! Iar Tu, Doamne, Dumnezeule, lucrează 
pentru mine din pricina Numelui Tău, căci mare este bună- 
tatea ta; izbăvește-mă! Sînt nenorocit și lipsit, și îmi e rănită 
inima înlăuntrul meu. Pier ca umbra gata să treacă, sînt 
izgonit ca o lăcustă. Mi-au slăbit genunchii de post, și mi 
s'a sleit trupul de slăbiciune. Am ajuns de ocară lor; cînd 
mă privesc ei, dau din cap. Ajută-mi, Doamne, Dumnezeul 
meu! Scapă-mă prin bunătatea Ta! Şi să știe că mîna Ta, că 
Tu, Doamne, ai făcut lucrul acesta! Măcar că ei blastămă, 
Tu binecuvintează; măcar că se ridică ei împotriva mea, vor fi 
înfruntaţi, iar robul Tău se va bucura.  Protivnicii mei să se 
îmbrace cu ocara, să se acopere cu rușinea lor cum se acopăr 
cu o manta! Voi lăuda foarte mult cu gura mea pe Domnul, 7] 
voi mări în mijlocul mulţimii; căci El stă la dreapta săracului, 
ca să-l izbăvească de cei ce-l osîndesc. 


(Un psalm al lui David.) Domnul a zis Domnului meu: 
“Sezi la dreapta Mea, pînă voi pune pe vrăjmașii Tăi supt 
picioarele Tale.” - Domnul va întinde din Sion toiagul de 
cîrmuire al puterii Tale, zicînd: “Stăpînește în mijlocul vrăj- 
mașilor Tăi!” Poporul Tău este plin de înflăcărare, cînd "ţi 
aduni oștirea; cu podoabe sfinte, ca din sînul zorilor, vine 
tineretul Tău la Tine, ca roua. Domnul a jurat, și nu-l va 
părea rău: “Tu ești preot în veac, în felul lui Melhisedec.” 
- Domnul, dela dreapta Ta, zdrobește pe împărați în ziua 

mîniei Lui. El face dreptate printre neamuri: totul este plin 
de trupuri moarte; El zdrobește capete pe toată întinderea 
țării. El bea din pîrîu în timpul mersului: de aceea 'și înalță 
capul. 

Lăudaţi pe Domnul! Voi lăuda pe Domnul din toată in- 
ima mea, în tovărășia oamenilor fără prihană și în adunare. 
Mari sînt lucrările Domnului, cercetate de toţi ceice le iubesc. 
Strălucire și măreție este lucrarea Lui, și dreptatea Lui ţine în 
veci. Ela lăsat o aducere aminte a minunilor Lui, Domnul 
este îndurător și milostiv. El a dat hrană celor ce se tem de 
EI; El "și aduce pururea aminte de legămîntul Lui. Ela arătat 
poporului Său puterea lucrărilor Lui, căci le-a dat moștenirea 
neamurilor. Lucrările mînilor Lui sînt credincioșie și dreptate; 
toate poruncile Lui sînt adevărate, întărite pentru vecinicie, 
făcute cu credincioșie și neprihănire. A trimes poporului Său 
izbăvirea, a așezat legămîntul Său în veci; Numele Lui este 
sfint și înfricoșat. Frica Domnului este începutul înțelepciu- 
nii; toți cei ce o păzesc, au o minte sănătoasă, și slava Lui ţine 
în veci. 

Lăudaţi pe Domnul! Ferice de omul care se teme de Dom- 
nul, și care are o mare plăcere pentru poruncile Lui! Sămînța 
lui va fi puternică pe pămînt; neamul oamenilor fără prihană 
va fi binecuvîntat. El are în casă bogăţie și belșug, și nepri- 
hănirea lui dăinuiește în veci. Celui fără prihană îi răsare o 
lumină în întunerec, El este milostiv, îndurător și drept. Ce 
bine-i merge omului care face milă și împrumută pe altul, și 
care își rînduiește faptele după dreptate! Căci el nu se clatină 
niciodată; pomenirea celui neprihănit ţine în veci. El nu se 
teme de vești rele, ci inima lui este tare, încrezătoare în Dom- 
nul. Inima îi este mîngiiată, n'are nicio teamă, pînă ce își 
vede împlinită dorința faţă de protivnicii lui. El este darnic, 
dă celor lipsiţi; milostenia lui ţine în veci; capul i se înalță cu 
slavă. Cel rău vede lucrul acesta, și se mînie, scrîșnește din 
dinţi și se topeşte. Poftele celor răi rămîn neîmplinite. 

Lăudaţi pe Domnul! Robii Domnului lăudaţi, lăudaţi Nu- 
mele Domnului! Fie Numele Domnului binecuvîntat, deacum 
și pînă în veac! Dela răsăritul soarelui pînă la apusul lui, fie 

Numele Domnului lăudat. Domnul este înălțat mai pe sus de 
toate neamurile, slava Lui este mai pesus de ceruri. Cine este 
ca Domnul, Dumnezeul nostru, care locuiește atît de sus? El 
își pleacă privirile să vadă ce se face în ceruri și pe pămînt. 
El ridică pe sărac din ţărină, înalță pe cel lipsit din gunoi. ca 
să-i facă să șadă împreună cu cei mari: cu mai marii poporului 
Său. El dă o casă celei ce era stearpă, face din ea o mamă 
veselă în mijlocul copiilor ei. Lăudaţi pe Domnul! 


Cînd a ieșit Israel din Egipt, cînd a plecat casa lui Iacov 
dela un popor străin, Iuda a ajuns locașul Lui cel sfint, și 
Israel stăpînirea Lui. Marea a văzut lucrul acesta și a fugit, 
Iordanul s'a întors înapoi: munţii au sărit ca niște berbeci, și 
dealurile ca niște miei. Ce ai tu, mare, de fugi, și tu, lordan- 
ule, de te întorci înapoi? Ce aveţi, munţilor, de săltaţi ca niște 
berbeci, și voi, dealurilor, ca niște miei? Da, cutremură-te, 
pămîntule, înaintea Domnului, înaintea Dumnezeului lui Ia- 
cov, care preface stînca în iaz, și cremenea în izvor de ape. 


Nu nouă, Doamne, nu nouă, ci Numelui Tău dă slavă pentru 
bunătatea Ta, pentru credincioșia Ta! Pentruce că zică nea- 
murile: “Unde este Dumnezeul lor?” Dumnezeul nostru este 
în cer, El face tot ce vrea. Idolii lor sînt argint și aur, făcuţi de 
mîni omenești. Au gură, dar nu vorbesc, au ochi, dar nu văd, 
au urechi, dar n'aud, au nas, dar nu miroase, au mini, dar nu 
pipăie, picioare, dar nu merg; nu scot niciun sunet din gâtlejul 
lor. Ca ei sînt cei ce-i fac; toți cei ce se încred în ei. Israele, 
încrede-te în Domnul! El este ajutorul și scutul lor. Casa lui 
Aaron, încrede-te în Domnul! El este ajutorul și scutul lor. 
Cei ce vă temeţi de Domnul, încredeţi-vă în Domnul! El este 
ajutorul și scutul lor. Domnul Și-aduce aminte de noi: El va 
binecuvînta, va binecuvînta casa lui Israel, va binecuvînta casa 
lui Aaron, va binecuvînta pe cei ce se tem de Domnul, pe cei 
mici și pe cei mari. Domnul să vă înmulțească tot mai mult, 
pe voi și pe copiii voştri! Fiţi binecuvîntaţi de Domnul, care 
a făcut cerurile și pămîntul!  Cerurile sînt ale Domnului, dar 
pămîntul l-a dat fiilor oamenilor. Nu morţii laudă pe Dom- 
nul, și nici vreunul din cei ce se pogoară în locul tăcerii, ci 
noi, noi vom binecuvînta pe Domnul, deacum și pînă în veac. 

Lăudaţi pe Domnul! 


Iubesc pe Domnul, căci El aude glasul meu, cererile mele. 
Da, El Și-a plecat urechea spre mine, de aceea-L voi chema 


2 


toată viața mea. Mă înfășuraseră legăturile morții, și m'apucaseră 


sudorile mormîntului; eram pradă necazului și durerii. Dar 
am chemat Numele Domnului, și am zis: “Doamne, mîntuiește- 
mi sufletul.” Domnul este milostiv și drept, și Dumnezeul 
nostru este plin de îndurare. Domnul păzeşte pe cei fără rău- 
tate: eram nenorocit de tot, dar El m'a mîntuit. "'ntoarce-te, 
suflete, la odihna ta, căci Domnul ţi-a făcut bine. Da, Tu mi- 
ai izbăvit sufletul dela moarte, ochii din lacrămi, și picioarele 
de cădere. Voi umbla înaintea Domnului, pe pămîntul celor 
vii. Aveam dreptate cînd ziceam: “Sînt foarte nenorocit!” "n 
neliniștea mea, ziceam: “Orice om este înșelător.” Cum voi 
răsplăti Domnului toate binefacerile Lui faţă de mine? Voi 
înălța paharul izbăvirilor, și voi chema Numele Domnului; îmi 
voi împlini juruinţele făcute Domnului, în faţa întregului Său 
popor.  Scumpă este înaintea Domnului moartea celor iubiţi 
de El. Ascultă-mă, Doamne, căci sînt robul Tău: robul Tàu, 
fiul roabei Tale, și Tu mi-ai desfăcut legăturile. "ţi voi aduce 
o jertfă de mulţămire, și voi chema Numele Domnului; îmi 
voi împlini juruinţele făcute Domnului în faţa întregului Său 
popor, în curțile Casei Domnului, în mijlocul tău, lerusalime! 
Lăudaţi pe Domnul! 

O N SD A 


Lăudaţi pe Domnul, toate neamurile, lăudaţi-L, toate popoarăilt!7] 


Căci mare este bunătatea Lui faţă de noi, și credincioșia Lui 
ţine în veci. Lăudaţi pe Domnul! 

Lăudaţi pe Domnul, căci este bun, “căci în veac ţine în- 
durarea Lui!” Sä zică Israel: “Căci în veac ţine îndurarea 
Lui!” Casa lui Aaron să zică: “Căci în veac ţine îndurarea 
Lui!” Cei ce se tem de Domnul să zică: “Căci în veac ţine 
îndurarea Lui” ’n mijlocul strîmtorării am chemat pe Dom- 
nul: Domnul m'a ascultat și m'a scos la larg. Domnul este 
de partea mea, nu mă tem de nimic: ce pot să-mi facă niște 
oameni? Domnul este ajutorul meu, și mă bucur cînd îmi 
văd împlinită dorinţa față de vrăjmașii mei. Mai bine este să 
cauţi un adăpost în Domnul, decît să te încrezi în om; mai 

bine să cauţi un adăpost în Domnul decît să te încrezi în cei 
mari. Toate neamurile mă înconjurau: în Numele Domnu- 
lui, le tai în bucăţi. Mă înconjurau, m'au împresurat: dar 
în Numele Domnului, le tai în bucăţi.  M'au înconjurat ca 
niște albine: se sting ca un foc de spini; în Numele Domnu- 
lui, le tai în bucăţi. Tu mă împingeai ca să mă faci să cad, 
dar Domnul m'a ajutat. Domnul este tăria mea și pricina 
laudelor mele; El m'a mîntuit. Strigăte de biruinţă și de mîn- 
tuire se înalță în corturile celor neprihăniţi: dreapta Domnului 
cîștigă biruința! Dreapta Domnului se înalță; dreapta Dom- 
nului cîștigă biruința! Nu voi muri, ci voi trăi, și voi povesti 
lucrările Domnului. Domnul m'a pedepsit, da, dar nu m'a dat 
pradă morţii.  Deschideţi-mi porţile neprihănirii, ca să intru 
și să laud pe Domnul. lată poarta Domnului: pe ea intră cei 
neprihăniți. Te laud, pentrucă m'ai ascultat, pentrucă m'ai 
mîntuit. Piatra, pe care au lepădat-o zidarii, a ajuns să fie 
pusă în capul unghiului clădirii. Domnul a făcut lucrul acesta: 
și este o minunăţie înaintea ochilor noștri. Aceasta este ziua, 
pe care a făcut-o Domnul: să ne bucurăm și să ne veselim în 
ea! Doamne, ajută! Doamne, dă izbiîndă!  Binecuvîntat să 
fie cel ce vine în Numele Domnului! Vă binecuvîntăm din Casa 
Domnului. Domnul este Dumnezeu, și ne luminează. Legaţi 
cu funii vita pentru jertfă, și aduceţi-o pînă la coarnele altaru- 
lui! Tu ești Dumnezeul meu, și eu Te voi lăuda; Dumnezeule, 
Te voi prea mări. Lăudaţi pe Domnul, căci este bun, căci în 
veac ţine îndurarea Lui! 


Ferice de cei fără prihană în calea lor, cari umblă întot- 
deauna după Legea Domnului! Ferice de ceice păzesc porun- 
cile Lui, cari-L caută din toată inima lor, cari nu săvîrșesc 
nicio nelegiuire, și umblă în căile Lui! Tu ai dat poruncile 
Tale ca să fie păzite cu sfințenie. O, de ar ţinti căile mele 
la păzirea orînduirilor Tale! Atunci nu voi roși de rușine, la 
vederea tuturor poruncilor Tale! Te voi lăuda cu inimă nepri- 
hănită, cînd voi învăţa legile dreptăţii Tale. Vreau să păzesc 
orînduirile Tale: nu mă părăsi de tot! Cum își va ţinea tînărul 
curată cărarea? 'ndreptindu-se după Cuvîntul Tău. Te caut 
din toată inima mea; nu mă lăsa să mă abat dela poruncile 


897 PSALMI 119. 11-42 


Tale. String Cuvîntul Tău în inima mea, ca să nu păcătuiesc 
împotriva Ta!  Binecuvîntat să fii Tu, Doamne! 'nvaţă-mă 
orînduirile Tale! Cu buzele mele vestesc toate hotăririle gurii 
Tale. Cînd urmez învăţăturile Tale, mă bucur de parc'aș avea 
toate comorile. Mă gîndesc adînc h poruncile Tale, și cărările 
Tale le am supt ochi. Mă desfătez în orinduirile Tale, și nu 
uit Cuvîntul Tău. Fă bine robului Tău, ca să trăiesc și să 
păzesc Cuvîntul Tău!  Deschide-mi ochii, ca să văd lucrurile 
minunate ale Legii Tale! Sînt un străin pe pămînt: nu-mi as- 
cunde poruncile Tale! Totdeauna mi se topește sufletul de dor 
după legile tale. Tu mustri pe cei îngîmfaţi, pe blestemaţii 
aceștia, cari se rătăcesc de la poruncile Tale. Ridică de peste 
mine ocara și disprețul! Căci păzesc învăţăturile Tale. Să tot 
stea voevozii și să vorbească împotriva mea: robul tău cugetă 
adînc la orînduirile Tale. "nvăţăturile Tale sînt desfătarea mea 
și sfătuitorii mei. Sufletul meu este lipit de ţărină: înviorează- 
mă, după făgăduinţa Ta! Eu îmi istorisesc căile, și Tu mă 
asculți: învaţă-mă orînduirile Tale!  Fă-mă să pricep calea 
poruncilor Tale, și voi cugeta la lucrurile Tale cele minunate. 
"mi plinge sufletul de durere: ridică-mă după Cuvîntul Tău! 
Depărtează-mă, de calea necredincioșiei către Tine, și dă-mi 
îndurarea ta, ca să urmez Legea Tal Aleg calea adevăru- 
lui, pun legile Tale supt ochii mei. Mă ţin de învăţăturile 
Tale, Doamne, nu mă lăsa de rușine! Alerg pe calea porun- 
cilor Tale, căci îmi scoţi inima la larg. "'nvaţă-mă, Doamne, 
calea, orînduirilor Tale, ca s'o ţin pînă în sfârșit! Dă-mi pri- 
cepere, ca să păzesc Legea Ta și s'o ţin din toată inima mea! 
Povăţuiește-mă pe cărarea poruncilor Tale, căci îmi place de 
ea.  Pleacă-mi inima spre învăţăturile Tale, și nu spre câștig! 
Abate-mi ochii dela vederea lucrurilor deșarte, înviorează-mă 
în calea Ta!  'mplinește- Ti făgăduinţa faţă de robul Tău, 
făgăduinţa făcută pentru cei ce se tem de Tine!  Depărtează 
dela mine ocara de care mă tem! Căci judecăţile Tale sînt 
pline de bunătate. Iată, doresc să împlinesc poruncile Tale: 
fă-mă să trăiesc în neprihănirea cerută de Tine! Sä vină, 
Doamne, îndurarea Ta peste mine, mintuirea Ta, după făgă- 
duința Ta! Și atunci voi putea răspunde celui ce mă batjo- 

coreşte, căci mă încred în Cuvîntul Tău. Nu lua de tot din 
gura mea cuvîntul adevărului! Căci nădăjduiesc în judecăţile 
Tale. Voi păzi Legea Ta necurmat, totdeauna și pe vecie. 
Voi umbla în loc larg, căci caut poruncile Tale. Voi vorbi 
despre învăţăturile Tale înaintea împăraților, și nu-mi va roși 
obrazul. Mă desfătez în poruncile Tale, căci le iubesc. "mi 
întind mîinile spre poruncile Tale, pe cari le iubesc, și vreau 
să mă gîndesc adînc la orînduirile Tale.  Adu-Ţi aminte de 
făgăduinţa dată robului Tāu, în care m'ai făcut să-mi pun 
nădejdea! Aceasta este mîngiierea mea în necazul meu: că 
făgăduinţa Ta îmi dă iarăș viaţă. Nişte îngîmfați mi-aruncă 
batjocuri; totuș eu nu mă abat dela Legea Ta. Mă gîndesc la 
judecăţile 'Tale de odinioară, Doamne, și mă mingii. M'apucă 
o miînie aprinsă la vederea celor răi, cari părăsesc Legea Ta. 
Orînduirile Tale sînt prilejul cântărilor mele, în casa pribegiei 
mele. Noaptea îmi aduc aminte de Numele Tău, Doamne, 
și păzesc Legea Ta. Așa mi se cuvine, căci păzesc poruncile 
Tale. Partea mea, Doamne, o spun, este să păzesc cuvintele 
Tale. Te rog din toată inima mea: ai milă de mine, după 
făgăduinţa Ta! Mă gîndesc la căile mele, și îmi îndrept pi- 
cioarele spre învățăturile Tale. Mă grăbesc, și nu preget să 
păzesc poruncile Tale. Cursele celor răi mă înconjoară, dar 
nu uit Legea Ta. Mă scol la miezul nopţii să Te laud pen- 
tru judecăţile Tale cele drepte. Sînt prieten cu toţi cei ce 
se tem de Tine, și cu cei ce păzesc poruncile Tale.  Pămîn- 
tul, Doamne, este plin de bunătatea Ta; învaţă-mă orînduirile 
Tale! Tu faci bine robului Tău, Doamne, după făgăduinţa Ta. 
'nvaţă-mă să am înţelegere și pricepere, căci cred în poruncile 
Tale. Pînă ce am fost smerit, rătăceam; dar acum păzesc Cu- 
vîntul Tău. Tu ești bun și binefăcător: învaţă-mă orînduirile 
tale! Nişte îngîmfaţi urzesc neadevăruri împotriva mea; dar 
eu păzesc din toată inima mea poruncile Tale. Inima lor este 
nesimţitoare ca grăsimea: dar eu mă desfătez în Legea Ta. 
Este spre binele meu că m'ai smerit, ca să învăţ orînduirile 
Tale. Mai mult preţuiește pentru mine legea gurii Tale, decît 
o mie de lucruri de aur și de argint.  Miinile Tale m'au fă- 
cut, și m'au întocmit; dă-mi pricepere, ca să învăţ poruncile 

Tale! Cei ce se tem de Tine mă văd și se bucură, căci nădăj- 
duiesc în făgăduinţele Tale. Știu, Doamne, că judecăţile Tale 
sînt drepte: din credincioșie m'ai smerit. Fă ca bunătatea Ta 
să-mi fie mîngiierea, cum ai făgăduit robului Tău! Sà vină 
peste mine îndurările Tale, ca să trăiesc, căci Legea Ta este 
desfătarea mea. Să fie înfruntaţi îngîmfaţii cari mă asupresc 
fără temei! Căci eu mă gîndesc adînc la poruncile Tale. Să se 
întoarcă la mine, cei ce se tem de Tine, și cei ce cunosc învăţă- 
turile Tale! Inima să-mi fie nepara în orînduirile Tale, 
ca să nu fiu dat de rușine! ’mi tînjește sufletul după mîn- 
tuirea Ta: nădăjduiesc în făgăduinţa Ta. Mi se topesc ochii 
după făgăduinţa Ta, și zic: “Cînd mă vei mingiia?” Căci 
am ajuns ca un burduf pus în fum; totuș nu uit orînduirile 
Tale. Care este numărul zilelor robului Tău? Cînd vei pedepsi 
pe cei ce mă prigonesc? Nişte îngimfaţi sapă gropi înaintea 
mea; nu lucrează după Legea ta. Toate poruncile tale nu 
sînt decît credincioșie; ei mă prigonesc fără temei: ajută-mă! 
Gata, gata să mă doboare și să mă prăpădească, dar eu nu 
părăsesc poruncile Tale.  "'nviorează-mă după bunătatea Ta, 
ca să păzesc învățăturile gurii Tale! Cuvîntul Tău, Doamne, 
dăinuiește în veci în ceruri.  Credincioșia ta ţine din neam 
în neam; Tu ai întemeiat pămîntul, și el rămîne tare. După 
legile Tale stă în picioare totul astăzi, căci toate lucrurile "ţi 
sînt supuse. Dacă n'ar fi fost Legea Ta destfătarea mea, aș fi 
pierit în ticăloşia mea. Niciodată nu voi uita poruncile Tale, 
căci prin ele mă înviorezi. Al Tău sînt: mîntuiește-mă! Căci 
caut poruncile Tale. Nişte răi mă așteaptă ca să mă piardă; 
dar eu iau aminte la învățăturile Tale. Văd că tot ce este 
desăvîrșit are margini: poruncile Tale însă sînt fără margini. 
Cît de mult iubesc Legea Ta! Toată ziua mă gîndesc la ea. 
Poruncile Tale mă fac mai înțelept decît vrăjmașii mei, căci 
totdeauna le am cu mine. Sînt mai învățat decit toți în- 
văţătorii mei, căci mă gîndesc la învăţăturile Tale. Am mai 
multă pricepere decât bătrinii, căci păzesc poruncile Tale. "mi 
ţin piciorul departe de orice drum rău, ca să păzesc Cuvîntul 
Tău. Nu mă depărtez de legile Tale, căci Tu mă înveţi. Ce 
dulci sînt cuvintele Tale pentru cerul gurii mele! Mai dulci 

decît mierea în gura mea! Prin poruncile Tale mă fac mai 
priceput, deaceea urăsc orice cale a minciunii. Cuvîntul Tău 
este o candelă pentru picioarele mele, și o lumină pe cărarea 
mea. Jur, -și mă voi ţinea de jurămînt, -că voi păzi legile 
Tale cele drepte. Sînt foarte amărit: înviorează-mă, Doamne, 
după Cuvîntul Tău! Primește, Doamne, simţimintele pe cari 
le spune gura mea, și învaţă-mă legile Tale! Viața îmi este 
necurmat în primejdie, și totuș nu uit Legea Ta. Nişte răi 
îmi întind curse, dar eu nu mă rătăcesc dela poruncile Tale. 
'nvăţăturile Tale sînt moștenirea mea de veci, căci ele sînt bu- 
curia inimii mele. "mi plec i inima să implinesc orînduirile Tale, 
totdeauna și pînă la sfîrșit. Urăsc pe oamenii nehotărîți, dar 
iubesc Legea Ta. Tu ești adăpostul și scutul meu; eu nădăj- 
duiesc în făgăduinţa Ta.  Depărtaţi-vă de mine, răilor, ca 
să păzesc poruncile Dumnezeului meu! Sprijinește-mă, după 
făgăduinţa Ta, ca să trăiesc, și nu mă lăsa de rușine în năde- 
jdea mea! Fii sprijinul meu, ca să fiu scăpat, și să mă veselesc 
neîncetat de orînduirile Tale! Tu dispreţuiești pe toţi ceice se 
depărtează de orînduirile 'Tale, căci înșelătoria lor este zădar- 
nică. Ca spuma iei pe toți cei răi de pe pămînt: de aceea 
eu iubesc învățăturile Tale. Mi se înfioară carnea de frica 
Ta, și mă tem de judecăţile Tale.  Păzesc legea și dreptatea: 
nu mă lăsa în voia asupritorilor mei! Ia supt ocrotirea Ta 
binele robului Tău, și nu mă lăsa apăsat de niște îngîmfaţi! 
Mi se topesc ochii după mîntuirea Ta, și după făgăduinţa Ta 
cea dreaptă.  Poartă-Te cu robul Tău după bunătatea Ta, 
și învaţă-mă orînduirile Tale! Eu sînt robul tău; dă-mi pri- 
cepere, ca să cunosc învăţăturile Tale. Este vremea ca Dom- 
nul să lucreze: căci ei calcă Legea Ta. De aceea, eu iubesc 
poruncile 'Tale, mai mult de cât aurul, da, mai mult decât aurul 
curat: De aceea găsesc drepte toate poruncile Tale, și urăsc 
orice cale a minciunii.  "'nvăţăturile Tale sînt minunate: de 
aceea le păzeşte sufletul meu. Descoperirea cuvintelor Tale 
dă lumină, dă pricepere celor fără răutate. Deschid gura și 
oftez, căci sînt lacom după poruncile Tale. "ntoarce-Ti Faţa 
spre mine, și ai milă de mine, după obiceiul Tău față de ceice 
iubesc Numele Tău! 'ntărește-mi pașii în Cuvîntul Tău, și nu 

lăsa, nici o nelegiuire să stăpinească peste mine! Izbăvește-mă 
de asuprirea oamenilor, ca să păzesc poruncile Tale! Fă să 
strălucească Faţa Ta peste robul Tău, și învaţă-mă orînduirile 
Tale! Ochii îmi varsă șiroaie de ape, pentrucă Legea Ta nu 
este păzită. Tu ești drept, Doamne, și judecăţile Tale sînt 
fără prihană. Tu “ţi întemeiezi învăţăturile pe dreptate, și pe 
cea mai mare credincioșie. Rîvna mea mă mănîncă, pentru că 
protivnicii mei uită cuvintele Tale. Cuvîntul Tău este cu to- 
tul încercat, și robul Tău îl iubește. Sînt mic și disprețuit, dar 
nu uit poruncile Tale. Dreptatea Ta este o dreptate vecinică, 
și Legea Ta este adevărul. Necazul și strimtorarea mă ajung, 
dar poruncile Tale sînt desfătarea mea. "nvăţăturile Tale sînt 
drepte pe vecie: dă-mi pricepere, ca să trăiesc! Te chem din 
toată inima mea: ascultă-mă, Doamne, ca să păzesc orînduirile 
Tale. Te chem: mîntuiește-mă, ca să păzesc învăţăturile Tale! 
O iau înaintea zorilor și strig; nădăjduiesc în făgăduințele 
Tale. O iau înaintea străjilor de noapte, și deschid ochii, ca să 
mă gîndesc adînc la Cuvîntul Tău.  Ascultă-mi glasul, după 
bunătatea Ta: înviorează-mă, Doamne, după judecata ta! Se 
apropie ceice urmăresc mișelia, și se depărtează de Legea Ta. 
Dar Tu ești aproape, Doamne, și toate poruncile Tale sînt 
adevărul. De multă vreme știu din învăţăturile Tale, că le-ai 
așezat pentru totdeauna.  Vezi-mi ticăloșia, și izbăvește-mă, 
căci nu uit Legea Ta.  Apără-mi pricina, și răscumpără-mă, 
înviorează-mă după făgăduinţa Ta.  Mîntuirea este departe de 
cei răi, căci ei nu caută orînduirile Tale. Mari sînt îndurările 
Tale, Doamne! 'nviorează-mă după judecăţile Tale! Mulți 
sînt prigonitorii și protivnicii mei, dar nu mă depărtez de în- 
vățăturile Tale. Văd cu scîrbă pe cei necredincioși Tie, cari 
nu păzesc Cuvîntul Tău. Vezi cît de mult iubesc eu poruncile 
Tale: înviorează-mă, Doamne, după bunătatea Ta! Temelia 
Cuvîntului Tāu este adevărul, și toate legile Tale cele drepte 
sînt vecinice. Nişte voievozi mă prigonesc fără temei, dar in- 
ima mea nu tremură decît de cuvintele Tale. Mă bucur de 
Cuvîntul Tău, ca cel ce găsește o mare pradă. Urăsc și nu pot 
suferi minciuna, dar iubesc Legea Ta. De șapte ori pe zi Te 
laud, din pricina legilor Tale celor drepte. Multă pace au ce- 

ice iubesc Legea Ta, și nu li se întîmplă nicio nenorocire. Eu 
nădăjduiesc în mîntuirea Ta, Doamne, și împlinesc poruncile 
Tale. Sufletul meu ţine învățăturile Tale, și le iubesc mult 
de tot!  Păzesc poruncile și învăţăturile Tale, căci toate căile 
mele sînt înaintea Ta. Să ajungă strigătul meu pînă la Tine, 
Doamne! Dă-mi pricepere, după făgăduinţa Ta. Să ajungă 
cererea mea pînă la Tine! Izbăvește-mă, după făgăduinţa Ta! 
Buzele mele să vestească lauda Ta, căci Tu mă înveţi orîn- 
duirile Tale! Să cînte limba mea Cuvîntul Tău, căci toate 
poruncile Tale sînt drepte! Mina Ta să-mi fie într'ajutor, căci 
am ales poruncile Tale. Suspin după mîntuirea Ta, Doamne, 
și Legea Ta este desfătarea mea. Să-mi trăiască sufletul și să 
Te laude, și judecăţile Tale să mă sprijinească!  Rătăcesc ca o 
oaie pierdută: caută pe robul Tău, căci nu uit poruncile Tale. 

(O cântare a treptelor.) Către Domnul strig în strimtorarea 
mea, și El m'ascultă. Doamne, scapă-mi sufletul de buza 
mincinoasă, de limba înșelătoare! Ce-ţi dă El ţie, ce-ţi aduce 
El ţie, limbă înșelătoare!  Săgeţi ascuţite de războinic, cu 
cărbuni aprinși de ieniper. Vai de mine că locuiesc la Meșec, 
că locuiesc în corturile Chedarului! Destul mi-a locuit sufletul 
lîngă cei ce urăsc pacea. Eu sînt pentru pace; dar deîndată 
ce vorbesc eu, ei sînt pentru război. 


(O cântare a treptelor.) "mi ridic ochii spre munţi... De 
unde-mi va veni ajutorul? Ajutorul îmi vine dela Domnul, 
care a făcut cerurile și pămîntul. Da, El nu va îngădui să 
ţi se clatine piciorul; Cel ce te păzeşte, nu va dormita. lată 
că nu dormitează, nici nu doarme Cel ce păzeşte pe Israel. 
Domnul este Păzitorul tău, Domnul este umbra ta pe mîna ta 
cea dreaptă. De aceea nu te va bate soarele ziua, nici luna 
noaptea. Domnul te va păzi de orice rău, îţi va păzi sufletul. 
Domnul te va păzi la plecare și la venire, de acum și pînă în 
veac. 


(O cîntare a treptelor. Un psalm al lui David.) Mă bucur 
cînd mi se zice; “Haidem la Casa Domnului!” Picioarele mi 
se opresc în porţile tale, lerusalime!  lerusalime, tu ești zidit 
ca o cetate făcută dintr'o bucată! Acolo se suie seminţiile, 
semințiile Domnului, după legea lui Israel, ca să laude Nu- 


903 PSALMI 122. 5-126. 2 


mele Domnului. Căci acolo sînt scaunele de domnie pentru 
judecată, scaunele de domnie ale casei lui David. Rugaţi-vă 
pentru pacea, Ierusalimului! Cei ce te iubesc, să se bucure de 
odihnă. Pacea să fie între zidurile tale, și liniștea în casele 
tale domnești! Din pricina fraţilor și prietenilor mei, doresc 
pacea în sînul tău. Din pricina Casei Domnului, Dumnezeului 
nostru. fac urări pentru fericirea ta. 

(O cântare a treptelor.) La Tine îmi ridic ochii, la Tine, 
care locuiești în ceruri. Cum se uită ochii robilor la mîna 
stăpinilor lor, și ochii roabei la mîna stăpînei ei, așa se uită 
ochii noștri la Domnul, Dumnezeul nostru, pînă va avea milă 
de noi. Ai milă de noi, Doamne, ai milă de noi, căci sîntem 
sătui de dispreţ; ne este sătul sufletul de batjocurile celor 
îngimfaţi, de disprețul celor trufași. 

(O cântare a treptelor. Un psalm al lui David.) De n'ar fi 
fost Domnul de partea noastră, -să spună Israel acum! - de 
n'ar fi fost Domnul de partea noastră, cînd s'au ridicat oa- 
menii împotriva noastră, ne-ar fi înghiţit de vii, cînd li s'a 
aprins mînia împotriva noastră; ne-ar fi înecat apele, ar fi 
trecut rîurile peste sufletul nostru; ar fi trecut peste sufletul 
nostru valurile năpraznice.  Binecuvîntat să fie Domnul, care 
nu ne-a dat pradă dinţilor lor! Sufletul ne-a scăpat ca pasărea 
din laţul păsărarului; laţul s'a rupt, și noi am scăpat. Aju- 
torul nostru este în Numele Domnului, care a făcut cerurile și 
pămîntul. 

(O cîntare a treptelor.) Cei ce se încred în Domnul sînt 
ca muntele Sionului, care nu se clatină, ci stă întărit pe ve- 
cie. Cum este înconjurat Ierusalimului de munţi, așa încon- 
joară Domnul pe poporul Său, deacum şi pînă în veac. Căci 
toiagul de cîrmuire al răutăţii nu va rămînea pe moștenirea 
celor neprihăniţi, pentru ca cei neprihăniţi să nu întindă mîinile 
spre nelegiuire. Doamne, varsă-Ţi binefacerile peste cei buni, 
și peste cei cu inima fără prihană! Dar pe ceice apucă pe 
căi lăturalnice, să-i nimicească Domnul împreună cu cei ce fac 
rău! Pacea să fie peste Israel! 

(O cîntare a treptelor.) Cînd a adus Domnul înapoi pe 
prinșii de război ai Sionului, parcă visam. Atunci gura ne 

era plină de strigăte de bucurie, și limba de cântări de veselie. 
Atunci se spunea printre neamuri: “Domnul a făcut mari lu- 
cruri pentru ei!” Da, Domnul a făcut mari lucruri pentru noi, 
și deaceea sîntem plini de bucurie. Doamne, adu înapoi pe 
prinșii noștri de război, ca pe niște rîuri în partea de miază zi! 
Cei ce samănă cu lăcrămi, vor secera cu cîntări de veselie. Cel 
ce umblă plingînd, cînd aruncă sămînţa, se întoarce cu veselie, 
cînd își stringe snopii. 

(O cîntare a treptelor. Un psalm al lui Solomon.) Dacă nu 
zideşte Domnul o casă, degeaba lucrează cei ce o zidesc; dacă 
nu păzeşte Domnul o cetate, degeaba veghează cel ce o păzeşte. 
Degeaba vă sculaţi de dimineaţă și vă culcaţi tîrziu, ca să 
mincaţi o pîne câștigată cu durere; căci prea iubiţilor Lui El le 
dă pîne ca în somn. lată, fiii sînt o moștenire dela Domnul, 
rodul pintecelui este o răsplată dată de El. Ca săgețile în 
mîna unui războinic, așa sînt fiii făcuţi la tinereţă. Ferice 
de omul care își umple tolba de săgeți cu ei! Căci ei nu vor 
răminea de rușine, cînd vor vorbi cu vrăjmașii lor la poartă. 

(O cântare a treptelor.) Ferice de oricine se teme de Dom- 
nul, și umblă pe căile Lui! Căci atunci te bucuri de lucrul 
miînilor tale, ești fericit, și-ţi merge bine.  Nevastă-ta este ca 
o viţă roditoare înlăuntrul casei tale; copiii tăi stau ca niște 
lăstari de măslin împrejurul mesei tale. Aşa este binecuvîntat 
omul care se teme de Domnul. Să te binecuvînteze Domnul 
din Sion, să vezi fericirea Ierusalimului, în toate zilele vieţii 
tale, și să vezi pe copiii copiilor tăi! Pacea să fie peste Israel! 

(O cântare a treptelor.) Destul m'au asuprit din tinereţă- 
s'o spună Israel! - destul m'au asuprit din tinereţă, dar nu 
m'au biruit. plugarii au arat pe spinarea mea, au tras brazde 
lungi pe ea. Domnul este drept: Ela tăiat funiile celor răi. 
Să se umple de rușine și să dea înapoi, toţi ceice urăsc Sionul! 
Să fie ca iarba de pe acoperișuri, care se usucă înainte de a 
fi smulsă!  Secerătorul nu-și umple mîna cu ea, cel ce leagă 
snopii nu-și încarcă braţul cu ea, și trecătorii nu zic: “Binecu- 
vîntarea Domnului să fie peste voi!” “Vă binecuvîntăm în Nu- 
mele Domnului!” 

(O cîntare a treptelor.) Din fundul adîncului, Te chem, 

Doamne! Doamne, ascultă-mi glasul! Să ia aminte ure- 
chile Tale la glasul cererilor mele! Dacă ai păstra, Doamne, 
aducerea aminte a nelegiuirilor, cine ar putea sta în picioare, 
Doamne? Dar la Tine este iertare, ca să fii temut. Eu nădăj- 
duiesc în Domnul, sufletul meu nădăjduiește, și aștept făgă- 
duinţa Lui. Sufletul meu așteaptă pe Domnul, mai mult decît 
așteaptă străjerii dimineaţa, da, mai mult decît așteaptă stră- 
jerii dimineaţa. Israele, pune-ţi nădejdea în Domnul, căci la 
Domnul este îndurarea, și la El este belșug de răscumpărare! 
El va răscumpăra pe Israel din toate nelegiuirile lui. 


(O cântare a treptelor. Un psalm al lui David.) Doamne, 
eu n'am o inimă îngîmfată, nici priviri trufașe, nu mă îndelet- 
nicesc cu lucruri prea mari și prea înalte pentru mine. Dim- 
potrivă, sufletul îmi este liniștit și potolit, ca un copil înțercat, 
care stă lîngă mamă-sa; da, sufletul meu este ca un copil înțer- 
cat. Pune-ţi nădejdea în Domnul, Israele, de acum și pînă în 
veac! 


(O cântare a treptelor.) Doamne, adu-Ţi aminte de David, 
și de toate necazurile lui!  Adu-Ţi aminte cum a jurat el 
Domnului, și a făcut următoarea juruință Puternicului lui Ia- 
cov: “Nu voi intra în cortul în care locuiesc, nu mă voi sui în 
patul în care mă odihnesc, nu voi da domn ochilor mei, nici 
aţipire pleoapelor mele, pînă nu voi găsi un loc pentru Dom- 
nul, o locuință pentru Puternicul lui Iacov.” - lată, am auzit 
vorbindu-se despre el la Efrata, l-am găsit în ogorul laar... 
“Haidem la locuința Lui, să ne închinăm înaintea așternutului 
picioarelor Lui!...  Scoală-Te, Doamne, vino la locul tău de 
odihnă, Tu și Chivotul măreției Tale! Preoții Tăi să se îm- 
brace în neprihănire, și credincioșii Tăi să scoată strigăte de 
bucurie! Pentru robul Tău David, nu lepăda pe unsul Tău!” 
- Domnul a jurat lui David adevărul, și nu Se va întoarce dela 
ce a jurat: “Voi pune pe scaunul tău de domnie un fiu din 
trupul tău. Dacă fiii tăi vor păzi legămîntul Meu, și învăţă- 
turile Mele, pe cari li le voi da, vor şedea și fiii lor în veci pe 
scaunul tău de domnie.” - Da, Domnul a ales Sionul, l-a dorit 
ca locuinţă a Lui, și a zis: “Acesta este locul Meu de odihnă 
pe vecie; voi locui în el, căci l-am dorit. "i voi binecuvînta din 

belşug hrana, voi sătura cu pîne pe săracii lui. Voi îmbrăca 
în mîntuire pe preoții lui, și credincioșii lui vor scoate strigăte 
de bucurie. Acolo voi înălța puterea lui David, voi pregăti o 
candelă unsului Meu, voi îmbrăca cu rușine pe vrăjmașii lui, 
și peste el va străluci cununa lui.” 


(O cîntare a treptelor. Un psalm al lui David.) lată, ce 
plăcut și ce dulce este să locuiască fraţii împreună! Este ca 
untdelemnul de preţ, care, turnat pe capul lui, se pogoară pe 
barbă, pe barba lui Aaron, se pogoară pe marginea veșmintelor 
lui. Este ca roua Hermonului, care se pogoară pe munţii 
Sionului, căci acolo dă Domnul binecuvîntarea, viața, pentru 
vecinicie. 

(O cîntare a treptelor.) Iată, binecuvîntaţi pe Domnul, 
toţi robii Domnului, cari staţi noaptea în Casa Domnului! 
Ridicaţi-vă mîinile spre sfintul locaș, și binecuvîntaţi pe Dom- 
nul! Domnul să te binecuvinteze din Sion, El, care a făcut 
cerurile și pămîntul! 

Lăudaţi pe Domnul! Lăudaţi Numele Domnului, lăudaţi- 
L, robi ai Domnului, cari staţi în Casa Domnului, în curțile 
Casei Dumnezeului nostru!  Lăudaţi pe Domnul, căci Dom- 
nul este bun; cîntaţi Numele Lui, căci este binevoitor. Căci 
Domnul Și-a ales pe Iacov, pe Israel, ca să fie al Lui. Ştiu 
că Domnul este mare, și că Domnul nostru este mai pe sus 
de toţi dumnezeii. Domnul face tot ce vrea în ceruri și pe 
pămînt, în mări și în toate adincurile. El ridică norii dela 
marginile pămîntului, dă naștere la fulgere și ploaie, și scoate 
vîntul din cămările lui. EI a lovit pe întîii născuţi ai Egiptu- 
lui, dela oameni pînă la dobitoace. A trimes semne și minuni, 
în mijlocul tău, Egiptule: împotrivalui Faraon și împotriva tu- 
turor slujitorilor lui. A lovit multe neamuri, și a ucis împărați 
puternici: pe Sihon, împăratul Amoriţilor, pe Og, împăratul 
Basanului, și pe toţi împărații Canaanului; și le-a dat ţara 
de moștenire, de moștenire poporului Său Israel. Doamne, 
Numele Tău rămîne pe vecie; Doamne, pomenirea Ta ţine din 
neam în neam, căci Domnul va judeca pe poporul Său, și va 
avea milă de robii Săi. Idolii neamurilor sînt argint și aur, 
lucrare făcută de mîinile oamenilor. Au gură, și nu vorbesc, 

au ochi, și nu văd, au urechi, și totuș n'aud, da, n'au suflare 
în gură. Ca ei sînt cei ce-i fac, toţi cei ce se încred în ei. Casa 
lui Israel, binecuvîntaţi pe Domnul! Casa lui Aaron, binecu- 
vîntaţi pe Domnul! Casa lui Levi, binecuvîntaţi pe Domnul! 
Cei ce vă temeţi de Domnul, binecuvîntaţi pe Domnul! Dom- 
nul să fie binecuvîntat din Sion, EI, care locuiește în Ierusalim! 
Lăudaţi pe Domnul! 


Lăudaţi pe Domnul, căci este bun, căci în veac ţine în- 
durarea Lui!  Lăudaţi pe Dumnezeul dumnezeilor, căci în 
veac ţine îndurarea Lui! Lăudaţi pe Domnul domnilor, căci în 
veac ţine îndurarea Lui! Pe Cel ce singur face minuni mari, 
căci în veac ţine îndurarea Lui! Pe Cel ce a făcut cerurile 
cu pricepere, căci în veac ţine îndurarea Lui! Pe cel ce a 
întins pămîntul pe ape, căci în veac ţine îndurarea Lui! Pe 
Cel ce a făcut luminători mari, căci în veac ţine îndurarea Lui! 
Soarele, ca să stăpînească ziua, căci în veac ţine îndurarea Lui! 
Luna și stelele, ca să stăpinească noaptea, căci în veac ţine în- 
durarea Lui! Pe Cel ce a lovit pe Egipteni în întîii lor născuți, 
căci în veac ţine îndurarea Lui! Și a scos pe Israel din mi- 
jlocul lor, căci în veac ţine îndurarea Lui! Cu mînă tare și cu 
braţ întins, căci în veac ţine îndurarea Lui! Pe Cel ce a tăiat 
în două marea Roșie, căci în veac ţine îndurarea Lui! Care 
a trecut pe Israel prin mijlocul ei, căci în veac ţine îndurarea 
Lui! Şi a aruncat pe Faraon și oștirea lui în marea Roșie, căci 
în veac ţine îndurarea Lui! Pe Cel ce a călăuzit pe poporul 
Său în pustie, căci în veac ţine îndurarea Lui! Pe Cel ce a 
lovit împărați mari, căci în veac ţine îndurarea Lui! Pe Cel ce 
a ucis Împărați puternici, căci în veac ţine îndurarea Lui! Pe 
Sihon, împăratul Amoriţilor, căci în veac ţine îndurarea Lui! 
Și pe Og, împăratul Basanului, căci în veac ţine îndurarea Lui! 
Și le-a dat ţara de moștenire, căci în veac ţine îndurarea Lui! 
De moștenire robului Său Israel, căci în veac ţine îndurarea 
Lui! Pe Cel ce Și-a adus aminte de noi, cînd eram smeriţi, 
căci în veac ţine îndurarea Lui! Și ne-a izbăvit de asupritorii 
noștri, căci în veac ţine îndurarea Lui! Pe Cel ce dă hrană 
oricărei făpturi, căci în veac ţine îndurarea Lui!  Lăudaţi pe 
Dumnezeul cerurilor, căci în veac ţine îndurarea Lui! 

Pe malurile rîurilor Babilonului, şedeam jos și plingeam, 
cînd ne aduceam aminte de Sion. "n sălciile din ţinutul acela 
ne atîrnaserăm arfele. Căci acolo, biruitorii noștri ne cereau 
cîntări, și asupritorii noștri ne cereau bucurie, zicînd: “Cîntati- 
ne cîteva din cântările Sionului!” - Cum să cîntăm noi cîntările 
Domnului pe un pămînt străin? Dacă te voi uita, lerusalime, 
să-și uite dreapta mea destoinicia ei! Să mi se lipească limba 
de cerul gurii, dacă nu-mi voi aduce aminte de tine, dacă nu 
voi face din Ierusalim culmea bucuriei mele! Adu-Ţi aminte, 
Doamne, de copiii Edomului, cari, în ziua nenorocirii lerusal- 
imului, ziceau: “Radeţi-l, radeţi-l din temelii” Ah! fiica 
Babilonului, sortită pustiirii, ferice de cine-ţi va întoarce la fel 
răul pe care ni l-ai făcut! Ferice de cine va apuca pe pruncii 
tăi, și-i va zdrobi de stîncă! 

(Un psalm al lui David.) Te laud din toată inima, cînt 
laudele Tale înaintea dumnezeilor. Mă închin în Templul Tău 
cel sfint, și laud Numele Tău, pentru bunătatea și credincioșia 
Ta, căci Ti s'a mărit faima prin împlinirea făgăduințelor Tale. 
'n ziua cînd Te-am chemat, m'ai ascultat, mai îmbărbătat 
și mi-ai întărit sufletul. Toți împărații pămîntului Te vor 
lăuda, Doamne, cînd vor auzi cuvintele gurii Tale; ei vor lăuda 
căile Domnului, căci mare este slava Domnului! Domnul este 
înălțat: totuș vede pe cei smeriţi, și cunoaște de departe pe 
cei îngîmfaţi. Cînd umblu în mijlocul strimtorării, Tu mă 
înviorezi, “ţi întinzi mîna spre miînia vrăjmașilor mei, și dreapta 
Ta mă miîntuiește. Domnul va sfirși ce a început pentru mine. 
Doamne, bunătatea Ta ţine în veci: nu părăsi lucrările mînilor 
Tale. 


(Către mai marele cântăreților. Un psalm al lui David.) 
Doamne, Tu mă cercetezi de aproape și mă cunoști, știi cînd 
stau jos și cînd mă scol, și de departe îmi pătrunzi gîndul. Ştii 
cînd umblu și cînd mă culc, și cunoşti toate căile mele. Căci 
nu-mi ajunge cuvîntul pe limbă, și Tu, Doamne, îl și cunoști 
în totul. Tu mă înconjori pe dinapoi și pe dinainte, și-Ţi pui 
mîna peste mine. O știință atît de minunată este mai pe sus 
de puterile mele: este prea înaltă ca s'o pot prinde. Unde 
mă voi duce departe de Duhul Tău, și unde voi fugi departe 

de Faţa Ta? Dacă mă voi sui în cer, Tu ești acolo; dacă mă 
voi culca în locuința morţilor, iată-Te și acolo; Dacă voi lua 
aripile zorilor, și mă voi duce să locuiesc la marginea mării, 
și acolo mîna Ta mă va călăuzi, și dreapta Ta mă va apuca. 
Dacă voi zice: “Cel puţin întunerecul mă va acoperi,- și se va 
face noapte lumina dimprejurul meu!” Iată că nici chiar în- 
tunerecul nu este întunecos pentru Tine; ci noaptea strălucește 
ca ziua, și întunerecul ca lumina. Tu mi-ai întocmit rărunchii, 
Tu m'ai ţesut în pîntecele mamei mele: Te laud că sînt o făp- 
tură așa de minunată. Minunate sînt lucrările Tale, și ce bine 
vede sufletul meu lucrul acesta! Trupul meu nu era ascuns de 
Tine, cînd am fost făcut într'un loc tainic, ţesut în chip ciudat, 
ca în adîncimile pămîntului. Cînd nu eram decît un plod fără 
chip, ochii Tăi mă vedeau; și în cartea Ta erau scrise toate 
zilele cari-mi erau rînduite, mai înainte de a fi fost vreuna din 
ele. Cît de nepătrunse mi se par gîndurile Tale, Dumnezeule, 
și cît de mare este numărul lor! Dacă le număr, sînt mai 
multe decât boabele de nisip. Cînd mă trezesc, sînt tot cu 
Tine. O, Dumnezeule, de ai ucide pe cel rău! Depărtaţi-vă 
dela mine, oameni setoşi de sînge! Ei vorbesc despre Tine în 
chip nelegiuit, "ţi iau Numele ca să mintă, ei, vrăjmașii Tăi! 
Să nu urăsc eu, Doamne, pe cei ce Te urăsc, și să nu-mi fie 
scîrbă, de cei ce se ridică împotriva Ta? Da, îi urăsc cu o ură 
desăvirșită; îi privesc ca pe vrăjmași ai mei. Cercetează-mă, 
Dumnezeule, și cunoaște-mi inima! "ncearcă-mă, și cunoaşte- 
mi gîndurile! Vezi dacă sînt pe o cale rea, și du-mă pe calea 
veciniciei! 

(Către mai marele cîntăreţilor. Un psalm al lui David.) 
Scapă-mă, Doamne, de oamenii cei răi! Păzește-mă de oa- 
menii asupritori, cari cugetă lucruri rele în inima lor, și sînt 
totdeauna gata să aţiţe războiul! Ei își ascut limba ca un 
șarpe, au pe buze o otravă de năpircă. - Păzește-mă, Doamne, 
de mîinile celui rău! Fereşte-mă de oamenii asupritori, cari 
se gîndesc să mă doboare! Nişte îngîmfaţi îmi întind curse 
și laţuri, pun reţele dealungul drumului, și îmi întind cap- 
cane. -(Oprire). Eu zic Domnului: “Tu ești Dumnezeul meu! 
la aminte, Doamne, la glasul rugăciunilor mele! Doamne, 

Dumnezeule, tăria mintuirii mele, Tu-mi acoperi capul în ziua 
luptei.” Nu împlini, Doamne, dorințele celui rău, nu lăsa să-i 
izbutească planurile, ca să nu se fălească! -(Oprire). Asupra 
capului celor ce mă înconjoară să cadă nelegiuirea buzelor lor! 
Cărbuni aprinși să cadă peste ei! "n foc să fie aruncaţi, în adîn- 
curi, de unde să nu se mai scoale! Omul cu limba mincinoasă 
nu se întărește pe pămînt, și pe omul asupritor, nenorocirea 
îl paşte și-l duce la pierzanie. Știu că Domnul face dreptate 
celui obijduit, dreptate celor lipsiţi. Da, cei neprihăniţi vor 
lăuda, Numele Tău, oamenii fără prihană vor locui înaintea Ta. 

(Un psalm al lui David.) Doamne, eu Te chem; vino de- 
grabă la mine! Ia aminte la glasul meu, cînd Te chem! Ca 
tămiia să fie rugăciunea mea înaintea Ta, și ca jertfa de seară 
să fie ridicarea mînilor mele! Pune, Doamne, o strajă înaintea 
gurii mele, și păzeşte ușa buzelor mele! Nu-mi abate inima 
la lucruri rele, la fapte vinovate împreună cu oamenii cari fac 
răul, și să nu mănînc din ospeţele lor!  Lovească-mă cel nepri- 
hănit, căci lovirea lui îmi este binevenită; pedepsească-mă, căci 
pedeapsa lui este ca untdelemnul turnat pe capul meu. Să 
nu-mi întorc capul dela ea: dar rugăciunea mea se va înalta 
într'una împotriva răutăţii lor. Cînd li se vor prăvăli judecă- 
torii dealungul stincilor, atunci vor asculta cuvintele mele, și 
vor vedea, că sînt plăcute. Cum se brăzdează și se spintecă 
pămîntul, așa ni se risipesc oasele la gura mormintului. De 
aceea, către Tine, Doamne, Dumnezeule, îmi îndrept ochii, 
la Tine caut adăpost; nu-mi părăsi sufletul!  Păzește-mă de 
cursa pe care mi-o întind ei, și de piedicile celor ce fac răul! 
Să cadă cei răi în laţurile lor, în timp ce eu să scap! 


(O cîntare a lui David. O rugăciune făcută cînd era în 
peşteră.) Cu glasul meu strig către Domnul, cu glasul meu 
mă rog către Domnul. "mi vărs necazul înaintea Lui, şi-mi 
povestesc strimtorarea înaintea Lui. Cînd îmi este mihnit 
duhul în mine, Tu îmi cunoşti cărarea. Pe drumul pe care 
umblu, mi-au întins o cursă.  Aruncă-Ţi ochii la dreapta, și 
privește! Nimeni nu mă mai cunoaște, orice scăpare este pier- 
dută pentru mine, nimănui nu-i pasă de sufletul meu. Doamne, 
către Tine strig, și zic: “Tu ești scăparea mea, partea mea 

de moștenire pe pămîntul celor vii.” Ia aminte la strigătele 
mele, căci sînt nenorocit de tot. Izbăvește-mă de cei ce mă 
prigonesc, căci sînt mai tari decât mine.  Scoate-mi sufletul 
din temniţă, ca să laud Numele Tău! Cei neprihăniţi vor veni 
să mă înconjoare, cînd îmi vei face bine. 


(Un psalm al lui David.) Doamne, ascultă-mi rugăciunea, 
pleacă-Ţi urechea la cererile mele! Ascultă-mă în credincioșia 
și dreptatea Ta! Nu intra la judecată cu robul Tău! Căci nici 
un om viu nu este fără prihană înaintea Ta.  Vrăjmașul îmi 
urmărește sufletul, îmi calcă viaţa în picioare la pămînt: mă 
face să locuiesc în întunerec, ca cei ce au murit de multă vreme. 
'mi este mîhnit duhul în mine, îmi este turburată inima în 
lăuntrul meu.  Mi-aduc aminte de zilele de odinioară, mă 
gîndesc la toate lucrările Tale, cuget la lucrarea mînilor Tale. 
'mi întînd mîinile spre Tine; îmi suspină sufletul după Tine, ca 
un pămînt uscat. - Grăbește de m'ascultă, Doamne! Mi se 
topește duhul: nu-mi ascunde Faţa Ta! Căci aș ajunge atunci 
ca cei ce se pogoară în groapă! Fă-mă să aud disdedimineaţă 
bunătatea Ta, căci mă încred în Tine. Arată-mi calea pe care 
trebuie să umblu, căci la Tine îmi înalț sufletul. Scapă-mă de 
vrăjmașii mei, Doamne, căci la Tine caut adăpost. "nvaţă-mă 
să fac voia Ta, căci Tu ești Dumnezeul meu. Duhul Tău cel bun 
să mă călăuzească pe calea cea dreaptă! Pentru Numele Tău, 
Doamne, înviorează-mă; în dreptatea Ta, scoate-mi sufletul 
din necaz! ’n bunătatea Ta, nimicește pe vrăjmașii mei, și 
perde pe toţi protivnicii sufletului meu, căci eu sînt robul Tău. 

(Un psalm al lui David.) Binecuvîntat să fie Domnul, Stînca 
mea, care-mi deprinde mînile la luptă, degetele la bătălie, 
Binefăcătorul meu și Cetăţuia mea, Turnul meu de scăpare 
și Izbăvitorul meu, Scutul meu de adăpost, care-mi supune 
pe poporul meu! Doamne, ce este omul, ca să iei cunoșt- 
ință de el, fiul omului ca să iei seama la el? Omul este ca 
o suflare, zilele lui sînt ca umbra care trece. Pleacă cerurile, 
Doamne, și pogoară-Te! Atinge munţii, ca să fumege! Ful- 
geră, și risipește pe vrăjmașii mei! Aruncă-Ţi săgețile, și pune- 
i pe fugă! 'ntinde-Ţi mînile de sus, izbăvește-mă și scapă-mă 
din apele cele mari, din mîna fiilor celui străin, a căror gură 

spune neadevăruri, și a căror dreaptă este o dreaptă minci- 
noasă. Dumnezeule, "ţi voi cînta o cîntare nouă, Te voi lăuda 
cu alăuta cu zece coarde. Tu, care dai împăraţilor biruinţa, 
care ai scăpat de sabie ucigașă pe robul Tău David, izbăvește- 
mă și scapă-mă din mîna fiilor celui străin, a căror gură spune 
neadevăruri, și a căror dreaptă este o dreaptă mincinoasă!... 
Fiii noștri sînt ca niște odrasle, cari cresc în tinereța lor; fetele 
noastre ca niște stâlpi săpaţi framo cari fac podoaba caselor 
împărăteşti. Grînarele noastre sînt pline, și gem de tot felul 
de merinde; turmele ni se înmulțesc cu miile, cu zecile de mii, 
în cîmpiile noastre: vițelele noastre sînt prăsitoare; nu-i nicio 
pagubă, nicio robie, nici un țipăt în ulițele noastre! Ferice de 
poporul care stă astfel! Ferice de poporul, al cărui Dumnezeu 
este Domnul! 


(O cântare de laudă a lui David.) Te voi înălța, Dumnezeule, 
'mpăratul meu, și voi binecuvînta Numele tău în veci de veci. 
’n fie care zi Te voi binecuvînta, și voi lăuda Numele Tău în 
veci de veci. Mare este Domnul și foarte vrednic de laudă, și 
mărimea, Lui este nepătrunsă. Fiecare neam de om să laude 
lucrările Tale, și să vestească isprăvile Tale cele mari! Voi 
spune strălucirea slăvită a măreției Tale, și voi cînta minunile 
Tale. Oamenii vor vorbi de puterea Ta cea înfricoșată, și eu 
voi povesti mărimea Ta. Să se trimbițeze aducerea aminte de 
nemărginita Ta bunătate, și să se laude dreptatea Ta! Dom- 
nul este milostiv și plin de îndurare, îndelung răbdător și plin 
de bunătate. Domnul este bun fată de toţi, și îndurările Lui 
se întind peste toate lucrările Lui. Toate lucurile Tale Te vor 
lăuda, Doamne! Și credincioșii Tăi Te vor binecuvînta. Vor 
spune slava împărăției Tale, și vor vesti puterea Ta, ca să 
facă cunoscut fiilor oamenilor puterea Ta, și strălucirea plină 
de slavă a împărăției Tale.  "mpărăţia Ta este o împărăție 
vecinică, și stăpînirea Ta rămîne în picioare în toate veacurile. 
Domnul sprijinește pe toți ceice cad, și îndreaptă pe cei încov- 
oiaţi. Ochii tuturor nădăjduiesc în Tine, și Tu le dai hrana la 
vreme. "ţi deschizi mîna, și saturi după dorință tot ce are vi- 
aţă. Domnul este drept în toate căile Lui, și milostiv în toate 
faptele Lui. Domnul este lîngă toţi cei ce-L cheamă, lingă cei 

ce-L cheamă cu toată inima. El împlinește dorinţele celor ce 
se tem de El, le aude strigătul și-i scapă. Domnul păzeşte pe 
toţi cei ce-L iubesc, și nimicește pe toți cei răi. Gura mea 
să vestească lauda Domnului, și orice făptură să binecuvînteze 
Numele Lui cel sfint în veci de veci! 


Lăudaţi pe Domnul! Laudă, suflete, pe Domnul! Voi lăuda 
pe Domnul cît voi trăi, voi lăuda pe Dumnezeul meu cât voi fi. 
Nu vă încredeţi în cei mari, în fiii oamenilor, în cari nu este 
ajutor.  Suflarea lor trece, se întorc în pămînt, și în aceeaș zi 
le pier și planurile lor. Ferice de cine are ca ajutor pe Dum- 
nezeul lui Iacov, ferice de cine-și pune nădejdea în Domnul, 
Dumnezeul său! El a făcut cerurile și pămîntul, marea și tot 
ce este în ea. El ţine credincioșia în veci. El face dreptate 
celor asupriți; dă pine celor flămînzi: Domnul izbăvește pe 
prinşii de război; Domnul deschide ochii orbilor; Domnul în- 
dreaptă pe cei încovoiaţi; Domnul iubește pe cei neprihăniți. 
Domnul ocrotește pe cei străini, sprijinește pe orfan și pe vă- 
duvă, dar răstoarnă calea celor răi. Domnul împărăţește în 
veci; Dumnezeul tău, Sioane, rămîne din veac în veac! Lăudaţi 
pe Domnul! 


Lăudaţi pe Domnul! Căci este frumos să lăudăm pe Dum- 
nezeul nostru, căci este plăcut, și se cuvine să-L lăudăm. Dom- 
nul zidește iarăș Ierusalimul, strînge pe surghiuniții lui Israel; 
tămăduiește pe cei cu inima zdrobită, și le leagă rănile. El 
socotește numărul stelelor, și le dă nume la toate. Mare este 
Domnul nostru și puternic prin tăria Lui, priceperea Lui este 
fără margini. Domnul sprijinește pe cei nenorociţi, și doboară 
pe cei răi la pămînt.  Cîntaţi Domnului cu mulțămiri, lău- 
daţi pe Dumnezeul nostru cu arfa! El acopere cerul cu nori, 
pregătește ploaia pentru pămînt, și face să răsară iarba pe 
munți. El dă hrană vitelor, și puilor corbului cînd strigă. 
Nu de puterea calului Se bucură El, nu-și găsește plăcerea 
în picioarele omului. Domnul iubește pe cei ce se tem de 
El, pe cei ce nădăjduiesc în bunătatea Lui. Laudă pe Dom- 
nul, lerusalime, laudă pe Dumnezeul tău, Sioane! Căci El 
întărește zăvoarele porților, El binecuvintează pe fiii tăi în mi- 
jlocul tău; EI dă pace ținutului tău, și te satură cu cel mai bun 

grîu EI 'și trimete poruncile pe pămînt, Cuvîntul Lui aleargă 
cu iuţeală mare. EI dă zăpada ca lina, El presară bruma albă 
ca cenușa; EI 'și asvîrle ghiaţa în bucăţi; cine poate sta înain- 
tea frigului Său? El 'și trimete Cuvîntul Său, și le topește; 
pune să sufle vîntul Lui, și apele curg. El descopere lui Iacov 
Cuvîntul Său, lui Israel legile și poruncile Sale. EI n-a lucrat 
așa cu toate neamurile, și ele nu cunosc poruncile Lui. Lăudaţi 
pe Domnul! 


Lăudaţi pe Domnul! Lăudaţi pe Domnul din înălțimea 
cerurilor, lăudaţi-L în locurile cele înalte!  Lăudaţi-L toţi în- 
gerii Lui! Lăudaţi-L, toate oștirile Lui!  Lăudaţi-L, soare și 
lună, lăudaţi-L, toate stelele luminoase!  Lăudaţi-L, cerurile 
cerurilor, și voi, ape, cari sînteţi mai pe sus de ceruri! Să 
laude Numele Domnului, căci El a poruncit și au fost făcute, 
le-a întărit pe veci de veci; le-a dat legi, şi nu le va călca. Lău- 
daţi pe Domnul de jos de pe pămînt, balauri de mare, și adîn- 
curi toate; foc și grindină, zăpadă și ceaţă, vînturi năpraznice, 
cari împliniți poruncile Lui, munţi și dealuri toate, pomi rodi- 
tori, și cedri toţi, fiare și vite toate, tîritoare și păsări înari- 
pate, împărați ai pămîntului și popoare toate, voievozi și toți 
judecătorii pămîntului, tineri și tinere, bătrîni și copii! Să 
laude Numele Domnului! Căci numai Numele Lui este înălțat: 
măreţia Lui este mai pe sus de pămînt și ceruri. El a înalțat 
tăria poporului Său: iată o pricină de laudă pentru toţi cred- 
incioșii Lui, pentru copiii lui Israel, popor de lîngă El. Lăudaţi 
pe Domnul! 

Lăudaţi pe Domnul! Cîntaţi Domnului o cîntare nouă, cîn- 
taţi laudele Lui în adunarea credincioșilor Lui! Să se bu- 
cure Israel de Cel ce l-a făcut, să se veselească fiii Sionului de 
'mpăratul lor! Să laude Numele Lui cu jocuri, să-L laude cu 
toba și cu arfa! Căci Domnul are plăcere de poporul Său, și 
slăvește pe cei nenorociți, mîntuindu-i. Să salte de bucurie 
credincioșii Lui îmbrăcaţi în slavă, să scoată strigăte de bu- 
curie în așternutul lor! Laudele lui Dumnezeul să fie în gura 
lor, și sabia cu două tăișuri în mîna lor, ca să facă răzbunare 
asupra neamurilor, și să pedepsească popoarele; să lege pe 
împărații lor cu lanţuri, și pe mai marii lor cu obezi de fer, ca 

să aducă la îndeplinire împotriva lor judecata scrisă! Aceasta 
este o cinste pentru toți credincioșii Lui. Lăudaţi pe Domnul! 

Lăudaţi pe Domnul! Lăudaţi pe Dumnezeu în Locașul Lui 
cel sfint, lăudaţi-L în întinderea cerului, unde se arată put- 
erea iai! Lăudaţi- L pentru isprăvile Lui cele mari, lăudaţi-L 
după mărimea Lui nemărginită! Lăudaţi-L cu sunet de trim- 
biţă, lăudaţi-L cu alăuta și arfa! Lăudaţi-L cu timpane și cu 
jocuri, lăudaţi-L, cîntînd cu instrumente cu coarde și cu cav- 
alul. Lăudaţi-L cu chimvale sunătoare, lăudaţi-L cu chimvale 
zîngănitoare! Tot ce are suflare, să laude pe Domnul! Lăudaţi 
pe Domnul! 

W ildele lui Solomon, fiul lui David, împăratul lui Israel, 
pentru cunoașterea înțelepciunii și învăţăturii, pen- 
tru înţelegerea cuvintelor minţii; pentru căpătarea 
învățăturilor de bun simţ, de drepte de judecată și 
de nepărtinire; ca să dea celor neîncercaţți agerime de minte, 
tînărului cunoștință și chibzuinţă, - să asculte însă și înțelep- 
tul, și își va mări știința, și cel priceput, și va căpăta iscusinţă- 
pentru prinderea înțelesului unei pilde sau al unui cuvînt adînc, 
înțelesul cuvintelor înțelepţilor și al cuvintelor lor cu tilc. Frica 
Domnului este începutul științei; dar nebunii nesocotesc înțelep- 
ciunea și învăţătura. Ascultă, fiule, învăţătura tatălui tău, și 
nu lepăda îndrumările mamei tale! Căci ele sînt o cunună 
plăcută pe capul tău, și un lanţ de aur la gâtul tău. Fiule, 
dacă niște păcătoși vor să te amăgească, nu te lăsa cîștigat 
de ei!  Dacă-ţi vor zice: “Vino cu noi! Haidem să întindem 
curse ca să vărsăm sînge, să întindem fără temei laţuri celui 
nevinovat; haidem să-i înghițim de vii, ca locuinţa morţilor, 
și întregi, ca pe cei ce se pogoară în groapă; vom găsi tot felul 
de lucruri scumpe, și ne vom umplea casele cu pradă; vei 
avea și tu partea ta la fel cu noi, o pungă vom avea cu toţii!” 
- fiule, să nu pornești la drum cu ei, abate-ţi piciorul de pe 
cărarea lor! Căci picioarele lor aleargă la rău, și se grăbesc să 
verse sînge. Dar degeaba se aruncă latul înaintea ochilor tu- 
turor păsărilor; căci ei întind curse tocmai împotriva sîngelui 
lor, și sufletului lor își întind ei laţuri. Aceasta este soarta 
tuturor celor lacomi de cîştig: lăcomia aduce pierderea celor 
ce se dedau la ea.  "'nţelepciunea strigă pe ulițe, își înalță 
glasul în pieţe: strigă unde e zarva mai mare; la porţi, în 
cetate, își spune cuvintele ei: “Pînă cînd veţi iubi prostia, 
proștilor? Pînă cînd le va plăcea batjocoritorilor batjocura, și 
vor uri nebunii știința?  "'ntoarceţi-vă să ascultați mustrările 
mele! Iată, voi turna duhul meu peste voi, vă voi face cunos- 
cut cuvintele mele... Fiindcă eu chem și voi vă împotriviţi, 

fiindcă îmi întind mîna și nimeni ia seama, fiindcă lepădaţi 
toate sfaturile mele, și nu vă plac mustrările mele, de aceea 
și eu, voi rîde cînd veți fi în vreo nenorocire, îmi voi bate joc 
de voi cînd vă va apuca groaza, cînd vă va apuca groaza ca o 
furtună, și cînd vă va învălui nenorocirea ca un vîrtej, cînd va 
da peste voi necazul și strîmtorarea. Atunci mă vor chema, și 
nu voi răspunde; mă vor căuta, și nu mă vor găsi. Pentrucă 
au urit știința, și n'au ales frica Domnului, pentrucă n'au iu- 
bit sfaturile mele, și au nesocotit toate mustrările mele. De 
aceea se vor hrăni cu roada umbletelor lor, și se vor sătura cu 
sfaturile lor. Căci împotrivirea proștilor îi ucide, și liniștea 
nebunilor îi pierde; dar cel ce m'ascultă va locui fără grijă, va 
trăi liniștit și fără să se teamă de vreun rău. 


Fiule, dacă vei primi cuvintele mele, dacă vei păstra cu 
tine învățăturile mele, dacă vei lua aminte la înţelepciune, și 
dacă-ţi vei pleca inima la pricepere; dacă vei cere înțelepci- 
une, și dacă te vei ruga pentru pricepere, dacă o vei căuta 
ca argintul, și vei umbla după ea ca după o comoară, atunci 
vei înțelege frica de Domnul, și vei găsi cunoștința lui Dum- 
nezeu. Căci Domnul dă înțelepciune; din gura Lui iese cunoșt- 
ință și pricepere. El dă izbindă celor fără prihană, dă un 
scut celor ce umblă în nevinovăție.  Ocrotește cărările nepri- 
hănirii, și păzeşte calea credincioșilor Lui. Atunci vei înţelege 
dreptatea, judecata, nepărtinirea, toate căile cari duc la bine. 
Căci înțelepciunea, va veni în inima ta, și cunoștința va fi des- 
fătarea sufletului tău; chibzuința va veghea asupra ta, pri- 
ceperea te va păzi, ca să te scape de calea cea rea, de omul 
care ţine cuvîntări stricate; de ceice părăsesc cărările ade- 
vărate, ca să umble pe drumuri întunecoase; cari se bucură 
să facă răul, și își pun plăcerea în răutate, cari umblă pe 
cărări strimbe, și apucă pe drumuri sucite; ca să te scape și de 
nevasta altuia, de străina, care întrebuințează vorbe ademeni- 
toare, care părăsește pe bărbatul tinereţei ei, și uită legămin- 
tul Dumnezeului ei. Căci casa ei pogoară la moarte, și drumul 
ei duce la cei morţi: niciunul care se duce la ea nu se mai în- 
toarce, și nu mai găsește cărările vieţii. De aceea, tu să umbli 
pe calea oamenilor de bine, și să ţii cărările celor neprihăniţi! 

Căci oamenii fără prihană vor locui ţara, și oamenii neîntinați 
vor rămiînea în ea; dar cei răi vor fi nimiciţi din ţară, și cei 
necredincioși vor fi smulși din ea. 


Fiule, nu uita învăţăturile mele, și păstrează în inima ta sfa- 
turile mele! Căci ele îţi vor lungi zilele și anii vieţii tale, și-ţi 
vor aduce multă pace. Să nu te părăsească bunătatea și cred- 
incioșia: leagă-ţi-le la gât, scrie-le pe tăbliţa inimii tale. Și 
astfel vei căpăta trecere și minte sănătoasă, înaintea lui Dum- 
nezeu și înaintea oamenilor. ’ncrede-te în Domnul din toată 
inima ta, și nu te bizui pe înțelepciunea ta!  Recunoaște-L în 
toate căile tale, și El îţi va netezi cărările. Nu te socoti singur 
înțelept; teme-te de Domnul, și abate-te de la rău! Aceasta 
va aduce sănătate trupului tău, și răcorire oaselor tale. Cin- 
stește pe Domnul cu averile tale, și cu cele dintii roade din tot 
venitul tău: căci atunci griînarele îți vor fi pline de belșug, 
și teascurile tale vor geme de must. Fiule, nu dispreţui mus- 
trarea Domnului, și nu te mîhni de pedepsele Lui. Căci Dom- 
nul mustră pe cine iubește, ca un părinte pe copilul pe care-l 
iubește! Ferice de omul care găsește înțelepciunea, și de omul 
care capătă pricepere! Căci câștigul pe care-l aduce ea este 
mai bun decît al argintului, și venitul adus de ea este mai de 
preţ decît aurul; ea este mai de preţ decît mărgăritarele, și 
toate comorile tale nu se pot asemui cu ea. "n dreapta ei este 
o viaţă lungă; în stînga ei, bogăţie și slavă. Căile ei sînt niște 
căi plăcute, și toate cărările ei sînt niște cărări pacinice. Ea 
este un pom de viaţă pentru cei ce o apucă, și cei ce o au 
sînt fericiţi. Prin înţelepciune a întemeiat Domnul pămîntul, 
și prin pricepere a întărit El cerurile; prin știința Lui s'au 
deschis Adîncurile, și strecoară norii roua.  Fiule, să nu se 
depărteze învăţăturile acestea de ochii tăi: păstrează înțelep- 
ciunea, și chibzuința! Căci ele vor fi viaţa sufletului tău, și 
podoaba gâtului tău. Atunci vei merge cu încredere pe dru- 
mul tău, și piciorul nu ţi se va poticni. Cînd te vei culca, vei 
fi fără teamă, și cînd vei dormi, somnul îţi va fi dulce. Nu te 
teme nici de spaimă năpraznică, nici de o năvălire din partea 
celor răi; căci Domnul va fi nădejdea ta, și El îţi va păzi pi- 
ciorul de cădere. Nu opri o binefacere celui ce are nevoie de 

ea, cînd poţi s'o faci. Nu zice aproapelui tău: “Du-te și vino 
iarăș; îţi voi da mine!” cînd ai de unde să dai. Nu gîndi rău 
împotriva aproapelui tău, cînd locuiește liniștit lîngă tine. Nu 
te certa fără pricină cu cineva, cînd nu ţi-a făcut nici un rău. 
Nu pizmui pe omul asupritor, și nu alege niciuna din căile lui! 
Căci Domnul urăște pe oamenii stricaţi, dar este prieten cu 
cei fără prihană. Blestemul Domnului este în casa celui rău, 
dar locuinţa celor neprihăniţi o binecuvintează. Cînd are a 
face cu cei batjocoritori, 'și bate joc de ei, dar celor smeriţi le 
dă har. "nţelepţii vor moșteni slava, dar partea celor nebuni 
este rușinea. 


Ascultaţi, fiilor, învățătura unui tată, și luaţi aminte, ca să 
pricepeţi; căci eu vă dau sfaturi bune: nu lepădaţi învățătura 
mea. Căci cînd eram încă fiu la tatăl meu, și fiu gingaș și sin- 
gur la mama mea, el mă învăţa atunci, și-mi zicea: “Păstrează 
bine în inima ta cuvintele mele, păzeşte învăţăturile mele, și 
vei trăi!  Dobindește înţelepciune, dobîndește pricepere; nu 
uita cuvintele gurii mele, și nu te abate dela ele. N’o părăsi, 
și ea te va păzi; iubește-o, și te va ocroti! Iată începutul 
înțelepciunii: dobindește înțelepciunea, și cu tot ce ai, dobin- 
dește priceperea. ’nalță-o, și ea te va înălța; ea va fi slava ta, 
dacă o vei îmbrăţișa. Ea îți va pune pe cap o cunună plăcută, 
te va împodobi cu o strălucită cunună împărătească. Ascultă, 
fiule, primește cuvintele mele, și anii vieţii tale se vor înmulți. 
Eu îţi arăt calea înțelepciunii, te povăţuiesc pe cărările nepri- 
hănirii. Cînd vei umbla, pasul nu-ţi va fi stînjenit; și cînd vei 
alerga, nu te vei poticni. Tine învățătura, n'o lăsa din mînă; 
păstrează-o, căci ea este viaţa ta. Nu intra pe cărarea celor 
răi, și nu umbla pe calea celor nelegiuiți! Fereşte-te de ea, 
nu trece pe ea; ocolește-o, și treci înainte! Căci ei nu dorm, 
dacă n'au făcut răul, le piere somnul dacă nu fac pe cineva 
să cadă; căci ei mănîncă pîine nelegiuită, și beau vin stors cu 
sila. Dar cărarea celor neprihăniţi este ca lumina străluci- 
toare, a cărei strălucire merge mereu crescînd pînă la miezul 
zilei. Calea celor răi este ca întunerecul gros: ei nu văd de 
ce se vor poticni. Fiule, ia aminte la cuvintele mele, pleacă-ţi 
urechea la vorbele mele! Să nu se depărteze cuvintele acestea 

de ochii tăi, păstrează-le în fundul inimii tale! Căci ele sînt 
viaţă pentru cei ce le găsesc, și sănătate pentru tot trupul lor. 
Păzește-ţi inima mai mult de cât orice, căci din ea ies izvoarele 
vieţii.  Izgonește neadevărul din gura ta; și depărtează, vicle- 
nia de pe buzele tale! Ochii tăi să privească drept, și pleoapele 
tale să caute drept înaintea ta. Cărarea pe care mergi să fie 
netedă, și toate căile tale să fie hotărite: nu te abate nici la 
dreapta nici la stînga, și ferește-te de rău. 


Fiule, ia aminte la înțelepciunea mea, și pleacă urechea, la 
învăţătura mea, ca să fii cu chibzuinţă, și buzele tale să aibă 
cunoștință. Căci buzele femeii străine strecoară miere, și cerul 
gurii ei este mai lunecos decât untdelemnul; dar la urmă este 
amară ca pelinul, ascuţită ca o sabie cu două tăișuri. Pi- 
cioarele ei pogoară la moarte, pașii ei dau în locuința morților. 
Așa că ea nu poate găsi calea vieţii, rătăcește în căile ei, și nu 
știe unde merge. Și acum, fiilor, ascultaţi-mă, și nu vă abateţi 
dela cuvintele gurii mele:  depărtează-te de drumul care duce 
la ea, și nu te apropia de ușa casei ei, ca nu cumva să-ţi dai al- 
tora vlaga ta, și unui om fără milă anii tăi; ca nu cumva niște 
străini să se sature de averea ta, și tu să te trudești pentru casa 
altuia; ca nu cumva să gemi, la urmă, cînd carnea și trupul ţi 
se vor istovi, și să zici: “Cum am putut eu să urăsc certarea, 
și cum a disprețuit inima mea mustrarea? Cum am putut să 
n'ascult glasul învăţătorilor mei, și să nu iau aminte la ceice 
mă învățau? Cît pe ce să mă nenorocesc de tot în mijlocul 
poporului și adunării!” Bea apă din fintîna ta, și din izvoarele 
puțului tău. Ce, vrei să ţi se verse izvoarele afară? Și să-ți 
curgă riurile pe pieţele de obște?  Lasă-le să fie numai pen- 
tru tine, și nu pentru străinii de lîngă tine. Izvorul tău să fie 
binecuvîntat, și bucură-te de nevasta tinereţii tale.  Cerboaică 
iubită, căprioară plăcută: fii îmbătat tot timpul de drăgălăși- 
ile ei, fii îndrăgostit necurmat de dragostea ei! Și pentruce, 
fiule, ai fi îndrăgostit de o străină, și ai îmbrăţișa sînul unei 
necunoscute? Căci căile omului sînt lămurite înaintea ochilor 
Domnului, și El vede toate cărările lui. Cel rău este prins în 
înseși nelegiuirile lui, și este apucat de legăturile păcatului lui. 
El va muri din lipsă. de înfriînare, se va poticni din prea multa 

lui nebunie. 


Fiule, dacă te-ai pus chezaș pentru aproapele tău, dacă te-ai 
prins pentru altul, dacă ești legat prin făgăduinţa gurii tale, 
dacă ești prins de cuvintele gurii tale, fă totuș lucrul acesta, 
fiule: desleagă-te, căci ai căzut în mîna aproapelui tău! De 
aceea du-te, aruncă-te cu fața la pămînt, și stăruiește de el. 
Nu da somn ochilor tăi, nici aţipire pleoapelor tale!  Scapă 
din mîna lui cum scapă căprioara din mîna vîinătorului, și ca 
pasărea din mîna păsărarului... Du-te la furnică, leneșule; 
uită-te cu băgare de seamă la căile ei, și înțelepţește-te! Ea 
n'are nici căpetenie, nici priveghetor, nici stăpîn; totuș își 
pregătește hrana vara, și strînge de ale mincării în timpul se- 
cerișului. Pînă cînd vei sta culcat, leneșule? Cînd te vei scula 
din somnul tău? Să mai dormi puţin, să mai ațipești puţin, 
să mai încrucișezi puţin miînile ca să dormi!... Și sărăcia vine 
peste tine, ca un hoț, și lipsa, ca un om înarmat. Omul de 
nimic, omul nelegiuit, umblă cu neadevărul în gură, clipește 
din ochi, dă din picior, și face semne cu degetele.  Răutatea 
este în inima lui, urzește lucrurile rele într'una, și stîrnește 
certuri. De aceea nimicirea îi va veni pe neașteptate; va fi 
zdrobit deodată, și fără leac. Șase lucruri urăște Domnul, 
și chiar șapte "i sînt urite: ochii trufași, limba mincinoasă, 
mîinile... cari varsă sînge nevinovat, inima care urzește pla- 
nuri nelegiuite, picioarele cari aleargă repede la rău, martorul 
mincinos, care spune minciuni, și cel ce stîrnește certuri între 
fraţi. Fiule, păzește sfaturile tatălui tău, și nu lepăda învăţă- 
tura mamei tale: leagă-le necurmat la inimă, atîrnă-le de gît. 
Ele te vor însoţi în mersul tău, te vor păzi în pat, și îţi vor 
vorbi la deșteptare! Căci sfatul este o candelă, învăţătura 
este o lumină, iar îndemnul și mustrarea sînt calea vieţii. Ele 
te vor feri de femeia stricată, de limba ademenitoare a celei 
străine. N’o pofti în inima ta pentru frumuseţa ei, și nu te 
lăsa. ademenit de pleoapele ei. Căci pentru o femeie curvă, 
omul ajunge de nu mai rămîne decît cu o bucată de pîine, și 
femeia măritată întinde... o cursă unui suflet scump. Poate 
cineva să ia foc în sîn, fără să i se aprindă hainele? Sau poate 
merge cineva pe cărbuni aprinși, fără să-i ardă picioarele? Tot 

așa este și cu cel ce se duce la nevasta aproapelui său: ori cine 
se atinge de ea nu va rămiînea nepedepsit. Hoțul nu este ur- 
gisit cînd fură ca să-și potolească foamea, căci îi este foame; Și 
dacă este prins, trebuie să dea înapoi înșeptit, să dea chiar tot 
ce are în casă. Dar cel ce preacurvește cu o femeie este un om 
fără minte, singur își pierde viața cine face așa. Nu va avea 
decît rană și rușine, și ocara nu i se va șterge. Căci gelozia 
înfurie pe un bărbat, și n'are milă în ziua răzbunării; nu se 
uită, la niciun preţ de răscumpărare, și nu se lasă înduplecat 
nici chiar de cel mai mare dar. 


Fiule, păstrează cuvintele mele, și ţine la tine sfaturile mele. 
Tine sfaturile mele, și vei trăi; păzeşte învăţăturile mele ca lu- 
mina ochilor.  Leagă-le la degete, scrie-le pe tăbliţa inimii 
tale. Zi înţelepciunii: “Tu ești sora mea!” Și numește pri- 
ceperea, prietena ta, - ca să te ferească de nevasta altuia, de 
străina care întrebuinţează cuvinte ademenitoare.  Stăteam 
la, fereastra, casei mele, și mă uitam prin zăbrele. Am zărit 
printre cei neîncercaţi, am văzut printre tineri pe un băiat 
fără minte. Trecea pe uliţă, la colțul unde stătea una din 
aceste străine, și a apucat pe calea care ducea spre locuința 
ei. Era în amurg, seara, în noaptea neagră și întunecoasă. 
Și, iată că, i-a alergat înainte o femeie îmbrăcată ca o curvă 
și cu inima șireată. Era bună de gură și fără astîmpăr; pi- 
cioarele nu-i puteau sta acasă: cînd în uliţă, cînd în pieţe, 
pela toate colțurile stătea la pîndă. Ea l-a îmbrățișat și l-a 
sărutat, și cu o faţă fără rușine i-a zis: “Eram datoare cu o 
jertfă de mulțămire, azi mi-am împlinit juruinţele. De aceea 
ţi-am ieșit înainte, să te caut, și te-am și găsit. Mi-am îm- 
podobit patul cu învelitori, cu așternut de pînzeturi din Egipt; 
mi-am stropit așternutul cu smirnă, aloe și scorțișoară. Vino, 
să ne îmbătăm de dragoste pînă dimineață, să ne desfătăm cu 
desmierdări! Căci bărbatul meu nu este acasă, a plecat într'o 
călătorie lungă, a luat cu el sacul cu bani, și nu se va întoarce 
acasă decit la luna nouă.” Tot vorbindu-i, ea l-a ademenit, 
și l-a atras cu buzele ei ademenitoare. De odată a început 
să meargă după ea, ca boul care se duce la măcelărie, ca un 
cerb care aleargă spre cursă, ca pasărea care dă buzna în laţ, 

fără să ştie că o va costa viața, pînă ce săgeata îi străpunge 
ficatul. Şi acum, fiilor, ascultaţi-mă, și luaţi aminte la cu- 
vintele gurii mele. Să nu ţi se abată inima spre calea unei 
asemenea. femei, nu te rătăci pe cărările ei. Căci ea a făcut să 
cadă multe jertfe, și mulţi sînt cei pe cari i-a ucis ea. Casa ei 
este drumul spre locuinţa morților, drumul care pogoară spre 
locașurile morţii. 


Nu strigă înțelepciunea, și nu-și înalţă priceperea glasul? 
Ea se așează sus pe înălțimi, afară pe drum, la răspîntii, și 
strigă lîngă porţi, la intrarea cetăţii, la intrarea porților: “Oa- 
menilor, către voi strig, și spre fiii oamenilor se îndreaptă glasul 
meu. "'nvățaţi-vă minte, proștilor, și înțelepţiţi-vă nebunilor! 
Asculaţi, căci am lucruri mari de spus, și buzele mi se deschid 
ca să înveţe pe alţii ce este drept. Căci gura mea vestește 
adevărul, și buzele mele urăsc minciuna! Toate cuvintele 
gurii mele sînt drepte, n'au nimic neadevărat nici sucit în ele. 
Toate sînt lămurite pentru cel priceput, și drepte pentru ceice 
au găsit știința.  Primiţi mai de grabă învățăturile mele decît 
argintul, și mai de grabă știința de cît aurul scump. Căci 
înțelepciunea preţuiește mai mult de cît mărgăritarele, și nici 
un lucru de preţ nu se poate asemui cu ea. Eu, 'nţelepciunea, 
am ca locuință mintea, și pot născoci cele mai chibzuite pla- 
nuri. Frica de Domnul este urîrea răului; trufia și mîndria, 
purtarea rea și gura... mincinoasă, iată ce urăsc eu. Dela 
mine vine sfatul și izbinda, eu sînt priceperea, a mea este put- 
erea. Prin mine împărătesc împărații și dau voivozii porunci 
drepte. Prin mine cîrmuiesc dregătorii, și mai marii, toți 
judecătorii pămîntului. Eu iubesc pe ceice mă iubesc, și cei 
ce mă caută cu totdinadinsul mă găsesc. Cu mine este bogăţia 
și slava, avuţiile trainice și dreptatea.  Rodul meu este mai 
bun decît aurul cel mai curat, și venitul meu întrece argintul 
cel mai ales. Eu umblu pe calea nevinovăţiei, pe mijlocul 
cărărilor neprihănirii, ca să dau o adevărată moștenire celor 
ce mă iubesc, și să le umplu visteriile. Domnul m'a făcut cea 
dintii dintre lucrările Lui, înaintea celor mai vechi lucrări ale 
Lui. Eu am fost așezată din vecinicie, înainte de orice în- 
ceput, înainte de a fi pămîntul. Am fost născută cînd încă nu 

erau adîncuri, nici izvoare încărcate cu ape; am fost născută 
înainte de întărirea munților, înainte de a fi dealurile, cînd nu 
era încă nici pămîntul, nici cîmpiile, nici cea dintii fărimă din 
pulberea lumii. Cînd a întocmit Domnul cerurile, eu eram de 
faţă; cînd a tras o zare pe fața adîncului, cînd a pironit norii 
sus, și cînd au ţișnit cu putere izvoarele adîncului, cînd a pus 
un hotar mării, ca apele să nu treacă peste porunca Lui, cînd 
a pus temeliile pămîntului, eu eram meșterul Lui, la lucru 
lîngă el, și în toate zilele eram desfătarea Lui, jucînd neîncetat 
înaintea Lui, jucînd pe rotocolul pămîntului Său, și găsindu- 
mi plăcerea în fiii oamenilor. Și acum, fiilor, ascultaţi-mă, 
căci ferice de ceice păzesc căile mele!  Ascultaţi învăţătura, 
ca să vă faceţi înţelepţi, și nu lepădaţi sfatul meu. Ferice de 
omul care m'ascultă, care veghează zilnic la porțile mele, și 
păzeşte pragul ușii mele. Căci celce mă găsește, găsește vi- 
aţa, și capătă bunăvoința Domnului. Dar celce păcătuiește 
împotriva mea își vatămă sufletul său; toţi ceice mă urăsc pe 
mine, iubesc moartea. 


'nţelepciunea și-a zidit casa, și-a tăiat cei șapte stilpi. Şi- 
a junghiat vitele, și-a amestecat vinul, și-a pus masa. Şi-a 
trimes slujnicele, și strigă, de pe... virful înălțimilor cetăţii: 
“Cine este prost, să vină încoace!” Celor lipsiţi de pricepere 
le zice: “Veniţi de mîncaţi din pînea mea, și beţi din vinul pe 
care l-am amestecat! Lăsaţi prostia, și veţi trăi, și umblaţi pe 
calea priceperii!”  Celce mustră pe un batjocoritor își trage 
dispreț, și celce caută să îndrepte pe cel rău se alege cu ocară. 
Nu mustra pe cel batjocoritor, ca să nu te urască; mustră pe 
cel înțelept, și el te va iubi! Dă înţeleptului, și se va face și 
mai înțelept; învaţă pe cel neprihănit, și va învăţa și mai mult! 
'nceputul înțelepciunii este frica de Domnul; și știința sfinţilor, 
este priceperea. Prin mine ţi se vor înmulți zilele, și ți se 
vor mări anii vieţii tale. Dacă ești înțelept, pentru tine ești 
înțelept; dacă ești batjocoritor, tu singur vei suferi. Nebunia 
este o femeie gălăgioasă, proastă și care nu știe nimic. Ea şade 
totuș la ușa casei sale, pe un scaun, pe înălțimile cetăţii, ca 
să strige la trecătorii, cari merg pe calea cea dreaptă: “Cine 
este prost, să vină aici!” lar celui fără minte îi zice: “Apele 

furate sînt dulci, și pînea luată pe ascuns este plăcută!” El nu 18 
știe că acolo sînt morții, și că oaspeţii ei sînt în văile locuinţei 
morților. 


Pildele lui Solomon. Un fiu înţelept este bucuria tatălui, dar [10] 
un fiu nebun este mîhnirea mamei sale. Comorile câștigate pe 2 
nedrept nu folosesc, dar neprihănirea izbăvește dela moarte. 
Domnul nu lasă pe cel neprihănit să sufere de foame, dar în- 
depărtează pofta celor răi. Cine lucrează cu o mînă leneșă 
sărăcește, dar mîna celor harnici îmbogățește. Cine stringe 
vara, este un om chibzuit, cine doarme în timpul seceratului 
este un om care face rușine. Pe capul celui neprihănit sînt 
binecuvîntări, dar gura celor răi ascunde silnicie. Pomenirea 7 
celui neprihănit este binecuvîntată, dar numele celor răi pu- 
trezește. - Cine are o inimă înțeleaptă primește învățăturile, 8 
dar cine are o gură nesocotită se prăpădește singur. - Cine 9 
umblă fără prihană, umblă fără teamă, dar cine apucă pe căi 
strîmbe se dă singur de gol. - Cine clipește din ochi este o 10 
pricină de întristare, și cine are o gură nesocotită se prăpădește 
singur. - Gura celui neprihănit este un izvor de viaţă, dar 11 
gura celor răi ascunde sîlnicie. - Ura stîrnește certuri, dar 12 
dragostea acopere toate greșelile. - Pe buzele omului priceput 13 
se află înțelepciunea, dar nuiaua este pentru spatele celui fără 
minte. - "nţelepţii păstrează știința, dar gura nebunului este 14 
o pieire apropiată. - Averea este o cetate întărită pentru 15 
cel bogat; dar prăpădirea celor nenorociţi, este sărăcia lor. - 
Cel neprihănit își întrebuințează cîștigul pentru viață, iar cel 16 


e 


rău își întrebuinţează venitul pentru păcat. - Cine își aduce 17 
aminte de certare apucă pe calea vieţii; dar cel ce uită mus- 
trarea apucă pe căi greșite. - Cine ascunde ura, are buze 18 


mincinoase, și cine răspîndește birfelile este un nebun. - Cine 19 
vorbește mult nu se poate să nu păcătuiască, dar cel ce-și ține 
buzele, este un om chibzuit. - Limba celui neprihănit este 20 
argint ales; inima celor răi este puţin lucru. - Buzele celui 21 
neprihănit înviorează pe mulţi oameni, dar nebunii mor fiindcă 
n'au judecată. - Binecuvintarea Domnului îmbogățește, și El 22 
nu lasă să fie urmată de niciun necaz. - Pentru cel nebun este 23 
o plăcere să facă răul, dar pentru cel înțelept este o plăcere 

să lucreze cu pricepere. - Celui rău de ce se teme aceea i se 
întîmplă, dar celor neprihăniţi li se împlinește dorința. - Cum 
trece virtejul, aşa piere cel rău; dar cel neprihănit are temelii 
vecinice. - Cum este oţetul pentru dinţi și fumul pentru ochi, 
așa este leneșul pentru cel ce-l trimete. - Frica de Domnul 
lungește zilele, dar anii celui rău sînt scurtaţi. - Așteptarea 
celor neprihăniţi nu va fi decât bucurie, dar nădejdea celor răi 
va pieri. - Calea Domnului este un zid de apărare pentru 
cel nevinovat, dar este o topenie pentru cei ce fac răul.- Cel 
neprihănit nu se va clătina niciodată, dar cei răi nu vor locui în 
țară. - Gura celui neprihănit scoate înțelepciune, dar limba 
stricată va fi nimicită. - Buzele celui neprihănit știu să vor- 
bească lucruri plăcute, dar gura celor răi spune răutăţi. 


Cumpăna, înșelătoare este urită Domnului, dar cîntăreala 
dreaptă "i este plăcută. Cînd vine mîndria, vine și rușinea, 
dar înțelepciunea este cu cei smeriți. Neprihănirea oamenilor 
cinstiți îi cîrmuiește fără teamă, dar vicleniile celor stricaţi le 
aduc pieirea. ’n ziua miîniei, bogăţia nu slujește la nimic; 
dar neprihănirea izbăvește dela moarte.  Nevinovăţia omului 
fără prihană îi netezește calea, dar cel rău cade prin însăș rău- 
tatea lui.  Nevinovăţia oamenilor fără prihană îi scapă, dar 
cei răi sînt prinși de răutatea lor. La moartea celui rău, îi 
piere nădejdea, și așteptarea oamenilor nelegiuiți este nimic- 
ită. Cel neprihănit este scăpat din strîmtoare, și cel rău îi 
ia locul. Cu gura lui omul nelegiuit pierde pe aproapele său, 
dar cei neprihăniţi sînt scăpaţi prin știință. Cînd le merge 
bine celor neprihăniţi, toată cetatea se bucură; și cînd pier 
cei răi, toţi strigă de veselie. Cetatea se înalță prin binecu- 
vîntarea oamenilor fără prihană, dar este surpată prin gura 
celor răi. - Cine defaimă pe aproapele său este fără minte, 
dar omul cu pricepere primește și tace. - Cine umblă cu bîr- 
feli dă pe faţă lucruri ascunse, dar sufletul credincios ţine ce i 
s'a încredințat. - Cînd nu este chibzuinţă, poporul cade; dar 
biruinţa vine prin marele număr de sfetnici. - Cui se pune 
chezaș pentru altul, îi merge rău, dar cine se teme să se pună 
chezaș este liniștit. - O femeie plăcută capătă cinste, și cei 
asupritori capătă bogăţie. - Omul milostiv își face bine su- 

fletului său, dar omul fără milă își turbură însăș carnea lui. 
- Cel rău dobindește un cîştig înșelător, dar cel ce samănă 
neprihănirea are o adevărată plată. - Adevărata neprihănire 
duce la viaţă, dar cel ce urmărește răul găsește moartea. - 
Cei cu inima stricată sînt o scârbă înaintea Domnului, dar cei 
ce umblă fără prihană "i sînt plăcuţi.  Hotărit: cel rău nu va 
rămiînea nepedepsit, dar sămînța celor neprihăniţi va fi scă- 
pată. - Femeia frumoasă și fără minte este ca un inel de aur 
pus în ritul unui porc. - Dorinţa celor neprihăniți este numai 
bine; dar așteptarea celor răi este numai mînie-. Unul, care 
dă cu mîna largă, ajunge mai bogat; și altul, care economisește 
prea mult, nu face decît să sărăcească. - Sufletul binefăcător 
va fi săturat, și cel ce udă pe alţii va fi udat și el. - Cine 
oprește grîul este blestemat de popor, dar pe capul celui ce-l 
vinde vine binecuvîntarea. - Cine urmărește binele, își cîștigă 
bunăvoință, dar cine urmărește răul este atins de el. - Cine 
se încrede în bogății va cădea, dar cei neprihăniţi vor înverzi 
ca frunzișul. - Cine își turbură casa va moșteni vînt, și neb- 
unul va fi robul omului înțelept! - Rodul celui neprihănit este 
un pom de viaţă, și cel înțelept cîștigă suflete. - lată, cel 
neprihănit este răsplătit pe pămînt; cu cât mai mult cel rău și 
păcătos! 


Cine iubește certarea, iubește știința; dar cine urăște mus- 
trarea, este prost. - Omul de bine capătă bunăvoința Dom- 
nului, dar Domnul osîndește pe cel plin de răutate. Omul nu 
se întărește prin răutate, dar rădăcina celor neprihăniți nu se 
va clătina. - O femeie cinstită, este cununa bărbatului ei, dar 
cea care-i face rușine este ca putregaiul în oasele lui. - Gin- 
durile celor neprihăniţi nu sînt decît dreptate, dar sfaturile 
celor răi nu sînt decît înșelăciune. - Cuvintele celor răi sînt 
niște curse ca să verse sînge, dar gura celor fără prihană îi 
izbăvește. - Cei răi sînt răsturnaţi, și nu mai sînt, dar casa 
celor neprihăniți rămîne în picioare! - Un om este prețuit 
după măsura, priceperii lui, dar cel cu inima stricată este dis- 
prețuit. - Mai bine să fii într'o stare smerită și să ai o slugă, 
decît să faci pe fudulul și să n'ai ce mînca. - Cel neprihănit 
se îndură de vite, dar inima celui rău este fără milă. Cine-și 

lucrează ogorul va avea belșug de pîne, dar cine umblă după lu- 
cruri de nimic este fără minte. - Cel rău poftește prada celor 
nelegiuiți, dar rădăcina celor neprihăniţi rodește.- "n păcă- 
tuirea cu buzele este o cursă primejdioasă, dar cel neprihănit 
scapă din bucluc. - Prin rodul gurii te saturi de bunătăţi, și 
fiecare primește după lucrul mînilor lui. - Calea nebunului 
este fără prihană în ochii lui, dar înțeleptul ascultă sfaturile. 
- Nebunul îndată își dă pe faţă mînia, dar înțeleptul ascunde 
ocara. - Cine spune adevărul face o mărturisire dreaptă, dar 
martorul mincinos vorbește înșelăciune. - Cine vorbește în 
chip ușuratic, rănește ca străpungerea unei săbii, dar limba 
înțelepţilor aduce vindecare. - Buza care spune adevărul este 
întărită pe vecie, dar limba mincinoasă nu stă decît o clipă. - 
'nșelătoria, este în inima celor ce cugetă răul, dar bucuria este 
pentru ceice sfătuiesc la pace. - Nicio nenorocire nu se întîm- 
plă celui neprihănit, dar cei răi sînt năpădiţi de rele. - Buzele 
mincinoase sînt urite Domnului, dar ceice lucrează cu adevăr 
îi sînt plăcuţi. - Omul înțelept îţi ascunde știința, dar inima 
nebunilor vestește nebunia. - Mina celor harnici va stăpîni, 
dar mîna leneșă va plăti bir. - Neliniștea din inima omului 
îl doboară, dar o vorbă bună îl înveselește. - Cel neprihănit 
arată prietenului său calea cea bună, dar calea celor răi îi duce 
în rătăcire. - Leneșul nu-și frige vînatul, dar comoara de preţ 
a unui om este munca. - Pe cărarea neprihănirii este viaţa, și 
pe drumul însemnat de ea nu este moarte. - 


Un fiu înțelept ascultă învăţătura tatălui său, dar batjocori- 
torul n'ascultă mustrarea. - Prin rodul gurii ai parte de bine, 
dar cei stricaţi au parte de silnicie. - Cine-și păzeşte gura, 
își păzeşte sufletul; cine-și deschide buzele mari aleargă spre 
pieirea lui. - Leneșul dorește mult, și totuș, n'are nimic, dar 
cei harnici se satură. - Cel neprihănit urăște cuvintele minci- 
noase, dar cel rău se face urit și se acoperă de rușine. - Nepri- 
hănirea păzeşte pe cel nevinovat, dar răutatea aduce pierzarea 
păcătosului. - Unul face pe bogatul, și n'are nimic, altul face 
pe săracul, și are totuş mari avuţii, - Omul cu bogăţia lui își 
răscumpără viaţa, dar săracul n ascultă mustrarea. - Lumina 
celor neprihăniți arde voioasă, dar candela celor răi se stinge. - 

Prin mîndrie se aţiţă numai certuri, dar înțelepciunea este cu 10 
cel ce ascultă sfaturile. - Bogăția cîștigată fără trudă scade, 11 
dar ce se stringe încetul cu încetul, crește. - O nădejde ami- 12 
nată îmbolnăvește inima, dar o dorință împlinită este un pom 

de viață. - Cine nesocotește Cuvîntul Domnului se pierde, dar 13 


cine se teme de poruncă este răsplătit. - "'nvăţătura înțelep- 14 
tului este un izvor de viaţă, ca să abată pe om din cursele 

morţii. - O minte sănătoasă cîștigă bunăvoință, dar calea 15 
celor stricaţi este pietroasă. - Orice om chibzuit lucrează cu 16 


cunoștință, dar nebunul își dă la iveală nebunia. - Un sol rău 17 
cade în nenorocire, dar un sol credincios aduce tămăduire. - 
Sărăcia și rușinea sînt partea celui ce leapădă certarea, dar cel 18 


ce ia seama la mustrare este pus în cinste. - "'mplinirea unei 19 
dorinţe este dulce sufletului, dar celor nebuni le este urit să se 
lase de rău. - Cine umblă cu înţelepţii se face înțelept, dar 20 


cui îi place să se însoțească cu nebunii o duce rău. - Nenoro- 21 
cirea urmărește pe cei ce păcătuiesc, dar cei neprihăniți vor 

fi răsplătiți cu fericire. (Omul de bine lasă moștenitori pe 22 
copiii copiilor săi, dar bogăţiile păcătosului sînt păstrate pen- 
tru cel neprihănit. - Ogorul pe care-l desțelinește săracul dă o 23 
hrană îmbelșugată, dar mulți pier din pricina nedreptăţii lor. 

- Cine cruţă nuiaua, urăște pe fiul său, dar cine-l iubește, îl 24 
pedepsește îndată. - Cel neprihănit mănîncă pînă se satură, 25 
dar pîntecele celor răi duce lipsă. - 


Femeia înţeleaptă își zideşte casa, iar femeia nebună o dărîmăl 4] 
cu înseși miînile ei. - Cine umblă cu neprihănire, se teme de 2 
Domnul, dar cine apucă pe căi strimbe, ’l nesocotește. - n 3 
gura nebunului este o nuia pentru mîndria lui, dar pe înţelepţi 
îi păzesc buzele lor. - Unde nu sînt boi, ieslea rămîne goală, 4 
dar puterea boilor aduce belșug de roduri. - Un martor 5 
credincios nu minte, dar un martor mincinos spune minci- 
uni.  Batjocoritorul caută înțelepciunea și n'o găsește, dar 6 
pentru omul priceput știința este lucru ușor. - Depărtează-te 
de nebun, căci nu pe buzele lui vei găsi știința. - "nţelepci- 8 
unea omului chibzuit; îl face să vadă pe ce cale să meargă, dar 
nebunia celor nesocotiţi îi înșală pe ei înșiși. - Cei nesocotiți 9 
glumesc cu păcatul, dar între cei fără prihană este bunăvoință. 

- Inima își cunoaște necazurile, și nici un străin nu se poate 
amesteca în bucuria ei. - Casa celor răi va fi nimicită, dar cor- 
tul celor fără prihană va înflori. - Multe căi pot părea bune 
omului, dar la urmă se văd că duc la moarte. - De multe 
ori chiar în mijlocul risului inima poate fi mihnită, și bucuria 
poate sfirși prin necaz. - Cel cu inima rătăcită se satură de 
căile lui, și omul de bine se satură și el de ce este în el. - Omul 
lesne crezător crede orice vorbă, dar omul chibzuit ia seama 
bine cum merge. - "nţeleptul se teme și se abate dela rău, dar 
nesocotitul este îngîmfat și fără frică. - Cine este iute la mînie 
face prostii, și omul plin de răutate se face urit. - Cei proști 
au parte de nebunie, dar oamenii chibzuiți sînt încununați cu 
știință. - Cei răi se pleacă înaintea celor buni, și cei nelegiuiți 
înaintea, porților celui neprihănit. -  Săracul este urit chiar 
și de prietenul său, dar bogatul are foarte mulți prieteni. - 
Cine disprețuiește pe aproapele său face un păcat, dar ferice 
de cine are milă de cei nenorociţi. - "n adevăr ceice gîndesc 
răul se rătăcesc. dar ceice gîndesc binele lucrează cu bunătate 
și credincioșie. Oriunde se muncește este și cîştig, dar oriunde 
numai se vorbește, este lipsă. - Bogăția este o cunună pentru 
cei înţelepţi, dar cei nesocotiţi n'au altceva decît nebunie. - 
Martorul care spune adevărul scapă suflete, dar cel înșelător 
spune minciuni. - Cine se teme de Domnul are un sprijin 
tare în El, și copiii lui au un loc de adăpost la El. - Frica de 
Domnul este un izvor de viaţă, ea ne fereşte de cursele morţii. 
- Mulțimea poporului este slava împăratului, lipsa poporului 
este pieirea voivodului. - Cine este încet la mînie are multă 
pricepere, dar cine se aprinde iute, face multe prostii. - O 
inimă liniștită este viaţa trupului, dar prizma este putrezirea 
oaselor. - Cine asuprește pe sărac, batjocorește pe Ziditorul 
său, dar cine are milă de cel lipsit, cinstește pe Ziditorul său. - 
Cel rău este doborit de răutatea lui, dar cel neprihănit chiar și 
la moarte trage nădejde. - "nţelepciunea se odihnește într'o 
inimă pricepută, dar în mijlocul celor nesocotiţi ea se dă de gol. 
- Neprihănirea înalță pe un popor, dar păcatul este ruşinea 
popoarelor. - Un împărat are plăcere de un slujitor chibzuit, 
dar pe cel de ocară, îl atinge minia lui. 

Un răspuns blind potolește minia, dar o vorbă aspră aţiţă 
minia. Limba înțelepţilor dă știință plăcută, dar gura neso- 
cotiţilor împroașcă nebunie. - Ochii Domnului sînt în orice 
loc, ei văd pe cei răi și pe cei buni. - Limba dulce este un pom 
de viață, dar limba stricată zdrobește sufletul. - Nesocotitul 
disprețuiește învățătura tatălui său, dar cine ia seama la mus- 
trare ajunge înțelept. - "n casa celui neprihănit este mare 
belșug, dar în câștigurile celui rău este turburare. - Buzele 
înțelepţilor samănă știința, dar inima celor nesocotiţi este stri- 
cată. - Jertfa celor răi este o scîrbă înaintea Domnului, dar 
rugăciunea celor fără prihană "i este plăcută. - Calea celui 
rău este urită Domnului, dar El iubește pe cel ce umblă după 
neprihănire. - Cine părăsește cărarea este aspru pedepsit, și 
cine urăște mustrarea va muri. - Locuinţa morților și Adîncul 
sînt cunoscute Domnului, cu cît mai mult inimile oamenilor! 
-  Batjocoritorului nu-i place să fie mustrat, de aceea nu se 
duce la cei înţelepţi. - O inimă veselă înseninează fața; dar 
cînd inima este tristă, duhul este mihnit. - Inima celor pri- 
cepuţi caută știința, dar gura nesocotiţilor găsește plăcere în 
nebunie. - Toate zilele celui nenorocit sînt rele, dar cel cu in- 
ima mulțămită are un ospăț necurmat. - Mai bine puţin, cu 
frică de Domnul, de cît o mare bogăţie, cu turburare! - Mai 
bine un prînz de verdeţuri, și dragoste, de cît un bou îngrășat, 
și ură. - Un om iute la mînie stirnește certuri, dar cine este 
încet la miînie potolește neînțelegerile. - Drumul leneșului 
este ca un hăţiș de spini, dar cărarea celor fără prihană este 
netezită. - Un fiu înțelept este bucuria tatălui său, dar un om 
nesocotit disprețuiește pe mamă-sa. - Nebunia este o bucurie 
pentru cel fără minte, dar un om priceput merge pe drumul 
cel drept. - Planurile nu izbutesc, cînd lipsește o adunare 
care să chibzuiască, dar izbutesc cînd sînt mulţi sfetnici. - 
Omul are bucurie să dea un răspuns cu gura lui, și ce bună 
este o vorbă spusă la vreme potrivită! - Pentru cel înțelept 
cărarea vieţii duce în sus, ca să-l abată de la locuinţa morţilor, 
care este jos. - Domnul surpă casa celor mîndri, dar întărește 
hotarele văduvei. - Gîndurile rele sînt urîte Domnului, dar 
cuvintele prietenoase sînt curate înaintea Lui. - Cel lacom de 

cîştig își turbură casa, dar cel ce urăște mita va trăi. - Inima 
celui neprihănit se gîndeşte ce să răspundă, dar gura celor răi 
împroașcă răutăţi. - Domnul Se depărtează de cei răi, dar 
ascultă rugăciunea celor neprihăniți. - O privire prietenoasă 
înveselește inima, o veste bună întărește oasele. - Urechea 
care ia aminte la învăţăturile cari duc la viață, locuiește în mi- 
jlocul înțelepţilor. - Cel ce leapădă certarea își disprețuiește 
sufletul, dar cel ce ascultă mustrarea capătă pricepere. - Frica 
de Domnul este școala înțelepciunii, și smerenia merge înaintea 
slavei. - 


Planurile pe cari le face inima atirnă de om, dar răspun- 
sul pe care-l dă gura vine dela Domnul. - Toate căile omului 
sînt curate în ochii lui, dar celce cercetează duhurile este Dom- 
nul. - ’ncredințează-ți lucrările în mina Domnului, și îţi vor 
izbuti planurile. - Domnul a făcut toate pentru o ţintă, chiar 
și pe cel rău pentru ziua nenorocirii. - Orice inimă trufașă 
este o scîrbă înaintea Domnului; hotărît, ea nu va rămiînea 
nepedepsită. - Prin dragoste și credincioșie omul ispășește 
nelegiuirea, și prin frica de Domnul se abate dela rău. - Cînd 
sînt plăcute Domnului căile cuiva, îi face prieteni chiar și pe 
vrăjmașii lui. - Mai bine puţin, cu dreptate, decît mari ven- 
ituri, cu strimbătate. - Inima omului se gîndeşte pe ce cale 
să meargă, dar Domnul îi îndreaptă pașii. - Hotăriri dum- 
nezeiești sînt pe buzele împăratului, gura lui nu trebuie să 
facă greșeli cînd judecă. - Ciîntarul și cumpăna dreaptă vin 
dela Domnul; toate greutăţile de cîntărit sînt lucrarea Lui. - 
"mpăraţilor le este scîrbă să facă rău, căci prin neprihănire se 
întărește un scaun de domnie. - Buzele neprihănite sînt plă- 
cute împăraţilor, și ei iubesc pe celce vorbește cu neprihănire. 
- Mħînia împăratului este un vestitor al morţii, dar un om 
înțelept trebuie s'o potolească. - Seninătatea feţei împăratu- 
lui este viaţa, și bunăvoința lui este ca o ploaie de primăvară.- 
Cu cât mai mult face câștigarea înțelepciunii decît a aurului! 
Cu cât este mai de dorit câștigarea priceperii decît a argintului!- 
Calea, oamenilor fără prihană este să se ferească de rău; acela 
își păzeşte sufletul, care veghează asupra căii sale. - Mindria 
merge înaintea pieirii, și trufia merge înainte căderii. - Mai 

bine să fii smerit cu cei smeriţi, decît să împarţi prada cu cei 
mîndri. - Cine cugetă la Cuvîntul Domnului, găsește fericirea, 
și cine se încrede în Domnul este fericit. - Cine are o inimă 
înțeleaptă este numit priceput, dar dulceaţa buzelor mărește 
știința. - "nţelepciunea este un izvor de viață pentru cine o 
are; dar pedeapsa nebunilor este nebunia lor. - Cine are o in- 
imă, înțeleaptă, își arată înţelepciunea cînd vorbește, și mereu 
se văd învățături noi pe buzele lui. - Cuvintele prietenoase 
sînt ca un fagur de miere, dulci pentru suflet, și sănătoase pen- 
tru oase. - Multe căii se par bune omului, dar la urmă duc la 
moarte. - Cine muncește, pentru el muncește, căci foamea lui 
îl îndeamnă la lucru. - Omul stricat pregătește nenorocirea, 
și pe buzele lui este ca un foc aprins. - Omul neastimpărat 
stîrnește certuri, și pîritorul desbină pe cei mai buni prieteni. 
- Omul asupritor amăgește pe aproapele său, și-l duce pe o 
cale, care nu este bună. - Cine închide ochii, ca să se dedea 
la gînduri stricate, cine-și mușcă buzele, a și săvirșit răul. - 
Perii albi sînt o cunună de cinste, ea se găsește pe calea nepri- 
hănirii. - Cel încet la mînie preţuiește mai mult decit un 
viteaz, și cine este stăpîn pe sine preţuiește mai mult decît 
cine cucerește cetăţi. - Se aruncă sorţul în poala hainei, dar 
orice hotărire vine dela Domnul. - 


Mai bine o bucată de pîne uscată, cu pace, decit o casă 
plină de cărnuri, cu ceartă! - Un argat cu minte stăpînește 
peste fiul care face rușine, și va împărți moștenirea cu fraţii 
lui.  Tigaia lămurește argintul, și cuptorul lămurește aurul; 
dar Cel ce încearcă inimile, este Domnul. - Cel rău ascultă 
cu luare aminte la buza nelegiuită, și mincinosul pleacă ure- 
chea la limba nimicitoare. - Cine își bate joc de sărac, își 
bate joc de Cel ce l-a făcut; cine se bucură de o nenoro- 
cire, nu va rămiînea nepedepsit. - Copiii copiilor sînt cununa 
bătrînilor, și părinţii sînt slava copiilor lor. - Cuvintele alese 
nu se potrivesc în gura unui nebun; cu cît mai puţin cuvintele 
mincinoase în gura unui om de viță aleasă! - Darurile par o 
piatră scumpă în ochii celor ce le primesc: ori încotro se întorc, 
izbîndesc. - Cine acopere o greșală, caută dragostea, dar cine 
o pomenește mereu în vorbirile lui, desbină pe prieteni. - O 

mustrare pătrunde mai mult pe omul priceput, decît o sută 
de lovituri pe cel nebun. - Cel rău nu caută decît răscoală, 
dar un sol fără milă va fi trimes împotriva lui. - Mai bine 
să întilnești o ursoaică jefuită de puii ei, decît un nebun în 
timpul nebuniei lui. - Celui ce întoarce rău pentru bine, nu-i 
va, părăsi răul casa. - "'nceputul unei certe este ca slobozirea 
unor ape; deaceea, curmă cearta înainte de a se înteți. - Cel 
ce iartă pe vinovat și osîndește pe cel nevinovat, sînt amindoi 
o scîrbă înaintea Domnului. - La ce slujește argintul în mina 
nebunului? Să cumpere înțelepciunea?... Dar n'are minte. - 
Prietenul adevărat iubește oricînd, și în nenorocire ajunge ca 
un frate. - Omul fără minte dă chezășie, se pune chezaș pen- 
tru aproapele său. - Cine iubește certurile iubește păcatul, 
și cine-și zidește poarta prea înaltă, își caută pieirea. - Cel 
cu inimă prefăcută nu găsește fericirea, și cel cu limba stri- 
cată cade în nenorocire. - Cine dă naștere unui nebun va 
avea întristare, și tatăl unui nebun nu poate să se bucure. - 
O inimă veselă este un bun leac, dar un duh mîhnit usucă 
oasele. - Cel rău primește daruri pe ascuns, ca să sucească și 
căile dreptăţii. - "nţelepciunea este în faţa omului priceput, 
dar ochii nebunului o caută la capătul pămîntului. - Un fiu 
nebun aduce necaz tatălui său, și amărăciune celei ce l-a năs- 
cut. - Nu este bine să osîndești pe cel neprihănit la o gloabă, 
nici să lovești pe cei de neam ales din pricina neprihănirii lor. - 
Cine își înfrinează vorbele, cunoaște știința, și cine are duhul 
potolit este un om priceput. - Chiar și un prost ar trece de 
înțelept dacă ar tăcea, și de priceput dacă și-ar ţinea gura. 


Cel ursuz caută ce-i place lui, se supără de orice lucru bun. 
- Nebunului nu-i este de învăţătură, ci vrea să arate ce știe el. 
- Cînd vine cel rău, vine și disprețul; și odată cu rușinea, vine 
și ocara. - Cuvintele gurii unui om sînt ca niște ape adinci; 
izvorul înțelepciunii este ca un șivoi care curge într'una. - Nu 
este bine să ai în vedere faţa, celui rău, ca să nedreptăţești pe 
cel neprihănit la judecată. - Vorbele nebunului aduc ceartă, 
și gura lui înjură pînă stîrnește lovituri. - Gura nebunului îi 
aduce pieirea, și buzele îi sînt o cursă pentru suflet. - Cu- 
vintele birfitorului sînt ca prăjiturile: alunecă pînă în fundul 

măruntaielor. - Cine se lenevește în lucrul lui este frate cu 9 
cel ce nimicește. - Numele Domnului este un turn tare; cel 10 
neprihănit fuge în el, și stă la adăpost. - Averea este o cetate 11 
întărită pentru cel bogat; în închipuirea lui, ea este un zid 

înalt. - "nainte de pieire, inima omului se îngîmfă, dar smere- 12 
nia merge înaintea slavei. - Cine răspunde fără să fi ascultat, 13 
face o prostie și își trage rușinea. - Duhul omului îl sprijinește 14 
la boală; dar duhul doboriît de întristare, cine-l va ridica? - O 15 
inimă pricepută dobîndește știința, și urechea celor înţelepţi 
caută știința. - Darurile unui om îi fac loc, și-i deschid in- 16 
trarea înaintea, celor mari. - Cel care vorbește întîi în pricina 17 
lui, pare că are dreptate, dar vine celalt, și-l ia la cercetare. 
- Sorţul pune capăt neînțelegerilor, și hotărăște între cei put- 18 


ernici. - Frații nedreptăţiţi sînt mai greu de câștigat decît 19 
o cetate întărită, și certurile lor sînt tot așa de greu de înlă- 
turat ca zăvoarele unei case împărătești. - Din rodul gurii 20 


lui își satură omul trupul, din venitul buzelor lui se satură. 

- Moartea și viața sînt în puterea limbii; oricine o iubește, 21 
îi va minca roadele. - Cine găsește o nevastă bună, găsește 22 
fericirea; este un har pe care-l capătă dela Domnul. - Săracul 23 
vorbește rugîndu-se, dar bogatul răspunde cu asprime. - Cine 24 
își face mulți prieteni, îi face spre nenorocirea lui, dar este un 
prieten care ţine mai mult la tine decît un frate. - 


Mai mult preţuiește săracul, care umblă în neprihănirea 
lui, decît un bogat cu buze stricate și nebun. - Lipsa de 2 
știință este o pagubă pentru cineva, și cine aleargă neghiobește 
înainte, o nimerește rău. - Nebunia omului îi sucește calea, 
și apoi cîrtește împotriva Domnului cu inima lui. - Bogăția 4 
aduce un mare număr de prieteni, dar săracul este părăsit de 
prietenul lui. - Martorul mincinos nu rămîne nepedepsit, și 
cel ce spune minciuni nu va scăpa. - Omul darnic are mulți 6 
lingușitori, și toţi sînt prieteni cu cel ce dă daruri. - Toți fraţii 7 
săracului îl urăsc; cu cît mai mult se depărtează prietenii lui 
de el! El se îndreaptă spre ei cu vorbe rugătoare, dar ei se fac 
nevăzuţi. - Cine capătă înţelepciune, își iubește sufletul; cine 
păstrează priceperea, găsește fericirea. -  Martorul mincinos 
nu rămîne nepedepsit, și celce spune minciuni va pieri, - Unui 10 

nebun nu-i şade bine să trăiască în desfătări, cu atît mai puţin 
unui rob să stăpinească peste voivozi. - ’ntelepciunea face 
pe om răbdător, și este o cinste pentru el să uite greșelile. - 
Mînia împăratului este ca răcnetul unui leu, și bunăvoința lui 
este ca roua pe iarbă. - Un fiu nebun este o nenorocire pentru 
tatăl său, și o nevastă gilcevitoare este ca o strașină de pe care 
picură într'una. - Casa și averea le moștenim dela părinţi, 
dar o nevastă pricepută este un dar dela Domnul. - Lenea te 
cufundă într'un somn adînc, și sufletul molatic sufere de foame. 
- Cine păzeşte porunca, își păzește sufletul; cine nu veghează 
asupra căii sale, va muri. - Cine are milă de sărac, împrumută 
pe Domnul, și El îi va răsplăti binefacerea. - Pedepsește-ţi 
fiul, căci tot mai este nădejde, dar nu dori să-l omori. - Cel 
pe care-l apucă mînia trebuie să-și ia pedeapsa; căci dacă- 
l scoţi din ea, va trebui să mai faci odată lucrul acesta. - 
Ascultă sfaturile, și primește învăţătura, ca să fii înțelept pe 
viitor! - Omul face multe planuri în inima lui, dar hotărîrea 
Domnului, aceea se împlinește. - Ceeace face farmecul unui 
om este bunătatea lui; și mai mult preţuiește un sărac decît 
nu mincinos. - Frica de Domnul duce la viaţă, și celce o are, 
petrece noaptea sătul, fără să fie cercetat de nenorocire. - 
Leneșul își vîră mîna în strachină, și n'o duce înapoi la gură. - 
Lovește pe batjocoritor, și prostul se va face înțelept; mustrà... 
pe omul priceput, și va înțelege știința. - Cine jăfuiește pe 
tatăl său și izgonește pe mamă-sa, este un fiu care aduce rușine 
și ocară. - "ncetează, fiule, să mai asculți învăţătura, dacă ea 
te depărtează de învățăturile înțelepte. - Un martor stricat 
își bate joc de dreptate, și gura celor răi înghite nelegiuirea. 
- Pedepsele sînt pregătite pentru batjocoritori, și loviturile 
pentru spinările nebunilor. 


Vinul este batjocoritor, băuturile tari sînt gălăgioase; oricine 
se îmbată cu ele nu este înțelept. - Frica pe care o însuflă îm- 
păratul este ca răcnetul unui leu, cine îl supără, păcătuiește 
împotriva sa însuș. - Este o cinste pentru om să se ferească 
de certuri; dar orice nebun se lasă stăpîinit de aprindere. - 
Toamna, leneșul nu ară; la secerat, ar vea să stringă roade, 
dar nu este nimic! - Sfaturile în inima omului sînt ca niște 

ape adinci, dar omul priceput știe să scoată din ele. - Mulţi 6 
oameni își trimbițează bunătatea; dar cine poate găsi un om 
credincios? - Cel neprihănit umblă în neprihănirea lui; ferice 7 
de copiii lui după el! - "'mpăratul, care şade pe scaunul de s 
domnie al dreptăţii, risipește orice rău cu privirea lui. - Cine 9 
poate zice: “Mi-am curăţit inima, sînt curat de păcatul meu?” 

- Două feluri de greutăţi și două feluri de măsuri, sînt o scîrbă 10 
înaintea Domnului. - Copilul lasă să se vadă încă din faptele 11 
lui dacă purtarea lui va fi curată și fără prihană. - Urechea 12 
care aude, și ochiul care vede, și pe una și pe celalt, Dom- 
nul le-a făcut. - Nu iubi somnul, căci vei ajunge sărac; de- 13 
schide ochii, și te vei sătura de pîine. - “Rău! Rău!” zice 14 
cumpărătorul, și plecînd, se fericește. - Este aur și sînt multe 15 
mărgăritare; dar buzele înțelepte sînt un lucru scump. - la-i 16 
haina, căci s'a pus chezaș pentru altul; și ţine-l zălog pentru 
alţii. - Pînea minciunii este dulce omului, dar mai pe urmă 17 
gura îi este plină de pietriș. - Planurile se pun la cale prin 18 
sfat! Fă războiul cu chibzuinţă. - Cine umblă cu birfeli dă 19 
pe față lucrurile ascunse; și cu cel ce nu-și poate ţinea gura 
să nu te amesteci. - Dacă cineva blăstămă pe tatăl său și pe 20 
mamă-sa, i se va stinge lumina în mijlocul întunerecului. - O 21 
moștenire repede cîștigată dela început, nu va fi binecuvîntată 

la sfârșit. - Nu zice: “i voi întoarce eu răul!” Nădăjduiește 22 
în Domnul, și El te va ajuta. - Domnul urăște două feluri de 23 
greutăţi, și cîntarul mincinos nu este un lucru bun. - Domnu 24 
îndreaptă pașii omului, dar ce înţelege omul din calea sa? - 
Este o cursă pentru om să facă în pripă o făgăduință sfintă, și 25 
abea după ce a făcut juruința să se gîndească. - Un împărat 26 
înțelept vîntură pe cei răi, și trece cu roata peste ei. - Su- 27 
flarea omului este o lumină a Domnului, care pătrunde pînă 

în fundul măruntaielor. - Bunătatea și credincioșia păzesc pe 28 
împărat, și el își întărește scaunul de domnie prin bunătate. 

- Slava tinerilor este tăria, dar podoaba bătrinilor sînt perii 29 
albi. - Mijloacele de vindecare pentru cel rău sînt bătăile și 30 
vînătăile pînă la rană. - 

Inima, împăratului este ca un rîu de apă în mîna Domnu- [21] 

lui, pe care îl îndreaptă încotro vrea. - Omul socotește că 2 

toate căile lui sînt fără prihană, dar Cel ce cercetează inimile 
este Domnul. - A face dreptate și judecată, este mai plăcut 
Domnului decît jertfele. - Privirile trufașe și inima îngîmfată, 
această candelă a celor răi, nu este decît păcat. - Planurile 
omului harnic nu duc de cât la belșug, dar celce lucrează cu 
grabă n'ajunge de cît la lipsă. - Comorile cîștigate cu o limbă 
mincinoasă sînt o deșertăciune care fuge, și ele duc la moarte. 
- Silnicia celor răi îi mătură, pentrucă nu vor să facă ce este 
drept. - Cel vinovat merge pe căi sucite, dar cel nevino- 
vat face ce este bine. Mai bine să locuiești într'un colț pe 
acoperiș, decît cu o nevastă gilcevitoare într'o casă mare. - 
Sufletul celui rău dorește răul, semenul lui n'are nici o trecere 
înaintea lui. - Cînd este pedepsit batjocoritorul, prostul se 
face înţelept: și cînd se dă învăţătură celui înțelept, el capătă 
știința. - Cel neprihănit se uită la casa celui rău, și vede ce re- 
pede sînt aruncaţi cei răi în nenorocire. - Cine își astupă ure- 
chea la strigătul săracului, nici el nu va căpăta răspuns, cînd va 
striga. - Un dar făcut în taină potolește mînia, și o mită dată 
pe ascuns potolește cea mai puternică mînie. - Este o bucurie 
pentru cel neprihănit să facă ce este bine, dar pentru ceice fac 
răul este o groază. - Omul care se abate dela calea înțelep- 
ciunii, se va odihni în adunarea celor morți. - Cine iubește 
petrecerile va duce lipsă, și cine iubește vinul și untdelemnul 
dresurilor nu se îmbogățește. - Cel rău slujeşte ca preţ de 
răscumpărare pentru cel neprihănit, și cel stricat, pentru oa- 
menii fără prihană. - Mai bine să locuiești într'un pămînt 
pustiu, de cît cu o nevastă gilcevitoare și supărăcioasă. - Co- 
mori de preţ și untdedelemn sînt în locuinţa celui înțelept, dar 
omul fără minte le risipește. - Cine urmărește neprihănirea 
și bunătatea, găsește viaţă, neprihănire și slavă. - "'nţeleptul 
cucerește cetatea vitejilor, și doboară puterea în care se încre- 
deau. - Cine își păzește gura și limba, își scutește sufletul de 
multe necazuri. - Cel mîndru și E se cheamă batjocori- 
tor: el lucrează cu aprinderea îngîmfării. Poftele leneșului îl 
omoară, pentrucă nu vrea să lucreze cu mîinile. - Toată ziua 
o duce numai în pofte: dar cel neprihănit dă fără zgîrcenie. 
- Jertfa celor răi este o scîrbă înaintea Domnului, cu cât mai 

mult cînd o aduc cu gînduri nelegiuite. - Martorul minci- 
nos va pieri, dar omul care ascultă bine va vorbi totdeauna cu 
izbîndă. - Cel rău ia o înfățișare nerușinată, dar omul fără 
prihană își îmbunătățește calea. - Nici înțelepciunea, nici pri- 
ceperea, nici sfatul n'ajută împotriva Domnului. - Calul este 
pregătit pentru ziua bătăliei, dar biruinţa este a Domnului. - 


Un nume bun este mai de dorit decît o bogăţie mare, și a 
fi iubit preţuiește mai mult decît argintul și aurul. - Bogatul 
și săracul se întîlnesc: Domnul i-a făcut și pe unul și pe al- 
tul. - Omul chibzuit vede nenorocirea și se ascunde, dar cei 
proști merg înainte și sînt pedepsiți. - Răsplata smereniei, a 
fricii de Domnul, este bogăţia, slava și viaţa. - Spini și curse 
sînt pe calea omului stricat: cel ce-și păzește sufletul se de- 
părtează de ele. - ’nvață pe copil calea pe care trebuie s'o 
urmeze, și cînd va îmbătrini, nu se va abate dela ea. - Bo- 
gatul stăpînește peste cei săraci, și cel ce ia cu împrumut, este 
robul celui ce-i dă cu împrumut. - Cine samănă nelegiuire, 
nelegiuire va secera, și nuiaua nelegiuirii lui este gata. - Omul 
milostiv va fi binecuvîntat, pentrucă dă săracului din pîinea lui. 
Izgonește pe batjocoritor, și cearta se va sfirși, neînțelegerile 
și ocările vor înceta. - Cine iubește curăţia inimii, și are 
bunăvoința pe buze, este prieten cu împăratul. - Ochii Dom- 
nului păzesc pe cel ce are știință, dar înfruntă cuvintele celui 
stricat.  Leneșul zice: “Afară este un leu, care m'ar putea 
ucide pe uliţă!” - Gura curvelor este o groapă adîncă,; pe cine 
vrea, să-l pedepsească Domnul, acela cade în ea. - Nebunia 
este lipită de inima copilului, dar nuiaua certării o va deslipi 
de el. - Cine asuprește pe sărac ca să-și mărească avuţia, va 
trebui să dea și el altuia mai bogat și va duce lipsă. - Pleacă-ţi 
urechea, și ascultă, cuvintele înțelepţilor, și ia învățătura mea 
în inimă. Căci este bine să le păstrezi înlăuntrul tău, și să-ți 
fie toate de odată pe buze. - Pentru ca să-ţi pui încrederea 
în Domnul, vreau să te învăţ eu astăzi, da, pe tine. N'am 
așternut eu oare în scris pentru tine sfaturi și cugetări, ca să 
te învăţ lucruri temeinice, cuvinte adevărate, ca să răspunzi cu 
vorbe adevărate celui ce te trimete? - Nu despuia pe sărac, 
pentrucă este sărac, și nu asupri pe nenorocitul care stă la 

poartă! Căci Domnul le va apăra pricina lor, și va despuia vi- 
aţa celor ce-i despoaie. - Nu te împrieteni cu omul mînios, și 
nu te însoți cu omul iute la miînie, ca nu cumva să te deprinzi 
cu cărările lui, și să-ţi ajungă o cursă pentru suflet. - Nu 
fi printre cei ce pun chezășii, printre cei ce dau zălog pentru 
datorii. Căci dacă n'ai cu ce să plătești, pentruce ai voi să ţi 
se ia patul de supt tine? Nu muta hotarul cel vechi, pe care 
l-au așezat părinţii tăi. - Dacă vezi un om iscusit în lucrul 
lui, acela poate sta lîngă împărați, nu lîngă oamenii de rînd. 


Dacă stai la masă la unul din cei mari, ia seama ce ai di- 
nainte: pune-ți un cuţit în gît, dacă ești prea lacom. Nu 
pofti mîncările lui alese, căci sînt o hrană înșelătoare. Nu te 
chinui ca să te îmbogăţești, nu-ţi pune priceperea în aceasta. 
Abia ţi-ai aruncat ochii spre ea și nu mai este; căci bogăţia 
își face aripi, și, ca vulturul, își ia sborul spre ceruri. Nu 
mînca pînea celui pismaș, și nu pofti mîncările lui alese, căci 
el este ca unul care își face socotelile în suflet. “Mănîncă și 
bea”, îţi va zice el; dar inima lui nu este cu tine. Bucata pe 
care ai mincat-o, o vei vărsa, şi cuvintele plăcute pe cari le vei 
spune, sînt perdute. Nu vorbi la urechea celui nebun, căci el 
nesocotește cuvintele tale înțelepte. Nu muta hotarul vădu- 
vei, și nu intra în ogorul orfanilor, căci răzbunătorul lor este 
puternic: El le va apăra pricina împotriva ta.  Deschide-ţi 
inima la învăţătură, și urechile la cuvintele științei. Nu cruța 
copilul de mustrare, căci dacă-l vei lovi cu nuiaua, nu va muri. 
Lovindu-l cu nuiaua, îi scoţi sufletul din locuinţa morților. Fi- 
ule, dacă-ți va fi inima înțeleaptă, inima mea se va bucura; și 
lăuntrul meu se va veseli, cînd buzele tale vor spune ce este 
bine. Să nu-ți pizmuiască inima pe cei păcătoși, ci să aibă 
totdeauna frică de Domnul; căci este o răsplată, și nu ţi se va 
tăia nădejdea. Ascultă, fiule, și fii înțelept; îndreaptă-ţi inima 
pe calea cea dreaptă. Nu fi printre ceice beau vin, nici printre 
ceice se îmbuibează cu carne. Căci beţivul și cel ce se dedă la 
îmbuibare sărăcesc, și aţipirea te face să porți zdrenţe.  Asculă 
pe tatăl tău, care te-a născut, şi nu nesocoti pe mamă-ta, cînd 
a îmbătrînit. Cumpără adevărul, și nu-l vinde, înțelepciunea, 
învăţătura și priceperea. Tatăl celui neprihănit se veselește, 

și cel ce dă naștere unui înțelept se bucură. Să se bucure tatăl 
tău și mama ta, să se veselească cea care te-a născut. Fiule, 
dă-mi inima ta, și să găsească plăcere ochii tăi în căile Mele. 
Căci curva este o groapă adincă, și străina o fintînă strîmtă. 
Ea pîndește ca un hoț, și mărește între oameni numărul celor 
stricaţi. Ale cui sînt A Ale cui sînt oftările? Ale cui 
sînt neînțelegerile? Ale cui sînt plîngerile? Ale cui sînt rănir- 
ile fără pricină? Ai cui sînt ochii roși? Ale celor ce întîrzie 
la vin, și se duc să golească paharul cu vin amestecat. Nu 
te uita la vin cînd curge roș și face mărgăritare în pahar; el 
alunecă ușor, dar pe urmă ca un șarpe mușcă și înțeapă ca 
un basilisc. Ochii ţi se vor uita după femeile altora, și inima 
îți va vorbi prostii. Vei fi ca un om culcat în mijlocul mării, 
ca un om culcat pe vîrful unui catarg. “M’a lovit... dar nu 
mă doare!... M'a bătut... dar nu simt nimic! Cînd... mă voi 
trezi? Mai vreau vin!” 


Nu pismui pe oamenii cei răi, și nu dori să fii cu ei; căci in- 
ima lor se gîndește la prăpăd, și buzele lor vorbesc nelegiuiri. - 
Prin înţelepciune se înalță o casă, și prin pricepere se întărește; 
prin știință se umplu cămările ei de toate bunătăţile de preț 
și plăcute. Un om înțelept este plin de putere, și cel priceput 
își oțelește vlaga. Căci prin măsuri chibzuite cîştigi bătălia, 
și prin marele număr al sfetnicilor ai biruința. - "nţelepciunea 
este prea înaltă pentru cel nebun: el nu va deschide gura la 
judecată. - Cine se gîndește să facă rău, se cheamă un om 
plin de răutate. - Gindul celui nebun nu este decit păcat, și 
batjocoritorul este o scîrbă pentru oameni. - Dacă slăbești 
în ziua necazului, mică îți este puterea. - Izbăvește pe cei 
tîrîți la moarte, și scapă pe ceice sînt aproape să fie junghi- 
aţi. - Dacă zici: “Ah! n'am știut!”... Crezi că nu vede Celce 
cîntărește inimile și Celce veghează asupra sufletului tău? Și 
nu va răsplăti El fiecăruia după faptele lui? - Fiule, mănîncă 
miere, căci este bună, și fagurul de miere este dulce pentru 
cerul gurii tale. Tot așa, și înțelepciunea este bună pentru 
sufletul tău: dacă o vei găsi, ai un viitor, și nu ţi se va tăia 
nădejdea. - Nu întinde curse, nelegiuitule, la locuința celui 
neprihănit, și nu-i turbura odihna. Căci cel neprihănit de 

șapte ori cade, și se ridică, dar cei răi se prăbușesc în nenoro- 
cire. Nu te bucura de căderea vrăjmașului tău, și să nu ţi 
se veselească, inima cînd se poticnește el, ca nu cumva Dom- 
nul să vadă, să nu-l placă, și să-Și întoarcă mînia dela el. - 
Nu te mînia din pricina celor ce fac rău, și nu pizmui pe cei 
răi! Căci cel ce face răul n'are niciun viitor, și lumina celor 
răi se stinge. - Fiule, teme-te de Domnul și de împăratul; și 
să nu te amesteci cu cei neastîmpăraţi! Căci deodată le va 
veni pieirea, și cine poate ști sfîrșitul amîndorora! - Iată ce 
mai spun înțelepţii: “Nu este bine să ai în vedere fața oame- 
nilor în judecăţi.” - Pe cine zice celui rău: “Tu ești bun!” îl 
blastămă popoarele, și-l urăsc neamurile. Dar celor ce judecă 
drept le merge bine, și o mare binecuvîntare vine peste ei. - 
Un răspuns bun este ca un sărut pe buze. Vezi-ţi întîi de tre- 
buri afară, îngrijește de lucrul cîmpului, și apoi apucă-te să-ți 
zidești casa. - Nu vorbi în chip ușuratic împotriva aproapelui 
tău; ori ai vrea să înșeli cu buzele tale? - Nu zice: “Cum mi-a 
făcut el așa am să-i fac și eu, îi vor răsplăti după faptele lui!” - 
Am trecut pe lîngă ogorul unui leneș, și pe lîngă via unui om 
fără minte. Şi era numai spini, acoperit de mărăcini, și zidul 
de piatră era prăbușit.  M'am uitat bine și cu luare aminte, 
și am tras învăţătură din ce am văzut. “Să mai dorm puţin, 
să mai aţipesc puţin, să mai încrucișez mîinile puţin ca să mă 
odihnesc!”... Şi sărăcia vine peste tine pe neașteptate, ca un 
hoț, și lipsa, ca un om înarmat. 


lată încă vreocîteva din Pildele lui Solomon, strînse de oa- 
menii lui Ezechia, împăratul lui Iuda. - Slava lui Dumnezeu 
stă în ascunderea lucrurilor, dar slava împăraţilor stă în cerc- 
etarea lucrurilor. - "'nălţimea cerurilor, adîncimea pămîntu- 
lui, și inima împăraţilor sînt nepătrunse. - Scoate zgura din 
argint, și argintarul va face din el un vas ales. Scoate și pe 
cel rău dinaintea împăratului, și scaunul lui de domnie se va 
întări prin neprihănire. - Nu te făli înaintea împăratului, și 
nu lua locul celor mari; căci este mai bine să ţi se zică: “Suie- 
te mai sus!” decît să fii pogorit înaintea voivodului pe care 
ţi-l văd ochii. - Nu te grăbi să te iei la ceartă, ca nu cumva 
la urmă să nu știi ce să faci, cînd te va lua la ocări aproapele 

tău. - Apără-ţi pricina împotriva aproapelui tău, dar nu da 9 
pe faţă taina altuia, ca nu cumva, aflind-o cineva, să te umple 10 
de rușine, și să-ţi iasă nume rău care să nu se mai șteargă. - 
Un cuvînt spus la vremea potrivită, este ca niște mere de aur 11 
într'un coșuleţ de argint. - Ca o verigă de aur și o podoabă 12 
de aur curat, așa este înțeleptul care mustră, pentru o ureche 
ascultătoare. - Ca răcoreala zăpezii pe vremea secerișului, 13 
așa este un sol credincios pentru cel ce-l trimete: el înviore- 
ază sufletul stăpînului său. Ca norii și vîntul fără ploaie, așa 14 
este un om care se laudă pe nedrept cu dărniciile lui. - Prin 15 
răbdare se înduplecă un voivod, și o limbă dulce poate zdrobi 
oase. Dacă dai peste miere, nu mînca decît atit cît îţi ajunge, 16 
ca să nu ţi se scîrbească și s'o verși din gură. - Calcă rar în 17 
casa aproapelui tău, ca să nu se sature de tine și să te urască. 

- Ca un buzdugan, ca o sabie și ca o săgeată ascuţită, așa este 18 
un om care face o mărturisire mincinoasă împotriva aproapelui 
său. - Ca un dinte stricat și ca un picior care șchioapătează, 19 
aşa este încrederea într'un stricat la ziua necazului. - Ca unul 20 
care își scoate haina pe o zi rece, sau varsă oțet pe silitră, așa 
este cine cîntă cîntece unei inimi în nenorocire. - Dacă este 21 
flămînd vrăjmașul tău, dă-i pîne să mănînce, dăcă-i este sete, 
dă-i apă să bea. Căci făcînd așa, aduni cărbuni aprinși pe 22 
capul lui, și Domnul îţi va răsplăti. - Vîntul de miazănoapte 23 
aduce ploaia, și limba clevetitoare aduce o față mihnită. - 
Mai bine să locuiești într'un colţ pe acoperiș, decît să locuiești 24 
într'o casă mare cu o nevastă gilcevitoare. - Ca apa proaspătă 25 
pentru un om obosit, așa este o veste bună venită dintr'o ţară 
depărtată. - Ca o fintînă turbure și ca un izvor stricat, așa 26 
este cel neprihănit care se clatină înaintea celui rău. - Nu este 27 
bine să mănînci multă miere: tot așa, nu este o cinste să alergi 
după slava ta însuţi. - Omul care nu este stăpîn pe sine, este 28 
ca o cetate surpată și fără ziduri. 


Cum nu se potrivesc zăpada vara, și ploaia în timpul se- 
cerișului, așa nu se potrivește slava pentru un nebun. Cum 2 
sare vrabia încoace și încolo și cum sboară rîndunica, așa nu 
nimerește blestemul neîntemeiat. -  Biciul este pentru cal, 3 
friul pentru măgar, și nuiaua pentru spinarea nebunilor. - 

Nu răspunde nebunului după nebunia lui, ca să nu semeni și 
tu cu el. - Răspunde însă nebunului după nebunia lui, ca să 
nu se creadă înțelept. - Celce trimete o solie printr'un nebun, 
își taie singur picioarele, și bea nedreptatea. - Cum sînt pi- 
cioarele ologului, așa este și o vorbă înțeleaptă în gura unor 
nebuni. - Cum ai pune o piatră în praștie, așa este cînd dai 
mărire unui nebun. - Ca un spin care vine în mîna unui om 
beat, așa, este o vorbă înțeleaptă în gura nebunilor. - Ca un 
arcaș care rănește pe toată lumea, așa este celce tocmește pe 
nebuni și pe întîii veniți. - Cum se întoarce cînele la ce a 
vărsat, așa se întoarce nebunul la nebunia lui. - Dacă vezi 
un om care se crede înțelept, poţi să ai mai multă nădejde 
pentru un nebun decît pentru el. - Leneșul zice: “Afară este 
un leu, pe uliţe este un leu! Cum se învîrtește ușa pe ţiținile 
ei, așa se învirtește leneșul în patul lui. Leneșul își viră mina 
în blid, și-i vine greu s'o ducă iarăș la gură. - Leneșul se 
crede mai înțelept decît șapte oameni cari răspund cu jude- 
cată. Un trecător care se amestecă într'o ceartă care nu-l 
privește, este ca unul care apucă un cîne de urechi. Ca neb- 
unul care aruncă săgeți aprise și ucigătoare, așa este omul 
care înșală pe aproapele său, și apoi zice: “Am vrut doar 
să glumesc!” - Cînd nu mai sînt lemne, focul se stinge; și 
cînd nu mai este niciun clevetitor, cearta se potolește. După 
cum cărbunele face jăratic, și lemnul foc, tot așa și omul gîl- 
cevitor aprinde cearta. Cuvintele clevetitorului sînt ca niște 
prăjituri, alunecă pînă în fundul măruntaielor. - Ca zgura 
de argint pusă pe un ciob de pămînt, așa sînt buzele aprinse 
și o inimă rea.  Celce urăște se preface cu buzele lui, și în- 
lăuntrul lui pregătește înșelăciunea. Cînd îţi vorbește cu glas 
dulce, nu-l crede, căci șapte uriciuni sînt în inima lui. Chiar 
dacă-și ascunde ura în prefăcătorie, totuș răutatea lui se va 
descoperi în adunare. - Cine sapă groapa altuia cade el în ea, 
și piatra se întoarce peste cel ce o prăvălește. Limba minci- 
noasă urăște pe cei pe cari-i doboară ea, și gura lingușitoare 
pregătește pieirea. - 


Nu te făli cu ziua de mine, căci nu știi ce poate aduce o 
zi. - Să te laude altul, nu gura ta, un străin, nu buzele tale. 

Piatra este grea, și nisipul este greu, dar supărarea pe care o 
pricinuiește nebunul este mai grea de cît amîndouă. - Furia 
este fără milă și mînia năvalnică, dar cine poate sta împotriva 
geloziei? - Mai bine o mustrare pe faţă de cît o prietenie 
ascunsă. - Rănile făcute de un prieten dovedesc credincioșia 
lui, dar sărutările unui vrăjmaș sînt mincinoase. - Sătulul 
calcă în picioare fagurul de miere, dar pentru cel flămînd toate 
amărăciunile sînt dulci. - Ca pasărea plecată din cuibul ei, așa 
este omul plecat din locul său. Cum înveselește untdelemnul 
și tămilia inima, așa de dulci sînt sfaturile pline de dragoste 
ale unui prieten. - Nu părăsi pe prietenul tău și pe prietenul 
tatălui tău, dar nu intra în casa fratelui tău în ziua necazului 
tău: mai bine un vecin aproape de cât un frate departe. - 
Fiule, fii înțelept, și înveselește-mi inima, și atunci voi putea 
răspunde celui ce mă batjocorește. - Omul chibzuit vede răul 
și se ascunde; dar proștii merg spre el și sînt pedepsiţi. - Ia- 
i haina, căci s'a pus chezaș pentru altul, ia-l zălog în locul 
unei străine. -  Binecuvîntarea aproapelui cu glas tare dis 
de dimineaţă, este privită ca un blestem. - O straşină, care 
picură necurmat într'o zi de ploaie, și o nevastă gilcevitoare 
sînt tot una. Cine o oprește, parcă oprește vintul, și parcă 
ţine untdelemnul în mîna dreaptă. - După cum ferul ascute 
ferul, tot așa și omul aţiță mînia altui om. - Cine îngrijește de 
un smochin va mînca din rodul lui, și cine-și păzeşte stăpinul 
va fi prețuit. - Cum răspunde în apă faţa la faţă, așa răspunde 
inima omului inimii omului. - După cum locuința morţilor și 
adîncul nu se pot sătura, tot așa nici ochii omului nu se pot 
sătura. - Ce este tigaia pentru lămurirea argintului și cuptorul 
pentru lămurirea aurului: aceea este bunul nume pentru un 
om. - Pe nebun chiar dacă l-ai pisa cu pisălogul în piuă, în 
mijlocul grăunţelor, nebunia tot n'ar ieși din el. - 'ngrijește 
bine de oile tale, și ia seama la turmele tale. Căci nici o 
bogăţie nu ţine vecinic, și nici cununa nu rămîne pe vecie. - 
Dupăce se ridică fînul, se arată verdeaţa nouă, și ierburile de 
pe munţi sînt strînse. - Mieii sînt pentru îmbrăcăminte, și 
țapii pentru plata ogorului; laptele caprelor ţi-ajunge pentru 
hrana ta, a casei tale, și pentru întreţinerea slujnicelor tale. 

Cel rău fuge fără să fie urmărit, dar cel neprihănit în- 
drăznește ca un leu tînăr. - Cînd este răscoală într'o ţară, 
sînt mulți capi, dar cu un om priceput și încercat, domnia 
dăinuește. - Un om sărac care apasă pe cei obijduiţi, este ca 
o rupere de nori care aduce lipsă de pîine. - Ceice părăsesc 
legea, laudă pe cel rău, dar ceice păzesc legea se mînie pe el. 
- Oamenii dedaţi la rău nu înțeleg ce este drept, dar ceice 
caută pe Domnul înțeleg totul. - Mai mult preţuiește săracul 
care umblă în neprihănirea lui, decît bogatul care umblă pe 
căi sucite. - Celce păzeşte legea, este un fiu priceput, dar 
celce umblă cu cei desfrînaţi face rușine tatălui său. - Cine își 
înmulțește avuţiile prin dobîndă și camătă, le strînge pentru 
celce are milă de săraci. - Dacă cineva își întoarce urechea ca 
să n'asculte legea, chiar și rugăciunea lui este o scîrbă. - Cine 
rătăcește pe oamenii fără prihană pe calea cea rea, cade în 
groapa pe care a săpat-o, dar oamenii fără prihană moștenesc 
fericirea. - Omul bogat se crede înţelept, dar săracul care este 
priceput îl cercetează. - Cînd biruiesc cei neprihăniţi, este o 
mare slavă, dar cînd se înalță cei răi, fiecare se ascunde. - 
Cine își ascunde fărădelegile, nu propășește, dar cine le măr- 
turisește și se lasă de ele, capătă îndurare. - Ferice de omul 
care se teme necontenit, dar cel ce-și împietrește inima cade 
în nenorocire. - Ca un leu care răcnește și ca un urs flămînd, 
așa este cel rău care stăpînește peste un popor sărac. - Un 
voivod fără pricepere își înmulțește faptele de asuprire, dar cel 
ce urăște lăcomia își lungește zilele. - Un om al cărui cuget 
este încărcat cu sîngele altuia, fuge pînă la groapă: nimeni 
să nu-l oprească. - Cine umblă în neprihănire, găsește mîn- 
tuirea, dar cine umblă pe două căi strîmbe cade într'o groapă. 
- Cine își lucrează cîmpul are belșug de pîne, dar cine aleargă 
după lucruri de nimic are belșug de sărăcie. - Un om cred- 
incios este năpădit de binecuvîntări, dar celce vrea să se îm- 
bogăţească repede nu rămîne nepedepsit. - Nu este bine să 
cauţi la faţa oamenilor; chiar pentru o bucată de pîine poate 
un om să se dedea la păcat. - Un om pizmaș se grăbeşte să 
se îmbogăţească, și nu știe că lipsa va veni peste el. - Cine 
mustră pe alţii, găsește mai multă bunăvoință pe urmă, decît 

cel cu limba lingușitoare. - Cine fură pe tatăl său și pe mama 
sa, și zice că nu este un păcat, este tovarăș cu nimicitorul. 
- Cel lacom stirnește certuri, dar celce se încrede în Domnul 
este săturat din belșug. - Cine se încrede în inima lui este un 
nebun, dar cine umblă în înțelepciune va fi mîntuit. - Cine dă 
săracului, nu duce lipsă, dar cine închide ochii, este încărcat 
cu blesteme. - Cînd se înalță cei răi, fiecare se ascunde, dar 
cînd pier ei, cei buni se înmulţesc. - 


Un om care se împotrivește tuturor mustrărilor, va fi zdro- 
bit deodată și fără leac. - Cînd se înmulţesc cei buni, poporul 
se bucură, dar cînd stăpinește cel rău, poporul geme.- Cine 
iubește înțelepciunea înveselește pe tatăl său, dar cine umblă 
cu curvele risipește averea. - Un împărat întărește ţara prin 
dreptate, dar cine ia mită, o nimicește. - Cine lingușește pe 
aproapele său, îi întinde un laţ supt pașii lui. - "n păcatul 
omului rău este o cursă, dar cel bun biruie și se bucură. - 
Cel bun pricepe pricina săracilor, dar cel rău nu poate s'o 
priceapă. - Cei ușuratici aprind focul în cetate, dar înțelepţii 
potolesc mînia. - Cînd se ceartă un înțelept cu un nebun, să 
se tot; supere sau să tot ridă, căci pace nu se face. - Oamenii 
setoși de sînge urăsc pe omul fără prihană, dar oamenii fără 
prihană îi ocrotesc viaţa. - Nebunul își arată toată patima, 
dar înțeleptul o stăpînește. - Cînd celce stăpinește dă as- 
cultare cuvintelor mincinoase, toți slujitorii lui sînt niște răi. 
- Săracul și asupritorul se întîlnesc, dar Domnul le luminează 
ochii la amîndoi, Un împărat care judecă pe săraci după ade- 
văr, își va avea scaunul de domnie întărit pe vecie. - Nuiaua 
și certarea dau înțelepciunea, dar copilul lăsat de capul lui face 
rușine mamei sale. - Cînd se înmulţesc cei răi, se înmulțește 
și păcatul, dar cei buni le vor vedea căderea. - Pedepsește-ţi 
fiul, și el îţi va da odihnă, și îţi va aduce desfătare sufletului. 
- Cînd nu este nicio descoperire dumnezeiască, poporul este 
fără frîu; dar ferice de poporul care păzeşte legea! - Nu prin 
vorbe se pedepsește un rob, căci chiar dacă pricepe, n'ascultă. 
- Dacă vezi un om care vorbește nechibzuit, poţi să nădăj- 
duiești mai mult dela un nebun decît dela el. - Slujitorul pe 
care-l răsfeţi din copilărie, la urmă ajunge de se crede fiu. - 

Un om miînios stîrnește certuri, și un înfuriat face multe pă- 
cate. - Mindria unui om îl scoboară, dar cine este smerit cu 
duhul capătă cinste. - Cine împarte cu un hoţ își urăște viața, 
aude blestemul, și nu spune nimic. - Frica de oameni este o 
cursă, dar cel ce se încrede în Domnul n'are dece să se teamă. - 
Mulţi umblă după bunăvoința celui ce stăpînește, dar Domnul 
este acela care face dreptate fiecăruia. Omul nelegiuit este o 
scîrbă înaintea, celor neprihăniţi, dar cel ce umblă fără prihană 
este o scîrbă înaintea celor răi. 


Cuvintele lui Agur, fiul lui Iache. Cuvintele înțelepte ros- 
tite de omul acesta pentru Itiel, pentru Itiel și pentru Ucal. 
Negreșit, sînt mai prost decît oricine, și n'am pricepere de om. 
N'am învăţat înțelepciunea, și nu cunosc știința sfinţilor. Cine 
s'a suit la ceruri, și cine s'a pogorit din ele? Cine a adunat 
vîntul în pumnii lui? Cine a strîns apele în haina lui? Cine 
a hotărît toate marginile pămîntului? Cum se numește el, și 
cum cheamă pe fiul său? Ştii tu lucrul acesta? - Orice cu- 
vînt al lui Dumnezeu este încercat. El este un scut pentru 
ceice se încred în El. N'adăuga nimic la cuvintele Lui, ca să 
nu te pedepsească, și să fii găsit mincinos. - Două lucruri 
“ți cer; nu mi le opri, înainte de moarte!  Depărtează dela 
mine neadevărul și cuvîntul mincinos; nu-mi da nici sărăcie, 
nici bogăţie, dă-mi pîinea care-mi trebuie. Ca nu cumva, în 
belșug, să mă lepăd de Tine, și să zic: “Cine este Domnul?” 
Sau ca nu cumva în sărăcie, să fur, și să iau în deșert Numele 
Dumnezeului Meu. - Nu cleveti pe un slujitor la stăpînul lui, 
ca să nu te blesteme și să te faci vinovat. - Este un neam 
de oameni care blastămă pe tatăl său, și nu binecuvintează pe 
mamă-sa. Este un neam de oameni care se crede curat, și 
totuș, nu este spălat de întinăciunea lui. Este un neam de 
oameni ai căror ochi sînt trufași, și cari își țin pleoapele sus. 
Este un neam de oameni, ai căror dinţi sînt niște săbii, și ale 
căror măsele sînt niște cuțite, ca să mănînce pe cel nenorocit 
de pe pămînt, și pe cei lipsiţi dintre oameni. - Lipitoarea are 
două fete: “Dă! dă!” Trei lucruri sînt nesăţioase, patru lucruri 
nu zic niciodată: “Destul”, și anume: Locuinţa morţilor, fe- 
meia stearpă, pămîntul, care nu este sătul de apă, și focul, 

care nu zice niciodată: “Destul!” - Pe ochiul care își bate joc 17 
de tatăl său, și nesocotește ascultarea de mamă, îl vor scobi 
corbii dela pîrîu, și îl vor mînca puii de vultur. - Trei lucruri 18 
sînt mai pesus de puterile mele, și chiar patru pe cari nu le 
pot pricepe: urma vulturului pe cer, urma șarpelui pe stîncă, 19 
urma corăbiei în mijlocul mării, și urma omului la o fată. Tot 20 
așa este și calea femeii preacurve: ea mănîncă, și se șterge la 
gură, și apoi zice: “N'am făcut nimic rău.” - Trei lucruri fac 21 
să se răscoale o ţară, și patru lucruri nu le poate suferi: un 22 
rob, care a început să împărățească, un nebun, care are pîne 
din belșug, o femeie dispreţuită care se mărită, și o roabă 23 
care moștenește pe stăpină-sa. - Patru vietăţi sînt mai mici 24 
pe pămînt, și totuș din cele mai înțelepte: furnicile, cari nu 25 
sînt un popor tare, dar își pregătesc hrana vara, șoarecii de 26 
munte, cari nu sînt un popor puternic, dar își așează locuința 

în stînci; lăcustele n'au împărat, și totuș pornesc toate în 27 
cete; păianjenul îl poţi prinde cu miînile, și se găsește totuș 28 
în casele împăraţilor. Trei ființe au o ţinută frumoasă, și pa- 29 
tru au mers măreț: leul, viteazul dobitoacelor, care nu se dă 30 
înapoi dinaintea nimănui, calul închingat gata, și țapul; și 31 
împăratul, căruia nimeni nu-i poate sta împotrivă. - Dacă 32 
mindria te împinge la fapte de nebunie, și dacă ai gînduri rele, 
pune mîna la gură: căci baterea laptelui dă smîntînă, scăr- 33 
pinarea nasului dă sînge, și stoarcerea mîniei dă certuri. 


Cuvintele împăratului Lemuel. 'nvăţătura pe care i-o dădea 
mamă-sa. Ce să-ţi spun, fiule? Ce să-ţi spun fiul trupului 2 
meu? Ce să-ţi spun, fiule, rodul juruințelor mele? Nu-ţi da 3 
femeilor vlaga, și desmierdările tale celor ce pierd pe împărați. 

Nu se cade împăraţilor, Lemuele, nu se cade împăraţilor să 4 

bea vin, nici voivozilor să umble după băuturi tari; ca nu 5 

cumva, bînd, să uite legea, și să calce drepturile tuturor celor 
nenorociți. Dați băuturi tari celui ce piere, și vin, celui cu 
sufletul amărit; ca să bea să-și uite sărăcia, și să nu-și mai 
aducă, aminte de necazurile lui. - Deschide-ţi gura pentru cel 
mut, pentru pricina tuturor celor părăsiţi!  Deschide-ţi gura, 
judecă cu dreptate, și apără pe cel nenorocit și pe cel lipsit. 
Cine poate găsi o femeie cinstită? Ea este mai de preţ decît 10 

mărgăritarele. Inima bărbatului se încrede în ea, și nu duce 
lipsă de venituri. Ea îi face bine, și nu rău, în toate zilele 
vieţii sale. Ea face rost de lină și de in, și lucrează cu mini 
harnice. Ea este ca o corabie de negoţ; de departe își aduce 
pîinea. Ea se scoală cînd este încă noapte, și dă hrană casei 
sale, și împarte lucrul de peste zi slujnicelor sale. Se gîn- 
deste la un ogor, și-l cumpără; din rodul muncii ei sădește o 
vie. - Ea își încinge mijlocul cu putere, și își oțelește braţele. 
Vede că munca îi merge bine, lumina ei nu se stinge noaptea. 
Ea pune mîna pe furcă, și degetele ei țin fusul. Ea își întinde 
mina către cel nenorocit, își întinde braţul către cel lipsit. Nu 
se teme de zăpadă pentru casa ei, căci toată casa ei este îmbră- 
cată cu cărmiziu. Ea își face învelitori, are haine de in suptire 
și purpură. Bărbatul ei este bine văzut la porţi, cînd șade cu 
bătrînii ţării. Ea face cămăși, și le vinde, și dă cingători ne- 
gustorului. Ea este îmbrăcată cu tărie și slavă, și ride de ziua 
de mine. Ea deschide gura cu înțelepciune, și învățături plă- 
cute îi sînt pe limbă. Ea veghează asupra celor ce se petrec 
în casa ei, și nu mănîncă pînea lenevirii. Fiii ei se scoală, și o 
numesc fericită; bărbatul ei se scoală, și-i aduce laude zicînd: 
“Multe fete au o purtare cinstită, dar tu le întreci pe toate.” 
Desmerdările sînt înșelătoare, și frumuseţa este deșartă, dar 
femeia care se teme de Domnul va fi lăudată.  Răsplătiţi-o cu 
rodul muncii ei, și faptele ei s'o laude la porţile cetăţii. 


ECCLESIAST 


s imului. O, deșertăciune a deșertăciunilor, zice Ecle- 
O) siastul, o de ie a deşertăciunilor! Totul este 
ta) desertăciune. Ce folos are omul din toată truda pe 
care și-o dă supt soare? Un neam trece, altul vine, și pămîntul 
rămîne vecinic în picioare. Soarele răsare, apune și aleargă 
spre locul de unde răsare din nou. Vîntul suflă spre miază-zi, 
și se întoarce spre miază-noapte; apoi iarăș se întoarce, și în- 
cepe din nou aceleași rotituri. Toate riurile se varsă în mare, 
și marea tot nu se umple: ele aleargă necurmat spre locul 
de unde pornesc, ca iarăș să pornească de acolo. Toate lu- 
crurile sînt într'o necurmată frămiîntare, așa cum nu se poate 
spune; ochiul nu se mai satură privind, și urechea nu obosește 
auzind. Ce a fost, va mai fi, și ce s'a făcut, se va mai face; 
nu este nimic nou supt soare. Dacă este vreun lucru despre 
care s'ar putea spune: “lată ceva nou!” de mult lucrul acela 
era și în veacurile dinaintea noastră. Nimeni nu-și mai aduce 
aminte de ce a fost mai înainte; și ce va mai fi, ce se va mai în- 
tîmpla mai pe urmă nu va lăsa nici o urmă de aducere aminte 
la cei ce vor trăi mai tîrziu. Eu, Eclesiastul, am fost împărat 
peste Israel, în Ierusalim. Mi-am pus inima să cercetez și să 
adîncesc cu înţelepciune tot ce se întîmplă supt ceruri: iată o 
îndeletnicire plină de trudă, la care supune Dumnezeu pe fiii 
oamenilor. Am văzut tot ce se face supt soare; și iată că totul 
este deșertăciune și goană după vînt! Ce este strimb, nu se 
poate îndrepta, și ce lipsește nu poate fi trecut la număr. Am 
zis în mine însumi: “lată că am sporit și am întrecut în înțelep- 
ciune pe toţi cei ce au stăpînit înaintea mea peste Jerusalim, și 
mintea mea a văzut multă înțelepciune și știință. Mi-am pus 
inima să cunosc înțelepciunea, și să cunosc prostia și nebunia. 
Dar am înţeles că și aceasta este goană după vint. Căci unde 
este multă înțelepciune, este și mult necaz, și cine știe multe, 


uvintele Eclesiastului, fiul lui David, împăratul IerusaH] 

are şi multă durere. 


Am zis inimii mele: “Haide! vreau să te încerc cu veselie, 
și gustă fericirea.” Dar iată că și aceasta este o deșertăciune. 
Am zis risului: “Eşti o nebunie!” și veseliei: “Ce te înșeli 
degeaba?” Am hotărît în inima mea să-mi veselesc trupul 
cu vin, în timp ce inima mă va cîrmui cu înțelepciune, și să 
stărui astfel în nebunie, pînă voi vedea ce este bine să facă 
fiii oamenilor supt ceruri, în tot timpul vieţii lor. Am făcut 
lucruri mari: mi-am zidit case, mi-am sădit vii; mi-am făcut 
grădini și livezi de pomi, și am sădit în ele tot felul de pomi 
roditori. Mi-am făcut iazuri, ca să ud dumbrava unde cresc 
copacii. Am cumpărat robi și roabe, și am avut copii de casă; 
am avut cirezi de boi și turme de oi, mai mult de cât toți cei 
ce fuseseră înainte de mine în Ierusalim. Mi-am strîns argint 
și aur, și bogății ca de împărați și ţări. Mi-am adus cîntăreți 
și cîntăreţe, și desfătarea fiilor oamenilor: o mulțime de femei. 
Am ajuns mare, mai mare de cît toţi cei ce erau înaintea mea 
în Ierusalim. Mi-am păstrat chiar înțelepciunea. Tot ce mi-au 
poftit ochii, le-am dat; nu mi-am oprit inima dela nicio veselie, 
ci am lăsat-o să se bucure de toată truda mea, și aceasta mi-a 
fost partea din toată osteneala mea. Apoi, cînd m'am uitat 
cu băgare de seamă la toate lucrările pe cari le făcusem cu 
miînile mele, și la truda cu care le făcusem, am văzut că în 
toate este numai deșertăciune și goană după vînt, și că nu 
este nimic trainic supt soare. Atunci mi-am întors privirile 
spre înțelepciune, prostie și nebunie. -Căci ce va face omul 
care va veni după împărat? Ceeace s'a făcut și mai înainte. 
- Şi am văzut, că înțelepciunea, este cu atît mai de folos de 
cât nebunia, cu cât este mai de folos lumina de cât întunerecul; 
înțeleptul își are ochii în cap, iar nebunul umblă în întunerec. 
Dar am băgat de seamă că și unul și altul au aceeaș soartă. 
Și am zis în inima mea: “Dacă și eu voi avea aceeaș soartă ca 
nebunul, atunci pentru ce am fost mai înțelept?” Și am zis în 
inima mea: “Și aceasta este o deșertăciune.” Căci pomenirea 
înțeleptului nu este mai vecinică de cît a nebunului: chiar în 
zilele următoare totul este uitat. Și apoi și înțeleptul moare, și 
nebunul! Atunci am urit viaţa căci nu mi-a plăcut ce se face 

supt soare: totul este deșertăciune și goană după vînt. Mi-am 
urit pînă și toată munca pe care am făcut-o supt soare, muncă 
pe care o las omului care vine după mine, ca să se bucure de 
ea. Și cine știe dacă va fi înțelept sau nebun? Și totuș el va fi 
stăpîn pe toată munca mea, pe care am agonisit-o cu trudă și 
înțelepciune supt soare. Și aceasta este o deșertăciune. Am 
ajuns pînă acolo că m'a apucat o mare desnădejde de toată 
munca, pe care am făcut-o supt soare. Căci este cîte un om 
care a muncit cu înțelepciune, cu pricepere și cu izbindă, și 
lasă rodul muncii lui unui om care nu s'a ostenit deloc cu 
ea. Şi aceasta este o deșertăciune și un mare rău. Căci, 
drept vorbind, ce folos are omul din toată munca lui și din 
toată străduinţa inimii lui, cu care se trudește supt soare? 
Toate zilele lui sînt pline de durere, și truda lui nu este de cât 
necaz: nici măcar noaptea n'are odihnă inima lui. Și aceasta 
este o deșertăciune. Nu este altă fericire pentru om decît să 
mănînce și să bea, și să-și înveselească sufletul cu ce este bun 
din agoniseala lui! Dar am văzut că și aceasta vine din mîna 
lui Dumnezeu. Cine, în adevăr, poate să mănînce și să se 
bucure fără El? Căci El dă omului plăcut Lui înțelepciune, 
știință și bucurie; dar celui păcătos îi dă grija să stringă și 
s'adune, ca să dea celui plăcut lui Dumnezeu! Și aceasta este 
o deșertăciune și goană după vînt. 


Toate își au vremea lor, și fiecare lucru de supt ceruri își 
are ceasul lui. Nașterea își are vremea ei, și moartea își are 
vremea ei; săditul își are vremea lui, și te celor sădite 
își are vremea ei.  Uciderea își are vremea ei, și tămăduirea 
își are vremea ei; dărimarea își are vremea ei, și zidirea își are 
vremea ei; plinsul își are vremea lui, și risul își are vremea 
lui; bocitul își are vremea lui, și jucatul își are vremea lui; 
aruncarea cu pietre își are vremea ei, și stringerea pietrelor își 
are vremea ei; îmbrăţișarea își are vremea ei, și depărtarea de 
îmbrățișări își are vremea ei; căutarea își are vremea ei, și 
perderea își are vremea ei; păstrarea, își are vremea ei, și lep- 
ădarea își are vremea ei; ruptul își are vremea lui, și cusutul 
își are vremea lui; tăcerea își are vremea ei, și vorbirea își are 
vremea ei; iubitul își are vremea lui, și uritul își are vremea 

lui; războiul își are vremea lui, și pacea își are vremea ei. Ce 
folos are cel ce muncește din truda lui? Am văzut la ce în- 
deletnicire supune Dumnezeu pe fiii oamenilor. Orice lucru 
El îl face frumos la vremea lui; a pus în inima lor chiar și gîndul 
veciniciei, măcarcă omul nu poate cuprinde, dela început pînă 
la sfîrșit, lucrarea pe care a făcut-o Dumnezeu. Am ajuns să 
cunosc că nu este altă fericire pentru ei decât să se bucure și să 
trăiască bine în viaţa lor; dar și faptul că un om mănîncă și 
bea și duce un trai bun în mijlocul întregei lui munci, este un 
dar dela Dumnezeu. Am ajuns la cunoștința că tot ce face 
Dumnezeu dăinuiește în veci, și la ceeace face El nu mai este 
nimic de adăugat și nimic de scăzut, și că Dumnezeu face așa 
pentru ca lumea să se teamă de El. Ce este, a mai fost, și ce 
va fi, a mai fost; și Dumnezeu aduce iarăș înapoi ce a trecut. 
Am mai văzut supt soare că în locul rînduit pentru judecată 
domnește nelegiuirea, și că în locul rinduit pentru dreptate 
este răutate. Atunci am zis în inima mea: “Dumnezeu va 
judeca și pe cel bun și pe cel rău; căci El a sorocit o vreme 
pentru orice lucru și pentru orice faptă.” Am zis în inima 
mea că acestea se întîmplă numai pentru oameni, ca să-i cerce 
Dumnezeu, și ei înșiși să vadă că nu sînt decit niște dobitoace. 
Căci soarta omului și a dobitocului este aceeaș; aceeaș soartă 
au amindoi; cum moare unul, așa moare și celalt, toţi au aceeaș 
suflare, și omul nu întrece cu nimic pe dobitoc; căci totul este 
deșertăciune. Toate merg la un loc; toate au fost făcute din 
tārînă, și toate se întorc în ţărină. Cine știe dacă suflarea 
omului se suie în sus, și dacă suflarea dobitocului se pogoară 
în jos în pămînt? Așa că am văzut că nu este nimic mai bun 
pentru om decât să se veselească de lucrările lui: aceasta este 
partea lui. Căci cine-l va face să se bucure de ce va fi după el? 


M'am uitat apoi la toate asupririle cari se fac supt soare; și 
iată că cei apăsaţi varsă lacrămi, și nu este nimeni să-i mîngiie! 
Ei sînt pradă sîlniciei asupritorilor lor, și n'are cine să-i mîngiie! 
Și am găsit că morții, cari au murit mai înainte, sînt mai feri- 
ciți decit cei vii, cari sînt încă în viață. Dar mai fericit decît 
amindoi am găsit pe celce nu s'a născut încă, fiindcă n'a văzut 
toate relele cari se petrec supt soare. Am mai văzut că orice 

muncă și orice iscusință la lucru își are temeiul numai în pizma 
unuia asupra altuia. Și aceasta este o deșertăciune și goană 
după vînt. Nebunul își încrucișează mîinile, și își mănîncă, în- 
săș carnea lui. Mai bine o mînă plină de odihnă, decit amin- 
doi pumnii plini de trudă și goană după vînt. Am mai văzut 
o altă deșertăciune supt soare. Un om este singur singurel, 
n'are nici fiu, nici frate, și totuș munca lui n'are sfârșit, ochii 
nu i se satură niciodată de bogății, și nu se gîndeşte: “Pentru 
cine muncesc eu, și-mi lipsesc sufletul de plăceri?” Și aceasta 
este o deșertăciune și un lucru rău. Mai bine doi decît unul, 
căci iau o plată cu atît mai bună pentru munca lor. Căci, 
dacă se întîmplă să cadă, se ridică unul pe altul; dar vai de 
cine este singur, și cade, fără să aibă pe altul care să-l ridice! 
Tot aşa, dacă se culcă doi împreună, se încălzesc unul pe altul, 
dar cum are să se încălzescă dacă e singur? Și dacă se scoală 
cineva asupra unuia, doi pot să-i stea împotrivă; și funia îm- 
pletită în trei nu se rupe ușor. Mai bine un copil sărac și 
înțelept decît un împărat bătrin și fără minte, care nu înţelege 
că trebuie să se lase îndrumat; căci el poate să iasă din tem- 
niță ca să domnească, măcarcă poate chiar să se fi născut sărac 
în împărăţia celui din urmă. Am văzut pe toţi cei vii, cari 
umblă supt soare, înconjurînd pe copilul, care avea să urmeze 
după împărat și să domnească în locul lui. Fără sfirșit era 
tot poporul, în fruntea căruia mergea el. Și totuș, ceice vor 
veni după el nu se vor bucura de el. Căci și aceasta este o 
deșertăciune și goană după vînt. 


Păzește-ţi piciorul, cînd intri în Casa lui Dumnezeu, și apropi 


te mai bine să asculţi, decît să aduci jertfa nebunilor; căci ei nu 
știu că fac rău cu aceasta. Nu te grăbi să deschizi gura, și să 
nu-ţi rostească inima cuvinte pripite înaintea lui Dumnezeu; 
căci Dumnezeu este în cer, și tu pe pămînt, de aceea să nu spui 
vorbe multe. Căci, dacă visurile se nasc din mulţimea grijilor, 
prostia nebunului se cunoaște din mulțimea cuvintelor. Dacă 
ai făcut o juruinţă lui Dumnezeu, nu zăbovi s'0 împlinești, căci 
Lui nu-l plac cei fără minte; de aceea împlinește juruința, pe 
care ai făcut-o. Mai bine să nu faci nicio juruinţă, decît să 
faci o juruinţă și să n'o împlinești. Nu lăsa gura să te bage 

în păcat, și nu zice înaintea trimesului lui Dumnezeu: “M'am 
pripit.”  Pentruce să Se mînie Dumnezeu din pricina cuvin- 
telor tale, și să nimicească lucrarea mînilor tale? Căci, dacă 
este deșertăciune în mulțimea visurilor, nu mai puţin este și 
în mulţimea vorbelor; de aceea, teme-te de Dumnezeu. Cînd 
vezi în ţară pe cel sărac năpăstuit și jăfuit în numele drep- 
tului și dreptăţii, să nu te miri de lucrul acesta! Căci peste 
cel mare veghează altul mai mare, și peste ei toţi Cel Prea 
nalt. Dar un folos pentru ţară în toate privințele, este un 
împărat prețuit în ţară. Cine iubește argintul, nu se saturā 
niciodată de argint, și cine iubește bogăţia multă, nu trage fo- 
los din ea. Și aceasta este o deșertăciune! Cînd se înmulțesc 
bunătăţile, se înmulţesc și ceice le papă: și ce folos mai are din 
ele stăpînul lor decît că le vede cu ochii? Dulce este somnul 
lucrătorului, fie că a mîncat mult, fie că a mîncat puţin; dar 
pe cel bogat nu-l lasă îmbuibarea să doarmă. Este un mare 
rău, pe care l-am văzut supt soare: avuţii păstrate spre ne- 
fericirea stăpînului lor. Dacă se perd aceste bogății prin vreo 
întîmplare nenorocită, și el are un fiu, fiului nu-i rămîne nimic 
în mîni. Cum a ieșit de gol din pîntecele mamei sale, din care 
a venit, așa se întoarce, și nu poate să ia nimic în mînă din 
toată osteneala lui. Și acesta este un mare rău, anume că se 
duce cum venise; și ce folos are el că s'a trudit în vînt? Ba 
încă, toată viața lui a mai trebuit să mănînce cu necaz, și a 
avut multă durere, grijă și supărare. lată ce am văzut: este 
bine și frumos ca omul să mănînce și să bea, și să trăiască bine 
în mijlocul muncii lui, cu care se trudește supt soare, în toate 
zilele vieţii lui, pe cari i le-a dat Dumnezeu; căci aceasta este 
partea lui. Dar dacă a dat Dumnezeu cuiva avere și bogății, 
și i-a îngăduit să mănînce din ele, să-și ia partea lui din ele, 
și să se bucure în mijlocul muncii lui, acesta este un dar dela 
Dumnezeu. Căci nu se mai gîndeşte mult la scurtimea zilelor 
vieţii lui, de vreme ce Dumnezeu îi umple inima de bucurie. 


Este un rău, pe care l-am văzut supt soare, și care se întil- 
nește des între oameni. Este, de pildă, un om căruia i-a dat 
Dumnezeu avere, bogății, și slavă, așa că nu-i lipsește nimic 
din ce-i dorește sufletul; dar Dumnezeu nu-l lasă să se bucure 


957 ECCLESIAST 6. 3-7. 9 


de ele, ci un străin se bucură de ele: aceasta este o deșertă- 
ciune și un rău mare. Chiar dacă un om ar avea o sută de 
copii, și ar trăi mulţi ani, -oricît de mult i s'ar mări numărul 
zilelor anilor lui, dar dacă nu i se satură sufletul de bunătăţile 
agonisite de el, și dacă nici de înmormîntare n'are parte, eu 
zic că o stărpitură este mai fericită decât el. Căci aceasta din 
urmă piere odată cu venirea ei, se duce în întunerec, și numele 
îi rămîne acoperit cu întunerec; n'a văzut, nici n'a cunoscut 
soarele; și de aceea este mai bine de ea decît de omul acela. Și 
de ar trăi chiar de două ori o mie de ani un astfel de om, fără 
să se bucure de fericire, nu merg toate la un loc? Toată truda 
omului este pentru gura lui, și totuș poftele nu i se împlinesc 
niciodată. Căci ce are înțeleptul mai mult decît nebunul? Ce 
folos are nenorocitul care știe să se poarte înaintea celor vii? 
Mai bine ce vezi cu ochii decât frămîntare de pofte neîmpli- 
nite: și aceasta este o deșertăciune și goană după vînt. Ce 
este omul, se cunoaște după numele care i s'a dat de mult: se 
știe că este din pămînt, și nu poate să se judece cu celce este 
mai tare decit el. Căci chiar dacă face multă vorbă, care doar 
înmulțește deșertăciunea, ce folos are omul din ea? Căci cine 
știe ce este bine pentru om în viaţă, în toate zilele vieţii lui de 
vieţuire deșartă, pe cari le petrece ca o umbră? Și cine poate 
să spună omului ce va fi după el supt soare? 


Mai mult face un nume bun de cât untdelemnul mirositor, 
și ziua morţii de cît ziua nașterii. Mai bine să te duci într'o 
casă de jale de cât să te duci într'o casă de petrecere; căci 
acolo îți aduci aminte de sfîrșitul oricărui om, și cine trăiește, 
își pune la inimă lucrul acesta. Mai bună este întristarea decît 
rîsul; căci prin întristarea feţei inima se face mai bună. Inima 
înțelepţilor este în casa de jale, iar inima celor fără minte este 
în casa petrecerii. Mai bine să asculţi mustrarea înțeleptului 
de cât să asculți la cîntecul celor fără minte. Căci risul celor 
fără minte este ca pirăitul spinilor supt căldare. Și aceasta 
este o deșertăciune. Averea luată, prin silă înebunește pe cel 
înțelept, și mita strică inima. Mai bun este sfîrşitul unui 
lucru de cât începutul lui; mai bine cel bun la suflet de cît 
cel îngîmfat. Nu te grăbi să te mînii în sufletul tău, căci 

mînia locuieşte în sînul nebunilor. Nu zice: “Cum se face 
că zilele de mai înainte erau mai bune de cît acestea?” Căci 
nu din înțelepciune întrebi așa. ’ntelepciunea preţuiește cît o 
moștenire, și chiar mai mult pentru cei ce văd soarele. Căci 
ocrotire dă și înțelepciunea, ocrotire dă și argintul; dar un folos 
mai mult al științei este că înțelepciunea ţine în viaţă pe cei ce 
o au.  Uită-te cu băgare de seamă la lucrarea lui Dumnezeu: 
cine poate să îndrepte ce a făcut El strimb? ’n ziua fericirii, 
fii fericit, și în ziua nenorocirii, gindește-te că Dumnezeu a 
făcut şi pe una și pe cealaltă, pentruca omul să nu mai poată 
ști nimic din ce va fi după el. Tot felul de lucruri am văzut 
în zilele deșertăciunii mele. Este cîte un om fără prihană, care 
piere în neprihănirea lui, și este cîte un nelegiuit, care o duce 
mult în răutatea lui. Nu fi prea neprihănit și nu te arăta 
prea înțelept: pentru ce să te pierzi singur? Dar nu fi nici 
peste măsură de rău și nu fi fără minte: pentru ce vrei să mori 
înainte de vreme? Bine este să ţii la aceasta, dar nici pe 
cealaltă să n'o lași din mînă; căci cine se teme de Dumnezeu, 
scapă din toate acestea.  "'nţelepciunea face pe cel înțelept 
mai tare de cît zece viteji, cari sînt într'o cetate. Fiindcă 
pe pămînt nu este nici un om fără prihană, care să facă binele 
fără să păcătuiască. Nu lua nici tu seama la toate vorbele cari 
se spun, ca nu cumva s'auzi pe sluga ta vorbindu-te de rău! 
Căci știe inima ta de cîte ori ai vorbit și tu de rău pe alţii. 
Toate acestea le-am cercetat cu înțelepciune. Am zis: “Mă voi 
înţelepţi.” Dar înțelepciunea a rămas departe de mine. Cu 
mult mai departe decât era mai înainte, și ce adîncă! Cine o va 
putea găsi? M-am apucat și am cercetat toate lucrurile, cu 
gînd să înţeleg, să adîncesc, și să caut înțelepciunea și rostul 
lucrurilor, și să pricep nebunia răutăţii și rătăcirea prostiei. 
Și am găsit că mai amară de cît moartea, este femeia, a cărei 
inimă este o cursă și un laţ, și ale cărei mini sînt niște lanţuri; 
cel plăcut lui Dumnezeu scapă de ea, dar cel păcătos este prins 
de ea. Iată ce am găsit, zice Eclesiastul, cercetînd lucrurile 
unul câte unul, ca să le pătrund rostul; iată ce-mi caută și 
acum sufletul, și n'am găsit. Din o mie am găsit un om: dar o 
femeie n'am găsit în toate acestea. Numai, iată ce am găsit: 

că Dumnezeu a făcut pe oameni fără prihană, dar ei umblă cu 
multe șiretenii. 


Cine este ca cel înțelept, și cine pricepe rostul lucrurilor? 
'nţelepciunea omului îi luminează faţa, și asprimea feţei i se 
schimbă. Eu îţi spun: “Păzește poruncile împăratului, din 
pricina jurămîntului, făcut înaintea lui Dumnezeu. Nu te 
grăbi să pleci dinaintea lui, și nu stărui într'un lucru rău: căci 
el poate face tot ce vrea, pentrucă vorba împăratului are put- 
ere. Cine poate zice: “Ce faci?” Pe cine păzeşte porunca, nu-l 
va atinge nici o nenorocire, dar inima înțeleptului cunoaște și 
vremea și judecata. Căci pentru orice lucru este o vreme 
și o judecată și nenorocirea paşte pe om. Dar el nu știe ce 
și cum se va întîmpla, căci nare nici cine-i spune. Omul 
nu este stăpîn pe suflarea lui ca s'o poată opri, și n'are nicio 
putere peste ziua morții; în lupta aceasta nu este izbăvire, 
și răutatea nu poate scăpa pe cei răi. Toate acestea le-am 
văzut, și mi-am îndreptat inima spre tot ce se face supt soare. 
Este o vreme cînd un om stăpînește peste alt om, ca să-l facă 
nenorocit. Atunci am văzut pe cei răi îngropați și ducîndu-se 
la odihna lor, iar pe ceice lucraseră cu neprihănire depărtîndu- 
se de locul sfînt și uitaţi în cetate. Și aceasta este o deșertă- 
ciune!  Pentrucă nu se aduce repede la îndeplinire hotărîrea 
dată împotriva faptelor rele, de aceea este plină inima fiilor 
oamenilor de dorința să facă rău. 'Totuș, măcarcă păcătosul 
face de o sută de ori răul și stăruiește multă vreme în el, eu 
știu că fericirea este pentru cei ce se tem de Dumnezeu, și au 
frică de El. Dar cel rău, nu este fericit și nu-și va lungi zilele, 
întocmai ca umbra, pentru că n'are frică de Dumnezeu. Este 
o deșertăciune care se petrece pe pămînt: și anume sînt oameni 
neprihăniţi, cărora le merge ca și celor răi cari fac fapte rele, și 
sînt răi, cărora le merge ca și celor neprihăniţi, cari fac fapte 
bune. Eu zic că și aceasta este o deșertăciune. Am lăudat 
dar petrecerea, pentru că nu este altă, fericire pentru om supt 
soare de cît să mănînce și să bea și să se veselească; iată ce 
trebuie să-l însoțească în mijlocul muncii lui, în zilele vieţii pe 
cari i le dă Dumnezeu supt soare. Cînd mi-am pus inima să 
cunosc înțelepciunea și să mă uit cu băgare de seamă la truda 

pe care și-o dă omul pe pămînt-căci omul nu vede somn cu 
ochii, nici zi nici noapte, - am văzut atunci toată lucrarea lui 
Dumnezeu, am văzut că omul nu poate să pătrundă ce se face 
supt soare; oricît s'ar trudi el să cerceteze, tot nu va putea 
afla; și chiar dacă înțeleptul ar zice că a ajuns să înțeleagă, tot 
nu poate să găsească. 


Da, mi-am pus inima în căutarea tuturor acestor lucruri, 
am cercetat toate aceste lucruri, și am văzut că cei nepri- 
hăniți și înţelepţi, și faptele lor, sînt în mîna lui Dumnezeu, 
atît dragostea cît și ura. Oamenii nu știu nimic mai dinainte; 
totul este înaintea lor în viitor. Tuturor li se întîmplă toate 
deopotrivă: aceeaș soartă are cel neprihănit și cel rău, cel bun 
și curat ca și cel necurat, cel ce aduce jertfă, ca și cel ce n'aduce 
jertfă; cel bun ca și cel păcătos, cel ce jură ca și cel ce se teme 
să jure! Iată cel mai mare rău în tot ce se face supt soare: 
anume că aceeaș soartă au toţi. De aceea și este plină inima 
oamenilor de răutate, şi deaceea este atita nebunie în inima 
lor tot timpul cât trăiesc. Și după aceea? Se duc la cei morți. 
Căci cine este scutit? Oricine trăiește, tot mai trage nădejde; 
căci un cîne viu face mai mult decît un leu mort. Cei vii, în 
adevăr, măcar știu că vor muri; dar cei morți nu știu nimic, și 
nu mai au nicio răsplată, fiindcă pînă și pomenirea li se uită. 
Și dragostea, lor, și ura lor, și pizma lor, de mult au și pierit, 
și niciodată nu vor mai avea parte de tot ce se face supt soare. 
Du-te, dar, de mănîncă-ţi pîinea cu bucurie, și bea-ţi cu inimă 
bună vinul; căci de mult a găsit Dumnezeu plăcere în ce faci 
tu acum. Hainele să-ţi fie albe, în orice vreme, și untdelem- 
nul să nu-ţi lipsească de pe cap. Gustă viaţa cu nevasta, pe 
care o iubeşti, în tot timpul vieţi tale deșerte, pe care ţi-a 
dat-o Dumnezeu supt soare, în această vreme trecătoare; căci 
aceasta îţi este partea în viaţă, în mijlocul trudei cu care te os- 
tenești supt soare. Tot ce găsește mîna ta să facă, fă cu toată 
puterea ta! Căci, în locuinţa morţilor, în care mergi, nu mai 
este nici lucrare, nici chibzuială, nici știință, nici înţelepciune! 
Am mai văzut apoi supt soare că nu cei iuți aleargă, că nu cei 
viteji cîștigă războiul, că nu cei înţelepţi cîștigă pîinea, nici cei 
pricepuţi bogăţia, nici cei învăţaţi bunăvoința, ci toate atirnă 

de vreme și de împrejurări. Căci omul nu-și cunoaște nici 
măcar ceasul, întocmai ca peștii prinși în mreaja nimicitoare, 
și ca păsările prinse în laţ; ca și ei sînt prinși și fiii oamenilor în 
vremea nenorocirii, cînd vine fără veste nenorocirea peste ei. 
Am mai văzut următoarea înțelepciune supt soare, și mi s'a 
părut mare. Era o mică cetate, cu puţini oameni în ea; și a 
venit asupra ei un împărat puternic, a împresurat-o, și a ridi- 
cat mari întărituri împotriva ei. "n ea se afla un om sărac dar 
înțelept, care a scăpat cetatea cu înțelepciunea lui. Și nimeni 
nu se gindise la omul acela sărac. Atunci am zis: “Mai bună 
este înțelepciunea de cît tăria!” Totuş înțelepciunea săracului 
este dispreţuită, și nimeni nu-l ascultă. Cuvintele înțelepţilor, 
ascultate în liniște, sînt mai de preţ decît strigătele unuia care 
stăpinește între nebuni. "nţelepciunea este mai de preț de cât 
sculele de război; dar un singur păcătos nimicește mult bine. 


Muștele moarte strică și acresc untdelemnul negustorului 
de unsori; tot așa, puţină nebunie biruie înțelepciunea și slava. 
Inima, înțeleptului este la dreapta lui, iar inima nebunului la 
stînga lui. Şi pe orice drum ar merge nebunul, peste tot îi 
lipsește mintea, și spune tuturor că este un nebun! Cînd 
izbucnește împotriva ta mînia celuice stăpînește, nu-ţi părăsi 
locul, căci sîngele rece te păzește de mari păcate. Este un rău 
pe care l-am văzut supt soare, ca o greșală, care vine dela celce 
cîrmuiește: nebunia este pusă în dregătorii înalte, iar bogaţii 
stau în locuri de jos. Am văzut robi călări, și voivozi mergînd 
pe jos ca niște robi. Cine sapă groapa altuia, cade el în ea, 
și cine surpă un zid, va fi mușcat de un sarpe. Cine sfarmă 
pietre, este rănit de ele, și cine despică lemne este în primejdie. 
Cînd se tocește ferul, și rămîne neascuţit, trebuie să-ţi îndoiești 
puterile; de aceea la izbîndă ajungi prin înţelepciune. Cînd 
mușcă șarpele, fiindcă n'a fost vrăjit, vrăjitorul n'are niciun 
cîştig din meșteșugul lui. Cuvintele unui înțelept sînt plăcute, 
dar buzele nebunului îi aduc pieirea. Cel dintii cuvînt care-i 
iese din gură este nebunie, și cel din urmă este o nebunie și 
mai rea. Nebunul spune o mulțime de vorbe, măcarcă omul 
nu știe ce se va întîmpla, și cine-i va spune ce va fi după el? 
Truda nebunului obosește pe celce nu cunoaște drumul spre 

cetate. Vai de tine, ţară, al cărei împărat este un copil, și 
ai cărei voivozi benchetuiesc de dimineaţă! Ferice de tine 
țară, al cărei împărat este de neam mare, și ai cărei voivozi 
mănîncă la vremea potrivită, ca să-și întărească puterile, nu ca 
să se dedea la beţie! Cînd mînile sînt leneșe, se lasă grinda, și 
cînd se lenevesc miînile, plouă în casă.  Ospeţele se fac pentru 
petrecere, vinul înveselește viaţa, iar argintul le dă pe toate. 
Nu blestema pe împărat, nici chiar în gînd, și nu blestema pe 
cel bogat în odaia în care te culci; căci s'ar putea întîmpla ca 
pasărea, cerului să-ţi ducă vorba, și un sol înaripat să-ţi dea pe 
faţă vorbele. 

Aruncă-ţi pînea pe ape, și după multă vreme o vei găsi 
iarăș! "mparte-o în șapte și chiar în opt, căci nu știi ce nenoro- 
cire poate da peste pămînt. Cînd se umplu norii de ploaie, 
o varsă pe pămînt. Ori încotro ar cădea copacul, fie spre mi- 
azăzi, fie spre miazănoapte, în locul unde cade, acolo rămîne. 
Cine se uită după vînt, nu va sămăna, și cine se uită după nori, 
nu va secera. Cum nu știi care este calea vîntului, nici cum 
se fac oasele în pîntecele femeii însărcinate, tot așa nu cunoști 
nici lucrarea lui Dumnezeu, care le face pe toate. Dimineaţa, 
samănă-ți sămînţa, și pînă seara nu lăsa mîna să ţi se odi- 
hnească, fiindcă nu știi ce va izbuti, aceasta sau aceea, sau 
dacă amîndouă sînt deopotrivă de bune. Dulce este lumina 
și o plăcere pentru ochi să vadă soarele. Deci, dacă un om 
trăiește mulţi ani, să se bucure, în toţi anii aceștia, și să se 
gîndească ce multe vor fi zilele de întunerec. Tot ce va veni 
este deșertăciune. Bucură-te, tinere, în tinereţea ta, fii cu 
inima veselă, cît ești tînăr, umblă pe căile alese de inima ta și 
plăcute ochilor tăi; dar să știi că pentru toate acestea te va 
chema Dumnezeu la judecată.  Gonește orice necaz din inima 
ta, şi depărtează răul din trupul tău; căci tinereţa și zorile 
vieţii sînt trecătoare. 

Dar adu-ţi aminte de Făcătorul tău în zilele tinereței tale, 
pînă nu vin zilele cele rele și pînă nu se apropie anii, cînd vei 
zice: “Nu găsesc nici o plăcere în ei”; pînă nu se întunecă 
soarele, și lumina, luna și stelele, și pînă nu se întorc norii 
îndată după ploaie; pînă nu încep să tremure paznicii casei 

(mînile), și să se încovoaie cele tari (picioarele); pînă nu se 
opresc ceice macină (dinţii), căci s'au împuţinat; pînă nu se 
întunecă ceice se uită pe ferestre (ochii); pînă nu se închid 
cele două uși dinspre uliţă (buzele), cînd uruitul morii slăbește, 
te scoli la ciripitul unei pasări, glasul tuturor cîntăreţelor se 
aude înăbușit, te temi de orice înălțime, și te sperii pe drum; 
pînă nu înflorește migdalul cu peri albi, și de abea se tirăște 
lăcusta, pînă nu-ţi trec poftele, căci omul merge spre casa lui 
cea vecinică, și bocitorii cutreieră ulițele; pînă nu se rupe 
funia de argint, pînă nu se sfarmă vasul de aur, pînă nu se 
sparge găleata la izvor, și pînă nu se strică roata dela fintînă; 
pînă nu se întoarce tărîna în pămînt, cum a fost, și pînă nu se 
întoarce duhul la Dumnezeu, care l-a dat. O, deșertăciune a 
deșertăciunilor, zice Eclesiastul; totul este deșertăciune. Pe 
lîngă că Eclesiastul a fost înțelept, el a mai învăţat și știința 
pe popor, a cercetat, a adîncit și a întocmit un mare număr de 
zicători. Eclesiastul a căutat să afle cuvinte plăcute, și să scrie 
întocmai cuvintele adevărului. Cuvintele înțelepţilor sînt ca 
niște bolduri; și, strînse la un loc, sînt ca niște cuie bătute, 
date de un singur stăpîn. ’ncolo, fiule, ia învățătură din aceste 
lucruri; dacă ai voi să faci o mulțime de cărţi, să știi că n'ai 
mai isprăvi, și multă învăţătură obosește trupul. Să ascultăm 
dar încheierea tuturor învățăturilor: Teme-te de Dumnezeu și 
păzește poruncile Lui. Aceasta este datoria oricărui om. Căci 
Dumnezeu va aduce orice faptă la judecată, și judecata aceasta 
se va, face cu privire la tot ce este ascuns, fie bine, fie rău. 

întarea, cîntărilor, făcută de Solomon. Să mă sărute 
cu sărutările gurii lui! Căci toate desmierdările tale 
© sînt mai bune de cît vinul, mirodeniile tale au un 
miros plăcut. Numele tău este ca o mireasmă văr- 
sată. De aceea te iubesc pe tine fetele! 'Trage-mă după tine! 
Și haidem să alergăm! "mpăratul mă duce în odăile lui... Ne 
vom veseli și ne vom bucura de tine; vom lăuda desmierdările 
tale mai mult de cât vinul! Pe drept ești iubit. Sînt neagră, 
dar sînt frumoasă, fiice ale Ierusalimului, cum sînt corturile 
Chedarului, și cum sînt covoarele lui Solomon. Nu vă uitaţi 
că sînt așa de negricioasă, căci m'a ars soarele. Fiii mamei 
mele s'au miniat pe mine, și m'au pus păzitoare la vii. Dar 
via frumuseţii mele n'am păzit-o. Spune-mi tu, pe care te 
iubește inima mea, unde îţi paști oile, unde te odihnești la 
amiază? Căci de ce să umblu ca o rătăcită pe la turmele to- 
varășilor tăi? - Dacă nu știi, o tu, cea mai frumoasă dintre 
femei, ieși pe urmele oilor, și paște-ţi iezii lîngă colibele păs- 
torilor. Cu iapa înhămată la carăle lui Faraon, te asemăn eu 
pe tine, scumpa mea. Ce frumoși îți sînt obrajii în mijlocul 
lănţișoarelor dela gît, și ce frumos îţi este gâtul în mijlocul 
șirurilor de mărgăritare! "ţi vom face deci lănţișoare de aur, 
cu stropituri de argint. - Cit stă împăratul la masa lui, nar- 
dul meu își răspîndește mirosul. Prea iubitul meu îmi este ca 
un mănunchi de mir, care se odihnește între ţițele mele. Prea 
iubitul meu este pentru mine un strugure de măliniţă, din viile 


din En-Ghedi. - Ce frumoasă ești, iubito, uite ce frumoasă 
ești, cu ochii tăi de porumbiţă!- Ce frumos ești, prea iubit- 
ule, ce plăcut ești! Verdeaţa este patul nostru! - Cedrii sînt 


grinzile caselor noastre, și chiparoșii sînt pardoselele noastre. 
Eu sînt un trandafir din Saron, un crin din văi. - Ca 
un crin în mijlocul spinilor, aşa este iubita mea între fete. - 

Ca un măr între copacii pădurii, așa este prea iubitul meu 
între tineri. Cu așa drag stau la umbra lui, și rodul lui este 
dulce pentru cerul gurii mele. El m'a dus în casa de ospăț, 
și dragostea, era steagul fluturat peste mine.  "'ntăriţi-mă cu 
turte de struguri, învioraţi-mă cu mere, căci sînt bolnavă de 
dragostea lui.  Să-și pună mîna stingă supt capul meu, și să 
mă îmbrăţișeze cu dreapta lui! - Vă jur, fiice ale Ierusalimului, 
pe căprioarele și cerboaicele de pe cîmp: nu stirniți, nu treziti 
dragostea, pînă nu vine ea! - Aud glasul prea iu ela meu! 
lată-l că vine, sărind peste munți, săltînd pe dealuri. Prea 
iubitul meu seamănă cu o căprioară, sau cu puiul de cerboaică. 
lată-l că este după zidul nostru, se uită pe fereastră, privește 
printre zăbrele. Prea iubitul meu vorbește şi-mi zice: Scoală- 
te, iubito, și vino, frumoaso! Căci iată că a trecut iarna; a 
încetat ploaia, și s'a dus. Se arată florile pe cîmp, a venit 
vremea cîntării, și se aude glasul turturicii în cîmpiile noastre. 
Se pîrguiesc roadele în smochin, și viile înflorite își răspîndesc 
mirosul. Scoală-te, iubito, și vino, frumoaso.  Porumbiță din 
crăpăturile stîncii, ascunsă în scobiturile prăpăstiilor, arată-mi 
faţa ta, și fă-mă să-ţi aud glasul! Căci glasul tău este dulce, 
și fața ta plăcută.  Prindeţi-ne vulpile, vulpile cele mici, cari 
strică viile; căci viile noastre sînt în floare. Prea iubitul meu 
este al meu, și eu sînt a lui; el își paşte turma între crini. 
Pînă la răcoarea zilei, și pînă la lungirea umbrelor, întoarce- 
tel... Iubitule, sai ca o căprioară sau ca puiul de cerb, peste 
munţii ce ne despart. 


Am căutat noaptea, în așternutul meu, am căutat pe iu- 
bitul inimii mele; l-am căutat, dar nu l-am găsit...  Mam 
sculat, atunci, și am cutreierat cetatea, ulițele și pieţele; și am 
căutat pe iubitul inimii mele... L-am căutat, dar nu l-am găsit! 
M'au întîlnit păzitorii cari dau ocol cetăţii; și i-am întrebat: 
“N'aţi văzut pe iubitul inimii mele?” Abia trecusem de ei, și 
am găsit pe iubitul inimii mele. L-am apucat, și nu l-am mai 
lăsat pină nu l-am adus în casa mamei mele, în odaia celei ce 
m'a zămislit. - Vă jur, fiice ale Ierusalimului, pe căprioarele 
și cerboaicele de pe cîmp, nu stîrniți, nu treziți dragostea, pînă 
nu vine ea. - Ce se vede suindu-se din pustie, ca niște stilpi 

de fum, în mijlocul aburilor de mir și de tămîie, înconjurată de 
toate mirezmele negustorilor de mir? - lată, este patașca lui 
Solomon, cu șasezeci de viteji, de jur împrejur, cei mai viteji 
din Israel. Toţi sînt înarmaţi cu săbii, și toţi sînt deprinși la 
luptă, fiecare cu sabia la coapsă, ca să n'aibă nimic de temut în 
timpul nopţii. "mpăratul Solomon și-a făcut această patașcă 
din lemn din Liban. Stilpii i-a făcut de argint, rezemătoarea 
de aur, scaunul de purpură; iar mijlocul împodobit cu o ţesă- 
tură aleasă, lucrată de dragostea fiicelor Ierusalimului.  Ieșiţi, 
fetele Sionului, și priviţi pe împăratul Solomon, cu cununa cu 
care l-a încununat mamă-sa în ziua cununiei lui, în ziua veseliei 
inimii lui. - 

Ce frumoasă ești, iubito, ce frumoasă ești! Ochii tăi sînt 
ochi de porumbiță, supt măhrama ta. Părul tău este ca o 
turmă de capre, poposită pe coama muntelui Galaad.  Dinţii 
tăi sînt ca o turmă de oi tunse, cari ies din scăldătoare, toate 
cu gemeni, și nici una din ele nu este stearpă.  Buzele tale 
sînt ca un fir de cîrmiz, și gura ta este drăguță; obrazul tău 
este ca o jumătate de rodie, supt măhrama ta. Gâtul tău 
este ca turnul lui David, zidit ca să fie o casă de arme; o mie 
de scuturi atîrnă de el, toate scuturi de viteji.  Amîndouă 
tîtele tale sînt ca doi pui de cerb, ca gemenii unei căprioare, 
cari pasc între crini. Pînă se răcorește ziua, și pînă fug um- 
brele, voi veni la tine, munte de mir, și la tine, deal de tămiie. 
Eşti frumoasă de tot, iubito, și n'ai nici un cusur. Vino cu 
mine din Liban, mireaso, vino cu mine din Liban! Priveşte 
din virful muntelui Amana, din vîrful muntelui Senir și Her- 
mon, din vizuinile leilor, din munţii pardoșilor! Mi-ai răpit 
inima, soro, mireaso, mi-ai răpit inima numai cu o privire, 
numai cu unul din lănţișoarele dela gâtul tău! Ce lipici în 
desmierdările tale, soro, mireaso! Desmierdările tale preţuiesc 
mai mult decît vinul, și mirezmele tale sînt mai plăcute decît 
toate miroznele! Miere picură din buzele tale, mireaso, miere 
și lapte se află supt limba ta, și mirosul hainelor tale este ca 
mirosul Libanului. Eşti o grădină închisă, soro, mireaso, un 
izvor închis, o fîntînă pecetluită.  Odraslele tale sînt o grădină 
de rodii, cu cele mai alese roade, mălini negri și nard; nard 

și șofran, trestie mirositoare și scorțişoară, cu tot felul de tu- 
fari de tămiie, smirnă și aloe, cu cele mai alese mirezme. O 
fintină din grădini, un izvor de ape vii, ce curge din Liban. 
Scoală-te, crivăţule! Vino, vîntule de miazăzi! Suflaţi peste 
grădina mea, ca să picure mirosurile din ea! -Să intre iubitul 
meu în grădina lui, și să mănînce din roadele ei alese! - 


15 


16 


Eu intru în grădina mea, soro, mireaso, îmi culeg smirna 


cu mirezmele mele, îmi mănînc fagurul de miere cu mierea 
mea, îmi beau vinul cu laptele meu... -Mincaţi, prieteni, beţi 
și îmbătaţi-vă de dragoste! - Adormisem, dar inima îmi veg- 
hea... Este glasul prea iubitului meu, care bate: “Deschide-mi, 
soro, scumpo, porumbiţo, neprihănito! Căci capul îmi este plin 
de rouă, cîrlionţii îmi sînt plini de picurii nopţii.” - “Mi-am 
scos haina, cum să mă îmbrac iarăș? Mi-am spălat picioarele: 
cum să le murdăresc iarăș? Dar iubitul meu a vîrîit mîna pe 
gaura zăvorului, şi mi-a fost milă de el atunci.  M'am scu- 
lat să deschid iubitului meu, în timp ce de pe mîinile mele 
picura smirnă, și de pe degetele mele picura cea mai aleasă 
smirnă pe mînerul zăvorului. Am deschis iubitului meu; dar 
iubitul meu plecase, se făcuse nevăzut. 'nebuneam, cînd îmi 
vorbea. L-am căutat, dar nu l-am găsit; l-am strigat, dar nu 
mi-a răspuns.  Păzitorii cari dau ocol cetăţii m'au întîlnit; 
miau bătut, m'au rănit; mi-au luat măhrama străjerii de pe 
ziduri. Vă rog ferbinte, fiice ale Ierusalimului, dacă găsiți pe 
iubitul meu, ce-i veţi spune?... Că sînt bolnavă de dragoste! 
- Ce are iubitul tău mai mult de cât altul, o, cea mai fru- 
moasă, dintre femei? Ce are iubitul tău mai mult de cât altul, 
de ne rogi așa de fierbinte?- Iubitul meu este alb și rumen, 
osebindu-se din zece mii. Capul lui este o cunună de aur cu- 
rat, pletele lui ca niște valuri, sînt negre cum e corbul. Ochii 
lui sînt ca niște porumbei pe marginea izvoarelor, scăldaţi în 
lapte, și odihnindu-se în faţa lui plină. Obrajii lui sînt ca niște 
straturi de mirezme, în cari cresc saduri mirositoare; buzele lui 
sînt niște crini, din cari curge cea mai aleasă smirnă. Mînile 
lui sînt niște inele de aur, ferecate cu pietre de hrisolit; trupul 
lui este un chip de fildeș lustruit, acoperit cu pietre de safir; 
picioarele lui sînt niște stilpi de marmoră albă, așezați pe niște 

temelii de aur curat. "'nfăţișarea lui este ca Libanul, pare un 
tînăr ales ca cedrii. Cerul gurii lui este numai dulceaţă și 
toată fiinţa lui este plină de farmec. Așa este iubitul meu, așa 
este scumpul meu, fiice ale Ierusalimului! - 


Unde s'a dus iubitul tău, cea mai frumoasă dintre femei? 
'ncotro a apucat iubitul tău, ca să-l căutăm și noi împreună 
cu tine? - Iubitul meu s'a pogorit la grădina lui, la stratul de 
mirezme, ca să-și pască turma în grădini, și să culeagă crini. 
Eu sînt a iubitului meu și iubitul meu este al meu; el își paşte 
turma între crini. - Frumoasă ești, iubito, ca Tirţa, plăcută 
ca Ierusalimul, dar cumplită ca niște oști supt steagurile lor. 
'ntoarce-ţi ochii dela mine, căci mă turbură. Perii tăi sînt ca 
o turmă, de capre, cari poposesc pe coama Galaadului. Dinţii 
tăi sînt ca o turmă de oi, cari ies din scăldătoare, toate cu 
gemeni, și niciuna din ele nu este stearpă.  Obrazul tău este 
ca o jumătate de rodie, supt măhrama ta... Am șasezeci 
de împărătese, optzeci de ţiitoare, și fete fără număr, dar 
numai una singură este porumbița mea, neprihănita mea; ea 
este singură la mamă-sa, cea mai aleasă a celei ce a născut-o. 
Fetele o văd, și o numesc fericită; împărătesele și ţiitoarele de 


asemenea o laudă. - “Cine este aceea care se ivește ca zorile, 
frumoasă ca luna, curată ca soarele, dar cumplită ca niște oști 
supt steagurile lor?” - M'am pogorit în grădina cu nuci, să 


văd verdeaţa din vale, să văd dacă a înmugurit via, și dacă au 
înflorit rodiile. Dar fără să bag de seamă, dorința mea m'a 
dus la carăle poporului unui om ales. - "ntoarce-te, întoarce- 
te, Sulamito! "ntoarce-te, întoarce-te, ca să te privim. -Ce 
aveţi voi să vă uitaţi la Sulamita ca la niște fete ce joacă în 
cor? 


Ce frumoase îţi sînt picioarele în încălțămintea ta, fată 
de domn! Marginile rotunde ale coapsei tale sînt ca niște 
lănţișoare de pus la gât, lucrate de mîinile unui meșter iscusit. 
Pîntecele tău este un pahar rotund, de unde nu lipsește vinul 
mirositor; trupul tău este un snop de grîu, încins cu crini. 
Amîndouă ţiţele tale sînt ca doi pui de cerb, ca gemenii unei 
căprioare.  Gitul tău este ca un turn de fildeș; ochii tăi sînt 
ca iazurile Hesbonului, de lîngă poarta Bat-Rabim; nasul tău 

este ca turnul Libanului, care priveşte spre Damasc. Capul 
tău este cum e Carmelul, și părul capului tău este ca purpura 
împărătească: pînă și un împărat ar fi înlănțuit de pletele 
tale!... Ce frumoasă și ce plăcută ești, tu, iubito, în mijlocul 
desfătărilor! Statura ta este ca finicul, și ţiţele tale ca niște 
struguri. "mi zic: “Mă voi sui în finic, și-i voi apuca crăcile!” 
Atunci ţiţele tale vor fi ca strugurii din vie, mirosul suflării tale 
ca al merelor. Și gura ta toarnă un vin ales, care curge lin 
ca răspuns la desmierdările mele, și alunecă pe buzele noastre 
cînd adormim! Eu sînt a iubitului meu, și el dorește de mine. 
Vino, iubitule, haidem să ieşim pe cîmp, să mînem noaptea în 
sate! Dis de dimineaţă ne vom duce la vii, să vedem dacă a în- 
mugurit via, dacă s'a deschis floarea, și dacă au înflorit rodiile. 
Acolo îţi voi da dragostea mea.  Mandragorele își răspîndesc 
mirosul, și deasupra ușii avem tot felul de roade bune, noi și 
vechi, pe cari, pentru tine, iubitule, le-am păstrat. 


O! de ai fi fratele meu, care a supt la ţiţele mamei mele! 
Cînd te-aș întîlni în uliţă, te-aș săruta, și nimeni nu m'ar ţinea 
de rău. Te-aş lua și te-aș aduce la casa mamei mele; ea m'ar 
învăţa să-ţi dau să bei vin mirositor, must din rodiile mele. 
Mina lui cea stingă să fie supt capul meu, și dreapta lui să 
mă îmbrăţișeze! - Vă rog fierbinte, fiice ale Ierusalimului, nu 
stîrniți, nu treziți dragostea, pînă nu vine ea. - Cine este 
aceea, care se suie din pustie, rezemată de iubitul ei și zicînd: 
“Te-am trezit supt măr; acolo te-a născut mamă-ta, acolo te-a 
născut și te-a făcut ea.” - Pune-mă ca o pecete pe inima ta, 
ca o pecete pe braţul tău; căci dragostea este tare ca moartea, 
și gelozia este neînduplecată ca locuința morților; jarul ei este 
jar de foc, o flacără a Domnului. Apele cele mari nu pot să 
stingă dragostea, și rîurile n'ar putea s'o înece; de ar da omul 
toate averile din casa lui pentru dragoste, tot n'ar avea de cât 
dispreţ. Avem o soră micuță, care n'are încă ţiţe. Ce vom 
face cu sora noastră în ziua cînd îi vor veni peţitorii? Dacă 
este zid, vom zidi niște zimţi de argint pe ea; dar dacă este 
ușă, o vom închide cu o scîndură de cedru. - Eu sînt un zid, și 
tîtele mele sînt ca niște turnuri; în ochii lui am fost ca una care 
a găsit pace. Solomon avea o vie la Baal-Hamon; a închiriat-o 

unor păzitori; și fiecare trebuia să aducă pentru rodul ei o mie 
12 de sicli de argint. Via mea, care este a mea, o păstrez eu. 
Tine-ţi, Solomoane, cei o mie de sicli, și două sute fie celor ce 
13 păzesc rodul! - Tu, care locuiești în grădini, niște prieteni își 
pleacă urechea la glasul tău: binevoiește și fă-mă să-l aud! - 
14 Vino repede, iubitule, ca o căprioară sau ca puiul de cerb pe 
munţii plini de mirozne! 


ISAIA 


OAI roorocia lui Isaia, fiul lui Amot, despre Iuda și Terusalini] 
pe vremea lui Ozia, Iotam, Ahaz și Ezechia, îm- 
părații lui Iuda. Ascultați, ceruri, și ia aminte, 2 

pămîntule, căci Domnul vorbește: “Am hrănit și am 
crescut niște copii, dar ei s'au răsculat împotriva Mea. Boul 3 
își cunoaște stăpînul, și măgarul cunoaște ieslea stăpînului său: 
dar Israel nu Mă cunoaște, poporul Meu nu ia aminte la Mine.” 
Vai, neam păcătos, popor încărcat de fărădelegi, săminţă de 4 
nelegiuiţi, copii stricaţi! Au părăsit pe Domnul, au disprețuit 
pe Sfintul lui Israel. I-au întors spatele... Ce pedepse noi să 5 
vă mai dea, cînd voi vă răzvrătiți din ce în ce mai rău? Tot 
capul este bolnav, și toată inima sufere de moarte! Din tălpi 6 
pînă'n creștet, nimic nu-i sănătos: ci numai răni, vînătăi și 
carne vie, ne stoarse, ne legate, și ne alinate cu untdelemn: 
țara vă este pustiită, cetăţile vă sînt arse de foc, străinii vă 7 
mănîncă ogoarele supt ochii voștri, pustiesc și nimicesc, ca 
niște sălbatici. Şi fiica Sionului a rămas ca o colibă în vie, ca s 
o covercă într'un cîmp de castraveți, ca o cetate împresurată. 
De nu ne-ar fi lăsat Domnul oștirilor o mică rămășiță, am fi 9 
ajuns ca Sodoma, și ne-am fi asemănat cu Gomora.  Ascul- 10 
taţi cuvîntul Domnului, căpetenii ale Sodomei! Ia aminte la 
Legea Dumnezeului nostru, popor al Gomorei!  “Ce-Mi tre- 11 
buie Mie mulțimea jertfelor voastre, zice Domnul. Sînt sătul 
de arderile de tot ale berbecilor, și de grăsimea viţeilor; nu-Mi 
place sîngele taurilor, oilor și ţapilor. Cînd veniţi să vă în- 12 
fățișaţi înaintea Mea, cine vă cere astfel de lucruri, ca să-Mi 
spurcaţi curțile? Nu mai aduceţi daruri de mîncare nefolosi- 13 
toare, căci Mi-e scîrbă de tămiie! Nu vreau luni noi, Sabate și 
adunări de sărbătoare, nu pot să văd nelegiuirea unită cu săr- 
bătoarea!  Urăsc lunile voastre cele noi și praznicele voastre; 14 
Mi-au ajuns o povară, nu le mai pot suferi. Cînd vă întin- 15 
deți mîinile, "mi întorc ochii dela voi; și ori cît de mult v'aţi 

ruga, n'ascult: căci mînile vă sînt pline de sînge!”  “Spălaţi-vă 
deci și curățiți-vă! Luaţi dinaintea ochilor Mei faptele rele pe 
cari le-aţi făcut! "ncetaţi să mai faceţi răul!  "nvăţaţi-vă să 
faceţi binele, căutaţi dreptatea, ocrotiţi pe cel asuprit, faceți 
dreptate orfanului, apăraţi pe văduvă!” - “Veniţi totuș să ne 
judecăm, zice Domnul. De vor fi păcatele voastre cum e câr- 
mizul, se vor face albe ca zăpada; de vor fi roșii ca purpura, 
se vor face ca lina. De veţi voi și veţi asculta, veţi mînca cele 
mai bune roade ale ţării; dar de nu veţi voi și nu veţi asculta, 
de sabie veți fi înghiţiţi, căci gura Domnului a vorbit.” Vai, 
cetatea, aceea credincioasă, cum a ajuns o curvă! Era plină 
de judecată, dreptatea locuia în ea, și acum e plină de uci- 
gași!  Argintul tău s'a prefăcut în zgură, și vinul tău cel ales 
a fost amestecat cu apă. Mai marii tăi sînt răzvrătiți și păr- 
taşi cu hoţii, toţi iubesc mita și aleargă după plată; orfanului 
nu-i fac dreptate, și pricina văduvei n'ajunge pînă la ei. De 
aceea, iată ce zice Domnul, Dumnezeul oștirilor, Puternicul 
lui Israel: “Ah! Voi cere socoteala protivnicilor Mei, și Mă voi 
răzbuna pe vrăjmaşii Mei. "mi voi întinde mîna împotriva 
ta, îţi voi topi sgura, cum o topește leșia, toate părticelele de 
plumb le voi depărta din tine. Voi face iarăș pe judecătorii tăi 
ca odinioară, și pe sfetnicii tăi ca la început. După aceea, vei fi 
numită cetatea neprihănită, cetatea credincioasă.”  Sionul va 
fi mîntuit prin judecată, și ceice se vor întoarce la Dumnezeu 
în el, vor fi mîntuiţi prin dreptate. Dar pieirea va atinge pe 
toţi cei răzvrătiți și păcătoși, și ceice părăsesc pe Domnul vor 
pieri. Vā va fi rușine de terebinţii în cari găseaţi plăcere, și 
veţi roși din pricina grădinilor în cari vă desfătaţi;, căci veţi fi 
ca un terebint cu frunzele ofilite, ca o grădină care n'are apă. 
Omul tare va fi ca un câlț, și lucrarea lui ca o scînteie; amindoi 
vor arde împreună, și nimeni nu-i va stinge. 


Proorocia lui Isaia, fiul lui Amoţ, asupra lui Iuda și asupra 
Ierusalimului. Se va întîmpla în scurgerea vremurilor, că 
muntele Casei Domnului va fi întemeiat ca cel mai înalt munte; 
se va înălța, deasupra dealurilor, și toate neamurile se vor în- 
grămădi spre el. Popoarele se vor duce cu grămada la el, și 
vor zice: “Veniţi, să ne suim la muntele Domnului, la Casa 

Dumnezeului lui Iacov, ca să ne înveţe căile Lui, și să umblăm 
pe cărările Lui.” Căci din Sion va ieși Legea, și din Ierusalim 
cuvîntul Domnului. El va fi Judecătorul neamurilor, El va 
hotărî între un mare număr de popoare; așa în cît din săbiile 
lor își vor făuri fiare de plug, și din suliţele lor cosoare: nici 
un popor nu va mai scoate sabia împotriva altuia, și nu vor 
mai învăţa războiul.  “Veniţi, casă a lui Iacov, să umblăm în 
lumina Domnului!” Căci ai părăsit pe poporul "Tău, pe casa 
lui Iacov, pentrucă sînt plini de idolii Răsăritului, și dedaţi la 
vrăjitorie ca Filistenii, și se unesc cu fiii străinilor. Tara lor 
este plină de argint și de aur, și comorile lor n'au sfîrșit; ţara 
este plină de cai, și carăle lor sînt fără număr. Dar ţara lor 
este plină și de idoli, căci se închină înaintea lucrării mînilor 
lor, înaintea lucrurilor făcute de degetele lor. De aceea cei 
mici vor fi scoboriţi, și cei mari vor fi smeriţi: nu-i vei ierta. 
“Intră în stînci, și apoi: te în ţărînă, de frica Domnului și 
de strălucirea măreției Lui!” Omul va trebui să-și plece în jos 
privirea semeaţă și îngimfarea lui va fi smerită: numai Domnul 
va fi înălțat în ziua aceea. Căci este o zi a Domnului oștir- 
ilor împotriva oricărui om mîndru și trufaș, împotriva oricui 
se înalţă, ca să fie plecat: împotriva tuturor cedrilor înalți 
și falnici ai Libanului, și împotriva tuturor stejarilor Basan- 
ului; împotriva tuturor munţilor înalţi, și împotriva tuturor 
dealurilor falnice; împotriva tuturor turnurilor înalte, și îm- 
potriva tuturor zidurilor întărite; împotriva tuturor corăbiilor 
din Tarsis, și împotriva tuturor lucrurilor plăcute la vedere. 
Mîndria omului va fi smerită, și trufia oamenilor va fi plecată; 
numai Domnul va fi înălțat în ziua aceea. Toţi idolii vor pieri. 
Oamenii vor intra în peșterile stîncilor și în crăpăturile pămîn- 
tului, de frica Domnului și de strălucirea măreției Lui, cînd Se 
va scula să îngrozească pămîntul. ’n ziua aceea, oamenii își 
vor arunca idolii de argint și idolii de aur pe cari și-i făcuseră, 
ca să se închine la ei, îi vor arunca la șobolani și la lilieci; și 
vor intra în găurile stîncilor, și în crăpăturile pietrelor, de frica 
Domnului și de strălucirea măreției Lui, cînd Se va scula să 
îngrozească pămîntul. Nu vă mai încredeți dar în om, în ale 
cărui nări nu este decît suflare: căci ce preţ are el? 

Domnul, Dumnezeul oștirilor, va lua din Ierusalim și din 
Iuda orice sprijin și orice mijloc de trai, orice izvor de pîne, și 
orice izvor de apă, pe viteaz și pe omul de război, pe judecă- 
tor și pe prooroc, pe ghicitor și pe bătrin, pe căpetenia peste 
cincizeci și pe dregător, pe sfetnic, pe meșteșugarul ales și 
pe vrăjitorul iscusit. “Le voi da băieți drept căpetenii, -zice 
Domnul, -şi niște copii vor stăpîni peste ei.” Oamenii se vor 
asupri unii pe alţii, unul va apăsa pe celalt, fiecare pe aproapele 
lui, tînărul va lovi pe cel bătrîn, și omul de nimic pe cel pus 
în cinste. Vor merge pînă acolo încît unul va apuca pe fratele 
său în casa părintească, și-i va zice: “Tu ai o haină, fii căpete- 
nia noastră! la dărămăturile acestea supt mîna ta!” Dar în 
aceeaș zi el va răspunde: “Nu pot să fiu doftor, căci în casa 
mea nu este nici pîne nici haină: nu mă puneţi căpătenie peste 
popor.” Se clatină Ierusalimul, se prăbușește Iuda, pentrucă 
vorbele și faptele lor sînt îndreptate împotriva Domnului, în- 
fruntînd privirile Lui măreţe. "nfăţișarea feței lor mărturisește 
împotriva lor, și, ca Sodomiţii, își dau pe faţă nelegiuirea, fără 
s'o ascundă. Vai de sufletul lor, căci își pregătesc rele! Bine 
de cel neprihănit! Lui îi va merge bine, căci se va bucura de 
rodul faptelor lui. Vai de cel rău! Lui îi va merge rău, căci va 
culege rodul faptelor lui. Poporul meu este asuprit de niște 
copii, și-l stăpînesc niște femei! Poporul meu, cîrmuitorii tăi 
te duc în rătăcire, și pustiesc calea pe care umbli! Domnul Se 
înfățișază la judecată, stă în picioare ca să judece popoarele. 
Domnul intră la judecată cu bătrînii poporului Său și cu mai 
marii lui: “Voi aţi mîncat via! Prada luată dela sărac este în 
casele voastre! Cu ce drept călcaţi voi în picioare pe poporul 
Meu, și apăsaţi pe săraci?” zice Domnul, Dumnezeul oștir- 
ilor. Domnul zice: “Pentrucă fiicele Sionului sînt mîndre, și 
umblă cu gâtul întins și cu priviri pofticioase, pentrucă pășesc 
mărunțel, și zornăesc cu verigile dela picior, - Domnul va 
pleșuvi creștetul capului fiicelor Sionului, Domnul le va desco- 
pri rușinea”. "n ziua aceea, Domnul va scoate verigile cari le 
slujesc ca podoabă la picioare, și sorișorii și lunișoarele, cer- 
ceii, brăţările și măhramele; legăturile de pe cap, lănţișoarele 
dela picioare și briele, cutiile cu mirosuri și băierele descîntate; 

inelele și verigele dela nas; hainele de sărbătoare și cămășile 
cele largi, mantiile și pungile; oglinzile și cămășile supţiri, tur- 
banele și măhramele ușoare. Și atunci în loc de miros plăcut 
va fi putoare; în loc de briu, o funie; în loc de păr încreţit, un 
cap pleșuv, în loc de mantie largă, un sac strîmt; un semn de 
înfierare, în loc de frumuseță. Bărbații tăi vor cădea uciși de 
sabie și vitejii tăi în luptă. Porţile fiicei Sionului vor geme și 
se vor jăli; și ea va şedea despoiată pe pămînt. 

Șapte femei vor apuca în ziua aceea un singur bărbat, și vor 
zice: “Vom mînca pîinea noastră înșine, și ne vom îmbrăca în 
hainele noastre înșine; numai fă-ne să-ţi purtăm numele, și ia 
ocara, de peste noi!” "n vremea aceea odrasla Domnului va fi 
plină de măreție și slavă, și rodul țării va fi plin de strălucire 
și frumuseţă pentru cei mîntuiţi ai lui Israel. Și cel rămas în 
Sion, cel lăsat în Ierusalim, se va numi “sfint”, oricine va fi scris 
printre cei vii, la Ierusalim.  Dupăce va spăla Domnul mur- 
dăriile fiicelor Sionului, și va curăţi Ierusalimul de vinovăția de 
sînge din mijlocul lui, cu duhul judecății și cu duhul nimicirii, 
Domnul va așeza, peste toată întinderea muntelui Sionului și 
peste locurile lui de adunare, un nor de fum ziua, și un foc 
de flacări strălucitoare noaptea. Da, peste toată slava va fi un 
adăpost, o colibă, ca umbrar împotriva căldurii zilei, și ca loc 
de adăpost și de ocrotire împotriva furtunii și ploii. 


Voi cînta Prea lubitului meu, cîntarea Prea lubitului meu 
despre via Lui. Prea lubitul meu avea o vie, pe o cîmpie 
foarte mănoasă. l-a săpat pămîntul, l-a curăţit de pietre, și 
a sădit în el viţele cele mai alese. A zidit un turn în mijlocul 
ei, și a săpat și un teasc, apoi trăgea nădejde că are să-l facă 
struguri buni, dar a făcut struguri sălbatici. “Acum dar, -zice 
Domnul-locuitori ai Ierusalimului și bărbaţi ai lui Iuda, jude- 
caţi voi între Mine și via Mea! Ce aș mai fi putut face viei 
Mele, şi nu i-am făcut? Pentruce a făcut ea struguri sălbatici, 
cînd Eu mă aşteptam să facă struguri buni? Vă voi spune 
însă acum, ce voi face viei Mele: îi voi smulge gardul, ca să fie 
păscută de vite; îi voi surpa zidul, ca să fie călcată în picioare; 
o voi pustii; nu va mai fi curăţită, nici săpată, spini și mărăcini 
vor crește în ea! Voi porunci și norilor, să nu mai ploaie peste 


21, 22 
23 
24 


25 
26 


a 


10 


11 


12 


13 


14 


15 


16 


17 
18 


19 


20 


21 


22 


23 


24 


5. 7-24 ISAIA 976 


ea.” Via Domnului oștirilor este casa lui Israel, și bărbaţii 


lui Iuda sînt vița pe care o iubea. El se aștepta la judecată, 
și cînd colo, iată sînge vărsat! -Se aștepta la dreptate, și cînd 
colo, iată strigăte de apăsare! Vai de ceice înșiră casă lîngă 
casă și lipesc ogor lingă ogor, pînă nu mai rămîne loc, și locui- 
esc în mijlocul ţării! Iată ce mi-a descoperit Domnul oștirilor: 
“Hotărit, aceste case multe vor fi pustiite, aceste case mari și 
frumoase nu vor mai fi locuite. Chiar zece pogoane de vie nu 
vor da decît un bat, și un omer de sămiînţă nu va da decît o 
efă. Vai de cei ce disdedimineaţă aleargă după băuturi ameţi- 
toare, și șed pînă tirziu noaptea și se înferbîntă de vin! Arfa 
și alăuta, timpana, flautul și vinul le înveselesc ospeţele; dar 
nu iau seama la lucrarea Domnului, și nu văd lucrul mînilor 
Lui. De aceea poporul meu va fi dus pe neașteptate în robie; 
boierimea lui va muri de foame, și gloata lui se va usca de sete. 
De aceea își și deschide locuinţa morților gura, și își lărgește 
peste măsură gitlejul, ca să se pogoare în ea măreţia și bogăţia 
Sionului, cu toată mulțimea lui gălăgioasă și veselă. Şi ast- 
fel, cei mici vor fi doboriţi, cei mari vor fi smeriţi, și privirile 
trufaşe vor fi plecate. Dar Domnul oștirilor va fi înălțat prin 
judecată, și Dumnezeul cel sfint va fi sfințit prin dreptate. 
Acolo vor paște mieii ca pe imașul lor, și păstori pribegi vor 
mînca moșiile prăpădite ale bogaţilor. Vai de ceice trag după 
ei nelegiuirea cu funiile minciunii, și păcatul, cu șleaurile unei 
căruțe, și zic: „Să-Și grăbească, să-Și facă iute lucrarea, ca 
s'o vedem! Să vină odată hotărîrea Sfîntului lui Israel și să se 
aducă la îndeplinire, ca s”o cunoaștem!” Vai de cei ce numesc 
răul bine, și binele rău, cari spun că întunerecul este lumină, și 
lumina întunerec, cari dau amărăciunea, în loc de dulceaţă, și 
dulceaţa în loc de amărăciune! Vai de cei ce se socot înţelepţi, 
și se cred pricepuţi! Vai de cei tari cînd este vorba de băut vin, 
și viteji cînd este vorba de amestecat băuturi tari; cari scot 
cu faţa curată pe cel vinovat, pentru mită, și iau drepturile 
celor nevinovaţi! De aceea, cum mistuie o limbă de foc mir- 
iștea, și cum arde flacăra iarba uscată, tot așa: ca putregaiul 
le va fi rădăcina lor, și floarea li se va risipi în vînt ca țărina, 
căci au nesocotit legea Domnului oștirilor, și au disprețuit cu- 

vîntul Sfîntului lui Israel. De aceea Se și aprinde Domnul de 
mânie împotriva poporului Său, 'și întinde mina împotriva lui, 
și-l lovește de se zguduie munţii, și trupurile moarte stau ca 
noroiul în mijlocul ulițelor. Cu toate acestea, mînia Lui nu se 
potolește, și mîna Lui este încă întinsă. El ridică un steag 
popoarelor îndepărtate, și le fluieră dela un capăt al pămin- 
tului: și iată-le, vin repede și ușor. Niciunul nu este obosit, 
niciunul nu șovăiește de oboseală, niciunul nu dormitează, nici 
nu doarme; niciunuia nu i se descinge briul dela mijloc, nici 
nu i se rupe cureaua dela încălțăminte.  Săgeţile lor sînt as- 
cuțite, și toate arcurile încordate; copitele cailor lor parcă sînt 
cremene, și roțile carălor lor parcă sînt un vîrtej. Răcnesc ca 
niște lei, mugesc ca niște pui de lei; sforăie și apucă prada, o iau 
cu ei, şi nimeni nu vine în ajutor. ’n ziua aceea, va fi asupra 
lui luda un muget, ca mugetul unei furtuni pe mare; uitîndu- 
se la pămînt, nu vor vedea decît întunerec și strimtorare, iar 
lumina se va întuneca în norii lui.” 

'n anul morţii împăratului Ozia, am văzut pe Domnul șezînd [6] 


pe un scaun de domnie foarte înalt, și poalele mantiei Lui 
umpleau Templul.  Serafimii stăteau deasupra Lui, și fiecare 
avea, șase aripi: cu două își acopereau faţa, cu două își acop- 
ereau picioarele, și cu două sburau.  Strigau unul la altul, și 
ziceau: “Sfînt, sfint, sfint este Domnul oștirilor! Tot pămîn- 
tul este plin de mărirea Lui”! Și se zguduiau ușiorii ușii de 
glasul care răsuna, și casa s'a umplut de fum. Atunci am zis: 
“Vai de mine! Sînt pierdut, căci sînt un om cu buze necu- 
rate, locuiesc în mijlocul unui popor tot cu buze necurate, și 
am văzut cu ochii mei pe 'mpăratul, Domnul oștirilor!” Dar 
unul din serafimi a zburat spre mine cu un cărbune aprins 
în mînă, pe care-l luase cu cleștele de pe altar. Mi-a atins 
gura cu el, și a zis: “lată, atingindu-se cărbunele acesta de 
buzele tale, nelegiuirea ta este îndepărtată și păcatul tău este 
ispășit!” Am auzit glasul Domnului, întrebind: “Pe cine să 
trimet, și cine va merge pentru Noi?” Eu am răspuns: “lată- 
mă, trimete-mă!” El a zis atunci: “Du-te și spune poporului 
acestuia: „ntr'una veţi auzi și nu veţi înțelege; într'una veţi 
vedea, și nu veţi pricepej "mpetrește inima acestui popor, fà- 

l tare de urechi, și astupă-i ochii ca să nu vadă cu ochii, să 
n'audă cu urechile, să nu înțeleagă cu inima, să nu se întoarcă 
la Mine, și să nu fie tămăduit.” Şi eu am întrebat: “Pînă 
cînd, Doamne?” Ela răspuns: “Pînă cînd vor rămiînea cetăţile 
pustii și lipsite de locuitori; pînă cînd nu va mai fi nimeni în 
case, și țara va fi pustiită de tot; pînă va îndepărta Domnul 
pe oameni, și țara va ajunge o mare pustie. Și chiar a zecea 
parte de va mai rămiînea din locuitori, vor fi nimiciţi și ei la 
rîndul lor. Dar, după cum terebintul și stejarul își păstrează 
butucul din rădăcină, cînd sînt tăiaţi, tot așa, o sămînță sfintă 
se va naște iarăș din poporul acesta.” 


S'a întîmplat, pe vremea lui Ahaz, fiul lui lotam, fiul lui 
Ozia, împăratul lui Iuda, că Reţin, împăratul Siriei, s'a suit cu 
Pecah, fiul lui Remalia, împăratul lui Israel, împotriva lerusal- 
imului, ca să-l bată; dar n'a putut să-l bată. Cînd au venit 
și au spus casei lui David: “Sirienii au tăbărit în Efraim!” a 
tremurat inima lui Ahaz și inima poporului său, cum se clat- 
inà copacii din pădure cînd bate vintul. Atunci Domnul a zis 
lui Isaia: “Ieși înaintea lui Ahaz, tu și fiul tău Șear-lașub, la 
capătul canalului de apă al iazului de sus, pe drumul care duce 
la ogorul nălbitorului, și spune-i: „la seama și fii liniștit; nu te 
teme de nimic, și să nu ţi se moaie inima, din pricina acestor 
două cozi de tăciuni cari fumegă: din pricina mîniei lui Reţin și 
a Siriei, și din pricina fiului lui Remalia! Nu te teme că Siria 
gîndeşte rău împotriva ta, și că Efraim și fiul lui Remalia zic: 
„Să ne suim împotriva lui Iuda, să batem cetatea, s'o spargem, 
și să punem împărat în ea pe fiul lui Tabeel.” Căci așa vor- 
bește Domnul, Dumnezeu: “Așa ceva nu se va întîmpla și nu 
va avea loc. Căci Damascul va fi capitala Siriei, și Reţin va fi 
capitala Damascului. Și peste șase zeci și cinci de ani, Efraim 
va fi nimicit și nu va mai fi un popor. Samaria va fi capitala 
lui Efraim, și fiul lui Remalia va fi capul Samariei. Dacă nu 
credeți, nu veţi sta în picioare.” Domnul a vorbit din nou 
lui Ahaz, și i-a zis: “Cere un semn dela Domnul, Dumnezeul 
tău; cere-l, fie în locurile de jos, fie în locurile de sus.” Ahaz 
a răspuns. “Nu vreau să cer nimic, ca să nu ispitesc pe Dom- 
nul.” Isaia a zis atunci: “Ascultaţi totuș, casa lui David! Nu 

vă ajunge oare să obosiţi răbdarea oamenilor, de mai obosiţi 
și pe a Dumnezeului meu? De aceea Domnul însuș vă va da 
un semn: lată, fecioara va rămînea însărcinată, va naște un 
fiu, și-i va pune numele Emanuel (Dumnezeu este cu noi). El 
va minca smîntînă și miere, pînă va ști să lepede răul și să 
aleagă binele. Dar înainte ca să știe copilul să lepede răul, 
și să aleagă binele, ţara de ai cărei doi împărați te temi tu, 
va fi pustiită.” “Domnul va aduce peste tine, peste poporul 
tău și peste casa tatălui tău, zile cum n'au mai fost niciodată, 
din ziua cînd s'a despărţit Efraim de Iuda (adică pe împăratul 
Asiriei). ’n ziua aceea, Domnul va șuiera muștelor, dela capă- 
tul rîurilor Egiptului, și albinelor din ţara Asiriei; ele vor veni, 
și se vor așeza toate în vilcelele pustii, și în crăpăturile stîn- 
cilor, pe toate stufișurile, și pe toate imașurile. ’n ziua aceea, 
Domnul va rade, cu un brici luat cu chirie de dincolo de Riu, și 
anume cu împăratul Asiriei, capul și părul de pe picioare; ba 
va rade chiar și barba. ’n ziua aceea, fiecare va hrăni numai 
o juncă și două oi, și vor da un așa belșug de lapte în cât vor 
mînca smîntînă; căci cu smîntînă și cu miere se vor hrăni toți 
ceice vor rămînea în ţară. "n ziua aceea, orice loc care va avea 
o mie de butuci de viță, preţuind o mie de sicli de argint, va fi 
lăsat pradă mărăcinilor și spinilor: vor intra acolo cu săgeți 
și cu arcul, căci toată ţara nu va fi decît mărăcini și spini. Și 
toți munţii lucraţi cu cazmaua acum, nu vor mai fi cutreieraţi, 
de frica mărăcinilor și a spinilor; vor da drumul boilor în ei, și 
le vor bătături oile. 


Domnul mi-a zis: “Ia o tablă mare, și scrie pe ea, așa ca să se 
înțeleagă: „Grăbește-te de prădează, aruncă-te asupra prăzii.” 
Am luat cu mine niște martori vrednici de credință: pe preo- 
tul Urie, și pe Zaharia, fiul lui Berechia.  M'am apropiat de 
proorociţă. Ea a zămislit, și a născut un fiu. Apoi Domnul 
mi-a zis: “Pune-i numele Maher-Șalal-Haș-Baz.”  (Grăbește 
de prădează, aruncă-te asupra prăzii.) Căci înainte ca să știe 
copilul să spună: “Tată!” și “mamă!” se vor lua dinaintea 
împăratului Asiriei bogăţiile Damascului și prada Samariei.” 
Domnul mi-a vorbit iarăș, și mi-a zis:  “Pentrucă poporul 
acesta a disprețuit apele din Siloe cari curg lin, și s'a bucurat 

de Reţin și de fiul lui Remalia, iată, Domnul va trimete îm- 
potriva lor apele puternice și mari ale Rîului (Eufrat), adică pe 
împăratul Asiriei cu toată puterea lui; pretutindeni el va ieși 
din albia lui, și se va vărsa peste malurile lui; va pătrunde 
în luda, va da peste maluri, va năvăli, și va ajunge pînă la 
git. Iar aripele întinse ale oastei lui vor umplea întinderea 
țării tale, Emanuele!”  Scoateţi strigăte de război cât voiţi, 
popoare, căci tot veți fi zdrobite; luaţi aminte, toţi ceice locuiţi 
departe! Pregătiţi-vă oricît de luptă, căci tot veţi fi zdrobiţi. 
Pregătiţi-vă oricât de luptă, căci tot veţi fi zdrobiţi. Faceți 
la planuri, cât voiţi, căci nu se va alege nimic de ele! Luaţi la 
hotăriri cât voiţi, căci vor fi fără urmări! Căci Dumnezeu este 
cu noi (Emanuel).” Aşa mi-a vorbit Domnul, cînd ma apu- 
cat mîna Lui, și m'a înștiințat să nu umblu pe calea poporului 
acestuia: “Nu numiţi uneltire tot ce numește poporul acesta 
uneltire; și nu vă temeţi de ce se teme el, nici nu vă speriaţi! 
Sfinţiţi însă pe Domnul oștirilor. De El să vă temeti și să vă 
înfricoșaţi.” Şi atunci El va fi un locaș sfint, dar și o pia- 
tră de poticnire, o stîncă de păcătuire pentru cele două case 
ale lui Israel, un laţ și o cursă pentru locuitorii Ierusalimului! 
Mulţi se vor poticni, vor cădea și se vor sfărima, vor da în lat 
și vor fi prinși.” - “nveleşte această mărturie, pecetluiește 
această. descoperire, între ucenicii Mei.” Eu nădăjduiesc în 
Domnul, care 'și ascunde Fata de casa lui Iacov. 'n El îmi pun 
încrederea. lată, eu și copiii pe cari mi i-a dat Domnul, sîn- 
tem niște semne și niște minuni în Israel, din partea Domnului 
oștirilor, care locuiește pe muntele Sionului. Dacă vi se zice 
însă: “ntrebaţi pe ceice cheamă morții și pe cei ce spun vi- 
itorul, cari șoptesc și bolborosesc,” răspundeţi: “Nu va întreba 
oare un popor pe Dumnezeul său? Va întreba el pe cei morți 
pentru cei vii? La lege și la mărturie!” Căci dacă nu vor 
vorbi așa, nu vor mai răsări zorile pentru poporul acesta. El 
va pribegi prin ţară, apăsat și flămînd, și, cînd îi va fi foame, 
se va minia, și va huli pe 'mpăratul și Dumnezeul lui, apoi fie 
că va ridica ochii în sus, fie că se va uita spre pămînt, iată, nu 
va fi decît necaz, negură, nevoie neagră, și se va vedea izgonit 
în întunerec beznă. 


981 ISAIA 9. 1-17 


Totuş întunerecul nu va împărăţi vecinic pe pămîntul în 
care acum este necaz. După cum în vremurile trecute a acoperit 
cu ocară țara lui Zabulon și țara lui Neftali, în vremurile vi- 
itoare va acoperi cu slavă ţinutul de lingă mare, ţara de din- 
colo de Iordan, Galilea Neamurilor. Poporul, care umbla în 
întunerec, vede o mare lumină; peste cei ce locuiau în țara 
umbrei morții răsare o lumină. Tu înmulțești poporul, îi dai 
mari bucurii; și el se bucură înaintea Ta, cum se bucură la 
seceriș, cum se veselește la împărţirea prăzii. Căci jugul care 
apăsa asupra lui, toiagul, care-i lovea spinarea, nuiaua celui 
ce-l asuprea, le-ai sfărimat, ca în ziua lui Madian. Căci orice 
încălțăminte purtată în învălmășala luptei, și orice haină de 
război tăvălită în sînge, vor fi aruncate în flăcări, ca să fie arse 
de foc. Căci un Copil ni s'a născut, un Fiu ni s'a dat, și dom- 
nia va fi pe umărul Lui; ’l vor numi: “Minunat, Sfetnic, Dum- 
nezeu tare, Părintele veciniciilor, Domn al păcii. El va face ca 
domnia Lui să crească, și o pace fără sfârșit va da scaunului de 
domnie al lui David și împărăției lui, o va întări și o va sprijini 
prin judecată și neprihănire, de acum și'n veci de veci: iată ce 
va face rîvna Domnului oștirilor. Domnul trimete un cuvînt 
împotriva lui Iacov: cuvînt care cade asupra lui Israel. Tot 
poporul va avea cunoștință de el, Efraim și locuitorii Samariei, 
cari spun cu mîndrie și îngîmfare: “Au căzut niște cărămizi, 
dar vom zidi cu pietre cioplite, au fost tăiaţi niște smochini 
din Egipt, dar îi vom înlocui cu cedri.” De aceea Domnul va 
ridica împotriva lor pe vrăjmașii lui Reţin, și va stîrni pe vrăj- 
mașii lor: pe Sirieni de la răsărit, pe Filisteni de la apus; și vor 
mînca pe Israel cu gura plină; cu toate acestea, mînia Lui nu 
se potolește, și mina Lui este tot întinsă. Căci nici poporul nu 
se întoarce la Cel ce-l lovește, și nu caută pe Domnul oștirilor. 
Deaceea Domnul va smulge din Israel capul și coada, ramura 
de finic și trestia, într'o singură zi.  (Bătrînul și dregătorul 
sînt capul, și proorocul, care învaţă pe oameni minciuni, este 
coada.) Cei ce povăţuiesc pe poporul acesta îl duc în rătăcire, 
și cei ce se lasă povăţuiţi de ei sînt pierduţi. De aceea nici 
Domnul n'ar putea să se bucure de tinerii lor, nici să aibă milă 
de orfanii și văduvele lor, căci toţi sînt niște nelegiuiți și niște 

răi, și toate gurile lor spun mișelii. Cu toate acestea, mînia Lui 
nu se potolește, și mîna Lui este tot întinsă. Căci răutatea 
arde ca un foc, care mănîncă mărăcini și spini, aprinde desișul 
pădurii, din care se înalță stilpi de fum. De mînia Domnului 
oștirilor, ţara parcă ar fi aprinsă, și poporul este ca ars de foc; 
nimeni nu cruță pe fratele său, fiecare jăfuiește în dreapta, și 
rămîne flămînd, mănîncă în stînga, și nu se satură. La urmă 
își mănîncă fiecare carnea braţului său: Manase mănîncă pe 
Efraim, Efraim pe Manase, și amindoi împreună pe Iuda. Cu 
toate acestea, mînia Lui nu se potolește, și mîna Lui este tot 
întinsă. 


Vai de cei ce rostesc hotăriri nelegiuite, și de cei ce scriu 
porunci nedrepte, ca să nu facă dreptate săracilor, și să ră- 
pească dreptul nenorociţilor poporului Meu, ca să facă pe vă- 
duve prada lor, și să jăfuiască pe orfani! “Ce veţi face voi 
în ziua pedepsei, și a pieirii, care va veni din depărtare peste 
voi?” “La cine veţi fugi după ajutor, și unde vă veţi lăsa 
bogăţia?” Unii vor fi îngenunchiaţi între cei prinși în război, 
iar alţii vor cădea între cei morţi. Cu toate acestea, mînia 
Lui nu se potolește, și mîna Lui tot întinsă este. “Vai de 
Asirian-zice Domnul-nuiaua mîniei Mele, care poartă în mînă 
toiagul urgiei Mele! I-am dat drumul împotriva unui neam 
nelegiuit, l-am trimes împotriva unui popor pe care sînt mî- 
niat, ca să-l prădeze și să-l jăfuiască, să-l calce în picioare ca 
noroiul de pe ulițe. Dar el nu judecă așa, și nu acesta este 
gîndul inimii lui; ci el nu se gîndeşte decît să nimicească, decît 
să prăpădească neamurile cu grămada. Căci el zice: „Nu sînt 
voivozii mei tot atîția împărații, „Nu s'a întîmplat cu Calno 
la fel ca și cu Carchemișul;, Nu s'a întîmplat cu Hamatul ca 
și cu Arpadul,, „Nu s'a întîmplat Samariei la fel ca Damas- 
cului;, „După cum mîna mea a pus stăpînire pe împărăţiile 
idolilor, (unde erau mai multe icoane decât la Ierusalim și în 
Samaria), cum am făcut Samariei și idolilor ei, nu voi face și 
Ierusalimului și icoanelor lui?.” Dar, dupăce Domnul 'și va 
împlini toată lucrarea Lui pe muntele Sionului și la Ierusalim, 
voi pedepsi-zice Domnul-pe împăratul Asiriei pentru rodul in- 
imii lui îngîmfate, și pentru trufia privirilor lui semeţe, căci 

el a zis: “Prin puterea minei mele am făcut aceste lucruri, și 
prin înțelepciunea mea, -căci sînt priceput; am împins înapoi 
hotarele popoarelor, și le-am jăfuit vistieriile, și, ca un viteaz, 
am dat jos pe cei ce ședeau pe scaunele lor de domnie; am pus 
mîna pe bogăţiile popoarelor, ca pe un cuib, și, cum se string 
niște ouă părăsite, așa am strîns eu tot pămîntul: niciunul n'a 
mișcat vreo aripă, nici n'a deschis ciocul, ca să ciripească. - 
„Se fălește oare securea împotriva celui ce se slujește de ea;, 
„Sau se mîndrește ferestrăul faţă, de cel ce-l mînuiește,, „Ca și 
cum nuiaua ar mișca pe cel ce o ridică, parcă toiagul ar ridica 
pe cel ce nu este de lemn!” De aceea Domnul, Dumnezeul 
oștirilor, va trimete ofilirea prin războinicii lui cei voinici; și 
între aleşii lui va izbucni un piîrjol, ca pîrjolul unui foc. Lu- 
mina lui Israel se va preface în foc, și Sfîntul lui într'o flacără, 
care va mistui și va arde spinii și mărăcinii lui, într'o zi. Va 
arde, trup și suflet, strălucirea pădurii și cîmpiilor lui, de va 
fi ca un bolnav, care cade în leşin. Ceilalţi copaci din pă- 
durea lui vor putea fi numărați, și un copil le-ar putea scrie 
numărul. ’n ziua aceea, rămășița lui Israel și cei scăpaţi din 
casa lui lacov, nu se vor mai sprijini pe cel ce îi lovea; ci se 
vor sprijini cu încredere pe Domnul, Sfintul lui Israel. O 
rămășiță, rămășița lui lacov, se va întoarce la Dumnezeul cel 
puternic. Chiar dacă poporul tău, Israele, ar fi ca nisipul 
mării, totuș numai o rămășiță se va întoarce, căci nimicirea 
este hotărită, făcînd să se reverse dreptatea. Și nimicirea 
aceasta, care a fost hotărită, Domnul, Dumnezeul oștirilor, o 
va aduce la îndeplinire în toată ţara.  Totuș, așa vorbește 
Domnul, Dumnezeul oștirilor: “Poporul Meu, care locuiește 
în Sion, nu te teme de Asirian; da, el te lovește cu nuiaua, și 
își ridică toiagul asupra ta, cum făceau Egiptenii. Dar, peste 
puţină vreme, pedeapsa va înceta, și mînia Mea se va întoarce 
împotriva lui, ca să-l nimicescă.” Domnul oștirilor va învîrti 
biciul împotriva lui, cum a lovit pe Madian la stînca Oreb; și 
'şi va mai ridica toiagul odată asupra mării, ca odinioară în 
Egipt. ’n ziua aceea, se va lua povara lui de pe umărul tău, și 
jugul lui de pe gîtul tău, ba încă jugul va crăpa de grăsime. El 
vine asupra Aiatului, străbate Migronul, își lasă calabalicul la 

Micmaş. Trec trecătoarea, se culcă la Gheba; Rama tremură, 
Ghibea lui Saul o ia la fugă. “Ridică-ți glasul, fiica Galimu- 
lui!” “Ia seama, Lais!” “Vai de tine, Anatot!”  Madmena 
se împrăștie, locuitorii din Ghebim fug. ’ncă o zi de oprire 
la Nob, și amenință cu mîna lui muntele fiicei Sionului, dealul 
Ierusalimului. lată, Domnul, Dumnezeul oștirilor, taie crăcile 
cu putere; cei mai mari sînt tăiaţi, cei mai înalţi sînt doboriți. 
Dă jos cu fierul crîngul pădurii, și Libanul cade supt mina 
Celui Puternic. 


Apoi o Odraslă va ieși din tulpina lui Isai, și un Vlăstar 
va da din rădăcinile lui. Duhul Domnului Se va odihni peste 
EI, duh de înţelepciune și de pricepere, duh de sfat și de tărie, 
duh de cunoștință și de frică de Domnul.  Plăcerea lui va 
fi frica de Domnul; nu va judeca după înfățișare, nici nu va 
hotărî după cele auzite, ci va judeca pe cei săraci cu dreptate, 
și va hotărî cu nepărtinire asupra nenorociților țării; va lovi 
pămîntul cu toiagul cuvîntului Lui, și cu suflarea buzelor Lui 
va omori pe cel rău.  Neprihănirea va fi briul coapselor Sale, 
și credincioșia briul mijlocului Său. Atunci lupul va locui 
împreună cu mielul, şi pardosul se va culca împreună cu iedul; 
viţelul, puiul de leu, și vitele îngrășate, vor fi împreună, și le 
va mîna un copilaș; vaca și ursoaica vor paşte la un loc, și 
puii lor se vor culca împreună. Leul va mînca paie ca boul, 
pruncul de ţiţă se va juca la gura bortei năpircii, și copilul 
înțărcat va băga mîna în vizunia basilicului. Nu se va face 
nici un rău și nici o pagubă pe tot muntele Meu cel sfint; căci 
pămîntul va fi plin de cunoștința Domnului, ca fundul mării 
de apele cari-l acopăr. ’n ziua aceea, Vlăstarul lui Isai va fi 
ca un steag pentru popoare; neamurile se vor întoarce la El, și 
slava va fi locuinţa Lui. "n acelaș timp, Domnul 'și va întinde 
mîna a doua oară, ca să răscumpere rămășița poporului Său, 
risipit în Asiria și în Egipt, în Patros și în Etiopia, la Elam, 
la Șinear și la Hamat, și în ostroavele mării. El va înălța un 
steag pentru neamuri, va strînge pe surghiuniţii lui Israel, și 
va aduna pe cei risipiţi ai lui luda, de la cele patru capete 
ale pămîntului.  Pizma lui Efraim va înceta, și vrăjmașii lui 
Iuda vor fi nimiciţi; Efraim nu va mai fi gelos pe Iuda, și 

Iuda nu va mai fi vrăjmaș lui Efraim, ci vor sbura pe umărul 14 
Filistenilor la apus, și vor jăfui împreună pe fiii Răsăritului. 
Edom și Moab vor fi prada mînilor lor, și fiii lui Amon le vor 
fi supuși. Domnul va seca limba mării Egiptului, 'și va ridica 15 
mîna asupra Rîului în mînia Lui, îl va împărți în șapte piraie, 
așa că îl vor putea trece încălțaţi. Și va fi un drum pentru 16 
rămășița poporului Său, care va mai rămînea în Asiria, cum a 
fost pentru Israel, în ziua cînd a ieșit din țara Egiptului. 

'n ziua aceea vei zice: “Te laud, Doamne, căci ai fost supărat [12] 
pe mine, dar miînia Ta s'a potolit și m'ai mîngiiat!” “Iată, 2 
Dumnezeu este izbăvirea mea, voi fi plin de încredere, și nu 
mă voi teme de nimic; căci Domnul Dumnezeu este tăria mea 
și pricina laudelor mele, și El m'a mîntuit.” Veti scoate apă 3 
cu bucurie din izvoarele mîntuirii, și veţi zice în ziua aceea: 4 
“Lăudaţi pe Domnul, chemaţi Numele Lui, vestiți lucrările 
Lui printre popoare, pomeniți mărimea Numelui Lui!  Cîn- 5 
taţi Domnului, căci a făcut lucruri strălucite: să fie cunoscute 
în tot pămîntul!”  Strigă de bucurie și veselie, locuitoare a 6 
Sionului, căci mare este în mijlocul tău Sfîntul lui Israel.” 


Proorocie împotriva Babilonului, descoperită lui Isaia, fiul [13] 
lui Amoţ.  Ridicaţi un steag pe un munte gol, înălțaţi glasul 2 
spre ei, faceţi semne cu mîna, ca să vină la porţile asupritorilor! 
“Am dat poruncă sfintei Mele oștiri-zice Domnul-am chemat 3 
pe vitejii Mei la judecata mîniei Mele, pe cei ce se bucură 
de mărimea Mea.” Un vuiet se aude pe munţi, ca vuietul de 4 
popor mult; se aude o zarvă de împărăţii, de neamuri adunate. 
Domnul oștirilor 'și cercetează oastea care va da lupta. Ei vin 5 
dintr'o ţară depărtată, de la marginea cerurilor: Domnul și un- 
eltele miniei Lui vor nimici tot pămîntul.  Gemeţi! căci ziua 6 
Domnului este aproape: ea vine ca o pustiire a Celui Atotput- 
ernic! De aceea toate mînile slăbesc, și orice inimă omenească 7 
se topește. Ei sînt năpădiţi de spaimă; îi apucă chinurile și 8 
durerile; se zvircolesc ca o femeie în durerile nașterii, se uită 
unii la alții încremeniți; feţele lor sînt roși ca focul. Iată, vine 9 
ziua Domnului, zi fără milă, zi de mînie și urgie aprinsă, care 
va preface tot pămîntul în pustiu, și va nimici pe toți păcătoșii 
de pe el. Căci stelele cerurilor şi Orionul nu vor mai străluci; 10 

soarele se va întuneca la răsăritul lui, și luna nu va mai lu- 
mina. Voi pedepsi-zice Domnul-lumea pentru răutatea ei, și 
pe cei răi pentru nelegiuirile lor; voi face să înceteze mîndria 
celor trufași, și voi dobori semeţia celor asupritori. Voi face 
pe oameni mai rari decît aurul curat, și mai scumpi decît au- 
rul din Ofir. Pentru aceasta voi clătina cerurile, și pămîntul 
se va zgudui din temelia lui, de mînia Domnului oștirilor, în 
ziua mîniei Lui aprinse. Atunci, ca o căprioară speriată, ca o 
turmă fără păstor, fiecare se va întoarce la poporul său, fiecare 
va fugi în ţara lui. Toți ceice vor fi prinși, vor fi străpunși, și 
toţi cei ce vor fi apucaţi, vor cădea uciși de sabie. Copiii lor 
vor fi zdrobiţi supt ochii lor, casele le vor fi jăfuite, și nevestele 
lor vor fi necinstite. Iată, aţiț împotriva lor pe Mezi, cari 
nu se uită la argint, și nu poftesc aurul. Cu arcurile lor vor 
dobori pe tineri, și vor fi fără milă pentru rodul pîntecelor: 
ochiul lor nu va cruța pe copii. Şi astfel Babilonul, podoaba 
împăraţilor, falnica mîndrie a Haldeilor, va fi ca Sodoma și 
Gomora, pe cari le-a nimicit Dumnezeu. El nu va mai fi 
locuit, nu va mai fi niciodată popor în el. Arabul nu-și va mai 
întinde cortul acolo, și păstorii nu-și vor mai țărcui turmele 
acolo, ci fiarele pustiei își vor face culcușul acolo, bufnițele îi 
vor umplea casele, struţii vor locui acolo, și stafiile se vor juca 
acolo. Șacalii vor urla în casele lui împărătești pustii, și cînii 
sălbatici în casele lui de petrecere. Vremea lui este aproape să 
vină, și zilele nu i se vor lungi.” 


Căci Domnul va avea milă de Iacov, va alege iarăș pe Israel, 
și-i va aduce iarăș la odihnă în țara lor; străinii se vor alipi de 
ei, și se vor uni cu casa lui Iacov. Popoarele îi vor lua, și-i 
vor aduce înapoi la locuința lor, și casa lui Israel îi va stăpîni 
în ţara Domnului, ca robi și roabe. Vor ţinea astfel robi pe cei 
ce-i robiseră pe ei, și vor stăpîni peste asupritorii lor. Iar cînd 
îţi va da Domnul odihnă după ostenelele și frămîntările tale, și 
după aspra robie care a fost pusă peste tine, atunci vei cînta 
cîntarea aceasta asupra împăratului Babilonului, și vei zice: 
“Tată, asupritorul nu mai este, asuprirea a încetat, Domnul a 
frînt toiagul celor răi, nuiaua stăpinitorilor. Cel ce, în urgia 
lui, lovea popoarele, cu lovituri fără răgaz, cel ce, în mînia lui, 

supunea. neamurile, este prigonit fără cruțare. Tot pămîntul 
se bucură acum de odihnă și pace; izbucnesc oamenii în cîntece 
de veselie. Pînă și chiparoșii și cedrii din Liban se bucură de 
căderea ta și zic: „De cînd ai căzut tu, nu se mai suie nimeni 
să ne taiej Locuinţa morților se mișcă pînă în adîncimile ei, 
ca să te primească la sosire, ea trezește înaintea ta umbrele, pe 
toţi mai marii pămîntului, scoală de pe scaunele lor de dom- 
nie pe toți împărații neamurilor. Toți iau cuvîntul ca să-ți 
spună: „Și tu ai ajuns fără putere ca noi, și tu ai ajuns ca 
noij Strălucirea ta s'a pogorit și ea în locuința morților, cu 
sunetul alăutelor tale; așternut de viermi vei avea, și viermii 
te vor acoperi. Cum ai căzut din cer, Luceafăr strălucitor, 
fiu al zorilor! Cum ai fost doborit la pămînt, tu, biruitorul 
neamurilor! Tu ziceai în inima ta: ,Mă voi sui în cer, îmi 
voi ridica scaunul de domnie mai pe sus de stelele lui Dum- 
nezeu; voi ședea pe muntele adunării dumnezeilor, la capătul 
miază-noaptei; mă voi sui pe vîrful norilor, voi fi ca Cel Prea 
"nalt. Dar ai fost aruncat în locuința morţilor, în adîncimile 
mormîntului! Cei ce te văd se uită ţintă miraţi la tine, te 
privesc cu luare aminte și zic: „Acesta este omul care făcea 
să se cutremure pămîntul, și zguduia împărăţiile, care pre- 
făcea lumea în pustie, nimicea cetăţile și nu dădea drumul 
prinșilor săi de război; Toţi împărații neamurilor, da, toţi, se 
odihnesc cu cinste, fiecare în mormîntul lui. Dar tu ai fost 
aruncat departe de mormîntul tău, ca o ramură dispreţuită, 
ca o pradă luată dela niște oameni uciși cu lovituri de sabie, și 
aruncată pe pietrele unei gropi, ca un hoit călcat în picioare. 
Tu nu ești unit cu ei în mormînt, căci ţi-ai nimicit țara și ţi-ai 
prăpădit poporul. Nu se va mai vorbi niciodată de neamul 
celor răi.  Pregătiţi măcelărirea fiilor, din pricina nelegiuirii 
părinţilor lor! Ca să nu se mai scoale să cucerească pămîntul, 
și să umple lumea cu cetăţi!” “Eu mă voi ridica împotriva 
lor! -zice Domnul oștirilor-și voi șterge numele și urma Ba- 
bilonului, pe fiu și nepot,” zice Domnul. “Voi face din el un 
culcuș de arici și o mlaștină, și îl voi mătura cu mătura nimi- 
cirii,” zice Domnul oștirilor. Domnul oștirilor a jurat, și a 
zis: “Da, ce am hotărît se va întîmpla, ce am pus la cale se 

va împlini. Voi zdrobi pe Asirian în țara Mea, îl voi călca 
în picioare pe munţii Mei; astfel jugul lui se va lua de pe €i, 
și povara lui va fi luată de pe umerii lor.” Iată hotărîrea lu- 
ată împotriva întregului pămînt, iată mîna, întinsă peste toate 
neamurile. Domnul oștirilor a luat această hotărîre: cine I se 
va împotrivi? Mîna Lui este întinsă: cine o va abate? ’n 
anul morții împăratului Ahaz, a fost rostită această proorocie: 
“Nu te bucura, ţara Filistenilor, că s'a frînt toiagul care te 
lovea! Căci din rădăcina șarpelui va ieși un basilic, și rodul 
lui va fi un balaur sburător. Atunci cei mai săraci vor putea 
paşte, și cei nenorociți vor putea să locuiască liniștiți; dar îți 
voi lăsa neamul să piară de foame, și ce va mai rămînea din tine 
va fi omorît. Gemi, poartă! Bocește-te, cetate! Cutremură- 
te, toată țara Filistenilor! Căci un fum vine dela miază noapte, 
și şirurile vrăjmașului sînt strînse.” “Şi ce va răspunde trim- 
işilor poporului?” -“Că Domnul a întemeiat Sionul, și că cei 
nenorociți din poporul Lui găsesc un loc de adăpost acolo.” - 

Proorocie împotriva Moabului. Chiar în noaptea cînd este 
pustiit, Ar-Moabul este nimicit! Chiar în noaptea cînd este 
pustiit, Chir-Moabul este nimicit!... Poporul se suie la tem- 
plu și la Dibon, pe înălțimi, ca să plingă; Moabul se bocește: pe 
Nebo și pe Medeba toate capetele sînt rase, și toate bărbile sînt 
tăiate. Pe ulite, sînt încinși cu saci, pe acoperișuri și în pieţe, 
totul geme, și se topesc plingînd.  Hesbonul și Eleale ţipă de li 
se aude glasul pînă la lahaţ, chiar și războinicii Moabului se bo- 
cesc cu sufletul plin de groază. "mi plinge inima pentru Moab, 
ai cărui fugari aleargă pînă la Toar, pînă la Eglat-Șelișia; căci 
suie, plingînd, suișul Luhitului, și scot ţipete de durere pe dru- 
mul Horonaimului. Căci apele Nimrim sînt pustiite, s'a uscat 
iarba, s'a dus verdeaţa, și nu mai este niciun fir verde. De 
aceea string ce le mai rămîne, și își strămută averile dincolo 
de pîrîul sălciilor Căci tipetele înconjură hotarele Moabului; 
bocetele lui răsună pînă la Eglaim, și urletele lui răsună pînă 
la Beer-Elim. Apele Dimonului sînt pline de sînge, și voi 
trimete peste Dimon noi nenorociri; un leu va veni împotriva 
celor scăpaţi ai Moabului, împotriva rămășiței din ţară. 


Trimeteţi miei cîrmuitorului ţării, trimeteţi-i din Sela, prin 

pustie, la muntele fiicei Sionului! Ca o pasăre fugară, zgurnită 
din cuib, așa vor fi fiicele Moabului, la trecerea Arnonului. - 
Și vor zice: “Sfătuiește, mijlocește, acopere-ne ziua namiaza 
mare cu umbra ta, ca noaptea neagră, ascunde pe ceice sînt 
urmăriţi, nu da pe față pe cei fugiţi! Lasă să locuiască pen- 
tru o vreme la tine cei goniți din Moab, fii un loc de scăpare 
pentru ei împotriva pustiitorului! Căci apăsarea va înceta, 
pustiirea se va sfirși, celce calcă ţara în picioare va pieri. Și 
atunci un scaun de domnie se va întări prin îndurare; și se 
va vedea, șezînd cu credincioșie, în casa lui David, un judecă- 
tor, prieten al dreptului și plin de rivnă pentru dreptate. - 
„Auzim îngîmfarea mîndrului Moab, fudulia și fala lui, trufia 
și lăudăroșia lui.”  Deaceea geme Moabul pentru Moab, toţi 
gem; suspinaţi pe dărimăturile Chir-Haresetului, adînc mih- 
niți; căci cîmpiile Hesbonului Iincezesc; stăpînii neamurilor 
au sfărimat butucii viei din Sibma, cari se întindeau pînă la 
laezer, și se încîlceau prin pustie: mlădiţele ei se întindeau 
și treceau dincolo de mare.  Deaceea pling pentru via din 
Sibma, ca pentru laezer; vă ud cu lacrămile mele, Hesbonule 
și Eleale! Căci peste culesul roadelor voastre și peste secerișul 
vostru a căzut un strigăt de război! S'a dus bucuria și veselia 
din cîmpii! Și în vii, nu mai sînt cîntece, nu mai sînt veselii! 
Nimeni nu mai calcă vinul în teascuri. -“Am făcut să înceteze 
strigătele de bucurie la cules.  Deaceea îmi plinge sufletul pen- 
tru Moab ca o arfă și inima pentru Chir-Hares; și cînd se va 
arăta Moabul, obosindu-se pe înălțimi și va intra în locașul său 
cel sfint să se roage, nu va putea să capete nimic!” - Acesta 
este cuvîntul, pe care l-a rostit Domnul de multă vreme asupra 
Moabului. Iar acum Domnul vorbește, și zice: “n trei ani, ca 
anii unui simbriaș, slava Moabului va fi dispreţuită, împreună 
cu toată această mare mulțime; și ce va rămînea, va fi puţin 
lucru, aproape nimic.” 


Proorocie împotriva Damascului: “lată, Damascul nu va 
mai fi o cetate, ci va ajunge un morman de dărimături; cetăţile 
Arocerului sînt părăsite, sînt date spre pășune turmelor, cari se 
culcă nestingherite acolo. S'a isprăvit cu cetăţuia lui Efraim, 
și s'a sfîrşit cu împărăţia Damascului; dar rămășița Siriei va 

fi ca slava copiilor lui Israel, zice Domnul oștirilor. „n ziua 
aceea, slava lui Iacov va fi slăbită, și grăsimea cărnii lui va pieri. 
Se va întîmpla ca atunci cînd strînge secerătorul grîul, și braţul 
lui taie spicele; da, ca la strînsul spicelor în valea Refaim; vor 
mai rămînea doar cîteva, ca la scuturatul măslinului: două, 
trei măsline, pe virful crengilor, patru sau cinci, în ramurile 
cu roade, zice Domnul, Dumnezeul lui Israel.” ’n ziua aceea, 
omul se va uita spre Făcătorul său, și ochii i se vor întoarce 
spre Sfîntul lui Israel; nu se va mai uita spre altare, cari sînt 
lucrarea mînilor lui, și nu va mai privi la ce au făcut degetele 
lui, la idolii Astartei și la stilpii închinaţi soarelui. ’n ziua 
aceea, cetăţile lui întărite vor fi ca dărîmăturile din pădure și 
de pe virful muntelui, părăsite odinioară înaintea copiilor lui 
Israel: va fi o pustie! Căci ai uitat pe Dumnezeul mîntuirii 
tale, și nu ţi-ai adus aminte de Stînca scăpării tale. De aceea 
ţi-ai sădit răsaduri plăcute, și ai sădit butuci străini. Cînd 
i-ai sădit, i-ai înconjurat cu un gard, și în curînd i-ai văzut 
înflorind. Dar culesul roadelor a fugit tocmai în clipa veseliei: 
și durerea este fără leac. Vai! ce vuiet de popoare multe, cari 
urlă cum urlă marea! Ce zarvă de neamuri, cari mugesc cum 
mugesc niște ape puternice.  Neamurile mugesc cum mugesc 
apele mari... Dar cînd le mustră Dumnezeu, ele fug departe, 
izgonite ca pleava de pe munţi la suflarea vîntului, ca țărina 
luată de vîrtej.  "ndeseară, vine o prăpădenie neașteptată, și 
pînă dimineaţa, nu mai sînt! lată partea celor ce ne jupoaie, 
și soarta celor ce ne jăfuiesc. 


Vai de tine, ţară, în care răsună zîngănit de arme, și care 
ești dincolo de riurile Etiopiei! Tu, care trimeţi soli pe mare, 
în corăbii de papură cari plutesc pe luciul apelor! Duceţi-vă, 
soli iuți, la neamul acela tare și puternic, la poporul acela în- 
fricoșat dela începutul lui, neam puternic care zdrobește totul, 
și a cărui ţară este tăiată de rîuri. Voi toţi, locuitori ai lu- 
mii și voi, locuitori ai pămîntului, luaţi seama cînd se înalță 
steagul pe munţi, și ascultați cînd sună trimbiţa! Căci așa 
mi-a vorbit Domnul: “Eu privesc liniștit din locuința Mea pe 
căldura arzătoare a luminii soarelui, și pe aburul de rouă, în 
vipia secerișului. Dar înainte de seceriș, cînd cade floarea, și 

rodul se face aguridă, el taie îndată mlădiţele cu cosoare, ba 
taie chiar lăstarii și-i aruncă...” Și Asirienii vor fi lăsaţi ast- 
fel pradă păsărilor răpitoare din munţi și fiarelor pămîntului; 
păsările de pradă vor petrece vara pe trupurile lor moarte, și 
fiarele pămîntului vor ierna pe ele. "n vremea aceea, se vor 
aduce daruri de mîncare Domnului oștirilor, de poporul cel 
tare și puternic, de poporul cel înfricoșat dela începutul lui, 
neam puternic, care zdrobește totul, și a cărui ţară este tăiată 
de rîuri: vor fi aduse acolo unde locuiește Numele Domnului 
oștirilor, pe muntele Sionului. 


Proorocie împotriva Egiptului. lată, Domnul călărește pe 
un nor repede și vine în Egipt. Idolii Egiptului tremură înain- 
tea Lui, și li se îndoaie inima Egiptenilor în ei. “Voi înarma 
pe Egipteni unii împotriva altora, și se vor bate frate cu frate, 
prieten cu prieten, cetate cu cetate, împărăție cu împărăție. 
Duhul Egiptenilor va pieri din ei, și le voi nimici sfatul; atunci 
vor întreba pe idoli și pe vrăjitori, pe ceice cheamă morții și 
pe ghicitori. Voi da Egiptul în mîinile unui stăpîn aspru, și un 
împărat fără milă va stăpîni peste ei, zice Domnul, Dumnezeul 
oștirilor.” Apele mării vor seca, și riul va seca și se va usca, 
rîurile se vor împuţi, canalele Egiptului vor fi goale și uscate, 
pipirigul și trestiile se vor vesteji. Livezile Nilului de la îm- 
bucătura rîului, și toate sămănăturile din valea rîului se vor 
usca, se vor preface în ţărînă și vor pieri. Vor geme pescarii, se 
vor boci toţi cei ce aruncă undița în rîu, și ceice întind mreji pe 
ape vor fi nemiîngiiaţi. Ceice lucrează inul dărăcit, și ceice tes 
țesături albe vor fi acoperiţi, de rușine, stăpînitorii ţării vor fi 
întristaţi și toţi simbriașii vor fi cu inima amărită. "n adevăr, 
voivozii Toanului au înebunit, sfetnicii înţelepţi ai lui Faraon 
s'au prostit. “Cum îndrăzniţi voi să spuneți lui Faraon: „Noi 
sîntem fiii înțelepţilor, fiii străvechilor împărați? Unde sînt 
înțelepţii tăi, „Să-ţi facă descoperiri dumnezeiești, și să spună 
ce a hotărît Domnul oștirilor împotriva Egiptului.  Voivozii 
Toanului au înebunit, voivozii Nofului s'au înșelat, căpeteni- 
ile seminţiilor duc Egiptul în rătăcire: Domnul a răspîndit 
în mijlocul lui un duh de ameţeală ca să facă pe Egipteni să 
se clatine în toate faptele lor, cum se clatină un om beat și 

varsă, şi Egiptul nu va avea pe nimeni, care să poată face 
ceva, nici cap, nici coadă, nici ramură de finic, nici trestie! "n 
ziua aceea, Egiptul va fi ca o femeie: va tremura și se va teme, 
văzînd mișcarea minei Domnului oștirilor, cînd o va ridica îm- 
potriva lui. Chiar și ţara lui luda va fi o groază pentru Egipt: 
cum i se va vorbi de ea, se va îngrozi, din pricina hotăririi 
luate împotriva lui de Domnul oștirilor. "n vremea aceea, vor 
fi cinci cetăţi în țara Egiptului, cari vor vorbi limba Canaan- 
ului, și vor jura pe Domnul oștirilor: una din ele se va numi 
cetatea nimicirii! Tot în vremea aceea va fi un altar pentru 
Domnul în ţara Egiptului, și la hotar, va fi un stilp de aducere 
aminte pentru Domnul. Acesta va fi pentru Domnul oștirilor 
un semn și o mărturie în țara Egiptului. Ei vor striga către 
Domnul din pricina asupritorilor, și El le va trimete un mîntu- 
itor și un apărător, care să-i izbăvească. Atunci Domnul Se 
va descoperi Egiptenilor, și Egiptenii vor cunoaște pe Domnul 
în ziua aceea. Vor aduce jertfe și daruri de mîncare, vor face 
juruinţe Domnului și le vor împlini. Astfel, Domnul va lovi 
pe Egipteni, îi va lovi, dar îi va tămădui. Ei se vor întoarce la 
Domnul, care-i va asculta, și-i va vindeca. "n aceeaș vreme, 
va fi un drum care va duce din Egipt în Asiria: Asirienii se 
vor duce în Egipt și Egiptenii în Asiria, și Egiptenii împreună 
cu Asirienii vor sluji Domnului. Tot în vremea, aceea, Israel 
va fi al treilea, unit cu Egiptul și cu Asiria, ca o binecuvîntare 
în mijlocul pămîntului. Domnul oștirilor îi va binecuvînta, și 
va zice: “Binecuvîntat să fie Egiptul, poporul Meu, și Asiria, 
lucrarea mînilor Mele, și Israel, moștenirea Mea!” 


n anul cînd a venit Tartan la Asdod, trimes de Sargon, 
împăratul Asiriei, să bată Asdodul, și l-a luat, în vremea 
aceea Domnul a vorbit lui Isaia, fiul lui Amoţ, și i-a zis: “Du- 
te, desleagă-ţi sacul de pe coapse și scoate-ţi încălțămintea din 
picioare!” El a făcut așa, a umblat gol și desculț. Și Domnul 
a zis: “După cum robul meu Isaia umblă gol și desculț, trei ani 
de zile, ca semn și înştiinţare pentru Egipt și pentru Etiopia, 
tot aşa şi împăratul Asiriei va lua din Egipt și din Etiopia 
prinși de război și surghiuniţi, tineri și bătrîni, goi și desculți, și 
cu spinarea descoperită, spre rușinea Egiptului. Atunci se vor 

îngrozi și se vor rușina, ceice își puseseră încrederea în Etiopia, 
și se făleau cu Egiptul. Şi locuitorii de pe ţărmul acesta vor 
zice în ziua aceea; „lată ce a ajuns încrederea noastră, pe care 
ne bizuiserăm, ca să fim ajutaţi și să fim izbăviți de împăratul 
Asiriei! Cum vom scăpa acum?” 


Proorocie asupra pustiei mării. Cum înaintează vijelia, dela 
miazăzi, aşa vine el din pustie, din ţara înfricoșată. O vedenie 
grozavă mi s'a descoperit. Asupritorul asuprește, pustiitorul 
pustiește. -“Suie-te, Elamule! "mpresoară, Medio! Căci fac 
să înceteze toate oftările lor, -zice Domnul.” De aceea mi s'a 
umplut inima de neliniște, m'apucă durerile, ca durerile unei 
femei cînd naște. Zvircolirile nu mă lasă s'aud, tremurul mă 
împedecă să văd. "mi bate inima cu putere, m'apucă groaza; 
noaptea plăcerilor mele ajunge o noapte de spaimă. Ei pun 
masa, straja veghează, și ei mănîncă, beau... Dar deodată se 
aude strigînd: “n picioare, voivozi! Ungeţi scutul!” Căci așa 
mi-a vorbit Domnul: “Du-te și pune un străjer, ca să dea de 
veste despre ce va vedea.” - El a văzut călărime, călăreţi doi 
cîte doi, călăreţi pe măgari, călăreţi pe cămile; și asculta cu lu- 
are aminte, cu cea mai mare băgare de seamă. Apoi a strigat, 
ca un leu: “Doamne, am stat mereu în turnul meu de pază, și 
stam de strajă în toate nopţile. Și iată că a venit călărime și 
călăreţi doi câte doi.” Apoi a luat iarăș cuvîntul, și a zis: “A 
căzut, a căzut Babilonul, și toate icoanele dumnezeilor lui sînt 
sfărîmate la pămînt!” O, poporul meu, care ai fost stropșit ca 
boabele de grîu din aria mea, ce am auzit dela Domnul oștir- 
ilor, Dumnezeul lui Israel, aceea vă vestesc.  Proorocie asupra 
Dumei. Mi se strigă din Seir: “Străjerule, cît mai este din 
noapte?” “Străjerule, mai este mult din noapte?”  Străjerul 
răspunde: “Vine dimineaţa, și este tot noapte. Dacă vreţi să 
întrebaţi, întrebaţi; întoarceţi-vă, și veniţi iarăș.”  Proorocie 
asupra Arabiei. Veţi petrece noaptea în tufele Arabiei, cete 
de negustori din Dedan!  Duceţi apă celor ce le este sete; 
locuitorii țării Tema duceţi pîine fugarilor! Căci ei fug di- 
naintea. săbiilor, dinaintea săbiei scoase din teacă, dinaintea 
arcului încordat, și dinaintea unei lupte înverșunate. Căci 
așa mi-a vorbit Domnul: “ncă un an, ca anii unui simbriaș, 

și s'a isprăvit cu toată slava Chedarului. Nu va mai rămînea 
decît un mic număr din vitejii arcași, fii ai Chedarului, căci 
Domnul, Dumnezeul lui Israel, a spus-o 


Proorocie asupra văii vedeniilor. “Ce este de vă suiți cu 
toţii pe acoperișuri, cetate gălăgioasă, plină de zarvă, cetate 
veselă! Morţii tăi nu vor pieri uciși de sabie, nici nu vor muri 
luptînd. Ci toate căpeteniile tale fug împreună, sînt luaţi 
prinși de arcași; toţi locuitorii tăi ajung deodată robi, în timp 
ce o iau la fugă în depărtare. De aceea zic: „ntoarceţi-vă 
privirile dela mine, lăsaţi-mă să pling cu amar; nu stăruiţi să 
mă mîngiiaţi pentru nenorocirea, fiicei poporului meu! Căci 
este o zi de necaz, de zdrobire și de învălmășală, trimeasă de 
Domnul, Dumnezeul oștirilor, în valea vedeniilor. Se dărimă 
zidurile, și răsună ţipete de durere spre munte. Elamul poartă 
tolba cu săgeți; cară de luptători, de călăreţi înaintează; Chirul 
desvelește scutul. Cele mai frumoase văi ale tale sînt pline de 
cară, și călăreţii se înșiruie de bătaie la porţile tale. Cele 
din urmă șanțuri de întărire ale lui Iuda sînt silite, și în ziua 
aceasta cercetezi tu armăturile din casa pădurii. Vă uitaţi 
la spărturile cele multe făcute cetăţii lui David, și opriți apele 
iazului de jos.  Număraţi casele Ierusalimului, și le stricaţi, 
ca să întăriți zidul. Faceți o cămară între cele două ziduri, 
pentru apele iazului celui vechi; -dar nu vă uitaţi spre Cel ce a 
vrut aceste lucruri, nu vedeţi pe Cel ce de mult le-a pregătit. 
Și totuș Domnul, Dumnezeul oștirilor, vă cheamă în ziua aceea 
să plingeţi și să vă bateţi în piept, să vă radeţi capul și să 
vă încingeţi cu sac. Dar iată, în schimb, veselie și bucurie! 
Se junghie boi și se taie oi, se mănîncă N carne și se bea la 
vin: „Să mîncăm și să ban. căci mîne vom murij - Domnul 
ai mi-a descoperit, și mi-a zis: „Nu, nelegiuirea aceasta 
nu vi se va ierta pînă nu veţi muri, zice Domnul, Dumnezeul 
oștirilor.” Aşa vorbește Domnul, Dumnezeul oștirilor: “Du- 
te la curteanul acela, la Șebna, dregătorul casei împărătești, 
și zi-i: „Ce ai tu aici la tine, și pe cine ai aici, de-ți săpi 
aici un morminti, El își sapă un mormînt sus pe înălțime, își 
scobește o locuinţă în stîncă! Iată, Domnul te va asvirli cu 
o aruncătură puternică, te va învirti ca pe un ghem. Te va 

asvirli, te va asvirli ca pe o minge, pe un pămînt întins, și 
acolo vei muri, acolo vor veni carele tale cele strălucite, tu, 
ocara, casei stăpînului tău! Vei fi izgonit din dregătoria ta, 
și te va smulge Domnul din locul tău. „n ziua aceea, zice 
Domnul, voi chema pe robul Meu Eliachim, fiul lui Hilchia, 
îl voi îmbrăca în tunica ta, îl voi încinge cu briul tău, și voi 
da puterea ta în minile lui. El va fi un tată pentru locuitorii 
Ierusalimului și pentru casa lui Iuda. Voi pune pe umărul 
lui cheia casei lui David: cînd va deschide el, nimeni nu va 
închide, și cînd va închide el, nimeni nu va deschide. ’l voi 
împlînta ca pe un drug într'un loc tare, și va fi un scaun de 
slavă pentru casa tatălui său. Pe el se va sprijini toată slava 
casei tatălui său, odraslele alese și de ocară, toate sculele cele 
mici, atît lighenele cît și vasele.” “n ziua aceea, zice Domnul 
oștirilor, drugul acela împlintat într'un loc tare va fi scos, va 
fi tăiat și va cădea, și povara care era pe el va fi nimicită, căci 
Domnul a vorbit.” 


Proorocie împotriva Tirului. “Bociţi-vă, corăbii din Tarsis! 
Căci Tirul a fost nimicit: nu mai are nici case, nici intrare! Din 
țara Chitim le-a venit vestea aceasta.”  “Amuţiţi de groază, 
locuitori ai țărmului, pe care o umpleau odată negustorii din 
Sidon, cari străbăteau marea! Veniturile lui erau grîul Nilului 
și secerișul rîului, aduse pe ape mari, așa că el era tîrgul nea- 
murilor.”  “Rușinează-te Sidoane! căci așa vorbește marea, 
cetățuia mării: „Eu n'am avut durerile facerii, nici n'am năs- 
cut, n'am hrănit tineri, nici n'am crescut fete.” Cînd vor 
afla Egiptenii vestea aceasta, vor tremura auzind de căderea 
Tirului, și vor zice: “Treceţi la Tarsis, bociţi-vă, locuitori 
ai țărmului! Aceasta este cetatea voastră cea veselă, care 
avea, o obiîrșie veche, și ale cărei picioare o duceau să locuiască 
departe. Cine a luat această hotărire împotriva Tirului, îm- 
părțitorul cununilor, el, ai cărui negustori erau niște voivozi, și 
ai cărui tîrgoveți erau cei mai bogaţi de pe pămînt? Domnul 
oștirilor a luat această hotărire, ca să rușineze mîndria a tot 
ce strălucește, și să smerească pe toţi cei mari ai pămîntului: 
„Străbate-ţi țara, ca Nilul, niciun brîu nu te mai stringe, fiica 
Tarsisului! Nu mai este niciun jug! Domnul Și-a întins mîna 

asupra mării; a făcut să tremure împărăţii; a poruncit nimi- 
cirea cetăţuilor Canaanului, și a zis: „De acum nu te vei mai 
bucura, fecioară necinstită, fiica Sidonului! Scoală-te și treci în 
țara Chitim; dar nici acolo nu vei avea odihnă. Iacă pe Haldei, 
cari nu erau un popor, locuitorii aceștia ai pustiei, cărora Asiri- 
anul le-a întemeiat o ţară; ei înalță turnuri, surpă casele îm- 
părătești ale 'Tirului, le prefac în dărimături.”  “Bociţi-vă, 
corăbii din Tarsis! Căci cetățuia voastră este nimicită.” ’n 
vremea aceea, Tirul va fi dat uitării șaptezeci de ani, cât ţine 
viaţa unui împărat, dar după șaptezeci de ani, se va întîmpla 
Tirului ca și curvei despre care vorbește cîntecul: “Ia arfa și 
străbate cetatea, curvă dată uitării; cîntă bine, cîntă-ţi cînte- 
cele de mai multe ori, ca iarăș să-și aducă lumea aminte de 
tine.” Tot așa, după șaptezeci de ani, Domnul va cerceta 
Tirul, și se va întoarce iarăș la cîștigul lui; va avea legături 
cu toate împărăţiile lumii de pe faţa pămîntului; dar cîștigul 
și plata lui vor fi închinate Domnului, nu vor fi nici strînse 
nici păstrate; ci câștigul lui va aduce celor ce locuiesc înaintea 
Domnului, o hrană îmbelșugată și haine strălucite. 


lată, Domnul deșartă ţara și o pustiește, îi răstoarnă faţa 
și risipește locuitorii; cum se întîmplă preotului se întîmplă 
și poporului, stăpinului ca și slugii, stăpînei ca și slujnicei, 
vînzătorului ca și cumpărătorului, celui ce dă cu împrumut 
ca și celui ce ia cu împrumut, datornicului ca și cel căruia îi 
este dator. Tara este pustiită de tot și prădată; căci Domnul 
a hotărît așa. Tara este tristă, sleită de puteri; locuitorii 
sînt mîhniți și tînjesc; căpeteniile poporului sînt fără put- 
ere, căci țara a fost spurcată de locuitorii ei; ei călcau legile, 
nu ţineau poruncile, și rupeau legămîntul cel vecinic! De 
aceea mănîncă blestemul ţara, și sufăr locuitorii ei pedeapsa 
nelegiuirilor lor; de aceea sînt prăpădiți locuitorii ţării, și nu 
mai rămîne decît un mic număr din ei. Mustul stă trist, via 
este veștejită; toţi cei ce erau cu inima veselă, suspină. A 
încetat desfătarea timpanelor, s'a sfirșit veselia gălăgiosă, s'a 
dus bucuria arfei. Nu se mai cîntă cînd se bea vin, și bău- 
turile tari li se par amare celor ce le beau. Cetatea pustie 
este dărîmată,; toate casele sînt închise, nu mai intră nimeni 

în ele. Pe uliţe se strigă după vin; s'a dus orice desfătare, nu 
mai este nicio veselie în ţară. Numai pustiire a mai rămas 
în cetate, și porţile stau dărîmate. Da, în ţară, în mijlocul 
popoarelor, este ca atunci cînd se scutură măslinul, sau ca la 
culesul ciorchinelor rămase după culesul viei. Ceilalţi însă, 
cari vor mai rămînea, își înălţă glasul, scot strigăte de veselie; 
de pe țărmurile mării, laudă măreţia Domnului.  “Proslăviţi 
dar pe Domnul în locurile unde strălucește lumină, lăudaţi Nu- 
mele Domnului, Dumnezeului lui Israel, în ostroavele mării!” 
Dela marginele pămîntului auzim cîntînd: “Slavă celui nepri- 
hănit!” Dar eu zic: “Sînt perdut! Sînt perdut! Vai de mine!” 
Jătuitorii jăfuiesc, jăfuitorii se înverșunează la jaf. Groaza, 
groapa, și laţul, vin peste tine, locuitor al ţării! Cel ce fuge 
dinaintea strigătelor de groază cade în groapă, și cel ce se ridică 
din groapă se prinde în laţ; căci se deschid stăvilarele de sus, și 
se clatină temeliile pămîntului!  Pămîntul se rupe, pămîntul 
se sfărîmă, pămîntul se crapă, pămîntul se clatină ca un om 
beat, tremură ca o colibă; păcatul lui îl apasă, cade, și nu se 
mai ridică. ’n ziua aceea, Domnul va pedepsi în cer oștirea 
de sus, iar pe pămînt pe împărații pămîntului. Aceștia vor fi 
strînși ca prinși de război și puși într'o temniţă, vor fi închiși 
în gherle, și, după un mare număr de zile, vor fi pedepsiţi 
Luna va fi acoperită de rușine, și soarele de groază; căci Dom- 
nul oștirilor va împărăţi pe muntele Sionului și la Ierusalim, 
strălucind de slavă în fața bătrinilor Lui. 


“Doamne, Tu ești Dumnezeul meu; pe Tine Te voi înălța! 
Laud Numele Tău, căci ai făcut lucruri minunate; planurile 
Tale făcute mai dinainte s'au împlinit cu credincioșie. Căci ai 
prefăcut cetatea (Babilon) într'un morman de pietre, cetăţuia 
cea tare într'o grămadă de dărimături; cetatea cea mare a 
străinilor este nimicită, și niciodată nu va mai fi zidită. De 
aceea Te slăvesc popoarele puternice, și cetăţile neamurilor 
puternice se tem de Tine. Căci Tu ai fost un loc de scà- 
pare pentru cel slab, un loc de scăpare pentru cel nenorocit 
în necaz, un adăpost împotriva furtunii, un umbrar împotriva 
căldurii; căci suflarea asupritorilor este ca vijelia care izbește 
în zid. Cum domolești căldura într'un pămînt arzător, așa ai 

domolit zarva străinilor; cum este înădușită căldura de umbra 
unui nor, așa au fost înădușite cîntările de biruinţă ale asupri- 
torilor.” Domnul oștirilor pregătește tuturor popoarelor pe 
muntele acesta, un ospăț de bucate gustoase, un ospăț de vin- 
uri vechi, de bucate miezoase, pline de măduvă, de vinuri vechi 
și limpezite. Și, pe muntele acesta, înlătură măhrama care 
acopere toate popoarele, și învelitoarea care înfășură toate 
neamurile; nimicește moartea pe vecie: Domnul Dumnezeu 
șterge lacrămile de pe toate feţele, și îndepărtează de pe tot 
pămîntul ocara poporului Său; da, Domnul a vorbit. "n ziua 
aceea, vor zice: “lată, acesta este Dumnezeul nostru, în care 
aveam încredere că ne va mîntui. Acesta este Domnul, în care 
ne încredeam, acum să ne veselim, și să ne bucurăm de mîn- 
tuirea Lui! Căci mîna Domnului se odihnește pe muntele 
acesta; dar Moabul este călcat în picioare pe loc, cum este căl- 
cat în picioare paiul în bălegar. "n mijlocul acestei băltoace, 
el își întinde miînile, cum le întinde înotătorul ca să înoate; dar 
Domnul îi doboară mîndria, și face de nimica dibăcia mînilor 
lui. El surpă, prăbușește întăriturile înalte ale zidurilor tale, 
le prăbușește la pămînt, în ţărînă.” 


n ziua aceea, se va cînta următoarea cîntare în ţara lui Iuda: 
“Avem o cetate tare; Dumnezeu ne dă mîntuirea ca ziduri și în- 
tăritură. Deschideţi porţile, ca să intre neamul cel neprihănit 
și credincios. Celui cu inima tare, 'Tu-i chezășluiești pacea; 
da, pacea, căci se încrede în Tine.  "ncredeţi-vă în Domnul 
pe vecie, căci Domnul Dumnezeu este Stinca veacurilor. El 
a răsturnat pe ceice locuiau pe înălțimi, El a plecat cetatea 
îngîmfată; a doborit-o la pămînt, și a aruncat-o în țărină. Ea 
este călcată în picioare, în picioarele săracilor, supt pașii celor 
obijduiți. Calea dreptului este neprihănirea; Tu, care ești fără 
prihană, netezești cărarea dreptului. De aceea Te așteptăm, 
Doamne, și pe calea judecăților Tale; sufletul nostru suspină 
după Numele Tău și după pomenirea Ta. Sufletul meu Te 
dorește noaptea, și duhul meu Te caută înlăuntrul meu. Căci, 
cînd se împlinesc judecăţile Tale pe pămînt, locuitorii lumii 
învaţă dreptatea. Dacă ierți pe cel rău, el totuș nu învaţă 
neprihănirea, se dedă la rău în țara în care domnește nepri- 

hănirea, și nu caută la măreţia Domnului. Doamne, mîna Ta 
este puternică: ei n'o zăresc! Dar vor vedea rivna Ta pentru 
poporul Tău, și vor fi rușinaţi; va arde focul pe vrăjmașii Tăi. 
Dar nouă, Doamne, Tu ne dai pace, căci tot ce facem noi, 
Tu împlinești pentru noi. Doamne, Dumnezeul nostru, alți 
stăpîni afară de Tine au stăpinit peste noi, dar acum numai 
pe Tine, și numai Numele Tău îl chemăm.  Ceice sînt morți 
acum nu vor mai trăi, sînt niște umbre, și nu se vor mai scula; 
căci Tu i-ai pedepsit, i-ai nimicit, și le-ai șters pomenirea. 
'nmulţește poporul, Doamne! "nmulţește poporul, arată-Ti 
slava; dă înapoi toate hotarele țării. Doamne, ei Te-au cău- 
tat, cînd erau în strimtorare; au început să se roage, cînd i-ai 
pedepsit. Cum se svircolește o femeie însărcinată, gata să 
nască, și cum strigă ea în mijlocul durerilor ei, așa am fost 
noi, departe de Faţa Ta, Doamne! Am zămislit, am simţit 
dureri, și, cînd să naștem, am născut vînt: ţara nu este mîn- 
tuită, și locuitorii ei nu sînt născuţi. Sà învie dar morţii 
Tăi! Să se scoale trupurile mele moarte! -Treziţi-vă și săriți 
de bucurie, ceice locuiţi în ţărină! Căci roua Ta este o rouă 
dătătoare de viaţă, și pămîntul va scoate iarăș afară pe cei 
morți.” “Du-te, poporul meu, intră în odaia ta, și încuie ușa 
după tine; ascunde-te cîte-va clipe, pînă va trece mînia! Căci 
iată, Domnul iese din locuința Lui, să pedepsească nelegiuirile 
locuitorilor pămîntului; și pămîntul va da sîngele pe faţă, și nu 
va mai acoperi uciderile. 


’n ziua aceea, Domnul va lovi cu sabia Lui cea aspră, mare 
și tare, Leviatanul, Babilonul, șarpele fugar (Asur), și Levi- 
atanul, șarpele inelat (Babel), și va ucide balaurul de lîngă 
mare (Egiptul). ’n ziua aceea, cîntaţi o cîntare asupra viei 
celei mai alese: “Eu, Domnul, sînt Păzitorul ei, Eu o ud în 
fiecare clipă; Eu o păzesc zi și noapte ca să n'o vatăme nimeni. 
N'am nici o mînie. Dar dacă voi găsi mărăcini și spini, voi 
merge la luptă împotriva lor, și-i voi arde pe toţi, afară nu- 
mai dacă vor căuta, ocrotirea Mea, vor face pace cu Mine, da, 
vor face pace cu Mine.” ’n vremile viitoare, Iacov va prinde 
rădăcină, Israel va înflori și va odrăsli, și va umplea lumea 
cu roadele lui. L-a lovit oare Domnul cum a lovit pe cei ce-l 

loveau? L-a ucis El cum a ucis pe cei ce-l ucideau? Cu măsură 
l-ai pedepsit în robie, luîndu-l cu suflarea năpraznică a vîntu- 
lui de răsărit. Astfel nelegiuirea lui Iacov a fost ispășită, și 
iată rodul iertării păcatului lui: Domnul a făcut toate pietrele 
altarelor ca niște pietre de var prefăcute în țărînă; idolii As- 
tartei și stilpii soarelui nu se vor mai ridica. Căci cetatea cea 
tare a rămas singuratică, a ajuns o locuinţă lăsată și părăsită 
ca pustia. ’n ea paşte viţelul, în ea se culcă și-i mănîncă ra- 
murile. Cînd i se usucă ramurile, sînt rupte; vin femeile, să 
le ardă. Căci acesta era un popor fără pricepere; de aceea Cel 
ce l-a făcut n'a avut milă de el, și Cel ce l-a întocmit nu l-a 
iertat. ’n vremea aceea, Domnul va scutura roade dela cursul 
Rîulul pînă la pîrîul Egiptului; iar voi veţi fi strînși unul câte 
unul, copii ai lui Israel! ’n ziua aceea, se va suna cu trîm- 
biţa, cea mare și atunci se vor întoarce cei surghiuniți din ţara 
Asiriei și fugarii din ţara Egiptului. Ei se vor închina înaintea 
Domnului, pe muntele cel sfint, lerusalim. 


Vai de cununa îngîmfată a beţivilor lui Efraim, de floarea 
veștejită, care este strălucirea podoabei sale, pe culmea văii 
mănoase a celor ce se îmbată! lată că vine dela Domnul, 
un om tare și puternic, ca o furtună de piatră, ca o vijelie 
nimicitoare, ca o rupere de nori cu mari șivoaie de ape, care 
o doboară cu putere la pămînt. Va fi călcată în picioare, 
cununa îngîmfată a beţivilor lui Efraim; și floarea veștejită, 
care este strălucirea podoabei ei, pe culmea văii mănoase, va 
fi ca o smochină timpurie care se vede înainte de culesul road- 
elor și pe care, abia o iei în mină, și îndată o și înghiți. n 
ziua aceea, Domnul oștirilor va fi o cunună strălucitoare și o 
podoabă măreaţă pentru rămășița poporului, sau: un duh 
de dreptate pentru cel ce șade pe scaunul de judecată, și o 
putere pentru cei ce dau pe vrăjmaș înapoi pînă la porţile 
lui. Dar și ei, se clatină de vin, și băuturile tari îi ameţesc; 
preoți și prooroci sînt îmbătaţi de băuturi tari, sînt stăpîniți 
de vin, au amețeli din pricina băuturilor tari; se clatină cînd 
proorocesc, se poticnesc cînd judecă. Toate mesele sînt pline 
de vărsături murdare, și nu mai este nici un loc curat. - Ei 
zic: “Pe cine vrea el să înveţe înțelepciunea? Cui vrea să dea 

învățături?  Unor copii înțăreaţi de curînd, luaţi dela ţiţă? 
Căci dă învăţătură peste învăţătură, învățătură peste învăţă- 
tură, poruncă peste poruncă, poruncă peste poruncă, puţin 
aici, puţin acolo.” - Ei bine! Prin niște oameni cu buze 
bilbăitoare și cu vorbirea străină va vorbi poporului acestuia 
Domnul. El îi zicea: “lată odihna; lăsaţi pe cel ostenit să se 
odihnească; iată locul de odihnă!” Dar ei n'au vrut să asculte, 
și pentru ei cuvintul Domnului va fi: “nvăţătură peste în- 
vățătură, învăţătură peste învăţătură, poruncă peste poruncă, 
poruncă peste poruncă, puțin aici, puţin acolo”, ca mergând, să 
cadă pe spate și să se zdrobească, să dea în laţ și să fie prinși. 
De aceea ascultați Cuvîntul Domnului, batjocoritorilor, cari 
stăpîniţi peste poporul acesta din Ierusalim!  Pentrucă ziceţi: 
“Noi am făcut un legămînt cu moartea, am făcut o învoială cu 
locuința morţilor: cînd va trece urgia apelor năvălitoare, nu ne 
va atinge, căci avem ca loc de scăpare neadevărul și ca adăpost 
minciuna!”  deaceea, așa vorbește Domnul, Dumnezeu: “lată, 
pun ca temelie în Sion o piatră, o piatră încercată, o piatră 
de preţ, piatră din capul unghiului clădirii, temelie puternică; 
cel ce o va lua ca sprijin, nu se va grăbi să fugă. Voi face din 
neprihănire o lege, și din dreptate o cumpănă; și grindina va 
surpa locul de scăpare al neadevărului, și apele vor îneca adă- 
postul minciunii. Așa că legămîntul vostru cu moartea va fi 
nimicit, și învoiala voastră cu locuinţa morților nu va dăinui. 
Cînd va trece urgia apelor năvălitoare, veţi fi striviţi de ea. 
Ori de cîte ori va trece, vă va apuca; căci va trece în toate 
dimineţile, zi și noapte, și numai vuietul ei vă va îngrozi.” 
Patul va fi prea scurt, ca să te întinzi în el, și învelitoarea prea 
îngustă, ca să te învelești cu ea. Căci Domnul Se va scula ca 
la muntele Peraţim, și Se va mînia ca în valea Gabaonului, ca 
să-Și facă lucrarea, lucrarea Lui ciudată, ca să-Și împlinească 
lucrul, lucrul Lui nemaiauzit. Acum, nu batjocoriţi, ca nu 
cumva să vi se stringă mai tare legăturile; căci am aflat dela 
Domnul, Dumnezeul oștirilor, că nimicirea întregei țări este 
hotărită.  “Plecaţi-vă urechea, și ascultați glasul meu! Fiţi 
cu luare aminte, și ascultați cuvîntul meu! Cel ce ară pentru 
sămănătură, ară oare necontenit? Necontenit își brăzdează și 

își grăpează el pămîntul? Oare după ce a netezit fața pămîn- 
tului, nu aruncă el măzăriche și samănă chimen? Nu pune el 
griul în rînduri, orzul într'un loc deosebit, și alacul pe margini? 
Dumnezeul lui l-a învăţat să facă așa, El i-a dat aceste învăţă- 
turi.  Măzărichea nu se treieră cu leasa, și roata carului nu 
trece peste chimen; ci măzărichea se bate cu băţul, și chimenul 
cu nuiaua.  Griul se bate, dar nu se bate necontenit; împingi 
peste el roata carului și caii, dar nu-l sfărimi. Și lucrul acesta 
vine dela Domnul oștirilor; minunat este planul Lui, și mare 
este înțelepciunea Lui.” 


Vai de Ariel (Leul lui Dumnezeu), de Ariel! Cetatea în care 
a tăbărit David! “Adăugaţi an la an, și lăsaţi sărbătorile să- 
și facă ocolul lor. Apoi voi împresura pe Ariel; plinsete și 
gemete vor fi în ea și cetatea va fi ca un Ariel pentru Mine. 
Căci te voi împresura de toate părțile, te voi înconjura cu 
cete de străjeri, și voi ridica întărituri de șanțuri împotriva ta. 
Vei fi doborît la pămînt și de acolo vei vorbi, și din ţărină ţi 
se vor auzi vorbele. Glasul tău va ieși din pămînt ca al unei 
năluci, și din țărînă îţi vei șopti cuvintele. Dar mulțimea 
vrăjmașilor tăi va fi ca o pulbere măruntă, și mulțimea asupri- 
torilor va fi ca pleava care sboară, și aceasta deodată, într'o 
clipă.” Dela Domnul oștirilor va veni pedeapsa, cu tunete, 
cutremure de pămînt și pocnet puternic, cu vijelie și furtună, 
și cu flacăra unui foc mistuitor. Și, ca un vis, ca o vedenie de 
noapte, așa va fi mulțimea neamurilor cari vor lupta împotriva 
lui Ariel, așa vor fi cei ce se vor bate împotriva lui și cetăţuiei 
lui, strîngîndu-l de aproape. După cum cel flămînd visează 
că mănîncă, și se trezește cu stomahul gol, și, după cum cel 
însetat visează că bea, și se trezește stors de puteri și cu setea 
nestîmpărată: tot așa va fi și cu mulțimea neamurilor cari vor 
veni să lupte împotriva muntelui Sionului.  “Rămiîneţi încre- 
meniți și uimiţi! 'nchideţi ochii și fiţi orbi!” “Ei sînt beţi; dar 
nu de vin; se clatină, dar nu din pricina băuturilor tari. Ci 
pentrucă Domnul a turnat peste voi un duh de adormire; v'a 
închis ochii, proorocilor, şi v'a acoperit capetele, văzătorilor. 
De aceea toată descoperirea dumnezeiască a ajuns pentru voi 
ca vorbele unei cărți pecetluite. Dacă o dai cuiva care știe 

să citească, și-i zici; „la citeștej El răspunde: „Nu pot, căci 
este pecetluităj Sau dacă dai cartea unuia care nu ştie să 12 
citească și-i zici: „la citeștej El răspunde: „Nu știu să citesc.” 
Domnul zice: “Cînd se apropie de Mine poporul acesta, Mă 13 
cinstește cu gura și cu buzele, dar inima lui este departe de 
Mine, și frica pe care o are de Mine, nu este decît o învăţă- 
tură de datină omenească. De aceea voi lovi iarăș pe poporul 14 
acesta, cu semne și minuni din ce în ce mai minunate, așa că 
înțelepciunea înțelepţilor lui va pieri, și priceperea opatienilor 


lui pricepuţi se va face nevăzută.” Vai de ceice își ascund 15 
planurile dinaintea Domnului, cari își fac faptele în întunerec, 
și zic: “Cine ne vede și cine ne știe?”  Stricaţi ce sînteţi! 16 


Oare olarul trebuie privit ca lutul, sau poate lucrarea să zică 
despre lucrător: “Nu m'a făcut el?” Sau poate vasul să zică 
despre olar: “El nu se pricepe?” Peste puţină vreme, Libanul 17 
se va preface în pomăt, și pomătul va fi socotit ca o pădure! 

'n ziua aceea, surzii vor auzi cuvintele cărții, și ochii orbilor, 18 
izbăviţi de negură și întunerec, vor vedea. Cei nenorociţi se 19 
vor bucura tot mai mult în Domnul, și săracii se vor veseli de 
Sfintul lui Israel. Căci asupritorul nu va mai fi, batjocoritorul 20 
va pieri, și toţi ceice pîndeau nelegiuirea vor fi nimiciți: ceice 21 
osîndeau pe alţii la judecată, întindeau curse cui îi înfruntau la 
poarta cetăţii, și năpăstuiau fără temei pe cel nevinovat. De 22 
aceea așa vorbeste Domnul către casa lui Iacov, El, care a răs- 
cumpărat pe Avraam: “Acum Iacov nu va mai roși de rușine, 

și nu i se va mai îngălbeni fața acum. Căci cînd vor Jade 23 
ei, cînd vor vedea copiii lor, în mijlocul lor, lucrarea mînilor 
Mele, 'mi vor sfinţi Numele; vor sfinți pe Sfîntul lui Iacov, și 

se vor teme de Dumnezeul lui Israel. Cei rătăciţi cu duhul 24 
vor căpăta pricepere, și ceice cîrteau vor lua învățătură.” 


“Vai, -zice Domnul-de copiii răzvrătiți, cari iau hotăriri fără [30] 
Mine, fac legăminte cari nu vin din Duhul Meu, și îngrămădesc 
astfel păcat peste păcat! Ei se pogoară în Egipt, fără să Mă 2 
întrebe, ca să fugă supt ocrotirea lui Faraon, și să caute un 
adăpost supt umbra Egiptenilor! Dar, ocrotirea lui Faraon 3 
vă va da de rușine, și adăpostul supt umbra Egiptului vă va 
da de ocară. Căci voivozii lui au și ajuns la Toan, și trimeșii 4 

lui au și atins Hanesul. Dar toți vor răminea de rușine, din 
pricina unui popor, care nu le va fi de folos, nici nu-i va ajuta, 
nici nu le va folosi, ci va fi spre rușinea și ocara lor.” Proorocie 
asupra unor dobitoace dela miazăzi: printr’un ținut strîmtorat 
și necăjit, de unde vine leoaica și leul, năpirca și șarpele sbură- 
tor, își duc ei bogăţiile în spinarea măgarilor, și vistieriile pe 
cocoașa, cămilelor, către un popor care nu le va fi de folos. 
Căci ajutorul Egiptului nu este decît deșertăciune și nimic; 
de aceea eu numesc lucrul acesta: “zarvă fără nici o ispravă.” 
“Du-te acum-zice Domnul-de scrie aceste lucruri înaintea lor 
pe o tăbliță, și sapă-le într'o carte, ca să rămînă pînă în ziua 
de apoi, ca mărturie pe vecie și în veci de veci. Scrie că: 
„Poporul acesta. este un popor răzvrătit, niște copii mincinoși, 
niște copii cari nu vor să asculte Legea Domnului, cari zic 
văzătorilor: „Să nu vedeţij și proorocilor: „Să nu proorociți 
adevăruri, ci spuneţi-ne lucruri măgulitoare, proorociţi-ne lu- 
cruri neptal Abateţi-vă din drum, dați-vă în lături de pe 
cărare, lăsaţi-ne în pace cu Sfintul lui Israel!” De aceea așa 
vorbește Sfîntul lui Israel: “Fiindcă lepădaţi cuvîntul acesta, și 
vă încredeţi în sîlnicie și vicleșuguri, și vă sprijiniți pe ele, de 
aceea, nelegiuirea aceasta va fi pentru voi ca spărtura unui zid 
înalt, care, spărgîndu-se, ameninţă să cadă, și a cărui prăbușire 
vine deodată, într'o clipă: îl sfărîimă cum se sfărimă un vas 
de pămînt, care se sfărîimă fără nicio milă, și din ale cărui 
sfărimături nu mai rămîne nici un ciob măcar, cu care să iei 
foc din vatră, sau să scoţi apă din fîntînă.” Căci așa vorbește 
Domnul Dumnezeu, Sfîntul lui Israel: “n liniște și odihnă 
va fi miîntuirea voastră, în seninătate și încredere va fi tăria 
voastră.” Dar n'aţi voit! Ci aţi zis: “Nu! Ci vom fugi pe 
cai!” -“De aceea veţi și fugi!” -“Vom călări pe cai iuți!” 

“De aceea cei ce vă vor urmări vor fi și mai iuți! O mie 
vor fugi la amenințarea unuia singur; și cînd vă vor amenința 
cinci, toți veţi fugi, pînă veţi rămiînea ca un stilp pe vîrful unui 
munte, și ca un steag pe creștetul unui deal.”  “Totuș Domnul 
așteaptă să Se milostivească de voi, și Se va scula să vă dea 
îndurare, căci Domnul este un Dumnezeu drept: ferice de toți 
ceice nădăjduiesc în El! Da, popor al Sionului, locuitor al 

Ierusalimului, nu vei mai plinge! El Se va îndura de tine, cînd 
vei striga; cum va auzi, te va asculta. Domnul vă va da pîine 
în necaz, și apă în strimtorare. "'nvăţătorii tăi nu se vor mai 
ascunde, ci ochii tăi vor vedea pe învățătorii tăi. Urechile tale 
vor auzi după tine glasul care va zice: „lată drumul, mergeţi 
pe elj Cînd veţi voi să vă mai abateţi la dreapta sau la stînga. 
Veţi socoti ca spurcate argintul care vă acopere idolii și aurul 
cu care sînt poleite chipurile turnate. Ca pe o necurăţie le vei 
arunca, și le vei zice: „Afară cu voi de aicij Atunci El va da 
ploaie peste sămînța pe care o vei pune în pămînt, și pînea, pe 
care o va da pămîntul, va fi gustoasă și hrănitoare; în acelaș 
timp, turmele tale vor paşte în pășuni întinse. Boii și mă- 
garii, cari ară pămîntul, vor mînca un nutreţ sărat, vînturat 
cu lopata și cu ciurul. Pe orice munte înalt și pe orice deal 
înalt, vor izvori rîuri, curgeri de apă, în ziua marelui măcel, 
cînd turnurile vor cădea. Și lumina lunii va fi ca lumina soare- 
lui, iar lumina soarelui va fi de șapte ori mai mare (ca lumina a 
șapte zile), cînd va lega Domnul vînătăile poporului Său, și va 
tămădui rana loviturilor lui.” “Iată, Numele Domnului vine 
din depărtare! Mînia Lui este aprinsă, și un pîrjol puternic; 
buzele Lui sînt pline de urgie, și limba Lui este ca un foc mistu- 
itor; suflarea Lui este ca un șivoi ieșit din albie, care ajunge 
pînă la gît ca să ciuruiască neamurile cu ciurul nimicirii, și 
să pună o zăbală înșelătoare în fălcile popoarelor. Voi însă 
veţi cînta ca în noaptea cînd se prăznuiește sărbătoarea, veți 
fi cu inima veselă, ca cel ce merge în sunetul flautului, ca să se 
ducă la muntele Domnului, spre Stînca lui Israel. Și Domnul 
va face să răsune glasul Lui măreț, 'și va arăta braţul gata 
să lovească, în minia Lui aprinsă, în mijlocul flacării unui foc 
mistuitor, în mijlocul înecului, furtunii și pietrelor de grind- 
inà. Atunci, Asirianul va tremura de glasul Domnului, care îl 
va lovi cu nuiaua Sa. La fiecare lovitură de nuia hotărită, pe 
care i-o va da Domnul, se vor auzi timpanele și arfele, Domnul 
va lupta împotriva lui cu mîna ridicată. Căci de multă vreme 
este pregătit un rug, gătit și pentru împărat: adînc și lat este 
făcut, cu foc și lemne din belșug. Suflarea Domnului îl aprinde 
ca un șivoi de pucioasă.” 

Vai de cei ce se pogoară în Egipt după ajutor, se bizuiesc 
pe cai și se încred în mulțimea carălor și în puterea călăreţilor, 
dar nu privesc spre Sfîntul lui Israel, și nu caută pe Domnul! 
Dar și El, este înțelept și aduce nenorocirea, și nu 'și ia vor- 
bele înapoi, ci Se ridică împotriva casei celor răi, și împotriva 
ajutorului celor ce săvîrșesc nelegiuirea. Căci Egipteanul este 
om nu Dumnezeu, și caii lui sînt carne nu duh. Doar mîna să- 
Și întindă Domnul, și ocrotitorul se va clătina, iar cel ocrotit 
va cădea, și vor pieri cu toţii. Căci așa mi-a vorbit Domnul: 
“Cum mugește leul și puiul de leu asupra prăzii, în ciuda tu- 
turor păstorilor strînși împotriva lui, și nu se înspăimîntă de 
glasul lor, nici nu se sperie de numărul lor, așa Se va pogori și 
Domnul oștirilor să lupte pe muntele Sionului și pe dealul lui. 
Cum își întind păsările aripile peste puii lor, așa va ocroti 
Domnul oștirilor Ierusalimul, îl va ocroti și-l va izbăvi, îl va 
cruța și-l va mîntui.”  “ntoarceţi-vă la Acela de la care v'aţi 
abătut mult, copii ai lui Israel.” “Căci în ziua aceea, fiecare 
își va lepăda idolii de argint și de aur, pe cari vi i-aţi făcut 
cu minile voastre nelegiuite. Și Asirianul va cădea ucis de o 
sabie, dar nu a unui om: îl va nimici o sabie, dar nu este a 
unui om; va fugi de sabie, și tinerii lui războinici vor fi robiţi. 
Stînca lui se va topi de groază, și căpeteniile lui vor tremura 
înaintea steagului, -zice Domnul, -care și are focul în Sion și 
cuptorul în lerusalim.” 


“Atunci împăratul va împărăţi cu dreptate, și voivozii vor 
cîrmui cu nepărtinire. Fiecare va fi ca un adăpost împotriva 
vîntului, și ca un loc de scăpare împotriva furtunii, ca niște 
rîuri de apă într'un loc uscat, ca umbra unei stînci mari într'un 
pămînt ars de sete. Ochii celor ce văd nu vor mai fi legaţi, 
și urechile celor ce aud vor lua aminte. Inima celor ușu- 
ratici va pricepe și va înţelege, și limba gîngavilor va vorbi 
iute și deslușit. Nebunul nu se va mai numi ales la suflet, 
nici mișelul nu se va mai numi cu inimă largă. Căci neb- 
unul spune nebunii, și inima lui gîndește rău, ca să lucreze în 
chip nelegiuit, și să spună neadevăruri împotriva Domnului, 
ca să lase lihnit sufletul celui flămînd, și să ia băutura celui 
însetat. Armele mișelului sînt nimicitoare; el face planuri vi- 

novate, ca să piardă pe cel nenorocit prin cuvinte mincinoase, 
chiar cînd pricina săracului este dreaptă. Dar cel ales la suflet 
face planuri alese, și stăruie în planurile lui alese.” “Femei 
fără grijă, sculaţi-vă și ascultați glasul meu! Fiice nepăsătoare, 
luaţi aminte la cuvîntul meu! ’ntr’'un an și cîteva zile, veți 
tremura, nepăsătoarelor; căci se va duce culesul viilor, și strin- 
gerea poamelor nu va mai veni.  "ngroziți-vă, voi cele fără 
grijă! Tremuraţi, nepăsătoarelor! Desbrăcaţi-vă, desgoliţi-vă 
și încingeţi-vă coapsele cu haine de jale!  Bateţi-vă pieptul, 
aducîndu-vă aminte de frumuseţa, cîmpiilor și de rodnicia vi- 
ilor. Pe pămîntul poporului meu cresc spini și mărăcini, chiar 
și în toate casele de plăcere ale cetăţii celei vesele. Casa îm- 
părătească este părăsită, cetatea gălăgioasă este lăsată; dealul 
și turnul vor sluji pe vecie ca peșteri; măgarii sălbatici se vor 
juca în ele, și turmele vor paște, pînă cînd se va turna Duhul 
de sus peste noi; atunci pustia se va preface în pămînt, și 
pomătul va fi privit ca o pădure. Atunci nepărtinirea va 
locui în pustie, și neprihănirea, își va avea locuința în pomăt. 
Lucrarea, neprihănirii va fi pacea, roada neprihănirii: odihna 
și liniștea pe vecie. Poporul meu va locui în locuinţa păcii, 
în case fără grijă și în adăposturi liniștite. Dar pădurea va 
fi prăbușită supt grindină și cetatea plecată adînc. Ferice de 
voi, cari sămănaţi pretutindeni dealungul apelor, și cari daţi 
drumul pretutindeni boului și măgarului!” 


“Vai de tine, pustiitorule, care totuș n'ai fost pustiit; care 
jăfuiești, și n'ai fost jăfuit încă! După ce vei sfîrși de pustiit, vei 
fi pustiit și tu, după ce vei isprăvi de jătuit, vei fi jăfuit și tu.” 
“Doamne, ai milă de noi! Noi nădăjduim în Tine. Fii ajutorul 
nostru în fiecare dimineaţă și izbăvirea noastră la vreme de 
nevoie! Cînd răsună glasul Tău, popoarele fug; cînd Te scoli 
Tu, neamurile se împrăștie.” “Și prada voastră va fi strinsă 
cum strînge mușița: sar peste ea cum sar lăcustele.” Domnul 
este înălţat, și locuiește în înălțime. El umple Sionul de nepăr- 
tinire și dreptate. “Zilele tale sînt statornice, înțelepciunea 
și priceperea sînt un izvor de mîntuire” ; frica de Domnul, iată 
comoara Sionului. Iată, vitejii strigă afară; solii păcii pling 
cu amar. Drumurile sînt pustii; nimeni nu mai umblă pe dru- 

muri. Asur a rupt legămîntul, disprețuiește cetăţile, nu se uită 
la nimeni. Tara jălește și este întristată; Libanul este plin de 
rușine, tînjește; Saronul este ca o pustie; Basanul și Carmelul 
își scutură frunza. “Acum Mă voi scula, -zice Domnul, -acum 
Mă voi înălța, acum Mă voi ridica. Ați zămislit fîn, și nașteţi 
paie de miriște; suflarea vostră de mînie împotriva lerusalimu- 
lui este un foc, care pe voi înșivă vă va arde de tot. Popoarele 
vor fi ca niște cuptoare de var, ca niște spini tăiaţi cari ard în 
foc.” “Voi, cei de departe, ascultați ce am făcut! Și voi, cei 
de aproape, vedeţi puterea mea!”  Păcătoșii sînt îngroziți, în 
Sion, un tremur a apucat pe cei nelegiuiţi, cari zic: “Cine din 
noi va putea să rămînă lîngă un foc mistuitor?” “Cine din noi 
va putea să rămînă lîngă niște flacări vecinice?”  Celce umblă 
în neprihănire, și vorbește fără vicleșug, celce nesocotește un 
cîştig scos prin stoarcere, celce își trage mîinile înapoi, ca să 
nu primească mită, cel ce își astupă urechea să n'audă cuvinte 
setoase de sînge, și își leagă ochii ca să nu vadă răul, acela 
va locui în locurile înalte; stinci întărite vor fi locul lui de scà- 
pare; i se va da pîne, și apa nu-i va lipsi.” “Ochii tăi vor 
vedea pe 'mpărat în strălucirea Lui, vor privi ţara în toată 
întinderea ei. Inima ta își va aduce aminte de groaza trecută 
și va zice: „Unde este logofătul? Unde este vistiernicul? Unde 
este celce veghea asupra turnurilor; Atunci nu vei mai vedea 
pe poporul acela îndrăzneț, pe poporul cu vorbirea încâlcită 
de n'o puteai înțelege, cu limba gîngavă, de n'o puteai pri- 
cepe. Priveşte Sionul, cetatea sărbătorilor noastre! Ochii tăi 
vor vedea Ierusalimul, ca locuinţă liniștită, ca un cort, care nu 
va mai fi mutat, ai cărui țăruși nu vor mai fi scoși niciodată, și 
ale cărui funii nu vor mai fi deslegate. Da, acolo cu adevărat 
Domnul este minunat pentru noi: El ne ţine loc de rîuri, de 
pîraie late, unde totuș nu pătrund corăbii cu lopeţi, și nu trece 
niciun vas puternic. Căci Domnul este Judecătorul nostru, 
Domnul este Legiuitorul nostru, Domnul este "mpăratul nos- 
tru: El ne mîntuește!  Funiile tale s'au slăbit, așa că nu mai 
pot stringe piciorul catargului, și nu mai pot întinde pînzele. 
Atunci se împarte prada, care-i așa de mare, că pînă și ologii 
iau parte la ea. Niciun locuitor nu zice: ‚Sînt bolnavi Poporul 


1009 ISAIA 34. 1-17 


Ierusalimului capătă iertarea fărădelegilor lui.” 


Apropiaţi-vă, neamuri, să auziţi! Popoare, luaţi aminte!” 
S'asculte pămîntul, el și ce-l umple, lumea cu toate făpturile ei! 
Căci Domnul este mîniat pe toate neamurile, și plin de urgie pe 
toată oștirea lor: El le nimicește cu desăvirșire, le măcelărește 
de tot. Mortii lor sînt aruncaţi, trupurile lor moarte miroasă 
greu, și se topesc munţii de sîngele lor. Toată oștirea cerurilor 
piere, cerurile sînt făcute sul ca o carte, și toată oștirea lor 
cade, cum cade frunza de viţă, cum cade frunza de smochin. 
“Căci sabia Mea-zice Domnul-s'a îmbătat în ceruri; iată, se 
va pogori asupra Edomului, asupra poporului, pe care l-am 
sortit nimicirii, ca să-l pedepsesc.” Sabia Domnului este plină 
de sînge, unsă cu grăsime, cu sîngele mieilor și ţapilor, cu 
grăsimea rărunchilor berbecilor; căci Domnul ţine un praznic 
de jertfe la Boţra, și un mare măcel este în țara Edomului. 
Bivolii cad împreună cu ei, și boii împreună cu taurii; ţara lor 
se adapă cu sînge, și țărîna se umple de grăsime. Căci este o 
zi de răzbunare a Domnului, un an de răsplătire și răzbunare 
pentru Sion.  Pîraiele Edomului se vor preface în smoală, și 
pulberea lui în pucioasă; da, ţara lui va fi ca smoala care arde. 
Nu se va stinge nici zi nici noapte, și fumul lui se va înălța în 
veci. Din veac în veac va fi pustiit, și nimeni nu va trece prin 
el în veci de veci. Ci pelicanul și ariciul îl vor stăpini, bufnița 
și corbul îl vor locui. Se va întinde peste el funia pustiirii, și 
cumpăna nimicirii. Nu vor mai fi în el fruntași, ca să aleagă 
un împărat, și toți voivozii lui vor fi nimiciţi. "n casele lui 
împărătești vor crește spinii, în cetăţuile lui mărăcini și urzici. 
Acolo va fi locuinţa șacalilor și vizuina struţilor.  Fiarele din 
pustie se vor întîlni acolo cu cînii sălbatici, și tapii păroși se vor 
chema unii pe alţii. Acolo își va avea locuința năluca nopții, și 
își va găsi un loc de odihnă. Acolo își va face cuibul șarpele 
de noapte, își va pune ouăle, le va cloci, și își va strînge puii 
la umbra lui; acolo se vor strînge toţi ulii: fiecare la tovarășul 
lui. Căutaţi în cartea Domnului, și citiţi! Niciuna din toate 
acestea nu va lipsi, nici una nici alta nu vor da greș, căci gura 
Domnului a poruncit lucrul acesta: Duhul Lui va strînge acele 
sălbătăciuni. El a tras la sort pentru ele și mîna Lui le-a 

împărțit cu funia de măsurat ţara aceasta: ele o vor stăpîni 
totdeauna și o vor locui din veac în veac. 


Pustia și țara fără apă se vor bucura; pustietatea se va 
veseli, și va înflori ca trandafirul; se va acoperi cu flori, și 
va sări de bucurie, cu cîntece de veselie și strigăte de biru- 
ință, căci i se va da slava Libanului, strălucirea Carmelului și 
a Saronului. Vor vedea slava Domnului, măreţia Dumnezeu- 
lui nostru.  “ntăriți mînile slăbănogite, și întăriţi genunchii 
cari se clatină. Spuneți celor slabi de inimă: „Fiţi tari, și 
nu vă temeţi! lată Dumnezeul vostru, răzbunarea va veni, 
răsplătirea lui Dumnezeu; El însuș va veni, și vă va mîntui.” 
Atunci se vor deschide ochii orbilor, se vor deschide urechile 
surzilor; atunci șchiopul va sări ca un cerb, și limba mutului 
va cînta de bucurie; căci în pustie vor ţișni ape, și în pustietate 
pîraie; marea de nisip se va preface în iaz și pămîntul uscat 
în izvoare de ape. "n vizuina care slujea de culcuș șacalilor, 
vor crește trestii și papură. Acolo se va croi o cale, un drum, 
care se va numi Calea cea sfintă: niciun om necurat nu va 
trece pe ea, ci va fi numai pentru cei sfinți; ceice vor merge pe 
ea, chiar și cei fără minte, nu vor putea să se rătăcească. Pe 
calea acaesta nu va fi niciun leu, și nici o fiară sălbatică nu va 
apuca pe ea, nici nu va fi întilnită pe ea, ci cei răscumpărați vor 
umbla pe ea. Cei izbăviți de Domnul se vor întoarce, și vor 
merge spre Sion cu cîntece de biruință. O bucurie vecinică le 
va încununa capul, veselia și bucuria îi vor apuca, iar durerea 
și gemetele vor fugi! 


'n al patrusprezecelea an al împăratului Ezechia, Sanherib, 
împăratul Asiriei, s'a suit împotriva tuturor cetăților întărite 
ale lui luda și le-a luat. Și împăratul Asiriei a trimes din 
Lachis la Ierusalim, la împăratul Ezechia, pe Rabșache, cu 
o puternică oştire. Rabșache s'a oprit la canalul de apă al 
iazului de sus, pe drumul ogorului nălbitorului. Atunci Eli- 
achim, fiul lui Hilchia, căpetenia casei împăratului, s'a dus 
la el, cu logofătul Șebna, și cu loah, fiul lui Asaf, scriitorul 
(arhivarul).  Rabșache le-a zis: “Spuneţi lui Ezechia: „Așa 
vorbește marele împărat, împăratul Asiriei: „Ce este încred- 
erea aceasta, pe care te bizui¿ Eu îţi spun că acestea sînt 

vorbe în vînt: pentru război trebuie chibzuinţă și putere. "n 


cine ţi-ai pus dar încrederea, de te-ai răsculat împotriva mea? 
lată, ai pus-o în Egipt, ai luat ca sprijin această trestie ruptă, 
care înţeapă și străpunge mîna ori cui se sprijinește pe ea! Așa 
este Faraon, împăratul Egiptului, pentru toţi ceice se încred 
în el. Dar poate că îmi vei spune: „Ne încredem în Domnul, 
Dumnezeul nostruj Dar nu este El acela ale cărui înălțimi și 
altare le-a îndepărtat Ezechia, zicînd lui Iuda și Ierusalimului: 
„Să vă închinaţi înaintea acestui altar; Acum fă o învoială cu 
sapii meu, împăratul Asiriei, şi-ţi voi da două mii de cai; să 
vedem dacă poţi face rost de călăreţi ca să încalece pe ei! Cum 
ai putea să stai tu împotriva unei singure căpetenii, dintre cei 
mai neînsemnaţi slujitori ai stăpinului meu? Și totuș tu îţi pui 
încrederea în Egipt peuteuy cară și pentru călăreți. Și apoi, 
fără voia Domnului m'am suit eu împotriva ţării acesteia s'o 
nimicesc? Domnul mi-a zis: „Suie-te împotriva ţării acesteia, 
și nimicește-o!” Eliachim, Șebna și loah au zis lui Rabșache: 
“Vorbeşte robilor tăi în litaba aramaică, fiindcă o întelegem; 
nu ne vorbi î în limba evreiască, în auzul poporului care este 
pe zid.” Rabşache a răspuns: “Oare stăpînului tău și ție m'a 
trimes stăpînul meu să spun aceste cuvinte? Nu m'a trimes el 
să le spun oamenilor acestora, cari șed pe zid ca să-și mănînce 
balega și să-și bea udul împreună cu voi?” Apoi Rabșache 
a înaintat și a strigat cu toată puterea lui în limba evreiască: 
“Ascultaţi cuvintele marelui împărat, împăratul Asiriei! Așa 
vorbește împăratul: „Nu vă lăsaţi amăgiţi de Ezechia, căci nu 
va putea să vă izbăvească. Nu vă lăsaţi mingiiaţi de Ezechia 
cu încrederea în Domnul, cînd vă zice: „Domnul ne va izbăvi, 
și cetatea aceasta nu va fi dată în mînile împăratului Asiriei.“ 
Nu ascultați pe Ezechia. Căci așa vorbește împăratul Asiriei: 
„Faceţi pace cu mine, supuneţi-vă mie, și fiecare din voi va 
mînca din via lui și din smochinul lui, și va bea apă din fintîna 
lui, pînă voi veni, și vă voi lua într'o ţară ca a voastră, într'o 
țară plină de grîu și de vin, o ţară plină de pîne și de vii.“ 
Nu vă lăsaţi amăgiţi de Ezechia, cînd vă zice: „Domnul ne va 
izbăvi.' Oare dumnezeii neamurilor au izbăvit ei fiecare ţara lui 
din mîna împăratului Asiriei? Unde sînt dumnezeii Hamatu- 

lui şi Arpadului? Unde sînt dumnezeii din Sefarvaim? Şi unde 
sînt dumnezeii Samariei? Au izbăvit ei Samaria din mîna mea? 
Dintre toți dumnezeii acestor țări, cari din ei și-au izbăvit țara 
din mîna mea, pentruca Domnul să izbăvească Ierusalimul din 
mîna mea?” Darei au tăcut, și nu i-au răspuns o vorbă; căci 
împăratul dăduse porunca aceasta: “Să nu-i răspundeţi!” Şi 
Eliachim, fiul lui Hilchia, căpetenia casei împăratului, Șebna, 
logofătul, și loah, fiul lui Asaf, scriitorul, au venit astfel la 
Ezechia, cu hainele sfișiate, și i-au spus cuvintele lui Rabșache. 


Cînd a auzit împăratul Ezechia cuvintele acestea, și-a sfișiat 
hainele, s'a acoperit cu un sac, și s'a dus în Casa Domnului. 
A trimes pe Eliachim, căpetenia casei împăratului, pe Șebna, 
logofătul, și pe cei mai bătrîni dintre preoţi, acoperiţi cu saci, 
la proorocul Isaia, fiul lui Amoţ. Și i-au zis: “Așa vorbește 
Ezechia: „Ziua aceasta este o zi de necaz, de pedeapsă și de 
ocară,; căci copiii sînt aproape să iasă din pîntecele mamei lor, 
și totuș mamele n'au putere să nască. Poate că Domnul Dum- 
nezeul tău, a auzit cuvintele lui Rabșache, pe pe care l-a trimes 
împăratul Asiriei, stăpînul său, să batjocorească pe Dumnezeul 
cel viu, și poate că Domnul Dumnezeul tău îl va pedepsi pen- 
tru cuvintele pe cari le-a auzit. 'nalță dar o rugăciune pentru 
rămășița care a mai rămas.”  Slujitorii împăratului Ezechia 
s'au dus deci la Isaia. Și Isaia le-a zis: “lată ce veți spune 
stăpînului vostru: „Așa vorbește Domnul: „Nu te spăimînta de 
cuvintele pe cari le-ai auzit și prin cari M'au batjocorit sluji- 
torii împăratului Asiriei. Căci voi pune în el un duh de așa 
fel încît, la o veste pe care o va primi, se va întoarce în țara lui; 
și-l voi face să cadă ucis de sabie în țara lui.”  Rabșache, la în- 
toarcere, a găsit pe împăratul Asiriei luptînd împotriva Libnei, 
căci aflase de plecarea lui din Lachis. Atunci împăratul Asiriei 
a primit o veste despre Tirhaca, împăratul Etiopiei, prin care i 
se spunea: “EI a pornit să-ţi facă război.” Cum a auzit lucrul 
acesta, a trimes soli la Ezechia, zicîndu-le: “Aşa să vorbiţi 
lui Ezechia, împăratul lui Iuda: „Nu te lăsa amăgit de Dum- 
nezeul tău, în care te încrezi, și zici: „lerusalimul nu va fi dat în 
mînile împăratului Asiriei.” Căci ai auzit ce au făcut împărații 
Asiriei tuturor ţărilor, și cum le-au nimicit cu desăvirșire; și 

tu, să fii izbăvit? Oare dumnezeii neamurilor, pe cari le- 
au nimicit părinţii mei, le-au izbăvit ei, și anume: Gozanul, 
Haranul, Reţef, și fiii lui Eden cari sînt la Telasar? Unde 
este împăratul Hamatului, împăratul Arpadului, și împăratul 
cetăţii Sefarvaim, Hena și Iva?”  Ezechia a luat scrisoarea 
din mîna solilor, și a citit-o. Apoi s'a suit la Casa Domnului, 
a întins-o înaintea Domnului, și i-a făcut următoarea rugă- 
ciune: “Doamne al oștirilor, Dumnezeul lui Israel, care șezi 
pe heruvimi! Tu ești singurul Dumnezeu al tuturor împărăţi- 
ilor pămîntului! Tu ai făcut cerurile și pămîntul! Doamne, 
pleacă-Ţi urechea, și ascultă! Doamne, deschide-Ţi ochii, și 
privește! Auzi toate cuvintele pe cari le-a trimes Sanherib 
ca să batjocorească pe Dumnezeul cel viu! Este adevărat, 
Doamne, că Împărații Asiriei au pustiit toate țările și țările 
lor; şi că au aruncat în foc pe dumnezeii lor; dar ei nu erau 
dumnezei, ci erau lucrări făcute de mînile omului, de lemn și 
de piatră. De aceea i-au nimicit. Acum, Doamne, Dumnezeul 
nostru, izbăvește-ne din mîna lui Sanherib, ca toate împărăţi- 
ile pămîntului să știe că numai Tu, Doamne, ești Dumnezeu!” 
Atunci Isaia, fiul lui Amoţ, a trimes să spună lui Ezechia: 
“Așa vorbește Domnul, Diane lui Israel: „Am auzit rugă- 
ciunea pe care Mi-ai făcut-o cu privire la Sanherib, împăratul 
Asiriei. lată cuvîntul pe care l-a rostit Domnul împotriva lui: 
„Fecioara, fiica Sionului, te disprețuiește și își bate joc de tine; 
fata Ierusalimului dă din cap după tine. Pe cine ai batjocorit 
și ai ocărit tu? "mpotriva cui ţi-ai ridicat glasul, și ţi-ai îndrep- 
tat ochii? "mpotriva Sfîntului lui Israel; prin slujitorii tăi tu 
ai batjocorit pe Domnul, și ai zis: „Cu mulțimea carălor mele, 
m'am suit pe vîrful munţilor, pe coastele Libanului, și voi tăia 
cedrii lui cei mai înalţi, cei mai frumoși chiparoși ai lui, și voi 
ajunge pe culmea cea mai înaltă, în pădurea lui care este ca 
un pomăt. Am săpat izvoare, și am băut din apele lor, și cu 
talpa picioarelor mele voi seca toate riurile Egiptului.” “Dar 
n'ai auzit că am pregătit aceste lucruri de demult, și că le-am 
hotărît din vremuri străvechi? Acum însă am dat voie să se 
împlinească, pentru ca să prefaci cetăţi tari în niște mormane 
de dărimături. Şi locuitorii lor sînt neputincioşi, spăimintaţi 

și uluiți: sînt ca iarba de pe cîmp și verdeața fragedă, ca iarba 
de pe acoperișuri, și ca grîul care se usucă înainte de a da în 
spic. Dar Eu știu cînd stai jos, cînd ieși afară, cînd intri, și 
cînd ești mînios împotriva Mea. Deci pentrucă ești mînios 
împotriva Mea, și mîndria ta a ajuns pînă la urechile Mele, 
voi pune veriga Mea în nările tale și zăbala Mea între buzele 
tale, și te voi face să te întorci pe drumul pe care ai venit.” 
“Și acesta să-ţi fie semnul, Ezechia: anul acesta veţi mînca 
ce va crește singur dela sine, și în al doilea an ce va răsări 
din aceasta; dar în al treilea an, veți sămăna, veţi secera, veți 
sădi vii și veţi mînca din rodul lor. Și ce va mai scăpa din 
casa lui Iuda, și ce va mai rāmînea iarăș va prinde rădăcini 
de desupt, și va aduce rod deasupra. Căci din Ierusalim va 
ieși o rămășiță, și din muntele Sionului cei izbăviţi. lată ce va 
face rîvna Domnului oștirilor.  Deaceea așa vorbește Domnul 
despre împăratul Asiriei: „El nu va intra în cetatea aceasta, 
nu va arunca săgeți în ea, nu-i va sta înainte cu scuturi, și nu 
va ridica întărituri de șanțuri împotriva ei. Ci se va întoarce 
pe drumul pe care a venit, şi nu va intra în cetatea aceasta, 
zice Domnul, căci Eu voi ocroti cetatea aceasta ca s'o scap, 
din pricina Mea, și din pricina robului Meu David!.” ngerul 
Domnului a ieșit, și a ucis în tabăra Asirienilor o sută optzeci 
și cinci de mii de oameni. Și cînd s'au sculat dimineaţa, iată 
că toţi aceștia erau niște trupuri moarte. Atunci Sanherib, 
împăratul Asiriei, și-a ridicat tabăra, a plecat și s'a întors; 
și a rămas la Ninive. Şi, pe cînd stătea cu fața la pămînt 
rugîndu-se în casa lui Nisroc, dumnezeul său, fiii săi Adra- 
malec și Șareţer l-au lovit cu sabia, și au fugit în ţara Ararat. 
Și în locul lui a domnit fiul său Esar-Hadon. 


'n vremea aceea, Ezechia a fost bolnav pe moarte. Proorocul 
Isaia, fiul lui Amoţ, a venit la el, și i-a zis: “Așa vorbește 
Domnul: „Pune-ţi în rînduială casa, căci vei muri, și nu vei 
mai trăi.”  Ezechia s'a întors cu fața la părete, și a făcut 
Domnului următoarea rugăciune: “Doamne, adu-Ţi aminte 
că am umblat înaintea Ta cu credincioșie și inimă curată, și 
am făcut ce este bine înaintea Ta!” Și Ezechia a vărsat multe 
lacrămi. Atunci cuvîntul Domnului a vorbit lui Isaia astfel: 


1015 ISAIA 38. 5-22 


“Du-te, și spune lui Ezechia: „Așa vorbeşte Domnul, Dum- 
nezeul tatălui tău David: „Am auzit rugăciunea ta și am văzut 
lacrămile tale. Iată că voi mai adăuga încă cincisprezece ani la 
zilele vieţii tale. Te voi izbăvi pe tine și cetatea aceasta, din 
mîna împăratului Asiriei; voi ocroti cetatea aceasta. Şi iată 
semnul din partea Domnului după care vei cunoaște că Dom- 
nul va împlini cuvîntul pe care l-a rostit: voi întoarce înapoi 
cu zece trepte umbra treptelor cu care s'a pogorit soarele pe 
cadranul lui Ahaz.” Şi soarele s'a dat înapoi cu zece trepte 
de pe treptele pe cari se pogorise. Cîntarea lui Ezechia, îm- 
păratul lui Iuda, cu prilejul bolii și însănătoșerii lui.  “Ziceam: 
„n cei mai buni ani ai vieții mele trebuie să mă duc la porţile 
locuinţei morţilor! Sînt pedepsit cu perderea celorlalţi ani ai 
mei, cari-mi mai rămîn! Ziceam: „Nu voi mai vedea pe Dom- 
nul, pe Domnul, în pămîntul celor vii; nu voi mai vedea pe 
niciun om în locuință morților!  Locuinţa mea este luată și 
mutată dela mine, ca o colibă de păstori. "mi simt firul vieţii 
tăiat ca de un ţesător, care m'ar rupe din țesătura lui. Pînă 
deseară îmi vei pune capăt. Am strigat pînă dimineaţa; ca un 
leu, îmi zdrobise toate oasele! Pînă deseară îmi vei pune capăt. 
Ciripeam ca o rîndunea, croncăneam ca un cocor, și gemeam 
ca o porumbiţă. Ochii-mi priveau topiţi spre cer: „Doamne, 
sînt în necaz, ajută-măj Ce să mai spun? El mi-a răspuns și 
m'a ascultat. Acum voi umbla smerit pînă la capătul anilor 
mei, dupăce am fost întristat astfel. Doamne, prin îndurarea 
Ta se bucură omul de viață, prin ea mai am și eu suflare, căci 
Tu mă faci sănătos și îmi dai iarăș viaţa. Iată, chiar sufer- 
ințele mele erau spre mîntuirea mea; Tu ai găsit plăcere să-mi 
scoţi sufletul din groapa putrezirii. Căci ai aruncat înapoia 
Ta toate păcatele mele! Căci nu locuinţa morţilor Te laudă, 
nu moartea Te mărește, și cei ce s'au pogorit în groapă nu 
mai nădăjduiesc în credincioșia Ta. Ci cel viu, da, cel viu Te 
laudă, ca mine astăzi. Tatăl face cunoscut copiilor săi cred- 
incioșia Ta. Domnul m'a mîntuit! De aceea, în toate zilele 
vieţii noastre vom suna din coardele instrumentelor noastre, 
în Casa Domnului.” Isaia zisese: “Să se aducă o turtă de 
smochine, și s'o întindă peste bubă; și Ezechia va trăi.” Şi 

Ezechia zisese: “După ce semn voi cunoaște că mă voi sui la 
Casa Domnului?” 


’n acelaş timp, Merodac-Baladan, fiul lui Baladan, împăratul 
Babilonului, a trimes o scrisoare şi un dar lui Ezechia, pentrucă 
aflase de boala și însănătoșarea lui. Ezechia s'a bucurat, și a 
arătat trimeșilor locul unde erau lucrurile lui de preţ, argin- 
tul și aurul, mirezmele și untdelemnul de preţ, toată casa lui 
de arme, și tot ce se afla în vistieriile lui: n'a rămas nimic în 
casa și în ţinuturile lui, pe care să nu li-l fi arătat. Proorocul 
Isaia a venit apoi la împăratul Ezechia, și l-a întrebat: “Ce 
au spus oamenii aceia, și de unde au venit la tine?” Ezechia 
a răspuns: “Au venit la mine dintr'o ţară depărtată, din Ba- 
bilon.” Isaia a mai zis: “Ce au văzut în casa ta?” Ezechia a 
răspuns: “Au văzut tot ce este în casa mea: n'a rămas nimic 
în vistieriile mele, pe care să nu li-l fi arătat.” Atunci Isaia a 
zis lui Ezechia: “Ascultă cuvîntul Domnului oștirilor! „Iată, 
vor veni vremurile cînd vor duce în Babilon tot ce este în casa 
ta și tot ce au strîns părinţii tăi pînă în ziua de azi; nimic nu 
va rămiînea, zice Domnul. „Și vor lua din fiii tăi, ieșiţi din 
tine, pe cari-i vei naște, casă-i facă fameni în casa împăratului 
Babilonului.”  Ezechia a răspuns lui Isaia: “Cuvîntul Dom- 
nului, pe care l-ai rostit, este bun. Căci, a adăugat el, măcar 
în timpul vieţii mele va fi pace și liniște!” 

“Miîngiiaţi, mîngîiați pe poporul Meu, zice Dumnezeul vostru. 
„Vorbiţi bine Ierusalimului, și strigaţi-i că robia lui s'a sfirșit, 
că nelegiuirea lui este ispășită; căci a primit din mîna Domnu- 
lui de două ori cît toate păcatele lui. Un glas strigă: “Pregătiţi 
în pustie calea Domnului, neteziţi în locurile uscate un drum 
pentru Dumnezeul nostru! Orice vale să fie înălțată, orice 
munte și orice deal să fie plecate, coastele să se prefacă în 
cîmpii, și strîmtorile în vilcele! Atunci se va descoperi slava 
Domnului, și în clipa aceea orice făptură o va vedea; căci gura 
Domnului a vorbit. Un glas zice: „Strigăj -Și eu am răspuns: 
„Ce să strig, -,Orice făptură este ca iarba, și toată strălucirea 
ei ca floarea de pe cîmp. Iarba se usucă, floarea cade, cînd 
suflă vintul Domnului peste ea.” -mn adevăr, poporul este 
ca iarba: iarba se usucă, floarea cade; dar cuvîntul Dum- 

nezeului nostru rămîne în veac. Suie-te pe un munte înalt, 
ca să vestești Sionului vestea cea bună; înalță-ți glasul cu 
putere, ca să vestești Ierusalimului vestea cea bună; înalță- 
ţi glasul, nu te teme, și spune cetăților lui Iuda: „lată Dum- 
nezeul vostru! Iată, Domnul Dumnezeu vine cu putere, și 
poruncește cu braţul Lui. lată că plata este cu El, și răsplătir- 
ile vin înaintea Lui. EI 'și va paşte turma ca un Păstor, va 
lua micii în braţe, îi va duce la sînul Lui, și va călăuzi blind 
oile cari alăptează.” “Cine a măsurat apele cu mîna lui? 
Cine a măsurat cerurile cu palma, și a strîns ţărîna pămîntu- 
lui într'o treime de măsură? Cine a cîntărit munţii cu cîntarul, 
și dealurile cu cumpăna? Cine a cercetat Duhul Domnului, 
și cine L-a luminat cu sfaturile lui? Cu cine S'a sfătuit El, ca 
să ia învăţătură! Cine L-a învăţat cărarea dreptăţii? Cine L- 
a învăţat înţelepciunea, și I-a făcut cunoscut calea priceperii! 
lată, neamurile sînt ca o picătură de apă din vadră, sînt ca 
praful pe o cumpănă; El ridică ostroavele ca un bob de nisip. 
Libanul n'ajunge pentru foc, și dobitoacele lui n'ajung pentru 
arderea de tot. Toate neamurile sînt ca o nimica înaintea 
Lui, nu sînt decît nimicnicie și deșertăciune. Cu cine voiţi să 
asemănați pe Dumnezeu? Și cu ce asemănare "1 veţi asemăna? 
Meșterul toarnă idolul, și argintarul îl îmbracă cu aur, și-i 
toarnă lănţișoare de argint. Iar cine este sărac, alege ca dar 
un lemn care nu putrezește; își caută un meșter iscusit, ca să 
facă un idol, care să nu se clatine. “Nu știți? N'aţi auzit? Nu 
vi s'a făcut cunoscut de la început? Nu v'aţi gîndit niciodată la 
întemeierea pămîntului?” EI șade deasupra cercului pămîntu- 
lui, și locuitorii lui sînt ca niște lăcuste înaintea Lui; El întinde 
cerurile ca o mahramă supţire, și le lăţește ca un cort, ca să 
locuiască în el. El preface într'o nimica pe voivozi, și face o 
nimica din judecătorii pămîntului. De abia sînt sădiți, deabia 
sînt sămănaţi, de abia li s'a înrădăcinat tulpina în pămînt: și 
El suflă peste ei, de se usucă, și un vîrtej îi ia ca pe niște paie. 
“Cu cine Mă veţi asemăna, ca să fiu deopotrivă cu el?” zice Cel 
Sfint. “Ridicaţi-vă ochii în sus, și priviţi! Cine a făcut aceste 
lucruri? Cine a făcut să meargă după număr, în șir, oștirea lor? 
EI le cheamă pe toate pe nume; așa de mare e puterea și tăria 

Lui, că una nu lipseşte.” “Pentruce zici tu, lacove, pentruce 
zici tu, Israele: „Soarta mea este ascunsă dinaintea Domnului, 
și dreptul meu este trecut cu vederea înaintea Dumnezeului 
meu, Nu știi? N'ai auzit? Dumnezeul cel vecinic, Domnul a 
făcut marginile pămîntului. El nu obosește, nici nu ostenește; 
priceperea Lui nu poate fi pătrunsă. El dă tărie celui obosit, 
și mărește puterea, celui ce cade în legin.  Flăcăii obosesc și 
ostenesc, chiar tinerii se clatină; dar ceice se încred în Domnul 
își înoiesc puterea, ei sboară ca vulturii; aleargă și nu obosesc, 
umblă, și nu ostenesc.” 


“Tăceţi, ostroave, și ascultaţi-Mă! Să-și învioreze popoarele 
puterea, să înainteze, și să vorbească! Să ne apropiem și să ne 
judecăm împreună. Cine a ridicat dela răsărit pe acela pe 
care, în neprihănirea Lui, îl cheamă să calce pe urmele Lui? 
Cine îi supune neamuri și împărați? Cine le face sabia praf, 
și arcul o pleavă luată de vînt? El îi urmărește, merge în 
pace pe un drum pe care n'a mai călcat nici odată cu piciorul 
lui. Cine a făcut și a împlinit aceste lucruri? Acela care 
a chemat neamurile dela început, Eu, Domnul, cel dintii și 
Acelaș pînă în cele din urmă veacuri.  Ostroavele văd lucrul 
acesta și se tem, capetele pămîntului tremură: se apropie și 
vin. Se ajută unul pe altul, și fiecare zice fratelui său: „Fii cu 
inimăj Lemnarul îmbărbătează pe argintar; celce lustruiește 
cu ciocanul îmbărbătează pe celce bate pe nicovală, zicînd de- 
spre îmbinare: „Este bună; și ţintuiește idolul în cuie ca să 
nu se clatine.” Dar tu, Israele, robul Meu, lacove, pe care 
te-am ales, sămînța lui Avraam, prietenul Meu, tu, pe care 
te-am luat dela marginile pămîntului, și pe care te-am chemat 
dintr'o ţară depărtată, căruia ţi-am zis: “Tu ești robul Meu, 
te aleg, și nu te lepăd!” nu te teme, căci Eu sînt cu tine; 
nu te uita cu îngrijorare, căci Eu sînt Dumnezeul tău; Eu te 
întăresc, tot Eu îţi vin în ajutor. Eu te sprijinesc cu dreapta 
Mea biruitoare. lată, înfruntaţi, și acoperiţi de rușine, vor fi 
toţi ceice sînt miîniaţi pe tine; vor fi nimiciţi și vor pieri, ceice 
ți se împotrivesc. "i vei căuta, și nu-i vei mai găsi, pe ceice se 
certau cu tine; vor fi nimiciţi, vor fi perduţi cei ce se războiau 
cu tine. Căci Eu sînt Domnul, Dumnezeul tău, care te iau 

de mîna dreaptă și-ţi zic: “Nu te teme de nimic, Eu îţi vin în 
ajutor! Nu te teme de nimic, vermele lui Iacov, și rămășiță 
slabă a lui Israel; căci Eu îţi vin în ajutor, -zice Domnul, -și 
Sfintul lui Israel este Mîntuitorul tău. Iată, te fac o sanie 
ascuțită, nouă de tot, cu mulți dinți; vei zdrobi, vei sfărîma 
muntii, și vei face dealurile ca pleava. Le vei vîntura, și le 
va lua vîntul, și un vîrtej le va risipi, dar tu, te vei bucura în 
Domnul, te vei făli cu Sfîntul lui Israel. Cei nenorociți și cei 
lipsiți caută apă, și nu este; li se usucă limba de sete. Eu, Dom- 
nul, îi voi asculta; Eu, Dumnezeul lui Israel, nu-i voi părăsi. 
Voi face să izvorască rîuri pe dealuri, și izvoare în mijlocul 
văilor; voi preface pustia în iaz, și pămîntul uscat în șivoaie 
de ape; voi sădi cedri, salcîmi, mirți și măslini în pustie; voi 
pune chiparoși, ulmi, și merișori turcești la un loc în pustie, 
ca să vadă cu toţii și să știe, să priceapă și să înțeleagă că mina 
Domnului a făcut aceste lucruri, și Sfîntul lui Israel le-a zidit.” 
“Apăraţi-vă pricina, -zice Domnul-arătaţi-vă dovezile cele mai 
tari”, zice 'mpăratul lui Iacov. “Să le arate, și să ne spună 
ce are să se întimple; cari sînt proorociile pe cari le-aţi făcut 
vreodată? Spuneţi, ca să luăm seama la ele, și să le vedem îm- 
plinirea; sau, vestiţi-ne viitorul.  Spuneţi-ne ce se va întîmpla 
mai tîrziu, ca să știm că sînteţi dumnezei, faceţi măcar ceva 
bun sau rău, ca să vedem și să privim cu toţii. lată că nu 
sînteţi nimic și lucrarea voastră este nimic; o scîrbă este cine 
vă alege pe voi. Am sculat pe cineva dela miazănoapte, și 
vine dela răsărit; el cheamă Numele Meu; trece peste voivozi 
ca pe noroi și-i calcă în picioare cum calcă olarul lutul. Cine 
a vestit lucrul acesta dela început, ca să-l știm, și cu mult 
înainte, ca să zicem: „Are dreptate; Nimeni nu l-a vestit, ni- 
meni nu l-a proorocit, și nimeni n'a auzit cuvintele voastre. 
Eu, Cel dintii, am zis Sionului: „lată-i, iată-ij Și Ierusalimului: 
„ți trimet un vestitor de vești bunej Căci Mă uit, și nu este 
nimeni, nimeni între ei care să proorocească și care să poată 
răspunde, dacă-l voi întreba. Iată că toţi sînt nimic, lucrările 
lor sînt zădarnice, idolii lor sînt o suflare goală!” 


“Iată Robul Meu, pe care-L sprijinesc, Alesul Meu, în care 
'și găsește plăcere sufletul Meu. Am pus Duhul Meu peste El; 

El va vesti neamurilor judecata. El nu va striga, nu-și va 
ridica glasul, și nu-l va face să se audă pe ulițe. Trestia frîntă 
n’o va zdrobi, și mucul care mai arde încă, nu-l va stinge. Va 
vesti judecata după adevăr. El nu va slăbi, nici nu se va lăsa, 
pînă va așeza dreptatea pe pămînt; și ostroavele vor nădăjdui 
în legea Lui.” Aşa vorbește Domnul Dumnezeu, care a făcut 
cerurile și le-a întins, care a întins pămîntul și cele de pe el, care 
a dat suflare celor ce locuiesc, și suflet celor ce merg pe el. 
“Eu, Domnul, Te-am chemat ca să dai mîntuire, și Te voi lua 
de mînă, Te voi păzi și Te voi pune ca legămiînt al poporului, 
ca să fii Lumina neamurilor, să deschizi ochii orbilor, să scoţi 
din temniță pe cei legaţi, și din prinsoare pe cei ce locuiesc în 
întunerec. Eu sînt Domnul, acesta este Numele Meu; și slava 
Mea n'o voi da altuia, nici cinstea mea idolilor.” “Iată că cele 
dintii lucruri s'au împlinit, și vă vestesc altele noi; vi le spun 
mai înainte ca să se întimple.  Cîntaţi Domnului o cîntare 
nouă, cîntaţi laudele Lui pînă la marginile pămîntului, voi cari 
mergeţi pe mare și cei ce locuiţi în ea, ostroave și locuitorii lor! 
Pustia și cetăţile ei să înalțe glasul! Satele locuite de Chedar, 
să-și înalțe glasul! Locuitorii stîncilor să sară de veselie: r 
strige de bucurie din vîrful munților! Să dea slavă Domnului, 
și să vestească laudele Lui în ostroave!” Domnul înaintează 
ca un viteaz, și stirnește rivna ca un om de război; înalță 
glasul, strigă, 'și arată puterea împotriva vrăjmașilor Săi. - 
“Am tăcut multă vreme-zice Domnul, -am tăcut, și M'am 
ţinut. Dar acum voi striga ca o femeie în durerile nașterii, voi 
gifăi și voi răsufla. Voi pustii munţi și dealuri, le voi usca 
toată verdeaţa; voi preface riurile în ostroave, și iazurile le 
voi usca. Voi duce pe orbi pe un drum necunoscut de ei, îi 
voi povăţui pe cărări neștiute de ei; voi preface întunerecul în 
lumină, înaintea lor, și locurile strîmbe în locuri netede: iată 
ce voi face, și nu-i voi părăsi. Vor da înapoi, vor fi acoperiți de 
rușine cei ce se încred în idoli ciopliţi și zic idolilor turnati: „Voi 
sînteţi dumnezeii noștri „Ascultaţi, surzilor, priviţi și vedeţi, 
orbilorj Cine este orb, dacă nu robul Meu și surd ca solul Meu, 
pe care îl trimet? Cine este orb ca prietenul lui Dumnezeu, și 
orb ca robul Domnului? Ai văzut multe, dar n'ai luat seama 

la ele; ai deschis urechile, dar n'ai auzit: Domnul a voit, 
pentru dreptatea Lui, să vestească o lege mare și minunată. 
Și totuș poporul acesta este un popor prădat și jăfuit! Toti 
zac înlănţuiţi în peșteri, și înfundaţi în temnițe. Sînt lăsaţi de 
pradă, și nimeni nu-i scapă! Jăfuiţi, și nimeni nu zice: „Dă 
înapoij Cine dintre voi, însă, pleacă urechea la aceste lucruri? 
Cine vrea să ia aminte la ele și să asculte pe viitor? Cine a 
dat pe Iacov pradă jafului, și pe Israel în miînile jăfuitorilor? 
Oare nu Domnul, împotriva căruia am păcătuit? Ei n'au voit 
să umble pe căile Lui, și n'au ascultat Legea Lui. De aceea a 
vărsat El peste Israel văpaia mîniei Lui, și grozăviile războiului: 
războiul l-a aprins din toate părţile și n'a înțeles; l-a ars, și n'a 
luat seama.” 


“Acum, așa vorbește Domnul, care te-a făcut, lacove, și 
Cel ce te-a întocmit, Israele!” Nu te teme de nimic, căci Eu 
te izbăvesc, te chem pe nume: ești al Meu.” Dacă vei trece 
prin ape, Eu voi fi cu tine; și riurile nu te vor îneca; dacă 
vei merge prin foc, nu te va arde, și flacăra nu te va aprinde. 
Căci Eu sînt Domnul, Dumnezeul tău, Sfintul lui Israel, Mîn- 
tuitorul tău! Eu dau Egiptul ca preţ pentru răscumpărarea 
ta, Etiopia și Saba în locul tău. De aceea, pentrucă ai preţ 
în ochii Mei, pentrucă ești prețuit și te iubesc, dau oameni 
pentru tine, și popoare pentru viaţa ta. Nu te teme de nimic, 
căci Eu sînt cu tine, Eu voi aduce înapoi neamul tău dela 
răsărit, și te voi strînge dela apus. Voi zice miază noaptei: 
„Dă încoacej și miazăzilei: „Nu opri”, ci adu-Mi fiii din ţările 
depărtate și fiicele dela marginea pămîntului: pe toți ceice 
poartă Numele Meu și pe cari i-am făcut spre slava Mea, pe 
cari i-am întocmit și i-am alcătuit.” “Scoate afară poporul cel 
orb, care totuș are ochi, și surzii, cari totuș au urechi. Să se 
strîngă toate neamurile și să se adune popoarele! Cine dintre 
ei a vestit aceste lucruri? Cari dintre ei ne-au făcut cele dintii 
proorocii? Să-și aducă martorii și să-și dovedească dreptatea, 
ca să asculte oamenii și să zică: „Adevărat!” - “Voi sînteţi 
martorii Mei-,zice Domnul, -voi și Robul Meu pe care L-am 
ales, ca să știți, ca să Mă credeţi și să înțelegeţi că Eu sînt: 
înainte de Mine n'a fost făcut niciun Dumnezeu, şi după Mine 

nu va fi, Eu, Eu sînt Domnul, și afară de Mine nu este niciun 
Mîntuitor! Eu am vestit, am mîntuit, am proorocit, nu sînt 
străin între voi; voi 'mi sînteţi martori-,zice Domnul, -că Eu 
sînt Dumnezeu. Eu sînt dela început, și nimeni nu izbăvește 
din mîna Mea; cînd lucrez Eu, cine se poate împotrivi?” “Aşa 
vorbește Domnul, Răscumpărătorul vostru, Sfîntul lui Israel: 
„Din pricina voastră, trimet pe vrăjmaș împotriva Babilonu- 
lui, și pogor pe toţi fugarii, chiar și pe Haldei, pe corăbiile cu 
cari se făleau. Eu sînt Domnul, Sfintul vostru, Făcătorul lui 
Israel, 'mpăratul vostru.” Aşa vorbește Domnul, care a croit 
un drum pe mare, și o cărare pe apele cele puternice, care 
a scos cară și cai, o oştire și războinici viteji, culcaţi deodată 
împreună, ca să nu se mai scoale, nimiciţi, și stinși ca un muc 
de luminare: “Nu vă mai gîndiţi la ce a fost mai înainte, și 
nu vă mai uitaţi la cele vechi! lată, voi face ceva nou, și-i 
gata să se întîmple: să nu-l cunoașteţi voi oare? Voi face un 
drum prin pustie, și rîuri în locuri secetoase. Fiarele cîmpului 
Mă vor slāvi, șacalii și struţii, pentrucă voi da ape în pustie, 
și rîuri în locuri secetoase, ca să adăp pe poporul Meu, pe 
poporul Meu cel ales, poporul pe care Mi l-am alcătuit, ca 
să vestească laudele Mele.” “Şi tu nu M'ai chemat, lacove, 
căci te-ai obosit de Mine, Israele! Nu Mi-ai adus oile tale ca 
ardere de tot, și nu M'ai cinstit cu jertfele tale. Nu te-am chi- 
nuit cu daruri de mîncare, pe cari trebuia să Mi le aduci; și nu 
te-am obosit cu jertfe de tămiie. Nu Mi-ai cumpărat trestie 
mirositoare cu argint, și nu M'ai săturat cu grăsimea jertfelor 
tale: dar tu M'ai chinuit cu păcatele tale, și M'ai obosit cu 
nelegiuirile tale. Eu, Eu îţi șterg fărădelegile, pentru Mine, 
și nu-Mi voi mai aduce aminte de păcatele tale. Adu-Mi am- 
inte, să ne judecăm împreună, vorbește tu însuţi, ca să-ţi scoţi 
dreptatea. Cel dintii tată al tău a păcătuit, și învățătorii tăi 
s'au răsvrătit împotriva Mea. De aceea am socotit ca niște 
pîngăriți pe căpeteniile sfîntului locaș, am dat pierzării pe Ia- 
cov, și batjocorii pe Israel.” 


“Ascultă acum, lacove, robul Meu, Israele, pe care te-am 
ales!” Aşa vorbește Domnul, care te-a făcut și întocmit, și 
care dela nașterea ta este sprijinul tău: “Nu te teme de nimic, 

robul Meu Iacov, Israelul Meu, pe care l-am ales. Căci voi 
turna ape peste pămîntul însetat și rîuri pe pămîntul uscat; 
voi turna Duhul Meu peste sămînța ta, și binecuvîntarea Mea 
peste odraslele tale, și vor răsări ca firele de iarbă între ape, 
ca sălciile lingă piraiele de apă. Unul va zice: ‚Eu sînt al 
Domnuluij Altul se va numi cu numele lui Iacov; iar altul va 
scrie cu mîna lui: „Al Domnului sîntj Și va fi cinstit cu nu- 
mele lui Israel.” “Aşa vorbește Domnul, 'mpăratul lui Israel 
și Răscumpărătorul lui, Domnul oștirilor: „Eu sînt Cel dintîi și 
Cel de pe urmă, și afară de Mine, nu este alt Dumnezeu. Cine 
a făcut proorocii ca Mine (să spună și să-Mi dovedească!), de 
cînd am făcut pe oameni din vremile străvechi? Să vestească 
viitorul și ce are să se întîmple! Nu vă temeţi, și nu tremu- 
raţi; căci nu ţi-am vestit și nu ţi-am spus Eu de mult lucrul 
acesta? Voi "mi sînteţi martori! Este oare un alt Dumnezeu 
afară de Mine? Nu este altă Stîncă, nu cunosc alta! Ceice fac 
idoli, toți sînt deșertăciune, și cele mai frumoase lucrări ale 
lor nu slujesc la nimic. Ele însele mărturisesc lucrul acesta: 
n'au nici vedere, nici pricepere, tocmai ca să rămînă de rușine. 
Cine este acela care să fi făcut un dumnezeu, sau să fi tur- 
nat un idol, și să nu fi tras niciun folos din el? Iată, toți 
închinătorii lor vor rămînea de rușine, căci înșiși meșterii lor 
nu sînt decît oameni; să se stringă cu toţii, să se înfăţișeze, 
și tot vor tremura cu toţii și vor fi acoperiți de rușine. Fer- 
arul face o secure, lucrează cu cărbuni, și o făţuiește și-i dă un 
chip cu lovituri de ciocan, și o lucrează cu puterea braţului; 
dar dacă-i este foame, este fără vlagă; dacă nu bea apă, este 
sleit de puteri.  Lemnarul întinde sfoara, face o trăsătură cu 
creionul, fățuiește lemnul cu o rîndea, și-i înseamnă mărimea 
cu compasul; face un chip de om, un frumos chip omenesc, ca 
să locuiască într'o casă. și taie cedri, goruni și stejari, pe cari 
și-i alege dintre copacii din pădure. Sădește brazi, și ploaia îi 
face să crească. Copacii aceștia slujesc omului pentru ars, el 
îi ia și se încălzește cu ei. 'i pune pe foc, ca să coacă pîne, și 
tot din ei face și un dumnezeu căruia i se închină, își face din ei 
un idol, și îngenunche înaintea lui! O parte din lemnul acesta 
o arde în foc, cu o parte fierbe carne, pregătește o friptură, 

și se satură; se și încălzește, și zice: „Ha! haj m'am încălzit, 
simt focul!” Cu ce mai rămîne însă, face un dumnezeu, idolul 
lui. 'ngenunche înaintea lui, i se închină, îl cheamă, și strigă: 
“Mîntuiește-mă, căci tu ești dumnezeul meu!” Ei nu pricep 
și nu înţeleg, căci li s'au lipit ochii, ca să nu vadă, și inima, ca 
să nu înțeleagă. Niciunul nu intră în sine însuș, și n'are nici 
minte, nici pricepere să-și zică: “Am ars o parte din el în foc, 
am copt pîne pe cărbuni, am fript carne și am mîncat-o: și 
să fac din cealaltă parte o scîrbă? Să mă închin înaintea unei 
bucăţi de lemn?” Else hrănește cu cenușă, inima lui amăgită 
îl duce în rătăcire, ca să nu-și mîntuiască sufletul, și să nu zică: 
“N-am oare o minciună în mînă?” Tine minte aceste lucruri, 
lacove, și tu, Israele, căci ești robul Meu. Eu te-am făcut, tu 
ești robul Meu, Israele, nu Mă uita! Eu îţi șterg fărădelegile 
ca un nor, și păcatele ca o ceaţă: întoarce-te la Mine, căci Eu 
te-am răscumpărat.”  Bucuraţi-vă, ceruri! Căci Domnul a lu- 
crat; răsunaţi de veselie, adîncimi ale pămîntului! Izbucniţi în 
strigăte de bucurie, munţilor! Și voi, pădurilor, cu toţi copacii 
voştri! Căci Domnul a răscumpărat pe Iacov, Și-a arătat slava 
în Israel. Aşa vorbește Domnul, Răscumpărătorul tău, Celce 
te-a întocmit; din pîntecele mamei tale: “Eu, Domnul, am fà- 
cut toate aceste lucruri, Eu singur am desfășurat cerurile, Eu 
am întins pămîntul. Cine era cu Mine? Eu zădărnicesc sem- 
nele proorocilor mincinoși, și arăt ca înșelători pe ghicitori; fac 
pe cei înţelepţi să dea înapoi, și le prefac știința în nebunie. 
Dar întăresc cuvîntul robului Meu, și împlinesc ce proorocesc 
trimeşii Mei; Eu zic despre Ierusalim: „Va fi locuit,‘ și despre 
cetăţile lui Iuda: „Vor fi zidite iarăș, și le voi ridica dărimă- 
turile.* Eu zic adîncului: „Usucă-te, și îţi voi seca riurile. Eu 
zic despre Cir: „El este păstorul Meu, și el va împlini toată 
voia Mea; el va zice despre Ierusalim: „Să fie zidit iarăși Și 
despre Templu: „Să i se pună temeliile!” 


“Așa vorbește Domnul către unsul Său, către Cir, pe care-l 
ţine de mînă, ca să doboare neamurile înaintea lui, și să deslege 
brîul împăraţilor, să-i deschidă porţile, ca să nu se mai închidă: 
„Eu voi merge înaintea ta, voi netezi drumurile muntoase, voi 
sfărima ușile de aramă, și voi rupe zăvoarele de fer. “ţi voi 

da vistierii ascunse, bogății îngropate, ca să știi că Eu sînt 
Domnul care te chem pe nume, Dumnezeul lui Israel. Din 
dragoste pentru robul Meu Iacov, și pentru Israel, alesul Meu, 
te-am chemat pe nume, ţi-am vorbit cu bună voinţă, înainte 
ca tu să Mă cunoști. Eu sînt Domnul, și nu mai este altul, 
afară, de Mine nu este Dumnezeu. Eu te-am încins, înainte ca 
tu să Mă cunoști. Ca să se știe, dela răsăritul soarelui pînă 
la. apusul soarelui, că afară de Mine nu este Dumnezeu: Eu 
sînt Domnul, și nu este altul. Eu întocmesc lumina, și fac 
întunerecul, Eu dau propășirea, și aduc restriștea, Eu, Dom- 
nul, fac toate aceste lucruri. Să picure cerurile de sus și să 
ploaie norii neprihănirea! Să se deschidă pămîntul, să dea din 
el mîntuirea, și să iasă totodată din el izbăvirea! Eu, Dom- 
nul, fac aceste lucruri.” “Vai de cine se ceartă cu Făcătorul 
său! -Un ciob dintre cioburile pămîntului! -Oare lutul zice el 
celui ce-l făţuiește: „Ce faci,, Și lucrarea ta zice ea despre tine: 
„EI nare mini; Vai de cine zice tatălui său: „Pentru ce m'ai 
născut, Și mamei sale: „Pentru ce m'ai făcut?” Aşa vorbește 
Domnul, Sfîntul lui Israel, și Făcătorul său: „Vrea cineva să 
Mă întrebe asupra viitorului, să-Mi poruncească pentru copiii 
Mei și pentru lucrarea mînilor Mele? Eu am făcut pămîntul, 
și am făcut pe om pe el; Eu cu mîinile Mele am întins cerurile, 
și am așezat toată oștirea lor. Eu am ridicat pe Cir, în drep- 
tatea Mea, și voi netezi toate cărările lui. El 'mi va zidi iarăș 
cetatea, și va da drumul prinșilor Mei de război, fără preţ de 
răscumpărare și fără daruri, zice Domnul oștirilor.” Așa vor- 
beşte Domnul: “Ciștigurile Egiptului și negoţul Etiopiei și ale 
Sabeenilor, oameni de statură înaltă, vor trece la tine și vor 
fi ale tale. Popoarele acestea vor merge după tine, vor trece 
înlănțuite, se vor închina înaintea ta, și-ţi vor zice rugîndu- 

„Numai la tine se află Dumnezeu, și nu este alt Dumnezeu 
afară de El.” Dar Tu ești un Dumnezeu care Te ascunzi, 
Tu, Dumnezeul lui Israel, Mintuitorule! Toți sînt rușinaţi și 
uluiţi, toți pleacă plini de ocară, făuritorii idolilor. Dar Israel 
va fi mîntuit de Domnul, cu o mîntuire vecinică. Voi nu veţi fi 
nici rușinaţi, nici înfruntaţi, în veci. Căci așa vorbește Dom- 
nul, Făcătorul cerurilor, singurul Dumnezeu, care a întocmit 

pămîntul, l-a făcut și l-a întărit, l-a făcut nu ca să fie pustiu, ci 
l-a întocmit ca să fie locuit-:“Eu sînt Domnul, și nu este altul! 
Eu n'am vorbit în ascuns, într'un colț întunecos al pămîntu- 
lui. Eu n'am zis seminţei lui Iacov: ,Căutaţi-Mă în zădarij 
Eu, Domnul, spun ce este adevărat, vestesc ce este drept.” 
“Stringeţi-vă, veniți și apropiaţi-vă împreună, voi cei scăpați 
dintre neamuri! N'au nicio pricepere cei ce își duc idolul de 
lemn, și cheamă pe un dumnezeu, care nu poate să-i mîntu- 
iască. Spuneti-le, și aduceţi-i încoace, ca să se sfătuiască unii 
cu alţii! Cine a proorocit aceste lucruri dela început, și le-a 
vestit de mult? Oare nu Eu, Domnul? Nu este alt Dumnezeu 
decît Mine, Eu sunt singurul Dumnezeu drept și mîntuitor, alt 
Dumnezeu afară de Mine nu este. "ntoarceţi-vă la Mine, și veți 
fi mîntuiţi toţi ceice sînteţi la marginile pămîntului! Căci Eu 
sînt Dumnezeu, și nu altul. Pe Mine 'nsumi Mă jur, adevărul 
iese din gura Mea și cuvîntul Meu nu va fi luat înapoi: orice 
genunchi se va pleca înaintea Mea, și orice limbă va jura pe 
Mine. „Numai în Domnul‘, Mi se va zice, „locuiește dreptatea 
și puterea; la El vor veni, și vor fi înfruntaţi toţi ceice erau 
mîniați împotriva Lui. "n Domnul vor fi făcuți neprihăniţi și 
proslăviți toți urmașii lui Israel.” 


“Bel se prăbușește, Nebo cade; idolii lor sînt puși pe vite și 
dobitoace; idolii pe cari-i purtaţi voi au ajuns o sarcină, o po- 
vară pentru vita obosită! Au căzut, s'au prăbușit împreună, 
nu pot să scape povara; ei înșiși se duc în robie. Ascultaţi-Mă, 
casa lui Iacov, și toată rămășița casei lui Israel, voi, pe cari 
v'am luat în spinare dela obirșia voastră, pe cari v'am purtat 
pe umăr dela nașterea voastră: pînă la bătrineţa voastră Eu 
voi fi Acelaș, pînă la cărunteţele voastre vă voi sprijini. V'am 
purtat, și tot vreau să vă mai port, să vă sprijinesc și să vă 
mintuiesc. Cu cine Mă veţi pune alături, ca să Mă asemă- 
naţi? Cu cine Mă veţi asemăna, și mă veți potrivi? Ei varsă 
aurul din pungă, și cîntăresc argintul în cumpănă; toemesc un 
arginatar să facă un dumnezeu din ele, și se închină și înge- 
nunche înaintea lui. ’l poartă, îl iau pe umăr, îl pun la locul 
lui; acolo rămîne, și nu se mișcă din locul lui. Apoi strigă la 
el, dar nu răspunde, nici nu-i scapă din nevoie. Tineţi minte 

aceste lucruri, și fiți oameni! Veniţi-vă în fire, păcătoşilor.” 
“Aduceţi-vă aminte de cele petrecute în vremile străbune; căci 
Eu sînt Dumnezeu, și nu este altul, Eu sînt Dumnezeu, și nu 
este niciunul ca Mine. Eu am vestit dela început ce are să se 
întîmple și cu mult înainte ce nu este încă împlinit. Eu zic: 
„Hotăririle Mele vor rămiînea în picioare, și 'mi voi aduce la 
îndeplinire toată voia Mea. Eu chem dela răsărit o pasăre de 
pradă, dintr'o ţară depărtată, un om ca să împlinească pla- 
nurile Mele: da, Eu am spus, și Eu voi împlini; Eu am plănuit 
și Eu voi înfăptui.  Ascultaţi-Mă, oameni cu inima împietrită, 
vrăjmași ai neprihănirii! Eu "mi apropii neprihănirea: nu este 
departe; și mîntuirea Mea nu va zăbovi. Eu voi pune mîntuirea 
Mea în Sion și slava Mea peste Israel.” 


“Pogoară-te și șezi în țărină, fecioară, fiica Babilonului; șezi 
pe pămînt, fără scaun de domnie, fiica Haldeilor; căci nu te vor 
mai numi supțirică și plăcută. Ia pietrele de moară, și macină 
făină; scoate-ţi măhrama, ridică-ţi poala rochiei, descopere-ţi 
picioarele, treci riurile!  Goliciunea ţi se va descoperi, și ţi se 
va vedea rușinea. 'mi voi răzbuna, și nu voi cruța pe nimeni.” - 
“Răscumpărătorul nostru se cheamă Domnul oștirilor, Sfîntul 
lui Israel.” - “Șezi într'un colţ, și taci, fata Haldeilor! căci 
nu te vor mai numi împărăteasa împărăţiilor. Mă miniasem 
pe poporul Meu, 'mi pîngărisem moștenirea, și-i dădusem în 
minile tale: dar tu n'ai avut milă de ei, ci ţi-ai apăsat greu 
jugul asupra bătrinului. Tu ziceai: „n veci voi fi împărăteasă, 
și nu te-ai gindit, nici n'ai visat că lucrul acesta are să se 
sfirșească. Ascultă însă acum, tu cea dedată plăcerilor, care 
stai fără grijă și zici în inima ta: „Eu, și numai eu, nu voi fi 
niciodată văduvă, și nu voi fi niciodată, lipsită de copiii Și 
totuș aceste două lucruri ţi se vor întîmpla deodată, în aceeaș 
zi: şi perderea copiilor și văduvia; vor cădea asupra ta cu 
putere mare, în ciuda tuturor vrăjitoriilor tale și multelor tale 
descîntece. Căci te încredeai în răutatea ta și ziceai: „Nimeni 
nu mă vedej 'nţelepciunea și știința ta te-au amăgit, de ziceai în 
inima ta: ‚Eu şi numai eu.“ De aceea, nenorocirea va veni peste 
tine, fără să-i vezi zorile; urgia va cădea peste tine, fără s'o poţi 
împăca; și deodată va veni peste tine prăpădul, pe neașteptate. 

Vino dar cu descîntecele tale și cu mulțimea vrăjitoriilor tale, 
cărora ţi-ai închinat munca din tinereță; poate că vei putea să 
tragi vreun folos din ele, poate că vei izbuti. Te-ai obosit tot 
întrebînd: să se scoale dar și să te scape cei ce împart cerul, 
cari pîndesc stelele, cari vestesc, după lunile noi, ce are să ți se 
întîmple! Iată-i, au ajuns ca miriștea, pe care o arde focul, și 
nu-și vor scăpa viața din flăcări: căci nu va fi ca un cărbune, 
la care se încălzește cineva, nici un foc, la care stă. Așa va fi 
soarta acelora pe care te oboseai să-i întrebi. Și cei cu cari ai 
făcut negoţ din tinereţa, ta se vor risipi fiecare într'o parte: și 
nu va fi nimeni care să-ţi vină în ajutor.” 


“Ascultaţi lucrul acesta, casa lui Iacov, voi, cari purtaţi 
numele lui Israel, și cari aţi ieșit din apele lui Iuda; voi, cari 
aţi jurat pe Numele Domnului, și cari chemaţi pe Dumnezeul 
lui Israel, dar nu în adevăr, nici cu neprihănire! Căci ei își 
trag numele dela cetatea, sfintă, și se bizuiesc pe Dumnezeul 
lui Israel, al cărui Nume este Domnul oștirilor. De multă 
vreme am făcut cele dintii proorocii, din gura Mea au ieșit, și 
Eu le-am vestit: deodată am lucrat, și s'au împlinit. Știind 
că ești împietrit, că grumazul îţi este un drug de fier, și că ai o 
frunte de aramă, ţi-am vestit de mult aceste lucruri, ţi le-am 
spus mai înainte ca să se întîmple, ca să nu poţi să zici: „Idolul 
meu le-a făcut, chipul meu cioplit sau chipul meu turnat le-a 
porunciti Ai auzit toate aceste lucruri pe cari le vezi acum! Și 
nu vreți să le mărturisiți acum?... De acum, îţi vestesc lucruri 
noi, ascunse, necunoscute de tine. Ele se fac în timpul de 
faţă, și nu fac parte din trecut; pînă în ziua de azi n'aveai nicio 
cunoștință despre ele, ca să nu poţi zice: „lată, că le știam. 
Nici nu le-ai auzit, nici nu le-ai știut, și nici nu-ţi era deschisă 
odinioară urechea la ele: căci știam că ai să fii necredincios, și 
că din naștere ai fost numit răzvrătit. Din pricina Numelui 
Meu, sînt îndelung răbdător, pentru slava Mea Mă opresc faţă 
de tine, ca să nu te nimicesc. lată, te-am pus în cuptor, 
dar nu te-am găsit argint; te-am lămurit în cuptorul urgiei. 
Din dragoste pentru Mine, din dragoste pentru Mine vreau să 
lucrez! Căci cum ar putea fi hulit Numele Meu? Nu voi da 
altuia slava Mea.  “Ascultă-Mă, lacove! Și tu, Israele, pe care 

te-am chemat! Eu, Eu sînt Cel dintii, și tot Eu sînt și Cel 
din urmă. Mina Mea a întemeiat pămîntul, și dreapta Mea 
a întins cerurile: cum le-am chemat, s'au și înfățișat îndată. 
Strîngeţi-vă cu toţii și ascultați! Cine dintre ei a vestit aceste 
lucruri? Acela pe care-l iubește Domnul va împlini voia Lui 
împotriva Babilonului, și braţul lui va apăsa asupra Haldeilor. 
Eu am vorbit, și Eu l-am și chemat; Eu l-am adus, și lucrarea 
lui va izbuti. Apropiaţi-vă de Mine, și ascultați! Dela început, 
n'am vorbit în ascuns, dela obirșia acestor lucruri, am fost de 
faţă. Și acum, Domnul Dumnezeu m'a trimes cu Duhul Său. 
Așa vorbește Domnul, Răscumpărătorul tău, Sfîntul lui Israel: 
„Eu, Domnul, Dumnezeul tău, te învăţ ce este de folos, și te 
călăuzesc pe calea pe care trebuie să mergi! O! de ai fi luat 
aminte la poruncile Mele, atunci pacea ta ar fi fost ca un rîu, și 
fericirea, ta ca valurile mării. Sămînţa ta ar fi fost ca nisipul, 
și roadele pîntecelui tău ca boabele de nisip; numele tău n'ar 
fi fost șters și nimicit înaintea Mea. Ieșiţi din Babilon, fugiţi 
din mijlocul Haldeilor! Vestiţi, trîimbiţaţi cu glas de veselie, 
daţi de știre pînă la capătul pămîntului, spuneți: „Domnul a 
răscumpărat pe robul Său Iacov! Și nu vor suferi de sete în 
pustiurile în cari-i va duce: ci va face să curgă pentru ei apă 
din stîncă, va despica stînca, și va curge apa. Cei răi n'au 
pace, zice Domnul. 


“Ascultaţi-Mă, ostroave! Luaţi aminte, popoare depărtate! 
Domnul M'a chemat din sînul mamei și M'a numit dela ieșirea 
din pîntecele mamei. Mi-a făcut gura ca o sabie ascuţită, M'a 
acoperit cu umbra miînii Lui; și M'a făcut o săgeată ascuţită, 
M'a ascuns în tolba Lui cu săgeți, și Mi-a zis: ‚Israele, Tu ești 
Robul Meu, în care Mă voi slăvi.* Și Eu Mă gîndeam: „Dege- 
aba am muncit, în zădar și fără folos Mi-am istovit puterea. 
Dar dreptul Meu este la Domnul, și răsplata Mea la Dumnezeul 
Meu. Şi acum, Domnul vorbește, El, care M'a întocmit din 
pîntecele mamei ca să fiu Robul Lui, ca să aduc înapoi la El 
pe Iacov, și pe Israel, care este încă împrăștiat; căci Eu sînt 
prețuit înaintea Domnului, și Dumnezeul Meu este tăria Mea. 
El zice: „Este prea puţin lucru să fii Robul Meu ca să ridici 
seminţiile lui Iacov și să aduci înapoi rămășițele lui Israel. De 

aceea, te pun să fii Lumina neamurilor, ca să duci mîntuirea 
pînă la marginile pămîntului. Aşa vorbește Domnul, Răs- 
cumpărătorul, Sfîntul lui Israel, către Cel disprețuit și urit de 
popor, către Robul celor puternici: „mpăraţii vor vedea lucrul 
acesta, și se vor scula, și voivozii se vor arunca la pămînt și 
se vor închina, din pricina Domnului, care este credincios, din 
pricina Sfintului lui Israel, care Te-a ales.” “Aşa vorbește 
mai departe Domnul: „La vremea îndurării Te voi asculta, și 
în ziua mîntuirii Te voi ajuta; Te voi păzi și Te voi pune să faci 
legămînt cu poporul, să ridici ţara, și să împarţi moștenirile 
pustiite; să spui prinșilor de război: „leșiţii și celor ce sînt 
în întunerec: „Arătaţi-vă.“ Ei vor paşte pe drumuri și vor găsi 
locuri de pășune pe toate coastele. Nu le va fi foame, nici nu 
le va fi sete; nu-i va bate arșița, nici soarele; căci Cel ce are 
milă de ei îi va călăuzi și-i va duce la izvoare de ape. Voi pref- 
ace toți munţii Mei în drumuri, și drumurile Mele vor fi bine 
croite. ată-i că vin de departe, unii dela miază noapte și dela 
apus, iar alţii din ţara Sinim.  Bucuraţi-vă, ceruri! Veselește- 
te, pămiîntule! Izbucniţi în strigăte de bucurie, munţilor! Căci 
Domnul mîngiie pe poporul Său, și are milă de nenorociţii 
Lui.”  Sionul zicea: “M'a părăsit Domnul, și m'a uitat Dom- 
nul!” Poate o femeie să uite copilul pe care-l alăptează, și să 
n'aibă milă de rodul pîntecelui ei? Dar chiar dacă lar uita, 
totuş Eu nu te voi uita cu niciun chip: lată că te-am săpat 
pe mîinile Mele, și zidurile tale sînt totdeauna înaintea ochilor 
Mei! Fiii tăi aleargă; dar ceice te dărimaseră și te pustiiseră 
vor ieși din mijlocul tău.  Ridică-ţi ochii de jur împrejur, și 
privește: toți aceștia se string, vin la tine.” “Pe viaţa Mea, zice 
Domnul, că te vei îmbrăca cu toţi aceștia ca și cu o podoabă, 
și te vei încinge cu ei ca o mireasă. Căci locurile tale pustiite 
și pustii, țara ta nimicită, vor fi strimte pentru locuitorii tăi; 
și ceice voiau să te mănînce se vor depărta. Fiii aceștia, de 
cari ai fost lipsit, vor spune mereu la urechile tale: „Locul cale 
prea strîmt pentru mine; fă-mi loc, ca să pot să mă așez.” Și 
vei zice în inima ta: „Cine mi i-a st Căci eram fără copii, 
și stearpă; eram toabh, izgonită: cine i-a crescut? Rămăsesem 
singură: unde erau aceştia; De aceea, așa vorbește Domnul, 

Dumnezeu: „lată, voi face neamurilor semn cu mîna, și-Mi voi 
înălța steagul spre popoare; ele vor aduce înapoi pe fiii tăi în 
braţele lor, și vor duce pe fiicele tale pe umeri. Te vor hrăni 
împărați, și împărătesele lor te vor alăpta. Se vor închina cu 
faţa la pămînt înaintea ta, și vor linge ţărîna de pe picioarele 
tale, ca să știi că Eu sînt Domnul, și că ceice nădăjduiesc în 
Mine nu vor fi daţi de rușine.” “Se poate lua prada celui 
puternic? Şi poate să scape cel prins din prinsoare? - „Da, 
zice Domnul, prada celui puternic îi va fi luată, și cel prins 
de asupritor va scăpa; căci Eu voi lupta împotriva vrăjmașilor 
tăi, și voi scăpa pe fiii tăi. Eu voi da asupritorilor tăi să-și 
mănînce carnea, și se vor îmbăta ca de must de însuș sîngele 
lor. Și va ști orice făptură, că Eu sînt Domnul, Mîntuitorul 
tău, Răscumpărătorul tău, Puternicul lui Iacov.” 


“Așa vorbeşte Domnul: „Unde este cartea de despărțire, 
prin care am izgonit pe mama voastră? Sau, căruia din- 
tre ceice M'au împrumutat v'am vindut? Vedeţi, din pricina 
fărădelegilor voastre aţi fost vînduţi, și din pricina păcatelor 
voastre a fost izgonită mama voastră. Pentru ce nu era ni- 
meni cînd am venit? Pentruce n'a răspuns nimeni cînd am 
strigat? Este mîna Mea prea scurtă ca să răscumpere? Sau 
n'am Eu destulă putere ca să izbăvesc? Cu mustrarea Mea, 
Eu usuc marea, și prefac rîurile în pustie; peștii lor se strică, 
din lipsă de apă, și pier de sete! "mbrac cerurile cu negura de 
jale, și le învelesc cu un sac.” “Domnul Dumnezeu Mi-a dat o 
limbă iscusită, ca să știu să înviorez cu vorba pe cel doborit de 
întristare. El 'mi trezește, în fiecare dimineaţă, El "mi trezește 
urechea, să ascult cum ascultă niște ucenici. Domnul Dum- 
nezeu Mi-a deschis urechea, și nu M'am împotrivit, nici nu 
M'am tras înapoi. Mi-am dat spatele înaintea celor ce Mă 
loveau, și obrajii înaintea celor ce-Mi smulgeau barba; nu Mi- 
am ascuns fața de ocări și de scuipări. Dar Domnul Dum- 
nezeu M'a ajutat; de aceea nu M'am rușinat, de aceea Mi-am 
făcut faţa ca o cremene, știind că nu voi fi dat de rușine. Cel 
ce Mă îndreptățește este aproape: „Cine va vorbi împotriva 
Mea? Să ne înfăţișăm împreună; „Cine este protivnicul Meu? 
Să înainteze spre Minej lată, Domnul Dumnezeu Mă ajută: 

cine Mă va osîndi? ’ntr’adevăr, se prefac cu toții în zdrențe ca 
o haină: molia îi va mînca. Cine dintre voi se teme de Dom- 
nul, să asculte glasul Robului Său! Cine umblă în întunerec 
și n'are lumină, să se încreadă în Numele Domnului, și să se 
bizuie pe Dumnezeul lui! Iar voi toţi, cari aprindeţi focul, și 
puneţi tăciuni pe el, umblaţi în lumina focului vostru și în tã- 
ciunii pe cari i-aţi aprins. Din mîna Mea vi se întîmplă aceste 
lucruri, ca să zăceţi în dureri.” 


“Ascultaţi-Mă, voi, cari umblaţi după neprihănire, cari cău- 
taţi pe Domnul! Priviţi spre stînca din care aţi fost ciopliţi, 
spre gaura gropii din care aţi fost scoși. Uitaţi-vă la părintele 
vostru Avraam, și spre Sara care v'a născut; căci l-am chemat, 
cînd era numai el singur, l-am binecuvîntat și înmulţit. Tot 
astfel, Domnul are milă de Sion, și mîngiie toate dărimăturile 
lui. El va face pustia lui ca un Rai, și pămîntul lui uscat 
ca o grădină a Domnului. Bucuria și veselia vor fi mijlocul 
lui, mulțămiri și cântări de laudă. la aminte spre Mine, dar, 
poporul Meu, pleacă urechea spre Mine, neamul Meu! Căci din 
Mine va ieși Legea, și voi pune Legea Mea lumină popoarelor. 
Neprihănirea, Mea este aproape, mîntuirea Mea se va arăta, și 
braţele Mele vor judeca popoarele, ostroavele vor nădăjdui în 
Mine, și se vor încrede în braţul Meu. Ridicaţi ochii spre cer, 
și priviţi în jos pe pămînt! Căci cerurile vor pieri ca un fum, 
pămîntul se va preface în zdrenţe ca o haină, și locuitorii lui 
vor muri ca niște muște; dar mîntuirea Mea va dăinui în veci, 
și neprihănirea, Mea nu va avea sfirșit. Ascultaţi-Mă, voi cari 
cunoaşteţi neprihănirea, popor, care ai în inimă Legea Mea! 
Nu te teme de ocara oamenilor, și nu tremura de ocările lor. 
Căci îi va mînca molia ca pe o haină, și-i va roade vermele cum 
roade lina, dar neprihănirea Mea va dăinui în veci, și mîntuirea 
Mea se va întinde din veac în veac.”  Trezește-te, trezește-te 
și îmbracă-te cu putere, braț al Domnului! Trezește-te, ca 
în zilele de odinioară, și în veacurile din vechime! Oare n'ai 
doborît Tu Egiptul, și ai străpuns balaurul? Nu ești Tu acela, 
care ai uscat marea, apele adincului celui mare, și ai croit în 
adîncimile mării, un drum pentru trecerea celor răscumpăraţi? 
Astfel cei răscumpăraţi de Domnul se vor întoarce, vor veni în 

Sion cu cîntări de biruinţă, și o bucurie vecinică le va încununa 
capul; îi va apuca veselia și bucuria, iar durerea și gemetele 
vor fugi. Eu, Eu vă mingii. Dar cine ești tu, ca să te temi 
de omul cel muritor, și de fiul omului, care trece ca iarba, și 
să uiţi pe Domnul, care te-a făcut, care a întins cerurile și a 
întemeiat pămîntul? Dece să tremuri necontenit toată ziua, 
înaintea miniei asupritorului, cînd umblă să te nimicească? 
Unde este mînia asupritorului? ’n curînd cel încovoiat supt 
fiare va fi deslegat; nu va muri în groapă, și nu va duce lipsă de 
pîne. Eu sînt Domnul, Dumnezeul tău, care stîrnesc marea 
și fac să-i urle valurile, și al cărui Nume este Domnul oștirilor. 
Eu pun cuvintele Mele în gura ta, și te acopăr cu umbra mînii 
Mele, ca să întind ceruri noi și să întemeiez un pămînt nou, și 
să zic Sionului: „Tu ești poporul Meuj Trezește-te, trezește-te! 
Scoală-te, lerusalime, care ai băut din mina Domnului potirul 
miniei Lui, care ai băut, ai sorbit pînă în fund potirul ameţelii! 
Căci nu este nici unul, care să-l călăuzească, din toţi copiii pe 
cari i-a născut, nu este niciunul, care să-l ia de mînă din toţi 
copiii pe cari i-a crescut.  Amîndouă aceste lucruri ţi s'au 
întîmplat: -dar cine te va plinge? -pustiirea și dărăpănarea, 
foametea și sabia. -,Cum să te mingii eu, Fiii tăi, leșinaţi, 
zăceau în toate colțurile uliţelor, ca cerbul într'un laţ, plini de 
minia Domnului, și de mustrarea Dumnezeului tău. Deaceea, 
nenorocitule, beat ce ești, dar nu de vin, ascultă: „Așa vor- 
bește Domnul tău, Domnul, Dumnezeul tău, care apără pe 
poporul Lui: „latăcă îți iau din mînă potirul ameţelii, potirul 
miîniei Mele, că să nu mai bei din el! Și îl voi pune în mîna 
asupritorilor tăi, cari îți ziceau: „ndoaie-te, ca să trecem peste 
tine!” “ţi făceai atunci spinarea ca un pămînt, și ca o uliţă 
pentru trecători. 


“Trezește-te, trezește-te! îmbracă-te în podoaba ta, Sioane! 
Pune-ţi hainele de sărbătoare, lerusalime, cetate sfintă! Căci 
nu va mai intra în tine nici un om netăiat împrejur sau necu- 
rat.  Scutură-ţi țărina de pe tine, scoală-te, și șezi în capul 
oaselor, lerusalime! Desleagă-ţi legăturile dela gât, fiică, roabă 
a Sionului! Căci așa vorbește Domnul: „Fără plată aţi fost 
vînduţi, și nu veţi fi răscumpăraţi cu preţ de argint.“ Căci 

aşa vorbește Domnul Dumnezeu: „Odinioară poporul Meu s'a 
pogoriît să locuiască pentru o vreme în Egipt; apoi Asirianul l-a 
asuprit fără temei. Şi acum, ce am să fac aici-zice Domnul- 
cînd poporul Meu a fost luat pe nimic?” “Asupritorii lui strigă 
de bucurie-zice Domnul-și cît e ziulica de mare este batjo- 
corit Numele Meu. De aceea poporul Meu va cunoaște Nu- 
mele Meu; de aceea va ști, în ziua aceea, că Eu vorbesc și 
zic: „lată-Măj Ce frumoase sînt pe munţi, picioarele celui ce 
aduce vești bune, care vestește pacea, picioarele celui ce aduce 
vești bune, care vestește miîntuirea! Picioarele celui ce zice 
Sionului: „Dumnezeul tău împărăţește!” “Iată, glasul stră- 
jerilor tăi răsună; ei înalță glasul, și strigă toți de veselie; căci 
văd cu ochii lor cum Se întoarce Domnul în Sion.  Izbucniţi 
cu toate în strigăte de bucurie, dărămături ale Ierusalimului! 
Căci Domnul mîngiie pe poporul Său, şi răscumpără, lerusal- 
imul. Domnul 'și descopere braţul Său cel sfint, înaintea 
tuturor neamurilor; și toate marginile pămîntului vor vedea 
miîntuirea Dumnezeului nostru.”  “Plecaţi, plecaţi, ieşiţi din 
Babilon! Nu vă atingeţi de nimic necurat! Ieșiţi din mijlocul 
lui!  Curăţiţi-vă, cei ce purtaţi vasele Domnului! Nu ieșiţi 
cu grabă, nu plecaţi în fugă; căci Domnul vă va ieși înainte 
și Dumnezeul lui Israel vă va tăia calea.” Iată, Robul Meu 
va propăși; Se va sui, Se va ridica, Se va înălța foarte sus. 
După cum pentru mulţi a fost o pricină de groază-atit de schi- 
monosită, "i era faţa, și atît de mult se deosebea înfățișarea 
Lui de a fiilor oamenilor- tot așa, pentru multe popoare va fi 
o pricină de bucurie; înaintea Lui împărații vor închide gura, 
căci vor vedea ce nu li se mai istorisise, și vor auzi ce nu mai 
auziseră. 


Cine a crezut în ceea ce ni se vestise? Cine a cunoscut braţul 
Domnului? Ela crescut înaintea Lui ca o odraslă slabă, ca un 
Lăstar care iese dintr'un pămînt uscat. N'avea nici frumuseţă, 
nici strălucire ca să ne atragă privirile, și înfățișarea Lui n'avea 
nimic care să ne placă.  Dispreţuit și părăsit de oameni, om 
al durerii și obicinuit cu suferința, era așa de disprețuit că îți 
întorceai fața dela EI, și noi nu L-am băgat în seamă. Totuș, 
El suferințele noastre le-a purtat, și durerile noastre le-a luat 

asupra Lui, și noi am crezut că este pedepsit, lovit de Dum- 
nezeu, și smerit. Dar El era străpuns pentru păcatele noas- 5 
tre, zdrobit pentru fărădelegile noastre. Pedeapsa, care ne dă 
pacea, a căzut peste El, și prin rănile Lui sîntem tămăduiți. 
Noi rătăceam cu toţii ca niște oi, fiecare își vedea de drumul 6 
lui; dar Domnul a făcut să cadă asupra Lui nelegiuire noas- 
tră a tuturor. Cînd a fost chinuit și asuprit, n'a deschis gura 7 
deloc, ca un miel pe care-l duci la măcelărie, și ca o oaie mută 
înaintea, celor ce o tund: n'a deschis gura. El a fost luat prin 8 
apăsare și judecată; dar cine din cei de pe vremea Lui a crezut 

că El fusese șters de pe pămîntul celor vii și lovit de moarte 
pentru păcatele poporului meu? Groapa Lui a fost pusă între 9 
cei răi, și mormîntul Lui la un loc cu cel bogat, măcar că nu 
săvirșise nicio nelegiuire și nu se găsise niciun vicleșug în gura 
Lui. Domnul a găsit cu cale să-L zdrobească prin suferință... 10 
Dar, dupăce 'și va da viaţa ca jertfă pentru păcat, va vedea o 
sămînță de urmași, va trăi multe zile, și lucrarea Domnului va 
propăși în mîinile Lui. Va vedea rodul muncii sufletului Lui și 11 
se va înviora. Prin cunoștința Lui, Robul Meu cel neprihănit 
va pune pe mulți oameni într'o stare după voia lui Dumnezeu, 

și va lua asupra Lui povara nelegiuirilor lor. De aceea 'i voi 12 
da partea Lui la un loc cu cei mari, și va împărți prada cu cei 
puternici, pentrucă S'a dat pe Sine însuș la moarte, și a fost 
pus în numărul celor fărădelege, pentrucă a purtat păcatele 
multora și S'a rugat pentru cei vinovaţi. 


“Bucură-te, stearpo, care nu mai naști! Izbucnește în strigăta54] 
de bucurie și veselie, tu care nu mai ai durerile nașterii! Căci 
fiii celei lăsate de bărbat vor fi mai mulți de cât fiii celei mări- 
tate, zice Domnul.”  “Lărgește locul cortului tău; și întinde 2 
învelitoarele locuinţei tale: nu te opri! Lungește-ţi funiile, și 
întărește-ţi țărușii! Căci te vei întinde la dreapta și la stînga, 
sămînța ta va cotropi neamurile, și va locui cetăţile pustii. Nu 4 
te teme, căci nu vei rămînea de rușine; nu roși, căci nu vei fi 
acoperită de rușine; ci vei uita și rușinea tinereţii tale, și nu-ți 
vei mai aduce aminte de văduvia ta, căci Făcătorul tău este 5 
bărbatul tău: Domnul este Numele Lui, și Răscumpărătorul 
tău este Sfîntul lui Israel. El se numește Dumnezeul întreg- 

ului pămînt, căci Domnul te cheamă înapoi ca pe o femeie 
părăsită și cu inima întristată, ca pe o nevastă din tinereță, 
care a fost izgonită, zice Dumnezeul tău.” “Cîteva clipe te 
părăsisem, dar te voi primi înapoi cu mare dragoste. 'ntr'o 
izbucnire de mînie, 'mi ascunsesem o clipă Faţa de tine, dar 
Mă voi îndura de tine cu o dragoste vecinică, zice Domnul, 
Răscumpărătorul tău. Şi lucrul acesta va fi pentru Mine ca 
și cu apele lui Noe: după cum jurasem că apele lui Noe nu vor 
mai veni pe pămînt, tot așa jur că nu Mă voi mai mînia pe 
tine și nu te voi mai mustra. Pot să se mute munţii, pot să se 
clatine dealurile, dar dragostea Mea nu se va muta dela tine, și 
legămîntul Meu de pace nu se va clătina, zice Domnul, care are 
milă de tine.”  “Nenorocito, bătuto de furtună, și nemingii- 
ato! Iată, îţi voi împodobi pietrele scumpe cu antimoniu, și-ţi 
voi da temelii de safir. "ţi voi face crestele zidurilor de rubin, 
porţile de pietre scumpe, și tot ocolul de nestemate. Toţi fiii 
tăi vor fi ucenici ai Domnului, și mare va fi propășirea fiilor 
tăi. Vei fi întărită prin neprihănire. Izgonește neliniștea, căci 
n'ai nimic de temut, şi spaima, căci nu se va apropia de tine. 
Dacă se urzesc uneltiri, nu vin dela Mine; oricine se va uni 
împotriva ta va cădea supt puterea ta.” “Iată, Eu am făcut 
pe meșterul, care suflă cărbunii în foc, și face o armă după 
meșteșugul lui. Dar tot Eu am făcut și pe nimicitor ca s'o 
sfărime. Orice armă făurită împotriva ta va fi fără putere; 
și pe orice limbă care se va ridica la judecată împotriva ta, o 
vei osîndi. Aceasta este moștenirea robilor Domnului, așa este 
mîntuirea, care le vine dela Mine, zice Domnul.” 


“Voi toţi cei însetaţi, veniți la ape, chiar și cel ce n'are 
bani! Veniţi și cumpăraţi bucate, veniţi și cumpăraţi vin și 
lapte, fără bani și fără plată! De ce cîntăriţi argint pentru 
un lucru care nu hrănește? De ce vă daţi cîștigul muncii pen- 
tru ceva care nu satură? Ascultaţi-Mă dar, și veţi mînca ce 
este bun, și sufletul vostru se va desfăta cu bucate gustoase. 
Luaţi aminte, și veniți la Mine, ascultați, și sufletul vostru va 
trăi: căci Eu voi încheia cu voi un legămînt vecinic, ca să în- 
tăresc îndurările Mele faţă de David. Iată, l-am pus martor 
pe lîngă poapore, cap și stăpînitor al popoarelor. "ntradevăr, 

vei chema neamuri, pe cari nu le cunoşti, şi popoare cari nu 
te cunosc vor alerga la tine, pentru Domnul, Dumnezeul tău, 
pentru Sfîntul lui Israel, care te proslăvește.” “Căutaţi pe 
Domnul cîtă vreme se poate găsi; chemaţi-L, cîtă vreme este 
aproape. Să se lase cel rău de calea lui, și omul nelegiuit să se 
lase de gîndurile lui, să se întoarcă la Domnul care va avea milă 
de el, la Dumnezeul nostru, care nu obosește iertînd. „Căci 
gîndurile Mele nu sînt gîndurile voastre, și căile voastre nu sînt 
căile Mele, zice Domnul. „Ci cât sînt de sus cerurile față de 
pămînt, atît sînt de sus căile Mele față de căile voastre și gîn- 
durile Mele faţă de gîndurile voastre. Căci dupăcum ploaia 
și zăpada se pogoară din ceruri, și nu se mai întorc înapoi, ci 
udă pămîntul și-l fac să rodească și să odrăslească, pentruca 
să dea sămiînță sămănătorului și pîne celui ce mănîncă, tot 
aşa și Cuvintul Meu, care iese din gura Mea, nu se întoarce 
la Mine fără rod, ci va face voia Mea și va împlini planurile 
Mele. Da, veţi ieși cu bucurie, și veți fi călăuziți în pace. 
Munţii și dealurile vor răsuna de veselie înaintea voastră, și 
toţi copacii din cîmpie vor bate din palme. ’n locul spinului 
se va înălța chiparosul, în locul mărăcinilor va crește mirtul. 
Și lucrul acesta va fi o slavă pentru Domnul, un semn vecinic, 
nepieritor.” 


“Așa vorbește Domnul: „Păziţi ce este drept, și faceţi ce este 
bine; căci mîntuirea Mea este aproape să vină, și neprihănirea 
Mea este aproape să se arate. Ferice de omul care face lucrul 
acesta, și de fiul omului care rămîne statornic în el, păzind 
Sabatul, ca să nu-l pîngărească, și stăpinindu-și mîna, ca să nu 
facă nici un rău! Străinul care se alipește de Domnul, să nu 
zică: „Domnul mă va despărți de poporul Săuj Și famenul să nu 
zică: „lată, eu sînt un copac uscati Căci așa vorbește Domnul: 
„Famenilor, cari vor păzi Sabatele Mele, cari vor alege ce-Mi 
este plăcut, și vor stărui în legămintul Meu, le voi da în Casa 
Mea și înlăuntrul zidurilor Mele un loc și un nume mai bune 
de cît fii și fiice; le voi da un nume vecinic, care nu se va stinge. 
Și pe străinii, care se vor lipi de Domnul ca să-l slujească, și 
să iubească Numele Domnului, pentru ca să fie slujitorii Lui, 
și pe toţi cei ce vor păzi Sabatul, ca să nu-l pingărească, și 

vor stărui în legămîntul Meu, îi voi aduce la muntele Meu 
cel sfînt, și-i voi umplea de veselie în Casa Mea de rugăciune. 
Arderile lor de tot și jertfele lor vor fi primite pe altarul Meu, 
căci Casa Mea se va numi o casă de rugăciune pentru toate 


popoarele.” Așa vorbește Domnul Dumnezeu, care strînge 
pe cei risipiţi ai lui Israel: “Voi mai stringe și alte popoare 
la cei strînși acum din el.”  “Veniţi toate fiarele de pe cîmp, 


veniţi de mîncaţi, toate fiarele din pădure! Toți păzitorii lui 
sînt orbi, fără pricepere; toți sînt niște cîni muţi, cari nu pot să 
latre; aiurează, stau tolăniţi, și le place să doarmă. Totuş sînt 
niște cîni lacomi, cari nu se mai satură. Sînt niște păstori cari 
nu pot pricepe nimic; toţi își văd de calea lor, fiecare umblă 
după folosul lui, fără abatere: - „Veniţi, -zic ei-am să caut vin, 
și ne vom îmbăta cu băuturi tari! Mine vom face tot ca azi, 
ba încă și mai rău!”- 


Piere cel neprihănit, și nimănui nu-i pasă; se duc oamenii 
de bine și nimeni nu ia aminte că din pricina răutăţii este luat 
cel neprihănit. El întră în pace în groapa lui: cel ce umblă 
pe drumul cel drept, se odihnește în culcușul lui. “Dar voi, 
apropiaţi-vă încoace fii ai vrăjitoarei, sămînța precurvarului și 
a curvei! De cine vă bateţi voi joc? "mpotriva cui vă de- 
schideţi voi gura larg, și scoateţi limba? Nu sînteţi voi niște 
copii ai păcatului, o sămînță a minciunii, care se încălzește 
pentru idoli supt orice copac verde, care junghie pe copii în 
văi, supt crăpăturile stîncilor? ’n pietrele lustruite din piraie 
este partea ta de moștenire, ele sînt soarta ta; lor le torni și 
jertfe de băutură, și le aduci daruri de mîncare: „Pot Eu să fiu 
nesimţitor la lucrul acesta? Pe un munte înalt și ridicat îţi 
faci culcușul; tot acolo te sui să aduci jertfe. "ţi pui pomenirea 
în dosul ușii și ușiorilor; căci, departe de Mine, îţi ridici înveli- 
toarea și te sui în pat, îţi lărgești culcușul, și faci legămint cu 
ei, îţi place legătura cu ei, și iei seama la semnul lor. Te duci 
la împărat cu untdelemn, îți înmulţești miresmele, îţi trimeţi 
solii departe, și te pleci pînă la locuinţa morţilor.  Obosești 
mergînd, și nu zici: „ncetezj Tot mai găsești putere în mîna 
ta: De aceea nu te doboară întristarea. Și de cine te sfiai, 
de cine te temeai, de nu Mi-ai fost credincioasă, de nu ţi-ai 

adus aminte, și nu ţi-a păsat de Mine? Și Eu tac, și încă de 
multă vreme: de aceea nu te temi tu de Mine. Dar acum 
îţi voi da pe faţă neprihănirea, și faptele tale nu-ţi vor folosi! 
Și atunci să strigi, și să te izbăvească mulțimea idolilor tăi! 
Căci îi va lua vintul pe toţi, o suflare îi va ridica. Dar celce 
se încrede în Mine va moșteni ţara, și va stăpîni muntele Meu 
cel sfint.” - Și El zice: “Croiţi, croiți drum, pregătiţi calea, 
luaţi orice piedică din calea poporului Meu! Căci așa vor- 
beşte Cel Prea "nalt, a cărui locuinţă este vecinică și al cărui 
Nume este sfint. „Eu locuiesc în locuri înalte și în sfinţenie; dar 
sînt cu omul zdrobit și smerit, ca să înviorez duhurile smerite, 
și să îmbărbătez inimile zdrobite. Nu vreau să cert în veci, 
nici să ţin o mînie necurmată, cînd înaintea Mea cad în leșin 
duhurile, și sufletele pe cari le-am făcut. Din pricina păcat- 
ului lăcomiei lui, M'am miniat și l-am lovit, M'am ascuns, în 
supărarea Mea, și cel răzvrătit a urmat și mai mult pe căile 
inimii lui. l-am văzut căile, și totuș îl voi tămădui; îl voi 
călăuzi, și-l voi mîngiia, pe el și pe ceice pling împreună cu 
el. Voi pune lauda pe buze: „Pace, pace celui de departe și 
celui de aproape! -zice Domnul-Da Eu îl voi tămădui! Dar 
cei răi sînt ca marea înfuriată, care nu se poate liniști, și ale 
cărei ape aruncă afară noroi și mil.” “Cei răi n'au pace” zice 
Dumnezeul meu. - 


“Strigă în gura mare, nu te opri! 'nalță-ţi glasul ca o trim- 
biță, și vestește poporului Meu nelegiuirile lui, casei lui Iacov 
păcatele ei! ’n toate zilele Mă întreabă, și vor să afle căile 
Mele, ca un neam, care ar fi înfăptuit neprihănirea, și n'ar fi 
părăsit legea Dumnezeului său. 'mi cer hotăriri drepte, doresc 
să se apropie de Dumnezeu. - „La ce ne folosește să postim‘ 
-zic €ei-,dacă Tu nu vezi? „La ce să ne chinuim sufletul, dacă 
Tu nu ţii seama de lucrul acesta;, -,Pentrucă, zice Domnul, 
în ziua postului vostru, vă lăsaţi în voia pornirilor voastre, și 
asupriți pe simbriașii voştri. lată, postiţi ca să vă ciorovăiți 
și să vă certaţi, ca să bateţi răutăcios cu pumnul; nu postiți 
cum cere ziua aceea, ca să vi se audă strigătul sus. Oare 
aceasta. este postul plăcut Mie: să-și chinuiască omul sufletul 
o zi? Să-și plece capul ca un pipirig, și să se culce pe sac și 

cenușă? Acesta numești tu post și zi plăcută Domnului? Iată 
postul plăcut Mie: desleagă lanțurile răutăţii, desnoadă legă- 
turile robiei, dă drumul celor asupriţi, și rupe orice fel de jug; 
împarte-ţi pînea cu cel flămînd, și adu în casa ta pe nenorociţii 
fără adăpost; dacă vezi pe un om gol, acopere-l, și nu întoarce 
spatele semenului tău. Atunci lumina ta va răsări ca zorile, 
și vindecarea ta va încolţi repede; neprihănirea ta îţi va merge 
înainte, și slava Domnului te va însoţi. Atunci tu vei chema, 
și Domnul va răspunde, vei striga, și El va zice: „lată-Măj Dacă 
vei îndepărta jugul din mijlocul tău, amenințările cu degetul 
și vorbele de ocară, dacă vei da mîncarea ta celui flămînd, 
dacă vei sătura sufletul lipsit, atunci lumina ta va răsări peste 
întunecime, și întunerecul tău va fi ca ziua nămeaza mare! 
Domnul te va călăuzi neîncetat, îţi va sătura sufletul chiar 
în locuri fără apă, și va da din nou putere mădularelor tale; 
vei fi ca o grădină bine udată, ca un izvor ale cărui ape nu 
seacă. Ai tăi vor zidi iarăș pe dărîmăturile de mai înainte, 
vei ridica din nou temeliile străbune; vei fi numit „Dregător de 
spărturi“, „Cel ce drege drumurile, și face ţara cu putinţă de 
locuit. Dacă îţi vei opri piciorul în ziua Sabatului, ca să nu-ți 
faci gusturile tale în ziua Mea cea sfintă; dacă Sabatul va fi 
desfătarea ta, ca să sfințești pe Domnul, slăvindu-L, și dacă-l 
vei cinsti, neurmînd căile tale, neîndeletnicindu-te cu treburile 
tale și nededîndu-te la flecării, atunci te vei putea desfăta în 
Domnul, și Eu te voi sui pe înălțimile ţării, te voi face să te 
bucuri de moștenirea tatălui tău Iacov; căci gura Domnului a 
vorbit.” 


Nu, mîna Domnului nu este prea scurtă ca să mîntuiască, 
nici urechea Lui prea tare ca să audă, ci nelegiuirile voastre 
pun un zid de despărţire între voi și Dumnezeul vostru; pă- 
catele voastre vă ascund Faţa Lui și-L împiedecă să v'asculte! 
Căci minile vă sînt minjite de sînge, și degetele de nelegiuiri; 
buzele voastre spun minciuni, și limba voastră vorbește nelegiuiri. 
Niciunuia, nu-i place dreptatea, niciunul nu se judecă cu drep- 
tate; ei se bizuiesc pe lucruri deșerte și spun neadevăruri, 
zămislesc răul, și nasc nelegiuirea. Clocesc ouă de basilic 
și țes pînze de păianjen. Cine mănîncă din ouăle lor, moare; și 


1041 ISAIA 59. 6-20 


dacă, se sparge vreunul, iese o năpircă.  Pînzele lor nu slujesc 
la facerea hainelor, și nu pot să se acopere cu lucrare lor; căci 
lucrările lor sînt niște lucrări nelegiuite, și în minile lor sînt 
fapte de silnicie. Picioarele lor aleargă spre rău, și se grăbesc 
să verse sînge nevinovat; gîndurile lor sînt sadun nelegiuite, 
prăpădul și nimicirea sînt pe drumul lor. Ei nu cunosc calea 
păcii, și în căile lor nu este dreptate; apucă pe cărări sucite: 
oricine umblă pe ele, nu cunoaște pacea. - Deaceea hotărîrea 
de izbăvire este departe de noi și mîntuirea nu ne ajunge. 
Așteptăm lumina, și iată întunerecul, lucirea, și umblăm în 
negură! Bîjbăim ca niște orbi dealungul unui zid, bijbăim ca 
ceice n'au ochi, ne poticnim ziua nameaza mare, ca noaptea, 
în mijlocul celor sănătoși sîntem ca niște morți.  Mormăim 
cu toţii ca niște urși, ne văităm ca niște porumbei, așteptăm 
izbăvirea, și nu este, așteptăm miîntuirea, și ea este departe 
de noi. Căci fărădelegile noastre sînt multe înaintea Ta, și 
păcatele noastre mărturisesc împotriva noastră; fărădelegile 
noastre sînt cu noi, și ne cunoaștem nelegiuirile noastre. Am 
fost vinovaţi și Dea pi Pa faţă de Domnul, am părăsit pe 
Dumnezeul nostru; am vorbit cu apăsare și răzvrătire, am 
cugetat și vorbit cuvinte mincinoase; și astfel izbăvirea s'a 
întors îndărăt, și mîntuirea a stat deoparte; căci adevărul 
s'a poticnit în piața de obște și neprihănirea nu poate să se 
apropie. Adevărul s'a făcut nevăzut, și cel ce se depărtează 
de rău este jăfuit. Domnul vede, cu privirea mînioasă, că nu 
mai este nicio neprihănire. El vede că nu este nici un om, 
și Se miră că nimeni nu mijlocește. Atunci braţul Lui "i vine 
în ajutor, și neprihănirea Lui ’l sprijinește. Se îmbracă cu 
neprihănire ca și cu o platoșă, 'și pune pe cap coiful mîntuirii; 
ia răzbunarea ca o haină, și Se acopere cu gelozia ca și cu o 
manta. El va răsplăti fiecăruia după faptele lui, va da pro- 
tivnicilor Săi mînia, va întoarce la fel vrăjmașilor săi, și va 
da ostroavelor plata cuvenită! Atunci se vor teme de Numele 
Domnului cei dela apus, și de slava Lui cei dela răsăritul soare- 
lui; cînd va năvăli vrăjmașul ca un rîu, Duhul Domnului îl va 
pune pe fugă. “Da, va veni un Răscumpărător pentru Sion, 
pentru cei ai lui Iacov, cari se vor întoarce dela păcatele lor, 

zice Domnul. “Şi iată legămîntul Meu, cu ei, zice Domnul: 
„Duhul Meu, care Se odihnește peste tine, și cuvintele Mele, 
pe cari le-am pus în gura ta, nu se vor mai depărta din gura 
ta, nici din gura copiilor tăi, nici din gura copiilor copiilor tăi, 
de acum și pînă'n veac, zice Domnul.” 


“Scoală-te, luminează-te! Căci lumina ta vine, și slava 
Domnului răsare peste tine. Căci iată, întunerecul acopere 
pămîntul, și negură mare popoarele; dar peste tine răsare 
Domnul, și slava Lui se arată peste tine. Neamuri vor umbla 
în lumina ta, și împărați în strălucirea razelor tale. Ridică-ţi 
ochii împrejur, și privește: toţi se string și vin spre tine! Fiii 
tăi vin de departe, și fiicele tale sînt purtate pe braţe. Cînd 
vei vedea, aceste lucruri, vei tresări de bucurie, și îţi va bate 
inima și se va lărgi, căci bogăţiile mării se vor întoarce spre 
tine, și vistieriile neamurilor vor veni la tine. Vei fi acoperit 
de o mulțime de cămile, de dromadere din Madian și Efa; vor 
veni toți din Seba, aducînd aur și tămiie, și vor vesti laudele 
Domnului. Toate turmele Chedarului se vor aduna la tine, 
berbecii din Nebaiot vor fi în slujba ta; se vor sui pe altarul 
Meu ca jertfă plăcută Mie, și casa slavei Mele o voi face și 
mai slăvită. Cine sînt aceia cari sboară ca niște nori, ca niște 
porumbei spre porumbarul lor? Căci, pe Mine Mă așteaptă 
ostroavele, și corăbiile din Tarsis sînt în frunte, ca să aducă 
înapoi de departe pe copiii tăi, cu argintul și aurul lor, pentru 
Numele Domnului, Dumnezeului tău, pentru Numele Sfîntului 
lui Israel, care te proslăvește. Străinii îţi vor zidi zidurile, și 
împărații lor îţi vor sluji; căci te-am lovit în mînia Mea, dar, în 
îndurarea Mea, am milă de tine. Porţile tale vor sta vecinic 
deschise, nu vor fi închise nici zi nici noapte, ca să lase să intre 
la tine bogăţia neamurilor, și împărații lor cu alaiul lor. Căci 
neamul și împărăţia cari nu-ţi vor sluji, vor pieri, și neamurile 
acelea, vor fi în totul nimicite. Slava Libanului va veni la tine, 
chiparosul, ulmul și merișorul (cimișirul), cu toţii laolaltă, ca 
să împodobească locul sfintului Meu locaș, căci Eu voi proslăvi 
locul unde se odihnesc picioarele Mele. Fiii asupritorilor tăi 
vor veni plecaţi înaintea ta, și toți ceice te dispreţuiau se vor 
închina la picioarele tale; și te vor numi „Cetatea Domnului, 

„Sionul Sfîntului lui Israel.“ De unde erai părăsită și urită, 
și nimeni nu trecea prin tine, te voi face o podoabă vecinică, 
o pricină de bucurie pentru oameni din neam în neam. Vei 
suge laptele neamurilor, vei suge ţița împăraţilor; și vei ști 
astfel că Eu sînt Domnul, Mîntuitorul tău, Răscumpărătorul 
tău, Puternicul lui Iacov. ’n loc de aramă voi aduce aur, în 
loc de fier voi aduce argint, în loc de lemn, aramă, și în loc 
de pietre, fier. Voi face ca pacea să domnească peste tine, și 
să stăpinească dreptatea. Nu se va mai auzi vorbindu-se de 
sîlnicie în ţara ta, nici de pustiire și prăpăd în ţinutul tău, ci 
vei numi zidurile tale „Mintuire', și porţile tale „Laudă. Nu 
soarele îţi va mai sluji ca lumină ziua, nici luna nu te va mai 
lumina cu lumina ei; ci Domnul va fi Lumina ta pe vecie, și 
Dumnezeul tău va fi slava ta. Soarele tău nu va mai asfinți, 
și luna ta nu se va mai întuneca; căci Domnul va fi Lumina 
ta pe vecie, și zilele suferinţei tale se vor sfirși. Nu vor mai fi 
decît oameni neprihăniţi în poporul tău: ei vor stăpîni ţara pe 
vecie, ca o odraslă sădită de Mine, lucrarea mînilor Mele, ca 
să slujească spre slava Mea. Cel mai mic se va face o mie, și 
cel mai neînsemnat un neam puternic. Eu, Domnul, voi grăbi 
aceste lucruri, la vremea lor.” 


“Duhul Domnului Dumnezeu este peste Mine, căci Domnul 
M'a uns să aduc vești bune celor nenorociţi: El M'a trimes să 
vindec pe cei cu inima zdrobită, să vestesc robilor slobozenia, 
și prinșilor de război izbăvirea; să vestesc un an de îndurare 
al Domnului, și o zi de răzbunare a Dumnezeului nostru; să 
mingii pe toţi cei întristaţi; să dau celor întristaţi din Sion, să 
le dau o cunună împărătească în loc de cenușă, un untdelemn 
de bucurie în locul plinsului, o haină de laudă în locul unui duh 
mihnit, ca să fie numiţi ,terebinți ai neprihănirii, „un sad al 
Domnului, ca să slujească spre slava Lui.” “Ei vor zidi iarăș 
vechile dărămături, vor ridica iarăș năruirile din vechime, vor 
înoi cetăţi pustiite, rămase pustii din neam în neam. Străinii 
vor sta și vă vor paşte turmele, și fiii străinului vor fi plugarii 
și vierii voştri. Dar voi vă veţi numi preoți ai Domnului, 
și veţi fi numiţi slujitori ai Dumnezeului nostru, veţi mînca 
bogăţiile neamurilor, și vă veţi făli cu fala lor. "n locul ocării 

voastre, veți avea îndoită cinste; în locul rușinii, se vor veseli 
de partea lor, căci vor stăpîni îndoit în țara lor, și vor avea o 
bucurie vecinică. Căci Eu, Domnul, iubesc dreptatea, urăsc 
răpirea și nelegiuirea; le voi da cu credincioșie răsplata lor, 
și voi încheia cu ei un legămînt vecinic.  Sămînţa lor va fi 
cunoscută între neamuri, și urmașii lor printre popoare; toţi 
ceice-i vor vedea, vor cunoaște că sînt o sămînță binecuvîn- 
tată de Domnul.” “Mă bucur în Domnul, și sufletul Meu 
este plin de veselie în Dumnezeul Meu; căci M'a îmbrăcat cu 
hainele mîntuirii, M'a acoperit cu mantaua izbăvirii, ca pe un 
mire împodobit cu o cunună împărătească, și ca o mireasă, 
împodobită cu sculele ei. Căci, după cum pămîntul face să 
răsară lăstarul lui, și după cum o grădină face să încolţească 
sămănăturile ei, așa va face Domnul, Dumnezeu, să răsară 
miîntuirea și lauda, în faţa tuturor neamurilor.” 


“De dragostea Sionului nu voi tăcea, de dragostea lerusal- 
imului nu voi înceta, pînă nu se va arăta mîntuirea lui, lumina 
soarelui și izbăvirea lui, ca o făclie, care s'aprinde. Atunci 
neamurile vor vedea mîntuirea ta, și toţi împărații slava ta; 
şi-ţi vor pune un nume nou, pe care-l va hotărî gura Dom- 
nului. Vei fi o cunună strălucitoare în mîna Domnului, o 
legătură împărătească în mîna Dumnezeului tău. Nu te vor 
mai numi Părăsită, și nu-ţi vor mai numi pămîntul un pustiu, 
ci te vor numi: „Plăcerea Mea este în ea, și ţara ta o vor numi 
Beula: „Măritată'; căci Domnul 'și pune plăcerea în tine, și 
țara ta se va mărita iarăș. Cum se unește un tînăr cu o fe- 
cioară, așa se vor uni fiii tăi cu tine; și cum se bucură mirele de 
mireasa lui, așa se va bucura Dumnezeul tău de tine.” “Pe 
zidurile tale, lerusalime, am pus niște străjeri, cari nu vor 
tăcea nici odată, nici zi nici noapte! Voi cari aduceţi aminte 
Domnului de el, nu vă odihniţi de loc! Şi nu-l daţi răgaz, 
pînă nu va așeza din nou Ierusalimul, și-l va face o laudă pe 
pămînt. Domnul a jurat pe dreapta Lui și pe braţul Lui cel 
puternic, zicînd: „Nu voi mai da grîul tău hrană vrăjmașilor 
tăi, și fiii străinului nu vor mai bea vinul tău, pentru care tu 
te-ai ostenit. Ci cei ce vor strînge griul, aceia îl vor mînca 
și vor lăuda pe Domnul, și ceice vor face vinul, aceia îl vor 

bea, în curţile locașului Meu celui sfint.”  “Treceţi, treceţi 
pe porţi! Pregătiţi o cale poporului! Croiţi, croiţi drum, daţi 
pietrele la o parte! Ridicaţi un steag peste popoare! Iată ce 
vestește Domnul pînă la marginile pămîntului: „Spuneţi fiicei 
Sionului: „lată, Mintuitorul tău vine; iată, plata este cu EI, și 
răsplătirile merg înaintea Lui. Ei vor fi numiţi „Popor sfint, 
Răscumpăraţi ai Domnului.“ lar pe tine, te vor numi „Cetate 
căutată și nepărăsită.” 


“Cine este acesta, care vine din Edom, din Boţra, în haine 
roșii, în haine strălucitoare, și calcă mindru, în plinătatea put- 
erii Lui? -,Eu sînt Cel care am făgăduit mintuirea, și am put- 
ere să izbăvesc!” - “Dar pentru ce “ţi sînt hainele roșii, și 
veșmintele Tale ca veșmintele celui ce calcă în teasc?” - “Eu 
singur am călcat în teasc, și niciun om dintre popoare nu era 
cu Mine; i-am călcat astfel în mînia Mea, și i-am zdrobit în 
urgia Mea; așa că sîngele lor a ţișnit pe veșmintele Mele, și Mi- 
am mînjit toate hainele Mele cu el. Căci în inima Mea era o 
zi de răzbunare, și venise anul celor răscumpăraţi ai Mei. Mă 
uitam împrejur, și nu era nimeni să M'ajute, și Mă îngrozeam, 
dar nu era cine să Mă sprijinească; atunci braţul Meu Mi-a 
fost într'ajutor, și urgia mea M'a sprijinit! Am călcat ast- 
fel în picioare popoare în mînia Mea, le-am îmbătat în urgia 
Mea, și le-am vărsat sîngele pe pămînt.” Voi vesti îndurările 
Domnului, faptele Lui minunate, după tot ce a făcut Domnul 
pentru noi! Voi spune marea Lui bunătate faţă de casa lui Is- 
rael, căci i-a făcut după îndurările și bogăţia dragostei Lui. El 
a zis: “Negreșit, ei sînt poporul Meu, niște copii cari nu vor fi 
necredincioși!” Și astfel El s'a făcut Mintuitorul lor. ’n toate 
necazurile lor n'au fost fără ajutor, și 'ngerul care este înaintea 
Feţei Lui i-a mîntuit; El 'nsuș i-a răscumpărat, în dragostea și 
îndurarea Lui, și necurmat i-a sprijinit și i-a purtat în zilele din 
vechime. Dar ei au fost neascultători și au întristat pe Duhul 
Lui cel sfînt; iar El li s'a făcut vrăjmaș și a luptat împotriva 
lor. Atunci poporul Său și-a adus aminte de zilele străvechi 
ale lui Moise, şi a zis: “Unde este Acela, care i-a scos din 
mare, cu păstorul turmei Sale? Unde este Acela care punea 
în mijlocul lor Duhul Lui cel sfint; care povăţuia dreapta lui 

Moise, cu braţul Său cel slăvit; care despica apele înaintea lor, 
ca să-Și facă un Nume vecinic; care îi călăuzea prin valuri, 
ca un cal pe loc neted, fără ca ei să se poticnească?” “Ca 
fiara, care se pogoară în vale, așa i-a dus Duhul Domnului la 
odihnă. Așa ai povăţuit Tu pe poporul Tău, ca să-Ţi faci un 
Nume plin de slavă!” “Priveşte din cer și vezi, din locuinţa 
Ta cea sfîntă și slăvită: unde este rîvna și puterea Ta? Fiorul 
inimii Tale și îndurările Tale nu se mai arată față de mine! 
Totuș Tu ești Tatăl nostru! Căci Avraam nu ne cunoaște, și 
Israel nu știe cine sîntem; dar Tu, Doamne, ești Tatăl nostru, 
Tu, din vecinicie, Te numești „Mîntuitorul nostru.”  Pentruce, 
Doamne, ne lași să rătăcim dela căile Tale, și ne împietrești 
inima, ca să nu ne temem de Tine? 'ntoarce-Te, din dragoste 
pentru robii Tăi, pentru seminţiile moștenirii Tale! Poporul 
Tău cel sfînt n'a stăpînit ţara de cît puţină vreme; vrăjmașii 
noștri au călcat în picioare locașul Tău cel sfint. Am ajuns 
ca un popor pe care niciodată nu l-ai cîrmuit Tu, și peste care 
niciodată nu s'a chemat Numele Tău... 


“O! de ai despica cerurile, și Te-ai pogori, sar topi munţii 
înaintea Ta, ca de un foc care aprinde vreascurile, ca de un 
foc care face apa să dea în clocot! Ti-ar cunoaște atunci vrăj- 
mașii Numele, și ar tremura neamurile înaintea Ta! Cînd ai 
făcut minuni la cari nu ne aşteptam, Te-ai pogorit, și munţii 
s'au zguduit înaintea Ta, cum niciodată nu s'a pomenit, nici 
nu s'a auzit vorbindu-se, și cum nici n'a văzut vreodată ochiul 
așa ceva: anume ca un alt dumnezeu afară de Tine să fi fă- 
cut asemenea lucruri pentru cei ce se încred în El. Tu ieși 
înaintea. celor ce împlinesc cu bucurie dreptatea, celor ce um- 
blă în căile Tale, și își aduc aminte de Tine. Dar Te-ai mîniat, 
pentrucă am păcătuit: vom suferi noi vecinic, sau putem fi 
mintuiţi? Toți am ajuns ca niște necuraţi, și toate faptele 
noastre bune sînt ca o haină mînjită. Toţi sintem ofiliți ca o 
frunză, şi nelegiuirile noastre ne iau ca vintul. Nu este nimeni 
care să cheme Numele Tău, sau care să se trezească, și să se 
alipească de Tine: de aceea ne-ai ascuns Faţa Ta, și ne lași 
să pierim din pricina, nelegiuirilor noastre.” Dar, Doamne, 
Tu ești Tatăl nostru; noi sîntem lutul, și 'Tu olarul, care ne-ai 


1047 ISAIA 64. 9-65. 12 


întocmit: sîntem cu toţii lucrarea mînilor Tale. Nu Te mînia 
prea mult, Doamne, și nu-Ti aduce aminte în veci de nelegiuire! 
Priveşte dar, spre noi, căci toți sîntem poporul Tău. Cetățile 
Tale cele sfinte sînt pustii; Sionul este pustiu, Ierusalimul o 
pustietate! Casa noastră cea sfintă și slăvită, în care părinţii 
noștri cîntau laudele Tale, a ajuns pradă flacărilor, și tot ce 
aveam mai scump a fost pustiit. După toate acestea, Te vei 
opri Tu, Doamne? Vei tăcea Tu oare și ne vei întrista nespus 
de mult?” 


Eram gata să răspund celor ce nu întrebau de Mine, eram 
gata să fiu găsit de ceice nu Mă căutau; am zis: “lată-Mă, iată- 
Mă!” către un neam, care nu chema Numele Meu. Mi-am 
întins mînile toată ziua spre un popor răzvrătit, care umblă 
pe o cale rea, în voia gîndurilor lui! Spre un popor, care 
nu contenește să Mă mînie în faţă, aducînd jertfe în grădini, 
și arzînd tămiie pe cărămizile de pe acoperiș; care locuiește 
în morminte, și petrece noaptea în peșteri, mîncînd carne de 
porc, și avînd în străchini bucate necurate. Și care totuș 
zice: “Dă-te înapoi, nu te apropia de mine, căci sînt sfint!”... 
Asemenea lucruri sînt un fum în nările Mele, un foc, care arde 
necontenit! lată ce am hotărît în Mine: “Nici gînd să tac, ci 
îi voi pedepsi; da, îi voi pedepsi. Pentru nelegiuirile voastre- 
zice Domnul-și pentru nelegiuirile părinţilor voștri, cari au ars 
tămiie pe munţi, și M'au batjocorit pe înălţimi, de aceea, le voi 
măsura plata pentru faptele lor din trecut.” “Aşa vorbește 
Domnul: „După cum cînd se găsește zeamă într'un strugure, 
se zice: „Nu-l nimici, căci este o binecuvîntare în elj tot așa, 
și Eu voi face la fel, din dragoste pentru robii Mei, ca să nu 
nimicesc totul. Voi scoate o sămînță din Iacov, și din Iuda un 
moștenitor al munţilor Mei; aleşii Mei vor stăpîni ţara, și robii 
Mei vor locui în ea. Saronul va sluji ca loc de pășune oilor, 
și valea Acor va sluji de culcuș boilor, pentru poporul Meu 
care Mă va căuta. Dar pe voi, cari părăsiţi pe Domnul, cari 
uitaţi muntele Meu cel sfînt, cari puneţi o masă „Norocului', și 
umpleţi un pahar în cinstea „Soartei', vă sortesc săbiei, și toți 
veţi pleca genunchiul ca să fiți junghiaţi; căci Eu am chemat, 
și n'aţi răspuns, am vorbit și n'aţi ascultat, ci aţi făcut ce este 

rău înaintea Mea, și ați ales ce nu-Mi place.” De aceea, așa 
vorbește Domnul Dumnezeu: “lată că robii Mei vor mînca, iar 
voi veţi fi flămînzi; iată că robii Mei vor bea, iar vouă vă va fi 
sete. lată că robii Mei se vor bucura și voi vă veți rușina. lată 
că robii Mei vor cînta, de veselă ce le va fi inima, dar voi veţi 
striga, de durerea pe care o veţi avea în suflet, și vă veţi boci, de 
mîhnit ce vă va fi duhul. Veţi lăsa numele vostru ca blestem 
aleşilor Mei; și anume: „Domnul, Dumnezeu vă va omori“, și 
va da robilor Săi un alt nume. Aşa că, cine se va binecuvînta 
în ţară, se va binecuviînta în Dumnezeul adevărului, și cine 
va jura în ţară, va jura pe Dumnezeul adevărului, căci vechile 
suferințe vor fi uitate, vor fi ascunse de ochii Mei.” “Căci 
iată, Eu fac ceruri noi și un pămînt nou; așa că nimeni nu-și 
va mai aduce aminte de lucrurile trecute, și nimănui nu-i vor 
mai veni în minte. Ci vă veţi bucura și vă veţi veseli, pe vecie, 
pentru cele ce voi face. Căci voi preface Ierusalimul în veselie, 
și pe poporul lui în bucurie. Eu însumi Mă voi veseli asupra 
Ierusalimului, și mă voi bucura de poporul Meu; nu se va mai 
auzi în el de acum nici glasul plinsetelor, nici glasul ţipetelor. 
Nu vor mai fi în el nici copii cu zile puţine, nici bătrîni cari să 
nu-și împlinească zilele. Căci cine va muri la vîrsta de o sută 
de ani va fi încă tînăr, și cel ce va muri în vîrstă de o sută de 
ani va fi blestemat ca păcătos. Vor zidi case și le vor locui; 
vor sădi vii, și le vor mînca rodul. Nu vor zidi case, ca altul să 
locuiască în ele, nu vor sădi vii, pentruca altul să le mănînce 
rodul, căci zilele poporului Meu vor fi ca zilele copacilor, și 
aleşii Mei se vor bucura de lucrul miînilor lor. Nu vor munci 
degeaba, și nu vor avea copii ca să-i vadă pierind, căci vor 
alcătui o sămînţă binecuvîntată de Domnul, și copiii lor vor 
fi împreună cu ei. "nainte ca să Mă cheme, le voi răspunde; 
înainte ca să isprăvească vorba, îi voi asculta! Lupul și mielul 
vor paşte împreună, leul va mînca paie ca boul, și șarpele se 
va hrăni cu ţărină. Niciun rău, nici o vătămare nu se va face 
pe tot muntele Meu cel sfint, zice Domnul.” 


“Așa vorbește Domnul: „Cerul este scaunul Meu de domnie, 
și pămîntul este așternutul picioarelor Mele! Ce casă aţi putea 
voi să-Mi zidiţi, și ce loc Mi-aţi putea voi da ca locuință? 

Toate aceste lucruri, doar mîna Mea le-a făcut, și toate și-au 
căpătat astfel ființa“, -zice Domnul. -,lată spre cine 'mi voi 
îndrepta, privirile: spre cel ce suferă și are duhul mihnit, spre 
cel ce se teme de cuvîntul Meu. Cine junghie un bou ca jertfă, 
nu este mai bun decît cel ce ucide un om; cine jertfește un miel 
este ca cel ce ar rupe gâtul unui cîne, cine aduce un dar de 
mîncare, este ca cel ce ar vărsa sînge de porc, cine arde tămiie, 
este ca cel ce s'ar închina la idoli; toți aceștia își aleg căile lor, 
și sufletul lor găsește plăcere în uriciunile lor. De aceea și 
Eu, voi alege ce este spre nefericirea lor, și voi aduce peste ei 
lucrurile de cari se tem, căci cînd am chemat Eu, n'au răspuns, 
și cînd am vorbit Eu, n'au ascultat; ci au făcut ce este rău 
înaintea Mea, și au ales ce nu-Mi place!”  “Ascultaţi Cuvîntul 
Domnului, voi, cari vă temeţi de Cuvîntul Lui. lată ce zic fraţii 
voştri, cari vă urăsc și vă izgonesc din pricina Numelui Meu: 
„Să-Și arate Domnul slava, ca să vă vedem bucuriaj -Dar ei vor 
rămiînea de rușine! Un glas răsunător iese din cetate! Un glas 
iese din Templu! Este glasul Domnului, care dă vrăjmașilor 
lui plata cuvenită!” “nainte ca să simtă dureri, a născut, și 
înainte ca să-i vină suferințele, a dat naștere unui fiu. Cine 
a auzit vreodată așa ceva? Cine a văzut vreodată așa ceva? 
Se poate naște oare o ţară într'o zi? Se naște un neam așa 
dintr'o dată? Abia au apucat-o muncile, și fiica Sionului și-a 
și născut fiii! “Aș putea să deschid pîntecele mamei, și să nu 
las să nască? zice Domnul. -Eu care fac să nască, aș putea să 
împedec oare nașterea?” zice Dumnezeul tău.  “Bucuraţi-vă 
împreună cu Ierusalimul, și veseliți-vă cu el, toţi cei ce-l iubiţi; 
împărțiți și bucuria cu el, acum, toţi ceice l-aţi plins, ca să fiți 
săturaţi, bînd laptele mîngiierilor lui, ca să vă desfătaţi în totul 
de plinătatea slavei lui. Căci așa vorbește Domnul: „lată, voi 
îndrepta spre el pacea ca un rîu, și slava neamurilor ca un 
pîrîu ieșit din matcă, și veţi fi alăptaţi; veţi fi purtaţi în braţe, 
și desmerdaţi pe genunchi. Cum mîngiie pe cineva mamã- 
sa, așa vă voi mîngiia Eu; da, veţi fi mîngiiaţi în Ierusalim! 
Și cînd veţi vedea aceste lucruri, inima vi se va bucura, și 
oasele voastre vor prinde putere ca iarba.” -Domnul și va 
arăta astfel puterea faţă de robii Săi, dar va face pe vrăjmașii 

Lui să-l simtă mînia. “Căci iată, Domnul vine într'un foc, și 
carăle Lui sînt ca un vîrtej; 'și preface mînia într'un jăratic, și 
amenințările în flacări de foc. Căci cu foc 'și aduce Domnul la 
îndeplinire judecăţile, și cu sabia Lui pedepsește pe oricine; și 
cei uciși de Domnul vor fi mulți la număr.  Ceice se sfinţesc și 
se curăţesc în grădini, mergînd unul cîte unul, în mijlocul celor 
ce mănîncă și carne de porc, și șoareci și alte lucruri uricioase, 
toţi aceia vor pieri, -zice Domnul. - „Eu pedepsesc faptele și 
gîndurile lor! Dar vine vremea cînd voi strînge toate neamurile 
și toate limbile; ele vor veni și vor vedea slava Mea. Şi voi 
pune un semn între ele, și voi trimete la neamuri pe cei ce vor 
scăpa din Israel, la Tarsis, la Pul și la Lud, cari trag cu arcul, 
la Tubal și la lavan, în ostroavele depărtate, cari n'au auzit 
vorbindu-se niciodată de Mine, și n'au văzut slava Mea; ei vor 
vesti slava Mea printre neamuri. Vor aduce pe toţi fraţii voştri 
din mijlocul tuturor neamurilor, ca dar Domnului, pe cai, în 
cară și pe tărgi, pe catîri și pe dromadere, la muntele Meu cel 
sfint, la lerusalim-zice Domnul-cum își aduc copiii lui Israel 
darurile de mîncare, într'un vas curat, la Casa Domnului. Și 
voi lua și dintre ei, pe unii ca preoți și Leviţi, -zice Domnul. 
Căci după cum cerurile cele noi, și pămîntul cel nou, pe cari le 
voi face, vor dăinui înaintea Mea-zice Domnul-așa va dăinui și 
sămînța voastră și numele vostru. ’n fiecare lună nouă și în 
fiecare Sabat, va veni orice făptură să se închine înaintea Mea, 
-zice Domnul. - „Și cînd vor ieși, vor vedea trupurile moarte 
ale oamenilor cari s'au răzvrătit împotriva Mea; căci vermele 
lor nu va muri, și focul lor nu se va stinge; și vor fi o pricină 
de groază pentru orice făptură.” 

uvintele lui Ieremia, fiul lui Hilchia, unul din pre- 
oţii din Anatot, din țara lui Beniamin. Cuvîntul 
O) Domnului i-a Abi pe vremea lui Iosia, fiul Amon, 
e) împăratul lui Iuda, în al treisprezecelea an al dom- 
niei lui, și pe vremea lui Ioiachim, fiul lui Iosia, împăratul lui 
Iuda, pînă la sfîrşitul anului al unsprezecelea al lui Zedechia, 
fiul lui Iosia, împăratul lui Iuda, pînă pe vremea cînd a fost 
dus Ierusalimul în robie, în luna a cincea. “Cuvîntul Domnu- 
lui mi-a vorbit astfel: „Mai bine înainte ca să te fi întocmit 
în pîntecele mamei tale, te cunoșteam, și mai înainte ca să fi 
ieșit tu din pîntecele ei, Eu te pusesem deoparte, și te făcusem 
prooroc al neamurilor.” Eu am răspuns: “Ah! Doamne Dum- 
nezeule, vezi că eu nu ştiu să vorbesc, căci sînt un copil.” 
Dar Domnul mi-a zis: “Nu zice: „Sînt un copil, căci te vei 
duce la toţi aceia la cari te voi trimete, și vei spune tot ce- 
ți voi porunci. Nu te teme de ei; căci Eu sînt cu tine ca 
să te scap, -zice Domnul. - Apoi Domnul Și-a întins mîna, 
și mi-a atins gura. Și Domnul mi-a zis: „lată, pun cuvintele 
Mele în gura ta. Iată, astăzi te pun peste neamuri și peste 
împărăţii, ca să smulgi și să tai, să dărimi, și să nimicești, 
să zidești și să sădești. Cuvîntul Domnului mi-a vorbit ast- 
fel: „Ce vezi, leremioj Eu am răspuns: ,Văd un veghetor.: 
Și Domnul mi-a zis: „Bine ai văzut; căci Eu veghez asupra 
Cuvîntului Meu, ca să-l împlinesc.” “Cuvîntul Domnului 
mi-a vorbit a doua oară, astfel: “Ce vezi?” Eu am răspuns: 
„Văd un cazan clocotind, dinspre miază-noapte.” “Și Dom- 
nul mi-a zis: „Dela miazănoapte va izbucni nenorocirea peste 
toţi locuitorii ţării. Căci iată, voi chema toate popoarele îm- 
părăţiilor dela miazănoapte, zice Domnul; ele vor veni, și își 
vor așeza fiecare scaunul de domnie la intrarea porţilor lerusal- 
imului, împotriva tuturor zidurilor lui dejur împrejur, și îm- 
potriva tuturor cetăților lui Iuda. "mi voi rosti judecăţile 

împotriva lor, din pricina întregei lor răutăți, pentrucă M'au 
părăsit și au adus tămiie altor dumnezei și s'au închinat înain- 
tea lucrării mînilor lor. Dar tu, încinge-ţi coapsele, scoală-te, 
și spune-le tot ce-ţi voi porunci. Nu tremura înaintea lor, ca 
nu cumva să te fac să tremuri înaintea lor. Iată că în ziua 
aceasta te fac o cetate întărită, un stilp de fier și un zid de 
aramă, împotriva întregei ţări, împotriva împăraţilor lui Iuda, 
împotriva căpeteniilor lui, împotriva preoţilor lui și împotriva 
poporului țării. Ei vor lupta împotriva ta, dar nu te vor birui; 
căci Eu sînt cu tine, dar nu te vor birui; căci Eu sînt cu tine, 
ca să te scap, zice Domnul.” 


“Cuvîntul Domnului mi-a vorbit astfel: „Du-te, și strigă 
la urechile cetăţii Ierusalimului: „Așa vorbește Domnul: „Mi- 
aduc aminte încă de dragostea pe care o aveai cînd erai tînără, 
de iubirea ta, cînd erai logodită, cînd Mă urmai în pustie, 
întrun pămînt nesămănat. Atunci Israel era închinat Dom- 
nului, era cele dintii roade ale lui; toţi cei ce mîncau din ele 
se făceau vinovaţi și venea nenorocirea peste ei, zice Dom- 
nul.”  “Ascultaţi Cuvîntul Domnului, casa lui Iacov, și voi, 
toate familiile casei lui Israel! Aşa vorbește Domnul: ,Ce 
nelegiuire au găsit părinţii voştri în Mine, de s'au depărtat de 
Mine, și au mers după nimicuri și au ajuns ei înșiși de nimic? 
Ei n'au întrebat: „Unde este Domnul, care ne-a scos din ţara 
Egiptului, care ne-a povăţuit prin pustie, printr'un pămînt us- 
cat și plin de gropi, printr'un pămînt unde domnește seceta 
și umbra morții, printr'un pămînt pe unde nimeni nu trece 
și unde nu locuiește nici un om; ,V'am adus într'o ţară ca 
o livadă de pomi, ca să-i mîncaţi roadele și bunătăţile; dar 
voi aţi venit, Mi-aţi spurcat ţara și Mi-aţi prefăcut moștenirea 
într'o uriciune. Preoții n'au întrebat: „Unde este Domnul;, 
Păzitorii Legii nu M'au cunoscut, păstorii sufletești Mi-au fost 
necredincioși, proorocii au proorocit prin Baal, și au alergat 
după cei ce nu sînt de niciun ajutor.“ De aceea, Mă voi mai 
certa cu voi, zice Domnul, și Mă voi certa cu copiii copiilor 
voştri. Treceți în ostroavele Chitim, și priviţi! Trimeteţi la 
Chedar, uitaţi-vă bine, și vedeţi dacă s'a întîmplat acolo așa 
ceva: şi-a schimbat vreodată un popor dumnezeii, măcarcă 

ei nu sînt dumnezei? Dar poporul Meu și-a schimbat Slava, 
cu ceva care nu este de niciun ajutor!  Miraţi-vă de așa ceva, 
ceruri, înfioraţi-vă de spaimă și groază, zice Domnul.” „Căci 
poporul Meu a săvîrșit un îndoit păcat: M'au părăsit pe Mine, 
Izvorul apelor vii, și și-au săpat puțuri, puțuri crăpate, cari nu 
țin apă.” „Este Israel un rob cumpărat, sau fiu de rob născut 
în casă;, „Atunci pentru ce a ajuns de pradă;, „Nişte pui de 
lei mugesc și strigă împotriva lui, și-i pustiesc țara; cetăţile îi 
sînt arse și fără locuitori. Chiar și cei din Nof și Tahpanes 
îți vor zdrobi creștetul capului. Nu ţi-ai făcut tu singur lu- 
crul acesta pentru că ai părăsit pe Domnul, Dumnezeul tău, 
cînd te îndrepta pe calea cea bună? Şi acum, ce cauţi să 
te duci în Egipt, să bei apa Nilului? Ce cauţi să te duci în 
Asiria, să bei apa rîului? Tu singur te pedepsești cu răutatea 
ta și tu singur te lovești cu necredincioșia ta, și vei ști și vei 
vedea ce rău și amar este să părăsești pe Domnul, Dumnezeu 
tău, și să n'ai nici o frică de Mine, zice Domnul, Dumnezeul 
oștirilor.* „De mult ţi-ai sfărîmat jugul, ţi-ai rupt legăturile, 
și ai zis: „Nu mai vreau să slujesc ca un robj Căci pe orice 
deal înalt și supt orice copac verde, te-ai întins ca o curvă. 
Te sădisem ca o vie minunată și de cel mai bun soi: cum te- 
ai schimbat și te-ai prefăcut într'o coardă de viţă sălbatică? 
Chiar dacă te-ai spăla cu silitră, chiar dacă ai da cu multă 
sodă, nelegiuirea ta tot ar rămiînea scrisă înaintea Mea, zice 
Domnul, Dumnezeu.“ „Cum poţi să zici: „Nu m'am spurcat, 
și nu m'am dus după Baali;, Privește-ţi urma pașilor în vale, și 
vezi ce ai făcut, dromaderă iute la mers și care baţi drumurile 
și le încrucișezi! Măgăriţă sălbatică, deprinsă cu pustia, care 
gifăie în aprinderea patimei ei, cine o va împiedeca să-și facă 
pofta? Toți cei ce o caută n'au nevoie să se ostenească: o 
găsesc în luna ei. Nu te lăsa cu picioarele goale, nu-ţi usca 
gitlejul de sete! Dar tu zici: „Degeaba, nu! Căci iubesc dum- 
nezeii străini, și vreau să merg după ei.“ Cum rămîne uluit un 
hoț cînd este prins, așa de uluiţi vor răminea, cei din casa lui 
Israel, ei, împărații lor, căpeteniile lor, preoţii lor și proorocii 
lor. Ei zic lemnului: „Iu ești tatăl meuj Și pietrei: „Tu mi-ai 
dat viaţa; Căci ei 'mi întorc spatele și nu se uită la Mine. Dar 

cînd sînt în nenorocire, zic: „Scoală-Te și scapă-nej Unde sînt 
dumnezeii tăi, pe cari ţi i-ai făcut? Să se scoale ei, dacă pot 
să te scape în vremea nenorocirii! Căci câte cetăţi ai, atiţia 
dumnezei ai, ludaj „Pentruce vă certati cu Mine? Toți Mi-aţi 
fost necredincioși, zice Domnul.‘ - „Degeaba v'am lovit copiii; 
n'au luat seama la certare; sabia voastră a mîncat pe proorocii 
voştri, ca un leu nimicitor. O, neam rău de oameni, uitaţi-vă 
bine la Cuvîntul Domnului, care zice: „Am fost Eu o pustie 
pentru Israel, sau o ţară plină de întunerec besnă? Pentruce 
zice atunci poporul Meu: „Sîntem slobozi, nu voim să ne în- 
toarcem la Tine, 'și uită fata podoabele, sau mireasa brîul? 
Dar poporul Meu M'a uitat de zile fără număr. Ce bine știi 
să-ți întocmești căile cînd este vorba să cauţi ce iubești! Chiar 
și la nelegiuire te deprinzi. Pînă și pe poalele hainei tale se 
află sîngele sărmanilor nevinovaţi, pe cari nu i-ai prins făcînd 
nicio spargere. Și cu toate acestea, tu zici: „Da, sînt nevino- 
vat! Să se întoarcă acum miînia Lui dela minej lată, Mă voi 
certa cu tine, pentrucă zici: „N'am păcătuiti Pentruce atita 
grabă ca să-ţi schimbi drumul? Din Egipt îţi va veni rușinea, 
cum ţi-a venit și din Asiria! Tot deacolo vei ieși, cu mîinile 
pe cap; căci Domnul leapădă pe aceia în cari te încrezi, și nu 
vei izbuti cu ei.” 


“El zice: „Cînd se desparte un bărbat de nevastă-sa, pe care 
o părăsește, și ea ajunge nevasta altuia, se mai întoarce băr- 
batul acesta la ea? N'ar fi chiar și ţara aceea spurcată? și tu, 
ai curvit cu mulţi ibovnici, și să te întorci iarăș la Mine?- zice 
Domnul.” - “Ridică-ţi ochii spre înălțimi, și privește: unde 
n'ai curvit? Te ţineai la drumuri, ca Arabul în pustie, și ai 
spurcat ţara prin curviile tale și cu răutatea ta! Măcar că 
ploile au fost oprite, și ploaia de primăvară a lipsit, totuș tu 
ţi-ai păstrat fruntea de curvă, și n'ai vrut să ai rușine! Acum, 
nu-i așa? strigi la Mine: „Iată! Tu ai fost Prietenul tinereţii 
melej 'și va ţinea El mînia pe vecie? ,O va păstra El totde- 
una;, lată, așa ai vorbit, și totuș ai făcut lucruri nelegiuite, cît 
ai putut!” “Domnul mi-a zis, pe vremea împăratului Iosia: 
„Ai văzut ce a făcut necredincioasa Israel? S'a dus pe orice 
munte înalt și supt orice copac verde, și a curvit acolo. Eu 

ziceam că dupăce a făcut toate aceste lucruri, se va întoarce 
la Mine. Dar nu s'a întors. Și sora ei, vicleana Iuda, a fost 
martoră la aceasta. Și cu toate că a văzut că M'am despărțit 
de necredincioasa Israel, din pricina tuturor preacurviilor ei, și 
i-am dat cartea ei de despărțenie, totuș soru-sa, vicleana Iuda, 
nu s'a temut, ci s'a dus să curvească la fel. Și astfel, prin 
necurăția ei strigătoare, Israel a spurcat ţara, a preacurvit cu 
piatra și lemnul. Cu toate acestea, vicleana Iuda, sora ei, nu 
s'a întors la Mine din toată inima ei, ci cu prefăcătorie, zice 
Domnul.” Domnul mi-a zis: „Necredincioasa Israel pare nevi- 
novată faţă de vicleana Iuda. Du-te de strigă aceste cuvinte 
spre miazănoapte, și zi: 'ntoarce-te, necredincioasa Israel, zice 
Domnul.” “Nu voi arunca o privire întunecoasă împotriva 
voastră, căci sînt milostiv, zice Domnul, și nu ţin mînie pe 
vecie.  Recunoaște-ţi numai nelegiuirea, recunoaște că ai fost 
necredincioasă Domnului, Dumnezeului tău, că ai alergat în- 
coace și încolo la dumnezei străini, supt orice copac verde, și că 
n'ai ascultat glasul Meu, zice Domnul.” “ntoarceți-vă, copii 
răzvrătiți, zice Domnul; căci Eu sînt Stăpînul vostru, Eu vă 
voi lua, pe unul dintr'o cetate, pe doi dintr-o familie, și vă voi 
aduce înapoi în Sion. Vă voi da păstori după inima Mea, și vă 
vor paşte cu pricepere și cu înțelepciune. Cînd vă veți înmulți 
și veți crește în țară, în zilele acelea, zice Domnul, nu se va mai 
vorbi de chivotul E IIS Domnului, și nu-i va mai veni 
nimănui în gînd, nu-și vor mai aduce aminte de el, nu-i vor 
mai simţi lipsa, și nici nu vor mai face altul. "n vremea aceea, 
Ierusalimul se va numi scaunul de domnie al Domnului; toate 
neamurile se vor stringe la Ierusalim, în Numele Domnului, și 
nu vor mai urma pornirile inimii lor rele. ’n zilele acelea, casa 
lui Iuda va umbla cu casa lui Israel și vor veni împreună din 
țara dela miazănoapte, în ţara pe care am dat-o în stăpinire 
părinților voştri. Eu ziceam: „Cum să te pun printre copiii 
Mei, și să-ţi dau o ţară plăcută, o moștenire, podoabă între 
podoabele neamurilor? Mă gîndeam că Mă vei chema: „Iată; 
Și nu te vei mai abate dela Mine. Dar, cum este necredin- 
cioasă iubitului său o femeie, așa Mi-aţi fost necredincioși voi, 
casa lui Israel, zice Domnul!” “Un vuiet se aude pe înălțimi: 

sînt plinsetele și rugăminţile de iertare ale copiilor lui Israel; 
căci și-au sucit calea, și au uitat pe Domnul, Dumnezeul lor. 
„ntoarceţi-vă, copii răzvrătiți, și vă voi ierta abaterile.“ -,lată- 
ne, venim la Tine, căci Tu ești Domnul, Dumnezeul nostru.“ 
„n adevăr, zădarnic se așteaptă mîntuire dela dealuri și dela 
mulțimea munţilor; în adevăr, în Domnul, Dumnezeul nostru, 
este mîntuirea lui Israel. Idolii, dimpotrivă, au mîncat rodul 
muncii părinților noștri, din tinereța noastră, oile și boii lor, 
fiii și fiicele lor. Să ne culcăm în rușinea noastră, și să ne în- 
velim cu ocara noastră, căci am păcătuit împotriva Domnului, 
Dumnezeului nostru, noi și părinţii noștri, din tinereţa noas- 
tră și pînă în ziua de azi, și n'am ascultat glasul Domnului, 
Dumnezeului nostru.” 


“Israele, de te vei întoarce, dacă te vei întoarce la Mine, zice 
Domnul, dacă vei scoate uriciunile tale dinaintea Mea, nu vei 
mai rătăci. Dacă vei jura: „Viu este Domnulj cu adevăr, cu 
neprihănire și cu dreptate, atunci neamurile vor fi binecuvîn- 
tate în El, și se vor făli cu El “Căci așa vorbește Domnul către 
oamenii din Iuda și din Ierusalim: „Desţeleniţi-vă un ogor nou, 
și nu sămănaţi între spini! Tăiaţi-vă împrejur pentru Dom- 
nul, tăiaţi-vă împrejur inimile, oamenii lui Iuda și locuitori 
ai Ierusalimului, ca nu cumva să izbucnească mînia Mea ca 
un foc, şi să se aprindă, fără să se poată stinge, din pricina 
răutăţii faptelor voastre!” “Daţi de știre în Iuda, vestiți la 
Ierusalim, și spuneţi: Sunati din trimbiţă în ţară; ,Strigaţi 
în gura mare, și ziceți: „Stringeţi-vă și haidem în cetăţile în- 
tărite!”  “nălțaţi un steag spre Sion, fugiţi și nu vă opriţi! 
Căci dela miazănoapte aduc nenorocirea și un mare prăpăd. 
Leul se aruncă din tufarul său, nimicitorul neamurilor a pornit, 
și-a părăsit locul, ca să-ți pustiiască țara, să-ţi dărîme cetăţile, 
și nimeni să nu mai locuiască în ele. De aceea, acoperiţi-vă 
cu saci, plîngeţi și gemeţi; căci miînia aprinsă a Domnului nu 
se abate dela noi. “n ziua aceea, zice Domnul, împăratul 
și căpeteniile își vor pierde inima, preoţii vor rămînea, încre- 
meniți, și proorocii uimiţi. “Eu am zis: „Ah! Doamne, Dum- 
nezeule! Ai înșelat în adevăr pe poporul acesta și Ierusalimul, 
cînd ai zis: „Veţi avea pacej Și totuș sabia le ameninţă viaţa. 


1057 IEREMIA 4. 11-30 


'n vremea aceea, se va zice poporului acestuia și Ierusalimului: 
„Un vînt arzător suflă din locurile înalte ale pustiei pe dru- 
mul fiicei poporului Meu, nu ca să vînture nici ca să curețe 
griul. Ci un vînt năpraznic vine de acolo pînă la Mine! Acum 
le voi rosti hotărîreaj „lată, nimicitorul înaintează ca norii; 
carăle lui sînt ca un virtej, caii lui sînt mai ușori decât vul- 
turii.‘ „Vai de noi, căci sîntem prăpădiţii - „Curăţește-ţi inima 
de rău, lerusalime, ca să fii mîntuit! Pînă cînd vei păstra 
gînduri nelegiuite în inima ta, „Căci un glas care pornește 
dela Dan și vestește nenorocirea, o vestește dela muntele lui 
Efraim. Spuneţi lucrul acesta neamurilor, faceţi-l cunoscut 
Ierusalimului. „Vin niște împresurători dintr'o ţară depărtată, 
și strigă împotriva cetăților lui Iuda. (Ca cei ce păzesc un 
ogor, ei înconjoară Ierusalimul, căci s'a răzvrătit împotriva 
Mea, zice Domnul.‘ - „Acesta este rodul căilor și faptelor tale, 
este vina răutăţii tale, dacă este așa de amar, și te pătrunde 
pînă la inimă. ‘Märuntaiede mele! Măruntaiele mele! Cum 
mă doare înlăuntrul inimii mele! "mi bate inima, nu pot să tac! 
Căci auzi, suflete, sunetul trimbiței, și strigătul de război. Se 
vestește dărimare peste dărimare, căci toată ţara este pusti- 
ită; colibele îmi sînt pustiite deodată, și corturile într'o clipă! 
Pînă. cînd voi vedea steagul filfăind și voi auzi sunetul trim- 
biţei?” - “Căci poporul Meu este nebun, nu Mă cunoaște; sînt 
niște copii fără minte și lipsiţi de pricepere; sînt meșteri să facă 
răul, dar nu știu să facă binele.” - “Mă uit la pămînt, și iată 
că este pustiu și gol; mă uit la ceruri, și lumina lor a pierit! 
Mă uit la munţi, și iată că sînt zguduiţi; și toate dealurile se 
clatină! Mă uit, și iată că nu este niciun om; și toate păsările 
cerurilor au fugit! Mă uit, și iată, Carmelul este un pustiu; și 
toate cetăţile sale sînt nimicite înaintea Domnului, și înaintea 
miîniei Lui aprinse!” “Căci așa vorbește Domnul: ‚Toată ţara 
va fi pustiită; dar nu o voi nimici de tot. Din pricina aceasta, 
țara este în jale, și cerurile sus sînt întunecate; căci Eu am zis, 
am hotărît lucrul acesta, și nu-Mi pare rău de el, nu Mă voi 
întoarce.‘ - „La vuietul călăreţilor și arcașilor, toate cetăţile 
fug; se ascund în păduri și se suie pe stînci; toate cetăţile sînt 
părăsite, nu mai au locuitori. Și tu, pustiito, ce vei face? Te 


11 


14 


18 


19 


20 


21 


22 


23 


24 


25 


26 


27 


28 


29 


30 


31 


11 


12 


13 
14 


4. 31-5. 14 IEREMIA 1058 


vei îmbrăca în cîrmiz, te vei împodobi cu podoabe de aur, îți 
vei sulimeni ochii; dar degeaba te vei înfrumuseţa: ibovnici tăi 
te disprețuiesc, și vor să-ţi ia viaţa. Căci Eu aud niște ţipete 
ca ale unei femei în chinurile nașterii, ţipete de durere ca la 
cea dintii facere. Este glasul fiicei Sionului, care suspină și 
întinde mîinile, zicînd: „Nenorocita de mine! Mor din pricina 
ucigașilor!” 


“Cutreieraţi ulițele Ierusalimului, uitaţi-vă, întrebaţi și cău- 
taţi în pieţe, dacă se găsește un om, dacă este vreunul care să 
înfăptuiască ce este drept, care să se ţină de adevăr, și voi ierta 
Ierusalimul. Chiar cînd zic: „Viu este Domnulj ei jură strimb. 
“Doamne, nu văd ochii Tăi adevărul? 'Tu-i lovești și ei nu simt 
nimic; îi nimicești, și nu vor să ia învăţătură; iau o înfățișare 
mai tare de cît stînca, nu vor să se întoarcă la Tine.” “Eu 
ziceam: „Numai cei mici sînt așa; ei lucrează fără minte, pentru 
că nu cunosc calea Domnului, Legea Dumnezeului lor! Mă voi 
duce deci la cei mari, și le voi vorbi; căci ei cunosc calea Dom- 
nului, Legea Dumnezeului lorj „Dar toţi au sfărîmat jugul, și au 
rupt legăturile. De aceea îi omoară leul din pădure, și-i nim- 
icește lupul din pustie. Stă la pîndă pardosul înaintea cetăților 
lor: toţi cei ce vor ieși din ele vor fi sfișiaţi; căci fărădelegile 
lor sînt multe, abaterile lor s'au înmulţit!” “Cum să te iert? 
-zice Domnul-Copiii tăi M'au părăsit, și jură pe dumnezei cari 
n'au ființă. Și după ce le-am primit jurămintele, se dedau la 
preacurvie, și aleargă cu grămada în casa curvei! Ca niște 
cai bine hrăniţi, cari aleargă încoace și încolo, fiecare nechează 
după nevasta aproapelui său.” “Să nu pedepsesc Eu aceste 
lucruri, zice Domnul, să nu-Mi răzbun Eu pe un asemenea 
popor?” “Suiţi-vă pe zidurile ei și dărimaţi, dar nu nimiciți 
de tot! Luaţi-i butucii aceștia, căci nu sînt ai Domnului! Căci 
casa lui Israel și casa lui Iuda Mi-au fost necredincioase, zice 
Domnul.” “Ei tăgăduiesc pe Domnul și zic: „Nu este EI! Și 
nu va veni nenorocirea peste noi; nu vom vedea nici sabia nici 
foametea.  Proroocii sînt vînt, și nu Dumnezeu vorbește în 
ei. Așa să li se facă și lor!”  “Deaceea așa vorbește Domnul, 
Dumnezeul oștirilor: „Pentrucă aţi zis lucrul acesta, iată, Cu- 
vintul Meu îl fac foc în gura ta, și poporul acesta lemne, ca să-i 

ardă focul acesta. lată, aduc de departe un neam împotriva 
voastră, casă a lui Israel, -zice Domnul-un neam tare, un neam 
străvechi, un neam a cărui limbă n'o cunoști, și ale cărui vorbe 
nu le pricepi. Tolba lui cu săgeți este ca un mormînt deschis; 
toţi sînt niște viteji. EI îţi va mînca secerișul și pîinea, îţi va 
mînca fiii și fiicele, îţi va mînca oile și boii, îţi va mînca via și 
smochinul; și îţi va trece prin sabie cetăţile întărite, în cari te 
încrezi. Dar, și în zilele acelea, zice Domnul, -nu vă voi nimici 
de tot. Dacă veţi întreba atunci: „Pentruce ne-a făcut toate 
acestea Domnul, Dumnezeul nostru?” “Așa, le vei răspunde: 
„După cum voi M'aţi părăsit și ați slujit unor dumnezei străini 
în ţara voastră, tot așa, acum veţi sluji unor străini într'o ţară 
care nu este a voastră!” “Spuneți lucrul acesta casei lui Ia- 
cov, vestiţi-l în Iuda, și ziceţi: „Ascultaţi lucrul acesta, popor 
fără minte, și fără inimă, care are ochi și nu vede, urechi și 
n'aude! „Nu voiţi să vă temeţi de Mine, zice Domnul, nu voiţi 
să tremuraţi înaintea Mea;, Eu am pus mării ca hotar nisipul, 
hotar vecinic, pe care nu trebuie să-l treacă. Și chiar dacă 
valurile ei se înfurie, totuș sînt neputincioase; urlă, dar nu-l 
trec. Poporul acesta însă are o inimă dirză și răzvrătită; se 
răscoală, și pleacă, și nu zic în inima lor: ,Să ne temem de 
Domnul, Dumnezeul nostru, care dă ploaie la vreme, ploaie 
timpurie și târzie, și ne păstrează săptăminile hotărite pentru 
seceriș. „Din pricina nelegiuirilor voastre n'au loc aceste orîn- 
duiri, păcatele voastre vă lipsesc de aceste bunătăţi. Căci 
în poporul Meu sînt oameni răi; ei pîndesc ca păsărarul care 
întinde laţuri, întind curse, și prind oameni. Cum se umple 
o colivie de păsări, așa se umplu casele lor prin vicleșug; așa 
ajung ei puternici și bogaţi. Se îngrașă, lucesc de grăsime; 
întrec orice măsură în rău, nu apără pricina, pricina orfanu- 
lui, ca să le meargă bine, nu fac dreptate celor lipsiți. “Să nu 
pedepsesc Eu aceste lucruri, zice Domnul, să nu-Mi răzbun Eu 
pe un asemenea popor?”  “Grozave lucruri, uricioase lucruri 
se fac în ţară. Proorocii proorocesce neadevăruri, preoții stăpi- 
nesc cu ajutorul lor, și poporului Meu îi plac aceste lucruri. 
Dar ce veţi face la urmă? 

imului, sunați din trîmbitță la Tecoa, ridicați un semn la Bet- 
Hacherem! Căci dela miază-noapte se vede venind o nenorocire 
și un mare prăpăd. Pe frumoasa și supțirica fiică a Sionului, 
o nimicesc! La ea vin păstorii cu turmele lor, își întind cor- 
turile în jurul ei, și își pasc fiecare partea lui.‘ - „Pregătiţi-vă 
s'o bateţi! Haidem! Să ne suim ziua nameaza marei... Vai de 
noi, căci ziua scade, și umbrele de seară se lungesc.”  Haidem 
să ne suim noaptea! Și să-i dărimăm casele împărătești!” 

“Căci aşa vorbește Domnul oștirilor: „Tăiaţi copaci, și ridicați 
șanțuri împotriva lerusalimului! Aceasta este cetatea care tre- 
buie pedepsită; căci în mijlocul ei este numai apăsare. Cum 
țișnesc apele dintr'o fîntînă, așa ţișnește răutatea ei din ea; 
nu se aude în ea decît sîlnicie și prăpăd; durerea și rănile 'mi 
izbesc fără curmare privirile. Ia învăţătură, lerusalime, ca nu 
cumva să Mă depărtez de tine, și să fac din tine un pustiu, o 
țară nelocuită!” “Aşa vorbește Domnul oștirilor: „Vor culege 
rămășițele lui Israel cum se culeg ciorchinile rămase dintr'o 
vie. Puneţi din nou mîna pe ea, ca și culegătorul pe mlădiţe. 
- „Cui să vorbesc, și pe cine să iau martor ca să m'asculte;, 
Urechea lor este netăiată împrejur, și nu sînt în stare să ia am- 
inte. lată, Cuvîntul Domnului este o ocară pentru ei, și nu le 
place de el. Eu sînt așa de plin de mînia Domnului, că n'o pot 
opri.” -“Toarnă-o peste copilul de pe uliţă, și peste adunările 
tinerilor. Căci și bărbatul și nevasta vor fi prinși, și bătrinul 
și cel încărcat de zile. Casele lor vor trece în stăpînirea al- 
tora, ogoarele și nevestele lor deasemenea, cînd "mi voi întinde 
mîna asupra locuitorilor ţării, zice Domnul.” “Căci dela cel 
mai mic pînă la cel mai mare, toţi sînt lacomi de cîştig; dela 
prooroc pînă la preot, toţi înșală.  Leagă în chip ușuratic 
rana, fiicei poporului Meu, zicînd: „Pace! Pacej Și totuș nu 
este pace! Sînt daţi de rușine, căci săvirșesc uriciuni; și totuș 
nu roșesc, și nu știu de rușine. De aceea vor cădea împre- 
ună cu ceice cad, vor fi răsturnaţi, cînd îi voi pedepsi, zice 
Domnul.” Aşa vorbeşte Domnul: “Staţi în drumuri, uitaţi- 
vă, și întrebaţi cari sînt cărările cele vechi, care este calea cea 
bună: umblaţi pe ea, și veţi găsi odihnă pentru sufletele voas- 
tre!” Dar ei răspund: “Nu vrem să umblăm pe ele!” “Am 


1061 IEREMIA 6. 18-7. 4 


pus niște străjeri peste voi: „Fiţi cu luare aminte la sunetul 
trîmbiței!” Dar ei răspund: “Nu vrem să fim cu luare am- 
inte!” “Deaceea, ascultați, neamuri, și luați seama la ce li se 18 
va întîmpla, adunare a poporelor! Ascultă și tu, pămîntule! 19 
lată, voi aduce peste poporul acesta o nenorocire, care va fi 
rodul gîndurilor lui; căci n'au luat aminte la Cuvintele Mele, 

și au nesocotit Legea Mea. Ce nevoie am Eu de tămiia care 20 
vine din Seba, de trestia mirositoare dintr'o ţară depărtată? 
Arderile voastre de tot nu-Mi plac, și jertfele voastre nu-Mi 
sînt plăcute.” Deaceea, așa vorbeşte Domnul: “Iată, voi pune 21 
înaintea poporului acestuia niște pietre de poticnire, de cari se 
vor lovi împreună părinţi și fii, vecini și prieteni, și vor pieri.” 
“Așa vorbește Domnul: „lată că vine un popor din ţara dela 22 
miază-noapte, un neam mare se ridică dela marginile pămîn- 
tului. Ei poartă arc și suliță; sînt cumpliți și fără milă; glasul 23 
lor urlă ca marea; sînt călări pe cai, și gata de luptă ca un om 
pregătit de război, împotriva ta, fiică a Sionuluij La vuietul 24 
apropierii lor, mîinile ni se slăbesc, ne apucă groaza, ca durerea 
unei femei care naște.” “Nu ieșiți în ogoare, și nu mergeţi pe 25 
drumuri! Căci acolo este sabia vrăjmașului, răspîndind spaima 

de jur împrejur! Fiica poporului meu, acopere-te cu un sac 26 
și tăvălește-te în cenușă, jălește-te ca după singurul tău fiu, 
varsă lacrămi, lacrămi amare! Căci pe neașteptate vine pusti- 
itorul peste noi.” “Te pusesem de pază peste poporul Meu, 27 
ca o cetăţuie, ca să le cunoști și să le cercetezi calea. Toţi sînt 28 
niște răzvrătiți, niște birfitori, aramă și fer, toţi sînt niște stri- 
caţi. Foalele ard, plumbul este topit de foc; degeaba curăţesc, 29 
căci zgura nu se deslipește.” “De aceea se vor numi argint 30 
lepădat, căci Domnul i-a lepădat.” 


lată cuvîntul vorbit lui Ieremia din partea Domnului: “Șezi [7] 2 
la poarta Casei Domnului, vestește acolo cuvîntul acesta, și 
spune: „Ascultaţi Cuvîntul Domnului, toţi bărbaţii lui Iuda, 
cari intraţi pe aceste porţi, ca să vă închinaţi înaintea Dom- 
nului!” “Aşa vorbește Domnul oștirilor, Dumnezeul lui Is- 3 
rael: "ndreptaţi-vă căile și faptele, și vă voi lăsa să locuiţi în 
locul acesta. Nu vă hrăniţi cu nădejdi înșelătoare, zicînd: 4 
„Acesta. este Templul Domnului, Templul Domnului, Templul 

Domnuluij „Căci numai dacă vă veți îndrepta căile și faptele, 
dacă veţi înfăptui dreptatea unii faţă de alţii, dacă nu veţi 
asupri pe străin, pe orfan și pe văduvă, dacă nu veți vărsa 
sînge nevinovat în locul acesta, și dacă nu veţi merge după 
alţi dumnezei, spre nenorocirea voastră, numai așa vă voi lăsa 
să locuiţi în locul acesta, în ţara pe care am dat-o părinților 
voştri, din vecinicie în vecinicie. Dar iată că voi vă hrăniţi 
cu nădejdi înșelătoare, cari nu slujesc la nimic. Cum? Fu- 
raţi, ucideţi, preacurviţi, juraţi strîmb, aduceţi tămiie lui Baal, 
mergeţi după alţi dumnezei pe cari nu-i cunoașteţi!... Și apoi 
veniți să vă înfățișaţi înaintea, Mea, în Casa aceasta peste care 
este chemat Numele Meu și ziceți: „Sîntem izbăviţii... ca iarăș 
să faceţi toate aceste uriciuni! „Este Casa aceasta peste care 
este chemat Numele Meu, o peșteră de tilhari înaintea voas- 
tră;, „Eu însumi văd lucrul acesta, zice Domnul!” “Duceţi-vă 
dar la locul care-Mi fusese închinat la Silo, unde pusesem să 
locuiască odinioară Numele Meu, și vedeţi ce i-am făcut, din 
pricina răutăţii poporului Meu Israel! “Çi acum, fiindcă aţi 
făcut toate aceste fapte, zice Domnul, fiindcă vam vorbit dis 
de dimineaţă, și n'aţi ascultat, fiindcă v'am chemat și n'aţi 
răspuns, voi face Casei peste care este chemat Numele Meu, 
în care vă puneţi încrederea, și locului pe care vi l-am dat 
vouă și părinţilor voştri, le voi face întocmai cum am făcut 
lui Silo. Şi vă voi lepăda dela Faţa Mea, cum am lepădat 
pe toţi fraţii voştri, pe toată sămînța lui Efraim!” “Tu însă 
nu mijloci pentru poporul acesta, nu înălța nici cereri, nici 
rugăciuni pentru ei, și nu stărui pe lingă Mine; căci nu te voi 
asculta! Nu vezi ce fac ei în cetăţile lui Iuda și pe ulițele 
Ierusalimului? Copiii string lemne, părinţii aprind focul, și 
femeile frămîntă plămădeala, ca să pregătească turte împărăte- 
sei cerului, și să toarne jertfe de băutură altor dumnezei, ca 
să Mă mînie.” “Pe Mine Mă minie ei oare? zice Domnul; 
nu pe ei înșiși, spre rușinea lor?” “De aceea, așa vorbește 
Domnul, Dumnezeu: „lată, minia și urgia Mea se vor vărsa 
peste locul acesta, peste oameni și dobitoace, peste copacii 
de pe cîmp și peste roadele pămîntului; și va arde, și nu se 
va stinge.” “Aşa vorbește Domnul oștirilor, Dumnezeul lui 

Israel: „Adăugaţi arderile voastre de tot la jertfele voastre, și 
mîncați-le carnea! Căci n'am vorbit nimic cu părinții voştri și 
nu le-am dat nici o poruncă, cu privire la arderi de tot și jertfe, 
în ziua cînd i-am scos din țara Egiptului. Ci iată porunca pe 
care le-am dat-o: „Ascultaţi glasul Meu, și Eu voi fi Dum- 
nezeul vostru, iar voi veţi fi poporul Meu; umblaţi pe toate 
căile pe cari vi le-am poruncit, ca să fiţi fericiți. Dar ei n'au 
ascultat, și n'au luat aminte, ci au urmat sfaturile și pornirile 
inimii lor rele, au dat înapoi și n'au mers înainte. Din ziua 
cînd au ieșit părinţii voştri din Egipt, pînă în ziua de azi, v'am 
trimes pe toţi slujitorii Mei, proorocii, i-am trimes în fiecare 
zi, de dimineaţă. Dar ei nu M-au ascultat, n'au luat aminte; 
și-au înțepenit gitul, și au făcut mai rău de cît părinţii lor. 
Și chiar dacă le vei spune toate aceste lucruri, tot nu te vor 
asculta; și dacă vei striga la ei, nu-ţi vor răspunde. De aceea, 
spune-le: „Acesta este poporul care n'ascultă glasul Domnu- 
lui, Dumnezeului său, și care nu vrea să ia învățătură; s'a dus 
adevărul, a fugit din gura lor.“ „Acum, tunde-ţi părul, lerusal- 
ime, și aruncă-l departe; suie-te pe înălțimi, și fă o cîntare de 
jale! Căci Domnul lapădă și îndepărtează neamul de oameni, 
care l-a aţițat urgia. Căci copiii lui Iuda au făcut ce este rău 
înaintea Mea, zice Domnul; și-au așezat uriciunile lor în Casa 
peste care este chemat Numele Meu, ca s'o spurce. Au zidit 
și locuri înalte la 'Tofet, în valea Ben-Hinom, ca să-și ardă în 
foc pe fiii și fiicele lor: lucru pe care Eu nu-l poruncisem, și 
nici nu-Mi trecuse prin minte.” “De aceea iată, vin zile, zice 
Domnul, cînd nu se va mai zice 'Tofet și valea Ben-Hinom, ci 
se va zice valea măcelului, și se vor îngropa morţii la Tofet, 
din lipsă de loc. Trupurile moarte ale acestui popor vor fi 
hrana păsărilor cerului și a fiarelor pămîntului; și nimeni nu 
le va speria. Voi face astfel să înceteze în cetăţile lui Iuda 
și pe ulițele Ierusalimului, strigătele de bucurie și strigătele 
de veselie, cîntecele mirelui și cîntecele miresei, căci țara va 
ajunge un pustiu!” 

lui. Le vor întinde în fața soarelui, în fața lunii, și în fața 
întregei oștiri a cerurilor, pe cari i-au iubit ei, cărora le-au slu- 
jit, pe cari i-au urmat, pe cari i-au căutat și înaintea cărora 
s'au închinat. Nu le vor mai strînge, nici nu le vor mai în- 
gropa, și se vor face gunoi pe pămînt. Toți ceice vor rămînea 
din acest neam rău, vor dori mai degrabă moartea de cît vi- 
aţa, în toate locurile unde îi voi izgoni, zice Domnul oștirilor.” 
“Spune-le: „Așa vorbește Domnul: „Cine cade și nu se mai 
scoală;, „Sau cine se abate fără se se întoarcă iarăș?”  “Pen- 
truce dar poporul acesta al Ierusalimului se lasă dus în necur- 
mate rătăciri, stăruiesc în înșelătorie, și nu vor să se întoarcă 
la Dumnezeu? „Căci Eu sînt cu luare aminte, și aud că ei 
nu vorbesc cum ar trebui; niciunul nu se căiește de răutatea 
lui, și nu zice: „Ce am făcut, Ci toţi își încep din nou aler- 
garea, ca un cal care se aruncă la luptă. Chiar și cocostircul 
își cunoaște vremea, pe ceruri; turtureaua, rîndunica și cocorul 
își păzesc vremea venirii lor; dar poporul Meu nu cunoaște 
Legea Domnuluij Cum puteţi voi să ziceţi: „Sîntem înţelepţi, 
și Legea Domnului este cu noii, “Cu adevărat, degeaba s'a pus 
la lucru pana mincinoasă a cărturarilor.  "nţelepţii sînt daţi 
de rușine, sînt uimiţi, sînt prinși; căci au nesocotit Cuvîntul 
Domnului, și ce înțelepciune au ei? De aceea, pe nevestele 
lor le voi da altora, și ogoarele lor altor stăpîni. Căci dela cel 
mai mic pînă la cel mai mare, toţi sînt lacomi de cîştig mirșav, 
dela prooroc pînă la preot, toţi înșală! Leagă în chip ușuratic 
rana fiicei poporului Meu, zicînd: „Pace! Pacej Și totuș pace 
nu este. Vor fi daţi de rușine, căci săvîrșesc astfel de uriciuni; 
nu roșesc, și nu știu de rușine; de aceea, vor cădea împreună cu 
ceice cad, și vor fi răsturnaţi, cînd îi voi pedepsi, zice Domnul.” 
“Vreau să isprăvesc cu ei, zice Domnul. Nu vor mai fi struguri 
în vie, nici smochine în smochin, și frunzele se vor vesteji. Le 
voi da celor ce vor trece peste ele.” - “Pentruce ședem jos?” 
“Strîngeţi-vă, și haidem în cetăţile întărite, ca să pierim acolo! 
Căci Domnul, Dumnezeul nostru, ne sortește la moarte, ne dă 
să bem ape otrăvite, pentrucă am păcătuit împotriva Dom- 
nului.  Așteptam pacea, și nu vine nimic mai bun; o vreme 
de vindecare, și iată groaza!” -  “Sforăitul cailor săi se aude 

dinspre Dan și de vuietul nechezatului lor se cutremură toată 
țara; vin, mănîncă ţara și ce cuprinde ea, cetatea și pe cei ce 
o locuiesc.” “Căci iată că trimet între voi niște șerpi, niște 
basilici, împotriva cărora nu este niciun descîntec, și vă vor 
mușca, zice Domnul.” “Aş vrea să-mi alin durerea; dar mă 
doare inima în mine. lată, strigătele fiicei poporului meu ră- 
sună dintr'o ţară depărtată.” “Nu mai este Domnul în Sion?” 
“Nu mai este în ea împăratul ei?” -“Pentru ce Mau miniat ei 
cu chipurile lor cioplite, cu idoli străini?” - “Secerișul a tre- 
cut, vara s'a isprăvit, și noi tot nu sîntem mîntuiţi!” - “Sînt 
zdrobit de durerea fiicei poporului meu, mă doare, m'apucă 
groaza. Nu este nici un leac alinător în Galaad? Nu este 
niciun doftor acolo? Pentruce nu se face dar vindecarea fiicei 
poporului meu?” - 


“O! de mi-ar fi capul plin cu apă, de mi-ar fi ochii un izvor 
de lacrămi, aș plinge zi și noapte pe morții fiicei poporului 
meu! O! dac'aș avea un han de călători în pustie, aș părăsi 
pe poporul meu, și m'aș depărta de el! Căci toţi sînt niște 
preacurvari și o ceată de mișei.”- “Au limba întinsă ca un 
arc și aruncă minciuna; și nu prin adevăr sînt ei puternici în 
țară; căci merg din răutate în răutate, și nu Mă cunosc, zice 
Domnul.” “Fiecare să se păzească de prietenul lui, și să nu 
se încreadă în niciunul din fraţii săi; căci orice frate caută să 
înșele, și orice prieten umblă cu birfeli. Se trag pe sfoară 
unii pe alţii, și nu spun adevărul; își deprind limba să mintă, 
și se trudesc să facă rău.” -  “Locuinţa ta este în mijlocul 
făţărniciei, și, de fățarnici ce sînt, nu vor să Mă cunoască, - 
zice Domnul.” - “De aceea, așa vorbește Domnul oștirilor: 
„lată, îi voi topi în cuptor, și îi voi încerca. Căci cum aș putea 
să mă port altfel cu fiica poporului Meu? Limba lor este o 
săgeată ucigătoare, nu spun de cât minciuni; cu gura vorbesc 
aproapelui lor de pace, și în fundul inimii îi întind curse. Să 
nu-i pedepsesc Eu pentru aceste lucruri, zice Domnul, să nu- 
mi răzbun Eu pe un asemenea popor?” “Muntii vreau să-i 
pling și să gem pentru ei, pentru cîmpiile pustiite vreau să fac 
o jălanie; căci sînt arse de tot, și nimeni nu mai trece prin 
ele; nu se mai aude în ele behăitul turmelor; păsările cerului și 

dobitoacele au fugit și au pierit. - Voi face și Ierusalimul un 
morman de pietre, o vizuină de șacali, și cetăţile lui luda le voi 
preface într'un pustiu fără locuitori. Unde este omul înțelept 
care să înțeleagă aceste lucruri? Să spună acela, căruia i-a 
vorbit gura Domnului, pentruce este nimicită ţara, arsă ca un 
pustiu pe unde nu mai trece nimeni? Domnul zice: “Pentrucă 
au părăsit Legea Mea, pe care le-o pusesem înainte; pentrucă 
n'au ascultat glasul Meu, și nu l-au urmat; ci au umblat după 
aplecările inimii lor, și au mers după Baali, cum i-au învăţat 
părinţii lor.”  “Deaceea, așa vorbește Domnul oștirilor, Dum- 
nezeul lui Israel: „lată, voi hrăni poporul acesta cu pelin, și-i 
voi da să bea ape otrăvite. ’i voi risipi printre niște neamuri 
pe cari nu le-au cunoscut nici ei, nici părinţii lor, și voi trimite 
sabia în urma lor, pînă-i voi nimici.” “Aşa vorbește Domnul 
oștirilor: „Căutaţi, și chemaţi plingătoarele să vină! Trime- 
teţi la femeile iscusite, ca să vină! Să se grăbească să facă 
o cântare de jale asupra noastră ca să ne curgă lacrămile din 
ochi, și să curgă apa din pleoapele noastre! Căci strigăte de 
jale se aud din Sion: „Cât sîntem de prăpădiţi! Cît de jalnic 
sîntem acoperiţi de rușine! Trebuie să părăsim ţara, căci ne-au 
surpat locuințele!” -  “Ascultaţi, femeilor, cuvîntul Domnu- 
lui, și să prindă urechea voastră ce spune gura Lui! 'nvăţaţi pe 
copiii voştri cîntece de jale, învăţaţi-vă plingeri unele pe altele! 
Căci moartea s'a suit pe ferestrele noastre, a pătruns în casele 
noastre împărătești; a nimicit pe copii pe uliţă, și pe tineri în 
pieţe.” “Spune: „Așa vorbește Domnul: „Trupurile moarte ale 
oamenilor vor cădea ca gunoiul pe cîmpii, cum cade înapoia 
secerătorului un snop, pe care nu-l stringe nimeni!” “Aşa 
vorbește Domnul: „'nţeleptul să nu se laude cu înțelepciunea 
lui, cel tare să nu se laude cu tăria lui, bogatul să nu se laude 
cu bogăţia lui. Ci cel ce se laudă să se laude că are pricepere 
și că Mă cunoaște, că știe că Eu sînt Domnul, care fac milă, 
judecată și dreptate pe pămînt! Căci în acestea găsesc plăcere 
Eu, zice Domnul.” “Iată, vin zilele, zice Domnul, cînd voi 
pedepsi pe toţi cei tăiaţi împrejur, cari nu sînt tăiaţi împrejur 
cu inima, pe Egipteni, pe Iudei, pe Edomiţi, pe Amoniţi, pe 
Moabiţi, pe toţi cei ce își rad colțurile bărbii, pe cei ce locuiesc 

în pustie; căci toate neamurile sînt netăiate împrejur, și toată 
casa lui Israel are inima netăiată împrejur.” 


“Ascultaţi Cuvîntul pe care vi-l vorbește Domnul, casa lui 
Israel! „Aşa vorbește Domnul: „Nu vă luaţi după felul de 
vieţuire al neamurilor, și nu vă temeți de semnele cerului, pen- 
trucă neamurile se tem de ele. Căci obiceiurile popoarelor sînt 
deșerte. Taie un lemn din pădure; mîna meșterului îl lucrează 
cu securea; îl împodobește cu argint și aur, și ei îl ţintuiesc cu 
cuie și ciocane, ca să nu se clatine. Dumnezeii aceștia sînt ca 
o sperietoare de păsări într'un ogor de castraveţil (Sau: ca un 
stilp tras la strung), și nu vorbesc; sînt duși de alţii, pentrucă 
nu pot să meargă.” “Nu vă temeţi de ei, căci nu pot să facă 
niciun rău, și nu sînt în stare să facă niciun bine.”  “Nici- 
unul nu este ca Tine, Doamne! Mare ești Tu, și mare este 
Numele Tău prin puterea Ta. Cine să nu se teamă de Tine, 
"mpărate al neamurilor? 'Ţie se cuvine teama; căci între toți 
înțelepţii neamurilor și în toate împărăţiile lor, niciunul nu este 
ca Tine. Toti laolaltă, sînt proști și fără minte, știința idolilor 
nu este decît deșertăciune, e lemn! Ei aduc din Tarsis foiţe 
de argint și aur din Ufaz; meșterul și mîna argintarului le pun 
în lucru; hainele acestor dumnezei sînt de materii văpsite în 
albastru și în purpură, toate sînt lucrate de meșteri iscusiţi. - 
Dar Domnul este Dumnezeu cu adevărat, este un Dumnezeu 
viu și un 'mpărat vecinic. Pămintul tremură de minia Lui, 
și neamurile nu pot să sufere urgia lui.” “Aşa să le vorbiţi: 
„Dumnezeii, cari n'au făcut nici cerurile, nici pămîntul, vor 
pieri depe pămînt și de supt ceruri. Dar El a făcut pămîntul 
prin puterea Lui, a întemeiat lumea prin înţelepciunea Lui, a 
întins cerurile prin priceperea Lui. La tunetul Lui, urlă apele 
în ceruri; El ridică norii dela marginile pămîntului, dă naștere 
fulgerelor și ploii, și scoate vîntul din cămările Lui. Atunci 
se arată omul cît este de prost cu știința lui, și orice argintar 
rămîne de rușine cu chipul lui cioplit; căci idolii lui nu sînt 
decît minciună, și nu este nicio suflare în ei; sînt un lucru de 
nimic, o lucrare înșelătoare, și vor pieri, cînd va veni pedeapsa. 
Dar Cel ce este partea lui Iacov, nu este ca ei; căci El a în- 
tocmit totul, și Israel este seminţia moștenirii Lui: Domnul 

oștirilor este Numele Lui.” “Ia din ţară legătura cu ce este al 
tău, tu, care ești în strimtorare!” “Căci aşa vorbește Dom- 
nul: „lată, de data aceasta, voi arunca departe pe locuitorii 
ţării. “i voi strînge de aproape, ca să simtă.” - “Vai de mine! 
Sînt zdrobită! Mă doare rana!” “Dar eu zic: ,O nenorocire a 
dat peste mine și o voi suferi! Cortul îmi este dărimat, toate 
funiile îmi sînt rupte, fiii mei m'au părăsit, nu mai sînt; n'am 
pe nimeni, care să-mi întindă cortul din nou, sau să-mi ridice 
pînzele!  Păstorii s'au prostit, n'au căutat pe Domnul; pentru 
aceea n'au propășit, și li se risipesc toate turmele. Iată, se 
aude un vuiet! O mare zarvă vine de la miazănoapte să pref- 
acă cetăţile lui Iuda într'un pustiu, într'o vizuină de șacali. - 
“Știu, Doamne, că soarta omului nu este în puterea lui; nici 
nu stă în puterea omului, cînd umblă, să-și îndrepte pașii spre 
țintă.  Pedepsește-mă, Doamne, dar cu măsură, și nu în mî- 
nia Ta, ca să nu mă nimicești! Varsă-Ţi urgia peste neamurile 
cari nu Te cunosc, și peste popoarele cari nu cheamă Numele 
Tău! Căci mănîncă pe Iacov, îl înghit, îl topesc, și-i pustiesc 
locuinţa.” 


“Iată Cuvîntul Domnului care a vorbit lui Ieremia din partea 
Domnului, astfel:  „Ascultaţi cuvintele acestui legămînt, și 
spuneţi-le oamenilor lui Iuda și locuitorilor Ierusalimului! ,Zi- 
le: „Așa vorbește Domnul, Dumnezeul lui Israel: „Blestemat 
să fie omul care n'ascultă cuvintele legămîntului acestuia, pe 
care l-am poruncit părinţilor voștri, în ziua cînd i-am scos din 
țara Egiptului, din cuptorul de fer, zicînd: „Ascultaţi glasul 
Meu, și faceţi tot ce vă voi porunci; și veţi fi poporul Meu, 
iar Eu voi fi Dumnezeul vostru; atunci voi împlini jurămîntul 
pe care l-am făcut părinţilor voștri, că le voi da o ţară în care 
curge lapte și miere, cum vedeţi astăzi.” -“Și eu am răspuns: 
„Amin, Doamnej Domnul mi-a zis iarăș: ,Vestește toate cu- 
vintele acestea, în cetăţile lui Iuda și pe ulițele Ierusalimului, 
și zi: „Ascultaţi cuvintele legămîntului acestuia, și împliniţi-le! 
Căci am înștiințat pe părinţii voştri, din ziua cînd i-am scos 
din țara Egiptului și pînă în ziua de azi; i-am înștiințat în toate 
dimineţile, zicînd: „Ascultaţi glasul Meuj „Dar ei nau ascul- 
tat, n'au luat aminte, ci au urmat fiecare pornirile inimii lor 

rele. De aceea am împlinit asupra lor toate cuvintele legămîn- 
tului acestuia, pe care le poruncisem să-l păzească, și pe care 
nu l-au păzit.” “Domnul mi-a zis: “Este o uneltire între băr- 
baţii lui Iuda și între locuitorii Ierusalimului. S'au întors la 
nelegiuirile celor dintîi părinţi ai lor, cari n'au vrut să asculte 
cuvintele Mele, și s'au dus și ei după alți dumnezei ca să le 
slujească. Casa lui Israel și casa lui Iuda au călcat legămintul 
Meu, pe care-l făcusem cu părinţii lor.”  “Deaceea, așa vor- 
bește Domnul: „lată, voi aduce peste ei niște nenorociri din 
cari nu vor putea să scape. Vor striga la Mine, dar nu-i voi 
asculta! Cetățile lui Iuda și locuitorii Ierusalimului se vor 
duce să cheme pe dumnezeii cărora le aduc tămiie, dar nu-i 
vor scăpa la vremea nenorocirii lor. Căci cîte cetăţi ai, atiţia 
dumnezei ai, Iuda! Și câte uliţi are Ierusalimul, atitea altare 
aţi ridicat idolilor, altare ca să aduceţi tămiie lui Baal!...: „Tu 
însă, nu mijloci pentru poporul acesta, nu înălța nici cereri 
nici rugăciuni pentru ei; căci nu-i voi asculta nicidecum, cînd 
Mă vor chema din pricina nenorocirii lor. Ce ar putea să 
facă prea iubitul Meu popor în Casa Mea? Să facă o mulţime 
de nelegiuiri în ea? Vor îndepărta juruințele și carnea sfîntă, 
răutatea dinaintea ta? Atunci ai putea să te bucuri! ,Măs- 
lin verde, gras și cu roade frumoase și plăcute este numele pe 
care ţi-l dăduse Domnul, dar cu vuietul unei mari troznituri, îl 
arde cu foc, și ramurile lui sînt sfărimate. Căci Domnul oștir- 
ilor, care te-a sădit, cheamă nenorocirea peste tine, din pricina 
răutăţii casei lui Israel și a casei lui Iuda, pe care au făcut-o ca 
să Mă miînie, aducînd tămiie lui Baal.” “Domnul mi-a dat de 
știre, și am știut; atunci Tu mi-ai arătat faptele lor. Dar eu 
eram ca un miel blind pe care-l duci la măcelărie, și nu știam 
planurile rele, pe cari le urzeau ei împotriva mea, zicînd: „Să 
nimicim pomul cu rodul lui, să-l stîrpim din pămîntul celor vii, 
ca să nu i se mai pomenească numele.” - “O, Doamne, Dum- 
nezeul oștirilor, Tu, care ești un judecător drept, care cercetezi 
rărunchii și inimile: fă-mă să văd răzbunarea Ta împotriva, lor, 
căci ie îţi încredinţez pricina mea!”  “Deaceea așa vorbește 
Domnul împotriva oamenilor din Anatot, cari vor să-ţi ia vi- 
aţa, și zic: „Nu prooroci în Numele Domnului, căci vei muri 

ucis de mîna noastră!” “Deaceea așa vorbește Domnul oștir- 
ilor: „lată, îi voi pedepsi; tinerii vor muri uciși de sabie, iar 
fiii și fiicele lor vor muri de foamete. Și niciunul din ei nu va 
scăpa, căci voi aduce nenorocirea peste oamenii din Anatot, 
în anul cînd îi voi pedepsi.” 


“Tu ești prea drept, Doamne, ca să mă cert cu Tine; vreau 
totuş să Te întreb asupra orînduirilor Tale. Pentruce propășește 
calea celor răi, și toţi mișeii trăiesc în pace? I-ai sădit, au 
prins rădăcină, cresc, fac rod. Ce-i drept, ești aproape de 
gura lor, dar departe de inima lor! Totuş, Tu, Doamne, mă 
cunoşti, mă vezi, îmi cercetezi inima și vezi că este cu Tine. 
la-i ca pe niște oi, cari trebuiesc tăiate, și pregătește-i pentru 
ziua măcelului! Pînă cînd să se jălească ţara, și să se usuce 
iarba de pe toate cîmpiile? Pier vitele și păsările din pricina 
răutăţii locuitorilor. Căci ei zic: „EI, (Ieremia) n'are să ne 
vadă sfîrșitul!” - “Dacă alergînd cu cei ce aleargă pe picioare, 
ei te obosesc, cum vei putea să te iei la întrecere cu niște cai? 
Și dacă nu te crezi la adăpost decât într'o ţară liniștită, ce vei 
face pe malurile îngîmfate ale Iordanului? Căci chiar fraţii 
tăi și casa tatălui tău te vind, ei înșiși strigă în gura mare 
după tine. Nu-i crede cînd îţi vor spune vorbe prietenoase.” 
“Mi-am părăsit casa, și Mi-am lăsat moștenirea, Mi-am dat pe 
iubita Mea în mîinile vrăjmașilor ei. Moștenirea Mea a ajuns 
pentru Mine ca un leu în pădure, a mugit împotriva Mea; și 
de aceea o urăsc. A ajuns oare moștenirea Mea pentru Mine 
o pasăre de pradă pestriță, în jurul căreia se string păsările 
de pradă?” “Duceţi-vă, și stringeţi toate fiarele cîmpului, și 
aduceţi-le ca s'o măniînce!” “Un mare număr de păstori îmi 
pustiesc via, îmi calcă ogorul în picioare; ogorul meu cel plăcut 
îl prefac într'un pustiu părăsit. ’l pustiesc, și el stă trist și 
pustiit înaintea mea. Toată ţara este pustiită, căci nimeni nu 
ia seama la ea. Peste toate înălțimile pustiei vin pustiitori, 
căci sabia Domnului mănîncă ţara dela un capăt la altul; și 
nimeni nu-i lăsat în pace. Au semănat grîu, și seceră spini, 
s'au ostenit fără folos.” “Să vă fie rușine de ce culegeţi, în 
urma mîniei aprinse a Domnului!” “Aşa vorbește Domnul 
despre toţi vecinii mei cei răi, cari se ating de moștenirea pe 

care am dat-o poporului Meu Israel: „lată, îi voi smulge din 
țara lor, și voi smulge casa lui Iuda din mijlocul lor. Dar după 
ce-i voi smulge, voi avea iarăș milă de ei, și-i voi aduce înapoi 
pe fiecare în moștenirea lui, și pe fiecare în ţara lui. Și dacă 
vor învăţa căile poporului Meu, dacă vor jura pe Numele Meu, 
zicînd: „Viu este Domnulj cum au învăţat pe poporul Meu să 
jure pe Baal, atunci vor fi fericiţi în mijlocul poporului Meu. 
Dar dacă nu vor asculta nimic, voi nimici cu desăvirșire pe un 
astfel de popor, îl voi nimici și îl voi pierde, zice Domnul.” 


“Așa mi-a vorbit Domnul: „Du-te de cumpără-ţi un brîu de 
in, şi pune-l în jurul coapselor tale; dar să nu-l moi în apăj 
Am cumpărat briul, după porunca Domnului, și l-am pus în 
jurul coapselor mele. Apoi Cuvîntul Domnului mi-a vorbit 
a doua oară, astfel: „la briul, pe care l-ai cumpărat, și pe 
care l-ai pus în jurul coapselor tale, scoală-te, du-te la Eu- 
frat, şi ascunde-l acolo în crăpătura unei stînci.' M'am dus, 
și l-am ascuns la Eufrat, cum îmi poruncise Domnul. După 
mai multe zile, Domnul mi-a zis: „Scoală-te, du-te la Eufrat, 
și ia de acolo briul, pe care-ţi poruncisem să-l ascunzi acoloj 
M'am dus la Eufrat, am săpat, și am luat brîul din locul în 
care-l ascunsesem; dar iată că brîul era stricat și nu mai era 
bun de nimic. Cuvîntul Domnului mi-a vorbit astfel: „Așa 
vorbește Domnul: „Așa voi nimici mîndria lui Iuda și mîndria 
peste măsură, de mare a lerusalimului. Poporul acesta este un 
popor rău: nu vrea să asculte cuvintele Mele, urmează pornir- 
ile inimii lui, și merge după alți dumnezei, ca să le slujească și 
să, se închine înaintea lor; de aceea va ajunge întocmai ca briul 
acesta, care nu mai este bun de nimic! Căci, cum se lipește 
brîul de coapsele unui om, așa "mi lipisem Eu toată casa lui Is- 
rael și toată casa lui Iuda, zice Domnul, ca să fie poporul Meu, 
Numele Meu, lauda Mea și slava Mea; dar nu M'au ascultat. 
De aceea spune-le cuvintele acestea: „Așa vorbește Domnul, 
Dumnezeul lui Israel: „Toate vasele se vor umplea cu vinj Şi ei 
îţi vor zice: „Crezi că noi nu știm, că toate vasele se vor umplea 
cu vin; Atunci spune-le: „Așa vorbește Domnul: „lată, voi 
umplea pe toţi locuitorii țării acesteia, pe împărații cari stau 
pe scaunul de domnie al lui David, pe preoţi, pe prooroci, și 

pe toţi locuitorii Ierusalimului, îi voi umplea de beţie. "i voi 
sfărîma, pe unii de alţii, pe părinţi și pe fii laolaltă, zice Dom- 
nul. „Nu-i voi cruța, nu voi avea milă de ei, nu Mă voi îndura de 
ei, nimic nu Mă va împedeca să-i nimicesc.”  “Ascultaţi și lu- 
aţi aminte! Nu fiţi mîndri, căci Domnul vorbește! Dați slavă 
Domnului, Dumnezeului vostru, pînă nu vine întunerecul, pînă 
nu vi se lovesc picioarele de munţii nopţii! Veţi aștepta lumina, 
dar El o va preface în umbra morţii, și o va preface în negură 
adîncă. Iar dacă nu vreţi să ascultați, voi plînge în ascuns, 
pentru mîndria voastră; mi se vor topi ochii în lacrămi, pen- 
trucă turma Domnului va fi dusă în robie. Spune împăratului 
și împărătesei: „Ședeţi pe pămînt! Căci v'a căzut de pe cap cu- 


nuna împărărtească ce vă slujea ca podoabă.” “Cetățile dela 
miazăzi sînt închise, și nu-i cine să deschidă. Tot Iuda este 
dus în robie, da, în întregime este dus în robie.”  “Ridică- 


ţi ochii și privește pe ceice vin dela miazănoapte. Unde este 
turma care-ţi fusese dată, turma de care erai așa de mindru? 
Ce vei zice cînd va pune mai mari peste tine pe străinii aceia 
pe cari i-ai obicinuit să-ţi fie prieteni de aproape? Nu te vor 
apuca durerile, cum apucă pe o femeie la naștere? Și dacă 
vei zice în inima ta: „Pentruce mi se întîmplă lucrul acesta?” 
- “Din pricina mulțimii nelegiuirilor tale, ţi s'au ridicat poalele 
hainelor, și ţi se dezgolesc călciile cu sila. Poate un Etiopian 
să-și schimbe pielea, sau un pardos să-și schimbe petele? Tot 
așa, aţi putea voi să faceţi binele, voi, cari sînteți deprinși să 
faceţi răul? De aceea, îi voi risipi, ca pleava luată de vintul 
pustiei.  lată-ţi soarta, partea pe care ţi-o măsor, zice Dom- 
nul, pentrucă M'ai uitat, și ţi-ai pus încrederea în minciună. 
De aceea îţi voi ridica poalele și ţi le voi da peste cap, ca să ţi 
se vadă rușinea. Am văzut preacurviile și nechezăturile tale, 
curviile nelegiuite pe dealuri și în ogoare, ţi-am văzut uriciu- 
nile! Vai de tine, lerusalime! Nu vrei să te curăţi? Cît vei mai 
zăbovi?” 


Cuvîntul Domnului, spus lui leremia, cu prilejul secetei. 
“Iuda jăleşte, cetăţile lui sînt pustiite, triste, posomorite, și 
strigătele Ierusalimului se înalță.” Cei mari trimet pe cei 
mici să aducă apă, dar cei mici, cînd se duc la fîntîni, nu găsesc 

apă, și se întorc cu vasele goale: rușinaţi și roșiţi, își acopăr 
capul.  Pămîntul crapă, pentrucă nu cade ploaie î în ţară, și 
plugarii, înșelaţi în nădejdea lor, își acopăr capul. Chiar și 
cerboaica, de pe cîmp naște și își părăsește puii, pentrucă nu 
găsește verdeață.  Măgarii sălbatici stau pe locuri înalte și 
pleșuve, trăgînd aier ca niște șerpi; li se topesc ochii, pentrucă 
nu este iarbă.” “Dacă nelegiuirile noastre mărturisesc îm- 
potriva noastră, lucrează, pentru Numele Tău, Doamne! Căci 
abaterile noastre sînt multe, am păcătuit împotriva Ta. Tu, 
care ești nădejdea lui Israel, Mintuitorul lui la vreme de nevoie: 
pentruce să fii ca un străin în țară, ca un călător, care intră 
doar să petreacă noaptea în ea? De ce să fii ca un om încre- 
menit, ca un viteaz, care nu ne poate ajuta? Și totuș, Tu ești în 
mijlocul nostru, Doamne, și Numele Tău este chemat peste noi. 
De aceea nu ne părăsi!” lată ce spune Domnul despre poporul 
acesta: “Le place să alerge încoace și încolo. Nu-și cruţă pi- 
cioarele; de aceea Domnul n'are plăcere de ei; acum își aduce 
aminte de nelegiuirile lor, și le pedepsește păcatele!” Şi Dom- 
nul mi-a zis: “Nu mijloci pentru poporul acesta! Căci, chiar 
dacă vor posti, tot nu le voi asculta rugăciunile, și chiar dacă 
vor aduce arderi de tot și jertfe de mîncare, nu le voi primi; ci 
vreau să-i nimicesc cu sabia, cu foametea și cu ciuma.” “Eu 
am răspuns: „Ah! Doamne Dumnezeule! Iată că proorocii lor 
le zic: „Nu veţi vedea sabie, și nu veţi avea foamete; ci Domnul 
vă va di în locul acesta o pace trainică.* Dar Domnul mi-a 
răspuns: „Proorocii lor proorocesc minciuni în Numele Meu; 
Eu nu i-am trimes, nu le-am dat poruncă, și nu le-am vorbit; ci 
ei vă proorocesc niște vedenii mincinoase, proorociri deșerte, 
înșelătorii și închipuiri scoase din inima lor. De aceea așa, vor- 
bește Domnul despre proorocii cari măcar că nu i-am trimes 
Eu, proorocesc totuș în Numele Meu, și zic: Nu va fi nici sabie, 
nici foamete în țara aceasta.‘ -,Proorocii aceștia vor pieri uciși 
de sabie și de foamete! Iar aceia, cărora le proorocesc ei, vor 
fi întinși pe ulițele Ierusalimului, de foamete și sabie; nu va 
avea, cine să-i îngroape, nici pe ei, nici pe nevestele lor, nici pe 
fiii lor, nici pe fiicele lor; voi turna astfel răutatea lor asupra 
lor.” “Spune-le lucrul acesta: ‚mi varsă lacrămi ochii zi și 

noapte, şi nu se opresc. Căci fecioara, fiica poporului meu este 
greu lovită cu o rană foarte usturătoare. Dacă ies la cîmp, 
dau peste oameni străpunși de sabie. Dacă intru în cetate, dau 
peste niște ființe sleite de foamete; chiar și proorocul și preo- 
tul cutreieră ţara, fără să știe unde merg.” “Ai lepădat Tu 
de tot pe Iuda, și a urît suflet Tău atit de mult Sionul? Pen- 
tru ce ne lovești așa, că nu mai este nici o vindecare pentru 
noi? Trăgeam nădejde de pace, și nu vine nimic bun, aşteptam 
o vreme de vindecare, și nu-i de cît groază!” “Doamne, ne 
recunoaștem răutatea noastră, și nelegiuirea părinţilor noștri; 
căci am păcătuit împotriva Ta. Pentru Numele Tău, nu ne- 
socoti, nu necinsti scaunul de domnie al slavei Tale! Nu uita, 
nu rupe legămîntul Tàu cu noi! Este oare printre idolii nea- 
murilor vreunul care să aducă ploaie? Sau poate cerul să dea 
ploaie? Nu dai Tu ploaie, Doamne, Dumnezeul nostru? Noi 
nădăjduim în Tine, căci Tu ai făcut toate aceste lucruri!” 


“Domnul mi-a zis: „Chiar dacă Moise și Samuel s'ar în- 
fățișa înaintea Mea, tot n'aș fi binevoitor faţă de poporul 
acesta. Izgonește-l dinaintea Mea, ducă-se! Şi dacă-ţi vor 
zice: „Unde să ne ducem; să le răspunzi: „Așa vorbeşte Dom- 
nul: „La moarte cei sortiți la moarte, la sabie cei sortiţi săbiei, 
la foamete cei sortiţi foametei, la robie, cei sortiţi robiei! Căci 
voi trimete împotriva. lor patru feluri de nenorociri, zice Dom- 
nul: sabia, ca să-i ucidă, cînii ca să-i sfișie, păsările cerului și fi- 
arele pămîntului, ca să-i mănînce și să-i nimicească. "i voi face 
de pomină pentru toate împărăţiile pămîntului, din pricina lui 
Manase, fiul lui Ezechia, împăratul lui Iuda, și pentru tot ce a 
făcut el în leruslim. Căci cine să aibă milă de tine, lerusalime, 
cine să te plingă? Cine să meargă să te întrebe de sănătate?” 
“M'ai părăsit, zice Domnul, ai dat înapoi; de aceea 'mi întind 
mîna împotriva ta și te nimicesc: sînt sătul de milă. i vîntur 
cu lopata, la porţile țării; îi lipsesc de copii, pierd pe poporul 
Meu, căci nu s'au abătut dela căile lor. Văduvele lor sînt mai 
multe de cît boabele de nisip din mare; peste mama tînăru- 
lui, aduc un pustiitor ziua nameaza mare; fac să cadă deodată 
peste ea necazul și groaza. Cea care născuse șapte fii tînjește, 
își dă sufletul; soarele ei apune cînd este încă ziuă: este roșie, 

acoperită de rușine. Pe cei ce mai rămîn, îi dau pradă săbiei 
înaintea vrăjmașilor lor, zice Domnul.” “Vai de mine, mamă, 
că m'ai născut, pe mine, om de ceartă și de pricină pentru 
toată ţara! Nu iau cu împrumut, nici nu dau cu împrumut, și 
totuș toţi mă blastămă! Domnul a răspuns: “Da, vei avea un 
viitor fericit; da, voi sili pe vrăjmaș să te roage, la vreme de 
nenorocire și la vreme de necaz! Poate ferul să fringă ferul 
dela miazănoapte și arama? Averile și comorile tale le voi da 
pradă fără despăgubire, din pricina tuturor păcatelor tale, pe 
tot ţinutul tău. Te voi duce rob la vrăjmașul tău într'o ţară, 
pe care n'o cunoști, căci focul mîniei Mele s'a aprins și arde 
peste voi!” “Tu știi tot, Doamne! Adu-ţi aminte de mine, 
nu mă uita, răzbună-mă pe prigonitorii mei! Nu mă lua, după 
îndelunga Ta răbdare. Gindește-Te că sufăr ocara din pricina 
Ta! Cînd am primit cuvintele Tale, le-am înghiţit; cuvintele 
Tale au fost bucuria și veselia inimii mele, căci după Numele 
Tău sînt numit, Doamne, Dumnezeul oștirilor! N’am șezut 
în adunarea, celor ce petrec, ca să mă veselesc cu ei: de frica 
puterii 'Tale, am stat singur la o parte, căci mă umplusei de 
minie.  Pentruce nu mai contenește suferința mea? Pentruce 
mă ustură rana și nu vrea să se vindece? Să fii Tu pentru 
mine ca un izvor înșelător, ca o apă, care seacă?”  “Deaceea 
așa vorbește Domnul: „Dacă te vei lipi iarăș de Mine, îţi voi 
răspunde iarăș, și vei sta înaintea Mea; dacă vei despărți ce 
este de preţ de ce este fără preţ, vei fi ca gura Mea. Ei să se 
întoarcă la tine, nu tu să te întorci la ei! Te voi face pentru 
poporul acesta ca un zid tare de aramă; ei se vor război cu 
tine, dar nu te vor birui; căci Eu voi fi cu tine, ca să te scap și 
să te izbăvesc, zice Domnul.” “Te voi izbăvi din mîna celor 
răi, şi te voi scăpa din mîna asupritorilor.” 


Cuvintul Domnului mi-a vorbit astfel: “Să nu-ţi iei nev- 
astă, și să n'ai în locul acesta nici fii nici fiice! Căci așa 
vorbește Domnul despre fiii și fiicele cari se vor naște în locul 
acesta, despre mamele cari-i vor naște, și despre taţii lor cari 
le vor da naștere în ţara aceasta: vor muri doborîţi de boala 
rea. Nimeni nu-i va plinge, nici nu-i va îngropa, ci vor fi ca un 
gunoi pe pămînt; vor pieri de sabie și de foamete; și trupurile 

lor moarte vor sluji ca hrană păsărilor cerului și fiarelor pămîn- 
tului.” “Căci așa vorbește Domnul: „Să nu intri în nici o casă 
de jale, să nu plingi în ea, și nici să nu te bocești cu ei, căci Mi- 
am luat înapoi dela poporul acesta pacea Mea, zice Domnul, 
bunătatea și îndurarea Mea. Și mari și mici, toţi vor muri 
în țara aceasta, și nu vor fi îngropaţi: nimeni nu-i va plinge, 
nimeni nu-și va face tăieturi din pricina lor, și nu se va rade 
pentru ei. Nimeni nu le va pune masa în timpul jălirii ca să-i 
miîngiie pentru cel mort; și nimeni nu le va întinde paharul 
mîngiierii pentru tatăl sau pentru mama lor. Sà nu intri nici 
într'o casă de petrecere, ca să te așezi cu ei, să mănînci și 
să bei.” “Căci așa vorbește Domnul oștirilor, Dumnezeul lui 
Israel: „lată, voi face să înceteze în locul acesta, supt ochii 
voştri și în zilele voastre, strigătele de paoi Și soarele de 
veselie, cîntecele mirelui și cîntecele miresei.” “Când vei vesti 
poporului acestuia toate aceste lucruri, ei îţi vor zice: „Pen- 
tru ce ne ameninţă Domnul cu toate aceste mari nenorociri? 
Ce nelegiuire și ce păcat am făcut împotriva Domnului, Dum- 
nezeului nostru?” “Atunci să le răspunzi: „Părinţii voştri 
M'au părăsit, zice Domnul, s'au dus după alți dumnezei, le-au 
slujit și s'au închinat înaintea lor; iar pe Mine M'au părăsit, 
și nau păzit Legea Mea! Şi voi aţi făcut și mai rău de cît 
părinții voştri; căci iată că fiecare umblaţi după pornirile in- 
imii voastre rele, și nu m'ascultaţi. De aceeea, vă voi muta 
din ţara aceasta, într'o ţară, pe care n'aţi cunoscut-o, nici voi, 
nici părinţii voştri; și acolo, veţi sluji altor dumnezei, zi și 
noapte, căci nu vă voi ierta!” “De aceea iată, vin zile, zice 
Domnul, cînd nu se va mai zice: ,Viu este Domnul, care a 
scos din țara Egiptului pe copiii lui Israelj Ci se va zice: „Viu 
este Domnul, care a scos pe copiii lui Israel din ţara de la 
miază-noapte și din toate ţările unde-i izgonisej Căci îi voi 
aduce înapoi în ţara lor, pe care o dădusem părinţilor lor.” 
“Iată, trimet o mulțime de pescari, zice Domnul, și-i vor pes- 
cui; și după aceea, voi trimete o mulțime de vînători, și-i vor 
vîna pe toţi munții și pe toate dealurile, și în crăpăturile stîn- 
cilor. Căci ochii Mei sînt cu luare aminte la toate căile lor; 
ele nu sînt ascunse înaintea Feții Mele, și nelegiuirea lor nu 

este ascunsă de privirile Mele. De aceea le voi răsplăti mai 
întîi îndoit nelegiuirea și păcatul lor, pentrucă Mi-au spurcat 
țara, pentrucă Mi-au umplut moștenirea cu trupurile moarte 
ale jertfelor aduse idolilor lor și cu urîciunile lor. Doamne, 
tăria, cetäțuia și scăparea mea în ziua necazului! Neamurile 
vor veni la Tine dela marginile pămîntului, și vor zice: „Părinţii 
noștri n'au moștenit decît minciună, idoli deșerți, cari nu sînt 
de niciun ajutor! Cum poate omul să-și facă dumnezei, cari 
nu sînt dumnezei;, - De aceea iată că le arăt, de data aceasta, 
și-i fac să știe puterea și tăria Mea; și vor cunoaște că Numele 
Meu este Domnul.” 


Păcatul lui luda este scris cu un priboi de fer, cu un vîrf de 
diamant; este săpat pe tabla inimii lor, și pe coarnele altarelor 
lor. Cum se gîndesc la copiii lor, așa se gîndesc la altarele 
lor, și la idolii și Astartele lor lîngă copacii verzi, pe dealurile 
înalte. Eu dau la pradă muntele Meu și ogoarele lui, avuţiile 
tale, toate vistieriile și înălțimile tale, din pricina păcatelor 
tale, pe tot ţinutul tău! Din vina ta vei perde moștenirea, pe 
care ţi-o dădusem; te voi fac să slujești vrăjmașului tău într'o 
țară, pe care n'o cunoşti, căci ați aprins focul mîniei Mele, 
care va arde totdeauna.” “Aşa vorbește Domnul: blestemat 
să fie omul care se încrede în om, care se sprijinește pe un 
muritor și își abate inima dela Domnul! Căci este ca un 
nenorocit în pustie, și nu vede venind fericirea; locuiește în 
locurile arse ale pustiei, într'un pămînt sărat și fără locuitori. 
Binecuvîntat să fie omul, care se încrede în Domnul, și a cărui 
nădejde este Domnul! Căci el este ca un pom sădit lingă 
ape care-și întinde rădăcinile spre rîu; nu se teme de căldură, 
cînd vine, și frunzișul lui rămîne verde; în anul secetei, nu 
se teme, și nu încetează să aducă roadă.” “Inima este ne- 
spus de înșelătoare și de desnădăjduit de rea; cine poate s'o 
cunoască? “Eu, Domnul, cercetez inima, și cerc rărunchii, ca 
să răsplătesc fiecăruia după purtare lui, după rodul faptelor 
lui.” Ca o potirnichie, care clocește niște ouă pe cari nu le-a 
ouat ea, așa este celce agonisește bogății pe nedrept; trebuie 
să le părăsească în mijlocul zilelor sale, și la urmă nu este 
decît un nebun. Scaun de domnie plin de slavă, înălțat dela 

început, loc al sfîntului nostru Locaş, Doamne, o le a lui 
Israel! Toți ceice Te părăsesc vor fi acoperiți d ruşine.” - 
“Ceice se abat dela Mine vor îi scriși pe pămînt, căci părăsesc 

pe Domnul, izvorul de apă vie.” Vindecă-mă, Tu, Doamne, și 
voi fi vindecat; mintuiește-mă Tu, și voi fi mîntuit; căci Tu ești 
slava mea! lată, ei îmi zic: “Unde este Cuvîntul Domnului? 
Să se împlinească dar!” “Şi eu, ca să Te ascult, n'am vrut 
să nu fiu păstor; nici n'am dorit ziua nenorocirii, știi; și ce a 
ieșit din buzele mele, este descoperit înaintea Ta. De aceea, 
nu fi o pricină de groază pentru mine, căci Tu ești scăparea 
mea în ziua nenorocirii!  Prigonitorii mei să fie acoperiți de 
rușine, dar să nu fiu rușinat eu; să tremure ei, dar să nu tremur 
eu! Adu peste ei ziua nenorocirii, lovește-i cu o îndoită urgie!” 
“Așa mi-a vorbit Domnul: „Du-te, și stai la poarta copiilor 
poporului, pe care intră și ies împărații lui Iuda, și la toate 
porţile Ierusalimului, și spune-le: „Ascultaţi Cuvântul Dom- 
nului, împărați ai lui Iuda, tot kda, și toți locuitorii Ierusal- 
imului, cari intrați pe aceste porți!” “Asa vorbeşte Domnul: 
„Luaţi seama, în sufletele voastre, să nu purtați nici o povară 
în ziua Sabatului, și să n'o aduceți înlăuntru pe porțile Ierusal- 
imului. Să nu scoateţi din casele voastre nici o povară în ziua 
Sabatului, și să nu faceţi nici o lucrare, ci sfinţiţi ziua Sabatu- 
lui, cum am poruncit părinţilor voştri.” Dar ei n'au ascultat 
și n'au luat aminte: ci și-au înțepenit gîtul, ca să n'asculte 
și să nu ia învăţătură. Dacă Mă veţi asculta în adevăr, zice 
Domnul, și nu veţi aduce nici o sarcină înlăuntru pe porțile 
acestei cetăţi, în ziua Sabatului, ci veți sfinți ziua Sabatului, 
și nu veţi face nici o lucrare în ziua aceasta, atunci pe porțile 
acestei cetăţi vor intra împărați și voivozi, cari vor şedea pe 
scaunul de domnie al lui David; ei vor veni în cară și călări 
pe cai, ei și voivozii lor, oamenii lui Iuda și locuitorii lerusal- 
imului, și cetatea aceasta va fi locuită în veci. Vor veni din 
cetăţile lui Iuda și din împrejurimile Ierusalimului, din ţara lui 
Beniamin, din vale, de pe munte și dela miazăzi, ca să aducă 
arderi de tot și jertfe, să aducă daruri de mîncare și tămiie, 
și să aducă jertfe de mulţămire în Casa Domnului. Dar dacă 
nu veţi asculta cînd vă poruncesc să sfințiți ziua Sabatului, 

să nu duceţi nici o povară, și n'o aduceţi înlăuntru pe porțile 
Ierusalimului, în ziua Sabatului, atunci voi aprinde un foc la 
porțile cetăţii, care va arde casele cele mari ale Ierusalimului 
și nu se va stinge.” 


Cuvintul vorbit de Ieremia din partea Domnului și care 
sună astfel:  “Scoală-te și pogoară-te în casa olarului; acolo te 
voi face să auzi cuvintele Mele!” Cînd m'am pogorit în casa 
olarului, iată că el lucra pe roată. Vasul pe care-l făcea n'a 
izbutit, -cum se întîmplă cu lutul în mîna olarului. Atunci el 
a făcut un alt vas, cum i-a plăcut lui să-l facă. Și Cuvintul 
Domnului mi-a vorbit astfel: “Nu pot Eu să fac cu voi ca 
olarul acesta casă a lui Israel? zice Domnul. lată, cum este 
lutul în mîna olarului, așa sînteţi voi în mîna Mea, casă a lui 
Israel! Deodată zic despre un neam, despre o împărăție, că-l 
voi smulge, că-l voi surpa, și că-l voi nimici. dar dacă neamul 
acesta, despre care am vorbit astfel, se întoarce dela răutatea 
lui, atunci și Mie "mi pare rău de răul pe care 'mi pusesem 
în gînd să i-l fac. Tot așa însă, deodată zic despre un neam, 
sau despre o împărăție, că-l voi zidi sau că-l voi sădi. Dar 
dacă neamul acesta face ce este rău înaintea Mea, și n'ascultă 
glasul Meu, atunci 'mi pare rău și de binele, pe care aveam 
de gînd să i-l fac.” “De aceea, vorbește acum oamenilor lui 
Iuda și locuitorilor Ierusalimului, și zi: „Așa vorbește Domnul: 
lată, pregătesc o nenorocire împotriva voastră, și fac un plan 
împotriva voastră. De aceea, întoarceţi-vă fiecare dela calea 
voastră cea rea, îndreptaţi-vă umbletele și faptele!” “Dar ei 
zic: „Degeaba! Căci noi ne vom urma gîndurile noastre, și vom 
lucra fiecare după pornirile inimii noastre rele!” “De aceea, 
așa vorbește Domnul: „'ntrebaţi pe neamuri! Cine a auzit vre- 
odată asemenea lucruri? Fecioara lui Israel a făcut grozave 
blestemăţii. Părăsește zăpada Libanului stînca ogoarelor? 
Sau se văd secînd apele cari vin de departe proaspete și curgă- 
toare? Totuş poporul Meu M'a uitat și aduce tămiie idolilor; 
s'a abătut din căile lui, a părăsit vechile cărări, și a apucat pe 
cărări și drumuri nebătute, făcînd astfel din ţara lor, o pusti- 
etate, o vecinică batjocură; toţi ceice trec prin ea sînt uimiți 
și dau din cap. Ca vîntul de la răsărit, îi voi risipi înaintea 

vrăjmașului; iar în ziua necazului lor, le voi întoarce spatele 
și nu Mă voi uita la ei!” “Atunci ei au zis: ,Veniţi, să urzim 
rele împotriva lui Ieremia! Căci doar nu va pieri Legea din 
lipsă de preoţi, nici sfatul din lipsă de înţelepţi, nici cuvîntul 
din lipsă de prooroci. Haidem să-l ucidem cu vorba, și să nu 
luăm seama la toate vorbirile lui!”  “Ascultă-mă, Doamne, și 
auzi glasul protivnicilor mei! Cu rău se răsplătește binele? 
Căci au săpat o groapă ca să-mi ia viaţa. Adu-Ţi aminte că 
am stat înaintea Ta, ca să vorbesc bine pentru ei, și să abat 
miînia Ta de la ei. De aceea, dă pe copiii lor pradă foametei, 
și doboară-i cu sabia! Nevestele lor să fie lipsite de copii și să 
rămînă văduve, și bărbaţii lor să fie luaţi de ciumă; tinerii lor 
să fie uciși de sabie în luptă! Să se audă strigăte ieșind din 
casele lor, cînd cetele aduse de Tine vor cădea deodată peste 
ei! Căci au săpat o groapă, ca să mă prindă, și mi-au întins 
laţuri supt picioare. Dar Tu, Doamne, cunoști toate uneltir- 
ile lor făcute ca să mă omoare. Nu le ierta nelegiuirea, și nu 
le șterge păcatul dinaintea Ta: ci să fie doboriţi în Faţa Ta! 
Lucrează. împotriva lor la vremea mîniei Tale!” 


Așa a vorbit Domnul: “Du-te de cumpără de la un olar un 
vas de pămînt, și ia cu tine pe cîțiva din bătrinii poporului și 
din bătrînii preoţilor. Du-te în valea Ben-Hinom, care este 
la intrarea porţii olăriei, și acolo să vestești cuvintele pe cari 
ţi le voi spune. Să spui: „Ascultaţi Cuvîntul Domnului, îm- 
păraţi ai lui Iuda, și locuitori ai Ierusalimului! Așa vorbește 
Domnul oștirilor, Dumnezeul lui Israel: „lată, voi aduce peste 
locul acesta o nenorocire, care va face să ţiuie urechile oricui 
va auzi vorbindu-se de ea. Pentrucă M'au părăsit, au spurcat 
locul acesta, au adus în el tămiie altor dumnezei, pe cari nu-i 
cunoșteau nici ei, nici părinţii lor, nici împărații lui Iuda, și au 
umplut locul acesta cu sînge nevinovat. Au zidit și înălțimi 
lui Baal, ca să ardă pe copiii lor în foc ca arderi de tot lui Baal: 
lucru, pe care nici nu-l poruncisem, nici nu-l rînduisem, și nici 
nu-Mi trecuse prin minte.” “De aceea, iată, vin zile, zice 
Domnul, cînd locul acesta nu se va mai numi Tofet, nici Valea 
Ben-Hinom, ci se va numi Valea Măcelului! ’n locul acesta voi 
zădărnici sfatul lui Iuda și al Ierusalimului, îi voi face să cadă 

ucişi de sabie înaintea vrăjmașilor lor, și de mîna celor ce vor 
să le ia viaţa. 'Trupurile lor moarte le voi da hrană păsărilor 
cerului și fiarelor pămîntului. Voi face din cetatea aceasta o 
groază și o batjocură; așa că toţi ceice vor trece pe lîngă ea, 
se vor îngrozi și vor șuera, cînd vor vedea toate rănile ei. îi 
voi face să mănînce carnea fiilor și fiicelor lor, așa că își vor 
mînca unii carnea altora, în mijlocul necazului și strimtorării, 
în care-i vor aduce vrăjmașii lor, și ceice vor să le ia viaţa. Să 
spargi apoi vasul, supt ochii oamenilor cari vor merge cu tine. 
Și să le spui: „Așa vorbește Domnul oștirilor: „Tocmai așa voi 
zdrobi pe poporul acesta și cetatea aceasta cum se sparge va- 
sul unui olar, fără să poată fi făcut la loc. Și morţii vor fi 
îngropaţi în 'Tofet, din lipsă de loc pentru îngropare. Aşa voi 
face locului acestuia-zice Domnul-și locuitorilor lui, și voi face 
cetatea aceasta ca Totfetul. Casele Ierusalimului, și casele îm- 
păraţilor lui Iuda vor fi necurate ca Tofetul, toate casele pe 
acoperișul cărora se aducea tămiie întregei oștiri a cerurilor, și 
se turnau jertfe de băutură altor dumnezei!” Ieremia s'a în- 
tors din Tofet, unde-l trimisese Domnul să proorocească. Apoi 
a stătut în curtea Casei Domnului, și a zis întregului popor: 
Așa vorbește Domnul oștirilor, Dumnezeul lui Israel: “Iată, 
voi aduce peste cetatea aceasta și peste toate cetăţile cari țin 
de ea, toate nenorocirile pe cari i le-am vestit mai dinainte, 
pentrucă și-au înţepenit gîtul ca să n'asculte cuvintele Mele.” 


Pașhur, fiul lui Imer, preot și priveghetor de căpetenie în 
Casa Domnului, a auzit pe leremia proorocind aceste lucruri. 
Și Pașhur a lovit pe proorocul Ieremia, și l-a aruncat în tem- 
niţa cu butuci, care era la poarta de sus a lui Beniamin, în 
Casa Domnului. Dar a doua zi, Pașhur a scos pe Ieremia 
din temniță. Și Ieremia i-a zis: “Domnul nu te mai numește 
Pașhur” (Noroc din toate părţile), ci Magor-Misabib (Spaimă 
din toate părţile). Căci așa vorbește Domnul: “lată, te voi 
face de groază, pe tine și pe toţi prietenii tăi; ei vor cădea uciși 
de sabia vrăjmașilor lor, și ochii tăi vor vedea lucrul acesta. 
Voi da de asemenea pe tot Iuda în mîinile împăratului Ba- 
bilonului, care-i va duce robi la Babilon și-i va ucide cu sabia. 
Toate bogăţiile cetăţii acesteia, tot rodul muncii ei, tot ce are 

ea mai scump, și toate vistieriile împăraţilor lui Iuda le voi da 
în mîinile vrăjmașilor lor; aceștia le vor jăfui, le vor lua și le vor 
duce la Babilon. Chiar și tu, Pașhur, și toți ceice locuiesc în 
casa ta, veţi merge la Babilon în robie; acolo vei muri și acolo 
vei fi îngropat, tu și toți prietenii tăi, cărora le-ai proorocit 
minciuni.”  M'ai înduplecat, Doamne, și m'am lăsat înduple- 
cat; ai fost mai tare decît mine își m'ai biruit! ’n fiecare zi sînt 
o pricină de ris, toată lumea și bate joc de mine. Căci ori 
de câte ori vorbesc, trebuie să strig: “Silnicie și apăsare!” Așa 
încît cuvîntul Domnului îmi aduce numai ocară și batjocură 
toată ziua. Dacă zic: “Nu voi mai pomeni de El, și nu voi 
mai vorbi în Numele Lui!” iată că în inima mea este ca un foc 
mistuitor, închis în oasele mele. Caut să-l opresc, dar nu pot. 
Căci aud vorbele rele ale multora, spaima care domnește îm- 
prejur. -'“nvinuiţi-l”, strigă ei; “haidem să-l învinuim!” Toți 
ceice trăiau în pace cu mine, pîndesc să vadă dacă mă clatin, și 
zic: “Poate că se va lăsa prins, vom pune mîna pe el, și ne vom 
răzbuna pe el!” Dar Domnul este cu mine ca un viteaz put- 
ernic; deaceea, prigonitorii mei se vor poticni şi nu vor birui. 
Se vor umplea de rușine că n'au lucrat cu chibzuinţă: de o 
vecinică rușine, care nu se va uita! Și acum, Doamne, Dum- 
nezeul oștirilor, care încerci pe cel neprihănit, care pătrunzi 
rărunchii și inimile, fă-mă să văd răzbunarea Ta împotriva lor! 
Căci Tie îmi încredințez pricina.  Cintaţi Domnului, lăudaţi 
pe Domnul! Căci El izbăvește sufletul celui nenorocit din mîna 
celor răi.”  Blestemată să fie ziua cînd m'am născut! Ziua în 
care m'a născut mama, să nu fie binecuvîntată!  Blestemat să 
fie omul care a adus vestea aceasta tatălui meu: “Ti s'a năs- 
cut un copil de parte bărbătească”, și l-a umplut de bucurie 
cu ea! Omul acela să ajungă ca cetăţile, pe cari le-a nimicit 
Domnul fără milă! Să audă gemete dimineaţa, și strigăte de 
război la amiază! De ce n'am fost omorît în pîntecele mamei, 
ca să-mi fi fost ea mormîntul meu!” De ce n'a rămas ea vecinic 
însărcinată cu mine?  Pentruce am ieșit din pîntecele mamei 
ca să văd numai suferinţă și durere, și să-mi isprăvesc zilele în 
rușine? 


Cuvîntul spus lui Ieremia din partea Domnului, cînd i- 

a trimes împăratul Zedechia pe Pașhur, fiul lui Malchia, și 
pe “Tefania, fiul lui Maaseia, preotul, ca să-i zică:  “ntre- 
abă pe Domnul pentru noi; căci Nebucadneţar, împăratul Ba- 
bilonului, este în război cu noi! Poate că Domnul va face 
pentru noi vreuna din minunile Lui, ca să-l depărteze dela 
noi.” Ieremia le-a răspuns: “Să spuneţi lui Zedechia: „Așa 
vorbește Domnul, Dumnezeul lui Israel: „lată, voi întoarce 
armele de război cari sînt în mînile voastre, și cu cari vă lup- 
taţi în afară de ziduri, împotriva împăratului Babilonului și 
împotriva Haldeilor cari vă împresoară, și le voi strînge în mi- 
jlocul cetăţii acesteia. Apoi Eu însumi voi lupta împotriva 
voastră, cu mîna întinsă și cu braţ tare, cu miînie, urgie, și 
mare supărare. Voi lovi pe locuitorii cetăţii acesteia, atit oa- 
meni cât și dobitoace, și vor muri de o ciumă grozavă.” După 
aceea-zice Domnul-voi da pe Zedechia, împăratul lui luda, pe 
slujitorii lui, pe popor, și pe ceice vor scăpa în cetatea aceasta 
de ciumă, de sabie și de foamete, îi voi da în mînile lui Nebu- 
cadneţar, împăratul Babilonului, în mîinile vrăjmașilor lor, în 
minile celor ce vor să le ia viaţa; și Nebucadneţar îi va trece 
prin ascuțișul săbiei, nu-i va cruța, nu va avea nici o milă de 
ei, și nu se va îndura de ei. lar poporului acestuia să-i spui: 
„Așa vorbește Domnul: „lată că vă pun înainte calea vieţii și 
calea morţii. Cine va rămiînea în cetatea aceasta, va muri ucis 
de sabie, de foamete sau de ciumă; dar cine va ieși să se ducă 
la Haldeii, cari vă împresoară, va scăpa cu viaţă, care va fi sin- 
gura lui pradă. Căci Eu 'mi îndrept privirile împotriva cetăţii 
acesteia că să-i fac rău, nu bine, zice Domnul; ea va fi dată în 
miînile împăratului Babilonului, care o va arde cu foc.” “Și să 
spui casei împăratului lui Iuda: „Ascultaţi Cuvîntul Domnului, 
casă a lui David! Așa vorbește Domnul: „Faceţi dreptate dis- 
dedimineaţă, și scoateţi pe cel asuprit din mînile asupritorului, 
ca să nu izbucnească mînia Mea ca un foc, și să se aprindă, 
fără să se poată stinge, din pricina răutăţii faptelor voastre! 
lată, am necaz pe tine, cetate așezată în vale, pe stinca din 
cîmpie, zice Domnul, pe voi cari ziceţi: „Cine se va pogori îm- 
potriva noastră? Cine va intra în locuinţele noastre?” Vă voi 
pedepsi după rodul faptelor voastre, zice Domnul; -voi pune 

foc pădurii voastre, și-i va mînca toate împrejurimile.” 


“Așa vorbește Domnul: „Pogoară-te în casa împăratului lui 
Iuda, și acolo rostește cuvintele acestea. Sà spui: „Ascultă 
Cuvîntul Domnului, împărat al lui luda, care stai pe scaunul de 
domnie al lui David, tu, slujitorii tăi, și tot poporul, cari intraţi 
pe porţile acestea! Aşa vorbește Domnul: „Faceţi dreptate și 
judecată; scoateţi pe cel asuprit din mîinile asupritorului; nu 
chinuiţi pe străin, pe orfan și pe văduvă; nu apăsaţi, și nu văr- 
saţi sînge nevinovat în locul acesta! Căci dacă lucraţi după 
cuvîntul acesta, vor intra pe porţile casei acesteia împărați 
cari stau pe scaunul de domnie al lui David, suiți în cară și 
călări pe cai, ei, slujitorii lor și poporul lor. Dar dacă nu veţi 
asculta cuvintele acestea, pe Mine însumi jur, zice Domnul că 
această casă va ajunge o dărimătură! Căci așa vorbește Dom- 
nul asupra casei împăratului lui Iuda: „Tu ești pentru Mine ca 
Galaadul, ca virful Libanului; dar, cu adevărat, voi face din 
tine un pustiu, o cetate fără locuitori!  Pregătesc împotriva 
ta niște nimicitori, fiecare cu armele lui: ei vor tăia cei mai 
frumoși cedri ai tăi, și-i vor arunca în foc. Multe neamuri vor 
trece pe lîngă cetatea aceasta, şi vor zice unul altuia: „Pentruce 
a făcut Domnul așa acestei cetăți mari; Și se va răspunde: 
„Pentrucă au părăsit legămintul Domnului, Dumnezeului lor, 
pentrucă s'au închinat înaintea altor dumnezei și le-au slujit; 
„Nu plîngeți pe cel mort, și nu vă bociţi pentru el; ci plîngeți 
mai de grabă pe cel ce se duce, care nu se va mai întoarce, și 
nu-și va mai vedea ţara de naștere! Căci așa vorbește Domnul 
despre Șalum, fiul lui Iosia, împăratul lui Iuda, care domnea 
în locul tatălui său Iosia, și care a ieșit din locul acesta: „Nu 
se va mai întoarce în el; ci va muri în locul unde este dus rob, 
și nu va mai vedea țara aceasta.“ „Vai de cel ce își zidește casa 
cu nedreptate, și odăile cu nelegiuire; care pune pe aproapele 
său să lucreze de geaba, fără să-i dea plata; care zice: „mi voi 
zidi o casă mare, și odăi încăpătoare; și-i face ferestre multe, 
o căptușește cu cedru, și o văpsește cu roși „mpărat ești tu 
oare, de te întreci în cedri;, Nu mînca tatăl tău, și nu bea și el, 
Și totuș el făcea dreptate și judecată, și era fericit!  Judeca 
pricina săracului și a celui lipsit, și era fericit. Nu înseamnă 

lucrul acesta a Mă cunoaște? zice Domnul. Dar tu n'ai ochi 
și inimă decît ca să te dedai la lăcomie, ca să verși sînge nevi- 
novat, și să întrebuințezi asuprire și sîlnicie. De aceea, așa 
vorbește Domnul despre Ioachim, fiul lui Iosia, împăratul lui 
Iuda: “Nu-l vor plinge, zicînd: „Vai, fratele meu! Vai, sora 
meaj Nici nu-l vor plinge, zicînd: „Vai doamne! Vai, măria 
saj Ci va fi înmormîntat ca un măgar, va fi tîrît și aruncat 
afară din porţile Ierusalimului!”  “Suie-te pe Liban, și strigă! 
'nalţă-ţi glasul de pe Basan! Și strigă de pe înălțimea Abarim! 
Căci toţi cei ce te iubeau sînt zdrobiţi!  “Ţi-am vorbit cînd îţi 
mergea. bine; dar tu ziceai: „Nu pot s'asculti Așa ai lucrat din 
tinereţea ta, și n'ai ascultat glasul Meu. Pe toţi păstorii tăi îi 
va paşte vîntul, și cei ce te iubesc vor merge în robie. Atunci 
vei fi acoperit de rușine și vei roși, din pricina întregei tale 
răutăţi. Tu, care locuiești pe Liban acum, care îţi ai cuibul 
în cedri, cum vei geme cînd te vor ajunge durerile, dureri ca 
ale unei femei în munci.” “Pe viaţa Mea, zice Domnul, că, și 
chiar dacă leconial (Sau Ioiachim) fiul lui loiachim, împăratul 
lui Iuda, ar fi un inel de pecetluit în mîna Mea cea dreaptă, 
te-aș scoate și de acolo. Te voi da în mîinile celor ce vor să-ți 
ia viaţa, în mînile acelora înaintea cărora tremuri, în mîinile 
lui Nebucadneţar, înpăratul Babilonului, în mînile Haldeilor. 
Te voi arunca, pe tine și pe mamă-ta care te-a născut, într'o 
altă ţară, unde nu v'aţi născut, și acolo veţi muri! Dar în 
țara în care vor dori să se întoarcă, nu se vor mai întoarce! 
Este un vas disprețuit, sfărimat, acest leconia? Este el un lu- 
cru, căruia nu-i dai niciun preț? Pentruce sînt aruncaţi oare, 
el și sămînța lui, și asvirliţi într'o ţară, pe care n'o cunosc?” 
- Tară, țară, ţară, ascultă glasul Domnului! Aşa vorbește 
Domnul: “Scrieţi pe omul acesta ca lipsit de copii, ca un om 
căruia nu-i va merge bine toată viaţa lui; căci niciunul din ur- 
mașii lui nu va izbuti să șadă pe scaunul de domnie a lui David 
și să domnească peste Iuda.” 


“Vai de păstorii cari nimicesc și risipesc turma pășunei 
mele, zice Domnul.” “De aceea, așa vorbește Domnul, Dum- 
nezeul lui Israel, împotriva păstorilor cari pasc pe poporul 
meu: „Pentrucă Mi-aţi risipit oile, le-aţi izgonit, și nu v'aţi în- 

grijit de ele, iată că vă voi pedepsi din pricina răutăţii faptelor 
voastre, zice Domnul.” “Şi Eu însumi voi stringe rămășița 
oilor Mele din toate ţările, în cari le-am izgonit; le voi aduce 
înapoi în pășunea lor, și vor crește și se vor înmulți. Voi 
pune peste ele păstori cari le vor paște; nu le va mai fi teamă, 
nici groază, și nu va mai lipsi niciuna din ele, zice Domnul.” 
“Iată vin zile, zice Domnul, cînd voi ridica lui David o Odraslă, 
neprihănită. El va împărăţi, va lucra cu înțelepciune, și va face 
dreptate și judecată în ţară. "n vremea Lui, Iuda va fi mîntuit, 
și Israel va avea liniște în locuința lui; și iată Numele pe care 
i-L vor da: „Domnul, Neprihănirea noastral" “De aceea iată, 
vin zile, zice Domiui cînd nu se va mai zice: „Viu este Dom- 
nul, care a scos din țara Egiptului pe copiii lui Israelj Ci se va 
zice: „Viu este Domnul, care a scos și a adus înapoi sămînța 
casei lui Israel din ţara dela miază noapte și din toate ţările în 
cari îi risipisem! „Și vor locui în țara lor.“ Asupra proorocilor. 
“Inima îmi este zdrobită în mine, toate oasele îmi tremură; sînt 
ca un om beat, ca un om ameţit de vin, din pricina Domnului 
și din pricina sfintelor Lui cuvinte. Căci ţara este plină de 
preacurvii, și țara se jălește din pricina jurămintelor; cîmpiile 
pustiei sînt uscate.” Toată alergătura lor ţintește numai la rău, 
și toată vitejia lor este pentru nelegiuire! Proorocii și preoții 
sînt stricaţi; “le-am găsit răutatea chiar și în Casa Mea, zice 
Domnul.” “De aceea, calea lor va fi lunecoasă și întunecoasă, 
vor fi împinși și vor cădea; căci voi aduce nenorocirea peste 
ei în anul cînd îi voi pedepsi, zice Domnul.” “n proorocii 
Samariei am văzut următoarea nebunie: au proorocit pe Baal, 
și au rătăcit pe poporul Meu Israel! Dar în proorocii lerusal- 
imului am văzut lucruri grozave. Sînt preacurvari, trăiesc în 
minciună; întăresc mîinile celor răi, așa că nici unul nu se mai 
întoarce dela răutatea lui; toţi sînt înaintea Mea ca Sodoma, și 
locuitorii Ierusalimului ca Gomora.” “De aceea, așa vorbeşte 
Domnul oștirilor despre prooroci: iată, îi voi hrăni cu pelin, și 
le voi da să bea ape otrăvite; căci prin proorocii Ierusalimului 
s'a răspîndit nelegiuirea în toată ţara.” “Aşa vorbește Dom- 
nul oștirilor: „N'ascultaţi cuvintele proorocilor cari vă prooro- 
cesc! Ei vă esp în închipuiri zădarnice; spun vedenii ieșite 

din inima lor, nu ce vine din gura Domnului. Ei spun celor 
ce Mă nesocotesc: „Domnul a zis: „Veţi avea pace; și zic tu- 
turor celor ce trăiesc după aplecările inimii lor: „Nu vi se va 
întîmpla niciun rău. Cine a fost de față la sfatul Domnului 
ca să vadă și să asculte cuvîntul Lui? Cine a plecat urechea 
la cuvîntul Lui și cine l-a auzit? lată că furtuna Domnului, 
urgia izbucnește, se năpustește vijelia și cade peste capul celor 
răi!  Minia Domnului nu se va potoli, pînă nu va împlini și 
va înfăptui planurile inimii Lui. Veţi înţelege în totul lucrul 
acesta în cursul vremilor. Eu n'am trimes pe proorocii aceș- 
tia, și totuș ei au alergat; nu le-am vorbit, și totuș au proorocit. 
Dacă ar fi fost faţă la sfatul Meu, ar fi trebuit să spună cu- 
vintele Mele poporului Meu, și să-i întoarcă dela calea lor rea, 
dela răutatea faptelor lor!” “Sînt Eu numai un Dumnezeu 
de aproape, zice Domnul, și nu sînt Eu și un Dumnezeu de 
departe? Poate cineva să stea într'un loc ascuns fără să-l văd 
Eu? zice Domnul. Nu umplu Eu cerurile și pămîntul? zice 
Domnul. “Am auzit ce spun proorocii, cari proorocesc min- 
ciuni în Numele Meu, zicînd: „Am avut un vis! Am visat un 
vis Pînă cînd vor prooroci aceștia să proorocescă minciuni, 
să proorocească înșelătoriile inimii lor? Cred ei oare că pot 
face pe poporul Meu să uite Numele Meu prin visurile pe cari 
le istorisește fiecare din ei aproapelui său, cum Mi-au uitat 
părinții lor Numele din pricina lui Baal?  Proorocul, care a 
avut un vis, să istorisească visul acesta, și cine a auzit Cuvintul 
Meu, să spună întocmai Cuvîntul Meu! „Pentruce să amesteci 
paiele cu griul? zice Domnul.” “Nu este Cuvîntul Meu ca un 
foc, zice Domnul, și ca un ciocan care sfărimă stînca?” “De 
aceea, iată, zice Domnul, am necaz pe proorocii cari își as- 
cund unul altuia cuvintele Mele.” “Iată, zice Domnul, am 
necaz pe proorocii cari iau cuvintul lor și-l dau drept cuvînt al 
Meu.” “Iată, zice Domnul, am necaz pe cei ce proorocesc vi- 
suri neadevărate, cari le istorisesc și rătăcese pe poporul Meu, 
cu minciunile și cu îndrăzneala lor; nu i-am trimes Eu, nu Eu 
le-am dat poruncă, și nu sînt de niciun folos poporului aces- 
tuia, zice Domnul.” “Dacă poporul acesta, sau un prooroc, 
sau un preot te va întreba: „Care este amenințarea Domnu- 

lui;, să le spui care este această amenințare: „Vă voi lepăda, 
zice Domnul.” “Şi pe proorocul, pe preotul, sau pe acela din 
popor care va zice: ,O ameninţare a Domnului, îl voi pedepsi, 
pe el și casa lui! Așa să spuneţi însă, fiecare aproapelui său, 
fiecare fratelui său: ,Ce a răspuns Domnul; Sau: „Ce a zis 
Domnul;, Dar să nu mai ziceţi: „O ameninţare a Domnului, 
căci cuvîntul fiecăruia va fi o amenințare pentru el, dacă veţi 
suci astfel cuvintele Dumnezeului Celui viu, cuvintele Dom- 
nului oștirilor, Dumnezeului nostru! Așa să zici proorocului: 
„Ce ţi-a răspuns Domnul;, Sau: ,Ce a zis Domnul; Dar dacă 
veţi mai zice: „O ameninţare a Domnului," atunci așa vorbește 
Domnul: „Pentrucă spuneţi cuvintele acestea: ,O ameninţare a 
Domnului, măcar că am trimes să vă spună: Să nu mai ziceți: 
O amenințare a Domnului, din pricina aceasta, iată, vă voi 
uita, și vă voi lepăda, pe voi și cetatea, pe care v'o dădusem 
vouă și părinţilor voştri, vă voi arunca dinaintea Mea; și voi 
pune peste voi o vecinică ocară, și o vecinică necinste, care nu 
se va uita.” 


Domnul mi-a arătat două coșuri cu smochine, puse înain- 
tea Templului Domnului, după ce Nebucadneţar, împăratul 
Babilonului, strămutase din lerusalim și dusese în Babilon, pe 
leconia, fiul lui loiachim, împăratul lui Iuda, pe căpeteniile 
lui Iuda, pe lemnari și ferari. Unul din coșuri avea smochine 
foarte bune, ca smochinele cari se coc întîi, iar celalt coș avea 
smochine foarte rele, cari nu se puteau mînca de rele ce erau. 
Domnul mi-a zis: “Ce vezi, leremio?” Eu am răspuns: “Nişte 
smochine! Smochinele cele bune sînt foarte bune, iar cele rele 
sînt foarte rele și, de rele ce sînt, nu se pot mînca.” Cuvîntul 
Domnului mi-a vorbit astfel: “Așa vorbește Domnul, Dum- 
nezeul lui Israel: „Cum deosebești tu aceste smochine bune, așa 
voi deosebi Eu, ca să le dau îndurare, pe prinșii de război ai 
lui Iuda, pe cari i-am trimes din locul acesta în ţara Haldeilor; 
'i voi privi cu un ochi binevoitor, și-i voi aduce înapoi în țara 
aceasta: îi voi așeza și nu-i voi mai nimici, îi voi sădi și nu-i voi 
mai smulge. Le voi da o inimă ca să înțeleagă că Eu sînt Dom- 
nul. Ei vor fi poporul Meu, iar Eu voi fi Dumnezeul lor, dacă 
se vor întoarce la Mine cu toată inima lor. “Și ca smochinele 

cele rele cari, de rele ce sînt, nu se pot mînca, zice Domnul, așa 
voi face să ajungă Zedechia, împăratul lui Iuda, căpeteniile lui, 
și rāmăşița Ierusalimului, cei ce au rămas în țara aceasta și cei 
ce locuiesc în țara Egiptului. ’i voi face de pomină, o pricină 
de nenorocire pentru toate împărăţiile pămîntului, de ocară, 
de batjocură, de ris, și de blestem, în toate locurile unde îi voi 
izgoni. Voi trimete în ei sabia, foametea și ciuma, pînă vor 
pieri din ţara pe care le-o dădusem lor și părinţilor lor.” 


Cuvîntul, care a fost spus lui leremia despre tot poporul lui 
Iuda, în al patrulea an al Ioiachim, fiul lui Iosia, împăratul lui 
luda-acesta era cel dintîi an al lui Nebucadneţar, împăratul 
Babilonului- cuvînt, pe care l-a rostit Ieremia înaintea întreg- 
ului popor al lui Iuda și înaintea tuturor locuitorilor lerusal- 
imului, zicînd: “De la al treisprezecelea an al lui Iosia, fiul lui 
Amon, împăratul lui Iuda, sînt douăzeci și trei de ani de cînd 
mi-a vorbit Cuvîntul Domnului; v'am vorbit de dimineaţă, 
și n'aţi ascultat. Domnul va trimes pe toți slujitorii Săi 
proorocii, i-a trimes disdedimineaţă; și n'aţi ascultat, n'aţi 
plecat urechea să ascultați. Ei au zis: ,ntoarceţi-vă fiecare 
dela calea voastră cea rea și dela răutatea faptelor voastre, 
și veţi rămiînea, în ţara pe care v'am dat-o vouă și părinților 
voştri, din vecinicie în vecinicie; nu vă duceţi după alţi dum- 
nezei, ca să le slujiţi și să vă închinaţi înaintea lor, nu Mă 
mîniați prin lucrarea mînilor voastre, și nu vă voi face niciun 
răuj Dar nu M'aţi ascultat, zice Domnul, ci M'aţi mîniat prin 
lucrarea mînilor voastre, spre nenorocirea voastră.” De aceea, 
așa vorbește Domnul oștirilor: “Pentru că n'aţi ascultat cu- 
vintele Mele, iată, voi trimete să aducă toate popoarele dela 
miazănoapte, zice Domnul; și voi trimete la robul Meu Nebu- 
cadneţar, împăratul Babilonului; îi voi aduce împotriva acestei 
țări și împotriva locuitorilor ei, și împotriva tuturor acestor 
neamuri de jur împrejur, ca să le nimicească cu desăvîrșire 
și să facă din ele un pustiu și o pricină de batjocură, niște 
dărîmături vecinice. Voi face să înceteze între ei strigătele 
de bucurie și strigătele de veselie, cîntecele mirelui și cîntecele 
miresei, uruitul morii și lumina lămpii. Toată țara aceasta 
va fi o paragină, un pustiu, și neamurile acestea vor fi su- 

puse împăratului Babilonului timp de șaptezeci de ani. Dar 
cînd se vor împlini acești șaptezeci de ani, voi pedepsi pe îm- 
păratul Babilonului și pe neamul acela, zice Domnul, pentru 
nelegiuirile lor; voi pedepsi țara Haldeilor, și o voi preface în 
niște dărimături vecinice. Voi aduce peste ţara aceea toate lu- 
crurile pe cari le-am vestit despre ea, tot ce este scris în cartea 
aceasta, tot; ce a proorocit leremia despre toate neamurile. 
Căci neamuri puternice și împărați mari le vor supune și pe 
ele, și le voi răsplăti după faptele și lucrarea mînilor lor.” Căci 
așa mi-a vorbit Domnul, Dumnezeul lui Israel: “Ia din mîna 
Mea, acest potir plin cu vinul miniei Mele și dă-l să bea toate 
neamurile la cari te voi trimite. Vor bea, și se vor ameti și 
vor fi ca niște nebuni, la vederea săbiei, pe care o voi trimite 
în mijlocul lor! Eu am luat potirul din mîna Domnului, și 
l-am dat să-l bea toate neamurile la cari mă trimitea Domnul: 
Ierusalimului și cetăților lui Iuda, împăraţilor și căpeteniilor 
sale, ca să le prefacă în dărimături, într'un pustiu, să-i facă de 
batjocură și de blestem, cum se vede lucrul acesta astăzi; lui 
Faraon, împăratul Egiptului, slujitorilor lui, căpeteniilor lui, 
și tot poporului lui; la toată Arabia, tuturor împăraţilor ţării 
Uţ, tuturor împăraţilor ţării Filistenilor, Ascalonului, Gazei, 
Ecronului, și celor ce au mai rămas din Asdod;  Edomului, 
Moabului, și copiilor lui Amon; tuturor împăraţilor Tirului, 
tuturor împăraţilor Sidonului, și împăraţilor ostroavelor cari 
sînt dincolo de mare; Dedanului, Temei, Buzului, și tuturor 
celor ce își rad colțurile bărbii, tuturor împăraţilor Arabiei, și 
tuturor împăraţilor Arabilor cari locuiesc în pustie; tuturor 
împăraţilor Zimrei, tuturor împăraţilor Elamului, și tuturor 
împărăţilor Mediei; tuturor împăraţilor dela miazănoapte, de 
aproape sau de departe, și unora și altora, și tuturor împăraţi- 
ilor lumii cari sînt pe fața pămîntului. lar împăratul Șeșacului 
va bea după ei. „Să le spui: „Așa vorbește Domnul oștirilor, 
Dumnezeul lui Israel: „Beţi, îmbătaţi-vă, și vărsaţi, și cădeţi 
fără să vă mai ridicaţi, la vederea săbiei pe care o voi trim- 
ite în mijlocul vostruj „Și dacă nu vor vrea să ia din mina 
ta potirul ca să bea, spune-le: „Așa vorbește Domnul oștir- 
ilor“: „Beţi! Căci iată că în cetatea peste care se cheamă 

Numele Meu, încep să fac rău: și voi să rămîneți nepedep- 
siții, „Nu veţi răminea nepedepsiţi, căci voi chema sabia peste 
toţi locuitorii pămîntului, zice Domnul oștirilor.” „Și tu, să le 
proorocești toate aceste lucruri, și să le spui: „Domnul va răcni 
de sus; din Locașul Lui cel sfînt va face să-l răsune glasul; va 
răcni împotriva locului locuinţei Lui; va striga, ca cei ce calcă 
în teasc, împotriva tuturor locuitorilor pămîntului.  Vuietul 
ajunge pînă la marginea pămîntului; căci Domnul Se ceartă cu 
neamurile, intră la judecată împotriva oricărei făpturi, și dă 
pe cei răi pradă săbiei, zice Domnul.” “Aşa vorbește Dom- 
nul oștirilor: „lată, nenorocirea merge din popor în popor, și o 
mare furtună se ridică dela marginile pămîntului. Cei pe cari- 
i va ucide Domnul în ziua aceea vor fi întinși de la un capăt 
al pămîntului pînă la celalt; nu vor fi nici jăliţi, nici adunaţi, 
nici îngropaţi, ci vor fi un gunoi de pămînt. Gemeţi, păstori, 
și strigaţi! Tăvăliţi-vă în cenușă, povăţuitori ai turmelor! Căci 
au venit zilele junghierii voastre. Vă voi zdrobi, și veţi cădea la 
pămînt ca un vas de preț. Nu mai este niciun loc de adăpost 
pentru păstori! Nu mai este nici o scăpare pentru povăţuitorii 
turmelor! Se aud strigătele păstorilor, şi gemetele povăţuito- 
rilor turmelor, căci Domnul le pustiește locul de pășune, și 
colibele cele liniștite sînt nimicite de mînia aprinsă a Domnu- 
lui. EI Şi-a părăsit locuinţa, ca un pui de leu vizuina; așa 
că ţara le este prefăcută în pustie de urgia nimicitorului și de 
mînia lui aprinsă.” 


La începutul domniei lui loiachim, fiul lui Iosia, împăratul 
lui luda, a fost rostit următorul cuvînt din partea Domnului: 
“Așa vorbește Domnul: „Stai în curtea Casei Domnului, și 
spune acelora cari vin din toate cetăţile lui Iuda să se închine 
în Casa Domnului, toate cuvintele pe cari-ţi poruncesc să li le 
spui; nu lăsa niciun cuvînt din ele. Poate că vor asculta, și se 
vor întoarce fiecare dela calea lui cea rea; atunci Mă voi căi de 
răul, pe care mă gîndisem să li-l fac din pricina răutăţii faptelor 
lor.” “Să le spui: „Așa vorbește Domnul: „Dacă nu Mă ascul- 
taţi cînd vă poruncesc să urmaţi Legea Mea, pe care v'am pus- 
o înainte; dacă nu ascultați cuvintele robilor Mei prooroci, pe 
cari vi-i trimet, pe cari vi i-am trimes disde dimineaţă, și pe 

cari nu i-aţi ascultat, atunci voi face Casei acesteia ca lui Silo, 
și voi face din cetatea aceasta o pricină de blestem pentru toate 
neamurile pămîntului.” Preoții, proorocii, și tot poporul, au 
auzit pe Ieremia rostind aceste cuvinte în Casa Domnului. Şi 
cînd a isprăvit de spus leremia tot ce-i poruncise Domnul să 
spună întregului popor, preoţii, proorocii, și tot poporul, au 
pus mîna pe el, și au zis: “Trebuie să mori negreșit!” Pen- 
truce proorocești în Numele Domnului, și zici: “Casa aceasta 
va ajunge ca Silo, și cetatea aceasta va fi pustiită și lipsită 
de locuitori?” Tot poporul s'a îngrămădit în jurul lui Ieremia 
în Casa Domnului. Cînd au auzit căpeteniile lui luda aceste 
lucruri, s'au suit din casa împăratului la Casa Domnului, și au 
șezut la intrarea porţii celei noi a Casei Domnului. Atunci 
preoţii și proorocii au vorbit căpeteniilor și întregului popor: 
“Omul acesta este vinovat; de pedeapsa cu moartea; căci a 
proorocit împotriva cetăţii acesteia, cum aţi auzit voi înșivă 
cu urechile voastre!” Ieremia a zis tuturor căpeteniilor și în- 
tregului popor: “Domnul m’a trimes să proorocesc împotriva 
Casei acesteia și împotriva cetăţii acesteia toate lucrurile pe 
cari le-aţi auzit voi. Acum îndreptaţi-vă căile și faptele, as- 
cultați glasul Domnului, Dumnezeului vostru, și Domnul Se 
va căi de răul pe care l-a rostit împotriva voastră! Cît despre 
mine, iată-mă în mîinile voastre; faceţi-mi ce vi se va părea că 
este bine și drept! Numai să știți că, dacă mă veţi omori vă 
veţi face vinovaţi de sînge nevinovat, voi, cetatea aceasta, și 
locuitorii ei; căci Domnul m'a trimes în adevăr la voi să ros- 
tesc în auzul vostru toate aceste cuvinte!”  Căpeteniile și tot 
poporul au zis preoţilor și proorocilor: “Omul acesta nu este 
vinovat de pedeapsa cu moartea; căci ne-a vorbit în Numele 
Domnului, Dumnezeului nostru!” Și unii din bătrînii ţării 
s'au sculat, și au zis întregei adunări a poporului: “Mica din 
Moreșet proorocea pe vremea lui Ezechia, împăratul lui Iuda, 
și spunea întregului popor al lui Iuda: „Așa vorbește Domnul 
oștirilor: „Sionul va fi arat ca un ogor, Ierusalimul va ajunge 
un morman de pietre, și muntele Casei Domnului o înălțime 
acoperită cu păduri.' L-a omorît însă oare Ezechia, împăratul 
lui Iuda, și tot Iuda? Nu s'a temut Ezechia de Domnul? Nu 

s'a rugat el Domnului? Și atunci Domnul S'a căit de răul 
pe care-l rostise împotriva lor. Și noi să ne împovărăm sufle- 
tul cu o nelegiuire aşa de mare?” (A mai fost însă un om 
care proorocea în Numele Domnului: Urie, fiul lui Șemaia, 
din Chiriat-learim. El a proorocit împotriva cetăţii acesteia 
și împotriva țării acesteia tocmai aceleași lucruri ca Jeremia. 
'mpăratul loiachim, toţi vitejii lui, și toate căpeteniile lui, au 
auzit cuvintele lui, și împăratul a căutat să-l omoare. Dar 
Urie, care a fost înștiințat de lucrul acesta, s'a temut, a fugit, 
și s'a dus în Egipt. "mpăratul loiachim a trimes niște oameni 
în Egipt și anume: Pe Elnatan, fiul lui Acbor, și pe alţii îm- 
preună cu el în Egipt. Aceştia au scos din Egipt pe Urie și 
l-au adus la împăratul Ioiachim, care l-a omorît cu sabia, și 
i-a aruncat trupul mort în mormintele copiilor poporului.) - 
Totuș mîna lui Ahicam, fiul lui Șafan, a fost cu Ieremia, și el 
n’a lăsat să fie dat pe mîna poporului ca să fie omorît. 


La începutul domniei lui loiachim, fiul lui Iosia, împăratul 
lui Iuda, a fost rostit către Ieremia din partea Domnului, urmă- 
torul cuvînt: “Aşa mi-a vorbit Domnul: „Fă-ţi niște legături 
și niște juguri, și puneţi-le la gît. Trimete-le împăratului Edo- 
mului, împăratului Moabului, împăratului copiilor lui Amon, 
împăratului Tirului și împăratului Sidonului, prin trimeșii cari 
au venit la Ierusalim la Zedechia, împăratul lui Iuda. Şi 
spune-le să spună stăpinilor lor: „Așa vorbește Domnul oștir- 
ilor, împăratul lui Israel: „latăce să spuneţi stăpînilor voștri: 
„Eu am făcut pămîntul, pe oameni, și dobitoacele cari sînt pe 
pămînt, cu puterea Mea cea mare și cu braţul Meu întins, și 
dau pămîntul cui "mi place. Acum dau toate aceste ţări în 
mîinile robului Meu Nebucadneţar, împăratul Babilonului; îi 
dau chiar și fiarele cîmpului ca să-i fie supuse. Toate nea- 
murile vor fi supuse lui, fiului său, și fiului fiului său, pînă 
va veni și vremea ţării lui, și o vor supune neamuri puter- 
nice și împărați mari. Dar dacă un popor sau o împărăție 
nu se va supune lui Nebucadneţar, împăratul Babilonului, și 
nu-și va pleca grumazul supt jugul împăratului Babilonului, 
voi pedepsi pe poporul acela cu sabie, cu foamete și cu ciumă, 
zice Domnul, pînă îl voi nimici prin mîna lui. De aceea, să 

n ascultați pe proorocii voştri, pe ghicitorii voştri, pe visătorii 
voştri, pe cititorii voştri în stele, și pe vrăjitorii voştri, cari 
vă zic: „Nu veţi fi supuși împăratului Babilonuluij Căci ei 
vă proorocesc minciuni, ca să fiți depărtaţi din ţara voastră, 
ca să vă izgonesc și să pieriţi. Dar pe poporul care își va 
pleca grumazul supt jugul împăratului Babilonului, și care-i 
va fi supus, îl voi lăsa în ţara lui, zice Domnul, ca s'o lucreze 
și să locuiască în ea. „Am spus întocmai aceleași lucruri lui 
Zedechia, împăratul lui Iuda: „Plecaţi-vă grumazul supt jugul 
împăratului Babilonului, supuneţi-vă lui și poporului lui, și 
veţi trăi. Pentruce să muriţi, tu și poporul tău, de sabie, de 
foamete și de ciumă, cum a hotărît Domnul asupra poporului 
care nu se va supune împăratului Babilonului?  N'ascultaţi de 
cuvintele proorocilor cari vă zic: „Nu veţi fi supuși împăratului 
Babilonului; Căci ei vă proorocesc minciuni; „Nu i-am trimes 
Eu, zice Domnul, ci proorocesc minciuni în Numele Meu, ca 
să izgonesc și să pieriţi, voi și proorocii cari vă proorocescj 
Am vorbit și preoţilor și întregului popor și le-am spus: „Așa 
vorbește Domnul: „N-ascultaţi de cuvintele proorocilor voștri, 
cari vă proorocesc și zic: „lată că uneltele Casei Domnului vor 
fi aduse în curînd din Babilonj Căci ei vă proorocesc minci- 
uni. Nu-i ascultați; supuneţi-vă împăratului Babilonului, și 
veţi trăi. Pentruce să ajungă cetatea aceasta o dărîmătură? 
Dacă sînt ei prooroci și dacă este cu ei Cuvîntul Domnului, să 
mijlocească la Domnul oștirilor, pentruca uneltele cari au mai 
rămas în Casa Domnului, în casa împăratului lui Iuda, și în 
Ierusalim, să nu se ducă în Babilon. Căci așa vorbește Dom- 
nul oștirilor cu privire la stilpi, la marea de aramă, la temelii și 
la toate celelalte unelte cari au mai rămas în cetatea aceasta, 
și cari n'au fost ridicate de Nebucadneţar, împăratul Babilonu- 
lui, cînd a luat robi din Ierusalim în Babilon pe leconia, fiul 
lui Ioiachim, împăratul lui Iuda, și pe toţi mai marii lui Iuda și 
Ierusalimului; așa vorbește Domnul oștirilor, Dumnezeul lui 
Israel, despre uneltele, cari au mai rămas în Casa Domnului, 
în casa împăratului lui Iuda, și în Ierusalim: „Ele vor fi duse 
în Babilon, și vor rămiînea acolo pînă în ziua, cînd le voi căuta 
Eu-zice Domnul-cînd le voi ridica iarăș și le voi aduce înapoi 

în locul acesta.” 


m acelaș an, la începutul domniei lui Zedechia, împăratul 
lui Iuda, în luna a cincea a anului al patrulea, Hanania, fiul 
lui Azur, prooroc din Gabaon, mi-a zis în Casa Domnului, în 
faţa preoţilor și a întregului popor: “Aşa vorbește Domnul 
oștirilor, Dumnezeul lui Israel: „Eu sfărim jugul împăratului 
Babilonului! Peste doi ani, voi aduce înapoi în locul acesta 
toate uneltele Casei Domnului, pe cari le-a ridicat Nebucad- 
neţar, împăratul Babilonului, din locul acesta, și le-a dus în 
Babilon. Și voi aduce înapoi în locul acesta, zice Domnul, 
pe leconia, fiul lui Ioiachim, împăratul lui Iuda, și pe toți 
prinșii de război ai lui Iuda, cari s'au dus în Babilon; căci voi 
sfărîma jugul împăratului Babilonului.”  Proorocul Ieremia a 
răspuns proorocului Hanania, în fața preoţilor și a întregului 
popor, cari stăteau în Casa Domnului. Ieremia, proorocul, 
a zis: “Amin! Așa să facă Domnul! Să împlinească Domnul 
cuvintele, pe cari le-ai proorocit tu, și să aducă înapoi din Ba- 
bilon în locul acesta uneltele Casei Domnului și pe toți prinșii 
de război! Numai ascultă cuvîntul pe care-l rostesc eu în 
auzul tău și în auzul întregului popor: Proorocii, cari au fost 
înaintea, mea și înaintea ta, din vremile străvechi, au proorocit 
război, foamete și ciumă împotriva unor ţări puternice și unor 
împărăţii mari. Dar, dacă un prooroc proorocește pacea, nu- 
mai după împlinirea celor ce proorocește, se va cunoaște că 
este cu adevărat trimes de Domnul.” Atunci proorocul Hana- 
nia a ridicat jugul de pe grumazul proorocului Ieremia și l-a 
sfărîmat. Şi Hanania a zis în faţa întregului popor: “Așa 
vorbește Domnul: „Așa voi sfărima, peste doi ani de pe gru- 
mazul tuturor neamurilor jugul lui Nebucadneţar, împăratul 
Babilonului!” Proorocul Ieremia a plecat. După ce a sfărîmat 
proorocul Hanania jugul de pe grumazul proorocului leremia, 
Cuvîntul Domnului a vorbit lui Ieremia, astfel: “Du-te, și 
spune lui Hanania: „Așa vorbește Domnul: „Ai sfărîmat un 
jug de lemn, dar cu aceasta ai făcut în locul lui un jug de 
fer! Căci așa vorbește Domnul oștirilor, Dumnezeul lui Is- 
rael: „Pun un jug; de fer pe grumazul tuturor acestor neamuri, 
ca să fie subjugate de Nebucadneţar, împăratul Babilonului, 

și-i vor sluji, și-i dau chiar și fiarele cîmpului!” Și proorocul 
Ieremia a zis proorocului Hanania: “Ascultă, Hanania! Dom- 
nul nu te-a trimes, ci tu însufli poporului o încredere minci- 
noasă. De aceea, așa vorbește Domnul: “Iată, te izgonesc de 
pe pamînt, și vei muri chiar în anul acesta; căci cuvintele tale 
sînt o răzvrătire împotriva Domnului.” Și proorocul Hanania 
a murit chiar în anul acela, în luna a șaptea. 


Iată cuprinsul epistolei, pe care a trimis-o proorocul leremia, 
din Ierusalim, către rămășița bătrinilor din robie, preoților, 
proorocilor, și întregului popor, pe cari-i dusese în robie Neb- 
ucadnețar, din Ierusalim la Babilon, după ce împăratul leco- 
nia, împărăteasa, famenii dregători, căpeteniile lui Iuda și ale 
Ierusalimului, lemnarii și ferarii au părăsit Ierusalimul. Le-a 
trimes-o prin Eleasa, fiul lui Șafan, și prin Ghemaria, fiul lui 
Hilchia, trimeși la Babilon de Zedechia, împăratul lui Iuda, 
la Nebucadneţar, împăratul Babilonului. Ea cuprindea urmă- 
toarele: “Aşa vorbește Domnul oștirilor, Dumnezeul lui Is- 
rael, către toţi prinșii de război, pe cari i-am dus din Ierusalim 
la Babilon: ,Zidiți case, și locuiţi-le; sădiţi grădini și mîncaţi 
din roadele lor! Luaţi-vă neveste, și faceți fii și fiice; însuraţi- 
vă fiii, și măritaţi-vă fetele, să facă fii și fiice, ca să vă înmulțiţi 
acolo unde sînteți, și să nu vă împuţinaţi. Urmăriţi binele 
cetăţii, în care v'am dus în robie, și rugaţi-vă Domnului pen- 
tru ea, pentrucă fericirea voastră atîrnă de fericirea ei! Căci 
așa vorbeşte Domnul oștirilor, Dumnezeul lui Israel: „Nu vă 
lăsaţi amăgiţi de proorocii voştri, cari sînt în mijlocul vostru, 
nici de ghicitorii voştri; n'ascultaţi nici de visătorii voştri, ale 
căror visuri voi le pricinuiţi! Căci ei vă proorocesc minciuni 
în Numele Meu. Eu nu i-am trimes, zice Domnul.” Dar iată 
ce zice Domnul: “De îndată ce vor trece șaptezeci de ani ai 
Babilonului, "mi voi aduce aminte de voi, și voi împlini față 
de voi făgăduinţa Mea cea bună, aducîndu-vă înapoi în locul 
acesta. Căci Eu știu gîndurile, pe cari le am cu privire la 
voi, zice Domnul, gînduri de pace și nu de nenorocire, ca să 
vă dau un viitor și o nădejde. Voi Mă veţi chema, și veți 
pleca; Mă veţi ruga, și vă voi asculta. Mă veţi căuta, și Mă 
veţi găsi, dacă Mă veţi căuta cu toată inima. Mă voi lăsa 

să fiu găsit de voi, zice Domnul, și voi aduce înapoi pe prinșii 
voştri de război; vă voi strînge din toate neamurile și din toate 
locurile, în cari v'am izgonit, zice Domnul, și vă voi aduce 
înapoi în locul de unde v'am dus în robie.”  “Totuș voi ziceți: 
„Dumnezeu ne-a ridicat prooroci în Babilon!” “Aşa vorbește 
Domnul asupra împăratului, care șade pe scaunul de domnie 
al lui David, asupra întregului popor, care locuiește în cetatea 
aceasta, asupra fraţilor voștri, cari n'au mers cu voi în robie: 
așa vorbește Domnul oștirilor: „lată, voi trimete între ei sa- 
bie, foamete și ciumă, și-i voi face ca niște smochine grozave 
cari, de rele ce sînt, nu se pot minca. "i voi urmări cu sabie, 
cu foamete și cu ciumă, îi voi face o pricină de spaimă pen- 
tru toate împărăţiile pămîntului, de blestem, de pustiire, de 
batjocură și de ocară printre toate neamurile pe unde îi voi 
izgoni, pentru că n'au ascultat cuvintele Mele, zice Domnul, 
ei, cărora în nenumărate rînduri le-am trimes pe robii Mei 
proorocii; dar n'aţi vrut să ascultați, zice Domnul.” “Voi 
însă, ascultați Cuvîntul Domnului, voi toţi, prinșii de război, 
pe cari v'am trimes din Ierusalim în Babilon! Aşa vorbește 
Domnul oștirilor, Dumnezeul lui Israel, despre Ahab, fiul lui 
Colaia, și despre Zedechia, fiul lui Maaseia, cari vă proorocesc 
minciuni în Numele Meu: „lată, îi dau în mîinile lui Nebucad- 
nețar, împăratul Babilonului; și-i va omori supt ochii voştri. 
Vor sluji ca prilej de blestem, între toţi prinșii de război ai lui 
Iuda cari sînt la Babilon. Și se va zice: „Să-ţi facă Domnul ca 
lui Zedechia și ca lui Ahab, pe cari împăratul Babilonului i-a 
fript în foci Și lucrul acesta se va întîmpla pentru că au făcut 
o mișelie în Israel, preacurvind cu nevestele aproapelui lor, și 
pentru că au spus minciuni în Numele Meu, cînd Eu nu le dă- 
dusem nici o poruncă. Știu lucrul acesta, și sînt martor, zice 
Domnul.” “Iar lui Șemaia, Nehelamitul, să-i spui: „Așa vor- 
bește Domnul oștirilor, Dumnezeul lui Israel: „Tu ai trimes în 
numele tău întregului popor din Ierusalim, lui Tefania, fiul lui 
Maaseia, preotul, și tuturor preoţilor, o scrisoare cu următorul 
cuprins: „Domnul te-a pus preot în locul preotului Iehoiada, 
ca să priveghezi în Casa Domnului peste toţi nebunii și peste 
toţi cei ce se dau drept prooroci, că să-i arunci în butuci și în 

fiare. Acum, pentruce nu pedepsești pe Ieremia din Anatot, 
care proorocește printre voi? Ba încă a trimes chiar să ne 
spună în Babilon: ‚Robia va fi lungă; zidiţi case, și locuiţi-le; 
sădiți grădini, și mîncaţi din roadele lor!” - (Preotul Tefania 
citise în adevăr scrisoarea aceasta în fața proorocului Ieremia.) 
- Şi Cuvîntul Domnului a vorbit lui Ieremia astfel:  “Trimete 
să spună tuturor celor din robie: „Așa vorbește Domnul despre 
Șemaia, Nehelamitul: „Pentrucă Șemaia vă proorocește, fără 
să-l fi trimes Eu, și vă însuflă o încredere mincinoasă, iată ce 
zice Domnul: „Voi pedepsi pe Șemaia, Nehelamitul, și sămînța 
lui: niciunul din ai lui nu va locui în mijlocul poporului aces- 
tuia, și nu va vedea binele pe care-l voi face poporului Meu, 
zice Domnul; căci el a propovăduit răzvrătire împotriva Dom- 
nului.” 


Iată Cuvîntul rostit lui Ieremia din partea Domnului: “Aşa 
vorbeşte Domnul, Dumnezeul lui Israel: „Scrie într'o carte 
toate cuvintele pe cari ţi le-am spus. lată, vin zile, zice Dom- 
nul, cînd voi aduce înapoi prinşii de război ai poporului Meu 
Israel și Iuda, zice Domnul; îi voi aduce înapoi în ţara, pe care 
am dat-o părinţilor lor, și o vor stăpîni.” lată însă cuvintele 
pe cari le-a rostit Domnul asupra lui Israel și asupra lui Iuda. 
“Așa vorbește Domnul: „Auzim strigăte de groază; e spaimă, 
nu este pace! "'ntrebaţi și vedeţi dacă nu cumva naște vreun 
bărbat! Pentru ce văd pe toţi bărbaţii cu mîinile pe coapse, 
ca o femeie la facere? Pentru ce s'au îngălbenit toate feţele? 
Vai! căci ziua aceea este mare; nici una n'a fost ca ea? Este 
o vreme de necaz pentru lacov; dar Iacov va fi izbăvit din 
ea. ’n ziua aceea, zice Domnul oștirilor, voi sfărîma jugul de 
pe grumazul lui, îi voi rupe legăturile și străinii nu-l vor mai 
supune. Ci vor sluji Domnului, Dumnezeului lor, și împărat- 
ului lor David, pe care li-l voi scula. De aceea, nu te teme, 
robul Meu Iacov, zice Domnul; și nu te speria, Israele! Căci 
te voi izbăvi din ţara cea depărtată, și îţi voi izbăvi sămînța 
din ţara în care este roabă; Iacov se va întoarce iarăș, va avea 
odihnă și liniște; și nu-l va mai tulbura nimeni. Căci Eu sînt 
cu tine, zice Domnul, ca să te izbăvesc; voi nimici pe toate nea- 
murile printre cari te-am risipit, dar pe tine nu te voi nimici; 

te voi pedepsi cu dreptate, nu pot să te las nepedepsit.” “Aşa 12 
vorbește Domnul: „Lovitura ta este de nevindecat, și rana ta 
este usturătoare. Niciunul nu-ţi apără pricina, ca să-ți lege 13 
rana; nu-i niciun leac, niciun mijloc de vindecare! Toți cei 14 
ce te iubeau te uită, niciunuia nu-i pasă de tine; căci te-am 
lovit cum lovesc pe un vrăjmaș, te-am pedepsit cu putere, din 
pricina mulțimii nelegiuirilor tale, și al marelui număr al pă- 
catelor tale. De ce te plingi de rana ta, de durerea, pe care 15 
ţi-o pricinuiește boala ta? Pentru mulțimea nelegiuirilor tale, 
pentru marele număr al păcatelor tale, te-am făcut să suferi 
aceste lucruri!  Totuș, toţi cei ce te mănîncă vor fi mîncaţi, 16 
și toți vrăjmașii tăi, toţi, vor merge în robie; cei ce te jăfui- 
esc vor fi jăfuiţi, și voi da pradă pe toți cei ce te prădează. 
Dar te voi vindeca, și îţi voi lega rănile, zice Domnul. Căci 17 
ei te numesc: „Cel izgonit, ,Sionul acela de care nimănui nu-i 
pasă.” “Aşa vorbește Domnul: „lată, aduc înapoi pe prinșii 18 
de război ai corturilor lui Iacov, și Mi-e milă de locașurile lui; 
cetatea va fi zidită iarăș pe dealurile ei, și casa împărătească 
va fi locuită iarăș cum era. Din mijlocul lor se vor înălța 19 
mulțămiri și strigăte de bucurie; “i voi înmulți, și nu se vor 
împuţina; îi voi cinsti, și nu vor fi dispreţuiţi. Fiii lui vor fi ca 20 
altădată, adunarea lui va rămînea înaintea Mea, și voi pedepsi 
pe toţi asupritorii lui. Căpetenia lui va fi din mijlocul lui, 21 
și stăpînitorul lui va ieși din mijlocul lui; îl voi apropia, și va 
veni la Mine; căci cine ar îndrăzni să se apropie din capul lui 
de Mine? zice Domnul.” “Voi veţi fi poporul Meu, și Eu 22 
voi fi Dumnezeul vostru.” “Iată, furtuna Domnului, urgia 23 
izbucnește, se năpustește vijelia și cade peste capul celor răi! 
Miînia aprinsă a Domnului nu se va potoli, pînă ce va împlini 24 
și va înfăptui gîndurile inimii Lui. Veţi înţelege în totul lucrul 
acesta, în cursul vremilor.” 


n vremea aceea, zice Domnul, Eu voi fi Dumnezeul tuturor 
seminţiilor lui Israel, și ei vor fi poporul meu.” Aşa vorbește 2 
Domnul: “Poporul celor ce-au scăpat de sabie, a căpătat tre- 
cere în pustie: Israel merge spre locul lui de odihnă.”  “Dom- 3 
nul mi Se arată de departe: „Ie iubesc cu o iubire vecinică; 
deaceea îți păstrez bunătatea Mea! Te voi așeza din nou, și 4 

vei fi așezată din nou, fecioara lui Israel! Te vei împodobi iarăș 
cu timpanele tale, și vei ieși în mijlocul jocurilor voioase. Vei 
sădi iarăș vii pe înălțimile Samariei; ceice le vor sădi, le vor 
culege și roadele. Căci vine ziua, cînd străjerii vor striga pe 
muntele lui Efraim: „Sculaţi-vă, să ne suim în Sion, la Dom- 
nul, Dumnezeul ostil Căci așa vorbește Domnul: „Strigaţi 
de bucurie asupra lui Iacov, chiuiţi de veselie în fruntea nea- 
murilor! 'nălțaţi-vă glasurile, cîntaţi laude, și ziceţi: „Doamne, 
izbăvește pe poporul Tău, pe rămășița lui Israel!” “Iată, îi 
aduc înapoi din ţara dela miazănoapte, îi adun dela marginile 
pămîntului: între ei este și orbul și șchiopul, femeia însărci- 
nată și cea în durerile nașterii; o mare mulțime se întoarce 
înapoi aici!  Plingînd vin, și îi duc în mijlocul rugăciunilor 
lor; îi duc la rîuri de apă, pe un drum neted pe care nu se 
poticnesc. Căci Eu sînt Tatăl lui Israel, și Efraim este în- 
tiiul Meu născut.  “Ascultaţi Cuvintul Domnului, neamuri, 
și vestiţi-l în ostroave depărtate! Spuneţi: „Celce a risipit pe 
Israel îl va aduna, și-l va păzi cum își păzește păstorul turma. 
Căci Domnul răscumpără pe Iacov, și-l izbăvește din mîna un- 
uia mai tare decît el. Ei vor veni, și vor chiui de bucurie 
pe înălțimile Sionului; vor alerga la bunătăţile Domnului, la 
grîu, la must, la untuldelemn, la oi și boi, sufletul le va fi ca 
o grădină bine udată, și nu vor mai tînji. Atunci fetele se 
vor veseli la joc, tinerii și bătrinii se vor bucura și ei; le voi 
preface jalea în veselie, și-i voi mîngîia, le voi da bucurie, după 
necazurile lor. Voi sătura de grăsime sufletul preoţilor, și 
poporul Meu se va sătura de bunătăţile Mele, zice Domnul.” 
“Așa vorbeşte Domnul: Un țipăt se aude la Rama, plingeri și 
lacrămi amare: Rahela își plinge copiii; și nu vrea să se mîngiie 
pentru copiii ei, căci nu mai sînt!” “Aşa vorbește Domnul: 
„Oprește-ţi plinsul, oprește-ţi lacrămile din ochi; căci truda 
îţi va fi răsplătită, zice Domnul; ei se vor întoarce iarăș din 
țara vrăjmașului. Este nădejde pentru urmașii tăi, zice Dom- 
nul; copiii tăi se vor întoarce în ţinutul lor; Aud pe Efraim 
bocindu-se: ,M'ai pedepsit, și am fost pedepsit, ca un junc 
nedeprins la jug; întoarce-mă Tu, și mă voi întoarce, căci Tu 
ești Domnul, Dumnezeul meu! După ce m'am întors, m'am 

căit; și după ce mi-am recunoscut greșelele, mă bat pe pulpă; 
sînt rușinat și roș de rușine, căci port ocara tinereţei mele.‘ - 
„mi este Efraim un fiu scump, un copil iubit de Mine; „Căci 
cînd vorbesc de el, 'mi aduc aminte cu gingășie de el, de aceea 
"mi arde inima în Mine pentru el, și voi avea milă negreșit 
de el, zice Domnul. - „,Ridică semne pe drum, pune stilpi, 
ia seama la calea, la drumul pe care l-ai urmat... 'ntoarce-te, 
fecioara, lui Israel, întoarce-te în cetăţile acestea cari sînt ale 
tale! Pînă cînd vei fi pribeagă, fiică rătăcită? Căci Domnul 
face un lucru nou pe pămînt: femeia va peţi pe bărbat. “Așa 
vorbește Domnul oștirilor, Dumnezeul lui Israel: „lată ce se 
va zice iarăș în țara lui Iuda și în cetăţile sale, cînd voi aduce 
înapoi pe prinșii lor de război: „Domnul să te binecuvinteze, 
locaș al neprihănirii, munte sfinti Iuda va locui acolo fără 
teamă în toate cetăţile lui, plugarii și cei ce umblă cu turmele 
la pășune. Căci voi răcori sufletul însetat, și voi sătura orice 
suflet lihnit de foame.‘ - La aceste lucruri m'am trezit, și am 
privit; și somnul îmi fusese dulce. - „lată, vin zile, zice Dom- 
nul, cînd voi însămînța casa lui Israel și casa lui Iuda cu o 
sămînță de oameni și o sămînţă de dobitoace. Și cum am 
vegheat asupra lor ca să-i smulg, să-i tai, să-i dărîm, să-i nim- 
icesc și să le fac rău, tot așa voi veghea asupra lor că să-i zidesc 
și să-i sădesc, zice Domnul.” “n zilele acelea, nu se va mai 
zice: Părinţii au mîncat aguridă, și copiilor li s'au sterpezit 
dinţii, ci fiecare va muri pentru nelegiuirea lui; oricărui om, 
care va mînca aguridă, i se vor sterpezi dinţii! “Iată, vin zile, 
zice Domnul, cînd voi face cu casa lui Israel și cu casa lui Iuda 
un legămiînt nou. Nu ca legămintul, pe care l-am încheiat cu 
părinţii lor, în ziua cînd i-am apucat de mînă, să-i scot din 
țara Egiptului, legămînt, pe care l-au călcat, măcarcă aveam 
drepturi de soţ asupra lor, zice Domnul.” “Ci iată legămin- 
tul, pe care-l voi face cu casa lui Israel, după zilele acelea, 
zice Domnul: Voi pune Legea Mea înlăuntrul lor, o voi scrie 
în inima lor; și Eu voi fi Dumnezeul lor, iar ei vor fi poporul 
Meu. Niciunul nu va mai învăța pe aproapele, sau pe fratele 
său, zicînd: „Cunoaște pe Domnul; Ci toţi Mă vor cunoaște, 
dela cel mai mic pînă la cel mai mare, zice Domnul; căci le 


20 


21 


22 
23 


24 


25 


26 


27 


28 


29 


30 


31 


32 


33 


34 


35 


36 


37 


38 


39 


40 


31. 35-32. 8 IEREMIA 1102 


voi ierta nelegiuirea, și nu-Mi voi mai aduce aminte de păcatul 
lor. “Așa vorbește Domnul, care a făcut soarele să lumineze 
ziua, care a rînduit luna și stelele să lumineze noaptea, care 
întărită marea și face valurile ei să urle, El, al cărui Nume este 
Domnul oștirilor: Dacă vor înceta aceste legi dinaintea Mea, 
zice Domnul, și neamul lui Israel va înceta pe vecie să mai 
fie un neam înaintea Mea!” “Aşa vorbește Domnul: „Dacă 
cerurile sus pot fi măsurate, și dacă temeliile pămîntului jos 
pot fi cercetate, atunci voi lepăda și Eu pe tot neamul lui Is- 
rael, pentru tot ce a făcut, zice Domnul.” “Iată, vin zile, zice 
Domnul, cînd cetatea va fi zidită iarăș în cinstea Domnului, 
dela turnul lui Hananeel pînă la poarta unghiului.  Frînghia 
de măsurat va trece încă pe dinaintea ei, pînă la dealul Gareb, 
și de acolo va face un ocol în spre Goat. Toată valea unde 
se aruncă trupurile moarte și cenușa, și toate ogoarele pînă la 
pîrîul Chedron, pînă la unghiul porţii cailor la răsărit, vor fi 
închinate Domnului și nu vor mai fi niciodată nici surpate nici 
nimicite.” 


Iată cuvîntul spus lui Ieremia din partea Domnului, în al 
zecilea an al lui Zedechia, împăratul lui Iuda. -Acesta era 
anul al optsprezecelea al lui Nebucadneţar. Oastea împărat- 
ului Babilonului împresura pe atunci Ierusalimul, şi proorocul 
Ieremia era închis în curtea temniței, care ţinea de casa îm- 
păratului lui Iuda.  Zedechia, împăratul lui Iuda, pusese să-l 
închidă, și-i zisese: “Pentru ce proorocești, și zici: „Așa vor- 
beşte Domnul: „lată, dau cetatea aceasta în mîinile împărat- 
ului Babilonului, și o va lua; Zedechia, împăratul lui Iuda, 
nu va scăpa de Haldei, ci va fi dat în mînile împăratului Ba- 
bilonului, îi va vorbi gură către gură, și se vor vedea față în 
faţă. "'mpăratul Babilonului va duce pe Zedechia la Babilon, 
unde va răminea pînă cînd 'mi voi aduce Eu aminte de el, 
zice Domnul. Chiar dacă vă bateti împotriva Haldeilor, nu 
veţi avea izbiîndă.” Ieremia a zis: “Cuvîntul Domnului mi-a 
vorbit astfel: „lată că Hanameel, fiul unchiului tău Șalum, 
va veni la tine să-ți spună: „Cumpără ogorul meu care este 
la Anatot, căci tu ai drept de răscumpărare ca să-l cumperi.“ 
Și Hanameel, fiul unchiului meu, a venit la mine, după Cu- 

vîntul Domnului, în curtea temniţei, și mi-a zis: „Cumpără 
ogorul meu, care este la Anatot, în ţara lui Beniamin, căci 
tu ai drept de moștenire și de răscumpărare, impae Am 
cunoscut că era cuvîntul Domnului. Și am cumpărat dela 
Hanameel, fiul unchiului meu, ogorul dela Anatot, și i-am cîn- 
tărit argintul, șaptesprezece sal de argint. Am scris un zapis, 
pe care l-am pecetluit, am pus martori, și am cîntărit argin- 
tul într'o cumpănă. Am luat apoi zapisul de cumpărare, pe 
cel care era pecetluit după lege și obiceiuri, și pe cel ce era 
deschis; și am dat zapisul de cumpărare lu Baruc, fiul lui 
Neriia, fiul lui Mahseia, în faţa lui Hanameel, fiul unchiului 
meu, în faţa martorilor, cari iscăliseră zapisul de cumpărare, 
și în fața tuturor ludeilor cari se aflau în curtea temniței. Și 
am dat lui Baruc înaintea lor următoarea poruncă: „Așa vor- 
beşte Domnul oștirilor, Dumnezeul lui Israel: „la zapisurile 
acestea de cumpărare, cel pecetluit și cel deschis, și pune'le 
într-un vas de pămînt, ca să se păstreze multă vreme! Căci 
așa vorbește Domnul oștirilor, Dumnezeul lui Israel: „larăș se 
vor mai cumpăra case, ogoare și vii, în țara aceasta. Dupăce 
am dat zapisul de cumpărare lui Baruc, fiul lui Neriia, am fă- 
cut Domnului această rugăciune: „Ah! Doamne Dumnezeule, 
iată, Tu ai făcut cerurile și pămîntul cu puterea Ta cea mare 
și cu braţul Tău întins: nimic nu este de mirat din partea 
Ta! Tu dai îndurare pînă la al miilea neam de oameni, și 
pedepsești nelegiuirea părinţilor în sînul copiilor lor după ei. 
Tu ești Dumnezeul cel mare, cel puternic, al cărui Nume este 
Domnul oștirilor! Tu ești mare la sfat și puternic la faptă, Tu 
ai ochii deschiși asupra tuturor căilor copiilor oamenilor, ca 
să dai fiecăruia după căile lui, după rodul faptelor lui. Tu ai 
făcut minuni și semne mari în țara Egiptului și pînă în ziua de 
azi, și în Israel și printre oameni, și Ti-ai făcut un Nume așa 
cum este astăzi. Ai scos din ţara Egiptului pe poporul tău 
Israel, cu minuni și semne mari, cu mînă tare și cu braţ întins, 
și cu o mare groază. Tu le-ai dat ţara aceasta, pe care jurasei 
părinților lor că le-o vei da, ţară în care curge lapte și miere. 
Ei au venit, și au luat-o în stăpinire. Dar n'au ascultat de 
glasul Tău, n'au păzit Legea Ta, și n'au făcut tot ce le porun- 

cisei să facă. Și atunci ai trimes peste ei toate aceste nenoro- 
ciri! Iată, șanțurile de apărare se înalţă împotriva cetății și o 
amenință; cetatea va fi dată în mîinile Haldeilor cari luptă îm- 
potriva ei, biruită de sabie, de foamete și de ciumă. Ce ai spus 
Tu s'a întîmplat: Tu însuţi vezi! Şi totuș, Doamne, Dum- 
nezeule, Tu mi-ai zis: „Cumpără-ţi un ogor cu argint, și pune 
și martorii... cînd totuș cetatea este dată în mîinile Haldeilor!” 
Cuvîntul Domnului a vorbit atunci lui leremia, astfel: “lată, 
Eu sînt Domnul, Dumnezeul oricărei făpturi. Este ceva de mi- 
rat din partea Mea?”  Deaceea, așa vorbește Domnul: “lată, 
dau cetatea aceasta în mînile Haldeilor, și în mîinile lui Neb- 
ucadnețar, împăratul Babilonului, și o va lua.  Haldeii, cari 
luptă împotriva cetăţii acesteia vor întra, îi vor pune foc, și 
o vor arde, împreună cu casele pe acoperișul cărora au adus 
tămiie lui Baal și au turnat jertfe de băutură altor dumnezei, 
ca să Mă miînie. Căci copiii lui Israel și copiii lui Iuda n'au 
făcut din tinereţa lor, de cît ce este rău înaintea Mea; copiii 
lui Israel numai M'au miniat într'una cu lucrarea mînilor lor, 
zice Domnul.” “Căci cetatea aceasta 'mi aţiță mînia și urgia, 
din ziua cînd s'a zidit și pînă azi; de aceea, vreau s'o iau di- 
naintea, Feţei Mele, din pricina tot răului pe care l-au făcut 
copiii lui Israel și copiii lui Iuda ca să Mă miînie, ei, împărații 
lor, căpeteniile lor, preoţii lor și proorocii lor, oamenii lui Iuda 
și locuitorii Ierusalimului. Mi-au întors spatele, nu s'au uitat 
la Mine; i-am învăţat, i-am învăţat într'una, dar n'au ascul- 
tat și nu s'au învăţat. Ci și-au pus uriciunile idolești în Casa 
peste care este chemat Numele Meu, și au spurcat-o. Au zidit 
înălțimi lui Baal în valea Ben-Hinom, ca să treacă prin foc lui 
Moloc pe fiii și fiicele lor: lucru pe care nu li-l poruncisem; și 
nici nu-Mi trecuse prin gînd, că au să facă asemenea grozăvii 
ca să ducă pe Iuda în păcat.” “Şi acum, așa vorbește Dom- 
nul, Dumnezeul lui Israel, despre cetatea aceasta, despre care 
ziceţi: „Va fi dată în mîinile împăratului Babilonului, biruită 
prin sabie, prin foamete și prin ciumă”: lată, îi voi strînge din 
toate ţările unde i-am izgonit, în mînia Mea, în urgia Mea, și 
în marea Mea supărare; îi voi aduce înapoi în locul acesta, și-i 
voi face să locuiască în liniște acolo. Ei vor fi poporul Meu, 

și Eu voi fi Dumnezeul lor. Le voi da o inimă și o cale, ca să 
se teamă de Mine totdeauna, spre fericire lor și a copiilor lor 
după ei. Voi încheia cu ei un legămînt vecinic, că nu Mă voi 
mai întoarce dela ei, ci le voi face bine, și le voi pune în inimă 
frica de Mine, ca să nu se depărteze de Mine. Mă voi bucura 
să le fac bine, îi voi sădi cu adevărat în țara aceasta, din toată 
inima și din tot sufletul Meu.” Căci așa vorbește Domnul: 
“După cum am adus peste poporul acesta toate aceste mari 
nenorociri, tot așa voi aduce peste ei tot binele, pe care li-l 
făgăduiesc. Se vor cumpăra iarăș ogoare în țara aceasta, de- 
spre care ziceți că este o pustie fără oameni și fără dobitoace, și 
că este dată în mîinile Haldeilor. Se vor cumpăra iarăș ogoare 
pe argint, se vor scrie zapisuri, se vor pecetlui, se vor pune 
martori, în ţara lui Beniamin și în împrejurimile lerusalimu- 
lui, în cetăţile lui Iuda, în cetăţile dela munte, în cetăţile dela 
cîmpie și în cetăţile dela miază-zi, căci voi aduce înapoi pe 
prinșii lor de război, zice Domnul.” 


Cuvîntul Domnului a vorbit lui leremia a doua oară, pe 
cînd era încă închis în curtea temniței: “Aga vorbește Dom- 
nul, care face aceste lucruri, Domnul, care le urzește și le în- 
făptuieșşte, El, al cărui Nume este Domnul:  „Cheamă-Mă, şi-ţi 
voi răspunde; și îți voi vesti lucruri mari, lucruri ascunse, pe 
cari nu le cunoşti. Căci așa vorbește Domnul, Dumnezeul 
lui Israel, despre casele cetăţii acesteia, și despre casele îm- 
păraţilor lui Iuda, cari vor fi surpate ca să facă loc pentru 
șanțurile de întărire și pentru săbii, cînd vor înainta să lupte 
împotriva Haldeilor, și cînd se vor umplea cu trupurile moarte 
ale oamenilor, pe cari-i voi lovi în mînia Mea și în urgia Mea, 
și din pricina răutăţii cărora "mi voi ascunde Faţa de această 
cetate: lată, îi voi da vindecare și sănătate, îi voi vindeca, 
și le voi deschide un izvor bogat în pace și credincioșie. Voi 
aduce înapoi pe prinșii de război ai lui Iuda și pe prinșii de 
război ai lui Iuda și pe prinșii de război ai lui Israel, și-i voi 
așeza iarăș ca odinioară. ’i voi curăţi de toate nelegiuirile, pe 
cari le-au săvîrșit împotriva Mea, le voi ierta toate nelegiuirile 
prin cari M'au supărat, și prin cari s'au răzvrătit împotriva 
Mea. Cetatea aceasta va fi pentru Mine o pricină de laudă 

și de slavă, printre toate neamurile pămîntului. Ele vor afla 
tot binele pe care li-l voi face, vor rămînea mirate și uimite 
de toată fericirea, și de toată propășirea pe care le-o voi da.” 
Așa vorbește Domnul: “Se vor mai auzi iarăș în locul acesta 
despre care ziceţi că este pustiu, că nu mai are oameni nici do- 
bitoace, se vor mai auzi iarăș în cetăţile lui Iuda și pe ulițele 
Ierusalimului, pustiite, lipsite de oameni, de locuitori, de do- 
bitoace, strigătele de bucurie și strigătele de veselie, cîntecele 
mirelui și cîntecele miresei, glasul celor ce zic: „Lăudaţi pe 
Domnul oștirilor, căci Domnul este bun, căci în veac ţine în- 
durarea Luij Glasul celor ce aduc jertfe de mulțămire în Casa 
Domnului. Căci voi aduce înapoi pe prinșii de război ai țării, 
și îi voi așeza iarăș ca odinioară, zice Domnul.” “Aşa vor- 
beşte Domnul oștirilor: „n locul acesta pustiu, fără oameni și 
fără dobitoace, și în toate cetăţile lui, vor mai fi iarăș locuinţe 
de păstori, cari-și vor odihni turmele. ’n cetăţile de la munte, 
în cetăţile din cîmpie, în cetăţile de la miază zi, în ţara lui 
Beniamin și în împrejurimile Ierusalimului, și în cetăţile lui 
Iuda, vor mai trece iarăș oile pe supt mîna celui ce le numără, 
zice Domnul.” “Iată, vin zile, zice Domnul”, cînd voi îm- 
plini cuvîntul cel bun, pe care l-am spus despre casa lui Israel 
și despre casa lui Iuda. ’n zilele acelea și în vremile acelea 
voi face să răsară lui David o Odraslă neprihănită, care va 
înfăptui dreptatea și judecata în ţară. ’n zilele acelea, Iuda 
va fi mîntuit, și Ierusalimul va locui în liniște. Și iată cum “1 
vor numi: „Domnul, Neprihănireal (Sau: Starea noastră după 
voia lui Dumnezeu.) noastră.” Căci așa vorbește Domnul: 
“David nu va fi lipsit niciodată de un urmaș, care să stea pe 
scaunul de domnie al casei lui Israel. Nici preoții și Leviţii, 
nu vor fi lipsiţi niciodată, înaintea Mea de urmași cari să aducă 
arderidetot, să ardă tămiîie împreună cu darurile de mîncare, 
și să aducă jertfe în toate zilele!” Cuvîntul Domnului a vorbit 
lui Ieremia, astfel: “Aşa vorbește Domnul: „Dacă puteţi să 
rupeţi legămîntul Meu cu ziua, și legămîntul Meu cu noaptea, 
așa încît ziua și noaptea să nu mai fie la vremea lor, atunci se 
va putea, rupe și legămîntul Meu cu robul Meu David, așa încât 
să nu mai aibă fii, cari să domnească pe scaunul lui de domnie, 

și legămîntul Meu cu Leviţii, preoţii, cari 'mi fac slujba. Ca 
oștirea, cerurilor, care nu se poate număra, și ca nisipul mării, 
care nu se poate măsura, așa voi înmulți sămînța robului Meu 
David, și pe Leviţii, cari-Mi slujesc.” Cuvîntul Domnului a 
vorbit lui Ieremia, astfel: “N'ai băgat de seamă ce zic oa- 
menii aceștia: „A lepădat Domnul cele două familii, pe cari le 
alesese;, Atît de mult dispreţuiesc ei pe poporul Meu că nu-l 
mai privesc ca un popor. Aşa vorbește Domnul: „Dacă n'am 
făcut legămiîntul Meu cu ziua și cu noaptea, dacă n'am așezat 
legile cerurilor și ale pămîntului, atunci voi lepăda și sămînța 
lui Iacov și a robului Meu David, și nu voi mai lua din sămînța 
lui pe cei ce vor stăpîni peste urmașii lui Avraam, lui Isaac și 
lui Iacov, căci voi aduce înapoi pe prinșii lor de război, și voi 
avea milă de ei!” 


lată cuvîntul spus lui Ieremia din partea Domnului, cînd 
Nebucadneţar, împăratul Babilonului, cu toată oștirea sa, și 
toate împărăţiile pămîntului de supt stăpînirea lui, și toate 
popoarele, făceau război împotriva Ierusalimului și împotriva 
tuturor cetăților cari ţineau de el: “Aşa vorbește Domnul, 
Dumnezeul lui Israel: „Du-te de spune lui Zedechia, împăratul 
lui Iuda, și zi-i: „Așa vorbeşte Domnul: „lată, dau cetatea 
aceasta în miînile împăratului Babilonului, și o va arde cu 
foc. Şi tu nu vei scăpa din minile lui, ci vei fi luat și dat 
în mîna lui, vei da ochi cu împăratul Babilonului, el îţi va 
vorbi gură către gură, și vei merge la Babilon. Numai, as- 
cultă Cuvîntul Domnului, Zedechia, împăratul lui luda! Așa 
vorbește Domnul despre tine: „Nu vei muri ucis de sabie, ci 
vei muri în pace: și cum au ars mirezme pentru părinţii tăi, 
vechii împărați, cari au fost înaintea ta, tot așa vor arde și 
pentru tine, și te vor jăli, zicînd: „Vai, doamnej Căci Eu am 
rostit cuvîntul acesta, zice Domnul.”  Proorocul Ieremia a 
spus toate aceste cuvinte lui Zedechia, împăratul lui luda, la 
Ierusalim, pe cînd oastea împăratului Babilonului lupta îm- 
potriva Ierusalimului şi împotriva tuturor celorlalte cetăţi ale 
lui Iuda, împotriva Lachisului și Azechei, căci acestea erau 
cetăţile, cari mai rămăseseră din toate cetăţile întărite ale lui 
Iuda. Iată cuvîntul spus lui Ieremia din partea Domnului, 

după ce împăratului Zedechia făcuse o învoială cu tot poporul 
Ierusalimului, ca să vestească slobozenia robilor, pentru ca 
fiecare să lase slobozi pe robul și roaba sa, pe Evreu și pe 
Evreică, și nimeni să nu mai ţină în robie pe fratele său Iudeu. 
Toate căpeteniile și tot poporul, cari făcuseră învoiala, s'au 
legat să lase slobozi fiecare pe robul și roaba lui, și să nu-i mai 
ţină în robie. Ei au ascultat, și le-au dat drumul. Dar mai pe 
urmă s'au răsgîndit, au luat înapoi pe robii și roabele, pe cari-i 
sloboziseră, și i-au silit să le fie iarăș robi și roabe. Atunci 
cuvîntul Domnului a vorbit lui Ieremia din partea Domnului, 
astfel: “Aşa vorbește Domnul, Dumnezeul lui Israel: „Eu am 
făcut un legămiînt cu părinţii voştri, în ziua cînd i-am scos din 
țara Egiptului, din casa robiei și le-am zis: „După șapte ani, 
fiecare din voi să lase slobod pe fratele său evreu care i se 
vinde lui; șase ani să-ţi slujească, și apoi să-l lași slobod dela 
tine. Dar părinţii voştri nu M'au ascultat și n'au luat aminte 
la Mine. Voi v'aţi întors astăzi în voi înșivă, aţi făcut ce este 
bine înaintea Mea, vestind fiecare slobozenia pentru aproapele 
său, și ați făcut o învoială înaintea Mea, în Casa peste care este 
chemat Numele Meu. Dar pe urmă v'aţi luat vorba îndărăt, 
și Mi-aţi pîngărit Numele, luînd iarăș înapoi fiecare pe robii 
și roabele, pe cari-i sloboziserăţi, și-i lăsaserăţi în voia lor, 
și i-aţi silit să vă fie iarăș robi și roabe.” “De aceea așa 
vorbește Domnul: „Nu M'aţi ascultat ca să vestiți slobozenia 
fiecare pentru fratele său, fiecare pentru aproapele său. lată, 
Eu vestesc împotriva voastră, zice Domnul, slobozenia săbiei, 
ciumii și foametei, și vă voi face de pomină printre toate îm- 
părăţiile pămîntului. Și pe oamenii, cari au călcat legămiîntul 
Meu, cari n'au păzit îndatoririle învoielii pe care o făcuseră 
înaintea Mea, tăind un vițel în două și trecînd printre cele 
două jumătăţi ale lui, și anume pe căpeteniile lui Iuda și pe 
căpeteniile Ierusalimului, pe famenii dregători, pe preoţi, și pe 
tot poporul ţării, cari au trecut printre bucăţile viţelului, îi 
voi da în miînile vrăjmașilor lor, în minile celor ce vor să le 
ia viaţa, și trupurile lor moarte vor sluji ca hrană păsărilor 
cerului și fiarelor cîmpului. Dar pe Zedechia, împăratul lui 
Iuda, și pe căpeteniile lui, îi voi da în mînile vrăjmașilor lor, în 

miînile celor ce vor să le ia viaţa, în mînile oștirii împăratului 
Babilonului, care a plecat dela voi! Iată, voi da poruncă, zice 
Domnul, și-i voi aduce înapoi împotriva cetăţii acesteia; o vor 
bate, o vor lua, și o vor arde cu foc. Și voi preface cetăţile lui 
Iuda într'un pustiu fără locuitori.” 


Cuvîntul rostit către Ieremia din partea Domnului, pe vre- 
mea lui loiachim, fiul lui Iosia, împăratul lui Iuda, sună astfel: 
“Du-te la casa Recabiţilor, vorbește cu ei, și adu-i în Casa 
Domnului, în una din chilii și dă-le să bea vin!” Am luat 
pe laazania, fiul lui leremia, fiul lui Habazinia, pe fraţii săi, 
pe toţi fiii săi, și toată casa Recabiţilor, și i-am dus la Casa 
Domnului, în chilia fiilor lui Hanan, fiul lui Igdalia, omul lui 
Dumnezeu, lîngă chilia căpeteniilor, deasupra chiliei lui Maa- 
seia, fiul lui Șalum, ușierul. Am pus înaintea fiilor casei Re- 
cabiţilor niște vase pline cu vin, și pahare, și le-am zis: „Beţi 
vinj Dar ei au răspuns: „Noi nu bem vin! Căci lonadab, fiul 
lui Recab, tatăl nostru, ne-a dat următoarea poruncă: ,Să nu 
beţi niciodată vin, nici voi, nici fiii voştri; și nici să nu zidiți 
case, să nu semănaţi nicio sămință, să nu sădiţi vii, nici să 
nu stăpiîniți vii, ci toată viața voastră să locuiţi în corturi, 
ca să trăiţi multă vreme în ţara, în care sînteţi străini.” Ast- 
fel, noi ascultăm tot ce ne-a poruncit lonadab, fiul lui Recab, 
tatăl nostru; nu bem vin toată viața noastră, nici noi, nici 
nevestele noastre, nici fiii, nici fiicele noastre; nu zidim nici 
case ca locuinţe pentru noi, și nu stăpînim nici vii, nici ogoare, 
nici pămînturi însămințate: ci locuim în corturi, și urmăm 
și împlinim tot ce ne-a poruncit tatăl nostru lonadab. Cînd 
s'a suit însă Nebucadneţar, împăratul Babilonului, împotriva 
țării acesteia, am zis: „Haidem, să fugim la Ierusalim, de oastea 
Haldeilor și de oastea Siriei.“ Așa se face că acum locuim la 
Ierusalim.” Atunci Cuvîntul Domnului a vorbit lui Ieremia, 
astfel: “Așa vorbește Domnul oștirilor, Dumnezeul lui Israel: 
„Du-te și spune oamenilor lui Iuda și locuitorilor lerusalimu- 
lui: „Nu voiţi să luaţi învăţătură ca să ascultați de cuvintele 
Mele? zice Domnul. „Cuvintele lui lonadab, fiul lui Recab, 
care a poruncit fiilor săi să nu bea vin, sînt păzite; căci ei 
nu beau vin pînă în ziua de azi, și ascultă astfel de porunca 

tatălui lor. lar Eu v'am vorbit, și de vreme și tîrziu, și nu 
M'aţi ascultat!  V'am trimes pe toţi slujitorii Mei proorocii, 
i-am trimes într'una la voi, să vă spună: „'ntoarceţi-vă fiecare 
dela calea voastră cea rea, îndreptaţi-vă faptele, nu mergeţi 
după alţi dumnezei, ca să le slujiţi, și veţi rămiînea în ţara, pe 
care v'am dat-o vouă și părinţilor voştri! Dar voi n'aţi luat 
aminte și nu M'aţi ascultat. Da, fiii lui lonadab, fiul lui Re- 
cab, păzesc porunca pe care le-a dat-o tatăl lor, însă poporul 
acesta nu M'ascultă!” “De aceea, așa vorbește Domnul, Dum- 
nezeul oștirilor, Dumnezeul lui Israel: „lată, voi aduce peste 
Iuda și peste toţi locuitorii Ierusalimului toate nenorocirile, pe 
cari, le-am vestit cu privire la ei, pentrucă le-am vorbit și nu 
M'au ascultat, pentrucă i-am chemat și n'au răspuns!” - Și 
Teremia a zis casei Recabiţilor: “Așa vorbește Domnul oștir- 
ilor, Dumnezeul lui Israel: Pentrucă aţi ascultat de poruncile 
tatălui vostru lonadab, pentrucă aţi păzit toate orinduirile lui 
și aţi făcut tot ce v'a poruncit el; pentru aceasta, așa vorbește 
Domnul oștirilor, Dumnezeul lui Israel: „lonadab, fiul lui Re- 
cab, nu va fi lipsit niciodată de urmași cari să stea înaintea 
Meaj 


’n al patrulea an al lui loiachim, fiul lui Iosia, împăratul lui 
Iuda, următorul cuvînt a fost rostit către Ieremia din partea 
Domnului: “Ia un sul de carte, și scrie în ea toate cuvintele, 
pe cari ţi le-am spus cu privire la Israel și cu privire la Iuda, 
și cu privire la toate neamurile, din ziua cînd ţi-am vorbit, 
pe vremea lui Iosia, pînă în ziua de azi! Poate că dacă va 
auzi casa lui Iuda tot răul pe care am de gînd să i-l fac, se 
vor întoarce fiecare dela calea lor cea rea, și le voi ierta astfel 
nelegiuirea și păcatul.” Jeremia a chemat pe Baruc, fiul lui 
Neriia; și Baruc a scris într'o carte dupăcum spunea Ieremia, 
toate cuvintele pe cari le spusese lui Ieremia Domnul. Apoi 
Ieremia a dat următoarea poruncă lui Baruc: “Eu sînt închis, 
și nu pot să merg la Casa Domnului. De aceea, du-te tu în- 
suți, și citește din carte ce ai scris în ea după spusele mele, și 
anume, cuvintele Domnului, citeşte-le în auzul poporului, în 
Casa Domnului, în ziua postului: să le citești și în auzul tu- 
turor acelora din Iuda, cari vor veni din cetăţile lor. Poate că 

se vor smeri cu rugăciuni înaintea Domnului, și se vor întoarce 
fiecare dela calea sa cea rea. Căci mare este mînia și urgia, 
cu care a amenințat Domnul pe poporul acesta!” Baruc, fiul 
lui Neriia, a făcut tot ce-i poruncise proorocul Ieremia, și a 
citit din carte cuvintele Domnului, în Casa Domnului. ’n al 
cincilea an al lui Ioiachim, fiul lui Iosia, împăratul lui Iuda, în 
luna a noua, au chemat la un post înaintea Domnului pe tot 
poporul Ierusalimului și pe tot poporul venit din cetăţile lui 
Iuda la Ierusalim. Atunci Baruc a citit din carte cuvintele 
lui leremia, în auzul întregului popor, în Casa Domnului, în 
chilia lui Ghemaria, fiul lui Șafan, logofătul, în curtea de sus, 
la intrarea porţii celei noi a Casei Domnului. ’nsă Mica, fiul 
lui Ghemaria, fiul lui Șafan, auzind toate cuvintele Domnului 
cuprinse în carte, s'a pogorit la casa împăratului, în odaia 
de scris a logofătului, unde stăteau toate căpeteniile, logofă- 
tul Elișama, Delaia, fiul lui Șemaia, Elnatan, fiul lui Acbor, 
Ghemaria, fiul lui Șafan, Zedechia, fiul lui Hanania, și toate 
celelalte căpetenii. Și Mica le-a spus toate cuvintele pe cari le 
auzise, cînd citea Baruc în carte, în auzul poporului. Atunci 
toate căpeteniile au trimes la Baruc pe lehudi, fiul lui Netania, 
fiul lui Șelemia, fiul lui Cuși, să-i spună: “la în mînă cartea 
din care ai citit, în auzul poporului, și vino!” Baruc, fiul lui 
Neriia, a luat cartea în mînă, și s'a dus la ei. Eii-au zis: “Şezi 
și citește-o în auzul nostru.” Astfel Baruc a citit-o în auzul 
lor. Cînd au auzit ei toate cuvintele, s'au uitat cu groază 
unii la alţii, și au zis lui Baruc: “Vom spune împăratului toate 
cuvintele acestea.” Și au mai pus lui Baruc următoarea în- 
trebare: “Spune-ne cum ai scris toate cuvintele acestea după 
spusele lui!” Baruc le-a răspuns: “El îmi spunea cu gura 
lui toate cuvintele acestea, și eu le-am scris în cartea aceasta 
cu cerneală.”  Căpeteniile au zis lui Baruc: “Du-te de te as- 
cunde, tu și Ieremia, ca să nu știe nimeni unde sînteţi.” Ei 
s'au dus apoi la psal în curte, lăsînd cartea în odaia de 
scris a logofătului Elișama, și au spus toate cuvintele din ea în 
auzul împăratului. "mpăratul a trimes pe lehudi să ia cartea, 
lehudi a luat-o din odaia logofătului Elișama, și a citit-o în 
auzul împăratului și în auzul tuturor căpeteniilor cari stăteau 

împrejurul împăratului. ’mpăratul şedea în casa de iarnă, - 
căci era în luna a noua-și înaintea lui era un foc de cărbuni 
aprinși. După ce lehudi a citit trei sau patru foi, împăratul a 
tăiat cartea cu briceagul logofătului, și a aruncat-o în jăratecul 
de cărbuni, unde a fost arsă de tot. ’mpäratul și toţi slujitorii 
lui, cari au auzit toate cuvintele acelea, nu s'au spăimîntat și 
nu și-au sfișiat hainele. Elnatan, Delaia și Ghemaria stăruis- 
eră de împărat să nu ardă cartea; dar el nu i-a ascultat. Ci 
împăratul a poruncit lui lerahmeel, fiul împăratului, lui Seraia, 
fiul lui Azriel, și lui Șelemia, fiul lui Abdel, să pună mîna pe lo- 
gofătul Baruc și pe proorocul Ieremia. Dar Domnul i-a ascuns. 
Dupăce a ars împăratul cartea, care cuprindea cuvintele, pe 
cari le scrisese Baruc după spusele lui Ieremia, cuvîntul Dom- 
nului a vorbit astfel lui Ieremia: “Jla din nou o altă carte, 
și scrie în ea toate cuvintele, cari erau în cea dintii carte, pe 
care a ars-o loiachim, împăratul lui Iuda. Şi despre Ioiachim, 
împăratul lui Iuda, spune: „Așa vorbește Domnul: „Iu ai ars 
cartea aceasta, zicînd: „Pentruce ai scris în ea cuvintele aces- 
tea: „mpăratul Babilonului va veni, va nimici țara aceasta, 
și va nimici din ea oamenii și dobitoacele;, Deaceea, așa vor- 
beşte Domnul despre Ioiachim, împăratul lui Iuda: „Nici unul 
din ai lui nu va şedea pe scaunul de domnie al lui David. 
Trupul lui mort va fi lăsat la căldură ziua și la frig noaptea. 
'] voi pedepsi, pe el, sămînţa lui, și pe slujitorii lui, pentru 
nelegiuirea lor, și voi aduce peste ei, peste locuitorii lerusal- 
imului și peste oamenii lui Iuda, toate nenorocirile cu cari i- 
am amenințat, fără ca ei să fi vrut să Mă asculte!” Ieremia a 
luat o altă carte și a dat-o lui Baruc, fiul lui Neriia, logofătul. 
Baruc a scris în ea, după spusele lui Ieremia, toate cuvintele 
din cartea pe care o arsese în foc loiachim, împăratul lui Iuda. 
Multe alte cuvinte de felul acesta au mai fost adăugate la ea. 


’n locul lui leconia, fiul lui Ioiachim a început să domnească 
Zedechia, fiul lui Iosia. El a fost pus împărat în ţara lui Iuda 
de Nebucadneţar, împăratul Babilonului. Dar nici el, nici 
slujitorii lui, nici poporul din ţară, n'au ascultat cuvintele, pe 
cari le-a rostit Domnul prin proorocul Ieremia.  "mpăratul 
Zedechia a trimes pe lucal, fiul lui Șelemia, și pe Tefania, fiul 

lui Maaseia, preotul, la proorocul Ieremia, să-i spună; “Mijlo- 
cește pentru noi la Domnul, Dumnezeul nostru.” Pe atunci 
Ieremia umbla slobod prin popor: nu-l aruncaseră încă în tem- 
niță. Oastea lui Faraon ieșise din Egipt; și Haldeii, cari îm- 
presurau Ierusalimul, cînd auziseră vestea aceasta, plecaseră 
din lerusalim. Atunci cuvîntul Domnului a vorbit proorocului 
Teremia astfel: “Aşa vorbește Domnul, Dumnezeul lui Israel: 
„lată ce să spuneți împăratului lui Iuda, care v'a trimes la Mine 
să Mă întrebaţi: „lată că oastea lui Faraon, care pornise să vă 
ajute, se întoarce în țara ei, în Egipt; iar Haldeii se vor în- 
toarce, vor bate iarăș cetatea aceasta, o vor lua, și o vor arde cu 
foc.” “Aşa vorbește Domnul: „Nu vă înșelaţi, zicînd: „Haldeii 
se vor depărta dela noij Căci nu se vor depărta! Şi chiar dacă 
aţi bate toată oastea Haldeilor, cari se războiesc cu voi, chiar 
dacă n'ar mai rămiînea din ei decît vreo cîţiva oameni răniți, tot 
s'ar ridica fiecare din cortul lui, și ar arde cetatea aceasta cu 
foc.” Pe cînd se depărtase oastea Haldeilor de Ierusalim, de 
frica. oastei lui Faraon, Ieremia a vrut să iasă din Ierusalim, 
ca să se ducă în țara lui Beniamin, și să scape din mijlocul 
poporului. Cînd a ajuns însă la poarta lui Beniamin, căpi- 
tanul străjerilor, numit Ireia, fiul lui Șelemia, fiul lui Hanania, 
era, acolo, și a pus mîna pe proorocul leremia, zicînd: “Tu vrei 
să treci la Haldei!” Jeremia a răspuns: “Nu este adevărat! Nu 
vreau să trec la Haldei!” Dar Ireia n'a vrut să-l creadă, ci a 
apucat pe Ieremia și l-a dus înaintea căpeteniilor.  Căpeteni- 
ile, miniate pe Ieremia, l-au lovit, și l-au aruncat în temniţă în 
casa logofătului Ionatan, căci o prefăcuseră în temniță. Aşa a 
intrat leremia în temniţă și în gherlă, unde a stat multă vreme. 
"mpăratul Zedechia a trimes să-l aducă, și l-a întrebat în taină 
la el acasă. El a zis: “Ai vreun cuvînt din partea Domnului?” 
Ieremia a răspuns: “Da”. Și a a dăugat: “Vei fi dat în mîinile 
împăratului Babilonului!” Ieremia a mai spus împăratului 
Zedechia: “Cu ce am păcătuit eu împotriva ta, împotriva slu- 
jitorilor tăi, și împotriva poporului acestuia, de m'aţi aruncat 
în temniţă? Şi unde sînt proorocii voştri, cari vă prooroceau, 
și ziceau: „mpăratul Babilonului nu va veni împotriva voastră, 
nici împotriva ţării acesteia; Acum ascultă, te rog, împărate, 

domnul meu! Fie bine primite înaintea ta rugămințile mele! 
Nu mă trimete iarăș în casa logofătului Ionatan, ca nu cumva 
să mor acolo!” ’mpãratul Zedechia a poruncit să păzească pe 
Ieremia în curtea temniței, și să-i dea în fiecare zi o pîine din 
ulita brutarilor, pînă s'a sfîrșit toată pîinea din cetate. Astfel 
Teremia a rămas în curtea temniței. 


Șefatia, fiul lui Matan, Ghedalia, fiul lui Pașhur, Iucal, fiul 
lui Șelemia, și Pașhur, fiul lui Malchia, au auzit cuvintele, pe 
cari le spunea Ieremia întregului popor, zicînd: “Așa vorbește 
Domnul: „Cine va rămînea în cetatea aceasta va muri ucis de 
sabie, de foamete sau de ciumă; dar cine va ieși și se va duce 
la Haldei, va scăpa cu viaţă, va avea ca pradă viaţa lui, și 
va trăi. Aşa vorbește Domnul: „Cetatea aceasta va fi dată 
în mîna oștirii împăratului Babilonului, și o va luaj Atunci 
căpeteniile au zis împăratului: „Omul acesta ar trebui omorît! 
Căci moaie inima oamenilor de război cari au mai rămas în 
cetatea aceasta, și a întregului popor, ţinîndu-le asemenea cu- 
vîntări; omul acesta nu urmărește binele poporului acestuia, și 
nu-i vrea de cît nenorocirea.”  "*mpăratul Zedechia a răspuns: 
“Iată-l că este în mîinile voastre; căci împăratul nu poate nimic 
împotriva voastră!” Atunci ei au luat pe Ieremia, și l-au arun- 
cat în groapa lui Machia, fiul împăratului, care se afla în curtea 
temniței, și au pogorit în ea pe Ieremia cu funii. 'n groapă nu 
era apă, dar era noroi; și Ieremia s'a afundat în noroi. Ebed- 
Melec, Etiopianul, famen-dregător la curtea împăratului, a 
auzit că Jeremia fusese aruncat în groapă. "mpăratul stătea 
la poarta lui Beniamin.  Ebed-Melec a ieșit din casa împărat- 
ului, și a vorbit împăratului astfel:  ““mpărate, domnul meu, 
oamenii aceștia au făcut rău de s'au purtat așa cu proorocul 
Ieremia, aruncîndu-l în groapă; are să moară de foame acolo 
unde este, căci în cetate nu este pîne!” "mpăratul a dat urmă- 
toarea, poruncă lui Ebed-Melec, Etiopianul: “Ia de aici treizeci 
de oameni cu tine, și scoate din groapă pe proorocul Ieremia, 
pînă nu moare!”  Ebed-Melec a luat cu el pe oamenii aceia, și 
s'a dus la casa împăratului, într'un loc dedesuptul vistieriei; a 
luat de acolo niște petece de haine purtate și niște trențe de 
haine vechi, și le-a pogorit lui Ieremia în groapă, cu niște fu- 

nii.  Ebed-Melec, Etiopianul, a zis lui Ieremia: “Pune aceste 
petece purtate și aceste trențe supt subsiori, supt funii.” Și 
Teremia a făcut așa. Au tras astfel pe Ieremia cu funiile, și 
l-au scos afară din groapă. Ieremia a rămas în curtea tem- 
niței.  "mpăratul Zedechia a trimes după proorocul Ieremia, 
și l-a adus la el la intrarea a treia a Casei Domnului. Și îm- 
păratul a zis lui Ieremia: “Am să te întreb ceva, să nu-mi 
ascunzi nimic!” Ieremia a răspuns lui Zedechia: “Dacă ţi-l 
voi spune, mă vei omori; iar dacă-ţi voi da un sfat, nu mă vei 
asculta.”  "mpăratul Zedechia a jurat în taină lui Ieremia, și a 
zis: “Viu este Domnul, care ne-a dat viaţa, că nu te voi omori 
și nu te voi lăsa în mîinile oamenilor acestora, cari vor să-ți 
ia viaţa!” Jeremia a zis atunci lui Zedechia: “Așa vorbește 
Domnul, Dumnezeul oștirilor, Dumnezeul lui Israel: „Dacă te 
vei supune căpeteniilor împăratului Babilonului, vei scăpa cu 
viaţă, și nici cetatea aceasta nu va fi arsă cu foc, iar tu vei trăi 
împreună cu casa ta. Dar dacă nu te vei supune căpeteniilor 
împăratului Babilonului, cetatea aceasta va fi dată în mînile 
Haldeilor, cari o vor arde cu foc; iar tu nu vei scăpa din mînile 
lor!”  "mpăratul Zedechia a zis lui Ieremia: “Mă tem de Iudeii 
cari au trecut la Haldei; mă tem să nu mă dea în mîinile lor, 
și să mă batjocorească.” Ieremia a răspuns: “Nu te vor da.” 
Ascultă glasul Domnului în ce-ţi spun, căci o vei duce bine, 
și vei scăpa cu viaţă. Dar dacă nu vrei să ieși, iată ce mi-a 
descoperit Domnul: “Toate nevestele cari au mai rămas în 
casa împăratului lui Iuda, vor fi luate de căpeteniile împărat- 
ului Babilonului, și vor zice jălind: „Prietenii tăi cei buni te-au 
înșelat și te-au înduplecat; dar cînd ţi s'au afundat picioarele 
în noroi, ei au fugiti Toate nevestele tale și copiii tăi vor fi 
luaţi de Haldei; și nu vei scăpa de mînile lor, ci vei fi prins de 
mîna împăratului Babilonului, și cetatea aceasta, va fi arsă cu 
foc.”  Zedechia a zis lui Ieremia: “Să nu știe nimeni nimic din 
cuvintele acestea, și nu vei muri! Dar dacă vor auzi căpeteni- 
ile că ţi-am vorbit, și dacă vor veni și-ţi vor zice: „Spune-ne ce 
ai spus împăratului, și ce ţi-a spus împăratul, nu ne ascunde 
nimic, și nu te vom omori“, - să le răspunzi: „Am rugat pe 
împărat să nu mă trimeată iarăș, în casa lui Ionatan, ca nu 

cumva să mor acolo!” Toate căpeteniile au venit la Ieremia 
și l-au întrebat. El le-a răspuns întocmai cum poruncise îm- 
păratul. Ei au tăcut atunci, și au plecat, căci nimeni n'auzise 
nimic. Jeremia însă a rămas în curtea temniței pînă în ziua 
luării lerusalimului.” 


Ierusalimul a fost luat. "n al nouălea an al lui Zedechia, 
împăratul lui Iuda, în luna a zecea, a venit Nebucadneţar, îm- 
păratul Babilonului, cu toată oștirea lui înaintea Ierusalimului, 
și l-a împresurat; iar în anul al unsprezecelea al lui Zedechia, 
în ziua a noua a lunii a patra, au pătruns în cetate. Atunci 
au înaintat toate căpeteniile împăratului Babilonului, și au 
cuprins poarta dela mijloc. Erau: Nergal-Șareţer, Samgar- 
Nebu, Sarsechim, căpetenia famenilor dregători, Nergal-Șareţer, 
căpetenia magilor, și toate celelalte căpetenii ale împăratului 
Babilonului.  Zedechia, împăratul lui Iuda, și toți oamenii 
de război, cum i-au văzut, au fugit, şi au ieșit noaptea din 
cetate, pe drumul grădinii împăratului, pe poarta dintre cele 
două ziduri, și au apucat pe drumul cîmpiei. Dar oastea 
Haldeilor i-a urmărit, şi a ajuns pe Zedechia în cîmpiile Ier- 
ihonului. L-au luat, și l-au dus la Nebucadneţar, împăratul 
Babilonului, la Ribla, în ţara Hamatului; el a dat o hotărire 
împotriva lui. "mpăratul Babilonului a pus să junghie la Ri- 
bla pe fiii lui Zedechia înaintea lui, împreună cu toţi mai marii 
lui Iuda. Apoi a pus să scoată ochii lui Zedechia, și a pus 
să-l lege cu lanțuri de aramă, ca să-l ducă la Babilon.  Haldeii 
au ars cu foc casa împăratului și casele poporului, și au dări- 
mat zidurile Ierusalimului.  Nebuzaradan, căpetenia străjer- 
ilor, a luat robi la Babilon, pe aceia din popor cari rămăs- 
eseră în cetate, pe cei ce se supuseseră lui, și pe rămășița 
poporului. Dar Nebuzaradan, căpetenia străjerilor, a lăsat 
în ţara lui Iuda pe unii din cei mai săraci din popor, pe ce- 
ice n'aveau nimic; și le-a dat atunci vii și ogoare. Nebu- 
cadneţar, împăratul Babilonului, dăduse porunca următoare 
cu privire la leremia, prin Nebuzaradan, căpetenia străjerilor: 
“Ia-l, poartă grijă de el, și nu-i face niciun rău, ci fă-i ce-ţi 
va cere!”  Nebuzaradan, căpetenia străjerilor, Nebușazban, 
căpetenia famenilor-dregători, Nergal-Șareţer, căpetenie mag- 


1117 IEREMIA 39. 14—40. 7 


ilor, și toate căpeteniile împăratului Babilonului, au trimes 
să aducă pe Ieremia din curtea temniței, și l-au încredințat lui 
Ghedalia, fiul lui Ahicam, fiul lui Șafan, ca să-l ducă acasă. 
Și a rămas în mijlocul poporului. Cuvîntul Domnului vorbise 
astfel lui Ieremia, pe cînd era închis în curtea temniței: “Du- 
te de vorbește lui Ebed-Melec, Etiopianul, și spune-i: „Așa vor- 
beşte Domnul oștirilor, Dumnezeul lui Israel: „lată, voi aduce 
peste cetatea aceasta lucrurile, pe cari le-am vestit în rău și 
nu în bine; în ziua aceea ele se vor întîmpla înaintea ochilor 
tăi. Dar pe tine te voi izbăvi în ziua aceea, zice Domnul, și 
nu vei fi dat în mînile oamenilor de cari temi. Te voi scăpa, 
și nu vei cădea supt sabie, ci viaţa îţi va fi prada ta de război, 
pentrucă ai avut încredere în Mine, zice Domnul.” 


Iată cuvîntul spus lui Ieremia din partea Domnului, după ce 
Nebuzaradan, căpetenia străjerilor, i-a dat drumul din Rama. 
Cînd a trimes să-l aducă, leremia era încă legat cu lanţuri, îm- 
preună cu toţi prinșii de război din Ierusalim și din Iuda, cari 
aveau să fie duși în Babilon. Căpetenia străjerilor a trimes 
să aducă pe leremia, și i-a zis: “Domnul, Dumnezeul tău, a 
vestit mai dinainte aceste nenorociri împotriva locului aces- 
tuia; Domnul a adus și a împlinit ce spusese; și lucrurile aces- 
tea vi s'au întîmplat pentrucă aţi păcătuit împotriva Dom- 
nului și n'aţi ascultat glasul Lui. Acum, iată, te izbăvesc 
astăzi din lanţurile, pe cari le ai la mini; dacă vrei să vii cu 
mine la Babilon, vino, și voi îngriji de tine. Dar, dacă nu-ţi 
place să vii cu mine la Babilon, nu veni. lată, toată ţara este 
înaintea ta, du-te unde vei crede, și unde-ţi place să te duci!” 
'nsă fiindcă el zăbovea să răspundă, “ntoarce-te,” a adăugat 
el, “la Ghedalia, fiul lui Ahicam, fiul lui Șafan, pe care l-a 
pus împăratul Babilonului peste cetăţile lui Iuda, și rămii cu 
el în mijlocul poporului; sau, du-te ori unde vei vrea să te 
duci!” Căpetenia străjerilor i-a dat merinde și daruri, și i-a 
dat drumul. Ieremia s'a dus la Ghedalia, fiul lui Ahicam, la 
Miţpa, și a rămas cu el în mijlocul poporului, care rămăsese în 
țară. Cînd au aflat toate căpeteniile oștirilor cari rămăseseră 
pe cîmp, cu oamenii lor, că împăratul Babilonului a pus ca 
dregător al țării pe Ghedalia, fiul lui Ahicam, și că i-a încred- 

ințat bărbaţii, femeile, copii, și pe aceia din săracii țării, cari nu 
fuseseră luaţi robi în Babilon, s'au dus la Ghedalia la Miţpa; 
și anume: Ismael, fiul lui Netania, lohanan și Ionatan, fiul 
lui Careah, Seraia, fiul lui Tanhumet, fiii lui Efai din Netofa, 
și lezania, fiul unui Maacatit, ei și oamenii lor.  Ghedalia, 
fiul lui Ahicam, fiul lui Șafan, le-a jurat, lor și oamenilor lor, 
zicînd: “Nu vă temeti să slujiţi Haldeilor; rămîneţi în ţară, 
slujiţi împăratului Babilonului, și o veţi duce bine! Iată că eu 
rămîn la Miţpa, ca să fiu la porunca Haldeilor, cari vor veni 
la noi. Voi strîngeți deci vinul, poamele de vară și untdelem- 
nul, puneţi-le în vasele voastre, și locuiţi în cetăţile, în cari vă 
aflaţi!” Toți Iudeii cari erau în țara Moabului, la Amoniţi, 
în ţara Edomului, și în toate țările, au auzit că împăratul Ba- 
bilonului lăsase o rămășiță, în Iuda, și că le dăduse ca dregător 
pe Ghedalia, fiul lui Ahicam, fiul lui Șafan. Şi toţi Iudeii 
aceștia, s'au întors din toate locurile, pe unde erau împrăști- 
aţi, au venit în ţara lui Iuda la Ghedalia, la Miţpa, și au avut 
un mare belșug de vin și de poame de vară.  lohanan, fiul 
lui Careah, și toate căpeteniile oștilor cari mai erau pe cîmp, 
au venit la, Ghedalia, la Miţpa, și i-au zis: “Știţi că Baalis, 
împăratul Amoniţilor, a însărcinat pe Ismael, fiul lui Netania, 
să te omoare?” Dar Ghedalia, fiul lui Ahicam, nu i-a crezut. 
Și lohanan, fiul lui Careah, a spus în taină lui Ghedalia, la 
Miţpa: “Dă-mi voie să mă duc să omor pe Ismael, fiul lui Ne- 
tania. Nimeni n'are să știe. Pentru ce să te omoare el, și să se 
risipească toţi cei din luda, cari s'au strîns la tine, și să piară 
rămășița lui Iuda?”  Ghedalia, fiul lui Ahicam, a răspuns lui 
Iohanan, fiul lui Careah: “Nu face lucrul acesta: căci ce spui 
tu despre Ismael, nu este adevărat!” 


m luna a șaptea, Ismael, fiul lui Netania, fiul lui Elișama, 
din neamul împăratului, a venit cu mai marii împăratului și 
cu zece oameni la Ghedalia, fiul lui Ahicam, la Miţpa. Și au 
mîncat împreună acolo, la Miţpa. Atunci Ismael, fiul lui Ne- 
tania, s'a sculat cu cei zece oameni de cari era însoţit, și au 
lovit cu sabia pe Ghedalia, fiul lui Ahicam, fiul lui Șafan, și au 
omorît astfel pe acela, pe care îl pusese împăratul Babilonului 
dregător peste ţară. Ismael a mai omorît pe toţi Iudeii, cari 

erau cu Ghedalia la Miţpa, și pe Haldeii, cari se aflau acolo, 
oameni de război. A doua zi, după omorirea lui Ghedalia, pe 
cînd nimeni nu știa nimic, au venit din Sihem, din Silo și din 
Samaria, optzeci de oameni, cu barba rasă și cu haine sfișiate, 
cari își făcuseră tăieturi în piele; aveau daruri de mîncare și 
tămiie, ca să le aducă la Casa Domnului. Ismael, fiul lui Ne- 
tania, le-a ieșit înainte din Miţpa, și mergea plingînd. Cînd 
i-a întîlnit, le-a zis: “Veniţi la Ghedalia, fiul lui Ahicam!” Şi 
cînd au ajuns ei în mijlocul cetăţii, Ismael, fiul lui Netania, 
i-a junghiat și i-a aruncat în groapă, cu ajutorul oamenilor, 
cari-l însoțeau. Dar s'au găsit printre ei zece oameni cari au 
zis lui Ismael: “Nu ne omori, căci mai avem merinde ascunse 
în cîmp: grîu, orz, untdelemn și miere!” Atunci el i-a cruțat, 
și nu i-a omorît împreună cu fraţii lor. Groapa în care a 
aruncat Ismael toate trupurile moarte ale oamenilor pe cari 
i-a ucis, afară de Ghedalia, este groapa aceea mare pe care 
o făcuse împăratul Asa, cînd se temea de Baeșa, împăratul 
lui Israel; groapa aceasta a umplut-o Ismael, fiul lui Netania, 
cu cei uciși. Ismael a luat prinși de război pe toi ceice mai 
rămăseseră la Miţpa din popor, pe fiicele împăratului și pe 
toţi aceia din popor, cari locuiau acolo, și pe cari-i încred- 
ințase Nebuzaradan, căpetenia străjerilor, lui Ghedalia, fiul 
lui Ahicam; Ismael fiul lui Netania, i-a luat prinși de război, 
și a plecat ca să treacă la Amoniţi. Dar lohanan, fiul lui 
Careah, și toate căpeteniile oștirilor, cari erau cu el, au fost 
înștiințaţi de tot răul, pe care-l făcuse Ismael, fiul lui Neta- 
nia. Au luat pe toţi oamenii, și au pornit să bată pe Ismael, 
fiul lui Netania, pe care l-au găsit lîngă apele cele mari ale 
Gabaonului. Cînd a văzut tot poporul, care era cu Ismael, 
pe lohanan, fiul lui Careah, și pe toate căpeteniile oștirilor, 
cari erau cu el, sa bucurat; și tot poporul, pe care-l luase 
Ismael din Miţpa, s'a întors și a venit de s'a unit cu lohanan, 
fiul lui Careah. Dar Ismael, fiul lui Netania, a scăpat de Io- 
hanan cu opt oameni, și s'a dus la Amoniţi.  lohanan, fiul 
lui Careah, și toate căpeteniile oștirilor, cari erau cu el, au 
luat toată rămășița poporului, pe care l-au izbăvit din mînile 
lui Ismael, fiul lui Netania, cînd îl ducea din Miţpa, după ce 

ucisese pe Ghedalia, fiul lui Ahicam. Şi anume pe oamenii 
de război, pe femei, pe copii, pe famenii-dregători, pe cari i-a 
adus Iohanan înapoi din Gabaon. Au pornit, și s'au oprit la 
hanul lui Chimham lîngă Betleem, ca să plece apoi în Egipt, 
departe de Haldei, de cari se temeau, pentrucă Ismael, fiul lui 
Netania, ucisese pe Ghedalia, fiul lui Ahicam, pe care-l pusese 
împăratul Babilonului dregător peste țară. 


Toate căpeteniile oștilor, Iohanan, fiul lui Careah, Iezania, 
fiul lui Hosea, și tot poporul dela cel mai mic pînă la cel mai 
mare, au înaintat, și au zis proorocului leremia: “Fie bine 
primită înaintea ta rugămintea noastră! Mijlocește pentru noi 
la Domnul, Dumnezeul tău, pentru toţi cei ce au mai rămas, 
căci eram mulți, dar am mai rămas numai un mic număr, cum 
bine vezi tu însuţi cu ochii tăi.  Binevoiască Domnul, Dum- 
nezeul tău, să ne arate drumul pe care trebuie să mergem și să 
ne spună ce avem de făcut!”  Proorocul Ieremia le-a zis: “Am 
auzit! lată că mă voi ruga Domnului Dumnezeului vostru, 
după cererea voastră, și vă voi face cunoscut, fără să vă as- 
cund ceva, tot ce vă va răspunde Domnul!” Atunci ei au zis lui 
Ieremia: “Domnul să fie un martor adevărat și credincios îm- 
potriva noastră, dacă nu vom face tot ce-ţi va porunci Domnul, 
Dumnezeul tău, să ne spui! Fie bine, fie rău, noi vom asculta 
de glasul Domnului, Dumnezeului nostru, la care te trimetem, 
ca să fim fericiţi, ascultînd de glasul Domnului, Dumnezeu- 
lui nostru!” După zece zile, cuvîntul Domnului a vorbit lui 
Ieremia. Şi Ieremia a chemat pe lohanan, fiul lui Careah, 
pe toate căpeteniile oștilor, cari erau cu el, și pe tot poporul, 
dela cel mai mic pînă la cel mai mare, și le-a zis: “Așa vor- 
beşte Domnul, Dumnezeul lui Israel, la care m'aţi trimes, să-l 
aduc înainte rugăciunile voastre: „Dacă veţi rămiînea în ţara 
aceasta, vă voi face să propășiţi în ea, și nu vă voi nimici, vă 
voi sădi și nu vă voi smulge; căci 'mi pare rău de răul, pe care 
vi l-am făcut! Nu vă temeţi de împăratul Babilonului, de care 
vă este frică; nu vă temeti de el, zice Domnul, căci Eu sînt cu 
voi, ca să vă scap și să vă scot din mîna lui. “i voi insufla 
milă de voi, și se va îndura de voi, și vă va lăsa să locuiţi în 
țara voastră.“ Dar dacă nu veţi asculta de glasul Domnului, 


1121 IEREMIA 42. 14-43. 4 


Dumnezeului vostru, și dacă veţi zice: „Nu vrem să răminem 

în țara aceasta, nu, ci vom merge în țara Egiptului, unde nu 14 
vom vedea nici războiul, nici nu vom auzi glasul trimbiței, nici 
nu vom duce lipsă de pîne, și acolo vom locui; - atunci, ascul- 15 
taţi Cuvîntul Domnului, rămășițe ale lui Iuda: Așa vorbeşte 
Domnul oștirilor, Damnaail lui Israel: „Dacă vă veți îndrepta 
faţa să mergeţi în Egipt, dacă vă veţi due să locuiți pentru o 
vreme acolo, sabia de care vă temeți vă va ajunge acolo, în 16 
țara Egiptului, foametea de care vă este frică se va lipi de voi 
acolo în Egipt și veţi muri acolo. Toți ceice își vor îndrepta 17 
faţa să meargă în Egipt ca să locuiască pentru o vreme acolo, 
vor muri de sabie, de foamete sau de ciumă; niciunul nu va 
rămiînea, și nu va scăpa de nenorocirile, pe cari le voi aduce 
peste ei!” Căci aşa vorbește Domnul oștirilor, Dumnezeul 18 
lui Israel: „Cum s'a vărsat mînia și urgia Mea peste locuitorii 
Ierusalimului, așa se va vărsa urgia Mea și peste voi, dacă veți 
merge în Egipt; veţi fi o pricină de afurisenie, de groază, de 
blestem și de ocară, și nu veţi mai vedea niciodată locul acestaj 
Rămășițe ale lui Iuda, Domnul vă zice: „Nu vă duceti în Egipti 19 
„Băgaţi bine de seamă că vă opresc lucrul acesta astăzi. Căci 20 
vă înșelaţi singuri, dacă m'aţi trimes la Domnul, Dumnezeul 
vostru, zicînd: „Mijlocește pentru noi la Domnul, Dumnezeul 
nostru, fă-ne cunoscut tot ce va spune Domnul, Dumnezeul 
nostru, și vom facej Eu v'am spus astăzi; dar voi n'ascultaţi 21 
glasul Domnului, Dumnezeului vostru, nici tot ce m'a însăr- 
cinat El să vă spun. De aceea să știți că veţi muri de sabie, 22 
de foamete sau de ciumă, în locul unde voiţi să vă duceţi să 
locuiţi!” 


Cînd a isprăvit Ieremia de spus întregului popor toate cu- [43] 
vintele Domnului, Dumnezeului lor, toate cuvintele pe cari-l 
însărcinase Domnul, Dumnzeul lor, să le spună, Azaria, fiul 2 
lui Hosea, lohanan, fiul lui Careah, și toţi oamenii aceia îngîm- 
faţi, au zis lui Ieremia: “Minţi! Nu Domnul, Dumnezeul nos- 
tru, te-a însărcinat să ne spui: „Nu vă duceţi în Egipt ca să 
locuiţi acolo pentru o vremej Ci Baruc, fiul lui Neriia, te 3 
aţiţă împotriva noastră, ca să ne dai în mîinile Haldeilor, să 
ne omoare sau să ne ducă robi la Babilon!” Astfel, lohanan, 4 

fiul lui Careah, toate căpeteniile oștilor, şi tot poporul, n'au 
ascultat de glasul Domnului, care le poruncea să rămînă în 
țara lui Iuda. Şi lohanan, fiul lui Careah, și toate căpe- 
teniile oștilor, au luat pe toate rămășițele lui Iuda, cari din 
împrăștiați cum erau printre toate neamurile, se întorseseră să 
locuiască în ţara lui Iuda, și anume pe bărbaţii, femeile, copiii, 
fiicele împăratului, și pe toate sufletele, pe cari le lăsase Neb- 
uzaradan, căpetenia străjerilor, cu Ghedalia, fiul lui Ahicam, 
fiul lui Șafan, precum și pe proorocul Ieremia, și pe Baruc, fiul 
lui Neriia. Au plecat dar în ţara Egiptului, -căci n'au ascultat 
de porunca Domnului, -și au ajuns pînă la Tahpanes. Cuvîn- 
tul Domnului a vorbit lui Ieremia, la Tahpanes, astfel: “Ia în 
mînă niște pietre mari, și ascunde-le, în faţa Iudeilor, în lutul 
cuptorului de cărămizi care este la intrarea casei lui Faraon din 
Tahpanes. Şi spune ludeilor: „Așa vorbește Domnul oștirilor, 
Dumnezeul lui Israel: „lată, voi trimete să aducă pe robul Meu 
Nebucadneţar, împăratul Babilonului, și voi pune scaunul lui 
de domnie peste aceste pietre, pe cari le-am ascuns, și își va 
întinde covorul peste ele. El va veni, și va lovi țara Egiptului: 
va omori pe cei sortiți să moară, va duce în robie pe cei sortiți 
robiei, și va ucide cu sabia pe cei sortiţi la sabie! Voi pune 
foc caselor dumnezeilor Egiptului; Nebucadneţar le va arde, 
va duce robi pe idoli, se va înveli cu ţara Egiptului cum se 
învelește păstorul cu haina lui, și va ieși în pace din ea. Va 
sfărima stilpii din Bet-Șemeș, din țara Egiptului, și va arde cu 
foc casele dumnezeilor Egiptului.” 


lată, cuvîntul spus lui Ieremia cu privire la toți Iudeii, cari 
locuiau în ţara Egiptului, la Migdol, la 'Tahpanes, la Nof și 
în țara Patros: “Aşa vorbește Domnul oștirilor, Dumnezeul 
lui Israel: „Aţi văzut toate nenorocirile, pe cari le-am adus 
asupra Ierusalimului și asupra tuturor cetăților lui Iuda: iată 
că astăzi ele nu mai sînt decît niște dărîmături, și nimeni nu 
mai locuiește în ele, din pricina răutăţii, cu care au lucrat, 
ca să Mă minie, ducîndu-se să tămiieze și să slujească altor 
dumnezei, cari nu erau cunoscuţi nici de ei, nici de voi, nici 
de părinţii voştri. V'am trimes într'una pe toţi slujitorii Mei 
proorocii, ca să vă spună: „Nu faceţi aceste uriciuni, pe cari le 

urăsc. Dar ei n'au vrut s'asculte, n'au luat aminte, nu s'au 
întors dela răutatea lor, și n'au încetat să aducă tămiie altor 
dumnezei. De aceea s'a vărsat urgia Mea și a izbucnit mî- 
nia Mea, și în cetăţile lui Iuda și în ulițele Ierusalimului, cari 
nu mai sînt decît niște dărimături și un pustiu, cum se vede 
astăzi. „Acum, așa vorbește Domnul, Dumnezeul oștirilor, 
Dumnezeul lui Israel: „Pentru ce vă faceţi voi singuri un rău 
atit de mare, ca să se nimicească din mijlocul lui Iuda bărbaţi, 
femei, copii și prunci, și să nu mai rămînă nici o rămășiță din 
voi?  Pentruce Mă miniaţi voi prin lucrările mînilor voastre, 
aducînd tămiie altor dumnezei ai ţării Egiptului, unde aţi venit 
să locuiţi pentru o vreme, ca să fiți nimiciţi și să ajungeţi o 
pricină de blestem și de ocară printre toate neamurile pămin- 
tului? Aţi uitat nelegiuirile părinţilor voștri, nelegiuirile îm- 
păraţilor lui Iuda, nelegiuirile nevestelor lor, nelegiuirile voas- 
tre și nelegiuirile nevestelor voastre, săvîrșite în ţara lui Iuda 
și pe ulițele Ierusalimului? Ei nu s'au smerit nici pînă în ziua 
de azi, n'au frică, nu urmează Legea Mea și poruncile Mele, 
pe cari le-am pus înaintea voastră și înaintea părinților voștri. 
„De aceea, așa vorbește Domnul oștirilor, Dumnezeul lui Israel: 
„lată, 'mi întorc Faţa împotriva voastră, ca să vă fac rău, și 
să nimicesc pe tot Iuda. Voi lua rămășițele lui Iuda, cari și- 
au îndreptat fața ca să meargă în ţara Egiptului, să locuiască 
acolo pentru o vreme: toţi vor fi nimiciţi, și vor cădea în ţara 
Egiptului; vor fi nimiciţi de sabie, de foamete, dela cel mai mic 
pînă la cel mai mare; vor pieri de sabie și de foamete; și vor 
fi o pricină de afurisenie, de spaimă, de blestem și de ocară. 
Voi pedepsi astfel pe ceice locuiesc în ţara Egiptului, cum am 
pedepsit Ierusalimul, cu sabie, cu foamete și cu ciumă. Nu 
va răminea și nu va scăpa niciunul din rămășițele lui Iuda, 
cari au venit să locuiască pentru o vreme în țara Egiptului, 
cu gînd să se întoarcă iarăș în ţara lui Iuda, unde doresc să se 
întoarcă iarăș să se așeze: nu se vor mai întoarce decît vreo 
cîţiva, cari vor scăpa!” Toți bărbaţii, cari știau că nevestele 
lor aduceau tămiie altor dumnezei, toate femeile cari se aflau 
acolo în mare număr, și tot poporul care locuia în țara Egiptu- 
lui, la Patros, au răspuns așa lui Ieremia: “Nu te vom asculta 

în nimic din cele ce ne-ai spus în Numele Domnului. Ci voim 
să facem cum am spus cu gura noastră, și anume: să aducem 
tămiie împărătesei cerului, și să-i turnăm jertfe de băutură, 
cum am făcut, noi și părinţii noștri, împărații noștri și căpe- 
teniile noastre, în cetăţile lui Iuda și în ulițele Ierusalimului. 
Atunci aveam pîne de ne săturam, eram fericiţi, și nu treceam 
prin nici o nenorocire! Dar, de cînd am încetat să aducem 
tămiie împărătesei cerului, și să-i turnăm jertfe de băutură, am 
dus lipsă de toate, și am fost nimiciți de sabie și de foamete...” 
“De altfel, cînd aducem tămiie împărătesei cerului și-i turnăm 
jertfe de băutură, oare fără voia bărbaţilor noștri îi pregătim 
noi turte ca s'o cinstim făcîndu-i chipul, și-i aducem jertfe de 
băutură?” Ieremia a zis atunci întregului popor, bărbaţilor, 
femeilor și tuturor celor ce-i dăduseră răspunsul acesta: “Nu 
Și-a adus aminte Domnul, și nu I-a venit Lui în minte tămiia, 
pe care aţi ars-o în cetăţile lui Iuda și în ulițele Ierusalimului, 
voi și părinții voştri, împărații voştri și căpeteniile voastre, 
și poporul din ţară? Domnul n'a putut să mai sufere lu- 
crul acesta, din pricina răutăţii faptelor voastre, din pricina 
uriciunilor pe cari le-aţi săvirșit; şi de aceea ţara voastră a 
ajuns o paragină, un pustiu, o pricină de blestem, cum vedeţi 
astăzi. Tocmai pentru că ați ars tămiie și ați păcătuit îm- 
potriva Domnului, pentru că n'aţi ascultat glasul Domnului, și 
n'aţi păzit Legea, poruncile și învățăturile Lui, tocmai pentru 
aceea, vi s'au întîmplat aceste nenorociri, cum se vede astăzi.” 
- Ieremia a mai zis întregului popor și tuturor femeilor: “As- 
cultați Cuvîntul Domnului, voi toţi cei din Iuda, cari sînteți 
în țara Egiptului! Aşa vorbește Domnul, Dumnezeul lui Is- 
rael: „Voi și nevestele voastre ați mărturisit cu gurile voastre 
și aţi împlinit cu mîinile voastre ce spuneţi: „Vrem să împlinim 
juruinţele pe cari le-am făcut, să aducem tămiie împărătesei 
cerului, și să-i turnăm jertfe de băutură; De aceea, acum, 
dupăce v'aţi împlinit juruinţele, și v'aţi înfăptuit făgăduințele, 
ascultați Cuvîntul Domnului, voi toți cei din Iuda, cari locuiţi 
în ţara Egiptului! „lată, jur pe Numele Meu cel mare, zice 
Domnul,- că Numele Meu nu va mai fi chemat de gura nici- 
unuia din oamenii lui Iuda, și în toată ţara Egiptului niciunul 

nu va zice: „Viu este Domnul, Dumnezeuj lată, voi veghea 
asupra lor ca să le fac rău și nu bine; și toţi oamenii lui Iuda, 
cari sînt în țara Egiptului, cari sînt în ţara Egiptului, vor fi 
nimiciți de sabie și de foamete pînă vor pieri de tot.  Aceia, 
în mic număr, cari vor scăpa de sabie, se vor întoarce din ţara 
Egiptului în ţara lui Iuda. Dar toată rămășiţa lui Iuda, toți 
cei ce au venit să locuiască în țara Egiptului, vor vedea dacă 
se va împlini Cuvîntul Meu sau al lor.“ „Și iată, zice Domnul, 
un semn, după care veţi cunoaște că vă voi pedepsi în locul 
acesta, ca să știți că vorbele Mele se vor împlini peste voi, spre 
nenorocirea, voastră. Aşa vorbește Domnul: „lată, voi da pe 
Faraon Hofra, împăratul Egiptului, în mîinile vrăjmașilor lui, 
în mînile celor ce vor să-l omoare, cum am dat pe Zedechia, 
împăratul lui Iuda, în mîinile lui Nebucadneţar, împăratul Ba- 
bilonului, vrăjmașul său, care voia să-l omoare.” 


Cuvîntul pe care l-a spus proorocul Ieremia către Baruc, 
fiul lui Neriia, cînd a scris într'o carte cuvintele acestea, după 
spusele lui Ieremia, în al patrulea an al lui loiachim, fiul lui 
Iosia, împăratul lui Iuda, sună astfel: “Așa vorbește Domnul, 
Dumnezeul lui Israel, despre tine, Baruc: „Iu zici: „Vai de 
mine! căci Domnul a adus întristare peste durerea mea; îmi 
sleiesc puterile suspinînd, și nu găsesc odihnăj Spune-i: „Așa 
vorbește Domnul: „lată că ce am zidit, voi dărîma; ce am sădit, 
voi smulge, și anume țara aceasta. Şi tu umbli după lucruri 
mari? Nu umbla după ele! Căci iată, voi aduce nenorocirea 
peste orice făptură, zice Domnul, dar ţie îţi voi da ca pradă de 
război viaţa, ta, în toate locurile unde vei merge.” 


Cuvîntul Domnului spus proorocului Ieremia asupra nea- 
murilor: asupra Egiptului, împotriva oastei lui Faraon Neco, 
împăratul Egiptului, care era lîngă riul Eufratului, la Car- 
chemiș, și care a fost bătută de Nebucadneţar, împăratul Ba- 
bilonului, în al patrulea an al lui loiachim, fiul lui Iosia, îm- 
păratul lui Iuda:  “Pregătiţi scutul și pavăza, și mergeţi la 
luptă; înhămaţi caii, și încălecaţi, călăreţi; arătaţi-vă cu coifu- 
rile voastre, lustruiţi-vă sulițele, îmbrăcaţi-vă cu platoșal... 
Ce văd? Li-i frică, dau înapoi; vitejii lor sînt bătuţi; fug fără 
să se mai uite înapoi... Groaza se răspîndește în toate părțile- 

zice Domnul.- Cel mai iute nu scapă prin fugă, cel mai viteaz 
nu poate scăpa! La miază-noapte, pe malurile Eufratului, se 
clatină și cad! Cine este acela care înaintează ca Nilul, și 
ale cărui ape se rostogolesc ca rîurile? Este Egiptul. El se 
umflă ca Nilul, și apele lui se rostogolesc ca rîurile. El zice: 
„Mă voi sui, voi acoperi țara, voi nimici cetățile și pe locuitorii 
lor.  Suiţi-vă, cai! Năpustiţi-vă, cară! Să iasă vitejii, cei din 
Etiopia și din Put, cari mînuiesc scutul, și cei din Lud, cari 
miînuiesc și întind arcul! Această zi este a Domnului, Dum- 
nezeului oștirilor; este o zi de răzbunare, în care Se răzbună 
El pe vrăjmașii Săi. Sabia mănîncă, se satură, și se îmbată 
cu sîngele lor. Căci Domnul, Dumnezeul oștirilor, are o jertfă 
în ţara dela miază-noapte, pe malurile Eufratului. Suie-te în 
Galaad, și adu leac alinător, fecioară, fiica Egiptului! Degeaba 
întrebuinţezi atîtea leacuri, căci nu este vindecare pentru tine! 
Neamurile aud rușinea ta, și este plin pămîntul de strigătele 
tale; căci războinicii se poticnesc unul de altul, cad cu toţii lao- 
laltă.” Iată cuvîntul spus de Domnul către proorocul Ieremia, 
despre venirea lui Nebucadneţar, împăratul Babilonului, ca să 
lovească țara Egiptului: “Daţi de știre în Egipt, daţi de veste 
la Migdol, și vestiți la Nof și la Tahpanes! Ziceţi: „Scoală- 
te, pregătește-te, căci sabia mănîncă în jurul tău!  Pentruce 
ti-au căzut vitejii tăi? Nu pot să ţină piept, căci Domnul 
îi răstoarnă! El face pe mulţi să se poticnească; cad unul 
peste altul, și zic: „Haidem să ne întoarcem la poporul nos- 
tru, în țara noastră de naștere, departe de sabia nimicitoru- 
luij Acolo strigă: „Faraon, împăratul Egiptului, nu este decît 
un pustiu, căci a lăsat să treacă clipa potrivită.” „Pe viaţa 
Meaj zice 'mpăratul, al cărui Nume este Domnul oștirilor: ,Ca 
Taborul printre munţi, cum înaintează Carmelul în mare, așa 
va veni. Fă-ţi calabalicul pentru robie, locuitoare, fiica Egip- 
tului! Căci Noful va ajunge un pustiu, va fi pustiit și nu va 
mai avea locuitori. Egiptul este o juncană foarte frumoasă... 
Nimicitorul vine dela miază noapte peste ea... Simbriașii lui 
deasemenea sînt ca niște viței îngrășaţi în mijlocul lui. Dar și 
ei dau dosul, fug toţi fără să poată ţine pept. Căci vin peste 
ei ziua nenorocirii lor, ziua pedepsirii lor! I se aude glasul 

ca fișiitul unui șarpe! Căci ei înaintează cu o oştire, și vin cu 
topoare împotriva lui, ca niște tăietori de lemne.”  “Tăiaţi-i 
pădurea, zice Domnul, măcar că este fără capăt! Căci sînt mai 
mulţi decît lăcustele, și nu-i poţi număra! Fiica Egiptului 
este acoperită de rușine, și este dată în miînile poporului dela 
mează-noapte. Domnul oștirilor, Dumnezeul lui Israel, zice: 
„lată, voi pedepsi pe Amon din No, pe Faraon și Egiptul, pe 
dumnezeii și împărații lui, pe Faraon și pe cei ce se încred în 
el. îi voi da în mîinile celor ce vor să-i omoare, în minile lui 
Nebucadneţar, împăratul Babilonului, și în mîinile slujitorilor 
lui. După aceea, însă, Egiptul va fi locuit ca în zilele de altă 
dată, zice Domnul.” “Jar tu, robul Meu Iacov, nu te teme, 
și nu te spăimiînta, Israele! Căci te voi izbăvi din pămîntul 
depărtat, și-ţi voi izbăvi sămînța din ţara în care este roabă. 
Iacov se va întoarce iarăș, va locui liniștit și fără teamă; și 
nu-l va mai tulbura nimeni.” “Nu te teme, robul Meu Iacov, 
zice Domnul; căci Eu sînt cu tine. Voi nimici toate neamurile 
printre cari te-am împrăștiat, dar pe tine nu te voi nimici; ci 
Te voi pedepsi cu dreptate, nu pot să te las nepedepsit.” 

Iată cuvîntul Domnului, spus proorocului Ieremia cu privire 
la Filisteni, înainte ca Faraon să bată Gaza. “Aşa vorbește 
Domnul: lată, se ridică niște ape dela miază noapte, cresc ca 
un rîu ieșit din matcă; îneacă ţara și ce cuprinde ea, cetatea 
și locuitorii ei. 'Tipă oamenii, și se bocesc toţi locuitorii țării. 
de tropăitul copitelor cailor lui puternici, de uruitul carălor 
lui și de scirțăitul roatelor; părinţii nu se mai întorc spre copiii 
lor, atît le sînt de slăbite mîinile, pentrucă vine ziua cînd vor 
fi nimiciţi toți Filistenii, și stirpiți toţi ceice slujeau ca aju- 
toare Tirului și Sidonului. Căci Domnul va nimici pe Filisteni, 


rămășițele ostrovului Caftor. Gaza a ajuns pleșuvă, Ascalonul 
piere cu rămășiţa văilor lui!” “Pînă cînd îţi vei face tăieturi 
de jale în piele?” - “Ah! Sabie a Domnului, cînd te vei 


odihni odată? "ntoarce-te în teacă, oprește-te și fii liniștită!” 

“Dar cum ar putea să se odihnească? Cînd Domnul doar 
îi poruncește, și o îndreaptă împotriva Ascalonului și coastei 
mării.” 


Asupra Moabului. “Așa vorbește Domnul oștirilor, Dum- 

nezeul lui Israel: „Vai de Nebo, căci este pustiit! Chiriataimul 
este acoperit de rușine, este luat; cetățuia este acoperită de 
rușine și zdrobită! S'a Ta fala Moabului la Hesbon i se pune 
la cale pieirea: „Haidem, să-l nimicim din mijlocul neamurilorj 
„Şi tu vei fi nimicit Madmenule, sabia va merge după tinej Se 
aud strigăte din Horonaim: präpăd și nimicire!  Moabul este 
zdrobit! Chiar și cei mici ai lui strigă. Căci într'un plins 
necurmat suie suișul Luhitului, și se aud strigăte de durere 
la pogorișul Horonaimului, din pricina nimicirii!”  “Fugiţi, 
scăpaţi-vă viaţa, și fiți ca un nevoiaș desțărat în pustie! Căci, 
pentrucă te-ai încrezut în faptele și în vistieriile tale, vei fi 
luat și tu, și Chemoșul va merge în robie, cu preoţii și căpe- 
teniile lui.  Pustiitorul va intra în fiecare cetate, și nicio 
cetate nu va scăpa. Valea va pieri și cîmpia va fi nimicită, 
cum a spus Domnul. Daţi aripi Moabului, să plece în sbor! 
Cetățile lui sînt prefăcute în pustie, nu vor mai avea locuitori. 
Blestemat să fie cel ce face cu nebăgare de seamă lucrarea 
Domnului, blestemat să fie celce își oprește sabia dela mă- 
cel!  Moabul, era neturburat din tinereţa lui, și se odihnea 
fără teamă pe drojdiile lui, nu era turnat dintr'un vas în altul, 
și nu era dus în robie. De aceea i s'a păstrat gustul, și nu i 
s'a schimbat mirosul.” “De aceea iată, vin zile, zice Dom- 
nul, cînd îi voi trimete oameni cari-l vor pritoci; îi vor goli 
vasele și vor face să-i plesnească burdufurile.  Moabul va fi 
dat de rușine cu Chemoș, cum a fost dat de rușine casa lui 
Israel cu Betel, în care își punea încrederea. Cum puteţi să 
ziceţi: „Sîntem viteji, ostași gata de luptă?”  “Moabul este 
pustiit, cetăţile lui se înalţă în fum, floarea tinerimii lui este 
jungheată, zice 'mpăratul, al cărui Nume este Domnul oștir- 
ilor.”  “Peirea Moabului este aproape să vină, nenorocirea 
lui vine în graba mare.  Bociţi-l, toţi ceice-l înconjurați, toți 
cari-i cunoaşteţi numele! Și ziceţi: „Cum a fost sfărîmat acest 
puternic toiag de cîrmuire, acest toiag măreț!”  “Pogoară-te 
din locasul slavei, şezi jos pe pămîntul uscat, locuitoare, fiica 
Dibonului! Căci pustiitorul Moabului se suie împotriva ta, şi- 
ţi nimiceşte cetățuile. Stai pe drum și pîndește, locuitoarea 
Aroerului! ’ntreabă pe fugar și pe cel scăpat, și zi: „Ce s'a 

întîmplat; Moabul este acoperit de rușine, căci este zdrobit. 
Gemeţi și strigaţi! Vestiţi în Arnon că Moabul este pustiit! A 
venit pedeapsa și peste ţara cîmpiei, peste Holon, peste lahaţ, 
peste Mefaat, peste Dibon, peste Nebo, peste Bet-Diblataim, 
peste Chiriataim, peste Bet-Gramul, peste Bet-Meon, peste 
Cheriiot, peste Boţra, peste toate cetăţile din țara Moabu- 
lui, fie depărtate, fie apropiate.  Tăria Moabului este frîntă, 
și braţul lui zdrobit, zice Domnul.”  “mbătaţi-l, căci s'a se- 
metit împotriva Domnului! De aceea, prăvălească-se Moabul 
în vărsătura lui, și să ajungă de ris și el! N'a fost Israel de 
rîsul tău? A fost prins el oare printre hoţi, de dai din cap, 
ori de cîte ori vorbeşti de el?  Părăsiţi cetăţile, și locuiţi în 
stînci, locuitori ai Moabului! Și fiţi ca porumbeii, cari își fac 
cuibul pe marginea peșterilor! Am auzit de fudulia mîndrului 
Moab, de înfumurarea lui, de trufia lui, de semeţirea lui, și de 
inima lui îngimfată.” “Cunosc, zice Domnul, înfumurarea lui, 
lăudăroșeniile lui deșarte, și faptele lui de nimic.” “De aceea 
gem pentru Moab, și mă jălesc pentru tot Moabul; oamenii 
suspină pentru cei din Chir-Heres. Vie din Sibma, te pling 
mai mult de cât laezerul; ramurile tale se întindeau dincolo de 
mare, se întindeau pînă la marea laezerului; dar pustiitorul 
s'a aruncat peste stringerea roadelor tale și peste culesul viilor 
tale. Și astfel, s'a dus bucuria și veselia din cîmpiile și din 
țara roditoare a Moabului.” “Am secat vinul din teascuri-zice 
Domnul-; nimeni nu mai calcă teascul cu strigăte de bucurie; 
sînt strigăte de război, nu strigăte de bucurie. Strigătele Hes- 
bonului răsună pînă la Eleale, și glasul lor se aude pînă la Ia- 
hat, dela Toar pînă la Horonaim, pînă la Eglat-Șelișia; căci 
și apele Nimrimului sînt prefăcute în pustiu. “Vreau s'o is- 
prăvesc în Moab, zice Domnul, cu cel ce se suie pe înălțimile de 
jertfă, și aduce tămiie dumnezeului său. De aceea îmi jălește 
inima ca un fluer pentru Moab, îmi jălește inima ca un fluer 
pentru oamenii din Chir-Heres pentrucă toate avuţiile pe cari 
le-au strîns, sînt perdute. Căci toate capetele sînt rase, toate 
bărbile sînt tăiate; pe toate mîinile sînt tăieturi de jale, și pe 
coapse saci.” “Pe toate acoperișurile Moabului și în pieţe, sînt 
numai bocete, pentrucă am sfărîmat Moabul ca pe un vas fără 

preț, zice Domnul.” “Cît este de sfărîmat Moabul! Gemeţi! 
Cît de rușinos întoarce Moabul spatele! Moabul ajunge ast- 
fel de ris și de pomină pentru toți cei ce-l înconjoară. Căci 
așa vorbește Domnul: „lată că vrăjmașul sboară ca vulturul, 
și își întinde aripile asupra Moabului!  Cheriiotul este luat, 
cetățuile sînt cucerite, și în ziua aceea, inima vitejilor Moabu- 
lui este ca inima unei femei în durerile nașterii. Astfel Moabul 
va fi nimicit de tot, și nu va mai fi un popor, căci s'a semețit 
împotriva Domnului. Groaza, groapa și laţul sînt peste tine, 
locuitor al Moabului, zice Domnul.” “Cel ce fuge de groază, 
cade în groapă, și cel ce se ridică din groapă, se prinde în 
laţ; căci aduc asupra lui, asupra Moabului, anul pedepsei lui, 
zice Domnul.”  “Fugarii se opresc sleiţi de puteri la umbra 
Hesbonului; dar din Hesbon iese un foc, o flacără iese din 
mijlocul Sihonului, și mistuie laturile Moabului și creștetul ca- 
pului celor ce se fălesc.” “Vai de tine, Moabule! Poporul din 
Chemoș este pierdut! Căci fiii tăi sînt luaţi prinși de război, 
și fiicele tale prinse de război. Dar în vremile de apoi, voi 
aduce înapoi pe prinșii de război ai Moabului, zice Domnul.” 
Aceasta este judecata asupra Moabului. 


Asupra copiiilor lui Amon. Așa vorbește Domnul: “N'are 
Israel fii? Și nare moștenitori? Atunci pentruce stăpînește 
Malcom Gadul, și locuiește poporul lui în cetăţile lui? De 
aceea, iată că vin zile, zice Domnul, cînd voi face să răsune 
strigătul de război împotriva Rabei copiilor lui Amon. Ea va 
ajunge un morman de dărîmături, și satele sale vor fi arse de 
foc. Atunci Israel va izgoni, pe cei ce-l izgoniseră, zice Dom- 
nul.” “Gemi, Hesbonule, căci Ai este pustiit! Strigaţi, fiicele 
Rabei, îmbrăcaţi-vă cu saci, și bociţi-vă alergînd încoace și în- 
colo dealungul zidurilor! Căci Malcom se duce în robie, cu 
preoţii și căpeteniile sale! “Ce te lauzi cu văile?” “Valea ta 
se scurge, fiică răzvrătită, care te încredeai în vistieriile tale, 
și ziceai: „Cine va veni împotriva mea?” “Iată, voi aduce 
groaza peste tine, zice Domnul, Dumnezeul oștirilor; ea va veni 
din toate împrejurimile tale, fiecare din voi va fi izgonit drept 
înainte, și nimeni nu va strînge pe fugari! Dar după aceea, 
voi aduce înapoi pe prinșii de război ai copiilor lui Amon, zice 

Domnul.” Asupra Edomului. Așa vorbește Domnul oștir- 
ilor: “Nu mai este înțelepciune în Teman? A pierit chibzuința 
dela oamenii pricepuţi? S'a dus înțelepciunea lor?” “Fugiţi, 
daţi dosul, plecaţi în peșteri, locuitori ai Dedanului! Căci voi 
aduce nenorocirea peste Esau, la vremea cînd îl voi pedepsi.” 
“Oare, dacă ar veni niște culegători de struguri la tine, nu ți- 
ar lăsa nimic de cules pe urma culegătorilor?” “Dacă ar veni 
niște hoţi noaptea, n'ar pustii decât pînă s'ar sătura! Dar Eu 
însumi voi despoia pe Esau, îi voi descoperi ascunzătorile, și 
nu va putea să se ascundă. Copiii lui, fraţii lui, vecinii lui, vor 
pieri, și el nu va mai fi! Lasă pe orfanii tăi! Eu îi voi ţinea 
în viaţă, și văduvele tale să se încreadă în Mine!” Căci așa 
vorbește Domnul: “lată că cei ce nu trebuiau să bea potirul 
totuși îl vor bea; și tu să rămii nepedepsit? Nu, nu vei rămînea 
nepedepsit, ci îl vei bea și tu! Căci pe Mine însumi jur, zice 
Domnul, că Botra va fi dată pradă pustiirii, ocării, nimicirii și 
blestemului, și toate cetăţile ei se vor preface în niște dărîmă- 
turi vecinice.” Am auzit o veste dela Domnul, și un sol a fost 
trimes printre neamuri: “Stringeţi-vă, și porniţi împotriva ei! 
Sculaţi-vă pentru război! “Căci iată, te voi face mic printre 
neamuri, disprețuit printre oameni.  "nfumurarea ta, îngîm- 
farea inimii tale te-a rătăcit, pe tine care locuiești în crăpă- 
turile stîncilor, și care stai pe vîrful dealurilor. Dar chiar dacă 
ţi-ai așeza cuibul tot atît de sus ca al vulturului, și de acolo te 
voi prăbuși, zice Domnul.”  “Edomul va fi pustiit; toţi cei ce 
vor trece pe lingă el se vor mira și vor fluera pentru toate rănile 
lui. Ca și Sodoma și Gomora și cetăţile vecine, cari au fost 
nimicite, zice Domnul, nici el nu va mai fi locuit, și nimeni nu 
se va mai așeza aolo., Iată, vrăjmașul se suie ca un leu de pe 
malurile îngîmtate ale Iordanului împotriva locuinţei tale tari; 
deodată voi face Edomul să fugă de acolo și voi pune peste el 
pe acela pe care l-am ales. Căci cine este ca Mine? Cine-Mi 
va porunci? Cine-Mi va sta împotrivă?” “De aceea, ascul- 
taţi hotărîrea pe care a luat-o Domnul împotriva Edomului, 
și planurile, pe cari le-a făcut împotriva locuitorilor din Te- 
man: “Cu adevărat, îi vor tîrî ca pe niște oi slabe, cu adevărat 
li se va pustii locuinţa! De vuietul căderii lor se cutremură 

pămîntul; strigătul lor se aude pînă la marea Roșie... lată, 
ca vulturul înaintează vrăjmașul și sboară, își întinde aripile 
peste Boţra, și în ziua aceea, inima vitejilor Edomului este ca 
inima unei femei în durerile nașterii.” Asupra Damascului. 
Hatmanul și Arpadul sînt roși de rușine, căci au auzit o veste 
rea și tremură, frica lor este ca o mare înfuriată, care nu se 
poate potoli. Damascul este topit, se întoarce să fugă, îl ia 
groaza, îl apucă neliniștea și durerile, ca pe o femeie în durerile 
nașterii. - “Ah! cum nu este cruțată cetatea slăvită, cetatea 
bucuriei mele!” - “De aceea tinerii ei vor cădea pe uliţe, și 
toţi bărbaţii ei de război vor pieri în ziua aceea, zice domnul 
oștirilor.” “Voi pune foc zidurilor Damascului, și va mistui 
casele împărătești din ben-Hadad.” Asupra Chedarului și 
împărăţiilor Haţorului, pe cari le-a bătut Nebucadneţar, îm- 
păratul Babilonului. Așa vorbește Domnul: “Sculaţi-vă, suiţi- 
vă împotriva Chedarului, și nimiciţi pe fiii Răsăritului! Le vor 
lua, corturile și turmele, le vor ridica pînzele, tot calabalicul și 
cămilele, și le vor striga: ,Spaimă, de jur împrejuri Fugiţi, 
fugiţi din toate puterile voastre, căutăţi o locuință deoparte, 
locuitori ai Haţorului! zice Domnul: căci Nebucadneţar, îm- 
păratul Babilonului, a luat o hotărire împotriva voastră, a 
făcut un plan împotriva voastră.”  “Sculaţi-vă, suiţi-vă îm- 
potriva unui neam liniștit, care locuiește fără teamă, zice Dom- 
nul; n'are nici porţi, nici zăvoare, și locuiește singur. Cămilele 
lor vor fi de jaf, și mulțimea turmelor lor vor fi o pradă. Voi 
risipi în toate vînturile pe ei cei ce-și rad colţurile bărbii, și le 
voi aduce pieirea din toate părţile, -zice Domnul. - Haţorul 
va fi astfel vizuina șacalilor, un pustiu pe vecie; nimeni nu va 
locui în el, și niciun om nu va ședea în el.” Cuvîntul Domnu- 
lui, care a fost spus proorocului Ieremia, asupra Elamului, la 
începutul domniei lui Zedechia, împăratul lui Iuda, sună ast- 
fel: “Aşa vorbește Domnul oștirilor: „lată, voi sfărîma arcul 
Flamului, puterea lui de căpetenie. Voi aduce asupra Elamu- 
lui cele patru vînturi dela cele patru margini ale cerului, îi voi 
risipi în toate vînturile acestea, și nu va fi niciun popor, la care 
să n'ajungă fugari din Elam. Voi face ca locuitorii Elamului 
să tremure înaintea vrăjmașilor lor, și înaintea, celor ce vor să-i 

omoare. Voi aduce nenorociri peste ei, mînia Mea aprinsă, zice 
Domnul, și-i voi urmări cu sabia, pînă ce îi voi nimici. "mi 
voi așeza scaunul de domnie în Elam, și-i voi nimici împăratul 
și căpeteniile, zice Domnul.” “Dar în zilele de apoi voi aduce 


înapoi pe prinșii de război ai Elamului, zice Domnul.” 


“Iată cuvîntul rostit de Domnul asupra Babilonului, asupra 
țării Haldeilor, prin proorocul Ieremia: „Daţi de știre printre 
neamuri, daţi de veste și înălțaţi un steag! Vestiţi, n'ascundeţi 
nimic! Spuneţi: „Babilonul este luat! Bel este acoperit de 
rușine, Merodac este zdrobit! Idolii lui sînt acoperiţi de rușine, 
idolii lui sînt sfărimaţi! Căci împotriva lui se suie un neam 
dela mează-noapte, care-i va preface țara într'o pustie, și nu 
va mai fi locuită: atît oamenii cât și dobitoacele fug și se duc.” 
“m zilele acelea, în vremile acelea, zice Domnul, copiii lui 
Israel și copiii lui luda se vor întoarce împreună; vor merge 
plingînd și vor căuta pe Domnul, Dumnezeul lor. Vor întreba 
de drumul Sionului, își vor întoarce privirile spre el, și vor zice: 
„Veniţi să ne alipim de Domnul, printr'un legămînt vecinic care 
să nu fie uitat niciodată!” “Poporul Meu era o turmă de oi 
pierdute; păstorii lor îi rătăceau, îi făceau să cutreiere munții; 
treceau de pe munţi pe dealuri, uitîndu-și staulul. Toți cei ce-i 
găseau îi mîncau, și vrăjmașii lor ziceau: „Noi nu sîntem vino- 
vaţi, fiindcă au păcătuit împotriva Domnului, Locașul nepri- 
hănirii, împotriva Domnului, Nădejdea părinţilor lor.“ „Fugiţi 
din Babilon, ieşiţi din ţara Haldeilor, și mergeţi ca niște ţapi 
în fruntea turmii! Căci iată că voi ridica și voi aduce îm- 
potriva Babilonului o mulțime de neamuri mari din ţara dela 
miazănoapte; se vor înșirui în șiruri de bătaie împotriva lui, și 
vor pune stăpinire pe el; săgețile lui sînt ca ale unui reban 
iscusit, care nu se întoarce cu mînile goale. Astfel va fi dată 
pradă jafului, Haldea, și toți ceice o vor jăfui se vor sătura 
de jaf, zice Domnul.” “Căci voi v’ați bucurat și v'aţi veselit, 
cînd Mi-aţi jăfuit moștenirea Mea! Da, săreați ca o juncană în 
iarbă, nechiezați ca niște armăsari focoși!” “Mama voastră 
este acoperită de rușine, cea care v'a născut roșește de rușine; 
iată, ea este coada neamurilor, este un pustiu, un pămînt uscat 
și fără apă! Din pricina miniei Domnului nu va mai fi locuită, 

și va fi o pustietate. Toți ceice vor trece pe lîngă Babilon, se vor 
mira și vor fluiera pentru toate rănile lui. "nșiruiți-vă de bă- 
taie împrejurul Babilonului, voi toţi, arcașii! Trageţi împotriva 
lui, nu faceţi economie de săgeți! Căci a păcătuit împotriva 
Domnului.  Scoateţi din toate părţile un strigăt de război îm- 
potriva lui! El întinde miînile; temeliile i se prăbușesc; zidurile 
i se surpă. Căci este răzbunarea Domnului. Răzbunaţi-vă pe 
el! Faceţi-i cum a făcut și el! Nimiciţi cu desăvârșire din Ba- 
bilon pe celce samănă, și pe cel ce minuiește secerea la vremea 
secerișului! 'naintea săbiei nimicitorului, fiecare să se întoarcă 
la poporul său, fiecare să fugă spre ţara lui. Israel este o oaie 
rătăcită pe care au gonit-o leii; împăratul Asiriei a mîncat-o 
cel dintii; și acesta din urmă i-a zdrobit oasele, acest Neb- 
ucadnețar, împăratul Babilonului.” “De aceea așa vorbește 
Domnul oștirilor, Dumnezeul lui Israel: „lată, voi pedepsi pe 
împăratul Babilonului și ţara lui, cum am pedepsit pe îm- 
păratul Asiriei. Voi aduce înapoi pe Israel în pășunea lui; 
va paște pe Carmel și pe Basan, și își va potoli foamea pe 
muntele lui Efraim și în Galaad. ’n zilele acelea, în vremea 
aceea, -zice Domnul-se va căuta nelegiuirea lui Israel, și nu 
va mai fi, și păcatul lui luda, și nu se va mai găsi; căci voi 
ierta rămășița, pe care o voi lăsa.”  “Suie-te împotriva ţării 
de două ori răzvrătită, împotriva locuitorilor ei, și pedepseşte- 
i Urmăreşte, măcelărește, nimicește-i! -zice Domnul-și î îm- 
plinește în tötal poruncile Mele! Piee de război răsună 
în țară, și prăpădul este mare. Cum s'a rupt și s'a sfărîmat 
ciocanul întregului pămînt! Babilonul este nimicit în mijlocul 
neamurilor! TȚi-am întins o cursă, și ai fost prins, Babilonule, 
fără să te aștepți.” “Ai fost ajuns, apucat, pentrucă ai luptat 
împotriva Domnului. Domnul Și-a deschis casa de arme, și 
a scos din ea armele mîniei Lui; căci aceasta este o lucrare a 
Domnului, Dumnezeul oștirilor, în ţara Haldeilor.”  “Pătrun- 
deți din toate părțile în Babilon, deschideti- i grînarele, faceți-le 
nişte mormane ca nişte grămezi de snopi, și nimiciți-le. Nimic 
să nu mai rămînă din el! Ucideți-i toți taurii și junghiați-i! 
Vai de ei! Căci le-a venit ziua, vremea pedepsirii lor! Ascul- 
taţi strigătele fugarilor, ale celorce scapă din ţara Babilonului, 

ca să vestească în Sion răzbunarea Domnului, Dumnezeului 
nostru, răzbunarea pentru Templul Său!  Chemaţi împotriva 
Babilonului pe arcași, voi toţi cari încordaţi arcul! Tăbăriţi în 
jurul lui, ca nimeni să nu scape, răsplătiți-i după faptele lui, 
faceţi-i întocmai cum a făcut și el! Căci s'a semeţit împotriva 
Domnului, împotriva Sfintului lui Israel!” “De aceea, tinerii 
lui vor cădea pe uliţe, și toţi oamenii lui de război vor pieri în 
ziua aceea, zice Domnul.” “Iată, am necaz pe tine, îngîmfat- 
ule! zice Domnul, Dumnezeul oștirilor; căci ţi-a sosit ziua, vre- 
mea pedepsirii tale! ’ngîmfatul acela se va poticni și va cădea, 
și nimeni nu-l va ridica, voi pune foc cetăților lui, și-i va mistui 
toate împrejurimile.” “Aga vorbește Domnul oștirilor: „Copiii 
lui Israel și copiii lui Iuda sînt apăsaţi împreună; toţi cei ce i- 
au dus robi îi opresc și nu vor să le dea drumul. Dar puternic 
este Răzbunătorul lor, El, al cărui Nume este Domnul oștir- 
ilor. El le va apăra pricina, ca să dea odihnă ţării, și să facă pe 
locuitorii Babilonului să tremure.* Sabia împotriva. Haldeilor! 
-zice Domnul, -împotriva locuitorilor Babilonului, împotriva 
căpeteniilor și înțelepţilor lui! Sabia împotriva proorocilor 
minciunii, ca să ajungă ca niște oameni fără minte! Sabia 
împotriva vitejilor lui, ca să rămînă încremeniţi! Sabia îm- 
potriva cailor și carălor lui, împotriva oamenilor de tot felul 
cari sînt în mijlocul lui, ca să ajungă ca femeile! Sabia îm- 
potriva vistieriilor lui, ca să fie jăfuite! Seceta peste apele lui, 
ca să sece! Căci este o ţară de idoli, și au înebunit cu idolii 
lor.  Deaceea fiarele pustiei se vor așeza acolo împreună cu 
șacalii, și struţii vor locui acolo; nu va mai fi locuit niciodată, 
ci vecinic va răminea nelocuit. Ca și Sodoma și Gomora și 
cetăţile vecine, pe cari le-a nimicit Dumnezeu, zice Domnul, 
așa nu va mai fi locuit nici el, și nimeni nu se va mai așeza 
acolo. - lată, vine un popor dela miazănoapte, și un neam 
mare și niște împărați puternici se ridică dela marginile pămin- 
tului. Poartă arc și suliță, sînt necruţători și fără milă; glasul 
le mugește ca marea; sînt călări pe cai, ca un om gata de luptă, 
împotriva ta, fiica Babilonului!  "mpăratul Babilonului aude 
vestea, miinile i se slăbesc, și îl apucă groaza, ca durerea pe 
o femeie care naște... lată, vrăjmașul se suie ca un leu, depe 


29 


30 


31 


32 


33 


34 


35 


36 


37 


38 


39 


40 


41 


42 


43 


44 


45 


46 


10 


11 


12 


50. 45-51. 12 IEREMIA 1136 


malurile îngîmfate ale Iordanului împotriva locuinţei tale tari; 
deodată îi voi izgoni de acolo, şi voi pune peste ei pe acela, pe 
care l-am ales. Căci cine este ca Mine? Cine-Mi va porunci? 
Și care căpetenie 'mi va sta împotrivă?”  Deaceea, ascultați 
hotărîrea pe care a luat-o Domnul împotriva Babilonului, și 
planurile pe cari le-a făcut El împotriva ţării Haldeilor! “Cu 
adevărat, îi vor tîri ca pe niște oi slabe, cu adevărat, le vor 
pustii locuinţa, De strigătul luării Fabio cula se Sua maluri 
pămîntul, și se aude un strigăt de durere printre neamuri.” 


Așa vorbește Domnul: “lată, ridic împotriva Babilonului, 
și împotriva locuitorilor Haldeii, un vînt nimicitor. Trimet 
împotriva Babilonului niște vînturători cari-l vor vîntura, și-i 
vor goli țara. Vor veni din toate părţile asupra lui, în ziua 
nenorocirii. Să se întindă arcul împotriva celui ce își întinde 
arcul, împotriva celui ce se mîndrește în platoșa lui!” “Nu 
cruţaţi pe tinerii lui! Nimiciţi cu desăvîrșire toată oștirea lui! 
Să cadă uciși în ţara Haldeilor, străpunși de lovituri pe ulițele 
Babilonului! Căci Israelul și Iuda nu sînt părăsiţi de Dum- 
nezeul lor, de Domnul oștirilor, și ţara Haldeilor este plină de 
nelegiuiri împotriva Sfintului lui Israel. Fugiţi din Babilon, și 
fiecare să-și scape viaţa, ca nu cumva să pieriţi în pieirea lui! 
Căci aceasta, este o vreme de răzbunare pentru Domnul! El îi 
va răsplăti după faptele lui. Babilonul era în mîna Domnului 
un potir de aur, care îmbăta tot pămîntul; Neamurile au băut 
din vinul lui; deaceea au fost neamurile ca într'o nebunie. De- 
odată cade Babilonul și este zdrobit! Văitaţi-l, aduceţi leac al- 
inător pentru rana lui; poate că se va ini caii - “Am voit să 
vindecăm Babilonul, dar nu s'a vindecat! Părăsiţi-l, și haidem 
fiecare în ţara noastră, căci pedeapsa lui a ajuns pînă la ceruri, 


și se înalță pînă la nori.” “Domnul scoate la lumină dreptatea 
pricinii noastre: veniţi să istorisim în Sion lucrarea Domnului, 
Dumnezeului nostru.”  “Ascuţiţi săgețile, prindeţi scuturile! 


Domnul a aţițat duhul împăraţilor Mediei, pentru că vrea să 
nimicească Babilonul; căci aceasta este răzbunarea Domnului, 
răzbunarea pentru Templul Său. "'nălțaţi un steag împotriva 
zidurilor Babilonului! "ntăriţi-i străjile, puneţi caraule, întin- 
deţi curse! Căci Domnul a luat o hotărire, și aduce la în- 


1137 IEREMIA 51. 13-28 


deplinire ce a rostit împotriva locuitorilor Babilonului.” “Tu, 
care locuiești lingă ape mari, și care ai vistierii nemărginite, 
ţi-a venit sfi rșitul și lăcomia ta a ajuns la capăt!” Domnul 
oștirilor a jurat pe Sine însuș: “Da, te voi umplea de oameni 
ca de niște lăcuste, și vor scoate strigăte de război împotriva 
ta.” Ela făcut pământul cu puterea Lui, a întemeiat lumea 
cu înțelepciunea Lui, a întins cerurile cu priceperea Lui. De 
glasul Lui, urlă apele în ceruri; El ridică norii dela marginile 
pămîntului, dă naștere la fulgere și ploaie, și scoate vîntul din 
cămările lui. Atunci orice om se vede cât este de prost cu ști- 
ința lui, orice argintar rămîne rușinat de chipurile lui cioplite; 
căci idolii lui nu sînt decît minciună, și n'au nicio suflare în ei! 
Sînt o nimica toată și o lucrare de ris: cînd le vine pedeapsa, 
pier cu desăvîrșire! Dar Cel ce este partea lui Iacov nu este 
ca ei; căci El a întocmit totul, și Israel este seminţia moștenirii 
Lui: Domnul oștirilor, este Numele Lui. “Tu Mi-ai fost un 
ciocan și o unealtă de război. Am zdrobit neamuri prin tine, 
am nimicit împărăţii prin tine. Prin tine am sfărimat pe cal 
și pe călăreţul lui; prin tine am sfărimat carul și pe cel ce 
şedea în el. Prin tine am sfărimat pe bărbat și pe femeie; prin 
tine am sfărîmat pe bătrîn și pe copil; prin tine am sfărimat 
pe tînăr și pe fată. Prin tine am sfărimat pe păstor și turma 
lui; prin tine am sfărimat pe plugar și boii lui; prin tine am 
sfărimat pe cîrmuitori și pe căpeteniile lui. Dar acum, voi 
răsplăti Babilonului și tuturor locuitorilor Haldeii, tot răul, 
pe care l-au făcut Sionului, supt ochii voștri, zice Domnul.” 
“Iată, am necaz pe tine, munte nimicitor, zice Domnul, pe tine, 
care nimiceai tot pămîntul! "mi voi întinde mîna peste tine, 
te voi prăvăli dela înălțimea stîncilor, și te voi preface într-un 
munte aprins. Nu se vor mai scoate din tine nici pietre din 
capul unghiului clădirii, nici pietre pentru temelii; căci vei fi 
o dărimătură vecinică, zice Domnul...  „nălţaţi un steag pe 
pămînt! Sunati din trîmbiță printre neamuri! Pregătiţi nea- 
murile împotriva lui, chemaţi împotriva lui împărăţiile Ararat- 
ului, Miniului și Aşchenazului! Puneţi căpetenii de oaste îm- 
potriva lui! Faceţi să înainteze caii ca niște lăcuste sbirlite! 
Pregătiţi împotriva lui pe neamuri, pe împărații Mediei, pe 

cîrmuitorii lui și pe toate căpeteniile lui, și toată țara supt 
stăpînirea lor! Se clatină pămîntul, se cutremură; căci planul 
Domnului împotriva Babilonului se împlinește; și El va face 
din ţara Babilonului un pustiu nelocuit.  Vitejii Babilonu- 
lui nu mai luptă, ci stau în cetăţui; puterea le este sleită, și 
au ajuns ca niște femei. Vrăjmașii pun foc locuinţelor lor și 
le sfărimă zăvoarele! Se întîlnesc alergătorii, se încrucișează 
solii, ca să vestească împăratului Babilonului, că cetatea lui 
este luată din toate părţile, că trecătorile sînt luate, bălțile 
cu trestie sînt uscate de foc, și oamenii de război îngroziți. 
Căci așa vorbește Domnul oștirilor, Dumnezeul lui Israel: „Fi- 
ica Babilonului este ca o arie pe vremea cînd este călcată cu 
picioarele: încă o clipă, și va veni pentru ea vremea secerișu- 
lui.”  “Nebucadneţar, împăratul Babilonului, m'a mîncat, m'a 
nimicit; m'a făcut ca un vas gol; m'a înghițit, ca un balaur, 
și-a umplut pîntecele cu ce aveam mai scump, și m'a izgonit. 
Silnicia făcută față de mine și faţă de carnea mea sfișiată să 
se întoarcă asupra Babilonului, zice locuitoarea Sionului. Sîn- 
gele meu să cadă asupra locuitorilor Haldeiij zice Ierusalimul. 
- De aceea, așa vorbește Domnul: „lată, îţi voi apăra pricina, 
și te voi răzbuna! Voi seca marea Babilonului, și-i voi usca 
izvorul. Babilonul va ajunge un morman de dărimături, o 
vizuină de șacali, un pustiu și o batjocură, și nu va mai avea 
locuitori. Vor răcni împreună ca niște lei, vor tipa ca niște 
pui de lei. Cînd vor fi încălziți de vin, le voi da să bea, și-i voi 
îmbăta, ca să se veselească, și apoi să adoarmă somnul cel de 
veci, ca să nu se mai scoale, zice Domnul.” “i voi pogori ca 
pe niște miei la tăiere, ca pe niște berbeci și niște ţapi. Cum 
s'a luat Șeșacul! Cum a fost cucerit acela a cărui slavă umplea 
tot pămîntul! Cum a fost nimicit Babilonul din mijlocul nea- 
murilor! Marea s'a înălțat peste Babilon: Babilonul a fost 
acoperit de mulțimea valurilor sale. Cetățile lui au ajuns un 
pustiu; un pămînt fără apă și pustiu, o ţară unde nimeni nu 
locuiește și pe unde niciun om nu trece. Voi pedepsi pe Bel 
în Babilon, îi voi smulge din gură ce a înghiţit, și neamurile nu 
se vor mai îngrămădi în el: chiar și zidul Babilonului va cădea! 
leșiţi din mijlocul lui, poporul Meu, și fiecare să-și scape vi- 

aţa, scăpînd de mini aprinsă a Domnului! Să nu vi se turbure 
inima, și nu vă spăimîntaţi de zvonurile cari se răspîndesc în 
țară; căci anul acesta va veni un zvon, iar anul următor un alt 
zvon; în țară va domni sîlnicia, și un stăpîinitor se va ridica 
împotriva altui stăpînitor. De aceea, iată, vin zile cînd voi 
pedepsi idolii Babilonului: atunci toată ţara lui va fi acoperită 
de rușine, și toţi morţii lui vor cădea în mijlocul lui. Cerurile 
și pămîntul cu tot ce cuprind ele, vor striga de bucurie asupra 
Babilonului, căci pustiitorii se vor arunca dela meazănoapte 
asupra lui, zice Domnul.” “Chiar și Babilonul va cădea, o 
morți ai lui Israel, cum a făcut și el să cadă morţii din toată 
țara. Cei cari aţi scăpat de sabie, plecaţi, nu zăboviţi! Cei 
din pămntul depărtat, gîndiţi-vă la Domnul, și Ierusalimul să 
fie în inimile voastre!” - “Ne rușinam, cînd auzeam ocara; 
ne ascundeam fețele de rușine, cînd au venit niște străini în 
sfintul locaș al Casei Domnului.” “De aceea, iată, vin zile, 
zice Domnul, cînd îi voi pedepsi idolii, și în toată ţara lui 
vor geme răniții. Chiar dacă Babilonul s'ar înălța pînă la 
ceruri, chiar dacă ar face cu neputinţă de ajuns cetăţuile lui 
cele înalte, tot voi trimete pe pustiitori împotriva lui, zice 
Domnul”... Răsună strigăte din Babilon, și un mare prăpăd 
în ţara Haldeilor. Căci Domnul pustiește Babilonul, și face 
să-i înceteze zarva cea mare. Valurile pustiitorilor urlă ca niște 
ape mari, al căror vuiet tulburat se aude. Da, pustiitorul se 
aruncă asupra lui, asupra Babilonului; vitejii Babilonului sînt 
prinși, și li se sfărimă arcurile. Căci Domnul este un Dum- 
nezeu care răsplătește! El va da negreșit fiecăruia plata cu- 
venită lui! “Şi anume, voi îmbăta pe voivozii și înțelepţii lui, 
pe cîrmuitorii, pe căpeteniile și vitejii lui; vor adormi somnul 
cel de veci, și nu se vor mai trezi, zice 'mpăratul, al cărui 
Nume este Domnul oștirilor.” Aşa vorbește Domnul oștirilor: 
“Zidurile cele largi ale Babilonului vor fi surpate, și porţile lui 
cele înalte vor fi arse cu foc. Astfel popoarele muncesc dege- 
aba, și Neamurile se trudesc pentru foc!” Iată porunca, dată 
de proorocul Ieremia, lui Seraia, fiul lui Neriia, fiul lui Mah- 
seia, cînd s'a dus la Babilon cu Zedechia, împăratul lui Iuda, 
în al patrulea an al domniei lui Zedechia. Seraia era cel mai 


46 


47 


48 


49 


50 


5l 


52 


53 


54 


55 


56 


57 


58 


59 


60 


61 


62 


63 


64 


10 


11 


51. 60-52. 11 IEREMIA 1140 


mare cămăraş. Ieremia a scris într'o carte toate nenorocirile, 
cari aveau să vină asupra Babilonului, toate cuvintele acestea 
scrise asupra Babilonului. Ieremia a zis lui Seraia: “Cînd vei 
ajunge la Babilon, vezi să citeşti toate cuvintele acestea, şi 
să zici: „Doamne, Tu ai spus că locul acesta are să fie nimicit, 
și că n'are să mai fie locuit nici de oameni nici de dobitoace, 
ci are să ajungă un pustiu pentru totdeauna.“ Și cînd vei is- 
prăvi citirea cărţii acesteia, să legi de ea o piatră, și s'o arunci 
în Eufrat, și să zici: „Așa va fi înecat Babilonul, și nu se va 
mai ridica din nenorocirile, pe cari le voi aduce asupra lui; vor 
cărea sleiţi de puteri!” Pînă aici sînt cuvintele lui Ieremia. 


Zedechia avea douăzeci și unu de ani cînd a ajuns împărat, 
și a domnit unsprezece ani la Ierusalim. Mamă-sa se chema 
Hamutal, fiica lui Ieremia, din Libna. El a făcut ce este rău 
înaintea Domnului, întocmai cum făcuse loiachim. Şi lucrul 
acesta s'a întîmplat din pricina mîniei Domnului împotriva 
Ierusalimului și împotriva lui Iuda, pe cari voia să-i lepede 
dela Faţa Lui. Şi Zedechia s'a răsculat împotriva împăratu- 
lui Babilonului. ’n al nouălea an al domniei lui Zedechia, în 
ziua a zecea a lunii a zecea, a venit Nebucadneţar, împăratul 
Babilonului, cu toată oștirea lui, împotriva Ierusalimului; au 
tăbărit înaintea lui, și au ridicat șanțuri de apărare dejur îm- 
prejurul lui. Cetatea a stat împresurată pînă în anul al un- 
sprezecelea, al împăratului Zedechia. ’n ziua a noua a lunii a 
patra, era mare foamete în cetate, așa că poporul țării nu mai 
avea pîne de loc. Atunci s'a făcut o spărtură în cetate; și toți 
oamenii de război au fugit, și au ieșit din cetate noaptea, pe 
drumul porţii dintre cele două ziduri de lîngă grădina împărat- 
ului, pe cînd înconjurau Haldeii cetatea. Fugarii au apucat pe 
drumul cîmpiei. Dar oastea Haldeilor a urmărit pe împărat, 
și au ajuns pe Zedechia în cîmpiile Ierihonului, dupăce toată 
oștirea lui se risipise dela el. Au pus mîna pe împărat, și l-au 
dus la împăratul Babilonului la Ribla, în ţara Hamatului; și 
el a rostit o hotărire împotriva lui.  "mpăratul Babilonul a 
pus să junghie pe fiii lui Zedechia în faţa lui; a pus să taie la 
Ribla și pe toate căpeteniile lui luda. Apoi a pus să scoată 
ochii lui Zedechia, și a pus să-l lege cu lanțuri de aramă. Apoi 

împăratul Babilonului l-a dus la Babilon, și l-a ţinut în tem- 
niţă pînă în ziua morţii lui. ’n ziua a zecea a lunii a cincea, 
în al nouăsprezecelea an al domniei lui Nebucadneţar, îm- 
păratul Babilonului, -a venit la Ierusalim Nebuzaradan, căpe- 
tenia străjerilor, care era în slujba împăratului Babilonului. 
El a ars casa Domnului, casa împăratului, și toate casele casele 
Ierusalimului; a dat foc tuturor caselor mai mari. Toată 
ostea Haldeilor, care era cu căpetenia străjerilor, a dărîmat 
de asemenea toate zidurile dimprejurul Ierusalimului. Neb- 
uzaradan, căpetenia străjerilor, a luat prinși de război o parte 
din cei mai săraci din popor, pe aceia din popor cari rămăs- 
eseră în cetate, pe ceice se supuseseră împăratului Babilonului, 
cealaltă rămășiță a mulţimii.  Totuș Nebuzaradan, căpetenia 
străjerilor, a lăsat ca vieri și ca plugari pe unii din cei mai 
săraci din ţară.  Haldeii au sfărîmat stilpii de aramă cari erau 
în casa Domnului, temeliile, marea de aramă care era în Casa 
Domnului, și toată arama lor au dus-o în Babilon. Au luat 
oalele, lopeţile, cuţitele, potirele, ceștile și toate uneltele de 
aramă cu cari se făcea slujba. Căpetenia străjerilor a mai 
luat și lighenele, tămiietoarele, potirele, cenușarele, sfeșnicele, 
ceștile și paharele, tot ce era de aur și ce era de argint. Cei 
doi stilpi, marea, și cei doisprezece boi de aramă cari slujeau 
drept temelie, și cari-i făcuse împăratul Solomon pentru Casa 
Domnului, toate aceste unelte de aramă aveau o greutate care 
nu se putea cîntări.  "'nălțimea unuia din stilpi era de opt- 
sprezece coţi, și un fir de doisprezece coţi îl cuprindea; era 
gol și gros de patru degete; deasupra lui era un coperiș de 
aramă, și înălțimea unui coperiș era de cinci coți; împrejurul 
coperișului era o reţea și rodii, toate de aramă; tot așa era și 
al doilea stilp, și avea și el rodii. Erau nouăzeci și șase de 
rodii de fiecare parte, și toate rodiile dimprejurul reţelei erau 
în număr de o sută. Căpetenia străjerilor a luat pe marele 
preot Seraia, pe Tefania, al doilea preot, și pe cei trei ușieri. 
Și din cetate a luat pe un famen care avea supt poruncca lui 
pe oamenii de război, șapte oameni din ceice făceau parte din 
sfetnicii împăratului și cari au fost găsiţi în cetate, apoi pe 
logofătul căpeteniei oștirii, care era însărcinat să scrie la oaste 

poporul din țară, și șasezeci de oameni din poporul țării, cari 
se aflau în cetate.  Nebuzaradan, căpetenia străjerilor, i-a 
luat, și i-a dus la împăratul Babilonului la Ribla. ’mpăratul 
Babilonului i-a lovit și i-a omorît la Ribla în țara Hamatului. 
Astfel a fost dus rob Iuda departe de țara lui. Iată poporul 
pe care l-a dus Nebucadnețar în robie: în al șaptelea an: trei 
mii douăzeci și trei de Iudei; în al optsprezecelea an al lui 
Nebucadnețar, a luat din Ierusalim opt sute treizeci și doi de 
inși; în al douăzeci și treilea an al lui Nebucadnețar, Neb- 
uzaradan, căpetenia străjerilor, a luat șapte sute Patru zei și 
cinci de île de toţi: patru mii șase sute de inși. "n al treizeci 
și șaptelea an al robiei lui loiachin, împăratul lui luda, în a 
douăzeci și cincea, zi a lunii a douăsprezecea, Evil-Merodac, 
împăratul Babilonului, în anul întîi al domniei lui, a înălțat 
capul lui Ioiachin, împăratul lui Iuda, și l-a scos din temniță. 
I-a vorbit cu bunătate, și i-a așezat scaunul lui de domnie mai 
pe sus de scaunul de domnie al împăraţilor cari erau cu el la 
Babilon. A pus să-i schimbe hainele de temniţă, și loiachin a 
mîncat totdeauna la masa împăratului în tot timpul vieţii sale. 
'mpăratul Babilonului a purtat grijă necontenit de hrana lui 
zilnică, pînă în ziua morții lui, în tot timpul vieţii sale. 


PLÂNGERI 


ai! Cum stă părăsită acum, cetatea aceasta atit de 
(> plină de popor altă dată! A rămas ca o văduvă! 
Ea, care altă dată era mare între neamuri, fruntașă 
a printre ţări, a ajus roabă astăzi!  Plinge amarnic 
noaptea, și-i curg lacrămi pe obraji. Niciunul din toți cei ce o 
iubeau n'o mîngîie; toţi prietenii ei au părăsit-o, și i s'au făcut 
vrăjmași. Iuda a plecat în pribegie, din pricina apăsării și 
muncilor grele. Locuiește în mijlocul neamurilor, și nu găsește 
odihnă! Toţi prigonitorii lui l-au ajuns tocmai cînd îi era mai 
mare strimtorarea. Drumurile Sionului sînt triste, căci ni- 
meni nu se mai duce la sărbători, toate porţile lui sînt pustii, 
preoții lui oftează; fecioarele lui sînt mîhnite, și el însuș este 
plin de amărăciune.  Asupritorii lui sar biruitori, vrășmașii lui 
sînt mulțămiţi. Căci Domnul l-a smerit, din pricina mulțimii 
păcatelor lui; copiii lui au mers în robie înaintea asupritorului. 
S'a. dus dela fiica Sionului toată podoaba ei. Căpeteniile ei au 
ajuns ca niște cerbi cari nu găsesc pășune, și merg fără put- 
ere înaintea celui ce-i gonește. ’n zilele necazului și ticăloșiei 
lui, Ierusalimul își aduce aminte de toate bunătăţile de cari 
a avut parte din zilele străbune; cînd a căzut poporul lui în 
mîna asupritorului, nimeni nu i-a venit în ajutor, iar vrăjmașii 
se uitau la el și rideau de prăbușirea lui. Greu de păcătuit 
Ierusalimul! De aceea a ajuns de scîrbă. Toți cei ce-l preţuiau 
îl dispreţuiesc acum, văzindu-i goliciunea, și el însuș se în- 
toarce în altă parte și oftează.  Necurăţia sta lipită pe poala 
hainei lui, și nu se gîndea la sfîrșitul său. A căzut greu de 
tot. Nimeni nu-l mîngîie. -“Vezi-mi ticăloșia, Doamne, căci 
iată ce semet este vrăjmașul!” -  Asupritorul a întins mîna 
la tot ce avea el mai scump; ba încă a văzut cum, în Locașul 
lui cel sfint, au intrat neamurile cărora Tu le poruncisei să nu 
intre în adunarea Ta! Tot poporul lui caută pîne suspinînd; 
și-au dat lucrurile scumpe pe hrană, numai ca să-și ţină vi- 

aţa. “Uită-Te, Doamne, și privește cît de înjosit sînt!” O! 
voi, cari treceţi pe lingă mine, priviţi și vedeţi dacă este vre o 
durere ca durerea mea, ca durerea cu care m'a lovit Domnul 
în ziua miniei Lui aprinse! Mi-a asvirlit de sus în oase un 
foc care le arde; mi-a întins un lat supt picioare, și m'a dat 
înapoi. M'a lovit cu pustiire și o lincezeală de toate zilele! 
Mina Lui a legat jugul nelegiuirilor mele, cari stau împletite 
și legate de gîtul meu. Mi-a frînt puterea. Domnul ma dat în 
miînile acelora, cărora nu pot să le stau împotrivă. Domnul 
a trintit la pămînt pe toţi vitejii din mijlocul meu; a strîns 
o oştire împotriva mea, ca să-mi prăpădească tineretul; ca în 
teasc a călcat Domnul pe fecioara, fiica lui luda. De aceea 
pling, îmi varsă lacrămi ochii, căci s'a depărtat dela mine Cel 
ce trebuia să mă mingiie, Cel ce trebuia să-mi învioreze viața; 
fiii mei sînt zdrobiţi, căci vrăjmașul a biruit. - Sionul întinde 
miînile rugător, și nimeni nu-l mîngiie. Domnul a trimes îm- 
potriva lui Iacov dejur împrejur vrăjmași; Ierusalimul a ajuns 
de batjocură în mijlocul lor. - Domnul este drept, căci m'am 
răzvrătit împotriva poruncilor Lui. Ascultaţi, toate popoarele, 
și vedeţi-mi durerea! Fecioarele și tinerii mei s'au dus în robie. 
Mi-am chemat prietenii, dar m'au înșelat, preoţii și bătrinii 
mei au murit în cetate, căutînd hrană, ca să-și ţină viaţa.” 
“Doamne, uită-Te la necazul meu. Lăuntrul meu fierbe, mi 
s'a întors inima în mine, căci am fost neascultător. Afară 
sabia m'a lăsat fără copii, în casă moartea.  M'au auzit sus- 
pinînd, dar nimeni nu m'a mîngiiat. Toți vrăjmașii mei, cînd 
au aflat de nenorocirea mea, s'au bucurat că Tu ai adus-o; dar 
vei aduce, vei vesti ziua cînd și ei vor fi ca mine. Adu toată 
răutatea, lor înaintea Ta, și fă-le cum mi-ai făcut mie, pentru 
toate fărădelegile mele! Căci suspinurile mele sînt multe, și 
inima, îmi este bolnavă.” 


Vai! în ce întunecime a aruncat Domnul, în mînia Lui, pe 
fiica Sionului. A asvirlit din cer pe pămînt podoaba lui Israel, 
și nu Și-a mai adus aminte de scaunul picioarelor Lui, în ziua 
miîniei Lui! Domnul a nimicit, fără milă, toate locuinţele lui 
Iacov. ’n urgia Lui, a dărîmat întăriturile fiicei lui Iuda, și le-a 
prăvălit la pămînt; a făcut de ocară împărăţia și căpeteniile ei. 

n minia Lui aprinsă, a doborit toată puterea lui Israel; Și-a 
tras înapoi dela el dreapta, înaintea vrăjmașului, și a aprins 
în Iacov o văpaie de foc care mistuiește toate dejurîmprejur. 
Și-a încordat arcul ca un vrăjmaș, Și-a ridicat dreapta ca un 
asupritor, și a prăpădit tot ce era plăcut privirilor, Și-a vărsat 
ca un foc urgia peste cortul fiicei Sionului. Ca un vrăjmaș a 
ajuns Domnul, a nimicit pe Israel, i-a dărimat toate palatele, 
i-a prăbușit întăriturile, și a umplut pe fiica lui Iuda de jale și 
suspin. l-a pustiit cortul sfint ca pe o grădină, a nimicit locul 
adunării sale; Domnul a făcut să se uite în Sion sărbătorile și 
Sabatul, și, în mînia Lui năpraznică a lepădat pe împărat și 
pe preot. Domnul Și-a disprețuit altarul, Și-a lepădat locașul 
Său cel sfint. A dat în mîinile vrăjmașului zidurile palatelor 
Sionului; au răsunat strigătele în casa Domnului, ca într'o zi de 
sărbătoare. Şi-a pus de gînd Domnul să dărîme zidurile fiicei 
Sionului; a întins sfoara de măsurat, și nu Și-a tras mîna pînă 
nu le-a nimicit. A cufundat în jale întăritura și zidurile, cari 
nu mai sînt, toate, decît niște dărimături triste. Porţile îi sînt 
cufundate în pămînt; i-a nimicit și rupt zăvoarele. "mpăratul și 
căpeteniile sale sînt între neamuri. Lege nu mai au, Bătrinii 
fiicei Sionului șed pe pămînt și tac; și-au presărat țărină pe cap, 
s'au încins cu saci; fecioarele Ierusalimului își pleacă la pămînt 
capul. Mi s'au strors ochii de lacrămi, îmi fierb măruntaiele, 
mi se varsă ficatul pe pămînt, din pricina prăpădului fiicei 
poporului meu, din pricina copiilor și pruncilor de ţiță leșinaţi 
pe ulițele cetăţii. Ei ziceau către mamele lor: “Unde este pîne 
și vin?” Și cădeau leșinaţi ca niște răniți pe ulițele cetăţii, își 
dădeau sufletul la pieptul mamelor lor. “Cu ce să te îmbăr- 
bătez și cu ce să te asemăn, fiica Ierusalimului? Cu cine să 
te pun alături, și cu ce să te mingii, fecioară, fiica Sionului? 
Căci rana ta este mare ca marea: cine va putea să te vindece? 
Proorocii tăi ţi-au proorocit vedenii deșarte și amăgitoare, nu 
ti-au dat pe faţă nelegiuirea, ca să abată astfel robia dela tine, 
ci ţi-au făcut proorocii mincinoase și înșelătoare. Toți trecă- 
torii bat din palme asupra ta, șuieră și dau din cap împotriva 
fiicei Ierusalimului, și zic: “Aceasta este cetatea despre care se 
zicea, că este cea mai frumoasă, și bucuria întregului pămînt?” 

Toţi vrăjmașii tăi deschid gura împotriva ta, fluieră, scrișnesc 
din dinţi, și zic: “Am înghiţit-o!” “Da, aceasta este ziua pe 
care o aşteptam, am ajuns-o și o vedem!” Domnul a înfăp- 
tuit ce hotărise, a împlinit cuvîntul pe care-l sorocise de multă 
vreme, a nimicit fără milă; a făcut din tine bucuria vrăjmașu- 
lui, a înălţat tăria asupritorilor tăi! Inima lor strigă către 
Domnul... Zid al fiicei Sionului, varsă zi și noapte şiroaie de 
lacrămi! Nu-ţi da niciun răgaz, și ochiul tău să n'aibă odi- 
hnă!  Scoală-te și gemi noaptea cînd încep străjile! Varsă-ţi 
inima ca niște apă, înaintea Domnului! Ridică-ţi mîinile spre 
El pentru viața copiilor tăi, cari mor de foame la toate colțurile 
ulițelor!  Uită-Te, Doamne, și privește: cui i-ai făcut Tu așa? 
Să mănince femeile rodul pîntecelui lor, pruncii desmierdaţi de 
miînile lor? Să fie măcelăriți preoţii și proorocii în Locașul cel 
sfint al Domnului? Copiii și bătrînii stau culcaţi pe pămînt în 
ulite; fecioarele și tinerii mei au căzut uciși de sabie; i-ai ucis, 
în ziua mîniei Tale, și i-ai jungheat fără milă. Ai chemat 
groaza din toate părțile peste mine, ca la o zi de sărbătoare. 
’n ziua miîniei Domnului, n'a scăpat unul și n'a rămas cu viaţă. 
Pe cei îngrijiţi și crescuţi de mine, mi i-a nimicit vrăjmașul!” 


Eu sînt omul care a văzut suferința supt nuiaua urgici Lui. 
El m’a dus, m'a minat în întunerec, şi nu în lumină. Numai 
împotriva mea își întinde și își întoarce mîna, toată ziua. Mi- 
a prăpădit carnea și pielea, și mi-a zdrobit oasele. A făcut 
zid împrejurul meu, și m'a înconjurat cu otravă și durere. Mă 
aşează în întunerec, ca pe cei morți pentru totdeauna. M’a 
înconjurat cu un zid, ca să nu ies; m'a pus în lanțuri grele. Să 
tot strig și să tot cer ajutor, căci El tot nu-mi primește rugăci- 
unea. Mi-a astupat calea cu pietre cioplite, și mi-a strimbat 
cărările. Mä pîndește ca un urs și ca un leu într'un loc as- 
cuns. Mi-a abătut căile, și apoi s'a aruncat pe mine, și m'a 
pustiit. Și-a încordat arcul, și m'a pus ţintă săgeţii Lui. "n 
rărunchi mi-a înfipt săgețile din tolba Lui. Am ajuns de rîsul 
poporului meu, și toată ziua sînt pus în cîntece de batjocură de 
ei. M'a săturat de amărăciune, m'a îmbătat cu pelin. Mi-a 
sfărimat dinţii cu pietre, m'a acoperit cu cenușă. Mi-ai luat 
pacea, şi nu mai cunosc fericirea. Şi am zis: “S'a dus put- 

erea mea de viaţă, și nu mai am nici o nădejde în Domnul.” 
“Gîndește-Te la necazul și suferința mea, la pelin și la otravă!” 
Cînd își aduce aminte sufletul meu de ele, este mîhnit în mine. 
lată, ce mai gîndesc în inima mea, și iată ce mă face să mai 
trag nădejde: Bunătăţile Domnului nu s'au sfârșit, îndurările 
Lui nu sînt la capăt, ci se înoiesc în fiecare dimineață. Și 
credincioșia Ta este atît de mare! “Domnul este partea mea 
de moștenire,” zice sufletul meu; de aceea nădăjduiesc în El. 
Domnul este bun cu cine nădăjduiește în El, cu sufletul care- 
L caută. Bine este să aștepți în tăcere ajutorul Domnului. 
Este bine pentru om să poarte un jug în tinereţa lui. Să 
stea singur și să tacă, pentrucă Domnul i l-a pus pe grumaz; 
să-și umple gura cu ţărină, și să nu-și peardă nădejdea; să 
dea obrazul celui ce-l lovește, și să se sature de ocări. Căci 
Domnul nu leapădă pentru totdeauna. Ci, cînd mihnește pe 
cineva, Se îndură iarăș de el, după îndurarea Lui cea mare: 
căci El nu necăjeşte cu plăcere, nici nu mihnește bucuros pe 
copiii oamenilor. Cînd se calcă în picioarele toți prinșii de 
război ai unei țări, cînd se calcă dreptatea omenească în fața 
Celui Prea "nalt, cînd este nedreptăţit un om în pricina lui, nu 
vede Domnul? Cine a spus și s'a întîmplat ceva fără porunca 
Domnului? Nu iese din gura Celui Prea "nalt răul și binele? 
De ce să se plingă omul cît trăiește? Ficare să se plingă mai 
bine de păcatele lui! Să luăm seama la umbletele noastre, să le 
cercetăm, și să ne întoarcem la Domnul. Să ne înălțăm și in- 
imile cu mînile spre Dumnezeu din cer, zicînd: “Am păcătuit, 
am fost îndărătnici, și nu ne-ai iertat!” ’n minia Ta, Te-ai as- 
cuns, și ne-ai urmărit, ai ucis fără milă. Te-ai învăluit într'un 
nor, ca să nu străbată la Tine rugăciunea noastră.  Ne-ai 
făcut de batjocură și de ocară printre popoare. Toţi vrăj- 
mașii noștri deschid gura împotriva noastră. De groază și 
de groapă am avut parte, de prăpăd și pustiire.  Șivoaie de 
apă îmi curg din ochi din pricina prăpădului fiicei poporului 
meu. Mi se topește ochiul în lacrămi, necurmat și fără răgaz, 
pînăce Domnul va privi din cer și va vedea. Mă doare ochiul 
de plins pentru toate fiicele cetăţii mele. Cei ce mă urăsc fără 
temei, m'au gonit ca pe o pasăre.  Voiau să-mi nimicească vi- 

aţa într'o groapă, și au aruncat cu pietre în mine. Mi-au 
năvălit apele peste cap și ziceam: “Sînt perdut!” Dar am 
chemat Numele Tău, Doamne, din fundul gropii. Tu mi-ai 
auzit glasul: “Nu-Ti astupa urechea la suspinurile și strigătele 
mele.” ’n ziua cînd Te-am chemat, Te-ai apropiat, și ai zis: 
“Nu te teme!” Doamne, Tu ai apărat pricina sufletului meu, 
mi-ai răscumpărat viaţa! Doamne, ai văzut apăsarea mea: fă- 
mi dreptate. Ai văzut toate răzbunările lor, toate uneltirile 
lor împotriva mea. Doamne, le-ai auzit ocările, toate uneltir- 
ile împotriva mea, cuvîntările protivnicilor mei, și planurile 
pe cari le urzeau în fiecare zi împotriva mea. Uită-Te cînd 
stau ei jos sau cînd se scoală. Eu sînt cîntecul lor de batjocură. 
Răsplătește-le, Doamne, după faptele mînilor lor! "*mpetrește- 
le inima, și aruncă blestemul Tău împotriva lor!  Urmărește-i, 
în mînia Ta, și șterge-i de supt ceruri, Doamne!” 


Vai! cum s'a înegrit aurul, și cum s'a schimbat aurul cel 
curat! Cum s-au risipit pietrele sfintului Locaş pela toate 
colțurile uliţelor! Cum sînt priviţi acum fiii Sionului, cei aleși 
și preţuiţi ca aurul curat altă dată, cum sînt priviţi acum, vai! 
Ca niște vase de pămînt, și ca o lucrare făcută de mîinile olaru- 
lui! Chiar și șacalii își apleacă ţiţa, și dau să sugă puilor lor; 
dar fiica poporului meu a ajuns fără milă, ca struţii din pustie. 
Limba sugătorului i se lipește de cerul gurii, uscată de sete; 
copiii cer pîine, dar nimeni nu le-o dă.  Ceice se hrăneau cu 
bucate alese, leșină pe uliţe. Ceice fuseseră crescuţi crescuţi în 
purpură se bucură acum de o grămadă de gunoi! Căci vina 
fiicei poporului meu este mai mare decît păcatul Sodomei, care 
a fost nimicită, într'o clipă, fără să fi pus cineva mîna pe ea. 
Voivozii ei erau mai strălucitori decât zăpada, mai albi decît 
laptele; trupul le era mai roș decît mărgeanul; faţa le era ca 
safirul. Dar acum înfățișarea le este mai negricioasă decît 
funinginea; așa că nu mai sînt cunoscuţi pe uliţe, pielea le este 
lipită de oase, uscată ca lemnul. Ceice pier uciși de sabie sînt 
mai fericiți decît ceice pier de foame, cari cad sleiţi de put- 
eri, din lipsa roadelor cîmpului! Femeile, cu toată mila lor, 
își fierb copiii, cari le slujesc ca hrană, în mijlocul prăpădului 
fiicei poporului meu. Domnul Şi-a sleit urgia, Şi-a vărsat mî- 


1149 PLÂNGERI 4. 12-5. 10 


nia aprinsă; a aprins în Sion un foc, care-i mistuie temeliile. 
’mpäratții pămîntului n'ar fi crezut și nici unul din locuitorii 
lumii n'ar fi crezut că protivnicul, care-l împresura, are să in- 
tre pe porţile lerusalimului. lată roada păcatelor proorocilor 
săi, a nelegiuirilor preoţilor săi, cari au vărsat în mijlocul lui 
sîngele celor neprihăniţi!  Rătăceau ca orbii pe uliţe, mînjiți 
de sînge, așa că nimeni nu putea să se atingă de hainele lor. 
“Depărtaţi-vă, necuraţilor!” li se striga, “la o parte, la o parte, 
nu vă atingeţi de noi!” Cînd fugeau pribegind încoace și încolo, 
printre neamuri, se spunea: “Să nu mai locuiască aici!” ’n mî- 
nia Lui Domnul i-a împrăștiat și nu-Și mai îndreaptă privirile 
spre ei! Vrăjmașul n'a căutat la faţa preoţilor, nici n'a avut 
milă de cei bătrîni. Și acolo ni se sfirșeau ochii, și aşteptam 
zădarnic ajutor! Privirile ni se îndreptau cu nădejde spre un 
neam, care totuș nu ne-a izbăvit. Ne pîndeau pașii, ca să ne 
împiedice să mergem pe ulițele noastre; ni se apropia sfîrşitul, 
ni se împliniseră zilele... Da, ne venise sfîrșitul!  Prigonitorii 
noștri erau mai iuți de cât vulturii cerului. Ne-au fugărit pe 
munti, și ne-au pîndit în pustie. Suflarea vieţii noastre, unsul 
Domnului, a fost prins în gropile lor, el, despre care ziceam: 
“Vom trăi supt umbra lui printre neamuri.” “Bucură-te și 
saltă de bucurie, fiica Edomului, care louiește în ţara Ut! Dar 
și la tine va trece potirul, și tu te vei îmbăta, și te vei des- 
goli! Fiica Sionului, nelegiuirea îți este ispășită: El nu te va 
mai trimete în robie. Dar ţie, fiica Edomului, îţi va pedepsi 
nelegiuirea,; și îţi va da pe faţă păcatele.” 


“Adu-Ți aminte, Doamne, de ce ni s'a întîmplat! Uită-Te 
și vezi-ne ocara! Moștenirea noastră a trecut la niște străini, 
casele noastre la cei din alte ţări! Am rămas orfani, fără tată; 
mamele noastre sînt ca niște văduve. Apa noastră o bem pe 
bani, și lemnele noastre trebuie să le plătim.  Prigonitorii ne 
urmăresc cu îndirjire, și cînd obosim, nu ne dau odihnă. Am 
întins mîna spre Egipt, spre Asiria, ca să ne săturăm de pîne. 
Părinţii noștri, cari au păcătuit, nu mai sînt, iar noi le purtăm 
păcatele.  Robii ne stăpînesc, și nimeni nu ne izbăvește din 
miînile lor. Ne căutăm pînea cu primejdia vieţii noastre, căci 
ne amenință sabia în pustie. Ne arde pielea ca un cuptor, de 

frigurile foamei. Au necinstit pe femei în Sion, pe fecioare în 
cetăţile lui Iuda. Mai marii noștri au fost spînzuraţi de mîinile 
lor; Bătrînilor nu le-a dat nici o cinste Tinerii au fost puși să 
rîșnească, și copiii cădeau supt poverile de lemn. Bătrinii nu 
se mai duc la poartă, și tinerii au încetat să mai cînte. S'a dus 
bucuria, din inimile noastre, și jalea a luat locul jocurilor noas- 
tre. A căzut cununa de pe capul nostru! Vai de noi, căci am 
păcătuit! Dacă ne doare inima, dacă ni s'au întunecat ochii, 
este din pricină că muntele Sionului este pustiit, din pricină 
că se plimbă șacalii prin el. Dar Tu, Doamne, împărăţești pe 
vecie; scaunul Tău de domnie dăinuiește din neam în neam! 
Pentruce să ne uiţi pe vecie, și să ne părăsești pentru multă 
vreme? ’ntoarce-ne la Tine, Doamne, și ne vom întoarce! Dă- 
ne iarăș zile ca cele de odinioară! Să ne fi lepădat Tu de tot 
oare, și să Te fi mîniat Tu pe noi peste măsură de mult? 


EZECHIEL 


n al treizecilea an, în a cincea zi a lunii a patra, pe cînd eram 


între prinșii de război dela rîul Chebar, s'au deschis cerurile, 
și am avut vedenii dumnezeiești. ’n a cincea zi a lunii-era 
în anul al cincilea al robiei împăratului Ioiachin, - Cuvîntul 
Domnului a vorbit lui Ezechiel, fiul lui Buzi, preotul, în ţara 
Haldeilor, lîngă rîul Chebar; și acolo a venit mîna Domnului 
peste el. M'am uitat, și iată că a venit dela mează-noapte un 
vînt năpraznic, un nor gros, și un snop de foc, care răspiîndea 
de jurîmprejur o lumină strălucitoare, în mijlocul căreia lucea 
ca o aramă lustruită, care ieșea din mijlocul focului. Tot în 
mijloc, se mai vedeau patru făpturi vii, a căror înfățișare avea 
o asemănare omenească. Fiecare din ele avea patru feţe, și 
fiecare avea patru aripi. Picioarele lor erau drepte, și talpa 
picioarelor lor era ca a piciorului unui vițel, și scînteiau ca niște 
aramă lustruită. Supt aripi, de cele patru părți ale lor, aveau 
niște mîni de om; și toate patru aveau feţe și aripi. Aripile 
lor erau prinse una de alta. Şi cînd mergeau, nu se întorceau 
în nicio parte, ci fiecare mergea drept înainte. Cît despre 
chipul feţelor lor era așa: înainte, toate aveau o faţă de om; la 
dreapta lor, toate patru aveau cîte o faţă de leu, la stînga lor, 
toate patru aveau cîte o faţă de bou, iar înapoi, toate patru 
aveau cîte o faţă de vultur. Aripile fiecăreia erau întinse în 
sus, așa că două din aripile lor ajungeau pînă la cele înveci- 
nate, iar două le acopereau trupurile. Fiecare mergea drept 
înainte, și anume încotro le mîna duhul să meargă, într'acolo 
mergeau; iar în mersul lor nu se întorceau în nici o parte. "n 
mijlocul acestor făpturi vii era ceva ca niște cărbuni de foc 
aprinși, cari ardeau; și ceva ca niște făclii umbla încoace și 
încolo printre aceste făpturii vii; focul acesta arunca o lumină 
strălucitoare, și din el ieșeau fulgere. Făpturile vii însă cînd 
alergau și se întorceau, erau ca fulgerul. Mă uitam la aceste 
făpturi vii, și iată că pe pămînt, afară de făpturile vii, era o 

roată la fiecare din cele patru feţe ale lor. "nfăţișarea acestor 
roate și materialul din care erau făcute, păreau de hrisolit, și 
toate patru aveau aceeaș întocmire. "'nfăţișarea și alcătuirea 
lor erau de așa fel încît fiecare roată părea că este în mijlocul 
unei alte roate. Cînd mergeau, alergau pe toate cele patru 
laturi ale lor, și nu se întorceau deloc în mersul lor. Aveau 
niște obezi de o înălțime înspăimîntătoare, și pe obezile lor cele 
patru roate erau pline cu ochi de jur împrejur. Cînd mergeau 
făpturile vii, mergeau și roatele pe lingă ele; și cînd se ridi- 
cau făpturile vii dela pămînt, se ridicau și roatele. Unde le 
mîna duhul să meargă, acolo mergeau, încotro voia duhul; și 
împreună cu ele se ridicau și roatele, căci duhul făpturilor vii 
era în roate. Cînd mergeau făpturile vii, mergeau și roatele; 
cînd se opreau ele, se opreau și roatele; cînd se ridicau depe 
pămînt, se ridicau și roatele; căci duhul făpturilor vii era în 
roate. Deasupra capetelor făpturilor vii era ceva ca o întin- 
dere a cerului, care semăna cu cristalul strălucitor, și se întin- 
dea în aer sus peste capetele lor. Supt cerul acesta, aripile 
lor stăteau drepte, întinse una spre alta, și mai aveau fiecare 
câte două aripi, cari le acopereau trupurile. Cînd umblau, am 
auzit vâjiitul aripilor lor ca vijiitul unor ape mari, și ca glasul 
Celui Atotputernic. Cînd mergeau, era un vuiet gălăgios, ca al 
unei oștiri; iar cînd se opreau, își lăsau aripile în jos. Și venea 
un vuiet care pornea de deasupra cerului întins peste capetele 
lor; iar cînd se opreau își lăsau aripile în jos. Deasupra ceru- 
lui care era peste capetele lor, era ceva ca o piatră de safir, în 
chipul unui scaun de domnie; pe acest chip de scaun de domnie 
se vedea, ca un chip de om, care şedea pe el. Am mai văzut 
iarăș o lucire de aramă lustruită ca niște foc, înlăuntrul căruia 
era omul acesta, și care strălucea, de jur împrejur; dela chipul 
rărunchilor lui pînă sus, și dela chipul rărunchilor lui pînă jos, 
am văzut ca un fel de foc, și de jur împrejur era înconjurat 
cu o lumină strălucitoare. Ca înfățișarea curcubeului, care 
sta în nor într'o zi de ploaie, așa era și înfățișarea acestei lu- 
mini strălucitoare, care-l înconjura. Astfel era arătarea slavei 
Domnului. Cînd am văzut-o, am căzut cu faţa la pămînt, și 
am auzit glasul Unuia care vorbea. 

El mi-a zis: “Fiul omului, stai în picioare, și-ţi voi vorbi!” 
Cum mi-a vorbit aceste cuvinte, a intrat duh în mine, și m'a 
făcut să stau pe picioare; și am ascultat la Celce-mi vorbea. 
El mi-a zis: “Fiul omului, te trimet la copiii lui Israel, la aceste 
„popoare îndărătnice, cari s'au răzvrătit împotriva Mea; ei și 
părinții lor au păcătuit împotriva Mea, pînă în ziua de azi. 
Da, copiii aceștia la cari te trimet, sînt nerușinaţi și cu inima 
împietrită. Tu să le spui: „Așa vorbește Domnul, Dumnezeu; 
Fie că vor asculta, fie că nu vor asculta, -căci sînt o casă de 
îndărătnici-vor ști totuș că în mijlocul lor este un prooroc. 
Tu, fiu al omului, să nu te temi de ei, nici să nu te sperii de 
cuvintele lor; și măcar că ei sînt niște mărăcini și spini lingă 
tine, și măcar că locuiești împreună cu niște scorpii, totuș nu 
te teme de cuvintele lor și nu te spăimînta de feţele lor, căci 
sînt o casă de îndărătnici. Ci să le spui cuvintele Mele, fie că 
vor asculta, fie că nu vor asculta; căci sînt niște îndărătnici! 
Tu, însă, fiul omului, ascultă ce-ţi spun! Nu fi îndărătnic, ca 
această casă de îndărătnici! Deschide-ţi gura, și mănîncă ce-ţi 
voi da!”  M'am uitat, și iată că o mină era întinsă spre mine, 
și ţinea o carte în chip de sul. A desfășurat-o înaintea mea, 
și era scrisă și pe dinlăuntru și pe din afară; în ea erau scrise 
bocete, plîngeri și gemete. 


El mi-a zis: “Fiul omului, mănîncă ce vei găsi înaintea ta, 
mănîncă sulul acesta, și du-te de vorbește casei lui Israel!” 
Am deschis gura, și mi-a dat să mănînc sulul acesta. El mi-a 
zis: “Fiul omului, hrănește-ţi trupul și umple-ţi măruntaiele cu 
sulul acesta, pe care ţi-l dau!” -L-am mîncat, și în gura mea a 
fost dulce ca mierea. El mi-a zis: “Fiul omului, du-te la casa 
lui Israel, și spune-le cuvintele Mele! Căci nu ești trimes la un 
popor cu o vorbire încurcată și cu o limbă greoaie, ci la casa lui 
Israel. Nu la niște popoare mari, cu o vorbire încurcată și cu o 
limbă greoaie, ale căror cuvinte să nu le poţi pricepe. Negreșit 
dacă te-aș trimete la ele, te-ar asculta! Dar casa lui Israel nu 
va, voi să te asculte, pentrucă nu vrea să M'asculte; căci toată 
casa lui Israel are fruntea încruntată și inima împietrită. lată, 
îţi voi face faţa tot așa de aspră ca și feţele lor, și fruntea tot așa 
de aspră ca fruntea lor. “ţi voi face fruntea ca un diamant, mai 


10 


2,3 


4 
5 


10 


11 


12 


13 


14 
15 


16 


17 


18 


19 


20 


21 


22 


23 


24 


25 


3. 10-25 EZECHIEL 1154 


aspră decît stînca. Nu te teme și nu te speria de ei, căci sînt 
o casă de îndărătnici!” El mi-a zis: “Fiul omului, primește 
în inima ta și ascultă cu urechile tale toate cuvintele pe cari 
ţi le spun! Du-te la prinșii de război, la copiii poporului 
tău: vorbește-le, și, fie că vor asculta, fie că nu vor asculta, 
să le spui: „Așa vorbește Domnul Dumnezeuj Și Duhul m'a 
răpit, și am auzit înapoia mea dirdăitul unui mare cutremur 
de pămînt: slava Domnului s'a ridicat din locul ei. Am auzit 
și vijăitul aripilor făpturilor vii, cari se loveau una de alta, 
uruitul roatelor de lingă ele, și dirdăitul unui mare cutremur de 
pămînt. Cînd m'a răpit Duhul și m'a luat, mergeam amărit și 
miînios, și mîna Domnului apăsa tare peste mine. Am ajuns la 
Tel-Abib, la robii de război cari locuiau la rîul Chebar, în locul 
unde se aflau; și am rămas acolo, înmărmurit în mijlocul lor, 
șapte zile. După șapte zile, Cuvîntul Domnului mi-a vorbit 
astfel: “Fiul omului, te pun păzitor peste casa lui Israel. Cînd 
vei auzi un cuvînt, care va ieși din gura Mea, să-i înștiințezi 
din partea Mea! Cînd voi zice celui rău: „Vei muri negreșiti, 
dacă nu-l vei înștiința, și nu-i vei spune, ca să-l întorci dela 
calea lui cea rea și să-i scapi viața, acel om rău va muri prin 
nelegiuirea. lui, dar îi voi cere sîngele din mîna ta! Dar dacă 
vei înștiința pe cel rău, și el tot nu se va întoarce dela răutatea 
lui și dela calea cea rea, va muri prin nelegiuirea lui, dat tu îţi 
vei mîntui sufletul! Dacă un om neprihănit se va abate de la 
neprihănirea lui și va face ce este rău, îi voi pune un laţ înainte, 
și va muri. Dacă nu l-ai înștiințat, va muri prin păcatul lui și nu 
i se va mai pomeni neprihănirea, în care a trăit, dar îi voi cere 
sîngele din mîna ta! Dar dacă vei înștiinţa pe cel neprihănit 
să nu păcătuiască, și nu va păcătui, va trăi, pentrucă a primit 
înștiințarea, iar tu îţi vei mîntui sufletul!” Și mîna Domnului 
a venit peste mine acolo, şi mi-a zis: “Scoală-te, du-te în vale, 
și acolo îţi voi vorbi!” M'am sculat, și m'am dus în vale; și 
iată că slava Domnului s'a arătat acolo, așa cum o văzusem 
la rîul Chebar. Atunci am căzut cu faţa la pămînt. Duhul 
a intrat în mine, și m'a făcut să stau pe picioare. Și Domnul 
mi-a vorbit și mi-a zis: “Du-te și închide-te în casă!” Căci 
iată, fiul omului, vor pune peste tine funii, cu cari te vor lega, 

ca să nu mai poți ieși în mijlocul lor. "ţi voi lipi limba de cerul 
gurii, ca să rămii mut, și să nu-i poţi mustra, căci sînt o casă 
de îndărătnici! Dar cînd îţi voi vorbi, îţi voi deschide gura, 
ca să le spui: “Așa vorbește Domnul, Dumnezeu: „Cine vrea 
să asculte, să asculte; cine nu vrea, să n'asculte! Căci sînt o 
casă de îndărătnici 

“Și tu, fiul omului, ia o cărămidă, pune-o înaintea ta, și 
sapă pe ea cetatea Ierusalimului.  "nfăţișează-o împresurată, 
zidește întărituri în jurul ei, înconjoară-o cu un șanț de apărare, 
pune tabere de ostași împrejurul ei, și ridică berbeci de fer îm- 
potriva ei de jur împrejur. Ia o tigaie de fer, și pune-o, ca 
un zid de fer, între tine și cetate; îndreaptă-ţi faţa împotriva 
ei, ca să fie împresurată, și so strimtorezi. Aceasta să fie un 
semn pentru casa lui Israel! Apoi culcă-te pe coasta stingă, 
și pune pe ea nelegiuirea, casei lui Israel; cîte zile vei sta culcat 
pe coasta aceasta, le vei purta nelegiuirea lor. "ţi voi socoti 
un număr de zile deopotrivă cu acela al anilor nelegiuirii lor, și 
anume trei sute nouăzeci de zile, în cari să porţi nelegiuirea ca- 
sei lui Israel. După ce vei isprăvi aceste zile, culcă-te a doua 
oară pe coasta dreaptă, și poartă nelegiuirea casei lui Iuda 
patru zeci de zile; îţi pun câte o zi pentru fiecare an. Apoi 
întoarce-ți fața și braţul desgolit spre Ierusalimul împresurat, 
și proorocește împotriva lui. Și iată, voi pune funii peste tine, 
ca să nu poţi să te întorci de pe o coastă pe alta, pînă nu vei 
împlini zilele împresurării tale.  Ia-ţi și grîu, orz, bob, linte, 
mei și alac, pune-le într'un vas, și fă pîne din ele cîte zile vei 
sta culcat pe coastă: trei sute nouă zeci de zile să mănînci 
din ele. Hrana pe care o vei mînca, s'o mănînci cu cântarul 
și anume cîte douăzeci de sicli pe zi: să mănînci din ea din 
cînd în cînd. Apa pe care o vei bea, o vei bea cu măsură și 
anume cîte o șesime de hin; vei bea din ea din cînd în cînd. 
Hrana s'o mănînci ca turte de orz, pe cari le vei coace în fața 
lor cu balegă de om.” Şi Domnul a zis: “Așa își vor mînca 
pîinea spurcată copiii lui Israel printre neamurile printre cari 
îi voi izgoni.” Eu am zis: “Ah! Doamne, Dumnezeule, iată, 
sufletul meu n'a fost pîngărit niciodată; din tinereţea mea și 
pînă acum, niciodată n'am mincat dintr'un dobitoc mort sau 

sfișiat, și nicio carne necurată n'a intrat în gura mea.” El 
mi-a răspuns: “Ei bine, iată că îţi dau balegă de bou în loc de 
balegă omenească, și-ţi vei face pînea pe ea.” El mi-a mai zis: 
“Fiul omului, iată că voi sfărima toiagul pînii la Ierusalim, așa 
că vor mînca pîne cu cîntarul, și cu necaz, și vor bea apă cu 
măsură și cu groază. Vor duce lipsă de pîne și de apă, se vor 
uimi unii de alţii, și se vor sfârși din pricina nelegiuirii lor.” 


“Și tu, fiul omului, ia o sabie ascuţită, ia-o ca brici de ras, 
și trece-o peste cap și barbă. Ia apoi o cumpănă de cîntărit, 
și împarte părul. O treime din el arde-o în foc, în mijlocul 
cetăţii, cînd se vor împlini zilele împresurării; o treime ia-o și 
taie-o cu sabia de jur împrejurul cetăţii; iar o treime risipește-o 
în vînt, căci voi trage sabia după ei. Totuș ia vreo cîţiva peri 
din ei, și strînge-i în poalele hainei tale. Din aceștia să mai iei 
iarăș vreo cîțiva, să-i arunci în foc și să-i arzi în foc. Din ei va 
ieși un foc împotriva întregei case a lui Israel.” Aşa vorbește 
Domnul, Dumnzeu: “Acesta este Ierusalimul! Eu îl pusesem 
în mijlocul neamurilor și de jur împrejurul lui sînt ţări. Dar 
el s'a răzvrătit împotriva legilor și poruncilor Mele, și s'a făcut 
mai vinovat decît neamurile și ţările de primprejur; căci a ne- 
socotit legile Mele, n'a urmat poruncile Mele. De aceea, așa 
vorbește Domnul, Dumnezeu: „Pentrucă aţi fost mai îndărăt- 
nici decit neamurile cari vă înconjoară; pentrucă n'aţi urmat 
poruncile Mele și n'aţi împlinit legile Mele, și n'aţi lucrat nici 
măcar după legile neamurilor cari vă înconjoară; - din pric- 
ina aceasta, așa zice Domnul, Dumnezeu: „lată am necaz pe 
tine, și voi aduce la îndeplinire în mijlocul tău judecăţile Mele, 
supt ochii neamurilor. Din pricina tuturor uriciunilor tale, 
îţi voi face ce n'am făcut niciodată, și nici nu voi mai face 
vreodată. De aceea părinții vor mînca pe copiii lor, în mi- 
jlocul tău, și copiii vor mînca pe părinţii lor; "mi voi împlini 
judecăţile împotriva ta, și voi risipi în toate vînturile pe toţi 
ceice vor mai rămiînea din tine. De aceea, pe viaţa Mea! zice 
Domnul, Dumnezeu: pentrucă Mi-ai pîngărit locașul Meu cel 
sfint cu toţi idolii și toate urîciunile tale, și Eu "mi voi întoarce 
ochii dela tine; ochiul Meu va fi fără milă, și nu Mă voi în- 
dura. O treime din locuitorii tăi va muri de ciumă, și va fi 

nimicită de foamete în mijlocul tău: o treime va cădea ucisă 
de sabie în jurul tău; și o treime o voi risipi în toate vînturile, 

și voi scoate sabia după ei. "mi voi potoli astfel minia, "mi voi 13 
domoli astfel urgia cu ei, și Mă voi răzbuna ca să știe că Eu, 
Domnul, am vorbit în mînia Mea, vărsindu-mi urgia peste ei. 
Te voi preface într'un pustiu, te voi face de ocară printre nea- 14 
murile cari te înconjoară, înaintea tuturor trecătorilor. Vei 15 
ajunge de ocară și de rușine, vei fi o pildă și o groază pen- 
tru neamurile cari te înconjoară, cînd voi aduce la îndeplinire 
judecăţile Mele împotriva ta, cu mînie, cu urgie, și cu pedepse 
aspre, -Eu, Domnul, o spun, -cînd voi arunca împotriva lor 
săgețile nimicitoare ale foametei, cari dau moartea, și pe cari 

le voi trimete să vă nimicească. Căci la nenorocirile voastre 16 
voi mai adăuga și foametea, şi vă voi sfărima toiagul pîinii. 
Voi trimete împotriva voastră nu numai foametea, ci și fiarele 17 
sălbatice, cari vă vor lăsa fără copii. Ciuma și vărsarea de 
sînge vor trece prin mijlocul tău: voi aduce peste tine și sabia. 
Eu, Domnul, vorbesc.” 


Cuvîntul Domnului mi-a vorbit astfel: “Fiul omului, întoarci6] 2 
ți faţa spre munţii lui Israel, proorocește împotriva lor, și zi: 3 
„Munţi ai lui Israel, ascultați cuvîntul Domnului, Dumnezeu! 
Așa vorbește Domnul Dumnezeu către munţi și dealuri, către 
văgăuni și văi: „lată, voi aduce sabia împotriva voastră, și vă 
voi nimici înălțimile.  Altarele voastre vor fi pustiite, stilpii 4 
voştri închinaţi soarelui vor fi sfărimaţi, și voi face ca morţii 
voştri să cadă înaintea idolilor voştri. Voi pune trupurile 5 
moarte ale copiilor lui Israel înaintea idolilor lor, și vă voi 
risipi oasele în jurul altarelor voastre. Pretutindeni pe unde 6 
locuiţi, cetăţile vă vor fi nimicite, și înălțimie pustiite; altarele 
voastre vor fi surpate și părăsite, idolii voştri vor fi sfărîmaţi 
și vor pieri, stilpii voştri închinaţi soarelui vor fi tăiaţi, și lu- 
crările voastre nimicite. Morții vor cădea în mijlocul vostru, 
și veţi ști că Eu sînt Domnul. Dar voi lăsa cîteva rămășițe 
dintre voi, cari vor scăpa de sabie printre neamuri, cînd veţi fi 
risipiţi în felurite ţări. Și cei ce vor scăpa din voi își vor aduce 9 
aminte de Mine printre neamurile unde vor fi robi, pentru că 
le voi zdrobi inima preacurvară și necredincioasă, și ochii cari 

au curvit după idolii lor. Atunci le va fi scîrbă de ei înșiși, 
din pricina mișeliilor pe cari le-au făcut, din pricina tuturor 
uriciunilor lor. Și vor ști că Eu sînt Domnul, și că nu dege- 
aba i-am ameninţat că le voi trimete toate aceste rele. Așa 
vorbește Domnul, Dumnezeu: „Bate din mini, dă din picioare, 
și zi: „Vaij pentru toate uriciunile cele rele ale casei lui Israel, 
care va cădea lovită de sabie, de foamete și de ciumă. Cine 
va fi departe va muri de ciumă, și cine va fi aproape va cădea 
ucis de sabie; iar cine va rămînea și va fi împresurat, va pieri 
de foame. Așa "mi voi potoli urgia asupra lor. Şi veţi ști 

că Eu sînt Domnul, cînd morţii lor vor fi în mijlocul idolilor 
lor, împrejurul iere: lor, pe orice deal înalt, pe toate vîr- 
furile munților, subt orice copac verde, subt orice stejar stufos, 
acolo unde aduceau tămiie cu miros plăcut tuturor idolilor lor. 
’mi voi întinde mîna împotriva lor, și voi face țara deșartă, și 
pustie, dela pustie pînă la Dibla, pretutindeni unde locuiesc. 
Și vor şti că Eu sînt Domnul.” 


Cuvîntul Domnului mi-a vorbit astfel: “Şi tu, fiul omu- 
lui, ascultă: aşa vorbeşte Domnul, Dumnezeu, despre țara lui 
Israel: „Vine sfîrşitul, vine sfîrşitul peste cele patru margini 
ale ţării! Acum vine sfîrșitul peste tine; 'mi voi trimete mî- 
nia împotriva ta, te voi judeca după faptele tale. Și te voi 
pedepsi pentru toate uriciunile tale. Ochiul Meu va fi fără 
milă pentru tine, și nu Mă voi îndura, ci te voi pedepsi după 
faptele tale, cu toate că urtciunile tale vor fi în mijlocul tău și 
ar trebui să te ajute. Și veţi ști că Eu sînt Domnul.” Așa vor- 
bește Domnul Dumnezeu: „lată, vine o nenorocire, o nenoro- 
cire nemaipomenită! Vine sfîrșitul, vine sfîrșitul; se trezește 
împotriva ta! lată că a și venit! “ţi vine rîndul, locuitor al 
țării! Vine vremea, se apropie ziua de necaz, și nu de bucurie 
pe munţi! Acum "mi voi vărsa în curînd urgia peste tine, Imi 
voi potoli mînia peste tine; te voi judeca după faptele tale, și 
te voi pedepsi pentru toate minciunile tale. Ochiul Meu va 
fi fără milă, și nu Mă voi îndura; te voi pedepsi după faptele 
tale, măcar că uriciunile tale vor fi în mijlocul tău, și ar tre- 
bui să te ajute. Și veţi știi că Eu sînt Domnul, cel ce lovește! 
lată ziua! lată-o că vine! “ţi vine rîndul! "nflorește toiagul, 

odrăslește mîndria!  Silnicia s'a înălțat, ca să slujească de 
toaiag răutăţii; nu mai rămîne nimic din ei, nici din gloata, lor 
gălăgioasă, nici din bogăţia lor! Și nimeni nu-i bocește! Vine 
vremea, se apropie ziua! Să nu se bucure cumpărătorul, să 
nu se mihnească vînzătorul! Căci izbucnește mînia împotriva 
întregei lor mulțimi. Nu, vînzătorul nu va mai căpăta înapoi 
ce a vîndut, chiar dacă ar mai fi printre cei vii; căci prooro- 
cia împotriva întregei lor mulțimi nu va fi schimbată, și din 
pricina nelegiuirii lui niciunul nu-și va păstra viaţa. Sună 
trîmbița, totul este gata, dar nimeni nu merge la luptă; căci 
urgia Mea izbucnește împotriva întregei lor mulțimi. Afară 
bîntuie sabia, în casă ciuma și foametea! Cine este la cîmp va 
muri de sabie, iar cine este în cetate va fi mîncat de foamete 
și ciumă.  Fugarii lor, cînd scapă, stau pe munţi, ca niște 
porumbei ai văilor, văitindu-se toţi, fiecare de nelegiuirea lui. 
Minile tuturor au slăbit, și genunchii tuturor se topesc ca apa. 
Se încing cu saci, și-i apucă groaza. Toate feţele sînt acoperite 
de rușine, și toate capetele sînt rase. și vor arunca argin- 
tul pe ulițe, și aurul lor le va fi o scîrbă. Argintul sau aurul 
lor nu poate să-i scape în ziua urgiei Domnului; nu poate nici 
să le sature sufletul, nici să le umple măruntaiele; căci el i-a 
aruncat în nelegiuirea lor. Se făleau cu podoaba lor măreaţă, 
și cu ea au făcut icoanele uriciunilor lor, ale idolilor lor. De 
aceea, le-o voi preface în scîrbă pentru ei. O voi da de jaf 
în minile străinilor, și ca pradă nelegiuiţilor pămîntului ca s'o 
pîngărească. "mi voi întoarce fața dela ei, și Mi se va pîngări 
Locașul Meu cel sfint; da, prădătorii vor pătrunde în el, și- 
l vor pîngări.  Pregătiţi lanţurile! Căci ţara este plină de 
omoruri, și cetatea este plină de sîlnicie. Voi aduce popoarele 
cele mai rele, ca să pună mîna pe casele lor; voi pune capăt 
mîndriei celor puternici, și sfintele lor locașuri vor fi pîngărite. 
Vine prăpădul! -Ei caută scăpare, dar scăpare nu-i! Vine 
nenorocire peste nenorocire, zvon după zvon. Ei cer vedenii 
proorocilor; dar preoţii nu mai cunosc Legea, și bătrinii nu mai 
pot da sfaturi. "mpăratul jălește, voivodul se înspăimîntă, și 
mîinile poporului ţării tremură. Le voi face după umbletele lor, 
îi voi judeca după cuviinţă, și vor ști că Eu sînt Domnul.” 

m al șaselea an, în ziua a cincea a lunii a șasea, pe cînd 
ședeam în casă, și bătrînii lui Iuda ședeau înaintea mea, mîna 
Domnului Dumnezeu a căzut peste mine. M'am uitat, și iată 
că era un chip care avea o înfățișare de om; dela coapse în 
jos, era foc, și dela coapse în sus era ceva strălucitor, ca niște 
aramă lustruită. EI a întins ceva ca o mînă, și m'a apucat de 
zulufii capului. Duhul m'a răpit între pămînt și cer și m'a dus, 
în vedenii dumnezeiești, la Ierusalim, la ușa porții dela curtea 
din lăuntru, care caută spre meazănoapte, unde era locul idol- 
ului geloziei, care stîrnea gelozia Domnului. Şi iată că slava 
Dumnezeului lui Israel era acolo, așa cum o văzusem în vale. 
El mi-a zis: “Fiul omului, ia ridică ochii spre miazănoapte!” 
Am ridicat ochii spre miazănoapte; iată că idolul acesta al 
geloziei era la miazănoapte de poarta altarului, la intrare. Şi 
El mi-a zis: “Fiul omului, vezi ce fac ei? Vezi tu marile urici- 
uni, pe cari le săvirșește aici casa lui Israel, ca să Mă depărteze 
de sfintul Meu locaș? Dar vei mai vedea și alte uriciuni și mai 
mari!” Atunci m'a dus la poarta curții. M'am uitat, și iată 
că era o gaură în părete! Și mi-a zis: “Fiul omului, ia sapă 
în părete!” Am săpat în zid, și iată că era o ușă. Și mi-a 
zis: “Intră, și vezi uriciunile cele rele, pe cari le săvirșesc ei 
aici!” Am intrat și m'am uitat; și iată că erau tot felul de 
chipuri de tiritoare și de dobitoace uricioase, și toți idolii ca- 
sei lui Israel, zugrăviți pe perete de jur împrejur.  'naintea 
acestor idoli stăteau șaptezeci de oameni din bătrinii casei lui 
Israel, în mijlocul cărora era laazania, fiul lui Șafan; fiecare din 
ei avea o cădelniță în mînă și se înălța un nor gros de tămi:ie. 
Și El mi-a zis: “Fiul omului, vezi ce fac în întunerec bătrînii 
casei lui Israel, fiecare în odaia lui plină de chipuri? Căci ei 
zic: „Nu ne vede Domnul; a părăsit Domnul ţara aceasta!” Și 
mi-a zis: “Vei mai vedea și alte alte uriciuni mari, pe cari le 
săvirșesc ei!” Şi m'a dus la intrarea porţii Casei Domnului 
din spre miazănoapte. Și iată că acolo stăteau niște femei, cari 
plîngeau pe Tamuz. Şi El mi-a zis: “Vezi, fiul omului? Vei 
mai vedea și alte uriciuni mai mari decât acestea!” Și m'a dus 
în curtea dinlăuntru a Casei Domnului. Și iată că la ușa Tem- 
plului Domnului, între pridvor și altar, erau aproape douăzeci 

și cinci de oameni, cu dosul întors spre Templul Domnului și cu 
faţa spre răsărit; și se închinau înaintea soarelui spre răsărit. 
Și El mi-a zis: “Vezi, fiul omului? Este prea puţin oare pentru 
casa lui Iuda că săvirșesc ei uriciunile pe cari le săvîrșesc aici? 
Trebuia să mai umple și ţara cu silnicie și să nu înceteze să 
Mă mînie? lată că ei își apropie ramura de nas! De aceea și 
Eu, voi lucra cu urgie; ochiul Meu va fi fără milă, și nu Mă voi 
îndura,; chiar dacă vor striga în gura mare la urechile Mele, tot 
nu-i voi asculta.” 


Apoi a strigat cu glas tare la urechile mele: “Apropiaţi- 
vă voi cari trebuie să pedepsiţi cetatea, fiecare cu unealta lui 
de nimicire în mînă!” Şi iată că au venit șase oameni de pe 
drumul porţii de sus dinspre miază noapte, fiecare cu unealta 
lui de nimicire în mînă. ’n mijlocul lor era un om îmbrăcat 
într-o haină de in, și cu o călimară la briu. Au venit și s'au 
așezat lîngă altarul de aramă. Slava Dumnezeului lui Israel 
s'a ridicat de pe heruvimul pe care era, și s'a îndreptat spre 
pragul casei; și el a chemat pe omul acela care era îmbrăcat 
cu haina de in și care avea călimara la brîu. Domnul i-a zis: 
“Treci prin mijlocul cetăţii, prin mijlocul Ierusalimului, și fă 
un semn pe fruntea oamenilor, cari suspină și gem din pricina 
tuturor uriciunilor, cari se săvîrșesc acolo. Iar celorlalți le-a 
zis, în auzul meu: “Treceţi după el în cetate, și loviți; ochiul 
vostru să fie fără milă, și să nu vă înduraţi! Ucideţi, și nimiciţi 
pe bătrîni, pe tineri, pe fecioare, pe copii și pe femei; dar să nu 
vă atingeţi de nici unul din ceice au semnul pe frunte! "ncepeţi 
însă cu Locașul Meu cel sfint!” Ei au început cu bătrinii, cari 
erau înaintea Templului. Și El a zis: “Spurcaţi casa, și 
umpleţi curțile cu mortți!... leşii... "Ei au ieșit, și au început 
să ucidă în cetate. Pe cînd ucideau ei astfel, și eu stam încă 
singur acolo, am căzut cu fața la pămînt, și am strigat: “Ah! 
Doamne Dumnezeule, vrei să nimicești oare tot ce a mai rămas 
din Israel, vărsîndu-Ţi urgia asupra Ierusalimului?” El mi-a 
răspuns: “Nelegiuirea casei lui Israel și Iuda este mare, peste 
măsură de mare! Tara este plină de omoruri, și cetatea este 
plină de nedreptate; căci ei zic: „Domnul a părăsit ţara și 
Domnul nu vede nimici De aceea și Eu voi fi fără milă, și nu 

Mă voi îndura, ci voi face să cadă asupra capului lor faptele 
lor.” Şi iată că omul cel îmbrăcat în haina de in, și care avea 
călimra la brîu, a adus următorul răspuns: “Am făcut ce mi-ai 
poruncit!” 


M'am uitat, și iată că pe cerul care era deasupra capului 
heruvimilor era ceva ca o piatră de safir; deasupra lor se vedea 
ceva asemănător cu un chip de scaun de domnie. Și Domnul 
a zis omului aceluia îmbrăcat în haine de in: “Viră-te între 
roatele de supt heruvimi, umple-ți mînile cu cărbunii aprinși 
cari sînt între heruvimi, și împrăștie-i peste cetate!” Și el s'a 
vîrît între roate supt ochii mei.  Heruvimii stăteau în partea 
dreaptă a casei, cînd s-a virit omul acela între roate, iar norul 
a umplut curtea din lăuntru. Atunci slava Domnului s'a ridi- 
cat de pe heruvimi, și s'a îndreptat spre pragul casei, așa în cît 
Templul s'a umplut de nor, și curtea s'a umplut de strălucirea 
slavei Domnului.  Vijiitul aripilor heruvimilor s'a auzit pînă 
la curtea de afară, ca glasul Dumnezeului Celui Atotputernic, 
cînd vorbește, Cînd a poruncit deci omului aceluia îmbrăcat 
în haina de in să ia foc dintre roate, dintre heruvimi, omul 
acesta, s'a dus și s'a așezat lîngă roate. Atunci un heruvim a 
întins mîna între heruvimi spre focul care era între heruvimi; a 
luat foc, şi l-a pus în mîinile omului aceluia îmbrăcat cu haina 
de in. Și omul acesta l-a luat, și a ieșt afară. La heruvimi 
se vedea ceva ca o mînă de om supt aripile lor. Mam ui- 
tat, și iată că lîngă heruvimi erau patru roți; o roată lingă 
un heruvim și o roată lîngă celălalt heruvim; dar roatele aces- 
tea străluceau ca o piatră de hrisolit. După înfățișare, toate 
cele patru roţi aveau acelaș chip; fiecare roată părea că este 
în mijlocul altei roţi. Cînd mergeau, mergeau de cele patru 
laturi ale lor, și nu se învîrteau în mers, ci mergeau încotro 
mergea capul, fără să se învirtească în mersul lor. Tot trupul 
heruvimilor, spatele lor, mîinile lor și aripile lor, erau pline de 
ochi, ca și cele patru roţi dimprejur. Am auzit cu urechile 
mele că roatele erau chemate: “Roate învirtitoare.” Fiecare 
avea patru feţe; fața celui dintii era o faţă de heruvim, faţa 
celui de al doilea o faţă de om, a celui de al treilea o față de 
leu, și a celui de al patrulea o faţă de vultur. Și heruvimii 

s'au ridicat. Erau făpturile vii pe cari le văzusem lîngă rîul 
Chebar. Cînd mergeau heruvimii, mergeau și roatele cu ei, și 
cînd își întindeau heruvimii aripile ca să se înalțe dela pămînt, 
nici roatele nu se depărtau de ei. Cînd se opreau ei, se opreau 
și ele, și cînd se înălțau ei, se înălțau și ele cu ei, căci duhul 
făpturilor vii era în ele. Slava Domului a plecat din pragul 
Templului, și s'a așezat pe heruvimi.  Heruvimii și-au întins 
aripile, și s'au înălțat de pe pămînt supt ochii mei; cînd au 
plecat ei, au plecat și roţile cu ei. S'au oprit la intrarea porții 
casei Domnului spre răsărit; și slava Dumnezeului lui Israel era 
sus deasupra lor. Erau făpturile vii, pe cari le văzusem supt 
Dumnezeul lui Israel lîngă rîul Chebar, și am băgat de seamă 
că erau heruvimi. Fiecare avea patru feţe, fiecare avea patru 
aripi, și supt aripile lor era ceva ca o mînă de om. Dar fețele 
lor erau ca cele pe cari le văzusem la rîul Chebar, cu aceeaș 
înfățișare: erau tot ei. Fiecare mergea drept înainte. 


Duhul m'a răpit, și m'a dus la poarta de răsărit a Casei 
Domnului, care caută spre răsărit. Și iată că la intrarea porţii, 
erau douăzeci și cinci de oameni; și în mijlocul lor am văzut pe 
laazania, fiul lui Azur, și pe Pelatia, fiul lui Benaia, căpeteniile 
poporului. Şi Domnul mi-a zis: “Fiul omului, aceștia sînt oa- 
menii cari fac planuri nelegiuite, și dau sfaturi rele în cetatea 
aceasta! Ei zic: „Nu este încă vremea potrivită că să zidim 
case! Cetatea este cazanul, și noi sîntem carnea.' De aceea 
proorocește împotriva lor, proorocește, fiul omului!” Atunci 
Duhul Domnului a căzut peste mine, și mi-a zis: “Spune: Așa 
vorbește Domnul: „Astfel vorbiţi voi, casa lui Israel! Și ce 
vă vine în gînd, știu foarte bine! Ați făcut o mulțime de 
omoruri în cetatea aceasta, și aţi umplut ulițele cu cei uciși.“ 
De aceea, așa vorbește Domnul Dumnezeu: „Morţii voştri pe 
cari i-aţi întins în mijlocul cetăţii acesteia, sînt carnea, și ea 
este cazanul; dar voi veţi fi scoși afară din ea. Vă temeţi de 
sabie, dar Eu voi aduce sabie peste voi, zice Domnul, Dum- 
nezeu.' „Vă voi scoate din cetatea aceasta, vă voi da în miinile 
străinilor, și voi împlini judecăţile mele împotriva voastră! 
Veţi cădea loviți de sabie, vă voi judeca la hotarul lui Israel, și 
veţi ști că Eu sînt Domnul. Cetatea aceasta nu va fi cazanul 

vostru, și voi nu veţi fi carnea din el: ci la hotarul lui Israel vă 
voi judeca! Și veţi ști că Eu sînt Domnul, ale cărui porunci 
nu le-aţi urmat, și ale cărui legi nu le-aţi împlinit, și aţi lu- 
crat după obiceiurile neamurilor care vă înconjoară.” Pe cînd 
prooroceam eu, a murit Pelatia, fiul lui Benaia. Eu am căzut 
cu fața la pămînt, și am strigat cu glas tare: “Ah! Doamne 
Dumnezeule, vrei să nimicești Tu și ce a mai rămas din Israel?” 
Și Cuvintul Domnului mi-a vorbit astfel: “Fiul omului, fraţii 
tăi, da, fraţii tăi, cei din robie, și toată casa lui Israel, sînt 
aceia. despre cari zic locuitorii Ierusalimului: „Ei sînt departe 
de Domnul, ţara ne-a fost dată nouă în stăpînire!...* De aceea 
spune despre ei: „Așa vorbește Domnul, Dumnezeu: „Dacă-i 
ţin depărtaţi printre neamuri, dacă i-am risipit în felurite ţări, 
totuş le-am fost un Templu pentru cîtăva vreme, în țara în care 
au venit.“ De aceea să le spui: „Așa vorbește Domnul Dum- 
nezeu: „Vă voi stringe din mijlocul popoarelor, vă voi aduna 
iarăș din ţările în cari sînteţi risipiţi, și vă voi da ţara lui Israel. 
Și cînd vor veni în ea, vor scoate de acolo toţi idolii și toate 
uriciunile. Le voi da o altă inimă, și voi pune un duh nou în 
voi. Voi lua din trupul lor inima de piatră, și le voi da o in- 
imă de carne, ca să urmeze poruncile Mele, să păzească și să 
împlinească legile Mele; și ei vor fi poporul Meu, iar Eu voi fi 
Dumnezeul lor. Dar acelora a căror inimă simte plăcere față 
de idolii și uriciunile lor, le voi întoarce faptele asupra capului 
lor, zice Domnul Dumnezeu.” După aceea, heruvimii și-au 
întins aripile, însoţiţi de roţi, și slava Dumnezeului lui Israel 
era sus deasupra lor. Slava Domnului s'a înălțat din mijlocul 
cetăţii, și s'a așezat pe muntele de la răsăritul cetăţii. Pe mine 
însă m'a răpit Duhul și m'a dus iarăș, în vedenie, prin Duhul 
lui Dumnezeu, în Haldea, la prinșii de război. Și astfel vede- 
nia, pe care o avusesem, a pierit de la mine. Apoi am spus 
prinșilor de război toate lucrurile, pe cari mi le descoperise 
Domnul. Robia lui Zedechia și risipirea poporului. 


Cuvîntul Domnului mi-a vorbit astfel: “Fiul omului, tu 
locuiești în mijlocul unei case de îndărătnici, cari au ochi să 
vadă și nu văd, urechi de auzit și n'aud; căci sînt o casă de 
răzvrătiți. De aceea, fiul omului, pregătește-ţi lucrurile de 

călătorie, și pleacă ziua, supt ochii lor! Pleacă, în faţa lor, 
din locul unde ești și du-te în alt loc: poate că vor vedea că 
sînt o casă de îndărătnici. Scoate-ţi lucrurile ca niște lucruri 
de călătorie, ziua, supt ochii lor; dar pleacă seara, în fața lor, 
cum pleacă cei ce se duc în robie. Să spargi zidul supt ochii 
lor, și să-ţi scoţi lucrurile pe acolo. Să le pui pe umăr supt 
ochii lor, să le scoţi afară pe negură, să-ţi acoperi faţa și să 
nu te uiţi la pămînt; căci vreau să fii un semn pentru casa lui 
Israel.” Am făcut cum mi se poruncise: mi-am scos lucrurile 
ziua ca pentru călătorie, seara am spart zidul cu mîna, și le-am 
scos pe negură și le-am pus pe umăr, în faţa lor. Dimineaţa 
însă, Cuvîntul Domnului mi-a vorbit astfel: “Fiul omului, 
nu ţi-a zis casa lui Israel, această casă de îndărătnici: „Ce 
faci;, Spune-le: „Așa vorbește Domnul, Dumnezeu: „Proorocia 
aceasta. privește pe domnul care este la Ierusalim, și pe toată 
casa lui Israel, care se află acolo.“ Spune: ,Eu sînt un semn 
pentru voi! Cum am făcut eu, așa li se va face și lor: se 
vor duce într'o ţară străină în robie. Domnitorul care este 
în mijlocul lor își va pune lucrurile pe umăr și va pleca pe 
negură; vor sparge zidul ca să-l scoată afară; își va acoperi 
faţa, ca să nu vadă pămîntul cu ochii. "mi voi întinde mreaja 
peste el, și va fi prins în laţul Meu; îl voi duce la Babilon, în 
țara Haldeilor; dar nu-i va vedea, și va muri acolo. Pe toți 
cei ce stau în jurul lui și îi sînt de ajutor, și pe toate oștile 
lui, îi voi risipi în toate vînturile, și voi scoate sabia după ei. 
Atunci vor ști că Eu sînt Domnul, cînd îi voi împrăștia printre 
neamuri, și îi voi risipi în felurite ţări. Dar voi lăsa din ei 
vreo cîțiva oameni cari vor scăpa de sabie, de foamete și de 
ciumă, ca să istorisească toate uriciunile lor printre neamurile 
la cari vor merge, și să știe că Eu sînt Domnul.”* Cuvintul 
Domnului mi-a vorbit astfel: “Fiul omului, îţi vei mînca pînea 
tremurînd, și îţi vei bea apa cu neliniște și groază. Spune 
poporului din ţară: „Așa vorbește Domnul, Dumnezeu, despre 
locuitorii Ierusalimului din ţara lui Israel: „Ei își vor mînca 
pînea cu neliniște, și își vor bea apa cu groază; căci ţara le va 
fi jăfuită de tot ce are, din pricina silniciei tuturor celor ce o 
locuiesc. Cetățile pline cu popor vor fi nimicite, și țara va fi 

pustiită, ca să știți că Eu sînt Domnul.” Cuvîntul Domnului 
mi-a vorbit astfel: „Fiul omului, ce înseamnă acest cuvînt de 
batjocură, pe care-l întrebuințaţi î în țara lui Israel: „Zilele se 
lungesc, și toate vedeniile rămîn neîmplinite;, De aceea spune- 
le: „Așa vorbește Domnul, Dumnezeu: ,Voi face să înceteze 

acest cuvînt de batjocură, și nu se va mai întrebuința în Israel. 
Deaceea spune-le: „Se apropie zilele, și toate vedeniile se vor 
împlinij Căci nu vor mai fi vedenii mincinoase, nici proorociri 
înșelătoare, în mijlocul casei lui Israel! Căci Eu, Domnul, voi 
vorbi; ce voi spune se va împlini, și nu va mai fi amînat; da, în 
zilele voastre, casă de îndărătnici, voi rosti un cuvînt și-l voi 
împlini, zice Domnul, Dumnezeu.” Cuvîntul Domnului mi- 
a vorbit apoi astfel: “Fiul omului, iată, casa lui Israel zice: 
„Vedeniile pe cari le are el nu sînt aproape să se împlineacă, 
și proorocește pentru vremuri depărtate;  Deaceea spune-le: 
„Așa vorbește Domnul, Dumnezeu: ‚Nu va mai fi zăbavă în 
împlinirea, cuvintelor Mele; ci cuvîntul, pe care-l voi rosti, se 
va împlini, zice Domnul, Dumnezeu.” 


Cuvîntul Domnului mi-a vorbit astfel: “Fiul omului, prooro- 
cește împotriva proorocilor lui Israel, cari proorocesc, și spune 
celor ce proorocesc după gustul inimii lor: „Ascultaţi cuvîn- 
tul Domnului! Aşa vorbește Domnul, Dumnezeu: „Vai de 
proorocii fără minte, cari umblă după duhul lor și nu văd 
nimic! Proorocii tăi, Israele, sînt ca niște șacali în mijlocul 
dărimăturilor! Voi nu v'aţi suit înaintea spărturilor, n'aţi în- 
conjurat cu un zid casa lui Israel, ca să rămîneţi tari în luptă, 
în ziua Domnului.  Vedeniile lor sînt înșelătoare, și prooroci- 
ile lor mincinoase. Ei zic: „Așa vorbește Domnulj măcar că 
Domnul nu i-a trimes; și fac pe oameni să tragă nădejde că se 
va împlini cuvîntul lor. Nu sînt înșelătoare vedeniile, pe cari 
le aveţi, și nu sînt mincinoase proorociile pe cari le rostiţi? 
Voi ziceţi: „Așa vorbeşte Domnul; în timp ce Eu n'am vor- 
bit. De aceea, așa vorbește Domnul, Dumnezeu: „Pentrucă 
spuneți lucruri înșelătoare, și vedeniile voastre sînt minciuni, 
iată, am necaz pe voi, zice Domnul, Dumnezeu“. „Mina Mea 
va fi împotriva proorocilor, ale căror vedenii sînt înșelătoare 
și ale căror proorocii sînt mincinoase; ei nu vor rămînea în 

adunarea poporului Meu, nu vor fi scriși în cartea casei lui 
Israel, nici nu vor intra în ţara lui Israel. Și veţi ști că Eu sînt 
Domnul Dumnezeu. Lucrurile acestea se vor întîmpla pen- 
trucă ei rătăcesc pe poporul Meu, zicînd: „Pacej cînd nu este 
pace. Poporul Meu zidește un zid, și ei îl tencuiesc cu ipsos. 
De aceea, spune celor ce-l acopăr cu ipsos că se va prăbuși, 
va veni o ploaie cu vitor, pietrele de grindină vor cădea, și se 
va deslănţui furtuna. Iată, vi se prăbușește zidul! Și atunci 
vi se va zice: „Unde este ipsosul cu care l-aţi tencuit; De 
aceea, așa vorbește Domnul, Dumnezeu: „n urgia Mea, voi 
porni furtuna; în mînia Mea, va veni o ploaie cu vifor; și vor 
cădea, pietre de grindină ca să nimicească. Voi surpa zidul 
pe care l-aţi tencuit cu ipsos, îl voi dobori la pămînt, și i se 
vor desgoli temeliile; se va prăbuși, și veţi pieri în mijlocul 
dărîmăturilor lui. Și veţi ști că Eu sînt Domnul. "mi voi po- 
toli astfel mînia împotriva zidului și împotriva celor ce l-au 
tencuit cu ipsos; și vă voi spune: Nu mai este niciun zid! Și 
s'a isprăvit cu cei ce l-au tencuit cu ipsos!  S'a isprăvit cu 
proorocii lui Israel, cari proorocesc asupra Ierusalimului, și au 
vedenii de pace asupra lui, cînd nu este pace, zice Domnul 
Dumnezeu." Iar tu, fiul omului, întoarce-ţi privirile împotriva 
fiicelor poporului tău, cari proorocesc după gustul inimii lor, 
și proorocește împotriva lor! Spune: „Așa vorbește Domnul 
Dumnezeu: „Vai de cele ce cos perinuţe pentru subsiori, și 
fac măhrame pentru capetele oamenilor de orice mărime, ca 
să prindă suflete! Socotiţi că veţi prinde sufletele poporului 
Meu, ca să vă păstraţi cu viaţă sufletele voastre? Voi Mă 
necinstiți înaintea poporului Meu, pentru cîțiva pumni de orz 
și cîteva bucăți de pîne, ucizînd niște suflete, cari n’ar trebui 
să moară, și făcînd să trăiască niște suflete cari n'ar trebui 
să trăiască, înșelînd astfel pe poporul Meu care ascultă min- 
ciunile voastre. De aceea așa vorbește Domnul Dumnezeu: 
„lată, am necaz pe perinuţele voastre prin cari prindeţi su- 
fletele ca păsările; deaceea vi le voi smulge de la braţe și voi 
da drumul sufletelor, și anume sufletelor pe cari le prindeţi ca 
păsările! Vă voi rupe măhramele, și voi scoate pe poporul 
Meu din minile voastre, ca să nu mai cadă pradă în mînile 

voastre; și veți ști că Eu sînt Domnul. Pentrucă întristați 
prin minciuni inima celui neprihănit, cînd Eu însumi nu l-am 
întristat, și pentrucă întăriți mîinile celui rău ca să-l împede- 
caţi să se lase de calea lui cea rea, făgăduindu-i viaţa, - de 
aceea nu veţi mai avea vedenii înșelătoare, și nu veți mai rosti 
proorocii. Voi scoate din mîinile voastre pe poporul meu, și 
veţi ști că Eu sînt Domnul.” 


Ciţiva din bătrinii lui Israel au venit la mine și au șezut 
înaintea mea. Și Cuvîntul Domnului mi-a vorbit astfel: “Fiul 
omului, oamenii aceștia își poartă idolii în inimă, și își pironesc 
privirile spre ceea ce i-a făcut să cadă în nelegiuire! Să Mă las 
Eu să fiu întrebat de ei? De aceea vorbește-le, și spune-le: 
„Așa vorbește Domnul, Dumnezeu: „Orice om din casa lui Is- 
rael, care își poartă idolii în inimă, și care își pironește privir- 
ile spre ceeace l-a făcut să cadă în nelegiuirea lui-dacă va veni 
să vorbească proorocului, -Eu, Domnul, îi voi răspunde, în 
ciuda mulțimei idolilor lui, ca să prind în chiar inima lor pe 
aceia din casa lui Israel, cari s'au depărtat de Mine din pric- 
ina tuturor idolilor.“ De aceea, spune casei lui Israel: „Așa 
vobește Domnul, Dumnezeu: „ntoarceţi-vă, și abateţi-vă de la 
idolii voştri, întoarceţi-vă privirile dela toate uriciunile voas- 
tre! Căci orice om din casa lui Israel, sau din străinii cari 
locuiesc pentru o vreme în Israel, care s'a depărtat de Mine, 
care își poartă idolii în inima lui, și nu-și ia privirile dela ceea 
ce l-a făcut să cadă în nelegiuirea lui, -dacă va veni să vor- 
bească unui prooroc, ca să Mă întrebe prin el, -Eu, Domnul, 
prin Mine însumi îi voi răspunde. "mi voi întorce Faţa îm- 
potriva omului acestuia, îl voi face un semn și de pomină, și-l 
îl voi nimici cu desăvîrșire din mijlocul poporului Meu. Și veți 
ști că Eu sînt Domnul! Dacă proorocul se va lăsa amăgit 
să rostească un cuvînt, Eu, Domnul, am amăgit pe proorocul 
acela; "mi voi întinde mîna împotriva lui, și-l voi nimici din 
mijlocul poporului Meu Israel. “și vor purta astfel păcatul 
lor, și pedeapsa proorocului va fi la fel cu pedeapsa celuice 
întreabă, ca să nu se mai rătăcească dela Mine casa lui Is- 
rael, și să nu se mai spurce cu toate fărădelegile ei. Atunci 
vor fi poporul Meu, și Eu voi fi Dumnezeul lor, zice Domnul, 

Dumnezeu!” - Cuvîntul Domnului mi-a vorbit astfel: “Fiul 
omului, cînd va păcătui o ţară împotriva Mea, dedindu-se la 
fărădelege, și "mi voi întinde mîna împotriva ei, -dacă îi voi 
sfărîima toiagul pînii, dacă îi voi trimete foametea, dacă îi voi 
nimici cu desăvîrșire oamenii și vitele, chiar de ar fi în mi- 
jlocul ei acești trei oameni: Noe, Daniel și lov, ei nu și-ar 
mîntui decât sufletul lor prin neprihănirea lor, zice Domnul, 
Dumnezeu.” “Dacă aș lăsa ca țara să fie cutreierată de fiare 
sălbatice, cari ar lăsa-o fără popor, dacă ar ajunge un pustiu 
pe unde n'ar mai putea trece nimeni, din pricina acestor fiare, 
și ar fi în mijlocul ei acești trei oameni, pe viaţa Mea, zice 
Domnul, Dumnezeu, că n'ar scăpa nici fii, nici fiice, ci numai 
ei ar scăpa, și ţara ar ajunge un pustiu. Sau dacă aș aduce 
sabie împotriva ţării acesteia, dacă aș zice să treacă sabia prin 
țară, dacă i-aș nimici cu desăvîrșire oamenii și vitele, și ar fi 
în mijlocul ei acești trei oameni, pe viața Mea, -zice Domnul 
Dumnezeu, -că n'ar mai scăpa nici fii nici fiice, ci numai ei 
singuri ar scăpa. Sau dacă aș trimete ciuma în țara aceasta, 
dacă Mi-aș vărsa urgia împotriva ei prin molimă, ca să-i nim- 
icesc cu desăvirșire oamenii și vitele, și ar fi în mijlocul ei 
Noe, Daniel și Iov, pe viața Mea-zice Domnul, Dumnezeu-că 
n'ar scăpa nici fii nici fiice, ci numai ei și-ar mîntui sufletul 
prin neprihănirea lor.”  Totuș, așa vorbește Domnul Dum- 
nezeu: “Măcar că trimet împotriva Ierusalimului cele patru 
pedepse grozave ale mele: sabia, foametea, fiarele sălbatice și 
ciuma, ca să nimicesc cu desăvirșire din el oamenii și vitele, 
tot va fi o rămășiță care ca scăpa, care va ieși din el, și anume: 
fii şi fiice. lată, aceștia vor veni la voi, le veţi vedea purtarea 
și faptele, și vă veţi mîngiia de nenorocirea pe care o aduc 
asupra Ierusalimului, de tot ce aduc asupra lui. Ei vă vor 
mingiia, cînd le veţi vedea purtarea și faptele, și veţi cunoaște 
că nu fără temei fac Eu tot ce fac împotriva leruslimului, zice 
Domnul, Dumnzeu.” 


Cuvîntul Domnului mi-a vorbit, astfel: “Fiul omului, ce 
are lemnul de viță mai mult decît orice alt lemn, vițele de vie 
mai mult decât cele ce sînt printre copacii din pădure? la oare 
cineva din lemnul acesta, ca să facă vreo lucrare? Face cineva 

din el vreun cârlig de atîrnt ceva în el? lată că este pus pe 
foc să ardă; dupăce îi arde focul cele două capete și mijlocul, 
mai poate fi el bun de ceva? lată, cînd era întreg, nu se putea 
face nimic din el; cu cît mai puţin acum, dupăce l-a mistuit și 
l-a ars focul, s'ar mai putea face vreo lucrare din el?  Deaceea 
așa vorbește Domnul, Dumnezeu: “Ca lemnul de viță dintre 
copacii din pădure, pe care-l pun pe foc să-l ard, așa voi da 
și pe locuitorii Ierusalimului. "mi voi întoarce Faţa împotriva 
lor; au ieșit din foc, dar focul îi va arde de tot. Și veţi ști 
că Eu sînt Domnul, cînd "mi voi întoarce Faţa împotriva lor. 
Voi preface ţara într'un pustiu, pentrucă au fost necredincioși, 
zice Domnul Dumnezeu.” 


Cuvîntul Domnului mi-a vorbit astfel: “Fiul omului, arată 
Ierusalimului uriciunile lui! Și spune-i: “Așa vorbește Dom- 
nul Dumnezeu, către cetatea Ierusalimului: “Prin obirșia și 
nașterea ta ești din țara Cananiţilor; tatăl tău era Amorit, și 
mama ta Hetită. La naștere, în ziua cînd te-ai născut, buricul 
nu ţi s'a tăiat, n'ai fost scăldată în apă, ca să fii curăţită, nici 
n'ai fost frecată cu sare, și nici n'ai fost înfășată în scutece. 
Ochiul nimănui nu s'a îndurat de tine, ca să-ţi facă măcar 
unul din aceste lucruri, din milă pentru tine; ci ai fost arun- 
cată pe cîmp, așa de scîrbă le era de tine, în ziua nașterii 
tale. Atunci Eu am trecut pe lîngă tine, te-am văzut tăvălită 
în sîngele tău, și am zis: “Trăiește chiar și în sîngele tău!” 
Da, ţi-am zis: “Trăiește chiar și în sîngele tău!” Te-am în- 
mulțit cu zecile de mii“ ca iarba de pe cimp. Și ai crescut, 
te-ai făcut mare, ai ajuns de o frumuseţă desăvîrșită; ţi s'au 
rotunjit ţiţele, ţi-a crescut părul. Dar erai tot goală, goală de 
tot. Cînd am trecut Eu pe lîngă tine, Mam uitat la tine, 
și iată că îţi venise vremea, vremea dragostelor. Atunci am 
întins peste tine poala hainei Mele, ţi-am acoprit goliciunea, 
ţi-am jurat credinţă, am făcut legămînt cu tine, zice Domnul 
Dumnezeu, şi ai fost a Mea! Te-am scăldat în apă, te-am 
spălat de sîngele de pe tine, și te-am uns cu untdelemn. Ti- 
am dat haine cusute cu fir, și o încălțăminte de piele de vițel 
de mare, te-am încins cu in supțire, și te-am îmbrăcat în mã- 
tasă. Te-am împodobit cu scule scumpe, ţi-am pus brățări 

la mînă, și o salbă la gît; ţi-am pus o verigă în nas, cercei 
în urechi, și o cunună minunată pe cap. Astfel, ai fost îm- 
podobită cu aur și cu argint, și ai fost îmbrăcată cu in supțire, 
cu mătasă și cusături cu fir. Ai mîncat floarea făinei, miere 
și untdelemn. Erai de o frumuseţă desăvirșită, ba ajunsesei 
chiar împărăteasă. Ti s'a dus vestea printre neamuri, pentru 
frumuseţa, ta; căci era desăvirșită de tot, datorită strălucirii 
cu care te împodobisem, zice Domnul, Dumnezeu.” “Dar te- 
ai încrezut în frumuseţa ta, și ai curvit, la adăpostul numelui 
tău celui mare; ţi-ai revărsat curviile înaintea tuturor trecăto- 
rilor, și te-ai dat lor. Ai luat și din hainele tale, ţi-ai făcut 
înălțimi pe cari le-ai împodobit cu toate colorile, și ai curvit 
pe ele: așa cum nu s'a întimplat și nici nu se va mai întîmpla 
vreodată. Ti-ai luat pînă și minunatele tale podoabe de aur 
și de argint, pe cari ţi le dădusem, și ţi-ai făcut niște chipuri 
de bărbaţi, cu cari ai curvit. Ti-ai luat și hainele cusute la 
gherghef, le-ai îmbrăcat cu ele și ai adus acestor chipuri unt- 
delemnul Meu și tămiia Mea.  Pînea pe care ţi-o dădusem, 
floarea, făinii, untdelemnul și mierea, cu care te hrăneam, le- 
ai adus înaintea, lor, ca niște tămiie cu un miros plăcut. lată 
ce s'a întîmplat, zice Domnul Dumnezeu!” “Apoi ţi-ai luat 
fiii și fiicele, pe cari Mi-i născusei, și i-ai jertfit lor, ca să le 
slujească de mîncare. Nu erau oare de ajuns curviile tale, de 
Mi-ai mai junghiat fiii, și i-ai dat, trecîndu-i prin foc în cinstea 
lor? Și în mijlocul tuturor uriciunilor și curviilor tale, nu ţi-ai 
adus aminte de vremea tinereței tale, cînd erai goală, goală de 
tot, și te zbăteai în sîngele tău! După toate aceste răutăţi 
ale tale, -(vai, vai de tine! zice Domnul Dumnezeu), - ţi-ai 
zidit case de curvie, ţi-ai făcut înălțimi în toate pieţele. La 
toate colţurile ulițelor ţi-ai făcut înălțimi, ţi-ai necinstit fru- 
museţea, ţi-ai desfăcut picioarele înaintea tuturor trecătorilor, 
ai făcut tot mai multe curvii. Ai curvit cu Egiptenii, vecinii 
tăi, cu trupul plin de vlagă, și ţi-ai înmulțit curviile, ca să 
Mă miînii. Dar iată că Mi-am întins mîna împotriva ta, am 
micșorat partea de întreţinere pe care ţi-o rînduisem, te-am 
lăsat în voia vrăjmașelor tale, fiicele Filistenilor, cari au roșit 
de purtarea ta nelegiuită. Apoi ai curvit cu Asirienii, pen- 

trucă erai fără saț; ai curvit cu ei, și tot nu te-ai săturat. Ti-ai 
înmulţit curviile cu ţara Canaanului și pînă în Haldea, dar nici 
acolo nu te-ai săturat. Ce slăbiciune de inimă ai avut, zice 
Domnul, Dumnezeu, de ai făcut toate aceste lucruri, cari sînt 
fapta unei ibovnice dedate la curvie, zidindu-ţi case de curvie 
la toate colţurile ulițelor, și făcîndu-ţi înălţimi în toate piețele; 
n'ai fost nici măcar ca o curvă care-și cere plata. Ai fost fe- 
meia prea curvă, care primește pe străini în locul bărbatului 
ei! Tuturor curvelor li se plătește o plată; dar tu ai dat daruri 
tuturor ibovnicilor tăi, i-ai cîștigat prin daruri, ca să-i tragi la 
tine din toate părţile și să curvești cu ei. Ai fost cu totul al- 
tfel decât celelalte curve, întrucât nimeni nu umbla după tine, 
ci tu plăteai celor ce veneau la tine, în loc ca tu să fii plătită 
de ei. De aceea ai fost cu totul altfel decit altele.” “De aceea, 
ascultă, curvo, Cuvîntul Domnului! Așa vorbește Domnul 
Dumnezeu: “Pentrucă ţi-ai risipit banii în felul acesta, și ţi-ai 
descoperit goliciunea în curviile tale cu ibovnicii tăi și cu toţi 
idolii tăi uricioși, și din pricina sîngelui copiilor tăi, pe cari li 
i-ai dat, de aceea, iată, voi stringe pe toţi ibovnicii cu cari te 
desmierdai, pe toţi aceia pe cari i-ai iubit și pe toți aceia pe 
cari i-ai urit, da, îi voi strînge împotriva ta din toate părţile, 
îţi voi desveli goliciunea înaintea lor, și îţi vor vedea toată goli- 
ciunea. Te voi judeca așa cum se judecă femeile prea curve 
și ucigătoare de copii, și voi face din tine o jertfă sîngeroasă a 
urgiei și geloziei. Te voi da în mînile lor; îţi vor surpa casele 
de curvie, și îţi vor nimici înălțimile; te vor desbrăca de hainele 
tale, îţi vor lua toată podoaba de pietre scumpe, și te vor lăsa 
goală, goală de tot. Vor aduce gloata împotriva ta, te vor 
ucide cu pietre și te vor străpunge cu lovituri de sabie. “ţi 
vor arde casele cu foc, și se vor răzbuna pe tine, înaintea unei 
mulțimi de femei. Voi face să înceteze astfel curvia ta, și nu 
vei mai da plată de curvă. "mi voi potoli mînia împotriva 
ta, și nu voi mai fi gelos pe tine; Mă voi linişti, nu voi mai fi 
supărat. Pentru că nu ţi-ai adus aminte de vremea tinereței 
tale, ci M'ai aţiţat prin toate aceste lucruri, iată, voi face ca 
purtarea ta să cadă asupra capului tău, zice Domnul, Dum- 
nezeu, ca să nu mai săvîrșești alte nelegiuiri cu toate uriciunile 

tale!” “Iată că toţi cei ce spun zicători, vor spune despre tine 
zicătoarea aceasta: „Cum este mama așa și fataj Tu ești fata 
mamei tale, care s'a desgustat de bărbatul și copiii ei. Tu ești 
sora surorilor tale, cari s'au desgustat de bărbaţii și copiii lor. 
Mama voastră era o Hetită și tatăl vostru un Amorit. Sora 
ta cea mai mare, care locuiește la miază-noapte de tine, este 
Samaria, ea și fiicele ei; și sora ta cea mai mică este Sodoma 
și fiicele ei, și locuiește la miază-zi de tine. Tu nu numai că 
ai umblat pe căile lor, și ai săvirșit aceleași uriciuni, ci, ca și 
cum atît ar fi fost prea puţin, ai fost mai stricată decît ele în 
toate purtările tale. Pe viaţa Mea, zice Domnul, Dumnezeu 
că sora, ta Sodoma, și fiicele ei n'au făcut ce aţi făcut voi, tu 
și fiicele tale. lată care a fost nelegiuirea sorei tale Sodoma: 
era îngîmfată, trăia în belșug și într'o liniște nepăsătoare, ea 
și fiicele ei, și nu sprijinea mîna celui nenorocit și celui lip- 
sit. Ele s'au semeţit, și au făcut uriciuni blestemate înaintea 
Mea; de aceea le-am și nimicit, cînd am văzut lucrul acesta. 
Samaria n'a făcut nici jumătate din păcatele tale; uriciunile 
tale au fost mai multe decît ale ei, așa că ai ușurat vina suro- 
rilor tale prin toate uriciunile pe cari le-ai făcut acum. Tu, 
care ușurai vina surorilor tale, prin purtrea ta, sufere acum 
urmările răutăţii tale; prin păcatele tale, prin cari te-ai făcut 
mai uricioasă decît ele, acum le faci mai ușoară vina decît a 
ta; deaceea acopere-te de rușine, și poartă-ţi ocara, fiindcă ai 
ușurat vina surorilor tale! Voi aduce înapoi pe prinșii lor 
de război, pe prinșii de război ai Sodomei și ai fiicelor ei, pe 
prinșii de război ai Samariei și ai fiicelor ei, și pe prinșii tăi 
de război în mijlocul lor, ca să-ţi suferi ocara, și să roșești 
pentru tot ce ai făcut, slujindu-le ca o pricină de mîngiiere. 
Astfel, surorile tale: Sodoma și fiicele ei, se vor întoarce iarăș 
la starea lor de mai înainte, și Samaria și fiicele ei se vor în- 
toarce iarăș la starea lor de mai înainte, și tu și fiicele tale 
vă veţi întoarce iarăș la starea voastră de mai înainte. Nu 
vorbeai deloc despre sora ta Sodoma, în vremea mîndriei tale, 
mai înainte de vădirea răutăţii tale, cînd ai primit batjocurile 
fiicelor Siriei, ale tuturor vecinilor tăi, și ale fiicelor Filiste- 
nilor, cari te dispreţuiesc de jur împrejur! Trebuie să-ţi porţi, 

în adevăr, nelegiuirile și urîciunile, zice Domnul.” Căci așa 
vorbește Domnul, Dumnezeu: “ti voi face întocamai cum ai 
făcut și tu, care au nesocotit jurămîntul, rupînd legămîntul! 
Dar 'mi voi aduce aminte de legămîntul Meu făcut cu tine în 
vremea tinereţii tale, și voi face cu tine un legămînt vecinic. 
Atunci îţi vei aduce aminte de purtarea ta, te vei rușina, cînd 
vei primi la tine pe surorile tale, mai mari și mai mici, pe cari 
ţi le voi dat ca fiice, dar nu pe temeiul legămiîntului făcut cu 
tine. Voi face legămiîntul Meu cu tine, și vei ști că Eu sînt 
Domnul, ca să-ți aduci aminte de trecut și să roșești, și să nu 
mai deschizi gura de rușine, cînd îţi voi ierta tot ce ai făcut, 
zice Domnul Dumnezeu.” 


Cuvîntul Domnului mi-a vorbit astfel: “Fiul omului, spune 
o vorbă cu tilc, spune o pildă casei lui Israel, și zi: “Așa 
vorbeşte Domnul, Dumnezeu: “Un vultur mare, cu aripi lungi, 
cu aripile întinse, acoperit cu pene pestriţe, a venit în Liban, 
și a luat virful unui cedru. A rupt ramura cea mai înaltă 
a lui, a dus-o într'o ţară de negoț, și a pus-o într'o cetate 
de negustori; a luat și din săminţa ţării și a pus-o întrun 
pămînt roditor; a pus-o lîngă o apă mare, și a sădit-o ca pe 
o salcie.  Lăstarul acesta a crescut, și s'a făcut un butuc de 
viţă întins, dar nu prea înalt; vitele îi erau îndreptate spre 
vultur, și rădăcinile erau supt el. Astfel s'a făcut un butuc de 
viţă, a dat lăstari, și a făcut mlădiţe. Mai era însă un alt 
vultur, mare, cu aripi lungi și cu pene multe. Și iată că din 
pămîntul unde era sădită, viţa aceasta, și-a întins rădăcinile 
cu lăcomie spre el, și și-a îndreptat ramurile spre el, ca s'o 
ude mai mult decît pe stratul în care era sădită.  Viţa era 
sădită într'un pămînt bun, lîngă o apă mare, așa ca să facă 
mlădiţe, să dea rod, și să se facă o viţă minunată”. “Spune, 
zice Domnul, Dumnezeu, îi va merge bine ei oare? Nu-i va 
smulge vulturul dintîi rădăcinile, și-i va tăia rodul, și i se vor 
usca toate frunzele odrăslite? Se va usca și nu va trebui niciun 
braț puternic, nici multă lume, ca s'o scoată din rădăcinile 
ei. lată că este sădită: îi va merge bine? Dacă o va atinge 
vintul de răsărit, nu se va usca ea oare? Da, se va usca în 
straturile unde a odrăslit.” Cuvîntul Domnului mi-a vorbit 


1175 EZECHIEL 17. 12-24 


astfel: “Spune casei acesteia răzvrătite: “Nu știți ce înseamnă 
aceasta?” Și spune: “lată, împăratul Babilonului a venit la 
Ierusalim, a luat pe împăratul și pe căpetenile lui, și i-a dus 
cu el în Babilon. A luat un vlăstar de neam împărătesc, a 
făcut legămiînt cu el, și l-a pus să jure; dar pe mai marii ţării 
i-a luat cu el, ca împărăţia să rămînă smerită, să nu se mai 
poată ridica, ci împăratul să-și ţină legămîntul, răminindu- 
i credincios. Dar el s'a răsculat împotriva lui, și a trimes 
soli în Egipt, ca să-i dea cai și un mare număr de oameni. 
Celce a făcut asemenea lucruri va izbuti el oare, ca scăpa el 
oare? Cum să mai scape dacă a rupt legămîntul?” “Pe viaţa 
Mea, zice Domnul, Dumnezeu, că în ţara împăratului care l- 
a pus să domnească, faţă de care și-a călcat jurămîntul și al 
cărui legămînt l-a rupt, lingă el, în mijlocul Babilonului va 
muri! Așa că nici Faraon nu va veni cu o oaste mare și popor 
mult să-l ajute în război, cînd se vor ridica întărituri și se vor 
face șanțuri pentru nimicirea multor suflete. El a nesocotit 
jurămîntul, pînă într'atât, că a rupt legămîntul, ba încă și-a dat 
mîna, și a făcut toate aceste lucruri; nu va scăpa! De aceea, 
așa vorbește Domnul, Dumnezeu: “Pe viaţa Mea că, întrucît a 
nesootit jurămîntul făcut în Numele Meu, și a rupt legămîntul 
Meu, voi face să se întoarce asupra capului lui lucrul acesta. 
"mi voi întinde mreaja peste el, și va fi prins în laţul Meu. 1 voi 
duce în Babilon, și acolo îl voi judeca pentru abaterea săvirșită 
de el față de Mine. Dar toţi fugarii din toate oștile lui vor 
cădea loviți de sabie, și ceice vor mai rămiînea vor fi risipiţi 
în toate vînturile. Și veţi ști că Eu, Domnul, am spus aceste 
lucruri.” Aşa vorbeşte Domnul, Dumnezeu: “Eu însumi voi 
lua o rămurea din virful unui cedru mare, și o voi pune la 
pămînt. Voi rupe din vîrful ramurilor lui o mlădiță fragedă, și 
o voi sădi pe un munte înalt și ridicat. Și anume, o voi sădi 
pe un munte înalt al lui Israel; ea va da lăstari, va aduce rod, 
și se va face un cedru măreț. Păsări de tot felul se vor odihni 
supt umbra ramurilor lui. Și toţi copacii de pe cîmp vor ști că 
Eu, Domnul, am pogorit copacul care se înălța și am înălțat 
copacul care era plecat; că Eu am uscat copacul cel verde și 
am înverzit copacul cel uscat. Eu, Domnul, am vorbit, și voi 

și face. 


Cuvîntul Domnului mi-a vorbit, astfel: “Pentruce spuneți 
voi zicătoarea aceasta în țara lui Israel: “Părinții au mîncat 
aguridă, și copiilor li s'au sterpezit dinții?” “Pe viaţa Mea, 
zice Domnul, Dumnezeu că nu veți mai avea prilej să spuneți 
zicătoarea aceasta în Israel. lată că toate sufletele sînt ale 
Mele. După cum sufletul fiului este al Meu, tot așa și sufletul 
tatălui este al Meu. Sufletul care păcătuiește, acela va muri. 
Omul care este drept, care face judecată și dreptate, care nu 
mănîncă pe munţi carne jerfită idolilor, și nu ridică ochii spre 
idolii casei lui Israel, care nu necinstește nevasta aproapelui 
său, și nu se apropie de nevastă-sa în timpul necurăţeniei ei, 
care n'asuprește pe nimeni, care dă înapoi datornicului zălogul, 
care nu răpește nimic, care dă din pîinea lui celui flămînd și în- 
velește cu o haină pe cel gol, care nu împrumută cu dobindă și 
nu ia camătă, care îşi abate mîna dela nelegiuire și judecă după 
adevăr între un om și altul, care urmează legile Mele și păzeşte 
poruncile Mele, lucrînd cu credincioșie, -omul acela este drept, 
și va trăi negreșit, zice Domnul, Dumnezeu.” “Dacă acum 
omul acesta, are un fiu iute la mînie, care varsă sînge, sau care 
face ceva de felul acesta; dacă acest fiu nu se ia în nimic după 
purtarea tatălui său neprihănit, ci mănîncă pe munţi, necin- 
stește pe nevasta aproapelui său, asuprește pe cel nenorocit 
și pe cel lipsit, răpește, nu dă înapoi zălogul, ridică ochii spre 
idoli și face uriciuni, împrumută cu dobîndă și ia camăta, s'ar 
putea oare să trăiască un astfel de fiu? Nu va trăi; a săvîrșit 
toate aceste uriciuni, de aceea trebuie să moară. Sîngele lui să 
cadă asupra capului lui! Dar dacă un om are un fiu, care vede 
toate păcatele tatălui său, le vede, dar nu face la fel; dacă fiul 
acela nu mănîncă pe munţi și nu ridică ochii spre idolii ca- 
sei lui Israel, nu necinstește pe nevasta aproapelui său, nu 
asuprește pe nimeni, nu ia niciun zălog, nu răpește, ci dă din 
pînea lui celui flămînd și acopere cu o haină pe cel gol, își 
abate mîna dela nelegiuire, nu ia nici dobindă nici camătă, 
păzeşte poruncile Mele și urmează legile Mele, acela nu va 
muri pentru nelegiuirea tatălui său, ci va trăi negreșit. Dar 
tatăl său, care a fost un asupritor, a răpit dela alţii, a făcut 

în mijlocul poporului său ce nu este bine, el va muri pentru 
nelegiuirea lui!” “Voi însă ziceţi: “Pentruce nu poartă fiul 
pedeapsa pentru nelegiuirea tatălui său?” Pentru că fiul a lu- 
crat după neprihănire și dreptate, a păzit și a împlinit toate 
legile Mele; el va trăi negreșit! Sufletul care păcătuiește, acela 
va muri. Fiul nu va purta nelegiuirea tatălui său, și tatăl nu 
va purta nelegiuirea fiului său! Neprihănirea celui neprihănit 
va fi peste el, și răutatea celui rău va fi peste el. Dar dacă 
cel rău se întoarce dela toate păcatele pe cari le-a săvirșit, și 
păzeşte toate legile Mele și face ce este drept și plăcut, va trăi 
negreșit, nu va muri. Toate fărădelegile pe cari le-a făcut, 
i se vor uita! El va trăi, din pricina neprihănirii în care a 
trăit. Doresc Eu moartea păcătosului? zice Domnul, Dum- 
nezeu. Nu doresc Eu mai degrabă ca el să se întoarcă de pe 
căile lui și să trăiască? ’nsă dacă cel neprihănit se abate dela 
neprihănirea lui și săvîrşeşte nelegiuirea, dacă se ia după toate 
uriciunile celui rău, s'ar putea să trăiască el oare? Nu, ci toată 
neprihănirea lui va fi uitată, pentrucă s'a dat la nelegiuire și 
la păcat; de aceea va muri în ele. Voi ziceţi: “Calea Domnu- 
lui nu este dreaptă!” Ascultaţi dar, casa lui Israel! Nu este 
calea Mea dreaptă? Oare nu mai degrabă căile voastre nu sînt 
drepte? Dacă cel neprihănit se abate dela neprihănirea lui 
și săvîrșește nelegiuirea, și moare pentru aceasta, moare din 
pricina nelegiuirii pe care a săvirșit-o. Dar dacă cel rău se 
întoarce dela răutatea lui și face ce este drept și bine, își va 
păstra sufletul viu.  Pentrucă își deschide ochii și se abate dela 
toate fărădelegile pe cari le-a săvirșit, va trăi și nu va muri.” 
Casa lui Israel zice: “Calea Domnului nu este dreaptă.” Oare 
calea Mea nu este dreaptă, casa lui Israel? Oare nu mai de- 
grabă căile voastre nu sînt drepte? De aceea vă voi judeca 
pe fiecare după căile lui, casă a lui Israel, zice Domnul, Dum- 
nezeu. 'ntoarceţi-vă și abateţi-vă dela toate fărădlegile voastre, 
pentruca să nu vă ducă nelegiuirea la pieire.  Lepădaţi dela 
voi toate fărădelegile, prin care aţi păcătuit, faceți-vă rost de 
o inimă nouă și un duh nou. Pentruce vreţi să muriţi, casă 
a lui Israel? Căci Eu nu doresc moartea celuice moare, zice 
Domnul Dumnezeu. "'ntoarceţi-vă dar la Dumnezeu, și veţi 

trăi.” 

“Tu însă, fă o plingere asupra domnului lui Israel, și zi: 
“Ce era mamă-ta? O leoaică. Stătea culcată cu leii, și își 
creștea puii în mijlocul puilor de lei. A crescut pe unul din 
puii ei, care s'a făcut un leuţ, învăţat să sfișie prada; și a 
mîncat oameni.  Neamurile au făcut o prinsoare împotriva 
lui, și a fost prins în groapa lor; i-au pus un belciug în nări și 
l-au dus în țara Egiptului. Leoaica, dacă a văzut că degeaba 
îl aștepta, și că s'a înșelat în nădejdea ei, a luat un alt pui, și 
l-a făcut leuţ. El a umblat cu leii, s'a făcut leuţ, a învăţat 
să sfișie prada, și a mîncat oameni. A năvălit în palatele 
lor, și le-a nimicit cetăţile; așa că ţara, cu tot ce se află în 
ea, s'a îngrozit de mugetul răcnetelor lui. Dar împotriva lui 
s'au înșiruit neamurile din toate ţinuturile de prin prejur. I- 
au întins laţuri, și a fost prins în groapa lor. l-au pus un 
belciug în nări, l-au pus într'o cușcă, și l-au dus la împăratul 
Babilonului, apoi l-au dus într'o cetăţțuie, ca să nu i se mai 
audă glasul pe munţii lui Israel.”  “Mamă-ta, ca și tine, era 
ca o vie sădită lingă ape. Era roditoare și încărcată de mlădiţe, 
din pricina belșugului apelor. Ramurile ei erau așa de tari că 
se puteau face toiege de cîrmuitori din ele; prin înălțimea ei 
întrecea ramurile stufoase, și atrăgea privirile cu înălțimea ei, 
și prin mulţimea mlădițelor ei. Dar a fost smulsă cu mînie și 
aruncată la pămînt; vîntul de răsărit i-a uscat roada; mlădiţele 
ei cele puternice au fost rupte, s'au uscat, și le-a mincat focul. 
Și acum este sădită în pustie, într'un pămînt uscat și fără apă. 
Din mlădiţele ei a ieșit foc, și i-a mîncat roada; așa că nu mai 
are ramuri tari, bune pentru un toiag de cîrmuitor. Aceasta-i 
o cîntare de jale și va sluji drept cîntare de jale.” 


m al șaptelea an, în ziua a zecea a lunii a cincea, unii din 
bătrînii lui Israel au venit la mine să întrebe pe Domnul, și 
au șezut jos înaintea mea. Și Cuvîntul Domnului mi-a vorbit 
astfel: “Fiul omului, vorbește bătrînilor lui Israel, și spune- 
le: “Aşa vorbește Domnul, Dumnezeu: “Să Mă întrebaţi aţi 
venit? Pe viaţa Mea, că nu Mă voi lăsa să fiu întrebat de 
voi, zice Domnul, Dumnezeu.” “Vrei să-i judeci, fiul omului? 
Dacă vrei să-i judeci, pune-le înainte uriciunile părinţilor lor! 

Spune-le: “Așa vorbește Domnul, Dumnezeu: „n ziua cînd am 
ales pe Israel, Mi-am ridicat mîna spre sămînța casei lui Iacov, 
și M'am arătat lor în țara Egiptului; Mi-am ridicat mîna spre 
ei, și am zis: “Eu sînt Domnul, Dumnezeul vostru!” ’n ziua 
aceea, Mi-am ridicat mîna spre ei, ca să-i duc din ţara Egiptu- 
lui într'o ţară, pe care o căutasem pentru ei, țară în care curge 
lapte și miere, cea mai frumoasă dintre toate ţările. Atunci 
le-am zis: “Lepădaţi fiecare uriciunile cari vă atrag privirile, și 
nu vă spurcaţi cu idolii Egiptului! Eu sînt Domnul, Dumnezeul 
vostru!” Dar ei s'au răzvrătit împotriva Mea, și n'au vrut să 
Mă asculte. Niciunul n'a lepădat uriciunile, cari îi atrăgeau 
privirile, și n'au părăsit idolii Egiptului. Atunci am pus de 
gînd să-Mi vărs mînia peste ei, să-Mi sleiesc mînia împotriva 
lor, în mijlocul ţării Egiptului. Dar am avut în vedere Numele 
Meu, ca să nu fie pîngărit în ochii neamurilor printre cari se 
aflau, și în fața cărora Mă arătasem lor, ca să-i scot din ţara 
Egiptului. Și i-am scos astfel din țara Egiptului, și i-am dus în 
pustie. Le-am dat legile Mele și le-am făcut cunoscut porun- 
cile Mele, pe cari trebuie să le împlinească omul, ca să trăiască 
prin ele. Le-am dat și Sabatele Mele, să fie ca un semn între 
Mine și ei, pentruca să știe că Eu sînt Domnul, care-i sfinţesc. 
Dar casa lui Israel s'a răzvrătit împotriva Mea în pustie. N'au 
urmat legile Mele, ci au lepădat poruncile Mele, pe cari tre- 
buie să le împlinească omul, ca să trăiască prin ele, și Mi-au 
pîngărit peste măsură de mult Sabatele Mele. Atunci am avut 
de gînd să-Mi vărs mînia peste ei în pustie, ca să-i nimicesc. 
Dar am avut în vedere Numele Meu, ca să nu fie pîngărit în 
ochii neamurilor în fața cărora îi scosesem din Egipt. Chiar 
și în pustie Mi-am ridicat mîna spre ei și le-am jurat că nu- 
i voi duce în ţara pe care le-o hotărisem, ţară în care curge 
lapte și miere, cea mai frumoasă din toate ţările; și aceasta 
pentrucă au lepădat poruncile Mele și n'au urmat legile Mele, 
și pentrucă au pîngărit Sabatele Mele, căci inima nu li s'a de- 
părtat dela idolii lor. Dar m'am uitat cu milă la ei, nu i-am 
nimicit, și nu i-am stîrpit în pustie. Atunci am zis fiilor lor 
în pustie: “Nu vă luaţi după rinduielile părinţilor voştri, nu 
ţineţi obiceiurile lor, și nu vă spurcaţi cu idolii lor! Eu sînt 

Domnul, Dumnezeul vostru; umblati întocmai după rînduielile 
Mele, păziţi poruncile Mele, și împliniți-le.  Sfinţiţi Sabatele 
Mele, căci ele sînt un semn între Mine și voi, ca să știți că Eu 
sînt Domnul, Dumnezeul vostru!” Dar fiii s'au răzvrătit și ei 
împotriva Mea. N'au umblat după rînduielile Mele, n'au păzit 
și n'au împlinit poruncile Mele, pe cari trebuie să le împlin- 
ească omul, ca să trăiască prin ele, și au pîngărit Sabatele Mele. 
Atunci am avut de gînd să-Mi vărs urgia peste ei, să-Mi sting 
minia împotiva lor în pustie. Dar Mi-am tras mîna înapoi, și 
am avut în vedere Numele Meu, ca să nu fie pîngărit înaintea 
neamurilor în fața cărora îi scosesem din Egipt. ’n pustie, 
Mi-am ridicat iarăș mîna spre ei, și le-am jurat că am să-i 
împrăștii printre neamuri, și să-i risipesc în felurite ţări, pen- 
trucă n'au împlinit poruncile Mele, și au lepădat învățăturile 
Mele, au pîngărit Sabatele mele, și și-au întors ochii spre idolii 
părinților lor. Ba încă le-am dat și legi cari nu erau bune, și 
porunci prin cari nu puteau să trăiască. I-am spurcat prin 
darurile lor de mîncare, cînd treceau prin foc pe toţi întîii lor 
născuţi; am vrut să-i pedepsesc astfel, și să le arăt că Eu sînt 
Domnul.” “De aceea, fiul omului, vorbește casei lui Israel, și 
spune-le: “Așa vorbește Domnul, Dumnezeu: “Părinţii voștri 
M'au batjocorit și mai mult, arătîndu-se necredincioși față de 
Mine. Şi anume, cînd i-am dus în ţara pe care jurasem că 
le-o voi da, și ei și-au aruncat ochii spre orice deal înalt și spre 
orice copac stufos, acolo și-au adus jertfele, acolo și-au adus 
darurile de mîncare cari Mă mîniau, acolo și-au ars mirezmele 
de un miros plăcut, și acolo și-au turnat jertfele de băutură. 
Eu i-am întrebat: “Ce sînt aceste înălțimi, la cari vă duceţi”?” 
De aceea li s'a dat numele de „înălțimi“ pînă în ziua de azi! 
Deaceea spune casei lui Israel: “Așa vorbește Domnul, Dum- 
nezeu: “Voiţi voi să spurcaţi în felul părinților voştri și să 
curviţi alergînd după uriciunile lor? Da, aducîndu-vă darurile 
de mîncare, trecîndu-vă copiii prin foc, vă spurcați și azi prin 
idolii voștri. Și Eu să Mă las să fiu întrebat de voi, casa lui 
Israel! Pe viaţa Mea, zice Domnul, Dumnezeul, că nu Mă 
voi lăsa întrebat de voi! Nu veţi vedea împlinindu-se ce vă 
închipuiți, cînd ziceţi: “Vrem să fim ca neamurile, ca familiile 

celorlalte ţări, vrem să slujim lemnului și pietrei!” Pe viaţa 
Mea, -zice Domnul Dumnezeu-că Eu însumi voi fi 'mpărat 
peste voi, cu mînă tare și cu braţ întins, și vărsîndu-Mi ur- 
gia. Vă voi scoate din mijlocul popoarelor, și vă voi strînge 
din țările în cari vam risipit, cu mînă tare și cu braț întins, 
și vărsîndu-Mi urgia. Vă voi aduce în pustia popoarelor, și 
acolo Mă voi judeca față în faţă cu voi. Cum M'am judecat 
cu părinţii voştri în pustia ţării Egiptului, așa Mă voi judeca și 
cu voi, -zice Domnul Dumnezeu. Vă voi trece pe supt toiag, și 
vă voi pune supt mustrarea legămîntului. Voi deosebi dintre 
voi pe cei îndărătnici și pe ceice nu-Mi sînt credincioși; îi voi 
scoate din ţara în care sînt străini, dar nu vor merge iarăș în 
țara lui Israel. Și veţi ști că Eu sînt Domnul.” Acum, casa lui 
Israel, așa vorbeşte Domnul, Dumnezeu: “Duceţi-vă și slujiți 
fiecare la idolii voştri! După aceea, Mă veți asculta negreșit, și 
nu veți mai pîngări Numele Meu cel sfint cu darurile voastre 
de mîncare și cu idolii voştri! Căci pe muntele Meu cel sfint, 
pe muntele cel înalt al lui Israel, -zice Domnul, Dumnezeu- 
acolo "mi va sluji toată casa lui Israel, toţi cei ce vor fi în ţară; 
acolo îi voi primi cu bunăvoință, voi cere darurile voastre de 
mincare, cele dintîi roade din darurile voastre, și tot ce-Mi veţi 
închina. Vā voi primi ca pe niște miresme cu miros plăcut, 
dupăce vă voi scoate din mijlocul popoarelor, și vă voi stringe 
din ţările în cari sînteţi risipiţi; și voi fi sfințit de voi înain- 
tea neamurilor. Și veţi ști că Eu sînt Domnul, cînd vă voi 
aduce înapoi în ţara lui Israel, în ţara pe care jurasem că o voi 
da părinţilor voştri. Acolo vă veţi aduce aminte de purtarea 
voastră, și de toate faptele voastre cu cari v'aţi spurcat; și vă 
va fi scîrbă de voi înșivă, din pricina tuturor fărădelegilor pe 
cari le-aţi făcut. Şi veţi ști că Eu sînt Domnul, cînd Mă voi 
purta cu voi avînd în vedere Numele Meu, și nicidecum după 
purtarea voastră rea, nici după faptele voastre stricate, casa 
lui Israel, zice Domnul, Dumnezeu.” Cuvîntul Domnului mi- 
a vorbit astfel: “Fiul omului, întoarce-ţi fața spre miazăzi, 
și vorbește împotriva locurilor de miazăzi! Proorocește îm- 
potriva pădurii din cîmpiile de miazăzi! Spune pădurii de la 
miazăzi: “Ascultă cuvîntul Domnului! Așa vorbește Domnul, 

Dumnezeu: “Iată, voi aprinde un foc în tine, care va mistui 
orice copac verde și orice copac uscat: nimeni nu va putea 
stinge flacăra aprinsă, și totul va fi ars de ea, dela miazăzi 
pînă la miazănoapte. Şi orice făptură va vedea că Eu, Dom- 
nul, l-am aprins, și nu se va stinge nici de cum!” Eu am 
zis: “Ah! Doamne, Dumnezeule! Ei zic despre mine: “Omul 
acesta face într'una la pilde!” 


Și Cuvîntul Domnului mi-a vorbit astfel: “Fiul omului, 
întoarce-ți fața spre Ierusalim, și vorbește împotriva locurilor 
sfinte, proorocește împotriva ţării lui Israel! Spune ţării lui 
Israel: “Așa vorbește Domnul: “lată, am necaz pe tine, 'mi 
voi trage sabia din teacă și voi nimici cu desăvirșire în mi- 
jlocul tău pe cel neprihănit și pe cel rău.  Pentrucă vreau să 
nimicesc cu desăvirșire din mijlocul tău pe cel neprihănit și 
pe cel rău, sabia Mea va ieși din teacă, pentruca să lovească 
orice făptură, dela miazăzi pînă la miază noapte. Şi orice 
făptură va ști că Eu, Domnul, Mi-am scos sabia din teacă, și 
nu se va mai întoarce înapoi în ea. Și tu, fiul omului, gemi! 
Cu rărunchii zdrobiţi, și cu amărăciunea în suflet, gemi supt 
privirile lor! Și dacă te vor întreba: “Pentru ce gemi?” să 
răspunzi: “Pentru că vine o veste”... Cînd va veni, toate in- 
imile se vor înspăimînta, toate mîinile vor slăbi, toate sufletele 
se vor mihni, și toţi genunchii se vor topi ca apal... lată că 
vine, a sosit, -zice Domnul, Dumnezeu!” Cuvîntul Domnului 
mi-a vorbit astfel: “Fiul omului, proorocește și spune: “Așa 
vorbește Domnul. Zi: “Sabia, da, sabia este ascuţită, și lustru- 
ită. Este ascuţită pentru măcel, și lustruită ca să lucească!... 
O, sabie, tu tai toiagul de cîrmuire al fiului meu, care neso- 
cotește orice lemn... A dat-o la lustruit, ca s'o apuce cu mîna; 
este ascuţită sabia, și lustruită, ca să înarmeze mîna celui ce 
măcelărește.  Strigă și vaită-te, fiul omului! Căci este scoasă 
împotriva poporului Meu, împotriva tuturor voivozilor lui Is- 
rael, cari sînt daţi pradă săbiei împreună cu poporul Meu; 
deaceea bate-te pe coapsă! Da, încercarea s'a făcut, și ce 
va fi dacă toiagul acesta de cîrmuire, care nesocotește totul, 
va fi nimicit? zice Domnul Dumnezeu!” “Şi tu, fiul omului, 
proorocește, și bate din mini! Loviturile săbiei să fie îndoite, 

întreite! Este sabia de măcel, sabia măcelului celui mare, care 
îi urmărește de toate părţile. Ca să arunc groaza în inimi, ca 
să înmulțesc pe cei loviți, deaceea am tras sabia, ameninţindu-i 
la toate porţile lor. Vai! e făcută să fulgere, și ascuţită pen- 
tru măcel! Strînge-ți puterile, sabie, întoarce-te la dreapta! 
Așează-te, întoarce-te la stînga! "ndreaptă-ţi ascuţișul în toate 
părţile! Şi Eu voi bate din mini de bucurie, și "mi voi potoli 
urgia. Eu, Domnul, vorbesc!” Cuvîntul Domnului mi-a vor- 
bit astfel: “Fiul omului, croiește-ţi două drumuri pe unde să 
treacă sabia împăratului Babilonului!  Amîndouă trebuie să 
iasă din aceeaș ţară. Fă un semn pe drum, fă-l la începutul 
drumului care duce într-o cetate. Să faci unul din aceste dru- 
muri așa ca sabia că vină la Raba, cetatea copiilor lui Amon, 
și pe celalt, așa ca sabia să vină în Iuda, la Ierusalim, cetatea 
întărită. Căci împăratul Babilonului stă la răscruce, la capă- 
tul celor două drumuri, ca să dea cu bobii; el scutură săgețile, 
întreabă terafimii, și cercetează ficatul. Sorțul, care este în 
dreapta lui, înseamnă Ierusalimul, unde vor trebui să ridice 
berbeci, să dea poruncă pentru măcel, și să scoată strigăte de 
război; vor ridica berbeci împotriva porţilor, vor ridica întări- 
turi și vor face șanțuri de apărare. Copiii lui Israel nu văd în 
aceasta. decit niște vrăjitorii deșerte, ei cari au făcut jurăminte 
mincinoase. Dar împăratul Babilonului își aduce aminte de 
nelegiuirea lor, așa că vor fi prinși. De aceea, așa vorbește 
Domnul, Dumnezeu: “Pentrucă vă făliţi cu nelegiuirea voastră, 
vădindu-vă fărădelegile, arătîndu-vă păcatele în toate faptele 
voastre; pentrucă vă făliţi cu ele, veţi fi prinși de mîna lui! 
Și tu, domn nelegiuit, gata să fii ucis, domn al lui Israel, a 
cărui zi vine tocmai cînd nelegiuirea este la culme! Aşa vor- 
bește Domnul Dumnezeu: “La o parte cu mitra, jos cununa 
înpărătească! Nu mai este cum a fost. Ce este plecat va fi 
înălțat, și ce este înălțat va fi plecat! Voi da jos cununa, o 
voi da jos, o voi da jos. Dar lucrul acesta nu va avea loc loc 
decît la venirea Aceluia, care are drept la ea, și în mîna căruia 
o voi încredința.” “Și tu, fiul omului, proorocește, și spune: 
“Așa vorbește Domnul, Dumnezeu, despre copiii lui Amon și 
despre ocara lor. Spune: “Sabia, da, sabia este scoasă pentru 

măcel; este lustruită pentru nimicire, ca să lucească! "n mi- 
jlocul vedeniilor cu cari te înșală ei și în mijlocul proorociilor 
mincinoase pe cari ţi le fac ei, te vor face să cazi între trupurile 
moarte ale celor răi, a căror zi vine tocmai cînd nelegiuirea, lor 
este la culme.  Bagă-ţi sabia înapoi în teacă. "n locul în care 
ai fost făcut, în ţara ta de naștere, te voi judeca! "mi voi 
vărsa miînia peste tine, voi sufla împotriva ta cu focul urgiei 
Mele, și te voi da în mîinile unor oameni cari nu lucrează decît 
la nimicire. Vei fi ars de foc; sîngele tău va curge în mijlocul 
țării! Nu-şi vor mai aduce aminte de tine! Căci Eu, Domnul, 


am vorbit.” 


Cuvîntul Domnului mi-a vorbit, astfel: “Şi tu, fiul omului, 
vrei să judeci? Vrei să judeci cetatea setoasă de sînge? Pune-i 
înainte toate uriciunile ei! Spune: “Așa vorbește Domnul, 
Dumnezeu: “Cetate, care verși sînge în mijlocul tău, ca să-ți 
vină ziua, și care-ţi faci idoli ca să te spurci! Te-ai făcut vino- 
vată din pricina sîngelui pe care l-ai vărsat, și te-ai spurcat prin 
idolii pe cari i-ai făcut. Ti-ai apropiat astfel zilele, și ai ajuns 
la capătul anilor tăi! De aceea te fac de ocară printre neamuri 
și de batjocură printre toate ţările. Cei de aproape și cei de 
departe își vor bate joc de tine, căci ești vestită ca spurcată 
și plină de turburări! lată că în tine, toţi voivozii lui Israel 
își întrebuințează puterea ca să verse sînge. "n tine, tatăl și 
mama sînt disprețuiţi, străinul este chinuit, orfanul și văduva 
sînt asupriți. Tu 'mi nesocotești locașurile Mele cele sfinte, 
'mi spurci Sabatele. "n tine sînt birfitori, ca să verse sînge; în 
tine se mănîncă jertfe idolești pe munţi; în mijlocul tău se fac 
desfrinări. "n mijlocul tău, se descopere goliciunea tatălui; în 
mijlocul tău, este silită femeia în timpul necurăţiei ei! n mi- 
jlocul tău, fiecare se dedă la urîciuni cu nevasta aproapelui său, 
fiecare se spurcă prin amestecare de sînge cu noră-sa, fiecare 
necinstește pe soru-sa, fiica tatălui său. ’n tine, se iau daruri 
pentru vărsare de sînge. Tu iei dobîndă și camătă, jăfuiești cu 
sila pe aproapele tău, și pe Mine, Mă uiţi, zice Domnul, Dum- 
nezeu.” “De aceea, iată că bat din mini, din pricina lăcomiei 
pe care ai avut-o, și din pricina sîngelui vărsat în mijlocul tău. 
“ți va suferi inima, și “ţi vor fi mîinile destul de tari în zilele 

cînd voi lucra împotriva ta? Eu, Domnul, am vorbit, și voi și 
lucra. Te voi risipi printre neamuri, te voi răspîndi în felu- 
rite ţări, și îţi voi nimici cu desăvîrșire necurăţia din mijlocul 
tău. Vei fi spurcată astfel de tine însăţi înaintea neamurilor, 
și vei ști că Eu sînt Domnul.” Cuvântul Domnului mi-a vor- 
bit astfel: “Fiul omului, casa lui Israel a ajuns pentru Mine 
ca niște sgură; toţi sînt aramă, cositor, fer, plumb, în cup- 
torul de topit; au ajuns niște sgură de argint. De aceea, așa 
vorbește Domnul, Dumnezeu: “Pentru că toţi aţi ajuns niște 
sgură, iată că vă voi strînge în mijlocul Ierusalimului. Cum se 
strînge argintul, arama, ferul, plumbul și cositorul, în cuptorul 
de topit și se suflă în foc ca să se topească, așa vă voi stringe 
și Eu în mînia și urgia Mea, vă voi pune acolo și vă voi topi. 
Da, vă voi strînge si voi sufla peste voi cu focul mîniei Mele 
și vă veţi topi în el. Cum se topește argintul în topitoare, 
așa veți fi topiţi voi în mijlocul lui. Și veţi ști că Eu Dom- 
nul, Mi-am vărsat mînia peste voi.” Cuvântul Domnului mi-a 
vorbit astfel: “Fiul omului, spune Ierusalimului: “Eşti o ţară 
necurăţită, și neudată de ploaie în ziua mîniei.” Mai marii 
lui uneltesc în mijlocul lui, ca să înghită sufletele, ca un leu 
care răcnește și își sfășie prada; pun mîna pe bogaţii și lucruri 
scumpe, și măresc numărul văduvelor în mijlocul lui. Preoţii 
lui calcă Legea Mea și Imi pîngăresc lucrurile Mele sfinte, nu 
fac nici o deosebire între ce este sfint și ce nu este sfint, nici nu 
învaţă pe oameni să facă deosebire între ce este necurat și ce 
este curat, își întorc ochii dela Sabatele Mele, și sînt pîngărit 
în mijlocul lor. Căpeteniile lui sînt în mijlocul lui ca niște lupi 
cari își sfișie prada; varsă sînge, pierd sufletele, numai ca să-și 
potolească lăcomia de bani. Proorocii lui au pentru ei ten- 
cuieli de ipsos, vedenii înșelătoare, proorocii mincinoase. Ei 
zic: “Aşa vorbește Domnul, Dumnezeu!” Și Domnul nu le-a 
vorbit! Poporul din ţară se dedă la silnicie, fură, asuprește 
pe cel nenorocit și pe cel lipsit, calcă în picioare pe străin, 
împotriva, oricărei dreptăţi! (Caut printre ei un om care să 
înalțe un zid, și să stea în mijlocul spărturii înaintea Mea pen- 
tru ţară, ca să n'o nimicesc; dar nu găsesc niciunul! "mi voi 
vărsa urgia peste ei, îi voi nimici cu focul mîniei Mele, și le voi 

întoarce faptele asupra capului lor, zice Domnul, Dumnezeu.” 


Cuvîntul Domnului mi-a vorbit astfel: “Fiul omului, erau 
două femei, fiice ale aceleiași mame. Ele au curvit în Egipt, 
au curvit în tinereța lor; acolo le-au fost strîns ţiţele, acolo 
le-a fost atins sînul fecioresc. Cea mai mare se chema Ohola, 
și sora ei Oholiba. Erau ale Mele, și au născut fii și fiice.” 
Ohola este Samaria; Oholiba este Ierusalimul. Ohola nu Mi- 
a fost credincioasă; s'a aprins de dragoste pentru ibovnicii ei, 
după Asirieni, vecinii ei, îmbrăcaţi cu ștofe văpsite în albas- 
tru, dregători și căpetenii, toţi tineri și plăcuţi, călăreţi călări 
pe cai. Ea a curvit cu ei, cu toată fruntea copiilor Asiriei; s'a 
spurcat cu toți aceia pentru cari umbla nebună, s'a spurcat cu 
toţi idolii lor. Nu s'a lăsat nici de curviile ei din Egipt, căci 
aceștia se culcaseră cu ea din tinereţa ei, îi atinseseră sînul fe- 
cioresc, și își vărsaseră curviile peste ea. De aceea, am dat-o 
în mînile ibovnicilor ei, în mîinile copiilor Asiriei, pentru cari 
se aprinsese de dragoste. Ei i-au descoperit goliciunea, i-au 
luat fiii și fiicele, și pe ea au ucis-o cu sabia, de i s'a dus vestea 
printre femei, după judecăţile făcute de ei asupra ei. Sora 
ei Oholiba a văzut lucrul acesta, şi a fost mai fără friu, de 
cât ea în patima ei; și a întrecut pe soru-sa în curvii. Ea s'a 
aprins de dragoste după copiii Asiriei, după dregători și căpe- 
tenii, vecinii ei, îmbrăcaţi în chip strălucit, călăreți călări pe 
cai, toţi tineri și plăcuţi. Am văzut că se spurcase, întocmai 
ca cea dintii din amîndouă. Ea a mers chiar mai departe în 
curviile ei. A zărit pe ziduri niște zugrăveli de bărbaţi, niște 
icoane de Haldei zugrăviți cu coloare roșie, cu briie împre- 
jurul coapselor lor, cu turbane de felurite colori pe cap, toţi 
avînd înfățișarea unor viteji, după felul Babilonenilor, a căror 
țară de naștere este Haldea; și s'a aprins după ei, la cea dintii 
privire, și le-a trimes soli în Haldea. Și copiii Babilonului au 
venit la ea, în patul de dragoste, și au spurcat-o cu curviile lor. 
Așa că ea s'a spurcat cu ei, și apoi inima i s'a înstrăinat de ei. 
Și cînd și-a dezgolit ea necurăţia, și-a descoperit goliciunea, și 
inima Mea s'a înstrăinat de ea, cum se înstrăinase și de soru- 
sa. Dar ea și-a înmulțit curviile tot mai mult, gîndindu-se 
iarăș la zilele tinereţei ei, cînd curvea în ţara Egiptului. Ea 

s'a aprins după niște necuraţi, a căror carne era ca a mã- 
garilor, și a căror apropiere era ca a armăsarilor. Astfel, ţi-ai 
înoit iarăș nelegiuirile tinereţei tale, cînd Egiptenii îţi strîngeau 
tîtele, din pricina sînului tău fecioresc.  Deaceea, Oholiba, așa 
vorbește Domnul, Dumnezeu: “lată că aţiţ împotriva ta pe 
ibovnicii tăi, de cari ţi-ai înstrăinat inima, și-i aduc din toate 
părțile împotriva ta: pe Babiloneni și pe toţi Haldeii, căpi- 
tani, voivozi și domni, și pe toţi copiii Asiriei împreună cu ei, 
tineri și plăcuţi, toţi dregători și căpetenii, oameni vestiți, toți 
călări pe cai. Ei vin împotriva ta cu arme, cară și roți, și cu 
o mulțime de popoare. Cu scut, pavăză și coifuri, înaintează 
de toate părţile împotriva ta. Lor le încredinţez judecata, și te 
vor judeca după legile lor Te fac să-Mi simţi gelozia, și se vor 
purta cu urgie cu tine. "ţi vor tăia nasul și urechile, și sămînța, 
ta va cădea lovită de sabie. “ți vor lua fiii și fiicele, și ce-ţi va 
mai rămînea, va fi mîncat de foc. Te vor desbrăca de haine, 
și vor lua podoabele scumpe cu cari te gătești. Voi pune 
astfel capăt nelegiuirilor tale și curviilor tale din ţara Egiptu- 
lui. Așa că nu-ţi vei mai îndrepta privirile spre ei, și nu te ve 
mai gîndi la Egipt. Căci așa vorbeşte Domnul, Dumnezeu: 
“Iată, te dau în minile acelora de cari ţi s'a înstrăinat inima. 
Se vor purta cu ură cu tine; îţi vor ridica toate bogăţiile, și 
te vor lăsa goală, goală de tot. Rușinea necurăţiilor tale se 
va descoperi, rușinea nelegiuirilor și curviilor tale. Lucrurile 
acestea ţi se vor întîmpla, pentrucă ai curvit cu neamurile, 
pentrucă, te-ai spurcat cu idolii lor. Ai mers pe calea sorei 
tale, deaceea, și Eu îţi pun potirul ei în mină. Aşa vorbește 
Domnul, Dumnezeu: “Vei bea potirul sorei tale, cel larg și 
adînc; vei ajunge de ris și de batjocură. 'ncape mult în el! Te 
vei umplea de beţie și durere; căci potirul sorei tale Samaria 
este un potir de groază și spaimă! 7] vei bea și îl vei goli, îi 
vei roade cioburile, şi-ţi vei sfișia tîtele. Căci Eu am vorbit, 
zice Domnul, Dumnezeu.”  Deaceea așa vorbește Domnul, 
Dumnezeu: “Pentrucă M'ai uitat, pentrucă M-ai aruncat la 
spate-ţi, poartă-ţi și tu acum odin nelegiuirilor și curvi- 
ilor tale.” Domnul mi-a zis: “Fiul omului, vrei să judeci pe 
Ohola și Oholiba? Pune-le înainte uriciunile lor! Ele s-au 

dedat la preacurvie, și pe mînile lor este sînge: au preacurvit 
cu idolii lor; și copiii pe cari Mi-i născuseră, i-au trecut prin 
foc în cinstea, lor, ca să-i mănînce! Afară de aceasta iată ce 
Mi-au mai făcut: Mi-au spurcat Locașul cel sfînt în aceiaș zi, 
și Mi-au pîngărit Sabatele. Căci dupăce și-au jertfit copiii 
la idolii lor, tot în ziua aceea s'au dus și în Locașul Meu cel 
sfint, ca să-l spurce. lată ce au făcut în Casa Mea. Au um- 
blat chiar după oamenii, cari veneau de departe, le-au trimes 
soli, și iată că ei au venit. Pentru ei te-ai scăldat tu, te-ai 
sulemenit la ochi, și te-ai gătit cu podoabele tale; ai șezut 
pe un pat măreț, înaintea căruia era întinsă o masă, pe care 
ai pus tămiia și untdelemnul Meu. S'au auzit strigătele unei 
mulțimi vesele; și cu mulțimea aceasta de oameni de rînd au 
adus niște beţivi din pustie, cari au pus brățări în mîinile celor 
două surori și mîndre cununi pe capetele lor. Am zis atunci 
cu privire la curva cea bătrină: “Și acum își va urma ea oare 
curviile, și tot vor mai veni la ea?” Şi au venit la ea cum 
vin la o curvă; așa s'au dus la Ohola și Oholiba, la aceste 
femei nelegiuite. De aceea oamenii fără prihană le vor os- 
îndi, cum se osîndesc femeile preacurve, cum se osîndesc cele 
ce varsă sînge; căci sînt prea curve, și au sînge pe mini. Căci 
așa vorbește Domnul, Dumnezeu: “Voi aduce împotriva lor o 
mulțime de gloată mare, și le voi da pradă chinului și jafului. 
Adunarea, le va ucide cu pietre, și le va dobori cu lovituri de 
sabie; le vor ucide fiii și fiicele lor, și le vor arde casele cu foc. 
Voi face astfel să înceteze nelegiuirea în ţară; ca toate femeile 
să ia învăţătură, și să nu mai facă o nelegiuire ca a voastră! Vi 
se va răsplăti astfel nelegiuirea, și veți purta păcatele săvîrșite 
cu idolii voștri, și veţi ști că Eu sînt Domnul, Dumnezeu!” 


'n anul al nouălea, în ziua a zecea a lunii a zecea, Cuvîntul 
Domnului mi-a vorbit astfel: “Fiul omului, scrie numele zilei 
acesteia, numele zilei de azi! Căci chiar în ziua aceasta se 
apropie împăratul Babilonului de Ierusalim. Spune o pildă 
acestei case de îndărătnici, și zi-le: “Așa vorbește Domnul, 
Dumnezeu: “Pune, pune cazanul, și toarnă apă în el! Pune 
bucăţi de carne în el, toate bucăţile cele bune, coapsa și spata, 
și umple-l cu cele mai bune oase. Alege ce e mai bun din 

turmă, și pune lemnele grămadă supt cazan; fă-l să fiarbă în 
clocot mare, și să fiarbă și oasele din el”. De aceea, așa 
vorbește Domnul, Dumnezeu: “Vai de cetatea cea setoasă de 
sînge, cazanul cel plin de rugină, și de pe care nu se ia rugina! 
Scoateţi bucăţile din el unele după altele, fără să trageţi la 
sorți. Căci sîngele pe care l-a vărsat ea este încă în mijlocul 
ei. L-a pus pe stînca goală, nu l-a vărsat pe pămînt, ca sà- 
l acopere apoi cu ţărină. Ca să-Mi arăt urgia, ca să Mă 
răzbun, i-am vărsat sîngele pe stînca goală, pentruca să nu fie 
acoperit. De aceea, așa vorbește Domnul, Dumnezeu: “Vai 
de cetatea cea setoasă de sînge! Vreau sà fac un rug mare! 
'ngrămădește multe lemne, aprinde focul, fierbe bine carnea, 
fă fertura groasă, ca să se ardă și ciolanele. Apoi pune cazanul 
gol pe jăratic, ca să se încălzească, să i se înferbinte arama, să 
i se topească murdăria din lăuntru, și să i se șteargă rugina. 
Trudă de geaba! Căci rugina de care este plin nu se deslipește 
de el; rugina nu se va lua de pe el de cît prin foc, și tu 
dorești iarăş nelegiuire în spurcăciunea ta! Pentrucă am vrut 
să te curăţ și nu te-ai făcut curată, nu vei mai fi curăţită, de 
spurcăciunea ta pînă 'mi voi potoli mînia asupra ta. Eu, 
Domnul, am vorbit! Lucrul acesta se va întîmpla, și Eu îl 
voi împlini! Nu Mă voi lăsa, nu voi avea milă, nici nu Mă 
voi căi. Vei fi judecată după puterea ta și după faptele tale, 
zice Domnul, Dumnezeu.” Cuvîntul Domnului mi-a vorbit 
astfel: “Fiul omului, iată, îţi voi răpi printr'o lovitură ce ţi-e 
mai scump în ochi. Dar să nu te jălești, nici să nu plingi, și 
să nu-ţi curgă lacrămile pentru ea.  Suspină în tăcere, dar nu 
plinge ca la morţi! Leagă-ţi turbanul, pune-ţi încălțămintea 
în picioare, nu-ţi acoperi barba, și nu mînca pînea de jale!” 
Vorbisem poporului dimineaţa, și seara mi-a murit nevasta. A 
doua zi dimineaţa, am făcut cum mi se poruncise. Poporul 
mi-a zis: “Nu vrei să ne lămurești ce înseamnă pentru noi 
ceeace faci?” Eu le-am răspuns: “Cuvintul Domnului mi-a 
vorbit, astfel: “Spune casei lui Israel: “Așa vorbește Domnul, 
ÎI) teză Iată, voi pîngări Locașul Meu cel sfint, fala puterii 
voastre, ce vă e mai scump în ochi, lucrul iubit d voi; și fiii 
voştri și fiicele voastre, pe cari i-aţi lăsat după voi, vor cădea 

uciși de sabie. Și atunci veți face cum am făcut și eu. Nu vă 
veți acoperi barba și nu veți mînca pînea de jale, veți sta cu 
turbane pe cap și cu încălțămintea în picioare, nu vă veți jăli 
și nici nu veţi plînge; ci veți tînji pentru nelegiuirile voastre, și 
vă veți văita între voi. Ezechiel va fi un semn pentru voi. Veţi 
face întocmai cum a făcut el. Și cînd se vor întîmpla aceste 
lucruri, veți ști că Eu sînt Domnul, Dumnezeu. Tu, însă, fiul 
omului, în ziua. cînd le voi răpi ceeace face tăria lor, bucuria 
și fala lor, ce le este scump ochilor și lucrul iubit de ei, pe fiii 
și fiicele lor, în ziua aceea, va veni un fugar la tine, ca să-ți 
dea de știre și să auzi cu urechile tale. "n ziua aceea, ţi se va 
deschide gura odată cu a fugarului, vei vorbi, și nu vei mai fi 
mut. Vei fi un semn pentru ei, și vor ști că Eu sînt Domnul.” 


Cuvîntul Domnului mi-a vorbit astfel: “Fiul omului, întoarce- 
ți faţa spre copiii lui Amon, și proorocește împotriva lor! Spune 
copiilor lui Amon: “Ascultaţi Cuvîntul Domnului, Dumnezeu! 
Așa vorbește Domnul, Dumnezeu: „Pentrucă ai zis: “Ha! Ha!” 
sfintului Meu Locaș, cînd era pingărit, ţării lui Israel, cînd era 
pustiită, și casei lui Iuda, cînd se ducea în robie, de aceea, 
iată, te dau în stăpînirea fiilor Răsăritului; ei își vor așeza 
staulele în mijlocul tău și își vor face locuințele în tine; îţi vor 
minca roadele, și îţi vor bea laptele. Voi face din Raba un 
ocol de cămile, și din ţara copiilor lui Amon o stînă de oi, 
ca să știți că Eu sînt Domnul! Căci așa vorbește Domnul, 
Dumnezeu: “Pentrucă ai bătut din mini, și ai dat din picior, 
pentrucă te-ai bucurat în chip batjocuritor și din adincul su- 
fletului de ţara lui Israel, de aceea, iată că 'mi întind mîna 
peste tine, și te dau pradă neamurilor; te șterg din mijlocul 
popoarelor, te scot din numărul ţărilor, și te nimicesc. Și vei 
ști că Eu sînt Domnul!” “Aşa vorbește Domnul, Dumnezeu: 
„Pentrucă Moabul și Seirul au zis: „lată, casa lui Iuda a ajuns 
ca toate neamurilej De aceea, deschid ţinutul Moabului din 
spre cetăţi, dinspre cetăţile lui dela hotare, cari sînt podoaba 
țării și anume: Bet-leşimotul, Baal-Meonul și Chiriataim, îl 
deschid și-l dau în stăpinire fiilor Răsăritului împreună cu ţara 
Amoniţilor, ca să nu mai fie pomeniți printre neamuri copiii 
lui Amon. ’mi voi împlini judecăţile împotriva Moabului! Și 

vor ști că Eu sînt Domnul.” Așa vorbește Domnul, Dum- 
nezeu: “Pentrucă Edomul s'a dedat la răzbunare față de casa 
lui Iuda, pentrucă s'a făcut vinovat și s'a răzbunat pe ea, de 
aceea, așa vorbește Domnul, Dumnezeu: “mi întind mîna îm- 
potriva Edomului, îi voi nimici cu desăvîrșire oamenii și vitele, 
îl voi preface într'un pustiu, dela Teman pînă la Dedan; vor 
cădea loviți de sabie. "mi voi răzbuna pe Edom prin poporul 
Meu Israel. El va face Edomului după miînia și urgia Mea; 
ca să vadă răzbunarea Mea, zice Domnul, Dumnezeu.” “Aşa 
vorbește Domnul, Dumnezeu: „Pentrucă Filistenii s'au dedat 
la răzbunare, pentrucă s'au răzbunat în chip batjocoritor și 
din adîncul sufletului, voind să nimicească totul, în ura lor 
străveche, aşa vorbește Domnul, Dumnezeu: “lată că "mi 
întind mîna împotriva Filistenilor, nimicesc cu desăvîrșire pe 
Cheretiţi, și prăpădesc tot ce a mai rămas pe coasta mării, 
Mă voi năpusti cu mare răzbunare asupra lor, pedepsindu-i cu 
urgie. Și vor ști că Eu sînt Domnul, cînd 'mi voi răzbuna pe 


Ci pi 


el. 


'n anul al unsprezecelea, în ziua întîi a lunii, cuvîntul Dom- 
nului mi-a vorbit astfel: “Fiul omului, pentrucă Tirul a zis de- 
spre Ierusalim: „Ha! Haj Este zdrobită poarta popoarelor! Şi 
se întoarce la mine! Mă voi îmbogăţi, căci el a rămas pustiu!” 
deaceea, așa vorbește Domnul Dumnezeu: “lată că am necaz 
pe tine, Tirule, și voi aduce împotriva ta multe neamuri, cum 
își ridică marea valurile! Ele vor dărîma zidurile Tirului, îi vor 
surpa turnurile, îi voi răzui și țărîna, și o voi face o stîncă goală. 
Va rămiînea, o mare ca un loc unde se vor întinde mreji de prins 
pește; Eu am vorbit, zice Domnul, Dumnezeu. Va fi prada nea- 
murilor! Cetățile di ţinutul li vor fi trecute prin sabie. Și 
vor ști astfel că Eu sînt Domnul.” Căci așa vorbește Domnul, 
Dumnezeu: “Iată că aduc dela miazănoapte împotriva Tirului 
pe Nebucadneţar, împăratul Babilonului, împăratul tuturor 
împăraților, cu cai, cară, călăreţi, și cu o mare mulțime de 
popoare. EI va nimici cu sabia cetăţile din ţinutul tău; va 
face șanțuri de apărare împotriva ta, va ridica întărituri, și va 
ridica scutul împotriva ta. Va îndrepta loviturile berbecilor 
săi împotriva zidurilor tale, și îţi va surpa turnurile cu mașinile 

lui. Mulțimea cailor lui te va acoperi de praf, zidurile tale se 
vor cutremura de vuietul călăreţilor, roților și carălor, cînd va 
intra Nebucadnețar pe porțile tale cum se intră într’o cetate 
cucerită, Va călca toate ulițele tale cu copitele cailor lui, și-ţi 
va ucide poporul cu sabia, și stilpii mîndriei tale vor cădea la 
pămînt. “ţi vor ridica bogăţiile, îți vor prăda mărfurile, îţi 
vor surpa zidurile, îți vor dărîma casele tale cele plăcute, și 
vor arunca în ape pietrele, lemnele și țărina ta. Voi face să 
înceteze astfel glasul cîntecelor tale, și nu se va mai auzi sune- 
tul arfelor tale. Te voi face o stîncă goală; vei fi ca un loc în 
mare unde se vor întinde mreji de prins peștii; și nu vei mai fi 
zidit la loc. Căci Eu, Domnul, am vorbit, zice Domnul, Dum- 
nezeu.” Aşa vorbește Domnul, Dumnezeu despre Tir: “Se 
vor cutremura ostroavele de vuietul căderii tale, de gemetele 
răniților și de măcelul din mijlocul tău. Toţi voivozii mării se 
dau jos de pe scaunele lor de domnie, își scot mantalele, și își 
lapădă hainele cusute la gherghef; se învelesc în spaimă, și stau 
pe pămînt; într'una tremură de groază, și stau înmărmuriţi din 
pricina ta. Ei fac o cîntare de jale asupra ta, și-ţi zic: “Vai, 
cum ai fost nimicit, tu, care erai locuit de ceice străbat mările, 
cetate vestită, care erai puternică pe mare! Cum a fost nimic- 
ită cetatea aceasta cu locuitorii ei, cari băgau groaza în toţi 
cei dimprejur! Acum tremură ostroavele în ziua căderii tale, 
stau îngrozite ostroavele mării de sfîrşitul tău. Căci așa vor- 
bește Domnul, Dumnezeu: “Cînd te voi preface într'o cetate 
pustie, ca cetăţile cari n'au locuitori, cînd voi ridica împotriva 
ta adîncul, și cînd te vor acoperi apele cele mari, te voi pogori 
împreună cu ceice se pogoară în groapă, la poporul de odin- 
ioară, și te voi așeza în adincimile pămîntului, în singurătăţi 
vecinice, lîngă ceice s'au pogorit în groapă, ca să nu mai fii 
locuită și să nu te mai scoli în ţara celor vii. Te voi nimici cu 
desăvirșire, și nu vei mai fi; te vor căuta, și nu te vor mai găsi 
niciodată, zice Domnul Dumnezeu.” 


Cuvîntul Domnului mi-a vorbit astfel: “Şi tu, fiul omului, 
rostește această cîntare de jale asupra Tirului! Spune Tiru- 
lui: ‚Tu, care stai pe malul mării, și faci negoț cu popoarele 
unui mare număr de ostroave, așa vorbește Domnul Dum- 

nezeu: „Lirule, tu ziceai: „Eu sînt de o desăvirșită frumuseţă, 
Tinutul tău este în inima mărilor, și cei ce te-au zidit te-au 
făcut desăvîrșit de frumos. Cu chiparoși din Senir ți-au fă- 
cut toate laturile corăbiilor. Au luat cedri din Liban, ca să-ţi 
ridice catargurile; lopeţile ți le-au făcut din stejari de Basan, 
și laviţele cu fildeș prins în cimișir, adus din ostroavele Chitim. 
Pînzele cari-ţi slujeau ca steag erau de in subţire din Egipt, 
cusut la gherghef, iar învelitoarea ta era de purpură albastră 
și roșie, din ostroavele Elișei. Locuitorii Sidonului și Arvadu- 
lui îţi erau vislași, și cei mai înţelepţi din mijlocul tău, Tirule, 
îți erau cârmaci.  Bătrinii Ghebalului și lucrătorii lui iscusiți 
erau la tine, şi-ţi dregeau crăpăturile. Toate corăbiile mării 
cu marinarii lor erau la tine, ca să facă schimb de mărfuri cu 
tine. Cei din Persia, din Lud și din Put, slujeau în oastea ta, 
ca oameni de război; ei își spînzurau în tine scutul și coiful, 
și-ţi dădeau strălucire. Cei din Arvad îţi umpleau zidurile cu 
războinicii tăi, și oamenii viteji erau în turnurile tale. Ei își 
atiîrnau pavezele pe toate zidurile tale, și-ți desăvîrșeau astfel 
frumuseţa. Cei din Tars făceau negoț cu tine, cu tot felul 
de mărfuri pe cari le aveai din belșug. Veneau la tirgul tău 
cu argint, cu fer, cu cositor și cu plumb. lavanul, Tubalul și 
Meșecul făceau negoț cu tine; dădeau robi și unelte de aramă 
în schimbul mărfurilor tale. Cei din casa Togarmei aduceau 
la târgul tău cai, călăreţi și catiri. Cei din Dedan făceau ne- 
goț cu tine; negoţul multor ostroave trecea prin miînile tale; 
îti aduceau ca bir coarne de fildeș și de abanos. Siria făcea 
negoţ cu tine, cu marele număr de lucruri făcute de tine; ei ve- 
neau la tîrgul tău de smaragd, purpură, și materii pestriţe cu 
in supţire, mărgean și agat. Iuda și țara lui Israel făceau ne- 
goț cu tine; îţi dădeau grîu de Minit, turte, miere, untdelemn 
și leac alinător, în schimbul mărfurilor tale. Damascul făcea 
negoţ cu tine, cu marele număr de lucruri făcute de tine, cu 
tot felul de mărfuri, pe cari le aveai din belșug; îţi dădea vin 
din Helbon și lină albă.  Vedanul și lavanul, dela Uzal, ve- 
neau la tîrgul tău; fer lucrat, casie și trestie mirositoare, erau 
schimbate cu tine. Dedal făcea negoţ cu tine cu învelitori 
de pus pe cal. Arabia și toți voivozii Chedarului erau negus- 

torii tăi, şi-ţi aduceau miei, berbeci și țapi. Negustorii din 
Seba și din Raema făceau negoț cu tine; îţi plăteau cu cele 
mai bune mirezme, cu pietre scumpe şi aur, mărfurile tale. 
Haranul, Canehul și Edenul, negustorii din Seba, din Asiria, 
din Chilmad, făceau negoţ cu tine; făceau negoţ cu tine de 
haine scumpe, de mantale de purpură albastră și cusături la 
gherghef, de covoare scumpe puse în lăzi de funii, sucite și bine 
împletite, aduse la tîrgul tău. Corăbiile din Tars îţi aduceau 
mărfurile pe mare; erai în culmea bogăției și slavei, în inima 
mărilor! -  Vislaşii tăi te duceau pe ape mari: dar un vînt 
dela răsărit te va sfărîma în inima mărilor!  Bogăţiile tale, 
tîrgurile tale și mărfurile tale, marinarii și cîrmacii tăi, ceice 
îţi dreg crăpăturile corăbiilor, și ceice fac schimb de mărfuri cu 
tine, toți oamenii de război cari sînt în tine, și toată mulțimea, 
care este în mijlocul tău, se vor prăbuși în inima mărilor, în 
ziua căderii tale. Toate valurile mării se vor cutremura de 
tipetele cîrmacilor tăi! Și toţi vislaşii, marinarii, toți cîrmacii 
de pe mare, se vor da jos din corăbii și vor păși pe uscat. Vor 
striga cu glas tare din pricina ta, și vor scoate ţipete amar- 
nice. "și vor arunca ţărină în cap și se vor tăvăli în cenușă. și 
vor rade capul din pricina ta, și se vor îmbrăca în saci, te vor 
plinge cu sufletul amărit, și cu mîhnire mare. ’n durerea lor, 
vor face un cîntec de jale asupra ta, te vor boci, și vor zice: 
“Cine era ca Tirul, cel nimicit în mijlocul mării?” Cînd ieșeau 
mărfurile tale pe mări, săturai un mare număr de popoare; cu 
belșugul avuţiilor și mărfurilor tale, îmbogăţeai pe împărații 
pămîntului. Acum însă ești sfărîmat de mări, negoţul tău 
a pierit în adîncimea apelor, și toată mulțimea ta de oameni 
s'a cufundat odată cu tine! Toți locuitorii ostroavelor stau 
înmărmuriți din pricina ta, împărații lor stau cu părul vilvoi 
de groază, și le tremură faţa! Negustorii popoarelor fluieră 
asupra ta! Eşti nimicit de tot, și te-ai dus pentru totdeauna!” 


Cuvîntul Domnului mi-a vorbit astfel: “Fiul omului, spune 
voivodului Tirului: „Așa vorbește Domnul, Dumnezeu: Pen- 
trucă ţi s'a îngîmfat inima și ai zis: „Eu sînt Dumnezeu, și șed 
pe scaunul de domnie al lui Dumnezeu în mijlocul mărilor“, 
măcar că nu ești decît om și nu ești Dumnezeu, măcar că îţi 

dai ifose ca și cînd ai fi Dumnezeu. lată că ești mai înțelept 
decît Daniel, nicio taină nu este ascunsă de tine; prin înţelep- 
ciunea și priceperea ta ţi-ai făcut avere, și ţi-ai grămădit aur 
și argint în vistieriile tale; prin marea ta înțelepciune și prin 
negoțul tău ţi-ai mărit bogăţiile, și prin bogăţiile tale inima 
ți s'a îngimfat foarte mult.  Deaceea, așa vorbește Domnul, 
Dumnezeu: „Pentrucă îţi dai ifose ca și cînd ai fi Dumnezeu, 
iată că voi aduce împotriva ta niște străini, pe cele mai asupri- 
toare dintre popoare, cari vor scoate sabia împotriva înţelep- 
ciunii tale strălucitoare, și-ţi vor pîngări frumuseța. Te vor 
arunca în groapă, și vei muri ca ceice cad străpunși de lovituri, 
în mijlocul mărilor. Vei mai zice tu atunci în faţa ucigașu- 
lui tău: „Sînt Dumnezeu, măcar că ești om și nu Dumnezeu, 
supt mîna celui ce te va ucide? Vei muri de moartea celor 
netăiaţi împrejur, de mîna străinilor! Căci Eu am vorbit, zice 
Domnul, Dumnezeu.” Cuvîntul Domnului mi-a vorbit astfel: 
“Fiul omului, fă un cîntec de jale asupra împăratului Tirului, 
și spune-i: „Așa vorbește Domnul, Dumnezeu: ajunsesei la cea 
mai înaltă desăvîrșire, erai plin de înțelepciune, și desăvirșit 
în frumuseţă.  Stăteai în Eden, grădina lui Dumnezeu, și erai 
acoperit, cu tot felul de pietre scumpe: cu sardonic, cu topaz, 
cu diamant, cu hrisolit, cu onix, cu iaspis, cu safir, cu rubin, 
cu smaragd, și cu aur; timpanele și flautele erau în slujba ta, 
pregătite pentru ziua cînd ai fost făcut. Erai un heruvim 
ocrotitor, cu aripile întinse; te pusesem pe muntele cel sfint al 
lui Dumnezeu, și umblai prin mijlocul pietrelor scînteietoare. 
Ai fost fără prihană în căile tale, din ziua, cînd ai fost făcut, 
pînă în ziua cînd s'a găsit nelegiuirea în tine. Prin mărimea 
negoțului tău te-ai umplut de sîlnicie, și ai păcătuit; de aceea 
te-am aruncat de pe muntele lui Dumnezeu, și te nimicesc, 
heruvim ocrotitor, din mijlocul pietrelor scînteietoare. i s'a 
îngîmfat inima din pricina frumuseţii tale, ţi-ai stricat înţelep- 
ciunea cu strălucirea ta. De aceea, te arunc la pămînt, te 
dau priveliște împăraţilor. Prin mulţimea nelegiurilor tale, 
prin nedreptatea negoțului tău, ţi-ai spurcat locașurile sfinte; 
de aceea, scot din mijlocul tău un foc, care te mistuie, și te 
prefac în cenușă pe pămînt, înaintea tuturor celor ce te privesc. 

Toţi cei ce te cunosc între popoare rămîn uimiţi din pricina ta; 
ești nimicit, și nu vei mai fi niciodată!” Cuvîntul Domnului 
mi-a vobit astfel: “Fiul omului, întoarce-ţi faţa spre Sidon, 
și proorocește împotriva lui! Spune: “Așa vorbește Dom- 
nul Dumnezeu: „lată că am necaz pe tine, Sidonule, și voi fi 
proslăvit în mijlocul tău; ca să se știe că Eu sînt Domnul, cînd 
"mi voi împlini judecăţile împotriva lui, și cînd "mi voi arăta 
sfințenia în mijlocul lui. Voi trimete ciuma în el, voi face să 
curgă sîngele pe ulițele lui; vor cădea morții în mijlocul lui, 
uciși de sabia care va veni din toate părțile să-i lovească, și 
vor ști astfel că Eu sînt Domnul. Atunci el nu va mai fi pen- 
tru casa lui Israel un spin care înţeapă, un mărăcine aducător 
de dureri, printre toți ceice-l înconjoară și-l disprețuiesc. Și 
vor ști astfel că Eu sînt Domnul, Dumnezeu.” Aşa vorbește 
Domnul, Dumnezeu: “Cînd voi strînge iarăș casa lui Israel din 
mijlocul popoarelor la cari este risipită, 'mi voi arăta în ea 
sfințenia înaintea neamurilor, și vor locui în ţara lor pe care 
am dat-o robului meu Iacov. Vor locui liniștiți în ea, vor zidi 
case și vor sădi vii; da, vor locui liniștiți în ea, cînd 'mi voi 
împlini judecăţile împotriva tuturor celoree-i înconjoară și-i 
disprețuiesc. Și vor ști că Eu sînt Domnul, Dumnezeul lor.” 


’n anul al zecelea, în ziua a douăsprezecea a lunii a zecea, 
Cuvîntul Domnului mi-a vorbit astfel: “Fiul omului, întoarce- 
te cu faţa spre Faraon, împăratul Egiptului, și proorocește îm- 
potriva lui și împotriva întregului Egipt! Vorbeşte, și spune: 
„Așa vorbește Domnul, Dumnezeu: „lată că am necaz pe tine, 
Faraoane, împăratul Egiptului, crocodil mare, care te culci în 
mijlocul rîurilor tale, și zici: „Riul meu Nilul este al meu, eu 
l-am făcutj “ţi voi pune însă un cirlig în fălci, voi lipi peștii 
rîurilor tale de solzii tăi, și te voi scoate din mijlocul rîurilor 
tale, cu toți peștii cari se află în ele, și cari se vor lipi de solzii 
tăi. Te voi arunca în pustie, pe tine și pe toţi peștii din riurile 
tale. Vei cădea pe faţa ogoarelor, nu vei fi ridicat, nici îngropat; 
ci te voi da de mîncare fiarelor pămîntului și păsărilor cerului. 
Și toţi locuitorii Egiptului vor ști că Eu sînt Domnul, pentrucă 
au fost o proptea de trestie pentru casa lui Israel. Cînd au 
pus mîna pe tine, te-ai rupt, și le-ai străpuns tot umărul; cînd 

s'au proptit de tine, te-ai sfărimat, și le-ai scrintit șoldurile. 
De aceea așa vorbește Domnul Dumnezeu: „lată, voi aduce 
sabia împotriva ta, și voi nimici cu desăvirșire din mijlocul 
tău oamenii și vitele. Tara Egiptului va ajunge o pustietate 
și un pustiu, și vor ști că Eu sînt Domnul, pentru că a zis: 
„Nilul este al meu, eu l-am făcut; De aceea iată că am necaz 
pe tine și pe rîurile tale, și voi preface ţara Egiptului într'un 
pustiu și într'o pustietate, Nici picior de om nu va trece prin 
ea, nici picior de vită nu va trece prin ea, și va rămînea pa- 
tru zeci de ani fără să fie locuită. Voi preface ţara Egiptului 
într-o pustietate în mijlocul altor ţări pustiite, și cetăţile ei vor 
fi pustii între alte cetăţi pustii, timp de patruzeci de ani. lar 
pe Egipteni îi voi risipi printre neamuri, și-i voi împrăștia în 
felurite ţări. Așa vorbește Domnul, Dumnezeu: „După patru 
zeci de ani, voi strînge pe Egipteni din mijlocul popoarelor 
între cari îi voi risipi. Voi aduce înapoi pe prinșii de război 
ai Egiptului, îi voi aduce înapoi în ţara Patros, în ţara lor de 
baștină, și vor alcătui acolo o împărăție slabă. Da, va fi cea 
mai neînsemnată dintre împărăţii, și nu se va mai înălța peste 
neamuri; îi voi împuţina, ca să nu stăpînească peste neamuri. 
"'mpărăţia aceasta nu va mai fi pentru casa lui Israel o pricină 
de încredere; ci îi va aduce aminte de nelegiuirea ei, cînd se 
întorcea, spre ei. Și vor ști că Eu sînt Domnul, Dumnezeu.“ 
'n al douăzeci și șaptelea an, în ziua întîi a lunii întîi, Cuvîn- 
tul Domnului mi-a vorbit astfel: „Fiul omului, Nebucadneţar, 
împăratul Babilonului, și-a pus oastea să facă o slujbă grea îm- 
potriva Tirului. Toate capetele au ajuns pleșuve, toţi umerii 
sînt jupuiţi, și n'a luat dela Tir nicio plată, nici el, nici oastea 
lui, pentru slujba pe care a făcut-o împotriva lui. De aceea, 
așa vorbește Domnul Dumnezeu: „lată că dau lui Nebucad- 
nețar, împăratul Babilonului, țara Egiptului; el îi va ridica 
bogăţiile, o va prăda, și o va jăfui; aceasta va fi plata oastei 
lui! Ca plată pentru slujba făcută împotriva Tirului, îi dau 
țara Egiptului; căci pentru Mine s'au ostenit, zice Domnul 
Dumnezeu. „n ziua aceea, voi da tărie casei lui Israel, și-ţi 
voi deschide gura veselă în mijlocul lor; și vor ști că Eu sînt 
Domnul.“ 

Cuvîntul Domnului mi-a vorbit, astfel: „Fiul omului, prooro- 
cește, și spune: „Așa vorbește Domnul Dumnezeu: “Văitaţi- 
văl... Nenorocită zi! Căci se apropie ziua, se apropie ziua 
Domnului, zi întunecoasă: aceasta va fi vremea neamurilor. 
Sabia va pătrunde în Egipt, și în Etiopia va fi groază, cînd 
vor cădea morţii în Egipt, cînd i se vor ridica bogăţiile, și i 
se vor răsturna temeliile. Etiopia, Put, Lud, toată Arabia, 
Cub, și fiii ţării unite cu ele, vor cădea împreună cu ei loviți 
de sabie.* Așa vorbește Domnul: ,Sprijinitorii Egiptului vor 
cădea, și mîndria tăriei lui se va prăbuși! Din Migdol pînă la 
Siene vor cădea loviți de sabie, zice Domnul Dumnezeu.“ „Vor 
fi pustiiţi între alte ţări pustiite, și cetăţile lui vor fi nimicite 
în mijlocul altor cetăţi nimicite. Și vor ști că Eu sînt Dom- 
nul, cînd voi pune foc în Egipt, și cînd toți sprijinitorii lui vor 
fi zdrobiţi. ’n ziua aceea niște soli se vor duce din partea 
mea cu corăbiile să turbure Etiopia în liniștea ei; și-i va apuca 
spaimă mare în ziua Egiptului; căci iată că lucrurile acestea 
se întîmplăj Aşa vorbește Domnul, Dumnezeu: ,Voi pierde 
mulțimea Egiptului, prin mîna lui Nebucadneţar, împăratul 
Babilonului. El și poporul lui cu el, cel mai grozav dintre 
popoare, vor fi trimeși să nimicească ţara. Vor scoate sabia 
împotriva Egiptului, și vor umplea ţara de morți. Canalurile 
le voi seca, voi da ţara în mîinile celor răi; voi pustii ţara cu tot 
ce cuprinde ea, prin mîna străinilor. Eu, Domnul, am vorbiti 
- Aşa vorbește Domnul Dumnezeu: „Voi nimici idolii, și voi 
stîrpi din Nof chipurile deșerte. Nu va mai fi niciun voivod 
din ţara Egiptului, și voi răspîndi groaza în țara Egiptului. 
Voi pustii Patrosul, voi pune foc 'Toanului, și-Mi voi aduce 
la îndeplinire judecăţile asupra Noului. "mi voi vărsa urgia 
asupra Sinului, cetățuia Egiptului, și voi nimici cu desăvirșire 
mulțimea din No. Voi pune foc Egiptului; Sinul va fi cuprins 
de spaimă. No va fi deschis prin spărtură, și Noful cucerit 
ziua nameaza mare de vrăjmași. Tinerii din On și din Pi- 
Beset vor cădea uciși de sabie, și cetăţile acestea se vor duce 
în robie. La Tahpanes se va întuneca ziua, cînd voi sfărima 
jugul Egiptului, și cînd se va sfirși mindria tăriei lui; un nor 
va acoperi Tahpanesul, și cetăţile lui vor merge în robie. "mi 

voi aduce astfel la îndeplinire judecăţile asupra Egiptului, și 
vor ști că Eu sînt Domnul.” "n anul al unsprezecelea, în ziua 
a șaptea a lunii întîi, Cuvintul Domnului mi-a vorbit astfel: 
„Fiul omului, am frînt braţul lui Faraon, împăratul Egiptului; 
și iată că nu-i vor lega rana ca să se vindece, nu-l vor obloji cu 
legături, nu-l vor lega ca să se întremeze, și să poată mîntui 
sabia.” De aceea așa vorbește Domnul Dumnezeu: lată, am 
necaz pe Faraon, împăratul Egiptului, și-i voi rupe braţele, 
pe cel tare și pe cel frint, ca să-i cadă sabia din mînă. Iar 
pe Egipteni îi voi împrăștia printre neamuri, și-i voi risipi în 
felurite ţări. "n schimb, voi întări braţele împăratului Ba- 
bilonului, și-i voi pune o sabie în mînă; iar braţele lui Faraon 
le voi fringe, ca să geamă înaintea lui cum gem cei răniți de 
moarte. Dar voi întări braţele împăratului Babilonului, iar 
braţele lui Faraon vor cădea. Și vor ști că Eu sînt Domnul, 
cînd voi pune sabia Mea în mîna împăratului Babilonului, și 
cînd o va întoarce împotriva țării Egiptului. Voi împrăștia pe 
Egipteni printre neamuri, îi voi risipi în felurite țări, și vor ști 
că Eu sînt Domnul.” 


m anul al unsprezecelea, în ziua întîi a lunii a treia, Cu- 
vîntul Domnului mi-a vorbit, astfel: “Fiul omului, spune lui 
Faraon, împăratul Egiptului, și mulțimii lui: „Cu cine te ase- 
meni tu în mărimea ta? lată că Asirianul era un cedru falnic 
în Liban; ramurile lui erau stufoase, frunzișul umbros, tulpina 
înaltă, iar vîrful îi ajungea pînă la nori. Apele îl făcuseră să 
crească, adîncul îl făcuse înalt, rîurile lui îi scăldau răsadnița, 
și își trimiteau pîraele la toți copacii de pe cîmp. De aceea, 
tulpina lui se înălța deasupra tuturor copacilor de pe cîmp, 
crengile i se înmulțiseră și ramurile i se întindeau, de mulţimea 
apelor, care-l făcuseră să dea lăstari. Toate păsările cerului 
își făceau cuiburi în crengile lui; toate fiarele cîmpului fătau 
supt ramurile lui, și tot felul de neamuri multe locuiau supt 
umbra lui. Era frumos prin mărimea lui, prin întinderea ra- 
murilor lui; căci rădăcinile îi erau înfipte în ape mari. Cedrii 
din grădina lui Dumnezeu nu-l întreceau, chiparoșii nu erau 
de asemuit cu crengile lui, și platanii nu erau ca ramurile lui; 
niciun copac din grădina lui Dumnezeu nu era ca el în fru- 

museță. ’l făcusem atît de frumos prin mulțimea crăcilor lui, 
că-l pismuiau toți copacii Edenului, cari se aflau în grădina 
lui Dumnezeu. De aceea, aşa vorbeşte Domnul Dumnezeu: 
„Pentrucă avea o tulpină așa de înaltă, pentrucă își înălța vîr- 
ful pînă la nori și inima i se mîndrea cu înălțimea lui, l-am dat 
în mînile viteazului neamurilor, care-i va face după răutatea 
lui; căci l-am izgonit. Străinii, cele mai grozave popoare, l-au 
tăiat și l-au lepădat. Crengile i-au căzut în munţi și în toate 
văile. Ramurile i s'au sfărîmat în toate puvoaiele ţării; și toate 
popoarele pămîntului au plecat dela umbra lui, și l-au părăsit. 
Pe sfărîmăturile lui au venit și s'au așezat toate păsările ceru- 
lui, și toate fiarele cîmpului și-au făcut culcușul între ramurile 
lui, ca să nu se mai îngîmfe niciunul din copacii de lîngă ape 
cu înălțimea lor, și să nu-și mai ridice vîrful pînă în nori, ca să 
nu se mai fălească stejarii udaţi de apă cu înălțimea lor; căci 
toţi sînt daţi pradă morţii, în adîncimile pămîntului, printre 
copiii oamenilor, împreună cu cei ce se pogoară în groapă. 
Așa vorbește Domnul Dumnezeu: „n ziua cînd s'a pogorit în 
locuința morților, am răspîndit jalea, am acoperit adincul din 
pricina lui, și i-am oprit riurile; apele cele mari au fost oprite; 
am întristat Libanul pentru el, și toţi copacii de pe cîmp s'au 
uscat. De vuietul căderii lui am făcut să se cutremure nea- 
murile, cînd l-am aruncat în locuinţa morților, împreună cu cei 
ce se pogoară în groapă, și sau mîngiiat în adincimile pămîn- 
tului toți copacii Edenului, cei mai frumoși și cei mai buni 
copaci din Liban, toţi cei udaţi de ape. S'au pogorit și ei cu 
el în locuința morților, la cei ce au pierit uciși de sabie, ei cari 
erau braţul lui și barm la umbra lui printre neamuri. Cu 
cine poți fi asemuit tu în slavă și în mărime între copacii Ede- 
nului? 'Totuș vei fi aruncat împreună cu copacii Edenului în 
adîncimile pămîntului, și vei fi culcat în mijlocul celor netăiaţi 
împrejur, împreună cu ceice au pierit uciși de sabie. lată ce 
este Faraon și toată mulțimea lui, zice Domnul, Dumnezeu.” 


’n anul al doisprezecelea, în ziua întîi a lunii a douăspreze- 
cea, Cuvîntul Domnului mi-a vorbit astfel: “Fiul omului, fă 
un cîntec de jale asupra lui Faraon, împăratul Egiptului, și 
spune-i: „Semănai cu un pui de leu între neamuri, erai ca un 

crocodil în mări, te aruncai în rîurile tale, turburai apele cu 
picioarele tale, și le întărîtai valurile.” Aşa vorbește Domnul, 
Dumnezeu: “mi voi întinde mreaja peste tine, în mijlocul unei 
mari mulțimi de popoare, și te vor trage în laţul Meu. Te voi 
arunca pe uscat, și te voi întinde pe cîmpie, ca toate păsările 
cerului să șadă pe tine; și voi sătura fiarele întregului pămînt 
cu tine. “ţi voi asvirli carnea pe munţi, și voi umplea văile 
cu sfărîmăturile tale. "Tara în care înoţi, o voi uda cu sîngele 
tău, pînă la munţi, și se vor umplea puvoaiele de tine. Cînd 
te voi stinge, voi acoperi cerurile, și le voi întuneca stelele; 
voi acoperi soarele cu nori, și luna nu-și va mai da lumina ei. 
Din pricina ta, voi întuneca, pe toți luminătorii cerurilor, și voi 
răspîndi întunerecul peste ţara ta, zice Domnul, Dumnezeu.” 
“Voi mîhni și inima multor popoare, cînd voi vesti pieirea, ta 
printre neamuri, în ţările, pe cari nu le cunoșteai. Voi face 
să se îngrozează multe popoare de tine, și împăraţilor lor li 
se va face părul măciucă din pricina ta, cînd "mi voi învîrti 
sabia înaintea lor; vor tremura în orice clipă fiecare pentru 
viața lui, în ziua căderii tale.” Căci așa vorbește Domnul, 
Dumnezeu: “Sabia împăratului Babilonului va veni peste tine. 
Mulțimea ta o voi face să cadă lovită de sabia unor viteji, cei 
mai cumpliți dintre popoare. Ei vor nimici mîndria Egiptului, 
și toată mulțimea lui va fi prăpădită. Voi pierde și toate vitele 
lui de lingă apele cele mari; nici picior de om nu le va mai tur- 
bura, nici copită de vite nu le va mai turbura. Atunci îi voi 
potoli apele, și voi face să-i curgă rîurile lin ca untdelemnul, 
zice Domnul, Dumnezeul.” “Cînd voi preface ţara Egiptului 
într'o pustietate, și țara va fi jăfuită de tot ce are, cînd voi lovi 
pe toţi ceice o locuiesc, vor ști că Eu sînt Domnul. Acesta este 
cîntecul de jale, pe care îl vor cînta. Fiicele neamurilor îl vor 
cînta: da, asupra Egiptului și asupra întregei lui mulțimi îl vor 
cînta, zice Domnul, Dumnezeu.” ’n anul al doisprezecelea, în 
ziua, a cincisprezecea a lunii, Cuvîntul Domnului mi-a vorbit 
astfel: “Fiul omului, bocește-te pentru mulțimea Egiptului, și 
aruncă-o, pe ea și pe fiicele neamurilor puternice în adincim- 
ile pămîntului, la cei pogoriţi în groapă! Pe cine întreci tu 
în frumuseţă? Pogoară-te, și culcă-te lîngă cei netăiaţi împre- 


10 


11 


12 


14 


17 


18 


19 


20 


21 


22 


23 


24 


25 


26 


27 


28 
29 


30 


31 


32. 20-31 EZECHIEL 1202 


jur! Vor cădea astfel în mijlocul celor uciși de sabie. Sabia 
vă este dată: doboriţi în mormînt Egiptul, și toată mulțimea 
lui! Atunci vitejii cei puternici vor vorbi în locuinţa morţilor 
despre el și cei ce-l sprijineau, și vor zice: „S'au pogorit, s'au 
culcat cei netăiaţi împrejur, uciși de sabiej Acolo este Asiri- 
anul, cu toată mulțimea lui, și mormintele lor stau împrejurul 
lui, -toți au murit, și au căzut uciși de sabie. Mormintele lor 
sînt în adîncimile gropii, și mulțimea lui este împrejurul mor- 
mintului lui; toţi au murit și au căzut uciși de sabie, ei, cari 
răspîndeau groaza în ţara celor vii. Acolo este și Elamul, cu 
toată mulțimea lui, împrejurul mormîntului lui; toţi au murit 
și au căzut uciși de sabie, s'au pogorit netăiaţi împrejur în 
adîncimile pămîntului, ei, cari răspîndeau groaza în țara celor 
vii, și își poartă acum ocara cu cei ce se pogoară în groapă. 
L-au culcat la un loc cu morţii, împreună cu toată mulțimea 
lui, și mormintele lor sînt împrejurul lui; toți acești netăiaţi 
împrejur au murit uciși de sabie, căci răspîndeau groaza în 
țara celor vii, și își poartă acum ocara cu cei ce se pogoară în 
groapă; i-au culcat acum la un loc cu cei morți. Acolo sînt 
și Meșec, Tubal, și toată mulţimea, lor, și mormintele lor sînt 
împrejurul lor; toţi acești netăiaţi împrejur au murit uciși de 
sabie, căci răspîndeau groaza în ţara celor vii. Ei sînt culcaţi 
împreună cu vitejii, căzuţi din vechime dintre cei netăiaţi îm- 
prejur; sînt pogoriţi în locuinţa morţilor împreună cu armele 
lor de război, cu săbiile puse supt capetele lor, și nelegiuirile 
lor lipite pe osemintele lor, căci vitejia lor era o groază în ţara 
celor vii. Și tu vei fi zdrobit în mijlocul celor netăiaţi îm- 
prejur, și te vei culca împreună cu cei uciși de sabie! Acolo 
este și Edomul, cu împărații lui și toţi voivozii lui, cari, cu 
toată vitejia lor, au fost așezați la un loc cu cei uciși de sabie: 
stau culcaţi împreună cu cei netăiaţi împrejur, cu cei pogoriți 
în groapă. Tot acolo sînt voivozii dela miază-noapte, și toți 
Sidonienii, cari s'au pogorit la cei morţi, acoperiţi de rușine, 
cu toată groaza pe care o aruncă vitejia lor; acești netăiaţi îm- 
prejur stau culcaţi cu cei uciși de sabie, și-și poartă ocara lingă 
cei pogoriți în groapă. Faraon îi va vedea, și se va mingiia 
pentru toată mulțimea lui, pentru ai lui cari au murit uciși 

de sabie şi pentru toată oastea lui, zice Domnul Dumnezeu.” 
“Căci l-am lăsat să răspîndească groaza în ţara celor vii. De 
aceea Faraon și toată mulțimea lui se vor culca împreună cu 
cei netăiați împrejur, cu ceice au murit uciși de sabie, zice 
Domnul Dumnezeu.” 


Cuvîntul Domnului mi-a vorbit astfel: “Fiul omului, vor- 
beşte copiilor poporului tău, și spune-le: „Cînd voi aduce sabia 
peste vreo ţară, și poporul ţării va lua din mijlocul lui pe un 
om oare care, și-l va pune ca străjer, - dacă omul acela va 
vedea venind sabia asupra ţării, va suna din trimbiţă, și va 
da de știre poporului, și dacă cel ce va auzi sunetul trim- 
biţei nu se va feri, și va veni sabia și-l va prinde, sîngele lui 
să cadă asupra capului lui. Fiindcă a auzit sunetul trîm- 
biţei, și nu s'a ferit, de aceea sîngele lui să cadă asupra lui; 
dar dacă se va feri, își va scăpa viaţa. Dacă însă străjerul 
va vedea venind sabia, și nu va suna din trimbiță, și dacă 
poporul nu va fi înștiințat, și va veni sabia și va răpi viaţa 
vreunui om, omul acela va pieri din pricina nelegiurii lui, dar 
voi cere sîngele lui din mîna străjerului.' Acum, fiul omului, 
te-am pus străjer peste casa lui Israel. Tu trebuie să asculți 
Cuvîntul care iese din gura Mea, și să-i înștiințezi din partea 
Mea. Cînd zic celui rău: „Răule, vei muri negreșiti și tu nu-i 
spui, ca să-l întorci de la calea lui cea rea, răul acela va muri 
în nelegiuirea lui, dar sîngele lui îl voi cere din mîna ta. Dar 
dacă vei înștiinţa pe cel rău, ca să se întoarcă dela calea lui, 
și el nu se va întoarce, va muri în nelegiuirea lui, dar tu îţi 
vei mîntui sufletul. Spune dar, fiul omului, casei lui Israel: 
„Voi cu drept cuvînt ziceţi: „Fărădelegile și păcatele noastre 
sînt asupra noastră, și din pricina lor tînjim; cum am putea să 
trăim, Spune-le: „Pe viața Mea, zice Domnul Dumnezeu, că 
nu doresc moartea păcătosului, ci să se întoarcă dela calea lui 
și să trăiască. "'ntoarceţi-vă, întoarceţi-vă dela calea voastră 
cea rea! Pentruce vreţi să muriţi voi, casa lui Israel; - Și tu, 
fiul omului, spune copiilor poporului tău: „Neprihănirea celui 
neprihănit nu-l va mîntui în ziua fărădelegii lui, și cel rău nu 
va cădea lovit de răutatea lui, în ziua cînd se va întoarce dela 
ea, după cum nici cel neprihănit nu va putea să trăiască prin 

neprihănirea lui în ziua cînd va săvirși o fărădelege. Cînd zic 
celui neprihănit că va trăi negreșit, -dacă se încrede în nepri- 
hănirea lui și săvîrșește nelegiuirea, atunci toată neprihănirea 
lui se va uita, și el va muri din pricina nelegiuirii pe care a 
săvirșit-o. Dimpotrivă cînd zic celui rău: „Vei muri; -dacă se 
întoarce dela păcatul lui și face ce este bine și plăcut, dacă dă 
înapoi zălogul, întoarce ce a răpit, urmează învăţăturile cari 
dau viaţa, și nu săvîrșește nicio nelegiuire, va trăi negreșit, 
și nu va muri. Toate păcatele pe cari le-a săvirșit se vor 
uita; a făcut ce este bine și plăcut, și va trăi negreșiti Copiii 
poporului tău zic: „Calea Domnului nu este dreaptă; Totuș, 
mai degrabă calea lor nu este dreaptă! Dacă cel neprihănit 
se abate dela neprihănirea lui și săvirșește nelegiuirea, trebuie 
să moară din pricina aceasta. Dar dacă cel rău se întoarce 
dela răutatea lui și face ce este bine și plăcut, va trăi tocmai 
din pricina aceasta! Fiindcă ziceţi: „Calea Domnului nu este 
dreaptăj vă voi judeca pe fiecare după umbletele lui, casa lui 
Israel!” ’n al doisprezecelea an, în ziua a cincea a lunii a ze- 
cea a robiei noastre, un om care scăpase din Ierusalim, a venit 
la mine și a zis: “Cetatea a fost luată!” Dar mîna Domnului 
venise peste mine seara, înainte de venirea fugarului la mine, și 
Domnul îmi deschisese gura pînă a venit el la mine dimineaţa. 
Gura îmi era deschisă și nu mai eram mut. Atunci Cuvîntul 
Domnului mi-a vorbit astfel: “Fiul omului, ceice locuiesc în 
dărimăturile acelea în ţara lui Israel zic: „Avraam era singur, și 
tot a moștenit țara; dar noi sîntem mulți și ţara ne-a fost dată 
în stăpînirej De aceea spune-le: „Așa vorbește Domnul, Dum- 
nezeu: „Voi mîncaţi carne cu sînge, vă ridicaţi ochii spre idolii 
voştri și vărsaţți sînge. Și voi să stăpiniţi ţara? Voi vă bizuiţi 
pe sabia voastră, săvirșiți uriciuni, fiecare din voi necinstește 
pe nevasta aproapelui său. Și voi să stăpîniți țara; De aceea 
spune-le: „Așa vorbește Domnul, Dumnezeu: „Pe viaţa Mea, 
că ceice locuiesc în aceste dărîmături vor cădea uciși de sabie; 
pe ceice sînt pe cîmp îi voi da de mîncare fiarelor; iar ceice sînt 
în întărituri și în peșteri vor muri de ciumă. Voi preface ţara 
într'o pustietate și într'un pustiu; mîndria tăriei ei se va sfârși, 
munţii lui Israel vor fi pustiiți, și nimeni nu va mai trece prin 

ei. Și vor ști că Eu sînt Domnul, cînd voi preface ţara într-o 29 
pustietate și într'un pustiu, din pricina tuturor urtciunilor pe 
cari le-au săvîrșit.” Fiul omului! Copiii poporului tău vorbesc. 30 
de tine pe lingă ziduri și pe la ușile caselor, și zic unul altuia, 
fiecare fratelui său: „Veniţi dar, și ascultați care este cuvîntul 
ieșit dela Domnul; Și vin cu grămada la tine, stau înaintea ta 31 
ca popor al meu, ascultă cuvintele tale, dar nu le împlinesc, 
căci cu gura vorbesc dulce de tot, dar cu inima umblă tot după 
poftele lor. lată că tu ești pentru ei ca un cîntăreţ plăcut, cu 32 
un glas frumos și iscusit la cîntare pe coarde. Ei îţi ascultă 
cuvintele, dar nu le împlinesc de loc. Cînd se vor întîmpla 33 
însă, aceste lucruri, -și iată că se întîmplă! -vor ști că era un 
prooroc în mijlocul lor.” 


Cuvîntul Domnului mi-a vorbit astfel: “Fiul omului, prooro134] 2 
cește împotriva păstorilor sufletești ai lui Israel! Proorocește, 
și spune-le lor, păstorilor: „Așa vorbește Domnul Dumnezeu: 
„Vai de păstorii lui Israel, cari se pasc pe ei înșiși! Nu trebuie 
păstorii să pască turma? Voi mîncaţi grăsimea, vă îmbrăcaţi 
cu lîna, tăiați ce e gras, dar nu paşteti oile. Nu întăriți pe 4 
cele slabe, nu vindecaţi pe cea bolnavă, nu legaţi pe cea rănită; 
n'aduceţi înapoi pe cea rătăcită, nu căutaţi pe cea pierdută, ci 
le stăpîniţi cu asuprire și cu asprime! Astfel ele s'au risipit, 5 
pentrucă. n'aveau păstor; au ajuns prada tuturor fiarelor cîm- 
pului, și s'au risipit. Turma Mea rătăcește pe toți muntii și pe 6 
toate dealurile înalte; oile Mele sînt risipite pe toată faţa ţării, 
și nimeni nu îngrijește de ele, nici nu le caută!” De aceea, 7 
păstorilor, ascultați Cuvîntul Domnului! “Pe viaţa Mea, zice 8 
Domnul Dumnezeu, pentrucă oile Mele au ajuns de jaf și sînt 
prada tuturor fiarelor cîmpului, din lipsă de păstor, pentrucă 
păstorii Mei n'au nicio grijă de oile Mele, ci se pășteau numai 
pe ei înșiși, și nu pășteau oile Mele”, - de aceea, păstorilor, 9 
ascultați Cuvîntul Domnului! Aşa vorbește Domnul Dum- 10 
nezeu: “lată, am necaz pe păstori! 'mi voi lua înapoi oile din 
minile lor, nu-i voi mai lăsa să-Mi pască oile, și nu se vor mai 
paşte nici pe ei înșiși, căci 'mi voi izbăvi oile din gura lor, 
și nu le vor mai sluji ca hrană!” Căci așa vorbește Domnul 11 
Dumnezeu: “lată, mă voi îngriji Eu însumi de oile Mele, și 

le voi cerceta! Cum își cercetează un păstor turma cînd este 
în mijlocul oilor sale împrăștiate, așa "mi voi cerceta Eu oile, 
și le voi strînge din toate locurile pe unde au fost risipite în 
ziua plină de nori și negură. Le voi scoate dintre popoare, le 
voi strînge din felurite ţări, și le voi aduce înapoi în ţara lor; 
le voi paşte pe munţii lui Israel, dealungul rîurilor, și în toate 
locurile locuite ale ţării. Le voi paște pe o pășune bună, și 
stîna lor va fi pe munţii cei înalți ai lui Israel; acolo se vor 
odihni întrun staul plăcut, și vor avea pășuni grase pe munţii 
lui Israel. Eu însumi 'mi voi paște oile, Eu le voi duce la odi- 
hnă, zice Domnul Dumnezeu.” “Voi căuta pe cea perdută, 
voi aduce înapoi pe cea rătăcită, voi lega pe cea rănită, și voi 
întări pe cea slabă. Dar voi păzi pe cele grase și pline de vlagă: 
vreau să le pasc cum se cade.” “Și voi, oile Mele, așa vor- 
bește Domnul Dumnezeu: „lată, voi judeca între oaie și oaie, 
între berbeci și tapi. Este prea puţin pentru voi că pașteţi în 
pășunea cea bună, de mai călcaţi în picioare și cealaltă parte 
a pășunei voastre? Că beţi o apă limpede, de mai turburaţi și 
pe cealaltă cu picioarele? Şi oile Mele trebuie apoi să pască 
ce aţi călcat voi cu picioarele voastre, și să bea ce aţi turburat 
voi cu picioarele voastrej Deaceea, așa le vorbește Domnul, 
Dumnezeu: “lată că voi judeca între oaia grasă și oaia slabă. 
Pentrucă aţi izbit cu coasta și cu umărul, și ați împuns cu 
coarnele voastre toate oile slabe, pînă le-aţi izgonit, voi veni 
în ajutorul oilor Mele, ca să nu mai fie jaf, și voi judeca între 
oaie și oaie. Voi pune peste ele un singur păstor, care le va 
paşte, și anume pe Robul Meu David; El le va paşte, El va 
fi păstorul lor. Eu, Domnul, voi fi Dumnezeul lor, și Robul 
Meu David va fi voivod în mijlocul lor. Eu, Domnul, am vor- 
bit! Voi încheia cu ele un legămînt de pace, și voi îndepărta 
din țară toate fiarele sălbatice; ele vor locui în liniște în pustie, 
și vor putea, dormi în mijlocul pădurilor. Le voi face, pe ele 
și împrejurimile dealului Meu, o pricină de binecuvîntare; le 
voi trimete ploaie la vreme, și aceasta va fi o ploaie binecu- 
vîntată! Pomul de pe cîmp își va da roada, și pămîntul își 
va da rodurile. Ele vor fi liniștite în țara lor și vor ști că Eu 
sînt Domnul, cînd voi rupe legăturile jugului lor, și cînd le voi 

izbăvi din mîna celorce le asupresc. Nu vor mai fi de jaf între 28 
neamuri, nu le vor mînca fiarele din ţară, ci vor locui în liniște, 

și nu le va mai turbura nimeni. Le voi pune un răsad căruia 29 
i se va duce faima; nu vor mai fi mistuite de foame în țară, 

și nu vor mai purta ocara neamurilor. Și vor ști astfel că 30 
Eu, Domnul, Dumnezeul lor, sînt cu ele, și că ele sînt poporul 
Meu, ele, casa lui Israel, zice Domnul Dumnezeu.” “Voi sîn- 31 
teţi oile Mele, oile pășunei Mele, și Eu sînt Dumnezeul vostru, 
zice Domnul Dumnezeu.” 


Cuvîntul Domnului mi-a vorbit astfel: “Fiul omului, întoarc(35] 2 
te cu faţa spre muntele Seir, proorocește împotriva lui, și zi: 3 
„Așa vorbeşte Domnul Dumnezeu: „lată, am necaz pe tine, 
muntele Seirului! "mi întind mîna împotriva ta, și te prefac 
într'o pustietate și într'un pustiu! "ţi voi preface cetăţile 4 
în dărîmături, vei ajunge o pustietate, ca să știi că Eu sînt 
Domnul!  Pentrucă aveai o ură vecinică, și ai doborit cu 5 
sabia pe copiii lui Israel, în ziua necazului lor, în vremea cînd 
nelegiuirea era la culme, de aceea, pe viața Mea, zice Dom- 6 
nul Dumnezeu, că te voi face sînge, și te va urmări sîngele; 
fiindcă n'ai urît sîngele, de aceea sîngele te va urmări. Voi 7 
preface muntele Seir într'o pustietate și într'un pustiu, și voi 
nimici cu desăvîrșire din el și pe ceice se duc și pe ceice se 
întorc. îi voi umplea munţii cu morți; și cei uciși de sabie s 
vor cădea pe dealurile tale, în văile tale și în toate puhoaiele 
tale. Te voi preface în niște pustietăţi vecinice, cetăţile nu-ți 9 
vor mai fi locuite, și veţi ști că Eu sînt Domnul. Pentrucă ai 10 
zis: „Aceste două neamuri, și aceste două ţări vor fi ale mele, 
și le vom lua în stăpînirej măcar că Domnul era acolo, de 11 
aceea pe viaţa Mea, zice Domnul Dumnezeu, că Mă voi purta 
cu tine după mînia și urgia, pe cari le-ai arătat și tu, în ura 
ta, împotriva lor; și Mă voi face cunoscut în mijlocul lor, cînd 
te voi judeca. Vei ști însă că Eu, Domnul, am auzit toate 12 
batjocurile, pe cari le-ai rostit împotriva munţilor lui Israel, 
cînd ai zis: „Sînt pustiiţi, și ne sînt daţi ca pradă; V'aţi fălit 13 
astfel împotriva Mea prin vorbirile voastre, și v'aţi înmulțit 
cuvintele împotriva Mea: am auzit!” Așa vorbește Domnul 14 
Dumnezeu: “Cînd toată ţara se va bucura, pe tine te voi pref- 

ace într'o pustietate! Din pricina bucuriei pe care ai simțit-o 
că moştenirea casei lui Israel era pustiită, îți voi face și ție 
la fel. Vei ajunge o pustietate, munte al Seirului, tu și tot 
Edomul, și se va ști că Eu sînt Domnul. 


Tu, fiul omului, proorocește asupra munţilor lui Israel, și 
spune: “Munţi ai lui Israel, ascultați Cuvîntul Domnului! Aşa 
vorbește Domnul Dumnezeu: „Pentrucă vrăjmașul a zis despre 
voi: „Ha! Ha! Aceste înălțimi vecinice au ajuns moștenirea 
noastră; proorocește și zi: „Așa vorbește Domnul Dumnezeu: 
„Da, pentrucă din toate părțile au voit să vă pustiiască și să vă 
înghită, ca să ajungeţi moștenirea altor neamuri, și pentrucă 
aţi fost de batjocura și de ocara popoarelor, de aceea, munţi 
ai lui Israel, ascultați Cuvîntul Domnului Dumnezeu! Aşa 
vorbește Domnul Dumnezeu munţilor și dealurilor, rîurilor și 
văilor, dărîmăturilor pustii și cetăților părăsite, cari au ajuns 
de prada și de risul celorlalte neamuri din prejur; “așa vor- 
bește Domnul Dumnezeu: “Da, în focul geloziei Mele, vorbesc 
împotriva celorlalte neamuri și împotriva întregului Edom, cari 
și-au însușit țara Mea, și s'au bucurat din toată inima lor și 
cu tot disprețul sufletului lor, ca să-i jăfuiască roadele. De 
aceea, proorocește despre ţara lui Israel, și spune munţilor 
și dealurilor, rîurilor și văilor: „Așa vorbește Domnul Dum- 
nezeu: „lată, vorbesc în gelozia și urgia Mea, pentrucă suferiți 
ocară din partea neamurilor!” De aceea, așa vorbește Dom- 
nul Dumnezeu: “mi ridic mîna și jur, că neamurile cari vă 
înconjoară, își vor purta ele însele ocara! Iar voi, munţi ai lui 
Israel, veţi da crengi, și vă veţi purta roadele pentru poporul 
Meu Israel, căci lucrurile acestea sînt aproape să se întîmple. 
lată, că voi fi binevoitor, Mă voi întoarce spre voi, și veţi fi 
lucraţi și sămănaţi. Voi pune să locuiască pe voi oameni 
în mare număr, toată casa lui Israel, pe toţi! Cetățile vor fi 
locuite, și se vor zidi iarăș dărimăturile. Voi înmulți pe oa- 
menii și vitele, cari vor crește și se vor înmulți: voi face să 
fiţi locuiţi ca și mai înainte, și vă voi face mai mult bine decît 
odinioară; și veţi ști că Eu sînt Domnul. Voi face să umble 
pe voi oameni, și anume poporul Meu Israel; ei te vor stăpîni; 
și tu vei fi moștenirea lor, și nu-i vei mai nimici.” Aşa vor- 

beşte Domnul Dumnezeu: “Pentrucă ţi se zice: „Iu, ţară, ai 
mincat oameni, ţi-ai nimicit chiar și neamul tău, din pric- 
ina aceasta, de acum încolo nu vei mai mînca oameni, și nu-ţi 
vei mai nimici neamul, zice Domnul Dumnezeu. De acum, 
nu te voi mai face să auzi batjocurile neamurilor, și nu vei 
mai purta ocara popoarelor; nu-ţi vei mai nimici neamul, zice 
Domnul Dumnezeu.” Cuvîntul Domnului mi-a vorbit ast- 
fel: “Fiul omului, cei din casa lui Israel, cînd locuiau în ţara 
lor, au spurcat-o prin purtarea lor și prin faptele lor; așa că 
purtarea. lor a fost înaintea Mea ca spurcăciunea unei femei 
în timpul necurăţiei ei. Atunci Mi-am vărsat urgia peste ei, 
din pricina sîngelui pe care-l vărsaseră în ţară, și din pricina 
idolilor cu cari o spurcaseră. I-am risipit printre neamuri, și 
au fost împrăștiați în felurite ţări; i-am judecat după purtarea 
și faptele lor rele. Cînd au venit printre neamuri, ori încotro 
se duceau, pîngăreau Numele Meu cel sfint, așa încât se zicea 
despre ei: „Acesta, este poporul Domnului, ei au trebuit să iasă 
din ţara lor.' Și am vrut să scap cinstea Numelui Meu celui 
sfint, pe care-l pîngărea casa lui Israel printre neamurile la cari 
se dusese.” “De aceea, spune casei lui Israel: „Așa vorbește 
Domnul Dumnezeu: „Nu din pricina voastră fac aceste lucruri, 
casa lui Israel, ci din pricina Numelui Meu celui sfint, pe care 
l-aţi pingărit printre neamurile la cari aţi mers. De aceea voi 
sfinți Numele Meu cel mare, care a fost pingărit printre nea- 
muri, pe care l-aţi pîngărit în mijlocul lor. Și neamurile vor 
cunoaște că Eu sînt Domnul, zice Domnul Dumnezeu, cînd voi 
fi sfinţit în voi supt ochii lor. Căci vă voi scoate dintre nea- 
muri, vă voi stringe din toate ţările, și vă voi aduce iarăș în 
țara voastră. Vā voi stropi cu apă curată, și veţi fi curăţiţi; 
vă voi curăţi de toate spurcăciunile voastre și de toți idolii 
voştri. Vā voi da o inimă nouă, și voi pune în voi un duh 
nou; voi scoate din trupul vostru inima de piatră, și vă voi 
da o inimă de carne. Voi pune Duhul Meu în voi, și vă voi 
face să urmaţi poruncile Mele și să păziţi și să împliniţi legile 
Mele. Veţi locui în ţara, pe care am dat-o părinţilor voştri; 
voi veți fi poporul Meu și Eu voi fi Dumnezeul vostru. Vā 
voi izbăvi de toate necurăţiile voastre. Voi chema griul, și-l 

voi înmulți; nu voi mai trimite foametea peste voi. Voi în- 
mulți rodul pomilor și venitul cîmpului, ca să nu mai purtați 
ocara foametei printre neamuri. Atunci vă veți aduce aminte 
de purtarea voastră cea rea, și de faptele voastre, cari nu erau 
bune; vă va fi scîrbă de voi înșivă, din pricina nelegiuirilor și 
urîciunilor voastre. Și toate aceste lucruri nu le fac din pricina 
voastră, zice Domnul Dumnezeul, să știți! Ruşinați-vă și roşiți 
de purtarea voastră, casa lui Israel!” Aşa vorbește Domnul 
Dumnezeu: “n ziua cînd vă voi curăţi de toate nelegiuirile 
voastre, voi face ca cetăţile voastre să fie locuite, și dărimă- 
turile vor fi zidite din nou; ţara pustiită va fi lucrată iarăș, 
de unde pînă aici era pustie în ochii tuturor trecătorilor. Și 
se va spune atunci: „Tara aceasta pustiită a ajuns ca o grăd- 
inā a Edenului; și cetăţile acestea dărîmate, cari erau pustii 
și surpate, sînt întărite și locuitej Și neamurile, cari vor mai 
rāmînea în jurul vostru, vor ști că Eu, Domnul, am zidit din 
nou ce era surpat, și am sădit ce era pustiit. Eu, Domnul, am 
vorbit, și voi și face.” Aşa vorbește Domnul dumnezeu: “lată 
în ce privinţă Mă voi lăsa înduplecat de casa lui Israel, și iată 
ce voi face pentru ei: voi înmulți pe oameni ca pe o turmă 
de oi. Cetățile dărimate se vor umplea cu turme de oameni, 
ca turmele închinate Domnului, cu turme cari sînt aduse la 
Ierusalim în timpul sărbătorilor celor mari. Și vor ști că Eu 
sînt Domnul.” 


Mina Domnului a venit peste mine, și m'a luat în Duhul 
Domnului, și m'a pus în mijlocul unei văi pline de oase. M'a 
făcut să trec pe lingă ele, de jur împrejur, și iată că erau foarte 
multe pe faţa, văiei, și erau uscate de tot. El mi-a zis: “Fiul 
omului, vor putea oare oasele acestea să învieze?” Eu am 
răspuns: “Doamne, Dumnezeule, tu știi lucrul acesta!” El mi- 
a zis: “Proorocește despre oasele acestea, și spune-le: „Oase 
uscate, ascultați cuvîntul Domnului! Aşa vorbește Domnul 
Dumnezeu către oasele acestea: „lată că voi face să intre în 
voi un duh, și veţi învia! Vă voi da vine, voi face să crească 
pe voi carne, vă voi acoperi cu piele, voi pune duh în voi, și 
veţi învia. Și veţi ști că Eu sînt Domnul.” Am proorocit cum 
mi se poruncise. Și pe cînd prooroceam, s'a făcut un vuiet, 

și iată că s-a făcut o mișcare, și oasele s'au apropiat unele 
de altele! M-am uitat, și iată că le-au venit vine, carnea a 
crescut, și le-a acoperit pielea pe deasupra; dar nu era încă 
duh în ele. El mi-a zis: “Proorocește, și vorbește duhului! 
Proorocește, fiul omului, și zi duhului: „Asa vorbește Domnul 
Dumnezeu: ,Duhule, vino din cele patru vinturi, suflă peste 
morţii aceștia, ca să înviezej Am proorocit, cum mi se porun- 
cise. Și a intrat duhul în ei, și au înviat, și au stătut pe pi- 
cioare: era o oaste mare, foarte mare la număr. El mi-a zis: 
“Fiul omului, oasele acestea sînt toată casa lui Israel. lată 
că ei zic: „Ni s'au uscat oasele, ni s'a dus nădejdea; sîntem 
pierduţi!”  Deaceea, proorocește, și spune-le: “Așa vorbește 
Domnul Dumnezeu: “lată, vă voi deschide mormintele, vă voi 
scoate din mormintele voastre, poporul Meu, și vă voi aduce 
iarăș în ţara lui Israel. Și veţi ști că Eu sînt Domnul, cînd vă 
voi deschide mormintele, și vă voi scoate din mormintele voas- 
tre, poporul Meu! Voi pune Duhul Meu în voi, și veţi trăi; vă 
voi așeza iarăș în țara voastră, și veți ști că Eu, Domnul, am 
vorbit și am făcut, zice Domnul.” Cuvântul Domnului mi-a 
vorbit astfel: “Fiul omului, ia o bucată de lemn, și scrie pe ea: 
„Pentru Iuda și pentru copiii lui Israel, cari sînt tovarășii lui.‘ 
la apoi o altă bucată de lemn, și scrie pe ea: “Pentru Iosif, 
lemnul lui Efraim, și pentru toată casa lui Israel, care este 
tovarășa lui.” După aceea, împreună-le una cu alta, într'o 
singură bucată, așa încît să fie una în mîna ta. Și cînd îţi vor 
zice copiii poporului tău: “Nu vrei să ne lămurești ce înseamnă 
lucrul acesta?” să le răspunzi: “Așa vorbește Domnul Dum- 
nezeu: „lată că voi lua toiagul de lemn al lui Iosif, care este în 
mîna lui Efraim, și al seminţiilor lui Israel cari-i sînt tovarășe, 
le voi uni cu toiagul lui Iuda, și voi face un singur lemn, așa 
că vor fi una în mîna Mea.”  'Toiegele de lemn, pe cari vei 
scrie, să le ţii astfel în mîna ta, supt ochii lor. Și să le spui: 
“Așa vorbeşte Domnul, Dumnezeu: „lată, voi lua pe copiii lui 
Israel din mijlocul neamurilor la cari s'au dus, îi voi strînge din 
toate părţile, și-i voi aduce înapoi în ţara lor. Voi face din ei 
un singur neam în țară, pe munţii lui Israel; toți vor avea un 
singur împărat, și nu vor mai fi două neamuri, nici nu vor mai 

fi împărțiți în două împărăţii. Nici nu se vor mai spurca, prin 
idolii lor, cu uriciunile lor, și cu toate fărădelegile lor. "i voi 
scoate din toate abaterile cu cari au păcătuit, și-i voi curăţi; 
ei vor fi poporul Meu, și Eu voi fi Dumnezeul lor. Robul Meu 
David va fi împărat peste ei, și toţi vor avea un singur păstor. 
Vor urma poruncile Mele, vor păzi legile mele și le vor împlini. 
Vor locui iarăș în ţara, pe care am dat-o robului Meu Iacov, 
și pe care au locuit-o și părinţii voştri. Da, vor locui în ea, ei, 
copiii lor, și copiii copiilor lor, pe vecie, și Robul Meu David 
va fi voivodul lor în veci. Voi încheia cu ei un legămiînt de 
pace, care va fi un legămînt vecinic cu ei; îi voi sădi și-i voi 
înmulţi, și voi pune locașul Meu cel sfint în mijlocul lor pentru 
totdeauna.  Locuinţa Mea va fi între ei; Eu voi fi Dumnezeul 
lor, și ei vor fi poporul Meu. Şi neamurile vor ști că Eu sînt 
Domnul, care sfințește pe Israel, cînd Locașul Meu cel sfint va 
fi pentru totdeauna în mijlocul lor.” 


Cuvîntul Domnului mi-a vorbit astfel: “Fiul omului, întoarce- 


te cu faţa spre Gog, din ţara lui Magog, spre domnul Roşu- 
lui, Meșecului și Tubalului, și proorocește împotriva lui! Și 
spune: „Așa vorbește Domnul Dumnezeu: „lată, am necaz pe 
tine, Gog, domnul Roșului, Meșecului și Tubalului! Te voi 
tîrî, şi-ţi voi pune un cârlig în fălci; te voi scoate, pe tine și 
toată oastea ta, cai și călăreți, toți îmbrăcaţi în chip strălucit, 
ceată mare de popor, care poartă scut și pavăză, și cari toți 
mînuiesc sabia; împreună cu ei voi scoate pe cei din Persia, 
Etiopia și Put, toţi cu scut și coif: Gomerul cu toate oștile lui, 
țara Topa. din fundul miază-noaptei, cu toate oștile sale, 
popoare multe împreună cu tine!  Pregătește-te dar, fii gata, 
tu, și toată mulțimea adunată în jurul tău! Fii căpetenia lor! 
După multe zile, vei fi în fruntea lor; în vremea de apoi, vei 
merge împotriva ţării, ai cărei locuitori, scăpaţi de sabie, vor fi 
strînși dintre mai multe popoare pe munţii lui Israel cari multă 
vreme fuseseră pustii; dar, fiind scoși din mijlocul popoarelor, 
vor fi liniștiți în locuinţele lor. Iar tu te vei sui, vei înainta ca o 
furtună, vei fi ca un nor negru care va acoperi ţara, tu cu toate 
oștile tale, și multe popoare cu tine. Așa vorbește Domnul 
Dumnezeu: “n ziua aceea, multe gînduri îţi vor veni în minte, 

și vei urzi planuri rele. Vei zice: „Mă voi sui împotriva ţării 
acesteia, deschise, voi năvăli peste oamenii aceștia liniștiți, cari 
stau fără griji în locuinţele lor, toţi în locuinţe fără ziduri, și 
neavînd nici zăvoare, nici porţi! - Mă voi duce să iau pradă și 
să mă dedau la jaf, să pun mîna pe aceste dărimături locuite 
din nou, pe poporul acesta strîns din mijlocul neamurilor, care 
are turme și moșii, și locuiește în mijlocul pămîntului.” Seba 
și Dedan, negustorii din Tars și toţi puii lor de lei, îţi vor 
zice: „Vii să iei pradă? Pentru jaf ţi-ai aducat oare mulțimea 
ta, ca să iei argint și aur, ca să iei turme și avuţii, și să faci 
o pradă mare; De aceea proorocește, fiul omului, și spune 
lui Gog: „Așa vorbește Domnul Dumnezeu: „Da, în ziua cînd 
poporul Meu Israel va trăi în liniște, vei porni din ţara ta, 
și vei veni din fundul miazănoaptei, tu și multe popoare cu 
tine, toți călări pe cai, o mare mulțime și o puternică oştire! 
Vei înainta împotriva poporului Meu Israel, ca un nor, care 
va acoperi țara. ’n zilele de apoi, te voi aduce împotriva ţării 
Mele, ca să Mă cunoască neamurile, cînd voi fi sfinţit în tine 
supt ochii lor, Gog!” Aşa vorbește Domnul Dumnezeu: “Nu 
ești tu acela, despre care am vorbit odinioară, prin robii Mei 
proorocii lui Israel, cari au proorocit atunci ani de zile, că te 
voi aduce împotriva lor? ’n ziua aceea, însă, în ziua cînd va 
porni Gog împotriva pămîntului lui Israel, zice Domnul Dum- 
nezeu, Mi se va sui în nări mînia aprinsă. O spun, în gelozia 
și în focul mîniei Mele: ’n ziua aceea, va fi un mare cutremur 
în ţara lui Israel. Peștii mării și păsările cerului vor tremura 
de Mine, și fiarele cîmpului și toate tiritoarele cari se tîrăsc pe 
pămînt, și toţi oamenii cari sînt pe faţa pămîntului; munţii se 
vor răsturna, pereţii stîncilor se vor prăbuși, și toate zidurile 
vor cădea la pămînt. Atunci voi chema groaza împotriva lui 
pe toţi munţii Mei, zice Domnul Dumnezeu; sabia fiecăruia se 
va întoarce împotriva fratelui său. ’l voi judeca prin ciumă 
și sînge, printr-o ploaie năpraznică și prin pietre de grindină; 
voi ploua foc și pucioasă peste el, peste oștile lui, și peste 
popoarele cele multe, cari vor fi cu el. "mi voi arăta astfel 
mărimea, și sfințenia, Mă voi face cunoscut înaintea mulțimii 
neamurilor, și vor ști că Eu sînt Domnul.” 

“Fiul omului, proorocește acum împotriva lui Gog, și spune: 
„Așa vorbește Domnul Dumnezeu: „lată că am necaz pe tine, 
Gog, domnul Roșului, Meșecului și Tubalului! Te voi tiri, te 
voi aduce, te voi sui din fundul miazănoaptei, și te voi aduce 
pe munţii lui Israel. “ţi voi dobori arcul din mîna stingă, și 
voi face să-ţi cadă săgețile din mîna dreaptă. Vei cădea pe 
munţii lui Israel, tu și toate oștile tale, și popoarele cari vor fi 
cu tine; te voi da de mîncare păsărilor de pradă, tuturor celor 
ce au aripi, și fiarelor cîmpului. Vei cădea pe faţa cîmpului, 
căci Eu am vorbit, zice Domnul Dumnezeu.” “Voi pune foc 
Magogului, și celorce locuiesc liniștiți în ostroave, ca să știe 
că Eu sînt Domnul. "mi voi face cunoscut Numele Meu cel 
sfint în mijlocul poporului Meu Israel, și nu-i voi mai lăsa sã- 
Mi pîngărească Numele Meu cel sfint; ci vor ști neamurile că 
Eu sînt Domnul, Sfîntul lui Israel!” “Iată că lucrurile acestea 
vin și se întîmplă, zice Domnul Dumnezeu! Aceasta este ziua, 
despre care am vorbit. Atunci locuitorii cetăților lui Israel 
vor ieși, vor arde și vor da pradă flăcărilor armele, pavezele 
și scuturile, arcurile și săgețile, lăncile și sulițele; și șapte ani 
vor face focul cu ele. Nu vor lua lemne de pe cîmp, și nu 
vor tăia lemne din păduri, ci vor face focul cu armele. Vor 
jăfui pe cei ce i-au jJăfuit, și vor prăda pe cei ce i-au prădat, 
zice Domnul Dumnezu.” “n ziua aceea, voi da lui Gog un 
loc de înmormîntare în Israel: valea călătorilor, la răsăritul 
mării moarte, și mormîntul acesta va astupa trecerea călăto- 
rilor. Acolo vor îngropa pe Gog cu toată mulțimea lui, și vor 
numi valea aceasta: „Valea mulțimii lui Gog.‘ Șapte luni îi 
va îngropa casa lui Israel, ca să curaţe ţara. Tot poporul 
țării îi va îngropa, și i se va duce vestea, în ziua cînd voi 
fi proslăvit, zice Domnul Dumnezu.” Apoi vor alege niște 
oameni cari vor cutreiera neîncetat ţara, și cari vor îngropa 
trupurile rămase pe faţa pămîntului, ca să curaţe ţara; după 
șapte luni vor începe să cerceteze. Cei ce vor străbate ţara, o 
vor cutreiera, și cînd unul din ei va vedea oasele unui om, va 
pune un semn lîngă el, pînă îl vor îngropa groparii în „Valea 
mulțimii lui Gog.' Tot acolo va mai fi și o cetate numită Ha- 
mona (Mulţime). Așa vor curăţi țara.” Fiul omului, așa 


1215 EZECHIEL 39. 18-40. 2 


vorbește Domnul Dumnezeu: “Spune păsărilor de orice soi, și 
tuturor fiarelor cîmpului: „Adunaţi-vă, și veniţi! Stringeţi-vă 
din toate părțile, pentru jertfa Mea, pe care o junghii pentru 
voi; jertfă mare este pe munţii lui Israel! Mincaţi carne, și 
beţi sînge, mîncaţi carnea vitejilor, și beţi sîngele voivozilor 
pămîntului, sînge de berbeci, de miei, de ţapi, de tauri în- 
grășaţi din Basan!  Mîncaţi grăsime pînă vă veţi sătura, și 
beţi sînge pînă vă veţi îmbăta, din jertfele mele, pe cari le voi 
junghia pentru voi. Săturaţi-vă la masa Mea de carnea cailor 
și a călăreţilor, de carnea vitejilor și a tuturor oamenilor de 
război, zice Domnul Dumnezeu.” “mi voi arăta slava între 
neamuri; și toate neamurile vor vedea, judecăţile pe cari le voi 
face, și pedepsele cu cari îi va lovi mîna Mea. Cei din casa 
lui Israel vor ști că Eu sînt Domnul, Dumnezeul lor, din ziua 
aceea și de atunci înainte. Și neamurile vor cunoaște că din 
pricina nelegiuirilor ei, a fost dusă casa lui Israel în robie, din 
pricina fărădelegilor ei, săvîrșite de ea împotriva Mea; de aceea 
le-am ascuns Faţa Mea, și i-am dat în mîinile vrăjmașilor lor, 
ca să piară toţi uciși de sabie. Le-am făcut după necurăţi- 
ile lor și după fărădelegile lor, și le-am ascuns Faţa Mea.” 
“De aceea, așa vorbește Domnul Dumnezeu: „Acum voi aduce 
înapoi pe prinșii de război ai lui Iacov, voi avea milă de toată 
casa lui Israel, și voi fi gelos de Numele Meu cel sfint. Atunci 
își vor uita ocara, și toate fărădelegile pe cari le-au săvirșit 
împotriva Mea, cînd locuiau liniștiți în ţara lor, și cînd nu-i 
turbura nimeni. Cînd îi voi aduce înapoi dintre popoare, și îi 
voi stringe din ţara vrăjmașilor lor, voi fi sfințit de ei înaintea 
multor neamuri. Şi vor ști că Eu sînt Domnul, Dumnezeul 
lor, care-i lăsasem să fie luaţi prinși de război între neamuri, 
și care-i strîng iarăș în ţara lor; nu voi mai lăsa pe nici unul 
din ei acolo și nu le voi mai acunde Faţa Mea, căci voi turna 
Duhul Meu pentru casa lui Israel, zice Domnul Dumnezeu.” 


’n anul al douăzeci și cincilea al robiei noastre, la începutul 
anului, în ziua a zecea a lunii, la patrusprezece ani după dări- 
marea cetăţii, tocmai în ziua aceea, a venit mîna Domnului 
peste mine, și m'a strămutat în ţara lui Israel. M’a dus acolo, 
în niște vedenii dumnezeiești, și m'a așezat pe un munte foarte 

înalt; spre miazăzi de acest munte era ceva ca o cetate zidită. 
M'am dus acolo; și iată că acolo era un om, a cărui înfățișare 
era ca înfățișarea aramei; el avea în mînă o sfoară de măsurat, 
de in, și o prăjină de măsurat, și stătea la poartă, Omul acela 
mi-a zis: “Fiul omului, priveşte cu ochii tăi, ascultă cu ure- 
chile tale, și ia aminte la toate lucrurile, pe cari ţi le voi arăta; 
căci ai fost adus aici ca să ți le arăt. Fă cunoscut casei lui 
Israel tot ce vei vedea.” Un zid înconjura Templul pe din 
afară, de jur împrejur. 'n mîna omului aceluia era o prăjină de 
măsurat lungă de șase coţi, fiecare cot avînd o palmă mai mult 
decît cotul obicinuit. A măsurat lăţimea zidului, care era de 
o prăjină, și înălţimea, care era tot de o prăjină. A mers la 
poarta de răsărit, și i-a suit treptele. A măsurat pragul porții, 
care era lat de o prăjină, și celalt prag care era lat de o prăjină. 
Fiecare odaie de pază era lungă de o prăjină, și largă tot de 
o prăjină. "ntre fiecare două odăi de pază era un loc gol de 
cinci coţi. Pragul porţii, de lîngă tinda porţii din lăuntru, era 
de o prăjină. A măsurat și tinda porţii dinlăuntru; era de 
o prăjină. A măsurat apoi tinda porţii; era de opt coţi, și 
stilpii ei erau de doi coți. Tinda porții era spre partea din- 
lăuntru.  Odăile de pază ale porţii de răsărit erau în număr 
de trei de o parte și trei de cealaltă; cîteși trele aveau aceeaș 
măsură, și stîlpii de fiecare parte aveau tot aceeaș măsură. A 
măsurat apoi lărgimea deschizăturii porţii, care era de zece 
coţi, și lungimea porţii, care era de treisprezece coți.  'nain- 
tea odăilor de pază era un loc gol de un cot de o parte și de 
cealaltă; fiecare odaie de pază avea șase coţi de o parte, și șase 
coţi de cealaltă. A măsurat poarta dela acoperiţul unei odăi 
de pază, pînă la acoperișul celeilalte; între cele două deschiză- 
turi cari erau faţă în faţă era o lăţime de douăzeci și cinci de 
coţi. A măsurat tinda porții și a găsit douăzeci de coţi; tinda 
da într'o curte, de jur împrejurul porţii. Locul dintre poarta 
dela intrare și tinda porţii dinlăuntru era lung de cincizeci de 
coţi. La odăile de pază și la stilpii lor dinlăuntrul porţii de jur 
împrejur erau niște ferestre îngrădite; ferestre erau și înlăun- 
tru în tinzile porţii de jur împrejur; iar pe stilpi erau săpate 
ramuri de finici.  M'a dus în curtea de afară, unde se aflau 

odăi și un caldarim de jur împrejur; pe caldarimul acesta erau 
treizeci de odăi. Caldarîmul era lîngă porţi, și era dealungul 
porţilor: acesta era caldarîmul de jos. A măsurat lăţimea 
dela poarta de jos pînă la partea de afară a curții dinlăun- 
tru, și avea o sută doi coţi, la răsărit și la miazănoapte. A 
măsurat lungimea și lăţimea porţii de miazănoapte a curţii de 
afară.  Odăile ei de pază, în număr de trei de o parte și trei 
de alta, stilpii și tinda ei, aveau aceeaș măsură ca poarta din- 
tii, cincizeci de coţi în lungime și douăzeci și cinci de coţi în 
lăţime. Ferestrele ei, tinda ei, finicii ei, aveau aceeaș măsură 
ca poarta de răsărit; te suiai la ea pe șapte trepte, iar tinda ei 
era în partea dinlăuntru. La curtea dinlăuntru era o poartă, 
în faţa porţii de miazănoapte și în fața porţii de răsărit; a 
măsurat o sută de coţi dela o poartă pînă la cealaltă. M'a 
dus în partea de miazăzi, unde se afla poarta dela miazăzi. 
I-a măsurat stilpii și tinda, cari aveau aceeaș măsură. Poarta 
aceasta și tinda ei aveau ferestre de jur împrejur, ca și cele- 
lalte ferestre, și poarta era lungă de cincizeci de coţi și lată de 
douăzeci și cinci de coţi. La ea te suiai pe o scară de șapte 
trepte, iar tinda ei era în partea din lăuntru; pe stilpi era câte 
un finic de fiecare parte. Curtea dinlăuntru avea o poartă 
înspre miazăzi; a măsurat dela o poartă pînă la cealaltă spre 
miazăzi o sută de coţi. Ma dus în curtea din lăuntru, pe 
poarta de miazăzi. A măsurat poarta de miazăzi, și a găsit 
că avea aceeaș măsură.  Odăile ei de pază, stilpii și tinda ei, 
aveau aceeaș măsură. Poarta aceasta și tinda ei aveau ferestre 
de jur împrejur, și poarta era lungă de cincizeci de coți și lată 
de douăzeci și cinci de coţi. (De jur împrejur erau tinzi lungi 
de două zeci și cinci de coți și late de cinci coţi.) Tinda porţii 
dădea în curtea de afară; pe stilpii ei erau finici, și opt trepte 
pentru suit la poartă.  M'am dus apoi în curtea dinlăuntru, 
pe intrarea de răsărit. A măsurat poarta, și a găsit că avea 
aceeaș măsură.  Odăile ei de pază, stilpii ei și tinda ei, aveau 
aceeaș măsură. Poarta aceasta și tinda ei aveau și ele ferestre 
de jur împrejur, lungi de cinci zeci de coți și late de două zeci 
și cinci. Tinda ei dădea în curtea de afară; de fiecare parte 
erau finici pe stilpi, și opt trepte pentru suit la poartă. M'a 

dus la poarta de miază-noapte. A măsurat-o, și a găsit aceeaş 
măsură. Şi ea avea odăi de pază, stîlpi, tindă și ferestre de 
jur împrejur; era lungă de cinci zeci de coți și lată de două zeci 
și cinci de coți. Tinda ei dădea în curtea de afară; de fiecare 
parte erau cinci finici pe stîlpii ei, și opt trepte pentru suit 
la poartă. Era o odaie, care se deschidea spre tinda porții; 
acolo trebuiau spălate arderile de tot. "n tinda porţii erau de 
fiecare parte două mese, pe cari trebuia junghiată arderea de 
tot, jertfa de ispășire și jertfa pentru vină. ’n una din părțile 
de afară, cum te sui la intrarea porţii de miază-noapte, erau 
două mese; și în cealaltă parte, spre tinda porţii, erau iarăș 
două mese. ’n cele două părţi ale porţii, se aflau astfel pa- 
tru mese de o parte și patru mese de cealaltă, de toate opt 
mese, pe cari trebuiau înjunghiate jertfele. ’n fața meselor 
pentru jertfe, mai erau pentru arderile de tot patru mese de 
pietre cioplite, lungi de un cot și jumătate, late de un cot și 
jumătate, și înalte de un cot; pe mesele acestea, trebuiau puse 
uneltele cu cari se jungheau vitele pentru arderi de tot și pen- 
tru celelalte jertfe. Pe din lăuntru casa avea de jur împrejur 
pervazuri de un lat de mînă, cari slujeau ca mese pentru carnea 
jertfelor. Afară din poarta dinlăuntru erau două odăi pentru 
cîntăreţi în curtea dinlăuntru: una era alături de poarta de 
miază noapte și avea faţa spre miazăzi, celaltă era alături de 
poarta de miazăzi și avea fața spre miazănoapte. El mi-a zis: 
“Odaia, aceasta, dinspre miazăzi, este pentru preoţii cari îngri- 
jesc de slujba Templului. Iar odaia dinspre miazănoapte este 
pentru preoții cari îngrijesc de slujba altarului. Fiii lui Tadoc 
sînt aceia cari, din fiii lui Levi, se apropie de Domnul, ca să-l 
slujească. A măsurat curtea, care era în patru colțuri, lungă 
de o sută de coţi. Altarul era înaintea casei. M’a dus în tinda 
casei. A măsurat stilpii tinzii, și a găsit cinci coţi de o parte, 
și cinci coți de cealaltă. Lăţimea porţii era de patrusprezece 
coţi, iar peretele de pe laturile porţii era de trei coţi deoparte 
și de trei coţi de cealaltă. Tinda avea o lungime de douăzeci 
de coţi și o lăţime de doisprezece coți; te suiai la ea pe zece 
trepte. Lîngă stilpi mai erau și alţi stilpi, unul de o parte și 
altul de alta. 

M'a dus în Templu. A măsurat stilpii; aveau o lăţime de 
șase coţi deoparte, și o lăţime de șase coţi de alta-aceasta este 
lăţimea stilpilor. Lățimea ușii era de zece coţi; iar canaturile 
ușii erau laţi de cinci coți deoparte, și cinci coţi de cealaltă 
parte. A măsurat și lungimea Templului: patruzeci de coţi, și 
lăţimea: douăzeci de coţi. Apoi a intrat înlăuntru. A măsurat 
ușiorii ușii: doi coţi, ușa șase coți, și lăţimea ușii, șapte coți. 
Pe partea dinainte a Templului a măsurat în lungime douăzeci 
de coţi și în lăţime douăzeci de coţi; și mi-a zis: “Acesta, este 
Locul prea sfint!” A măsurat zidul casei: gros de șase coţi, 
și lăţimea, odăilor lăturalnice de jur împrejurul casei, patru 
coţi.  Odăile lăturalnice erau unele peste altele, în număr de 
treizeci, așezate în trei caturi; ele dădeau în niște îmbucături 
de zid făcute anume pentru odăile acestea din jur împrejurul 
casei, așa că se sprijineau pe ele, și nu pe zidul casei. Odăile, 
cu cît erau mai sus, cu atît erau mai încăpătoare, și te suiai 
la ele ocolind; căci te suiai împrejurul casei pe o scară șer- 
puitoare. Astfel era mai mult loc, ca lărgime, în partea de sus 
a casei, și din catul de jos te suiai în catul de sus prin cel dela 
mijloc. De jur împrejurul casei se vedea o pardoseală, ieșită 
în afară. Odăile lăturalnice aveau niște temelii, și erau de o 
prăjină întreagă, adică șase coți la unghiu. Zidul de afară al 
odăilor lăturalnice avea o grosime de cinci coţi. Locul gol din- 
tre odăile lăturalnice ale casei și odăile dimprejurul casei, avea 
o lăţime de două zeci de coţi, de jur împrejur. Ușa odăilor 
lăturalnice dădea în locul gol: o ușă la miază noapte, și o ușă 
la miază zi; și lărgimea locului gol era de cinci coți de jur îm- 
prejur. Cindia din fața locului gol, din partea de apus, avea 
o lățime de șaptezeci de coți, un zid de cinci coți de gros de 
jur împrejur, și era lung de nouăzeci de coți. A măsurat și 
casa, care avea o lungime de o sută de coți. Locul gol, clădi- 
rea și zidurile sale, aveau de asemenea o lungime de o sută 
de coți. Lățimea feței casei și a locului gol, din spre răsărit, 
era de o sută de coți. A măsurat lungimea clădirii dinain- 
tea locului gol, pe partea dinapoi a casei, și pridvoarele ei de 
fiecare parte: erau o sută de coți. Templul și casa dinlăuntru, 
tinda de afară, pragurile, ferestrele îngrădite, pridvoarele din 

jurul celor trei caturi, din fața pragurilor, erau acoperite cu 
lemn de jurîmprejur. Dela pămînt pînă la ferestrele acoperite, 
pînă deasupra ușii, partea dinlăuntrul casei, partea de afară, 
tot zidul de jur împrejurul casei din lăuntru și din afară, totul 
era după măsură, și împodobit cu heruvimi și finici. "ntre doi 
heruvimi era un finic. Fiecare heruvim avea două feţe, o față 
de om întoarsă spre un finic deoparte, și o faţă de leu întoarsă 
spre celalt finic, de cealaltă parte; așa era de jur împrejurul 
casei. Dela pămînt pînă deasupra ușii, erau heruvimi și finici, 
și tot așa și pe zidul Templului.  Ușiorii Templului era în pa- 
tru muchi. Și în faţa Locului prea sfînt erau ceva care se vedea 
ca un altar de lemn, înalt de trei coţi, lung de doi coţi și lat de 
doi coţi. Colțurile, temelia, și pereţii lui erau de lemn. Omul 
acela mi-a zis: “Aceasta este masa care este înaintea Dom- 
nului! Templul și Locul prea sfint aveau două uși. Fiecare 
ușă avea două canaturi, cari se întorceau amindouă pe uși, 
două canaturi pentru o ușă și două pentru cealaltă. Pe ușile 
Templului erau săpaţi heruvimi și finici, ca și pe ziduri. "n 
faţa pridvorului de afară erau niște grinzi de lemn îmbucate 
între ele. Erau ferestre îngrădite, și deoparte și de cealaltă 
erau finici, și tot așa era și pe laturile pridvorului, pe odăile 
lăturalnice și pe grinzile de sus. 


Apoi m'a scos și m'a dus în curtea deafară din spre miază 
noapte, și m'a dus în odăile din faţa locului gol și din faţa 
clădirii la miază noapte. Faţa unde se afla ușa de miază 
noapte, avea o lungime de o sută de coţi; și lățimea era de 
cincizeci de coţi. "n dreptul celor douăzeci de coţi ai curții 
dinlăuntru, și în dreptul caldarimului curţii de afară, se aflau 
pridvoare lîngă pridvoare în catul al treilea. Pe dinaintea 
odăilor, era un loc de trecere lat de zece coţi, și un drum 
de un cot; ușile lor erau spre miază noapte.  Odăile de sus 
erau mai strimte decît cele de jos și decît cele dela mijlocul 
clădirii, pentrucă le mai luau din loc și pridvoarele. Erau trei 
caturi, dar n'aveau stilpi ca stilpii curților; de aceea, începînd 
de jos, odăile de sus erau mai strîmte decît cele de jos și cele 
dela mijloc. Zidul de afară, care mergea alături cu odăile, 
dinspre curtea de afară, în fața odăilor, avea o lungime de 

cincizeci de coţi; căci lungimea odăilor din spre curtea de 
afară era, de cincizeci de coţi. Dar faţa Templului avea o sută 
de coți. Dedesubtul acestor odăi era intrarea dela răsărit, cum 
veneai din curtea de afară. Mai erau niște odăi de grosimea 
zidului curţii dinspre răsărit, în dreptul locului gol și în dreptul 
clădirii. "n faţa lor, era un loc de trecere, ca și înaintea odăilor 
dinspre miază noapte, de aceeaș lungime și lățime; ieșirile, 
întocmirea și ușile lor erau la fel. Tot așa era și cu ușile 
odăilor dinspre miazăzi. Era o ușă la capul locului de trecere, 
care se afla drept înaintea zidului dinspre răsărit, pe unde 
intrai. El mi-a zis: “Odăile dela miazănoapte și odăile de la 
miazăzi, cari sînt în faţa locului gol, sînt odăile sfinte, unde vor 
mînca lucrurile prea sfinte preoţii, cari se apropie de Domnul; 
în ele vor pune lucrurile prea sfinte, darurile de mincare, vitele 
aduse ca jertfe de ispășire și de vină; căci locul acesta este 
sfint. Cînd vor intra preoţii, nu vor ieși din locul sfînt ca să 
se ducă în curtea de afară, ci își vor lăsa acolo hainele cu cari 
fac slujba, căci hainele acestea sînt sfinte; se vor îmbrăca în 
alte haine ca să se apropie de curtea care este pentru popor.” 
După ce a isprăvit de măsurat casa dinlăuntru, m'a scos pe 
poarta dinspre răsărit, și a măsurat-o pe partea de afară de jur 
împrejur. A măsurat partea de răsărit cu prăjina de măsurat, 
și de jur împrejur a găsit cinci sute de prăjini. A măsurat 
partea, de miazănoapte cu prăjina de măsurat, și a găsit de jur 
împrejur cinci sute de prăjini. A măsurat partea de miazăzi 
cu prăjina de măsurat, și a găsit cinci sute de prăjini. Sa 
întors apoi spre apus, și a măsurat cinci sute de prăjini cu 
prăjina de măsurat. A măsurat astfel în cele patru laturi zidul 
de jur împrejurul casei; lungimea era de cinci sute de prăjini, 
și lățimea de cinci sute de prăjini; zidul acesta despărţea locul 
sfint de cel nesfînt. 


M'a dus la poartă, la poarta dinspre răsărit. Si iată că 
slava Domnezeului lui Israel venea dela răsărit. Glasul Său 
era ca urletul unor ape mari, și pămîntul strălucea de slava 
Sa. Vedenia aceasta semăna cu aceea pe care o avusesem 
cînd venisem să nimicesc cetatea; și vedeniile acestea semă- 
nau cu aceea pe care o avusesem, lîngă riul Chebar. Și am 

căzut cu fața la pămînt. Slava Domnului a intrat în Casă pe 
poarta dinspre răsărit. Atunci, Duhul m’a răpit și m'a dus în 
curtea dinlăuntru. Și Casa era plină de slava Domnului! Am 
auzit pe cineva vorbindu-mi din Casă, și un om stătea lingă 
mine. El mi-a zis: “Fiul omului, acesta este locul scaunului 
Meu de domnie, locul unde voi pune talpa picioarelor Mele; 
aici voi locui vecinic în mijlocul copiilor lui Israel! Casa lui 
Israel și împărații lor nu-Mi vor mai pîngări Numele Meu cel 
sfint, prin curviile lor și prin trupurile moarte ale împăraţilor 
lor la moartea lor, ca atunci cînd își puneau pragul lor lingă 
pragul Meu, stilpii lor lingă stilpii Mei, și nu era de cît un zid 
între Mine și ei. Așa au pîngărit ei Numele Meu cel sfint cu 
uriciunile pe cari le-au săvirșit; de aceea i-am mistuit în mînia 
Mea. Acum vor depărta de la Mine curviile lor și trupurile 
moarte ale împăraţilor lor, și voi locui vecinic în mijlocul lor. 
Tu, însă, fiul omului, arată Templul acesta casei lui Israel; ei 
să-i măsoare planul, și să roșească de nelegiuirile lor. Dacă 
vor roși de toată purtarea lor, arată-le chipul casei acesteia, 
întocmirea ei, ieșirile și intrările ei, toate planurile și toate 
legile ei; zugrăvește-le-o supt ochi, ca să păzească toate pla- 
nurile ei, toate poruncile ei și toate orînduirile ei, și să facă 
întocmai după ele. Aceasta este legea privitoare la Casă. Pe 
virful muntelui, tot locul pe care-l va cuprinde ea, este prea 
sfint. lată, aceasta este legea asupra Casei. lată măsurile 
altarului, în coţi; fiecare cot era cu o palmă mai lung decît 
cotul obicinuit. Temelia era înaltă de un cot, și lată de un 
cot; și pervazul dimprejur avea o lăţime de un lat de mînă; 
aceasta. era propteaua altarului. Dela temelia de pe pămînt 
pînă la pervazul de jos erau doi coţi, și o lăţime de un cot; și 
dela pervazul cel mic pînă la cel mare erau patru coţi, și un cot 
lăţime. Altarul avea o vatră de patru coţi; și din vatra altaru- 
lui se înălțau patru coarne. Vatra altarului avea o lungime de 
doisprezece coţi, o lăţime de doisprezece coţi, și cu cele patru 
laturi ale lui făcea un patrat.  Pervazul avea patrusprezece 
coţi lungime pe patrusprezece coţi lățime, în cele patru laturi 
ale lui; marginea de sus era de o jumătate de cot; temelia era 
lată de un cot de jur împrejur, și treptele erau îndreptate spre 

răsărit. El mi-a zis: “Fiul omului, așa vorbește Domnul Dum- 
nezeu: „lată legile cu privire la altar, pentru ziua cînd îl vor 
face, ca să aducă pe el arderi de tot și să stropească, sîngele. 
Să dai preoţilor, Leviţilor, cari sînt din sămînţa lui Tadoc și 
cari se apropie de Mine ca să-Mi slujească, zice Domnul Dum- 
nezeu, un vițel pentru jertfa de ispășire. Să iei din sîngele 
lui, și să ungi cele patru coarne ale altarului, cele patru colţuri 
ale pervazului, și marginea care-l înconjoară; să curăţești ast- 
fel altarul și să faci ispășire pentru el. Să iei viţelul pentru 
ispășite, și să-l ardă într'un loc anume lîngă Casă, afară din 
sfintul Locaș. ’n ziua a doua, să aduci ca jertfă de ispăţire 
un țap fără cusur, ca să curăţe altarul, cum l-au curăţit cu 
viţelul. După ce vei isprăvi de făcut ispășirea, să aduci un 
vițel fără cusur, și un berbece din turmă fără cusur. Să-i 
aduci înaintea Domnului; preoţii să-i presare cu sare, și să-i 
aducă Domnului ca ardere de tot. Timp de șapte zile, să jert- 
fești în fiecare zi un țap ca jerfă de ispășire; să jertfească și 
un vițel și un berbece din turmă, amîndoi fără cusur. Timp 
de șapte zile, vor face ispășirea și curățirea altarului, și-l vor 
sfinți astfel. După ce se vor împlini aceste zile, dela ziua a 
opta înainte, preoţii să aducă pe altar arderile voastre de tot, 
și jertfele voastre de mulțămire. Și vă voi fi binevoitor, zice 
Domnul Dumnezeu.” 


M'a adus înapoi la poarta de afară a sfîntului Locaș, din- 
spre răsărit. Dar era închisă. Și Domnul mi-a zis: “Poarta 
aceasta va sta închisă, nu se va deschide, și nimeni nu va trece 
pe ea; căci Domnul, Dumnezeul lui Israel, a intrat pe ea. De 
aceea va rămînea închisă! ’n ce privește pe voivod, voivo- 
dul va putea să șadă supt ea, ca să măniînce pînea de jertfă 
înaintea Domnului. El va intra pe drumul care dă în tinda 
porţii, și va ieși pe acelaș drum.” M’a dus apoi la poarta de 
miază noapte, înaintea casei Templului. M'am uitat și iată 
că slava Domnului umplea Casa Domnului! Și am căzut cu 
fata la pămînt. Domnul mi-a zis: “Fiul omului, fii cu lu- 
are aminte, uită-te cu ochii tăi și ascultă cu urechile tale tot 
ce-ţi voi spune cu privire la toate rînduielile Casei Domnului 
și cu privire la toate legile ei; privește cu băgare de seamă 

intrarea casei și toate ieșirile sfintului Locaș! Şi spune celor 
îndărădnici, casei lui Israel: „Așa vorbește Domnul Dumnezeu: 
„Ajungă-vă toate uriciunile voastre, casa lui Israel! Ați băgat 
în Locașul Meu cel sfint niște străini cu inima netăiată împre- 
jur, și cu carnea netăiată împrejur, ca să-Mi spurce casa; aţi 
adus pînea Mea, grăsimea și sîngele înaintea tuturor uriciu- 
nilor voastre, și ați rupt astfel legămîntul Meu.  N'aţi păzit 
ce trebuia păzit cu privire la lucrurile Mele cele sfinte, ci i-aţi 
pus în locul vostru, ca să facă slujbă în Locașul Meu cel sfint. 
Așa vorbește Domnul Dumnezeu: „Niciun străin, netăiat îm- 
prejur cu inima și netăiat împrejur cu trupul, să nu intre în 
Locașul Meu cel sfint, niciunul din străinii cari vor fi în mi- 
jlocul copiilor lui Israel. Mai mult, Leviţii cari s'au depărtat 
de Mine, cînd se rătăcea Israel și se abătea dela Mine ca să-și 
urmeze idolii, vor purta pedeapsa nelegiuirilor lor: ei vor fi în 
Locașul Meu cel sfint ca slugi, vor păzi porţile casei și vor face 
slujbă în casă; vor junghia pentru popor vitele rînduite pentru 
arderile de tot și pentru celelalte jertfe, și vor sta înaintea lui 
ca să-i slujească.  Pentrucă i-au slujit înaintea idolilor lui, și 
au făcut să cadă în păcat casa lui Israel, deaceea "mi ridic mîna 
asupra lor, zice Domnul Dumnezeu, ca să-și poarte pedeapsa 
nelegiuirii lor. Nu se vor apropia de Mine ca să fie în slujba 
Mea ca preoţi, nu se vor apropia de lucrurile Mele cele sfinte, 
nici de lucrurile Mele prea sfinte; ci vor purta pedepsa rușinei 
lor și uriciunilor pe cari le-au săvirșit. Totuş le voi da paza 
casei, îi voi întrebuința la toată slujba ei și la tot ce trebuie 
făcut în ea. „Dar preoții, Leviţii, fiii lui Tadoc, cari au păzit 
slujba locașului Meu celui sfint cînd se rătăceau copiii lui Is- 
rael dela Mine, aceia se vor apropia de Mine să-Mi slujească, 
și vor sta înaintea Mea ca să-Mi aducă grăsime și sînge, zice 
Domnul Dumnezeu.” “Ei vor intra în Locașul Meu cel sfint, 
se vor apropia de masa Mea ca să-Mi slujească, și vor fi în slu- 
jba Mea. Cînd vor trece pe porţile curții dinlăuntru, se vor 
îmbrăca în haine de in; nu vor avea pe ei nimic de lină, cînd 
vor face slujba în porţile curţii dinlăuntru și în casă. Vor avea 
pe cap și scufii de in, și ismene de in pe coapsele lor; nu se vor 
încinge cu ceva care să aducă sudoarea; iar cînd vor ieși să 

se ducă în curtea de afară la popor, vor lepăda veșmintele cu 
cari fac slujba, și le vor pune în odăile sfintului Locaș; se vor 
îmbrăca, în altele ca să nu sfințească poporul cu veșmintele lor. 
Nu-și vor rade capul, dar nici nu vor lăsa părul să crească în 20 
voie; ci vor trebui să-și taie părul. Niciun preot nu va bea 21 
vin cînd va intra în curtea dinlăuntru. Nu vor lua de nevastă 22 
nici o văduvă, nici o femeie lăsată de bărbat, ci vor lua numai 
fecioare din sămînța casei lui Israel; totuș vor putea să ia și pe 
văduva unui preot. Vor învăţa pe poporul Meu să deosebească 23 
ce este sfint de ce nu este sfint, și vor arăta deosebirea, dintre 

ce este necurat și ce este curat. Vor judeca în neînțelegeri, 24 
și vor hotări după legile Mele. Vor păzi deasemenea legile și 
poruncile Mele, la toate sărbătorile Mele, și vor sfinţi Sabatele 
Mele. Un preot nu se va duce la un mort, ca să nu se facă 25 
necurat; nu va putea să se facă necurat decît pentru un tată, 
pentru o mamă, pentru un fiu, pentru o fiică, pentru un frate 

și pentru o soră, care nu era măritată. După curăţire, i se vor 26 
număra șapte zile. ’n ziua cînd va intra în Locașul Meu cel 27 
sfint, în curtea dinlăuntru, ca să facă slujba în sfintul Locaş, 

își va aduce jertfa de ispășire, zice Domnul Dumnezeu.” “lată 28 
moștenirea, pe care o vor avea: Eu voi fi moștenirea lor. Să nu 

le daţi nici o moșie în Israel: Eu voi fi moșia lor!” Dar se vor 29 
hrăni cu darurile de mîncare, cu jertfele de ispășire și de vină; 

și tot ce va fi închinat Domnului prin făgăduinţă în Israel va 

fi al lor. Cele mai bune din cele dintii roade de orice fel, și 30 
partea, ridicată din toate darurile de mîncare, pe cari le veți 
aduce ca daruri ridicate, vor fi ale preoţilor; veţi da preoţilor și 
pîrga făinii voastre, pentru ca binecuvîntarea să rămînă peste 
casa voastră. Preoții însă nu vor mînca din nicio pasăre sau 31 
vită moartă ori sfișiată, de fiară.” 


“Cînd veţi împărți ţara ca moștenire prin sorț, să ridicaţi ca [45] 
dar sfint pentru Domnul o bucată din ţară, lungă de douăzeci 
și cinci de mii de coţi și lată de zece mii: aceasta va fi sfîntă 
în toată întinderea ei. Din bucata aceasta veţi lua pentru 2 
sfintul Locaş cinci sute de coţi în lung și cinci sute de coți 
în lat, în patru laturi; și cinci zeci de coţi ca loc slobod de 
jur împrejur. Din această întindere să măsori o bucată lungă 3 

de douăzeci și cinci de mii și lată de zece mii, pentru sfîntul 
Locaș, pentru Locul prea sfint. Aceasta este partea sfintă 
din ţară: ea va fi a preoţilor cari fac slujba în sfintul Locaș, 
cari se apropie de Domnul să-l slujească; acolo vor fi casele 
lor, și acesta va fi un loc sfint pentru Locașul cel sfint. Lev- 
iţilor, cari slujesc în casă, să li se dea în stăpînire un ţinut de 
douăzeci și cinci de mii de coţi în lung și zece mii în lat, pentru 
cetăţile în cari vor locui împreună cu douăzeci de odăi. Să 
daţi și cetăţii o moșie de cinci mii de coţi în lat și douăzeci 
și cinci de mii în lung, lîngă partea cea sfîntă luată pentru 
sfintul Locaș; aceasta va fi pentru toată casa lui Israel. Pen- 
tru domnitor veți osebi un loc lîngă cele două laturi ale părții 
sfinte și ale moșiei cetăţii, dealungul părții sfinte și dealun- 
gul moșiei cetăţii, la apus de partea de apus și la răsărit de 
partea de răsărit, pe o lungime cît una din părți, dela hotarul 
de apus pînă la hotarul de răsărit. Acesta va fi pămîntul 
lui, moșia lui în Israel; și domnitorii Mei nu vor mai asupri 
poporul Meu, ci vor împărți casei lui Israel cealaltă parte a 
ţării, după seminţiile ei. Aşa vorbeşte Domnul Dumnezeu: 
“Destul, domnitori ai lui Israel! "ncetaţi cu sîlnicia și răpirile, 
faceţi judecată și dreptate! "'nlăturaţi stoarcerile voastre dela 
poporul Meu, -zice Domnul Dumnezeu. - Să aveţi cumpene 
drepte, o efă dreaptă, și un bat drept. Efa și batul să aibă 
aceeaș măsură; batul să cuprindă a zecea parte dintr'un omer, 
și efa a zecea parte dintr'un omer; măsura lor se va potrivi 
după omer.  Siclul să fie de douăzeci de ghere. Cinci sicli 
să, fie cinci, zece sicli să fie zece, iar mina să fie de cincizeci 
de sicli! Iată darul de mîncare pe care-l veţi ridica: a șasea 
parte dintr'o efă la un omer de grîu, și a șasea parte din efă la 
un omer de orz. Pentru untdelemn, la un bat de untdelemn, 
veţi datora a zecea parte dintr'un bat la un cor, care este tot 
una cu un omer de zece baţi, căci zece baţi fac un omer. O 
oaie dintr'o turmă de două sute de oi din toate seminţiile lui 
Israel, să fie dată ca dar de mîncare, ardere de tot și jertfă de 
mulţămire, pentru ca să slujească drept jerttă de ispășire, -zice 
Domnul Dumnezeu. - Tot poporul din ţară va trebui să dea 
darul acesta. de mîncare pentru domnitorul lui Israel. Dom- 

nitorul va fi dator să dea arderile de tot, darurile de mincare 
și jertfele de băutură la sărbători, la lunile noi, la Sabate, la 
toate adunările de sărbătoare ale casei lui Israel. El va îngriji 
de jertfa ispășitoare, de darul de mîncare, de arderea de tot, 
și de jerfa de mulțămire, ca să se facă ispășire pentru casa lui 
Israel.” Aşa vorbește Domnul Dumnezeu: “n cea dintîi zi a 
lunii întîi, vei lua un vițel fără cusur, și vei face ispășire pentru 
sfintul Locaș. Preotul va lua din sîngele jertfei ispășitoare, și 
va pune pe ușiorii casei, pe cele patru colțuri ale pervazului al- 
tarului, și pe ușiorii porţii curții dinlăuntru. Tot așa vei face 
și în ziua întîi a lunii a șaptea, în ziua întîi a lunii noi, pentru 
cei din popor cari păcătuiesc fără voie sau din nechibzuință; și 
astfel veţi curăţi casa. ’n ziua a patrusprezecea a lunii întîi, 
veţi prăznui Paștele. Sărbătoarea va ţinea șapte zile, în care 
timp se vor mînca azimi. Domnitorul va aduce în ziua aceea, 
pentru el și pentru tot poporul ţării, un vițel ca jertfă de is- 
pășire. ’n timpul celor șapte zile ale sărbătorii, va aduce ca 
ardere de tot Domnului, șapte viței și șapte berbeci fără cusur, 
în fiecare din cele șapte zile, și un țap ca jertă de ispășire în 
fiecare zi. Va adăuga și darul de mîncare: câte o efă de fiecare 
vițel, și o efă de fiecare berbece, cu cîte un hin de untdelemn 
de efă. "n ziua a cincisprezecea a lunii a șaptea, la sărbă- 
toare, va aduce timp de șapte zile aceleași jertfe de ispășire, 
aceleași arderi de tot și acelaș dar de mîncare împreună cu 
untdelemnul.” 


Așa vorbește Domnul Dumnezeu: “Poarta curţii dinlăun- 
tru: dinspre răsărit, va rămînea închisă în cele șase zile de 
lucru; dar se va deschide în ziua Sabatului, și va fi deschisă, și 
în ziua lunii noi. Domnitorul va intra pe drumul care dă în 
tinda porţii de afară, și va sta lingă ușiorii porţii. Apoi preoții 
vor aduce arderea lui de tot și jertfele lui de mulțămire. El se 
va închina pe pragul porţii, apoi va ieși iarăș afară, și poarta 
nu se va închide pînă seara. Poporul ţării se va închina și el 
înaintea Domnului la intrarea acestei porţi, în zilele de Sabat 
și la lunile noi. Arderea de tot pe care o va aduce Domnului 
domnitorul, în ziua Sabatului, va fi de șase miei fără cusur și 
un berbece fără cusur; iar darul lui de mincare va fi o efă 

de berbece, și un dar de bună voie pentru miei, cu un hin de 
untdelemn de fiecare efă. ’n ziua lunii noi, va da un vițel fără 
cusur, șase miei și un berbece, toți fără cusur. Și darul lui 
de mîncare va fi de o efă pentru vițel, o efă pentru berbece, 
și cât va voi pentru miei, cu un hin de untdelemn de fiecare 
efă. Cînd va intra domnitorul, va intra pe drumul din tinda 
porții, și va ieși pe acelaș drum. Dar cînd va veni poporul 
țării înaintea Domnului, la sărbători, celce va intra pe poarta 
de miazănoapte, ca să se închine, va ieși pe poarta de miazăzi; 
iar celce va intra pe poarta de miazăzi, va ieși pe poarta de 
miazănoapte; nu trebuie să se întoarcă pe aceeaş poartă pe 
care vor intra, ci vor ieși drept înainte pe cealaltă. Domni- 
torul va intra cu ei cînd vor intra, și vor ieși împreună cînd 
vor ieși. La sărbători și la praznice, darul de mîncare va fi de 
o efă pentru vițel, o efă pentru berbece, și cît va voi pentru 
miei, împreună cu un hin de untdelemn de fiecare efă. Dacă 
însă domnitorul aduce Domnului o ardere de tot de bunăvoie 
sau o jertfă de mulţămire de bună voie, îi vor deschide poarta 
dinspre răsărit, și el își va aduce arderea de tot și jertfa de 
mulţămire așa cum o aduce în ziua Sabatului; apoi va ieși 
afară, și după ce va ieși, vor închide iarăș poarta. "n fiecare 
zi vei aduce Domnului ca ardere de tot un miel de un an, fără 
cusur; pe acesta îl vei aduce în fiecare dimineaţă. Vei mai 
adăuga la el ca dar de mîncare, în fiecare dimineaţă, a șasea 
parte dintr'o efă, și a treia parte dintr'un hin de untdelemn, 
pentru stropirea floarei de făină. Acesta este darul de mîn- 
care de adus Domnului; aceasta este o lege vecinică, pentru 
totdeauna! ’n fiecare dimineaţă, vor aduce astfel mielul și 
darul de mîncare împreună cu untdelemnul, ca o ardere de tot 
vecinică.” “Aşa vorbește Domnul Dumnezeul: „Dacă dom- 
nitorul dă unuia din fiii săi un dar luat din moștenirea sa, 
darul acesta va rămînea al fiilor săi, ca moșia lor prin drept 
de moștenire. Dar dacă dă unuia din slujitorii lui un dar luat 
din moștenirea lui, darul acela va fi al lui pînă în anul sloboze- 
niei, apoi se va întoarce înapoi domnitorului; numai fiii lui vor 
stăpîni ce le va da din moștenirea lui. Domnitorul nu va lua 
nimic din moștenirea poporului, nu-l va despuia de moșiile lui. 

Ci, ce va da de moștenire fiilor săi, va lua din ce are el, pentru 
ca niciunul din poporul Meu să nu fie îndepărtat din moșia 
lui!” Ma dus, pe intrarea de lîngă poartă, în odăile sfinte, 
rînduite preoţilor, și cari se află spre miază-noapte. Și iată că 
în fund, era un loc, în spre apus. Fl mi-a zis: “Acesta este 
locul unde vor fierbe preoţii carnea dela jertfele pentru vină și 
pentru ispășire, și unde vor coace darurile de mîncare, ca să 
se ferească să le ducă în curtea de afară și să sfințească astfel 
poporul prin ele. M’a dus apoi în curtea de afară, și m'a făcut 
să trec pe lîngă cele patru colţuri ale curţii. Și iată că era o 
curte la fiecare colţ al curţii. Și în cele patru colţuri ale curții 
erau niște curți despărțite, lungi de patru zeci de coţi și late 
de treizeci; cîteși patru aveau aceeaș măsură, și erau în colțuri. 
Citeși patru erau înconjurate cu un zid, și la picioarele zidului 
de jur împrejur erau niște vetre pentru gătit. El mi-a zis: 
„Acestea sînt bucătăriile, unde vor fierbe slujitorii casei carnea 
de la jertfele aduse de popor. 


M'a adus înapoi la ușa casei. Și iată că ieșea apă de supt 
pragul casei, dinspre răsărit; căci fața casei era spre răsărit. 
Apa se pogora de supt partea dreaptă a casei în spre partea 
de miază-zi a altarului. M’a scos pe poarta de miază noapte, 
și m'a făcut să ocolesc pe din afară pînă la poarta de răsărit. 
Și iată că apa curgea din partea dreaptă. Cînd a înaintat 
omul acela spre răsărit, cu măsura în mînă, a măsurat o mie 
de coţi, și m-a trecut prin apă; apa îmi venea pînă la glesne. 
A mai măsurat iarăș o mie de coţi, și m'a pus să trec prin apă, 
și apa îmi venea pînă la genunchi. A măsurat iarăși o mie de 
coţi, și m'a trecut prin ea, și apa îmi venea pînă la șolduri. 
A măsurat iarăși o mie de coţi, și atunci era un rîu pe care 
nu-l puteam trece, căci apa era atît de adîncă încât trebuia să 
înot-un rîu, care nu se putea trece. El mi-a zis: “Ai văzut, 
fiul omului?” Şi ma luat și m'a adus înapoi pe malul rîului. 
Cînd m'a adus înapoi, iată că pe malul rîului erau o mulțime 
de copaci pe amîndouă părţile. El mi-a zis: “Apa aceasta 
curge spre ţinutul de răsărit, se pogoară în cîmpie, și se varsă 
în marea și vărsîndu-se în mare, apele mării se vor vindeca. 
Orice făptură vie, care se mișcă, va trăi pretutindeni pe unde 

va curge rîul, și vor fi o mulţime de pești; căci ori pe unde va 
ajunge apa aceasta, apele se vor face sănătoase, și pretutindeni 
pe unde va ajunge riul acesta va fi viață. Pescarii vor sta pe 
malurile lui, dela En-Ghedi pînă la En-Eglaim, și vor întinde 
mrejile; vor fi pești de felurie soiuri, ca peștii mării celei mari, 
și vor fi foarte mulți.  Mlaștinile și gropile ei nu se vor vin- 
deca, ci vor fi lăsate pradă sării. Dar lingă rîul acesta, pe 
malurile lui de amîndouă părţile, vor crește tot felul de pomi 
roditori. Frunza lor nu se va vesteji, și roadele lor nu se vor 
sfirși; în fiecare lună vor face roade noi, pentru că apele vor ieși 
din sfintul Locaş. Roadele lor vor sluji ca hrană, și frunzele 
lor ca leac.” Aşa vorbește Domnul Dumnezeu: “Iată hotarele 
țării, pe care o veţi împărți ca moștenire celor douăsprezece 
seminţii ale lui Israel. Iosif va avea două părți. O veţi stăpîni 
unul ca și altul, cum am jurat, cu mîna ridicată, că o voi da 
părinților voştri. Tara aceasta vă va cădea deci la împărțeală 
ca moștenire. lată hotarele ţării: în spre miază noapte, dela 
marea cea mare, drumul Hetlonului pînă la 'Tedad, Humat, 
Berota, Sibraim, între hotarul Damascului și hotarul Hamat- 
ului, Haţer-Haticon, spre hotarul Havranului. Astfel hotarul 
va fi, dela mare pînă la Haţar-Enon, și la miază noapte de el 
hotarul Damascului, Tafonului, și hotarul Hamatului. Acesta 
va fi hotarul dinspre miază-noapte. ’n partea de răsărit, din- 
tre Havran și Damasc, între Galaad și ţara lui Israel, hotarul 
va fi Iordanul, dela hotarul de miază noapte pînă la marea de 
răsărit și anume pînă la Tamar. Acesta va fi hotarul de răsărit. 
Hotarul de miază zi, în spre miază zi, va merge dela Tamar 
pînă la apele Meriba dela Cades, pînă la pîrîul Egiptului, și 
pînă la Marea cea mare. Acesta va fi hotarul de miază zi. Ho- 
tarul de apus va fi marea cea mare, pînă la locul unde apucă 
spre Hamat: acesta va fi hotarul de apus. Tara aceasta o veţi 
împărți între voi, după seminţiile lui Israel. O veţi împărți 
însă ca moștenire prin sort între voi și între străinii cari vor 
locui în mijlocul vostru, acei străini cari vor naște copii în mi- 
jlocul vostru. Pe aceștia îi veţi privi ca pe niște băștinași între 
copiii lui Israel. Ei să aibă moștenirea prin sorț împreună cu 
voi între seminţiile lui Israel. Străinului îi veţi da moștenirea 

lui în seminţia în care va locui, zice Domul Dumnezeu.” 


lată numele seminţiilor. La marginea de miază noapte, 
dealungul drumului dela Hetlon, cum mergi spre Hamat şi 
Harţar-Enon, la hotarul Damascului dela miază noapte spre 
Hamat, dela răsărit pînă spre apus: partea lui Dan. Lângă 
hotarul lui Dan, dela răsărit pînă la apus, partea lui Așer. 
Lîngă hotarul lui Așer, dela răsărit pînă la apus partea lui 
Neftali. Lîngă hotarul lui Neftali, dela răsărit pînă la apus, 
partea lui Manase. Lângă hotarul lui Manase, dela răsărit 
pînă la apus, partea lui Efraim. Lîngă hotarul lui Efraim, 
dela răsărit pînă la apus, partea lui Ruben. Lângă hotarul lui 
Ruben, dela răsărit pînă la apus, partea lui Iuda. Lîngă ho- 
tarul lui Iuda, dela răsărit pînă la apus, va fi partea sfintă pe 
care o veţi despărţi, lată de douăzeci și cinci de mii de coți și 
lungă cît una din părțile dela răsărit pînă la apus; în mijlocul 
ei va fi sfintul Locaș. Partea pe care o veţi despărți pentru 
Domnul, va avea douăzeci și cinci de mii de coți lungime în 
lungime și zece mii în lăţime. Această parte sfîntă va fi a pre- 
oţilor: douăzeci și cinci de mii de coţi la miază noapte, zece 
mii în lat la apus, zece mii în lat la răsărit, și douăzeci și cinci 
de mii în lung la miazăzi. ’n mijloc însă va fi sfintul Locaș al 
Domnului. Ea va fi a preoţilor sfinţiţi, a fiilor lui 'Tadoc, cari 
au făcut slujba sfîntului Meu Locaș, cari nu s'au rătăcit ca Lev- 
iții, cînd se rătăceau copiii lui Israel. Ea va fi a lor, ca parte 
prea sfîntă, luată din partea ţării, care va fi osebită Domnului, 
lîngă hotarul Leviţilor.  Leviţii vor avea, alăturea cu hotarul 
preoților, douăzeci și cinci de mii de coţi în lung și zece mii în 
lat, douăzeci și cinci de mii în toată lungimea și zece mii în 
lăţime. Nu vor putea să vîindă nimic din ea nici să schimbe; 
și această pirgă a ţării nu va putea fi înstrăinată, căci este 
închinată Domnului. Ceilalți cinci mii de coţi însă, cari mai 
rămîn în lat înaintea celor douăzeci și cinci de mii, vor fi daţi 
cetăţii ca loc obicinuit, pentru locuinţe și pășune; și cetatea 
va fi la mijloc.  lată-i măsurile: în spre miază noapte patru 
mii cinci sute de coţi, în spre miazăzi patru mii cinci sute, în 
spre răsărit patru mii cinci sute, în spre apus patru mii cinci 
sute. Cetatea va avea o împrejurime de două sute cincizeci de 

coți la miază noapte, două sute cincizeci la miazăzi, două sute 
cinci zeci la răsărit, și două sute cinci zeci la apus. Rāmăşița 
din lungime, de lîngă partea sfîntă, zece mii la răsărit și zece 
mii la apus, alături de partea sfîintă, va da veniturile rînduite 
pentru întreținerea lucrătorilor cetății. Lucrătorii cetății vor 
fi luați din toate semințiile lui Israel. Toată partea sfîntă va 
fi de douăzeci și cinci de mii de coți în lung și douăzeci și cinci 
de mii în lat; și va alcătui un patrat împreună cu partea pe 
care o veţi deosebi din ea ca moșie a cetăţii. Partea care 
va răminea va fi a domnitorului, de amindouă laturile părții 
sfinte și moșiei cetăţii, în dreptul celor douăzeci și cinci de mii 
de coți ai părții sfinte lîngă hotarul de răsărit, și la apus în 
dreptul celor două zeci și mii de coţi lingă hiotatul de apus, în 
dreptul părţilor seminţiilor. Aceasta va fi partea domnitorului. 
Partea sfîntă însă și sfintul Locaş al casei vor fi la mijloc. Ast- 
fel moșia Leviţilor și moșia cetăţii va fi în locul părții cuvenite 
domnitorului, în mijloc; adică ce va fi între hotarul lui Iuda 
și hotarul lui Beniamin va fi al domnitorului. Iată celelalte 
seminții. Dela răsărit pînă la apus va fi partea lui Beniamin. 
Lîngă hotarul lui Beniamin, dela răsărit pînă la apus, partea 
lui Simeon. Lîngă hotarul lui Simeon, dela răsărit pînă la 
apus, partea lui Isahar. Lîngă hotarul lui Isahar, dela răsărit 
pînă la apus, partea lui Zabulon. Lîngă hotarul lui Zabulon, 
dela răsărit pînă la apus, partea lui Gad. Lîngă hotarul lui 
Gad însă, pe partea de miazăzi, la miazăzi, hotarul va merge 
dela Tamar pînă la apele Meriba dela Cades, pînă la piriul 
Egiptului, și pînă la marea cea mare. Aceasta este ţara pe 
care o veți împărţi ca moștenire prin sort seminţiilor lui Israel, 
și acestea sînt părţile lor, zice Domnul Dumnezeu.” “Iată 
ieșirile cetăţii. "n partea de miază noapte, care are o întindere 
de patru mii cinci sute de coţi, - și porţile cetăţii se vor numi 
după numele seminţiilor lui Israel-trei porți la miază noapte: 
o poartă a lui Ruben, o poartă a lui luda, și o poartă a lui 
Levi. ’n partea de răsărit care are o întindere de patru mii 
cinci sute de coţi, cu trei porţi: o poartă a lui Iosif, o poartă a 
lui Beniamin, și o poartă a lui Dan. ’n partea de miazăzi, cu o 
întindere de patru mii cinci sute de coţi și trei porți: o poartă 

a lui Simeon, o poartă a lui Isahar, și o poartă a lui Zabulon. 
'n partea de apus, cu o întindere de patru mii cinci sute de 
coţi și trei porţi: o poartă a lui Gad, o poartă a lui Așer, și 
o poartă a lui Neftali. De jur împrejurul cetăţii: optsprezece 
mii de coţi. Și din ziua aceea, numele cetăţii va fi: „Domnul 
este aicij 

DANIEL 


n al treilea an al domniei lui Ioiachim, împăratul lui Iuda, 

Nebucadnețar, împăratul Babilonului, a venit împotriva Ierusal- 
imului, și l-a împresurat. Domnul a dat în mînile lui pe 
Ioiachim, împăratul lui Iuda, și o parte din vasele Casei lui 
Dumnezeu. Nebucadneţar a dus vasele în ţara Șinear, în casa 
dumnezeului său, le-a pus în casa vistieriei dumnezeului său. 
"mpăratul a dat poruncă lui Așpenaz, căpetenia famenilor săi 
dregători, să-i aducă vreo cîțiva din copiii lui Israel de neam 
împărătesc și de viță boierească, niște tineri fără vreun cusur 
trupesc, frumoși la chip, înzestrați cu înţelepciune în orice ra- 
mură a științei, cu minte ageră și pricepere, în stare să slu- 
jească în casa împăratului, și pe cari să-i înveţe scrierea și 
limba, Haldeilor. ’mpăratul le-a rînduit pe fiecare zi o parte 
din bucatele dela masa lui și din vinul de care bea el, vrînd 
să-i crească timp de trei ani, după cari aveau să fie în slujba 
împăratului. Printre ei erau, dintre copiii lui luda: Daniel, 
Hanania, Mișael și Azaria. Căpetenia famenilor dregători le- 
a pus însă alte nume, și anume: lui Daniel i-a pus numele 
Beltșaţar, lui Hanania Șadrac, lui Mișael Meșac, și lui Azaria 
Abed-Nego. Daniel s'a hotărît să nu se spurce cu bucatele 
alese ale împăratului și cu vinul pe care-l bea împăratul, și a 
rugat pe căpetenia famenilor dregători să nu-l silească să se 
spurce. Dumnezeu a făcut ca Daniel să capete bunăvoință 
și trecere înaintea căpeteniei famenilor dregători.  Căpete- 
nia famenilor a zis lui Daniel: “Mă tem numai de domnul 
meu împăratul, care a hotărit ce trebuie să mîncati și să beţi, 
ca nu cumva să vadă feţele voastre mai triste decît ale celor- 
lalţi tineri de vîrsta voastră, și să-mi puneţi astfel capul în 
primejdie înaintea împăratului”. Atunci Daniel a zis îngriji- 
torului, căruia îi încredințase căpetenia famenilor privegherea 
asupra lui Daniel, Hanania, Mișael și Azaria: “ncearcă pe 
robii tăi zece zile, și să ni se dea de mîncat zarzavaturi și apă 

de băut; să te uiţi apoi la fața noastră și la a celorlalți tineri 
cari mănîncă din bucatele împăratului, și să faci cu robii tăi 
după cele ce vei vedea!” El i-a ascultat în privința aceasta, 
și i-a încercat zece zile. După cele zece zile, ei erau mai bine 
la față și mai grași decît toți tinerii cari mîncau din bucatele 
împăratului. ’ngrijitorul lua bucatele și vinul cari le erau rîn- 
duite, și le dădea zazavaturi. Dumnezeu a dat acestor patru 
tineri știință și pricepere pentru tot felul de scrieri, și înțelepci- 
une; mai ales însă a făcut pe Daniel priceput în toate vedeniile 
și în toate visele. La vremea sorocită de împărat ca să-i aducă 
la el, căpetenia famenilor i-a adus înaintea lui Nebucadneţar. 
'mpăratul a stat de vorbă cu ei: dar între toți tinerii aceia, 
nu s'a găsit niciunul ca Daniel, Hanania, Mișael și Azaria. De 
aceea ei au fost primiţi în slujba împăratului. ’n toate lu- 
crurile cari cereau înțelepciune și pricepere, și despre cari îi 
întreba împăratul, îi găsea de zece ori mai destoinici decât toți 
vrăjitorii și cititorii în stele, cari erau în toată împărăţia lui. 
Așa a dus-o Daniel pînă în anul dintii al împăratului Cir. 

'n al doilea an al domniei lui Nebucadneţar, Nebucadneţar [2] 


a avut niște visuri. Duhul îi era turburat, și i-a perit somnul. 
'mpăratul a poruncit să cheme pe vrăjitori, pe cititorii în stele, 
pe descîntători și pe Haldei, ca să-i spună visurile. Ei au venit, 
și s'au înfățișat înaintea împăratului. "mpăratul le-a zis: “Am 
visat un vis; duhul îmi este turburat, și aș vrea să știu visul 
acela.”  Haldeii au răspuns împăratului în limba aramaică: 
“Vecinic să trăieşti, împărate! Spune robilor tăi visul, şi-ţi 
vom arăta tîlcuirea lui!”  *mpăratul a luat iarăș cuvîntul și a 
zis Haldeilor: “Mi-a scăpat din minte lucrul acela: dacă nu-mi 
veţi veţi face cunoscut visul și tilcuirea lui, veți fi făcuţi bucăţi, 
și casele voastre vor fi prefăcute într'un morman de murdării. 
Dar dacă-mi veţi spune visul și tilcuirea lui, veți primi dela 
mine daruri și răsplătiri, și mare cinste. Deaceea, spuneţi-mi 
visul și tălmăcirea lui!” Fi au răspuns a doua oară: “Să spună 
împăratul robilor săi visul, și i-l vom tălmăci!”  "mpăratul a 
luat iarăș cuvîntul și a zis: “Văd, cu adevărat, că voiţi să cîști- 
gati vreme, pentru că vedeţi că lucrul mi-a scăpat din minte. 
Dacă deci nu-mi veţi spune visul, vă așteaptă pe toţi aceeaș 

soartă, fiindcă vreţi să vă înţelegeţi ca să-mi spuneţi minci- 
uni și neadevăruri, pînă se vor schimba vremurile. De aceea, 
spuneți-mi visul, ca să știu dacă sînteţi în stare să mi-l și tîl- 
cuiți!”  Haldeii au răspuns împăratului: “Nu este nimeni pe 
pămînt, care să poată spune ce cere împăratul; deaceea nicio- 
dată niciun împărat, oricît de mare și puternic ar fi fost, n'a 
cerut așa ceva dela niciun vrăjitor, cititor în stele sau Haldeu! 
Ce cere împăratul este greu; nu este nimeni care să spună lu- 
crul acesta împăratului, afară de zei, a căror locuință nu este 
printre muritori!” La auzul acestor cuvinte, împăratul s'a 
miîniat, și s'a supărat foarte tare. A poruncit să piardă pe toți 
înțelepţii Babilonului.  Hotărirea ieșise, înțelepţii începuseră 
să fie omoriţi, și căutau și pe Daniel și pe tovarășii lui, ca să-i 
piardă. Atunci Daniel a vorbit cu minte și cu judecată, lui 
Arioc, căpetenia străjerilor împăratului, care ieșise să omoare 
pe înțelepţii Babilonului. A luat cuvîntul și a zis lui Arioc, 
căpitanul împăratului: “Pentruce a dat împăratul o poruncă 
atit de aspră?” Arioc a spus lui Daniel cum stau lucrurile. 
Și Daniel s'a dus la împărat, și l-a rugat să-i dea vreme ca să 
dea împăratului tilcuirea. Apoi Daniel s'a dus în casa lui, și 
a spus despre lucrul acesta tovarășilor săi Hanania, Mișael și 
Azaria, rugîndu-i să ceară îndurarea Dumnezeului cerurilor 
pentru această taină, ca să nu piară Daniel și tovarășii săi 
odată cu ceilalți înţelepţi ai Babilonului. După aceea i s'a 
descoperit lui Daniel taina într'o vedenie în timpul nopţii. Și 
Daniel a binecuvîntat pe Dumnezeul cerurilor. Daniel a luat 
cuvîntul și a zis: “Binecuvîntat să fie Numele lui Dumnezeu, 
din vecinicie în vecinicie! A Lui este înţelepciunea și puterea. 
EI schimbă vremurile și împrejurările; El răstoarnă și pune pe 
împărați; El dă înțelepciune înțelepţilor și pricepere celor pri- 
cepuţi! El descopere ce este adînc și ascuns; El știe ce este 
în întunerec și la El locuiește lumina.... Pe Tine, Dumnezeul 
părinților mei, Te slăvesc și Te laud că mi-ai dat înţelepciune 
și putere, și mi-ai făcut cunoscut ce Ti-am cerut noi; căci ne-ai 
descoperit, taina împăratului!”. După aceea, Daniel s'a dus 
la Arioc, căruia îi poruncise împăratul să piardă pe înţelepții 
Babilonului; s'a dus, și i-a vorbit așa: “Nu pierde pe înţelepţii 

Babilonului! Du-mă înaintea împăratului, și voi da împărat- 
ului tilcuirea!”  Arioc a dus degrabă pe Daniel înaintea îm- 
păratului, și i-a vorbit așa: “Am găsit între prinșii de război ai 
lui Iuda un om care va da împăratului tilcuirea!”  "'mpăratul 
a luat cuvîntul și a zis lui Daniel, care se numea Beltșaţar: 
“Eşti tu în stare să-mi spui visul pe care l-am visat și tilcuirea 
lui?” Daniel a răspuns înaintea împăratului, și a zis: “Ce 
cere împăratul este o taină pe care înțelepţii, cititorii în stele, 
vrăjitorii și ghicitorii nu sînt în stare s'o descopere împăratului. 
Dar este în ceruri un Dumnezeu, care descopere tainele, și care 
face cunoscut împăratului Nebucadneţar ce se va întîmpla în 
vremurile de pe urmă. lată visul tău și vedeniile pe cari le-ai 
avut în patul tău. "n patul tău, împărate, ţi-au venit în minte 
gînduri cu privire la cele ce vor fi după aceste vremuri; și Celce 
descopere tainele ţi-a făcut cunoscut ce se va întîmpla. ’nsă 
dacă mi s'a descoperit; taina aceasta, nu înseamnă că este în 
mine o înțelepciune mai mare decît a tuturor celor vii, ci pen- 
tru ca să se dea împăratului tilcuirea ei, și să afli ce-ţi dorește 
inima să știi. Tu, împărate, te uitai, și iată că ai văzut un 
chip mare. Chipul acesta era foarte mare, și de o strălucire ne- 
mai pomenită. Stătea în picioare înaintea ta, și înfățișarea lui 
era înfricoșătoare. Capul chipului acestuia era de aur curat; 
pieptul și braţele îi erau de argint; pîntecele și coapsele îi erau 
de aramă; fluierele picioarele, de fer; picioarele, parte de fer, 
și parte de lut. Tu te uitai la el, și s'a deslipit o piatră, fără 
ajutorul vreunei mini, a izbit picioarele de fer și de lut ale chip- 
ului, și le-a făcut bucăţi. Atunci ferul, lutul, arama, argintul 
și aurul s'au sfărimat împreună și s'au făcut ca pleava din arie 
vara; le-a luat vintul, și nici urmă nu s'a mai găsit din ele. 
Dar piatra, care sfărimase chipul, s'a făcut un munte mare, 
și a umplut tot pămîntul. lată visul. Acum îi vom spune și 
tilcuirea, înaintea împăratului. Tu, împărate, ești împăratul 
împăraţilor, căci Dumnezeul cerurilor ţi-a dat împărăție, put- 
ere, bogăţie și slavă. El ţi-a dat în mini, ori unde locuiesc ei, 
pe copiii oamenilor, fiarele cîmpului și păsările cerului, și te-a 
făcut stăpîn peste toate acestea: tu ești capul de aur! După 
tine, se va ridica o altă împărăție, mai neînsemnată decit a ta; 

apoi o a treia împărăție, care va fi de aramă, și care va stăpîni 
peste tot pămîntul. Va fi o a patra împărăție, tare ca ferul; 
după cum ferul sfărîmă și rupe totul, și ea va sfārîma și va 
rupe totul, ca ferul care face totul bucăţi. Și după cum ai 
văzut picioarele și degetele picioarelor parte de lut de olar și 
parte de fer, tot așa și împărăţia aceasta va fi împărțită; dar va 
răminea în ea ceva din tăria ferului, tocmai așa cum ai văzut 
ferul amestecat cu lutul. Și după cum degetele dela picioare 
erau parte de fer și parte de lut, tot așa și împărăţia aceasta 
va fi în parte tare și în parte plăpîndă. Dacă ai văzut ferul 
amestecat cu lutul, înseamnă că se vor amesteca prin legături 
omenești de căsătorie, dar nu vor fi lipiţi unul de altul, după 
cum ferul nu se poate uni cu lutul. Dar în vremea acestor îm- 
păraţi, Dumnezeul cerurilor va ridica o împărăție, care nu va 
fi nimicită niciodată, și care nu va trece supt stăpînirea unui 
alt popor. Ea va sfărima și va nimici toate acele împărăţii, 
și ea însăș va dăinui vecinic. Aceasta înseamnă piatra, pe 
care ai văzut-o deslipindu-se din munte, fără ajutorul vreunei 
mini, și care a sfărîmat ferul, arama, lutul, argintul și au- 
rul. Dumnezeul cel mare a făcut deci cunoscut împăratului 
ce are să se întîmple după aceasta. Visul este adevărat, și tîl- 
cuirea lui este temeinică.” Atunci împăratul Nebucadneţar a 
căzut cu faţa la pămînt și s'a închinat înaintea lui Daniel, și a 
poruncit să i se aducă jertfe de mîncare și miresme. 'mpăratul 
a vorbit lui Daniel și a zis: “Cu adevărat, Dumnezeul vostru 
este Dumnezeul dumnezeilor și Domnul împăraţilor, și El de- 
scopere tainele, fiindcă ai putut să descoperi taina aceasta!” 
Apoi împăratul a înălțat pe Daniel, și i-a dat daruri multe și 
bogate; i-a dat stăpinire peste tot ţinutul Babilonului, și l-a 
pus ca cea mai înaltă căpetenie a tuturor înțelepților Babilonu- 
lui. Daniel a rugat pe împărat să dea grija trebilor ținutului 
Babilonului în mîna lui Șadrac, Meșac și Abed-Nego. Daniel 
însă a rămas la curtea împăratului. 


"mpăratul Nebucadneţar a făcut un chip de aur, înalt de 
șase zeci de coți și lat de șase coți. L-a ridicat în valea Dura, 
în ţinutul Babilonului. "mpăratul Nebucadneţar a poruncit să 
cheme pe dregători, pe îngrijitori și pe cîrmuitori, pe judecă- 

torii cei mari, pe vistiernici, pe legiuitori, pe judecători, și pe 
toate căpeteniile ținuturilor, ca să vină la sfinţirea chipului, 
pe care-l înălțase împăratul Nebucadneţar. Atunci dregă- 
torii, îngrijitorii și cîrmuitorii, judecătorii cei mari, vistier- 
nicii, legiuitorii, judecătorii, și toate căpeteniile ținuturilor, 
s'au strîns la sfințirea chipului pe care-l înălțase împăratul 
Nebucadneţar. S'au așezat înaintea chipului pe care-l înălțase 
Nebucadneţar. Iar un crainic a strigat cu glas tare: “lată ce 
vi se poruncește, popoare, neamuri, oameni de toate limbile! 
’n clipa cînd veţi auzi sunetul trâmbiţei, cavalului, chitarei, 
alăutei, psaltirii, cimpoiului, și a tot felul de instrumente de 
muzică, să vă aruncați cu faţa la pămînt, și să vă închinaţi 
chipului de aur, pe care l-a înălțat împăratul Nebucadneţar. 
Oricine nu se va arunca cu faţa la pămînt și nu se va închina, va 
fi aruncat chiar în clipa aceea în mijlocul unui cuptor aprins.” 
- De aceea, în clipa cînd au auzit toate popoarele sunetul 
trîmbiței, cavalului, chitarei, alăutei, psaltirii, și a tot felul 
de instrumente de muzică, toate popoarele, neamurile, oa- 
menii de toate limbile s'au aruncat cu faţa la pămînt și s'au 
închinat chipului de aur pe care-l înălțase împăratul Nebucad- 
neţar. Cu prilejul acesta, și în aceeaș vreme, cîțiva Haldei 
s'au apropiat și au pîrît pe Iudei. Ei au luat cuvîntul și au zis 
împăratului Nebucadneţar: “Să trăieşti vecinic împărate! Ai 
dat o poruncă, după care toţi cei ce vor auzi sunetul trîmbiței, 
cavalului, chitarei, alăutei, psaltirii, cimpoiului și a tot felul 
de instrumente de muzică, vor trebui să se arunce cu faţa la 
pămînt, și să se închine chipului de aur; și după care, oricine 
nu se va arunca cu fața la pămînt, și nu se va închina, va fi 
aruncat în mijlocul unui cuptor aprins. Dar, sînt niște Iudei, 
cărora le-ai dat în grijă trebile ținutului Babilonului, și anume 
Șadrac, Meșac și Abed-Nego, oameni cari nu ţin seama de- 
loc de tine, împărate. Ei nu slujesc dumnezeilor tăi, și nu se 
închină chipului de aur pe care l-ai înălțat tu!” Atunci Neb- 
ucadneţar, mîniat și plin de urgie, a dat poruncă să aducă pe 
Șadrac, Meșac și Abed-Nego. Și oamenii aceștia au fost aduși 
îndată înaintea împăratului. Nebucadneţar a luat cuvîntul, și 
le-a zis: “nadins oare, Șadrac, Meșac și Abed-Nego, nu slujiţi 

voi dumnezeilor mei, și nu vă închinaţi chipului de aur, pe care 
l-am înălțat? Aai fiți gata, și în clipa cînd veţi auzi sunetul 
trîmbitei, cavalului, chitarei, alăutei, psaltirii, cimpoiului și a 
tot felul de instrumente, să vă aruncaţi cu faţa la pămînt, și să 
vă închinaţi chipului pe care l-am făcut; dacă nu vă veţi închina 
lui, veţi fi aruncaţi pe dată în mijlocul unui cuptor aprins! Și 
care este dumnezeul acela, care vă va scoate din mîna mea?” 
Șadrac, Meșac și Abed-Nego au răspuns împăratului Nebucad- 
neţar: “Noi n'avem nevoie să-ți răspundem la cele de mai sus. 
lată, Dumnezeul nostru, căruia îi slujim, poate să ne scoată 
din cuptorul aprins, și ne va scoate din mîna ta, împărate. Și 
chiar de nu ne va scoate, să știi, împărate, că nu vom sluji 
dumnezeilor tăi, și nici nu ne vom închina chipului de aur, pe 
care l-ai înălțat!” La auzul acestor cuvinte, Nebucadneţar s'a 
umplut de minie, și și-a schimbat faţa, întorcîndu-și privirile 
împotriva lui Șadrac, Meșac și Abed-Nego. A luat din nou 
cuvîntul și a poruncit să încălzească de șapte ori mai mult 
cuptorul, de cum se cădea să-l încălzească. Apoi a poruncit 
unora din cei mai voinici ostași din oștirea lui să lege pe Șadrac, 
Meșac și Abed-Nego, și să-i arunce în cuptorul aprins. Oa- 
menii aceștia au fost legaţi cu ismenele, cămășile, mantalele 
și celelalte haine ale lor, și aruncaţi în mijlocul cuptorului 
aprins. Fiindcă porunca împăratului era aspră și cuptorul 
era neobicinuit de încălzit, flacăra a ucis pe toți oamenii, cari 
aruncaseră în el pe Șadrac, Meșac și Abed-Nego. Dar acești 
trei oameni: Șadrac, Meşac și Abed-Nego, au căzut legaţi în 
mijlocul cuptorului aprins. Atunci împăratul Nebucadneţar 
s'a înspăimîntat, și s'a sculat repede. A luat cuvîntul, și a 
zis sfetnicilor săi: “N'am aruncat noi în mijlocul focului trei 
oameni legaţi?” Ei au răspuns împăratului: “Negreșit, 

părate!” El a luat iarăș cuvintul și a zis: “Ei bine, eu văd 
patru oameni umblind slobozi în mijlocul focului, și nevătă- 
maţi; și chipul celui de al patrulea seamănă cu al unui fiu de 
dumnezei!” Apoi Nebucadneţar s'a apropiat de gura cuptoru- 
lui aprins, și, luînd cuvîntul, a zis: “Şadrac, Meşac și Abed- 
Nego, slujitorii Dumnezeului celui Prea "nalt, ieşiţi afară și 
veniţi încoace!” Și Șadrac, Meșac şi Abed-Nego au ieșit din 

mijlocul focului.  Dregătorii, îngrijitorii, cîrmuitorii, și sfet- 27 
nicii împăratului s'au strîns și au văzut că focul n'avusese nici 

o putere asupra trupului acestor oameni, că nici perii capului 
lor nu se pîrliseră, hainele le rămăseseră neschimbate, și nici 
măcar miros de foc nu se prinsese de ei. Nebucadneţar a luat 28 
cuvîntul, și a zis: “Binecuvîntat să fie Dumnezeul lui Șadrac, 
Meșac și Abed-Nego, care a trimes pe îngerul Său și a izbăvit 
pe slujitorii Săi cari s'au încrezut în El, au călcat porunca 
împăratului și și-au dat mai degrabă trupurile lor de cît să 
slujească și să se închine altui dumnezeu de cît Dumnezeului 
lor! Iată acum porunca pe care o dau: orice om din orice 29 
popor, neam sau limbă ar fi, care va vorbi rău de Dumnezeul 
lui Șadrac, Meșac și Abed-Nego, va fi făcut bucăţi și casa lui 
va, fi prefăcută într'un morman de murdării, pentrucă... nu 
este niciun alt dumnezeu, care să poată izbăvi ca El.” După 30 
aceea, împăratul a înălţat pe Șadrac, Meșac și Abed-Nego la 
mare cinste, în ţinutul Babilonului. 


“Nebucadneţar, împăratul, către toate popoarele, neamurile, [4] 
oamenii de toate limbile, cari locuiesc pe tot pămîntul: Să aveţi 
multă pace! Am găsit cu cale să fac cunoscut semnele și min- 2 
unile, pe cari le-a făcut Dumnezeul cel Prea "nalt faţă de mine. 
Cît de mari sînt semnele Lui și cît de puternice sînt minunile 3 
Lui! "*mpărăţia Lui este o împărăție vecinică, și stăpînirea Lui 
dăinuiește din neam în neam! Eu, Nebucadneţar, trăiam lin- 4 
iștit în casa mea, și fericit în palatul meu. Am visat un vis, 5 
care m’a înspăimintat; gîndurile de cari eram urmărit în patul 
meu și vedeniile duhului meu mă umpleau de groază. Am 6 
poruncit atunci să aducă înaintea mea pe toți înțelepţii Ba- 
bilonului, ca să-mi tilcuiască visul. ’ndată au venit vrăjitorii, 7 
cititorii în stele, Haldeii și ghicitorii. Le-am spus visul, și nu 
mi l-au putut tîlcui. La urmă de tot, s'a înfățișat înaintea s 
mea Daniel, numit Beltșaţar, după numele dumnezeului meu, 
și care are în el duhul dumnezeilor celor sfinți. I-am spus vi- 
sul, și am zis: -“Beltșaţare, căpetenia vrăjitorilor, știu că ai 9 
în tine duhul dumnezeilor sfinţi, și că pentru tine nici o taină 
nu este grea; deci tilcuiește-mi vedeniile, pe cari le-am avut în 
vis. lată vedeniile cari mi-au trecut prin cap, cînd eram în 10 

pat. Mă uitam, și iată că în mijlocul pămîntului era un copac 
foarte înalt. Copacul acesta s'a făcut mare și puternic, virful 
lui se înălța pînă la ceruri, și se vedea dela marginile întregu- 
lui pămînt. Frunza lui era frumoasă, și avea roade multe; în 
el se găsea hrană pentru toți; fiarele cîmpului se adăposteau 
supt umbra lui, păsările cerului își făceau cuibul în ramurile 
lui, și orice făptură vie se hrănea din el. ’n vedeniile cari- 
mi treceau prin cap, în patul meu, mă uitam, și iată că s'a 
pogorit din ceruri un străjer sfint. El a strigat cu putere și 
a vorbit așa: “Tăiaţi copacul, și rupeți ramurile; scuturaţi-i 
frunza și risipiţi roadele; fugăriţi fiarele de supt el, și păsările 
din ramurile lui! Dar trunchiul cu rădăcinile lui, lăsaţi-l în 
pămînt, și legaţi-l cu lanţuri de fer și de aramă, în iarba de pe 
cîmp, ca să fie udat de roua cerului, și să fie la un loc cu fiarele 
în iarba pămîntului. Inima lui de om i se va preface într'o 
inimă de fiară, și vor trece șapte vremuri peste el. Hotărîrea 
aceasta a fost luată în sfatul străjerilor, și pusă la cale înain- 
tea sfinţilor, ca să știe cei vii că Cel Prea "nalt stăpînește peste 
împărăţia oamenilor, că o dă cui îi place, și înalță pe ea pe cel 
mai de jos dintre oameni!” Iată visul pe care l-am visat, eu, 
împăratul Nebucadneţar. Tu, Beltșaţar, tilcuiește-l, fiindcă 
toţi înțelepţii din împărăţia mea nu pot să mi-l tilcuiască; tu 
însă poţi, căci ai în tine duhul dumnezeilor sfinți.” Atunci 
Daniel, numit Beltșaţar, a rămas uimit o clipă, și gîndurile 
lui îl tulburau. "mpăratul a luat din nou cuvîntul, și a zis: 
“Beltșaţare, să nu te turbure visul și tilcuirea!”. Și Beltșaţar 
a răspuns: “Domnul meu, visul acesta să fie pentru vrăjmașii 
tăi, și tilcuirea lui pentru protivnicii tăi! Copacul pe care l-ai 
văzut, care se făcuse atît de mare și puternic, încât i se înălța 
vîrful pînă la ceruri și se vedea dela toate capetele pămîntului; 
copacul acesta, a cărui frunză era așa de frumoasă și care avea 
roade atît de multe și în care era hrană pentru toţi, supt care 
se adăposteau fiarele cîmpului, și în ramurile căruia, își făceau- 
cuibul păsările cerului, ești tu, împărate, care ai ajuns mare și 
puternic, a cărui mărime a crescut și s'a înălțat pînă la ceruri, 
și a cărui stăpinire se întinde pînă la marginile pămîntului. 
'mpăratul a văzut pe un străjer sfint pogorîndu-se și zicînd: 

“Tăiaţi copacul, și nimiciți-l; dar trunchiul cu rădăcinile lui 
lăsaţi-l în pămînt, și legaţi-l cu lanţuri de fer și de aramă, în 
iarba, de pe cîmp, ca să fie udat de roua cerului, și să stea la un 
loc cu fiarele cîmpului, pînă vor trece șapte vremuri peste el”. 
lată tilcuirea acestui fapt, împărate, iată hotărîrea Celui Prea 
"nalt, care se va împlini asupra domnului meu împăratul. Te 
vor izgoni din mijlocul oamenilor, vei locui la un loc cu fiarele 
cîmpului, și îti vor da să mănînci iarbă ca la boi; vei fi udat 
de roua cerului și șapte vremi vor trece peste tine, pînă vei 
cunoaște că Cel Prea "nalt stăpînește peste împărăţia oame- 
nilor și o dă cui vrea. Porunca să lase trunchiul cu rădăcinile 
copacului, înseamnă că împărăţia ta îţi va rămînea ţie îndată 
ce vei recunoaște stăpînirea Celui ce este în ceruri. Deaceea, 
împărate, placă-ţi sfatul meu! Pune capăt păcatelor tale, și 
trăiește în neprihănire, rupe-o cu nelegiuirile tale, și ai milă de 
cei nenorociţi, și poate că ţi se va prelungi fericirea! Toate 
aceste lucruri s'au împlinit asupra împăratului Nebucadneţar. 
După douăsprezece luni, pe cînd se plimba pe acoperișul palat- 
ului împărătesc din Babilon, împăratul a luat cuvîntul, și a 
zis: “Oare nu este acesta Babilonul cel mare, pe care mi l-am 
zidit eu, ca loc de ședere împărătească, prin puterea bogăției 
mele și spre slava măreției mele?” Nu se sfirșise încă vorba 
aceasta a împăratului, și un glas s'a pogorit din cer și a zis: 
“Află, împărate Nebucadneţar, că ţi s'a luat împărăţia! Te 
vor izgoni din mijlocul oamenilor, și vei locui la un loc cu fi- 
arele cîmpului; îți vor da să mănînci iarbă ca la boi, și vor 
trece peste tine șapte vremi, pînă vei recunoaște că Cel Prea 
"nalt stăpînește peste împărăţia oamenilor și că o dă cui vrea!” 
- Chiar în clipa aceea, s'a împlinit cuvîntul acela asupra lui 
Nebucadneţar. A fost izgonit din mijlocul oamenilor, a mîn- 
cat iarbă ca boii, trupul i-a fost udat de roua cerului, pînă 
i-a crescut părul ca penele vulturului, și unghiile ca ghiarele 
păsărilor.” După trecerea vremii sorocite, eu, Nebucadnețar, 
am ridicat ochii spre cer, și mi-a venit iarăș mintea la loc. 
Am binecuvîntat pe Cel Prea "nalt, am lăudat și slăvit pe Cel 
ce trăiește vecinic, Acela a cărui stăpînire este vecinică, și a 
cărui împărăție dăinuiește din neam în neam. Toți locuitorii 

pămîntului sînt o nimica înaintea Lui; El face ce vrea cu oastea 
cerurilor și cu locuitorii pămîntului, și nimeni nu poate să stea 
împotriva mîniei Lui, nici să-l zică:“ Ce faci?” ’n vremea 
aceea, mi-a venit mintea înapoi; slava împărăției mele, măreţia 
și strălucirea mea mi s'au dat înapoi; sfetnicii și mai marii mei 
din nou m'au căutat; am fost pus iarăș peste împărăţia mea, și 
puterea mea a crescut. Acum, eu, Nebucadneţar, laud, înalt 
și slăvesc pe 'mpăratul cerurilor, căci toate lucrările Lui sînt 
adevărate, toate căile Lui sînt drepte, și El poate să smerească 
pe ceice umblă cu mîndrie!” 


'mpăratul Belșaţar a făcut un mare ospăț celor o mie de 
mai mari ai lui, și a băut vin înaintea lor. Și în cheful vin- 
ului, a poruncit să aducă vasele de aur și de argint, pe cari 
le luase tatăl său Nebucadneţar din Templul dela Ierusalim, 
ca să bea cu ele împăratul și mai marii lui, nevestele și ti- 
itoarele lui. Au adus îndată vasele de aur, cari fuseseră luate 
din Templu, din casa lui Dumnezeu din Ierusalim, și au băut 
din ele împăratul și mai marii lui, nevestele și ţiitoarele lui. 
Au băut vin, și au lăudat pe dumnezeii de aur, de argint, de 
aramă și de fer, de lemn și de piatră. ’n clipa aceea, s'au 
arătat degetele unei mîni de om, și au scris, în fața sfeșnicului, 
pe tencuiala zidului palatului împărătesc. "mpăratul a văzut 
această bucată de mînă, care a scris. Atunci împăratul a 
îngălbenit, și gîndurile atît l-au tulburat că i s'au desfăcut 
încheieturile șoldurilor, și genunchii i s'au izbit unul de al- 
tul.  "mpăratul a strigat în gura mare să i se aducă cetitorii 
în stele, Haldeii și ghicitorii. Apoi împăratul a luat cuvîntul și 
a zis înțelepţilor Babilonului: “Oricine va putea citi scrisoarea 
aceasta și mi-o va tîlcui, va fi îmbrăcat cu purpură, va purta 
un lănţișor de aur la gît, și va avea locul al treilea în cîrmuirea 
împărăției.” Toți înțelepţii împăratului au intrat, dar n'au 
putut nici să citească scrisoarea și nici s'o tilcuiască împărat- 
ului. Din pricina aceasta împăratul Belșaţar s'a spăimîntat 
foarte tare, faţa i s'a îngălbenit și mai marii lui au rămas încre- 
meniţi.  "mpărăteasa, la auzul cuvintelor împăratului și mai 
marilor lui, a intrat în odaia ospăţului, a luat cuvîntul și a 
vorbit astfel: “Să trăiești vecinic, împărate! Să nu te turbure 

gîndurile tale, și să nu ţi se îngălbenească faţa! "n împărăţia 
ta este un om, care are în el duhul dumnezeilor celor sfinți; 
și pe vremea tatălui tău, s'au găsit la el lumini, pricepere și 
o înțelepciune dumnezeiască. De aceea împăratul Nebucad- 
nețar, tatăl tău, da, tatăl tău, împărate, l-a pus mai mare 
peste vrăjitori, cititori în stele, Haldei, ghicitori, și anume, 
pentrucă s'a găsit la el, la Daniel, numit de împărat Beltșaţar, 
un duh înalt, știință și pricepere, putinţa să tilcuiască visele, să 
lămurească întrebările grele, și să deslege lucrurile încilcite. Să 
fie chemat dar Daniel, și el îţi va da tilcuirea!” Atunci Daniel 
a fost adus înaintea împăratului. 'mpăratul a luat cuvîntul, 
și a zis lui Daniel: “Tu ești Daniel acela, unul din prinșii de 
război ai lui luda, pe cari i-a adus aici din luda, tatăl meu îm- 
păratul? Am aflat despre tine că ai în tine duhul dumnezeilor, 
și că la tine se găsesc lumini, pricepere, și o înțelepciune ne- 
maipomenită. Au adus înaintea mea pe înţelepţi și pe cititorii 
în stele, ca să citească scrierea aceasta și să mi-o tilcuiască; dar 
n'au putut să tilcuiască aceste cuvinte. Am aflat că tu poți 
să tilcuiești și să deslegi întrebări grele; acum, dacă vei putea 
să citeşti scrierea aceasta, și să mi-o tilcuiești, vei fi îmbrăcat 
cu purpură, vei purta un lănţișor de aur la gît, și vei avea locul 
al treilea în cîrmuirea împărăției!” Daniel a răspuns îndată 
înaintea, împăratului: “Ţine-ţi darurile, și dă altuia răsplătir- 
ile tale! Totuş voi citi împăratului scrierea, și i-o voi tilcui. 
'mpărate, Dumnezeul cel Prea "nalt dăduse tatălui tău Nebu- 
cadneţar: împărăție, mărime, slavă și strălucire; și din pric- 
ina mărimii pe care i-o dăduse, toate popoarele, neamurile, 
oamenii de toate limbile se temeau și tremurau înaintea lui. 
Căci împăratul omora pe cine voia, și lăsa cu viaţă pe cine 
voia; înălța pe cine voia, și scobora pe cine voia. Dar cînd i 
s'a îngîmfat inima și i s'a împietrit duhul pînă la mîndrie, a 
fost aruncat de pe scaunul lui împărătesc și a fost despuiat de 
slava lui; a fost izgonit din mijlocul copiilor oamenilor, inima 
i s'a făcut ca a fiarelor, și a locuit la un loc cu măgarii săl- 
batici; i-au dat să mănînce iarbă ca la boi, și trupul i-a fost 
udat cu roua cerului, pînă cînd a recunoscut că Dumnezeul cel 
Prea "nalt stăpînește peste împărăţia oamenilor și că o dă cui 


11 


12 


13 


14 


15 


16 


17 


18 
19 


20 


21 


22 
23 


24 
25 
26 


27 
28 


29 


31 


5. 22-6. 7 DANIEL 1246 


vrea. Dar tu, Belșaţar, fiul lui, nu ţi-ai smerit inima, măcarcă 
ai știut toate aceste lucruri. Ci te-ai înălțat împotriva Dom- 
nului cerurilor; vasele din casa Lui au fost aduse înaintea ta, 
și aţi băut vin cu ele, tu și mai marii tăi, nevestele și ţiitoarele 
tale; ai lăudat pe dumnezeii de argint, de aur, de aramă, de 
fer, de lemn și de piatră, cari nici nu văd, nici n'aud, și nici nu 
pricep nimic, și n'ai slăvit pe Dumnezeul în mîna căruia este 
suflarea ta și toate căile tale! De aceea a trimes El acest cap 
de mînă, care a scris scrierea aceasta. lată însă scrierea care a 
fost scrisă: “Numărat, numărat, cîntărit, și împărțit!” Și iată 
tîlcuirea acestor cuvinte. Numărat, înseamnă că Dumnezeu ți- 
a numărat zilele domniei, și i-a pus capăt. Cintărit, înseamnă 
că ai fost cîntărit în cumpănă și ai fost găsit ușor! "mpărţit, 
înseamnă că împărăţia ta va fi împărțită, și dată Mezilor și 
Perșilor!” ’ndată, Belșatar a dat poruncă, și au îmbrăcat pe 
Daniel cu purpură, i-au pus un lănţișor de aur la gît, și au 
dat de știre că va avea locul al treilea în cîrmuirea împărăției. 
Dar chiar în noaptea aceea, Belșaţar, împăratul Haldeilor, a 
fost omorît. Şi a pus mîna pe împărăție Dariu, Medul, care 
era, în vîrstă de șasezeci și doi de ani. 


Dariu a găsit cu cale să pună peste împărăție o sută două 
zeci de dregători, cari trebuiau să fie răspîndiţi în toată îm- 
părăţia; a pus în fruntea lor trei căpetenii, în numărul cărora 
era și Daniel. Dregătorii aceștia aveau să le dea socoteală, 
ca împăratul să nu sufere nici o pagubă. Daniel însă între- 
cea pe toate aceste căpetenii și pe dregători, pentru că în el 
era un duh înalt; și împăratul se gîndea să-l pună peste toată 
împărăţia. Atunci căpeteniile și dregătorii au căutat să afle 
ceva. asupra lui Daniel, ca să-l pîrască în ce privea treburile 
împărăției. Dar n'au putut să găsească nimic, niciun lucru 
vrednic de mustrare, pentrucă el era credincios, și nu se găsea 
nici o greșală la el și niciun lucru rău. Atunci oamenii aceștia 
au zis: “Nu vom găsi niciun cuvînt de plingere împotriva aces- 
tui Daniel, afară numai dacă am găsi vreunul în Legea Dum- 
nezeului lui!” Apoi aceste căpetenii și dregătorii aceștia s'au 
dus cu mare zarvă la împărat, și i-au vorbit așa: “Să trăieşti 
vecinic, împărate Dariu!” Toate căpeteniile împărăției, îngri- 

jitorii, dregătorii, sfetnicii, și cîrmuitorii sînt de părere să se 
dea o poruncă împărătească, însoţită de o aspră oprire, care 
să spună că oricine va înălța, în timp de trei zeci de zile, rugă- 
ciuni către vreun dumnezeu sau către vreun om, afară de tine, 
împărate, va fi aruncat în groapa cu lei. Acum, împărate, 
întărește oprirea, și iscălește porunca aceasta, pentru ca să nu 
se poată schimba, după legea Mezilor și Perșilor, care, odată 
dată, rămîne neschimbată.” ’n urma celor de mai sus, îm- 
păratul Dariu a scris porunca și oprirea. Cînd a aflat Daniel 
că s'a iscălit porunca, a intrat în casa lui, unde ferestrele odăii 
de sus erau deschise înspre Ierusalim, și de trei ori pe zi în- 
genunchea, se ruga și lăuda pe Dumnezeul lui, cum făcea și 
mai înainte. Atunci oamenii aceștia au dat năvală în casă, și 
au găsit pe Daniel rugîndu-se și chemînd pe Dumnezeul lui. 
Apoi s'au înfățișat înaintea împăratului, și i-au zis cu privire 
la. oprirea împărătească: “N'ai scris tu o oprire, care spune 
că oricine va înălța, timp de trei zeci de zile, rugăciuni vre- 
unui dumnezeu sau vreunui om, afară de tine, împărate, să 
fie aruncat în groapa cu lei? ““mpăratul a răspuns: “Lucrul 
acesta este adevărat, după legea Mezilor și Perșilor, care nu 
se poate schimba!” Ei au luat din nou cuvîntul și au zis îm- 
păratului: “Daniel, unul din prinșii de război ai lui Iuda, nu 
ţine deloc seama de tine, împărate, nici de oprirea pe care ai 
scris-o, și își face rugăciunea de trei ori pe zi!”  "mpăratul 
s'a mihnit foarte mult cînd a auzit lucrul acesta; s'a gîndit 
cum ar putea să scape pe Daniel; și pînă la asfinţitul soarelui 
s'a trudit să-l scape. Dar oamenii aceia au stăruit de îm- 
părat, și i-au zis: “Să știi, împărate, că, după legea Mezilor 
și Perșilor, orice oprire sau orice poruncă, întărită de împărat, 
nu se poate schimba!” Atunci împăratul a poruncit să aducă 
pe Daniel, și să-l arunce în groapa cu lei. 'mpăratul a luat 
cuvîntul și a zis lui Daniel: “Dumnezeul tău, căruia necurmat 
'i slujești, să te scape!” Au adus o piatră, și au pus-o la gura 
gropii. "mpăratul a pecetluit-o cu inelul lui și cu inelul mai 
marilor lui, ca să nu se schimbe nimic cu privire la Daniel. 
'mpăratul s'a întors apoi în palatul său, a petrecut noaptea 
fără să mănînce, nu i s'a adus nicio ţiitoare, și n'a putut să 

doarmă. ’n revărsatul zorilor, însă, împăratul s'a sculat și s'a 
dus în grabă la groapa cu lei. Și apropiindu-se de groapă, a 
chemat pe Daniel cu un glas plingător. 'mpăratul a luat cu- 
vîntul, și a zis lui Daniel: “Daniele, robul Dumnezeului celui 
viu, a putut Dumnezeul tău, căruia îi slujești necurmat, să 
te scape de lei?” Şi Daniel a zis împăratului: “Vecinic să 
trăieşti, împărate! Dumnezeul meu a trimes pe îngerul Său 
și a închis gura leilor, cari nu mi-au făcut niciun rău, pen- 
trucă am fost găsit nevinovat înaintea Lui. Și nici înaintea ta, 
împărate, n'am făcut nimic rău!” Atunci împăratul s'a bucu- 
rat foarte mult, și a poruncit să scoată pe Daniel din groapă. 
Daniel a fost scos din groapă, și nu s'a găsit nicio rană pe 
el, pentrucă avusese încredere în Dumnezeul său. "*mpăratul 
a poruncit să aducă pe oamenii aceia cari piriseră pe Daniel. 
Și au fost aruncaţi în groapa cu lei, ei, copiii lor și nevestele 
lor; și, pînă să ajungă în fundul gropii, leii i-au și apucat și 
le-au fărîmițat oasele. După aceea, împăratul Dariu a scris o 
scrisoare către toate popoarele, către toate neamurile, către oa- 
menii de toate limbile, cari locuiau în toată împărăţia: “Pacea 
să vă fie dată din belșug!  Poruncesc ca, în toată întinderea 
împărăției mele, oamenii să se teamă și să se întricoșeze de 
Dumnezeul lui Daniel. Căci El este Dumnezeul cel viu, și El 
dăinuiește vecinic; împărăţia Lui nu se va nimici niciodată, și 
stăpînirea Lui nu va avea sfîrșit. El izbăvește și mîntuiește, 
El face semne și minuni în ceruri și pe pămînt. El a izbăvit pe 
Daniel din ghirele leilor!” Daniel a dus-o bine supt domnia 
lui Dariu și supt domnia lui Cir, Persanul. 


m anul dintii al lui Belșaţar, împăratul Babilonului, Daniel 
a visat un vis și a avut vedenii în mintea lui, pe cînd era în 
pat. 'n urmă a scris visul și a istorisit lucrurile de căpetenie. 
Daniel a început și a zis: “n vedenia mea de noapte am văzut 
cum cele patru vinturi ale cerurilor au izbucnit pe marea cea 
mare. Şi patru fiare mari au ieşit din mare, deosebite una 
de alta. Cea dintii semăna cu un leu, și avea aripi de vultur. 
M'am uitat la ea, pînă în clipa cînd i s'au smuls aripile; și, 
sculîndu-se de pe pămînt, a stat drept în picioare ca un om, și 
i s'a dat o inimă de om. Și, iată că oa doua fiară era ca un urs 

și stătea într'o rînă; avea trei coaste în gură între dinţi; și i s'a 
zis: “Scoală-te, și mănîncă multă carne!” După aceea m'am 
uitat mai departe și iată o alta ca un pardos, care avea pe spate 
patru aripi ca o pasăre; fiara aceasta avea și patru capete, și 
i s'a dat stăpinire. După aceea m'am uitat în vedeniile mele 
de noapte, și iată că era o a patra fiară, nespus de grozav de 
înspăimîntătoare și de puternică; avea niște dinți mari de fer, 
mînca, sfărîma, și călca în picioare ce mai rămînea; era cu totul 
deosebită de toate fiarele de mai înainte, și avea zece coarne. 
M'am uitat cu băgare de seamă la coarne, și iată că un alt 
corn mic a ieșit din mijlocul lor, și dinaintea acestui corn au 
fost smulse trei din cele dintii coarne. Și cornul acesta avea 
niște ochi ca ochii de om, și o gură..., care vorbea cu trufie. 
Mă uitam la aceste lucruri, pînă cînd s'au așezat niște scaune 
de domnie. Și un 'mbătrînit de zile a șezut jos. Haina Lui era 
albă ca zăpada, și părul capului Lui era ca niște lină curată; 
scaunul Lui de domnie era ca niște flăcări de foc, și roatele Lui 
ca un foc aprins. Un rîu de foc curgea și ieșea dinaintea Lui. 
Mii de mii de slujitori 'i slujeau, și de zece mii de ori zece mii 
stăteau înaintea Lui. S'a ţinut judecata și s'au deschis cărțile. 
Eu mă uitam mereu, din pricina cuvintelor pline de trufie, pe 
cari le rostea cornul acela: m'am uitat pînă cînd fiara a fost 
ucisă, și trupul ei a fost nimicit și aruncat în foc, ca să fie 
ars. Şi celelalte fiare au fost desbrăcate de puterea lor, dar 
li s'a îngăduit o lungire a vieţii pînă la o vreme și un ceas 
anumit.  M'am uitat în timpul vedeniilor mele de noapte, și 
iată că pe norii cerurilor a venit unul ca un fiu al omului; a 
înaintat spre Cel îmbătrinit de zile și a fost adus înaintea Lui. 
I Sa dat stăpînire, slavă și putere împărătească, pentru ca 
să-i slujească toate popoarele, neamurile, și oamenii de toate 
limbile. Stăpînirea Lui este o stăpînire vecinică, și nu va trece 
nicidecum, și împărăţia Lui nu va fi nimicită niciodată. Eu, 
Daniel m'am turburat cu duhul, și vedeniile din capul meu 
m'au înspăimîntat.  M'am apropiat de unul din cei ce stăteau 
acolo, și l-am rugat să-mi dea lămuriri temeinice cu privire 
la toate aceste lucruri. El mi-a vorbit și mi le-a tilcuit astfel: 
“Aceste patru fiare mari, sînt patru împărați, cari se vor ridica 

pe pămînt. Dar sfinții Celui Prea "nalt vor primi împărăţia 
și vor stăpîni împărăţia în veci, din vecinicie în vecinicie. "n 
urmă am dorit să știu adevărul asupra fiarei a patra, care se 
deosebea de toate celelalte, și era nespus de grozavă: avea dinţi 
de fer și ghiare de aramă, mînca, sfărima și călca în picioare ce 
rămiînea; şi asupra celor zece coarne pe cari le avea în cap, și 
asupra celuilalt corn care ieșise, și înaintea căruia căzuseră trei; 
asupra, cornului acestuia, care avea ochi, o gură, care vorbea cu 
trufie, și avea o înfățișare mai mare decît celelalte coarne. Am 
văzut deasemenea cum cornul acesta a făcut război sfinţilor, 
și i-a biruit, pînă cînd a veni Cel 'mbătrînit de zile și a făcut 
dreptate sfinţilor Celui Prea "nalt, și a venit vremea, cînd sfinții 
au luat în stăpinire împărăţia. El mi-a vorbit așa: “Fiara a 
patra, este o a patra împărăție, care va fi pe pămînt. Ea se 
va deosebi de toate celelalte, va sfișia tot pămîntul, îl va călca 
în picioare și-l va zdrobi. Cele zece coarne, înseamnă că din 
împărăţia aceasta, se vor ridica, zece împărați. lar după ei se va 
ridica un altul, care se va deosebi de înaintașii lui, și va dobori 
trei împărați. El va rosti vorbe de hulă împotriva Celui Prea 
"nalt, va asupri pe sfinţii Celui Prea "nalt, și se va încumeta 
să schimbe vremile și legea; și sfinţii vor fi daţi în miînile lui 
timp... de o vreme, două vremi, și o jumătate de vreme. Apoi 
va veni judecata, și i se va lua stăpînirea, care va fi prăbușită și 
nimicită pentru totdeauna. Dar domnia, stăpînirea și puterea 
tuturor împărăţiilor cari sînt pretutindeni supt ceruri, se vor 
da poporului sfinților Celui Prea "nalt. "mpărăţia Lui este o 
împărăție vecinică, și toate puterile "i vor sluji și-L vor asculta! 
Aici s'au sfîrşit cuvintele. Pe mine, Daniel, mau turburat 
nespus de mult gîndurile mele, și mi s'a schimbat coloarea 
feţii; dar am păstrat cuvintele acestea în inima mea. 


’n anul al treilea al domniei împăratului Belșaţar, eu, Daniel, 
am avut o vedenie, afară de cea pe care o avusesem mai înainte. 
Cînd am avut vedenia aceasta, mi s'a părut că eram la cap- 
itala Susa, în ţinutul Elam; și în timpul vedeniei mele, mă 
aflam lîngă rîul Ulai. Am ridicat ochii, m'am uitat, și iată 
că într'un rîu stătea un berbece, și avea două coarne; coarnele 
acestea erau înalte, dar unul era mai înalt decît celălalt, și cel 

mai înalt a crescut cel din urmă. Am văzut cum berbecele 
împungea cu coarnele spre apus, spre miazănoapte și spre mi- 
azăzi; nici o fiară nu putea să-i stea împotrivă și nimeni nu 
putea să scape pe cine-i cădea în mînă; ci el făcea ce voia, și a 
ajuns puternic. Pe cînd mă uitam cu băgare de seamă, iată că 
a venit un țap dela apus, și a cutreierat toată fața pămîntului, 
fără să se atingă de el; ţapul acesta însă avea un corn mare între 
ochi. A venit pînă la berbecele care avea coarne, și pe care-l 
văzusem stînd în rîu, și s'a repezit asupra lui cu toată puterea 
lui. L-am văzut cum s'a apropiat de berbece, s'a arunct în- 
cruntat asupra lui, a izbit pe berbece, și i-a frînt amîndouă 
coarnele, fără ca berbecele să i se fi putut împotrivi; l-a trîn- 
tit la pămînt, și l-a călcat în picioare, și nimeni n-a scăpat 
pe berbece din mîna lui. Tapul însă a ajuns foarte puternic; 
dar cînd a fost puternic de tot i s'a frînt cornul cel mare. "n 
locul lui au crescut patru coarne mari, în cele patru vînturi ale 
cerurilor.  Dintr'unul din ele a crescut un corn mic, care s'a 
mărit nespus de mult spre miazăzi, spre răsărit, și spre ţara cea 
minunată. S'a înălțat pînă la oștirea cerurilor, a doborit la 
pămînt o parte din oștirea aceasta și din stele, și le-a călcat în 
picioare. S'a înălțat pînă la căpetenia oștirii, i-a smuls jertfa 
necurmată, și i-a surpat locul locașului său celui sfint. Oastea 
a fost pedepsită din pricina păcatului săvîrșit împotriva jertfei 
necurmate; cornul a aruncat adevărul la pămînt, și a izbutit 
în ce a început. Am auzit pe un sfint vorbind; și un alt sfint 
a întrebat pe celce vorbea: “n cîtă vreme se va împlini ve- 
denia despre desființarea jertfei necurmate și despre uriciunea 
pustiirii? Pînă cînd va fi călcat în picioare sfintul Locaș și 
oștirea?” Şi el mi-a zis: “Pînă vor trece două mii trei sute de 
seri și dimineţi; apoi sfintul Locaș va fi curăţit!” Pe cînd eu, 
Daniel, aveam vedenia aceasta, și căutam s'o pricep, iată că 
înaintea, mea stătea cineva, care avea înfățișarea unui om. Și 
am auzit un glas de om în mijlocul rîului Ulai, care a strigat și 
a zis: “Gawrile, tilcuiește-i vedenia aceasta.” Ela venit atunci 
lîngă locul unde eram; și la apropierea lui, m'am înspăimin- 
tat, și am căzut cu faţa la pămînt. El mi-a zis: “Fii cu luare 
aminte, fiul omului, căci vedenia privește vremea sfirșitului!” 


13 


14 
15 


16 


18 


19 


20 
21 


22 


23 


24 


25 


26 


27 


8. 18-9. 6 DANIEL 1252 


Pe cînd îmi vorbea el, am căzut cu fața la pămînt leșinat. El 
m’a atins, și m'a așezat iarăș în picioare în locul în care mă 
aflam. Apoi mi-a zis: “lată, îţi arăt ce se va întîmpla la vre- 
mea de apoi a miniei, căci vedenia aceasta privește vremea 
sfirșitului.  Berbecele, pe care l-ai văzut, cu cele două coarne, 
sînt împărații Mezilor și Perșilor. Tapul însă este împărăţia 
Greciei, și cornul cel mare dintre ochii lui, este cel dintii îm- 
părat. Cele patru coarne cari au crescut în locul acestui corn 
frînt, sînt patru împărăţii, cari se vor ridica din neamul acesta, 
dar cari nu vor avea atita putere. La sfîrșitul stăpînirii lor, 
cînd păcătoşii vor fi umplut măsura nelegiuirilor, se va ridica 
un împărat fără rușine și viclean. El va fi tare, dar nu prin 
puterea, lui însuș; el va face pustiiri de necrezut, va izbuti în 
tot ce va începe, va nimici pe cei puternici și chiar pe poporul 
sfinților. Din pricina propășirii lui și izbîndirii vicleniilor lui, 
inima i se va îngîmfa, va pierde pe mulți oameni cari trăiau 
liniștiți, și se va ridica împotriva Domnului domnilor, dar va fi 
zdrobit, fără ajutorul vreunei mîni omenești. lar vedenia cu 
serile și dimineţile, de cari a fost vorba, este adevărată. Tu, 
pecetluiește vedenia aceasta, căci este cu privire la niște vremi 
îndepărtate.” Eu, Daniel, am stat leșinat și bolnav mai multe 
zile; apoi m'am sculat și mi-am văzut de treburile împăratului. 
Eram uimit de vedenia aceasta, și nimeni nu știa. 


n anul dintii al lui Dariu, fiul lui Ahașveros, din neamul 
Mezilor, care ajunsese împărat peste împărăţia Haldeilor, în 
anul dintîi al domniei lui, eu, Daniel, am văzut din cărți că tre- 
buiau să treacă șaptezeci de ani pentru dărimăturile lerusal- 
imului, după numărul anilor, despre cari vorbise Domnul către 
proorocul Ieremia. Şi mi-am întors fața spre Domnul Dum- 
nezeu, ca să-L caut cu rugăciune și cereri, postind în sac și 
cenușă.  M'am rugat Domnului, Dumnezeului meu și l-am 
făcut următoarea mărturisire: “Doamne, Dumnezeule mare și 
înfricoșate, Tu, care ţii legămîntul și dai îndurare celorce Te 
iubesc și păzesc poruncile Tale! Noi am păcătuit, am săvirșit 
nelegiuire, am fost răi și îndărătnici, ne-am abătut dela porun- 
cile și orînduirile Tale. N'am ascultat pe robii Tăi proorocii, 
cari au vorbit, în Numele Tău, împăraţilor noștri, căpeteni- 

ilor noastre, părinților noștri, și către tot poporul ţării. Tu, 
Doamne, ești drept, iar nouă ni se cuvine astăzi să ni se umple 
faţa de rușine, nouă tuturor oamenilor lui Iuda, locuitorilor 
Ierusalimului și întregului Israel, fie ei aproape, fie departe, în 
toate ţările în cari i-ai izgonit, din pricina fărădelegilor de cari 
s'au făcut vinovaţi față de Tine! Doamne, nouă ni se cuvine 
să ni se umple faţa de rușine, da, nouă, împăraţilor noștri, 
căpeteniilor noastre, și părinţilor noștri, pentrucă am păcătuit 
împotriva Ta! La Domnul, Dumnezeul nostru, însă, este în- 
durarea și iertarea, căci împotriva Lui ne-am răzvrătit! N’am 
ascultat glasul Domnului, Dumnezeului nostru, ca să urmăm 
legile Lui pe care ni le pusese înainte prin robii Săi, proorocii; 
ci tot Israelul a călcat Legea Ta, și s'a abătut astfel ca să 
n'asculte de glasul Tău. De aceea, ne-au și lovit blestemurile 
și jurămintele scrise în Legea lui Moise, robul lui Dumnezeu, 
pentrucă am păcătuit împotriva lui Dumnezeu. El a împlinit 
astfel cuvintele pe cari le rostise împotriva noastră și împotriva 
căpeteniilor noastre, cari ne-au cirmuit, și a adus peste noi o 
mare nenorocire, așa cum nici odată și nicăieri supt cer nu s'a 
mai întîmplat o nenorocire ca aceea care a venit acum asupra 
Ierusalimului. După cum este scris în Legea lui Moise, toată 
nenorocirea aceasta a venit peste noi; și noi n'am rugat pe 
Domnul, Dumnezeul nostru, nu ne-am întors de la nelegiuir- 
ile noastre, și n'am luat aminte la adevărul Tău. De aceea 
și Domnul a îngrijit ca nenorocirea aceasta să vină peste noi; 
căci Domnul, Dumnezeul nostru, este drept în toate lucrurile 
pe cari le-a făcut, dar noi n'am ascultat glasul Lui. Și acum, 
Doamne Dumnezeul nostru, Tu care ai scos pe poporul Tău 
din ţara Egiptului prin mîna Ta cea puternică, și Ţi-ai făcut un 
Nume, așa cum este și astăzi: noi am păcătuit..., am săvirșit 
nelegiuire. Dar, Doamne, după toată îndurarea Ta, abate 
minia și urgia Ta de la cetatea ta Ierusalimul, dela muntele 
Tău cel sfint; căci din pricina păcatelor noastre și din pricina 
nelegiuirilor părinţilor noștri este Ierusalimul și poporul Tău 
de ocara tuturor celor ce ne înconjoară. Ascultă dar, acum, 
Dumnezeul nostru, rugăciunea și cererile robului Tău, și, pen- 
tru dragostea Domnului, fă să strălucească Faţa Ta peste sfin- 

tul Tău locaș pustiit...! Pleacă urechea, Dumnezeule, și as- 
cultă! Deschide ochii și privește la dărîmăturile noastre, și la 
cetatea peste care este chemat Numele Tău! Căci nu pentru 
neprihănirea noastră "ți aducem noi cererile noastre, ci pentru 
îndurările Tale cele mari. Ascultă, Doamne! Iartă, Doamne! 
Ia aminte, Doamne! Lucrează și nu zăbovi, din dragoste pen- 
tru Tine, Dumnezeul meu! Căci Numele Tău este chemat peste 
cetatea Ta și peste poporul Tău!” Pe cînd încă vorbeam eu, 
mă rugam, îmi mărturiseam păcatul meu și păcatul poporului 
meu Israel, și îmi aduceam cererile înaintea Domnului, Dum- 
nezeului meu, pentru muntele cel sfint al Dumnezeului meu; 
pe cînd vorbeam eu încă în rugăciunea mea, a venit repede în 
zbor iute, omul Gavriil, pe care-l văzusem mai înainte într'o 
vedenie, și m'a atins în clipa cînd se aducea jertfa de seară. El 
m'a învăţat, a stat de vorbă cu mine, și mi-a zis: “Daniele, am 
venit acum să-ţi luminez mintea. Cînd ai început tu să te rogi, 
a ieșit cuvîntul, și eu vin să ţi-l vestesc; căci tu ești prea iubit 
și scump. la aminte dar la cuvîntul acesta, și înțelege vedenia! 
Saptezeci de săptămîni au fost hotărite asupra poporului tău 
și asupra cetăţii tale celei sfinte, pînă la încetarea fărădelegilor, 
pînă la ispășirea păcatelor, pînă la ispășirea nelegiuirii, pînă la 
aducerea neprihănirii vecinice, pînă la pecetluirea vedeniei și 
proorociei, și pînă la ungerea Sfintului sfinților. Să știi dar, 
și să înţelelgi, că dela darea poruncii pentru zidirea din nou a 
Ierusalimului, pînă la Unsul (Mesia), la Cîrmuitorul, vor trece 
șapte săptămîni; apoi timp de șasezeci și două de săptămîni, 
pieţele și gropile vor fi zidite din nou, și anume în vremuri de 
strîmtorare. După aceste șasezeci și două de săptămîni, unsul 
va fi stirpit, şi nu va avea nimic. Poporul unui domn care va 
veni, va nimici cetatea și sfintul Locaș, și sfirșitul lui va fi ca 
printr'un potop; este hotărît că războiul va ţinea pînă la sfârșit 
și împreună cu el și pustiirile. El va face un legămînt trainic 
cu mulți, timp de o săptămînă, dar la jumătatea săptămînii va 
face să înceteze jertfa și darul de mîncare, și pe aripa uriciu- 
nilor idolești va veni unul care pustiește, pînă va cădea asupra 
celui pustiit prăpădul hotărît.” 


’n anul al treilea al lui Cir, împăratul Persiei, s'a descoperit 

un cuvint lui Daniel, numit Beltșaţar. Cuvîntul acesta, care 
este adevărat, vestește o mare nenorocire. El a fost cu luare 
aminte la cuvîntul acesta, și a priceput vedenia. “n vremea 
aceea, eu, Daniel, trei săptămîni am fost în jale. N’am mîncat 
deloc bucate alese, nu mi-a intrat în gură nici carne, nici vin, și 
nici nu m'am uns deloc, pînă s'au împlinit cele trei săptămîni. 
'n a douăzeci și patra zi a lunii întîi, eram pe malul rîului celui 
mare, care este Hidechel (Tigru). Am ridicat ochii, m'am 
uitat, și iată că acolo stătea un om îmbrăcat în haine de in, 
și încins la mijloc cu un brîu de aur din Ufaz. Trupul lui era 
ca o piatră de hrisolit, faţa îi strălucea ca fulgerul și ochii îi 
erau niște flăcări ca de foc; dar braţele și picioarele semănau 
cu niște aramă lustruită, și glasul lui tuna ca vuietul unei mari 
mulțimi. Eu, Daniel, am văzut singur vedenia; dar oamenii 
cari erau cu mine n'au văzut-o; totuș au fost apucaţi de o mare 
spaimă, și au luat-o la fugă ca să se ascundă! Eu am rămas 
singur, și am văzut această mare vedenie. Puterile m'au lăsat, 
coloarea mi s'a schimbat, faţa mi s'a slutit, și am pierdut orice 
vlagă. Am auzit glasul cuvintelor lui; și pe cînd auzeam glasul 
cuvintelor lui, am căzut leșinat cu faţa la pămînt. Și iată că o 
mină m'a atins, și m'a așezat tremurînd pe genunchii și mînile 
mele. Apoi mi-a zis: “Daniele, om prea iubit și scump, fii cu 
luare aminte la cuvintele, pe cari ţi le voi spune acum, și stai 
în picioare în locul unde ești; căci acum sînt trimes la tine!” 
După ce mi-a vorbit astfel, am stătut în picioare tremurînd. 
El mi-a zis: “Daniele, nu te teme de nimic! Căci cuvintele 
tale au fost ascultate din cea dintii zi, cînd ţi-ai pus inima 
ca să înţelegi, și să te smerești înaintea Dumnezeului tău, și 
tocmai din pricina cuvintelor tale vin eu acum! Dar căpetenia 
împărăției Persiei mi-a stat împotrivă douăzeci și una de zile; 
și iată că Mihail, una din căpeteniile cele mai de seamă, mi-a 
venit în ajutor, și am ieșit biruitor acolo lingă împărații Persiei. 
Acum vin să-ţi fac cunoscut ce are să se întîmple poporului tău 
în vremurile de apoi, căci vedenia este cu privire tot la acele 
vremuri îndepărtate.” Pe cînd îmi spunea el aceste lucruri, eu 
mi-am plecat ochii în pămînt, și am tăcut. Și iată că cineva 
care avea înfățișarea copiilor oamenilor, s'a atins de buzele 

mele. Eu am deschis gura, am vorbit, și am zis celui ce stătea 
înaintea mea: “Domnul meu, vedenia aceasta m'a umplut de 
groază..., și am pierdut orice putere! Cum ar putea robul 
domnului meu să vorbească domnului meu? Acum puterile 
m'au părăsit, și nu mai am nici suflare!” Atunci cel ce avea 
înfățișarea unui om m'a atins din nou, și m'a întărit. Apoi 
mi-a zis: “Nu te teme de nimic, om prea iubit! Pace ţie! Fii 
tare și cu inimă!” Şi pe cînd îmi vorbea el, am prins iar puteri, 
și am zis: “Vorbește, domnul meu, căci m'ai întărit.” El mi- 
a zis: “Ştii pentru ce am venit la tine? Acum mă întorc să 
mă, lupt împotriva căpeteniei Persiei; și cînd voi pleca, iată că 
va veni căpetenia Greciei! Dar vreau să-ţi fac cunoscut ce 
este scris în cartea adevărului. Nimeni nu mă ajută împotriva 
acestora, afară de voivodul vostru Mihail. 


m anul dintîi al lui Dariu, Medul, eram și eu la el, ca să-l 
ajut și să-l sprijinesc. Acum, îţi voi face cunoscut adevărul: 
lată că vor mai fi încă trei împărați în Persia. Cel de al pa- 
trulea va strînge mai multă bogăţie decît toti ceilalți; și cînd se 
va simți puternic prin bogăţiile lui, va răscula totul împotriva 
împărăției Greciei. Dar se va ridica un împărat viteaz, care 
va stăpini cu o mare putere, și va face ce va voi. Și cum se 
va întări, așa se va și sfărima împărăţia lui, și va fi împărțită 
în cele patru vînturi ale cerurilor, dar nu între urmașii lui, și 
nici nu va fi tot atit de puternică pe cât era supt el, căci va fi 
făcută bucățele, și va trece la alţii afară de aceștia. 'mpăratul 
dela miază zi va ajunge tare. Dar unul din mai marii lui va fi 
și mai tare decît el, și va domni întemeind o mare împărăție. 
După cîțiva ani, se vor uni, și fata împăratului dela miază zi 
va veni ca nevastă la împăratul dela miază noapte, ca să facă 
o învoială. Dar aceste mijloace de ajutorare nu vor avea nici o 
putere, și nici celelalte mijloace ale ei nu vor putea ţine pept, 
ci ea va fi dată la moarte împreună cu alaiul ei, cu tatăl ei și 
cu cel ce s'a legat cu ea. "n vremea aceea însă se va ridica 
în locul ei un lăstar din aceeaș rădăcină cu ea, și va veni îm- 
potriva oștirii Siriei, da, va intra în cetăţuia împăratului dela 
miază, noapte, va face ce va voi cu ea, şi va fi biruitor. Va 
ridica și va strămuta în Egipt, odată cu prinșii de război, chiar 

și pe dumnezeii și chipurile lor turnate, împreună cu vasele lor 
scumpe de argint și de aur. Apoi va lăsa cîțiva ani în pace pe 
împăratul dela miază noapte. Acesta va porni împotriva îm- 
părăţiei împăratului dela miază zi, dar se va întoarce iarăș în 
țara sa. Totuş, fiii săi vor începe iarăș războiul, și vor strînge 
o mare mulțime de oști, care va înainta, se va revărsa ca un 
rîu, care iese din matcă, și-l vor împinge iarăș înapoi pînă la 
cetățuie.  "mpăratul dela miază-zi, mîniat de aceasta, va ieși 
și se va lupta cu împăratul dela miază-noapte; va ridica o mare 
oștire, dar oștile împăratului dela miază-noapte vor fi date în 
mînile lui și nimicite. Atunci inima împăratului se va îngîmfa, 
va dobori zece mii, dar tot nu va birui. Căci împăratul dela 
miază-noapte se va întoarce și va strînge o oştire mai mare de 
cât cea dintii; și după cîtăva vreme, după cîţiva ani, va porni în 
fruntea unei mari oștiri bine înarmate. ’n vremea aceea, se vor 
ridica mulți împotriva împăratului dela miază-zi, și o ceată de 
derbedei din poporul tău se vor răscula, ca să împlinească ve- 
denia; dar vor cădea. "mpăratul dela miază-noapte va înainta, 
va ridica întărituri, și va pune mîna pe cetăţile întărite. Oștile 
dela miază-zi, nici chiar floarea oamenilor împăratului, nu vor 
putea să ţină piept, nu vor avea putere să se împotrivească. 
Cel ce va merge împotriva lui va face ce va voi, și nimeni nu 
i se va împotrivi; el se va opri în ţara minunată, nimicind cu 
desăvîrșire tot ce-i va cădea în mină. "și va pune de gînd să 
ia în stăpînire toată împărăţia lui, și, făcîndu-se că are gînduri 
curate cu el, îi va da pe fiică-sa de nevastă, cu gînd să-l piardă; 
dar lucrul acesta nu se va întîmpla, și nu-i va izbîndi. Apoi 
își va întoarce privirile înspre ostroave, și va lua pe multe din 
ele; dar o căpetenie va pune capăt rușinii pe care voia el să i-o 
aducă, și o va întoarce asupra lui. Apoi se va îndrepta spre 
cetățuile ţării lui; dar se va poticni, va cădea, și nu-l vor mai 
găsi. Cel ce-i va lua locul, va aduce un asupritor, în cea mai 
frumoasă parte a împărăției; dar în cîteva zile va fi zdrobit, 
și anume nu prin mînie, nici prin război. ’n locul lui se va 
ridica un om disprețuit, fără să aibă putere împărătească; dar 
se va ridica deodată, și va pune mîna pe împărăție prin un- 
eltire.  “Oștile se vor revărsa ca un rîu înaintea, lui dar vor fi 

nimicite, împreună cu o căpetenie a legămîntului. După ce se 
vor uni cu el, el va întrebuința o viclenie; va porni, și va birui 
cu puţină lume. Va intra, pe neașteptate, în locurile cele mai 
roditoare ale ținutului; va face ce nu făcuseră nici părinţii lui, 
nici părinții părinţilor lui: va împărți prada, jafurile și bogăţi- 
ile; va urzi la planuri împotriva cetăţuilor, și aceasta va ţinea o 
vreme. Apoi, va porni în fruntea unei mari oștiri, cu puterea 
și mînia lui, împotriva împăratului dela miazăzi. Și împăratul 
dela miazăzi se va prinde la război cu o oaste mare și foarte 
puternică; dar nu va putea să ţină piept, căci se vor urzi pla- 
nuri rele împotriva lui.  Ceice vor mînca bucate dela masa 
lui îi vor aduce pieirea; oștile lui se vor împrăștia ca un rîu, 
și morţii vor cădea în mare număr. Cei doi împărați nu vor 
căuta decit să-și facă rău unul altuia, vor sta la aceeaș masă 
și vor vorbi cu viclenie. Dar nu vor izbuti, căci sfârșitul nu 
va veni decît la vremea hotărită. Cînd se va întorce în ţara 
lui cu mari bogății, în inima lui va fi vrăjmaș legămîntului 
sfint, va lucra împotriva lui, și apoi se va întoarce în ţara lui. 
La o vreme hotărită, va porni din nou împotriva împăratului 
de miază-zi; dar de data aceasta lucrurile nu vor mai merge 
ca mai înainte Ci niște corăbii din Chitim vor înainta îm- 
potriva lui; iar el, desnădăjduit, se va întoarce înapoi. Apoi, 
mînios împotriva legămintului sfint, nu va sta cu minile în sîn; 
ci, la întoarcere, se va înțelege cu ceice vor părăsi legămîntul 
sfint. Nişte oști trimese de el, vor veni și vor spurca sfîntul 
Locaș, cetăţuia, vor face să înceteze jertfa necurmată, și vor 
așeza uriciunea, pustiitorului. Va ademeni prin lingușiri pe ce- 
ice rup legămiîntul. Dar aceia din popor, cari vor cunoaște 
pe Dumnezeul lor, vor rămînea tari, și vor face mari isprăvi. 
'nţelepţii poporului vor învăţa pe mulți. Unii vor cădea, pen- 
tru o vreme, loviți de sabie și de flacără, de robie și de jaf. 
Cînd vor cădea, vor fi ajutaţi puţin, și mulți se vor uni cu ei 
din fățărnicie. Chiar și din cei înţelepţi, mulţi vor cădea, ca 
să fie încercaţi, curăţiţi și albiţi, pînă la vremea sfirșitului, căci 
sfîrșitul nu va fi decât la vremea hotărită.  "mpăratul va face 
ce va voi; se va înălța, se va slăvi mai pe sus de toţi dumnezeii, 
și va spune lucruri nemai auzite împotriva Dumnezeului dum- 

nezeilor; și va propăși pînă va trece miînia, căci ce este hotărît 
se va împlini. Nu va ţinea seamă nici de dumnezeii părinților 
săi, nici de dorinţa femeilor; cu un cuvînt, nu va ţinea seamă de 
niciun dumnezeu, ci se va slāvi pe sine mai pe sus de toţi. "n 
schimb, va cinsti pe dumnezeul cetăţuilor; acestui dumnezeu, 
pe care nu-l cunoșteau părinţii săi, îi va aduce cinste cu aur și 
argint, cu pietre scumpe și lucruri de preţ. Cu ajutorul aces- 
tui dumnezeu străin va lucra împotriva locurilor întărite; cui 
îl va recunoaște, îi va da mare cinste, îl va face să domnească 
peste mulţi, și le va împărți moșii ca răsplată. La vremea 
sfirșitului, împăratul dela miazăzi se va împunge cu el. Și îm- 
păratul dela miazănoapte se va năpusti ca o furtună peste el, 
cu cară și călăreți..., și cu multe corăbii; va înainta asupra 
țărilor lui, se va revărsa ca un rîu și le va îneca. Va intra și 
în țara cea minunată, și zeci de mii vor cădea. Dar Edomul, 
Moabul, și fruntașii copiilor lui Amon vor scăpa din mîna lui. 
'și va întinde mîna peste felurite ţări, și nici ţara Egiptului 
nu va scăpa. Ci se va face stăpin pe vistieriile de aur și de 
argint, și pe toate lucrurile scumpe ale Egiptului. Libienii și 
Etiopienii vor veni în alai după el. Dar niște zvonuri, venite 
dela răsărit și dela miazănoapte, îl vor înspăimînta, și atunci 
va porni cu o mare minie, ca să prăpădească și să nimicească 
cu desăvîrșire pe mulți. "și va întinde corturile palatului său 
între mare și muntele cel slăvit și sfint. Apoi își va ajunge 
sfîrşitul, și nimeni nu-i va fi într'ajutor. 


'n vremea, aceea se va scula marele voivod Mihail, ocroti- 
torul copiilor poporului tău; căci aceasta va fi o vreme de 
strîmtorare, cum n'a mai fost de cînd sînt neamurile și pînă la 
vremea aceasta. Dar în vremea aceea, poporul tău va fi mîn- 
tuit, și anume oricine va fi găsit scris în carte. Mulți din cei 
ce dorm în țărina pămîntului se vor scula: unii pentru viața 
vecinică, și alţii pentru ocară și rușine vecinică. Cei înţelepţi 
vor străluci ca strălucirea cerului, și cei ce vor învăţa pe mulți 
să umble în neprihănire vor străluci ca stelele, în veac și în 
veci de veci. Tu, însă, Daniele, ţine ascunse aceste cuvinte, și 
pecetluiește cartea, pînă la vremea sfirșitului.... Atunci mulţi 
o vor citi, și cunoștința va crește.” Și eu, Daniel, m'am uitat, 

și iată că alți doi oameni stăteau în picioare, unul dincoace de 
rîu, și altul dincolo de malul rîului. Unul din ei a zis omului 
aceluia îmbrăcat în haine de in, care stătea deasupra apelor 
rîului: “Cît va mai fi pînă la sfârșitul acestor minuni?” Și am 
auzit pe omul acela îmbrăcat în haine de in, care stătea dea- 
supra apelor rîului; el și-a ridicat spre ceruri mîna dreaptă și 
mîna stîngă, și a jurat pe Cel ce trăiește vecinic, că va mai fi o 
vreme, două vremuri, și o jumătate de vreme, și că toate aceste 
lucruri se vor sfirși cînd puterea poporului sfint va fi zdrobită 
de tot.” Eu am auzit, dar n'am înțeles; și am zis: “Domnul 
meu, care va fi sfîrşitul acestor lucruri?” Ela răspuns: “Du-te 
Daniele! Căci cuvintele acestea vor fi ascunse și pecetluite pînă 
la vremea sfirșitului. Mulți vor fi curăţiţi, albiţi și lămuriţi; 
cei răi vor face răul, și niciunul din cei răi nu va înţelege, dar 
cei pricepuţi vor înțelege. Dela vremea cînd va înceta jertfa 
necurmată, și de cînd se va așeza uriciunea pustiitorului, vor 
mai fi o mie două sute nouăzeci de zile. Ferice de cine va 
aștepta, și va ajunge pînă la o mie trei sute treizeci și cinci de 
zile! Iar tu, du-te, pînă va veni sfârșitul; tu te vei odihni, și te 
vei scula iarăș... odată în partea ta de moștenire, la sfârșitul 
zilelor” . 


OSEA 


vremea lui Ozia, lotam, Ahaz, Ezechia, împărații 
lui Iuda, și pe vremea lui leroboam, fiul lui Ioas, îm- 
păratul lui Israel. ’ntîia dată cînd a vorbit Domnul 
către Osea, Domnul a zis lui Osea: “Du-te, și ia-ţi o nevastă 
curvă și copii din curvie; căci ţara a săvirșit o mare curvie, 
părăsind pe Domnul!” El s'a dus, și a luat pe Gomera, fiica 
lui Diblaim. Ea a zămislit și i-a născut un fiu. Și Dom- 
nul i-a zis: “Pune-i numele Izreel; căci peste puţină vreme, 
voi pedepsi casa lui Iehu, pentru sîngele vărsat la Izreel, și voi 
pune capăt domniei lui peste casa lui Israel. ’n ziua aceea, voi 
sfărîima arcul lui Israel în valea Izreel.” Ea a zămislit din nou, 
și a născut o fată. Și Domnul a zis lui Osea: “Pune-i numele 
Lo-Ruhama (Cea fără îndurare); căci nu voi mai avea milă de 
casa lui Israel, n'o voi mai ierta! Dar voi avea milă de casa lui 
Iuda, și-i voi izbăvi prin Domnul, Dumnezeul lor; dar nu-i voi 
izbăvi nici prin arc, nici prin sabie, nici prin lupte, nici prin 
cai, nici prin călăreți.” Ea a înţercat pe Lo-Ruhama; apoi iar 
a zămislit și a născut un fiu. Și Domnul a zis: “Pune-i numele 
Lo-Ami (Nu-i poporul meu); căci voi nu sînteţi poporul Meu, 
și Eu nu voi fi Dumnezeul vostru.” “Totuş numărul copiilor 
lui Israel va fi ca nisipul mării, care nu se poate nici măsura, 
nici număra; și de unde li se zicea: „Nu sînteţi poporul Meu, 
li se va zice: „Copiii Dumnezeului Celui viu!” Atunci copiii 
lui Iuda și copiii lui Israel se vor strînge la un loc, își vor pune 
o singură căpetenie, și vor ieși din ţară; căci mare va fi ziua 
lui Izreel. 


uvîntul Domnului, spus lui Osea, fiul lui Beeri, pe Ø] 

Ziceți fraților voştri: “Ami” (Poporul meu), și surorilor 


voastre Ruhama (Cea îndurată)!”  “Plingeţi-vă, plingeţi-vă 
împotriva mamei voastre! Căci nu este nevasta Mea, și Eu 
nu sînt bărbatul ei! Să-și depărteze curviile dinaintea ei, și 
preacurviile dela țîțele ei! Altfel, o desbrac în pielea goală, 
cum era în ziua nașterii ei, o fac ca o pustie, ca un pămînt 

uscat, și o las să moară de sete! Nu voi avea milă de copiii 
ei, căci sînt copii din curvie. Mama lor a curvit; cea care i-a 
născut s'a necinstit; căci a zis: „Voi alerga după ibovnicii mei, 
cari îmi dau pînea și apa mea, lina și inul meu, untdelemnul și 
băuturile melej Deaceea iată, îi voi astupa drumul cu spini, 
i-l voi astupa cu un zid, ca să nu-și mai afle cărările. Va 
alerga după ibovnicii ei, dar nu-i va ajunge; îi va căuta, dar 
nu-i va găsi. Apoi va zice: „Hai să mă întorc iarăș la bărbatul 
meu cel dintii, căci eram mai fericită atunci decît acumj N'a 
cunoscut că Eu îi dădeam grîul, mustul și untdelemnul, și au 
închinat slujbei lui Baal argintul și aurul cel mult pe care i-l 
dădeam.  Deaceea "mi voi lua iarăș înapoi griul la vremea lui, 
și mustul la vremea lui, și îmi voi ridica iarăș dela ea lîna și 
inul pe cari i le dădusem ca să-i acopere goliciunea. Și acum 
îi voi descoperi rușinea înaintea ibovnicilor ei, și niciunul n'o 
va scoate din mîna Mea. Voi face să înceteze toată bucuria 
ei, sărbătorile ei, lunile ei cele noi, Sabatele ei, și toate prazni- 
cile ei. "i voi pustii și viile și smochinii, despre cari zicea: 
„Aceasta. este plata pe care mi-au dat-o ibovnicii meij Le voi 
preface într'o pădure, și le vor mînca fiarele cîmpului. O voi 
pedepsi pentru zilele cînd tămiia Baalilor, cînd se gătea cu 
veriga de nas, cu salba ei, și alerga după ibovnicii ei, uitînd 
de Mine, zice Domnul.”  “Deaceea iată, o voi ademeni și o 
voi duce în pustie, și-i voi vorbi pe placul inimii ei. Acolo, 
îi voi da iarăș viile, și valea Acor i-o voi preface într'o ușă 
de nădejde, și acolo, va cînta ca în vremea tinereţii ei, și ca 
în ziua cînd s'a suit din țara Egiptului. ’n ziua aceea, zice 
Domnul, "mi vei zice: „Bărbatul meuj și nu-Mi vei mai zice: 
„Stăpinul meuj Voi scoate din gura ei numele Baalilor, ca să 
nu mai fie pomeniți pe nume. ’n ziua aceea, voi încheia pen- 
tru ei un legămiînt cu fiarele cîmpului, cu păsările cerului și 
cu tiritoarele pămîntului, voi sfărîma din ţară arcul, sabia și 
orice unealtă de război, și-i voi face să locuiască în liniște. Te 
voi logodi cu Mine pentru totdeauna; te voi logodi cu Mine 
prin neprihănire, judecată, mare bunătate și îndurare; te voi 
logodi cu Mine prin credincioșie, și vei cunoaște pe Domnul! 
’n ziua aceea, voi asculta, zice Domnul, voi asculta cerurile, și 

ele vor asculta pămîntul; pămîntul va asculta griul, mustul și 
untdelemnul, și acestea vor asculta pe Izreel. "mi voi sădi pe 
Lo-Ruhama în ţară, și-i voi da îndurare; voi zice lui Lo-Ami: 
„Tu ești poporul Meuj Și el va răspunde: „Dumnezeul meu!” 

Domnul mi-a zis: “Du-te iarăș, și iubește o femeie iubită 
de un ibovnic, și preacurvă; iubește-o cum iubește Domnul 
pe copiii lui Israel, cari se îndreaptă spre alţi dumnezei și cari 
iubesc turtele de stafide!” Mi-am cumpărat-o cu cincisprezece 
sicli de argint, un omer de orz și un letec de orz. Și i-am zis: 
“Rămii multă vreme numai a mea, nu te deda la curvie, nu 
mai fi a nici unui alt bărbat, și voi fi și eu la fel cu tine!” 
Căci copiii lui Israel vor răminea multă vreme fără împărat, 
fără căpetenie, fără jertfă, fără chip de idol, fără efod, și fără 
terafimi. După aceea, copiii lui Israel se vor întoarce, și vor 
căuta pe Domnul, Dumnezeul lor, și pe împăratul lor David; și 
vor tresări la vederea Domnului și a bunătăţii Lui, în vremurile 
de pe urmă. 


Ascultaţi Cuvîntul Domnului, copiii lui Israel! Căci Dom- 
nul are o judecată cu locuitorii ţării, pentru că nu este adevăr, 
nu este îndurare, nu este cunoștință de Dumnezeu în ţară. 
Fiecare jură strîmb și minte, ucide, fură, și prea curvește; 
năpăstuiește și face omoruri după omoruri. De aceea, țara se 
va jăli, toţi ceice o locuiesc vor tînji, împreună cu fiarele cîm- 
pului și păsările cerului; chiar și peștii mării vor pieri. Dar 
nimeni să nu certe pe altul, nimeni să nu mustre pe altul, căci 
poporul tău este ca ceice se ceartă cu preoţii. Te vei poticni 
ziua, proorocul se va poticni și el împreună cu tine noaptea, 
și pe mama ta o voi nimici. Poporul Meu piere din lipsă de 
cunoștință. Fiindcă ai lepădat cunoștința, și Eu te voi lepăda, 
și nu-Mi vei mai fi preot. Fiindcă ai uitat Legea Dumnezeu- 
lui tău, voi uita și Eu pe copiii tăi! Cu cît s'au înmulţit, cu 
atît au păcătuit împotriva Mea. De aceea, le voi preface slava 
în ocară. Ei se hrănesc din jertfele pentru păcatele poporu- 
lui Meu, și sînt lacomi de nelegiuirile lui. Dar și preotului i 
se va întîmpla ca și poporului; îl voi pedepsi după umbletele 
lui, și-i voi răsplăti după faptele lui. Vor mînca și tot nu 
se vor sătura, vor curvi și tot nu se vor înmulți, pentrucă au 

părăsit pe Domnul și poruncile Lui. Curvia, vinul și mustul 
iau minţile omului. Poporul Meu își întreabă lemnul lui, și 
toiagul lui îi prooroceşte; căci duhul curviei îi duce în rătăcire, 
și sînt necredincioși Dumnezeului lor. Aduc jertfe pe vîrful 
munţilor, ard tămiie pe dealuri, supt stejari, plopi și terebinţi, 
a căror umbră este plăcută. De aceea, fetele voastre curvesc, 
și nurorile voastre sînt prea curve. Nu pot pedepsi pe fetele 
voastre pentrucă sînt curve, nici pe nurorile voastre pentru că 
sînt preacurve, căci ei înșiși se duc la oparte cu niște curve, 
și jertfesc împreună cu desfrinatele din temple. Poporul fără 
minte aleargă spre pieire. Dacă tu curvești, Israele, măcar 
Iuda să nu se facă vinovat. Nu vă duceţi măcar la Ghilgal, nu 
vă suiţi la Bet-Aven, și nu juraţi zicînd: “Viu este Domnul!” 
Pentrucă Israel dă din picioare ca o mînzată neîmblinzită,; și 
să-l mai pască Domnul acum ca pe un miel în imașuri întinse! 
Efraim s'a lipit de idoli: lasă-l în pace!  Abea au încetat să 
bea, și se dedau la curvie; cîrmuitorii lor sînt lacomi, da, sînt 
lacomi după rușine! Vîntul îi va stringe cu aripile lui, și vor 
fi daţi de rușine cu altarele lor! 


Ascultaţi lucrul acesta, preoţi! la aminte, casa lui Israel! 
Și pleacă urechea, casa împăratului! Căci pe voi vă ameninţă 
judecata, pentrucă aţi fost o cursă la Miţpa, și un laţ întins 
pe Tabor!  Necredincioşii se afundă în nelegiuire, dar voi avea 
Eu pedepse pentru toţi! Cunosc Eu doar pe Efraim, și Israel 
nu-Mi este ascuns; știu că tu, Efraime, ai curvit, și că Israel s'a 
spurcat. Faptele lor nu le îngăduiesc să se întoarcă la Dum- 
nezeul lor, căci un duh de curvie este în inima lor, și nu cunosc 
pe Domnul! Dar mîndria lui Israel va fi martoră împotriva 
lui, și Israel și Efraim vor cădea prin nelegiuirea lor, și Iuda 
va aie Și el cu ei. Vor merge cu oile și boii lor să caute pe 
Domnul, dar nu-L vor găsi nicidecum: căci S'a depărtat din 
mijlocul lor. Au fost necredincioşi Domnului, căci au născut 
copii din curvie; acum îi va înghiţi o lună nouă cu avuţiile lor. 
Sunati din trimbiță la Ghibea, sunaţi din trimbiță la Rama! 
Strigaţi la Bet-Aven! Iacă-i pe urma ta, Beniamine! Efraim 
va fi pustiit în ziua pedepsei: ce vestesc Eu împotriva seminți- 
ilor lui Israel, va veni negreșit!  Căpeteniile lui Iuda sînt ca cei 

ce mutà semnul dela hotare; ca apa ’mi voi vărsa mînia peste 
ei! Efraim este asuprit, zdrobit în judecată, căci a urmat 
învăţăturile cari-i plăceau. Voi fi ca o molie pentru Efraim, 
ca o putreziciune (a dinţilor) pentru casa lui Iuda. Cînd își 
vede Efraim boala, și Iuda rănile, Efraim aleargă în Asiria, 
și trimete la împăratul lareb, măcar că împăratul acesta nu 
poate nici să vă facă sănătoși, nici să vă lecuiască rănile. Voi 
fi ca un leu pentru Efraim, și ca un pui de leu pentru casa lui 
Iuda; Eu, da, Eu voi sfișia, și apoi voi pleca, voi lua, și nimeni 
nu-Mi va răpi prada. Voi pleca, Mă voi întoarce în locuința 
Mea, pînă cînd vor mărturisi că sînt vinovaţi și vor căuta Faţa 
Mea. Cînd vor fi în necaz, vor alerga la Mine. 

“Veniti, să ne întoarcem la Domnul! Căci El ne-a sfişiat, dar [6] 
oR y i 


tot El ne va vindeca; El ne-a lovit, dar tot El ne va lega rănile. 
El ne va da iarăș viaţa în două zile; a treia zi ne va scula, și vom 
trăi înaintea Lui. Să cunoaștem, să căutăm să cunoaștem pe 
Domnul! Căci El se ivește ca zorile dimineţei, și va veni la noi 
ca o ploaie, ca ploaia de primăvară, care udă pămîntul!” - Ce 
să-ți fac, Efraime? Ce să-ți fac, ludo? Evlavia voastră este ca 
norul de dimineaţă, și ca roua care trece curind.  Deaceea îi 
voi biciui prin prooroci, îi voi ucide prin cuvintele gurii Mele, şi 
judecăţile Mele vor străluci ca lumina! Căci bunătate voiesc, 
nu jertfe, și cunoștință de Dumnezeu mai mult decît arderi de 
tot! Dar ei au călcat legămîntul, ca oricare om de rînd; și 
nu Mi-au fost credincioși atunci.  Galaadul este o cetate de 
nelegiuiţi, plină de urme de sînge! Ceata preoţilor este ca o 
ceată de tilhari, care stă la pîndă, săvirșind omoruri pe drumul 
Sihemului; da, se dedau la mișelii. "n casa lui Israel am văzut 
lucruri grozave: acolo Efraim curvește, Israel se spurcă. Și 
ție, Iudo, îţi este pregătit un seceriș, cînd voi aduce înapoi pe 
robii de război ai poporului Meu! 

Cînd vreau să vindec pe Israel, atunci se descopere nelegiuired7] 
lui Efraim și răutatea Samariei, căci lucrează cu vicleșug. "nlăun- 


tru vine hoţul, și ceata de tilhari jăfuiește afară. Și nu se 
gîndesc în inima lor că Eu îmi aduc aminte de toată răutatea 
lor; faptele lor îi și înconjoară, și stau înaintea Mea! Ei vese- 
lesc pe împărat cu răutatea lor, şi pe căpetenii cu minciunile 

lor. Toți sînt preacurvari, ca un cuptor încălzit de brutar: 
și brutarul încetează să mai ațîțe focul, de cînd a frămîntat 
plămădeala pînă s'a ridicat. ’n ziua împăratului nostru, căpe- 
teniile se îmbolnăvesc de prea mult vin, împăratul dă mîna cu 
batjocoritorii. Le arde inima după curse ca un cuptor; toată 
noaptea le fumegă miînia, iar dimineaţa arde ca un foc aprins. 
Toţi ard ca un cuptor, și își mănîncă judecătorii; toți împărații 
lor cad; niciunul din ei nu Mă cheamă. Efraim se amestecă 
printre popoare, Efraim este o turtă, care n'a fost întoarsă. 
Nişte străini îi mănîncă puterea, și el nu-și dă seama, îl apucă 
bătrîneţa, și el nu-și dă seama. Măcar că mîndria lui Is- 
rael mărturisește împotriva lui, tot nu se întorc la Domnul, 
Dumnezeul lor, și tot nu-L caută, cu toate aceste pedepse! 
Ci Efraim a ajuns ca o turturică proastă, fără pricepere; ei 
cheamă Egiptul, și aleargă în Asiria. Dar ori de cîteori se 
duc, 'mi voi întinde laţul peste ei, îi voi dobori ca pe păsările 
cerului; și-i voi pedepsi cum le-am spus în adunarea lor. Vai 
de ei, pentrucă fug de Mine! Pieirea vine peste ei, pentrucă 
nu-Mi sînt credincioși! Aş vrea să-i scap, dar ei spun minciuni 
împotriva Mea! Nu strigă către Mine din inimă, ci se bocesc 
în așternutul lor; turbează după grîu și must, și se răzvrătesc 
împotriva Mea. I-am pedepsit, I-am întărit braţele, dar ei 
gîndesc rău împotriva Mea. Se întorc, dar nu la Cel Prea 
"nalt; sînt ca un arc înșelător. Mai marii lor vor cădea uciși de 
sabie, din pricina vorbirii lor îndrăzneţe, care-i va face de rîs 
în ţara Egiptului. 


Pune trimbița în gură! Vrăjmașul vine ca un vultur peste 
Casa Domnului! Căci au călcat legămintul Meu, și au păcătuit 
împotriva Legii Mele. Atunci vor striga către Mine: “Dum- 
nezeule, noi Te cunoaștem, noi, Israel!” - Israel a lepădat 
binele cu scîrbă; de aceea vrăjmașul îi va urmări. Au pus 
împărați fără porunca Mea, și căpetenii fără știrea Mea; au 
făcut idoli din argintul și aurul lor: deaceea vor fi nimiciţi. 
Viţelul tău este o scârbă, Samario! Mînia Mea s'a aprins îm- 
potriva lor! Pînă cînd nu vor voi ei să se ţină curaţi? Idolul 
acesta, vine din Israel, un lucrător l-a făcut, și nu este Dum- 
nezeu. Deaceea, vițelul Samariei va fi făcut bucăţi! Fiindcă 

au sămănat vînt, vor secera furtună. Nu le va creşte un spic 
de grîu; ce va răsări, nu va da făină, și dacă ar da, ar mînca-o 
străinii. Israel este nimicit! Acum ei au ajuns printre nea- 
muri ca un vas fără preţ. Căci s'au dus în Asiria, ca un măgar 
sălbatic care umblă răsleţ. Efraim a dat daruri ca să aibă pri- 
eteni! Chiar dacă ei dau daruri neamurilor, tot îi voi apăsa, 
ca să înceteze pentru puţină vreme să mai ungă vreun împărat 
și domni. Căci Efraim a zidit multe altare ca să păcătuiască, 
și altarele acestea l-au făcut să cadă în păcat. Chiar dacă-i 
scriu toate poruncile Legii Mele, totuș ele sînt privite ca ceva 
străin. Ei junghie vitele pe cari Mi le aduc, și carnea le-o 
mînîncă; deaceea Domnul nu le primește! Acum Domnul "și 
aduce aminte de nelegiuirea lor, și le va pedepsi păcatele: se 
vor întoarce în Egipt! Căci Israel a uitat pe Cel ce l-a făcut, 
și-a zidit palate, și Iuda a înmulţit cetăţile întărite; deaceea 
voi trimete foc în cetăţile lor, și le va mistui palatele. 


Nu te bucura Israele, nu te veseli, ca popoarele, pentrucă ai 
curvit, părăsind pe Domnul, pentru că ai iubit o plată necurată 
în toate ariile cu grîu! Aria și teascul nu-i vor hrăni, și mustul 
le va lipsi. Nu vor rămiînea în ţara Domnului; ci Efraim se va 
întoarce în Egipt, și vor mînca în Asiria mîncări necurate. Nu 
vor aduce Domnului vin ca jertfă de băutură: căci nu-l vor fi 
plăcute. Pînea lor le va fi ca o pîne de jale; toţi ceice vor mînca 
din ea, se vor face necuraţi; căci pîinea lor va fi numai pentru 
ei, nu va intra în Casa Domnului! Ce veţi face în zilele de 
praznic, la sărbătorilor Domnului? Căci iată că ei pleacă din 
pricina pustiirii; Egiptul îi va aduna, Moful le va da morminte; 
ce au mai scump, argintul lor, va fi prada mărăcinilor, și vor 
crește spinii în corturile lor. Vin zilele pedepsei, vin zilele 
răsplătirii: Israel va vedea singur dacă proorocul este nebun, 
sau dacă omul însuflat aiurează. Și aceasta din pricina mărimii 
nelegiurilor și răzvrătirilor tale. Efraim stă la pîndă împotriva 
Dumnezeului meu, proorocului i se întind laţuri de păsări pe 
toate căile lui, îl vrăjmășesc în Casa Dumnezeului său. S'au 
afundat în stricăciune, ca în zilele Ghibei; Domnul 'și va aduce 
aminte de nelegiuirea lor, le va pedepsi păcatele. Am găsit 
pe Israel ca pe niște struguri în pustie, am văzut pe părinţii 

voştri ca pe cele dintîi roade ale unui smochin, în primăvară; 
dar ei s'au dus la Baal-Peor, s'au pus în slujba idolului scîrbos, 
și au ajuns uricioși ca și acela pe care îl iubeau. Slava lui 
Efraim va sbura ca o pasăre: nu mai este nicio naștere, nicio 
însărcinare, și nicio zămislire! Chiar dacă își vor crește copiii, 
îi voi lipsi de ei înainte ca să ajungă oameni mari; și vai de 
ei, cînd "mi voi întoarce privirile dela ei! Efraim, după cum 
văd, își dă copiii la pradă; și Efraim își va duce singur copiii 
la celce-i va ucide! - Dă-le, Doamnel!... Ce să le dai?... Dă- 
le un pîntece, care să nască înainte de vreme și ţiţe secil... 
Toată răutatea lor este la Ghilgal; acolo M'am scârbit de ei. 
Din pricina răutăţii faptelor lor, îi voi izgoni din Casa Mea. 
Nu-i mai pot iubi, toate căpeteniile lor sînt niște îndărătnici. 
Efraim este lovit, rădăcina i s'a uscat; nu mai dau rod; și chiar 
dacă au copii, le voi omori rodul iubit de ei.- Dumnezeul meu 
îi va lepăda, pentru că nu L-au ascultat: de aceea vor rătăci 
printre neamuri. - 


Israel era o vie mănoasă, care făcea multe roade. Cu cît 
roadele sale erau mai multe, cu atît mai multe altare a zidit; 
cu cât îi propășea ţara, cu atât înfrumuseța stilpii idolești. In- 
ima lor este împărţită: de aceea vor fi pedepsiţi. Domnul le va 
surpa altarele, le va nimici stîlpii idolești. Și curînd vor zice: 
“N'avem un adevărat împărat, căci nu ne-am temut de Dom- 
nul; și împăratul, pe care-l avem, ce ar putea face el pentru 
noi?” Ei rostesc vorbe deșerte, jurăminte mincinoase, cînd 
încheie un legămiînt: de aceea, pedeapsa va încolți ca o bu- 
ruiană otrăvitoare din brazdele cîmpiei! Locuitorii Samariei, 
se vor uimi de viţeii din Bet-Aven; poporul va jăli pe idol, 
și preoţii lui vor tremura pentru el, pentru slava lui, care va 
pieri din mijlocul lor. Da, el însuș va fi dus în Asiria, ca 
dar împăratului lareb. Rușinea va cuprinde pe Efraim, și lui 
Israel îi va fi rușine de planurile sale.  S'a dus Samaria și 
împăratul ei, ca o ţăpligă pe faţa apelor. "'nălţimile din Bet- 
Aven, unde a păcătuit Israel, vor fi nimicite; spini și mărăcini 
vor crește pe altarele lor. Și vor zice munţilor: “Acoperiţi- 
ne!” Și dealurilor: “Cădeţi peste noi!” Din zilele Ghibei ai 
păcătuit, Israele! Acolo au stătut ei, ca războiul făcut îm- 


1269 OSEA 10. 10-11. 11 


potriva celor răi să nu-i apuce la Ghibea. "i voi pedepsi cînd 
voi vrea, și se vor stringe popoare împotriva lor, cînd îi voi 
pedepsi pentru îndoita lor nelegiuire! Efraim este o mînzată 
învățată la jug, căreia îi place să treiere griul, și i-am cruțat 
gitul său cel frumos; dar acum voi înjuga pe Efraim, Iuda va 
ara și Iacov îi va grăpa. Sămănaţi potrivit cu neprihănirea și 
veţi secera potrivit cu îndurarea. Desţeleniţi-vă un ogor nou! 
Este vremea să căutaţi pe Domnul, ca să vină și să vă ploaie 
mântuire. Aţi arat răul, aţi secerat nelegiuirea, și aţi mîncat 
rodul minciunii. Căci te-ai încrezut în carăle tale de luptă, 
în numărul oamenilor tăi viteji. Deaceea se va stirni o zarvă 
împotriva poporului tău, și toate cetăţuile tale vor fi nimicite, 
cum a nimicit în luptă Șalman-Bet-Arbel, cînd mama a fost 
zdrobită împreună cu copiii ei. lată ce vă va aduce Betel, din 
pricina răutăţii voastre peste măsură de mare. ’n revărsatul 
zorilor, se va isprăvi cu împăratul lui Israel! 


Cînd era tînăr Israel, îl iubeam, și am chemat pe fiul Meu 
din Egipt. Dar cu cât proorocii îi chemau, cu atit ei se depăr- 
tau: au adus jertfe Baalilor, și tămiie chipurilor idolești. Şi 
totuș Eu am învăţat pe Efraim să meargă, și l-am ridicat în 
braţe; dar n'au văzut că Eu îi vindecam. I-am tras cu legă- 
turi omenești, cu funii de dragoste, am fost pentru ei ca cel 
ce le ridică jugul de lîngă gură. M'am plecat spre ei și le-am 
dat de mîncare. Nu se vor mai întoarce în țara Egiptului; 
dar Asirianul va fi împăratul lor, pentrucă n'au voit să se în- 
toarcă la Mine. Sabia va năvăli peste cetăţile lor, va nimici, 
va mînca pe sprijinitorii lor, din pricina planurilor pe cari le- 
au făcut. Poporul Meu este pornit să se depărteze de Mine; 
și dacă sînt chemaţi înapoi la Cel Prea "nalt, niciunul din ei 
nu caută să se ridice. “Cum să te dau Efraime? Cum să te 
predau Israele? Cum să-ţi fac ca Admei? Cum să te fac ca 
Teboimul? Mi se sbate inima în Mine, și tot lăuntrul Mi se 
mișcă de milă! Nu voi lucra după mînia Mea aprinsă, nu voi 
mai nimici pe Efraim; căci Eu sînt Dumnezeu, nu un om. Eu 
sînt Sfintul în mijlocul tău, și nu voi veni să prăpădesc. Ei 
vor urma pe Domnul, ca pe un leu care va răcni; căci El însuș 
va răcni, şi copiii vor alerga tremurînd dela apus. Vor alerga 

tremurînd din Egipt, ca o pasăre, și din țara Asiriei, ca o po- 
rumbiță. Şi-i voi face să locuiască în casele lor, zice Domnul.” 
Efraim mă înconjoară cu minciuni, și casa lui Israel cu înșelă- 
torii. Iuda este tot hoinar faţă de Dumnezeu, față de Cel Sfînt 
și credincios. 

Lui Efraim îi place vîntul și aleargă după vîntul de răsărit; 
zilnic mărește minciuna și înșelătoria; face legămînt cu Asiria, 
și duc untdelemn în Egipt. Domnul este în ceartă și cu Iuda, 
și va pedepsi pe Iacov după purtarea lui: îi va răsplăti după 
faptele lui. "ncă din pîntecele mamei, a apucat Iacov pe frate- 
său de călcii, și în puterea lui, s'a luptat cu Dumnezeu. Sa 
luptat cu îngerul, și a fost biruitor, a plins și s'a rugat de 
el. Iacov l-a întîlnit la Betel, și acolo ne-a vorbit Dumnezeu. 
Domnul este Dumnezeul oștirilor; Numele Lui este Domnul. 
Tu dar, întoarce-te la Dumnezeul tău, păstrează bunătatea și 
iubirea, și nădăjduiește totdeauna în Dumnezeul tău. Efraim 
este un negustor care are în mînă o cumpănă mincinoasă. “i 
place să înșele. Și Efraim zice: “Cu adevărat, m'am îm- 
bogăţit, am făcut avere; și în toată munca mea nu mi s-ar 
putea găsi nici o nelegiuire care să fie un păcat.” Şi totuș, 
Eu sînt Domnul, Dumnezeul tău, din țara Egiptului, și pînă 
acum; Eu te voi face să locuiești iarăș în corturi, ca în zilele 
de sărbătoare! Eu am vorbit proorocilor, am dat o mulţime 
de vedenii, și am spus pilde prin prooroci. Dacă Galaadul 
s'a dedat la slujba idolilor, Galaadiţii vor fi nimiciţi negreșit. 
Ei jertfesc boi în Ghilgal: de aceea, altarele lor vor ajunge 
niște mormane de pietre, pe brazdele cîmpiilor. Iacov a fugit 
odinioară în cîmpia lui Aram, Israel a slujit pentru o femeie, 
și pentru o femeie a păzit turmele. Dar, printr'un prooroc 
a scos Domnul pe Israel din Egipt, și printr'un prooroc a fost 
păzit Israel. Efraim a mîniat rău pe Domnul: dar Domnul său 
va arunca asupra lui sîngele pe care l-a vărsat, și-i va răsplăti 
ocara, pe care I-a făcut-o. 


Cînd vorbea Efraim, răspîndea groaza în Israel. Dar cum 
a păcătuit cu Baal, a murit. Și acum ei păcătuiesc într'una, 
își fac chipuri turnate din argintul lor, idoli născociţi de ei, 
lucrare făcută de meșteri. Acestora le vorbesc ei, și jertfind 

oameni, sărută viței! De aceea, vor fi ca norul de dimineaţă, 
ca roua care trece repede, ca pleava suflată de vînt din arie, 
ca fumul, care iese din horn. Dar Eu sînt Domnul, Dum- 
nezeul tău, din ţara Egiptului încoace. Tu cunoști că nu este 
alt Dumnezeu afară de Mine, și nu este alt Mintuitor afară 
de Mine. Eu te-am cunoscut în pustie, într'un pămînt fără 
apă. Dar cînd au dat de pășune, sau săturat, și cînd s'au 
săturat, inima li s'a umflat de mîndrie; de aceea M'au uitat. 
Eu M'am făcut ca un leu pentru ei, și-i pîndesc ca un pardos 
pe drum. Mă năpustesc asupra lor, ca o ursoaică lipsită de 
puii ei, le sfâșii învelișul inimii; îi înghit pe dată ca un leu, și 
fiarele cîmpului îi vor face bucăţi.  Pieirea ta, Israele, este 
că ai fost împotriva Mea, împotriva Celui ce te putea ajuta. 
Unde este împăratul tău, ca să te scape în toate cetăţile tale? 
Unde sînt judecătorii tăi, despre cari ziceai: “Dă-mi un îm- 
părat și domni?” Ti-am dat un împărat în minia Mea, și 
ţi-l iau în urgia Mea! Nelegiuirea lui Efraim este strînsă, pă- 
catul lui este păstrat. ’l vor apuca durerile nașterii; este un 
copil neînţelept, căci nu poate să nască la vremea sorocită! "i 
voi răscumpăra din mina locuinţei morților, îi voi izbăvi dela 
moarte. Moarte, unde îţi este ciuma? Locuinţă a morţilor, 
unde îţi este nimicirea? Căinţa este ascunsă de privirile Mele! 
Oricât de roditor ar fi Efraim în mijlocul fraţilor săi, tot va veni 
vîntul de răsărit, se va stîrni din pustie un vînt al Domnului, 
îi va usca izvoarele, și-i va seca fintînile: va jăfui vistieria de 
toate vasele ei de preț. Samaria este pedepsită, pentrucă s'a 
răzvrătit împotriva Dumnezeului ei. Vor cădea uciși de sabie; 
pruncii lor vor fi zdrobiţi, și vor spinteca pîntecele femeilor lor 
însărcinate. 


'ntoarce-te, Israele, la Domnul, Dumnezeul tău! Căci ai 
căzut prin nelegiuirea ta.  Aduceţi cu voi cuvinte de căință, 
și întoarceţi-vă la Domnul. Spuneţi-l: “Iartă toate nelegiuir- 
ile, primește-ne cu bunăvoință, și “ţi vom aduce, în loc de 
tauri, lauda buzelor noastre.  Asirianul nu ne va scăpa, nu 
vrem să mai încălecăm pe cai, și nu vrem să mai zicem lucrării 
minilor noastre: „Dumnezeul nostruj Căci la Tine găsește milă 
orfanul.” Le voi vindeca vătămarea adusă de neascultarea 

lor, îi voi iubi cu adevărat! Căci mînia Mea s'a abătut dela 
ei! Voi fi ca roua pentru Israel; el va înflori ca crinul, și va da 
rădăcini ca Libanul. Ramurile lui se vor întinde; măreţia lui 
va fi ca a măslinului, și miresmele lui ca ale Libanului. Iarăş 
vor locui la umbra lui, iarăș vor da viaţă griului, vor înflori ca 
via, și vor avea faima vinului din Liban. Ce mai are Efraim 
a face cu idolii? ’l voi asculta și-l voi privi, voi fi pentru el ca 
un chiparos verde: dela Mine îţi vei primi rodul. - Cine este 
înțelept, să ia seama la aceste lucruri! Cine este priceput, să le 
înțeleagă! Căci căile Domnului sînt drepte; și cei drepţi umblă 
pe ele, dar cei răzvrătiți cad pe ele. 


IOEL 


uvîntul Domnului care a fost spus lui Ioel, fiul lui 
Petuel.  Ascultaţi lucrul acesta, bătrîni! Și luaţi 
) seama, toți locuitorii ţării! S'a întîmplat așa ceva 

pe vremea voastră, sau pe vremea părinţilor voştri? 


7 


0) 
Povestiţi copiilor voştri despre lucrul acesta, și copiii voştri 
să povestească la copiii lor, iar copiii lor să povestească nea- 
mului de oameni care va urma! Ce a lăsat nemîncat lăcusta 
Gazam, a mîncat lăcusta Arbeh, ce a lăsat lăcusta Arbeh, a 
mîncat lăcusta, lelec, ce a lăsat lăcusta Ielec, a mîncat lăcusta 
Hasil.  Treziţi-vă, beţivilor, și plingeţi! Văitaţi-vă toţi cei 
ce beţi vin, căci vi s-a luat mustul dela gură! Căci în ţara 
mea a năvălit un popor puternic și fără număr, cu dinţi de 
leu, și măsele de leoaică. Mi-a pustiit via; mi-a făcut bucăţi 
smochinul, l-a jupuit de coajă și l-a trîntit jos; mlădițele de 
viţă au ajuns albe!  Bocește-te, ca fecioara încinsă cu un sac 
după bărbatul tinereţei ei! Au încetat darurile de mîncare 
și jertfele de băutură din Casa Domnului; preoții, slujitorii 
Domnului, jălesc. Cimpia este pustiită, pămîntul întristat, 
căci griul este nimicit, mustul a secat, untdelemnul nu mai 
este. "nmărmuriți, plugari, văitaţi-vă, vieri, din pricina grîu- 
lui și orzului, căci bucatele de pe cîmp sînt pierdute. Via 
este prăpădită, smochinul este veștejit, rodiul, finicul, mărul, 
toţi pomii de pe cîmp, s'au uscat... Și sa dus bucuria dela 
copiii oamenilor! ’ncingeți-vă, preoţi, și plingeţi! Bociţi-vă, 
slujitori ai altarului; veniţi și petreceţi noaptea îmbrăcaţi cu 
saci, slujitori ai Dumnezeului meu! Căci au încetat darurile de 
mîncare și jertfele de băutură din Casa Dumnezeului vostru. 
Vestiţi un post, chemaţi o adunare de sărbătoare; strîngeți 
pe bătrîni, pe toți locuitorii ţării, în Casa Domnului, Dum- 
nezeului vostru, și strigaţi către Domnul. “Vai! ce zi!” Da, 
ziua Domnului este aproape, vine ca o pustiire dela Cel Atot- 
puternic. Nu s'a prăpădit hrana supt ochii noștri? Și n'a 


10 


11 


12 


13 


14 


15 


16 


17 


18 


19 


20 


10 


11 


12 
13 


14 


1. 17-2. 14 IOEL 1274 


perit bucuria și veselia din Casa Dumnezeului nostru? S'au 
uscat seminţele supt bulgări; grînarele stau goale, hambarele 
sînt stricate, căci s'a stricat sămănătura! Cum gem vitele! 
Cirezile de boi umblă buimace, căci nu mai au pășune; chiar și 
turmele de oi sufăr! Către Tine, Doamne, strig, căci a mîncat 
focul islazurile pustiei, și para focului a pirlit toţi copacii de pe 
cîmp! Chiar și fiarele cîmpului se îndreaptă doritoare către 
tine, căci au secat pîraiele, și a mîncat focul islazurile pustiei. 


Sunaţi din trîmbiţă în Sion! Sunati în gura mare pe muntele 
Meu cel sfint, ca să tremure toţi locuitorii țării. Căci vine ziua 
Domnului, este aproape! - O zi de întunerec și negură mare, o 
zi de nori și de întunecime. Ca zorile dimineţii se întinde peste 
munți un popor mare și puternic, cum n'a mai fost din veac, și 
nici în vremurile viitoare nu va mai fi. Arde focul înaintea lui, 
și pilpăie flacăra după el. 'naintea lui, ţara era ca o grădină 
a Edenului, și după el este un pustiu sterp: nimic nu-i scapă. 
Parcă sînt niște cai, și aleargă ca niște călăreţi. Vin uruind 
ca niște cară pe munţi, și pîirăe ca o flacără de foc, cînd mis- 
tuie miriștea; par o puternică oștire, gata de luptă. Tremură 
popoarele înaintea, lor, și toate feţele îngălbenesc.  Aleargă ca 
niște războinici, se suie pe ziduri ca niște războinici, fiecare 
își vede de drumul lui, și nu se abate din cărarea lui. Nu se 
împing unii pe alţii, fiecare ţine șirul, se năpustesc prin săgeți 
și nu se opresc din mers. Se răspîndesc în cetate, aleargă pe 
ziduri, se suie pe case, și intră pe ferestre ca un hoț. 'nain- 
tea, lor se cutremură pămîntul, se zguduie cerurile, soarele și 
luna se întunecă, și stelele își pierd lumina. Domnul face 
să tune glasul Lui înaintea oștirii Sale, căci tabăra Lui este 
foarte mare, și celce împlinește cuvîntul este puternic. Dar 
mare este ziua Domnului și foarte înfricoșată: cine o poate 
suferi? “Dar chiar acuma, zice Domnul, întoarceţi-vă la Mine 
cu toată inima, cu post, cu plinset și bocet! Sfișiaţi-vă inim- 
ile nu hainele, și întoarceţi-vă la Domnul, Dumnezeul vostru. 
Căci El este milostiv și plin de îndurare, îndelung răbdător 
și bogat în bunătate, şi-l pare rău de relele pe cari le trimete. 
Cine știe dacă nu Se va întoarce și nu Se va căi? Cine știe dacă 
nu va lăsa după El o binecuvîntare, daruri de mîncare și jertfe 

de băutură pentru Domnul, Dumnezeul vostru?  Sunaţi cu 
trîmbița în Sion! Vestiţi un post, chemaţi o adunare de sărbă- 
toare!”  Stringeţi poporul, ţineţi o adunare sfintă! Aduceţi pe 
bătrîni, strîngeţi copiii, și chiar pruncii dela țîță! Să iasă mirele 
din cămara lui, și mireasa din odaia ei! Preoţii, slujitorii 
Domnului, să plingă între tindă și altar, și să zică: “Doamne, 
îndură-Te de poporul Tău! Nu da de ocară moștenirea Ta, 
n'o face de batjocura popoarelor! Pentru ce să se zică printre 
neamuri: “Unde este Dumnezeul lor?” Domnul a fost plin de 
rîvnă pentru țara Lui, și S'a îndurat de poporul Său. Domnul 
a răspuns, și a zis poporului Său: “lată, vă trimet grîu, must și 
untdelemn proaspăt, ca să vă săturaţi de ele, și nu vă voi mai 
face de ocară între neamuri. Voi depărta dela voi pe vrăj- 
mașul dela miază-noapte, îl voi izgoni spre un pămînt fără apă 
și pustiu, îi voi împinge partea dinainte a oștirii lui în marea 
de răsărit, și coada oștirii în marea de apus; iar duhoarea lui 
se va ridica în sus, și mirosul lui de putregai se va înălța în 
văzduh, căci s'a crezut grozav. Nu te teme, pămintule, ci 
bucură-te și veselește-te, căci Domnul face lucruri mari! Nu 
vă temeţi, fiare de pe cîmp, căci islazurile pustiei iarăș vor 
înverzi, pomii își vor da roadele, smochinul și vița își vor da 
rodul lor. Și voi, copii ai Sionului, bucuraţi-vă și veseliți-vă, în 
Domnul, Dumnezeul vostru, căci El vă va da ploaie la vreme, 
vă va trimete ploaie timpurie și tirzie, ca odinioară. Ariile se 
vor umplea de grîu, vor geme tocitoarele și teascurile de must 
și de untdelemn, vă voi răsplăti astfel anii, pe cari i-au mîncat 
lăcustele Arbeh, Ielec, Hasil și Gazam, oștirea Mea cea mare, 
pe care am trimes-o împotriva voastră. Veţi mînca și vă veți 
sătura, și veți lăuda Numele Domnului, Dumnezeului vostru, 
care va face minuni cu voi, și poporul Meu niciodată nu va 
mai fi de ocară! Și veţi ști că Eu sînt în mijlocul lui Israel, că 
Eu sînt Domnul, Dumnezeul vostru, și nu este altul afară de 
Mine. Și poporul Meu niciodată nu va mai fi de ocară. După 
aceea, voi turna Duhul Meu peste orice făptură, fiii și fiicele 
voastre vor prooroci, bătrînii voştri vor visa visuri, și tinerii 
voştri vor avea vedenii. Chiar și peste robi și peste roabe, voi 
turna Duhul Meu, în zilele acelea. Voi face să se vadă semne 

în ceruri și pe pămînt: sînge, foc, și stîlpi de fum; soarele se 
va preface în întunerec, și luna în sînge, înainte de a veni ziua 
Domnului, ziua aceea mare și înfricoșată. Atunci oricine va 
chema Numele Domnului va fi mîntuit. Căci mîntuirea va fi 
pe muntele Sionului și la Ierusalim, cum a făgăduit Domnul, 
și între cei rămași, pe cari-i va chema Domnul. 


Căci iată că în zilele acelea și în vremile acelea, cînd voi 
aduce înapoi pe prinșii de război ai lui Iuda și ai lerusalimu- 
lui, voi strînge pe toate neamurile, și le voi pogori în valea lui 
Iosafat. Acolo, Mă voi judeca cu ele, pentru poporul Meu, pen- 
tru Israel, moștenirea Mea, pe care l-au risipit printre neamuri, 
împărțind între ele ţara Mea. Au tras la sorţ pentru poporul 
Meu; au dat un flăcău pe o curvă, și au vîndut fata pe vin, și 
l-au băut. Ce vreţi voi cu Mine, 'Tirule și Sidonule, și toate 
ținuturile Filistenilor? Vreţi să-Mi răsplătiți vreo faptă, sau 
să faceţi ceva împotriva Mea? Iute, fără zăbavă, voi întoarce 
faptele voastre asupra capului vostru. Mi-aţi luat argintul și 
aurul, și cele mai bune odoare ale Mele, și le-aţi dus în tem- 
plele voastre. Aţi vîndut pe copiii lui Iuda și ai Ierusalimului 
copiilor Grecilor, ca să-i depărtaţi din ţara lor. Iată că îi 
scol în locul în care i-aţi vîndut, și voi întoarce fapta voastră 
asupra capului vostru. Voi vinde copiilor lui Iuda pe fiii și 
fiicele voastre, și ei îi vor vinde Sabeenilor, un neam depărtat; 
căci Domnul a vorbit. Vestiţi aceste lucruri printre neamuri: 
pregătiţi războiul! Treziţi pe viteji! Să, se apropie și să se suie, 
toţi oamenii de război! Fiarele plugurilor voastre prefaceţi-le 
în săbii, și cosoarele în sulițe! Cel slab să zică: “Sînt tare!” 
Grăbiţi-vă și veniţi, toate neamurile de primprejur, și strîngeti- 
vă! Acolo pogoară, Doamne, pe vitejii Tăi! Să se scoale nea- 
murile, și să se suie în valea lui Iosafat! Căci acolo voi ședea să 
judec toate neamurile de primprejur. Puneţi mîna pe secere, 
căci secerișul este copt! Veniţi și călcaţi cu picioarele, căci 
linurile sînt pline, și tocitorile dau peste ele! Căci mare este 
răutatea lor! Vin grămezi-grămezi în valea judecății, căci 
ziua Domnului este aproape, în valea judecății. Soarele și 
luna se întunecă, și stelele își pierd strălucirea. Domnul răc- 
nește din Sion, glasul Lui răsună din Ierusalim, de se zguduie 

cerurile și pămîntul. Dar Domnul este scăparea poporului Său, 
și ocrotirea copiilor lui Israel. Şi veţi ști că Eu sînt Domnul, 
Dumnezeul vostru, care locuiește în Sion, muntele Meu cel 
sfint. Ierusalimul însă va fi sfînt, și nu vor mai trece străinii 
prin el. ’n vremea aceea, va picura must din munţi, și va 
curge lapte din dealuri, toate piraiele lui Iuda vor fi pline de 
apă. Un izvor va ieși deasemenea din Casa Domnului, și va 
uda valea Sitim. Egiptul va ajunge pustiu, Edomul va ajunge 
o pustie stearpă, din pricina sîlniciei făcute împotriva copiilor 
lui Iuda, al căror sînge nevinovat l-au vărsat în ţara lor. Dar 
Iuda va fi vecinic locuit, și Ierusalimul din neam în neam. Le 
voi răzbuna sîngele pe care nu l-am răzbunat încă, dar Domnul 
va locui în Sion. 

uvintele lui Amos, unul din păstorii din Tecoa, ve- 
deniile pe cari le-a avut el despre Israel, pe vremea 
lui Ozia, împăratul lui Iuda, și pe vremea lui Ier- 
oboam, fiul lui Ioas, împăratul lui Israel, cu doi ani 
înaintea cutremurului de pămînt. Ela zis: “Domnul răcnește 
din Sion, glasul Lui răsună din Ierusalim. Pășunele păstorilor 
jălesc, și vîrful Carmelului este uscat. Aşa vorbește Domnul: 
“Pentru trei nelegiuiri ale Damascului, ba pentru patru, nu-Mi 
schimb hotărîrea, pentru că au treierat Galaadul cu treieră- 
toarea, de fer. De aceea voi trimete foc în casa lui Hazael, 
care va mistui palatele lui Ben-Hadad. Voi sfărîma zăvoarele 
Damascului, și voi nimici cu desăvîrșire pe locuitorii din Bicat- 
Aven, împreună cu cel ce ţine toiagul de cîrmuire în Bet-Eden; 
și poporul Siriei va fi dus rob la Chir, zice Domnul.” Aşa vor- 
bește Domnul: “Pentru trei nelegiuiri ale Gazei, ba pentru pa- 
tru, nu-Mi schimb hotărîrea, pentru că au luat pe toţi oamenii 
prinși de război și i-au dat Edomului: de aceea, voi trimete 
foc în zidurile Gazei, și-i va mistui palatele. Voi nimici cu 
desăvirșire pe locuitorii din Asdod, și pe cel ce ţine toiagul îm- 
părătesc în Ascalon; 'mi voi întoarce mîna împotriva Ecronu- 
lui, și ce va mai rămînea din Filisteni va pieri, zice Domnul 
Dumnezeu.” Aşa vorbește Domnul: “Pentru trei nelegiuiri 
ale Tirului, ba pentru patru, nu-Mi schimb hotărîrea, pentrucă 
au luat pe toţi oamenii prinși de război, și i-au dat Edomului, 
și nu s'au gîndit la legămîntul frăţesc. De aceea, voi trimete 
foc în zidurile Tirului, și-i va mistui palatele.” Aşa vorbește 
Domnul: “Pentru trei nelegiuiri ale Edomului, ba pentru pa- 
tru, nu-Mi schimb hotărirea, pentrucă a urmărit pe fraţii săi 
cu sabia, îmădușindu-și mila, a dat drumul miniei, și își ţinea 
într'una urgia. De aceea, voi trimete foc peste Teman, și 
va mistui palatele Boţrei.” Aşa vorbește Domnul: “Pentru 
trei nelegiuiri ale copiilor lui Amon, ba pentru patru, nu-Mi 
schimb hotărîrea, pentrucă au spintecat; pintecele femeilor în- 

sărcinate ale Galaadului, ca să-și mărească ţinutul: de aceea, 
voi aprinde focul în zidurile Rabei, și-i va mistui palatele, în 
mijlocul strigătelor de război în ziua luptei, și în mijlocul vi- 
jeliei în ziua furtunii. Și împăratul lor va merge în robie, el, 
și căpeteniile lui împreună cu el, zice Domnul.” 


Așa vorbește Domnul: “Pentru trei nelegiuiri ale Moabu- 
lui, ba pentru patru, nu-Mi schimb hotărîrea: pentrucă a ars, 
a ars pînă le-a făcut var, oasele împăratului Edomului, de 
aceea voi trimete foc în Moab, și va mistui palatele Cheriotu- 
lui; și Moabul va pieri în mijlocul zarvei, în mijlocul strigătelor 
de război și sunetul trimbiței: Voi nimici cu desăvirșire pe 
judecător din mijlocul lui, și voi ucide pe toate căpeteniile lui 
împreună cu el, zice Domnul.” Aşa vorbește Domnul: “Pen- 
tru trei nelegiuiri ale lui luda, ba pentru patru, nu-Mi schimb 
hotărîrea, pentrucă au nesocotit Legea Domnului și n'au păzit 
poruncile Lui, ci s'au lăsat duși în rătăcire de idolii cei minci- 
noși după cari au umblat și părinţii lor; de aceea, voi trimete 
foc în Iuda, și va mistui palatele Ierusalimului.” Aşa vorbește 
Domnul: “Pentru trei nelegiuiri ale lui Israel, ba pentru pa- 
tru, nu-Mi schimb hotărîrea, pentrucă au vîndut pe cel nepri- 
hănit pe bani, și pe sărac pe o păreche de încălțăminte. Ei 
doresc să vadă ţărina pămîntului pe capul celor sărmani, și 
calcă în picioare dreptul celor nenorociţi. Fiul și tatăl se duc 
la aceeaș fată, ca să pîngărească Numele Meu cel sfint. Se 
întind lingă fiecare altar pe haine luate ca zălog, și beau în casa 
dumnezeilor lor amenda celor osîndiţi de ei. Și totuș Eu am 
nimicit dinaintea lor pe Amoriţi, cari erau cât cedrii de înalți, și 
tari ca stejarii; le-am nimicit roadele din virf pînă în rădăcini. 
Și Eu v'am scos din țara Egiptului, și vam povăţuit patruzeci 
de ani în pustie, ca să vă dau în stăpiînire țara Amoriţilor. 
Am ridicat prooroci dintre fiii voștri, și Nazirei dintre tinerii 
voştri. Nu este aşa, copii ai lui Israel? zice Domnul... lar 
voi aţi dat Nazireilor să bea vin, și proorocilor le-aţi poruncit: 
„Nu proorociţii lată, vă voi stropși cum stropșește pămîntul 
carul încărcat cu snopi, așa că cel iute nu va putea să fugă, 
iar cel tare nu se va putea sluji de tăria lui, și omul viteaz 
nu-și va scăpa viaţa. Cel ce minuiește arcul nu va putea să 

ţină piept, cel iute de picioare nu va scăpa, și călārețul nu-și 
va scăpa viața; iar cel mai inimos dintre războinici, va fugi în 
pielea goală în ziua aceea, zice Domnul.” 

Ascultaţi cuvîntul acesta, pe care-l rostește Domnul îm- 
potriva voastră, copii ai lui Israel, împotriva întregei familii pe 
care am scos-o din țara Egiptului! “Eu v'am ales numai pe 
voi dintre toate familiile pămîntului: de aceea vă voi și pedepsi 
pentru toate nelegiuirile voastre. Merg oare doi oameni îm- 
preună, fără să fie învoiți?  Răcnește leul în pădure, dacă 
n'are pradă? Sbiară puiul de leu din fundul vizuinei lui, dacă 
n'a prins nimic? Cade pasărea în laţul de pe pămînt, dacă 
nu i s'a întins o cursă? Se ridică laţul dela pămînt, fără să se 
fi prins ceva în el? Sau sună cineva cu trîmbitța într'o cetate, 
fără să se spăimînte poporul? Sau se întîmplă o nenorocire 
într'o cetate, fără s'o fi făcut Domnul? Nu, Domnul Dum- 
nezeu nu face nimic fără să-Și descopere taina Sa slujitorilor 
Săi prooroci. Leul răcnește: cine nu se va speria? Domnul 
Dumnezeu vorbește: cine nu va prooroci?”  Strigaţi de pe 
acoperișul palatelor Asdodului și de pe palatele ţării Egiptu- 
lui, și spuneţi: “Strîngeţi-vă pe munţii Samariei, și vedeţi ce 
neorînduială mare este în mijlocul ei, ce asupriri sînt în ea! 
Nu sînt în stare să lucreze cu neprihănire, zice Domnul, ci 
își grămădesc în palate comori cîștigate prin sîlnicie și răpire.” 
De aceea, așa vorbește Domnul Dumnezeu: “Vrăjmașul va îm- 
presura ţara, îţi va dobori tăria, și palatele tale vor fi jăfuite!” 
Așa vorbește Domnul: “După cum păstorul scapă din gura leu- 
lui numai două bucăţi de picioare sau un virf de ureche, așa vor 
scăpa copiii lui Israel cari stau în Samaria în colțul unui pat 
și pe covoare de Damasc!  Ascultaţi, și spuneţi lucrul acesta 
casei lui Iacov, zice Domnul Dumnezeu, Dumnezeul oștirilor: 
“m ziua, cînd voi pedepsi pe Israel pentru fărădelegile lui, voi 
pedepsi și altarele din Betel; coarnele altarului vor fi sfărimate, 
și vor cădea la pămînt. Voi surpa casele de iarnă și casele de 
vară; palatele de fildeș se vor duce, și casele cele multe se vor 
nimici, zice Domnul.” 


“Ascultaţi cuvîntul acesta, juncane din Basan, de pe muntele 
Samariei, voi cari asupriţi pe cei sărmani, zdrobiţi pe cei lip- 

siți, și ziceţi bărbaţilor voştri: „Daţi-ne să bem!” Domnul 
Dumnezeu a jurat pe sfințenia Lui, și a zis: “lată, vin zile pen- 
tru voi, cînd vă vor prinde cu cârligele, și rămășița voastră cu 
undiți de pescari; „veţi ieși prin spărturi, fiecare drept înainte, 
și veţi fi lepădate în Harmon, zice Domnul.”  Duceţi-vă numai 
la Betel, și păcătuiţi! Duceţi-vă la Ghilgal, și păcătuiţi și mai 
mult! Aduceţi-vă jertfele în fiecare dimineaţă, și zeciuielile la 
fiecare trei zile! Faceţi să fumege jertfe de mulțămire făcute 
cu aluat! Trimbiţaţi-vă, vestiţi-vă darurile de mîncare de bună 
voie! Căci așa vă place, copii ai lui Israel, zice Domnul Dum- 
nezeu.” Şi Eu, de partea Mea, v'am trimes foametea în toate 
cetăţile voastre, și lipsa de pîne în toate locuinţele voastre. 
Cu toate acestea tot nu v'aţi întors la Mine, zice Domnul.” 

“N'am vrut să vă dau nici ploaie, cînd mai erau încă trei 
luni pînă la secerat; am dat ploaie peste o cetate, dar n'am dat 
ploaie peste o altă cetate; într'un ogor a plouat, și altul, în care 
n'a plouat, s'a uscat. Două, trei cetăţi s'au dus la alta ca să 
bea apă, și tot nu și-au potolit setea. Cu toate acestea, tot nu 
v'aţi întors la Mine, zice Domnul.” - V'am lovit cu rugină în 
grîu și cu tăciune; grădinile voastre cele multe, viile, smochinii 
și măslinii voștri i-au mîncat deseori lăcustele. Cu toate aces- 
tea, tot nu v'aţi întors la Mine, zice Domnul.” Am trimes în 
voi ciuma, ca în Egipt; v'am ucis tinerii cu sabia, și am lăsat 
să vi se ia caii, am făcut să vi se suie în nări duhoarea taberii 
voastre. Și cu toate acestea, tot nu v'aţi întors la Mine, zice 
Domnul.” - “V'am nimicit ca pe Sodoma și Gomora, pe cari 
le-a nimicit Dumnezeu; și aţi fost ca un tăciune scos din foc. 
Cu toate acestea, tot nu v'aţi întors la Mine, zice Domnul... 
“De aceea îţi voi face astfel, Israele, -și fiindcă îţi voi face ast- 
fel, pregătește-te să întilnești pe Dumnezeul tău, Israele! Căci 
iată că El a întocmit munţii, a făcut vîntul, și spune omului 
pînă și gîndurile lui. El preface zorile în întunerec, și umblă 
pe înălțimile pămîntului: Domnul, Dumnezeul oștirilor, este 
Numele Lui. 


Ascultaţi cuvîntul acesta, cîntecul acesta de jale, pe care-l 
fac pentru voi, casa lui Israel! “A căzut și nu se va mai scula, 
fecioara lui Israel; stă trîntită la pămînt, și nimeni n'o ridică. 


10 


11 


12 
13 


10 


11 


12 


13 


14 


15 


16 


17 
18 


19 


20 


5. 3-20 AMOS 1282 


Căci aşa vorbeşte Domnul Dumnezeu: cetatea care scotea la 
luptă o mie de oameni, nu va rămînea decît cu o sută, și cea 
care scotea o sută de oameni, nu va mai rămînea decît cu zece, 
din casa lui Israel.” Căci așa vorbește Domnul către casa lui 
Israel: “Căutaţi-Mă, și veți trăi! Nu căutaţi Betelul, nu vă 
duceţi la Ghilgal, și nu treceţi la Beer-Șeba. Căci Ghilgalul va 
fi dus în robie, și Betelul va fi nimicit. Căutaţi pe Domnul, și 
veţi trăi! Temeţi-vă ca nu cumva să apuce ca un foc casa lui 
Iosif, și focul acesta s'o mistuie, fără să fie cineva la Betel ca sã- 
l stingă, voi cari prefaceţi dreptul în pelin, și călcaţi dreptatea 
în picioare! El a făcut Cloșca cu pui și Orionul, El preface 
întunerecul în zori, iar ziua în noapte neagră; El cheamă apele 
mării, și le varsă pe faţa pămîntului: Domnul este Numele 
Lui. El aduce ca fulgerul prăpădul peste cei puternici, așa că 
nimicirea vine peste cetăţui.” Ei urăsc pe cel ce-i mustră la 
poarta cetăţii, și le este scîrbă de cel ce vorbește din inimă. 
Deaceea, pentrucă pe sărac îl căleaţi în picioare, și luaţi daruri 
de griu dela el: măcar că aţi zidit case de piatră cioplită, nu 
le veţi locui; măcarcă aţi sădit vii foarte bune, nu veţi bea din 
vinul lor! Căci Eu știu că nelegiuirile voastre sînt multe, și că 
păcatele voastre sînt fără număr: asupriți pe cel drept, luaţi 
mită, și călcaţi în picioare la poarta cetăţii dreptul săracilor. 
De aceea, în vremuri ca acestea, înțeleptul trebuie să tacă; 
căci sînt vremuri rele. Căutaţi binele și nu răul, ca să trăiţi, 
și ca astfel, Domnul, Dumnezeul oștirilor, să fie cu voi, cum 
spuneţi voi! Urîți răul și iubiţi binele, faceţi să domnească 
dreptatea la poarta cetăţii; și poate că Domnul, Dumnezeul 
oștirilor, va avea milă de rămășițele lui Iosif. De aceea, așa 
vorbește Domnul, Dumnezeul oștirilor, Cel Atotputernic: “n 
toate piețele se vor boci, și pe toate uliţile vor zice: „Vai! Vaii 
Vor chema pe plugar la jale, și la bocire pe ceice fac jălanii 
pentru morţi. ’n toate viile va fi bocet, cînd voi trece prin 
mijlocul tău, zice Domnul. “Vai de cei ce doresc „ziua Dom- 
nuluij Ce așteptați voi dela ziua Domnului? Ea va fi întunerec 
și nu lumină. Veţi fi ca un om care fuge dinaintea unui leu pe 
care-l întilnește un urs, și care, cînd ajunge acasă, își reazimă 
mîna pe zid, și-l mușcă un șarpe! Nu va fi oare ziua Dom- 


1283 AMOS 5. 21-6. 10 


nului întunerec, în loc de lumină? Nu va fi ea întunecoasă și 
fără strălucire? Eu urăsc, dispreţuiesc sărbătorile voastre, și 
nu pot să vă sufăr adunările de sărbătoare! Cînd "mi aduceţi 
arderi de tot și daruri de mîncare, n'am nicio plăcere de ele; și 
viţeii îngrășaţi pe cari-i aduceţi ca jertfe de mulțămire, nici nu 
Mă uit la ei. Depărtează de Mine vuietul cîntecelor tale; nu 
pot asculta sunetul alăutelor tale! Ci dreptatea să curgă ca o 
apă curgătoare, și neprihănirea ca un pîrîu care nu seacă nicio- 
dată!  Mi-aţi adus voi jertfe și daruri de mîncare, în timpul 
celor patruzeci de ani din pustie, casa lui Israel?... Veţi ridica 
dar pe Sacut, împăratul vostru, și pe Caivan, chipurile voastre 
idolești, steaua dumnezeului vostru, pe care vi l-aţi făcut, și 
vă voi duce în robie dincolo de Damasc, zice Domnul, al cărui 
Nume este Dumnezeul oștirilor!” 


Vai de ceice trăiesc fără grijă în Sion, și la adăpost pe 
muntele Samariei, vai de mai marii aceștia ai celui dintii dintre 
neamuri, la cari aleargă casa lui Israel!... Treceţi la Calne și 
vedeţi, duceţi-vă de acolo pînă la Hamatul cel mare, și pogorîți- 
vă în Gat la Filisteni; sînt oare cetăţile acestea mai înfloritoare 
decît cele două împărăţii ale voastre, și este ţinutul lor mai 
întins decît al vostru?... Credeţi că ziua nenorocirii este de- 
parte, și faceţi să se apropie domnia silniciei. Ei se culcă 
pe paturi de fildeș, și stau întinși a lene pe așternuturile lor; 
mănîncă miei din turmă, și viței puși la îngrăşat.  Aiurează 
în sunetul alăutei, se cred iscusiți ca David în instrumentele 
de muzică. Beau vin cu pahare largi, se ung cu cel mai bun 
untdelemn, și nu se întristează de prăpădul lui Iosif! De aceea 
vor merge în robie, în fruntea prinșilor de război; și vor înceta 
strigătele de veselie ale acestor desfătaţi. Domnul Dumnezeu 
a jurat pe Sine însuș, și Domnul, Dumnezeul oștirilor, a zis: 
“Mi-e scîrbă de mindria lui Iacov, și-i urăsc palatele; de aceea, 
voi da în mîna vrăjmașului cetatea cu tot ce este în ea. Şi 
dacă, vor mai rămînea zece oameni într'o casă vor muri. Cînd 
unchiu-său va lua pe cel mort să-l ardă, ridicîndu-i oasele din 
casă, și va întreba pe cel din fundul casei: “Mai este cineva 
cu tine?” Acela va răspunde: “Nimeni”... Iar celalt va zice: 
“Tăcere! Căci nu trebuie să pomenim acum Numele Domnu- 

lui!” Căci iată că Domnul poruncește să se därîme casa cea 
mare, și să se facă bucăţi casa cea mică. Pot caii să alerge 
pe o stincă? Sau poate cineva să are marea cu boii, de aţi 
prefăcut judecata, în otravă, și roada i aa în pelin? Vă 
bucuraţi de lucruri de nimic, și ziceţi: “Oare nu prin tăria 
noastră am cîștigat noi putere?” De aceea, iată, voi ridica 
împotriva voastră, casa lui Israel, zice Domnul, Dumnezeul 
oștirilor, un neam, care vă va asupri dela intrarea Hamatului 
pînă la pîrîul pustiei.” 


Domnul Dumnezeu mi-a trimes vedenia aceasta. lată, făcea 
niște lăcuste, în clipa cînd începea să crească otava; era otava 
după cositul împăratului. Şi după ce au mîncat ele cu desăvîrșire 
toată iarba din ţară, am zis: “Doamne Dumnezeule, iartă! 
Cum ar putea să stea Iacov în picioare? Căci este așa de 
slab!” Atunci Domnul Sa căit de lucrul acesta: “Nu se va 
întîmpla una ca aceasta, a zis Domnul.” Domnul Dumnezeu 
mi-a, trimes vedenia aceasta: lată, Domnul Dumnezeu vestea 
pedeapsa prin foc; și focul mînca Adîncul cel mare și apu- 
case și cîmpia. Eu am zis: “Doamne Dumnezeule, oprește! 
Cum ar putea să stea în picioare lacov? Căci este așa de 
slab!” Atunci Domnul S'a căit şi de lucrul acesta. “Nici una 
ca aceasta nu se va întîmpla, a zis Domnul Dumnezeu.” El 
mi-a trimes vedenia aceasta: lată, Domnul stătea pe un zid 
făcut la cumpănă, și avea o cumpănă în mînă. Domnul mi- 
a zis: “Ce vezi, Amos?” Eu am răspuns: “O cumpănă.” Și 
Domnul a zis: “lată, voi pune cumpăna în mijlocul poporu- 
lui Meu Israel, și nu-l voi mai ierta; ci înălțimile lui Isaac 
vor fi pustiite; sfintele locașuri ale lui Israel vor fi dărîmate, și 
Mă voi ridica împotriva casei lui leroboam cu sabia.” Atunci 
Amatia, preotul din Betel, a trimes să spună lui leroboam, 
împăratul lui Israel: “Amos uneltește împotriva ta în mijlocul 
casei lui Israel; ţara nu poate să sufere toate cuvintele lui! 
Căci iată ce zice Amos: „leroboam va i ucis de sabie, și Israel 
va fi dus în robie departe de ţara saj.” Şi Amaţia a zis lui 
Amos: “Pleacă, văzătorule, și fugi î în țara lui Iuda! Mănîncă- 
ţi pînea acolo, și acolo proorocește. Dar nu mai prooroci la 
Betel, căci este un locaș sfint al împăratului, și este un templu 


1285 AMOS 7. 14-8. 12 


al împărăției” Amos a răspuns lui Amaţia: “Eu nu sînt nici 
prooroc, nici fiu de prooroc; ci sînt păstor, și strîngător de smo- 
chine de Egipt. Dar Domnul m'a luat dela oi, și Domnul mi-a 
zis: „Du-te și proorocește poporului Meu Israelj Ascultă acum 
Cuvîntul Domnului, tu care zici: „Nu prooroci împotriva lui 
Israel, nu vorbi împotriva casei lui Isaacj Din pricina aceasta, 
iată ce zice Domnul: „Nevastă-ta va curvi în cetate, fiii și fi- 
icele tale vor cădea loviți de sabie, ogorul tău va fi împărțit cu 
frînghia de măsurat; tu însă vei muri într'un pămînt necurat, 
și Israel va fi dus în robie departe de ţara lui!” 


Domnul Dumnezeu mi-a trimes următoarea vedenie. lată, 
era un coș cu poame coapte. Ela zis: “Ce vezi, Amos?” 
Eu am răspuns: “Un coș cu poame coapte.” Și Domnul mi- 
a zis: “A venit sfîrşitul poporului Meu Israel; nu-l mai pot 
ierta! ’n ziua aceea, cîntecele Templului se vor preface în 
gemete, zice Domnul Dumnezeu, pretutindeni vor arunca în 
tăcere o mulțime de trupuri moarte.”  Ascultaţi lucrul acesta, 
voi cari mîncaţi pe cel lipsit, și prăpădiţi pe cei nenorociți din 
țară! Voi, cari ziceţi: “Cînd va trece luna nouă, ca să vin- 
dem griul, și Sabatul ca să deschidem grînarele, să micșorăm 
efa și să mărim siclul, și să strimbăm cumpăna ca să înșelăm? 
Apoi vom cumpăra pe cei nevoiași pe argint, și pe sărac pe o 
păreche de încălțăminte, și vom vinde codina în loc de grîu.” 
- Domnul a jurat pe slava lui Iacov: “Niciodată nu voi uita 
niciuna din faptele lor! Nu se va cutremura ţara din pricina 
acestor mișelii, și nu se vor jăli toţi locuitorii ei? Nu se va um- 
fla toată ţara ca rîul, ridicîndu-se și pogorîndu-se iarăș ca rîul 
Egiptului? ’n ziua aceea, zice Domnul Dumnezeu, voi face 
să asfinţească soarele la amiază, și voi întuneca pămîntul ziua 
nămeaza mare. Vă voi preface sărbătorile în jale, și toate cîn- 
tările în bociri pentru morți, voi acoperi toate coapsele cu saci 
și voi face toate capetele pleșuve; voi arunca țara într'o jale ca 
pentru un singur fiu, și sfîrșitul ei va fi ca o zi amară.” “Iată, 
vin zile, zice Domnul Dumnezeu, cînd voi trimete foamete în 
țară, nu foamete de pîne, nici sete de apă, ci foame și sete 
după auzirea cuvintelor Domnului. Vor pribegi atunci dela o 
mare la alta, de la miază-noapte la răsărit, vor umbla istoviți 

încoace și încolo, ca să caute Cuvîntul Domnului, și tot nu-l 
vor găsi. ’n ziua aceea se vor topi de sete fetele frumoase și 
flăcăii. Ei, cari jură acum pe păcatul Samariei, și zic: „Pe 
Dumnezeul tău cel viu, Danej Și: „Pe drumul Beer-Șebeij Vor 
cădea, și nu se vor mai scula.” 


Am văzut pe Domnul stînd pe altar. Și a zis: “Lovește 
pragul de sus al porţii, ca să se cutremure ușiorii, și sfărimă-i 
peste capetele lor ale tuturora. Rămășiţa lor însă, o voi pierde 
cu sabia, așa că niciunul din ei nu va putea să scape fugind, 
și niciunul din cei ce vor scăpa, nu va scăpa. De ar pătrunde 
chiar pînă în locuința morţilor, și de acolo îi va smulge mina 
Mea; de s'ar sui chiar în ceruri, și de acolo îi voi pogori. De 
s'ar ascunde chiar pe virful Carmelului, și acolo îi voi căuta 
și-i voi lua; de s'ar ascunde de privirile Mele chiar în fundul 
mării, și acolo voi porunci șarpelui să-i muște. De ar merge în 
robie chiar înaintea vrăjmașilor lor, și acolo voi porunci săbiei 
să-i peardă; voi pune astfel ochii pe ei ca să le fac rău, nu bine. 
Domnul, Dumnezeul oștirilor, atinge pămîntul, și se topește, și 
toţi locuitorii lui jălesc. Se înalță ca rîul Nil, și se pogoară ca 
rîul Egiptului. El Şi-a zidit cămara în ceruri, Și-a întemeiat 
bolta deasupra pămîntului; cheamă apele mării, și le varsă pe 
faţa pămîntului. Domnul este Numele Lui! “Nu sînteţi voi 
oare pentru Mine ca și copiii Etiopienilor, copii ai lui Israel? 
zice Domnul. N'am scos Eu pe Israel din ţara Egiptului, ca și 
pe Filisteni din Caftor și pe Sirieni din Chir?” “Iată, Domnul 
Dumnezeu are ochii pironiți peste împărăţia aceasta vinovată, 
ca s'o nimicesc de pe fata pămîntului; totuș nu voi nimici de 
tot casa lui Iacov, zice Domnul.” “Căci iată, voi porunci, 
și voi vîntura casa lui Israel între toate neamurile, cum se 
vîntură cu ciurul, fără să cadă un singur bob la pămînt! Toţi 
păcătoșii poporului Meu vor muri de sabie, cei ce zic: „Nu ne 
va ajunge nenorocirea, și nu va veni peste noi.” “n vremea 
aceea voi ridica din căderea lui cortul lui David, îi voi drege 
spărturile, îi voi ridica dărîmăturile, și-l voi zidi iarăș cum 
era odinioară, ca să stăpinească rămășița Edomului și toate 
neamurile peste cari a fost chemat Numele Meu, zice Domnul, 
care va împlini aceste lucruri. “lată, vin zile, zice Domnul, 

cînd plugarul va ajunge pe secerător, și cel ce calcă strugurii 
pe cel ce împrăștie sămînța, cînd mustul va picura din munți 
și va curge de pe toate dealurile. Voi aduce înapoi pe prinșii 
de război ai poporului Meu Israel; ei vor zidi iarăș cetăţile 
pustiite și le vor locui, vor sădi vii și le vor bea vinul, vor face 
grădini și le vor mînca roadele. ’i voi sădi în țara lor, și nu 
vor mai fi smulși din ţara pe care le-am dat-o, zice Domnul, 
Dumnezeul tău!” 

> 977 roorocia lu Obadia. Așa vorbește Domnul Dumnezeu 
9 despre Edom: -“Noi am auzit o veste din partea 
Domnului, și un sol a fost trimes cu ea printre nea- 
muri, zicînd: “Sculaţi-vă, să mergem împotriva Edo- 
2 mului ca să ne războim cu el!” - “Iată, te voi face mic printre 
3 neamuri, vei fi cel mai disprețuit. Căci mîndria inimii tale 
te-a dus în rătăcire, pe tine, care locuiești în crăpăturile stîn- 
cilor, și domnești în înălțime; de aceea, tu zici în tine însuţi: 

4 “Cine mă va arunca la pămînt?” Dar chiar dacă ai locui tot 
atît de sus ca vulturul, chiar dacă ţi-ai așeza cuibul între stele, 

5 tot te voi arunca jos şi de acolo, zice Domnul”. Dacă ar fi 
intrat la tine niște hoţi, sau niște tilhari de noapte, -cum ești 
de pustiit! -ar fi luat ei oare mai mult decât ar fi putut? Dacă 

ar fi venit niște culegători de vie la tine, n'ar fi lăsat ei niciun 

6 strugure pe urmă? Vai! Ce scormonit este Esau! Cum i s'au 
7 descoperit comorile! Toți cei uniţi cu tine te-au izgonit înapoi 
pînă la hotar, prietenii tăi te-au înșelat și te-au stăpinit. Cei 

ce mîncau din pîinea ta ţi-au întins curse, pe cari nu le-ai bă- 

s gat de seamă! “Oare, zice Domnul, nu voi pierde Eu în ziua 
aceea pe cei înţelepţi din Edom, și princeperea din muntele lui 

9 Esau? Vitejii tăi, Temane, se vor spăimînta, pentruca toţi cei 
10 din muntele lui Esau să piară în măcel. Din pricina silniciei 
făcute împotriva fratelui tău Iacov, vei fi acoperit de rușine, 

11 și vei fi nimicit cu desăvîrșire pentru totdeauna. Căci în ziua 
cînd stăteai în faţa lui, în ziua cînd străinii îi luau averea, cînd 
străinii intrau pe porțile lui, și aruncau sorțul asupra lerusal- 

12 imului, și tu erai atunci ca unul din ei! Nu trebuiai să te uiţi 
mulțămit la ziua fratelui tău, în ziua nenorocirii lui, nu trebuiai 

să te bucuri de copiii lui Iuda în ziua pieirii lor, și nu trebuiai 

13 să vorbeşti cu semeţie în ziua strîmtorării! Nici nu trebuiai să 
intri pe porțile poporului Meu în ziua nenorocirii lui, nici nu 
trebuiai să te bucuri de nenorocirea lui în ziua prăpădului lui, 

și nu trebuiai să pui mîna pe bogăţiile lui în ziua prăpădului 
lui! Nu trebuiai să stai la răspîntii, ca să nimicești pe fugarii 
lui, și nici nu trebuiai să dai în mîna vrăjmașului pe cei ce 
scăpaseră. din el în ziua necazului lui! Căci ziua Domnului 
este aproape pentru toate neamurile. Cum ai făcut, așa ţi se 
va, face; faptele tale se vor întoarce asupra capului tău. Căci, 
după cum aţi băut paharul mîniei, voi cei de pe muntele Meu 
cel sfînt, tot așa, toate neamurile îl vor bea necurmat; vor bea, 
vor sorbi din el, și vor fi ca și cînd n'ar fi fost niciodată.” “Dar 
miîntuirea va fi pe muntele Sionului, el va fi sfint, și casa lui 
Iacov își va lua înapoi moșiile. Casa lui Iacov va fi un foc, și 
casa lui Iosif, o flacără; dar casa lui Esau va fi miriștea, pe care 
o vor aprinde și o vor mistui; și nu va mai răminea niciunul 
din casa lui Esau, căci Domnul a vorbit! Cei dela miazăzi vor 
stăpîni muntele lui Esau, și cei din cîmpie ţara Filistenilor; 
vor stăpîni și ţinutul lui Efraim și al Samariei; și Beniamin 
va stăpini Galaadul. Dar prinșii de război ai acestei oștiri a 
copiilor lui Israel, vor stăpîni ţara Cananiţilor pînă la Sarepta, 
și prinșii de război ai Ierusalimului, cari sînt la Sefarad, vor 
stăpîni cetăţile de miază-zi. Izbăvitorii se vor sui pe muntele 
Sionului, ca să judece muntele lui Esau. Dar împărăţia va fi a 
Domnului.” 

uvîntul Domnului a vorbit lui Iona, fiul lui Ami- 
tai, astfel:  “Scoală-te, du-te la Ninive, cetatea cea 
25) mare, și strigă împotriva ei. Căci răutatea ei s'a suit 
© pînă la Mine!” Şi Iona s'a sculat să fugă la Tars, 
departe de Faţa Domnului. S'a pogorit la Iafo, și a găsit acolo 
o corabie care mergea la Tars. A plătit preţul călătoriei, și 
s'a suit în corabie ca să meargă împreună cu călătorii la Tars, 
departe... de Faţa Domnului. Dar Domnul a făcut să sufle 
pe mare un vînt năpraznic, și a stîrnit o mare furtună. Cora- 
bia ameninţa, să se sfărîme. Corăbierii s'au temut, au strigat 
fiecare la dumnezeul lui, și au aruncat în mare uneltele din 
corabie, ca s'o facă mai ușoară. Iona s'a pogorit în fundul 
corăbiei, s'a culcat și a adormit dus.  Cîrmaciul s'a apropiat 
de el, și i-a zis: “Ce dormi? Scoală-te și cheamă pe Dum- 
nezeul tău! Poate că Dumnezeu va voi să se gîndeasc la noi, și 
nu vom pieri!” Şi au zis unul către altul: “Veniţi să tragem 
la sorț, ca să știm pricina din cui a venit peste noi nenorocirea 
aceasta!” Au tras la sorţ, și sorţul a căzut pe Iona. Atunci 
ei i-au zis: “Spune-ne din pricina cui a venit peste noi nenoro- 
cirea aceasta? Ce meserie ai, și de unde vii? Care îţi este ţara, 
și din ce popor ești?” El le-a răspuns: “Sînt Evreu, și mă 
tem de Domnul, Dumnezeul cerurilor, care a făcut marea și 
uscatul!” Oamenii aceia au avut o mare teamă, și i-au zis: 
“Pentruce ai făcut lucrul acesta?” Căci oamenii aceia știau 
că fugea de Faţa Domnului, pentrucă le spusese el. Ei i-au 
zis: “Ce să-ţi facem, ca să se potolească marea faţă de noi?” 
Căci marea era din ce în ce mai înfuriată. El le-a răspuns: 
“Luaţi-mă, și aruncaţi-mă în mare, și marea se va linişti faţă 
de voi! Căci știu că din vina mea vine peste voi această mare 
furtună!” Oamenii aceștia visleau ca să ajungă la uscat, dar 
nu puteau, pentrucă marea se întărîta tot mai mult împotriva 
lor. Atunci au strigat către Domnul, și au zis: “Doamne, nu 

ne pierde din pricina vieții omului acestuia, și nu ne împovăra 
cu sînge nevinovat! Căci, Tu, Doamne, faci ce vrei! Apoi au 
luat pe Iona, și l-au aruncat în mare. Și furia mării s'a potolit. 
Pe oamenii aceia i-a apucat o mare frică de Domnul, și au adus 
Domnului o jertfă, și I-au făcut juruinţe. Domnul a trimes 
un pește mare să înghită pe Iona, și Iona a stat în pîntecele 
peștelui trei zile și trei nopți. 

Iona s'a rugat Domnului, Dumnezeului său, din pîntecele 
peștelui, și a zis: “n strimtorarea mea, am chemat pe Dom- 
nul, și m'a ascultat; din mijlocul locuinţei morților am strigat, 
și mi-ai auzit glasul. Și totuș mă aruncasei în adînc, în in- 
ima mării, și riurile de apă mă înconjuraseră; toate valurile și 
toate talazurile Tale au trecut peste mine. Ziceam: “Sînt lep- 
ădat dinaintea ochilor Tăi! Dar iarăș voi vedea Templul Tău 
cel sfînt”. Apele m'au acoperit pînă aproape să-mi ia viaţa, 
adîncul m'a învăluit, papura s'a împletit în jurul capului meu. 
M'am pogorit pînă la temeliile munţilor, zăvoarele pămîntului 
mă încuiau pe vecie; dar Tu m'ai scos viu din groapă, Doamne, 
Dumnezeul meu! Cînd îmi tînjea sufletul în mine, mi-am adus 
aminte de Domnul, și rugăciunea mea a ajuns pînă la Tine, 
în Templul Tău ce sfint. Ceice se lipesc de idoli deșerţi înde- 
părtează îndurarea dela ei. Eu însă "ţi voi aduce jertfe cu un 
strigăt de mulțămire, voi împlini juruinţele pe cari le-am făcut. 
Mîntuirea vine dela Domnul.” Domnul a vorbit peștelui, și 
peștele a vărsat pe Iona pe pămînt. 


Cuvîntul Domnului a vorbit a doua oară lui lona, astfel: 
“Scoală-te, du-te la Ninive, cetatea cea mare, și vestește acolo 
strigarea pe care ţi-o voi dal” Și Iona s'a sculat, și s'a dus la 
Ninive, după Cuvîntul Domnului. Și Ninive era o cetate foarte 
mare, cât o călătorie de trei zile. Iona a început să pătrundă 
în oraș, cale de o zi, strigînd și zicînd: “ncă patruzeci de zile, 
și Ninive va fi nimicită!” Oamenii din Ninive au crezut în 
Dumnezeu, au vestit un post, și s'au îmbrăcat cu saci, dela 
cei mai mari pînă la cei mai mici. Lucrul a ajuns la ure- 
chea împăratului din Ninive; el s-a sculat de pe scaunul lui de 
domnie, și-a scos mantia de pe el, s'a acoperit cu un sac, și 
a șezut în cenușă. Şi a trimes să se dea de știre în Ninive, 

din porunca împăratului și mai marilor lui, următoarele: “Oa- 
menii și vitele, boii și oile, să nu guste nimic, să nu pască, și 
nici să nu bea apă deloc! Ci oamenii și vitele să se acopere cu 
saci, strige cu putere către Dumnezeu, și să se întoarcă dela 
calea lor cea rea și dela faptele de asuprire, de cari le sînt pline 
miînile! Cine știe dacă nu Se va întoarce Dumnezeu și Se va 
căi, și dacă nu-Și va opri miînia Lui aprinsă, ca să nu pierim!” 
Dumnezeu a văzut ce făceau ei și că se întorceau dela calea lor 
cea rea. Atunci Dumnezeu S'a căit de răul pe care se hotărise 
să li-l facă, și nu l-a făcut. 

Lucrul acesta n'a plăcut deloc lui Iona, și s'a mîniat. S'a 
rugat Domnului, și a zis: “Ah! Doamne, nu este aceasta toc- 
mai ce ziceam eu cînd eram încă în țara mea? Tocmai lucrul 
acesta voiam să-l înlătur fugind la Tars. Căci știam că ești un 
Dumnezeu milos și plin de îndurare, îndelung răbdător, și bo- 
gat în bunătate, și că Te căiești de rău! Acum, Doamne, ia-mi 
viaţa, căci vreau mai bine să mor decît să trăiesc!” Domnul a 
răspuns: “Bine faci Tu de te mînii?” Și lona a ieșit din cetate, 
și s'a așezat la răsărit de cetate. Acolo și-a făcut un umbrar, și 
a stătut supt el, pînă va vedea ce are să se întîmple cu cetatea. 
Domnul Dumnezeu a făcut să crească un curcubete, care s'a 
ridicat peste Iona, ca să facă umbră capului lui și să-l facă 
să-i treacă mînia. Iona s'a bucurat foarte mult de curcubetele 
acesta. Dar a doua zi, la răsăritul soarelui, Dumnezeu a adus 
un verme, care a înțepat curcubetele, și curcubetele s'a uscat. 
Cînd a răsărit soarele, Dumnezeu a făcut să sufle un vînt uscat 
dela răsărit, și soarele a bătut peste capul lui Iona, și Iona a 
leșinat. Atunci a dorit să moară, și a zis: “Mai bine să mor 
decît să trăiesc!” Dar Dumnezeu a zis lui Iona: “Bine faci 
tu de te mînii din pricina curcubetelui?” El a răspuns: “Da, 
bine fac că mă mînii pînă la moarte!” Atunci și Domnul a 
zis: “Tie îţi este milă de curcubetele acesta, care nu te-a co- 
stat nici o trudă și pe care nu tu l-ai făcut să crească, ci într'o 
noapte s'a născut și într'o noapte a pierit. Și mie să nu-Mi fie 
milă de Ninive, cetatea cea mare, în care se află mai mult de 
o sută douăzeci de mii de oameni, cari nu știu să deosebească 
dreapta de stînga lor, afară de o mulţime... de vite!” 


MICA 


uvîntului Domnului, spus lui Mica, din Moreșet, pe 
vremea lui lotam, Ahaz, Ezechia, împărații lui Iuda, 
V) proorocie asupra Samariei și Ierusalimului. Ascul- 
e) taţi, voi popoare toate! Ia aminte, pămîntule, și ce 
este pe el! Domnul Dumnezeu să fie martor împotriva voastră, 
Domnul care este în Templul Lui cel sfint! Căci iată că Dom- 
nul iese din locuinţa Lui, Se pogoară, și umblă pe înălțimile 
pămîntului! Supt El se topesc munţii, văile crapă, ca ceara 
înaintea focului, ca apa care curge prin ripi. Și toate aces- 
tea din pricina nelegiuirii lui Iacov, din pricina păcatelor casei 
lui Israel! Dar care este nelegiuirea lui Iacov? Nu este oare 
Samaria? Și care este păcatul lui Iuda? Nu este oare lerusal- 
imul?... De aceea, voi preface Samaria într'un morman de 
pietre pe cîmp, într'un loc de sădit vie; îi voi prăvăli pietrele 
în vale, și-i voi desgoli temeliile. Toate chipurile ei cioplite vor 
fi sfărîmate, toate plăţile ei de curvă vor fi arse în foc, și-i voi 
pustii toți idolii: căci din plăţi de curvă i-a adunat, și în plăţi 
de curvă se vor preface...  Deaceea pling, mă bocesc, umblu 
desculț și gol, strig ca șacalul, și gem ca struțul. Căci rana ei 
este fără leac; se întinde pînă la Iuda, pătrunde pînă la poarta 
poporului meu, pînă la Ierusalim. Nu spuneţi lucrul acesta, în 
Gat, și nu plingeţi în Aco; tăvăliți-vă în ţărină la Bet-Leafra. 
Treci, locuitoare din Șafir, cu rușinea descoperită; locuitoarea 
din Taanan nu îndrăznește să iasă, jalea Bet-Haeţelului, vă ia 
gustul să vă opriţi în el. Căci locuitoarea din Marot tremură 
pentru perderea fericirii ei, fiindcă s'a pogorît nenorocirea din 
partea Domnului pînă la poarta Ierusalimului. "nhamă-ţi caii 
cei iuți la car, locuitoare din Lachis; tu ai fost cea dintii pricină 
de păcat pentru fiica Sionului, căci în tine s'au găsit nelegiuir- 
ile lui Israel.  Deaceea te vei despărți de Moreșet-Gat, casele 
din Aczib vor fi o amăgire pentru împărații lui Israel. "ţi voi 
aduce un nou stăpîn, locuitoare din Mareșa; slava lui Israel 

va merge la Adulam.  Rade-ţi, taie-ți părul, din pricina copi- 
ilor tăi iubiți; lărgeşte-ți pleşuvia ca vulturul, căci ei se duc în 
robie departe de tine! 

Vai de ceice cugetă nelegiuirea și făuresc rele în așternutul 
lor; cînd se crapă de ziuă o înfăptuiesc, dacă le stă în put- 
ere. Dacă poftesc ogoare, pun mîna pe ele, dacă doresc case, 
le răpesc; asupresc pe om și casa lui, pe om și moștenirea 
lui.  Deaceea, așa vorbește Domnul: “lată, Eu am de gînd să 
aduc o nenorocire împotriva acestui leat de oameni, de care 
nu vă veţi feri grumazii, și nu veţi mai umbla cu capul atît 
de sus, căci vremile vor fi rele. "n ziua aceea, veţi ajunge de 
pomină, veţi boci, și veţi zice: “S-a isprăvit! Sintem pusti- 
iţi cu desăvirşirel Parten de moştenire a poporului meu trece 
în mîna altuia! Vai! cum mi-o ia! Ogoarele noastre le îm- 
parte vrăjmașului...!” Deaceea nu vei avea pe nimeni care 
să întindă frînghia de măsurat pentru sorțul tău, în adunarea 
Domnului.” “Nu proorociți!” zic ei. “Să nu se proorocească 
asemenea lucruri. Căci altminteri ocările nu mai încetează!” - 
“Este Domnul atît de grabnic la mînie, casa lui Iacov? Acesta 
este felul Lui de a lucra?” “Da, cuvintele Mele sînt priel- 
nice celui ce umblă cu neprihănire! De multă vreme poporul 
Meu este socotit de Mine ca vrăjmaș; voi răpiți mantaua de 
pe hainele celor ce trec liniștiți și n'au gust de război. Voi 
izgoniți din casele lor iubite pe femeile poporului Meu, luaţi 
pentru totdeauna podoaba Mea dela copiii lor.  Sculaţi-vă, 
și plecaţi, căci aici nu este odihnă pentru voi; căci din pric- 
ina spurcăciunii, vor fi dureri, dureri puternice. Da, dacă ar 
veni un om cu vînt și minciuni, și ar zice: “ti voi prooroci 
despre vin, și despre băuturi tari! ’ acela ar fi un prooroc pen- 
tru poporul acesta! “Te voi strînge în întregime, lacove! Voi 
strînge rămäşița lui Israel, îi voi aduna ca pe niște oi dintr'un 
staul, ca pe o turmă în pășunea ei, așa că va fi o mare zarvă 
de oameni. Cel ce va face spărtura se va sui înaintea lor; vor 
face spărtura, vor trece pe poartă și vor ieși pe ea; împăratul 
lor va merge înaintea lor, și Domnul va fi în fruntea lor.” 

Am zis: “Ascultaţi, căpetenii ale lui Iacov, și mai mari ai 
casei lui Israel! Nu este datoria voastră să cunoaşteţi drep- 

tatea? Şi totuş voi urîți binele și iubiţi răul, le jupuiți pielea 
și carnea de pe oase! După ce au mîncat carnea poporului 
Meu, după ce-i jupoaie pielea, și-i sfărîmă oasele; îl fac bucăţi; 
ca ceeace se fierbe într'o oală, ca și carnea dintr'un cazan, 
apoi strigă către Domnul. Dar El nu le răspunde, ci 'și as- 
cunde Faţa de ei în vremea aceea, pentru că au făcut fapte 
rele. “Așa vorbește Domnul despre proorocii cari rătăcesc pe 
poporul meu, cari, dacă au de mușcat ceva cu dinţii, vestesc 
pacea, iar dacă nu li se pune nimic în gură, vestesc războiul 
sfint: “Din pricina aceasta, va veni noaptea peste voi... fără 
nici o vedenie! Și întunerecul... fără nici o proorocie! Soarele 
va asfinți peste acești prooroci, și ziua se va întuneca peste 
ei!  Văzătorii vor fi daţi de rușine, ghicitorii vor roși, toți 
își vor acoperi barba; căci Dumnezeu nu va răspunde. Dar 
eu sînt plin de putere, plin de Duhul Domnului, sînt plin de 
cunoștința dreptăţii și de vlagă, ca să fac cunoscut lui Iacov 
nelegiuirea lui, și lui Israel păcatul lui.”  “Ascultaţi dar lucrul 
acesta, căpetenii ale casei lui Iacov, și mai mari ai casei lui 
Israel, voi, cărora vă este scirbă de dreptate, și cari suciți tot 
ce este drept; Voi cari zidiţi Sionul cu sînge, și Ierusalimul cu 
nelegiuire!  Căpeteniile cetăţii judecă pentru daruri, preoții 
lui învață pe popor pentru plată, și proorocii lui proorocesc 
pe bani; și mai îndrăznesc apoi să se bizuie pe Domnul și zic: 
“Oare nu este Domnul în mijlocul nostru? Nu ne poate atinge 
nici o nenorocire!” De aceea, din pricina voastră, Sionul va fi 
arat ca un ogor, lerusalimul va ajunge un morman de pietre, 
și muntele Templului o înălțime acoperită de păduri. 


n vremile de pe urmă, muntele Casei Domnului va fi în- 
temeiat tare ca cel mai înalt munte, se va înălța deasupra 
dealurilor, și popoarele vor veni grămadă la el. Neamurile se 
vor duce cu grămada la el, și vor zice: “Veniţi, haidem să ne 
suim la muntele Domnului, la Casa Dumnezeului lui Iacov, ca 
să ne înveţe căile Lui, și să umblăm pe cărările Lui! Căci din 
Sion va ieși Legea, și din Ierusalim Cuvîntul Domnului. El 
va judeca, între multe popoare, va hotărî între neamuri puter- 
nice, depărtate. Din săbiile lor își vor făuri fiare de plug, și 
din suliţele lor cosoare; niciun neam nu va mai trage sabia îm- 

potriva altuia, și nu vor mai învăța să facă război; ci fiecare va 
locui supt viţa lui și supt smochinul lui, și nimeni nu-l va mai 
turbura. Căci gura Domnului oștirilor a vorbit. Pe cînd toate 
popoarele umblă fiecare în numele dumnezeului său, noi vom 
umbla în Numele Domnului, Dumnezeului nostru, totdeauna 
și în veci de veci!” “n ziua aceea, zice Domnul, voi aduna 
pe cei șchiopi, voi stringe grămadă pe cei izgoniți, și pe aceia 
pe cari-i chinuisem. Din cei șchiopi voi face o rămășiță, din 
cei ce erau risipiţi, un neam puternic; și Domnul va împărăţi 
peste ei, pe muntele Sionului, de acum și pînă'n veac! Iar la 
tine, turn al turmei, deal al fiicei Sionului, la tine va veni, și la 
tine va ajunge vechea stăpînire, împărăţia fiicei Ierusalimului!” 
“Pentruce strigi tu însă acum așa de tare? N'ai împărat? Nu 
mai ai sfetnic, de te apucă durerea ca pe o femeie la naștere? 
Sufere, fiica Sionului, și gemi ca o femeie la naștere! Căc acum 
vei ieși din cetate și vei locui în cîmp, și te vei duce pînă la 
Babilon! Acolo vei fi izbăvită, acolo te va răscumpăra Dom- 
nul din mîna vrăjmașilor tăi. Căci acum multe neamuri s'au 
strîns împotriva ta, și zic: “Să fie pîngărită, ca să ne vadă ochii 
împlinindu-ni-se dorința faţă de Sion!” Dar ei nu cunosc gîn- 
durile Domnului, nu-l înţeleg planurile, nu știu că i-a strîns 
ca pe niște snopi în arie.  Scoală-te, fiica Sionului, și treeră! 
Căci îți fac un corn de fer și o copită de aramă, ca să sfărîmi 
multe popoare, și să închini Domnului prada lor, să închini 
Domnului întregului pămînt averile lor! 


Acum, strînge-ţi rîndurile în cetate, ceata Sionului, căci 
sîntem împresuraţi! Judecătorul lui Israel este lovit cu nuiaua 
pe obraz! Și tu, Betleeme Efrata, măcar că ești prea mic 
între cetăţile de căpetenie ale lui Iuda, totuș din tine "mi va 
ieși Cel ce va stăpîni peste Israel, și a cărui obirșie se suie pînă 
în vremuri străvechi, pînă în zilele veciniciei. De aceea îi va 
lăsa, pînă la vremea cînd va naște cea care are să nască, și 
rămășița fraţilor Săi se va întoarce la copiii lui Israel. El se 
va înfățișa, și va cîrmui cu puterea Domnului, și cu măreţia 
Numelui Domnului, Dumnezeului Său: vor locui liniștiți, căci 
El va fi proslăvit pînă la marginile pămîntului. El va fi pacea 
noastră! Cînd va veni Asirianul în ţara noastră, și va pătrunde 

în palatele noastre, vom ridica împotriva lui șapte păstori și 
opt căpetenii ale poporului. Ei vor pustii ţara Asiriei cu sabia, 
și țara lui Nimrod cu sabia scoasă din teacă. Ne va izbăvi 
astfel de Asirian, cînd va veni în ţara nostră, și va pătrunde 
în ţinutul nostru. Rămășiţa lui Iacov va fi în mijlocul multor 
popoare, ca o rouă care vine dela Domnul, ca ploaia măruntă 
pe iarbă care nu se bizuie pe nimeni, și nu atîrnă de copiii 
oamenilor. Rămășiţa lui Iacov va fi între neamuri, în mijlocul 
multor popoare, ca un leu între fiarele pădurii, ca un pui de 
leu între turmele de oi: care, cînd trece, calcă în picioare și 
sfișie, și nimeni nu poate scăpa pe altul. Ti se va ridica mîna 
peste protivnicii tăi, și toţi vrăjmașii tăi vor fi nimiciţi! “n 
ziua aceea, zice Domnul, îţi voi nimici cu desăvîrșire caii din 
mijlocul tău, și-ți voi sfărîma carăle; voi nimici cu desăvîrșire 
cetăţile din țara ta, și-ți voi surpa toate cetăţuile. Voi nimici 
cu desăvîrșire descîntecele din mijlocul tău, și nu vei mai avea 
vrăjitori; voi nimici cu desăvirșire idolii tăi și stilpii tăi idolești 
din mijlocul tău, și nu te vei mai închina la lucrarea mînilor 
tale; voi nimici cu desăvîrșire din mijlocul tău Astarteele tale, 
și-ți voi dărîma idolii. "mi voi răzbuna cu mînie, cu urgie, pe 
neamurile, cari n'au vrut s'asculte.” 


Ascultaţi dar ce zice Domnul; “Scoală-te, judecă-te înaintea 
munţilor, și dealurile să-ţi audă glasul!...  Ascultaţi, munţi, 
pricina Domnului, și luaţi aminte, temelii tari ale pămîntu- 
lui! Căci Domnul are o judecată cu poporul Său, și vrea să 
Se judece cu Israel. - “Poporul Meu, ce ţi-am făcut și cu ce 
te-am ostenit? Răspunde-Mi! Căci te-am scos din ţara Egip- 
tului, te-am izbăvit din casa robiei, și am trimes înaintea ta 
pe Moise, Aaron și Maria! Poporul Meu, adu-ţi aminte ce 
plănuia Balac împăratul Moabului, și ce i-a răspuns Balaam, 
fiul lui Beor, și ce s'a întîmplat din Sitim pînă la Ghilgal, ca 
să cunoşti binefacerile Domnului!” “Cu ce voi întîmpina pe 
Domnul, şi cu ce mă voi pleca înaintea Dumnezeului Celui 
Prea 'nalt? ’l voi întîmpina oare cu arderi de tot, cu viței de 
un an? Dar primește Domnul oare mii de berbeci, sau zeci 
de mii de rîuri de untdelemn? Să dau eu pentru fărădelegile 
mele pe întiiul meu născut, rodul trupului meu pentru păcatul 

sufletului meu?” - “Ţi s'a arătat, omule, ce este bine, și ce 
alta cere Domnul dela tine, decit să faci deptate, să iubești 
mila, și să umbli smerit cu Dumezeul tău?” Glasul Domnului 
strigă cetăţii, și omul înțelept se teme de Numele Tău. As- 
cultaţi pedeapsa și pe Celce o trimete! Mai sînt în casa celui 
rău comori nelegiuite, și blestemata efă mică? Pot socoti Eu 
curat pe celce are o cumpănă nedreaptă și greutăţi strimbe în 
sac?  Pentrucă bogaţii lui sînt plini de sîlnicie, locuitorii lui 
spun minciuni, și limba lor este numai înșelătorie în gura lor, 
de aceea, și Eu te voi lovi cu suferința, te voi pustii pentru 
păcatele tale. Vei mînca și tot nu te vei sătura, ci foamea 
va răminea în tine; ce vei lua dinaintea vrăjmașului nu vei 
scăpa, căci ce vei scăpa, voi da pradă săbiei. Veţi sămăna, 
dar nu vei secera, vei stoarce măsline dar nu te vei unge cu 
untdelemnul lor, vei face must, dar nu vei bea vin! Căci ei 
păzesc toate orînduirile lui Omri, și lucrează tocmai cum a 
lucrat casa lui Ahab, și umblă după sfaturile lor, de aceea te 
voi face de pomină, îţi voi face locuitorii de batjocură, și veți 
purta. ocara poporului Meu. 


Vai de mine! Căci parcă sînt la stringerea poamelor, și 
la strîngerea bobiţelor după culesul strugurilor: nu mai este 
niciun strugure de mîncare, nici cea dintii smochină, dorită 
de sufletul meu! Sa dus omul de bine din ţară, și nu mai 
este niciun om cinstit printre oameni; toţi stau la pîndă ca 
să verse sînge, fiecare întinde o cursă fratelui său. Mînile lor 
sînt îndreptate să facă rău: cîrmuitorul cere daruri, judecă- 
torul cere plată, cel mare își arată pe faţă ce dorește cu lă- 
comie, și astfel merg mînă'n mînă. Cel mai bun dintre ei 
este ca un mărăcine, cel mai cinstit este mai rău decît un tufiș 
de spini. Ziua vestită de toţi proorocii Tăi, pedeapsa Ta se 
apropie! Atunci va fi uluiala lor. Nu crede pe un prieten, 
nu te încrede în ruda cea mai de aproape; păzește-ţi ușa gurii 
de cea care îţi stă în braţe! Căci fiul batjocorește pe tatăl, 
fata se scoală împotriva mamei ei, nora împotriva soacrei sale; 
vrăjmașii omului sînt cei din casa lui! - Eu însă voi privi spre 
Domnul, îmi voi pune nădejdea în Dumnezeul mîntuirii mele, 
Dumnezeul meu mă va asculta. Nu te bucura de mine, vrăj- 

mașă, căci chiar dacă am căzut, mă voi scula iarăș, chiar dacă 
stau în întunerec, totuș Domnul este Lumina mea! Voi suferi 
mînia Domnului, căci am păcătuit împotriva Lui, -pînă ce El 
îmi va apăra pricina și-mi va face dreptate; El mă va scoate la 
lumină, și voi privi dreptatea Lui. Cînd va vedea vrăjmașa 
mea lucrul acesta, va fi acoperită de rușine, ea, care-mi zicea: 
“Unde este Domnul, Dumnezeul tău?” Ochii mei își vor vedea 
dorința împlinită faţă de ea. Atunci ea va fi călcată în picioare 
ca noroiul de pe uliţă. ’n ziua, cînd îţi vor zidi iarăș zidurile, 
în ziua aceea ţi se vor lărgi hotarele. ’n ziua aceea, vor veni 
la tine, din Asiria pînă în Egipt, din Egipt pînă la rîul, dela 
o mare la alta, și dela un munte la altul. Dar mai întîi ţara 
va fi pustiită din pricina locuitorilor ei, în urma faptelor lor 
rele. Paște-Ţi poporul cu toiagul Tău, paşte turma moștenirii 
Tale, care locuiește singură în pădurea din mijlocul Carmelu- 
lui; ca să pască pe Basan și în Galaad, ca în zilele de altă 
dată.” - “ţi voi arăta lucruri minunate,- zice Domnul, ca în 
ziua cînd ai ieșit din țara Egiptului.” - Neamurile vor vedea 
lucrul acesta, și se vor rușina, cu toată puterea lor; vor pune 
mina la gură, și își vor astupa urechile. Voi linge pulberea, 
ca șarpele; vor ieși tremurînd ca tirîtoarele pămîntului, afară 
din cetăţuile lor, vor veni pline de frică înaintea Domnului, 
Dumnezeului nostru, și se vor teme de Tine. Care Dumnezeu 
este ca Tine, care ierți nelegiuirea, și treci cu vedera păcatele 
rămășiței moștenirii Tale? El nu-Și ţine mînia pe vecie, ci “i 
place îndurarea! El va avea iarăș milă de noi, va călca în pi- 
cioare nelegiuirile noastre, și vei arunca în fundul mării toate 
păcatele lor. Vei da cu credincioșie lui Iacov, și vei ţinea cu 
îndurare faţă de Avraam, ce ai jurat părinţilor noștri în zilele 
de odinioară.” 

NAUM 


N roorocie despre Ninive. Cartea Proorociei lui Naum, 
ON 

tor; Domnul Se răzbună și este plin de mînie; Dom- 
nul Se răzbună pe protivnicii Lui, și ține mînie pe 
vrăjmaşii Lui. Domnul este îndelung rider, dar de o mare 
tărie; și nu lasă nepedepsit pe cel rău. Domnul umblă în fur- 
tună și în vîrtej, și norii sînt praful picioarelor Lui. El mus- 
tră marea și o usucă, face să sece toate riurile; Basanul și 
Carmelul tînjesc, și floarea Libanului se vestejește. Se clat- 
ină munţii înaintea Lui, și dealurile se topesc; se cutremură 
pămîntul înaintea Lui, lumea și toţi locuitorii ei. Cine poate 
sta înaintea urgiei Lui? Și cine poate ţinea piept mîniei Lui 
aprinse? Urgia Lui se varsă ca focul, și se prăbușesc stîncile 
înaintea Lui. Domnul este bun, El este un loc de scăpare în 
ziua necazului; și cunoaște pe cei ce se încred în El. Dar cu 
niște valuri ce se varsă peste mal, va nimici cetatea Ninive, și va 
urmări pe vrăjmașii Lui pînă în întunerec. Ce planuri faceți 
voi împotriva Domnului? El le zădărniceşte! Nenorocirea nu 
va veni de două ori. Căci vor fi ca niște mănunchiuri de spini 
încâlciți, și tocmai cînd vor fi beti de vinul lor, vor fi mistuiți 
de foc, ca o miriște de tot uscată. Din tine, Ninive, a ieșit cel 
ce urzea rele împotriva Domnului, celce făcea planuri răută- 
cioase. Aşa vorbește Domnul: “Oricât de mulţi și puternici 
vor fi, toţi vor fi seceraţi și vor pieri. Chiar dacă te-am întris- 
tat, lerusalime, nu te voi mai întrista... Ci îi voi sfărima jugul 
acum de pe tine, și-ţi voi rupe legăturile...” Iată ce a poruncit 
însă Domnul împotriva ta, Asur: “Nu vei mai avea urmași 
cari să-ţi poarte numele; voi ridica din casa dumnezeului tău 
chipurile cioplite sau turnate; îţi voi pregăti mormîntul, căci 
te-ai aflat prea ușor.” Iată pe munţi picioarele solului care 
vestește pacea! Prăznuiește-ţi sărbătorile, ludo, împlinește-ţi 
juruinţele! Căci cel rău nu va mai trece prin mijlocul tău, este 
nimicit cu desăvirșire... 


din Elcoș. Domnul este un Dumnezeu gelos și răzbună- 

Nimicitorul porneşte împotriva ta, Ninive; păzeşte cetățuia! [2] 
la seama la drum! ’ntăreşte-ți coapsele! Adună-ţi toată put- 
erea!... Căci Domnul așează iarăş slava lui Iacov și o face 2 
iarăș ca slava de odinioară a lui Israel, pentru că i-au jăfuit 
jăfuitorii și le-au stricat butucii de vie... Scuturile vitejilor săi 3 
sînt roși, războinicii sînt îmbrăcaţi cu purpură; fulgeră carăle 
de focul oţelului în ziua sorocită pregătirii de luptă, și sulițele 
se învîrtesc.  Duruiesc carăle pe uliţe, se năpustesc unele peste 4 
altele în pieţe; parcă sînt niște făclii la vedere, și aleargă ca 
fulgerele... El, împăratul Ninivei, cheamă pe oamenii lui cei 5 
viteji, dar ei se poticnesc în mersul lor; aleargă spre ziduri, 
și se gătesc de apărare... Porțile dela rîuri sînt deschise, și 
palatul se prăbușește!... S'a isprăvit cu ea: este desgolită, 
este luată; slujnicele ei se vaită ca niște turturele, și se bat 
în piept. Ninive era odinioară ca un iaz plin. de apă... Dar 8 
iată-i că fug]... “Staţi! Staţi! Opriţi-văl... Dar nici unul nu se 
întoarce...”  Jăfuiţi argintul! Jăfuiţi aurul! Acolo sînt comori 9 
nesfirșite, tot felul de bogății de lucruri scumpe! Este jă- 10 
fuită, pustiită, și stoarsă de tot! Inima îi e mîhnită, îi tremură 
genunchii, toate coapsele sufăr, și toate feţele au îngălbenit. 
Unde este acum culcușul acela de lei, pășunea aceea pentru 11 
puii de lei, pe unde umbla leul, leoaica și puiul de leu, fără 
să-i turbure nimeni? Leul sfișia cât îi trebuia pentru puii săi, 12 
zugruma pentru leoaicele sale; își umplea vizuinele de pradă, 
și culcușurile cu ce răpise. “lată că am necaz pe tine, zice 13 
Domnul oștirilor; în fum îţi voi preface carăle de război, sabia 
va mistui pe puii tăi de lei, îţi voi nimici prada din ţară; și nu 
se va mai auzi glasul solilor tăi. 


Vai de cetatea vărsătoare de sînge, plină de minciună, plină [3] 
de sîlnicie, și care nu încetează să se dedea la răpire!... Auziţi 2 
pocnetul biciului, uruitul roților, tropăitul cailor, și durduitul 
carelor! Se aruncă năvalnici călăreţii, scînteiază sabia, fulgeră 3 
sulița... O mulţime de răniţi!... Grămezi de trupuri moartel... 
Morți fără număr!... Cei vii se împiedică de cei morţi!... Din 4 
pricina multelor curvii ale curvei, plină de farmec, fermecă- 
toare iscusită, care vindea neamurile prin curviile ei și popoarele 
prin vrăjitoriile ei. - lată, am necaz pe tine, zice Domnul 5 

oștirilor îţi voi ridica poalele peste cap, ca să-ţi vadă neamurile 
goliciunea, și împărăţiile, rușinea. Voi asvirli cu murdării 
peste tine, te voi înjosi, și te voi face de ocară. Toți cei ce 
te vor vedea, vor fugi de tine, și vor zice: “Ninive este nimic- 
ită! Cine o va plinge? Unde să-ţi caut mingiietori? Eşti tu 
mai bună decît No-Amon, cetatea care şedea între rîuri, în- 
conjurată, de ape, avînd ca zid de apărare marea, ca ziduri 
marea? Etiopia și Egiptenii fără număr erau tăria ei, Put și 
Libienii erau ajutoarele ei. Şi totuș a trebuit să plece și ea 
în surghiun, s'a dus în robie; și pruncii ei au fost zdrobiţi în 
toate colţurile ulițelor; au aruncat sorțul asupra fruntașilor ei, 
și tot mai marii ei au fost aruncaţi în lanţuri. Și tu te vei 
îmbăta, te vei ascunde; și tu vei căuta un loc de adăpost îm- 
potriva vrăjmașului! Toate cetăţuile tale sînt niște smochini 
cu cele dintii roade; cînd îi scuturi, smochinele cad în gura cui 
vrea, să le mănînce. Iată, poporul tău este ca femeile în mi- 
jlocul tău; porţile ţării tale se deschid înaintea vrăjmașilor tăi; 
focul îţi mistuie zăvoarele! Scoate-ţi apă pentru împresurare! 
Drege-ţi întăriturile! Calcă pămîntul, frămîntă lutul, și gătește 
cuptorul de cărămidă! Acolo te va mînca focul, te va nimici 
sabia cu desăvîrșitre, te va mistui ca niște lăcuste, căci te-ai în- 
mulţit ca forfăcarul, te-ai îngrămădit ca lăcustele! Negustorii 
tăi sînt mai mulţi de cât stelele cerului, s'au îngrămădit ca puii 
de lăcustă cari își întind aripile și sboară.  Voivozii tăi sînt 
ca lăcustele, mai marii tăi ca o ceată de lăcuste, cari tăbărăsc 
în dumbrăvi pe răcoarea zilei: cînd răsare soarele, sboară, și 
nu se mai cunoaște locul unde erau. ’n timp ce păstorii tăi 
dorm, împărate al Asiriei, și viţeii tăi se odihnesc, poporul tău 
este risipit pe munţi, și nimeni nu-l mai strînge. Rana ta nu 
se alină prin nimic, rana ta este fără leac! Toți ceice vor auzi 
de tine vor bate din palme, căci cine este acela, pe care să nu-l 
fi atins răutatea ta? 


HABACUC 


roorocia descoperită proorocului Habacuc. Pînă cînd[i] 2 
j voi striga către Tine, Doamne, fără s'Asculţi? Pînă 
MEN cînd mă voi tîngui Tie, fără să dai ajutor? Pentru 3 
fs. ce mă laşi să văd nelegiuirea, și Te uiţi la nedreptate? 
Asuprirea și silnicia se fac supt ochii mei, se nasc certuri, și se 
stîrnește gilceavă.  Deaceea legea este fără putere, și dreptatea 4 
nu se vede, căci cel rău biruiește pe cel neprihănit, de aceea 
se fac judecăţi nedrepte. - Aruncaţi-vă ochii printre neamuri, 5 
și priviţi, uimiţi-vă, și îngroziţi-vă! Căci în zilele voastre voi 
face o lucrare, pe care n'aţi crede-o dacă v'ar povesti-o cineva! 
lată, voi ridica pe Haldei, popor turbat și iute, care străbate 6 
întinderi mari de ţări, ca să pună mîna pe locuinţe cari nu sînt 
ale lui. El este grozav și înfricoșat; numai din el însuș îi iese 7 
dreptul și mărirea lui. Caii lui sînt mai iuți decît leoparzii, s 
mai sprinteni decit lupii de seară, și călăreţii lui înaintează 
în galop de departe, sboară ca vulturul care se repede asupra 
prăzii. Tot poporul acesta vine numai ca să jăfuiască; privirile 9 
lui lacome caută înainte, și stringe prinși de război ca nisipul. 
'și bate joc de împărați, și voivozii sînt o nimica pentru el, ride 10 
de toate întăriturile, căci grămădește pămînt, și le ia. Apoi 11 
aprinderea i se îndoiește, întrece măsura și se face vinovat, 
căci puterea lui o ia ca dumnezeu al lui! Doamne, nu ești 12 
Tu din vecinicie, Dumnezeul meu, Sfintul meu? Nu vom muri! 
Doamne, Tu ai ridicat pe poporul acesta ca să-Ti împlinești 
judecăţile Tale; Tu, Stînca mea, l-ai ridicat ca să dai prin el 
pedepsele Tale! Ochii Tăi sînt așa de curaţi că nu pot să 13 
vadă răul, și nu poţi să priveşti nelegiuirea! Cum ai putea 
privi Tu pe cei mișei, și să taci, cînd cel rău mănîncă pe cel 
mai neprihănit decât el? Vei face Tu omului ca peștilor mării, 14 
ca tîrîtoarei, care n'are stăpin? El îi scoate pe toţi cu undiţa, 15 
îi trage în mreaja sa, îi strînge în năvodul său. Deaceea se bu- 
cură și se veselește. De aceea aduce jertfe mrejei sale, aduce 16 
tămiie năvodului său; căci lor le datorește partea lui cea grasă 

și bucatele lui gustoase! Pentru aceasta își va goli el într'una 
mreaja, și va înjunghia fără milă pe neamuri? 


M'am dus la locul meu de strajă, și stam pe turn ca să veg- 
hez și să văd ce are să-mi spună Domnul, și ce-mi va răspunde 
la plîngerea mea. Domnul mi-a răspuns, și a zis: “Scrie 
proorocia, și sapă-o pe table, ca să se poată citi ușor! Căci 
este o proorocie, a cărei vreme este hotărită, se apropie de îm- 
plinire, și nu va minți; dacă zăbovește, așteaptă-o, căci va veni 
și se va împlini negreșit. Iată, i s'a îngîmfat sufletul, nu este 
fără prihană în el; dar cel neprihănit va trăi prin credința lui. 
Ca și cel beat și semeţ, cel mîndru nu stă liniștit; ci își lărgește 
gura ca locuința morţilor, este nesăţios ca moartea așa că pe 
toate neamurile vrea să le stringă la el, și toate popoarele le 
trage la el. Nu va fi el de batjocura tuturor acestora, de rîs și 
de pomină? Se va zice: “Vai de cel ce adună ce nu este al lui! 
Pînă, cînd se va împovăra cu datorii? Nu se vor ridica deo- 
dată ceice te-au împrumutat? Nu se vor trezi asupritorii tăi, și 
vei ajunge prada lor? Fiindcă ai jăfuit multe neamuri, toată 
rămășița popoarelor te va jăfui, din pricina vărsării sîngelui 
oamenilor, din pricina silniciilor făcute în ţară și împotriva 
cetăţii tuturor locuitorilor ei.” Vai de cel ce strînge cîștiguri 
nelegiuite pentru casa lui, ca să-și așeze apoi cuibul într'un loc 
înalt, și să scape din mîna nenorocirii!  Rușinea casei tale ţi-ai 
croit, nimicind o mulțime de popoare, și împotriva ta însuţi 
ai păcătuit. Căci piatra din mijlocul zidului strigă, și lemnul 
care leagă grinda îi răspunde. Vai de cel ce zidește o cetate 
cu sînge, care întemeiază o cetate cu nelegiuire! Iată, cînd 
Domnul oștirilor a hotărît lucrul acesta, popoarele se ostenesc 
pentru foc, și neamurile se trudesc degeaba. Căci pămîntul va 
fi plin de cunoștința salvei Domnului, ca fundul mării de apele 
cari-l acopăr. Vai de cel ce dă aproapelui său să bea, vai de 
tine care îi torni băutură spumoasă și-l ameţești, ca să-i vezi 
goliciunea! Te vei sătura de rușine în loc de slavă; bea și tu, și 
desvelește-te! "ţi va veni și ţie rîndul să iei paharul din dreapta 
Domnului, și va veni rușinea peste slava ta. Căci silniciile 
făcute împotriva Libanului vor cădea asupra ta, și pustiirile 
fiarelor te vor îngrozi, pentru vărsarea sîngelui oamenilor, și 

sîlniciile făcute în ţară, împotriva cetăţii și împoriva tuturor 
locuitorilor ei. La ce ar putea folosi un chip cioplit, pe care-l 
cioplește lucrătorul? La ce ar putea folosi un chip turnat, care 
învaţă pe oameni minciuni, pentru ca lucrătorul care l-a făcut 
să-și pună încrederea în el, pe cînd el făurește numai niște idoli 
muţi? Vai de celce zice lemnului: “Scoală-te”, și unei pietre 
mute: “Trezește-te”! Poate ea să dea învăţătură? lată că este 
împodobită cu aur și argint, dar în ea nu este un duh care so 
însufleţească. Domnul însă este în Templul Lui cel sfint. Tot 
pămîntul să tacă înaintea Lui! 


Rugăciunea proorocului Habacuc. (De cîntat în felul cînte- 
celor de jale). Cînd am auzit, Doamne, ce ai vestit, m'am 
îngrozit. "'nsufleţește-Ti lucrarea în cursul anilor, Doamne! 
Fă-Te cunoscut în trecerea anilor! Dar, în mînia Ta, adu-ţi 
aminte de îndurările Tale! Dumnezeu vine din Teman, și 
Cel Sfint vine din muntele Paran... -(Oprire.) -Măreţia Lui 
acopere cerurile, și slava Lui umple pămîntul.  Strălucirea 
Lui este ca lumina soarelui, din mîna Lui pornesc raze, și 
acolo este ascunsă tăria Lui.  'naintea Lui merge ciuma, și 
molima calcă pe urmele lui. Se oprește, și măsoară pămîn- 
tul cu ochiul; privește, și face pe neamuri să tremure; munţii 
cei vecinici se sfărimă, dealurile cele vechi se pleacă; El umblă 
pe cărări vecinice. Văd corturile Etiopiei, pline de groază, și 
se cutremură, colibele din ţara Madianului. S'a mîniat oare 
Domnul pe rîuri? "mpotriva riurilor se aprinde mînia Ta, sau 
împotriva mării se varsă urgia Ta, de ai încălecat pe caii Tăi, și 
Te-ai suit în carul Tău de biruință? Arcul Tău este desvelit; 
blestemele sînt săgețile Cuvintului Tău... -(Oprire.) -Tu de- 
spici pămîntul ca să dai drumul riurilor. La vederea Ta, se 
cutremură munţii; se năpustesc rîuri de apă; adîncul își ridică 
glasul, și își înalță valurile în sus. Soarele și luna se opresc în 
locuinţa lor, de lumina săgeților Tale cari pornesc, de strălu- 
cirea suliței Tale care lucește. Tu cutreieri pămîntul în urgia 
ta, zdrobești neamurile în mînia Ta.  leși ca să izbăvești pe 
poporul Tău, să izbăvești pe unsul Tău; sfărimi acoperișul ca- 
sei celui rău, o nimicești din temelii pînă în virf. -(Oprire.) 
- Străpungi cu săgețile Tale capul căpeteniilor lui, cari se nă- 

pustesc peste mine ca furtuna, să mă pună pe fugă, scoțind 
strigăte de bucurie, ca și cum ar fi și mîncat pe cel nenorocit 
în culcuș. Cu caii Tăi mergi pe mare, pe spuma apelor mari. 
Cînd am auzit... lucrul acesta, mi s'a cutremurat trupul; la 
vestea aceasta, mi se înfioară buzele, îmi intră putrezirea în 
oase, și-mi tremură genunchii. Căci aș putea oare aștepta în 
tăcere ziua necazului, ziua cînd asupritorul va merge împotriva 
poporului? Căci chiar dacă smochinul nu va înflori, vița nu 
va da niciun rod, rodul măslinului va lipsi, și cîmpiile nu vor da 
hrană, oile vor pieri din staule, și nu vor mai fi boi în grajduri, 
eu tot mă voi bucura în Domnul, mă voi bucura în Dumnezeul 
mântuirii mele! Domnul Dumnezeul este tăria mea; El îmi 
face picioarele ca ale cerbilor, și mă face să merg pe înălțimile 
mele. -Către mai marele cîntăreţilor. De cîntat cu instrumente 
cu coarde. 


TEFANIA 


lui Cuși, fiul lui Ghedalia, fiul lui Amaria, fiul lui 
O) Ezechia, pe vremea lui Iosia, fiul lui Amon, împăratul 
NN, lui Iuda. “Voi nimici totul de pe fața pămîntului, 
zice Domnul.” “Voi nimici oamenii și vitele, păsările cerului 
și peștii mării, pietrele de poticnire, și pe cei răi împreună cu 
ele; voi nimici cu desăvirșire pe oameni de pe fața pămîntu- 
lui, zice Domnul.” “mi voi întinde mîna împotriva lui Iuda, 
și împotriva tuturor locuitorilor Ierusalimului; voi nimici cu 
desăvîrșire din locul acesta rămășițele lui Baal, numele sluji- 
torilor săi și preoţii împreună cu ei, pe ceice se închină pe 
acoperișuri înaintea oștirii cerurilor, pe cei ce se închină ju- 
rînd pe Domnul, dar cari jură și pe împăratul lor Malcam, 
pe cei ce s'au abătut dela Domnul, și pe cei ce nu caută pe 
Domnul, nici nu întreabă de El.”  “Tăcere înaintea Domnului 
Dumnezeu! Căci ziua Domnului este aproape, căci Domnul a 
pregătit jertfa, Şi-a sfințit oaspeţii. ’n ziua jertfei Domnu- 
lui voi pedepsi pe voivozii și fiii împăratului, și pe toţi cei ce 
poartă haine străine. "n ziua aceea, voi pedepsi și pe toţi cei 
ce sar peste prag, pe cei ce umplu de silnicie și de înșelăciune 
casa stăpinului lor. ’n ziua aceea, zice Domnul, se vor auzi 
strigăte de jale la poarta peștilor, urlete în cealaltă mahala 
a cetăţii, și un mare prăpăd de dealuri.  Văitaţi-vă locuitori 
din Macteş. Căci toţi cei ce fac negoț sînt nimiciţi, toţi cei 
încărcaţi cu argint sînt nimiciţi cu desăvirşire. ’n vremea 
aceea, voi scormoni lerusalimul cu felinare, și voi pedepsi pe 
toţi oamenii cari se bizuiesc pe drojdiile lor, și zic în inima lor: 
„Domnul nu va face nici bine nici răuj Averile lor vor fi de jaf, 
și casele lor vor fi pustiite; vor zidi case și nu le vor locui, vor 
sădi vii, și nu vor bea vin din ele.” Ziua cea mare a Dom- 
nului este aproape, este aproape și vine în graba mare! Da, 
este aproape ziua cea amarnică a Domnului, și viteazul ţipă 


uvîntul Domnului, care fost spus lui Tefania, fiul 

cu amar. Ziua aceea este o zi de mînie, o zi de necaz și de 
groază, o zi de pustiire și nimicire, o zi de întunerec și negură, 
o zi de nori și de întunecime, o zi în care va răsuna trimbița 
și strigătele de război împotriva cetăților întărite și turnurilor 
înalte. Atunci voi pune pe oameni la strimtoare, și vor bijbăi 
ca niște orbi, pentru că au păcătuit împotriva Domnului; de 
aceea le voi vărsa sîngele ca praful, și carnea ca gunoiul! Nici 
argintul, nici aurul lor nu vor putea să-i izbăvească, în ziua 
miniei Domnului; ci toată ţara va fi mistuită de focul geloziei 
Lui, căci va nimici deodată pe toţi locuitorii ţării. 


Veniţi-vă în fire, și cercetaţi-vă, neam fără rușine, pînă nu 
se împlinește hotărirea-ca pleava trece vremea-pînă nu vine 
peste voi mînia aprinsă a Domnului, pînă nu vine peste voi 
ziua miniei Domnului! Căutaţi pe Domnul, toți cei smer- 
iţi din ţară, cari împliniţi poruncile Lui! Căutaţi dreptatea, 
căutaţi smerenia! Poate că veţi fi cruţaţi în ziua miniei Dom- 
nului.” “Căci Gaza va fi părăsită, Ascalonul va fi pustiit, 
poporul din Asdod va fi izgonit ziua namiaza mare, şi Ecronul 
va fi smuls din rădăcini. Vai de locuitorii de pe malurile mării, 
vai de neamul Cheretiţilor! Așa a vorbit Domnul împotriva 
ta, Canaane, țara Filistenilor: „Te voi nimici și nu vei mai 
avea locuitori! Malurile mării vor ajunge izlazuri de pășunat, 
locuinţe pentru păstori, și tirle de oi. Malurile acestea, vor fi 
pentru rămăsițele casei lui Iuda; acolo vor paşte; se vor odi- 
hni seara în casele Ascalonului; căci Domnul, Dumnezeul lor, 
nu-i va uita, și va aduce înapoi pe prinșii lor de război.* “Am 
auzit ocările Moabului și batjocurile copiilor lui Amon, cînd 
defăimau pe poporul Meu, și se ridicau cu trufie împotriva 
hotarelor lor. De aceea, pe viaţa Mea, zice Domnul oștirilor, 
Dumnezeul lui Israel, că Moabul va fi ca Sodoma, și copiii lui 
Amon ca Gomora: un loc acoperit cu mărăcini, o groapă de 
sare, un pustiu vecinic; rămășița poporului Meu îi va jăfui, 
rămășița neamului Meu îi va stăpîni. Lucrul acesta li se va 
întîmpla pentru mîndria lor, pentru că au batjocorit și au fost 
semeți cu poporul Domnului oștirilor. Domnul va fi grozav 
împotriva lor, căci va nimici pe toţi dumnezeii pămîntului; și 
fiecare se va închina înaintea Lui în ţara lui, în toate ostroavele 

neamurilor.” “Chiar și voi, Etiopienilor, veți fi străpunși cu 
sabia Mea. El “și va întinde mîna și spre miazănoapte, va 
nimici Asiria, și va preface Ninive într'o pustietate, într'un 
pămînt fără apă ca pustia. ’n mijlocul cetăţii se vor culca 
turme de vite de tot felul; pelicanul și ariciul vor rămînea 
noaptea pe coperișurile stilpilor ei. La ferestre se vor auzi 
tipetele lor, pustiirea va fi în prag, căci căptușala de cedru va 
fi scoasă. Iată dar cetatea, aceea veselă, care stătea plină de 
încredere, și zicea în inima ei: „Eu și niciuna afară de minej 
Vai! Cum s'a prefăcut în pustiu și în culcuş de fiare! Toți cei 
ce trec pe lîngă ea fluieră și arată cu mîna!” 


“Vai de cetatea îndărătnică și spurcată, vai de cetatea plină 
de asuprire! Ea n'ascultă de nici un glas, nu ţine seama de 
mustrare, nu se încrede în Domnul, nu se apropie de Dum- 
nezeul său.  Căpeteniile ei în mijlocul ei sînt niște lei cari 
răcnesc; judecătorii ei sînt niște lupi de seară cari nu mai lasă 
nici un os pînă dimineaţa. Proorocii ei sînt ușuratici și înșelă- 
tori; preoţii ei pîngăresc lucrurile sfinte, calcă Legea. Domnul 
este fără prihană în mijlocul ei. El nu face nici o nelegiuire; 
în fiecare dimineață El 'și scoate la lumină judecăţile, fără să 
înceteze vreodată; dar cine este nelegiuit nu știe de rușine! 
Am nimicit neamuri, le-am dărîmat turnurile, le-am pustiit 
ulițele și nu mai trece nimeni pe ele! Cetățile lor sînt pusti- 
ite, nu mai au nici un om în ele, și nimeni nu mai locuiește 
în ele! Ziceam: „Dacă ai voi măcar să te temi de Mine, și să 
ţii seama de mustrare! Nu ţi-ar fi nimicită locuinţa, și n'ar 
veni peste tine toate pedepsele cu cari te-am ameninţat.” Dar 
ei s'au grăbit să-și strice toate faptele. “De aceea așteptați 
numai, zice Domnul, pînă în ziua cînd Mă voi scula la pradă: 
căci am hotărît să string neamurile, să adun împărăţiile, ca 
să-Mi vărs urgia peste ele, toată aprinderea mîniei Mele; căci 
toată ţara va fi mistuită de focul geloziei Mele.” “Atunci voi 
da popoarelor buze curate, ca toţi să cheme Numele Domnu- 
lui, ca să-l slujească într'un gînd. Dincolo de riurile Etiopiei, 
'mi vor aduce daruri de mîncare închinătorii mei, obștea Mea 
cea risipită. ’n ziua aceea, nu vei mai avea nevoie să roșești 
de toate faptele tale prin cari ai păcătuit împotriva. Mea; căci 

atunci voi scoate din mijlocul tău pe cei trufași, și nu te vei mai 
îngîmfa pe muntele Meu cel sfint! Voi lăsa în mijlocul tău un 
popor smerit și mic, care se va încrede în Numele Domnului. 
Rămășițele lui Israel nu vor mai săvirși nelegiuire, nu vor mai 
spune minciuni, și nici în gura lor nu se va mai găsi o limbă 
înșelătoare. Ci vor paşte, și se vor odihni, și nimeni nu-i va 
tulbura.  Strigă de bucurie, fiica Sionului! Strigă de veselie, 
Israele! Bucură-te și saltă de veselie din toată inima ta, fi- 
ica Ierusalimului! Domnul a abătut dela tine pedepsele tale, 
a îndepărtat pe vrăjmașul tău; Domnul, 'mpăratul lui Israel, 
este în mijlocul tău; nu trebuie să te mai temi de nicio nenoro- 
cire! ’n ziua aceea, se va zice Ierusalimului: “Nu te teme de 
nimic! Sioane, să nu-ţi slăbească mînile! Domnul Dumnezeul 
tău este în mijlocul tău, ca un viteaz care poate ajuta; se va 
bucura de tine cu mare bucurie, va tăcea în dragostea Lui, și 
nu va mai putea de veselie pentru tine. “Voi stringe pe cei 
întristaţi, cari sînt departe de adunarea sfintă, pe cei ieșiți din 
sînul tău, asupra cărora acum apasă ocara. lată, în vremea 
aceea, voi lucra împotriva tuturor asupritorilor tăi; voi izbăvi 
pe cei șchiopi și voi strînge pe cei ce au fost izgoniți, și îi voi 
face o pricină de laudă și de slavă în toate ţările unde sînt de 
ocară acum. "n vremea aceea, vă voi aduce înapoi; în vremea 
aceea, vă voi stringe; căci vă voi face o pricină de slavă și de 
laudă între toate popoarele pămîntului, cînd voi aduce înapoi 
pe prinșii voștri de război supt ochii voștri, zice Domnul.” 


HAGAI 


n anul al doilea al împăratului Dariu, în ziua întîi a lunii a 


șasea, Cuvîntul Domnului a vorbit prin proorocul Hagai către 
Zorobabel, fiul lui Șealtiel, dregătorul lui Iuda, și către Iosua, 
fiul lui loţadac, marele preot, astfel: “Aşa vorbește Domnul 
oștirilor: „Poporul acesta zice: „N'a venit încă vremea pentru 


zidirea din nou a Casei Domnuluij De aceea Cuvîntul Dom- 3 
nului le-a vorbit prin proorocul Hagai astfel: “Dar pentru 4 


voi a venit oare vremea să locuiți în case căptușite cu tavan, 
cînd Casa aceasta este dărimată?” Aşa vorbește acum Dom- 
nul oștirilor: “Uitaţi-vă cu băgare de seamă la căile voastre! 
Sămănaţi mult, și stringeţi puţin, mîncaţi, și tot nu vă sã- 
turaţi, beţi, și tot nu vă potoliţi setea, vă îmbrăcaţi, și tot 
nu vă este cald; și cine cîștigă o simbrie, o pune într'o pungă 


spartă! Aşa vorbește Domnul oștirilor: „Uitaţi-vă cu bägare 7 
de seamă la căile voastre! Suiţi-vă pe munte, aduceţi lemne, 8 


și zidiţi Casa! Eu Mă voi bucura de lucrul acesta, și voi fi 
proslăvit, zice Domnul.” “Vă așteptați la mult, și iată că 
ați avut puţin; l-aţi adus acasă, dar Eu l-am suflat. Pen- 
truce? zice Domnul oștirilor. Din pricina Casei Mele, care 
stă dărimată, pe cînd fiecare din voi aleargă pentru casa lui. 
De aceea, cerurile nu v'au dat roua, și pămîntul nu și-a dat 
roadele. Am chemat seceta peste ţară, peste munţi, peste 
griu, peste must, peste untdelemn, peste tot ce poate aduce 
pămîntul, peste oameni și peste vite, și peste tot lucrul mînilor 
voastre.” Zorobabel, fiul lui Șealtiel, Iosua, fiul lui Ioțadac, 
marele preot, și toată rămășița poporului, au ascultat glasul 
Domnului, Dumnezeului lor, și cuvintele proorocului Hagai, 
fiindcă Domnul, Dumnezeul lor, îl trimesese. Și poporul s'a 
temut de Domnul. Hagai, trimesul Domnului, a zis poporu- 
lui, după porunca Domnului: “Eu sînt cu voi, zice Domnul.” 
Domnul a trezit duhul lui Zorobabel, fiul lui Șealtiel, dregă- 
torul lui Iuda, și duhul lui Iosua, fiul lui loțadac, marele preot, 

și duhul întregei rămășițe a poporului. Așa că ei au venit.. 

s'au pus pe lucru în Casa Domnului oştirilor, Dumnezeul A 
în ziua a douăzeci şi patra a lunii a şasea, în anul al doilea al 
împăratului Dariu. 


’n a douăzeci și una zi a lunii a șaptea, Cuvîntul Domnului a 
vorbit prin proorocul Hagai, astfel: “Vorbește lui Zorobabel, 
fiul lui Șealtiel, dregătorul lui Iuda, lui Iosua, fiul lui Ioțadac, 
marele preot, și rămășiței poporului, și spune-le: „Cine a mai 
rămas între voi din ceice au văzut Casa aceasta în slava ei din- 
tii? Și cum o vedeţi acum? Așa cum este, nu pare ea ca o nim- 
ica în ochii voştri? Acum fii tare, Zonobebell zice Domnul. 
Fii tare și tu, losua, fiul lui idadi. marele preot! Fii tare și 
tu, tot poporul din ţară, zice Domnul, și lucraţi! Căci Eu sînt 
cu voi, zice Domnul oștirilor. Eu rămîn credincios legămîntu- 
lui pe care l-am făcut cu voi, cînd aţi ieșit din Egipt, și Duhul 
Meu este în mijlocul vostru; nu vă temeţi! Căci așa vorbește 
Domnul oștirilor: “ncă puţină vreme, și voi clătina încă odată 
cerurile și pămîntul, marea și ucatul; voi clătina toate nea- 
murile; comorile tuturor neamurilor vor veni, și voi umplea 
de slavă Casa aceasta, zice Domnul oștirilor.” “Al Meu este 
argintul, și al Meu este aurul, zice Domnul oștirilor.” “Slava 
acestei Case din urmă va fi mai mare decît a celei dintii, zice 
Domnul oștirilor; și în locul acesta voi da pacea, zice Domnul 
oștirilor.” ’n a douăzeci și patra zi a lunii a noua, în anul al 
doilea al lui Dariu, cuvîntul Domnului a vorbit prin proorocul 
Hagai, astfel: “Aşa vorbește Domnul oștirilor: „Pune pre- 
oţilor următoarea întrebare asupra Legii: „Dacă poartă cineva 
în poala hainei sale carne sfinţită, și atinge cu haina lui pîne, 
bucate ferte, vin, untdelemn, sau o mîncare oarecare, lucrurile 
acestea vor fi sfințite;, Preoţii au răspuns: ,Nuj Și Hagai a 

„Dacă se atinge cineva, spurcat prin atingerea de un trup 
mort, de toate aceste lucruri, vor fi ele spurcate oare;, Preoţii 
au răspuns: „Vor fi spurcate.* Atunci Hagai, luînd iarăş cu- 
vîntul, a zis: „Tot așa este și poporul acesta, tot așa este și 
neamul acesta înaintea Mea, zice Domnul, așa sînt toate lu- 
crările mînilor lor: ce-Mi aduc ei acolo ca jertfă, este spurcat! 
Uitaţi-vă dar, cu băgare de seamă, la celece s'au întîmplat 

pînă în ziua de azi, pînă să se fi pus piatră pe piatră la Tem- 
plul Domnului! Atunci, cînd veneau la o grămadă de douăzeci 
de măsuri, nu erau în ea decit zece; cînd veneau la teasc să 
scoată cincizeci de măsuri, nu erau în el decât douăzeci! V'am 
lovit cu rugină în grîu și cu tăciune, și cu grindină; am lovit 
tot lucrul minilor voastre. Și cu toate acestea..., tot nu v'aţi 
întors la Mine, zice Domnul.” “Uitați-vă cu băgare de seamă, 
la cele ce s'au petrecut pînă în ziua de azi, pînă în a douăzeci 
și patra zi a lunii a noua, din ziua cînd a fost întemeiat Tem- 
plul Domnului, uitaţi-vă cu băgare de seamă la ele. Mai era 
sămînță în grînare? Nici via, nici smochinul, nici rodiul, și 
nici măslinul, n'au mai adus nimic. Dar din ziua aceasta, 'mi 
voi da binecuvîntarea Mea. Cuvîntul Domnului a vorbit a 
doua oară lui Hagai, în a douăzeci și patra zi a lunii, astfel: 
“Vorbește lui Zorobabel, dregătorul lui Iuda, și spune: „Voi 
clătina cerurile și pămîntul; voi răsturna scaunul de domnie 
al împărăţiilor, voi nimici puterea împărăţiilor neamurilor, voi 
răsturna, și carăle de război și pe ceice se suie în ele; caii și 
călăreţii lor vor fi trîntiți la pămînt, și unul va peri ucis de 
sabia altuia. ’n ziua aceea, zice Domnul oștirilor, pe tine, 
Zorobabele, fiul lui Șealtiel, robul Meu, -zice Domnul, -te voi 
lua și te voi păstra ca pe o pecete; căci Eu te-am ales, zice 
Domnul oștirilor.” 

ZAHARIA 


n luna a opta, în anul al doilea al lui Dariu, Cuvîntul Dom- 
nului a vorbit proorocului Zaharia, fiul lui Berechia, fiul lui 
Ido, astfel: “Domnul S’a mîniat foarte tare pe părinții voștri. 
Spune-le dar: Aşa vorbeşte Domnul oștirilor: ...'ntoarceţi-vă 
la Mine, zice Domnul oștirilor: și Mă voi întoarce și Eu la voi, 
zice Domnul oștirilor.... Nu fiți ca părinţii voştri, cărora le 
vorbeau proorocii de mai înainte, zicînd: ...Așa vorbește Dom- 
nul oștirilor: ...'ntoarceţi-vă dela căile voastre cele rele, dela 
faptele voastre cele rele!... Dar n'au ascultat și n'au lut aminte 
la Mine, zice Domnul.” “Unde sînt acum părinţii voştri? Și 
puteau proorocii să trăiască vecinic? Totuş cuvintele Mele și 
poruncile pe cari le dădusem slujitorilor Mei proorocii, ca să le 
vestească, n'au atins ele pe părinţii voştri? Și atunci ei s'au în- 
tors, și au zis: “Domnul oștirilor ne-a făcut cum hotărise să ne 
facă, după căile și faptele noastre!” ’n a două zeci și patra zi a 
lunii a unsprezecea, care este luna Șebat, în anul al doilea al lui 
Dariu, Cuvîntul Domnului a vorbit proorocului Zaharia, fiul 
lui Berechia, fiul lui Ido, astfel: M'am uitat noaptea, și iată 
că un om era călare pe un cal roș, și stătea între mirți într'un 
umbrar; în urma lui erau niște cai roși, murgi și albi. Am 
întrebat: “Ce înseamnă caii aceștia, domnul meu?” Și îngerul 
care vorbea cu mine mi-a zis: “ţi voi arăta ce înseamnă caii 


aceștia!” Omul care stătea între mirţi a luat cuvîntul și a 
zis: “Aceștia, sînt aceia pe cari i-a trimes Domnul să cutreiere 
pămîntul!” Şi ei au vorbit 'ngerului Domnului, care stătea 


între mirți, și au zis: “Am cutreierat pămîntul, și iată că tot 
pămîntul este în pace și liniștit!” Atunci 'ngerul Domnului a 
luat cuvîntul, și a zis: “Doamne al oștirilor, pînă cînd nu vei 
avea milă de Ierusalim și de cetăţile lui Iuda, pe cari Te-ai mî- 
niat în acești șapte zeci de ani?” Domnul a răspuns cu vorbe 
bune, cu vorbe de mîngiiere, îngerului care vorbea cu mine. 
Și îngerul, care vorbea cu mine, mi-a zis: “Strigă, şi zi: ...Așa 

vorbește Domnul oștirilor: ...Sînt plin de o mare gelozie pen- 
tru Ierusalim și pentru Sion, și sînt plin de o mare mînie îm- 
potriva neamurilor îngîmfate; căci Mă miniasem numai puţin, 
dar ele au ajutat spre nenorocire. Deaceea așa vorbește Dom- 
nul: ...Mă întorc cu îndurarea către lerusalim; Casa Mea va 
fi zidită iarăș în el, și funia de măsurat se va întinde asupra 
Ierusalimului... Strigă din nou, și zi: ...Așa vorbește Domnul 
oștirilor: . „Cetățile Mele vor avea iarăș belşug de bunătăţi, 
Domnul va mîngiia iarăș Sionul, va alege iarăș lornapilerănii > 
Am ridicat ochii și m'am uitat, și iată că erau patru coarne! 
Am întrebat îngerul, care vorbea cu mine: “Ce înseamnă coar- 
nele acestea?” Și el mi-a zis: “Acestea sînt coarnele, cari au 
risipit pe Iuda, pe Israel și Ierusalimul.” Domnul mi-a arătat 
patru fierari. Eu am întrebat: “Ce vor să facă aceștia?” Și 
el a zis: “Aceștia vin să sperie coarnele cari au risipit pe luda, 
de n'a mai putut ridica nimeni capul; ferarii aceștia au venit 
să sperie, și să taie coarnele neamurilor cari au ridicat cornul 
împotriva ţării lui Iuda, ca să-i risipească locuitorii.” 


Am ridicat ochii și m'am uitat, și iată că era un om care 
ţinea în mînă o funie de măsurat.  L'am întrebat: “Unde te 
duci?” Și el mi-a zis: “Mă duc să măsor Ierusalimul, ca să 
văd ce lăţime și ce lungime are.” Şi îngerul, care vorbea cu 
mine, a înaintat, și un alt înger i-a ieșit înainte. El i-a zis: 
“Aleargă de vorbește tînărului acestuia, și spune-i: ...lerusal- 
imul va fi o cetate deschisă, din pricina mulțimii oamenilor și 
vitelor cari vor fi în mijlocul lui; Eu 'nsumi-zice Domnul-voi fi 
un zid de foc de jur împrejurul lui, și voi fi slava lui în mijlocul 


lui!... ...Fugiţi, fugiţi din ţara dela miază noapte! zice Dom- 
nul. Căci vam împrăștiat în cele patru vînturi ale cerurilor, 
zice Domnul...  Scapă, Sioane, tu care locuiești la fiica Ba- 


bilonului! Căci așa vorbește Domnul oștirilor: “După slavă 
m'a trimes El la neamurile cari v'au jăfuit; căci celce se atinge 
de voi se atinge de lumina ochilor Lui. Iată, 'mi ridic mîna 
împotriva lor, -zice Domnul-și ele vor fi prada celorce le erau 
supuși, ca să știți că Domnul oștirilor m'a trimes.  Strigă de 
veselie și bucură-te, fiica Sionului! Căci iată, Eu vin, și voi 
locui în mijlocul tău, zice Domnul.” “Multe neamuri se vor 

alipi de Domnul, în ziua aceea, și vor fi poporul Meu. Eu voi 
locui în mijlocul tău, și vei şti că Domnul oștirilor m’a trimes 
la tine. Domnul va lua în stăpînire pe Iuda, ca partea Lui 
de moștenire în pămîntul sfint, și va alege iarăș Ierusalimul. 
Orice făptură să tacă înaintea Domnului, căci El S'a și sculat 
din locașul Lui cel sfint!” 


El (îngerul) mi-a arătat pe marele preot Iosua, stînd în 
picioare înaintea 'ngerului Domnului, și pe Satana stînd la 
dreapta lui, ca să-l pirască. Domnul a zis Satanei: “Domnul 
să te mustre, Satano! Domnul să te mustre, El care a ales 
Ierusalimul! Nu este el, Iosua, un tăciune scos din foc?” Dar 
Iosua era îmbrăcat cu haine murdare, și totuș stătea în picioare 
înaintea, 'ngerului. Jar 'ngerul, luînd cuvîntul, a zis celor ce 
erau înaintea Lui: “Desbrăcaţi-l de hainele murdare de pe el!” 
Apoi a zis lui Iosua: “lată că îndepărtez dela tine nelegiuirea, 
și te îmbrac cu haine de sărbătoare!” Eu am zis: “Săi se pună 
pe cap o mitră curată!” Și i-au pus o mitră curată pe cap, și l- 
au îmbrăcat în haine, în timp ce 'ngerul Domnului stătea, acolo. 
'ngerul Domnului a făcut lui Iosua următoarea mărturisire: 
“Așa vorbește Domnul oștirilor: ...Dacă vei umbla pe căile 
Mele și dacă vei păzi poruncile Mele, vei judeca și Casa Mea 
și vei priveghea asupra curților Mele, și te voi lăsa să intri 
împreună cu ceice sînt aici. Ascultă dar, losua, mare preot, tu 
și tovarășii tăi de slujbă, cari stau înaintea ta-căci aceștia sînt 
niște oameni cari vor sluji ca semne. -lată, voi aduce pe Robul 
Meu, Odrasla. Căci iată că numai spre piatra aceasta pe care 
am pus-o înaintea lui Iosua, sînt îndreptaţi șapte ochi; iată, Eu 
'nsumi voi săpa ce trebuie săpat pe ea, zice Domnul oștirilor; 
și într'o singură zi, voi înlătura nelegiuirea ţării acesteia. 'n 
ziua aceea, -zice Domnul oștirilor, -vă veţi pofti unii pe alţii 
supt viţă și supt smochin.”... 

'ngerul, care vorbea cu mine, s'a întors și m'a trezit ca pe 
un om, pe care-l trezești din somnul lui. El m'a întrebat: 
“Ce vezi?” Eu am răspuns: “M'am uitat și iată că este un 
sfeșnic cu totul de aur, și deaspura lui un vas cu untdelemn și 
pe el șapte candele, cu șapte ţevi pentru candelele cari sînt în 
vîrful sfeșnicului. Şi lîngă el sînt doi măslini, unul la dreapta 

vasului, și altul la stînga lui. Și, luînd iarăş cuvîntul, am 
zis îngerului, care vorbea cu mine: “Ce înseamnă lucrurile 


acestea, domnul meu?” ngerul, care vorbea cu mine, mi-a 
răspuns: “Nu știi ce înseamnă aceste lucruri?” Eu am zis: 
“Nu, domnul meu.” Atunci el a luat din nou cuvîntul, și 


mi-a zis: “Acesta este cuvîntul Domnului către Zorobabel, și 
sună astfel: ...Lucrul acesta nu se va face nici prin putere, nici 
prin tărie, ci prin Duhul Meu, -zice Domnul oștirilor! - Cine 
eşti tu, munte mare, înaintea lui Zorobabel? Te vei preface 
într'un loc șes. El va pune piatra cea mai însemnată în vîr- 
ful Templului, în mijlocul strigătelor de: “ndurare, îndurare 
cu ea!” Cuvîntul Domnului mi-a vorbit astfel:  “Minile lui 
Zorobabel au întemeiat Casa aceasta, și tot mîinile lui o vor 
isprăvi; și veţi ști dacă Domnul oștirilor m'a trimes la voi. 
Căci cine disprețuiește ziua începuturilor slabe? Acești șapte 
vor privi cu bucurie cumpăna în mîna lui Zorobabel. Acești 
șapte sînt ochii Domnului, cari cutreieră tot pămîntul.” Eu 
am luat cuvîntul, și i-am zis: “Ce însemnează acești doi măs- 
lini, la dreapta sfeșnicului și la stînga lui?” Am luat a doua 
oară cuvîntul, și i-am zis: “Ce înseamnă cele două ramuri de 
măslin, cari sînt lingă cele două ţevi de aur, prin cari curge 
uleiul auriu din el?” El mi-a răspuns: “Nu știi ce înseamnă?” 
Eu am zis: “Nu, domnul meu.” Și ela zis: “Aceștia sînt cei 
doi unși, cari stau înaintea Domnului întregului pămînt.” 


Am ridicat din nou ochii, și m'am uitat, și iată că era un 
sul de carte, care sbura. El m'a întrebat: “Ce vezi?” Eu 
am răspuns: “Văd un sul de carte sburînd; are o lungime de 
douăzeci de coţi, și o lăţime de zece coţi”. Și el mi-a zis: 
“Acesta este blestemul care este peste toată ţara; căci, după 
cum este scris pe el, orice hoț, și oricine jură strimb va fi nimicit 
cu desăvirșire de aici. ’l trimet-zice Domnul oștirilor, -ca să 
intre în casa hoţului și a celui ce jură strîmb în Numele Meu, 
ca să rămînă în casa aceea, și s'o mistuie împreună cu lemnele 
și pietrele ei.”  "ngerul, care vorbea cu mine, a înaintat, și 
mi-a zis: “Ridică ochii, și privește ce iese de acolo.” Eu am 
răspuns: “Ce este aceasta?” Și el a zis: “Iese efa.” Şia 
adăugat: “Aceasta este nelegiuirea lor în toată ţara.” Şi iată 

că se ridica un talant de plumb, și în mijlocul efei, şedea o 
femeie. Ela zis: “Aceasta este nelegiuirea!” Și i-a dat brînci 
în efă, și a aruncat bucata de plumb peste gura efei. Am 
ridicat ochii și m'am uitat, și iată că s'au arătat două femei. 
'n aripile lor sufla vîntul: ele aveau aripi ca ale cocostircului. 
Au ridicat efa între pămînt și cer. Atunci am întrebat pe 
îngerul, care vorbea cu mine: “Unde duc ele efa?” El mi-a 
răspuns: “Se duc să-i zidească o casă în ţara Șinear, ca să fie 
aşezată acolo și să rămînă pe locul ei.” 


Am ridicat din nou ochii și m'am uitat, și iată că patru 
cară ieșeau dintre doi munţi; și munţii erau de aramă. La 
carul dintii erau niște cai roși, la al doilea car cai negri, la 
al treilea car cai albi, și la al patrulea car cai bălțaţi și roși. 
Am luat cuvîntul, și am zis îngerului, care vorbea cu mine: 
“Ce înseamnă aceștia, domnul meu?” 'ngerul mi-a răspuns: 
“Aceștia sînt cele patru vînturi ale cerurilor, cari ies din locul în 
care stăteau înaintea Domnului întregului pămînt.” Caii cei 
negri, înhămaţi la unul din cară, s'au îndreptat spre ţara dela 
miază-noapte, și cei albi au mers după ei; cei bălțaţi s'au în- 
dreptat spre ţara de miază-zi. Cei roși au ieșit și ei și au cerut 
să meargă să cutreiere pămîntul. "ngerul le-a zis: “Duceţi-vă 
de cutreieraţi pămîntul!” Și au cutreierat pămîntul. El m'a 
chemat, și mi-a zis: “lată că cei ce se îndreaptă spre ţara de 
miază-noapte fac să se mai potolească mînia Mea în țara dela 
miază-noapte.” Cuvîntul Domnului mi-a vorbit astfel: “Să 
primeşti daruri dela prinșii de război din Babilon: Heldai, To- 
bia, și ledaia, -şi anume să te duci tu însuţi în ziua aceea în 
casa lui Iosia, fiul lui Tefania, unde s'au dus ei cînd au venit 
din Babilon. Să iei dela ei argint și aur, și să faci din el o 
cunună, și s'o pui pe capul lui Iosua, fiul lui Ioțadac, marele 
preot. Şi să-i spui: “Așa vorbește Domnul oștirilor: “Iată că 
un om, al cărui nume este Odrasla, va odrăsli din locul lui, și 
va zidi Templul Domnului. Da, El va zidi Templul Domnu- 
lui, va purta podoabă împărătească, va şedea și va stăpini pe 
scaunul Lui de domnie, va fi preot pe scaunul Lui de domnie, 
și o desăvârșită unire va domni între ei amindoi.”  Cununa va 
fi pentru Helem, Tobia și ledaia, și pentru Hen, fiul lui Tefa- 

nia, ca o aducere aminte în Templul Domnului. Ceice sînt 
departe vor veni și vor lucra la Templul Domnului; și veți ști 
astfel că Domnul oștirilor m’a trimes la voi. Lucrul acesta se 
va întîmpla, dacă veți asculta glasul Domnului, Dumnezeului 
vostru.” 


’n anul al patrulea al împăratului Dariu, Cuvîntul Domnu- 
lui a vorbit lui Zaharia, în ziua a patra a lunii a noua, care 
este luna lui Chisleu. Cei din Betel trimiseseră pe Șareţer și 
pe Reghem-Melec cu oamenii săi, să se roage Domnului, și să 
întrebe pe preoţii din Casa Domnului oștirilor și pe prooroci: 
“Trebuie să pling și în luna a cincea și să mă înfrinez, cum 
am făcut atiţia ani?” Atunci Cuvintul Domnului oștirilor 
mi-a vorbit astfel: “Spune la tot poporul țării și preoţilor: 
„.Cînd aţi postit și aţi plins în luna a cincea și a șaptea, în 
acești șaptezeci de ani, oare pentru Mine aţi postit voi? Şi 
cînd mincaţi și beţi, nu sînteţi voi ceice mîncati și beţi? Nu 
cunoaşteţi cuvintele, pe cari le-a vestit Domnul prin proorocii 
de mai înainte, cînd Ierusalimul era încă locuit și liniștit împre- 
ună cu cetăţile lui de primprejur, și cînd și partea de miază-zi 
și cîmpia erau locuite?”... Cuvîntul Domnului a vorbit lui 
Zaharia astfel: “Aşa a vorbit Domnul oștirilor: ...Faceţi cu 
adevărat dreptate, și purtaţi-vă cu bunătate și îndurare unul 
faţă de altul. Nu asupriţi pe văduvă și pe orfan, nici pe 
străin și pe sărac, și niciunul să nu gîndească rău în inima lui 
împotriva fratelui său.”... Dar ei n'au vrut să ia aminte, ci 
au întors spatele, și și-au astupat urechile ca să n'audă. Şi- 
au făcut inima ca diamantul de tare, ca să n'asculte Legea, 
nici cuvintele pe cari li le spunea Domnul oștirilor, prin Duhul 
Său, prin proorocii de mai înainte. Din pricina aceasta Domnul 
oștirilor S'a aprins de o mare minie. Cînd chema El, ei n'au 
vrut s'asculte: “De aceea nici Eu n'am vrut s'ascult, cînd au 
chemat ei, zice Domnul oștirilor.” “Ci i-am împrăștiat printre 
toate neamurile pe cari nu le cunoșteau; ţara a fost pustiită în 
urma, lor, așa că nimeni nu mai venea și nu mai pleca din ea; 


și dintr-o ţară plăcută cum era, au făcut o pustie!” 


Cuvîntul Domnului oștirilor a vorbit astfel: “Așa vorbește 
Domnul oștirilor: ...Am o mare rîvnă pentru Sion, și sînt 

stăpînit de o rîvnă plină de mînie pentru el.”... Așa vor- 
beşte Domnul: “Mă întorc iarăș în Sion, și vreau să locuiesc 
în mijlocul Ierusalimului. Ierusalimul se va chema: ...Cetatea 
cea credincioasă,... și muntele Domnului oștirilor se va chema: 

„..Muntele cel sfint...” Aşa vorbește Domnul oștirilor: “larăș, 
vor şedea pe ulițele Ierusalimului bătrîni și femei în vîrstă, 
fiecare cu toiagul î în mînă, din pricina marelui lor număr de 
zile.  Uliţele cetăţii vor fi pline de băieţi și fete, cari se vor 
juca pe uliţe.” Așa vorbește Domnul oștirilor: “Dacă lucrul 
acesta va părea de mirat în ochii rămășiței poporului acestuia 
în zilele acelea, va fi de mirat oare și în ochii Mei? zice Domnul 
oștirilor.” Aşa vorbește Domnul oștirilor: “Iată, Eu izbăvesc 
pe poporul Meu din ţara dela răsărit și din ţara dela asfinţitul 
soarelui. ’i voi aduce înapoi, și vor locui în mijlocul lerusal- 
imului; ei vor fi poporul Meu, şi Eu voi fi Dumnezeul lor cu ade- 
vär și dreptate. Aşa vorbeste Domnul oștirilor: “ntăriţi-vă 
mânile, ceice auziți astăzi aceste cuvinte din gura proorocilor, 
cari au vorbit în ziua cînd s'a pus temelia Casei Domnului 
oștirilor, cînd s'a început să se zidească Templul! Căci înainte 
de aceste zile, nu era răsplată nici pentru lucrul omului nici 
pentru vite. Cei ce intrau și ieșeau n'aveau nici ei pace, din 
pricina vrăjmașului, și Eu desbinam pe toți oamenii unii îm- 
potriva altora. Acum nu voi mai face rămășiței poporului 
acestuia ca în trecut, zice Domnul oștirilor. “Ci sămănăturile 
vor merge bine, vița își va da rodul, pămîntul își va da roadele, 
și cerurile își vor trimete roua; și toate aceste lucruri le voi da 
în stăpînirea rămășiței poporului acestuia. După cum aţi fost 
un blestem între neamuri, casa lui Iuda și casa lui Israel, tot 
astfel vă voi mîntui, și veţi fi o binecuvîntare. Nu vă temeti, 
ci întăriţi-vă mîinile!” Căci așa vorbește Domnul oștirilor: 
“După cum am căutat să vă fac rău cînd Mă mîniau părinţii 
voştri, zice Domnul oștirilor, și nu M'am căit de lucrul acesta, 
tot așa acum Mă întorc în aceste zile și hotărăsc să fac bine 
Ierusalimului și casei lui Iuda. Nu vă temeţi! lată ce trebuie 
să faceţi: Fiecare să spună aproapelui său adevărul; judecaţi 
în porţile voastre după adevăr și în vederea păcii; niciunul 
să nu gîndească în inima lui rău împotriva aproapelui său, și 

nici să nu iubiți jurämîntul strîmb! Căci toate lucrurile aces- 
tea Eu le urăsc, zice Domnul.” Cuvîntul Domnului oștirilor 
mi-a vorbit astfel: “Aşa vorbeşte Domnul oştirilor: ...Postul 
din luna a patra, postul din luna a cincea, postul din luna a 
şaptea și postul din luna a zecea se vor preface pentru casa 
lui Iuda în zile de veselie și de bucurie, în sărbători de voioșie. 
Dar iubiţi adevărul și pacea!”... Aşa vorbește Domnul oștir- 
ilor: “Vor mai veni iarăş popoare și locuitori dintr'un mare 
număr de cetăţi. Locuitorii unei cetăți vor merge la cealaltă, 
și vor zice: ...Haidem să ne rugăm Domnului și să căutăm pe 
Domnul oștirilor! Vrem să mergem și noi!... Și multe popoare 
și multe neamuri vor veni astfel să caute pe Domnul oștirilor 
la Ierusalim, și să se roage Domnului.” Aşa vorbește Domnul 
oștirilor: “n zilele acelea, zece oameni din toate limbile nea- 
murilor vor apuca pe un ludeu de poala hainei, și-i vor zice: 
„„„.Vrem să mergem cu voi; căci am auzit că Dumnezeu este cu 
voi!” 


lată proorocia, Cuvîntul Domnului despre ţara Hadrac; și 
va începe din Damasc. Căci Domnul are ochiul îndreptat 
asupra oamenilor și peste toate seminţiile lui Israel. El se 
oprește și peste Hamat, care se mărginește cu Damascul, peste 
Tir și Sidon, cu toată înțelepciunea lor! Tirul și-a zidit o în- 
tăritură; a îngrămădit argint ca pulberea, și aur ca noroiul 
de pe ulițe. Iată că Domnul va pune mîna pe el, îi va nă- 
pusti puterea în mare, și el însuș va fi ars cu foc.  Ascalonul 
va vedea, lucrul acesta, și se va teme; Gaza de asemenea, și 
o va apuca un puternic cutremur; Ecronul deasemenea, căci 
nădejdea lui va fi dată de rușine; va pieri împăratul din Gaza, 
și Ascalonul nu va mai fi locuit.  Străinul se va așeza în As- 
dod, și voi frînge mîndria Filistenilor. ’i voi scoate sîngele din 
gură, și uriciunile idolești dintre dinţi, ca să fie și el o rămășiță 
pentru Dumnezeul nostru, și să fie ca o căpetenie din Iuda, și 
Ecronul ca lebusiţii. Voi tăbări în jurul Casei Mele, ca s'o 
apăr împotriva unei oștiri, împotriva celor ce se duc și vin, și 
nu va mai trece asupritorul peste ei, căci acum Mă uit cu ochii 
Mei.  Saltă de veselie, fiica Sionului! Strigă de bucurie, fiica 
Ierusalimului! lată că 'mpăratul tău vine la tine; El este nepri- 

hănit și biruitor, smerit și călare pe un măgar, pe un mînz, pe 
minzul unei măgăriţe. Voi nimici carăle de război din Efraim, 
și caii din Ierusalim, și arcurile de război vor fi nimicite. El va 
vesti nemurilor pacea, și va stăpîni dela o mare la cealaltă, și 
dela rîu pînă la marginile pămîntului.  "'nsă, cât pentru tine, 
Sioane, din pricina legămîntului tău pecetluit cu sînge, voi 
scoate pe prinșii tăi de război din groapa în care nu este apă. 
'ntoarceţi-vă la cetăţuie, prinși de război plini de nădejde! O 
spun și astăzi, că îţi voi întoarce îndoit! Căci 'mi încordez pe 
Iuda ca arc, și iau pe Efraim ca săgeată și voi scula pe copiii 
tăi, Sioane, împotriva copiilor tăi, Grecio! Te voi face ca sabia 
unui viteaz! Dar Domnul Se va arăta deaspura lor, și săgeata 
Lui va porni ca fulgerul; Domnul Dumnezeu va suna din trîm- 
biță, și va înainta vijelia dela miază-zi. Domnul oștirilor îi va 
ocroti, și vor mînca, și vor zdrobi pietrele de praștie, vor bea, 
vor face gălăgie ca ameţiţi de vin; vor fi plini ca un pahar de 
jertfă, ca și colţurile altarului. Domnul, Dumnezeul lor, îi va 
scăpa în ziua aceea, ca pe turma poporului Său; căci ei sînt 
pietrele cununii împărătești, cari vor străluci în ţara Sa! O! 
Cît sînt de înfloritori! Cît sînt de frumoși! Griul va veseli pe 
tineri, și mustul pe fete. 


Cereţi dela Domnul ploaie, ploaie de primăvară! Dom- 
nul scoate fulgerile, și vă trimete o ploaie îmbelșugată, pen- 
tru toată verdeaţa de pe cîmp. Căci terafimii vorbesc nim- 
icuri, ghicitorii proorocesc minciuni, visurile mint și mîngiie 
cu deșertăciuni. Deaceea, ei rătăcesc ca o turmă, sînt nenoro- 
ciți, pentrucă n'au păstor. Mînia Mea s'a aprins împotriva 
păstorilor, și voi pedepsi pe ţapi. Căci Domnul oștirilor "și 
cercetează turma, casa lui Iuda, și o va face ca pe calul Său de 
slavă în luptă. Din el va ieși Piatra din capul unghiului, din 
el va ieși ţărușul, din el va ieși arcul de război; din el vor ieși 
toate căpeteniile laolaltă. Ei vor fi ca niște viteji cari calcă 
în picioare noroiul de pe ulițe; în luptă, se vor lupta, pentrucă 
Domnul va fi cu ei; iar călăreţii vor fi acoperiți de rușine. Voi 
întări casa lui Iuda, și voi izbăvi casa lui Iosif; îi voi aduce 
înapoi, căci Mi-este milă de ei, și vor fi ca și cînd niciodată nu 
i-aș fi lepădat; căci Eu sînt Domnul, Dumnezeul lor, și-i voi 

asculta. Efraim va fi ca un viteaz; inima lor se va bucura ca 7 
de vin; fiii lor vor vedea lucrul acesta și se vor veseli, inima lor 

se va bucura în Domnul. Le voi fluiera și-i voi aduna, căci s 
i-am răscumpărat, și se vor înmulți cum se înmulțeau odin- 
ioară. ’i voi risipi printre popoare, și își vor aduce aminte de 9 
Mine în țări depărtate; vor trăi împreună cu copiii lor, și se 
vor întoarce. i voi aduce înapoi din ţara Egiptului, și-i voi 10 
aduna din Asiria; îi voi aduce în ţara Galaadului și în Liban, 

și nu le va ajunge locul. Israel va trece prin strîmtorile mării, 11 
va lovi valurile mării și toate adincimile rîului Nil se vor usca; 
mândria Asiriei va fi frintă, și toiagul de cîrmuire al Egiptului 
va pieri. i voi întări în Domnul, și vor umbla în Numele Lui, 12 
zice Domnul! 


Deschide-ţi porţile, Libanule, ca să-ţi mănînce focul cedrii! [Li] 
Vaită-te, chiparosule, căci cedrul a căzut, și cei falnici sînt 2 
nimiciți! Văitaţi-vă, stejari din Basan, căci pădurea cea nepătrunsă 
a fost dată jos!  Păstorii scot strigăte de jale, pentrucă li s'a 3 
nimicit fala; puii de lei mugesc, căci desișul Iordanului este 
nimicit. Așa vorbește Domnul, Dumnezeul meu: “Paște oile 4 
de tăiat! Căci cei ce le cumpără le taie și nu se simt vinovaţi. 

Și cel ce le vinde zice: ...Binecuvîntat să fie Domnul, căci mă 
îmbogăţesc!... Și păstorii lor nu le cruţă. Căci nu mai am milă 6 
de locuitorii țării, -zice Domnul: ...Ci iată, dau pe oameni, pe 
unii în miînile altora și în mîinile împăratului lor; ei vor pustii 
țara, și n'o vor izbăvi din mîinile lor. Atunci M'am apucat să 7 
pasc oile de tăiat, în adevăr cele mai ticăloase din turmă. Am 
luat două toiege: pe unul l-am numit ...'ndurare,... iar pe celalt 
l-am numit ...Legămînt.... Și am păscut oile. Am nimicit cu 8 
desăvîrșire pe cei trei păstori într'o lună: sufletul Meu nu-i 
mai răbda, și se scîrbise și sufletul lor de Mine. Și am zis: 9 
„„„Nu vă mai pot paşte! Cea care are să moară, să moară, cea 
care are să piară să piară, și cele ce mai rămîn, să se mănînce 
unele pe altele!... Mi-am luat toiagul ...'ndurare,... și l-am 10 
rupt, ca să rup legămîntul Meu, pe care-l încheiasem cu toate 
popoarele. Şi cînd s'a rupt în ziua aceea, nenorocitele acelea 11 
de oi, cari au luat seama la Mine, au cunoscut astfel că acesta 
era Cuvîntul Domnului. Eu le-am zis: ...Dacă găsiţi cu cale, 12 

daţi-Mi plata; dacă nu, nu Mi-o daţi!... Și Mi-au cîntărit, ca 
plată, trei zeci de arginți. Dar Domnul Mi-a zis: ...Aruncă 
olarului preţul acesta scump, cu care M'au preţuit!... Și am 
luat cei trei zeci de arginţi, și i-am aruncat în casa Domnului, 
pentru olar. Apoi Mi-am rupt la doilea toiag ...Legămînt,... 
ca să rup frăţia dintre Iuda și Israel. Domnul mi-a zis: ...la 
și uneltele unui păstor nebun! Căci iată că voi ridica în ţară 
un păstor, căruia nu-i va păsa de oile cari pier; nu se va duce 
să caute pe cele mai tinere, nu va vindeca pe cele rănite, nu 
va îngriji de cele sănătoase; ci va mînca din carnea, celor mai 
grase, și nu le va mai lăsa decît copitele! Vai de păstorul de 
nimic, care își părăsește oile! Să cadă sabia pe braţul lui și pe 
ochiul lui cel drept! Să i se usuce braţul de tot, și să i se stingă 
ochiul drept! 


Proorocia, Cuvîntul Domnului despre Israel. Așa vorbește 
Domnul, care a întins cerurile și a întemeiat pămîntul, și a 
întocmit duhul omului din el: ...lată, voi preface Ierusalimul 
într'un potir de ameţire pentru toate popoarele de primpre- 
jur, și chiar pentru Iuda, la împresurarea Ierusalimului. ’n 
ziua, aceea, voi face din Ierusalim o piatră grea pentru toate 
popoarele. Toți cei ce o vor ridica, vor fi vătămaţi, și toate 
neamurile pămîntului se vor strînge împotriva lui. ’n ziua 
aceea, zice Domnul, voi lovi cu amețeală pe toți caii, și cu 
turbare pe cei ce vor călări pe ei; dar voi avea ochii deschiși 
asupra casei lui Iuda, și voi orbi toţi caii popoarelor.  Căpe- 
teniile lui Iuda vor zice în inima lor: ...Locuitorii Ierusalimului 
sînt tăria noastră, prin Domnul oștirilor, Dumnezeul lor. ’n 
ziua, aceea, voi face pe căpeteniile lui luda ca o vatră de foc 
supt lemn, ca o făclie aprinsă supt snopi; voi mistui în dreapta 
și în stînga pe toate popoarele de jur împrejur, iar Ierusalimul 
va fi locuit iarăș la locul lui cel vechi. Domnul va mîntui 
mai întîi corturile lui Iuda, pentru ca slava casei lui David și 
fala locuitorilor Ierusalimului să nu se înalțe peste Iuda. "n 
ziua aceea, Domnul va ocroti pe locuitorii Ierusalimului, aşa 
că cel mai slab dintre ei va fi în ziua aceea ca David; și casa lui 
David va fi ca Dumnezeu, ca 'ngerul Domnului înaintea lor. 
'n ziua aceea, voi căuta să nimicesc toate neamurile cari vor 

veni împotriva. Ierusalimului. Atunci voi turna peste casa lui 10 
David și peste locuitorii Ierusalimului, un duh de îndurare și 
de rugăciune, și își vor întoarce privirile spre Mine, pe care 
L-au străpuns. 7] vor plinge cum plinge cineva pe singurul lui 
fiu, și-L vor plinge amarnic, cum plînge cineva pe un întîi năs- 
cut. ’n ziua aceea, va fi jale mare în Ierusalim, ca jalea din 11 
Hadadrimon în valeš Meghidonului. Tara se va jăli, fiecare 12 
familie deosebit: familia casei lui David deosebit, și femeile ei 
deosebit; familia casei lui Natan deosebit, și fome ei deosebit; 
familia casei lui Levi deosebit, și femeile ei deosebit; familia lui 13 
Șimei deosebit, și femeile ei deosebit; toate celelalte familii, 14 
fiecare familie deosebit, și femeile ei deosebit. 


'n ziua aceea, se va deschide casei lui David și locuitorilor [13] 
Ierusalimului un izvor, pentru păcat și necurăţie. ’n ziua 2 
aceea-zice Domnul oștirilor-voi stîrpi din țară numele idolilor, 
ca nimeni să nu-și mai aducă aminte de ei; voi scoate de aseme- 
nea din ţară pe proorocii mincinoși și duhul necurat. Şi 3 
dacă va mai prooroci cineva, atunci, tatăl său și mama sa, 
înșiși părinţii lui, îi vor zice: ...Tu nu vei trăi, căci ai spus 
minciuni în Numele Domnului...; și tatăl său și mama sa, cei 
cari l-au născut, îl vor străpunge, cînd va prooroci. ’n ziua 4 
aceea, proorocii se vor rușina fiecare de vedeniile lor, cînd vor 
prooroci, și nu se vor mai îmbrăca într'o manta de păr ca să 
mintă pe oameni. Ci fiecare din ei va zice: ...Eu nu sînt 5 
prooroc, ci sînt plugar, căci am fost cumpărat din tinereţa 
mea!... Şi dacă-l va întreba cineva: ...De unde vin aceste răni 6 
pe cari le ai la mîni?... el va răspunde: ...'n casa celor ce mă 
iubeau le-am primit.... ...Scoală-te, sabie, asupra păstorului 7 
Meu, și asupra ati care îmi este tovarăsi zice Domnul oștir- 
ilor. Loveşte pe paston şi se vor risipi oile! Și "mi voi întoarce 
mîna spre cei mici. "n toată ţara, zice Domnul, două treimi 8 
vor fi nimicite, vor pieri, iar cealaltă treime va rămînea. Dar 9 
treimea, aceasta din urmă o voi pune în foc, și o voi curăţi cum 
se curăţește argintul, o voi lămuri cum se lămurește aurul. Ei 
vor chema Numele Meu, și îi voi asculta; Eu voi zice: ...Acesta 
este poporul Meul... Și ei vor zice: ...Domnul este Dumnzeul 
meul... 

Iată, vine ziua Domnului, cînd toate prăzile tale vor fi îm- 
părțite în mijlocul tău. Atunci voi strînge toate neamurile 
la război împotriva Ierusalimului. Cetatea va fi luată, casele 
vor fi jăfuite, și femeile batjocorite; jumătate din cetate va 
merge în robie, dar rămășița poporului nu va fi nimicită cu 
desăvîrșire din cetate. Ci Domnul Se va arăta, și va lupta îm- 
potriva acestor neamuri, cum S'a luptat în ziua bătăliei. Pi- 
cioarele Lui vor sta în ziua aceea pe muntele Măslinilor, care 
este în fața Ierusalimului, spre răsărit; muntele Măslinilor se 
va despica la mijloc, spre răsărit și spre apus, și se va face o 
vale foarte mare: jumătate din munte se va trage înapoi spre 
miază noapte, iar jumătate spre miazăzi. Veţi fugi atunci în 
valea munţilor Mei, căci valea dintre munţi se va întinde pînă 
la Ațel; și veţi fugi cum aţi fugit de cutremurul de pămînt pe 
vremea lui Ozia, împăratul lui Iuda. Și atunci va veni Domnul, 
Dumnezeul meu, și toţi sfinţii împreună cu El! ’n ziua aceea, 
nu va mai fi lumină; stelele strălucitoare se vor ascunde. Va 
fi o zi deosebită, cunoscută de Domnul, nu va fi nici zi, nici 
noapte; dar spre seară se va arăta lumina. "n ziua aceea, vor 
izvori ape vii din Ierusalim, și vor curge jumătate spre marea 
de răsărit, jumătate spre marea de apus; așa va fi și vara și 
iarna. Şi Domnul va fi împărat peste tot pămîntul. "n ziua 
aceea, Domnul va fi singurul Domn, și Numele Lui va fi sin- 
gurul Nume. Toată ţara va ajunge ca șesul Iordanului, dela 
Gheba pînă la Rimon, la miazăzi de Ierusalim; iar Ierusalimul 
va fi înălțat, și va rămînea liniștit la locul lui, dela poarta lui 
Beniamin pînă la locul porţii dintii, pînă la poarta unghiurilor, 
și dela turnul lui Hananeel pînă la teascurile împăratului. Ei 
vor locui în el, și nu va mai fi niciun blestem în el; lerusalimul 
va fi liniștit. Dar iată că urgia cu care va lovi Domnul pe 
toate popoarele, cari vor lupta împotriva Ierusalimului. Le va 
putrezi carnea stînd încă în picioare, le vor putrezi ochii în 
găurile lor, și le va putrezi limba în gură. ’n ziua aceea, Dom- 
nul va trimete o mare învălmășală în ei; unul va apuca mîna 
altuia, și vor ridica mîna unii asupra altora. Iuda va lupta 
și el în Ierusalim, și vor strînge bogăţiile tuturor neamurilor 
de primprejur, aurul, argintul și haine foarte multe.  Aceeaş 

urgie va lovi și caii, catirii, cămilele, măgarii, și toate vitele 
cari vor fi în taberile acelea. Toți ceice vor mai rămînea din 
toate neamurile venite împotriva Ierusalimului, se vor sui în 
fiecare an să se închine înaintea 'mpăratului, Domnul oștir- 
ilor, și să prăznuiască sărbătoarea corturilor. Dacă unele din 
familiile pămîntului nu vor voi să se suie la Ierusalim ca să 
se închine înaintea 'mpăratului, Domnul oștirilor, nu va cădea 
ploaie peste ele. Dacă familia Egiptului nu se va sui, dacă nu 
va veni, nu va cădea ploaie nici peste ea; va fi lovită cu aceeaş 
urgie cu care va lovi Domnul neamurile cari nu se vor sui să 
prăznuiască sărbătoarea corturilor. Aceasta va fi pedeapsa 
Egiptului, și pedeapsa tuturor neamurilor cari nu se vor sui să 
prăznuiască sărbătoarea corturilor. "n ziua aceea, va sta scris 
pînă și pe zurgălăii cailor: ...Sfinţi Domnului!... Și oalele din 
Casa Domnului vor fi ca potirele de jertfă înaintea altarului. 
Orice oală din Ierusalim și din Iuda va fi închinată Domnului 
oștirilor; toţi ceice vor aduce jerfe vor veni și se vor sluji de 
ele ca să-și fiarbă carnea; și nu vor mai fi Canaaniţi în Casa 
Domnului oștirilor, în ziua aceea. 

ION] roorocia, Cuvîntul Domnului către Israel, prin Maleahi: 
IN “V’am iubit, zice Domnul! Și voi ziceți: „Cu ce ne-ai 
iubit?” Nu este Esau frate cu Iacov? zice Domnul; 

totuș am iubit pe Iacov, și am urit pe Esau, i-am 

prefăcut munţii într'o pustietate, și moștenirea lui am dat-o 
șacalilor din pustie. lar dacă ar zice Edomul: “Sîntem nimi- 
ciți, dar vom ridica iarăș dărimăturile!” așa vorbește Domnul 
oștirilor: “Să zidească ei, căci Eu voi surpa, și se vor numi: 

„Tara răutăţii“, și „Poporul pe care S'a mîniat Domnul pentru 

totdeauna!” Veţi vedea cu ochii voştri lucrul acesta, și veți 

zice: “Mare este Domnul dincolo de hotarele lui Israel!” Un 
fiu cinstește pe tatăl său, și o slugă pe stăpinul său. Dacă sînt 

Tată, unde este cinstea care Mi se cuvine? Dacă sînt Stăpin, 

unde este teama de Mine? zice Domnul oștirilor către voi, 

preoţilor, cari nesocotiți Numele Meu, și cari ziceţi: “Cu ce 


am nesocotit noi Numele Tău?”  -“Prin faptul că aduceţi pe 
altarul Meu bucate necurate!” Și dacă ziceţi: “Cu ce Te-am 
spurcat?” -“Prin faptul că aţi zis: „Masa Domnului este de 


disprețuit!” Cînd aduceţi ca jertfă o vită oarbă, nu este rău 
lucrul acesta? Cînd aduceţi una șchioapă sau beteagă, nu este 
rău lucrul acesta oare? Ia adu-o dregătorului tău! Te va primi 
el bine pentru ea, va ţinea el seama de ea? zice Domnul oștir- 
ilor. Și acum, vă rog, rugaţi-vă lui Dumnezeu să aibă milă de 
noi! Vă va primi El cu bunăvoință, cînd mînile voastre fac ast- 
fel de lucruri? zice Domnul oştirilor. “Cine din voi va închide 
porţile, ca să n'aprindeţi degeaba focul pe altarul Meu? N'am 
nici o plăcere de voi, zice Domnul oștirilor, și darurile de mîn- 
care din mîna voastră nu-Mi sînt plăcute! Căci dela răsăritul 
soarelui pînă la asfințit, Numele Meu este mare între neamuri, 
și pretutindeni se arde tămiie în cinstea Numelui Meu și se 
aduc daruri de mîncare curate; căci mare este Numele Meu în- 
tre neamuri, zice Domnul oștirilor. „Dar voi îl pîngăriţi, prin 

faptul că ziceți: „Masa Domnului este spurcată, și ce aduce ea 
este o mîncare de dispreţuiti Voi ziceți: „Ce mai ostenealăj 
și o dispreţuiţi, zice Domnul oștirilor; și aduceţi ce este furat, 
șchiop sau beteag;: „lată darurile de mîncare pe cari le aduceţi! 
Pot Eu să le primesc din mîinile voastre? zice Domnul. “Nu! 
blestemat să fie înșelătorul, care are în turma lui o vită de 
parte bărbătească, și totuș juruiește și jertfește Domnului o 
vită beteagă! Căci Eu sînt un 'mpărat mare, zice Domnul 
oștirilor, și Numele Meu este înfricoșat printre neamuri. 


“Acum, către voi se îndreaptă porunca aceasta, preoților! 
Dacă nu veţi asculta, dacă nu vă veţi pune inima ca să daţi 
slavă Numelui Meu, zice Domnul oștirilor, voi arunca în voi 
blestemul, și voi blestema binecuvîntările voastre; da, le-am 
și blestemat, pentrucă n'aveţi pe inimă porunca Mea. Iată, 
vă voi nimici sămînța, și vă voi arunca balega în faţă, balega 
vitelor pe cari le jertfiți, și veţi fi luaţi împreună cu ele. Veţi 
ști atunci că Eu v'am dat porunca aceasta, pentruca legămin- 
tul Meu cu Levi să rămînă în picioare, zice Domnul oștirilor. 
Legămiîntul Meu cu el era un legămiînt de viaţă și de pace. 
I l-am dat ca să se teamă de Mine; și el s'a temut de Mine, 
a tremurat de Numele Meu. Legea adevărului era în gura 
lui, și nu s'a găsit nimic nelegiuit pe buzele lui; a umblat cu 
Mine în pace și în neprihănire, și pe mulţi i-a abătut dela rău. 
Căci buzele preotului trebuie să păzească știința, și din gura 
lui se așteaptă învăţătură, pentru că el este un sol al Domnu- 
lui oștirilor. Dar voi v'aţi abătut din cale, aţi făcut din Lege 
un prilej de cădere pentru mulţi, și ați călcat legămintul lui 
Levi, zice Domnul oștirilor. De aceea și Eu vă voi face să fiți 
disprețuiți și înjosiţi înaintea, întregului popor, pentrucă n'aţi 
păzit căile Mele, ci căutaţi la fața oamenilor, cînd tilmăciţi 
Legea. N’avem toţi un singur Tată? Nu ne-a făcut un singur 
Dumnezeu? Pentruce dar sîntem așa de necredincioși unul față 
de altul, pîngărind astfel legămîntul părinților noștri? Iuda 
s'a arătat necredincios, și în Iuda și la Ierusalim s'a săvirșit 
o uriciune; fiindcă Iuda a spurcat ce este închinat Domnului, 
ce iubește Domnul, și s'a unit cu fiica unui dumnezeu străin. 
Domnul va nimici pe omul care a făcut lucrul acesta, pe cel 

ce veghează și răspunde, îl va nimici din corturile lui Iacov, și 
va nimici pe cel ce aduce un dar de mîncare Domnului oștir- 
ilor. lată acum ce mai faceţi: Acoperiţi cu lacrămi altarul 
Domnului, cu plinsete și gemete, așa încît El nu mai caută la 
darurile de mîncare, și nu mai poate primi nimic din mînile 
voastre. Şi dacă întrebaţi: „Pentruce;,... Pentrucă Domnul a 
fost martor între tine și nevasta din tinereţa ta, căreia acum 
nu-i ești credincios, măcar că este tovarășa și nevasta cu care 
ai încheiat legămînt! Nu ne-a dat Unul singur Dumnezeu su- 
flarea de viaţă și ne-a păstrat-o? Și ce cere acel Unul singur? 
Sămînţă dumnezeiască! Luaţi seama dar în mintea voastră, și 
niciunul să nu fie necredincios nevestei din tinereţa lui! „Căci 
Eu urăsc despărțirea în căsătorie, -zice Domnul, Dumnezeul 
lui Israel, -și pe cel ce își acopere haina cu sîlnicie, -zice Dom- 
nul oștirilor. -De aceea, luaţi seama în mintea voastră, și nu 
fiţi necredincioși!” Voi obosiţi pe Domnul prin cuvintele voas- 
tre, și mai întrebaţi: “Cu ce L-am obosit?” -“Prin faptul că 
ziceţi: „Oricine face rău este bun înaintea Domnului, și de el 
are plăcerej Sau: “Unde este Dumnezeul dreptăţii?” 


lată, voi trimete pe solul Meu; el va pregăti calea înaintea 
Mea. Și deodată va intra în Templul Său Domnul pe care-L 
căutaţi: Solul legămîntului, pe care-L doriţi; iată că vine, -zice 
Domnul oștirilor. - Cine va putea să sufere însă ziua venirii 
Lui? Cine va rămînea în picioare cînd Se va arăta El? Căci El 
va fi ca focul topitorului, și ca leșia nălbitorului. El va şedea, 
va topi și va curăţi argintul; va curăţi pe fiii lui Levi, îi va lă- 
muri cum se lămurește aurul și argintul, și vor aduce Domnului 
daruri neprihănite. Atunci darul lui Iuda și al Ierusalimului 
va fi plăcut Domnului, ca în zilele cele vechi, ca în anii de odin- 
ioară. Mă voi apropia de voi pentru judecată, și Mă voi grăbi 
să mărturisesc împotriva descîntătorilor și preacurvarilor, îm- 
potriva. celor ce jură strimb, împotriva celor ce opresc plata 
simbriașului, cari asupresc pe văduvă și pe orfan, nedreptăţesc 
pe străin, și nu se tem de Mine, zice Domnul oștirilor. “Căci 
Eu sînt Domnul, Eu nu Mă schimb; de aceea, voi, copii ai lui Ia- 
cov, n'aţi fost nimiciţi. Din vremea părinţilor voştri voi v'aţi 
abătut dela poruncile Mele, și nu le-aţi păzit. "'ntoarceţi-vă la 

Mine, și Mă voi întoarce și Eu la voi, zice Domnul oștirilor. 
Dar voi întrebaţi: „n ce trebuie să ne întoarcem;, Se cade să 
înșele un om pe Dumnezeu, cum Mă înșelaţi voi?” Dar voi 
întrebaţi: “Cu ce Te-am înșelat?” Cu zeciuielile și darurile de 
mincare.  Sinteţi blestemaţi, cîtă vreme căutaţi să Mă înșe- 
laţi, tot poporul în întregime!  Aduceţi însă la casa vistieriei 
toate zeciuielile, ca să fie hrană în Casa Mea; puneţi-Mă astfel 
la încercare, zice Domnul oștirilor, și veţi vedea dacă nu vă 
voi deschide zăgazurile cerurilor, și dacă nu voi turna peste 
voi belșug de binecuvîntare. Și voi mustra pentru voi pe cel 
ce mănîncă, (lăcusta) și nu vă va nimici roadele pămîntului, 
și vița nu va fi neroditoare în cîmpiile voastre, zice Domnul 
oștirilor. “Toate neamurile vă vor ferici atunci, căci veţi fi o 
țară plăcută, zice Domnul oștirilor. „Cuvintele voastre sînt 
aspre împotriva Mea, zice Domnul. Și mai întrebaţi: „Ce-am 
spus noi împotriva Ta?” “Ați zis: „Degeaba slujim lui Dum- 
nezeu; și ce am cîștigat dacă am păzit poruncile Lui, și am 
umblat trişti înaintea Domnului oștirilor? Acum fericim pe 
cei trufași; da, celor răi le merge bine; da, ei ispitesc pe Dum- 
nezeu, și scapă!”- Atunci și cei ce se tem de Domnul au vorbit 
adesea unul cu altul; Domnul a luat aminte la lucrul acesta, și 
a ascultat; și o carte de aducere aminte a fost scrisă înaintea 
Lui, pentru cei ce se tem de Domnul, și cinstesc Numele Lui. 
“Ei vor fi ai Mei, zice Domnul oștirilor, 'mi vor fi o comoară 
deosebită, în ziua pe care o pregătesc Eu. Voi avea milă de 
ei, cum are milă un om de fiul său, care-i slujeşte. Și veţi 
vedea din nou atunci deosebirea dintre cel neprihănit și cel 
rău, dintre cel ce slujește lui Dumnezeu și cel ce nu-I slujește.” 


“Căci iată, vine ziua, care va arde ca un cuptor! Toți cei 
trufași și toţi cei răi, vor fi ca miriștea; ziua care vine îi va 
arde, zice Domnul oștirilor, și nu le va lăsa nici rădăcină nici 
ramură. Dar pentru voi, cari vă temeţi de Numele Meu, va 
răsări Soarele neprihănirii, și tămăduirea va fi supt aripile Lui; 
veţi ieși, și veți sări ca viţeii din grajd. Şi veţi călca în picioare 
pe cei răi, căci ei vor fi ca cenușa supt talpa picioarelor voastre, 
în ziua pe care o pregătesc Eu, zice Domnul oștirilor.  Aduceţi- 
vă aminte de legea lui Moise, robul Meu, căruia i-am dat în 

5 Horeb, rînduieli și porunci, pentru tot Israelul! Iată, vă voi 
trimete pe proorocul Ilie, înainte de a veni ziua Domnului, 

6 ziua aceea mare și înfricoșată. El va întoarce inima părinților 
spre copii, și inima copiilor spre părinţii lor, ca nu cumva, la 
venirea. Mea, să lovesc ţara cu blestem! 


MATEI 

A o: lui Avraam. Avraam a născut pe Isaac; Isaac a 
H Q născut pe lacov; Iacov a născut pe Iuda și fraţii lui; 
NA: Fi 

născut pe Esrom; Esrom a născut pe Aram; Aram a născut pe 
Aminadab; Aminadab a născut pe Naason; Naason a născut 
pe Salmon; Salmon a născut pe Boaz, din Rahab; Boaz a 
născut pe Obed, din Rut; Obed a născut pe Iese; Iese a născut 
pe împăratul David. "mpăratul David a născut pe Solomon, 
din văduva lui Urie; Solomon a născut pe Roboam; Roboam 
a născut pe Abia; Abia a născut pe Asa; Asa a născut pe 
Iosafat; Iosafat a născut pe Ioram; Ioram a născut pe Ozia; 
Ozia a născut pe loatam; loatam a născut pe Ahaz; Ahaz a 
născut pe Ezechia; Ezechia a născut pe Manase; Manase a 
născut pe Amon; Amon a născut pe Iosia; Iosia a născut pe 
lehonia și fraţii lui, pe vremea strămutării în Babilon. După 
strămutarea în Babilon, lehonia a născut pe Salatiel; Salatiel a 
născut pe Zorobabel; Zorobabel a născut pe Abiud; Abiud a 
născut pe Eliachim; Eliachim a născut pe Azor; Azor a născut 
pe Sadoc; Sadoc a născut pe Achim; Achim a născut pe Eliud; 
Eliud a născut pe Eleazar; Eleazar a născut pe Matan; Matan 
a născut pe lacov; Iacov a născut pe Iosif, bărbatul Mariei, 
din care S'a născut Isus, care Se cheamă Hristos. Deci, dela 
Avraam pînă la David, sînt patrusprezece neamuri de toate; 
dela David pînă la strămutarea în Babilon sînt patrusprezece 
neamuri; și dela strămutarea în Babilon pînă la Hristos, sînt 
patrusprezece neamuri. lar nașterea lui Isus Hristos a fost 
aşa: Maria, mama Lui, era logodită cu Iosif; și înainte ca 
să locuiască, ei împreună, ea s'a aflat însărcinată dela Duhul 
Sfint. Iosif, bărbatul ei, era un om neprihănit, și nu voia s'o 
facă de rușine înaintea lumii; de aceea și-a pus de gînd s'o lase 
pe ascuns. Dar pe cînd se gîndea el la aceste lucruri, i s'a 


artea neamului lui Isus Hristos, fiul lui David, fiul 


2 


Nae) Tuda a născut pe Fares și Zara, din Tamar; Fares a 3 

arătat în vis un înger al Domnului, și i-a zis: “losife, fiul lui 
David, nu te teme să iei la tine pe Maria, nevastă-ta, căci ce 
s'a zămislit în ea, este dela Duhul Sfint. Ea va naște un Fiu, 
și-i vei pune numele Isus, pentru că El va mîntui pe poporul 
Lui de păcatele sale.” Toate aceste lucruri s'au întîmplat 
ca să se împlinească ce vestise Domnul prin proorocul, care 
zice: “Iată, fecioara va fi însărcinată, va naște un fiu, și-i vor 
pune numele Emanuil”, care, tilmăcit, înseamnă: “Dumnezeu 
este cu noi”. Cînd sa trezit Iosif din somn, a făcut cum îi 
poruncise îngerul Domnului; și a luat la el pe nevastă-sa. Dar 
n'a cunoscut-o, pînă ce ea a născut un fiu. Și el i-a pus numele 
Isus. 


După ce Sa născut Isus în Betleemul din Iudea, în zilele 
împăratului Irod, iată că au venit niște magi din Răsărit la 
Ierusalim, și au întrebat: “Unde este 'mpăratul de curînd 
născut al ludeilor? Fiindcă I-am văzut steaua în Răsărit, și 
am venit să ne închinăm Lui.” Cînd a auzit împăratul Irod 
acest lucru, s'a turburat mult; și tot Ierusalimul s'a turburat 
împreună cu el. A adunat pe toţi preoţii cei mai de seamă și 
pe cărturarii norodului, și a căutat să afle dela ei unde trebuia 
să Se nască Hristosul. “n Betleemul din ludea”, i-au răspuns 
ei, “căci iată, ce a fost scris prin proorocul: „Și tu, Betleeme, 
țara lui Iuda, nu ești nici de cum cea mai neînsemnată din- 
tre căpeteniile lui Iuda; căci din tine va ieși o Căpetenie, care 
va fi Păstorul poporului Meu Israel.” Atunci Irod a chemat 
în ascuns pe magi, și a aflat întocmai dela ei vremea în care 
se arătase steaua. Apoi i-a trimes la Betleem, și le-a zis: 
“duceţi-vă de cercetaţi cu deamăruntul despre Prunc: și cînd 
'] veţi găsi, daţi-mi și mie de știre, ca să vin și eu să mă închin 
Lui.” După ce au ascultat pe împăratul, magii au plecat. Și 
iată că steaua, pe care o văzuseră în Răsărit, mergea înain- 
tea lor, pînă ce a venit și s'a oprit deasupra locului unde era 
Pruncul. Cînd au văzut ei steaua, n'au mai putut de bucurie. 
Au intrat în casă, au văzut Pruncul cu Maria, mama Lui, s'au 
aruncat cu fața la pămînt, și I s'au închinat; apoi și-au deschis 
vistieriile, și I-au adus daruri: aur, tămiie și smirnă. "n urmă, 
au fost înștiințaţi de Dumnezeu în vis să nu mai dea pe la Irod, 

și s'au întors în ţara lor pe un alt drum. După ce au plecat 
magii, un înger al Domnului se arată în vis lui Iosif, și-i zice: 
“Scoală-te, ia Pruncul și pe mama Lui, fugi în Egipt, și rămii 
acolo pînă îţi voi spune eu; căci Irod are să caute Pruncul, ca 
să-L omoare.” Iosif s'a sculat, a luat Pruncul și pe mama 
lui, noaptea, și a plecat în Egipt. Acolo a rămas pînă la 
moartea lui Irod, ca să se împlineacă ce fusese vestit de Dom- 
nul prin proorocul care zice: “Am chemat pe Fiul Meu din 
Egipt.” Atunci Irod, cînd a văzut că fusese înșelat de magi, 
s'a miniat foarte tare, și a trimes să omoare pe toţi pruncii de 
parte bărbătească, dela doi ani în jos, cari erau în Betleem și 
în toate împrejurimile lui, potrivit cu vremea, pe care o aflase 
întocmai dela magi. Atunci s'a împlinit ce fusese vestit prin 
proorocul Ieremia, care zice: “Un țipăt s'a auzit în Rama, 
plingere, și bocet mult: Rahela își jălea copiii, și nu voia să fie 
mîngiiată, pentrucă nu mai erau.” După ce a murit Irod, un 
înger al Domnului se arată în vis lui Iosif, în Egipt, și-i zice: 
“Scoală-te, ia Pruncul și pe mama Lui, și du-te în ţara lui Is- 
rael, căci au murit ceice căutau să ia viața Pruncului.” Iosif 
s'a sculat, a luat Pruncul și pe mama Lui, și a venit în ţara 
lui Israel. Dar cînd a auzit că în Iudea împărăţește Arhelau, 
în locul tatălui său Irod, s'a temut să se ducă acolo; și, fiind 
înștiințat de Dumnezeu în vis, a plecat în părţile Galileii. A 
venit acolo, și a locuit într'o cetate, numită Nazaret, ca să se 
împlinească. ce fusese vestit prin prooroci: că El va fi chemat 
Nazarinean. 


’n vremea, aceea a venit loan Botezătorul, și propovăduia în 
pustia Iudeii. El zicea: “Pocăiţi-vă, căci 'mpărăţia cerurilor 
este aproape.” Ioan acesta este acela care fusese vestit prin 
proorocul Isaia, cînd zice: “lată glasul celui ce strigă în pustie: 
„Pregătiţi calea Domnului, neteziţi-l cărările.” Ioan purta o 
haină de păr de cămilă, și la mijloc era încins cu un brîu de 
curea. El se hrănea cu lăcuste și miere sălbatică. Locuitorii 
din Ierusalim, din toată Iudea și din toate împrejurimile Ior- 
danului, au început să iasă la el; și, mărturisindu-și păcatele, 
erau botezați de el în rîul Iordan. Dar cînd a văzut pe mulți 
din Farisei și din Saduchei că vin să primească botezul lui, le-a 

“Pui de năpirci, cine v'a învăţat să fugiți de mînia viitoare? 
Faceţi dar roade vrednice de pocăința voastră. Și să nu cre- 
deţi că puteţi zice în voi înșivă: „Avem ca tată pe Avraamji 
Căci vă spun că Dumnezeu din pietrele acestea poate să ridice 
fii lui Avraam. lată că securea a și fost înfiptă la rădăcina 
pomilor: deci, orice pom, care nu face roadă bună, va fi tăiat 
și aruncat în foc. Cit despre mine, eu vă botez cu apă, spre 
pocăință; dar Celce vine după mine, este mai puternic decît 
mine, și eu nu sînt vrednic să-l duc încălțămintele. El vă va 
boteza cu Duhul Sfînt și cu foc. Acela “și are lopata în mînă, 
'și va curăţi cu desăvîrşire aria, și 'și va strînge grîul î în grînar; 
dar pleava o va arde într'un foc care nu se stinge.” Atunci a 
venit Isus din Galilea la Iordan, la Ioan, ca să fie botezat de el. 
Dar loan căuta să-l oprească. “Eu”, zicea el, “am trebuință să 
fiu botezat de Tine, și Tu vii la mine?” Drept răspuns, Isus 
i-a zis: “Lasă-Mă acum, căci așa se cade să împlinim tot ce 
trebuie împlinit.” Atunci loan L-a lăsat. De îndată ce a fost 
botezat, Isus a ieșit afară din apă. Și în clipa aceea cerurile 
s'au deschis, şi a văzut pe Duhul lui Dumnezeu pogorindu-Se 
în chip de porumbel și venind peste El. Și din ceruri s'a auzit 
un glas, care zicea: “Acesta este Fiul Meu prea iubit, în care 
"mi găsesc plăcerea.” 


Atunci Isus a fost dus de Duhul în pustie, ca să fie ispitit 
de diavolul. Acolo a postit patruzeci de zile și patruzeci de 
nopți; la urmă a flămînzit.  Ispititorul s'a apropiat de El, și 
i-a zis: “Dacă ești Fiul lui Dumnezeu, poruncește ca pietrele 
acestea, să se facă pini.” Drept răspuns, Isus i-a zis: “Este 
scris: „Omul nu trăiește numai cu pîne, ci cu orice cuvînt care 
iese din gura lui Dumnezeu.” Atunci diavolul L-a dus în 
sfinta cetate, L-a pus pe strașina Templului, și l-a zis: “Dacă 
ești Fiul lui Dumnezeu, aruncă-Te jos; căci este scris: ,El va 
porunci îngerilor Săi să vegheze asupra Ta; și ei Te vor lua pe 
mini, ca nu cumva să Te lovești cu piciorul de vreo piatră.” 
“De asemenea este scris”, a zis lisus: “Să nu ispitești pe Dom- 
nul, Dumnezeul tău.” Diavolul L-a dus apoi pe un munte 
foarte înalt, I-a arătat toate împărăţiile lumii și strălucirea 
lor, și l-a zis: “Toate aceste lucruri Ti le voi da Tie, dacă Te 

vei arunca cu fața la pămînt și Te vei închina mie.” “Pleacă, 
Satano”, i-a răspuns Isus. “Căci este scris: „Domnului, Dum- 
nezeului tău să te închini și numai Lui să-l slujești.” Atunci 
diavolul L-a lăsat. Și deodată au venit la Isus niște îngeri, și 
au început să-l slujească. Cînd a auzit Isus că loan fusese 
închis, a plecat în Galilea. A părăsit Nazaretul, și a venit de 
a locuit în Capernaum, lîngă mare, în ţinutul lui Zabulon și 
Neftali, ca să se împlinească ce fusese vestit prin proorocul 
Isaia, care zice: “Tara lui Zabulon și ţara lui Neftali, înspre 
mare, dincolo de Iordan, Galilea Neamurilor, Norodul acesta, 
care zăcea în întunerec, a văzut o mare lumină; și peste cei 
ce zăceau în ţinutul și în umbra morții, a răsărit lumina.” 
De atunci încolo, Isus a început să propovăduiască, și să zică: 
“Pocăiţi-vă, căci "mpărăţia cerurilor este aproape.” Pe cînd 
trecea pe lingă marea Galileii, Isus a văzut doi fraţi: pe Simon, 
zis Petru, și pe fratele său Andrei, cari aruncau o mreajă în 
mare; căci erau pescari. EI le-a zis: “Veniţi după Mine, și vă 
voi face pescari de oameni.” "'ndată ei au lăsat mrejile, și au 
mers după El. Deacolo a mers mai departe, și a văzut pe alți 
doi fraţi: pe Iacov, fiul lui Zebedei, și pe loan, fratele lui, cari 
erau într'o corabie cu tatăl lor Zebedei, și își cîrpeau mrejile. 
El i-a chemat. Și îndată, ei au lăsat corabia și pe tatăl lor, 
și au mers după El. Isus străbătea toată Galilea, învăţind 
pe norod în sinagogi, propovăduind Evanghelia 'mpărăţiei, și 
tămăduind orice boală și orice neputinţă care era în norod. 
I s'a dus vestea în toată Siria; și aduceau la El pe toţi ceice 
sufereau de felurite boale și chinuri: pe cei îndrăciţi, pe cei 
lunatici și pe cei slăbănogi; și El îi vindeca. După El au mers 
multe noroade din Galilea, din Decapole, din Ierusalim, din 
Iudea și de dincolo de Iordan. 


Cînd a văzut Isus noroadele, S'a suit pe munte; și dupăce a 
șezut jos, ucenicii Lui s'au apropiat de El. Apoi a început să 
vorbească și să-i înveţe astfel: Ferice de cei săraci în duh, căci 
a lor este "mpărăţia cerurilor! Ferice de ceice pling, căci ei vor 
fi mîngiiaţi! Ferice de cei blinzi, căci ei vor moșteni pămîn- 
tul! Ferice de cei flămînzi și însetaţi după neprihănire, căci ei 
vor fi săturaţi! Ferice de cei milostivi, căci ei vor avea parte 

de milă! Ferice de cei cu inima curată, căci ei vor vedea pe 
Dumnezeu! Ferice de cei împăciuitori, căci ei vor fi chemaţi 
fii ai lui Dumnezeu! Ferice de cei prigoniţi din pricina nepri- 
hănirii, căci a lor este "mpărăţia cerurilor! Ferice va fi de voi 
cînd, din pricina Mea, oamenii vă vor ocări, vă vor prigoni, 
și vor spune tot felul de lucruri rele și neadevărate împotriva 
voastră!  Bucuraţi-vă și veseliţi-vă, pentrucă răsplata voastră 
este mare în ceruri; căci tot așa au prigonit pe proorocii, cari 
au fost înainte de voi. Voi sînteţi sarea pămîntului. Dar dacă 
sarea își pierde gustul, prin ce își va căpăta iarăș puterea de a 
săra? Atunci nu mai este bună la nimic decît să fie lepădată 
afară, și călcată în picioare de oameni. Voi sînteţi lumina 
lumii. O cetate așezată pe un munte, nu poate să rămînă as- 
cunsă. Şi oamenii n'aprind lumina ca s'o pună supt obroc, 
ci o pun în sfeșnic, și luminează tuturor celor din casă. Tot 
așa să lumineze și lumina voastră înaintea oamenilor, ca ei 
să vadă faptele voastre bune, și să slăvească pe Tatăl vostru, 
care este în ceruri. Să nu credeţi că am venit să stric Legea 
sau Proorocii; am venit nu să stric, ci să împlinesc. Căci 
adevărat vă spun, cîtă vreme nu va trece cerul și pămîntul, 
nu va trece o iotă sau o frîntură de slovă din Lege, înainte ca 
să se fi întîmplat toate lucrurile. Așa că, ori cine va strica 
una din cele mai mici din aceste porunci, și va învăţa pe oa- 
meni așa, va fi chemat cel mai mic în 'mpărăţia cerurilor; dar 
oricine le va păzi, și va învăţa pe alţii să le păzească, va fi 
chemat mare în 'mpărăţia cerurilor. Căci vă spun că, dacă 
neprihănirea voastră nu va întrece neprihănirea cărturarilor și 
a Fariseilor, cu niciun chip nu veţi intra în 'mpărăţia cerurilor. 
Aţi auzit că s'a zis celor din vechime: ‚Să nu ucizi; oricine 
va ucide, va cădea supt pedeapsa judecății. Dar Eu vă spun 
că ori și cine se mînie pe fratele său, va cădea supt pedeapsa 
judecății; și oricine va zice fratelui său: „Prostulej va cădea 
supt pedeapsa Soborului; iar oricine-i va zice: ,„Nebunule:, va 
cădea supt pedeapsa focului gheenei. Aşa că, dacă îţi aduci 
darul la altar, și acolo îți aduci aminte că fratele tău are ceva 
împotriva ta, lasă-ţi darul acolo înaintea altarului, și du-te 
întîi de împacă-te cu fratele tău; apoi vino de adu-ţi darul. 

Caută de te împacă de grab cu pîrîṣul tău, cîtă vreme ești cu 
el pe drum; ca nu cumva pirîșul să te dea pe mîna judecă- 
torului, judecătorul să te dea pe mîna temnicerului, și să fii 
aruncat în temniță. Adevărat îţi spun că nu vei ieși deacolo 
pînă nu vei plăti cel din urmă bănuţ.” Ați auzit că s'a zis 
celor din vechime: “Să nu preacurvești.” Dar Eu vă spun că 
ori și cine se uită la o femeie, ca s'o poftească, a și preacurvit 
cu ea în inima lui. Dacă deci ochiul tău cel drept te face 
să cazi în păcat, scoate-l și leapădă-l dela tine; căci este spre 
folosul tău să piară unul din mădularele tale, și să nu-ţi fie 
aruncat tot trupul în gheenă. Dacă mîna ta cea dreaptă te 
face să cazi în păcat, taie-o și leapădă-o dela tine; căci este 
spre folosul tău să piară unul din mădularele tale, și să nu-ţi 
fie aruncat tot trupul în gheenă. S'a zis iarăș: “Oricine își va 
lăsa nevasta, să-i dea o carte de despărțire.” Dar Eu vă spun 
că ori și cine își va lăsa nevasta, afară numai de pricină de 
curvie, îi dă prilej să preacurvească; și cine va lua de nevastă 
pe cea lăsată de bărbat, preacurvește. Aţi mai auzit iarăș că 
s'a zis celor din vechime: “Să nu juri strîmb; ci să împlinești 
faţă de Domnul jurămintele tale.” Dar Eu vă spun: Să nu 
juraţi nicidecum; nici pe cer, pentru că este scaunul de domnie 
al lui Dumnezeu; nici pe pămînt, pentru că este așternutul 
picioarelor Lui; nici pe Ierusalim, pentrucă este cetatea mare- 
lui 'mpărat. Să nu juri nici pe capul tău, căci nu poţi face 
un singur păr alb sau negru. Felul vostru de vorbire să fie: 
“Da, da; nu, nu”; ce trece peste aceste cuvinte, vine dela cel 
rău. Ați auzit că s'a zis: “Ochi pentru ochi, și dinte pentru 
dinte.” Dar Eu vă spun: Să nu vă împotriviţi celui ce vă face 
rău. Ci, oricui te lovește peste obrazul drept, întoarce-i și pe 
celalt.  Orișicui vrea să se judece cu tine, și să-ţi ia haina, 
lasă-i și cămașa. Dacă te silește cineva să mergi cu el o milă 
de loc, mergi cu el două. Celui ce-ţi cere, dă-i; și nu întoarce 
spatele celui ce vrea să se împrumute dela tine. Aţi auzit că 
s'a zis: “Să iubeşti pe aproapele tău, și să urăști pe vrăjmașul 
tău.” Dar Eu vă spun: lubiţi pe vrăjmașii voştri, binecu- 
vîntaţi pe cei ce vă blastămă, faceţi bine celorce vă urăsc, și 
rugaţi-vă pentru ceice vă asupresc și vă prigonesc, ca să fiți 

fii ai Tatălui vostru care este în ceruri; căci El face să răsară 
soarele Său peste cei răi și peste cei buni, și dă ploaie peste 
cei drepţi și peste cei nedrepţi. Dacă iubiți numai pe cei ce 
vă iubesc, ce răsplată mai așteptați? Nu fac așa și vameșii? 
Și dacă îmbrăţișaţi cu dragoste numai pe fraţii voştri, ce lucru 
neobicinuit faceţi? Oare păginii nu fac la fel? Voi fiți dar 
desăvîrșiți, după cum și Tatăl vostru cel ceresc este desăvirșit. 


Luaţi seama să nu vă îndepliniţi neprihănirea voastră înain- 
tea oamenilor, ca să fiți văzuţi de ei; altminteri, nu veţi avea 
răsplată dela Tatăl vostru care este în ceruri. Tu, dar, cînd 
faci milostenie, nu suna cu trimbița înaintea ta, cum fac făţar- 
nicii, în sinagogi și în uliţe, pentru ca să fie slăviți de oa- 
meni. Adevărat vă spun, că și-au luat răsplata. Ci tu, cînd 
faci milostenie, să nu știe stînga ta ce face dreapta, pentruca 
milostenia ta să fie făcută în ascuns; și Tatăl tău, care vede 
în ascuns, îţi va răsplăti. Cînd vă rugaţi, să nu fiţi ca făţar- 
nicii, cărora, le place să se roage stînd în picioare în sinagogi 
și la colţurile uliţelor, pentruca să fie văzuţi de oameni. Ade- 
vărat vă spun, că și-au luat răsplata. Ci tu, cînd te rogi, 
intră în odăița ta, încuie-ţi ușa, și roagă-te Tatălui tău, care 
este în ascuns; și Tatăl tău, care vede în ascuns, îţi va răs- 
plăti. Cînd vă rugaţi, să nu bolborosiţi aceleași vorbe, ca 
păgânii, cărora li se pare că, dacă spun o mulțime de vorbe, 
vor fi ascultați. Să nu vă asemănaţi cu ei; căci Tatăl vostru 
știe de ce aveţi trebuință, mai înainte ca să-l cereţi voi. lată 
dar cum trebuie să vă rugaţi: “Tatăl nostru care ești în ceruri! 
Sfinţească-se Numele 'Tău; vie împărăţia Ta; facă-se voia Ta, 
precum în cer și pe pămînt.  Pînea noastră cea de toate zilele 
(Sau: pentru mîne.) dă-ne-o nouă astăzi; și ne iartă nouă 
greșelile noastre, precum și noi iertăm greșiților noștri (Gre- 
cește: Lasă-ne datoriile noastre, cum și noi am lăsat pe ale 
datornicilor noștri.); și nu ne duce în ispită, ci izbăvește-ne 
de cel rău. Căci a Ta este împărăţia și puterea și slava în veci. 
Amin! Dacă iertaţi oamenilor greșelile lor, și Tatăl vostru cel 
ceresc vă va ierta greșelile voastre. Dar dacă nu iertaţi oa- 
menilor greșelile lor, nici Tatăl vostru nu vă va ierta greșelile 
voastre. Cînd postiţi, să nu vă luaţi o înfățișare posomorită, 

ca fățarnicii, cari își sluțesc feţele, ca să se arate oamenilor 
că postesc. Adevărat vă spun, că și-au luat răsplata. Ci tu, 
cînd postești, unge-ţi capul, și spală-ți faţa, ca să te arăţi că 
postești nu oamenilor, ci Tatălui tău, care este în ascuns; și 
Tatăl tău, care vede în ascuns, îţi va răsplăti. Nu vă stringeţi 
comori pe pămînt, unde le mănîncă moliile și rugina, și unde 
le sapă și le fură hoţii; ci strîngeţi-vă comori în cer, unde nu 
le mănîncă moliile și rugina și unde hoţii nu le sapă, nici nu 
le fură.  Pentrucă unde este comoara voastră, acolo va fi și 
inima, voastră. Ochiul este lumina trupului. Dacă ochiul tău 
este sănătos, tot trupul tău va fi plin de lumină; dar dacă 
ochiul tău este rău, tot trupul tău va fi plin de întunerec. Așa 
că, dacă lumina, care este în tine este întunerec, cît de mare 
trebuie să fie întunerecul acesta! Nimeni nu poate sluji la 
doi stăpîni. Căci sau va uri pe unul și va iubi pe celalt; sau 
va ţinea la unul, și va nesocoti pe celalt: Nu puteţi sluji lui 
Dumnezeu și lui Mamona.  Deaceea vă spun: Nu vă îngrijo- 
raţi de viaţa voastră, gîndindu-vă ce veţi mînca, sau ce veți 
bea; nici de trupul vostru, gîndindu-vă cu ce vă veți îmbrăca. 
Oare nu este viața mai mult decît hrana, și trupul mai mult 
decît îmbrăcămintea? Uitaţi-vă la păsările cerului: ele nici 
nu samănă, nici nu seceră, și nici nu string nimic în grinare; și 
totuş Tatăl vostru cel ceresc le hrănește. Oare nu sînteţi voi 
cu mult mai de preţ decît ele? Și apoi, cine dintre voi, chiar 
îngrijorindu-se, poate să adauge măcar un cot la înălțimea lui? 
Și de ce vă îngrijoraţi de îmbrăcăminte? Uitaţi-vă cu băgare 
de seamă cum cresc crinii de pe cîmp: ei nici nu torc, nici nu 
tes; totuș vă spun că nici chiar Solomon, în toată slava lui, 
nu s'a îmbrăcat ca unul din ei. Așa că, dacă astfel îmbracă 
Dumnezeu iarba de pe cîmp, care astăzi este, dar mine va fi 
aruncată în cuptor, nu vă va îmbrăca El cu mult mai mult 
pe voi, puţin credincioșilor? Nu vă îngrijoraţi dar, zicînd: 
“Ce vom mînca?” Sau: “Ce vom bea?” Sau: “Cu ce ne vom 
îmbrăca?” Fiindcă toate aceste lucruri Neamurile le caută. 
Tatăl vostru cel ceresc știe că aveţi trebuinţă de ele. Căutaţi 
mai întîi 'mpărăţia lui Dumnezeu și neprihănirea Lui, și toate 
aceste lucruri vi se vor da pe deasupra. Nu vă îngrijoraţi dar 

de ziua de mîne; căci ziua de mîne se va îngrijora de ea însăș. 
Ajunge zilei necazul ei. 


Nu judecați, ca să nu fiți judecați. Căci cu ce judecată 
judecați, veți fi judecaţi; și cu ce măsură măsurați, vi se va 
măsura. De ce vezi tu paiul din ochiul fratelui tău, și nu te 
uiţi cu băgare de seamă la bîrna din ochiul tău? Sau, cum 
poţi zice fratelui tău: “Lasă-mă să scot paiul din ochiul tău”, 
și, cînd colo, tu ai o birnă într'al tău?... Făţarnicule, scoate 
întîi bîrna din ochiul tău, și atunci vei vedea deslușit să scoţi 
paiul din ochiul fratelui tău. Să nu daţi cînilor lucrurile sfinte, 
și să nu aruncaţi mărgăritarele voastre înaintea porcilor, ca nu 
cumva să le calce în picioare, și să se întoarcă să vă rupă. 
Cereţi, și vi se va da; căutaţi și veţi găsi; bateţi, și vi se va 
deschide. Căci ori și cine cere, capătă; cine caută, găsește; 
și celui ce bate, i se deschide. Cine este omul acela dintre 
voi, care, dacă-i cere fiul său o pîne, să-i dea o piatră? Sau, 
dacă-i cere un pește, să-i dea un șarpe? Deci, dacă voi, cari 
sînteţi răi, știți să daţi daruri bune copiilor voştri, cu cît mai 
mult 'Tatăl vostru, care este în ceruri, va da lucruri bune celor 
ce I le cer! Tot ce voiţi să vă facă vouă oamenii, faceţi-le 
și voi la fel; căci în aceasta este cuprinsă Legea și Proorocii. 
Intraţi pe poarta cea strimtă. Căci largă este poarta, lată 
este calea care duce la pierzare, și mulți sînt ceice intră pe ea. 
Dar strimtă este poarta, îngustă este calea care duce la viaţă, 
și puţini sînt ceice o află.  Păziţi-vă de prooroci mincinoși. 
Ei vin la voi îmbrăcaţi în haine de oi, dar pe dinlăuntru sînt 
niște lupi răpitori. "i veţi cunoaște după roadele lor. Culeg 
oamenii struguri din spini, sau smochine din mărăcini? Tot 
așa, orice pom bun face roade bune, dar pomul rău face roade 
rele. Pomul bun nu poate face roade rele, nici pomul rău 
nu poate face roade bune. Orice pom, care nu face roade 
bune, este tăiat și aruncat în foc. Aşa că după roadele lor îi 
veţi cunoaște. Nu orișicine-Mi zice: “Doamne, Doamne!” va 
intra în 'mpărăţia cerurilor, ci celce face voia Tatălui Meu care 
este în ceruri. Mulți 'mi vor zice în ziua aceea: “Doamne, 
Doamne! N’am proorocit noi în Numele Tău? N’am scos 
noi draci în Numele Tău? Şi n'am făcut noi multe minuni 

în Numele Tău?” Atunci le voi spune curat: “Niciodată nu 
v'am cunoscut; depărtați-vă dela Mine, voi toți cari lucraţi 
fărădelege.” De aceea, pe orișicine aude aceste cuvinte ale 
Mele, și le face, îl voi asemăna cu un om cu judecată, care și-a 
zidit casa pe stîncă. A dat ploaia, au venit șivoaele, au suflat 
vînturile și au bătut în casa aceea, dar ea nu sa prăbușit, 
pentrucă avea temelia zidită pe stîncă. ’nsă ori și cine aude 
aceste cuvinte ale Mele, și nu le face, va fi asemănat cu un om 
nechibzuit, care și-a zidit casa pe nisip. A dat ploaia, au venit 
șivoaiele, au suflat vînturile, și au izbit în casa aceea: ea s'a 
prăbușit, și prăbușirea i-a fost mare.” După ce a sfirșit Isus 
cuvîntările acestea, noroadele au rămas uimite de învățătura 
Lui; căci El îi învăţa ca unul care avea putere, nu cum îi 
învățau cărturarii lor. 


Cînd S'a coborit Isus de pe munte, multe noroade au mers 
după El. Şi un lepros s'a apropiat de El, I s'a închinat, și 
l-a zis: “Doamne, dacă vrei, poţi să mă curăţești.” Isus a 
întins mîna, S'a atins de el, și a zis: “Da, vreau, fii curăţit!” 
'ndată a fost curăţită lepra lui. Apoi Isus i-a zis: “Vezi să nu 
spui la nimeni; ci du-te de te arată preotului, și adu darul, pe 
care l-a rînduit Moise, ca mărturie pentru ei.” Pe cînd intra 
Isus în Capernaum, s'a apropiat de El un sutaș, care-L ruga 
și-l zicea: “Doamne, robul meu zace în casă slăbănog, și se 
chinuiește cumplit.” Isus i-a zis: “Am să vin și să-l tămădui- 
esc.” “Doamne”, a răspuns sutașul, “nu sînt vrednic să intri 
supt acoperemîntul meu; ci zi numai un cuvînt, și robul meu 
va fi tămăduit. Căci și eu sînt om supt stăpinire; am supt 
mine ostași, și zic unuia: „Du-tej și se duce; altuia: ,Vinoj și 
vine; și robului meu: „Fă cutare lucruj și-l face. Cînd a auzit 
Isus aceste vorbe, S'a mirat, și a zis celor ce veneau după EI: 
“Adevărat vă spun că nici în Israel n'am găsit o credință așa 
de mare. Dar vă spun că vor veni mulți dela răsărit și dela 
apus, și vor sta la masă cu Avraam, Isaac și Iacov în 'mpărăţia 
cerurilor. Iar fiii 'mpărăţiei vor fi aruncaţi în întunerecul de 
afară, unde va fi plinsul și scrișnirea dinţilor.” Apoi a zis 
sutașului: “Du-te, și facă-ţi-se după credința ta.” Și robul lui 
s'a tămăduit, chiar în ceasul acela. Isus S'a dus apoi în casa 

lui Petru, și a văzut pe soacra acestuia zăcînd în pat, prinsă 
de friguri. S'a atins de mîna ei, și au lăsat-o frigurile; apoi 
ea s'a sculat, și a început să-l slujească. Seara, au adus la 
Isus pe mulți îndrăciţi. El, prin cuvîntul Lui, a scos din ei 
duhurile necurate, și a tămăduit pe toţi bolnavii, ca să se îm- 
plinească ce fusese vestit prin proorocul Isaia, care zice: “EI a 
luat asupra Lui neputinţele noastre și a purtat boalele noas- 
tre.” Isus a văzut multe noroade împrejurul Său, și a poruncit 
să treacă, de cealaltă parte. Atunci s'a apropiat de El un căr- 
turar, și l-a zis: “nvăţătorule, vreau să Te urmez ori unde 
vei merge.” Isus i-a răspuns: “Vulpile au vizuini, și păsările 
cerului au cuiburi; dar Fiul omului n'are unde-Și odihni capul.” 
Un altul, care era dintre ucenici, l-a zis: “Doamne, dă-mi voie 
să mă duc mai întîi să îngrop pe tatăl meu.” “Vino după 
Mine”, i-a răspuns Isus, “și lasă morții să-și îngroape morții.” 
Isus S'a suit într'o corabie, și ucenicii Lui au mers după El. 
Și deodată s'a stirnit pe mare o furtună atît de strașnică, încât 
corabia era acoperită de valuri. Și El dormea.  Ucenicii s'au 
apropiat de El, și L-au deșteptat, strigînd: “Doamne, scapă- 
ne, că pierim!” El le-a zis: “De ce vă este frică, puţin cred- 
incioșilor?” Apoi S'a sculat, a certat vînturile și marea, și s'a 
făcut o liniște mare. Oamenii aceia se mirau, și ziceau: “Ce 
fel de om este acesta, de-L ascultă pînă și vînturile și marea?” 
Cînd a ajuns Isus de partea cealaltă, în ţinutul Gadarenilor, 
L-au întîmpinat doi îndrăciţi, cari ieșeau din morminte. Erau 
așa de cumpliţi, că nimeni nu putea trece pe drumul acela. 
Și iată că au început să strige: “Ce legătură, este între noi și 
Tine, Isuse, Fiul lui Dumnezeu? Ai venit aici să ne chinuiești 
înainte de vreme?” Departe de ei era o turmă mare de porci, 
cari pășteau.  Dracii rugau pe Isus și ziceau: “Dacă ne scoţi 
afară, din ei, dă-ne voie să ne ducem în turma aceea de porci.” 
“Duceţi-vă”, le-a zis El. Ei au ieșit, și au intrat în porci. Și 
deodată toată turma s'a repezit de pe rîpă în mare, și a pierit 
în ape. Porcarii au fugit, și sau dus în cetate de au povestit 
tot ce se petrecuse și cele întimplate cu îndrăciţii. Şi iată 
că toată, cetatea a ieșit în întîmpinarea lui Isus; și, cum L-au 
văzut, L-au rugat să plece din ţinutul lor. 

Isus S'a suit într'o corabie, a trecut marea, și a venit în 
cetatea Sa. Şi iată că l-au adus un slăbănog, care zăcea 
întrun pat. Isus le-a văzut credinţa, și a zis slăbănogului: 
“ndrăznește, fiule! Păcatele îţi sînt iertate!” Și iată că, unii 
din cărturari au zis în ei înșiși: “Omul acesta hulește!” Isus, 
care le cunoștea gîndurile, a zis: “Pentruce aveţi gînduri rele 
în inimile voastre?” Căci ce este mai lesne? A zice: “lertate 
îti sînt păcatele”, sau a zice: “Scoală-te și umblă?” Dar, ca 
să știți că Fiul omului are putere pe pămînt să ierte păcatele, 
- “Scoală-te”, a zis El slăbănogului, “ridică-ți patul, și du-te 
acasă.”  Slăbănogul s'a sculat, și sa dus acasă. Cînd au 
văzut noroadele lucrul acesta, s'au spăimiîntat, și au slăvit pe 
Dumnezeu, care a dat oamenilor o astfel de putere. De acolo, 
Isus a mers mai departe, și a văzut pe un om, numit Matei, 
șezînd la vamă. Și i-a zis: “Vino după Mine”. Omul acela s'a 
sculat, și a mers după El. Pe cînd şedea Isus la masă, în casă, 
iată că au venit o mulțime de vameși și păcătoși, și au șezut la 
masă cu El și cu ucenicii Lui. Fariseii au văzut lucrul acesta, 
și au zis ucenicilor Lui: “Pentruce mănîncă "'nvăţătorul vostru 
cu vameșii și cu păcătoşii?” Isus i-a auzit, și le-a zis: “Nu 
cei sănătoși au trebuinţă de doftor, ci cei bolnavi. Duceţi-vă 
de învăţaţi ce înseamnă: ,Milă voiesc, iar nu jertfă; Căci n'am 
venit să chem la pocăință pe cei neprihăniţi, ci pe cei păcă- 
toși.” Atunci ucenicii lui loan au venit la Isus, și l-au zis: 
“De ce noi și Fariseii postim des, iar ucenicii Tăi nu postesc 
de loc?” Isus le-a răspuns: “Se pot jăli nuntașii cîtă vreme 
este mirele cu ei? Vor veni zile, cînd mirele va fi luat dela ei, și 
atunci vor posti. Nimeni nu pune un petec de postav nou la 
o haină veche; pentrucă și-ar lua umplutura din haină, și rup- 
tura ar fi mai rea. Nici nu pun oamenii vin nou în burdufuri 
vechi; altfel, burdufurile plesnesc, vinul se varsă, și burdufu- 
rile se prăpădesc; ci vinul nou îl pun în burdufuri noi, și se 
păstrează amîndouă.” Pe cînd le spunea Isus aceste vorbe, 
iată că a venit unul din fruntașii sinagogii, I s'a închinat, și I-a 
zis: “Fiica mea adineaori a murit; dar vino de pune-Ti mînile 
peste ea, și va învia.” Isus S'a sculat, și a plecat după el îm- 
preună cu ucenicii Lui. Şi iată o femeie, care de doisprezece 

ani avea o scurgere de sînge, a venit pe dinapoi, și s'a atins de 
poala hainei Lui. Căci își zicea ea: “Numai să mă pot atinge 
de haina Lui, și mă voi tămădui.” Isus S'a întors, a văzut-o, 
și i-a zis: “ndrăznește, fiică! Credinţa ta te-a tămăduit.” Și 
s'a tămăduit, femeia chiar în ceasul acela. Cînd a ajuns Isus 
în casa fruntașului sinagogii, și cînd a văzut pe ceice cîntau 
din fluier, și gloata bocind, le-a zis: “Daţi-vă la o parte; căci 
fetița n'a murit, ci doarme!” Ei își băteau joc de El. Dar, 
dupăce a fost scoasă gloata afară, Isus a intrat înlăuntru, a 
luat pe fetiță de mină, și fetița s-a sculat. Şi s'a dus vestea 
despre această minune în tot ţinutul acela. Cînd a plecat de 
acolo, s'au luat după Isus doi orbi, cari strigau și ziceau: “Ai 
milă de noi, Fiul lui David!” După ce a intrat în casă, orbii 
au venit la El. Și Isus le-a zis: “Credeţi că pot face lucrul 
acesta?” “Da, Doamne”, l-au răspuns ei. Atunci S'a atins de 
ochii lor, și a zis: “Facă-vi-se după credinţa voastră!” Și li 
s'au deschis ochii. Isus le-a poruncit cu tot dinadinsul și le-a 
zis: “Vedeţi, să nu știe nimeni.” Dar ei, cum au ieșit afară, au 
răspîndit vestea, despre El în tot ţinutul acela. Pe cînd plecau 
orbii aceștia, iată că au adus la Isus un mut îndrăcit. După ce 
a fost scos dracul din el, mutul a vorbit. Și noroadele, mirate, 
ziceau: “Niciodată nu s'a văzut așa ceva în Israel!” Dar Fari- 
seii ziceau: “Cu ajutorul domnului dracilor scoate El dracii!” 
Isus străbătea toate cetăţile și satele, învățind pe norod în sin- 
agogi, propovăduind Evanghelia *'mpărăţiei, și vindecînd orice 
fel de boală și orice fel de neputinţă, care era în norod. Cînd 
a văzut gloatele, I s'a făcut milă de ele, pentru că erau necăjite 
și risipite, ca niște oi cari n'au păstor. Atunci a zis ucenicilor 
Săi: “Mare este secerișul, dar puţini sînt lucrătorii!  Rugaţi 
dar pe Domnul secerișului să scoată lucrători la secerișul Lui.” 


Apoi Isus a chemat pe cei doisprezece ucenici ai Săi, și 
le-a dat putere să scoată afară duhurile necurate, și să tămă- 
duiască orice fel de boală și orice fel de neputinţă. Iată nu- 
mele celor doisprezece apostoli: Cel dintii, Simon, zis Petru, 
și Andrei, fratele lui; Iacov, fiul lui Zebedei, și loan, fratele 
lui; Filip și Bartolomeu; Toma și Matei, vameșul; Iacov, fiul 
lui Alfeu, și Levi, zis și Tadeu; Simon Cananitul, și Iuda 

Iscarioteanul, cel care a vîndut pe Isus. Aceştia sînt cei dois- 
prezece, pe cari i-a trimes Isus, după ce le-a dat învățăturile 
următoare: Să nu mergeţi pe calea păgînilor și să nu intraţi 
în vreo cetate a Samaritenilor; ci să mergeţi mai de grabă la 
oile pierdute ale casei lui Israel. Și pe drum, propovăduiţi, și 
ziceţi: ““mpărăţia cerurilor este aproape!”  Vindecaţi pe bol- 
navi, înviaţi pe morţi, curăţiţi pe leproși, scoateţi afară dracii. 
Fără plată aţi primit, fără plată să daţi. Să nu luaţi nici aur, 
nici argint, nici aramă în briele voastre, nici traistă pentru 
drum, nici două haine, nici încălţăminte, nici toiag, căci vred- 
nic este lucrătorul de hrana lui. "n orice cetate sau sat veţi 
intra, să cercetaţi cine este acolo vrednic și să rămîneţi la el 
pînă veţi pleca. La intrarea voastră în casă, uraţi-i de bine; 
și dacă este casa aceea vrednică, pacea voastră să vină peste 
ea; dar dacă nu este vrednică, pacea voastră să se întoarcă la 
voi. Dacă nu vă va primi cineva, nici nu va asculta, cuvintele 
voastre, să ieșiţi din casa sau din cetatea aceea, și să scuturaţi 
praful de pe picioarele voastre.” Adevărat vă spun că, în ziua 
judecății, va fi mai ușor pentru ţinutul Sodomei și Gomorei, 
decît pentru cetatea aceea. lată, Eu vă trimet ca pe niște oi 
în mijlocul lupilor. Fiţi dar înţelepţi ca șerpii, și fără răutate 
ca porumbeii.  Păziţi-vă de oameni; căci vă vor da în jude- 
cata soboarelor, și vă vor bate în sinagogile lor. Din pricina 
Mea, veţi fi duși înaintea dregătorilor și înaintea împăraţilor, 
ca să slujiţi ca mărturie înaintea lor și înaintea Neamurilor. 
Dar, cînd vă vor da în mîna lor, să nu vă îngrijoraţi, gîndindu- 
vă cum sau ce veţi spune; căci ce veţi avea de spus, vă va fi 
dat chiar în ceasul acela; fiindcă nu voi veţi vorbi, ci Duhul 
Tatălui vostru va vorbi în voi. Fratele va da la moarte pe 
frate-său, și tatăl pe copilul lui; copiii se vor scula împotriva 
părinților lor, și-i vor omori. Veţi fi urîți de toţi, din pricina 
Numelui Meu; dar cine va răbda pînă la sfîrșit, va fi mîntuit. 
Cînd vă vor prigoni într'o cetate, să fugiţi într'alta. Adevărat 
vă spun că nu veți isprăvi de străbătut cetăţile lui Israel pînă va 
veni Fiul omului. Ucenicul nu este mai pe sus de învățătorul 
său, nici robul mai pe sus de domnul său. Ajunge ucenicului 
să fie ca învățătorul lui, și robului să fie ca domnul lui. Dacă 

pe Stăpînul casei L-au numit Beelzebul, cu cît mai mult vor 
numi așa, pe cei din casa lui? Așa că să nu vă temeți de ei. 
Căci nu este nimic ascuns care nu va fi descoperit, și nimic 
tăinuit care nu va fi cunoscut. Ce vă spun Eu la întunerec, 
voi să spuneţi la lumină; și ce auziţi șoptindu-se la ureche, 
să propovăduiţi de pe acoperișul caselor. Nu vă temeți de 
cei ce ucid trupul, dar cari nu pot ucide sufletul; ci temeţi-vă 
mai degrabă de Celce poate să piardă și sufletul și trupul în 
gheenă. Nu se vind oare două vrăbii la un ban? Totuș, nici 
una din ele nu cade pe pămînt fără voia Tatălui vostru. Cît 
despre voi, pînă și perii din cap, toţi vă sînt numărați. Deci 
să nu vă temeţi; voi sînteți mai de preț decit multe vrăbii. 
Deaceea, pe orișicine Mă va mărturisi înaintea oamenilor, îl 
voi mărturisi și Eu înaintea Tatălui Meu care este în ceruri; 
dar de oricine se va lepăda de Mine înaintea oamenilor, Mă 
voi lepăda și Eu înaintea Tatălui Meu care este în ceruri. Să 
nu credeţi că am venit s'aduc pacea pe pămînt; n'am venit să 
aduc pacea, ci sabia. Căci am venit să despart pe fiu de tatăl 
său, pe fiică de mamă-sa, și pe noră de soacră-sa. Și omul va 
avea de vrăjmași chiar pe cei din casa lui. Cine iubește pe 
tată, ori pe mamă, mai mult decît pe Mine, nu este vrednic 
de Mine; și cine iubește pe fiu ori pe fiică mai mult decît pe 
Mine, nu este vrednic de Mine. Cine nu-și ia crucea lui, și nu 
vine după Mine, nu este vrednic de Mine. Cine își va păstra 
viața, o va pierde; și cine își va pierde viaţa, pentru Mine, o va 
cîștiga. Cine vă primește pe voi, Mă primește pe Mine; și cine 
Mă primește pe Mine, primește pe Cel ce M'a trimes pe Mine. 
Cine primește un prooroc, în numele unui prooroc, va primi 
răsplata unui prooroc; și cine primește pe un om neprihănit, în 
numele unui om neprihănit, va primi răsplata unui om nepri- 
hănit. Şi oricine va da de băut numai un pahar de apă rece 
unuia, din acești micuţi, în numele unui ucenic, adevărat vă 
spun că nu-și va pierde răsplata.” 


Dupăce a isprăvit de dat învățături la cei doisprezece ucenici 
ai Săi, Isus a plecat de acolo, ca să înveţe pe oameni, și să 
propovăduiască în cetăţile lor. Ioan a auzit din temniţă de- 
spre lucrările lui Hristos, și a trimes să-L întrebe prin ucenicii 

: “Tu ești Acela care are să vină sau să așteptăm pe altul?” 
a răspuns, Isus le-a zis: “Duceți-vă de spuneti lui Ioan ce 
auziți și ce vedeți: Orbii își capătă vederea, șchiopii umblă, 
leproșii sînt curățiți, surzii aud, morții înviază, și săracilor li 
se propovăduiește Evanghelia. Ferice de acela pentru care 
Eu nu voi fi un prilej de poticnire.” Pe cînd se duceau ei, 
Isus a început să vorbească noroadelor despre loan: “Ce aţi 
ieșit să vedeţi în pustie? O trestie clătinată de vint? Dacă 
nu, atunci ce aţi ieșit să vedeţi? Un om îmbrăcat în haine 
moi? lată, că ceice poartă haine moi sînt în casele împăraţilor. 
Atunci ce aţi ieșit să vedeţi? Un prooroc? Da, vă spun, și 
mai mult decît un prooroc; căci el este acela despre care s'a 
scris: „lată, trimet înaintea feţei Tale pe solul Meu, care “ţi 
va pregăti calea înaintea Ta. Adevărat vă spun că, dintre cei 
născuţi din femei, nu s'a sculat nici unul mai mare decit loan 
Botezătorul. Totuş, cel mai mic în 'mpărăţia cerurilor este 
mai mare decit el. Din zilele lui loan Botezătorul pînă acum, 
"mpărăţia cerurilor se ia cu năvală, și ceice dau năvală, pun 
mîna pe ea. Căci pînă la loan au proorocit toţi proorocii și 
Legea. Și, dacă vreți să înţelegeţi, el este Ilie, care trebuia 
să vină. Cine are urechi de auzit, să audă. Cu cine voi 
asemăna neamul acesta de oameni? Seamănă cu niște copi- 
lași, cari șed în piețe, și strigă la tovarășii lor: ,V’am cîntat 
din fluier, și n'aţi jucat; v'am cîntat de jale, și nu v'aţi tîn- 
guit.* Căci a venit loan, nici mîncînd, nici bînd, și ei zic: „Are 
draci A venit Fiul omului mîncînd și bînd, și ei zic: „lată 
un om mîncăcios și băutor de vin, un prieten al vameșilor și 
al păcătoşilor; Totuș, 'nţelepciunea a fost îndreptăţită din lu- 
crările ei.” Atunci Isus a început să mustre cetăţile în cari 
fuseseră făcute cele mai multe din minunile Lui, pentrucă nu 
se pocăiseră. “Vai de tine, Horazine!” a zis El. “Vai de tine, 
Betsaido!” Căci, dacă ar fi fost făcute în Tir și Sidon min- 
unile cari au fost făcute în voi, de mult s'ar fi pocăit, cu sac 
și cenușă. De aceea vă spun că, în ziua judecății, va fi mai 
ușor pentru Tir și Sidon decît pentru voi. Și tu, Capernaume, 
vei fi înălțat oare pînă la cer? Vei fi pogorit pînă la Locuinţa 
morților; căci dacă ar fi fost făcute în Sodoma minunile, cari 

au fost făcute în tine, ea ar fi rămas în picioare pînă în ziua de 
astăzi. De aceea, vă spun, că în ziua judecății, va fi mai ușor 
pentru ţinutul Sodomei decît pentru tine.” "n vremea aceea, 
Isus a luat cuvîntul și a zis: “Te laud, Tată, Doamne al ceru- 
lui și al pămîntului, pentrucă ai ascuns aceste lucruri de cei 
înţelepţi și pricepuţi, și le-ai descoperit pruncilor. Da, Tată, 
Te laud, pentrucă așa ai găsit Tu cu cale!” Toate lucrurile 
Mi-au fost date în mîni de Tatăl Meu; și nimeni nu cunoaște 
deplin pe Fiul, afară de Tatăl; tot astfel nimeni nu cunoaște 
deplin pe Tatăl, afară de Fiul, și acela căruia vrea Fiul să i-L 
descopere. Veniți la Mine, toţi cei trudiţi și împovăraţi, și Eu 
vă voi da odihnă. Luaţi jugul Meu asupra voastră, și învăţaţi 
dela Mine, căci Eu sînt blind și smerit cu inima; și veți găsi 
odihnă pentru sufletele voastre. Căci jugul Meu este bun, și 
sarcina Mea este uşoară.” 


n vremea aceea, Isus trecea prin lanurile de grîu, într'o 
zi de Sabat. Ucenicii Lui, cari erau flăminzi, au început să 
smulgă spice de grîu şi să le mănînce. Fariseii, cînd au văzut 
lucrul acesta, l-au zis: “Uite că ucenicii Tăi fac ce nu este 
îngăduit să facă în ziua Sabatului.” Dar Isus le-a răspuns: 
“Oare n'aţi citit ce a făcut David, cînd a flăminzit, el și ceice 
erau împreună cu el? Cum a intrat în Casa lui Dumnezeu, și 
a mîncat pînile pentru punerea înaintea Domnului, pe cari nu-i 
era îngăduit să le mănînce nici lui, nici celor ce erau cu el, ci 
numai preoților? Sau n'aţi citit în Lege că, în zilele de Sabat, 
preoţii calcă Sabatul în Templu, și totuș sînt nevinovaţi? Dar 
Eu vă spun că aici este Unul mai mare decît Templul. Dacă 
aţi fi știut ce însemnează: „Milă voiesc, iar nu jertfe, n'aţi fi 
osîndit pe niște nevinovaţi. Căci Fiul omului este Domn și 
al Sabatului.” Isus a plecat de acolo, și a intrat în sinagogă. 
Și iată că în sinagogă era un om care avea o mînă uscată. Ei, 
ca să poată învinui pe Isus, L-au întrebat: “Este îngăduit a 
vindeca în zilele de Sabat?” El le-a răspuns: “Cine este omul 
acela dintre voi care, dacă are o oaie, și-i cade într'o groapă, în 
ziua Sabatului, să n'o apuce și s'o scoată afară? Cu cît mai 
de preț este deci un om decit o oaie? De aceea este îngăduit 
a face bine în zilele de Sabat.” Atunci a zis omului aceluia: 

“ntinde-ţi mîna!” El a întins-o, și mîna s'a făcut sănătoasă 
ca și cealaltă. Fariseii au ieșit afară, și s'au sfătuit cum să 
omoare pe Isus. Dar Isus, ca unul care știa lucrul acesta, 
a plecat de acolo. După El au mers multe noroade. Ela 
tămăduit pe toţi bolnavii, și le-a poruncit cu totdinadinsul 
să nu-L facă cunoscut; ca să se împlinească ce fusese vestit 
prin proorocul Isaia, care zice: “lată Robul Meu, pe care 
L-am ales, Prea iubitul Meu, în care sufletul Meu își găsește 
plăcerea. Voi pune Duhul Meu peste El, și va vesti Neamurilor 
judecata. El nu Se va lua la ceartă, nici nu va striga. Și 
nimeni nu-l va auzi glasul pe ulite. Nu va frînge o trestie 
ruptă, și nici nu va stinge un fitil care fumegă, pînă va face să 
biruie judecata. Şi Neamurile vor nădăjdui în Numele Lui.” 
Atunci l-au adus un îndrăcit orb și mut; și Isus l-a tămăduit, 
așa că mutul vorbea și vedea. Toate noroadele, mirate, ziceau: 
“Nu cumva este acesta Fiul lui David?” Cînd au auzit Fariseii 
lucrul acesta, au zis: “Omul acesta nu scoate dracii decât cu 
Beelzebul, domnul dracilor!” Isus, care le cunoștea gîndurile, 
le-a zis: “Orice împărăție desbinată împotriva ei însăș, este 
pustiită; și orice cetate sau casă, desbinată împotriva ei însăș, 
nu poate dăinui. Dacă Satana scoate afară pe Satana, este 
desbinat; deci, cum poate dăinui împărăţia lui? Şi dacă Eu 
scot afară dracii cu ajutorul lui Beelzebul, fiii voştri cu cine- 
i scot? De aceea ei vor fi judecătorii voștri. Dar dacă Eu 
scot afară dracii cu Duhul lui Dumnezeu, atunci 'mpărăţia lui 
Dumnezeu a venit peste voi. Sau, cum poate cineva să intre 
în casa celui tare, și să-i jăfuiască gospodăria, dacă n'a legat 
mai întîi pe cel tare? Numai atunci îi va jăfui casa. Cine nu 
este cu Mine, este împotriva Mea, și cine nu strînge cu Mine, 
risipește. De aceea vă spun: Orice păcat și orice hulă vor 
fi iertate oamenilor; dar hula împotriva Duhului Sfint nu le 
va fi iertată. Oricine va vorbi împotriva Fiului omului, va fi 
iertat; dar oricine va vorbi împotriva Duhului Sfînt, nu va fi 
iertat nici în veacul acesta, nici în cel viitor. Ori faceți pomul 
bun și rodul lui bun, ori faceţi pomul rău și rodul lui rău: căci 
pomul se cunoaște după rodul lui. Pui de năpirci, cum aţi 
putea voi să spuneţi lucruri bune, cînd voi sînteţi răi? Căci din 


14 
15 


18 


19 


20 


21 


22 


23 


24 


25 


26 


27 


28 


29 


30 


31 


32 


33 


34 


35 


36 


37 
38 


39 


40 


41 


42 


43 
44 


45 


12. 35-13. 3 MATEI 1352 


prisosul inimii vorbeşte gura. Omul bun scoate lucruri bune 
din vistieria bună a inimii lui; dar omul rău scoate lucruri rele 
din vistieria rea a inimii lui. Vă spun că, în ziua judecății, 
oamenii vor da socoteală de orice cuvînt nefolositor, pe care-l 
vor fi rostit. Căci din cuvintele tale vei fi scos fără vină, și 
din cuvintele tale vei fi osîndit.” Atunci unii din cărturari 
și din Farisei au luat cuvîntul, și I-au zis: “nvățătorule, am 
vrea să vedem un semn dela Tine!” Drept răspuns, El le-a 
zis: “Un neam viclean și preacurvar cere un semn; dar nu i se 
va da alt semn, decît semnul proorocului Iona. Càci, după 
cum lona a stat trei zile și trei nopți în pîntecele chitului, 
tot așa și Fiul omului va sta trei zile și trei nopți în inima 
pămîntului. Bărbaţii din Ninive se vor scula alături de neamul 
acesta, în ziua judecății, şi-l vor osîndi, pentru că ei s'au pocăit 
la propovăduirea lui lona; și iată că aici este Unul mai mare 
decît Iona.  "mpărăteasa dela Miazăzi se va scula alături de 
neamul acesta, în ziua judecății, și-l va osîndi, pentru că ea a 
venit dela marginile pămîntului, ca să audă înțelepciunea, lui 
Solomon; și iată că aici este Unul mai mare decît Solomon. 
Duhul necurat, cînd a ieşit dintr'un om, umblă prin locuri 
fără apă, căutînd odihnă, și n'o găsește. Atunci zice: “Mă 
voi întoarce în casa mea, de unde am ieșit. Și, cînd vine în 
ea, o găsește goală, măturată și împodobită. Atunci se duce 
și ia cu el alte șapte duhuri mai rele decît el: intră în casă, 
locuiesc acolo, și starea din urmă a omului acestuia ajunge 
mai rea decât cea dintii. Tocmai așa se va întîmpla și cu acest 
neam viclean.” Pe cînd vorbea încă Isus noroadelor, iată că 
mama și fraţii Lui stăteau afară și căutau să vorbească cu El. 
Atunci cineva I-a zis: “lată, mama Ta și fraţii Tăi stau afară, 
și caută să vorbească cu Tine.” Dar Isus a răspuns celui ce-l 
adusese știrea aceasta: “Cine este mama Mea, și cari sînt fraţii 
Mei?” Apoi Și-a întins mîna spre ucenicii Săi și a zis: “lată 
mama Mea și fraţii Mei! Căci oricine face voia Tatălui Meu 
care este în ceruri, acela "mi este frate, soră și mamă.” 


'n aceeaș zi, Isus a ieșit din casă, și şedea lingă mare. O 
mulţime de noroade s'au strîns la El, așa că a trebuit să Se suie 
să șadă într'o corabie; iar tot norodul stătea pe țărm. El le-a 

vorbit despre multe lucruri în pilde, și le-a zis: “Iată, sămănă- 
torul a ieșit să samene. Pe cînd sămăna el, o parte din sămînță 
a căzut lîngă drum, și au venit păsările și au mîncat-o. O altă 
parte a căzut pe locuri stîncoase, unde n'avea pămînt mult: a 
răsărit îndată, pentrucă n'a găsit un pămînt adînc. Dar, cînd 
a răsărit soarele, s'a pălit; și, pentrucă n'avea rădăcini, s'a us- 
cat. O altă parte a căzut între spini: spinii au crescut, și au 
înecat-o. O altă parte a căzut în pămînt bun, și a dat roadă: 
un grăunte a dat o sută, altul șaizeci, și altul treizeci. Cine 
are urechi de auzit, să audă.”  Ucenicii s'au apropiat de El, 
și l-au zis: “De ce le vorbeşti în pilde?” Isus le-a răspuns: 
“Pentrucă vouă v'a fost dat să cunoaşteţi tainele "'mpărăţiei 
cerurilor, iar lor nu le-a fost dat. Căci celui ce are, i se va da, 
și va avea, de prisos; iar dela cel ce n'are, se va lua chiar și ce 
are. De aceea le vorbesc în pilde, pentrucă ei, măcar că văd, 
nu văd, și măcar că aud, nu aud, nici nu înțeleg. Și cu privire 
la ei se împlinește proorocia lui Isaia, care zice: „Veţi auzi cu 
urechile voastre, și nu veţi înţelege; veţi privi cu ochii voștri, 
și nu veţi vedea. Căci inima acestui popor s'a împietrit; au 
ajuns tari de urechi, și-au închis ochii, ca nu cumva să vadă 
cu ochii, să audă cu urechile, să înțeleagă cu inima, să se în- 
toarcă la Dumnezeu, și să-i vindec.' Dar ferice de ochii voştri 
că văd; și de urechile voastre că aud! Adevărat vă spun că, 
mulţi prooroci și oameni neprihăniți au dorit să vadă lucrurile 
pe cari le vedeţi voi, și nu le-au văzut; și să audă lucrurile pe 
cari le auziţi voi, și nu le-au auzit.  Ascultaţi dar ce însem- 
nează pilda sămăntorului. Cînd un om aude Cuvîntul privitor 
la "mpărăţie, și nu-l înțelege, vine Cel rău și răpește ce a fost 
sămănat în inima lui. Acesta este sămiînța căzută lîngă drum. 
Sămința căzută în locuri stîncoase, este cel ce aude Cuvîntul, 
și-l primește îndată cu bucurie; dar n'are rădăcină în el, ci 
ţine pînă la o vreme; și, cum vine un necaz sau o prigonire din 
pricina Cuvîntului, se leapădă îndată de el. Sămînţa căzută 
între spini, este cel ce aude Cuvîntul; dar îngrijorările veacu- 
lui acestuia și înșelăciunea bogățiilor îneacă acest Cuvînt, și 
ajunge neroditor. Iar sămînța căzută în pămînt bun, este cel 
ce aude Cuvîntul și-l înțelege; el aduce roadă: un grăunte dă o 

sută, altul șaizeci, altul treizeci.” Isus le-a pus înainte o altă 
pildă, și le-a zis: ““mpărăţia cerurilor se aseamănă cu un om 
care a sămănat o sămînță bună în țarina lui. Dar, pe cînd 
dormeau oamenii, a venit vrăjmașul lui, a sămănat neghină 
între grîu, și a plecat. Cînd au răsărit firele de grîu și au 
făcut rod, a ieșit la iveală și neghina.  Robii stăpînului casei 
au venit, și i-au zis: „Doamne, n'ai sămănat sămință bună în 
țarina ta? De unde are dar neghină;, El le-a răspuns: „Un 
vrăjmaș a făcut lucrul acesta.“ Și robii i-au zis: „Vrei dar să 
mergem s'o smulgemi, „Nu“, le-a zis el, „ca nu cumva, smul- 
gînd neghina, să smulgeţi și griul împreună cu ea.  Lăsaţi-le 
să crească amîndouă împreună pînă la seceriș; și, la vremea 
secerișului, voi spune secerătorilor: „Smulgeţi întîi neghina, și 
legaţi-o în snopi, ca s'o ardem, iar griul stringeţi-l în grinarul 
meu.“ Isus le-a pus înainte o altă pildă, și le-a zis: “mpărăţia 
cerurilor se aseamănă cu un grăunte de muștar, pe care l-a 
luat un om și l-a sămănat în țarina sa. Grăuntele acesta, în 
adevăr, este cea mai mică dintre toate seminţele; dar, după 
ce a crescut, este mai mare decît zarzavaturile și se face un 
copac, așa că păsările cerului vin și își fac cuiburi în ramurile 
lui.” Le-a spus o altă pildă, și anume: “mpărăţia cerurilor 
se aseamănă cu un aluat, pe care l-a luat o femeie și l-a pus în 
trei măsuri de făină de grîu, pînă s'a dospit toată plămădeala.” 
Isus a spus noroadelor toate aceste lucruri în pilde; și nu le 
vorbea de loc fără pildă, ca să se împlinească ce fusese vestit 
prin proorocul, care zice: “Voi vorbi în pilde, voi spune lu- 
cruri ascunse dela facerea lumii.” Atunci Isus a dat drumul 
noroadelor, și a intrat în casă. Ucenicii Lui s'au apropiat de 
EI, și l-au zis: “Tilcuiește-ne pilda cu neghina din țarină.” El 
le-a răspuns: “Cel ce samănă sămînța bună, este Fiul omului. 
Tarina, este lumea; sămînţa bună sînt fiii 'mpărăţiei; neghina, 
sînt fiii Celui rău. Vrăjmașul, care a sămănat-o, este Diavolul; 
secerișul, este sfîrșitul veacului; secerătorii, sînt îngerii. Deci, 
cum se smulge neghina și se arde în foc, așa va fi și la sfirși- 
tul veacului. Fiul omului va trimete pe îngerii Săi, și ei vor 
smulge din "mpărăţia Lui toate lucrurile, cari sînt pricină de 
păcătuire și pe ceice săvîrșesc fărădelegea, și-i vor arunca, în 

cuptorul aprins; acolo va fi plînsul și scrișnirea dinţilor Atunci 
cei neprihăniți vor străluci ca soarele în 'mpărăţia Tatălui lor. 
Cine are urechi de auzit, să audă. "mpărăţia cerurilor se mai 
aseamănă cu o comoară ascunsă într-o țarină. Omul care o 
găsește, o ascunde; și, de bucuria ei, se duce și vinde tot 
ce are, și cumpără țarina aceea.  'mpărăţia cerurilor se mai 
aseamănă cu un negustor care caută mărgăritare frumoase. 
Și, cînd găsește un mărgăritar de mare preţ, se duce de vinde 
tot ce are, și-l cumpără. "mpărăţia cerurilor se mai aseamănă 
cu un năvod aruncat în mare, care prinde tot felul de pești. 
Dupăce s'a umplut, pescarii îl scot la mal, șed jos, aleg în vase 
ce este bun, și aruncă afară ce este rău. Tot așa va fi și la 
sfîrşitul veacului. "ngerii vor ieși, vor despărţi pe cei răi din mi- 
jlocul celor buni, şi-i vor arunca în cuptorul aprins; acolo va fi 
plinsul și scrîșnirea dinţilor.” “Ați înțeles voi toate aceste lu- 
cruri?” i-a întrebat Isus. -“Da, Doamne”, l-au răspuns ei. Și 
EI le-a zis: “De aceea orice cărturar, care a învăţat ce trebuie 
despre 'mpărăţia cerurilor, se aseamănă cu un gospodar, care 
scoate din vistieria lui lucruri noi și lucruri vechi.” După ce 
a isprăvit Isus pildele acestea, a plecat de acolo. A venit în 
patria Sa, și a început să înveţe pe oameni în sinagogă; așa că 
cei ce-L auzeau, se mirau și ziceau: “De unde are El înţelep- 
ciunea și minunile acestea? Oare nu este El fiul tîmplarului? 
Nu este Maria mama Lui? Și Iacov, Iosif, Simon și Iuda, nu 
sînt ei fraţii Lui? Şi surorile Lui nu sînt toate printre noi? 
Atunci de unde are El toate lucrurile acestea?” Şi găseau 
astfel în El o pricină de poticnire. Dar Isus le-a zis: “Nicăieri 
nu este prețuit un prooroc mai puţin decît în patria și în casa 
Lui.” Şi n'a făcut multe minuni în locul acela, din pricina 
necredinţei lor. 


'n vremea aceea, cîrmuitorul Irod, a auzit vorbindu-se de- 
spre Isus; şi a zis slujitorilor săi: “Acesta este loan Boteză- 
torul! A înviat din morţi, și deaceea se fac minuni prin el.” 
Căci Irod prinsese pe loan, îl legase și-l pusese în temniţă, din 
pricina lrodiadei, nevasta fratelui său Filip; pentrucă loan îi 
zicea: “Nu-ţi este îngăduit s'o ai de nevastă.” Irod ar fi vrut 
să-l omoare, dar se temea de norod, pentrucă norodul privea 

pe loan ca pe un prooroc. Dar, cînd se prăznuia ziua nașterii 
lui Irod, fata Irodiadei a jucat înaintea oaspeţilor, și a plăcut 
lui Irod.  Deaceea i-a făgăduit cu jurămînt că îi va da orice 
va cere. "'ndemnată de mamă-sa, ea a zis: “Dă-mi aici, într-o 
farfurie, capul lui loan Botezătorul!”  "'mpăratul s'a întristat; 
dar din pricina jurămintelor sale, și de ochii celor ce ședeau la 
masă împreună cu el, a poruncit să i-l dea. Și a trimes să taie 
capul lui loan în temniță. Capul a fost adus într'o farfurie, 
și dat fetei, care l-a dus la mamă-sa.  Ucenicii lui loan au 
venit de i-au luat trupul, l-au îngropat, și s'au dus de au dat 
de știre lui Isus. Isus, cînd a auzit vestea aceasta, a plecat de 
acolo într'o corabie, ca să Se ducă singur la o parte, într'un 
loc pustiu. Noroadele, cînd au auzit lucrul acesta, au ieșit din 
cetăţi și s'au luat după El pe jos. Cînd a ieșit din corabie, 
Isus a văzut o gloată mare, I s'a făcut milă de ea, și a vin- 
decat pe cei bolnavi. Cînd s'a înserat, ucenicii s'au apropiat 
de El, și l-au zis: “Locul acesta este pustiu, și vremea iată 
că a trecut; dă drumul noroadelor să se ducă prin sate să-și 
cumpere de mîncare.”  “N'au nevoie să plece”, le-a răspuns 
Isus; “daţi-le voi să mănînce.” Dar ei l-au zis: “N'avem aici 
decît cinci pîni și doi pești.” Şi El le-a zis: “Aduceţi-i aici 
la Mine.” Apoi a poruncit noroadelor să șadă pe iarbă, a 
luat cele cinci pîni și cei doi pești, Și-a ridicat ochii spre cer, 
a binecuvîntat, a frînt pînile și le-a dat ucenicilor, iar ei le-au 
împărțit noroadelor. Toți au mîncat și s'au săturat; și s'au 
ridicat douăsprezece coșuri pline cu rămășițele de fărămituri. 
Ceice mîncaseră, erau ca la cinci mii de bărbaţi, afară de fe- 
mei și de copii. ’ndată după aceea, Isus a silit pe ucenicii 
Săi să intre în corabie, și să treacă înaintea Lui de partea 
cealaltă, pînă va da drumul noroadelor. După ce a dat dru- 
mul noroadelor, S'a suit pe munte să Se roage, singur la o 
parte. Se înoptase, și El era singur acolo. "n timpul acesta, 
corabia era învăluită de valuri în mijlocul mării; căci vîntul 
era împotrivă. Cînd se îngîna ziua cu noaptea (Grecește: în 
a patra strajă.), Isus a venit la ei, umblind pe mare. Cînd 
L-au văzut ucenicii umblînd pe mare, s'au spăimîntat, și au 
zis: “Este o nălucă!” Și de frică au ţipat. Isus le-a zis îndată: 

“ndrăzniţi, Eu sînt; nu vă temeţi!” “Doamne”, I-a răspuns 
Petru, “dacă ești Tu, poruncește-mi să vin la Tine pe ape.” 
“Vino!” i-a zis Isus. Petru s'a coborit din corabie, și a început 
să umble pe ape ca să meargă la Isus. Dar, cînd a văzut că 
vîntul era tare, s'a temut; și fiindcă începea să se afunde, a 
strigat: “Doamne, scapă-mă!” ’ndată, Isus a întins mîna, l-a 
apucat, și i-a zis: “Puțin credinciosule, pentruce te-ai îndoit?” 
Și după ce au intrat în corabie, a stat vintul.  Ceice erau în 
corabie, au venit de s'au închinat înaintea lui Isus, și I-au zis: 
“Cu adevărat, Tu ești Fiul lui Dumnezeu!” După ce au trecut 
marea, au venit în ţinutul Ghenezaretului. Oamenii din locul 
acela, cari cunoșteau pe Isus, au trimes să dea de știre în toate 
împrejurimile, și au adus la El pe toţi bolnavii. Bolnavii îl 
rugau să le dea voie numai să se atingă de poala hainei Lui. 
Și toţi câţi s'au atins, s'au vindecat. 

Atunci niște Farisei și nişte cărturari din Ierusalim au venit 
la Isus, și I-au zis: “Pentru ce calcă ucenicii Tăi datina bătrînilor? 


Căci nu-și spală mînile cînd mănîncă.” Drept răspuns, El le- 
a zis: “Dar voi de ce călcați porunca lui Dumnezeu în folosul 
datinei voastre? Căci Dumnezeu a zis: ,Cinstește pe tatăl tău 
și pe mama ta; și: „Cine va grăi de rău pe tatăl său sau pe 
mama sa, să fie pedepsit negreșit cu moartea.‘ Dar voi ziceţi: 
„Cine va zice tatălui său sau mamei sale: „Ori cu ce te-aș putea 
ajuta, l-am închinat lui Dumnezeu," nu mai este ţinut să cin- 
stească pe tatăl său sau pe mama sa. Și aţi desființat astfel 
cuvîntul lui Dumnezeu în folosul datinei voastre.  Făţărni- 
cilor, bine a proorocit Isaia despre voi, cînd a zis: ,Norodul 
acesta se apropie de Mine cu gura și mă cinstește cu buzele, 
dar inima lui este departe de Mine. De geaba Mă cinstesc ei, 
învăţînd ca învățături niște porunci omenești.” Isus a chemat 
mulțimea la Sine, și a zis: “Ascultati, și înțelegeţi: Nu ce intră 
în gură spurcă pe om; ci ce iese din gură, aceea spurcă pe om.” 
Atunci ucenicii Lui s'au apropiat, și l-au zis: “Ştii că Fariseii 
au găsit pricină de poticnire în cuvintele, pe cari le-au auzit?” 
Drept răspuns, El le-a zis: “Orice răsad, pe care nu l-a sădit 
Tatăl Meu cel ceresc, va fi smuls din rădăcină. Lăsaţi-i: sînt 
niște călăuze oarbe; și cînd un orb călăuzește pe un alt orb, 

vor cădea amîndoi în groapă.” Petru a luat cuvîntul, și I-a 

“Deslușește-ne pilda aceasta.” Isus a zis: “Și voi tot fără 
pricepere sînteţi? Nu înțelegeţi că orice intră în gură merge 
în pîntece, și apoi este aruncat afară în hazna? Dar, ce iese 
din gură, vine din inimă, și aceea spurcă pe om. Căci din 
inimă, ies gîndurile rele, uciderile, preacurviile, curviile, fur- 
tișagurile, mărturiile mincinoase, hulele. lată lucrurile cari 
spurcă pe om; dar a mînca cu mîinile nespălate nu spurcă pe 
om.” Isus, după ce a plecat de acolo, S'a dus în părţile Tir- 
ului și ale Sidonului. Și iată că o femeie cananeancă, a venit 
din ţinuturile acelea, și a început să strige către El: “Ai milă 
de mine, Doamne, Fiul lui David! Fiică-mea este muncită rău 
de un drac.” El nu i-a răspuns nici un cuvînt. Și ucenicii Lui 
s'au apropiat și L-au rugat stăruitor: “Dă-i drumul, căci strigă 
după noi.” Drept răspuns, El a zis: “Eu nu sînt trimes decît 
la oile pierdute ale casei lui Israel.” Dar ea a venit și I s'a 
închinat, zicînd: “Doamne, ajută-mi!” Drept răspuns, El i-a 
zis: “Nu este bine să iei pîinea copiilor, și s'o arunci la căţei!” 
“Da, Doamne”, a zis ea, “dar și căţeii mănîncă fărămiturile 
cari cad de la masa stăpînilor lor.” Atunci Isus i-a zis: “O, 
femeie, mare este credința Ta; facă-ţi-se cum voiești.” Și fiica 
ei s'a tămăduit chiar în ceasul acela. Isus a plecat din locurile 
acelea, și a venit lingă marea Galileii. S'a suit pe munte, și a 
șezut jos acolo. Atunci au venit la El multe noroade, avînd 
cu ele șchiopi, orbi, muţi, ciungi, și mulţi alţi bolnavi I-au pus 
la picioarele Lui, și El i-a tămăduit; așa că noroadele se mi- 
rau, cînd au văzut că muţii vorbesc, ciungii se însănătoșează, 
schopii umblă și orbii văd; și vean pe Dumnezeul lui Israel. 
Isus a chemat pe ucenicii Săi, și le-a zis: “Mi-este milă de 
gloata aceasta; căci iată că de trei zile așteaptă lingă Mine, 
și n'au ce mînca. Nu vreau să le dau drumul flămînzi, ca nu 
cumva să leșine de foame pe drum.”  Ucenicii l-au zis: “De 
unde să luăm în pustia aceasta atitea pini ca să săturăm atita 
gloată?” Ce pîni aveţi?” i-a întrebat Isus. “Șapte”, I-au 
răspuns ei, “și puţini peștișori” Atunci Isus a poruncit noro- 
dului să sad pe pămînt. A luat cele șapte pîni și peștișorii, 
și, dupăce a mulţămit lui Dumnezeu, a frînt, și a dat uceni- 

cilor, iar ucenicii au împărţit norodului. Au mîncat toţi și 37 
s'au săturat; și s'au ridicat șapte coșnițe pline cu rămășițele 
de fărămituri. Cei ce mîncaseră erau patru mii de bărbaţi, 38 
afară de femei și de copii. "n urmă Isus a dat drumul noroad- 39 
elor, S'a suit în corabie, și a trecut în ţinutul Magdalei. 


Fariseii și Saducheii s'au apropiat de Isus, și, ca să-L ispiteascăl,6] 
l-au cerut să le arate un semn din cer. Drept răspuns, Isus 2 
le-a zis: “Cînd se înserează, voi ziceţi: „Are să fie vreme fru- 
moasă, căci cerul este roș.* Și dimineaţa, ziceţi: „Astăzi are 3 
să fie furtună, căci cerul este roș-posomorit.' Făţarnicilor, faţa 
cerului știți s'o deosebiți, și semnele vremurilor nu le puteţi de- 
osebi? Un neam viclean și prea curvar cere un semn; nu i se 4 
va da alt semn decât semnul proorocului Iona.” Apoi i-a lăsat 
și a plecat.  Ucenicii trecuseră, de cealaltă parte, și uitaseră să 
ia pîni. Isus le-a zis: “Luaţi seama și păziţi-vă de aluatul Fari- 
seilor și al Saducheilor.”  Ucenicii se gîndeau în ei, și ziceau: 
“Ne zice așa pentrucă n'am luat pîni!” Isus, care cunoștea lu- 
crul acesta, le-a zis: “Puțin credincioșilor, pentruce vă gîndiți 
că n'aţi luat pîni? Tot nu înțelegeţi? Și nici nu vă mai aduceţi 9 
aminte de cele cinci pîni pentru cei cinci mii de oameni, și cîte 
coșuri ați ridicat? Nici de cele șapte pini pentru cei patru mii 10 
de oameni, și cîte coșnițe ați ridicat? Cum nu înțelegeţi că 11 
nu v'am spus de pini? Ci vam spus să vă păziţi de aluatul 
Fariseilor și al Saducheilor?” Atunci au înţeles ei că nu le zis- 12 
ese să se păzească de aluatul pîinii, ci de învățătura Fariseilor 
și a Saducheilor. Isus a venit în părțile Cezareii lui Filip, și 13 
a întrebat pe ucenicii Săi: “Cine zic oamenii că sînt Eu, Fiul 
omului?” Ei au răspuns: “Unii zic că ești loan Botezătorul; 14 
alţii: Ilie; alţii: Ieremia, sau unul din prooroci.” “Dar voi”, 15 
le-a zis El, “cine ziceţi că sînt?” Simon Petru, drept răspuns, 16 
I-a zis: “Tu ești Hristosul, Fiul Dumnezeului celui viu!” Isus 17 
a luat din nou cuvîntul, și i-a zis: “Ferice de tine, Simone, 
fiul lui Iona; fiindcă nu carnea și sîngele ţi-a descoperit lucrul 
acesta, ci Tatăl Meu care este în ceruri. Și Eu îţi spun: tu 18 
ești Petru (Grecește: Petros.), și pe această piatră (Grecește: 
petra.) voi zidi Biserica Mea, și porţile Locuinţei morţilor nu o 
vor birui. “ţi voi da cheile "mpărăţiei cerurilor, și orice vei lega 19 

pe pămînt, va fi legat în ceruri, şi orice vei deslega pe pămînt, 
va fi deslegat în ceruri.” Atunci a poruncit ucenicilor Săi să 
nu spună nimănui că El este Hristosul. De atunci încolo, Isus 
a început să spună ucenicilor Săi că El trebuie să meargă la 
Ierusalim, să pătimească mult din partea bătrinilor, din partea 
preoților celor mai de seamă și din partea cărturarilor; că are 
să fie omorit, și că a treia zi are să învieze. Petru L-a luat de 
oparte, și a început să-L mustre, zicînd: “Să Te ferească Dum- 
nezeu, Doamne! Să nu Ţi se întîmple așa ceva!” Dar Isus S'a 
întors, și a zis lui Petru: “napoia Mea, Satano: tu ești o piatră 
de poticnire pentru Mine! Căci gîndurile tale nu sînt gîndurile 
lui Dumnezeu, ci gînduri de ale oamenilor.” Atunci Isus a 
zis ucenicilor Săi: “Dacă voiește cineva să vină după Mine, să 
se lepede de sine, să-şi ia crucea, şi să Mă urmeze.  Pentrucă 
oricine va vrea să-și scape viaţa, o va pierde; dar oricine își va 
pierde viața pentru Mine, o va cîştiga. Și ce ar folosi unui 
om să cîştige toată lumea, dacă și-ar pierde sufletul? Sau, ce 
ar da un om în schimb pentru sufletul său? Căci Fiul omului 
are să vină în slava Tatălui Său, cu îngerii Săi; și atunci va 
răsplăti fiecăruia după faptele lui. Adevărat vă spun că unii 
din cei ce stau aici nu vor gusta moartea pînă nu vor vedea pe 
Fiul omului venind în 'mpărăţia Sa.” 


După șase zile, Isus a luat cu El pe Petru, Iacov și loan, 
fratele lui, și i-a dus la o parte pe un munte înalt. El S'a 
schimbat la faţă înaintea lor; faţa Lui a strălucit ca soarele, 
și hainele I s'au făcut albe ca lumina. Și iatăcă li s'a arătat 
Moise și Ilie, stînd de vorbă cu El. Petru a luat cuvîntul, și a 
zis lui Isus: “Doamne, este bine să fim aici; dacă vrei, am să 
fac aici trei colibi: una pentru Tine, una pentru Moise și una 
pentru Ilie.” Pe cînd vorbea el încă, iată că i-a acoperit un 
nor luminos cu umbra lui. Și din nor s'a auzit un glas, care 
zicea: “Acesta este Fiul Meu prea iubit, în care "mi găsesc 
plăcerea Mea: de El să ascultați!” Cînd au auzit, ucenicii 
au căzut cu feţele la pămînt, și s'au înspăimiîntat foarte tare. 
Dar Isus S'a apropiat, S'a atins de ei, și le-a zis: “Sculaţi-vă, 
nu vă temeţi!” Ei au ridicat ochii, și n'au văzut pe nimeni, 
decît pe Isus singur. Pe cînd se coborau din munte, Isus le-a 

dat porunca următoare: “Să nu spuneți nimărui de vedenia 
aceasta, pînă va învia Fiul omului din morţi.”  Ucenicii l-au 
pus întrebarea următoare: “Oare de ce zic cărturarii că întîi 
trebuie să vină Ilie?” Drept răspuns, Isus le-a zis: “Este 
adevărat că trebuie să vină întîi Ilie, și să așeze din nou toate 
lucrurile. Dar vă spun că Ilie a și venit, și ei nu l-au cunoscut, 
ci au făcut cu el ce au vrut. Tot așa are să sufere și Fiul 
omului din partea lor.”  Ucenicii au înțeles atunci că le vorbise 
despre loan Botezătorul. Cînd au ajuns la norod, a venit 
un om, care a căzut în genunchi înaintea lui Isus, și I-a zis: 
“Doamne, ai milă de fiul meu, căci este lunatic, și pătimește 
rău: de multe ori cade în foc, și de multe ori cade în apă. 
L-am adus la ucenicii Tăi, și nau putut să-l vindece.” “O, 
neam necredincios și pornit la rău!” a răspuns Isus. “Pînă 
cînd voi fi cu voi? Pînă cînd vă voi suferi? Aduceţi-l aici 
la Mine.” Isus a certat dracul, care a ieșit afară din el. Și 
băiatul s'a tămăduit chiar în ceasul acela. Atunci ucenicii 
au venit la Isus, și l-au zis, deoparte: “Noi de ce n'am putut 
să-l scoatem?” “Din pricina puţinei voastre credinţe”, le-a 
zis Isus. “Adevărat vă spun că, dacă aţi avea credinţă cît un 
grăunte de muștar, aţi zice muntelui acestuia: „Mută-te de aici 
colo“, și sar muta; nimic nu v'ar fi cu neputinţă. Dar acest 
soi de draci nu iese afară decît cu rugăciune și cu post.” Pe 
cînd stăteau în Galilea, Isus le-a zis: “Fiul omului trebuie să 
fie dat în mîinile oamenilor. Ei '] vor omori, dar a treia zi va 
învia.” Ucenicii s'au întristat foarte mult. Cînd au ajuns în 
Capernaum, ceice stringeau darea pentru Templu (Grecește: 
Cele două drahme.) au venit la Petru, și i-au zis: “nvăţătorul 
vostru nu plătește darea?” “Ba da”, a zis Petru. Și cînd a 
intrat în casă, Isus i-a luat înainte, și i-a zis: “Ce crezi, Simone? 
"mpăraţii pămîntului dela cine iau dări sau biruri? Dela fiii 
lor sau dela străini?” Petru I-a răspuns: “Dela străini.” Și 
Isus i-a zis: “Așa dar fiii sînt scutiţi. Dar, ca să nu-i facem 
să păcătuiască, du-te la mare, aruncă undița, și trage afară 
peștele care va veni întîi; deschide-i gura, și vei găsi în ea o 
rublă (Grecește: Un statir.) pe care ia-o și dă-le-o lor, pentru 
Mine și pentru tine.” 

m clipa aceea, ucenicii s'au apropiat de Isus, și L-au în- 
trebat: “Cine este mai mare în ’mpărăția cerurilor?” Isus a 
chemat la El un copilaș, l-a pus în mijlocul lor, și le-a zis: 
“Adevărat vă spun că, dacă nu vă veți întoarce la Dumnezeu 
și nu vă veți face ca niște copilași, cu nici un chip nu veti intra 
în 'mpäräția cerurilor. Deaceea, oricine se va smeri ca acest 
copilaș, va fi cel mai mare în ’mpărăția cerurilor. Și oricine 
va primi un copilaș ca acesta în Numele Meu, Mă primește pe 
Mine. Dar pentru oricine va face să păcătuiască pe unul din 
acești micuţi, cari cred în Mine, ar fi mai de folos să i se atîrne 
de gît o piatră mare de moară, și să fie înecat în adîncul mării. 
Vai de lume, din pricina prilejurilor de păcătuire! Fiindcă nu 
se poate să nu vină prilejuri de păcătuire; dar vai de omul acela 
prin care vine prilejul de păcătuire! Acum, dacă mîna ta sau 
piciorul tău te face să cazi în păcat, taie-le și leapădă-le dela 
tine. Este mai bine pentru tine să intri în viaţă șchiop sau 
ciung, decit să ai două mini sau două picioare, și să fii aruncat 
în focul vecinic. Și dacă ochiul tău te face să cazi în păcat, 
scoate-l și leapădă-l dela tine. Este mai bine pentru tine să in- 
tri în viaţă numai cu un ochi, decît să ai amîndoi ochii, și să fii 
aruncat în focul gheenei. Feriţi-vă să nu defăimaţi nici măcar 
pe unul din acești micuţi; căci vă spun că îngerii lor în ceruri 
văd pururea fața Tatălui Meu care este în ceruri. Fiindcă 
Fiul omului a venit să mîntuiască ce era pierdut. Ce credeţi? 
Dacă un om are o sută de oi, și se rătăcește una din ele, nu 
lasă el pe cele nouăzeci și nouă pe munţi, și se duce să caute 
pe cea rătăcită? Și, dacă i se întîmplă s'o găsească, adevărat 
vă spun, că are mai multă, bucurie de ea, decât de cele nouăzeci 
și nouă, cari nu se rătăciseră. Tot așa, nu este voia Tatălui 
vostru celui din ceruri să piară unul măcar din acești micuţi. 
Dacă fratele tău a păcătuit împotriva ta, du-te și mustră-l în- 
tre tine și el singur. Dacă te ascultă, ai cîștigat pe fratele tău. 
Dar, dacă nu te ascultă, mai ia cu tine unul sau doi insi, pen- 
truca orice vorbă să fie sprijinită pe mărturia a doi sau trei 
martori. Dacă nu vrea să asculte de ei, spune-l Bisericii; și, 
dacă, nu vrea să asculte nici de Biserică, să fie pentru tine ca 
un păgîn și ca un vameș. Adevărat vă spun, că orice veţi lega 

pe pămînt, va fi legat în cer; și orice veţi deslega pe pămînt, 
va fi deslegat în cer. Vă mai spun iarăș, că, dacă doi dintre 19 
voi se învoiesc pe pămînt să ceară un lucru oarecare, le va fi 
dat de Tatăl Meu care este în ceruri. Căci acolo unde sînt doi 20 
sau trei adunaţi în Numele Meu, sînt și Eu în mijlocul lor.” 
Atunci Petru s'a apropiat de El, și I-a zis: “Doamne de câte ori 21 
să iert pe fratele Meu cînd va păcătui împotriva mea? Pînă la 
șapte ori?” Isus i-a zis: “Eu nu-ți zic pînă la șapte ori, ci pînă 22 
la șaptezeci de ori cîte șapte. Deaceea, 'mpărăţia cerurilor se 23 
aseamănă cu un împărat, care a vrut să se socotească cu robii 
săi. A început să facă socoteala, și i-au adus pe unul, care 24 
îi datora zece mii de galbeni. Fiindcă el n'avea cu ce plăti, 25 
stăpînul lui a poruncit să-l vîndă pe el, pe nevasta lui, pe copiii 
lui, și tot ce avea, și să se plătească datoria. Robuls'a aruncat 26 
la pămînt, i s'a închinat, și a zis: „Doamne, mai îngăduiește- 
mă, şi-ţi voi plăti tot.“ Stăpînul robului aceluia, făcîndu-i-se 27 
milă de el, i-a dat drumul, și i-a iertat datoria. Robul acela, 28 
cînd a ieșit afară, a întîlnit pe unul din tovarășii lui de slujbă, 
care-i era dator o sută de lei. A pus mîna pe el, și-l strîngea 
de gît, zicînd: „Plătește-mi ce-mi ești dator." 'Tovarășul lui 29 
s'a aruncat la pămînt, îl ruga, și zicea: „Mai îngăduiește-mă, 
și-ţi voi plăti. Dar el n'a vrut, ci s'a dus și l-a aruncat în 30 
temniță, pînă va plăti datoria. Cînd au văzut tovarășii lui 31 
cele întîmplate, s'au întristat foarte mult, și s'au dus de au 
spus stăpînului lor toate cele petrecute. Atunci stăpînul a 32 
chemat la el pe robul acesta, și i-a zis: „Rob vicelan! Eu ţi-am 
iertat toată datoria, fiindcă m'ai rugat. Oare nu se cădea să 33 
ai și tu milă de tovarășul tău, cum am avut eu milă de tine; 

Și stăpînul s'a mîniat și l-a dat pe mîna chinuitorilor, pînă va 34 
plăti tot ce datora. Tot așa vă va face și Tatăl Meu cel ceresc, 35 
dacă fiecare din voi nu iartă din toată inima pe fratele său.” 


După ce a sfîrșit Isus cuvîntările acestea, a plecat din Galilea,[19] 
și a venit în ţinutul Iudeii, dincolo de Iordan. După El au 2 
mers multe gloate; și acolo a vindecat pe cei bolnavi. Fari- 3 
seii au venit la El, şi, ca să-L ispitească, I-au zis: “Oare este 
îngăduit unui bărbat să-și lase nevasta pentru orice pricină?” 
Drept răspuns, El le-a zis: “Oare n'aţi citit că Ziditorul, dela 4 

început i-a făcut parte bărbătească și parte femeiască, și a 
zis: „De aceea va lăsa omul pe tatăl său și pe mama sa, și se 
va lipi de nevastă-sa, și cei doi vor fi un singur trup, Așa 
că nu mai sînt doi, ci un singur trup. Deci, ce a împreunat 
Dumnezeu, omul să nu despartă.” “Pentru ce dar”, l-au zis 
ei, “a poruncit Moise ca bărbatul să dea nevestei o carte de 
despărțire, și s'o lase?” Isus le-a răspuns: “Din pricina împi- 
etririi inimilor voastre a îngăduit Moise să vă lăsaţi nevestele; 
dar dela început n'a fost așa. Eu însă vă spun că oricine 
își lasă nevasta, afară de pricină de curvie, și ia pe alta de 
nevastă, preacurvește; și cine ia de nevastă pe cea lăsată de 
bărbat, preacurveșşte.”  Ucenicii Lui l-au zis: “Dacă astfel 
stă lucrul cu bărbatul și nevasta lui, nu este de folos să se în- 
soare.” El le-a răspuns: “Nu toți pot primi cuvîntul acesta, ci 
numai aceia cărora le este dat. Fiindcă sînt fameni, cari s'au 
născut așa din pîntecele maicii lor; sînt fameni, cari au fost 
făcuţi fameni de oameni; și sînt fameni, cari singuri s'au făcut 
fameni pentru 'mpărăţia cerurilor. Cine poate să primească 
lucrul acesta, să-l primească.” Atunci l-au adus niște copi- 
lași, ca să-Și pună mîinile peste ei, și să Se roage pentru ei. Dar 
ucenicii îi certau. Și Isus le-a zis: “Lăsaţi copilașii să vină la 
Mine, și nu-i opriţi, căci 'mpărăţia cerurilor este a celor ca ei.” 
După ce Și-a pus mîinile peste ei, a plecat de acolo. Atunci 
s'a apropiat de Isus un om, și l-a zis: “nvăţătorule, ce bine 
să fac, ca să am viaţa vecinică?” El i-a răspuns: “Dece mă 
întrebi: „Ce bine; Binele este Unul singur. Dar dacă vrei să 
intri în viaţă, păzeşte poruncile.” “Cari?” I-a zis el. Și Isus 
i-a răspuns: “Să nu ucizi: să nu preacurvești; să nu furi; să 
nu faci o mărturisire mincinoasă; să cinstești pe tatăl tău și 
pe mama ta”; și: “Să iubești pe aproapele tău ca pe tine în- 
suți.” Tînărul l-a zis: “Toate aceste porunci le-am păzit cu 
grijă din tinereța mea; ce-mi mai lipsește?” “Dacă vrei să fii 
desăvirșit”, i-a zis Isus, “du-te de vinde ce ai, dă la săraci, și 
vei avea o comoară în cer! Apoi vino, și urmează-Mă.” Cînd a 
auzit tînărul vorba aceasta, a plecat foarte întristat; pentrucă 
avea multe avuţii. Isus a zis ucenicilor Săi: “Adevărat vă spun 
că greu va intra un bogat în 'mpărăţia cerurilor. Vă mai spun 

iarăș că este mai ușor să treacă o cămilă prin urechea acului, 
decît să intre un bogat în împărăţia lui Dumnezeu.”  Ucenicii, 
cînd au auzit lucrul acesta, au rămas uimiţi de tot, și au zis: 
“Cine poate, atunci să fie mîntuit?” Isus S'a uitat ţintă la 
ei, și le-a zis: “La oameni lucrul acesta este cu neputinţă, dar 
la Dumnezeu toate lucrurile sînt cu putinţă.” Atunci Petru 
a luat cuvîntul și I-a zis: “lată că noi am lăsat tot, și Te-am 
urmat; ce răsplată vom avea?” Isus le-a răspuns: “Adevărat 
vă spun că, atunci cînd va sta Fiul omului pe scaunul de dom- 
nie al măririi Sale, la înoirea tuturor lucrurilor, voi, cari M'aţi 
urmat, veţi ședea și voi pe douăsprezece scaune de domnie, și 
veţi judeca, pe cele douăsprezece seminţii ale lui Israel. Și ori 
și cine a lăsat case, sau fraţi, sau surori, sau tată, sau mamă, 
sau nevastă, sau feciori, sau holde, pentru Numele Meu, va 
primi însutit, și va moșteni viaţa vecinică. Dar mulți din cei 
dintii vor fi cei din urmă, și mulţi din cei din urmă vor fi cei 
dintii. 

Fiindcă "mpărăţia cerurilor se aseamănă cu un gospodar, 
care a ieșit dis de dimineaţă, să-și tocmească lucrători la vie. 
S'a învoit cu lucrătorii cu cîte un leu pe zi, și i-a trimes la 
vie. A ieșit pela ceasul al treilea, și a văzut pe alţii stînd în 
piaţă fără lucru.  „Duceţi-vă și voi în via mea‘, le-a zis el, „și 
vä voi da ce va fi cu dreptul.‘ Și s'au dus. A ieșit iarăș pe la 
ceasul al șaselea și al nouălea, și a făcut la fel. Cînd a ieșit 
pela ceasul al unsprezecelea, a găsit pe alţii stînd în piaţă, 
și le-a zis: „De ce staţi aici toată ziua fără lucru; Ei i-au 
răspuns: „Pentru că nu ne-a tocmit nimeni.‘ „Duceţi-vă și voi 
în via mea‘, le-a zis el, „și veți primi ce va fi cu dreptul.' Seara, 
stăpînul viei a zis ispravnicului său: „Cheamă pe lucrători, și 
dă-le plata, începînd de la cei de pe urmă, pînă la cei dintii. 
Cei din ceasul al unsprezecelea au venit, și au luat fiecare cîte 
un leu. Cînd au venit cei dintii, socoteau că vor primi mai 
mult; dar au primit și ei tot cîte un leu de fiecare. Dupăce 
au primit banii, cîrteau împotriva gospodarului, și ziceau: 
„Aceștia de pe urmă n'au lucrat decît un ceas, și la plată i-ai 
făcut deopotrivă cu noi, cari am suferit greul și zăduful zilei.“ 
Drept răspuns, el a zis unuia dintre ei: „Prietene, ţie nu-ţi fac 

nicio nedreptate; nu te-ai tocmit cu mine cu un leu? Ia-ți 
ce ţi se cuvine, și pleacă. Eu vreau să plătesc și acestuia din 
urmă ca și ţie. Nu pot să fac ce vreau cu ce-i al meu? Ori 
este ochiul tău rău, fiindcă eu sînt bun, Tot așa, cei din urmă 
vor fi cei dintii, și cei dintii vor fi cei din urmă; pentrucă mulți 
sînt chemaţi, dar puţini sînt aleși.” Pe cînd Se suia Isus la 
Ierusalim, pe drum, a luat deoparte pe cei doisprezece ucenici, 
și le-a zis: “Iată că ne suim la Ierusalim, și Fiul omului va fi 
dat în mînile preoţilor celor mai de seamă și cărturarilor. Ei ’l 
vor osîndi la moarte, și-L vor da în mîinile Neamurilor, ca să-L 
batjocorească, să-L bată și să-L răstignească; dar a treia zi va 
învia.” Atunci mama fiilor lui Zebedei s'a apropiat de Isus 
împreună cu fiii ei, și I s'a închinat, vrind să-l facă o cerere. 
El a întrebat-o: “Ce vrei?” “Porunceşte”, I-a zis ea, “ca, în 
"'mpărăţia Ta acești doi fii ai mei să șadă unul la dreapta și 
altul la stînga Ta.” Drept răspuns Isus a zis: “Nu știți ce 
cereţi. Puteţi voi să beți paharul pe care am să-l beau Eu, 
și să fiți botezați cu botezul cu care am să fiu botezat Eu?” 
“Putem”, l-au zis ei. Și El le-a răspuns: “Este adevărat că 
veţi bea paharul Meu, și veţi fi botezați cu botezul cu care am 
să fiu botezat Eu: dar a şedea la dreapta și la stînga Mea, nu 
atirnă, de Mine s'o dau, ci este păstrată pentru aceia pentru 
cari a fost pregătită de Tatăl Meu.” Cei zece, cînd au auzit, 
s'au miîniat pe cei doi frați. Isus i-a chemat, și le-a zis: “Ştiţi 
că domnitorii Neamurilor domnesc peste ele, și mai marii lor 
le poruncesc cu stăpînire. "ntre voi să nu fie așa. Ci oricare 
va vrea să fie mare între voi, să fie slujitorul vostru; și oricare 
va vrea să fie cel dintii între voi, să vă fie rob. Pentru că nici 
Fiul omului n'a venit să I se slujească, ci El să slujească și să-Și 
dea viața ca răscumpărare pentru mulți.” Cînd au ieșit din 
Ierihon, o mare gloată a mers după Isus. Și doi orbi ședeau 
lîngă drum. Ei au auzit că trece Isus, și au început să strige: 
“Ai milă de noi, Doamne, Fiul lui David!”  Gloata îi certa să 
tacă. Dar ei mai tare strigau: “Ai milă de noi, Doamne, Fiul 
lui David!” Isus S'a oprit, i-a chemat, și le-a zis: “Ce vreţi 
să vă fac?” “Doamne”, l-au zis ei, “să ni se deschidă ochii!” 
Lui Isus I s'a făcut milă de ei, S'a atins de ochii lor, și îndată 

orbii și-au căpătat vederea, și au mers după El. 


Cînd s'au apropiat de Ierusalim și au ajuns la Betfaghe, în 
spre muntele Măslinilor, Isus a trimes doi ucenici, şi le-a zis: 
“Duceţi-vă în satul dinaintea voastră: în el veți găsi îndată o 
măgăriță legată, și un măgăruș împreună cu ea; deslegaţi-i și 
aduceţi-i la Mine. Dacă vă va zice cineva ceva, să spuneţi că 
Domnul are trebuință de ei. Și îndată îi va trimete.” Dar 
toate aceste lucruri s'au întîmplat ca să se împlinească ce fus- 
ese vestit prin proorocul, care zice: “Spuneti fiicei Sionului: 
„lată, 'mpăratul tău vine la tine, blind și călare pe un mă- 
gar, pe un măgăruș, mînzul unei măgărițe.”  Ucenicii s'au 
dus, și au făcut cum le poruncise Isus. Au adus măgăriţa și 
măgărușul, și-au pus hainele peste ei, și El a șezut deasupra. 
Cei mai mulți din norod își așterneau hainele pe drum; alții 
tăiau ramuri din copaci, și le presărau pe drum.  Noroadele 
cari mergeau înaintea lui Isus și cele ce veneau în urmă, strigau: 
“Osana Fiul lui David! Binecuvîntat este Cel ce vine în Nu- 
mele Domnului! Osana în cerurile prea înalte!” Cînd a intrat 
în Ierusalim, toată cetatea s'a pus în mișcare, și fiecare zicea: 
“Cine este acesta?” “Este Isus, Proorocul, din Nazaretul 
Galileii”, răspundeau noroadele. Isus a intrat în Templul lui 
Dumnezeu. A dat afară pe toţi cei ce vindeau și cumpărau în 
Templu, a răsturnat mesele schimbătorilor de bani și scaunele 
celor ce vindeau porumbei, și le-a zis: “Este scris: „Casa Mea 
se va chema o casă de rugăciune.“ Dar voi aţi făcut din ea o 
peșteră de tilhari.” Nişte orbi și șchiopi au venit la El în 
Templu, și El i-a vindecat. Dar preoţii cei mai de seamă și 
cărturarii, cînd au văzut minunile pe cari le făcea, și pe copii 
strigînd în Templu și zicînd: “Osana, Fiul lui David!” s'au 
umplut de mînie. Și l-au zis: “Auzi ce zic aceștia?” “Da,” le-a 
răspuns Isus. “Oare n'aţi citit niciodată cuvintele acestea: „Tu 
ai scos laude din gura pruncilor și din gura celor ce sug?” Și, 
lăsîndu-i, a ieșit afară din cetate, și S'a îndreptat spre Betania, 
și a mas acolo. Dimineaţa, pe cînd Se întorcea în cetate, I-a 
fost foame. A văzut un smochin lîngă drum, și S'a apropiat 
de el; dar n'a găsit decît frunze, și i-a zis: “Deacum încolo în 
veac să nu mai dea rod din tine!” Și pe dată smochinul s'a 

uscat. Ucenicii, cînd au văzut acest lucru, s'au mirat, și au 
zis: “Cum de s'a uscat smochinul acesta într'o clipă?” Drept 
răspuns, Isus le-a zis: “Adevărat vă spun că, dacă veţi avea 
credință și nu vă veţi îndoi, veţi face nu numai ce s'a făcut 
smochinului acestuia; ci chiar dacă aţi zice muntelui acestuia: 
„Ridică-te de aici, și aruncă-te în mare, se va face. Tot ce 
veţi cere cu credință, prin rugăciune, veți primi. Isus S'a dus 
în Templu; și, pe cînd învăţa norodul, au venit la El preoții cei 
mai de seamă și bătrinii norodului, și I-au zis: “Cu ce putere 
faci Tu lucrurile acestea, și cine Ti-a dat puterea aceasta?” 
Drept răspuns, Isus le-a zis: “Vă voi pune și Eu o întrebare; și 
dacă-Mi veţi răspunde la ea, vă voi spune și Eu cu ce putere 
fac aceste lucruri. Botezul lui loan de unde venea? Din cer, 
sau dela oameni?” Dar ei vorbeau între ei și ziceau: “Dacă 
vom răspunde: „Din cer, ne va spune: „Atunci de ce nu l-aţi 
crezuti, Și dacă vom răspunde: Dela oameni, ne temem de 
norod, pentrucă toţi socotesc pe loan drept prooroc.” Atunci 
au răspuns lui Isus: “Nu știm!” Și El, la rîndul Lui, le-a zis: 
“Nici Eu nu vă voi spune cu ce putere fac aceste lucruri. Ce 
credeți? Un om avea doi feciori; și s'a dus la cel dintii, și i-a 
zis: „Fiule, du-te astăzi de lucrează în via meaj „Nu vreau, 
i-a răspuns el. 'n urmă, i-a părut rău, și sa dus. S'a dus și 
la celălalt, și i-a spus tot așa. Și fiul acesta a răspuns: „Mă 
duc, doamne; Și nu s'a dus. Care din amindoi a făcut voia 
tatălui său?” “Cel dintii,” au răspuns ei. Și Isus le-a zis: 
“Adevărat vă spun că vameșii și curvele merg înaintea voas- 
tră în 'mpărăţia lui Dumnezeu. Fiindcă loan a venit la voi 
umblind în calea neprihănirii, și nu l-aţi crezut. Dar vameșii 
și curvele l-au crezut: și, măcar că aţi văzut lucrul acesta, nu 
v'aţi căit în urmă ca să-l credeţi.  Ascultaţi o altă pildă. Era 
un om, un gospodar, care a sădit o vie. A împrejmuit-o cu 
un gard, a săpat un teasc în ea, și a zidit un turn. Apoi a 
dat-o unor vieri, și a plecat în altă ţară. Cînd a venit vremea 
roadelor, a trimes pe robii săi la vieri, ca să ia partea lui de 
rod.  Vierii au pus mîna pe robii lui, și pe unul l-au bătut, 
pe altul l-au omorît, iar pe altul l-au ucis cu pietre. A mai 
trimes alţi robi, mai mulţi decât cei dintii; și vierii i-au primit 

la fel. La urmă, a trimes la ei pe fiul său, zicînd: „Vor primi 
cu cinste pe fiul meuj Dar vierii, cînd au văzut pe fiul, au 
zis între ei: „lată moștenitorul; veniți să-l omorim și să punem 
stăpînire pe moștenirea lui.' Și au pus mîna pe el, l-au scos 
afară din vie și l-au omorît. Acum, cînd va veni stăpînul viei, 
ce va face el vierilor acelora? Ei l-au răspuns: “Pe ticăloșii 
aceia ticălos îi va pierde, și via o va da altor vieri, cari-i vor da 
rodurile la vremea lor.” Isus le-a zis: “N'aţi citit nici odată 
în Scripturi că: „Piatra, pe care au lepădat-o zidarii, a ajuns 
să fie pusă în capul unghiului; Domnul a făcut acest lucru, și 
este minunat în ochii noștri;, Deaceea, vă spun că 'mpărăţia 
lui Dumnezeu va fi luată dela voi, și va fi dată unui neam, 
care va aduce roadele cuvenite. Cine va cădea peste piatra 
aceasta, va fi zdrobit de ea; iar pe acela peste care va cădea 
ea, îl va spulbera.” După ce au auzit pildele Lui, preoţii cei 
mai de seamă și Fariseii au înţeles că Isus vorbește despre ei, 
și căutau să-L prindă; dar se temeau de noroade, pentrucă ele 
îl socoteau drept prooroc. 


Isus a luat cuvîntul, și le-a vorbit iarăș în pilde. Și a zis: 
“mpărăţia cerurilor se aseamănă cu un împărat, care a fă- 
cut nuntă fiului său. A trimes pe robii săi să cheme pe cei 
poftiţi la nuntă; dar ei n'au vrut să vină. A trimes iarăș alți 
robi, și le-a zis: „Spuneţi celor poftiţi: “lată că am gătit os- 
păţul meu; juncii și vitele mele cele îngrășate au fost tăiate; 
toate sînt gata, veniți la nuntă. Dar ei, fără să le pese de 
poftirea lui, au plecat: unul la holda lui, și altul la negustoria 
lui. Ceilalți au pus mîna pe robi, și-au bătut joc de ei, și i-au 
omorît. Cînd a auzit împăratul s'a mîniat; a trimes oștile 
sale, a nimicit pe ucigașii aceia, și le-a ars cetatea. Atunci a 
zis robilor săi: „Nunta este gata; dar cei poftiţi n'au fost vred- 
nici de ea. Duceţi-vă dar la răspintiile drumurilor, și chemaţi 
la nuntă pe toți aceia pe cari-i veți găsi.“ Robii au ieșit la 
răspîntii, au strîns pe toţi pe cari i-au găsit, și buni și răi, și 
odaia ospăţului de nuntă s'a umplut de oaspeţi. "mpăratul a 
intrat să-și vadă oaspeţii; și a zărit acolo pe un om, care nu 
era îmbrăcat în haina de nuntă. „Prietene, i-a zis el, „cum 
ai intrat aici fără să ai haină de nuntă, Omul acela a amuţit. 

Atunci împăratul a zis slujitorilor săi: „Legaţi-i mînile și pi- 
cioarele, și luaţi-l și aruncaţi-l în întunerecul de afară; acolo va 
fi plinsul și scrișnirea dinţilor. Căci mulți sînt chemaţi, dar 
puţini sînt aleși.” Atunci Fariseii s'au dus și s'au sfătuit cum 
să prindă pe Isus cu vorba. Au trimes la El pe ucenicii lor 
împreună cu lrodianii, cari l-au zis: “nvăţătorule, știm că ești 
adevărat, și că înveţi pe oameni calea lui Dumnezeu în adevăr, 
fără să-Ţi pese de nimeni, pentrucă nu cauţi la faţa oamenilor. 
Spune-ne dar, ce crezi? Se cade să plătim bir Cezarului sau 
nu?” Isus, care le cunoștea vicleșugul, a răspuns: “Pentruce 
Mă ispitiţi, făţarnicilor?  Arătaţi-Mi banul birului.” Și ei I- 
au adus un ban (Grecește: dinar.). El i-a întrebat: “Chipul 
acesta, și slovele scrise pe el, ale cui sînt?” “Ale Cezarului,” 
l-au răspuns ei. Atunci El le-a zis: “Daţi dar Cezarului ce 
este al Cezarului, și lui Dumnezeu ce este al lui Dumnezeu!” 


Miraţi de cuvintele acestea, ei L-au lăsat, și au plecat.” n 
aceeaș zi, au venit la Isus Saducheii, cari zic că nu este înviere. 
Ei I-au pus următoarea întrebare:  “nvăţătorule, Moise a zis: 


„Dacă moare cineva fără să aibă copii, fratele lui să ia pe nev- 
asta fratelui său, și să-i ridice urmaș.' Erau dar la noi șapte 
fraţi. Cel dintii s'a însurat, și a murit; și, fiindcă n avea copii, 
a lăsat fratelui său pe nevasta lui. Tot așa și al doilea, și al 
treilea, pînă la al șaptelea. La urmă, după ei toţi, a murit 
și femeia. La înviere, nevasta căruia din cei șapte va fi ea? 
Fiindcă toţi au avut-o de nevastă. Drept răspuns, Isus le-a 
zis: “Vă rătăciţi! Pentru că nu cunoaşteţi nici Scripturile, nici 
puterea lui Dumnezeu. Căci la înviere, nici nu se vor însura, 
nici nu se vor mărita, ci vor fi ca îngerii lui Dumnezeu în cer. 
Cit privește învierea morților, oare n'aţi citit ce vi s'a spus de 
Dumnezeu, cînd zice: „Eu sînt Dumnezeul lui Avraam, Dum- 
nezeul lui Isaac, și Dumnezeul lui Iacov, Dumnezeu nu este un 
Dumnezeu al celor morți ci al celor vii.”  Noroadele, cari as- 
cultau, au rămas uimite de învăţătura lui Isus. Cînd au auzit 
Fariseii că Isus a astupat gura Saducheilor, s'au strîns la un 
loc. Şi unul din ei, un învăţător al Legii, ca să-L ispitească, I- 
a pus întrebarea următoare: “nvăţătorule, care este cea mai 
mare poruncă din Lege?” Isus i-a răspuns: “Să iubeşti pe 

Domnul, Dumnezeul tău, cu toată inima ta, cu tot sufletul 
tău, şi cu tot cugetul tău.” “Aceasta este cea dintii, și cea 38 
mai mare poruncă. lar a doua, asemenea ei, este: „Să iubești 39 
pe aproapele tău ca pe tine însuţi.* "n aceste două porunci se 40 
cuprinde toată Legea și Proorocii.” Pe cînd erau strinși la un 41 
loc Fariseii, Isus i-a întrebat: Ce credeţi voi despre Hristos? 42 
Al cui fiu este?” “Al lui David”, l-au răspuns ei. Și Isus 43 
le-a zis: “Cum atunci David, fiind însuflat de Duhul, ’l nu- 
mește Domn, cînd zice: „Domnul a zis Domnului Meu: “Șezi 44 
la dreapta Mea, pînă voi pune pe vrăjmașii Tăi supt picioarele 
Tale? Deci, dacă David "1 numește Domn, cum este El fiul 45 
lui?” Nimeni nu l-a putut răspunde un cuvînt. Și, din ziua 46 
aceea, n'a îndrăznit nimeni să-l mai pună întrebări. 


Atunci Isus, pe cînd cuvînta gloatelor și ucenicilor Săi, a [23] 2 
zis: “Cărturarii și Fariseii șed pe scaunul lui Moise. Deci toate 3 
lucrurile, pe cari vă spun ei să le păziţi, păziţi-le și faceţi-le; 
dar după faptele lor să nu faceţi. Căci ei zic, dar nu fac. Ei 4 
leagă sarcini grele și cu anevoie de purtat, și le pun pe umerii 
oamenilor, dar ei nici cu degetul nu vor să le miște. Toate 5 
faptele lor le fac pentru ca să fie văzuţi de oameni. Astfel, își 
fac filacteriile late, își fac poalele veștmintelor cu ciucuri lungi; 
umblă după locurile dintii la ospeţe, și după scaunele dintii în 
sinagogi; le place să le facă oamenii plecăciuni prin pieţe, și 
să le zică: „Rabi! Rabi; Voi să nu vă numiţi Rabi! Fiindcă s 
Unul singur este 'nvăţătorul vostru: Hristos, și voi toţi sînteţi 
fraţi. Şi „lată“ să nu numiți pe nimeni pe pămînt; pentrucă 9 
Unul singur este Tatăl vostru: Acela care este în ceruri. Să 10 
nu vă numiți „Dascăli'; căci Unul singur este Dascălul vostru: 
Hristosul. Cel mai mare dintre voi să fie slujitorul vostru. 11 
Oricine se va înălța, va fi smerit; și oricine se va smeri, va fi 12 
înălțat. Vai de voi, cărturari și Farisei fățarnici! Pentrucă voi 13 
închideţi oamenilor "'mpărăţia cerurilor: nici voi nu intraţi în 
ea, și nici pe cei ce vor să intre, nu-i lăsaţi să intre. Vai de 14 
voi, cărturari și Farisei făţarnici! Pentrucă voi mîncaţi casele 
văduvelor, în timp ce, de ochii lumii, faceţi rugăciuni lungi; 
de aceea veţi lua o mai mare osindă. Vai de voi, cărturari și 15 
Farisei făţarnici! Pentrucă voi înconjurați marea și pămîntul, 

ca să faceți un tovarăș de credinţă; și, după ce a ajuns tovarăș 
de credință, faceţi din el un fiu al gheenei, de două ori mai rău 
decît sînteţi voi înșivă. Vai de voi, povăţuitori orbi, cari ziceţi: 
„Dacă jură cineva pe Templu, nu este nimic; dar dacă jură pe 
aurul Templului, este legat de jurămîntul lui.“ Nebuni și orbi! 
Care este mai mare: aurul sau Templul, care sfințește aurul? 
„Dacă jură cineva pe altar, nu este nimic“, „dar dacă jură pe 
darul de pe altar, este legat de jurămîntul lui. Nebuni și orbi! 
Care este mai mare: darul, sau altarul, care sfințește darul? 
Deci, cine jură pe altar, jură pe el și pe tot ce este deasupra 
lui; cine jură pe Templu, jură pe el și pe Celce locuiește în el; 
și cine jură pe cer, jură pe scaunul de domnie al lui Dumnezeu 
și pe Celce şade pe el.“ Vai de voi, cărturari și Farisei făţar- 
nici! Pentrucă voi daţi zeciuială din izmă, din mărar și din 
chimen, și lăsaţi nefăcute cele mai însemnate lucruri din Lege: 
dreptatea, mila și credincioșia; pe acestea trebuia să le faceți, 
și pe acelea să nu le lăsaţi nefăcute.  Povăţuitori orbi, cari 
strecuraţi țînțarul și înghițiţi cămila! Vai de voi, cărturari 
ȘI Farisei făţarnici! Pentru că voi curăţiţi partea de afară a 
paharului și a blidului, dar înlăuntru sînt pline de răpire și de 
necumpătare.  Fariseu orb! Curăţă întîi partea din lăuntru a 
paharului și a blidului, pentruca și partea de afară să fie curată. 
Vai de voi, cărturari și Farisei făţarnici! Pentrucă voi sînteți 
ca mormintele văruite, cari, pe dinafară se arată frumoase, iar 
pe dinlăuntru sînt pline de oasele morţilor și de orice fel de 
necurăţenie. Tot așa și voi, pe dinafară vă arătaţi neprihăniți 
oamenilor, dar pe dinlăuntru sînteţi plini de făţărnicie și de 
fărădelege. Vai de voi, cărturari și Farisei făţarnici! Pentru 
că voi zidiţi mormintele proorocilor, împodobiţi gropile celor 
neprihăniți, şi ziceţi: Dacă am fi trăit noi în zilele părinților 
noștri, nu ne-am fi unit cu ei la vărsarea sîngelui proorocilor. 
Prin aceasta mărturisiți despre voi înșivă că sînteţi fiii celor 
ce au omorît pe prooroci. Voi dar umpleţi măsura părinților 
voştri!  Șerpi, pui de năpirci! Cum veţi scăpa de pedeapsa 
gheenei? De aceea, iată, vă trimet prooroci, înţelepţi și căr- 
turari. Pe unii din ei îi veţi omori și răstigni, pe alții îi veți 
bate în sinagogile voastre, și-i veţi prigoni din cetate în cetate; 

ca să vină asupra voastră tot sîngele nevinovat, care a fost 
vărsat pe pămînt, dela sîngele neprihănitului Abel pînă la sîn- 
gele lui Zaharia, fiul lui Barachia, pe care l-aţi omorit între 
Templu și altar. Adevărat vă spun, că toate acestea vor veni 
peste neamul acesta.  Ierusalime, lerusalime, care omori pe 
prooroci și ucizi cu pietre pe cei trimeși la tine! De câte ori 
am vrut să string pe copiii tăi cum își stringe găina puii supt 
aripi, și n'aţi vrut! lată că vi se lasă casa pustie; căci vă 
spun că deacum încolo nu Mă veţi mai vedea pînă cînd veţi 
zice: „Binecuvîntat este Celce vine în Numele Domnului!” 


La ieșirea din Templu, pe cînd mergea Isus, ucenicii Lui 
s'au apropiat de El ca să-l arate clădirile Templului. Dar 
Isus le-a zis: “Vedeţi voi toate aceste lucruri? Adevărat vă 
spun că nu va rămiînea aici piatră pe piatră, care să nu fie 
dărîmată.” El a șezut jos pe muntele Măslinilor. Și ucenicii 
Lui au venit la El la o parte, și l-au zis: “Spune-ne, cînd se 
vor întîmpla aceste lucruri? Şi care va fi semnul venirii Tale și 
al sfirșitului veacului acestuia?” Drept răspuns, Isus le-a zis: 
“Băgaţi de seamă să nu vă înșele cineva. Fiindcă vor veni 
mulți în Numele Meu, și vor zice: „Eu sînt Hristosulj Și vor 
înșela pe mulţi. Veti auzi de războaie și vești de războaie: 
vedeţi să nu vă spăimiîntaţi, căci toate aceste lucruri trebuie 
să se întîmple. Dar sfîrșitul tot nu va fi atunci. Un neam se 
va scula împotriva altui neam, și o împărăție împotriva altei 
împărăţii; și, pe alocurea, vor fi cutremure de pămînt, foamete 
și ciumi. Dar toate aceste lucruri nu vor fi decît începutul 
durerilor. Atunci vă vor da să fiți chinuiţi, și vă vor omori; și 
veţi fi urîți de toate neamurile pentru Numele Meu. Atunci 
mulți vor cădea, se vor vinde unii pe alţii, și se vor uri unii pe 
alţii. Se vor scula mulţi prooroci mincinoși, și vor înșela pe 
mulți. Şi, din pricina înmulțirii fărădelegii, dragostea celor 
mai mulți se va răci. Dar cine va răbda pînă la sfîrşit, va fi 
miîntuit. Evanghelia aceasta a 'mpărăţiei va fi propovăduită 
în toată lumea, ca să slujească de mărturie tuturor neamurilor. 
Atunci va veni sfîrşitul. De aceea, cînd veţi vedea, „uriciunea 
pustiirii“, despre care a vorbit proorocul Daniel, „așezată în 
locul sfint“ -cine citește să înţeleagă! - atunci, cei ce vor fi în 

Iudea, să fugă la munţi; cine va fi pe acoperișul casei, să nu se 
pogoare să-și ia lucrurile din casă; și cine va fi la cîmp, să nu se 
întoarcă să-și ia haina. Vai de femeile, cari vor fi însărcinate 
și de cele ce vor da ţiţă în zilele acelea! Rugaţi-vă ca fuga 
voastră să nu fie iarna, nici într'o zi de Sabat.  Pentrucă 
atunci va fi un necaz așa de mare, cum n'a fost niciodată 
dela BCE) Util lumii pînă acum, și nici nu va mai fi. Și dacă 
zilele acelea n'ar fi fost scurtate, nimeni n'ar scăpa; dar, din 
pricina celor aleși, zilele acelea vor fi scurtate. Atunci dacă 
vă va spune cineva: „lată, Hristosul este aici, sau acolo“, să 
nu-l credeţi. Căci se vor scula Hristoși mincinoși și prooroci 
mincinoși; vor face semne mari și minuni, pînă acolo încît să 
înșele, dacă va fi cu putinţă, chiar și pe cei aleși. Iată, că vam 
spus mai dinainte. Deci, dacă vă vor zice: „lată-L în pustie“, 
să nu vă duceţi acolo! „lată-L în odăiţe ascunse“, să nu credeți. 
Căci, cum iese fulgerul dela răsărit și se vede pînă la apus, așa 
va fi și venirea Fiului omului. Oriunde va fi stîrvul (Sau: 
hoit, mortăciune.), acolo se vor aduna vulturii. "ndată după 
acele zile de necaz, „soarele se va întuneca, luna nu-și va mai 
da lumina ei, stelele vor cădea din cer, și puterile cerurilor vor 
fi clătinate.* Atunci se va arăta în cer semnul Fiului omului, 
toate seminţiile pămîntului se vor boci, și vor vedea pe Fiul 
omului venind pe norii cerului cu putere și cu o mare slavă. El 
va trimete pe îngerii Săi cu trimbiţa răsunătoare, și vor aduna 
pe aleșii Lui din cele patru vînturi, dela o margine a cerurilor 
pînă la cealaltă. Dela smochin învăţaţi pilda lui: Cînd îi 
frăgezeșşte și întrunzește mlădiţia, știți că vara este aproape. 
Tot așa, și voi, cînd veţi vedea toate aceste lucruri, să știți 
că Fiul omului este aproape, este chiar la uși. Adevărat vă 
spun că, nu va trece neamul acesta pînă se vor întîmpla toate 
aceste lucruri. Cerul și pămîntul vor trece, dar cuvintele Mele 
nu vor trece. Despre ziua aceea și despre ceasul acela, nu 
știe nimeni: nici îngerii din ceruri, nici Fiul, ci numai Tatăl. 
Cum s'a întîmplat în zilele lui Noe, aidoma se va întîmpla și la 
venirea Fiului omului. "n adevăr, cum era în zilele dinainte de 
potop, cînd mîncau și beau, se însurau și se măritau, pînă în 
ziua cînd a intrat Noe în corabie, și n'au știut nimic, pînă cînd 

a venit potopul și i-a luat pe toţi, tot așa va fi și la venirea 
Fiului omului. Atunci, din doi bărbaţi cari vor fi la cîmp, 40 
unul va fi luat și altul va fi lăsat. Din două femei cari vor 41 
măcina la moară, una va fi luată și alta va fi lăsată. Vegheaţi 42 
dar, pentru că nu știți în ce zi va veni Domnul vostru. Să 43 
știți că, dacă ar ști stăpînul casei la ce strajă din noapte va 
veni hoțul, ar veghea și n'ar lăsa să-i spargă casa.  Deaceea, 44 
și voi fiți gata; căci Fiul omului va veni în ceasul în care nu vă 
gîndiţi. Care este deci robul credincios și înțelept, pe care l-a 45 
pus stăpînul său peste ceata slugilor sale, ca să le dea hrana la 
vremea, hotărită? Ferice de robul acela, pe care stăpinul său, 46 
la venirea lui, îl va găsi făcînd așa! Adevărat vă spun că îl va 47 
pune peste toate averile sale. Dar dacă este un rob rău, care 48 
zice în inima lui: „Stăpînul meu zăbovește să vinăj Dacă va 49 
începe să bată pe tovarășii lui de slujbă, și să mănînce și să 
bea cu beţivii, stăpînul robului aceluia va veni în ziua în care 50 
el nu se așteaptă, și în ceasul pe care nu-l știe, îl va tăia în 51 
două, și soarta lui va fi soarta făţarnicilor; acolo va fi plinsul 

și scrîșnirea dinţilor. 


Atunci 'mpărăţia cerurilor se va asemăna cu zece fecioare, [25] 
cari și-au luat candelele, și au ieșit în întîimpinarea mirelui. 
Cinci din ele erau nechibzuite, și cinci înțelepte. Cele nechibzuite,3 
cînd și-au luat candelele, n'au luat cu ele untdelemn; dar cele 4 
înțelepte, împreună cu candelele, au luat cu ele și untdelemn în 
vase. Fiindcă mirele zăbovea, au aţipit toate, și au adormit. 
La miezul nopţii, s'a auzit o strigare: „lată mirele, ieșiți-i în 
întîmpinarej Atunci toate fecioarele acelea s'au sculat și și- 
au pregătit candelele. Cele nechibzuite au zis celor înțelepte: 
„Daţi-ne din untdelemnul vostru, căci ni se sting candelele. 
Cele înțelepte le-au răspuns: „Nu; ca nu cumva să nu ne ajungă 9 
nici nouă nici vouă; ci mai bine duceţi-vă la cei ce vînd unt- 
delemn și cumpăraţi-vă.* Pe cînd se duceau ele să cumpere 10 
untdelemn, a venit mirele: cele ce erau gata, au intrat cu el 
în odaia de nuntă, și s'a încuiat ușa. Mai pe urmă, au venit 11 
și celelalte fecioare, și au zis: „Doamne, Doamne, deschide-nej 
Dar el, drept răspuns, le-a zis: „Adevărat vă spun, că nu vă 12 
cunoscj Veghiaţi dar, căci nu știți ziua, nici ceasul în care va 13 


O N QOQ A 


14 


15 


16 


17 


18 


19 


20 


21 


22 


23 


24 


25 


26 


27 


28 
29 


30 


31 
32 


33 
34 


25. 14-34 MATEI 1376 


veni Fiul omului. Atunci 'mpărăţia cerurilor se va asemăna 
cu un om, care, cînd era să plece într'o altă țară, a chemat pe 
robii săi, și le-a încredințat avuţia sa. Unuia i-a dat cinci ta- 
lanţi, altuia doi, și altuia unul: fiecăruia după puterea lui; și a 
plecat. ’ndată, cel ce primise cei cinci talanţi, s'a dus, i-a pus 
în negoț, și a cîștigat cu ei alți cinci talanţi. Tot așa, cel ce 
primise cei doi talanti, a cîștigat și el alți doi cu ei. Cel ce nu 
primise decât un talant, s'a dus de a făcut o groapă în pămînt 
și a ascuns acolo banii stăpinului său. După multă vreme, 
stăpînul robilor acelora s'a întors și le-a cerut socoteala. Cel 
ce primise cei cinci talanţi, a venit, a adus alți cinci talanţi, 
și a zis: „Doamne, mi-ai încredințat cinci talanţi; iată că am 
cîștigat cu ei alți cinci talanți.' Stăpinul său i-a zis: „Bine, 
rob bun și credincios; ai fost credincios în puţine lucruri, te 
voi pune peste multe lucruri; intră în bucuria stăpînului tău. 
Cel ce primise cei doi talanţi, a venit și el, și a zis: „Doamne, 
mi-ai încredințat doi talanţi; iată că am cîștigat cu ei alți doi 
talanți.‘ Stăpînul său i-a zis: „Bine, rob bun și credincios; ai 
fost credincios în puține lucruri, te voi pune peste multe lu- 
cruri; intră în bucuria stăpinului tăuj Cel ce nu primise decît 
un talant, a venit și el, și a zis: „Doamne, am știut că ești 
om aspru, care seceri de unde n'ai sămănat, și strîngi de unde 
n'ai vînturat: mi-a fost teamă, și m'am dus de ţi-am ascuns 
talantul în pămînt; iată-ți ce este al tăui Stăpînul său i-a 
răspuns: „Rob viclean și leneş! Ai știut că secer de unde n'am 
sămănat, și că string de unde n'am vînturat; prin urmare se 
cădea ca tu să-mi fi dat banii la zarafi, și, la venirea mea, eu 
mi-aş fi luat înapoi cu dobîndă ce este al meu!  Luaţi-i dar 
talantul, și daţi-l celui ce are zece talanți.  Pentrucă celui ce 
are, i se va da, și va avea de prisos; dar dela cel ce n'are, se 
va lua și ce are! Iar pe robul acela netrebnic, aruncaţi-l în 
întunerecul de afară: acolo va fi plînsul și scrișnirea dinţilor. 
“Cînd va veni Fiul omului în slava Sa, cu toți sfinţii îngeri, 
va şedea pe scaunul de domnie al slavei Sale. Toate nea- 
murile vor fi adunate înaintea Lui. El îi va despărți pe unii de 
alții cum desparte păstorul oile de capre; şi va pune oile la 
dreapta, iar caprele la stînga Lui. Atunci 'mpăratul va zice 

celor dela dreapta Lui: „Veniţi binecuvîntaţii Tatălui Meu de 
moșteniți 'mpărăţia, care v'a fost pregătită dela întemeierea 
lumii. Căci am fost flămînd, și Mi-aţi dat de mîncat; Mi-a 
fost sete, și Mi-aţi dat de băut; am fost străin, și M'aţi primit; 
am fost gol, și M'aţi îmbrăcat; am fost bolnav, și aţi venit să 
Mă vedeţi; am fost în temniţă, și aţi venit pe la Mine. Atunci 
cei neprihăniţi "i vor răspunde: „Doamne, cînd Te-am văzut noi 
flămînd, și Ti-am dat să măninci? Sau fiindu-Ţi sete, și Ţi- 
am dat de ai băut? Cînd Te-am văzut noi străin, și Te-am 
primit? Sau gol, și Te-am îmbrăcat? Cînd Te-am văzut noi 
bolnav sau în temniţă, și am venit pe la Tine; Drept răspuns, 
"mpăratul le va zice: „Adevărat vă spun că, orideciteori ați fă- 
cut aceste lucruri unuia din acești foarte neînsemnaţi fraţi ai 
Mei, Mie mi le-aţi făcut.' Apoi va zice celor dela stînga Lui: 
„Duceţi-vă dela Mine, blestemaţilor, în focul cel vecinic, care a 
fost pregătit diavolului și îngerilor lui! Căci am fost flămînd, 
și nu Mi-aţi dat să mănînc; Mi-a fost sete, și nu Mi-aţi dat 
să beau; am fost străin, și nu M'aţi primit; am fost gol, și 
nu M'aţi îmbrăcat; am fost bolnav și în temniţă, și n'aţi venit 
pela Mine.‘ Atunci "i vor răspunde și ei: „Doamne, cînd Te- 
am văzut noi flămînd sau fiindu-i sete, sau străin, sau gol, 
sau bolnav, sau în temniță, și nu Ti-am slujit;, Și El, drept 
răspuns, le va zice: „Adevărat vă spun că, orideciteori n'aţi fă- 
cut aceste lucruri unuia dintr'acești foarte neînsemnaţi fraţi ai 
Mei, Mie nu Mi le-aţi făcut.“ Și aceștia vor merge în pedeapsa 
vecinică, iar cei neprihăniți vor merge în viaţa vecinică.” 


Dupăce a isprăvit Isus toate cuvîntările acestea, a zis uceni- 
cilor Săi: “Ştiţi că după două zile vor fi Paștele; și Fiul omului 
va fi dat ca să fie răstignit!” Atunci preoţii cei mai de seamă, 
cărturarii și bătrinii norodului s'au strîns în curtea marelui 
preot care se numea Caiafa; și s'au sfătuit împreună, cum să 
prindă pe Isus cu vicleșug, și să-L omoare. Dar ziceau: “Nu în 
timpul praznicului, ca să nu se facă turburare în norod.” Cînd 
era Isus în Betania, în casa lui Simon leprosul, s'a apropiat 
de El o femeie cu un vas de alabastru cu mir foarte scump; și, 
pe cînd sta El la masă, ea a turnat mirul pe capul Lui. Uceni- 
cilor le-a fost necaz, cînd au văzut lucrul acesta, și au zis: “Ce 

rost are risipa aceasta? Mirul acesta s'ar fi putut vinde foarte 
scump, și banii să se dea săracilor.” Cînd a auzit Isus, le-a 
zis: “De ce faceţi supărare femeii? Ea a făcut un lucru frumos 
faţă de Mine.  Pentrucă pe săraci îi aveţi totdeauna cu voi, 
dar pe Mine nu Mă aveţi totdeauna. Dacă a turnat acest mir 
pe trupul Meu, ea a făcut lucrul acesta în vederea pregătirii 
Mele pentru îngropare. Adevărat vă spun că ori unde va fi 
propovăduită Evanghelia aceasta, în toată lumea, se va spune 
și ce a făcut femeia aceasta, spre pomenirea ei.” Atunci unul 
din cei doisprezece, numit Iuda Iscarioteanul, s'a dus la preoţii 
cei mai de seamă, și le-a zis: “Ce vreţi să-mi daţi, și-L voi da 
în miînile voastre?” Ei i-au cîntărit treizeci de arginţi. Din 
clipa aceea, luda căuta un prilej nimerit, ca să dea pe Isus în 
miînile lor. ’n ziua dintii a praznicului Azimilor, ucenicii au 
venit la Isus, și l-au zis: “Unde vrei să-Ţi pregătim să mănînci 
Paștele?” El le-a răspuns: “Duceţi-vă în cetate la cutare om, 
și spuneţi-i: “nvăţătorul zice: „Vremea Mea este aproape; voi 
face Paștele cu ucenicii Mei în casa ta.”  Ucenicii au făcut 
cum le poruncise Isus, și au pregătit Paștele. Seara, Isus a 
șezut la masă cu cei doisprezece ucenici ai Săi. Pe cînd mîn- 
cau, El a zis: “Adevărat vă spun că unul din voi Mă va vinde.” 
Ei s'au întristat foarte mult, și au început să-l zică unul după 
altul: “Nu cumva sînt eu, Doamne?” Drept răspuns, El le-a 
zis: “Cel ce a întins cu Mine mîna în blid, acela Mă va vinde. 
Negreșit, Fiul omului Se duce după cum este scris despre El. 
Dar vai de omul acela prin care este vîndut Fiul omului! Mai 
bine ar fi fost pentru el să nu se fi născut!” Iuda, vînzătorul, 
a luat cuvîntul, și I-a zis: “Nu cumva sînt eu, 'nvăţătorule?” 
“Da”, i-a răspuns Isus, “tu ești!” Pe cînd mîncau ei, Isus 
a luat o pîne; și după ce a binecuvîntat, a frînt-o, și a dat-o 
ucenicilor, zicînd: “Luaţi, mîncaţi; acesta este trupul Meu.” 
Apoi a luat un pahar, și, după ce a mulțămit lui Dumnezeu, 
li l-a dat, zicînd: “Beţi toți din el; căci acesta este sîngele 
Meu, sîngele legămiîntului celui nou, care se varsă pentru mulți, 
spre iertarea păcatelor. Vă spun că, de acum încolo nu voi 
mai bea din acest rod al viței, pînă în ziua cînd îl voi bea 
cu voi nou în 'mpărăţia Tatălui Meu.” După ce au cîntat 

cîntarea, au ieșit în muntele Măslinilor. Atunci Isus le-a zis: 
“n noaptea aceasta, toţi veţi găsi în Mine o pricină de potic- 
nire; căci este scris: „Voi bate Păstorul, și oile turmei vor fi 
risipite.“ Dar, după ce voi învia, voi merge înaintea voastră în 
Galilea.” Petru a luat cuvîntul, și l-a zis: “Chiar dacă toţi ar 
găsi în Tine o pricină de poticnire, eu niciodată nu voi găsi în 
Tine o pricină de poticnire.” “Adevărat îţi spun”, i-a zis Isus, 
“că tu, chiar în noaptea aceasta, înainte ca să cînte cocoșul, 
te vei lepăda de Mine de trei ori.” Petru I-a răspuns: “Chiar 
dacă ar trebui să mor cu Tine, tot nu mă voi lepăda de Tine.” 
Și toţi ucenicii au spus acelaș lucru. Atunci Isus a venit cu 
ei într'un loc îngrădit, numit Ghetsimani, și a zis ucenicilor: 
“Ședeţi aici pînă Mă voi duce colo să Mă rog.” A luat cu 
El pe Petru și pe cei doi fii ai lui Zebedei, și a început să Se 
întristeze și să se mihnească foarte tare. Isus le-a zis atunci: 
“Sufletul Meu este cuprins de o întristare de moarte; rămineți 
aici, și vegheaţi împreună cu Mine.” Apoi a mers puţin mai 
înainte, a căzut cu faţa, la pămînt, și S'a rugat, zicînd: “Tată, 
dacă este cu putinţă, depărtează dela Mine paharul acesta! 
Totuș nu cum voiesc Eu, ci cum voiești Tu.” Apoi a venit la 
ucenici, i-a găsit dormind, și a zis lui Petru: “Ce, un ceas n'aţi 
putut să vegheaţi împreună cu Mine!  Vegheaţi și rugaţi-vă, 
ca să nu cădeți în ispită; duhul, în adevăr, este plin de rîvnă, 
dar carnea este neputincioasă.”  S'a depărtat a doua oară, și 
S'a rugat, zicînd: “Tată, dacă nu se poate să se îndepărteze 
de Mine paharul acesta, fără să-l beau, facă-se voia Ta!” Sa 
întors iarăș la ucenici, și i-a găsit dormind; pentrucă li se în- 
greuiaseră ochii de somn. I-a lăsat din nou, S'a depărtat, și 
S'a rugat a treia oară, zicînd aceleași cuvinte. Apoi a venit la 
ucenici, și le-a zis: “Dormiţi de acum și odihniţi-vă!.. lată că 
a venit ceasul ca Fiul omului să fie dat în mîinile păcătoşilor. 
Sculaţi-vă, haidem să mergem; iată că se apropie vînzătorul.” 
Pe cînd vorbea El încă, iată că vine Iuda, unul din cei dois- 
prezece, cu o gloată mare, cu săbii și cu ciomege, trimeși de 
preoții cei mai de seamă și de bătrinii norodului.”  Vinzătorul 
le dăduse semnul acesta: “Pe care-l voi săruta eu, acela este; 
să puneţi mîna pe el”  "'ndată, Iuda s'a apropiat de Isus, și 

I-a zis: “Plecăciune, 'nvăţătorule!” Și L-a sărutat. Isus i-a 
zis: “Prietene, ce ai venit să faci, fă!” Atunci oamenii aceia 
s'au apropiat, au pus miînile pe Isus, și L-au prins. Și unul 
din ceice erau cu Isus, a întins mîna, a scos sabia, a lovit pe 
robul marelui preot, și i-a tăiat urechea. Atunci Isus i-a zis: 
“Pune-ţi sabia la locul ei; căci toţi ceice scot sabia, de sabie 
vor pieri. Crezi că n'aș putea să rog pe Tatăl Meu, care Mi-ar 
pune îndată la îndemînă mai mult de douăsprezece legiuni de 
îngeri? Dar cum se vor împlini Scripturile, cari zic că așa 
trebuie să se întîmple?” ’n clipa aceea, Isus a zis gloatelor: 
“Aţi ieșit ca după un tilhar, cu săbii și cu ciomege, ca să Mă 
prindeţi. 'n toate zilele ședeam în mijlocul vostru, și învățam 
norodul în Templu, și n'aţi pus mîna pe Mine. Dar toate 
aceste lucruri s'au întîmplat ca să se împlinească, cele scrise 
prin prooroci.” Atunci toţi ucenicii L-au părăsit și au fugit. 
Ceice au prins pe Isus, L-au dus la marele preot Caiafa, unde 
erau adunaţi cărturarii și bătrînii. Petru L-a urmat de de- 
parte, pînă la curtea marelui preot; apoi a intrat înlăuntru, 
și a șezut jos cu aprozii, ca să vadă sfîrşitul. Preoții cei mai 
de seamă, bătrînii și tot Soborul căutau vre-o mărturie minci- 
noasă împotriva, lui Isus, ca să-L poată omori. Dar n'au găsit 
niciuna, măcar că s'au înfățișat mulți martori mincinoși. La 
urmă au venit doi, și au spus: Acesta a zis: “Eu pot să stric 
Templul lui Dumnezeu și să-l zidesc iarăș în trei zile.” Marele 
preot s'a sculat în picioare, și I-a zis: “Nu răspunzi nimic? Ce 
mărturisesc aceștia împotriva Ta?” [Isus tăcea. Și marele 
preot a luat cuvîntul și I-a zis: “Te jur, pe Dumnezeul cel viu, 
să ne spui dacă ești Hristosul, Fiul lui Dumnezeu.” “Da”, 
i-a răspuns Isus, “sînt! “Ba mai mult, vă spun că de acum 
încolo veţi vedea pe Fiul omului șezind la dreapta puterii lui 
Dumnezeu, și venind pe norii cerului.” Atunci marele preot 
și-a rupt hainele, și a zis: “A hulit! Ce nevoie mai avem de 
martori? lată că acum ați auzit hula Lui. Ce credeţi?” Ei au 
răspuns: “Este vinovat să fie pedepsit cu moartea.” Atunci 
L-au scuipat în faţă, L-au bătut cu pumnii, și L-au pălmuit, 
zicînd: “Hristoase, proorocește-ne-cine Te-a lovit?” Petru 
însă şedea afară în curte. O slujnică a venit la el, și i-a zis: 

“Si tu erai cu Isus Galileanul!” Dar el s'a lepădat înaintea 
tuturor, și i-a zis: “Nu știu ce vrei să zici.” Cînd a ieșit în 
pridvor, l-a văzut o altă slujnică, și a zis celor de acolo: “Și 
acesta era cu Isus din Nazaret.” El s'a lepădat iarăș, cu un 
jurămînt, și a zis: “Nu cunosc pe omul acesta!” Peste puţin, 
cei ce stăteau acolo, s'au apropiat, și au zis lui Petru: “Nu 
mai încape îndoială că și tu ești unul din oamenii aceia, căci 
și vorba te dă de gol.” Atunci el a început să se blastăme și 
să se jure, zicînd: “Nu cunosc pe omul acesta!” ’n clipa aceea 
a cîntat cocoșul. Și Petru și-a adus aminte de vorba, pe care 
i-o spusese Isus: “nainte ca să cînte cocoșul, te vei lepăda de 
Mine de trei ori.” Și a ieșit afară și a plins cu amar. 


Cînd s'a făcut ziuă, toţi preoţii cei mai de seamă și bătrinii 
norodului au ţinut sfat împotriva lui Isus, ca să-L omoare. 
După ce L-au legat, L-au dus și L-au dat în mîna dregătorului 
Pilat din Pont. Atunci Iuda, vînzătorul, cînd a văzut că Isus 
a fost osîndit la moarte, s'a căit, a dus înapoi cei treizeci de 
arginţi, i-a dat preoţilor celor mai de seamă și bătrînilor, și a 
zis: “Am păcătuit, căci am vîndut sînge nevinovat.” “Ce ne 
pasă nouă?” i-au răspuns ei. “Treaba ta.” Iuda a aruncat 
arginţii în Templu, și s'a dus de s'a spinzurat. Preoții cei 
mai de seamă au strîns arginţii, și au zis: “Nu este îngăduit 
să-i punem în vistieria Templului, fiindcă sînt preţ de sînge.” 
Și dupăce s'au sfătuit, au cumpărat cu banii aceia “Tarina 
olarului,” ca loc pentru îngroparea străinilor. Iată de ce ţa- 
rina aceea a fost numită pînă în ziua de azi: “Tarina sîngelui.” 
Atunci s'a împlinit ce fusese vestit prin proorocul leremia, care 
zice: “Au luat cei treizeci de arginţi, preţul celui prețuit, pe 
care l-au prețuit unii din fiii lui Israel; și i-au dat pe Ta- 
rina olarului, după cum îmi poruncise Domnul.” Isus S'a 
înfățișat înaintea dregătorului. Dregătorul L-a întrebat: “Eşti 
Tu "mpăratul ludeilor?” “Da”, i-a răspuns Isus, “sînt.” Dar 
n'a răspuns nimic la învinuirile preoţilor celor mai de seamă 
și bătrînilor. Atunci Pilat I-a zis: “N'auzi de câte lucruri Te 
învinuiesc ei?” Isus nu i-a răspuns la niciun cuvînt, așa că se 
mira foarte mult dregătorul. La fiecare praznic al Paștelor, 
dregătorul avea obicei să sloboadă norodului un întemnițat, 

pe care-l voiau ei. Pe atunci aveau un întemnițat vestit, nu- 
mit Baraba. Cînd erau adunați la un loc, Pilat le-a zis: “Pe 
care voiți să vi-l slobozesc? Pe Baraba sau pe Isus, care se nu- 
mește Hristos?” Căci știa că din pizmă dăduseră pe Isus în 
mînile lui. Pe cînd sta Pilat pe scaun la judecată, nevastă-sa a 
trimis să-i spună: “Să n'ai nimic a face cu neprihănitul acesta; 
căci azi am suferit mult în vis din pricina lui.” Preoţii cei 
mai de seamă și bătrinii au înduplecat noroadele să ceară pe 
Baraba, iar pe Isus să-L omoare.  Dregătorul a luat cuvîntul, 
și le-a zis: “Pe care din amîndoi voiţi să vi-l slobozesc?” “Pe 
Baraba”, au răspuns ei. Pilat le-a zis: “Dar ce să fac cu Isus, 
care se numește Hristos?” “Să fie răstignit”, i-au răspuns cu 
toţii.  Dregătorul a zis: “Dar ce rău a făcut?” Ei au început 
să strige și mai tare: “Să fie răstignit!” Cînd a văzut Pilat că 
n'ajunge la nimic, ci că se face mai multă zarvă, a luat apă, 
și-a spălat mîinile înaintea norodului, și a zis: “Eu sînt nevi- 
novat de sîngele neprihănitului acestuia. Treaba voastră!” Și 
tot norodul a răspuns: “Sîngele Lui să fie asupra noastră și 
asupra copiilor noștri.” Atunci Pilat le-a slobozit pe Baraba; 
iar pe Isus, dupăce a pus să-L bată cu nuiele, L-a dat în mîinile 
lor, ca să fie răstignit. Ostaşii dregătorului au dus pe Isus în 
pretoriu, și au adunat în jurul Lui toată ceata ostașilor. L-au 
desbrăcat de hainele Lui, și L-au îmbrăcat cu o haină stacojie. 
Au împletit o cunună de spini, pe care l-au pus-o pe cap, și 
l-au pus o trestie în mîna dreaptă. Apoi îngenuncheau înain- 
tea Lui, își băteau joc de EI, și ziceau: “Plecăciune, 'mpăratul 
ludeilor!” Şi scuipau asupra Lui, și luau trestia și-L băteau 
în cap. Dupăce și-au bătut astfel joc de EI, L-au desbrăcat 
de haina stacojie, L-au îmbrăcat cu hainele Lui, și L-au dus 
să-L răstignească. Pe cînd ieșeau afară din cetate, au întil- 
nit pe un om din Cirene numit Simon, și l-au silit să ducă 
crucea lui Isus. Cînd au ajuns la un loc numit Golgota, care 
înseamnă: “Locul căpăţinii”, l-au dat să bea vin amestecat 
cu fiere; dar, cînd l-a gustat, n'a vrut să bea.  Dupăce L-au 
răstignit, l-au împărţit hainele între ei, trăgînd la sorți, pen- 
tru ca să se împlinească ce fusese vestit prin proorocul care 
zice: “Și-au împărţit hainele Mele între ei, și pentru cămașa 

Mea au tras la sorți.” Apoi au șezut jos, şi-L păzeau. Şi 
I-au scris A a capului vina: “Acesta este Isus, 'mpăratul 
ludeilor.” ’mpreună cu El, au fost răstigniți doi dlhari: unul 
la dreapta și celălalt la stînga Lui.  Trecătorii își băteau joc 
de El, dădeau din cap, și ziceau: “Tu, care strici Templul, și-l 
zidești la loc în trei zile, mîntuiește-Te pe Tine însuţi! Dacă 
ești Tu Fiul lui Dumnezeu, pogoară-Te de pe cruce!” Preoții 
cei mai de seamă, împreună cu cărturarii și bătrînii, își băteau 
și ei joc de El, și ziceau: “Pe alţii i-a mîntuit iar pe Sine nu Se 
poate mîntui! Dacă este El 'mpăratul lui Israel, să Se pogoare 
acum de pe cruce, și vom crede în El! S'a încrezut în Dum- 
nezeu: să-l scape acum Dumnezeu, dacă-L iubește. Căci a zis: 
„Eu sînt Fiul lui Dumnezeu!”  Tilharii cari erau răstigniți îm- 
preună cu El, îi aruncau aceleași cuvinte de batjocură. Dela 
ceasul al șaselea pînă la ceasul al nouălea s'a făcut întunerec 
peste toată ţara. Şi pe la ceasul al nouălea, Isus a strigat 
cu glas tare: “Eli, Eli, Lama Sabactani?” adică: “Dumnezeul 
Meu, Dumnezeul Meu, pentru ce M'ai părăsit?” Unii din ce- 
ice stăteau acolo, cînd au auzit aceste vorbe, au zis: “Strigă pe 
Ilie!” Şi îndată, unul din ei a alergat de a luat un burete, l-a 
umplut cu oţet, l-a pus într'o trestie, și i-a dat să bea. Dar 
ceilalți ziceau: “Lasă, să vedem dacă va veni Ilie să-L min- 
tuiască.” Isus a strigat iarăș cu glas tare, și Și-a dat duhul. 
Și îndată perdeaua dinlăuntrul Templului s'a rupt în două, de 
sus pînă jos, pămîntul s'a cutremurat, stîncile s'au despicat, 
mormintele s'au deschis și multe trupuri ale sfinţilor cari muris- 
eră, au înviat. Ei au ieșit din morminte, după învierea lui, au 
intrat în sfinta cetate, și s'au arătat multora. Sutașul, și ceice 
păzeau pe Isus împreună cu el, cînd au văzut cutremurul de 
pămînt și cele întîmplate, s'au înfricoșat foarte tare, și au zis: 
“Cu adevărat, acesta a fost Fiul lui Dumnezeu!” Acolo erau 
și multe femei, cari priveau de departe; ele urmaseră pe Isus 
din Galilea, ca să-l slujească. "ntre ele era Maria Magdalina, 
Maria, mama lui Iacov și a lui lose, și mama fiilor lui Zebe- 
dei. Spre seară, a venit un om bogat din Arimatea, numit 
Iosif, care era și el ucenic al lui Isus. El s'a dus la Pilat, și 
a cerut trupul lui Isus. Pilat a poruncit să i-l dea. Iosif a 

luat trupul, l-a înfășurat într'o pînză curată de in, și l-a pus 
într'un mormînt nou al lui însuș, pe care-l săpase în stîncă. 
Apoi a prăvălit o piatră mare la ușa mormîntului, și a plecat. 
Maria Magdalina și cealaltă Marie erau acolo, și ședeau în fața 
mormîntului. A doua zi care vine după ziua Pregătirii, pre- 
oţii cei mai de seamă și Fariseii, s'au dus împreună la Pilat, 
și i-au zis: “Doamne, ne-am adus aminte că înșelătorul acela, 
pe cînd era încă în viaţă, a zis: „După trei zile voi învia. Dă 
poruncă dar ca mormîntul să fie păzit bine pînă a treia zi, 
ca nu cumva să vină ucenicii Lui noaptea să-l fure trupul, și 
să spună norodului: „A înviat din morţii Atunci înșelăciunea 
aceasta din urmă ar fi mai rea decât cea dintii.” Pilat le-a zis: 
“Aveţi o strajă; duceţi-vă de păziţi cum puteţi.” Ei au plecat, 
și au întărit mormîntul, pecetluind piatra şi punînd strajă.” 


La sfîrşitul zilei Sabatului, cînd începea să se lumineze 
în spre ziua dintii a săptămînii, Maria Magdalina și cealaltă 
Marie au venit să vadă mormîntul. Și iatăcă s'a făcut un mare 
cutremur de pămînt; căci un înger al Domnului s'a pogorît din 
cer, a venit și a prăvălit piatra dela ușa mormiîntului, și a 
șezut pe ea. "nfăţișarea lui era ca fulgerul, și îmbrăcămintea 
lui albă ca zăpada.  Străjerii au tremurat de frica lui, și au 
rămas ca niște morți. Dar îngerul a luat cuvintul, și a zis fe- 
meilor: “Nu vă temeţi; căci știu că voi căutaţi pe Isus, care a 
fost răstignit. Nu este aici; a înviat, după cum zisese. Veniţi 
de vedeţi locul unde zăcea Domnul; și duceţi-vă repede de 
spuneți ucenicilor Lui că a înviat dintre cei morți. lată că El 
merge înaintea voastră în Galilea; acolo ’l veţi vedea. lată că 
v'am spus lucrul acesta.” Ele au plecat repede de la mor- 
mint, cu frică și cu mare bucurie, și au alergat să dea de veste 
ucenicilor Lui. Dar iată că le-a întimpinat Isus, și le-a zis: 
“Bucuraţi-vă!” Ele s'au apropiat să-l cuprindă picioarele, și I 
s'au închinat. Atunci Isus le-a zis: “Nu vă temeţi; duceţi-vă 
de spuneţi fraţilor Mei să meargă în Galilea: acolo Mă vor 
vedea.” Pe cînd se duceau ele, au intrat în cetate unii din 
străjeri, și au dat de veste preoţilor celor mai de seamă de- 
spre toate cele întîmplate. Aceștia s'au adunat împreună cu 
bătrînii, au ţinut sfat, au dat ostașilor mulți bani, și le-au 

zis: “Spuneţi așa: „Ucenicii Lui au venit noaptea, pe cînd 
dormeam noi, și L-au furat.' Și dacă va ajunge lucrul acesta 
la urechile dregătorului, îl vom potoli noi, și vă vom scăpa de 
grijă.”  Ostașii au luat banii, și au făcut cum i-au învăţat. Și 
s'a răspîndit zvonul acesta printre ludei pînă în ziua de astăzi. 
Cei unsprezece ucenici s'au dus în Galilea, în muntele unde le 
poruncise Isus să meargă. Cînd L-au văzut ei, I s'au închinat, 
dar unii s'au îndoit. Isus S'a apropiat de ei, a vorbit cu ei, 
și le-a zis: “Toată puterea Mi-a fost dată, în cer și pe pămînt. 
Duceţi-vă și faceţi ucenici din toate neamurile, botezindu-i în 
Numele Tatălui și al Fiului și al Sfântului Duh. Şi învăţaţi-i 
să păzească tot ce v'am poruncit. Și iată că Eu sînt cu voi în 
toate zilele, pînă la sfîrșitul veacului. Amin. 

nceputul Evangheliei lui Isus Hristos, Fiul lui Dumnezeu. Dupăcum 


este scris în proorocul Isaia: “lată, trimet înaintea Ta pe 
solul Meu, care "ți va pregăti calea... Glasul celui ce strigă 
în pustie: “Pregătiţi calea Domnului, neteziţi-l cărările,” a 
venit loan care boteza în pustie, propovăduind botezul pocăinței 
spre iertarea păcatelor. Tot ţinutul Iudeii și toți locuitorii 
Ierusalimului au început să iasă la el; și, mărturisindu-și pã- 
catele, erau botezați de el în rîul Iordan. Ioan era îmbrăcat 
cu o haină de păr de cămilă, și împrejurul mijlocului era încins 
cu un brîu de curea. El se hrănea cu lăcuste și miere sălbat- 
ică. loan propovăduia, și zicea: “După mine vine Cel ce este 
mai puternic decît mine, căruia eu nu sînt vrednic să mă plec 
să-l desleg curelele încălțămintelor. Eu, da, v'am botezat cu 
apă; dar El vă va boteza cu Duhul Sfînt.” ’n vremea aceea, 
a venit Isus din Nazaretul Galileii, și a fost botezat de loan în 
Iordan. Și îndată, cînd ieșea Isus din apă, el a văzut cerurile 
deschise, și Duhul pogorindu-Se peste El ca un porumbel. Şi 
din ceruri s'a auzit un glas, care zicea: “Tu ești Fiul Meu prea 
iubit, în Tine îmi găsesc toată plăcerea Mea.”  "ndată Duhul 
a minat pe Isus în pustie, unde a stat patruzeci de zile, fiind 
ispitit de Satana. Acolo stătea împreună cu fiarele sălbatice 
și-l slujeau îngerii. După ce a fost închis loan, Isus a venit în 
Galilea, și propovăduia Evanghelia lui Dumnezeu. El zicea: 
“S'a împlinit vremea, și 'mpărăţia lui Dumnezeu este aproape. 
Pocăiţi-vă, și credeţi în Evanghelie.” Pe cînd trecea Isus pe 
lîngă marea Galileii, a văzut pe Simon și pe Andrei, fratele lui 
Simon, aruncînd o mreajă în mare, căci erau pescari. Isus 
le-a zis: “Veniţi după Mine, și vă voi face pescari de oameni.” 
'ndată, ei și-au lăsat mrejile, și au mers după El. A mers 
puţin mai departe, și a văzut pe Iacov, fiul lui Zebedei, și pe 
loan, fratele lui, cari, și ei, erau într'o corabie, și își dregeau 
mrejile. 'ndată i-a chemat; și ei au lăsat pe tatăl lor Zebedei 
în corabie cu cei ce lucrau pe plată, și au mers după El. S'au 

dus la Capernaum. Și în ziua Sabatului, Isus a intrat îndată 
în sinagogă, și a început să înveţe pe norod. Oamenii erau 
uimiți de învățătura Lui; căci îi învăţa, ca unul care are putere, 
nu cum îi învățau cărturarii. "n sinagoga lor era un om, care 
avea un duh necurat. El a început să strige: “Ce avem noi 
a face cu Tine, Isuse din Nazaret? Ai venit să ne pierzi? Te 
știu cine ești: Eşti Sfîntul lui Dumnezeu!” Isus l-a certat, și 
i-a zis: “Taci, și ieși afară din omul acesta!” Şi duhul necu- 
rat a ieșit din el, scuturindu-l cu putere, și scoțind un strigăt 
mare. Toţi au rămas înmărmuriți, așa că se întrebau unii pe 
alţii: “Ce este aceasta? O învățătură nouă! El poruncește ca 
un stăpîn chiar și duhurilor necurate, și ele ’l ascultă!” Şi în- 
dată I s'a dus vestea în toate împrejurimile Galileii.  Dupăce 
a ieşit din sinagogă, a intrat împreună cu Iacov și loan, în 
casa lui Simon și a lui Andrei. Soacra lui Simon zăcea în pat, 
prinsă de friguri: și îndată au vorbit lui Isus despre ea. El 
a venit, a apucat-o de mină, a ridicat-o în sus, și au lăsat-o 
frigurile. Apoi ea a început să le slujească. Seara, după as- 
finţitul soarelui, au adus la El pe toţi bolnavii și îndrăciții. Şi 
toată cetatea era adunată la ușă. El a vindecat pe mulţi cari 
pătimeau de felurite boale; de asemenea, a scos mulți draci, 
și nu lăsa pe draci să vorbească, pentrucă-L cunoșteau. A 
doua zi dimineaţa, pe cînd era încă întunerec de tot, Isus S'a 
sculat, a ieșit, și S'a dus într'un loc pustiu. Și Se ruga acolo. 
Simon și ceilalți cari erau cu El s'au dus să-L caute; și cînd 
L-au găsit, I-au zis: “Toți Te caută.” El le-a răspuns: “Hai- 
dem să mergem în altă parte, prin tîrgurile și satele vecine, ca 
să propovăduiesc și acolo; căci pentru aceasta am ieșit.” Şi 
s'a dus să propovăduiască în sinagogi, prin toată Galilea; și 
scotea dracii. A venit la El un lepros, care s'a aruncat în ge- 
nunchi înaintea Lui, ’l ruga și-l zicea: “Dacă vrei, poţi să mă 
curățești.” Lui Isus I s'a făcut milă de el, a întins mîna, S'a 
atins de el, și i-a zis: “Da, voiesc, fii curăţit!”  'ndată l-a lăsat 
lepra, și s'a curăţit. Isus i-a poruncit cu tot dinadinsul, i-a 
spus să plece numai decît, și i-a zis: “Vezi să nu spui nimănui 
nimic; ci du-te de te arată preotului, și adu pentru curățirea 
ta ce a poruncit Moise, ca mărturie pentru ei.” Dar omul 

acela, după ce a plecat, a început să vestească și să spună în 
gura mare lucrul acesta, așa că Isus nu mai putea să intre pe 
faţă în nicio cetate; ci stătea afară, în locuri pustii, și veneau 
la El din toate părţile. 


După câteva zile, Isus S'a întors în Capernaum. S'a auzit că 
este în casă, și s'au adunat îndată așa de mulţi că nu putea 
să-i mai încapă locul dinaintea ușii. El le vestea Cuvintul. 
Au venit la el niște oameni, cari I-au adus un slăbănog, purtat 
de patru inși. Fiindcă nu puteau să ajungă pînă la El, din 
pricina norodului, au desfăcut acoperișul casei unde era Isus, 
și, după ce l-au spart, au pogorit pe acolo patul în care zăcea 
slăbănogul. Cînd le-a văzut Isus credinţa, a zis slăbănogu- 
lui: “Fiule, păcatele îţi sînt iertate!” Unii din cărturari, cari 
erau de faţă, se gîndeau în inimile lor: “Cum vorbește omul 
acesta astfel? Hulește! Cine poate să ierte păcatele decît nu- 
mai Dumnezeu?” ’ndată, Isus a cunoscut, prin duhul Său, 
că ei gîndeau astfel în ei, și le-a zis: “Pentru ce aveţi ast- 
fel de gînduri în inimile voastre? Ce este mai lesne: a zice 
slăbănogului: “Păcatele îți sînt iertate”, ori a zice: “Scoală-te, 
ridică-ți patul, și umblă?” Dar, ca să știți că Fiul omului are 
putere pe pămînt să ierte păcatele, “Tie îţi poruncesc”, a zis 
El slăbănogului, -“scoală-te, ridică-ţi patul, și du-te acasă.” 
Și îndată, slăbănogul s'a sculat, și-a ridicat patul, și a ieșit 
afară în faţa tuturor; așa că toţi au rămas uimiţi, și slăveau pe 
Dumnezeu, și ziceau: “Niciodată n'am văzut așa ceva!” Isus 
a ieșit iarăș la mare. Toată mulțimea venea la EI; și El învăţa 
pe toţi. Cînd trecea pe acolo, a văzut pe Levi, fiul lui Alfeu, 
șezînd la vamă. Și i-a zis: “Vino după Mine!” Levi s'a sculat, 
și a mers după El. Pe cînd ședea Isus la masă în casa lui 
Levi, mulţi vameși și păcătoşi au șezut și ei la masă cu EI și 
cu ucenicii Lui; căci erau mulți cari mergeau de obicei după 
EI. Cărturarii și Fariseii, cînd L-au văzut mîncînd cu vameșii 
și cu păcătoşii, au zis ucenicilor Lui: “De ce mănîncă El și bea 
cu vameșii și cu păcătoşii?” Isus, cînd a auzit acest lucru, 
le-a zis: “Nu cei sănătoși au trebuinţă de doftor, ci cei bol- 
navi. Eu am venit să chem la pocăință nu pe cei neprihăniți, 
ci pe cei păcătoşi.”  Ucenicii lui loan și Fariseii obicinuiau să 

postească. Ei au venit și au zis lui Isus: “Pentruce ucenicii lui 
loan și ai Fariseilor postesc, iar ucenicii Tăi nu postesc?” Isus 
le-a răspuns: “Oare pot posti nuntaşii cîtă vreme este mirele 
cu ei? Cită vreme au pe mire cu ei, nu pot posti. Vor veni 
zile, cînd va fi luat mirele dela ei, și atunci vor posti în ziua 
aceea. Nimeni nu coase un petec de postav nou la o haină 
veche; altfel, petecul de postav nou rupe o parte din cel vechi, 
și mai rea ruptură se face. Și nimeni nu pune vin nou în bur- 
duturi vechi; altfel, vinul cel nou sparge burdufurile, și vinul 
se varsă, iar burdufurile se prăpădesc; ci vinul nou este pus 
în burdufuri noi.”  S'a întîmplat că într'o zi de Sabat, Isus 
trecea prin lanurile de grîu. Ucenicii Lui, pe cînd mergeau, au 
început să smulgă spice de grîu. Fariseii l-au zis: “Vezi, de 
ce fac ei ce nu este îngăduit să facă în ziua Sabatului?” Isus 
le-a răspuns: “Oare n'aţi citit niciodată ce a făcut David, cînd 
a fost în nevoie, și cînd a flămînzit el și cei ce erau împreună 
cu el? Cum a intrat în Casa lui Dumnezeu, în zilele mare- 
lui preot Abiatar, și a mîncat pînile pentru punerea înaintea 
Domnului, pe cari nu este îngăduit să le mănînce decît preoţii? 
Și cum a dat din ele chiar și celor ce erau cu el? Apoi le-a zis: 
“Sabatul a fost făcut pentru om, iar nu omul pentru Sabat; 
așa că Fiul omului este Domn chiar și al Sabatului.” 


Isus a intrat din nou în sinagogă. Acolo se afla un om cu 
mîna uscată. Ei pindeau pe Isus să vadă dacă-l va vindeca 
în ziua Sabatului, ca să-L poată învinui. Și Isus a zis omului, 
care avea mîna uscată: “Scoală-te, și stai la mijloc!” Apoi 
le-a zis: “Este îngăduit în ziua Sabatului să faci bine sau să 
faci rău? Să scapi viaţa cuiva sau s'o pierzi?” Dar ei tăceau. 
Atunci, rotindu-Și privirile cu mânie peste ei, și mîhnit de împi- 
etrirea inimii lor, a zis omului: “ntinde-ţi mîna!” El a întins-o, 
și mîna i s'a făcut sănătoasă. Fariseii au ieșit afară, și s'au 
sfătuit îndată cu lrodianii cum să-L piardă. Isus S'a dus cu 
ucenicii Săi la mare. După El a mers o mare mulțime de oa- 
meni din Galileia; și o mare mulțime de oameni din Iudea, 
din Ierusalim, din Idumea, de dincolo de Iordan, şi dimpreju- 
rul Tirului și Sidonului, cînd a auzit tot ce făcea, a venit la El. 
Isus a poruncit ucenicilor să-l ţină la îndemînă o corăbioară, 

ca să nu fie îmbulzit de norod. Căci El vindeca pe mulți și de 
aceea toți cei ce aveau boli, se înghesuiau spre El ca să se atingă 
de El.  Duhurile necurate, cînd ’l vedeau, cădeau la pămînt 
înaintea Lui, și strigau: “Tu ești Fiul lui Dumnezeu.” Dar El 
le poruncea îndată cu totdinadinsul să nu-L facă cunoscut. "n 
urmă, Isus S'a suit pe munte; a chemat la El pe cine a vrut, și 
ei au venit la El. A rînduit dintre ei doisprezece, ca să-i aibă 
cu Sine, și să-i trimeată să propovăduiască. Le-a dat și putere 
să vindece boalele și să scoată dracii. lată cei doisprezece, pe 
cari i-a rînduit: Simon, căruia i-a pus numele Petru; Iacov, 
fiul lui Zebedei, și loan, fratele lui Iacov, cărora le-a pus nu- 
mele Boanerghes, care, tilmăcit, înseamnă: “Fiii tunetului;” 
Andrei; Filip; Bartolomeu; Matei; Toma; Iacov, fiul lui Alfeu; 
Tadeu; Simon Cananitul, și Iuda Iscarioteanul, care L-a și 
vîndut. Au venit în casă, și s'a adunat din nou norodul, 
așa că nu puteau nici măcar să prinzească. Rudele lui Isus, 
cînd au auzit cele ce se petreceau, au venit să pună mîna pe 
El. Căci ziceau: “Și-a ieșit din minţi.” Şi cărturarii, cari se 
pogoriseră din Ierusalim, ziceau: “Este stăpînit de Beelzebul; 
scoate dracii cu ajutorul domnului dracilor.” Isus i-a chemat 
la El, și le-a zis, în pilde: “Cum poate Satana să scoată afară 
pe Satana? Dacă o împărăție este desbinată împotriva ei în- 
săș, împărăţia aceea nu poate dăinui. Şi dacă o casă este 
desbinată împotriva ei însăș, casa aceea nu poate dăinui. Tot 
astfel, dacă Satana se răscoală împotriva lui însuș, este desbi- 
nat, și nu poate dăinui, ci s'a isprăvit cu el. Nimeni nu poate 
să intre în casa unui om tare și să-i jăfuiască gospodăria, decît 
dacă a legat mai întîi pe omul acela tare; numai atunci îi va 
jăfui casa. Adevărat vă spun că toate păcatele și toate hulele, 
pe cari le vor rosti oamenii, li se vor ierta; dar oricine va huli 
împotriva Duhului Sfint, nu va căpăta iertare în veac: ci este 
vinovat de un păcat vecinic.” Aceasta, pentrucă ei ziceau: 
“Are un duh necurat.” Atunci au venit mama și fraţii Lui, 
și, stînd afară, au trimes să-L cheme. Multimea şedea în ju- 
rul Lui, cînd l-au spus: “lată că mama Ta și fraţii Tăi sînt 
afară și Te caută.” El a răspuns: “Cine este mama Mea, și 
fraţii Mei?” Apoi, aruncîndu-Și privirile peste cei ce ședeau 

împrejurul Lui: “lată,” a zis El, “mama Mea și fraţii Mei! 
Căci oricine face voia lui Dumnezeu, acela 'mi este frate, soră 
și mamă.” 


Isus a început iarăș să înveţe pe norod lîngă mare. Fiindcă 
se adunase foarte mult norod la El, S'a suit și a șezut într'o 
corabie, pe mare; iar tot norodul stătea pe țărm lîngă mare. 
Apoi a început să-i înveţe multe lucruri în pilde; și, în învăţă- 
tura pe care le-o dădea, le spunea:  Ascultaţi! Iată, sămănă- 
torul a ieșit să samene. Pe cînd sămăna, o parte din sămînță 
a căzut lîngă drum: au venit păsările și au mîncat-o. O altă 
parte a căzut pe un loc stîncos, unde n'avea mult pămînt: a 
răsărit îndată, pentrucă n'a dat de un pămînt adînc; dar, 
cînd a răsărit soarele, s'a pălit; și, pentrucă n'avea rădăcină, 
s'a uscat. O altă parte a căzut între spini; spinii au cres- 
cut, au înecat-o, și n'a dat roadă. O altă parte a căzut în 
pămînt bun: a dat roadă, care se înălța și creștea; și a adus: 
una treizeci, alta șaizeci, și alta o sută.” Apoi a zis: cine 
are urechi de auzit, să audă.” Cînd a fost singur, ceice erau 
în jurul Lui împreună cu cei doisprezece, L-au întrebat de- 
spre pilde. “Vouă,” le-a zis El, “v'a fost dat să cunoaşteţi 
taina 'mpărăţiei lui Dumnezeu; dar pentru ceice sînt afară din 
numărul vostru, toate lucrurile sînt înfățișate în pilde; pen- 
truca, “măcar că privesc, să privească și să nu vadă, și măcar 
că aud, să audă și să nu înțeleagă, ca nu cumva să se întoarcă 
la Dumnezeu, și să li se ierte păcatele.” El le-a mai zis: “Nu 
înțelegeţi pilda aceasta? Cum veţi înțelege atunci toate cele- 
lalte pilde?” Sămănătorul samănă Cuvintul. Cei înfățișaţi 
prin sămînța căzută lîngă drum, sînt aceia în cari este sămă- 
nat Cuvîntul; dar dupăce l-au auzit, vine Satana îndată, și ia 
Cuvîntul sămănat în ei. Tot așa, cei înfățișaţi prin sămînța 
căzută în locurile stincoase, sînt aceia cari, cînd aud Cuvîn- 
tul, îl primesc îndată cu bucurie; dar n'au rădăcină în ei, ci 
ţin pînă la o vreme; și cum vine un necaz sau o prigonire din 
pricina Cuvîntului, se leapădă îndată de el. Alţii sînt cei în- 
făţișaţi prin sămînța căzută, între spini; aceștia sînt cei ce aud 
Cuvîntul; dar năvălesc în ei grijile lumii, înșelăciunea bogăţi- 
ilor și poftele altor lucruri, cari îneacă Cuvîntul, și-l fac astfel 

neroditor. Alții apoi sînt înfăţișaţi prin sämînța căzută în 
pămînt bun. Aceștia sînt cei ce aud Cuvîntul, îl primesc, și 
fac roadă: unul treizeci, altul șaizeci și altul o sută.” El le-a 
mai zis: “Oare lumina este adusă ca să fie pusă supt baniță, 
sau supt pat? Nu este adusă ca să fie pusă în sfeșnic? Căci 
nu este nimic ascuns, care nu va fi descoperit, și nimic tăinuit, 
care nu va ieși la lumină. Dacă are cineva urechi de auzit, 
să audă.” El le-a mai zis: “Luaţi seama la ce auziți. Cu ce 
măsură veţi măsura, vi se va măsura: și vi se va da și mai 
mult. Căci celui ce are, i se va da; dar dela celce n'are, se 
va lua și ce are.” Ela mai zis: “Cu 'mpărăţia lui Dumnezeu 
este ca atunci cînd aruncă un om sămînța în pămînt; fie că 
doarme noaptea, fie că stă treaz ziua: sămința încolțește și 
crește fără să știe el cum.  Pămiîntul rodește singur: întîi un 
fir verde, apoi spic, după aceea grîu deplin în spic; și cînd 
este coaptă roada, pune îndată secerea în ea, pentrucă a venit 
secerișul.” El a mai zis: “Cu ce vom asemăna 'mpărăţia lui 
Dumnezeu, sau prin ce pildă o vom înfățișa? Se aseamănă 
cu un grăunte de muștar, care, cînd este sămănat în pămînt, 
este cea mai mică dintre toate semințele de pe pămînt; dar, 
după ce a fost sămănat, crește și se face mai mare decît toate 
zarzavaturile, și face ramuri mari, așa că păsările cerului își 
pot face cuiburi la umbra lui.” Isus le vestea Cuvîntul prin 
multe pilde de felul acesta, după cum erau ei în stare să-L 
priceapă. Nu le vorbea de loc fără pildă; dar, cînd era singur 
la o parte, lămurea, ucenicilor Săi toate lucrurile. ’n aceeaș zi, 
seara, Isus le-a zis: “Să trecem în partea cealaltă.”  Dupăce 
au dat drumul norodului, ucenicii L-au luat în corabia în care 
se afla, și așa cum era. 'mpreună cu El mai erau și alte corăbii. 
S'a stirnit o mare furtună de vînt, care arunca valurile în cora- 
bie, așa că mai că se umplea corabia. Și El dormea la cîrmă 
pe căpătii. Ucenicii L-au deșteptat, și l-au zis: “nvăţătorule, 
nu-Ţi pasă că pierim?” El S'a sculat, a certat vintul, și a 
zis mării: “Taci! Fără gură!” Vintul a stat, și s'a făcut o lin- 
işte mare. Apoi le-a zis: “Pentruce sînteţi așa de fricoși? Tot 
n aveţi credinţă?” I-a apucat o mare frică, și ziceau unii către 
alţii: “Cine este acesta de 7] ascultă chiar și vîntul și marea?” 

Au ajuns pe celălalt țărm al mării, în ţinutul Gadarenilor. 
Cînd a ieșit Isus din corabie, L-a întîmpinat îndată un om care 
ieșea din morminte, stăpînit de un duh necurat. Omul acesta 
își avea locuinţa în morminte, și nimeni nu mai putea să-l ţină 
legat, nici chiar cu un lanţ. Căci de multe ori fusese legat cu 
picioarele în obezi și cu cătușe la mîni, dar rupsese cătușele 
și sfărîmase obezile, și nimeni nu-l putea domoli. Totdeauna, 
zi și noapte, stătea în morminte și pe munti, țipînd și tăindu- 
se cu pietre. Cînd a văzut pe Isus de departe, a alergat, I 
s'a închinat, și a strigat cu glas tare: “Ce am eu a face cu 
Tine, Isuse, Fiul Dumnezeului Celui Prea "nalt? Te jur în 
Numele lui Dumnezeu, să nu mă chinuiești!” Căci Isus îi 
zicea: “Duh necurat, ieși afară din omul acesta!”  “Care-ţi 
este numele?” l-a întrebat Isus. “Numele meu este „Legiune, 
a răspuns el, “pentrucă sîntem mulţi.” Și 1 ruga stăruitor să 
nu-i trimeată afară din ţinutul acela. Acolo, lingă munte, era 
o turmă mare de porci, cari pășteau. Şi dracii L-au rugat, 
și au zis: “Trimete-ne în porcii aceia, ca să intrăm în ei.” 
Isus le-a dat voie. Și duhurile necurate au ieșit și au intrat în 
porci; și turma s'a repezit de pe rîpă în mare: erau aproape 
două mii, și s'au înecat în mare.  Porcarii au fugit, și au 
dat de știre în cetate și prin satele vecine. Oamenii au ieșit 
să vadă ce s'a întîmplat. Au venit la Isus, și iată pe cel ce 
fusese îndrăcit și avusese legiunea de draci, șezînd jos îmbrăcat 
și întreg la minte; și s'au spăimîntat. Cei ce văzuseră, cele 
întîmplate, le-au povestit tot ce se petrecuse cu cel îndrăcit și 
cu porcii. Atunci au început să roage pe Isus să plece din 
ținutul lor. Pe cînd Se suia El în corabie, omul care fusese 
îndrăcit ’l ruga să-l lase să rămînă cu El. Isus nu i-a dat voie, 
ci i-a zis: “Du-te acasă la ai tăi, și povestește-le tot ce ţi-a 
făcut Domnul, și cum a avut milă de tine.” El a plecat, și a 
început să vestească prin Decapole tot ce-i făcuse Isus. Și toți 
se minunau. După ce a trecut Isus iarăș de cealaltă parte, cu 
corabia, s'a adunat mult norod în jurul Lui. El stătea lîngă 
mare. Atunci a venit unul din fruntașii sinagogii, numit air. 
Cum L-a văzut, fruntașul s'a aruncat la picioarele Lui, și I-a 
făcut următoarea rugăminte stăruitoare: “Fetiţa mea trage să 

moară; rogu-Te, vino de-Ţi pune mînile peste ea, ca să se facă 
sănătoasă și să trăiască.” Isus a plecat împreună cu el. Și 
după El mergea mult norod și-L îmbulzea. Şi era o femeie, 
care de doisprezece ani avea o scurgere de singe. Ea suferise 
mult dela mulţi doftori; cheltuise tot ce avea, și nu simţise 
nici o ușurare; ba încă îi era mai rău. A auzit vorbindu-se 
despre Isus, a venit pe dinapoi prin mulțime, și s'a atins de 
haina Lui. Căci își zicea ea: “Dacă aș putea doar să mă ating 
de haina Lui, mă voi tămădui.” Şi îndată, a secat izvorul 
sîngelui ei. Și a simţit în tot trupul ei că s'a tămăduit de 
boală. Isus a cunoscut îndată că o putere ieșise din El; și, 
întorcîndu-Se spre mulțime, a zis: “Cine s'a atins de hainele 
Mele?”  Ucenicii l-au zis: “Vezi că mulțimea Te îmbulzește, și 
mai zici: “Cine s'a atins de Mine?” El se uita de jur împrejur 
să vadă pe cea care făcuse lucrul acesta.  Femeea, înfricoșată 
și tremurind, căci știa ce se petrecuse în ea, a venit de s'a 
aruncat la picioarele Lui, și I-a spus tot adevărul. Dar Isus 
i-a zis: “Fiică, credința ta te-a mîntuit; du-te în pace, și fii 
tămăduită de boala ta.” Pe cînd vorbea El încă, iată că vin 
niște oameni dela fruntașul sinagogii, cari-i spun: “Fiica ta a 
murit; pentruce mai superi pe 'nvăţătorul?” Dar Isus, fără 
să ţină seamă de cuvintele acestea, a zis fruntașului sinagogii: 
“Nu te teme, crede numai!” Şi n'a îngăduit nimănui să-L 
însoţească, afară de Petru, Iacov și loan, fratele lui Iacov. Au 
ajuns la casa fruntașului sinagogii. Acolo Isus a văzut o zarvă, 
și pe unii cari plingeau și se tînguiau mult. A intrat înlăuntru, 
și le-a zis: “Pentruce faceţi atîta zarvă, și pentruce plîngeți? 
Copila n'a murit, ci doarme.” Ei își băteau joc de El. Atunci, 
după ce i-a scos afară pe toţi, a luat cu El pe tatăl copilei, pe 
mama ei, și pe cei ce-L însoţiseră, și a intrat acolo unde zăcea 
copila. A apucat-o de mînă, și i-a zis: “Talita cumi”, care, 
tilmăcit, însemnează: “Fetiţo, scoală-te, îţi zic!”  "ndată fetiţa 
s'a sculat, și a început să umble; căci era de doisprezece ani. 
Ei au rămas încremeniți. Isus le-a poruncit cu tărie să nu știe 
nimeni lucrul acesta; și a zis să dea de mîncare fetiţei. 


Isus a plecat de acolo, și S'a dus în patria Lui. Ucenicii Lui 
au mers după El. Cînd a venit ziua Sabatului, a început să 

înveţe pe norod în sinagogă. Mulţi, cînd ’l auzeau, se mirau și 
ziceau: “De unde are El aceste lucruri? Ce fel de înțelepciune 
este aceasta, care I-a fost dată? Și cum se fac astfel de minuni 
prin mîinile Lui? Nu este acesta tîmplarul, feciorul Mariei, 
fratele lui Iacov, al lui Iose, al lui Iuda și al lui Simon? Și nu 
sînt surorile Lui aici între noi?” Și găseau o pricină de potic- 
nire în El. Dar Isus le-a zis: “Un prooroc nu este disprețuit 
decît în patria Lui, între rudele Lui și în casa Lui.” N’a putut 
să facă nici o minune acolo, ci doar Și-a pus mîinile peste cîțiva 
bolnavi, și i-a vindecat. Şi se mira de necredința lor. Atunci 
a chemat la Sine pe cei doisprezece, și a început să-i trimeată 
doi câte doi, dîndu-le putere asupra duhurilor necurate. Le-a 
poruncit să nu ia nimic cu ei pe drum decât un toiag; să n'aibă 
nici pîine, nici traistă, nici bani de aramă la briu; să se încalțe 
cui sandale, și să nu se îmbrace cu două haine. Apoi le-a zis: 

“n orice casă veţi intra, să rămineţi acolo pînă veţi pleca din 
locul acela. Şi, dacă în vreun loc nu vă vor primi, și nu vă 
vor asculta, să plecaţi de acolo, și să scuturaţi îndată praful 
de supt picioarele voastre, ca mărturie pentru ei. Adevărat 
vă spun că, în ziua judecății, va fi mai ușor pentru pămîntul 
Sodomei și Gomorei decît pentru cetatea aceea.”  Ucenicii au 
plecat, și au propovăduit pocăința.  Scoteau mulţi draci, și 
ungeau cu untdelemn pe mulţi bolnavi, și-i vindecau. Im- 
păratul Irod a auzit vorbindu-se despre Isus, al cărui Nume 
ajunsese vestit; și a zis: “loan Botezătorul a înviat din morți, 
și de aceea lucrează aceste puteri prin el.” Alții ziceau: “Este 
Ilie.” Iar alţii ziceau: “Este un prooroc ca unul din prooroci.” 
Dar Irod, cînd a auzit lucrul acesta, zicea: “Ioan acela, căruia 
i-am tăiat capul, a înviat din morți.” Căci Irod însuș trime- 
sese să prindă pe loan, și-l legase în temniţă, din pricina Iro- 
diadei, nevasta fratelui său Filip, pentrucă o luase de nevastă. 
Și loan zicea lui Irod: “Nu-ţi este îngăduit să ţii pe nevasta 
fratelui tău!”  Irodiada avea necaz pe loan, și voia să-l omoare. 
Dar nu putea, căci Irod se temea de Ioan, fiindcă îl știa om 
neprihănit și sfint; îl ocrotea, și, cînd îl auzea, de multe ori 
sta în cumpănă, neștiind ce să facă; și-l asculta cu plăcere. 
Totuș a venit o zi cu bun prilej, cind Irod își prăznuia ziua 

nașterii, și a dat un ospăț boierilor săi, mai marilor oastei și 
fruntașilor Galileii. Fata Irodiadei a intrat la ospăț, a ju- 
cat, și a plăcut lui Irod și oaspeţilor lui. "mpăratul a zis fetei: 
“Cere-mi orice vrei, și-ţi voi da.” Apoi a adăugat cu jurămînt: 
“Ori ce-mi vei cere, îţi voi da, fie și jumătate din împărăţia 
mea.” Fata a ieșit afară, și a zis mamei sale: “Ce să cer? 
Și mamă-sa i-a răspuns: “Capul lui loan Botezătorul.” Ea 
s'a grăbit să vină îndată la 'mpărat, și i-a făcut următoarea 
cerere: “Vreau să-mi dai îndată, într'o farfurie, capul lui loan 
Botezătorul.”  "mpăratul s'a întristat foarte mult; dar, din 
pricina jurămintelor sale și din pricina oaspeţilor, n'a vrut să 
zică nu. A trimes îndată un ostaș de pază, cu porunca de a 
aduce capul lui loan Botezătorul. Ostașul de pază s'a dus și 
a tăiat capul lui loan în temniță, l-a adus pe o farfurie, l-a 
dat fetei, și fata l-a dat mamei sale.  Ucenicii lui loan, cînd 
au auzit acest lucru, au venit de i-au ridicat trupul, și l-au 
pus într'un mormiînt. Apostolii s'au adunat la Isus, și I-au 
spus tot ce făcuseră și tot ce învățaseră pe oameni. Isus le-a 
zis: “Veniţi singuri la o parte, într'un loc pustiu, și odihniţi- 
vă puţin.” Căci erau mulţi cari veneau și se duceau, și ei 
n'aveau vreme nici să mănînce. Au plecat dar cu corabia, ca 
să se ducă într'un loc pustiu, la o parte. Oamenii i-au văzut 
plecînd, și i-au cunoscut; au alergat pe jos din toate cetăţile, 
și au venit înaintea, lor în locul în care se duceau ei. Cînd a 
ieșit din corabie, Isus a văzut mult norod; și I s'a făcut milă de 
ei, pentrucă erau ca niște oi cari n'aveau păstor; și a început 
să-i înveţe multe lucruri. Fiindcă ziua era pe sfirșite, ucenicii 
s'au apropiat de El și l-au zis: “Locul acesta este pustiu și 
ziua este pe sfirșite.  Dă-le drumul să se ducă în cătunele și 
satele de primprejur, ca să-și cumpere pîne, fiindcă n'au ce 
mînca.”  “Daţi-le voi să mănînce”, le-a răspuns Isus. Dar ei 
l-au zis: “Oare să ne ducem să cumpărăm pini de două sute 
de lei, și să le dăm să mănînce?” Și El i-a întrebat: “Cite 
pîni aveţi? Duceţi-vă de vedeţi.” S'au dus de au văzut cîte 
pîni au, și au răspuns: “Cinci, și doi pești.” Atunci le-a 
poruncit să-i aşeze pe toţi, cete-cete, pe iarba verde. Şi au 
șezut jos în cete de cîte o sută și de cîte cincizeci. El a luat 


1397 MARCU 6. 42-7.5 


cele cinci pîni și cei doi pești. Și-a ridicat ochii spre cer, și a 
rostit binecuvîntarea. Apoi a frînt pînile și le-a dat ucenicilor, 
ca ei să le împartă norodului. Asemenea și cei doi pești, i-a 
împărţit la toţi. Au mîncat toţi și s'au săturat; și au ridicat 
douăsprezece coșuri pline cu fărămituri de pîne și cu ce mai 
rămăsese din pești. Cei ce mincaseră pînile, erau cinci mii de 
bărbaţi. ’ndată, Isus a silit pe ucenicii Săi să intre în cora- 
bie, și să treacă înaintea Lui de cealaltă parte, spre Betsaida. 
'n timpul acesta, El avea să dea drumul norodului.  Dupăce 
Și-a luat rămas bun dela norod, S'a dus în munte, ca să Se 
roage. Cînd s'a înserat, corabia era în mijlocul mării, iar Isus 
era singur pe țărm. A văzut pe ucenici că se necăjesc cu vis- 
lirea, căci vîntul le era împotrivă. Și într'a patra strajă din 
noapte, a mers la ei, umblînd pe mare, și voia să treacă pe 
lîngă ei. Cînd L-au văzut ei umblind pe mare, li s'a părut că 
este o nălucă, și au ţipat; pentrucă toţi L-au văzut, și s'au 
spăimiîntat. Isus a vorbit îndată cu ei, și le-a zis: “ndrăzniţi, 
Eu sînt, nu vă temeţi!” Apoi S'a suit la ei în corabie, și a stat 
vintul. Ei au rămas uimiţi și înmărmuriți, căci nu înţeleseseră 
minunea cu pînile, fiindcă le era inima împietrită. După ce 
au trecut marea, au venit în ţinutul Ghenezaretului, și au tras 
la mal. Cînd au ieșit din corabie, oamenii au cunoscut îndată 
pe Isus, au alergat prin toate împrejurimile, și au început să 
aducă pe bolnavi în paturi, pretutindeni pe unde se auzea că 
era El. Oriunde intra El, în sate, în cetăţi sau în cătune, 
puneau pe bolnavi pe pieţe, și-L rugau să le dea voie doar să 
se atingă de poalele hainei Lui. Și toţi câţi se atingeau de El, 
erau tămăduiți. 


Fariseii și cîțiva cărturari, veniți din Ierusalim, s'au adunat 
la Isus. Fi au văzut pe unii din ucenicii Lui prinzînd cu 
minile necurate, adică nespălate. - Fariseii, însă, și toți Iudeii 
nu mănîncă fără să-și spele cu mare băgare de seamă miînile, 
după datina bătrinilor. Și cînd se întorc din piaţă, nu mănîncă 
decît dupăce s'au scăldat. Sînt multe alte obiceiuri pe cari au 
apucat ei să le ţină, precum: spălarea paharelor, a ulcioarelor, 
a căldărilor și a paturilor. - Și Fariseii și cărturarii L-au în- 
trebat: “Pentruce nu se ţin ucenicii 'Tăi de datina bătrinilor, 

ci prînzesc cu mînile nespălate?” Isus le-a răspuns: “Fățar- 
nicilor, bine a proorocit Isaia despre voi, după cum este scris: 
Norodil acesta Mă cinstește cu birele, dar inima lui este 
departe de Mine. Degeaba Mă cinstesc ei, dînd învățături 
cari nu sînt decît niște porunci omenești. Voi lăsați porunca 
lui Dumnezeu, și ţineţi datina așezată de oameni, precum: 
spălarea. ulcioarelor și a paharelor, și faceţi multe alte lucruri 
de acestea.” El le-a mai zis: “Aţi desființat frumos porunca 
lui Dumnezeu, ca să ţineţi datina voastră. Căci Moise a zis: 
“Să cinstești pe tatăl tău și pe mama ta;” și: “Cine va grăi de 
rău pe tatăl său sau pe mama sa, să fie pedepsit cu moartea.” 
Voi, dimpotrivă, ziceţi: “Dacă un om va spune tatălui său sau 
mamei sale: „Ori cu ce te-aș putea ajuta, este ,„Corban', adică 
dat lui Dumnezeu, face bine; și nu-l mai lăsaţi să facă nimic 
pentru tatăl sau pentru mama sa. Şi așa, ați desființat Cu- 
vîntul lui Dumnezeu, pim datina voastră. Și faceţi multe alte 
lucruri de felul costal? n urmă, a chemat din nou noroadele 
la Sine, și le-a zis: “Ascultaţi-Mă toţi și înțelegeţi. Afară din 
om nu este nimic care, intrînd în el, să-l poată spurca; dar ce 
iese din om, aceea-l spurcă. Dacă are cineva urechi de auzit, 
să audă.”  Dupăce a intrat în casă, pe cînd era departe de 
norod, ucenicii Lui L-au întrebat despre pilda aceasta. El le- 
a zis: “Și voi sînteţi așa de nepricepuţi? Nu înţelegeţi că nimic 
din ce intră în om de afară, nu-l poate spurca? Fiindcă nu in- 
tră în inima lui, ci în pîntece, și apoi este dat afară în hazna?” 
A zis astfel, făcînd toate bucatele curate. El le-a mai zis: “Ce 
iese din om, aceea spurcă pe om. Căci dinlăuntru, din inima, 
oamenilor, ies gîndurile rele, preacurviile, curviile, uciderile, 
furtișagurile, lăcomiile, vicleșugurile, înșelăciunile, faptele de 
rușine, ochiul rău, hula, trufia, nebunia. Toate aceste lucruri 
rele ies dinlăuntru, și spurcă pe om.” Isus a plecat de acolo, și 
S'a dus în ţinutul Tirului și al Sidonului. A intrat într'o casă, 
dorind să nu știe nimeni că este acolo; dar n'a putut să rămină 
ascuns. Căci îndată, o femeie, a cărei fetiță era stăpinită de 
un duh necurat, a auzit vorbindu-se despre EI, și a venit de 
s'a aruncat la picioarele Lui. Femeia aceasta era o grecoaică, 
de obirșie Siro-feniciană. Ea îl ruga să scoată pe dracul din 

fiica ei. Isus i-a zis: “Lasă să se sature mai întîi copiii; căci 
nu este bine să iei pînea copiilor, și s'o arunci la căţei.” “Da, 
Doamne”, I-a răspuns ea; “dar și căţeii de supt masă mănîncă 
din fărămiturile copiilor.” Atunci Isus i-a zis: “Pentru vorba 
aceasta, du-te; a ieșit dracul din fiică-tă.” Și cînd a intrat 
femeia în casa ei, a găsit pe copilă culcată în pat; și ieșise 
dracul din ea. Isus a părăsit ţinutul Tirului, și a venit iarăș 
prin Sidon la marea Galileii, trecînd prin ţinutul Decapole. I- 
au adus un surd, care vorbea cu anevoie, și L-au rugat să-Și 
pună miînile peste el. El l-a luat la o parte din norod, i-a pus 
degetele în urechi, și i-a atins limba cu scuipatul Lui. Apoi, 
Și-a, ridicat ochii spre cer, a suspinat, și a zis: “Efata”, adică: 
“Deschide-te!”  "ndată, i s'au deschis urechile, i s'a deslegat 
limba, și a vorbit foarte deslușit. Isus le-a poruncit să nu 
spună nimănui; dar cu cât le poruncea mai mult, cu atît 7] 
vesteau mai mult. Ei erau uimiți peste măsură de mult, și 
ziceau: “Toate le face de minune; chiar și pe surzi îi face să 
audă, și pe muţi să vorbească.” 


’n zilele acelea, fiindcă se strînsese din nou mult norod, 
și n'avea ce mînca, Isus a chemat pe ucenicii Săi, și le-a zis: 
“Mi-e milă de norodul acesta; căci iată că de trei zile stau lîngă 
Mine, și n'au ce mînca. Dacă le voi da drumul acasă flăminzi, 
au să leșine de foame pe drum, fiindcă, unii din ei au venit de 
departe.”  Ucenicii l-au răspuns: “Cum ar putea cineva să 
sature cu pîne pe oamenii aceștia, aici într'un loc pustiu?” 
“Cite pîni aveţi?” i-a întrebat Isus. “Șapte”, I-au răspuns ei. 
Atunci a poruncit norodului să șadă pe pămînt; a luat cele 
șapte pini; și, după ce a mulțămit lui Dumnezeu, le-a frînt și 
le-a dat ucenicilor Săi ca să le împartă; și ei le-au împărțit 
norodului. Mai aveau și cîţiva peștișori: și Isus, după ce i-a 
binecuvîntat, a poruncit să-i împartă și pe aceia. Au mîncat 
și s'au săturat; și au ridicat șapte coșniţe, pline cu rămășițele 
de fărămituri. Erau aproape patru mii de inși. 'n urmă, Isus 
le-a dat drumul. Isus a intrat îndată în corabie cu ucenicii Săi, 
și a venit în părţile Dalmanutei. Fariseii au venit deodată, 
și au început o ceartă de vorbe cu Isus; și, ca să-L pună la 
încercare, l-au cerut un semn din cer. Isus a suspinat adînc 

în duhul Său, și a zis: “Pentru ce cere neamul acesta un semn? 
Adevărat vă spun că neamului acestuia nu i se va da deloc un 
semn.” Apoi i-a lăsat, și a intrat iarăș în corabie, ca să treacă 
de cealaltă parte. Ucenicii uitaseră să ia pîni; cu ei în corabie 
n'aveau decît o pîne. Isus le dădea în grijă, și le zicea: “Luaţi 
seama, să vă păziţi bine de aluatul Fariseilor și de aluatul lui 
Irod!”  Ucenicii se gîndeau și ziceau între ei: “Fiindcă n'avem 
pini.” Isus a înțeles lucrul acesta, și le-a zis: “Pentruce vă 
gîndiţi că n'aveţi pini? Tot nu pricepeţi și tot nu înțelegeţi? 
Aveţi inima împietrită? Aveţi ochi, și nu vedeţi? Aveţi urechi, 
și nu auziți? Și nu vă aduceţi aminte deloc? Cînd am frînt 
cele cinci pîni la cei cinci mii de bărbaţi, cîte coșuri pline cu 
fărămituri aţi ridicat?” “Douăsprezece”, l-au răspuns ei. “Și 
cînd am frînt cele șapte pîni la cei patru mii de bărbaţi, câte 
coșnițe pline cu fărămituri aţi ridicat?” “Șapte”, I-au răspuns 
ei. Și El le-a zis: “Tot nu înţelegeţi?” Au venit la Betsaida; 
au adus la Isus un orb, și L-au rugat să Se atingă de el. Isus 
a luat pe orb de mină, și l-a scos afară din sat; apoi i-a pus 
scuipat pe ochi, Și-a pus mîinile peste el, și l-a întrebat: “Vezi 
ceva?” Elsa uitat, și a zis: “Văd niște oameni umblind, dar 
mi se par ca niște copaci.” Isus i-a pus din nou minile pe ochi; 
i-a spus să se uite ţintă; și cînd s'a uitat, a fost tămăduit, și 
a văzut toate lucrurile deslușit. Atunci Isus l-a trimes acasă, 
și i-a zis: “Să nu intri în sat, și nici să nu spui cuiva în sat.” 
Isus a plecat cu ucenicii Săi în satele Cezareii lui Filip. Pe 
drum le-a pus următoarea întrebare: “Cine zic oamenii că sînt 
Eu?” Ei l-au răspuns: “loan Botezătorul; alţii: Ilie; alţii: 
Unul din prooroci.” “Dar voi”, i-a întrebat El, “cine ziceţi 
că sînt Eu?” “Tu ești Hristosul!” I-a răspuns Petru. Isus le- 
a poruncit cu tărie să nu spună nimănui lucrul acesta despre 
El. Atunci a început să-i înveţe că Fiul omului trebuie să 
pătimească mult, să fie tăgăduit de bătrîni, de preoţii cei mai 
de seamă și de cărturari, să fie omorit, și după trei zile să 
învieze. Le spunea lucrurile acestea pe față. Petru însă L- 
a luat de o parte, și a început să-L mustre. Dar Isus S'a 
întors și S'a uitat la ucenicii Săi, a mustrat pe Petru, și i-a zis: 
“napoia Mea, Satano! Fiindcă tu nu te gîndești la lucrurile 

lui Dumnezeu, ci la lucrurile oamenilor.” Apoi a chemat la 
El norodul împreună cu ucenicii Săi, și le-a zis: “Dacă voiește 
cineva să vină după Mine, să se lepede de sine însuș, să-și ia 
crucea, și să Mă urmeze. Căci oricine va vrea să-și scape 
viaţa, o va pierde; dar oricine își va pierde viaţa din pricina 
Mea și din pricina Evangheliei, o va mîntui. Și ce folosește 
unui om să cîştige toată lumea, dacă își pierde sufletul? Sau 
ce va da un om în schimb pentru sufletul său?  Pentrucă de 
oricine se va rușina de Mine și de cuvintele Mele, în acest neam 
preacurvar și păcătos, Se va rușina și Fiul omului, cînd va veni 
în slava Tatălui Său împreună cu sfinţii îngeri.” 


El le-a mai zis: “Adevărat vă spun, că sînt unii din ceice 
stau aici, cari nu vor muri pînă nu vor vedea împărăţia lui 
Dumnezeu venind cu putere.” După șase zile, Isus a luat cu 
El pe Petru, pe Iacov și pe loan, și i-a dus singuri de o parte 
pe un munte înalt. Acolo S'a schimbat la față înaintea lor. 
Hainele Lui s'au făcut strălucitoare și foarte albe, de o albeaţă 
pe care nici un nălbitor de pe pămînt n'o poate da. Ilie li s'a 
arătat împreună cu Moise, și sta de vorbă cu Isus. Petru a 
luat cuvîntul, și a zis lui Isus: “nvăţătorule, este bine să stăm 
aici; să facem trei colibi: una pentru Tine, una pentru Moise, 
și una pentru Ilie.” Căci nu știa ce să zică, atit de mare 
spaimă îi apucase. A venit un nor și i-a acoperit cu umbra 
lui; și din nor s'a auzit un glas, care zicea: “Acesta este Fiul 
Meu prea iubit: de El să ascultați!” "ndată, ucenicii s'au uitat 
împrejur, și n'au mai văzut pe nimeni decît pe Isus singur cu 
ei. Pe cînd se pogorau de pe munte, Isus le-a poruncit să nu 
spună nimănui ce au văzut, pînă va învia Fiul omului dintre cei 
morți. Ei au păstrat în ei lucrul acesta, și se întrebau între ei 
ce să însemne învierea aceea dintre cei morți, Ucenicii l-au pus 
următoarea întrebare: “Pentruce zic cărturarii că trebuie să 
vină întîi Ilie?” El le-a răspuns: “Ilie va veni întîi; și va așeza 
din nou toate lucrurile; tot așa după cum este scris despre Fiul 
omului că trebuie să pătimească mult și să fie defăimat. Dar 
Eu vă spun că Ilie a și venit, și ei i-au făcut ce au vrut, după 
cum este scris despre el.” Cînd au ajuns la ucenici, au văzut 
mult norod împrejurul lor și pe cărturari întrebîndu-se cu ei. 

De îndată ce a văzut norodul pe Isus, s'a mirat, și a alergat la 
El să I se închine. El i-a întrebat: “Despre ce vă întrebaţi cu 
ei?” Şi un om din norod I-a răspuns: “nvățătorule, am adus 
la Tine pe fiul meu, care este stăpînit de un duh mut. Oriunde 
îl apucă, îl trintește la pămînt. Copilul face spumă la gură, 
scrișnește din dinţi, și rămîne ţapăn. M'am rugat de ucenicii 
Tăi să scoată duhul, și n'au putut.” “O neam necredincios!” 
le-a zis Isus. “Pînă cînd voi fi cu voi? Pînă cînd vă voi suferi? 
Aduceţi-l la Mine.” L-au adus la El. Și, cum a văzut copilul 
pe Isus, duhul l-a scuturat cu putere; copilul a căzut la pămînt, 
și se svircolea făcînd spumă la gură. Isus a întrebat pe tatăl 
lui: “Cită vreme este de cînd îi vine așa?” “Din copilărie”, 
a răspuns el. “Și de multe ori duhul l-a aruncat cînd în foc, 
cînd în apă, ca să-l omoare. Dar dacă poţi face ceva, fie-Ti 
milă de noi și ajută-ne.” Isus a răspuns: “Tu zici: „Dacă 
poţii... Toate lucrurile sînt cu putinţă celui ce crede!”  'ndată 
tatăl copilului a strigat cu lacrămi: “Cred, Doamne! Ajută 
necredinței mele!” Cînd a văzut Isus că norodul vine în fuga 
mare spre El, a mustrat duhul necurat, și i-a zis: “Duh mut 
și surd, îți poruncesc să ieși afară din copilul acesta, și să nu 


mai intri în el.” Şi duhul a ieșit, țipînd și scuturîndu-l cu 
mare putere. Copilul a rămas ca mort, așa că mulți ziceau: 
“A murit!” Dar Isus l-a apucat de mină, și l-a ridicat. Și 


el s'a sculat în picioare. Cînd a intrat Isus în casă, ucenicii 
Lui L-au întrebat deoparte: “Noi de ce n'am putut să scoatem 
duhul acesta?” “Acest soi de draci”, le-a zis El, “nu poate 
ieși decît prin rugăciune și post.” Au plecat de acolo, și au 
trecut prin Galilea. Isus nu voia să știe nimeni că trece. Căci 
învăța pe ucenicii Săi, și zicea: “Fiul omului va fi dat în mîinile 
oamenilor; ei '] vor omori, și a treia zi după ce-L vor omori, 
va învia.” Dar ucenicii nu înțelegeau cuvintele acestea, și se 
temeau să-L întrebe. Apoi au venit la Capernaum. Cînd era 
în casă, Isus i-a întrebat: “Despre ce vorbeaţi unul cu altul pe 
drum?” Dar ei tăceau, pentrucă pe drum se certaseră între 
ei, ca să știe cine este cel mai mare. Atunci Isus a șezut jos, a 
chemat pe cei doisprezece, și le-a zis: “Dacă vrea cineva să fie 
cel dintii, trebuie să fie cel mai de pe urmă din toţi și slujitorul 

tuturor!” Şi a luat un copilaș, și l-a așezat în mijlocul lor; 
apoi l-a luat în braţe, și le-a zis: “Oricine primește pe unul 
din acești copilași, în Numele Meu, Mă primește pe Mine; și 
oricine Mă primește pe Mine, nu Mă primește pe Mine, ci 
pe Cel ce M'a trimes pe Mine.” Ioan I-a zis: “nvăţătorule, 
noi am văzut pe un om scoțind draci în Numele Tău; și l-am 
oprit, pentrucă nu venea după noi.” “Nu-l opriți”, a răspuns 
Isus, “căci nu este nimeni, care să facă minuni în Numele Meu, 
și să Mă poată grăi de rău îndată după aceea. Cine nu este 
împotriva noastră, este pentru noi. Și oricine vă va da de băut 
un pahar cu apă, în Numele Meu, pentrucă sînteţi ucenici ai 
lui Hristos, adevărat vă spun că nu-și va pierde răsplata. Dar, 
dacă va face cineva să păcătuiască pe unul din acești micuți, 
cari cred în Mine, ar fi mai bine pentru el să i se lege de gît o 
piatră mare de moară și să fie aruncat în mare. Dacă mîna ta 
te face să cazi în păcat, taie-o; este mai bine pentru tine să intri 
ciung în viaţă, decît să ai două mini, și să mergi în gheenă, în 
focul care nu se stinge, unde viermele lor nu moare, și focul 
nu se stinge. Dacă piciorul tău te face să cazi în păcat, taie- 
l; este mai bine pentru tine să intri în viaţă șchiop, decît să 
ai două picioare, și să fii aruncat în gheenă, în focul care nu 
se stinge, unde viermele lor nu moare, și focul nu se stinge. 
Și dacă ochiul tău te face să cazi în păcat, scoate-l; este mai 
bine pentru tine să intri în "mpărăţia lui Dumnezeu numai cu 
un ochi, decît să ai doi ochi și să fii aruncat în focul gheenei, 
unde viermele lor nu moare și focul nu se stinge.  Pentrucă 
fiecare om va fi sărat cu foc, și orice jertfă va fi sărată cu sare. 
Sarea este bună; dar dacă sarea își pierde puterea de a săra, 
cu ce îi veţi da înapoi puterea aceasta? Să aveţi sare în voi 
înșivă, și să trăiţi în pace unii cu alţii.” 


Isus a plecat de acolo, și a venit în ţinutul Iudeii, dincolo 
de Iordan. Gloatele s'au adunat din nou la El; și, după obi- 
ceiul Său, a început iarăș să-i înveţe. Au venit la El Fariseii; 
și, ca să-L ispitească, L-au întrebat dacă este îngăduit unui 
bărbat să-și lase nevasta. Drept răspuns, El le-a zis: “Ce 
v'a poruncit Moise?” “Moise”, au zis ei, “a dat voie ca băr- 
batul să scrie o carte de despărțire, și s'o lase.” Isus le-a zis: 

“Din pricina împietririi inimii voastre v'a scris Moise porunca 
aceasta. Dar dela începutul lumii, „Dumnezeu i-a făcut parte 
bărbătească și parte femeiască. De aceea va lăsa omul pe 
tatăl său și pe mama sa, și se va lipi de nevastă-sa. Și cei doi 
vor fi un singur trup.‘ Așa că nu mai sînt doi, ci sînt un singur 
trup. Deci, ce a împreunat Dumnezeu, omul să nu despartă.” 
'n casă, ucenicii L-au întrebat iarăș asupra celor de mai sus. 
EI le-a zis: “Oricine își lasă nevasta, și ia pe alta de nevastă, 
preacurvește faţă de ea; și dacă o nevastă își lasă bărbatul, 
și ia pe altul de bărbat, preacurvește.” I-au adus niște copi- 
lași, ca să Se atingă de ei. Dar ucenicii au certat pe ceice îi 
aduceau. Cînd a văzut Isus acest lucru, S'a mîniat, și le-a zis: 
“Lăsaţi copilașii să vină la Mine, și nu-i opriţi; căci "mpărăţia 
lui Dumnezeu este a celor ca ei. Adevărat vă spun că, oricine 
nu va primi 'mpărăţia lui Dumnezeu ca un copilaș, cu nici un 
chip nu va intra în ea!” Apoi i-a luat în braţe, și i-a binecu- 
vîntat, punîndu-Și mînile peste ei. Tocmai cînd era gata să 
pornească la drum, a alergat la El un om, care a îngenuncheat 
înaintea Lui, și L-a întrebat: “Bunule "nvăţător, ce să fac ca să 
moștenesc viaţa vecinică?”  “Pentruce Mă numești bun?” i-a 
zis Isus. “Nimeni nu este bun decit Unul singur: Dumnezeu. 
Cunoști poruncile: “Să nu preacurvești; să nu ucizi; să nu furi; 
să nu faci o mărturisire mincinoasă; să nu înșeli; să cinstești pe 
tatăl tău și pe mama ta.” Ell-a răspuns: “nvăţătorule, toate 
aceste lucruri le-am păzit cu grijă din tinerețea mea.” Isus 
S'a uitat ţintă la el, l-a iubit, și i-a zis: “ţi lipsește un lucru; 
du-te de vinde tot ce ai, dă la săraci, și vei avea o comoară 
în cer. Apoi vino, ia-ţi crucea, și urmează-Mă.”  Mihnit de 
aceste cuvinte, omul acesta a plecat întristat de tot; căci avea 
multe avuţii. Isus S'a uitat împrejurul Lui, și a zis uceni- 
cilor Săi: “Cît de anevoie vor intra în 'mpărăţia lui Dumnezeu 
ceice au avuţii!”  Ucenicii au rămas uimiţi de cuvintele Lui. 
Isus a luat din nou cuvîntul, și le-a zis: “Fiilor, cît de anevoie 
este pentru ceice se încred în bogății, să intre în 'mpărăţia lui 
Dumnezeu! Mai lesne este să treacă o cămilă prin urechea 
unui ac, decît să intre un om bogat în 'mpărăţia lui Dum- 
nezeu!”  Ucenicii au rămas și mai uimiţi, și au zis unii către 

alţii: “Cine poate atunci să fie miîntuit?” Isus Sa uitat ţintă 
la ei, și le-a zis: “Lucrul acesta este cu neputinţă la oameni, 
dar nu la Dumnezeu; pentrucă toate lucrurile sînt cu putință 
la Dumnezeu.” Petru a început să-l zică: “lată că noi am 
lăsat totul, și Te-am urmat.” Isus a răspuns: “Adevărat vă 
spun că nu este nimeni, care să fi lăsat casă, sau fraţi, sau 
surori, sau tată, sau mamă, sau nevastă, sau copii, sau holde, 
pentru Mine și pentru Evanghelie, și să nu primească acum, 
în veacul acesta, de o sută de ori mai mult: case, fraţi, surori, 
mame, copii și holde, împreună cu prigoniri; iar în veacul vi- 
itor, viaţa vecinică. Mulți din cei dintii vor fi cei de pe urmă, 
și mulţi din cei de pe urmă vor fi cei dintîi.” Ei erau pe drum 
și se suiau la Ierusalim; și Isus mergea înaintea lor. Ucenicii 
erau turburaţi, și mergeau îngroziţi după El. Isus a luat iarăș 
la El pe cei doisprezece și a început să le vorbească despre lu- 
crurile cari aveau să I se întimple. “lată”, a zis El, “ne suim 
la Ierusalim, și Fiul omului va fi dat în minile preoţilor celor 
mai de seamă și cărturarilor. Ei ’l vor osîndi la moarte, și-L 
vor da în mînile Neamurilor, cari își vor bate joc de EI, ’l vor 
bate cu nuiele, ’l vor scuipa și-L vor omorî; dar, după trei zile, 
va învia.” Fiii lui Zebedei, Iacov și loan, au venit la Isus și 
l-au zis: “nvăţătorule, am vrea să ne faci ce-i vom cere.” El 
le-a zis: “Ce voiţi să vă fac?”  “Dă-ne,” I-au zis ei, “să ședem 
unul la dreapta Ta și altul la stînga Ta, cînd vei fi îmbrăcat în 
slava Ta.” Isus le-a răspuns: “Nu știți ce cereţi. Puteţi voi 
să beti paharul, pe care am să-l beau Eu, sau să fiți botezați 
cu botezul cu care am să fiu botezat Eu?” “Putem,” au zis 
ei. Și Isus le-a răspuns: “Este adevărat că paharul pe care-l 
voi bea Eu, îl veţi bea, și cu botezul cu care voi fi botezat Eu, 
veţi fi botezați; dar cinstea de a şedea la dreapta sau la stinga 
Mea, nu atîrnă de Mine s'o dau, ci ea este numai pentru aceia, 
pentru cari a fost pregătită.” Cei zece, cînd au auzit lucrul 
acesta, au început să se miînie pe Iacov și pe loan. Isus i-a 
chemat la EI, și le-a zis: “Ştiţi că cei priviţi drept cirmuitori 
ai neamurilor, domnesc peste ele, și mai marii lor le poruncesc 
cu stăpinire. Dar între voi să nu fie așa. Ci oricare va vrea 
să fie mare între voi, să fie slujitorul vostru; și oricare va 

vrea să fie cel dintîi între voi, sà fie robul tuturor. Căci Fiul 
omului n'a venit să I se slujească, ci El să slujească și să-și 
dea viaţa răscumpărare pentru mulţi!” Au ajuns la Ierihon. 
Și pe cînd ieșea Isus din Ierihon cu ucenicii Săi și cu o mare 
mulțime de oameni, fiul lui Timeu, Bartimeu, un cerșetor orb, 
şedea jos lîngă drum, și cerea de milă. El a auzit că trece 
Isus din Nazaret, și a început să strige: “Isuse, Fiul lui David, 
ai milă de mine!” Mulți îl certau să tacă; dar el și mai tare 
striga: “Fiul lui David, ai milă de mine!” Isus S'a oprit, și a 
zis: “Chemaţi-l!” Au chemat pe orb, și i-au zis: “ndrăznește, 
scoală-te, căci te cheamă.”  Orbul și-a aruncat haina; a sărit, 
și a venit la Isus. Isus a luat cuvîntul, și i-a zis: “Ce vrei 
să-ți fac?” “Rabuni,” I-a răspuns orbul, “să capăt vederea.” 
Și Isus i-a zis: “Du-te, credinţa ta te-a mîntuit.” 'ndată orbul 
și-a căpătat vederea, și a mers pe drum după Isus. 


Cînd s'au apropiat de Ierusalim, și au fost lingă Bettaghe 
și Betania, înspre muntele Măslinilor, Isus a trimes pe doi din 
ucenicii Săi, și le-a zis: “Duceţi-vă în satul dinaintea voastră: 
îndată ce veţi intra în el, veţi găsi un măgăruș legat, pe care 
n'a încălecat încă nici un om; deslegaţi-l și aduceţi-Mi-l. Dacă 
vă va întreba cineva: „Pentruce faceţi lucrul acesta, să răspun- 
deți: „Domnul are trebuinţă de el. Și îndată îl va trimete înapoi 
aici.”  Ucenicii s'au dus, au găsit măgărușul legat afară lingă 
o ușă, la cotitura drumului, și l-au deslegat. Unii din cei ce 
stăteau acolo, le-au zis: “Ce faceţi? De ce deslegaţi măgărușul 
acesta?” Ei au răspuns cum le poruncise Isus. Și i-au lăsat 
să plece. Au adus măgărușul la Isus, și-au aruncat hainele 
pe el, și Isus a încălecat pe el. Mulți oameni își așterneau 
hainele pe drum, iar alţii presărau ramuri, pe cari le tăiaseră 
depe cîmp. Cei ce mergeau înainte și cei ce veneau după 
Isus, strigau: “Osana! Binecuvîntat este cel ce vine în Numele 
Domnului! Binecuvîntată este 'mpărăţia care vine, 'mpărăţia 
părintelui nostru David! Osana în cerurile prea înalte!” Isus 
a intrat în Ierusalim, și S'a dus în Templu. Dupăce Sa uitat 
la toate lucrurile de jur împrejur, fiindcă era pe înserate, a ple- 
cat la Betania, cu cei doisprezece. A doua zi, după ce au ieșit 
din Betania, Isus a flămînzit. A zărit de departe un smochin, 

care avea frunze, și a venit să vadă poate va găsi ceva în el. 
S'a apropiat de smochin, dar n'a găsit decît frunze, căci nu 
era încă vremea smochinelor. Atunci a luat cuvîntul, și a zis 
smochinului: “n veac să nu mai mănînce nimeni rod din tine!” 
Și ucenicii au auzit aceste vorbe. Au ajuns în Ierusalim; și 
Isus a intrat în Templu. A început să scoată afară pe cei ce 
vindeau și cumpărau în Templu; a răsturnat mesele schimbă- 
torilor de bani, și scaunele celor ce vindeau porumbei. Și nu 
lăsa pe nimeni să poarte vreun vas prin Templu. Şi-i învăţa 
și zicea: “Oare nu este scris: „Casa Mea se va chema o casă 
de rugăciune pentru toate neamurile;, Dar voi aţi făcut din ea 
o peșteră de tilhari.” Preoţii cei mai de seamă și cărturarii, 
cînd au auzit cuvintele acestea, căutau cum să-L omoare; căci 
se temeau de El, pentrucă tot norodul era uimit de învăţă- 
tura Lui.  Oridecîte ori se însera, Isus ieșea afară din cetate. 
Dimineaţa, cînd treceau pe lîngă smochin, ucenicii l-au văzut 
uscat din rădăcini. Petru și-a adus aminte de cele petrecute, 
și a zis lui Isus: “nvățătorule, uite că smochinul, pe care l-ai 
blestemat, s'a uscat.” Isus a luat cuvîntul, și le-a zis: “Aveţi 
credință în Dumnezeu! Adevărat vă spun că, dacă va zice 
cineva muntelui acestuia: „Ridică-te și aruncă-te în mare“, și 
dacă nu se va îndoi în inima lui, ci va crede că ce zice se va 
face, va avea lucrul cerut. De aceea vă spun că, orice lucru 
veţi cere, cînd vă rugaţi, să credeţi că l-aţi și primit, și-l veți 
avea. Şi, cînd staţi în picioare de vă rugaţi, să iertaţi orice 
aveţi împotriva cuiva, pentruca și Tatăl vostru care este în 
ceruri, să vă ierte greșelile voastre. Dar dacă nu iertaţi, nici 
Tatăl vostru care este în ceruri nu vă va ierta greșelile voastre. 
S'au dus din nou în Ierusalim. Și, pe cînd Se plimba Isus prin 
Templu, au venit la El preoţii cei mai de seamă, cărturarii și 
bătrînii, şi l-au zis: “Cu ce putere faci Tu aceste lucruri? Și 
cine Ţi-a dat puterea aceasta ca să le faci?” Isus le-a răspuns: 
“Am să vă pun și Eu o întrebare; răspundeţi-Mi la ea, și apoi 
vă voi spune și Eu cu ce putere fac aceste lucruri. Botezul 
lui loan venea din cer ori dela oameni? Răspundeţi-Mi!” Ei 
însă vorbeau astfel între ei: “Dacă răspundem: „Din cer‘, va 
zice: „Dar de ce nu l-aţi crezut, Și dacă vom răspunde: ‚Dela 

oameni...* se temeau de norod, căci toţi socoteau că loan a 
fost în adevăr un prooroc. Atunci au răspuns lui Isus: “Nu 
știm.” Şi Isus le-a zis: “Nici Eu n'am să vă spun cu ce putere 
fac aceste lucruri.” 


Isus a început pe urmă să le vorbească în pilde. “Un om a 
sădit o vie. A împrejmuit-o cu un gard, a săpat un teasc în 
ea, și a zidit un turn; apoi a arendat-o unor vieri și a plecat 
din ţară. La vremea roadelor, a trimes la vieri un rob, ca 
să ia dela ei din roadele viei.  Vierii au pus mîna pe el, l-au 
bătut, și l-au trimes înapoi cu mîinile goale. A trimes iarăș 
la ei un alt rob; ei l-au rănit la cap, și l-au batjocorit. A 
mai trimes un altul, pe care l-au omorît; apoi a trimes mulți 
alţii, dintre cari, pe unii i-au bătut, iar pe alţii i-au omorît. 
Mai avea un singur fiu prea iubit; la urmă, l-a trimes și pe el 
la ei. „Vor primi cu cinste pe fiul meuj zicea el. Dar vierii 
aceia au zis între ei: „lată moștenitorul; veniți să-l omorim, și 
moștenirea va fi a noastră.‘ Și au pus mîna pe el, l-au omorît, 
și i-au aruncat trupul afară din vie. Acum, ce va face stăpînul 
viei? Va veni, va nimici pe vierii aceia, și via o va da altora. 
Oare n'aţi citit locul acesta din Scriptură: „Piatra pe care au 
lepădat-o zidarii, a ajuns să fie pusă în capul unghiului; Dom- 
nul a făcut acest lucru, și este minunat în ochii noștri?” Ei 
căutau să-L prindă, dar se temeau de norod. Pricepuseră că 
împotriva lor spusese Isus pilda aceasta. Și L-au lăsat, și au 
plecat. Apoi au trimes la Isus pe unii din Farisei și din Iro- 
diani, ca să-L prindă cu vorba. Aceștia au venit, și l-au zis: 
“nvăţătorule, știm că spui adevărul, și nu-i pasă de nimeni; 
căci nu cauţi la fața oamenilor, și înveţi pe oameni calea lui 
Dumnezeu în adevăr. Se cade să plătim bir Cezarului sau nu? 
Să plătim sau să nu plătim?” Isus le-a cunoscut făţărnicia, 
și le-a răspuns: “Pentruce Mă ispitiţi? Aduceţi-Mi un ban 
(Grecește: dinar.) ca să-l văd.” I-au adus un ban; și Isus i-a 
întrebat: “Chipul acesta și slovele scrise pe el, ale cui sînt?” 
“Ale Cezarului”, I-au răspuns ei. Atunci Isus le-a zis: “Daţi 
dar Cezarului ce este al Cezarului, și lui Dumnezeu ce este al 
lui Dumnezeu.” Și se mirau foarte mult de El. Saducheii, cari 
zic că nu este înviere, au venit la Isus ṣi l-au pus următoarea în- 

trebare:  “nvăţătorule, iată ce ne-a scris Moise: „Dacă moare 
fratele cuiva, și-i rămîne nevasta fără să aibă copii, fratele său 
să ia pe nevasta lui, și să ridice urmaș fratelui său.' Erau 
dar șapte fraţi. Cel dintii s'a însurat, și a murit fără să lase 
urmaș. Al doilea a luat de nevastă pe văduvă, și a murit 
fără să lase urmaș. Tot așa și al treilea. Și nici unul din cei 
șapte n'a lăsat urmaș. După ei toţi, a murit și femeia. La 
înviere, nevasta căruia dintre ei va fi ea? Căci toţi șapte au 
avut-o de nevastă.” Drept răspuns, Isus le-a zis: “Oare nu 
vă rătăciţi voi, din pricină că nu pricepeţi nici Scripturile, nici 
puterea lui Dumnezeu? Căci după ce vor învia din morţi, 
nici nu se vor însura, nici nu se vor mărita, ci vor fi ca îngerii 
în ceruri. ’n ce privește învierea morților, oare n'aţi citit în 
cartea lui Moise, în locul unde se vorbește despre ‚Rug‘, ce i-a 
spus Dumnezeu, cînd a zis: „Eu sînt Dumnezeul lui Avraam, 
Dumnezeul lui Isaac și Dumnezeul lui Iacov; Dumnezeu nu 
este un Dumnezeu al celor morţi, ci al celor vii. Tare vă mai 
rătăciți!” Unul din cărturari, care-i auzise vorbind, fiindcă 
știa că Isus răspunsese bine Saducheilor, a venit la El, și L-a 
întrebat: “Care este cea dintii dintre toate poruncile?” Isus 
i-a răspuns: “Cea dintii este aceasta: „Ascultă Israele! Dom- 
nul, Dumnezeul nostru, este un singur Domn; și: „Să iubeşti 
pe Domnul, Dumnezeul tău, cu toată inima ta, cu tot sufletul 
tău, cu tot cugetul tău, și cu toată puterea ta‘; iată porunca 
dintii. lar a doua este următoarea: ‚Să iubeşti pe aproapele 
tău ca pe tine însuți.‘ Nu este altă poruncă mai mare decît 
acestea.”  Cărturarul I-a zis: “Bine, 'nvăţătorule. Adevărat 
ai zis că Dumnezeu este unul singur, că nu este altul afară de 
EI, și că a-L iubi cu toată inima, cu tot cugetul, cu tot sufle- 
tul, și cu toată puterea, și a iubi pe aproapele ca pe sine, este 
mai mult decît toate arderile de tot și decit “toate jertfele.” 
Isus a văzut că a răspuns cu pricepere, și i-a zis: “Tu nu ești 
departe de 'mpărăţia lui Dumnezeu.” Și nimeni nu îndrăznea 
să-l mai pună întrebări. Pe cînd învăţa pe norod în Templu, 
Isus a zis: “Cum zic cărturarii că Hristosul este fiul lui David? 
'nsuș David, fiind însuflat de Duhul Sfînt, a zis: “Domnul a 
zis Domnului meu: „Șezi la dreapta Mea, pînă voi pune pe 

vrăjmaşii 'Tăi supt picioarele Tale.* Deci chiar David ’l nu- 
meşte Domn; atunci cum este El fiul lui?” Și gloata cea mare 
’] asculta cu plăcere. ’n învățătura, pe care le-o dădea, Isus 
le zicea: “Păziţi-vă de cărturari, cărora le place să umble în 
haine lungi, și să le facă lumea plecăciuni prin pieţe. Ei um- 
blă după scaunele dintii în sinagogi, și după locurile dintii la 
ospeţe; casele văduvelor le mănîncă, și fac rugăciuni lungi de 
ochii lumii. O mai mare osîndă va veni peste ei.” Isus şedea 
jos în fața vistieriei Templului, și Se uita cum arunca norodul 
bani în vistierie. Mulţi, cari erau bogaţi, aruncau mult. A 
venit și o văduvă săracă, și a aruncat doi bănuţi, cari fac un 
gologan. Atunci Isus a chemat pe ucenicii Săi, și le-a zis: 
“Adevărat vă spun că această văduvă săracă a dat mai mult 
decît toţi cei ce au aruncat în vistierie; căci toţi ceilalți au 
aruncat din prisosul lor, dar ea, din sărăcia ei, a aruncat tot 
ce avea, tot ce-i mai rămăsese ca să trăiască.” 


Cînd a ieşit Isus din Templu, unul din ucenicii Lui i-a zis: 
“nvăţătorule, uită-Te ce pietre și ce zidiri!” Isus i-a răspuns: 
“Vezi tu aceste zidiri mari? Nu va rămînea aici piatră pe 
piatră, care să nu fie dărimată.” Apoi a șezut pe muntele 
Măslinilor în faţa Templului. Și Petru, Iacov, loan și Andrei, 
L-au întrebat deoparte: “Spune-ne cînd se vor întîmpla aceste 
lucruri, și care va fi semnul cînd se vor împlini toate aceste lu- 
cruri?” [Isus a început atunci să le spună: “Băgaţi de seamă 
să nu vă înșele cineva. Fiindcă vor veni mulți în Numele Meu, 
și vor zice: „Eu sînt Hristosul; Și vor înșela pe mulţi. Cînd 
veţi auzi despre războaie și vești de războaie, să nu vă spăimîn- 
taţi, căci lucrurile acestea trebuie să se întimple. Dar încă nu 
va fi sfirșitul. Un neam se va scula împotriva altui neam, 
și o împărăție împotriva altei împărăţii; pe alocurea vor fi 
cutremure de pămînt, foamete și turburări. Aceste lucruri vor 
fi începutul durerilor. Luaţi seama la voi înșivă. Au să vă dea 
pe mîna soboarelor judecătorești, și veţi fi bătuţi în sinagogi; 
din pricina Mea veţi fi duși înaintea dregătorilor și înaintea îm- 
păraţilor, pentruca să le slujiți de mărturie. Mai întîi trebuie 
ca Evanghelia să fie propovăduită tuturor neamurilor. Cînd 
vă vor duce să vă dea în mîinile lor, să nu vă îngrijoraţi mai 

dinainte cu privire la celece veți vorbi, ci să vorbiți orice vi se 
va da să vorbiţi în ceasul acela; căci nu voi veţi vorbi, ci Duhul 
Sfint. Fratele va da la moarte pe frate-său, și tatăl pe copilul 
lui; copiii se vor scula împotriva părinţilor lor, și-i vor omori. 
Veţi fi urîți de toţi pentru Numele Meu; dar cine va răbda pînă 
la sfîrşit, va fi mîntuit. Cînd veţi vedea „uriciunea pustiirii“ 
stînd acolo unde nu se cade să fie, -cine citește să înțeleagă- 
atunci cei ce vor fi în Iudea, să fugă la munţi. Cine va fi pe 
acoperișul casei, să nu se pogoare, și să nu intre în casă, ca 
să-și ia ceva din ea. Și cine va fi la cîmp, să nu se întoarcă 
înapoi ca să-și ia haina. Vai de femeile cari vor fi însărcinate, 
și de cele ce vor da ţiţă în zilele acelea! Rugaţi-vă ca lucrurile 
acestea. să nu se întîmple iarna.  Pentrucă în zilele acelea va 
fi un necaz așa de mare, cum n'a fost de la începutul lumii, 
pe care a făcut-o Dumnezeu, pînă azi, și cum nici nu va mai fi 
vreodată. Şi dacă n'ar fi scurtat Domnul zilele acelea, nimeni 
n'ar scăpa; dar le-a scurtat din pricina celor aleși. Dacă vă 
va, zice cineva atunci: „lată, Hristosul este aici“ sau: ,lată-L, 
acolo“, să nu-l credeţi. Căci se vor scula Hristoși mincinoși și 
prooroci mincinoși. Ei vor face semne și minuni, ca să înșele, 
dacă ar fi cu putinţă, și pe cei aleși.  Păziţi-vă; iată că vi 
le-am spus toate dinainte. Dar, în zilele acelea, după necazul 
acesta, soarele se va întuneca, luna nu-și va mai da lumina ei, 
stelele vor cădea din cer, și puterile cari sînt în ceruri vor fi 
clătinate. Atunci se va vedea Fiul omului venind pe nori cu 
mare putere și cu slavă. Atunci va trimete pe îngerii Săi, și va 
aduna pe cei aleși din cele patru vinturi, dela marginea pămin- 
tului pînă la marginea cerului. Luaţi învățătură dela smochin 
prin pilda lui. Cînd mlădița lui se face fragedă și înfrunzește, 
știți că vara este aproape. Tot așa, cînd veți vedea aceste lu- 
cruri împlinindu-se, să știți că Fiul omului este aproape, este 
chiar la uși. Adevărat vă spun, că nu va trece neamul acesta 
pînă nu se vor împlini toate aceste lucruri. Cerul și pămîntul 
vor trece, dar cuvintele Mele nu vor trece. Cît despre ziua 
aceea, sau ceasul acela, nu știe nimeni, nici îngerii din ceruri, 
nici Fiul, ci numai Tatăl. Luaţi seama, vegheaţi și rugaţi-vă; 
căci nu știți cînd va veni vremea aceea. Se va întîmpla ca și 

cu un om plecat într'altă țară, care își lasă casa, dă robilor 
săi putere, arată fiecăruia care este datoria lui, și poruncește 
portarului să vegheze.  Vegheaţi dar, pentrucă nu știți cînd 
va veni stăpînul casei: sau seara, sau la miezul nopții, sau la 
cîntarea cocoșilor, sau dimineața.  Temeţi-vă ca nu cumva, 
venind fără veste, să vă găsească dormind. Ce vă zic vouă, 
zic tuturor: Vegheaţi!” 


După două zile era praznicul Paștelor și al Azimilor. Pre- 
oţii cei mai de seamă și cărturarii căutau cum să prindă pe 
Isus cu vicleșug, și să-L omoare. Căci ziceau: “Nu în timpul 
praznicului, ca nu cumva să se facă turburare în norod.” Pe 
cînd ședea Isus la masă, în Betania, în casa lui Simon leprosul, 
a venit o femeie, care avea un vas de alabastru cu mir de nard 
curat, foarte scump; și, dupăce a spart vasul, a turnat mirul 
pe capul lui Isus.  Unora dintre ei le-a fost necaz, și ziceau: 
“Ce rost are risipa aceasta de mir? Mirul acesta s'ar fi putut 
vinde cu mai mult de trei sute de lei (Grecește: dinari.), și să 
se dea săracilor.” Şi le era foarte necaz pe femeia aceea. Dar 
Isus le-a zis: “Lăsaţi-o în pace; de ce-i faceţi supărare? Ea 
a făcut un lucru frumos faţă de Mine; căci pe săraci îi aveţi 
totdeauna cu voi, și le puteţi face bine oricînd voiţi: dar pe 
Mine nu Mă aveţi totdeauna. Ea a făcut ce a putut; Mi-a uns 
trupul mai dinainte, pentru îngropare. Adevărat vă spun că, 
oriunde va fi propovăduită Evanghelia aceasta, în toată lumea, 
se va istorisi și ce a făcut femeia aceasta, spre pomenirea, ei.” 
Iuda Iscarioteanul, unul din cei doisprezece, s'a dus la pre- 
oţii cei mai de seamă, ca să le vîndă pe Isus. Cînd au auzit 
ei lucrul acesta, s'au bucurat, și i-au făgăduit bani. Și luda 
căuta un prilej nimerit, ca să-L dea în mîinile lor. ’n ziua 
dintii a praznicului Azimilor, cînd jertfeau Paștele, ucenicii lui 
Isus l-au zis: Ela trimes pe doi din ucenicii Săi, și le-a zis: 
“Duceţi-vă în cetate; acolo aveţi să întilniţi un om ducînd un 
ulcior cu apă: mergeţi după el. Unde va intra el, spuneţi 
stăpinului casei: “nvăţătorul zice: „Unde este odaia pentru 
oaspeţi, în care să mănînc Paștele cu ucenicii Mei; Și are să 
vă arate o odaie mare de sus, așternută gata: acolo să pregătiți 
pentru noi.”  Ucenicii au plecat, au ajuns în cetate, și au găsit 

așa cum le spusese El; și au pregătit Paștele. Seara, Isus a 
venit cu cei doisprezece. Pe cînd ședeau la masă și mîncau, 
Isus a zis: “Adevărat vă spun că unul din voi, care mănîncă 
cu Mine, Mă va vinde.” Ei au început să se întristeze, și să-l 
zică unul după altul: “Nu cumva sînt eu?” “Este unul din cei 
doisprezece,” le-a răspuns El; “și anume, cel ce întinge mina 
cu Mine în blid. Fiul omului, negreșit, Se duce după cum este 
scris despre El. Dar vai de omul acela, prin care este vîndut 
Fiul omului! Mai bine ar fi fost pentru el, să nu se fi născut.” 
Pe cînd mîncau, Isus a luat o pîne; și, după ce a binecuvin- 
tat, a frînt-o, și le-a dat, zicînd: “Luaţi, mîncaţi, acesta este 
trupul Meu.” Apoi a luat un pahar, și, dupăce a mulțămit 
lui Dumnezeu, li l-a dat, și au băut toţi din el. Și le-a zis: 
“Acesta este sîngele Meu, sîngele legămîntului celui nou, care 
se varsă pentru mulți. Adevărat vă spun că, de acum încolo, 
nu voi mai bea din rodul viței, pînă în ziua cînd îl voi bea 
nou în 'mpărăţia lui Dumnezeu.”  Dupăce au cîntat cîntările 
de laudă, au ieșit în muntele Măslinilor. Isus le-a zis: “n 
noaptea aceasta toţi veţi avea un prilej de poticnire; pentrucă 
este scris: „Voi bate Păstorul, și oile vor fi risipite.“ Dar, după 
ce voi învia, voi merge înaintea voastră în Galilea.” Petru i-a 
zis: “Chiar dacă toţi ar avea un prilej de poticnire, eu nu voi 
avea.” Şi Isus i-a zis: “Adevărat îţi spun că astăzi, chiar în 
noaptea aceasta, înainte ca să cînte cocoșul de două ori, te vei 
lepăda de Mine de trei ori.” Dar Petru I-a zis cu și mai multă 
tărie: “Chiar dacă ar trebui să mor împreună cu Tine, tot nu 
mă, voi lepăda de Tine.” Și toţi ceilalți au spus acelaș lucru. 
S'au dus apoi într'un loc îngrădit, numit Ghetsimani. Și Isus 
a zis ucenicilor Săi: “Ședeţi aici pînă Mă voi ruga.” A luat cu 
El pe Petru, pe Iacov și pe loan, și a început să Se spăimiînte 
și să Se mîhnească foarte tare. El le-a zis: “Sufletul Meu este 
cuprins de o întristare de moarte; rămiîneţi aici, și vegheaţi!” 
Apoi a mers puţin mai înainte, S'a aruncat la pămînt, și Se 
ruga ca, dacă este cu putinţă, să treacă de la El ceasul acela. 
El zicea: “Ava, adică: Tată, -Tie toate lucrurile “ţi sînt cu 
putință; depărtează de la Mine paharul acesta! Totuș, facă-se 
nu ce voiesc Eu, ci ce voiești Tu.” Şi a venit la ucenici, pe 

cari i-a găsit dormind. Și a zis lui Petru: “Simone, tu dormi? 
Un ceas n'ai fost în stare să veghezi? Vegheati și rugaţi-vă, ca 
să nu cădeţi în ispită; duhul este plin de rîvnă, dar trupul este 
neputincios.”  S'a dus iarăș, și Sa rugat, zicînd aceleași cu- 
vinte. Apoi S'a întors din nou și i-a găsit dormind; pentrucă 
li se îngreuiaseră ochii de somn. Ei nu știau ce să-l răspundă. 
m sfirșit, a venit a treia oară, și le-a zis: “Dormiţi de acum, 
și odihniţi-vă! Destul! A venit ceasul! Iată că Fiul omului 
este dat în minile păcătoşilor. Sculaţi-vă; haidem să mergem; 
iată că se apropie vînzătorul!” Şi îndată, pe cînd vorbea El 
încă, a venit Iuda, unul din cei doisprezece, și împreună cu el 
a venit o mulţime de oameni cu săbii și cu ciomege, trimeși de 
preoții cei mai de seamă, de cărturari și de bătrîni.  Vinză- 
torul le dăduse semnul acesta: “Pe care-L voi săruta, acela 
este; să-L prindeţi și să-L duceţi supt pază.” Cînd a venit 
Iuda, s'a apropiat îndată de Isus, și I-a zis: “nvăţătorule!” Și 
L-a sărutat mult. Atunci oamenii aceia au pus mîna pe Isus, 
și L-au prins. Unul din cei ce stăteau lingă El, a scos sabia, a 
lovit pe robul marelui preot, și i-a tăiat urechea. Isus a luat 
cuvîntul, și le-a zis: “Aţi ieșit ca după un tilhar, cu săbii și 
cu ciomege, ca să Mă prindeţi. "n toate zilele am fost la voi, 
și învăţam pe oameni în Templu, și nu M'aţi prins. Dar toate 
aceste lucruri s'au întîmplat ca să se împlinească Scripturile.” 
Atunci toţi ucenicii L-au părăsit și au fugit. După El mergea 
un tînăr, care n'avea pe trup decât o învelitoare de pînză de 
in. Au pus mîna pe el; dar el și-a lăsat învelitoarea, și a fugit 
în pielea goală. Pe Isus L-au dus la marele preot, unde s'au 
adunat toţi preoţii cei mai de seamă, bătrînii și cărturarii. 
Petru L-a urmat de departe pînă în curtea marelui preot; a 
șezut jos împreună cu aprozii, și se încălzea la para focului. 
Preoţii cei mai de seamă și tot soborul căutau vreo mărturie 
împotriva lui Isus, ca să-L omoare; dar nu găseau nici una. 
Pentrucă mulți făceau mărturisiri mincinoase împotriva Lui, 
dar mărturisirile lor nu se potriveau. Unii s'au sculat și au 
făcut o mărturisire mincinoasă împotriva Lui, și au zis: “Noi 
L-am auzit zicînd: „Eu voi strica Templul acesta, făcut de mini 
omenești, și în trei zile voi ridica un altul, care nu va fi făcut de 

mini omenești.” Nici chiar în privinţa aceasta nu se potrivea 
mărturisirea lor. Atunci marele preot s'a sculat în picioare în 
mijlocul adunării, a întrebat pe Isus, şi l-a zis: “Nu răspunzi 
nimic? Ce mărturisesc oamenii aceștia împotriva Ta?” Isus 
tăcea, și nu răspundea, nimic. Marele preot L-a întrebat iarăș, 
și l-a zis: “Eşti Tu, Hristosul, Fiul Celui binecuvîntat?” “Da, 
sînt,” i-a răspuns Isus. “Și veţi vedea pe Fiul omului șezînd 
la dreapta puterii și venind pe norii cerului.” Atunci marele 
preot și-a rupt hainele, și a zis: “Ce nevoie mai avem de mar- 
tori? Ați auzit hula. Ce vi se pare?” Toți L-au osîndit să 
fie pedepsit cu moartea. Şi unii au început să-L scuipe, să-l 
acopere faţa, să-L bată cu pumnii, și să-l zică: “Proorocește!” 
lar aprozii L-au primit în palme. Pe cînd stătea Petru jos în 
curte, a venit una din slujnicele marelui preot. Cînd a văzut 
pe Petru încălzindu-se, s'a uitat ţintă la el, și i-a zis: “Și tu 
erai cu Isus din Nazaret!” El s'a lepădat, și a zis: “Nu știu, 
nici nu înţeleg ce vrei să zici.” Apoi a ieșit în pridvor. Și 
a cîntat cocoșul. Cînd l-a văzut slujnica, a început iarăș să 
spună celor ce stăteau acolo: “Acesta este unul dintre oamenii 
aceia.” Și el s'a lepădat din nou. După puţină vreme, ceice 
stăteau acolo, au zis iarăș lui Petru: “Nu mai încape îndoială 
că ești unul din oamenii aceia; căci ești Galilean, și graiul tău 
seamănă cu al lor.” Atunci el a început să se blesteme și 
să se jure: “Nu cunosc pe omul acesta, despre care vorbiţi!” 
'ndată a cîntat cocoșul a doua oară. Și Petru și-a adus aminte 
de vorba, pe care i-o spusese Isus: “nainte ca să cînte cocoșul 
de două ori, te vei lepăda de Mine de trei ori.” Și gîndindu-se 
la acest lucru, a început să plingă. 


Dimineaţa, preoţii cei mai de seamă au făcut îndată sfat 
cu bătrinii, cărturarii și tot Soborul. Dupăce au legat pe Isus, 
L-au dus și L-au dat în minile lui Pilat. Pilat L-a întrebat: 
“Eşti Tu 'mpăratul ludeilor?” “Da, sînt”, i-a răspuns Isus. 
Preoţii cei mai de seamă ’l învinuiau de multe lucruri. Pi- 
lat L-a întrebat din nou: “Nu răspunzi nimic? Uite de câte 
lucruri Te învinuiesc ei!” Isus n'a mai dat nici un răspuns, 
lucru care a mirat pe Pilat. La fiecare praznic al Paștelor, Pi- 
lat le slobozea un întemnițat, pe care-l cereau ei. "n temniță 

era unul numit Baraba, închis împreună cu tovarășii lui, din 
pricina unui omor, pe care-l săvirșiseră într’o răscoală. Noro- 
dul s'a suit, și a început să ceară lui Pilat să le dea ce avea 
obicei să le dea totdeauna. Pilat le-a răspuns: “Voiţi să vă 
slobozesc pe "mpăratul ludeilor?” Căci pricepuse că preoţii 
cei mai de seamă din pizmă ’l dăduseră în mîna lui. Dar pre- 
oţii cei mai de seamă au ațîțat norodul să ceară lui Pilat să le 
slobozească mai bine pe Baraba. Pilat a luat din nou cuvîn- 
tul, și le-a zis: “Dar ce voiţi să fac cu Acela, pe care-L numiţi 
"mpăratul ludeilor?” Ei au strigat din nou: “Răstignește-L!” 
“Dar ce rău a făcut?” le-a zis Pilat. 'nsă ei au început să strige 
și mai tare: “Răstignește-L!” Pilat a vrut să facă pe placul 
norodului, și le-a slobozit pe Baraba; iar pe Isus, dupăce a 
pus să-L bată cu nuiele, L-a dat să fie răstignit.  Ostașii au 
adus pe Isus în curte, adică în palat, și au adunat toată ceata 
ostașilor. L-au îmbrăcat într'o haină de purpură, au împletit 
o cunună de spini, și l-au pus-o pe cap. Apoi au început 
să-l ureze, și să zică: “Plecăciune, 'mpăratul ludeilor!” Şi- 
L loveau în cap cu o trestie, 7] scuipau, îngenuncheau și I se 
închinau.  Dupăce și-au bătut astfel joc de El, L-au desbrăcat 
de haina de purpură, L-au îmbrăcat în hainele Lui, și L-au 
dus să-L răstignească. Au silit să ducă crucea lui Isus pe un 
trecător, care se întorcea dela cîmp, numit Simon din Cirena, 
tatăl lui Alexandru și al lui Ruf. Și au adus pe Isus la locul 
numit Golgota, care, tilmăcit, însemnează: “Locul căpăţinii.” 
l-au dat să bea vin amestecat cu smirnă, dar El nu l-a luat. 
Dupăce L-au răstignit, l-au împărțit hainele între ei, trăgînd la 
sorți, ca să știe ce să ia fiecare. Cînd L-au răstignit, era cea- 
sul al treilea. Deasupra Lui era scrisă vina Lui: “mpăratul 
ludeilor.”  "mpreună cu El au răstignit doi tilhari, unul la 
dreapta și altul la stînga Lui. Astfel s'a împlinit Scriptura, 
care zice: “A fost pus în numărul celor fărădelege.”  'Trecătorii 
își băteau joc de EI, dădeau din cap, și ziceau: “Uă! Tu, care 
strici Templul, și-l zidești la loc în trei zile, mîntuiește-Te pe 
Tine însuţi, și pogoară-Te de pe cruce!” Tot astfel și preoții 
cei mai de seamă, împreună cu cărturarii își băteau joc de El 
între ei, și ziceau: “Pe alţii i-a mîntuit, și pe Sine însuș nu Se 

poate mîntui!  Hristosul, 'mpăratul lui Israel, să Se pogoare 
acum de pe cruce, ca să vedem și să credem!” Cei răstigniți 
împreună cu El, deasemenea îşi băteau joc de El. La ceasul 
al șaselea, s'a făcut întunerec peste toată ţara, pînă la ceasul 
al nouălea. Și în ceasul al nouălea, Isus a strigat cu glas tare: 
“Eloi, Eloi, lama sabactani” care, tilmăcit, înseamnă: “Dum- 
nezeul Meu, Dumnezeul Meu, pentruce M'ai părăsit?” Unii 
din cei ce stăteau acolo, cînd L-au auzit, ziceau: “lată, cheamă 
pe Iie!” Și unul din ei a alergat de a umplut un burete cu 
oţet, l-a pus într'o trestie, și I-a dat să bea, zicînd: “Lăsaţi să 
vedem dacă va veni Ilie să-L pogoare de pe cruce!” Dar Isus 
a scos un strigăt tare, și Și-a dat duhul.  Perdeaua dinlăuntrul 
Templului s'a rupt în două de sus pînă jos. Sutașul, care sta 
în faţa lui Isus, cînd a văzut că Și-a dat astfel duhul, a zis: 
“Cu adevărat, omul acesta era Fiul lui Dumnezeu!” Acolo 
erau și niște femei, cari priveau de departe. Printre ele erau 
Maria Magdalina, Maria, mama lui Iacov cel mic și a lui Iose, 
și Salome, cari, pe cînd era El în Galilea, mergeau după El 
și-l slujeau; și multe alte femei, cari se suiseră împreună cu 
El în Ierusalim. Cînd s'a înserat-fiindcă era ziua Pregătirii, 
adică, ziua dinaintea Sabatului. - a venit Iosif din Arimatea, 
un sfetnic cu vază al soborului, care și el aștepta 'mpărăţia lui 
Dumnezeu. El a îndrăznit să se ducă la Pilat ca să ceară trupul 
lui Isus. Pilat s'a mirat că murise așa de curînd; a chemat 
pe sutaș, și l-a întrebat dacă a murit de mult. După ce s'a 
încredințat de la sutaș că a murit, a dăruit lui Iosif trupul. Și 
Iosif a cumpărat o pînză subţire de in, a dat jos pe Isus de pe 
cruce, L-a înfășurat în pînza de in, și L-a pus într-un mormînt 
săpat în stîncă. Apoi a prăvălit o piatră la ușa mormiîntului. 
Maria Magdalina și Maria, mama lui lose, se uitau unde-L 
puneau. 


După ce a trecut ziua Sabatului, Maria Magdalina, Maria, 
mama lui Iacov, și Salome, au cumpărat miresme, ca să se 
ducă să ungă trupul lui Isus. ’n ziua dintii a săptămînii, 
s'au dus la mormînt dis de dimineaţă, pe cînd răsărea soarele. 
Femeile ziceau una către alta: “Cine ne va prăvăli piatra de 
la ușa mormîntului?” Şi cînd şi-au ridicat ochii, au văzut că 

piatra, care era foarte mare, fusese prăvălită. Au intrat în 
mormint, au văzut pe un tinerel șezind la dreapta, îmbrăcat 
într'un veșmînt alb, și s'au spăimîntat. El le-a zis: “Nu vă 
spăimintaţi! Căutaţi pe Isus din Nazaret, care a fost răstignit: 
a înviat, nu este aici; iată locul unde îl puseseră. Dar duceti- 
vă de spuneţi ucenicilor Lui, și lui Petru, că merge înaintea 
voastră în Galilea: acolo 7] veţi vedea, cum v'a spus.” Ele 
au ieșit afară din mormînt, și au luat-o la fugă, pentrucă erau 
cuprinse de cutremur și de spaimă. Și n'au spus nimănui nimic, 
căci se temeau. (Isus, dupăce a înviat, în dimineaţa zilei 
dintii a săptămînii, S'a arătat mai întîi Mariei Magdalinei, 
din care scosese șapte draci. Ea sa dus și a dat de știre 
celor ce fuseseră împreună cu El, cari plingeau și se tînguiau. 
Cînd au auzit ei că este viu și că a fost văzut de ea, n'au 
crezut-o. După aceea, S'a arătat, într'alt chip, la doi dintre 
ei, pe drum, cînd se duceau la ţară. Aceştia s'au dus de au 
spus lucrul acesta, celorlalți, dar nici pe ei nu i-au crezut. n 
sfîrșit, S'a arătat celor unsprezece, cînd ședeau la masă; și i- 
a mustrat pentru necredinţa și împietrirea inimii lor, pentru 
că nu crezuseră pe cei ce-L văzuseră înviat. Apoi le-a zis: 
“Duceţi-vă în toată lumea, și propovăduiți Evanghelia la orice 
făptură. Cine va crede și se va boteza, va fi mîntuit; dar cine 
nu va crede, va fi osîndit. lată semnele cari vor însoţi pe cei ce 
vor crede: în Numele Meu vor scoate draci; vor vorbi în limbi 
noi; vor lua în mînă șerpi; dacă vor bea ceva de moarte, nu-i 
va vătăma; își vor pune mînile peste bolnavi, și bolnavii se vor 
însănătoșa.” Domnul Isus, după ce a vorbit cu ei, S'a înălțat 
la cer, și a șezut la dreapta lui Dumnezeu. Iar ei au plecat și 
au propovăduit pretutindeni. Domnul lucra împreună cu ei, și 
întărea Cuvîntul prin semnele, cari-l însoțeau. Amin.) 


LUCA 


iindcă mulţi s'au apucat să alcătuiască o istorisire [I] 


amănunţită despre lucrurile cari s'au petrecut printre 

noi, după cum ni le-au încredințat ceice le-au văzut 
32 cu ochii lor dela început, și au ajuns slujitori ai cu- 
vîntului, am găsit și eu cu cale, prea alesule 'Teofile, după 
ce am făcut cercetări cu deamăruntul asupra tuturor acestor 
lucruri dela obiîrșia lor, să ţi le scriu în șir unele după altele, 
ca să poţi cunoaște astfel temeinicia învățăturilor, pe cari le-ai 
primit prin viu grai. ’n zilele lui Irod, împăratul Iudeii, era un 
preot, numit Zaharia, din ceata lui Abia. Nevasta lui era din 
fetele lui Aaron, și se chema Elisaveta.  Amîndoi erau nepri- 
hăniţi înaintea lui Dumnezeu, și păzeau fără pată toate porun- 
cile și toate rinduielile Domnului.  N'aveau copii, pentrucă 
Elisaveta era stearpă,; și amindoi erau înaintați în vîrstă. Dar, 
pe cînd slujea Zaharia înaintea lui Dumnezeu, la rîndul cetei 
lui, după obiceiul preoţiei, a ieșit la sorţi să intre să tămiieze 
în Templul Domnului. ’n ceasul tămiierii, toată mulțimea 
norodului se ruga afară. Atunci un înger al Domnului s'a 
arătat lui Zaharia, și a stătut în picioare la dreapta altarului 
pentru tămiiere. Zaharia s'a spăimîntat, cînd l-a văzut; și 
l-a apucat frica. Dar îngerul i-a zis: “Nu te teme Zahario; 
fiindcă rugăciunea ta a fost ascultată. Nevastă-ta Elisaveta. îţi 
va naște un fiu, căruia îi vei pune numele loan. El va fi pentru 
tine o pricină de bucurie și veselie, și mulţi se vor bucura de 
nașterea lui. Căci va fi mare înaintea Domnului. Nu va bea 
nici vin, nici băutură ameţitoare, și se va umplea de Duhul 
Sfint încă din pîntecele maicii sale. El va întoarce pe mulți 
din fiii lui Israel la Domnul, Dumnezeul lor. Va merge înain- 
tea lui Dumnezeu, în duhul și puterea lui Ilie, ca să întoarcă 
inimile părinţilor la copii, și pe cei neascultători la umblarea 
în înțelepciunea celor neprihăniţi, ca să gătească Domnului 
un norod bine pregătit pentru El.” Zaharia a zis îngerului: 
“Din ce voi cunoaște lucrul acesta? Fiindcă eu sînt bătrin, și 

nevastă-mea este înaintată în vîrstă.” Drept răspuns, îngerul 
i-a zis: “Eu sînt Gavril, care stau înaintea lui Dumnezeu; am 
fost trimes să-ți vorbesc, și să-ţi aduc această veste bună. lată 
că vei fi mut, și nu vei putea vorbi, pînă în ziua cînd se vor 
întîmpla aceste lucruri, pentrucă n'ai crezut cuvintele mele, 
cari se vor împlini la vremea lor.”  Norodul însă aștepta pe 
Zaharia, și se mira de zăbovirea lui în Templu. Cînd a ieșit 
afară, nu putea să le vorbească; și au înțeles că avusese o ve- 
denie în Templu. El le făcea semne într'una, și a rămas mut. 
După ce i s'au împlinit zilele de slujbă, Zaharia s'a dus acasă. 
Peste câtva timp, Elisaveta, nevasta lui, a rămas însărcinată, și 
s'a ținut ascunsă de tot cinci luni. “Căci”, zicea ea, “iată ce 
mi-a făcut Domnul, cînd Și-a aruncat ochii spre mine, ca să-mi 
ia ocara dintre oameni.” ’n luna a șasea, îngerul Gavril a fost 
trimes de Dumnezeu într'o cetate din Galilea, numită Nazaret, 
la o fecioară logodită cu un bărbat, numit Iosif, din casa lui 
David. Numele fecioarei era Maria. "ngerul a intrat la ea, și 
a zis: “Plecăciune, ţie, căreia ţi s'a făcut mare har; Domnul 
este cu tine, binecuvîntată ești tu între femei!”  Turburată 
foarte mult de cuvintele acestea, Maria se întreba singură ce 
putea să însemneze urarea aceasta. ngerul i-a zis: “Nu te 
teme, Marie; căci ai căpătat îndurare înaintea lui Dumnezeu. 
Și iată că vei răminea însărcinată, și vei naște un fiu, căruia îi 
vei pune numele Isus. El va fi mare, și va fi chemat Fiul Celui 
Prea "nalt; și Domnul Dumnezeu îi va da scaunul de domnie al 
tatălui Său David. Va împărăţi peste casa lui Iacov în veci, 
și "mpărăţia Lui nu va avea sfîrșit.” Maria a zis îngerului: 
“Cum se va face lucrul acesta, fiindcă eu nu știu de bărbat?” 
'ngerul i-a răspuns: “Duhul Sfint Se va pogori peste tine, și 
puterea. Celui Prea "nalt te va umbri. De aceea Sfintul care Se 
va naște din tine, va fi chemat Fiul lui Dumnezeu. Iată că 
Elisaveta, rudenia ta, a zămislit, și ea, un fiu la bătrineţe; și 
ea, căreia i se zicea stearpă, este acum în a șasea lună. Căci 
niciun cuvînt dela Dumnezeu nu este lipsit de putere. Maria 
a zis: “lată, roaba Domnului; facă-mi-se după cuvintele tale!” 
Și îngerul a plecat dela ea. Maria s'a sculat chiar în zilele 
acelea, și a plecat în grabă spre munţi, într'o cetate a lui Iuda. 


1421 LUCA 1. 40-66 


A intrat în casa lui Zaharia, și a urat de bine Elisavetei. Cum 
a auzit Elisaveta urarea Mariei, i-a săltat pruncul în pîntece, 
și Elisaveta s'a umplut de Duhul Sfînt. Ea a strigat cu glas 
tare: “Binecuvîntată ești tu între femei, și binecuvîntat este 
rodul pîntecelui tău. Cum mi-a fost dat mie să vină la mine 
maica Domnului meu? Fiindcă iată, cum mi-a ajuns la ure- 
chi glasul urării tale, mi-a săltat pruncul în pîntece de bucurie. 
Ferice de aceea care a crezut; pentrucă lucrurile, cari i-au fost 
spuse din partea Domnului, se vor împlini.” Şi Maria a zis: 
“Sufletul meu mărește pe Domnul, și mi se bucură duhul în 
Dumnezeu, Mintuitorul meu, pentrucă a privit spre starea 
smerită, a roabei Sale. Căci iată că deacum încolo, toate nea- 
murile îmi vor zice fericită, pentrucă Cel Atot Puternic a făcut 
lucruri mari pentru mine. Numele Lui este sfint, și îndurarea 
Lui se întinde din neam în neam peste cei ce se tem de El. 
EI a arătat putere cu braţul Lui; a risipit gîndurile, pe cari le 
aveau cei mîndri în inima lor. A răsturnat pe cei puternici de 
pe scaunele lor de domnie, și a înălțat pe cei smeriți. Pe cei 
flămînzi i-a săturat de bunătăţi, și pe cei bogaţi i-a scos afară 
cu mîinile goale. A venit în ajutorul robului său Israel, căci 
Și-a adus aminte de îndurarea Sa, - cum făgăduise părinţilor 
noștri, -față de Avraam și sămînța lui în veac.” Maria a 
rămas împreună cu Elisaveta cam trei luni. Apoi s'a întors 
acasă.  Elisavetei i s'a împlinit vremea să nască; și a născut 
un fiu. Vecinii și rudele ei au auzit că Domnul a arătat mare 
îndurare faţă de ea, și se bucurau împreună cu ea. ’n ziua 
a opta, au venit să taie pruncul împrejur, și voiau să-i pună 
numele Zaharia, după numele tatălui său. Dar mama lui a 
luat cuvîntul, și a zis: “Nu. Ci are să se cheme loan.” Eii-au 
zis: “Nimeni din rubedeniile tale nu poartă numele acesta.” 
Și au început să facă semne tatălui său, ca să știe cum ar vrea 
să-i pună numele. Zaharia a cerut o tăbliță de scris, și a 
scris, zicînd: “Numele lui este loan.” Și toţi s'au minunat. n 
clipa aceea, i s'a deschis gura, i s'a deslegat limba, și el vor- 
bea și binecuvînta pe Dumnezeu. Pe toţi vecinii i-a apucat 
frica, și în tot ţinutul acela muntos al Iudeii, se vorbea despre 
toate aceste lucruri. Toți ceice le auzeau, le păstrau în inima 

lor, și ziceau: “Oare ce va fi pruncul acesta?” Și mîna Dom- 
nului era într'adevăr cu el. Zaharia, tatăl lui, s'a umplut de 
Duhul Sfînt, a proorocit, și a zis: “Binecuvîntat este Domnul, 
Dumnezeul lui Israel, pentrucă a cercetat și a răscumpărat pe 
poporul Său. Şi ne-a ridicat o mîntuire puternică (Grecește: 
un corn de mîntuire.) în casa robului Său David, cum ves- 
tise prin gura sfinților Săi prooroci, cari au fost din vechime; 
- mîntuire de vrăjmașii noștri și din mîna tuturor celor ce ne 
urăsc! Astfel 'și arată El îndurarea faţă de părinţii noștri, 
și 'și aduce aminte de legămîntul Lui cel sfi nt, potrivit ju- 
rămîntului prin care Se jurase părintelui nostru Avraam, că, 
dupăce ne va izbăvi din mîna vrăjmașilor noștri, ne va îngă- 
dui să-l slujim fără frică, trăind înaintea Lui în sfinţenie și 
neprihănire, în toate zilele vieţii noastre. Și tu, pruncule, vei 
fi chemat prooroc al Celui Prea "nalt. Căci vei merge înain- 
tea Domnului, ca să pregătești căile Lui, și să dai poporului 
Său cunoștința mîntuirii, care stă în iertarea păcatelor lui; - 
datorită marei îndurări a Dumnezeului nostru, în urma căreia 
ne-a, cercetat Soarele care răsare din înălțime, ca să lumineze 
pe ceice zac în întunerecul și în umbra morții, și să ne îndrepte 
picioarele pe calea păcii!” Iar pruncul creștea și se întărea în 
duh. Și a stat în locuri pustii pînă în ziua arătării lui înaintea 
lui Israel. 


'n vremea, aceea a ieșit o poruncă de la Cezar August să se 
înscrie toată lumea.  "'nscrierea aceasta s'a făcut întiia dată 
pe cînd era dregător în Siria Quirinius. Toți se duceau să se 
înscrie, fiecare în cetatea lui. Iosif s'a suit și el din Galilea, 
din cetatea Nazaret, ca să se ducă în ludea, în cetatea lui 
David, numită Betleem, -pentrucă era din casa și din seminţia 
lui David, - să se înscrie împreună cu Maria, logodnica lui, 
care era însărcinată. Pe cînd erau ei acolo, s'a împlinit vre- 
mea cînd trebuia să nască Maria. Și a născut pe Fiul ei cel 
întîi născut, L-a înfășat în scutece și L-a culcat într'o iesle, 
pentrucă în casa de poposire nu era loc pentru ei. "n ţinutul 
acela erau niște păstori, cari stăteau afară în cîmp, și făceau 
de strajă noaptea împrejurul turmei lor. Și iată că un înger al 
Domnului s'a înfățișat înaintea lor, și slava Domnului a strălu- 

cit împrejurul lor. Ei s'au înfricoșat foarte tare. Dar îngerul 
le-a zis: “Nu vă temeţi: căci vă aduc o veste bună, care va fi o 
mare bucurie pentru tot norodul: astăzi în cetatea lui David, 
vi s'a născut un Miîntuitor, care este Hristos, Domnul. lată 
semnul, după care-L veţi cunoaște: veţi găsi un prunc înfășat 
în scutece și culcat într'o iesle.” Și deodată, împreună cu 
îngerul s'a unit o mulțime de oaste cerească, lăudînd pe Dum- 
nezeu, și zicînd:  “Slavă lui Dumnezeu în locurile prea înalte, 
și pace pe pămînt între oamenii plăcuţi Lui.” După ce au ple- 
cat îngerii de la ei, ca să se întoarcă în cer, păstorii au zis unii 
către alţii: “Haidem să mergem pînă la Betleem, și să vedem 
ce ni s'a spus și ce ne-a făcut cunoscut Domnul.” S'au dus în 
grabă, și au găsit pe Maria, pe Iosif, și pruncul culcat în iesle. 
După ce L-au văzut, au istorisit ce li se spusese despre Prunc. 
Toţi ceice i-au auzit, s'au mirat de cele ce le spuneau păstorii. 
Maria păstra toate cuvintele acelea, și se gîndea la ele în inima 
ei. Şi păstorii s'au întors, slăvind și lăudînd pe Dumnezeu, 
pentru toate cele ce auziseră și văzuseră, și cari erau întoc- 
mai cum li se spusese. Cînd a venit ziua a opta, în care 
trebuia tăiat împrejur pruncul, l-au pus numele ISUS, nume, 
care fusese spus de înger înainte ca să fi fost El zămislit în pîn- 
tece. Şi, cînd s'au împlinit zilele pentru curățirea lor, după 
Legea, lui Moise, Iosif și Maria au adus Pruncul la Ierusalim, 
ca să-L înfăţișeze înaintea Domnului, - după cum este scris 
în Legea Domnului: “Orice întîi născut de partea bărbătească 
va fi închinat Domnului”, și ca să aducă jertfă: o păreche de 
turturele sau doi pui de porumbei, după cum este poruncit în 
Legea Domnului. Şi iată că în Ierusalim era un om numit 
Simeon. Omul acesta ducea o viață sfîntă, și era cu frica lui 
Dumnezeu. El aștepta mingiierea lui Israel, și Duhul Sfînt era 
peste el. Duhul Sfînt îl înștiințase că nu va muri înainte ca să 
vadă pe Hristosul Domnului. El a venit în Templu, minat de 
Duhul. Și, cînd au adus părinţii înlăuntru pe Pruncul Isus, ca 
să împlinească cu privire la El ce poruncea Legea, Simeon L-a 
luat în braţe, a binecuvîntat pe Dumnezeu, și a zis: “Acum, 
slobozește în pace pe robul Tău, Stăpîne, după cuvîntul Tău. 
Căci au văzutochii mei mîntuirea Ta, pe care ai pregătit-o 

sà fie, înaintea tuturor popoarelor, lumina care să lumineze 
neamurile, și slava poporului Tău Israel.” Tatăl și mama Lui 
se mirau de lucrurile cari se spuneau despre El. Simeon i-a 
binecuvîntat, și a zis Mariei, mama Lui: “lată, Copilul acesta 
este rînduit spre prăbușirea și ridicarea multora în Israel, și să 
fie un semn, care va stîrni împotrivire. Chiar sufletul tău va 
fi străpuns de o sabie, ca să se descopere gîndurile multor in- 
imi.” Mai era acolo și o proorociţă, Ana, fata lui Fanuel, din 
seminţia lui Așer. Ea era foarte înaintată în vîrstă, și trăise cu 
bărbatul ei șapte ani după fecioria ei. Rămasă văduvă, și fiind 
în vîrstă de optzeci și patru ani, Ana nu se depărta de Templu, 
și zi și noapte slujea lui Dumnezeu cu post și cu rugăciuni. A 
venit și ea în acelaș ceas, și a început să laude pe Dumnezeu, 
și să vorbească despre Isus tuturor celor ce așteptau mîntuirea 
Ierusalimului. După ce au împlinit tot ce poruncea Legea 
Domnului, Iosif și Maria s'au întors în Galilea, în cetatea lor 
Nazaret. Iar Pruncul creștea și se întărea; era plin de înţelep- 
ciune, și harul lui Dumnezeu era peste El. Părinţii lui Isus se 
duceau la Ierusalim în fiecare an, la praznicul Paștelor. Cînd 
a fost El de doisprezece ani, s'au suit la Ierusalim, după obi- 
ceiul praznicului. Apoi, dupăce au trecut zilele praznicului, 
pe cînd se întorceau acasă, băiatul Isus a rămas în Ierusalim. 
Părinţii Lui n'au băgat de seamă lucrul acesta. Au crezut că 
este cu tovarășii lor de călătorie, și au mers cale de o zi, și L- 
au căutat printre rudele și cunoscuţii lor. Dar nu L-au găsit, 
și s'au întors la Ierusalim să-L caute. După trei zile, L-au 
găsit în Templu, șezînd în mijlocul învăţătorilor, ascultindu-i 
și punîndu-le întrebări. Toți cari-L auzeau, rămineau uimiți 
de priceperea și răspunsurile Lui. Cînd L-au văzut părinții 
Lui, au rămas înmărmuriți; și mama Lui I-a zis: “Fiule, pen- 
tru ce Te-ai purtat așa cu noi? Iată că tatăl Tău şi eu Te-am 
căutat cu îngrijorare.” El le-a zis: “Dece M'aţi căutat? Oare 
nu știaţi că trebuie să fiu în casa Tatălui Meu?” Dar ei wau 
înțeles spusele Lui. Apoi S'a pogorit împreună cu ei, a venit 
la Nazaret, și le era supus. Mamă-Sa păstra toate cuvintele 
acestea în inima ei. Şi Isus creștea în înțelepciune, în statură, 
și era tot mai plăcut înaintea lui Dumnezeu și înaintea, oame- 

nilor. 


’n anul al cincisprezecelea al domniei lui Tiberiu Cezar, -pe 
cînd Pilat din Pont era dregător în Iudea, Irod, cîrmuitor al 
Galileii, Filip, fratele lui, cîrmuitor al Ituriei și al Trahonitei, 
Lisania, cîrmuitor al Abilenei, și în zilele marilor preoţi Ana 
și Caiafa, -Cuvîntul lui Dumnezeu a vorbit lui loan, fiul lui 
Zaharia în pustie. Și loan a venit prin tot ţinutul din îm- 
prejurimile Iordanului, și propovăduia botezul pocăinței, pen- 
tru iertarea păcatelor, după cum este scris în cartea cuvin- 
telor proorocului Isaia: “Iată glasul celui ce strigă în pustie: 
„Pregătiţi calea Domnului, neteziţi-l cărările. Orice vale va fi 
astupată, orice munte și orice deal va fi prefăcut în loc neted; 
căile strîmbe vor fi îndreptate, și drumurile zgronţuroase vor fi 
netezite. Și orice făptură va vedea mintuirea lui Dumnezeu.” 
loan zicea dar noroadelor, cari veneau să fie botezate de el: 
“Pui de năpirci, cine v'a învăţat să fugiți de minia viitoare? 
Faceţi dar roduri vrednice de pocăința voastră, și nu vă apu- 
caţi să ziceţi în voi înșivă: „Avem pe Avraam ca tatăj Căci vă 
spun că Dumnezeu din pietrele acestea poate să ridice fii lui 
Avraam.  Securea a și fost înfiptă la rădăcina pomilor: deci, 
orice pom care nu face roadă bună, este tăiat și aruncat în 
foc.”  Noroadele îl întrebau, și ziceau: “Atunci ce trebuie să 
facem?” Drept răspuns, el le zicea: “Cine are două haine, 
să împartă cu cine n'are nici una; și cine are de mîncare, să 
facă la fel.” Au venit și niște vameși să fie botezați, și i-au zis: 
“nvăţătorului, noi ce trebuie să facem?” El le-a răspuns: “Să 
nu cereţi nimic mai mult peste ce v'a fost poruncit să luaţi.” 
Nişte oștași îl întrebau și ei, și ziceau: “Dar noi ce trebuie să 
facem?” EI le-a răspuns: “Să nu stoarceţi nimic dela nimeni 
prin amenințări, nici să nu învinuiți pe nimeni pe nedrept, ci 
să vă mulţămiți cu lefurile voastre.” Fiindcă norodul era în 
așteptare, și toţi se gîndeau în inimile lor cu privire la loan, 
dacă nu cumva este el Hristosul, loan, drept răspuns, a zis 
tuturor: “Cât despre mine, eu vă botez cu apă; dar vine Acela 
care este mai puternic decît mine, și căruia eu nu sînt vred- 
nic să-l desleg cureaua încălțămintelor. El vă va boteza cu 
Duhul Sfint și cu foc. Acela are lopata în mînă; 'și va curăţi 


14 


15 


16 


17 


18 
19 


20 
21 


22 


23 
24 


25 
26 
27 
28 
29 
30 


31 
32 
33 


34 
35 
36 
37 
38 


2 
3 


4 


3. 184. 4 LUCA 1426 


aria cu desăvirșire, și 'și va strînge grîul în grînar, iar pleava 
o va arde într'un foc care nu se stinge.” Astfel propovăduia 
loan norodului Evanghelia, şi-i dădea încă multe alte îndem- 
nuri. Dar cîrmuitorul Irod, care era mustrat de loan pentru 
Irodiada, nevasta fratelui său Filip, și pentru toate relele pe 
cari le făcuse, a mai adăugat la toate celelalte rele și pe acela 
că a închis pe loan în temniță. După ce a fost botezat tot 
norodul, a fost botezat și Isus; și pe cînd Se ruga, s'a deschis 
cerul, și Duhul Sfint S'a pogorit peste El în chip trupesc, ca 
un porumbel. Și din cer s'a auzit un glas, care zicea: “Tu ești 
Fiul Meu prea iubit: în Tine 'mi găsesc toată plăcerea Mea!” 
Isus avea, aproape treizeci de ani, cînd a început să înveţe pe 
norod; și era, cum se credea, fiul lui Iosif, fiul lui Eli, fiul lui 
Matat, fiul lui Levi, fiul lui Melhi, fiul lui lanai, fiul lui Iosif, 
fiul lui Matatia, fiul lui Amos, fiul lui Naum, fiul lui Esli, fiul 
lui Nagai, fiul lui Maat, fiul lui Matatia, fiul lui Semei, fiul 
lui loseh, fiul lui Ioda, fiul lui loanan, fiul lui Resa, fiul lui 
Zorobabel, fiul lui Salatiel, fiul lui Neri, fiul lui Melhi, fiul lui 
Adi, fiul lui Cosam, fiul lui Elmadam, fiul lui Er, fiul lui Isus, 
fiul lui Eliezer, fiul lui Iorim, fiul lui Matat, fiul lui Levi, fiul 
lui Simeon, fiul lui Iuda, fiul lui Iosif, fiul lui lonam, fiul lui 
Eliachim, fiul lui Melea, fiul lui Mena, fiul lui Matata, fiul 
lui Natan, fiul lui David, fiul lui Iese, fiul lui lobed, fiul lui 
Booz, fiul lui Salmon, fiul lui Naason, fiul lui Aminadab, fiul 
lui Admin, fiul lui Arni, fiul lui Esrom, fiul lui Fares, fiul lui 
Iuda, fiul lui Iacov, fiul lui Isaac, fiul lui Avraam, fiul lui Tara, 
fiul lui Nahor, fiul lui Seruh, fiul lui Ragau, fiul lui Falec, fiul 
lui Eber, fiul lui Sala, fiul lui Cainan, fiul lui Arfaxad, fiul 
lui Sem, fiul lui Noe, fiul lui Lameh, fiul lui Matusala, fiul lui 
Enoh, fiul lui Iared, fiul lui Maleleel, fiul lui Cainan, fiul lui 
Enos, fiul lui Set, fiul lui Adam, fiul lui Dumnezeu. 


Isus, plin de Duhul Sfint, S'a întors dela Iordan, și a fost 
dus de Duhul în pustie, unde a fost ispitit de diavolul timp 
de patruzeci de zile. N'a mîncat nimic în zilele acelea; și, după 
ce au trecut acele zile, a flămînzit. Diavolul I-a zis: “Dacă 
ești Fiul lui Dumnezeu, poruncește pietrei acesteia să se facă 
pîine.” Isus i-a răspuns: “Este scris: Omul nu va trăi numai 

cu pîne, ci cu orice cuvînt care iese din gura lui Dumnezeu.” 
Diavolul L-a suit pe un munte înalt, i-a arătat într’o clipă, 
toate împărăţiile pămîntului, și I-a zis: “TȚie "ţi voi da toată 
stăpînirea și slava acestor împărăţii; căci mie îmi este dată, și 
o dau oricui voiesc. Dacă dar, Te vei închina înaintea mea, 
toată va fi a Ta.” Drept răspuns, Isus i-a zis: “napoia Mea, 
Satano! Este scris: Să te închini Domnului, Dumnezeului tău, 
și numai Lui să-l slujești.” Diavolul L-a dus apoi în Ierusalim, 
L-a așezat pe strașina acoperișului Templului, și I-a zis: “Dacă 
ești Fiul lui Dumnezeu, aruncă-Te jos de aici căci este scris: 
“El va porunci ingerilor Lui să Te păzească;” și: “Ei Te vor 
lua pe mini, ca nu cumva să Te lovești cu piciorul de vreo 
piatră.” Isus i-a răspuns: “S'a spus: Să nu ispitești pe Dom- 
nul, Dumnezeul tău.” După ce L-a ispitit în toate felurile, 
diavolul a plecat dela El, pînă la o vreme. Isus, plin de put- 
erea Duhului, S'a întors în Galilea, și I s'a dus vestea în tot 
ţinutul deprimprejur. El învăţa pe oameni în sinagogile lor, și 
era slăvit de toţi. A venit în Nazaret, unde fusese crescut; și, 
după obiceiul Său, în ziua Sabatului, a intrat în sinagogă. S'a 
sculat să citească, și I s'a dat cartea proorocului Isaia. Cînd 
a deschis-o, a dat peste locul unde era scris: “Duhul Dom- 
nului este peste Mine, pentrucă M'a uns să vestesc săracilor 
Evanghelia; M'a trimes să tămăduiesc pe cei cu inima zdro- 
bită, să propovăduiesc robilor de război slobozirea, și orbilor 
căpătarea vederii; să dau drumul celor apăsaţi, și să vestesc 
anul de îndurare al Domnului.” ’n urmă, a închis cartea, a 
dat-o înapoi îngrijitorului, și a șezut jos. Toți ceice se aflau în 
sinagogă, aveau privirile pironite spre El. Atunci a început 
să le spună: “Astăzi s'au împlinit cuvintele acestea din Scrip- 
tură, pe cari le-aţi auzit.” Și toţi "1 vorbeau de bine, se mirau 
de cuvintele pline de har, cari ieșiau din gura Lui, și ziceau: 
“Oare nu este acesta, feciorul lui Iosif?” Isus le-a zis: “Fără 
îndoială, 'mi veţi spune zicala aceea: „Doftore, vindecă-te pe 
tine însuți‘; și "mi veţi zice: „Fă și aici, în patria Ta, tot ce am 
auzit că ai făcut în Capernaum.” “Dar”, a adăugat El “ade- 
vărat vă spun că, niciun prooroc nu este primit bine în patria 
lui. Ba încă, adevărat vă spun că, pe vremea lui Ilie, cînd a 


19 
20 


21 


22 


23 


24 


25 


26 
27 


28 


29 


30 


31 


32 


33 


34 


35 


36 


37 
38 


39 


40 


41 


42 


43 


44 


4. 26-44 LUCA 1428 


fost încuiat cerul să nu dea ploaie trei ani și șase luni, și cînd 
a venit o foamete mare peste toată ţara, erau multe văduve 
în Israel; și totuș Ilie n'a fost trimes la niciuna din ele, afară 
de o văduvă din Sarepta Sidonului. Și mulți leproşi erau în 
Israel, pe vremea proorocului Elisei; și totuș niciunul din ei 
n'a fost curăţit, afară de Naaman, Sirianul.” Toţi cei din 
sinagogă, cînd au auzit aceste lucruri, s'au umplut de mînie. 
Și s'au sculat, L-au scos afară din cetate, și L-au dus pînă 
în sprinceana muntelui, pe care era zidită cetatea, lor, ca sà- 
L arunce jos în prăpastie. Dar Isus a trecut prin mijlocul 
lor, și a plecat de acolo.  S'a pogorit în Capernaum, cetate 
din Galilea, și acolo învăţa pe oameni în ziua Sabatului. Ei 
erau uimiți de învățătura Lui, pentrucă vorbea cu putere. "n 
sinagogă se afla un om, care avea un duh de drac necurat, și 
care a strigat cu glas tare: “Ah! Ce avem noi a face cu Tine, 
Isuse din Nazaret? Ai venit să ne prăpădești? Te știu cine 
ești: Sfintul lui Dumnezeu.” Isus l-a certat, și i-a zis: “Taci, 
și ieși afară din omul acesta!” Și dracul, dupie l-a trîntit jos, 
în mijlocul adunării, a ieșit afară din el, fără să-i facă vreun 
rău. Toți au fost cuprinși de spaimă, și ziceau unii către 
alţii: Ce înseamnă lucrul acesta? El poruncește cu stăpînire 
și cu putere duhurilor necurate, și ele ies afară!” Şi I s'a dus 
vestea în toate împrejurimile.  Dupăce a ieșit din sinagogă, 
a intrat în casa lui Simon. Soacra lui Simon era prinsă de 
friguri mari, și L-au rugat pentru ea. El S'a plecat spre ea, 
a certat frigurile, și au lăsat-o frigurile. Ea s'a sculat îndată, 
și a început să le slujească. La asfinţitul soarelui, toți cei 
ce aveau bolnavi atinși de felurite boale, îi aduceau la El. El 
'şi punea miînile peste fiecare din ei, și-i vindeca. Din mulţi 
ieșeau și draci, cari strigau și ziceau: “Tu ești Hristosul, Fiul 
lui Dunia Dar El îi mustra, și nu-i lăsa să beaa 
pentrucă știau că El este Hristosul. Cînd s'a crăpat de ziuă, 
Isus a ieșit și S'a dus într'un loc pustiu. Noroadele au început 
să-L caute în toate părțile, și au ajuns pînă la El: voiau să-L 
oprească să nu plece dela ei. Dar El le-a zis: “Trebuie să 
vestesc Evanghelia 'mpărăţiei lui Dumnezeu și în alte cetăţi; 
fiindcă, pentru aceasta am fost trimes.” Și propovăduia în 

sinagogile Galileii. 


Pe cînd Se afla lîngă lacul Ghenezaret și 1] îmbulzea norodul 
ca să audă Cuvîntul lui Dumnezeu, Isus a văzut două corăbii 
la marginea lacului; pescarii ieșiseră din ele să-și spele mrejile. 
S'a suit într'una din aceste corăbii, care era a lui Simon: și l-a 
rugat s'o depărteze puţin de la țărm. Apoi a șezut jos, și învăţa 
pe noroade din corabie. Cînd a încetat să vorbească, a zis lui 
Simon: “Depărtează-o la adînc, și aruncaţi-vă mrejile pentru 
pescuire.” Drept răspuns, Simon l-a zis: “nvăţătorule, toată 
noaptea ne-am trudit, și n'am prins nimic; dar, la cuvîntul 
Tău, voi arunca mrejile!”  Dupăce le-au aruncat, au prins o 
așa de mare mulțime de pești că începeau să li se rupă mrejile. 
Au făcut semn tovarășilor lor, cari erau în cealaltă corabie, 
să vină să le ajute. Aceia au venit și au umplut amîndouă 
corăbiile, așa că au început să se afunde corăbiile. Cînd a 
văzut Simon Petru lucrul acesta, s'a aruncat la genunchii lui 
Isus, și l-a zis: “Doamne, pleacă dela mine, căci sînt un om 
păcătos.” Fiindcă îl apucase spaima, pe el și pe toţi ceice 
erau cu el, din pricina pescuirii, pe care o făcuseră. Tot așa 
și pe Iacov și pe loan, fiii lui Zebedei, tovarășii lui Simon. 
Atunci Isus a zis lui Simon: “Nu te teme; de acum încolo vei 
fi pescar de oameni.” Ei au scos corăbiile la mal, au lăsat 
totul, și au mers după El. Isus era într'una din cetăţi. Și iată 
că un om plin de lepră, cum L-a văzut, s'a aruncat cu faţa la 
pămînt, L-a rugat, și I-a zis: “Doamne dacă vrei, poţi să mă 
curăţești.” Isus a întins mîna, S'a atins de el, și i-a zis: “Da, 
voiesc, fii curăţit!” ’ndată, l-a lăsat lepra. Apoi i-a poruncit 
să nu spună nimănui. “Ci du-te”, i-a zis El, “de te arată 
preotului, și adu pentru curățirea ta ce a rinduit Moise, ca 
mărturie pentru ei.” Se răspindea tot mai mult vestea despre 
EI, și oamenii se strîngeau cu grămada, ca să-L asculte și să fie 
vindecaţi de boalele lor. Iar El se ducea în locuri pustii, și Se 
ruga. 'ntr'una din zile, Isus învăța pe noroade. Nişte Farisei 
și învăţători ai Legii, cari veniseră din toate satele Galileii și 
Iudeii şi din Ierusalim, stăteau acolo; iar puterea Domnului era 
cu El, ca să vindece. Și iată că niște oameni purtau întrun 
pat pe un slăbănog, şi căutau să-l ducă înlăuntru, ca să-l pună 

înaintea Lui. Fiindcă n'aveau pe unde să-l ducă înlăuntru, din 
pricina norodului, s'au suit pe acoperișul casei, și l-au coborit 
cu patul printre cărămizi, în mijlocul adunării, înaintea lui 
Isus. Cînd le-a văzut credinţa, Isus a zis: “Omule, păcatele 
îţi sînt iertate!”  Cărturarii și Fariseii au început să cârtească, 
și să zică în ei înșiși: “Cine este acesta, de rostește hule? Cine 
poate să ierte păcatele decit singur Dumnezeu?” Isus, care 
le-a cunoscut gîndurile, a luat cuvîntul și le-a zis: “Pentruce 
cîrtiți în inimile voastre? Ce este mai lesne: a zice: „Păcatele 
îţi sînt iertate“, sau a zice: „Scoală-te, și umblă; Dar, ca să 
știți că Fiul omului are putere pe pămînt să ierte păcatele: 
-,Ţie îţi poruncesc“, a zis El slăbănogului, „scoală-te, ridică-ți 
patul, și du-te acasă” Și numaidecit, slăbănogul s'a sculat, în 
fața lor, a ridicat patul pe care zăcea și s'a dus acasă, slăvind 
pe Dumnezeu. Toți au rămas uimiţi, și slăveau pe Dumnezeu; 
plini de frică, ziceau: “Azi am văzut lucruri nemaipomenite.” 
După aceea Isus a ieșit afară, și a văzut pe un vameș, numit 
Levi, șezînd la vamă. Și i-a zis: “Vino după Mine!”  Vameșul 
a lăsat totul, s'a sculat, și a mers după El. Levi I-a făcut 
un ospăț mare la el în casă; și o mulțime de vameși și de alți 
oaspeţi ședeau la masă cu ei. Fariseii și cărturarii cîrteau și 
ziceau ucenicilor Lui: “Pentruce mîncaţi și beţi împreună cu 
vameșii și cu păcătoşii? Isus a luat cuvîntul și le-a zis: “Nu 
cei sănătoși au trebuință de doftor, ci cei bolnavi. N'am venit 
să chem la pocăință pe cei neprihăniţi ci pe cei păcătoşi.” Ei 
l-au zis: “Ucenicii lui loan, ca și ai Fariseilor, postesc des, și fac 
rugăciuni, pe cînd ai Tăi mănîncă și beau.” El le-a răspuns: 
“Oare puteţi face pe nuntaşi să postească în timpul cînd mirele 
este cu ei? Vor veni zile cînd va fi luat mirele dela ei; atunci 
vor posti în acele zile.” Le-a spus și o pildă: “Nimeni nu rupe 
dintr'o haină nouă un petec, ca să-l pună la o haină veche; 
altmintrelea, rupe și haina cea nouă, și nici petecul luat dela 
ea, nu se potrivește la cea veche. Și nimeni nu pune vin nou în 
burdufuri vechi; altmintrelea, vinul cel nou sparge burdufurile, 
se varsă, și burdufurile se prăpădesc; ci vinul nou trebuie pus 
în burdufuri noi, și amindouă se păstrează. Şi nimeni, după 
ce a băut vin vechi, nu voiește vin nou, căci zice: „Este mai 

bun cel vechi” 


'ntr'o zi de Sabat, s'a întîmplat că Isus trecea prin lanurile 
de grîu. Ucenicii Lui smulgeau spice de grîu, le frecau cu 
minile, și le mîncau. Unii dintre Farisei le-au zis: “Pentruce 
faceţi ce nu este îngăduit să faceţi în ziua Sabatului?” Isus le- 
a răspuns: “Oare n'aţi citit ce a făcut David, cînd a flăminzit, 
el, și cei ce erau împreună cu el? Cum a intrat în Casa lui 
Dumnezeu, a luat pînile pentru punerea înaintea Domnului, 
a mîncat din ele, și a dat și celor ce erau cu el, măcar că nu 
era îngăduit să le mănînce decît preoţii?” Și le zicea: “Fiul 
omului este Domn chiar și al Sabatului.” ’n altă zi de Sabat, 
s'a întîmplat că Isus a intrat în sinagogă, și învăţa pe norod. 
Acolo era un om, care avea mîna dreaptă uscată.  Cărturarii 
și Fariseii pîndeau pe Isus, să vadă dacă-l va vindeca în ziua 
Sabatului, ca să aibă de ce să-L învinuiască. Dar El le ştia 
gîndurile; și a zis omului, care avea mîna uscată: “Scoală-te, 
și stăi în mijloc.” El s'a sculat, și a stătut în picioare. Şi 
Isus le-a zis: “Vă întreb: Este îngăduit în ziua Sabatului a 
face bine ori a face rău? A scăpa o viaţă sau a o pierde?” 
Atunci, Și-a rotit privirile peste toţi, și a zis omului: “ntinde- 
ţi mîna!” El a întins-o, și mîna i s'a făcut sănătoasă ca și 
cealaltă. Ei turbau de miînie, și s'au sfătuit ce ar putea să facă 
lui Isus. "n zilele acela, Isus S'a dus în munte să Se roage, și a 
petrecut toată noaptea în rugăciune către Dumnezeu. Cînd 
s'a făcut ziuă, a chemat pe ucenicii Săi, și a ales dintre ei 
doisprezece, pe cari i-a numit apostoli, și anume: Pe Simon, 
pe care l-a numit și Petru; pe Andrei, fratele lui; pe Iacov; 
pe loan; pe Filip; pe Bartolomeu; pe Matei; pe Toma; pe 
Iacov, fiul lui Alfeu; pe Simon, numit Zilotul; pe Iuda, fiul lui 
Iacov; și pe Iuda Iscarioteanul, care s'a făcut vînzător. S'a 
pogorit împreună cu ei, și S'a oprit într'un podiș unde se aflau 
mulți ucenici de ai Lui, și o mare mulțime de oameni, cari 
veniseră din toată Iudea, din Ierusalim, și de pe lîngă marea 
Tirului și a Sidonului, ca să-L asculte și să fie vindecaţi de 
boalele lor. Cei chinuiţi de duhuri necurate, erau vindecaţi. 
Și tot norodul căuta, să se atingă de El, pentrucă din El ieșea 
o putere, care-i vindeca pe toţi. Atunci Isus Și-a ridicat ochii 

spre ucenicii Săi, și a zis: “Ferice de voi, cari sînteți săraci, 
pentrucă "'mpărăţia lui Dumnezeu este a voastră! Ferice de 
voi, cari sînteţi flămînzi acum, pentrucă voi veţi fi săturaţi! 
Ferice de voi cari plingeţi acum, pentrucă voi veţi ride! Ferice 
de voi, cînd oamenii vă vor uri, vă vor izgoni dintre ei, vă vor 
ocări, și vor lepăda numele vostru ca ceva rău, din pricina 
Fiului omului!  Bucuraţi-vă în ziua aceea, și săltaţi de veselie; 
pentrucă răsplata voastră este mare în cer; căci tot așa făceau 
părinţii lor cu proorocii. Dar, vai de voi, bogaţilor, pentrucă 
voi v'aţi primit aici mîngîerea! Vai de voi, cari sînteţi sătui 
acum! Pentrucă voi veţi flămînzi! Vai de voi, cari rîdeți acum, 
pentrucă voi veţi plinge și vă veţi tîngui! Vai de voi, cînd toți 
oamenii vă vor grăi de bine! Fiindcă tot așa făceau părinţii 
lor cu proorocii mincinoși! Dar Eu vă spun vouă, cari Mă 
ascultați: lubiţi pe vrăjmașii voştri, faceţi bine celor ce vă 
urăsc, binecuvîntaţi pe cei ce vă blastămă, rugaţi-vă pentru 
cei ce se poartă rău cu voi. Dacă te bate cineva peste o falcă, 
întoarce-i și pe cealaltă. Dacă îţi ia cineva haina cu sila, nu-l 
opri să-ți ia și cămașa.  Oricui îţi cere, dă-i; și celuice-ţi ia 
cu sila ale tale, nu i le cere înapoi. Ce voiţi să vă facă vouă 
oamenii, faceţi-le și voi la fel. Dacă iubiţi pe cei ce vă iubesc, 
ce răsplată vi se cuvine? Și păcătoșii iubesc pe cei ce-i iubesc 
pe ei. Dacă faceţi bine celor ce vă fac bine, ce răsplată vi 
se cuvine? Și păcătoșii fac așa. Și dacă daţi cu împrumut 
acelora dela cari nădăjduiţi să luaţi înapoi, ce răsplată vi se 
cuvine? Și păcătoșii dau cu împrumut păcătoşilor, ca să ia 
înapoi întocmai. Voi însă, iubiţi pe vrăjmașii voştri, faceți 
bine și daţi cu împrumut, fără să nădăjduiţi ceva în schimb. 
Și răsplata voastră va fi mare, și veți fi fiii Celui Prea "nalt; 
căci El este bun și cu cei nemulțămitori și cu cei răi. Fiţi dar 
milostivi, cum și Tatăl vostru este milostiv. Nu judecaţi, și 
nu veţi fi judecaţi; nu osîndiţi, și nu veţi fi osîndiţi; iertaţi, și 
vi se va ierta. Daţi, și vi se va da; ba încă, vi se va turna 
în sîn o măsură bună, îndesată, clătinată, care se va vărsa 
pe deasupra. Căci cu ce măsură veți măsura, cu aceea vi se 
va măsura.” Le-a spus și pilda următoare: “Oare poate un 
orb să călăuzească pe un alt orb? Nu vor cădea amindoi în 

groapă? Ucenicul nu este mai pe sus de învățătorul lui; dar 
orice ucenic desăvirșit va fi ca învățătorul lui. De ce vezi tu 
paiul din ochiul fratelui tău, și nu te uiţi cu băgare de seamă la 
bîrna din ochiul tău? Sau cum poţi să zici fratelui tău: „Frate, 
lasă-mă să-ţi scot paiul din ochi“ și, cînd colo, tu nu vezi bîrna 
din ochiul tău? Făţarnicule, scoate întîi bîrna din ochiul tău, și 
atunci vei vedea deslușit să scoţi paiul din ochiul fratelui tău. 
Nu este niciun pom bun, care să facă roadă rea, și niciun pom 
rău care să facă roadă bună. Căci orice pom se cunoaște 
după roada lui. Nu se string smochine din spini, nici nu se 
culeg struguri din mărăcini. Omul bun scoate lucruri bune 
din vistieria bună a inimii lui, iar omul rău scoate lucruri rele 
din vistieria rea a inimii lui; căci din prisosul inimii vorbește 
gura. De ce-Mi ziceţi: „Doamne, Doamnei și nu faceţi ce spun 
Eu? Vă voi arăta cu cine se aseamănă orice om care vine la 
Mine, aude cuvintele Mele, și le face. Se aseamănă cu un 
om care, cînd a zidit o casă, a săpat adînc înainte, și a așezat 
temelia pe stîncă. A venit o vărsare de ape, și s'a năpustit 
șivoiul peste casa aceea, dar n'a putut s'o clatine, pentrucă 
era zidită pe stîncă. Dar cine aude și nu face, se aseamănă 
cu un om, care a zidit o casă pe pămînt, fără temelie. Și s'a 
năpustit șivoiul asupra ei, ea s'a prăbușit îndată, și prăbușirea 
acestei case a fost mare.” 


Dupăce a sfîrșit de rostit toate aceste cuvîntări înaintea 
norodului, care-L asculta, Isus a intrat în Capernaum. Un 
sutaș avea un rob la care ţinea foarte mult, și care era bolnav 
pe moarte. Fiindcă auzise vorbindu-se despre Isus, sutașul a 
trimes la El pe niște bătrîni ai ludeilor, ca să-L roage să vină 
să vindece pe robul lui. Aceștia au venit la Isus, L-au rugat 
cu tot dinadinsul, și au zis: “Face să-i faci acest bine; căci 
iubește neamul nostru, și el ne-a zidit sinagoga.” Isus a plecat 
cu ei; dar nu era departe de casă, cînd sutașul a trimes la El 
pe niște prieteni să-l spună: “Doamne, nu Te mai osteni atita, 
pentrucă nu sînt vrednic să intri supt acoperemintul meu. De 
aceea nici nu m'am socotit vrednic să vin eu însumi la Tine. Ci, 
zi o vorbă, și robul meu va fi tămăduit. Căci și eu, care sînt 
supt stăpînirea altuia, am supt mine ostaşi. Şi zic unuia: ,Du- 

tej și se duce; altuia: ‚Vinoj și vine; și robului meu: „Fă cutare 
lucruj și-l face.” Cînd a auzit Isus aceste vorbe, S'a minunat 
de sutaș, S'a întors spre norodul, care mergea după El, și a 
zis: “Vă spun că nici chiar în Israel n'am găsit o credinţă atît 
de mare.” Cînd s'au întors acasă, trimeșii au găsit sănătos 
pe robul care fusese bolnav. ’n ziua următoare, Isus Se ducea 
într'o cetate numită Nain. "'mpreună cu El mergeau ucenicii 
Lui și norod mult. Cînd S'a apropiat de poarta cetăţii, iată 
că duceau la groapă pe un mort, singurul fiu al maicii lui, care 
era văduvă; și cu ea erau o mulțime de oameni din cetate. 
Domnul, cînd a văzut-o, I s'a făcut milă de ea, și i-a zis: “Nu 
plinge!” Apoi S'a apropiat, și S'a atins de raclă. Ceice o 
duceau, s'au oprit. El a zis: “Tinerelule, scoală-te, îţi spun!” 
Mortul a șezut în capul oaselor, și a început să vorbească. 
Isus l-a dat înapoi maicii lui. Toți au fost cuprinși de frică, 
slăveau pe Dumnezeu, și ziceau: “Un mare prooroc s'a ridicat 
între noi; și Dumnezeu a cercetat pe poporul Său.” Vestea 
aceasta. despre Isus s'a răspîndit în toată Iudea și prin toate 
împrejurimile.  Ucenicii lui loan au dat de știre învățătorului 
lor despre toate aceste lucruri. loan a chemat pe doi dintre 
ucenicii săi, și i-a trimes la Isus să-L întrebe: “Tu ești Acela 
care are să vină, sau să așteptăm pe altul?” Aceştia, cînd 
s'au înfățișat înaintea lui Isus, l-au zis: “loan Botezătorul ne- 
a trimes la Tine să Te întrebăm: „Iu ești Acela care are să 
vină sau să așteptăm pe altul?” Chiar în clipa aceea, Isus 
a vindecat pe mulţi de boale, de chinuri, de duhuri rele, și 
multor orbi le-a dăruit vederea. Și, drept răspuns, le-a zis: 
“Duceţi-vă de spuneţi lui loan ce aţi văzut și auzit: orbii văd, 
șchiopii umblă, leproșii sînt curăţiţi, surzii aud, morții înviază, 
și săracilor li se propovăduiește Evanghelia. Ferice de acela 
pentru care nu voi fi un prilej de poticnire.”  Dupăce au plecat 
trimeșii lui loan, Isus a început să spună noroadelor despre 
loan: “Ce aţi ieșit să vedeţi în pustie? O trestie clătinată de 
vînt? Atunci ce aţi ieșit să vedeţi? Un om îmbrăcat în haine 
moi? lată că ceice poartă haine moi și ceice trăiesc în desfătări, 
sînt în casele împăraţilor. Atunci ce aţi ieșit să vedeţi? Un 
prooroc? Da, vă spun, și mai mult decît un prooroc. El 

este acela despre care este scris: „lată, trimet pe solul Meu 
înaintea, Feţei Tale, care "ţi va pregăti calea înaintea Ta.“ Vă 
spun că dintre cei născuţi din femei, nu este nici unul mai 
mare decît loan Botezătorul. Totuș, cel mai mic în "mpărăţia 
lui Dumnezeu, este mai mare decît el. Și tot norodul care l-a 
auzit, și chiar vameșii au dat dreptate lui Dumnezeu, primind 
botezul lui loan; dar Fariseii și învățătorii Legii au zădărnicit 
planul lui Dumnezeu pentru ei, neprimind botezul lui. Cu 
cine voi asemăna dar pe oamenii din neamul acesta? Și cu 
cine seamănă ei?  Seamănă cu niște copii, cari stau în piața, 
și strigă unii către alţii: „V'am cîntat din fluier, și n'aţi jucat; 
v'am cîntat de jale, și n'aţi plins. "n adevăr, a venit loan 
Botezătorul, nici mîncînd pîne, nici bînd vin, și ziceţi: „Are 
drac.” A venit Fiul omului, mîncînd și bînd, și ziceţi: „lată 
un om mîncăcios și băutor de vin, un prieten al vameşilor și 
al păcătoşilor.‘ Totuş 'nţelepciunea a fost găsită dreaptă de 
toţi copiii ei.” Un Fariseu a rugat pe Isus să mănînce la el. 
Isus a intrat în casa Fariseului, și a șezut la masă. Și iată că 
o femeie păcătoasă din cetate a aflat că El era la masă în casa 
Fariseului: a adus un vas de alabastru cu mir mirositor, și 
stătea înapoi lîngă picioarele lui Isus și plingea. Apoi a început 
să-l stropească picioarele cu lacrămile ei, și să le șteargă cu 
părul capului ei; le săruta mult, și le ungea cu mir. Cînd a 
văzut lucrul acesta, Fariseul, care-L poftise, și-a zis: “Omul 
acesta, dacă ar fi un prooroc, ar ști cine și ce fel de femeie 
este cea care se atinge de el: că este o păcătoasă.” Isus 
a luat cuvîntul, și i-a zis: “Simone, am să-ţi spun ceva.” - 
“Spune, 'nvățătorule”, I-a răspuns el. - “Un cămătar avea 
doi datornici: unul îi era dator cu cinci sute de lei, iar celălalt 
cu cinzeci. Fiindcă n'aveau cu ce plăti, i-a iertat pe amindoi. 
Spune-Mi dar, care din ei îl va iubi mai mult?” Simon l-a 
răspuns: “Socotesc că acela căruia i-a iertat mai mult.” Isus 
i-a zis: “Drept ai judecat.” Apoi S'a întors spre femeie, și 
a zis lui Simon: “Vezi tu pe femeia aceasta? Am intrat în 
casa ta, și nu Mi-ai dat apă pentru spălat picioarele; dar ea 
Mi-a stropit picioarele cu lacrămile ei, și Mi le-a șters cu părul 
capului ei. Tu nu Mi-ai dat sărutare; dar ea, de cînd am 

intrat, n’a încetat să-Mi sărute picioarele. Capul nu Mi l-ai 
uns cu untdelemn; dar ea Mi-a uns picioarele cu mir. De 
aceea îţi spun: Păcatele ei, cari sînt multe, sînt iertate; căci a 
iubit mult. Dar cui i se iartă puţin, iubește puţin.” Apoi a 
zis femeii: “lertate îţi sînt păcatele!”  Ceice ședeau cu El la 
masă, au început să zică între ei: “Cine este acesta de iartă 
chiar și păcatele?” Dar Isus a zis femeii: “Credinţa ta te-a 
mîntuit; du-te în pace.” 


Curînd după aceea, Isus umbla din cetate în cetate și din sat 
în sat și propovăduia și vestea Evanghelia "mpărăţiei lui Dum- 
nezeu. Cei doisprezece erau cu El; și mai erau și niște femei, 
cari fuseseră tămăduite de duhuri rele și de boale; Maria, zisă 
Magdalina, din care ieșiseră șapte draci, Ioana, nevasta lui 
Cuza, ispravnicul lui Irod, Susana, și multe altele, cari-L aju- 
tau cu ce aveau. Cînd s'a strîns o gloată mare, și a venit la El 
norod din felurite cetăţi, Isus a spus pilda aceasta:  “Sămănă- 
torul a ieșit să-și samene sămiînța. Pe cînd sămăna el, o parte 
din sămînță a căzut lingă drum: a fost călcată în picioare, și 
au mincat-o păsările cerului. O altă parte a căzut pe stîncă; 
și, cum a răsărit, s'a uscat, pentrucă n'avea umezeală. O altă 
parte a căzut în mijlocul spinilor: spinii au crescut împreună 
cu ea și au înecat-o. O altă parte a căzut pe pămînt bun, și a 
crescut, și a făcut rod însutit.” După ce a spus aceste lucruri, 
Isus a strigat: “Cine are urechi de auzit, să audă.”  Ucenicii 
Lui L-au întrebat ce înțeles are pilda aceasta. El le-a răspuns: 
“Vouă v'a fost dat să cunoaşteţi tainele 'mpărăţiei lui Dum- 
nezeu, dar celorlalţi li se vorbește în pilde, ca „măcar că văd, 
să nu vadă, și măcar că aud, să nu înțeleagă.” lată ce înțe- 
les are pilda aceasta: “Săminţa, este Cuvîntul lui Dumnezeu. 
Cei închipuiţi în sămînța căzută lîngă drum, sînt ceice aud; 
apoi vine diavolul și ia Cuvîntul din inima lor, ca nu cumva 
să creadă, și să fie mîntuiţi. Cei închipuiți în sămința căzută 
pe stîncă, sînt aceia, cari, cînd aud Cuvîntul, îl primesc cu bu- 
curie; dar n'au rădăcină, ci cred pînă la o vreme, iar cînd vine 
ispita, cad. Sămiînţa, care a căzut între spini, închipuiește pe 
aceia cari, după ce au auzit Cuvîntul, își văd de drum, și-l lasă 
să fie înăbușit de grijile, bogăţiile și plăcerile vieţii acesteia, și 

n'aduc rod care să ajungă la coacere. Sămînța, care a căzut 
pe pămînt bun, sînt aceia cari, după ce au auzit Cuvîntul, îl 
ţin într'o inimă bună și curată, și fac roadă în răbdare. Ni- 
meni, dupăce a aprins o lumină, n'o acopere cu un vas, nici n'o 
pune supt pat, ci o pune într'un sfeșnic, pentruca, ceice intră, 
să vadă lumina. Fiindcă nu este nimic acoperit, care nu va fi 
descoperit, nimic tăinuit, care nu va fi cunoscut și nu va veni 
la lumină. Luaţi seama dar la felul cum ascultați; căci celui 
ce are, i se va da; dar celui ce n'are, i se va lua și ce i se pare că 
are.” Mama și fraţii lui Isus au venit la El; dar nu puteau să-l 
vorbească, din pricina norodului. Cineva l-a spus: “Mamă- 
Ta și fraţii Tăi stau afară, și vor să Te vadă.” Dar EI, drept 
răspuns, a zis: “Mama Mea și fraţii Mei sînt ceice ascultă Cu- 
vîntul lui Dumnezeu, și-l împlinesc.”  'ntr'una din zile, Isus 
S'a suit într'o corabie împreună cu ucenicii Lui. El le-a zis: 
“Haidem să trecem dincolo de lac.” Și au plecat. Pe cînd 
visleau ei, Isus a adormit. Pe lac s'a stîrnit un așa virtej de 
vînt, că se umplea corabia cu apă; și erau în primejdie. Au 
venit la El, L-au deșteptat, și au zis: “nvăţătorule, 'nvăţă- 
torule, perim.” Isus S'a sculat, a certat vintul și valurile înfuri- 
ate, cari s'au potolit: și s'a făcut liniște. Apoi a zis ucenicilor 
Săi: “Unde vă este credința?” Plini de spaimă și de mirare, ei 
au zis unii către alţii: “Cine este acesta de poruncește chiar și 
vînturilor și apei și-L ascultă?” Au venit cu corabia în ţinu- 
tul Gherghesenilor, care este în dreptul Galileii. Cînd a ieșit 
Isus la țărm, L-a întîmpinat un om din cetate, stăpînit de mai 
mulţi draci. De multă vreme nu se îmbrăca în haină, și nu-și 
avea, locuinţa într'o casă, ci în morminte. Cînd a văzut pe 
Isus, a scos un strigăt ascuţit, a căzut jos înaintea Lui, și a 
zis cu glas tare: “Ce am eu a face cu Tine, Isuse, Fiul Dum- 
nezeului Celui Prea "nalt? Te rog nu mă chinui.” Căci Isus 
poruncise duhului necurat să iasă din omul acela, pe care pus- 
ese stăpinire de multă vreme; era păzit legat cu cătușe la mini 
și cu obezi la picioare, dar rupea legăturile, și era gonit de 
dracul prin pustii. Isus l-a întrebat: “Cum îţi este numele?” 
“Legiune,” a răspuns el; pentrucă intraseră mulți draci în el. 
Și dracii rugau stăruitor pe Isus să nu le poruncească să se 

ducă în Adînc. Acolo pe munte, era o turmă mare de porci, 
cari pășteau. Și dracii au rugat pe Isus să le dea voie să intre 
în ei. El le-a dat voie.  Dracii au ieșit din omul acela, au 
intrat în porci, și turma s'a repezit de pe rîpă în lac, și s'a 
înecat.  Porcarii, cînd au văzut ce se întîmplase, au fugit și 
au dat de veste în cetate și prin sate. Oamenii au ieșit să 
vadă cele întîmplate. Au venit la Isus, și au găsit pe omul 
din care ieșiseră dracii, șezînd la picioarele lui Isus, îmbrăcat, 
și în toate minţile; și i-a apucat frica.  Ceice văzuseră, cele 
petrecute, le-au povestit cum fusese vindecat cel stăpinit de 
draci. Tot norodul din ţinutul Gherghesenilor a rugat pe Isus 
să plece dela ei, pentrucă îi apucase o mare frică. Isus S'a suit 
într'o corabie, și S'a întors. Omul din care ieșiseră dracii, "1 
ruga să-i dea voie să rămînă cu El. Dar Isus l-a trimes acasă, 
și i-a zis:  “ntoarce-te acasă, și povestește tot ce ţi-a făcut 
Dumnezeu.” El a plecat, și a vestit prin toată cetatea tot ce-i 
făcuse Isus. La întoarcere, Isus a fost primit cu bucurie de 
mulţime, căci toţi ’l aşteptau. Și iată că a venit un om, numit 
lair, care era fruntaș al sinagogii. El s'a aruncat la picioarele 
lui Isus, și L-a rugat să vină pînă la el acasă; pentrucă avea o 
singură copilă de vreo doisprezece ani, care trăgea să moară. 
Pe drum, Isus era îmbulzit de noroade. Și era o femeie, care 
de doisprezece ani avea o scurgere de sînge; ea își cheltuise 
toată averea cu doftorii, fără s'o fi putut vindeca vreunul. Ea 
s'a apropiat pe dinapoi, și s'a atins de poala hainei lui Isus. 
Indată, scurgerea de sînge s'a oprit. Și Isus a zis: “Cine s'a 
atins de Mine?” Fiindcă toţi tăgăduiau, Petru și ceice erau 
cu El, au zis: “nvăţătorule, noroadele Te împresoară și Te 
îmbulzesc, și mai întrebi: „Cine s'a atins de Mine?” Dar Isus 
a răspuns: “S'a atins cineva de Mine, căci am simţit că a ieșit 
din Mine o putere.” Femeia, cînd s'a văzut dată de gol, a 
venit tremurînd, s'a aruncat jos înaintea Lui, și a spus în faţa 
întregului norod, din ce pricină se atinsese de El, și cum fusese 
vindecată numai decât. Isus i-a zis: “ndrăznește, fiică; cred- 
ința ta te-a mîntuit, du-te în pace.” Pe cînd vorbea El încă, 
vine unul din casa fruntașului sinagogii, și-i spune: “Fiica ta a 
murit, nu mai supăra pe 'nvăţătorul.” Dar Isus, cînd a auzit 

lucrul acesta, a zis fruntașului sinagogii: “Nu te teme; crede 
numai, și va fi tămăduită.” Cînd a ajuns la casa fruntașului, 
n'a lăsat pe nici unul să intre împreună cu El, decât pe Petru, 
pe lacov, pe loan, pe tatăl și mama fetei. Toţi plingeau și o 
boceau. Atunci Isus a zis: “Nu plingeţi; fetiţa n'a murit, ci 
doarme.” Ei își băteau joc de El, căci știau că murise. Dar 
EI, dupăce i-a scos pe toţi afară, a apucat-o de mînă, și a stri- 
gat cu glas tare: “Fetiţo, scoală-te!” Şi duhul ei s'a întors în 
ea, iar fata s'a sculat numaidecît. Isus a poruncit să-i dea să 
mănînce. Părinţii ei au rămas uimiţi. Isus le-a poruncit să 
nu spună numănui cele întîmplate. 


Isus a chemat pe cei doisprezece ucenici ai Săi, le-a dat put- 
ere și stăpiînire peste toţi dracii, și să vindece boalele. Apoi 
i-a trimes să propovăduiască 'mpărăţia lui Dumnezeu, și să 
tămăduiască pe cei bolnavi. “Sà nu luaţi nimic cu voi pe 
drum,” le-a zis El; “nici toiag, nici traistă, nici pîne, nici bani, 
nici două haine. ’n orice casă veţi intra, să rămineţi acolo, 
pînă veţi pleca din locul acela. Și dacă nu vă vor primi oa- 
menii, să ieşiţi din cetatea aceea, și să scuturaţi praful de pe 
picioarele voastre, ca mărturie împotriva lor.” Ei au plecat, și 
au mers din sat în sat, propovăduind Evanghelia, și săvirșind 
pretutindeni tămăduiri. Cîrmuitorul Irod a auzit vorbindu- 
se despre toate lucrurile săvîrșite de Isus, și sta în cumpănă, 
neștiind ce să creadă. Căci unii ziceau că a înviat loan din 
morți; alţii ziceau că s'a arătat Ilie; și alții ziceau că a înviat 
vreun prooroc din cei din vechime. Dar Irod zicea: “Lui loan 
i-am tăiat capul; cine este oare acesta, despre care aud astfel 
de lucruri?” Și căuta să-L vadă. Apostolii, cînd s'au întors, 
au istorisit lui Isus tot ce făcuseră. El i-a luat cu Sine, și S'a 
dus la o parte, lîngă o cetate, numită Betsaida.  Noroadele 
au priceput lucrul acesta, și au mers după El. Isus le-a primit 
bine, le vorbea despre 'mpărăţia lui Dumnezeu, și vindeca pe 
cei ce aveau trebuință de vindecare. Fiindcă ziua se pleca spre 
seară, cei doisprezece s'au apropiat, și l-au zis: “Dă drumul 
noroadelor, ca să se ducă în satele și cătunele de primprejur să 
găzduiască și să-și caute de ale mîncării; pentrucă aici sîntem 
într'un loc pustiu.” Isus le-a zis: “Daţi-le voi să mănînce!” 

Dar ei au răspuns: “N’avem decît cinci pîni și doi pești; afară 
numai dacă ne vom duce noi înșine să cumpărăm merinde pen- 
tru tot norodul acesta.” Şi erau aproape cinci mii de bărbaţi. 
Isus a zis ucenicilor Săi: “Puneţi-i să șadă jos în cete de cîte 
cincizeci.” Aşa au și făcut: i-au pus pe toţi să șadă jos. Isus 
a luat cele cinci pini și cei doi pești, Și-a ridicat ochii spre 
cer, și le-a binecuvîntat. Apoi le-a frînt, și le-a dat ucenicilor 
să le împartă norodului. Au mîncat toţi, și s'au săturat; și 
au ridicat douăsprezece coșuri pline cu fărămiturile rămase. 
'ntr'o zi, pe cînd Se ruga Isus singur deoparte, avînd cu El pe 
ucenicii Lui, le-a pus întrebarea următoare: “Cine zic oamenii 
că sînt Eu?” Ei l-au răspuns: “Unii zic că ești loan Boteză- 
torul; alţii zic că ești Ilie; alţii zic că a înviat un prooroc din 
cei din vechime.” “Dar voi”, i-a întrebat EI, “cine ziceţi că 
sînt?” “Hristosul lui Dumnezeu!” I-a răspuns Petru. Isus le- 
a poruncit cu tărie să nu spună nimănui lucrul acesta. Apoi 
a adăugat că Fiul omului trebuie să pătimească multe, să fie 
tăgăduit de bătrîni, de preoţii cei mai de seamă și de cărturari, 
să fie omorît, și a treia zi să învieze. Apoi a zis tuturor: “Dacă 
voește cineva, să vină după Mine, să se lepede de sine, să-și ia 
crucea în fiecare zi, și să Mă urmeze. Fiindcă oricine va voi 
să-și scape viaţa, o va pierde; dar oricine își va pierde viața 
pentru Mine, o va mîntui. Şi ce ar folosi un om să câștige 
toată lumea, dacă s'ar prăpădi sau s'ar pierde pe sine însuș? 
Căci de oricine se va rușina de Mine și de cuvintele Mele, se 
va rușina și Fiul omului de el, cînd va veni în slava Sa și a 
Tatălui și a sfinţilor îngeri. Adevărat vă spun, că sînt unii din 
cei ce stau aici, cari nu vor gusta moartea, pînă nu vor vedea 
"mpărăţia lui Dumnezeu. Cam la opt zile după cuvintele aces- 
tea, Isus a luat cu El pe Petru, pe loan și pe Iacov, și S'a suit 
pe munte să Se roage. Pe cînd Se ruga, I s'a schimbat în- 
făţișarea feţei, și îmbrăcămintea I s'a făcut albă strălucitoare. 
Și iatăcă stăteau de vorbă cu El doi bărbaţi: erau Moise și 
Ilie, cari se arătaseră în slavă, și vorbeau despre sfîrşitul Lui, 
pe care avea să-l aibă în Ierusalim. Petru și tovarășii lui erau 
îngreuiaţi de somn; dar, cînd s'au deșteptat bine, au văzut 
slava lui Isus, și pe cei doi bărbaţi cari stăteau împreună cu 

El. ’n clipa cînd se despărțeau bărbaţii aceștia de Isus, Petru 
a zis lui Isus: “nvăţătorule, este bine să fim aici; să facem trei 
colibe: una pentru Tine, una pentru Moise și una pentru Ilie.” 
Nu știa ce spune. Pe cînd vorbea el astfel, a venit un nor, și 
i-a acoperit cu umbra lui; ucenicii s'au spăimîntat, cînd i-au 
văzut intrînd în nor. Și din nor s'a auzit un glas, care zicea: 
“Acesta este Fiul Meu prea iubit: de El să ascultați.” Cînd 
s'a auzit glasul acela, Isus a rămas singur. Ucenicii au tăcut, și 
n-au spus, în zilele acelea, nimănui nimic din cele ce văzuseră. 
A doua zi, cînd s'au pogorit de pe munte, o gloată mare a 
întîmpinat pe Isus. Și un om din mijlocul mulțimii a strigat: 
“nvăţătorule, rogu-Te, uită-Te cu îndurare la fiul meu, fiindcă 
îl am numai pe el. ’l apucă un duh, și deodată răcnește; și 
duhul îl scutură cu putere, așa că băiatul face spumă la gură, 
și cu anevoie se duce duhul dela el, după ce l-a stropșit de tot. 
Am rugat pe ucenicii Tăi să-l scoată, și n'au putut. “O neam 
necredincios și pornit la rău”, a răspuns Isus; “pînă cînd voi fi 
cu voi și vă voi suferi? Adu aici pe fiul tău.” Pe cînd venea 
băiatul, dracul l-a trîntit la pămînt, și l-a scuturat cu putere. 
Dar Isus a certat duhul necurat, a vindecat pe băiat, și l-a 
dat înapoi tatălui său. Și toţi au rămas uimiţi de mărirea lui 
Dumnezeu. “Voi ascultați bine ce vă spun: Fiul omului va fi 
dat în mînile oamenilor!” Dar ucenicii nu înțelegeau cuvintele 
acestea, căci erau acoperite pentru ei, ca să nu le priceapă; și 
se temeau să-L întrebe în privința aceasta. Apoi le-a venit în 
gînd să știe cine dintre ei ar fi cel mai mare. Isus le-a cunos- 
cut gîndul inimii, a luat un copilaș, l-a pus lîngă El, și le-a 
zis: “Oricine primește pe acest copilaș, în Numele Meu, pe 
Mine Mă primește; și oricine Mă primește pe Mine, primește 
pe Cel ce M'a trimes pe Mine. Fiindcă cine este cel mai mic 
între voi toţi, acela este mare.” Ioan a luat cuvîntul, și a 
zis: “nvăţătorule, noi am văzut pe un om scoţind draci în Nu- 
mele tău; și l-am oprit, pentrucă nu merge după noi.” “Nu-l 
opriți”, i-a răspuns Isus, “fiindcă cine nu este împotriva voas- 
tră, este pentru voi.” Cînd s'a apropiat vremea în care avea 
să fie luat în cer, Isus Și-a îndreptat faţa hotărit să meargă 
la Ierusalim. A trimes înainte niște soli, cari s'au dus și au 

intrat într'un sat al Samaritenilor, ca să-l pregătească un loc 
de găzduit. Dar ei nu L-au primit, pentrucă Isus Se îndrepta 
să meargă spre Ierusalim. Ucenicii Săi, Iacov și loan, cînd au 
văzut lucrul acesta, au zis: “Doamne, vrei să poruncim să se 
pogoare foc din cer și să-i mistuie, cum a făcut Ilie?” Isus 
S'a întors spre ei, i-a certat, și le-a zis: “Nu știți de ce duh 
sînteţi însufleţiţi! Căci Fiul omului a venit nu ca să piardă 
sufletele oamenilor, ci să le mintuiască.” Și au plecat într'alt 
sat. Pe cînd erau pe drum, un om i-a zis: “Doamne, Te 
voi urma, oriunde vei merge.” Isus i-a răspuns: “Vulpile au 
vizuini, și păsările cerului au cuiburi; dar Fiul omului n'are 
unde-Și odihni capul.”  Altuia i-a zis: “Vino după Mine!” 
“Doamne”, l-a răspuns el, “lasă-mă să mă duc întîi să îngrop 
pe tatăl meu.” Dar Isus i-a zis: “Lasă morţii să-și îngroape 
morții, și tu du-te de vestește 'mpărăţia lui Dumnezeu.” Un 
altul a zis: “Doamne, Te voi urma, dar lasă-mă întîi să mă duc 
să-mi iau rămas bun dela ai mei.” Isus i-a răspuns: “Oricine 
pune mîna pe plug, și se uită înapoi, nu este destoinic pentru 
"'mpărăţia lui Dumnezeu.” 


După aceea Domnul a mai rînduit alţi șaptezeci de ucenici, 
și i-a trimes doi cîte doi înaintea Lui, în toate cetăţile și în 
toate locurile, pe unde avea să treacă El. Şi le-a zis: “Mare 
este secerișul, dar puţini sînt lucrătorii! Rugaţi dar pe Domnul 
secerișului să scoată lucrători la secerișul Său.  Duceţi-vă,; 
iată, vă trimet ca pe niște miei în mijlocul lupilor. Să nu 
luaţi cu voi nici pungă, nici traistă, nici încălțăminte, și să nu 
întrebaţi pe nimeni de sănătate pe drum. ’n orice casă veți 
intra, să ziceţi întîi: “Pacea să fie peste casa aceasta!” Şi dacă 
va, fi acolo un fiu al păcii, pacea voastră va răminea peste el; 
altminteri ea se va întoarce la voi. Să rămiîneţi în casa aceea, și 
să mîncați și să beţi ce vi se va da; căci vrednic este lucrătorul 
de plata sa. Să nu umblaţi din casă în casă. ’n oricare cetate 
veţi intra și unde vă vor primi oamenii, să mincaţi ce vi se va 
pune înainte; să vindecaţi pe bolnavii cari vor fi acolo, și să 
le ziceți: “mpărăţia lui Dumnezeu s'a apropiat de voi.” Dar 
în oricare cetate veți intra, și nu vă vor primi, să vă duceţi pe 
ulițele ei, și să ziceţi:  “Scuturăm împotriva voastră, chiar și 

praful din cetatea voastră, care s'a lipit de picioarele noastre; 
totuș să știți că 'mpărăţia lui Dumnezeu s'a apropiat de voi.” 
Eu vă spun că, în ziua judecății va fi mai ușor pentru Sodoma 
decît pentru cetatea aceea. Vai de tine, Horazine! Vai de tine, 
Betsaido! Căci dacă ar fi fost făcute în Tir și Sidon lucrările 
puternice cari au fost făcute în voi, de mult s'ar fi pocăit stînd 
în sac și cenușă. De aceea, în ziua judecății, va fi mai ușor 
pentru Tir și Sidon decit pentru voi. Şi tu, Capernaume, 
vei fi înălțat oare pînă la cer? Vei fi pogorit pînă în Locuinţa 
morţilor. Cine vă ascultă pe voi, pe Mine Mă ascultă; și 
cine vă nesocotește pe voi, pe Mine Mă nesocotește; iar cine 
Mă nesocotește pe Mine, nesocotește pe Cel ce M'a trimes pe 
Mine.” Cei șaptezeci s'au întors plini de bucurie, și au zis: 
“Doamne, chiar și dracii ne sînt supuși în Numele Tău.” Isus 
le-a zis: “Am văzut pe Satana căzînd ca un fulger din cer.” 
lată că v'am dat putere să călcaţi peste șerpi și peste scorpii, 
și peste toată puterea vrăjmașului: și nimic nu vă va putea 
vătăma. Totuş, să nu vă bucuraţi de faptul că duhurile vă sînt 
supuse; ci bucuraţi-vă că numele voastre sînt scrise în ceruri.” 
’n ceasul acela, Isus S'a bucurat în Duhul Sfânt, și a zis: “Tată, 
Doamne al cerului și al pămîntului; Te laud pentrucă ai ascuns 
aceste lucruri de cei înţelepţi și pricepuţi, și le-ai descoperit 
pruncilor. Da, Tată, fiindcă așa ai găsit cu cale Tu.” Toate 
lucrurile Mi-au fost date în mîni de Tatăl Meu; și nimeni nu 
știe cine este Fiul, afară de Tatăl, nici cine este Tatăl, afară 
de Fiul și acela căruia vrea Fiul să i-L descopere.” Apoi S'a 
întors spre ucenici, și le-a spus de o parte: “Ferice de ochii 
cari văd lucrurile, pe cari le vedeţi voi! Căci vă spun că mulţi 
prooroci și împărați au voit să vadă ce vedeți voi, și n'au văzut, 
să audă ce auziţi voi, și n'au auzit.” Un învăţător al Legii s'a 
sculat să ispitească pe Isus și I-a zis: “nvăţătorule, ce să fac 
ca să moștenesc viața vecinică?” Isus i-a zis: “Ce este scris 
în Lege? Cum citeşti în ea?” Ela răspuns: “Să iubeşti pe 
Domnul, Dumnezeul tău, cu toată inima ta, cu tot sufletul tău, 
cu toată puterea ta și cu tot cugetul tău; și pe aproapele tău ca 
pe tine însuţi.” “Bine ai răspuns”, i-a zis Isus; “fă așa, și vei 
avea viața vecinică.” Dar el, care vroia să se îndreptăţească, a 

zis lui Isus: “Și cine este aproapele meu?” Isus a luat din nou 
cuvîntul, și a zis: “Un om se cobora din Ierusalim la Ierihon. 
A căzut între niște tilhari, cari l-au desbrăcat, l-au jăfuit de 
tot, l-au bătut zdravăn, au plecat, și l-au lăsat aproape mort. 
Din întîmplare, se cobora pe acelaș drum un preot; și, cînd a 
văzut pe omul acesta, a trecut înainte pe alături. Un Levit 
trecea și el prin locul acela; și cînd l-a văzut, a trecut înainte pe 
alături. Dar un Samaritean, care era în călătorie, a venit în 
locul unde era el, și cînd l-a văzut, i s'a făcut milă de el. Sa 
apropiat de i-a legat rănile, și a turnat peste ele untdelemn 
și vin; apoi l-a pus pe dobitocul lui, l-a dus la un han, și a 
îngrijit de el. A doua zi, cînd a pornit la drum, a scos doi 
lei, i-a dat hangiului, și i-a zis: “Ai grijă de el, și orice vei mai 
cheltui, îţi voi da înapoi la întorcere.” Care dintr'acești trei ți 
se pare că a dat dovadă că este aproapele celui ce căzuse între 
tilhari?”  “Celce și-a făcut milă cu el”, a răspuns învățătorul 
Legii. “Du-te de fă și tu la fel”, i-a zis Isus. Pe cînd era pe 
drum, cu ucenicii Săi, Isus a intrat într'un sat. Și o femeie, 
numită Marta, L-a primit în casa ei. Ea avea o soră numită 
Maria, care s'a aşezat jos la picioarele Domnului, şi asculta 
cuvintele Lui. Marta era împărțită cu multă slujire, a venit 
repede la EI, și I-a zis: “Doamne, nu-Ti pasă că soru-mea m'a 
lăsat să slujesc singură? Zi-i dar să-mi ajute.” Drept răspuns, 
Isus i-a zis: “Marto, Marto, pentru multe lucruri te îngrijorezi 
și te frămiînţi tu, dar un singur lucru trebuiește. Maria și-a 
ales partea cea bună, care nu i se va lua.” 


'ntr'o zi, Isus Se ruga într'un loc anumit. Cînd a isprăvit 
rugăciunea, unul din ucenicii Lui I-a zis: “Doamne, învaţă-ne 
să ne rugăm, cum a învăţat și loan pe ucenicii lui.” El le-a 
zis: “Cînd vă rugaţi, să ziceţi: Tatăl nostru care ești în ceruri! 
Sfinţească-se Numele Tău; vie 'mpărăţia Ta; facă-se voia Ta, 
precum în cer, așa și pe pămînt.  Pînea noastră cea de toate 
zilele dă-ne-o nouă în fiecare zi; şi ne iartă nouă păcatele noas- 
tre, fiindcă și noi iertăm oricui ne este dator; și nu ne duce în 
ispită,, ci izbăveşte-ne de cel rău.” Apoi le-a mai zis: “Dacă 
unul dintre voi are un prieten, și se duce la el la miezul nopţii, 
și-i zice: „Prietene, împrumută-mi trei pini, căci a venit la 

mine de pe drum un prieten al meu, și n'am ce-i pune înainte; 
și dacă dinlăuntrul casei lui, prietenul acesta îi răspunde: „Nu 
mă turbura; acum ușa este încuiată, copiii mei sînt cu mine 
în pat, nu pot să mă scol să-ți dau pini, - vă spun: chiar 
dacă nu s'ar scula să i le dea, pentrucă-i este prieten, totuș, 
măcar pentru stăruința lui supărătoare, tot se va scula și-i va 
da tot ce-i trebuie. Deaceea și Eu vă spun: Cereţi, și vi se va 
da: căutaţi, și veți găsi; bateţi și vi se va deschide. Fiindcă 
oricine cere, capătă; cine caută găsește; și celui ce bate, i se 
deschide. Cine este tatăl acela dintre voi, care, dacă-i cere fiul 
său pine, să-i dea o piatră? Ori, dacă cere un pește, să-i dea un 
șarpe în loc de pește? Sau, dacă cere un ou, să-i dea o scor- 
pie? Deci, dacă voi, cari sînteţi răi, știți să dați daruri bune 
copiilor vostri, cu cât mai mult Tatăl vostru cel din ceruri va 
da Duhul Sfînt celor ce I-L cer” Isus a scos dintr'un bolnav 
un drac, care era mut. Dupăce a ieșit, dracul, mutul a grăit, 
și noroadele s'au mirat. Dar unii ziceau: “El scoate dracii 
cu Beelzebul, domnul dracilor.” Alții, ca să-L ispitească, “i 
cereau un semn, din cer. Isus le-a cunoscut gîndurile, și le-a 
zis: “Orice împărăție desbinată împotriva ei, este pustiită; și 
o casă desbinată împotriva ei, se prăbușește peste alta. Deci, 
dacă Satana este desbinat împotriva lui însuș, cum va dăinui 
împărăţia lui, fiindcă ziceţi că Eu scot dracii cu Beelzebul? 
Și dacă eu scot dracii cu Beelzebul, fiii voștri cu cine îi scot? 
De aceea ei înșiși vor fi judecătorii voştri. Dar, dacă Eu scot 
dracii cu degetul lui Dumnezeu, "mpărăţia lui Dumnezeu a 
ajuns pînă la voi. Cînd omul cel tare și bine înarmat își 
păzeşte casa, averile îi sînt la adăpost. Dar dacă vine peste 
el unul mai tare decît el și-l biruiește, atunci îi ia cu sila toate 
armele în care se încredea, și împarte prăzile luate de la el. 
Cine nu este cu Mine este împotriva Mea; și cine nu adună 
cu Mine, risipește. Duhul necurat, cînd iese afară dintr'un 
om, umblă prin locuri fără apă, și caută odihnă. Fiindcă n'o 
găsește, zice: „Mă voi întoarce în casa mea, de unde am ieșit.“ 
Și cînd vine, o găsește măturată și împodobită. Atunci se 
duce de mai ia cu el alte șapte duhuri, mai rele decît el; intră 
împreună în casă, se așează în ea, și starea de pe urmă a omu- 

lui aceluia ajunge mai rea decît cea dintii.” Pe cînd spunea 
Isus aceste vorbe, o femeie din norod și-a ridicat glasul și a zis: 
“Ferice de pîntecele care Te-a purtat, și de ţiţele pe cari le-ai 
supt!” Şi El a răspuns: “Ferice mai degrabă de ceice ascultă 
Cuvîntul lui Dumnezeu, și-L păzesc!” Pe cînd noroadele se 
strîngeau cu grămada, El a început să spună; “Neamul acesta 
este un neam viclean; el cere un semn; dar nu i se va da alt 
semn decât semnul proorocului lona. Căci după cum lona a 
fost un semn pentru Niniviteni, tot așa și Fiul omului va fi un 
semn pentru neamul acesta. "mpărăteasa de la miazăzi se va 
scula, în ziua judecății, alături de bărbaţii acestui neam, și-i 
va, osîndi; pentrucă ea a venit; dela capătul pămîntului ca să 
audă înțelepciunea lui Solomon; și iată că aici este Unul mai 
mare decît Solomon. Bărbaţii din Ninive se vor scula, în ziua 
judecății, alături de neamul acesta, și-l vor osindi, pentrucă ei 
s'au pocăit la propovăduirea lui Iona; și iată că aici este Unul 
mai mare decât Iona. Nimeni n'aprinde o lumină, ca s'o pună 
într'un loc ascuns sau supt baniţă; ci o pune într'un sfeșnic, 
pentru ca cei ce intră, să vadă lumina. Ochiul este lumina 
trupului tău. Dacă ochiul tău este sănătos, tot trupul tău este 
plin de lumină; dar dacă ochiul tău este rău, trupul tău este 
plin de întunerec. Ia seama dar, ca lumina care este în tine, 
să nu fie întunerec. Așa că, dacă tot trupul tău este plin de 
lumină, fără să aibă vreo parte întunecată, va fi în totul plin 
de lumină, întocmai ca atunci cînd te-ar lumina o lampă cu 
lumina ei mare.” Pe cînd vorbea Isus, un Fariseu L-a rugat 
să prinzească la el. El în intrat și a șezut la masă. Fariseul a 
văzut cu mirare că Isus nu Se spălase înainte de prînz. Dar 
Domnul i-a zis: “Voi, Fariseii, curăţiţi partea de afară a pa- 
harului și a blidului, dar lăuntrul vostru este plin de jăfuire 
și de răutate.  Nebunilor, oare Acela care a făcut partea de 
afară, n'a făcut și pe cea dinlăuntru? Dați mai bine milostenie 
din lucrurile dinlăuntru, și atunci toate vă vor fi curate. Dar 
vai de voi, Fariseilor! Pentrucă voi daţi zeciuială din izmă, 
din rută și din toate zarzavaturile, și daţi uitării dreptatea și 
dragostea de Dumnezeu: pe acestea trebuia să le faceţi, și pe 
celelalte să nu le lăsaţi nefăcute! Vai de voi, Fariseilor! Pen- 

trucă voi umblaţi după scaunele dintii la sinagogi, și vă place 
să vă facă lumea plecăciuni prin pieţe! Vai de voi, cărturari 
și Farisei făţarnici! Pentrucă, voi sînteţi ca mormintele, cari 


nu se văd, și peste cari oamenii umblă fără să știe.” Unul 
din învățătorii Legii a luat cuvîntul, şi I-a zis: “nvăţătorule 

7 2 3 5 ? 
spunînd aceste lucruri ne ocărăști și pe noi.” “Vai și de voi, 


învăţători ai Legii”, a răspuns Isus. “Pentrucă voi puneţi pe 
spinarea oamenilor sarcini grele de purtat, iar voi nici măcar 
cu unul din degetele voastre nu vă atingeţi de ele. Vai de 
voi! Pentrucă voi zidiţi mormintele proorocilor, pe cari i-au 
ucis părinţii voştri. Prin aceasta mărturisiți că încuviințaţi 
faptele părinţilor voștri; căci ei au ucis pe prooroci, iar voi le 
zidiți mormintele. De aceea 'nţelepciunea lui Dumnezeu a zis: 
„Le voi trimete prooroci și apostoli; pe unii din ei îi vor ucide, 
iar pe alţii îi vor prigoni, ca să se ceară dela acest neam sîngele 
tuturor proorocilor, care a fost vărsat dela întemeierea lumii: 
dela sîngele lui Abel pînă la sîngele lui Zaharia, ucis între altar 
și Templu; da, vă spun, se va cere dela neamul acesta! Vai 
de voi, învăţători ai Legii! Pentrucă voi aţi pus mîna pe cheia 
cunoștinței: nici voi n'aţi intrat, iar pe ceice voiau să intre, 
i-aţi împedecat să intre.” După ce a ieșit de acolo, cărturarii 
și Fariseii au început să-L pună la strîmtoare, și să-L facă să 
vorbească despre multe lucruri; I-au întins astfel laţuri, ca să 
prindă vreo vorbă din gura Lui, pentru care să-L poată învinui. 


"n vremea aceea, cînd se strinseseră noroadele cu miile, așa 
că se călcau unii pe alţii, Isus a început să spună ucenicilor Săi: 
“Mai întîi de toate, păziți-vă de aluatul Fariseilor, care este 
făţărnicia. Nu este nimic acoperit, care nu va fi descoperit, 
nici ascuns, care nu va fi cunoscut. De aceea, orice ați spus 
la întunerec, va fi auzit la lumină; și orice aţi grăit la ureche, 
în odăițe, va fi vestit de pe acoperișul caselor. Vă spun vouă, 
prietenii Mei: Să nu vă temeţi de cei ce ucid trupul, și după 
aceea nu mai pot face nimic. Am să vă arăt de cine să vă 
temeţi. 'Temeţi-vă de Acela care, după ce a ucis, are puterea 
să arunce în gheenă; da, vă spun, de El să vă temeţi. Nu se 
vind oare cinci vrăbii cu doi bani? Totuș, niciuna din ele nu 
este uitată înaintea lui Dumnezeu. Şi chiar perii din cap, toți 

vă sînt numărați. Deci să nu vă temeţi: voi sînteţi mai de preț 
decît multe vrăbii. Eu vă spun: pe orișicine Mă va mărturisi 
înaintea, oamenilor, îl va mărturisi și Fiul omului înaintea în- 
gerilor lui Dumnezeu; dar cine se va lepăda de Mine înaintea 
oamenilor, va fi lepădat și el înaintea îngerilor lui Dumnezeu. 
Și orișicui va vorbi împotriva Fiului omului, i se va ierta; dar 
oricui va huli împotriva Duhului Sfînt, nu i se va ierta. Cînd 
vă vor duce înaintea sinagogilor, înaintea dregătorilor, și înain- 
tea stăpînirilor, să nu vă îngrijoraţi, cum veți răspunde pentru 
apărarea voastră, nici ce veţi vorbi; căci Duhul Sfint vă va 
învăța chiar în ceasul acela ce va trebui să vorbiţi.” Unul din 
mulțime a zis lui Isus: “nvăţătorule, spune fratelui meu să 
împartă cu mine moștenirea noastră.”  “Omule”, i-a răspuns 
Isus, “cine M'a pus pe Mine judecător sau împărțitor peste 
voi?” Apoi le-a zis: “Vedeţi și păziţi-vă de orice fel de lă- 
comie de bani; căci viața cuiva nu stă în belșugul avuţiei lui.” 
Și le-a spus pilda aceasta: “Tarina unui om bogat rodise mult. 
Și el se gîndea în sine, și zicea: „Ce voi face? Fiindcă nu mai 
am loc unde să-mi string rodurile.* „lată“, a zis el, „ce voi face: 
îmi voi strica grînarele, și voi zidi altele mai mari; acolo voi 
strînge toate rodurile și toate bunătăţile mele; şi voi zice sufle- 
tului meu: „Suflete, ai multe bunătăţi strînse pentru mulţi ani; 
odihnește-te, mănîncă, bea și veselește-tej Dar Dumnezeu i-a 

„Nebunule! Chiar în noaptea aceasta ţi se va cere înapoi 
sufletul; și lucrurile, pe cari le-ai pregătit, ale cui vor fi; Tot 
așa este și cu cel ce își adună comori pentru el, și nu se îm- 
bogăţeşte faţă de Dumnezeu.” Isus a zis apoi ucenici] săi: 
“De aceea vă spun: Nu vă îngrijoraţi, cu privire la viaţa voas- 
tră, gîndindu-vă ce veţi mînca, nici cu privire la trupul vostru, 
gîndindu-vă cu ce vă veţi îmbrăca. Viața este mai mult de cît 
hrana, și trupul mai mult de cît îmbrăcămintea. Uitaţi-vă cu 
băgare de seamă la corbi: ei nu samănă, nici nu seceră, n'au 
nici cămară, nici grinar: și totuș Dumnezeu îi hranenie: Cu 
cît mai de preț sînteți voi decît păsările! Și apoi, cine dintre 
voi, chiar îngrijorîndu-se, poate să adauge un cot la lungimea 
vieţii lui? Deci, dacă nu puteți face nici cel mai mic lucru, 
pentruce vă mai îngrijorați de celelalte? Uitați-vă cu băgare 

de seamă cum cresc crinii: ei nu torc, nici nu țes: totuș vă 
spun că nici Solomon, în toată slava lui, n'a fost îmbrăcat 
ca unul din ei. Dacă astfel îmbracă Dumnezeu iarba, care 
astăzi este pe cîmp, iar mîne va fi aruncată în cuptor, cu cât 
mai mult vă va îmbrăca El pe voi, puţin credincioșilor? Să 
nu căutaţi ce veţi mînca sau ce veţi bea, și nu vă frămintaţi 
mintea. Căci toate aceste lucruri Neamurile lumii le caută. 
Tatăl vostru știe că aveţi trebuinţă de ele. Căutaţi mai întîi 
"'mpărăţia lui Dumnezeu, și toate aceste lucruri vi se vor da 
pe deasupra. Nu te teme, turmă mică; pentrucă Tatăl vostru 
vă dă cu plăcere 'mpărăţia.  Vindeţi ce aveţi și dați miloste- 
nie. Faceţi-vă rost de pungi, cari nu se învechesc, o comoară 
nesecată, în ceruri, unde nu se apropie hoţul, și unde nu roade 
molia. Căci unde este comoara voastră, acolo este și inima 
voastră. Mijlocul să vă fie încins, și făcliile aprinse. Și să fiți 
ca niște oameni, cari așteaptă pe stăpinul lor să se întoarcă 
dela nuntă, ca să-i deschidă îndată, cînd va veni și va bate la 
ușă. Ferice de robii aceia, pe cari stăpînul îi va găsi veghind 
la venirea lui! Adevărat vă spun, că el se va încinge, îi va pune 
să șadă la masă, și se va apropia să le slujească. Fie că vine 
la a doua strajă din noapte, fie că vine la a treia strajă, ferice 
de robii aceia, dacă-i va găsi veghind! Să știți bine că, dacă 
ar ști stăpînul casei la ce ceas va veni hoţul, ar veghea, și n'ar 
lăsa să-i spargă casa. Și voi dar fiţi gata, căci Fiul omului va 
veni în ceasul în care nu vă gîndiți.” “Doamne”, I-a zis Petru, 
“pentru noi spui pilda aceasta sau pentru toţi?” Și Domnul 
a zis: “Cine este ispravnicul credincios și înțelept, pe care-l 
va pune stăpînul său peste slugile sale, ca să le dea partea lor 
de hrană la vremea potrivită? Ferice de robul acela, pe care 
stăpînul, la venirea lui, îl va găsi făcînd așa! Adevărat vă 
spun, că îl va pune peste toată avuţia sa. Dar dacă robul 
acela zice în inima lui: „Stăpînul meu zăbovește să vină“; dacă 
va începe să bată pe slugi și pe slujnice, să mănînce, să bea și 
să se îmbete, stăpinul robului aceluia va veni în ziua în care 
el nu se așteaptă, și în ceasul în care nu știe, și-l va tăia în 
bucăţi; și soarta lui va fi soarta celor necredincioși în lucrul 
încredințat lor. Robul acela, care a știut voia stăpînului său, 

și nu s'a pregătit deloc, şi n'a lucrat după voia lui, va fi bă- 
tut cu multe lovituri. Dar cine n’a știut-o, și a făcut lucruri 
vrednice de lovituri, va fi bătut cu puține lovituri. Cui i s'a 
dat mult, i se va cere mult; și cui i s'a încredințat mult, i se 
va cere mai mult. Eu am venit să arunc un foc pe pămînt. Și 
ce vreau decît să fie aprins chiar acum! Am un botez cu care 
trebuie să fiu botezat, și cât de mult doresc să se îndeplinească! 
Credeţi că am venit să aduc pace pe pămînt? Eu vă spun: nu; 
ci mai degrabă desbinare. Căci, de acum înainte, din cinci, 
cari vor fi într'o casă, trei vor fi desbinaţi împotriva a doi, și 
doi împotriva a trei. Tatăl va fi desbinat împotriva fiului, și 
fiul împotriva tatălui; mama împotriva fiicei, și fiica împotriva 
mamei; soacra împotriva norei, și nora împotriva soacrei.” El 
a mai zis noroadelor: “Cînd vedeţi un nor ridicîndu-se la apus, 
îndată ziceţi: „Vine ploaia.“ Și așa se întîmplă. Și cînd vedeţi 
suflînd vîntul dela miazăzi, ziceţi: „Are să fie zăduf.* Și așa se 
întîmplă.  Făţarnicilor, faţa pămîntului și a cerului știți so 
deosebiți: vremea aceasta cum de n'o deosebiți? Și pentruce 
nu judecaţi și voi singuri ce este drept? Cînd te duci cu pirișul 
tău înaintea judecătorului, pe drum caută să scapi de el; ca nu 
cumva să te tirască înaintea judecătorului, judecătorul să te 
dea pe mina temnicerului, și temnicerul să te arunce în tem- 
niță. “ţi spun că nu vei ieși de acolo, pînă nu vei plăti și cel 
mai de pe urmă bănuţ.” 


n vremea aceea au venit unii, și au istorisit lui Isus ce se 
întîmplase unor Galileeni, al căror sînge îl amestecase Pilat 
cu jertfele lor. “Credeţi voi”, le-a răspuns Isus, “că acești 
Galileeni au fost mai păcătoşi decît toți ceilalţi Galileeni, pen- 
trucă au pățit astfel? Eu vă spun: nu; ci, dacă nu vă pocăiţi, 
toţi veţi peri la fel. Sau acei optsprezece inși, peste cari a 
căzut turnul din Siloam, și i-a omorît, credeți că au fost mai 
păcătoşi decît toţi ceilalți oameni, cari locuiau în Ierusalim? 
Eu vă spun: nu; ci, dacă nu vă pocăiţi, toţi veţi pieri la fel.” 
El a spus și pilda aceasta: “Un om avea un smochin sădit în via 
sa. A venit să caute rod în el, şi n'a găsit. Atunci a zis vieru- 
lui: „lată că sînt trei ani, decînd vin și caut rod în smochinul 
acesta, și nu găsesc. Taie-l. La ce să mai cuprindă şi pămîn- 

tul degeaba, „Doamne, i-a răspuns vierul, „mai lasă-l și anul 
acesta; am să-l sap de jur împrejur, și am să-i pun gunoi la 
rădăcină. Poate că deacum înainte va face roadă; dacă nu, îl 
vei tăia.” Isus învăța pe norod într'o sinagogă în ziua Sabat- 
ului. Şi acolo era o femeie stăpînită de optsprezece ani de 
un duh de neputinţă; era gîrbovă, și nu putea nicidecum să-și 
îndrepte spatele. Cînd a văzut-o Isus, a chemat-o, și i-a zis: 
“Femeie, ești deslegată de neputința ta.” Şi-a întins mîinile 
peste ea: îndată s'a îndreptat, și slăvea pe Dumnezeu. Dar 
fruntașul sinagogii, mîniat că, Isus săvîrșise vindecarea aceasta 
în ziua Sabatului, a luat cuvîntul, și a zis norodului: “Sînt șase 
zile în cari trebuie să lucreze omul; veniți dar în aceste zile 
să vă vindecaţi, și nu în ziua Sabatului!”  “Făţarnicilor”, i-a 
răspuns Domnul “oare în ziua Sabatului nu-și desleagă fiecare 
din voi boul sau w gardi dela iesle, și-l duce de-l adapă? Dar 
femeia aceasta, care este o fiică a lui Avraam, și pe care Satana 
o ținea legată de optsprezece ani, nu trebuia oare să fie desle- 
gată de legătura aceasta în ziua Sabatului?” Pe cînd vorbea 
El astfel, toți protivnicii Lui au rămas ruşinați; și norodul se 
bucura de toate lucrurile minunate, pe cari le făcea El. Ela 
mai zis: “Cu ce se aseamănă ’mpărăția lui Dumnezeu, și cu 
ce o voi asemăna? Se aseamănă cu un grăunte de muștar, pe 
care l-a luat un om, și l-a aruncat în grădina sa; el a crescut, 
s'a făcut copac mare, și păsările cerului și-au făcut cuiburi în 
ramurile lui.” El a zis iarăș: “Cu ce voi asemăna "mpărăţia 
lui Dumnezeu? Se aseamănă cu aluatul, pe care l-a luat o 
femeie și l-a pus în trei măsuri de făină, pînă s'a dospit toată.” 
Isus umbla prin cetăţi și prin sate, învătînd pe norod, și călă- 
torind spre Ierusalim. Cineva I-a zis: “Doamne, oare puţini 
sînt ceice sînt pe calea mîntuirii?” El le-a răspuns:  “Nevoiţi- 
vă să intraţi pe ușa cea strimtă. Căci vă spun, că mulți vor 
căuta să intre, și nu vor putea. Odată ce Stăpînul casei Se 
va scula și va încuia ușa, și voi veţi fi afară, și veţi începe 
să bateţi la ușă, și să ziceţi: „Doamne, Doamne, deschide-nej 
drept răspuns, EI vă va zice: Nu știu de unde sînteţi.” Atunci 
veţi începe să ziceţi: „Noi am mincat și am băut în fața Ta, și 
în ulițele noastre ai învăţat pe norod.* Și El va răspunde: „Vă 

spun că nu știu de unde sînteți; depărtați-vă dela Mine, voi 
toţi lucrătorii fărădelegii.* Va fi plînsul și scrișnirea dinţilor, 
cînd veţi vedea pe Avraam, pe Isaac și pe Iacov, și pe toţi 
proorocii în 'mpărăţia lui Dumnezeu, iar pe voi scoși afară. 
Vor veni dela răsărit și dela apus, dela miazănoapte și dela 
miază-zi, și vor şedea la masă în 'mpărăţia lui Dumnezeu. Și 
iată că sînt unii din cei de pe urmă, cari vor fi cei dintii, și sînt 
unii din cei dintii, cari vor fi cei de pe urmă.” "n aceeaș zi, au 
venit cîţiva Farisei, și l-au zis: “Pleacă, și du-Te de aici, căci 
Irod vrea să Te omoare.”  “Duceţi-vă”, le-a răspuns El, “și 
spuneți vulpii aceleia: „lată că scot dracii, și săvîrșesc vindecări 
astăzi și mine, iar a treia zi voi isprăvi. Dar trebuie să umblu 
astăzi, mîne și poimîne, fiindcă nu se poate ca un prooroc să 
piară afară din Ierusalim.  lerusalime, lerusalime, care omori 
pe prooroci și ucizi cu pietre pe cei trimeși la tine; de cîte ori 
am vrut să strîng pe fiii tăi, cum își strînge găina puii supt 
aripi, și n'aţi vrut! lată că vi se va lăsa casa pustie; dar vă 
spun că nu Mă veţi mai vedea, pînă veţi zice: „Binecuvîntat 
este Celce vine în Numele Domnului!” 


'ntr'o zi de Sabat, Isus a intrat în casa unuia din fruntașii 
Fariseilor, ca să prinzească. Fariseii '] pîndeau de aproape. 
Și înaintea Lui era un om bolnav de dropică. Isus a luat 
cuvîntul, și a zis învăţătorilor Legii și Fariseilor: “Oare este 
îngăduit a vindeca în ziua Sabatului sau nu?” Ei tăceau. 
Atunci Isus a luat de mînă pe omul acela, l-a vindecat, și i- 
a dat drumul. Pe urmă, le-a zis: “Cine dintre voi, dacă-i 
cade copilul sau boul în fintînă, nu-l va scoate îndată afară, 
în ziua Sabatului?” Şi n'au putut să-l răspundă nimic la 
aceste vorbe. Apoi, cînd a văzut că cei poftiţi la masă alegeau 
locurile dintii, le-a spus o pildă. Și le-a zis: “Cînd ești poftit 
de cineva la nuntă, să nu te așezi la masă în locul dintii; ca nu 
cumva, printre cei poftiţi de el, să fie altul mai cu vază decît 
tine, și cel ce te-a poftit și pe tine și pe el, să vină să-ţi zică: 
„Dă locul tău omului acestuia.‘ Atunci, cu rușine, va trebui să 
iei locul de pe urmă. Ci, cînd ești poftit, du-te și așează-te 
în locul cel mai depe urmă; pentruca, atunci cînd va veni cel 
ce te-a poftit, să-ți zică: „Prietene, mută-te mai sus." Lucrul 

acesta îţi va face cinste înaintea tuturor celor ce vor fi la masă 
împreună cu tine. Căci oricine se înalță, va fi smerit; și cine 
se smerește, va fi înălțat.” A zis și celui ce-L Poike “Cînd 
dai un prînz sau o cină, să nu chemi pe prietenii tăi, nici pe 
frații tăi, nici pe neamurile tale, nici pe vecinii bogați, ca nu 
cumva să te cheme și ei la rîndul lor pe tine, și să iei astfel o 
răsplată pentru ce ai făcut. Ci, cînd dai o masă, cheamă pe 
săraci, pe schilozi, pe șchiopi, pe orbi. Și va fi ferice de tine, 
pentrucă ei n'au cu ce să-ți răsplătească; dar ți se va răsplăti la 
învierea, celor neprihăniți.” Unul din ceice ședeau la masă cu 
EI, cînd a auzit aceste vorbe, I-a zis; “Ferice de acela care va 
prinzi în "'mpărăţia lui Dumnezeu!” Şi Isus i-a răspuns: “Un 
om a dat o cină mare, și a poftit pe mulţi. La ceasul cinei, a 
trimes pe robul său să spună celor poftiți: „Veniţi, căci iată că 
toate sînt gata. Dar toți, parcă fuseseră vorbiţi, au început 
să se desvinovăţească. Cel dintii i-a zis: „Am cumpărat un 
ogor, și trebuie să mă duc să-l văd; rogu-te să mă ierți. Un 
altul a zis: „Am cumpărat cinci părechi de boi și mă duc să-i 
încerc: iartă-mă, te rog.“ Un altul a zis: ‚Tocmai acum m'am 
însurat, și de aceea nu pot veni. Cînd s'a întors robul, a spus 
stăpînului său aceste lucruri. Atunci stăpînul casei s'a miniat, 
și a zis robului său: „Du-te degrab în pieţele și ulițele cetăţii, și 
adu aici pe cei săraci, ciungi, orbi și șchiopi.* La urmă, robul 
a zis: „Stăpine, s'a făcut cum ai poruncit, și tot mai este loc. 
Și stăpînul a zis robului: „eși la drumuri și la garduri, și pe cei 
ce-i vei găsi, silește-i să intre, ca să mi se umple casa. Căci 
vă spun că niciunul din cei poftiți, nu va gusta din cina mea.” 
"mpreună cu Isus mergeau multe noroade. El S'a întors, și le-a 
zis: “Dacă vine cineva la Mine, și nu urăște pe tatăl său, pe 
mamă-sa, pe nevastă-sa, pe copiii săi, pe fraţii săi, pe surorile 
sale, ba chiar însăș viaţa sa, nu poate fi ucenicul Meu. Și 
oricine nu-și poartă crucea, și nu vine după Mine, nu poate 
fi ucenicul Meu. Căci, cine dintre voi, dacă vrea să zidească 
un turn, nu stă mai întîi să-și facă socoteala cheltuielilor, ca 
să vadă dacă are cu ce să-l sfi rșească?  Pentruca nu cumva, 
dupăce i-a pus temelia, să nu-l poată sfirși, și toţi ceice-l vor 
vedea, să înceapă să ridă de el, și să zică: „Omul acesta a 

început să zidească, și n'a putut isprăvi.“ Sau care împărat, 
cînd merge să se bată în război cu un alt împărat, nu stă mai 
întîi să se sfătuiască dacă va putea merge cu zece mii de oameni 
înaintea celuice vine împotriva lui cu douăzeci de mii? Altfel, 
pe cînd celalt împărat este încă departe, îi trimete o solie să 
ceară pace. Tot așa, oricine dintre voi, care nu se leapădă de 
tot ce are, nu poate fi ucenicul Meu. Sarea este bună; dar 
dacă sarea își pierde gustul ei de sare, prin ce i se va da înapoi 
gustul acesta? Atunci nu mai este bună nici pentru pămînt, 
nici pentru gunoi, ci este aruncată afară. Cine are urechi de 
auzit, să audă.” 


Toţi vameșii și păcătoşii se apropiau de Isus ca să-L as- 
culte. Și Fariseii și cărturarii cîrteau și ziceau: “Omul acesta 
primește pe păcătoşi, și mănîncă cu ei.” Dar El le-a spus 
pilda aceasta: “Care om dintre voi, dacă are o sută de oi, și 
pierde pe una din ele, nu lasă pe celelalte nouăzeci și nouă pe 
islaz, și se duce după cea pierdută, pînă cînd o găsește? După 
ce a găsit-o, o pune cu bucurie pe umeri; și, cînd se întoarce 
acasă, cheamă pe prietenii și vecinii săi, și le zice: „Bucuraţi-vă 
împreună cu mine, căci mi-am găsit oaia care era pierdută. 
Tot așa, vă spun că va fi mai multă bucurie în cer pentru un 
singur păcătos care se pocăiește, decît pentru nouă zeci și nouă 
de oameni neprihăniţi cari n'au nevoie de pocăință. Sau care 
femeie, dacă are zece lei (Grecește: drahme.) de argint, și 
pierde unul din ei, nu aprinde o lumină, nu mătură casa, și nu 
caută cu băgare de seamă pînă cînd îl găsește? După ce l-a 
găsit, cheamă pe prietenele și vecinele ei, și zice: „Bucuraţi-vă 
împreună cu mine, căci am găsit leul, pe care-l pierdusem.! 
Tot așa, vă spun că este bucurie înaintea îngerilor lui Dum- 
nezeu pentru un singur păcătos care se pocăiește.” El a mai 
zis: “Un om avea doi fii. Cel mai tînăr din ei a zis tatălui său: 
„Tată, dă-mi partea de avere, ce mi se cuvine.‘ Și tatăl le-a îm- 
părțit averea. Nu după multe zile, fiul cel mai tînăr a strîns 
totul, și a plecat într'o ţară depărtată, unde și-a risipit averea, 
ducînd o viaţă destrăbălată. După ce a cheltuit totul, a venit 
o foamete mare în ţara aceea, și el a început să ducă lipsă. 
Atunci s'a dus și s'a lipit de unul din locuitorii ţării aceleia, 

care l-a trimes pe ogoarele lui să-i păzească porcii. Mult ar 16 
fi dorit el să se sature cu roșcovele, pe cari le mîncau porcii, 
dar nu i le da nimeni. Și-a venit în fire, și a zis: „Cîţi argaţi 17 
ai tatălui meu au belșug de pîne, iar eu mor de foame aici! 
Mă voi scula, mă voi duce la tatăl meu, și-i voi zice: Tată, 18 
am păcătuit împotriva cerului și împotriva ta, și nu mai sînt 19 
vrednic să mă chem fiul tău; fă-mă ca pe unul din argaţii tăi.“ 

Și s'a sculat, și a plecat la tatăl său. Cînd era încă departe, 20 
tatăl său l-a văzut, și i s'a făcut milă de el, a alergat de a căzut 

pe grumazul lui, și l-a sărutat mult. Fiul i-a zis: „lată, am 21 
păcătuit împotriva cerului și împotriva ta, nu mai sînt vrednic 

să mă chem fiul täu. Dar tatăl a zis robilor săi: „Aduceţi 22 
repede haina cea mai bună, și îmbrăcaţi-l cu ea; puneţi-i un 
inel în deget, și încălțăminte în picioare.  Aduceţi vițelul cel 23 
îngrăşat, și tăiaţi-l. Să mincăm și să ne veselim; căci acest 24 
fiu al meu era mort, și a înviat; era pierdut, și a fost găsit. 

Și au început să se veselească. Fiul cel mai mare era la ogor. 25 
Cînd a venit și s'a apropiat de casă, a auzit muzică și jocuri. 

A chemat pe unul din robi, și a început să-l întrebe ce este. 26 
Robul acela i-a răspuns: „Fratele tău a venit înapoi, și tatăl 27 
tău a tăiat vițelul cel îngrăşat, pentrucă l-a găsit iarăș sănătos 

și bine.“ El s'a întăritat de mînie, și nu voia să intre în casă. 28 
Tatăl său a ieșit afară, și l-a rugat să intre. Dar el, drept 29 
răspuns, a zis tatălui său: „lată, eu îţi slujesc ca un rob de 
atiţia ani, și niciodată nu ţi-am călcat porunca; și mie nicio- 
dată nu mi-ai dat măcar un ied să mă veselesc cu prietenii 
mei; iar cînd a venit acest fiu al tău, care ţi-a mîncat averea 30 
cu femeile desfrinate, i-ai tăiat vițelul cel îngrășat.' „Fiule“, 31 
i-a zis tatăl, „tu întotdeauna ești cu mine, și tot ce am eu este 

al tău. Dar trebuia să ne veselim și să ne bucurăm, pentrucă 32 
acest frate al tău era mort, și a înviat, era pierdut și a fost 
găsit.” 


Isus a mai spus ucenicilor Săi: “Un om bogat avea un is- 
pravnic, care a fost pîrît la el că-i risipește averea. El l-a 2 
chemat, și i-a zis: „Ce aud eu vorbindu-se despre tine? Dă-ţi 
socoteala de isprăvnicia ta, pentrucă nu mai poţi fi ispravnic. 
Ispravnicul și-a zis: ,Ce am să fac, dacă îmi ia stăpînul is- 3 

prăvnicia? Să sap, nu pot; să cerșesc, mi-e rușine. Ştiu ce 
am să fac, pentruca, atunci cînd voi fi scos din isprăvnicie, 
ei să mă primească în casele lor. A chemat pe fiecare din 
datornicii stăpînului său, și a zis celui dintii: „Cît ești dator 
stăpînului meu; ,O sută de măsuri de untdelemn“, a răspuns 
el. Și i-a zis: „a-ţi zapisul, și șezi degrabă de scrie cincizeci.“ 
Apoi a zis altuia: „Dar tu, cât ești dator; ,O sută de măsuri de 
grîu‘, a răspuns el. Și i-a zis: „la-ţi zapisul, și scrie optzeci. 
Stăpinul lui a lăudat pe ispravnicul nedrept, pentrucă lucrase 
înțelepțește. Căci fiii veacului acestuia, față de semenii lor, 
sînt mai înţelepţi decît fiii luminii. Și Eu vă zic: Faceţi-vă pri- 
eteni cu ajutorul bogățiilor nedrepte, pentruca atunci cînd veți 
muri, să vă primească în corturile vecinice. Cine este credin- 
cios în cele mai mici lucruri, este credincios și în cele mari; și 
cine este nedrept în cele mai mici lucruri, este nedrept și în cele 
mari. Deci, dacă n'aţi fost credincioși în bogăţiile (Grecește: 
Mamona.) nedrepte, cine vă va încredința adevăratele bogății? 
Și dacă n'aţi fost credincioși în lucrul altuia, cine vă va da ce 
este al vostru? Nici o slugă nu poate sluji la doi stăpîni; căci 
sau va uri pe unul și va iubi pe celalt, sau va ţinea numai la 
unul și va nesocoti pe celalt. Nu puteţi sluji lui Dumnezeu și 
lui Mamona.” Fariseii, cari erau iubitori de bani, ascultau 
și ei toate lucrurile acestea, și își băteau joc de El. Isus le-a 

“Voi căutaţi să vă arătaţi neprihăniți înaintea oamenilor, 
dar Dumnezeu vă cunoaște inimile; pentrucă ce este înălțat 
între oameni, este o uriciune înaintea lui Dumnezeu. Legea 
și proorocii au ţinut pînă la loan; de atunci încoace, Evanghe- 
lia "mpărăţiei lui Dumnezeu se propovăduiește: și fiecare, ca 
să intre în ea, dă năvală. Este mai lesne să treacă cerul și 
pămîntul decât să cadă o singură frintură de slovă din Lege. 
Oricine își lasă nevasta și ia pe alta de nevastă, preacurvește; 
și cine ia de nevastă pe cea lăsată de bărbatul ei, preacurvește. 
“Era un om bogat, care se îmbrăca în porfiră și in supţire; și 
în fiecare zi ducea o viaţă plină de veselie și strălucire. La ușa, 
lui, zăcea un sărac, numit Lazăr, plin de bube. Și dorea mult 
să se sature cu fărămiturile, cari cădeau de la masa bogatului; 
pînă și cînii veneau și-i lingeau bubele. Cu vremea săracul a 

murit; și a fost dus de îngeri în sînul lui Avraam. A murit și bo- 
gatul, și l-au îngropat. Pe cînd era el în Locuinta morţilor, în 
chinuri, și-a ridicat ochii în sus, a văzut de departe pe Avraam, 
și pe Lazăr în sînul lui, și a strigat: „Părinte Avraame, fie-ţi 
milă de mine, și trimete pe Lazăr să-și moaie virful degetului 
în apă, și să-mi răcorească limba; căci grozav sînt chinuit în 
văpaia aceasta. „Fiule', i-a răspuns Avraam, ,adu-ți aminte 
că, în viaţa ta, tu ţi-ai luat lucrurile bune, și Lazăr și-a luat 
pe cele rele; acum aici, el este mingiiat, iar tu ești chinuit. Pe 
lîngă, toate acestea, între noi și între voi este o prăpastie mare, 
așa ca cei ce ar avea să treacă de aici la voi, sau de acolo la noi, 
să nu poată. Bogatul a zis: „Rogu-te dar, părinte Avraame, 
să trimeți pe Lazăr în casa tatălui meu; căci am cinci frați, 
și să le adeverească, aceste lucruri, ca să nu vină și ei în acest 
loc de chin.“ Avraam a răspuns: „Au pe Moise și pe prooroci; 
să asculte de ei. „Nu, părinte Avraame“, a zis el; „ci dacă se 
va duce la ei cineva din morţi, se vor pocăi.* Și Avraam i- 
a răspuns: „Dacă nu ascultă pe Moise și pe prooroci, nu vor 
crede nici chiar dacă ar învia cineva din morți.” 


Isus a zis ucenicilor Săi: “Este cu neputinţă să nu vină 
prilejuri de păcătuire; dar vai de acela prin care vin! Ar 
fi mai de folos pentru el să i se lege o piatră de moară de 
gît, și să fie aruncat în mare, decit să facă pe unul din acești 
micuţi să păcătuiască. Luaţi seama la voi înșivă! Dacă fratele 
tău păcătuiește împotriva ta, mustră-l! Și dacă-i pare rău, 
iartă-l! Şi chiar dacă păcătuiește împotriva ta de șapte ori 
pe zi, și de șapte ori pe zi se întoarce la tine și zice: „mi 
pare răuj -să-l ierţi. Apostolii au zis Domnului: “Măreşte-ne 
credința!” Şi Domnul a zis: “Dacă aţi avea credinţă cât un 
grăunte de muștar, aţi zice dudului acestuia: „Desrădăcinează- 
te și sădește-te în mare“, și var asculta. Cine dintre voi, 
dacă are un rob, care ară sau paște oile, îi va zice, cînd vine 
dela cîmp: “Vino îndată, și șezi la masă?” Nu-i va zice mai 
degrabă: “Gătește-mi să mănînc, încinge-te, și slujește-mi pînă 
voi mînca și voi bea eu; după aceea, vei mînca și vei bea și tu?” 
Va rămiînea el îndatorat faţă de robul acela, pentrucă robul a 
făcut ce-i fusese poruncit? Nu cred. Tot așa și voi, dupăce 

veţi face tot ce vi s'a poruncit, să ziceţi: “Sintem niște robi 
netrebnici; am făcut ce eram datori să facem.” Isus mergea 
spre Ierusalim, și a trecut printre Samaria și Galilea. Pe cînd 
intra într'un sat, L-au întîmpinat zece leproși. Ei au stătut 
departe, și-au ridicat glasul, și au zis: “Isuse, 'nvăţătorule, 
ai milă de noi!” Cînd i-a văzut Isus, le-a zis: “Duceţi-vă și 
arătaţi-vă preoţilor!” Şi pe cînd se duceau, au fost curăţiţi. 
Unul din ei, cînd s'a văzut vindecat, s'a întors, slăvind pe 
Dumnezeu cu glas tare.  S'a aruncat cu faţa la pămînt la 
picioarele lui Isus, și I-a mulțămit. Era Samaritean. Isus a 
luat cuvîntul, și a zis: “Oare n'au fost curăţiţi toţi cei zece? 
Dar ceilalți nouă, unde sînt? Nu s'a găsit decit străinul acesta 
să se întoarcă și să dea slavă lui Dumnezeu?” Apoi i-a zis: 
“Scoală-te și pleacă; credinţa ta te-a mintuit.” Fariseii au 
întrebat pe Isus cînd va veni "mpărăţia lui Dumnezeu. Drept 
răspuns, El le-a zis: “mpărăţia lui Dumnezeu nu vine în așa fel 
ca să izbească privirile. Nu se va zice: „Uite-o aici“, sau: „Uite- 
o acoloj Căci iată că 'mpărăţia lui Dumnezeu este înlăuntrul 
vostru.” Şi a zis ucenicilor: “Vor veni zile cînd veţi dori să 
vedeţi una din zilele Fiului omului, și n'o veţi vedea. Vi se 
va zice: „lată-L aici, iată-L acoloj Să nu vă duceţi, nici să nu-i 
urmaţi. Căci, cum iese fulgerul și luminează dela o margine a 
cerului pînă la cealaltă, așa va fi și Fiul omului în ziua Sa. Dar 
mai întîi trebuie să sufere multe, și să fie lepădat de neamul 
acesta. Ce s'a întîmplat în zilele lui Noe, se va întîmpla la 
fel și în zilele Fiului omului: mîncau, beau, se însurau și se 
măritau pînă în ziua cînd a intrat Noe în corabie; și a venit 
potopul și i-a prăpădit pe toţi. Ce s'a întîmplat în zilele lui 
Lot, se va întîmpla aidoma: oamenii mîncau, beau, cumpărau, 
vindeau, sădeau, zideau; dar, în ziua cînd a ieșit Lot din 
Sodoma, a plouat foc și pucioasă din cer, și i-a pierdut pe toți. 
Tot așa va fi și în ziua cînd Se va arăta Fiul omului. ’n ziua 
aceea, cine va fi pe acoperișul casei, și își va avea vasele în casă, 
să nu se pogoare să le ia; și cine va fi pe cîmp, de asemenea, 
să nu se mai întoarcă. Aduceţi-vă aminte de nevasta lui Lot. 
Oricine va căuta să-și scape viaţa, o va pierde; și oricine o 
va pierde, o va găsi. Vă spun că, în noaptea aceea, doi inși 

vor fi în acelaș pat, unul va fi luat și altul va fi lăsat; două 
femei vor măcina împreună: una va fi luată, și alta va fi lăsată. 
Doi bărbaţi vor fi la cîmp: unul va fi luat și altul va fi lăsat.” 
Ucenicii L-au întrebat: “Unde, Doamne?” lar El a răspuns: 
“Unde va fi trupul acolo se vor strînge vulturii.” 


Isus le-a spus o pildă, ca să le arate că trebuie să se roage 
necurmat, și să nu se lase. El le-a zis: “ntr'o cetate era un 
judecător, care de Dumnezeu nu se temea și de oameni nu se 
rușina. ’n cetatea aceea era și o văduvă, care venea des la el, 
și-i zicea: „Fă-mi dreptate în cearta cu pirișul meu. Multă 
vreme n'a voit să-i facă dreptate. Dar în urmă, și-a zis: „Mă- 
car că de Dumnezeu nu mă tem și de oameni nu mă rușinez, 
totuș, pentru că văduva aceasta mă tot necăjește, îi voi face 
dreptate, ca să nu tot vină să-mi bată capul.“ Domnul a adăo- 
gat: „Auziţi ce zice judecătrul nedrept? Și Dumnezeu nu va 
face dreptate aleşilor Lui, cari strigă zi și noapte către El, mă- 
car că zăbovește faţă de ei? Vā spun că le va face dreptate 
în curînd. Dar cînd va veni Fiul omului, va găsi El credință 
pe pămînt?” A mai spus și pilda aceasta pentru unii cari 
se încredeau în ei înșiși că sînt neprihăniți, și disprețuiau pe 
ceilalți. “Doi oameni s'au suit la Templu să se roage; unul era 
Fariseu, și altul vameș. Fariseul sta în picioare, și a început să 
se roage în sine astfel: „Dumnezeule, "ți mulțămesc că nu sînt 
ca ceilalţi oameni, hrăpăreţi, nedrepţi, preacurvari sau chiar 
ca vameșul acesta. Eu postesc de două ori pe săptămînă, dau 
zeciuială din toate veniturile mele.* Vameșul sta departe, și 
nu îndrăznea nici ochii să și-i ridice spre cer; ci se bătea în 
piept, și zicea: „Dumnezeule, ai milă de mine, păcătosulj Eu 
vă spun că mai degrabă omul acesta s'a pogorit acasă socotit 
neprihănit decît celalt. Căci oricine se înalță, va fi smerit; și 
oricine se smerește, va fi înălțat.” I-au adus și niște copi- 
lași, ca să Se atingă de ei. Dar ucenicii, cînd au văzut lucrul 
acesta, au certat pe aceia cari-i aduceau. Isus a chemat la 
Sine pe copilași, și a zis: “Lăsaţi copilașii să vină la Mine, și 
nu-i opriți; căci 'mpărăţia lui Dumnezeu este a unora ca ei. 
Adevărat vă spun că, oricine nu va primi 'mpărăţia lui Dum- 
nezeu ca un copilaș, cu niciun chip nu va intra în ea.” Un 

fruntaș a întrebat pe Isus: “Bunule 'nvăţător, ce trebuie să 
fac ca să moștenesc viața vecinică?”  “Pentruce Mă numești 
bun?” i-a răspuns Isus. “Nimeni nu este bun decît Unul sin- 
gur: Dumnezeu. Ştii poruncile: „Să nu preacurvești; să nu 
ucizi; să nu furi; să nu faci o mărturisire mincinoasă; să cin- 
stești pe tatăl tău și pe mama ta.” “Toate aceste lucruri,” 
l-a zis el, “le-am păzit din tinereţea mea.” Cînd a auzit Isus 
aceste vorbe, i-a zis: “ți mai lipsește un lucru: vinde tot ce ai, 
împarte la săraci, și vei avea o comoară în ceruri. Apoi, vino și 
urmează-Mă.” Cînd a auzit el aceste cuvinte, s'a întristat de 
tot; căci era foarte bogat. Isus a văzut că s'a întristat de tot, 
și a zis: “Cît de anevoie vor intra în "mpărăţia lui Dumnezeu 
cei ce au avuţii! Fiindcă mai lesne este să treacă o cămilă 
prin urechea acului, decît să intre un om bogat în 'mpărăţia 
lui Dumnezeu.” Cei ce-L ascultau, au zis: “Atunci cine poate 
fi mîntuit?” Isus a răspuns: “Ce este cu neputinţă la oameni, 
este cu putinţă la Dumnezeu.” Atunci Petru a zis: “lată că 
noi am lăsat totul, și Te-am urmat.” Şi Isus le-a zis: “Ade- 
vărat vă spun că nu este nimeni, care să-și fi lăsat casa, sau 
nevasta, sau fraţii, sau părinţii, sau copiii, pentru "mpărăţia 
lui Dumnezeu, și să nu primească mult mai mult în veacul 
acesta de acum, iar în veacul viitor, viața vecinică.” Isus a 
luat cu Sine pe cei doisprezece, și le-a zis: “lată că ne suim la 
Ierusalim, și tot ce a fost scris prin prooroci despre Fiul omu- 
lui, se va împlini. Căci va fi dat în mîna Neamurilor; ’l vor 
batjocori, ’l vor ocări, ’l vor scuipa; și, după ce-L vor bate cu 
nuiele, '] vor omori, dar a treia zi va învia.” Ei n'au înțeles 
nimic din aceste lucruri: căci vorbirea aceasta era ascunsă pen- 
tru ei, și nu pricepeau ce le spunea Isus. Pe cînd Se apropia 
Isus de Ierihon, un orb şedea lingă drum și cerșea. Cînd a 
auzit norodul trecînd, a întrebat ce este. l-au spus: “Trece 
Isus din Nazaret.” Şi ela strigat: “Isuse, Fiul lui David, ai 
milă de mine!”  Ceice mergeau înainte, îl certau să tacă; dar 
el ţipa și mai tare: “Fiul lui David, ai milă de mine!” Isus S'a 
oprit, și a poruncit să-l aducă la EI; și, după ce s'a apropiat, l-a 
întrebat: “Ce vrei să-ţi fac?” “Doamne,” a răspuns el, “să-mi 
capăt vederea.” Şi Isus i-a zis: “Capătă-ţi vederea. Credinţa 

ta te-a mîntuit.”  Numaideciît, orbul și-a căpătat vederea, și 
a mers după Isus, slăvind pe Dumnezeu. Tot norodul, cînd a 
văzut cele întîmplate, a dat laudă lui Dumnezeu. 


Isus a intrat în Ierihon, și trecea prin cetate. Şi un om 
bogat, numit Zacheu, mai marele vameşilor, căuta să vadă 
care este Isus; dar nu putea din pricina norodului, căci era 
mic de statură. A alergat înainte, și s'a suit într'un dud ca 
să-L vadă; pentrucă pe drumul acela avea să treacă. Isus, 
cînd a ajuns la locul acela, Și-a ridicat ochii în sus, și i-a zis: 
“Zachee, dă-te jos de grabă, căci astăzi trebuie să rămîn în 
casa ta.”  Zacheu sa dat jos în grabă, și L-a primit cu bu- 
curie. Cînd au văzut lucrul acesta, toţi cârteau și ziceau: “A 
intrat să găzduiască la un om păcătos!” Dar Zacheu a stătut 
înaintea Domnului, și I-a zis: “lată, Doamne, jumătate din 
avuţia mea o dau săracilor; și, dacă am năpăstuit pe cineva 
cu ceva, îi dau înapoi împătrit.” Isus i-a zis: “Astăzi a in- 
trat mîntuirea în casa aceasta, căci și el este fiul lui Avraam. 
Pentrucă Fiul omului a venit să caute şi să mîntuiască, ce era 
pierdut.” Pe cînd ascultau ei aceste lucruri, Isus a mai spus 
o pildă, pentrucă era aproape de Ierusalim, și ei credeau că 
'mpărăţia lui Dumnezeu are să se arate îndată. Deci a zis: 
“Un om de neam mare s'a dus într'o ţară depărtată, ca să-și 
ia o împărăție, și apoi să se întoarcă. A chemat zece din robii 
săi, le-a dat zece poli (Grecește: mine.), și le-a zis: “Puneţi- 


i în negoţ pînă mă voi întoarce.” Dar cetăţenii lui îl urau; 
și au trimes după el o solie să-i spună: “Nu vrem ca omul 
acesta să împărăţească peste noi.” Cînd s'a întors înapoi, 


după ce își luase împărăţia, a spus să cheme pe robii aceia, 
cărora le dăduse banii, ca să vadă cît cîștigase fiecare cu ei din 
negoţ. Cel dintii a venit, și i-a zis: “Doamne, polul tău a mai 
adus zece poli.” El i-a zis: “Bine, rob bun; fiindcă ai fost 
credincios în puţine lucruri, primește cîrmuirea a zece cetăţi.” 
A venit al doilea, și i-a zis: “Doamne, polul tău a mai adus 
cinci poli.” El i-a zis și lui: “Primește și tu cîrmuirea a cinci 
cetăți.” A venit un altul, și i-a zis: “Doamne, iată-ţi polul, 
pe care l-am păstrat învelit într'un ștergar; căci m'am temut 
de tine, fiindcă ești un om aspru; iei ce n'ai pus, și seceri ce 

n'ai sămănat.”  Stăpinul i-a zis: “Rob rău; te voi judeca după 
cuvintele tale. Ştiai că sînt un om aspru, care iau ce n'am 
pus și secer ce n'am sămănat; atunci de ce nu mi-ai pus banii 
la zarafi, pentruca, la întoarcerea mea, să-i fi luat înapoi cu 
dobindă?” Apoi a zis celor ce erau de faţă: “Luaţi-i polul, 
și daţi-l celui ce are zece poli.” “Doamne”, i-au zis ei, “el 
are zece poli.” Iar el le-a zis: “Vă spun că celui ce are, i se 
va da; dar dela cel ce n'are, se va lua chiar și ce are. Cît 
despre vrăjmașii mei, cari n'au vrut să împărăţesc eu peste ei, 
aduceţi-i încoace, și tăiaţi-i înaintea mea.” După ce a vorbit 
astfel, Isus a pornit în frunte și Se suia spre Ierusalim. Cînd 
S'a apropiat de Betfaghe și de Betania, înspre muntele numit 
al Măslinilor, Isus a trimes pe doi din ucenicii Săi, și le-a zis: 
“Duceţi-vă în satul dinaintea voastră. Cînd veți intra în el, 
veți găsi un măgăruș legat, pe care n'a încălecat nimeni nicio- 
dată: deslegaţi-l, și aduceţi-Mi-l. Dacă vă va întreba cineva: 
„Pentruce-l deslegaţi;, să-i spuneţi așa: „Pentrucă Domnul are 
trebuință de el.”  Ceice fuseseră, trimeși, s'au dus și au găsit 
așa cum le spusese Isus. Pe cînd deslegau măgărușul, stăpînii 
lui le-au zis: “Pentruce deslegați măgărușul?” Ei au răspuns: 
“Domnul are trebuință de el.” Şi au adus măgărușul la Isus. 
Apoi și-au aruncat hainele pe el, și au așezat pe Isus, călare 
deasupra. Pe cînd mergea Isus, oamenii își așterneau hainele 
pe drum. Şi cînd S'a apropiat de Ierusalim, spre pogorîșul 
muntelui Măslinilor, toată mulțimea ucenicilor, plină de bu- 
curie, a început să laude pe Dumnezeu cu glas tare pentru 
toate minunile, pe cari le văzuseră. Ei ziceau: “Binecuvîntat 
este 'mpăratul care vine în Numele Domnului! Pace în cer, și 
slavă în locurile prea înalte!” Unii Farisei, din norod, au zis 
lui Isus: “nvăţătorule, ceartă-Ţi ucenicii!” Şi El a răspuns: 
“Vă spun că, dacă vor tăcea ei, pietrele vor striga.” Cînd S'a 
apropiat de cetate și a văzut-o, Isus a plins pentru ea, și a zis: 
“Dacă ai fi cunoscut și tu, măcar în această zi, lucrurile, cari 
puteau să-ţi dea pacea! Dar acum, ele sînt ascunse de ochii 
tăi. Vor veni peste tine zile, cînd vrăjmașii tăi te vor încon- 
jura cu șanțuri, te vor împresura, și te vor stringe din toate 
părțile: te vor face una cu pămîntul, pe tine și pe copiii tăi 

din mijlocul tău; și nu vor lăsa în tine piatră pe piatră, pen- 
trucă n'ai cunoscut vremea cînd ai fost cercetată.” ’n urmă a 
intrat în Templu, și a început să scoată afară pe ceice vindeau 
și cumpărau în el. Şi le-a zis: “Este scris: „Casa Mea va fi 
o casă de rugăciune. Dar voi aţi făcut din ea o peșteră de 
tilhari.” Isus învăţa în toate zilele pe norod în Templu. Și 
preoţii cei mai de seamă, cărturarii și bătrînii norodului căutau 
să-L omoare; dar nu știau cum să facă, pentrucă tot norodul 
"i sorbea. vorbele de pe buze. 


ntr'una din acele zile, cînd învăţa Isus norodul în Templu 
și propovăduia Evanghelia, au venit deodată la El preoţii cei 
mai de seamă și cărturarii, cu bătrinii, și l-au zis: “Spune-ne, 
cu ce putere faci Tu aceste lucruri, sau cine Ti-a dat put- 
erea aceasta?” Drept răspuns, El le-a zis: “Am să vă pun 
și Eu o întrebare. Spuneţi-Mi: Botezul lui loan venea din 
cer sau dela oameni?” Dar ei cugetau astfel între ei: “Dacă 
răspundem: „Din cer“, va zice: „Atunci dece nu l-aţi crezut; 
Și dacă răspundem: „Dela oameni‘, tot norodul ne va ucide cu 
pietre; căci este încredințat că loan era un prooroc.” Atunci 
au răspuns că nu știu de unde venea botezul lui loan. Și Isus 
le-a zis: “Nici Eu n'am să vă spun cu ce putere fac aceste 
lucruri.” Apoi a început să spună norodului pilda aceasta: 
“Un om a sădit o vie, a arendat-o unor vieri și a plecat într'o 
altă ţară, pentru o vreme îndelungată. La vremea rodurilor, 
a trimes la vieri un rob, ca să-i dea partea lui din rodul viei. 
Vierii l-au bătut, și l-au trimes înapoi cu mîinile goale. A mai 
trimes un alt rob; ei l-au bătut și pe acela, l-au batjocorit, și 
l-au trimes înapoi cu mîinile goale. A mai trimes un al treilea 
rob; ei l-au rănit și pe acela, și l-au scos afară. Stăpînul viei a 
zis: “Ce să fac? Am să trimet pe fiul meu prea iubit; poate că 
îl vor primi cu cinste.” Dar vierii, cînd l-au văzut, s'au sfă- 
tuit între ei, și au zis: “lată moștenitorul; veniți să-l ucidem, 
ca moștenirea să fie a noastră.” Şi l-au scos afară din vie, și 
l-au omorît. Acum, ce le va face stăpînul viei? Va veni, va 
pierde pe vierii aceia, și via o va da altora.” Cînd au auzit 
ei cuvintele acestea, au zis: “Nicidecum!” Dar Isus i-a privit 
drept în faţă, și a zis: “Ce însemnează cuvintele acestea, cari 

au fost scrise: „Piatra, pe care au lepădat-o zidarii, a ajuns 
să fie pusă în capul unghiului? Oricine va cădea peste piatra 
aceasta, va fi zdrobit de ea: și pe acela peste care va cădea ea, 
îl va spulbera?” Preoții cei mai de seamă și cărturarii căutau 
să pună mîna pe El, chiar în ceasul acela, dar se temeau de 
norod. Pricepuseră că Isus spusese pilda aceasta împotriva lor. 
Au început să pîndească pe Isus; și au trimes niște iscoditori, 
cari se prefăceau că sînt neprihăniţi, ca să-L prindă cu vorba 
și să-L dea pe mîna stăpînirii și pe mîna puterii dregătoru- 
lui.  Iscoditorii aceștia L-au întrebat: “nvăţătorule, știm că 
vorbeşti și înveţi pe oameni drept, și că nu cauţi la fața oa- 
menilor, ci-i înveţi calea lui Dumnezeu în adevăr. Se cuvine 
să plătim bir Cezarului sau nu?” Isus le-a priceput viclenia, 
și le-a răspuns: “Pentru ce Mă ispitiţi?  Arătaţi-Mi un ban 
(Greceşte: dinar.). Al cui chip, și ale cui slove sînt scrise pe 
el?” “Ale Cezarului” au răspuns ei. Atunci El le-a zis: “Daţi 
dar Cezarului ce este al Cezarului, și lui Dumnezeu ce este 
al lui Dumnezeu.” Nu L-au putut prinde cu vorba înaintea 
norodului; ci, miraţi de răspunsul Lui, au tăcut. Unii din Sa- 
duchei, cari zic că nu este înviere, s'au apropiat și au întrebat 
pe Isus:  “nvăţătorule, iată ce ne-a scris Moise: „Dacă moare 
fratele cuiva, avînd nevastă, dar fără să aibă copii, fratele lui 
să ia pe nevasta lui, și să ridice urmaș fratelui său.” Au fost 
dar șapte fraţi. Cel dintii s'a însurat, și a murit fără copii. Pe 
nevasta, lui, a luat-o al doilea; și a murit și el fără copii. A 
luat-o și al treilea, și tot așa toţi șapte; și au murit fără să lase 
copii. La urma tuturor, a murit și femeia. Deci, la înviere, 
nevasta căruia dintre ei va fi femeia? Fiindcă toţi șapte au 
avut-o de nevastă.” Isus le-a răspuns: “Fiii veacului acestuia, 
se însoară și se mărită; dar cei ce vor fi găsiţi vrednici să aibă 
parte de veacul viitor și de învierea dintre cei morți, nici nu se 
vor însura, nici nu se vor mărita. Pentrucă nici nu vor putea 
muri, căci vor fi ca îngerii. Și vor fi fiii lui Dumnezeu, fiind 
fii ai învierii. Dar că morții înviază, a arătat însuși Moise, în 
locul unde este vorba despre ‚Rug‘, cînd numește pe Domnul: 
„Dumnezeul lui Avraam, Dumnezeul lui Isaac și Dumnezeul lui 
Iacov. Dar Dumnezeu nu este un Dumnezeu al celor morți, ci 

al celor vii, căci pentru El toţi sînt vii.” Unii din cărturari au 
luat cuvîntul, și au zis: “nvățătorule, bine ai zis.” Și nu mai 
îndrăzneau să-l mai pună nici o întrebare. Isus le-a zis: “Cum 
se zice că Hristosul este fiul lui David? Căci însuș David zice 
în Cartea Psalmilor: „Domnul a zis Domnului meu: Șezi la 
dreapta Mea, pînă voi pune pe vrăjmașii Tăi supt picioarele 
Tale.' Deci David "1 numește Domn; atunci cum este El fiul 
lui?” Atunci a zis ucenicilor Săi, în auzul întregului norod: 
“Păziţi-vă de cărturari, cărora le place să se plimbe în haine 
lungi, și să le facă lumea plecăciuni prin pieţe; ei umblă după 
scaunele dintii în sinagogi, și după locurile dintii la ospeţe; și 
casele văduvelor le mănîncă, în timp ce, de ochii lumii, fac 
rugăciuni lungi. De aceea vor lua o mai mare osîndă.” 


Isus Și-a ridicat ochii, și a văzut pe niște bogaţi cari își 
aruncau darurile în vistierie. A văzut și pe o văduvă săracă, 
aruncînd acolo doi bănuţi. Şi a zis: “Adevărat vă spun, că 
această văduvă săracă a aruncat mai mult decit toți ceilalți; 
căci toți aceștia au aruncat la daruri din prisosul lor; dar ea 
a aruncat din sărăcia ei, tot ce avea ca să trăiască.” Pe cînd 
vorbeau unii despre Templu, că era împodobit cu pietre fru- 
moase și daruri, Isus a zis: “Vor veni zile cînd, nu va rămînea 
aici piatră pe piatră, care să nu fie dărîmată.”  “nvăţătorule”, 
L-au întrebat ei, “cînd se vor întîmpla toate aceste lucruri? Și 
care va fi semnul cînd se vor întîmpla aceste lucruri?” Isus a 
răspuns: “Băgaţi de seamă să nu vă amăgească cineva. Căci 
vor veni mulți în Numele Meu, și vor zice: „Eu sînt Hristosul', 
și „Vremea se apropie.“ Să nu mergeţi după ei. Cînd veţi auzi 
de războaie și de răscoale, să nu vă spăimîntaţi; pentrucă în- 
tii trebuie să se întîmple aceste lucruri. Dar sfârșitul nu va fi 
îndată. “Apoi”, le-a zis El, “un neam se va scula împotriva 
altui neam, și o împărăție împotriva altei împărăţii. Pe alo- 
curea vor fi mari cutremure de pămînt, foamete și ciumi; vor 
fi arătări înspăimintătoare, și semne mari în cer. Dar înainte 
de toate acestea, vor pune mîinile pe voi, și vă vor prigoni: 
vă vor da pe mîna sinagogelor, vă vor arunca în temnițe, vă 
vor tîrî înaintea împăraţilor și înaintea dregătorilor, din pricina 
Numelui Meu. Aceste lucruri vi se vor întîmpla ca să fiți măr- 

turie. Tineţi bine minte, să nu vă gîndiți mai dinainte ce veți 
răspunde; căci vă voi da o gură și o înțelepciune, căreia nu-i 
vor putea răspunde, nici sta împotrivă toţi protivnicii voștri. 
Veţi fi daţi în mîinile lor pînă și de părinţii, fraţii, rudele și 
prietenii voştri; și vor omori pe mulţi dintre voi. Veţi fi uriţi 
de toţi din pricina Numelui Meu. Dar nici un păr din cap 
nu vi se va pierde. Prin răbdarea voastră, vă veţi cîştiga 
sufletele voastre. Cînd veţi vedea Ierusalimul înconjurat de 
oști, să știți că atunci pustiirea lui este aproape. Atunci, cei 
din Iudea să fugă la munţi, cei din mijlocul Ierusalimului să 
iasă afară din el, și cei de prin ogoare să nu intre în el. Căci 
zilele acelea vor fi zile de răzbunare, ca să se împlinească tot 
ce este scris. Vai de femeile cari vor fi însărcinate, și de cele 
ce vor da ţiţă în acele zile! Pentrucă va fi o strimtorare mare 
în ţară, și miînie împotriva norodului acestuia. Vor cădea 
supt ascuţișul săbiei, vor fi luaţi robi printre toate neamurile; 
și Ierusalimul va fi călcat în picioare de neamuri, pînă se vor 
împlini vremurile neamurilor. Vor fi semne în soare, în lună 
și în stele. Și pe pămînt va fi strimtorare printre neamuri, cari 
nu vor ști ce să facă la auzul urletului mării și al valurilor; 
oamenii își vor da sufletul de groază, în așteptarea lucrurilor 
cari se vor întîmpla pe pămînt; căci puterile cerurilor vor fi 
clătinate. Atunci vor vedea pe Fiul omului venind pe un nor 
cu putere și slavă mare. Cînd vor începe să se întîmple aceste 
lucruri, să vă uitaţi în sus, și să vă ridicaţi capetele, pentru că 
izbăvirea voastră se apropie.” Şi le-a spus o pildă: “Vedeţi 
smochinul și toţi copacii. Cînd înfrunzesc, și-i vedeţi, voi sin- 
guri cunoaşteţi că de acum vara este aproape. Tot așa, cînd 
veţi vedea întîmplindu-se aceste lucruri, să știți că "mpărăţia 
lui Dumnezeu este aproape. Adevărat vă spun că nu va trece 
neamul acesta, pînă cînd se vor împlini toate aceste lucruri. 
Cerul și pămîntul vor trece, dar cuvintele Mele nu vor trece. 
Luaţi seama la voi înșivă, ca nu cumva să vi se îngreuieze inim- 
ile cu îmbuibare de mîncare și băutură, și cu îngrijorările vieţii 
acesteia, și astfel ziua aceea să vină fără veste asupra voastră. 
Căci ziua aceea va veni ca un laţ peste toţi ceice locuiesc pe 
toată fata pămîntului.  Vegheaţi dar în tot timpul, și rugați- 

vă, ca să aveți putere să scăpaţi de toate lucrurile acestea, cari 
se vor întîmpla, și să staţi în picioare înaintea Fiului omului.” 
Ziua, Isus învăţa pe norod în Templu, iar noaptea Se ducea de 
o petrecea în muntele care se cheamă muntele Măslinilor. Și 
tot norodul venea dis de dimineaţă la El în Templu, ca să-L 
asculte. 


Praznicul azimilor, numit Paștele, se apropia. Preoții cei 
mai de seamă și cărturarii căutau un mijloc cum să omoare pe 
Isus; căci se temeau de norod. Dar Satana a intrat în Iuda, 
zis și Iscarioteanul, care era din numărul celor doisprezece. 
Iuda s'a dus să se înțeleagă cu preoţii cei mai de seamă și 
cu căpeteniile străjerilor Templului cum să-L dea în mîinile 
lor. Ei s'au bucurat, și au căzut la învoială să-i dea bani. 
După ce le-a făgăduit că li-L va da în mini, Iuda căuta un 
prilej nimerit să dea pe Isus în mîinile lor, fără știrea norodului. 
Ziua praznicului Azimilor, în care trebuiau jertfite Paștele, 
a venit. Și Isus a trimes pe Petru și pe loan, și le-a zis: 
“Duceţi-vă de pregătiţi-ne Paștele, ca să mîncăm.” “Unde 
voiești să pregătim?” L-au întrebat ei. El le-a răspuns: “lată, 
cînd veţi intra în cetate, vă va ieși înainte un om, ducînd un 
ulcior cu apă; mergeţi după el în casa în care va intra, și 
spuneți stăpînului casei: /nvăţătorul îţi zice: Unde este odaia 
pentru oaspeţi, în care să mănînc Paștele cu ucenicii Mei, Și 
are să vă arate o odae mare de sus, așternută gata: acolo 
să pregătiți Paștele.” Ei au plecat, și au găsit așa cum le 
spusese El. Și au pregătit Paştele. Cînd a sosit ceasul, Isus 
a șezut la masă cu cei doisprezece apostoli. EI le-a zis: “Am 
dorit mult să mănînc Paștele acestea cu voi înainte de patima 
Mea; căci vă spun, că de acum încolo, nu le voi mai mînca, 
pînă la împlinirea lor în 'mpărăţia lui Dumnezeu.” Şi a luat 
un pahar, a mulțămit lui Dumnezeu, și a zis: “Luaţi paharul 
acesta, și împărțiţi-l între voi; pentrucă vă spun că nu voi 
mai bea de acum încolo din rodul viței, pănă cînd va veni 
'mpărăţia lui Dumnezeu.” Apoi a luat pîne; și, după ce a 
mulţămit lui Dumnezeu, a frînt-o, și le-a dat-o zicînd: “Acesta 
este trupul Meu, care se dă pentru voi; să faceți lucrul acesta 
spre pomenirea Mea.” Tot astfel, dupăce au mîncat, a luat 


37 
38 


10 


11 


12 


13 


14 


15 


16 
17 


18 


19 


20 


21 


22 
23 


24 
25 


26 


27 


28 


29 
30 


31 


32 


33 


34 


35 


36 


37 


38 


39 


40 


22. 21-40 LUCA 1468 


paharul, și li l-a dat, zicînd: “Acest pahar este legămîntul cel 
nou, făcut în sîngele Meu, care se varsă pentru voi.” “Dar 
iată că mîna vînzătorului Meu este cu Mine la masa aceasta. 
Negreșit, Fiul omului Se duce, după cum este rînduit. Dar 
vai de omul acela prin care este vindut El” Și au început 
să se întrebe unii pe alţii cine din ei să fie acela care va face 
lucrul acesta. "ntre apostoli s'a iscat și o ceartă, ca să știe 
care din ei avea să fie socotit ca cel mai mare? Isus le-a 
zis: “mpăraţii Neamurilor domnesc peste ele; și celorce le 
stăpînesc, li se dă numele de binefăcători. Voi să nu fiți așa. 
Ci cel mai mare dintre voi, să fie ca cel mai mic; și celce 
cîrmuiește, ca celce slujește. Căci care este mai mare: cine 
stă la masă, sau cine slujește la masă? Nu cine stă la masă? Și 
Eu totuș, sînt în mijlocul vostru ca celce slujește la masă. Voi 
sînteţi aceia, cari ați rămas necontenit cu Mine în încercările 
Mele. De aceea vă pregătesc 'mpărăţia, după cum Tatăl Meu 
Mi-a pregătit-o Mie, ca să mîncaţi și să beţi la masa Mea în 
"mpărăţia Mea, și să ședeți pe scaune de domnie, ca să judecaţi 
pe cele douăsprezece seminţii ale lui Israel.” Domnul a zis: 
“Simone, Simone, Satana v'a cerut să vă cearnă ca griul. Dar 
Eu M'am rugat pentru tine, ca să nu se piardă credința ta; 
și dupăce te vei întoarce la Dumnezeu, să întărești pe fraţii 
tăi.” “Doamne”, l-a zis Petru, “cu Tine sînt gata să merg 
chiar și în temniță și la moarte.” Şi Isus i-a zis: “Petre, 
îți spun că nu va cînta astăzi cocoșul, pînă te vei lepăda de 
trei ori că nu Mă cunoşti.” Apoi le-a mai zis: “Cînd v'am 
trimes fără pungă, fără traistă, și fără încălțăminte, aţi dus 
voi lipsă de ceva? “De nimic”, l-au răspuns ei. Și El le- 
a zis: “Acum, dimpotrivă, cine are o pungă, s'o ia; cine are 
o traistă, deasemenea s'o ia; și cine n'are sabie, să-și vindă 
haina, și să-și cumpere o sabie. Căci vă spun că trebuie să 
se împlinească cu Mine aceste cuvinte scrise: „El a fost pus 
în numărul celor fărădelege.“ Şi lucrurile privitoare la Mine, 
sînt gata să se împlinească.” “Doamne”, l-au zis ei, “iată aici 
două săbii.” Și El le-a zis: “Destul!” După ce a ieșit afară, 
S'a dus, ca de obicei, în muntele Măslinilor. Ucenicii Lui au 
mers după El. Cînd a ajuns la locul acela, le-a zis: “Rugaţi- 

vă, ca să nu cădeţi în ispită.” Apoi S'a depărtat de ei ca 
la o aruncătură de piatră, a îngenuncheat, și a început să Se 
roage, zicînd: “Tată, dacă voiești, depărtează paharul acesta 
dela Mine! Totuș, facă-se nu voia Mea, ci a Ta.” Atunci I s'a 
arătat un înger din cer, ca să-L întărească. A ajuns într'un 
chin ca de moarte, și a început să Se roage și mai fierbinte; 
și sudoarea I se făcuse ca niște picături mari de sînge, cari 
cădeau pe pămînt. După ce S'a rugat, S'a sculat, și a venit la 
ucenici; i-a găsit adormiţi de întristare, și le-a zis: “Pentruce 
dormiți? Sculaţi-vă și rugaţi-vă, ca să nu cădeţi în ispită.” 

Pe cînd grăia El î încă, iată că a venit o gloată. Și cel ce se 
chema, Iuda, unul din cei doisprezece, mergea în fruntea lor. 
El s'a apropiat de Isus, ca să-L sărute. Și Isus i-a zis: “ludo, 
cu o sărutare vinzi tu pe Fiul omului?”  Ceice erau cu Isus, 
au văzut ce avea să se întîmple, și au zis: “Doamne, să lovim 
cu sabia?” Şi unul din ei a lovit pe robul marelui preot, și 
i-a tăiat urechea dreaptă. Dar Isus a luat cuvîntul, și a zis: 
“Lăsaţi-i! Pînă aici!” Și S'a atins de urechea omului aceluia, 
și l-a vindecat. Isus a zis apoi preoţilor celor mai de seamă, 
căpeteniilor străjerilor Templului și bătrînilor, cari veniseră 
împotriva Lui: “Aţi ieșit după Mine ca după un tilhar, cu 
săbii și cu ciomege? ’n toate zilele eram cu voi în Templu, 
și n'aţi pus mîna pe Mine. Dar acesta este ceasul vostru și 
puterea. întunerecului.”  Dupăce au pus mîna pe Isus, L-au 
dus și L-au băgat în casa marelui preot. Petru mergea după 
El de departe. Au aprins un foc în mijlocul curţii și au șezut 
jos. Petru s'a așezat și el printre ei. O slujnică l-a văzut cum 
ședea la para focului, s'a uitat ţintă la el, și a zis: “Și omul 
acesta era cu El.” Dar Petru s'a lepădat, și a zis: “Femeie, 
nu-L cunosc.” Peste puţin, l-a văzut un altul și a zis: “Și tu 
ești unul din oamenii aceia.” lar Petru a zis: “Omule, nu sînt 
dintre ei.” Cam după un ceas, un altul întărea acelaș lucru, 
și zicea: “Nu mai încape îndoială că și omul acesta era cu El, 
căci este Galilean.” Petru a răspuns: “Omule, nu știu ce zici.” 
Chiar în clipa aceea, pe cînd vorbea el încă, a cîntat cocoșul. 
Domnul S'a întors, și Sa uitat ţintă la Petru. Și Petru și-a 
adus aminte de vorba pe care i-o spusese Domnul: “nainte ca 

să cînte cocoșul te vei lepăda de Mine de trei ori.” Și a ieșit 
afară, și a plins cu amar. Oamenii, cari păzeau pe Isus, ’l 
batjocoreau şi-L băteau. L-au legat la ochi, ’l loveau peste 
faţă, și-L întrebau, zicînd: “Proorocește, cine Te-a lovit?” Şi 
rosteau împotriva Lui multe alte batjocori. Cînd s'a făcut 
ziuă, bătrînii norodului, preoţii cei mai de seamă și cărturarii 
s'au adunat împreună, și au adus pe Isus în Soborul lor. Ei I- 
au zis: “Dacă ești Tu Hristosul, spune-ne!” Isus le-a răspuns: 
“Dacă vă voi spune, nu veţi crede; și dacă vă voi întreba, nu- 
Mi veţi răspunde, nici nu-Mi veţi da drumul.  Deacum încolo, 
Fiul omului va ședea la dreapta puterii lui Dumnezeu.” Toți 
au zis: “Eşti Tu dar Fiul lui Dumnezeu?” Și El le-a răspuns: 
“Așa cum o spuneţi; da, sînt.” Atunci ei au zis: “Ce nevoie 
mai avem de mărturie? Noi înșine am auzit-o din gura Lui.” 


S'au sculat toți, și au dus pe Isus înaintea lui Pilat. Şi 
au început să-L pirască, și să zică: “Pe omul acesta l-am găsit 
aţițind neamul nostru la răscoală, oprind a plăti bir Cezarului, 
și zicînd că el este Hristosul, 'mpăratul.” Pilat L-a întrebat: 
“Eşti Tu 'mpăratul ludeilor?” “Da”, i-a răspuns Isus, “sînt.” 
Pilat a zis preoţilor celor mai de seamă și noroadelor: “Eu nu 
găsesc nicio vină în omul acesta.” Dar ei stăruiau și mai mult, 
și ziceau: “ntărită norodul, și învață pe oameni prin toată 
Iudea, din Galilea, unde a început, pînă aici.” Cînd a auzit 
Pilat de Galilea, a întrebat dacă omul acesta este Galilean. Şi 
cînd a aflat că este de supt stăpînirea lui Irod, L-a trimes la 
Irod, care se afla și el în Ierusalim în zilele acelea. Irod, cînd 
a văzut pe Isus, s'a bucurat foarte mult; căci de mult dorea 
să-L vadă, din pricina celor auzite despre El; și nădăjduia sã- 
L vadă făcînd vreo minune. I-a pus multe întrebări; dar Isus 
nu i-a răspuns nimic. Preoţii cei mai de seamă și cărturarii 
stăteau acolo, și-L pirau cu înferbîntare. Irod, cu ostașii lui 
de pază, se purtau cu El cu dispreţ; și, dupăce și-a bătut joc 
de EI, și L-a îmbrăcat cu o haină strălucitoare, L-a trimes 
înapoi la Pilat. ’n ziua aceea, Irod și Pilat s'au împrietenit 
unul cu altul, căci erau învrăjbiţi între ei mai înainte. Pilat a 
strîns pe preoţii cei mai de seamă, pe fruntași și pe norod, și 
le-a zis: “Mi-aţi adus înainte pe omul acesta ca pe unul care 

aţiţă norodul la răscoală. Și iată că, dupăce l-am cercetat cu 
deamăruntul, înaintea voastră, nu l-am găsit vinovat de nici- 
unul din lucrurile de cari-l pîrîți. Nici Irod nu i-a găsit nici 
o vină, căci ni l-a trimes înapoi; și iată că omul acesta n'a 
făcut nimic vrednic de moarte. Eu deci, după ce voi pune 
să-l bată, îi voi da drumul.” La fiecare praznic al Paștelor, 
Pilat trebuia să le slobozească un întemnițat. Ei au strigat 
cu toţii într'un glas: “La moarte cu omul acesta, și slobozește- 
ne pe Baraba!” Baraba fusese aruncat în temniță pentru o 
răscoală, care avusese loc în cetate, și pentru un omor. Pilat 
le-a vorbit din nou, cu gînd să dea drumul lui Isus. Dar ei au 
strigat: “Răstignește-L, răstignește-L!” Pilat le-a zis pentru 
a treia oară: “Dar ce rău a făcut? Eu n'am găsit nici o vină 
de moarte în El. Așa că, dupăce voi pune să-L bată, îi voi da 
drumul.” Dar ei strigau în gura mare, și cereau de zor să fie 
răstignit. Și strigătele lor și ale preoţilor celor mai de seamă 
au biruit. Pilat a hotărît să li se împlinească cererea. Le-a 
slobozit pe celce fusese aruncat în temniță pentru răscoală și 
omor, și pe care-l cereau ei; iar pe Isus L-a dat în mîinile lor, ca 
să-și facă, voia cu El. Pe cînd ’l duceau să-L răstignească, au 
pus mîna pe un anume Simon din Cirena, care se întorcea dela 
cîmp; și i-au pus crucea în spinare, ca s'o ducă după Isus. n 
urma lui Isus mergea o mare mulțime de norod și femei, cari 
se boceau, își băteau pieptul, și se tinguiau după El. Isus 
S'a întors spre ele, și a zis: “Fiice ale Ierusalimului, nu Mă 
plingeţi pe Mine; ci plîngeţi-vă pe voi înșivă și pe copiii voștri. 
Căci iată, vor veni zile, cînd se va zice: „Ferice de cele sterpe, 
ferice de pîntecele cari n'au născut, și de ţiţele cari n'au alăp- 
tati Atunci vor începe să zică munţilor: ,Cădeţi peste noii 
Și dealurilor: „Acoperiţi-nej Căci dacă se fac aceste lucruri 
copacului verde, ce se va face celui uscat?”  "mpreună cu El 
duceau și pe doi făcători de rele, cari trebuiau omorîți împre- 
ună cu Isus. Cînd au ajuns la locul, numit “Căpăţina”, L-au 
răstignit acolo, pe El și pe făcătorii de rele: unul la dreapta 
și altul la stînga. Isus zicea: “Tată, iartă-i, căci nu știu ce 
fac!” Ei și-au împărţit hainele Lui între ei, trăgînd la sorţi. 
Norodul stătea acolo și privea. Fruntașii își băteau joc de 

Isus, și ziceau: “Pe alții i-a mîntuit; să Se mîntuiască pe Sine 
însuş, dacă este El Hristosul, Alesul lui Dumnezeu.” Ostaşii 
de asemenea își băteau joc de El; se apropiau, "i dădeau oțet, 
și-l ziceau: “Dacă ești Tu 'mpăratul ludeilor, mîntuiește- Te 
pe Tine însuţi!” Deasupra Lui era scris cu slove grecești, 
latinești și evreești: “Acesta este 'mpăratul ludeilor.” Unul 
din tilharii răstigniți ’l batjocorea, și zicea: “Nu ești Tu Hris- 
tosul?  Mintuiește-Te pe Tine însuţi, și miîntuiește-ne și pe 
noi!” Dar celalt l-a înfruntat, și i-a zis: “Nu te temi tu de 
Dumnezeu, tu, care ești supt aceeaș osîndă? Pentru noi este 
drept, căci primim răsplata cuvenită pentru fărădelegile noas- 
tre; dar omul acesta n'a făcut nici un rău.” Și a zis lui Isus: 
“Doamne, adu-Ţi aminte de mine, cînd vei veni în "mpărăţia 
Ta!” Isus a răspuns: “Adevărat îţi spun că astăzi vei fi cu 
Mine în rai.” Era cam pe la ceasul al șaselea. Și s'a făcut 
întunerec peste toată ţara, pînă la ceasul al nouălea. Soarele 
s'a întunecat, și perdeaua dinlăuntrul Templului s'a rupt prin 
mijloc. Isus a strigat cu glas tare: “Tată, în mîinile Tale "mi 
încredințez duhul!” Și cînd a zis aceste vorbe Și-a dat duhul. 
Sutaşul, cînd a văzut ce se întîmplase, a slăvit pe Dumnezeu, 
și a zis: “Cu adevărat, omul acesta era neprihănit!” Şi tot 
norodul, care venise la priveliștea, aceea, cînd a văzut cele în- 
tîmplate, s'a întors, bătîndu-se în piept. Toți cunoscuțţii lui 
Isus și femeile, cari-L însoţiseră din Galilea, stăteau departe, 
și se uitau la cele ce se petreceau. Era un sfetnic al Soborului, 
numit Iosif, om bun și evlavios, care nu luase parte la sfatul 
și hotărîrea celorlalți. EI era din Arimatea, o cetate a ludeilor, 
și aştepta și el 'mpărăţia lui Dumnezeu. Omul acesta s'a dus 
la Pilat, și a cerut trupul lui Isus. L-a dat jos de pe cruce, L-a 
înfășurat într'o pînză de in, și L-a pus într'un mormînt nou, 
săpat în piatră, în care nu mai fusese pus nimeni. Era ziua 
Pregătirii, și începea ziua Sabatului. Femeile, cari veniseră cu 
Isus din Galilea, au însoţit pe Iosif; au văzut mormîntul și felul 
cum a fost pus trupul lui Isus în el, s'au întors, și au pregătit 
miresme și miruri. Apoi, în ziua Sabatului, s'au odihnit, după 
Lege. 


n ziua întîi a săptămînii, femeile acestea, și altele împreună 

cu ele, au venit la mormînt dis de dimineaţă, și au adus mires- 
mele, pe cari le pregătiseră. Au găsit piatra răsturnată de 
pe mormînt, au intrat înlăuntru, și n'au găsit trupul Domnu- 
lui Isus. Fiindcă nu știau ce să creadă, iată că li s'au arătat 
doi bărbaţi, îmbrăcaţi în haine strălucitoare.  'ngrozite, fe- 
meile și-au plecat feţele la pămînt. Dar ei le-au zis: “Pentruce 
căutaţi între cei morți pe Cel ce este viu? Nu este aici, ci 
a înviat. Aduceţi-vă aminte ce v'a spus pe cînd era încă în 
Galilea, cînd zicea că Fiul omului trebuie să fie dat în mînile 
păcătoşilor, să fie răstignit, și a treia zi să învieze.” Şi ele și- 
au adus aminte de cuvintele lui Isus. La întoarcerea lor dela 
mormint, au povestit toate aceste lucruri celor unsprezece și 
tuturor celorlalți. Cele ce au spus aceste lucruri apostolilor, 
erau: Maria Magdalina, Ioana, Maria, mama lui Iacov, și cele- 
lalte, cari erau împreună cu ele. Cuvintele acestea li se păreau 
apostolilor basme, și nu le credeau. Dar Petru s'a sculat, și 
a dat fuga la mormiînt. S'a plecat, și s'a uitat înlăuntru, dar 
n'a văzut decît făşiile de pînză, cari stăteau pe pămînt; apoi 
a plecat acasă, mirat de cele întîmplate. ’n aceeaș zi, iată, 
doi ucenici se duceau la un sat, numit Emaus, care era la o 
depărtare de șaizeci de stadii de Ierusalim; și vorbeau între 
ei despre tot ce se întimplase. Pe cînd vorbeau ei și se în- 
trebau, Isus S'a apropiat, și mergea pe drum împreună cu ei. 
Dar ochii lor erau împiedicaţi să-L cunoască. El le-a zis: “Ce 
vorbe sînt acestea pe cari le schimbaţi între voi pe drum?” Și ei 
s'au oprit, uitîndu-se trişti. Drept răspuns, unul din ei, numit 
Cleopa, I-a zis: “Tu ești singurul străin aici în Ierusalim, de 
nu știi ce s'a întîmplat în el zilele acestea?” - “Ce?” le-a zis 
El. -Și ei l-au răspuns: “Ce s'a întîmplat cu Isus din Nazaret, 
care era un prooroc puternic în fapte și în cuvinte, înaintea lui 
Dumnezeu și înaintea întregului norod. Cum preoţii cei mai 
de seamă și mai marii noștri L-au dat să fie osîndit la moarte, 
și L-au răstignit?” Noi trăgeam nădejde că El este Acela, 
care va izbăvi pe Israel; dar cu toate acestea, iată că astăzi 
este a treia zi decînd s'au întîmplat aceste lucruri. Ba încă 
niște femei de ale noastre ne-au pus în uimire: ele s'au dus 
disdedimineață la mormint, nu l-au găsit trupul, și au venit 

și au spus că ar fi văzut și o vedenie de îngeri, cari ziceau că El 
este viu. Unii din cei ce erau cu noi, sau dus la mormînt, și 
au găsit așa cum spuseseră femeile, dar pe El nu L-au văzut.” 
Atunci Isus le-a zis: “O, nepricepuţilor și zăbavnici cu inima, 
cînd este vorba să credeţi tot ce au spus proorocii! Nu trebuia 
să sufere Hristosul aceste lucruri, și să intre în slava Sa?” Şia 
început dela Moise, și dela toți proorocii, și le-a tilcuit, în toate 
Scripturile, ce era cu privire la El. Cînd s'au apropiat de satul 
la care mergeau, El Sa făcut că vrea să meargă mai departe. 
Dar ei au stăruit de El, și au zis: “Rămii cu noi, căci este spre 
seară, și ziua aproape a trecut.” Și a intrat să rămînă cu ei. 
Pe cînd şedea la masă cu ei, a luat pînea; și, după ce a rostit 
binecuvîntarea, a frînt-o, și le-a dat-o. Atunci li s'au deschis 
ochii, și L-au cunoscut; dar El S'a făcut nevăzut dinaintea lor. 
Și au zis unul către altul: “Nu ne ardea inima în noi, cînd 
ne vorbea pe drum, și ne deschidea Scripturile?” S'au sculat 
chiar în ceasul acela, s'au întors în Ierusalim, și au găsit pe cei 
unsprezece și pe cei ce erau cu ei, adunaţi la un loc, și zicînd: 
“A înviat Domnul cu adevărat, și S'a arătat lui Simon.” Şi au 
istorisit ce li se întîmplase pe drum, și cum L-au cunoscut la 
fringerea pîinii. Pe cînd vorbeau ei astfel, însuș Isus a stătut 
în mijlocul lor, și le-a zis: “Pace vouă!” Plini de frică și de 
spaimă, ei credeau că văd un duh. Dar El le-a zis: “Pentru 
ce sînteți turburaţi? Și dece vi se ridică astfel de gînduri în 
inimă? Uitați-vă la mânile și picioarele Mele, Eu sînt; pipăiţi- 
Mă și vedeţi: un duh n'are nici carne, nici oase, cum vedeţi 
că am Eu.” (Și după ce a zis aceste vorbe, le-a arătat mînile 
și picioarele Sale.) Fiindcă ei, de bucurie, încă nu credeau, 
și se mirau, El le-a zis: “Aveţi aici ceva de mîncare?” I-au 
dat o bucată de pește fript și un fagur de miere. El le-a luat, 
și a mîncat înaintea lor. Apoi le-a zis: “lată ce vă spuneam 
cînd încă eram cu voi, că trebuie să se împlinească tot ce este 
scris despre Mine în Legea lui Moise, în Prooroci și în Psalmi.” 
Atunci le-a deschis mintea, ca să înţeleagă Scripturile. Și le-a 
zis: “Așa este scris, și așa trebuia să pătimească Hristos, și 
să învieze a treia zi dintre cei morți. Și să se propovăduiască 
tuturor neamurilor, în Numele Lui, pocăința și iertarea pă- 

catelor, începînd din Ierusalim. Voi sînteţi martori ai acestor 
lucruri. Şi iată că voi trimete peste voi făgăduinţa Tatălui 
Meu; dar rămîneţi în cetate pînă veţi fi îmbrăcaţi cu putere de 
sus.” Eli-a dus afară pînă spre Betania. Și-a ridicat mîinile, 
și i-a binecuvîntat. Pe cînd îi binecuvinta, S'a despărţit de 
ei, și a fost înălțat la cer.  Dupăce I s'au închinat, ei s'au 
întors în Ierusalim cu o mare bucurie. Și tot timpul stăteau 
în Templu, și lăudau și binecuvîntau pe Dumnezeu. Amin. 

a început era Cuvîntul, și Cuvîntul era cu Dum- 

nezeu, și Cuvintul era Dumnezeu. El era la început 

cu Dumnezeu. Toate lucrurile au fost făcute prin 

> El; și nimic din ce a fost făcut, n'a fost făcut fără 

El. ’n El era viaţa, și viaţa era lumina oamenilor. Lu- 
mina luminează în întunerec, și întunerecul n'a biruit-o. A 
venit un om trimes de Dumnezeu: numele lui era loan. El 
a venit ca martor, ca să mărturisească despre Lumină, pen- 
truca toţi să creadă prin el. Nu era el Lumina, ci el a venit 
ca să mărturisească despre Lumină. Lumina aceasta era ade- 
vărata Lumină, care luminează pe orice om, venind în lume. 
El era în lume, și lumea a fost făcută prin El, dar lumea nu 
L-a cunoscut. A venit la ai Săi, și ai Săi nu L-au primit. Dar 
tuturor celor ce L-au primit, adică celorce cred în Numele Lui, 
le-a dat dreptul să se facă copii ai lui Dumnezeu; născuţi nu 
din sînge, nici din voia firii lor, nici din voia vreunui om, ci 
din Dumnezeu. Și Cuvîntul S'a făcut trup, și a locuit printre 
noi, plin de har, și de adevăr. Și noi am privit slava Lui, o 
slavă întocmai ca slava singurului născut din Tatăl. - loan 
a mărturisit despre El, cînd a strigat: “El este Acela despre 
care ziceam eu: „Celce vine după mine, este înaintea mea, 
pentrucă era înainte de mine‘. - Și noi toți am primit din 
plinătatea Lui, și har după har; căci Legea a fost dată prin 
Moise, dar harul și adevărul au venit prin Isus Hristos. Ni- 
meni n'a văzut vreodată pe Dumnezeu; singurul Lui Fiu, care 
este în sînul Tatălui, Acela L-a făcut cunoscut.” lată măr- 
turisirea, făcută de loan, cînd Iudeii au trimes din Ierusalim 
pe niște preoți și Leviţi să-l întrebe: “Tu cine ești?” Ela 
mărturisit și n'a tăgăduit: a mărturisit că nu este el Hristo- 
sul. Și ei l-au întrebat: “Dar cine ești? Eşti Ilie?” Și el a zis: 
“Nu sînt!” “Eşti proorocul?” Și el a răspuns: “Nu!” Atunci 
i-au zis: “Dar cine ești? Ca să dăm un răspuns celorce ne-au 

trimes. Ce zici tu despre tine însuţi?” “Eu”, a zis el, “sînt 
glasul celuice strigă în pustie: „Neteziţi calea Domnului“, cum 
a zis proorocul Isaia.”  'Trimeșii erau din partea Fariseilor. Ei 
i-au mai pus următoarea întrebare: “Atunci de ce botezi, dacă 
nu ești Hristosul, nici Ilie, nici proorocul?” Drept răspuns, 
loan le-a zis: “Eu botez cu apă; dar în mijlocul vostru stă 
Unul, pe care voi nu-L cunoaşteţi. El este Acela care vine 
după mine, -și care este înaintea mea; eu nu sînt vrednic să-l 
desleg cureaua încălțţămintelor Lui.” Aceste lucruri s'au pe- 
trecut în Betabara (Sau: Betania.), dincolo de Iordan, unde 
boteza loan. A doua zi, loan a văzut pe Isus venind la el, 
și a zis: “lată Mielul lui Dumnezeu, care ridică păcatul lumii! 
El este Acela despre care ziceam: “După mine vine un om, 
care este înaintea mea, căci era înainte de mine. Eu nu-L 
cunoșteam, dar tocmai pentru aceasta am venit să botez cu 
apă: ca El să fie făcut cunoscut lui Israel.” Ioan a făcut ur- 
mătoarea. mărturisire: “Am văzut Duhul pogorîndu-Se din cer 
ca un porumbel și oprindu-se peste El. Eu nu-L cunoșteam; 
dar Celce m'a trimes să botez cu apă, mi-a zis: „Acela peste 
care vei vedea Duhul pogorîndu-Se și oprindu-se, este Celce 
botează cu Duhul Sfint. Și eu am văzut lucrul acesta, și am 
mărturisit că El este Fiul lui Dumnezeu.” A doua zi, loan 
stătea iarăș cu doi din ucenicii lui. Și, pe cînd privea pe Isus 
umblind, a zis: “lată Mielul lui Dumnezeu!” (Cei doi ucenici 
l-au auzit rostind aceste vorbe, și au mers după Isus. Isus 
S'a întors; și, cînd i-a văzut că merg după El, le-a zis: “Ce 
căutaţi?” Ei I-au răspuns: “Rabi (care, tilmăcit, însemnează: 
“nvăţătorule), unde locuiești?”  “Veniţi de vedeţi”, le-a zis 
El. S'au dus și au văzut unde locuia; și în ziua aceea au rã- 
mas la El. Era cam pela ceasul al zecelea. Unul din cei doi, 
cari auziseră cuvintele lui loan și merseseră după Isus, era An- 
drei, fratele lui Simon Petru. El, cel dintii, a găsit pe fratele 
său Simon, și i-a zis: “Noi am găsit pe Mesia” (care, tilmăcit 
însemnează Hristos). Şi l-a adus la Isus. Isus l-a privit, și 
i-a zis: “Tu ești Simon, fiul lui Iona; tu te vei chema Chifa”, 
(care, tilmăcit, însemnează Petru). A doua zi Isus a vrut să 
Se ducă în Galilea, și a găsit pe Filip. Și i-a zis: “Vino după 

Mine.” Filip era din Betsaida, cetatea lui Andrei şi a lui 
Petru. Filip a găsit pe Natanael, și i-a zis: “Noi am găsit pe 
Acela, despre care a scris Moise în lege, și proorocii: pe Isus din 
Nazaret, fiul lui Iosif. Natanael i-a zis: “Poate ieşi ceva bun 
din Nazaret?” “Vino și vezi!” i-a răspuns Filip. Isus a văzut 
pe Natanael venind la El, și a zis despre el: “Iată cu adevărat 
un Israelit, în care nu este vicleșug.” “De unde mă cunoști?” 
l-a zis Natanael. Drept răspuns Isus i-a zis: “Te-am văzut 
mai înainte ca să te chieme Filip, cînd erai supt smochin.” 
Natanael I-a răspuns: “Rabi, Tu ești Fiul lui Dumnezeu, Tu 
ești "mpăratul lui Israel!” Drept răspuns, Isus i-a zis: “Pen- 
trucă ţi-am spus că te-am văzut supt smochin, crezi? Lucruri 
mai mari decît acestea vei vedea.” Apoi i-a zis: “Adevărat, 
adevărat vă spun, că, deacum încolo, veţi vedea cerul deschis 
și pe îngerii lui Dumnezeu suindu-se și pogorîndu-se peste Fiul 
omului.” 


A treia zi s'a făcut o nuntă în Cana din Galilea. Mama lui 
Isus era acolo. Şi la nuntă a fost chemat și Isus cu ucenicii 
Lui. Cînd s'a isprăvit vinul, mama lui Isus l-a zis: “Nu mai 
au vin.” Isus i-a răspuns: “Femeie, ce am a face Eu cu tine? 
Nu Mi-a venit încă ceasul.” Mama lui a zis slugilor: “Să faceţi 
orice vă va zice”. Și acolo erau șase vase de piatră, puse după 
obiceiul de curăţire al ludeilor; și în fiecare vas încăpeau cîte 
două sau trei vedre. Isus le-a zis: “Umpleţi vasele acestea 
cu apă”. Și le-au umplut pînă sus.  “Scoateţi acum”, le-a 
zis El, și “aduceţi nunului.” Și i-au adus: Nunul, dupăce a 
gustat apa făcută vin, -el nu știa de unde vine vinul acesta 
(slugile însă, cari scoseseră apa, știau), -a chemat pe mire, și 
i-a zis: “Orice om pune la masă întîi vinul cel bun; și, după ce 
oamenii au băut bine, atunci pune pe cel mai puţin bun; dar tu 
ai ţinut vinul cel bun pînă acum.” Acest început al semnelor 
Lui l-a făcut Isus în Cana din Galilea. El Si-a arătat slava 
Sa, și ucenicii Lui au crezut în El. După aceea, S'a pogorit 
la Capernaum, împreună cu mama, fraţii și ucenicii Lui; și 
acolo n'au rămas multe zile. Paştele Iudeilor erau aproape; 
și Isus S'a suit la Ierusalim. ’n Templu a găsit pe cei ce 
vindeau boi, oi și porumbei, și pe schimbătorii de bani șezînd 

jos. A făcut un bici de ștreanguri, și i-a scos pe toți afară din 
Templu, împreună cu oile şi boii; a vărsat banii schimbătorilor, 
și le-a răsturnat mesele. Şi a zis celor ce vindeau porumbei: 
“Ridicaţi acestea de aici, și nu faceți din casa Tatălui Meu o 
casă de negustorie.”  Ucenicii Lui și-au adus aminte că este 
scris: “Rivna pentru casa Ta Mă mănîncă pe Mine.” Iudeii au 
luat cuvîntul, și I-au zis: “Prin ce semn ne arăţi că ai putere să 
faci astfel de lucruri?” Drept răspuns, Isus le-a zis: “Stricaţi 
Templul acesta, și în trei zile îl voi ridica.” Iudeii au zis: 
“Au trebuit patruzeci și șase de ani, ca să se zidească Templul 
acesta, și Tu îl vei ridica în trei zile?” Dar El le vorbea 
despre Templul trupului Său. Tocmai de aceea, cînd a înviat 
din morți, ucenicii Lui și-au adus aminte că le spusese vorbele 
acestea; și au crezut Scriptura și cuvintele pe cari le spusese 
Isus. Pe cînd era Isus în Ierusalim, la praznicul Paștelor, 
mulți au crezut în Numele Lui; căci vedeau semnele pe cari le 
făcea. Dar Isus nu Se încredea în ei, pentrucă îi cunoștea pe 
toți. Şi n'avea trebuinţă să-l facă cineva mărturisiri despre 
niciun om, fiindcă El însuș știa ce este în om. 


ntre Farisei era un om cu numele Nicodim, un fruntaș al 
ludeilor. Acesta a venit la Isus, noaptea, și I-a zis: “nvăţă- 
torule, știm că ești un 'nvăţător, venit dela Dumnezeu; căci 
nimeni nu poate face semnele pe cari le faci Tu, dacă nu este 
Dumnezeu cu el.” Drept răspuns, Isus i-a zis: “Adevărat, 
adevărat îţi spun că, dacă un om nu se naște din nou, nu poate 
vedea ’mpărăția lui Dumnezeu.” Nicodim I-a zis: “Cum se 
poate naște un om bătrîn? Poate el să intre a doua oară în 
pîntecele maicii sale, și să se nască?” Isus i-a răspuns: “Ade- 
vărat, adevărat îți spun, că, dacă nu se naște cineva din apă 
și din Duh, nu poate să intre în 'mpărăţia lui Dumnezeu. Ce 
este născut din carne, este carne, și ce este născut din Duh, 
este duh. Nu te mira că ţi-am zis: “Trebuie să vă nașteți 
din nou. Vîntul suflă încotro vrea, și-i auzi vuietul; dar nu 
știi de unde vine, nici încotro merge. Tot așa este cu oricine 
este născut din Duhul.” Nicodim l-a zis: “Cum se poate face 
așa ceva?” Isus l-a răspuns: “Tu ești învățătorul lui Israel, și 
nu pricepi aceste lucruri? Adevărat, adevărat îţi spun, că noi 

vorbim ce știm, și mărturisim ce am văzut; și voi nu primiți 
mărturia noastră. Dacă v'am vorbit despre lucruri pămintești 
și nu credeţi, cum veţi crede cînd vă voi vorbi despre lucrurile 
cerești? Nimeni nu s'a suit în cer, afară de Cel ce S'a pogorit 
din cer, adică Fiul omului, care este în cer. Și, după cum a 
înălțat Moise șarpele în pustie, tot așa trebuie să fie înălțat și 
Fiul omului, pentruca oricine crede în El să nu piară, ci să 
aibă viaţa vecinică. Fiindcă atât de mult a iubit Dumnezeu 
lumea, că a dat pe singurul Lui Fiu, pentruca oricine crede 
în EI, să nu piară, ci să aibă viaţa vecinică. Dumnezeu, în 
adevăr, n'a trimes pe Fiul Său în lume ca să judece lumea, 
ci ca lumea să fie mîntuită prin El. Oricine crede în El, nu 
este judecat; dar cine nu crede, a și fost judecat, pentrucă n'a 
crezut în Numele singurului Fiu al lui Dumnezeu. Și jude- 
cata aceasta stă în faptul că, odată venită Lumina în lume, 
oamenii au iubit mai mult întunerecul decât lumina, pentrucă 
faptele lor erau rele. Căci oricine face răul, urăște lumina, 
și nu vine la lumină, ca să nu i se vădească faptele. Dar 
cine lucrează după adevăr, vine la lumină, pentruca să i se 
arate faptele, fiindcă sînt făcute în Dumnezeu.” După aceea 
Isus, și ucenicii Lui, a venit în ţinutul Iudeii; și stătea acolo 
cu ei și boteza. loan boteza și el în Enon, aproape de Salim, 
pentrucă acolo erau multe ape; și oamenii veneau ca să fie 
botezați. Căci loan încă nu fusese aruncat în temniță. "ntre 
ucenicii lui loan și între un ludeu, s'a iscat o neînțelegere cu 
privire la curăţire. Au venit deci la loan și i-au zis: “nvăţă- 
torule, Celce era cu tine dincolo de Iordan, și despre care ai 
mărturisit tu, iată că botează, și toți oameni se duc la El.” 
Drept răspuns, loan i-a zis: “Omul nu poate primi decât ce-i 
este dat din cer. Voi înșivă îmi sînteți martori că am zis: 
“Nu sînt eu Hristosul, ci sînt trimes înaintea Lui. Cine are 
mireasă, este mire; dar prietenul mirelui, care stă și-l ascultă, 
se bucură foarte mult cînd aude glasul mirelui: și această bu- 
curie, care este a mea, este deplină. Trebuie ca El să crească, 
iar eu să mă micşorez.  Celce vine din cer, este mai pe sus de 
toţi; celce este depe pămînt, este pămîntesc, și vorbește ca de 
pe pămînt. Celce vine din cer, este mai pe sus de toți. El 

mărturisește ce a văzut și a auzit, și totuș nimeni nu primește 
mărturia Lui. Cine primește mărturia Lui, adeverește prin 
aceasta că Dumnezeu spune adevărul. Căci Acela, pe care 
L-a trimes Dumnezeu, vorbește cuvintele lui Dumnezeu, pen- 
trucă Dumnezeu nu-l dă Duhul cu măsură. Tatăl iubește pe 
Fiul, și a dat toate lucrurile în mîna Lui. Cine crede în Fiul, 
are viața vecinică; dar cine nu crede în Fiul, nu va vedea viata, 
ci mînia lui Dumnezeu rămîne peste el.” 


Domnul a aflat că Fariseii au auzit că El face și botează 
mai mulți ucenici decît loan. ’nsă Isus nu boteza El în- 
suş, ci ucenicii Lui. Atunci a părăsit Iudea, și Sa întors 
în Galilea. Fiindcă trebuia să treacă prin Samaria, a ajuns 
lîngă, o cetate din ţinutul Samariei, numită Sihar, aproape de 
ogorul, pe care-l dăduse Iacov fiului său Iosif. Acolo se afla 
fintîna lui Iacov. Isus, ostenit de călătorie, ședea lîngă fin- 
tînă. Era cam pe la ceasul al șaselea. A venit o femeie din 
Samaria să scoată apă. “Dă-Mi să beau”, i-a zis Isus. Căci 
ucenicii Lui se duseseră în cetate să cumpere de ale mîncării. 
Femeia Samariteancă I-a zis: “Cum Tu, ludeu, ceri să bei dela 
mine, femeie Samariteancă?”  -ludeii, în adevăr, n'au legă- 
turi cu Samaritenii. -Drept răspuns, Isus i-a zis: “Dacă ai fi 
cunoscut tu darul lui Dumnezeu, și Cine este Cel ce-ţi zice: 
„Dă-Mi să beauj tu singură ai fi cerut să bei, și El ţi-ar fi dat 
apă vie.” “Doamne”, I-a zis femeia, “n'ai cu ce să scoţi apă, 
și fîntîna, aste adîncă; de unde ai putea să ai dar această apă 
vie? Eşti Tu oare mai mare decît părintele nostru Iacov, care 
ne-a dat fîntîna aceasta, și a băut din ea el însuș și feciorii lui 
și vitele lui?” Isus i-a răspuns: “Oricui bea din apa aceasta, 
îi va fi iarăș sete. Dar oricui va bea din apa, pe care i-o voi 
da Eu, în veac nu-i va fi sete; ba încă apa, pe care i-o voi da 
Eu, se va preface în el într'un izvor de apă, care va ţișni în 


viaţa vecinică.” “Doamne”, I-a zis femeia, “dă-mi această 
apă, ca să nu-mi mai fie sete, și să nu mai vin pînă aici să 
scot.” “Du-te”, i-a zis Isus, “de cheamă pe bărbatul tău, şi 


vino aici”. Femeia l-a răspuns: “N'am bărbat.” Isus i-a zis: 
“Bine ai zis că n'ai bărbat.  Pentrucă cinci bărbaţi ai avut; 

3 
și acela, pe care-l ai acum, nu-ţi este bărbat. Aici ai spus 

adevărul.” “Doamne”, I-a zis femeia, “văd că ești prooroc. 
Părinții noștri s'au închinat pe muntele acesta; și voi ziceți că 
în Ierusalim este locul unde trebuie să se închine oamenii.” 
“Femeie”, i-a zis Isus, “crede-Mă că vine ceasul cînd nu vă 
veți închina Tatălui, nici pe muntele acesta, nici în Ierusalim. 
Voi vă închinați la ce nu cunoaşteţi; noi ne închinăm la ce 
cunoaştem, căci Mîntuirea vine dela Iudei. Dar vine ceasul, 
și acum a și venit, cînd închinătorii adevăraţi se vor închina 
Tatălui în duh și în adevăr; fiindcă astfel de închinători dorește 
și Tatăl. Dumnezeu este Duh; și cine se închină Lui, trebuie 
să I se închine în duh și în adevăr.” “Ştiu”, i-a zis femeia, 
“că are să vină Mesia, (căruia I se zise Hristos); cînd va veni 
El, are să ne spună toate lucrurile.” Isus i-a zis: “Eu, cel 
care vorbesc cu tine, sînt Acela.” Atunci au venit ucenicii 
Lui, și se mirau că vorbea cu o femeie. 'Totuș nici unul nu I-a 
zis: “Ce căuţi?” sau: “Despre ce vorbeşti cu ea?” Atunci 
femeia și-a lăsat găleata, s'a dus în cetate, și a zis oamenilor: 
“Veniţi de vedeţi un om, care mi-a spus tot ce am făcut; nu 
cumva este acesta Hristosul?” Ei au ieșit din cetate, și ve- 
neau spre El. "n timpul acesta, ucenicii ’l rugau să mănînce, 
și ziceau: “nvăţătorule, mănîncă!” Dar El le-a zis: “Eu am 
de mîncat o mîncare, pe care voi n'o cunoaşteţi.”  Ucenicii au 
început să-și zică deci unii altora: “Nu cumva l-a adus cineva 
să mănînce?” Isus le-a zis: “Mincarea Mea este să fac voia 
Celui ce M'a trimes, și să împlinesc lucrarea Lui. Nu ziceţi 
voi că mai sînt patru luni pînă la seceriș? lată, Eu vă spun: 
Ridicaţi-vă ochii, și priviţi holdele, cari sînt albe acum, gata 
pentru seceriș. Cine seceră, primește o plată, și stringe roadă 
pentru viața vecinică; pentruca și cel ce samănă și celce seceră 
să se bucure în acelaș timp. Căci în această privinţă, este 
adevărată, zicerea: „Unul samănă, iar altul seceră'. Eu v'am 
trimes să seceraţi acolo unde nu voi v'aţi ostenit; alții s'au 
ostenit, și voi ați intrat în osteneala lor.” Mulți Samariteni 
din cetatea aceea au crezut în Isus din pricina mărturiei fe- 
meii, care zicea: “Mi-a spus tot ce am făcut.” Cînd au venit 
Samaritenii la El, L-au rugat să rămînă la ei. Și El a rămas 
acolo două zile. Mult mai mulţi au crezut în El din pricina 

cuvintelor Lui. Și ziceau femeii: “Acum nu mai credem din 
pricina spuselor tale, ci din pricină că L-am auzit noi înșine, 
și știm că acesta este în adevăr Hristosul, Mintuitorul lumii.” 
După aceste două zile, Isus a plecat de acolo, ca să se ducă în 
Galilea. Căci El însuș spusese că un prooroc nu este prețuit 
în patria sa. Cînd a ajuns în Galilea, a fost primit bine de 
Galileeni, cari văzuseră tot ce făcuse la Ierusalim în timpul 
praznicului; căci fuseseră și ei la praznic. Isus S'a întors deci 
în Cana din Galilea, unde prefăcuse apa în vin. ’n Capernaum 
era un slujbaș împărătesc, al cărui fiu era bolnav.  Slujbașul 
acesta a aflat că Isus venise din Iudea în Galilea, s'a dus la 
EI, și L-a rugat să vină și să tămăduiască pe fiul lui, care 
era pe moarte. Isus i-a zis: “Dacă nu vedeți semne și min- 
uni, cu niciun chip nu credeţi!”  Slujbaşul împărătesc I-a zis: 
“Doamne, vino pînă nu moare micuțul meu.” “Du-te”, i-a zis 
Isus, “fiul tău trăiește.” Și omul acela a crezut cuvintele pe 
cari i le spusese Isus, și a pornit la drum. Pe cînd se pogora el, 
l-au întîmpinat robii lui, și i-au adus vestea că fiul lui trăiește. 
El i-a întrebat de ceasul în care a început să-i fie mai bine. 
Și ei i-au zis: “Ieri, în ceasul al șaptelea, l-au lăsat frigurile.” 
Tatăl a cunoscut că tocmai în ceasul acela îi zisese Isus: “Fiul 
tău trăiește”. Și a crezut el și toată casa lui. Acesta este iarăș 
al doilea semn, făcut de Isus, după ce S'a întors din ludea în 
Galilea. 


După aceea era un praznic al Iudeilor; și Isus S'a suit la 
Ierusalim. ’n Ierusalim, lîngă Poarta Oilor, este o scăldătoare, 
numită în evreiește Betesda, care are cinci pridvoare. "n prid- 
voarele acestea zăceau o mulțime de bolnavi, orbi, șchiopi, us- 
cați, cari așteptau mișcarea apei. Căci un înger al Domnului 
se pogora, din cînd în cînd, în scăldătoare, și turbura apa. Și 
cel dintii, care se pogora în ea, după turburarea apei, se făcea 
sănătos, orice boală ar fi avut. Acolo se afla un om bolnav 
de treizeci și opt de ani. Isus, cînd l-a văzut zăcînd, și, fi- 
indcă știa că este bolnav de multă vreme, i-a zis: “Vrei să te 
faci sănătos?” “Doamne”, l-a răspuns bolnavul, “n'am pe 
nimeni să mă bage în scăldătoare cînd se turbură apa; și, pînă 
să mă duc eu, se pogoară altul înaintea mea.  “Scoală-te”, 

i-a zis Isus, “ridică-ţi patul și umblă.” ’ndată omul acela s'a 
făcut sănătos, și-a luat patul, și umbla. Ziua aceea era o zi 
de Sabat. Iudeii ziceau deci celui ce fusese vindecat: “Este 
ziua Sabatului; nu-ţi este îngăduit să-ţi ridici patul”. El le-a 
răspuns: “Celce m'a făcut sănătos, mi-a zis: „Ridică-ţi patul, 
și umblă.” Ei l-au întrebat: “Cine este omul acela, care ţi-a 
zis: „Ridică-ţi patul, și umblă?.” Dar cel vindecat nu știa cine 
este: căci Isus se făcuse nevăzut din norodul care era în locul 
acela. După aceea, Isus l-a găsit în Templu, și i-a zis: “lată 
că te-ai făcut sănătos; de acum să nu mai păcătuiești, ca să 
nu ţi se întîmple ceva mai rău.” Omul acela s'a dus, și a spus 
ludeilor cà Isus este Acela care-l făcuse sănătos. Din pricina 
aceasta, Iudeii au început să urmărească pe Isus, și căutau sã- 
L omoare, fiindcă făcea aceste lucruri în ziua Sabatului. Dar 
Isus le-a răspuns: “Tatăl Meu lucrează pînă acum; și Eu de 
asemenea lucrez.” Tocmai de aceea căutau și mai mult Iudeii 
să-L omoare, nu numai fiindcă deslega ziua Sabatului, dar și 
pentrucă zicea că Dumnezeu este Tatăl Său, și Se făcea astfel 
deopotrivă cu Dumnezeu. Isus a luat din nou cuvintul, și 
le-a zis: “Adevărat, adevărat vă spun, că, Fiul nu poate face 
nimic dela Sine; El nu face decit ce vede pe Tatăl făcînd; și 
tot ce face Tatăl, face și Fiul întocmai. Căci Tatăl iubește 
pe Fiul, și-l arată tot ce face; și-l va arăta lucrări mai mari 
decît acestea, ca voi să vă minunaţi. "n adevăr, după cum 
Tatăl înviază morţii, și le dă viaţă, tot așa și Fiul dă viaţă 
cui vrea. Tatăl nici nu judecă pe nimeni, ci toată judecata a 
dat-o Fiului, pentru ca toţi să cinstească pe Fiul cum cinstesc 
pe Tatăl. Cine nu cinstește pe Fiul, nu cinstește pe Tatăl, care 
L-a trimes. Adevărat, adevărat vă spun, că cine ascultă cu- 
vintele Mele, și crede în Celce M'a trimes, are viața vecinică, 
și nu vine la judecată, ci a trecut din moarte la viaţă. Ade- 
vărat, adevărat vă spun, că vine ceasul, și acum a și venit, 
cînd cei morți vor auzi glasul Fiului lui Dumnezeu, și ceice-l 
vor asculta, vor învia. Căci, dupăcum Tatăl are viața în Sine, 
tot așa a dat și Fiului să aibă viaţa în Sine. Și I-a dat putere 
să judece, întrucît este Fiu al omului. Nu vă miraţi de lucrul 
acesta; pentrucă vine ceasul cînd toţi cei din morminte vor 

auzi glasul Lui, și vor ieși afară din ele. Ceice au făcut binele, 
vor învia pentru viaţă, iar ceice au făcut răul, vor învia pentru 
judecată. Eu nu pot face nimic dela Mine însumi: judec după 
cum aud; și judecata Mea este dreaptă, pentru că nu caut să 
fac voia Mea, ci voia Tatălui, care M'a trimes. Dacă Eu măr- 
turisesc despre Mine însumi, mărturia. Mea nu este adevărată. 
Este un Altul, care mărturisește despre mine; și știu că măr- 
turisirea, pe care o face El despre Mine, este adevărată. Voi 
aţi trimes la loan, și el a mărturisit pentru adevăr. Nu că 
mărturia, pe care o primesc Eu, vine dela un om; dar spun 
lucrurile acestea pentru ca să fiți mintuiţi. loan era lumina, 
care este aprinsă și luminează, și voi aţi vrut să vă veseliți 
câtăva vreme la lumina lui. Dar Eu am o mărturie mai mare 
decît a lui loan; căci lucrările, pe cari Mi le-a dat Tatăl să 
le săvîrșesc, tocmai lucrările acestea, pe cari le fac Eu, măr- 
turisesc despre Mine că Tatăl M'a trimes. Și Tatăl, care M'a 
trimes, a mărturisit El însuș despre Mine. Voi nu L-aţi auzit 
niciodată glasul, nu l-aţi văzut deloc fața; și Cuvîntul Lui 
nu rămîne în voi, pentrucă nu credeţi în Acela, pe care L-a 
trimes El.  Cercetaţi Scripturile, pentru că socotiți că în ele 
aveţi viața vecinică, dar tocmai ele mărturisesc despre Mine. 
Și nu vreţi să veniţi la Mine, ca să aveţi viața! Eu nu umblu 
după slava care vine dela oameni. Dar știu că n'aveţi în voi 
dragoste de Dumnezeu. Eu am venit în Numele Tatălui Meu, 
și nu Mă primiţi; dacă va veni un altul, în numele lui însuș, 
pe acela îl veţi primi. (Cum puteţi crede voi, cari umblaţi 
după slava, pe care v'o daţi unii altora, și nu căutaţi slava 
care vine dela singurul Dumnezeu? Să nu credeţi că vă voi 
învinui înaintea Tatălui; este cine să vă învinuiască: Moise, în 
care v'aţi pus nădejdea. Căci, dacă aţi crede pe Moise, M'aţi 
crede şi pe Mine, pentrucă el a scris despre Mine. Dar dacă 
nu credeţi cele scrise de el, cum veţi crede cuvintele Mele?” 


După aceea, Isus S'a dus dincolo de marea Galileii, numită 
marea 'Liberiadei. O mare gloată mergea după El, pentrucă 
vedea semnele pe cari le făcea cu cei bolnavi. Isus S'a suit 
pe munte, și şedea acolo cu ucenicii Săi. Paştele, praznicul 
ludeilor, erau aproape. Isus Și-a ridicat ochii, și a văzut că 

o mare gloată vine spre El. Și a zis lui Filip: “De unde avem 
să cumpărăm pini ca să mănînce oamenii aceștia?” Spunea 
lucrul acesta ca să-l încerce, pentrucă știa ce are de gînd să 
facă. Filip i-a răspuns: “Pînile, pe cari le-am putea cumpăra 
cu două sute de lei (Grecește: dinari.), n'ar ajunge ca fiecare 
să capete puţintel din ele.” Unul din ucenicii Săi, Andrei, 
fratele lui Simon Petru, I-a zis: “Este aici un băieţel, care 
are cinci pîni de orz și doi pești; dar ce sînt acestea la atîția?” 
Isus a zis: “Spuneţi oamenilor să șadă jos.” "n locul acela 
era multă iarbă. Oamenii au șezut jos, în număr de aproape 
cinci mii. Isus a luat pinile, a mulțămit lui Dumnezeu, le-a 
împărțit ucenicilor, iar ucenicii le-au împărțit celorce ședeau 
jos; de asemenea, le-a dat și din pești cît au voit.  Dupăce 
s'au săturat, Isus a zis ucenicilor Săi: “Strîngeți fărămiturile 
cari au rămas, ca să nu se piardă nimic.” Le-au adunat deci, 
și au umplut douăsprezece coșuri cu fărămiturile cari rămăs- 
eseră din cele cinci pîni de orz, după ce mincaseră toţi. Oa- 
menii aceia, cînd au văzut minunea, pe care o făcuse Isus, 
ziceau: “Cu adevărat, acesta este proorocul cel așteptat în 
lume.” Isus, fiindcă știa că au de gînd să vină să-L ia cu sila 
ca să-L facă împărat, S'a dus iarăș la munte, numai El sin- 
gur. Isus umblă pe mare. Cînd s'a înserat, ucenicii Lui s'au 
coborit la marginea mării. S'au suit într'o corabie, și treceau 
marea, ca să se ducă în Capernaum. Se întunecase, și Isus tot 
nu venise la ei. Sufla un vînt puternic și marea era întăritată. 
După ce au vislit cam douăzeci și cinci sau treizeci de stadii, 
văd pe Isus umblind pe mare și apropiindu-se de corabie. Și 
s'au înfricoșat. Dar Isus le-a zis: “Eu sînt, nu vă temeţi!” 
Voiau deci să-L ia în corabie. Și corabia a sosit îndată la locul 
spre care mergeau.  Norodul, care rămăsese de cealaltă parte 
a mării, băgase de seamă că acolo nu era decât o corabie, și că 
Isus nu Se suise în corabia aceasta cu ucenicii Lui, ci ucenicii 
plecaseră singuri cu ea. A doua zi sosiseră alte corăbii din 
Tiberiada, aproape de locul unde mîncaseră ei pînea, dupăce 
Domnul mulțămise lui Dumnezeu. Cînd au văzut noroadele 
că nici Isus, nici ucenicii Lui nu erau acolo, s'au suit și ele în 
corăbiile acestea, și s'au dus la Capernaum să caute pe Isus. 

Cînd L-au găsit, dincolo de mare, I-au zis: “nvăţătorule, cînd 
ai venit aici?” Drept răspuns, Isus le-a zis: “Adevărat, ade- 
vărat, vă spun, că Mă căutaţi nu pentrucă aţi văzut semne, 
ci pentrucă aţi mîncat din pînile acelea, și v'aţi săturat. Lu- 
craţi nu pentru mîncarea peritoare, ci pentru mîncarea, care 
rămîne pentru viața vecinică, și pe care v'o va da Fiul omu- 
lui; căci Tatăl, adică, însuș Dumnezeu, pe el L-a însemnat cu 
pecetea Lui.” Ei l-au zis: “Ce să facem ca să săvirșim lu- 
crările lui Dumnezeu?” Isus le-a răspuns: “Lucrarea pe care 
o cere Dumnezeu este aceasta: să credeţi în Acela, pe care 
L-a trimes El.” “Ce semn faci Tu, deci”, l-au zis ei, “ca să-l 
vedem, și să credem în Tine? Ce lucrezi Tu? Părinții noștri 
au mîncat mană în pustie, după cum este scris: „Le-a dat să 
mănînce pîne din cer.” Isus le-a zis: “Adevărat, adevărat, vă 
spun, că Moise nu v'a dat pînea din cer, ci Tatăl Meu vă dă 
adevărata pîine din cer; căci Pînea lui Dumnezeu este aceea 
care se pogoară din cer, și dă lumii viaţa”. “Doamne”, l-au 
zis ei, “dă-ne totdeauna această pîine.” Isus le-a zis: “Eu sînt 
Pînea vieţii. Cine vine la Mine, nu va flămînzi niciodată; și 
cine crede în Mine, nu va înseta niciodată. Dar v'am spus 
că M'aţi și văzut, și tot nu credeţi. Tot ce-Mi dă Tatăl, va 
ajunge la Mine; și pe cel ce vine la Mine, nu-l voi izgoni afară: 
căci M'am pogorit din cer ca să fac nu voia Mea, ci voia Celui 
ce M'a trimes. Și voia Celuice M'a trimes, este să nu pierd 
nimic din tot ce Mi-a dat El, ci să-l înviez în ziua de apoi. 
Voia Tatălui meu este ca oricine vede pe Fiul, și crede în EI, 
să aibă viaţa vecinică,; și Eu îl voi învia în ziua de apoi.” Iudeii 
cârteau împotriva Lui, pentrucă zisese: “Eu sînt pînea care s'a 
pogorit din cer.” Și ziceau: “Oare nu este acesta, Isus, fiul lui 
Iosif, pe al cărui tată și mamă îi cunoaștem? Cum dar zice 
EI: „Eu M'am pogorit din cer?” Isus le-a răspuns: “Nu cîrtiți 
între voi. Nimeni nu poate veni la Mine, dacă nu-l atrage 
Tatăl, care M'a trimes; și Eu îl voi învia în ziua de apoi. n 
prooroci este scris: „Toţi vor fi învăţaţi de Dumnezeu.“ Așa că 
oricine a ascultat pe Tatăl, și a primit învăţătura Lui, vine la 
Mine. Nu că cineva a văzut pe Tatăl, afară de Acela care 
vine dela Dumnezeu; da, Acela a văzut pe Tatăl. Adevărat, 

adevărat, vă spun, că cine crede în Mine, are viața vecinică. 
Eu sînt Pînea vieţii. Părinţii voştri au mîncat mană în pustie, 
și au murit.  Pînea, care se pogoară din cer, este de așa fel, 
ca cineva să mănînce din ea, și să nu moară. Eu sînt Pînea 
vie, care s'a pogorit din cer. Dacă mănîncă cineva din pîinea 
aceasta, va trăi în veac; și pinea, pe care o voi da Eu, este 
trupul Meu, pe care îl voi da pentru viaţa lumii.” La auzul 
acestor cuvinte, Iudeii se certau între ei, și ziceau: “Cum poate 
omul acesta. să ne dea trupul Lui să-l mîncăm?” Isus le-a zis: 
“Adevărat, adevărat, vă spun, că, dacă nu mîncaţi trupul Fi- 
ului omului, și dacă nu beţi sîngele Lui, n'aveţi viaţa în voi 
înșivă. Cine mănîncă trupul Meu, și bea sîngele Meu, are 
viața vecinică; și Eu îl voi învia în ziua de apoi. Căci trupul 
Meu este cu adevărat o hrană, și sîngele Meu este cu adevărat 
o băutură. Cine mănîncă trupul Meu, și bea sîngele Meu, 
rămîne în Mine, și Eu rămîn în el. După cum Tatăl, care 
este viu, M'a trimes pe Mine, și Eu trăiesc prin Tatăl, tot 
așa, cine Mă mănîncă pe Mine, va trăi și el prin Mine. Ast- 
fel este pîinea, care s'a pogorit din cer, nu ca mana, pe care 
au mincat-o părinţii voştri, și totuș au murit: cine mănîncă 
pîinea aceasta, va trăi în veac.” Isus a spus aceste lucruri în 
sinagogă, cînd învăţa pe oameni în Capernaum. Mulți din 
ucenicii Lui, după ce au auzit aceste cuvinte, au zis: “Vor- 
birea aceasta este prea de tot: cine poate s'o sufere?” Isus, 
care știa în Sine că ucenicii Săi cîrteau împotriva vorbirii aces- 
teia, le-a zis: “Vorbirea aceasta este pentru voi o pricină de 
poticnire? Dar dacă aţi vedea pe Fiul omului suindu-Se unde 
era mai înainte?... Duhul este acela care dă viață, carnea nu 
folosește la nimic; cuvintele, pe cari vi le-am spus Eu, sînt duh 
și viaţă. Dar sînt unii din voi cari nu cred.” Căci Isus știa 
dela început cine erau ceice nu cred, și cine era celce avea să-L 
vîndă. Şi a adăogat: “Tocmai de aceea v'am spus că nimeni 
nu poate să vină la Mine, dacă nu i-a fost dat de Tatăl Meu.” 
Din clipa aceea, mulţi din ucenicii Lui s'au întors înapoi, și 
nu mai umblau cu El. Atunci Isus a zis celor doisprezece: 
“Voi nu vreţi să vă duceţi?” “Doamne”, I-a răspuns Simon 
Petru, “la cine să ne ducem? Tu ai cuvintele vieţii vecinice. 

Și noi am crezut, și am ajuns la cunoștința că Tu ești Hristo- 
sul, Sfintul lui Dumnezeu.” Isus le-a răspuns: “Nu v'am ales 
Eu pe voi cei doisprezece? Și totuș unul din voi este un drac.” 
Vorbea. despre Iuda, fiul lui Simon Iscarioteanul; căci el avea 
să-L vîndă: el, unul din cei doisprezece. 


După aceea, Isus străbătea Galilea; nu voia să stea în ludea, 
pentrucă Iudeii căutau să-L omoare. Și praznicul ludeilor, 
praznicul zis al Corturilor, era aproape. Fraţii Lui I-au zis: 
“Pleacă de aici, și du-Te în Iudea, ca să vadă și ucenicii Tăi 
lucrările, pe cari le faci. Nimeni nu face ceva în ascuns, cînd 
caută. să se facă cunoscut: dacă faci aceste lucruri, arată- Te 
lumii.” Căci nici fraţii Lui nu credeau în El. Isus le-a zis: 
“Vremea Mea n'a sosit încă, dar vouă vremea totdeauna vă 
este prielnică. Pe voi lumea nu vă poate uri; pe Mine Mă 
urăște, pentrucă mărturisesc despre ea că lucrările ei sînt rele. 
Suiţi-vă voi la praznicul acesta; Eu încă nu Mă sui la praznicul 
acesta, fiindcă nu Mi s'a împlinit încă vremea.”  Dupăce le-a 
spus aceste lucruri, a rămas în Galilea. După ce s'au suit 
fraţii Lui la praznic, S'a suit și El, dar nu pe faţă, ci cam 
pe ascuns. Iudeii ’l căutau în timpul praznicului, și ziceau: 
“Unde este?”  Noroadele vorbeau mult în șoaptă despre El. 
Unii ziceau: “Este un om bun.” Alţii ziceau: “Nu, ci duce 
norodul în rătăcire.” Totuş, de frica ludeilor, nimeni nu vor- 
bea de El pe faţă. Pela jumătatea praznicului, Isus S'a suit la 
Templu. Și învăţa norodul. Iudeii se mirau, și ziceau: “Cum 
are omul acesta învăţătură, căci n'a învăţat niciodată?” Isus 
le-a răspuns: “nvăţătura Mea nu este a Mea, ci a Celuice M'a 
trimes pe Mine. Dacă vrea cineva să facă voia Lui, va ajunge 
să cunoască dacă învățătura este de la Dumnezeu, sau dacă 
Eu vorbesc dela Mine. Cine vorbește dela sine, caută slava 
lui însuș; dar cine caută slava Celuice l-a trimes, acela este 
adevărat, și în el nu este strimbătate. Oare nu v'a dat Moise 
Legea? 'Totuș nimeni din voi nu ţine Legea. De ce căutaţi să 
Mă omoriţi?”  Norodul I-a răspuns: “Ai drac. Cine caută să 
Te omoare?” Drept răspuns, Isus le-a zis: “O lucrare am fă- 
cut, și toţi vă miraţi de ea. Moise v'a dat porunca privitoare 
la tăierea împrejur-nu că ea vine dela Moise, ci dela patriarhi- 


69 
7O 


10 


23 


24 


25 


26 


27 


28 


29 


30 


31 


32 


33 
34 


35 


36 


37 


38 


39 


40 


41 
42 


7. 23-42 IOAN 1490 


și voi tăiaţi împrejur pe om în ziua Sabatului. Dacă un om 
primește tăierea împrejur în ziua Sabatului, ca să nu se calce 
Legea, lui Moise, de ce turbaţi de mînie împotriva Mea, pen- 
trucă am însănătoșat un om întreg în ziua Sabatului? Nu 
judecaţi după înfățișare, ci judecaţi după dreptate.” Nişte 
locuitori din Ierusalim ziceau: “Nu este El acela, pe care caută 
ei să-L omoare? Și totuș, iată că vorbește pe faţă, și ei nu-l zic 
nimic! Nu cumva, în adevăr, cei mai mari vor fi cunoscut că El 
este Hristosul? Dar noi știm de unde este omul acesta; însă, 
cînd va veni Hristosul, nimeni nu va ști de unde este.” Şi Isus, 
pe cînd învăţa pe norod în Templu, striga: “Mă cunoaşteţi și 
Mă știți de unde sînt! Eu n'am venit dela Mine însumi, ci Cel 
ce M'a trimes, este adevărat, și voi nu-L cunoaşteţi. Eu ’l 
cunosc, căci vin dela EI, și El M'a trimes.” Ei căutau deci 
să-L prindă; şi nimeni n'a pus mîna pe El, căci încă nu-l sosise 
ceasul. Mulţi din norod au crezut în EI, și ziceau: “Cînd va 
veni Hristosul, va face mai multe semne decît a făcut omul 
acesta?” Bnw au auzit pe norod spunînd în șoaptă aceste 
lucruri despre El. Atunci preoţii cei mai de seamă și Fariseii 
au trimes niște aprozi să-L prindă. Isus a zis: “Mai sînt cu 
voi puţină vreme, și apoi Mă duc la Cel ce M'a trimes. Voi 
Mă veţi căuta, și nu Mă veţi găsi; și unde voi fi Eu, voi nu 
puteţi veni.” Iudeii au zis între ei: “Unde are de gînd să se 
ducă omul acesta, ca să nu-l putem găsi? Doar n'o avea de 
gînd să se ducă la cei împrăștiați printre Greci, și să înveţe 
pe Greci? Ce însemnează cuvintele acestea, pe cari le-a spus: 
„Mă veţi căuta, și nu Mă veţi găsi; și unde voi fi Eu, voi nu 
puteţi veni?” ’n ziua de pe urmă, care era ziua cea mare 
a praznicului, Isus a stătut în picioare, și a strigat: “Dacă 
însetează cineva, să vină la Mine, și să bea. Cine crede în 
Mine, din inima lui vor curge rîuri de apă vie, cum zice Scrip- 
tura.” Spunea cuvintele acestea despre Duhul, pe care aveau 
să-L primească ceice vor crede în El. Căci Duhul Sfint încă 
nu fusese dat, fiindcă Isus nu fusese încă proslăvit. Unii din 
norod, cînd au auzit aceste cuvinte, ziceau: “Acesta este cu 
adevărat Proorocul.” Alții ziceau: “Acesta este Hristosul.” 
Și alţii ziceau: “Cum, din Galilea are să vină Hristosul? Nu 

zice Scriptura că Hristosul are să vină din sămînța lui David, și 
din satul Betleem, unde era David?” S'a făcut deci desbinare 
în norod din pricina Lui. Unii din ei voiau să-L prindă; dar 
nimeni n'a pus mîna pe El. Aprozii s'au întors deci la pre- 
oții cei mai de seamă și la Farisei. Și aceștia le-au zis: “De 
ce nu L-aţi adus?”  Aprozii au răspuns: “Niciodată n'a vor- 
bit vreun om ca omul acesta.” Fariseii le-au răspuns: “Doar 
n'aţi fi fost duși și voi în rătăcire? A crezut în El vreunul din 
mai marii noștri sau din Farisei? Dar norodul acesta, care 
nu știe Legea, este blestemat!” Nicodim, cel care venise la 
Isus noaptea, și care era unul din ei, le-a zis: “Legea noastră 
osîndește ea pe un om înainte ca să-l asculte și să știe ce face?” 
Drept răspuns, ei i-au zis: “Și tu ești din Galilea? Cercetează 
bine, și vei vedea că din Galilea nu s'a ridicat niciun prooroc.” 
(Şi s'a întors fiecare acasă. 


Isus S'a dus la muntele Măslinilor. Dar disdedimineață, a 
venit din nou în Templu; și tot norodul a venit la El. El a șezut 
jos, și-i învăţa. Atunci cărturarii și Fariseii I-au adus o femeie 
prinsă în preacurvie. Au pus-o în mijlocul norodului, și au zis 
lui Isus: “nvăţătorule, femeia aceasta a fost prinsă chiar cînd 
săvîrșea preacurvia. Moise, în Lege, ne-a poruncit să ucidem 
cu pietre pe astfel de femei: Tu dar ce zici?”  Spuneau lucrul 
acesta ca să-L ispitească și să-L poată învinui. Dar Isus S'a 
plecat în jos, și scria cu degetul pe pămînt. Fiindcă ei nu 
încetau să-L întrebe, El S'a ridicat în sus, și le-a zis: “Cine 
dintre voi este fără păcat, să arunce cel dintii cu piatra în ea.” 
Apoi S'a plecat iarăș, și scria cu degetul pe pămînt. Cînd au 
auzit ei cuvintele acestea, s'au simțit mustraţi de cugetul lor, 
și au ieșit afară, unul cîte unul, începînd dela cei mai bătrîni, 
pînă la cei din urmă. Și Isus a rămas singur cu femeia, care 
stătea în mijloc. Atunci S'a ridicat în sus; și, cînd n'a mai 
văzut pe nimeni decît pe femeie, Isus i-a zis: “Femeie, unde 
sînt pirîșii tăi? Nimeni nu te-a osindit?” “Nimeni, Doamne”, 
l-a răspuns ea. Și Isus i-a zis: “Nici Eu nu te osîndesc. Du- 
te, și să nu mai păcătuiești.”) Isus le-a vorbit din nou, și 
a zis: “Eu sînt Lumina lumii; cine Mă urmează pe Mine, nu 
va umbla în întunerec, ci va avea lumina vieţii.” La auzul 

acestor vorbe, Fariseii I-au zis: “Tu mărturisești despre Tine 
însuți: deci mărturia Ta nu este adevărată.” Drept răspuns, 
Isus le-a zis: “Chiar dacă Eu mărturisesc despre Mine însumi, 
totuş mărturia Mea este adevărată; căci Eu știu de unde am 
venit și unde Mă duc, dar voi nu știți nici de unde vin nici 
unde Mă duc. Voi judecaţi după înfățișare; Eu nu judec pe 
nimeni. Şi chiar dacă judec, judecata Mea este adevărată, 
pentrucă nu sînt singur, ci Tatăl, care M'a trimes, este cu 
Mine. ’n Legea voastră este scris că mărturia a doi oameni 
este adevărată: deci despre Mine însumi, mărturisesc Eu, și 
despre Mine mărturisește și Tatăl, care M'a trimes.” Ei l-au 
zis deci: “Unde este Tatăl Tău?” Isus a răspuns: “Voi nu 
Mă cunoaşteţi nici pe Mine, nici pe Tatăl Meu. Dacă M'aţi 
cunoaște pe Mine, aţi cunoaște și pe Tatăl Meu.” Isus a spus 
aceste cuvinte, pe cînd învăţa pe norod în Templu, în locul 
unde era vistieria; și nimeni n'a pus mîna pe el, pentrucă încă 
nu-l sosise ceasul. Isus le-a mai spus: “Eu Mă duc, și Mă veţi 
căuta, și veţi muri în păcatul vostru; acolo unde Mă duc Eu, 
voi nu puteţi veni.” Atunci Iudeii au zis: “Doar n'o avea de 
gînd să se omoare, de zice: „Unde Mă duc Eu, voi nu puteţi 
veni!” “Voi sînteţi de jos”, le-a zis El; “Eu sînt de sus: voi 
sînteți din lumea aceasta, Eu nu sînt din lumea aceasta. De 
aceea v'am spus că veţi muri în păcatele voastre; căi, dacă, 
nu credeţi că Eu sînt, veţi muri în păcatele voastre.” “Cine 
ești Tu?” I-au zis ei. Isus le-a răspuns: “Ceeace dela început 
vă spun că sînt.” Am multe de zis despre voi și de osîndit în 
voi; dar Celce M-a trimes, este adevărat; și Eu, ce am auzit de 
la El, aceea spun lumii.” Ei n'au înţeles că le vorbea despre 
Tatăl. Isus deci le-a zis: “Cînd veţi înălța pe Fiul omului, 
atunci veţi cunoaște că Eu sînt, și că nu fac nimic dela Mine 
însumi, ci vorbesc după cum M'a învăţat Tatăl Meu. Cel ce 
M'a trimes, este cu Mine; Tatăl nu M'a lăsat singur, pentrucă 
totdeauna fac ce-l este plăcut.” Pe cînd vorbea Isus astfel, 
mulți au crezut în El. Şi a zis ludeilor, cari crezuseră în 
EI: “Dacă rămîneţi în cuvîntul Meu, sînteţi în adevăr ucenicii 
Mei; veţi cunoaște adevărul, și adevărul vă va face slobozi.” 
Fi l-au răspuns: “Noi sîntem sămînța lui Avraam, și n'am 

fost niciodată robii nimănui; cum zici Tu: „Veţi fi slobozi!” 
“Adevărat, adevărat, vă spun”, le-a răspuns Isus, “că, oricine 
trăiește în păcat, este rob al păcatului. Şi robul nu rămîne 
pururea, în casă; fiul însă rămîne pururea. Deci, dacă Fiul vă 
face slobozi, veți fi cu adevărat slobozi. Ştiu că sînteţi sămînţa 
lui Avraam; dar căutaţi să Mă omoriţi, pentrucă nu pătrunde 
în voi cuvîntul Meu. Eu spun ce am văzut la Tatăl Meu; și 
voi faceţi ce aţi auzit dela tatăl vostru.” “Tatăl nostru”, I-au 
răspuns ei, “este Avraam”. Isus le-a zis: “Dacă aţi fi copii ai 
lui Avraam, aţi face faptele lui Avraam. Dar acum căutaţi 
să Mă omorîți, pe Mine, un om, care v'am spus adevărul, pe 
care l-am auzit dela Dumnezeu. Așa ceva Avraam n'a făcut. 
Voi faceţi faptele tatălui vostru.” Ei l-au zis: “Noi nu sîntem 
copii născuţi din curvie; avem un singur Tată: pe Dumnezeu.” 
Isus le-a zis: “Dacă ar fi Dumnezeu Tatăl vostru, M'aţi iubi și 
pe Mine, căci Eu am ieșit și vin dela Dumnezeu: n'am venit 
dela Mine însumi, ci El M'a trimes. Pentru ce nu înțelegeţi 
vorbirea Mea? Pentru că nu puteţi asculta Cuvîntul Meu. Voi 
aveţi de tată pe diavolul; și vreţi să împliniţi poftele tatălui 
vostru. El dela început a fost ucigaș; și nu stă în adevăr, 
pentrucă în el nu este adevăr. Orideciteori spune o minciună, 
vorbește din ale lui, căci este mincinos și tatăl minciunii. lar 
pe Mine, pentrucă spun adevărul, nu Mă credeţi. Cine din 
voi Mă poate dovedi că am păcat? Dacă spun adevărul, pentru 
ce nu Mă credeţi? Cine este din Dumnezeu, ascultă cuvintele 
lui Dumnezeu; voi de aceea n'ascultaţi, pentrucă nu sînteţi 
din Dumnezeu.” Iudeii l-au răspuns: “Nu zicem noi bine că 
ești Samaritean, și că ai drac?”  “N'am drac” le-a răspuns 
Isus; “ci Eu cinstesc pe Tatăl Meu, dar voi nu Mă cinstiţi. 
Eu nu caut slava Mea; este Unul care o caută și care judecă. 
Adevărat, adevărat, vă spun, că, dacă păzeşte cineva cuvîntul 
Meu, în veac nu va vedea moartea.” “Acum”, I-au zis Iudeii, 
“vedem bine că ai drac; Avraam a murit, proorocii de asemenea 
au murit, și tu zici: „Dacă păzeşte cineva cuvîntul Meu, în 
veac nu va gusta moartea.' Doar n'ai fi Tu mai mare decât 
părintele nostru Avraam, care a murit? Și decît proorocii, 
cari de asemenea au murit? Cine te crezi Tu că ești?” Isus 

a răspuns: “Dacă Mă slăvesc Eu însumi, slava Mea nu este 
nimic; “Tatăl Meu Mă slăvește, El, despre care voi ziceți că 
este Dumnezeul vostru; și totuș nu-L cunoaşteţi. Eu ’l cunosc 
bine; și dacă aș zice că nu-L cunosc, aș fi și Eu un mincinos 
ca voi. Dar îl cunosc și păzesc Cuvintul Lui. Tatăl vostru 
Avraam a săltat de bucurie că are să vadă ziua Mea: a văzut-o 
și s'a bucurat.” “N'ai nici cincizeci ce ani”, l-au zis Iudeii, 
“și ai văzut pe Avraam!” Isus le-a zis: “Adevărat, adevărat, 
vă spun că, mai înainte ca să se nască Avraam, sînt Eu.” La 
auzul acestor vorbe, au luat pietre ca să arunce în El. Dar Isus 
S'a ascuns, și a ieșit din Templu, trecînd prin mijlocul lor. Și 
așa a plecat din Templu. 


Cînd trecea, Isus a văzut pe un orb din naștere. Ucenicii 
Lui L-au întrebat: “nvăţătorule, cine a păcătuit: omul acesta 
sau părinţii lui, de s'a născut orb?” Isus a răspuns: “N'a 
păcătuit nici omul acesta, nici părinţii lui; ci s'a născut așa, ca 
să se arate în el lucrările lui Dumnezeu. Cît este ziuă, trebuie 
să lucrez lucrările Celuice M'a trimes; vine noaptea, cînd ni- 
meni nu mai poate să lucreze. Cît sînt în lume, sînt Lumina 
lumii.” După ce a zis aceste vorbe, a scuipat pe pămînt și a 
făcut tină din scuipat. Apoi a uns ochii orbului cu tina aceasta, 
și i-a zis: “Du-te de te spală în scăldătoarea Siloamului” (care, 
tilmăcit, însemnează: Trimes). El s'a dus, s'a spălat, și s'a în- 
tors văzînd bine. Vecinii și ceice-l cunoscuseră mai înainte 
ca cerșetor, ziceau: “Nu este acesta celce ședea și cerșea?” 
Unii ziceau: “EI este.” Alţii ziceau: “Nu; dar seamănă cu 
el.” Şi el însuș zicea: “Eu sînt.” Deci i-au zis: “Cum ţi 
s'au deschis ochii?” El a răspuns: “Omul acela, căruia i se 
zice Isus, a făcut tină, mi-a uns ochii, și mi-a zis: „Du-te la 
scăldătoarea Siloamului, și spală-te.* Mam dus, m'am spălat, 
și mi-am căpătat vederea.” “Unde este omul acela”, l-au în- 
trebat ei. El a răspus: “Nu știu.” Au adus la Farisei pe cel 
ce fusese orb mai înainte. Și era o zi de Sabat cînd făcuse 
Isus tină, și-i deschisese ochii. Din nou, Fariseii l-au între- 
bat și ei cum și-a căpătat vederea. Și el le-a zis: “Mi-a pus 
tină pe ochi, m'am spălat, și văd.” Atunci unii din Farisei 
au început să zică: “Omul acesta nu vine de la Dumnezeu, 

pentrucă nu ţine Sabatul.” Alţii ziceau: “Cum poate un om 
păcătos să facă asemenea semne?” Și era desbinare între ei. 
larăș au întrebat pe orb: “Tu ce zici despre EI, în privinţa fap- 
tului că ţi-a deschis ochii?” “Este un prooroc”, le-a răspuns el. 
Iudeii n'au crezut că fusese orb și că își căpătase vederea, pînă 
n'au chemat pe părinţii lui. Și cînd i-au venit părinţii, i-au 
întrebat: “Acesta este fiul vostru, care spuneţi că s'a născut 
orb? Cum dar vede acum?” Drept răspuns, părinţii lui au 

“Știm că acesta este fiul nostru, și că s'a născut orb. Dar 
cum vede acum, sau cine i-a deschis ochii, nu știm. 'ntrebaţi-l 
pe el; este în vîrstă, el singur poate vorbi despre ce-l privește.” 
Părinţii lui au zis aceste lucruri, pentrucă se temeau de Iudei; 
căci Iudeii hotăriseră acum că, dacă va mărturisi cineva că 
Isus este Hristosul, să fie dat afară din sinagogă. De aceea 
au zis părinţii lui: “Este în vîrstă, întrebaţi-l pe el.” Fari- 
seii au chemat a doua oară pe omul care fusese orb, și i-au 
zis: “Dă slavă lui Dumnezeu: noi știm că omul acesta este 
un păcătos.” El a răspuns: “Dacă este un păcătos, nu știu; 
eu una știu: că eram orb, și acum văd.” Iarăş l-au întrebat: 
“Ce ţi-a făcut? Cum ţi-a deschis ochii?” “Acum v'am spus” 
le-a răspuns el, “și n'aţi ascultat. Pentruce voiţi să mai auziți 
încăodată? Doar n'aţi vrea să vă faceţi și voi ucenicii Lui!” 
Ei l-au ocărit, și i-au zis: “Tu ești ucenicul Lui, noi sîntem 
ucenicii lui Moise. Ştim că Dumnezeu a vorbit lui Moise, 
dar acesta nu știm de unde este.” “Aici este mirarea”, le-a 
răspuns omul acela, “că voi nu știți de unde este, și totuș, El 
mi-a deschis ochii. Știm că Dumnezeu n'ascultă pe păcătoşi; 
ci, dacă este cineva temător de Dumnezeu și face voia Lui, pe 
acela îl ascultă. De cînd este lumea, nu s'a auzit să fi deschis 
cineva, ochii unui orb din naștere. Dacă omul acesta n'ar veni 
dela Dumnezeu, n'ar putea face nimic.” “Tu ești născut cu 
totul în păcat”, i-au răspuns ei, “și vrei să ne înveţi pe noi?” 
Și l-au dat afară. Isus a auzit că l-au dat afară; și, cînd l-a 


găsit, i-a zis: “Crezi tu în Fiul lui Dumnezeu?” El a răspuns: 
“Și cine este, Doamne, ca să cred în El?” “L-ai și văzut”, 
i-a zis Isus, “și cel care vorbește cu tine, Acela este.” “Cred, 


Doamne”, I-a zis el; și I s'a închinat. Apoi Isus a zis: “Eu am 

venit în lumea aceasta pentru judecată: ca ceice nu văd, să 
vadă, și ceice văd, să ajungă orbi.” Unii din Fariseii cari erau 
lîngă el, cînd au auzit aceste vorbe, l-au zis: “Doar n'om fi și 
noi orbi!” “Dacă aţi fi orbi”, le-a răspuns Isus, “n'aţi avea 
păcat; dar acum ziceţi: ‚Vedem.‘ Tocmai de aceea, păcatul 
vostru rămîne.” 


“Adevărat, adevărat, vă spun că, cine nu intră pe ușă în 
staulul oilor, ci sare pe altă parte, este un hoţ și un tilhar. 
Dar cine intră pe ușă, este păstorul oilor. Portarul îi deschide, 
și oile aud glasul lui; el își cheamă oile pe nume, și le scoate 
afară din staul. După ce și-a scos toate oile, merge înaintea 
lor; și oile merg după el, pentrucă îi cunosc glasul. Nu merg 
deloc după un străin; ci fug de el, pentrucă nu cunosc glasul 
străinilor.” Isus le-a spus această pildă, dar ei n'au înţeles 
despre ce le vorbea. Isus le-a mai zis: “Adevărat, adevărat, 
vă spun că Eu sînt ușa oilor. Toți ceice au venit înainte de 
Mine, sînt hoți și tilhari; dar oile n'au ascultat de ei. Eu 
sînt Uşa. Dacă intră cineva prin Mine, va fi mîntuit; va intra 
și va ieși, și va găsi pășune. Hoțul nu vine decît să fure, să 
junghie și să prăpădească. Eu am venit ca oile să aibă viaţă, 
și s'o aibă din belșug. Eu sînt Păstorul cel bun. Păstorul 
cel bun își dă viaţa pentru oi. Dar cel plătit, care nu este 
păstor, și ale cărui oi nu sînt ale lui, cînd vede lupul venind, 
lasă oile și fuge; și lupul le răpește și le împrăștie. Cel plătit 
fuge, pentrucă este plătit, și nu-i pasă de oi. Eu sînt Păstorul 
cel bun. Eu "mi cunosc oile Mele, și ele Mă cunosc pe Mine, 
aşa cum Mă cunoaște pe Mine Tatăl, și cum cunosc Eu pe 
Tatăl; și Eu "mi dau viaţa pentru oile Mele. Mai am și alte 
oi, cari nu sînt din staulul acesta; și pe acelea trebuie să le 
aduc. Ele vor asculta de glasul Meu, și va fi o turmă și un 
Păstor. Tatăl Mă iubește, pentrucă "mi dau viaţa, ca iarăș 
s'oiau. Nimeni nu Mi-o ia cu sila, ci o dau Eu dela Mine. Am 
putere s'o dau, și am putere s'o iau iarăş: aceasta este porunca, 
pe care am primit-o dela Tatăl Meu.” Din pricina acestor 
cuvinte, iarăș s'a făcut desbinare între Iudei. Mulţi dintre 
ei ziceau: “Are drac, este nebun; de ce-L ascultați?” Alții 
ziceau; “Cuvintele acestea nu sînt cuvinte de îndrăcit; poate 

un drac să deschidă ochii orbilor.” ’n Ierusalim se prăznuia 
atunci praznicul "'noirii Templului. Era iarna. Și Isus Se 
plimba prin Templu, pe supt pridvorul lui Solomon. Iudeii 
L-au înconjurat, și l-au zis: “Pînă cînd ne tot ţii sufletele în 
încordare? Dacă ești Hristosul, spune-ne-o deslușit.”  “V'am 
spus”, le-a răspuns Isus, “și nu credeţi. Lucrările, pe cari le 
fac Eu, în Numele Tatălui Meu, ele mărturisesc despre Mine. 
Dar voi nu credeţi, pentrucă, după cum v'am spus, nu sînteţi 
din oile Mele.  Oile Mele ascultă glasul Meu; Eu le cunosc, 
și ele vin după Mine. Eu le dau viaţa vecinică, în veac nu 
vor pieri, și nimeni nu le va smulge din mîna Mea. Tatăl 
Meu, care Mi le-a dat, este mai mare decît toţi; și nimeni 
nu le poate smulge din mîna Tatălui Meu. Eu și Tatăl una 
sîntem.” Atunci Iudeii iarăș au luat pietre ca să-L ucidă. 
Isus le-a zis: “V'am arătat multe lucrări bune, cari vin dela 
Tatăl Meu: pentru care din aceste lucrări aruncaţi cu pietre 
în Mine?” Iudeii l-au răspuns: “Nu pentru o lucrare bună 
aruncăm noi cu pietre în Tine, ci pentru o hulă, și pentrucă 
Tu, care ești un om, Te faci Dumnezeu.” Isus le-a răspuns: 
“Nu este scris în Legea voastră: „Eu am zis: Sînteţi dumnezeii, 
Dacă Legea a numit ,dumnezei', pe aceia, cărora le-a vorbit 
Cuvîntul lui Dumnezeu, -şi Scriptura nu poate fi desfințată, 
- cum ziceţi voi că hulesc Eu, pe care Tatăl M'a sfinţit și 
M'a trimes în lume? Și aceasta, pentrucă am zis: „Sînt Fiul 
lui Dumnezeuj Dacă nu fac lucrările Tatălui Meu, să nu Mă 
credeți. Dar dacă le fac, chiar dacă nu Mă credeţi pe Mine, 
credeți măcar lucrările acestea, ca să ajungeţi să cunoaşteţi și 
să știți că Tatăl este în Mine și Eu sînt în Tatăl.” La auzul 
acestor vorbe, căutau iarăș să-L prindă; dar El a scăpat din 
miînile lor. Isus S'a dus iarăș dincolo de Iordan, în locul unde 
botezase loan la început. Și a rămas acolo. Mulți veneau la 
El, şi ziceau: “loan n'a făcut nici un semn; dar tot ce a spus 
loan despre omul acesta, era adevărat.” Și mulți au crezut în 
El în locul acela. 


Un oarecare Lazăr din Betania, satul Mariei și al Martei, 
sora ei, era bolnav. - Maria era aceea care a uns pe Domnul 
cu mir, şi l-a șters picioarele cu părul ei, și Lazăr cel bol- 

nav era fratele ei. - Surorile au trimes la Isus să-i spună: 
“Doamne, iată că acela pe care-l iubeşti, este bolnav.” Dar 
Isus, cînd a auzit vestea aceasta, a zis: “Boala aceasta nu este 
spre moarte, ci spre slava lui Dumnezeu, pentru ca Fiul lui 
Dumnezeu să fie proslăvit prin ea.” Și Isus iubea pe Marta, 
și pe sora ei, și pe Lazăr. Deci, cînd a auzit că Lazăr este 
bolnav, a mai zăbovit două zile în locul în care era; și în urmă 
a zis ucenicilor: “Haidem să ne întoarcem în Iudea.”  “nvăţă- 
torule”, l-au zis ucenicii, “acum de curînd căutau Iudeii să 
Te ucidă cu pietre, și Te întorci în Iudea?” Isus a răspuns: 
“Nu sînt douăsprezece ceasuri în zi? Dacă umblă cineva ziua 
nu se poticnește, pentrucă vede lumina lumii acesteia; dar 
dacă umblă noaptea, se poticnește, pentrucă n'are lumina în 
el.” După aceste vorbe, le-a zis: “Lazăr, prietenul nostru, 
doarme: dar Mă duc să-l trezesc din somn.”  Ucenicii l-au 
zis: “Doamne, dacă doarme, are să se facă bine.” Isus vorbise 
despre moartea, lui, dar ei credeau că vorbește despre odihna 
căpătată prin somn. Atunci Isus le-a spus pe faţă: “Lazăr a 
murit.” “Şi mă bucur că n'am fost acolo, pentru voi, ca să 
credeţi. Dar acum, haidem să mergem la el.” Atunci Toma, 
zis Geamăn, a zis celorlalți ucenici: “Haidem să mergem și 
noi să murim cu El!” Cînd a venit Isus, a aflat că Lazăr era 
de patru zile în mormiînt. Şi, fiindcă Betania era aproape de 
Ierusalim, cam la cincisprezece stadii, Mulţi din Iudei venis- 
eră la Marta și Maria, ca să le mîngiie pentru moartea fratelui 
lor. Cînd a auzit Marta că vine Isus, I-a ieșit înainte; iar 
Maria ședea în casă. Marta a zis lui Isus: “Doamne, dacă 
ai fi fost aici, n'ar fi murit fratele meu! Dar și acum, știu că 


orice vei cere dela Dumnezeu, "ţi va da Dumnezeu.” Isus i-a 
zis: “Fratele tău va învia.” “Ştiu”, I-a răspuns Marta, “că 
va învia la înviere, în ziua de apoi.” Isus i-a zis: “Eu sînt 


învierea și viața. Cine crede în Mine, chiar dacă ar fi murit, 
va trăi. Şi oricine trăiește, și crede în Mine, nu va muri nicio- 
dată. Crezi lucrul acesta?” “Da, Doamne,” I-a zis ea, “cred 
că Tu ești Hristosul, Fiul lui Dumnezeu, care trebuia să vină 
în lume.”  Dupăce a spus aceste vorbe, s'a dus și a chemat 
în taină pe soru-sa Maria, și i-a zis: “A venit 'nvăţătorul și 

te cheamă.” Maria, cum a auzit, s'a sculat iute, și s'a dus la 
E]. Căci Isus nu intrase încă în sat, ci era tot în locul unde 
1 întîmpinase Marta. Iudeii, cari erau cu Maria în casă și o 
miîngiiau, cînd au văzut-o sculindu-se iute și ieșind afară, au 
mers după ea, căci ziceau: “Se duce la mormînt, ca să plingă 
acolo.” Maria, cînd a ajuns unde era Isus, și L-a văzut, s'a 
aruncat la picioarele Lui, și I-a zis: “Doamne, dacă ai fi fost 
aici, n'ar fi murit fratele meu.” Isus, cînd a văzut-o plingînd, 
pe ea și pe Iudeii cari veniseră cu ea, S'a înfiorat în duhul Lui, 


și S'a tulburat. Și a zis: “Unde l-aţi pus?” “Doamne,” I-au 
răspuns ei, “vino și vezi.” Isus plingea. Atunci Iudeii au 
zis: “lată cît îl iubea de mult!” Şi unii din ei au zis: “El, 


care a deschis ochii orbului, nu putea face ca nici omul acesta 
să nu moară?” Isus S'a înfiorat din nou în Sine, și S'a dus 
la mormînt. Mormîntul era o peșteră, la intrarea căreia era 
așezată o piatră. “Daţi piatra la o parte,” a zis Isus. Marta, 
sora mortului, l-a zis: “Doamne, miroase greu, căci este mort 
de patru zile.” Isus i-a zis: “Nu ţi-am spus că, dacă vei crede, 
vei vedea slava lui Dumnezeu?” Au luat dar piatra din locul 
unde zăcea mortul. Și Isus a ridicat ochii în sus, și a zis: 
“Tată, “ţi mulţămesc că M'ai ascultat. Ştiam că totdeauna 
Mă asculţi; dar vorbesc astfel pentru norodul care stă împre- 
jur, ca să creadă că Tu M'ai trimes.”  Dupăce a zis aceste 
vorbe, a strigat cu glas tare: “Lazăre, vino afară!” Și mortul 
a ieșit cu miînile și picioarele legate cu fășii de pînză, și cu faţa 
înfășurată cu un ștergar. Isus le-a zis: “Deslegaţi-l, și lăsaţi-l 
să meargă.” Mulți din Iudeii, cari veniseră la Maria, cînd au 
văzut ce a făcut Isus, au crezut în El. Dar unii din ei s'au 
dus la Farisei, și le-au spus ce făcuse Isus. Atunci preoţii cei 
mai de seamă și Fariseii au adunat Soborul, și au zis: “Ce vom 
face? Omul acesta face multe minuni. Dacă-L lăsăm așa, toți 
vor crede în El, și vor veni Romanii și ne vor nimici și locul 
nostru și neamul.” Unul din ei, Caiafa, care era mare preot 
în anul acela, le-a zis: “Voi nu știți nimic; oare nu vă gîndiți 
că este în folosul vostru să moară un singur om pentru norod, 
și să nu piară tot neamul?” Dar lucrul acesta nu l-a spus de 
la el; ci, fiindcă era mare preot în anul acela, a proorocit că 

Isus avea să moară pentru neam. Și nu numai pentru neamul 
acela, ci și ca să adune într'un singur trup pe copiii lui Dum- 
nezeu cei risipiţi. Din ziua aceea, au hotărit să-L omoare. 
De aceea Isus nu mai umbla pe faţă printre Iudei; ci a plecat 
de acolo în ţinutul de lîngă pustie, într'o cetate numită Efraim; 
și a rămas acolo împreună cu ucenicii Săi. Paştele Iudeilor 
erau aproape. Și mulţi oameni din ţinutul acela s'au suit la 
Ierusalim, înainte de Paște, ca să se curățească. Ei căutau pe 
Isus, și vorbeau unii cu alţii în Templu: “Ce credeţi? N'are 
să vină la praznic?” Iar preoţii cei mai de seamă și Fariseii 
porunciseră, că, dacă va ști cineva unde este, să le dea de știre 
ca să-L prindă. Maria "i toarnă mir pe picioare. 


Cu șase zile înainte de Paște, Isus a venit în Betania, unde 
era Lazăr, care fusese mort, și pe care îl înviase din morți. 
Acolo l-au pregătit o cină. Marta slujea, iar Lazăr era unul 
din ceice ședeau la masă cu El. Maria a luat un litru cu 
mir de nard curat, de mare preț, a uns picioarele lui Isus, și 
l-a șters picioarele cu părul ei; și sa umplut casa de mirosul 
mirului. Unul din ucenicii Săi, Iuda Iscarioteanul, fiul lui 
Simon, care avea să-L vîndă, a zis: “De ce nu s'a vindut 
acest mir cu trei sute de lei, și să se fi dat săracilor?” Zicea 
lucrul acesta nu pentrucă purta grijă de săraci, ci pentrucă 
era un hoț, și, ca unul care ţinea punga, lua el ce se punea în 
ea. Dar Isus a zis: “Lasă-o în pace; căci ea l-a păstrat pentru 
ziua îngropării Mele. Pe săraci îi aveţi totdeauna cu voi, dar 
pe Mine nu Mă aveţi totdeauna.” O mare mulțime de Iudei 
au aflat că Isus era în Betania; și au venit acolo, nu numai 
pentru Isus, ci ca să vadă și pe Lazăr, pe care-l înviase din 
morți. Preoții cei mai de seamă au hotărît să omoare și pe 
Lazăr, căci din pricina lui mulţi ludei plecau dela ei și credeau 
în Isus. A doua zi, o gloată mare, care venise la praznic, cum 
a auzit că vine Isus în Ierusalim, a luat ramuri de finic, și 
I-a ieșit în întîmpinare, strigînd: “Osana! Binecuvîntat este 
Celce vine în Numele Domnului, 'mpăratul lui Israel!” Isus 
a găsit un măgăruș, și a încălecat pe el, dupăcum este scris: 
“Nu te teme, fiica Sionului; iată că 'mpăratul tău vine călare 
pe miînzul unei măgărițe.”  Ucenicii Lui n'au înțeles aceste 

lucruri dela început; dar, dupăce a fost proslăvit Isus, și-au 
adus aminte că aceste lucruri erau scrise despre El, și că ei le 
împliniseră cu privire la El. Toți ceice fuseseră împreună cu 
Isus, cînd chemase pe Lazăr din mormînt și-l înviase din morți, 
mărturiseau despre El. Și norodul I-a ieșit în întîmpinare, 
pentrucă aflase că făcuse semnul acesta. Fariseii au zis deci 
între ei: “Vedeţi că nu câștigați nimic: iată că lumea se duce 
după EI!” Nişte Greci dintre ceice se suiseră să se închine la 
praznic, s'au apropiat de Filip, care era din Betsaida Galileii, 
l-au rugat, și au zis: “Domnule, am vrea să vedem pe Isus.” 
Filip s'a dus și a spus lui Andrei; apoi Andrei și Filip au spus 
lui Isus. Drept răspuns, Isus le-a zis: “A sosit ceasul să fie 
proslăvit Fiul omului. Adevărat, adevărat, vă spun, că, dacă 
grăuntele de grîu, care a căzut pe pămînt, nu moare, rămîne 
singur; dar dacă moare, aduce multă roadă. Cine își iubește 
viaţa, o va pierde; și cine își urăște viața în lumea aceasta, 
o va păstra pentru viața vecinică. Dacă "mi slujeşte cineva, 
să Mă urmeze; și unde sînt Eu, acolo va fi și slujitorul Meu. 
Dacă "mi slujește cineva, Tatăl îl va cinsti. Acum sufletul 
Meu este tulburat. Și ce voi zice?... Tată, izbăvește-Mă din 
ceasul acesta?... Dar tocmai pentru aceasta am venit pînă la 
ceasul acesta! Tată, proslăvește Numele Tău!” Şi din cer, 
s'a auzit un glas, care zicea: “L-am proslăvit, și-L voi mai 
proslăvi!”  Norodul, care stătea acolo, și care auzise glasul, 
a zis că a fost un tunet. Alţii ziceau: “Un înger a vorbit cu 
EI!” Isus a răspuns: “Nu pentru Mine s'a auzit glasul acesta, 
ci pentru voi. Acum are loc judecata lumii acesteia, acum 
stăpînitorul lumii acesteia va fi aruncat afară. Și după ce voi 
fi înălțat de pe pămînt, voi atrage la Mine pe toți oamenii.” - 
Vorbind astfel, arăta cu ce moarte avea să moară. - Norodul 
l-a răspuns: “Noi am auzit din Lege că Hristosul rămîne în 
veac; cum dar zici Tu că Fiul omului trebuie să fie înălțat? 
Cine este acest Fiu al omului?” Isus le-a zis: “Lumina mai 
este puţină vreme în mijlocul vostru. Umblaţi ca unii cari 
aveţi lumina, ca să nu vă cuprindă întunerecul: cine umblă 
în întunerec, nu știe unde merge.  Cită vreme aveţi lumina 
printre voi, credeţi în lumină, ca să fiți fii ai luminii.” Isus le-a 

spus aceste lucruri: apoi a plecat și S'a ascuns de ei. Măcar 
cà făsese atitea semne înaintea lor, tot nu credeau în El, ca 
să se împlinească vorba, pe care o spusese proorocul Isaia: 
“Doamne, cine a dat crezare propovăduirii noastre? Și cui a 
fost descoperită puterea brațului Domnului?” De aceea nu 
puteau crede, pentru că Isaia a mai zis: “Le-a orbit ochii, și 
le-a împietrit inima, ca să nu vadă cu ochii, să nu înțeleagă cu 
inima, să nu se întoarcă la Dumnezeu, și să-i vindec.” Isaia 
a spus aceste lucruri cînd a văzut slava Lui, și a vorbit despre 
El. Totuş, chiar dintre fruntași, mulţi au crezut în El; dar de 
frica Fariseilor nu-L mărturiseau pe faţă, ca să nu fie daţi afară 
din sinagogă. Căci au iubit mai mult slava oamenilor decât 
slava lui Dumnezeu. Iar Isus a strigat: “Cine crede în Mine, 
nu crede în Mine, ci în Cel ce M'a trimes pe Mine. Și cine 
Mă vede pe Mine, vede pe Cel ce M'a trimes pe Mine. Eu 
am venit ca să fiu o lumină în lume, pentru ca oricine crede în 
Mine, să nu rămînă în întunerec. Dacă aude cineva cuvintele 
Mele și nu le păzeşte, nu Eu îl judec; căci Eu n'am venit să 
judec lumea, ci să miîntuiesc lumea. Pe cine Mă nesocotește 
și nu primește cuvintele Mele, are cine-l osîndi: Cuvîntul, pe 
care l-am vestit Eu, acela îl va osîndi în ziua de apoi. Căci 
Eu n'am vorbit dela Mine însumi, ci Tatăl, care M'a trimes, 
El însuș Mi-a poruncit ce trebuie să spun și cum trebuie să 
vorbesc. Şi știu că porunca Lui este viaţa vecinică. De aceea 
lucrurile, pe cari le spun, le spun așa cum Mi le-a spus Tatăl.” 


nainte de praznicul Paștelor, Isus, ca Cel care știa că I-a 
sosit ceasul să plece din lumea aceasta la Tatăl și fiindcă iubea 
pe ai Săi, cari erau în lume, i-a iubit pînă la capăt. "n timpul 
cinei, după ce diavolul pusese în inima lui luda Iscarioteanul, 
fiul lui Simon, gîndul să-L vîndă, Isus, fiindcă știa că Tatăl 
'i dăduse toate lucrurile în mini, că dela Dumnezeu a venit și 
la Dumnezeu Se duce, S-a sculat dela masă, S'a desbrăcat de 
hainele Lui, a luat un ștergar, şi S'a încins cu el. Apoi a turnat 
apă într'un lighean și a început să spele picioarele ucenicilor, 
și să le șteargă cu ștergarul cu care era încins. A venit deci 
la Simon Petru. Și Petru I-a zis: “Doamne, Tu să-mi speli 
mie picioarele?” Drept răspuns, Isus i-a zis: “Ce fac Eu, tu 

nu pricepi acum, dar vei pricepe după aceea.” Petru I-a zis: 
“Niciodată nu-mi vei spăla picioarele!” Isus i-a răspuns: “Dacă 
nu te spăl Eu, nu vei avea parte deloc cu Mine.” “Doamne,” 
I-a zis Simon Petru, “nu numai picioarele, dar și mînile și ca- 
pul!” Isus i-a zis: “Cine s-a scăldat n'are trebuinţă să-și spele 
decît picioarele, ca să fie curat de tot; și voi sînteţi curaţi, dar 
nu toți.” Căci știa pe cel ce avea să-l vîndă; de aceea a zis: 
“Nu sînteţi toţi curaţi.”  Dupăce le-a spălat picioarele, Și-a 
luat hainele, S'a așezat iarăș la masă și le-a zis: “nţelegeţi voi 
ce vam făcut Eu? Voi Mă numiţi „nvăţătorul și Domnul‘, și 
bine ziceţi, căci sînt. Deci, dacă Eu, Domnul și 'nvăţătorul 
vostru, v'am spălat picioarele, și voi sînteţi datori să vă spălaţi 
picioarele unii altora. Pentru că Eu v'am dat o pildă, ca și 
voi să faceţi cum am făcut Eu. Adevărat, adevărat, vă spun, 
că robul nu este mai mare decît domnul său, nici apostolul mai 
mare decît cel ce l-a trimes. Dacă știți aceste lucruri, ferice de 
voi, dacă le faceţi. Nu vorbesc despre voi toţi; cunosc pe aceia 
pe cari i-am ales. Dar trebuie să se împlinească Scriptura, care 
zice: „Celce mănîncă pîne cu Mine a ridicat călciiul împotriva 
Mea. Vă spun lucrul acesta depe acum, înainte ca să se în- 
tîmple, pentruca, atunci cînd se va întîmpla, să credeţi că Eu 
sînt. Adevărat, adevărat, vă spun că, cine primește pe acela 
pe care-l trimet Eu, pe Mine Mă primește; și cine Mă primește 
pe Mine, primește pe Celce M'a trimes pe Mine.”  Dupăce a 
spus aceste cuvinte, Isus S'a tulburat în duhul Lui, a mărtur- 
isit, și a zis: “Adevărat, adevărat, vă spun, că unul din voi 
Mă va vinde.”  Ucenicii se uitau unii la alţii, și nu înțelegeau 
despre cine vorbește. Unul din ucenici, acela pe care-l iubea 
Isus, stătea la masă culcat pe sînul lui Isus. Simon Petru 
i-a făcut semn să întrebe cine este acela despre care vorbea 
Isus. Şi ucenicul acela s'a răzemat pe pieptul lui Isus, și I-a 
zis: “Doamne, cine este?” Isus a răspuns: “Acela, căruia îi 
voi întinge bucăţica, și i-o voi da.” Și a întins o bucăţică, și a 
dat-o lui Iuda, fiul lui Simon, Iscarioteanul. Cum a fost dată 
bucăţica, a intrat Satana în Iuda. Isus i-a zis: “Ce-ai să faci, 
fă repede.” Dar nimeni din cei ce ședeau la masă, n'a înțeles 
pentruce îi zisese aceste vorbe. Unii credeau că, de vreme ce 

luda avea punga, Isus voia să-i spună: “Cumpără ce ne trebuie 
pentru praznic;” sau îi poruncea să dea ceva săracilor. Iuda, 
dupăce a luat bucăţica, a ieșit afară în grabă. Era noapte. 
Dupăce a ieșit luda, Isus a zis: “Acum, Fiul omului a fost 
proslăvit și Dumnezeu a fost proslăvit în El. Dacă Dum- 
nezeu a fost proslăvit în El, și Dumnezeu ’l va proslăvi în El 
însuș, și-L va proslăvi îndată.  Copilașilor, mai sînt puţin cu 
voi. Mă veţi căuta, și, cum am spus ludeilor că, unde Mă duc 
Eu, ei nu pot veni, tot așa vă spun și vouă acum. Vă dau o 
poruncă nouă: Să vă iubiţi unii pe alţii; cum v-am iubit Eu, 
așa să vă iubiţi și voi unii pe alții. Prin aceasta vor cunoaște 
toţi că sînteți ucenicii Mei, dacă veţi avea dragoste unii pentru 
alţii.” “Doamne”, I-a zis Simon Petru, “unde Te duci?” Isus 
i-a răspuns: “Tu nu poţi veni acum după Mine, unde Mă duc 
Eu; dar mai tîrziu vei veni.” “Doamne”, l-a zis Petru, “de 
ce nu pot veni după Tine acum? Eu îmi voi da viaţa pentru 
Tine.” Isus i-a răspuns: “ţi vei da viaţa pentru Mine? Ade- 
vărat, adevărat, îţi spun, că nu va cînta cocoșul, pînă te vei 
lepăda de Mine de trei ori. 


Să nu vi se tulbure inima. Aveţi credință în Dumnezeu, 
și aveți credință în Mine. ’n casa Tatălui Meu sînt multe 
locașuri. Dacă n'ar fi așa, vaș fi spus. Eu Mă duc să vă 
pregătesc un loc. Şi după ce Mă voi duce și vă voi pregăti 
un loc, Mă voi întoarce și vă voi lua cu Mine, ca acolo unde 
sînt Eu, să fiţi și voi. Ştiţi unde Mă duc, și știți și calea 
într'acolo.” “Doamne”, I-a zis Toma, “nu știm unde Te duci; 
cum putem să știm calea într'acolo?” Isus i-a zis: “Eu sînt 
calea, adevărul și viaţa. Nimeni nu vine la Tatăl decît prin 
Mine. Dacă m'aţi fi cunoscut pe Mine, aţi fi cunoscut și 
pe Tatăl Meu. Şi deacum încolo ’l veţi cunoaște; și L-aţi și 
văzut.” “Doamne”, i-a zis Filip, “arată-ne pe Tatăl, și ne 
este de ajuns.” Isus i-a zis: “De atita vreme sînt cu voi, și nu 
M'ai cunoscut, Filipe? Cine M'a văzut pe Mine, a văzut pe 
Tatăl. Cum zici tu dar: „Arată-ne pe Tatăl; Nu crezi că Eu 
sînt în Tatăl, şi Tatăl este în Mine? Cuvintele, pe cari vi le 
spun Eu, nu le spun dela Mine; ci Tatăl, care locuiește în Mine, 
El face aceste lucrări ale Lui. Credeţi-Mă că Eu sînt în Tatăl, 

și Tatăl este în Mine; credeţi cel puţin pentru lucrările acestea. 
Adevărat, adevărat, vă spun, că cine crede în Mine, va face și 
el lucrările pe cari le fac Eu; ba încă va face altele și mai mari 
decît acestea; pentrucă Eu mă duc la Tatăl: și ori ce veţi cere 
în Numele Meu, voi face, pentruca Tatăl să fie proslăvit în Fiul. 
Dacă veţi cere ceva în Numele Meu, voi face. Dacă Mă iubiţi, 
veţi păzi poruncile Mele. Și Eu voi ruga pe Tatăl, și El vă va 
da un alt Miîngiietor (Grecește: Paraclet, apărător, ajutor.), 
care să rămînă cu voi în veac; și anume, Duhul adevărului, 
pe care lumea nu-l poate primi, pentrucă nu-L vede și nu-L 
cunoaște; dar voi ’l cunoaşteţi, căci rămîne cu voi, și va fi în 
voi. Nu vă voi lăsa orfani, Mă voi întoarce la voi. Peste 
puţină vreme, lumea nu Mă va mai vedea, dar voi Mă veţi 
vedea; pentrucă Eu trăiesc, și voi veţi trăi. "n ziua aceea, veți 
cunoaște că Eu sînt în Tatăl Meu, că voi sînteţi în Mine, și că 
Eu sînt în voi. Cine are poruncile Mele și le păzeşte, acela 
Mă iubește; și cine Mă iubește, va fi iubit de Tatăl Meu. Eu 
îl voi iubi, și Mă voi arăta lui.” Iuda, nu Iscarioteanul, I-a 
zis: “Doamne, cum se face că Te vei arăta nouă și nu lumii?” 
Drept răspuns, Isus i-a zis: “Dacă Mă iubește cineva, va păzi 
cuvîntul Meu, și Tatăl Meu îl va iubi. Noi vom veni la el, și 
vom locui împreună cu el. Cine nu Mă iubește, nu păzește 
cuvintele Mele. Și cuvîntul, pe care-l auziţi, nu este al Meu, ci 
al Tatălui, care M'a trimes. V’am spus aceste lucruri cît mai 
sînt cu voi. Dar Mîngiietorul, adică Duhul Sfînt, pe care-L 
va trimete Tatăl, în Numele Meu, vă va învăţa toate lucrurile, 
și vă va aduce aminte de tot ce v'am spus Eu. Vă las pacea, 
vă dau pacea Mea. Nu v'o dau cum o dă lumea. Să nu vi se 
tulbure inima, nici să nu se înspăiminte. Ați auzit că v'am 
spus: „Mă duc, și Mă voi întoarce la voi.‘ Dacă M'aţi iubi, v'aţi 
fi bucurat că v'am zis: „Mă duc la Tatăl; căci Tatăl este mai 
mare decît Mine. Și v'am spus aceste lucruri acum, înainte 
ca să se întîmple, pentruca atunci cînd se vor întîmpla, să 
credeți. Nu voi mai vorbi mult cu voi; căci vine stăpînitorul 
lumii acesteia. El n'are nimic în Mine; dar vine, pentruca să 
cunoască lumea că Eu iubesc pe Tatăl, și că fac așa cum Mi-a 
poruncit Tatăl. Sculaţi-vă, haidem să plecăm de aici! 

Eu sînt adevărata viţă, și Tatăl Meu este vierul. Pe orice 
mlădiță, care este în Mine și n'aduce roadă, El o taie; și pe 
orice mlădiță care aduce roadă, o curăţește, ca să aducă și mai 
multă roadă. Acum voi sînteţi curati, din pricina cuvântului, 
pe care vi l-am spus. Rămîneti î în ine; și Eu voi rămînea în 

. Dupăcum mlădița nu poate aduce scad dela sine, dacă 
nu rămîne în viţă, tot așa nici voi nu puteţi aduceţi sondă. 
dacă nu rămiîneţi în Mine. Eu sînt Viţa, voi sînteți mlădițele. 
Cine rămîne în Mine, și în cine rămîn Eu, aduce multă roadă; 
căci despărțiți de Mine, nu puteţi face nimic. Dacă nu rămîne 
cineva în Mine, este aruncat afară, ca mlădiţa neroditoare, și 
se usucă; apoi mlădiţele uscate sînt strînse, aruncate în foc, și 
ard. Dacă rămineţi în Mine, și dacă rămîn în voi cuvintele 
Mele, cereți orice veţi vrea, și vi se va da. Dacă aduceţi 
multă roadă, prin aceasta Tatăl Meu va fi proslăvit; și voi veţi 
fi astfel ucenicii Mei. Cum M'a iubit pe Mine Tatăl, așa v'am 
iubit și Eu pe voi. Rămiîneţi în dragostea Mea. Dacă păziți 
poruncile Mele, veţi rămiînea în dragostea Mea, după cum și 
Eu am păzit poruncile Tatălui Meu, și rămîn în dragostea Lui. 
V'am spus aceste lucruri, pentruca bucuria Mea să rămînă în 
voi, şi bucuria voastră să fie deplină. Aceasta este porunca 
Mea: să vă iubiţi unii pe alţii, cum v'am iubit Eu. Nu este 
mai mare dragoste decît să-și dea cineva viaţa pentru prietenii 
săi. Voi sînteţi prietenii Mei, dacă faceţi ce vă poruncesc Eu. 
Nu vă mai numesc robi, pentrucă robul nu știe ce face stăpînul 
său; ci vam numit prieteni, pentrucă v'am făcut cunoscut tot 
ce am auzit dela Tatăl Meu. Nu voi M'aţi ales pe Mine; ci 
Eu v'am ales pe voi; și v'am rînduit să mergeţi și să aduceţi 
roadă, și roada voastră să rămină, pentru ca orice veți cere 
dela Tatăl, în Numele Meu, să vă dea. Vă poruncesc aceste 
lucruri, ca să vă iubiți unii pe alţii. Dacă vă urăște lumea, 
știți că pe Mine M'a urit înaintea voastră. Dacă aţi fi din 
lume, lumea ar iubi ce este al ei; dar, pentrucă nu sînteţi din 
lume, și pentrucă Eu v'am ales din mijlocul lumii, de aceea 
vă urăște lumea.  Aduceţi-vă aminte de vorba, pe care v-am 
spus-o: ,Robul nu este mai mare decît stăpînul său. Dacă 
m-au prigonit pe Mine, şi pe voi vă vor prigoni; dacă au păzit 


1507 IOAN 15. 21-16. 15 


cuvîntul Meu, şi pe al vostru îl vor păzi. Dar vă vor face toate 
aceste lucruri pentru Numele Meu, pentrucă ei nu cunosc pe 
Celce M'a trimes. Dacă n'aș fi venit și nu le-aș fi vorbit, n'ar 
avea păcat; dar acum n'au nicio desvinovăţire pentru păcatul 
lor. Cine Mă urăște pe Mine, urăște și pe Tatăl Meu. Dacă 
n'aș fi făcut între ei lucrări, pe cari nimeni altul nu le-a făcut, 
n'ar avea păcat; dar acum le-au și văzut, și M'au urit și pe 
Mine și pe Tatăl Meu. Dar lucrul acesta sa întîmplat ca 
să se împlinească vorba scrisă în Legea lor: ,M’au urit fără 
temei.“ Cînd va veni Mingiietorul, pe care-L voi trimete dela 
Tatăl, adică Duhul adevărului, care purcede dela Tatăl, El 
va mărturisi despre Mine. Și voi deasemenea veţi mărturisi, 
pentrucă aţi fost cu Mine dela început. 


V-am spus aceste lucruri, pentruca ele să nu fie pentru voi 
un prilej de cădere. Au să vă dea afară din sinagogi: ba 
încă, va veni vremea cînd, oricine vă va ucide, să creadă că 
aduce o slujbă lui Dumnezeu. Şi se vor purta astfel cu voi, 
pentrucă n'au cunoscut nici pe Tatăl, nici pe Mine. V'am 
spus aceste lucruri, pentruca, atunci cînd le va veni ceasul să 
se împlinească, să vă aduceţi aminte că vi le-am spus. Nu vi 
le-am spus dela început, pentrucă eram cu voi. Acum Mă 
duc la Cel ce M'a trimes; şi nimeni din voi nu Mă întreabă: 
„Unde Te duci; Dar, pentrucă v'am spus aceste lucruri, în- 
tristarea v'a umplut inima. 'Totuș, vă spun adevărul: Vă este 
de folos să Mă duc; căci, dacă nu Mă duc Eu, Mingiietorul nu 
va veni la voi; dar dacă Mă duc, vi-L voi trimete. Şi cînd 
va veni EI, va dovedi lumea vinovată în ce privește păcatul, 
neprihănirea și judecata. ’n ce privește păcatul: fiindcă ei 
nu cred în Mine; în ce privește neprihănirea: fiindcă Mă duc 
la Tatăl, și nu Mă veţi mai vedea; în ce privește judecata: 
fiindcă stăpinitorul lumii acesteia este judecat. Mai am să 
vă spun multe lucruri, dar acum nu le puteţi purta. Cînd va 
veni Mingiietorul, Duhul adevărului, are să vă călăuzească în 
tot adevărul; căci El nu va vorbi dela EI, ci va vorbi tot ce va fi 
auzit, și vă va descoperi lucrurile viitoare. El Mă va proslăvi, 
pentrucă va lua din ce este al Meu, și vă va descoperi. Tot ce 
are “Tatăl, este al Meu; deaceea am zis că va lua din ce este al 

Meu, și vă va descoperi. Peste puțină vreme, nu Mă veți mai 
vedea; apoi iarăș peste puțină vreme, Mă veţi vedea, pentrucă 
Mă duc la Tatăl.” La auzul acestor vorbe, unii din ucenicii 
Lui au zis între ei: “Ce însemnează cuvintele acestea: „Peste 
puţină vreme, nu Mă veţi mai vedea; și: „Apoi iarăș peste 
puţină vreme Mă veţi vedea, Și: „Pentrucă Mă duc la Tatăl?” 
Ei ziceau deci: “Ce Ie caza aceasta: „Peste puţină vreme;, 
Nu știm ce vrea să spună.” Isus a cunoscut că voiau să-L 
întrebe, și le-a zis: “Vă întrebaţi între voi ce însemnează cu- 
vintele: Peste puţină vreme, nu Mă veţi mai vedea; și: „Apoi 
iarăș peste puţină vreme, Mă veţi vedea;, Adevărat, adevărat 
vă spun că, voi veţi plînge și, vă veți tîrgui, iar lumea se va 
bucura; vă veți întrista, dar întristarea voastră se va preface în 
bucurie. Femeia, cînd este în durerile nașterii, se întristează, 
pentrucă i-a sosit ceasul; dar dupăce a născut pruncul, nu-și 
mai aduce aminte de suferință, de bucurie că s'a născut un 
om pe lume. Tot așa și voi: acum sînteţi plini de întristare; 
dar Eu vă voi vedea iarăș, inima vi se va bucura, și nimeni 
nu vă va răpi bucuria voastră. ’n ziua aceea, nu Mă veţi mai 
întreba de nimic. Adevărat, adevărat, vă spun că, orice veți 
cere dela Tatăl, în Numele Meu, vă va da. Pînă acum n'aţi 
cerut nimic în Numele Meu: cereţi, și veţi căpăta, pentruca 
bucuria, voastră să fie deplină.  V'am spus aceste lucruri în 
pilde. Vine ceasul cînd nu vă voi mai vorbi în pilde, ci vă voi 
vorbi deslușit despre Tatăl. "n ziua aceea, veţi cere în Numele 
Meu, și nu vă zic că voi ruga pe Tatăl pentru voi. Căci Tatăl 
însuș vă iubește, pentrucă M'aţi iubit, și aţi crezut că am ieșit 
dela Dumnezeu. Am ieșit dela Tatăl, și am venit în lume; 
acum las lumea, și Mă duc la Tatăl.”  Ucenicii Săi L-au zis: 
“Iată că acum vorbești deslușit, și nu spui nicio pildă. Acum 
cunoaștem că știi toate lucrurile, și n'ai nevoie să Te întrebe 
cineva; de aceea credem că ai ieșit dela Dumnezeu.” “Acum 
credeți?” le-a răspuns Isus. “lată că vine ceasul, și a și venit, 
cînd veți fi risipiţi fiecare la ale lui; și pe Mine Mă veţi lăsa 
singur; dar nu sînt singur, căci Tatăl este cu Mine.  V'am 
spus aceste lucruri ca să aveţi pace în Mine. ’n lume veţi avea 
necazuri; dar îndrăzniți, Eu am biruit lumea.” 

După ce a vorbit astfel, Isus a ridicat ochii spre cer, şi a zis: 
“Tată, a sosit ceasul! Proslăvește pe Fiul Tău, ca și Fiul Tău 
să Te proslăvească pe Tine, după cum I-ai dat putere peste 
orice făptură, ca să dea viaţa vecinică tuturor acelora, pe cari I 
i-ai dat Tu. Şi viaţa vecinică este aceasta: să Te cunoască pe 
Tine, singurul Dumnezeu adevărat și pe Isus Hristos, pe care 
L-ai trimes Tu. Eu Te-am proslăvit pe pămînt, am sfârșit lu- 
crarea, pe care Mi-ai dat-o s'o fac. Și acum, Tată, proslăvește- 
Mă la Tine însuţi cu slava, pe care o aveam la Tine, înainte 
de a fi lumea. Am făcut cunoscut Numele Tău oamenilor, pe 
cari Mi i-ai dat din lume. Ai Tăi erau, și Tu Mi i-ai dat; și 
ei au păzit Cuvîntul Tău. Acum au cunoscut că tot ce Mi-ai 
dat Tu, vine dela Tine. Căci le-am dat cuvintele, pe cari Mi 
le-ai dat Tu. Ei le-au primit, și au cunoscut cu adevărat că 
dela Tine am ieșit, și au crezut că Tu M'ai trimes. Pentru ei 
Mă rog. Nu Mă rog pentru lume, ci pentru aceia, pe cari Mi 
i-ai dat Tu; pentrucă sînt ai Tăi: - tot ce este al Meu, este 
al Tău, și ce este al Tău, este al Meu, -și Eu sînt proslăvit în 
ei. Eu nu mai sînt în lume, dar ei sînt în lume, și Eu vin la 
Tine. Sfinte Tată, păzește, în Numele Tău, pe aceia pe cari 
Mi i-ai dat, pentruca ei să fie una, cum sîntem și noi. Cînd 
eram cu ei în lume, îi păzeam Eu în Numele Tău. Eu am păzit 
pe aceia, pe cari Mi i-ai dat; și niciunul din ei n'a perit, afară 
de fiul pierzării, ca să se împlinească Scriptura. Dar acum, 
Eu vin la Tine; și spun aceste lucruri, pe cînd sînt încă în 
lume, pentruca să aibă în ei bucuria Mea deplină. Le-am dat 
Cuvîntul Tāu; și lumea i-a urit, pentrucă ei nu sînt din lume, 
dupăcum Eu nu sînt din lume. Nu Te rog să-i iei din lume, 
ci să-i păzești de cel rău. Ei nu sînt din lume, dupăcum nici 
Eu nu sînt din lume. Sfinţește-i prin adevărul Tău: Cuvintul 
Tău este adevărul. Cum M'ai trimes Tu pe Mine în lume, așa 
i-am trimes și Eu pe ei în lume. Și Eu însumi Mă sfinţesc pen- 
tru ei, ca și ei să fie sfințiți prin adevăr. Și mă rog nu numai 
pentru ei, ci și pentru cei ce vor crede în Mine prin cuvîntul 
lor. Mă rog ca toţi să fie una, cum Tu, Tată, ești în Mine, 
și Eu în Tine; ca, și ei să fie una în noi, pentru ca lumea să 
creadă că Tu M'ai trimes. Eu le-am dat slava, pe care Mi-ai 

dat-o Tu, pentruca ei să fie una, cum și noi sîntem una, - Eu 
în ei, și Tu în Mine; -pentruca ei să fie în chip desăvîrșit una, 
ca să cunoască lumea că Tu M'ai trimes, şi că i-ai iubit, cum 
M-ai iubit pe Mine. Tată, vreau ca acolo unde sînt Eu, să fie 
împreună cu Mine și aceia, pe cari Mi i-ai dat Tu, ca să vadă 
slava Mea, slavă, pe care Mi-ai dat-o Tu; fiindcă Tu M-ai iubit 
înainte de întemeierea lumii.  Neprihănitule Tată, lumea nu 
Te-a cunoscut; dar Eu Te-am cunoscut, și aceștia au cunoscut 
că Tu M'ai trimes. Eu le-am făcut cunoscut Numele Tău, și 
li-L voi mai face cunoscut, pentruca dragostea cu care M'ai 
iubit Tu, să fie în ei, și Eu să fiu în ei.” 


După ce a rostit aceste vorbe, Isus a plecat cu ucenicii Săi 
dincolo de pîrîul Chedron, unde era o grădină, în care a in- 
trat El și ucenicii Lui. Iuda, vînzătorul, știa și el locul acela, 
pentrucă. Isus de multe ori Se adunase acolo cu ucenicii Lui. 
Iuda, deci, a luat ceata ostașilor și pe aprozii trimeși de preoții 
cei mai de seamă și de Farisei, și a venit acolo cu felinare, cu 
făclii și cu arme. Isus, care știa tot ce avea să I se întîmple, a 
mers spre ei, și le-a zis: “Pe cine căutaţi?” Ei l-au răspuns: 
“Pe Isus din Nazaret”. Isus le-a zis: “Eu sînt!”. Iuda, vînză- 
torul, era și el cu ei. Cînd le-a zis Isus: “Eu sînt”, ei s'au 
dat înapoi, şi au căzut jos la pămînt. El i-a întrebat din nou: 
“Pe cine căutaţi?” “Pe Isus din Nazaret”, l-au zis ei. Isus 
a răspuns: “V-am spus că Eu sînt. Deci, dacă Mă căutaţi pe 


Mine, lăsaţi pe aceștia să se ducă.” A zis lucrul acesta ca 
să se împlinească vorba, pe care o spusese: “N-am pierdut pe 
niciunul din aceia, pe cari Mi i-ai dat.” Simon Petru, care 


avea o sabie, a scos-o, a lovit pe robul marelui preot, și i-a 
tăiat urechea dreaptă. Robul acela se numea Malhu. Isus a 
zis lui Petru: “Bagă-ţi sabia în teacă. Nu voi bea paharul, pe 
care Mi l-a dat Tatăl să-l beau?” Ceata ostașilor, căpitanul 
lor, și aprozii ludeilor, au prins deci pe Isus, și L-au legat. 
L-au dus întîi la Ana; căci el era socrul lui Caiafa, care era 
mare preot în anul acela. Şi Caiafa era celce dăduse ludeilor 
sfatul acesta: “Este de folos să moară un singur om pentru 
norod.” Simon Petru mergea după Isus; tot așa a făcut și un 
alt ucenic. Ucenicul acesta era cunoscut de marele preot, și 

a intrat cu Isus în curtea marelui preot. Petru însă a rămas 
afară la ușă. Celalt ucenic, care era cunoscut marelui preot, a 
ieșit afară, a vorbit cu portărița, și a băgat pe Petru înlăuntru. 
Atunci slujnica, portăriţa, a zis lui Petru: “Nu cumva și tu ești 
unul din ucenicii omului acestuia?” “Nu sînt”, a răspuns el. 
Robii și aprozii cari erau acolo, făcuseră un foc de cărbuni, căci 
era frig: și se încălzeau. Petru stătea și el cu ei, și se încălzea. 
Marele preot a întrebat pe Isus despre ucenicii Lui și despre 
învăţătura Lui. Isus i-a răspuns: “Eu am vorbit lumii pe faţă; 
totdeauna am învăţat pe norod în sinagogă și în Templu, unde 
se adună toți Iudeii, și n'am spus nimic în ascuns. Pentruce 
Mă întrebi pe Mine? "ntreabă pe ceice M'au auzit despre ce 
le-am vorbit; iată, aceia știu ce am spus.” La auzul acestor 
cuvinte, unul din aprozii, cari stăteau acolo, a dat o palmă lui 
Isus, și a zis: “Așa răspunzi marelui preot?” Isus i-a răspuns: 
“Dacă am vorbit rău, arată ce am spus rău; dar dacă am vor- 
bit bine, dece mă baţi?” Ana L-a trimes legat la marele preot 
Caiafa. Simon Petru stătea acolo, și se încălzea. Ei i-au zis: 
“Nu cumva, ești și tu unul din ucenicii Lui?” El s'a lepădat, 
și a zis: “Nu sînt.” Unul din robii marelui preot, rudă cu 
acela căruia îi tăiase Petru urechea, a zis: “Nu te-am văzut eu 
cu El în grădină?” Petru iar s-a lepădat. Și îndată a cîntat 
cocoșul. Au adus pe Isus dela Caiafa în odaia de judecată: 
era dimineaţa. Ei n'au intrat în odaia de judecată, ca să nu 
se spurce și să poată mînca Paștele. Pilat deci a ieșit afară 
la ei, și le-a zis: “Ce pîră aduceţi împotriva omului acestuia?” 
Drept răspuns, ei i-au zis: “Dacă n'ar fi fost un făcător de 
rele, nu L-am fi dat noi în mînile tale.” Atunci Pilat le-a 
zis: “Luaţi-L voi, și judecaţi-L după legea voastră.” “Nouă 
nu ne este îngăduit de Lege să omorim pe nimeni”, l-au zis 
Iudeii. Aceasta s'a întîmplat ca să se împlinească vorba, prin 
care arătase Isus cu ce moarte avea să moară. Pilat a intrat 
iarăș în odaia de judecată, a chemat pe Isus și I-a zis: “Eşti 
Tu 'mpăratul ludeilor?” Isus i-a răspuns: “Dela tine însuţi 
zici lucrul acesta, sau ţi l-au spus alţii despre Mine!” Pilat 
a răspuns: “Eu sînt ludeu? Neamul 'Tău și preoţii cei mai 
de seamă Te-au dat în mîna mea: ce ai făcut?” “mpărăția 

Mea nu este din lumea aceasta”, a răspuns Isus. “Dacă ar 
fi 'mpărăția Mea din lumea aceasta, slujitorii Mei s'ar fi lup- 
tat ca să nu fiu dat în mînile Iudeilor; dar acum, 'mpărăţia 
Mea nu este de aici.” “Atunci un 'mpărat tot ești!” I-a zis 
Pilat. “Da”, a răspuns Isus. “Eu sînt 'mpărat. Eu pentru 
aceasta M'am născut și am venit în lume, ca să mărturisesc 
despre adevăr. Oricine este din adevăr ascultă glasul Meu.” 
Pilat I-a zis: “Ce este adevărul?” Dar, fiindcă voi aveţi obi- 
cei să vă slobozesc pe cineva de Paște, vreţi să vă slobozesc pe 
"mpăratul ludeilor?” Atunci toţi au strigat din nou: “Nu pe 
EI, ci pe Baraba!” Și Baraba era un tilhar. 


Atunci Pilat a luat pe Isus, și a pus să-L bată. Ostașii au 
împletit o cunună de spini, l-au pus-o pe cap, și L-au îmbrăcat 
cu o haină de purpură. Apoi, s'au apropiat de El, și ziceau: 
“Plecăciune, 'mpăratul ludeilor!” Şi-I dădeau palme. Pilat a 
ieșit iarăș afară, și a zis ludeilor: “lată că vi-L aduc afară, ca 
să știți că nu găsesc nicio vină în El.” Isus a ieșit deci afară, 
purtînd cununa de spini și haina de purpură. “lată omul!” 
le-a zis Pilat. Cînd L-au zărit preoţii cei mai de seamă și 
aprozii, au început să strige: “Răstignește-l! Răstignește-l!” 
“Luaţi-L voi și răstigniţi-L”, le-a zis Pilat, “căci eu nu găsesc 
nicio vină în El.” Iudeii i-au răspuns: “Noi avem o Lege, și 
după Legea aceasta, El trebuie să moară, pentrucă S'a făcut 
pe Sine Fiul lui Dumnezeu.” Cînd a auzit Pilat aceste cu- 
vinte, i-a fost și mai mare frică. A intrat iarăș în odaia de 
judecată, și a zis lui Isus: “De unde ești Tu?” Dar Isus nu 
i-a dat niciun răspuns. Pilat I-a zis: “Mie nu-mi vorbeşti? 
Nu știi că am putere să Te răstignesc, și am putere să-Ti dau 
drumul!” “N'ai avea nicio putere asupra Mea”, i-a răspuns 
Isus, “dacă nu ţi-ar fi fost dată de sus. De aceea, cine Mă dă 
în mînile tale, are un mai mare păcat.” De atunci Pilat căuta 
să-l dea drumul. Dar Iudeii strigau: “Dacă dai drumul omului 
acestuia, nu ești prieten cu Cezarul. Oricine se face pe sine 
împărat, este împotriva Cezarului.” Cînd a auzit Pilat aceste 
vorbe, a scos pe Isus afară; și a șezut pe scaunul de judecător, 
în locul numit “Pardosit cu pietre”, iar evreiește: “Gabata.” 
Era ziua Pregătirii Paştelor, cam pela ceasul al șaselea. Pi- 

lat a zis ludeilor: “lată "'mpăratul vostru!” Dar ei au stri- 
gat: “Ia-L, ia-L, răstignește-L!” “Să răstignesc pe 'mpăratul 
vostru?” le-a zis Pilat. Preoţii cei mai de seamă au răspuns: 
“Noi n'avem alt împărat decât pe Cezarul!” Atunci L-a dat 
în mînile lor, ca să fie răstignit. Au luat deci pe Isus, și L- 
au dus să-L răstignească. Isus, ducîndu-Și crucea, a ajuns la 
locul, zis al “Căpăţinii”, care în evreiește se cheamă “Golgota.” 
Acolo a fost răstignit; și împreună cu El au fost răstigniți alți 
doi, unul deoparte și altul de alta, iar Isus la mijloc. Pilat a 
scris o însemnare, pe care a pus-o deasupra crucii, și era scris: 
“Isus din Nazaret, "mpăratul ludeilor.” Mulți din Iudei au 
citit această însemnare, pentrucă locul unde fusese răstignit 
Isus era aproape de cetate: era scrisă în evreiește, latinește și 
grecește. Preoții cei mai de seamă ai ludeilor au zis lui Pilat: 
“Nu scrie: „'mpăratul ludeilor“. Ci scrie că El a zis: „Eu sînt 
'mpăratul ludeilor.” “Ce am scris, am scris”, a răspuns Pilat. 
Ostașii, dupăce au răstignit pe Isus, l-au luat hainele, și le-au 
făcut patru părţi, cîte o parte pentru fiecare ostaș. I-au luat 
și cămașa, care n'avea nici o cusătură, ci era dintr-o singură 
țesătură de sus pînă jos. Şi au zis între ei: “Să n'o sfișiem, 
ci să tragem la sorți a cui să fie.” Aceasta sa întîmplat ca 
să se împlinească Scriptura, care zice: “Și-au împărțit hainele 
Mele între ei, și pentru cămașa Mea au tras la sorţi.” lată ce 
au făcut ostașii. Lîngă crucea lui Isus, stătea mama Lui și 
sora mamei Lui, Maria, nevasta lui Clopa, și Maria Magdalina. 
Cînd a văzut Isus pe mamă-Sa, și lingă ea pe ucenicul, pe care- 
l iubea, a zis mamei Sale: “Femeie, iată fiul tău!” Apoi, a 
zis ucenicului: “lată mama ta!” Și, din ceasul acela ucenicul 
a luat-o la el acasă. După aceea, Isus, care știa că acum to- 
tul s'a sfirșit, ca să împlinească Scriptura, a zis: “Mi-e sete.” 
Acolo era un vas plin cu oţet. Ostașii au pus într'o ramură de 
isop un burete plin cu oţet, și I l-au dus la gură. Cînd a luat 
Isus oţetul, a zis: “S'a isprăvit!” Apoi și-a plecat capul, și Și-a 
dat duhul. De frică să nu rămînă trupurile pe cruce în timpul 
Sabatului, -căci era ziua Pregătirii, și ziua aceea de Sabat era 
o zi mare-ludeii au rugat pe Pilat să zdrobească fluierile pi- 
cioarelor celor răstigniţi, și să fie luaţi de pe cruce.  Ostașii au 

venit deci, şi au zdrobit fluierele picioarelor celui dintii, apoi 
pe ale celuilalt, care fusese răstignit împreună cu El. Cînd 
au venit la Isus, și au văzut că murise, nu I-au zdrobit fluierile 
picioarelor; ci unul din ostași I-a străpuns coasta cu o suliță; 
și îndată a ieșit din ea sînge și apă. Faptul acesta este ade- 
verit de celce l-a văzut: mărturia lui este adevărată, și el știe 
că spune adevărul, pentru ca și voi să credeţi. Aceste lucruri 
s'au întîmplat, ca să se împlinească Scriptura: “Niciunul din 
oasele Lui nu va fi sfărimat.” Şi în altă parte, Scriptura mai 
zice: “Vor vedea pe cine au străpuns.” După aceea, Iosif din 
Arimatea, care era ucenic al lui Isus, dar pe ascuns, de frica 
ludeilor, a rugat pe Pilat să-i dea voie să ia trupul lui Isus de 
pe cruce. Pilat i-a dat voie. El a venit deci, și a luat trupul 
lui Isus. Nicodim, care la început se dusese la Isus, noaptea, 
a venit și el, și a adus o amestecătură de aproape o sută de 
litri de smirnă și de aloe. Au luat deci trupul lui Isus și l-au 
înfășurat în fășii de pînză de in, cu miresme, dupăcum au obi- 
cei Iudeii să îngroape. "n locul unde fusese răstignit Isus, era 
o grădină; și în grădină era un mormiînt nou, în care nu mai 
fusese pus nimeni. Din pricină că era ziua Pregătirii ludeilor, 
pentrucă mormîntul era aproape, au pus acolo pe Isus. 


’n ziua dintii a săptămînii, Maria Magdalina s'a dus disded- 
imineaţă, la mormînt, pe cînd era încă întunerec; și a văzut că 
piatra fusese luată de pe mormiînt. A alergat la Simon Petru 
și la celalt ucenic, pe care-l iubea Isus, și le-a zis: “Au luat 
pe Domnul din mormint, și nu știu unde L-au pus.” Petru 
și celalt ucenic au ieșit, și au plecat spre mormînt. Au în- 
ceput să alerge amindoi împreună. Dar celalt ucenic alerga 
mai repede decît Petru, și a ajuns cel dintii la mormînt. S'a 
plecat și s'a uitat înlăuntru, a văzut fășiile de pînză jos, dar 
n'a intrat. Simon Petru, care venea după el, a ajuns și el, 
a intrat în mormint, și a văzut fășiile de pînză jos. Iar șter- 
garul, care fusese pus pe capul lui Isus, nu era cu făşiile de 
pînză, ci făcut sul și pus într'un alt loc singur. Atunci celalt 
ucenic, care ajunsese cel dintii la mormînt, a intrat și el; și a 
văzut, și a crezut. Căci tot nu pricepeau că, după Scriptură, 
Isus trebuia să învieze din morţi. Apoi ucenicii s'au întors 

acasă. Dar Maria ședea afară lîngă mormînt, și plingea. Pe 
cînd plîngea s'a plecat să se uite în mormînt. Și a văzut doi 
îngeri în alb, șezînd în locul unde fusese culcat trupul lui Isus; 
unul la cap și altul la picioare. “Femeie”, i-au zis ei, “pen- 
truce plîngi?” Ea le-a răspuns: “Pentrucă au luat pe Domnul 
meu, și nu știu unde L-au pus.”  Dupăce a zis aceste vorbe, 
s'a întors, și a văzut pe Isus stînd acolo în picioare; dar nu 
știa că este Isus. “Femeie”, i-a zis Isus, “de ce plingi? Pe 
cine cauţi?” Ea a crezut că este grădinarul, și I-a zis: “Dom- 
nule, dacă L-ai luat, spune-mi unde L-ai pus, și mă voi duce 
să-L iau.” Isus i-a zis: “Marie!” Ea sa întors, și I-a zis în 
evreiește: “Rabuni!” adică: “nvăţătorule!” “Nu mă ţinea”, 
i-a zis Isus; “căci încă nu M'am suit la Tatăl Meu. Ci, du-te la 
fraţii Mei, și spune-le că Mă sui la Tatăl Meu și Tatăl vostru, 
la Dumnezeul Meu și Dumnezeul vostru.” Maria Magdalina 
s'a dus, și a vestit ucenicilor că a văzut pe Domnul, și că i-a 
spus aceste lucruri. ’n seara aceleiaș zile, cea dintii a săp- 
tăminii, pe cînd ușile locului unde erau adunaţi ucenicii erau 
încuiate, de frica ludeilor, a venit Isus, a stătut în mijlocul 
lor, și le-a zis: “Pace vouă!” Şi după ce a zis aceste vorbe, 
le-a arătat mînile și coasta Sa. Ucenicii s'au bucurat, cînd au 
văzut pe Domnul. Isus le-a zis din nou: “Pace vouă! Cum 
M'a trimes pe Mine Tatăl, așa vă trimet și Eu pe voi.” După 
aceste vorbe, a suflat peste ei, și le-a zis: “Luaţi Duh Sfînt! 
Celorce le veţi ierta, păcatele, vor fi iertate; și celor ce le veţi 
ținea vor fi ţinute.” Toma, zis Geamăn, unul din cei dois- 
prezece, nu era cu ei cînd a venit Isus. Ceilalți ucenici i-au 
zis deci: “Am văzut pe Domnul!” Dar el le-a răspuns: “Dacă 
nu voi vedea în mîinile Lui semnul cuielor, și dacă nu voi pune 
degetul meu în semnul cuielor, și dacă nu voi pune mîna mea 
în coasta Lui, nu voi crede.” După opt zile, ucenicii lui Isus 
erau iarăș în casă; și era și Toma împreună cu ei. Pe cînd erau 
ușile încuiate, a venit Isus, a stătut în mijloc, și le-a zis: “Pace 
vouă!” Apoi a zis lui Toma: “Adu-ţi degetul încoace, și uită- 
te la mîinile Mele; și adu-ţi mîna, și pune-o în coasta Mea; și 
nu fi necredincios, ci credincios.” Drept răspuns, Toma l-a 
zis: “Domnul meu și Dumnezeul meu!” “Tomo” i-a zis Isus, 

“pentrucă M’ai văzut, ai crezut. Ferice de ceice n'au văzut, 
și au crezut.” Isus a mai făcut înaintea ucenicilor Săi multe 
alte semne cari nu sînt scrise în cartea aceasta. Dar lucrurile 
acestea au fost scrise, pentruca voi să credeţi că Isus este Hris- 
tosul, Fiul lui Dumnezeu; și crezind, să aveţi viaţa în Numele 
Lui. 


După aceea Isus S'a mai arătat ucenicilor Săi la marea 
Tiberiadei. lată cum S'a arătat: Simon Petru, Toma zis 
Geamăn, Natanael din Cana Galileii, fiii lui Zebedei, și alți 
doi din ucenicii lui Isus, erau împreună. Simon Petru le-a zis: 
“Mă duc să prind pește.” “Mergem și noi cu tine,” i-au zis 
ei. Au ieșit, și au intrat într'o corabie; și n'au prins nimic în 
noaptea aceea. Dimineața, Isus stătea pe țărm; dar ucenicii 
nu știau că este Isus. “Copii”, le-a zis Isus, “aveţi ceva de 
mîncare?” Ei i-au răspuns: “Nu”. El le-a zis: “Aruncaţi 
mreaja în partea dreaptă a corăbiei, și veţi găsi.” Au aruncat- 
o deci, și n'o mai puteau trage de mulțimea peștilor. Atunci 
ucenicul, pe care-l iubea Isus, a zis lui Petru: “Este Domnul!” 
Cînd a auzit Simon Petru că este Domnul și-a pus haina pe el, 
și s'a încins, căci era desbrăcat, și s'a aruncat în mare. Ceilalți 
ucenici au venit cu corăbioara, trăgînd mreaja cu pești, pen- 
trucă nu erau departe de țărm decit ca la două sute de coți. 
Cînd s'au pogorit pe țărm au văzut acolo jăratic de cărbuni, 
pește pus deasupra și pîine. Isus le-a zis: “Aduceţi din peștii, 
pe cari i-aţi prins acum.” Simon Petru s'a suit în corăbioară, 
și a tras mreaja la țărm, plină cu o sută cincizeci și trei de pești 
mari: și, măcar că erau atîția, nu s'a rupt mreaja.  “Veniţi 
de prinziți,” le-a zis Isus. Și nici unul din ucenici nu cuteza 
să-L întrebe: “Cine ești?” căci știau că este Domnul. Isus 
S'a apropiat, a luat pîinea, și le-a dat; tot așa a făcut și cu 
peștele. Aceasta era a treia oară cînd Se arăta Isus ucenicilor 
Săi, după ce înviase din morți. După ce au prinzit, Isus a 
zis lui Simon Petru: “Simone, fiul lui Iona, Mă iubești tu mai 
mult decît aceștia?” “Da, Doamne”, I-a răspuns Petru, “știi că 
Te iubesc.” Isus i-a zis: “Paște mielușeii Mei.” I-a zis a doua 
oară: “Simone, fiul lui Iona, Mă iubeşti?” “Da Doamne”, 
l-a răspuns Petru, “știi că Te iubesc.” Isus i-a zis: “Paşte 

oiţele Mele”. A treia oară i-a zis Isus: “Simone, fiul lui Iona, 
Mă iubeşti?” Petru s'a întristat că-i zisese a treia oară: “Mă 
iubeşti?” Și I-a răspuns: “Doamne, Tu toate le știi; știi că Te 
iubesc.” Isus i-a zis: “Paște oile Mele! Adevărat, adevărat, 
îți spun că, atunci cînd erai mai tînăr, singur te încingeai și te 
duceai unde voiai; dar cînd vei îmbătriîni, îţi vei întinde mîinile, 
și altul te va încinge, și te va duce unde nu vei voi.” A zis 
lucrul acesta ca să arate cu ce fel de moarte va proslăvi Petru 
pe Dumnezeu. Și, după ce a vorbit astfel, i-a zis: “Vino după 
Mine.” Petru s'a întors, și a văzut venind după ei pe ucenicul 
pe care-l iubea Isus, acela care, la cină, se rezemase pe pieptul 
lui Isus, și zisese: “Doamne, cine este celce Te vinde?” Petru 
s'a uitat la el, și a zis lui Isus: “Doamne, dar cu acesta ce 
va fi?” Isus i-a răspuns: “Dacă vreau ca el să rămînă pînă 
voi veni Eu, ce-ţi pasă ţie? Tu vino după Mine!” Din pric- 
ina aceasta, a ieșit svonul printre fraţi că ucenicul acela nu va 
muri deloc. ’nsà Isus nu zisese lui Petru că nu va muri deloc, 
ci: “Dacă vreau ca el să rămînă pînă voi veni Eu, ce-ţi pasă 
ție?” Ucenicul acesta, este celce adeverește aceste lucruri, și 
care le-a scris. Și știm că mărturia lui este adevărată. Mai 
sînt multe alte lucruri, pe cari le-a făcut Isus, cari, dacă s'ar fi 
scris cu deamăruntul, cred că nici chiar în lumea aceasta n'ar 
fi putut încăpea cărțile cari s'ar fi scris. Amin. 

eofile, în cea dintîi carte a mea, am vorbit despre tot 
ce a început Isus să facă și să învețe pe oameni, dela 
început pînă în ziua în care S'a înălțat la cer, după 
5ce, prin Duhul Sfînt, dăduse poruncile Sale aposto- 
lilor, pe cari-i alesese. După patima Lui, li S'a înfățișat viu, 
prin multe dovezi, arătindu-li-Se deseori timp de patruzeci de 
zile, și vorbind cu ei despre lucrurile privitoare la "mpărăţia 
lui Dumnezeu. Pe cînd Se afla cu ei, le-a poruncit să nu se 
depărteze de Ierusalim, ci să aștepte acolo făgăduinţa Tatălui, 
“pe care,” le-a zis El, “aţi auzit-o dela Mine. Căci loan a 
botezat cu apă, dar voi, nu după multe zile, veţi fi botezați 
cu Duhul Sfînt.” Deci apostolii, pe cînd erau strînsi laolaltă, 
L-au întrebat: “Doamne, în vremea aceasta ai de gînd să așezi 
din nou 'mpărăţia lui Israel?” El le-a răspuns: “Nu este tre- 
aba voastră să știți vremurile sau soroacele; pe acestea Tatăl 
le-a păstrat supt stăpînirea Sa. Ci voi veţi primi o putere, 
cînd Se va pogori Duhul Sfînt peste voi, și-Mi veţi fi martori 
în Ierusalim, în toată Iudea, în Samaria, și pînă la marginile 
pămîntului.” După ce a spus aceste lucruri, pe cînd se uitau 
ei la EI, S'a înălțat la cer, și un nor L-a ascuns din ochii lor. 
Și cum stăteau ei cu ochii pironiţi spre cer, pe cînd Se suia 
EI, iată că li s'au arătat doi bărbaţi îmbrăcaţi în alb, și au 
zis: “Bărbaţi Galileeni, de ce staţi și vă uitaţi spre cer? Acest 
Isus, care S'a înălțat la cer din mijlocul vostru, va veni în 
acelaș fel cum L-aţi văzut mergînd la cer.” Atunci ei s'au 
întors în lerusalim din muntele numit al Măslinilor, care este 
lîngă Ierusalim, departe cât un drum în ziua Sabatului. Cînd 
au ajuns acasă, sau suit în odaia de sus, unde stăteau de 
obicei. Erau: Petru, Iacov, loan, Andrei, Filip, Toma, Bar- 
tolomeu, Matei, Iacov, fiul lui Alfeu, Simon Zilotul, și Iuda, 
fiul lui Iacov. Toți aceștia stăruiau cu un cuget în rugăciune 
și în cereri, împreună cu femeile, și cu Maria, mama lui Isus, 

și cu frații Lui. ’n zilele acelea, Petru s'a sculat în mijlocul 
fraților, -numărul celor adunaţi laolaltă era de aproape o sută 
douăzeci, -și a zis: “Fraţilor, trebuia să se împlinească Scrip- 
tura spusă de Duhul Sfînt mai înainte, prin gura lui David, 
despre Iuda, care a fost călăuza celor ce au prins pe Isus. El 
era din numărul nostru, și era părtaş al aceleiași slujbe. Omul 
acesta a dobîndit un ogor cu plata nelegiuirii lui, a căzut cu 
capul în jos, a plesnit în două prin mijloc, și i s'au vărsat 
toate măruntaiele. Lucrul acesta a ajuns așa de cunoscut de 
toţi locuitorii din Ierusalim, încît ogorul acela a fost numit în 
limba lor: „Acheldama;, adică: „Ogorul sîngelui.* - ’°n adevăr, 
în cartea Psalmilor este scris: „Locuinţa lui să rămînă pustie, 
și nimeni să nu locuiască în eaj Și: „Slujba lui s'o ia altul; 
Trebuie deci ca, dintre ceice ne-au însoţit în toată vremea în 
care a trăit Domnul Isus între noi, cu începere dela botezul 
lui loan pînă în ziua cînd S'a înălțat El dela noi, să fie rînduit, 
unul care să ne însoțească drept martor al învierii Lui. Ei au 
pus înainte pe doi: pe Iosif, numit Barsaba, zis și Lust, și pe 
Matia. Apoi au făcut următoarea rugăciune: „Doamne, Tu, 
care cunoşti inimile tuturor oamenilor, arată-ne pe care din 
acești doi l-ai ales, ca să ia loc în slujba și apostolia aceasta, 
din care a căzut Iuda, ca să meargă la locul lui.* Au tras la 
sorți, și sorțul a căzut pe Matia, care a fost numărat împreună 
cu cei unsprezece apostoli. 


’n ziua Cincizecimii, erau toţi împreună în acelaș loc. De- 
odată a venit din cer un sunet ca vijiitul unui vînt puternic, 
și a umplut toată casa unde ședeau ei. Nişte limbi ca de foc 
au fost văzute împărțindu-se printre ei, și s'au așezat cîte una 
pe fiecare din ei. Şi toți sau umplut de Duh Sfint, și au în- 
ceput să vorbească în alte limbi, după cum le da Duhul să vor- 
bească. Şise aflau atunci în Ierusalim Iudei, oameni cucernici 
din toate neamurile cari sînt supt cer. Cînd s'a auzit sunetul 
acela, mulţimea s'a adunat și a rămas încremenită; pentrucă 
fiecare îi auzea vorbind în limba lui. Toţi se mirau, se mi- 
nunau, și ziceau unii către alţii: “Toţi aceștia cari vorbesc, 
nu sînt Galileeni? Cum dar îi auzim vorbind fiecăruia din 
noi în limba noastră, în care ne-am născut?  Parţi, Mezi, 


15 


16 


17 


18 


19 


20 


21 


22 


23 


24 


25 
26 


16, 


10 
11 


12 


13 
14 


15 


18 
19 


20 


21 
22 


23 


24 


25 


26 


27 


28 
29 


2. 10-29 FAPTELE APOSTOLILOR 1520 


Elamiti, locuitori din Mesopotamia, Iudea, Capadocia, Pont, 
Asia, Frigia, Pamfilia, Egipt, părţile Libiei dinspre Cirena, 
oaspeţi din Roma, ludei sau prozeliți, Cretani și Arabi, îi 
auzim vorbind în limbile noastre lucrurile minunate ale lui 
Dumnezeu!” Toți erau uimiţi, nu știau ce să creadă, și ziceau 
unii către alţii: “Ce vrea să zică aceasta?” Dar alţii își băteau 
joc, și ziceau: “Sînt plini de must!” Atunci Petru s'a sculat 
în picioare cu cei unsprezece, a ridicat glasul, și le-a zis: “Băr- 
baţi Iudei și voi toţi cei cari locuiţi în Ierusalim, să știți lucrul 
acesta, și ascultați cuvintele mele! Oamenii aceștia nu sînt 
beţi, cum vă închipuiţi voi, căci nu este decit al treilea ceas 
din zi. Ci aceasta este ce a fost spus prin proorocul Ioel: “n 
zilele de pe urmă, zice Dumnezeu, voi turna din Duhul Meu 
peste orice făptură; feciorii voştri și fetele voastre vor prooroci, 
tinerii voştri vor avea vedenii, și bătrinii voştri vor visa visuri! 
Da, chiar și peste robii Mei și peste roabele Mele voi turna, 
în zilele acelea, din Duhul Meu, și vor prooroci. Voi face 
să se arate semne sus în cer și minuni jos pe pămînt, sînge, 
foc şi un virtej de fum; soarele se va preface în întunerec, și 
luna în sînge, înainte ca să vină ziua Domnului, ziua aceea 
mare și strălucită. Atunci oricine va chema Numele Dom- 
nului, va fi mîntuit.” Bărbaţi Israeliţi, ascultați cuvintele 
acestea! Pe Isus din Nazaret, om adeverit de Dumnezeu înain- 
tea voastră prin minunile, semnele și lucrările pline de putere, 
pe cari le-a făcut Dumnezeu prin El în mijlocul vostru, după 
cum bine știți; pe Omul acesta, dat în mîinile voastre, după 
sfatul hotărît și după știința mai dinainte a lui Dumnezeu, voi 
L-aţi răstignit și L-aţi omorît prin mîna celor fărădelege. Dar 
Dumnezeu L-a înviat, deslegîndu-l legăturile morţii, pentrucă 
nu era cu putință să fie ţinut de ea. Căci David zice despre 
EI: “Eu aveam totdeauna pe Domnul înaintea mea, pentrucă 
El este la dreapta mea, ca să nu mă clatin. De aceea, mi se 
bucură inima, și mi se veselește limba; chiar și trupul mi se 
va odihni în nădejde: căci nu-mi vei lăsa sufletul în Locuinţa 
morților, și nu vei îngădui ca Sfintul 'Tău să vadă putrezirea. 
Mi-ai făcut cunoscut căile vieţii, și Mă vei umplea de bucurie 
cu starea Ta de față.” Cît despre patriarhul David, să-mi fie 

îngăduit, fraților, să vă spun fără sfială că a murit și a fost 
îngropat; și mormîntul lui este în mijlocul nostru pînă în ziua 
de azi. Fiindcă David era prooroc, și știa că Dumnezeu îi 
făgăduise cu jurămînt că va ridica pe unul din urmașii săi pe 
scaunul lui de domnie, despre învierea lui Hristos a proorocit 
și a vorbit el, cînd a zis că sufletul lui nu va fi lăsat în Locuinţa 
morților, și trupul lui nu va vedea putrezirea. Dumnezeu a în- 
viat pe acest Isus, și noi toţi sîntem martori ai lui. Și acum, 
odată ce S'a înălțat prin dreapta lui Dumnezeu, și a primit 
dela Tatăl făgăduinţa Duhului Sfînt, a turnat ce vedeţi și auz- 
iți. Căci David nu s'a suit în ceruri, ci el singur zice: “Domnul 
a zis Domnului meu: „Șezi la dreapta Mea, pînăce voi pune 
pe vrăjmașii Tăi supt picioarele Tale.“ Să știe bine dar, toată 
casa lui Israel, că Dumnezeu a făcut Domn și Hristos pe acest 
Isus, pe care L-aţi răstignit voi.” După ce au auzit aceste 
cuvinte, ei au rămas străpunși în inimă, și au zis lui Petru 
și celorlalți apostoli: “Fraţilor, ce să facem?”  “Pocăiţi-vă”, 
le-a zis Petru, “și fiecare din voi să fie botezat în Numele lui 
Isus Hristos, spre iertarea păcatelor voastre; apoi veți primi 
darul Sfîntului Duh. Căci făgăduinţa aceasta este pentru voi, 
pentru copiii voștri, și pentru toţi cei ce sînt departe acum, 
în oricât de mare număr îi va chema Domnul, Dumnezeul nos- 
tru.” Şi, cu multe alte cuvinte, mărturisea, îi îndemna, și 
zicea: “Mîntuiţi-vă din mijlocul acestui neam ticălos.” Cei ce 
au primit propovăduirea lui, au fost botezați; și în ziua aceea, 
la numărul ucenicilor s'au adaus aproape trei mii de suflete. 
Ei stăruiau în învăţătura apostolilor, în legătura frăţească, în 
fringerea pîinii, și în rugăciuni. Fiecare era plin de frică, și prin 
apostoli se făceau multe minuni și semne. Toţi cei ce credeau, 
erau împreună la un loc, și aveau toate de obște. “și vindeau 
ogoarele și averile, și banii îi împărțeau între toţi, după nevoile 
fiecăruia. Toți împreună erau nelipsiţi dela Templu în fiecare 
zi, frîngeau pînea acasă, și luau hrana, cu bucurie și curăţie 
de inimă. Ei lăudau pe Dumnezeu, și erau plăcuţi înaintea 
întregului norod. Și Domnul adăuga în fiecare zi la numărul 
lor pe cei ce erau mîntuiti. 

Petru și Ioan se suiau împreună la Templu, la ceasul rugăci- [3] 

unii: era ceasul al nouălea. Acolo era un om olog din naștere, 
care era dus și pus în toate zilele la poarta Templului, numită 
“Frumoasă”, ca să ceară de milă dela cei ce intrau în Templu. 
Omul acesta, cînd a văzut pe Petru și pe loan că voiau să intre 
în Templu, le-a cerut milostenie. Petru, ca și loan, s'a uitat 
ţintă la el, și a zis: “Uită-te la noi!” Şi el se uita la ei cu 
luare aminte, și aștepta să capete ceva dela ei. Atunci Petru 
i-a zis: “Argint și aur, n'am; dar ce am, îţi dau: 'n Numele 
lui Isus Hristos din Nazaret, scoală-te și umblă!” L-a apu- 
cat de mîna dreaptă, și l-a ridicat în sus. 'ndată i s'au întărit 
tălpile și glesnele; dintr'o săritură a fost în picioare, și a în- 
ceput să umble. A intrat cu ei în Templu, umblind, sărind, 
și lăudînd pe Dumnezeu. Tot norodul l-a văzut umblind și 
lăudind pe Dumnezeu. ’l cunoșteau că era cel ce şedea la 
poarta “Frumoasă” a Templului, ca să ceară de pomană, și 
s'au umplut de uimire și de mirare pentru cele ce i se întîm- 
plaseră. Fiindcă el se ţinea de Petru și de loan, tot norodul, 
mirat, a alergat la ei în pridvorul zis al lui Solomon. Petru, 
cînd a văzut lucrul acesta, a luat cuvintul, și a zis norodului: 
“Bărbaţi Israeliţi, pentruce vă miraţi de lucrul acesta? Dece 
vă uitaţi cu ochii ţintă la noi, ca și cum prin puterea noas- 
tră sau prin cucernicia, noastră am fi făcut pe omul acesta să 
umble? Dumnezeul lui Avraam, Isaac și Iacov, Dumnezeul 
părinților noștri, a proslăvit pe Robul Său Isus, pe care voi 
L-aţi dat în mîna lui Pilat; și v'aţi lepădat de El înaintea lui, 
măcar că el era de părere să-l dea drumul. Voi v'aţi lepădat 
de Cel Sfint și Neprihănit, și aţi cerut să vi se dăruiască un 
ucigaș. Ați omorît pe Domnul vieţii, pe care Dumnezeu L-a 
înviat din morți; noi sîntem martori ai Lui. Prin credința în 
Numele lui Isus, a întărit Numele Lui pe omul acesta, pe care- 
l vedeţi și-l cunoaşteţi; credința în El a dat omului acestuia 
o tămăduire deplină, cum vedeţi cu toţii. Și acum, fraţilor, 
știu că din neștiință aţi făcut așa, ca și mai marii voştri. Dar 
Dumnezeu a împlinit astfel ce vestise mai înainte prin gura 
tuturor proorocilor Lui: că, adică, Hristosul Său va pătimi. 
Pocăiţi-vă dar, și întoarceţi-vă la Dumnezeu, pentru ca să vi se 
șteargă păcatele, ca să vină dela Domnul vremile de înviorare, 

și să trimeată pe Cel ce a fost rînduit mai dinainte pentru 
voi: pe Isus Hristos, pe care cerul trebuie să-L primească, 
pînă la vremile așezării din nou a tuturor lucrurilor: despre 
aceste vremi a vorbit Dumnezeu prin gura tuturor sfinților 
Săi prooroci din vechime. ’n adevăr, Moise a zis părinţilor 
noștri: “Domnul, Dumnezeul vostru, vă va ridica dintre fraţii 
voştri un prooroc ca mine; pe El să-L ascultați în tot ce vă 
va spune. Şi oricine nu va asculta de Proorocul acela, va fi 
nimicit cu desăvîrșire din mijlocul norodului.” Deasemenea 
toţi proorocii, dela Samuel și ceilalți, cari au urmat după el, și 
au vorbit, au vestit zilele acestea. Voi sînteţi fiii proorocilor și 
ai legămiîntului, pe care l-a făcut Dumnezeu cu părinţii noștri, 
cînd a zis lui Avraam: “Toate neamurile pămîntului vor fi 
binecuvîntate în sămînța ta.” Dumnezeu, după ce a ridicat 
pe Robul Său Isus, L-a trimes mai întîi vouă, ca să vă binecu- 
vînteze, întorcînd pe fiecare din voi dela fărădelegile sale.” 


Pe cînd vorbeau Petru și loan norodului, au venit la ei pe 
neașteptate preoţii, căpitanul Templului și Saducheii, foarte 
necăjiţi că învățau pe norod, și vesteau în Isus învierea din 
morți. Au pus mîinile pe ei, și i-au aruncat în temniță pînă 
a doua zi; căci se înserase. 'nsă mulți din ceice auziseră cu- 
vîntarea, au crezut; și numărul bărbaţilor credincioși s'a ridi- 
cat aproape la cinci mii. A doua zi, mai marii norodului, 
bătrînii și cărturarii s'au adunat împreună la Ierusalim, cu 
marele preot Ana, Caiafa, loan, Alexandru, și toţi cei ce se 
trăgeau din neamul marilor preoţi. Au pus pe Petru și pe 
loan în mijlocul lor, și i-au întrebat: “Cu ce putere, sau în 
numele cui aţi făcut voi lucrul acesta?” Atunci Petru, plin 
de Duhul Sfînt, le-a zis: “Mai mari ai norodului și bătrîni ai 
lui Israel! Fiindcă sîntem trași astăzi la răspundere pentru 
o facere de bine, făcută unui om bolnav, și sîntem întrebaţi 
cum a fost vindecat, s'o știți toţi, și s'o știe tot norodul lui 
Israel! Omul acesta, se înfățișează înaintea voastră pe deplin 
sănătos, în Numele lui Isus Hristos din Nazaret, pe care voi 
L-aţi răstignit, dar pe care Dumnezeu L-a înviat din morți. 
El este „piatra lepădată de voi, zidarii, care a ajuns să fie pusă 
în capul unghiului.“ ’n nimeni altul nu este mîntuire: căci nu 

este supt cer nici un alt Nume dat oamenilor, în care trebuie 
să fim mîntuiţi.” Cînd au văzut ei îndrăzneala lui Petru și a 
lui loan, s'au mirat, întrucît știau că erau oameni necărturari 
și de rînd; și au priceput că fuseseră cu Isus. Dar fiindcă 
vedeau lîngă ei pe omul care fusese vindecat, nu puteau zice 
nimic împotrivă. Le-au poruncit doar să iasă afară din Sobor, 
s'au sfătuit între ei, și au zis: “Ce vom face oamenilor aces- 
tora? Căci este știut de toți locuitorii Ierusalimului că prin ei 
s'a făcut o minune vădită, pe care n'o putem tăgădui. Dar, 
ca să nu se lăţească vestea aceasta mai departe în norod, să-i 
amenințăm, și să le poruncim ca de acum încolo să nu mai vor- 
bească nimănui în Numele acesta.” Şi dupăce i-au chemat, 
le-au poruncit să nu mai vorbească cu nici un chip, nici să 
mai înveţe pe oameni în Numele lui Isus. Drept răspuns, 
Petru și loan le-au zis: “Judecaţi voi singuri dacă este drept 
înaintea, lui Dumnezeu să ascultăm mai mult de voi decît de 
Dumnezeu; căci noi nu putem să nu vorbim despre ce am 
văzut și am auzit.” I-au amenințat din nou, și i-au lăsat să 
plece, căci nu știau cum să-i pedepsească, din pricina norodu- 
lui; fiindcă toţi slăveau pe Dumnezeu pentru cele întîmplate. 
Căci omul cu care se făcuse această minune de vindecare, avea 
mai bine de patruzeci de ani. După ce li s'a dat drumul, ei 
s'au dus la ai lor, și le-au istorisit tot ce le spuseseră preoții 
cei mai de seamă și bătrînii. Cînd au auzit ei aceste lucruri, 
și-au ridicat glasul toţi împreună către Dumnezeu, și au zis: 
“Stăpine, Doamne, care ai făcut cerul, pămîntul, marea și tot 
ce este în ele! Tu ai zis prin Duhul Sfint, prin gura părintelui 
nostru David, robul Tău: „Pentruce se întărită neamurile, și 
pentruce cugetă noroadele lucruri deșerte? 'mpăraţii pămîn- 
tului s'au răsculat, și domnitorii s'au unit împotriva Domnului 
și împotriva Unsului Său.' "n adevăr, împotriva Robului Tău 
celui sfint, Isus, pe care L-ai uns Tu, s'au însoţit în cetatea 
aceasta Irod și Pilat din Pont cu Neamurile și cu noroadele 
lui Israel, ca să facă tot ce hotărise mai dinainte mina Ta și 
sfatul Tău. Şi acum, Doamne, uită-Te la amenințările lor, 
dă putere robilor Tăi să vestească Cuvîntul Tău cu toată în- 
drăzneala, și întinde-Ţi mîna, ca să se facă tămăduiri, minuni 

şi semne prin Numele Robului Tău celui Sfînt, Isus.” După 
ce s'au rugat ei, s'a cutremurat locul unde erau adunaţi; toţi 
s'au umplut de Duhul Sfint, și vesteau Cuvintul lui Dumnezeu 
cu îndrăzneală. Mulțimea celor ce crezuseră, era o inimă și 
un suflet. Niciunul nu zicea că averile lui sînt ale lui, ci aveau 
toate de obște. Apostolii mărturiseau cu multă putere despre 
învierea Domnului Isus. Și un mare har era peste toţi. Căci 
nu era niciunul printre ei, care să ducă lipsă: toți cei ce aveau 
ogoare sau case, le vindeau, aduceau preţul lucrurilor vîndute, 
și-l puneau la picioarele apostolilor; apoi se împărțea fiecăruia 
după cum avea nevoie. Iosif, numit de apostoli și Barnaba, 
adică, în tîilmăcire, fiul mîngiierii, un Levit, de neam din Cipru, 
a vîndut un ogor, pe care-l avea, a adus banii, și i-a pus la pi- 
cioarele apostolilor. 


Dar un om, numit Anania, a vîndut o moșioară, cu nevastă- 
sa Safira, și a oprit o parte din preț, cu știrea nevestei lui; 
apoi a adus partea cealaltă, şi a pus-o la picioarele apostolilor. 
Petru i-a zis: “Anania, pentruce ţi-a umplut Satana inima 
ca să minţi pe Duhul Sfînt, și să ascunzi o parte din preţul 
moșioarei? Dacă n'o vindeai, nu răminea ea a ta? Și, după 
ce ai vîndut-o, nu puteai să faci ce vrei cu preţul ei? Cum 
s'a putut naște un astfel de gînd în inima ta? N'ai minţit pe 
oameni, ci pe Dumnezeu.” Anania, cînd a auzit cuvintele 
acestea, a căzut jos, și și-a dat sufletul. O mare frică a apu- 
cat pe toţi ceice ascultau aceste lucruri.  Flăcăii s'au sculat, 
lau învelit, l-au scos afară, și l-au îngropat. Cam după trei 
ceasuri, a intrat și nevastă-sa, fără să știe ce se întîmplase. 
Petru i-a zis: “Spune-mi, cu atît aţi vîndut moșioara?” “Da”, 
a răspuns ea, “cu atîta.” Atunci Petru i-a zis: “Cum de v'aţi 
înțeles între voi să ispitiţi pe Duhul Domnului? lată picioarele 
celorce au îngropat pe bărbatul tău, sînt la ușă, și te vor lua și 
pe tine.” Ea a căzut îndată la picioarele lui, și și-a dat sufle- 
tul. Cînd au intrat flăcăii, au găsit-o moartă; au scos-o afară, 
și au îngropat-o lîngă bărbatul ei. O mare frică a cuprins 
toată adunarea și pe toţi cei ce au auzit aceste lucruri. Prin 
minile apostolilor se făceau multe semne și minuni în norod. 
Toţi stăteau împreună în pridvorul lui Solomon, și niciunul 

din ceilalți nu cuteza să se lipească de ei; dar norodul îi lăuda 
în gura mare. Numărul celor ce credeau în Domnul, bărbaţi și 
femei, se mărea tot mai mult; pînă acolo că scoteau pe bolnavi 
chiar pe ulițe, și îi puneau pe paturi și pe așternuturi, pentru 
ca, atunci cînd va trece Petru, măcar umbra lui să treacă peste 
vreunul din ei. Mulțimea, deasemenea, alerga la Ierusalim, 
din cetăţile vecine, și aducea pe cei bolnavi și pe cei chinuiți de 
duhuri necurate: și toţi se vindecau. "nsă marele preot și toți 
cei ce erau împreună cu el, adică partida Saducheilor, s'au scu- 
lat plini de pizmă, au pus miînile pe apostoli, și i-au aruncat 
în temnița de obște. Dar un înger al Domnului a deschis ușile 
temniței, noaptea, i-a scos afară, și le-a zis: “Duceţi-vă, staţi 
în Templu, și vestiți norodului toate cuvintele vieţii acesteia.” 
Cînd au auzit ei aceste vorbe, au intrat dis de dimineaţă în 
Templu, și au început să înveţe pe norod. Marele preot și cei 
ce erau cu el, au venit pe neașteptate, au adunat Soborul și 
pe toată bătrinimea fiilor lui Israel, și au trimes la temniță să 
aducă pe apostoli.  Aprozii, la venirea lor, nu i-au găsit în 
temniță. S'au întors și au spus astfel:  “Temniţa am găsit-o 
încuiată cu toată grija, și pe păzitori stînd în picioare la uși; 
dar, cînd am deschis, n'am găsit pe nimeni înlăuntru.” Cînd 
au auzit aceste vorbe, căpitanul Templului și preoţii cei mai de 
seamă au rămas înmărmuriți, și nu știau ce să creadă despre 
apostoli și despre urmările acestei întîmplări. Cineva a venit 
și le-a spus: “lată că oamenii, pe cari i-aţi băgat în temniță, 
stau în Templu, și învaţă pe norod.” Atunci căpitanul Tem- 
plului a plecat cu aprozii, și i-au adus; dar nu cu sila, căci se 
temeau să nu fie uciși cu pietre de norod. După ce i-au adus, 
i-au pus înaintea Soborului. Și marele preot i-a întrebat ast- 
fel: “Nu v'am poruncit noi cu tot dinadinsul să nu învăţaţi pe 
norod în Numele acesta? Și voi iată că ați umplut Ierusalimul 
cu învățătura voastră, și căutaţi să aruncaţi asupra noastră 
sîngele acelui om.” Petru și apostolii ceilalţi, drept răspuns, 
i-au zis: “Trebuie să ascultăm mai mult de Dumnezeu decît 
de oameni! Dumnezeul părinţilor noștri a înviat pe Isus, pe 
care voi L-aţi omorît, atîrnîndu-L pe lemn. Pe acest Isus, 
Dumnezeu L-a înălțat cu puterea Lui, și L-a făcut Domn și 

Mîntuitor, ca să dea lui Israel pocăinţa și iertarea păcatelor. 
Noi sîntem martori ai acestor lucruri, ca și Duhul Sfînt, pe care 
L-a dat Dumnezeu celor ce ascultă de El.” Cînd au auzit ei 
aceste vorbe, îi tăia la inimă și s-au sfătuit să-i omoare. Dar 
un Fariseu numit Gamaliel, un învăţător al Legii, prețuit de 
tot norodul, s'a sculat în picioare în Sobor și a poruncit să 
scoată puţin afară pe apostoli. Apoi le-a zis: “Bărbaţi Is- 
raeliţi, luaţi seama bine ce aveţi de gînd să faceți oamenilor 
acestora. Căci nu de mult s'a ivit Teuda, care zicea că el este 
ceva, și la care s'au alipit aproape patru sute de bărbaţi. El a 
fost omorît, și toţi cei ce îl urmaseră, au fost risipiţi și nimi- 
ciți. După el s'a ivit Iuda Galileanul, pe vremea înscrierii, 
și a tras mult norod de partea lui: a perit și el, și toți cei 
ce-l urmaseră, au fost risipiţi. Și acum, eu vă spun: „Nu mai 
necăjiţi pe oamenii aceștia, și lăsaţi-i în pace! Dacă încercarea 
sau lucrarea aceasta este dela oameni, se va nimici; dar dacă 
este dela Dumnezeu, n'o veţi putea nimici. Să nu vă pomeniți 
că luptaţi împotriva lui Dumnezeu.” Ei au ascultat de el. Și, 
după ce au chemat pe apostoli, au pus să-i bată cu nuiele, i-au 
oprit să vorbească în Numele lui Isus, și le-au dat drumul. Ei 
au plecat dinaintea Soborului, și s-au bucurat că au fost în- 
vredniciţi să fie batjocoriţi, pentru Numele Lui. Și în fiecare 
zi, în Templu și acasă, nu încetau să înveţe pe oameni, și să 
vestească Evanghelia lui Isus Hristos. 


n zilele acelea, cînd s'a înmulțit numărul ucenicilor, Evreii 
cari vorbeau grecește, cîrteau împotriva Evreilor, pentrucă vä- 
duvele lor erau trecute cu vederea la împărțeala ajutoarelor de 
toate zilele. Cei doisprezece au adunat mulțimea ucenicilor, 
și au zis: “Nu este potrivit pentru noi să lăsăm Cuvîntul lui 
Dumnezeu ca să slujim la mese.  Deaceea, fraţilor, alegeţi 
dintre voi șapte bărbaţi, vorbiți de bine, plini de Duhul Sfânt 
și înțelepciune, pe cari îi vom pune la slujba aceasta. Iar noi 
vom stărui necurmat în rugăciune și în propovăduirea Cuvin- 
tului.”  Vorbirea aceasta a plăcut întregei adunări. Au ales 
pe Ștefan, bărbat plin de credință și de Duhul Sfînt, pe Filip, 
pe Prohor, pe Nicanor, pe Timon, pe Parmena și pe Nicolae, 
un prozelit din Antiohia. I-au adus înaintea apostolilor, cari, 

după ce s-au rugat, şi-au pus mîinile peste ei. Cuvîntul lui 
Dumnezeu se răspindea tot mai mult, numărul ucenicilor se 
înmulțea mult în Ierusalim, și o mare mulțime de preoţi ve- 
neau la credință. Ștefan era plin de har și de putere, și făcea 
minuni și semne mari în norod. Unii din sinagoga, numită 
a Izbăviţilor, a Cirinenilor, și a Alexandrinilor, împreună cu 
niște Iudei din Cilicia și din Asia, au început o ceartă de vorbe 
cu Ștefan; dar nu puteau să stea împotriva înțelepciunii și 
Duhului cu care vorbea el. Atunci au pus la cale pe niște oa- 
meni să zică: “Noi l-am auzit rostind cuvinte de hulă împotriva 
lui Moise și împotriva lui Dumnezeu.” Au întăritat norodul, 
pe bătrîni și pe cărturari, au năvălit asupra lui, au pus mîna pe 
el, și l-au dus î în Sobor. Au scos niște martori mincinoși, cari 
au zis: “Omul acesta nu încetează să spună cuvinte de hulă 
împotriva acestui locaș sfint și împotriva Legii. "n adevăr, 
l-am auzit zicînd că acest Isus din Nazaret va dărîma locașul 
acesta, și va schimba obiceiurile, pe cari ni le-a dat Moise.” 
Toţi cei ce ședeau în Sobor, s'au uitat ţintă la Ștefan, și fața 
lui li s'a arătat ca o faţă de înger. 


Marele preot a zis: “Așa stau lucrurile?” Stefan a răspuns: 
“Fraţilor și părinţilor, ascultați! Dumnezeul slavei S'a arătat 
părintelui nostru Avraam, cînd era în Mesopotamia, înainte ca 
să se așeze în Haran. Și i-a zis: „leşi din ţara ta și din familia 
ta, și du-te în ţara, pe care ţi-o voi arăta.” Ela ieșit atunci 
din ţara Haldeilor, și s'a așezat în Haran. De acolo, după 
moartea tatălui său, Dumnezeu l-a strămutat în țara aceasta, 
în care locuiţi voi acum. Din ţara aceea nu i-a dat nimic în 
stăpînire, nici măcar o palmă de loc, ci i-a făgăduit că i-o va 
da în stăpinire lui, și seminței lui după el, măcar că n'avea 
niciun copil. Dumnezeu i-a spus că sămința lui va locui într- 
o țară străină, va fi robită, și va fi chinuită patru sute de ani. 
„Dar neamul, căruia îi vor fi robi, îl voi judeca Eu“, a zis Dum- 
nezeu. „După aceea, vor ieși, și-Mi vor sluji în locul acesta.‘ 
Apoi i-a dat legămîntul tăierii împrejur; și astfel Avraam, cînd 
a născut pe Isaac, l-a tăiat împrejur în ziua a opta; Isaac a 
născut și a tăiat împrejur pe Iacov, și Iacov pe cei doisprezece 
patriarhi. Iar patriarhii, cari pizmuiau pe Iosif, l-au vîndut, 

ca să fie dus în Egipt. Dar Dumnezeu a fost cu el, și l-a 
izbăvit din toate necazurile lui; i-a dat înțelepciune și trecere 
înaintea. lui Faraon, împăratul Egiptului, care l-a pus dregă- 
tor peste Egipt și peste toată casa lui. A venit o foamete în 
tot Egiptul și Canaanul. Nevoia era mare, și părinţii noștri 
nu găseau merinde. Iacov a auzit că în Egipt era grîu, și a 
trimes pe părinţii noștri întiiaș dată acolo. Şi cînd au venit a 
doua oară, Iosif a fost cunoscut de fraţii săi, și Faraon a aflat 
din ce neam era Iosif. Apoi Iosif a trimes să cheme pe tatăl 
său Iacov și pe toată familia lui, șaptezeci și cinci de suflete. 
Iacov s'a pogorit în Egipt, unde a murit el și părinţii noștri. 
Și au fost strămutați la Sihem, și puși în mormîntul, pe care 
îl cumpărase Avraam cu o sumă de bani dela fiii lui Emor, 
în Sihem. Se apropia vremea cînd trebuia să se împlinească 
făgăduinţa, pe care o făcuse Dumnezeu lui Avraam. Norodul 
a crescut și s'a înmulţit în Egipt, pînă cînd s'a ridicat un alt 
împărat, care nu cunoștea pe Iosif. "mpăratul acesta a uneltit 
împotriva neamului nostru, și a chinuit pe părinţii noștri, pînă 
acolo ca să-și lepede pruncii, ca să nu trăiască. Pe vremea 
aceasta s'a născut Moise, care era frumos înaintea lui Dum- 
nezeu. El a fost hrănit trei luni în casa tatălui său. Și cînd 
a fost lepădat, l-a luat fiica lui Faraon, și l-a crescut ca pe 
copilul ei. Moise a învăţat toată înțelepciunea Egiptenilor, și 
era puternic în cuvinte și în fapte. El avea patruzeci de ani, 
cînd i-a venit în inimă dorința să cerceteze pe fraţii săi, pe fiii 
lui Israel. A văzut pe unul din ei suferind nedreptate; i-a luat 
apărarea, a răzbunat pe cel asuprit, și a omorit pe Egiptean. 
Credea că fraţii lui vor pricepe că Dumnezeu prin mîna lui le 
va da izbăvirea; dar n'au priceput. A doua zi, cînd se băteau 
ei, Moise a venit în mijlocul lor, și i-a îndemnat la pace. ,Oa- 
menilor', a zis el, „voi sînteţi frați; de ce vă nedreptăţiţi unul 
pe altul; Dar cel ce nedreptăţea pe aproapele său, l-a îm- 
brîncit, și i-a zis: „Cine te-a pus pe tine stăpînitor și judecător 
peste noi? Vrei să mă omori și pe mine cum ai omorît ieri pe 
Egipteani, La auzul acestor vorbe, Moise a fugit, și s'a dus de 
a locuit ca străin în pămîntul Madian, unde a născut doi fii. 
Peste patruzeci de ani, i s'a arătat un înger în pustia muntelui 

Sinai, în para focului unui rug. Moise, cînd l-a văzut, s'a mi- 
rat de arătarea aceasta; și, pe cînd se apropia să vadă ce este, 
a auzit glasul Domnului, care i-a zis: „Eu sînt Dumnezeul 
părinţilor tăi, Dumnezeul lui Avraam, Dumnezeul lui Isaac, și 
Dumnezeul lui Iacov.‘ Și Moise, tremurînd, n'a îndrăznit să se 
uite. Domnul i-a zis: „Scoate-ţi încălţămintea din picioare, 
căci locul pe care stai, este un pămînt sfint. Am văzut sufer- 
ința poporului Meu, care este în Egipt, le-am auzit gemetele, 
și M'am pogorit să-i izbăvesc. Acum, du-te, te voi trimete în 
Egipt.* Pe acest Moise, de care se lepădaseră ei, cînd au zis: 
„Cine te-a pus pe tine stăpînitor și judecători, Dumnezeu l-a 
trimes ca stăpinitor și izbăvitor, cu ajutorul îngerului, care i se 
arătase în rug. Eli-a scos din Egipt, și a făcut minuni și semne 
în Egipt, la Marea Roșie, și în pustie, patruzeci de ani. Acest 
Moise a zis fiilor lui Israel: „Domnul, Dumnezeul vostru, vă va 
ridica dintre fraţii voștri un prooroc ca mine: de el să ascul- 
taţi.” Eleste acela care, în adunarea Israeliţilor din pustie, cu 
îngerul, care i-a vorbit pe muntele Sinai, și cu părinţii noștri, 
a primit cuvinte vii, ca să ni le dea nouă. Părinţii noștri n'au 
vrut să-l asculte, ci l-au nesocotit: și, în inimile lor, s'au întors 
spre Egipt, și au zis lui Aaron: ,Fă-ne niște dumnezei, cari 
să meargă înaintea noastră; căci acest Moise, care ne-a scos 
din țara Egiptului, nu știm ce s'a făcut.* Și în zilele acelea, 
au făcut un vițel, au adus jertfă idolului, și s'au bucurat de 
lucrul mînilor lor. Atunci Dumnezeu S'a întors dela ei, și i-a 
dat să se închine oștirii cerului, după cum este scris în cartea 
proorocilor: „Mi-aţi adus voi vite junghiate și jertfe timp de 
patruzeci de ani în pustie, casă a lui Israel?.. Aţi purtat cor- 
tul lui Moloh și chipul stelei zeului Remfan, chipurile acelea, 
pe cari le-aţi făcut ca să vă închinaţi lor! De aceea vă voi 
strămuta. dincolo de Babilon.‘ Părinţii noștri aveau în pustie 
cortul întilnirii, așa cum îl rînduise Celce a spus lui Moise să- 
l facă după dipal, pe care-l văzuse. Și părinții noștri l-au 
adus, la rîndul lor, supt povăţuirea lui Iosua, cînd au intrat 
în țara stăpînită de Neamurile, pe cari Dumnezeu le-a izgo- 
nit dinaintea părinţilor noștri; și a rămas acolo pînă în zilele 
lui David. David a căpătat milă înaintea lui Dumnezeu, și 

a cerut să ridice o locuinţă pentru Dumnezeul lui Iacov. Şi 
Solomon a fost acela care I-a zidit o casă. Dar Cel Prea 
nalt nu locuiește în lăcașuri făcute de mîni omenești, cum 
zice proorocul: „Cerul este scaunul Meu de domnie, și pămin- 
tul este aşternutul picioarelor Mele. Ce fel de casă 'mi veţi 
zidi voi Mie, zice Domnul, sau care va fi locul Meu de odihnă? 
N'a făcut mîna Mea toate aceste lucruri?...”  ...“Oameni tari 
la cerbice, netăiaţi împrejur cu inima și cu iedh! Voi tot- 
deauna vă împotriviţi Duhului Sfint. Cum au făcut părinții 
voştri, așa faceţi și voi. Pe cari din prooroci nu i-au prigo- 
nit părinţii voştri? Au omorît pe ceice vesteau mai dinainte 
venirea Celui Neprihănit, pe care L-aţi vîndut acum, și L-aţi 
omorît. voi, cari ați primit Legea dată prin îngeri, și n'aţi 
păzit-o!...” Cînd au auzit ei aceste vorbe, îi tăia pe inimă, și 
scrișneau din dinți împotriva lui. Dar Ștefan, plin de Duhul 
Sfint, şi-a pironit ochii spre cer, a văzut slava lui Dumnezeu, 
și pe Isus stînd în picioare la dreapta lui Dumnezeu; și a zis: 
“Iată, văd cerurile deschise, și pe Fiul omului stînd în picioare 
la dreapta lui Dumnezeu.” Ei au început atunci să răcnească, 
și-au astupat urechile, și s'au năpustit toţi într'un gînd asupra 
lui. L-au tîrît afară din cetate, și l-au ucis cu pietre. Mar- 
turii și-au pus hainele la picioarele unui tînăr, numit Saul. Și 
aruncau cu pietre în Ștefan, care se ruga și zicea: “Doamne 
Isuse, primește duhul meu!” Apoi a îngenuncheat, și a strigat 
cu glas tare: “Doamne, nu le ţinea în seamă păcatul acesta!” 
Și după aceste vorbe, a adormit. 


Saul se învoise la uciderea lui Ștefan. "n ziua aceea, s'a 
pornit o mare prigonire împotriva Bisericii din Ierusalim. Și 
toţi, afară de apostoli, s'au împrăștiat prin părțile Iudeii și ale 
Samariei. Nişte oameni temători de Dumnezeu au îngropat 
pe Ștefan, și l-au jălit cu mare tiînguire. Saul de partea lui, 
făcea prăpăd în Biserică; intra prin case, lua cu sila pe bărbaţi 
și pe femei, și-i arunca în temniță.  Ceice se împrăștiaseră, 
mergeau din loc în loc, și propovăduiau Cuvintul. Filip s'a 
coborit în cetatea Samariei, și le-a propovăduit pe Hristos. 
Noroadele luau aminte cu un gînd la cele spuse de Filip, cînd 
au auzit și au văzut semnele, pe cari le făcea. Căci din mulți 

îndrăciți ieșeau duhuri necurate, și scoteau mari țipete; mulți 
slăbănogi și șchiopi erau tămăduiţi. Și a fost o mare bucurie în 
cetatea aceasta. "n cetate era un om, numit Simon, care zicea 
că este un om însemnat; el vrăjea și punea în uimire pe poporul 
Samariei. Toți, dela mic pînă la mare, îl ascultau cu luare am- 
inte, și ziceau: “Acesta este puterea lui Dumnezeu, cea care se 
numește „mare. "1 ascultau cu luare aminte, pentrucă multă 
vreme îi uimise cu vrăjitoriile lui. Dar cînd au crezut pe 
Filip, care propovăduia Evanghelia 'mpărăţiei lui Dumnezeu 
și a Numelui lui Isus Hristos, au fost botezați, atît bărbaţi cît 
și femei. Chiar Simon a crezut; și dupăce a fost botezat, nu se 
mai despărțea de Filip, și privea cu uimire minunile și semnele 
mari cari se făceau. Apostolii, cari erau în Ierusalim, cînd au 
auzit că Samaria a primit Cuvîntul lui Dumnezeu, au trimes 
la ei pe Petru și pe loan. Aceştia au venit la Samariteni, și 
s'au rugat pentru ei, ca să primească Duhul Sfint. Căci nu Se 
pogorise încă peste niciunul din ei, ci fuseseră numai botezați 
în Numele Domnului Isus. Atunci Petru și loan au pus mîinile 
peste ei, și aceia au primit Duhul Sfînt. Cînd a văzut Simon 
că Duhul Sfint era dat prin punerea mînilor apostolilor, le-a 
dat bani, și a zis: “Daţi-mi și mie puterea aceasta, pentruca 
peste oricine-mi voi pune mîinile, să primească Duhul Sfint.” 
Dar Petru i-a zis: “Banii tăi să piară împreună cu tine, pen- 
trucă ai crezut că darul lui Dumnezeu s'ar putea căpăta cu 
bani! Tu n'ai nici parte, nici sorț în toată treaba aceasta, căci 
inima ta nu este curată înaintea lui Dumnezeu.  Pocăiește-te 
dar de această răutate a ta, și roagă-te Domnului să ţi se ierte 
gîndul acesta al inimii tale, dacă este cu putință; căci văd că 
ești plin de fiere amară, și în lanţurile fărădelegii.” Simon a 
răspuns: “Rugaţi-vă voi Domnului pentru mine, ca să nu mi se 
întîmple nimic din ce aţi zis.” După ce au mărturisit despre 
Cuvintul Domnului, și după ce l-au propovăduit, Petru și loan 
s'au întors la Ierusalim, vestind Evanghelia în multe sate de 
ale Samaritenilor. Un înger al Domnului a vorbit lui Filip, 
și i-a zis: “Scoală-te, și du-te spre miazăzi, pe drumul care 
pogoară spre lerusalim la Gaza, și care este pustiu.” Filip s'a 
sculat și a plecat. Și iată că un Etiopian, un famen cu mare 

putere la împărăteasa Candace a Etiopienilor, și îngrijitorul 
tuturor vistieriilor ei, venit la Ierusalim ca să se închine, se 
întorcea de acolo, și şedea în carul lui, și citea pe proorocul 
Isaia. Duhul a zis lui Filip: “Du-te, și ajunge carul acesta!” 
Filip a alergat, și a auzit pe Etiopian citind pe proorocul Isaia. 
El i-a zis: “nţelegi tu ce citeşti?”  Famenul a răspuns: “Cum 
aș putea să înțeleg, dacă nu mă va călăuzi cineva?” Și a rugat 
pe Filip să se suie în car, și să șadă împreună cu el. Locul 
din Scriptură, pe care-l citea, era acesta: “EI a fost dus ca o 
oaie la tăiere; și, ca un miel fără glas înaintea celui ce-l tunde, 
așa nu Și-a deschis gura; în smerenia Lui, judecata I-a fost 
luată. Și cine va zugrăvi pe cei din timpul Lui? Căci viaţa I-a 
fost luată de pe pămînt.”  Famenul a zis lui Filip: “Rogu-te, 
despre cine vorbește proorocul astfel? Despre sine sau despre 
vreun altul?” Atunci Filip a luat cuvîntul, a început dela 
Scriptura aceasta, și i-a propovăduit pe Isus. Pe cînd își ur- 
mau ei drumul, au dat peste o apă. Și famenul a zis: “Uite 
apă; ce mă împiedică să fiu botezat?” Filip a zis: “Dacă 
crezi din toată inima, se poate.” Famenul a răspuns: “Cred 
că Isus Hristos este Fiul lui Dumnezeu.” A poruncit să stea 
carul, s'au pogorit amindoi în apă, și Filip a botezat pe famen. 
Cînd au ieșit afară din apă, Duhul Domnului a răpit pe Filip, 
și famenul nu l-a mai văzut. ’n timp ce famenul își vedea de 
drum, plin de bucurie, Filip se afla la Azot, de unde s'a dus 
pînă la Cezarea. Și propovăduia Evanghelia în toate cetăţile 
prin care trecea. 


Dar Saul sufla încă ameninţarea și uciderea împotriva uceni- 
cilor Domnului. S'a dus la marele preot, și i-a cerut scrisori 
către sinagogile din Damasc, ca, dacă va găsi pe unii umblind 
pe Calea credinţei, atît bărbaţi cât și femei, să-i aducă legaţi la 
Ierusalim. Pe drum, cînd s'a apropiat de Damasc, de odată 
a stălucit o lumină din cer în jurul lui. Ela căzut la pămînt, 
și a auzit un glas, care-i zicea: “Saule, Saule, pentruce Mă 
prigonești?” “Cine ești Tu, Doamne?” a răspuns el. Și Dom- 
nul a zis: “Eu sînt Isus, pe care-L prigonești. “Ti-ar fi greu 
să arunci înapoi cu piciorul într'un ţepuș.” Tremurînd și plin 
de frică, el a zis: “Doamne, ce vrei să fac?” “Scoală-te,” i-a 

zis Domnul, “intră în cetate, și ți se va spune ce trebuie să 
faci.” Oamenii cari-l însoțeau, au rămas încremeniți; auzeau 
în adevăr glasul, dar nu vedeau pe nimeni. Saul s'a sculat dela 
pămînt; și măcar că ochii îi erau deschiși, nu vedea nimic. L-au 
luat de mini, și l-au dus în Damasc. Trei zile n'a văzut, și n'a 
mîncat, nici n'a băut nimic. "n Damasc era un ucenic numit 
Anania. Domnul i-a zis într'o vedenie: “Anania!” “lată-mă 
Doamne,” a răspuns el. Și Domnul i-a zis: “Scoală-te, du-te 
pe ulița care se cheamă „Dreaptă, și caută în casa lui Iuda pe 
unul zis Saul, un om din Tars. Căci iată, el se roagă; și a văzut 
în vedenie pe un om, numit Anania, intrînd la el, și punîndu-și 
minile peste el, ca să-și capete iarăș vederea.” “Doamne,” a 
răspuns Anania, “am auzit dela mulţi despre toate relele, pe 
cari le-a făcut omul acesta sfinților 'Tăi în Ierusalim; ba și aici 
are puteri din partea preoţilor celor mai de seamă, ca să lege 
pe toţi cari cheamă Numele Tău. Dar Domnul i-a zis: “Du-te, 
căci el este un vas, pe care l-am ales, ca să ducă Numele Meu 
înaintea Nemurilor, înaintea împăraţilor, și înaintea fiilor lui 
Israel; și îi voi arăta tot ce trebuie să sufere pentru Numele 
Meu.” Anania a plecat; și, după ce a intrat în casă, a pus 
miînile peste Saul, și a zis: “Frate Saule, Domnul Isus, care ţi 
S'a arătat pe drumul pe care veneai, m'a trimes ca să capeţi 
vederea, și să te umpli de Duhul Sfînt.” Chiar în clipa aceea, 
au căzut de pe ochii lui un fel de solzi; și el și-a căpătat iarăș 
vederea. Apoi s'a sculat, și a fost botezat. După ce a mîncat, 
a prins iarăș putere. Saul a rămas cîteva zile cu ucenicii, cari 
erau în Damasc. Și îndată a început să propovăduiască în 
sinagogi că Isus este Fiul lui Dumnezeu. Toţi ceice-l ascul- 
tau, rămiîneau uimiţi, și ziceau: “Nu este el acela care făcea 
prăpăd în Ierusalim, printre ceice chemau Numele acesta? Și 
n'a venit el aici ca să-i ducă legaţi înaintea preoţilor celor mai 
de seamă?” Totuş Saul se întărea din ce în ce mai mult, și 
făcea de rușine pe Iudeii, cari locuiau în Damasc, dovedind 
că Isus este Hristosul. După câtva timp, Iudeii s'au sfătuit 
să-l omoare; și uneltirea lor a ajuns la cunoștința lui Saul. 
Porţile erau păzite zi și noapte, ca să-l omoare. Dar într'o 
noapte, ucenicii l-au luat și l-au coborit prin zid, dîndu-l jos 

într'o coșniță. Cînd a ajuns în Ierusalim, Saul a căutat să se 26 
lipească de ucenici; dar toţi se temeau de el, căci nu puteau să 
creadă că este ucenic. Atunci Barnaba l-a luat cu el, l-a dus la 27 
apostoli, și le-a istorisit cum, pe drum, Saul văzuse pe Domnul, 
care i-a vorbit, și cum în Damasc propovăduise cu îndrăzneală 

în Numele lui Isus. De atunci se ducea și venea împreună 28 
cu cei în Ierusalim, și propovăduia cu îndrăzneală în Numele 29 
Domnului. Vorbea și se întreba și cu Evreii cari vorbeau gre- 
cește, dar ei căutau să-l omoare. Cînd au aflat fraţii de lucrul 30 
acesta, l-au dus la Cezarea, și l-au pornit la Tars. Vindecarea 
lui Enea. Biserica se bucura de pace în toată Iudea, Galilea și 31 
Samaria, se întărea sufletește, și umbla în frica Domnului; și, 

cu ajutorul Duhului Sfînt, se înmulțea. Pe cînd cerceta Petru 32 
pe toţi sfinţii, s'a pogorit și la ceice locuiau în Lida. Acolo a 33 
găsit un om, anume Enea, care zăcea de opt ani olog în pat. 
“Enea,” i-a zis Petru, “Isus Hristos te vindecă; scoală-te, și 34 
fă-ţi patul.” Și Enea s'a sculat îndată. Toți locuitorii din 35 
Lida și din Sarona, l-au văzut, și s'au întors la Domnul. n 36 
Iope, era o uceniţă numită Tabita, nume, care în tîlmăcire se 
zice Dorca. Ea făcea o mulțime de fapte bune și milostenii. "n 37 
vremea aceea, s'a îmbolnăvit, și a murit. Dupăce au scăldat-o, 

au pus-o într'o odaie de sus. Fiindcă Lida este aproape de 38 
Iope, ucenicii, cînd au auzit că Petru este acolo, au trimes doi 
oameni la el, să-l roage: Nu pregeta să vii pînă la noi. Petru 39 
s'a sculat, și a plecat împreună cu ei. Cînd a sosit, l-au dus în 
odaia de sus. Toate văduvele l-au înconjurat plîngînd, și i-au 
arătat hainele și cămășile, pe cari le făcea Dorca, pe cînd era 
cu ele. Petru a scos pe toată lumea afară, a îngenuncheat, și 40 
s'a rugat; apoi, s'a întors spre trup, și a zis: “Tabita, scoală- 
te!” Ea a deschis ochii, și, cînd a văzut pe Petru, a stătut în 
capul oaselor. Eli-a dat mîna, și a ridicat-o în sus. A chemat 41 
îndată, pe sfinți și pe văduve, și le-a pus-o înainte vie. Min- 42 
unea aceasta a fost cunoscută în toată cetatea Iope, și mulți 
au crezut în Domnul. Petru a rămas multe zile în Iope la un 43 
tăbăcar, numit Simon. 


'n Cezarea era un om cu numele Corneliu, sutaş din ceata de [10] 
ostași numită “Italiana”. Omul acesta era cucernic și temător 2 

de Dumnezeu, împreună cu toată casa lui. El făcea multe 
milostenii norodului, și se ruga totdeauna lui Dumnezeu. Pela 
ceasul al nouălea din zi, a văzut lămurit într'o vedenie pe un 
înger al lui Dumnezeu că a intrat la el, și i-a zis: “Cornelie!” 
Corneliu s'a uitat ţintă la el, s'a înfricoșat, și a răspuns: “Ce 
este, Doamne?” Și îngerul i-a zis: “Rugăciunile și milosteniile 
tale s'au suit înaintea lui Dumnezeu, și El Și-a adus aminte de 
ele. Trimete acum niște oameni la Iope, și chiamă pe Simon, 
zis și Petru. El găzduiește la un om, numit Simon tăbăcarul, 
a cărui casă este lîngă mare: acela îţi va spune ce trebuie să 
faci.” Cum a plecat îngerul, care vorbise cu el, Corneliu a 
chemat două din slugile sale, și un ostaș cucernic din aceia 
cari-i slujeau în tot timpul; și, dupăce le-a istorisit totul, i-a 
trimes la Iope. A doua zi, cînd erau pe drum și se apropiau 
de cetate, Petru s'a suit să se roage pe acoperișul casei, pela 
ceasul al șaselea. L-a ajuns foamea, și a vrut să mănînce. Pe 
cînd îi pregăteau mîncarea, a căzut într'o răpire sufletească. 
A văzut cerul deschis, și un vas ca o faţă de masă mare, legată 
cu cele patru colțuri, coborîndu-se și slobozindu-se în jos pe 
pămînt. ’n ea se aflau tot felul de dobitoace cu patru picioare 
și tîrîtoare de pe pămînt și păsările cerului. Și un glas i-a zis: 
“Petre, scoală-te, taie și mănîncă.” “Nicidecum, Doamne”, a 
răspuns Petru. “Căci niciodată n'am mîncat ceva spurcat sau 
necurat.” Şi glasul i-a zis iarăș a doua oară: “Ce a curăţit 
Dumnezeu, să nu numești spurcat.” Lucrul acesta s'a făcut 
de trei ori, și îndată după aceea vasul a fost ridicat iarăș la cer. 
Pe cînd Petru nu știa ce să creadă despre înţelesul vedeniei, pe 
care o avusese, iată că, oamenii trimeși de Corneliu, întrebînd 
de casa lui Simon, au stătut la poartă, și au întrebat cu glas 
tare dacă Simon, zis și Petru, găzduiește acolo. Și pe cînd 
se gîndea Petru la vedenia aceea, Duhul i-a zis: “lată că te 
caută trei oameni; scoală-te, pogoară-te, și du-te cu ei, fără 
șovăire, căci Eu i-am trimes.” Petru deci s'a pogorit, și a 
zis oamenilor acelora: “Eu sint acela, pe care-l căutaţi; ce 
pricină vă aduce?” Ei au răspuns: “Sutașul Corneliu, om 
drept și temător de Dumnezeu și vorbit de bine de tot neamul 
ludeilor, a fost înștiințat de Dumnezeu, printr'un înger sfint, 

să te cheme în casa lui, și să audă cuvintele, pe cari i le vei 
spune.” Petru deci i-a chemat înlăuntru, și i-a găzduit. A 
doua zi, s'a sculat, și a plecat cu ei. L-au însoţit și cîțiva fraţi 
din Iope. ’n cealaltă zi au ajuns la Cezarea. Corneliu îi aștepta 
cu rudele și prietenii de aproape, pe cari-i chemase. Cînd era 
să intre Petru, Corneliu, care-i ieșise înainte, s'a aruncat la 
picioarele lui, și i s'a închinat. Dar Petru l-a ridicat, și a 
zis: “Scoală-te, şi eu sînt om!” Și vorbind cu el, a intrat în 
casă, și a găsit adunaţi pe mulți. “Ştiţi”, le-a zis el, “că nu 
este îngăduit de Lege unui ludeu să se însoțească împreună cu 
unul de alt neam, sau să vină la el; dar Dumnezeu mi-a arătat 
să nu numesc pe niciun om spurcat sau necurat.  Deaceea 
am venit fără cârtire cînd m'aţi chemat; vă întreb dar, cu ce 
gînd aţi trimes după mine?” Corneliu a răspuns: “Acum 
patru zile, chiar în clipa aceasta, mă rugam în casa mea la 
ceasul al nouălea; și iatăcă a stătut înaintea mea un om cu 
o haină strălucitoare, și a zis: “Cornelie, rugăciunea ta a 
fost ascultată, și Dumnezeu Și-a adus aminte de milosteniile 
tale. Trimete dar la Iope, și cheamă pe Simon, zis și Petru; 
el găzduiește în casa lui Simon tăbăcarul, lingă mare; cînd 
va veni el, îţi va vorbi.” Am trimes îndată la tine, și bine 
ai făcut că ai venit. Acum dar, toţi sîntem aici înaintea, lui 
Dumnezeu, ca să ascultăm tot ce ţi-a poruncit Domnul să ne 
spui.” Atunci Petru a început să vorbească, și a zis: “n 
adevăr, văd că Dumnezeu nu este părtinitor, ci că în orice 
neam, cine se teme de EI, și lucrează neprihănire este primit 
de El. Ela trimes Cuvîntul Său fiilor lui Israel, și le-a vestit 
Evanghelia păcii, prin Isus Hristos, care este Domnul tuturor. 
Știţi vorba făcută prin toată Iudea, începînd din Galilea, în 
urma, botezului propovăduit de loan; cum Dumnezeu a uns 
cu Duhul Sfînt și cu putere pe Isus din Nazaret, care umbla din 
loc în loc, făcea bine, și vindeca pe toţi cei ce erau apăsaţi de 
diavolul; căci Dumnezeu era cu El. Noi sîntem martori a tot 
ce a făcut El în ţara ludeilor și în Ierusalim. Ei L-au omorît, 
atirnîndu-L pe lemn. Dar Dumnezeu L-a înviat a treia zi, și 
a îngăduit să Se arate, nu la tot norodul, ci nouă, martorilor 
aleși mai dinainte de Dumnezeu, nouă, cari am mîncat și am 

băut împreună cu El, după ce a înviat din morți. Isus ne- 
a poruncit să propovăduim norodului, și să mărturisim că El 
a fost rînduit de Dumnezeu Judecătorul celor vii și al celor 
morți. Toți proorocii mărturisesc despre El că oricine crede 
în El, capătă, prin Numele Lui, iertarea păcatelor.” Pe cînd 
rostea Petru cuvintele acestea, S'a pogorit Duhul Sfint peste 
toţi cei ce ascultau Cuvîntul. Toți credincioșii tăiaţi împrejur, 
cari veniseră cu Petru, au rămas uimiți cînd au văzut că darul 
Duhului Sfînt s'a vărsat și peste Neamuri. Căci îi auzeau 
vorbind în limbi și mărind pe Dumnezeu. Atunci Petru a zis: 
“Se poate opri apa ca să nu fie botezați aceștia, cari au primit 
Duhul Sfânt ca și noi?” Și a poruncit să fie botezați în Numele 
Domnului Isus Hristos. Atunci l-au rugat să mai rămînă cîteva 
zile la ei. 


Apostolii și fraţii, cari erau în ludea, au auzit că și Nea- 
murile au primit Cuvîntul lui Dumnezeu. Şi cînd s'a suit 
Petru la Ierusalim, îl mustrau cei tăiaţi împrejur, și ziceau: 
“Ai intrat în casă la niște oameni netăiaţi împrejur, și ai mîn- 
cat cu ei.” Petru a început să le spună pe rînd cele întîmplate. 
El a zis: “Eram în cetatea Iope; și, pe cînd mă rugam, am 
căzut într'o răpire sufletească, și am avut o vedenie: un vas ca 
o față de masă mare, legată cu cele patru colţuri, se cobora din 
cer, și a venit pînă la mine. Cînd m'am uitat în ea, am văzut 
dobitoacele cu patru picioare de pe pămînt, fiarele, tiritoarele 
și păsările cerului. Şi am auzit un glas, care mi-a zis: „Petre, 
scoală-te, taie și mănînîncă.* Dar eu am răspuns: „Nicidecum, 
Doamne, căci nimic spurcat sau necurat n'a intrat vreodată 
în gura mea.‘ Și glasul mi-a zis a doua oară din cer: ,Ce a 
curățit Dumnezeu, să nu numești spurcat.* Lucrul acesta s'a 
făcut de trei ori; apoi toate au fost ridicate iarăș în cer. Și iată 
că îndată, trei oameni trimeși din Cezarea la mine, au stătut 
la poarta casei, în care eram. Duhul mi-a spus să plec cu ei, 
fără să fac vreo deosebire. Acești șase fraţi m'au însoţit și ei, și 
am intrat în casa omului. El ne-a istorisit cum a văzut în casa 
lui pe înger stînd înaintea lui, și zicîndu-i: „Trimete la Iope, și 
cheamă pe Simon, zis și Petru, care-ţi va spune cuvinte prin 
cari vei fi mîntuit tu și toată casa ta.“ Și, cum am început 

să vorbesc, Duhul Sfînt S'a pogorit peste ei ca și peste noi la 
început. Şi mi-am adus aminte de vorba Domnului, cum a 
zis: „loan a botezat cu apă, dar voi veţi fi botezați cu Duhul 
Sfint.” Deci, dacă Dumnezeu le-a dat acelaș dar, ca și nouă, 
cari am crezut în Domnul Isus Hristos, cine eram eu să mă 
împotrivesc lui Dumnezeu?”  Dupăce au auzit aceste lucruri, 
s'au potolit, au slăvit pe Dumnezeu, și au zis: “Dumnezeu a 
dat deci și Neamurilor pocăință, ca să aibă viața.”  Ceice se 
împrăștiaseră, din pricina prigonirii întîmplate cu prilejul lui 
Ștefan, au ajuns pînă în Fenicia, în Cipru și în Antiohia, și 
propovăduiau Cuvîntul numai ludeilor. Totuş printre ei au 
fost cîțiva oameni din Cipru și din Cirena, cari au venit în An- 
tiohia, au vorbit și Grecilor, și le-au propovăduit Evanghelia 
Domnului Isus. Mîna Domnului era cu ei, și un mare număr 
de oameni au crezut și s'au întors la Domnul. Vestea despre 
ei a ajuns la urechile Bisericii din Ierusalim, și au trimes pe 
Barnaba pînă la Antiohia. Cînd a ajuns el, și a văzut harul 
lui Dumnezeu, s'a bucurat, și i-a îndemnat pe toți să rămînă 
cu inimă hotărită alipiţi de Domnul. Căci Barnaba era un om 
de bine, plin de Duhul Sfînt și de credință. Și destul de mult 
norod s'a adaos la Domnul. Barnaba s'a dus apoi la Tars, ca 
să caute pe Saul; și, cînd l-a găsit, l-a adus la Antiohia. Un 
an întreg, au luat parte la adunările Bisericii, și au învăţat pe 
mulți oameni. Pentru întiiaș dată, ucenicilor li s'a dat numele 
de creștini în Antiohia. "n vremea aceea, s'au pogorit niște 
prooroci din lerusalim la Antiohia. Unul din ei, numit Agab, 
s'a sculat și a vestit, prin Duhul, că va fi o foamete mare în 
toată lumea. Și a fost, în adevăr, în zilele împăratului Claudiu. 
Ucenicii au hotărît să trimeată, fiecare după puterea lui, un 
ajutor fraţilor, cari locuiau în ludea, ceeace au și făcut; și au 
trimes acest ajutor la presbiteri (Sau: bătrîni.) prin mîna lui 
Barnaba și a lui Saul. 


Cam pe aceeaș vreme, împăratul Irod a pus minile pe unii 
din Biserică, pentruca să-i chinuiască; și a ucis cu sabia pe 
Iacov, fratele lui loan. Cînd a văzut că lucrul acesta place 
ludeilor, a mai pus mîna și pe Petru. -Erau zilele praznicului 
Azimilor. - După ce l-a prins, și l-a băgat în temniţă, l-a 


20 


21 


22 


23 


24 


25 


26 


27 
28 


29 
30 


10 


11 


12 


13 


14 


15 


16 


17 


18 
19 


20 


12. 5-20 FAPTELE APOSTOLILOR 1540 


pus supt paza a patru cete de cîte patru ostași, cu gînd ca 
după Paşte să-l scoată înaintea norodului. Deci Petru era 
păzit în temniță, și Biserica nu înceta să înalțe rugăciuni către 
Dumnezeu pentru el. ’n noaptea zilei cînd avea de gînd Irod 
să-l înfăţișeze la judecată, Petru dormea între doi ostași, legat 
de mini cu două lanţuri; și niște păzitori păzeau temnița la ușă. 
Și iată, un înger al Domnului a stătut lîngă el pe neașteptate, 
și o lumină a strălucit în temniță. 'ngerul a deșteptat pe Petru, 
lovindu-l în coastă, și i-a zis: “Scoală-te, iute!” Lanţurile i- 
au căzut jos de pe mini. Apoi îngerul i-a zis: “ncinge-te, 
și leagă-ţi încălțămintele.” Și el a făcut așa. 'ngerul i-a mai 
zis: ““mbracă-te în haină, și vino după mine.” Petru a ieșit 
afară, și a mers după el, fără să știe dacă ce făcea îngerul este 
adevărat. 1 se părea că are o vedenie. După ce au trecut 
de straja întîia și a doua, au ajuns la poarta de fer, care dă 
în cetate, și ea li s'a deschis singură; au ieșit, și au trecut 
într'o uliţă. "ndată, îngerul a plecat de lîngă el. Cînd și-a 
venit Petru în fire, a zis: “Acum văd cu adevărat că Domnul a 
trimes pe îngerul Său, și m'a scăpat din mîna lui Irod și dela 
tot ce aștepta poporul ludeu.” După ce și-a dat bine seama de 
cele întîmplate, s'a îndreptat spre casa Mariei, mama lui loan, 
zis și Marcu, unde erau adunaţi mulţi laolaltă, și se rugau. A 
bătut la ușa care dădea în pridvor; și o slujnică, numită Roda, 
a venit să vadă cine e. A cunoscut glasul lui Petru: și de 
bucurie, în loc să deschidă, a alergat înlăuntru să dea de veste 
că Petru stă înaintea porţii. “Eşti nebună!” i-au zis ei. Dar 
ea stăruia și spunea că el este. Ei, dimpotrivă, ziceau: “Este 
îngerul lui.” Petru însă bătea mereu. Au deschis, și au rămas 
încremeniți cînd l-au văzut. Petru le-a făcut semn cu mina 
să tacă, le-a istorisit cum îl scosese Domnul din temniţă, și a 
zis: “Spuneţi lucrul acesta lui Iacov și fraţilor.” Apoi a ieșit, și 
s'a dus într'alt loc. Cînd s'a făcut ziuă, ostașii au fost într'o 
mare fierbere, ca să știe ce s'a făcut Petru. Irod, după ce l-a 
căutat în toate părțile, și nu l-a aflat, a luat la cercetare pe 
păzitori, și a poruncit să-i omoare. "n urmă s'a pogorit din 
Iudea la Cezarea, ca să rămînă acolo. Irod era foarte mîniat 
pe cei din Tir și din Sidon. Dar aceștia au venit toţi într'un 

gînd la el; și după ce au cîștigat de partea lor pe Blast, care era 
mai mare peste odaia de dormit a împăratului, au cerut pace, 
pentrucă ţara lor se hrănea din ţara împăratului. ’ntr’o zi 
anumită, Irod s'a îmbrăcat cu hainele lui împărătești, a șezut 
pe scaunul lui împărătesc, și le vorbea.  Norodul a strigat: 
“Glas de Dumnezeu, nu de om!” ’ndată l-a lovit un înger al 
Domnului, pentrucă nu dăduse slavă lui Dumnezeu. Și a murit 
mîncat de viermi. ’nsă Cuvîntul lui Dumnezeu se răspîndea 
tot mai mult, și numărul ucenicilor se mărea. Barnaba și Saul, 
după ce și-au împlinit însărcinarea, s'au întors din Ierusalim, 
luînd cu ei pe loan, zis și Marcu. 


'n Biserica din Antiohia erau niște prooroci și învăţători: 
Barnaba, Simon, numit Niger, Luciu din Cirena, Manaen, care 
fusese crescut împreună cu cîrmuitorul Irod, și Saul. Pe cînd 
slujeau Domnului și posteau, Duhul Sfint a zis: “Puneţi-Mi 
deoparte pe Barnaba și pe Saul pentru lucrarea la care i-am 
chemat.” Atunci, după ce au postit și s'au rugat, și-au pus 
mînile peste ei, și i-au lăsat să plece. Barnaba și Saul, trimeși 
de Duhul Sfînt, s'au coborit la Seleucia, și de acolo au plecat 
cu corabia la Cipru. Ajunşi la Salamina, au vestit Cuvîntul 
lui Dumnezeu în sinagogile ludeilor. Aveau de slujitor pe loan. 
Dupăce au străbătut toată insula pînă la Pafos, au întîlnit pe 
un vrăjitor, prooroc mincinos, un ludeu, cu numele Bar-Isus, 
care era cu dregătorul Sergius Paulus, un om înțelept. Acesta 
din urmă a chemat pe Barnaba și pe Saul, și și-a arătat dor- 
ința să audă Cuvîntul lui Dumnezeu. Dar Elima, vrăjitorul, 
-căci așa se tilcuiește numele lui-le stătea împotrivă, și căuta 
să abată pe dregător dela credinţă. Atunci Saul, care se mai 
numește și Pavel, fiind plin de Duhul Sfint, s'a uitat ţintă la 
el, șia zis: “Om plin de toată viclenia și de toată răutatea, 
fiul dracului, vrăjmaș al oricărei neprihăniri, nu mai încetezi 
tu să strîmbi căile drepte ale Domnului? Acum, iată că mîna 
Domnului este împotriva ta: vei fi orb, și nu vei vedea soarele 
pînă la o vreme.” 'ndată a căzut peste el ceaţă și întunerec, și 
căuta. bîjbîind niște oameni, cari să-l ducă de mînă. Atunci 
dregătorul, cînd a văzut ce se întîmplase, a crezut, și a rămas 
uimit de învățătura Domnului. Pavel și tovarășii lui au por- 

nit cu corabia din Pafos, și s'au dus la Perga în Pamfilia. Ioan 
s'a despărțit de ei, și s'a întors la Ierusalim. Din Perga și-au 
urmat drumul înainte, și au ajuns la Antiohia din Pisidia. "n 
ziua Sabatului, au intrat în sinagogă și au șezut jos. După 
citirea Legii și a Proorocilor, fruntașii sinagogii au trimes să le 
zică: “Fraţilor, dacă aveţi un cuvînt de îndemn pentru norod, 
vorbiţi”. Pavel s'a sculat, a făcut semn cu mîna, și a zis: 
“Bărbaţi Israeliţi și voi cari vă temeţi de Dumnezeu, ascul- 
taţi! Dumnezeul acestui popor Israel a ales pe părinţii noștri. 
A ridicat la cinste pe norodul acesta, în timpul șederii lui în 
țara Egiptului, și la scos din Egipt cu braţul Său cel puter- 
nic. Timp de aproape patruzeci de ani, le-a suferit purtarea 
în pustie. Și, dupăce a nimicit șapte popoare în țara Canaan- 
ului, le-a dat de moștenire pămîntul lor, pentru aproape patru 
sute cincizeci de ani. După aceste lucruri le-a dat judecători, 
pînă la proroocul Samuel. Ei au cerut atunci un împărat. 
Și, timp de aproape patruzeci de ani, Dumnezeu le-a dat pe 
Saul, fiul lui Chis, din seminţia lui Beniamin; apoi l-a înlătu- 
rat, și le-a ridicat împărat pe David, despre care a mărturisit 
astfel: “Am găsit pe David, fiul lui Iese, om după inima Mea, 
care va împlini toate voile Mele.” Din sămînţa lui David, 
Dumnezeu, după făgăduinţa Sa, a ridicat lui Israel un Mîntu- 
itor, care este Isus. "nainte de venirea Lui, loan propovăduise 
botezul pocăinței la tot norodul lui Israel. Şi loan, cînd era 
la sfîrșitul însărcinării lui, zicea: “Cine credeţi că sînt eu? Nu 
sînt Acela; ci iată că după mine vine Unul, căruia eu nu sînt 
vrednic să-i desleg încălțămintea picioarelor.” Fratilor, fii ai 
neamului lui Avraam, și ceice vă temeţi de Dumnezeu, vouă 
v'a fost trimes Cuvîntul acestei mîntuiri. Căci locuitorii din 
Ierusalim și mai marii lor n'au cunoscut pe Isus; și prin fap- 
tul că L-au osîndit, au împlinit cuvintele proorocilor, cari se 
citesc în fiecare Sabat.  Măcarcă n'au găsit în El nicio vină de 
moarte, totuș ei au cerut lui Pilat să-L omoare. Și, dupăce 
au împlinit tot ce este scris despre EI, L-au dat jos depe lemn, 
și L-au pus într'un mormiînt. Dar Dumnezeu L-a înviat din 
morți. El S'a arătat, timp de mai multe zile celorce se suiseră 
cu El din Galilea la Ierusalim, și cari acum sînt martorii Lui 

înaintea, norodului. Și noi vă aducem vestea aceasta bună 
că făgăduinţa făcută părinţilor noștri, Dumnezeu a împlinit- 
o pentru noi, copiii lor, înviind pe Isus; după cum este scris 
în psalmul al doilea: “Tu ești Fiul Meu, astăzi Te-am năs- 
cut.” Că L-a înviat din morţi, așa că nu Se va mai întoarce 
în putrezire, a spus-o cînd a zis: “Vă voi împlini cu toată cred- 
incioșia făgăduinţele sfinte, pe cari le-am făcut lui David.” De 
aceea mai zice și în alt psalm: “Nu vei îngădui ca Sfîntul Tău 
să vadă putrezirea.” Şi David, după ce a slujit celor din vre- 
mea lui, după planul lui Dumnezeu, a murit, a fost îngropat 
lîngă părinţii săi, și a văzut putrezirea. Dar Acela, pe care L-a 
înviat Dumnezeu, n'a văzut putrezirea. Să știți dar, fraţilor, 
că în El vi se vestește iertarea păcatelor; și oricine crede, este 
iertat prin El de toate lucrurile de cari n'aţi putut fi iertaţi 
prin Legea lui Moise. Astfel, luaţi seama să nu vi se întîmple 
ce se spune în prooroci: “Uitaţi-vă, disprețuitorilor, miraţi-vă 
și pieriţi; căci în zilele voastre, am să fac o lucrare, pe care n'o 
veţi crede nicidecum, dacă v'ar istorisi-o cineva.” Prigonirile 
ludeilor. Cînd au ieșit afară, Neamurile i-au rugat să le vor- 
bească și în Sabatul viitor despre aceleași lucruri. Și după 
ce s'a împrăștiat adunarea, mulţi din Iudei și din prozeliții 
evlavioși au mers după Pavel și Barnaba, cari stăteau de vorbă 
cu ei, și-i îndemnau să stăruiască în harul lui Dumnezeu. ’n 
Sabatul viitor, aproape toată cetatea s'a adunat ca să audă 
Cuvîntul lui Dumnezeu. Iudeii, cînd au văzut noroadele, s'au 
umplut de pizmă, vorbeau împotriva celor spuse de Pavel, și-l 
batjocoreau. Dar Pavel și Barnaba le-au zis cu îndrăzneală: 
“Cuvîntul lui Dumnezeu trebuia vestit mai întîi vouă; dar fi- 
indcă voi nu-l primiţi, și singuri vă judecaţi nevrednici de viaţa 
vecinică, iată că ne întoarcem spre Neamuri. Căci așa ne-a 
poruncit Domnul: „Le-am pus ca să fii Lumina Neamurilor, 
ca să duci mintuirea pînă la marginile pămîntului.” Nea- 
murile se bucurau cînd au auzit lucrul acesta și preamăreau 
Cuvîntul Domnului. Și toţi cei ce erau rînduiţi să capete viaţa 
vecinică, au crezut. Cuvîntul Domnului se răspîndea în toată 
țara. Dar Iudeii au întăritat pe femeile cucernice cu vază și 
pe fruntașii cetăţii, au stîrnit o prigonire împotriva lui Pavel 

și Barnaba, și i-au izgonit din hotarele lor. Pavel și Barnaba 
au scuturat praful de pe picioare împotriva lor, și s'au dus în 
Iconia, în timp ce ucenicii erau plini de bucurie și de Duhul 
Sfint. 


m Iconia, Pavel și Barnaba au intrat în sinagoga ludeilor, și 
au vorbit în așa fel că o mare mulțime de Iudei și de Greci au 
crezut. Dar Iudeii cari n'au crezut, au întăritat și au răzvrătit 
sufletele Neamurilor împotriva fraţilor. Totuş au rămas destul 
de multă vreme în Iconia și vorbeau cu îndrăzneală în Domnul, 
care adeverea Cuvîntul privitor la harul Său, și îngăduia să se 
facă semne și minuni prin minile lor. Mulțimea din cetate s'a 
desbinat: unii erau cu Iudeii, alţii cu apostolii.  Neamurile 
și Iudeii, în învoire cu mai marii lor, sau pus în mișcare, că 
să-i batjocorească și să-i ucidă cu pietre. Pavel și Barnaba 
au înţeles lucrul acesta, și au fugit în cetăţile Licaoniei: Lis- 
tra şi Derbe, și în ţinutul de primprejur. Şi au propovăduit 
Evanghelia acolo. ’n Listra era un om neputincios de pi- 
cioare, olog din naștere, care nu umblase niciodată. El şedea 
jos și asculta pe Pavel cînd vorbea. Pavel sa uitat ţintă la 
el, și fiindcă a văzut că are credință ca să fie tămăduit, a zis 
cu glas tare: “Scoală-te drept în picioare.” Și el s'a sculat 
dintr'o săritură, și a început să umble. La vederea celor fă- 
cute de Pavel, noroadele și-au ridicat glasul, și au zis în limba 
licaoneană: “Zeii s'au pogorit la noi în chip omenesc.” Pe 
Barnaba îl numeau Jupiter, iar pe Pavel Mercur, pentrucă 
miînuia cuvîntul. Preotul lui Jupiter, al cărui templu era la 
intrarea cetăţii, a adus tauri și cununi înaintea porților, și voia 
să le aducă jertfă, împreună cu noroadele. Apostolii Barnaba 
și Pavel, cînd au auzit lucrul acesta, și-au rupt hainele, au sărit 
în mijlocul norodului, și au strigat: “Oamenilor, de ce faceți 
lucrul acesta? Și noi sîntem oameni de aceeaș fire cu voi; noi 
vă aducem o veste bună, ca să vă întoarceţi dela aceste lucruri 
deșerte la Dumnezeul cel viu, care a făcut cerul, pămîntul și 
marea, și tot ce este în ele. EI, în veacurile trecute, a lăsat 
pe toate Neamurile să umble pe căile lor, măcar că, drept 
vorbind, nu s'a lăsat fără mărturie, întrucît v'a făcut bine, v'a 
trimes ploi din cer, și timpuri roditoare, v'a dat hrană din 

belșug, și v'a umplut inimile de bucurie.” Abia au putut să 
împiedice, cu vorbele acestea, pe noroade, să le aducă jertfă. 
Atunci au venit pe neașteptate din Antiohia și Iconia niște 
Iudei, cari au aţiţat pe noroade. Aceștia, după ce au împroș- 
cat pe Pavel cu pietre, l-au tîrît afară din cetate, crezînd că a 
murit. Cînd l-au înconjurat însă ucenicii, Pavel s'a sculat și 
a intrat în cetate. A doua zi, a plecat cu Barnaba la Derbe. 
După ce au propovăduit Evanghelia în cetatea aceasta, și au 
făcut mulţi ucenici, s'au întors la Listra, la Iconia și la An- 
tiohia, întărind sufletele ucenicilor. El îi îndemna să stăruie 
în credință și spunea că în 'mpărăţia lui Dumnezeu trebuie să 
intrăm prin multe necazuri. Au rînduit presbiteri în fiecare 
Biserică, și după ce s'au rugat și au postit, i-au încredinţat în 
mîna Domnului, în care crezuseră. Au trecut apoi prin Pi- 
sidia, au venit în Pamfilia, au vestit Cuvîntul în Perga, și s'au 
pogorit la Atalia. De acolo au mers cu corabia la Antiohia, 
de unde fuseseră încredințaţi în grija harului lui Dumnezeu, 
pentru lucrarea, pe care o săvirșiseră. După venirea lor, au 
adunat Biserica, și au istorisit tot ce făcuse Dumnezeu prin 
ei, și cum deschisese Neamurilor ușa credinței. Şi au rămas 
destul de multă vreme acolo cu ucenicii. 


Cîtiva oameni, veniți din Iudea, învățau pe fraţi și ziceau: 
Dacă nu sînteți tăiați împrejur după obiceiul lui Moise, nu 
puteţi fi miîntuiţi.” Pavel și Barnaba au avut cu ei un viu 
schimb de vorbe și păreri deosebite; și fraţii au hotărît ca Pavel 
și Barnaba, și cîţiva dintre ei, să se suie la Ierusalim la apostoli 
și presbiteri, ca să-i întrebe asupra acestei neînțelegeri. După 
ce au fost petrecuţi de Biserică pînă afară din cetate, și-au 
urmat drumul prin Fenicia și Samaria, istorisind întoarcerea 
Neamurilor la Dumnezeu; și au făcut o mare bucurie tuturor 
fraţilor. Cînd au ajuns la Ierusalim, au fost primiți de Bis- 
erică, de apostoli și de presbiteri, și au istorisit tot ce făcuse 
Dumnezeu prin ei. Atunci unii din partida Fariseilor, cari 
crezuseră, s'au ridicat, și au zis că Neamurile trebuie să fie 
tăiate împrejur, și să li se ceară să păzească Legea lui Moise. 
Apostolii și presbiterii s'au adunat laolaltă, ca să vadă ce este 
de făcut. După ce s'a făcut multă vorbă, s'a sculat Petru și 

le-a zis: “Fraţilor, știți că Dumnezeu, de o bună bucată de 
vreme, a făcut o alegere între voi, ca, prin gura mea, Nea- 
ruină) să audă cuvîntul Evon kielii, și să creadă. Şi Dum- 
nezeu, care cunoaște inimile, a mărturisit pentru ei, și le-a dat 
Duhul Sfint ca și nouă. N’a făcut nici o deosebire între noi și 
ei, întrucât le-a curăţit inimile prin credinţă. Acum dar, de ce 
ispitiți pe Dumnezeu, și puneţi pe grumazul ucenicilor un jug, 
pe care nici părinții noștri, nici noi nu l-am putut purta? Ci 
credem că noi, ca și ei, sîntem mîntuiţi prin harul Domnului 
Isus.” Toată adunarea a tăcut, și a ascultat pe Barnaba și 
pe Pavel, cari au istorisit toate semnele și minunile, pe cari 
le făcuse Dumnezeu prin ei în mijlocul Neamurilor. Cînd au 
încetat ei de vorbit, Iacov a luat cuvîntul, și a zis: “Fraţilor, 
ascultaţi-mă! Simon a spus cum mai întîi Dumnezeu Și-a 
aruncat privirile peste Neamuri, ca să aleagă din mijlocul lor 
un popor, care să-l poarte Numele. Și cu faptul acesta se 
potrivesc cuvintele proorocilor, după cum este scris: „După 
aceea, Mă voi întoarce, și voi ridica din nou cortul lui David 
din prăbușirea lui, îi voi zidi dărimăturile, și-l voi înălța din 
nou:  pentruca rămășița de oameni să caute pe Domnul, ca 
și toate Neamurile peste cari este chemat Numele Meu, zice 
Domnul, care face aceste lucruri, și căruia "i sînt cunoscute din 
vecinicie.* De aceea, eu sînt de părere să nu se pună greutăţi 
acelora dintre Neamuri cari se întorc la Dumnezeu; ci să li se 
scrie doar să se ferească, de pingăririle idolilor, de curvie, de do- 
bitoace zugrumate și de sînge. Căci încă din vechime, Moise 
are în fiecare cetate oameni, cari-l propovăduiesc, fiindcă, este 
citit în sinagogi în toate zilele de Sabat.” Atunci apostolii și 
presbiteriil și întreaga Biserică au găsit cu cale să aleagă vreo 
cîțiva dintre ei, și să-i trimeată la Antiohia, împreună cu Pavel 
și Barnaba. Și au ales pe Iuda, zis și Barsaba, și pe Sila, oa- 
meni cu vază între fraţi. Şi au scris astfel prin ei: “Apostolii, 
presbiterii (Sau: bătrîni.) și fraţii: către fraţii dintre Neamuri, 
cari sînt în Antiohia, în Siria și în Cilicia, plecăciune! Fiindcă 
am auzit că unii, plecaţi dintre noi, fără vreo însărcinare din 
partea noastră, v'au turburat prin vorbirile lor, și v'au zdrun- 
cinat sufletele, zicînd să vă tăiaţi împrejur și să păziţi Legea, 

noi, după ce ne-am adunat cu toţii laolaltă, cu un gînd, am 
găsit cu cale să alegem niște oameni, și să-i trimetem la voi, 
împreună cu prea iubiții noștri Barnaba și Pavel, oamenii 
aceștia, cari și-au pus în joc viaţa pentru Numele Domnului 
nostru Isus Hristos. Am trimes dar pe Iuda și pe Sila, cari vă 
vor spune prin viu grai aceleași lucruri. Căci s'a părut nimerit 
Duhului Sfînt și nouă, să nu mai punem peste voi nicio altă 
greutate decît ceeace trebuie, adică: să vă feriți de lucrurile 
jertfite idolilor, de sînge, de dobitoace zugrumate, și de curvie, 
lucruri de cari, dacă vă veţi păzi, va fi bine de voi. Fiţi sănă- 
toși.” Ei deci, şi-au luat rămas bun dela Biserică, și s'au dus 
la Antiohia, unde au dat epistola mulțimii adunate. După 
ce au citit-o, fraţii s'au bucurat de îmbărbătarea, pe care le-o 
aducea. Iuda și Sila, cari și ei erau prooroci, au îndemnat 
pe fraţi, și i-au întărit cu multe cuvinte. După cîtăva vreme, 
fraţii i-au lăsat să se întoarcă în pace la aceia de cari fuseseră 
trimeși. Totuş Sila a găsit cu cale să rămînă acolo. Pavel și 
Barnaba au rămas în Antiohia, și învățau pe norod și propovă- 
duiau, cu mulți alţii, Cuvîntul Domnului. După cîteva zile, 
Pavel a zis lui Barnaba: “Să ne întoarcem, şi să mergem pela 
fraţii din toate cetăţile, în cari am vestit Cuvîntul Domnului, 
ca să vedem ce mai fac.” Barnaba voia să ia cu el și pe loan, 
numit Marcu; dar Pavel socotea că nu este bine să ia cu ei 
pe acela, cari îi părăsise din Pamfilia, și nu-i însoţise în lu- 
crarea lor.  Neînţelegerea aceasta a fost destul de mare, ca 
să-i facă să se despartă unul de altul. Barnaba a luat cu el pe 
Marcu, și a plecat cu corabia la Cipru. Pavel și-a ales pe Sila, 
și a plecat, dupăce a fost încredințat de fraţi în grija harului 
Domnului. El a străbătut Siria și Cilicia, întărind Bisericile. 


m urmă, Pavel s'a dus la Derbe și la Listra. Și iată că acolo 
era un ucenic, numit Timotei, fiul unei iudeice credincioase și 
al unui tată Grec. Fratii din Listra și Iconia îl vorbeau de 
bine. Pavel a vrut să-l ia cu el; și, dupăce l-a luat, l-a tăiat 
împrejur, din pricina ludeilor, cari erau în acele locuri; căci 
toţi știau că tatăl lui era Grec. Pe cînd trecea prin cetăţi, în- 
văţa pe fraţi să păzească hotărtrile apostolilor și presbiterilor 
din Ierusalim. Bisericile se întăreau în credință, și sporeau 

la număr din zi în zi. Fiindcă au fost opriți de Duhul Sfânt 
să vestească Cuvîntul în Asia, au trecut prin ţinutul Frigiei 
și Galatiei. Ajunși lîngă Misia, se pregăteau să intre în Bi- 
tinia; dar Duhul lui Isus nu le-a dat voie. Au trecut atunci 
prin Misia, și s'au pogorit la Troa. Noaptea, Pavel a avut o 
vedenie: un om din Macedonia sta în picioare și i-a făcut urmă- 
toarea rugăminte: “Treci în Macedonia, și ajută-ne!” După 
vedenia aceasta a lui Pavel, am căutat îndată să ne ducem în 
Macedonia, căci înțelegeam că Domnul ne cheamă să le vestim 
Evanghelia. Dupăce am pornit din Troa, am mers cu corabia 
drept la Samotracia, și a doua zi ne-am oprit la Neapolis. De 
acolo ne-am dus la Filipi, care este cea dintii cetate dintr'un 
ținut al Macedoniei, și o colonie romană. ’n cetatea aceasta 
am stat cîteva zile. "n ziua Sabatului am ieșit afară pe poarta 
cetăţii, lingă un rîu, unde credeam că se află un loc de rugă- 
ciune. Am șezut jos, și am vorbit femeilor, cari erau adunate 
laolaltă. Una din ele, numită Lidia, vînzătoare de purpură, 
din cetatea Tiatira, era o femeie temătoare de Dumnezeu, și 
asculta. Domnul i-a deschis inima, ca să ia aminte la cele 
ce spunea Pavel. După ce a fost botezată, ea și casa ei, ne-a 
rugat și ne-a zis: “Dacă mă socotiți credincioasă Domnului, in- 
traţi și rămîneți în casa mea.” Și ne-a silit să intrăm. Pe cînd 
ne duceam la locul de rugăciune, ne-a ieșit înainte o roabă, care 
avea un duh de ghicire (Grecește: Un duh al lui Piton.). Prin 
ghicire, ea aducea mult cîştig stăpînilor ei.  Roaba aceasta 
s'a luat după Pavel și după noi, și striga: “Oamenii aceștia 
sînt robii Dumnezeului Celui Prea "nalt și ei vă vestesc calea 
miîntuirii.” Aşa a făcut ea timp de mai multe zile. Pavel, 
necăjit, s'a întors, și a zis duhului: “n Numele lui Isus Hristos 
îți poruncesc să ieși din ea.” Și a ieşit chiar în ceasul acela. 
Cînd au văzut stăpinii roabei că s'a dus nădejdea cîștigului lor, 
au pus mîna pe Pavel și pe Sila și i-au târit în piaţă înaintea 
fruntașilor. I-au dat pe mîna dregătorilor, și au zis: “Oamenii 
aceștia ne tulbură cetatea; sînt niște Iudei, cari vestesc niște 
obiceiuri, pe cari noi, Romanii nu trebuie nici să le primim, nici 
să le urmăm.”  Noroduls'a ridicat și el împotriva lor, și dregă- 
torii au pus să le smulgă hainele de pe ei, și au poruncit să-i 

bată cu nuiele. După ce le-au dat multe lovituri, i-au arun- 23 
cat în temniţă, și au dat în grijă temnicerului să-i păzească 
bine.  Temnicerul, ca unul care primise o astfel de poruncă, 24 
i-a aruncat în temnița din lăuntru, și le-a băgat picioarele în 
butuci. Pe la miezul nopții, Pavel și Sila se rugau, și cîn- 25 
tau cîntări de laudă lui Dumnezeu; iar cei închiși îi ascultau. 
Deodată, s'a făcut un mare cutremur de pămînt, așa că s'au 26 
clătinat temeliile temniței. 'ndată, s'au deschis toate ușile, și 
s'au deslegat legăturile fiecăruia.  'Temnicerul s'a deșteptat; 27 
și, cînd a văzut ușile temniței deschise, a scos sabia, și era să 

se omoare, căci credea că cei închiși au fugit. Dar Pavel a 28 
strigat cu glas tare: “Să nu-ţi faci nici un rău, căci toţi sîntem 
aici.” Atunci temnicerul a cerut o lumină, a sărit înlăuntru, 29 
și, tremurînd de frică, s'a aruncat la picioarele lui Pavel și ale 
lui Sila; i-a scos afară, și le-a zis: “Domnilor, ce trebuie să 30 
fac ca să fiu mîntuit?” Pavel și Sila i-au răspuns: “Crede în 31 
Domnul Isus, și vei fi mîntuit tu și casa ta.” Și i-au vestit 32 
Cuvîntul Domnului, atît lui cât și tuturor celor din casa lui. 
Temnicerul i-a luat cu el, chiar în ceasul acela din noapte, le-a 33 
spălat rănile, și a fost botezat îndată, el și toți ai lui. După ce 34 
i-a dus în casă, le-a pus masa, și s'a bucurat cu toată casa lui 

că a crezut în Dumnezeu. Cînd s'a făcut ziuă, dregătorii au 35 
trimes pe ceice purtau nuielele (Grecește: lictori.), să spună 
temnicerului: “Dă drumul oamenilor acelora.” Și temnicerul 36 
a spus lui Pavel aceste cuvinte: “Dregătorii au trimes să vi se 
dea drumul; acum dar, ieșiţi afară, și duceți-vă în pace.” Dar 37 
Pavel le-a zis: “După ce ne-au bătut cu nuiele în faţa tuturor, 
fără să fim judecaţi, pe noi, cari sîntem romani, ne-au aruncat 

în temniță, și acum ne scot afară pe ascuns! Nu merge așa! Să 
vină ei singuri să ne scoată afară!”  Ceice purtau nuielele, au 38 
spus aceste cuvinte dregătorilor. Aceștia s'au temut, cînd au 
auzit că sînt romani.  Dregătorii au venit să-i potolească, i-au 39 
scos afară din temniţă, și i-au rugat să părăsească cetatea. Ei 40 
au ieșit din temniță, și au intrat în casa Lidiei; și, dupăce au 
văzut și mîngiiat pe fraţi, au plecat. 


Pavel și Sila au trecut prin Amfipoli și Apolonia, și au venit [I7] 
în Tesalonic, unde era o sinagogă a ludeilor. Pavel, după obi- 2 


10 


11 


12 
13 


14 
15 


16 
17 


18 


19 


17. 3-19 FAPTELE APOSTOLILOR 1550 


ceiul său, a intrat în sinagogă. Trei zile de Sabat a vorbit cu 
ei din Scripturi, dovedind și lămurind, că Hristosul trebuia 
să pătimească și să învieze din morți. “Și acest Isus, pe care 
vi-L vestesc eu”, zicea el, “este Hristosul.” Unii din ei, și o 
mare mulțime de Greci temători de Dumnezeu, și multe fe- 
mei de frunte au crezut, și au trecut de partea lui Pavel și 
a lui Sila. Dar Iudeii cari nu crezuseră, de pizmă, au luat 
cu ei niște oameni fără căpătii din mulţime, au făcut gloată, 
și au întăritat cetatea. S'au năpustit asupra casei lui Iason, 
și căutau pe Pavel și pe Sila, ca să-i aducă afară la norod. 
Fiindcă nu i-au găsit, au tîrît pe Iason și pe vreo cîţiva fraţi 
înaintea dregătorilor cetăţii, și strigau: “Oamenii aceștia, cari 
au răscolit lumea, au venit și aici, și lason i-a găzduit. Ei 
toţi lucrează împotriva poruncilor Cezarului, și spun că este 
un alt 'mpărat: Isus.” Prin aceste vorbe, Iudeii au turburat 
norodul și pe dregătorii cetăţii, cari au dat drumul lui Iason 
și celorlalți, numai după ce au căpătat dela ei un zălog. Fraţii 
au trimes îndată, noaptea, pe Pavel și pe Sila la Berea. Cînd 
au sosit, au intrat în sinagoga ludeilor. Iudeii aceștia aveau 
o inimă mai aleasă decît cei din Tesalonic. Au primit Cuvin- 
tul cu toată rîvna, și cercetau Scripturile în fiecare zi, ca să 
vadă dacă ce li se spunea, este așa. Mulţi dintre ei și din 
femeile cu vază ale Grecilor, și mulți bărbaţi au crezut. Dar 
Iudeii din Tesalonic, cînd au aflat că Pavel vestea Cuvîntul lui 
Dumnezeu și în Berea, au venit acolo, ca să turbure și să atîțe 
noroadele. Atunci fraţii au pornit îndată pe Pavel spre mare; 
Sila și Timotei au rămas în Berea. Cei ce însoțeau pe Pavel, 
l-au dus pînă la Atena. Apoi s'au întors, cu însărcinarea să 
ducă lui Sila și lui Timotei porunca să vină cît mai curînd la 
el. Pe cînd îi aștepta Pavel în Atena, i se întărita duhul la 
vederea, acestei cetăţi pline de idoli. "n sinagogă stătea deci 
de vorbă cu Iudeii și cu oamenii temători de Dumnezeu, iar în 
piaţă stătea, de vorbă în fiecare zi cu aceia pe cari-i întilnea. 
Unii din filosofii epicurieni și stoici au intrat în vorbă cu el. 
Și unii ziceau: “Ce vrea să spună palavragiul acesta?” Alţii, 
cînd l-au auzit că vestește pe Isus și învierea, ziceau: “Pare că 
vestește niște dumnezei străini.” Atunci l-au luat, l-au dus la 

Areopag, și au zis: “Putem să știm care este această învăță- 
tură nouă, pe care o vestești tu? Fiindcă tu ne aduci ceva 
ciudat la auz. Am vrea dar să ştim ce vrea să zică aceasta.” 
Căci toți Atenienii și străinii, cari stăteau în Atena, nu-și pe- 
treceau vremea cu nimic altceva decât să spună sau să asculte 
ceva nou. Pavel a stat în picioare în mijlocul Areopagului, și a 
zis: “Bărbaţi Atenieni! ’n toate privinţele vă găsesc foarte re- 
ligioși. Căci, pe cînd străbăteam cetatea voastră și mă uitam 
de aproape la lucrurile la cari vă închinaţi voi, am descoperit 
chiar și un altar, pe care este scris: „Unui Dumnezeu necunos- 
cutj Ei bine, ceeace voi cinstiți, fără să cunoaşteţi, aceea vă 
vestesc eu. Dumnezeu, care a făcut lumea și tot ce este în ea, 
este Domnul cerului și al pămîntului, și nu locuiește în temple 
făcute de mini. El nu este slujit de mîni omenești, ca și cînd 
ar avea, trebuinţă de ceva, EI, care dă tuturor viaţa, suflarea 
și toate lucrurile. El a făcut ca toţi oamenii, ieșiți dintr'unul 
singur, să locuiască pe toată faţa pămîntului; le-a așezat an- 
umite vremi și a pus anumite hotare locuinţei lor, ca ei să 
caute pe Dumnezeu, și să se silească să-L găsească bijbăind, 
măcar că nu este departe de fiecare din noi. Căci în El avem 
viaţa, mișcarea și ființa, după cum au zis și unii din poeţii 
voştri: „Sîntem din neamul lui...” Astfel dar, fiindcă sîntem 
de neam din Dumnezeu, nu trebuie să credem că Dumnezeirea 
este asemenea aurului sau argintului sau pietrei cioplite cu 
meșteșugirea și iscusința omului. Dumnezeu nu ţine seama 
de vremurile de neștiinţă, și poruncește acum tuturor oame- 
nilor de pretutindeni să se pocăiască; pentrucă a rînduit o zi, 
în care va judeca lumea după dreptate, prin Omul, pe care L-a 
rînduit pentru aceasta și despre care a dat tuturor oamenilor 
o dovadă netăgăduită prin faptul că L-a înviat din morți...” 
Cînd au auzit ei de învierea morţilor, unii își băteau joc, iar 
alţii au zis: “Asupra acestor lucruri te vom asculta altădată.” 
Astfel, Pavel a ieșit din mijlocul lor. Totuş unii au trecut de 
partea lui, și au crezut; între aceștia era Dionisie Areopagitul, 
o femeie numită Damaris, și alții împreună cu ei. Pavel la 
Corint. 

După aceea, Pavel a plecat din Atena, și s'a dus la Corint. [18] 

Acolo a găsit pe un ludeu, numit Acuila, de neam din Pont, 
venit de curînd din Italia, cu nevastă-sa Priscila, de oarece 
Claudiu poruncise ca toţi Iudeii să plece din Roma. A venit 
la ei. Şi, fiindcă avea acelaș meșteșug, a rămas la ei, și lu- 
crau: meseria lor era facerea corturilor. Pavel vorbea în sin- 
agogă în fiecare zi de Sabat, și îndupleca pe Iudei și pe Greci. 
Dar cînd au venit Sila și Timotei din Macedonia, Pavel s'a 
dedat în totul propovăduirii, și dovedea ludeilor că Isus este 
Hristosul. Fiindcă Iudeii i se împotriveau și-l batjocoreau, 
Pavel și-a scuturat hainele, și le-a zis: “Sîngele vostru să cadă 
asupra capului vostru; eu sînt curat. Deacum încolo, mă voi 
duce la Neamuri.” Și după ce a ieșit de acolo, a intrat în casa 
unui om temător de Dumnezeu, numit lust, a cărui casă era 
vecină cu sinagoga. Dar Crisp, fruntașul sinagogii, a crezut 
în Domnul împreună cu toată casa lui. Și mulţi dintre Corin- 
teni, cari auziseră pe Pavel, au crezut și ei, și au fost botezați. 
Noaptea, Domnul a zis lui Pavel într'o vedenie: “Nu te teme; 
ci vorbește și nu tăcea, căci Eu sînt cu tine; și nimeni nu 
va pune mîna pe tine, ca să-ţi facă rău: vorbește, fiindcă am 
mult norod în această cetate.” Aici a rămas un an și șase 
luni, și învăţa printre Corinteni Cuvîntul lui Dumnezeu. Pe 
cînd era Galion cîrmuitor al Ahaiei, Iudeii s'au ridicat cu un 
gînd împotriva lui Pavel, l-au dus înaintea scaunului de jude- 
cată, și au zis: “Omul acesta aţiță pe oameni să se închine 
lui Dumnezeu într'un fel care este împotriva Legii.” Pavel 
voia să înceapă vorba, cînd Galion a zis ludeilor: “Dacă ar fi 
vorba de vreo faptă rea sau de vreo blestemăţie, v'aș asculta 
după cuviinţă, ludeilor! Dar dacă este vorba de neînţelegeri 
asupra unui cuvînt, asupra unor nume și asupra Legii voastre, 
treaba voastră: eu nu vreau să fiu judecător peste aceste lu- 
cruri.” Şi i-a alungat dela scaunul de judecată. Atunci au 
pus toţi mîna pe Sosten, fruntașul sinagogii, și-l băteau înain- 
tea scaunului de judecată, fără ca lui Galion să-i pese. Pavel a 
mai rămas destul de multă vreme în Corint. "n urmă, și-a luat 
ziua bună dela fraţi, și a plecat cu corabia spre Siria, împreună 
cu Priscila și Acuila, după ce și-a tuns capul în Chencrea, căci 
făcuse o juruinţă. Au ajuns în Efes; și Pavel a lăsat acolo 

pe însoțitorii lui. A intrat în sinagogă, și a stat de vorbă cu 
Iudeii, cari l-au rugat să rămînă la ei mai multă vreme. El 
însă n'a voit, ci și-a luat rămas bun dela ei, și a zis: “Trebuie 
numaidecât ca sărbătoarea care vine, s'o fac în Ierusalim. Dacă 
va voi Dumnezeu, mă voi întoarce iarăș la voi.” Și a plecat din 
Efes. S'a dat jos din corabie în Cezarea, s'a suit la Ierusalim, 
și, dupăce a urat de bine Bisericii, s'a pogorit în Antiohia. 
După ce a petrecut cîtăva vreme în Antiohia, Pavel a plecat, 
și a străbătut din loc în loc ţinutul Galatiei și Frigiei, întărind 
pe toţi ucenicii. La Efes, a venit un ludeu numit Apolo, de 
neam din Alexandria. Omul acesta avea darul vorbirii și era 
tare în Scripturi. El era învăţat în ce privește Calea Dom- 
nului, avea un duh înfocat, și vorbea și învăța amănunţit pe 
oameni despre Isus, măcar că nu cunoștea decît botezul lui 
loan. A început a vorbi cu îndrăzneală în sinagogă. Acuila 
și Priscila, cînd l-au auzit, l-au luat la ei, și i-au arătat mai cu 
deamăruntul Calea lui Dumnezeu. Fiindcă el voia să treacă 
în Ahaia, fraţii l-au îmbărbătat să se ducă, și au scris uceni- 
cilor să-l primească bine. Cînd a ajuns, a ajutat mult, prin 
harul lui Dumnezeu, pe ceice crezuseră; căci înfrunta cu put- 
ere pe Iudei înaintea norodului, și le dovedea din Scripturi că 
Isus este Hristosul. 


Pe cînd era Apolo în Corint, Pavel, dupăce a trecut prin 
ţinuturile de sus ale Asiei, a ajuns la Efes. Aici a întîlnit pe 
cîţiva ucenici, și le-a zis: “Aţi primit voi Duhul Sfînt cînd aţi 
crezut?” Ei i-au răspuns: “Nici n'am auzit măcar că a fost dat 
un Duh Sfînt.” Dar cu ce botez aţi fost botezați?” le-a zis el. 
Și ei au răspuns: “Cu botezul lui loan.” Atunci Pavel a zis: 
“Ioan a botezat cu botezul pocăinței, și spunea norodului să 
creadă în Celce venea după el, adică în Isus.” Cînd au auzit ei 
aceste vorbe, au fost botezați în Numele Domnului Isus. Cînd 
și-a pus Pavel mîinile peste ei, Duhul Sfînt S'a pogorit peste 
ei, și vorbeau în alte limbi, și prooroceau. Erau cam dois- 
prezece bărbaţi de toţi. "n urmă, Pavel a intrat în sinagogă, 
unde vorbea cu îndrăzneală. Timp de trei luni a vorbit cu ei 
despre lucrurile privitoare la "mpărăţia lui Dumnezeu, și căuta 
să înduplece pe cei ce-l ascultau. Dar, fiindcă unii rămîneau 

împietriți și necredincioși, și vorbeau de rău Calea Domnu- 
lui înaintea norodului, Pavel a plecat dela ei, a despărţit pe 
ucenici de ei, și a învățat în fiecare zi pe moai în şcoala un- 
uia numit Tiran. Lucrul acesta a ținut doi ani, așa că toți 
ceice locuiau în Asia, Iudei și Greci, au auzit Cuvîntul Dom- 
nului. Şi Dumnezeu făcea minuni nemaipomenite prin mînile 
lui Pavel; pînă acolo că peste cei bolnavi se puneau basmale 
sau șorțuri, cari fuseseră atinse de trupul lui, și-i lăsau boalele, 
și ieșeau afară din ei duhurile rele. Nişte exorciști Iudei, cari 
umblau din loc în loc, au încercat să cheme Numele Domnului 
Isus peste ceice aveau duhuri rele, zicînd: “Vă jur pe Isus, pe 
care-L propovăduiește Pavel, să ieșiţi afară!”  Ceice făceau 
lucrul acesta, erau șapte feciori ai lui Sceva, un preot ludeu 
din cei mai de seamă. Duhul cel rău le-a răspuns: “Pe Isus 7] 
cunosc, și pe Pavel îl știu; dar voi, cine sînteţi?” Și omul, în 
care era duhul cel rău, a sărit asupra lor, i-a biruit pe amîn- 
doi, și i-a schingiuit în așa fel, că au fugit goi și răniți din casa 
aceea. Lucrul acesta a fost cunoscut de toţi Iudeii, de toți 
Grecii cari locuiau în Efes, și i-a apucat frica pe toţi: și Nu- 
mele Domnului Isus era proslăvit. Mulţi din cei ce crezuseră, 
veneau să mărturisească și să spună ce făcuseră. Şi unii din 
cei ce făcuseră vrăjitorii, și-au adus cărţile, și le-au ars, înain- 
tea tuturor: preţul lor s'a socotit la cincizeci de mii de arginti. 
Cu atita putere se răspîndea și se întărea Cuvîntul Domnului. 
Dupăce s'au petrecut aceste lucruri, Pavel și-a pus de gînd să se 
ducă la Ierusalim, trecînd prin Macedonia și Ahaia. “Dupăce 
voi merge acolo”, își zicea el, “trebuie să văd și Roma.” A 
trimes în Macedonia pe doi din ajutoarele lui, pe Timotei și 
Erast, iar el a mai rămas cîtăva vreme în Asia. Pe vremea 
aceea, s'a făcut o mare turburare cu privire la Calea Dom- 
nului. Un argintar, numit Dimitrie, făcea temple de argint 
de ale Dianei, și aducea lucrătorilor săi nu puţin cîștig cu ele. 
l-a adunat la un loc, împreună cu cei de aceeaș meserie, și 
le-a zis: “Oamenilor, știți că bogăţia noastră atîrnă de mese- 
ria aceasta; și vedeţi și auziți că Pavel acesta, nu numai în 
Efes, dar aproape în toată Asia, a înduplecat și a abătut mult 
ora și zice că zeii făcuți de mîni nu sînt dumnezei. Primej- 

dia, care vine din acest fapt, nu este numai că meseria noastră 
cade în dispreţ; dar și că templul marei zeițe Diana este socotit 
ca o nimica, și chiar măreția aceleia, care este cinstită în toată 
Asia și în toată lumea, este nimicită.” Cuvintele acestea i-au 
umplut de mînie, și au început să strige: “Mare este Diana 
Efesenilor!” Toată cetatea s'a tulburat. Au năvălit cu toții 
într-un gînd în teatru, și au luat cu ei pe Macedonenii Gaiu 
și Aristarh, tovarășii de călătorie ai lui Pavel. Pavel voia să 
vină înaintea norodului, dar nu l-au lăsat ucenicii. Chiar și 
unii din mai marii Asiei, cari-i erau prieteni, au trimes la el să-l 
roage să nu se ducă la teatru. Unii strigau una, alţii alta, căci 
adunarea era în învălmășală, și cei mai mulţi nici nu știau pen- 
truce se adunaseră. Atunci au scos din norod pe Alexandru, 
pe care Iudeii îl împingeau înainte. Alexandru a făcut semn 
cu mîna, și voia să se apere înaintea norodului. Dar cînd l-au 
cunoscut că este ludeu, au strigat toţi într'un glas, timp de 
aproape două ceasuri: “Mare este Diana Efesenilor!”  Totuș 
logofătul a potolit norodul, și a zis: “Bărbaţi Efeseni, cine este 
acela care nu știe că cetatea Efesenilor este păzitoarea templu- 
lui marei Diane și a chipului ei căzut din cer? Fiindcă nimeni 
nu poate să tăgăduiască lucrul acesta, trebuie să vă potoliţi, 
și să nu faceţi nimic cu pornire nechibzuită. Căci aţi adus 
aici pe oamenii aceștia, cari nu sînt vinovaţi nici de jăfuirea 
templului, nici de hulă împotriva zeiței noastre. Deci, dacă 
în adevăr, Dimitrie și meșterii lui au să se plingă împotriva 
cuiva, sînt zile de judecată, și sînt dregători; să se pirască unii 
pe alţii. Dar dacă umblaţi după altceva, se va hotărî într'o 
adunare legiuită. Noi, de fapt, sîntem în primejdie să fim în- 
vinuiți de răscoală pentru cele întîmplate astăzi, căci n'avem 
nici un temei, ca să putem îndreptăţi zarva aceasta.” După 
aceste cuvinte, a dat drumul adunării. 


Cînd a încetat zarva, Pavel a chemat pe ucenici, și, dupăce 
le-a dat sfaturi, și-a luat ziua bună dela ei, și a plecat în 
Macedonia. A străbătut ţinutul acesta, și a dat ucenicilor 
o mulțime de sfaturi. Apoi a venit în Grecia, unde a rămas 
trei luni. Era gata să plece cu corabia în Siria, dar Iudeii i-au 
întins curse. Atunci s'a hotărît să se întoarcă prin Macedonia. 

Avea ca tovarăși pînă în Asia pe: Sopater din Berea, fiul lui 
Pir, Aristarh și Secund din Tesalonic, Gaiu din Derbe, Timo- 
tei, precum și Tihic și Trofim cari erau din Asia. Aceştia au 
luat-o înainte, și ne-au așteptat la Troa. Iar noi, după zilele 
praznicului Azimilor, am plecat cu corabia din Filipi, și, în 
cinci zile, am ajuns la ei în Troa, unde am stat șapte zile. n 
ziua dinti a săptămînii, eram adunaţi la olaltă ca să fringem 
pîinea. Pavel, care trebuia să plece a doua zi, vorbea ucenicilor, 
și și-a lungit vorbirea pînă la miezul nopţii. ’n odaia de sus, 
unde eram adunaţi, erau multe lumini. Și un tînăr, numit 
Eutih, care ședea pe fereastră, a adormit deabinelea în timpul 
lungei vorbiri a lui Pavel; biruit de somn, a căzut jos din catul 
al treilea, și a fost ridicat mort. Dar Pavel s'a pogorit, s'a 
repezit spre el, l-a luat în braţe, și a zis: “Nu vă tulburaţi, 
căci sufletul lui este în el.” După ce sa suit iarăș, a frint 
pîinea, a cinat, și a mai vorbit multă vreme pînă la ziuă. Apoi 
a plecat. Flăcăul a fost adus viu, și lucrul acesta a fost pric- 
ina unei mari mîngiieri. Noi am venit înaintea lui Pavel la 
corabie, și am plecat cu corabia la Asos, unde ne învoiserăm 
să ne întîlnim din nou; pentrucă el trebuia să facă drumul pe 
jos. Cînd s'a întîlnit cu noi în Asos, l-am luat în corabie, și 
ne-am dus la Mitilene. De aici am mers pe mare, și a doua zi 
am ajuns în fața insulei Chios. "n ziua următoare, deabea am 
atins Samos, ne-am oprit în 'Troghilion, și a doua zi am venit 
la Milet. Pavel se hotărise să treacă pe lîngă Efes, fără să se 
oprească aici, ca să nu peardă vremea în Asia; căci se grăbea 
ca, dacă-i va fi cu putință, să fie în Ierusalim de ziua Cincizec- 
imii. ’nsă din Milet, Pavel a trimes la Efes, și a chemat pe 
presbiterii Bisericii. Cînd au venit la el, le-a zis: “Știţi cum 
m'am purtat cu voi în toată vremea, din ziua dintii, în care am 
pus piciorul pe pămîntul Asiei. Am slujit Domnului cu toată 
smerenia, cu multe lacrămi, și în mijlocul încercărilor, pe cari 
mi le ridicau uneltirile Iudeilor. Ştiţi că n'am ascuns nimic 
din ce vă era de folos, și nu m'am temut să vă propovăduiesc și 
să vă învăţ înaintea norodului și în case, și să vestesc ludeilor 
și Grecilor: pocăinţa, față de Dumnezeu și credința în Domnul 
nostru Isus Hristos. Și acum, iată că, împins de duhul, mă 

duc la Ierusalim, fără să știu ce mi se va întîmpla acolo. Nu- 
mai, Duhul Sfînt mă înștiințează din cetate în cetate că mă 
așteaptă lanţuri și necazuri. Dar eu nu ţin numai decît la 
viaţa mea, ca și cum mi-ar fi scumpă, ci vreau numai să-mi 
sfirșesc cu bucurie calea și slujba, pe care am primit-o dela 
Domnul Isus, ca să vestesc Evaghelia harului lui Dumnezeu. 
Și acum, știu că nu-mi veţi mai vedea fața, voi toţi aceia, în 
mijlocul cărora am umblat propovăduind 'mpărăţia lui Dum- 
nezeu. De aceea vă mărturisesc astăzi, că sînt curat de sîngele 
tuturor. Căci nu m'am ferit să vă vestesc tot planul lui Dum- 
nezeu. Luaţi seama dar la voi înșivă și la toată turma peste 
care v'a pus Duhul Sfint episcopi (Sau: priveghetori.), ca să 
păstoriți Biserica Domnului, pe care a cîștigat-o cu însuș sîn- 
gele Său. Știu bine că, după plecarea mea, se vor viri între voi 
lupi răpitori, cari nu vor cruța turma; și se vor scula din mi- 
jlocul vostru oameni, cari vor învăţa lucruri stricăcioase, ca să 
tragă pe ucenici de partea lor. De aceea vegheaţi, și aduceți- 
vă aminte că, timp de trei ani, zi și nopate, n'am încetat să 
sfătuiesc cu lacrămi pe fiecare din voi. Și acum, fraţilor, vă 
încredințez în mîna lui Dumnezeu și a Cuvîntului harului Său, 
care vă poate zidi sufletește, și vă poate da moștenirea împre- 
ună cu toți cei sfințiți.  N'am rivnit nici la argintul, nici la 
aurul, nici la hainele cuiva. Singuri știți că mîinile acestea au 
lucrat pentru trebuinţele mele și ale celor ce erau cu mine. "n 
toate privințele v'am dat o pildă, și vam arătat că, lucrînd 
astfel, trebuie să ajutaţi pe cei slabi, și să vă aduceţi aminte 
de cuvintele Domnului Isus, care însuș a zis: „Este mai ferice 
să dai decît să primeşti.” După ce a vorbit asfel, a înge- 
nuncheat, și s'a rugat împreună cu ei toţi. Și au izbucnit cu 
toţii în lacrămi, au căzut pe grumazul lui Pavel, și l-au sărutat. 
Căci erau întristaţi mai ales de vorba, pe care le-o spusese el, 
că nu-i vor mai vedea faţa. Și l-au petrecut pînă la corabie. 


După ce ne-am smuls din braţele lor, am plecat pe apă, 
și ne-am dus drept la Cos, a doua zi la Rodos, și deacolo la 
Patara. Am găsit o corabie, care avea să treacă în Fenicia, 
ne-am suit în ea, și am plecat. Am trecut prin fața insulei 
Cipru, am lăsat-o la stînga, și ne-am urmat drumul spre Siria; 

apoi ne-am dat jos în Tir, unde avea să se descarce corabia. 
Acolo am găsit pe ucenici, și am rămas șapte zile. Ucenicii, 
prin Duhul, ziceau lui Pavel să nu se suie la Ierusalim. Dar 
cînd s'au împlinit zilele, am plecat, și ne-am văzut de drum; 
și ne-au petrecut toţi, cu nevestele și copiii, pînă afară din 
cetate. Am îngenuncheat pe mal, și ne-am rugat. Apoi ne- 
am luat ziua bună unii dela alţii, și noi ne-am suit în corabie 
iar ei s'au întors acasă. După ce ne-am isprăvit călătoria pe 
mare, din Tir am plecat la Ptolemaida, unde am urat de bine 
fraţilor, și am stat la ei o zi. A doua zi, am plecat și am 
ajuns la Cezarea. Am intrat în casa lui Filip evanghelistul, 
care era unul din cei șapte, și am găzduit la el. El avea patru 
fete fecioare cari prooroceau. Fiindcă stăteam de mai multe 
zile acolo, un prooroc, numit Agab, s'a pogorit din Iudea, şi 
a venit la noi. A luat briul lui Pavel, și-a legat picioarele 
și mîinile, și a zis: “lată ce zice Duhul Sfînt: „Așa vor lega 
Iudeii în Ierusalim pe omul acela al cui este briul acesta, și-l 
vor da în mîinile Neamurilor.* Cînd am auzit lucrul acesta, 
atit noi cât și cei de acolo am rugat pe Pavel să nu se suie la 
Ierusalim. Atunci Pavel a răspuns: ,Ce faceţi de plingeţi așa, 
şi-mi rupeți inima? Eu sînt gata nu numai să fiu legat, dar 
chiar să și mor în lerusalim pentru Numele Domnului Isus.” 
Dacă am văzut că nu-l putem îndupleca, n'am mai stăruit, și 
am zis: „Facă-se voia Domnuluij După zilele acelea, ne-am 
pregătit de plecare, și ne-am suit la Ierusalim. Cîțiva ucenici 
din Cezarea au venit și ei cu noi, și ne-au dus la unul numit 
Mnason, din Cipru, vechi ucenic, la care aveam să găzduim. 
Pavel la Ierusalim în Templu. Cînd am ajuns la Ierusalim, 
fraţii ne-am primit cu bucurie. A doua zi, Pavel a mers cu noi 
la Iacov, și toți presbiterii s'au adunat acolo. Dupăce le-a dat 
ziua bună, le-a istorisit cu deamăruntul ce făcuse Dumnezeu 
în mijlocul Neamurilor prin slujba lui. Cînd lau auzit, au 
proslăvit pe Dumnezeu. Apoi i-au zis: „Vezi, frate, cîte mii de 
Iudei au crezut, și toți sînt plini de rivnă pentru Lege. Dar 
ei au auzit despre tine că înveţi pe toți Iudeii, cari trăiesc 
printre Neamuri, să se lepede de Moise, că le zici să nu-și 
taie copiii împrejur, și să nu trăiască potrivit cu obiceiurile. 

Ce este de făcut? Negreșit, mulțimea are să se adune, căci 
vor auzi că ai venit. Deci, fă ce-ţi vom spune noi. Avem aici 
patru bărbaţi, cari au făcut o juruință. Ia-i cu tine, curăţește- 
te împreună cu ei, și cheltuiește tu pentru ei, ca să-și radă 
capul. Și astfel vor cunoaște toți că nu este nimic adevărat 
din celece au auzit despre tine, ci că și tu umbli întocmai 
după rînduială, și păzești Legea. Cu privire la Neamurile, 
cari au crezut, noi am hotărît și le-am scris că trebuie să se 
ferească de lucrurile jertfite idolilor, de sînge, de dobitoace 
zugrumate și de curvie.” Atunci Pavel a luat pe oamenii 
aceia, s'a curăţit, și a intrat cu ei a doua zi în Templu, ca să 
vestească sfîrşitul zilelor curăţirii cînd se va aduce jertfă pentru 
fiecare din ei. Către sfi rşitul celor şapte zile, Iudeii din Asia, 
cînd au văzut pe Pavel în Templu, au întărîtat tot norodul, au 
pus mînile pe el, și au început să strige: “Bărbaţi Israeliti, 
daţi ajutor! lată omul, care propovăduiește pretutindeni și în 
toată lumea împotriva norodului, împotriva Legii și împotriva 
locașului acestuia; ba, încă a vîrît și pe niște Greci în Templu, 
și a spurcat acest locas sfint.” ’n adevăr, văzuseră mai înainte 
pe Trofim Eteseanul, împreună cu el în cetate, și credeau că 
Pavel îl băgase în Templu. Toată cetatea s'a pus în mișcare, și 
s'a strîns norodul din toate părţile. Au pus mîna pe Pavel, și l- 
au scos afară din Templu, ale cărui uși au fost încuiate îndată. 
Pe cînd cercau să-l omoare, s'a dus vestea la căpitanul oastei 
că tot Ierusalimul s'a turburat. Acesta a luat îndată ostași 
și sutași, și a alergat la ei. Cînd au văzut pe căpitan și pe 
ostași, au încetat să mai bată pe Pavel. Atunci căpitanul s'a 
apropiat, a pus mîna pe el, și a poruncit să-l lege cu două 
lanţuri. Apoi a întrebat cine este și ce a făcut. Dar unii 
strigau într'un fel, alţii într'alt fel prin mulţime; fiindcă nu 
putea deci să înțeleagă adevărul, din pricina zarvei, a poruncit 
să-l ducă în cetăţuie. Cînd a ajuns pe trepte, Pavel a trebuit 
să fie dus de ostași, din pricina îmbulzelii norodului întărîtat; 
căci mulțimea norodului se ţinea după el, și striga: “La moarte 
cu el!” Tocmai cînd era să fie băgat în cetăţuie, Pavel a zis 
căpitanului: “mi este îngăduit să-ţi spun ceva?” Căpitanul 
a răspuns: “Ştii grecește? Nu cumva ești Egipteanul acela, 

care s'a răsculat acum în urmă, și a dus în pustie pe cei patru 
mii de tilhari?” “Eu sînt ludeu”, a spus Pavel, “din Tarsul 
din Cilicia, cetățean al unei cetăţi nu fără însemnătate. Te 
rog, dă-mi voie să vorbesc norodului.” După ce i-a dat voie 
căpitanul, Pavel a stat în picioare pe trepte, și a făcut semn 
norodului cu mîna. S'a făcut o mare tăcere, și Pavel le-a vorbit 
în limba evreiască astfel: 


“Fraţilor și părinţilor, ascultați acum cuvîntul meu de apărare 
faţă de voi!” Cînd au auzit ei că le vorbește în limba evreiască, 
au ţinut și mai multă liniște. Și Pavel a zis: “Eu sînt ludeu, 
născut în Tarsul Ciliciei; dar am fost crescut în cetatea aceasta, 
am învăţat la ici eaele lui Gamaliel să cunosc cu a Mi 
tul Legea părinților noștri, și am fost tot atît de plin de rîvnă 
pentru Dumnezeu, cum sînteţi și voi toţi azi. Am prigonit 
pînă la moarte această Cale, am legat și am pus în temniță 
bărbaţi și femei: Marele preot și tot soborul bătrînilor îmi 
sînt martori. Am luat chiar și scrisori dela ei către fraţii din 
Damasc, unde m'am dus să aduc legaţi la Ierusalim pe ceice 
se aflau acolo, ca să fie pedepsiţi. Cînd eram pe drum și mă 
apropiam de Damasc, deodată, pela amiază, a strălucit îm- 
prejurul meu o mare lumină din cer. Am căzut la pămînt, și 
am auzit un glas, care-mi zicea: ,Saule, Saule, pentru ce Mă 
prigoneștii, „Cine ești, Doamne; am răspuns eu. Și El mi-a 
zis: „Eu sînt Isus din Nazaret, pe care-L prigonești.” Cei 
ce erau cu mine, au văzut bine lumina, și s'au înfricoșat; dar 
n'au auzit glasul Celui ce vorbea. Atunci am zis: „Ce să fac, 
Doamnej, „Scoală-te', mi-a răspuns Domnul, „du-te în Dam- 
asc, și acolo ţi se va spune ce trebuie să faci.” “Fiindcă nu 
puteam să văd nimic, din pricina strălucirii luminii aceleia, 
ceice erau cu mine, m'au luat de mînă, și așa am ajuns în 
Damasc. Şi a venit la mine un om, numit Anania, bărbat 
temător de Dumnezeu, după Lege, și pe care toţi Iudeii, cari 
locuiesc în Damasc, îl vorbeau de bine. El mi-a zis: „Frate 
Saule, capătă-ţi din nou vederea; Chiar în clipa aceea, mi-am 
căpătat vederea, și m'am uitat le el. El mi-a zis: „Dumnezeul 
părinților noștri te-a ales să cunoști voia Lui, să vezi pe Cel 
Neprihănit, și să auzi cuvinte din gura Lui; căci "i vei fi mar- 

tur, fată de toți oamenii, pentru lucrurile, pe cari le-ai văzut 

și auzit. Și acum, ce zăbovești? Scoală-te, primește botezul, 16 
și fii spălat de păcatele tale, chemînd Numele Domnului.” Şi 17 
mi s'a întîmplat că, după ce m'am întors la Ierusalim, pe cînd 
mă rugam în templu, am căzut într'o răpire sufletească; și 18 
am văzut pe Domnul care-mi zicea: „Grăbește-te, ieși iute din 
Ierusalim, căci nu vor primi mărturisirea ta despre Mine.” Şi 19 
am zis: „Doamne, ei știu că eu băgam în temniță și băteam 
prin sinagogi pe ceice cred în Tine: și că, atunci cînd se vărsa 20 
sîngele lui Ștefan, marturul Tău, eram și eu de faţă, îmi un- 
eam încuviințarea mea cu a celorlaţi, și păzeam hainele celor 
ce-l omorau.” Atunci El mi-a zis: „Du-te, căci te voi trim- 21 
ite departe la Neamuri..” Ei l-au ascultat pînă la cuvîntul 22 
acesta. Dar atunci și-au ridicat glasul, și au zis: “la de pe 
pămînt pe un astfel de om! Nu este vrednic să trăiască!” Şi 23 
scoteau strigăte, își aruncau hainele, și asvirleau cu ţărină în 
văduh. Căpitanul a poruncit să ducă pe Pavel în cetăţuie și 24 
să-l cerceteze, bătindu-l cu biciul, ca să afle din ce pricină stri- 
gau așa împotriva lui. Pe cînd îl legau cu curele, Pavel a zis 25 
sutașului, care era de față: “Vă este îngăduit să bateţi pe un 
Roman, care nu este osîndit?” La auzul acestor cuvinte, su- 26 
tașul s'a dus să dea de știre căpitanului, și a zis: “Ce ai de gînd 

să faci? Omul acesta este cetățean roman.” Şi cînd a venit 27 
căpitanul, a zis lui Pavel: “Spune-mi, ești roman?” “Da”, i-a 
răspuns el. Căpitanul a zis: “Eu cu o mare sumă de bani am 28 
dobîndit cetăţenia aceasta.” “Și eu”, a zis Pavel, “sînt chiar 
născut Roman.”  Numaidecit, cei ce aveau să-l cerceteze prin 29 
bătaie, au încetat să-l mai necăjească: ba căpitanul, cînd a 
aflat că Pavel este roman, s'a temut, pentrucă-l legase. A 30 
doua zi, fiindcă voia să știe bine pentruce este pîrît de Iudei, 
l-a deslegat, și a poruncit să se adune laolaltă preoţii cei mai 
de seamă și tot Soborul; apoi, a adus pe Pavel jos, și l-a pus 
înaintea. lor. 


Pavel s'a uitat ţintă la Sobor, și a zis: “Fraţilor, eu am 
vieţuit cu toată curăţia cugetului meu înaintea lui Dumnezeu, 
pînă în ziua aceasta...” Marele preot Anania a poruncit celor 2 
ce stăteau lingă el să-l lovească peste gură. Atunci Pavel i-a 3 

zis: “Te va bate Dumnezeu, părete văruit! Tu șezi să mă judeci 
după Lege, și poruncești să mă lovească, împotriva Legii!” 
Cei ce stăteau lingă el, i-au zis: “ţi baţi joc de marele preot 
al lui Dumnezeu?” Și Pavel a zis: “N'am știut, fraţilor, că 
este marele preot; căci este scris: „Pe mai marele norodului tău 
să nu-l grăiești de rău.” Pavel, ca unul care știa că o parte 
din adunare erau Saduchei, iar alta Farisei, a strigat în plin 
Sobor: “Fraţilor, eu sînt Fariseu, fiu de Fariseu; din pricina 
nădejdii în învierea morților sînt dat în judecată.” Cînd a 
zis vorbele acestea, s'a stirnit o neînțelegere între Farisei și 
Saduchei, și adunarea s'a desbinat. Căci Saducheii zic că nu 
este înviere, nici înger, nici duh, pe cînd Fariseii le mărturisesc 
pe amîndouă. S'a făcut o mare zarvă; și cîțiva cărturari din 
partida Fariseilor, s'au sculat în picioare, au început o ceartă 
aprinsă, și au zis: “Noi nu găsim nici o vină în omul acesta; 
dar dacă i-a vorbit un duh sau un înger?”... Fiindcă gâlceava 
creștea, căpitanul, se temea ca Pavel să nu fie rupt în bucăţi de 
ei. De aceea a poruncit ostașilor să se pogoare să-l smulgă din 
mijlocul lor, și să-l ducă în cetăţuie. "n noaptea următoare, 
Domnul S'a arătat lui Pavel, și i-a zis: “ndrăznește, Pavele; 
căci, după cum ai mărturisit despre Mine în Ierusalim, tot 
așa trebuie să mărturisești și în Roma.” La ziuă, Iudeii au 
uneltit și s'au legat cu blestem că nu vor mînca, nici nu vor 
bea, pînă nu vor omori pe Pavel. Cei ce făcuseră legămîntul 
acesta, erau mai mulți de patruzeci. Fi s'au dus la preoţii 
cei mai de seamă și la bătrîni, și le-au zis: “Noi ne-am legat 
cu mare blestem să nu gustăm nimic pînă nu vom omori pe 
Pavel. Acum dar, voi, împreună cu Soborul, daţi de știre 
căpitanului, și rugaţi-l să-l aducă mine jos înaintea voastră, ca 
și cum aţi vrea să-i cercetaţi pricina mai cu deamăruntul; și 
pînă să ajungă el, noi sîntem gata să-l omorîm.” Fiul sorei 
lui Pavel a auzit de această cursă, s'a dus în cetăţuie, și a spus 
lui Pavel. Pavel a chemat pe unul din sutași, și a zis: “Du pe 
tinerelul acesta la căpitan, căci are să-i spună ceva.”  Sutașul 
a luat pe tînăr cu el, l-a dus la căpitan, și a zis: “Pavel cel 
întemnițat m'a chemat și m'a rugat să aduc la tine pe acest 
tinerel, care are să-ţi spună ceva.” Căpitanul l-a apucat de 

mină, l-a luat deoparte, și l-a întrebat: “Ce ai să-mi spui?” 

El a răspuns: “Iudeii s'au sfătuit să te roage să aduci mîne 20 
pe Pavel înaintea Soborului, ca și cum ai avea să-l cercetezi 
mai cu deamăruntul. Tu să nu-i asculți, pentrucă mai mulţi 21 
de patruzeci dintre ei îl pîndesc, și s'au legat cu blestem să 
nu mănînce și să nu bea nimic pînă nu-l vor omori; acum 
stau gata, și n'așteaptă decît făgăduiala ta.” Capitanul a 22 
lăsat pe tinerel să plece, și i-a poruncit să nu spună nimănui 
că i-a descoperit aceste lucruri. ’n urmă, a chemat pe doi 23 
sutași, și le-a zis: “La ceasul al treilea din noapte, să aveţi 
gata două sute de ostași, șaptezeci de călăreți și două sute 
de sulițari, ca să meargă pînă la Cezarea.” Le-a poruncit să 24 
aducă și dobitoace pentru Pavel, ca să-l pună călare, și să-l 
ducă sănătos şi teafăr la dregătorul Felix. Lui Felix i-a scris 25 
o scrisoare cu următorul cuprins: “Claudius Lisias către prea 26 
alesul dregător Felix: plecăciune! Acest om, pe care l-au prins 27 
Iudeii, era să fie omorît de ei; și eu m'am dus repede cu ostași, 

și l-am scos din mîna lor, căci am aflat că este Roman. Am 28 
vrut să aflu pricina pentru care-l pîrau, și l-am adus înaintea 
Soborului lor. Am găsit că era pîrît pentru lucruri privitoare. 29 
la Legea lor, dar că nu săvirșise nicio nelegiuire, care să fie 
vrednică de moarte sau de lanţuri. Mi s'a dat însă de știre 30 
că Iudeii îl pîndesc ca să-l omoare; l-am trimes îndată la tine, 

și am făcut cunoscut și celor ce-l învinuiesc, să-ți spună ţie ce 
au împotriva lui. Fii sănătos.”  Ostașii, după porunca, pe 31 
care o primiseră, au luat pe Pavel, și l-au dus noaptea pînă 

la Antipatrida. A doua zi au lăsat pe călăreţi să-și urmeze 32 
drumul înainte cu el, iar ei s'au întors în cetăţuie. Ajunși 33 
în Cezarea, călăreţii au dat scrisoarea în mîna dregătorului, 

și au adus pe Pavel înaintea lui.  Dregătorul, dupăce a citit 34 
scrisoarea, a întrebat din ce ţinut este Pavel. Cînd a aflat că 
este din Cilicia, “te voi asculta”, a zis el, “cînd vor veni pîrișii 35 
tăi.” Și a poruncit să fie păzit în palatul lui Irod. 


După cinci zile, a venit marele preot Anania cu unii din 
bătrîni și cu un vorbitor, numit Tertul. Au adus înaintea 
dregătorului plingere împotriva lui Pavel. Pavel a fost chemat, 2 
și Tertul a început să-l pîrască astfel: “Prea alesule Felix, tu ne 

faci să ne bucurăm de o pace mare; și neamul acesta a căpătat 
îmbunătăţiri sănătoase prin îngrijirile tale. Lucrul acesta îl 
mărturisim cu toată mulțămita, în toată vremea și în tot locul. 
Dar, ca să nu te ţin prea mult, te rog să asculti, în bunătatea 
ta, cîteva cuvinte. Am găsit pe omul acesta, care este o ciumă: 
pune la cale răzvrătiri printre toţi Iudeii de pe tot pămîntul, 
este mai marele partidei Nazarinenilor, și a cercat să spurce 
chiar și Templul. Și am pus mînă pe el. Am vrut să-l judecăm 
după Legea noastră: dar a venit căpitanul Lisias, l-a smuls 
din mîinile noastre cu mare silă, și a poruncit pirîșilor lui să 
vină înaintea ta. Dacă-l vei cerceta, tu însuţi vei putea afla 
de la el toate lucrurile de cari îl pîrîm noi.” Iudeii s'au unit 
la învinuirea aceasta, și au spus că așa stau lucrurile. După 
ce i-a făcut dregătorul semn să vorbească, Pavel a răspuns: 
“Fiindcă știu că de mulți ani ești judecătorul neamului aces- 
tuia, voi răspunde cu încredere pentru apărarea mea. Nu 
sînt mai mult de douăsprezece zile, -te poţi încredința de lu- 
crul acesta-de cînd m'am suit să mă închin la Ierusalim. Nu 
m-au găsit nici în Templu, nici în sinagogi, nici în cetate, stînd 
de vorbă cu cineva, sau făcînd răscoală de norod. Așa că n'ar 
putea dovedi lucrurile de cari mă pîrăsc acum. "ţi mărturis- 
esc că slujesc Dumnezeului părinților mei după Calea, pe care 
ei o numesc partidă; eu cred tot ce este scris în Lege și în 
Prooroci, și am în Dumnezeu nădejdea aceasta, pe care o au 
și ei înșiși, că va fi o înviere a celor drepți și a celor nedrepți. 
De aceea mă silesc să am totdeauna un cuget curat înaintea 
lui Dumnezeu și înaintea oamenilor. După o lipsă de mai 
mulți ani, am venit să aduc milostenii neamului meu, și să 
aduc daruri la Templu. Tocmai atunci niște Iudei din Asia 
m'au găsit curăţit în Templu, nu cu gloată, nici cu zarvă. Ei 
înșiși ar trebui să se înfățișeze înaintea ta, și să mă pîrască, 
dacă au ceva împotriva mea. Sau să spună aceștia singuri de 
ce nelegiuire m'au găsit vinovat, cînd am stat înaintea Soboru- 
lui, afară numai doar de strigătul acesta, pe care l-am scos 
în mijlocul lor: „Pentru învierea morților sînt dat eu în jude- 
cată astăzi înaintea voastră.” Felix, care știa destul de bine 
despre “Calea” aceasta, i-a amînat zicînd: “Am să cercetez 


1565 FAPTELE APOSTOLILOR 24. 23—25. 11 


pricina voastră cînd ca veni căpitanul Lisias.” Şi a poruncit 
sutașului să păzească pe Pavel, dar să-l lase puţin mai slobod, 
și să nu oprească pe nimeni din ai lui să-i slujească sau să vină 
la el. După câteva zile, a venit Felix cu nevastă-sa Drusila, 
care era ludeică; a chemat pe Pavel, și l-a ascultat despre 
credința în Hristos Isus. Dar, pe cînd vorbea Pavel despre 
neprihănire, despre înfrînare și despre judecata viitoare, Felix, 
îngrozit, a zis: “De astădată, du-te; cînd voi mai avea prilej, 
te voi chema.” Totodată el trăgea nădejde că Pavel are să-i 
dea bani; de aceea trimetea și mai des să-l cheme, ca să stea 
de vorbă cu el. Doi ani au trecut astfel; și în locul lui Felix, 
a venit Porcius Festus. Felix a vrut să facă pe placul ludeilor, 
și a lăsat pe Pavel în temniţă. 


Festus, cînd a venit în ţinutul său, după trei zile s'a suit 
dela Cezarea în Ierusalim. Preoții cei mai de seamă și frun- 
taşii ludeilor i-au adus plîngere împotriva lui Pavel. L-au rugat 
cu stăruință, și i-au cerut, ca un hatir pentru ei, să trimeată 
să-l aducă la Ierusalim. Prin aceasta îi întindeau o cursă, ca 
să-l omoare pe drum. Festus a răspuns că Pavel este păzit în 
Cezarea, și că el însuș are să plece în curînd acolo. “Deci”, a 
zis el, “cei mai de frunte dintre voi să se coboare împreună cu 
mine, și, dacă este ceva vinovat în omul acesta, să-l pîirască.” 
Festus n'a zăbovit între ei decît opt sau zece zile; apoi s'a 
coborit la Cezarea. A doua zi, a șezut pe scaunul de judecător, 
și a poruncit să fie adus Pavel. Cînd a sosit Pavel, Iudeii, cari 
veniseră dela Ierusalim, l-au înconjurat, și au adus împotriva 
lui multe și grele învinuiri, pe cari nu le puteau dovedi. Pavel 
a început să se apere, și a zis: “N'am păcătuit cu nimic, nici 
împotriva Legii ludeilor, nici împotriva Templului, nici îm- 
potriva Cezarului.” Festus, care voia să capete bunăvoința 
ludeilor, drept răspuns, a zis lui Pavel: “Vrei să te sui la 
Ierusalim, și să fii judecat pentru aceste lucruri înaintea mea?” 
Pavel a zis: “Eu stau înaintea scaunului de judecată al Cezaru- 
lui; acolo trebuie să fiu judecat. Pe Iudei nu i-am nedreptăţit 
cu nimic, după cum știi și tu foarte bine. Dacă am făcut vreo 
nedreptate sau vreo nelegiuire vrednică de moarte, nu mă dau 
înlături dela moarte; dar, dacă nu este nimic adevărat din lu- 

crurile de cari mă pîrăsc ei, nimeni n'are dreptul să mă dea în 
miînile lor. Cer să fiu judecat de Cezar.” Atunci Festus, după 
ce s'a chibzuit cu sfetnicii lui, a răspuns: “De Cezar ai cerut 
să fii judecat, înaintea Cezarului te vei duce.” După cîteva 
zile, împăratul Agripa și Berenice au sosit la Cezarea, ca să 
ureze de bine lui Festus. Fiindcă au stat acolo mai multe zile, 
Festus a spus împăratului cum stau lucrurile cu Pavel; și a zis: 
“Felix a lăsat în temniță pe un om, împotriva căruia, cînd 
eram eu în Ierusalim, mi s'au plins preoţii cei mai de seamă 
și bătrinii ludeilor, și i-au cerut osîndirea. Le-am răspuns 
că la Romani nu este obiceiul să se dea niciun om, înainte ca 
cel pîrît să fi fost pus faţă cu pirișii lui, și să fi avut putinţa 
să se apere de lucrurile de cari este pirit. Ei au venit deci 
aici; și, fără, întirziere, am șezut a doua zi pe scaunul meu de 
judecător, și am poruncit să aducă pe omul acesta.  Pirișii, 
cînd s'au înfățișat, nu l-au învinuit de nici unul din lucrurile 
rele, pe cari mi le închipuiam eu. Aveau împotriva lui numai 
niște neînţelegeri, cu privire la religia lor și la un oarecare Isus, 
care a murit, și despre care Pavel spunea că este viu. Fiindcă 
nu știam ce hotărire să iau în neînțelegerea aceasta, l-am în- 
trebat dacă vrea să meargă la Ierusalim, și să fie judecat acolo 
pentru aceste lucruri. Dar Pavel a cerut ca pricina lui să fie 
ținută ca să fie supusă hotărtrii împăratului, și am poruncit să 
fie păzit pînă ce-l voi trimite la Cezar.” Agripa a zis lui Fes- 
tus: “Aș vrea să aud și eu pe omul acela.” “Mine”, a răspuns 
Festus, “îl vei auzi.” A doua zi, deci, Agripa și Berenice au 
venit cu multă fală, și au intrat în locul de ascultare împre- 
ună cu căpitanii și cu oamenii cei mai de frunte ai cetăţii. La 
porunca lui Festus, Pavel a fost adus acolo. Atunci Festus a 
zis: “mpărate Agripa, și voi toţi cari sînteţi de faţă cu noi; 
uitaţi-vă, la omul acesta, despre care toată mulțimea Iudeilor 
m’a rugat în Ierusalim și aici, strigînd că nu trebuie să mai 
trăiască. Fiindcă am înţeles că n'a făcut nimic vrednic de 
moarte, și fiindcă singur a cerut să fie judecat de Cezar, am 
hotărît să-l trimet. Eu n'am nimic temeinic de scris domnului 
meu cu privire la el; de aceea l-am adus înaintea voastră, și 
mai ales înaintea ta, împărate Agripa, ca, după ce se va face 

cercetarea, să am ce scrie. Căci mi se pare fără noimă să 
trimet pe un întemnițat, fără să arăt de ce este pîrît.” 


Agripa a zis lui Pavel: “Ai voie să te aperi!” Pavel a întins 
mîna, și a început să se apere astfel: “Mă socotesc fericit, 
împărate Agripa, că am să mă apăr astăzi înaintea ta, pen- 
tru toate lucrurile de cari sînt pîrît de Iudei; căci tu cunoști 
foarte bine toate obiceiurile și neînțelegerile lor. De aceea, te 
rog să mă asculți cu îngăduință. Viața mea, din cele din- 
tii zile ale tinereţii mele, este cunoscută de toţi Iudeii, pen- 
trucă am petrecut-o în Ierusalim, în mijlocul neamului meu. 
Dacă vor să mărturisească, ei știu dela început că am trăit, 
ca Fariseu, după cea mai îngustă partidă a religiunii noastre. 
Și acum, sînt dat în judecată, pentru nădejdea făgăduinţei, 
pe care a făcut-o Dumnezeu părinţilor noștri, și a cărei îm- 
plinire o așteaptă cele douăsprezece seminţii ale noastre, cari 
slujesc necurmat lui Dumnezeu, zi și noapte. Pentru această 
nădejde împărate, sînt pîrît eu de Iudei! Ce? Vi se pare 
de necrezut că Dumnezeu înviază morții? Și eu, ce-i drept, 
credeam că trebuie să fac multe lucruri împotriva Numelui 
lui Isus din Nazaret, și așa am și făcut în lerusalim. Am 
aruncat în temniță pe mulţi sfinţi, căci am primit puterea 
aceasta dela preoţii cei mai de seamă; și, cînd erau osîndiţi 
la moarte, îmi dădeam și eu votul împotriva lor. I-am pedep- 
sit adesea în toate sinagogile și îmi dădeam toată silința ca 
să-i fac să hulească. ’n pornirea mea nebună împotriva lor, 
îi prigoneam pînă și în cetăţile străine. "n acest scop, m'am 
dus la Damasc, cu putere și învoire dela preoţii cei mai de 
seamă. Pela amiază, împărate, pe drum, am văzut strălu- 
cind împrejurul meu și împrejurul tovarășilor mei o lumină 
din cer, a cărei strălucire întrecea pe a soarelui. Am căzut 
cu toţii la pămînt; și eu am auzit un glas, care-mi zicea în 
limba evreiască: ‚Saule, Saule, pentruce Mă prigonești? “ţi 
este greu să arunci, cu piciorul înapoi în vîrful unui ţepuș.” 
„Cine ești, Doamne; am răspuns eu. Şi Domnul a zis: ‚Eu 
sînt Isus, pe care-L prigonești. Dar scoală-te, și stai în pi- 
cioare; căci M'am arătat ţie, ca să te pun slujitor și martor 
atit al lucrurilor, pe cari le-ai văzut, cât şi al lucrurilor, pe cari 

Mă vei vedea făcîndu-le. Te-am ales din mijlocul norodului 
acestuia și din mijlocul Neamurilor, la cari te trimet, ca să 
le deschizi ochii, să se întoarcă dela întunerec la lumină, și de 
supt puterea Satanei la Dumnezeu; și să primească, prin cred- 
ința în Mine, iertare de păcate și moștenirea împreună cu cei 
sfințiţi.” De aceea, împărate Agripa, n'am vrut să mă îm- 
potrivesc vedeniei cerești. Ci am propovăduit întîi celor din 
Damasc, apoi în Ierusalim, în toată Iudea, și la Neamuri, să se 
pocăiască și să se întoarcă la Dumnezeu, și să facă fapte vred- 
nice de pocăința lor. Iată de ce au pus Iudeii mîna pe mine 
în Templu, și au căutat să mă omoare. Dar, mulțămită aju- 
torului lui Dumnezeu, am rămas în viață pînă în ziua aceasta; 
și am mărturisit înaintea celor mici și celor mari, fără să mă 
depărtez cu nimic dela ce au spus proorocii și Moise că are să 
se întîmple; şi anume, că Hristosul trebuie să pătimească, și 
că, după ce va fi cel dintîi din învierea morţilor, va vesti lumină 
norodului și Neamurilor.” Pe cînd vorbea el astfel ca să se 
apere, Festus a zis cu glas tare: “Pavele, ești nebun! "nvăţă- 
tura ta cea multă te face să dai în nebunie.” “Nu sînt nebun, 
prea alesule Festus,” a răspuns Pavel; “dimpotrivă, rostesc cu- 
vinte adevărate și chibzuite. "mpăratul știe aceste lucruri, și 
de aceea îi vorbesc cu îndrăzneală; căci sînt încredințat că nu-i 
este nimic necunoscut din ele, fiindcă nu s'au petrecut într'un 
colț! Crezi tu în Prooroci, împărate Agripa?... Știu că crezi.” 
Și Agripa a zis lui Pavel: “Curind mai vrei tu să mă îndupleci 
să mă fac creștin!” “Fie curînd, fie tîrziu”, a răspuns Pavel, 
“să dea Dumnezeu ca nu numai tu, ci toţi ceice mă ascultă 
astă zi, să fiti așa cum sînt eu, afară de lanțurile acestea.” 
'mpăratul, dregătorul, Berenice, și toți cei ce ședeau împreună 
cu ei, s'au sculat. Şi cînd au plecat, ziceau unii către alţii: 
“Omul acesta n'a făcut nimic vrednic de moarte sau de în- 
chisoare.” Şi Agripa a zis lui Festus: “Omului acestuia i s-ar 
fi putut da drumul, dacă n'ar fi cerut să fie judecat de Cezar.” 


După ce s'a hotărît să plecăm cu corabia în Italia, pe Pavel 
și pe alţi cîțiva întemnițați i-au dat pe mîna unui sutaș al cetei 
de ostași Augusta, numit Iuliu. Ne-am suit într'o corabie dela 
Adramit, care avea să meargă pe coasta Asiei, și am pornit. 

Aveam cu noi pe Aristarh Macedoneanul din Tesalonic. A 
doua zi, am ajuns la Sidon; și Iuliu, care se purta omenos cu 
Pavel, i-a dat voie să meargă pe la prietenii săi, și să fie în- 
grijit de ei. După ce am plecat de acolo, am plutit pe lingă 
Cipru, pentrucă vînturile erau potrivnice. După ce am trecut 
marea care scaldă Cilicia și Pamfilia, am ajuns la Mira în Licia. 
Acolo sutașul a găsit o corabie din Alexandria, care mergea în 
Italia, și ne-a suit în ea. Timp de mai multe zile, am mers 
încet cu corabia, și nu fără greutate am atins înălțimea Cnid, 
unde nu ne-a lăsat vîntul să ne oprim. Am trecut pe la capă- 
tul Cretei, alături de Salmona. De abia am mers cu corabia 
pe marginea insulei, și am ajuns la un loc numit “Limanuri 
bune”, de care era aproape cetatea Lasea.  Trecuse destul 
de multă vreme, și călătoria pe mare se făcea primejdioasă, 
pentrucă trecuse chiar și vremea “postului”. De aceea Pavel 
a înștiințat pe ceilalți, și le-a zis: “Oamenilor, călătoria văd 
că nu se va face fără primejdie și fără multă pagubă, nu nu- 
mai pentru încărcătură și pentru corabie, dar chiar și pentru 
vieţile noastre. Sutașul a ascultat mai mult de cîrmaci și de 
stăpînul corăbiei de cît de vorbele lui Pavel. Și fiindcă limanul 
nu era bun de iernat, cei mai mulţi au fost de părere să plece 
cu corabia de acolo, ca să încerce să ajungă la Fenix, liman din 
Creta, așezat spre miazăzi-apus și spre miazănoapte-apus, ca 
să ierneze acolo. ’ncepuse să sufle un vînt ușor de miazăzi; și, 
ca unii cari se credeau stăpîni pe ţintă, au ridicat ancorele, și 
au pornit cu corabia pe marginea Cretei. Dar nu după multă 
vreme, s'a deslănţuit asupra insulei un vînt furtunos, numit 
Furachilon. Corabia a fost luată de el, fără să poată lupta 
împotriva vîntului, și ne-am lăsat duși în voia lui. Am trecut 
repede pela partea de jos a unui ostrov, numit Clauda, și abia 
am putut să punem mîna pe luntre. După ce au ridicat-o în 
sus, au întrebuințat mijloace de ajutor, au încins corabia cu 
fringhii; și, de teamă să nu cadă peste Sirta, au lăsat pînzele 
în jos. Astfel s'au lăsat mînaţi de vînt. Fiindcă eram bă- 
tuţi foarte tare de furtună, a doua zi au început să arunce 
în mare încărcătura din corabie, și a treia zi, noi, cu mîinile 
noastre, am lepădat uneltele corăbiei. Soarele și stelele nu 

s'au văzut mai multe zile, și furtuna era așa de puternică în 
cât la urmă pierdusem orice nădejde de scăpare. Oamenii nu 
mîncaseră de multă vreme. Atunci Pavel s'a sculat în mijlocul 
lor, și a zis: “Oamenilor, trebuia să mă ascultați, și să nu fi 
pornit; cu corabia din Creta, ca să fi scăpat de această prime- 


jdie și de această pagubă. Acum vă sfătuiesc să fiţi cu voie 


bună; pentrucă nici unul din voi nu va pieri; și nu va fi altă 
pierdere decît a corăbiei. Un înger al Dumnezeului, al căruia 
sînt eu, și căruia "i slujesc, mi s'a arătat azi noapte, și mi-a 
zis: „Nu te teme, Pavele; tu trebuie să stai înaintea Cezaru- 
lui; și iată că Dumnezeu ţi-a dăruit pe toţi cei ce merg cu 
corabia împreună cu tine.” De aceea, oamenilor, liniștiţi-vă, 
căci am încredere în Dumnezeu că se va întîmpla așa cum mi 
s'a spus. Dar trebuie să dăm peste un ostrov.” "n noaptea 
a patrusprezecea, pe cînd eram împinși încoace și încolo cu 
corabia pe marea Adriatică, pela miezul nopţii, marinarii au 
bănuit că se apropie de pămînt. Au măsurat adîncimea apei, 
și au găsit douăzeci de stinjeni; au mers puţin mai departe, 
au măsurat-o din nou, și au găsit cincisprezece stînjeni. De 
teamă să nu se lovească de stînci, au aruncat patru ancore în- 
spre cîrma corăbiei, și doreau să se facă ziuă. Dar deoarece 
corăbierii căutau să fugă din corabie, și slobozeau luntrea în 
mare, supt cuvînt că ar vrea să arunce ancorele în spre partea 
dinainte a corăbiei, Pavel a zis sutașului și ostașilor: “Dacă 
oamenii aceștia nu vor rămiînea în corabie, nu puteţi fi scă- 
paţi.” Atunci ostașii au tăiat funiile luntrii, și au lăsat-o să 
cadă jos. "nainte de ziuă, Pavel a rugat pe toţi să mănînce, 
și a zis: “Astăzi sînt patrusprezece zile, decînd staţi mereu 
de veghe, și n'aţi luat nimic de mîncare în gură.  Deaceea vă 
rog să mîncaţi, căci lucrul acesta este pentru scăparea voastră; 
și nu vi se va pierde nici un păr din cap.” După ce a spus 
aceste vorbe, a luat pîne, a mulțămit lui Dumnezeu, înaintea 
tuturor, a frînt-o, și a început să mănînce. Toți s'au îmbăr- 
bătat atunci, și au luat și ei de au mîncat. ’n corabie eram 
de toţi: două sute șaptezeci și șase de suflete. După ce s'au 
săturat, au ușurat corabia, aruncînd grîul în mare. Cînd s'a 
făcut ziuă, n'au cunoscut pămîntul; dar au văzut de departe 

un golf, care avea maluri nisipoase, și au hotărît să împingă 
corabia într'acolo, dacă va fi cu putinţă. Au tăiat ancorele, 
ca să le sloboadă în mare, și au slăbit în acelaș timp funiile 
cîrmelor; apoi au ridicat ventrila cea mică după suflarea vîn- 
tului, și s'au îndreptat spre mal. Dar au dat peste o limbă 
de pămînt, unde s'a înfipt corabia; și partea dinainte a coră- 
biei s'a împlintat și stătea neclintită, pe cînd partea dinapoi 
a început să se rupă de izbitura valurilor.  Ostașii au fost de 
părere să omoare pe cei întemnițați, ca să nu scape vreunul 
prin înot. Sutașul însă, care voia să scape pe Pavel, i-a oprit 
dela gîndul acesta. A poruncit ca cei ce pot înota, să se arunce 
de pe corabie în apă, și să iasă cei dintîi la pămînt; iar ceilalți 
să se așeze unii pe scînduri, iar alții pe frînturi de corabie, și 
așa s'a făcut că au ajuns toți teferi la uscat. 


Dupăce am scăpat de primejdie, am aflat că ostrovul se 
chema Malta.  Barbarii ne-au arătat o bunăvoință puţin obici- 
nuită; ne-au primit pe toţi la un foc mare, pe care-l aprinseseră 
din pricină că ploua, și se lăsase un frig mare. Pavel strîns- 
ese o grămadă de mărăcini, și-i pusese pe foc; o năpircă a 
ieșit afară din pricina căldurii, și s'a lipit de mîna lui. Bar- 
barii, cînd au văzut năpirca spînzurată de mîna lui, au zis 
unii către alţii: “Cu adevărat omul acesta este un ucigaș, căci 
„Dreptatea nu vrea să-l lase să trăiască, măcar că a fost scă- 
pat din mare.” Pavel a scuturat năpirca în foc, și n'a simțit 
niciun rău. Oamenii aceia se așteptau să-l vadă umflindu-se 
sau căzînd deodată mort; dar, dupăce au așteptat mult, și au 
văzut că nu i se întîmplă niciun rău, și-au schimbat părerea, și 
ziceau că este un zeu. "n împrejurimi erau moșiile mai mare- 
lui ostrovului, numit Publius. El ne-a primit și ne-a ospătat 
cu cea mai mare bunăvoință trei zile. Tatăl lui Publius zăcea 
atunci în pat, bolnav de friguri și de urdinare. Pavel s'a dus la 
el, s'a rugat, a pus mînile peste el, și l-a vindecat. Atunci au 
venit și ceilalți bolnavi din ostrovul acela, și au fost vindecaţi. 
Ni s'a dat mare cinste; și, la plecarea noastră cu corabia, ne-au 
dat tot ce ne trebuia pentru drum.” După o ședere de trei 
luni, am pornit cu o corabie din Alexandria, care iernase în os- 
trov şi care purta semnul Dioscurilor. Am ajuns la Siracusa, 

și am rămas acolo trei zile. De acolo, am mers înainte pe lingă 
coastă, și am venit la Regio; iar a doua zi, fiindcă sufla vîntul 
de miazăzi, după două zile, am venit la Puzole, unde am dat 
ar nişte frați, cari ne-au rugat să mai rămînem șapte zile cu 

. Şi aşa am ajuns la Roma. Din Roma ne-au ieșit înainte, 
pînă în “Forul lui Apiu”, și pînă la “Cele trei Cîrciumi” , frații, 
cari auziseră despre noi. Cînd i-a văzut Pavel, a mulțămit lui 
Dumnezeu, și s'a îmbărbătat. Cînd am ajuns la Roma, su- 
tașul a dat pe cei întemnițați căpitanului străjerilor palatului, 
iar lui Pavel i s'a îngăduit să rămînă într'un loc deosebit cu 
un ostaș care-l păzea. După trei zile, Pavel a chemat pe mai 
marii ludeilor; și, cînd s'au adunat, le-a zis: “Fraţilor, fără 
să fi făcut ceva împotriva norodului sau obiceiurilor părinților 
noștri, am fost băgat la închisoare în Ierusalim, și de acolo am 
fost dat în mînile Romanilor.  Dupăce m'au supus la cercetare, 
ei aveau de gînd să-mi dea drumul, pentrucă nu era în mine 
nici o vină vrednică de moarte. Dar Iudeii s'au împotrivit, și 
am fost silit să cer să fiu judecat de Cezar, fără să am dealtfel 
niciun gînd să pirăsc neamul meu. De aceea, v'am chemat să 
vă văd, și să vorbesc cu voi; căci din pricina nădejdii lui Israel 
port eu acest lanţ.” Ei i-au răspuns: “Noi n'am primit din 
Iudea nici o scrisoare cu privire la tine, și n'a venit aici nici 
un frate, care să fi spus sau să fi vorbit ceva rău despre tine. 
Dar am vrea să auzim părerea ta, pentrucă știm că partida 
aceasta. pretutindeni stirnește împotrivire.” I-au hotărît o zi, 
și au venit mai multi la locuința lui. Pavel le-a vestit "mpărăţia 
lui Dumnezeu, le-a adus dovezi, și a căutat să-i încredințeze, 
prin Legea lui Moise și prin Prooroci, despre lucrurile privi- 
toare la Isus. Vorbirea ţinea de dimineaţă pînă seara. Unii au 
crezut ce le spunea el, iar alţii n'au crezut. Fiindcă ei au ple- 
cat acasă în neînțelegere unii cu alţii, Pavel n'a adăugat decît 
aceste vorbe: “Bine a spus Duhul Sfînt prin proorocul Isaia 
către părinţii voştri, cînd a zis: „Du-te la poporul acesta, și 
zi-i: “Veţi auzi cu urechile voastre, și nu veţi înțelege; cu ochii 
voştri veţi privi, și nu veți vedea. Căci inima acestui norod 
s'a împietrit; ei aud greu cu urechile, și-au închis ochii, ca nu 
cumva să vadă cu ochii, să audă cu urechile, să înțeleagă cu 

inima, să se întoarcă la Dumnezeu, și să-i vindec.” Să știți 
dar că mîntuirea aceasta a lui Dumnezeu a fost trimeasă Nea- 
murilor, și o vor asculta.” Cînd a zis aceste vorbe, Iudeii au 
plecat, vorbind cu aprindere între ei. Pavel a rămas doi ani 
întregi într'o casă, pe care o luase cu chirie. Primea pe toți 
cari veneau să-l vadă, propovăduia 'mpărăţia lui Dumnezeu, 
și învăţa pe oameni, cu toată îndrăzneala și fără nicio pedică, 
cele privitoare la Domnul Isus Hristos. 

aO) PN avel, rob al lui Isus Hristos, chemat să fie apostol, pus 
J S deoparte ca să vestească Byang hela lui Dumnezeu, 


A pe care o făgăduise mai înainte prin proorocii Săi în 
Sfintele Scripturi. Ea priveşte pe Fiul Său, născut 
din sămînța lui David, în ce privește trupul, iar în ce privește 
duhul sfințeniei dovedit cu putere că este Fiul lui Dumnezeu, 
prin învierea morților; adică pe Isus Hristos, Domnul nostru, 
prin care am primit harul și apostolia, ca să aducem, pentru 
Numele Lui, la ascultarea credinței pe toate Neamurile, în- 
tre cari sînteți și voi, cei chemaţi să fiţi ai lui Isus Hristos. 
Deci, vouă tuturor, cari sînteți prea iubiţi ai lui Dumnezeu în 
Roma, chemaţi să fiți sfinți: Har și pace dela Dumnezeu, Tatăl 
nostru, și dela Domnul Isus Hristos! Mai întîi zulț 4650 
Dumnezeului meu, prin Isus Hristos, pentru voi toţi, căci cred- 
ința voastră este vestită în toată lumea. Dumnezeu, căruia 
"i slujesc în duhul meu, în Evanghelia Fiului Său, îmi este 
martor că vă pomenesc neîncetat în rugăciunile mele, și cer 
totdeauna ca, prin voia lui Dumnezeu, să am însfirșit fericirea 
să vin la voi. Căci doresc să vă văd, ca să vă dau vreun dar 
duhovnicesc pentru întărirea voastră, sau mai degrabă, ca să 
ne îmbărbătăm laolaltă în mijlocul vostru, prin credința, pe 
care o avem împreună, și voi și eu. Nu vreau să nu știți, 
fraţilor, că, de multeori am avut de gînd să vin la voi, ca să 
culeg, vreun rod printre voi, ca printre celealte neamuri, dar 
am fost împedicat pînă acum. Eu sînt dator și Grecilor și 
Barbarilor, și celor învăţaţi și celor neînvăţaţi. Astfel, în ce 
mă privește pe mine, am o vie dorință să vă vestesc Evanghelia 
vouă celor din Roma. Căci mie nu mi-e rușine de Evanghelia 
lui Hristos; fiindcă ea este puterea lui Dumnezeu pentru mîn- 
tuirea. fiecăruia care crede: întîi a ludeului, apoi a Grecului; 
deoarece în ea este descoperită o neprihănire, pe care o dă 
Dumnezeu, prin credință și care duce la credință, după cum 

este scris: “Cel neprihănit va trăi prin credință.”  Minia lui 
Dumnezeu se descopere din cer împotriva oricărei necinstiri 
a lui Dumnezeu și împotriva oricărei nelegiuri a oamenilor, 
cari înădușe adevărul în nelegiuirea lor. Fiindcă ce se poate 
cunoaște despre Dumnezeu, le este descoperit în ei, căci le-a 
fost arătat de Dumnezeu. ’n adevăr, însușirile nevăzute ale 
Lui, puterea Lui vecinică și dumnezeirea Lui, se văd lămu- 
rit, dela facerea lumii, cînd te uiţi cu băgare de seamă la ele 
în lucrurile făcute de El. Așa că nu se pot desvinovăţi; fi- 
indcă, măcar că au cunoscut pe Dumnezeu, nu L-au proslăvit 
ca Dumnezeu, nici nu l-au mulțămit; ci s'au dedat la gîndiri 
deșarte, și inima lor fără pricepere s'a întunecat. S'au fălit că 
sînt înţelepţi, și au înebunit; și au schimbat slava Dumnezelui 
nemuritor într'o icoană care seamănă cu omul muritor, păsări, 
dobitoace cu patru picioare și tiritoare. De aceea, Dumnezeu 
i-a lăsat pradă necurăţiei, să urmeze poftele inimilor lor; așa că 
își necinstesc singuri trupurile; căci au schimbat în minciună 
adevărul lui Dumnezeu, și au slujit și s'au închinat făpturii în 
locul Făcătorului, care este binecuvîntat în veci! Amin. Din 
pricina aceasta, Dumnezeu i-a lăsat în voia unor patimi scâr- 
boase; căci femeile lor au schimbat întrebuințarea firească a 
lor într'una care este împotriva firii; tot astfel și bărbaţii, au 
părăsit întrebuințarea firească a femeii, s'au aprins în poftele 
lor unii pentru alții, au săvirșit parte bărbătească cu parte 
bărbătească lucruri scîrboase, și au primit în ei înșiși plata cu- 
venită pentru rătăcirea lor. Fiindcă n'au căutat să păstreze 
pe Dumnezeu în cunoștința lor, Dumnezeu i-a lăsat în voia 
minţii lor blestemate, ca să facă lucruri neîngăduite. Astfel 
au ajuns plini de ori ce fel de nelegiuire, de curvie, de viclenie, 
de lăcomie, de răutate; plini de pizmă, de ucidere, de ceartă, 
de înșelăciune, de porniri răutăcioase; sînt șoptitori, birfitori, 
urîtori de Dumnezeu, obraznici, trufași, lăudăroși, născocitori 
de rele, si scale atS a de părinţi, fără pricepere, datori de 
cuvînt, fără dragoste firească, neînduplecaţi, fără milă. Şi, 
măcar că știu hotărîrea lui Dumnezeu, că cei ce fac asemenea 
lucruri, sînt vrednici de moarte, totuș, ei nu numai că le fac, 
dar și găsesc de buni pe cei ce le fac. 

Așa dar, omule, oricine ai fi tu, care, judeci pe altul, nu 
te poţi desvinovăţi; căci prin faptul că judeci pe altul, te os- 
îndești singur; fiindcă tu, care judeci pe altul, faci aceleași 
lucruri. Ştim, în adevăr, că judecata lui Dumnezeu împotriva 
celor ce săvîrșesc astfel de lucruri, este potrivită cu adevărul. 
Și crezi tu, omule, care judeci pe cei ce săvirșesc astfel de 
lucruri, și pe cari le faci și tu, că vei scăpa de judecata lui 
Dumnezeu? Sau dispreţuiești tu bogăţiile bunătăţii, îngă- 
duinței și îndelungei Lui răbdări? Nu vezi tu că bunătatea 
lui Dumnezeu te îndeamnă la pocăință? Dar, cu împietrirea 
inimii tale, care nu vrea să se pocăiască, îți aduni o comoară 
de minie pentru ziua miîniei și a arătării dreptei judecăţi a lui 
Dumnezeu, care va răsplăti fiecăruia după faptele lui. Şi 
anume, va da viaţa vecinică celor ce, prin stăruința în bine, 
caută slava, cinstea și nemurirea; și va da minie și urgie celor 
ce, din duh de gilceavă, se împotrivesc adevărului și ascultă 
de nelegiuire.  Necaz și strimtorare va veni peste orice suflet 
omenesc care face răul: întîi peste ludeu, apoi peste Grec. 
Slavă, cinste și pace va veni însă peste oricine face binele: întîi 
peste ludeu, apoi peste Grec. Căci înaintea lui Dumnezeu 
nu se are în vedere fața omului. Toți ceice au păcătuit fără 
lege, vor pieri fără lege; și toţi ceice au păcătuit avînd lege, 
vor fi judecaţi după lege.  Pentrucă nu cei ce aud Legea, sînt 
neprihăniți înaintea lui Dumnezeu, ci cei ce împlinesc legea 
aceasta, vor fi socotiți neprihăniţi. Cînd Neamurile, mã- 
car că n'au lege, fac din fire lucrurile Legii, prin aceasta ei, 
cari n'au o lege, își sînt singuri lege; și ei dovedesc că lu- 
crarea Legii este scrisă în inimile lor; fiindcă despre lucrarea 
aceasta mărturisește cugetul lor și gîndurile lor, cari sau se 
învinovăţesc sau se desvinovăţesc între ele. Şi faptul acesta 
se va vedea în ziua cînd, după Evanghelia mea, Dumnezeu 
va judeca, prin Isus Hristos, lucrurile ascunse ale oamenilor. 
Tu, care te numești ludeu, care te reazimi pe o Lege, care te 
lauzi cu Dumnezeul tău, care cunoști voia Lui, care știi să 
faci deosebire între lucruri, pentrucă ești învățat de Lege; tu, 
care te măgulești că ești călăuza orbilor, lumina celor ce sînt 
în întunerec, povăţuitorul celor fără minte, învățătorul celor 

neștiutori, pentrucă în Lege ai dreptarul cunoștinței depline și 
al adevărului;- tu deci, care înveţi pe alţii, pe tine însuți nu 
te înveţi? Tu, care propovăduiești: “Să nu furi, furi? Tu 
care zici: “Să nu preacurvești,” preacurvești? Tu, căruia ti- 
e scîrbă de idoli, le jăfuiești templele? Tu, care te fălești 
cu Legea, necinstești pe Dumnezeu prin călcarea acestei Legi? 
Căci “din pricina voastră este hulit Numele lui Dumnezeu între 
Neamuri”, după cum este scris. Tăierea împrejur, negreșit, 
este de folos, dacă împlinești Legea; dar dacă tu calci Legea, 
tăierea ta împrejur ajunge netăiere împrejur. Dacă deci, cel 
netăiat împrejur păzește poruncile Legii, netăierea lui împre- 
jur nu i se va socoti ea ca o tăiere împrejur? Cel netăiat 
împrejur din naștere, care împlinește Legea, nu te va osîndi 
el pe tine, care o calci, măcar că ai slova Legii și tăierea îm- 
prejur?  ludeu nu este acela care se arată pe dinafară că este 
ludeu; și tăiere împrejur nu este aceea care este pe dinafară, în 
carne. Ci ludeu este acela care este Iudeu înlăuntru; și tăiere 
împrejur este aceea a inimii, în duh, nu în slovă; un astfel de 
ludeu își scoate lauda nu dela oameni, ci dela Dumnezeu. 


Care este deci întîietatea ludeului, sau care este folosul 
tăierii împrejur? Oricum, sînt mari. Și mai întîi de toate, 
prin faptul că lor le-au fost încredințate cuvintele lui Dum- 
nezeu. Și ce are a face dacă unii n'au crezut? Necredinţa lor 
va nimici ea credincioșia lui Dumnezeu? Nicidecum! Dim- 
potrivă, Dumnezeu să fie găsit adevărat și toţi oamenii să fie 
găsiți mincinoși, după cum este scris: “Ca să fii găsit nepri- 
hănit în cuvintele Tale, și să ieși biruitor cînd vei fi judecat.” 
Dar, dacă nelegiuirea noastră pune în lumină neprihănirea lui 
Dumnezeu, ce vom zice? Nu cumva Dumnezeu este nedrept 
cînd "și deslănțuiește mînia? (Vorbescîn felul oamenilor.) Ni- 
cidecum! Pentrucă, altfel, cum va judeca Dumnezeu lumea? 
Și dacă, prin minciuna mea, adevărul lui Dumnezeu strălucește 
și mai mult spre slava Lui, dece mai sînt eu însumi judecat ca 
păcătos? Şi de ce să nu facem răul ca să vină bine din el, cum 
pretind unii, cari ne vorbesc de rău, că spunem noi? Osînda 
acestor oameni este dreaptă. Ce urmează atunci? Sîntem noi 
mai buni decît ei? Nicidecum. Fiindcă am dovedit că toţi, fie 

Iudei, fie Greci, sînt supt păcat, după cum este scris: “Nu 
este nici un om neprihănit, niciunul măcar. Nu este nici unul 
care să aibă pricepere. Nu este nici unul care să caute cu 
tot dinadinsul pe Dumnezeu. Toţi s'au abătut, și au ajuns 
niște netrebnici. Nu este niciunul care să facă binele, niciunul 
măcar.  Gitlejul lor este un mormînt deschis; se slujesc de 
limbile lor ca să înșele; supt buze au venin de aspidă; gura le 
este plină de blestem și de amărăciune; au picioarele grabnice 
să verse singe; prăpădul și pustiirea sînt pe drumul lor; nu 
cunosc calea păcii; frica de Dumnezeu nu este înaintea ochilor 
lor.” Ştim însă că tot ce spune Legea, spune celor ce sînt supt 
Lege, pentruca orice gură să fie astupată, și toată lumea să fie 
găsită vinovată înaintea lui Dumnezeu. Căci nimeni nu va 
fi socotit neprihănit înaintea Lui, prin faptele Legii, deoarece 
prin Lege vine cunoștința deplină a păcatului. Dar acum s'a 
arătat o neprihănire (Greceşte: dreptate), pe care o dă Dum- 
nezeu, fără lege-despre ea mărturisesc Legea și proorocii- şi 
anume, neprihănirea dată de Dumnezeu, care vine prin cred- 
ința în Isus Hristos, pentru toţi și peste toţi cei ce cred în El. 
Nu este nici o deosebire. Căci toți au păcătuit, și sînt lip- 
siţi de slava lui Dumnezeu. Şi sînt socotiți neprihăniţi, fără 
plată, prin harul Său, prin răscumpărarea, care este în Hris- 
tos Isus. Pe El Dumnezeu L-a rînduit mai dinainte să fie, 
prin credința în sîngele Lui, o jertfă de ispășire, ca să-Și arate 
neprihănirea Lui; căci trecuse cu vederea păcatele dinainte, 
în vremea în delungei răbdări a lui Dumnezeu; pentruca, în 
vremea de acum, să-Și arate neprihănirea Lui în așa fel în cât, 
să fie neprihănit, și totuș să socotească neprihănit pe cel ce 
crede în Isus. Unde este dar pricina de laudă? S'a dus. Prin 
ce fel de lege? A faptelor? Nu; ci prin legea credinţei. Pen- 
trucă noi credem că omul este socotit neprihănit prin cred- 
ință, fără faptele Legii. Sau, poate, Dumnezeu este numai 
Dumnezeul ludeilor? Nu este și al Neamurilor? Da, este și 
al Neamurilor; deoarece Dumnezeu este unul singur și El va 
socoti neprihăniţi, prin credință, pe cei tăiaţi împrejur, și tot 
prin credință și pe cei netăiaţi împrejur. Deci, prin credință 
desființăm noi Legea? Nicidecum. Dimpotrivă, noi întărim 

Legea. 


Ce vom zice dar că a căpătat, prin puterea lui, strămoșul 
nostru Avraam? Dacă Avraam a fost socotit neprihănit prin 
fapte, are cu ce să se laude, dar nu înaintea lui Dumnezeu. 
Căci ce zice Scriptura? “Avraam a crezut pe Dumnezeu, și 
aceasta i s'a socotit ca neprihănire.”  'nsă, celui ce lucrează, 
plata cuvenită lui i se socotește nu ca un har, ci ca ceva da- 
torat; pe cînd, celui ce nu lucrează, ci crede în Cel ce socotește 
pe păcătos neprihănit, credinţa pe care o are el, îi este socotită 
ca neprihănire. Tot astfel, și David numește fericit pe omul 
acela, pe care Dumnezeu, fără fapte, îl socotește neprihănit. 
“Ferice”, zice el, “de aceia ale căror fără de legi sînt iertate, 
și ale căror păcate sînt acoperite! Ferice de omul, căruia nu-i 
ţine Domnul în seamă păcatul!” Fericirea aceasta este numai 
pentru cei tăiaţi împrejur sau și pentru cei netăiaţi împrejur? 
Căci zicem că lui Avraam credinţa, “i-a fost socotită ca nepri- 
hănire.” Dar cum i-a fost socotită? După, sau înainte de 
tăierea, lui împrejur? Nu cînd era tăiat împrejur, ci cînd era 
netăiat împrejur. Apoi a primit ca semn tăierea împrejur, ca 
o pecete a acelei neprihăniri, pe care o căpătase prin credinţă, 
cînd era netăiat împrejur. Şi aceasta, pentru ca să fie tatăl 
tuturor celor cari cred, măcar că nu sînt tăiaţi împrejur; ca, 
adică, să li se socotească și lor neprihănirea aceasta; și pentru 
ca să fie și tatăl celor tăiaţi împrejur, adică al acelora cari, nu 
numai că sînt tăiați împrejur, dar și calcă pe urmele credinţei 
aceleia, pe care o avea tatăl nostru Avraam, cînd nu era tăiat 
împrejur. ’n adevăr, făgăduinţa făcută lui Avraam sau sem- 
inței lui, că va moșteni lumea, n'a fost făcută pe temeiul Legii, 
ci pe temeiil acelei neprihăniri, care se capătă prin credință. 
Căci, dacă moștenitori sînt ceice se ţin de Lege, credința este 
zădarnică, și făgăduinţa este nimicită; pentrucă Legea aduce 
mînie; și unde nu este o lege, acolo nu este nici călcare de lege. 
Deaceea moștenitori sînt ceice se fac prin credință, pentruca 
să fie prin har, și pentruca făgăduinţa să fie chezășuită pen- 
tru toată sămînţa lui Avraam: nu numai pentru sămînța aceea 
care este supt Lege, ci și pentru sămînța aceea care are cred- 
ința lui Avraam, tatăl nostru al tuturor, dupăcum este scris: 

“Te-am rînduit să fii tatăl multor neamuri.” El, adică, este 
tatăl nostru înaintea lui Dumnezeu, în care a crezut, care în- 
viază morții, și care cheamă lucrurile cari nu sînt, ca și cum ar 
fi. Nădăjduind împotriva oricărei nădejdi, el a crezut, și ast- 
fel a ajuns tatăl multor neamuri, dupăcum i se spusese: “Așa 
va fi sămînța ta.” Şi, fiindcă n'a fost slab în credinţă, el nu 
s'a uitat la trupul său, care era îmbătrinit, -avea aproape o 
sută de ani, -nici la faptul că Sara nu mai putea să aibă copii. 
El nu s'a îndoit de făgăduinţa lui Dumnezeu, prin necredinţă, 
ci, întărit prin credinţa lui, a dat slavă lui Dumnezeu, deplin 
încredințat că El ce făgăduiește, poate să și împlinească. De 
aceea credința aceasta “i-a fost socotită ca neprihănire.” Dar 
nu numai pentru el este scris că “i-a fost socotită ca nepri- 
hănire”; ci este scris și pentru noi, cărora de asemenea ne va 
fi socotită, nouă celor ce credem în Cel ce a înviat din morți 
pe Isus Hristos, Domnul nostru, care a fost dat din pricina 
fărădelegilor noastre, și a înviat din pricină că am fost socotiți 
neprihăniți. 


Deci, fiindcă sîntem socotiți neprihăniţi, prin credinţă, avem 
(Sau: Să avem.) pace cu Dumnezeu, prin Domnul nostru Isus 
Hristos. Lui "i datorăm faptul că, prin credință, am intrat în 
această stare de har, în care sîntem; și ne bucurăm în năde- 


3 jdea slavei lui Dumnezeu. Ba mai mult, ne bucurăm chiar și 


10 


în necazurile noastre; căci știm că necazul aduce răbdare, răb- 
darea aduce biruință în încercare, iar biruința aceasta aduce 
nădejdea. ’nsă nădejdea aceasta nu înșală, pentrucă dragostea 
lui Dumnezeu a fost turnată în inimile noastre prin Duhul 
Sfint, care ne-a fost dat. Căci, pe cînd eram noi încă fără put- 
ere, Hristos, la vremea cuvenită a murit pentru cei nelegiuiți. 
Pentru un om neprihănit cu greu ar muri cineva; dar pentru 
binefăcătorul lui, poate că s'ar găsi cineva să moară. Dar 
Dumnezeu 'și arată dragostea faţă de noi prin faptul că, pe 
cînd eram noi încă păcătoși, Hristos a murit pentru noi. Deci, 
cu atît mai mult acum, cînd sîntem socotiți neprihăniţi, prin 
sîngele Lui, vom fi mîntuiţi prin El de minia lui Dumnezeu. 
Căci, dacă atunci cînd eram vrăjmași, am fost împăcaţi cu 
Dumnezeu, prin moartea Fiului Său, cu mult mai mult acum, 

cînd sîntem împăcaţi cu EI, vom fi mîntuiți prin viaţa Lui. Și 
nu numai atît, dar ne și bucurăm în Dumnezeu, prin Dom- 
nul nostru Isus Hristos, prin care am căpătat împăcarea. De 
aceea, după cum printr'un singur om a intrat păcatul în lume, 
și prin păcat a intrat moartea, și astfel moartea a trecut asupra 
tuturor oamenilor, din pricină că toți au păcătuit... (Căci 
înainte de Lege păcatul era în lume. Dar păcatul nu este ţinut 
în seamă cîtă vreme nu este o lege. Totuş moartea a dom- 
nit, dela Adam pînă la Moise, chiar peste ceice nu păcătuiseră 
printr'o călcare de lege asemănătoare cu a lui Adam, care este 
o icoană preînchipuitoare a Celuice avea să vină. Dar cu darul 
fără plată nu este ca și cu greșala; căci, dacă prin greșala unuia 
singur, cei mulți au fost loviți cu moartea, apoi cu mult mai 
mult harul lui Dumnezeu și darul, pe care ni l-a făcut harul 
acesta într'un singur om, adică în Isus Hristos, s'au dat din 
belșug celor mulţi. Şi darul fără plată nu vine ca printr'acel 
unul care a păcătuit; căci judecata venită dela unul, a adus 
osînda; dar darul fără plată venit în urma multor greșeli a 
adus o hotărire de iertare. Dacă deci, prin greșala unuia sin- 
gur, moartea a domnit prin el singur, cu mult mai mult ceice 
primesc, în toată plinătatea, harul şi darul neprihănirii, vor 
domni în viaţă prin acel unul singur, care este Isus Hristos!) 
„„„Astfel dar, după cum printr'o singură greșală, a venit o os- 
îndă, care a lovit pe toți oamenii, tot așa, printr'o singură 
hotărîre de iertare a venit pentru toţi oamenii o hotărire de 
neprihănire care dă viaţa. Căci, după cum prin neascultarea 
unui singur om, cei mulţi au fost făcuţi păcătoşi, tot așa, prin 
ascultarea unui singur om, cei mulţi vor fi făcuţi neprihăniți. 
Ba încă și Legea a venit pentruca să se înmulțească greșala; 
dar unde s'a înmulțit păcatul, acolo harul s'a înmulțit și mai 
mult; pentruca, după cum păcatul a stăpinit dînd moartea, 
tot așa și harul să stăpînească dînd neprihănirea, ca să dea 
viața vecinică, prin Isus Hristos, Domnul nostru. 

Ce vom zice dar? Să păcătuim mereu, ca să se înmulțească [6] 


harul? Nicidecum! Noi, cari am murit faţă de păcat, cum 
să mai trăim în păcat? Nu știți că toți cîţi am fost botezați 
în Isus Hristos, am fost botezați în moartea Lui? Noi deci, 

prin botezul în moartea Lui, am fost îngropați împreună cu 
El, pentruca, după cum Hristos a înviat din morți, prin slava 
Tatălui, tot așa și noi să trăim o viață nouă. "n adevăr, dacă 
ne-am făcut una cu El, printr'o moarte asemănătoare cu a 
Lui, vom fi una cu El și printr'o înviere asemănătoare cu a 
Lui. Ştim bine că omul nostru cel vechi a fost răstignit îm- 
preună cu El, pentruca trupul păcatului să fie desbrăcat de 
puterea lui, în așa fel ca să nu mai fim robi ai păcatului; căci 
cine a murit, de drept, este izbăvit de păcat. Acum, dacă 
am murit împreună cu Hristos, credem că vom și trăi împre- 
ună cu El, întrucât știm că Hristosul înviat din morți, 

mai moare: moartea nu mai are nici o stăpinire asupra Lui. 
Fiindcă prin moartea de care a murit, El a murit pentru pă- 
cat, odată pentru totdeauna; iar prin viața pe care o trăiește, 
trăiește pentru Dumnezeu. Tot așa și voi înșivă, socotiți-vă 
morți faţă de păcat, și vii pentru Dumnezeu, în Isus Hristos, 
Domnul nostru. Deci, păcatul să nu mai domnească în trupul 
vostru muritor, și să nu mai ascultați de poftele lui. Să nu 
mai daţi în stăpînirea păcatului mădulările voastre, ca niște 
unelte ale nelegiuirii; ci daţi-vă pe voi înșivă lui Dumnezeu, 
ca vii, din morţi cum eraţi; și daţi lui Dumnezeu mădulările 
voastre, ca pe niște unelte ale neprihănirii. Căci păcatul nu 
va mai stăpîni asupra voastră, pentrucă nu sînteți supt Lege, 
ci supt har. Ce urmează de aici? Să păcătuim pentrucă nu 
mai sîntem supt Lege ci supt har? Nicidecum. Nu știți că, 
dacă vă daţi robi cuiva, ca să-l ascultați, sînteţi robii aceluia de 
care ascultați, fie că este vorba de păcat, care duce la moarte, 
fie că este vorba de ascultare, care duce la neprihănire? Dar 
mulţămiri fie aduse lui Dumnezeu, pentrucă, după ce aţi fost 
robi ai păcatului, aţi ascultat acum din inimă de dreptarul 
învăţăturii, pe care aţi primit-o. Şi prin chiar faptul că aţi 
fost izbăviţi de subt păcat, v'aţi făcut robi ai neprihănirii.- 
Vorbesc omenește, din pricina neputinței firii voastre pămîn- 
teşti: dupăcum odinioară v'aţi făcut mădulările voastre roabe 
ale necurăţiei și fărădelegii, așa că săvirșeaţi fărădelegea, tot 
așa, acum trebuie să vă faceţi mădulările voastre roabe ale 
neprihănirii, ca să ajungeţi la sfinţirea voastră! Căci, atunci 


1583 ROMANI 6. 21-7. 13 


cînd eraţi robi ai păcatului, erați slobozi față de neprihănire. 
Și ce roade aduceaţi atunci? Roade, de cari acum vă este 
rușine: pentrucă sfîrşitul acestor lucruri este moartea. Dar 
acum, odată ce aţi fost izbăviți de păcat și v'aţi făcut robi 
ai lui Dumnezeu, aveţi ca rod sfințirea, iar ca sfîrșit: viața 
vecinică. Fiindcă plata păcatului este moartea: dar darul 
fără plată al lui Dumnezeu este viaţa vecinică în Isus Hristos, 
Domnul nostru. 


Nu știți, fraţilor, -căci vorbesc unor oameni cari cunosc 
Legea-că Legea are stăpînire asupra omului cîtă vreme trăiește 
el? Căci femeia măritată este legată prin Lege de bărbatul ei 
cîtă vreme trăiește el; dar dacă-i moare bărbatul, este desle- 
gată de legea bărbatului ei. Dacă deci, cînd îi trăiește băr- 
batul, ea se mărită după altul, se va chema preacurvă; dar 
dacă-i moare bărbatul, este deslegată de Lege, așa că nu mai 
este preacurvă, dacă se mărită după altul. Tot astfel, fraţii 
mei, prin trupul lui Hristos, și voi ați murit în ce privește 
Legea, ca să fiți ai altuia, adică ai Celuice a înviat din morti; 
și aceasta, ca să aducem roadă pentru Dumnezeu. Căci, 
cînd trăiam supt firea noastră pămintească, patimile păcatelor, 
aţițate de Lege, lucrau în mădularele noastre, și ne făceau să 
aducem roade pentru moarte. Dar acum, am fost izbăviţi 
de Lege, și sîntem morți faţă de Legea aceasta, care ne ţinea 
robi, pentruca să slujim lui Dumnezeu într'un duh nou, iar 
nu după vechea slovă. Deci ce vom zice? Legea este ceva 
păcătos? Nici de cum! Dimpotrivă, păcatul nu l-am cunos- 
cut decît prin Lege. De pildă, n'aș fi cunoscut pofta, dacă 
Legea nu mi-ar fi spus: “Să nu poftești!” Apoi păcatul a 
luat prilejul, și a făcut să se nască în mine prin porunca tot 
felul de pofte; căci fără Lege, păcatul este mort. Odinioară, 
fiindcă eram fără Lege, trăiam; dar cînd a venit porunca, pă- 
catul a înviat, și eu am murit. Și porunca, ea, care trebuia 
să-mi dea viața, mi-a pricinuit moartea.  Pentrucă păcatul a 
luat prilejul prin ea m'a amăgit, și prin însăș, porunca aceasta 
ma lovit cu moartea. Aşa că Legea, negreșit, este sfîntă, și 
porunca, este sfintă, dreaptă și bună. Atunci, un lucru bun 
mi-a dat moartea? Nicidecum. Dar păcatul, tocmai ca să iasă 

la iveală ca păcat, mi-a dat moartea printr’un lucru bun, pen- 
truca păcatul să se arate afară din cale de păcătos, prin faptul 
că se slujea de aceeaș poruncă. Știm, în adevăr, că Legea este 
duhovnicească: dar eu sînt pămîntesc, vîndut rob păcatului. 
Căci nu știu ce fac: nu fac ce vreau, ci fac ce urăsc. Acum, 
dacă fac ce nu vreau, mărturisesc prin aceasta că Legea este 
bună. Şi atunci, nu mai sînt eu cel ce face lucrul acesta, ci 
păcatul care locuiește în mine. Știu, în adevăr, că nimic bun 
nu locuiește în mine, adică în firea mea pămîntească, pentrucă, 
ce-i drept, am voința să fac binele, dar n'am puterea să-l fac. 
Căci binele, pe care vreau să-l fac, nu-l fac, ci răul, pe care nu 
vreau să-l fac, iacă ce fac! Și dacă fac ce nu vreau să fac, nu 
mai sînt eu cel ce face lucrul acesta, ci păcatul care locuiește 
în mine. Găsesc dar în mine legea aceasta: cînd vreau să fac 
binele, răul este lipit de mine. Fiindcă, după omul din lăuntru 
îmi place Legea lui Dumnezeu; dar văd în mădularele mele o 
altă lege, care se luptă împotriva legii primite de mintea mea, 
și mă ţine rob legii păcatului, care este în mădularele mele. 
O, nenorocitul de mine! Cine mă va izbăvi de acest trup de 
moarte?.. Mulțămiri fie aduse lui Dumnezeu, prin Isus Hris- 
tos, Domnul nostru!... Astfel dar, cu mintea, eu slujesc legii lui 
Dumnezeu; dar cu firea pămîntească, slujesc legii păcatului. 


Acum dar nu este nici o osîndire pentru ceice sînt în Hristos 
Isus, cari nu trăiesc după îndemnurile firii pămâîntești, ci după 
îndemnurile Duhului. ’n adevăr, legea Duhului de viaţă în 
Hristos Isus, m'a izbăvit de Legea păcatului și a morţii. Căci- 
lucru cu neputinţă Legii, întrucât firea pămîntească (Grecește: 
carnea, aici și peste tot unde e “firea pămîntească”.) o făcea 
fără putere- Dumnezeu a osîndit păcatul în firea pămintească, 
trimețind, din pricina păcatului, pe însuș Fiul Său într'o fire 
asemănătoare cu a păcatului, pentruca porunca Legii să fie 
împlinită în noi, cari trăim nu după îndemnurile firii pămîn- 
teşti, ci după îndemnurile Duhului. ’n adevăr, ceice trăiesc 
după îndemnurile firii pămîntești, umblă după lucrurile firii 
pămiîntești; pe cînd cei ce trăiesc după îndemnurile Duhu- 
lui, umblă după lucrurile Duhului. Și umblarea după lu- 
crurile firii pămîntești, este moarte, pe cînd umblarea după 

lucrurile Duhului este viață și pace. Fiindcă umblarea după 
lucrurile firii pămîntești este vrăjmășie împotriva lui Dum- 
nezeu, căci, ea nu se supune Legii lui Dumnezeu, și nici nu 
poate să se supună. Deci, ceice sînt pămiîntești, nu pot să 
placă lui Dumnezeu. Voi însă nu mai sînteţi pămîntești, ci 
duhovnicești, dacă Duhul lui Dumnezeu locuiește în adevăr în 

Dacă n'are cineva Duhul lui Hristos, nu este al Lui. Și 
dacă Hristos este în voi, trupul vostru, da, este supus morţii, 
din pricina păcatului; dar duhul vostru este viu, din pricina 
neprihănirii. Şi dacă Duhul Celui ce a înviat pe Isus din- 
tre cei morți locuiește în voi, Cel ce a înviat pe Hristos Isus 
din morți, va învia și trupurile voastre muritoare, din pric- 
ina Duhului Său, care locuiește în voi. Așa dar, fraţilor, noi 
nu mai datorăm nimic firii pămiîntești, ca să trăim după în- 
demnurile ei. Dacă trăiţi după îndemnurile ei, veţi muri; dar 
dacă, prin Duhul, faceți să moară faptele NSE MIA veţi trăi. 
Căci toți ceice sînt călăuziţi de Duhul lui Dumnezeu sînt fii 
ai lui Dumnezeu. Și voi n'aţi primit un duh de robie, ca să 
mai aveţi frică; ci ați primit un duh de înfiere, care ne face 
să strigăm: «Ayal adică: Tată” 'nsuș Duhul adevereste îm- 
preună cu duhul nostru că sîntem copii ai lui Dumnezeu. Și, 
dacă sîntem copii, sîntem și moștenitori: moștenitori ai lui 
Dumnezeu, și împreună moștenitori cu Hristos, dacă suferim 
cu adevărat împreună cu El, ca să fim și proslăviți împreună 
cu El. Eu socotesc că suferinţele din vremea de acum nu sînt 
vrednice să fie puse alături cu slava viitoare, care are să fie 
descoperită faţă de noi. De asemenea, și firea așteaptă cu o 
dorință înfocată, descoperirea fiilor lui Dumnezeu. Căci firea 
a fost supusă deșertăciunii-nu de voie, ci din pricina celui ce 
a supus-o-cu nădejdea însă, că și ea va fi izbăvită din robia 
stricăciunii, ca să aibă parte de slobozenia slavei copiilor lui 
Dumnezeu. Dar știm că pînă în ziua de azi, toată firea sus- 
pină și sufere durerile nașterii. Și nu numai ea, dar și noi, cari 
avem cele dintîi roade ale Duhului, suspinăm în noi, și aștep- 
tàm înfierea, adică răscumpărarea trupului nostru. Căci în 
nădejdea, aceasta am fost mîntuiţi. Dar o nădejde care se vede, 
nu mai este nădejde: pentrucă ce se vede, se mai poate nădăj- 

dui? Pe cînd, dacă nădăjduim ce nu vedem, așteptăm cu 
răbdare. Şi tot astfel și Duhul ne ajută în slăbiciunea noas- 
tră: căci nu știm cum trebuie să ne rugăm. Dar însuș Duhul 
mijlocește pentru noi cu suspine negrăite. Și Cel ce cercetează 
inimile, știe care este năzuinţa Duhului; pentrucă El mijlocește 
pentru sfinți după voia lui Dumnezeu. De altă parte, știm că 
toate lucrurile lucrează împreună spre binele celorce iubesc pe 
Dumnezeu, și anume, spre binele celorce sînt chemaţi după 
planul Său. Căci pe aceia, pe cari i-a cunoscut mai dinainte, 
i-a și hotărît mai dinainte să fie asemenea chipului Fiului Său, 
pentruca El să fie cel întîi născut dintre mai mulţi frați. Și 
pe aceia pe cari i-a hotărît mai dinainte, i-a și chemat; și pe 
aceia pe cari i-a chemat, i-a și socotit neprihăniţi; iar pe aceia 
pe cari i-a socotit neprihăniţi, i-a și proslăvit. Deci, ce vom 
zice noi în fața tuturor acestor lucruri? Dacă Dumnezeu este 
pentru noi, cine va fi împotriva noastră? El, care n'a cruțat 
nici chiar pe Fiul Său, ci L-a dat pentru noi toţi, cum nu ne 
va da fără plată, împreună cu El, toate lucrurile? Cine va 
ridica pîră împotriva aleşilor lui Dumnezeu? Dumnezeu este 
Acela, care-i socotește neprihăniți! Cine-i va osîndi? Hristos 
a murit! Ba mai mult, El a și înviat, stă la dreapta lui Dum- 
nezeu, și mijlocește pentru noi! Cine ne va despărţi pe noi de 
dragostea lui Hristos? Necazul, sau strîmtorarea, sau prigo- 
nirea, sau foametea, sau lipsa de îmbrăcăminte, sau primejdia 
sau sabia? După cum este scris: “Din pricina Ta sîntem daţi 
morții toată ziua; sintem socotiți ca niște oi de tăiat.” To- 
tuş în toate aceste lucruri noi sîntem mai mult decît biruitori, 
prin Acela care ne-a iubit. Căci sînt bine încredinţat că nici 
moartea, nici viaţa, nici îngerii, nici stăpinirile, nici puterile, 
nici lucrurile de acum, nici cele viitoare, nici înălţimea, nici 
adîncimea, nici o altă făptură (Sau: zidire.), nu vor fi în stare 
să ne despartă de dragostea lui Dumnezeu, care este în Isus 
Hristos, Domnul nostru. 


Spun adevărul în Hristos, nu mint; cugetul meu, luminat de 
Duhul Sfînt, îmi este martor, că simt o mare întristare, și am 
o durere necurmată în inimă. Căci aproape să doresc să fiu eu 
însumi anatema, despărțit de Hristos, pentru fraţii mei, rudele 

mele trupești. Ei sînt Israeliti, au înfierea, slava, legămintele, 
darea Legii, slujba dumnezeiască, făgăduințele, patriarhii, și 
din ei a ieșit, după trup, Hristosul, care este mai pe sus de toate 
lucrurile, Dumnezeu binecuvîntat în veci. Amin! Dar aceasta 
nu înseamnă că a rămas fără putere Cuvîntul lui Dumnezeu. 
Căci nu toţi cei ce se coboară din Israel, sînt Israel; și, măcar 
că sînt sămînța lui Avraam, nu toţi sînt copiii lui Avraam; ci 
este scris: “n Isaac vei avea o sămînţă, care-ţi va purta nu- 
mele.” Aceasta însemnează că nu copiii trupești sînt copii ai 
lui Dumnezeu; ci copiii făgăduinţei sînt socotiți ca sămînţă. 
Căci cuvîntul acesta este o făgăduință: “Pe vremea aceasta 
Mă voi întoarce, și Sara va avea un fiu.” Ba mai mult; tot 
așa a fost cu Rebeca. Ea a zămislit doi gemeni numai dela 
părintele nostru Isaac. Căci, măcar că cei doi gemeni nu se 
născuseră încă, și nu făcuseră nici bine nici rău, -ca să rămînă 
în picioare hotărîrea mai dinainte a lui Dumnezeu, prin care se 
făcea. o alegere, nu prin fapte, ci prin Cel ce cheamă, - s'a zis 
Rebecii: “Cel mai mare va fi rob celui mai mic”, după cum 
este scris: “Pe Iacov l-am iubit, iar pe Esau l-am urit.” Deci 
ce vom zice? Nu cumva este nedreptate în Dumnezeu? Nici 
de cum! Căci Ela zis lui Moise: “Voi avea milă de oricine-Mi 
va plăcea să am milă; și Mă voi îndura de oricine-Mi va plăcea 
să Mă îndur.” Aşa dar, nu atîrnă nici de cine vrea, nici de 
cine aleargă, ci de Dumnezeu care are milă. Fiindcă Scrip- 
tura zice lui Faraon: “Te-am ridicat înadins, ca să-Mi arăt în 
tine puterea Mea, și pentruca Numele Meu să fie vestit în tot 
pămîntul.” Astfel, El are milă de cine vrea și împietrește pe 
cine vrea. Dar îmi vei zice: “Atunci de ce mai bagă vină? 
Căci cine poate sta împotriva voiei Lui?” Dar, mai de grabă, 
cine ești tu, omule, ca să răspunzi împotriva lui Dumnezeu? 
Nu cumva vasul de lut va zice celui ce l-a făcut: “Pentru ce m- 
ai făcut așa?” Nu este olarul stăpîn pe lutul lui, ca din aceeaș 
frămîntătură de lut să facă un vas pentru o întrebuințare de 
cinste, și un alt vas pentru o întrebuințare de ocară? Şi ce 
putem spune, dacă Dumnezeu, fiindcă voia să-Și arate mînia și 
să-Și descopere puterea, a suferit cu multă răbdare niște vase 
ale mîniei, făcute pentru peire; și să-Și arate bogăţia slavei 

Lui față de niște vase ale îndurării, pe cari le-a pregătit mai 
dinainte pentru slavă (despre noi vorbesc)? Astfel, El ne-a 
chemat nu numai dintre Iudei, ci și dintre Neamuri, după 
cum zice în Osea: “Voi numi „popor al Meu“, pe cel ce nu 
era poporul Meu, și „prea iubită“, pe cea care nu era prea iu- 
bită. Şi acolo unde li se zicea: „Voi nu sînteți poporul Meu‘, 
vor fi numiţi fii ai Dumnezeului celui viu.” Isaia, de altă 
parte, strigă cu privire la Israel: “Chiar dacă numărul fiilor 
lui Israel ar fi ca nisipul mării, numai rămășița va fi mîntuită. 
Căci Domnul va împlini pe deplin și repede pe pămînt cuvîntul 
Lui. Şi, cum zisese Isaia mai înainte: “Dacă nu ne-ar fi lăsat 
Domnul Savaot o sămînţă, am fi ajuns ca Sodoma, și ne-am fi 
asemănat cu Gomora.” Deci ce vom zice? Neamurile, cari nu 
umblau după neprihănire, au căpătat neprihănirea și anume 
neprihănirea care se capătă prin credință; pe cînd Israel, care 
umbla după o Lege, care să dea neprihănirea, n'a ajuns la 
Legea aceasta.  Pentruce? Pentru că Israel n'a căutat-o prin 
credință, ci prin fapte. Ei s'au lovit de piatra de poticnire, 
după cum este scris: “lată că pun în Sion o Piatră de potic- 
nire, și o stîncă de cădere: și cine crede în El, nu va fi dat de 
rușine.” 


Fraţilor, dorinţa inimii mele și rugăciunea mea către Dum- 
nezeu pentru Israeliţi, este să fie mîntuiți. Le mărturisesc că 
ei au rivnă pentru Dumnezeu, dar fără pricepere:  pentrucă, 
întrucât n-au cunoscut neprihănirea, pe care o dă Dumnezeu, 
au căutat să-și pună înainte o neprihănire a lor înșiși, și nu 
s'au supus astfel neprihănirii, pe care o dă Dumnezeu. Căci 
Hristos este sfirșitul Legii, pentruca oricine crede în El, să 
poată căpăta neprihănirea. ’n adevăr, Moise scrie că omul 
care împlinește neprihănirea, pe care o dă Legea, va trăi prin 
ea. Pe cînd iată cum vorbește neprihănirea, pe care o dă 
credința: “Să nu zici în inima ta: „Cine se va sui în cer; (Să 
pogoare adică pe Hristos din cer). Sau: „Cine se va pogori în 
Adiînci, (Să scoale adică pe Hristos din morţi). Ce zice ea deci? 
„Cuvîntul este aproape de tine: în gura ta și în inima ta.‘ Și 
cuvîntul acesta este cuvîntul credinţei, pe care-l propovăduim 
noi. Dacă mărturisești deci cu gura ta pe Isus ca Domn, și 

dacă crezi în inima ta că Dumnezeu L-a înviat din morți, vei fi 
mintuit. Căci prin credința din inimă se capătă neprihănirea, 
și prin mărturisirea cu gura se ajunge la mîntuire, după cum 
zice Scriptura: „Oricine crede în el, nu va fi dat de rușine.“ 
'n adevăr, nu este nici o deosebire între ludeu și Grec; căci 
toţi au acelaș Domn, care este bogat în îndurare pentru toți 
cei ce-L cheamă. Fiindcă „oricine va chema Numele Domnu- 
lui, va fi mîntuit.* Dar cum vor chema pe Acela în care n'au 
crezut? Şi cum vor crede în Acela, despre care n'au auzit? 
Și cum vor auzi despre El fără propovăduitor? Şi cum vor 
propovădui, dacă nu sînt trimeși? După cum este scris: „Cit 
de frumoase sînt picioarele celor ce vestesc pacea, ale celor ce 
vestesc Evangheliaj Dar nu toţi au ascultat de Evanghelie. 
Căci Isaia zice: „Doamne, cine a crezut propovăduirea noas- 
trăţ, Astfel, credinţa vine în urma auzirii; iar auzirea vine prin 
Cuvîntul lui Hristos. Dar eu întreb: „N'au auzit ei; Ba da; 
căci „glasul lor a răsunat prin tot pămîntul, și cuvintele lor au 
ajuns pînă la marginile lumii.“ Dar întreb iarăș: ,N’a știut 
Israel lucrul acesta; Ba da; căci Moise, cel dintii, zice: „Vă 
voi întărita la pizmă prin ceeace nu este neam, vă voi aţiţa 
mînia printr-un neam fără pricepere.“ Și Isaia merge cu în- 
drăzneala pînă acolo că zice: „Am fost găsit de ceice nu Mă 
căutau; M'am făcut cunoscut celor ce nu întrebau de Mine.‘ 
Pe cînd, despre Israel zice: ‚Toată ziua Mi-am întins mâinile 
spre un norod răzvrătit și împotrivitor la vorbă.“ 


'ntreb dar: „A lepădat Dumnezeu pe poporul Său;, Nicide- 
cum! Căci și eu sînt Israelit, din sămînța lui Avraam, din sem- 
inția lui Beniamin. Dumnezeu n'a lepădat pe poporul Său, 
pe care l-a cunoscut mai dinainte. Nu știți ce zice Scriptura, 
în locul unde vorbește despre Ilie? Cum se plinge el lui Dum- 
nezeu împotriva lui Israel, cînd zice: “Doamne, pe proorocii 
Tăi i-au omorît, altarele Tale le-au surpat; am rămas eu sin- 
gur, și caută să-mi ia viața?” Dar ce-i răspunde Dumnezeu? 
“Mi-am păstrat șapte mii de bărbaţi, cari nu și-au plecat ge- 
nunchiul înaintea lui Baal.” Tot așa, și în vremea de faţă, 
este o rămășiță datorită unei alegeri, prin har. Și dacă este 
prin har, atunci nu mai este prin fapte; altmintrelea, harul 

n'ar mai fi har. Și dacă este prin fapte, nu mai este prin har; 
altmintrelea, fapta n'ar mai fi faptă. Deci, ce urmează? Că 
Israel n'a căpătat ce căuta, iar rămășița aleasă a căpătat; pe 
cînd ceilalți au fost împietriţi, după cum este scris: “Dum- 
nezeu le-a dat un duh de adormire, ochi ca să nu vadă, și urechi 
ca să n'audă, pînă în ziua de astăzi.” Și David zice: “Masa 
lor să li se prefacă într-o cursă, într-un laţ, într-un prilej de 
cădere și într-o dreaptă răsplătire. Să li se întunece ochii ca să 
nu vadă, și spinarea, să le-o ţii mereu girbovită.” ’ntreb dar: 
“S'au poticnit ei ca să cadă? Nicidecum! Ci, prin alunecarea 
lor, s'a făcut cu putință mîntuirea Neamurilor, ca să facă pe 
Israel gelos; dacă, deci, alunecarea lor a fost o bogăţie pen- 
tru lume, și paguba lor a fost o bogăţie pentru Neamuri, ce 
va fi plinătatea întoarcerii lor? V’o spun vouă, Neamurilor: 
“ntrucit sînt apostol al Neamurilor, îmi slăvesc slujba mea, 
și caut, ca, dacă este cu putință, să stîrnesc gelozia celor din 
neamul meu, și să mîntuiesc pe unii din ei. Căci, dacă lep- 
ădarea, lor a adus împăcarea lumii, ce va fi primirea lor din 
nou, decît viață din morți? Iar dacă cele dintii roade sînt 
sfinte, și plămădeala este sf ntă; și dacă rădăcina este sfîntă, și 
scule sînt sfinte. Iar dacă unele din ramuri au fost tăiate, 
și dacă tu, care erai dintr'un măslin sălbatic, ai fost altoit în 
locul lor, și ai fost făcut părtaș rădăcinii și grăsimii măslinului, 
nu te făli faţă de ramuri. Dacă te fălești, să știi că nu tu ţii 
rădăcina, ci rădăcina te ţine pe tine. Dar vei zice: “Ramurile 
au fost tăiate, ca să fiu altoit eu.” Adevărat: au fost tăiate 
din pricina necredinţei lor, și tu stai în picioare prin credință: 
Nu te îngîmfa dar, ci teme-te! Căci dacă n'a cruțat Dum- 
nezeu ramurile firești, nu te va cruța nici pe tine. Uită-te dar 
la bunătatea și asprimea lui Dumnezeu: asprime faţă de ceice 
au căzut, şi bunătate faţă de tine, dacă nu încetezi să rămii 
în bunătatea aceasta; altmintrelea, vei fi tăiat și tu. Și chiar 

: dacă nu stăruiesc în necredință, vor fi altoiți; căci Dum- 
nezeu poate să-i altoiască iarăș. Fiindcă, dacă tu, care ai fost 
tăiat dintr'un măslin, care din fire era sălbatec, ai fost altoit, 
împotriva firii tale, într'un măslin bun, cu cât mai mult vor 
fi altoiţi ei, cari sînt ramuri firești, în măslinul lor? Fraţilor, 

pentruca să nu vă socotiți singuri înţelepţi, nu vreau să nu 
știți taina aceasta: o parte din Israel a căzut într'o împietrire, 
care va ținea pînă va intra numărul deplin al Neamurilor. Și 26 
atunci tot Israelul va fi mîntuit, dupăcum este scris: “Izbăvi- 
torul va veni din Sion, și va îndepărta toate nelegiurile dela 
Iacov. Acesta va fi legămîntul, pe care-l voi face cu ei, cînd le 27 
voi șterge păcatele.” ’n ce privește Evanghelia, ei sînt vrăj- 28 
mași, și aceasta spre binele vostru; dar în ce privește alegerea, 
sînt iubiţi, din pricina părinţilor lor. Căci lui Dumnezeu nu- 29 
Į pare rău de darurile și de chemarea făcută.  Dupăcum voi 30 
odinioară n'aţi ascultat de Dumnezeu, și dupăcum prin neas- 
cultarea lor aţi căpătat îndurare acum, tot așa, ei acum n'au 31 
ascultat, pentruca, prin îndurarea arătată vouă, să capete și 

ei îndurare. Fiindcă Dumnezeu a închis pe toţi oamenii în 32 
neascultare, ca să aibă îndurare de toţi. O, adîncul bogăției, 33 
înțelepciunii și științei lui Dumnezeu! Cît de nepătrunse sînt 
judecăţile Lui, și cît de neînţelese sînt căile Lui! Și în adevăr, 34 
“cine a cunoscut gîndul Domnului? Sau cine a fost sfetnicul 
Lui? Cine l-a dat ceva întîi, ca să aibă de primit înapoi?” 35 
Din El, prin EI, și pentru El sînt toate lucrurile. A Lui să fie 36 
slava în veci! Amin. 


Vă îndemn dar, fraţilor, pentru îndurarea lui Dumnezeu, [12] 
să aduceţi trupurile voastre ca o jertfă vie, sfintă, plăcută lui 
Dumnezeu: aceasta va fi din partea voastră o slujbă duhovnicească. 
Să nu vă potriviţi chipului veacului acestuia, ci să vă prefaceţi, 2 
prin înocirea minţii voastre, ca să puteţi deosebi bine voia lui 
Dumnezeu: cea bună, plăcută și desăvîrșită. Prin harul, care 3 
mi-a fost dat, eu spun fiecăruia dintre voi, să nu aibă despre 
sine o părere mai înaltă decît se cuvine; ci să aibă simţiri 
cumpătate despre sine, potrivit cu măsura de credință, pe care 
a împărţit-o Dumnezeu fiecăruia. Căci, dupăcum într'un trup 4 
avem mai multe mădulare, și mădularele n'au toate aceeaș slu- 
jbă, tot așa, și noi, cari sîntem mulţi, alcătuim un singur trup 5 
în Hristos; dar, fiecare în parte, sîntem mădulare unii altora. 
Deoarece avem felurite daruri, după harul care ne-a fost dat: 6 
cine are darul proorociei, să-l întrebuinţeze după măsura cred- 
inței lui. Cine este chemat la o slujbă, să se ţină de slujba 7 

lui. Cine învaţă pe alţii, să se ţină de învățătură. Cine îm- 
bărbătează pe alţii, să se ţină de îmbărbătare. Cine dă, să dea 
cu inimă largă. Cine cîrmuiește, să cîrmuiască cu rîvnă. Cine 
face milostenie, s'o facă cu bucurie. Dragostea să fie fără 
prefăcătorie. Fie-vă groază de rău, și lipiţi-vă tare de bine. 
lubiţi-vă unii pe alţii cu o dragoste frăţească. ’n cinste, fiecare 
să dea întiietate altuia. "n sîrguință, fiți fără preget. Fiţi plini 
de rîvnă cu duhul. Slujiţi Domnului. Bucuraţi-vă în nădejde. 
Fiţi răbdători în necaz. Stăruiţi în rugăciune.  Ajutaţi pe 
sfinți, cînd sînt în nevoie. Fiţi primitori de oaspeţi. Binecu- 
vîntaţi pe cei ce vă prigonesc: binecuvîntaţi și nu blestemaţi. 
Bucuraţi-vă cu cei ce se bucură; plingeţi cu ceice pling. Aveţi 
aceleași simţiminte unii față de alții. Nu umblaţi după lu- 
crurile înalte, ci rămîneţi la cele smerite. Să nu vă socotiți 
singuri înţelepţi. Nu întoarceţi nimănui rău pentru rău. Ur- 
măriţi ce este bine, înaintea tuturor oamenilor. Dacă este cu 
putinţă, întrucît atirnă de voi, trăiţi în pace cu toţi oamenii. 
Prea iubiţilor, nu vă răsbunaţi singuri; ci lăsaţi să se răzbune 
mînia lui Dumnezeu; căci este scris: “Răzbunarea este a Mea; 
Eu voi răsplăti”, zice Domnul. Dimpotrivă: dacă îi este foame 
vrăjmașului tău, dă-i să mănînce; dacă-i este sete, dă-i să bea; 
căci dacă vei face astfel, vei grămădi cărbuni aprinși pe capul 
lui.” Nu te lăsa biruit de rău, ci biruiește răul prin bine. 


Oricine să fie supus stăpînirilor celor mai înalte; căci nu 
este stăpînire care să nu vină dela Dumnezeu. Și stăpinir- 
ile cari sînt, au fost rînduite de Dumnezeu.  Deaceea, cine 
se împotrivește stăpînirii, se împotrivește rînduielii puse de 
Dumnezeu; și ceice se împotrivesc, își vor lua osinda. Dregă- 
torii nu sînt de temut pentru o faptă bună, ci pentru una 
rea. Vrei dar să nu-ţi fie frică de stăpînire? Fă binele, și 
vei avea laudă dela ea. El este slujitorul lui Dumnezeu pen- 
tru binele tău. Dar, dacă faci răul, teme-te, căci nu degeaba 
poartă sabia. El este în slujba lui Dumnezeu, ca să-L răzbune 
și să pedepsească pe cel ce face rău.  Deaceea trebuie să fiți 
supuși nu numai de frica pedepsei, ci și din îndemnul cugetu- 
lui. Tot pentru aceasta să plătiţi și birurile. Căci dregătorii 
sînt niște slujitori ai lui Dumnezeu, făcînd necurmat tocmai 

slujba aceasta. Daţi tuturor ce sînteți datori să daţi: cui da- 
toraţi birul, daţi-i birul; cui datoraţi vama, daţi-i vama; cui 
datoraţi frica, daţi-i frica; cui datoraţi cinstea, daţi-i cinstea. 
Să nu datoraţi nimănui nimic, decît să vă iubiţi unii pe alții: 
căci cine iubește pe alţii, a împlinit Legea. De fapt: “Să nu 
preacurvești, să nu furi, să nu faci nici o mărturisire minci- 
noasă, să nu poftești”, și orice altă poruncă mai poate fi, se 
cuprind în porunca aceasta: “Să iubeşti pe aproapele tău ca 
pe tine însuţi.” Dragostea nu face rău aproapelui: dragostea 
deci este împlinirea Legii. Şi aceasta cu atît mai mult, cu 
cât știți în ce împrejurări ne aflăm: este ceasul să vă treziți în 
sfîrşit din somn; căci acum mîntuirea este mai aproape de noi 
decît atunci cînd am crezut. Noaptea aproape a trecut, se 
apropie ziua. Să ne desbrăcăm dar de faptele întunerecului, 
și să ne îmbrăcăm cu armele luminii. Să trăim frumos, ca în 
timpul zilei, nu în chefuri și în beţii; nu în curvii și în fapte de 
rușine; nu în certuri și în pizmă; ci îmbrăcaţi-vă în Domnul 
Isus Hristos, și nu purtaţi grijă de firea pămîntească, pentruca 
să-i treziți poftele. 


Primiţi bine pe cel slab în credință, și nu vă apucaţi la 
vorbă asupra părerilor îndoelnice. Unul crede că poate să 
mănînce de toate; pe cînd altul, care este slab, nu mănîncă 
decît verdeţuri. Cine mănîncă să nu dispreţuiască pe cine nu 
mănîncă; și cine nu mănîncă, să nu judece pe cine mănîncă, fi- 
indcă Dumnezeu l-a primit. Cine ești tu, care judeci pe robul 
altuia? Dacă stă în picioare sau cade, este treaba stăpinului 
său; totuș, va sta în picioare, căci Domnul are putere să-l în- 
tărească pentru ca să stea. Unul socotește o zi mai pe sus 
decît alta; pentru altul, toate zilele sînt la fel. Fiecare să fie 
deplin încredinţat în mintea lui. Cine face deosebire între zile, 
pentru Domnul o face. Cine nu face deosebire între zile, pen- 
tru Domnul n'o face. Cine mănîncă, pentru Domnul mănîncă; 
pentrucă aduce mulţămiri lui Dumnezeu. Cine nu mănîncă, 
pentru Domnul nu mănîncă; și aduce și el mulțămiri lui Dum- 
nezeu. ’n adevăr, niciunul din noi nu trăiește pentru sine, 
și nici unul din noi nu moare pentru sine. Căci dacă trăim, 
pentru Domnul trăim; şi dacă murim, pentru Domnul murim. 


10 


11 


12 


13 


14 


10 


11 


12 


13 


14 


15 


16 


17 


18 


19 


20 


21 


22 


23 


14. 9-15. 3 ROMANI 1594 


Deci, fie că trăim, fie că murim, noi sîntem ai Domnului. Căci 
Hristos pentru aceasta a murit și a înviat ca să aibă stăpînire 
și peste cei morți și peste cei vii. Dar pentruce judeci tu 
pe fratele tău? Sau pentruce dispreţuiești tu pe fratele tău? 
Căci toți ne vom înfățișa înaintea scaunului de judecată al lui 
Hristos. Fiindcă este scris: “Pe viața Mea Mă jur, zice Dom- 
nul, că orice genunchi se va pleca înaintea Mea, și orice limbă 
va da slavă lui Dumnezeu.” Așa că fiecare din noi are să 
dea socoteală despre sine însuș lui Dumnezeu. Să nu ne mai 
judecăm dar unii pe alţii. Ci mai bine judecaţi să nu faceţi 
nimic, care să fie pentru fratele vostru o piatră de poticnire sau 
un prilej de păcătuire. Eu știu și sînt încredințat în Domnul 
Isus, că nimic nu este necurat în sine, și că un lucru nu este 
necurat, de cât pentru cel ce crede că este necurat. Dar dacă 
faci ca fratele tău să se mihnească din pricina unei mîncări, nu 
mai umbli în dragoste! Nu nimici, prin mîncarea ta, pe acela 
pentru care a murit Hristos! Nu faceţi ca binele vostru să fie 
grăit de rău. Căci 'mpărăţia lui Dumnezeu nu este mîncare și 
băutură, ci neprihănire, pace și bucurie în Duhul Sfint. Cine 
slujeşte lui Hristos în felul acesta, este plăcut lui Dumnezeu și 
cinstit de oameni. Așa dar, să urmărim lucrurile, cari duc la 
pacea și zidirea noastră. Să nu nimicești, pentru o mîncare, 
lucrul lui Dumnezeu. Drept vorbind, toate lucrurile sînt cu- 
rate. Totuș, a mînca din ele, cînd faptul acesta ajunge pentru 
altul un prilej de cădere, este rău. Bine este să nu mănînci 
carne, să nu bei vin și să te ferești de orice lucru, care poate 
fi pentru fratele tău un prilej de cădere, de păcătuire sau de 
slăbire.  'ncredinţarea pe care o ai, păstrează-o pentru tine, 
înaintea lui Dumnezeu. Ferice de cel ce nu se osindește singur 
în ce găsește bine. Dar cine se îndoiește și mănîncă, este os- 
îndit, pentrucă nu mănîncă din încredințare. Tot ce nu vine 
din încredințare, e păcat. 


Noi, cari sîntem tari, sîntem datori să răbdăm slăbiciunile 
celor slabi, și să nu ne plăcem nouă înșine. Fiecare din noi 
să placă aproapelui, în ce este bine, în vederea zidirii altora. 
Căci și Hristos nu Și-a plăcut Lui însuș; ci, după cum este scris: 
“Ocările celor ce Te ocărăsc pe Tine, au căzut peste Mine.” 

Și tot ce a fost scris mai înainte, a fost scris pentru învăţătura 
noastră, pentruca, prin răbdarea și nu prin mîngiierea pe care 
o dau Scripturile, să avem nădejde. Dumnezeul răbdării și al 
miîngiierii să vă facă să aveţi aceleași simțiminte, unii faţă de 
alţii, după pilda lui Hristos Isus; pentruca toţi împreună, cu 
o inimă și cu o gură, să slăviți pe Dumnezeu, Tatăl Domnului 
nostru Isus Hristos. Aşa dar, primiţi-vă unii pe alţii, cum v'a 
primit și pe voi Hristos, spre slava lui Dumnezeu. Hristos a 
fost, în adevăr, un slujitor al tăierii împrejur, ca să dovedească 
credincioșia lui Dumnezeu, și să întărească făgăduințele date 
părinților; şi ca Neamurile să slăvească pe Dumnezeu, pentru 
îndurarea Lui, după cum este scris: “De aceea Te voi lăuda 
printre Neamuri, și voi cînta Numelui Tău.” Este zis iarăș: 
“Veseliţi-vă, Neamuri, împreună cu poporul Lui.” Şi iarăș: 
“Lăudaţi pe Domnul, toate Neamurile; slăviţi-L, toate noroad- 
ele.” Tot astfel și Isaia zice: “Din Iese va ieși o Rădăcină, 
care se va scula să domnească peste Neamuri; și Neamurile vor 
nădăjdui în El.” Dumnezeul nădejdii să vă umple de toată 
bucuria, și pacea, pe care o dă credinţa, pentruca, prin puterea 
Duhului Sfînt, să fiţi tari în nădejde! ’n ce vă privește pe voi, 
fraţilor, eu însumi sînt încredinţat că sînteţi plini de bunătate, 
plini și de orice fel de cunoștință, și astfel sînteţi în stare să 
vă sfătuiți unii pe alţii. Totuș, ici colea v'am scris mai cu în- 
drăzneală, ca să vă aduc din nou aminte de lucrurile acestea, 
în puterea harului, pe care mi l-a dat Dumnezeu, ca să fiu 
slujitorul lui Isus Hristos între Neamuri. Eu îmi împlinesc cu 
scumpătate slujba Evangheliei lui Dumnezeu, pentruca Nea- 
murile să-l fie o jertfă bine primită, sfinţită de Duhul Sfînt. 
Eu dar mă pot lăuda în Isus Hristos, în slujirea lui Dumnezeu. 
Căci n'aş îndrăzni să pomenesc nici un lucru, pe care să nu-l 
fi făcut Hristos prin mine, ca să aducă Neamurile la ascultarea 
de EI: fie prin cuvîntul meu, fie prin faptele mele, fie prin put- 
erea semnelor și a minunilor, fie prin puterea Duhului Sfint. 
Așa că, de la Ierusalim și ţările de primprejur, pînă la liric, 
am răspîndit cu prisosință Evanghelia lui Hristos. Și am cău- 
tat să vestesc Evanghelia acolo unde Hristos nu fusese vestit, 
ca să nu zidesc pe temelia pusă de altul, după cum este scris: 

“Aceia, cărora nu li se propovăduise despre El, ’l vor vedea, 
și cei ce n'auziseră de El, ’l vor cunoaște.” lată ce m'a îm- 
pedecat de multe ori să vin la voi. Dar acum, fiindcă nu mai 
am nimic care să mă țină pe aceste meleaguri, și fiindcă de ani 
de zile doresc fierbinte să vin la voi, nădăjduiesc să vă văd 
în treacăt, cînd mă voi duce în Spania, și să fiu însoţit de voi 
pînă acolo, după ce îmi voi împlini, măcar în parte, dorința 
de a fi stat la voi. Acum mă duc la Ierusalim să duc niște 
ajutoare sfinţilor. Căci cei din Macedonia și Ahaia au avut 
bunătatea să facă o stringere de ajutoare pentru săracii dintre 
sfinţii, cari sînt în Ierusalim.  Negreșit, au avut bunătatea, 
dar era și o datorie față de ei; pentrucă, dacă Neamurile au 
avut parte de binecuvîntările lor duhovnicești, este de datoria 
lor să-i ajute și ele cu bunurile lor pămîntești. După ce-mi 
voi împlini dar însărcinarea aceasta, și le voi încredința aceste 
daruri, voi pleca în Spania, și voi trece pe la voi. Ştiu că dacă 
vin la voi, voi veni cu o deplină binecuvîntare dela Hristos. 
Vă îndemn dar, fraţilor, pentru Domnul nostru Isus Hristos, 
și pentru dragostea Duhului, să vă luptaţi împreună cu mine, 
în rugăciunile voastre către Dumnezeu pentru mine, ca să fiu 
izbăvit de răzvrătiţii din Iudea, și pentruca slujba, pe care o 
am pentru lerusalim, să fie bine primită de sfinți; și astfel 
să ajung la voi cu bucurie, cu voia lui Dumnezeu, și să mă 
răcoresc puţin în mijlocul vostru. Dumnezeul păcii să fie cu 
voi cu toţi! Amin. 


Vă dau în grijă pe Fivi, sora noastră, care este diaconiță 
(Sau: slujitoare.) a Bisericii din Chencrea; so primiţi în 
Domnul, într'un chip vrednic de sfinţi, și s'o ajutaţi în orice ar 
avea trebuinţă de voi; căci și ea s-a arătat de ajutor multora 
și îndeosebi mie. Spuneţi sănătate Priscilei și lui Acuila, to- 
varășii mei de lucru în Hristos Isus, cari și-au pus capul în joc, 
ca să-mi scape viața. Le mulțămesc nu numai eu, dar și toate 
Bisericile ieșite dintre Neamuri. - Spuneţi sănătate și Bisericii 
care se adună în casa lor. -Spuneți sănătate lui Epenet, prea 
iubitul meu, care a fost cel dintii rod al Asiei pentru Hris- 
tos. Spuneţi sănătate Mariei, care s'a ostenit mult pentru 
voi. - Spuneţi sănătate lui Andronic și lui Iunia, rudele mele 

și tovarășii mei de temniță, cari sînt cu vază între apostoli. 
Ei au venit la Hristos mai înainte de mine chiar. - Spuneţi 
sănătate lui Ampliat, prea iubitul meu în Domnul. - Spuneţi 
sănătate lui Urban, tovarășul nostru de lucru în Hristos, și 
lui Stache, prea iubitul meu. - Spuneţi sănătate lui Apele, 
încercatul slujitor al lui Hristos. -Spuneți sănătate celor din 
casa lui Aristobul. - Spuneţi sănătate lui lerodion, ruda mea. 
-Spuneți sănătate celor din casa lui Narcis, cari sînt ai Dom- 
nului. - Spuneţi sănătate Trifenei și Trifosei, cari se ostenesc 
pentru Domnul. -Spuneți sănătate Persidei prea iubite, care 
s'a ostenit mult pentru Domnul. - Spuneţi sănătate lui Ruf, 
cel ales în Domnul, și mamei lui, care s'a arătat și mama mea. 
- Spuneţi sănătate lui Asincrit, lui Flegon, lui Hermes, lui Pa- 
troba, lui Herma, și fraţilor cari sînt împreună cu ei. - Spuneţi 
sănătate lui Filolog și Iuliei, lui Nereu și surorii lui, lui Olimpa, 
și tuturor sfinților cari sînt împreună cu ei. - Spuneţi-vă sănă- 
tate unii altora cu o sărutare sfintă. Toate Bisericile lui Hris- 
tos vă trimet Sănătate. Vā îndemn, fraţilor, să vă feriţi de 
ceice fac desbinări și tulburare împotriva învăţăturii, pe care 
aţi primit-o. Depărtaţi-vă de ei. Căci astfel de oameni nu 
slujesc lui Hristos, Domnul nostru, ci pîntecelui lor; și, prin 
vorbiri dulci și amăgitoare, ei înșală inimile celor lesne creză- 
tori. Cît despre voi, ascultarea, voastră este cunoscută de toți. 
Mă bucur dar de voi, și doresc să fiţi înţelepţi în ce privește 
binele, și proști în ce privește răul. Dumnezeul păcii va zdrobi 
în curînd pe Satana supt picioarele voastre. Harul Domnului 
nostru Isus Hristos să fie cu voi! Amin. Timotei, tovarășul 
meu de lucru, vă trimete sănătate; tot așa și Luciu, Iason și 
Sosipater, rudele mele. - Vă trimet sănătate în Domnul eu, 
Terţiu, care am scris epistola aceasta. - Gaiu, gazda mea 
și a întregei Biserici, vă trimete sănătate. -Erast, vistiernicul 
cetăţii, vă trimete sănătate; tot așa și fratele Cuart. Harul 
Domnului nostru Isus Hristos să fie cu voi cu toţi! Amin. lar 
Aceluia care poate să vă întărească, după Evanghelia mea și 
propovăduirea lui Isus Hristos, -potrivit cu descoperirea tainei, 
care a fost ţinută ascunsă timp de veacuri, dar a fost arătată 
acum prin scrierile proorocilor, și, prin porunca Dumnezeului 

celui vecinic, a fost adusă la cunoștința tuturor Neamurilor, 
27 ca să asculte de credinţă, - a lui Dumnezeu, care singur este 
înțelept, să fie slava, prin Isus Hristos, în vecii vecilor! Amin. 


I CORINTENI 


OR avel, chemat să fie apostol al lui Isus Hristos, prin 

voia lui Dumnezeu, și fratele Sosten, către Biserica 
lui Dumnezeu care este în Corint, către cei ce au fost 
sfințiti în Hristos Isus, chemați să fie sfinți, și către 
toți cei ce cheamă în vreun loc Numele lui Isus Hristos, Dom- 
nul lor și al nostru: Har și pace dela Dumnezeu, Tatăl nostru, 
și dela Domnul Isus Hristos!  Mulţămesc Dumnezeului meu 
totdeauna, cu privire la voi, pentru harul lui Dumnezeu, care 
v'a fost dat în Isus Hristos. Căci în El ați fost îmbogăţiţi 
în toate privințele, cu orice vorbire și cu orice cunoștință. "n 
felul acesta mărturia despre Hristos a fost bine întărită în mi- 
jlocul vostru; așa că nu duceţi lipsă de niciun fel de dar, în 
așteptarea arătării Domnului nostru Isus Hristos. El vă va 
întări pînă la sfârșit, în așa fel ca să fiţi fără vină în ziua venirii 
Domnului nostru Isus Hristos. Credincios este Dumnezeu, 
care v'a chemat la părtășia cu Fiul Său Isus Hristos, Domnul 
nostru. Vă îndemn, fraţilor, pentru Numele Domnului nostru 
Isus Hristos, să aveţi toți acelaș fel de vorbire, să n'aveţi des- 
binări între voi, ci să fiţi uniţi în chip desăvîrșit într'un gînd 
și o simţire. Căci, fraţilor, am aflat despre voi dela ai Cloei, 


că între voi sînt certuri. Vreau să spun că fiecare din voi zice: 
“Eu sînt al lui Pavel!” -“Şi eu, al lui Apolo!” -“Și eu, al lui 
Chifa!” -“Și eu, al lui Hristos!” Hristos a fost împărţit? Pavel 


a fost răstignit pentru voi? Sau în numele lui Pavel aţi fost voi 
botezați?  Mulţămesc lui Dumnezeu că n'am botezat pe nici- 
unul din voi, afară de Crisp și Gaiu, pentruca nimeni să nu 
poată spune că aţi fost botezați în numele meu. Da, am mai 
botezat și casa lui Stefana; încolo, nu știu să mai fi botezat 
pe altcineva. De fapt, Hristos m'a trimes nu să botez, ci 
să propovăduiesc Evanghelia: nu cu înțelepciunea vorbirii, ca 
nu cumva, crucea lui Hristos să fie făcută zadarnică. Fiindcă 
propovăduirea crucii este o nebunie pentru cei ce sînt pe calea 

pierzării: dar pentru noi, cari sîntem pe calea mîntuirii, este 
puterea lui Dumnezeu. Căci este scris: “Voi prăpădi înțelep- 
ciunea celor înţelepţi, și voi nimici priceperea celor pricepuţi.” 
Unde este înțeleptul? Unde este cărturarul? Unde este vor- 
băreţul veacului acestuia? N'a prostit Dumnezeu înţelepci- 
unea lumii acesteia? Căci întrucît lumea, cu înțelepciunea 
ei, n'a cunoscut pe Dumnezeu în înțelepciunea lui Dumnezeu, 
Dumnezeu a găsit cu cale să mîntuiască pe credincioși prin 
nebunia propovăduirii crucii. Iudeii, într'adevăr, cer minuni, 
și Grecii caută înţelepciune; dar noi propovăduim pe Hristos 
cel răstignit, care pentru Iudei este o pricină de poticnire, și 
pentru Neamuri o nebunie; dar pentru cei chemaţi, fie Iudei, 
fie Greci, este puterea și înțelepciunea lui Dumnezeu. Căci 
nebunia lui Dumnezeu, este mai înțeleaptă decît oamenii; și 
slăbiciunea, lui Dumnezeu, este mai tare decît oamenii. De 
pildă, fraţilor, uitaţi-vă la voi cari aţi fost chemaţi: printre voi 
nu sînt mulţi înţelepţi în felul lumii, nici mulți puternici, nici 
mulți de neam ales. Dar Dumnezeu a ales lucrurile nebune 
ale lumii, ca să facă de rușine pe cele înțelepte. Dumnezeu a 
ales lucrurile slabe ale lumii, ca să facă de rușine pe cele tari. 
Și Dumnezeu a ales lucrurile josnice ale lumii, și lucrurile dis- 
preţuite, ba încă lucrurile cari nu sînt, ca să nimicească pe 
cele ce sînt; pentruca nimeni să nu se laude înaintea lui Dum- 
nezeu. Şi voi, prin El, sînteţi în Hristos Isus. El a fost făcut 
de Dumnezeu pentru noi înțelepciune, neprihănire, sfințire și 
răscumpărare, pentruca, după cum este scris: “Cine se laudă, 
să se laude în Domnul.” 


Cît despre mine, fraţilor, cînd am venit la voi, n'am venit 
să vă vestesc taina lui Dumnezeu cu o vorbire sau înțelepciune 
strălucită. Căci n'am avut de gînd să știu între voi altceva 
decît pe Isus Hristos și pe El răstignit. Eu însumi, cînd am 
venit în mijlocul vostru, am fost slab, fricos și plin de cutremur. 
Și învățătura și propovăduirea mea nu stăteau în vorbirile 
înduplecătoare ale înțelepciunii, ci într'o dovadă dată de Duhul 
și de putere, pentruca credința voastră să fie întemeiată nu pe 
înțelepciunea oamenilor, ci pe puterea lui Dumnezeu. Totuş 
ceeace propovăduim noi printre cei desăvirșiţi, este o înţelep- 

ciune; dar nu a veacului acestuia, nici a fruntașilor veacului 
acestuia, cari vor fi nimiciți. Noi propovăduim înțelepciunea 
lui Dumnezeu, cea tainică și ținută ascunsă, pe care o rînduise 
Dumnezeu, spre slava noastră, mai înainte de veci, și pe care 
n'a cunoscut-o niciunul din fruntașii veacului acestuia; căci, 
dacă ar fi cunoscut-o, n-ar fi răstignit pe Domnul slavei. Dar, 
după cum este scris: “Lucruri, pe cari ochiul nu le-a văzut, 
urechea nu le-a auzit, și la inima omului nu s'au suit, așa 
sînt lucrurile, pe cari le-a pregătit Dumnezeu pentru cei ce-L 
iubesc.” Nouă însă Dumnezeu ni le-a descoperit prin Duhul 
Său. Căci Duhul cercetează totul, chiar și lucrurile adinci ale 
lui Dumnezeu. ’n adevăr, cine dintre oameni cunoaște lu- 
crurile omului, afară de duhul omului, care este în el? Tot așa: 
nimeni nu cunoaște lucrurile lui Dumnezeu afară de Duhul 
lui Dumnezeu. Şi noi n'am primit duhul lumii, ci Duhul 
care vine dela Dumnezeu, ca să putem cunoaște lucrurile, pe 
cari ni le-a dat Dumnezeu prin harul Său. Și vorbim de- 
spre ele nu cu vorbiri învăţate dela înțelepciunea omenească, 
ci cu vorbiri învăţate dela Duhul Sfint, întrebuințînd o vorbire 
duhovnicească pentru lucrurile duhovnicești. Dar omul firesc 
nu primește lucrurile Duhului lui Dumnezeu, căci, pentru el, 
sînt o nebunie; și nici nu le poate înțelege, pentrucă trebui- 
esc judecate duhovnicește. (Omul duhovnicesc, dimpotrivă, 
poate să judece totul, și el însuș nu poate fi judecat de ni- 
meni. Căci “cine a cunoscut gîndul Domnului, ca să-l poată 
da învăţătură?” Noi însă avem gîndul lui Hristos. 


Cît despre mine, fraților, nu v'am putut vorbi ca unor oa- 
meni duhovnicești, ci a trebuit să vă vorbesc ca unor oameni 
lumești, ca unor prunci în Hristos. V'am hrănit cu lapte, nu 
cu bucate tari, căci nu le puteaţi suferi; și nici acum chiar nu 
le puteţi suferi, Pentrucă tot lumești sînteţi. 'n adevăr, cînd 
între voi sînt zavistii, certuri și desbinări, nu sîntețţi voi lumești 
și nu trăiţi voi în felul celorlalți oameni? Cînd unul zice: “Eu 
sînt al lui Pavel!” Și altul: “Eu sînt al lui Apolo”: nu sînteţi voi 
oameni de lume? Cine este Pavel? Și cine este Apolo? Nişte 
slujitori ai lui Dumnezeu, prin cari ați crezut; și fiecare după 
puterea, dată lui de Domnul. Eu am sădit, Apolo a udat, dar 

Dumnezeu a făcut să crească: așa că nici cel ce sădește, nici 
cel ce udă nu sînt nimic; ci Dumnezeu, care face să crească. 
Cel ce sădește și cel ce udă, sînt tot una; și fiecare își va lua 
răsplata după osteneala lui. Căci noi sîntem împreună lucră- 
tori cu Dumnezeu. Voi sînteţi ogorul lui Dumnezeu, clădirea 
lui Dumnezeu. După harul lui Dumnezeu, care mi-a fost dat, 
eu, ca un meșter-zidar înțelept, am pus temelia, și un altul 
clădește deasupra. Dar fiecare să ia bine seama cum clădește 
deasupra. Căci nimeni nu poate pune o altă temelie decât cea 
care a fost pusă, și care este Isus Hristos. Iar dacă clădește 
cineva, pe această temelie, aur, argint, pietre scumpe, lemn, 
fin, trestie, lucrarea fiecăruia va fi dată pe faţă: ziua Domnu- 
lui o va face cunoscut, căci se va descoperi în foc. Şi focul va 
dovedi cum este lucrarea fiecăruia. Dacă lucrarea zidită de 
cineva pe temelia aceea, rămîne în picioare, el va primi o răs- 
plată. Dacă lucrarea lui va fi arsă, își va pierde răsplata. Cît 
despre el, va fi mîntuit, dar ca prin foc. Nu știți că voi sînteți 
Templul lui Dumnezeu, și că Duhul lui Dumnezeu locuiește în 
voi? Dacă nimicește cineva Templul lui Dumnezeu, pe acela 
îl va nimici Dumnezeu; căci Templul lui Dumnezeu este sfint: 
și aşa sînteți voi. Nimeni să nu se înșele: Dacă cineva din- 
tre voi se crede înțelept în felul veacului acestuia, să se facă 
nebun, ca să ajungă înțelept. Căci înțelepciunea lumii aces- 
teia este o nebunie înaintea lui Dumnezeu. De aceea este scris: 
“EI prinde pe cei înţelepţi în viclenia lor.” Și iarăș: “Domnul 
cunoaște gîndurile celor înţelepţi. Ştie că sînt deșarte.” Ni- 
meni să nu se fălească dar cu oameni, căci toate lucrurile sînt 
ale voastre: fie Pavel, fie Apolo, fie Chifa, fie lumea, fie viaţa, 
fie moartea, fie lucrurile de acum, fie cele viitoare; toate sînt 
ale voastre, şi voi sînteţi ai lui Hristos, iar Hristos este al lui 
Dumnezeu. 


lată, cum trebuie să fim priviţi noi: ca niște slujitori ai lui 
Hristos, și ca niște ispravnici ai tainelor lui Dumnezeu. ’ncolo, 
ce se cere dela ispravnici, este ca fiecare să fie găsit credincios 
în lucrul încredințat lui. Cât despre mine, prea puţin îmi 
pasă dacă sînt judecat de voi sau de un scaun omenesc de 
judecată. Ba încă, nici eu însumi nu mă mai judec pe mine. 

Căci n'am nimic împotriva mea; totuș nu pentru aceasta sînt 
socotit neprihănit: Cel ce mă judecă, este Domnul. De aceea 
să nu judecaţi nimic înainte de vreme, pînă va veni Domnul, 
care va scoate la lumină lucrurile ascunse în întunerec, și va 
descoperi gîndurile inimilor. Atunci, fiecare își va căpăta lauda 
dela Dumnezeu. Fraţilor, pentru voi am spus aceste lucruri, 
în icoană de vorbire, cu privire la mine și la Apolo, ca pai 
noi înșine, să învățați să nu treceţi peste “ce este scris”: și 
nici unul dn voi să nu se fălească de loc cu unul A 
celuilalt. Căci cine te face deosebit? Ce lucru ai, pe care să 
nu-l fi primit? Și dacă l-ai primit, de ce te lauzi ca și cum nu 
l-ai fi primit? O, iată-vă sătui! Iată-vă ajunși bogați! Iată-vă 
împărățind fără noi! Și măcar de ați împărăţi cu adevărat ca 
să putem împărăţi și noi împreună cu voi! Căci parcă Dum- 
nezeu a făcut din noi, apostolii, oamenii cei mai de pe urmă, 
niște osîndiți la moarte; fiindcă am ajuns o priveliște pentru 
lume, îngeri și oameni. Noi sîntem nebuni pentru Hristos: voi, 
înţelepţi în Hristos! Noi, slabi: voi, tari! Voi, puși în cinste: 
noi, dispreţuiţi! Pînă în clipa aceasta suferim de foame și de 
sete, sîntem goi, chinuiți, umblăm din loc în loc, ne ostenim 
și lucrăm cu mîinile noastre; cînd sintem ocărîți, binecuvin- 
tām; cînd sîntem prigoniți, răbdăm; cînd sintem vorbiţi de 
rău, ne rugăm. Pînă în ziua de azi am ajuns ca gunoiul lumii 
acesteia, ca lepădătura tuturor. Nu vă scriu aceste lucruri, 
ca să vă fac rușine; ci ca să vă sfătuiesc ca pe niște copii prea 
iubiți ai mei. Căci chiar dacă ați avea zece mii de învăţători 
în Hristos, totuș n'aveţi mai mulți părinţi; pentrucă eu v'am 
născut în Hristos Isus, prin Evanghelie.  Deaceea vă rog să 
călcați pe urmele mele. Pentru aceasta v'am trimes pe Tim- 
otei, care este copilul meu prea iubit și credincios în Domnul. 
El vă va aduce aminte de felul meu de purtare în Hristos și de 
felul cum învăţ eu pe oameni pretutindeni în toate Bisericile. 
Unii s'au îngîmfat, și și-au închipuit că n'am să mai vin la voi. 
Dar dacă va voi Domnul, voi veni în curînd la voi, și atunci 
voi vedea nu vorbele, ci puterea, celorce s'au îngîmfat. Căci 
"mpărăţia lui Dumnezeu nu stă în vorbe, ci în putere. Ce 
voiţi? Să vin la voi cu nuiaua, sau cu dragoste și cu duhul 

blîndetei? 


Din toate părțile se spune că între voi este curvie; și încă 
o curvie de acelea, cari nici chiar la păgîni nu se pomenesc; 
pînă acolo că unul din voi trăiește cu nevasta tatălui său. Şi 
voi v'aţi fălit! Și nu v'aţi mîhnit mai degrabă, pentruca cel 
ce a săvirșit fapta aceasta, să fi fost dat afară din mijlocul 
vostru! Cît despre mine, măcar că n'am fost la voi cu trupul, 
dar fiind de faţă cu duhul, am și judecat, ca și cînd aș fi fost de 
faţă, pe celce a făcut o astfel de faptă. "n Numele Domnului 
Isus, voi și duhul meu, fiind adunaţi la olaltă, prin puterea 
Domnului nostru Isus, am hotărît ca un astfel de om să fie 
dat pe mîna Satanei, pentru nimicirea cărnii, ca duhul lui să fie 
mintuit în ziua Domnului Isus. Nu vă lăudaţi bine. Nu știți că 
puţin aluat dospește toată plămădeala? Măturaţi aluatul cel 
vechi, ca să fiti o plămădeală nouă, cum și sînteţi, fără aluat; 
căci Hristos, Paștele noastre, a fost jertfit. Să prăznuim dar 
praznicul nu cu un aluat vechi, nici cu un aluat de răutate și 
viclenie, ci cu azimele curăţiei și adevărului.  V'am scris în 
epistola mea să n'aveţi nicio legătură cu curvarii. - 'nsă n'am 
înțeles cu curvarii lumii acesteia, sau cu cei lacomi de bani, 
sau cu cei răpareţi, sau cu cei ce se închină la idoli, fiindcă 
atunci ar trebui să ieșiţi din lume. Ci v'am scris să n 'aveţi 
niciun fel de legături cu vreunul care, măcarcă își zice “frate”, 
totuş este curvar, sau lacom de bani, sau închinător la idoli, 
sau defăimător, sau beţiv, sau răpareţ; cu un astfel de om nu 
trebuie nici să mîncaţi. "n adevăr, ce am eu să judec pe cei de 
afară? Nu este datoria voastră să judecaţi pe cei dinăuntru? 
Cît despre cei de afară, îi judecă Dumnezeu. Daţi afară dar 
din mijlocul vostru pe răul acela. 


Cum! Cînd vreunul din voi are vreo neînțelegere cu altul, 
îndrăznește el să se judece cu el la cei nelegiuiți și nu la sfinţi? 
Nu știți că sfinţii vor judeca lumea? Și dacă lumea va fi jude- 
cată de voi, sînteți voi nevrednici să judecaţi lucruri de foarte 
mică însemnătate? Nu știți că noi vom judeca pe îngeri? 
Cu cît mai mult lucrurile vieţii acesteia? Deci, cînd aveţi 
neînțelegeri pentru lucrurile vieţii acesteia, voi puneţi judecă- 
tori pe aceia pe cari Biserica nu-i bagă în seamă? Spre rușinea 

voastră zic lucrul acesta. Astfel, nu este între voi nici măcar 
un singur om înțelept, care să fie în stare să judece între frate 
și frate? Dar un frate se duce la judecată cu alt frate, și încă 
înaintea necredincioșilor! Chiar faptul că aveţi judecăţi între 
voi, este un cusur pe care-l aveţi. Pentruce nu suferiți mai bine 
să fiţi nedreptăţiţi? Dece nu răbdaţi mai bine paguba? Dar 
voi singuri sînteţi aceia cari nedreptăţiţi și păgubiţi, și încă pe 
fraţi! Nu știți că cei nedrepţi nu vor moșteni 'mpărăţia lui 
Dumnezeu? Nu vă înșelaţi în privinţa aceasta: nici curvarii, 
nici închinătorii la idoli, nici preacurvarii, nici malahii, nici 
sodomiţii, nici hoţii, nici cei lacomi, nici beţivii, nici defăimă- 
torii, nici răpareții nu vor moșteni "mpărăţia lui Dumnezeu. 
Și așa eraţi unii din voi! Dar aţi fost spălaţi, aţi fost sfinţii, 
aţi fost socotiți neprihăniți, în Numele Domnului Isus Hris- 
tos, și prin Duhul Dumnezeului nostru. Toate lucrurile îmi 
sînt îngăduite, dar nu toate sînt de folos; toate lucrurile îmi 
sînt îngăduite, dar nimic nu trebuie să pună stăpînire pe mine. 
Mîncările sînt pentru pîntece, și pîntecele este pentru mîncări. 
Și Dumnezeu va nimici și pe unul și pe celelalte. Dar trupul 
nu este pentru curvie: el este pentru Domnul, și Domnul este 
pentru trup. Și Dumnezeu, care a înviat pe Domnul, ne va 
învia și pe noi cu puterea Sa. Nu știți că trupurile voastre 
sînt mădulare ale lui Hristos? Voi lua eu mădularele lui Hris- 
tos, și voi face din ele mădulare ale unei curve? Nicidecum! 
Nu știți că cine se lipește de o curvă, este un singur trup cu 
ea? Căci este zis: “Cei doi se vor face un singur trup”. Dar 
cine se lipește de Domnul, este un singur duh cu El. Fugiţi 
de curvie! Orice alt păcat, pe care-l face omul, este un păcat 
săvirșit afară din trup; dar cine curvește, păcătuiește împotriva 
trupului său. Nu știți că trupul vostru este Templul Duhului 
Sfint, care locuiește în voi, și pe care L-aţi primit dela Dum- 
nezeu? Și că voi nu sînteți ai voştri? Căci ați fost cumpăraţi 
cu un preț. Proslăviţi dar pe Dumnezeu în trupul și în duhul 
vostru, cari sînt ale lui Dumnezeu. 


Cu privire la lucrurile despre cari mi-aţi scris, eu cred că 
este bine ca omul să nu se atingă de femeie. 'Totuș, din pricina 
curviei, fiecare bărbat să-și aibă nevasta lui, și fiecare femeie 

să-și aibă bărbatul ei. Bărbatul să-și împlinească față de nev- 
astă datoria de soț; și tot așa să facă și nevasta faţă de bărbat. 
Nevasta nu este stăpină pe trupul ei, ci bărbatul. Tot astfel, 
nici bărbatul nu este stăpîn peste trupul lui, ci nevasta. Să nu 
vă lipsiţi unul pe altul de datoria de soţi, decât doar prin bună 
învoială, pentru un timp, ca să vă îndeletniciţi cu postul și cu 
rugăciunea; apoi să vă împreunaţi iarăș, ca să nu vă ispitească 
Satana, din pricina nestăpinirii voastre. Lucrul acesta îl spun 
ca o îngăduinţă; nu fac din el o poruncă. Eu aș vrea ca toţi 
oamenii să fie ca mine; dar fiecare are dela Dumnezeu darul lui: 
unul într'un fel, altul într'altul. Celor neînsuraţi și văduvelor, 
le spun că este bine pentru ei să rămînă ca mine. Dar dacă nu 
se pot înfrîna, să se căsătorească; pentrucă este mai bine să se 
căsătorească decît să ardă. Celor căsătoriţi, le poruncesc nu 
eu, ci Domnul, ca nevasta să nu se despartă de bărbat. (Dacă 
este despărțită, să rămînă nemăritată, sau să se împace cu băr- 
batul ei.) Și nici bărbatul să nu-și lase nevasta. Celorlalţi le 
zic eu, nu Domnul: Dacă un frate are o nevastă necredincioasă, 
și ea voiește să trăiască înainte cu el, să nu se despartă de ea. 
Și dacă o femeie are un bărbat necredincios, și el voiește să 
trăiască, înainte cu ea, să nu se despartă de bărbatul ei. Căci 
bărbatul necredincios este sfinţit prin nevasta credincioasă și 
nevasta necredincioasă este sfințită prin fratele; altmintrelea, 
copiii voştri ar fi necuraţi, pe cînd acum sînt sfinţi. Dacă 
cel necredincios vrea să se despartă, să se despartă; în îm- 
prejurarea aceasta, fratele sau sora nu sînt legați: Dumnezeu 
ne-a chemat să trăim în pace. Căci ce știi tu, nevastă, dacă 
îţi vei mîntui bărbatul? Sau ce știi tu, bărbate, dacă îți vei 
miîntui nevasta?  "ncolo, fiecare să rămînă în starea în care 
l-a așezat Domnul, și în care l-a chemat Dumnezeu. Aceasta 
este rînduiala pe care am așezat-o în toate Bisericile. Dacă 
cineva a fost chemat pe cînd era tăiat împrejur, să rămînă 
tăiat împrejur. Dacă cineva a fost chemat pe cînd era netăiat 
împrejur, să nu se taie împrejur. Tăierea împrejur nu este 
nimic, și netăierea împrejur nu este nimic, ci păzirea porun- 
cilor lui Dumnezeu. Fiecare să rămînă în chemarea pe care o 
avea cînd a fost chemat. Ai fost chemat cînd erai rob? Să nu 

te nelinişteşti de lucrul acesta; dar dacă poți să ajungi slobod, 
foloseşte-te. Căci robul chemat în Domnul, este un slobozit 
al Domnului. Tot aşa, cel slobod, care a fost chemat, este un 
rob al lui Hristos. Voi ați fost cumpăraţi cu un preț. Nu 
vă faceți dar robi oamenilor. Fiecare, fraților, să rămînă cu 
Dumnezeu în starea în care era cînd a fost chemat. Cît despre 
fecioare, n'am o poruncă din partea Domnului. Le dau însă un 
sfat, ca unul care am căpătat dela Domnul harul să fiu vrednic 
de crezare. lată dar ce cred eu că este bine, avînd în vedere 
strîmtorarea de acum: este bine pentru fiecare să rămînă așa 
cum este. Eşti legat de o nevastă? Nu căuta să fii deslegat. 
Nu ești legat de o nevastă? Nu căuta nevastă. ’nsă, dacă te 
însori, nu păcătuiești. Dacă fecioara se mărită, nu păcătuiește. 
Dar fiinţele acestea vor avea necazuri pămîntești, și eu aș vrea 
să vi le cruţ. lată ce vreau să spun, fraţilor: de acum vremea 
s'a scurtat. Spun lucrul acesta, pentruca ceice au neveste, să 
fie ca și cum n'ar avea; cei ce pling, ca și cum n'ar plînge; cei 
ce se bucură ca și cum nu s'ar bucura; cei ce cumpără, ca și 
cum n'ar stăpîni; cei ce se folosesc de lumea aceasta, ca și cum 
nu s'ar folosi de ea; căci chipul lumii acesteia trece. Dar eu aș 
vrea ca voi să fiţi fără griji. Cine nu este însurat, se îngrijește 
de lucrurile Domnului, cum ar putea să placă Domnului. Dar 
cine este însurat, se îngrijește de lucrurile lumii, cum să placă 
nevestei. Tot așa, între femeia măritată și fecioară este o de- 
osebire: cea nemăritată se îngrijește de lucrurile Domnului, ca 
să fie sfintă și cu trupul și cu duhul; iar cea măritată, se îngri- 
jește de lucrurile lumii, cum să placă bărbatului ei. Vă spun 
lucrul acesta pentru binele vostru, nu ca să vă prind într'un 
laţ, ci pentru ceeace este frumos, și ca să puteţi sluji Domnu- 
lui fără piedici. Dacă crede cineva că este rușinos pentru fata 
lui să treacă de floarea, vîrstei, și nevoia cere așa, să facă ce 
vrea: nu păcătuiește; să se mărite. Dar cine a luat o hotărire 
tare, și nu este nevoit ci este slobod să lucreze cum vrea, și a 
hotărît în inima lui să-și păstreze pe fiică-sa fecioară, face bine. 
Astfel, cine își mărită fata, bine face, și cine n'o mărită, mai 
bine face. O femeie măritată este legată de lege câtă vreme îi 
trăiește bărbatul; dar dacă-i moare bărbatul, este slobodă să 

se mărite cu cine vrea; numai în Domnul. Dar, după părerea 
mea, va fi mai fericită dacă rămîne așa cum este. Și cred că și 
eu am Duhul lui Dumnezeu. 


m ce privește lucrurile jertfite idolilor, știm că toţi avem 
cunoștință. Dar cunoștința îngîmfă pe cînd dragostea zidește. 
Dacă crede cineva că știe ceva, încă n'a cunoscut cum trebuie 
să cunoască. Dar dacă iubește cineva pe Dumnezeu, este 
cunoscut de Dumnezeu. Deci, cât despre mîncarea lucrurilor 
jertfite idolilor, știm că în lume un idol este tot una cu nimic, 
și că nu este decît un singur Dumnezeu. Căci chiar dacă ar fi 
așa numiți “dumnezei” , fie în cer, fie pe pămînt (cum și sînt în 
adevăr mulți “dumnezei” și mulţi “domni” ), totuș pentru noi 
nu este decât un singur Dumnezeu: Tatăl, dela care vin toate 
lucrurile și pentru care trăim și noi, și un singur Domn: Isus 
Hristos, prin care sînt toate lucrurile și prin El și noi. Dar nu 
toţi au cunoștința aceasta. Ci unii, fiind obicinuiți pînă acum 
cu idolul, mănîncă un lucru ca fiind jertfit unui idol; şi cugetul 
lor, care este slab, este întinat. Dar nu carnea ne face pe noi 
plăcuţi lui Dumnezeu: nu cîştigăm nimic dacă mîncăm din ea, 
și nu perdem nimic dacă nu mincăm. Luati seama însă ca 
nu cumva această slobozenie a voastră să ajungă o piatră de 
poticnire pentru cei slabi. Căci dacă te vede cineva pe tine, 
care ai cunoștință, că șezi la masă într'un templu de idoli, 
cugetul lui, care este slab, nu-l va împinge pe el să mănînce 
din lucrurile jertfite idolilor? Și astfel, el, care este slab, va 
pieri din pricina acestei cunoștințe a ta: el, fratele, pentru 
care a murit Hristos! Dacă păcătuiţi astfel împotriva fraţilor, 
și le răniți cugetul lor slab, păcătuiţi împotriva lui Hristos. 
De aceea, dacă o mîncare face pe fratele meu să păcătuiască, 
nu voi mînca niciodată carne, ca să nu fac pe fratele meu să 
păcătuiască. 

Nu sînt eu slobod? Nu sînt eu apostol? N'am văzut eu pe 
Isus, Domnul nostru? Nu sînteți voi lucrul meu în Domnul? 
Dacă nu sînt apostol pentru alţii, sînt măcar pentru voi; căci 
voi sînteţi pecetea apostoliei mele în Domnul. lată răspunsul 
meu de apărare împotriva celor ce mă cercetează.  N'avem 
dreptul să mîncăm și să bem?  N'avem dreptul să ducem cu 

noi o soră, care să fie nevasta noastră, cum fac ceilalţi apostoli, 
și fraţii Domnului, și Chifa? Ori numai eu și Barnaba n'avem 
dreptul să nu lucrăm? Cine merge la război pe cheltuiala sa? 
Cine sădește o vie, și nu mănîncă din rodul ei? Cine paşte o 
turmă, și nu mănîncă din laptele turmei? Lucrurile acestea 
le spun după felul oamenilor? Nu le spune și Legea? ’n 
adevăr, în Legea lui Moise este scris: “Să nu legi gura boului 
care treieră griul!” Pe boi îi are în vedere Dumnezeu aici? 
Sau vorbește El înadins pentru noi? Da, pentru noi a fost 
scris astfel; căci cine ară, trebuie să are cu nădejde, și cine 
treieră, grîul, trebuie să-l treiere cu nădejdea că va avea parte 
de el. Dacă am sămănat printre voi bunurile duhovnicești, 
mare lucru este dacă vom secera bunurile voastre vremelnice? 
Dacă se bucură alţii de acest drept asupra voastră, nu ni se 
cade cu mult mai mult nouă? Dar noi nu ne-am folosit de 
dreptul acesta; ci răbdăm totul, ca să nu punem vreo piedică 
Evangheliei lui Hristos. Nu știți că cei ce îndeplinesc slujbele 
sfinte, sînt hrăniţi din lucrurile dela Templu, și că cei ce slujesc 
altarului, au parte dela altar? Tot așa, Domnul a rînduit ca 
cei ce propovăduiesc Evanghelia, să trăiască din Evanghelie. 
Dar eu nu m'am folosit de niciunul din aceste drepturi. Și 
nu vă scriu aceste lucruri ca să cer să se facă așa cu mine; 
căci aș vrea mai bine să mor decît să-mi ia cineva pricina mea 
de laudă. Dacă vestesc Evanghelia, nu este pentru mine o 
pricină de laudă, căci trebuie s'o vestesc; și vai de mine, dacă 
nu vestesc Evanghelia! Dacă fac lucrul acesta de bună voie, 
am o răsplată. Chiar dacă-l fac de silă, este o isprăvnicie care 
mi-a fost încredințată. Care este atunci răsplata mea? Este 
să vestesc fără plată Evanghelia, pe care o vestesc, și să nu 
mă folosesc de dreptul meu în Evanghelie. Căci, măcar că 
sînt slobod față de toţi, m'am făcut robul tuturor, ca să cîştig 
pe cei mai mulţi. Cu Iudeii, m'am făcut ca un ludeu, ca să 
cîştig pe Iudei; cu ceice sînt supt Lege, m'am făcut ca și cînd 
aș fi fost supt Lege (măcar că nu sînt supt Lege), ca să câștig 
pe ceice sînt supt Lege; cu ceice sînt fără Lege, m'am făcut 
ca și cum aș fi fost fără lege (măcar că nu sînt fără o lege 
a lui Dumnezeu, ci sînt supt legea lui Hristos), ca să cîştig 

pe cei fără lege. Am fost slab cu cei slabi, ca să cîştig pe 
cei slabi. M'am făcut tuturor totul, ca, oricum, să mîntuiesc 
pe unii din ei. Fac totul pentru Evanghelie, ca să am și eu 
parte de ea. Nu știți că ceice aleargă în locul de alergare, toți 
aleargă, dar numai unul capătă premiul? Alergaţi dar în așa 
fel ca să căpătaţi premiul! Toți ceice se luptă la jocurile de 
obște, se supun la tot felul de înfrinări. Și ei fac lucrul acesta 
ca să capete o cunună, care se poate vesteji: noi să facem 
lucrul acesta pentru o cunună, care nu se poate vesteji. Eu, 
deci, alerg, dar nu ca și cum n'aș ști încotro alerg. Mă lupt 
cu pumnul, dar nu ca unul care lovește în vînt. Ci mă port 
aspru cu trupul meu, și-l ţin în stăpînire, ca nu cumva, dupăce 
am propovăduit altora, eu însumi să fiu lepădat. 


Fraţilor, nu vreau să nu știți că părinţii noștri toți au fost 
supt nor, toți au trecut prin mare, toţi au fost botezați în 
nor și în mare, pentru Moise; toți au mîncat aceeaș mîncare 
duhovnicească, și toți au băut aceeaș băutură duhovnicească, 
pentrucă, beau dintr'o stîncă duhovnicească ce venea după ei; 
și stînca era Hristos.  Totuș cei mai mulți dintre ei, n'au 
fost plăcuţi lui Dumnezeu, căci au pierit în pustie. Și aceste 
lucruri s'au întîmplat ca să ne slujească nouă drept pilde, pen- 
truca să nu poftim după lucruri rele, cum au poftit ei. Să 
nu fiți închinători la idoli, ca unii dintre ei, după cum este 
scris: “Poporul a șezut să mănînce și să bea; și s'au sculat să 
joace.” Să nu curvim, cum au făcut unii din ei, așa că într-o 
singură zi au căzut douăzeci și trei de mii. Să nu ispitim pe 
Domnul, cum L-au ispitit unii din ei, cari au pierit prin șerpi. 
Să nu cîrtiți, cum au cârtit unii din ei, cari au fost nimiciţi de 
Nimicitorul. Aceste lucruri li s'au întîmplat ca să ne slujească 
drept pilde, și au fost scrise pentru învățătura noastră, peste 
cari au venit sfirșiturile veacurilor. Astfel dar, cine crede că 
stă în picioare, să ia seama să nu cadă. Nu v'a ajuns nici o 
ispită, care să nu fi fost potrivită cu puterea omenească. Și 
Dumnezeu, care este credincios, nu va îngădui să fiţi ispitiți 
peste puterile voastre; ci, împreună cu ispita, a pregătit și mi- 
jlocul să ieşiţi din ea, ca s'o puteți răbda. De aceea, prea 
iubiții mei, fugiţi de închinarea la idoli. Vă vorbesc ca unor 

oameni cu judecată: judecați voi singuri ce spun. Paharul 16 
binecuvîntat, pe care-l binecuvintăm, nu este el împărtășirea 
cu sîngele lui Hristos? Pînea, pe care o frîngem, nu este ea 
împărtăşirea cu trupul lui Hristos? Avînd în vedere că este 17 
o pîne, noi, cari sîntem mulți, sîntem un trup; căci toți luăm 

o parte din aceeaș pîne. Uitați-vă la Israelul după trup: cei 18 
ce mănîncă jertfele, nu sînt ei în împărtășire cu altarul? Deci 19 
ce zic eu? Că un lucru jertfit idolilor, este ceva? Sau că un 
idol este ceva? Dimpotrivă, eu zic că ce jerfesc Neamurile, 20 
jertfesc dracilor, și nu lui Dumnezeu. Și eu nu vreau ca voi să 
fiți în împărtășire cu dracii. Nu puteți bea paharul Domnului 21 
și paharul dracilor; nu puteți lua parte la masa Domnului și la 
masa dracilor. Sau vrem să întărităm pe Domnul la gelozie? 22 
Sîntem noi mai tari decît El? Toate lucrurile sînt îngăduite, 23 
dar nu toate sînt de folos. Toate lucrurile sînt îngăduite, dar 
nu toate zidesc. Nimeni să nu-și caute folosul lui, ci fiecare să 24 
caute folosul altuia. Să mîncaţi din tot ce se vinde pe piață, 25 
fără să cercetaţi ceva din pricina cugetului. Căci “al Dom- 26 
nului este pămîntul și tot ce cuprinde el.” Dacă vă pottește 27 
un necredincios la o masă, și voiţi să vă duceţi, să mîncaţi 
din tot ce vă pune înainte, fără să cercetaţi ceva din pricina 
cugetului. Dar dacă vă spune cineva: “Lucrul acesta a fost 28 
jertfit idolilor”, să nu mîncaţi, din pricina celui ce v'a înști- 
ințat și din pricina cugetului; căci “al Domnului este pămîntul 

și tot ce cuprinde el.” Vorbesc aici nu de cugetul vostru, ci 29 
de cugetul altuia. Căci dece să fie judecată slobozenia mea de 
cugetul altuia? Dacă mănînc, aducînd mulțămiri, de ce să fiu 30 
vorbit de rău pentru un lucru, pentru care mulțămesc? Deci, 31 
fie că mîncaţi, fie că beţi, fie că faceţi altceva: să faceţi totul 
pentru slava lui Dumnezeu. Sä nu fiţi pricină de păcătuire 32 
nici pentru Iudei, nici pentru Greci, nici pentru Biserica lui 
Dumnezeu. După cum mă silesc și eu în toate lucrurile să 33 
plac tuturor, căutînd nu folosul meu, ci al celor mai mulți, ca 

să fie mîntuiti. 


Călcaţi pe urmele mele, întrucît și eu calc pe urmele lui 
Hristos. Vă laud că în toate privinţele vă aduceţi aminte de 2 
mine, și că ţineţi învăţăturile întocmai cum vi le-am dat. Dar 3 

vreau să știți că Hristos este Capul oricărui bărbat; că băr- 
batul este capul femeii, și că Dumnezeu este capul lui Hristos. 
Orice bărbat, care se roagă sau proorocește cu capul acoperit, 
își necinstește Capul său. Dimpotrivă, orice femeie care se 
roagă sau proorocește cu capul desvălit, își necinstește capul 
ei, pentrucă este ca una care ar fi rasă. Dacă o femeie nu se în- 
vălește, să se și tundă! Iar, dacă este rușine pentru o femeie să 
fie tunsă ori rasă, să se învălească. Bărbatul nu este dator să- 
și acopere capul, pentrucă el este chipul și slava lui Dumnezeu, 
pe cînd femeia este slava bărbatului. "n adevăr, nu bărbatul 
a fost luat din femeie, ci femeia din bărbat; și nu bărbatul a 
fost făcut; pentru femeie, ci femeia pentru bărbat. De aceea 
femeia, din pricina îngerilor, trebuie să aibă pe cap un semn 
al stăpînirii ei. Totuş, în Domnul, femeia nu este fără bărbat, 
nici bărbatul fără femeie. Căci dacă femeia este din bărbat, 
tot așa și bărbatul prin femeie, și toate sînt dela Dumnezeu. 
Judecaţi voi singuri: este cuviincios ca o femeie să se roage lui 
Dumnezeu desvălită? Nu vă învaţă chiar și firea că este rușine 
pentru un bărbat să poarte părul lung, pe cînd pentru o fe- 
meie este o podoabă să poarte părul lung? Pentru că părul i-a 
fost dat ca învălitoare a capului. Dacă iubește cineva cearta 
de vorbe, noi n'avem un astfel de obicei și nici Bisericile lui 
Dumnezeu. Vă dau aceste învățături, dar nu vă laud pen- 
trucă vă adunaţi laolaltă nu ca să vă faceți mai buni, ci ca să 
vă faceţi mai răi. Mai întîi de toate, aud că atunci cînd veniți 
la adunare, între voi sînt desbinări. Și în parte o cred, căci 
trebuie să fie și partide între voi, ca să iasă la lumină cei găsiți 
buni. Cînd vă adunaţi dar în acelaș loc, nu este cu putință 
să mincaţi cina Domnului. Fiindcă atunci cînd staţi la masă, 
fiecare se grăbeşte să-și ia cina adusă de el, înaintea altuia; 
așa că unul este flămînd, iar altul este beat. Ce? N'aveţi case 
pentruca să mîncați și să beți acolo? Sau disprețuiţi Biserica 
lui Dumnezeu, și vreți să faceţi de rușine pe cei ce n'au nimic? 
Ce să vă zic? Să vă laud? ’n privința aceasta nu vă laud. Căci 
am primit dela Domnul ce v'am învăţat; și anume că, Domnul 
Isus, în noaptea în care a fost vindut, a luat o pîne. Și, după 
ce a mulţămit lui Dumnezeu, a frînt-o, și a zis: “Luaţi, mîn- 

caţi; acesta este trupul Meu, care se fringe pentru voi; să faceţi 
lucrul acesta spre pomenirea Mea.” Tot astfel, după cină, a 
luat paharul, și a zis: “Acest pahar este legămîntul cel nou 
în sîngele Meu; să faceţi lucrul acesta spre pomenirea Mea, 
oridecîte ori veţi bea din el.”  Pentrucă, orideciteori mîncaţi 
din pînea aceasta și beţi din paharul acesta, vestiți moartea 
Domnului, pînă va veni El. De aceea, oricine mănîncă pîinea 
aceasta sau bea paharul Domnului în chip nevrednic, va fi vi- 
novat de trupul și sîngele Domnului. Fiecare să se cerceteze 
dar pe sine însuș, și așa să măniînce din pîinea aceasta și să bea 
din paharul acesta. Căci cine mănîncă și bea, își mănîncă 
și bea osînda lui însuș, dacă nu deosebește trupul Domnului. 
Din pricina aceasta sînt între voi mulţi neputincioşi și bolnavi, 
și nu puţini dorm. Dacă ne-am judeca singuri, n'am fi jude- 
cați. Dar cînd sîntem judecaţi, sîntem pedepsiţi de Domnul, 
ca să nu fim osîndiţi odată cu lumea. Astfel, fraţii mei, cînd 
vă adunaţi să miîncaţi, așteptaţi-vă unii pe alții. Dacă-i este 
foame cuiva, să mănînce acasă, pentruca să nu vă adunaţi spre 
osîndă. Celelate lucruri le voi rîndui cînd voi veni. 


n ce privește darurile duhovnicești, fraţilor, nu voiesc să 
fiţi în necunoștinţă. Cînd erati păgîni, știți că vă duceaţi la 
idolii cei muţi, după cum erati călăuziţi. De aceea vă spun că 
nimeni, dacă vorbește prin Duhul lui Dumnezeu, nu zice: “Isus 
să fie anatema!” Și nimeni nu poate zice: “Isus este Domnul”, 
decît prin Duhul Sfint. Sînt felurite daruri, dar este acelaș 
Duh; sînt felurite slujbe, dar este acelaș Domn; sînt felu- 
rite lucrări, dar este acelaș Dumnezeu, care lucrează totul în 
toți. Și fiecăruia i se dă arătarea Duhului spre folosul altora. 
De pildă, unuia îi este dat, prin Duhul, să vorbească despre 
înțelepciune; altuia, să vorbească despre cunoștință, datorită 
aceluiaș Duh; altuia credinţa, prin acelaş Duh; altuia, darul 
tămăduirilor, prin acelaş Duh; altuia, puterea să facă minuni; 
altuia, proorocia; altuia, deosebirea duhurilor; altuia, felurite 
limbi; și altuia, tilmăcirea limbilor. Dar toate aceste lucruri le 
face unul și acelaș Duh, care dă fiecăruia în parte, cum voiește. 
Căci, după cum trupul este unul și are multe mădulare, și după 
cum toate mădularele trupului, măcar că sînt mai multe, sînt 

un singur trup, -tot așa este și Hristos. Noi toţi, în adevăr, 
am fost botezați de un singur Duh, ca să alcătuim un singur 
trup, fie Iudei, fie Greci, fie robi, fie slobozi; și toţi am fost 
adăpaţi dintr'un singur Duh. Astfel, trupul nu este un singur 
mădular, ci mai multe. Dacă piciorul ar zice: “Fiindcă nu 
sînt mînă, nu sînt din trup”, -nu este pentru aceasta din trup? 
Și dacă urechea ar zice: “Fiindcă nu sînt ochi, nu sînt din 
trup” -nu este pentru aceasta din trup? Dacă tot trupul ar fi 

ochi, unde ar fi auzul? Dacă totul ar fi auz, unde ar fi mirosul? 
Ain dar Dumnezeu a pus mădularele în trup, pe fiecare așa 
cum a voit El. Dacă toate ar fi un singur mădular, unde ar fi 
trupul? Fapt este că sînt mai multe mădulare, dar un singur 
trup. Ochiul nu poate zice mînii: “N'am trebuință de tine” 
nici capul nu poate zice picioarelor: “N'am trebuinţă de voi.” 
Ba mai mult, mădularele trupului, cari par mai slabe, sînt de 
neapărată trebuinţă. Şi părţile trupului, cari par vrednice de 
mai puţină, cinste, le îmbrăcăm cu mai multă podoabă. Așa 
că părțile mai puţin frumoase ale trupului nostru capătă mai 
multă frumuseţă, pe cînd cele frumoase n'au nevoie să fie îm- 
podobite. Dumnezeu a întocmit trupul în așa fel ca să dea 
mai multă, cinste mădularelor lipsite de cinste: pentru ca să 
nu fie nici o desbinare în trup: ci mădularele să îngrijească 
deopotrivă unele de altele. Și dacă sufere un mădular, toate 
mădularele sufăr împreună cu el; dacă este prețuit un mădu- 
lar, toate mădularele se bucură împreună cu el. Voi sînteți 
trupul lui Hristos, și fiecare, în parte, mădularele lui. Și Dum- 
nezeu a rînduit în Biserică, întîi, apostoli; al doilea, prooroci; 
al treilea, învăţători; apoi, pe ceice au darul minunilor; apoi 
pe cei ce au darul tămăduirilor, ajutorărilor, cîrmuirilor, și 
vorbirii în felurite limbi. Oare toţi sînt apostoli? Toţi sînt 
prooroci? Toți sînt învățători? Toţi sînt făcători de minuni? 
Toţi au darul tămăduirilor? Toți vorbesc în alte limbi? Toţi 
tălmăcesc?  Umblaţi dar după darurile cele mai bune. Și vă 
voi arăta o cale nespus mai bună. 


Chiar dacă aș vorbi în limbi omenești și îngerești, și n'aș 
avea dragoste, sînt o aramă sunătoare sau un chimval zîngăn- 
itor. Și chiar dacă aș avea darul proorociei, și aș cunoaște 

toate tainele și toată știința; chiar dacă aș avea toată cred- 
ința așa încât să mut și munţii, și n'aș avea dragoste, nu sînt 
nimic. Şi chiar dacă mi-aş împărți toată averea pentru hrana 
săracilor, chiar dacă mi-aş da trupul să fie ars, și n'aș avea 
dragoste, nu-mi folosește la nimic. Dragostea este îndelung 
răbdătoare, este plină de bunătate: dragostea nu pizmuiește; 
dragostea nu se laudă, nu se umflă de mîndrie, nu se poartă 
necuviincios, nu caută folosul său, nu se mînie, nu se gîndește 
la rău, nu se bucură de neleguire, ci se bucură de adevăr, 
acopere totul, crede totul, nădăjduiește totul, sufere totul. 
Dragostea nu va pieri niciodată. Proorociile se vor sfirși; lim- 
bile vor înceta; cunoștința va avea sfirșit. Căci cunoaștem 
în parte, și proorocim în parte; dar cînd va veni ce este 
desăvirșit, acest “în parte” se va sfirși. Cînd eram copil, 
vorbeam ca un copil, simțeam ca un copil, gîndeam ca un 
copil; cînd m'am făcut om mare, am lepădat ce era copilăresc. 
Acum, vedem ca într'o oglindă, în chip întunecos; dar atunci, 
vom vedea faţă în faţă. Acum, cunosc în parte; dar atunci, 
voi cunoaște deplin, așa cum am fost și eu cunoscut pe deplin. 
Acum dar rămîn aceste trei: credința, nădejdea și dragostea; 
dar cea mai mare dintre ele este dragostea. 


Urmăriţi dragostea. Umblaţi și după darurile duhovnicești, 
dar mai ales să proorociţi. ’n adevăr, cine vorbește în altă 
limbă, nu vorbește oamenilor, ci lui Dumnezeu; căci nimeni nu- 
l înțelege, și, cu duhul, el spune taine. Cine proorocește, dim- 
potrivă, vorbește oamenilor, spre zidire, sfătuire și mîngiiere. 
Cine vorbește în altă limbă, se zidește pe sine însuș; dar cine 
proorocește, zidește sufletește Biserica. Aș dori ca toţi să 
vorbii în alte limbi, dar mai ales să proorociţi. Cine prooro- 
cește, este mai mare decît cine vorbește în alte limbi; afară 
numai dacă tilmăcește aceste limbi, pentruca să capete Biser- 
ica zidire sufletească. "n adevăr, fraţilor, de ce folos v'aș fi 
eu, dacă aş veni la voi vorbind în alte limbi, și dacă cuvin- 
tul meu nu v'ar aduce nici descoperire, nici cunoștință, nici 
proorocie, nici învățătură? Chiar și lucrurile neînsufleţite, 
cari dau un sunet, fie un fluier sau o alăută: dacă nu dau 
sunete desluşite, cine va cunoaşte ce se cîntă cu fluierul sau 

cu alăuta? Și dacă trîmbița dă un sunet încurcat, cine se va 
pregăti de luptă? Tot așa și voi, dacă nu rostiți cu limba o 
vorbă înţeleasă, cum se va pricepe ce spuneţi? Atunci parcă 
aţi vorbi în vînt. Sînt multe feluri de limbi în lume, totuș nici- 
una din ele nu este fără sunete înțelese. Dar dacă nu cunosc 
înțelesul sunetului, voi fi un străin pentru cel ce vorbește, și 
cel ce vorbește, va fi un străin pentru mine. Tot așa și voi, 
fiindcă, rîvniți după daruri duhovnicești, să căutaţi să le aveți 
din belșug, în vederea, zidirii sufletești a Bisericii. De aceea, 
cine vorbește în altă limbă, să se roage să aibă și darul s'o 
tălmăcească. Fiindcă, dacă mă rog în altă limbă, duhul meu 
se roagă, dar mintea mea este fără rod. Ce este de făcut 
atunci? Mă voi ruga cu duhul, dar mă voi ruga și cu mintea; 
voi cînta cu duhul, dar voi cînta și cu mintea.  Altmintrelea, 
dacă aduci mulțămiri cu duhul, cum va răspunde “Amin” la 
mulţămirile, pe cari le aduci tu, cel lipsit de daruri, cînd el 
nu știe ce spui? Negreșit, tu mulțămești lui Dumnezeu foarte 
frumos, dar celălalt nu rămîne zidit sufletește.  Mulţămesc lui 
Dumnezeu că eu vorbesc în alte limbi mai mult decît voi toți. 
Dar în Biserică, voiesc mai bine să spun cinci cuvinte înțelese, 
ca să învăţ și pe alţii, decit să spun zece mii de cuvinte în 
altă limbă. Fraților, nu fiţi copii la minte; ci, la răutate, fiți 
prunci; iar la minte, fiți oameni mari. ’n Lege este scris: “Voi 
vorbi norodului acestuia prin altă limbă și prin buze străine; 
și nici așa nu Mă vor asculta, zice Domnul.” Prin urmare, 
limbile sînt un semn nu pentru cei credincioși, ci pentru cei ne- 
credincioși. Proorocia, dimpotrivă, este un semn nu pentru cei 
necredincioși, ci pentru cei credincioși. Deci, dacă s'ar aduna 
toată Biserica la un loc, și toţi ar vorbi în alte limbi, și ar intra 
și de cei fără daruri, sau necredincioși, n'ar zice ei că sînteți 
nebuni? Dar dacă toți proorocesc, și intră vreun necredincios 
sau vreunul fără daruri, el este încredinţat de toți, este judecat 
de toţi. Tainele inimii lui sînt descoperite, așa că va cădea 
cu fața la pămînt, se va închina lui Dumnezeu, și va mărturisi 
că, în adevăr, Dumnezeu este în mijlocul vostru. Ce este de 
făcut atunci, fraţilor? Cînd vă adunaţi laolaltă, dacă unul din 
voi are o cîntare, altul o învăţătură, altul o descoperire, altul 

o vorbă în altă limbă, altul o tălmăcire, toate să se facă spre 
zidirea, sufletească. Dacă sînt unii, cari vorbesc în altă limbă, 
să vorbească numai câte doi sau cel mult trei, fiecare la rînd: 
și unul să tălmăcească. Dacă nu este cine să tălmăcească, 
să tacă în Biserică, și să-și vorbească numai lui însuș și lui 
Dumnezeu. Cît despre prooroci, să vorbească doi sau trei, 
și ceilalți să judece. Și dacă este făcută o descoperire unuia 
care şade jos, cel dintii să tacă. Fiindcă puteţi să proorociți 
toţi, dar unul după altul, pentruca toţi să capete învățătură 
și toţi să fie îmbărbătaţi.  Duhurile proorocilor sînt supuse 
proorocilor; căci Dumnezeu nu este un Dumnezeu al neorîn- 
duielii, ci al păcii, ca în toate Bisericile sfinților. Femeile să 
tacă în adunări, căci lor nu le este îngăduit să ia cuvîntul în 
ele, ci să fie supuse, cum zice şi Legea. Dacă voiesc să capete 
învăţătură asupra unui lucru, să întrebe pe bărbaţii lor acasă; 
căci este rușine pentru o femeie să vorbească în Biserică. Ce? 
Dela voi a pornit Cuvîntul lui Dumnezeu? Sau numai pînă la 
voi a ajuns el? Dacă crede cineva că este prooroc sau însuflat 
de Dumnezeu, să înţeleagă că ce vă scriu eu, este o poruncă a 
Domnului. Și dacă cineva nu înţelege, să nu înțeleagă! Ast- 
fel, deci, fraţilor, rîvniți după proorocire, fără să împedecaţi 
vorbirea în alte limbi. Dar toate să se facă în chip cuviincios 
și cu rînduială. 

Vă fac cunoscut, fraților Evanghelia, pe care vam propovădult5] 


o, pe care ați primit-o, în care ați rămas, și prin care sînteți 
mîntuiți, dacă o ţineţi așa după cum v'am propovăduit-o; al- 
tfel, degeaba aţi crezut.  V'am învăţat înainte de toate, așa 
cum am primit și eu: că Hristos a murit pentru păcatele noas- 
tre, după Scripturi; că a fost îngropat și a înviat a treia zi, 
după Scripturi; şi că S'a arătat lui Chifa, apoi celor dois- 
prezece. După aceea S'a arătat la peste cinci sute de fraţi 
deodată, dintre cari cei mai mulți sînt încă în viaţă, iar unii 
au adormit. "n urmă s'a arătat lui Iacov, apoi tuturor apos- 
tolilor. După ei toţi, ca unei stirpituri, mi s'a arătat și mie. 
Căci eu sînt cel mai neînsemnat dintre apostoli; nu sînt vred- 
nic să port numele de apostol, fiindcă am prigonit Biserica lui 
Dumnezeu. Prin harul lui Dumnezeu sînt ce sînt. Și harul 

Lui față de mine n’a fost zădarnic; ba încă am lucrat mai mult 
decît toți: totuș nu eu, ci harul lui Dumnezeu, care este în 
mine. Astfel dar, ori eu, ori ei, noi așa propovăduim, și voi 
așa ați crezut. Iar dacă se propovăduiește că Hristos a în- 
viat din morţi, cum zic unii dintre voi, că nu este o înviere a 
morţilor? Dacă nu este o înviere a morţilor, nici Hristos n'a 
înviat. Și dacă n'a înviat Hristos, atunci propovăduirea noas- 
tră este zădarnică, și zădarnică este și credința voastră. Ba 
încă noi sîntem descoperiţi și ca martori mincinoși ai lui Dum- 
nezeu; fiindcă, am mărturisit despre Dumnezeu că El a înviat 
pe Hristos, cînd nu L-a înviat, dacă este adevărat că morţii nu 
înviază. Căci, dacă nu înviază morţii, nici Hristos n'a înviat. 
Și dacă n'a înviat Hristos, credinţa voastră este zădarnică, voi 
sînteți încă în păcatele voastre, și prin urmare și cei ce au 
adormit în Hristos, sînt pierduţi. Dacă numai pentru viața 
aceasta ne-am pus nădejdea în Hristos, atunci sîntem cei mai 
nenorociți dintre toţi oamenii! Dar acum, Hristos a înviat din 
morți, pîrga celor adormiti. Căci dacă moartea a venit prin 
om, tot prin om a venit și învierea morților. Și după cum toți 
mor în Adam, tot așa, toţi vor învia în Hristos; dar fiecare 
la rîndul cetei lui. Hristos este cel dintii rod; apoi, la venirea 
Lui, cei ce sînt ai lui Hristos. "n urmă, va veni sfirșitul, cînd 
El va da 'mpărăţia în mînile lui Dumnezeu Tatăl, după ce va fi 
nimicit orice domnie, orice stăpînire și orice putere. Căci tre- 
buie ca El să împărăţească pînă va pune pe toţi vrăjmașii supt 
picioarele Sale.  Vrăjmașul cel din urmă, care va fi nimicit, 
va fi moartea. Dumnezeu, în adevăr, “a pus totul supt pi- 
cioarele Lui”. Dar cînd zice că totul I-a fost supus, se înțelege 
că afară de Cel ce I-a supus totul. Și cînd toate lucrurile îi 
vor fi supuse, atunci chiar și Fiul Se va supune Celui ce I-a 
supus toate lucrurile, pentruca Dumnezeu să fie totul în toți. 
Altfel, ce ar face cei ce se botează pentru cei morţi? Dacă nu 
înviază morţii nicidecum, de ce se mai botează ei pentru cei 
morți? Şi de ce sîntem noi în primejdie în orice clipă? ’n 
fiecare zi eu sînt în primejdie de moarte; atit este de adevărat 
lucrul acesta, fraţilor, cît este de adevărat că am de ce să mă 
laud cu voi în Hristos Isus, Domnul nostru. Dacă, vorbind 

în felul oamenilor, m'am luptat cu fiarele în Efes, care-mi este 
folosul? Dacă nu înviază morții, atunci “să mincăm și să bem, 
căci mine vom muri”. Nu vă înșelaţi: “Tovărăşiile rele strică 
obiceiurile bune”. Veniţi-vă în fire, cum se cuvine, și nu păcă- 
tuiţi! Căci sînt între voi unii, cari nu cunosc pe Dumnezeu: 
spre rușinea voastră o spun. Dar va zice cineva: “Cum în- 
viază morţii? Și cu ce trup se vor întoarce?” Nebun ce ești! 
Ce sameni tu, nu înviază, dacă nu moare mai întîi. Și cînd 
sameni, sameni nu trupul care va fi, ci doar un grăunte, cum se 
întîmplă: fie de grîu, fie de altă sămînţă. Apoi Dumnezeu îi 
dă un trup, după cum voiește; și fiecărei seminţe îi dă un trup 
al ei. Nu orice trup este la fel; ci altul este trupul oamenilor, 
altul este trupul dobitoacelor, altul este trupul păsărilor, altul 
al peștilor. Tot așa, sînt trupuri cerești și trupuri pământești; 
dar alta este strălucirea trupurilor cerești, și alta a trupurilor 
pămiîntești. Alta este strălucirea soarelui, alta strălucirea lu- 
nii, și alta este strălucirea stelelor; chiar o stea se deosebește în 
strălucire de altă stea. Așa este și învierea morților. Trupul 
este sămănat în putrezire, și înviază în neputrezire; este sămă- 
nat în ocară, și înviază în slavă; este sămănat în neputinţă, 
și înviază în putere. Este sămănat trup firesc, și înviază 
trup duhovnicesc. Dacă este un trup firesc, este și un trup 
duhovnicesc. De aceea este scris: “Omul dintii Adam a fost 
făcut un suflet viu.” Al doilea Adam a fost făcut un duh dătă- 
tor de viaţă. Dar întîi vine nu ce este duhovnicesc, ci ce este 
firesc; ce este duhovnicesc, vine pe urmă. Omul dintii este 
din pămînt, pămîntesc; omul al doilea este din cer. Cum este 
cel pămîntesc, așa sînt și cei pămîntești; cum este Cel ceresc, 
așa sînt și cei cerești. Și după cum am purtat chipul celui 
pămiîntesc, tot așa vom purta și chipul Celui ceresc. Ce spun 
eu, fraţilor, este că nu poate carnea și sîngele să moștenească 
"mpărăţia lui Dumnezeu; și că, putrezirea nu poate moșteni 
neputrezirea. lată, vă spun o taină: nu vom adormi toți, dar 
toţi vom fi schimbaţi, într'o clipă, într'o clipeală din ochi, 
la cea din urmă trimbiţă. 'Trimbiţa va suna, morţii vor învia 
nesupuși putrezirii, și noi vom fi schimbaţi. Căci trebuie ca 
trupul acesta, supus putrezirii, să se îmbrace în neputrezire, și 

trupul acesta muritor să se îmbrace în nemurire. Cînd trupul 
acesta supus putrezirii, se va îmbrăca în neputrezire, și trupul 
acesta muritor se va îmbrăca în nemurire, atunci se va împlini 
cuvîntul care este scris: “Moartea a fost înghițită de biruinţă. 
Unde îţi este biruinţa, moarte? Unde îţi este boldul, moarte?” 
Boldul morţii este păcatul; și puterea păcatului este Legea. 
Dar mulțămiri fie aduse lui Dumnezeu, care ne dă biruința 
prin Domnul nostru Isus Hristos! De aceea, prea iubiții mei 
fraţi, fiți tari, neclintiţi, sporiţi totdeauna în lucrul Domnului, 
căci știți că osteneala voastră în Domnul nu este zădarnică. 


Cît priveşte stringerea de ajutoare pentru sfinţi, să faceți 
și voi cum am rînduit Bisericilor Galatiei. ’n ziua dintii a 
săptămînii, fiecare din voi să pună deoparte acasă ce va putea, 
după câștigul lui, ca să nu se stringă ajutoarele cînd voi veni 
eu. Şi cînd voi veni, voi trimite cu epistole pe cei ce îi veți 
socoti vrednici, ca să ducă darurile voastre la Ierusalim. Dacă 
va face să mă duc și eu, vor merge cu mine. La voi am să 
vin după ce voi trece prin Macedonia, căci prin Macedonia voi 
trece. Poate mă voi opri pe la voi, sau poate chiar voi ierna 
la voi, ca apoi să mă însoţiţi acolo unde voi avea să mă duc. 
De data aceasta nu vreau să vă văd în treacăt, ci trag nădejde 
să mai rămîn cu voi cîtăva vreme, dacă va îngădui Domnul. 
Voi mai răminea totuș în Efes pînă la Cincizecime, căci mi 
s'a deschis aici o ușă mare și largă, și sînt mulţi protivnici. 
Dacă sosește Timotei, aveţi grijă să fie fără frică la voi; căci 
el este prins ca și mine la lucrul Domnului. Nimeni dar să 
nu-l disprețuiască. Să-l petreceţi în pace, ca să vină la mine, 
pentrucă îl aştept cu fraţii. Cît pentru fratele Apolo, l-am 
rugat mult să vină la voi cu fraţii, dar n'a voit nicidecum să 
vină acum; va veni însă cînd va avea înlesnire. Vegheaţi, fiți 
tari în credinţă, fiţi oameni, întăriţi-vă! Tot ce faceţi, să fie 
făcut cu dragoste! ’ncă un îndemn, fraţilor. Cunoașteţi casa 
lui Stefana; știți că ea este cel dintii rod al Ahaiei, și că s'a pus 
cu totul în slujba sfinţilor. Fiți și voi supuși unor astfel de oa- 
meni și fiecăruia care ajută la lucru și se ostenește. Mă bucur 
de venirea lui Stefana, lui Fortunat și lui Ahaic; ei au împlinit 
ce lipsea, din partea voastră, căci mi-au răcorit duhul meu și 

al vostru. Să știți dar să prețuiți pe astfel de oameni. Biseri- 
cile din Asia vă trimet sănătate. Acuila și Priscila, împreună 
cu Biserica, din casa lor, vă trimet multă sănătate în Domnul. 
Toţi fraţii vă trimet sănătate. Spuneţi-vă sănătate unii altora 
cu o sărutare sfintă.  Urările de sănătate sînt scrise cu însăș 
mîna mea: Pavel. Dacă nu iubește cineva pe Domnul nos- 
tru Isus Hristos, să fie anatema! “Maranata” (Domnul nostru 
vine!). Harul Domnului Isus Hristos să fie cu voi. Dragostea 
mea este cu voi cu toţi în Hristos Isus. Amin. 

IAG N avel, apostol al lui Isus Hristos, prin voia lui Dum- 
SA =) nezeu, și fratele Timotei, către Biserica lui Dum- 
i nezeu care este în Gorint. și către toți sfinții, cari 
15. sînt în toată Ahaia: Har și pace vouă dela Dum- 
nezeu, Tatăl nostru, și dela Domnul Isus Hristos! Binecu- 
vîntat să fie Dumnezeu, Tatăl Domnului nostru Isus Hristos, 
Părintele îndurărilor și Dumnezeul oricărei mîngiieri, care ne 
miîngiie în toate necazurile noastre, pentruca, prin mingiierea 
cu care noi înșine sîntem miîngiiaţi de Dumnezeu, să putem 
mîngiia pe ceice se află în vreun necaz! Căci, după cum avem 
parte din belșug de suferințele lui Hristos, tot așa, prin Hristos 
avem parte din belșug; și de mîngiiere. Aşa că, dacă sîntem 
în necaz, sîntem pentru mîngiierea și mîntuirea voastră; dacă 
sîntem mîngiiaţi, sîntem pentru mîngiierea voastră, care se 
arată prin faptul că răbdaţi aceleași suferințe ca și noi. Şi 
nădejdea. noastră pentru voi, este neclintită, pentrucă știm că, 
dacă aveţi parte de suferințe, aveţi parte și de mîngiiere. n 
adevăr, fraţilor, nu voim să vă lăsăm în necunoștință despre 
necazul care ne-a lovit în Asia, de care am fost apăsaţi peste 
măsură de mult, mai pe sus de puterile noastre, așa că nici nu 
mai trăgeam nădejde de viață. Ba încă ne spunea gîndul că 
trebuie să murim; pentruca să ne punem încrederea nu în noi 
înșine, ci în Dumnezeu care înviază morţii. El ne-a izbăvit și 
ne izbăvește dintr'o astfel de moarte, și avem nădejde că ne va 
mai izbăvi încă. Voi înșivă ne veţi ajuta cu rugăciunile voas- 
tre, pentruca binefacerea făcută nouă prin rugăciunile multora 
să fie pentru mulţi un prilej de mulţămiri lui Dumnezeu pen- 
tru noi. Lauda noastră este mărturia, pe care ne-o dă cugetul 
nostru că ne-am purtat în lume, și mai ales faţă de voi, cu o 
sfințenie și curăţie de inimă date de Dumnezeu, bizuindu-ne nu 
pe o înţelepciune lumească, ci pe harul lui Dumnezeu. Nu vă 
scriem altceva decît ce citiți și cunoașteţi. Și trag nădejde că 

pînă la sfîrșit veţi cunoaște, cum aţi și cunoscut în parte, că 
noi sîntem lauda voastră, după cum și voi veţi fi lauda noastră 
în ziua Domnului Isus. "n această încredințare, voiam să vin 
mai înainte la voi, ca să aveţi un al doilea har. Voiam să trec 
pe la voi ca să mă duc în Macedonia; apoi din Macedonia să 
mă, întorc la voi, și să fiu petrecut de voi în Iudea. ’n luarea 
hotărîrii acesteia, am lucrat eu în chip ușuratic? Sau hotărîrile 
mele sînt niște hotărîri, pe cari le iau în felul lumii, ca să fie 
în mine “Da, da” și “Nu, nu”? Credincios este Dumnezeu că 
vorbirea, noastră faţă de voi n'a fost și “Da”, și “Nu”. Căci 
Fiul lui Dumnezeu, Isus Hristos, care a fost propovăduit de 
noi în mijlocul vostru, prin mine, prin Silvan, și prin Timotei, 
n'a fost “da” și “nu”, ci în El nu este decît “da”. ’n ade- 
văr, făgăduinţele lui Dumnezeu, oricite ar fi ele, toate în El 
sînt “da”; de aceea și “Amin”, pe care-l spunem noi, prin EL, 
este spre slava lui Dumnezeu. Şi Cel ce ne întărește împre- 
ună cu voi, în Hristos, și care ne-a uns, este Dumnezeu. El 
ne-a și pecetluit, și ne-a pus în inimă arvuna Duhului. Iau 
pe Dumnezeu martor față de sufletul meu, că n'am mai venit 
pînă acum la Corint tocmai ca să vă cruţ. Nu doar că am 
avea stăpînire peste credinţa voastră; dar vrem să lucrăm și 
noi împreună la bucuria voastră; căci staţi tari în credinţă. 


Am hotărît dar în mine, să nu mă întorc la voi cu întristare. 
Căci, dacă vă întristez, dela cine să mă aştept la bucurie, dacă 
nu dela cel întristat de mine? Și v'am scris cum v'am scris, ca, 
la venirea, mea, să n'am întristare din partea celor ce trebuiau 
să-mi facă bucurie; și sînt încredinţat, cu privire la voi toţi, 
că bucuria mea este bucuria voastră a tuturor.  V'am scris 
cu multă mîhnire, și strîngere de inimă, cu ochii scăldaţi în 
lacrămi, nu ca să vă întristaţi, ci ca să vedeţi dragostea nespus 
de mare, pe care o am faţă de voi. Dacă a fost cineva o pricină 
de întristare, nu m'a întristat numai pe mine, ci pe voi toți; cel 
puţin în parte, ca să nu spun prea mult. Este destul pentru 
omul acesta pedeapsa, care i-a fost dată de cei mai mulţi; așa 
că acum, este mai bine să-l iertati, și să-l mîngăiaţi, ca să nu fie 
doboriît de prea multă mîhnire. De aceea, vă rog, să vă arătaţi 
iarăș dragostea faţă de el; căci v'am scris și cu gîndul ca să vă 

pun la încercare și să văd dacă sînteţi ascultători în totul. Dar 
pe cine iertaţi voi, îl iert și eu. "n adevăr, ce am iertat eu, -dacă 
am iertat ceva-am iertat pentru voi, în faţa lui Hristos, ca să 
nu lăsăm pe Satana să aibă un cîştig dela noi; căci nu sîntem în 
neștiinţă despre planurile lui. Cînd am ajuns la Troa pentru 
Evanghelia lui Hristos, măcar că mi se deschisese acolo o ușă 
în Domnul, n'am avut liniște în duhul meu, fiindcă n'am găsit 
pe fratele meu Tit; de aceea, mi-am luat ziua bună dela fraţi, și 
am plecat în Macedonia.  Mulţămiri fie aduse lui Dumnezeu, 
care ne poartă totdeauna cu carul Lui de biruinţă în Hristos, și 
care răspîndește prin noi în orice loc mireasma cunoștinței Lui. 
'n adevăr, noi sîntem, înaintea lui Dumnezeu, o mireasmă a 
lui Hristos printre cei ce sînt pe calea mîntuirii și printre cei 
ce sînt pe calea pierzării: pentru aceștia, o mireasmă dela 
moarte spre moarte; pentru aceia, o mireasmă dela viață spre 
viaţă. Și cine este deajuns pentru aceste lucruri? Căci noi 
nu stricăm Cuvintul lui Dumnezeu, cum fac cei mai mulți; ci 
vorbim cu inimă curată, din partea lui Dumnezeu, înaintea lui 
Dumnezeu, în Hristos. 


'ncepem noi iarăș să ne lăudăm singuri? Sau nu cumva 
avem trebuinţă, ca unii, de epistole de laudă, către voi sau 
dela voi? Voi sînteţi epistola noastră, scrisă în inimile noas- 
tre, cunoscută și citită de toți oamenii. Voi sînteți arătaţi ca 
fiind epistola lui Hristos, scrisă de noi, ca slujitori ai Lui, nu cu 
cerneală, ci cu Duhul Dumnezeului celui viu; nu pe niște table 
de piatră, ci pe niște table cari sînt inimi de carne. Avem 
încrederea aceasta tare în Dumnezeu, prin Hristos. Nu că noi 
prin noi înșine sîntem în stare să gîndim ceva ca venind dela 
noi.  Destoinicia noastră, dimpotrivă, vine dela Dumnezeu, 
care ne-a și făcut în stare să fim slujitori ai unui legămînt nou, 
nu al slovei, ci al Duhului; căci slova omoară, dar Duhul dă vi- 
aţa. Acum, dacă slujba aducătoare de moarte, scrisă și săpată 
în pietre, era cu atita slavă încît fiii lui Israel nu puteau să-și 
pironească, ochii asupra feţei lui Moise, din pricina strălucirii 
feţei lui, măcar că strălucirea aceasta era trecătoare, cum n'ar 
fi cu slavă mai degrabă slujba Duhului? Dacă slujba aducă- 
toare de osîndă, a fost slăvită, cu cît mai mult o întrece în slavă 


1625 II CORINTENI 3. 104. 10 


slujba aducătoare de neprihănire? Și în privința aceasta, ce a 
fost slăvit nici n'a fost slăvit, din pricina slavei care o întrece 
cu mult. "n adevăr, dacă ce era trecător, era cu slavă, cu cât 
mai mult va rămînea în slavă ce este netrecător! Fiindcă avem 
dar o astfel de nădejde, noi lucrăm cu multă îndrăzneală; şi 
nu facem ca Moise, care își punea o măhramă peste față, pen- 
truca fiii lui Israel să nu-și pironească ochii asupra sfirșitului 
a ceeace era trecător. Dar ei au rămas greoi la minte: căci 
pînă în ziua de astăzi, la citirea Vechiului Testament, această 
măhramă, rămîne neridicată, fiindcă măhrama este dată la o 
parte în Hristos. Da, pînă astăzi, cînd se citeşte Moise, rămîne 
o măhramă peste inimile lor. Dar oridecîteori vreunul se în- 
toarce la Domnul, măhrama este luată. Căci Domnul este 
Duhul; și unde este Duhul Domnului, acolo este slobozenia. 
Noi toţi privim cu faţa descoperită, ca într'o oglindă, slava 
Domnului, și sîntem schimbaţi în acelaș chip al Lui, din slavă 
în slavă, prin Duhul Domnului. 


Deaceea, fiindcă avem slujba aceasta, după îndurarea pe 
care am căpătat-o, noi nu cădem de oboseală. Ca unii, cari 
am lepădat meșteșugirile rușinoase și ascunse, nu umblăm 
cu vicleșug și nu stricăm Cuvîntul lui Dumnezeu. Ci, prin 
arătarea adevărului, ne facem vrednici să fim primiţi de orice 
cuget omenesc, înaintea lui Dumnezeu. Şi dacă Evanghelia 
noastră este acoperită, este acoperită pentru cei ce sînt pe calea 
pierzării, a căror minte necredincioasă a orbit-o dumnezeul 
veacului acestuia, ca să nu vadă strălucind lumina Evanghe- 
liei slavei lui Hristos, care este chipul lui Dumnezeu. Căci 
noi nu ne propovăduim pe noi înșine, ci pe Domnul Hristos 
Isus. Noi sîntem robii voștri, pentru Isus. Căci Dumnezeu, 
care a zis: “Să lumineze lumina din întunerec”, ne-a luminat 
inimile, pentruca să facem să strălucească lumina cunoștinței 
slavei lui Dumnezeu pe faţa lui Isus Hristos. Comoara aceasta 
o purtăm în niște vase de lut, pentruca această putere nemai 
pomenită să fie dela Dumnezeu și nu dela noi. Sîntem încolțiți 
în toate chipurile, dar nu la strimtoare; în grea cumpănă, dar 
nu desnădăjduiți; prigoniți, dar nu părăsiţi; trîntiţi jos, dar 
nu omorîți.  Purtăm întotdeauna cu noi, în trupul nostru, 

omorîrea Domnului Isus, pentruca și viața lui Isus să se arate 
în trupul nostru. Căci noi cei vii, totdeauna sîntem daţi la 
moarte din pricina lui Isus, pentruca și viața lui Isus să se 
arate în trupul nostru muritor. Astfel că, în noi lucrează 
moartea, iar în voi viața.  'nsă fiindcă avem acelaș duh de 
credință, potrivit cu ceea ce este scris: “Am crezut, de aceea 
am vorbit!” şi noi credem, și de aceea vorbim. Şi știm că 
Cel ce a înviat pe Domnul Isus, ne va învia și pe noi împreună 
cu Isus, și ne va face să ne înfățișăm împreună cu voi. Căci 
toate aceste lucruri se petrec în folosul vostru, pentruca harul 
mare, căpătat prin mulți, să facă să sporească mulțămirile spre 
slava lui Dumnezeu. De aceea, noi nu cădem de oboseală. Ci 
chiar dacă omul nostru de afară se trece, totuș omul nostru 
din lăuntru se înoiește din zi în zi. Căci întristările noastre 
ușoare de o clipă lucrează pentru noi tot mai mult o greutate 
vecinică de slavă.  Pentrucă noi nu ne uităm la lucrurile cari 
se văd, ci la cele ce nu se văd; căci lucrurile cari se văd, sînt 
trecătoare, pe cînd cele ce nu se văd, sînt vecinice. 


Știm, în adevăr, că, dacă se desface casa pămîntească a cor- 
tului nostru trupesc, avem o clădire în cer dela Dumnezeu, o 
casă, care nu este făcută de mînă ci este vecinică. Și gemem 
în cortul acesta, plini de dorința să ne îmbrăcăm peste el cu 
locașul nostru ceresc, negreșit dacă atunci cînd vom fi îmbră- 
caţi nu vom fi găsiți desbrăcaţi de el. Chiar în cortul acesta 
deci, gemem apăsaţi; nu că dorim să fim desbrăcaţi de trupul 
acesta, ci să fim îmbrăcaţi cu trupul celalt peste acesta, pen- 
truca ce este muritor în noi, să fie înghițit de viaţă. Și Cel 
ce ne-a făcut pentru aceasta, este Dumnezeu, care ne-a dat 
arvuna Duhului. Așa dar, noi întotdeauna sîntem plini de 
încredere; căci știm că, dacă sîntem acasă în trup, pribegim 
departe de Domnul, - pentrucă umblăm prin credință, nu prin 
vedere. - Da, sîntem plini de încredere, și ne place mult mai 
mult să părăsim trupul acesta, ca să fim acasă la Domnul. 
Deaceea ne și silim să-l fim plăcuţi, fie că rămînem acasă fie 
că sîntem departe de casă. Căci toţi trebuie să ne înfățișăm 
înaintea. scaunului de judecată al lui Hristos, pentru ca fiecare 
să-și primească răsplata după binele sau răul, pe care-l va fi 

făcut cînd trăia în trup. Ca unii cari cunoaștem deci frica de 
Domnul, pe oameni, căutăm să-i încredințăm; dar Dumnezeu 
ne cunoaște bine, și nădăjduiesc că și voi ne cunoașteţi bine 
în cugetele voastre. Cu aceasta nu ne lăudăm singuri iarăș 
înaintea, voastră, ci vă dăm un temei de laudă cu privire la 
noi, ca să aveţi cu ce răspunde acelora, cari se laudă cu ce este 
în înfățișare și nu cu ce este în inimă. "n adevăr, dacă ne-am 
ieșit din minţi, pentru Dumnezeu ne-am ieșit; dacă sîntem în- 
tregi la minte, pentru voi sîntem. Căci dragostea lui Hristos 
ne strînge; fiindcă socotim că, dacă Unul singur a murit pentru 
toți, toţi deci au murit. Și El a murit pentru toţi, pentruca cei 
ce trăiesc, să nu mai trăiască pentru ei înșiși, ci pentru Cel ce 
a murit și a înviat pentru ei. Așa că, de acum încolo, nu mai 
cunoaștem pe nimeni în felul lumii; și chiar dacă am cunoscut 
pe Hristos în felul lumii, totuș acum nu-L mai cunoaștem în 
felul acesta. Căci, dacă este cineva în Hristos, este o făp- 
tură (Sau: zidire.) nouă. Cele vechi s'au dus: iată că toate 
lucrurile s'au făcut noi. Şi toate lucrurile acestea sînt dela 
Dumnezeu, care ne-a împăcat cu El prin Isus Hristos, și ne-a 
încredințat slujba împăcării; că adică, Dumnezeu era în Hris- 
tos, împăcînd lumea cu Sine, neţinindu-le în socoteală păcatele 
lor, și ne-a încredințat nouă propovăduirea acestei împăcări. 
Noi dar, sîntem trimeși împuterniciţi ai lui Hristos; și, ca și 
cum Dumnezeu ar îndemna prin noi, vă rugăm fierbinte, în 
Numele lui Hristos: "mpăcaţi-vă cu Dumnezeu! Pe Cel ce n'a 
cunoscut niciun păcat, El L-a făcut păcat pentru noi, ca noi 
să fim neprihănirea lui Dumnezeu în El. 

Ca unii cari lucrăm împreună cu Dumnezeu, vă sfătuim [6] 


să faceți așa ca să nu fi primit în zădar harul lui Dumnezeu. 
Căci El zice: “La vremea potrivită, te-am ascultat, în ziua 
mîntuirii, te-am ajutat. lată că acum este vremea potrivită; 
iată că acum este ziua mîntuirii.” Noi nu dăm nimănui nici 
un prilej de poticnire, pentruca slujba noastră să nu fie defăi- 
mată. Ci, în toate privinţele, arătăm că sîntem niște vrednici 
slujitori ai lui Dumnezeu, prin multă răbdare, în necazuri, 
în nevoi, în strimtorări, în bătăi, în temnițe, în răscoale, în 
osteneli, în vegheri, în posturi; prin curăţie, prin înţelepci- 

une, prin îndelungă răbdare, prin bunătate, prin Duhul Sfint, 
printr-o dragoste neprefăcută, prin cuvîntul adevărului, prin 
puterea lui Dumnezeu, prin armele de lovire și de apărare, pe 
cari le dă neprihănirea; în slavă și în ocară, în vorbire de rău 
și în vorbire de bine. Sintem priviţi ca niște înșelători, măcar 
că spunem adevărul; ca niște necunoscuţi, măcar că sîntem 
bine cunoscuţi; ca unii cari murim, și iată că trăim; ca niște 
pedepsiţi, măcarcă nu sîntem omoriţi; ca niște întristaţi, și 
totdeauna sîntem veseli; ca niște săraci, și totuș îmbogăţim 
pe mulți; ca neavînd nimic, și totuș stăpinind toate lucrurile. 
Am dat drumul gurii față de voi, Corintenilor! Ni s'a lărgit 
inima. Voi nu sînteţi la strimtoare în noi; dar inima voas- 
tră s'a strîns pentru noi.  Faceţi-ne și voi la fel: vă vorbesc 
ca unor copii ai mei-lărgiţi-vă și voi! Nu vă înjugaţi la un 
jug nepotrivit cu cei necredincioși. Căci ce legătură este între 
neprihănire şi fărădelege? Sau cum poate sta împreună lumina 
cu întunerecul? Ce înțelegere poate fi între Hristos și Belial? 
Sau ce legătură are cel credincios cu cel necredincios? Cum 
se împacă Templul lui Dumnezeu cu idolii? Căci noi sîntem 
Templul Dumnezeului celui viu, cum a zis Dumnezeu: “Eu 
voi locui și voi umbla în mijlocul lor; Eu voi fi Dumnezeul lor, 
și ei vor fi poporul Meu.”  Deaceea: “Ieșiţi din mijlocul lor, 
și despărțiţi-vă de ei, zice Domnul; nu vă atingeți de ce este 
necurat, și vă voi primi. Eu vă voi fi Tată, și voi 'mi veți fi fii 
și fiice, zice Domnul Cel Atotputernic.” 


Deci, fiindcă avem astfel de făgăduinţe, prea iubiţilor, să 
ne curăţim de orice întinăciune a cărnii și a duhului, și să ne 
ducem sfinţirea pînă la capăt, în frica de Dumnezeu. "nţelegeţi- 
ne bine! N'am nedreptăţit pe nimeni, n'am vătămat pe nimeni, 
n'am înșelat pe nimeni. Nu spun aceste lucruri ca să vă osîn- 
desc, căci am spus mai înainte că sîntețţi în inimile noastre pe 
viaţă și pe moarte. Am o mare încredere în voi. Am tot drep- 
tul să mă laud cu voi. Sînt plin de mîngiiere, îmi saltă inima 
de bucurie în toate necazurile noastre. Căci și după venirea 
noastră în Macedonia, trupul nostru n'a avut nicio odihnă. 
Am fost necăjiţi în toate chipurile: de afară lupte, dinlăun- 


tru temeri. 


Dar Dumnezeu, care mîngiie pe cei smeriţi, ne-a 

mîngîiat prin venirea lui Tit. Și nu numai prin venirea lui, ci 
și prin mîngiierea cu care a fost mîngîiat și el de voi. El ne- 
a istorisit despre dorința voastră arzătoare, despre lacrămile 
voastre, despre rîvna voastră pentru mine, așa că bucuria mea 
a fost și mai mare. Măcar că vam întristat prin epistola 
mea, nu-mi pare rău; și chiar dacă mi-ar fi părut rău-căci văd 
că epistola aceea v'a întristat (măcarcă pentru puţină vreme) - 
totuș, acum mă bucur, nu pentrucă aţi fost întristaţi, ci pen- 
trucă  întristarea, voastră v'a adus la pocăință. Căci ați fost 
întristaţi după voia lui Dumnezeu, ca să n'aveţi nicio pagubă 
din partea noastră. ’n adevăr, cînd întristarea este după voia 
lui Dumnezeu, aduce o pocăință care duce la mîntuire, și de 
care cineva nu se căiește niciodată; pe cînd întristarea lumii 
aduce moartea. Căci uite, tocmai întristarea aceasta a voas- 
tră după voia lui Dumnezeu, ce frămîntare a trezit în voi! Și 
ce cuvinte de desvinovăţire! Ce mînie! Ce frică! Ce dorință 
aprinsă! Ce rîvnă! Ce pedeapsă! ’n toate voi aţi arătat că 
sînteţi curati în privința aceasta. Așa că, dacă v'am scris nu 
v'am scris nici din pricina celuice a făcut ocara, nici din pricina 
celui ce a suferit ocara, ci ca să se arate marea noastră purtare 
de grijă pentru voi înaintea lui Dumnezeu. De aceea am fost 
mingiiaţi. Dar, pe lingă mîngiierea aceasta a noastră, ne-am 
bucurat și mai mult de bucuria lui Tit, al cărui duh a fost 
răcorit de voi toți. Și dacă m'am lăudat puţin cu voi înaintea 
lui, n'am fost dat de rușine. Ci, după cum în orice lucru v'am 
spus adevărul, tot așa și lauda noastră cu voi înaintea lui Tit, 
s'a adeverit. EI are o și mai mare dragoste pentru voi, cînd își 
aduce aminte de ascultarea voastră a tuturor, și de primirea 
pe care i-aţi făcut-o, cu frică și cu cutremur. Mă bucur că mă 
pot încrede în voi în toate privinţele. 


Fraţilor, voim să vă aducem la cunoștință harul, pe care 
l-a dat Dumnezeu în Bisericile Macedoniei. "n mijlocul mul- 
telor necazuri prin cari au trecut, bucuria lor peste măsură de 
mare și sărăcia lor lucie, au dat naștere la un belșug de dăr- 
nicie din partea lor. Vă mărturisesc că au dat de bună voie, 
după puterea lor, și chiar peste puterile lor. Și ne-au rugat 
cu mari stăruinţe pentru harul și părtășia la această stringere 

de ajutoare pentru sfinți. Și au făcut aceasta nu numai cum 
nădăjduisem, dar s'au dat mai întîi pe ei înșiși Domnului, și 
apoi nouă, prin voia lui Dumnezeu. Noi dar, am rugat pe 
Tit să isprăvească această stringere de ajutoare, pe care o în- 
cepuse. După cum sporiţi în toate lucrurile: în credință, în 
cuvînt, în cunoștință, în orice rivnă, și în dragostea voastră 
pentru noi, căutaţi să sporiţi și în această binefacere. Nu 
spun lucrul acesta ca să vă dau o poruncă; ci pentru rîvna al- 
tora, și ca să pun la încercare curăţia dragostei voastre. Căci 
cunoaşteţi harul Domnului nostru Isus Hristos. El, măcar că 
era bogat, s'a făcut sărac pentru voi, pentruca prin sărăcia 
Lui, voi să vă îmbogăţiţi. "n această privinţă vă dau un sfat. 
Și sfatul acesta vă este de folos vouă, cari, de acum un an, 
cei dintii aţi început nu numai să faceţi, ci să și voiți. Is- 
prăviți dar acum de făcut; pentruca, după graba voinţei să 
fie și înfăptuirea, potrivit cu mijloacele voastre.  Pentrucă, 
dacă este bunăvoință, darul este primit, avîndu-se în vedere 
ce are cineva, nu ce n'are. Aici nu este vorba ca alţii să fie 
ușuraţi, iar voi strimtoraţi; ci este vorba de o potrivire: în 
împrejurarea de acum, prisosul vostru să acopere nevoile lor, 
pentruca și prisosul lor să acopere, la rîndul lui, nevoile voas- 
tre, așa ca să fie o potrivire; după cum este scris: “Cel ce 
strînsese mult, n'avea nimic de prisos, și cel ce strînsese puţin, 
nu ducea lipsă.”  Mulţămiri fie aduse lui Dumnezeu, care a 
pus în inima lui Tit aceeaș rîvnă pentru voi. Căci el a primit 
îndemnul nostru; ba încă, stăpînit de o rîvnă arzătoare, a por- 
nit de bună voie spre voi. Am trimes cu el și pe fratele a 
cărui laudă în Evanghelie este răspîndită prin toate Bisericile. 
Mai mult, el a fost ales de Biserici să meargă împreună cu noi 
în această, lucrare de binefacere, pe care o săvirșim spre slava 
Domnului și ca o dovadă de bunăvoința noastră. "n chipul 
acesta, vrem ca nimeni să nu ne defaime cu privire la acest 
belșug de ajutoare, de care îngrijim. Căci căutăm să lucrăm 
cinstit nu numai înaintea Domnului, ci și înaintea oamenilor. 
Am trimes cu ei pe fratele nostru, a cărui rîvnă am încercat-o 
de atitea ori în multe împrejurări, și care, de data aceasta, 
arată mult mai multă rîvnă, din pricina marei lui încrederi în 

voi. Astfel, fie avînd în vedere pe Tit, care este părtașul și 
tovarășul meu de lucru în mijlocul vostru; fie avînd în vedere 
pe frații noștri, cari sînt trimeșii Bisericilor și fala lui Hris- 
tos: dați-le înaintea Bisericilor dovadă de dragostea voastră, 
și arătați-le că avem dreptul să ne lăudăm cu voi. 


Este de prisos să vă mai scriu cu privire la strîngerea de aju- 
toare pentru sfinți. Cunosc, în adevăr, bunăvoința voastră, 
cu care mă laud cu privire la voi către Macedoneni, și le spun 
că Ahaia este gata de acum un an. Și rîvna voastră a îmbărbă- 
tat pe foarte mulţi din ei. Am trimes totuș pe fraţi, pentruca 
lauda, noastră cu voi să nu fie nimicită cu prilejul acesta, ci să 
fiţi gata, cum am spus. Dacă vor veni vreunii din Macedonia 
cu mine, și nu vă vor găsi gata, n'aș vrea ca noi (ca să nu zicem 
voi) să fim daţi de rușine în încrederea aceasta. De aceea, am 
socotit de trebuinţă, să rog pe fraţi să vină mai înainte la voi, 
și să pregătească strîngerea darurilor făgăduite de voi, ca ele 
să fie gata, făcute cu dărnicie nu cu zgircenie. Să știți: cine 
samănă puţin, puţin va secera; iar cine samănă mult, mult va 
secera. Fiecare să dea după cum a hotărit în inima lui: nu cu 
părere de rău, sau de silă, căci “pe cine dă cu bucurie, îl iubește 
Dumnezeu.” Şi Dumnezeu poate să vă umple cu orice har, 
pentruca, avînd totdeauna în toate lucrurile din destul, să pris- 
osiţi în orice faptă bună, după cum este scris: “A împrăștiat, 
a dat săracilor, neprihănirea lui rămîne în veac.” “Cel ce dă 
sămînță sămănătorului și pîne pentru hrană”, vă va da și vă va 
înmulţi și vouă sămînţa de sămănat și va face să crească road- 
ele neprihănirii voastre. ’n chipul acesta veţi fi îmbogăţiţi 
în toate privințele, pentru orice dărnicie, care, prin noi, va 
face să se aducă mulţămiri lui Dumnezeu. Căci ajutorul dat 
de darurile acestea, nu numai că acopere nevoile sfinților, dar 
este și o pricină de multe mulțămiri către Dumnezeu. Așa că 
dovada dată de voi prin ajutorul acesta, îi face să slăvească pe 
Dumnezeu pentru ascultarea pe care mărturisiţi că o aveţi față 
de Evanghelia lui Hristos, și pentru dărnicia ajutorului vostru 
faţă de ei și faţă de toţi; și-i face să se roage pentru voi, și 
să vă iubească din inimă, pentru harul nespus de mare al lui 
Dumnezeu față de voi.  Mulţămiri fie aduse lui Dumnezeu 

pentru darul Lui nespus de mare! 


Eu, Pavel, vă rog, prin blindeţa și bunătatea lui Hristos, -eu, 
cel “smerit cînd sînt de față în mijlocul vostru, și plin de în- 
drăzneală împotriva voastră, cînd sînt departe”, -vă rog, dar, 
să nu mă faceți ca, atunci cînd voi fi de faţă, să alerg cu hotărire 
la îndrăzneala aceea, pe care am de gînd s'o întrebuințez îm- 
potriva unora, cari își închipuiesc că noi sîntem minaţi de firea 
pămiîntească. Măcar că trăim în firea pămîntească, totuș nu 
ne luptăm călăuziți de firea pămîntească. Căci armele cu 
cari ne luptăm noi, nu sînt supuse firii pămintești, ci sînt put- 
ernice, întărite de Dumnezeu ca să surpe întăriturile. Noi 
răsturnăm izvodirile minţii și orice înălțime, cari se ridică îm- 
potriva cunoștinței lui Dumnezeu; și orice gînd îl facem rob as- 
cultării de Hristos. "ndată ce se va săvîrși ascultarea aceasta 
din partea voastră, sîntem gata să pedepsim orice neascultare. 
La înfățișare vă uitaţi? Dacă cineva crede că “este al lui Hris- 
tos”, să aibă în vedere că, după cum el este al lui Hristos, tot 
așa sîntem și noi. Și chiar dacă m'aș lăuda ceva mai mult 
cu stăpînirea, pe care mi-a dat-o Domnul pentru zidirea voas- 
tră, iar nu pentru dărimarea voastră, tot nu mi-ar fi rușine. 
Zic așa, ca să nu se pară că vreau să vă întricoșez prin epis- 
tolele mele. “De fapt”, zic ei, “epistolele lui sînt cu greutate 
și pline de putere; dar cînd este de faţă el însuș, este moale, 
și cuvîntul lui n'are nici o greutate.” Cine judecă așa, să fie 
încredințat că, așa cum sîntem în vorbă, în epistolele noastre, 
cînd nu sîntem de faţă, tot așa vom fi și în faptă, cînd vom 
fi de faţă!  Negreșit, n'avem îndrăzneala să ne punem alături 
sau în rîndul unora din aceia cari se laudă singuri. Dar ei, 
prin faptul că se măsoară cu ei înșiși și se pun alături ei cu ei 
înșiși, sînt fără pricepere. Noi, însă, nu ne lăudăm dincolo de 
măsura noastră, ci în măsura marginilor, pe cari le-a însemnat 
Dumnezeu cîmpului nostru ca să ajungem pînă la voi. Nu 
ne întindem prea mult, ca şi cînd n'am fi ajuns pînă la voi, 
căci, în adevăr, pînă la voi am ajuns în Evanghelia lui Hristos. 
Nu ne lăudăm peste măsura noastră, adică, nu ne lăudăm cu 
ostenelile altuia; ci avem nădejdea că, dacă credința voastră 
crește, va crește și cîmpul nostru de lucru între voi, nespus de 


1633 II CORINTENI 10. 16-11. 15 


mult, după măsura noastră. Așa că vom putea propovădui 
Evanghelia și în ţinuturile cari sînt dincolo de al vostru, fără 
să intrăm în cîmpul de lucru al altuia, ca să ne lăudăm cu 
lucrări făcute deagata. Ci, “oricine se laudă, să se laude în 
Domnul.”  Pentrucă nu cine se laudă singur, va fi primit, ci 
acela pe care Domnul îl laudă. 


O, de aţi putea suferi puţintică nebunie din partea mea! Ei, 
haide, suferiţi-mă! Căci sînt gelos de voi cu o gelozie după 
voia lui Dumnezeu, pentrucă v'am logodit cu un bărbat, ca să 
vă înfăţișez înaintea, lui Hristos ca pe o fecioară curată. Dar 
mă tem ca, după cum șarpele a amăgit pe Eva cu șiretlicul 
lui, tot așa și gîndurile voastre să nu se strice dela curăţia și 
credincioșia care este față de Hristos. ’n adevăr, dacă vine 
cineva să vă propovăduiască un alt Isus pe care noi nu l-am 
propovăduit, sau dacă este vorba să primiţi un alt duh pe care 
nu l-aţi primit, sau o altă Evanghelie, pe care n'aţi primit-o, 
oh, cum îl îngăduiţi de bine! Dar socotesc că nici eu nu sînt cu 
nimic mai pe jos de apostolii aceștia “nespus de aleși!” Chiar 
dacă sînt un necioplit în vorbire, nu sînt însă și în cunoșt- 
ință; și am arătat lucrul acesta printre voi, în tot felul și în 
toate privințele. Sau, am făcut un păcat, cînd m'am smerit 
pe mine însumi, ca să fiți înălțaţi voi, și v'am vestit fără plată 
Evanghelia lui Dumnezeu? Am despoiat alte Biserici, prim- 
ind dela ele o plată, ca să vă pot sluji vouă. Şi cînd eram la 
voi, și m'am găsit în nevoie, n'am fost sarcină nimănui; căci 
de nevoile mele au îngrijit fraţii, cînd veniseră din Macedonia. 
'n toate m'am ferit, și mă voi feri să vă îngreuiez cu ceva. Pe 
adevărul lui Hristos care este în mine, nimeni nu-mi va răpi 
această pricină de laudă în ţinuturile Ahaiei!  Pentruce?... 
Pentrucă nu vă iubesc?... Ştie Dumnezeu! Dar lucrez și voi 
lucra, astfel, pentru ca să tai orice prilej celor ce caută un prilej, 
ca să poată fi găsiți deopotrivă cu mine în lucrurile cu cari se 
laudă. Oamenii aceștia sînt niște apostoli mincinoși, niște lu- 
crători înșelători, cari se prefac în apostoli ai lui Hristos. Și 
nu este de mirare, căci chiar Satana se preface într-un înger de 
lumină. Nu este mare lucru dar, dacă și slujitorii lui se prefac 
în slujitori ai neprihănirii. Sfârşitul lor va fi după faptele lor. 

larăș spun: să nu mă creadă nimeni nebun. Sau altmintre- 
lea, suferiți-mă măcar ca nebun, ca să mă laud și eu puţintel. 
Ce spun în această îndrăsneală, ca să mă laud, nu spun după 
Domnul, ci ca și cum aș spune din nebunie. De vreme ce mulți 
se laudă după firea pămîntească, mă voi lăuda și eu. Doar 
voi suferiți cu plăcere pe nebuni, voi, cari sînteţi înţelepţi! 
Dacă vă robește cineva, dacă vă mănîncă cineva, dacă pune 
cineva mîna pe voi, dacă vă privește cineva de sus, dacă vă 
bate cineva peste obraz, suferiți! Spre rușinea mea o spun, 
că am fost slabi! 'Totuș, orice poate să pună înainte cineva- 
vorbesc în nebunie-pot pune și eu înainte. Sînt ei Evrei? 
Și eu sînt! -Sînt ei Israeliti? Și eu sînt! -Sînt ei sămînţă a 
lui Avraam? Și eu sînt! - Sînt ei slujitori ai lui Hristos? - 
vorbesc ca un ieșit din minţi-eu sînt și mai mult. "n osteneli și 
mai mult; în temnițe, și mai mult; în lovituri, fără număr; de 
multe ori în primejdii de moarte! De cinci ori am căpătat dela 
ludei patruzeci de lovituri fără una; de trei ori am fost bătut 
cu nuiele; odată am fost împroșcat cu pietre; de trei ori s-a 
sfărîmat corabia cu mine; o noapte și o zi am fost în adîncul 
mării. Deseori am fost în călătorii, în primejdii pe rîuri, în 
primejdii din partea tilharilor, în primejdii din partea celor din 
neamul meu, în primejdii din partea păgînilor, în primejdii în 
cetăţi, în primejdii în pustie, în primejdii pe mare, în primejdii 
între fraţii mincinoși. "n osteneli și necazuri, în priveghiuiri 
adesea, în foame și sete, în posturi adesea, în frig și lipsă de 
îmbrăcăminte! Şi, pe lîngă lucrurile de afară, în fiecare zi mă 
apasă grija pentru toate Bisericile. Cine este slab, și să nu 
fiu și eu slab? Cine cade în păcat, și eu să nu ard? Dacă e 
vorba să mă laud, mă voi lăuda numai cu lucrurile privitoare 
la slăbiciunea mea. Dumnezeu și Tatăl Domnului nostru Isus 
Hristos, care este binecuvîntat în veci, știe că nu mint]... "n 
Damasc, dregătorul împăratului Areta păzea cetatea Dama- 
scenilor, ca să mă prindă. Dar am fost dat jos pe o fereastră, 
într'o coșniță, prin zid, și am scăpat din mînile lor. 


E nevoe să mă laud, măcarcă nu este de folos. Voi veni 
totuş la vedeniile și descoperirile Domnului. Cunosc un om 
în Hristos, care, acum patrusprezece ani, a fost răpit pînă în 

al treilea cer (dacă a fost în trup nu știu; dacă a fost fără trup, 
nu știu: Dumnezeu știe). Și știu că omul acesta (dacă a fost 
în trup sau fără trup, nu știu: Dumnezeu știe), a fost răpit 
în rai, și a auzit cuvinte, cari nu se pot spune, și pe cari nu-i 
este îngăduit unui om să le rostească. Cu un astfel de om 
mă voi lăuda; dar întrucît mă privește pe mine însumi, nu mă 
voi lăuda decît cu slăbiciunile mele. Chiar dacă aș vrea să 
mă laud, n'aș fi nebun, căci aș spune adevărul; dar mă feresc, 
ca să n'aibă nimeni despre mine o părere mai înaltă decit ce 
vede în mine, sau ce aude dela mine. Și ca să nu mă umflu 
de mîndrie, din pricina strălucirii acestor descoperiri, mi-a fost 
pus un ţepuș în carne, un sol al Satanei, ca să mă pălmuiască, și 
să mă împedece să mă îngîmf. De trei ori am rugat pe Domnul 
să mi-l ia. Şi El mi-a zis: “Harul Meu îţi este de ajuns; 
căci puterea Mea în slăbiciune este făcută desăvirșită.” Deci 
mă voi lăuda mult mai bucuros cu slăbiciunile mele, pentruca 
puterea, lui Hristos să rămînă în mine. De aceea simt plăcere 
în slăbiciuni, în defăimări, în nevoi, în prigoniri, în strimtorări, 
pentru Hristos; căci cînd sînt slab, atunci sînt tare. Am ajuns 
nebun: voi m'aţi silit. Dar voi trebuia să mă lăudaţi; căci, 
măcar că nu sînt nimic, totuș cu nimic n'am fost mai pe jos de 
acești apostoli așa de minunaţi. Semnele unui apostol le-aţi 
avut printre voi în toată răbdarea, prin semne, puteri și minuni 
cari au fost făcute între voi. "n adevăr, în ce aţi fost voi puși 
mai pe jos decât celelalte Biserici, afară doar că numai eu singur 
nu v'am fost o sarcină? O, iertaţi-mi nedreptatea aceastal... 
lată, că sînt gata să vin a treia oară la voi; și tot nu vă voi fi 
o sarcină; căci nu caut bunurile voastre, ci pe voi înșivă. Ce-i 
drept, nu copiii sînt datori să agonisească pentru părinţii lor, 
ci părinţii pentru copiii lor. Și eu, voi cheltui prea bucuros 
din ale mele, și mă voi cheltui în totul și pe mine însumi pentru 
sufletele voastre. Dacă vă iubesc mai mult, sînt iubit cu atât 
mai puţin? Fie și-așa! Nu v'am fost sarcină de loc. “Dar”, zic 
ei, “ca un om isteţ ce sînt, v'am prins prin șiretlic.” - Dar, 
am tras eu oare vreun folos dela voi prin vreunul din aceia, 
pe cari i-am trimes la voi? Am rugat pe Tit să vină să vă 
vadă; și împreună cu el am trimes și pe fratele: a cerut Tit 

ceva dela voi? N-am fost noi călăuziți de acelaș Duh, și n-am 
călcat noi pe aceleași urme? De multă vreme voi vă închipuiți 
că, vrem să ne apărăm înaintea voastră! Noi vorbim înaintea 
lui Dumnezeu în Hristos; și toate aceste lucruri, le spunem, 
prea iubiţilor, pentru zidirea voastră. Fiindcă mă tem ca nu 
cumva, la venirea mea, să vă găsesc așa cum n'aș vrea să vă 
găsesc, și eu însumi să fiu găsit de voi așa cum n'aţi vrea. Mă 
tem să nu găsesc gilceavă, pizmă, minii, desbinări, vorbiri de 
rău, birfeli, îngîmfări, tulburări. Mă tem ca, la venirea mea la 
voi, să mă smerească din nou Dumnezeul meu cu privire la voi, 
și să trebuiască să pling pe mulţi din cei ce au păcătuit mai 
înainte, și nu s'au pocăit de necurăţia, curvia și spurcăciunile, 
pe cari le-au făcut. 


Vin la voi pentru a treia oară. “Orice vorbă să fie sprijinită 
pe mărturia a doi sau trei martori.” Cum am spus, cînd am 
fost de față a doua oară, tot așa și azi, cînd nu sînt de față, 
spun iarăș mai dinainte celor ce au păcătuit mai înainte, și 
tuturor celorlalţi, că, dacă mă voi întoarce la voi, n'am să cruț 
deloc; căci căutaţi o dovadă că Hristos vorbește în mine: El 
care nu este slab față de voi, ci este plin de putere între voi. 
'n adevăr El a fost răstignit prin slăbiciune; dar trăiește prin 
puterea, lui Dumnezeu. Tot astfel şi noi sîntem slabi în EI, 
dar, prin puterea lui Dumnezeu, vom fi plini de viaţă cu El 
faţă de voi. Pe voi înșivă încercaţi-vă dacă sînteţi în credință. 
Pe voi înșivă cercaţi-vă. Nu recunoașteți voi că Isus Hristos 
este în voi? Afară numai dacă sînteţi lepădaţi. Dar trag 
nădejde că veţi recunoaște că noi nu sîntem lepădaţi. Totuş 
ne rugăm lui Dumnezeu să nu faceți nimic rău; nu pentru ca să 
ne putem arăta noi înșine primiţi, ci ca să faceţi ce este bine, 
chiar dacă noi am trece drept lepădaţi. Căci n'avem nici 
o putere împotriva adevărului ci pentru adevăr. ’n adevăr, 
ne bucurăm cînd noi sîntem slabi, iar voi sînteţi tari; și ne 
rugăm pentru desăvîrșirea voastră. Tocmai de aceea vă scriu 
aceste lucruri, cînd nu sînt de faţă, pentruca, atunci cînd voi 
fi de faţă, să nu mă port cu asprime, potrivit cu puterea pe 
care mi-a dat-o Domnul pentru zidire, iar nu pentru dărîmare. 
'ncolo, fraţilor, fiti sănătoși, desăvîrșiţi-vă, îmbărbătaţi-vă, fiți 

cu un cuget, trăiţi în pace, și Dumnezeul dragostei și al păcii 

va fi cu voi.  Spuneţi-vă unii altora sănătate, cu o sărutare 12 
sfintă. Toți sfinţii vă trimet sănătate. Harul Domnului Isus 13, 14 
Hristos, și dragostea lui Dumnezeu, și împărtășirea Sfintului 
Duh, să fie cu voi cu toţi! Amin. 

ON] avel, apostol nu dela oameni, nici printr un om, ci 
SA j>) prin Isus Hristos, și prin Dumnezeu Tatăl, care L- 
i a înviat din morți, și toţi fraţii cari sînt împreună 

cu mine, către Bisericile Galatiei: Har și pace vouă 
dela Dumnezeu Tatăl, și dela Domnul nostru Isus Hristos! El 
S'a dat pe Sine însuș pentru păcatele noastre, ca să ne smulgă 
din acest veac rău, după voia Dumnezeului nostru și Tatăl. A 
Lui să fie slava în vecii vecilor! Amin. Mă mir că treceţi așa 
de repede dela Cel ce v'a chemat prin harul lui Hristos, la o 
altă Evanghelie. Nu doar că este o altă Evanghelie; dar sînt 
unii oameni cari vă tulbură, și voiesc să răstoarne Evanghe- 
lia lui Hristos. Dar chiar dacă noi înșine sau un înger din 
cer ar veni să vă propovăduiască o Evanghelie, deosebită de 
aceea pe care v'am propovăduit-o noi, să fie anatema! Cum 
am mai spus, o spun și acum: dacă vă propovăduiește cineva 
o Evanghelie, deosebită de aceea pe care aţi primit-o, să fie 
anatema! Caut eu oare, în clipa aceasta, să capăt bunăvoința 
oamenilor, sau bunăvoința lui Dumnezeu? Sau caut să plac oa- 
menilor? Dacă aș mai căuta să plac oamenilor, n'aș fi robul lui 
Hristos. Fraţilor, vă mărturisesc că Evanghelia propovăduită 
de mine, nu este de obîrșie omenească; pentrucă, n'am primit- 
o, nici n'am învăţat-o dela vreun om, ci prin descoperirea lui 
Isus Hristos. Aţi auzit, în adevăr, care era purtarea mea de 
altădată, în religiunea ludeilor. Cum, adică, prigoneam peste 
măsură de mult Biserica lui Dumnezeu, și făceam prăpăd în 
ea; și cum eram mai înaintat în religiunea ludeilor de cît 
mulți din neamul meu, de o vîrstă cu mine. Eram însuflețit de 
o rîvnă nespus de mare pentru datinile strămoșești. Dar cînd 
Dumnezeu-care m'a pus deoparte din pîntecele maicii mele, și 
m’a chemat prin harul Său, -a găsit cu cale să descopere în 
mine pe Fiul Său, ca să-L vestesc între Neamuri, îndată, n'am 
întrebat pe niciun om, nici nu m'am suit la Ierusalim la cei 

ce au fost apostoli înainte de mine, ci m'am dus în Arabia. 
Apoi m'am întors din nou la Damasc. După trei ani, m'am 
suit la Ierusalim să fac cunoștință cu Chifa, și am rămas la 
el cincisprezece zile. Dar n'am văzut pe niciunul altul dintre 
apostoli, decît pe Iacov, fratele Domnului. ’n cele ce vă scriu, 
iată, înaintea lui Dumnezeu, nu mint. După aceea m'am dus 
în ţinuturile Siriei și Ciliciei. Și eram încă necunoscut la față 
Bisericilor lui Hristos, cari sînt în Iudea. Ele auzeau doar 
spunîndu-se: “Cel ce ne prigonea odinioară, acum propovă- 
duiește credința, pe care căuta s'o nimicească odinioară.” Și 
slăveau pe Dumnezeu din pricina mea. 


După patrusprezece ani, m'am suit din nou la Ierusalim îm- 
preună cu Barnaba; și am luat cu mine și pe Tit. M'am suit, 
în urma unei descoperiri, și le-am arătat Evanghelia, pe care o 
propovăduiesc eu între Neamuri, în deosebi celor mai cu vază, 
ca nu cumva să alerg sau să fi alergat în zădar. Nici chiar 
Tit, care era cu mine, măcar că era Grec, n'a fost silit să se 
taie împrejur, din pricina fraţilor mincinoși, furișaţi și strecu- 
raţi printre noi, ca să pîndească slobozenia, pe care o avem în 
Hristos Isus, cu gînd să ne aducă la robie; noi nu ne-am supus 
și nu ne-am potrivit lor nicio clipă măcar, pentruca adevărul 
Evangheliei să rămînă cu voi. Cei ce sînt socotiți ca fiind 
ceva-orice ar fi fost ei, nu-mi pasă: Dumnezeu nu caută la fața 
oamenilor-aceștia, zic, ei cei cu vază nu mi-au adaus nimic. 
Ba dimpotrivă, cînd au văzut că mie îmi fusese încredinţată 
Evanghelia pentru cei netăiaţi împrejur, după cum lui Petru 
îi fusese încredințată Evanghelia pentru cei tăiaţi împrejur, - 
căci Cel ce făcuse din Petru apostolul celor tăiați împrejur, 
făcuse și din mine apostolul Neamurilor- și cînd au cunoscut 
harul, care-mi fusese dat, Iacov, Chifa și loan, cari sînt priviţi 
ca stilpi, mi-au dat mie și lui Barnaba, mîna dreaptă de în- 
soțire, ca să mergem să propovăduim: noi la Neamuri, iar ei la 
cei tăiați împrejur. Ne-au spus numai să ne aducem aminte 
de cei săraci, și chiar așa am și căutat să fac. Dar cînd a 
venit Chifa în Antiohia, i-am stătut împotrivă în faţă, căci era 
de osîndit. "n adevăr, înainte de venirea unora dela Iacov, el 
mînca împreună cu Neamurile; dar cînd au venit ei, s'a ferit 

și a stat deoparte, de teama celor tăiaţi împrejur. ’mpreună 
cu el au început să se prefacă și ceilalți Iudei, așa că pînă și 
Barnaba a fost prins în laţul fățărniciei lor. Cînd i-am văzut 
eu că nu umblă drept după adevărul Evangheliei, am spus lui 
Chifa în faţa tuturor: “Dacă tu, care ești ludeu, trăieşti ca 
Neamurile, și nu ca Iudeii, cum silești pe Neamuri să trăiască 
în felul ludeilor?” Noi sîntem Iudei din fire, iar nu păcătoși 
dintre Neamuri. Totuş, fiindcă știm că omul nu este socotit 
neprihănit, prin faptele Legii, ci numai prin credința în Isus 
Hristos, am crezut și noi în Hristos Isus, ca să fim socotiți 
neprihăniţi prin credința în Hristos, iar nu prin faptele Legii; 
pentrucă nimeni nu va fi socotit neprihănit prin faptele Legii. 
Dar dacă, în timp ce căutăm să fim socotiți neprihăniţi în 
Hristos, și noi înșine am fi găsiţi ca păcătoşi, este oare Hris- 
tos un slujitor al păcatului? Nicidecum! Căci, dacă zidesc 
iarăș lucrurile, pe cari le-am stricat, mă arăt ca un călcător de 
lege. Căci eu, prin Lege, am murit față de Lege, ca să trăiesc 
pentru Dumnezeu. Am fost răstignit împreună cu Hristos, 
și trăiesc... dar nu mai trăiesc eu, ci Hristos trăiește în mine. 
Și viaţa, pe care o trăiesc acum în trup, o trăiesc în credința 
în Fiul lui Dumnezeu, care m'a iubit și S'a dat pe Sine însuș 
pentru mine. Nu vreau să fac zădarnic harul lui Dumnezeu; 
căci dacă neprihănirea se capătă prin Lege, degeaba a murit 
Hristos. 


O, Galateni nechibzuiţi! Cine v'a fermecat, pe voi, înain- 
tea ochilor cărora a fost zugrăvit Isus Hristos ca răstignit? 
Iată numai ce voiesc să știu dela voi: prin faptele Legii ați 
primit voi Duhul, ori prin auzirea credinței?  Sînteţi așa de 
nechibzuiți? După ce aţi început prin Duhul, vreţi acum să 
sfirșiți prin firea pămiîntească? "n zădar aţi suferit voi atît de 
mult? Dacă, în adevăr, e în zădar! Cel ce vă dă Duhul și 
face minuni printre voi, le face oare prin faptele Legii sau prin 
auzirea credinţei? Tot așa și “Avraam a crezut pe Dumnezeu, 
și credința aceasta i-a fost socotită ca neprihănire.”  "nţelegeţi 
și voi dar, că fii ai lui Avraam sînt cei ce au credinţă. Scrip- 
tura, de asemenea, fiindcă prevedea că Dumnezeu va socoti 
neprihănite pe Neamuri, prin credinţă, a vestit mai dinainte 

lui Avraam această veste bună: “Toate neamurile vor fi binecu- 
vîntate în tine.” Aşa că cei ce se bizuiesc pe credință, sînt 
binecuvîntaţi împreună cu Avraam cel credincios. Căci toți 
cei ce se bizuiesc pe faptele Legii, sînt supt blestem; pentrucă 
este scris: “Blestemat este oricine nu stăruiește în toate lu- 
crurile scrise în cartea Legii, ca să le facă.” Și că nimeni nu 
este socotit neprhănit înaintea lui Dumnezeu, prin Lege, este 
învederat, căci “cel neprihănit prin credință va trăi.”  "'nsă 
Legea, nu se întemeiază pe credinţă, ci ea zice: “Cine va face 
aceste lucruri, va trăi prin ele”. Hristos ne-a răscumpărat din 
blestemul Legii, făcîndu-Se blestem pentru noi, -fiindcă, este 
scris: “Blestemat e oricine este atîrnat pe lemn” - pentruca 
binecuvîntarea vestită lui Avraam să vină peste Neamuri, în 
Hristos Isus, așa ca, prin credinţă, noi să primim Duhul făgă- 
duit. Fraților, (vorbesc în felul oamenilor), un testament, 
chiar al unui om, odată întărit, totuș nimeni nu-l desfiinţează, 
nici nu-i mai adaugă ceva. Acum, făgăduinţele au fost făcute 
“lui Avraam și seminţei lui”. Nu zice: “Și seminţelor” (ca și 
cum ar fi vorba de mai multe), ci ca și cum ar fi vorba numai de 
una: “Și seminței tale”, adică Hristos. Iată ce vreau să zic: 
un testament, pe care la întărit Dumnezeu mai înainte, nu 
poate fi desființat, așa ca făgăduinţa să fie nimicită, de Legea 
venită după patru sute trei zeci de ani. Căci dacă moștenirea 
ar veni din Lege, nu mai vine din făgăduință; și Dumnezeu 
printr'o făgăduinţă a dat-o lui Avraam. Atunci pentruce este 
Legea? Ea a fost adăugată din pricina călcărilor de lege, pînă 
cînd avea să vină “Săminţa”, căreia îi fusese făcută făgăduinţa, 
și a fost dată prin îngeri, prin mîna unui mijlocitor. Dar mi- 
jlocitorul nu este mijlocitorul unei singure părţi, pe cînd Dum- 
nezeu, este unul singur. Atunci oare Legea este împotriva 
făgăduinţelor lui Dumnezeu? Nicidecum! Dacă s'ar fi dat o 
Lege care să poată da viața, într'adevăr, neprihănirea ar veni 
din Lege. Dar Scriptura a închis totul supt păcat, pentruca 
făgăduinţa să fie dată celor ce cred, prin credinţa în Isus Hris- 
tos. "nainte de venirea credinței, noi eram supt paza Legii, 
închiși pentru credinţa care trebuia să fie descoperită. Astfel, 
Legea, ne-a fost un îndrumător spre Hristos, ca să fim socotiți 

neprihăniți prin credință. După ce a venit credința, nu mai 
sîntem supt îndrumătorul acesta. Căci toți sînteţi fii ai lui 
Dumnezeu, prin credința în Hristos Isus. Toți cari aţi fost 
botezați pentru Hristos, v'aţi îmbrăcat cu Hristos. Nu mai 
este nici ludeu, nici Grec; nu mai este nici rob nici slobod; nu 
mai este nici parte bărbătească, nici parte femeiască, fiindcă 
toți sînteți una în Hristos Isus. Și dacă sînteţi ai lui Hristos, 
sînteţi “sămînţa” lui Avraam, moștenitori prin făgăduință. 


Dar câtă vreme moștenitorul este nevristnic, eu spun că nu 
se deosebește cu nimic de un rob, măcar că este stăpîn pe tot. 
Ci este supt epitropi și îngrijitori, pînă la vremea rînduită de 
tatăl său. Tot așa și noi, cînd eram nevristnici, eram supt 
robia învățăturilor începătoare ale lumii. Dar cînd a venit 
împlinirea, vremii, Dumnezeu a trimes pe Fiul Său, născut din 
femeie, născut supt Lege, ca să răscumpere pe cei ce erau 
supt Lege, pentru ca să căpătăm înfierea. Și pentru că sîn- 
teţi fii, Dumnezeu ne-a trimes în inimă Duhul Fiului Său, care 
strigă: “Ava”, adică: “Tată!” Aşa că nu mai ești rob, ci fiu; 
și dacă ești fiu, ești și moștenitor, prin Dumnezeu. Odin- 
ioară, cînd nu cunoșteați pe Dumnezeu, eraţi robiți celor ce 
din firea lor, nu sînt dumnezei. Dar acum, dupăce aţi cunos- 
cut pe Dumnezeu, sau mai bine zis, dupăce aţi fost cunoscuţi 
de Dumnezeu, cum vă mai întoarceţi iarăș la acele învățături 
începătoare, slabe și sărăcăcioase, cărora vreți să vă supuneți 
din nou? Voi păziţi zile, luni, vremi și ani. Mă tem să nu 
mă fi ostenit degeaba pentru voi. Fraților, vă rog să fiți ca 
mine, căci și eu sînt ca voi. Nu mi-aţi făcut nicio nedreptate. 
Dimpotrivă, știți că, în neputinta trupului v'am propovăduit 
Evanghelia pentru întiia dată. Și, n'aţi arătat nici dispreț, 
nici desgust faţă de ceeace era o ispită pentru voi în trupul 
meu; dimpotrivă, m'aţi primit ca pe un înger al lui Dum- 
nezeu, ca pe însuş Hristos Isus. Unde este dar fericirea voas- 
tră? Căci vă mărturisesc că, dacă ar fi fost cu putinţă, v'aţi 
fi scos pînă și ochii și mi i-aţi fi dat.  M'am făcut oare vrăj- 
mașul vostru, pentrucă v'am spus adevărul? Nu cu gînd bun 
sînt plini de rîvnă ei pentru voi, ci vor să vă deslipească de 
noi, ca să fiți plini de rîvnă faţă de ei. Este bine să fii plin 


1643 GALATENI 4. 19-5. 10 


de rîvnă totdeauna pentru bine, nu numai cînd sînt de față 
la voi. Copilaşii mei, pentru cari iarăș simt durerile nașterii, 
pînàce va lua Hristos chip în voi! O, cum aș vrea să fiu acum 
de față la voi, și să-mi schimb glasul; căci nu știu ce să mai 
cred!  Spuneţi-mi voi, cari voiţi să fiți supt Lege, n'ascultaţi 
voi Legea? Căci este scris că Avraam a avut doi fii: unul din 
roabă, și unul din femeia slobodă. Dar cel din roabă s'anăscut 
în chip firesc, iar cel din femeia slobodă s'a născut prin făgă- 
duinţă. Lucrurile acestea trebuiesc luate într'alt înțeles: aces- 
tea sînt două legăminte: unul depe muntele Sinai naște pentru 
robie și este Agar, - căci Agar este muntele Sinai din Arabia; - 
și răspunde Ierusalimului de acum, care este în robie împreună 
cu copiii săi. Dar Ierusalimul cel de sus este slobod, și el este 
mama noastră. Fiindcă este scris: “Bucură-te, stearpo, care 
nu naști de loc! Izbucnește de bucurie și strigă, tu, care nu ești 
în durerile nașterii! Căci copiii celei părăsite vor fi în număr 
mai mare decit copiii celei cu bărbat.” Şi voi, fraţilor, ca și 
Isaac, voi sînteţi copii ai făgăduinței. Şi cum sa întîmplat 
atunci, că cel ce se născuse în chip firesc prigonea pe cel ce se 
născuse prin Duhul tot așa se întîmplă și acum. Dar ce zice 
Scriptura? “Izgonește pe roabă și pe fiul ei; căci fiul roabei 
nu va moșteni împreună cu fiul femeii slobode.” De aceea, 
fraţilor, noi nu sîntem copiii celei roabe, ci ai femeii slobode. 
Hristos ne-a izbăvit ca să fim slobozi. 


Rămîneți dar tari, și nu vă plecaţi iarăș supt jugul ro- 
biei. lată, eu, Pavel, vă spun că, dacă vă veţi tăia împrejur, 
Hristos nu vă va folosi la nimic. Şi mărturisesc iarăș încă 
odată oricărui om care primește tăierea împrejur, că este da- 
tor să împlinească toată Legea. Voi, cari voiţi să fiți socotiți 
neprihăniţi prin Lege, v'aţi despărțit de Hristos; aţi căzut din 
har. Căci noi, prin Duhul, așteptăm prin credință nădejdea 
neprihănirii. Căci în Isus Hristos, nici tăierea împrejur, nici 
netăierea împrejur n'au vreun preţ, ci credința care lucrează 
prin dragoste. Voi alergaţi bine: cine v'a tăiat calea ca să 
n'ascultați de adevăr?  'nduplecarea aceasta nu vine dela 
Cel ce v'a chemat. Puțin aluat face să se dospească toată 
plămădeala. Eu, cu privire la voi, am, în Domnul, încrederea 

că nu gîndiți altfel. Dar cel ce vă tulbură, va purta osînda, 
oricine ar fi el. Cît despre mine, fraților, dacă mai propovă- 
duiesc tăierea împrejur, de ce mai sînt prigonit? Atunci pric- 
ina de poticnire a crucii s'a dus. Și, schilodească-se odată 
cei ce vă tulbură! Fraților, voi ați fost chemați la slobozenie. 
Numai, nu faceți din slobozenie o pricină ca să trăiţi pentru 
firea pămîntească, ci slujiți-và unii altora în dragoste. Căci 
toată Legea se cuprinde într'o singură poruncă: “Să iubeşti pe 
aproapele tău ca pe tine însuţi.” Dar dacă vă mușcaţi și vă 
mincaţi unii pe alţii, luaţi seama să nu fiți nimiciţi unii de alţii. 
Zic dar: umblaţi cîrmuiţi de Duhul, și nu împliniţi poftele firii 
pămiîntești. Căci firea pămîntească poftește împotriva Duhu- 
lui, și Duhul împotriva firii pămîntești: sînt lucruri protivnice 
unele altora, așa că nu puteţi face tot ce voiţi. Dacă sîn- 
teţi călăuziţi de Duhul, nu sînteţi supt Lege. Şi faptele firii 
pămiîntești sînt cunoscute, și sînt acestea: preacurvia, curvia, 
necurăţia, desfrinarea, închinarea la idoli, vrăjitoria, vrăj- 
bile, certurile, zavistiile, miîniile, neînțelegerile, desbinările, 
certurile de partide, pizmele, uciderile, beţiile, îmbuibările, 
și alte lucruri asemănătoare cu acestea. Vă spun mai di- 
nainte, cum am mai spus, că cei ce fac astfel de lucruri, nu 
vor moșteni 'mpărăţia lui Dumnezeu. Roada Duhului, dim- 
potrivă, este: dragostea, bucuria, pacea, îndelunga răbdare, 
bunătatea, facerea de bine, credincioșia, blindeţa, înfrinarea 
poftelor. "mpotriva acestor lucruri nu este lege. Cei ce sînt ai 
lui Hristos Isus, și-au răstignit firea pămîntească împreună cu 
patimile și poftele ei. Dacă trăim Duhul, să și umblăm prin 
Duhul. Să nu umblăm după o slavă deșartă, întăritîndu-ne 
unii pe alţii, și pizmuindu-ne unii pe alţii. 


Fraţilor, chiar dacă un om ar cădea deodată în vreo greșală, 
voi, cari sînteți duhovnicești, să-l ridicaţi cu duhul blindeţei. 
Și ia seama la tine însuţi, ca să nu fii ispitit și tu. Purtati- 
vă sarcinile unii altora, și veţi împlini astfel Legea lui Hris- 
tos. Dacă vreunul crede că este ceva, măcar că nu este nimic, 
se înșală singur. Fiecare să-și cerceteze fapta lui, și atunci 
va avea cu ce să se laude numai în ce-l privește pe el, și nu 
cu privire la alţii; căci fiecare își va purta sarcina lui însuș. 

Cine primește învățătura în Cuvînt, să facă parte din toate 
bunurile lui și celui ce-l învaţă. Nu vă înșelaţi: “Dumnezeu 
nu Se lasă să fie batjocorit.” Ce samănă omul, aceea va și se- 
cera. Cine samănă în firea lui pămîntească, va secera din firea 
pămîntească putrezirea; dar cine samănă în Duhul, va secera 
din Duhul viaţa vecinică. Să nu obosim în facerea binelui; 
căci la vremea potrivită, vom secera, dacă nu vom cădea de 
oboseală. Aşa dar, cît avem prilej, să facem bine la toți, și 
mai ales fraţilor în credință. Uitaţi-vă cu ce slove mari v'am 
scris, cu însăș mîna mea! Toți ceice umblă după plăcerea 
oamenilor, vă silesc să primiți tăerea împrejur, numai ca să 
nu sufere ei prigonire pentru Crucea lui Hristos. Căci nici 
ei, cari au primit tăierea împrejur, nu păzesc Legea; ci voiesc 
doar ca voi să primiţi tăierea împrejur, pentruca să se laude 
ei cu trupul vostru. "n ce mă privește, departe de mine gîn- 
dul să mă laud cu altceva decît cu crucea Domnului nostru 
Isus Hristos, prin care lumea este răstignită faţă de mine, și 
eu faţă de lume! Căci în Hristos Isus nici tăierea împrejur, 
nici netăierea împrejur nu sînt nimic, ci a fi o făptură nouă. 
Și peste toţi ceice vor umbla după dreptarul acesta și peste 
Israelul lui Dumnezeu să fie pace și îndurare! De acum încolo 
nimeni să nu mă mai necăjească, pentrucă port semnele Dom- 
nului Isus pe trupul meu. Fraţilor, harul Domnului nostru 
Isus Hristos să fie cu duhul vostru! Amin. 

ON avel, apostol al lui Isus Hristos, prin voia lui Dum- 

nezeu, către sfinţii cari sînt în Efes și credincioșii în 

Hristos Isus: Har și pace dela Dumnezeu, Tatăl nos- 
tru, și dela Domnul Isus Hristos.  Binecuvîntat să 
fie Dumnezeu, Tatăl Domnului nostru Isus Hristos, care ne- 
a binecuvîntat cu tot felul de binecuvîntări duhovnicești, în 
locurile cerești, în Hristos. "n El, Dumnezeu ne-a ales înainte 
de întemeierea lumii, ca să fim sfinţi și fără prihană înaintea 
Lui, dupăce, în dragostea Lui, ne-a rînduit mai dinainte să 
fim înfiaţi prin Isus Hristos, după buna plăcere a voiei Sale, 
spre lauda slavei harului Său, pe care ni l-a dat în Prea Iubitul 
Lui. "n El avem răscumpărarea, prin sîngele Lui, iertarea pă- 
catelor, după bogăţiile harului Său, pe care l-a răspîndit din 
belșug; peste noi, prin orice fel de înțelepciune și de pricepere; 
căci a binevoit să ne descopere taina voiei Sale, după planul 
pe care-l alcătuise în Sine însuș, ca să-l aducă la îndeplinire 
la plinirea vremilor, spre a-Și uni iarăș într'unul în Hristos, 
toate lucrurile: cele din ceruri, și cele de pe pămînt. ’n El 
am fost făcuţi și moștenitori, fiind rînduiţi mai dinainte, după 
hotărîrea Aceluia, care face toate după sfatul voiei Sale, ca să 
slujim de laudă slavei Sale, noi, cari mai dinainte am nădăj- 
duit în Hristos. Și voi, după ce aţi auzit cuvîntul adevăru- 
lui (Evanghelia mîntuirii voastre), aţi crezut în El, și aţi fost 
pecetluiți cu Duhul Sfînt, care fusese făgăduit, și care este o 
arvună a moștenirii noastre, pentru răscumpărarea celor cîști- 
gaţi de Dumnezeu, spre lauda slavei Lui. De aceea și eu, 
de cînd am auzit despre credința în Domnul Isus care este în 
voi, și despre dragostea voastră pentru toţi sfinţii, nu încetez 
să aduc mulţămiri pentru voi, cînd vă pomenesc în rugăciu- 
nile mele. Şi mă rog ca Dumnezeul Domnului nostru Isus 
Hristos, Tatăl slavei, să vă dea un duh de înțelepciune și de 
descoperire, în cunoașterea Lui, și să vă lumineze ochii in- 

imii, ca să pricepeți care este nădejdea chemării Lui, care este 
bogăția slavei moștenirii Lui în sfinți, și care este față de noi, 
credincioșii, nemărginita mărime a puterii Sale, după lucrarea 
puterii tăriei Lui, pe care a desfășurat-o în Hristos, prin fap- 
tul că L-a înviat din morţi, și L-a pus să șadă la dreapta Sa, în 
locurile cerești, mai pe sus de orice domnie, de orice stăpînire, 
de orice putere, de orice dregătorie și de orice nume, care se 
poate numi, nu numai în veacul acesta, ci și în cel viitor. El 
l-a pus totul supt picioare, și L-a dat căpetenie peste toate 
lucrurile, Bisericii, care este trupul Lui, plinătatea Celui ce 
plinește totul în toți. 


Voi eraţi morți în greșelile și în păcatele voastre, în cari 
trăiaţi odinioară, după mersul lumii acesteia, după domnul 
puterii văzduhului, a duhului care lucrează acum în fiii neas- 
cultării. "ntre ei eram și noi toți odinioară, cînd trăiam în 
poftele firii noastre pămîntești, cînd făceam voile firii pămîn- 
teşti și ale gîndurilor noastre, și eram din fire copii ai mîniei, ca 
și ceilalți. Dar Dumnezeu, care este bogat în îndurare, pentru 
dragostea cea mare cu care ne-a iubit, măcar că eram morţi 
în greșelile noastre, ne-a adus la viaţă împreună cu Hristos 
(prin har sînteţi mîntuiți). El ne-a înviat împreună, și ne- 
a pus să ședem împreună în locurile cerești, în Hristos Isus, 
ca să arate în veacurile viitoare nemărginita bogăţie a harului 
Său, în bunătatea Lui față de noi în Hristos Isus. Căci prin 
har ați fost mîntuiţi, prin credință. Și aceasta nu vine dela 
voi; ci este darul lui Dumnezeu. Nu prin fapte, ca să nu se 
laude nimeni. Căci noi sîntem lucrarea Lui, și am fost zidiți 
în Hristos Isus pentru faptele bune, pe cari le-a pregătit Dum- 
nezeu mai dinainte, ca să umblăm în ele. De aceea voi, cari 
altădată eraţi Neamuri din naștere, numiți netăiaţi împrejur 
de către aceia cari se cheamă tăiaţi împrejur, și cari sînt tăiaţi 
împrejur în trup de mîna omului: aduceţi-vă aminte că în vre- 
mea aceea, eraţi fără Hristos, fără drept de cetățenie în Israel, 
străini de legămintele făgăduinţei, fără nădejde și fără Dum- 
nezeu în lume. Dar acum, în Hristos Isus, voi, cari odinioară 
erați depărtaţi, aţi fost apropiaţi prin sîngele lui Hristos. Căci 
El este pacea noastră, care din doi a făcut unul, și a surpat 

zidul dela mijloc care-i despărțea, și, în trupul Lui, a înlătu- 
rat vrăjmășia dintre ei, Legea poruncilor, în orinduirile ei, ca 
să facă pe cei doi să fie în El însuș un singur om nou, făcînd 
astfel pace; și a împăcat pe cei doi cu Dumnezeu într'un sin- 
gur trup, prin cruce, prin care a nimicit vrăjmășia. El a venit 
astfel să aducă vestea bună a păcii vouă celor ce eraţi departe, 
și pace celor ce erau aproape. Căci prin El și unii și alții avem 
intrare la Tatăl, într'un Duh. Aşa dar, voi nu mai sînteţi nici 
străini, nici oaspeţi ai casei, ci sînteţi împreună cetăţeni cu 
sfinţii, oameni din casa lui Dumnezeu, fiind zidiți pe temelia 
apostolilor și proorocilor, piatra din capul unghiului fiind Isus 
Hristos. ’n El toată clădirea, bine închegată, crește ca să fie 
un Templu sfint în Domnul. Şi prin El și voi sînteţi zidiți 
împreună, ca să fiți un lăcaș al lui Dumnezeu, prin Duhul. 


lată, de ce eu, Pavel, întemnițatul lui Isus Hristos pentru 
voi, Neamurilor... (Dacă cel puţin aţi auzit de isprăvnicia 
harului lui Dumnezeu, care mi-a fost dată față de voi. Prin 
descoperire dumnezeiască am luat cunoștință de taina aceasta, 
despre care vă scrisei în puţine cuvinte. Citindu-le, vă puteţi 
închipui priceperea pe care o am eu despre taina lui Hris- 
tos, care n'a fost făcută cunoscut fiilor oamenilor în celelalte 
veacuri, în felul cum a fost descoperită acum sfinţilor apostoli 
și prooroci ai lui Hristos, prin Duhul. Că adică Neamurile sînt 
împreună moștenitoare cu noi, alcătuiesc un singur trup cu noi 
și iau parte cu noi la aceeaș făgăduință în Hristos Isus, prin 
Evanghelia aceea, al cărei slujitor am fost făcut eu, după darul 
harului lui Dumnezeu, dat mie prin lucrarea puterii Lui. Da, 
mie, care sînt cel mai neînsemnat dintre toți sfinţii, mi-a fost 
dat harul acesta să vestesc Neamurilor bogăţiile nepătrunse 
ale lui Hristos, și să pun în lumină înaintea tuturor care este 
isprăvnicia, acestei taine, ascunse din veacuri în Dumnezeu, 
care a făcut toate lucrurile; pentruca domniile și stăpinirile 
din locurile cerești să cunoască azi, prin Biserică, înţelepci- 
unea nespus de felurită a lui Dumnezeu, după planul vecinic, 
pe care l-a făcut în Hristos Isus, Domnul nostru. ’n El avem, 
prin credința în EI, slobozenia și apropierea de Dumnezeu cu 
încredere. Vă rog iarăș să nu vă pierdeţi cumpătul din pric- 

ina necazurilor mele pentru voi: aceasta este slava voastră). 
„„Lată dece, zic, îmi plec genunchii înaintea Tatălui Domnului 
nostru Isus Hristos, din care își trage numele orice familie, în 
ceruri și pe pămînt, și-L rog ca, potrivit cu bogăţia slavei Sale, 
să vă facă să vă întăriţi în putere, prin Duhul Lui, în omul din 
lăuntru, așa încît Hristos să locuiască în inimile voastre prin 
credință; pentruca, avînd rădăcina și temelia pusă în dragoste, 
să puteţi pricepe împreună cu toţi sfinţii, care este lărgimea, 
lungimea, adîncimea și înălțimea; și să cunoașteţi dragostea 
lui Hristos, care întrece orice cunoștință, ca să ajungeţi plini de 
toată plinătatea lui Dumnezeu. lar a Celui ce, prin puterea 
care lucrează în noi, poate să facă nespus mai mult decît cerem 
sau gîndim noi, a Lui să fie slava în Biserică și în Hristos Isus, 
din neam în neam, în vecii vecilor! Amin. 


Vă sfătuiesc dar eu, cel întemnițat pentru Domnul, să vă 
purtaţi într'un chip vrednic de chemarea, pe care aţi primit-o, 
cu toată smerenia și blindeţa, cu îndelungă răbdare; îngăduiți- 
vă unii pe alţii în dragoste, și căutaţi să păstraţi unirea Duhu- 
lui, prin legătura păcii. Este un singur trup, un singur Duh, 
după cum și voi ați fost chemaţi la o singură nădejde a chemării 
voastre. Este un singur Domn, o singură credință, un singur 
botez. Este un singur Dumnezeu și Tată al tuturor, care este 
mai pe sus de toţi, care lucrează prin toţi și care este în toți. 
Dar fiecăruia din noi harul i-a fost dat după măsura darului lui 
Hristos. De aceea este zis: “S'a suit sus, a luat robia roabă, și 
a dat daruri oamenilor.” Şi acest: “S'a suit”, ce însemnează 
decît că înainte Se pogorise în părţile mai de jos ale pămin- 
tului? Cel ce S'a pogorit, este acelaș cu cel ce s'a suit mai 
pe sus de toate cerurile, ca să umple toate lucrurile. Și El a 
dat pe unii apostoli; pe alţii, prooroci; pe alţii, evangheliști; 
pe alţii, păstori și învăţători, pentru desăvirșirea sfinților, în 
vederea lucrării de slujire, pentru zidirea trupului lui Hristos, 
pînă vom ajunge toţi la unirea credinţei și a cunoștinței Fiu- 
lui lui Dumnezeu, la starea de om mare, la înălțimea staturii 
plinătăţii lui Hristos; ca să nu mai fim copii, plutind încoace și 
încolo, purtaţi de orice vînt de învăţătură, prin viclenia oame- 
nilor și prin șiretenia lor în mijloacele de amăgire; ci, credin- 

cioși adevărului, în dragoste, să creștem în toate privințele, ca 
să ajungem la Cel ce este Capul, Hristos. Din El tot trupul, 
bine închegat și strîns legat, prin ceiace dă fiecare încheitură, 
își primește creșterea, potrivit cu lucrarea fiecărei părți în mã- 
sura ei, și se zideşte în dragoste. lată dar ce vă spun și măr- 
turisesc eu în Domnul: să nu mai trăiţi cum trăiesc păgînii, în 
deşertăciunea gîndurilor lor, avînd mintea întunecată, fiind 
străini de viața lui Dumnezeu, din pricina neștiinţei în care se 
află în urma împietririi inimii lor. Ei și-au perdut orice pic de 
simţire, s'au dedat la destrînare, și săvirșesc cu lăcomie orice 
fel de necurăţie. Dar voi n'aţi învăţat așa pe Hristos; dacă, 
cel puţin, L-aţi ascultat, și dacă, potrivit adevărului care este 
în Isus, ați fost învăţaţi, cu privire la felul vostru de viaţă 
din trecut, să vă desbrăcaţi de omul cel vechi care se strică 
după poftele înșelătoare; și să vă înoiţi în duhul minţii voas- 
tre, și să vă îmbrăcaţi în omul cel nou, făcut după chipul lui 
Dumnezeu, de o neprihănire și sfințenie pe care o dă adevărul. 
De aceea, lăsaţi-vă de minciună: “Fiecare dintre voi să spună 
aproapelui său adevărul”, pentrucă sîntem mădulare unii al- 
tora.  “Miîniaţi-vă și nu păcătuiți”. Să n'apună soarele peste 
miînia voastră, și să nu daţi prilej diavolului. Cine fura, să 
nu mai fure; ci mai de grabă să lucreze cu mîinile lui la ceva 
bun, ca să aibă ce să dea celui lipsit. Niciun cuvînt stricat 
să nu vă iasă din gură; ci unul bun, pentru zidire, după cum e 
nevoie, ca să dea har celor ce-l aud. Să nu întristaţi pe Duhul 
Sfint al lui Dumnezeu, prin care aţi fost pecetluiţi pentru ziua 
răscumpărării. Orice amărăciune, orice iuțime, orice mînie, 
orice strigare, orice clevetire și orice fel de răutate să piară din 
mijlocul vostru. Dimpotrivă, fiţi buni unii cu alții, miloși, și 
iertaţi-vă unul pe altul, cum v'a iertat și Dumnezeu pe voi în 
Hristos. 


Urmaţi dar pilda lui Dumnezeu ca niște copii prea iubiţi. 
Trăiţi în dragoste, dupăcum și Hristos ne-a iubit, și S'a dat 
pe Sine pentru noi “ca un prinos și ca o jertfă de bun miros”, 
lui Dumnezeu.  Curvia, sau orice altfel de necurăţie, sau lă- 
comia de avere, nici să nu fie pomenite între voi, așa cum 
se cuvine unor sfinţi. Să nu se audă nici cuvinte porcoase, 

nici vorbe nechibzuite, nici glume proaste, cari nu sînt cuviin- 
cioase; ci mai de grabă cuvinte de mulţămire. Căci știți bine 
că niciun curvar, niciun stricat, niciun lacom de avere, care este 
un închinător la idoli, n'are parte de moștenire în "mpărăţia 
lui Hristos și a lui Dumnezeu. Nimeni să nu vă înșele cu 
vorbe deșerte; căci din pricina acestor lucruri vine minia lui 
Dumnezeu peste oamenii neascultători. Să nu vă întovărășiți 
dar deloc cu ei. Odinioară eraţi întunerec; dar acum sîn- 
teţi lumină în Domnul. Umblaţi deci ca niște copii ai luminii. 
Căci roada luminii stă în orice bunătate, în neprihănire și în 
adevăr.  Cercetaţi ce este plăcut înaintea Domnului, și nu 
luaţi deloc parte la lucrările neroditoare ale întunerecului, ba 
încă mai de grabă osîndiţi-le. Căci e rușine numai să spunem 
ce fac ei în ascuns. Dar toate aceste lucruri, cînd sînt os- 
îndite de lumină, sînt date la iveală; pentrucă ceiace scoate 
totul la iveală, este lumina. De aceea zice: “Deşteaptă-te 
tu, care dormi, scoală-te din morți, și Hristos te va lumina.” 
Luaţi seama deci să umblaţi cu băgare de seamă, nu ca niște 
neînțelepţi, ci ca niște înţelepţi.  Răscumpăraţi vremea, căci 
zilele sînt rele. De aceea nu fiți nepricepuţi, ci înțelegeţi care 
este voia Domnului. Nu vă îmbătaţi de vin, aceasta este de- 
străbălare. Dimpotrivă, fiţi plini de Duh.  Vorbiţi între voi cu 
psalmi, cu cîntări de laudă și cu cîntări duhovnicești, și cîn- 
taţi și aduceţi din toată inima laudă Domnului.  Mulţămiţi 
totdeauna lui Dumnezeu Tatăl, pentru toate lucrurile, în Nu- 
mele Domnului nostru Isus Hristos.  Supuneţi-vă unii altora 
în frica lui Hristos.  Nevestelor, fiţi supuse bărbaţilor voştri 
ca Domnului; căci bărbatul este capul nevestei, după cum și 
Hristos este capul Bisericii, El, Mîntuitorul trupului. Și după 
cum Biserica este supusă lui Hristos, tot așa și nevestele să fie 
supuse bărbaţilor lor în toate lucrurile.  Bărbaţilor, iubiţi-vă 
nevestele cum a iubit și Hristos Biserica și S'a dat pe Sine pen- 
tru ea, ca s'o sfințească, după ce a curăţit-o prin botezul cu 
apă prin Cuvînt, ca să înfăţișeze înaintea Lui această Biserică, 
slăvită, fără pată fără sbircitură sau altceva de felul acesta, ci 
sfintă și fără prihană. Tot așa trebuie să-și iubească și băr- 
baţii nevestele, ca pe trupurile lor. Cine își iubește nevasta, 


12 
13 


14 


20 


21 


22 


23 


24 


25 


26 
27 


28 


29 


[SU 


t1 


12 


13 


14 
15 
16 


17 
18 


5. 29-6. 18 EFESENI 1652 


se iubeşte pe sine Îînsuş. Căci nimeni nu și-a urit vreodată 
trupul lui, ci îl hrănește, îl îngrijește cu drag, ca și Hristos Bis- 
erica; pentrucă noi sîntem mădulare ale trupului Lui, carne 
din carnea Lui și os din oasele Lui. De aceea va lăsa omul 
pe tatăl său și pe mamă-sa, și se va lipi de nevastă-sa, și cei 
doi vor fi un singur trup”. Taina aceasta este mare-(vorbesc 
despre Hristos și despre Biserică). - ’ncolo fiecare din voi să-și 
iubească nevasta ca pe sine; și nevasta să se teamă de bărbat. 


Copii, ascultați în Domnul de părinţii voştri, căci este drept. 
“Să cinstești pe tatăl tău și pe mama ta” -este cea dintii 
poruncă însoţită de o făgăduință- “ca să fii fericit, și să trăieşti 
multă vreme pe pămînt.” Şi voi, părinţilor, nu întăritaţi la 
mînie pe copiii voştri, ci creșteţi-i, în mustrarea și învățătura 
Domnului.  Robilor, ascultați de stăpînii voştri pămîntești, cu 
frică și cutremur, în curăţție de inimă, ca de Hristos. Slujiţi- 
le nu numai cînd sînteți sub ochii lor, ca și cum aţi vrea să 
plăceţi oamenilor, ci ca niște robi ai lui Hristos, cari fac din 
inimă voia lui Dumnezeu. Slujiţi-le cu bucurie, ca Domnului, 
iar nu oamenilor, căci știți că fiecare, fie rob, fie slobod, va 
primi răsplată dela Domnul, după binele pe care-l va fi făcut. 
Și voi, stăpînilor, purtaţi-vă la fel cu ei; feriţi-vă de ameninţări, 
ca unii cari știți că Stăpînul lor și al vostru este în cer, și că 
înaintea Lui nu se are în vedere faţa omului. ’ncolo, fraţilor, 
întăriţi-vă în Domnul și în puterea tăriei Lui.  "mbrăcaţi-vă 
cu toată armătura lui Dumnezeu, ca să puteţi ţinea pept îm- 
potriva uneltirilor diavolului. Căci noi n'avem de luptat îm- 
potriva cărnii și sîngelui, ci împotriva căpeteniilor, împotriva 
domniilor, împotriva stăpînitorilor întunerecului acestui veac, 
împotriva duhurilor răutăţii cari sînt în locurile cerești. De 
aceea, luaţi toată armătura lui Dumnezeu, ca să vă puteți îm- 
potrivi în ziua cea rea, și să rămîneți în picioare, după ce veţi fi 
biruit totul. Staţi gata dar, avînd mijlocul încins cu adevărul, 
îmbrăcaţi cu platoșa neprihănirii, avînd picioarele încălțate 
cu rîvna Evangheliei păcii. Pe deasupra tuturor acestora, 
luaţi scutul credinței, cu care veţi putea stinge toate săgețile 
arzătoare ale celui rău. Luaţi și coiful mîntuirii și sabia Duhu- 
lui, care este Cuvîntul lui Dumnezeu. Faceţi în toată vremea, 

prin Duhul, tot felul de rugăciuni și cereri. Vegheaţi la aceasta, 
cu toată stăruința, și rugăciune pentru toţi sfinţii, și pentru 
mine, ca, oridecîteori îmi deschid gura, să mi se dea cuvînt, 
ca să fac cunoscut cu îndrăzneală taina Evangheliei, al cărei 
sol în lanțuri sînt; pentruca, zic, să vorbesc cu îndrăzneală, 
cum trebuie să vorbesc. Acum, ca să știți și voi despre mine, 
Tihic, prea iubitul frate și slujitor credincios în Domnul, vă 
va face cunoscut totul. Vi l-am trimes înadins, ca să luaţi 
cunoștință despre starea noastră, și să vă îmbărbăteze inimile. 
Pace fraţilor, și dragoste împreună cu credința, din partea lui 
Dumnezeu Tatăl, și din partea Domnului Isus Hristos! Harul 
să fie cu toţi cei ce iubesc pe Domnul nostru Isus Hristos în 
curăţie. Amin. 


19 


20 


21 


22 


23 
24 


FILIPENI 


ON] avel și Timotei, robi ai lui Isus Hristos, către toți 
SA jy sfinții în Hristos Isus, cari sînt în Filipi, împreună 
( J cu episcopii (Sau: priveghetori.) și diaconii: Har 
vouă și pace dela Dumnezeu, Tatăl nostru, și dela 
Domnul Isus Hristos! Mulţămesc Dunei meu pentru 
4 toată aducerea aminte, pe care o păstrez despre voi. "n toate 
rugăciunile mele mă rog pentru voi toți, cu bucurie pentru 
partea, pe care o luați la Evanghelie, din cea dintii zi pînă 
6 acum. Sînt încredințat că Acela care a început în voi această 
7 bună lucrare, o va isprăvi pînă în ziua lui Isus Hristos. Este 
drept să gîndesc astfel despre voi toţi, fiindcă vă port în inima 
mea, întrucît, atit în lanțurile mele cît și în apărarea și în- 
s tărirea Evangheliei, voi sînteţi toţi părtași aceluiaș har. Căci 
martor îmi este Dumnezeu că vă iubesc pe toţi cu o dragoste 
9 nespusă în Isus Hristos. Și mă rog ca dragostea voastră să 
10 crească tot mai mult în cunoștință și orice pricepere, ca să 
deosebiți lucrurile alese, pentruca să fiți curaţi și să nu vă 
11 poticniţi pînă în ziua venirii lui Hristos, plini de roada nepri- 
hănirii, prin Isus Hristos, spre slava și lauda lui Dumnezeu. 
12 Vreau să știți, fraţilor, că împrejurările în cari mă găsesc, mai 
13 degrabă au lucrat la înaintarea Evangheliei. ’n adevăr, în 
toată curtea împărătească, și pretutindeni aiurea, toţi știu că 
14 sînt pus în lanţuri din pricina lui Isus Hristos. Și cei mai 
mulți din fraţi, îmbărbătaţi de lanţurile mele, au și mai multă 
îndrăzneală să vestească fără teamă Cuvintul lui Dumnezeu. 
15 Unii, este adevărat, propovăduiesc pe Hristos din pizmă și din 
16 duh de ceartă; dar alţii din bunăvoință. Aceştia din urmă 
lucrează din dragoste, ca unii cari știu că eu sînt însărcinat 
17 cu apărarea Evangheliei; cei dintii, din duh de ceartă vestesc 
pe Hristos nu cu gînd curat, ci ca să mai adauge un necaz la 
18 lanţurile mele. Ce ne pasă? Oricum: fie de ochii lumii, fie 
din toată inima, Hristos este propovăduit. Eu mă bucur de 

lucrul acesta și mă voi bucura. Căci știu că lucrul acesta se 
va întoarce spre mîntuirea mea prin rugăciunile voastre și prin 
ajutorul Duhului lui Isus Hristos. Mă aştept și nădăjduiesc 
cu tărie că nu voi fi dat de rușine cu nimic; ci că acum, ca tot- 
deauna, Hristos va fi proslăvit cu îndrăsneală în trupul meu, 
fie prin viaţa mea, fie prin moartea mea. Căci pentru mine a 
trăi este Hristos și a muri este un cîştig. Dar dacă trebuie să 
mai trăiesc în trup, face să trăiesc; și nu știu ce trebuie să aleg. 
Sînt strîns din două părți: aș dori să mă mut și să fiu împreună 
cu Hristos, căci ar fi cu mult mai bine; dar, pentru voi, este 
mai de trebuință să rămîn în trup. Și sînt încredințat și știu 
că voi răminea și voi trăi cu voi toţi, pentru înaintarea și bu- 
curia credinței voastre; pentruca, prin întoarcerea mea la voi, 
să aveți în mine o mare pricină de laudă în Isus Hristos. Nu- 
mai, purtaţi-vă într'un chip vrednic de Evanghelia lui Hristos, 
pentruca, fie că voi veni să vă văd, fie că voi răminea departe 
de voi, să aud despre voi că rămineți tari în acelaș duh, și că 
luptaţi cu un suflet pentru credința Evangheliei, fără să vă 
lăsaţi înspăimîntaţi de protivnici; lucrul acesta este pentru ei 
o dovadă de perzare, şi de mîntuirea voastră, și aceasta dela 
Dumnezeu. Căci cu privire la Hristos, vouă vi s'a dat harul 
nu numai să credeţi în El, ci să și pătimiţi pentru El, și să și 
duceţi, cum și faceți, aceeaș luptă, pe care aţi văzut-o la mine, 
și pe care auziți că o duc și acum. 


Deci, dacă, este vreo îndemnare în Hristos, dacă este vreo 
mîngiiere în dragoste, dacă este vreo legătură a Duhului, dacă 

este vreo milostivire și vreo îndurare, faceţi-mi bucuria deplină, 2 


și aveţi o simtire, o dragoste, un suflet și un gînd. Nu faceţi 
nimic din duh de ceartă sau din slavă deșartă; ci în smerenie 
fiecare să privească pe altul mai pe sus de el însuș. Fiecare 
din voi să se uite nu la foloasele lui, ci și la foloasele altora. Să 
aveți în voi gîndul acesta, care era și în Hristos Isus: El, mă- 
car că avea chipul lui Dumnezeu, totuș n'a crezut ca un lucru 
de apucat să fie deopotrivă cu Dumnezeu, ci S'a desbrăcat 
pe sine însuș și a luat un chip de rob, făcîndu-Se asemenea 
oamenilor. La înfățișare a fost găsit ca un om, S'a smerit și 
S'a făcut ascultător pînă la moarte, şi încă moarte de cruce. 

Deaceea și Dumnezeu L-a înălțat nespus de mult, și I-a dat 
Numele, care este mai pe sus de orice nume; pentruca, în Nu- 
mele lui Isus, să se plece orice genunchi al celor din ceruri, de 
pe pămînt și de supt pămînt, şi orice limbă să mărturisească, 
spre slava lui Dumnezeu Tatăl, că Isus Hristos este Domnul. 
Astfel dar, prea iubiţilor, după cum totdeauna aţi fost as- 
cultători, duceti pînă la capăt miîntuirea voastră, cu frică și 
cutremur, nu numai cînd sînt eu de faţă, ci cu mult mai mult 
acum, în lipsa mea. Căci Dumnezeu este Acela care lucrează 
în voi, și vă dă, după plăcerea Lui, și voința și înfăptuirea. 
Faceţi toate lucrurile fără cîrtiri și fără șovăieli, ca să fiţi fără 
prihană și curaţi, copii ai lui Dumnezeu, fără vină, în mijlocul 
unui neam ticălos și stricat, în care străluciți ca niște lumini 
în lume, ţinînd sus Cuvîntul vieţii; așa ca, în ziua lui Hris- 
tos, să mă pot lăuda că n'am alergat, nici nu m'am ostenit 
în zădar. Şi chiar dacă va trebui să fiu turnat ca o jertfă de 
băutură peste jertfa și slujba credinței voastre, eu mă bucur și 
mă bucur cu voi toți. Tot așa și voi, bucuraţi-vă, și bucurati- 
vă împreună cu mine.  Nădăjduiesc, în Domnul Isus, să vă 
trimet în curînd pe Timotei, ca să fiu și eu cu inimă bună cînd 
o să am știri despre voi. Căci n'am pe nimeni, care să-mi 
împărtășească simţirile ca el, și să se îngrijească întradevăr de 
starea voastră. Ce-i drept, toți umblă după foloasele lor, și nu 
după ale lui Isus Hristos. Știţi rîvna lui încercată; cum, ca un 
copil cu tatăl lui, a lucrat ca un rob împreună cu mine pentru 
înaintarea Evangheliei. Pe el dar, nădăjduiesc să vi-l trimet, 
de îndatăce voi vedea ce întorsătură vor lua lucrurile cu privire 
la mine. Și am încredere în Domnul că în curînd voi veni și eu. 
Am socotit de trebuinţă să vă trimet pe Epafrodit, fratele și 
tovarășul meu de lucru și de luptă, trimesul și slujitorul vostru 
pentru nevoile mele. Căci dorea ferbinte să vă vădă pe toți; 
și era foarte mîhnit, pentrucă aflaserăţi că a fost bolnav. Ce-i 
drept, a fost bolnav, și foarte aproape de moarte, dar Dum- 
nezeu a avut milă de el. Și nu numai de el, ci și de mine, ca 
să n'am întristare peste întristare. L-am trimes dar cu atît 
mai în grabă, ca să-l vedeţi și să vă bucuraţi iarăș, și să fiu 
și eu mai puţin mîhnit.  Primiţi-l deci în Domnul, cu toată 

bucuria; și preţuiţi pe astfel de oameni. Căci pentru lucrul 
lui Hristos a fost el aproape de moarte, și și-a pus viata în joc, 
ca să împlinească. ce lipsea slujbei voastre pentru mine. 


'ncolo, frații mei, bucuraţi-vă în Domnul.  Păziţi-vă de 
cînii aceia; păziți-vă de lucrătorii aceia răi; păziţi-vă de scriji- 
laţii aceia! Căci cei tăiaţi împrejur sîntem noi, cari slujim 
lui Dumnezeu, prin Duhul lui Dumnezeu, cari ne lăudăm în 
Hristos Isus, și cari nu ne punem încrederea în lucrurile pămin- 
teşti. Măcar că eu aș avea pricină de încredere chiar în lu- 
crurile pămintești. Dacă altul crede că se poate încrede în 
lucrurile pămîntești, eu și mai mult; eu, care sînt tăiat împre- 
jur a opta zi, din neamul lui Israel, din seminţia lui Beniamin, 
Evreu din Evrei; în ce privește Legea, Fariseu; în ce privește 
rîvna, prigonitor al Bisericii; cu privire la neprihănirea, pe care 
o dă Legea, fără prihană. Dar lucrurile, cari pentru mine erau 
cîștiguri, le-am socotit ca o pierdere, din pricina lui Hristos. 
Ba încă, și acum privesc toate aceste lucruri ca o pierdere, 
faţă de preţul nespus de mare al cunoașterii lui Hristos Isus, 
Domnul meu. Pentru El am perdut toate şi le socotesc ca un 
gunoi, ca să câștig pe Hristos, și să fiu găsit în EI, nu avînd 
o neprihănire a mea, pe care mi-o dă Legea, ci aceea care se 
capătă prin credința în Hristos, neprihănirea, pe care o dă 
Dumnezeu, prin credinţă. Şi să-L cunosc pe El și puterea 
învierii Lui și părtășia suferințelor Lui, și să mă fac asemenea 
cu moartea Lui; ca să ajung cu orice chip, dacă voi putea, 
la învierea din morți. Nu că am și cîștigat premiul, sau că 
am și ajuns desăvîrșit; dar alerg înainte, căutînd să-l apuc, 
întrucît și eu am fost apucat de Hristos Isus. Fraţilor, eu nu 
cred că l-am apucat încă; dar fac un singur lucru: uitînd ce 
este în urma mea, și aruncîndu-mă spre ce este înainte, alerg 
spre ţintă, pentru premiul chemării cerești a lui Dumnezeu, în 
Hristos Isus. Gîndul acesta dar să ne însufleţească pe toţi, 
cari sîntem desăvirșiți; și dacă în vreo privință sînteţi de altă 
părere, Dumnezeu vă va lumina și în această privință. Dar în 
lucrurile în cari am ajuns de aceeaș părere, să umblăm la fel. 
Urmaţi-mă pe mine, fraţilor, și uitaţi-vă bine la cei ce se poartă 
după pilda, pe care o aveți în noi. Căci v'am spus de multe 

ori, și vă mai spun și acum, plîngînd: sînt mulți, cari se poartă 
ca vrăjmași ai crucii lui Hristos.  Sfirşitul lor va fi pierzarea. 
Dumenzeul lor este pîntecele și slava lor este în rușinea lor, și 
se gîndesc la lucrurile de pe pămînt. Dar cetăţenia noastră 
este în ceruri, de unde și așteptăm ca Mîntuitor pe Domnul 
Isus Hristos. El va schimba trupul stării noastre smerite, și-l 
va face asemenea trupului slavei Sale, prin lucrarea puterii pe 
care o are de a-Și supune toate lucrurile. 


De aceea, prea iubiții și mult doriţii mei fraţi, bucuria și 
cununa mea, rămineți astfel tari în Domnul, prea iubiţilor! 
'ndemn pe Evodia și îndemn pe Sintichia să fie cu un gînd în 
Domnul. Şi pe tine, adevărat tovarăș de jug, te rog să vii 
în ajutorul femeilor acestora, cari au lucrat împreună cu mine 
pentru Evanghelie, cu Clement și cu ceilalți tovarăși de lucru 
ai mei, ale căror nume sînt scrise în cartea vieţii. Bucuraţi-vă 
totdeauna în Domnul! larăș zic: Bucuraţi-vă! Blîndeța voas- 
tră să fie cunoscută de toți oamenii. Domnul este aproape. 
Nu vă îngrijoraţi de nimic; ci în orice lucru, aduceţi cererile 
voastre la cunoștința lui Dumnezeu, prin rugăciuni și cereri, 
cu mulțămiri. Şi pacea lui Dumnezeu, care întrece orice pri- 
cepere, vă va păzi inimile și gîndurile în Hristos Isus. ’ncolo, 
fraţii mei, tot ce este adevărat, tot ce este vrednic de cinste, 
tot ce este drept, tot ce este curat, tot ce este vrednic de iu- 
bit, tot ce este vrednic de primit, orice faptă bună, și orice 
laudă, aceea să vă însufleţească. Ce aţi învăţat, ce aţi primit 
și auzit dela mine, și ce aţi văzut în mine, faceţi. Și Dumnezeul 
păcii va fi cu voi. Am avut o mare bucurie în Domnul, că, 
însfârșit, aţi putut să vă înoiţi iarăș simţimintele voastre faţă 
de mine. Vă giîndeaţi voi la așa ceva, dar vă lipsea prilejul. 
Nu zic lucrul acesta avînd în vedere nevoile mele; căci m'am 
deprins să fiu mulțămit cu starea în care mă găsesc. Știu să 
trăiesc smerit, și știu să trăiesc în belșug. 'n totul și pretutin- 
deni m'am deprins să fiu sătul și flămînd, să fiu în belșug și 
să fiu în lipsă. Pot totul în Hristos, care mă întărește. Dar 
bine aţi făcut că aţi luat parte la strimtorarea mea. Ştiţi voi 
înșivă, Filipenilor, că, la începutul Evangheliei, cînd am plecat 
din Macedonia, nicio Biserică n'a avut legătură cu mine în ce 

privește “darea” și “primirea” afară de voi. Căci mi-aţi trimes 
în Tesalonic, odată, și chiar de două ori, ceva pentru nevoile 
mele. Nu că umblu după daruri. Dimpotrivă, umblu după 
cîștigul care prisosește în folosul vostru. Am de toate, și sînt 
în belșug. Sînt bogat, de cînd am primit prin Epafrodit ce mi- 

aţi trimes,- un miros de bună mireasmă, o jertfă bine primită 
și plăcută lui Dumnezeu. Și Darmezil meu sà îngrijească 
de toate trebuințele voastre, după bogăția Sa, în slavă, în Isus 
Hristos. A lui Dumnezeu și Tatăl nostru să fie slava în vecii 
vecilor! Amin. Spuneți sănătate fiecărui sfint în Hristos Isus. 
Fraţii, cari sînt cu mine, vă trimet sănătate. Toţi sfinții vă 
trimet sănătate, mai ales cei din casa Cezarului. Harul Dom- 
nului Isus Hristos să fie cu voi cu toţi! Amin. 

ION] avel, apostol al lui Isus Hristos, prin voia lui Dum- 
4 nezeu, și fratele Timotei, către sfinţii și fraţii cred- 
incioși în Hristos, cari sînt în Colose: Har și pace 

dela Dumnezeu, Tatăl nostru, și dela Domnul Isus 

Hristos.  Mulţămim lui Dumnezeu, Tatăl Domnului nostru 

Isus Hristos, căci ne rugăm neîncetat pentru voi, și am auzit 

despre credinţa, voastră în Hristos Isus, și despre dragostea, pe 

care o aveți faţă de toţi sfinţii, din pricina nădejdii care vă 
așteaptă în ceruri și despre care aţi auzit mai înainte în cu- 
vintul adevărului Evangheliei, care a ajuns pînă la voi și este 
în toată lumea, unde dă roade și merge crescînd, ca și între 
voi. Şi aceasta, din ziua în care aţi auzit și aţi cunoscut harul 
lui Dumnezeu, în adevăr, cum aţi învăţat dela Epafras, prea 
iubitul nostru tovarăș de slujbă. El este un credincios sluji- 
tor al lui Hristos pentru voi, și ne-a vorbit despre dragostea 
voastră în Duhul. De aceea și noi, din ziua cînd am auzit 
aceste lucruri, nu încetăm să ne rugăm pentru voi, și să cerem 
să vă umpleţi de cunoștința voiei Lui, în orice fel de înţelepci- 
une și pricepere duhovnicească; pentruca astfel să vă purtaţi 
într'un chip vrednic de Domnul, ca să-l fiți plăcuţi în orice 
lucru: aducînd roade în tot felul de fapte bune, și crescînd în 
cunoștința lui Dumnezeu: întăriţi, cu toată puterea, potrivit 
cu tăria slavei Lui, pentru orice răbdare și îndelungă răbdare, 
cu bucurie, mulțămind Tatălui, care v'a învrednicit să aveţi 
parte de moștenirea sfinților, în lumină. El ne-a izbăvit de 
supt puterea întunerecului, și ne-a strămutat în 'mpărăţia Fi- 
ului dragostei Lui, în care avem răscumpărarea, prin sîngele 

Lui, iertarea păcatelor. EI este chipul Dumnezeului celui 

nevăzut, cel întîi născut din toată zidirea.  Pentrucă prin El au 

fost făcute toate lucrurile cari sînt în ceruri și pe pămînt, cele 
văzute și cele nevăzute: fie scaune de domnii, fie dregătorii, 
fie domnii, fie stăpîniri. Toate au fost făcute prin El şi pentru 

El. El este mai înainte de toate lucrurile, și toate se țin prin 
El. El este Capul trupului, al Bisericii. El este începutul, 
cel întîi născut dintre cei morți, pentruca în toate lucrurile să 
aibă întîietatea. Căci Dumnezeu a vrut ca toată plinătatea 
să locuiască în El, și să împace totul cu Sine prin EI, atât ce 
este pe pămînt cât și ce este în ceruri, făcînd pace, prin sîngele 
crucii Lui. Și pe voi, cari odinioară eraţi străini și vrăjmași 
prin gîndurile și prin faptele voastre rele, El v'a împăcat acum 
prin trupul Lui de carne, prin moarte, ca să vă facă să vă în- 
fățișaţi înaintea Lui sfinţi, fără prihană și fără vină; negreșit, 
dacă rămiîneţi și mai departe întemeiaţi și neclintiți în cred- 
ință, fără să vă abateţi dela nădejdea Evangheliei, pe care aţi 
auzit-o, care a fost propovăduită oricărei făpturi de supt cer, 
și al cărei slujitor am fost făcut eu, Pavel. Mă bucur acum 
în suferințele mele pentru voi; și în trupul meu, împlinesc ce 
lipsește suferințelor lui Hristos, pentru trupul Lui, care este 
Biserica.  Slujitorul ei am fost făcut eu, după isprăvnicia, pe 
care mi-a dat-o Dumnezeu pentru voi ca să întregesc Cuvîn- 
tul lui Dumnezeu. Vreau să zic: taina ţinută ascunsă din 
vecinicii și în toate veacurile, dar descoperită acum sfinților 
Lui, cărora Dumnezeu a voit să le facă cunoscut care este 
bogăţia slavei tainei acesteia între Neamuri, și anume: Hristos 
în voi, nădejdea slavei. Pe EI 'l propovăduim noi, și sfătuim 
pe orice om, și învăţăm pe orice om în toată înţelepciunea, ca 
să înfățișăm pe orice om, desăvirșit în Hristos Isus. Iată la ce 
lucrez eu, și mă lupt după lucrarea puterii Lui, care lucrează 
cu tărie în mine. 


Vreau, în adevăr, să știți cît de mare luptă duc pentru voi, 
pentru cei din Laodicea și pentru toţi ceice nu mi-au văzut fața 
în trup; pentruca să li se îmbărbăteze inimile, să fie uniți în 
dragoste, și să capete toate bogăţiile plinătăţii de pricepere, 
ca să cunoască taina lui Dumnezeu Tatăl, adică pe Hristos, 
în care sînt ascunse toate comorile înțelepciunii și ale științei. 
Spun lucrul acesta, pentruca nimeni să nu vă înșele prin vor- 
biri amăgitoare. Căci măcarcă sînt departe cu trupul, totuș 
cu duhul sînt cu voi, și privesc cu bucurie la buna rinduială 
care domnește între voi și la tăria credinţei voastre în Hristos. 


17 
18 


19 
20 


21 


22 
23 


24 


25 


26 


27 


28 


29 


11 


12 


13 


14 


15 


16 


17 
18 


19 


20 


21 
22 


23 


2. 6-23 COLOSENI 1662 


Astfel dar, după cum aţi primit pe Hristos Isus, Domnul, așa 
să și umblaţi în EI, fiind înrădăcinaţi și zidiţi în El, întăriți 
prin credință, după învățăturile cari v'au fost date, și sporind 
în ea cu mulțămiri către Dumnezeu. Luaţi seama ca nimeni 
să nu vă fure cu filosofia și cu o amăgire deșartă, după datina 
oamenilor, după învățăturile începătoare ale lumii, și nu după 
Hristos. Căci în El locuiește trupește toată plinătatea Dum- 
nezeirii. Voi aveţi totul deplin în El, care este Capul oricărei 
domnii și stăpîniri. "n El aţi fost tăiaţi împrejur, nu cu o tăiere 
împrejur, făcută de mînă, ci cu tăierea împrejur a lui Hristos, 
în desbrăcarea de trupul poftelor firii noastre pămîntești, fiind 
îngropaţi împreună cu El, prin botez, și înviaţi în El și împre- 
ună cu El, prin credința în puterea lui Dumnezeu, care L-a 
înviat din morți. Pe voi, cari eraţi morți în greșelile voastre 
și în firea voastră pămîntească netăiată împrejur, Dumnezeu 
v'a adus la viaţă împreună cu El, după ce ne-a iertat toate 
greșalele. A șters zapisul cu poruncile lui, care stătea îm- 
potriva noastră și ne era potrivnic, și l-a nimicit, pironindu-l 
pe cruce. A desbrăcat domniile și stăpînirile, și le-a făcut de 
ocară înaintea lumii, după ce a ieșit biruitor asupra lor prin 
cruce. Nimeni dar să nu vă judece cu privire la mîncare sau 
băutură, sau cu privire la o zi de sărbătoare, cu privire la o 
lună nouă, sau cu privire la o zi de Sabat, cari sînt umbra lu- 
crurilor viitoare, dar trupul este al lui Hristos. Nimeni să nu 
vă răpească premiul alergării, făcîndu-și voia lui însuș printr'o 
smerenie și închinare la îngeri, amestecîndu-se în lucruri pe 
cari nu le-a văzut, umflat de o mindrie deșartă, prin gîndurile 
firii lui pămîntești, și nu se ţine strîns de Capul din care tot 
trupul, hrănit și bine închegat, cu ajutorul încheieturilor și 
legăturilor, își primește creșterea pe care i-o dă Dumnezeu. 
Dacă aţi murit împreună cu Hristos faţă de învăţăturile în- 
cepătoare ale lumii, de ce, ca și cum aţi trăi încă în lume, 
vă supuneţi la porunci ca acestea: “Nu lua, nu gusta, nu 
atinge cutare lucru!” Toate aceste lucruri, cari pier odată cu 
întrebuinţarea lor, și sînt întemeiate pe porunci și învățături 
omenești, au, în adevăr, o înfățișare de înțelepciune, într'o 
închinare voită, o smerenie și asprime față de trup, dar nu sînt 

de nici un preț împotriva gidilării firii pămîntești. 


Dacă deci aţi înviat împreună cu Hristos, să umblaţi după 
lucrurile de sus, unde Hristos şade la dreapta lui Dumnezeu. 
Gîndiţi-vă la lucrurile de sus, nu la cele de pe pămînt. Căci 
voi ați murit, și viața voastră este ascunsă cu Hristos în Dum- 
nezeu. Cînd Se va arăta Hristos, viaţa voastră, atunci vă 
veţi arăta și voi împreună cu El în slavă.  Deaceea, omoriţi 
mădularele voastre cari sînt pe pămînt: curvia, necurăţia, pa- 
tima, pofta rea, și lăcomia, care este o închinare la idoli. Din 
pricina acestor lucruri vine mînia lui Dumnezeu peste fiii neas- 
cultării. Din numărul lor eraţi și voi odinioară, cînd trăiaţi 
în aceste păcate. Dar acum lăsaţi-vă de toate aceste lucruri: 
de miînie, de vrăjmășie, de răutate, de clevetire, de vorbele 
rușinoase, cari v'ar putea ieși din gură. Nu vă mințiți unii 
pe alţii, întrucît v'aţi desbrăcat de omul cel vechi, cu faptele 
lui, și v'aţi îmbrăcat cu omul cel nou, care se înoiește spre 
cunoștință, după chipul Celui ce l-a făcut. Aici nu mai este 
nici Grec, nici ludeu, nici tăiere împrejur, nici netăiere împre- 
jur, nici Barbar, nici Schit, nici rob, nici slobod, ci Hristos 
este totul și în toţi. Astfel dar, ca niște aleși ai lui Dum- 
nezeu, sfinţi și prea iubiţi, îmbrăcaţi-vă cu o inimă plină de 
îndurare, cu bunătate, cu smerenie, cu blindeţă, cu îndelungă 
răbdare.  'ngăduiţi-vă unii pe alţii, și, dacă unul are pricină 
să se plingă de altul, iertaţi-vă unul pe altul. Cum v'a iertat 
Hristos, așa iertaţi-vă și voi. Dar mai pe sus de toate aces- 
tea, îmbrăcaţi-vă cu dragostea, care este legătura desăvirșirii. 
Pacea lui Hristos, la care aţi fost chemaţi, ca să alcătuiți un 
singur trup, să stăpînească în inimile voastre, și fiți recunoscă- 
tori. Cuvîntul lui Hristos să locuiască din belșug în voi în 
toată înțelepciunea. "'nvăţaţi-vă și sfătuiţi-vă unii pe alții cu 
psalmi, cu cîntări de laudă și cu cîntări duhovnicești, cîntînd 
lui Dumnezeu cu mulţămire în inima voastră. Şi orice faceţi, 
cu cuvîntul sau cu fapta, să faceţi totul în Numele Domnului 
Isus, și mulţămiţi, prin El, lui Dumnezeu Tatăl.  Nevestelor, 
fiţi supuse bărbaţilor voştri, cum se cuvine în Domnul. Bär- 
baţilor, iubiți-vă nevestele, și nu ţineţi necaz pe ele. Copii, 
ascultați de părinţii voştri în toate lucrurile, căci lucrul acesta 

place Domnului. Părinților, nu întärîtați pe copiii voștri, ca 
să nu-și piardă nădejdea. Robilor, ascultați în toate lucrurile 
pe stăpinii voştri pămînteşti; nu numai cînd sînteți supt ochii 
lor, ca cei ce caută să placă oamenilor, ci cu curăţie de inimă, 
ca unii cari vă temeţi de Domnul. Orice faceţi, să faceți din 
toată inima, ca pentru Domnul, nu ca pentru oameni, ca unii 
cari știți că veţi primi dela Domnul răsplata moștenirii. Voi 
slujiţi Domnului Hristos. Căci cine umblă cu strimbătate, își 
va primi plata după strimbătatea, pe care a făcut-o; și nu se 
are în vedere fața omului. 


Stăpînilor, daţi robilor voştri ce le datoraţi, și ce li se cu- 
vine, căci știți că și voi aveţi un Stăpîn în cer.  Stăruiţi în 
rugăciune, vegheaţi în ea cu mulțămiri. Rugaţi-vă tot odată și 
pentru noi, ca Dumnezeu să ne deschidă o ușă pentru Cuvînt, 
ca să putem vesti taina lui Hristos, pentru care iată, mă găs- 
esc în lanţuri: ca s'o fac cunoscut așa cum trebuie să vorbesc 
despre ea. Purtaţi-vă cu înţelepciune faţă de cei de afară; răs- 
cumpăraţi vremea.  Vorbirea voastră să fie totdeauna cu har, 
dreasă cu sare, ca să știți cum trebuie să răspundeţi fiecăruia. 
Tot ce este cu privire la mine, vă va spune Tihic, fratele prea iu- 
bit și slujitorul credincios, tovarășul meu de slujbă în Domnul. 
Vi l-am trimes înadins, ca să luaţi cunoștință despre starea 
noastră, și să vă mîngîie inimile. L-am trimes împreună cu 
Onisim, fratele credincios și prea iubit, care este dintr'ai voştri. 
Ei vă vor spune tot ce se petrece pe aici. Aristarh, tovarășul 
meu de temniță, vă trimete sănătate; tot așa și Marcu, vărul 
lui Barnaba (cu privire la care aţi primit porunci... dacă vine 
la voi, să-l primiţi bine), și Isus, zis Lust: ei sînt din numărul 
celor tăiaţi împrejur, și singurii cari au lucrat împreună cu 
mine pentru "'mpărăţia lui Dumnezeu, oameni cari mi-au fost 
de miîngăiere. Epafra, care este dintr'ai voştri, vă trimete 
sănătate. El, rob al lui Hristos, totdeauna se luptă pentru voi 
în rugăciunile sale, pentruca, desăvirșiți și deplin încredințaţi, 
să stăruiţi în voia lui Dumnezeu. Căci vă mărturisesc că are 
o mare rîvnă pentru voi, pentru cei din Laodicea și pentru 
cei din lerapole. Luca, doftorul prea iubit, și Dima, vă trimet 
sănătate. Spuneţi sănătate fraţilor din Laodicea, și lui Nimfa, 

şi Bisericii din casa lui. După ce va fi citită această epistolă la 16 
voi, faceți așa ca să fie citită și în Biserica Laodicenilor; și voi, 

la rîndul vostru, să citiți epistola care vă va veni din Laodicea. 

Și spuneţi lui Arhip: “la seama să împlinești bine slujba pe 17 
care ai primit-o în Domnul.” Urarea de sănătate este cu mîna 18 
mea: Pavel. Aduceţi-vă aminte de lanţurile mele. Harul să fie 
cu voi! Amin. 


10 


I TESALONICENI 


ON] avel, Silvan și Timotei, către Biserica Tesalonice- 
nilor, care este în Dumnezeu Tatăl și în Domnul Isus 
Hristos: Har și pace dela Dumnezeu, Tatăl nostru, 
și dela Domnul Isus Hristos.  Mulţămim totdeauna 
lui Dumnezeu pentru voi toţi, pe cari vă pomenim necurmat 
în rugăciunile noastre; căci ne aducem aminte fără încetare, 
înaintea lui Dumnezeu, Tatăl nostru, de lucrarea credinţei 
voastre, de osteneala dragostei voastre și de tăria nădejdii în 
Domnul nostru Isus Hristos! Știm, fraţi prea iubiţi de Dum- 
nezeu alegerea voastră. ’n adevăr, Evanghelia noastră v'a fost 
propovăduită nu numai cu vorbe, ci cu putere, cu Duhul Sfînt 
și cu o mare îndrăsneală. Căci știți că, din dragoste pentru 
voi am fost așa printre voi. Și voi înșivă aţi călcat pe urmele 
mele și pe urmele Domnului, întrucît aţi primit Cuvîntul în 
multe necazuri, cu bucuria care vine dela Duhul Sfînt; așa că 
aţi ajuns o pildă pentru toţi credincioșii din Macedonia și din 
Ahaia. ’n adevăr, nu numai că dela voi Cuvîntul Domnului a 
răsunat prin Macedonia și Ahaia, dar vestea despre credința 
voastră în Dumnezeu s'a răspîndit pretutindeni, așa că n'avem 
nevoie să mai vorbim de ea. Căci ei înșiși istorisesc ce primire 
ne-aţi făcut, și cum dela idoli v'aţi întors la Dumnezeu, ca să 
slujiţi Dumnezeului celui viu și adevărat, și să așteptați din 
ceruri pe Fiul Său, pe care L-a înviat din morţi: pe Isus, care 
ne izbăvește de mînia viitoare. 


Voi înșivă știți, fraţilor, că venirea noastră la voi n'a fost 
zadarnică.  Dupăce am suferit și am fost batjocoriţi în Filipi, 
cum știți, am venit plini de încredere în Dumnezeul nostru, să 
vă vestim Evanghelia lui Dumnezeu în mijlocul multor lupte. 
Căci propovăduirea noastră nu se întemeiază nici pe rătăcire, 
nici pe necurăţie, nici pe viclenie. Ci, fiindcă Dumnezeu ne-a 
găsit vrednici să ne încredinţeze Evanghelia, căutăm să vor- 
bim așa ca să placem nu oamenilor, ci lui Dumnezeu, care ne 

cercetează inima. "n adevăr, cum bine știți, niciodată n'am în- 
trebuinţat vorbe măgulitoare, nici haina lăcomiei: martor este 
Dumnezeu. N’am căutat slavă dela oameni: nici dela voi, nici 
dela alţii, deși, ca apostoli ai lui Hristos, am fi putut să cerem 
cinste. Dimpotrivă, ne-am arătat blinzi în mijlocul vostru, 
ca o doică ce-și crește cu drag copiii. Astfel, în dragostea 
noastră, fierbinte pentru voi, eram gata să vă dăm nu numai 
Evanghelia lui Dumnezeu, dar chiar și viața noastră, atit de 
scumpi ne ajunseserăţi. Vă aduceţi aminte, fraţilor, de oste- 
neala și munca noastră. Cum lucram zi și noapte, ca să nu 
fim sarcină niciunuia din voi, și vă propovăduiam Evanghelia 
lui Dumnezeu. Voi sînteţi martori, și Dumnezeu deaseme- 
nea, că am avut o purtare sfintă, dreaptă și fără prihană faţă 
de voi, cari credeți.  Știţi iarăș că am fost pentru fiecare din 
voi, ca un tată cu copiii lui: vă sfătuiam, vă mîngtiam și vă 
adeveream, să vă purtaţi într'un chip vrednic de Dumnezeu, 
care vă cheamă la 'mpărăţia și slava Sa.  Deaceea mulțămim 
fără încetare lui Dumnezeu că, atunci cînd aţi primit Cuvîntul 
lui Dumnezeu, auzit dela noi, l-aţi primit nu ca pe cuvintul 
oamenilor, ci, așa cum și este în adevăr, ca pe Cuvîntul lui 
Dumnezeu, care lucrează și în voi cari credeți. Căci, fraţilor, 
voi aţi călcat pe urmele Bisericilor lui Dumnezeu, cari sînt în 
Hristos Isus, în Iudea; pentrucă și voi aţi suferit din partea 
celor de un neam cu voi aceleași rele, pe cari le-au suferit ele 
din partea ludeilor. Iudeii aceștia au omorît pe Domnul Isus 
și pe prooroci, pe noi ne-au prigonit, nu plac lui Dumnezeu, 
și sînt vrăjmași tuturor oamenilor, căci ne opresc să vorbim 
Neamurilor, ca să fie mîntuite. Astfel, ei totdeauna pun vîrf 
păcatelor lor. Dar, la urmă, i-a ajuns mînia lui Dumnezeu! 
Noi, fraţilor, după ce am fost despărțiți cităva vreme de voi, 
cu fața dar nu cu inima, am avut cu atît mai mult dorința să 
vă vedem. Astfel, odată, și chiar de două ori, am voit (eu, 
Pavel, cel puţin) să venim la voi; dar ne-a împedecat Satana. 
Căci cine este, în adevăr, nădejdea, sau bucuria, sau cununa 
noastră de slavă? Nu sînteţi voi, înaintea Domnului nostru 
Isus Hristos, la venirea Lui? Da, voi sînteţi slava și bucuria 
noastră. 

Deaceea, fiindcă nu mai puteam răbda, am socotit mai bine 
să fim lăsaţi singuri în Atena, și v'am trimes pe Timotei, 
fratele nostru și slujitorul lui Dumnezeu în Evanghelia lui Hris- 
tos, casă vă întărească și să vă îmbărbăteze în credința voastră, 
pentruca, nimeni din voi să nu se clatine în aceste necazuri; 
căci știți singuri că la aceasta sîntem rînduiți. Și cînd eram 
la voi, v'am spus mai dinainte că vom avea să suferim necazuri, 
ceeace s'a și întîmplat, cum bine știți. Astfel, în ien A 
mea, am trimes să-mi aducă știri despre credinta voastră, de 
teamă ca nu cumva să vă fi ispitit Ispititorul, și osteneala 
noastră să fi fost degeaba. Dar chiar acum a venit Timo- 
tei dela voi la noi, și ne-a adus vești bune despre credința 
și dragostea voastră, că totdeauna păstraţi o plăcută aducere 
aminte despre noi, și că doriţi să ne vedeţi, cum dorim și noi 
să vă vedem pe voi.  Deaceea, fraţilor, în toate strimtorările 
și necazurile noastre, am fost mîngitiaţi cu privire la voi, prin 
credința voastră. Acum, da, trăim, fiindcă voi staţi tari în 
Domnul. Cum putem noi oare să mulțămim în deajuns lui 
Dumnezeu cu privire la voi, pentru toată bucuria, pe care o 
avem din pricina voastră, înaintea Dumnezeului nostru? Zi 
și noapte ’l rugăm nespus să vă putem vedea faţa, și să putem 
împlini ce mai lipsește credinței voastre.  "'nsuș Dumnezeu, 
Tatăl nostru, și Domnul nostru Isus Hristos să ne netezească 
drumul la voi! Domnul să vă facă să creșteţi tot mai mult 
în dragoste unii față de alţii și față de toţi, cum facem și noi 
înșine pentru voi, ca să vi se întărească inimile, și să fie fără 
prihană în sfințenie, înaintea lui Dumnezeu, Tatăl nostru, la 
venirea Domnului nostru Isus Hristos împreună cu toţi sfinții 
Săi. 

'ncolo, fraţilor, fiindcă aţi învăţat dela noi cum să vă purtaţi 
și să fiți plăcuţi lui Dumnezeu, și așa și faceţi, vă rugăm, și vă 
îndemnăm în Numele Domnului Isus, să sporiți tot mai mult 
în privința aceasta.  Știţi, în adevăr, ce învățături v'am dat 
prin Domnul Isus. Voia lui Dumnezeu este sfinţirea voastră: 
să vă feriţi de curvie; fiecare din voi să știe să-și stăpinească 
vasul în sfințenie și cinste, nu în aprinderea poftei, ca Nea- 
murile, cari nu cunosc pe Dumnezeu. Nimeni să nu fie cu 

vicleșug și cu nedreptate în treburi faţă de fratele său; pen- 
trucă Domnul pedepsește toate aceste lucruri, după cum v'am 
spus și v'am adeverit. Căci Dumnezeu nu ne-a chemat la 
necurăţie, ci la sfințire. De aceea, cine nesocotește aceste în- 
vățături, nesocotește nu pe un om, ci pe Dumnezeu, care v'a 
dat și Duhul Său cel sfint. Cît despre dragostea frăţească, 
n'aveți nevoie să vă scriem; căci voi singuri ați fost învățăţi 
de Dumnezeu să vă iubiţi unii pe alţii, și iubiţi în adevăr pe 
toţi fraţii, cari sînt în toată Macedonia. Dar vă îndemnăm, 
fraţilor, să sporiţi tot mai mult în ea. Să căutaţi să trăiţi 
liniștiți, să vă vedeţi de treburi, și să lucraţi cu mînile voastre, 
cum v'am sfătuit. Și astfel să vă purtaţi cuviincios cu cei de 
afară, și să n'aveţi trebuință de nimeni. Nu voim, fraţilor, să 
fiţi în necunoștință despre cei ce au adormit, ca să nu vă întris- 
taţi ca ceilalţi, cari n'au nădejde. Căci dacă credem că Isus 
a murit și a înviat, credem și că Dumnezeu va aduce înapoi 
împreună, cu Isus pe cei ce au adormit în El. lată, în adevăr, 
ce vă spunem, prin Cuvîntul Domnului: noi cei vii, cari vom 
rămiînea pînă la venirea Domnului, nu vom lua-o înaintea celor 
adormiţi. Căci însuș Domnul, cu un strigăt, cu glasul unui 
arhanghel și cu trimbița lui Dumnezeu, Se va pogori din cer, 
și întîi vor învia cei morți în Hristos. Apoi, noi cei vii, cari 
vom fi rămas, vom fi răpiți toţi împreună cu ei, în nori, ca să 
întîmpinăm pe Domnul în văzduh; și astfel vom fi totdeauna 
cu Domnul. Mingiiaţi-vă dar unii pe alţii cu aceste cuvinte. 


Cît despre vremi și soroace, n'aveți trebuinţă să vi se scrie, 
fraţilor.  Pentrucă voi înșivă știți foarte bine că ziua Domnului 
va veni ca un hoţ noaptea. Cînd vor zice: “Pace și liniște!” 
atunci o prăpădenie neașteptată va veni peste ei, ca durerile 
nașterii peste femeia însărcinată; și nu va fi chip de scăpare. 
Dar voi, fraţilor, nu sînteţi în întunerec, pentruca ziua aceea să 
vă prindă ca un hoț. Voi toţi sînteți fii ai luminii și fii ai zilei. 
Noi nu sîntem ai nopţii, nici ai întunerecului. De aceea să nu 
dormim ca ceilalți, ci să veghem și să fim treji. Căci ceice 
dorm, dorm noaptea; și ceice se îmbată, se îmbată noaptea. 
Dar noi, cari sîntem fii ai zilei, să fim treji, să ne îmbrăcăm cu 
platoșa credinţei și a dragostei, și să avem drept coif nădejdea 

mîntuirii. Fiindcă Dumnezeu nu ne-a rînduit la mînie, ci ca 
să căpătăm mîntuirea, prin Domnul nostru Isus Hristos, care 
a murit pentru noi, pentruca, fie că veghem, fie că dormim, 
să trăim împreună cu El. Deaceea, mîngăiați-vă și întăriti- 
vă unii pe alţii, cum și faceţi în adevăr. Vă rugăm, fraţilor, 
să priviţi bine pe ceice se ostenesc între voi, cari vă cîrmuiesc 
în Domnul, și cari vă sfătuiesc. Să-i preţuiţi foarte mult, în 
dragoste, din pricina lucrării lor. Trăiţi în pace între voi. Vă 
rugăm, de asemenea, fraţilor, să mustraţi pe ceice trăiesc în 
neorinduială; să îmbărbătaţi pe cei desnădăjduiţi; să sprijiniți 
pe cei slabi, să fiți răbdători cu toţi. Luaţi seama ca nimeni 
să nu întoarcă altuia rău pentru rău; ci căutaţi totdeauna să 
faceţi ce este bine atît între voi, cât și față de toţi. Bucuraţi-vă 
întotdeauna. Rugaţi-vă neîncetat.  Mulţămiţi lui Dumnezeu 
pentru toate lucrurile; căci aceasta este voia lui Dumnezeu, 
în Hristos Isus, cu privire la voi. Nu stingeţi Duhul. Nu 
disprețuiți proorociile. Ci cercetaţi toate lucrurile, și păstraţi 
ce este bun. Feriţi-vă de orice se pare rău. Dumnezeul păcii 
să vă sfințească El însuș pe deplin; și: duhul vostru, sufletul 
vostru și trupul vostru, să fie păzite întregi, fără prihană la 
venirea Domnului nostru Isus Hristos. Celce v'a chemat este 
credincios, și va face lucrul acesta. Fraților, rugaţi-vă pentru 
noi. Spuneţi sănătate tuturor fraţilor cu o sărutare sfintă. n 
Domnul vă rog fierbinte ca epistola aceasta să fie citită tuturor 
fraţilor. Harul Domnului nostru Isus Hristos să fie cu voi cu 
toţi! Amin. 

SQgyavel, Silvan și Timotei, către Biserica Tesalonice- 
nilor, care este în Dumnezeu, Tatăl nostru, și în 
Domnul Isus Hristos: Har și pace dela Dumnezeu, 
Tatăl nostru, și dela Domnul Isus Hristos! Trebuie 
să mulțămim totdeauna lui Dumnezeu pentru voi, fraţilor, cum 
se și cuvine, pentrucă, credința voastră merge mereu crescînd, 
și dragostea fiecăruia din voi toţi față de ceilalți se mărește tot 
mai mult. De aceea ne lăudăm cu voi în Bisericile lui Dum- 
nezeu, pentru statornicia și credința voastră în toate prigonir- 
ile și necazurile, pe cari le suferiţi. Aceasta este o dovadă lă- 
murită. despre dreapta judecată a lui Dumnezeu, întrucât veţi 
fi găsiți vrednici de "mpărăţia lui Dumnezeu, pentru care și 
suferiți. Fiindcă Dumnezeu găsește că este drept să dea în- 
tristare celorce vă întristează, și să vă dea odihnă atît vouă, 
cari sînteți întristaţi, cât și nouă, la descoperirea Domnului 
Isus din cer, cu îngerii puterii Lui, într'o flacără de foc, ca să 
pedepsească pe cei ce nu cunosc pe Dumnezeu și pe cei ce nu 
ascultă de Evanghelia Domnului nostru Isus Hristos. Ei vor 
avea ca pedeapsă o perzare vecinică, dela fața Domnului și dela 
slava puterii Lui, cînd va veni, în ziua aceea, ca să fie proslăvit 
în sfinţii Săi, și privit cu uimire în toţi ceice vor fi crezut; căci 
voi aţi crezut mărturisirea făcută de noi înaintea voastră. De 
aceea, ne rugăm necurmat pentru voi, ca Dumnezeul nostru să 
vă găsească vrednici de chemarea Lui, și să împlinească în voi, 
cu putere, orice dorință de bunătate, și orice lucrare izvorită 
din credință, pentruca Numele Domnului nostru Isus Hristos 
să fie proslăvit în voi, și voi în El, potrivit cu harul Dumnezeu- 
lui nostru și al Domnului Isus Hristos. 


Cît privește venirea Domnului nostru Isus Hristos și strin- 
gerea noastră laolaltă cu El, vă rugăm, fraţilor, să nu vă lăsaţi 
clătinați așa de repede în mintea voastră, și să nu vă tulbu- 
raţi de vreun duh, nici de vreo vorbă, nici de vreo epistolă, 

ca venind dela noi, ca și cum ziua Domnului ar fi și venit 
chiar. Nimeni să nu vă amăgească în vreun chip; căci nu va 
veni înainte ca să fi venit lepădarea de credinţă, și de a se de- 
scoperi omul fărădelegii (Sau: omul păcatului), fiul pierzării, 
protivnicul, care se înalță mai pe sus de tot ce se numește 
“Dumnezeu”, sau de ce este vrednic de închinare. Așa că se 
va așeza în Templul lui Dumnezeu, dîndu-se drept Dumnezeu. 
Nu vă aduceţi aminte cum vă spuneam lucrurile acestea, cînd 
eram încă la voi? Şi acum știți bine ce-l oprește ca să nu 
se descopere decît la vremea lui. Căci taina fărădelegii a și 
început să lucreze; trebuie numai ca cel ce o oprește acum, să 
fie luat din drumul ei. Şi atunci se va arăta acel Nelegiuit, 
pe care Domnul Isus îl va nimici cu suflarea gurii Sale, și-l va 
prăpădi cu arătarea venirii Sale. Arătarea lui se va face prin 
puterea Satanei, cu tot felul de minuni, de semne și puteri 
mincinoase, și cu toate amăgirile nelegiuirii pentru ceice sînt 
pe calea, pierzării, pentrucă n'au primit dragostea adevărului 
ca să fie miîntuiți. Din această pricină, Dumnezeu le trimete 
o lucrare de rătăcire, ca să creadă o minciună: pentruca toți 
cei ce n'au crezut adevărul, ci au găsit plăcere în nelegiuire, 
să fie osîndiți. Noi însă, fraţi prea iubiţi de Domnul, tre- 
buie să mulțămim totdeauna lui Dumnezeu pentru voi, căci 
dela început Dumnezeu v'a ales pentru miîntuire, în sfințirea 
Duhului și credința adevărului. Iată la ce v'a chemat EI, prin 
Evanghelia noastră, ca să căpătaţi slava Domnului nostru Isus 
Hristos. Așa dar, fraţilor, rămîneți tari, și ţineţi învăţăturile, 
pe cari le-aţi primit fie prin viu grai, fie prin epistola noastră. 
Și însuș Domnul nostru Isus Hristos, și Dumnezeu, Tatăl nos- 
tru, care ne-a iubit și ne-a dat, prin harul Său, o mingiiere 
vecinică și o bună nădejde, să vă mingiie inimile, și să vă 
întărească în orice lucru și cuvînt bun! 

'ncolo, fraţilor, rugaţivă pentru noi ca, Cuvîntul Domnului 
să se răspîndească și să fie proslăvit cum este la voi, și să fim 
izbăviți de oamenii nechibzuiţi și răi; căci nu toți au credința. 
Credincios este Domnul: El vă va întări și vă va păzi de cel 
rău. Cu privire la voi, avem încredere în Domnul că faceți 
și veţi face ce vă poruncim. Domnul să vă îndrepte inimile 

spre dragostea lui Dumnezeu și spre răbdarea lui Hristos! "n 


Numele Domnului nostru Isus Hristos, vă poruncim, fraţilor, 
să vă depărtaţi de orice frate, care trăiește în neorinduială, și 
nu după învăţăturile, pe cari le-aţi primit dela noi. Voi înșivă 
știți ce trebuie să faceţi ca să ne urmaţi; căci noi n'am trăit 
în neorînduială, între voi.  N'am mîncat de pomană pîinea 
nimănui; ci, lucrînd și ostenindu-ne, am muncit zi și noapte, 
ca să nu fim povară nimănui dintre voi. Nu că n'am fi avut 
dreptul acesta, dar am vrut să vă dăm în noi înșine o pildă 
vrednică de urmat. Căci, cînd eram la voi, vă spuneam lămu- 
rit: “Cine nu vrea să lucreze, nici să nu mănînce.”  Auzim însă 
că unii dintre voi trăiesc în neorînduială, nu lucrează nimic, ci 
se țin de nimicuri. "ndemnăm pe oamenii aceștia și-i sfătuim, 
în Domnul nostru Isus Hristos, să-și mănînce pîinea lucrînd în 
liniște. Voi, fraţilor, să nu osteniţi în facerea binelui. Și dacă 
n'ascultă cineva ce spunem noi în această epistolă, însemnaţi- 
vi-l, și să n'aveţi nici un fel de legături cu el, ca să-i fie rușine. 
Să nu-l socotiți ca pe un vrăjmaș, ci să-l mustraţi ca pe un 
frate. ’nsuş Domnul păcii să vă dea totdeauna pacea în orice 
fel. Domnul să fie cu voi cu toţi! Urarea de sănătate este 
scrisă cu mîna mea: Pavel. Acesta este semnul în fiecare epis- 
tolă; așa scriu eu. Harul Domnului nostru Isus Hristos să fie 
cu voi cu toţi! Amin. 

ION] avel, apostol al lui Isus Hristos, prin porunca lui 
CS Dumnezeu, Mîntuitorul nostru, și a Domnului Isus 
Hristos, nădejdea noastră, către Timotei, adevăratul 

meu copil în credinţă: Har, îndurare și pace dela 

Dumnezeu, Tatăl nostru, și dela Hristos Isus, Domnul nos- 

tru!  Dupăcum te-am rugat la plecarea mea în Macedonia, să 

rămii în Efes, ca să poruncești unora să nu înveţe pe alţii altă 
învăţătură, și să nu se ţină de basme și de înșirări de nea- 
muri fără sfîrșit, cari dau naștere mai mult la certuri de vorbe, 
decît fac să înainteze lucrul lui Dumnezeu prin credinţă, așa 
fac și acum. Tinta poruncii este dragostea, care vine dintr'o 
inimă curată, dintr'un cuget bun, și dintr'o credință neprefă- 
cută. Unii, fiindcă s'au depărtat de aceste lucruri, au rătăcit 
și s'au apucat de flecării. Ei vor să fie învăţători ai Legii, și 
nu știu nici măcar ce spun, nici ce urmăresc. Noi știm că 
Legea, este bună dacă cineva o întrebuinţează bine, căci știm 
că Legea nu este făcută pentru cel neprihănit, ci pentru cei 
fărădelege și nesupuși, pentru cei nelegiuiți și păcătoşi, pentru 
cei fără evlavie, necuraţi, pentru ucigătorii de tată și ucigă- 
torii de mamă, pentru ucigătorii de oameni, pentru curvari, 
pentru sodomiţi, pentru vînzătorii de oameni, pentru cei min- 
cinoși, pentru cei ce jură strimb, și pentru orice este împotriva 
învăţăturii sănătoase: - potrivit cu Evanghelia slavei fericit- 
ului Dumnezeu care mi-a fost încredințată mie.  Mulţămesc 
lui Hristos Isus, Domnul nostru, care m'a întărit, că m'a so- 
cotit vrednic de încredere, și m'a pus în slujba Lui, măcarcă 
mai înainte eram un hulitor, un prigonitor și batjocoritor. Dar 
am căpătat îndurare, pentrucă lucram din neștiinţă, în necred- 
ință! Şi harul Domnului nostru s'a înmulţit peste măsură de 
mult împreună cu credinţa și cu dragostea care este în Hristos 

Isus. O, adevărat și cu totul vrednic de primit este cuvîntul, 

care zice: “Hristos Isus a venit în lume ca să mîntuiască pe 

cei păcătoşi”, dintre cari cel dintii sînt eu. Dar am căpătat 
îndurare, pentruca Isus Hristos să-și arate în mine, cel dintii, 
toată îndelunga Lui răbdare, ca o pildă celor ce ar crede în El, 
în urmă, ca să capete viaţa vecinică. A "'mpăratului vecinici- 
ilor, a nemuritorului, nevăzutului și singurului Dumnezeu, să 
fie cinstea și slava în vecii vecilor! Amin.  Porunca pe care ţi-o 
dau, fiule Timotei, după proorociile făcute mai înainte despre 
tine, este ca, prin ele să te lupţi lupta cea bună, și să păstrezi 
credinţa și un cuget curat, pe care unii l-au pierdut, și au căzut 
din credință. Din numărul lor sînt Imeneu și Alexandru, pe 
cari i-am dat pe mîna Satanei, ca să se înveţe să nu hulească. 


Vă îndemn dar, înainte de toate, să faceţi rugăciuni, cereri, 
mijlociri, mulțămiri pentru toţi oamenii, pentru împărați și 
pentru toți cei ce sînt înălțaţi în dregătorii, ca să putem duce 
astfel o viaţă pacinică și liniștită, cu toată evlavia și cu toată 
cinstea. Lucrul acesta este bun și bine primit înaintea lui 
Dumnezeu, Mintuitorul nostru, care voiește ca toți oamenii 
să fie mintuiţi și să vină la cunoștința adevărului. Căci este un 
singur Dumnezeu, și este un singur mijlocitor între Dumnezeu 
și oameni: Omul Isus Hristos, care S'a dat pe Sine însuș, 
ca preţ de răscumpărare pentru toţi: faptul acesta trebuia 
adeverit la vremea cuvenită, și propovăduitorul și apostolul 
lui am fost pus eu-spun adevărul în Hristos, nu mint-ca să 
învăţ pe Neamuri credința și adevărul. Vreau dar ca bărbaţii 
să se roage în orice loc, și să ridice spre cer mini curate, fără 
minie și fără îndoieli. Vreau, deasemenea, ca femeile să se 
roage îmbrăcate în chip cuviincios, cu rușine și sfială; nu cu 
împletituri de păr, nici cu aur, nici cu mărgăritare, nici cu 
haine scumpe, ci cu fapte bune, cum se cuvine femeilor cari 
spun că sînt evlavioase. Femeia să învețe în tăcere, cu toată 
supunerea. Femeii nu-i dau voie să înveţe pe alţii, nici să se 
ridice mai pe sus de bărbat, ci să stea în tăcere. Căci întîi a 
fost întocmit Adam, și apoi Eva. Și nu Adam a fost amăgit; ci 
femeia, fiind amăgită, s'a făcut vinovată de călcarea poruncii. 
Totuș ea va fi mîntuită prin nașterea de fii, dacă stăruiesc cu 
smerenie în credință, în dragoste și în sfințenie. 


Adevărat este cuvîntul acesta: “Dacă rivnește cineva să fie 

episcop, doreşte un lucru bun.” Dar trebuie ca episcopul 
(Sau: privighetor.) să fie fără prihană, bărbatul unei sin- 
gure neveste, cumpătat, înțelept, vrednic de cinste, primitor 
de oaspeți, în stare să învețe pe alții. Să nu fie nici betiv, nici 
bătăuș, nici doritor de cîştig mirșav, ci să fie blind, nu gîlcevi- 
tor, nu iubitor de bani; să-și chivernisească bine casa, și să-și 
ţină, copiii în supunere cu toată cuviința. Căci dacă cineva nu 
știe să-și cîrmuiască bine casa lui, cum va îngriji de Biserica 
lui Dumnezeu? Să nu fie întors la Dumnezeu de curînd, ca nu 
cumva să se îngîmfe și să cadă în osînda diavolului. Trebuie să 
aibă și o bună mărturie din partea celor de afară, pentruca să 
nu ajungă de ocară, și să cadă în cursa diavolului.  Diaconii, 
deasemenea, trebuie să fie cinstiţi, nu cu două feţe, nu bău- 
tori de mult vin, nu doritori de cîştig miîrșav: ci să păstreze 
taina credinței într'un cuget curat. Trebuiesc cercetaţi întîi, 
și numai dacă sînt fără prihană, să fie diaconi. Femeile, de 
asemenea, trebuie să fie cinstite, neclevetitoare, cumpătate, 
credincioase în toate lucrurile. Diaconii să fie bărbaţi ai unei 
singure neveste, și să știe să-și cîrmuiască bine copiii și casele 
lor.  Pentrucă, ceice slujesc bine ca diaconi, dobîndesc un loc 
de cinste și o mare îndrăzneală în credința care este în Hristos 
Isus. “ţi scriu aceste lucruri cu nădejde că voi veni în curînd 
la tine. Dar dacă voi zăbovi, să știi cum trebuie să te porți 
în casa lui Dumnezeu, care este Biserica Dumnezeului celui 
viu, stilpul și temelia adevărului. Şi fără îndoială, mare este 
taina evlaviei... “Celce a fost arătat în trup, a fost dovedit 
neprihănit în Duhul, a fost văzut de îngeri, a fost propovăduit 
printre Neamuri, a fost crezut în lume, a fost înălțat în slavă.” 


Dar Duhul spune lămurit că, în vremile din urmă, unii se 
vor lepăda de credință, ca să se alipească de duhuri înșelătoare 
și de învăţăturile dracilor, abătuţi de fățărnicia unor oameni 
cari vorbesc minciuni, însemnați cu ferul roș în însuș cugetul 
lor. Ei opresc căsătoria și întrebuințarea bucatelor, pe cari 
Dumnezeu le-a făcut ca să fie luate cu mulţămiri de către ceice 
cred și cunosc adevărul. Căci orice făptură a lui Dumnezeu 
este bună: și nimic nu este de lepădat, dacă se ia cu mulțămiri; 
pentrucă este sfințit prin Cuvintul lui Dumnezeu și prin rugă- 

ciune. Dacă vei pune în mintea fraților aceste lucruri, vei fi 
un bun slujitor al lui Hristos Isus, fiindcă te hrănești cu cuvin- 
tele credinţei și ale bunei învățături, pe care ai urmat-o pînă 
acum. Fereşte-te de basmele lumești și băbești. Caută să 
fii evlavios. Căci deprinderea trupească este de puţin folos, 
pe cînd evlavia este folositoare în orice privinţă, întrucît ea 
are făgăduinţa, vieţii de acum și a celei viitoare. lată un cu- 
vînt adevărat și cu totul vrednic de primit! Noi muncim, în 
adevăr, și ne luptăm, pentrucă ne-am pus nădejdea în Dum- 
nezeul cel viu, care este Mintuitorul tuturor oamenilor, și mai 
ales al celor credincioși.  Poruncește, și învață aceste lucruri. 
Nimeni să nu-ţi dispreţuiască tinerețea; ci fii o pildă pentru 
credincioși: în vorbire, în purtare, în dragoste, în credinţă, în 
curăţie. Pînă voi veni, ia seama bine la citire, la îndemnare, 
și la învățătura pe care o dai altora. Nu fi nepăsător de darul 
care este în tine, care ţi-a fost dat prin proorocie, cu punerea 
mînilor de către ceata presbiterilor (Sau: bătrîni.). Pune-ţi pe 
inimă aceste lucruri, îndeletnicește-te în totul cu ele, pentruca 
înaintarea ta să fie văzută de toți. Fii cu luare aminte asupra 
ta însuţi și asupra învățăturii, pe care o dai altora: stăruiește 
în aceste lucruri, căci dacă, vei face așa, te vei mîntui pe tine 
însuţi și pe cei ce te ascultă. 


Nu mustra cu asprime pe un bătrin, ci sfătuiește-l ca pe un 
tată; pe tineri sfătuiește-i ca pe niște frați; pe femeile bătrine, 
ca pe niște mame; pe cele tinere, ca pe niște surori, cu toată 
curăţia.  Cinstește pe văduvele cari sînt cu adevărat văduve. 
Dacă o văduvă are copii sau nepoți dela copii, aceștia să se 
deprindă să fie evlavioși întîi faţă de cei din casa lor, și să 
răsplătească ostenelile părinţilor, căci lucrul acesta este plăcut 
înaintea lui Dumnezeu. Cea cu adevărat văduvă, care a ră- 
mas singură, și-a pus nădejdea în Dumnezeu, și stăruiește, zi 
și noapte, în cereri și rugăciuni. Dar cea dedată la plăceri, 
măcar că trăiește, este moartă.  Poruncește și aceste lucruri, 
ca să fie fără vină. Dacă nu poartă cineva grijă de ai lui, și 
mai ales de cei din casa lui, s'a lepădat de credinţă, și este mai 
rău decît un necredincios. O văduvă, ca să fie înscrisă în lista 
văduvelor, trebuie să n'aibă mai puțin de șaizeci de ani, să nu 

fi avut decît un singur bărbat; să fie cunoscută pentru faptele 
ei bune; să fi crescut copii, să fi fost primitoare de oaspeţi, să 
fi spălat picioarele sfinţilor, să fi ajutat pe cei nenorociti, să 
fi dat ajutor la orice faptă bună. Dar pe văduvele tinere să 
nu le primeşti: pentrucă atunci cînd le desparte pofta de Hris- 
tos, vor să se mărite din nou, și se fac vinovate de faptul că 
își calcă credința dintii. Totodată, se deprind să umble fără 
nici o treabă din casă în casă; și nu numai că sînt leneșe, dar 
sînt și limbute și iscoditoare, și vorbesc ce nu trebuie vorbit. 
Vreau dar ca văduvele tinere să se mărite și să aibă copii, să fie 
gospodine la casa lor, ca să nu dea protivnicului niciun prilej 
de ocară, căci unele s'au și întors să urmeze pe Satana. Dacă 
vreun credincios, fie bărbat, fie femeie, are văduve în familie, 
să le ajute, și să nu fie împovărată cu ele Biserica, pentru ca 
să poată veni în ajutor celor cu adevărat văduve.  Presbiterii 
(Sau: bătrîni.) cari cârmuiesc bine, să fie învredniciţi de în- 
doită cinste, mai ales ceice se ostenesc cu propovăduirea și cu 
învăţătura, pe care o dau altora. Căci Scriptura zice: “Să nu 
legi gura boului cînd treieră bucate”; și: “Vrednic este lucră- 
torul de plata lui.” "mpotriva unui presbiter (Sau: bătrîni.) 
să nu primești învinuire de cît din gura a doi sau trei mar- 
tori. Pe cei ce păcătuiesc, mustră-i înaintea tuturor, ca și 
ceilalți să aibă frică. Te rog fierbinte, înaintea lui Dumnezeu, 
înaintea lui Hristos Isus și înaintea îngerilor aleși, să păzești 
aceste lucruri, fără vreun gînd mai dinainte, și să nu faci nimic 
cu părtinire. Să nu-ți pui mîinile peste nimeni cu grabă: și 
să nu te faci părtaș păcatelor altora: pe tine însuţi păzește-te 
curat. Sā nu mai bei numai apă, ci să iei și cîte puţin vin, 
din pricina stomahului tău, și din pricina deselor tale îmbol- 
năviri. Păcatele unor oameni sînt cunoscute și merg înainte 
la judecată, iar ale altora vin pe urmă. Tot așa și faptele 
bune sînt cunoscute: și cele ce nu sînt cunoscute, nu pot să 
rămînă ascunse. 


Toţi cei ce sînt supt jugul robiei, să socotească pe stăpiînii 
lor vrednici de toată cinstea, ca Numele lui Dumnezeu și în- 
vățātura să nu fie vorbite de rău. Iar cei ce au stăpîni cred- 
incioși, să nu-i disprețuiască, supt cuvînt că sînt “fraţi”, ci 

să le slujească și mai bine, tocmai fiindcă, cei ce se bucură de 
binefacerile slujbei lor, sînt credincioși și prea iubiţi. 'nvaţă pe 
oameni aceste lucruri, și spune-le apăsat. Dacă învaţă cineva 
pe oameni învățătură deosebită, și nu se ţine de cuvintele sănă- 
toase ale Domnului nostru Isus Hristos și de învăţătura care 
duce la evlavie, este plin de mîndrie, și nu știe nimic: ba 
încă are boala cercetărilor fără rost și a certurilor de cuvinte, 
din cari se naște pizma, certurile, clevetirile, bănuielile rele, 
zădarnicile ciocniri de vorbe ale oamenilor stricați la minte, 
lipsiți de adevăr și cari cred că evlavia este un izvor de cîştig. 
Fereşte-te de astfel de oameni.  Negreșit, evlavia însoţită de 
mulţămire este un mare cîştig. Căci noi n'am adus nimic în 
lume, și nici nu putem să luăm cu noi nimic din ea. Dacă 
avem, dar, cu ce să ne hrănim și cu ce să ne îmbrăcăm, ne 
va fi de ajuns. Cei ce vor să se îmbogăţească, dimpotrivă, 
cad în ispită, în laţ și în multe pofte nesăbuite și vătămă- 
toare, cari cufundă pe oameni în prăpăd, și pierzare. Căci 
iubirea, de bani este rădăcina tuturor relelor; și unii, cari au 
umblat după ea, au rătăcit dela credinţă, și s'au străpuns sin- 
guri cu o mulțime de chinuri. lar tu, om al lui Dumnezeu, 
fugi de aceste lucruri, și caută neprihănirea, evlavia, credința, 
dragostea, răbdarea, blindeţa.  Luptă-te lupta cea bună a 
credinţei; apucă viaţa vecinică la care ai fost chemat, și pen- 
tru care ai făcut aceea frumoasă mărturisire înaintea multor 
marturi. Te îndemn, înaintea lui Dumnezeu, care dă viață tu- 
turor lucrurilor, și înaintea lui Hristos Isus, care a făcut acea 
frumoasă mărturisire înaintea lui Pilat din Pont, să păzești 
porunca, fără prihană și fără vină pînă la arătarea Domnului 
nostru Isus Hristos, care va fi făcută la vremea ei de feric- 
itul și singurul Stăpînitor, 'mpăratul împăraţilor și Domnul 
domnilor, singurul care are nemurirea, care locuiește într'o 
lumină, de care nu poţi să te apropii, pe care niciun om nu 
L-a văzut, nici nu-L poate vedea, și care are cinstea și puterea 
vecinică! Amin. "ndeamnă pe bogaţii veacului acestuia să nu 
se îngîmfe, și să nu-și pună nădejdea în niște bogății nestator- 
nice, ci în Dumnezeu, care ne dă toate lucrurile din belșug, ca 
să ne bucurăm de ele. "ndeamnă-i să facă bine, să fie bogaţi 

în fapte bune, să fie darnici, gata să simtă împreună cu alţii, 
așa ca să-și stringă pentru vremea, viitoare drept comoară o 
bună temelie pentru ca să apuce adevărata viaţă.  Timotee, 
păzeşte ce ţi s'a încredințat; ferește-te de flecăriile lumești și 
de împotrivirile științei, pe nedrept numite astfel, pe care au 
mărturisit-o unii și au rătăcit cu privire la credință. Harul să 
fie cu voi! Amin. 


II TIMOTEI 


za SN avel, apostol al lui Hristos Isus, prin voia lui Dum- 
nezeu, după făgăduinţa vieții care este în Hristos 
2) [Sus către Timotei, copilul meu prea iubit: Har, 
9R durere și pace dela Dumnezeu Tatăl, și dela Hris- 
tos Isus, Domnul nostru!  Mulţămesc lui Dumnezeu, căruia "i 
slujesc cu un cuget curat, din moși strămoși, că neîntrerupt te 
pomenesc în rugăciunile mele, zi și noapte. Căci mi-aduc am- 
inte de lacrămile tale, și doresc să te văd, ca să mă umplu de 
bucurie. "mi aduc aminte de credința ta neprefăcută, care s'a 
sălășluit întîi în bunica ta Lois și în mama ta Eunice, și sînt în- 
credințat că și în tine. De aceea îți aduc aminte să înflăcărezi 
darul lui Dumnezeu, care este în tine prin punerea minilor 
mele. Căci Dumnezeu nu ne-a dat un duh de frică, ci de put- 
ere, de dragoste și de chibzuinţă. Să nu-ţi fie rușine dar de 
mărturisirea Domnului nostru, nici de mine, întemnițatul Lui. 
Ci sufere împreună cu Evanghelia, prin puterea lui Dumezeu. 
El ne-a mintuit și ne-a dat o chemare sfîntă, nu pentru faptele 
noastre, ci după hotărîrea Lui și după harul care ne-a fost dat 
în Hristos Isus, înainte de vecinicii, dar care a fost descoperit 
acum prin arătarea Miîntuitorului nostru Hristos Isus, care a 
nimicit moartea și a adus la lumină viaţa și neputrezirea, prin 
Evanghelie. Propovăduitorul și apostolul ei am fost pus eu și 
învăţător al Neamurilor. Și din pricina aceasta sufăr aceste 
lucruri; dar nu mi-e rușine, căci știu în cine am crezut. Și sînt 
încredințat că El are putere să păzească ce I-am încredințat 
pînă în ziua aceea. Dreptarul învățăturilor sănătoase, pe cari 
le-ai auzit dela mine, ţine-l cu credinţa și dragostea care este în 
Hristos Isus. Lucrul acela bun care ţi s'a încredințat, păzeşte- 
l prin Duhul Sfînt, care locuiește în noi. Ştii că cei ce sînt în 
Asia toţi m'au părăsit; între alţii și Figel și Ermogen. Domnul 
să-și verse îndurarea peste casa lui Onisifor; căci de multe ori 
m'a mîngîiat, și nu i-a fost rușine de lanțul meu. Nu numai 

atit, dar, cînd a fost în Roma, m'a căutat cu multă grijă și m'a 
găsit. Dea Domnul să capete îndurare dela Domnul “în ziua 
aceea”. Tu știi foarte bine cît ajutor mi-a dat el în Efes. 


Tu dar, copilul meu, întărește-te în harul care este în Hris- 
tos Isus. Și ce-ai auzit dela mine, în faţa multor marturi, 
încredinţează la oameni de încredere, cari să fie în stare să 
înveţe și pe alţii.  Sufere împreună cu mine, ca un bun os- 
taş al lui Hristos. Niciun ostaș nu se încurcă cu treburile 
vieţii, dacă vrea să placă celui ce l-a scris la oaste. Și cine 
luptă la jocuri, nu este încununat, dacă nu s'a luptat după 
rînduieli. Plugarul trebue să muncească înainte ca să strîngă 
rodurile. ’nțelege ce-ţi spun; Domnul îţi va da pricepere în 
toate lucrurile.  Adu-ţi aminte de Domnul Isus Hristos, din 
sămînța lui David, înviat din morţi, după Evanghelia mea, 
pentru care sufăr pînă acolo că sînt legat ca un făcător de rele. 
Dar Cuvîntul lui Dumnezeu nu este legat. De aceea rabd 
totul pentru cei aleși, pentruca și ei să capete mîntuirea care 
este în Hristos Isus, împreună cu slava vecinică. Adevărat 
este cuvîntul acesta: dacă am murit împreună cu El, vom și 
trăi împreună cu El. Dacă răbdăm, vom și împărţi împre- 
ună cu El. Dacă ne lepădăm de EI, și El Se va lepăda de noi. 
Dacă sîntem necredincioși, totuș El rămîne credincios, căci nu 
Se poate tăgădui singur.  Adu-le aminte de aceste lucruri, și 
roagă-i fierbinte înaintea lui Dumnezeu, să se ferească de cer- 
turile de cuvinte, cari nu duc la alt folos decît la pieirea celor 
ce le ascultă. Caută să te înfăţișezi înaintea lui Dumnezeu ca 
un om încercat, ca un lucrător care n'are de ce să-i fie rușine, 
și care împarte drept Cuvîntul adevărului. Fereşte-te de vor- 
băriile goale și lumești; căci cei ce le ţin, vor înainta tot mai 
mult în necinstirea lui Dumnezeu. Și cuvîntul lor va roade 
ca gangrena. Din numărul acestora sînt Imeneu și Filet, cari 
s'au abătut dela adevăr. Ei zic că a și venit învierea, și răs- 
toarnă credinţa unora.  Totuș temelia tare a lui Dumnezeu 
stă nezguduită, avînd pecetea aceasta: “Domnul cunoaște pe 
ceice sînt ai Lui”; și: “Oricine rostește Numele Domnului, să se 
depărteze de fărădelege!” ’ntr’o casă mare nu sînt numai vase 
de aur și de argint, ci și de lemn și de pămînt. Unele sînt pen- 

tru o întrebuințare de cinste, iar altele pentru o întrebuințare 
de ocară. Deci dacă cineva se curăţește de acestea, va fi un 
vas de cinste, sfinţit, folositor stăpînului său, destoinic pen- 
tru orice lucrare bună. Fugi de poftele tinereţii, și urmărește 
neprihănirea, credința, dragostea, pacea, împreună cu cei ce 
cheamă pe Domnul dintr'o inimă curată. Fereşte-te de între- 
bările nebune și nefolositoare, căci știi că dau naștere la certuri. 
Și robul Domnului nu tebu să se certe; ci să fie blînd cu toți, 
în stare să învețe pe toți, plin de îngăduință răbdătoare, sa 
îndrepte cu blindeţă pe potrivnici, în nădejdea că Dumnezeu 
le va da pocăința, ca să ajungă la cunoștința adevărului; şi, 
venindu-și în fire, să se desprindă din cursa diavolului, de care 
au fost prinși ca să-i facă voia. 


Să știi că în zilele din urmă vor fi vremuri grele. Căci 
oamenii vor fi iubitori de sine, iubitori de bani, lăudăroși, tr- 
ufași, hulitori, neascultători de părinţi, nemulțămitori, fără 
evlavie, fără dragoste firească, neînduplecaţi, clevetitori, neîn- 
frînaţi, neîmblinziți, neiubitori de bine, vînzători, obraznici, 
îngîmfaţi; iubitori mai mult de plăceri decât iubitori de Dum- 
nezeu; avînd doar o formă de evlavie dar tăgăduindu-i put- 
erea. Depărtează-te de oamenii aceștia. Sînt printre ei unii, 
cari se vîră prin case, și momesc pe femeile ușuratice îngreuiate 
de păcate și frămîntate de felurite pofte, cari învaţă întot- 
deauna și nu pot ajunge niciodată la deplina cunoștință a ade- 
vărului. După cum lane și lambre s'au împotrivit lui Moise, 
tot așa și oamenii aceștia se împotrivesc adevărului, ca unii cari 
sînt stricaţi la minte și osîndiți în ce privește credința. Dar 
nu vor mai înainta; căci nebunia lor va fi arătată tuturor, cum 
a fost arătată și a celor doi oameni. Tu, însă, ai urmărit de 
aproape învățătura mea, purtarea mea, hotărîrea mea, cred- 
ința mea, îndelunga mea răbdare, dragostea mea, răbdarea 
mea, prigonirile și suferinţele cari au venit peste mine în An- 
tiohia, în Iconia și în Listra. Știi ce prigoniri am răbdat; și to- 
tuş Domnul m'a izbăvit din toate. De altfel, toţi ceice voiesc 
să trăiască cu evlavie în Hristos Isus, vor fi prigoniţi. Dar oa- 
menii răi și înșelători vor merge din rău în mai rău, vor amăgi 
pe alţii, și se vor amăgi și pe ei înșiși. Tu să rămii în lucrurile, 

pe cari le-ai învăţat și de cari ești deplin încredințat, căci știi 
dela cine le-ai învăţat: din pruncie cunoști Sfintele Scripturi, 
cari pot să-ți dea înțelepciunea care duce la mîntuire, prin 
credința în Hristos Isus. Toată Scriptura este însuflată de 
Dumnezeu și de folos ca să înveţe, să mustre, să îndrepte, să 
dea înţelepciune în neprihănire, pentruca omul lui Dumnezeu 
să fie desăvirșit și cu totul destoinic pentru orice lucrare bună. 


Te rog ferbinte, înaintea lui Dumnezeu și înaintea lui Hris- 
tos Isus, care are să judece viii și morţii, și pentru arătarea și 
"mpărăţia Sa: propovăduiește Cuvîntul, stăruiește asupra lui 
la timp și ne la timp, mustră, ceartă, îndeamnă cu toată blîn- 
deţea și învățătura. Căci va veni vremea cînd oamenii nu vor 
putea să sufere învăţătura sănătoasă, ci îi vor gidila urechile să 
audă lucruri plăcute, și își vor da învăţători după poftele lor. 
'şi vor întoarce urechea dela adevăr, și se vor îndrepta spre 
istorisiri închipuite. Dar tu fii treaz în toate lucrurile, rabdă 
suferințele, fă lucrul unui evanghelist, și împlinește-ţi bine slu- 
jba. Căci eu sînt gata să fiu turnat ca o jertfă de băutură 
și clipa plecării mele este aproape.  M'am luptat lupta cea 
bună, mi-am isprăvit alergarea, am păzit credința.  Deacum 
mă așteaptă cununa neprihănirii, pe care mi-o va da, în “ziua 
aceea”, Domnul, Judecătorul cel drept. Și nu numai mie, ci și 
tuturor celor ce vor fi iubit venirea Lui. Caută de vino curînd 
la mine. Căci Dima, din dragoste pentru lumea de acum m'a 
părăsit, și a plecat la Tesalonic. Crescens s'a dus în Galatia, 
Tit în Dalmatia. Numai Luca este cu mine. la pe Marcu, și 
adu-l cu tine; căci el îmi este de folos pentru slujbă. Pe Tihic 
l-am trimes la Efes. Cînd vei veni, adu-mi mantaua, pe care 
am lăsat-o în Troa la Carp, și cărțile, mai ales pe cele de piele. 
Alexandru, căldărarul, mi-a făcut mult rău. Domnul îi va răs- 
plăti după faptele lui.  Păzește-te și tu de el, pentrucă este cu 
totul împotriva cuvintelor noastre. La întiiul meu răspuns de 
apărare, nimeni n'a fost cu mine, ci toți m'au părăsit. Să nu 
li se ţină în socoteală lucrul acesta! "nsă Domnul a stat lîngă 
mine, și m'a întărit, pentru ca propovăduirea să fie vestită 
pe deplin prin mine, și s'o audă toate Neamurile. Și am fost 
izbăvit din gura leului. Domnul mă va izbăvi de orice lucru 

rău, și mă va miîntui, ca să intru în "'mpărăţia Lui cerească. 
A Lui să fie slava în vecii vecilor! Amin. Spune sănătate 
Priscilei și lui Acuila, și casei lui Onisifor. Erast a rămas în 
Corint, iar pe Trofim l-am lăsat bolnav în Milet. Caută de 
vino înainte de iarnă. Eubul și Pudens, Linus, Claudia și toți 
fraţii îți trimet sănătate. Domnul Isus Hristos să fie cu duhul 
tău! Harul să fie cu voi! Amin. 


19 
20 
21 


22 


10 


11 


12 


13 


14 
15 


16 


TIT 


aO) PN avel, rob al lui Dumnezeu, și apostol al lui Isus Hris- 
D S tos, potrivit cu credința alesilor lui Dumnezeu și 
L T cunoștința adevărului, care este potrivit cu evlavia, 

AS. în nădejdea vieţii vecinice, făgăduite mai înainte e 
vecinicii de Dumnezeu, care nu poate să mintă, ci Și-a de- 
scoperit Cuvîntul la vremea Lui, prin propovăduirea care mi-a 
fost încredințată, după porunca lui Dumnezeu, Mintuitorul 
nostru; - către Tit, adevăratul meu copil în credința noastră 
a amîndorora: Har și pace dela Dumnezeu Tatăl, și dela Isus 
Hristos, Mîntuitorul nostru! Te-am lăsat în Creta, ca să pui în 
rînduială ce mai rămîne de rînduit, și să așezi presbiteri (Sau: 
bătrîni) în fiecare cetate, după cum ţi-am poruncit: Dacă 
este cineva fără prihană, bărbat al unei singure neveste, avînd 
copii credincioși, cari să nu fie învinuiți de destrăbălare sau 
neascultare. Căci episcopul (Sau: priveghetor. ), ca econom 
al lui Dumnezeu, trebuie să fie fără prihană; nu încăpăţinat, 
nici mînios, nici dedat la vin, nici bătăuș, nici lacom de cîştig 
mirșav; ci să fie primitor de oaspeţi, iubitor de bine, cumpă- 
tat, drept, sfint, înfrînat; să se ţină de Cuvîntul adevărat, care 
este potrivit cu învățătura, pentruca să fie în stare să sfătuiască 
în învăţătura sănătoasă, și să înfrunte pe protivnici. "n ade- 
văr, mai ales printre cei tăiaţi împrejur, sînt mulți nesupuși, 
flecari și amăgitori, cărora trebuie să li se astupe gura. Ei 
buimăcesc familii întregi, învățind pe oameni, pentru un cîştig 
urît, lucruri, pe cari nu trebuie să le înveţe. Unul dintre ei, 
chiar prooroc al lor, a zis: “Cretanii sînt totdeauna niște minc- 
noși, niște fiare rele, niște pîntece leneșe.” Mărturia aceasta 
este adevărată. De aceea mustră-i aspru, ca să fie sănătoși în 
credință, și să nu se ţină de basme evreești, și de porunci date 
de oameni, cari se întorc dela adevăr. Totul este curat pentru 
cei curați; dar pentru cei necuraţi și necredincioși, nimic nu 
este curat: pînă și mintea și cugetul le sînt spurcate. Ei se 

laudă. că cunosc pe Dumnezeu, dar cu faptele 7] tăgăduiesc, 
căci sînt o scîrbă: nesupuși, și netrebnici pentru orice faptă 
bună. 


Tu însă, vorbește lucruri cari se potrivesc cu învăţătura 
sănătoasă. Spune că cei bătrîni trebuie să fie treji, vrednici 
de cinste, cumpătaţi, sănătoși în credință, în dragoste, în răb- 
dare. Spune că femeile în vîrstă trebuie să aibă o purtare 
cuvincioasă, să nu fie nici clevetitoare, nici dedate la vin; să 
înveţe pe alţii ce este bine, ca să înveţe pe femeile mai tinere 
să-și iubească bărbaţi și copiii; să fie cumpătate, cu viaţa 
curată, să-și vadă de treburile casei, să fie bune, supuse băr- 
baţilor lor, pentruca să nu se vorbească de rău Cuvîntul lui 
Dumnezeu.  Sfătuiește de asemenea pe tineri să fie cumpătaţi, 
și dă-te pe tine însuţi pildă de fapte bune, în toate privinţele. 
lar în învăţătură, dă dovadă de curăţie, de vrednicie, de vor- 
bire sănătoasă și fără cusur, ca protivnicul să rămînă de rușine, 
și să nu poată să spună nimic rău de noi. Sfătuiește pe robi 
să fie supuși stăpînilor lor, să le fie pe plac în toate lucrurile, 
să nu le întoarcă vorba, să nu fure nimic, ci totdeauna să dea 
dovadă de o desăvirșită credincioșie, ca să facă în totul cin- 
ste învăţăturii lui Dumnezeu, Mintuitorul nostru. Căci harul 
lui Dumnezeu, care aduce mîntuire pentru toţi oamenii, a fost 
arătat, și ne învaţă s'o rupem cu păgînătatea și cu poftele 
lumești, și să trăim în veacul de acum cu cumpătare, drep- 
tate și evlavie, așteptind fericita noastră nădejde și arătarea 
slavei marelui nostru Dumnezeu și Mintuitor Isus Hristos. El 
S'a dat pe Sine însuș pentru noi, ca să ne răscumpere din 
orice fărădelege, și să-Și curățească un norod care să fie al 
Lui, plin de rîvnă pentru fapte bune. Spune lucrurile aces- 
tea, sfătuiește și mustră cu deplină putere. Nimeni să nu te 
disprețuiască. 

Adu-le aminte să fie supuși stăpinirilor și dregătorilor, să-i 
asculte, să fie gata să facă orice lucru bun, să nu vorbească 
de rău pe nimeni, să nu fie gata de ceartă, ci cumpătaţi, plini 
de blindeţă faţă de toţi oamenii. Căci și noi eram altă dată 
fără minte, neascultători, rătăciţi, robiţi de tot felul de pofte 
și de plăceri, trăind în răutate și în pizmă, vrednici să fim urîți 

și urîndu-ne unii pe alţii. Dar, cînd s'a arătat bunătatea lui 
Dumnezeu, Mintuitorul nostru, și dragostea Lui de oameni, 
El ne-a mîntuit, nu pentru faptele, făcute de noi în nepri- 
hănire, ci pentru îndurarea Lui, prin spălarea nașterii din nou 
și prin înoirea făcută de Duhul Sfint, pe care L-a vărsat din 
belșug peste noi, prin Isus Hristos, Mintuitorul nostru; pen- 
truca, odată socotiți neprihăniţi prin harul Lui, să ne facem, 
în nădejde, moștenitori ai vieţii vecinice. Adevărat este cu- 
vîntul acesta, și vreau să spui apăsat aceste lucruri, pentruca 
cei ce au crezut în Dumnezeu, să caute să fie cei dintii în 
fapte bune. lată ce este bine și de folos pentru oameni! Dar 
de întrebările nebune, de înșirările de neamuri, de certuri și 
ciorovăieli privitoare la Lege, ferește-te, căci sînt nefolositoare 
și zădarnice. După întiîia și a doua mustrare, depărtează-te 
de cel ce aduce dezbinări, căci știm că un astfel de om este un 
stricat și păcătuiește, dela sine fiind osîndit. Cînd voi trim- 
ite la tine pe Artema sau pe Tihic, grăbește-te să vii la mine 
în Nicopoli, căci acolo m'am hotărît să iernez. Ai grijă de 
legiuitorul Zena și Apolo să nu ducă lipsă de nimic din ce le 
trebuie pentru călătoria lor. Trebuie ca și ai noștri să se de- 
prindă să fie cei dintii în fapte bune, pentru nevoile grabnice, 
și să nu stea neroditori. Toți cei ce sînt cu mine îţi trimet 
sănătate. Spune sănătate celorce ne iubesc în credință. Harul 
să fie cu voi cu toţi! Amin. 


FILIMON 


>N SN avel, întemnițat al lui Isus Hristos, și fratele Tim- 
N otei, către prea iubitul Filimon, tovarășul nostru de 
kep; lucru, către sora Apfia și către Arhip, tovarășul nos- 
PU a de luptă, și către Biserica din casa ta: Har și 
pace dela Dumnezeu, Tatăl nostru, și dela Domnul Isus Hris- 
tos!  Mulţămesc totdeauna Dumnezeului meu, oride cîte ori 
îmi aduc aminte de tine în rugăciunile mele, pentrucă am 
auzit despre credința pe care o ai în Domnul Isus și dragostea 
faţă de toţi sfinţii. ’l rog ca această părtășie a ta la cred- 
inţă să se arate prin fapte, cari să dea la iveală tot binele ce 
se face între noi în Hristos. ’n adevăr, am avut o mare bu- 
curie și mîngiiere, pentru dragostea ta, fiindcă, frate, inimile 
sfinților au fost înviorate prin tine. De aceea, măcar că am 
toată slobozenia în Hristos să-ţi poruncesc ce trebuie să faci, 
vreau mai de grabă să-ţi fac o rugăminte în numele dragostei, 
eu, așa cum sînt, bătrînul Pavel; iar acum întemnițat pentru 
Hristos Isus. Te rog pentru copilul meu, pe care l-am născut 
în lanţurile mele: pentru Onisim, care altă dată ţi-a fost ne- 
folositor, dar care acum îţi va fi folositor și ţie și mie. Ti-l 
trimet înapoi, pe el, inima mea. Aș fi dorit să-l ţin la mine, ca 
să-mi slujească în locul tău cît sînt în lanţuri pentru Evanghe- 
lie. Dar n'am vrut să fac nimic fără învoirea ta, pentruca 
binele, pe care mi-l faci, să nu fie silit, ci de bună voie. Poate 
că el a fost despărțit de tine, pentru o vreme, tocmai ca să-l 
ai pentru vecinicie, dar nu ca pe un rob, ci mult mai pe sus 
de cât pe un rob: ca pe un frate prea iubit, mai ales de mine, 
și cu atît mai mult de tine, fie în chip firesc, fie în Domnul! 
Dacă mă socotești dar ca prieten al tău, primește-l ca pe mine 
însumi. Și dacă ţi-a adus vreo vătămare sau îţi este dator cu 
ceva, pune aceasta în socoteala mea. Eu, Pavel, “voi plăti” 
-scriu cu mîna mea-ca să nu-ţi zic că tu însuţi te datorezi mie. 
Da, frate, fă-mi binele acesta în Domnul, și înviorează-mi in- 

ima în Hristos! i-am scris bizuit pe ascultarea ta, și știu că 
vei face chiar mai mult de cît îţi zic. Tot odată, pregătește-mi 
un loc de găzduire, căci trag nădejde să vă fiu dăruit, datorită 
rugăciunilor voastre. Epafra, tovarășul meu de temniță în 
Hristos Isus, îţi trimete sănătate; tot așa și Marcu, Aristarh, 
Dima, Luca, tovarășii mei de lucru. Harul Domnului nostru 
Isus Hristos să fie cu duhul vostru! Amin. 


EVREI 


2 upă ce a vorbit în vechime părinților noștri prin 
W prooroci, în multe rînduri și în multe chipuri, Dum- 
PJs nezeu, la sfîrşitul acestor zile, ne-a vorbit prin Fiul, 
pe care L-a pus moștenitor al tuturor lucrurilor, și 
prin care a făcut și veacurile. EI, care este oglindirea slavei 
Lui și întipărirea Ființei Lui, și care ține toate lucrurile cu 
Cuvîntul puterii Lui, a făcut curățirea păcatelor, și a șezut la 
dreapta Măririi în locurile prea înalte, ajungînd cu atît mai 
pe sus de îngeri, cu cît a moștenit un Nume mult mai min- 
unat decât al lor. Căci, căruia dintre îngeri a zis El vreodată: 
“Tu ești Fiul Meu; astăzi Te-am născut?” Și iarăș: “Eu i 
voi fi Tată, și El 'mi va fi Fiu?” Şi, cînd duce iarăș în lume 
pe Cel întîi născut, zice: “Toţi îngerii lui Dumnezeu să I se 
închine!” Şi despre îngeri zice: “Din vînturi face îngeri ai 
Lui; și dintr'o flacără de foc, slujitori ai Lui”; pe cînd Fi- 
ului l-a zis: “Scaunul Tău de domnie, Dumnezeule, este în 
veci de veci; toiagul domniei Tale este un toiag de dreptate: 
Tu ai iubit neprihănirea și ai urit nelegiuirea: de aceea, Dum- 
nezeule, Dumnezeul Tău Te-a uns cu un untdelemn de bucurie 
mai pe sus decît pe tovarășii Tăi.” Şi iarăș: “La început, 
Tu, Doamne, ai întemeiat pămîntul; și cerurile sînt lucrarea 
miînilor Tale. Ele vor pieri, dar Tu rămii; toate se vor învechi 
ca o haină; le vei face sul ca pe o manta, și vor fi schimbate; 
dar Tu ești acelaș; și anii 'Tăi nu se vor sfirși.” Și căruia din 
îngeri i-a zis El vreodată: “Șezi la dreapta Mea, pînă voi pune 
pe vrăjmașii Tăi așternut al picioarelor Tale?” Nu sînt oare 
toţi duhuri slujitoare trimese să îndeplinească o slujbă pentru 
cei ce vor moșteni mîntuirea/? 


De aceea, cu atît mai mult trebuie să ne ţinem de lucrurile, 
pe cari le-am auzit, ca să nu fim depărtaţi de ele. Căci, dacă 
Cuvîntul vestit prin îngeri s'a dovedit nezguduit, și dacă orice 
abatere și orice neascultare și-a primit o dreaptă răsplătire, 

cum vom scăpa noi, dacă stăm nepăsători față de o mîntuire 
aşa de mare, care, după ce a fost vestită întîi de Domnul, ne- 
a fost adeverită de cei ce au auzit-o, în timp ce Dumnezeu 
întărea mărturia lor cu semne, puteri și felurite minuni, și cu 
darurile Duhului Sfint, împărţite după voia Sa! ’n adevăr, 
nu unor îngeri a supus El lumea viitoare, despre care vorbim. 
Ba încă, cineva a făcut undeva următoarea mărturisire: “Ce 
este omul, ca să-Ţi aduci amine de el, sau fiul omului, ca să-l 
cercetezi? L-ai făcut pentru puţină vreme mai pe jos de în- 
geri, l-ai încununat cu slavă și cu cinste, l-ai pus peste lucrările 
miînilor Tale: toate le-ai supus supt picioarele lui.” *n adevăr, 
dacă i-a supus toate, nu i-a lăsat nimic nesupus. 'Totuș, acum, 
încă nu vedem că toate îi sînt supuse. Dar pe Acela, care a 
fost făcut “pentru puţină vreme mai pe jos decît îngerii”, adică 
pe Isus, ’l vedem “încununat cu slavă și cu cinste”, din pricina 
morţii, pe care a suferit-o; pentruca, prin harul lui Dumnezeu, 
El să guste moartea pentru toţi. Se cuvenea, în adevăr, ca 
Acela pentru care și prin care sînt toate, și care voia să ducă 
pe mulţi fii la slavă, să desăvirșească, prin suferinţe, pe Căpe- 
tenia miîntuirii lor. Căci Cel ce sfințește și cei ce sînt sfinţiți, 
sînt dintr'unul. De aceea, Lui nu-l este rușine să-i numească 
“frați”, cînd zice: “Voi vesti Numele Tău fraţilor Mei; “ţi voi 
cînta lauda în mijlocul adunării.” Şi iarăș: “mi voi pune în- 
crederea în El.” Și în alt loc: “Iată-Mă, Eu și copiii, pe cari Mi 
i-a dat Dumnezeu!” Astfel dar, deoarece copiii sînt părtași 
sîngelui și cărnii, tot așa și El însuș a fost deopotrivă părtaş la 
ele, pentruca, prin moarte, să nimicească pe cel ce are puterea 
morţii, adică pe diavolul, și să izbăvească pe toţi aceia, cari 
prin frica morții erau supuși robiei toată viaţa lor. Căci ne- 
greșit, nu în ajutorul îngerilor vine EI, ci în ajutorul seminței 
lui Avraam. Prin urmare, a trebuit să Se asemene fraţilor Săi 
în toate lucrurile, ca să poată fi, în ce privește legăturile cu 
Dumnezeu, un mare preot milos și vrednic de încredere, ca să 
facă ispășire pentru păcatele norodului. Şi prin faptul că El 
însuș a fost ispitit în ceeace a suferit, poate să vină în ajutorul 
celor ce sînt ispitiţi. 


Deaceea, fraţi sfinţi, cari aveţi parte de chemarea cerească, 

ațintiți-vä privirile la Apostolul și Marele Preot al mărturisirii 
noastre, adică Isus, care a fost credincios Celuice L-a rînduit, 
cum și Moise a fost “credincios în toată casa lui Dumnezeu.” 
Căci El a fost găsit vrednic să aibă o slavă cu atît mai mare 
decît a lui Moise, cu cât celce a zidit o casă are mai multă cinste 
decît casa însăș. - Orice casă este zidită de cineva, dar Celce 
a zidit toate lucrurile, este Dumnezeu. - Cit despre Moise, el 
a fost “credincios în toată casa lui Dumnezeu”, ca slugă, ca 
să mărturisească, despre lucrurile, cari aveau să fie vestite mai 
tirziu. Dar Hristos este credincios ca Fiu, peste casa lui Dum- 
nezeu. Și casa Lui sîntem noi, dacă păstrăm pînă la sfârșit în- 
crederea nezguduită și nădejdea cu care ne lăudăm.  Deaceea, 
cum zice Duhul Sfint: “Astăzi, dacă auziţi glasul Lui, nu vă 
împietriți inimile, ca în ziua răzvrătirii, ca în ziua ispitirii în 
pustie, unde părinţii voștri M'au ispitit, și M'au pus la încer- 
care, și au văzut lucrările Mele patruzeci de ani! De aceea 
M'am desgustat de neamul acesta, și am zis: “Ei totdeauna 
se rătăcesc în inima lor. N'au cunoscut căile Mele! Am ju- 
rat dar în mînia Mea că nu vor intra în odihna Mea!” Luaţi 
seama, dar, fraţilor, ca niciunul dintre voi să n'aibă o inimă rea 
și necredincioasă, care să vă despartă de Dumnezeul cel viu. 
Ci îndemnaţi-vă unii pe alţii în fiecare zi, cîtă vreme se zice: 
“Astăzi,” pentruca niciunul din voi să nu se împietrească prin 
înșelăciunea păcatului. Căci ne-am făcut părtași ai lui Hris- 
tos, dacă păstrăm pînă la sfîrșit încrederea nezguduită dela 
început, câtă vreme se zice: “Astăzi, dacă auziţi glasul Lui, 
nu vă împietriți inimile, ca în ziua răzvrătirii.” (Cine au fost, 
în adevăr, ceice s'au răzvrătit dupăce auziseră? N'au fost oare 
toţi aceia, cari ieșiseră din Egipt prin Moise? Și cine au fost 
aceia de cari S'a desgustat El patruzeci de ani? N'au fost 
oare ceice păcătuiseră, și ale căror trupuri moarte au căzut în 
pustie? Şi cui S'a jurat El că n'au să intre în odihna Lui? 
Nu S'a jurat oare celorce nu ascultaseră? Vedem dar că n'au 
putut să intre din pricina necredinţei lor. 

Să luăm dar bine seama, ca, atita vreme cât rămîne în pi- 


cioare făgăduinţa intrării în odihna Lui, niciunul din voi să nu 
se pomenească, venit prea tirziu. Căci şi nouă ni s'a adus o 

veste bună ca și lor; dar lor cuvîntul care le-a fost propovăduit, 
nu le-a ajutat la nimic, pentrucă n’a găsit credință la ceice l- 
au auzit. Pe cînd noi, fiindcă am crezut, intrăm în “odihna”, 
despre care a vorbit El, cînd a zis: “Am jurat în mînia Mea, 
că nu vor întra în odihna Mea!” Măcarcă lucrările Lui fus- 
eseră isprăvite încă dela întemeierea lumii. Căci într'un loc 
a vorbit astfel despre ziua a șaptea: “Dumnezeu S'a odih- 
nit în ziua a șaptea de toate lucrările Lui.” Și aici este zis 
iarăș: “Nu vor intra în odihna Mea” Deci, fiindcă rămîne 
ca să intre unii în odihna aceasta, și pentrucă aceia cărora li 
s'a vestit întîi vestea buna n'au intrat în ea, din pricina neas- 
cultării lor, El hotărăște din nou o zi: “Astăzi,” -zicînd, în 
David, după atîta vreme, cum s'a spus mai sus: “Astăzi, dacă 
auziţi glasul Lui, nu vă împietriţi inimile!” Căci, dacă le-ar fi 
dat Iosua odihna, n'ar mai vorbi Dumnezeu după aceea de o 
altă zi. Rămîne dar o odihnă ca cea de Sabat pentru poporul 
lui Dumnezeu. Fiindcă cine intră în odihna Lui, se odihnește 
și el de lucrările lui, cum Sa odihnit Dumnezeu de lucrările 
Sale. Să ne grăbim dar să intrăm în odihna aceasta, pen- 
truca nimeni să nu cadă în aceeaș pildă de neascultare. Căci 
Cuvintul lui Dumnezeu este viu și lucrător, mai tăietor decît 
orice sabie cu două tăișuri: pătrunde pînă acolo că desparte 
sufletul și duhul, încheieturile și măduva, judecă simţirile și 
gîndurile inimii. Nicio făptură nu este ascunsă de El, ci totul 
este gol și descoperit înaintea ochilor Aceluia, cu care avem 
a face. Astfel, fiindcă avem un Mare Preot însemnat, care a 
străbătut cerurile-pe Isus, Fiul lui Dumnezeu-să rămînem tari 
în mărturisirea noastră. Căci n'avem un Mare Preot, care să 
n'aibă milă de slăbiciunile noastre; ci unul care în toate lu- 
crurile a fost ispitit ca și noi, dar fără păcat. Să ne apropiem 
dar cu deplină încredere de scaunul harului, ca să căpătăm 
îndurare și să găsim har, pentruca să fim ajutaţi la vreme de 
nevoie. 


'n adevăr, orice mare preot, luat din mijlocul oamenilor, 
este pus pentru oameni în lucrurile privitoare la Dumnezeu, 
ca să aducă daruri și jertfe pentru păcate. El poate fi îngă- 
duitor cu cei neștiutori și rătăciţi, fiindcă și el este cuprins de 

slăbiciune. Şi, din pricina acestei slăbiciuni, trebuie să aducă 
jertfe atît pentru păcatele lui, cât și pentru ale norodului. Ni- 
meni nu-și ia cinstea aceasta singur, ci o ia dacă este chemat 
de Dumnezeu, cum a fost Aaron. Tot așa și Hristos, nu Și-a 
luat singur slava de a fi Mare Preot, ci o are dela Cel ce l-a 
zis: “Tu ești Fiul Meu, astăzi Te-am născut.” Şi, cum zice 
iarăș într'alt loc: “Tu ești preot în veac, după rînduiala lui 
Melhisedec.” El este Acela care, în zilele vieţii Sale pămîn- 
teşti, aducînd rugăciuni și cereri cu strigăte mari și cu lacrămi 
către Cel ce putea să-L izbăvească dela moarte, și fiind ascul- 
tat, din pricina evlaviei Lui, măcar că era Fiu, a învăţat să 
asculte prin lucrurile pe cari le-a suferit. Și după ce a fost fă- 
cut desăvirșit, S'a făcut pentru toți cei ce-L ascultă, urzitorul 
unei mîntuiri vecinice, căci a fost numit de Dumnezeu: Mare 
Preot “după rînduiala lui Melhisedec.” Asupra celor de mai 
sus avem multe de zis, și lucruri grele de tilcuit; fiindcă v'aţi 
făcut greoi la pricepere. ’n adevăr, voi cari de mult trebuia 
să fiți învăţători, aveţi iarăș trebuință de cineva să vă înveţe 
cele dintîi adevăruri ale cuvintelor lui Dumnezeu, și ați ajuns 
să aveţi nevoie de lapte, nu de hrană tare. Și oricine nu se 
hrănește decît cu lapte, nu este obicinuit cu cuvîntul despre 
neprihănire, căci este un prunc. Dar hrana tare este pentru 
oamenii mari, pentru aceia a căror judecată s'a deprins, prin 
întrebuințare, să deosebească binele și răul. 


De aceea, să lăsăm adevărurile începătoare ale lui Hristos, 
și să mergem spre cele desăvirșite, fără să mai punem din nou 
temelia, pocăinţei de faptele moarte, și a credinței în Dum- 
nezeu, învățătura despre botezuri, despre punerea mînilor, 
despre învierea morţilor și despre judecata vecinică. Și vom 
face lucrul acesta, dacă va voi Dumnezeu. Căci cei ce au fost 
luminaţi odată, și au gustat darul ceresc, și s'au făcut păr- 
taşi Duhului Sfînt, și au gustat Cuvintul cel bun al lui Dum- 
nezeu și puterile veacului viitor- și cari totuș au căzut, este 
cu neputinţă să fie înoiți iarăș, și aduși la pocăință, fiindcă ei 
răstignesc din nou pentru ei, pe Fiul lui Dumnezeu, și-L dau să 
fie batjocorit. Cînd un pămînt este adăpat de ploaia care cade 
adesea pe el, și rodește o iarbă folositoare celor pentru cari este 

lucrat, capătă binecuvîntare dela Dumnezeu. Dar dacă aduce 
spini și mărăcini, este lepădat și aproape să fie blestemat, și 
sfirșește prin a i se pune foc. Măcar că vorbim astfel, prea 
iubiților, totuș dela voi așteptăm lucruri mai bune și cari în- 
soțesc mîntuirea. Căci Dumnezeu nu este nedrept ca să uite 
osteneala voastră și dragostea, pe care aţi arătat-o pentru Nu- 
mele Lui, voi, cari ați ajutorat și ajutoraţi pe sfinți. Dorim 
însă ca fiecare din voi să arate aceeaș rîvnă, ca să păstreze pînă 
la sfârșit o deplină nădejde, așa încît să nu vă leneviţi, ci să 
călcaţi pe urmele celor ce, prin credinţă și răbdare, moștenesc 
făgăduinţele. Dumnezeu, cînd a dat lui Avraam făgăduinţa, 
fiindcă nu putea să Se jure pe unul mai mare decît El, s'a ju- 
rat pe Sine însuș, și a zis: “Cu adevărat te voi binecuvînta, 
și îți voi înmulți foarte mult sămînța.” Şi astfel, fiindcă a 
așteptat cu răbdare, a dobîndit făgăduinţa. Oamenii, ce- 
i drept, obicinuiesc să jure pe cineva mai mare; jurămîntul 
este o chezășie, care pune capăt orișicărei neînțelegeri dintre 
ei.  Deaceea și Dumnezeu, fiindcă voia să dovedească cu mai 
multă, tărie moștenitorilor făgăduinței nestrămutarea hotăririi 
Lui, a venit cu un jurămînt; pentruca, prin două lucruri cari 
nu se pot schimba, și în cari este cu neputinţă ca Dumnezeu să 
mintă, să găsim o puternică îmbărbătare noi, a căror scăpare 
a fost să apucăm nădejdea care ne era pusă înainte, pe care o 
avem ca o ancoră a sufletului; o nădejde tare și neclintită, care 
pătrunde dincolo de perdeaua dinlăuntrul Templului, unde 
Isus a intrat pentru noi ca înainte mergător, cînd a fost făcut 
“Mare Preot în veac, după rînduiala lui Melhisedec”. 


n adevăr, Melhisedec acesta, împăratul Salemului, preot 
al Dumnezeului Prea "nalt, -care a întîmpinat pe Avraam cînd 
acesta se întorcea dela măcelul împăraţilor, care l-a binecuvîn- 
tat, care a primit dela Avraam zeciuială din tot, -care, după 
însemnarea numelui său, este întîi, “mpărat al neprihănirii”, 
apoi și “mpărat al Salemului”, adică “mpărat al păcii”; fără 
tată, fără mamă, fără spiţă de neam, neavînd nici început al 
zilelor, nici sfîrșit al vieţii, -dar care a fost asemănat cu Fiul lui 
Dumnezeu, -rămîne preot în veac. Vedeți bine dar cît de mare 
a fost el, dacă pînă și patriarhul Avraam i-a dat zeciuială din 

prada de război! Aceia dintre fiii lui Levi, cari îndeplinesc 
slujba de preoți, după Lege, au poruncă să ia zeciuială dela 
norod, adică dela frații lor, cu toate că și ei se coboară din 
Avraam. Iar el, care nu se cobora din familia lor, a luat 
zeciuială dela Avraam, și a binecuvîntat pe cel ce avea făgă- 
duințele. Dar fără îndoială că cel mai mic este binecuvîntat 
de cel mai mare. Şi apoi aici, cei ce iau zeciuială, sînt niște 
oameni muritori; pe cînd acolo, o ia cineva, despre care se măr- 
turisește că este viu. Mai mult, însuș Levi, care ia zeciuială, 
a plătit zeciuiala, ca să zicem așa, prin Avraam; căci era încă 
în coapsele strămoșului său, cînd a întîmpinat Melhisedec pe 
Avraam. Dacă, dar, desăvirșirea ar fi fost cu putinţă prin 
preoția Leviţilor, -căci supt preoţia aceasta a primit poporul 
Legea-ce nevoie mai era să se ridice un alt preot “după rîn- 
duiala lui Melhisedec”, și nu după rînduiala lui Aaron? Pen- 
trucă, odată schimbată preoţia, trebuia numaidecit să aibă loc 
și o schimbare a Legii. ’n adevăr, Acela despre care sînt zise 
aceste lucruri, face parte dintr'o altă seminție, din care nimeni 
n'a slujit altarului. Căci este vădit că Domnul nostru a ieșit 
din Iuda, seminție, despre care Moise n'a zis nimic cu privire 
la preoţie. Lucrul acesta, se face și mai luminos cînd vedem 
ridicîndu-se, după asemănarea lui Melhisedec, un alt preot, 
pus nu prin legea unei porunci pămîntești, ci prin puterea unei 
vieţi neperitoare. Fiindcă iată ce se mărturisește despre EI: 
“Tu ești preot în veac, după rînduiala lui Melhisedec”. Ast- 
fel, pe deoparte, se desființează aici o poruncă de mai înainte, 
din pricina neputinței și zădărniciei ei- căci Legea n'a făcut 
nimic desăvirșit-și pe de alta, se pune în loc o nădejde mai 
bună, prin care ne apropiem de Dumnezeu. Și fiindcă lucrul 
acesta nu s'a făcut fără jurămînt, - căci, pe cînd Leviţii se 
făceau preoţi fără jurămînt, Isus S'a făcut preot prin jurămin- 
tul Celui ce I-a zis: “Domnul a jurat, și nu Se va căi: „Iu ești 
preot în veac, după rînduiala lui Melhisedec“, - prin chiar fap- 
tul acesta, El s'a făcut chezășul unui legămint mai bun. Mai 
mult, acolo au fost preoţi în mare număr, pentrucă moartea 
îi împiedica să rămînă pururea. Dar El, fiindcă rămîne “în 
veac”, are o preoţie, care nu poate trece dela unul la altul. 

De aceea și poate să mîntuiască în chip desăvirșit pe cei ce se 
apropie de Dumnezeu prin El, pentrucă trăiește pururea ca să 
mijlocească pentru ei. Şi tocmai un astfel de Mare Preot ne 
trebuia: sfint, nevinovat, fără pată, despărţit de păcătoşi, și 
înălțat mai pe sus de ceruri, care n'are nevoie, ca ceilalți mari 
preoţi, să aducă jertfe în fiecare zi, întîi pentru păcatele sale, 
și apoi pentru păcatele norodului, căci lucrul acesta l-a făcut 
odată pentru totdeauna, cînd S'a adus jertfă pe Sine însuș. "n 
adevăr, Legea pune mari preoţi pe niște oameni supuși slăbi- 
ciunii; dar cuvîntul jurămîntului, făcut după ce a fost dată 
Legea, pune pe Fiul, care este desăvirșit pentru vecinicie. 


Punctul cel mai însemnat al celor spuse este că avem un 
Mare Preot, care S'a așezat la dreapta scaunului de domnie 
al Măririi, în ceruri, ca slujitor al Locului prea sfînt și al 
adevăratului cort, care a fost ridicat nu de un om, ci de Dom- 
nul. Orice mare preot este pus să aducă lui Dumnezeu daruri 
și jertfe. De aceea era de trebuință ca și celalt Mare Preot 
să aibă ceva de adus. Dacă ar fi pe pămînt, nici n'ar mai 
fi preot, fiindcă sînt ceice aduc darurile după Lege. Ei fac o 
slujbă, care este chipul și umbra lucrurilor cerești, după porun- 
cile primite de Moise dela Dumnezeu, cînd avea să facă cortul: 
“Ia seama”, i s'a zis, “să faci totul după chipul care ţi-a fost 
arătat pe munte”. Dar acum Hristos a căpătat o slujbă cu 
atit mai înaltă cu cât legămintul al cărui mijlocitor este El, e 
mai bun, căci este așezat pe făgăduințe mai bune. ’n ade- 
văr, dacă legămîntul dintii ar fi fost fără cusur, n'ar mai fi fost 
vorba să fie înlocuit cu un al doilea. Căci ca o mustrare a 
zis Dumnezeu lui Israel: “Iată, vin zile, zice Domnul, cînd voi 
face cu casa lui Israel și cu casa lui Iuda un legămînt nou; nu 
ca legămiîntul, pe care l-am făcut cu părinţii lor, în ziua cînd 
i-am apucat de mînă, ca să-i scot din ţara Egiptului. Pentrucă 
n'au rămas în legămiîntul Meu, și nici Mie nu Mi-a păsat de ei, 
zice Domnul. Dar iată legămintul, pe care-l voi face cu casa 
lui Israel, după acele zile, zice Domnul: voi pune legile Mele 
în mintea lor și le voi serie în inimile lor; Eu voi fi Dumnezeul 
lor, și ei vor fi poporul Meu. Şi nu vor mai învăţa fiecare pe 
vecinul sau pe fratele său, zicînd: „Cunoaște pe Domnulj Căci 

toți Mă vor cunoaște, dela cel mai mic pînă la cel mai mare 
dintre ei.  Pentrucă le voi ierta nelegiuirile, și nu-Mi voi mai 
aduce aminte de păcatele și fărădelegile lor”. Prin faptul că 
zice: “Un nou legămînt”, a mărturisit că cel dintii este vechi; 
iar ce este vechi, ce a îmbătrinit, este aproape de peire. 


12 


Legămîntul dintii avea și el porunci privitoare la slujba [9] 


dumnezeiască și la un locaș pămîntesc de închinare. "n ade- 
văr, s'a făcut un cort. "n partea dinainte, numită “Locul Sfînt”, 
era sfeșnicul, masa și pînile pentru punerea înaintea Domnului; 
după perdeaua a doua se afla partea cortului care se chema 
“Locul prea sfint”. El avea un altar de aur pentru tămiie, 
și chivotul legămîntului, ferecat peste tot cu aur. "n chivot 
era un vas de aur cu mană, toiagul lui Aaron, care înfrunzise, 
și tablele legămîntului. Deasupra erau heruvimii slavei, cari 
acopereau capacul ispășirii cu umbra lor. Nu este vremea să 
vorbim acum cu deamăruntul despre aceste lucruri. Și după 
ce au fost întocmite astfel lucrurile acestea, preoţii cari fac 
slujbele, intră totdeauna în partea dintii a cortului. Dar în 
partea a doua intră numai marele preot, odată pe an, și nu fără 
sînge, pe care îl aduce pentru sine însuş şi pentru păcatele din 
neștiinţă ale norodului. Prin aceasta, Duhul Sfînt arăta că 
drumul în Locul prea sfint, nu era încă deschis cîtă vreme sta 
în picioare cortul dintii. Aceasta era o asemănare pentru vre- 
murile de acum, cînd se aduc daruri și jertfe, cari nu pot duce 
pe cel ce se închină în felul acesta, la desăvîrșirea cerută de 
cugetul lui. Ele sînt doar niște porunci pămîntești, date, ca 
toate cele privitoare la mîncări, băuturi și felurite spălături, 
pînă la o vreme de îndreptare. Dar Hristos a venit ca Mare 
Preot al bunurilor viitoare, a trecut prin cortul acela mai mare 
și mai desăvîrșit, care nu este făcut de mini, adică nu este din 
zidirea aceasta; și a intrat, odată pentru totdeauna, în Locul 
prea sfint, nu cu sînge de tapi și de viței, ci cu însuș sîngele Său, 
după ce a căpătat o răscumpărare vecinică. Căci dacă sîngele 
taurilor și al ţapilor și cenușa unei vaci, stropită peste cei înti- 
naţi, îi sfințește și le aduce curățirea trupului, cu cît mai mult 
sîngele lui Hristos, care, prin Duhul cel vecinic, S'a adus pe 
Sine însuș jertfă fără pată lui Dumnezeu, vă va curăţi cugetul 

vostru de faptele moarte, ca să slujiți Dumnezeului cel viu! Și 
tocmai de aceea este El mijlocitorul unui legămînt nou, pentru 
ca, prin moartea Lui pentru răscumpărarea din abaterile făp- 
tuite supt legămîntul dintii, cei ce au fost chemaţi, să capete 
vecinica moștenire, care le-a fost făgăduită. "n adevăr, acolo 
unde este un testament, trebuie neapărat să aibă loc moartea 
celui ce l-a făcut.  Pentrucă un testament nu capătă putere 
decît după moarte. N'are nici o putere cîtă vreme trăiește cel 
ce l-a făcut. De aceea și întîiul legămînt n'a fost sfinţit fără 
sînge. Și într'adevăr, Moise, după ce a rostit înaintea întregu- 
lui norod toate poruncile Legii, a luat sînge de viței și de ţapi, 
cu apă, lină stacojie și isop, a stropit cartea și tot norodul, și 
a zis: “Acesta este sîngele legămîntului, care a poruncit Dum- 
nezeu să fie făcut cu voi.” De asemenea, a stropit cu sînge 
cortul și toate vasele pentru slujbă. Și, după Lege, aproape 
totul este curăţit cu sînge; și fără vărsare de singe, nu este 
iertare. Dar, deoarece chipurile lucrurilor cari sînt în ceruri, 
au trebuit curăţite în felul acesta, trebuia ca înseși lucrurile 
cerești să fie curăţite cu jertfe mai bune decît acestea. Căci 
Hristos n'a intrat într'un locaș de închinare făcut de mînă ome- 
nească, după chipul adevăratului locaș de închinare, ci a intrat 
chiar în cer, ca să Se înfăţișeze acum, pentru noi, înaintea lui 
Dumnezeu. Și nu ca să Se aducă de mai multe ori jertfă pe 
Sine însuș, ca marele preot, care intră în fiecare an în Locul 
prea sfint cu un sînge, care nu este al lui; fiindcă atunci ar 
fi trebuit să pătimească de mai multe ori dela întemeierea lu- 
mii; pe cînd acum, la sfîrșitul veacurilor, S'a arătat o singură 
dată, ca să șteargă păcatul prin jertfa Sa. Și, după cum oa- 
menilor le este rînduit să moară o singură dată, iar după aceea 
vine judecata, tot așa, Hristos, după ce S'a adus jertfă o sin- 
gură dată, ca să poarte păcatele multora, Se va arăta a doua 
oară, nu în vederea păcatului, ca să aducă mîntuirea celor ce-L 
așteaptă. 


m adevăr, Legea, care are umbra bunurilor viitoare, nu 
înfățișarea adevărată a lucrurilor, nu poate niciodată, prin 
aceleaşi jertfe, cari se aduc neîncetat în fiecare an, să facă 
desăvirșiţi pe cei ce se apropie. Altfel, m'ar fi încetat ele oare 

să fie aduse, dacă cei ce le aduceau, fiind curăţiţi odată, n'ar 
mai fi trebuit să mai aibă cunoștință de păcate? Dar aduc- 
erea aminte a păcatelor este înoită din an în an, tocmai prin 
aceste jertfe; căci este cu neputinţă ca sîngele taurilor și al 
țapilor să șteargă păcatele. De aceea, cînd intră în lume, El 
zice: “Tu n'ai voit nici jertfă, nici prinos; ci Mi-ai pregătit 
un trup; n'ai primit nici arderi de tot, nici jertfe pentru pă- 
cat. Atunci am zis: “lată-Mă (în sulul cărții este scris despre 
Mine), vin să fac voia Ta, Dumnezeule!” După ce a zis întîi: 
“Tu n'ai voit și n'ai primit nici jertfe, nici prinoase, nici arderi 
de tot, nici jertfe pentru păcat”, (lucruri aduse toate după 
Lege), apoi zice: “lată-Mă, vin să fac voia Ta, Dumnezeule.” 
El desființează astfel pe cele dintii, ca să pună în loc pe a 
doua. Prin această “voie” am fost sfințiţi noi, și anume prin 
jertfirea trupului lui Isus Hristos, odată pentru totdeauna. Și, 
pe cînd orice preot face slujba în fiecare zi, și aduce de multe 
ori aceleași jertfe, cari niciodată nu pot șterge păcatele, EI, 
dimpotrivă, după ce a adus o singură jertfă pentru păcate, S'a 
așezat pentru totdeauna la dreapta lui Dumnezeu, și așteaptă 
de acum ca vrăjmașii Lui să-l fie făcuţi așternut al picioarelor 
Lui. Căci printr'o singură jertfă El a făcut desăvirșiți pentru 
totdeauna pe cei ce sînt sfinţiţi. Lucrul acesta ni-l adeverește 
și Duhul sfint. Căci, după ce a zis: “Iată legămîntul pe care-l 
voi face cu ei după acele zile, zice Domnul: voi pune legile Mele 
în inimile lor, și le voi scrie în mintea lor”, adaugă: “Și nu-Mi 
voi mai aduce aminte de păcatele lor, nici de fărădelegile lor.” 
Dar acolo unde este iertare de păcate, nu mai este nevoie de 
jertfă pentru păcat. Astfel dar, fraţilor, fiindcă prin sîngele 
lui Isus avem o intrare slobodă în Locul prea sfint, pe calea 
cea nouă și vie, pe care ne-a deschis-o EI, prin perdeaua din 
lăuntru, adică trupul Său: - și fiindcă avem un Mare preot 
pus peste casa lui Dumnezeu, să ne apropiem cu o inimă cu- 
rată, cu credinţă deplină, cu inimile stropite și curăţite de un 
cuget rău, și cu trupul spălat cu o apă curată. Să ţinem fără 
șovăire la mărturisirea nădejdii noastre, căci credincios este 
Cel ce a făcut făgăduinţa. Să veghem unii asupra altora, ca 
să ne îndemnăm la dragoste și la fapte bune. Să nu părăsim 

adunarea noastră, cum au unii obicei; ci să ne îndemnăm unii 
pe alţii, și cu atît mai mult, cu cît vedeţi că ziua se apropie. 
Căci, dacă păcătuim cu voia, după ce am primit cunoștința 
adevărului, nu mai rămîne nici o jertfă pentru păcate, ci doar 
o așteptare înfricoșată a judecății, și văpaia unui foc, care va 
mistui pe cei răzvrătiți. Cine a călcat Legea lui Moise, este 
omorît fără milă, pe mărturia a doi sau trei martori. Cu cît 
mai aspră pedeapsă credeţi că va lua cel ce va călca în picioare 
pe Fiul lui Dumnezeu, va pîngări sîngele legămîntului, cu care 
a fost sfințit, și va batjocori pe Duhul harului? Căci știm cine 
este Cel ce a zis: “A Mea este răzbunarea, Eu voi răsplăti!” Și 
în altă parte: “Domnul va judeca pe poporul Său.” Grozav 
lucru este să cazi în mînile Dumnezeului celui viu!  Aduceţi-vă 
aminte de zilele dela început, cînd, după ce aţi fost luminaţi, 
aţi dus o mare luptă de suferințe: pe de o parte, erați puși 
ca priveliște în mijlocul ocărilor și necazurilor, și pe de alta, 
v'aţi făcut părtași cu aceia cari aveau aceeaș soartă ca voi. 
'n adevăr, ați avut milă de cei din temniţă și aţi primit cu 
bucurie răpirea, averilor voastre, ca unii cari știți că aveţi în 
ceruri o avuţie mai bună, care dăinuiește. Să nu vă părăsiți 
dar încrederea voastră, pe care o aşteaptă o mare răsplătire! 
Căci aveţi nevoie de răbdare, ca, după ce aţi împlinit voia 
lui Dumnezeu, să puteţi căpăta ce v'a fost făgăduit.  “ncă 
puţină, foarte puţină vreme”, și “Cel ce vine va veni, și nu va 
zăbovi. Şi cel neprihănit va trăi prin credință: dar dacă dă 
înapoi, sufletul Meu nu găsește plăcere în el.” Noi însă nu 
sîntem din aceia cari dau înapoi ca să se peardă, ci din aceia 
cari au credință pentru mîntuirea sufletului. 


Și credinţa este o încredere neclintită în lucrurile nădăj- 
duite, o puternică încredințare despre lucrurile cari nu se văd. 
Pentrucă prin aceasta, cei din vechime au căpătat o bună măr- 
turie. Prin credință pricepem că lumea a fost făcută prin Cu- 
vîntul lui Dumnezeu, așa că tot ce se vede n'a fost făcut din 
lucruri cari se văd. Prin credință a adus Abel lui Dumnezeu 
o jertfă mai bună decât Cain. Prin ea a căpătat el mărturia 
că este neprihănit, căci Dumnezeu a primit darurile lui. Și 
prin ea vorbește el încă, măcar că este mort. Prin credință 

a fost mutat Enoh de pe pămînt, ca să nu vadă moartea. Și 
n'a mai fost găsit, pentrucă Dumnezeu îl mutase. Căci înainte 
de mutarea lui, primise mărturia că este plăcut lui Dumnezeu. 
Și fără credință este cu neputinţă să fim plăcuţi Lui! Căci 
cine se apropie de Dumnezeu, trebuie să creadă că El este, 
și că răsplătește pe cei ce-L caută. Prin credință Noe, cînd 
a fost înștiințat de Dumnezeu despre lucruri cari încă nu se 
vedeau, și, plin de o teamă sfîntă, a făcut un chivot ca să-și 
scape casa; prin ea, el a osîndit lumea, și a ajuns moștenitor 
al neprihănirii care se capătă prin credință. Prin credință 
Avraam, cînd a fost chemat să plece într'un loc, pe care avea 
să-L ia ca moștenire, a ascultat, și a plecat fără să știe unde 
se duce. Prin credinţă a venit și s'a așezat el în ţara făgă- 
duinţei, ca într'o ţară care nu era a lui, și a locuit în corturi, 
ca și Isaac și Iacov, cari erau împreună moștenitori cu el ai 
aceleiaș făgăduinţe. Căci el aștepta cetatea care are temelii 
tari, al cărei meșter și ziditor este Dumnezeu. Prin credinţă și 
Sara, cu toată virsta ei trecută, a primit putere să zămislească, 
fiindcă a crezut în credincioșia Celui ce-i făgăduise. De aceea, 
dintr'un singur om, și încă un om aproape mort, s'a născut o 
sămînță în mare număr, ca stelele cerului, ca nisipul de pe 
malul mării, care nu se poate număra. "n credință au murit 
toţi aceștia, fără să fi căpătat lucrurile făgăduite: ci doar le- 
au văzut și le-au urat de bine de departe, mărturisind că sînt 
străini și călători pe pămînt. Cei ce vorbesc în felul acesta, 
arată deslușit că sînt în căutarea unei patrii. Dacă ar fi avut 
în vedere pe aceea din care ieșiseră, negreșit că ar fi avut vreme 
să se întoarcă în ea. Dar doreau o patrie mai bună, adică o 
patrie cerească. De aceea lui Dumnezeu nu-l este rușine să 
Se numească Dumnezeul lor, căci le-a pregătit o cetate. Prin 
credință a adus Avraam jertfă pe Isaac, cînd a fost pus la încer- 
care: el, care primise făgăduinţele cu bucurie, a adus jertfă pe 
singurul lui fiu! El căruia i se spusese: “n Isaac vei avea o 
sămînță care-ţi va purta numele!” Căci se gîndea că Dum- 
nezeu poate să învieze chiar și din morți: și, drept vorbind, ca 
înviat din morți l-a primit înapoi. Prin credință a dat Isaac 
lui Iacov și Esau o binecuvîntare, care avea în vedere lucrurile 

viitoare. Prin credință Iacov, cînd a murit, a binecuvîntat pe 
fiecare din fiii lui Iosif, și “s'a închinat, rezemat pe vîrful toiag- 
ului său.” Prin credință a pomenit Iosif, cînd i s'a apropiat 
sfîrșitul, de ieșirea fiilor lui Israel din Egipt, și a dat porunci 
cu privire la oasele sale. Prin credință a fost ascuns Moise 
trei luni de părinţii lui, cînd s'a născut: pentrucă vedeau că 
era frumos copilul, și nu s'au lăsat înspăimiîntaţi de porunca 
împăratului. Prin credință Moise, cînd s'a făcut mare, n'a 
vrut să fie numit fiul fiicei lui Faraon, ci a vrut mai bine 
să sufere împreună cu poporul lui Dumnezeu decît să se bu- 
cure de plăcerile de o clipă ale păcatului. El socotea ocara 
lui Hristos ca o mai mare bogăţie decît comorile Egiptului, 
pentrucă avea ochii pironiți spre răsplătire. Prin credință 
a părăsit el Egiptul, fără să se teamă de mînia împăratului; 
pentrucă a rămas neclintit, ca și cum ar fi văzut pe Cel ce 
este nevăzut. Prin credință a prăznuit el Paștele și a făcut 
stropirea sîngelui, pentruca Nimicitorul celor întîi născuţi să 
nu se atingă de ei. Prin credinţă au trecut ei marea Roșie ca 
pe uscat, pe cînd Egiptenii, cari au încercat s'o treacă, au fost 
înghițiţi. Prin credinţă au căzut zidurile Ierihonului, după ce 
au fost ocolite șapte zile. Prin credință n'a perit curva Ra- 
hav împreună cu cei răzvrătiți, pentrucă găzduise iscoadele cu 
bunăvoință. Și ce voi mai zice? Căci nu mi-ar ajunge vremea, 
dacă aș vrea să vorbesc de Ghedeon, de Barac, de Samson, de 
leftaie, de David, de Samuel și de prooroci! Prin credință 
au cucerit ei împărăţii, au făcut dreptate, au căpătat făgă- 
duinte, au astupat gurile leilor, au stins puterea focului, au 
scăpat de ascuţișul săbiei, s'au vindecat de boli, au fost viteji 
în războaie, au pus pe fugă oștirile vrăjmașe. Femeile și-au 
primit înapoi pe morții lor înviaţi; unii, ca să dobindească o 
înviere mai bună, n'au vrut să primească izbăvirea, care li se 
dădea, și au fost chinuiţi. Alții au suferit batjocuri, bătăi, 
lanţuri și închisoare; au fost uciși cu pietre, tăiaţi în două cu 
ferestrăul, chinuiți; au murit uciși de sabie, au pribegit îmbră- 
caţi cu cojoace și în piei de capre, lipsiţi de toate, prigoniţi, 
munciţi, - ei, de cari lumea nu era vrednică-au rătăcit prin 
pustiuri, prin munţi, prin peșteri și prin crăpăturile pămîntu- 

lui. Toți aceștia, măcarcă au fost lăudaţi pentru credința lor, 
totuș n'au primit ce le fusese făgăduit; pentrucă Dumnezeu 
avea în vedere ceva mai bun pentru noi, ca să n'ajungă ei la 
desăvîrșire fără noi. 


Și noi, dar, fiindcă sîntem înconjurați cu un nor așa de mare 
de martori, să dăm la o parte orice pedică, și păcatul care ne în- 
fășoară așa de lesne, și să alergăm cu stăruinţă în alergarea care 
ne stă înainte. Să ne uităm ţintă la Căpetenia și Desăvîrșirea 
credinţei noastre, adică la Isus, care, pentru bucuria care-l era 
pusă înainte, a suferit crucea, a disprețuit rușinea, și şade la 
dreapta scaunului de domnie al lui Dumnezeu. Uitaţi-vă dar 
cu luare aminte la Cel ce a suferit din partea păcătoşilor o 
împotrivire așa de mare față de Sine, pentruca nu cumva să 
vă pierdeţi inima, și să cădeți de oboseală în sufletele voastre. 
Voi nu v'aţi împotrivit încă pînă la sînge, în lupta împotriva 
păcatului. Şi aţi uitat sfatul, pe care vi-l dă ca unor fii: “Fi- 
ule, nu disprețui pedeapsa Domnului, și nu-ţi pierde inima cînd 
ești mustrat de El. Căci Domnul pedepsește pe cine-l iubește, 
și bate cu nuiaua pe orice fiu pe care-l primește.”  Suferiţi 
pedeapsa: Dumnezeu Se poartă cu voi ca și cu niște fii. Căci 
care este fiul pe care nu-l pedepsește tatăl? Dar dacă sînteţi 
scutiți de pedeapsă, de care toți au parte, sînteți niște feciori 
din curvie, iar nu fii. Și apoi, dacă părinţii noștri trupești ne- 
au pedepsit, și tot le-am dat cinstea cuvenită, nu trebuie oare 
cu atît mai mult să ne supunem Tatălui duhurilor, și să trăim? 
Căci ei în adevăr ne pedepseau pentru puține zile, cum credeau 
ei că e bine; dar Dumnezeu ne pedepsește pentru binele nos- 
tru, ca să ne facă părtași sfințeniei Lui. Este adevărat că 
orice pedeapsă, deocamdată pare o pricină de întristare, și nu 
de bucurie; dar mai pe urmă aduce celor ce au trecut prin 
școala, ei, roada dătătoare de pace a neprihănirii.  "ntăriţi- 
vă dar mîinile obosite și genunchii slăbănogiți; croiți cărări 
drepte cu picioarele voastre, pentruca cel ce șchiopătează să 
nu se abată din cale, ci mai de grabă să fie vindecat. Urmăriţi 
pacea cu toţi și sfințirea, fără care nimeni nu va vedea pe Dom- 
nul. Luaţi seama bine ca nimeni să nu se abată dela harul lui 
Dumnezeu, pentruca nu cumva să dea lăstari vreo rădăcină de 

amărăciune, să vă aducă turburare, și mulţi să fie întinaţi de 
ea.  Vegheaţi să nu fie între voi nimeni curvar sau lumesc ca 
Esau, care pentru o mîncare și-a vindut dreptul de întîi născut. 
Știţi că mai pe urmă, cînd a vrut să capete binecuvîntarea n'a 
fost primit; pentrucă, măcar că o cerea cu lacrămi, n'a putut 
s'o schimbe. Voi nu v'aţi apropiat de un munte care se putea 
atinge și care era cuprins de foc, nici de negură, nici de în- 
tunerec, nici de furtună, nici de sunetul de trimbiță, nici de 
glasul, care vorbea în așa fel că ceice l-au auzit, au cerut să 
nu li se mai vorbească, (pentrucă nu puteau suferi porunca 
aceasta: “Chiar un dobitoc dacă se va atinge de munte, să fie 
ucis cu pietre, sau străpuns cu săgeata”. Și priveliștea aceea 
era așa de înfricoșătoare încît Moise a zis: “Sînt îngrozit și 
tremur!”). Ci v'aţi apropiat de muntele Sionului, de cetatea 
Dumnezeului celui viu, lerusalimul ceresc, de zecile de mii, 
de adunarea în sărbătoare a îngerilor, de Biserica celor întîi 
născuţi, cari sînt scriși în ceruri, de Dumnezeu, Judecătorul tu- 
turor, de duhurile celor neprihăniți, făcuţi desăvirșiţi, de Isus, 
Mijlocitorul legămintului celui nou, și de sîngele stropirii, care 
vorbește mai bine decât sîngele lui Abel. Luaţi seama ca nu 
cumva să nu voiţi să ascultați pe Cel ce vă vorbește! Căci 
dacă n'au scăpat ceice n'au vrut să asculte pe Cel ce vor- 
bea pe pămînt, cu atît mai mult nu vom scăpa noi, dacă ne 
întoarcem dela Cel ce vorbește din ceruri, al cărui glas a clăti- 
nat atunci pămîntul, și care acum a făcut făgăduinţa aceasta: 
“Voi mai clătina încăodată nu numai pămîntul, ci și cerul”. 
Cuvintele acestea “încă odată” arată că schimbarea lucrurilor 
clătinate, adică a lucrurilor făcute, este făcută tocmai ca să 
rămînă lucrurile cari nu se clatină. Fiindcă am primit dar 
o împărăție, care nu se poate clătina, să ne arătăm mulțămi- 
tori, şi să aducem astfel lui Dumnezeu o închinare plăcută, 
cu evlavie și cu frică; fiindcă Dumnezeul nostru este “un foc 
mistuitor”. 


Stăruiţi în dragostea frăţească. Să nu daţi uitării primirea 
de oaspeți, căci unii, prin ea au găzduit, fără să știe, pe îngeri. 
Aduceţi-vă aminte de cei ce sînt în lanţuri, ca și cum aţi fi 
și voi legaţi cu ei; de cei chinuiţi, ca unii cari și voi sînteți 

în trup. Căsătoria să fie ţinută în toată cinstea, și patul 
să fie nespurcat, căci Dumnezeu va judeca pe curvari și pe 
preacurvari. Să nu fiți iubitori de bani. Mulțămiţi-vă cu 
ce aveţi, căci El însuș a zis: “Nicidecum n'am să te las, cu 
nici un chip nu te voi părăsi.” Așa că putem zice plini de 
încredere: “Domnul este ajutorul meu, nu mă voi teme: ce 
mi-ar putea face omul?”  Aduceţi-vă aminte de mai marii 
voştri, cari v'au vestit Cuvintul lui Dumnezue; uitaţi-vă cu 
băgare de seamă la sfârșitul felului lor de vieţuire, și urmaţi-le 
credința! Isus Hristos este acelaș ieri și azi și în veci! Să 
nu vă lăsaţi amăgiţi de orice fel de învățături străine; căci este 
bine ca inima să fie întărită prin har, nu prin mîncări, cari n'au 
slujit la nimic celorce le-au păzit. - Noi avem un altar, din 
care n'au drept să mănînce ceice fac slujbă în cort. "n adevăr, 
trupurile dobitoacelor, al căror sînge este adus de marele preot 
în Locul prea sfint, pentru păcat, “sînt arse de tot afară din 
tabără.” De aceea și Isus, ca să sfințească norodul cu însuș 
sîngele Său, a pătimit dincolo de poartă. Să ieșim dar afară 
din tabără la El, și să suferim ocara Lui. Căci noi n'avem 
aici o cetate stătătoare, ci sîntem în căutarea celei viitoare. 
Prin El, să aducem totdeauna lui Dumnezeu o jertfă de laudă, 
adică, rodul buzelor cari mărturisesc Numele Lui. Și să nu 
daţi uitării binefacerea și dărnicia; căci lui Dumnezeu jertfe ca 
acestea "i plac. Ascultati de mai marii voștri, și fiţi-le supuși, 
căci ei priveghează asupra sufletelor voastre, ca unii cari au 
să dea socoteală de ele; pentruca să poată face lucrul acesta, 
cu bucurie, nu suspinînd, căci așa ceva nu v'ar fi de niciun 
folos. Rugaţi-vă pentru noi; căci sîntem încredințaţi că avem 
un cuget bun, dorind să ne purtăm bine în toate lucrurile. 
Mai ales vă rog cu stăruință să faceţi lucrul acesta, ca să vă 
fiu înapoiat mai curînd. Dumnezeul păcii, care, prin sîngele 
legămîntului celui vecinic, a sculat din morți pe Domnul nostru 
Isus, marele Păstor al oilor, să vă facă desăvîrșiți în orice lucru 
bun, ca să faceţi voia Lui, și să lucreze în noi ce-l este plăcut, 
prin Isus Hristos. A Lui să fie slava în vecii vecilor! Amin. Vă 
rog, fraților, să primiţi bine acest cuvînt de sfătuire, căci v'am 
scris pe scurt. Să știți că fratelui Timotei i s'a dat drumul. 

24 Dacă vine curînd, voi veni împreună cu el să vă văd. Spuneţi 
sănătate tuturor mai marilor voștri și tuturor sfinților. Cei din 
25 Italia vă trimet sănătate. Harul să fie cu voi cu toţi! Amin. 

acov, rob al lui Dumnezeu și al Domnului Isus Hris- 

tos, către cele douăsprezece seminţii cari sînt îm- 

prăștiate: sănătate! Fraţii mei, să priviţi ca o mare 

bucurie cînd treceţi prin felurite încercări, ca unii 
cari știți că încercarea credinţei voastre lucrează răbdare. Dar 
răbdarea, trebuie să-și facă desăvîrșit lucrarea, pentruca să fiți 
desăvirșiți, întregi, și să nu duceţi lipsă de nimic. Dacă vre- 
unuia dintre voi îi lipsește înțelepciunea, s'o ceară dela Dum- 
nezeu, care dă tuturor cu mînă largă și fără mustrare, și ea îi va 
fi dată. Dar s'o ceară cu credință, fără să se îndoiască deloc: 
pentrucă, cine se îndoiește, seamănă cu valul mării, turburat 
și împins de vînt încoace și încolo. Un astfel de om să nu se 
aștepte să primească ceva dela Domnul, căci este un om ne- 
hotărît și nestatornic în toate căile sale. Fratele dintr'o stare 
de jos să se laude cu înălțarea lui. Bogatul, dimpotrivă, să se 
laude cu smerirea lui: căci va trece ca floarea ierbii.  Răsare 
soarele cu căldura lui arzătoare, și usucă iarba: floarea ei cade 
jos, și frumusețea înfățișării ei piere: așa se va vesteji bogatul 
în umbletele lui. Ferice de cel ce rabdă ispita. Căci dupăce 
a fost găsit bun, va primi cununa vieţii, pe care a făgăduit-o 
Dumnezeu celor ce-L iubesc. Nimeni, cînd este ispitit, să nu 
zică: “Sînt ispitit de Dumnezeu”. Căci Dumnezeu nu poate fi 
ispitit ca să facă rău, și El însuș nu ispitește pe nimeni. Ci 
fiecare este ispitit, cînd este atras de pofta lui însuș și momit. 
Apoi pofta, cînd a zămislit, dă naștere păcatului; și păcatul 
odată făptuit, aduce moartea. Nu vă înșelaţi prea iubiții mei 
fraţi: orice ni se dă bun și orice dar desăvirșit este de sus, 
pogorîndu-se dela Tatăl luminilor, în care nu este nici schim- 
bare, nici umbră de mutare. El, de bună voia Lui, ne-a născut 
prin Cuvîntul adevărului, ca să fim un fel de pîrgă a făpturilor 
Lui. Ştiţi bine lucrul acesta, prea iubiții mei fraţi! Orice 
om să fie grabnic la ascultare, încet la vorbire, zăbavnic la 

mînie; căci mînia omului nu lucrează neprihănirea lui Dum- 
nezeu. De aceea lepădați orice necurăție și orice revărsare de 
răutate și primiți cu blindeţă Cuvîntul sădit în voi, care vă 
poate mîntui sufletele. Fiţi împlinitori ai Cuvîntului, nu nu- 
mai ascultători, înșelîndu-vă singuri. Căci dacă ascultă cineva 
Cuvintul, și nu-l împlinește cu fapta, seamănă cu un om, care 
își privește faţa firească într'o oglindă; și, dupăce s'a privit, 
pleacă și uită îndată cum era. Dar cine își va adînci privirile 
în legea desăvîrșită, care este legea slobozeniei, și va stărui în 
ea, nu ca un ascultător uituc, ci ca un împlinitor cu fapta, va 
fi fericit în lucrarea lui. Dacă crede cineva că este religios, 
și nu-și înfrinează limba, ci își înșeală inima, religiunea unui 
astfel de om este zădarnică.  Religiunea curată și neîntinată, 
înaintea lui Dumnezeu, Tatăl nostru, este să cercetăm pe or- 
fani și pe văduve în necazurile lor, și să ne păzim neîntinaţi de 
lume. 


Fraţii mei, să nu ţineţi credinţa Domnului nostru Isus Hris- 
tos, Domnul slavei, căutînd la faţa omului. Căci, de pildă, 
dacă intră în adunarea voastră un om cu un inel de aur și cu 
o haină strălucitoare, și intră și un sărac îmbrăcat prost; şi 
voi puneţi ochii pe celce poartă haina strălucitoare, și-i ziceți: 
“Tu şezi în locul acesta bun!” Și apoi ziceţi săracului: “Tu 
stai colo în picioare!” Sau: “Şezi jos la picioarele mele!” Nu 
faceţi voi oare o deosebire în voi înșivă, și nu vă faceţi voi 
judecători cu gînduri rele?  Ascultaţi, prea iubiții mei fraţi: 
n'a ales Dumnezeu pe cei ce sînt săraci în ochii lumii acesteia, 
ca să-i facă bogaţi în credință și moștenitori ai 'mpărăţiei, 
pe care a făgăduit-o celor ce-L iubesc? Și voi înjosiţi pe cel 
sărac! Oare nu bogaţii vă asupresc și vă tîrăsc înaintea, judecă- 
toriilor? Nu batjocoresc ei frumosul nume pe care-l purtaţi? 
Dacă împliniţi Legea împărătească, potrivit Scripturii: “Să 
iubeşti pe aproapele tău ca pe tine însuţi”, bine faceți. Dar 
dacă, aveți în vedere faţa omului, faceţi un picat, și sînteți os- 
îndiți de Lege ca niște călcători de lege. Căci, cine păzeşte 
toată Legea, și greșește într'o singură poruncă, se face vinovat 
de toate. Căci, Cel ce a zis: “Să nu preacurvești”, a zis și: 
“Să nu ucizi”. Acum, dacă nu preacurvești, dar ucizi, te faci 

călcător al Legii. Să vorbiti și să lucraţi ca nişte oameni cari 
au să fie judecaţi de o lege a slobozeniei: căci judecata este 
fără milă pentru celce n'a avut milă; dar mila biruiește jude- 
cata. Frații mei, ce-i folosește cuiva să spună că are credinţă, 
dacă n'are fapte? Poate oare credința aceasta, să-l mîntuiască? 
Dacă un frate sau o soră sînt goi și lipsiţi de hrana de toate 
zilele, şi unul dintre voi le zice: “Duceţi-vă în pace, încălziți- 
vă și săturaţi-vă!” fără să le dea cele trebuincioase trupului, 
la ce i-ar folosi? Tot așa și credința: dacă n'are fapte, este 
moartă în ea însaș. Dar va zice cineva: “Tu ai credinţa, și 
eu am faptele.” “Arată-mi credinţa ta fără fapte, și eu îţi voi 
arăta credința mea din faptele mele.” Tu crezi că Dumnezeu 
este unul, și bine faci; dar și dracii cred... și se înfioară! Vrei 
dar să înţelegi, om nesocotit, că credința fără fapte este zădar- 
nică? Avraam, părintele nostru, n'a fost el socotit neprihănit 
prin fapte, cînd a adus pe fiul său Isaac jertfă pe altar? Vezi 
că credința lucra împreună cu faptele lui, și, prin fapte, cred- 
ința a ajuns desăvirșită. Astfel s'a împlinit Scriptura care 
zice: “Avraam a crezut pe Dumnezeu, și i s'a socotit ca nepri- 
hănire”; și el a fost numit “prietenul lui Dumnezeu.” Vedeți 
dar că omul este socotit neprihănit prin fapte, și nu numai 
prin credinţă. Tot așa, curva Rahav: n'a fost socotită și ea 
neprihănită prin fapte, cînd a găzduit pe soli și i-a scos afară 
pe altă cale? După cum trupul fără duh este mort, tot așa și 
credința fără fapte este moartă. 


Fraţii mei, să nu fiți mulţi învăţători, căci știți că vom primi 
o judecată mai aspră. Toți greşim în multe feluri. Dacă nu 
greșește cineva în vorbire, este un om desăvîrșit, și poate să-și 
ţină în frîu tot trupul. De pildă, dacă punem cailor friul în 
gură, ca să ne asculte, le cîrmuim tot trupul. Iată, și corăbiile, 
cît de mari sînt, și, măcar că sînt minate de vînturi iuți, totuș 
sînt cîrmuite de o cîrmă foarte mică, după gustul cîrmaciului. 
Tot așa și limba, este un mic mădular, și se fălește cu lucruri 
mari. lată, un foc mic ce pădure mare aprinde! Limba este și 
ea un foc, este o lume de nelegiuiri. Ea este aceea dintre mădu- 
larele noastre, care întinează tot trupul și aprinde roata vieţii, 
cînd este aprinsă de focul gheenei. Toate soiurile de fiare, de 

păsări, de tîrîtoare, de viețuitoare de mare se îmblinzesc, și au 
fost îmblinzite de neamul omenesc, dar limba niciun om n'o 
poate îmblinzi. Ea este un rău, care nu se poate înfriîna, este 
plină de o otravă de moarte. Cu ea binecuvîntăm pe Dom- 
nul, și Tatăl nostru, și tot cu ea blestemăm pe oameni cari sînt 
făcuţi după asemănarea lui Dumnezeu. Din aceeaș gură iese 
și binecuvîntarea și blestemul! Nu trebuie să fie așa, fraţii mei! 
Oare din aceeaș vină a izvorului ţișnește și apă dulce și apă 
amară? Frații mei, poate oare un smochin să facă măsline, 
sau o viță să facă smochine? Nici apa sărată nu poate da apă 
dulce. Cine dintre voi este înțelept și priceput? Să-și arate, 
prin purtarea lui bună, faptele făcute cu blindeța înțelepciu- 
nii! Dar dacă aveţi în inima voastră pizmă amară și un duh 
de ceartă, să nu vă lăudaţi și să nu mințiți împotriva adevăru- 
lui. "nţelepciunea aceasta nu vine de sus, ci este pămîntească, 
firească (Grecește: sufletească.), drăcească. Căci acolo unde 
este pizmă și duh de ceartă, este tulburare și tot felul de fapte 
rele.  'nţelepciunea care vine de sus, este, întîi, curată, apoi 
pacinică, blindă, ușor de înduplecat, plină de îndurare și de 
roduri bune, fără părtinire, nefăţarnică. Și roada neprihănirii 
este sămănată în pace pentru cei ce fac pace. 


De unde vin luptele și certurile între voi? Nu vin oare 
din poftele voastre, cari se luptă în mădularele voastre? Voi 
poftiţi, și nu aveţi; ucideţi, pizmuiţi, și nu izbutiţi să căpătaţi; 
vă certaţi, și vă luptaţi; și nu aveţi, pentrucă nu cereţi. Sau 
cereţi și nu căpătaţi, pentrucă cereţi rău, cu gînd să risipiţi 
în plăcerile voastre. Suflete prea curvare! Nu știți că priete- 
nia lumii este vrăjmășie cu Dumnezeu? Așa că cine vrea să 
fie prieten cu lumea se face vrăjmaș cu Dumnezeu. Credeţi 
că degeaba vorbește Scriptura? Duhul, pe care L-a pus Dum- 
nezeu să locuiască în noi, ne vrea cu gelozie pentru Sine. Dar, 
în schimb, ne dă un har și mai mare. De aceea zice Scriptura: 
“Dumnezeu stă împotriva celor mîndri, dar dă har celor smer- 
iţi.”  Supuneţi-vă dar lui Dumnezeu. "mpotriviţi-vă diavolu- 
lui, și el va fugi dela voi.  Apropiaţi-vă de Dumnezeu, și El 
Se va apropia de voi. Curăţiţi-vă mîinile, păcătoşilor; curăţiţi- 
vă inima, oameni cu inima împărțită!  Simţiţi-vă ticăloşia; 

tînguiţi-vă și plîngeţi! Risul vostru să se prefacă în tînguire, și 
bucuria voastră în întristare:  Smeriţi-vă înaintea Domnului, 
și El vă va înălța. Nu vă vorbiţi de rău unii pe alţii, fraţilor! 
Cine vorbește de rău pe un frate, sau judecă pe fratele său, 
vorbește de rău Legea sau judecă Legea. Și dacă judeci Legea, 
nu ești împlinitor al Legii, ci judecător. Unul singur este 
dătătorul și judecătorul Legii: Acela care are putere să mîntu- 
iască și să piardă. Dar tu cine ești de judeci pe aproapele tău? 
Ascultaţi, acum, voi cari ziceți: “Astăzi sau mine ne vom duce 
în cutare cetate, vom sta acolo un an, vom face negustorie, și 
vom câștiga!” Şi nu știți ce va aduce ziua de mine! Căci ce 
este viaţa voastră? Nu sînteţi decît un abur, care se arată 
puţintel, și apoi piere. - Voi, dimpotrivă, ar trebui să ziceţi: 
“Dacă va vrea Domnul, vom trăi şi vom face cutare sau cutare 
lucru.” Pe cînd acum vă făliți cu lăudăroșiile voastre! Orice 
laudă de felul acesta, este rea. Deci, cine știe să facă bine și 
nu face, săvirșește un păcat! 


Ascultaţi acum voi, bogaţilor! Plingeţi și tînguiţi-vă, din 
pricina nenorocirilor, cari au să vină peste voi.  Bogăţiile 
voastre au putrezit, și hainele voastre sînt roase de molii. Au- 
rul și argintul vostru au ruginit; și rugina lor va fi o dovadă 
împotriva voastră: ca focul are să vă mănînce carnea! V'aţi 
strîns comori în zilele din urmă! lată că plata lucrătorilor, 
cari v'au secerat cîmpiile, și pe care le-aţi oprit-o, prin înșelă- 
ciune, strigă! Și strigătele secerătorilor au ajuns la urechile 
Domnului oștirilor. Ați trăit pe pămînt în plăceri și în des- 
fătări. V'aţi săturat inimile chiar într'o zi de măcel. Ați 
osîndit, aţi omorît pe cel neprihănit, care nu vi se împotrivea! 
Fiţi dar îndelung răbdători, fraţilor, pînă la venirea Domnu- 
lui. lată că plugarul așteaptă roada scumpă a pămîntului, și 
o așteaptă cu răbdare, pînă primește ploaie timpurie și tîrzie. 
Fiţi și voi îndelung răbdători, întăriţi-vă inimile, căci venirea 
Domnului este aproape. Nu vă plingeţi unii împotriva altora, 
fraţilor, ca să nu fiți judecaţi: iată că Judecătorul este chiar 
la ușă. Frații mei, luaţi ca pildă de suferință și de răbdare 
pe proorocii, cari au vorbit în Numele Domnului. lată, noi 
numim fericiţi pe cei ce au răbdat. Aţi auzit vorbindu-se de- 

spre răbdarea lui lov, și aţi văzut ce sfârșit i-a dat Domnul, și 
cum Domnul este plin de milă și de îndurare. Mai pe sus de 
toate, fraţii mei, să nu vă juraţi nici pe cer, nici pe pămînt, 
nici cu vreun altfel de jurămînt. Ci “da” al vostru să fie “da”; 
și “nu” să fie “nu”, ca să nu cădeţi supt judecată. Este vre- 
unul printre voi în suferință? Să se roage! Este vreunul cu 
inimă bună? Să cînte cîntări de laudă! Este vreunul printre 
voi bolnav? Să cheme pe presbiterii (Sau: bătrîni.). Bisericii; 
și să se roage pentru el, după ce-l vor unge cu untdelemn în 
Numele Domnului. Rugăciunea făcută cu credință va mîntui 
pe cel bolnav, și Domnul îl va însănătoșa; și dacă a făcut pă- 
cate, îi vor fi iertate.  Mărturisiţi-vă unii altora păcatele, și 
rugaţi-vă unii pentru alţii, ca să fiți vindecaţi. Mare putere 
are rugăciunea fierbinte a celui neprihănit. Ilie era un om 
supus acelorași slăbiciuni ca și noi; și s'a rugat cu stăruință 
să nu ploaie, și n'a plouat deloc în ţară trei ani și șase luni. 
Apoi s'a rugat din nou, și cerul a dat ploaie, și pămîntul și-a 
dat rodul. Fraţilor, dacă s'a rătăcit vreunul dintre voi dela 
adevăr, și-l întoarce un altul, să știți că cine întoarce pe un 
păcătos dela rătăcirea căii lui, va mîntui un suflet dela moarte, 
și va acoperi o sumedenie de păcate. 


I PETRU 


OR etru, apostol al lui Isus Hristos, către aleșii cari trăi- 

esc ca străini, împrăștiați prin Pont, Galatia, Ca- 
padocia, Asia și Bitinia, după știința mai dinainte a 
lui Dumnezeu Tatăl, prin sfinţirea lucrată de Duhul, 
spre ascultarea și stropirea cu sîngele lui Isus Hristos: Harul 
și pacea să vă fie înmulţite!  Binecuvîntat să fie Dumnezeu, 
Tatăl Domnului nostru Isus Hristos, care, după îndurarea Sa 
cea mare, ne-a născut din nou prin învierea lui Isus Hristos 
din morţi, la o nădejde vie, și la o moștenire nestricăcioasă, 
și neîntinată, și care nu se poate veșteji, păstrată în ceruri 
pentru voi. Voi sînteţi păziți de puterea lui Dumnezeu, prin 
credință, pentru mintuirea gata să fie descoperită în vremurile 
de apoi! ’n ea voi vă bucuraţi mult, măcar că acum, dacă 
trebuie, sînteţi întristaţi pentru puţină vreme, prin felurite 
încercări, pentruca, încercarea credinței voastre, cu mult mai 
scumpă decît aurul care piere și care totuș este cercat prin foc, 
să aibă ca urmare lauda, slava și cinstea, la arătarea lui Isus 
Hristos, pe care voi ’l iubiţi fără să-L fi văzut, credeţi în El, 
fără să-L vedeţi, și vă bucuraţi cu o bucurie negrăită și strălu- 
cită, pentrucă veți dobiîndi, ca sfîrşit al credinţei voastre, mîn- 
tuirea. sufletelor voastre. Proorocii, cari au proorocit despre 
harul care vă era păstrat vouă, au făcut din mîntuirea aceasta 
ţinta cercetărilor și căutării lor stăruitoare. Ei cercetau să 
vadă ce vreme și ce împrejurări avea în vedere Duhul lui Hris- 
tos, care era în ei, cînd vestea mai dinainte patimile lui Hristos 
și slava de care aveau să fie urmate. Lor le-a fost descoperit că 
nu pentru ei înșiși, ci pentru voi spuneau ei aceste lucruri, pe 
cari vi le-au vestit acum cei ce v'au propovăduit Evanghelia, 
prin Duhul Sfînt trimes din cer și în cari chiar îngerii doresc să 
privească. De aceea, încingeţi-vă coapsele minţii voastre, fiți 
treji, și puneţi-vă toată nădejdea în harul, care vă va fi adus, 
la arătarea lui Isus Hristos. Ca niște copii ascultători, nu 

vă lăsați tîrîți în poftele, pe cari le aveați altădată, cînd eraţi 
în neștiință. Ci, după cum Cel ce v'a chemat este sfint, fiți 
și voi sfinți în toată purtarea voastră. Căci este scris: “Fiți 
sfinți, căci Eu sînt sfint”. Și dacă chemaţi ca Tată pe Cel ce 
judecă fără părtinire pe fiecare după faptele lui, purtaţi-vă cu 
frică în timpul pribegiei voastre; căci știți că nu cu lucruri 
peritoare, cu argint sau cu aur, aţi fost răscumpăraţi din felul 
deșert de vieţuire, pe care-l moșteniserăţi dela părinţii voştri, 
ci cu sîngele scump al lui Hristos, Mielul fără cusur și fără 
prihană. El a fost cunoscut mai înainte de întemeierea lumii, 
și a fost arătat la sfîrşitul vremurilor pentru voi, cari, prin 
EI, sînteţi credincioși în Dumnezeu, care L-a înviat din morți, 
și I-a dat slavă, pentruca, credința și nădejdea voastră să fie 
în Dumnezeu. Deci, ca unii cari, prin ascultarea de adevăr, 
v'aţi curăţit sufletele prin Duhul, ca să aveţi o dragoste de fraţi 
neprefăcută, iubiţi-vă cu căldură unii pe alții, din toată inima; 
fiindcă, aţi fost născuţi din nou nu dintr'o săminţă, care poate 
putrezi, ci dintr'una care nu poate putrezi, prin Cuvîntul lui 
Dumnezeu, care este viu şi care rămîne în veac. Căci orice 
făptură este ca iarba, şi toată slava ei, ca floarea ierbii. Iarba 
se usucă și floarea cade jos, dar Cuvintul Domnului rămîne în 
veac. Și acesta este Cuvîntul, care v'a fost propovăduit prin 
Evanghelie. 


Lepădaţi dar orice răutate, orice vicleșug, orice fel de pre- 
făcătorie, de pizmă și de clevetire; și, ca niște prunci născuți 
de curînd, să doriţi laptele duhovnicesc și curat, pentruca prin 
el să creșteți spre mîntuire, dacă aţi gustat în adevăr că bun 
este Domnul.  Apropiaţi-vă de El, piatra vie, lepădată de oa- 
meni, dar aleasă și scumpă înaintea lui Dumnezeu. Şi voi, ca 
niște pietre vii, sînteţi zidiţi ca să fiţi o casă duhovnicească, 
o preoţie sfintă, și să aduceţi jertfe duhovnicești, plăcute lui 
Dumnezeu, prin Isus Hristos. Căci este scris în Scriptură: 
“lată că pun în Sion o piatră din capul unghiului, aleasă, 
scumpă; și cine se încrede în El, nu va fi dat de rușine.” Cin- 
stea aceasta este dar pentru voi cari ați crezut! Dar pen- 
tru cei necredincioși, “piatra, pe care au lepădat-o zidarii, a 
ajuns să fie pusă în capul unghiului”; și “o piatră de potic- 


1717 I PETRU 2. 9-25 


nire, și o stîncă de cădere”. Ei se lovesc de ea, pentrucă n'au 
crezut Cuvîntul, și la aceasta sînt rînduiți. Voi însă sînteţi 
o seminţie aleasă, o preoție împărătească, un neam sfint, un 
popor, pe care Dumnezeu Și l-a cîștigat ca să fie al Lui, ca să 
vestiți puterile minunate ale Celui ce v'a chemat din întunerec 
la lumina Sa minunată; pe voi, cari odinioară nu eraţi un 
popor, dar acum sînteţi poporul lui Dumnezeu; pe voi, cari nu 
căpătaserăţi îndurare, dar acum ați căpătat îndurare. Prea 
iubiților, vă sfătuiesc ca pe niște străini și călători, să vă fer- 
iţi de poftele firii pământești cari se războiesc cu sufletul. Să 
aveți o purtare bună în mijlocul Neamurilor, pentruca în ceiace 
vă vorbesc de rău ca pe niște făcători de rele, prin faptele 
voastre bune, pe cari le văd, să slăvească pe Dumnezeu în 
ziua cercetării. Fiţi supuși oricărei stăpîniri omenești, pentru 
Domnul: atît împăratului, ca înalt stăpînitor, cît și dregăto- 
rilor, ca unii cari sînt trimeși de el să pedepsească pe făcătorii 
de rele și să laude pe ceice fac bine. Căci voia lui Dum- 
nezeu este, ca, făcînd ce este bine, să astupaţi gura oamenilor 
neștiutori și proști.  Purtaţi-vă ca niște oameni slobozi, fără 
să faceţi din slobozenia aceasta o haină a răutăţii, ci ca niște 
robi ai lui Dumnezeu.  Cinstiţi pe toţi oamenii, iubiţi pe fraţi; 
temeţi-vă de Dumnezeu; daţi cinste împăratului! Slugilor, fiți 
supuse stăpinilor voştri cu toată frica, nu numai celorce sînt 
buni și blinzi, ci și celor greu de mulțămit. Căci este un 
lucru plăcut, dacă cineva, pentru cugetul lui faţă de Dum- 
nezeu, sufere întristare, și sufere pe nedrept. ’n adevăr, ce 
fală este să suferiţi cu răbdare să fiți pălmuiţi, cînd aţi făcut 
rău? Dar dacă suferiți cu răbdare, cînd aţi făcut ce este bine, 
lucrul acesta este plăcut lui Dumnezeu. Și la aceasta ați fost 
chemaţi; fiindcă, și Hristos a suferit pentru voi, și v'a lăsat o 
pildă, ca să călcaţi pe urmele Lui. “El n'a făcut păcat, și 
în gura Lui nu s'a găsit vicleșug”. Cînd era batjocorit, nu 
răspundea, cu batjocuri; și, cînd era chinuit, nu amenința, ci 
Se supunea dreptului Judecător. El a purtat păcatele noas- 
tre în trupul Său, pe lemn, pentruca noi, fiind morţi faţă de 
păcate, să trăim pentru neprihănire; prin rănile Lui aţi fost 
vindecaţi. Căci eraţi ca niște oi rătăcite. Dar acum v'aţi 

întors la Păstorul și Episcopul sufletelor voastre. 


Tot astfel, nevestelor, fiți supuse și voi bărbaţilor voştri; 
pentruca, dacă unii nu ascultă Cuvîntul, să fie cîștigaţi fără 
cuvînt, prin purtarea nevestelor lor, cînd vă vor vedea felul 
vostru de trai: curat și în temere. Podoaba voastră să nu fie 
podoaba de afară, care stă în împletitura părului, în purtarea 
de scule de aur sau în îmbrăcarea hainelor, ci să fie omul 
ascuns al inimii, în curăţia neperitoare a unui duh blind și 
liniștit, care este de mare preț înaintea lui Dumnezeu. Ast- 
fel se împodobeau odinioară sfintele femei, cari nădăjduiau 
în Dumnezeu, și erau supuse bărbaţilor lor; ca Sara, care as- 
culta pe Avraam, și-l numea “domnul ei”. Fiicele ei v'aţi făcut 
voi, dacă faceţi binele fără să vă temeți de ceva.  Bărbaţilor, 
purtaţi-vă și voi, la rîndul vostru, cu înțelepciune cu nevestele 
voastre, dînd cinste femeii ca unui vas mai slab, ca unele cari 
vor moșteni împreună cu voi harul vieţii, ca să nu fie împiede- 
cate rugăciunile voastre. ’ncolo, toți să fiți cu aceleași gînduri, 
simțind cu alţii, iubind ca fraţii, miloși, smeriți. Nu întoarceţi 
rău pentru rău, nici ocară pentru ocară; dimpotrivă, binecu- 
vîntaţi, căci la aceasta aţi fost chemaţi: să moșteniţi binecu- 
vintarea. “Căci cine iubește viaţa, și vrea să vadă zile bune, 
să-și înfrîneze limba dela rău, și buzele dela cuvinte înșelătoare. 
Să se depărteze de rău și să facă binele, să caute pacea, și s'o 
urmărească. Căci ochii Domnului sînt peste cei neprihăniţi, 
și urechile Lui iau aminte la rugăciunile lor. Dar Faţa Dom- 
nului este împotriva celor ce fac răul.” Și cine vă va face rău, 
dacă sînteţi plini de rîvnă pentru bine? Chiar dacă aveţi de 
suferit pentru neprihănire, ferice de voi! “N'aveţi nici o teamă 
de ei, și nu vă tulburaţi! Ci sfinţiţi în inimile voastre pe Hris- 
tos ca Domn.” Fiţi totdeauna gata să răspundeţi oricui vă 
cere socoteală de nădejdea care este în voi; dar cu blindeță și 
teamă, avînd un cuget curat; pentruca cei ce birfesc purtarea 
voastră bună în Hristos, să rămînă de rușine tocmai în lu- 
crurile în cari vă vorbesc de rău. Căci este mai bine, dacă așa 
este voia lui Dumnezeu, să suferiți pentrucă faceţi binele decît 
pentrucă faceţi răul! Hristos, de asemenea, a suferit odată 
pentru păcate, El, Cel neprihănit, pentru cei nelegiuiți, ca să 

ne aducă la Dumnezeu. El a fost omorît în trup, dar a fost 
înviat în duh, în care S'a dus să propovăduiască duhurilor din 
închisoare, cari fuseseră răzvrătite odinioară, cînd îndelunga 
răbdare a lui Dumnezeu era în așteptare, în zilele lui Noe, 
cînd se făcea corabia, în care au fost scăpate prin apă un mic 
număr de suflete, și anume opt. Icoana aceasta închipuitoare 
vă mîntuiește acum pe voi, și anume botezul, care nu este o 
curăţire de întinăciunile trupești, ci mărturia unui cuget curat 
înaintea lui Dumnezeu, prin învierea lui Isus Hristos, care stă 
la dreapta lui Dumnezeu, după ce s'a înălțat la cer, și Și-a 
supus îngerii, stăpînirile și puterile. 


Astfel dar, fiindcă Hristos a pătimit în trup, înarmaţi-vă și 
voi cu acelaș fel de gîndire. Căci Cel ce a pătimit în trup, a 
sfirșit-o cu păcatul; pentruca, în vremea care-i mai rămîne 
de trăit în trup, să nu mai trăiască după poftele oamenilor, 
ci după voia lui Dumnezeu. Ajunge, în adevăr, că în trecut 
aţi făcut voia Neamurilor, și aţi trăit în desfrinări, în pofte, 
în beţii, în ospeţe, în chefuri și în slujiri idolești neîngăduite. 
Deaceea se miră ei că nu alergaţi împreună cu ei la acelaş po- 
top de desfriu, şi vă batjocoresc. Dar au să dea socoteală 
înaintea, Celuice este gata să judece viii și morţii. Căci toc- 
mai în vederea, aceasta a fost vestită Evanghelia și celor morți, 
pentruca să fie judecaţi ca oameni în trup, dar să trăiască după 
Dumnezeu, în duh. Sfârșitul tuturor lucrurilor este aproape. 
Fiţi înţelepţi dar, și vegheaţi în vederea rugăciunii. Mai pe 
sus de toate, să aveţi o dragoste ferbinte unii pentru alţii, 
căci dragostea acopere o sumedenie de păcate. Fiţi primitori 
de oaspeţi între voi, fără cîrtire. Ca niște buni ispravnici ai 
harului felurit al lui Dumnezeu, fiecare din voi să slujească al- 
tora după darul, pe care l-a primit. Dacă vorbește cineva, 
să vorbească cuvintele lui Dumnezeu. Dacă slujește cineva, să 
slujească după puterea, pe care i-o dă Dumnezeu: pentruca 
în toate lucrurile să fie slăvit Dumnezeu prin Isus Hristos, a 
căruia este slava și puterea în vecii vecilor! Amin. Prea iu- 
biţilor, nu vă miraţi de încercarea de foc din mijlocul vostru, 
care a venit peste voi ca să vă încerce, ca de ceva ciudat, care 
a dat peste voi: dimpotrivă, bucuraţi-vă, întrucît aveţi parte 

de patimile lui Hristos, ca să vă bucurați și să vă veseliți și 
la arătarea slavei Lui. Dacă sînteţi batjocoriţi pentru Nu- 
mele lui Hristos, ferice de voi! Fiindcă Duhul slavei, Duhul 
lui Dumnezeu, Se odihnește peste voi. Nimeni din voi să nu 
sufere ca ucigaș, sau ca hoț, sau ca făcător de rele, sau ca unul 
care se amestecă în treburile altuia. Dimpotrivă, dacă sufere 
pentrucă este creștin, să nu-i fie rușine, ci să proslăvească pe 
Dumnezeu pentru numele acesta. Căci sîntem în clipa cînd 
judecata, stă să înceapă dela casa lui Dumnezeu. Și dacă în- 
cepe cu noi, care va fi sfîrşitul celorce nu ascultă de Evanghelia 
lui Dumnezeu? Şi dacă cel neprihănit scapă cu greu, ce se va 
face cel nelegiuit și cel păcătos? Aşa că cei ce sufăr după 
voia lui Dumnezeu, să-și încredinţeze sufletele credinciosului 
Ziditor, şi să facă ce este bine. 


Sfătuiesc pe presbiterii (Sau: bătrîn.) dintre voi, eu, care 
sînt un presbiter (Sau: bătrîn.) ca și ei, un martur al patimilor 
lui Hristos, și părtaş al slavei care va fi descoperită: Păstoriţi 
turma lui Dumnezeu, care este supt paza voastră, nu de silă, 
ci de bună voie, după voia lui Dumnezeu; nu pentru un ciștig 
miîrșav, ci cu lepădare de sine. Nu ca și cum aţi stăpîni peste 
cei ce v'au căzut la împărțeală, ci făcîndu-vă pilde turmei. 
Și cînd Se va arăta Păstorul cel mare, veţi căpăta cununa, 
care nu se poate vesteji, a slavei. Tot așa și voi, tinerilor, 
fiți supuși celor bătrîni. Și toţi în legăturile voastre, să fiți 
împodobiţi cu smerenie. Căci, “Dumnezeu stă împotriva celor 
mindri, dar celor smeriţi le dă har.”  Smeriţi-vă dar supt 
mîna tare a lui Dumnezeu, pentru ca, la vremea Lui, El să 
vă înalțe. Şi aruncaţi asupra Lui toate îngrijorările voastre, 
căci El însuș îngrijește de voi. Fiţi treji, și vegheaţi! Pentrucă 
protivnicul vostru, diavolul, dă tîrcoale ca un leu care răcnește, 
și caută pe cine să înghită. "mpotriviţi-vă lui tari în credinţă, 
știind că și fraţii voştri în lume trec prin aceleași suferințe 
ca voi. Dumnezeul oricărui har, care v'a chemat în Hristos 
Isus la slava Sa vecinică, după ce veți suferi puţină vreme, 
vă va desăvirși, vă va întări, vă va da putere și vă va face 
neclintiți. A Lui să fie slava și puterea în vecii vecilor! Amin. 
V'am scris aceste puţine rînduri prin Silvan, care cred că este 

un frate credincios, ca să vă sfătuiesc și să vă adeveresc că 
adevăratul har al lui Dumnezeu este harul acesta, de care v'aţi 
alipit. Biserica aleasă cu voi, care este în Babilon, vă trimete 13 
sănătate. Tot așa și Marcu, fiul meu.  Spuneţi-vă sănătate 14 
unii altora cu o sărutare de dragoste. 

293 imon (Sau: Simeon.) Petru, rob și apostol al lui 
Isus Hristos, către ceice au căpătat o credinţă de 
J; acelaș preţ cu a noastră, prin dreptatea Dumnezeu- 
+5) lui şi Mintuitorului nostru Isus Hristos: Harul și 
pacea să vă fie înmulţite prin cunoașterea lui Dumnezeu și 
a Domnului nostru Isus Hristos! Dumnezeiasca Lui putere 
ne-a dăruit tot ce privește viaţa și evlavia, prin cunoașterea 
Celuice ne-a chemat prin slava și puterea Lui, prin cari El 
ne-a dat făgăduințele Lui nespus de mari și scumpe, ca prin 
ele să vă faceți părtași firii dumnezeiești, după ce aţi fugit de 
stricăciunea, care este în lume prin pofte. De aceea, dati- 
vă și voi toate silințele ca să uniţi cu credința voastră fapta; 
cu fapta, cunoștința; cu cunoștința, înfrînarea; cu înfrînarea, 
răbdarea, cu răbdarea, evlavia; cu evlavia, dragostea de fraţi; 
cu dragostea de fraţi, iubirea de oameni. Căci, dacă aveţi din 
belșug aceste lucruri în voi, ele nu vă vor lăsa să fiți nici leneși, 
nici neroditori în ce privește deplina cunoștință a Domnului 
nostru Isus Hristos. Dar cine nu are aceste lucruri, este orb, 
umblă cu ochii închiși, și a uitat că a fost curăţit de vechile 
lui păcate. De aceea, fraţilor, căutaţi cu atît mai mult să vă 
întăriți chemarea și alegerea voastră; căci, dacă faceţi lucrul 
acesta, nu veţi aluneca niciodată. "n adevăr, în chipul acesta 
vi se va da din belșug intrare în 'mpărăţia vecinică a Domnu- 
lui și Mîntuitorului nostru Isus Hristos. De aceea voi fi gata 
să vă aduc totdeauna aminte de lucrurile acestea, măcar că le 
știți, și sînteţi tari în adevărul pe care-l aveţi. Dar socotesc 
că este drept, cît voi mai fi în cortul acesta, să vă ţin treji 
aducîndu-vă aminte; căci știu că desbrăcarea de cortul meu 
va veni deodată, după cum mi-a arătat Domnul nostru Isus 
Hristos. "mi voi da osteneala dar, ca, și după moartea mea, 
să vă puteţi aduce totdeauna aminte de aceste lucruri. n 
adevăr, v'am făcut cunoscut puterea și venirea Domnului nos- 

tru Isus Hristos, nu întemeindu-ne pe niște basme meșteșugit 
alcătuite, ci ca unii cari am văzut noi înșine cu ochii noștri 
mărirea Lui. Căci El a primit dela Dumnezeu Tatăl cinste şi 
slavă, atunci cînd, din slava minunată, s'a auzit deasupra Lui 
un glas, care zicea: “Acesta este Fiul Meu prea iubit, în care 
’mi găsesc plăcerea.” Și noi înșine am auzit acest glas venind 
din cer, cînd eram cu El pe muntele cel sfint. Și avem cu- 
vîntul proorociei făcut și mai tare; la care bine faceți că luaţi 
aminte, ca la o lumină care strălucește într'un loc întunecos, 
pînă se va crăpa de ziuă și va răsări luceafărul de dimineaţă 
în inimile voastre. Fiindcă mai întîi de toate, să știți că nicio 
proorocie din Scriptură nu se tilcuiește singură. Căci nici o 
proorocie n'a fost adusă prin voia omului; ci oamenii au vorbit 
dela Dumnezeu, mînaţi de Duhul Sfint. 


m norod s'au ridicat și prooroci mincinoși, cum și între 
voi vor fi învăţători mincinoși, cari vor strecura pe furiș erezii 
nimicitoare, se vor lepăda de Stăpinul, care i-a răscumpărat, 
și vor face să cadă asupra lor o pierzare năpraznică. Mulţi îi 
vor urma în destrăbălările lor. Și, din pricina lor, calea ade- 
vărului va fi vorbită de rău. ’n lăcomia lor vor căuta ca, prin 
cuvîntări înșelătoare, să aibă un cîştig dela voi. Dar osînda îi 
paşte de multă vreme, și pierzarea lor nu dormitează. Căci 
dacă n'a cruțat Dumnezeu pe îngerii cari au păcătuit, ci i-a 
aruncat în Adînc, unde stau înconjurați de întunerec, legaţi cu 
lanţuri și păstraţi pentru judecată; dacă n'a cruțat El lumea 
veche, ci a scăpat pe Noe, acest propovăduitor al neprihănirii, 
împreună cu alți șapte inși, cînd a trimes potopul peste o lume 
de nelegiuiți; dacă a osîndit El la peire și a prefăcut în cenușă 
cetăţile Sodoma și Gomora, ca să slujească de pildă celor ce 
vor trăi în nelegiuire, și dacă a scăpat pe neprihănitul Lot, 
care era foarte întristat de viaţa destrăbălată a acestor stri- 
caţi; (căci neprihănitul acesta, care locuia în mijlocul lor, 
își chinuia în toate zilele sufletul lui neprihănit, din pricina 
celor ce vedea și auzea din faptele lor nelegiuite;) - însem- 
nează că Domnul știe să izbăvească din încercare pe oamenii 
cucernici, și să păstreze pe cei nelegiuiţi, ca să fie pedepsiţi în 
ziua judecății: mai ales pe ceice, în pofta lor necurată, um- 

blă poftind trupul altuia, și disprețuiesc stăpînirea. pe cînd 
îngerii, cari sînt mai mari în tărie și putere, nu aduc înaintea 
Domnului nicio judecată batjocoritoare împotriva lor. Dar 
aceștia, ca niște dobitoace fără minte, din fire sortite să fie 
prinse și nimicite, batjocorind ce nu cunosc, vor pieri în în- 
săș stricăciunea lor, și își vor lua astfel plata cuvenită pentru 
nelegiuirea lor. Fericirea lor este să trăiască în plăceri ziua 
nameaza mare. Ca niște întinaţi și spurcaţi, se pun pe che- 
fuit la mesele lor de dragoste, cînd ospătează împreună cu voi. 
Le scapără ochii de preacurvie, și nu se satură de păcătuit. 
Momesc sufletele nestatornice, au inima deprinsă la lăcomie, 
sînt niște blestemaţi! După ce au părăsit calea cea dreaptă, 
au rătăcit, și au urmat calea lui Balaam, fiul lui Bosor, care 
a iubit plata fărădelegii. Dar a fost mustrat aspru pentru 
călcarea lui de lege: o măgăriță necuvîntătoare, care a început 
să vorbească cu glas omenesc, a pus frîu nebuniei proorocului. 
Oamenii aceștia sînt niște fîntîni fără apă, niște nori, alun- 
gaţi de furtună: lor le este păstrată negura întunerecului. Ei 
vorbesc cu trufie lucruri de nimic, momesc, cu poftele cărnii 
și cu desfrinări, pe cei ce de abia au scăpat de cei ce trăiesc 
în rătăcire. Le făgăduiesc slobozenia, în timp ce ei înșiși sînt 
robi ai stricăciunii. Căci fiecare este robul lucrului de care 
este biruit. ’n adevăr, dacă, dupăce au scăpat de întinăciu- 
nile lumii, prin cunoașterea Domnului și Mintuitorului nostru 
Isus Hristos, se încurcă iarăș și sînt biruiţi de ele, starea lor de 
pe urmă se face mai rea decit cea dintîi. Ar fi fost mai bine 
pentru ei să nu fi cunoscut calea neprihănirii, decât, dupăce au 
cunoscut-o, să se întoarcă dela porunca sfintă, care le fusese 
dată. Cu ei s'a întîmplat ce spune zicala adevărată: “Cinele 
s'a întors la ce vărsase”, și “scroafa spălată s'a întors să se 
tăvălească, iarăş în mocirlă.” 


Prea iubiţilor, aceasta este a doua epistolă, pe care v'o scriu. 
'n amîndouă, caut să vă trezesc mintea sănătoasă, prin înști- 
ințări, ca să vă fac să vă aduceţi aminte de lucrurile vestite 
mai dinainte de sfinţii prooroci, și de porunca Domnului și 
Mintuitorului nostru, dată prin apostolii voştri. "nainte de 
toate, să știți că în zilele din urmă vor veni batjocoritori plini 

de batjocuri, cari vor trăi după poftele lor, și vor zice: “Unde 
este făgăduinţa venirii Lui? Căci de cînd au adormit părinţii 
noștri, toate rămîn așa cum erau dela începutul zidirii!” Căci 
înadins se fac că nu știu că odinioară erau ceruri și un pămînt 
scos prin Cuvîntul lui Dumnezeu din apă și cu ajutorul apei, 
și că lumea de atunci a perit tot prin ele, înecată de apă. Iar 
cerurile și pămîntul de acum sînt păzite și păstrate, prin acelaș 
Cuvînt, pentru focul din ziua de judecată și de peire a oame- 
nilor nelegiuiți. Dar, prea iubiţilor, să nu uitaţi un lucru: că, 
pentru Domnul, o zi este ca o mie de ani, și o mie de ani sînt 
ca 0 zi. Domnul nu întârzie în împlinirea făgăduinţei Lui, cum 
cred unii; ci are o îndelungă răbdare pentru voi, și dorește ca 
nici unul să nu piară, ci toţi să vină la pocăință. Ziua Dom- 
nului însă va veni ca un hoţ. "n ziua aceea, cerurile vor trece 
cu troznet, trupurile cerești se vor topi de mare căldură, și 
pămîntul, cu tot ce este pe el, va arde. Deci, fiindcă toate 
aceste lucruri au să se strice, ce fel de oameni ar trebui să fiți 
voi, printr'o purtare sfîntă și evlavioasă, așteptind și grăbind 
venirea zilei lui Dumnezeu, în care cerurile aprinse vor pieri, 
și trupurile cerești se vor topi de căldura focului? Dar noi, 
după făgăduinţa Lui, așteptăm ceruri noi și un pămînt nou, în 
care va locui neprihănirea. De aceea, prea iubiţilor, fiindcă 
așteptați aceste lucruri, siliţi-vă să fiţi găsiţi înaintea Lui fără 
prihană, fără vină, și în pace. Să credeţi că îndelunga răbdare 
a Domnului nostru este mîntuire, cum v'a scris și prea iubitul 
nostru frate Pavel, după înțelepciunea dată lui, ca și în toate 
epistolele lui, cînd vorbește despre lucrurile acestea. "n ele sînt 
unele lucruri grele de înţeles, pe cari cei neștiutori și nestator- 
nici le răstilmăcesc ca și pe celelalte Scripturi, spre pierzarea 
lor. Voi deci, prea iubiţilor, știind mai dinainte aceste lucuri, 
păziţi-vă ca nu cumva să vă lăsaţi tîrîți de rătăcirea acestor 
nelegiuiți, și să vă pierdeţi tăria; ci creșteţi în harul și în 
cunoștința Domnului și Mîntuitorului nostru Isus Hristos. A 
Lui să fie slava, acum și în ziua veciniciei. Amin. 

e era dela început, ce am auzit, ce am văzut cu ochii 
noștri, ce am privit și ce am pipăit cu mînile noastre, 
JX cu privire la Cuvîntul vieții, - pentrucă viaţa a fost 

ec) arătată, și noi am văzut-o, și mărturisim despre ea, 
și vă vestim viața vecinică, viaţă care era la Tatăl, și care ne-a 
fost arătată;- deci, ce am văzut și am auzit, aceea vă vestim 
și vouă, ca și voi să aveţi părtășie cu noi. Și părtășia noastră 
este cu Tatăl și cu Fiul Său, Isus Hristos. Și vă scriem aceste 
lucruri pentru ca bucuria voastră să fie deplină. Vestea, pe 
care am auzit-o dela El și pe care v'o propovăduim, este că 
Dumnezeu e lumină, și în El nu este întunerec. Dacă zicem 
că avem părtășie cu El, și umblăm în întunerec, mințim, și nu 
trăim adevărul. Dar dacă umblăm în lumină, după cum El 
însuș este în lumină, avem părtășie unii cu alţii; și sîngele lui 
Isus Hristos, Fiul Lui, ne curăţește de orice păcat. Dacă zicem 
că n'avem păcat, ne înșelăm singuri, și adevărul nu este în noi. 
Dacă ne mărturisim păcatele, El este credincios și drept, ca să 
ne ierte păcatele și să ne curăţească de orice nelegiuire. Dacă 
zicem că n'am păcătuit, "1 facem mincinos, și Cuvintul Lui nu 
este în noi. 

Copilașilor, vă scriu aceste lucruri, ca să nu păcătuiți. Dar 
dacă cineva a păcătuit, avem la Tatăl un Mijlocitor (Sau Ad- 
vocat. Grecește: Paraclet, adică apărător, ajutor.), pe Isus 
Hristos, Cel neprihănit. El este jertfa de ispășire pentru pã- 
catele noastre; și nu numai pentru ale noastre, ci pentru ale în- 
tregei lumi. Şi prin aceasta știm că ’l cunoaștem, dacă păzim 
poruncile Lui. Cine zice: “1 cunosc”, și nu păzeşte poruncile 
Lui, este un mincinos, și adevărul nu este în el. Dar cine 
păzeşte Cuvîntul Lui, în el dragostea lui Dumnezeu a ajuns 
desăvîrșită; prin aceasta știm că sîntem în El. Cine zice că 
rămîne în El, trebuie să trăiască și el cum a trăit Isus. Prea iu- 
biţilor nu vă scriu o poruncă nouă, ci o poruncă veche, pe care 

aţi avut-o dela început. Porunca aceasta veche este Cuvîntul, 
pe care l-aţi auzit. Totuş vă scriu o poruncă nouă, lucru care 
este adevărat atît cu privire la EI, cât și cu privire la voi; căci 
întunerecul se împrăștie, și lumina adevărată și răsare chiar. 
Cine zice că este în lumină, și urăște pe fratele său, este încă 
în întunerec pînă acum. Cine iubește pe fratele său, rămîne 
în lumină, și în el nu este niciun prilej de poticnire. Dar cine 
urăște pe fratele său, este în întunerec, umblă în întunerec, 
și nu știe încotro merge, pentrucă întunerecul i-a orbit ochii. 
Vă scriu, copilașilor, fiindcă păcatele vă sînt iertate pentru 
Numele Lui. Vă scriu, părinţilor, fiindcă aţi cunoscut pe Cel 
ce este dela început. Vă scriu, tinerilor, fiindcă aţi biruit pe 
cel rău. V'am scris, copilașilor, fiindcă ați cunoscut pe Tatăl. 
V'am scris, părinţilor, fiindcă aţi cunoscut pe Cel ce este dela 
început. V'am scris, tinerilor, fiindcă sînteţi tari, și Cuvîntul 
lui Dumnezeu rămîne în voi, și aţi biruit pe cel rău. Nu iu- 
biţi lumea, nici lucrurile din lume. Dacă iubește cineva lumea, 
dragostea Tatălui nu este în El. Căci tot ce este în lume: 
pofta firii pămîntești, pofta ochilor și lăudăroșia vieţii, nu este 
dela Tatăl, ci din lume. Și lumea și pofta ei trece; dar cine face 
voia lui Dumnezeu, rămîne în veac.  Copilașilor, este ceasul 
cel de pe urmă. Și, după cum aţi auzit că are să vină anti- 
crist, să știți că acum s'au ridicat mulți anticriști: prin aceasta 
cunoaștem că este ceasul de pe urmă. Ei au ieșit din mijlocul 
nostru, dar nu erau dintre ai noștri. Căci dacă ar fi fost dintre 
ai noștri, ar fi rămas cu noi; ci au ieșit, ca să se arate că nu toţi 
sînt dintre ai noștri. Dar voi aţi primit ungerea din partea 
Celui sfint, și știți orice lucru. V’am scris nu că n'aţi cunoaște 
adevărul, ci pentrucă îl cunoașteţi, și știți că nicio minciună 
nu vine din adevăr. Cine este mincinosul, dacă nu cel ce 
tăgăduiește că Isus este Hristosul? Acela este Anticristul, care 
tăgăduiește pe Tatăl și pe Fiul. Oricine tăgăduiește pe Fiul, 
n'are pe Tatăl. Oricine mărturisește pe Fiul, are și pe Tatăl. 
Ce aţi auzit dela început, aceea să rămînă în voi. Dacă rămîne 
în voi ce aţi auzit dela început, și voi veţi rămînea în Fiul și 
în Tatăl. Și făgăduinţa, pe care ne-a făcut-o El, este aceasta: 
viața vecinică.  V'am scris aceste lucruri în vederea celor ce 

caută să vă rătăcească. Cît despre voi, ungerea, pe care ați 
primit-o dela El, rămîne în voi, și n 'aveţi trebuință să vă în- 
vețe cineva; ci, după cum ungerea Lui vă învață despre toate 
lucrurile și este adevărată, și nu este o minciună, rămînetți în 
El, după cum v'a învățat ea. Și acum, copilașilor, rămîneți în 
El, pentruca atunci cînd Se va arăta El, să avem îndrăsneală, 
și, la venirea Lui, să nu răminem de rușine și depărtaţi de El. 
Dacă știți că El este neprihănit, să știți și că oricine trăiește 
în neprihănire este născut din El. 


Vedeţi ce dragoste ne-a arătat Tatăl, să ne numim copii ai 
lui Dumnezeu! Și sîntem. Lumea nu ne cunoaște, pentrucă 
nu L-a cunoscut nici pe El. Prea iubiţilor, acum sîntem copii 
ai lui Dumnezeu. Și ce vom fi, nu s'a arătat încă. Dar știm 
că atunci cînd Se va arăta El, vom fi ca El; pentrucă ’l vom 
vedea așa cum este. Oricine are nădejdea aceasta în El, se 
curăţește, după cum El este curat. Oricine face păcat, face și 
fărădelege; și păcatul este fărădelege. Şi știți că El S'a arătat 
ca să ia păcatele; și în El nu este păcat. Oricine rămîne în El, 
nu păcătuiește; oricine păcătuiește, nu L-a văzut, nici nu L-a 
cunoscut.  Copilașilor, nimeni să nu vă înșele! Cine trăiește 
în neprihănire, este neprihănit, cum El însuș este neprihănit. 
Cine păcătuiește, este dela diavolul, căci diavolul păcătuiește 
dela început. Fiul lui Dumnezeu S'a arătat ca să nimicească 
lucrările diavolului. Oricine este născut din Dumnezeu, nu 
păcătuiește, pentrucă sămînța Lui rămîne în el; și nu poate 
păcătui, fiindcă este născut din Dumnezeu. Prin aceasta. se 
cunosc copiii lui Dumnezeu și copiii diavolului. Oricine nu 
trăiește în neprihănire, nu este dela Dumnezeu; nici cine nu 
iubește pe fratele său. Căci vestirea, pe care ați auzit-o dela 
început, este aceasta: să ne iubim unii pe alţii; nu cum a fost 
Cain, care era dela cel rău, și a ucis pe fratele său. Și pentruce 
l-a ucis? Pentrucă faptele lui erau rele, iar ale fratelui său erau 
neprihănite. Nu vă mirati, fraților, dacă vă urăște lumea. 
Noi știm că am trecut din moarte la viaţă, pentrucă iubim 
pe fraţi. Cine nu iubește pe fratele său, rămîne în moarte. 
Oricine urăște pe fratele său, este un ucigaș; și știți că niciun 
ucigaș n'are viața vecinică rămînînd în el. Noi am cunoscut 

dragostea Lui prin aceea că El Și-a dat viața pentru noi; și 
noi deci trebuie să ne dăm viaţa pentru frați. Dar cine are 
bogăţiile lumii acesteia, și vede pe fratele său în nevoie, și își 
închide inima față de el, cum rămîne în el dragostea de Dum- 
nezeu?  Copilaşilor, să nu iubim cu vorba, nici cu limba, ci cu 
fapta și cu adevărul. Prin aceasta vom cunoaște că sîntem din 
adevăr, și ne vom linişti inimile înaintea Lui, ori în ce ne osîn- 
dește inima noastră; căci Dumnezeu este mai mare decît inima 
noastră, și cunoaște toate lucrurile. Prea iubiţilor, dacă nu 
ne osîndește inima noastră, avem îndrăzneală la Dumnezeu. 
Și orice vom cere, vom căpăta dela EI, fiindcă păzim poruncile 
Lui, și facem ce este plăcut înaintea Lui. Și porunca Lui este 
să credem în Numele Fiului Său Isus Hristos, și să ne iubim 
unii pe alţii, cum ne-a poruncit El. Cine păzeşte poruncile 
Lui, rămîne în El, și El în el. Și cunoaștem că El rămîne în 
noi prin Duhul, pe care ni L-a dat. 


Prea iubiților, să nu daţi crezare oricărui duh; ci să cercetaţi 
duhurile, dacă sînt dela Dumnezeu; căci în lume au ieșit mulți 
prooroci mincinoși. Duhul lui Dumnezeu să-L cunoaşteţi 
după aceasta: Orice duh, care mărturisește că Isus Hristos a 
venit în trup, este de la Dumnezeu; și orice duh, care nu măr- 
turisește pe Isus, nu este dela Dumnezeu, ci este duhul lui An- 
tihrist, de a cărui venire aţi auzit. El chiar este în lume acum. 
Voi, copilașilor, sînteți din Dumnezeu; și i-aţi biruit, pentrucă 
Cel ce este în voi, este mai mare decît cel ce este în lume. Ei 
sînt din lume; deaceea, vorbesc ca din lume, și lumea îi ascultă. 
Noi însă sîntem din Dumnezeu; cine cunoaște pe Dumnezeu, 
ne ascultă; cine nu este din Dumnezeu, nu ne ascultă. Prin 
aceasta cunoaștem duhul adevărului și duhul rătăcirii. Prea 
iubiţilor, să ne iubim unii pe alţii; căci dragostea este dela 
Dumnezeu. Și oricine iubește, este născut din Dumnezeu, și 
cunoaște pe Dumnezeu. Cine nu iubește, n'a cunoscut pe 
Dumnezeu; pentrucă Dumnezeu este dragoste. Dragostea lui 
Dumnezeu faţă de noi s'a arătat prin faptul că Dumnezeu a 
trimes în lume pe singurul Său Fiu, ca noi să trăim prin El. 
Și dragostea stă nu în faptul că noi am iubit pe Dumnezeu, ci 
în faptul că El ne-a iubit pe noi, și a trimes pe Fiul Său ca 

jertfă de ispășire pentru păcatele noastre. Prea iubiților, dacă 
astfel ne-a iubit Dumnezeu pe noi, trebuie să ne iubim și noi 
unii pe alții. Nimeni n’a văzut vreodată pe Dumnezeu; dacă 
ne iubim unii pe alții, Dumnezeu rămîne în noi, și dragostea 
Lui a ajuns desăvirșită în noi. Cunoaștem că răminem în El 
și că El rămîne în noi prin faptul că ne-a dat din Duhul Său. 
Și noi am văzut și mărturisim că Tatăl a trimes pe Fiul ca să 
fie Mîntuitorul lumii. Cine va mărturisi că Isus este Fiul lui 
Dumnezeu, Dumnezeu rămîne în el, și el în Dumnezeu. Şi 
noi am cunoscut și am crezut dragostea pe care o are Dum- 
nezeu față de noi. Dumnezeu este dragoste; și cine rămîne 
în dragoste, rămîne în Dumnezeu, și Dumnezeu rămîne în el. 
Cum este El, așa sîntem și noi în lumea aceasta: astfel se 
face că dragostea, este desăvirșită în noi, pentru ca să avem 
deplină încredere în ziua judecății. "n dragoste nu este frică; 
ci dragostea desăvirșită izgonește frica; pentrucă frica are cu 
ea pedeapsa; și cine se teme, n'a ajuns desăvirșit în dragoste. 
Noi 7] iubim pentrucă El ne-a iubit întîi. Dacă zice cineva: 
“Eu iubesc pe Dumnezeu”, și urăște pe fratele său, este un 
mincinos; căci cine nu iubește pe fratele său, pe care-l vede, 
cum poate să iubească pe Dumnezeu, pe care nu-L vede? Și 
aceasta este porunca, pe care o avem dela El: cine iubește pe 
Dumnezeu, iubește și pe fratele său. 


Oricine crede că Isus este Hristosul, este născut din Dum- 
nezeu; și oricine iubește pe Celce L-a născut, iubește și pe 
cel născut din El.  Cunoaștem că iubim pe copiii lui Dum- 
nezeu prin aceea că iubim pe Dumnezeu și păzim poruncile 
Lui. Căci dragostea de Dumnezeu stă în păzirea poruncilor 
Lui. Și poruncile Lui nu sînt grele; pentrucă oricine este năs- 
cut din Dumnezeu, biruiește lumea; și ceeace cîștigă biruință 
asupra lumii, este credința noastră. Cine este celce a biruit 
lumea, dacă nu celce crede că Isus este Fiul lui Dumnezeu? 
El, Isus Hristos, este Celce a venit cu apă și cu sînge; nu numai 
cu apă, ci cu apă și cu sînge; și Duhul este Celce mărturisește 
despre lucrul acesta, fiindcă Duhul este adevărul. (Căci trei 
sînt cari mărturisesc în cer: Tatăl, Cuvîntul și Duhul Sfînt, și 
acești trei una sînt.) Și trei sînt cari mărturisesc (pe pămînt): 

Duhul, apa și sîngele, și acești trei sînt una în mărturisirea lor. 
Dacă primim mărturisirea oamenilor, mărturisirea lui Dum- 
nezeu este mai mare; și mărturisirea lui Dumnezeu este măr- 
turisirea, pe care a făcut-o El despre Fiul Său. Cine crede în 
Fiul lui Dumnezeu, are mărturisirea aceasta în el; cine nu crede 
pe Dumnezeu, 7] face mincinos, fiindcă nu crede mărturisirea, 
pe care a făcut-o Dumnezeu despre Fiul Său. Și mărturisirea 
este aceasta: Dumnezeu ne-a dat viața vecinică, și această vi- 
aţă este în Fiul Său. Cine are pe Fiul, are viaţa; cine n'are 
pe Fiul lui Dumnezeu, n'are viața. V’am scris aceste lucruri 
ca să știți că voi, cari credeţi în Numele Fiului lui Dumnezeu, 
aveţi viața vecinică.  "ndrăzneala, pe care o avem la El, este 
că, dacă, cerem ceva după voia Lui, ne ascultă. Și dacă știm 
că ne ascultă, orice i-am cere, știm că sîntem stăpîni pe lu- 
crurile pe cari I le-am cerut. Dacă vede cineva pe fratele său 
săvirșind un păcat care nu duce la moarte, să se roage; și Dum- 
nezeu îi va da viaţa, pentru ceice n'au săvirșit un păcat care 
duce la moarte. Este un păcat care duce la moarte; nu-i zic 
să se roage pentru păcatul acela. Orice nelegiuire este păcat; 
dar este un păcat, care nu duce la moarte. Știm că oricine 
este născut din Dumnezeu, nu păcătuiește, ci Cel născut din 
Dumnezeu îl păzeşte, și cel rău nu se atinge de el. Știm că sîn- 
tem din Dumnezeu și că toată lumea zace în cel rău. Știm că 
Fiul lui Dumnezeu a venit, și ne-a dat pricepere să cunoaștem 
pe Celce este adevărat. Și noi sîntem în Celce este adevărat, 
adică în Isus Hristos, Fiul Lui. El este Dumnezeul adevărat și 
viaţa vecinică.  Copilașilor, păziţi-vă de idoli. Amin. 

ON resbiterul (Sau: bătrînul.) către aleasa Doamnă şi 
J S către copiii ei, pe cari-i iubesc în adevăr-și nu nu- 
O EA mai eu, ci toți cei ce cunosc adevărul, - pentru ade- 
vărul acesta care rămîne în noi, și care va fi cu noi 
în veac: Harul, îndurarea și pacea să fie cu voi din partea 
lui Dumnezeu Tatăl, și din partea Domnului Isus Hristos, Fiul 
Tatălui, în adevăr și în dragoste! M’am bucurat foarte mult 
cînd am aflat pe unii din copiii tăi umblind în adevăr, după 
porunca pe care am primit-o dela Tatăl. Și acum, te rog, 
Doamnă, nu ca și cum ţi-aș scrie o poruncă nouă, ci cea, pe 
care am avut-o dela început: să ne iubim unii pe alţii! Și 
dragostea stă în vieţuirea după poruncile Lui. Aceasta este 
porunca în care trebuie să umblaţi, după cum aţi auzit dela 
început. Căci în lume s'au răspîndit mulţi amăgitori, cari nu 
mărturisesc că Isus Hristos vine în trup. lată amăgitorul, iată 
Antihristul!  Păziţi-vă bine să nu perdeţi rodul muncii voas- 
tre, ci să primiți o răsplată deplină. Oricine o ia înainte, și 
nu rămîne în învățătura lui Hristos, n'are pe Dumnezeu. Cine 
rămîne în învăţătura aceasta, are pe Tatăl și pe Fiul. Dacă 
vine cineva la voi, și nu vă aduce învățătura aceasta, să nu-l 
primiţi în casă, și să nu-i ziceţi: “Bun venit!” Căci cine-i 
zice: “Bun venit!” se face părtaș faptelor lui rele. Aș vrea să 
vă spun multe lucruri; dar nu voiesc să vi le scriu pe hirtie și 
cu cerneală; ci nădejduiesc să vin la voi, și să vă vorbesc gură 
către gură, pentruca bucuria noastră să fie deplină. Copiii 
surorei tale alese îţi trimet sănătate. Amin. 

S X 
Di pe care-l iubesc în adevăr. Prea iubitule, doresc ca 
K toate lucrurile tale să-ți meargă bine, și sănătatea ta 
să sporească tot aşa cum sporește sufletul tău. A 
fost o mare bucurie pentru mine, cînd au venit fraţii și au măr- 
turisit că ești credincios adevărului și că umbli în adevăr. Eu 
n'am bucurie mai mare decât să aud despre copiii mei că umblă 
în adevăr. Prea iubitule, tu lucrezi cu credincioșie în tot ce 
faci pentru fraţi; și pentru străini totodată. Ei au mărturisit 
despre dragostea ta înaintea Bisericii. Vei face bine să îngri- 
jești de călătoria lor, întrun chip vrednic de Dumnezeu; căci 
au plecat pentru dragostea Numelui Lui, fără să primească 
ceva dela Neamuri. Este datoria noastră dar, să primim bine 
pe astfel de oameni, ca să lucrăm împreună cu adevărul. Am 
scris ceva Bisericii, dar Diotref, căruia îi place să aibă întîi- 
cetatea între ei, nu vrea să știe de noi. De aceea, cînd voi 
veni, îi voi aduce aminte de faptele pe cari le face, căci ne 
clevetește cu vorbe rele. Nu se mulțămește cu atît; dar nici 
el nu primește pe fraţi, și împiedecă și pe cei ce voiesc să-i 
primească, și-i dă afară din Biserică. Prea iubitule, nu urma 
răul, ci binele. Cine face binele, este din Dumnezeu: cine face 
răul, n'a văzut pe Dumnezeu. Toți, chiar și Adevărul, mär- 
turisesc bine despre Dimitrie; și noi mărturisim despre el: și 
știi că mărturisirea noastră este adevărată. Aş avea să-ţi spun 
multe lucruri, dar nu voiesc să ţi le scriu cu cerneală și condei. 
Nădăjduiesc să te văd în curînd, și atunci vom vorbi gură către 
gură. Pacea să fie cu tine. Prietenii îţi trimet sănătate. Spune 
sănătate prietenilor, fiecăruia pe nume. Amin. 


a resbiterul (Sau: bătrînul.) către prea iubitul Gaiu, [I] 

uda, rob al lui Isus Hristos, și fratele lui Iacov, către 

cei chemaţi, cari sînt iubiți în Dumnezeu Tatăl, și 

păstraţi pentru Isus Hristos: îndurarea, pacea și 

dragostea să vă fie înmulțite. Prea iubiților, pe cînd 
căutam cutot dinadinsul să vă scriu despre mîntuirea noastră 
de obște, m'am văzut silit să vă scriu ca să vă îndemn să 
luptaţi pentru credința, care a fost dată sfinţilor odată pen- 
tru totdeauna. Căci s'au strecurat printre voi unii oameni, 
scriși de mult pentru osînda aceasta, oameni neevlavioși, cari 
schimbă în desfrinare harul Dumnezeului nostru, și tăgăduiesc 
pe singurul nostru Stăpîn și Domn Isus Hristos. Vreau să 
vă aduc aminte, măcar că știți odată pentru totdeauna toate 
aceste lucruri, că Domnul, după ce a izbăvit pe poporul Său 
din ţara Egiptului, în urmă a nimicit pe cei ce n'au crezut. 
El a păstrat pentru judecata zilei celei mari, puși în lanţuri 
vecinice, în întunerec, pe îngerii cari nu și-au păstrat vredni- 
cia, ci și-au părăsit locuinţa. Tot așa, Sodoma și Gomora și 
cetăţile dimprejurul lor, cari se dăduseră ca și ele la curvie și au 
poftit după trupul altuia, ne stau înainte ca o pildă, suferind 
pedeapsa unui foc vecinic.  Totuș oamenii aceștia, tiriţi de 
visările lor, își pîngăresc la fel trupul, nesocotesc stăpînirea 
și batjocoresc dregătoriile. Arhanghelul Mihail, cînd se îm- 
potrivea diavolului și se certa cu el pentru trupul lui Moise, 
n’a îndrăznit să rostească împotriva lui o judecată de ocară, 
ci doar a zis: “Domnul să te mustre!” Aceştia, dimpotrivă, 
batjocoresc ce nu cunosc, și se pierd singuri în ceeace știu 
din fire, ca dobitoacele fără minte. Vai de ei! Căci au ur- 
mat pe calea lui Cain! S'au aruncat în rătăcirea lui Balaam, 
din dorinţa de câștig! Au pierit într'o răscoală ca a lui Core! 
Sînt niște stînci ascunse la mesele voastre de dragoste, unde 
se ospătează fără rușine împreună cu voi, și se îndoapă de- 
abinele; niște nori fără apă, minaţi încoace și încolo de vînturi, 

niște pomi tomnatici fără rod, de două ori morți, desrădăci- 
nați; niște valuri înfuriate ale mării, cari își spumegă rușinile 
lor, niște stele rătăcitoare, cărora le este păstrată negura în- 
tunerecului pentru vecie. Și pentru ei a proorocit Enoh, al 
șaptelea patriarh dela Adam, cînd a zis: “lată că a venit Dom- 
nul cu zecile de mii de sfinţi ai Săi, ca să facă o judecată 
împotriva tuturor, și så încredințeze pe toţi cei nelegiuiţi, de 
toate faptele nelegiuite, pe cari le-au făcut în chip nelegiuit, și 
de toate cuvintele de ocară, pe cari le-au rostit împotriva Lui 
acești păcătoşi nelegiuiți.” Ei sînt niște cârtitori, nemulțămiți 
cu soarta lor; trăiesc după poftele lor; gura le este plină de 
vorbe trufașe, și slăvesc pe oameni pentru cîştig. Dar voi, 
prea iubiţilor, aduceţi-vă aminte de vorbele vestite mai di- 
nainte de apostolii Domnului nostru Isus Hristos. Cum vă 
spuneau că în vremurile din urmă vor fi batjocoritori, cari vor 
trăi după poftele lor nelegiuite. Ei sînt aceia cari dau naștere 
la dezbinări, oameni supuși poftelor firii, cari n'au Duhul. Dar 
voi, prea iubiţilor, zidiți-vă sufletește pe credinţa voastră prea 
sfintă, rugaţi-vă prin Duhul Sfint, ţineţi-vă în dragostea lui 
Dumnezeu, și așteptați îndurarea Domnului nostru Isus Hris- 
tos pentru viaţa vecinică.  Mustraţi pe cei ce se despart de voi; 
căutaţi să mîntuiţi pe unii, smulgîndu-i din foc; de alţii iarăș 
fie-vă milă cu frică, urînd pînă și cămașa mînjită de carne. Iar 
a Aceluia, care poate să vă păzească de orice cădere, și să vă 
facă să vă înfăţișaţi fără prihană și plini de bucurie înaintea 
slavei Sale, singurului Dumnezeu, Mîntuitorul nostru, prin 
Isus Hristos, Domnul nostru, să fie slavă, măreție, putere și 
stăpînire, mai înainte de toţi vecii, și acum și în veci. Amin. 

escoperirea lui Isus Hristos, pe care l-a dat-o Dum- 
nezeu, ca să arate robilor Săi lucrurile cari au să 


prin îngerul Său la robul Său loan, - care a mărtur- 
isit despre Cuvîntul lui Dumnezeu și despre mărturia lui Isus 
Hristos, și a spus tot ce a văzut. Ferice de cine citește, și 
de cei ce ascultă cuvintele acestei proorocii, și păzesc lucrurile 
scrise în ea! Căci vremea este aproape! Ioan, către cele șapte 
Biserici, cari sînt în Asia: Har și pace vouă din partea Celui 
ce este, Celui ce era și Celui ce vine, și din partea celor șapte 
duhuri, cari stau înaintea scaunului Său de domnie, și din 
partea lui Isus Hristos, martorul credincios, cel întîi născut din 
morți, Domnul împăraţilor pămîntului! A Lui, care ne iubește, 
care ne-a spălat de păcatele noastre cu sîngele Său, și a făcut 
din noi o împărăție și preoţi pentru Dumnezeu, Tatăl Său: a 
Lui să fie slava și puterea în vecii vecilor! Amin. lată că El 
vine pe nori. Și orice ochi ’l va vedea; și cei ce L-au străpuns. 
Și toate seminţiile pămîntului se vor boci din pricina Lui! Da, 
Amin. “Eu sînt Alfa și Omega, 'nceputul și Sfirșitul”, zice 
Domnul Dumnezeu, Cel ce este, Cel ce era și Cel ce vine, Cel 
Atotputernic. Eu, loan, fratele vostru, care sînt părtaș cu 
voi la necaz, la 'mpărăţie și la răbdarea în Isus Hristos, mă 
aflam în ostrovul care se cheamă Patmos, din pricina Cuvîn- 
tului lui Dumnezeu și din pricina mărturiei lui Isus Hristos. 
’n ziua Domnului eram în Duhul. Și am auzit înapoia mea un 
glas puternic, ca sunetul unei trimbiţe. care zicea: “Eu sînt 
Alfa și Omega, Cel dintîi și Cel de pe urmă. Ce vezi, scrie 
într-o carte, și trimete-o celor șapte Biserici: la Efes, Smirna, 
Pergam, Tiatira, Sardes, Filadelfia și Laodicea.”  M'am în- 
tors să văd glasul care-mi vorbea. Și cînd m'am întors, am 
văzut șapte sfeșnice de aur. Și în mijlocul celor șapte sfeșnice 
pe cineva, care semăna cu Fiul omului, îmbrăcat cu o haină 


; se întîmple în curînd. Și le-a făcut-o cunoscut, trimeţind 


1737 APOCALIPSA 1. 14-2. 11 


lungă pînă la picioare, și încins la piept cu un brîu de aur. 
Capul și părul Lui erau albe ca lîna albă, ca zăpada; ochii Lui 
erau ca para focului; picioarele Lui erau ca arama aprinsă, 
și arsă într-un cuptor; și glasul Lui era ca vuietul unor ape 
mari. "n mîna dreaptă ţinea șapte stele. Din gura Lui ieșea o 
sabie ascuţită cu două tăișuri, și fața Lui era ca soarele, cînd 
strălucește în toată puterea lui. Cînd L-am văzut, am căzut 
la picioarele Lui ca mort. El Și-a pus mîna dreaptă peste mine, 
și a zis: “Nu te teme! Eu sînt Cel dintii și Cel de pe urmă, Cel 
viu. Am fost mort, și iată că sînt viu în vecii vecilor. Eu ţin 
cheile morţii și ale Locuinţei morţilor. Scrie dar lucrurile, pe 
cari le-ai văzut, lucrurile cari sînt și cele cari au să fie după ele. 
Taina celor șapte stele, pe cari le-ai văzut în mîna dreaptă a 
Mea și a celor șapte sfeșnice de aur: cele șapte stele sînt îngerii 
celor șapte Biserici; și cele șapte sfeșnice, sînt șapte Biserici. 


’ngerului Bisericii din Efes scrie-i: “lată ce zice Cel ce ţine 
cele șapte stele în mîna dreaptă, și Cel ce umblă prin mijlocul 
celor șapte sfeșnice de aur: “Ştiu faptele tale, osteneala ta 
și răbdarea ta, și că nu poţi suferi pe cei răi; că ai pus la 
încercare pe cei ce zic că sînt apostoli și nu sînt, și i-ai găsit 
mincinoși. Știu că ai răbdare, că ai suferit din pricina Nu- 
melui meu, și că n-ai obosit. Dar ce am împotriva ta, este că 
ţi-ai părăsit dragostea dintii.  Adu-ţi dar aminte de unde ai 
căzut; pocăiește-te, și întoarce-te la faptele tale dintii. Altfel, 
voi veni la tine, și-ţi voi lua sfeșnicul din locul lui, dacă nu te 
pocăiești. Ai însă lucrul acesta bun: că urăști faptele Nico- 
laiţilor, pe cari și Eu le urăsc. Cine are urechi, să asculte ce 
zice Bisericilor Duhul: “Celui ce va birui, îi voi da să mănînce 
din pomul vieţii, care este în raiul lui Dumnezeu.”  "'ngeru- 
lui Bisericii din Smirna scrie-i: “lată ce zice Cel dintii și Cel 
de pe urmă, Cel ce a murit și a înviat: “Ştiu necazul tău și 
sărăcia ta (dar ești bogat), și batjocurile, din partea celor ce 
zic că sînt Iudei şi nu sînt, ci sînt o sinagogă a Satanei. Nu 
te teme nicidecum de ce ai să suferi. lată că diavolul are să 
arunce în temniță pe unii din voi, ca să vă încerce. Și veţi avea 
un necaz de zece zile. Fii credincios pînă la moarte, și-ţi voi 
da cununa vieţii.” Cine are urechi, să asculte ce zice Biseri- 

cilor Duhul: “Cel ce va birui, nicidecum nu va fi vătămat de 
a doua moarte.”  'ngerului Bisericii din Pergam scrie-i: “lată 
ce zice Cel ce are sabia ascuţită cu două tăișuri: “Știu unde 
locuiești: acolo unde este scaunul de domnie al Satanei. Tu ţii 
Numele Meu, și n-ai lepădat credinţa Mea nici chiar în zilele 
acelea cînd Antipa, marturul Meu credincios, a fost ucis la voi, 
acolo unde locuiește Satana. Dar am ceva împotriva ta. Tu 
ai acolo niște oameni cari ţin de învăţătura lui Balaam, care a 
învăţat pe Balac să pună o piatră de poticnire înaintea copi- 
ilor lui Israel, ca să mănînce din lucrurile jertfite idolilor, și să 
se dedea la curvie. Tot așa, și tu ai cîţiva cari, deasemenea, 
ţin învăţătura Nicolaiţilor, pe care Eu o urăsc.  Pocăiește- 
te dar. Altfel, voi veni la tine curînd, și Mă voi război cu 
ei cu sabia gurii Mele.” Cine are urechi, să asculte ce zice 
Bisericilor Duhul: “Celuice va birui, îi voi da să mănînce din 
mana ascunsă, și-i voi da o piatră albă; și pe piatra aceasta 
este scris un nume nou, pe care nu-l știe nimeni decit acela 
care-l primește.”  "ngerului Bisericii din Tiatira, serie-i: “lată 
ce zice Fiul lui Dumnezeu, care are ochii ca para focului, și 
ale cărui picioare sînt ca arama aprinsă: “Ştiu faptele tale, 
dragostea ta, credința ta, slujba ta, răbdarea ta și faptele tale 
depe urmă, că sînt mai multe decît cele dintii. Dar iată ce 
am împotriva ta: tu lași ca lezabela, femeia aceea, care se zice 
proorociță, să înveţe și să amăgească pe robii Mei să se dedea 
la curvie, și să mănînce din lucrurile jertfite idolilor. I-am dat 
vreme să se pocăiască, dar nu vrea să se pocăiască de curvia ei! 
lată, că am s-o arunc bolnavă în pat; și celor ce preacurvesc 
cu ea, am să le trimet un necaz mare, dacă nu se vor pocăi de 
faptele lor. Voi lovi cu moartea pe copiii ei. Și toate Bisericile 
vor cunoaște că “Eu sînt Cel ce cercetez rărunchii și inima”: 
și voi răsplăti fiecăruia din voi după faptele lui. Vouă, însă, 
tuturor celorlalți din Tiatira, cari nu aveţi învăţătura aceasta, 
și n'aţi cunoscut “adincimile Satanei”, cum le numesc ei, vă 
zic: “Nu pun peste voi altă greutate. Numai ţineţi cu tărie ce 
aveţi, pînă voi veni! Celui ce va birui și celui ce va păzi pînă 
la sfîrșit lucrările Mele, îi voi da stăpînire peste Neamuri. Le 
va cîrmui cu un toiag de fer, și le va zdrobi ca pe niște vase de 

lut, cum am primit și Eu putere dela Tatăl Meu. Şi-i voi da 
luceafărul de dimineaţă.” Cine are urechi, să asculte ce zice 
Bisericilor Duhul. 


“mgerului Bisericii din Sardes, scrie-i: “lată ce zice Cel ce 
are cele șapte Duhuri ale lui Dumnezeu și cele șapte stele: 
“Știu faptele tale: că îţi merge numele că trăiești, dar ești 
mort.  Veghează, și întărește ce rămîne, care e pe moarte, 
căci n'am găsit faptele tale desăvîrșite înaintea Dumnezeului 
Meu.  Adu-ţi aminte dar cum ai primit și auzit! Tine, și 
pocăiește-te! Dacă nu veghezi, voi veni ca un hoţ, și nu vei 
ști în care ceas voi veni peste tine. Totuş ai în Sardes cîteva 
nume, cari nu și-au minjit hainele. Ei vor umbla împreună 
cu Mine, îmbrăcaţi în alb, fiindcă sînt vrednici. Cel ce va 
birui, va fi îmbrăcat astfel în haine albe. Nu-i voi șterge ni- 
cidecum numele din cartea, vieţii, și voi mărturisi numele lui 
înaintea Tatălui Meu și înaintea îngerilor Lui.” Cine are ure- 
chi, să asculte ce zice Bisericilor Duhul.” ’ngerului Bisericii 
din Filadelfia scrie-i: “lată ce zice Cel Sfint, Cel Adevărat, 
Celce ţine cheia lui David, Celce deschide, și nimeni nu va 
închide, Celce închide, și nimeni nu va deschide: “Ştiu faptele 
tale: iată ţi-am pus înainte o ușă deschisă, pe care nimeni n'o 
poate închide, căci ai puţină putere, și ai păzit Cuvîntul Meu, 
și n'ai tăgăduit Numele Meu. lată că îţi dau din ceice sînt în 
sinagoga Satanei, cari zic că sînt ludei și nu sînt, ci mint; iată 
că îi voi face să vină să se închine la picioarele tale, și să știe 
că te-am iubit. Fiindcă ai păzit cuvîntul răbdării Mele, te voi 
păzi și Eu de ceasul încercării, care are să vină peste lumea în- 
treagă, ca să încerce pe locuitorii pămîntului. Eu vin curînd. 
Păstrează ce ai, ca nimeni să nu-ţi ia cununa. Pe celce va 
birui, îl voi face un stilp în Templul Dumnezeului Meu, și nu 
va mai ieși afară din el. Voi serie pe el Numele Dumnezeu- 
lui Meu și numele cetăţii Dumnezeului Meu, noul Ierusalim, 
care are să se pogoare din cer dela Dumnezeul Meu, și Numele 
Meu cel nou. Cine are urechi, să asculte ce zice Bisericilor 
Duhul.” ’ngerului Bisericii din Laodicea scrie-i: “lată ce zice 
Celce este Amin, Marturul credincios și adevărat, începutul 
zidirii lui Dumnezeu: “Ştiu faptele tale: că nu ești nici rece, 

nici în clocot. O, dacă ai fi rece sau în clocot! Dar, fiindcă ești 
căldicel, nici rece, nici în clocot, am să te vărs din gura Mea. 
Pentrucă zici: “Sînt bogat, m'am îmbogăţit, și nu duc lipsă de 
nimic”, și nu știi că ești ticălos, nenorocit, sărac, orb și gol, 
te sfătuiesc să cumperi dela Mine aur curăţit prin foc, ca să te 
îmbogăţești; și haine albe, ca să te îmbraci cu ele, și să nu ţi 
se vadă rușinea goliciunii tale; și doftorie pentru ochi, ca să-ți 
ungi ochii, și să vezi. Eu mustru și pedepsesc pe toţi aceia, pe 
cari-i iubesc. Fii plin de rîvnă dar, și pocăiește-te! Iată Eu 
stau la ușă, și bat. Dacă aude cineva glasul meu și deschide 
ușa, voi intra la el, voi cina cu el, și el cu Mine. Celui ce va 
birui, îi voi da să șadă cu Mine pe scaunul Meu de domnie, 
după cum și Eu am biruit și am șezut cu Tatăl Meu pe scaunul 
Lui de domnie. Cine are urechi, să asculte ce zice Bisericilor 
Duhul. 


După aceste lucruri, m'am uitat, și iată că o ușă era de- 
schisă în cer. Glasul cel dintii, pe care-l auzisem ca sunetul 
unei trimbițe, și care vorbea cu mine, mi-a zis: “Suie-te aici, 
și-ţi voi arăta ce are să se întîmple după aceste lucruri” Nu- 
maidecit am fost răpit în Duhul. Și iată că în cer era pus un 
scaun de domnie, și pe scaunul acesta de domnie ședea Cineva. 
Cel ce şedea pe el, avea înfățișarea unei pietre de iaspis și de 
sardiu; și scaunul de domnie era înconjurat cu un curcubeu 
ca o piatră de smaragd la vedere.  "mprejurul scaunului de 
domnie stăteau douăzeci și patru de scaune de domnie; și pe 
aceste scaune de domnie stăteau douăzeci și patru de bătrîni, 
îmbrăcaţi în haine albe; și pe capete aveau cununi de aur. Din 
scaunul de domnie ieșeau fulgere, glasuri și tunete. "'naintea 
scaunului de domnie ardeau șapte lămpi de foc, cari sînt cele 
șapte Duhuri ale lui Dumnezeu. ’n fața scaunului de domnie, 
mai este un fel de mare de sticlă, asemenea cu cristalul. "n mi- 
jlocul scaunului de domnie și împrejurul scaunului de domnie 
stau patru făpturi vii, pline cu ochi pe dinainte și pe dinapoi. 
Cea dintii făptură vie seamănă cu un leu; a doua seamănă cu 
un vițel; a treia are fața ca a unui om; și a patra seamănă cu 
un vultur care sboară. Fiecare din aceste patru făpturi vii 
avea cîte șase aripi, și erau pline cu ochi de jur împrejur și 

pe dinlăuntru. Zi și noapte, ziceau fără încetare: “Sfînt, Sfint, 
Sfint, este Domnul Dumnezeu, Cel Atotputernic, care era, care 
este, care vine!” Cînd aceste făpturi vii aduceau slavă, cinste 
și mulțămiri Celui ce şedea pe scaunul de domnie, și care este 
viu în vecii vecilor, cei douăzeci și patru de bătrîni cădeau 
înaintea Celui ce ședea pe scaunul de domnie, și se închinau 
Celui ce este viu în vecii vecilor, își aruncau cununile înain- 
tea scaunului de domnie, și ziceau:  “Vrednic ești Doamne și 
Dumnezeul nostru, să primești slava, cinstea și puterea, căci 
Tu ai făcut toate lucrurile, și prin voia Ta stau în ființă și au 
fost făcute!” 


10 


11 


Apoi am văzut în mîna dreaptă a Celuice şedea pe scaunul [5] 


de domnie o carte, scrisă pe dinlăuntru și pe dinafară, pecetluită 
cu șapte peceţi. Și am văzut un înger puternic, care striga 
cu glas tare: “Cine este vrednic să deschidă cartea și să-i rupă 
peceţile?” Şi nu se găsea nimeni nici în cer, nici pe pămînt, 
nici supt pămînt, care să poată deschide cartea, nici să se uite 
în ea. Şi am plins mult, pentrucă nimeni nu fusese găsit 
vrednic să deschidă cartea și să se uite în ea. Și unul din 
bătrîni mi-a zis: “Nu plinge: lată că Leul din seminția lui 
Iuda, Rădăcina lui David, a biruit ca să deschidă cartea, și 
cele șapte peceţi ale ei. Și la mijloc, între scaunul de domnie 
și cele patru făpturi vii, și între bătrîni, am văzut stînd în pi- 
cioare un Miel. Părea jungheat, și avea șapte coarne și șapte 
ochi, cari sînt cele șapte Duhuri ale lui Dumnezeu, trimese în 
tot pămîntul. El a venit, și a luat cartea din mina dreaptă a 
Celuice ședea pe scaunul de domnie. Cînd a luat cartea, cele 
patru făpturi vii și cei douăzeci și patru de bătrîni s'au arun- 
cat la pămînt înaintea Mielului, avînd fiecare cîte o alăută și 
potire de aur, pline cu tămiie, cari sînt rugăciunile sfinților. Și 
cîntau o cîntare nouă, și ziceau: “Vrednic ești tu să iei cartea 
și să-i rupi peceţile: căci ai fost jungheat, și ai răscumpărat 
pentru Dumnezeu, cu sîngele Tău, oameni din orice seminție, 
de orice limbă, din orice norod și de orice neam. Ai făcut 
din ei o împărăție și preoți pentru Dumnezeul nostru, și ei vor 
împărăţi pe pămînt!”  M'am uitat, și împrejurul scaunului de 
domnie, în jurul făpturilor vii și în jurul bătrinilor am auzit 


2 


10 


11 


12 


13 


14 


10 


11 


5. 12-6. 11 APOCALIPSA 1742 


glasul multor îngeri. Numărul lor era de zece mii de ori zece 
mii și mii de mii. Ei ziceau cu glas tare: “Vrednic este Mielul, 
care a fost jungheat, să primească puterea, bogăția, înțelep- 
ciunea, tăria, cinstea, slava și lauda!” Şi pe toate făpturile, 
cari sînt în cer, pe pămînt, supt pămînt, pe mare, și tot ce se 
află în aceste locuri, le-am auzit zicînd: “A Celui ce șade pe 
scaunul de domnie, și a Mielului să fie lauda, cinstea, slava și 
stăpînirea în vecii vecilor!” Şi cele patru făpturi vii ziceau: 
“Amin!” Şi cei douăzeci și patru de bătrîni s'au aruncat la 
pămînt, și s'au închinat Celui ce este viu în vecii vecilor! 


Cînd a rupt Mielul cea dintii din cele șapte peceţi, m'am 
uitat, și am auzit pe una din cele patru făpturi vii zicînd cu 
un glas ca de tunet: “Vino și vezi!”  M'am uitat, și iată că 
s'a arătat un cal alb. Cel ce sta pe el, avea un arc; i sa 
dat o cunună, și a pornit biruitor, și ca să biruiască. Cînd 
a rupt Mielul a doua pecete, am auzit pe a doua făptură vie 
zicînd: “Vino și vezi.” Şi sa arătat un alt cal, un cal roș. 
Cel ce sta pe el a primit puterea să ia pacea depe pămînt, 
pentru ca oamenii să se junghie unii pe alţii, și i s'a dat o 
sabie mare. Cînd a rupt Mielul pecetea a treia, am auzit pe 
a treia făptură vie zicînd: “Vino și vezi!” M'am uitat, și iată 
că s'a arătat un cal negru. Cel ce sta pe el, avea în mînă o 
cumpănă. Și în mijlocul celor patru făpturi vii, am auzit un 
glas care zicea: “O măsură de grîu pentru un leu. Trei mà- 
suri de orz pentru un leu! Dar să nu vatămi untdelemnul și 
vinul!” Cînd a rupt Mielul pecetea a patra, am auzit glasul 
făpturii a patra zicînd: “Vino și vezi!”  M'am uitat, și iată că 
s'a arătat un cal gălbui. Cel ce sta pe el, se numea Moartea, 
și împreună cu el venea după el Locuinţa morţilor. Li s'a dat 
putere peste a patra parte a pămîntului, ca să ucidă cu sabia, 
cu foamete, cu molimă și cu fiarele pămîntului. Cînd a rupt 
Mielul pecetea a cincea, am văzut supt altar sufletele celor ce 
fuseseră junghiaţi din pricina Cuvîntului lui Dumnezeu, și din 
pricina mărturisirii, pe care o ţinuseră. Ei strigau cu glas 
tare, și ziceau: “Pînă cînd, Stăpîne, Tu, care ești sfînt și ade- 
vărat, zăbovești să judeci și să răzbuni sîngele nostru asupra 
locuitorilor pămîntului?”  Fiecăruia din ei i s'a dat o haină 

albă, și li s'a spus să se mai odihnească puţină vreme, pînă se 
va împlini numărul tovarășilor lor de slujbă și al fraţilor lor, 
cari aveau să fie omorîĵți ca și ei. Cînd a rupt Mielul pecetea 
a șasea, m'am uitat, și iată că s'a făcut un mare cutremur de 
pămînt. Soarele s'a făcut negru ca un sac de păr, luna s'a făcut 
toată ca sîngele, și stelele au căzut din cer pe pămînt, cum 
cad smochinele verzi din pom, cînd este scuturat de un vînt 
puternic. Cerul s'a strîns ca o carte de piele, pe care o faci 
sul. Și toţi munţii și toate ostroavele s'au mutat din locurile 
lor.  "mpăraţii pămîntului, domnitorii, căpitanii oștilor, cei 
bogaţi și cei puternici, toţi robii și toți oamenii slobozi s'au 
ascuns în peșteri și în stîncile munţilor. Și ziceau munţilor și 
stîncilor: “Cădeţi peste noi, și ascundeţi-ne de Faţa Celui ce 
şade pe scaunul de domnie și de mînia Mielului; căci a venit 
ziua cea mare a miîniei Lui, și cine poate sta în picioare?” 


După aceea am văzut patru îngeri, cari stăteau în picioare 
în cele patru colţuri ale pămîntului. Ei ţineau cele patru vîn- 
turi ale pămîntului, ca să nu sufle vînt pe pămînt, nici pe mare, 
nici peste vreun copac. Și am văzut un alt înger, care se suia 
dinspre răsăritul soarelui, și care avea pecetea Dumnezeului 
celui viu. El a strigat cu glas tare la cei patru îngeri, cărora le 
fusese dat să vatăme pămîntul și marea, zicînd: “Nu vătămaţi 
pămîntul, nici marea, nici copacii, pînă nu vom pune pecetea 
pe fruntea slujitorilor Dumnezeului nostru!” Și am auzit 
numărul celor ce fuseseră pecetluiți: o sută patru zeci și patru 
de mii, din toate seminţiile fiilor lui Israel. Din seminţia lui 
Iuda, douăsprezece mii erau pecetluiţi; din seminţia lui Ruben, 
douăsprezece mii; din seminția lui Gad, douăsprezece mii; din 
seminţia lui Așer, douăsprezece mii; din seminţia lui Neftali, 
douăsprezece mii; din seminţia lui Manase, douăsprezece mii; 
din seminţia lui Simeon, douăsprezece mii; din seminţia lui 
Levi, douăsprezece mii; din seminţia lui Isahar, douăsprezece 
mii; din seminţia lui Zabulon, douăsprezece mii; din sem- 
inția lui Iosif, douăsprezece mii; din seminția lui Beniamin, 
douăsprezece mii, au fost pecetluiți. După aceea m-am ui- 
tat, și iată că era o mare gloată, pe care nu putea s'o numere 
nimeni, din orice neam, din orice seminţie, din orice norod 

și de orice limbă, care stătea în picioare înaintea scaunului 
de domnie și înaintea Mielului, îmbrăcaţi în haine albe, cu 
ramuri de finic în mini; și strigau cu glas tare, și ziceau: 
“Mîntuirea este a Dumnezeului nostru, care șade pe scaunul 
de domnie, și a Mielului!” Şi toţi îngerii stăteau împreju- 
rul scaunului de domnie, împrejurul bătrinilor și împrejurul 
celor patru făpturi vii. Și s'au aruncat cu feţele la pămînt în 
faţa scaunului de domnie, și s'au închinat lui Dumnezeu, și 
au zis: “Amin.” “A Dumnezeului nostru, să fie lauda, slava, 
înțelepciunea, mulțămirile, cinstea, puterea și tăria, în vecii 
vecilor! Amin.” Şi unul din bătrîni a luat cuvîntul, și mi-a 
zis: “Aceștia, cari sînt îmbrăcaţi în haine albe, cine sînt oare? 
Și de unde au venit?” “Doamne”, i-am răspuns eu, “Tu știi”. 
Și el mi-a zis: “Aceștia vin din necazul cel mare; ei și-au spălat 
hainele, și le-au albit în sîngele Mielului. Pentru aceasta stau 
ei înaintea scaunului de domnie al lui Dumnezeu, și-l slujesc zi 
și noapte în Templul Lui. Cel ce şade pe scaunul de domnie, 
își va întinde peste ei cortul Lui. Nu le va mai fi foame, nu 
le va mai fi sete; nu-i va mai dogori nici soarele, nici vreo altă 
arșiță. Căci Mielul, care stă în mijlocul scaunului de dom- 
nie, va fi Păstorul lor, îi va duce la izvoarele apelor vieţii, și 
Dumnezeu va șterge orice lacrimă din ochii lor.” 


Cînd a rupt Mielul pecetea a șaptea, s'a făcut în cer o tăcere 
de aproape o jumătate de ceas. Și am văzut pe cei șapte în- 
geri, cari stau înaintea lui Dumnezeu; și li s'au dat șapte trîm- 
biţe. Apoi a venit un alt înger, care s'a oprit în fața altarului, 
cu o cădelniță de aur. I s'a dat tămiie multă, ca s'o aducă, 
împreună cu rugăciunile tuturor sfinţilor, pe altarul de aur, 
care este înaintea scaunului de domnie. Fumul de tămiie s'a 
ridicat din mîna îngerului înaintea lui Dumnezeu, împreună cu 
rugăciunile sfinților. Apoi îngerul a luat cădelnița, a umplut- 
o din focul de pe altar, și l-a aruncat pe pămînt. Și s'au stirnit 
tunete, glasuri, fulgere și un cutremur de pămînt. Şi cei șapte 
îngeri, cari aveau cele șapte trimbiţe, s'au pregătit să sune din 
ele. "'ngerul dintii a sunat din trîmbiţă. Și a venit grindină și 
foc amestecat cu sînge, cari au fost aruncate pe pămînt: și a 
treia, parte a pămîntului a fost ars, și a treia parte din copaci 


1745 APOCALIPSA 8. 8-9. 10 


au fost arși, și toată iarba verde a fost arsă. Al doilea înger a 
sunat din trîmbiță. Și ceva ca un munte mare de foc aprins a 
fost aruncat în mare; și a treia parte din mare s'a făcut sînge; 
și a treia parte din făpturile, cari erau în mare și aveau viată, 
au murit; și a treia parte din corăbii au pierit. Al treilea 
înger a sunat din trimbiţă. Și a căzut din cer o stea mare, care 
ardea ca o făclie; a căzut peste a treia parte din rîuri și peste 
izvoarele apelor. Steaua se chema “Pelin”; și a treia parte 
din ape s'au prefăcut în pelin. Și mulţi oameni au murit din 
pricina apelor, pentrucă fuseseră făcute amare. Al patrulea 
înger a sunat din trîmbiţă. Și a fost lovită a treia parte din 
soare, și a treia parte din lună, și a treia parte din stele, pen- 
truca a treia, parte din ele să fie întunecată, ziua să-și piardă 
a treia parte din lumina ei, și noaptea de asemenea.  M'am 
uitat, și am auzit un vultur, care zbura prin mijlocul cerului, 
și zicea cu glas tare: “Vai, vai, vai de locuitorii pămîntului, 
din pricina celorlalte sunete de trimbiță ale celor trei îngeri, 
cari au să mai sune.” 

11 


'ngerul al cincelea a sunat din trîmbiță. Și am văzut o stea [9] 


care căzuse din cer pe pămînt. I s'a dat cheia fîntînii Adîncului, 
și a deschis fîntîna Adîncului. Din fîntînă s'a ridicat un fum, ca 
fumul unui cuptor mare. Și soarele și văzduhul s'au întunecat 
de fumul fîntînii. Din fum au ieșit niște lăcuste pe pămînt. Și 
li s'a dat o putere, ca puterea, pe care o au scorpiile pămîntului. 
Li s'a zis să nu vatăme iarba pămîntului, nici vreo verdeață, 
nici vreun copac, ci numai pe oamenii, cari n'aveau pe frunte 
pecetea lui Dumnezeu. Li s'a dat putere nu să-i omoare, 
ci să-i chinuiască cinci luni; și chinul lor era cum e chinul 
scorpiei, cînd înțeapă pe un om. "n acele zile, oamenii vor 
căuta moartea, și n'o vor găsi; vor dori să moară, și moartea 
va fugi de ei. Lăcustele acelea semănau cu niște cai pregătiți 
de luptă. Pe capete aveau un fel de cununi, cari păreau de 
aur. Feţele lor semănau cu niște feţe de oameni. Aveau părul 
ca părul de femeie, și dinţii lor erau ca dinţii de lei. Aveau 
niște platoșe ca niște platoșe de fer; și vuietul, pe care-l făceau 
aripile lor, era ca vuietul unor care trase de mulţi cai, cari se 
aruncă la luptă. Aveau niște cozi ca de scorpii, cu bolduri. 

Și în cozile lor stătea puterea, pe care o aveau ca să vatăme 
pe oameni cinci luni. Peste ele aveau ca împărat pe îngerul 
Adîncului, care pe evreiește se cheamă Abadon iar pe grecește 
Apolion. Cea dintii nenorocire a trecut. lată că mai vin 
încă două nenorociri după ea. 'ngerul al șaselea a sunat din 
trîmbiță. Și am auzit un glas din cele patru coarne ale altarului 
de aur, care este înaintea lui Dumnezeu, și zicînd îngerului al 
șaselea, care avea trimbița: “Desleagă pe cei patru îngeri, cari 
sînt legaţi la rîul cel mare Eufrat!” Şi cei patru îngeri, cari 
stăteau gata pentru ceasul, ziua, luna și anul acela, au fost 
deslegaţi, ca să omoare a treia parte din oameni. Oștirea lor 
era în număr de douăzeci de mii de ori zece mii de călăreți; 
le-am auzit numărul. Şi iată cum mi s'au arătat în vedenie 
caii și călăreţii: aveau platoșe ca focul, iacintul și pucioasa. 
Capetele cailor erau ca niște capete de lei, și din gurile lor 
ieșea, foc, fum și pucioasă. A treia parte din oameni au fost 
uciși de aceste trei urgii: de tocul, de fumul și de pucioasa, 
cari ieșeau din gurile lor. Căci puterea cailor stătea în gurile 
și în cozile lor. Cozile lor erau ca niște șerpi cu capete, și cu 
ele vătămau. Ceilalţi oameni, cari n'au fost uciși de aceste 
urgii, nu s'au pocăit de faptele mînilor lor, ca să nu se închine 
dracilor și idolilor de aur, de argint, de aramă, de piatră și de 
lemn, cari nu pot nici să vadă, nici să audă, nici să umble. Şi 
nu s'au pocăit de uciderile lor, nici de vrăjitoriile lor, nici de 
curvia lor, nici de furtișagurile lor. 


Apoi am văzut un alt înger puternic, care se pogora din 
cer, învăluit într'un nor. Deasupra capului lui era curcubeul; 
faţa lui era ca soarele, și picioarele lui erau ca niște stilpi de 
foc. ’n mînă ţinea, o cărticică deschisă. A pus piciorul drept 
pe mare, și piciorul stîng pe pămînt, și a strigat cu glas tare, 
cum răcnește un leu. Cînd a strigat el, cele șapte tunete au 
făcut să se audă glasurile lor. Și cînd au făcut cele șapte 
tunete să se audă glasurile lor, eram gata să mă apuc să scriu; 
și am auzit din cer un glas, care zicea: “Pecetluiește ce au 
spus cele șapte tunete, și nu scrie ce au spus!” Şi îngerul, 
pe care-l văzusem stînd în picioare pe mare și pe pămînt, și-a 
ridicat mina dreaptă spre cer, și a jurat pe Cel ce este viu 

în vecii vecilor, care a făcut cerul și lucrurile din el, pămîntul 
și lucrurile de pe el, marea și lucrurile din ea, că nu va mai 
fi nicio zăbavă, ci că în zilele în cari îngerul al șaptelea va 
suna din trimbița lui, se va sfirși taina lui Dumnezeu, după 
vestea bună vestită de El robilor Săi proorocilor. Şi glasul, 
pe care-l auzisem din cer, mi-a vorbit din nou, și mi-a zis: 
“Du-te de ia cărticica deschisă din mîna îngerului, care stă în 
picioare pe mare și pe pămînt!”  M'am dus la înger, și i-am 
cerut să-mi dea cărticica. “la-o”, mi-a zis el, “și mănîncă-o; 
ea îţi va amări pîntecele, dar în gura ta va fi dulce ca mierea.” 
Am luat cărticica din mîna îngerului, și am mîncat-o: în gura 
mea a fost dulce ca mierea; dar, după ce am mîncat-o, mi s'a 
umplut pîntecele de amărăciune. Apoi mi-au zis: “Trebuie 
să prooroceşti din nou cu privire la multe noroade, neamuri, 
limbi și împărați.” 


Apoi mi s'a dat o trestie asemenea unei prăjini, și mi s'a zis: 
“Scoală-te și măsoară Templul lui Dumnezeu, altarul și pe cei 
ce se închină în el. Dar curtea de afară a Templului lasă-o la 
o parte nemăsurată,; căci a fost dată Neamurilor, cari vor călca 
în picioare sfinta cetate patruzeci şi două de luni. Voi da celor 
doi marturi ai mei să proorocească, îmbrăcaţi în saci, o mie 
două sute șase zeci de zile. Aceştia sînt cei doi măslini și cele 
două steșnice, cari stau înaintea Domnului pămîntului. Dacă 
umblă cineva să le facă rău, le iese din gură un foc, care mistuie 
pe vrăjmașii lor; și dacă vrea cineva să le facă rău, trebuie să 
piară în felul acesta. Ei au putere să închidă cerul, ca să 
nu cadă ploaie în zilele proorociei lor; și au putere să prefacă 
apele în sînge, și să lovească pămîntul cu orice fel de urgie, 
oridecîteori vor voi. Cînd își vor isprăvi mărturisirea lor, fiara, 
care se ridică din Adînc, va face război cu ei, îi va birui și-i 
va omori. Şi trupurile lor moarte vor zăcea în piața cetăţii 
celei mari, care, în înțeles duhovnicesc, se cheamă “Sodoma” 
și “Egipt”, unde a fost răstignit și Domnul lor. Și oameni din 
orice norod, din orice seminţie, de orice limbă și de orice neam, 
vor sta trei zile și jumătate, și vor privi trupurile lor moarte, și 
nu vor da voie ca trupurile lor moarte să fie puse în mormînt. 
Și locuitorii de pe pămînt se vor bucura și se vor veseli de 

ei; și își vor trimete daruri unii altora, pentrucă acești doi 
prooroci chinuiseră pe locuitorii pămîntului. Dar după cele 
trei zile și jumătate, duhul de viață dela Dumnezeu a intrat în 
ei, și s'au ridicat în picioare, și o mare frică a apucat pe ceice 
i-au văzut. Şi au auzit din cer un glas tare, care le zicea: 
“Suiţi-vă aici!” Și s'au suit într'un nor spre cer; iar vrăjmașii 
lor i-au văzut. ’n clipa aceea s'a făcut un mare cutremur de 
pămînt, și s'a prăbușit a zecea parte din cetate. Șapte mii 
de oameni au fost uciși în cutremurul acesta de pămînt. Și 
cei rămași, s'au îngrozit și au dat slavă Dumnezeului cerului. 
A doua nenorocire a trecut. lată că a treia nenorocire vine 
curînd.  "'ngerul, al șaptelea a sunat din trimbiță. Și în cer 
s'au auzit glasuri puternice, cari ziceau: “mpărăția lumii a 
trecut în mînile Domnului nostru și ale Hristosului Său. Și 
El va împărăţi în vecii vecilor.” Și cei douăzeci și patru de 
bătrîni, cari stăteau înaintea lui Dumnezeu pe scaunele lor de 
domnie, s'au aruncat cu feţele la pămînt, și s'au închinat lui 
Dumnezeu, și au zis: “ţi mulțămim Doamne, Dumnezeule, 
Atotputernice, care ești și care erai și care vii, că ai pus mîna pe 
puterea, Ta cea mare, și ai început să împărăţești. Neamurile 
se mîniaseră, dar a venit minia Ta; a venit vremea să judeci 
pe cei morți, să răsplătești pe robii 'Tăi prooroci, pe sfinți și pe 
cei ce se tem de Numele Tău, mici și mari, și să prăpădești pe 
cei ce prăpădesc pămîntul!” Și Templul lui Dumnezeu, care 
este în cer, a fost deschis: și s'a văzut chivotul legămîntului 
Său, în Templul Său. Şi au fost fulgere, glasuri, tunete, un 
cutremur de pămînt, și o grindină mare. 


'n cer s'a arătat un semn mare: o femeie învăluită în soare, 
cu luna supt picioare, și cu o cunună de douăsprezece stele pe 
cap. Ea era însărcinată, ţipa în durerile nașterii, și avea un 
mare chin ca să nască. "n cer s'a mai arătat un alt semn: iată, 
s'a văzut un mare balaur roș, cu șapte capete, zece coarne, și 
șapte cununi împărătești pe capete. Cu coada trăgea după el 
a treia parte din stelele cerului, și le arunca pe pămînt. Bal- 
aurul a stătut înaintea femeii, care sta să nască, pentruca să-i 
mănînce copilul, cînd îl va naște. Ea a născut un fiu, un copil 
de parte bărbătească. El are să cîrmuiască toate neamurile cu 

un toiag de fer. Copilul a fost răpit la Dumnezeu și la scaunul 
Lui de domnie. Şi femeia a fugit în pustie, într'un loc pregătit 
de Dumnezeu, ca să fie hrănită acolo o mie două sute șase zeci 
de zile. Şi în cer s'a făcut un război. Mihail și îngerii lui 
s'au luptat cu balaurul. Și balaurul cu îngerii lui s'au luptat 
și ei, dar n'au putut birui; și locul lor nu li s'a mai găsit în 
cer. Şi balaurul cel mare, șarpele cel vechi, numit Diavolul 
și Satana, acela care înșeală întreaga lume, a fost aruncat pe 
pămînt; și împreună cu el au fost aruncaţi și îngerii lui. Și am 
auzit în cer un glas tare, care zicea: “Acum a venit mîntuirea, 
puterea, și împărăţia Dumnezeului nostru, și stăpînirea Hris- 
tosului Lui; pentrucă pirișul fraţilor noștri, care zi și noaptea 
îi pîra înaintea Dumnezeului nostru, a fost aruncat jos. Ei 
l-au biruit, prin sîngele Mielului și prin cuvîntul mărturisirii 
lor, și nu și-au iubit viaţa chiar pînăla moarte. De aceea 
bucuraţi-vă, ceruri, și voi cari locuiţi în ceruri! Vai de voi, 
pămînt și mare! Căci diavolul s'a pogorit la voi, cuprins de o 
mînie mare, fiindcă știe că are puţină vreme. Cînd s'a văzut 
balaurul aruncat pe pămînt, a început să urmărească pe fe- 
meia, care născuse copilul de parte bărbătească. Şi cele două 
aripi ale vulturului celui mare au fost date femeii, ca să zboare 
cu ele în pustie, în locul ei unde este hrănită o vreme, vremi, 
și jumătatea unei vremei, departe de fața șarpelui. Atunci 
șarpele a aruncat din gură apă, ca un rîu, după femeie, ca 
s'o ia rîul. Dar pămîntul a dat ajutor femeii. Pămîntul și-a 
deschis gura, și a înghiţit rîul, pe care-l aruncase balaurul din 
gură. Şi balaurul, mîniat pe femeie, s'a dus să facă război cu 
rămășița seminței ei, cari păzesc poruncile lui Dumnezeu, și 
ţin mărturia lui Isus Hristos. 


Apoi am stătut pe nisipul mării. Și am văzut ridicîndu- 
se din mare o fiară cu zece coarne și șapte capete; pe coarne 
avea, zece cununi împărătești, și pe capete avea nume de hulă. 
Fiara, pe care am văzut-o, semăna cu un leopard; avea labe ca 
de urs, și gură ca o gură de leu. Balaurul i-a dat puterea lui, 
scaunul lui de domnie și o stăpinire mare. Unul din capetele 
ei părea rănit de moarte; dar rana de moarte fusese vindecată. 
Și tot pămîntul se mira după fiară. Şi au început să se închine 

balaurului, pentrucă dăduse puterea lui fiarei. Şi au început 
să se închine fiarei, zicînd: “Cine se poate asemăna cu fiara, și 
cine se poate lupta cu ea?” 1 s'a dat o gură, care rostea vorbe 
mari și hule. Și i s'a dat putere să lucreze patruzeci și două 
de luni. Ea și-a deschis gura, și a început să rostească hule 
împotriva lui Dumnezeu, să-l hulească Numele, cortul și pe 
ceice locuiesc în cer. I s'a dat să facă război cu sfinţii, și să-i 
biruiască. Și i s'a dat stăpînire peste orice seminție, peste orice 
norod, peste orice limbă și peste orice neam. Şi toţi locuitorii 
pămîntului i se vor închina, toţi aceia al căror nume n'a fost 
scris, dela întemeierea lumii, în cartea vieţii Mielului, care a 
fost jungheat. Cine are urechi, să audă! Cine duce pe alţii 
în robie, va merge și el în robie. Cine ucide cu sabia, trebuie să 
fie ucis cu sabie. Aici este răbdarea și credința sfinţilor. Apoi 
am văzut ridicîndu-se din pămînt o altă fiară, care avea două 
coarne ca ale unui miel, și vorbea ca un balaur. Ea lucra cu 
toată puterea fiarei dintîi înaintea ei; și făcea ca pămîntul și 
locuitorii lui să se închine fiarei dintii, a cărei rană de moarte 
fusese vindecată.  Săvirșea semne mari, pînă acolo că făcea 
chiar să se pogoare foc din cer pe pămînt, în fata oamenilor. 
Și amăgea pe locuitorii pămîntului prin semnele, pe cari i se 
dăduse să le facă în faţa fiarei. Ea a zis locuitorilor pămîntului 
să facă o icoană fiarei, care avea rana de sabie și trăia. I 
s'a dat putere să dea suflare icoanei fiarei, ca icoana fiarei să 
vorbească, și să facă să fie omoriţi toţi cei ce nu se vor închina 
icoanei fiarei. Și a făcut ca toți: mici și mari, bogaţi și săraci, 
slobozi și robi, să primească un semn pe mîna dreaptă sau 
pe frunte, și nimeni să nu poată cumpăra sau vinde, fără să 
aibă semnul acesta, adică numele fiarei, sau numărul numelui 
ei. Aici e înțelepciunea. Cine are pricepere, să socotească 
numărul fiarei. Căci este un număr de om. Și numărul ei este: 
șase sute șase zeci și șase. 


Apoi m'am uitat, și iată că Mielul stătea pe muntele Sionu- 
lui; și împreună cu El stăteau o sută patruzeci și patru de mii, 
cari aveau scris pe frunte Numele Său și Numele Tatălui Său. 
Și am auzit venind din cer un glas ca un vuiet de ape mari, 
ca vuietul unui tunet puternic; și glasul, pe care l-am auzit, 

era ca al celorce cîntă cu alăuta, și cîntau din alăutele lor. 
Cîntau o cîntare nouă înaintea scaunului de domnie, înain- 
tea, celor patru făpturi vii și înaintea bătrinilor. Și nimeni nu 
putea să înveţe cîntarea, afară de cei o sută patruzeci și patru 
de mii, cari fuseseră răscumpăraţi de pe pămînt. Ei nu s'au 
întinat cu femei, căci sînt verguri și urmează pe Miel oriunde 
merge El. Au fost răscumpăraţi dintre oameni, ca cel dintii 
rod pentru Dumnezeu și pentru Miel. Şi în gura lor nu s'a 
găsit minciună, căci sînt fără vină înaintea scaunului de dom- 
nie al lui Dumnezeu. Și am văzut un alt înger care sbura 
prin mijlocul cerului, cu o Evanghelie vecinică, pentruca s'o 
vestească locuitorilor pămîntului, oricărui neam, oricărei sem- 
inţii, oricărei limbi și ori cărui norod. El zicea cu glas tare: 
“Temeţi-vă de Dumnezeu, și daţi-l slavă, căci a venit ceasul 
judecății Lui; și închinaţi-vă Celui ce a făcut cerul și pămîn- 
tul, marea și izvoarele apelor!” Apoi a urmat un alt înger, 
al doilea, și a zis: “A căzut, a căzut Babilonul, cetatea cea 
mare, care a adăpat toate neamurile din vinul miîniei curviei 
ei!” Apoi a urmat un alt înger, al treilea, și a zis cu glas tare: 
“Dacă se închină cineva fiarei și icoanei ei, și primește semnul 
ei pe frunte sau pe mină, va bea și el din vinul mîniei lui 
Dumnezeu, turnat neamestecat în paharul mîniei Lui; și va fi 
chinuit în foc și în pucioasă, înaintea sfinţilor îngeri și înaintea 
Mielului. Şi fumul chinului lor se suie în sus în vecii vecilor. 
Și nici ziua, nici noaptea n'au odihnă cei ce se închină fiarei 
și icoanei ei, și oricine primește semnul numelui ei! Aici este 
răbdarea sfinților, cari păzesc poruncile lui Dumnezeu și cred- 
ința lui Isus. Și am auzit un glas din cer, care zicea: “Scrie: 
Ferice de acum încolo de morţii, cari mor în Domnul!” -“Da”, 
zice Duhul; “ei se vor odihni de ostenelile lor, căci faptele lor 
îi urmează!” Apoi m'am uitat, și iată un nor alb; și pe nor 
ședea cineva care semăna cu un fiu al omului; pe cap avea 
o cunună de aur; iar în mînă, o secere ascuţită. Și un alt 
înger a ieșit din Templu, și striga cu glas tare Celuice şedea 
pe nor: “Pune secerea Ta și seceră: pentrucă a venit ceasul să 
seceri, și secerișul pămîntului este copt.” Atunci Celce şedea 
pe nor, Și-a aruncat secerea pe pămînt. Și pămîntul a fost 

secerat. Și din Templul, care este în cer, a ieșit un alt înger, 
care avea și el un cosor ascuţit. Și un alt înger, care avea 
stăpînire asupra focului, a ieșit din altar, și a strigat cu glas 
tare către cel ce avea cosorul cel ascuţit: “Pune cosorul tău cel 
ascuţit, și culege strugurii viei pămîntului, căci strugurii ei sînt 
copți.” Şi îngerul și-a aruncat cosorul pe pămînt, a cules via 
pămîntului, și a aruncat strugurii în teascul cel mare al mîniei 
lui Dumnezeu. Și teascul a fost călcat în picioare afară din 
cetate; și din teasc a ieșit sînge, pînă la zăbalele cailor, pe o 
întindere de o mie șase sute de stadii. 


Apoi am văzut în cer un alt semn mare și minunat: șapte 
îngeri, cari aveau șapte urgii, cele din urmă, căci cu ele s'a 
isprăvit mînia lui Dumnezeu. Și am văzut ca o mare de sti- 
clă amestecată cu foc; și pe marea de sticlă, cu alăutele lui 
Dumnezeu în mînă, stăteau biruitorii fiarei, ai icoanei ei, și 
ai numărului numelui ei. Ei cîntau cîntarea lui Moise, robul 
lui Dumnezeu, și cîntarea Mielului. Şi ziceau: “Mari și min- 
unate sînt lucrările tale, Doamne Dumnezeule, Atotputernice! 
Drepte și adevărate sînt căile Tale, 'mpărate al Neamurilor! 
Cine nu se va teme, Doamne, și cine nu va slăvi Numele Tău? 
Căci numai Tu ești Sfînt, și toate Neamurile vor veni și se vor 
închina înaintea Ta, pentrucă judecăţile Tale au fost arătate!” 
După aceea, am văzut deschizîndu-se în cer Templul cortului 
mărturiei. Și din Templu au ieșit cei șapte îngeri, cari ţineau 
cele șapte urgii. Erau îmbrăcaţi în in curat, strălucitor, și erau 
încinși împrejurul pieptului cu briie de aur. Și una din cele 
patru făpturi vii a dat celor șapte îngeri șapte potire de aur, 
pline de mînia lui Dumnezeu, care este viu în vecii vecilor. Și 
Templul s'a umplut de fum, din slava lui Dumnezeu și a put- 
erii Lui. Și nimeni nu putea să intre în Templu, pînă se vor 
sfirși cele șapte urgii ale celor șapte îngeri. 

Și am auzit un glas tare, care venea din Templu, și care zicea 
celor șapte îngeri: “Duceţi-vă, și vărsaţi pe pămînt cele șapte 
potire ale mîniei lui Dumnezeu!” Cel dintii s'a dus și a vărsat 
potirul lui pe pămînt. Și o rană rea și dureroasă a lovit pe 
oamenii, cari aveau semnul fiarei și cari se închinau icoanei ei. 
Al doilea a vărsat potirul lui în mare. Și marea s'a făcut sînge, 

ca sîngele unui om mort. Și a murit orice făptură vie, chiar și 
tot ce era în mare. Al treilea a vărsat potirul lui în rîuri și 
în izvoarele apelor. Și apele s'au făcut sînge. Și am auzit pe 
îngerul apelor zicînd: “Drept ești Tu, Doamne, care ești și care 
erai! Tu ești Sfînt, pentrucă ai judecat în felul acesta. Fiindcă 
aceștia au vărsat sîngele sfinţilor și al proorocilor, le-ai dat și 
Tu să bea sînge. Și sînt vrednici.” Şi am auzit altarul zicînd: 
“Da, Doamne Dumnezeule, Atotputernice, adevărate și drepte 
sînt judecăţile Tale!” Al patrulea a vărsat potirul lui peste 
soare. Și soarelui i s'a dat să dogorească pe oameni cu focul 
lui. Şi oamenii au fost dogoriţi de o arșiţă mare, și au hulit 
Numele Dumnezeului care are stăpînire peste aceste urgii, și 
nu s'au pocăit ca să-l dea slavă. Al cincilea a vărsat potirul 
lui peste scaunul de domnie al fiarei. Și împărăţia fiarei a fost 
acoperită de întunerec. Oamenii își mușcau limbile de durere. 
Și au hulit pe Dumnezeul cerului, din pricina durerilor lor și 
din pricina rănilor lor rele, și nu s'au pocăit de faptele lor. 
Al șaselea a vărsat potirul lui peste rîul cel mare, Eufrat. Și 
apa lui a secat, ca să fie pregătită calea împăraţilor, cari au să 
vină din Răsărit. Apoi am văzut ieșind din gura balaurului, 
și din gura fiarei, și din gura proorocului mincinos trei duhuri 
necurate, cari semănau cu niște broaște. Acestea sînt duhuri 
de draci, cari fac semne nemaipomenite, și cari se duc la îm- 
păraţii pămîntului întreg, ca să-i strîngă pentru războiul zilei 
celei mari a Dumnezeului Celui Atotputernic. - “Iată, Eu vin 
ca un hoț. Ferice de celce veghează și își păzeşte hainele, ca 
să nu umble gol și să i se vadă rușinea!” - Duhurile cele rele 
i-au strîns în locul care pe evreiește se cheamă Armaghedon. 
Al șaptelea a vărsat potirul lui în văzduh. Și din Templu, 
din scaunul de domnie, a ieșit un glas tare, care zicea: “S'a 
isprăvit!” Şi au urmat fulgere, glasuri, tunete, și s'a făcut 
un mare cutremur de pămînt, așa de tare, cum, de cînd este 
omul pe pămînt, n'a fost un cutremur așa de mare. Cetatea 
cea mare a fost împărțită în trei părți, și cetăţile Neamurilor 
s'au prăbușit. Și Dumnezeu Și-a adus aminte de Babilonul cel 
mare, ca să-i dea potirul de vin al furiei mîniei Lui. Toate 
ostroavele au fugit, și munţii nu s'au mai găsit. O grindină 

mare, ale cărei boabe cîntăreau aproape un talant, a căzut din 
cer peste oameni. Şi oamenii au hulit pe Dumnezeu din pricina 
urgiei grindinii, pentrucă această urgie era foarte mare. 


Apoi unul din cei șapte îngeri, cari ţineau cele șapte potire, 
a venit de a vorbit cu mine, și mi-a zis: “Vino să-ţi arăt jude- 
cata curvei celei mari, care gade pe ape mari. Cu ea au curvit 
împărații pămîntului; și locuitorii pămîntului s'au îmbătat de 
vinul curviei ei!” Şi m'a dus, în Duhul, într'o pustie. Și am 
văzut o femeie, șezînd pe o fiară de coloare stacojie, plină cu 
nume de hulă, și avea șapte capete și zece coarne. Femeia 
aceasta. era îmbrăcată cu purpură și stacojiu; era împodobită 
cu aur, cu pietre scumpe și cu mărgăritare. Tinea în mînă un 
potir de aur, plin de spurcăciuni și de necurăţiile curviei ei. 
Pe frunte purta scris un nume, o taină: “Babilonul cel mare, 
mama curvelor și spurcăciunilor pămîntului.” Şi am văzut 
pe femeia aceasta, îmbătată de sîngele sfinților și de sîngele 
mucenicilor lui Isus. Cînd am văzut-o, m'am mirat minune 
mare. Şi îngerul mi-a zis: “De ce te miri?” “ţi voi spune 
taina acestei femei și a fiarei care o poartă, și care are cele 
șapte capete și cele zece coarne. Fiara, pe care ai văzut-o, 
era, și nu mai este. Ea are să se ridice din Adînc, și are să 
se ducă la perzare. Şi locuitorii pămîntului, ale căror nume 
n'au fost scrise dela întemeierea lumii în cartea vieţii, se vor 
mira, cînd vor vedea că fiara era, nu mai este, și va veni. - 
Aici este mintea plină de înţelepciune. -Cele șapte capete sînt 
șapte munţi, pe cari şade femeia. Sînt și șapte împărați: cinci 
au căzut, unul este, celalt n'a venit încă, și cînd va veni, el va 
răminea puţină vreme. Și fiara, care era, și nu mai este, ea 
însăș este al optulea împărat: este din numărul celor șapte, și 
merge la perzare. Cele zece coarne, pe cari le-ai văzut, sînt 
zece împărați, cari n'au primit încă împărăţia, ci vor primi 
putere împărătească timp de un ceas împreună cu fiara. Toți 
au acelaș gînd, și dau fiarei puterea și stăpînirea lor. Ei se 
vor război cu Mielul; dar Mielul îi va birui, pentrucă El este 
Domnul domnilor și "'mpăratul împăraţilor. Şi cei chemaţi, 
aleși și credincioși, cari sînt cu EI, de asemenea îi vor birui. 
Apoi mi-a zis: “Apele, pe cari le-ai văzut, pe cari şade curva, 

sînt noroade, gloate, neamuri și limbi. Cele zece coarne, pe 
cari le-ai văzut, și fiara, vor uri pe curvă, o vor pustii, și o vor 
lăsa goală. Carnea i-o vor mînca, și o vor arde cu foc. Căci 
Dumnezeu le-a pus în inimă să-l aducă la îndeplinire planul 
Lui: să se învoiască pe deplin și să dea fiarei stăpînirea lor 
împărătească, pînă se vor îndeplini cuvintele lui Dumnezeu. 
Și femeia, pe care ai văzut-o, este cetatea cea mare, care are 
stăpînire peste împărații pămîntului.” 


După aceea, am văzut pogorindu-se din cer un alt înger, 
care avea o mare putere; și pămîntul s'a luminat de slava lui. 
El a strigat cu glas tare, și a zis: “A căzut, a căzut, Babilonul 
cel mare! A ajuns un locaş al dracilor, o închisoare a oricărui 
duh necurat, o închisoare a oricărei păsări necurate și urite; 
pentrucă toate neamurile au băut din vinul mîniei curviei ei, 
și împărații pămîntului au curvit cu ea, și negustorii pămin- 
tului s'au îmbogăţit prin risipa desfătării ei.” Apoi am auzit 
din cer un alt glas, care zicea: “Ieșiţi din mijlocul ei, poporul 
Meu, ca să nu fiți părtași la păcatele ei, și să nu fiţi loviți cu 
urgiile ei!  Pentrucă păcatele ei s'au îngrămădit, și au ajuns 
pînă în cer; și Dumnezeu Și-a adus aminte de nelegiuirile ei. 
Răsplătiţi-i cum v'a răsplătit ea, și întoarceţi-i de două ori 
cît faptele ei. Turnaţi-i îndoit în potirul în care a ameste- 
cat ea!” Pe cît s'a slăvit pe sine însăș, și s'a desfătat în 
risipă, pe atît daţi-i chin și tînguire! Pentrucă zice în inima 
ei: “Çed ca împărăteasă, nu sînt văduvă, și nu voi ști ce este 
tînguirea!” Tocmai pentru aceea, într'o singură zi vor veni 
urgiile ei: moartea, tînguirea și foametea. Și va fi arsă de tot în 
foc, pentrucă Domnul Dumnezeu, care a judecat-o, este tare. 
Și împărații pămîntului, cari au curvit și s'au dezmierdat în 
risipă cu ea, cînd vor vedea fumul arderii ei, o vor plinge și o 
vor boci. Ei vor sta departe, de frică să nu cadă în chinul ei, 
și vor zice: “Vai! vai! Babilonul, cetatea cea mare, cetatea cea 
tare! 'ntr'o clipă ţi-a venit judecata!” - Negustorii pămîntului 
o pling și o jălesc, pentrucă nimeni nu le mai cumpără marfa: 
marfă de aur, de argint, de pietre scumpe, de mărgăritare, de 
in supţire, de purpură, de mătasă și de stacojiu; nici feluritele 
lor soiuri de lemn de tiin, tot felul de vase de fildeș, tot felul 

de vase de lemn foarte scump, de aramă, de fer și de mar- 
moră; nici scorțișoara, nici mirodeniile, nici miroznele, nici 
mirul, nici tămiia, nici vinul, nici untdelemnul, nici făina bună 
de tot, nici grîul, nici boii, nici oile, nici caii, nici căruțele, nici 
robii, nici sufletele oamenilor. Și roadele atît de dorite sufle- 
tului tău s'au dus dela tine. Toate lucrurile alese, strălucite, 
sînt pierdute pentru tine, și nu le vei mai găsi. Ceice fac negoţ 
cu aceste lucruri, cari s'au îmbogăţit de pe urma ei, vor sta 
departe de ea, de frica chinului ei. Vor plinge, se vor tîngui, 
și vor zice: “Vai! vai! Cetatea cea mare, care era îmbrăcată 
cu in foarte supțire, cu purpură și cu stacojiu, care era îm- 
podobită cu aur, cu pietre scumpe și cu mărgăritare!  Atitea 
bogății într'un ceas s'au prăpădit!” -Și toţi cîrmacii, toţi ceice 
merg cu corabia pe mare, marinarii, și toţi ceice cîștigă din 
mare, stăteau departe; și, cînd au văzut fumul arderii ei, stri- 
gau: “Care cetate era ca cetatea cea mare?” Și își aruncau 
țărînă în cap, plingeau, se tînguiau, ţipau și ziceau: “Vai! Vai! 
Cetatea cea mare, al cărei belșug de scumpeturi a îmbogăţit 
pe toţi ceice aveau corăbii pe mare, într'o clipă a fost prefă- 
cută într'un pustiu!” “Bucură-te de ea, cerule! Bucuraţi-vă 
și voi, sfinţilor, apostolilor și proorocilor! Pentrucă Dumnezeu 
v'a făcut dreptate, și a judecat-o.” Atunci un înger puternic 
a ridicat de jos o piatră ca o mare piatră de moară, a aruncat-o 
în mare, și a zis: “Cu așa repeziciune va fi aruncat Babilonul, 
cetatea cea mare, și nu va mai fi găsit! Și nu se va mai auzi 
în tine nici sunet de alăute, nici cîntece din instrumente, nici 
cîntători din fluiere, nici cîntători din trimbiţe; nu se va mai 
găsi la tine niciun meșter în vreun meșteșug oarecare. Nu se 
va mai auzi în tine vuietul morii. Lumina lămpii nu va mai 
lumina în tine, și nu se va mai auzi în tine glasul mirelui și 
al miresei, -pentrucă negustorii tăi erau mai marii pămîntului, 
pentrucă toate neamurile au fost amăgite de vrăjitoria ta, şi 
pentrucă acolo a fost găsit sîngele proorocilor și al sfinţilor și 
al tuturor celor ce au fost jungheaţi pe pămînt.” 


După aceea, am auzit în cer ca un glas puternic de gloată 
multă, care zicea: “Aliluia! A Domnului, Dumnezeului nostru, 
este mîntuirea, slava, cinstea și puterea!  Pentrucă judecăţile 

Lui sînt adevărate și drepte. El a judecat pe curva cea mare, 
care strica pămîntul cu curvia ei, și a răzbunat sîngele robilor 
Săi, din mîna ei.” Și au zis a doua oară: “Aliluial!.. Fumul ei 
se ridică în sus în vecii vecilor!” Și cei douăzeci și patru de 
bătrîni și cele patru făpturi vii s'au aruncat la pămînt și s'au 
închinat lui Dumnezeu, care şedea pe scaunul de domnie. Și 
au zis: “Amin! Aliluia!” Şi din scaunul de domnie a ieșit un 
glas, care zicea: “Lăudaţi pe Dumnezeul nostru, toţi robii Lui, 
voi cari vă temeţi de El, mici și mari!” Și am auzit, ca un glas 
de gloată multă, ca vuietul unor ape multe, ca bubuitul unor 
tunete puternice, care zicea: “Aliluia! Domnul, Dumnezeul 
nostru Cel Atotputernic, a început să împărăţească. Să ne 
bucurăm, să ne veselim, și să-l dăm slavă! Căci a venit nunta 
Mielului; soţia Lui s'a pregătit, și i s'a dat să se îmbrace cu 
in supţire, strălucitor, și curat.” -(Inul subţire sînt faptele 
neprihănite ale sfinților.) Apoi mi-a zis: “Scrie: Ferice de cei 
chemaţi la ospăţul nunţii Mielului!” Apoi mi-a zis: “Acestea 
sînt adevăratele cuvinte ale lui Dumnezeu!” Și m'am aruncat 
la picioarele lui ca să mă închin lui Dar el mi-a zis: “Fereşte-te 
să faci una ca aceasta! Eu sînt un împreună slujitor cu tine și 
cu fraţii tăi, cari păstrează mărturia lui Isus. Lui Dumnezeu 
închină-te! (Căci mărturia lui Isus este duhul proorociei.” ) 
Apoi am văzut cerul deschis, și iată că s'a arătat un cal alb! 
Cel ce sta pe el, se cheamă “Cel credincios” și “Cel adevărat”, 
și El judecă și Se luptă cu dreptate. Ochii Lui erau ca para 
focului; capul îl avea încununat cu multe cununi împărătești, 
și purta un nume scris, pe care nimeni nu-l știe, decît numai 
El singur. Era îmbrăcat cu o haină muiată în sînge. Nu- 
mele Lui este: “Cuvîntul lui Dumnezeu.”  Oștile din cer 7] 
urmau călări pe cai albi, îmbrăcate cu in suptire, alb și curat. 
Din gura Lui ieșea o sabie ascuţită, ca să lovească Neamurile 
cu ea, pe cari le va cîrmui cu un toiag de fer. Și va călca 
cu picioarele teascul vinului mîniei aprinse a atotputernicului 
Dumnezeu. Pe haină și pe coapsă avea scris numele acesta: 
“mpăratul împăraţilor și Domnul domnilor.” Apoi am văzut 
un înger, care stătea în picioare în soare. El a strigat cu glas 
tare, și a zis tuturor păsărilor, cari sburau prin mijlocul ceru- 

lui: “Veniţi, adunaţi-vă la ospăţul cel mare al lui Dumnezeu, 
ca să mîncaţi carnea împăraţilor, carnea căpitanilor, carnea 
celor viteji, carnea cailor și a călăreţilor, și carnea a tot felul 
de oameni, slobozi și robi, mici și mari!” Și am văzut fiara și 
pe împărații pămîntului și oștile lor, adunate ca să facă răs- 
boi cu Cel ce ședea călare pe cal și cu oastea Lui. Și fiara a 
fost prinsă. Și împreună cu ea, a fost prins proorocul minci- 
nos, care făcuse înaintea, ei semnele, cu cari amăgise pe cei ce 
primiseră semnul fiarei, și se închinaseră icoanei ei. Amiîndoi 
aceștia au fost aruncaţi de vii în iazul de foc, care arde cu pu- 
cioasă. lar ceilalţi au fost uciși cu sabia, care ieșea din gura 
Celui ce ședea călare pe cal. Și toate păsările s'au săturat din 
carnea lor. 


Apoi am văzut pogorîndu-se din cer un înger, care ţinea 
în mînă cheia Adincului și un lanţ mare. Ela pus mîna pe 
balaur, pe șarpele cel vechi, care este Diavolul și Satana, și l-a 
legat pentru o mie de ani. L-a aruncat în Adînc, l-a închis 
acolo, și a pecetluit intrarea deasupra lui, ca să nu mai înșele 
Neamurile, pînă se vor împlini cei o mie de ani. După aceea, 
trebuie să fie deslegat pentru puţină vreme. Și am văzut niște 
scaune de domnie; și celorce au șezut pe ele, li s'a dat jude- 
cata. Şi am văzut sufletele celorce li se tăiase capul din pricina 
mărturiei lui Isus și din pricina Cuvîntului lui Dumnezeu, și 
ale celorce nu se închinaseră fiarei și icoanei ei, și nu primiseră 
semnul ei pe frunte și pe mînă. Ei au înviat, și au împărăţit 
cu Hristos o mie de ani. Ceilalţi morţi n'au înviat pînă nu 
s'au sfîrșit cei o mie de ani. Aceasta este întîia înviere. Feri- 
ciți și sfinţi sînt ceice au parte de întiia înviere! Asupra lor 
a doua moarte n'are nicio putere; ci vor fi preoți ai lui Dum- 
nezeu și ai lui Hristos, și vor împărăţi cu El o mie de ani. 
Cînd se vor împlini cei o mie de ani, Satana va fi deslegat; 
și va ieși din temnita lui, ca să înșele Neamurile, cari sînt în 
cele patru colțuri ale pămîntului, pe Gog și pe Magog, ca să-i 
adune pentru război. Numărul lor va fi ca nisipul mării. Și ei 
s'au suit pe fața pămîntului, și au înconjurat tabăra sfinților 
și cetatea prea iubită. Dar din cer s'a pogorit un foc care i-a 
mistuit. Și diavolul, care-i înșela, a fost aruncat în iazul de 

foc şi de pucioasă, unde este fiara și proorocul mincinos. Şi 
vor fi munciţi zi și noapte în vecii vecilor. Apoi am văzut un 
scaun de domnie mare și alb, și pe Celce şedea pe el. Pămintul 
și cerul au fugit dinaintea Lui, și nu s'a mai găsit loc pentru 
ele. Şi am văzut pe morți, mari și mici, stînd în picioare 
înaintea scaunului de domnie. Nişte cărți au fost deschise. Și 
a fost deschisă o altă carte, care este cartea vieţii. Și morții 
au fost judecaţi după faptele lor, după cele ce erau scrise în 
cărţile acelea. Marea a dat înapoi pe morții cari erau în ea; 
Moartea și Locuinţa morţilor au dat înapoi pe morții cari erau 
în ele. Fiecare a fost judecat după faptele lui. Și Moartea și 
Locuinţa morţilor au fost aruncate în iazul de foc. Iazul de 
foc este moartea a doua. Oricine n'a fost găsit scris în cartea 
vieţii, a fost aruncat în iazul de foc. 


Apoi am văzut un cer nou și un pămînt nou; pentrucă cerul 
dintii și pămîntul dintii pieriseră, și marea nu mai era. Și eu 
am văzut coborîndu-se din cer dela Dumnezeu, cetatea sfintă, 
noul Ierusalim, gătită ca o mireasă împodobită pentru băr- 
batul ei. Şi am auzit un glas tare, care ieșea din scaunul de 
domnie, și zicea: “lată cortul lui Dumnezeu cu oamenii! El va 
locui cu ei, și ei vor fi poporul Lui, și Dumnezeu însuș va fi cu 
ei. El va fi Dumnezeul lor. El va șterge orice lacrimă din ochii 
lor. Şi moartea nu va mai fi. Nu va mai fi nici tînguire, nici 
țipăt, nici durere, pentrucă lucrurile dintii au trecut.”  Celce 
ședea pe scaunul de domnie a zis: “lată, Eu fac toate lucrurile 
noi.” Și a adăugat: “Scrie, fiindcă aceste cuvinte sînt vrednice 
de crezut și adevărate.” Apoi mi-a zis: “S'a isprăvit! Eu sînt 
Alfa și Omega, 'nceputul și Sfârșitul. Celui ce îi este sete, îi voi 
da să bea fără plată din izvorul apei vieţii. Cel ce va birui, va 
moșteni aceste lucruri. Eu voi fi Dumnezeul lui, și el va fi fiul 
Meu. Dar cît despre fricoși, necredincioși, scîrboși, ucigași, 
curvari, vrăjitori, închinătorii la idoli, și toți mincinoșii, partea 
lor este în iazul, care arde cu foc și cu pucioasă, adică moartea 
a doua.” Apoi unul din cei șapte îngeri, cari ţineau cele șapte 
potire, pline cu cele din urmă șapte urgii, a venit și a vorbit 
cu mine, și mi-a zis: “Vino să-ţi arăt mireasa, nevasta Mielu- 
lui” Și m'a dus, în Duhul, pe un munte mare și înalt. Și mi-a 

arătat cetatea sfintă, Ierusalimul, care se pogora din cer dela 
Dumnezeu, avînd slava lui Dumnezeu. Lumina ei era ca o pi- 
atră prea scumpă, ca o piatră de iaspis, străvezie ca cristalul. 
Era înconjurată cu un zid mare și înalt. Avea douăsprezece 
porți, și la porți, doisprezece îngeri. Și pe ele erau scrise niște 
nume: numele celor douăsprezece seminții ale fiilor lui Israel. 
Spre răsărit erau trei porți; spre miazănoapte, trei porți; spre 
miazăzi, trei porți; și spre apus trei porți. Zidul cetăţii avea 
douăsprezece temelii, și pe ele erau cele douăsprezece nume ale 
celor doisprezece apostoli ai Mielului. "ngerul, care vorbea cu 
mine, avea ca măsurătoare o trestie de aur, ca să măsoare 
cetatea, porțile și zidul ei. Cetatea era în patru colţuri, și 
lungimea ei era cît lărgimea. A măsurat cetatea cu trestia, și a 
găsit aproape douăsprezece mii de prăjini. Lungimea, lărgimea 
și înalțimea erau deopotrivă. l-a măsurat și zidul, și-a găsit 
o sută patruzeci și patru de coţi, după măsura oamenilor, căci 
cu măsura aceasta măsura îngerul. Zidul era zidit de iaspis, 
și cetatea era de aur curat, ca sticla curată.  Temeliile zidu- 
lui cetăţii erau împodobite cu pietre scumpe de tot felul: cea 
dintii temelie era. de iaspis; a doua, de safir; a treia de halche- 
don; a patra, de smaragd; a cincea de sardonix: a șasea, de 
sardiu; a șaptea, de hrisolit; a opta, de beril; a noua, de topaz; 
a zecea, de hrisopraz; a unsprezecea, de iacint; a douăspreze- 
cea, de ametist. Cele douăsprezece porți erau douăsprezece 
mărgăritare. Fiecare poartă era dintr'un singur mărgăritar. 
Uliţa cetăţii era de aur curat, ca sticla străvezie. ’n cetate 
n'am văzut niciun Templu; pentrucă Domnul Dumnezeu, Cel 
Atotputernic, ca și Mielul, sînt Templul ei. Cetatea n'are 
trebuință nici de soare, nici de lună, ca s'o lumineze; căci o 
luminează, slava lui Dumnezeu, și făclia ei este Mielul. Nea- 
murile vor umbla în lumina ei, și împărații pămîntului își vor 
aduce slava și cinstea lor în ea. Porţile ei nu se vor închide 
ziua, fiindcă în ea nu va mai fi noapte. ’n ea vor aduce slava 
și cinstea Neamurilor. Nimic întinat nu va intra în ea, nimeni 
care trăiește în spurcăciune și în minciună; ci numai cei scriși 
în cartea vieţii Mielului. 


Și mi-a arătat un rîu cu apa vieţii, limpede ca cristalul, 

care ieșea din scaunul de domnie al lui Dumnezeu și al Mielu- 
lui. "n mijlocul pieţii cetăţii, și pe cele două maluri ale rîului, 
era pomul vieţii, rodind douăsprezece feluri de rod, și dînd 
rod în fiecare lună; și frunzele pomului slujesc la vindecarea 
Neamurilor. Nu va mai fi nimic vrednic de blestem acolo. 
Scaunul de domnie al lui Dumnezeu și al Mielului vor fi în 
ea. Robii Lui “i vor sluji. Ei vor vedea fața Lui, și Numele 
Lui va fi pe frunţile lor. Acolo nu va mai fi noapte. Și nu 
vor mai avea trebuinţă nici de lampă, nici de lumina soarelui, 
pentrucă Domnul Dumnezeu îi va lumina. Și vor împărăţi în 
vecii vecilor. Și îngerul mi-a zis: “Aceste cuvinte sînt vred- 
nice de crezare și adevărate. Și Domnul, Dumnezeul duhurilor 
proorocilor, a trimes pe îngerul Său să arate robilor Săi lu- 
crurile, cari au să se întimple în curînd. - Și iată, Eu vin 
curînd! -Ferice de cel ce păzește cuvintele proorociei din cartea 
aceasta!” Eu, loan, am auzit și am văzut lucrurile acestea. Și 
după ce le-am auzit și le-am văzut, m'am aruncat la picioarele 
îngerului, care mi le arăta, ca să mă închin lui. Dar el mi-a 
zis: “Fereşte-te să faci una ca aceasta! Eu sînt un împreună 
slujitor cu tine, și cu fraţii tăi, proorocii, și cu cei ce păzesc cu- 
vintele din cartea aceasta. "'nchină-te lui Dumnezeu.” Apoi 
mi-a zis: “Să nu pecetluiești cuvintele proorociei din cartea 
aceasta. Căci vremea este aproape. Cine este nedrept, să 
fie nedrept și mai departe; cine este întinat, să se întineze și 
mai departe; cine este fără prihană să trăiască și mai departe 
fără prihană. Și cine este sfint, să se sfințească și mai departe! 
lată, Eu vin curînd; și răsplata Mea este cu Mine, ca să dau 
fiecăruia după fapta lui. Eu sînt Alfa și Omega, Cel dintii 
și Cel de pe urmă, 'nceputul și Sfirșitul. Ferice de cei ce își 
spală hainele, ca să aibă drept la pomul vieţii, și să intre pe 
porţi în cetate! Afară sînt cînii, vrăjitorii, curvarii, ucigașii, 
închinătorii la idoli, și oricine iubește minciuna și trăiește în 
minciună! Eu, Isus, am trimes pe îngerul Meu să vă ade- 
verească aceste lucruri pentru Biserici. Eu sînt Rădăcina, și 
Sămința lui David, Luceafărul strălucitor de dimineaţă. Şi 
Duhul și Mireasa zic: “Vino!” Și cine aude, să zică: “Vino!” 
Și celuice îi este sete, să vină; cine vrea, să ia apa vieţii fără 

plată!  Mărturisesc oricui aude cuvintele proorociei din cartea 
aceasta că, dacă va adăuga cineva ceva la ele, Dumnezeu îi va 
adăuga urgiile scrise în cartea aceasta. Și dacă scoate cineva 
ceva din cuvintele cărții acestei proorocii, îi va scoate Dum- 
nezeu partea lui dela pomul vieții și din cetatea sfîntă, scrise în 
cartea aceasta.” Cel ce adeverește aceste lucruri, zice: “Da, 
Eu vin curînd.” Amin! Vino, Doamne Isuse! Harul Domnului 
Isus Hristos să fie cu voi cu toţi! Amin. 


